
RELATION 

DE GE GV1 S’EST PASSÉ EN LA NQVVELLE FRANGE 

EN L’ANNÉE 1642. 


ENVOYÉE 

AV R. P. IEAN FILLEAV, Prouincial de la Compagnie de Iesus de la Prouince de France. 

Par le P. Barthélémy Vimont, de la mesme Compagnie, 

SVPERIEVR DE LA RESIDENCE DE KeBEC. (*) 




Mon Reverend Pere, 

Pax Christ i. 

es affaires de ce païs m’ay¬ 
ant obligé d’enuoyer en 
France vn de nos Pcres, 
pour représenter l’estât au¬ 
quel les courses des Hiro- 
cois réduisent cette Eglise 
naissante, ie me persuaday 
que celuy qui auoit le plus 
trauaillé à l’establir, seroit 
plus propre pour faire en¬ 
tendre l’importance du se¬ 
cours qui nous estoit necessaire pour 



s’opposer aux efforts de ces Barbares. 
Et en effect ie ne me suis pas trompé : 
car pendant ce peu de temps qu’il a sé¬ 
journé en France, il a veu plusieurs 
personnes de qualité, aüsquelles il a 
faict connoistre les grandes richesses 
spirituelles que l’on peut esperer de ces 
vastes contrées, où se retrouue vn 
nombre quasi innombrable de Nations, 
qui n’attendent que la publication de 
l’Euangile pour embrasser la Foy et re- 
connoistre leur Créateur ; et que cela 
auroit esté exécuté au moins en partie, 
n’esloient les grands obstacles que nous 
forment les démons, qui voyans que tous 
les François qui sont en ces derniers 


(*) D’après l’édition de Sébastien Cramoisy, pnbliée à Paris en l’année 1643. 

confins du monde, viuent beaucoup plus 
saintement qu’ils ne faisoient en France, 
et que les Sauuages, leurs anciens suiects, 
vont quittants de iour en iour, arment 
leurs supposts pour la deffence de leur 
Empire. 

Or pource qu’il falloit vn puissant se¬ 
cours, pour reprimer l’insolence de ces 
démons, il estoit necessaire qu’il s’ad- 
dressast à des personnes qui eussent et 
l’affection et le pouuoir pour tout ce 
qui regarde ce nouueau monde : il s’ad- 
dressa donc à Madame la Duchesse 
d’Eguillon, qui prend si bonne part à la 
Conuersion des peuples de ce pais, que, 
par vne deuotion toute particulière 
qu’elle a au sang tres-adorable de Iesvs 
Christ, elle a fondé vne maison de Mi¬ 
séricorde, pour y receuoir les Sauuages 
malades, et leur faire ressentir les ef- 
fects de ce sang précieux. Ce fut donc 
elle qui entreprit d’en parler à Monsei¬ 
gneur le Cardinal de Richelieu, et luy 
représenter les dangers où se trouuoit 
la Foy de lESvs-CnRisT et la Colonie des 
François en ces contrées, si on ne s’ef- 
forçoit de résister auxHiroquois : ce qui 
luy succéda si heureusement, qu’elle 
obtint vn puissant secours contre nos 
ennemis. 

Auec ce secours, le Pere s’embarqua 
fort consolé d’auoir remarqué en France 
tant de zele pour le salut des pauures 
Sauuages, non seulement dans l’esprit 
de ceux qui séquestrez du monde, font 
profession d’vne vie toute consacrée 
à l’auancement du seruice de Dieu, 
mais encore en plusieurs autres per¬ 
sonnes de qualité, qui non contentes 
de luy tesmoigner la part qu’elles pre- 
noient en la Conuersion des peuples de 
ce pais, ont de plus voulu contribuer à 
l’entretien des Missionnaires, et fournir 
de quoy arrester les Sauuages errans et 
vagabonds. Dieu, qui se plaist en ces 
œuures de charité, ne manquera pas de 
leur en tenir compte, et de les recom¬ 
penser au centuple. La ioye que les 
François et Sauuages ont senty par deçà 
à la venue de ce secours, n’est pas con- 
ceuable : la crainte qu’on auoit des Hiro- 
quois auoit tellement abbattu les cœurs, 
qu’on ne viuoit que dans les appréhen¬ 


sions de la mort ; mais si tost que la 
nouuelle fut venue qu’on alloit dresser 
des fortifications sur les auenuës des 
Hiroquois, toute crainte cessa, chacun 
reprit courage et commença à marcher 
teste leuée, auec autant d’asseurance 
que si le Fort eust desia esté basty. 

Il est vray que ces fortifications au¬ 
ront d’excellens effets ; mais comme 
ils ne tranchent point le mal par la 
racine, et que les Barbares font la 
guerre à la façon des Scythes et des 
Parthes, la porte ne sera point pleine¬ 
ment ouuerte à Iesvs Christ, et les 
dangers ne s’éloigneront point de nostre 
Colonie, iusques à ce qu’on aye ou 
gaigné ou exterminé les Hiroquois. 

Du reste i’espere- que Yostre Reue- 
rence aura vne solide ioye et consolation 
dans le commencement de sa charge, 
si elle peut trouuer le loisir de ietter Jes 
yeux sur la Relation que ie luy enuoye : 
elle y verra sainctement accomplis les 
désirs qu’elle fait paroistre dans la lettre 
auec laquelle il luy a pieu nous consoler 
et encourager. 

Il est vray que cette ioye sera de- 
trempée de quelque tristesse, voyant la 
rage des Hiroquois, vray fléau de nostre 
Eglise naissante, qui perdent et con¬ 
somment nos Néophytes auec les armes 
et le feu, et qui ont iuré vne cruelle 
guerre à nos François. Us bouchent tous 
les passages de nostre grande Riuiere, 
empeschent le commerce de ces Mes¬ 
sieurs et menacent de ruiner tout le 
pays. Le Pere Iogues, s’il n’a esté tué 
sur le champ en la défaite des Hurons, 
est prisonnier entre leurs mains, auec 
.deux de nos domestiques François, et 
vingt-trois Hurons Chrestiens ou Cate- 
chumenes pour la plus part. Cela, grâces 
à Dieu, ne nous a point abbatu le cou¬ 
rage, ny fait perdre l’esperance de la con¬ 
uersion de ces Peuples, mais seulement 
nous oblige d auoir recours aux prières 
et saincts sacrifices de V. R. que ie luy 
demande très particulièrement, comme 
estant, De Y. R. 

Tres-humble et tres-obeissant semitcur, 

Barthélémy Yimont. 

A Keboo, CO 4. d’Octobro 1642. 

CHAPITRE PREMIER. 

De rEslal geneiol du pats . 

L e premier vaisseau qui est arriué 
cette année à Kebec donna vne 
fausse alarme, et ternit la ioye que la 
venue des Nauires à coustume de causer 
dans le cœur des François et des Sau- 
uages. La flotte du Sel, disoit-il, a esté 
deltaicte par les Dunquerquois, et Mon¬ 
sieur de Courpoot qui trauersoit la 
Manche à mesme temps a esté pris et 
coulé à fonds, si bien qu’on taisoit tous 
ceux de l’equippage ou morts ou prison¬ 
niers. Celte nouuellc aftligeoit tout le 
monde; mais quand on sceut que tous 
les vaisseaux estaient arriuésàbon port, 
le contentement fut d’autant plus doux 
que la tristesse auoit esté plus sensible. 
Toute la Colonie a passé l’hyuer en 
bonne santé. Monsieur le Cbeualier de 
Montmagny noslre Gouuerneur, tous- 
iours l’aimable et tousiours l’aimé, tient 
tout dans la paix, dans le repos et dans 
le bon ordre ; chacun l’honore et le 
respecte auec plaisir; s’il y a quelque 
* mécontent, c’est son interest déréglé et 
sa passion qui le tourmente. Nous 
n’auons point icy d’autres ennemis que 
nous mesme, le reste est peu de chose. 
Les procès, l’ambition, l’auarice, la sa¬ 
leté, les désirs de se venger, qui sont les 
démons de l’Europe, ne paraissent quasi 
point icy, nos bois ne sont pas propres 
peur allumer leurs feux. 

Les bleds ont esté fort beaux; quel¬ 
ques habitans en recueilloient mainte¬ 
nant plus qu’ils n’en auoient besoin 
pour la nourriture de leur famille et de 
leur bestial, qui se porte tres-bien en ce 
païs cy. Le temps viendra que tous en 
auront. Labor improbus omnia vincit. 
Les trauaux sont grands, on ne peut sans 
peine faire vn nouueau païs. Les sai¬ 
sons de cultiuer la terre sont icy plus 
courtes qu’en France, quoy que nous 
soyons en mesme degré d’eleuation que 
la Rochelle. 

La vertu, la douceur et la ioye ont 
fait leur seiour dans les maisons dediées 


à Dieu. Des lilles tendres et délicates, 
qui craignent vn brin de neige en 
France, ne s’estonnent pas icy d’en voir 
des montagnes. Vn Frimas les enrhu¬ 
mait en leurs maisons bien fermées, et 
vn gros et grand et bien long hyuer 
armé de neiges et de glaces depuis les 
pieds iusques à la teste, ne leur fait 
quasi autre mal, que de les tenir en bon 
appétit. Vostre froid humide et atta¬ 
chant est importun; le nostre est plus 
piquant, mais il est quoy et serein et à 
mon aduis plus aggreable quoy que plus 
rude. 

Nous auons ça bas quatre demeures 
ou résidences : nostre R. P. Supérieur 
et le Pere Jacques de la Place ont fait 
leur seiour plus ordinaire à Kebec; le 
Pere Edmon Masse et le Pere Anne 
Denoüe cà noslre Dame des Anges ; le 
Pere lean de Brebeuf, le Pere de Quen 
et le Pere Joseph du Peron à S. Joseph ; 
le Pere Iacques Buteux et le Pere Io- 
seph JVincel aux Trois Riuieres. Tous 
nos peres et nos freres ont ioiiy d’vne 
aggreable et paisible santé ; chacun a 
trauaillé selon sa vocation saintement : 
le giand Maistre les recompensera à la 
fin de la iournée selon le prix et la 
valeur de leurs actions. 

Pour coneeuoir le bon ou le mauuais 
estât du pays, il ne faut pas seulement 
ietter les yeux sur les François qui en 
font la plus saine partie, mais encor sur 
les Saunages qui nous sont amis et qui 
nous sont ennemis. Ceux cy, que nous 
appelions Hiroquois,ont fait les démons à 
leur ordinaire: ils ontesléen campagne 
l’Hiuer, le Printemps et l’Esté ; ils ont 
massacré plusieurs Hurons et plusieurs 
Algonquins ; ils ont pris des François, 
ils en ont tué, ils tiennent vn de nos 
Peres prisonniers, on a mis à mort de 
leurs gens. le deduiray tout cecy en 
particulier plus bas, ie n’ay maintenant 
que quatres paroles à dire : si on n’a la 
paix auec ces Barbares, ou si on ne les 
destruit, le pays n'est pas en bonne po¬ 
sture, la porte sera tousiours fermée à 
Iesus Christ dans les Nations plus hautes, 
et les chemins seront tousiours infestés 
de ces lutins. Mais parlons de choses 
meilleures, voyons en general les de- 




4 Relation de 

portcmens des nouueaux Chrestiens, 
notamment de S. Ioseph qu’on appelle 
vulgairement Sillery. 

La fréquentation des Sacremens, l’a- 
uidité qu’ont ces bons Néophytes de la 
parole de Dieu, l’obseruance qu’ils ren¬ 
dent à ses commandemens, leur dili¬ 
gence pour assister à la saincte Messe 
tous les iours, les chastimens qu’ils 
commencent d’exercer sur les délin¬ 
quants, leur zele pour la delfense et 
pour l’amplification de la foy, sont au¬ 
tant de marques que Iesus Christ s’affer¬ 
mit dans leur cœur. Tous les matins et 
tous les soirs on sonne pour les prières 
qui se font publiquement dans la Cha¬ 
pelle par l’vn des Peres. Ceux qui vont 
à la chasse prient Dieu tous en commun 
dans leurs Cabanes, l’vn d’eux pronon¬ 
çant tout haut les prières, et les antres 
le suiuans mot à mot. Ils n’entrepren¬ 
nent aucun voyage qu’ils ne se mettent 
bien auec Dieu, et la première action 
qu’ils font à leur retour, c’est d’entrer 
en la chapelle et de luy rendre grâces de 
les auoir conserués ; s’ils passoient vn 
mois sans purifier leur cœur dans les 
Sacremens de Penitence et d’Eucha- 
ristie, ils se plaindroient au pere qui les 
corrige; il les faut modérer en ce point, 
les conseruer dans le respect qu’ils 
doiuenl à ces grands mystères. C’est 
leur donner de la ioye que de leur an¬ 
noncer le iour d’vne feste solennelle ; 
ils taschent de les remarquer par les 
saisons. Ils demandent vn Catalogue des 
iours, ou vn petit Calendrier, notamment 
quand ils vont à la chasse ou en mar¬ 
chandise pour vn temps vn peu notable ; 
ils effacent les iours marqués l’vn apres 
l’autre, remarquais fort bien ceux qui 
ne sont point de trauail, ils recognoissent 
les iours de ieusnes et d’abstinences de 
viandes pour les garder eslroitement, 
s’ils en ont le moien. 

Ils ont horreur de leurs anciennes su¬ 
perstitions. Si quelqu’vn les inuite à 
quelque danse ou à quelque festin qui 
ne soit pas dans la modestie Chrestienne : 
Nous aymons la priere, respondent-ils, 
nous auons quitté ces folies, pour iamais 
plus ne les reprendre. En voila suffi¬ 
samment pour cognoistre en gros l’état 

de ces bons Néophytes ; venons au detail, 
et descendons plus en particulier. 


CHAPITRE II. 

Des bonnes actions et des bons sentimens 
des nouueaux Chrestiens. 

Non omnis qui dicit mihi Domine , 
Domine , inlrabit in regnum cœlorum ; 
Ceux qui inuoquent le sainct Nom de 
Dieu, n’entreront pas tous au Royaume 
des Cieux ; ce n’est pas assez de leuer 
les mains au Ciel, il faut qu’elles soient 
pleines de hyacinthes, pour présenter 
vn sacrifice agréable à Dieu ; en vn mot, 
il faut des actions et non des paroles 
seulement pour estre le bien venu en 
Paradis. Reeonnoissons nos Chrestiens à 
leurs œuures. 

Le iour de Pasques tombe ordinaire¬ 
ment au temps que les Sauuages font 
leur prouision de chair d’Elon. Quel- 
ques-vns d’entr’eux auoient tant d’enuie 
de se communier en ce grand iour, qu’ils 
abandonnèrent le lieu de leur chasse et’ 
de leur seeherie, et tirèrent droit à 
Kebec, où ils pensoienl arriuer le Sa- 
medy Sainct, mais le mauuais temps les 
en empescha. Le iour suiuant, on les 
vit paroistre dés le matin sur le fleuue 
glacé, s’écrians aux approches : C’est 
auiourd’huy que Iesvs- Christ est res¬ 
suscité, il est ainsi marqué dans nostre 
papier : nous sommes venus pour nous 
confesser et pour nous communier. Ils 
se iettent dans la Chapelle des Vrsulines, 
demandent si la Messe est dite ; quel- 
ques-vns eurent assez de temps pour se 
confesser, on différa les autres au len¬ 
demain. 

C’est vn plaisir de voir quelquesfois 
ces bonnes gens aborder à Kebec ou à 
S. Ioseph, dans leurs petits Nauires 
d escorees, qu’ils emportent sur leurs 
épaulés ou sur leurs testes hors du cou¬ 
rant de l’eau, puis s’en vont à l’Eglise, 
et entendent la saincte Messe. Cela fait 
ils remettent leur Nauire à l’eau, se 

rembarquent et s’en retournent sans] 
mot dire au lieu de leur peschc ou de 
leur chasse, bien ioyeux d’auoir rendu 
à Dieu et à son Eglise le deuoir d’vn 
bon et fidele Chresticm. l’apprends que 
nos François ont esté extrêmement 
édifiez cet hyucr, voyans ces nouuelles 
plantes chargées du fruict d’vne prompte 
obéissance, au premier son de la cloche 
à l’Eglise. 

le n’ay guère veu (ditle Pere deQuen, 
qui m’a mis ces mémoires en main), 
depuis que ie suis en la Nouuelle France, 
des iours plus fascheux et plus rigoureux 
que celuy de sainct André de l’année 
precedente : la neige tomboit en abon¬ 
dance, et le vent la poussoit comme des 
tourbillons ou comme vne pluye blanche, 
mais si épaisse qu’on ne voyoit ny le 
Ciel ny la terre. le croyois que nos 
Chrestiens qui s’estoienl retirez dans le 
bois à cause du froid et pour se disposer 
à leur grande chasse, ne viendroient 
point à la Messe ce iour-là, ils en estoient 
assés dispensez pour l’iniure du temps 
et pour la difficulté des chemins ; ie fus 
bien estonné quand ie vy toute la Cha¬ 
pelle remplie : ie loüay leur courage, 
et leur fis entendre que ces actions si 
genereuses estoient bien agréables à 
Dieu. 

le croy, poursuit le Pere, que c’est de 
cét adorable Sacrifice, que ces bonnes 
âmes tirent des lumières pour reco- 
gnoistre la beauté de nostre creance, et 
des forces pour résister aux attaques de 
leurs compatriotes, et de la charité pour 
leur porter compassion et les attirer à 
la participation de leur bon-heur. Ce 
nous est, disent-ils, vn regret bien sen¬ 
sible de voir nos Parens et nos Alliez 
dans vn opiniastre esclauage de Sathan. 
Us se moquent de nous ; mais nous ne 
les hayssons pas pourtant. Nous abhor¬ 
rons leurs façons de'faire, nous déte¬ 
stons leurs superstitions, sans vouloir 
aucun mal à leurs personnes. Ils sont 
fâchez de ce que nous croyons en Dieu ; 
mais ils ont beau faire, la priere nous 
est plus chere que la vie, nous mourrons 
plus tost que de la quitter. 

Les Néophytes de Sainct Ioseph, ayans 
appris la*mort des Algonquins par les 


Hiroquois, voulurent consoler ceux qui 
restoient de la défaite, suiuant leurs an¬ 
ciennes coustumes, qu’ils sanctifièrent 
d’vn zele vrayement Chrestien. lis font 
vn grand festin, inuitent tous les hauts 
Algonquins qui les estoient venus voir, 
leur portent trois paroles, c’est à dire, 
leur font trois prescris : le premier fut 
donné pour essuyer les larmes qu’ils 
versoient sur la mort de leurs gens ; le 
second, pour faire reuiure le neueu de 
l’vn des principaux Algonquins; le troi¬ 
sième, qui estoit le plus beau, fut donné 
pour attacher à la priere ceux qui sem- 
bloient y'auoir presté l’oreille et qui ne 
l’auoient pas encor embrassée, et pour 
les inuiter tous à receuoir la' Foy de 
lEsvs-CnRisT. Ces hauts Algonquins, que 
Dieu va contraignant d’auoir recours à 
luy par des fléaux qui les exterminent, 
aggreerent les deux premiers presens, 
et mirent le troisiesme en séquestre 
pour délibérer par entr’eux s’il le falloit 
accepter : car qui touche vn présent 
parmy les Sauuages, s’engage à faire ce 
que dit le présent. Vn de la bande, 
voyant que ce présent parloit de Dieu et 
qu’il inuitoit ceux à qui on le faisoit de 
le prier, dit tout haut : le n’ay plus de 
teste, ie ne sçaurois prier; les Hiro¬ 
quois, m’ayant osté la teste, m’ont rauy 
l’esprit : ie ne vis plus, tous mes com¬ 
patriotes sont morts. Quand ie verray 
de grandes chaudières boüillantes rem¬ 
plies de la chair de nos ennemis, quand 
mon estomach et mon ventre en seront 
farcis, alors l’esprit me reuiendra. La 
rage et la vengeance, qui sont l’appa- 
nage des Démons, régnent dans les 
cœurs de ces Barbares, qui de loups de- 
uiennent des agneaux, quand le Ba- 
ptesme les a reuestus de la grâce de 
tesus-Christ. 

Vne petite escouade de ces bons Néo¬ 
phytes, voulant faire paroistre que la 
Foy n’oste point le courage à ceux qui 
l’embrassent, prennent resolution d’al¬ 
ler à la guerre auec les payens. Chacun 
s’y dispose de son costé : les Chrestiens 
ont recours à Dieu ; les payens font des 
festins et des danses pleines de super¬ 
stitions, ils crient, ils chantent, ilsheur- 
I lent, ils font mille postures d’hommes 

enragés pour s’animer contre leurs en¬ 
nemis : les voila tous partis de compa¬ 
gnie. A peine sont ils à my-chemin que 
les enfans de Déliai s’esloignent des 
enfans de Dieu, ou par mespris ou par 
crainte d’entrer dans le pays de leurs 
ennemis; ils quittent la pensée de chas¬ 
ser aux hommes, s’addonnant aux mas¬ 
sacres des bestes. Nos bons Néophytes, 
poursuiuans leur pointe, decouurent se- 
crettement vne bande d’Hiroquois pro¬ 
portionnés à leurs forces. Ils s’arrêtent 
tout court, consultent par ensemble s’ils 
les prendront vifs ou s’ils les mettront à 
mort, en cas que Dieu leur donne la 
victoire ? D’vn costé la gloire de ramener 
des prisonniers viuans, leur frappe les 
yeux : c’est le plus doux plaisir dont 
puisse ioüir vn Saunage, de traisner 
après soy son ennemy lié et garroté, 
pour en faire vn spectacle de ioye et de 
triomphe dans son pays ; d’autre costé 
ces bons Néophytes, se doutans bien 
qu’ils ne pourroient arrester la rage et 
la fureur de leurs compatriotes qui se 
dechargeroit sur ces victimes de mort, 
iugerent qu’il valoit mieux leur oster la 
vie tout d’vn coup, que de remporter la 
gloire d’hommes vaillants aux despens 
d’vne cruauté diabolique qu’on leur 
feroit souffrir : ils se lancent donc sur 
leur proye, tuent ceux qu’ils ont à la 
rencontre, et se voyant maistres de leurs 
corps et de leur bagage, se iettent à 
deux genoux par terre, rendent grâce à 
Dieu de la victoire, enleuent les dé¬ 
pouilles et la cheuelure de leurs enne¬ 
mis vaincus, et s’en reuiennent triom- 
phans à sainct Ioseph, visitants la maison 
de Dieu deuant que d’entrer dans leurs 
Cabanes. Cela donna de la confusion 
aux infidèles, qui se gaussoient d’eux 
dans leurs tintamarres, disans qu’à faute 
d’imiter leurs hurlemens ils n’appro- 
cheroient pas de leur prouesse. 

Vn Chrestien gardoit en cette sorte 
l’abstinence de viandes és iours que 
l’Eglise l’ordonne : s’il prenoit du pois¬ 
son sur la sepmaine, il le faisait secher 
et le gardoit pour ces iours là ; si la 
pesche ne luy estoit pas fauorable, il 
acheptoit du pain des François, dont il 
se contentoit pour tout nietsauecvn peu 

d’eau ; s’il estoit à la chasse dans les 
bois, et qu’il n’eust que de la viande, il 
enduroit la faim tant qu’il pouuoit, puis 
se voyant contraint de manger pour ne 
point mourir, il se mettoit à genoux et 
disoit à Dieu : Toy qui as tout faict, par¬ 
donne moy si ie t’offense, ie n’en ay 
point d’enuie, tu scais bien que c’est à 
contre-cœur et par contrainte que ie 
mange de la chair ; tu ne veux pas que 
ie meure, il faut donc que ie mange : ie 
le vay donc faire au nom du Pere, et du 
Fils, et du sainct Esprit. 

Ce mesme Néophyte ayant rencontré 
vne femme Chrestienne bien malade 
esloignée de nos habitations, il luy 
| rendit tous les deuoirs possibles : il se 
trouue à sa mort, luy donne les bons 
aduis que Dieu luy inspire, et pendant 
que les femmes l’enseuelissent il fait la 
fosse, il bastit vne Croix le mieux qu’il 
peut, la plante à vn bout du Sépulcre, 
faict apporter le corps et l’ayant posé 
tout proche de la Croix, il fait mettre 
tout le monde à genoux et parlant à 
haute voix, il prononce cette priere : 
Toy qui as tout faict, ayes pitié de cette 
femme qui vient de mourir, elle croyoit 
en tov, fais luy miséricorde, oublie ses 
pechez, et porte son àme au Ciel ; et toy 
bonne femme qui es morte, prie pour 
nous ; quand tu seras là haut, prie pour 
ceux qui sont baptisez, afin qu’ils gar¬ 
dent la foy, prie pour les autres, afin 
qu’ils croyent en celuy qui a tout faict. 
Sa priere acheuée, tous les Chrestiens 
qui estoient presens reciterent leur cha¬ 
pelet pour cette pauure créature ; cela 
laict, ce bon Néophyte couure la fosse, 
recite encore deux fois son chapelet de¬ 
uant que de partir du lieu, puis s’en va 
dans la Cabane de la deffunete, où il 
parle si hautement de la vie éternelle, 
et du bonheur de cette femme, en ce 
qu’elle estoit morte Chrestienne, qu’ils 
en demeurent tous consolés. 

Quand il sortait de sa Cabane pour 
aller à la chasse, il attachoit vn petit 
Crucifix qu’on luy a donné, sous vn mor¬ 
ceau d’écorce en forme d’appenty, et 
parloit à Dieu, les deux genoux en terre 
et les mains iointes : Toy qui peux tout, 
donne moy à manger ie t’en prie. 

nourris mes gens, ils sont à toy, tu les as 
formés ; rien ne t’est impossible, donne 
leur à manger, ils te disent comme moy, 
donne nous à manger, tu es nostre 
pere, ils disent vray, car tu es nostre 
pere ; si tu nous donnes à manger nous 
croyons tousiours en toy, si tu n’en 
donnes point, tu es le maistre, nous 11 e 
laisserons pas de croire en toy et de 
t’obeyr et de t’aymer. 

Yne bonne vieille disoit à l’vne de ses 
filles qui tiroit à la mort : Mon enfant, 
crois bien fort en celuy qui a tout fait, 
Sounka Sounka , bien fort bien fort, tu 
iras au Ciel, et là tu ne mourras plus, tu 
verras celuy qui est nostre pere, il te 
donnera vne vie toute nouuelle qui ne 
se consommera jamais. Courage, ma 
fille, tes peines finiront bien-tost, dans 
peu de temps tu seras bien aise. Quand 
tu seras dans la maison de celuy qui est 
maistre de la vie, tu luy diras : Ayés pitié 
de ma mere, ayez pitié de mes freres et 
de mes soeurs, afin qu’ils viennent icy 
auec moy. Dis luy qu’il prenne de bonnes 
pensées pour nous. Apres la mort de 
cette enfant, cette bonne vieille rencon¬ 
trant le pere qui l’auoit baptisée, luy 
dit : Ma pauurc fille à qui vous auiez 
donné le baptesme, est au Ciel, elle a 
bien obey à Dieu ; ce n’estoit point vne 
babillarde, ny vne coureuse, elle ne se 
mettoit point en colere, elle estoit toute 
paisible, elle ne mécontentoit personne. 
Depuis qu’elle fut Chreslienne, son cha¬ 
pelet ne luy sortoit plus des mains ; c’est 
pourquov ie luy ay pendu au coi à sa 
mort et l’ay enseuelyauec elle dans son 
tombeau, le suis vn peu triste de ce que 
ie ne la voy plus ; mais i’ay bien plus de 
regret de l’vn de mes petits enfans, qui 
est mort sans baptesme. Et lors soupi¬ 
rant elle adioustoit : ïïelas, où sera ce 
pauure petit enfant ? 

Vn nouueau Chrestien, ayant commis 
quelque offense, aborde vn pere auec 
ces paroles : le suis triste, i’ay fasché 
Dieu; si ie sçauois ce qu’il faut faire pour 
l’appaiser, ie l’appaiserois : dites le moy, 
mon pere, car ie suis triste. La douleur 
dont son cœur estoit oppressé paroissoit 
sur son visage. Il falloit, luy dit le Pere, 
te mettre à genoux aussi-tost que tu as 


recognu ton poché, et prier Dieu qu’il te 
le pardonnast pour l’amour qu’il porte 
à son fils, qui est mort pour toy. I’ay 
fait cela, repart ce bon Néophyte, mais 
helas ! c’est peu de chose pour appaiser 
le grand Capitaine que i’ay fasché. En 
disant ces paroles, les grosses larmes 
luy tombèrent des yeux, les soupirs et 
les sanglots sortant de sa bouche luy 
osterent la parole, et luy firent différer 
sa Confession au lendemain. Il ne pou- 
uoit proférer que ces trois mots, i’ay 
fasché Dieu. 

Vn autre alla bien plus auant ; voicy 
contme en parle le PereButeux, qui m’a 
donné ce mémoire : Ce bon homme 
m’attendit à genoux vne grosse demy- 
heure après ma Messe, et voyant que ie 
voulois sortir, il m’arreste ; I’ay fasché 
Dieu, ie me veux Confesser. Il me pa¬ 
roissoit tout transporté de douleur : 
M’estant souuenu la nuict de mon péché, 
disoit-il, ie me suis leué, i’ay entré dans 
les bois, et couppant des sions d’arbres, 
ie me suis si long-temps battu et fustigé 
que ie n’en pouuois plus; quand ie me 
seray confessé, i’ay bien enuie d’en faire 
dauantage, lu me diras ce qu’il faut faire 
pour payer Dieu et pour l’appaiser. le 
l’entens de Confession, dit le Pere, il 
estoit touché iusques aux larmes, ie luy 
donnay vne penitence trois fois plus 
rude que ie n’aurois faict à vn François 
pour vne mesme offense. Est-ce là, me 
fit il, tout ce que tu m’ordonnes pour vn 
si grand péché? fais moy porter quelque 
chose qui me déchire le corps, com¬ 
mande moy de ieusner ; ne crains point, 
ie t’obeiray, i’ay fasché Dieu, ie le veux 
appaiser. Le Pere luy repart: le ne 
veux pas que tu ieusncs auiourd’huy ny 
demain : ce sont des iours de reiouïs- 
sances, on fera festin dans vos Cabanes 
pour l’arriuée du Pere le Ieune, que Dieu 
nous a rendu. C’est pour cela, diteebon 
homme, qu’il faut que ie ieusne, afin que 
ie souffre dauantage : i’ay fasché Dieu, 
il ne faut pas que ie me rejouysse auec 
les autres, ie m’absenteray bien aisé¬ 
ment de ces festins, et si ie m’v doibs 
trouuer, ie feray bien semblant de man¬ 
ger sans que personne s’en apperçoiue. 
Ce bon Penitent pouuoil bien dire : 

Dolor meus in conspectu meo semper, 
mes yeux enuisageants mon offense ne 
voyent que des obiets de douleur. 

Ce n’est pas tout, il me vint trouuer 
en ma chambre, si tost que ie fus arriué, 
pour me faire part de ses regrets ; du 
moins ie conjecture que c'est le mesme, 
dont le Pere fait mention en son mé¬ 
moire. Il me monstre ses mains toutes 
sanglantes, il s’estoit faict des taillades 
bien cuisantes aux doigts, et comme ie 
luy en demandois la raison : Ah mon 
Pere, ie suis bien triste, i’ay fasché Dieu 
et ie suis cause que d’autres l’ont fasché, 
ie me suis decouppé les doigts pour leur 
monstrer qu’il ne fallait pas faire ce que 
i’ay faict, et pour leur apprendre que 
ceux qui sont baptisés ne doiuent plus 
commettre aucune mauuaise action. 

Vn autre papier qu’on m’a mis entre 
les mains parle en cette façon ; L’vn des 
deux Capitaines de la résidence de S. 
Iosepli est si touché de Dieu et si zélé 
pour la fôy, qu’il ressent les moindres 
fautes que ses gens commettent, il n’a 
point de repos qu’il n’y ait mis ordre. Il 
n’y a pas long-temps que se venant con¬ 
soler auprès de l’vn des Peres qui sont 
en cette résidence, il luy disoit : le ioüy 
d’vne paix et d’vn repos tranquille de¬ 
dans mon âme, quand ie voy que mes 
gens honorent la priere, il me semble 
que mon cœur estenvn banquet ; mais 
quand ie vois quelqu’vn s’écarter du 
droit chemin, ie m’afflige, mon cœur 
n’est point à son aise, il est comme vn 
homme qui est mal assis, ie ne dors 
plus d’vn bon sommeil, ie ne fais que 
songer aux moyens d’y apporter remede. 
Sa femme, qu’il a gagnée à Dieu, ne luy 
code pas maintenant en piété ; estant 
malade il y a quelque temps, vn Pere 
l’alla visiter auec le Sieur Giffart, qui sert 
de Médecin à Kebec. Apres luy auoir 
touché le poulx et considéré sa maladie, 
il luy fit dire qu’elle prist courage, 
qu’elle ne s’atlristast point, pour ce que 
sa maladie n’estoit point mortelle. Cette 
femme, regardant le Pere comme eston- 
nee, luy dit : Cet homme scait-il bien 
que ie suis baptisée? Il le sçâit bien, dit 
le Pere. Pourquoy donc, replique-elle, 
me dit-il que ie prenne courage, et que 

ie ne m’attriste point, et que ie n’en 
mourray pas ? Dieu n’est-il pas mon 
Pere ? est-ce pas luy qui détermine de 
ma vie ? pourquoy donc m’attrister de 
ce que fera mon Pere ? Qu’il en fasse 
comme il voudra, il est le Maistre ; ie 
suis Chrestienne, ie ne m’attristeray 
point. Le Médecin n’attendoit pas vne 
telle réponse d’vne femme qui est née 
dans la barbarie ; il y en a dé plus ex¬ 
perts en France que luy, à qui on n’a 
jamais fait vne semblable réponse. 

Vn Sauuage nouuellement baptisé, se 
voyant assailly et viuement piqué sur 
quelque different qu’il auoit auec l’vn 
de ses compatriotes, retint sa parole, 
et sentant que son cœur bondissoit : 
Tout beau, disoit-il en soy-mesme, il 
vaut mieux perdre ce que Ton me dis¬ 
pute et tout ce que i’ay de vaillant, que 
de salir mon Baptesme. Il s’en alla de 
ce pas trouuer le Pere qui l’auoit baptisé, 
pour luy demander ce qu’il feroit à son 
cœur, qui vouloit estre meschant. Le 
Pere fut bien édifié de sa bonté. Dieu 
benisse tous ceux qui par leurs prières 
ou par leurs secours, font tomber la 
pluye du Ciel sur cette nouuelle vigne: 
en vérité elle porte de bons fruits. 

Vn ieune Sauuage, marié depuis peu 
de temps, se sentit tenté de quitter sa 
femme, et cette pensée le telle dans vne 
profonde tristesse. Le Diable luy repré¬ 
sente le plaisir qu’il y a de changer vne 
femme qu’on haït, en vne autre qu’on 
aime. Son bon Ange luy fait voir que 
la contrainte qu’on se fait dans les 
temps, est recompensée d’vn bonheur 
eternel. Il se souuient de la parole qu’il 
a donnée à Dieu et à son épouse, il veut 
estre fidele, et neantmoins il se sent 
porté à l’infidélité : il s’en va trouuer 
son Directeur, et le prie de chercher 
quelque remede à sa tentation, qu’il 
estime estre vn grand péché. Le Pere 
le mené douant le Sainct Sacrement, le 
lait prier Dieu. Il demande qu’on l’en¬ 
tende en Confession ; les grosses larmes 
luy tombent des yeux. La simple pensée 
de changer de femme luy paroist vn si 
grand crime, qu’il prie qu’on l’enuoye 
en prison, et qu’on le mette en vne 
basse fosse, ou qu’on le fasse publique- 

ment fustiger. Se voyant éconduit de sa 
demande, il se glisse dans vne chambre 
proche de la Chapelle, etauec vne corde 
qu’il rencontre, il se frappe si rudement 
par tout le corps, que le bruit en vint 
iusques aux oreilles du Pere : il accourt 
et luy défend vne si rude pénitence. 
Le Diable qui n’aime point l’esprit de 
mortification le quitta bien tost, et sa 
tentation s’éuanoüyt. 

Nous auons tousiours creu que les 
mariages des Sauuages nous donne- 
roient de la peine : la liberté de tenir plu¬ 
sieurs femmes, et d’en changer quand 
on veut, est vn grand obstacle à la Foy, 
mais il n’est pas insurmontable ; la grâce 
est plus puissante que la nature. Mon¬ 
sieur le Cheualier de Montmagny, vou¬ 
lant donner vne grande idée de ce Sa¬ 
crement à ces bons Néophytes, honore 
assez souuent leurs mariages, faisant 
dresser vn beau festin le iour de leurs 
uopces, où se trouuent quelques vns des 
principaux de nos François, apres auoir 
assisté aux sainctes ceremonies de l’E¬ 
glise. Là on ne manque pas de parler 
de la stabilité du Mariage, de l’impor¬ 
tance qu’il y a d’obeir à Dieu en ce 
poinct. Les Capitaines Sauuages sont 
les premiers à donner de la crainte aux 
nouueaux mariés, de se séparer : ces 
bonnes gens ont vne candeur et vne 
simplicité qui seroit bien nouuelle en 
France. Le Prestre qui fait les ceremo¬ 
nies de ce Sacrement, estant sur le 
poinct de tirer le consentement des deux 
parties, s’il se rencontre là quelque Sau- 
uage de considération et zélé, il s’écrie 
tout haut : Attends, mon Pere, ie veux 
parler. Là dessus s’addressant à l’époux 
et à l’épouse, qui sont debout douant 
l’Autel, il leur dit : Prenez garde, il n’y 
a plus qu’vn pas à faire ; si vous vous 
auancez dauantage, il n’y a plus moyen 
de reculer. Yostre parole est vn lien 
qui vous va unir si étroitement, qu’il ne 
vous sera plus permis de le coupper : 
fermez la bouche, si vous ne voulez point 
estre liez ; si vous parlez que vos pa¬ 
roles soient de fer, que iamais elles ne 
se rompent. Vous estes encore libres, 
personne ne vous force ; mais si vous 
parlez, nous vous contraindrons de 


garder vostre parole. Or sus parlez donc, 
ou vous taisez à la bonne heure. Puis 
se tournant vers le Prestre : Poursuis, 
mon Pere, poursuis, i’ay finy mon dis¬ 
cours. Celte rondeur ressent ces vieux 
Siècles dorez, où la nature marehoit 
reuestuë d’vue simplicité plus agréable 
que tous les artifices des Nations les 
plus polies. 

Puis que ie suis tombé sur ce sujet, 
i’en feray la conclusion de ce Chapitre. 
Yoicy vne nouuelle façon de se recher¬ 
cher en mariage. On a dit autrefois 
qu’vn Saunage Payen faisant l’amour à 
vne fille, l’alloit voir la nuict, luy de- 
mandoit en secret si elle l’auoit pour 
agréable ; si la fille répondait qu’elle ne 
se vouloit pas marier, le ieune homme 
ne passoit pas outre ; si elle répondoit 
qu’il ne falloit pas s’addresser à elle pour 
cette affaire, il faisoit ses poursuites. 
Or comme nous auons puissamment 
crié contre cette façon de faire, les 
Chrestiens l’ont improuuée ; si bien 
qu’ils s’addressoient à nous pour de¬ 
mander vne fille. Mais voicy comme 
quelques-vns se comportent à présent : 
ils peignent vn ieune homme et vne 
ieune fille sur vne écorce se tenans par 
la main, en la posture qu’ils sont dans 
l’Eglise quand ils se marient, et le ser- 
uiteur enuoye ce tableau à sa maistresse 
par quelqu’vn de ses amis. 

Or iaçoit que ce portrait ne soit pas 
d’Appelîes, la fille neantmoins entend 
bien ce qu’il veut dire. Si elle agrée le 
ieune homme, elle prend le tableau ; si 
elle dit qu’elle n’entend rien à cette 
peinture, c’est à dire que le ieune homme 
se doit pouruoir ailleurs, et qu’il a son 
congé ; et n’ayez pas peur qu’il s’aille 
battre en duel contre celuy qu’il verra 
estre le bien-venu : il a plus de cœur 
que de se laisser gourmander à la pas¬ 
sion qu’il auoit pour vne fille : c’est foi- 
blesse de vaincre, par le tyran de l’a¬ 
mour, ou par le démon de la haine. Ce 
seruiteur éconduit ira congratuler à son 
camarade, qui sera bien venu auprès de 
sa maistresse. 

CHAPITRE III. 

Continuation des bons sentimens et des 
bonnes actions des Chrestiens. 

L’vn des Peres qui enseignent les 
Sauuages en la résidence de S. Ioscph, 
lisant certain iour vne liste des pechez 
aus^.els ces peuples sont sujets douant 
leur Baptesme, comme il vint à parler 
de leurs superstitions, des inuocations 
qu’ils faisoient des Démons, ou des Gé¬ 
nies du iour, d’vn certain pacte tacite 
qu’ils ont auec le Diable, par le moyen 
d’vne pierre mystérieuse, dont on a 
parlé autrefois, vn bon Chrestien s’é¬ 
cria : Voila, mon Pere, ce qui se garde 
encore parmy nous ; allons dans les ca¬ 
banes, cherchons par tout, nous trou- 
uerons quelques-vnes de ces petites 
Idoles cachées ; personne ne s’en sert 
auprès de vous, mais ceux qui en ont, 
les portent auec eux dans les bois , le 
Diable les tente, et leur fait croire qu’ils 
seront mal-heureux s’ils les iettent, 
qu’ils ne feront pas bonne chasse, et par 
ce moyen il les tient tousiours à la ca- 
dene: le ne dis pas cecy pour aucun 
mal que je leur souhaitte ; le désir que 
i’ay qu’ils éloignent les Démons de leurs 
cabanes, et qu’ils prennent le chemin 
le plus droit du Paradis, me fait tenir 
ce discours. 

Cét homme est si zélé pour la conuer- 
sion des Sauuages, qu’il s’en alla ce prin¬ 
temps bien auant dans les terres vers 
vne Nation qui n’aborde quasi point les 
François, pour leur faire des presens et 
pour les inuiter à embrasser la Foy de 
Iesvs-Christ ; il y fut desia l’an passé 
auec vn 1res-heureux succès. Voicy 
comme le Pere Ragueneau m’en escrit 
cette année : Nos Hurons qui l’Esté passé 
allèrent en traitteà 0nd8ta8aka (ie croy 
que ce sont les peuples du Saqué où 
alloit ce bon Néophyte), nous ont rap¬ 
porté que soir et matin ils voyoient 
faire les prières, et qu’on y chantoit les 
mesmes choses que Charles Thondatsaa 
auoit entendu chanter aux Chrestiens 
de S. Ioseph. D’où les Hurons concilient 


que ces peuples croyent en Dieu, et que 
la Foy est desia en possession de tous les 
pays Septentrionnaux. Dominas bme- 
dicat, sans doute conuertissans bien vne 
nation, on aduance beaucoup la conuer- 
sion des autres, ausquelles mesme on 
ne trauaille pas. I’en suis toutconuaincu 
aussi bien que V. R. Ce sont des paroles 
du Pere. 

Ce mesme Néophyte a vne deuotion 
toute particulière aux images des saints ; 
il en a quelques vnes qu’il conserue 
auec vn très grand soing. Les despliant 
certain iour deuant l’vn de nos Fran¬ 
çois, il les baisoit toutes auec vne grande 
humilité ; mais quand il vint aux Cru¬ 
cifix, il le baisa trois fois : Voila, disoit- 
il, le portrait de celuy que i’ayme par 
dessus toute chose. Il luy rendoit vn si 
grand honneur, qu’on voyoit bien qu’il 
auoit de l’amour pour celuy qui en a 
tant eu pour tous les hommes. 

Ce pauure homme, se voyant lié auec 
vne femme autant éloignée de la Foy 
que son mary l’honore, la quitta en vn 
beau matin, se seruant du priuilege que 
luy donne sainct Paul. Quelques Chre¬ 
stiens s’en formalisent ; ils luy repro¬ 
chent qu’il ne croit que du bout des 
levres ; qu’vn vray Chrestien ne doit 
jamais abandonner sa femme. Le voilà 
tout affligé : car il ne peutauoir d’amour 
pour vne femme qui n’en a point pour 
Dieu, et qui d’ailleurs a vn naturel allier 
et fort superbe. Sa tristesse luy dure 
iusques à la nuict, et l’empesche de 
prendre vn bon sommeil ; à chaque fois 
qu’il se réueille, il prie Dieu qu’il luy 
fasse connoistre sa volonté, se disposant 
à reprendre sa femme ou à la rebuter, 
selon qu’il luy plairoit d’en ordonner. 
Il s’endort fortement dans cette pensée, 
et voit en songe vne troupe de François 
et deux Peres de nostre Compagnie, qui 
luy disoient ; Quitte cette femme, elle 
ne veut point auoir d’esprit. S’estant 
réueillé là dessus, il se tient dans la re¬ 
solution de iamais plus ne l’aborder, en 
ayant vne auersion nompareille. Comme 
il vit neantmoins que quelques-vns s’en 
edifioient mal, il dit au Pere qui le di¬ 
rige : Si vous me commandez de m’as¬ 
seoir vne autre fois auprès de celle qui 

s’est si souuent moquée de Dieu, et qui 
m’a traité long-temps comme son valet, 
ie quitteray mes sentimens pour prendre 
les vostres : ie ne fais point d’estat de 
mes songes ny de mes inclinations, ie 
pourrois me fouruoyer si ie suiuois mes 
pensées et mes affections ; ie marclieray 
en asseurance tandis que ie me laisseray 
conduire par celuy que Dieu m’a donné 
pour guide. Le Pere fut estonné voyant 
ce courage et cette solidité dans Pâme 
d’vn homme dont la douceur n’a aucun 
rapport à l’acrimonie d’vne femme gaus- 
seuse et méprisante. le prie Dieu qu’il 
luy change cette humeur. Elle se fait 
maintenant instruire à bon escient, 
auoiiant qu’en effet elle s’est mocquée 
des prières, qu’elle en auoit de l’hor¬ 
reur, mais que son âme estant changée, 
elle a pris d’autres sentimens. Le bon 
Néophyte s’est remis auprès d’elle, à 
condition qu’il la quittera pour iamais 
si elle ne tient ferme en la Foy. 

Yne petite fille ayant tres-bien ré¬ 
pondu aux demandes du Catéchisme, le 
Pere qui l’interrogeoit luy donnant quel¬ 
que petite recompense, dit tout haut, 
pour l’encourager à bien faire vue autre 
fois, qu’il estoit marry de ce qu’il ne 
trouuoit rien dans ses thresors qui fust 
digne de reconnoislre vne si belle et si 
riche réponse : vne femme Sauuage 
l’entendant s’écria : Helas ! mon Pere, 
c’est vn grand thresor que l’instruction : 
vous faites cét enfant bien riche, quand 
vous luy apprenez à connoistre Dieu ; il 
vaut mieux sçauoir le chemin du Ciel 
que de posséder tous les biens de la 
terre. le croy que cette bonne femme 
estoit parente de celle qui dit tout haut 
à nostre Seigneur : Beatus venter qui te 
pàrtauit et vbera quæ suxisli. Elle goû- 
toit cette vérité de l’Ecriture, Omne 
aurum, in comparatione illius, arena 
est exigua. 

Vne autre femme aucugle piqua viue- 
ment vn Infidèle qui se gaussoit des 
Chrestiens : ce misérable, voyant que 
ces bons Néophytes s’embarquoient vn 
Dimanche au matin pour venir entendre 
la grande Messe à Kebec, s’embarqua 
aussi en mesme temps, et au départ il 
s’écria : l’ay plus d’amour que vous 


autres pour mes païens. Et monstrant 
de sa main le lieu où le Soleil se couche : 
C’est là où sont allez mes Ancestres, 
c’est là où ie veux aller, c’est là où 
doiuent aller mes compatriotes qui ont 
de l’esprit, et non pas dans vos Eglises. 
Cette bonne aueugle l’entendant, luy 
repartit : Si tu as tant d’amour pour tes 
compatriotes, pour quoy les as tu aban¬ 
donnez cét hyuer à la mercy des Hiro- 
quois ? tu auois peur d’estre chauffé? si 
si tu auois de l’esprit, tu craindrois bien 
dauantage le feu d’Enfer où tu dois 
aller, que le feu des lliroquois : tu n’es 
pas fait pour néant ; celuy qui t’a créé 
te payera en monnoye de feu ou de 
gloire apres ta mort. Cette bonne 
aueugle voit bien clair és choses de la 
Foy, sa vie est fort innocente. 

Victor 8echkiué, voulant aller en traite, 
se vint présenter au Sacrement de Pé¬ 
nitence. Apres auoir fait ses deuotions, 
il dit à son Confesseur : Mon Pere, prie 
Dieu pour moy et pour ma femme et 
pour mon enfant : ie sçay par expérience 
ce que peut la priere faite sans feintise. 
Tu vois ma petite fille, Dieu me l’a don¬ 
née deux fois: estant cet hyuer dans 
les bois pour faire nostre grande chasse, 
elle tomba malade, en sorte que ie n’en 
attendois plus rien que la mort ; ma 
femme ne faisoit que pleurer : Les lar¬ 
mes, luy dis-je, ne ressusciteront pas 
vostre enfant : ayons recours à celuy 
qui nous l’a donnée, et le prions de nous 
la donner encor vne autre fois. Ils se 
mirent à genoux et firent cette petite 
oraison, plus pleine de cœur que de pa¬ 
roles : Toy qui as tout fait et qui con- 
serues tout, c’est toy qui as formé cét 
enfant et qui nous l’as donnée : elle est 
malade, tu la peux guérir, gueris-la donc 
si tu veux ; si elle vit, elle croira en toy, 
elle t’obeïra quand elle sera grande ; si 
tu ne la veux pas guérir, ie ne laisseray 
pas de croire en toy ; ie n’en diray pas 
vn mot dauantage car tu es le Maistre, 
fais tout ce que tu voudras. Le lende¬ 
main, disoit le bon Néophyte, ma fille 
estoit en aussi bonne santé que tu la 
vois maintenant. 

Les Sauuages retournans de leur 
grande chasse, l’vn de nos Peres as- 

sembla les principaux, et leur dit, 
qu’il estoit fort édifié de ce qu’ils reme- 
dioient aux desordres qui se rencontrent 
de temps en temps parmy eux, mais 
qu’il s’étonnoit comme ils permettoient 
qu’vne icune femme baptisée ne de- 
meurast point auec son mary. Le Ca¬ 
pitaine sous la iurisdiction duquel estoit 
cette femme, répondit, qu’il auoit tenté 
toutes sortes de voyes pour la remettre 
en- son deuoir et qu’il auoit perdu ses 
peines ; qu’il feroit neantmoins encor 
vn effort. Au sortir de cette assemblée, 
dit-il, consulte tes gens en particulier et 
leur demande ce qu’il faut faire dans 
cette désobéissance. Ils concluent tous 
à la rigueur : Les bons aduis ne luy ont 
peu donner de l’esprit, vne prison luy 
en donnera, disoient-ils. Deux Capi¬ 
taines - ont commission de l’amener à 
Kebec, et de prier Monsieur le Gouuer- 
neur de la faire mettre dans vne basse 
fosse. Ils se mettent en deuoir d’execu- 
ter leur mandement, ils entrent dans la 
cabane où elle estoit ; mais les ayant 
apperceus et se doutant du faict, elle 
s’échappe et s’enfuit dans les bois, et 
eux apres. L’ayant attrappée, ils luy 
déclarent qu’elle est condamnée à vne 
prison, iusques à ce que l’esprit luy soit 
venu. Comme elle se vouloit défaire de 
leurs mains ils la lient et la transportent • 
dans vn canot pour la mener à Kebec. 
Quelques ieunes hommes Payens, voyans 
cette violence, qui est en horreur aux 
Sauuages, et plus éloignée de leurs fa¬ 
çons de faire que le Ciel n’est éloigné 
de la terre, vserent de menaces, témoi- 
gnans qu’ils tuëroientccluy qui mettroit 
la main sur cette femme ; mais le Capi¬ 
taine et ses gens, qui estoient Chrestiens, 
répondirent hardiment, qu’il n’y auoit 
rien qu’ils ne fissent et qu’ils n’endu¬ 
rassent pour faire rendre obéissance à 
Dieu. Cette resolution ferma la bouche 
aux Infidèles. La femme fut conduite à 
Kebec ; mais quand elle vit qu’il falloit 
entrer dans vne basse fosse ou dans la 
maison de son mary, elle prie bien 
humblement qu’on la remeine à Sainct 
Ioseph, promettant qu’elle se rendroit 
de là en auant plus obéissante. Ces 
actions de iustice ne donnent en France 


aucun étonnement, pource que c’est 
l’ordinaire de procéder par ces voyes; 
mais parmy ces peuples où chacun se 
croit aussi libre dés sa naissance, que 
les bestes sauuages qui courent dans 
leurs grandes forests, c’est vn prodige 
ou plus tost vn miracle, d’y voir vn com¬ 
mandement absolu, ou quelque action 
de rigueur et de iustice. Quelques Sau¬ 
uages, ayans appris qu’en France on 
meltoit à mort les malfaicteurs, nous 
ont bien souuent reproché que nous 
estions des meschans, que nous faisions 
mourir nos compatriotes, que nous n’a- 
uions point d’esprit. Ils demandoient si 
les parens de ceux qu’on condamnoit à 
la mort, n’en tiroient point vengeance. 
Les Infidelles sont encore dans les 
mesmes sentimens ; mais les Chrestiens 
connoissent de plus en plus, l’impor¬ 
tance qu’il y a d’exercer la iustice. 

Yn certain Néophyte fort zélé pour la 
Foy, pressant vne action de pieté, vn 
autre luy dit : Arreste toy, on t’en vou¬ 
dra mal, ceux qui ne sont point baptisés 
te haïront. Il n’importe, respondit-il, ie 
ne crains point la mort, qu’ils me tiient, 
qu’ils me massacrent, ie ne quitteray 
pas vne bonne action pour leur impiété, 
ma vie n’est pas si precieuse que la Foy. 

I’ay faict mention dans la Relation 
precedente d’vn certain Huron, nommé 
Charles Tsondatsaa, qui fut baptisé l’an¬ 
née derniere en la petite Eglise de S. 
Ioseph ; ce bon Néophyte est venu cette • 
année auec quelques autres de ses com¬ 
patriotes, visiter les Chrestiens de cette 
Eglise. Ces bonnes gens leur ont faict 
mille caresses : ils les ont inuitez aux 
festins, et apres plusieurs témoignages 
de bien veillance iusques à se faire des 
presens réciproques les vns les autres, 
vn Capitaine de S. Ioseph les arresta 
apres les prières publiques qui se font 
tous les iours en la Chapelle, où les Hu- 
rons et les Algonquins assistoient, et 
addrcssant sa parole à Charles Tsonda¬ 
tsaa, luy dit : Mon frere, tu sçais bien 
que tu fus baptise l’année passée dans 
cette Eglise, c’est icy que tu fus faict 
nostre frere, il faut que ie te dise les 
pensées qu’auoit mon cœur, lors que ie 
te vy remonter en ton pays : Cét homme 

est baptisé, tlisois-jc à part-moy, il est 
faict enfant de Dieu, voila qui va bien ; 
mais que deuiendra-il quand il sera 
auec ceux de sa nation qui ne croient 
point en Dieu ? comment resistera-il 
aux attaques qu’on luy Durera de tous 
costés? Danois cette pensée-là de toy. 
Mon âme estoit en l’air sans appuy, ne 
sçachant ce que tu deuiendrois. I’ay eu 
de la crainte pour toy tout l’Hyuer ; ie 
souhaitois le Printemps pour apprendre 
de tes nouuelles. Quand on m’a dit que 
tu descendois, et que tu viuois en bon 
Chrcstien, ma crainte s’est esuanouïe, 
"mon âme s’est affermie, mon cœur s’est 
resiouy : Voylà vn braue homme, i’auois 
cette pensée là de toy ; mais c’est Dieu 
qui a faict tout cela, disoit mon cœur, 
c’est Dieu qui luy a donné de la force et 
du courage, c’est luy qu’il en faut re¬ 
mercier. C’est, mon frere, ce que nous 
auons faict pour l’amour de toy. 

A cette petite harangue, Charles ré¬ 
pondit en cette sorte : Mon frere, depuis 
mon Baptesme ie n’ay jamais chancelé 
en la Foy ; mes pieds ont tenu ferme, 
mon corps n’a point branslé ; ie n’ay 
point eu de pensée de quitter la priere, 
et ie ne la quilteray iamais : c’est celuy 
qui porte la terre, comme tu dis, qui 
m’a aydé ; il est tout prest de m’ayder 
encor, car il est bon. le voudrais bien 
que tous mes Compatriotes fussent dans 
la mesme volonté ; ils y viendront petit 
à petit, i’en connois plusieurs qui hono¬ 
rent la priere; mais nous sommes enui- 
ron vne trentaine d’hommes faits, qui ne 
branslons non plus que vous autres, 
nous auons tenu ferme cét Ilyuer contre 
les assauts des mescreans , on nous a 
liuré mille combats, nos esprits n’ont 
point esté renuersés : sus donc, mon 
frere, prend courage, et tous tes gens 
aussi ; ne soyés plus en crainte, la 
moitié de nous mesmes ne croit pas seu¬ 
lement, nous croyons tous entiers : priés 
Dieu pour nous pendant nostre voyage. 
Cela dit, ils se separerent. 

Les Chrestiens de S. Ioseph passèrent 
encor plus auant : ayans appris que le 
Reuerend Pere Vimont montoit aux 
Trois Riueres, et qu’il trouueroit là des 
Hurons Chrestiens, ils le prièrent de 


faire porter auec soy quelques pacquels 
de leurs viandes boucanées pour en faire 
vn banquet à ces bons Néophytes, en 
témoignage de l’amour et de l’affection 
qu’ils auoient pour eux. Cela se fit en 
nostre maison, auec la ioye de ces nou- 
ueaux enl'ans de Dieu, qui furent d’au¬ 
tant plus édifiés de cette charité, qu’elle 
n’est pas commune parmy les Barbares, 
lesquels n'aiment que leur nation, fai¬ 
sant vn extrême mespris des autres. 

le concliieray ce chapitre par vn acte 
de reconnoissance aussi naïf, qu’il est 
naturellement expliqué. Monsieur le 
Gouuerneur montant à la riuiere des 
Hiroquois, pour donner ordre qu’on y 
commençast les fortifications dont i’ay 
déjà parlé, vn Capitaine Chrestien l’alla 
trouuer et luy tint ce langage : Nous 
autres Sauuages, comme nous n’auons 
pas esté esleués en vostre pays, nous ne 
sçauons pas les honneurs qu’on rend 
aux grands Capitaines qui trauaillent 
pour la dcffence du pays : ie ne sçais 
donc ce que ie dois faire et encore 
moins ce que ie dois dire, ie cherche et 
ie ne trouue rien sur ma langue que ces 
deux paroles: Va t’en, grand Capitaine, 
et parts à la bonne heure, sois le Maistre 
de la terre et le Conseruateur du pays : 
Celuy qui peut tout et qui est tout bon, 
soit tousiours auec toy ! Voyla ce que 
me dit ma langue, mais voicy ce que 
i’ay dans ma pensée : Pleust à Dieu que 
nous fussions icy vne grande trouppe, et 
que de toutes nos voix, il ne s’en ûst 
qu’vne forte et puissante, laquelle se 
faisant entendre par tout l’vniuers, pro- 
nonçast ces paroles : Adieu, le conser¬ 
uateur du pays à la bonne heure que tu 
entreprennes nostre deffense, va t’en 
heureusement et retourne auec plus de 
ioye, afin que nous puissions tous nous 
escrier : Il est de retour nostre Capi¬ 
taine, il est de retour le Conseruateur 
du pays ; c’est par son moyen que les 
femmes et les enfans, que tout le monde 
est encore en vie : car sans sa pro¬ 
tection l’ennemy nous aurait empeschés 
de planter, de cultiuer et de recueillir 
nos bleds. Voila ce que ie souhaiterais 
qui te fust dit par tous les hommes de 
ces contrées ; mais quoy nous n’auons 

plus de vois, les maladies et les enne¬ 
mis ont arraché nos langues, nous te 
disons neantmoins encore vne fois : 
Adieu, le Conseruateur du pays, eeluy 
qui a tout faict soit le guide et la con¬ 
duite de ton vaisseau. Cette éloquence 
n’est pas tirée de la Rhétorique d’Ari¬ 
stote ou de Cicéron, mais d’vue escole 
plus aimable et plus candide. 

Monsieur le Gouuerneur leur ayant 
témoigné de la ioye de leurs bonnes vo- 
lontcz, leur demanda ce qu’ils preten- 
doienl faire durant l’Eslé : Tu ne dois 
point faire cette interrogation : tu es 
nostre Capitaine, commande, il y a long 
temps que nous sommes résolus de t’o- 
beyr. C’est la response qu’ils luy tirent 
et qui fermera ce Chapitre. 


CHAPITRE IV. 

De quelques Baplesmes en la Résidence 
de Sainct Ioseph. 

On a baptisé enuiron cent personnes 
cette année. Si le nombre n’est pas si 
grand que la precedente, il ne s’en faut 
pas étonner: car la plus part des Sau- 
uages qui sont en cette résidence, sont 
desia Chrestiens, et les Hiroquois em- 
peschent fortement que les peuples qui 
sont dans les terres, ne se. viennent 
ioindre à ces bons Néophytes : ils ont 
effaré vne bonne partie des Algonquins, 
qui estoicnt aux Trois Riuieres ; mais 
les fortifications qu’on a commencées 
les pourront rappeller. Entrons en dis¬ 
cours. Vn homme de considération par- 
my les Sauuages, s’estant fait instruire 
en la foy, souhaittoit le Baptesme auee 
ardeur; comme il vit qu’on le retardoit 
pour l’esprouucr, il s’adresse au Pere, et 
luy parle en ces termes : Pourquoy re¬ 
mettez-vous mon Baptesme iusques au 
printemps? vos pensées ne vont pas droit, 
vous me iettez encore dans les attra'ppes 
et dans les filets des Démons : voicy le 
temps de nostre chasse qui s’approche, 
ie m’en vay dans les bois pour faire ma 


prouision de chair d’Elan ; le Diable, 
voyant bien que ie ne suis pas encore 
enfant de Dieu, m’attaquera derechef et 
me pressera fortement de reprendre mes 
anciennes superstitions et les malices 
que i’abhorre maintenant : le moyen 
que ie luy résisté estant seul ? le tom- 
beray infailliblement, si ie n’ay Dieu 
pour mon Protecteur, et ie ne le puis 
auoir que par mon Baptesme. Pourquoy 
donc me refusez-vous ce bon-heur, puis . 
que ie crois en luy de toutes mes forces 
et de toute l’estenduë de mon pouuoir ? 
Vous jugez peut eslre à ma façon que ie 
suis superbe, que ie me laisse emporter 
à ma colere ; ne mesurez pas mon cœur 
à ma parole : si ma voix est rude, mon 
cœur est doux ; ie n’ay iamais ditqu’vne 
parole rude à ma première femme, i’en 
estois par apres si confus que ie ne sça- 
uois où me mettre : ne craignez point 
que ie sois changeant ; mon mariage 
aura de la constance aussi bien que ma 
foy; la femme que i’ay maintenant est 
Chresiienne, vne mesme creance nous 
liera iusques à la mort. 

Le Pere, voyant cette grande disposi¬ 
tion, le baptisa ; le Sieur Olîuier commis 
General de Messieurs de la nouuelle 
France, le nomma Emery. Si tost que 
son cœur fut purifié dans le sang de 
l’Agneau, la iuye s’en empara, et le désir 
de donner des preuues de sa constance 
luy firent apporter les dernieres Reliques 
de ses superstitions : c’estoit vne Pierre 
qu’ils tiennent bien precieuse, enue- 
loppée dans vn lin Duuet ; ils s’ima¬ 
ginent qu’elle leur porte bon-heur, 
qu’elle les rend heureux ou à la chasse 
ou au ieu, ou à la guerre, comme i’ay 
soutient remarqué ailleurs. S’adressant 
donc au Pere : Yoila, dit-il, ce que nous 
chérissons dauantage, i’ay trouué cette 
Pierre dans la gorge d’vn Elan. le la 
conseruois auec amour, ie la regardois 
comme mon appuy ; mais maintenant 
que ie suis enfant de Dieu, toute ma 
confiance est en luy. l’auois pressé le 
Pere le Icune de me baptiser deuant qu’il 
s’embarquast pour aller en France ; il 
me demanda si ie n’auois point auec 
moy quelque petit Manit8, ie luy dis 
que non, ie mentois ; i’auois encore de 

l'attache à cette superstition, que ie de- 
teste maintenant. 

Eustacbe K8kinap8 icune Sauuage 
âgé d’enuiron trente ans, paroissoit au¬ 
trefois grand gausseur, et par conséquent 
fort éloigné de la foy, car l’esprit de 
Dieu ne s’accorde pas bien auec vn 
esprit altier et bouffon. Le Baptesme l’a 
métamorphosé, il doit son bon-heur à 
son frere Charles. MeïachkaSat, homme 
vrayement Chrestien, Prédicateur de 
Iesvs-Ciirist. Depuis son Baptesme il a 
tellement poursuiuy son frere, qu’il luy 
a fait quitter ses erreurs pour embrasser 
la vérité ; voicy comme il l’exhortoit vn 
peu deuant son Baptesme : Mon frere, ie 
ne vous parle plus de nos anciennes fa¬ 
çons de faire, vous auez quitté toutes 
les resueries ; il n’y a plus qu’vn poinct 
qui vous maistrise, c’est le ieu ; voila 
vostre passion et vostre démon : il le 
faut quitter tout à fait, si vous voulez 
estre bon Chrestien, et du moins en re¬ 
trancher l’excez de telle sorte qu’il ne 
vous gourmande iamais ; faictes présen¬ 
tement cette resolution deuant que de 
mettre le pied dans l’Eglise pour y estre 
fait enfant de Dieu, déterminés vous 
fortement de quitter la partie. Si tost 
que vous sentirez que vostre cœur 
veut estre meschant, ne permettez point 
qu’il s’échauffe sur le ieu, quittez tout, 
il vaut mieux tout perdre que de fascher 
Dieu. Nous auons coustume auparauant 
que de verser les eaux Sacrées du Ba¬ 
ptesme sur les Catechumenes, de leur 
faire produire quelques actes de douleur 
et d’amour : Charles, voyant son frere 
sur le poinct de les receuoir, s’écrie : 
Mon frere, dites au plus profond de 
vostre âme, ce que ma bouche va pro¬ 
férer : Guy mon Dieu, vous voiés mon 
cœur, ie crov en vostre S. Parole, c’est 
tout de bon que ie vous veux obéir, la 
resolution en est prise : comment pour- 
rois-ie mentir, puisque vous voiez tout? 
Oubliés mes pechez, faites moy miséri¬ 
corde, ie ne vous veux plus fascher, 
vous estes bon, vous ne rebutés point 
ceux qui ont esperance en vous, Cha- 
SerimitS, Cha8erimit8, ayez pitié de 
moy, ayez pitié de moy. Ce bon Cate- 
chumene estoit à deux genoux, les 


mains jointes, les yeux collés au Ciel, 
répétant comme vn petit enfant de mot 
à mot, tout ce que son frere luy faisoit 
dire, auec vn sentiment tout plein de 
deuotion. Sa femme, qui n’auoit guere 
d’inclination au Baptesme, voyant son 
mary Chrestien, voulut bien tost apres 
iouyr du mesme bon-heur, qui luy fut 
aussi accordé. 

11 n’est pas iusques aux jeunes gens, 
qui ne vueillent quasi par force obtenir 
le Baptesme, afin d’entrer au Ciel par 
violence. Yn ieune Algonquin deman- 
doit le Baptesme depuis deux ans ; 
comme on le voit d’vne humeur esueil- 
lée, on craint qu’il ne s’oublie de son 
deuoir ; par fois on le rebute, d’autres 
fois pour ne le ietler dans vn trop grand 
éloignement, on luy donne quelque 
esperance. Ce bon garçon tient tou¬ 
jours ferme, il demande, il presse, il 
fait si bien qu’on luy promet le Baptesme 
dans certain iour. Le voila dans vne 
ioye qui luy change le visage, il est élo¬ 
quent en actions de grâces : Mon cœur, 
fait-il, ne se comprend pas, il ne sçait 
ce qu’il dit, tant il est satisfaict. Puis la 
crainte de ne pas jouir si tost de ce bon¬ 
heur le saisissant : le voy bien ce que c’en 
est, vous me tromperés aussi bien que 
lePere qui est allé en France, il m’auoit 
promis le Baptesme; il ne me l’a point 
donné : vous en ferez tout de mesme. 
On a beau l’asseurer, il est tousiours 
dans le doute. Le iour venu comme on 
l’alla appeller, il sortit de sa Cabane tout 
pensif : Vous me tromperez encor, s’é- 
crie-il, seroit ce bien tout de bon que 
vous m’accordez cette faueur ? Comme il 
vit qu’on y procederoit à bon escient, 
c’est lors que son âme ressentit ce que 
sa bouche ne pouuoit dire. 11 se com¬ 
porte maintenant en vray fils de l’Eglise 
du grand Dieu. 

Yn autre plus ieune Saunage, qui auoit 
esté nostre Séminariste, lors que nous 
pensions qu’il falloit commencer pur la 
jeunesse, sans se mettre beaucoup en 
peine de ces vieilles souches, desquelles 
on n’attendoit ny feüilles, ny fleurs, ny 
fruict, pressa si bien son Baptesme qu’il 
l’emporta le iour du glorieux S. François 
Xauier, Apostre des Indes Orientales. 

Le pauure enfant au sortir du Séminaire, 
se trouuant parmy des mauuaises com¬ 
pagnies, auoit quitté toutes les pensées 
de la Foy, voir mesme il sembloit l’a- 
uoir en horreur, disant nettement aux 
Peres qui luy en parloient, qu’il ne vou- 
loit iamais estrc baptisé. La graine de 
l’Euangile icttée dedans son âme et 
cachée pour vn temps, ayant receu vne 
Rosée du Ciel et vn Rayon fauorable, 
germa sccrettement, poussa par apres 
au dehors, et puis porta des fruicts. Ses 
parens le veulent empescher d’estre 
Chreslien, il tient si ferme qu’il l’em¬ 
porte, et pour marque que sa conuersion 
venoit d’en haut, il change en vn mo¬ 
ment de compagnie : auparauant qu’il fut 
baptisé, il estoit honteux en la presence 
des Chrestiens, il ne frcquentoit que 
ceux qu’il croioit ennemis de la Foy ; si 
tost que son cœur fut touché, il s’éloigne 
des païens et prend pour camarades les 
enfans de Dieu et de son Eglise. 

I’ay parlé dans les relations prece¬ 
dentes, d’vn certain Saunage lequel ne 
se pouuoit résoudre au Baptcsme, quoy 
qu’il approuuast la doctrine de Iesus- 
Christ. le mourray, disoit-il, si tost que 
ie seray Chrestien. Il en donnoit cette 
raison : Quelque temps apres la mort 
d’vn ieune François, qui a donné le 
nom à l’vn de mes enfans baptisés, 
comme i’estois dans vne grande mala¬ 
die, ie vy son âme qui m’inuitoit au 
Ciel. Estant reuenu à moy, ie conclud 
que ie ne manquerois pas d’y aller si 
tost que la porte me seroit ouuerte. Or 
comme vous me disiés que le Baptesme 
estoit la porte du Ciel, ie ne me hastois 
pas tant d’y entrer, voyant qu’il falloit 
passer par la mort : le chemin n’est 
guere agréable, quoy que le terme en 
soit rouissant ; mais c’en est faict, ie 
suis résolu à la mort en me resoluant au 
Baptesme, vous me dictes bien que cette 
porte de la vie, ne me conduira pas à la 
mort : en arriue ce qui pourra, le Ba¬ 
ptesme estant vne chose de telle impor¬ 
tance, ie donneray volontiers ma vie 
pour iouïr des biens qu’il apporte à vne 
âme. Il ne manquera pas d’espreuues 
et de tentations deuant que d’en venir 
là ; le diable l’assaillit par des songes, 


qui sont toute la Théologie de ces pan-* 
ures Barbares. Yn iour estant allé à la 
chasse des Castors, comme il vouloii 
prendre son repos, il entendit vne voix, 
à ce qu’il raconte, qui luy dit : Tu es 
mort, si tu te fars baptiser. Adioustés à 
cela vn erreur qu’il auoit dans la teste 
aussi bien que quelques autresSauuages, 
sçauoir est que les Chrestiens nouuelle- 
ment baptisés sont bien tost attaqués 
de la mort ou de quelque puissante ma¬ 
ladie, s’ils s’écartent tant soit peu des 
promesses qu’ils font à Dieu, de garder 
ses volontés : or comme il ne pensoit 
pas auoir assez de force pour garder les 
Loix du Christianisme, et pour rendre 
vne si parfaicte obeyssance, il regardoit 
le Baptesme du mesme œil qu’on re¬ 
garde la mort ou la maladie. 

C’est vn grand présent qu’vne femme 
vertueuse ; le bon Sauuage auoit receu 
cette faueur du Ciel, sa femme agissoit 
auprès de Dieu et des hommes pour sa 
Conuersion. Deuant qu’elle fut baptisée, 
elle auoit vne crainte eslrange que son 
mary ne l’abandonnast ; si tost qu’elle 
se vit dans la liberté des enfans de Dieu, 
elle perdit tellement eette appréhension 
qu’elle parloit mesme de le quitter, s’il 
ne se rangeoit dans le Bercail'de Iesus- 
Christ. Lors qu’il luy tesmoignoit quel¬ 
que amour ou quelque acte de bien¬ 
veillance : le m’estonne, disoit-elle, 
comme vous pouués m’aymer, puis que 
i’ay vne creance si differente de la 
vostre : que ne me chassés vous, pour 
prendre quelque Payenne qui aille auec 
vous dans les feux? Cela n’est pas bien, 
que nous allions après nostre mort en 
des lieux si differens, vous dans les 
Enfers, et moy dans les Cieux. Elle le 
gagnoit par douceur, luy apprenoit à 
prier Dieu soir et matin, et à reciter son 
Chapelet ; comme il chantoit parfois en 
resuant dans son sommeil, elle l’é- 
ueilloit, de peur qu’il ne dist quelque 
chanson superstitieuse. Cet homme, qui 
croioit au fond de son cœur que. les 
veritez qu’on luy preschoit estoient so¬ 
lides, et qui d’ailleurs ne se pouuoit 
deffaire de cette pensée, que le Ba¬ 
ptesme luy ouuriroit plus tost la porte 
du Ciel qu’il n’auoit enuie d’y aller, 

souffroit d’étranges presses et de grandes 
gehennes d’esprit ; mais enfin apres les 
tranchées de quatre ans d’esclauage, il 
enfante sa liberté, il prend cette réso¬ 
lution : Quand ie deburois mourir, il 
faut que ie sois baptisé. Il l’est mainte¬ 
nant par la grâce de nostre Seigneur, 
et le Baplesme ne l’a pas encore mis en 
Paradis : ie prie Dieu qu’il l’y mette 
quelque iour. Le pauure homme auoit 
bien peur de trouuer trop tost ce qui 
n’arriue que trop tard aux bonnes âmes. 
Heu mihi quia incolatus meus prolon- 
gatus est ? Disoit vn bon cœur. A peine 
auoit il pris vue nouuelle naissance, in 
aqua et Spiritu sancto, qu’il s’écria par¬ 
lant à celuy qui l’auoit faict Chrestien : 
Mon Pere, vous m’auez deliuré du feu, 
vous m’auez obligé plus sensiblement 
que si vous me deliuriés des mains des 
Ûiroquois armées de feux pour me con¬ 
sommer: le feu qui ne s’esteint jamais, 
est bien plus ardent que celuy qui ne 
peut viure sans aliment. Me voila, di¬ 
soit-il, dans le bon chemin, le Ciel vien¬ 
dra quand il voudra. 

A quelque temps de là, les Démons 
le voulurent encor troubler par quelque 
songe, il s’en vint en vn matin trouuer 
le Pere, et luy dit : Si ie croyois à mes 
resueries, ie serois bien épouuanté : i’ay 
veu cette nuict dans mon sommeil l’vu 
de vos domestiques, le couteau en la 
main, tout prest de me tuer, le luy criay 
deuant qu’il m’abordast : As-tu dessein 
de m’oster la vie ? le l’ay en effet, me 
répondit-il. Cela prouient-il de ton chef, 
ou de la malice de quelque autre per¬ 
sonne ? Les Peres auec qui ie demeure 
m’ont commandé de te mettre à mort. 
Approche donc, luy dis-je, massacre- 
moy, ie ne quitteray point la Foy, quoy 
qu’ils me fassent perdre la vie. le m’ar- 
reste tout court, et luy se iettant sur 
moy, me donne deux grands coups de 
couteau. le m’éueille en sursaut tout 
troublé d’vn songe si funeste. Le Pere 
voulant diuertir son imagination de la 
crainte, tourna dextrement ce songe en 
risée : Voyons, dit-il, si les coups sont 
mortels. Celuy que tu as veu dans tes 
resueries est Chirurgien, appelions le 
pour panser les playes qu’il a faites, et 

pour y appliquer du baume. Ceux qui 
esloient presens se mirent à rire, et la 
malice du Diable s’en alla enfumée. 

le concluëray ce Chapitre par le Ba¬ 
plesme de deux Saunages, ausquels k\ 
mort d’vne femme et d’vne sœur ont 
donné la vie. En vérité Dieu est éton¬ 
nant, sa bonté n’a point de limites, et 
sa puissance est sans bornes. Ce qui a 
éloigné et qui éloigne encore quelques 
Sauuages de la Foy, c’est cela meme 
qui en attire quelques autres. Vne ieune 
femme Chrestienne, doüée d’vn bon na¬ 
turel enrichy de la grâce, mourut en ses 
couches. On luy fait ses funérailles 
auec honneur au Cimeliere de S. Ioseph. 
Apres cette ceremonie, vn des Peres 
qui ont soin des Sauuages, se transporte 
dans la cabane de ladefuncte, pour con¬ 
soler les païens, fait vn discours du 
bonheur des Chrestiens : Nous ne mou¬ 
rons qu’à demy nous autres, disoit-il ; 
il n’y a que le corps de cette bonne 
femme qui soit réduit à la mort et au 
tombeau : son âme est viuante, estant 
lauée des eaux du Baptesme ; s’estant 
repentie de cœur, et confessée de ses 
offenses, nous croyons qu’elle est mon¬ 
tée toute pure dans les Cieux, veu 
mesme qu’elle a enduré fort patiemment 
les douleurs de sa maladie. Il ne faut 
pas pleurer ceux qui sont dans les plai¬ 
sirs, mais bien ceux qui ne croyent point 
en Dieu, car ils descendent en la maison 
des flammes et des Démons. Le frere 
de cette pauure femme nouuellement 
enterrée, au lieu de reprocher au Pere 
que le Baptesme auoit fait mourir sa 
sœur, fut touché : 11 est temps de se 
rendre, fit-il ; ie combats depuis deux 
ans, il me faut laisser vaincre à Dieu. 
On le baptise, on le nomme Victor. 
C’est eslre victorieux que d’estre vaincu 
dans ce combat. Sa femme veut estre 
de la partie, elle se monstre aussi zelée 
que son mary pour luy tenir compagnie 
en la Foy et en la grâce. le prie Dieu 
qu’elle luy tienne en la gloire. 

Le mary de cette ieune femme Chre¬ 
stienne qui mourut, voulant donner la 
vie à son enfant, estoit à la chasse, pen¬ 
dant ce funeste accident : estant de re¬ 
tour on luy dit que sa femme est dans 

le tombeau, que les Peres l’ont secourue 
à sa mort ; qu’ils l’ont honorée à ses 
funérailles, et qu’ils ont grandement 
consolé ses parens, asseurant qu’elle 
estoit en lieu de délices, et qu’il ne 
falloit pas s’attrister de son bon-heur. 
Le ieune homme demeure d’abord tout 
estonné, la tristesse et la ioye partagent 
son cœur. Il sort tout à l’heure de sa 
cabane, s’en va au Cimetière, se met à 
deux genoux sur la fosse ou sur le tom¬ 
beau de sa femme, joint les deux mains 
et fait cette prière : Toy qui as tout fait, 
loge dans ta maison celle que tu m’auois 
donnée ; ie ne veux point d’autre lieu 
que celuy où tu as mis son âme, ie te 
promets que ie me feray baptiser. Il se 
leue, s’en va droit en nostre petite mai¬ 
son, entre les mains jointes dans la 
chambre de l’vn de nos Peres : Tu sens 
bien mon cœur, luy dit-il, tu pénétrés 
dans ma pensée : ma femme estoit fdle de 
Dieu, elle est au Ciel, c’est là où ie veux 
aller apres ma mort : haste-toy de me ba¬ 
ptiser, ie ne veux point aller au pays des 
Démons, le Ciel est ma patrie. Le Pere, 
craignant que l’amour d’vne femme ne 
le touchast plus fortement que le désir 
de plaire à Dieu et iouyr de sa gloire, 
luy parle premièrement de se faire in¬ 
struire, l’éprouue assez long temps pour 
voir si la pensée du Baptesme ne s’effa¬ 
cera point auec la pensée de sa femme. 
La tristesse se diminué, et son désir 
accroist de iour en iour. Enûn se voyant 
pressé d’aller à la chasse, comme on le 
remettoit en vn autre temps, il passe la 
grande Riuiere ; mais vn remords luy 
touchant le cœur, il rebrousse chemin, 
s’en vient à Kebec : le m’en vais, dit-il 
au Pere qui estoit là, pour vn assez long 
temps dans les bois, ie ne sçaurois 
passer outre sans Baptesme : que sçait- 
on ce qui me peut arriucr ? le suis 
perdu si ie meurs sans cette grâce : 
baptise-moy, ie te prie, 11 e me fais point 
languir dauantage. Le Pere voyant cette 
ferueur, comme d’ailleurs il estoit bien 
instruit, luy donna l’accomplissement 
de ses désirs, luy faisant porter le nom 
d’Augustin. Il a passé l’hyuer auec de 
ieunes frippons, qui n’ont en rien ébranlé 
sa foy et sa constance. 11 prenoil sou- 


uent la Croix de son chapelet, disant ces 
paroles : Iesvs, fortifie-moy, aye pitié de 
moy, éloigne de moy les Démons qui 
me veulent tromper : toute mon espé¬ 
rance est en toy. Benedictus Dominus 
Deus Israël, quia visitauit et fecit re- 
demptionem plebis suœ. 


CHA PITRE V. 

Continuation des Baplesmes. 

Tout le monde ne va pas au Ciel d’vn 
mesme air : les vns y vont gayement 
quoy que par la croix, les autres quasi 
par force, Compelle eos intrare. Yoicy 
vne ieune fdle qui est entrée en l’Eglise 
de Dieu à coups de baston, ie ne sçay 
quelle voye nostre Seigneur luy fera 
tenir pour entrer en son Paradis. 

Vn ieune homme Payen desia marié, 
la recherche et la veut auoir pour se¬ 
conde femme ; cette fille en l’absence 
de scs parens s’y accorde. Eux bien 
estonnez, à leur retour tancent la fille, 
et disent au ieune homme : Qu’estant 
marié, il ne doit prétendre à vne seconde 
femme ; que la polygamie n’est plus en 
vsage à Sainct loseph, où la plus part 
des Saunages sont Chresliens ; que leur 
parente ne se mariera iamais qu’elle ne 
soit baptisée, et qu’elle n’épousera ia¬ 
mais qu’vn Chrestien. Ce compagnon 
estant frappé d’vn amour aueugle, con¬ 
gédié sa première femme, demande 
qu’on l’instruise ; mais les parens, se 
doutans bien que tout cela ne procedoit 
que d’vne âme de chair, enuoyent la fille 
au Séminaire des Yrsulines, pouryestre 
instruite en la crainte de Dieu. Elle y 
demeure vn mois entier, auec satis¬ 
faction de part et d’autre. Ces bonnes 
Mores ont de l’industrie à gaigner le 
cœur des Sauuages. Enfin ses plus 
proches parens ayans besoin de son ser- 
uice, la rappellent ; l’amour déréglé ne 
s’arrache pas d’vn cœur en si peu de 
temps. La fille n’auoit pas grande ar¬ 
deur, mais le ieune homme brusloit. A 
peine est-elle de retour, qu’il la cajolle : 

on se défie, on la veille, la passion est i 
précipitée. Ce ieune frippon la rencon¬ 
trant sur le soir, la poursuit ; elle, ne 
pouuant esquiuer ce rencontre, se glisse 
dans vne maison Françoise : il entre 
apres elle, l’entretient vn assez long¬ 
temps. Dans le retardement on croit 
qu’elle est enleuée, qu’elle a de l’affe- 
ction pour cet homme : on se fasche 
contre elle, et au moment qu’on la me¬ 
nace, elle paroist dans sa cabane. Ses 
pareils, ialoux de son absence en vne 
heure si indue, poursuiuent leurs plain¬ 
tes : ils s’assemblent trois ou quatre 
pour luy faire son procez, tous plaidoient 
contre elle, et le premier qui parla se 
seruit de ces termes : On nous enseigne 
que Dieu aime l’obeissance. Nousvoyons 
les François dans cette pratique ; ils font 
vn tel cas de cette vertu, que si quel- 
qu’vn dentr’eux vient à y manquer, il 
est puny sansdelay; les parens chastient 
leurs propres enfans, et les maistres 
leurs seruiteurs ; ils font cela pour ap-1 
paiser Dieu, qui est offensé par la déso¬ 
béissance, pour rendre la jeunesse plus 
sage et plus soupplc, et pour donner de 
la crainte aux meschans ; puis nous 
sommes Chrestiens aussi bien que les 
François, il faut faire ce qui est agré¬ 
able à Dieu aussi bien qu’eux. Vous 
sçauez qu’il y a desia long-temps que 
nous d ‘fendons à l’vne de nos filles, 
d’aimer vn certain ieune homme Payen ; 
nous l’auons éloignée quelque temps 
pour luy faire perdre celte affection, 
nous l’auons fait instruire pour estre 
baptisée, elle n’a point encor d’esprit : 
ie croy que la rigueur luy en donnera, 
mais ie ne sçay quel chastiment on luy 
pourroit donner. 

Vn autre prenant la parole : Si elle 
estoit, dit-il, ma propre fille, il y a long 
temps qu’elle auroit de l’esprit, ou 
qu’elle seroit hors du monde. On luy a 
défendu de parler à ce ieune homme, 
elle n’a pas obey : il la faut chasser de 
nos cabanes, et défendre à tous ceux qui 
sont icy de la reuoir ou de luy donner à 
manger. Voilà vn bon zele, mais il n’est 
pas secundùm scientiam : il ne connoist 
pas assez la loiblesse d’vn pauure cœur 
humain ; cela tient plus de la rigueur 


d’Elie que de la douceur de Iesvs-Chiust. 
Vn troisième opinant plus fauorable- 
ment, dit : Que la faute n’estoit point 
si griefue, et qu’il suffisoit de fustiger la 
fille, et qu’il ne falloit point conclure à 
sa mort, sur vn suiet à la vérité d’im¬ 
portance, mais non pas si criminel. La 
voix de ce dernier fut suiuie : on appelle 
la fille, on luy intime sa sentence, on 
luy dit qu’elle se résolue à estre fusti¬ 
gée, pour ne s’estre pas rendue obéis¬ 
sante. Cette pauure créature baisse les 
yeux en terre sans mot dire. A quelque 
temps de là, elle dit à vne personne de 
confiance, que lors qu’elle se vid con¬ 
damnée à ce supplice, elle disoit au fond 
de son cœur : Eh bien, ie souffriray cela 
patiemment pour mon offense, i’obei- 
ray sans répliqué ; peut estre que quand 
on verra ma patience et mon obéissance 
en chose si fascheuse et si inusitée parmy 
nous, qu’on m’accordera le Baptesmc, 
que ie demande il y a si long-temps ; si 
! ce chastiement me fait ioüyr de ce bien, 
il me causera vn grand bon-heur. 

La sentence portée, il ne fallut point 
de Sergens ny d’Archers pour la con¬ 
duire au lieu du supplice. On luy dit 
qu’elle se trouue le lendemain à Kcbec; 
elle s’y en alla tout froidement auec ses 
compagnes. Celuy qui l’auoit condam¬ 
née à cette amende, luy-mesme luy fit 
payer : il arme sa main d’vne poignée 
de sions ou de verges bien friandes, et 
luy en donne bien serré sur les épaules, 
en la présence de plusieurs Sauuages. 
La pauure patiente ne fit paroistre aucun 
signe de douleur, si bien de honte et de 
confusion. 

Ce luge et cét exécuteur de Iustice 
tout ensemble, adiouste vne petite ha¬ 
rangue à ce chastiement : Vous auez 
veu, dit-il aux ieunes filles qui regar- 
doient ce spectacle, le traitement que ie 
viens de faire à vostre compagne : le 
mesme et vn plus rigoureux vous attend 
si vous n’estes obéissantes. Voilà la 
première punition de main-mise, que 
nous ayons exercée sur ceux de nostre 
Nation ; nous sommes résolus de conti¬ 
nuer, s’il se trouue quelqu’vn parmy 
nous qui se rende désobéissant ou ré¬ 
fractaire. Les yeux et les oreilles de ces 

pauures filles estoient frappez à mesme 
temps d’vn éclair et d’vn tonnerre qui 
leur faisoicnt craindre qu’vn semblable 
carreau de foudre ne tombast sur leurs 
testes ou sur leurs épaules; tout se passa 
dans l’étonnement. 

L’année precedente les nouueaux 
Chrestiens firent mettre vn Saunage en 
prison : cette année ils ont fait dauan- 
tage, car cette punition me semble bien 
seuere pour la première. Ceux qui con- 
noissent la liberté et l’independance de 
ces peuples, et l’horreur qu’ils ont du 
joug et de la seruitude, diront qu’vne 
petite touche du Ciel et vne petite grâce 
est plus forte et plus puissante que les 
canons et les armes des Roys et des 
Monarques, qui ne les pourroient fléchir. 

11 semble qu’apres cette vergongne, il 
ne falloit qu’vne cauerne à cette pauure 
fille : elle s’en va au sortir de son sup¬ 
plice, trouuer l’vn des Peres qui ont 
soin des Sauuages et luy demande le 
Baptesme aussi froidement que si rien 
ne se fust passé, et auec vne telle in¬ 
stance, qu’il en demeura tout estonné 
et fort satisfait. La conscience d’auoir 
souffert cette peine auec vn grand cœur, 
luy donnoit plus de liberté de parler, 
que l’affront ne luy causoit de honte : 
vne saincte action faite dans l’ignominie, 
réjouit l’âme aussi bien que celle qui se 
fait dans la gloire. Le Pere l’examine, 
la trouue 1res bien instruite ; il veut 
neantmoins différer son Baptesme ; mais 
comme elle s’estoit sousmise à ce tour¬ 
ment dans l’esperance que son humilité 
et son obéissance obtiendroient cette 
faueur, elle presse fortement., protestant, 
que iamais elle n’aura d’affection pour 
aucun Payen, et ne donnera plus de 
sujet de tristesse à ses pareils. Eh bien 
donc, luy fit le Pere, trouuez-vous de¬ 
main matin en l’Eglise des Mores Yrsu- 
lines. La voilà plus remplie de ioye de 
cette parole, que de melancholie d’auoir 
esté si mal traitée. 

Elle s’en retourne dans sa cabane 
toute gaye, et deuant que le Soleil fust 
loué, elle auoit desia fait vne demie 
lieuë de chemin, pour se trouuer auec 
ses compagnes au lieu qu’on luy auoit as¬ 
signé. La Mere Supérieure bien estonnée 


de la voir si remplie de ioye de si bon 
matin, luy en demande la raison : le dois 
estre baptisée auiourd’huy dans vostre 
Eglise : voilà le sujet de ma venue et 
de mon contentement. Mais sçauez-vous 
bien que c'est que Baptesme, luy re¬ 
part la Mere ? C’est vne eau, répond- 
elle, qui lauera tous mes pechez, qui 
embellira mon âme et qui me fera en¬ 
fant de Dieu. Ce qui se passa hier, ne 
vous a-il point laissé quelque reliquat de 
tristesse dans l’âme? La pensée que 
i’auois de souffrir pour Iesvs-Chiust, me 
fit boire cette honte auec plaisir, et le 
contentement que ie ressens à présent 
du bon-heur que ie vay posséder, ne 
peut souffrir aucune tristesse dans mon 
cœur. Le Pere arriue là dessus, il se 
dispose à la faire Cbrestienne, l’inter¬ 
roge, elle répond auec ioye, la baptise ; 
elle fut nommée Angele. 

Ce procédé fut approuué de ceux qui 
aiment la priere, c’est à dire des Chre¬ 
stiens ; mais les Infidèles ne le peurent 
supporter, ils accusent les îxeophvtes de 
cruauté. Le ieune homme qui estoit 
passionné pour cette fille, et qui se 
voyoit priué d’vne prove qu'il auoit desia 
deuorée dans son cœur, fume de colere, 
il se va plaindre à son pere, qui estoit 
pour lors aux Trois Riuieres, luy dit 
que les Chrestiens l’ont mal traité, qu’il 
en veut auoir la raison. Cét homme 
plein de fureur se transporte aussi-tost 
à Sainct loseph, ne menace pas moins 
que d’assommer vne partie de ceux qui 
croyent eh Dieu : on luy fait voir que 
son fils se plaint à tort, qu’on ne luy a 
fait aucun affront, et que s’il honore 
la priere, comme il en fait le semblant, 
il a sujet d’estre content du chastiment 
qu’on a fait à la fille ; mais cela n’ap- 
paise point la fureur d’vn homme extra¬ 
ordinairement passionné. 

Monsieur le Cheualier de Montmagnv, 
nostre Gouuerneur, tousiours semblable 
à soy mesme, et tousiours zélé pour 
l’amplification de la Foy, le fit appeller, 
et luy fil dire par son interprété, qu’il 
se donnast bien de garde de rien atten¬ 
ter contre les Chrestiens ; qu’il ne les 
peut attaquer qu’à moins de choquer sa 
propre personne ; qu’il n’est qu’vue 

mesme chose auec tous ceux qui croycnt 
en Iesvs-Christ, et qu’il aime la priere. 
Cette prédication faite dans vu Fort 
armé de canon, eut etîet. Pour conclu¬ 
sion, la Foy triompha de l’impieté, et 
Dagon se vid abattu deuant l’Arche, et 
Belial vaincu par iESVs-CniusT. 

l’ay dit cy-dessus que les Hiroquois 
auoient écarté les Sauuages des Trois 
Riuieres à la reserue d’vu petit nombre, 
desquels le Pere Buteux, qui a fait sa 
demeure plus ordinaire en cette rési¬ 
dence, parle en cette sorte : Nous auons 
eu peu de familles cét hyuer ; ce peu 
neantmoins nous a contentés, pourauoir 
presté l’oreille auec fruict à la parole de 
Dieu ; tous ont esté baptisez grands et 
petits, et apres le Baptesme, ils ont fre- 
qnenté les Sacremens, auec toute la sa¬ 
tisfaction qu’on pourroit desirer. 

Le premier de cette petite bande, qui 
est homme de considération parmy les 
siens, m'ayant long-temps prié de le 
baptiser, ie paroissois n’auoir point d’o¬ 
reilles pour luy : plus il me pressoit, 
plus ie le renuoyois rudement, pour 
éprouuer sa constance. Luy, ennuyé de 
ce rebut, me dit vn certain iour : le ne 
perdray point courage pour vostre refus. 
Vous n’estes pas seul à qui Dieu adonné 
le pôuuoir de baptiser : ie descendray 
là bas, et ie trouueray d’autres Peres 
qui me seront plus fauorables et qui 
auront de meilleures volontez pour moy 
que vous n’auez ; ie crains neantmoins 
dans le retardement, de tomber en 
quelque faute qui me rende indigne du 
Baptesme. Si i’eslois enfant de Dieu, il 
me donneroit des forces pour marcher 
droit : i’ay peur encore que le malin 
Esprit ne se serue de mes Compatriotes, 
ennemis de la priere, pour me rappeller 
à mes anciennes façons de faire. Si 
i’estois Chrestien, la resolution seroit 
prise ; ils perdroient leurs forces, et 
i’augmenterois en courage ; ie ne pour- 
rois plus douter qu’il ne fallust obeïr à 
Dieu : et voilà pourquoy ie vous presse 
de me baptiser. Qui sçait, luy dis-je, si 
vous ne demandez point le Baptesme 
par quelque considération temporelle ? 
Quoy donc ? repartit-il, ne suis-je pas 
chasseur ? ma vie depend-elle des Fran¬ 


çois ? suis-je malade ou en nécessité ? 
Non, non, ce n’est point l’attente des 
biens de la terre, qui me fait embrasser 
vostre creance, mais vne crainte de 
tomber dans les tourmens préparez à 
nos otfenscs, et vn désir d’aller au Ciel 
apres ma mort. le sens vne telle ardeur 
pour ioüir de ce bien, que quand ie 
sçaurois que la mort suiuroit mon Ba¬ 
ptesme, ie tiendrois ferme sans reculer 
il’vn seul pas. Cette ferueur animée par 
la résistance qu’on luy faisoit, l’a mis 
dans l’accomplissement de ses souhaits. 
A peine estoit il Chrestien, qu’on luy 
apporta nouuelle qu’vu bon nombre de 
Sauuages de sa nation, auec lesquels il 
s’estoit voulu retirer sur la tin de l’Au¬ 
tomne, auoient esté pris, tuez, massa¬ 
crez, bruslez, rostis et bouillis par les 
Hiroquois : Ah mon Dieu, s’escria-il, 
que vous ay-je fait, de m’auoir arresté 
icy bas, parmy vos en fans, où i’ay éuité 
la mort du corps, et trouué la vie de 
l’âme ! c’estoit fait de moy pour iamais, 
si ie fusse monté la haut comme i’eu 
auois le dessein. Il entre tout de ce pas 
en la Chapelle, comme saisi de fraieur, 
et tout rempli de recognoissance, il re¬ 
mercie Dieu d’vnc faueur et d’vne grâce 
si signalée et si particulière. 

C’est vne consolation bien douce de 
voir maintenant auec quelle Charité, les 
Chrestiens procurent le Baptesme aux 
pauures malades qu’ils voyent en danger 
de mort. Il y a peu d’années qu’il nous 
falloit courir apres eux ; encor quand 
on les auoit attrappez, on ne les pouuoit 
mettre dans la voye de leur salut : les 
Néophytes bien zélés nous deliurent à 
présent d’vne partie de ces soins. Ce 
n’est pas vn petit creue-cœur, d’entendre 
que des âmes, estans toutes proches des 
portes du Paradis, soient précipitées 
dans le fond des abysmes : quantité de 
Sauuages, ayant négligé ou mesprisé le 
Baptesme, lors qu’ils le pouuoient re- 
ceuoir, sont morts bien loin de nous 
auec ces regrets et auec ces plaintes : 
Que ne suis-ie maintenant auprès des 
Peres, ie ne mourrois pas comme vn 
chien. Les bons Chrestiens les secourent 
dans cette extrémité. En Yoicy deux 
exemples. 

Vne trouppe de Sauuages s’estoienl 
retirez dans les bois pour faire des ca¬ 
nots ; vne pauure femme tombe soudai¬ 
nement dans vne si grande foiblesse, 
qu’on la tient pour morte : les Chrestiens 
commandèrent aussi-tost à deux jeunes 
hommes de s’embarquer pour aller qué¬ 
rir vu Pere afin de la baptiser. 11 falloit 
voguer plus de trois lieues sur l’eau en 
pleine nuict. Les ieunes gens rament de 
toutes leurs forces, ils arriuent à Sainct 
Ioseph, demandent vn Pere auec em¬ 
pressement : le Pere Buteux, qui se 
trouua pour lors en cette résidence, 
prend auec luy vn ieune Chirurgien, et 
court apres sa proye ; il arriue aux Ca¬ 
banes enuiron vne ou deux heures apres 
minuict, trouue la malade sans poux, 
vne grande évacuation de sang luy auoit 
osté les forces et la parole ; le Chirurgien 
luy donne vne potion cordiale, elle re- 
uient à soy, le Pere la veut instruire : 
mais vn SauuageChrestien et rauy de la 
voir encore en vie, luy parle de Dieu 
auec vne telle éloquence, que le Pere 
prenoit plaisir de l’escouter, et tpus les 
autres Sauuages l’admiroient. Le iour 
cependant s’approche, et le Pere voyant 
la malade hors de danger, fait prier 
Dieu dans la cabane, donne vn petit mot 
d’exhortation à tous les assistans, puis 
demande qu’on le reporte à S. Ioseph, 
pour dire la saincte Messe. Iean Baptiste 
EtinechkSat, qui s’estoit monstre le plus 
zélé pour le salut de cette pauure femme, 
luy dit : Comment, mon Pere, vous n’a- 
uez pas encore fait ce pourquoy on vous 
a fait venir, et vous parlés de vous en 
retourner : demeurés s’il vous plaist, ne 
quittez point cette pauure femme qu’elle 
ne soit Chrestienne. Le Pere luy dit, que 
le Chirurgien assuroit qu’elle n’en mour- 
roit pas, et qu’on la baptiscroit auec les 
sainctes Ceremonies et auec plus de 
fruit, quand ils seroient de retour à 
S. Ioseph. Cette raison le contenta, et le 
Pere s’embarque auec les Nochers dans 
vne escorce façonnée en gondolle, bien 
ioyeux de voir tant de Charité en ces 
bons Néophytes. 

Yoicy vne autre exemple de ferueur 
et de zele, qui n’a pas tant de paroles ; 
mais il y a bien autant de substance. 


Yn ieune Algonquin, estant descendu 
ce printemps àTadoussac, tombe malade ; 
croiant que sa maladie estoit mortelle, 
il s’écrie : Helas ! si i’estois à Kebec, ie 
ne mourrois pas sansBaptesme. A cette 
voix deux Chrestiens l’embarquent, luy 
font faire trente six ou quarante lieues, 
sur le grand fleuue, malgré la pluie, les 
vents et les vagues, exposant le corps 
pour sauuer l’âme. 

Pour conclusion, ie puis asseurer qu’il 
y a peu de Sauuages, de ceux qui fré¬ 
quentant ordinairement la résidence de 
S. Ioseph, qui n’ayent enuie d’embras¬ 
ser la Foy de lesus-Christ, et ceux-là et 
les autres viendront auec le temps ; ie 
dicts auec le temps, nostre ardeur Fran¬ 
çoise voudroit quasi recueillir, deuant 
que d’auoir semé. 


CHAPITRE VI. 

Du Baptesme de deux ITurons, qui ont 
passé Vhyuer à Kebec. 

Les affaires de la mission retenant 
à Kebec le Pere Iean de Brebeuf, très 
versé en la langue Huronne, on inuita 
quelques Hurons de ceux qu’on iugeoit 
moins éloignez de la Foy, de passer vn 
hyuer auprès de luy, afin de se faire 
profondément instruire ; la difficulté du 
retour dans vne saison qui commençoit 
déjà de faire sentir les rigueurs d’vn 
froid qu’on dit auoir esté tout extraor¬ 
dinaire cette année, sembloitleurdeuoir 
faire accepter cette offre. Mais Dieu 
auoit ietté les yeux sur deux pauures 
brebis égarées, qu’il vouloit ramener à 
sa bergerie : sa prouidenee est aussi 
adorable qu’elle est secrete. On prie 
quelqucs-vns de ces pauures Barbares 
de demeurer ; ils n’ont peu ioüyr de 
cette faueur, on les éconduisit. Quel- 
ques-vns estans desia partis, retournent 
sur leurs pas, mais on les renuoye ; on 
vouloit choisir les esprits les mieux faits, 
et pour y prendre garde de trop prez, il 
n’en resta ny bon ny mauuais ; les voila 

tous partis. Ils nuoient desia faict plus 
de cinquante lieues, quand vn nommé 
Atondo, et vn autre appelle Okhuk8an- 
doron, quittent leurs compagnons re¬ 
broussent chemin, et s’en viennent 
relrouuer les François. Leur dessein 
n’estoit pas de se faire instruire ; mais 
Dieu les rcnuoyoit pour le subiet : ils 
craignoient la rigueur du froid, et Dieu 
les vouloit éloigner de l’ardeur des 
flammes ; ils venoient pour prendre 
quelque plaisir, allant à la chasse auec 
les Saunages de ça bas, et eux mesmes 
ont esté pris heureusement, et arrestez 
dans des piégés qui les ont mis en 
liberté. On les fit descendre à S. Ioseph 
proche de Kebcc, où estoit le Pere de 
Brebeuf ; il n’y auoil plus d’apparence 
de les congédier, le froid les auroit 
égorgés en chemin. Ils sont receus à 
bras ouuerts, comme ayans leurs pa¬ 
tentes signées de la Charité, et de la 
bonté du grand Dieu ; le Pere les entre¬ 
prend auec sa douceur ordinaire et auec 
vn succez plus heureux beaucoup, qu’on 
n’attendoit. 

Si-tost que les deux bons Sauuages 
furent éloignez du bruit et du tumulte 
de leurs danses, leurs yeux et leurs 
oreilles changeans d’obiets, leur cœur 
changea d’atfection. On dit que le pur 
amour demande vn cœur tout pur, c’est 
à dire vn cœur tout vuidc et desoccupé, 
la Foy en fait quasi de mesme : à mesme 
temps qu’vn esprit se détache de ses 
erreurs, la Foy s’en empare et luy fait 
voir des veritez rouissantes. Nos deux 
Hurons, qui n’auoient preste l’oreille à 
la doctrine de lesus-Christ dans leur 
pays, que pour l’abhorrer et pour s’en 
moquer, voyans des Sauuages bâtis 
comme eux, detester leurs anciennes 
superstitions, et mener vne vie toute 
nouuelle, sont touchez, ils approuvent 
cette saincte nouueauté, ils l’honorent, 
ils sont curieux d’apprendre, les voila 
en appétit, ils considèrent en repos les 
veritez Chrestiennes, ils se font dire et 
redire les prières ; enfin ils agissent 
auec Dieu, ils luy parlent, et il leur ré¬ 
pond, ils demandent, et il les exauce : 
bref, la Foy entre la première dans leur 
âme, l’esperance la suit, l’estonnemerit 


l’accompagne, et tous trois produisent 
la recognoissance. Comment est-ce, di¬ 
soient-ils, que Dieu nous a ramenez ça 
bas pour le cognoistre ? et pour ouyr 
parler de choses si grandes ? pour eslre 
instruis de ses volontez et de ses com- 
mandemens ? C’est le grand maistre de 
la vie, il luy faut obeyr. 

Pour moy, disoit Atondo, i’ay esté pris 
autres-fois des Iliroquois, ie m’échappay 
de leurs mains, et mon camarade fut 
misa mort; ie tombay certain iour du 
haut d’vn arbre, et ie ils tant de soubre¬ 
sauts que i’en debuois mourir : est-il 
possible que Dieu m’ait voulu conseruer 
la vie, pour le cognoistre et pour ioüir 
de tant de biens dedans le Ciel, dont on 
nous parle ? Quoy donc, verray-ie mon 
fils en ce lieu de plaisir et de gloire? son 
âme y est desia. C’est vous qui l’auez 
baptisé, disoit-il au Pere. L’estime de 
ce bon-heur croissoit tous les iours en 
eux, à mesure qu’ils en recognoissoient 
la grandeur. 

En vn mot, estant bien instruicts, ils 
demandent le Baptesme, le Pere de Bre¬ 
beuf les éproitue : ils sont constans, ils 
protestent que iamais ils n’auront aucun 
commerce auec les superstitions et auec 
les malices de leur pays, qu’ils auront 
l’esprit constant quand ils seront Chre- 
stiens, et qu’ils n’apprehenderont plus 
aucun danger. On les baptise solennel¬ 
lement ; Monsieur de Maison-neufue ap¬ 
pelle Paul celuy qui se nommoit Atondo, 
et Mademoiselle Mance donna le nom 
de lean Baptiste à OkhukSandoron ; ils 
répondirent hardiment à toutes les de¬ 
mandes qu’on leur fit. Si-tost qu’ils 
furent lauez de ces eaux Sacrées, ils 
rendirent mille actions de grâce à Mon¬ 
sieur le Gouuerneur et aux François 
des caresses et-des bien-faits et des se¬ 
cours qu’on leur auoit rendus pendant 
tout l’hyuer : Mais la plus grande faneur, 
et la plus signalée que vous nous ayez 
pu faire, disoient-ils, c’est de nous auoir 
accordé le sainct Baptesme et de nous 
auoir faict porter deux beaux noms, que 
nous caresserons et que nous chérirons 
iusques au tombeau. Nostre cœur ne 
peut contenir la ioye que nous ressen¬ 
tons, de nous voir deliurez de l’Enfer ; 

nous ne voyons plus d’accidens ny de 
mort qui soit à craindre ; nous viuons 
dans l’esperance de posséder de si 
grands biens apres cette vie. Vous ap¬ 
prendrez, disoient-ils, l’an prochain des 
nouuelles de nos deportemens, et vous 
sçaurez que nous aurons vescu confor¬ 
mement à la promesse que nous en 
auons faite en nostre Baptesme. 

le prie Dieu qu’il bénisse leurs saintes 
resolutions. Les bonnes gens, dit le Pere, 
se sont très bien comportez pendant 
tout l’hyuer : ils n’ont dérobé personne 
(c’est vn miracle qu’vn Huron ne soit 
point larron), ils se sont volontiers oc¬ 
cupez dans quelque trauail, ou diuertis 
par la chasse, ils se sont montrez fort 
recognoissans du bon accueil qu’on leur 
a fait, ils se sont volontairement et fort 
étroitement abstenus de viande depuis 
leur Baptesme, qui fut en Caresme, ius- 
ques à Pasques ; nonobstant les grandes 
occasions qu’ils eurent de rompre cette 
abstinence, ils ieusnoient les iours qu’on 
leur permet toit ; ils estoient fort portez 
à la priere, et grandement auides des 
discours et des instructions qui tou- 
choient leur salut ; ils se Confessèrent 
et Communièrent à Pasques pour la pre¬ 
mière fois ; Monsieur le Gouuerneur les 
fit mettre à ses costez à la sainte Table, 
pour leur témoigner l’estât qu’il faisoit 
de cette viande adorable, et de ce my¬ 
stère tout plein d’amour. 

Yoicy les raisons qui ont induit ces 
deux bons Néophytes, à embrasser 
nostre creance : premièrement les at¬ 
traits et le bon accueil de Monsieur le 
Cheualier de Monlmagny, assaisonnés 
de quelques presens faits en bonne sai¬ 
son, leur gagnoient le cœur, et leur 
donnoit de l’estime d’vn homme qu’ils 
voyoient fort honoré de nos François. 
Considérons d’ailleurs qu’il ne faisoit 
que des choses qui regardent l’éternité, 
et qu’il n’aymoit que ceux qui les em¬ 
brassent, cela leur faisoit croire que la 
Foy estoit quelque grandeur, puis qu’vn 
tel Capitaine la respectoit auec tant d’a¬ 
mour, honorant ceux qui la presehent 
et qui la reçoiuent. 

Secondement, les actions des nou¬ 
veaux Chrestiens de S. losepli les rauis- 


soient : ils contemploient des hommes 
de mesme paste qu’eux et de mesme 
estoc, se contenter d’vne seule femme, 
fouler aux pieds leurs anciennes super¬ 
stitions, ne commettre aucun viole, 
viure comme des agneaux, estre portez 
à la priere, deuenus charitables. Ils en 
voyoient baptiser de temps en temps 
auec solennité, on faisoit publiquement 
des mariages en leur presence dans la 
Chapelle : tout cela frappant leurs yeux, 
touchoit fortement leur cœur. 

En troisiesme lieu, la pieté de nos 
François, et nommément des meres Yr- 
sulines et des Hospitalières, qu’ils n’eus¬ 
sent jamais pu comprendre s’ils ne 
l’eussent veuë de leurs propres yeux et 
ressenty en leurs propres personnes, 
leur a donné vn grand concept de nostre 
Religion. C’est en effet vne entreprise 
hardie pour des filles tendres et délicates, 
de brauer les dangers de l’Océan, pour 
venir porter la Croix de Iesus-Christ en 
ce bout du monde : ce courage monstre 
que le Dieu pour l’amour duquel on 
quitte la douceur pour viure dans la 
rigueur, est vn grand Dieu. Yne petite 
fille Huronne qui estoit au Séminaire 
des Meres Vrsulines, fort zelée pour le 
salut de sa nation, les a fort touchez. 

I’ay tonsiours creu que le zele d’vn 
Gouuerneur, la bonté des François, la 
pieté des nouueaux Chrestiens, la Cha¬ 
rité des Religieuses, deuoient seruir de 
leuain pour faire leuer vne grande 
masse : le bruit de ces nouueautez se 
respand dans tous les peuples de ces 
contrées, et ces vertus fructifieront vn 
iour dans des lieux bien plus hauts que 
Kcbec. Si nos grands fleuues estoient 
libres, les nations les plus éloignées 
viendroient contempler ces merueilles, 
et dés à présent il n'y descend aucun 
Sauuage qui ne veuille voir les filles 
Yierges. L’explication du commande¬ 
ment de nostre Seigneur, de s’aymer 
les vus les autres quoy qu’on soit de 
diuerses contrées, fit sonnent dire à nos 
deux Hurons : Oh que cela est beau ! que 
ccsveritez sont agréables ! Ils les admi- 
roient d’autant plus, que tous ces peuples 
n’ont quasi point d’amour que pour leur 
nation ; ils se respectent grandement les 

vns les autres, mais ils font vn très 
grand mespris de tous les estrangers. 

Deux veritez principalement touchèrent 
viuement ces deux nouueaux Clirestiens, 
lors qu’ils n’estoient encor que Catechu- 
menes. L’vne estoit : Sans la Foy et sans 
l’obseruation des commandemens de 
Dieu, ils se deuoient résoudre à brusler 
éternellement dans les brasiers d’vn feu 
véritable, celuy que nous voyons de 
nos yeux, n’en estant que la peinture. 
À jamais, disoient-ils ! brusler à Jamais ! 
Si nous ne pouuons tenir le bout du 
doigt dans vn petit feu qui n’est que 
peinture, qui n’a ny force, ny vigueur, 
ny durée, à comparaison de ces flammes 
deuorantes et éternelles ; que ferons 
nous si nos crimes nous y ieltent? L’vn 
d’iceux estant à Kebec, la veille du 
grand S. Ioseph, patron de la nouuelle 
France, comme on faisoit des feux de 
reiouyssance en son honneur, il fut si 
épouuanté, voyant que le feu s’emparoit 
en vn instant d’vne machine artificielle, 
qu’il s’enfuit soudain cherchant vn abry 
contre ces flammes : cette vaine crainte 
appresta à rire à toute la compagnie. Ce 
bon homme voyant voltiger ces feux, ne 
sçauoit où se mettre ; l’assurance des 
François l’étonnoit autant que la viuacité 
des flammes, que le tonnerre des ca¬ 
nons et que la vitesse des fusées. Cette 
peur luy fit du bien, et luy en fait 
encor quand il y pense : Si vn petit feu- 
folet qui disparoit en vn instant, m’a 
tant espouuanté, quelle sera l’horreur 
de ces brasiers de l’Enfer, qui ne s’é¬ 
teindront iamais ! Brusler éternelle¬ 
ment ! c’est, disoit-il, vn long terme, 
c’est ce qui m’estonne. 

L’aulre vérité qui les a portez à Dieu, 
c’est le peu de durée de celte vie et la 
bassesse des créatures : Nous ne sommes 
icy que comme dans vne Cabane de 
passage, nous courons à la mort, nous 
n’emporterons rien auec nous ; ces biens 
pour lesquels nous trauaillons tant, s’é¬ 
chappent de nos mains, et on nous 
en promet d’eternels : nous serions de 
grands fous de les mespriser. Les viures 
que vous nous donnez, faisoient-ils, se 
consument, nos robes s’vsent, nos bon¬ 
nets se déteignent et perdent leur lustre 


et leur beauté, tout se passe, tout s’al¬ 
tère ; le bon-heur du Ciel ne se changera 
iamais, à ce que vous dites : il faudroit 
n’auoir point d’esprit pour ne pas aspirer 
à ces grands biens. Vne si riche nou¬ 
uelle et vne si grande vérité touche 
bien vn cœur nouuellement éclairé de la 
Foy. Le 6. de May, ces deux nouueaux 
enfans de lesus-Christ quittèrent la ré¬ 
sidence de S. Ioseph, pour remonter 
aux Durons. Les Chrestiens de cette 
bourgade encommencée, les voyans sur 
leur départ, leur rendirent ce témoi¬ 
gnage de leur amitié : ils font apporter 
la chair d’vn grand Elan bouccanée, et 
vn autre gros paquet de viande ; puis l’vn 
des principaux prenant la parole immé¬ 
diatement apres les prières qui se font 
publiquement dans la Chapelle, leur 
dit : Mes freres, nous auons vne ioye 
très sensible de vous voir maintenant 
enfans de Dieu ; il n’y a rien dequoy 
nous fassions plus d’état que du Ba- 
ptesme et de la priere : pour vous don¬ 
ner vn gage assuré de l’amour que nous 
vous portons et du contentement que 
nous auons de voir nos freres par les 
eaux du Baptesme, voiey vn Elan que 
nous vous présentons, accompagné des 
morceaux que nous tenons les plus dé¬ 
licats dans nos festins : c’est vn petit 
soulagement dans les fatigues d’vn long 
chemin que vous auez à faire. Au reste 
nous nous promettons que vous serez 
fermes et constans dans la Foy, nous 
attendons cela de vostre courage ; mais 
nos désirs vont encor plus auant, nous 
souhaitterions que par vostre entremise 
toute vostre bourgade ioüist du bon-heur 
que vous auez trouué ça bas parmy 
nous, afin que nous ne fussions plus 
qu’vn cœur et qu’vne bouche. 

À cette harangue, plus éloquente en 
Algonquin que ie ne l’ay couchée en 
François, Paul Atondo repartit encor 
plus élégamment en son langage : Mille 
actions de grâces, mes freres, de vos 
presens : ils parlent, ils publient vostre 
bonté ; ils ne seront pas muets en nostre 
pays. Nous n’y toucherons point dans 
le cours de nostre voyage : il faut que 
tout le pays les voye, que les principaux 
en goustent dans vn festin que nous 

ferons, où vostre amour et vostre libé¬ 
ralité seront les principaux mets. Nous 
vous remercions aussi des caresses que 
vous nous auez faites pendant tout cét 
hyuer : vous nous auez inuitcz à vos 
festins ; il n’y a Maison ny Cabane où 
nous n’ayons esté receus auec ioye, tout 
le monde nous a témoigné du cœur et 
de l’amour. Pour ce qui concerne la 
creance que nous auons embrassée auec 
vous, c’est vne affaire importante qui 
regarde le Ciel, nous quitterons la vie 
plus tost que la Foy. 11 me semble que 
ie ne voy plus rien à craindre ça bas en 
terre, puisque ie ne voy plus rien à 
perdre : quitter la vie pour ioüir d’vn 
bon-heur eternel, ce n’est pas vne perte, 
c’est vn riche acquest. 11 y a quatre ans 
qu’Àchiaudase et Oracha, c’est ainsi 
qu’ils nomment le Pere Ierôme l’Ale- 
mand et le Pere Charles Garnier, nous 
estans venus voir dans nostre Bourgade 
pour nous instruire, me pressèrent de 
me faire baptiser : leurs discours ne me 
plaisoient pas ; ie leur enuoyois mes 
neveux et mes niepees pour les occuper, 
pour moy ie rejettois cette affaire, iu- 
geant qu’il en falloit remettre la delibe¬ 
ration en autre temps ; mais pour le 
présent, mon cœur sent vn tel plaisir et 
vne telle force, qu’il m’est aduis que 
rien ne peut ébranler ma Foy. Ce que 
ie dy de moy, vous le douez penser de 
mon compagnon, puis qu’vne seule 
bouche vous dit les pensées et les reso¬ 
lutions de nos deux cœurs. Nous auons 
conclud par ensemble, qu’aussi-tost que 
nous aurons mis le pied dans nostre 
pays, nous ferons vn festin le plus so¬ 
lennel qu’il nous sera possible, et là 
nous déclarerons publiquement deuant 
les plus apparens de nostre Bourgade, 
que nous sommes baptisez, que nous 
renonçons à toutes nos folies, que nous 
abhorrons nos anciennes façons de faire 
pleines de superstitions ; que la con¬ 
clusion est prise de viure et mourir dans 
l’obcissance de la Foy que nous auons 
embrassée, et qu’on ne nous parle plus 
de ce qui nous en pourrait éloigner. Ce 
n’est pas tout, nous presserons viuement 
nos concitoyens de se faire baptiser, 
l’ay quantité de parens, plusieurs neveux 


et plusieurs niepees, i’offre tout cela à 
Iesus-Christ ; i’espere qu’ils seront les 
premiers qui me presteront l’oreille. 
Apres cette harangue, les Néophytes 
tout remplis de ioye, se sépareront pour 
se reuoir vn iour dedans les Cieux, s’ils 
ne se rencontrent plus dessus la terre. 
Renedictus Deus indonis suis, et sanctus 
in omnibus operibus suis. 


CHAPITRE VII. 

De l'Hospital. 

Le bel ordre qui se garde dans les 
maisons de l’Hospital de Dieppe et de 
Vannes, est rauissant. Nostre Hospital 
de Canadas, pour estre au milieu de la 
Barbarie, n’a pas moins de pieté : disons- 
en deux mots en ce Chapitre, que ie 
tireray des mémoires que la Mere Marie 
de S. Ignace a tracez. 

Elle commence par vne tres-humble 
reconnoissance et par des actions de 
grâces toutes cordiales enuers leur chere 
Fondatrice Madame la Duchesse d’Ai¬ 
guillon. Que ferions-nous, dit-elle, sans 
les secours extraordinaires de cette 
Dame ? ses dépenses en ces derniers 
confins du monde sont excessiues ; les 
pierres dont on dresse les bastimens, 
sont plus cheres que le marbre, quoy 
que personne ne les vende. Le nombre 
des Sauuages, qui a esté plus grand cette 
année en la bourgade encommencée de 
Sainct Ioseph, nous a fait exercer la 
charité enuers trois cens personnes ou 
enuiron, comprenant les malades et va¬ 
létudinaires, et les panures qui ont be¬ 
soin de nostre secours. Il ne nous est 
pas possible de ne point étendre le cœur 
et la main vers ces bons Néophytes, qui 
nous ont donné autant de consolation 
cette année, et encore plus, puis qu’ils 
estoient en plus grand nombre que les 
precedentes. La charité du Rcuerend 
Pere Vimont, et des autres Peres qui 
ont cultiué ces nouuelles plantes, nous a 
seruy d’vn puissant attrait pour exercer 

nos fonctions auec ioye et auec plaisir. 
Mais descendons plus en particulier, et 
disons deux mots des malades ; la mort 
en a fait passer six au Ciel. Les der¬ 
nières paroles de leur vie sont pour l’or¬ 
dinaire les oraisons qu’on leur fait faire 
pour l’application du sang de l’Agneau 
sur les grandes âmes qui leur procurent 
le mesme bien. 

Vn ieune garçon, âgé d’enuiron quinze 
ans, fut porté à l’Hospital ; il n’estoit 
point baptisé et ne paroissoit point dans 
la disposition de l’estre deuant sa mort, 
car il estoit ou tourmenté de grandes 
conuulsions ou plongé dans vn sommeil 
léthargique, si bien qu’on ne pouuoit 
auoir aucune raison de luv. Les Meres 
luy donnent vue potion pour luy ré- 
ueiller les sens : si tost qu’il eut auallé 
le breuuage, il ouure les yeux et regarde 
les assistons ; le voila plein de connois- 
sance. On luy demande s’il ne veut 
pas estre baptisé : Ouy da, répondit-il, 
adioustant d’autres paroles qui témoi- 
gnoient son désir. A peine a-il donné 
son consentement, qu’il retombe dans 
des conuulsions plus violentes qu’aupa- 
rauant. On croit qu’il expire, on le ba¬ 
ptise tout sur le champ. Ses pareils, 
quoy que Payens, s’écrient : Nous voilà 
contens, car c'est pour le salut de 
son âme que nous î’auons amené, et 
non pas pour la guérison de son corps. 
La mort qui sembloit le vouloir englou¬ 
tir, luy donna encor le loisir de faire vn 
grand amas de mérités, deuant que de le 
faire passer au Ciel. On luy fait prendre 
la meilleure nourriture qu’on peut en ces 
panures contrées : il reprend ses forces, 
on luy donne les sainctes ceremonies du 
Baptesme en la Chapelle de l’Hospital, 
auec le nom de Daniel. Au bout de trois 
semaines ou vn mois, qu’il eut esté se¬ 
couru auec des cœurs pleins de charité, 
le bon ieune Neophvte s’en retourne 
voir ses parens. La lluxion le reprend à 
quelque temps de là auec plus de ri¬ 
gueur qu’auparauant ; il tombe dans 
vne hydropisie mortelle, il est auec 
cela trauailléd’vne si grande oppression 
qu’il fut deux mois entiers sans se pou- 
uoir coucher, demeurant tousiours en 
son séant dans vne mesme posture. 11 


estoit deffait comme la mort mesme ; il 
souffroit des douleurs 1res visibles, et 
cependant iamais nous ne l’entendions 
plaindre, disent les Meres, il ne deman¬ 
dait aucun secours ny aucun soulage¬ 
ment ; il est vray que son mal estoit 
tres-amer, mais sa patience n’estoit que 
douceur. Il se communia souucnt pen¬ 
dant sa maladie, et tons les iours il pu- 
rilioit son âme dans le Sacrement de 
Penitence, tant il estoit amoureux de la 
pureté. Il gouste maintenant la vérité 
de ces paroles : Bcati vnundo corde, 
quoniam ipsi Deum videbunt. 

Vn autre Sauuage, couuert de playes 
mortelles depuis les pieds iusques à la 
teste, se voyant dans cette maison de 
charité, se comporloit iustement comme 
cét impie, qui prioit Dieu qu’il eust pitié 
de son corps, mais pour son âme, qu’il 
en fit comme il luy plairoit ; celuy-cy ne 
vouloit point ouyr parler du Baptesme, 
sinon à condition que Dieu luy rendist la 
santé. Les Peres qui visitent l’Hospital, 
le voyans dans cette opiniastreté, le 
quittèrent pour quelque temps sans luy 
parler de son salut. Vne bonne femme 
Chrcstienne l’allant visiter, l’entretient 
si à propos de la briefueté de cette vie, 
des recompenses et des chastimens qui 
nous attendent en l’autre, qu’il ouure 
les yeux, demandant le Baptesme auec 
instance. On l’éprouue quelque temps, 
il perseuere dans sa demande, on luy 
accorde, il meurt, et en mourant il fait 
voir qu’il estoit du nombre des prédesti¬ 
nez. Les miséricordes de Dieu sont éton¬ 
nantes, ses iugemens sont des abysmes : 
vn Barbare en vn moment est laué dans 
le sang de l’Agneau, et dans vn autre 
moment il passe de l’extremité de la 
bassesse dans vn très-haut degré de 
gloire, et du bout d’vn précipice éter¬ 
nel il entre dans vne asseurance qui ne 
sera iamais ébranlée. 

Yn ieune enfant âgé de dix ou douze 
ans, qui auoit receu le nom de Guil¬ 
laume en son Baptesme, estant tombé 
malade, fut transporté en cette Maison 
de miséricorde : si tost qu’il y fut, il ne 
ietla quasi plus les yeux sur ses parens, 
qui l’auoient retiré comme par force de 
nostre Séminaire. Son contentement 

estoit de voir le Pere qui l’auoit instruit, 
d’ouyr parler de Dieu et de luy pré¬ 
senter ses petites prières. 11 auoit vn 
Parrain en France, homme de mérité et 
de condition, qui prendra plaisir de voir 
passer de celte vie dans la Maison du 
grand Dieu, vn petit Ange mortel, muny 
de tous les Sacremens de l’Eglise, animé 
d’vne deuotion qui semble surpasser 
son âge. Ayant receu l’Extreme-Onclion, 
on luy fait baiser vne Croix d’argent, 
enrichie d’vne piece de la vraye Croix, 
qu’vnc Dame de l’Abbaye de Fonteurault 
a donnée à Iesus-Christ, pour estre pré¬ 
sentée à tous ceux qui mourroient en 
l’Uospital de la Nouuelle France. Ce 
pauure enfant la prend, l’embrasse, la 
caresse, l’apostrophe auec des paroles 
si tendres et affectueuses, qu’il nous 
attendrissoit, dit la Mere qui a couché 
les mémoires. 11 demande qu’on la luy 
pende au col, on luy obéît ; mais comme 
il baissoit à veuë d’œil et qu’on crai- 
gnoitque ce gage qui luy estoit si cher 
ne le blessast, on luy voulut oster, veu 
mesme qu’on croyoit qu’il eust perdu le 
sentiment. S'estant apperceu qu’on luy 
rauissoit son thresor : Laissez-moy, dit- 
il, mon Iesvs. Et embrassant derechef 
et baisant cette saincle Relique et ce 
signe adorable de nostre rédemption, il 
rend son âme à celuy qui l’auoit donnée 
pour luy en vne Croix. Pretiosa in 
conspectu Domini mors Sanctorum eius. 

Les trois autres qui ont finy leurs 
iours en nostre Hospital, poursuit la 
Mere, sont partis de ce monde apres 
auoir receu tous leurs Sacremens ; et 
ie dirois quasi volontiers que leur pieté, 
leur deuotion et l’innocence de leur vie 
depuis leur Baptesme, nous ont laissé 
des marques asseurées de salut. Disons 
deux mots des bons sentimens de ceux 
qui ont trouué la santé du corps et 
l’embonpoint de l’âme en cette petite 
Maison. 

Yn ieune homme, allant à la saincte 
Messe, se laissa tomber si rudement en 
chemin, qu’il demeura tout court sur la 
place : on court à luy, on l’enleue, on 
le porte à l’Hospital, on le fait panser. 
Le premier étourdissement du corps 
estant passé, on luy dit que son mal 


n’est pas mortel : Ce n’est pas, répond- 
il, à quoy ie pense : ie me mets peu en 
peine de la vie ; i’ay dit à Dieu dans ma 
cheute, fais tout ce que tu voudras, 
détermine de moy si tu veux que ie 
meure, i’en suis content, ie seray bien 
aise de te voir. Pourrois-je bien estre 
marry d’aller au Ciel ? que fais-je ça 
bas en terre ? ce n’est pas mon pays. 
Ce ieune homme ne ressembloit pas à 
celuy qui ne vouloit pas aller au festin, 
disant : Vxorem duxi, ideo habe me 
excusatum : I’ay pris femme, dispensez- 
moy de la quitter si tost. Il n’y auoit 
que huict iours qu’il s’estoit marié, et il 
estoit des-ia tout prest de quitter les 
nopces de la terre pour aller aux nopces 
de l’Agneau dans le Ciel. 

Yne femme vrayement Chreslienne, 
fit vn tel mépris de la vie, dans l’espe- 
rance qu’on luy donnoit de sa guérison, 
qu’elle étonna tous les assistans : car à 
mesme temps elle auoit ses deux petites 
filles à ses deux costez, dont la plus 
ieune n’a pas plus d’vn an ; cét enfant 
ne trouuant pas dequoy étancher sa soif 
dans le sein de sa mere, se tuoit de 
pleurer ; l’autre, qui a peu moins de 
quatre ans, iettoit des larmes capables 
d’attrister vn bon cœur : cette mere pa- 
roissoit si tranquille dans sa maladie et 
dans les pleurs de ses enfans, qu’on 
l’eust prise pour insensible. Elle ne 
l’estoit pas neantmoins, disent les Meres : 
car elle faisoit son possible pour les 
faire secourir, nous les recommandant 
auec vn cœur de mere. Yoilà vos Meres, 
disoit-elle à l’aisnée, elles ne vous 
abandonneront point; soyez bien obéis¬ 
sante. Cette pauure petite commençoit 
desia de nous reconnoistre, et de nous 
saliier autant de fois que nous entrions 
dans l’Hospital. Dieu a rendu la santé à 
cette bonne femme, qui mene vne vie 
fort innocente. 

On disoit certain iour à vn pauure 
malade, que c’estoit fait de sa vie ; que 
son mal estoit plus fort que les remedes, 
et que le régime qu’on luy ordonnoit, 
ne seruoit qu’à luy donner vn peu de 
trefue auec la mort. Eh bien, fit-il, ma 
vie n’est pas en ma disposition ; que 
1 celuy qui a tout fait en ordonne comme 

il luy plaira, il en est le Maistre : viure I 
ou mourir, estre sain ou malade, me 
sont vue mesme chose. Vne autre fois, 
parlant de l’obeissance que les malades 
ùoiueiit rendre à ceux qui les gouuer- 
nent: Que ie demeure icy, disoit-il, ou 
qu’on me reporte en nos cabanes, ie 
garderay tousiours ce qu’on m’aura or¬ 
donné, ie veux respecter mon corps, et 
ne luy point donner ce qui luy seroit 
jiuisible, puis que Dieu ne le veut pas en 
effet. Si les Saunages luy apportaient 
quelques petits fruicls, il demandoit 
permission d’en vser ; et si on luy ré- 
pondoit que les fruicts nuisoient à sa 
santé, il n’y touchoit pas, ayant cette 
force sur sov bien extraordinaire à vn 
Sauuage de temperer ses appétits. Ce 
ieune homme a fait rencontre d’vne 
femme douée de li es-beaux talens ; elle 
est extrêmement douce et vereconde, 
charitable au possible. Son mary a tou¬ 
jours esté malade depuis qu’ils sont en¬ 
semble : cela ne l’a point éloignée selon 
la couslume ordinaire des Sauuages ; 
elle luy a rendu toutes les visites et 
toute l’assistance qu’on pourroit attendre 
d’vne femme nourrie au milieu de l’Eu¬ 
rope, auec vne modestie et vne charité 
tout à fait rauissante. 

Deux pauures femmes aueugles pas¬ 
sent vne grande partie de l’année en la 
Maison de Dieu ; toutes deux sont fort 
portées à la vertu, mais il y en a vne 
particulièrement qui gouste Dieu d’vne 
bonne façon. S’estant retirée pour vn 
temps parmy les siens, vn Sauuage l’at¬ 
taqua viuement et la poursuiuit long¬ 
temps, luy promettant merueilles si elle 
vouloit condescendre à ses affections 
tres-impures : iamaiscette femme, quoy 
qu’assez ieune, ne bransla ; elle tint 
tousiours ferme, rebuttant constamment 
cét homme perdu. Il luy représenté sa 
pauureté, luy dit qu’elle est sans appuy 
et qu’il luy donnera toute sorte d’as¬ 
sistance : l’aime mieux, répond elle, 
estre pauure que de fascher Dieu : ie 
ne suis point délaissée comme vous 
dites, les filles de la maison de Charité 
sont mes bonnes Meres ; ie ne manque 
point de secours auprès d’elles. Ces 
actions sont des fruicts de l’arbre de vie ; 


il n’y a que Iesus-Christ qui puisse 
donner cette constance aux François et 
aux Sauuages, aux Romains et aux bar¬ 
bares. 

le m’oubliois quasi d’vn François at¬ 
taqué d’vne hydropisie, qui fut iugée 
mortelle du Médecin. Les bonnes Reli¬ 
gieuses, l’ayans receu en l’Hospital, le 
traitèrent auec tant de soin et tant de 
charité, Risques à chercher par tout ce 
qui le pouuoit soulager, qu’il en guérit, 
si bien qu’il est maintenant homme de 
bon trauail. Quelqu’vn luy demandant 
par apres comme il se portoit, et quel 
traitement il auoit receu de ces bonnes 
Filles, il fut vn peu de temps sans 
parler ; puis les larmes luy tombant des 
yeux : Ilelas Monsieur ! fit-il, ie ne me- 
ritois pas d’estre receu dans vne si 
saincte Maison : les soins que les bonnes 
Meres ont eu de moy et la charité 
qu’elles ont exercée en mon endroit, me 
confondent et m’attendrissent quand i’y 
pense. 

Il n’est pas seul porté d’affection et de 
reconnoissance vers ces bonnes âmes, 
les Sauuages les aiment vniquement, ils 
se glorifient de les auoir auprès d’eux. 
Noël Negabamat, l’vn des deux Capi¬ 
taines de S. loseph autrement de Sillery, 
l’a soutient témoigné au R. P. Supérieur, 
le suppliant pour marque de son amour, 
de luy donner son departement dans 
l’vne des maisons qu’on a fait bastir 
pour les Sauuages proche de l’Hospital. 
La charité et la libéralité que cette Mai¬ 
son fait paroistre à l’endroit des malades, 
luy ont fait souhaiter le voisinage. Ceux 
qui demeurent en mesme endroit, ont 
choisi leur sépulture dans l’emplacement 
de ces bonnes Meres, en témoignage de 
leur affection. Quoy qu’il n’y ait rien à 
craindre pour le présent dans les mai¬ 
sons de Eebec ny de S. loseph, si néant- 
moins il arriue quelque fausse alarme 
des Hiroquois, aussi-tost les Sauuages 
courent à l’Hospital pour asseurer leurs 
Meres, disent-ils, des preuues de la 
bonté de leur cœur. 

le serois trop long de rappeller tous 
les sentimens qu’ont les bonnes Mores 
de la docilité et de la patience de leurs 
malades. 11 faut auoir de bons yeux pour 

ne voir que Iesus-Christ dans les Sau- 
uages. Gratior est pulchro veniens in 
corpore virtus. le sçay bien que la vertu 
est aimable par tout ; mais elle est plus 
agréable sous la panne et sous le satin, 
et dans des âmes et des corps bien polis, 
que sous des haillons et dans des per¬ 
sonnes qui ne connoissent point d’inci- 
uilitez, pour ce qu’ils n’ont pas seule¬ 
ment les premiers principes de la ciuililé. 
Que les Hospitalières aiment constam¬ 
ment des malades et des pauures, et 
les Vrsulines des Séminaristes et des 
femmes Sauuages, dans lesquels on ne 
void que Iesus-Christ tout pur, sans 
aucun attrait qui Halte les sens, c’est 
vn attrait dont ie n’attens la perseue- 
rance que de Iesus-Christ mesme. Leur 
sexe n’a pas celte constance, il peut tout 
neantmoins aussi bien que S. Paul, en 
celuy qui le soustient et qui le fortifie. 

Elles se réjouissent maintenant de 
voir la ferueur des nouueauxChrestiens : 
Leur deuotion nous rauit, disent-elles, 
leur pieté nous tire les larmes des yeux, 
leur visite nous donne descontentemens 
bien doux. C’est vne ioye pleine de 
tendresse, dit la Mere de l’Hospital, de 
voir ces bons Néophytes accompagner le 
Sainct Sacrement qu’on porte aux ma¬ 
lades, le flambeau en la main ; de voir 
ces pauures gens venans de la chasse, 
prendre logis dans la Salle de nostre 
Hospital, et d’y passer plusieurs iours 
auec vne paix et vne intelligence admi¬ 
rable. Leurs licts sont bien tost prépa¬ 
rez, nous n’en auons précisément que 
ce qu’il en faut pourvu petit nombre de 
malades : ils iettent quelques bouts de 
peaux sur le paué, et ayans fait leurs 
prières, ils dorment aussi bien là dessus 
que sur la plume et sur le duuet. Si le 
bon Dieu nous enuoye quelques matelas 
et quelques couuertures, il nous deli- 
urera du creue-cœur que nous auons de 
les voir plus durement coucher en nostre 
maison que dans leurs cabanes. 

Nos plaisirs sont de les secourir : nous 
auons donné cette année plus de quatre 
cens cinquante médecines, nos drogues 
sont épuisées, mais nos cœurs sont en¬ 
core tout entiers pour nous réjouir du 
Baptesme de ces bonnes âmes. Yne 


vingtaine ont esté faits Chrestiens celte 
année, tant en nostre Hospital qu'en 
nostre Chapelle : n’est-ce pas pour chan¬ 
ter le Te Deurn laudamus de bon cœur? 
Douze familles des principales entre les 
Sauuages, se sont venues loger en quatre 
maisons qu’on a basties tout proche de 
la nostre : c’est bien pour nous faire 
aimer la demeure de S. loseph. Nostre 
petite Eglise leur sert de Paroisse et 
d’Oratoire ; ils la remplissent assez sou- 
uent et la Salle des malades, et nos 
cœurs, d’vne deuotion très douce et très 
sensible. 

Les Sauuages, qui ne sçauoient que 
c’estoit de visiter les malades, appren¬ 
nent le mestier de charité. Nous s oyons 
quelques bonnes femmes excellentes 
Hospitalières : elles transportent les ma¬ 
lades, les secourent, les soulagent et 
leur apprestent mieux leurs sagamités, 
ou le manger, à leur mode, que nous 
autres. L’vne de nos tristesses bien 
sensibles est de voir la pauurelé du 
pays : on ne tué que très rarement du 
bestial ; les restaurons, les consommez 
et les autres nourritures succulentes, 
capables de remettre vn malade, et 
mille autres douceurs dont la France 
abonde, ne se rencontrent point en 
nostre Maison. Voilà de sainctes pen¬ 
sées, voilà des affections bien pures, 
des actions bien nobles et vne charité 
toute d’or. le leur souhaitte vne riche 
perseuerance : Qui perseuerauerit vsque 
ad finem, hic salmis erit. Nous auons 
tout sujet d’attendre cette gloire. 

Ce n’est pas tout, on instruit ces 
bonnes gens dans nostre Chapelle et 
dans nostre Salle. I’y ay compté par 
fois, dit la bonne Mere, iusques à cin¬ 
quante et soixante filles. Le K. P. Su¬ 
périeur et le Pere de Quen ont fait le 
Catéchisme en diuers temps ; les Sau¬ 
uages s’v trouuoienl très volontiers, re- 
commandans à leurs enfans de nous 
visiter afin que nous leur remissions en 
mémoire ce que les Peres leur auoient 
enseigné. Ils leur racontaient ordinai¬ 
rement quelque belle histoire, que les 
enfans rendoient le lendemain si fidel- 
lement que i’eusse souhaitté qu’on les 
eust ouys du milieu de la France, afin 





France, en l’Année 1642 . 


31 


que les François participassent à l’admi¬ 
ration qu’ils nous donnent. 11 n’y a 
question si haute et si releuée dont vne 
fille soit capable, que les jeunes Neo- 
phytes ne conçoiuent et n’en rendent 
raison tres-pertinemment. On en ba¬ 
ptisa vne entre autres, âgée d’enuiron 
vingt ans : son cœur fut comblé d’vne 
telle ioye, qu’il paroissoit quasi à son 
visage qu’on luy venoit d’ouurir le Ciel ; 
elle demeura auec nous le reste du iour, 
ne pouuant se soûler de nous dire le 
contentement que ressentoit son âme, 
de se voir lauée de toutes ses offenses, et 
d’estre mise au nombre des enfans de 
Dieu. I’iray, disoit-ellc, tous les iours à 
la Saincte Messe, i’aimerav Dieu de tout 
mon cœur, ie le prieray souuent ; i’é- 
loigneray toute malice de ma pensée, 
et si ie tombe en quelque offense, ie 
me confesseray tout aussi-tost. Noslre 
Seigneur luy donne la grâce de tenir 
ferme dans ces sainctes resolutions. 
Amen, Amen. 


CHA.PITRE VIII. 

Du Séminaire des Vrsulines. 

Autant qu’il est difficile de rencontrer 
des filles séculières, armées d’vn bon 
dot, pour soustenir le Séminaire des 
Sauuages eslably à Rebec, sous la con¬ 
duite des Meres Vrsulines ; autant seroit 
il aisé de trouuer des Religieuses pro¬ 
fesses, toutes prestes de trauerser l’O- 
cean, et de donner leur vies pour le 
salut de ces pauures enfans ; et s’il en 
falloit vn aussi grand nombre que 
saincte Vrsule conduisoit de Vierges en 
Bretagne, ie croy que la France les 
pourroit fournir, tant il y a de zele et 
d’ardeur en toutes leurs maisons. Non 
seulement les Vrsulines, mais vn grand 
nombre d’autres Religieuses de diuers 
ordres, bruslent d’vn feu tout pur de 
venir consacrer leurs trauaux à Iesus- 
Christ en ce nouueau monde, et consu¬ 
mer leurs vies sur l’Autel de la Croix. 


Omnia milii liccnt, sed non omnia ex¬ 
pédiant, tout ce qui est bon, n’est pas 
expédient : desirer vn grand bien, sans 
empeschement, et auèc vne douce in¬ 
différence et vne humble soumission 
aux volontez de Dieu, c’est vne marque 
que le S. Esprit en est l’Autheur. 

Quoy que c’en soit, il ne semble pas 
à propos d’exclure aucun monastère de 
Religieuses Vrsulines, de quelque en¬ 
droit ou congrégation qu’il soit, d’en- 
uoyer en cette nouuelle vigne de nostre 
Seigneur quelque professe de sa com¬ 
munauté ; mais pour autant qu'on n’en 
peut pas tirer de toutes les maisons, 
n’en estant pas besoin d’vn si grand 
nombre, il en faudroit laisser le choix 
entier à ceux de qui cette affaire dépend, 
sans plaintes et sans ialousie, acceptant 
comme de la main de nostre Seigneur, 
ce que ces personnes de vertu et de 
vérité en auroient déterminé douant 
Dieu. 

11 est plus que très raisonnable, que 
tous les Couuents d’Yrsulines de France 
soient unis de cœur et d’affection au 
petit Séminaire de Canadas. 11 y a quel¬ 
ques iours qu’vne personne de bon sens 
disoit, qu’il seroit très facile de faire 
subsister le petit Séminaire de Kebec, 
et d’amplifier le nombre de leurs Sémi¬ 
naristes Sauuages: Il faudroit, disoit cet 
homme d’esprit, que toutes les filles qui 
se rendent Vrsulines en France, don¬ 
nassent à leur entrée vne pistole d’au- 
mosne à ce petit Séminaire ; si elles en 
donnoientdeux, on ne les refuseroilpas; 
et par ce moyen il n’y auroit aucune 
Vrsuline qui ne cooperast au salut des 
Sauuages. Voila vn moyen de faire 
preuue de la vérité de leur zele. Que si 
elles veulent ioüir de cette bénédiction 
(c’est ainsi que ie l’appelle, pour ce qu’il 
est impossible que le Ciel ne recognoisse 
ce qui se faict pour l’application du sang 
de Iesvs-Cuiust), elles auront aysement 
cognoissance de celuy qui traitte en 
France les affaires de ces bonnes filles 
et de leur Séminaire, par l’entremise de 
la Mere Supérieure des Vrsulines de 
Paris ou de Tours. Mais entrons en 
matière. 

Comme on eut demandé aux Vrsulines 

ce qui touche leur Séminaire, pour l’in- 
serer dans la Relation, voicy ce que la 
Supérieure respondit au Pere qui luy en 
fit la demande. 

Mon Reuerend Pere, ie vous enuoye 
quelques petites remarques pour satis¬ 
faire a l’obeyssance. I’ay eu de la diffi¬ 
culté à m’y résoudre, pour ce que si on 
vouloit dire toutes les choses, qui peu- 
uent donner de l’édification dans les 
actions de nos filles, ce ne seroit iamais 
faict ; vous sçaue 2 d’ailleurs le gros 
du Séminaire, et combien il y entre 
des filles tant passagères que séden¬ 
taires ; vous sçauez, dis-je, mieux que 
moy, si Dieu peut estre glorifié dans les 
petits seruices que ses seruantes luy 
rendent en la personne des pauures 
petites Sauuages. le sçay bien que nous 
sommes peu satisfaites de tout ce que 
nous faisons, n’estant que des seruantes 
inutiles, moy très particulièrement, 
comme vous en auez très bonne cognois- 
sance ; c’est ce qui me faisoil souhaitter 
que vous ne fissiez aucune mention de 
nous : suffit que Dieu qui est nostre Pere, 
sçache auec quel amour nous seruons 
nos Néophytes ; c’est assez que luy seul 
cognoisse ce qui se passe dans cette 
petite maison, sans qu’il soit produit aux 
yeux des hommes ; nous sommes trop 
heureuses que nos petites fatigues, se 
passent à la seule veüe de nostre Maistre, 
qui est si bon qu’il nous faict esperer le 
pardon de toutes nos fautes : aydez- 
moy en particulier à l’obtenir de sa 
bonté, etc. Cette lettre a semblé digne 
de ce lieu. Venons au detail. 

On auroit de la peine à croire que de 
petites filles Sauuages, se rendissent 
ponctuelles aux temps des prières et 
des instructions, si les yeux ne voyoient 
cette vérité: il n’y a naturel si farouche 
que la douceur, la grâce et l’éducation 
ne polisse. On entend souuent auec 
plaisir ces petites Sauuages, entonner 
vn motet dans le Chœur des Religieuses 
pendant l’éleuation du S. Sacrement, et 
mesme encore chanter quelques fois 
auec elles pendant leurs Yespres. Il n’y 
a pas de doute que si on auoit dequoy 
en loger vn nombre, qu’on les rendroit 
aussi adroittes et aussi gentilles que nos 


Europeannes. Ce n’est pas ce qu’on 
cherche à présent, mais bien de grauer 
dans leurs cœurs l’Amour et la crainte 
de celuy dont elles ont maintenant con- 
noissance ; c’est à quoy visent les tra- 
uaux de ces bonnes Meres, auquels 
nostre Seigneur semble donner sa bé¬ 
nédiction. 

Ces enfans ont de si grandes inclina¬ 
tions à la pureté, que si elles sortent 
pour se promener, elles fuyent la ren¬ 
contre des hommes, et sont si soi¬ 
gneuses de se couurir auec vne telle 
decence, que leur maintien s’éloigne 
bien des façons de faire des Sauuages. 
Vn François présentant la main à vne 
Séminariste pour la conduire, comme 
on luy reprochoit par risée, que voulant 
estre tousiours vierge, elle s’estoit lais¬ 
sée toucher la main à vn homme, celte 
enfant se mit à pleurer ; elle entre en 
colere contre celuy qui l’auoit conduite, 
s’en va vne et deux fois lauer ses mains, 
pour effacer tout le mal qu’elle pourroit 
auoir contracté par cette action inno¬ 
cente, ayant belle peur que cela ne 
l’empeschast d’estre Vierge. Comme on 
ne cognoissoit point sa pensée, et qu’on 
redoubloit de temps en temps ce petit 
reproche : Ne me dites plus cela, repli- 
qua-elle la larme à l’œil : i’ay tant laué 
mes mains qu’il n’est possible qu’il soit 
resté quelque chose, du mal qu’il m’au- 
roit peu causer. Cette innocence est 
pleine de récréation. 

Deux petites filles Séminaristes, s’é¬ 
tant retirées chez leurs parens, les sui- 
uirent dans leur grande chasse l’hyuer 
dernier : l’vne faisoit prier Dieu dans la 
Cabane, et l’autre faisoit chanter des 
cantiques spirituels, que les Meres leur 
auoient appris en langue Algonquine ; 
le temps qu’elles auoient de reste de 
leurs petites occupations, elles l’em- 
ployoient à lire etàescrire. Les Sémina¬ 
ristes ont vne telle passion pour l’escri- 
ture, qui si par fois on leur refuse de 
s’aller promener, elles demandent que 
pour le moins on leur permette d’é¬ 
crire. 

Ces deux pauures petites, qui estoient 
à la chasse auec leurs gens, auoient des 
regrets si sensibles de se voir si long- 

temps priuées des Sacrcmens de Con¬ 
fession et de Communion, qu’elles té¬ 
moignèrent leur douleur par des lettres 
toutes pleines d’affection et de pieté, 
qu’elles écriuirent par deçà. 

Il ne se passe jamais quinze iours, 
qu’elles ne demandent à se confesser ; 
elles font tous les soirs vue exacte re¬ 
cherche de leur conscience, mais aucc 
vue telle candeur, qu’elles disent publi¬ 
quement les fautes qu’elles ont remar¬ 
quées en leur examen ; que si elles en 
oublient quelqu’vne qui ait paru au de¬ 
hors, celle qui en aura la connoissance 
dira tout haut : Ma Sœur, vous ne vous 
souuenez pas de telle faute ; demandez- 
en pardon à Dieu. Ce procédé ne les 
offense point ; le bon accord et la bonne 
intelligence qu’elles ont par ensemble, 
leur est quasi naturelle. 

La petite Marie Magdeleine ( c’est 
l’vne des premières Séminaristes) ayant 
esté aduertie d’vne faute d’enfant, dont 
elle ne se donnoit pas de garde, fut 
saisie d’vne tristesse, qui parut sur son 
visage iusques à ce qu’elle se fust con¬ 
fessée, faisant voir que la douleur d’a- 
uoir fasché Dieu la touchoit plus que la 
confusion et la honte d’auoir failly. 

Deux de nos Filles âgées d’enuiron 
buict à neuf ans, dit la Mere, ont pressé 
quasi vn an durant leur Maistresse de 
les disposer à la Communion ; se voyans 
rebutées, elles s’adressent à moy, me 
suppliant auec beaucoup de caresses de 
leur accorder cette faneur. Leur ayant 
dit qu’elles estoient trop ieunes, elles 
ne perdent point courage. Le Reuerend 
Pere Vimont les estans venues voir pen¬ 
dant l’Aduent, pour leur donner quelque 
instruction, elles se iettent à ses pieds et 
le coniurent de leur donner Nostre Sei¬ 
gneur, du moins au temps de Pasques. 
Le Pere leur promit qu’elles iouyroient 
de ce bon-heur si elles estoient bien 
sçauantes. Il n’est pas croyable combien 
cette réponse les réjouit ; mais la peur 
qu’elles eurent de ne pas bien ré¬ 
pondre aux interrogations qu’on leur 
deuoit faire de ce grand mystère, les 
porta à me venir trouuer tous les iours, 
pour me prier à jointes mains de les 
instruire. Enfin elles ont iouy de leur 

désir ; Nostre Seigneur s’est emparé de 
leurs cœurs. La préparation et la ferueur 
qu’elles ont apportée à cette action toute 
diuine, nous donnoit autant d’étonne¬ 
ment que d’édification. 

Comme c’est nostre coustume de nous 
retirer par fois huict ou dix iours pour 
faire les exercices spirituels, c’est à 
dire, pour traiter auec Dieu des affaires 
de l’eternité, les Saunages ne nous 
voyans point, disent que nous nous ca¬ 
chons. Les Mores s’estans donc cachées 
en celte sorte, la petite Séminariste 
Iluronne se voulut aussi cacher ; elle se 
retire dans vn petit bocage qui est dans 
la closture, se fait vne espece de cabane 
et passe vne bonne partie de la iournée 
à prier Dieu. L’vne de ses compagnes 
I’ayanl trouuée, luy demande ce qu’elle 
fait là : le me cache, lit-elle, comme les 
Meres, pour prier Dieu pour moy, pour 
vous, pour les François et pour les Sau- 
uages. Celle-cv le va dire à scs com¬ 
pagnes ; elles accourent aussi-tost, elles 
se font toutes vne petite maison de 
feuillages, excepté les deux plus ieunes ; 
elles se renferment dans cette verdure, 
gardant le silence, employant vne bonne 
partie de leur temps à faire prières, à 
reciter leur Chapelet, auec autant d’af¬ 
fection que des personnes meures et 
plus âgées. 

Le iour du Vendredy Sainct, les petites 
Séminaristes, voyans ieusner les Meres 
plus rigoureusement qu’à l’ordinaire, 
les voulurent imiter : elles cachent donc 
ce qu’on leur donnoit à manger, les 
vnes se contentent d’vn peu de pain 
boüilly dans de l’eau toute pure, les 
autres ne mangent que du pain tout sec, 
sans jamais vouloir faire collation le soir. 
Ce n’est pas tout, elles se iettent aux 
pieds de la Mere, et la prient de leur 
permettre de prendre la discipline : le 
congé donné, ces pauures enfans firent 
paroistre vne ferueur qui ne ressentoit 
rien de l’humeur des barbares. On ne 
leur permet cette deuotion que très ra¬ 
rement, et apres des importunitez aussi 
agréables à Dieu que la mortification 
mesme. 

Yn iour entr’autres supplions et pres- 
sans auec vne importunité extraordinaire 

qu'on leur accordast celte faueur, on 
leur demanda pourquoy elles vouloient 
prendre sur elles vn chasliment si rigou¬ 
reux, elles répondirent : Que nostre Sei¬ 
gneur l’auoit pris le premier, et que ses 
soulFrances leur donnoient des désirs 
de souffrir pour le salut de ses compa¬ 
triotes et pour leurs propres offenses. 
Ces sentimens ne viennent pas dans le 
iardin de la nature, sans eslre bien ar¬ 
rosez de la grâce. 

l’ay dit cy-dessus que deux Durons 
auoient passé l’hyuer à Kefcec ; l’vn des 
motifs qu’ils eurent d’embrasser la Foy 
de Iesus-Christ, fut de voir le zele d’vne 
jeune Séminariste leur compatriote. 
Celte enfant âgée d’enuiron treize à qua¬ 
torze ans, leur parloit de Dieu et de la 
grandeur de nos mystères, auec vne si 
douce éloquence naturelle, tirée de l’affe¬ 
ction de son cœur, que ces bonnes gens 
en estoient puissamment touchez, en 
sorte que l’vn de leurs plaisirs estoit de la 
visiter de temps en temps. L’vn d’eux, 
considérant la ferueur de cette jeune 
Chrestienne,!a voulut esprouuer : comme 
il estoit sur le poinct d’estre baptisé, et 
qu’il voyoit que cette enfant en estoit 
dans la ioye, il fait du refroidy, il dit qu’il 
a de la peine à croire ce qu’on enseigne, 
et qu’il ne pense plus au Baptesme. A 
ces paroles voilà cette jeune fille en feu, 
elle entre dans vne saincte cholere, elle 
s’écrie : Que penses-tu faire, misérable! 
qui est-ce qui a troublé tes pensées? 
veux-tu aller dans l’Enfer auec les Dé¬ 
mons ? Peut-eslre que tu mourras cette 
nuict, et que tu te trouueras auec eux 
auant qu’il soit iour, le Diable t’a ren- 
uersé la teste. Ce bon homme paroissoit 
aussi froid que cét enfant estoit brus- 
lante ; il fait semblant que tout cela ne 
le touche point, et qu’il ne se soucie 
plus de eroiie en Dieu : la panure petite 
s’en prend à ses yeux ; elle quitte cét 
homme, s’en va trouuer les Mores tout 
éplorée: Il est perdu, disoit-elle, ie suis 
triste, il ne veut plus croire en Dieu ; 
le Diable l’a trompé, il ne veut plus aller 
au Ciel. Puis redoublant sa voix et 
vsant de menaces, auec vn tour de teste 
qui monstroit sa douleur et son zele : 
Si j’eusse peu rompre la grille, disoit- 


elle, ie l’aurois battu. Que cette ferueur 
est innocente ! que le Dieu du Ciel est 
aimable ! 

LesMeres ayans découvert la feinte de 
cét homme, la voulurent consoler, mais 
elle n’en pouuoit croire ; il fallut que le 
Pere de Brebeuf l’asseurast que cela 
s’estoit fait par artifice. 

11 ne venoit aucun Iluron à Kebec, 
que 1» ieune fille ne le preschast, et sou- 
uent auec fruit. En voicy vn exemple 
authentique. Vn Pere de nostre Com¬ 
pagnie écriuant du pays des Durons, à 
la Mere qui a instruit cette petite Hu¬ 
ronne,- luy tient ce langage : l’espere 
que Dieu bénira vostre petite Terese : 
vos exemples luy seruiront toute sa vie, 
plus que tout ce qu’on luy pourroit dire. 
Quelques Durons du Bourg de S. loseph, 
qui descendirent l’an passé à Kebec, 
sont retournez si satisfaits de quelques 
entretiens qu’ils ont eus auec elle, qu’ils 
ne sçauoient ce qu’ils deuoient plus 
admirer, ou vne petite fille Huronne qui 
leur preschoit vn Dieu, vn Paradis et vn 
Enfer, ou les sainctes filles qui l’auoient 
instruite et qui luy auoient tourné l’e¬ 
sprit vers le Ciel. C’est ainsi qu’ils m’en 
parloienl cét Hyuer. Et dans vne autre 
lettre : Deux de nos Néophytes sont re¬ 
montez çà haut tellement édifiez de la 
vertu et de la saincteté qu’ils ont re¬ 
marquée là bas, et principalement en 
vostre Maison, qu’il y a vn plaisir nom- 
pareil de les entendre sur ce sujet, et 
notamment sur les louanges de Terese. 
Elle est, disent-ils, si constante, si bien 
instruite, si aimée, si feruente en la 
Foy, qu’à la voir on ne diroitpas qu’elle 
fust Huronne : ce sera le plus grand 
esprit des Durons quand elle sera de 
retour ; celle qui l’a instruite est sans 
doute vn des plus grands esprits de la 
France. En vn mot, ce qu’ils ont veu 
parmy les Chrestiens de Kebec, leur fait 
condamner la folie des Durons, et leur 
fait bénir Dieu de les auoir éclairez du 
flambeau de la Foy : i’espere qu’ils con¬ 
tinueront ça haut à bien faire. Ce sont 
les paroles du Pere. La vertu parle sans 
dire mot, elle est comme les Cieux, qui 
enarrant gloriam Dei, qui publient la 

grandeur de Dieu en toutes sortes de 
langues, sans mot dire. 

Celle bonne femme Séminariste IIu- 
ronnc estant aux Trois Riuieres, écriuit 
vu mot de sa main à la Mere Supé¬ 
rieure : le voiey rendu en François, 
comme elle l’a couché en Huron. 

Ma bonne More, ie suis sur le poinct 
de partir. le vous remercie de ce que 
vous auez eu tant de soin de moy, et de 
ce que vous m’auez enseigné à bien 
seruirDieu. Seroit-ce pour peu de chose 
que ie vous remercie ? Jamais ie ne 
m’en oublieray. 

Deux iours apres qu’elle eut mis cette 
lettre entre les mains du Pere loseph du 
Pérou, elle fut prise des Hiroquois auee 
ses pareils, et auec le Pere Isaac Iogues, 
et deux de nos François. 

Si ie ne reconnoissois vne autre con¬ 
duite sur la terre que celle des hommes, 
ie dirois que la première Séminariste 
que les Meres Yrsulincs ont eue du pals 
des Iîurons, seroit la derniere, et qu’il 
n’y auroit plus rien à esperer de ce costé 
là. le ne sçay pas le futur, ie ne fus 
iamais Prophète ; mais ie sçay bien que 
si Dieu nous gouucrne tousiours comme 
il a commencé, elles en doiuent attendre 
d’autres en son temps de ce mesme 
pays-là, pourueu qu’elles ayent dequoy 
les nourrir. 

le trouue dans leur mémoire, que 
l’vne de leurs filles Algonquines s’en 
estant enfuye chez ses pareils, ne fut 
pas loin que la tentation qui l’auoit fait 
sortir en cachette, la quitta : elle ouure 
les yeux, reconnoist sa faute, retourne 
au Séminaire, prie qu’on la reçoiue, 
mais on luy fait la sourde oreille ; elle 
insiste, on la rebutte : la pauure enfant 
se glisse dans la Maison auec les Sémi¬ 
naristes passagères, se va ietter aux 
pieds de la Mere Supérieure, la coniure 
à iointes mains de la tenir comme au- 
parauant au nombre des Séminaristes 
sédentaires : On m’a sollicitée, disoit- 
elle, de vous quitter ; i’ay mal fait, ie 
ne m’enfuiray plus, ie seray obéissante ; 
c’est tout de bon que ie veux estre in¬ 
struite. On luy fait grâce, on l’admet 


dans la Maison, on l’habille à la Fran¬ 
çoise, elle garde sa parole, donnant à 
connoistrc que Dieu et son cœur auoient 
parlé aussi bien que sa bouche. 

Nous ne parlons point, dit la Mere 
qui a fourny ces mémoires, de nos Sémi¬ 
naristes passagères, ny de leurs bons 
sentimens, ny des visites frequentes et 
continuelles d’vn Ires-grand nombre de 
Sauuages, ny des petits secours que 
nous leur rendons incessamment ; il 
n’est pas quasi possible de les voir si 
riches, et si panures des biens de la terre, 
sans se réjouir de leur bon-heur, et sans 
soulager leurs miseres. Nous ne faisons 
aucune mention des grands témoignages 
d’affection qu’ils nous rendent, nous 
voyons en ces contrées pour les secourir. 
Nous ne disons rien de ceux qui ont 
esté faits Chrestiens en nostre petite 
Chapelle, des instructions que nous leur 
donnons à nostre grille et dans le lieu 
où nous enseiguons nos Séminaristes. 
11 y en a qui se viennent consoler auec 
nous sur leurs petites affaires ; d’autres 
nous visitent pour s’entretenir des gran¬ 
deurs et des bonlez de Dieu. Nous lais¬ 
sons tous ces bons sentimens pour le 
gros de la Relation, nous contentant de 
dire deux mots des Séminaristes que 
nous auons incessamment auec nous 
dans nostre closture. Ces filles qui vien¬ 
dront quelque iour apres nous, et qui 
n’auront pas veu l’étrange incommodité 
que nous recelions d’vn petit coin de 
maison, où il faut faire toutes les fon¬ 
ctions d’vn grand Monastère, ignoreront 
peut-estre nos ioyes aussi bien que nos 
peines. 


CHAPITRE ix. 

Du dessein de Messieurs de Montreal. 

Yn grand homme de bien, n’ayant ia¬ 
mais veu la Nouuelle France que deuant 
Dieu, se sentit fortement inspiré d’y 
trauailler pour sa gloire. Ayant fait ren¬ 
contre d’vne personne de mesme cœur, 

ils enuoyerentl’an 1640. vingt tonneaux I 
de viures, et d’autres choses necessaires 
pour commencer en son temps vne nou- 
uelle habitation en l’Isle de Montreal. 
L’année dernicre ils firent passer qua¬ 
rante hommes commandez par le sieur 
de Maison-ncufue, Gentil-homme Cham¬ 
penois, pour ictter les fondemens de ce 
généreux dessein. Cette entreprise pa- 
roistroit autant temeraire, qu’elle est 
saincte et hardie, si elle n’auoit pour 
base la puissance de celuy qui ne 
manque iamais à ceux qui n’enlrepren- 
ncnl rien qu’au bransle de ses volontez ; 
et qui sçauroit ce qui se passe pour faire 
reüssir ce grand affaire, iugeroit aussi- 
tostque Nostre Seigneur en est vérita¬ 
blement l’autheur. Mais disons deux 
mots de cette lsle, deuant que de passer 
outre. 

On compte depuis l’emboucheure du 
Golphe de Sainct Laurens, iusques au 
Forillon de Gaspé, où le Golphe se ré- 
tressit et se fait riuiere, soixante lieues ; 
depuis le Forillon de Gaspé iusques à 
Tadoussac, quatre-vingts dix lieues; de¬ 
puis Tadoussac iusques à Kebec, qua¬ 
rante lieues ; depuis Rebec iusques aux 
Trois Riuieres, vingt-huict ou trente 
lieues ; depuis les Trois Riuieres ius¬ 
ques au Fort de Richelieu, qu’on bastil 
sur la Riuiere des Hiroquois, douze 
lieues ; depuis cette Riuiere iusques à 
Montreal, douze autres lieues : si bien 
que depuis l’emboucheure du grand 
fleuue et du Golphe Sainct Laurens, 
iusques à cette lsle, on y compte prés 
de deux cens lieues ; et toute cette 
grande étendue d’eau est nauigable, en 
partie par de grands Vaisseaux, en par¬ 
tie par des Barques. 

L’isle de Montreal a enuiron vingt 
lieues de tour; elle est baignée d’vn 
costé du grand fleuue Sainct Laurens, et 
de l’autre de la riuiere des Prairies. Ces 
deux grands fleuues se ioignans en¬ 
semble, font comme deux lacs ou deux 
grands estangs. Aux deux bouts de cette 
lsle, il y a quantité d’autres Isles plus 
petites, fort agréables ; la plus belle apres 
l’Islc de Montreal, c’est l’Isle de Iesvs. 
11 sort des terres vne autre petite riuiere 
du costé du Nord, nommée des François 

la riuiere de l’Assomption, et des Sau- 
uages Staragauesipi, laquelle se iette 
dans cette grande étendue d’eau qui se 
rencontre à la pointe plus basse de 
Montreal. Toutes ces eaux se rassem¬ 
blons et marchons de compagnie, pren¬ 
nent le nom du grand fleuue Sainct 
Laurens ; quinze lieues plus bas, tout 
auprès de l’emboucheure de la riuiere 
des Hiroquois, qui vient du costé du 
Midy, ce grand fleuue s’ouure et se 
dilate derechef, et fait le lac que nous 
appelions de Sainct Pierre, qui peut 
auoir quatre ou cinq lieues de large, et 
sept ou huict de long, est parsemé de 
quantité de belles Isles ; d’vn costé et 
de l’autre il se rétressit, pour reprendre 
vne autre fois le nom du fleuue de 
S. Laurens, à deux lieues ou enuiron 
plus haut que l’habitation et que Je 
fleuue des Trois Riuieres. 

Mais pour remonter à noslre lsle, ie 
diray en passant que l’aspect d’vne belle 
montagne qui s’y rencontre, luy a fait 
porter le nom de Montreal ou Mont- 
royal. 

Jacques Cartier, qui est le premier de 
nos François qui l’a découuerte, écrit 
qu’il y rencontra vne ville nommée 
Ochelaga. Cela s’accorde bien à ce 
qu’en disent les Sauuages, qui la nom¬ 
ment Minitik 8ten entagSgiban, l’Isleoù 
il y auoit vne ville ou vne bourgade ; les 
guerres en ont banny les habitons. 

Elle donne vn accès et vn abord admi¬ 
rable à toutes les Nations de ce grand 
pays : car il se trouue au Nord et au 
Midy, au Leuant et au Couchant, des 
riuieres qui se jettent dans les fleuues 
de Sainct Laurens et dans la riuiere des 
Prairies qui enuironnent celte lsle ; de 
sorte que si la paix estoit parmy ces 
peuples, ils pourroient aborder là de 
tous costez. Omnia tempus habent, tout 
se fera auec le temps. 

Ces Messieurs qui entreprennent de 
faire adorer Iesus-Christ dans cette lsle, 
firent cét Hiuer dernier vne action 
vrayement Chrestienne. Ce sont per¬ 
sonnes de vertu, de mérité et de con¬ 
dition, gens qui font profession de seruir 
Dieu publiquement (que ces termes me 
sont agréables, seruir Dieu publique- 

mont), no rougir point pour les bassesses 
île Iesus-Christ, et ne se point entier 
pour les grandeurs de la terre. Ces 
Ames d’élite s’estans rassemblées en la 
grande Eglise de Nostre Dame de Paris, 
ceux qui portent le sainct characlere, 
disent la saincte Messe, et les autres se 
communièrent à l’Autel de cette Prin¬ 
cesse tout chargé de miracles ; ayans le 
Sauueur du monde auec eux, ils dé¬ 
dièrent et consacreront à la Saincte Fa¬ 
mille l’isle de Montreal, desirans qu’elle 
se nommast dorésnauant Nostre Dame 
de Montreal. Mais écoutons, s’il vous 
plaist, ce qu’vne personne de vertu, qui 
se cache aux hommes et qui est bien 
connue des Anges, cserit sur ce sujet. 

Puis qu’on desire quelque instruction 
plus ample des particularitez de celle 
Société, voicy ce que i’en puis dire. 
Enuiron trente-cinq personnes de con¬ 
dition se sont vnies pour trauailler à la 
conuersion des pauurcs Sauuages de la 
Nouuelle France, et pour tascher d’en 
assembler bon nombre dedans l’Isle de 
Montreal qu’ils ont choisie, estimans 
qu’elle est propre pour cela, leur dessein 
est de leur faire bastir des maisons pour 
les loger, et défricher de la terre pour 
les nourrir, et d’établir des Séminaires 
pour les instruire et vu IIostel-Dieu pour 
secourir leurs malades. Tous ces Mes¬ 
sieurs et Dames s’assemblèrent vu Ieudy 
vers la fin du mois de Feurier de cette 
année 1642. sur les dix heures du ma¬ 
tin en l’Eglise de Nostre Dame de Paris, 
deuanl l’Autel de la Saincte Vierge, où 
vn Prestre d’entre eux dit la saincte 
Messe, et communia les associez qui ne 
portent point le Charactere. Ceux qui le 
portent celebrerent aux Autels qui sont 
à l’entour de celuy de la Saincte Vierge : 
là tous ensemble ils consacrèrent l’isle 
de Montreal à la Saincte Famille de 
Nostre Seigneur, Iesvs, Marie et Iosepii, 
sous la protection particulière de la 
Saincte Vierge ; ils se consacrèrent eux 
mesme, et s’vnirent en participation de 
prières et de mérités, afin qu’estans 
conduits d’vn mesme esprit, ils tra- 
uaillent plus purement pour la gloire de 
Dieu et pour le salut de ces pauures 
peuples, et que les prières qu’ils feront 


pour leur conuersion et pour la sancti¬ 
fication d’vn chacun des dits Associez, 
soient plus agréables à sa diuine Ma¬ 
jesté. Nous espérons tous que vostre 
Reuerence embrassera cet ouurage, et 
qu’elle ira en personne aider ces pau¬ 
ures Infidèles, pour leur faire connoistre 
leur Créateur. 

Ces Messieurs me permettront de leur 
dire en passant, qu’on ne mene per¬ 
sonne à Iesus-Christ que par la Croix ; 
que les desseins qu’on entreprend pour 
sa gloire en ce pays, se conçoiuent de¬ 
dans les dépenses et dedans les peines, 
se poursuiuent dedans les contrarietez, 
s’acheuent dedans la patience, et se 
couronnent dedans la gloire. 

La précipitation dans cette affaire ne 
vaut rien ; le zele y est excellent, la 
bonne conduite extrêmement requise, 
et la patience mettra la derniere main à 
ce grand ouurage. 

Le quinziéme d’Octobre de l’année 
derniere 1641. iour dédié à la mémoire 
de Saincte Terese, vniquement aimée 
et amante de la Saincte Famille, Mon¬ 
sieur le Gouuerneur, le 1t. P. Vimont et 
plusieurs autres personnes bien versées 
en la connoissance du pays, arriuerent 
au lieu qu’on a choisi pour la première 
demeure qui se doit faire dedans cette 
belle Isle, que i’appellerois volontiers 
l’Isle Saincte, puis que tant d’Ames 
d’élite l’ont si sainctement consacrée à 
la Saincte Famille. 

Le dix-septiéme de May de la présenté 
année 1642. Monsieur le Gouuerneur 
mit le sieur de Maison-neufue en pos¬ 
session de cette Isle, au nom de Mes¬ 
sieurs de Montreal, pour y commencer 
les premiers bastimcris : le R. P. Vi- 
mont fit chanter le Veni Creator, dit 
la saincte Messe, exposa le Sainct Sa¬ 
crement, pour impetrer du Ciel vn heu¬ 
reux commencement à cét ouurage : 
l’on met incontinent apres les hommes 
en besongne ; on fait vn réduit de gros 
pieux pour se tenir à couuert contre les 
ennemis. 

Le vingt-huictiéme de Iuillet vne pe¬ 
tite escoüado d’Algonquins passant en 
ce quartier là, s’y arresterent quelques 
iours : vn Capitaine présenta son fils au 

Baptesme âgé d’enuiron quatre ans : le 
Pcre Ioscph Poncet le fit Chreslien, et 
le sieur de Maison-neufue et Mademoi¬ 
selle Mance le nommèrent Ioseph, au 
nom de Messieurs et de Mes-dames de 
Rostre Dame de Montreal. Voilà le pre¬ 
mier fruit que cette Isle a porté pour le 
Paradis, ce ne sera pas le dernier, Cre- 
scat in mille millia. 

Le quinziéme d’Aoust on solcmnisa la 
première Feste de cette Isle-Saincte, le 
iour de la glorieuse et triomphante As¬ 
somption de la Saincte Vierge. Le beau 
tabernacle que ces Messieurs ont enuoyé 
fut mis sur l’Autel d’vue Chapelle, qui 
pour n’estre encor bastie que d’écorce, 
n’en est pas moins riche. Les bonnes 
Ames qui s’y rencontrèrent se commu¬ 
nièrent. On mit sur l’Autel les noms de 
ceux qui soustiennent les desseins de 
Dieu en la Nouuelle France, et chacun 
s’efforça de bannir l’ingratitude de son 
cœur et de se ioindre auec les Ames 
sainctcs qui nous sont vnies par des 
chaisnes plus précieuses que l’or et que 
les diamans, chanta le Te Deum en 
action de grâces, de ce que Dieu nous 
faisoit la grâce de voir le premier iour 
d’honneur et de gloire, en vn mot la 
première grande Feste de Nostre Dame 
de Montreal ; le tonnerre des canons fit 
retentir toute l’isle, et les Démons, quoy 
qu’accoutumez aux foudres, furent épou- 
uantez d’vn bruit qui parloit de l’amour 
que nous portons à la grande Maislresse ; 
ie ne doute quasi pas que les Anges tu¬ 
télaires des Saunages et de ces contrées 
n’ayent marqué ce iour dans les fastes 
du Paradis. Apres l’instruction faite aux 
Sauuages, se fit vne belle Procession 
apres les Vespres, en laquelle ces bonnes 
gens assistèrent, bien étonnez de voir 
vne si saincte cérémonie, où on n’oublia 
pas à prier Dieu pour la personne du 
Roy, de la Reine, de leurs petits Princes 
et de tout leur Empire ; ce que les Sau¬ 
uages firent auec beaucoup d’affection. 
Et ainsi nous vnismes nos vœux auec 
tous ceux de la France. 

Apres la Feste on fut visiter les grands 
bois qui couurent cette Isle ; et estans 
amenez à la montagne dont elle tire son 
nom, deux des principaux Sauuages de 


la trouppe, s’arrestans sur le sommet, 
nous dirent qu’ils estoient de la nation 
de ceux qui auoient autrefois habité 
cette Isle ; puis en étendant leurs mains 
vers les collines qui sont a l’Orient et au 
Sud de la montagne : Voilà, faisoient- 
ils, les endroits où il y auoit des Bour¬ 
gades remplies de tres-grande quantité 
de Sauuages ; les Durons, qui pour lors 
nous estoient ennemis, ont chassé nos 
Ancestres de celte contrée, les vns se 
retireront vers le pays des Abnaquiois, 
les autres au pays des Iliroquois, et vne 
partie vers les Durons mesmes, s’vnis- 
sans auec eux ; et voila comme cette 
Isle s’est rendue deserte. Mon grand- 
pere, disoit vn vieillard, a cultiué la 
terre en ce lieu-cy ; les bleds d’Inde y 
venoient tres-bicn, le Soleil y est très- 
bon. Et prenant de la terre auec ses 
mains : Regardez, disoit-il, la bonté de 
la terre, elle est tres-excellente. On ne 
s’oublia pas là dessus de les inuiter et 
de les presser de retourner en leur pays, 
et de leur déclarer le dessein des Capi¬ 
taines, qui enuoyent icy du monde pour 
les secourir, leur promettant qu’on les 
aideroit à baslir de petites demeures, et 
à défricher la terre dont ils ont perdu 
l’habitude, s’eslans quasi rendus errans 
de sédentaires qu’ils estoient. Ils pro¬ 
mirent qu’ils traitteroient de cét affaire 
eu leur pays. L’vn d’eux nommé At- 
cheast, pere du petit Ioseph, homme qui 
paroist paisible et qui a fait rencontre 
d’vne femme aussi posée que luy, as- 
seura qu’il retourneroit au Printemps 
auec toute sa famille. Les autres estoient 
dans la mestne volonté ; mais ils n’o- 
serent iatnais donner parole de s’arrester 
icy pour défricher la terre, la crainte 
des Diroquois leurs ennemis, leur donne 
trop de terreur ; non pas qu’ils ne soient 
asseurez auprès de nos habitations, mais 
ils n’oseroient s’écarter pour leur chasse 
ou pour leur pesche. Les ennemis peu- 
uent aisément venir aux aguets et dres¬ 
ser des embusches à ceux qui s’écartent 
tant soit peu des lieux de defense : si 
bien que i’ay de la peine à croire qu'il y 
ait jamais grand nombre de Sauuages à 
Nostre Dame de Montreal, que les Diro¬ 
quois ne soient domptez, ou que nous 









France, en l’Année 1642. 


39 


n’ayons la paix auec eux. Il faut espcrcr 
que cela se pourra faire, nonobstant les 
difficultez présentes. On sollicitera tant 
le Ciel en l’vne et l’autre France, qu’en 
lin le Dieu du Ciel et de la terre donnera 
sa bénédiction à cette panure terre, 
Et ridebit omnis caro salutare suum. 
Amen, Amen. 


chapitre x. 

De la mission de Saincte- Croix à 
Tadoussac . 

Pour faire porter de bons fruits à cette 
nouuelle vigne, il faudroit dresser vue 
Maison à Tadoussac, où deux Peres de 
nostre Compagnie desccndroient au 
Printemps, et'n’en sortiroient qu’à l’Au¬ 
tomne : ils feraient autant de bien aux 
François qui sont là tout l’Esté, qu’aux 
Sauuages ; ils rallieraient quelques pe¬ 
tites Nations qui sont éparses çà et là 
dans les terres, qui ne demandent pas 
mieux que d’estre instruites. Cette 
Maison ne nuirait pas au dessein de 
Messieurs de la Nouuelle France, pour 
plusieurs raisons ; joint que les Sau¬ 
uages de Tadoussac, ceux du Sagné, les 
Bersiamites, les Papinachi8ekhi prient 
auec instance qu’on la fasse bastir, as- 
seurans que les peuples plus éloignez y 
aborderaient de tous costez pour y eslre 
instruits, et par mesmc moyen, pour 
iouir du commerce des François. Mais 
venons au sujet de ce Discours. 

On a desja remarqué que les nou- 
ueaux Chrestiens de Sainct Ioseph ont 
donné les premières atteintes aux Sau¬ 
uages de Tadoussac. Au commencement 
qu’ils leur parlèrent de Dieu, ils furent 
mocquez et baffoiiez comme des gens 
qui n’auoient point d’esprit, d’auoir 
quitté leurs anciennes façons de faire. 
Ces bons Néophytes souffrans auec pa¬ 
tience et auec vne douce humilité 
les iniures et les affronts qu’on leur 
faisoit, touchèrent le cœur des Infi¬ 
dèles d’autant plus fortement, qu’ils ne 


désistèrent point de leurs exercices, non¬ 
obstant tous les rebuts qu’ils soutiraient 
de leurs Compatriotes. La Foy a du 
pouuoir, quand elle fait rencontre d’vn 
bon cœur. Ces Barbares admirons petit 
à petit la beauté de nostre creance, 
vindrent prier à Rcbec qu’on leur cn- 
uovast quelqu’vn pour les instruire : on 
leur accorda vu Pere l’année passée ; ils 
ont rechargé au Printemps, et le Pere 
lean de Quen, qui a connoissance de la 
langue Montagnaise, leur a esté donné : 
escoutons ce qu’il nous dira de son 
voyage. Les Sauuages, dit-il, témoignè¬ 
rent vne ioycvniuerselleàmonarriuée ; 
ils me dressèrent vne cabane à part, qui 
serait de Chapelle et de maison tout 
ensemble. I’y célébrais tous les iours la 
saincte Messe, où tous les Chrestiens 
assistoient. l’y faisois l’eau benite ; 
tous les Dimanches i’y ay baptisé quel¬ 
ques Catechumenes auec les ceremonies 
de l’Eglise. l’y assemblois les hommes 
et les femmes, et les enfans par diuerses 
bandes à part, pour les instruire. Il s’y 
trouua cinquante Chrestiens, qui se con¬ 
fessèrent à la Pcntecoste. Les fatigues 
qu’on souffre parmy ces peuples, sont 
adoucies par les doux fruits qu’on re¬ 
cueille de la semence qu’on iette dans 
leur cœur. 

Ces bonnes gens, voulons faire quelque 
distinction entre les iours communs et 
les iours qu’on respecte, comme ils par¬ 
lent, s’assembloient les Festes et les 
Dimanches apres le disner dans leur 
Chapelle d’écorces, pour réciter tout 
haut leur Chapelet auec le Pere ; et 
apres auoir rendu ce petit tributà Nostre 
Dame, ils chantoient vn Hymne en son 
honneur, composé en leur langue. Si 
quelqu’vn, pour quelque empeschement, 
ne pouuoit assister au diuin Sacrifice, il 
réparait cette perte si tost qu’il estoit 
libre, par vne prière qu’il venoit faire 
en cette petite Eglise, où il recitoit son 
Chapelet à deux genoux deuant que d’en 
sortir. 

Le Pere leur disant qu’à la vérité 
c’estoit chose bien agréable à Dieu d’en¬ 
tendre tous les iours la saincte Messe, 
neantmoins qu’il ne se faschoit pas 
quand on s’en absentoit les iours de 

Irauail, l’vn d’entr’cux prenant la pa¬ 
role, luy dit : Mon Pere, ne nous dy 
point que Dieu n’est pas fasché si nous 
n’assistons point à la saincte Messe ; dy- 
nous seulement qu’il agrée que nous 
nous y trouuions : cela suffit pour nous y 
faire venir ; les paresseux se pourraient 
prcualoir de la moitié de ton discours. 

Les prières se font le soir et le matin 
dans les cabanes, auec vne telle conso¬ 
lation de ces bonnes gens, que quelques 
Sauuages du Saguené, se voulans em¬ 
barquer pour retourner en leur pays, 
vinrent quérir le Pere dés le poinct du 
iour pour les faire prier Dieu deuant 
leur départ. Il n’y a pas longs-temps que 
les Sauuages auoient encor de la honte 
de prier Dieu publiquement ; mainte¬ 
nant on ne rougit plus pour se mettre 
à genoux, pour ioindre les mains, pour 
prier hautement ; c’est vn blasme de 
n’aimer point la priere. Ce changement 
donne bien de la consolation à ceux qui 
ont veu l’horreur qu’auoient ces Bar¬ 
bares de nostre saincte Foy, et les risées 
qu’ils faisoient de ceux qui lapreschent. 
Le Diable ne laisse pas encor de donner 
des terreurs à quelques-vns. Ce mal¬ 
heureux esprit leur auoit persuadé que 
le Baptesme leur estoit fatal ; qu’ils ne 
pouuoient quitter les coustumes de leurs 
Ancestres, sans quitter la vie. Cette 
tromperie régné encor dans les cœurs 
de quelques-vns. Le Pere voulant ba¬ 
ptiser quelques ieunes garçons de la 
trouppe qui estoient bien instruits et qui 
auoient désiré ce Sacrement ils se re¬ 
tirèrent au poinct qu’on les wuloit faire 
Enfans de Dieu. L'vn d’eux retourna 
bien tost apres, incité par ses camarades, 
qui le menaçoient de l’Enfer. L’autre 
fut plus endurcy : le suis mort, faisoit-il, 
si ie me fais baptiser : depuis que i’en 
ay eu la volonté, mon œil a commencé 
à me faire mal (vne fluxion luy estoit 
tombée sur l’vn de ses yeux) ; si ie me 
fais Chrestien, c’est fait de moy, ie ne 
verray pas le Printemps prochain, ie 
mourray cét Iïyuer dedans les bois. 
Vnus assumetur, aller relinquetur : le 
choix et le rebut que Dieu fait des hom¬ 
mes esl dans les tenebres, aussi bien 
que dans l’équité. 


I’ay parlé cy-dessus du Baptesme d’fn 
nommé Emcry Tchames. Ce bon Neo- 
phyte se retire ordinairement à Tadous- 
sac ; s’il continué comme il a commencé, 
il aidera puissamment ses Compatriotes 
à se ranger sous les drappeaux de la 
vérité. le l’ay veu souuent, dit le Pere, 
vne demie heure entière apres les 
prières communes, priant Dieu les mains 
jointes et les genoux en terre, posture 
tres-penible aux Sauuages, auec vne 
telle ferueur, qu’on voyoit bien que son 
cœur alloit plus viste que ses levres. La 
nuict me promenant à l’entour des ca¬ 
banes, ie l’ay par fois apperceu dans 
cette posture, sans qu’il eust connois- 
sance que ie le regardasse. Son oraison 
faite en secret, estoit bien connue de 
celuy qui change des pierres en des 
enfans d’Àbraham quand il luy plaist. 
Dieu l’éprouua par vne maladie, qui luy 
donna sujet de se fortifier en la Foy. 
Le Diable prit son temps, il le voulut 
troubler dans son sommeil. Il vid en 
songe vne personne qui luy disoit : 
Faiÿvn festin à tout manger ; si tu veux 
guérir, mets des plumes d’Aigles sur ton 
corps en la façon que ie te dirav : tu es 
mort si tu n’obeïs; sur tout ne prie plus, 
c’est la priere qui te fait malade. Ce bon 
homme fut bien étonné à son réueil. 
Les Sauuages n’ont point de plus forte 
creance que les songes, ce sont leurs 
Oracles, ausquels ils obéissent comme à 
vne souueraine Diuinité. Il raconte à sa 
femme ce qu’il a veu. Il n’importe, 
fait-il, que ie meure, iamais ie ne re- 
prendray ce que i’ay quitté ; c’est le 
Diable qui me veut tromper, i’éprouue- 
ray s’il a du pouuoir sur moy. Quand ie 
verrais la mort deuant mes yeux, ie 
n’obeiray iamais à ce qu’il m’a com¬ 
mandé, ie veux estre fidelle à Dieu, à la 
vie et à la mort. Vn songe en France 
n’est qu’vn songe, mais c’est icy vn 
poinct de Théologie, ou vn article de 
Foy : il faut vne grâce bien forte pour 
le faire mépriser. Enfin ce bon Néo¬ 
phyte guérit ; Nostre Seigneur luy ayant 
rendu la santé, il mena ses deux enfans 
en la cabane du Pere, les exhorta forte¬ 
ment à bien viure, à se rendre obeissans 
et à se faire instruire pour le Baptesme. 

le ne vous contrains point, disoit-il, 
d’embrasser la Foy, cela se doit faire 
auec vne franche volonté ; mais si vous 
voulez consoler vostre Pere, entrez dans 
4e chemin du Ciel, où ie suis à présent : 
i’ay de la peine à vous voir dans les 
tromperies du Diable, dépeschez vous 
d’estre enfans de Dieu ; ie sçay bien 
qu’on vous fera long-temps demander 
lePaptesme, pour la crainte qu’on a que 
vous ne vous mariez à quelque Inlldele, 
mais ie pense auoir assez d’authorité sur 
vous pour empeselier ce coup. 

L’inconstance des mariages, et la fa¬ 
cilité de se répudier les vns les autres, 
font vn grand obstacle à la Foy de Iesus- 
Clirist ; on n’ose baptiser les jeunes 
gens, quov qu’ils soient tres-bien dis¬ 
posez, pour ce que l’experience nous 
apprend que la coustume de quitter vne 
femme ou vn mary fascheux, est puis¬ 
sante. Yne bonne femme auoit vne fille 
âgée d’enuiron quinze ans ; la fille estoit 
mieux instruite que la mere, pour ce 
qu’elle auoit plus de mémoire. Le Pere 
donna le Baptesme à la mere, et le re¬ 
fusa à la fille ; mais c’estoit chose agré¬ 
able de voir la fille seruir quasi de 
Marainé à sa mere : car cette bonne 
vieille ne se souuenoit quasi plus des 
réponses qu’elle deuoit faire ; sa fille 
luy suggeroit, auec vne grande ioye de 
voir sa mere Chreslienne, et vne tristesse 
d’estre priuée du mesme bon-heur. 
Celte bonne femme estant baptisée disoit 
à sa fille, quand elle ne pouuoit assister 
à la Messe pour ses infirmitez : Mon 
enfant, va-t’en dire au Pere qu’il prie 
pour moy en la Chapelle, et que si i’y 
pouuois aller, que ce seroit toute ma 
consolation. Les festins à tout manger, 
les Sorciers, les tambours, les chansons 
et les danses superstitieuses ne parois- 
sent quasi plus. Les pierres sortilèges 
qui rendent les hommes heureux au jeu 
ou à la chasse, n’ont plus de crédit que 
parmy quelques opiniastres, qui ne les 
produisent qu’en cachette, craignons 
cBes'tre mocqucz des fideles. Ils appré¬ 
hendent mesme de chanter et de danser 
en leurs festins, de peur d’approcher de 
leurs anciennes superstitions. Vn Néo¬ 
phyte, estant prié de chanter et de danser 


en vn banquet où il y auoit des Saunages 
de quelques autres Nations, se leua 
debout, et dit ces paroles deuant que de 
commencer : Vous sçauez tous que i’ay 
reccu la Foy ; c’est vn présent de celuy 
qui a tout fait, que i’espere de conseruer 
iusques au dernier soupir de ma vie ; 
i’ay mis bas toutes nos anciennes su¬ 
perstitions pour en iouyr, ie les ay ren- 
uersées pour jamais plus ne les redres¬ 
ser : que si vous me voyez maintenant 
chanter c’est par vne pure récréation, et 
pour bienueigner les nouueaux hostes 
qui nous sont venus voir. Là dessus il 
entonne sa chanson. 

Les Sauliages chantent pour l’ordi¬ 
naire les vns apres les autres en leurs 
festins ; et pendant que l’vn d’eux crie 
ou chante tant qu’il peut, les autres ré¬ 
pondent par vne forte respiration, ne 
poussans que cette voix au fond de l’esto- 
mach, IIo, ho, ho, frappans auec leurs 
cuillers ou auec des bastons sur leurs 
plats d’écorces, ou sur quelque autre 
chose. Ils gardent vne assez bonne 
cadence, s’aceordans bien dans leurs 
chants et dans leurs danses. Apres que 
le Néophyte dont ie viens de parler, eut 
acheué sa chanson, vn autre Chrestien 
entonna la sienne ; mais ayant apperceu 
le Pere dans la cabane, il s’écrie au 
milieu de son chant : Mon Pere, si ce 
que ie fais est mauuais, dites-le moy, ie 
le quitteray présentement sans passer 
plus auant. Le Pere, voyant bien qu’il 
n’y auoit aucune superstition en ce ban¬ 
quet, luy permit d’acheuer sa chanson. 

Pendant le séjour que fit le Pere à 
Tadoussac, quelques canots de diuerses 
Nations y abordèrent bien diuersement 
disposez pour la Foy. Quelques Algon¬ 
quins de l’Isle extrêmement superbes, 
et par conséquent fort éloignez de Dieu, 
apportèrent du détourbier à la publica¬ 
tion de l’Euangile ; les festins à tout 
manger, les tambours, les danses, les 
jeux recommenceront à leur arriuée. 
Le Pere attaqua le Capitaine qui toleroit 
ces desordres, iusques à se bander pu¬ 
bliquement contre luy ; les Saunages de 
Tadoussac, se sentans appuyez de l’au- 
thorité et du zele du Pere, barricadèrent 
les portes de leurs cabanes, pour em- 

pescher la jeunesse de commettre au¬ 
cune insolence. Ces Barbares ont vne 
coustumc tres-abominable : si quelques 
guerriers, ou quelques icunes gens pas¬ 
sent en quelque quartier où il y ait des 
Sauuages, il leur est permis d’aller vi¬ 
siter la nuict les cabanes, et d’aborder 
les tilles. Or iaçoil que le plus soutient 
tout se passe en simples discours, 
comme il s'y commet aussi des de¬ 
sordres, nous crions puissamment contre 
ces laçons de faire : si bien que les Ch re¬ 
stions et les Catechumenes, et mesme 
encor ceux qui ont quelque bonne incli¬ 
nation pour la Foy, résistent à cette im¬ 
pudence. Or les Sauuages de Tadoussac, 
n’osans pas defendre publiquement l’en¬ 
trée de leurs cabanes à la jeunesse Al- 
gonquine, faisoient ranger toutes les 
tilles en vn quartier à part, commandans 
aux jeunes Montagnais de coucher à 
l’entrée des cabanes, qu’ils fermoient 
contre leurs coustumes, car iour et 
nuict les cabanes sont ouuertes, n’ayans 
le plus souuent qu’vne peau volante 
pour toute porte. Ils attachoient aussi 
des sonnettes aux autres endroits par 
où on pouuoit entrer, atin que ce bruit 
réucillast ceux qui seraient dans la ca¬ 
bane, et que ces impudens se voyans 
découuerts, s’en retournassent sans pas¬ 
ser plus auant. Les autres canots qui 
vinrent du Sagné et d’autres quartiers, 
apporteront des hommes bien plus mo¬ 
destes, des esprits plus posez, en vn 
mot des âmes ausquelles il semble qu’il 
ne manque qu’vn peu de secours tem¬ 
porel, pour estre prédestinées. Quel- 
ques-vns d’eux ayans ouy parler des 
grands biens de l’autre vie, et des hor¬ 
ribles lourmens qui sont préparez aux 
Infidèles, disoient au Pere : Que ne 
venez-vous nous instruire en nostre 
pays? Vous faites plusieurs journées de 
chemin, pour courir apres des peuples 
qui vous fuyent, qui sont remplis de 
superstitions, en vn mot qui vous 
méprisent et qui vous haïssent ; et 
vous nous abandonnez, nous autres qui 
sommes quasi à vostre porte, qui vous 
honorons et qui souhaitions embrasser 
ce que vous enseignez, l’ay des-ia en¬ 
tendu quelque chose de vostre creance, 


dit leur Capitaine, Iesus m’a guery d’vne 
maladie qui m’alloit porter au tombeau. 
Vn Saunage de Sainct loseph proche de 
Kebec, s’estant trouué auec moy il y a 
deux ans, m’enseigna qu’il falloit auoir 
recours à luy dans nos besoins ; qu’il 
esloit bon et qu’il estoit tout puissant. 
Me voyant donc à deux doigts de la 
mort, ie le priay de m’assister : il me 
guérit, et ceux qui estoient frappez du 
mesme mal que moy et qui ne l’in- 
uoquerent pas, en moururent. Si on 
pouuoit dresser vne petite maison à 
Tadoussac, comme i’av dit, tous les 
reliquats de ces petites Nations qui sont 
dans les terres, se viendraient là faire 
instruire, et le commerce des François 
n’en serait que meilleur. 

Or iaçoit qu’on ne puisse pas bien 
aisément instruire ny recueillir les Sau¬ 
uages sans ce petit accommodement, le 
Pere ne laissa pas neantmoins de les 
inuiter à se trouuer tous les ans à Ta¬ 
doussac ; et pour mieux garder la cou- 
stume de ces peuples, il mit vn présent 
entre les mains d’vn Chrestien, pour 
estre fait au nom de tous les Néophytes 
de Sainct loseph : car comme il a esté dit 
souuenlefois és Relations precedentes, 
les presens sont les paroles de ce pays. 
Ce bon Néophyte diuisa le présent en 
deux, et quand tout le monde fut entré 
en la cabane où se deuoil tenir l’Assem¬ 
blée, il commence sa harangue en ces 
termes : 11 n’y a pas long-temps que 
nous n’auions point d’yeux, nous éten¬ 
dions les mains comme des aueugles, et 
nous ne trouuions rien qui ne nous por- 
tast dans des précipices; non seulement 
nos paupières estoient fermées, mais 
nos oreilles estoient aussi bouchées, 
nous n’entendions rien de ce qui se dit 
au Ciel. Enfin la parole a percé nos 
oreilles, et dessillé nos yeux. Pleust à 
Dieu que vous vissiez ce que nous voyons 
et ce que nous entendons, et ce que 
nous admirons ! Ces choses sont aussi 
étonnantes qu’elles sont véritables. Ce 
n’est pas moy qui les vous déclarera, ce 
sera le Pere qui est venu iey pour vous 
instruire ; et. atin que vos oreilles ne 
résistent point à ses paroles, il vous 
présente par mes mains des poinçons ou 

des alesnes, pour les percer. Là dessus il 
tire le premier présent, et le ieüe douant 
ceux qu’il inuitoit à embrasser la Foy. 
Apres cela, il continue sa harangue : Ce 
n’est pas assez d’auoir les oreilles per¬ 
cées, et d’écouter ce qu’on vous dira ; il 
faut quitter vos anciennes coustumes et 
vos superstitions : car il ne faut pas 
mesler les choses bonnes auec les mau- 
uaises. le ne vous inuite à rien que nous 
n’ayons fait : nous auons bruslé tous 
nos chants, toutes nos danses, toutes nos 
superstitions et tout ce que le Diable 
auoit ense'gné à nos ancestres, aliti que 
vous brusliez aussi les vostres auec au¬ 
tant de facilité. Yoicy du petun que le 
Pore vous présente, que vous mettrez 
en feu ; en le consommant, vous con¬ 
sommerez vos anciennes façons de faire 
pour en prendre de meilleures. Et en 
disant cela, il tire quelques pains de 
petun qui composoient le second pré¬ 
sent. 

Le Capitaine répondit auec vne grande 
modestie ; Vous me traitez comme vne 
personne de considération, cependant ie 
ne suis qu’vn petit grain de poudre. 
C’est vn Capitaine à qui nous parlons, 
vous auez, dit-il, cette pensée là de 
moy, et vous vous trompez, ie suis vn 
homme en peinture. 11 y a long-temps 
que ie vy, mais ie n’ay que cela, que ie 
suis viuant ; ie n’ay point d’esprit et ie 
ne preuoy pas quand i’en pourray auoir ; 
ie voudrois que quclqu’vn m’en pùst 
donner, afin de pouuoir reconnoistre les 
biens que le Pere et vous tous m’auez 
faits. Mes oreilles sont desia percées, 
ie me rends à sa semonce, ie vay brusler 
toutes mes vieilles coustumes ; mais ie 
n’ay pour le présent que ma voix. Quand 
ie seray de retour en mon pays, ie feray 
l’ouuerture de vostre proposition à mes 
gens ; i’espere qu’ils la receuront, et 
que ma voix grossira, et que mes oreilles 
s’agrandiront pour vous écouler et pour 
vous remercier de vos presens. Yoilà 
comme se termina cette Assemblée. 

Nous nous sommes tousiours icy per¬ 
suadez, que la Foy se répandroit petit à 
petit dans toutes ces contrées par l’en¬ 
tremise des premiers Sauuages con- 
uerlis. Yous verrez par la lettre que nous 


en écrit de Miskau le R. Pere Richard, 
que nous ne nous sommes pas trompez. 
Il dit donc dans la lettre qu’il a écrite 
par deçà, que les peuples de la Raie de 
Chaleurs, qu’ils nomment RestgSch, et 
d’autres encore qui sont plus éloignez, 
se veulent entièrement conuertir, et 
s’arrester pour cultiuer la terre, à 
l’imitation des Néophytes de Sainel Io- 
seph proche de Kebec. Les allant vi¬ 
siter ce Printemps, dit le Pere, ie fus 
fort consolé à la voué d’vue grande 
Croix qu’ils auoient plantée douant leur 
cabane. Ils me presseront de demeurer 
auec eux pour les instruire, m’asseurans 
que c’estoit tout de bon qu’ils vouloient 
croire en Dieu. Ils me dirent encore, 
que ie fisse venir des ouuriers de Fi ance 
pour les aider à bastir de petites de¬ 
meures, et qu’ils leur donneroient des 
pelleteries en payement de leur trauail. 
Mais qui voudroit demeurer auec vous 
autres, leur dit-il? Pourquoy non? ré¬ 
pondit-il, notamment si on ne nous 
vend plus de vin ny d’eau de vie. Escris 
en France et mande aux Capitaines 
qu’ils enuoyent icy des vaisseaux ; qu’on 
n’apporte plus de ces poisons qui nous 
perdent, qui nous ostent l’esprit et nous 
font mourir deuant nos iours ; qu’on 
fasse icy comme à Kebec, où il n’est pas 
permis de vendre aux Sauuages de cette 
eau de feu. Ils auoient prié que la 
Barque qui les va voir pour le com¬ 
merce, n’apportast point de ces boissons ; 
mais nos François ne se sçauroient tenir 
d’en vendre et les Sauuages d’en ache¬ 
ter quand l’occasion s’en prescrite, no¬ 
tamment la ieunesse, qui commet mille 
insolences dans son yurongnerie. Les 
plus âgez auoient asseuré qu’ils met- 
troient aux fers ceux qui s’enyureroient. 

Yn ieune homme fort et robuste, ayant 
perdu l’esprit dans ces boissons, entra 
tout nud dans la cabane où se tenoit 
l’Assemblée, fit vne brauade au Capi¬ 
taine, le défiant de le lier ou de le faire 
lier d’vne chaisne de fer qu’il portoit luy 
mesme sur ses épaules, menaçant de 
tuer le premier qui l’aborderoit. Ilelas! 
ne sçauriez-vous, m’écrit le Pere, trou- 
uer quelque rcmede à ces desordres ? ie 
ne doute nullement que ces pauures 

peuples ne suiuissent l’exemple de vos 
Montagnais, si ces Messieurs, de qui 
le commerce dépend, vouloient empê¬ 
cher qu’on ne leur vendist plus de ces 
eaux de mort. le n’ay pas l’honneur de 
les connoistre ; peut-eslre ne sont-ils 
pas informez de ces desordres. Ceux qui 
entretiennent le commerce auec nos 
Sauuages sont louables, car ils ne per¬ 
mettent point qu’on leur apporte de ces 
mal-heureuses boissons. le ne croy pas 
que ceux qui les débitent, reçoiuent ja¬ 
mais de grandes bénédictions du Ciel, 
puis qu’ils mettent vn obstacle au Sang 
de Iesus-Christ, l’empeschant de sancti¬ 
fier ces pauures Ames. Les Sauuages 
m’ont dit souuentefois qu’ils n’ache- 
toient pas nos boissons pour aucun goust 
qu’ils y trouuassent, ny pour aucune 
nécessité qu’ils en eussent, mais simple¬ 
ment pour s’enyurer, s’imaginans dans 
leur yuresse qu’ils sont personnes de 
considération, prenant plaisir de se voir 
redouter de ceux qui ne goustent point 
de ce venin. Or ie demande s’il est per¬ 
mis à vn Chrestien de vendre à vn Sau- 
uage ce qui le rend comme vne beste, 
ce qui le change en vn Lion et qui l’em- 
pesche de receuoir la Foy de Iesus- 
Christ. Des Sauuages de ces quartiers- 
là ont apporté iusques à Tadoussac des 
barils tout pleins d’eau de vie ; de Ta¬ 
doussac ils sont venus iusques à Kebec, 
et ont causé cette année de très-grands 
desordres parmy nos Sauuages. Voilà 
comme ce venin se communique. Mais 
acheuons la lettre du Pere : Le flam¬ 
beau, dit-il, qui est allumé à Kebec, 
éclatte iusques icy ; ceux qui ont appro¬ 
ché de sa lueur, en disent des mer¬ 
veilles, loüans les trauaux de nos Peres 
enuers les Montagnais. le vous prie de 
m’enuoyer les prières et les exercices 
de deuotion qu’on leur fait faire : vne 
partie de nos Sauuages entendent la 
langueMontagnaise. Enuoyez-moy aussi, 
s’il vous plaist, les Cantiques spirituels 
que vous leur faites chanter. Mais quoy ? 
ces chansons tiennent-elles de l’air des 
chansons Sauuages? le demanderais 
encor volontiers le Pater, YAue et le 
Credo, tournez en voslre langue. le 
souhailterois bien dauantage si io ne 


craignois d’eslre importun. Ce sont tes 
paroles du Pere, qui confirment que ces 
peuples parmy lesquels nous trauaillons, 
attireront les autres à la connoissance 
du grand Dieu. Si tost que les Durons 
aurônt pleinement receu Iesus-Christ, 
le feu se portera dans les grandes Na¬ 
tions du Midy. Le Diable qui preuoit 
ces grands biens, employé tous ses Dé¬ 
mons et tous ses supposts pour nous 
fermer la porte. 


CHAPITRE xi. 

Des Fortifications commencées sur la 
Riuiere des Hiroquois , et des 
guerres de ces Peuples. 

Monsieur le Cheualier de Montmagny 
nostre Gouuerneur, ayant appris que sa 
Majesté et son Eminence enuoyoient des 
hommes pour fortifier le pays, fit aussi- 
tost disposer la charpente d’vne Maison, 
deuant mesme que les vaisseaux qui 
deuoient apporter les ouuriers eussent 
paru, se doutant bien que si on atten- 
doit leur venue, qu’ils ne pourraient 
loger deuant l’Hyuer au lieu où l’on 
desire poser ces fortifications. Pendant 
que les charpentiers trauaillentà Kebec, 
il monte quarante lieues plus haut ; il 
s’en va visiter la Riuiere des Hiroquois, 
remarquer vne place fort propre pour 
bastir vne Forteresse qui commande 
remboueheure de ce lleuue, par où il se 
gorge dans la grande riuiere de Sainct 
Laurens ; il fait monter des barques qui 
portent les choses necessaires pour ce 
dessein. A peine a-il commencé, que 
les Hiroquois veulent étouffer cét ou- 
urage en sa naissance, comme nous 
dirons tout maintenant, quand i’auray 
parlé de ce que ces Barbares ont fait 
pendant l’Hyuer, et mesme encor au 
Printemps, pour venir à leurs petites 
guerres de l’Islc ; ie dis petites, pourcô 
qu’ils viennent par escoüades et par 
surprises, mais cela est bien si im¬ 
portun qu’il n’y a combat auquel on im 

voiilust plus tost descendre, que de se 
voir tousiours eu danger d’estre surpris 
de ces voleurs, lesquels ne font la guerre 
qu a la façon des larrons, qui assiègent 
les grands chemins, ne se découurans 
point qu’ils ne voyent leurs auantages : 
suiuons-les donc dans leurs courses. 

Sur la fin de l’Automne de l’année 
passée, les Saunages qui estoient aux 
Trois Riuieres, craignans l’abboyement 
des chiens, se ietterent dans la gueule 
des loups : ne se tenans pas asseurez 
auprès des François, ils se diuiserent en 
deux escouades, dont l’vne descendit à 
S. Ioseph proche de Kebec, où Nostre 
Seigneur leur a conscrué à tous la vie 
du corps et donné à quelques-vus la vie 
de l’âme ; l’autre monta bien haut dans 
le pays des Algonquins, où les Iliroquois 
les ont esté massacrer. Deux prisonniers 
échappez des griffes de ces Barbares, 
ont raconté ce qui suit : Nos ennemis, 
disoient-ils, nous ont rapporté qu’ils 
estoient sortis deux cens hommes bien 
armez de leur pays ; qu’ils s’estoient 
diuisez en deux bandes, dont l’vne de- 
uoit venir épier et surprendre quelques 
François, auprès de l’habitation des 
Trois Riuieres, mais la mort de deux 
des plus hardis de leurs Capitaines qui 
suruint en chemin, fut pris à mau- 
uais augure et leur fit croire que ce 
mal-heureux présagé auroit son effet 
s’ils passoient outre : ils s’en retour¬ 
nèrent donc en leur pays sans rien faire. 
L’autre escoüade marche sur les glaces 
et sur les neiges, s’auanee iusques à 
l'isle, surprend quelques cabanes de 
Sauuages, tue ceux qu’ils trouuent au 
premier rencontre, et en emmenent de 
viuans tant qu’ils peuuent en leur pays, 
pour estre le jouet de leur risée, et la 
pasture des fiammes et de leur esto- 
rnach. Nous estions de la partie, disoient 
les deux pauures misérables, garrotez 
comme le reste des prisonniers ; nos 
ennemis nous faisoient mille interro¬ 
gations en chemin ; ils nous parloient 
de ceux qui portent des robbes noires ; 
ils nous demandoient combien de Fran¬ 
çois estoient morts au combat qu’ils ren¬ 
dirent l’année precedente aux Trois Ri¬ 
uieres, et quand nous leur disions, que 


tant s’en faut qu’aucun y mourust, que 
personne n’y receut aucune blessure, 
ils nous appelloientdes menteurs : Nous 
tuasmes, nous faisoient-ils, plus de cent 
François (et cependant il n’y en auoit 
que soixante et cinq en cette escar¬ 
mouche ) ; nous les retournerons voir 
ce Printemps, au nombre de sept cens 
combattans, pour compter combien il y 
en a encor de reste. Pour toy, mon 
oncle, disoient-ils au plus âgé des deux, 
tu es mort, tu iras bien tost au pays des 
âmes ; tu leur diras qu’elles prennent 
bon courage, qu’elles auront en bref 
bonne compagnie, car nous allons en- 
uoyer en ces quartiers tout le reste de 
ta Nation ; cette nouuelle que tu leur 
porteras leur sera fort agréable. C’est 
ainsi qu’ils se gaussoient d’vn vieillard 
qui n’a pas moins de malice qu’eux, 
mais qui a plus de finesse. Lesllollan- 
dois, auec lesquels nous trafiquons, 
adioustoient-ils, nous ont promis du 
secours contre les François, nous les 
irons voir bien armez. 

Ces deux prisonniers se sauuerent 
bien tost apres leur prise, mais voicy 
des femmes à qui les Hiroquois auoient 
donné la vie, lesquelles ayans passé le 
reste de lTIyuer auec ces Barbares, se 
sont enfin échappées de leurs mains et de 
leur pays. Escoutons-les parler de leur 
mes-auenture. Quis talia fando tempe- 
ret à lacrymis ? dit le Pere Buteux, à 
qui l’vne de ces pauures captiues en a 
fait le récit. 

Ces pauures Algonquins estoient en 
leur pays cabanez au fond de leurs 
grands bois, en vn lieu où peut-estre 
les Iliroquois n’auoicnt iamais esté ; 
voilà pourquoy ils ne pensoient qu’à 
leur chasse, et non à se defendre de ces 
Barbares ; lesquels ayans découuertles 
pistes de ces chasseurs, les approchent 
à la dérobée pour les massacrer dans 
leur premier sommeil, la nuiet com¬ 
mençant de couurir les arbres et les 
hommes de ses tenebres, et d’enseuelir 
la plus part de ces bonnes gens dans le 
repos. Yne femme en se couchant s’é¬ 
crie: C’est fait de nous, les Hiroquois 
nous tuent. le ne sçay par quel instinct 
elle profera ces paroles ; quoy que c’en 

soit, à mesme temps ces tigres entrent 
les armes à la main dans leur cabane, 
en saisissent quelquès-vns par les che- 
ueux, d’autres par le milieu du corps. 
Quelques-vns s’éueillans au bruit et se 
voulons mettre en défense, sont aussi- 
tost massacrez. La guerre fut bien tost 
faite : les Iliroquois trouuans ces pauures 
gens desia liez du sommeil et de la peur, 
les garrottent auec de bonnes cordes, 
hommes, femmes et enfans, et en moins 
d’vne heure se rendent maistre de leur 
vie, de leurs petites richesses et de leurs 
cabanes. Se voyans victorieux, ils dres¬ 
sent leur soupper dans la maison des 
vaincus. Les vns apportent du bois, 
d’autres vont quérir de l’eau ; on met 
les grandes chaudières sur le feu. La 
boucherie n’est pas loin. Ils démem¬ 
brent ceux qu’ils viennent de massacrer, 
les mettent en pièces et les iettent pieds 
et jambes, bras et testes dans la marmite, 
qu’ils font bouillir auec autant de ioye, 
que les pauures captifs qui restoienl en 
vie, auoient de creue-cœur voyans que 
leurs compatriotes seruoient de curée à 
ces Loups-garoux. Les femmes et les 
enfans pleuroient amerement, et ces 
demy-Demons prenoient plaisir à ces 
chansons lugubres. Le soupper estant 
cuit, ces loups deuorent leur proye ; qui 
se iette sur vne cuisse, qui sur la poi¬ 
trine. Les vns sucent la moelle des os, 
les autres omirent vne teste pour en 
tirer la ceruelle. En vn mot ils mangent 
les hommes auec autant d’appetit et plus 
de ioye que les chasseurs ne mangent 
vn Sanglier ou vn Cerf. 

Pendant ce beau festin, le iour 
s’approche ; ces loups, estans remplis 
d’vne viande qu’ils tiennent pour déli¬ 
cate, emmènent leurs prisonniers. Yne 
femme nommée Kicheuig8k8e, ne pou- 
uant suiure la bande, fut assommée sur 
le champ. Plusieurs hommes et plu¬ 
sieurs femmes souhaitoient son bon¬ 
heur, car elle en fut quitte pour bien 
peu. Pour moy, disoit celle qui a raconté 
cette histoire, si i’eusse esté baptisée, 
i’aurois estimé à faueur de mourir de la 
sorte ; mes yeux n’auroient pas esté con¬ 
traints de voir les horribles spectacles 
et les cruautcz étranges qu’ils ont vous. 


Entre toutes les femmes prisonnières, 
nous estions trois qui auions chacun vn 
petit enfant d’enuiron deux mois ; nous 
n’auions pas fait grand chemin que ces 
mal- heureux nous les rauirent. Ah mon 
Pere ! disoit-elle, ne t’étonne pas si ie 
pleure maintenant, ie ieltay bien d’au¬ 
tres larmes quand ils arrachèrent de 
mon sein mon pauure petit fils : mais 
helas ! si ie ne sçauois que tu nous por¬ 
teras compassion, ie ne passerois pas 
outre. Ils prirent nos petits enfans, les 
attachèrent à vne broche, les présente¬ 
ront au feu et les firent rostir tout vifs 
deuant nos yeux. N’estoit que i’espere 
que vous autres François, tirerez ven¬ 
geance de ces cruautez, ie ne pourrois 
parler. Ces pauures petits ne connois- 
soienl pas encor le feu, quand ils en 
sentirent l’ardeur : ils nous regardoient 
et se tuoient de pleurer ; nostre cœur 
se fendoit les voyans tout nuds bfusler 
à petit feu ; nous nous efforcions de les 
retirer, mais en vain, car nos liens et 
ces Barbares nous en empeschoient. Hé ! 
tuez-les, disions- nous ; tuez-Ies, mé¬ 
dians que vous estes ; que vous ont fait 
ces petits innocens ? Us n’auoient point 
d’oreilles, point de pitié ; ils se rioient 
de nos larmes et de nos vains efforts. 
Ce ne sont pas des hommes, ce sont des 
loups. Apres qu’ils eurent fait mourir 
ces pauures petits par le feu, ils les 
tirèrent de la broche où ils estoient liez, 
les iettent dans leurs chaudières, les 
font bouillir et les mangent en nostre 
presence. le vous confesse, dit le Pere, 
qui nous a mandé cette tragédie, que 
voyant les larmes de cette pauure mere, 
et entendant ces cruautez inouïes, Com- 
mola surit viscera mea, ie fus touché 
iusques au cœur. Mais poursuiuons 
nostre chemin; suiuons ces prisonniers, 
et voyons quel accueil on leur fera dans 
les bourgades Hiroquoises. 

Quand cette bande lugubre arriua au 
grand Sault de la chaudière (c’est vn 
lieuue qui se précipité tout à coup dans 
la Riuiere des trois prairies, ail dessus 
de Montreal), vne femme prisonnière, 
voyant vn endroit de ce ileuue qui n’é- 
toit point glacé, se iette dedans par 
desespoir, aimant mieux périr dans les 

eaux que de mourir dans le feu ; la ra¬ 
pidité du courant la reietta d’abord. Les 
Hiroquois accourent, la veulent sauner 
d’vn précipice pour la ietter dans vn 
abysme ; mais l’ayans trouuée aux abois, 
ils rassommerent et luy couppent la 
teste, emporlans sa cheuelure. le serois 
trop long si ie m’arrestois à toutes les 
particularitez de leur chemin, hastons- 
nous. 

Les victorieux et les vaincus conti¬ 
nuons leur route, deux jeunes hommes 
prirent le deuant pour donner aduis de 
la victoire. Aussi-tostvn grand nombre 
de personnes viennent au deuant dis¬ 
ques à vne iournée de chemin, les fem¬ 
mes apportent du bled d’Inde et d’autres 
viures qu’elles présentent à ces guer¬ 
riers. 11 fallut faire halte à la veuë 
de ces viuandieres : on fait danser les 
prisonniers hommes et femmes, et la 
nuict se passa dans ces cris de réjouis¬ 
sance. 

Le lendemain arriuans proche d’vne 
Bourgade, ils trouuerent vne grande ca¬ 
bane toute préparée, elle estoit meublée 
de feux et de braziers qu’on auoit faits 
en diuers endroits. Quelques Démons 
y attendoient les prisonniers qu’on ume- 
noit en triomphe, liez etgarrotez comme 
de pauures victimes de la mort. Yn 
monde d’hommes, de femmes et de 
petits enfans, les enuironnoient, faisans 
retentir l’air d’vn son aussi lugubre aux 
vaincus, qu’il estoit agréable aux victo¬ 
rieux. Entrans dans cél Enfer, on les 
salué de grands coups de baston ; on 
leur passe vne corde au poignet de la 
main, que les plus robustes d’entr’eux 
serrent auec vne fureur enragée. Cette 
douleur est tres-sensible. On les taillade 
par les bras, on les découppe par le dos 
et par les épaules ; on leur couppe les 
doigts, aux vns plus, aux autres moins, 
non auec vn couteau, mais auec des 
écailles de poisson, afin que le tourment 
soit plus cruel, plus long et plus sen¬ 
sible. Celte pauure créature qui s’est 
sauuéé, a les deux pouces couppez, ou 
plus tost hachez. Quand ils me les 
eurent couppez, disoit-elle, ils me les 
voulurent faire manger ; mais ie les mis 
sur mon giron, et leur dis qu’ils me 


tuassent s’ils vouloient, que ie ne leur 
pouuois obéir.. 

Apres ce premier salut ils leur appor¬ 
tèrent à manger pour leur donner nou- 
uelles forces, afin de les tourmenter 
plus long temps, et en faire leurs jouets 
comme les Démons font des âmes dam¬ 
nées. Ils commandent aux hommes de 
chanter, et aux femmes de danser. Ils 
nous déchirent et arrachent nos robes, 
disoit celte pauure créature, ils nous 
exposent toutes nues à la risée et aux 
cris de toutes leurs Bourgades ; ils nous 
font danser en cette posture aux voix et 
aux chants de nos compatriotes. Musica 
in luctu importuna narratio. Helas ! 
quelle ioye peut auoir vn cœur en vne 
danse au milieu des Démons ? 

Adrian Earimitag8sitch (c’estoit vn 
braueChrcstien,homme bien fait, lequel, 
comme s’il eust pressenty son mal-heur, 
auoit fort pressé le Pere Buteux de le 
baptiser deuant qu’il remontast en son 
pays : Pource, disoit-il, que ie pourray 
tomber entre les mains de mes ennemis), 
ce bon Néophyte, estant captif aussi bien 
que les autres, et ayant receu com¬ 
mandement de chanter les femmes, 
n’entonna auec ses camarades que des 
chansons Hiroquoises ; dequoy les Bar¬ 
bares s etonnans, luy demandèrent pour- 
quoy il ne chantoit point à la façon des 
Algonquins. 11 n’y a plus, dit-il, d’Al- 
gonquins, nous sommes maintenant 
François ; les François sont nos vrais 
amis. le croy, remarque le Pere, qu’il 
vouloit dire que les Algonquins se fai- 
soient tous Chrestiens, et qu’il ne pouuoit 
s’exprimer qu’en disant qu’ils estoient 
amis des François. On luy couppa les 
doigts, non de trauers comme les autres, 
mais de long, pour luy donner plus de 
douleur : en vn mot, on le fit mourir 
en homme déconsidération, c’est à dire, 
auec des tourmens plus exquis. Il dit à 
quelque ieune femme Algonquine, qu’il 
apperceut vn peu deuant sa mort : Si 
vous voyez jamais les François, dites- 
leur que ie les aime en mourant, et 
que ie me souuiendray d’eux au dernier 
période de ma vie, et de ce qu’ils m’ont 
dit et de ce qu’ils m’ont enseigné. On 
fit mourir les prisonniers en diuerses 

Bourgades, c’est pourquoy cette bonne 
femme ne les vid pas tous souffrir. 
Escoutons ce qu’elle a de reste à nous 
dire de ceux qu’elle a veus. 

La nuict s’eslant passée dans les ioyes 
et dans les tristesses, on lit dés le matin 
monter ces pauures patienssurvn grand 
échaffaut dressé tout exprès, afin qu’ils 
peusscnt estre veus de tout le monde, et 
qu’il n’y eust ny petit ny grand qui ne 
vist de ses yeux les nouuelles cruautez 
qu’on leur deuoit faire endurer. Ces 
Démons s’arment de flambeaux et de 
tisons ; les plus petits les appliquent 
sous les pieds de ces misérables, par les 
ouuertures de l’échaffaut ; les autres les 
portent aux cuisses et costez, en vn 
mot, aux endroits les plus sensibles ; 
on commande aux femmes captiues de 
brusler leurs marys et leurs compa¬ 
triotes : elles répondent, qu’elles n’en 
feroient rien. Il n’y eut que la fille d’vn 
nommé A8essenipin, appellé des Fran¬ 
çois le Charbon, qui brusla indifférem¬ 
ment les hommes et les femmes captiues. 
Elle s’imaginoit que cette cruauté luv 
donneroit la vie, mais au contraire, elle 
luv causa vne mort plus rigoureuse 
qu’aux autres. Yn des prisonniers ne 
faisant paroistre aucun signe de douleur 
dans le fort de ses tourmens et de ses 
supplices, les Hiroquois piquez de rage 
de voir sa constance, qu’ils prennent à 
mauuais augure, car ils croyent que les 
âmes des guerriers qui méprisent leur 
rage leur feront bien payer la mort de 
leurs corps, voyans, dis-je, cette con¬ 
stance, ils luy demandent pourquoy il 
ne crioit point : le fais, répond-il, ce 
que vous ne feriez pas, si on vous traitoit 
auec la mesme fureur que vous me trait¬ 
iez : le fer et le feu que vous appliquez 
sur mon corps, vous feroient crier bien 
haut et pleurer comme des enfans, et ie 
ne bransle pas. À ces paroles ces tigres 
se iettent sur celte victime à demy 
bruslée ; ils luy enleuent la peau de la 
teste, et iettent sur son crâne tout san¬ 
glant, du sable tout rouge et tout brû¬ 
lant de feu ; ils le précipitent en bas de 
l’échaffaut, et le traînent à l’entour des 
cabanes. En cét équipage il paroissoit 
comme vn monstre ; il n’auoit que du 


sang et du sable ardent pour des clie- 
ueux ; ses yeux et toute sa face estoient 
couuerts de feux et de sang ; son corps 
tout tailladé et tout rosty, ses mains 
sans doigts : en vn mot, non erat vul- 
neri locus ; les playes se couuroient les 
vnes les autres. Cét objet qui eust donné 
de l’horreur aux hommes, donnoit de la 
ioye à ces Démons, qui pour dernier 
acte de leur cruauté fendent la poitrine 
à ceux qu’ils veulent mettre à mort, 
leur arrachent le cœur et le foyc qu’ils 
font rostir, leur couppent les pieds et 
les mains, les font cuire partie sous la 
cendre, partie auec vne broche deuant le 
feu ; bref ils les fout rostir et boüillir, et 
puis les mangent auec vne délicieuse 
rage. Homo homini lupus ; l’homme de- 
uient vn loup enuers vn homme, quand 
il se laisse gouuerner aux Démons. Hé¬ 
las ! seroit-il bien possible, que le Pereet 
les François, dont ie vay bien tost parler, 
fussent traittez de la sorte par ces Bar¬ 
bares, qui les ont pris et emmenez de¬ 
puis peu en leur pays ! 

l’apprends qu’ils ne tuerent que les 
hommes et les femmes plus âgées, don- 
nans la vie à vne trentaine des plus 
ieunes pour viure dans leurs pays et 
se marier, comme si elles y auoient 
pris leur naissance. Les deux qui se 
sont sauuées, s’attendoient au mesme 
supplice qu’elles voyoient faire aux 
autres ; mais on leur dit qu’elles n’en 
mourroient pas, qu’on se contentoit de 
les auoir bruslées auec des flambeaux 
et tailladées par tout le corps. 

La fureur de ces lions s’estant appai- 
sée dans le sang de leurs ennemis, ces 
paumes femmes restèrent auec leurs 
blesseures et auec leurs brusleures, sans 
y mettre autre emplastre ny appliquer 
autre remede que la patience. Elles 
passent 1 Hyuer dans les souffrances 
et dans les tristesses, comme de pauures 
esclaues, entendons tous les iours les 
rodomontades que laisoientees Barbares 
contre les François et contre les Algon¬ 
quins, qu ils veulent entièrement exter¬ 
miner, à ce qu’ils disent, se sentans 
appuyez et armez des Ilollandois. 

Au Printemps, trois cens Hiroquois 
se disposons a la guerre, on se sert de 

ces femmes pour porter leurs farines ou 
leurs munitions de bouche. L’occasion 
se présentant de se sauner, elles l’em¬ 
poignent, se glissent dans ces grandes 
forests, se perdent le plus qu’elles peu- 
uent dans ces bois pour se mieux re- 
trouuer. Elles passeront les premiers 
dix iours sans manger ; au bout desquels 
ayans fait rencontre de quelques bestes 
sauuages, qu’vue escoüade d’Hiroquois 
qui venoit en guerre auoit tuées et à 
demy mangées, en enleuerentde longues 
pièces qui leur firent grand plaisir. Elles 
faisoienl du feu aucc des fusils de bois 
de cedre, qui sont fort communs aux 
Sauuages. Elles prirent par apres quel¬ 
ques Castors, passèrent de grandes ri- 
uieres, souffrirent des peines et endu¬ 
rèrent des trauaux capables de tuer des 
hommes. En fin elles arriuerent quasi 
toutes nnés aux Trois Riuieres ; leur 
auure corps esloit tout déchiré des 
ailiers et des fatigues du chemin, et 
leur âme accablée de crainte et de peur 
d’estre rencontrées de leurs ennemis 
qui battoient la campagne, ou plus tost 
qui courroient les grandes forests. Si 
tost qu’elles virent leurs compatriotes, 
elles se mirent à pleurer. Le Pere Bu- 
teux arriuant là dessus : Ah mon Pere ! 
firent-elles, Dieu nous a bien secourues, 
nous l’auons prié tous les iours de nostre 
captiuité, c’est luy qui nous a deliurées. 
À ces paroles toutes les femmes Chre- 
stiennes qui les écoutoient donnèrent 
mille loiianges à Dieu, exaltans leur Foy 
et leur croyance. Yoilà ce qu’ont fait 
les Hiroquois cét Hyuer. 

Ce Printemps ils ont fait des courses 
dans la nation d’Iroquet ; voicy ce que 
i’ay appris du succès de leurs armes. 
Estant monté aux Trois Riuieres, ie vis 
arriuer l’vn des Capitaines de cette na¬ 
tion, nommé Gariaradi; aux approches 
des cabanes, il s’écria par trois fois à 
pleine teste : Uo ho. Le silence s’estant 
fait par tout: Les Hiroquois, dit-il, nous 
ont tuez ce Printemps : ils ont enleué 
deux familles ; mon neveu est du nom¬ 
bre, disoit ce Capitaine. C’est la cou¬ 
tume de ces Peuples de faire retentir à 
leur arriuée, les bonnes ou mauuaises 
nouuelles. 

Relation —1642. 


Cét Esté, c’est à dire le second iour 
du mois d’Aoust, douze Canols de Du¬ 
rons, remontans en leur pais, el reme- 
nans aucc eux le Pere Isaac logues, qui 
esloit descendu ça bas pour les a lia ires 
de la Mission, furent attaquez el def- 
faicts d’vue trouppe d’IIiroquois, armez 
par les Hollandais de bonnes arque¬ 
buses, desquelles il se seruenl aussi bien 
que nos Européens. Le Pere fut pris 
de ces Barbares auec deux ieunes hom¬ 
mes François, qui l’accompagnoient ; 
vingt trois nurons furent en partie mas¬ 
sacrez, en partie liez, et garrolcz auec 
le Pere, pour estre conduits au pais de 
ces Barbares, qui en feront peut estre 
vne curée plus sanglante que les chiens 
ne font d’vn cerf. Dieu soit beny à ja¬ 
mais du courage qu'il a donné au Pere, 
et de la pieté qu’il a départy à ces deux 
ieunes hommes François : si ces tigres 
les bruslent, s’ils les rôtissent, s’ils les 
font bouillir, s’ils les mangent, ils leurs 
procureront de plus doux rafraischisse- 
mens en la maison du grand Dieu, pour 
l’amour duquel ils s’exposoient à ces 
dangers. Voila le prix et la monnoye 
auec laquelle Iesus-Christ a aehepté le 
salut des Grecs et des Barbares : c’est 
aucc la mesme monnoye qu’il leur faut 
procurer l’application de son sang. Vne 
partie des Hurons faits prisonniers sont 
Chrestiens, peut-estre qu’ils donneront 
quelque bonne impression de la foy 
du grand Dieu à ces peuples, qu’on ga- 
gneroit pour le Ciel aussi aisément que 
les autres, si les Hollandois, qui se sont 
habituez en la coste de l’Acadie qui 
appartient au Roy, n’en empeschoient 
l’abord et l’accez aux Prédicateurs de 
l’Euangile. 

On enuoyoit par ces douze Canots, le 
petit ameublement de nos Peres qui 
sont aux Hurons, et la plus grande partie 
de ce qui estoit necessaire pour leurs 
Chapelles, pour leurs viures et pour les 
besoins de trente trois personnes que 
nous entretenons en cette extrémité du 
monde, pour procurer la conuersion de 
ces peuples : tout cela est tombé entre 
les mains de ces barbares. Deus dédit, 
Deus absiulit : sit nomen Domini bene- 
dictum. 

D 

Ces panures Peres regretteront sur 
tout les lettres que plusieurs personnes 
de mérite leur escriuoient : les Iliro- 
quois les ont iettées ça et là sur le bord 
de la riuiere, les eaux les ont emportées, 
et ainsi les voila priuez de la douce 
communication de ces personnes d’élites 
et de vertu ; les voleurs de grands che¬ 
mins leur ont desrobé cette consolation. 

Ynze canots de lierons chargez d hom¬ 
mes et de pelleteries, descendons aux 
Trois Riuieres, s’arresterent quasi à 
mesme temps dans vne Isle, à cinquante 
lieues au dessus de Nostre Dame de Mont¬ 
real, pour chasser au cerf et aux vaches 
Sauuages: ils mirent en embuscade vne 
partie de leurs hommes, pour se ietter 
sur les besles qui se'lanceroient dans 
la riuiere. Pendant que la plus grosse 
trouppe s’en alloit courant et criant dans 
cette Isle, pour espouuantcr ces animaux, 
les Hiroquois sunienant sè iettent sur 
cette embuscade, et l’enleuent en vn 
moment ; leurs camarades bien estonnez 
veulent courir apres, mais craignans 
que les ennemis ne fussent en nombre 
et qu’ils ne leur dressassent quelque em- 
busche dans les bois, ils abandonnent 
leurs compagnons à la merey des loups, 
et se diuisans en deux bandes, les vns 
remontent aux Hurons, et les autres 
descendent aux Trois Riuieres, pour 
donner aduis que les chemins estoient 
assiégez en diuers endroits. Pene zelaui 
super iniquos pacem peccatorum videns: 
jamais ny les Algonquins ny les Huions 
n’ont eu tant de recours à Dieu qu’ils 
ont maintenant, et iamais ils n’ont esté 
accablez de plus grands mal-heurs ; plus 
nous nuançons dans la Foy, etplusauant 
marchons-nous dans les Croix ; il semble 
que tout veut périr, au temps peut-estre 
que Dieu veut tout sauuer : c’est par 
ces desespoirs qu’il nous conduit dans 
l’esperance, et sa main puissante nous 
soustient plus fortement dans les boule- 
uersemens. 

Ce bon Ioseph tant signalé parmy les 
Hurons, n’eut pas plus tost commencé 
de prescher Iesus-Christ à ses compa¬ 
triotes, qu’il se vid misérablement mas¬ 
sacré dans vne surprise de ses ennemis. 
Ce coup deuoit, selon les apparences 

humaines, confirmer son frere dans l’é¬ 
loignement et dans l’auersion qu’il auoit 
de nostre creance : au moment que nous 
pensions qu’il deust fulminer contre 
lesus-Christ, c’est en ce moment qu’il 
se fit baptiser en son nom. 

A peine est-il Chreslien, que le voilà 
dans la ferueur ; il deuient Prédicateur 
aussi bien que son frere. ludicia Dei 
abyssus multa : il nous vient voir ça 
bas, il fait des actions d’vn vray enfant 
de Dieu ; nous ayant consolé par sa 
presence, il s’en retourne en son pays; 
le lendemain qu’il nous quitte, il est 
pris, lié et garroté, et emmené des 
Hiroquois ; et pour augmenter son mal¬ 
heur et nostre tristesse, ilremenoitauec 
soy sa petite niepee, tres-bien instruite 
au Séminaire des Meres Vrsulines, auec 
esperance qu’elle feroit merueilles en 
son pays ; cette petite brebis est deuorée 
de ces tigres. Quand les luifs virent 
Iesus-Christ mort, ils ne s’attendoient 
pas de voir- sortir de son Sang vne ar¬ 
mée de geans Chresliens, qui ont fait 
adorer son sainct Nom dans tout l’Vni- 
uers. Periculis fluminum, periculis la- 
tronuin, periculis in itinere, periculis 
in ciuitate, foris pugnœ, intus timorés : 
c’est par là que sainct Paifl a presché 
Iesus-Christ ; c’est dans la foiblesse que 
Dieu triomphe de la force ; c’est par les 
dangers qu’il nous mene dans l’as- 
seurance, et par la bassesse qu’il nous 
fera monter à la grandeur : l’Ancienne 
France donnera secours à sa Cadette ; 
ceux qui ont le pouuoir en main, tien¬ 
dront à honneur de l’employer pour 
Iesus-Christ et passer outre.* 

Le 13. iour d’Aoust Monsieur le Gou- 
uerneur arriua à la riuiere des Hiroquois, 
pour commencer ce Fort au lieu qu’il 
auoit désigné. On fait jouer les haches 
dans cette grande forest ; on renuerse les 
arbres, on les met en pièces, on arrache 
les souches, on désigné la place, on y dit 
la première Messe. Apres la bénédiction 
faite, les canons retentissent, vne salue 
de mousquets honore ces premiers com- 
mencemens sous les auspices de nostre 
grand Roy, et sous la faueur de son 
Eminence. Sept iours apres le premier 
coup donné, comme tout le monde s’oc- 

cupoil à dresser vne pallissade pour sc 
mettre à couuert de l’ennemy, vne 
trouppe de trois cens Hiroquois, se glis¬ 
sant à pas de larrons dans ces forests, 
donna bien de l’exercice ; et si Monsieur 
le Gouuerneur n’eust esté présent, tous 
les ouuriers estoient taillez en pièces. 
Ces Barbares se diuiserent en trois 
bandes ; et nonobstant qu’ils vissent 
trois Barques à l’ancre, ils se ietterent 
sur nous auec vne fureur si étrange, 
qu’il sernbloit qu’ils deussent tout cn- 
leuer d’vn premier coup. Aussi tost 
chacun court aux armes ; vn Caporal 
nommé Du Rocher estant en garde, 
voyant qu’ils mettoient desia le pied 
dans le retranchement, s’auance la teste 
baissée auec quelques Soldats et les re¬ 
pousse courageusement. Les balles de 
mousquets et d’arquebuses sifflent de 
tous costez. Monsieur le Gouuerneur, 
estant sur l'eau dedans, son Brigantin, 
se fait porter au plus tost à terre sur vn 
batteau ; il entre dans le réduit, qui 
n’estoit pas encore en estât de se bien 
defendre. Nos François sont bien éton¬ 
nez de voir le courage et la resolution 
d’vn ennemy qui passe, dans l’esprit de 
ceux qui ne le commissent pas, pour 
timide, et qui fait des actions d’vne tres- 
grande hardiesse : bien attaqué, bien 
défendu. Yn grand Iliroquois, portant 
vn pennache ou vne espece de couronne 
de poil de cerf, teint en écarlatte, enri- 
chy d’vn collier de pourcelaine, s’auan- 
çanl trop, est couché par terre tout 
roide mort d’vne mousquetade. Vn 
autre receut sept postes dans son bou¬ 
clier, et bien autant dans son corps. Nos 
François estans animez, se ruent auec 
vn tel carnage, qu’ils font lascher pied 
à ces Barbares : l’vn d’eux grandement 
blessé, iette son arquebuse et se sauue, 
l’autre abandonne sa masse d’armes ; 
plusieurs quittent leurs boucliers, trou- 
uans plus d’asseurance en leurs pieds 
qu’en leurs rondaches. Ils firent ne- 
antmoins leur retraitte auec conduite, 
se retranchans dans vn Fort qu’ils 
auoienl sècretement dressé à vne lieuë 
ou enuiron au dessus de nous. On 
trouua par apres des haches et d’autres 
armes, que les blessez auoient laissées, 


auec du sang qui rougissoit leur trace. 
Nos Soldats les loüoient de leur généro¬ 
sité, ne pensans pas que des gens qui 
portent le nom de Saunages, eussent les 
armes si bien en la main : tel s’auança 
pour mettre le pied dans vne barque, 
d’autres tirèrent dans la redoute par les 
meurtrières mesmes; vn Caporal, nom¬ 
mé Des lauriers, fut tué, et le sieur 
Martial, Secrétaire de Monsieur le Gou¬ 
uerneur, receut vn coup d’arquebuse 
dans l’épaule ; trois autres François fu¬ 
rent blessez, dont l’vn a vn coup qui luy 
passe d’vne joué à l’autre. 

Cét assaut, qui dura assez long-temps, 
eut deux bons effets : l’vn fut d’arrester 
ces Barbares, et de les empescher non 
seulement de venir chercher nos Sau¬ 
nages Chrestiens iusques auprès de nos 
portes, mais encor de venir surprendre 
les Hurons et les Algonquins, qui passent 
tous les iours dans ce grand fleuue pour 
nous venir visiter; de plus, nos Soldats 
apprirent qu’il se falloit défier d’vn en¬ 
nemy, qui fond comme vn oiseau dessus 
sa proye, qui fait la guerre en larron, et 
qui attaque en vaillant homme. 

On ne. manqua pas de faire entendre 
aux Saunages qui estoient assemblez aux 
Trois Riuieres, ce qui s’estoit passé. On 
leur monstra les dépouilles de l’ennemy ; 
on leur fît entendre que le dessein du 
Roy et de son Eminence dans ces forti¬ 
fications, n’estoit que pour défendre 
ceux qui reçoiuent nostre saincte Foy ; 
que ces grands Capitaines obeissoient à 
Dieu, qu’ils honoroient la priere, qu’ils 
n’auoienl besoin d’aucune chose du pays 
des Saunages; que leur seule et vnique 
pensée dans les secours qu’ils leur don- 
noient, n’estoit autre que de lepr faire 
reconnoistre et adorer le Dieu du Ciel et 
de la terre. Yn Capitaine prenant la 
parole :.C’est à ce coup, dit-il, qqe vous 
estes vrayement nos amis, puis que vous 
défaites nos ennemis. I’ay quasi creu 
iusques à maintenant, que vous auiez 
quelque secrette intelligence auec les 
Iliroquois ; mais le sang que vos armes 
ont tiré de leurs veines, condamne mes 
paroles. Le iour suiuant, cét homme, 
jadis tres-meschant et tres-ennemy de 
la Foy, nous vint trouuer et nous dit : 

le m’en vay quérir le Capitaine de l’Isle ; 
si iusques à maintenant mes oreilles ont 
esté boûchées, elles seront doresnauant 
ouuertes ; ma bouche a plus de mé¬ 
chanceté que mon cœur n’en auoiL le 
trouuois bon dans le fond de mon âme 
ce que vous enseigniez, mais ie ne pou- 
uois pas m’y sousmettre : c’est mainte¬ 
nant tout de bon que ie veux embrasser 
la priere. 

Les autres Algonquins qui sont de¬ 
scendus aux Trois Riuieres, ont promis 
des mcrueilles. S’ils tiennent leur pa¬ 
role, le Ciel s’en réjoüyra, puis qu’il s’in¬ 
téresse en la conuersion d’vn pecheur. 

Enfin ce lieu où logeoit la crainte, 
sera vne maison d’asseurance. Ces Bar¬ 
bares., remontons en leur pays, dépei- 
gnoient leurs victoires sur les arbres 
qui bordoient l’emboucheure de leur 
Kiuiere ; ils plantoienl sur ses riues les 
testes de ceux qu’ils auoient massacrez ; 
ils grifl'onnoient le visage de leurs pri¬ 
sonniers ; la figure du pauure Pere lsaac 
Iogues y paroissoit entre les autres, et 
maintenant on y voit le grand Estendart 
des prédestinez. C’est vne haute Croix, 
que Monsieur le Gouuerneur fit éleuer 
sur les ruines de leurs trophées, juste¬ 
ment le iour de l’Exaltation de la Saincte 
Croix, auec vne pieté et vne consolation 
tres-sensible de nos François. In hoc 
signo vinces, Iesus-Christ sera nostre 
victoire. 

Apres la prise du Pere lsaac Iogues 
par les ennemis, auec deux jeunes hom¬ 
mes François, vn Algonquin tint ce dis¬ 
cours au Pere Iacques Buteux : C’est à 
ce coup qu’on verra bien si leslliroquois 
vous craignent, s’ils ont peur de vos ar¬ 
quebuses, s’ils redoutent vos canons, 
ou bien s’ils vous méprisent : si tost que 
ton frere sera arriué en leur pays, les 
Capitaines s’assembleront, et si le nom 
François leur fait peur, voicy comme ils 
parleront : Ne mangeons point la chair 
des François, cette chair n’est pas bonne 
à manger, c’est vn poison qui nous fera 
mourir si nous en goustons ; remenons- 
les à leurs freres et à leurs compatriotes : 
voilà ce qu’ils diront s’ils vous craignent, 
et au Printemps ils ramèneront ton frere 
et les deux François qu’ils tiennent pri¬ 


sonniers. Que si au contraire ils vous 
ont à mépris, ils s’écrieront à la veuë de 
ton frere, et des François qui l’accom¬ 
pagnent : Ça mangeons, voyons quel 
goust a la chair des François ; aualons- 
les tout entiers. Là dessus ils les brusle- 
ronl, ils leur feront souffrir mille tour- 
mens, ils les mettront en pièces, ils les 
jetteront par quartiers dedans de grandes 
chaudières, ils les mangeront auec de- 
lices, tout le monde en voudra gouster; 
et quand ils seront bien saouls : Voilà 
de bonne viande, diront-ils, cette chair 
est délicate, il en faut manger. Vn Ca¬ 
pitaine haranguant excitera la jeunesse 
d’aller à la chasse des François, pour 
faire de semblables festins dans leur 
pays ; alors il n’y aura habitation de 
François où ils ne viennent dresser des 
embusches pour les surprendre et les 
mener à leur boucherie. Cela s’appelle 
parler et agir en Sauuage. le vay peu. 
de personnes de nous autres, qui ne 
soient dans le danger d’auoir pour se- 
pulchre l’estomaeh de ces Barbares, si 
Dieu ne nous met à l’abry des hautes 
puissances. 


CHAPITRE XII. 

De leurs coustumes et de leurs 
superstitions. 

Il se trouue des Sauuages charge* 
d’autant de noms que quelques Euro- 
peans sont chargés de diuers tiltres et 
diuerses qualitez. Donc de mesme qu’en 
France, il y a des noms propres pour 
des hommes, et d’autres pour les fem¬ 
mes : ainsi en est il parmy les Sauuages, 
le nom d’vn homme ne se donne point 
à vne femme ; il semble que la nature 
a enseigné cette distinction à toutes les 
nations de la terre. Ces noms sont tirez 
pour la plus part des choses naturelles, 
comme des animaux, des Poissons, des 
Saisons, en vn mot de tout ce qui tombe 
sous les sens : l’vn s’appellera ArimS- 
chtigSan la teste de Chien,l’autre Dechin- 

kinagadich vn petit Bouclier, l’autre 
Smithikens l’Epine, et ainsi du reste. 

On donne le nom à vn enfant quelque 
temps apres sa naissance ; passant de 
l’enfance en l’adolescence, il change de 
nom comme les Romains changeoient 
de robe; il prend vn autre nom en l’àge 
viril, et puis encor vn autre en la vieil¬ 
lesse : si bien qu’ils en ont de rechange 
selon leurs âges. Echappant de quelque 
danger ou sortant de quelque grande ma¬ 
ladie, ils prennent vn nom qu’ils croyent 
leur debuoir estre de meilleur augure 
que celuy qu’ils auoient. Les Sorciers 
ou Deuins feront quelquefois changer de 
nom à quelque malade, s’imaginant 
quasi que la mort ou le Manitou qui 
vouloit attaquer cét homme, ne le con- 
noistra plus sous vn nouneau nom. En 
vn mot ils croyent qu’il y a des noms 
mal-heureux et d’autres bien-heureux ; 
vn songe est capable de faire changer le 
nom à vn homme. On a dit souuenl 
qu’on faisoit reuiure les trépassez, fai¬ 
sant porter leurs noms aux viuans ; cela 
se fait pour plusieurs raisons : pour re¬ 
susciter la mémoire d’vn vaillant homme, 
et pour exciter celuy qui portera son 
nom à imiter sa générosité, pour tirer 
vengeance des ennemis, car celuy qui 
prend le nom d’vn homme tué en 
guerre s’oblige de venger sa mort ; pour 
secourir la famille d’vn homme mort, 
d’autant que celuy qui le fait reuiure et 
qui le représente porte toutes les charges 
du deffunct, nourrissant ses enfans 
comme s’il estoit leur propre Pere, en 
effect ils l’appellent leur Pere, et luy ses 
enfans. Vne mere ou vn parent qui 
ayme tendrement son fils ou sa fille, ou 
quelqu’vn de ses proches, le fait resus¬ 
citer par vne affection de le voir auprès 
de soy, transportant l’amour qu’elle 
portoit au deffunct à celuy ou à celle qui 
se charge de son nom ; cette ceremonie 
se fait en vn festin solemnel en presence 
de plusieurs conuiez. Celuy qui fait re¬ 
uiure le trépassé, fait vn présent à celuy 
qui doit prendre sa place : il luy met 
parfois vn collier de pourcelaine au col ; 
s’il l’accepte il prend le nom du trépassé, 
et se met à danser le beau premier pour 
marque de resiouissance. Il n’y a point 


de Nations qui n’aspirent à l’immorta¬ 
lité ; mais il n’y a que les vrais Chre- 
stiens qui l’obtiennent. 

Yn homme qui aimoit sa femme, ou 
vne femme son mary, et qui respecte ses 
alliez, sera quelquefois trois ans sans se 
remarier, pour témoigner son amour ; 
que s’il se marie bientost apres sa mort, 
sans s’estre accordé auec les amis de la 
deffuncte, le plus proche de ses parens 
le pillera et luy oslera tout ce qu’il pos¬ 
sédé au premier rencontre, et cét homme 
se laissera emporter tout son bagage 
sans mot dire, telle estant la coustume 
du pays. 

Les presens parmy les peuples font 
toutes les affaires du pays : ils essuient 
les larmes, ils appaisent la colere, ils 
ouurent la porte dans les pays étrangers, 
ils deliurent les prisonniers, ils resus¬ 
citent les morts. On ne parle quasi et on 
ne respond que par des presens : c’est 
pour cela que dans les harangues, le 
présent passe pour vne parole. On fait 
des presens pour animer les hommes à 
la guerre, pour les conuier à la Paix, 
pour attirer vne famille ou vne nation à 
venir prendre place et demeurer auprès 
de vous, pour satisfaire ou payer ceux 
qui ont receu quelque iniure ou quelque 
blessure, notamment s’il y a eu du sang 
répandu. Les presens qu’on fait pour la 
mort d’vn homme qui auroit esté mas¬ 
sacré, sont en grand nombre ; et remar¬ 
quez, s’il vous plaist, que ce n’est pas 
ordinairement l’assassin qui les fait, mais 
ses parens, sa bourgade ou sa nation, 
selon la qualité ou la condition de celuy 
qui a esté mis à mort. Ne pensez pas 
neantmoins que ce procédé donne quel¬ 
que liberté aux esprits mutins de faire 
vn mauuais coup, tant s’en faut : la peine 
dans laquelle vn meurtrier iette tout vn 
public, les retient puissamment. Ajou¬ 
tez que s’il est rencontré des parens 
du deffunct déliant qu’il ait satisfait, il 
est mis à mort sur le champ sans autre 
forme de justice. 

Les presens parlent, comme i’ay dit ; 
ils sont tous significatifs. Ceux qui de- 
liurent vn prisonnier de guerre, luy 
font trois presens, comme trois colliers 
de Pourcelaine, pour briser les trois 

liens dont il est garroté, l’vn par les 
jambes, l’autre par les bras, et le Iroi- 
siesme par le milieu du corps. 

Si quelques Sauuages étrangers pas¬ 
sent par les terres d’vn Capitaine iio.u- 
uellement mort, et non encor resuscité, 
on les arreste, on leur dit que le corps 
du deflunct trauerse la Riuiere, c’est à 
dire, qu’il faut faire des presens pour le 
releuer, pour rendre le passage libre et 
pour arrester les pleurs de ses amis. Ils 
ont des médecines naturelles qu’on peut 
appeller intérieures et extérieures : les 
intérieures consistent en des potions, 
qu’ils tirent de quelques simples, sans 
les composer ny les mesler ; ils pilent 
par exemple de petites branches d’vne 
espece de Sapin, les font bouillir et en 
boiuent le suc ou le ius, qui leur sert 
de vomitoirc ; ils font le mesme des 
branches deCedres, d’vne espece de ra¬ 
cine semblables aux naueaux de France, 
d’autres petites branches d’vn bois fort 
amer, d’vne espece d’ozeille sauuage et 
de quelques autres simples, dont nous 
n’auons point de connoissance. 

Yoicy vne partie de leurs remedes 
extérieurs, s’ils ont quelque tumeur en 
quelque endroit que ce soit, ils vsent 
d’vne espece de scarification, decoupans 
la partie malade auec vn Cousteau, ne 
pouuans croire que pour guérir la teste 
il faille saigner le bras. Ils mettent par¬ 
fois sur la scarification quelques herbes 
ou quelques racines pilées, pour seruir 
d’onguent restringeant, quand le sang 
est suffisamment escoulé. 

Yoicy Vne inuention que la France n’a 
pas encore trouuée. Yn homme, ayant 
perdu l’vn de ses yeux par vne fluxion, 
se guérit en cette sorte : il arrache cet 
œil, et met en sa place l’œil d’vn Aigle ; 
mais comme il ne remplissoit pas toute 
la concauité, il le change en vn œil de 
Tortue. Cét œil estant troublé et luy fai¬ 
sant voir les obiels confusément, il le 
iette et se sert de l’œil d’vn Huai t (c’est 
vn oyseau de Riuiere) ; cét œil estoit si 
vif qu’il luy faisoit voir le fond des lacs 
et des fleuues sur lesquels il nauigeoit, 
et luy decouuroit tous les poissons, 
grands et petits, qui s’y rencontroient. 
Comme il passoitsur des abysmes d’eau. 


la distance espouuantable de son petit 
canot iusques au fond de ces abysmes 
luy donnoit tant de terreur, qu’il fut 
contraint de quitter'cét œil d’oyseau et 
de prendre l’œil de son Chien, qui s’a¬ 
dapta si proprement qu’il s’en seruit le 
reste de ses iours auec autant de facilité 
que de son œil naturel. C’est vne femme 
aueugle qui raconte cette histoire de 
son grand Pere : elle n’est non plus 
croyable en ce qui touche les yeux, 
qu’en ce qui concerne les couleurs. 

La Relation de l’an 1534. rapporte 
que les Sauuages s’imaginent que la 
Lune est mariée au Soleil, qu’elle en a 
vn fils, et quand elle le prend entre ses 
bras, qu’elle paroist Eclipsée. D’autres 
disent qu’elle souffre de grandes dou¬ 
leurs et qu’elle est en danger de mort, 
quand elle paroist dans cette noirceur ; 
il y en a qui se mettent à danser ou à 
chanter pour luy donner quelque soula¬ 
gement. Ils prennent les Eclipses pour 
des augures de mortalité, de guerre ou 
de maladie ; mais cét augure ne pré¬ 
cédé pas tousiours le mal-heur qu’il pro¬ 
nostique, il le suit parfois : car les Sau¬ 
uages ayant veu l’Eclipse de Lune qui a 
paru celte année 1642. dirent qu’ils ne 
s’estonnoienl plus du massacre que les 
Hiroquois auoienl fait de leurs gens pen¬ 
dant l’hyuer : ils en voyoient la marque 
et le signe, mais vn peu trop tard pour 
s’en donner de garde. 

À propos de cette Eclipse, voicy ce 
qu’en disent ceux qui l’ont obseruée à 
Kebec à S. Ioseph et aux Trois Riuieres : 
le 4. d’Auril sur les sept heures et demie 
du soir, la Lune commença de se cou- 
urir, et l’Eclipse fut toute pleine enuiron 
les huict heures et trois quarts; elle de¬ 
meura en çet estai iusques à dix heures 
et vn quart du soir, et pour lors elle 
commença pclil à petit à se deeouurir. 

RELATION 

DE CE Q VI S’EST PASSÉ 

EM LA MISSION DES HVROMS. 

DEPVIS LE MOIS DE 1VLN DE L’ANNÉE 1641. IVSQVES AV MOIS DE 1VIN 

de l’année 1642. 


Enuoyée an Reuerend Pere Iean Filleau, Prouincial de la Compagnie de 

Jésus, en la Prouince de France. 


Mon Reverend Pere, 

Les premières Années qu’on a tra- 
uaillé pour la Foy dans ce Pais, les ma¬ 
ladies nous ayant obligés d’employer le 
plus fort de nos soins plustost pour des 
Ames qui s’enuoloient incontinent au 
Ciel, que pour les Adultes en santé qui 
pussent former vne Eglise au milieu 
de cette Barbarie, on nous écriuit de 
France qu’on attendoit des Adultes qui 
receuans la Foy la laissassent pour hé¬ 
ritage à leur postérité. Il a pieu à nostre 
Seigneur celte derniere Année, donner 
l’accomplissement à des désirs si rai¬ 
sonnables, par vu bon nombre d’Adultes 
qui non seulement ont embrassé la Foy, 
mais ont passé par les épreuues qui nous 
ont fait connoistre que les Anges y ont 
plus trauaillé que nous, et que nous 
pouuons esperer que cet Ouurage estant 
du Ciel, ira se perfectionnant de plus en 
plus jusqu’au poinct que le souhaitent 
ceux qui demandent que Dieu soit adoré 
par toute la Terre. C’est ce que nous 
espérons particulièrement de l’assistance 
des saincts Sacrifices et prières de V. R. 
et par son moyen, de celles de toute 
la Prouince, ausquelles nous nous re¬ 
commandons de toute nostre affection. 

Do Y. R. 

Scruiteur Ires-humbie et tres-obeissant en N. S. 

Hier. Lalemant. 

Do flaincte Marie aux Hurons, 

oe 10. de Juin 1642. 


CHAPITRE PREMIER. 

De VEstât du pays et du Christianisme 
en general. 

L es fléaux de Dieu se sont fait sentir 
les vns apres les autres h ce pauure 
Peuple Barbare : la terreur et l’effroy 
de la Guerre ont suiuy apres les mala¬ 
dies mortelles qui dans les Années pre¬ 
cedentes mirent le deuil et la désolation 
par tout. Des troupes qu'ilsauoient mises 
sur pied pour aller battre l’Ennemy 
dans ses terres, les vnes ont esté dissi¬ 
pées par la mauuaise intelligence qui se 
trouua parmy eux, les autres ont esté 
mises en fuite, aucunes y sont presque 
demeurées tout entières dans les em- 
busches qu’on leur auoit dressées : en vn 
mot quasi toutes leurs entreprises ne 
leur ont esté que funestes. 

Diuerses bandes ennemies s’cstans 
coulées dans le Pais, à la faueur des 
bois et de la nuict, y ont par tout et 
quasi en toutes les saisons de l’Année, 
fait des massacres d’autant plus redou¬ 
tables, que pas vn ne s’en voit exempt ; 
les femmes mesmes et les enfans à la 
rnammelle n’estans pas en asseurance à 
la veuë des palissades de leurs Bourgs ; 
et mesme quelquefois tel ennemy aura 
bien le courage, estant tout nud et 
n’ayantqu’vne hache à la main, d’entrer 
de nuict luy seul dans les Cabanes d’vn 
Bourg, puis y ayant fait quelque meurtre 
de ceux qu’il y trouue endormis* de 

prendre la fuite, pour toute defense 
contre cent et deux cens personnes qui 
le poursuiurontvrt et deux jours entiers. 

De plus, lors que nos Hurons descen¬ 
dent aux Trois Riuieres ou à Kebec, 
pour y porter leurs Castors, quoy que 
tout ce chemin ne soit remply que de 
saults et de précipices, et que souuent 
on y fasse naufrage, toutefois ils y 
craignent bien moins les dangers de 
l’eau que du feu : car toutes les années 
les Iliroquois leur dressent de nouuelles 
embusches, et s'ils les prennent vifs, ils 
exercent sur eux toute la cruauté de 
leurs supplices ; et ce mal est quasi sans 
remede, car outre qu’allans pour le 
trafic de leurs pelleteries, ils ne sont pas 
équipez pour la guerre, les Iroquois 
ayans maintenant l’vsage des armes à 
feu, qu’ils acheptent des Flamans qui 
habitent leurs Costes, vne seule dé¬ 
charge de cinquante ou soixante arque¬ 
buses, est pour donner l’épouuante à 
mille Hurons qui descendroient de com¬ 
pagnie, et les rendre la proye d’vne ar¬ 
mée ennemie qui les attendroit au pas¬ 
sage. 

Nous espérons que le Ciel applanira 
ces hautes Montagnes, qui seroient pour 
arresleren peu d’Années non seulement 
tout le commerce des Ilurons auec nos 
François, mais aussi le cours de l’Euan- 
gile. Au moins on nous fait entendre 
de France, que ceux à qui Dieu a donné 
le pouuoir de tout faire ce qu’ils entre¬ 
prennent, et dont la pieté s’estend plus 
loin que les bornes de l’Europe, jettent 
quelquefois leur pensée sur les néces¬ 
sitez de ce Pais, et enuisagent le Salut 
de ces panures Peuples, comme vn Ou- 
urage qui n’esl pas indigne de leurs 
soings, puis qu’il a cousté aussi cher 
au Sauueur de nos Ames que la conuer- 
sion des autres Peuples de la Terre. 

Pour ee qui est de l’Estat du Christi¬ 
anisme en ces Contrées, ie puis dire 
auec vérité que l’Eglise s’y fortifie en 
nombre et plus encore en Saincleté ; 
que le sainct Esprit y trauaille visible¬ 
ment autant peut estre qu’en aucun lieu 
de ce Nouueau Monde, et qu’en des per¬ 
sonnes nourries dés le berceau parmy 
les exemples de Vertu et de Religion, 


on admireroit la Foy, la Pieté et le cou¬ 
rage, dont nous sommes témoins en 
quelques-vns de nos Barbares, qui ne 
respirent rien plus ardemment que le 
Ciel, depuis que Dieu a pris possession 
de leur cœur. Aussi jamais nous n’a- 
uons veu plus clair dans la façon de les 
instruire, et jamais l’Euangile n’a esté 
icy annoncé plus paisiblement, que de¬ 
puis enuirou huicl mois. 

Ces faneurs nous venant du Ciel, et 
sans doute par les mérités de tant de 
sainctes Ames, qui font mille fois plus 
auprès de Dieu pour la Conuersion de 
ces Peuples, que nous-mesmes qui y 
sommes employez, il n’y a que celuy 
seul qui conaoist le secret des cœurs, qui 
sçache asseurément quelle part vn cha¬ 
cun y a ; mais les causes moins esloi- 
gnées estant d’ordinaire les plus con¬ 
nues, ie me tiens obligé de reconnoistre 
que Nous et les Anges Tutélaires de ce 
Pays, deuons beaucoup à la Pieté de 
Monsieur le Cheualier de Monlmagny 
nostre Gouuerneur, qui non content de 
nous maintenir fortement dans les fon¬ 
ctions de nostre Ministère au milieu de 
ce Peuple Infidèle, trouue aussi des 
moyens dignes de sa prudence, d’y au- 
thoriser les veritez de nostre Foy. 

Nos Barbares, pour Barbares qu’ils 
soient, ne laissent pas d’auoir appris 
dans ce luire de la Nature, les voyes de 
se maintenir etconseruer contre leurs 
Ennemis : ils ont des afûdez et pension¬ 
naires parmy les Nations estrangeres, 
qui leur découurent les desseins qui 
se forment contre eux, qui leur donnent 
aduis des Armées qui sont en campagne 
et des routes qu’elles doiuent tenir. 
Mais la coustume du Païs est que celuy 
qui donne ces- aduis, enuoye quelque 
présent assez considérable pour asseu- 
rer la vérité de ses paroles. 

Conformément à cette coustume re- 
ceué parmy ces Peuples, Monsieur le 
Gouuerneur ayant considéré que les 
presens qu’on auoit faits par le passé 
aux Hurons descendons en Traite, n’a- 
uoienl esté que sous le titre de l’alliance 
qu’on desiroit faire auec eux, jugea, 
l’Esté dernier, que les presens qu’il leur 
feroit, pourroient auoir meilleur effet 

s’ils leur estoient donnez sous ce titre : 
Que les Veritez que nous leur preschons 
estoient tres-asseurées. En effet iamais 
presens n’ont esté plus auantageux pour 
la Foy : car outre qu’au retour des Ca¬ 
nots, tout le Pals ayant appris ce qui 
s’estoit passé là bas, conceut que les 
choses que nous venons leur annoncer 
sont receuës par toute la Terre pour 
Yéritez tres-asseurées ^ce que sonnent 
plusieurs ont reuoqué eu doute, à cause 
que les premiers François qu’ils ont con- 
neus, disoient-ils, ne leurauoient point 
parlé de Dieu), nous en auons de plus 
tiré cet auantage, que iamais nous n’a- 
uons eu plus d’audience dans tous les 
Bourgs et Cabanes où nous auons esté 
pour enseigner ces Peuples. 


CHAPITRE II. 

De la Maison ou Résidence fixe de 
Saincle Marie. 

Nous auons esté cette Année icy dans 
les Htirons quatorze Prestres de nosire 
Compagnie ; mais à peine nous voyons- 
nous vu mois entier reünis tous en¬ 
semble. Nous nous sommes ordinaire¬ 
ment dissipez, principalement durant 
lTIvuer, qui est le fort du trauail pour 
la Conuersion de ces Peuples. Iluict de 
ce nombre ont trouué leur employ dans 
les quatre principales Missions Hu- 
ronnes, que nous auons pu cultiuer cette 
Année. Les Algonquins qui habitent icy 
proche de nos Durons, ont occupé le 
trauail de trois autres. Nos Peres ainsi 
diuisez chacun dans le soin de la Mis¬ 
sion qui luy est écheuë en partage, 
m’ayans obligé de me joindre à eux, 
tantost vn mois en vu endroit puis en 
vn autre, selon les occasions qui se sont 
présentées, ie n’ay pas eu de demeure 
asseurée : et ainsi le soin de cette Ré¬ 
sidence est demeuré en partage à deux 
seuls qui restoient, au Pere Isaac Iogues 
et au Pere François du Peron. 

C’est vne consolation bien sensible à 
tous nos Missionnaires, apres les fa¬ 


tigues soit de ]’ITyuer soit de l’Esté, de 
se rendre en celte Maison, pour vaquer 
à eux-mesmes et respirer vn peu plus 
librement auec Dieu dans ce repos 
d’esprit, pour par apres retourner au 
mesme trauail auec plus de vigueur. 
Outre cela, ils en tirent vn notable 
aduantage des Conférences qu’ils y font 
tous ensemble, tant des lumières et des 
moyens que Dieu leur ouure pour faci¬ 
liter l’instruction et là Conuersion des 
Sauuages, que des nouuelles connois- 
sances qu’ils ont receuës pour s’auancer 
en vne Langue où il faut estre et Maistre 
et Escholier tout en mesme temps. 

Cette mesme Maison, estant le centre 
du Pais, a bien souuent la consolation 
de receuoir les Chrestiens qui y viennent 
de diuers endroits pour y faire leurs 
Dénotions plus en repos que dans les 
Bourgs, et dans cette espece de Soli¬ 
tude, y conceuoir plus à loisir les sen- 
limens de Pieté et de Religion. Nous 
leur auons dressé pour cet effet vn 
Uospice ou Cabane d’écorcc, où Dieu 
nous donne les moyens de loger et 
nourrir ces bons Pèlerins dans leur 
propre Pais. Durant l’EsIé, de quinze 
en quinze jours, il s’en trouue tousjours 
bon nombre qui de quatre et cinq lieuës 
s’y rendent dés le Samedy, pour passer 
sainctement le Dimanche, n’en partant 
que le Lundy matin. Le Dimanche sui- 
uant nous les déchargeons de cette 
peine, nos Peres allans chez eux vn et 
deux jours auparauant pour les disposer 
aux Deuotions de ce sainct Jour. Et 
ainsi par ces visites alternatiues, on les 
entretient doucement dans l’exercice du 
Christianisme, dont,l’lIyuer, demeurant 
plus assiduèment auec eux, on a tasché 
de leur donner de plus solides connois- 
sances. 

Si dedans les Missions quelque Adulte 
en estât de santé, est jugé digne du Ba- 
ptesme apres toutes les épreuues qu’on 
a tirées de luy, c’est en celte Maison 
qu’on le renuoye pour derechef y estre 
examiné et receuoir auec solennité ce 
Sacrement qui le fait Enfant de l’Eglise. 

Nous auons rèserué la plus grande 
part de ces Baptesmes aux Fesles de 
Noël, de Pasques et de la Pentecoste, 

d’où nos Chrestiens qui s’y sont assem¬ 
blez de toutes parts, n’ont sorty chaque 
fois qu’auec vn accroissement sensible 
de leur foy. L’éclat extérieur dont nous 
taschons d’accompagner les Ceremonies 
de l’Eglise, la beauté de nostre Chapelle 
qui passe en ce Pais pour vne Merueille 
du-Monde (quoy qu’en France ce ne se- 
roit que pauureté), les Messes, les Ser¬ 
mons, les Yespres, les Processions et 
les Saints qu’on a faits en ce temps-là, 
auee vn appareil qui surmonte tout ce 
que jamais ont veu les yeux de nos Sau- 
uages : tout cela fait vne impression 
dans leur esprit, et leur forme vne idée 
de la Majesté de Dieu, qu’on leur dit 
estre honorée d’vn culte mille fois plus 
auguste par toute la Terre. 

Le nombre de ceux qui ont receu le 
Sainct Baplesme a esté de plus de six- 
vingt personnes. Je croy que Dieu a 
receu les prières qu’ils ont offertes pour 
ceux qui demeurons en France, font 
passer iusques en ce Nouuéau Monde 
les effets de leur Charité pour coopérer 
sainctemcnl au Salut de ces Peuples et 
achepter ces pauures Ames, qui, quoy 
qu’elles leur coûtent, ont coûté mille et 
mille fois plus cher au Sang de Iesvs- 
Ciirist. Quand i’entends les aumosnes 
qui se fournissent pour cet effet ; quand 
ie lis les Mémoires des deuotions pu¬ 
bliques de plusieurs Maisons Religieuses, 
qui nuict et jefur tout le long de l’Année, 
n’ont ce semble rien plus à cœur que de 
hâter les Miséricordes de Dieu sur ces 
pauures Saunages ; quand j’apprens que 
des particuliers, qui ne veulent auoir que 
les Anges du Ciel pour témoins de leur 
Charité, se consomment en toute façon 
pour en auancer les momens ; quand 
ie voy tant de jeusnes, tant de veilles, 
tant d’oraisons, tant de cilices et tant de 
sainctes cruautez, qui ne peuuent partir 
que d’vn cœur enflammé d’vn Amour 
sacré, en vn mol tant de feu qu’autre 
que le sainct Esprit ne peut allumer dans 
les cœurs : ie confesse qu’il ne m’est 
pas possible entendant tout cela, d’en¬ 
trer en deffiance, et* qu’aussi-tost ie 
douterois d’estre au lieu où ie suis, que 
de douter que Dieu, qui donne luy-même 
ces désirs, ne veuille accorder ces de¬ 


mandes si justes, et que le temps ne soit 
venu qu’il veut donner à Iesvs-Christ ce 
qu’il luy a promis, laConuersion de ce qui 
luy reste de Gentils, ausquels ses Di- 
uines Souffrances ont esté inutiles par 
tant de Siècles. 

Entre ceux que nous auons Baptisez 
solennellement en cette Maison, vn 
nommé Ahatsisteari du bourg de Sainct 
loseph, a esté le plus considérable : son 
courage et les exploits qu’il fait toutes 
les Années contre les Ennemis, le font 
passer pour le premier Guerrier qui soit 
dans le Païs. Il n’y a pas encore vn an 
qu’ayant fait rencontre de trois cens 
Iroquois, il les mit tous en fuite et en 
prit.quelques-vns captifs, quoy que de 
son costé ils ne fussent que cinquante, 
dont il estoit le Chef. Et l’Esté prece¬ 
dent, lors qu’il trauersoit vn grand lac 
qui séparé leslluronsde leurs Ennemis, 
ayant apperceu nombre de grands Ca¬ 
nots Iroquois qui venoient fondre sur 
luy, ses Compagnons ne songeans qu’à 
la fuite : Non, non, dit-il, mes Cama¬ 
rades, allons nous-mesmes les aborder. 
Estans venus aux approches, il saute 
luy seul et tout nud dans vn grand Canot 
d’Ennemis, il fend la teste au premier 
qu’il rencontre, en jette deux autres 
dans l’eau, et s’y précipité soy-mesme, 
renuerse en mesme temps le Canot et 
tous ceux qui estoient dedans ; puis 
apres nageant d’vue main, il tué et mas¬ 
sacre de, l’autre ceux qu’il rencontre 
prés de soy. Ce spectacle si inopiné 
remplit d’effroy les autres Canots Enne¬ 
mis, qui se voyans vaincus dans leur 
victoire, auant mesme que d’auoir com¬ 
battu, prennent la fuite, redoutans ce 
courage. Mais luy, estant remonté dans 
son Canot, poursuit ceux qui resloient 
en l’eau, et les amene victorieux dans le 
Pais. En vn mot, la vie de cet homme 
n’est qu’vne suite de combats, et depuis 
son enfance, ses pensées n’ont esté que 
de guerre : aussi est-ce par là que Dieu 
l’a fait Chrestien. 

Iamais il n’a monstré d’alienation de 
nostre Foy, et il y a plus de trois ans 
qu’il nous demandoil le Baptesme ; mais 
ne pouuans pas le résoudre à quitter 
quelques Superstitions, ordinaires parçn j 

les Infidèles, nous ne pouuions luy ac¬ 
corder. En fin les Peres qui ont eu le 
soin de la Mission de Sainct Ioseph, luy 
ayans donné cet Hyuer les dernières 
instructions, et luy leur ayant satisfait, 
il vint à Pasques plaider sa cause : l’ay 
la Foy dans le fonds de mon cœur, 
disoit-il, et mes actions Pont fait assez 
paroistre tout le long de l’Hyuer. Dans 
deux iours ie pars pour la guerre : si ie 
meurs en la meslée, dites-mov où ira 
mon âme, si vous me refusez le Ba- 
ptesme ? Si vous voyez dedans mon 
cœur aussi clair que le Grand Maistre de 
nos vies, ie serois déjà du nombre des 
Chrestiens, et la crainte des flammes 
d’Enfer ne m’accompagneroit pas, main¬ 
tenant que ie vay euuisager la Mort. le 
ne puis me Baptiser moy-mesme ; tout 
ce que ie puis, est de vous déclarer sin¬ 
cèrement les désirs que i’en ay : après 
cela, si môn âme est brûlée dans les 
Enfers, vous en serez la cause. Mais 
quoy que vous fassiez, ie prieray tous- 
jours Dieu, puis que ie le cognois ; et 
peut-estre qu’il me fera miséricorde, 
car vous dites qu’il est meilleur que 
vous. Mais d’où te sont venues les pre¬ 
mières pensées de croire ? luy repartit 
vn de nos Peres. Auant mesme que 
vous fussiez dans le Pais, répondit-il, 
ie m’estois veu eschapé de mille périls 
où mes Compagnons demeuroient ; ie 
voyois bien que ce n’estoit pas moy qui 
me tirois de ces dangers : i’auois cette 
pensée, que quelque Genie plus puissant 
qui m’estoit inconnu, me prestoit vn se¬ 
cours fauorable (quoy que les Hurons 
attribuent à leurs songes les causes de 
tout leur bon-heur) ; i’estois conuaincu 
que tout cela n’estoit que sottise, mais 
ie n’en sçauois pas dauantage. Lorsque 
i’ay entendu parler des Grandeurs de 
Diev que vous preschez, et de ce que 
Iesvs-Christ a fait estant sur Terre, ie 
l’ay reconnu pour celuyqui m’auoitcon- 
serué, et me suis résolu de l’honorer 
toute ma vie : allant en guerre, soir et 
matin ie me recommandois à luy, c’est 
de luy que ie tiens toutes mes victoires, 
c’est en luy que ie croy, et ie vous 
demande le Baptesme, afin qu’aprés ma 
mort, il ait pitié de moy. 


Eust-on peu donner vn refus ù cet 
Homme ? Nous le baptisâmes publique¬ 
ment anec quelques autres le Samedy 
Sainct, et luy donnâmes le nom d’Eu- 
slache. Puis ayant fait ses Dénotions le 
iour de Pasques, il partit pour la Guerre 
auec quelques-vus de nos meilleurs 
Chrestiens, qui n’estoient demeurez que 
pour célébrer ce sainct Iour, quoy que 
les Troupes ausquelles ils deuoient se 
joindre, fussent déjà parties. Mais auant 
que de se séparer, se voyans assemblez 
vn nombre de personnes assez considé¬ 
rables de diuerses Nations, ils voulurent 
d’eux-mesmes tenir Conseil. Yoicy en 
peu de mots les resolutions qui s’y 
prirent. 

Ne soyons plus qu’vn corps et qu’vn 
esprit, puis que nous seruons tous le 
mesme Maistre : quand quelqu’vn pas¬ 
sera par vn Bourg où il y aura quelque 
Chresticn, qu’il n’aille pas loger ailleurs; 
quand quelqu’vn sera affligé, qu’il trouue 
sa consolation chez les autres ; ne dé- 
couurons pas aux Infidèles mutuellement 
nos fautes, mais qu’on reconnoisse par 
l’amitié que nous aurons les vus enuers 
les autres, que le Nom de Chrestien est 
vn nœud plus eslroit que les liens de la 
Nature. 

Témoignons à nosParens, qui ne sont 
pas de mesme Foy que nous, fussent-ils 
nos peres et nos enfans, que nous ne 
voulons pas que nos os apres nostre 
mort, soient meslez ensemble, puis que 
nos âmes seront éternellement séparées, 
et que nostre amitié ne continuera pas 
plus loin que cette vie. 

S’il y a chose au monde qui soit 
saincte parmy les Huions, c’est le 
droit de leur Sépulture. Leur soin sur¬ 
passe de beaucoup en cecy tout ce qu’on 
fait en France : ils y font des profusions 
estranges, selon leur portée, et se dé- 
poüillent eux-mesmes pour reuêtir leurs 
Morts, et conseruer précieusement les-os 
de leurs Parens, afin de reposer apres 
leur mort en mesme lieu. Iamais nous 
n’eussions crue que nos Chrestiens 
eussent deu renoncer si tost à ce droit 
d’amitié, fondé si fortement dans la 
Nature ; mais la Foy est vn glaiue qui 

séparé l’âme d’auec le corps, et les en- 
fans des Peres. 

Ne profanons pas, adiouterent ces 
bons Chrestiens, les Mysleres qu’on 
nous enseigne, quand nous voyons des 
âmes de chiens et de besles brutes, 
ains publions par tout les auantages de 
la Foy ; mais sur tout que nostre vie et 
nos exemples fassent connoistre que 
nous auons la Foy plus auant que sur le 
bout des léures. 

Diev benisse ces bons propos. Quoy 
qu’il en soit, nous voyons plus clair que 
jamais, que le Ciel veut faire quelque 
chose. 11 a ses âmes destinées pour le 
Paradis, autant dans ce Pais Barbare 
que dans l’Europe ; pas vne ne périra, 
quand mesme elle seroit dans le milieu 
de nos plus cruels Ennemis et en vn lieu 
dépourueu de toutes les voyes de Salut ; 
nous la mettrons dans le Ciel lors mesme 
qu’elle semblera plus esloignée de son 
bon-heur. En voicy vn exemple : 

L’Esté dernier, quelques Captifs de 
guerre furent diuisez par le Pais, afin 
que chaque Nation pust se venger sur 
ces pauures victimes des pertes de leurs 
Parens encor toutes sanglantes, qui ani- 
moient leur cruauté. Nos Peres y cou¬ 
rurent sans delay, les vns au Bourg de 
la Conception, les autres à celuy de 
Sainct Michel, les autres poussent plus 
auant, et apres treize ou quatorze lieues 
de chemin le plus dangereux, pour la 
cruauté des lroquois, qui soit dans les 
Huions, à peine arriuerent-ils de iour, 
vne heure auant l’execution. Il faut 
fendre la presse, receuoir les iniures et 
entendre mille blasphémés contre Diev 
d’vne troupe d’impies qui s’opposent au 
bon-heur de leurs Ennemis, et vou¬ 
draient leur faire endurer en leur âme 
autant de supplices qu’ils en font souf¬ 
frir au corps ; mais l’amour d’vne âme 
à qui on veut ouurir le Ciel, se fait che¬ 
min par tout. Tous ces pauures Captifs 
ouurent bien tost et leur cœur et leur 
espérances aux nouuelles du Paradis ; 
les feux dont ils sentent déjà la cruauté 
leur tout appréhender plus viuement les 
llammes de l’Enfer : ils reconnoissent 
Diev, luy demande miséricorde, et dans 
ce dernier acte tragique de leur vie, re- 


çoiuent des gages asseurez du bon-heur 
qui les attendoit dans le Ciel. Helas ! 
seray-ie seul qui ioüiray de ce Bien? 
s’écrioit doucement le plus ieune de 
tous à peine âgé de dix-neuf à vingt ans ; 
auez-vous eu pitié de mes compagnons 
de supplice ? leur a-t-on annoncé ces 
Veritcz si importantes et si inconnues ? 
En vn mot, la Charité le presse déia plus 
que la douleur d’vne main qu’on luy 
auoit tout fraischement coupée. 

En mesme temps quasi tout le Pais 
estoil animé contre nous. Par tout on 
ne crioit qu’aux Traistres, et sans doute 
il y auoit grand suiet de le croire. Dés 
l’Hyuer precedent, que le Pere lean de 
Brebeuf estoit allé en Mission dans la 
Nation Neutre, le bruit auoit couru 
qu’en ce voyage les Ennemis ayans 
traité secrettement auec luy, l’auoient 
corrompu par presens, et qü’on verrait 
en son temps les funestes effets de cette 
trahison. Au retour de cette Mission, le 
cours de nos affaires nous obligea d’en- 
uoyer à Kebec le mesme Pere. Pour cet 
effet nous équipâmes deux Canots de 
quatre François et six Sauuages, tant 
Chrestiens que Catechumenes, qui ayans 
les premiers descendu la Riuiere, écha- 
perent heureusement trois rencontres 
des troupes Iroquoises dans lesquelles 
tombèrent cinq Canots de Hurons qui 
suiuoient vn ou deux iours apres. Le 
bruit confus de ces nouuelles fit passer 
pour verilez certaines les soupçons de 
l’Hyuer, qui déjà auoient altéré les 
esprits ; mais plus encore, quand quel¬ 
que temps après vn malheureux Huron, 
qui ayant brûlé ses liens s’estoiteschapé 
des marns des lroquois, maintint pu¬ 
bliquement auoir entendu de la bouche 
des Ennemis, les intelligences sécrétés 
qu ils auoient auec nous, adioùtant 
mesme que le Pere de Brebeuf leur 
auoit parlé au rencontre et receu d’eui 
de nouueaux presens pour salaire de sa 
trahison, les ayans aduertis que là 
mesme ils attendissent au passage quel¬ 
ques Canots qui le suiuoient d’vn iour, 
et que c estoit vne proye asseurée pour 

En suite de cela, est-ce mcrueille 
qu on eust de mauuais desseins contra 

nous ? mais qui met sa confiance en 
Dieu, entend en asseurance le bruit de 
ces tempestes. Sa protection est si sen¬ 
sible sur nous, et son amour si continuel, 
pour nous preseruer des périls qui nous 
enuironnent de toutes parts, que cela 
seul nous feroit croire asseurément qu’il 
veut faire miséricorde à tous ces Peuples, 
puis que ce ne peut estre que pour eux 
qu’il nous conserue d’vne Prouidenee si 
forte et si amoureuse. En fin le temps, 
et le retour des Hurons qui estoient 
descendus de compagnie auec le Pere 
de Brebeuf, dissipèrent toutes ces ca¬ 
lomnies. 

: C : 


CHAPITRE III. 

De la Mission de Saincte Marie aux 
Ataronchronons. 

Cette Maison de Saincte Marie porte 
aussi le titre de Mission, à raison de 
quatre Bourgs assez proches qui en sont 
dependans. Le Pere Pierre Chastelain 
en a cultiué deux, de sainct Loiiis et de 
sainct Denvs. Le Pere Pierre Pijart 
a eu le soin des deux autres, de saincte 
Anne et de sainct François Xauier. 

Le Pere Pierre Pijart trouua d’abord 
les esprits fort reuesches, qui luy fer- 
moient et leurs oreilles et leurs Cabanes, 
refusons d’escouter ce qu’ils n’enten- 
doient qu’auec vn esprit de blasphémé. 
Mais en fin sa patience les a apriuoisez 
pour la plus part, et en a conduit quel- 
ques-vns iusqu’à ce poinct qu’ils con- 
noissent la vérité, et se plaignent d’eux- 
mesmes de n’auoir pas assez de forces 
pour embrasser vn si grand bien. 

Le Pere Pierre Chastelain a par tout 
esté bien venu, et entr’autres ayant fait 
rencontre de quelques bons esprits, leur 
a fait penetrer si auant la saincleté de 
nos Mystères, qu’ils en parlent tres-hau- 
tement, iusqu’à instruire et toucher les 
autres. Mais ce fruict n’est pas meur, et 
leur Foy n’est pas encore assez forte 
dans l’occasion pour en faire estât, 


comme de personnes gagnées à Dieu ; 
c’est à luy de faire le coup, et nous do¬ 
uons estre contens d’auoir jetté et ar- 
rousé cette Semence. 

Les Peres n’estans pas obligez de 
faire aucun séjour dehors, veu la pro¬ 
ximité des Bourgs, outre les courses 
qu’ils y ont faites, ont eu le moyen de 
vnequer à la réception des Chrestiens et 
à l’instruction de plusieurs infidèles, qui 
passa ns par cette Maison y reçoiuent 
des enseignemens que quelquefois on 
n’eust pas pu ailleurs leur donner auec 
tant d’aduantage. Souuent le Cerf reçoit 
le coup de mort en vn endroit et tombe 
aux abois loin de là : souuent aussi nous 
auons veu qu’vn Intiîlele aura receu le 
coup de vie en cette Maison, qui estant 
retourné dans son Bourg, se jette entre 
les bras des Missionnaires qui y sont et 
leur demande le Baptesme. Pourueu 
qu’vn iour nous les voyons tous dans le 
Ciel, n’importe où Dieu leur aura fait 
miséricorde. 


CHAPITRE IV. 

| De la Mission de la Conception aux 
Alignaoüanlan. 

Le soin de celle Mission est tombé en 
partage au Pere François le Mercier et 
au Pere Paul Piagueneau ; et c’est dans 
le principal Bourg de cette Mission, qui 
en porte le nom, où nous auons re- 
cueillv les fruicts de la Foy, les plus 
meurs qui nous ayent paru dans ce Païs, 
depuis qu’on y a ietté la semence de 
l’Euangiîe. Aussi est-ce en ce Bourg où 
depuis quelques années nous auons ap¬ 
pliqué plus fortement nostre trauail. le 
puis dire qu’on y void, par la grâce de 
Diev, vne Eglise formée, et des Chre¬ 
stiens qui viuent non seulement dans 
l’exercice de la Foy, mais qui triomphent 
au milieu du régné de Sathan, de l’im¬ 
pieté mesme. le ne dis pas que tout le 
Bourg soit conuerty, ny que le nombre 
des Chrestiens y surpasse celuy des 

Infidèles, mais ie veux dire que leur cou¬ 
rage, leur zele, leur fidelité, leur con¬ 
stance se rendent victorieux de tout ce 
qui s’oppose à leur vertu, et donnent 
cent fois plus de crédit à la sainctelé de 
nos Mystères que nos paroles et nos 
exemples. On y a veu tous les Chrestiens 
combattus par les puissances les plus 
fortes qui soient dans le Pais, et le 
mesme iour a esté témoin de leur 
Victoire, sans que pas vn ait succombé, 
quoy que chacun fusl attaqué séparé¬ 
ment, sans sçauoir le courage et la rési¬ 
stance des autres. 

Ce fut au milieu de l’Hyuer, que tout 
estoit remply de superstitions diabo¬ 
liques et que les puissances d’Enfer 
s’estoient fait rendre deux iours entiers 
vn hommage continuel, promettant la 
guérison d’vne malade. Le plus impie 
qui soit dans le Bourg auoit entrepris 
.cette cure, auec l’aide de son Démon ; 
mais voyant tout son art sans effet, il 
se plaint de ce que les Chrestiens ne 
paroissoient point dans vne Feste si pu¬ 
blique, et sur tout il demande qu’vn nou- 
ueau Chrestien, nommé Charles Tson- 
datsaa, joigne sa voix auec la sienne 
pour inuocquer plus fortement l’assi¬ 
stance du Démon qui deuoit rendre la 
santé à cette malade. C’est le plus noble 
employ des Capitaines d’obeir à ces Im¬ 
posteurs. On tient Conseil, l’affaire est 
jugée d’importance, les principaux sont 
députez par le public pour attaquer en 
mesme temps tous les Chrestiens. 

Charles est tout étonné de voir trois 
des plus considérables Capitaines entrer 
en sa Cabane. Mon Dieu, s’écrie-t-il 
dans le fonds de son cœur, arrestez 
l’effort de ces. esclaues de Satan, qui 
viennent me porter quelque chose de sa 
part ; conseillez-moy, mon Dieu, dans 
ce rencQntre. Il ne sçait pas ce qui les 
amene, mais il se doute bien qu’eslans 
dans le plus fort de ces ceremonies 
d’Enfer, l’esprit de ces malheureux n’est 
possédé que du Démon. Bonjour, mes 
freres, leur dit-il : puisque vous me 
venez voir, c’est à moy à vous entre¬ 
tenir. le vous diray les pensées que 
i’auois de vous autres, il n’y a pas long¬ 
temps. le vous porte compassion : vous 

obéissez à vn maistre le plus infâme 
qu’il y ait au monde, vous employez 
tous les iours vostre voix à proclamer 
ses cornmandemens ; ce n’est pas vous 
qui commandez, mais luy. Que tout le 
monde ne croyt-il ? et vous-mesmes, 
que ne croyez-vous les premiers ? ce se- 
roit bien alors que vous seriez véri¬ 
tablement Capitaines, qui obeissans à 
Dieu seul, rendriez nostre Pais le plus 
heureux du monde. Apres cela, comme 
il ne manque pas d’esprit ny de langue, 
il leur déclaré l’équité des commande- 
mens de Diev, la vérité et la grandeur 
de ses promesses et le malheur eternel 
de tous ceux qui refusent de luy obéir. 

Comme il ne trouuoit po.int de . fin, 
Messieurs les Capitaines auoient bien de 
la peine à trouuer quelque entrée fauo- 
rable. En fin le plus hardy s’auance : 
Mon frere, luy dit-il, ie ne viens pas 
icy tout seul, ny de mon propre mouue- 
ment, le Conseil nous a enuoyez pour 
te porter vne parole ; mais ie n’ose 
parler. Non, ce n’est pas moy qui te 
parle, mais toutes ces Cabanes. As tu 
veu cette malade languissante ? elle n’en 
peut plus et n’a de voix qu’autant qu’il 
luy en faut, pour te dire : Tsondalsaa, 
ayes pitié de moy. Tout le public s’est 
employé depuis deux iours pour elle, 
mais nos remedes sont sans force, n’e- 
stans pas animez de ta voix ; vn tel, 
desire que ce soit toy qui présidé auec 
luy à la ceremonie : ne refuse pas au 
Public cette faueur, pour vn iour seule¬ 
ment. 

Mes freres, leur replique-t-il, vous 
sçauez que ie croy ; cette Cabane est 
saincte : si ie pechois, quel exemple 
donnerois-ie aux autres qui sont sur le 
poincl d’estre Baptisez ? Commandez- 
moy,quand nous irons en guerre, de me 
jetterdansle péril: quand ie serois moy 
seul, ie feray teste à l’Ennemy ; mais 
plustost mourir que pecher. 

Mon frere, lu}' ditvn Apostat, ce n’est 
pas vn mal sans, remede : nous venons 
de parler aux robes noires qui t’en- 
seignept ; il est vray qu’ils ne veulent 
pas t’exhorter à nous obéir en ce poinct, 
mais ils nous ont promis que demain ils 
t’effaceront ton péché. Courage donc, et 

ne crains pas vn péché qui demain ne 
sera plus, quand tu te seras Confessé. 

Le Diable est bien rusé ; mais vn cœur 
qui a pour sa deuise, Plustost mourir 
que de pecher, n’est pas pour estre pris 
dedans ces piégés. Le combat n’en de¬ 
meura pas là, mais toujours ce nouueau 
Fidele est semblable à soy-mesme. Ils 
tâchent en fin de corrompre sa Femme, 
mais ils trouuent par tout vn généreux 
refus. 

A mesme temps vn Capitaine plus 
fougueux que ceux-cy, estoii entré en la 
Cabane de quelques autres Chrestiens. 
Il s’adresse an plus jeune de tous : Mon 
nepueu, s’écrie-t-il d’vne voix infernale, 
fais tréue pourvu iour de laFoy, nostre 
Pais se perd, les malades se meurent, 
où fuirons-nous .pour éuiter la mort? 
pourquoÿ vous retirez-vous de nos dan¬ 
ses ? pourquoÿ refusez-vous de rendre 
cette charité au Public? Ce sont les 
Chrestiens qui nous tuent, puisqu’ils ne 
nous veulent pas secourir. Viens, mon 
nepueu, danser auiourd’huy, et demain 
tu reprendras les exercices de laFoy. 

Ce ieune Chrestien répond à tout cela 
sans dire mot. Il met sa teste entre ses 
jambes, selon la coustume du Pais, c’est 
à dire qu’il n’en fera rien. Le Chef de 
la Cabane n’est pas content de ce simple 
refus, il veut vne protestation plus viue 
de la Foy qui régné dans toute sa Fa¬ 
mille : Tu perdras icy ton temps, dit-il 
au Capitaine, les enfans mesmes ne t’o- 
beiront pas : le Diable n’a point icy 
d’empire, où Diev seul est le Maistre. le 
porte la parole pour tous, sçaehant bien 
que leur Foy est semblable à la mienne ; 
on peut bien tous nous massacrer, mais 
non pas extorquer de nous cet hommage 
que.vous rendez au Diable. 

Ce Capitaine entre en fureur, re¬ 
double ses cris, ses menaces et ses 
blasphémés contre Dieu. En fin il est 
contraint de quitter la partie, voyant 
mesme que les enfans le regardoient 
d’vn œil aussi asseuré que s’il les eust 
simplement visitez. 

Il n’y eut pas vne Cabane, où habitast 
quelque Chrestien, qui ce iour là ne 
rendist témoignage que leur Foy estoit 
plus forte que le pouuoir de tous les 


Capitaines. Il n’y eut pas mesme iusqu’à 
vn panure petit Homme, nommé Mathias 
Àliessa, qui estant le rebut de tous ceux 
de son bourg, eut toutefois assez d’esprit 
et de courage pour arrester l’insolence 
d’vn Capitaine qui le vouloit forcer à luy 
obéir en ce poinct. Cesse de croire, luy 
dit en lin ce Capitaine, apres mille ef¬ 
forts inutiles. Et moy et mon fils, ré¬ 
pondit-il, nous mourrons plustost. Mais 
si ton fils tombe malade ? Plustost, ré¬ 
pond le pere, ie le verray mourir, que de 
me seruir de vos remedes et danses 
diaboliques. Que te donnent ces Robes 
noires pour croire de la sorte? Le Pa¬ 
radis, replique-t-il. Tu parles bien ré¬ 
solument pour vn Gueux ; encore s’ils 
te donnoient quelque robe pour le cou- 
urir. le seray riche dans le Ciel ; mais 
à ce que ie vois, répondit-il au Capitaine, 
qui autrefois auoit témoigné quelque 
volonté pour la Foy, c’est justement 
cela qui t’empesche de croire, lu ne 
songes qu’à la vie présente et non pas à 
l’Eternité. Ce panure Ilomme a plus de 
bonne volonté que d’esprit ; mais si 
Diev rend les langues des Enfans di¬ 
sertes, ce n’est pas d’auiourd’huy qu’il 
donne aux âmes les plus foibles, dequoy 
confondre ceux qui pensent estre des 
plus forts esprits de la Terre. 

Le soir estant venu, ce fut àcesChre- 
stiens vne consolation bien sensible, de 
sçauoir l’vn de l’autre ce qu’il leur estoit 
arriué. Les Diables, disoil Charles, ont 
paru aujourd’huy dedans ma Cabane, 
oüy, trois Diables d’Enfer, mais reuestus 
de chair ; ils ont voulu la renuerser, 
mais Diev l’a soùtcnuc. C’est ainsi qu’ils 
en donnent toute la gloire à Diev. 

Ces attaques n’ont pas esté pour vn 
iour seulement, ce scroit en estre quitte 
à trop bon marché. A peine y a-il aucun 
iour en l’année, que quelque Démon ne 
se fasse, rendre vn hommage particu¬ 
lier; mais comme dans le Christianisme 
chaque Sainct ayant eu son iour, il se 
fait vne Feste plus célébré où tous les 
Saincts sont honorez de Compagnie, de 
mesme aussi dans ce Pais, chaque Dé¬ 
mon ayant esté honoré à son tour, il 
se fait durant l’Hyucr vne solennité 
publique, où les Démons se font tous 

honorer en mesme iour. On appelle 
cette célébrité Ononhoüaroia, ou ren- 
uersemenl de teste, parce que toute la 
jeunesse, et mesme les femmes et en- 
fans, courent comme des furieux, exi- 
geans qu’on obéisse à leurs Démons, en 
leur faisant présent d’vne chose qu’ils 
proposent auec enigme et qui leur a esté 
dictée en songe. 

On n’a pû cette année tirer de nos 
Chrestiens aucuns de ces hommages, ils 
en ont refusé constamment mesme tous 
leurs intimes. Ce pauure Mathias, dont 
ie viens de parler, s’est veu arraché de 
la place, il a escouté les menaces qu’on 
luy faisoit et a considéré la hache déjà 
leuée dessus sa teste, sans jamais auoir 
ouuerl la bouche pour dire vn mot qu’on 
vouloit tirer de luy. 

Vue heure apres, on fit le mesme à 
vn autre Chrestien, nommé Pierre An- 
dation, et le mesme.silence en fut aussi 
toute sa plainte. Sa Femme, Chrestienne 
comme luy, qui le tenoil d’vn bras pour 
arrester celuy qui le tiroit auec violence, 
l’accuse doucement quelque temps apres 
de n’auoir pas eu assez d’assèurance, 
puisque la sueur luy en estoit venue par 
tout le corps. Vn des Peres se trouuant 
là heureusement, eut la consolation 
d’estre témoin de toute cette fidelité. 

Ce n’est pas seulement dans les 
Hommes, que se rencontre cette force : 
la Foy ne trouue point de différence 
entre les sexes, elle affermit aussi le 
courage des Femmes. L’Esté dernier, 
le plus fameux Magicien qui soit dans le 
Pais fut consulté, quel succès on deuoit 
espercr des bleds qui estoient sur terre. 
Il répondit deux choses : Premièrement, 
qu’il falloit que chacun allast tous les 
iours dedans son champ, jetterdu petun 
dans le feu, et l’y consommer en l’hon¬ 
neur du Démon qu’il adore, criant à 
haute voix cette formule : Escoute, Ciel, 
gouste de mon petun, ayes pitié de 
nous. 

Secondement, il ordonna que pas vn 
n’allast cueillir du chanvre (c’est le 
temps 011 on va d’ordinaire cueillir dans 
les campagnes desertes, vne certaine 
herbe sauuage dont on fait du fil à retz) ; 
et ce malheureux adiousta, que si en 


cela on manquoit à obéir à son Démon, 
tous les bleds estoient perdus. Le com¬ 
mandement est incontinent proclamé 
par les Capitaines. Mais les Chrestiens 
ne sont pas pour sacrifier au Diable, 
plustost résolus de mourir de faim : et 
deux sœurs, qui s’estoient donné parole 
d’aller le lendemain cueillir du chanvre, 
croyans qu’elles ne pourroient pas sans 
péché rompre cette partie, y vont teste 
baissée et en reuiennent à la veuë de 
tous les Infidèles. Les Capitaines en re- 
çoiuent les plaintes, ils vont crier par 
tout le Bourg, qu’il ne falloit pas esperer 
vne heureuse récolté, que les Chrestiens 
seroient cause de la famine, et qu’il 
estoit bien vray que la Foy estoit la 
ruine du Païs. Tous accusent ces pau- 
ures innocentes ; mais le cœur d’vn 
Fidele ne craint que Dieu et le péché. 
Nous ne sçauons si Diev a voulu recom¬ 
penser leur Foy et punir l’impiété des 
autres, mais nous auons esté témoins 
que la plus part du bled ne vint pas à 
maturité, et de ceux nommément qui 
auoient sacrifié au Diable, nos Chrestiens 
ayans fait vne récolté assez heureuse. 

Quelques mois par apres, lorsque le 
Bourg trembloit de peur de l’Ennemy : 
Ne nous venez pas secourir, nous di¬ 
soient ces deux bonnes sœurs, quand 
bien les Iroquois viendroient brûler nos 
palissades, puisque les Capitaines ex¬ 
citent tout le monde au seruice du 
Diable. Mais ie ne sçay si leur zele 
n’estoit point du genre de celuy de 
ces deux Freres Boancrges, au moins 
auoient-elles quelque chose de plus, 
puisqu’elles mesmes eussent pery dans 
l’embrasement de leûr Bourg. 


chapitre v. 

Quelques bons sentimens de quelques 
Chrestiens de cette mesme Mission. 

Ce n’est pas seulement en public que 
les Chrestiens ont fait paroistre leur fi¬ 
delité : le Ciel en veut auoir des preuues, 

dont quasi luy seul veut estre témoin. 
Vn nommé loseph Teondechoren, auoit 
vne tille de neuf à dix ans, qu’vue ma¬ 
ladie soudaine emporia lors qu’il s’y 
atlendoit le moins. Incontinent les In¬ 
fidèles luy reprochent que cette mort 
est vn fruict de la Foy, qu’il auoit em¬ 
brassée depuis le massacre de feu loseph 
Chihoàtenhoüa son frere ; qu’autrefois sa 
femme esloit morte vn jour apres qu’on 
l’auoit baptisée, quoy qu’à l’heure de 
son Baptesme elle fust pleine de santé ; 
en vn mot, que sa Famille se vovoit de- 
peuplée depuis qu’on y auoit admis la 
Foy. Ayant appris cette nouuelle, vn 
Pere va pour le consoler ; mais vn 
cœur qui reçoit les consolations de Diev 
mesme n’a pas besoin d’autre consola¬ 
tion. Il m’est adùis, disoit ce bon Chre- 
stien, que ie voy ma fille joyeuse deuant 
moy ; sa mort m’a plus consolé que sa 
vie, mon esprit n'en a point esté altéré : 
il y a quelque temps que ïe l’auois 
donnée à Diev, il en a disposé, elle esloit 
plus à luy qu’à moy. le- ne fay pas 
beaucoup d’estat de la vie que nous 
roulions icy bas sur terre, ie ne prise 
que l’Eternité et les entretiens qu’à ia- 
mais nous aurons ensemble. 

Marie Aonetta, vefue de feu loseph 
Chihoàtenhoüa, cet insigne Chrestien, se 
comporta auec vn semblable courage, la 
mort luy ayant esté vne petite fille de 
trois ans, nommée Geneuiefue, qui sou¬ 
rient durant sa maladie monslrant le 
Ciel disoit qu’elle cherchoit son pere et 
vouloit aller auec luy. Les Peres qui 
estoientpour lors à la Conception, quinze 
iours ou trois semaines deuant sa mort, 
la voyant griefuement malade, s’adui- 
serent de dire quelques Messes Yotiues 
en l’honneur de sa bonne Patronne 
saincte Geneuiefue, pour la prier de 
procurer à cette petite créature ce qui 
serait pour son mieux, ou la vie, ou la 
mort en cet estât d’innocence. 11 semble 
que cette bonne Saincte leur voulut 
faire sentir qu’elle auoit oiiy leur re- 
queste, la vie estant restée à celte petite 
fille iusqu’au troisième iour de l’an, 
iour de la feste de la Saincte, que celte 
petite Geneuiefue expira. C’estoit la 
première qu’vn de nos Peres auoit ba- 

ptisée arriuant au Pais, et à laquelle, 
par vœu, il auoit donné ce Nom, auec 
prieras à cette bonne Patronne que 
comme elle deuenoit la Gardienne de 
cette première grâce, il luy pleust faire 
en sorte que par son moyen elle obtînt 
la derniere. Sa niera Aonetta, ayant 
assisté à l’enterrement de sa fille, voyant 
que ses parens Chrestiens s’arrestoient 
à pleurer sur la fosse de son feu mary, 
ne put arrester les plus vifs sentimens 
de son cœur. A quoy bon toutes ces 
larmes, leur dit-elle ? taschons à les 
suiure là haut dedans le Ciel ; faisons 
y vne famille tout entière de Snincls, 
semons tous Dieu fidèlement : que les 
mescroyans recognoissent que noslre 
Foy n’est pas morte auec les deflimts, 
et que l’esperance du Paradis est capable 
d’arrester nos larmes. 

Vn ieune Homme, Chrestien estant 
dans vn voyage, fait rencontre d’vne 
femme infidèle, qui le sollicite à ce qu’il 
ne peut luy accorder qu’auee interest 
de sa conscience : Tu es vne chienne, 
luy respondit-il, retire toy de moy. 
Mais que crains tu dedans ces bois? re¬ 
part cette impudente, personne ne nous 
void. Mais le grand maistre de nos vies 
a les yeux arrestez sur nous, luy ré¬ 
pliqué ce bon fidele, et c’est celuy-la 
que je crains. 

Vn bon Néophyte estoit allé en vn 
bourg voisin, en vn festin célébré, où 
les guerriers qui y sont inuitez s’animent 
mutuellement par leurs chansons à faire 
quelque acte de valeur. Au sortir de 
cette assemblée, estant déjà bien tard, 
vne femme luy prend la main et l’inuite 
à loger chez-elle. l’ay déjà, luy dit-il, 
pris mon logis ailleurs. La nuict t’em- 
pesche de me recogrioistre, repart cette 
allaitée, c’est en cette maison où tu as 
autrefois logé. Oiiy dea, dit-il, mais 
alors ie n’estois pas Chrestien. Dieu 
sçait lequel des deux fut le plus estonné. 
Quoy que c’en soit, ce bon Néophyte 
craignant que.dans cette occasion, le 
Diable ne le tentast plus fortement, se 
résolut de conseruer sa victoire en 
fuyant. Il part toute nuict de ce bourg, 
et arriue sur la minuit en sa Cabane, où 
on né l’attendoit qu’au lendemain. 

Yn Chrestien s’estoit résolu dejeusner, 
par deuotion, vn mois entier. A peine 
a-il commencé que les chasseurs re¬ 
tournent des bois, chargez de chairs 
d’ours et de cerfs. Autant de festins 
qui se font par toutes les Cabanes, ce 
sont autant de tentations bien fortes pour 
vn homme qui en tout autre temps est 
contraint par nécessité de mener vne 
vie plus austere que celle du caresme. 
On l’inuite au festin, deux, trois ou 
quatre fois le iour ; mais crainte de se 
voir engagé dans quelqu’vn qui pût 
rompre son jeusne, il se priue de tous 
les autres, où souuent il n’y auoit que 
du poisson. On le presse de n’estre pas 
si austere à soy-mesme, et les Peres îuy 
disent, que sans scrupule, il peut re¬ 
mettre sa Deuotion à quelque autre 
saison, puisqu’il n’y est pas obligé. Il est 
vray, respondit-il, que ie mangerois vo¬ 
lontiers de la chair ; mais aujourd’huy, 
ie suis bien aise de m’en estre hier 
abstenu, et quand b; mois sera passé, 
la consolation m’en sera tout entière : 
chaque fois que ie considéré que mon 
jeusne sera recompensé à iamais dans 
le Ciel, ie n’y sens plus de peine. 

le ne sçay pas, disoit ie mesme en 
vne autre occasion, ce qui se passe dans 
mon âme, mais ie n’ay point plus grand 
plaisir que lors que ie prie Dieu, l’at¬ 
tends le temps de la priere, comme vn 
homme qui a grand faim se dispose à 
vn repas qu'il voit qu’on luy préparé. 
Quand on m’inuite à vn festin proche 
du temps de la pricre, ie n’ay garde de 
m’y engager. 

11 me semble, disoit vne certaine, que 
quelqu’autre que moy parle dedans mon 
cœur. Lors que ie suis à trauailler de¬ 
dans mon champ, sans cesse il m’est 
aduis que quelqu’vn m’aduertit que 
j’offre mon trauail à Dieu. Quoy que 
souuent ie l’aye fait, il ne cesse pas de 
parler ; souuent ie différé long-temps, 
et il me presse dauantage. Plus ie le 
fay et plus ie ressens vn plaisir que ie 
ne puis dire, et toutefois ie suis en cela 
comme ces paresseux qui ne font pas ce 
que toujours ils sont obligez de faire. 

Yn pauure Homme, seul Chrestien de 
toute sa Famille, est tourmenté de ses 


parens, qui le pressent de quitter laFoy. 
Ils le chassent de leurs Cabanes, ils luy 
refusent à manger, ils luy reprochent la 
mort d’vne sienne niepee, qui auoit esté 
baptisée. Il reste sans support, il est 
contraint de faire ce qui est de l’office 
des Femmes. On se mocque de luy, on 
le rebute des Compagnies, on luy suscite 
des querelles, et si quelquefois on l’ap¬ 
pelle en quelque festin, il se trouue des 
insolens qui crient tout haut, qu’il ne 
falloit pas Finuiter parce qu’il est Chre¬ 
stien et qu’il porte malheur où il va, 
qu’il doit bien se résoudre à mourir 
plus losl qu’il ne pense, et qu’on l’assom¬ 
mera comme vn Sorcier. N’importe, a 
répondu souuent ce bon Chrestien à 
toutes ces menaces, ie persisteray dans 
la Foy, pas vn ne me la peut rauir ; plus 
ie suis pauure, moins ie perdray à la 
mort, et ceux qui me méprisent trouue- 
ront apres cette vie, que ie seray plus 
riche qu’eux : ils ont leur cœur en terre, 
et mes désirs sont dans le Ciel, depuis 
que ie suis baptisé. 

Ce pauure Homme fit cet Hyuer vn 
acte de Charité qui luy pensa couler la 
vie, et qui mit dans le chemin du Ciel 
vne âme qui esloit bien proche de l’En¬ 
fer. Ils estoient en voyage ; apres cinq 
ou six lieues de chemin dans les neiges, 
vne sienne, niepee qui les suiuoit est 
arrestée par la rigueur du froid. Le soir 
ayans pris leur giste au milieu de cette 
campagne, ils s’aperçoiuent que celle 
fille manque, ils se doutent de ce qui 
est arriué : ce bon Chrestien part au 
mesme moment pour aller secourir sa 
niepee. Apres vne traite assez longue il 
trouue celte pauure fille toute roide au 
milieu des neiges : il la charge sur ses 
épaules, la charité luy fait doubler ses 
pas, mais enfin il n’a plus de forces luy- 
mesme, il succombe sous la pesanteur 
de ce faix, et demeure par le chemin. 
Yn de nos domestiques qui estoit de la 
bande, voyant le iour finy, a crainte 
que ce Chrestien se soit esgaré : il va 
suiure ses pistes dans l’obscurité de la 
nuict. 11 le trouue en prières, qui ne 
pouuant passer plus outre, se disposoit 
à bien mourir. La fille n’auoit plus ny 
mouucment ny connoissance. Ce ieune 

homme, François, se dépouille pour cou- 
urir ce panure Chrestien, et se charge de 
ce fardeau mourant. Ils demandent l’as¬ 
sistance de Dieu, ils ltiy offrent leur vie, 
et apres bien des peines souffertes, ils 
arriuent au gistc. On approche du l'eu 
cette lille plus que demy-mortc ; elle 
n’a ny poulx ny sentiment. Pour toute 
medecine ils luy versent dedans la 
bouche de la neige fondue en eau : en 
fin elle renient à soy, mais c’estoit pour 
bien-tost mourir. On eut toutefois tout 
le temps de l’instruire à loisir pour re- 
ceuoir le sainct Baplesme. Et si elle est 
maintenant dans le Ciel, elle est rede- 
uable de son Salut à ce charitable Chre¬ 
stien : car ses paroles entroient plus 
auant dans son cœur, et luy ne pouuoit 
se lasser de l’animer dans l’esperanee 
du Paradis. 

Yne Chrestienne racontoit vn iour à 
vn de nos Peres, vue glorieuse victoire 
qu’elle auoit remportée sur le Diable, 
pensant s’accuser d’vn grand péché. l’ay 
porté, disoit-elle, le Diable dedans mon 
corps quasi vn iour entier. Sans cesse 
il parloit dans mon cœur et y mettoit des 
pensées deshonnestes. I’allois et ie ve- 
nois à mon trauail, tâchant de le quitter ; 
mais il estoit si attaché dedans mon âme, 
que par tout il venoit auec moy. As-tu 
prié, te voyant ainsi attaquée? Non, di¬ 
soit-elle, ie n’ay pas bien prié : sans 
cesse ie ne songeois qu’à Dieu et au feu 
qui brûle dans l’Enfer. le disois tou¬ 
jours, Non, ie ne veux point pecher ; 
mais nonobstant ie pechois toujours, et 
le Diable rendait sans cesse mon âme 
mal-faite : c’est sans doute qu’alors ie 
ne priois pas bien. Mais en quoy pe- 
chois-tu ? Le Diable, disoit-elle, eust-il 
esté le maistre, si ie n’eusse péché ? ne 
s’en fust-il pasfuy, si i’eusse prié comme 
il faut? Mais en fin, comment a-t-il cessé 
de te tourmenter de la sorte? Apres 
auoir souuent dit et redit les prières que 
ie sçay, répondit-elle, ne sçaehant plus 
que faire, i’ay dit de toutes mes forces 
Iesovs, taïtenr, Iesvs, ayez pitié de 
mot ! Et au mesme moment, mon âme 
a cessé d’estre mal-faicte : c’est comme 
cela que ie deuois prier dés le commen¬ 
cement. 


Yne autre, ayant remarqué qu’vn cer¬ 
tain Infidèle venoit souuent en sa Ca¬ 
bane, se trouua vn jour intérieurement 
fort confuse, se voyant regardée de cet 
Homme d’vne façon qui luy fit soup¬ 
çonner quelque mauuais dessein. Elle 
tourne incontinent son cœur à Dieu, et 
se résout de ne pas jetter mesme vne 
œillade vers le coslé d’où elle craignoit 
l’Ennemy, et dés le soir ne manqua 
pas de découurir le tout au Pere qui la 
conduisoit, luy adioustant qu’elle auoit 
pensé que cette découucrtealloibliroitle 
Diable, qui ne luy vouloit que du mal, 
et taschoit à l’induire au péché, pour 
par apres luy faire perdre la Foy. 

Yne fille Chrestienne estoit interro¬ 
gée, si dans la licence que prennent icy 
les ieunes gens, elle n’auoit point presté 
l’oreille à quelque mauuais discours : 
Pas vn ne me parle, répondit-elle, sinon 
que souuent on me dit que ie suis trop 
melancholique ; mais à cela ie ne ré¬ 
pliqué rien, seulement ie prie Diev dans 
mon cœur, afin qu’il me garde, pareeque 
i’ay crainte de pecher. Ils ne sçauent 
pas mes pensées, adiousta-t-elle, ie ne 
fais paroistre ma ioye que dans ma Ca¬ 
bane, lorsque ie suis auec mes sœurs et 
mes parens. Quand ie vay quelque part, 
ie change de visage : ie tiens la veuô 
baissée, le front ridé, et tasche de pa¬ 
roistre triste, afin qu’aucun ne trouue 
abord auprès de moy. 

Il n’y a que Diev qui puisse donner 
ces désirs de la pureté en des cœurs et 
en vn Païs où l’impureté ne paroist qu’a- 
uec gloire : mais quand la Fov est dans 
vn cœur, elle y fait des changemens 
estranges. Nous l’allons voir dans le 
Chapitre suiuant. 

CHAPITRE VI. 

Des Deportemcns de quelques Chrestiens 
en particulier, de cette mesme 
Mission. 

Ioseph Teondechoren, auant son Ba- 
ptesme, estoit vne masse de chair qui 
couuroit vne âme aussi épaisse que son 
corps. Tous les jours on luy presclioit les 
mystères de nostre Foy, et il ne pouuoit 
les entendre. Il voyoit des exemples 
de saincteté deuant ses yeux, en vn 
frere moins âgé que luy, qui nerespiroit 
que le Ciel, et luy n’auoit que des pen¬ 
sées de terre. Depuis la mort de ce sien 
frere, prenant son nom Ioseph, il a tel¬ 
lement hérité de saFoy, de son esprit et 
de son zele, qu’on void bien que c’est vn 
coup du Ciel. 

11 y a quelque temps qu’vn nombre 
d’infideles, apres auoir admiré ses dis¬ 
cours et le zele dont il leur parloit des 
choses de la Foy, plus encore sa vie, qui 
depuis son Baptesme a esté sans re¬ 
proche: Mais,s’écriercnt-ils, que t’ont-ils 
fait les Robes noires, pour t’auoir changé 
de la sorte ? Ils m’ont tiré, leur repartit 
ce bon Chrestien, tout le mal qui estoit 
en mon âme. Croyez tous comme il faut, 
et vous l’éprouuerez mieux que ie ne 
puis vous le dire ? 

Yne autrefois, rendant compte de sa 
conscience au Pere qui le gouuerne : 
11 me semble, disoit-il, que nous ne 
sommes qu’vn, Diev et moy : ou il me 
suit, ou ie le trouue par tout où ie vay ; 
il ne me seroil pas possible de me sépa¬ 
rer d’auec luy. le voy bien, quand ie 
peche, qu’il y est ; mais quoy que ie 
n l aye point d’esprit, ie voy continuelle¬ 
ment vu changement dedans mon âme. 
Quasi chaque iour ie dis en moy- 
mesme, me voila bien; et le lendemain, 
i’ay pitié de ce que i’estois, me voyant 
deuenu tout autre. 

Vn iour qu’il parlait à vn vieil Sau- 
uage, des plus riches du Bourg, mais 
des plus attachez au seruice du Diable : 
Mon oncle, luy disoit-il, tu crois eslre 
bien riche, tu es vn gueux, et plus mi- 

serable que moy : si ie suis panure, ie 
suis content dedans ma pauureté ; et 
toy, tu n’as jamais ton esprit en repos. 
Si on te disoit des ioiures, et si on mé- 
disoit de toy, cela te troubleroit, et 
toutes tes richesses ne te gueriroient 
pas : pour moy, i’ay le coeur disposé à 
tous les maux qui me peuuent arriuer ; 
ie me réioüirois me voyant dans l’op¬ 
probre, et mesme en cet estât ie serois 
plus heureux que toy. le ne songe qu’an 
Ciel, et tout ce que ie voy en Terre, 
soit de bien, soit de mal, me semble 
comme vne fumée qui naist, et puis s’é- 
uanoüit en vn moment, le n’ay pas 
toùiours esté dans ces pensées, adioû- 
toit-il, peut-eslre en ay-ie esté plus 
esloigné que toy. Si jamais tu as recours 
à Dieu de tout ton cœur, il est tout prest 
de te faire les mesmes grâces. 

Vn nommé René Sondihouàne, vn des 
premiers Fideles que nous ayons eu, 
nous fait bien voir par ses deporteinens, 
qu’il est enseigné d’vn autre Maistre que 
de nous. Souuent, dit-il, ie me réueille 
au milieu de la nuict, ie songe à Dieu, 
et sans y prendre garde, ie trouue la 
nuict écoulée plus doucement que ie 
n’eusse fait dans vn profond sommeil, 
le ne sçay qui me met les pensées que 
i’ay dans le cœur, mais il m’est impos¬ 
sible de repeter ce que mon cœur me 
dit. Souuent de iour il va dans la Cha¬ 
pelle et y demeure en oraison les heures 
entières, sans auoir eu aucune distra¬ 
ction d’esprit. Vn soir qu’il faisoit vn 
froid excessif, vn de nos Peres, l’en 
voyant sortir tout tremblant, long-temps 
apres qu’il y estoit entré, n’ayant pour 
tout vestement qu’vne peau d’ours qui 
ne luy couuroit que la moitié du corps, 
le tença doucement d’estre demeuré si 
long-temps en son Oraison, veu la ri¬ 
gueur du froid. le suis entré tout nud, 
n’ayant qu’vne petite priere à faire, ré¬ 
pondit simplement ce bon homme, âgé 
du moins de soixante ans ; mais ayant 
commencé, dit-il, ie ne me suis pas 
apperceu que i’y fusse long-temps, et ie 
ne songeois pas que i’y auois grand 
froid. Souuent choses semblables luy 
arriuent, il les fait exprès pour mériter 
| dauantage et se punir soy-mesme. Pour 

quoy, dit-il, ne ferois-ie pas souffrir 
quelque chose à mon corps ? ie luy 
rends ce qu’il fait souffrir à mon âme : 
il m’a troublé l’esprit durant que ie 
priois, etfaisoitquemon âme s’ennuyoit 
parlant à Dieu, peu s’en est fallu que ie 
n’aye tout quitté là : si cela demeuroit 
iropuny, il me leroit toujours le mesme. 

Vn iour estant entré seul dans la 
Chapelle, se mettant à prier, il sent vue 
personne se mettre à genoux prés de 
luy; il est surpris, mais son étonnement 
redouble, entendant vue voix inconnue, 
dire les mesmes prières que luy. Apres 
vn temps assez notable, il se laisse em¬ 
porter à la curiosité, et comme il faisoit 
sombre là dedans, il demande qui c’est : 
personne ne répond, et toutefois il sent 
encore cette personne prés de soy ; il 
auance sa main pour la reconnoistre ; 
mais cela disparoist tout d’vn coup. 
Estant sorty de là, il dit à vn des Peres, 
qu’vne chose prodigieuse luy esloit ar- 
riuée, et raconte le tout. Qu’as-tu fait, 
luy dit-on, apres l’auoir cherché ? I’ay 
repris ma priere, répondit-il, et ie me 
suis trouué en mesme estât qu’aupara- 
uant ; seulement i’ay pensé que tu 
m’enseignerois ce que ce pourroit eslre, 
car ie n’ay point d’esprit. Nous n’en 
sçauons pas en ce poinct plus que luy ; 
ïnais nous n’ignorons pas que Dieu se 
plaist à parler auec les âmes les plus 
simples. 

Vne nuict, ce bon-homme apres s’estre 
long-temps entretenu sur les grandeurs 
de Dieu, s’y trouua sans y penser, en¬ 
gagé dans la profondeur d’vn Mystère 
dont il ne trouuoit point d’issuë. Mais 
comment, disoit-il, se peut-il faire qu’vn 
Pere et vn Fils, soient de mesme, sans 
estre le mesme ? Si Dieu le Pere est 
vrayement Pere, se produit-il soy-mê- 
me, puis qu’il ne produit pas vn autre 
Dieu ? C’estoient des.tcnebres pour luy, 
plus obscures que celles de la nuict. Le 
iour estant venu, il vint chercher lu¬ 
mière sur son doute. Mais, luy dit-on, 
quelle pensée as-tu eue là dessus ? 
Qu’eussé-ie pensé autre chose, respon- 
dit-il, sinon que Dieu n'est pas vn 
Homme comme moy ? Si vn chien, di- 
sois-ie en moy-mesme, vouloit songer 


quelles sont les pensées des Hommes, 
que deuroit-il dire autre chose, sinon 
(pie l’IIomme n’est pas tout de mesme 
qu’vn chien. Dieu ne seroit pas tout- 
puissant et ce qu’il est, si ie pouuois 
comprendre quel il est. 

L’An passé, vn de nosCatechumcnes, 
nommé Tsondatsaa, estant, descendu à 
Kebec auec le Pere Jean de Brebeuf, sa¬ 
tisfit tellement dans tout le chemin, que 
Monsieur le Cheualier de Montmagny 
nostre Gouuerneur, luy ayant voulu 
parler, et ayant reconneu son esprit, et 
entendu les désirs qu’il auoil de se voir 
baptisé, trouua que nous estions trop 
rigoureux de luy refuser vne demande 
si saincle. Ce qui nous auoit arresté, 
estoit que nous craignions que ce Sau¬ 
nage, estant des plus engagez dans les 
superstitions du Pais, et Chef de bande 
en ce mestier, n’eust pas assez de force 
pour nous tenir la parole qu’il nous don- 
noit ; qu’au moment qu’il seroit baptisé, 
il abandonneroit tout ce que Dieu a dé¬ 
fendu : nous eussions souhaitté de luy 
qu’il eust commencé, mesme auant son 
baptesme. Quoy qu’il en soit, l’effet 
nous a fait reconnoistre que ce fut vn 
mouuement de Dieu qui porta Monsieur 
le Gouuerneur à desirer de le voir ba¬ 
ptisé, et luy-mesme d’estre son Parrain, 
le croy que la Relation de l’An passé 
auoit fait quelque mention de son Ba¬ 
ptesme, qui se fit là bas à Kebec ; et 
ainsi ie n’en diray rien, crainte de re¬ 
dites. 

Cet heureux Néophyte, nommé Charles 
en son Baptesme, n’est pas si tost arriué 
icy en son Pais, qu’il inuite tous les 
principaux de son Bourg. Mes freres, 
leur dit-il, vous voyez vn Chrestien, qui 
plustost mourra que de quitter la Foy. 
C’est au Grand Maistre de nos vies au¬ 
quel ie me suis engagé de promesse ; 
iamais le Diable, et tout ce qui vient de 
luy, n’auront aucun pouuoir sur moy. 
Que pas vn n’ait désormais à m’inuiterà 
quelque péché que ce soit, s’il n’est tout 
résolu de remporter vn refus. le vous 
veux deliurer, et moy aussi, de peine, 
vous donnant à tous cet aduis. Mes 
biens, ma vie et mon courage sont à 
vous, pourueu qu’on n’exige rien de 

moy qui soit contre Dieu. le n’en sçais 
pas beaucoup, mais ie m’offre d’ensei¬ 
gner tous ceux qui auront quelque désir 
de m’imiter. le voy bien que ie vous 
abandonne dans les coustumes du Pais; 
i’y ay esté aussi auant que vous : si vous 
auez quelque regret que ie vous quitte, 
suiuez moy, et nous serons plus liez que 
iamais par-ensemble. 

Depuis ce temps-là, il a fait tout ce 
qu’il auoit dit. Ce seroit en peu de pa¬ 
roles assez le loiier, si nous n’auions 
autre dessein ; mais ie croy qu’on en 
donnera toute la gloire à Dieu, enten¬ 
dant quelque chose plus en particulier 
de ce bon Néophyte. 

L’aducrtissement du Sage est bien 
véritable : Que celuy qui commence à 
vouloir seruir Dieu, doit préparer son 
âme aux attaques de la tentation. La 
Cabane de ce nouueau Clirestien se 
trouue bien-tost assaillie de toutes parts. 
Vn sien nepueu tombe malade, et tous 
desespereut de sa santé ; on luy vient 
apporter la nouuelle de la mort d’vn 
autre, noyé dans les eaux ; le Diable 
entre dans le corps d’vne sienne niepee 
infidèle, et la rend frenetique. Ses plus 
proches païens forment vn party contre 
luy, et la querelle en vient quasi ius- 
qu’ad meurtre de part et d’autre. Moins 
que cela est capable d’abattre vn cœur 
que Dieu ne soustient pas ; mais lors 
qu’on met en luy toute sa confiance, il 
viuifi», apres auoir mortifié. Ces querel¬ 
les s’étouffent heureusement ; le Diable 
quitte cette femme ; la nouuelle de mort 
de ce sien nepueu en fin se trouue 
fausse, et rend la santé à celuy que tous, 
hormis vn de nos Peres, auoient aban¬ 
donné. 

Ce bon Chrestièn est si touché de tant 
de grâces, que pourreconnoislre la main 
dont il les receuoit, il promet de bastir 
vne Chapelle plus grande que celle qui 
est de présent dans le Bourg, où tous les 
Chrestiens se pourroient plus facilement 
assembler. 

Le Diable n’en demeure pas là. Quel¬ 
que temps apres, vne autre de ses niepees 
d’enuiron quatre ou cinq ans, tombe 
malade ; le bruit court que cette ma¬ 
ladie est du genre de celles que procure 

vn certain Démon, qui iamais ne s’apaise 
qu’apres qu’on luy a fait hommage d’vne 
danse, dont ce nouueau Chrestien estoit 
le Chef, auparauant que d’estre baptisé. 
Mais, dit-il, qu’elle meure plustost que 
i’aye recours à l’assistance d’vn ennemy 
juré de Dieu. 

Yn iour qu’il estoit absent, tous ceux 
de la Cabane sont supris de voir cette 
fille, quasi reuenuë en santé, retomber 
tout d’vn coup malade et à l’extremité. 
Elle perd le jugement et la parole, et on 
n’attend plus que le dernier souspir. 
Charles retourne bien fatigué de son 
voyage, assez auant dedans la nuict : il 
n’entend que des pleurs, et apprend de 
ses yeux ce que pas vn n’a le courage 
de luy dire. Vous pleurez, leur dit-il, 
sa mort, et moy ce qui m’attriste le 
plus, est qu’elle ne soit point baptisée ; 
demain matin les Peres doiuent estre 
de retour icy, mais l’enfant n’aura plus 
de vie, ayons donc nostre recours à 
Dieu. Disant cela, il sort et va assem¬ 
bler promptement les plus principaux 
Chrestiens du Bourg, leur représente sa 
peine, leur disant : Hélas ! quelqu’vn 
de vous autres ne sçait-il point les pa¬ 
roles sacrées qu’il faut dire pour bapti¬ 
ser? On me les a apprises, répond Ioseph 
Teondechoren. Allons donc de ce pas, 
dit Charles, voila mon esprit grandement 
soulagé. Ils entrent tous de compagnie 
dans cette Cabane desolée, ils y font 
leurs Prières ; Ioseph baptise cet enfant, 
qui tire à la mort ; puis se retournant 
vers l’Assistance, dit : Arrestons main¬ 
tenant nos larmes, consolons-nous, son 
âme est en asseurance, elle s’enuolera 
dans le Ciel, où elle priera Dieu pour 
nous : pour moy, adioùta-il, ie me tiens 
bien-heureux d’auoir quatre de mes 
enfans en Paradis, et ie les inuoque 
auec consolation. Charles prend la pa¬ 
role, et s’adressant à la mere de l’enfant 
baptisé, qui alors estoit encore Catechu- 
mene : C’est toy, luy dit-il, qui dois res¬ 
sentir plus particulièrement ce bien-fait, 
remercie Dieu pour ton enfant, de la 
grâce qu’elle vient de receuoir par le 
Baptesme : compte la, si tu veux, pour 
moi te, mais tu la dois tenir pour bien¬ 
heureuse dans le Ciel. Non non, reprend 

Iosepli, Dieu en disposera ; il peut, s’il 
veut, luy rendre la santé : prions-le 
tous qu’en cela sa volonté soit laite. Ils 
font derechef leurs Prières, puis apres 
se retirent chacun chez soy. Le lende¬ 
main matin les Chrestiens s’estans as¬ 
semblez à l’ordinaire dans la Chapelle : 
La baptisée est-elle morte? demandent- 
ils à Charles. Nenny, dit-il, Dieu a eu 
pitié de nous, elle est maintenant de¬ 
dans la Cabane, et se portera bien. 
Dieu sçait quelle ioye se répandit dedans 
les cœurs de ces bons Fideles, qui sur 
l’heure luy en rendirent toute la gloire. 

Si cette guérison a quelque chose 
d’extraordinaire, il n’y a que le. Ciel qui 
sçaehe à la foy de qui on le doit attri¬ 
buer. Quoy qu’il en soit, la Foy de ce 
courageux Néophyte se fait assez con- 
noistre dans sesœuures. Parlant à quel¬ 
ques Infidèles : Ce n’est pas de iour 
seulement que ie croy, disoit-il, et que 
ie suis tout résolu de me voir massacrer 
plustost que de quitter la Foy : ie croy 
mesme la nuiet au plus profond de mon 
sommeil ; ie refuse en dormant, d’obeir 
à mes songes, et n’y a pas beaucoup de 
nuicts que ie voyois tout le Pals bandé 
contre moy seul, pour me faire aban¬ 
donner la Foy, ie refusay tous leurs 
presens, ie me mocquay de leurs me¬ 
naces, et me sentais plus courageux que 
iamais ie ne fus au combat contre mes 
Ennemis. 

Il y a du plaisir à l’entendre parler 
des auantages de la Foy. Est-il auec des 
jeunes gens qui n’ont le cœur rien qu’à 
la guerre: I’ay compassion de vous, dit- 
il : tout le long de l’Esté vous viuez au 
milieu des périls, et vous tremblez de 
crainte, comme si déjà l’Ennemy vous 
brûloit ; le feu que vous craignez n’est 
qu’vne peinture de l’Enfer. On en est 
quitte pour vne ou deux nuicts, tombant 
entre les mains des Iroquois, et encore 
quelquefois on s’échappe : dans l’Enfer 
on y brûle pour vne éternité, et. pas vn 
iamais n’en est sorty. Que ne redoutez- 
vous ces flammes impitoyables ? Vous 
allez en guerre pour faire paroistre 
voslre courage, et ie ne sçay si vous 
sçauez ce que c’est qu’estre courageux. 
On a eu quelque estime de moy, mais ie 


confesse que ie craignois allant aux 
coups, et qu’il n’y auoit que la crainte 
d’estre jugé coüard, qui me donnoit 
quelque courage. Croyez d’vne bonne 
sorte, et vous sentirez vostre cœur tout 
autre dans le péril. Ce n’est pas que ie 
veuille prodiguer ma vie, mais deux 
choses m’asseurent : Premièrement, que 
c’est Dieu seul qui en disposera ; secon¬ 
dement, que si ie meurs, ie seray heu¬ 
reux dans le Ciel. Allant que d’estre ba¬ 
ptisé,mon corps et mon âmetrembloient 
dans les dangers ; maintenant mon âme 
est en lieu d’asseurance, quoy que mon 
corps redoute le péril. 

Se trouue-t-il en d’autres Compagnies : 
Auant, dit-il, que ie fusse tout résolu 
de me ranger du party de la Foy, on me 
croyoit heureux ; i’auois trois sorts bien 
éprouuez : l'vn me donnoit bon succès 
à la chasse ; l’autre estoit pour la pesche, 
et le dernier seruoit dedans mes Traites. 
I’ay tout jetté ces sorts dedans le feu, de 
peur d’y estre précipité moy-mesme ; 
i’ay abandonné toutes les danses, où 
vous sçauez le pouuoir que i’auois ; ie 
me suis priué en suite de la plus part 
des festins du Pais. Vne femme qui 
maintenant s’adresseroit à moy, n’eri 
remporteroitque les coups. Vous pensez 
que i’aye fait du fol, d’auoir quitté ce 
que vous estimez le bon-heur de la vie, 
mais c’est vous qui me faites pitié. Mon 
jugement est préférable au vostre, puis¬ 
que i’ay esprouué en moy ce que vous 
estes, et vous n’esprouuez pas ce que ie 
suis. Faites-vous tous Chrestiens d’vne 
bonne façon, et alors ie seray sans 
réponse si vous me démentez. Mais 
croyéz-moy, vous estes tous misérables, 
et le Diable vous traite comme nous fai¬ 
sons nos Captifs : nous n’auons. pour 
eux que des caresses, vn iour deuant leur 
mort, lors mesme que nostre esprit n’est 
remply que de cruautez, dont par apres 
nous prenons tout nostre plaisir à leur 
faire sentir la rigueur. 

Iamais ie n’aurois fait, de raconter des 
discours qui n’ont point de fin : car ce 
sont ses entretiens les plus ordinaires. 
Et sans doute, si pour estre Chrestien, il 
suffisoit d’estre conuaincu des veritez de 
nostre Foy, il feroit quasi autant de 

Chrestiens qu’il trouue d’Auditeurs. 
Mais ceux qui luy ont dit, Nous sommes 
résolus de te suiure, n’ont pas tous son 
courage, quand leurs œuures doiuent 
confirmer leurs paroles. Toutefois dans 
sa seule Cabane, il y en a déjà plus de 
douze qui sont baptisez, et si neantmoins 
estoit-ce l’vne des plus attachée du Pais 
au seruice du Diable. 

N’est-ce pas témoigner qu’on estime 
la Foy, estant au plus fort de sa pesche, 
éloigné de cinq lieues, de quitter tout et 
venir en courant, crainte de manquer 
vn Dimanche à la Messe ? Il y en a beau¬ 
coup en France qui eussent pris plaisir 
de le voir arriuer tout nud, sa robe en 
pacquet sous le bras, crainte de la 
moüiller durant vn orage de pluye. Ce 
spectacle n’a rien de sauuage qu’au ju¬ 
gement des yeux ; mais l’esprit de la 
Foy y considéré ie ne sçay quoy, qui 
donnerait de la confusion à plusieurs 
bons Chrestiens. 

S’il auoit soin de seruir Dieu, Dieu 
auoit soin de luy. Il y eut sept iours de 
tempeste, qui ne permettoit nullement 
qu’on mist le canot en l’eau, pour aller 
leuer les retz qui estoient tendus : ce 
mauuais temps luy donnoit le loisir de 
prier dauantage. Le calme estant venu, 
les Infidèles trouuerent leurs filets tous 
rompus et emportez de cet orage, et luy 
trouua les siens au mesme lieu où il les 
auoit mis sains et entiers. 

Cela et semblables exemples, qui sou¬ 
tient sont arriuez à nos Chrestiens, sont 
des Leçons bien à la portée de leurs 
sens, qu’il fait bon auoir recours à Dieu. 
Yn jeune enfant Chrestien fut cet Hyuer 
surpris bien aiuant dedans la nuict, dans 
vne campagne de neiges ; le froid, qui 
tous les Hyuers arresle et fait aussi 
mourir au milieu des chemins les per¬ 
sonnes les plus robustes, l’abat quasi 
dedans ces neiges. le suis mort, s’écrie- 
t-il, Iesvs, ayez pitié de moy. Il sent à 
l’instant vne chaleur qui fortifie ses 
membres, et le fait pluslost courir que 
marcher lentement. Apres vne traite 
de chemin assez longue, il retombe en 
foiblesse : son recours est à sa priere, 
Iesvs, ayez pitié de moy. Ses forces se 
redoublent au mesme moment, et il con¬ 


tinue sa course. Souuent ses forces s’af- 
foiblissent, mais chaque fois il répété la 
mesme Priere, et éprouue le mesme se¬ 
cours. En fin sur les deux heures apres 
minuict, il arriue en sa Cabane, et tous 
bénissent Dieu de l’auoir conserué ; 
mais luy s’accuse qu’au milieu de ses 
courses, il auoit perdu la mémoire de 
celuy qui luy donnoit ces forces pour 
courir. 

Yne Chrestienne, venant d’vn festin, 
se sentit attaquée de la fiéure ; elle 
craint que ce ne soit quelque sort qu’on 
ait jetté dedans son plat : Car, disent-ils, 
c’est là le temps que prennent subtile¬ 
ment les Sorciers pour les faire mourir. 
Nenny, dit le mary, qui croit bien, ne 
craint point le Diable. N’as-tu pas prié 
Dieu auant que de manger ? l’estois 
seule Chrestienne, répondit candide¬ 
ment la femme, i’ay eu peur qu’on se 
mocquast de moy. Tu as donc juste oc¬ 
casion de craindre, repartit le mary : 
qui a honte de Dieu, ne mérité pas que 
Dieu luy aide. 

A ce propos, vn bon Enfant s’accusoit 
il y a quelque temps, qu’estant injurié, 
il s’étoit mis en grande cholere et auoit 
rendu injure pour injure. Et qu’as-tu 
dit? luy demanda le Pere qui luy parloit. 
Yn tel, répondit-il, qui n’a pas encore 
d’esprit (c’est à dire, qui ne croit pas 
encore), s’est escrié en me voyant: Yoila 
la Foy qui marche. le n’ay pu supporter 
cela, et luy ay reparty aussi en me 
mocquant de luy : Yoila le songe, voila 
la danse, voila le Diable qui marche. 
Tu es vn poltron, m’a-t-il dit, tu crains 
le feu d’Enfer. Oüy dea, ie le crains, 
luy aÿ-je répondu. Yiens en nostre Ca¬ 
bane, et saute dans le feu que ie t’y 
ferav, et là tu me feras paroistre ton 
courage ; et alors tu auras raison de 
m’appeller poltron. Tu ne crains pas le 
leu quand il est bien loin de toy. Ce 
bon Enfant croyoit auoir commis quel¬ 
que grand péché. 

Yne ieune fille Agée de quinze à seize 
ans, estant allée couper du bois auec ses 
compagnes Infidèles, s’accusoit pareille¬ 
ment de les auoir tancées, parce qu’elles 
disoient des choses deshonnestes. Tu 
deuois les quitter là, luy dit-on. Aussi 

ay-ie fait, répondit-elle ; et estant toute 
seule vn peu esloignée d’elles, ie 
disois en moy-mesme, Helas ! que ne 
croyent-elles ? elles sont sans esprit : 
ie profite autant comme elles en terre, 
mon bois est aussi bon que le leur, et 
outre tout cela, ie mérité le Ciel, cepen¬ 
dant qu’elles se damnent de la sorte. 


CHAPITRE VII. 

Exercices ordinaires des Chrestiens de 
la mesme Mission. 

Quelques robustes que soient nos 
corps, disoit vn iour vn de nos Saunages 
Chrestiens à quelques Infidèles qu’il en- 
seignoit, si nous manquons de nourri¬ 
ture, nos forces manquent, et vn enfant 
nous pourroit terrasser : quelques reso¬ 
lutions que prenne nostre cœur, si la 
grâce de Dieu ne fortifie puissammer* 
nostre âme, le moindre heurt nous f ..t 
tomber, et sans difficulté le Diable mus 
renuerse. le sentois ces foiblesses, leur 
disoit-il, auparauant qued’estre baptisé; 
mais depuis ce temps-là, ie sens mon 
âme de plus en plus remplie de forces : 
parce que Dieu va augmentant sa grâce 
à ceux qui continuent à bien faire. Puis 
que nos Sauuages d’eux-mesmes recon- 
noissent cette vérité, nous pouuons bien 
dire apres eux, que si Dieu leur a donné 
quelque courage, ce n’a esté qu’en suite 
de leur fidelité dans les exercices de 
la Fov. 

Dés le matin, quelque rigueur de 
froid qu’il fist, Hommes, Femmes et En- 
fans remplissoient la Chapelle pour en¬ 
tendre la Messe, auecautant de deuolion 
que si chaque iour leur eust esté vn iour 
de Feste ; le louer du Soleil est la 
cloche qui les aduertit. Ils ne sortoient 
point de ce lieu, qu’on ne leur eust 
donné à tous en commun quelque aduis 
pour passer plus chrestiennement le 
reste de la iournée. 

Pendant le iour, lesPeres alloient les 
enseigner dans leurs Cabanes, non seu¬ 


lement leur Catéchisme, mais toutes les 
veritez les plus importantes de nostre 
Foy, le tout estant tellement disposé 
en questions et réponses, selon la portée 
des Sauuages, qu’il n’y a quasi chose 
aucune dont ils ne soient capables. C’est 
vn plaisir d’eslre en cecy témoin de leur 
ferueur. On verroit des Vieillards, des 
jeunes Hommes, des Femmes et des 
Enfans, n’auoir point de récréation plus 
sensible que de se faire interroger, et se 
répondre les vns aux autres ; et ce qui 
nous console le plus, est qu’il n’y a point 
d’autre attrait, ny esperance d’autre re¬ 
compense pour eux que celle du Paradis. 
Tel, âgé de cinquante et de soixante ans, 
rencontrant vn Enfant, luy dira : Mon 
nepueu, lu as vn bon esprit, enseigne- 
moy, fais-moy suer à te répondre. La 
femme interrogera le mary, le fils en¬ 
seignera pareillement sa mere, et si elle 
manque à bien répondre, il se mocquera 
d’elle, la menaçant de ne la plus in¬ 
struire, puisqu’elle ne veut pas retenir 
ce qu’on luy veut apprendre ; et le bon 
est, que la mere ne s’en faschera pas. 
Il a raison, dira-t-elle, de me tancer, car 
ie n’ay pas bien retenu ma leçon. 

Auant que ie fusse baptisé, nous di¬ 
soit vn certain, ie m’ennuyois souuent 
nonobstant tous les diuertissemens du 
Païs, que ie recherchois autant qu’vn 
autre; maintenant estant seul, ie répété 
à part-moy les belles choses qu’on m’en¬ 
seigne, et ie m’entretiens dans les désirs 
d’en sçauoir dauantage. Ce sont là mes 
plaisirs, mes danses, mes festins, et tout 
ce que i’ay abandonné pour désormais 
embrasser la Foy. 

Tandis qu’on faisoit dans le Bourg 
l'Ononhoüaroia, dont cy-dessus il a esté 
parlé, et que les Infidèles se deman- 
doicnt par enigme leurs désirs, c’est à 
dire, celuy de leur Démon, nos Chre¬ 
stiens s’assembloient pour se proposer 
aussi leurs désirs. Pour moy, disoit l’vn, 
ie desire aller au Ciel ; et moy, disoit 
l’autre, ie souhaiterofs de voir tous- nos 
Freres qui sont dans ce Païs, Chrestiens, 
et qu’ils fussent rassemblez tous dans 
vne Bourgade où le péché n’eust point 
d’entrée ; quand à moy, disoit vn troi¬ 
sième, ie voudrois voir tout le Païs bien 

conuerty ; et moy, disoit vn autre, si on 
me vouloit fendre la teste d’vn coup de 
hache pour me faire trouuer le désir 
de ces Diables, ic me laisserois massa¬ 
crer plustost que de parler vn mot ; pour 
moy, disoit le suiuant, ie parlerois bien 
haut, et voicy ce que ie dirois au fol qui 
me proposeroit son enigme : Tu desires 
brûler dans le feu, auec le Diable dont 
tu recherches les désirs, jette toy dans, 
ces braziers, ton deSir et le sien sera 
accomply. Lors qu’ils se recreoient de 
la sorte, ces insensez ne laissoient pas 
de passer à trauers de la Cabane, et tel 
deuenoit sage, s’arrestant à ces bons 
discours. 

Le fruict de ces bonnes instructions 
nous a paru à l’œil si sensiblement, que 
nous en espérons encore beaucoup d’a- 
uantage : car comme la pluspart des 
Chrestiens possèdent les principales ve- 
ritez de nostre Foy, par ces questions et 
réponses faciles, ils font bien plus que 
nous pour instruire les autres Sauuages ; 
et.au moins auons-nous celte consola¬ 
tion, que si la pluspart ne sont pas ba¬ 
ptisez, ce n’est pas manque qu’ils ne 
sçaehent tout ce qui est necessaire pour 
l’estre. 

Les Durons eurent cet Hyuer vne vé¬ 
ritable crainte, en suite d’vne fausse 
alarme qui leur estoit venue, qu’vne 
armée d'Iroquois estoit sur le point d’en- 
leuer le bourg de Kontarea, principal 
bouleuard du Pais. Ceux de la Con¬ 
ception nous firent demander si nous ne 
les Baptiserions pas tous lorsque l’En- 
nemy paroistroit ; que pour eux ils de- 
siroient aller dans le Ciel apres la mort. 
Cela monstre qu’ils connoissent la vé¬ 
rité ; mais en France aussi bien qu’aux 
Durons, il n’y en a que trop, qui vîuans 
en Barbares, voudroient bien apres, 
mourir bons Chrestiens. 

Lors que le Soleil se recouche, il 
aduertit les Chrestiens de se rassembler 
en la Chapelle. Les Peres qui ont soin 
d’eux y sont pour l’ordinaire; mais c’est 
quelqu’vn des plus anciens Chrestiens, 
qui chacun à son tour, de Semaine en 
Semaine, présidé à cette Assemblée, dit 
tout haut les Prières ; les autres le sui¬ 
uant, et à la lin, lors que les Peres sont 


absens, il exhorte tous les autres à bien 
faire les deuoirs de Chrestien. 

Les Samedis, tous se confessent pour 
se bien disposer au sainct Iour (c’est 
ainsi qu’ils nomment le Dimanche), au¬ 
quel auant la Messe, on leur fait vn 
petit Sermon. Quoy que tous se soient 
confessez, toutefois d’ordinaire on ne 
les fait communier qu’vne fois chaque 
mois. le me souuiens d’auoir leu dans 
les Epistres de ce grand Apostre de 
l’Orient sainct François Xauier, que des 
Indiens, tant noirs que blancs, dont il 
auoit baptisé des milliers, il n’y auoit 
quasi que lesEnfans et tres-peu d’autres 
qui se sauuassent. Plus ie considéré les 
Epistres de ce grand Sainct et plus il me 
semble que ces Peuples icy où nous 
sommes en l’Inde Occidentale, sont plus 
capables des mystères de nostre Foy ; 
au moins les sentimens de Dieu entrent 
plus auant dedans leurs cœurs, quand 
vne fois ils se sont conuertis. S’il plaist 
au Ciel continuer ses bénédictions sur 
les autres, et en faire d’aussi bons Chre¬ 
stiens que sont ceux qu’il nous donne 
pour le présent, ie dirois auec asseu- 
rance, que la pluspart et quasi tous se¬ 
ront du nombre des Eleuz. 

La vraye Foy fait de grands Miracles; 
elle change vn cœur barbare en vn cœur 
selon le cœur de Dieu. On le void plus 
clairement dans la tendresse de leur 
conscience qu’ailleurs. Tel s’accuse de 
ce que la nuict s’étant resueillé, crainte 
du froid, il n’a osé tirer le bras de des¬ 
sous sa robe pour faire le signe de la 
Croix, se contentant de le faire sur sa 
poitrine. le me suis comporté comme 
feroit vn Infidèle, dira vn autre : estant 
à mon trauail, i’auois déjà donné huict 
ou neuf coups -dessus vn arbre pour 
l’abattre, sans demander l’assistance de 
Dieu. I’ay enduré du froid, dira vn 
autre, comme les bestesqui sont dedans 
les bois. 11 veut dire, qu’il n’a pas offert 
à Dieu, ses petites souffrances. Que s’ils 
tombent sur la Semaine en quelque 
péché plus grief, ils viendront souuent 
à l’heure mesme s’en accuser ; et quel¬ 
quefois il y a plus de saincteté que de 
mal en ce en quoy ils pensent auoir 
esté grandement criminels. Tu sçauras, 

diront-ils, que ie me suis trouué au 
Conseil, où on a résolu de faire vue 
telle danse, pour apaiser le Diable ; 
y estant engagé par surprise, sans en 
pouuoir sortir, i’ay demandé pardon à 
Dieu, i’ay bien dit des injures au Diable, 
et me suis endormy. Lors qu’on s’est 
leué pour sortir, ie me suis resueillé, et 
ay dit aux Capitaines qu’ils auoient tort 
de m’inuiter à semblables Conseils, puis 
qu’ils sçauent bien que ie n’ay que de 
l’horreur pour les Démons. 

Vu ieune Enfant pensoit estre perdu, 
quelques iours apres son Daptesme : le 
viens d’entendre, disoit-il, de méchantes 
paroles ; ie haïssois ces choses là de 
tout mon cœur, et priois Dieu qu’il n’ef- 
façast pas mon Daptesme ; ie leur disois 
qu’ils se toussent, que le Grand Maistre 
les puniroit, et qu’il les entendoit bien ; 
nonobstant ce que ie leur disois, ils se 
mocquoient de moy. 

Yn Chef de Cabane Chrestienne, vn 
iour ayant repris sa sœur, encore Cate - 
chumene, d’vn zele vn peu trop actif : 
Hé quoy, luy disoit-il, veux-tu donc 
estre misérable, et que moy seul ie sois 
heureux ? tu fais ce qui mérité que ia- 
mais on ne te baptise. Cette pauure 
femme s’en prend à ses yeux, elle 
pleure sa faute et luy en demande par¬ 
don, le priant de ne le pas dire aux 
Peres. Ma sœur, i’ay péché plus que 
toy, luy répond ce bon Chrestien : car 
estant Baptisé, ma personne est sacrée, 
et mon péché en est plus grand ; mais 
c’est l’amour que ie te porte qui m’a 
ainsi mis en cholere. Il n’y a que l’esprit 
de Dieu qui donne cet horreur du péché, 
et n’y a pas d’autre lumière que la 
sienne, qui esclaire vne âme à recon- 
noistre jusqu’aux petites fautes. 

Yn Infidèle demandoit vn iour à vne 
Chrestienne, ce qu’ils alloient faire l’vn 
apres l’autre dans la Chapelle; et elle 
luy ayant répondu simplement, qu’ils 
alloient se confesser de leurs pechez : 
Et comment, dit-il, pechons-nous? pour 
moy, ie ne reconnois point de pechez. 
Il ne faut pas s’en étonner, repartit cette 
bonne femme, ta vie n’est qu’vne suite 
continuelle de pechez, comment les dis- 
tiqguerois-lu ? Nous autres qui auons la 


Foy, nous sommes lousjours sur nos 
gardes, et par ainsi nous reconnoissons 
bien nos fautes. 

Lors qu’ils se doiucnt confesser, ils se 
préparent auec vn soin tout à fait loü- 
able. On verra quelquefois la femme et 
le mary, qui tous deux se demandent 
leurs fautes, s’aduertissent de ce qu’ils 
ont péché le long de la semaine, ets’ap- 
prennent comment il s’en faut accuser, 
le croy que le Ciel prend plaisir à leur 
simplicité. D’autrefois on verra le pere 
contre son enfant, le fils contre sa mere, 
et toute vne Famille qui s’accuseront 
les vns les autres, quand les Peres qui 
les vont instruire entrent dans la Ca¬ 
bane. Mon fils, dira la mere, n’a pas 
voulu nous faire prier Dieu, s’en est-il 
confessé ? Oiiy dea, répond l’Enfant, ie 
ne l’ay pas voulu, car tandis que ie fais 
les Prières, vous ne faites que badiner : 
soyez sage, et ie vous feray prier Dieu. 
Oüy, mais tu n’as pas obey, dira le pere. 
Il est vray, répondra le fils, mais vous 
auez aussi péché, car ce matin vous auez 
raconté vn songe que vous auiez eu la 
nuict. En vn mot, c’est vne diuision 
toute pleine de paix, c’est vne. guerre 
aimable que la Foy apporte dans vne 
Maison. 

Puisque nous sommes sur la Confes¬ 
sion, ie ne puis rapporter en lieu plus 
conuenable, vne pensée d’vn Chrestien 
Sauuage, qui m’a semblée digne d’estre 
couchée icy. On luy auoit enseigné que 
les pechez estans vne fois effacez, jamais 
ne retournoient, mais que la Grâce per¬ 
due par le péché, nous est rendue quand 
nous nous confessons. Cherchant en son 
esprit la cause de cette différence, voicy 
le raisonnement qu’il faisoit : La Grâce, 
disoit-il, est comme vne belle robe de 
Castor, dont Dieu nostre pere va reue- 
stant l’âme de ses bons enfans. Quand 
vn de nos enfans nous a faschés, nous 
luy ostons sa belle robe et le laissons 
tout nud ; mais nous ne iettons pas la 
robe dans le feu, c’est vne chose trop 
precieuse, nous la reseruons quelque 
part, pour luy rendre, quand il voudra 
nous obeyr. De mesme Dieu, quand 
nous auons péché, despoüille nostre âme 
de sa grâce, mais il ne veut pas que 

cette grâce soit perdue, elle luy est trop 
precieuse, il la conserue chèrement de¬ 
dans ses thresors, tout presl de nous 
la rendre quand nous luy demandons 
pardon. Mais le péché est vue chose si 
difforme, que Dieu en a horreur ; quand 
nous nous confessons, il l’anéantit tout 
à fait : voudroit-il mettre dans ses thre¬ 
sors vn monstre si hideux ? ce n’est 
donc pas merueille, que iamais il ne re¬ 
tourne dans nostre âme, en estant vne 
fois etîacé. Si ce raisonnement n’est pas 
receu dedans l’Eschole, on doit excuser 
vn Barbare, qui iamais n’a leu sainct 
Thomas. 


CHAPITRE VIII. 

De la Mission de Sainct Joseph aux 
Attingueenongnahak. 

Cette Mission est échue en partage au 
Pere Charles Garnier et au Pere Simon 
le Moine, qui ont fait leur résidence 
plus ordinaire dans le bourg de Sainct 
Ioseph. A peine y sont-ils arriuez, qu’ils 
apprennent qu’vn petit enfant au ber¬ 
ceau, est abandonné assez loin dedans 
la campagne, comme vne proye dont la 
mort auoit déjà pris possession. Ils y 
courent de mesme pas, et trouuent cel 
enfant qui tiroit à la fin, le baptisent et 
l’enuoyent au Ciel accroistre le nombre 
des Eleus. 

Peu de iours après, entrant en la ca¬ 
bane du plus grand Magicien qui soit 
dans cette Nation, ils apperçoiuent vne 
fille de treize à quatorze ans, qiii se 
mouroit. Ils iugent bien qu’en vne ca¬ 
bane si maudite, où le Diable est le 
maistre, pour tirer cette victime de ses 
mains, il faut y procéder doucement, et 
instruire l’enfant sans témoigner le vou¬ 
loir faire. Ils font monstre d’vne image 
de Nostre Seigneur, qui agrée à la mere 
de celte malade, et prennent occasion 
là dessus, de parler des grandeurs de 
Dieu, du Paradis et de l’Enfer, et des 
veritez principales de nostre foy. Dés le 


moment que cet infâme Magicien en¬ 
tendit parler du Baptesme, il se met à 
vomir mille blasphémés contre Dieu. 
Nos Peres voyent assez, qu’il est temps 
de découurir nettement leur dessein. 
Que dis-tu la dessus ? demandent-ils à 
la malade : veux-tu à iamais eslre brûlée 
dans l’Enfer? Non, non, s’écrie ce sup- 
post de Satan, résolument elle ne sera 
pas baptisée ; sorlés de ma Maison. Sa 
pauure tille languissante, qui iusqu’alors 
n’auoit dit pas vn mot, prend d’elle 
mesme la parole. Ce n’est pas vous, 
dit-elle, courageusement à son pere, qui 
en cela disposerez de moy : ie desire, 
sans delav, estre baptisé, car ie veux 
aller dans le Ciel.. A cette réponse, que 
pas vn n’attendoit, ce malheureux de¬ 
meure sans parole ; mais la mere de 
! l’enfant parle pour le mary. Ce n’est 
| pas, s’escrie-elle, vne maladie ordinaire 
qui fait mourir ma fille, c’est vn tel 
Démon qui la tué depuis quatre mois ; 
c’est à luy seul et à nos danses que 
nous auons recours : auec cela tu ne 
peux pas la baptiser. Pour quoy non? 
répond la malade, ie deteste tous les 
démons, ie renonce à nos danses ; et toy 
ie te prie, ne me refuse pas le Baptesme, 
dit-elle au Pere qui la venoit d’in¬ 
struire. Quand Dieu vient posséder vn 
cœur, il n’a ny oreilles, ny sentiment 
pour tout ce qui est de plus tendre dans 
la nature. C’eût esté vne cruauté de re¬ 
fuser à cette âme l’entrée du Paradis, 
où le Sang de Iesus- Christ et son cou¬ 
rage luy auoient donné droit ; mais il 
falloit que la grâce remportast vne glo¬ 
rieuse victoire. Ma fille, luy dit le Pere 
qui la venoit d’instruire, ta demande est 
bien raisonnable, mais ie ne dois pas 
exposer le Baptesme, à le voir profané. 
Auant cela il faut que tes païens me 
promettent de ne plus auoir recours au 
Diable et aux danses pour ta guérison. 
Ne crains pas cela, répliqué cette enfant, 
plustost ie mourray, que de le per¬ 
mettre. Puis donc que tu le desires, luy 
disent ses parens, qu’il te baptise s’il 
veut, nous n’aurons plus iamais pour toy 
recours à ces remedes, si toy-mesme tu 
ne le demandes. Ce fut vue consolation 
bien grande, et pour celuy qui conféra 

ce sainct Baptesme, et pour celle qui le 
receut, de voir et de sentir ce que t'ait le 
sainct Esprit dedans vne âme, quand il 
la préparé pour soy. Oiiy, disoit cette 
tille au moment que les eaux du ba¬ 
ptesme la rendoient innocente, ie de- 
tesle tous mes pechez : grand maistre 
de nos vies, ayés pitié de moy. Elle 
mourut bien tost apres. 

Ces âmes, et quelques semblables, 
ayant esté aussi-tost dans le Ciel, qu’elles 
ont trouué l’entrée de l’Eglise, n’ont 
pas eu besoin de grande assistance. 
Aussi n’est-ce pas pour elles, qu’on a 
employé le plus fort du trauail. Le prin¬ 
cipal soin a esté de former les Chre- 
stiens Adultes, qui y composent vne 
petite Eglise, qui cette année s’est 
veuë accrue en nombre et plus encore 
eu Saineteté. 

Vn de ces bons Chrestiens estoit ma¬ 
lade depuis l’Esté ; il fut soudainement 
guery à la venue des Peres qui alloient 
les instruire, soit pour la ioye qu’il en 
receut, ou pluslost selon son sentiment, 
pour s’estre confessé. 

Le mesme iour vne Femme d’enuiron 
septante ans, entendant les enfans qui 
crioient dans le Bourg, Les deux vestus 
de noir arriuent, fut aussi deliurée d’vne 
üéure qui la tourmentoit. le gueriray, 
s’écria-t-elle, ie verray mes Freres. Au 
mesme moment elle recouure la santé, 
elle sort pour la première fois, et ap¬ 
porte pour remerciement aux deux 
Peres, vu pain cuit sous la cendre. 

La Foy de cette bonne femme, nom¬ 
mée Anne Outenen, depuis trois ans 
qn’ellc fut baptisée, a esté tousiours 
s’augmentant, et sa pieté est si sensible, 
qu’il est aisé de voir que Dieu est dans 
son cœur. Elle ieusne souuent, et quel¬ 
quefois iusqu’à la nuict, particulièrement 
le Samedy, pour se disposer au sainct 
Iour. Elle a vne affection si tendre pour 
nous et pour tous les Fideles.que chaque 
fois qu’elle en entend mal parler, elle se 
sent saisie dans le cœur, et n’en peut 
quelquefois retenir ses larmes. Yn des 
principaux Capitaines ayant dit qu’il 
falloit massacrer les Chrestiens, et en 
suite vn sien frere la sollicitant forte¬ 
ment d’abandonner la Foy : Qu’on com¬ 


mence par moy, dit-elle, la Foy m’est 
plus precieuse que la vie ; ie vay luy 
présenter ma teste, et il verra que ie 
suis preste de receuoir le coup. Le 
chaud, le froid, les afllictions, les ma¬ 
ladies, les peines et les tristesses, elle 
offre tout à Dieu, pour la remission de 
ses fautes, s’estimant criminelle même 
dans les pechez d’aulruy. Elle en a telle 
horreur, que quelquefois elle n’a peu 
coucher en sa cabane, parce qu’alors 
elle y eust veu Dieu offensé ; elle cou- 
ohoit dehors. Et vne fois ayant sceu 
que quelques-vns d’vne confrairie dia¬ 
bolique, auoient couché dessus sa natte, 
iamais depuis elle n’a voulu s’en seruir. 
Est-elle à son trauail bien loin dedans 
les champs, la Priere est son plus grand 
repos : elle dit son Chapelet, et sa seule 
deuotion luy a enseigné de se tourner 
le corps et l’esprit vers nostre Chapelle 
de Saincte Marie, où repose le tres- 
Sainct Sacrement : Parce, dit-elle, que 
ie me sens attirée de ce costé là. 

Vne femme Infidèle receut en songe 
commandement de son Démon, de con¬ 
tracter amitié auec vne femme Chre- 
stienne. Pour commencer cette alliance, 
sçaehant qu’vu chien qu’elle auoit chery 
estoit mort, elle luy en fait présent d’vn 
autre (c’est comme si en France on 
donnoit à vn amy vn beau clieual d’E¬ 
spagne) ; outre cela, elle la prie d’agreer 
vne, couuerture qu’elle luy enuoya, et 
pour la soulager en son ménage, luy fait 
apporter quelque charge de bois. Puis 
inuitant et le mary et la femme au 
festin, publiquement, l’amitié s’y noüa, 
qui estant li es-auantageuse à cette Fa¬ 
mille Chrestienne, leur causa vne ioye 
bien sensible. Mais depuis ayant sceu 
que tout cela ne s’étoit fait que pour 
obéir au songe de cette femme Jnfidele, 
ce fut lors que ces bons Chrestiens com¬ 
mencèrent à trembler. Le Diable, di¬ 
soient-ils, a quelque dessein sur nous; 
ces presens qu’il nous a procurés, seront 
nostre malheur. Oüy bien, dit le mary, 
si nous voulions les retenir ; mais ils ne 
coucheront pas en ma maison. Aussi- 
tost dit, aussi-tost fait: il commande 
qu’on remporte le bois, il prend et 
le chien et la couuerture, puis allant 

troimer cette femme Infidèle, luy dit : 
le te viens rendre tes prcsens : tu sçais 
bien que nostre Cabane estChrestienne; 
cette alliance que tu veux contracter 
auec nous, n’ayant pour autheur que le 
Diable qui te l’a commandé en songe, 
nous pécherions de luy obéir en cela, 
le ne sçay si les Casuistes eussent esté 
si rigides en celte occasion. Quoy qu’il 
en soit, ce coup là estoit difficile ; mais 
il n’y a point de lien d’amitié que la Foy 
ne séparé plustost que de nous voir sé¬ 
parez d’auec Dieu. 

C’est ce que disoit vn Chrestien de ce 
mesme Bourg, se voyant sur le poinct 
d’estre abandonné de sa femme et de 
ses enfans, par les poursuites d’vne 
belle mcre, qui le voyant Chrestien, ne 
le pouuoit supporter chez elle. Non, 
disoit-il, ie n’eusse jamais pensé, que 
chose au monde m’eust peu séparer de 
ma femme : il y a quinze ou seize ans 
que nous sommes ensemble, cinq en- 
fans que nous auons eus, me sembloicnt 
autant de liens qui rendroient nostre 
mariage indissoluble ; elle et moy apres 
auoir receu le sainct Baptesme, auons 
promis à Dieu de iamais ne nous sé¬ 
parer ; maintenant elle a quitté la Foy, 
ou au moins pour complaire à sa mere, 
elle n’a plus le courage d’en faire pro¬ 
fession ; elle ne laisse pas de m’aimer, 
et ie l’aime aussi, et toutefois sa mere 
la contraint de m’abandonner, si ie n’a¬ 
bandonne la Foy : celte diuision m’est 
sensible, mais i’y suis résolu plustost 
que iamais me séparer d’auec Dieu. 

Ce bon Chrestien a vn fils de douze à 
treize ans, qui a imité le courage de son 
pere. On a fait le possible afin qu’il de- 
sistast de la Foy ; on a tâché de le cor¬ 
rompre par douceur, par menaces, et 
par les rigueurs qu’on a peu. En fin, se 
voyant tourmenté d’vne grand-mere, 
qui nuict et iour ne luy donnoit aucun 
repos, espérant emporter de luy qu'il 
desistast des exercices de Chrestien, 
comme auoit fait sa mere : Sçachez, dit 
cet enfant à cette Megere d’Enfer, qu’on 
me peut bien brusler tout vif, voila mes 
bras, mes pieds, et mon corps tout dis¬ 
posé à le souffrir ; mais iamais ie n’aban- 
donneray la Foy. 


Ces resolutions ne sont pas dans la 
portée de la nature : aussi est-ce celuy 
seul pour qui on fait ces bons propos, 
qui donne en mesme temps la force 
d'exécuter tout ce qu’il exige de nous. 
Les Infidèles mesmes ne sont pas à le 
connoistre, et à se plaindre en mesme 
temps de leur misere. Les Démons, di¬ 
soit vn certain, nous commandent des 
choses impossibles : ils ne nous donnent 
pas pour faire festin, et veulent qu’on 
en fasse ; ils nous obligent quelquefois, 
si nous voulons euiter quelque grand 
malheur, à leur offrir ce que nous n'a- 
uons pas, ny ne pouuons auoir. N’est-ce 
pas ou se mocquer de nous, ou qu’ils se 
plaisent à nous voir misérables ? Mais le 
Dieu des Chrestiens ne leur commande 
rien qui ne leur soit possible, et s’ils y 
manquent, c’est de leur volonté. C’est 
en cela, disoit-il, que ie reconnois qu’il 
est luy seul le Maistre de nos vies, puis 
qu’il ne veut que nostre bien. le prie le 
sainct Esprit, que cette connoissance ne 
serue point vn iour à la condamnation 
de cet Homme, qui nonobstant cela ne 
rend pas encore à Dieu toute la gloire 
qu’il void bien luy estre deuë. 

Les meilleurs esprits des Hurons, ne 
sont pas ceux qui se rendent plus tost 
aux veritez qu’ils recognoissent : de 
simples femmes sont bien souuent 
plus tendres aux sentimens du sainct 
Esprit. Yne bonne Chrestienne, ayant 
vn iour assisté au Sermon qui s’estoit 
fait de la Résurrection, ne peut con¬ 
tenir en son cœur la ioye dont elle 
estoit remplie. C’est cela, s’écria-elle à 
toute l’assistance, qui fait que nous 
croyons ; c’est dans cette esperance, 
que nous souffrons en patience les mé¬ 
disances et les iniures: on nous menace 
de la mort, on dit qu’il faut massacrer 
les Chrestiens ; qu’ils nous tuent s’ils 
en ont l’asseurance, vn iour ie resus- 
citeray dans ce corps qu’ils auront as¬ 
sommé. 

Yne autre, aagée d’enuiron quatre- 
vingts-ans, attendant l’heure de la mort, 
apres auoir receu l’absolution, supplia, 
qu’on la leuast à son séant, pour prier 
Dieu auec plus de respect. Puis d’vne 
voix mourante : Iesvs, dit-elle, ayez 

pitié de moy, tirez moy dans voslre Pa¬ 
radis ; ie suis contente de mourir, ie 
n’aspire qu’au Ciel, Iesvs ayez pitié de 
moy. Dieu nuoit preserué cette bonne 
Femme, tout le long de sa vie, dansvne 
pureté tout à fait rare en ce Pais ; et de¬ 
puis son baptesme, elle s’estoit con- 
seruée dedans l’innocence, ne prenant 
point plus grand plaisir, qu’à prier Dieu, 
quoy qu’elle ne sceùt quasi que ces deux 
mots. Iesovs taïtekr ; Iesvs ayez pitié 
de moy. 

le fus touché il y a quelque temps, en¬ 
tendant raconter vn trait de charité, que 
ie ne puis obmettre. Vne pauure Chre- 
stienne, âgée d’enuiron soixante ans, 
ayant oiiy parler de la ferueur qui se 
voit en France, pour enrichir les lieux 
de deuotion, et que plusieurs se dépouïl- 
loient pour offrir à Nostre Seigneur tout 
ce qu’ils ont, se sentit en mesme temps 
touchée d’vn semblable désir ; et quoy 
que la saison fut froide, n’ayant rien de 
précieux qu’vne robe de Castor, dont 
elle estoit couuerte, s’en estant dépouil¬ 
lée : l’en fay, dit-elle, vne offrande à 
Nostre Seigneur, ce sera pour tapisser 
nostre Chapelle, quand on l’aura accom¬ 
modée ; si i’auois quelque chose de 
plus, ie le donnerois de bon cœur, afin 
que Dieu ait pitié de moy. 


CHAPITRE IX. 

Persécutions des Chresliens de la mesme 
3Iission. 

Les Chresliens et Catechumenes de 
cette Mission, auoient passé quasi tout 
l’Hyuer dans des épreuues de leur foy, 
qui nous faisoient assez paroistre, que 
le Ciel trauailloit plus fortement à leur 
instruction, que les Hommes. Les ensei- 
gnemens qu’on leur donnoit, entroient 
si doucement dans leurs esprits, et y 
faisoient des impressions si viues, que 
nous fusmes étonnez au bout d’vn et 
deux mois, qu’ils eussent plus profilé 
dans les connoissances de nos Mystères, 
et dans les sentimens de Dieu, qu’on 


n’eût osé attendre, apres le trauail d’vne 
et de deux années ; mais manque de 
Chapelle et de lieu séparé des vsages 
de la vie commune, ils auoient ce regret 
d’estre priuez du Sacrifice de la Messe, 
et du plus sainct de tous les Sacremens, 
sinon aux grandes Festes de l’Année, 
ausquelles nous taschons de faire assem¬ 
bler la plus part de nosChrestiens, dans 
nostre Maison de saincte Marie, pour y 
faire leurs dénotions ; aux autres temps, 
il falloit qu’ils se contentassent de s’as¬ 
sembler dans la Cabane de quelqu’vn 
des Chrestiens, et là y faire leurs Prières, 
en la presence mesme des Infidèles, 
qui, selon la coustume du Pais, entrent 
quand il leur plaist, en quelque Cabane 
que ce soit, et y sont témoins de tout 
ce qui s’y passe. C’estoit cstre exposé 
aux railleries de mille langues médi¬ 
santes, qui blasphèment contre ce qu’ils 
ignorent. En effet, on commence à 
médire d’eux; on les appelle Marian 
par mocquerie, à cause que souuent on 
entendoit dans leurs Prières, le Nom de 
la tres-Saincte Yierge. On dit publique¬ 
ment qu’ils ont des sorts pour causer 
des naufrages, et que leurs Chapelets et 
Médaillés font vomir et I’àme et le sang 
à ceux qui les enuisagent d’vn certain 
aspect. 

Sur la Un de l’IIyuer, vn des meilleurs 
Chrestiens consacra vne partie de sa 
Cabane, pour en faire vn lieu de deuo¬ 
tion. On y bastit, de quelques planches 
et escorces, vne Chapelle assez raison¬ 
nable, et on commença, à la Sainct 
Ioseph, à donner aux Chresliens la con¬ 
solation d’y entendre la Messe. Mais ce 
fut lors que les persécutions redouble¬ 
ront. Ce sera là, dit-on, le malheur du 
Pais! On veut chasser tous les Chre¬ 
stiens du Bourg, et mesme leurs plus 
proches parens leur disent, qu’ils aillent 
se loger ailleurs, ou qu’ils abandonnent 
la Foy, s’ils ont quelque amour de la 
vie. Yn des chefs du Conseil, dit le mot 
à l’oreille à vn de ses nepueux, Onhoüa 
Etsitenroutaoüa, Nous vous allons arra¬ 
cher de la terre, racine empoisonnée. 
C’est le mot dont les Hurons menacent 
ceux qu’ils soupçonnent d’estre Sorciers, 
quand ils les veulent massacrer. 

Vn nommé Estienne Totihri, quoy 
que des mieux apparentez du Bourg, se 
trouua plus auant dans la persécution, 
comme il estoit le plus feruent dedans 
la Foy, et que cette Chapelle estant 
bastie dans sa cabane, On s’atlaquoit 
plus viuement à luy ; mais ny luy, ny 
toute sa famille, ne bransla pas pour 
toutes ces menaces. Oüy dea, dit-il, ie 
sortiray tres-volontiers, si les Peres qui 
nous instruisent, abandonnent le soin 
de ce Bourg ; mais ce ne sera que pour 
les suiure en quelque lieu qu’ils aillent: 
ie suis plus attache à eux qu’à ma Patrie 
et à tous mes parens, puis qu’ils nous 
portent les paroles d’vn bonheur éternel, 
le ne crains point la mort, depuis que 
Dieu a ouuert mon esprit, et m’a fait 
voir des choses plus importantes que la 
vie de ce corps, sur qui seul on peut 
auoir quelque dessein. Qu’on lue ma 
mere, ma femme, mes enfans et mes 
freres, ie verray apres eux, venir fondre 
sur moy le coup de mon bonheur. Mon 
âme ne tient pas à mon corps, vn mo¬ 
ment peut les séparer ; mais iamais on 
ne me rauira la Foy. 

C’est vne consolation bien grande, 
d’eslre tesmoin de la ferueur de toute 
sa famille. Ce sont eux qui ont le soin 
d’assembler les Fideles, les encourager 
et instruire en l’absence des Peres, et 
qui ont l’œil sur ce petit Troupeau, auec 
vne fidelité et vn zele tout à fait Chre- 
stien. Au plus fort mesme de ces per¬ 
sécutions, vne femme se mouroit, ayant 
refusé le baptesme à nos Peres, qui la 
vouloient instruire: Hé quoy, dit. ce 
Chrestien, faut-il que cette âme se 
perde ? Il va trouuer cette malade : Ma 
bonne mere, luy dit-il, si vous sçauiés 
le haut prix de la Eoy, vous auriés plus 
de désir d’estre enseignée, que nous de 
vous instruire ; mais quoy que ie ne 
sois pas appelé, ie ne puis pas me taire, 
crainte qu’vn iour, vous ne m’en fissiez 
les reproches, lors que vous seriez dans 
les flammes éternelles de l’Enfer. Le 
peu de temps qui vous reste de vie, sul'lil 
pour vous deliurer de ce grand malheur, 
qui n’est pas plus éloigné de vous que la 
mort. 11 tâche en suite de cela, à émou- 
uoir ce cœur ; mais c’estoit vil cœur de 


rocher, qui n’avant eu en la santé, que 
des blasphémés contre Dieu, mourut le 
mesme iour dans son impiété, et fit con- 
noistre à ce bon Chrestien, que le don 
de la Foy n’est pas vn présent de la 
terre, et que Dieu seul est celuy qui 
touche les cœurs. 

Vn autre Chef de famille, nommé 
Thomas Saoüenhati, n’a pas eu de 
moindres coups à supporter. Mais la 
Foy, disoit-il, est trop auant dedans 
mon âme, on ne peut pas me l’arracher, 
tandis qu’il me restera le moindre mou- 
uement de vie. Ce bon homme autre¬ 
fois nous auoit assez contentés ; mais 
dans quelques rencontres où Dieu voulat 
esprouuer sa fidelité, la chair auoit esté 
plus forte que l’esprit, et quoy que 
iamais depuis son Baptesme, il n’ayt 
perdu la Foy, il n’osa toutefois continuer 
dedans l’exercice, lors qu’on menaçoit 
les Chrestiens, il y a deux ans, de les 
massacrer auec nous. Cette année icy 
il s’est remis en son deuoir, et s’est 
comporté si genereusement en diuerses 
rencontres, qu’il a fait voir aux Infidèles 
que quand Dieu nous appuyé, nos fai¬ 
blesses passées font paroistre auec plus 
d’éclat la force de la Grâce, puisque pour 
lors ce qui estoit l’objet de nostre 
crainte, est l’entretien de nos désirs. 

L’experience que nous auons icy de 
l’esprit des Sauuages, nous rend fort 
reseruez à les recevoir au Baptesme, et 
plus encore à leur permettre l’vsage de 
la Communion. C’est toutefois de là 
que la plus part de nos Chrestiens ont 
receu ce courage, et nommément les 
deux derniers dont ie viens de parler, y 
ont senty vn changement si soudain de 
leur cœur, qu’ils en furent tout hors 
d’eux-mesmes ; et depuis nous auons 
Veu dans leurs actions, la vérité de leurs 
paroles. Ce n’est point vn mensonge 
que Iesvs-Christ soit en l’Hostie, nous 
dit vn iour Estienne, ie l’y sentis le iour 
de Noël apres auoir communié ; mais 
ie ne sçay si depuis ce temps-là, il de¬ 
meure tousiours dedans mon cœur : car 
bien souuent faisant toute autre chose, 
ie me sens tout changé, comme s’il y 
auoit dedans moy-mesme quelqu’vn qui 
me parlast, et souuent ie luy parle, sans 

dire mot : il me répond, et ie voy bien < 
pour lors qu’il entend mes désirs. : 

le ne doute plus maintenant des ve¬ 
niez qu’on nous enseigne, dit fort sou- 
uent Thomas, lors qu’il exhorte les 
autres Chresliens à tenir ferme dans la 
Foy : à l’heure mesme que ie com- 
muniay, ie sentis Iesvs-Christ dans mon 
cœur, et i’aperceu à mesme temps que 
c’esloit luy qui m’éleuoit à soy, et m’en- 
seignoit ce que iamais ie n’auois sceu 
comprendre. I'auois esté iusqu’alors 
comme vn homme qui s’égare ou qui 
craint de s’égarer au milieu de la nuict ; 
mais maintenant ie marche en asseu- 
rance comme nous faisons en plein iour. 
Croyez, dit-il, tout ce qu’on nous en¬ 
seigne, mais sur tout croyez fermement 
que Iesvs-Curist entre dans nostre cœur 
lorsque nous mangeons le Pain sacré. 

Les calomnies contre la Foy redou¬ 
blèrent apres Pasques ; et ce fut lors 
que les Chresliens connurent plus éui- 
(lemment que iamais, que toutes ces 
lempestes sont suscitées par les Démons. 
En voicy l’occasion. Yn Capitaine du- 
bourg de Sainct Ioseph, nommé Asti- 
skoüa, apres auoir donné satisfaction aux 
Peres qui l’enseignoient, et auoir in¬ 
stamment demandé le Baptesme, fut! 
appelle pour se trouuer en l’Assemblée 
des Chrestiens et Cateehumenes, qui 
se fit à Pasques, en nostre Maison de 
Saincte Marie. Comme il est d’vn bon 
esprit, et que la Foy sembloit estre de¬ 
dans son cœur, ses senti mens n’auoient 
rien de sauuage, ses discours estoient 
pleins de zele et de ferueur, ses resolu¬ 
tions tout à fait dignes d’vn Chrestien ; 
mais comme il n’y a que Dieu qui con- 
noisse le secret des cœurs, aussi par 
tout, ses sainctes Prouidences sont au¬ 
tant cachées qu’admirables. Cet homme 
se présentant pour entrer dans l’Eglise, 
sent vne force occulte qui le repousse 
violemment ; il tente pour la seconde 
et la troisième fois, il ne void pas pour¬ 
tant ce qui l’arreste, ains tousiours il se 
sent repoussé. En mesme temps son 
esprit est troublé, sans toutefois qu’il le 
paroisse ; il void tous les Chresliens 
entrer, et luy seul ne peut neantmoins 
auancer vn pas. En vain sa Femme 

qui estoit venue aucc luy, le presse de 
suiure les autres ; en vain aussi il se fait 
force pour surmonter cette résistance 
inuisible, il est enfin contraint de re¬ 
culer : il sort donc de la Maison sans 
dire mot. Apres trois lieues ou enuiron 
de chemin, il fait paroistre ce qu’il est : 
il entre furieux dans les bourgs de Sainct 
Ican et de Sainct Ignace, enfonce les 
Cabanes, brise les portes, rompt les 
Canots, et pas vn ne l’ose aborder. 

Il crie qu’vn Diable luy est entré dans 
le corps, que ce Démon luy auoit dit 
qu’il le prist pour son pere, qu'il suiuist 
ses conduites, et s’asseurast qu’il auoit 
de l’amour pour luy, mais qu’il falloil ré¬ 
solument tuer tous les François, qu’eux 
seuls ruinoient tout le Pals. On ne peut 
retenir ses fougues : il va courir dedans 
les bois, il trouue son chemin par tout ; 
les ronces et les épines deschirent tout 
son corps, mais ne peuuent pas l’ar- 
rester. 

Apres de longs égaremens, il arriue 
en son Bourg, il bat, il frappe, il veut 
tuer tous ceux qu’il rencontre. En fin 
ôn le saisit, on le lie, et on l’interroge ; 
c’est tousiours ce Démon qui parle, cet 
ennemy de Paix. Les Chrestiens estons 
! de retour, le lendemain de Pasques, 
trouuent tout le Bourg en émeute. On 
dit, on crie qu’il faut massacrer les 
François. 11 faut donc me tuer auec eux, 
s’écrie Eslienne Totihri : s’ils sont cou¬ 
pables, ie ne suis pas plus innocent 
qu’eux ; car ie voy bien que c’est à la 
Foy qu’on en veut. Ce Demoniaclc 
rompt ses liens, force ceux qui le tien¬ 
nent, se iette luy-mesme dans le feu, ne 
veut ny boire ny manger, disant que 
son Démon luy a ainsi ordonné. 

Mais il cherche nommément les Chre¬ 
stiens. Il trouue vne bonne Femme en 
son chemin : C’est l’eau, luy dit-il, que 
vous aimez vous autres Chrestiens, puis 
que vous prisez tant voslre Baptesme. Et 
en mesme temps il luy verse quantité 
d’eau dessus la teste. Les autres qu’il 
rencontre, n’en sont pas quittes pour si 
peu de chose ; il brise tout dans les Ca¬ 
banes ; on luy ferme les portes, mais il 
monte dessus les toits. Il va pour rompre 
la Chapelle, il leue les écorces dont elle 

estoit couuerte, il cherche Estienne, et 
luv reproche qu’il est Chrestien. Il se 
iette dessus vn autre, et estant armé de 
tisons : C’est sur toy, luy dit-il, que ie 
me veux venger, il faut que ie te brusle. 
Ce.bon Chrestien se recommande à Dieu, 
se resigne à sa saincte volonté, et s’étant 
résolu à tout, présente à ce possédé ses 
deux bras joints ensemble et tout nuds, 
pour estre bruslez. Courage, luy dit-il, 
brusle moy si tu veux. A ces mots ce 
Furieux s’arreste, passe plus outre, et 
va décharger vne partie de sa fureur. 

Yn Infidèle de nos meilleurs amis. 
Capitaine de ce mesme Bourg, vient en 
haste nous donner aduis de tout ce qui 
se passe, nous prie de ne pas paroistre 
si tost, crainte d’vn plus grand malheur. 
Mais ce petit Troupeau de Fideles auoit 
besoin de son Pasteur. Les Peres y 
courent, trouuent cette pauure Eglise 
bien auant dedans les souffrances, et 
plus encore dans la crainte de ce qui 
deuoit suiure ; mais tous ces pauures 
Chrestiens sont disposez à tout souffrir 
pour l’amour de Dieu, et s’animent les 
vns les autres, dans les espérances du 
Paradis, qu’on ne pouuoit pas leurrauir. 

Comme cet homme possédé auoit 
quasi esté cinq ou six iours sons boire 
ny manger, sans reposer ny dormir, les 
Peres craignent qu’il ne meure sans as¬ 
sistance ; ils s’y transportent pour voir 
ce qu’ils y pourroient faire. A leur ve¬ 
nue ce Furieux se sent tout appaisé, il 
entend leur discours ; mais pour toutes 
choses ils n’en remportent que des coups 
et des marques de sa folie; et voyent 
bien que c’est à Dieu seul qu’il fautren- 
uoyerl’issuë de cette affaire. 

En fin apres quelques iours, cette pos¬ 
session cesse, le Diable quitte sa de¬ 
meure. Ce pauure homme est tout hon¬ 
teux, lors qu’on luy dit ce qu’il a fait : 
il vient nous trouuer en nostre Maison, 
nous raconte, autant qu’il peut s’en sou- 
uenir, les commcneemcns de son mal, 
les operations du Démon dessus luy, 
témoigne qu’il n’a perdu ny la Foy, ny 
les désirs de se voir baptisé, nous de¬ 
mande pardon de tout ce qu’il a fait, si 
toutefois on peut luy imputer quelque 
crime, où sa volonté n’a eu aucune part, 


et dans lesquels il a souffert plus qu’au¬ 
cun autre. Nous ne nous sommes pas 
résolus de rien précipiter en ce Ba- 
ptesme ; le temps nous donnera plus de 
connoissance. Nous espérons auec l’aide 
de Dieu, que tout reüssira à la confusion 
des Démons, et au bien de cette petite 
Eglise. 


CHAPITRE X. 

De la Mission de Sainct Iean Baptiste, 
aux Arendaenhronon. 

Dieu a tellement reüny le plus fort de 
Chrestiens qui sont en ce Païs dans les 
Missions de la Conception et de Sainct 
Ioseph, les deux parties les plus consi¬ 
dérables des Hurons, que neantmoins 
il se relrouue bon nombre tant deChre- 
sliens que de Catechumenes, ça et là 
dispersez en plusieurs autres endroits. 
Cela nous a obligez, quov que nous 
soyons au milieu d’vn Peuple sédentaire, 
d’y faire vne Mission Errante, qui eust 
le soin de cultiuer ces âmes, qui ont 
d’autant plus besoin de secours qu’elles 
se voyent priuées de l’exemple des 
autres Chrestiens. 

Le Pere Antoine Daniel et le Pere 
Ioseph Marie Chaumonot, ayans eu ce 
departement, ont demeuré tantost en 
vn bourg, tantost en vn autre, selon le 
trauail qu’ils y trouuoient ; toutefois 
leur plus long seiour ayant esté dans les 
Bourgs des Arendaenhronon, cette Mis¬ 
sion en a porté le nom. 

Auant que nous eussions la connois¬ 
sance de ces Peuples, telle que le temps 
nous l’a donnée, ne voyant aucun culte 
qu’ils rendissent à quelque fausse Diui- 
nité, nous jugions que leur conuersion 
en seroit d’autant plus facile ; puis que 
comme sur vne table rase, n’y ayant 
rien à effacer, on y pourroit sans rési¬ 
stance imprimer les idées d’vn vray 
Dieu, et les conduire au respect et à 
l’adoration qui luy est deiie par toute la 
Terre. Mais l’experience nous a fait voir 

qu’ils sont remplis de Superstitions dia¬ 
boliques, prenons leurs Songes pour 
leurs Diuinitez d’où dépend le bonheur 
de leur vie. Outre cela, nous voyons 
qu’ils reconnoissent des Génies plus 
puissans qui disposent des affaires pu¬ 
bliques, qui causent les Famines, qui 
ont le maniement des Guerres, et don¬ 
nent la Victoire à ceux qui se rendent 
plus souples à leurs volontez. 

Ce n’est pas seulement vne fausse 
opinion qui ait pris pied dans leur esprit, 
l’ayant receüe par tradition de leurs 
Ancestres ; mais souuent ces Démons 
ne se rendent que trop visibles, et se 
donnent en sorte à connoistre, qu’ils 
n’en peuuent douter. Ondoutaehte, 
qu'ils reconnoissent pour le Dieu de la 
Guerre, leur apparoist fort souuent ; 
mais comme il est terrible, ce n’est ja¬ 
mais qu’aucc effroy, empruntant quel¬ 
quefois le visage d’vn homme forcené 
de rage, d’autrefois d’vne femme qui 
n’a que des traits de fureur. 

Cet Hyuer, vn ieune homme enuiron 
de trente ans, vit entrer sur le soir vn 
spectre en sa Cabane, en forme d’vne 
Megere, armée de tisons et de flammes, 
qui s’escrioil qu’on le bruslast. Son 
esprit est troublé aux horribles regards 
de cette furie enragée ; il entre luy-même 
en fureur, se iette dans les feux qui 
estoient allumez ; et quoy qu’il se brû- 
last; il n’en ressent point la douleur. Il 
chante continuellement plusieurs iours, 
ou plustost il pousse sans cesse des hur- 
lemens terribles, sans toutefois perdre 
rien de sa voix. En fin on saisit cet 
homme forcené, on interroge ce Démon 
de fureur qui l’anime et qui le possédé. 
Il répond qu’il demande en offrande vne 
armure sauuage, qui le couure de pied 
en teste, vne enseigne de muzeau de 
loup, et quelque autre équipage de 
guerre. Ces choses n’ayant peu luy estre 
fournies, cette Megere apparoist pour la 
seconde fois, tenant par lescheueux vne 
teste effroyable, et criant que c’estoit la 
teste d’vn certain Capitaine Iroquois. 
En suite, il apperçoit la ceruelle d’vn 
homme, encore toute sanglante ; et en 
ce mesme temps il luy fut dit, que 
c’estoit la ceruelle d’vn autre de leurs 


Ennemis, qui toutes les années est la 
terreur de nos Durons. C’est ainsi que 
vous eussiez emporté les dépouilles de 
ces Capitaines Iroquois, et des troupes 
que cet Esté ils mettront en campagne, 
pour vous faire la guerre, s’écrie cette 
Furie. 

I’estois venue d’Onontaé (c’est vne 
Nation ennemie des Durons), mais puis 
qu’icy on me refuse les honneurs que 
i’attendois de receuoir, ie vay de ce pas 
à Agnée (c’esloit vne autre Nation Iro- 
quoise, la plus voysine de Kcbec), et là 
ie seray honorée. A ces mots ce Monstre 
disparut, et laissa l’épouuante et la 
crainte dans le cœur des Durons. 

Nous verrons cet Esté, si ces menaces 
auront eu quelque mauuais effet. Quoy 
qu’il en soit, il est asseuré que souuent 
les paroles de ces Démons se trouuent 
véritables. Puis que ie m’y voy engagé, 
en voicy vn exemple qui mérité de 
trouucr icy place. 

Vn certain, qui nous presse de le Ba¬ 
ptiser, n’estant encore âgé que de quinze 
à seize ans, s’estoit retiré dans les bois, 
pour s’y disposer par vn ieusne, à l’ap¬ 
parition de quelque Démon. Apres auoir 
ieusné seize iours, sans manger, mais 
beuuant seulement de l’eau, il entendit 
tout d’vn coup, cette voix qui venoit du 
Ciel : Prens le soin de cet homme, et 
qu’il mette fin à son ieusne. A mesme 
temps il apperçoit vn vieillard d’vne 
rare beauté, qui descendant du Ciel, s’ap¬ 
proche de luy, et l’enuisageant d’vn re¬ 
gard fauorable : Courage, luy dit-il, 
i’auray soin de ta vie, c’est vn bonheur 
pour toy de m’auoir pris pour Maistre : 
tous les Démons qui hantent ces con¬ 
trées n’auront pas le pouuoir de te 
nuire. Vn iour tu verras ta cheuclure 
blanche comme la mienne. Tu auras 
quatre enfans : les deux premiers et le 
dernier seront masles, et le troisième 
sera vne fille ; apres cela ta femme te 
tiendra lieu de sœur. Finissant ces pa¬ 
roles, il luy présente vn morceau de 
chair humaine toute crue. Ce ieune 
enfant en ayant horreur, destourne vn 
peu la teste : Mange donc de cecy, dit 
le vieillard, luy présentant vn morceau 
de graisse d’ours. L’ayant mangé, ce 

Demorf sc retire, remontant vers le Ciel, 
d’où il estoit venu. Du depuis il luy est 
souuent apparu et luy a promis assi¬ 
stance ; de ce qu’il luy auoit prédit, 
quasi le tout est arriué. Cet homme a 
eu quatre enfans, dont le troisième a 
esté vne fille ; apres cela vne certaine 
infirmité l’a obligé à la continence, 
que le Diable demandoil de luy. Du 
reste, il est de tres-bonne santé, et 
quoy qu’il approche de sa vieillesse, il a 
passé plusieurs maladies contagieuses 
sans en auoiresté atteint. Il a tousiours 
esté tres-heureux à la chasse : de sorte 
que lors qu’il estoit dans les bois, enten¬ 
dant quelque nombre de crysduCiel, ce 
luy estoientdes marques qu’il prendroit 
autant d’ours ; et d’autrefois voyant 
luy seul quantité de cerfs et de biches 
entrer en la Cabane, il en donnoit aduis 
aux autres, qui véritablement trouuoient 
le lendemain dedans leurs piégés le 
mesme nombre qu’il leur auoit dit. Il 
attribue ce grand bonheur qu’il a tou¬ 
jours eu dedans ses chasses, à ce mor¬ 
ceau de graisse d’ours que ce Démon 
luy auoit fait manger, et juge de là qu’il 
auroit eu vn pareil succez à la guerre, 
s’il eust mangé ce morceau de chair hu¬ 
maine qu’il refusa. 

Semblables choses sont si communes 
en ce Pais, que ce n’est pas inerueille 
que ces panures Barbares soient si for¬ 
tement attachez au seruice du Diable, 
qu’ils luy fassent des Sacrifices d’Ours, 
de Cerfs et de Chiens, qu’ils bruslent et 
consomment en son honneur. Mais s’il 
arriue quelquefois que scs promesses se 
trouuent véritables, le plus souuent 
aussi il les déçoit et les précipité tout à 
fait dans le malheur. 

Les Arendaenhronon l’éprouuerent 
l’Esté passé. Auant qu’ils allassent en 
guerre, le Diable leur auoit promis qu’ils 
auroient la victoire sur leurs Ennemis, 
en suite d’vne impudicité publique dont 
ils luy auoient fait hommage, et toute¬ 
fois ils y furent vaincus. Les Chefs de 
cette guerre infortunée estoient vn Ca¬ 
pitaine dont autrefois il a esté parlé, 
nommé Atironta, et vn sien frere Aèo- 
lahon, tous deux suffisamment instruits 
des choses de la Foy, et qui souuent 


nous auoient demandé le Baptesme ; 
mais parce qu’il leur manquoit encore 
quelque disposition necessaire pour cet 
effet, nous n’auions pû leur accorder. 
L’vn fut pris et bruslé par les Ennemis, 
et l’autre s’échappa. Nous espérons que 
le premier aura trouué miséricorde au¬ 
près de Dieu, au moins on nous a as- 
seuré qu’il eut recours à sa Bonté, lors 
qu’il se vid dans ce malheur. 

Celuy qui s’échappa de la meslée, a 
reconnu cette faueur venir du Ciel, dont 
il auoit imploré l’assistance auant que 
de combattre, et d’où il attendoit son 
plus puissant secours, ayant constam¬ 
ment refusé de rendre au Diable les 
hommages impudiques qu’auoient fait 
ceux qui demeurèrent eu ce rencontre. 
Auant que de partir, vn Démon luy 
estant apparu en songe, luy auoit fait 
cette menace: Tu te repentiras det’estre 
séparé de mov, ie te feray sentir les vé¬ 
ritables cruautez du feu des Iroquois, 
puis que la crainte d’vn feu imaginaire 
de l’Enfer te fait trembler et te fait 
quitter mon seruice. Mais Dieu qui ja¬ 
mais n’abandonne les siens, ny mesme 
les panures misérables qui mettent en 
luy leur confiance, ayant deliuré ce bon 
Catechumene, lors qu’il se voyoitàdeux 
doigts du malheur dont le Diable l’auoit 
menacé, luy a appris que tous les Dé¬ 
mons ne peuuent rien sur nostre vie, 
quand nous les méprisons pour honorer 
celuy qui seul au monde doit estre re¬ 
douté. 

\ne Grâce de Dieu bien receuë, en 
attire beaucoup d’autres apres soy. Ce 
Guerrier estant de retour, se met en si 
bon estât, que nous ne puînés pas luy re¬ 
fuser le sainct Baptesme. On luy donne 
le nom de Iean Baptiste, pource qu’il 
estoit le premier Adulte de la Mission 
dediée à ce Sainct qui eust esté admis 
en l’Eglise en estât de santé. 

C’est la coustume en ce Pais d’inuiter 
au festin ses amis et tous les principaux 
du Bourg, lorsque quelqu’vn veut témoi¬ 
gner au Public quelque grande ioye ou 
tristesse ; la compagnie des Conuiez est 
quelquefois de deux, trois et quatre 
cens. Ce Néophyte n’est pas si tost 
Chrestien, qu’il veut publiquement se 

faire reconnoistrc pour tel : il préparé 
vn festin magnifique à leur mode. Tout 
le monde estant assemblé : Mes Cama¬ 
rades, leur dit-il, ie ne suis plus ce que 
vous estes, et ce qu’autrefois i’ay esté, 
vn esclaue des Songes et des Diables 
que vous honorez. le quitte leur seruice, 
i’abandonne leurs pernicieuses ceremo¬ 
nies, ie me séparé entièrement d’anec 
vous, m’estant donné à vn plus puissant 
Maistre. Vous sçaurez maintenant que 
ie suis baptisé, et que ie ne rougiray 
iamais d’estre appellé Chrestien. l’ad¬ 
mire vos courages, d’estre sans crainte 
et de ne point trembler de peur, aux 
nouuelles qu’on nous apporte de ces 
feux Eternels, qui bruslent à iamais au 
centre de la Terre ceux qui durant leur 
vie n’ont pas adoré cet Esprit Tout-puis¬ 
sant, qui d’vn mot a créé et la Terre et 
les Cieux. Pour moy ie confesse ma 
lascheté : ces nouuelles m’ont d’abord 
fait trembler, et l’horreur qui me saisit 
lors que i’y pense, m’a fait à juste rai¬ 
son prendre la resolution d’euiter ce 
malheur, maintenant qu’il est en mon 
pouuoir. Si vous craignez autant que 
moy le feu des Iroquois, excusez-moy, 
pardonnez à ma lascheté, si ie crains 
mille fois dauantage le feu d’Enfer, qui 
est cent-mille fois plus dangereux et 
plus cuisant. Non, non, mes Freres, ie 
n’ay plus de courage, quand on viendra 
m’inuiter au péché, ie trembleray de 
peur et d’apprehension, en cela ie vous 
laisseray tout seuls dans le péril ; mais 
s’il faut attaquer l’Ennemy, s’il faut 
venger la mort de nos parens, s’il faut 
defendre le Pais, ie vous tiendray fidele 
compagnie, ie ne fuyray pas le danger, 
et i’espere que le courage ne me man¬ 
quera pas à l’occasion. 

Depuis ce temps là, ce nouueau Chre¬ 
stien a eu des attaques bien fortes. 
Soutient on a tasché de l’engager dans 
les superstitions du Pais, et tousiours il 
a résisté, iusque là mesme qù’vn sien 
fils estant tombé malade, et luy iamais 
n’ayant voulu permettre qu’en sa Ca¬ 
bane on eust recours à ces remedes 
diaboliques, sa femme l’a abandonné, 
luy a enleué cet enfant, et a pris vn 
autre mary. Sa chasteté n’a pas eu de 


moindres assauts. En vn Pais où les 
femmes et les filles n’ont rien qui les 
retiennent, où la pudeur que la nature a 
donnée pour defense à leur sexe, passe 
pour vn opprobre, où par honneur 
elles sont obligées de se deshonorer, il 
est bien difficile à vn ieune homme qui 
toute sa vie s’y est veu engagé, de parer 
à ces coups, lors qu’il veut faire vue re¬ 
traite. Mais la crainte de Dieu a esté 
toute sa defense. En vain on l’a solli¬ 
cité: il a refusé des presens, et a tremblé 
de peur, selon qu’il auoit dit, lors qu’il 
s’est veu fuyant le danger de perdre ce 
que la seule Foy luy auoit appris de 
chérir plus que le plaisir et la vie. le 
marche par le Bourg, a-t-il dit quel¬ 
quefois parlant mesme à des Infidèles, 
comme sur vue terre ennemie: ie crains 
le rencontre des femmes, comme celle 
d’vn Iroquois ; encore vn Ennemy me 
fait-il moins de peur, car ie l’enuisage 
auec asseurance ; mais ie n’ose leuer la 
veuë, lors qu’vne Femme vient a moy. 

En ce Pais, il n’en va pas des Noms 
affectez aux Familles, de mesme qu’en 
Europe : les enfans ne portent pas le 
nom du Pere, et n’y en a aucun qui soit 
commun à toute la Famille, chacun a le 
sien different; en telle sorte neantmoins 
que s’il se peut faire, iamais aucun Nom 
ne se perd ; ains quand quelqu’vn de la 
Famille est mort, tous les parens s’as¬ 
semblent et deliberent ensemble lequel 
d’entr’eux portera le nom du deffunct, 
donnant le sien à quelque autre parent. 
Celuy qui prend vn nouueau nom, entre 
aussi dans les charges qui y sont an¬ 
nexées, et ainsi il est Capitaine, si le 
defunct l’cstoit. Cela fait, ils retiennent 
leurs larmes, ils cessent de pleurer le 
mort, et le mettent en cette sorte au 
nombre des viuans, disans qu’il est re- 
suscité et a pris vie en la personne de 
celuy qui a receu son nom, et l’a rendu 
immortel. De là se fait que iamais vn 
Capitaine n’a d’autre nom, que son pré¬ 
décesseur, ainsi qu’aulrefois dans l’E¬ 
gypte, tous les Rois portoient le nom de 
Ptolemée. 

Cette élection donc- des Capitaines, 
ou comme parlent les Hurons, la ré¬ 
surrection des defuncts, ne se faisant 

qu’auec pompe et éclat, lors qu’il fallut 
resusciter le frere de ce uouueau Chre- 
slien, c’est à dire, lors qu’il fallut créer 
vn nouueau Capitaine, on conuoqua tous 
les principaux du Pais, et nous y fusmes 
inuitez, comme à vne ceremonie où les 
François auoient vne grande part, puis 
qu’il estoit question de faire reuiure le 
nom d’Atironta, celuy qui autrefois le 
premier des Ilurons auoit descendu à 
Kebec, et lié amitié auec les François. 
Les Nations estans assemblées, on nous 
défera cet honneur, de choisir qui nous 
voudrions, pour prendre et ce nom et la 
charge de Capitaine. Nous renuoyûmes 
ce choix à la discrétion et prudence des 
Parents. Nous jettons donc les yeux sur 
vn tel, dirent-ils, nous monstrans lean 
Baptiste, et ne desirons point que son 
nom soit dauantage d’Aëoptahon, mais i 
Atironta, puis qu’il le resuscite. 

Cela fait, chaque Nation fit ses pre- 
sens, qui, selon la coustume sont diuer- 
sement qualifiez. Les vns faisans leur 
don, disent qu’ils prennent le bras du 
defuncl pour le retirer du tombeau ; 
les autres, qu’ils soustiennent sa teste, 
crainte qu’il ne retombe. Vn autre, fai¬ 
sant tousionrs quelque nouueau présent, 
adioûlera d’abondant, qu’il luy donne 
des armes pour repousser les Ennemis. 
Et moy dira vn quatrième, j’alfermis la 
Terre sous luy, à ce que pendant son 
régné elle soit inébranlable. lie nostre 
part, nous fismes trois presens, et pro¬ 
duisons le plus considérable : Ce pré¬ 
sent, dismes-nous, est pour rendre la 
Voix au defunct, mais vne Voix qui ne 
soit plus l’instrument des Démons à pro¬ 
clamer et commander des Ceremonies 
defenduës, ie dis vne Voix digne d’vn 
Chrestien, qui aime et encourage tout 
le monde à . la defense du Pais, à la de¬ 
struction de l’Impiété et à la publication 
du saiucl Euangile. A ces mots toute 
l’assistance répondit: Ao ! qui chez eux 
est la marque d’vn sentiment d’appro¬ 
bation. Dieu benisse ce nouueau Capi¬ 
taine Chrestien, et luy donne la grâce 
de faire tout le bien dont il est capable. 

Quelques autres ont esté baptisez en 
estât de santé ; mais nous n’y allons 
qu’auec choix, iugeant que nous deuons 


dans ces commencemens estre plus re- 
seruez à les admettre dedans l’Eglise, 
afin qu’elle en soit plus saincte. 

Entre les autres Bourgs de cette Mis¬ 
sion, celuy de sainct Michel paroissoit 
en ces commencemens tout remply d’e- 
sperances ; la pluspart se faisoient in¬ 
struire, et il sembloit que la Semence 
qu’on jettoit lors dans ces cœurs y auoit 
pris quelque racine. Mais le Diable y 
ayant sursemé son yvroye, ie veux dire, 
que plusieurs ayans receu en songe 
commandement de leur Démon, d’auoir 
recours aux superstitions anciennes du 
Païs, s’ils voulaient éuiter les malheurs 
dont on les menaçoit, tout ce bon grain 
fut bien tost estouffé ; au moins le peu 
qui a resté, n’a pas eu cette vigueur que 
nous souhaitons en tous ceux qui pas- 
i sent en nostre estime pour solides Chre- 
stiens. Volontiers ils croyoient en Dieu, 
pourueu que le Diable les asseurast que 
Dieu dist vray. le suis tout disposé à 
embrasser la Foy et me faire Chrestien, 
quelque horreur que i’en ave, nous 
disoit vn de ces pauures esclaues de 
Satan, pourueu que mon Songe me le 
commande. En effet, rien ne leur 
semble difficile quand il faut obeïr au 
Songe. 

le pourrais dire en vérité, que le 
Songe est en effet le Dieu de ces pauures 
Infidèles, puis que c’est luy qui com¬ 
mande dans le Païs, que luy seul s’y fait 
obeïr, et qu’il y est par tout honoré ; et 
que s’ils ont des craintes, des espé¬ 
rances, des désirs, des passions et des 
amours, quasi le tout se fait en suite 
de leurs Songes. Vn certain auoit songé, 
au plus profond de son sommeil, que les 
Iroquois l’auoient pris et le brusloient 
comme vn Captif. Il n’est pas si tost 
resueillé, qu’on tient Conseil sur cette 
allaire. 11 faut, dit-on, essuyer le mal¬ 
heur de ce Songe. Incontinent les Capi¬ 
taines font allumer douze ou' treize feux 
dans le lieu où ils auoient coustume de 
brasier leurs Ennemis : chacun s’arme 
de tisons et de torches enflammées ; on 
brusle ce Captif de Songe, il crie comme 
vn enragé ; lors qu’il éuite vn feu, il re¬ 
tombe tout incontinent dans vn autre. 
11 fait de la sorte trois fois le tour dans 

la Cabane, et lors qu’il passe ainsi tout 
nud comme la main, chacun luy applique 
ses flambeaux allumez, en luy disant : 
Courage, mon Frere, c’est de cette façon 
que nous auons pitié de toy. Pour con¬ 
clusion, on luy ouure vne issue alin qu’il 
sorte de la captiuité. En sortant il se 
saisit d’vn chien qu’on luy tcnoit tout 
préparé, il le charge à l’instant sur ses 
espaules et le porte par les Cabanes 
comme vne victime sacrée, dont il fait 
vne offrande publique au Démon de la 
guerre, le priant qu’il agrée cette feinte, 
au lieu de la vérité de son Songe ; et 
afin que ce Sacrifice soit entièrement 
consommé, on assomme ce chien, on le 
grille et on le rostit dedans les flammes, 
et apres toutes ces choses, on le mange 
dans vu festin public, en la mesme 
façon qu’ils ont coustume de manger 
leurs Captifs. 

A peine auroy-je peu le croire, si ie 
ne l’auois veu de mes yeux, quoy que 
ie sceusse bien que le Diable est vn 
inaistre cruel, et qui mesme n’épargne 
pas dés cette vie, ceux qu’il tient sous 
sa seruitude. Mais ce qui est de plus 
déplorable en ces pauures gens, est 
qu’ils chérissent cette malheureuse ca¬ 
ptiuité, encore qu’ils sentent et voyent 
leur misere pour la pluspart, et qu’ils 
soient contraints d’auoüereux-mesmes, 
que le joug de la Foy n’est que douceur 
pour ceux qui l’embrassent. Ils en ont 
maintenant des exemples deuant leurs 
yeux si manifestes, qu’ils ont esté con¬ 
traints d’en rendre à Dieu la gloire, sans 
toutefois luy rendre les véritables hom¬ 
mages qu’ils voyent luy estre deus. 

L’Esté dernier, quelques guerriers du 
mesme Bourg de sainct Michel, s’en re- 
tournans des terres Ennemies, se virent 
accueillis d’vn orage extrêmement fu¬ 
rieux, au milieu d’vn grand lac d’enuiron 
vingt lieues de largeur, qu’ils ne pen- 
soient plus qu’à la mort, leurs petits 
Canots faits d’écorces, n’estans pas pour 
résister dans ces tempestes. Ils chantent 
tous vne chanson lugubre, comme ils 
ont accoustumé de faire en guerre lors 
qu’ils sont dans le desespoir de la vie ; 
et cependant les vagues les surmontans, 
leur Canot se remplit, et ils attendent à 


chaque moment de se voir submergez ; 
les Démons qu’ils auoient inuoqués à 
leur aide, ne leur prestans pour lors au¬ 
cun secours. Yn seid Chrestien estoil de 
celte compagnie : Mes Camarades, leur 
dit-il, vos voix se noyent dans ces 
orages, elles ne vont pas jusques aux 
Enfers, où bruslent ces malheureux Dé¬ 
mons qu’en vain vous appeliez, qui ne 
vous peuuent entendre t pour moy, 
i’auray recours à mon Dieu, car ie sçay 
bien qu’il est par tout, etqu’assurément 
il écoutera ma Priere ; et s’il veut, il 
nous fera miséricorde, quoy que vous 
l’ayez offensé. Il dit à celuy qui estoit 
assis au gouuernail, qu’il cede pour vn 
temps aux vagues, afin que luy qui estoit 
au deuant du Canot, eust moyen de 
prier Dieu d’vn esprit plus rassis, n’ayant 
pas à parer aux flots, qui sans relâche 
les battaient. Il n’a pas si tost finy sa 
Priere, et fait vn vœu à Dieu où sa de- 
uotion le porta sans presqu’il y eust 
pensé, que le Canot se trouue en repos, 
que les vagues s’appaisent, et que l’en¬ 
droit par où ils passent se rencontre 
aussi vny qu’vue glace, quoy que de part 
et d’autre le vent continuast tousiours 
dans sa fureur, et qu’il y eust de la tem- 
peste assez pour abysmer mille Canots 
s’ils y auoient esté. 

Les Infidèles adorent au mesme mo¬ 
ment ce grand Dieu des mers et des 
vents ; et depuis fort souuent ils ont 
rendu auec admiration témoignage à la 
vérité, confessans ingenuement qu’ils 
deuoienl leur vie à la Priere de ce bon 
Chrestien, nommé lean Armand An- 
deoüarahen. C’est vn jeune homme qui 
ayant demeuré deux ans au Séminaire 
des Ilurons, qu’autrefois nous auions à 
Kebec, apres y auoir esté baptisé, re¬ 
monta icy haut, plein de zele et de Foy, 
il y a enuiron quatre ans ; et depuis ce 
temps là, quoy qu’il ait tousiours vescu 
parmy les Infidèles, dans vn âge assez 
sujet aux débauches et à l’inconstance, 
jamais neanlmoins sa Foy n’a pu estre 
ébranlée, et par tout où il s’est trouué, 
il a tenu à tres-grande gloire et honneur 
d’estre reconneu pour Chrestien. 

Vne autrefois étant en guerre échauffé 
au combat, il s’enfonça si auantdans les 

dards et les flèches des Ennemis, qu’il 
fut abandonné des siens dans le plus 
fort de la meslée : ce fut alors qu’il se 
recommanda plus particulièrement à 
Dieu. Il sentit pour lors v.n secours si 
présent, que du depuis, appuyé sur celte 
mesme confiance, il est tousiours le pre¬ 
mier et le plus auant dans les périls, et 
jamais ne pâlit, pour quelque danger 
qu’il enûisage. le voyois, disoit-il, com¬ 
me vne gresle de flèches venir fondre 
sur moy, ie n’auois point d’autre bou¬ 
clier pour les arrester, que la croyance 
seule que Dieu disposant de ma vie, il en 
feroit selon sa volonté. Chose étrange ! 
les flèches s’écartoient à mes deux 
costez, ainsi, disoit-il, que fait l’eau lors 
qu’elle rencontre la pointe d’vn vais¬ 
seau qui va contre marée. En effet, ses. 
compagnons qui le tenoient pour mort, 
furent tout étonnez de voir qu’il s’estoit 
retiré d’vne si furieuse décharge sans 
aucune blessure. 


CHAPITRE xi. 

Diuerses choses qui nont pû estre rap¬ 
portées aux Chapitres precedens. 

Pour satisfaire au -désir de quelques 
personnnes qui nous ont demandé quel¬ 
que ohseruation des Eclypses que nous 
remarquerions en ce Pais, en voicy vne 
de lune fort remarquable, qui nous appa¬ 
rut le soir du quatorzième d’Auril de 
cette présenté Année 1642. Le commen¬ 
cement ne nous pût estre asseuré, à 
cause que la Lune, qui alors se leuoit, 
estoit encore cachée des bois. La fin de 
l’Eclypse fut à dix heures Iniict ou neuf 
minutes. Et ainsi, suiuaut le calcul de 
Noël Duret, qui a supputé cette Eclypse 
dans ses Ephemerides, pour leMeredicn 
de Paris, nous sommes distans de Paris, 
de cinq heures et demy quart. Car il 
met la fin de cette Eclypse, à l’esgard 
de Paris, le quinziéme d’Auril, à trois 
heures et vn quart. 

L’an passé, nous auions fait Mission 


la Nouuelle 

aux Kionontatehronon ou Nation du 
petun, et mesme nous auions poussé 
iusqu’aux Attioüendaronk, appellés Na¬ 
tion Neutre. Mais apres auoir considéré 
combien grand estoit l’obstacle au des¬ 
sein que nous auions, de la publication 
et progrez de l’Euangile en ces contrées, 
les calomnies que les Barbares qui sont 
plus proches de nous, semoient et fai-- 
soient courir par tout de nos personnes 
et de nos fonctions, nous auons iugéplus 
à propos pour le présent, de rallier nos 
forces, et ne pas estendre nos trauaux 
à ces Nations plus esloignées, eu égard 
particulièrement au petit nombre d'Ou- 
u ri ers, que celles qui nous sont plus 
voysines ne soient gaignées, au moins 
pour la plus part, et ne se soient ren- 
dües aux verilez que nous venons leur 
annoncer. L’experience semble nous 
faire voir, que cette voye est la meil¬ 
leure et la plus auantageuse à la con- 
uersion de ces Peuples, qui sans doute 
se réduiront facilement les vns apres les 
autres, lors que ceux auprès desquels 
nous trauaillons, s’estans faits bons 
Chrestiens, prescheront plus fortement 
que nous, et de parole et encore plus 
efficacement par leurs exemples. 

Nous n’auons laissé de faire quelques 
voyages à la mission des Apostres, 
n’ayans pas peu ny deu entièrement 
abandonner quelques Chrestiens, que 
Dieu nous y auoit donnés. La Foy a de 
grands effets dans les cœurs, et des 
attraits mille fois plus puissans, que 
toutes les douceurs et les charmes de la 
nature. Quelques-vns de ces pauures 
Chrestiens, s’estans retirez en ce Pais, 
et approchez de nous, bénissent Dieu 
chaque iour, de se voir, disent-ils, moins 
éloignez du Paradis, estans moins éloi¬ 
gnez de ceux qui leur ont ouuert ce che¬ 
min. Quelques autres, qui sont restez, 
nous viennent quelquefois voir ; et nous 
aussi de fois à autres auons pris le 
temps de les visiter. Le Pere Charles 
Garnier et le Pere Pierre Pijart ont fait 
ces courses si à propos pour quelques 
âmes qui n’attendoient que leur venue 
pour s’enuoler au Ciel, qu’il eust semblé 
que leur voyage eust esté à dessein pour 
les Baptiser, quoy que ce ne fust qu’vn 

hazard, si toutefois il y a du hazard 
dans cette Prouidence éternelle, qui va 
disposant nos pensées, nos desseins, nos 
voyages et tous nos mouuemens, pour 
le salut de ses Esleus. 

En l’vne de ces courses, on fit ren¬ 
contre de quelques Capitaines de la 
Nation Neutre, ou Mission des Anges, 
qui nous inuiterent à les retourner voir. 
Mais outre l’absence du Pere lean de 
Brebeuf, qui ayant eu cette mission pour 
son partage, estoit à Kebec, où le cours 
de nos affaires nous auoit obligés de 
l’enuoyer, il semble que trauaillant plus 
fortement à la conuersion des Huions, 
nous auançons en mesme temps la cou- 
uersion des autres ; et ainsi nous atten¬ 
drons le temps et les moments du Ciel, 
pour entreprendre ces voyages, et sur 
tout, le renfort d’Ouuriers. 

le ne puis icy retenir ma plume, et il 
faut que mon cœur se descharge sur ce 
papier. Les senti mens de compassion 
que i’ay pour tous ces pauurcs Peuples 
qui sont à l’entour de nous, qui ont des 
âmes aussi précieuses aux yeux du Fils 
de Dieu, que celles qui liront cette Re¬ 
lation, au moins luy ont-elles autant 
coûté, et son Sang et sa vie ; la néces¬ 
sité que ie voy d’vn présent et puissant 
secours, pour coopérer à leur Salut, 
auec les Anges Tutélaires de ces Con¬ 
trées ; l’esprit de Dieu et la fidelité à 
ses Grâces dont nous sommes témoins 
en la plus part de ceux que le sainet 
Esprit a vne fois touchez ; les espé¬ 
rances plus grande que jamais, que tous 
tant que nous sommes icy auons con- 
ceuës depuis vn An, que le temps est 
venu que la Gloire de Dieu apparoistra 
dans ce Nouueau Monde : tout cela fait 
que nous crions à l’aide, que nous de¬ 
mandons assistance. Ce n’est pas pour 
le temporel, car ce n’est pas à nous de 
pouruoir en ce point, mais à celuy qui 
nous employé, qui y a engagé la vérité 
de sa parole. Nous auons grand besoin 
d’Ouuriers. Ce sont ceux-là que nous 
appelions à noslre secours, ce sont là 
les plus riches presens que nous atten¬ 
dons de la France. Qui que ce soit qui 
se sente appellé du Ciel, quelques avan¬ 
tages qu’il puisse auoir, soit de Nature, 


soit de Grâce, ie le puis asseurer qu’il 
trouuera icy de l’employ plus qu’il 
n’aura de vie, et que plus il aura quitté 
dans le désir de ne trouuer icy que des 
croix et des peines, plus il bénira Dieu 
de l’auoir amené en vn Pais aussi abon¬ 
dant dans les consolations du Ciel, qu’il 
est stérile pour les biens de la terre. 

Aimer Dieu, faire beaucoup, bien 
souffrir, et s’estimer au bout fort ifiu- 
tile, ie croy que ce sont les quatre Ele- 
mens pour faire vn bon Ouurier des 
Durons, et ce sont ces gens là que nous 
appelions au secours : car il est vray 
qu’il se trouue des difficultez quasi in¬ 
surmontables pour la Conuersion de ces 
Peuples. 

Estre Capitaine parmy eux, et estre 
Chrestien, c’est ioindre le feu et l’eau, 
tout l’employ des Capitaines n’estant 
quasi que d’obeir au Diable, de présider 
à des Ceremonies d’Énfer, d’exhorter 
la jeunesse à des danses, des festins, 
des nudilez et à des impudicitez tres- 
infames. 

Estre Chrestien, et se condamner à 
mourir sans se defendre contre les ma¬ 
ladies, il semble que ce soit le mesme, 
tous leurs remedes estans ou véritables 
sortilèges, ou tellement remplis de su¬ 
perstitions défendues, qu’ils ne peuuent 
presque se guérir, qu’en commettant 
vn crime. 

L’esperance qu’ils ont dans leurs 
chasses, leurs pesches, et leurs traites 
auec les Nations estrangeres, n’est fon¬ 
dée le plus souuent que sur des sorts et 
characteres ; tellement qu’ils se per¬ 
suadent qu’en embrassant la Foy, ils se 
condamneront à jamais de ne s’y voir 
heureux. 

La plus part des Festins, qui sont la 
douceur du Pais, sont autant de sacri¬ 
fices au Diable, ou bien seront meslez de 
quelque autre impiété. Il faut vne Foy 
bien viue pour s’en bannir soy-mesme, 
et se résoudre à jeusner vne bonne partie 
de l’Année plus estroitement qu’au pain 
et à l’eau : car hors de ces Festins, leur 
ordinaire n’est souuent que du bled 
rosty dans les cendres, ou réduit en 
farine detrempée dans l’eau. 

La licence dans les Mariages est si 

grande, et la liberté de se quitter dés la 
moindre occasion tellement receuë pour 
Loy fondamentale de ces Peuples, que 
quelque Chreslien que ce soit, pour lors 
mesme qu’il se marie, s’expose à vn 
danger de se voir le lendemain de ses 
Nopces, obligé de garder tout le reste de 
la vie la continence. Que fera donc vn 
ieune homme Chrestien, si le mesme 
jour de ses Nopces, sa femme abandon¬ 
nant la Foy, rompt aussi par mesme 
moyen ce lien sacré? Elle prendra aussi 
lost party ailleurs ; et deust-il brusler 
mille et mille fois, il faudra qu’il vieil¬ 
lisse vierge, sans jamais en auoir fait 
vœu. L’Eglise n’a point icy de glaiue ; 
vue femme qui l’auroit fait ainsi, n’en 
seroit point blâmée parmy les Infidèles. 
Nous auons esté plusieurs fois dedans 
ces craintes, et auons admiré la resolu¬ 
tion tout à fait genereuse et tout à fait 
saincte de quelques-vns qui se voyoient 
à la veille de cette misere ; mais le bon 
Dieu a arresté ces coups, et a beny ius- 
qu’à maintenant la charité de ceux qui 
ont voulu contribuer par leurs Au- 
mosnes, à l’affermissement des Mariages 
des Chrestiens. Nous craignons plus 
pour l’aduenir : car nous voyons bien 
que nos soins, nos aumosnes, et tous 
les secours que nous pouuons esperer 
de la terre, ne peuuent pas arrester ce 
malheur, si le Ciel ne lie luy-mesme et 
les cœurs et les affections. A cet effet, 
nous auons fait vn vœu à Dieu en l’hon¬ 
neur de sainct Ioseph, Patron de ce Pais. 

En fin il se trouue des cœurs telle¬ 
ment endurcis dans leur impiété, que ne 
pouuans pas résister à la vérité qu’ils 
reconnoissent, au lieu de se sousmettre 
à Dieu, ils entrent dans des rages, et re¬ 
fusent d’escouter ce qu’ils voudroient 
bien ne pas craindre. 

Si tu veux me parler de l’Enfer, 
disent-ils quelquefois, sors prompte¬ 
ment de ma Cabane : ces pensées trou¬ 
blent mon repos, et m’inquiettent dans 
mes plaisirs. le voy bien qu’il y a vn 
Dieu, dira quelqu’autre, mais ie ne puis 
souffrir qu’il punisse nos crimes. Yn 
certain se voyant vn iour trop pressé, 
disoit à celuy qui le venoit instruire : le 
suis content d’estre damné ; en luy 


portant vn coup de Cousteau, qui toute¬ 
fois ne luy déchira que la sotane. Envn 
autre Bourg, vne femme qui ne vouloit 
pas écouter la parole de Dieu, s’estant 
bouché les oreilles, ietta des cendres 
toutes rouges, au visage d’vn de nos 
Peres qui parlôit à elle, s’écriant qu’elle 
deuenoit folle, quand elle entendoit ses 
discours. Non, disoit vn impie que ses 
parens auoient saisi lors qu’il vouloit 
tuer vn de nos Peres qui estoit allé 
dans sa Cabane pour confesser vne ma¬ 
lade, non, disoit-il, ie ne veux pas en¬ 
tendre ce qu’ils nous preschent de l’En¬ 
fer. Ce sont des imposteurs, qui n’ayant 
point en ce Pais d’autre defense, que la 
crainte d’vn feu imaginaire de l’Enfer, 
nous intimident de ces peines pour con- 
seruer leur vie, et arrester le coup que 
déjà nous deurions auoir fait, si nous 
auions quelque resolution. 

Sans doute ces oppositions sont bien 
grandes à la grâce du Christianisme ; et 
de cœurs rebelles iusqu’à ce point au 
sainct Esprit, en faire des Fideles, des 
Saincts, et si besoin est des Martyrs, 
c’est vn ouurage qui surpasse nos forces. 
Mais tout cela n’est rien à Dieu : le Ciel 
est plus remply de Criminels, que d’In- 
nocens. Si autrefois d’vne eau infecte 
et d’vn bourbier puant, on a tiré des 
flammes pures pour consommer les Sa¬ 
crifices, la main de Dieu n’est en rien 
raccourcie depuis ce temps là. Il vaincra 
cette dureté : sa Bonté est plus grande 
que nos malices ; et si ce Peuple est 
misérable, où fera-t-il paroistre dauan- 
tage ses Miséricordes ? 

Nous auons maintenant des Chrestiens 
disposez à mourir pour la Foy, qu’autre- 
lois ils auoient en horreur. La pureté a 
trouué place dans leurs cœurs ; ils ont 
plus d’amour pour le Ciel, que jamais ils 
n’en ont eu pour les biens de la terre ; 
en vn mot, où le péché a plus esté dans 
son régné, la Grâce y est plus abondante. 
Pourquoy n’espererons - nous pas le 
mesme de ceux qui restent à conuertir ? 
Si ce n’est que les faueurs du Ciel soient 
espuisées, ou que le Sang de Iesys- 
Curist n’ait pas mérité dauantage. 

Non, disoit vn Huron Chrestien, par¬ 
lant aux Infidèles, tout ce Pais se verra 

quelque iour conuerty. Tous ceux qui 
s’y opposent, se Irouueront alors trop 
foibles : car ils portent la parole du 
Diable, et nous celle de Dieu. Qui le doit 
donc emporter des deux ? 

Vne Femme priant vu iour vn de 
nos Pcres de la venir instruire, disant 
qu’elle estoit résolue de croyre : Cela 
n’est pas possible, adioûta son Mary : tu 
es d’vne humeur si faschcuse, que per¬ 
sonne ne la peut supporter. La Foy me 
changera, repartit cette panure Femme : 
ils appriuoisent bien leurs chiens; quand 
ils m’auront bien instruite, ils viendront 
à bout de moy. 

En effet l’experience nous fait voir 
que la grâce du Baptesme opéré puis¬ 
samment dans vn cœur. La nuict auant 
que d’estre baptisé, disoit vn certain 
Néophyte, ie n’en peus pas dormir de 
iove. le passay tout ce temps à me ré¬ 
soudre deuant Dieu, de tout abandonner 
ce qu’il nous a deffendu. le me sentois 
assez de forces et de courage pour toutes 
les autres choses, les Femmes seules 
me faisoient peur : il me sembloit voir 
des visages auprès de moy qui me fai¬ 
soient trembler ; mais enfin ie me con- 
fiay que Dieu me changeroit dans le 
Baptesme, et ie n’ay pas esté trompé, 
car jamais depuis vne femme ne s’est 
adressée à moy pour la seconde fois. 

Yne Chrestienne se voyant malade, 
auec son petit enfant, qui ne sueçoil plus 
que du laict contagieux au lieu de bonne 
nourriture : Auant que d’estre baptisée, 
disoil-elle, ie me fusse affligée dans mon 
mal ; mais depuis que la Foy m’a fait 
reconnoistre que cette vie n’est rien, ie 
laisse faire à Dieu ; si c’est sa volonté, ie 
suis contente de mourir. le ne demande 
la santé ny pour moy ny pour mon en¬ 
fant; mon esprit est maintenant tout en 
repos, car Dieu sçait bien ce qui m’est 
necessaire. 

Yne fille de quinze à seize ans, apres 
anoir esté trois iours entiers dans les 
douleurs d’vn mal de costé, estant in¬ 
terrogée si quelquefois elle n’auoit point 
témoigné ou conceu quelque impatience 
dans la force de son mal : Nenny, ré¬ 
pondit-elle, tant s’en faut : ie priois 
Dieu que la douleur continuast, si c’estoit 


sa volonté : par ce que durant ce temps 
là i’auois plus de plaisir dans les pensées 
du Paradis, et ne songeois quasi à autre 
chose. I’ay appris par occasion, que 
cette mesme Fille, le iour qu’on mas¬ 
sacra' feu Joseph Chihoatenhoüa son 
oncle, qui luy tenoit lieu de pere et de 
mere, à la première nouucllc qu’elle 
en eut, ne pouuant arrester ny ses cris 
ny ses larmes, ny contenir ses mains 
qu’elle ne s’arrachast les cheucux, n’a¬ 
uoit point toutefois en bouche d’autres 
paroles que celle-cy : Non, ie ne lairray 
point pour cela de croire. Mon Dieu, 
ayez pitié de moy; qu’on nous massacre 
tous et qu’on me tué moy-mesme, ja¬ 
mais ie ne vous abandonneray. 

Charles Tsondatsaa, dont il a esté 
parlé cy-dessus, instruisant vn iour 
quelques Infidèles, des auantages de 
nostre Foy, apres auoir long-temps 
parlé de la Bonté et de la Puissance de 
Dieu, s’adressa au plus considérable de 
l’Assemblée : Si, disoit-il, ie te donnois 
la disposition de moy-mesme, aurois tu 
bien le courage de me ietter dans les 
dangers, preuoyant mon malheur? Tous 
les Chrestiens, adiousla-t-il en suite, 
disent à Dieu tous les iours dedans leurs 
Prières, qu’il dispose et de leur âme et 
de leur vie, selon sa volonté : est-il 
pour nous trahir, luy qui n’a pas vn 
cœur estroit comme le tien ? Il nous 
protégé et nous conscrue, car il a de 
l’amour pour ceux qui le craignent. Que 
quelque affliction nous arriue, dit-il 
encore, ne croyez pas vous autres Infi¬ 
dèles, qu’il nous ait oubliés : il nous 
ayme en nous affligeant ; car au lieu 
d’vn feu éternel que nos pechez ont jus¬ 
tement mérité, il se contente d’vne 
peine, qui quelque grande qu’elle pa¬ 
roisse, est tousiours très-petite, puis 
qu’elle trouue fin auec nostre vie. 

Quoy qu’il m’arriue, continuez toù- 
jours dans la Foy, disoit vn iour le 
mesme à toute sa Famille, lors qu’il 
partit pour marcher en guerre il n’y a 
pas vn mois : nous ne deuons pas croire 
en intention de iamais ne mourir, mais 
pour resusciter vn iour à la gloire Eter¬ 
nelle. 

Si ie suis pris des Ennemis, et si ie 

suis bruslé, disoit-il en continuant, à vn 
de nos Pères, tu prieras Dieu pour moy ; 
et ie luy offriray mes tourmens, afin 
qu’il recompense ta charité. 

Ces bons sentimens sont dignes d’vn 
Chrestien. Mais si Dieu l'ait louer son 
Soleil autant pour les Impies comme 
pour les iustes, il fait aussi par mesme 
moyen sentir les effets de sa Grâce et 
de sa Bonté au cœur mesme des plus. 
Infidèles. 

Deux ieunes hommes du Bourg de 
Sainct Iosepli, ayans esté pris Captifs en 
guerre par les Iroquois, auoient déjà 
perdu toute esperance de la vie, dans 
l’attente des mesmes cruautez dont ils 
auoient veu tourmenter leurs autres 
Compagnons de malheur. Déjà les ongles 
leur auoient esté arrachez, et quelques 
doigts coupez ; on leur auoit grillé les 
jambes et les bras, et fait vomir le sang 
à force de coups de baston qu’on leur 
auoit donnés sur les reins et sur l’esto- 
mach % , lors qu’ils trouuerent moyen de 
s’échapper durant la nuict. Mais fuyant 
vne mort, ils en trouuoient vne plus 
longue, portons outre la crainte, vn en- 
nenay domestique auec eux, vne faim 
enragée qui iour et nuict les tourmen- 
loit. Au bout de trois iours ils se vovent 

J 

réduits dans le desespoir. Ce fut alors 
qu’vu d’eux commença à songer à nous. 
Camarade, dit-il à l’autre, les François 
sont des gens qui ne perdent iamais 
esperance ; ils ont recours dans leurs 
misères et nécessitez, à celuy qu’ils 
disent auoir tout fait et estre le Maistre 
de nos vies : ayons recours à luy. Ce- 
luy-cy ne voyoit pas que ce remede fust 
assez efficace pour l’extreme nécessité 
et le desespoir dans lequel ils estoient ; 
mais neantmoinstout autre secours leur 
manquant, il est contraint de recourir à 
Dieu auec son Compagnon. Escoute, 
dirent-ils : Toy qui as fait le Ciel et la 
Terre, c’est à toy maintenant à qui nous 
parlons. Nous ne t’auons pas honoré, 
parce que nous n’auons pas eu d’esprit : 
pardonnes-nous nos fautes ; et puis que 
rien ne t’est impossible quand tu le 
veux, tire-nous de cette misere ; ayes 
pitié de nous. Ils sont fortifiez apres 
celte Priere, et sentent auoir assez de 


courage pour continuer leur chemin. 
Apres vne assez longue traite, ils trou¬ 
uerent en terre quelques racines, et 
mangèrent quelques herbes, en sorte 
qu’ils laissèrent leur faim tout entière. 
Mais, Camarade, dit celuy qui le pre¬ 
mier auoit songé à nous, souniens-tov 
que les François remercient Dieu apres 
auoir fait leur repas. Oüy dea, repart 
l’autre, souuent ie les ay veus, mais 
c’est apres auoir mangé vn grand plaide 
Sagamité ; mais icv n’ayans que de l’eau 
et ce que mangeroient des besles, de- 
quoy remercierions-nous Dieu ? Toute¬ 
fois son compagnon l’emporte, ils font 
leur Priere selon que la nécessité les 
miseignoit, et se trouuerent apres plus 
vigoureux. En fin apres vingt iours et 
dauantage de chemin, ils arriuent en ce 
Pais, ou ayans rencontré dés leur abord 
vn de nos Peres, ils luy racontèrent 
tout ce qu’il leur estoit arriué pendant 
leur voyage. Et nous ont fait connoistre 
que tel blasphémé et vomit rage contre 
Dieu, qui par apres le bénit et l’adore, 
lors qu’il a pieu au sainct Esprit faire 
pousser les fruicts à la Semence que 
nous auons iettée dans vne terre qui 
sembloit infertile. 

Quelques Infidèles, deuans aller en 
guerre, il n’y a pas long-temps, com¬ 
mencèrent à songer à leur âme, autant 
ou plus qu’à leur corps, et pour estre 
assurez de trouuer à leur mort la Grâce 
qu’ils refusoient pendant leur vie, de¬ 
mandèrent à vn de nos Chrestiens qui 
deuoit estre de la partie, s’il ne sçauoit 
pas bien les paroles qu’il falloit dire pour 
baptiser. Oüy dea, répondit-il, mais ie 
ne puis pas m’en seruir qu’en la néces¬ 
sité. C’est assez pour nous, repliquerent- 
ils ; si d’auenture quelque malheur nous 
arriue, tu nous baptiseras. Nenny, dit 
le Chrestien, il n’est pas temps alors de 
se mettre au seruice de Dieu, quand 
nous perdons les espérances de la vie : 
il abandonne à l’heure de la mort, ceux 
qui ne luy ont iamais voulu obéir qu’en 
ce temps là ; ie feray comme luy, ie me 
mocqueray de vous en cette extrémité. 
Le zele de ce bon Chrestien estoit vn 
peu trop rigoureux, aussi l’auons-nous 

bien instruit comme il se doit comporter 
en semblables rencontres. 

Ces Infidèles commenceront à trem¬ 
bler, l’entendant parler de la sorte. Ils 
n’ont point de repos qu’ils ne nous 
soient venus trouuer, ils nous supplient 
de les vouloir instruire, nous demandent 
d’estre baptisez, nous asseurans qu'ils 
croyoient tout ce que nous preschions ; 
que s’ils se sont mocquez des feux d’En- 
fer, ils n’ont pas pourtant laissé de les 
craindre, et d’estimer heureux ceux qui 
ont le courage de faire ce que Dieu com¬ 
mande. On commence donc à les ensei¬ 
gner ; ils viennent deux, trois et quatre 
fois le iour, pour auancer leur instru¬ 
ction. Mais nous n’exposons pas si fa¬ 
cilement le Baptesme ; nous voulons vue 
Foy esprouuée par les œuures, allant 
que de les admettre en l’Eglise. ISous 
les remettons apres ie retour de leur 
guerre. Au moins, nous dirent-ils, se 
voyans ainsi reculez, dites à tous les 
Chrestiens auec qui nous allons, qu’ils 
nous enseignent par le chemin, et qu’ils 
ne nous soient pas si cruels que de nous 
refuser le Baptesme, s’il se peut, aupa- 
rauant que de mourir. Priez Dieu qu’il 
ait pitié de nous ; et en cas que par 
malheur nous deuions mourir sans Ba¬ 
ptesme, qu’il nous ouure l’esprit, afin 
que nous détestions auparavant tous les 
pechez de nostre vie, comme vous nous 
auez enseigné. 

Il est véritable que la voix de Dieu se 
fait entendre quand il veut ; qu’il n’y a 
point de cœurs insensibles à ses touches, 
quand il luy plaist : il rompt mesme 
les Cedres du Liban, il fend les pierres 
et brise les rochers. Et quelques bar¬ 
bares que puissent estre ces Peuples, il 
sera adoré dans ce Nouueau Monde, et 
se fera des Temples où le Diable s’est 
fait adorer par tant de siècles. Mais 
pour cela il faut des Ouuriers, .et de 
bons Ouuriers : Dieu nous en enuoye, 
s’il luy plaist. 


CHAPITRE XII. 

I)e la Mission du Sainct Fspril aux 
Alyonquins plus voysins 
des Hurons. 

En ce Pais et auec des Peuples qui ne 
sont pas plus différons de nous pour le 
Climat et pour la Langue, qu’ils le sont 
en leur naturel, leur procédé, leurs 
opinions, et tout ce qui peut estre en 
l’Homme hormis le corps et l’âme, il 
faut du temps pour se rcconnoistre soy- 
mesme, et plus encore pour y mettre 
les connoissances et les idées d’vn Dieu 
qui iamais n’y a esté nommé, d’vne Loy 
qui iamais n’y a estéreceuë, d’vnc façon 
de vie toute contraire à celle qu’ils ont 
tousiours menée depuis deux, trois et 
quatre mille ans. Maintenant l’expe- 
rience du passé nous fait voir vn assez 
grand iour dans les moyens qu’il faut 
tenir pour la Conuersion des Durons ; 
mais il faut confesser que nous sommes 
encore dans de grandes lenebres, pour 
ce qui concerne les Algonquins qui ha¬ 
bitent en ces Contrées, plus éloignées du 
Fort de nos François. 

C’est vue vie errante de gens dissipez 
ça et là, selon que la chasse et lapesche 
les meine, tantost dedans les bois, tan- 
tost sur les rochers, ou dans les Isles au 
milieu de quelque grand lac, tantost sur 
le bord des riuieres, sans toict, sans 
maison, sans demeure asseurée, ny sans 
recueillir rien de la terre, sinon ce 
qu’elle donne en vn Pais ingrat à ceux 
qui ne l’ont iamais cultiuée. Il faut suiure 
ces Peuples si on veut les rendre Chre¬ 
stiens ; mais comme ils se diuisent toû- 
jours, on ne peut se donner aux vns, 
qu’en s’éloignant des autres. 

L’an passé, nous n’auions icy que 
deux de nos Peres, pour la langue Al- 
gonquine, le Pere Claude Pijart et le 
Pere Charles Raymbault. Comme la 
Prouidence de Dieu leur auoit amené à 
nos portes, durant l’IIyuer, les Nipissi- 
riniens, dont ils auoient commencé l’in¬ 
struction, ces Peuples nous quittans, 
les glaces estant fondues, les mesmes 
Peres les suiuirerit. 

S’il y a des dangers dans cette vie I 
errante, plus sur les eaux que sur la 
terre ; s’il y a des peines à souffrir dans 
ces maisons volantes ; si durant les ar¬ 
deurs de l’Esté, il y a des fatigues à 
faire des voyages où vous ne trouuez 
point de giste, point de viurcs, point de 
meubles, que le peu que vous y portez, 
et où mesme souuent vous vous voyez 
contraint de vous charger, en trauersant 
les terres, du Canot qui vous a porté sur 
l’eau ; si quelque chose plus pénible 
que tout cela, est difficile à la nature, 
le Ciel ne manque pas en ces besoins, 
et on voit dans l’experience qu’il n’est 
pas tousiours vray, que le corps fatigué 
appesantisse l’âme. Quoy qu’il en soit, 
les deux Peres y demeurèrent tout 
l’Esté, continuons à instruire ces pauures 
Peuples. Mais d’vn Barbare, faire vn 
Chrestien, ce n’est pas l’ouurage d’vn 
iour. La semence qu’on iette vne année 
dans la terre, ne porte pas si tost son 
fruict ; c’est beaucoup auancer que de 
reconnoislre son monde, d’entrer dans 
les esprits, de se faire à leur langue, à 
leurs coustumes, à leur façon de vie, et 
s’il est besoing, se faire Barbare auec 
eux, pour les gaigner à lesus-Christ. 

Ce n’a pas esté vn petit attrait, pour 
adoucir ces Peuples, et effacer de leur 
esprit les mauuaises impressions qu’on 
leur auoit données des veritez de nostre 
Foy ; que Dieu ait tellement beny le 
trauail de nos Peres, que de plusieurs 
enfants griefuement malades, ausquels 
ils conféreront le Baptesme, tous soient 
reuenus en santé. Aussi estoit-ce les 
parons, qui voyans cette bénédiction du 
Ciel sur ces petits Chrestiens, leur pro- 
curoient au plus tost ce bonheur, lors 
qu’ils les voyoient en danger. 

Sur la fin de l’Esté, ces Peuples tour¬ 
neront toutes leurs pensées à celebrer 
leur l'este des morts, c’est à dire à re¬ 
cueillir les os de leurs parens defunels, 
et pour honorer leur mémoire, leur pro¬ 
curer vn sépulcre plus honorable que 
celuy qui depuis leur decez les auoit 
renfermez. Cette solennité parmy les 
Peuples Errans de deçà, ayant des cou- 
stumes assez considérables, bien diffe- 
rentes de celles de nos Murons, qu’on a 


peu voir dans les Relations precedentes, 
peut-estre sera-on bien avse d’en ap¬ 
prendre encore quelques particularitez 
que ie pourray déduire en ce lieu. 

Le iour estoit donné pour le commen¬ 
cement de Septembre, à toutes les Na¬ 
tions confédérées, qui y sont inuitées 
par Députez exprès. Le lieu destiné à 
ce sujet fut en vne Baye du grand Lac, 
esloignée des Murons enuiron de vingt 
lieues. Y ayant esté conuié, ie creus 
que ie deuois me seruir de l’occasion 
que Dieu me presentoit, de conspirer à 
vne plus estroite vnion auec ces Bar¬ 
bares, pour y trouuer à l’aduenir plus 
de moyen d’y auancer sa Gloire. Le 
nombre des personnes qui s’y trouue- 
rent, estoit d’enuiron deux mille. 

Chaque Nation, auant que de mettre 
pied à terre, pour faire son entrée auec 
plus de magnificence, dispose ses Canots 
tout de front, et attend qu’on luv vienne 
au deuant. Lors que le Peuple est as¬ 
semblé, le Chef se leue au milieu du 
Canot, et déclaré le dessein qui l’amene ; 
puis chacun iette en proye vne partie de 
ses richesses. Les vues llottent dessus 
l’eau, les autres vont au fonds. La jeu¬ 
nesse y accourt : l’vn se saisira d’vne 
natte ouuragée, comme sont en France 
les tapisseries, l’autre de quelque Castor, 
qui d’vne hache, qui d’vn plat, qui de 
Pourceiaine, ou de quelque autre chose, 
selon l’adresse d’vn chacun et le bon¬ 
heur qui luy en vient. Ce n’est que 
ioye, que cris, qu’acclamalions pu¬ 
bliques, dont les Rochers qui bordent 
ce grand Lac, rendent vn Echo qui l’em¬ 
porte au dessus de toutes ces voix. 

Les Nations assemblées et diuisées 
chacune en leur seance, on met en veuè 
les Robes de Castor, les peaux de Loutre, 
de Caribou, de Chat saunage et d’Ori- 
gnac, les Haches, les Chaudières, la 
Pourceiaine, et tout ce qu’il v a de pré¬ 
cieux en ce Païs. Chaque Chef de Nation 
fait son présent à ceux qui fontlaFeste, 
donnant à chacun des presens les noms 
qui leur semblent les plus conuenables. 
Pour nous, les. presens que nous fismes, 
ne furent pas pour essuyer leurs larmes 
et les consoler dans la mort des de- 
functs, mais pour souhaiter aux viuans 

le mesme bonheur que nous espérons 
dans le Ciel, apres qu’ils auront reconnu 
le mesme Dieu que nous seruons en 
Terre. Cette qualité de présent les 
étonna d’abord, n’estant pas selon leurs 
formules ; mais nous leur tismes en¬ 
tendre que la seule esperance que nous 
auions de les voir Chrestiens, nousfaisoil 
chérir leur amitié. 

En suite de cela, ce fut vu plaisir qui 
n’eut rien de sauuage, de voir au milieu 
de cette Barbarie vu Ballet dansé par 
quarante personnes, au son des voix 
et d’vne espece de tambour, auec vn 
accord si heureux, qu’ils rendoient tous 
les tons les plus agréables de la Mu¬ 
sique. 

La danse eut trois parties : la pre¬ 
mière se passa en la représentation de 
diuerses rencontres d’ennemy, homme 
à homme ; l’vn poursuiuant son ennemy, 
la hache en main, pour luy porter la 
mort ; à mesme temps, il semble la re- 
ceuoir luy-même, perdant son auantage; 
il le reprend, et apres mille feintes, 
toutes en cadence, terrasse en fin son 
homme, et retourne victorieux. Yn 
autre, dans des mouuemens differens, 
fait son escrime l’espée en main ; celuy- 
cy est armé de flèches, son ennemy se 
pare d’vne rondache, qui le couure, et 
luy porte vn coup de massue. Ils font 
trois diuers personnages, pas vn n’est 
armé de mesme façon ; leurs gestes, 
leurs mouuemens, leurs pas, leurs œil¬ 
lades, en vn mot, tout ce qui se void, 
est different en vn chacun, et dans vn 
rapport des vns aux autres tellement 
accomplv, qu’il eust semblé qu’vn mê¬ 
me esprit eust réglé ces mouuemens 
sans réglé. 

A peine ce combat est finy, que les 
Musiciens se leuent, et pour vue Se¬ 
conde Partie, on void vn gros de danse, 
premièrement de huict, puis de douze, 
puis de seize, tousiours mulliplians à 
proportion, hast-ans et retardans leurs 
pas suiuant les voix qui les mesurent. 

Les Femmes suruiennent à l’impour- 
veu, qui firent vne Troisième Partie de 
ce Bal, qui fut aussi agréable que les 
autres, et n’eut rien de moins pour la 
modestie. Les habitans du Saut, venus 


pour cette Festc, de cent ou six-vingt 
lieues, estoient Acteurs en ce Ballet. 

Il y auoit vn May planté, d’vne hau¬ 
teur assez raisonnable. Yn Nipissirinien 
estant monté au haut, y attacha deux 
prix, sçauoir vne Chaudière, et vne peau 
de Cerf, inuitant la jeunesse à faire pa- 
roistre son agilité. Outre que le May 
estoit sans écorce et fort lissé, il le 
graissa pour en rendre la prise plus dif¬ 
ficile. Il ne fut pas plustost descendu 
qu’il y eut presse à y monter ; qui perdit 
courage au commencement, qui à moins, 
qui à plus de hauteur, et tel se voyant 
quasi arrriué iusqu’au haut, qui tout 
d'vn coup se voyoit en bas. Personne 
n’y pouuant arriuer, il y eut vn Huron 
qui se garnit d’vn couteau et de cordes, 
et ayant fait ses efforts raisonnables ius- 
qu’à la moitié du May, eut recours aux 
finesses • il tire son couteau, entaille 
l’arbre, y arresle sa corde, puis faisant 
vn estrier, il se soustient et se leue plus 
haut ; il fait tant, qu’il arriue jusqu’aux 
prix qui estoit là pendus, nonobstant les 
huées et les clameurs de toute l’Assi¬ 
stance. S’en estant saisi, il se laisse 
couler en bas, se rembarque pour de¬ 
scendre à Eebec où son voyage le me- 
noit. 

Ce desordre porta les Capitaines Al¬ 
gonquins à vne plainte Publique, qui 
estant iugée raisonnable, les Hurons se 
taxèrent à vn présent de Pourcelaine, 
pour réparation de cette injustice, qui 
faisoit pleurer les âmes des defuncts. 

En suite de cecy, on procéda à 1 e- 
lection des Chefs Nipissiriniens. Les 
suffrages eslans recueillis, le grand Ca¬ 
pitaine se leua, etlesappella chacun par 
leur nom. Ils parurent couuerts de leurs 
belles robes. 

Ayans receu leurs Commissions, ils 
firent largesse d’vne quantité d.e Castors 
et peaux d’Orignac, pour se faire con- 
noistre et estre receus auec applaudis.- 
sement dans leurs Charges. 

Cette Election fut suiuie de la Ré¬ 
surrection des Personnes de marque de- 
cedées.depuis la derniere Feste : c’est à 
dire, que selon la coustume du Pais, on 
transporta leurs noms à quelqu’u n de la 
parenté, pour en conseruer la mémoire. 

Le iour suiuant, les Femmes s’occu¬ 
pent à parer superbement vne Cabane, 
courbée en berceau, longue enuiron de 
cent pas, dont la largeur et la hauteur 
estoient à proportion. 

Quoy que les Richesses de ce Païs ne 
soient pas recherchées dans les entrailles 
de la Terre, et que pour la plus part ce 
ne soient que les dépouilles des Ani¬ 
maux, si toutefois elles estoient trans¬ 
portées en Europe, elles y auroient 
leur prix. Les seuls presens que firent 
les Nipissiriniens aux autres Nations, 
auroient cousté en France, quarante, 
voire cinquante mille francs. 

Apres cela, les mesmes Femmes ap¬ 
porteront les os de leurs Morts dans 
cette Salle magnifique. Ces os sont 
renfermez dans des caisses d’écorce, 
couuerts de robes neufues de Castor, 
enrichies de colliers et écharpes de 
Pourcelaine. 

Auprès de chaque Mort, les femmes 
s’estans assises à terre, en deux rangs 
opposites, on void entrer les Capitaines 
qui seruent de Maistres-d’Hostel, pour 
apporter les plats de seruice. Ce Festin 
n’est que pour les Femmes, à cause 
qu’elles témoignent estre plus auanl 
dans le deuil. 

En suite, vne douzaine d’Hommcs, 
les voix les mieux choisies, entrent au 
milieu de la Cabane, et commencent vn 
chant fort lugubre, qui estant secondé 
des Femmes, dans les reprises, fut ex¬ 
trêmement doux et triste. 

L’horreur de la nuict 11 e seruoit pas 
peu à ce Deuil ; et les tenebres qui n’é¬ 
tant esclairées que d’vne lumière mou¬ 
rante de deux feux qu’on auoit allumez 
en chacun bout de la Cabane, receuoient 
ces plaintes et souspirs. Le sujet de la 
lettre contenoit vne sorte d’hommage 
fait au Démon qu’ils inuoquoient, luy 
adressant leurs plaintes. Ce chant con¬ 
tinua toute la nuict dans vn grand si¬ 
lence des Assistans, qui n’auoient ce 
semble que du respect et de l’admiration 
pour vne ceremonie si saincte. 

Le matin suiuant, ces Femmes firent 
vne distribution de bled, de souliers 
sauuagcs et autres petits meubles qui 
sont de leur ressort et dépendent de 


leur industrie. Leur chant lousiours 
plainctif et entre-coupé de souspirs, 
sembla depuis s'adresser aux âmes des 
defuncts qu’elles congedioient, comme il 
sembloit auec vn grand regret, par l’agi¬ 
tation continuelle d’vn rameau qu’elles 
tenoient en main, crainte que ces pau- 
ures âmes estâns surprises de l’effroy 
de la guerre et de la terreur des armes, 
leur repos n’en fust troublé : car en 
mesme temps on aperçoit vn gros d’Ar- 
mée qui descendoit d’vne Montagne 
voisine, auec des cris et hurlemens 
effroyables, courans premièrement en 
rond, puis en ouale ; et apres mille 
autres figures, en fin viennent fondre à 
l’entour de la Cabane, et s’en rendent 
les Maistres, les Femmes ayans quitté 
la place comme à des Ennemis. 

Ces Guerriers deuiennent Baladins 
apres cette Victoire. Chaque Nation à 
son tour eut la Salle du Bal, pour y faire 
paroistre son adresse, iusques à ce que 
les Capitaines Algonquins, Maistres des 
Ceremonies, entrèrent dix ou douze en 
ordre, porlans des farines, des castors 
et quelques chiens tout vifs, dont ils 
préparèrent vn Festin magnifique pour 
les Ilurons. Les Nations Algonquines 
furent traitées à part, comme aussi leur 
Langue est entièrement differente de la 
Huronne. 

En suite se firent deux Assemblées. 
L’vne des Algonquins, qui auoient esté 
inuitez à cette Solennité, ausquels on fit 
des presens différons selon les degrez de 
l’Alliance que les Nipissiriniens auoient 
auec eux. Les ossemens des Morts pas¬ 
seront entre les presens qui furent faits 
aux plus intimes Amis, et furent accom¬ 
pagnez de robes les plus précieuses, et 
des colliers de pourcelaine, qui est l’or, 
les perles et les diamans de ce Pais. 

La seconde Assemblée fut celle des 
Nations Iluronnes, où les Nipissiriniens 
nous donneront la première Seance, les 
premiers titres d’honneur et témoi¬ 
gnages d’affection, au dessus de tous 
leurs Confederez ; et là se firent de 
nouueaux presens, et en si grand nom¬ 
bre qu’il n’y eut aucun Capitaine qui se 
retirast les mains vuides. 

La Feste s’acheua par quelque prix 

qu’on donna à la force du bras, à l’a¬ 
dresse du corps, et à l’agilité. Les 
femmes mesmes firent partie de ce com¬ 
bat, et le tout se passa auec tant de mo¬ 
dération et retenue, qu’à moins de le 
voir, on n’eusl jamais creu estre au 
milieu d’vne assemblée de Barbares, 
tant ils se portoient de respect, mesme 
eneontestant la victoire. 

Mais pour ne nous pas égarer trop 
loin, reuenons aux affaires de Dieu, La 
plus heureuse de toute l’Assemblée, fut 
vue pauure Vieille, d’enuiron quatre- 
vingts ans, qui paroissoit aux yeux des 
Hommes, la plus proche de son malheur. 
Depuis vn long-temps, elle auoit perdu 
l’vsage de la veuë, et ne pouuant pas 
soustenir le peu qui luy restoit de vie, 
elle estoit contrainte de suiure ses en- 
fans quelque part qu’ils allassent. Iamais 
le Nom de Dieu n’estoit venu iusqu’à 
elle ; mais quand le sainct Esprit veut 
s’emparer d’vn cœur, il est bien-tost 
gagné. Cette Femme prend feu aux 
premières nouuelles de son Salut ; elle 
se veut du mal d’auoir esté toute sa vie 
dans l’ignorance des Yeritez qu’on luy 
propose ; elle deteste ses pechez, de¬ 
mande le Bapte'sme, et ne veut plus 
songer qu’au Ciel. Le Pere Claude Pi- 
jart la baptise ; il apperçoit en mesme 
temps vne ioye si sensible sur son vi¬ 
sage, qu’il est aisé de voir que Dieu 
opéré puissamment dans son cœur. 
Ainsi ne pouuoit-elle assez se conjoiiyr 
de son bonheur ; et pour témoingner le 
ressentiment qu’elle en auoit, elle pré¬ 
sente en don vne peau de Castor, n’ayant 
rien de plus précieux ; mais le Pere la 
refusa, estant trop richement payé de 
voir vne âme si tost dispo*sée pour le 
€iel. 

Dans ce concours de tant de Nations 
assemblées, nous nous efforçâmes de 
gagner l’affection des plus considérables, 
par quelques festins et presens. En 
effet, les Paüoitigoüeieuhak nous inui- 
terent de les aller voir en leur Pais,, 
(c’est vne Nation de la Langue Algon- 
quine, esloignée des Hurons de cent ou 
six-vingt lieues, tirant vers l’Occident, 
que nous appelions les Habitans du 
Sault) : nous Jeur promismes vne visite, 

pour voir quelle disposition il pourroit y 
auoir, afin de trauailler à leur Conucr- 
sion, veu nommément que nous appre¬ 
nions qu’vue certaine Nation plus esloi¬ 
gnée, qu’ils appellent Pouteatami, auoit 
abandonné son Pais, et s’estoit venue 
réfugier auec les Habitons du Sault, pour 
s’éloigner de quelque autre Nation en¬ 
nemie, qui les vexoil par des guerres 
continuelles. Nous jettâmes les yeux sur 
le Pere Charles Raymbault, pour en¬ 
treprendre ce voyage, et parce qu’en 
mesme temps quelques Hurons deuoient 
estre de la partie, le Pere Isaac logues y 
fut destiné, pour agir auec eux. 

Ils partirent de nostre Maison de 
Saincte Marie, sur la fin de Septembre, 
et apres dix-sept iours de nauigation sur 
ce grand Lac, ou mer douce, qui vient 
baigner les terres des Hurons, ils abor¬ 
dèrent au Sault, y trouuerent enuiron 
deux mille âmes, et s’asseurerent des 
nouuelles d’vn grand nombre d’autres 
Peuples sédentaires, qui iamais n’ont 
connû les Europeans, et iamais .n’ont 
entendu parler de Dieu, entr’autres 
d’vne certaine Nation Nadoüessis, si¬ 
tuée au Noroüest ou Oiiest du Sault, à 
dix-huict journées plus auant. Les neuf 
premières se font par le trauers d’vn 
autre grand Lac, qui commence au des¬ 
sus du Sault ; les neuf derniers iours, 
il faut monter vne Riuiere qui coupe 
dans les terres. Ces Peuples cultiuent 
la terre à la façon de nos Hurons, re¬ 
cueillent du bled d’Inde et du Petun. 
Leurs Bourgs sont plus gros et de plus 
de defense, à raison des guerres con¬ 
tinuelles qu’ils ont auec les Kiristinons, 
Irinions, et autres grandes Nations qui 
habitent les mesmes Contrées. Leur 
Langue est differente de l’Algonquine, 
et de la Huronne. 

Les Capitaines de cette Nation du 
Sault, inuitent nos Peres à faire quelque 
sorte de demeure parmy eux. On leur 
fait entendre que cela n’est pas impos¬ 
sible, pourueu qu’ils fussent disposez à 
receuoir nos instructions. Apres auoir 
tenu Conseil, ils répondirent qu’ils dé¬ 
sirent grandement ce bon-heur ; qu’ils 
nous embrasseront comme leurs Freres, 
etqu’ilsferont profit de nos paroles. Mais 

il nous faut des Ouuriers pour cet effet ; 
il faut auparauant tascher de gagner les 
Peuples qui nous sont plus voysins, et 
cependant prier le Ciel qu’il haste les 
moments de leur conuersion. 

Le Pere Charles Raymbault ne fut pas 
plustost de retour de ce voyage du Sault, 
qu’il se rembarque dansvn autre Canot 
pour aller chercher les Nipissiriniens au 
lieu de leur llyuernement, et continuer 
leur instruction. Le Pere René Ménard, 
qui l'raischement nous estoit venu au 
secours, se joignit auec luy ; car nous 
jugeâmes à propos de retenir le Pere 
Claude Pijart, afin de ne pas entièrement 
abandonner quantité d’autres troupes 
Algonquines qui toutes les Années vien¬ 
nent hyuerner icy dans les Ilurons. 

Le Lac se trouua si émeu, les vents si 
opiniastres, les tempestes si grandes, 
que ce Canot fut contraint de relascher 
à noslre Port d’où il estoit party, et les 
glaces suruenant incontinent apres, ren¬ 
dirent ce voyage impossible. Le Pere 
Charles Raymbaut tomba des lors grief- 
uemeut malade, et depuis n’a pas eu vn 
iour de santé. 

Quantité d’Algonquins abordèrent à 
mesme temps proche de nostre Maison, 
auec dessein d’y passer l’IIyuer, Dieu 
voulant donner de l’employ aux deux 
Peres de la Langue Algonquine, qui 
restoient en santé, et sauuer par mesme 
moyen quelques âmes qu’il auoit choi¬ 
sies pour le Ciel : car la maladie ayant 
emporté plusieurs enfans, ie ne sçaÿ s’il 
en est mort vn seul, sans auoir receu le 
Baptesme, quelque opposition que sou- 
uent les parens y ayent pû apporter. 

Vn pere, craignant qu’on ne baptisast 
son enfant, auoit tousiours tenu sa ma¬ 
ladie cachée. Le Pere Ménard veut en¬ 
trer dans celte Cabane ; on le rebute 
brusquement. Il se doute de ce qui 
estoit, il y retourne deux et trois fois ; 
tousiours ce Barbare est à la porte 
comme vn Cerbere, qui en defend l’en¬ 
trée. Le Pere allant visiter en quelque 
autre Cabane, se sent intérieurement 
poussé de retourner d’où si souuent il 
s’étoit veu chassé. 11 y entre sans ré¬ 
sistance, il ne trouue plus que la femme 
de ce Barbare, luy estant sorty pour 


aller au festin ; il luy demande des nou- 
uelles de son enfant, elle dit qu’il est 
mort. En fin apres quelques discours 
qui adoucirent son esprit, elle leue vne 
robe qui cachoit ce petit innocent, qui 
rendoit les derniers souspirs, et prie le 
Pere de n’en pas approcher, parce que 
son mary luy auoit défendu. C’eust esté 
perdre vne trop belle occasion de faire 
vn Ange du Paradis de ce petit agoni¬ 
sant : il n’est pas si tost baptisé, sans 
que la more s’eu pûst apperceuoir, que 
son âme s’enuole au Ciel. 

S’il y eut de la peine à sauuer les 
Enfans, l’instruction qu’on donnoit aux 
Adultes, ne fut pas moins pénible. C’é- 
toient gens ramassez, qui n’auoienl ja¬ 
mais rien entendu que du mal de nous : 
leur esprit estoit tout remply de sou¬ 
pçons et de craintes ; les veritez de 
nostre Foy estoient descriées auprès 
d’eux ; en vn mot, ils ressembloient à 
ces malades, qui ont horreur de ceux 
qui leur veulent rendre la santé. Quand 
on n’auroit rien gaigné autre chose que 
de leuer tous ces soupçons, de dissiper 
ces craintes, et de gaigner leur amitié, 
l’Ilyuer n’eust pas esté mal employé. 
Outre cela, il n’y en a pas vn qui n’ait 
esté suffisamment instruit ; au moins 
auons-nous cette consolation, que s’ils 
s’écarteront de nous, dés que le Prin¬ 
temps fut venu, ils ont remporté auec 
eux assez de connoissances des choses 
de la Foy pour se sauuer, ou bien en 
cas qu’ils en abusent, pour justifier les 
miséricordes de Dieu. 

Le Pere Claude Pijart fit aussi quel¬ 
ques courses pendant l’Hyuer, à dix ou 
douze lieues d’icy, pour instruire quel¬ 
ques troupes passagères d’Algonquins. 
Outre les enfans qu’il enuoya au Ciel 
par les eaux du Baptesme, il confessa 
quelques Chrcstiens, qui auoient esté 
instruits et baptisez à Kebec et aux Trois 
Riuieres. C’est vne consolation bien 
grande, de voir de pauures gens, sans 
Eglise, sans Sacremens, sans Sacrifice, 
sans Prédicateur, sans Instruction, sans 
hures, enfin priuez de tout secours, au 
milieu des forests, menans vne vie au 
dehors, plus semblable à celle des bestes 
qu’à celle du reste des Hommes, non- 

obstant tout cela se conseruer dedans 
la Fov, continuer dans la crainte de 
Dieu, dans les sentimens de pieté, viure 
dans l’innocence. 

Ils prioient Dieu publiquement, chan- 
toient des Cantiques de Deuotion, com¬ 
posez en leur Langue, professoient hau¬ 
tement la Foy, benissoient Dieu de leur 
auoir ouuert l’esprit pour le connoistre, 
et ne respiroient plus qu’à vn seiour 
proche les François, où ils peussent 
estre pleinement instruits, et viure dans 
les exercices d’vne vie vrayement Cbre- 
stienne, dont ils ont gousté quelque 
temps la douceur. Mais les Iroquois ont 


tellement rcmply toutes ces Contrées de 
frayeur, que ces panuresClirestiens sont 
contraints de se bannir eux-mesmes, et 
viure dedans les bois, jusqu’à ce que 
quelque bras plus puissant ait reprimé 
l’insolence de leurs Ennemis. 

Les Peres Claude Pijart et René Me- 
nard, nous quittent à la fin d’Auril, pour 
retourner aux Nipissiriniens en leur 
Pais, pour continuer à les instruire : 
car c’est la Nation qui semble la moins 
esloignée de la Foy, de tous ces Peuples 
Errans. 


Extraict du Priuilege du Roy. 


Par Grâce et Priuilege du Roy, il est permis à Sebastien Crnmoisy, Marchand Libraire Iuré, Imprimeur 
ordinaire du Roy, Directeur de T Imprimerie Roy aile du Chasteau du Louure, et Escheuin de nostre bonne 
ville de Paris, d'imprimer ou faire imprimer vn Liure intitulé : Relation de ce qui s'est passé en la Nouuelle 
France en F année mil six cent quarante deux , enuoyée au Reucrend Pere lean Filleau , Prouincial de la 
Compagnie de Iesus en la Prouince de France , par le Reuerend Pere Barthélémy Vimont de la mesme 
Compagnie , Supérieur de la Résidence de Kehec ) et ce pendant le temps et espace de cinq années conse- 
cutiues : Auec defenses à tous Libraires et Imprimeurs d’imprimer ou faire imprimer le dit Liure, sous 
pretexte de desguisement ou changement qu’ils y pourroient faire, à peine de confiscation et do l’amende portée 
par le dit Priuilege. Donné à Paris, le 9. lanuier 1643. 


Par le Roy en son conseil, 


DEMONCEAUX. 


Permission du R. P. Prouincial. 


Nous Iean Filleay Prouincial de la Compagnie de Iesus en la Prouince de France, auons accordé pour 
Paduenir au sieur Sebastien Cramoisy, Marchand-Libraire Iuré, Imprimeur ordinaire du Roy, Directeur de 
l’Imprimerie Royalle du Chasteau du Louure, et Escheuin de la ville de Paris, l’impression des Relations de 
la Nouuelle France. Faictà Paris le 7. lanuier 1643. 

RELATION 



EN L’ANNÉE 1643. 


ENVOYÉE 

AV R. P. IEAN FILLEAV, Prouincial de la Compagnie de Iesus de la Prouince de France. 

Pau le P. Barthélémy Yimont, de la mesme Compagnie, 

SvPERlEYR DE TOUTE LA MlSSION. (*) 


Pax Christi. 



OSTRE REVERENCE, 


N’aura pas cette année 
tout le contentement 
accouslurné de la Rela¬ 
tion ; car la meilleure 
partie, qui est celle des 
ïïurons, a esté prise 
par les Hiroquois, aucc les 
lettres de nosPeres, en vue 
défaite de 40. Hurons, qui 
arriua le 9. deluin dernier, 
prés de Montreal. Le Pere 
Isaac Iogues, qui est captif par- 
my les Barbares, nous escril du 
dernier de Iuin, qu’elle est 
tombée en ses mains auec plu¬ 
sieurs lettres de nos Peres des Hurons. 
le ne sçay s’il pourra bien l’adresser à 
Yostre R. par quelque voye que nous ne 


sçauons pas ; ie ne doute nullement 
qu’elle ne soit pleine de grande conso¬ 
lation. Nous auons aprins en gros, que 
les principaux Hurons commencent à 
gouster à bon escient les choses de Dieu, 
et se disposer au Baptesmc, qu’enuiron 
cent ont esté choisis cette année pour 
estre receus au nombre des enfans de 
Dieu. Pay veu cette année aux Trois 
Riuicres les Durons Chrestiens com^ 
mencer à faire bande à part, et publi¬ 
quement ; de maniéré qu’il y auoit d’vn 
costé la bande des Croyans, qui grossit 
tous les iours et fait profession publique 
du Christianisme, et de l’autre celle des 
Infidèles, qui commence à diminuer 
d’estime et de hardiesse, l’enuoye à 
Yostre R. la Relation de çà-bas, laquelle 
fournira des exemples de vertu, et des 
accroissemcns du Christianisme remar¬ 
quables ; mais ce sera à l’ordinaire, auec 
l’amertume de plusieurs mauuaises nou- 
uelles proucnaiites de la part des Hiro¬ 
quois, lesquels sans doute, si nous 


(*) D’après l’édition de Sébastien Crainoisy, publiée à Paris en l’année 1644. 

n’auons quelque secours de la France, 
seroient pour ruiner icy et la foy et le 
commerce. Il n’y a quasi plus <le pas¬ 
sages ouuerts pour aller aux Ilurons, 
nos pacquets l’an passé, lurent prins en 
montant ; celte année, ils Font esté en 
descendant. Comme i’escry cecy, i’ap- 
prens que les voila prins pour la troi- 
siesme fois en remontant. Cela nous a 
obligés d’enuoyer à vostre R. le Pere le 
Jeune, comme expérimenté de long¬ 
temps aux affaires de ces contrées, pour 
le remonstrer plus efficacement à ceux 
qui ont de l’affection pour ce pauure 
pays. C’a esté l’aduis et le souhait de 
Monsieur de Montmagny noslre Gou- 
uerneur, et de tous les habitans, qui 
m’en ont instamment prié, le ne doute 
nullement que la charité de vostre R. 
n’embrasse efficacement l’affaire de Dieu 
et du salut de ces peuples délaissés de¬ 
puis tant de siècles : nous expérimen¬ 
tons tous les ans des effects rares de 
son affection cordiale et paternelle ; sur 
tout i’implore le secours de ses SS. SS. 
et de tous nos PP. et FF. qui sont sous 
sa charge. 


CHAPITRE PREMIER. 

De la Résidence de Qucber, et de l'estât 
de la Colonie. 

L a Colonie des François est le pre¬ 
mier moyen et l’vnique fondement 
de la conuersion de tous ces peuples : 
on ne peut mieux ny plus efficacement 
procurer leur salut qu’en secourant cette 
peuplade, laquelle grâces à Dieu, va 
peu à peu croissant, surmontant les 
grands empeschemens qui s’y rencon¬ 
trent comme sont l’eloignement des se¬ 
cours d’Europe, le peu de gens de 
trauail, la difficulté du commerce, la 
longueur de l’Hyuer, qui couure la terre 
cinq, voire six mois, de. neiges; non¬ 
obstant tout cela chaque famille Fran¬ 
çoise, au moins pour la plus part, fait 
maintenant sa petite prouision de fro¬ 


ment, seigle, pois, orge et autres grains 
necessaires à la vie humaine, qui plus 
qui moins, les vns quasi pour la moitié 
de l’année, les autres pour vne partie, 
et commencent à cognoistre le genie du 
lieu et les saisons propres à la culture 
de la terre. L’ouurage est bien com¬ 
mencé, il a encore besoin de secours ; 
mais il auance notablement grâces à 
Dieu. Vous voyez de plus en chaque 
maison quantité d’enfans, bien-faits et 
de bon esprit, et ce qui est de principal, 
en tous vn désir ardent de leur salut, et 
vne estude particulière de la vertu. Il 
semble que la resolution de se donner 
entièrement à Dieu naist auec la pensée 
de s’establir en la Nouuelle France. Ce 
n’est pas vne petite faueur de Dieu, sur 
le pays ; elle a tousiours paru et paroist 
encore de nouueau plus que jamais en 
la personne de Messieurs de la Com¬ 
pagnie de Montreal, et de tous ceux qui 
demeurent pardeça en leur habitation. 
La France en void vne partie, nous 
voyons icy l’autre. Au reste il seroit 
difficile d’expliquer les soins et les 
peines que Monsieur de Montmagny 
nostre Gouuerneur a pris et prend encor 
tous les jours pour applanir les difûcultez 
de la Colonie ; tout autre auroiteent fois 
perdu courage. Le Pere Bressanv a eu 
soin cette année de l’instruction des 
François de Québec ; il s’en est digne¬ 
ment acquitté, et a fait vnfruict notable 
par ses Prédications. Le Pere Enemond 
Masse l’a assisté ; et quoy que cassé 
d’aage, il a genereusement trauaillé, 
suppléant aux forces par son courage, 
auec grande édification de tous les 
habitans. Le Pere de Brebeuf et moy 
venions toutes les Festes et Dimanches 
de Sillery a Quebec, pour les aider à en¬ 
tendre les Confessions, et pour faire vn 
mot d’exhortation aux François, et con¬ 
tribuer à la consolation de tous. 

Nostre Seigneur a appelle à soy celle 
année le Pere Charles Raymbault ; c’est 
le premier Religieux de nostre Compa¬ 
gnie qui soit mort en ces quartiers icy. 
Il auoit vn zele très-grand pour l’esta- 
blissement de la Colonie Françoise, et 
pour la conuersion de ces peuples. II 
auoit procuré en F rance quelques années 

les affaires de nostre Mission auce beau¬ 
coup de prudence et de charité ; sou 
zele le porta à demander auee instance 
d’estre du nombre des ouuriers de cette 
nouuelle Eglise, ce qui luy fut accordé, 
li fut enuoyé il y a quatre ans aux Hu- 
rons, à la Requeste de nos Peres qui sont 
là, qui cognoissoient sa prudence et son 
courage ; ils esperoient s’en seruir pour 
la descouuerture de quelques nations 
plus csloignées, et comme la langue Al- 
gonquinc y est necessaire, on l’enuoya 
aux Nipissiriniens, peuples Algonquins, 
auec le P. Claude Pijart, où les voyages 
et les trauaux sont incroyables. 11 y 
gaigna vue maladie lente qui le con- 
sommoit peu à peu ; ce qui obligea nos 
Peres de l’ennoyer icy-bas, où la com¬ 
modité de viures et de remedes est plus 
grande ; mais nostre bon Dieu le trouua 
mur pour le Ciel, il mourut l’an passé le 
22. d’Octobre 1642. après vne langueur 
de trois mois, qu’il passa dans vne grande 
tranquillité d’esprit, vne entière confor¬ 
mité à la volonté de Dieu, et vue con¬ 
solation bien particulière de mourir en 
la Nouuelle France, et d’auoir gaigné 
son mal en trauaillant pour le salut des 
Saunages. Monsieur le Gouuerneur, qui 
estimoit sa vertu, desira qu’il fust en¬ 
terré prés du corps de feu Monsieur de 
Champlain, qui est dans vn sepulchre 
particulier, érigé exprès pour honorer la 
mémoire de ce signalé personnage qui a 
tant obligé la Nouuelle France. 

l’adiousteray icy vn mot de la vie et 
de la mort de Monsieur Nicollet, Inter¬ 
prète et Commis de Messieurs de la 
Compagnie de la Nouuelle France ; il 
mourut dix iours apres le Pere, il auoit 
demeuré vingt-cinq ans en ces quartiers. 
Ce que i’en diray seruira pour la co- 
gnoissance du pays. Il arriua en la 
Nouuelle France, l’an mil six cents dix- 
huict. Son humeur et sa mémoire excel¬ 
lente firent esperer quelque chose de 
bon de luy ; on l’enuoya hiuerner auec 
les Algonquins de l’Isle, afin d’apprendre 
leur langue. Il y demeura deux ans seul 
de François, accompagnant tousiours les 
Barbares dans leurs courses et voyages, 
auec des fatigues qui ne sont imagi¬ 
nables qu’à ceux qui les ont veües ; il 


passa plusieurs fois les scptelhuict iours 
sans rien manger, il fut sept semaines 
entières sans autre nourriture qu’vn peu 
d’escorce de bois ; il accompagna quatre 
cents Algonquins, qui alloient en ce 
temps là faire la paix auec les Hiroquois, 
et en vint à bout heureusement. PJcust 
à Dieu qu’elle n’eust jamais esté rompue, 
nous ne souffririons pas à présent les 
calamitez qui nous fout gémir et don¬ 
neront vn estrange empeschement à la 
conuersion de ces peuples. Apres cette 
paix faite, il alla demeurerhuictou neuf 
ans auec la nation des Nipissiriniens, 
Algonquins ; là il passoit pour vn de 
celte nation, entrant dans les conseils 
forts frequents à ces peuples, ayant sa 
cabane et son mesnage à part, faisant 
sa pesehe et sa traitte ; il fut enfin rap- 
pellé et estahly Commis et Interprète. 
Pendant qu’il exereoit cette charge, il 
fut delegué pour faire vn voyage en la 
nation appellée des Gens de mer, et 
traitter la paix auec eux et les Hurons, 
desquels ils sont esloignés, tirant vers 
l’Oüest, d’enuiron trois cents lieues ; il 
s’embarqua au pays des Hurons auec 
sept Saunages. Ils passèrent par quantité 
de petites nations, en allant et en re- 
uenant ; lors qu’ils y arriuoient, ils fi- 
choient deux bastons en terre, auquel 
ils pendoient des presens, afin d’oster à 
ces peuples la pensée de les prendre 
pour ennemis et de les massacrer. A 
deux iournées de cette nation, il enuoya 
vn de ces Sauuages porter la nouuelle 
de la paix, laquelle fut bien receuë, 
nommément quand on entendit que 
c’esloit vn European qui portoit la pa¬ 
role. On depescha plusieurs ieunes gens 
pour aller au deuantdu Manitouiriniou, 
c’est à dire de l’homme merueilleux ; on 
y vient, on le conduit, on porte tout son 
bagage. Il estoit reuestu d’vne grande 
robe de damas de la Chine, toute par¬ 
semée de fleurs et d’oyscaux de diuerses 
couleurs. Si tost qu’on l’apperceut, 
toutes les femmes et les enfans s’en¬ 
fuirent, voyant vn homme porter le 
tonnerre en ses deux mains (c’est ainsi 
qu’ils nommoient deux pistolets qu’il 
tenoil). La nouuelle de sa venue s’espan- 
dit incontinent aux lieux circonuoisins : 

il se fit vne assemblée de quatre ou 
cinq mille hommes ; chacun des princi¬ 
paux fit son festin, en l’vn desquels on 
scruit an moins six-vingts Castors. La 
paix fut conclue ; il retourna aux lie¬ 
rons, et delà à quelque temps aux Trois 
Riuiercs, où il continua sa charge de 
Commis et Interprète auec vne satis¬ 
faction grande des François et des Sau- 
uages, desquels il estoit esgalement et 
vniquement aymé. Il conspiroit puis¬ 
samment, autant que sa charge le per¬ 
mettait, auec nos Peres, pourla conuer- 
sion de ces peuples, lesquels il sçauoit 
manier et tourner où il vouloit d’vne 
dextérité qui à peine trouuera son pareil. 
Monsieur Oliuier, Commis General de 
Messieurs de la Compagnie, estant venu 
l’an passé en France, le dit sieur Ni- 
collet descendit à Québec en sa place, 
auec vne ioye et consolation sensible 
qu’il eut de se voir dans la paix et la 
deuotion de Quebec. Mais il n’en ioüit 
pas long-temps : car vn mois ou deux 
après son arriuée, faisant vn voyage aux 
Trois Riuicres pour la deliurance d’vn 
prisonnier Saunage, son zele luy cousta 
la vie, qu’il perdit dans le naufrage. Il 
s’embarqua à Quebec sur les sept heures 
du soir, dans la chalouppe de Monsieur 
de Sauigny, qui tiroil vers les Trois 
Riuiercs ; ils n’estoient pas encor arriuez 
à Sillery, qu’vn coup de vent de Nord- 
Est, qui auoit excité vne horrible tem- 
peste sur la grande riuiere, remplit la 
chalouppe d’eau et la coula à fond, apres 
luy auoir fait faire deux ou trois tours 
dans l’eau. Ceux qui estoient dedans 
n’allerent pas incontinent à fond, ils 
s’attachèrent quelque temps à la cha¬ 
louppe. Monsieur Nicollet eut loisir de 
dire à Monsieur de Sauigny: Monsieur, 
sauuez-vous, vous sçauez nager; ie ne 
le sçay pas. Pour moy ie m’en vay à 
Lieu ; ie vous recommande ma femme 
et ma fille. Les vagues les arrachèrent 
tous les vns après les autres de la cha¬ 
louppe, qui flottoit renuersée contre vne 
roche. Monsieur de Sauigny seul se 
ietta à l’eau et nagea parmy des Ilots et 
des vagues qui ressemblaient à de pe¬ 
tites montagnes. La chalouppe n’estoit 
pas bien loin du riuage ; mais il estoit 


nuict toute noire, et faisoit vn froid 
aspre, qui auoit desia glacé les bords de 
la riuiere. Le dit sieur de Sauigny, sen¬ 
tant le cœur et les forces qui luy man¬ 
quaient, fit vn vœu à Dieu, et peu après 
frappant du pied il sent la terre, et se 
tirant hors de l’eau, s’en vint en nostre 
maison à Sillery à demy mort. Il de¬ 
meura assez long-temps sans pouuoir 
parler ; puis enfin il nous raconta le 
funeste accident, qui outre la mort de 
Monsieur Nicollet, dommageable à tout 
le pays, luy auoit perdu trois de ses 
meilleurs hommes et vne grande partie 
de son meuble et de sesprouisions. Luy 
et Mademoiselle sa femme ont porté 
cette perte signalée dans vn pays bar¬ 
bare, auec vne grande patience et rési¬ 
gnation à la volonté de Dieu, et sans 
rien diminuer de leur courage. Les 
Sauuages de Sillery, au bruit du nauf- 
frage de Monsieur Nicollet, courent sur 
le lieu, et ne le voyant plus paroistre, 
en tesmoig'nent des regrets indicibles. 
Ce n’esloil pas la première fois que cet 
homme s’estoit exposé au danger de la 
mort pour le bien et le salut des Sau¬ 
uages : il l’a faict fort souuent, et nous à 
laissé des exemples qui sont au dessus 
de Testât d’vn homme marié, et tiennent 
de la vie Apostolique, et laissent vne 
enuie au plus feruent Religieux de l’i¬ 
miter. Douze iours après leur naufrage, 
le prisonnier pour la deliurance duquel 
il s’estoit embarqué, arriua icy. Mon¬ 
sieur des Roches commandant aux Trois 
Riuiercs, suiuant Tordre de Monsieur le 
Gouuerneur, l’auoit racheté. 11 mit pied 
à terre à Sillery, et de là fut conduit à 
l’Hospital pour estre pansé des play es et 
blessures que les Algonquins luy auoient 
faites apres sa capture : ils luy auoient 
emporté la chair des bras, en quelques 
endroits iusques aux os. Les Religieuses 
hospitalières le receurent auec beaucoup 
de charité, et le firent panser fort soi¬ 
gneusement, en sorte qu’en trois se¬ 
maines ou vn mois, il fut en estât de 
retourner en son pays. Tous nos Néo¬ 
phytes luy tesmoignerent autant de com¬ 
passion et de charité que les Algonquins 
de la haut luy auoient montré de cru¬ 
auté : ils luy donnèrent deux bons Sau- 

nages Chrestiens, pour le conduire ius- 
ques aux pays des Abnaquiois, qui sont 
voisins de sa nation. Charles Meiascha- 
ouat assez cogneu és precedentes Rela¬ 
tions, et dont ie feray encor mention 
cy-aprés, fut vn des deux destinez à le 
remener; il fut. rauv d’aise de faire ce 
voyage, et auoir cette occasion de pou- 
noir parler de nostre saincte fov aux 
Abnaquiois et autres nations voisines. 
Au reste tout l’hyuer s’est passé à Que- 
bec, dans la paix et la deuotion accou¬ 
tumée ; mais tout le Printemps n’a esté 
qu’vne continuation de plusieurs nou- 
uelles affligeantes du costé des Hiro- 
quois, apres lesquelles sont suruenuës 
les plus tristes et les plus funestes qui 
eussent iamais peu nous arriuer : c’est 
la mort du grand Louys le Iuste, qui a 
autant attristé les Saunages Chrestiens 
que les François, ceux-là ne s’estimants 
pas moins ses naturels subiets quëceux- 
cy. Aussi a-on tousiours tasché de les 
obliger à le recognoistre pour leur sou- 
tierain, et à conseruer pour luy leur 
affection tout entière ; la souuenance 
des presens qu’il leur auoit faits autrefois 
estoit encore si fraische, qu’à la pre¬ 
mière nouuelle qu’ils en eurent, on les 
vit tous abattus ; nous eusmes peine à 
les consoler, n’ayant pas moins besoin 
de consolation qu’eux, dans la perte d’vn 
si bon Prince. Ils s’appaiserent vn peu 
quand on leur dit qu’il viuoit encore 
en la personne de son (ils, qui auoit suc¬ 
cédé à ses Estats et à sa Couronne, et 
s’en allèrent prier Dieu pour luy. 

A cette triste nouuelle, on en adiousta 
vne autre qui renouuella l’affliction : ce 
fut le decez de Monsieur le Cardinal 
Duc, qui outre le soin qu’il auoit pour 
l’ancienne France, n’oublioit pas la nou¬ 
uelle, laquelle parmy ses grandes dif- 
ficultez et parmy ses dangers, respiroit 
au souuenir et aux promesses de ce 
grand cœur, et attendoit auec iove et 
esperance vn secours necessaire, lors 
qu’on nous annonça sa mort. Quand 
nous nous souuenions cet Hyuer de ce 
que Madame la Duchesse d’Eguillon, et 
Madame la Comtesse de Brienne, qui ont 
tousiours si puissamment porté les in¬ 
terests de la Colonie et des Sauuages, 


nous en escriuoicnt, et les secours tres- 
certains que nous en espérions, les plus 
grands maux nous sembloient bien 
petits ; mais il a pieu à Dieu en disposer 
autrement par des secrets de son infinie 
sagesse qui nous sont incognus. l’espere 
pourtant que nous ne serons point fru¬ 
strez de nos espérances, puisque les per¬ 
sonnes ausquelles la diuinc prouidence 
a mis en main le Gouuernement de la 
France, n’ont pas moins de zele et de 
pouuoir qu’ils auoient pour secourir ces 
pauures contrées, et contribuera lacon- 
uersion de ces peuples, nous en sommes 
bienasseurez ; nous ne doutons aucune¬ 
ment que la diuine bonté, qui a fait suc¬ 
céder nostre ieune Roy aux grandeurs 
de son pere, ne le fasse aussi heritier 
du zele qu’il auoit pour le salut de nos 
Saunages et de toutes ces nations. 

Nous sommes aussi bien certains de 
la bonne volonté et affection de la Royne 
Regente : nous en auons eu iusques à 
présent des tesmoignages trop euidens, 
pour ne pas reeeuoir vne consolation 
sensible et des espérances bien grandes 
parmy tarit de fascheux accidens. En 
vn mot elle nous monstre vn cœur de 
more. 

Nous receumes toutes ces tristes nou- 
uelles à la sainct Iean, par le vaisseau 
de Miscou, qui donna iusques à Tadous- 
sac ; les autres nauires de la flotte ont 
tardé cette année plus que iamais, ce 
qui nous estoit vn notable surcroist 
d’affliction, et aux Sauuages aussi. Nous 
commencions à craindre quelque nou- 
ueau malheur. En fin Dieu nous les 
donna en l’heureux iour de l’Assomption 
de nostre-Dame. Comme nous allions 
commencer la Messe, deux voiles pa¬ 
rurent à vne lieue de nostre port. La 
ioyeetla consolation saisirent le cœur 
de tous les liabi tans ; mais elle redoubla 
bien fort quand vne clialouppe nous vint 
donner la nouuelle des personnes qui y 
estoient : le Pere Quentin auec trois 
braues ouuriers Religieux de nostre 
Compagnie, et tres-propres à la langue, 
sçauoir, les Peres Leonard Garreau, Ga¬ 
briel Druillet et Noël Chabanel. Il y auoit 
aussi trois Religieuses bien choisies, et 
dont le courage surpasse le sexe, sçauoir, 

la Mere Marie de S. Geneuiefue, et la 
Mere Anne de S. Ioachim, Hospitalière 
de la maison de Dieppe, et la Mere Anne 
des Séraphins, Vrsuline dn Contient de 
Plcrmel en Bretagne, il a fallu vne 
grande force à ces bonnes Hiles pour 
surmonter les dangers de l’Océan, la 
crainte du pays Barbare, et les discours 
importuns de ceux qui ont voulu les 
destourner en France d’vne si saincte 
entreprise. Monsieur d’Ailleboust, tres- 
honneste et tres-vertueux gentil-homme, 
associé en la Compagnie de Messieurs 
de Montreal, auec sa femme et sa belle 
sœur, de pareil courage et vertu, estoient 
dans vn de ces deux nauires. Toute 
cette saincte troupe aborda à Quebec, et 
se vint consacrer à Dieu et au salut des 
Sauuages, sous la protection etlafaueur 
de l’Emperiere de l’Vniuers. l'oubliais 
la pieté d’vn honneste Prestre, nommé 
M. Chartier, qui grossissoit la troupe, et 
est venu se donner au seruice des Meres 
Vrsulines, auec désir et dessein de 
seruir Dieu en ces pays le reste de ses 
iours, et contribuer ce qu’il pourra de 
force et d’industrie pour le salut des 
Sauuages. 


CHAPITRE II. 

Du Séminaire des Vrsulines. 

Puisque les Meres Vrsulines sont esta- 
blies à Quebec, ic mettray icy en suite 
ce qui les regarde. Ce Séminaire est vn 
des plus beaux ornemens de la Colonie, 
et vne ayde signalé pour l’arrest et con- 
uersion des Sauuages. Elles allèrent 
en leur nouueau logis, quittant celuy 
qu’elles tenoient à louage le 21. No- 
uembre l’an passé, iour auquel la tres- 
sainetc Vierge se consacra à Dieu dans 
le temple. Leur bastiment est grand et 
solide, fait à chaux et à sable. Elles ont 
trouué vne assez belle fontaine dans les 
fondemens du logis, qui leur est extrê¬ 
mement commode. Elles sont en lieu 
d’asseurance autant qu’il est possible 


dans le Canada, estant placées à 80. ou 
100. pas du fort de Quebec. Elles ont 
eu tousiours vn assez bon nombre de 
filles Sauuages, tant pensionnaires ar- 
reslées que passagères, outre les petites 
filles Françoises, et quantité de Sau¬ 
uages, hommes et femmes, qui les vont 
souuent visiter et receuoir quelque se¬ 
cours et instruction. Voicy en particu¬ 
lier ce qui s’est passé cette année dans 
cette saincte maison. Les petites filles 
séminaristes ont excellé dans le soin de 
se préparer à la saincte Communion, 
elles l’ont ordinairement demandée 8. 
iours auparauant que s’en approcher. 
Elles employoient ce temps à s’y dis¬ 
poser ; elles se iettoient quelquefois à 
genoux deuant leur maislresse, pour 
tesmoigner leur désir, et luy déclarer 
les intentions qu’elles auoient pour ap¬ 
pliquer la saincte Communion, laquelle 
regarde tousiours la conuersion de leurs 
compatriotes et le bien de ceux qui leur 
font des charitez en France. Il y en a 
lesquelles outre les prières ordinaires et 
l’examen qu’elles font le soir, employent 
encore vn bon espace de temps à prier 
en leur particulier, auant que se cou¬ 
cher. Ces prières particulières s’adres¬ 
sent d’ordinaire à la saincte Vierge. 
C’est vn grand coup pour leur salut que 
de leur donner cette deuotion. 

Elles disent quelquesfois aux ren¬ 
contres fort naïfuement les prières jacu¬ 
latoires qu’elles font. Ma Mere, disent- 
elles, ie parle fort souuent à Dieu dans 
mon cœur ; ie prends grand plaisir à 
prononcer les saincts noms de Iesus et 
Marie. Elles sont fort facilement tou¬ 
chées du remords de leurs pecliez, et les 
déclarent fort candidement à leurs maî¬ 
tresses, et n’ont aucun repos qu’elles ne 
s’en soient confessées. Les Religieuses 
les ont veuës plusieurs fois s’arrester à 
dresser leur intention auant que com¬ 
mencer leurs actions particulières, et 
prononcer tout haut le nom de Dieu ou 
de la \ierge, ou de quelque Sainct 
qu’elles vouloient honorer pitûr lors. 

N ne Sauuagesse, estant venue demeu¬ 
rer au séminaire pour quelques iours, 
afin de se disposer au sainct Baptesme, 
qu’elle soulmitoit auec ardeur, édifia 

grandement les Religieuses par sa fer- 
ueur. Elle les pressoit sans cesse pour 
estre instruite de ce qui estoit neces¬ 
saire ; elle alloit mesme trouuer toutes 
les petites pensionnaires les vues apres 
les autres, pour repeter ce qu’on luy 
auoit donné à apprendre. Yne Reli¬ 
gieuse l’ayant trouuée vn iour qn’elle 
sautoit de ioye, luy en demanda la 
cause. Le Pere, dit-elle, m’a asseuré 
que ie serois bien-tost baptisée, et que 
i’auois bien appris. 

Yne Séminariste, nommée Barbe, 
ayant esté rudement reprise de sa faute: 
l’ay bien mérité cela, dit-elle, car moy 
qui suis instruite et baptisée, ie fais 
bien vue plus grosse faute, que celles 
qui faillent et ne sçauentpas encore les 
prières. 

Cette enfant a d’excellens sentimens 
de Dieu ; ie luy ay souuent parlé moy- 
mesme hors du séminaire, elle a l’esprit 
vif, et le iugement fort bon, et l’humeur 
docile. Elle appartient à vn homme fort 
grossier et charnel, et qu’on n’a peu 
encore admettre au baptesme pour ce 
subiect ; il le souhaite, mais il ne veut 
pas encore quitter ses mauuaises habi¬ 
tudes. Dés que cette enfant sçait qu’il 
s’approche du séminaire, elle se va 
cacher. On la trouua vn iour en vn coin 
toute transie de crainte pour ce subiect. 
On luy demande ce qu’elle a : C’est Ki- 
miebsamisman (cet homme s’appelle 
ainsi), qui me veut amener ; que feray- 
ie ? on ne prie point Dieu dans sa ca¬ 
bane ; si mesme il en auoit enuie, sa 
femme l’en empescheroit, on ne fait 
que du mal là dedans, il n’y a du tout 
qu’vne personne qui y prie Dieu : ie ne 
veux point sortir d’auec vous que ie ne 
sçache lire et escrire, et tout ce qui est 
necessaire pour aller au Ciel ; pouruoyez 
moy quand ie seray grande, afin que ie 
puisse viure auec les bons Chrestiens de 
Sillery sans crainte de cet homme. 

Yne petite tille aagée de huict ou neuf 
ans, sortit du séminaire l’Automne der¬ 
nier, pour retourner auec ses parens, et 
hyuerna auec eux prés du fort de Riche¬ 
lieu. Le Printemps venu, ils retour¬ 
nent : cette pauure enfant vint prier les 
Meres de la reprendre ; elles la refu¬ 


seront d’abord pour quelques iustes 
raisons, et nommément pource que ses 
parens la vouloienl auoir. Elle se met à 
pleurer, et veut demeurer et malgré eux 
et malgré les Religieuses, on la renuoya 
pourtant ; elle reuint peu apres, on la 
refuse derechef, en fin elle prend l’oc¬ 
casion de la Procession du S. Sacrement 
pour retourner la troisiesme fois. Les 
Religieuses faisoient ce iour-là festin 
aux Saunages ; ses parens y estoient, et 
lors qu’ils s’en voulurent aller à Sillery, 
la fille s’eschappe d’auec eux, et se va 
coucher auprès la porte des Meres, et 
leur dit : le veux estre instruite, ayez 
pitié de moy, ie n’ay que faire de mes 
parens pour ce subiet, lapluyesuruient, 
elle ne se remué point pour cela. Elle 
eust passé la nuict, si ses larmes n’eus¬ 
sent obligé les Religieuses de luy ouurir 
la porte de la maison, où elle entra 
comme dans vn paradis. La pauure 
enfant n’a pas l’esprit des plus vifs du 
monde, elle fait ce qu’elle peut, sa 
bonne volonté supplée au defaut de 
l'esprit. 

Nous auons appris des nouuellesde la 
petite Therese Muronne qui a demeuré 
deux ans en ce séminaire, et fut prise 
l’an passé par les Hiroquois, auec le Pere 
Iogues et auec son oncle, appelle loseph, 
lequel s’est cschappé à ce Printemps 
des mains des Hiroquois. I’en parleray 
cy-apres plus au long. Il vint à Quebec 
apres sa deliurance, et alla saluer les 
Meres Yrsulines. Yoicy ce qu’il racon- 
toit de sa niepee captiue. Elle n’a point 
de honte, disoit-il, de son Baptesme. 
Elle prie publiquement Dieu, elle dit 
qu’elle croit, elle se confesse souuent 
au Pere Iogues ; elle m’obeyssoiten tout, 
le l’exhortois souuent de bien faire, 
et de ne perdre point courage : le vous 
suis bien obligé, mes Meres, disoit le 
pauure homme, des bonnes instructions 
que vous luy auez données, elle ne les 
oublie point, elle sçait tout ce que vous 
enseignez, elle parle au Pere Iogues 
toutes les fois qu’elle le void ; cela n’em- 
pesche pas qu’elle ne soit grandement 
triste, viuantparmy nos cruels ennemis. 
Elle a bien enduré du froid et des in- 
commoditez l’Hyuer ; elle a esté fort 

malade, mais Dieu luy a rendu la santé, 
le luy disois souuent : Aye courage, cette 
vie est courte, tes trauaux prendront 
fin, et tu seras bien-heureuse au Ciel, 
si tu perseueres. Elle n’a point de cha¬ 
pelet, elle se sert de ses doigts pour le 
dire, ou de petites pierres qu’elle met à 
terre à chaque Aue Maria qu’elle dit. 
Elle me parloit souuent de vous. Helas, 
disoit-elle, si les filles vierges me voy- 
oient en cet estât parmy ces meschans 
Hiroquois qui ne cognoissent pas Dieu, 
qu’elles auroient pitié de moy. Ce bon 
Iosepli racontant cecy aux Religieuses, 
estoient accompagné de trois ou quatre 
autres Durons qui s’estoient eschappez 
auec luy. 

Le parloir de ces bonnes filles sert 
souuent de classe, les Saunages de de¬ 
hors y venant exprès les voir, et de¬ 
mander à estre instruits, ou reciter les 
prières ; il y en a qui ont pris le temps 
que les enfatis faisoient les prières ou 
l’examen, pour entrer au parloir ou en 
la Chapelle, et se ioindre à leur deuo- 
tion. Les Atikamegues, qui sont peuples 
Montagnets du costé du Nord, pendant le 
temps qu’ils ont seiourné auprès de 
Quebec, ont esté souuent visiter les Re¬ 
ligieuses pour cscouter ou apprendre 
quelque bon mot ; ils entroient au par¬ 
loir soir et matin auec importunité 
mesme, pour repeter leurs prières ou le 
Catéchisme. Les frais qui suilient ces 
sainctes visites et instructions neces¬ 
saires, sont grands et ineuitables, et ne 
codent peut-estre gueres à ceux qu’on 
fait pour les séminaristes arrestées : d’or¬ 
dinaire apres l’instruction, il faut sou¬ 
lager la faim de ces pauures gens. le ne 
dis rien icy de Madame de la Pelterie : 
car il y eut vn an au Printemps qu’elle 
alla à Montreal pour assister au com¬ 
mencement de celte nouuelle et saincte 
habitation. Les Religieuses ont fait 
aggrandir cette année leur corps de 
logis, pour auoir vne Chapelle, et loger 
dauantage de Religieuses et Sémina¬ 
ristes. 11 est vray que cette augmentation 
n’est bonnement que commencée, il y 
reste plus à faire qu’il n’y a de fait ; la 
patience gagnera tout. Cette vertu est 
le miracle du Canada. 


chapitre ni. 

De la Résidence de Sillery, et comme les 
Sauuages y ont passé l’année. 

La bourgade de sainct Joseph, dite 
Sillery, distante de Quebec de fieux 
petites lieues, est composée d’enuiron 
35. ou 40. familles de Sauuages Chre- 
stiens qui s’y sont arrestez, et y demeu¬ 
rent toute l’année, excepté les temps de 
leur chasse. A ceux-cy se viennent 
souuent ioindre plusieurs de ceux qui 
sont encore errans, partie pour receuoir 
quelque secours, partie pour estre in- 
struicts dans les mystères de nostre 
saincte foy. Ce nombre semblera petit 
à ceux qui ne cognoissent pas ce que 
c’est qu’vn Saunage errant, mais assez 
grand à ceux qui en ont la cognoissance, 
et sçauent la vie que menoient aupara- 
uant ces pauures misérables. Au reste, 
quoy qu’il soit petit, il n'a pas laissé 
d’auoir vne grande efficace, car c’a esté 
comme la semence du Christianisme 
parmy cette grande Barbarie. La bonne 
odeur des Sauuages qui s’y sont retirez 
et y font publiquement l’exercice de 
Chrestien, s’est répandue de touscostez. 
Depuis Tadoussac etMiskou iusques aux 
Hurons, quasi tous parlent de les imiter. 
Ces familles arrestées sont composées 
de deux sortes de personnes : les vns 
Montaignets, les autres Algonquins. Les 
Montaignets sont ceux qui ont leur pays 
plus prés de Quebec, et s’appellent ainsi 
à raison de nos hautes Montaignes ; les 
Algonquins sont de plus haut. Les der¬ 
niers sont de deux sortes : les vns sont 
de l’Isle et de diuers lieux, tirant vers 
les Hurons ; les autres sont voisins des 
Montaignets, et comme meslez auec 
eux. La cognoissance de Dieu et le com¬ 
merce des François de Quebec a rendu 
ceux-cy plus souples et plus dociles ; les 
autres, quoy que presque tous ruinez 
et réduits à rien, sont demeurez dans 
vn orgueil estrange, et nous ont donné 
iusques à présent de grands empesche- 
mens à la comiersion des autres Al¬ 
gonquins et des Hurons mesmes, qui 

doiuent passer par leur pays pour venir 
icy bas. Nous n’auons encore pour 
toutes ces familles arrestées que quatre 
petites maisons à la Françoise, aus- 
quelles nous en allons Dieu aidant cet 
Automne ioindre deux autres commen¬ 
cées dés l’Hyuer dernier, par le moyen 
de quelques aumosnes qu’on nous a 
données pour ce subiect. Ce sont quel¬ 
ques personnes signalées en vertu et en 
mérite de nostre ancienne France, qui 
ont entrepris en particulier Pauance- 
ment de quelques-vnes de ces familles ; 
c’est vu œuure de charité excellemment 
bien appliqué. Nous en disposons en¬ 
core vue autre pour le Printemps pro¬ 
chain, qui sera dediée à sainct François ; 
celuy à qui elle est promise porte desia 
le mesme nom : c’est le souhait et la 
deuolion d’vne personne de mérité de 
nostre ancienne France, qui a de l’affe¬ 
ction pour nos Sauuages, et a choisy 
cette famille pour luy faire du bien et la 
tenir comme sienne. Ces maisons sont 
basties moitié de nostre costé, et moitié 
du costé de l’Hospital, qui est séparé 
d’auec nous d’vne colline ou platon 
large d’enuiron soixante pas. Les Mon- 
taignets ont choisy nostre costé ; les 
Algonquins ont pris celuy de l’Hospital. 
Les principaux Sauuages sont logez en 
ces maisons à la Françoise ; les autres se 
cabanent à leur façon sous des escorces, 
chacun du costé de son party, attendant 
qu’on leur puisse aussi procurer quel¬ 
ques petits bastimens, comme à leurs 
compagnons. La principale vtilitc de ces 
maisons sont les petits greniers où ils 
serrent leurs viures et leur petits meu¬ 
bles, qui auparauant se dissipoient et se 
perdoient faute de lieu à les conseruer. 
On n’a pas peu en faire dauantage : car à 
proportion des maisons, il faut aider à 
deserter des terres à ceux qui sont 
logez. Du commencement nous auions 
moyen de nourrir huict hommes de tra- 
uail à Sillery ; ils sont à présent réduits 
à quatre, et encore nous escrit-on de 
France que le fond de la donation de 
feu Monsieur de Sillery destiné à leur 
entretien, est arresté en France. le ne 
sçay que penser la dessus, sinon que 
toute celte affaire est l’œuure de Dieu. 


C’est sa bonté et puissance qui luy ont 
donné commencement, et luy donneront 
maintenant tel progrez qu’il voudra. le 
suis bien certain d’vne chose, qu’il est 
encore plus difficile de le continuer et 
maintenir, qu’il n’a esté de le com¬ 
mencer. 

Or voicy comme les Sauuages ont 
passé leur année à Sillery. Les nauires 
leuerent l’anchre de douant Kebec le 7. 
d’Octobre de l’an passé 1642. Leur de- 
part fait icy vn merueilleux silence, et 
applique chacun à sa famille dans vue 
tranquillité profonde. 

Nos Sauuages de Sillery auec quelques 
autres qui s’estoient ioins à eux, con¬ 
tinuèrent leur pesche d’Anguille qu’ils 
auoient commencée quelque temps au¬ 
parauant. C’est vue tres-ferlile moisson 
que Dieu fait cueillir tous les ans à 
Kebec et aux enuirons, depuis le com¬ 
mencement de Septembre iusques à la 
fin d’Octobre, dans la grande riuiere de 
S. Laurens ; il s’y en trouua pour lors 
vne quantité prodigieuse. Les François 
la salent, les Sauuages la boucanent ; 
les vns et les autres en font prouision 
pour l’Hyuer. Les Sauuages quittent leur 
petites maisons pour faire cette pesche, 
et se cabanent à vne portée de mous¬ 
quet, afin que les ordures de poisson 
qu’on accommode, ne les infectent pas. 
Estant là ils venoient tous les iours à la 
saincte Messe, quoy qu’ils eussent sou¬ 
rient passé la nuict à la pesche ; vn de 
nos Peres leur faisoit vn mot d’exhorta¬ 
tion auant la Messe ; le soir le mesme 
Pere alloit aux cabanes les faire prier 
Dieu. Leur pesche estant finie, qui fut 
sur le commencement de Nouembre, ils 
retournèrent à leurs maisons, et em¬ 
plirent leurs petits magasins de poisson 
boucané. Ceux qui n’ont pas encore de 
maison se cabanerent chacun de leur 
costé. Ils ne furent pas plus tost ra¬ 
massez, que treize canots de la nation 
des Atikamegues les vinrent voir pour 
hyucrner auec eux, et se faire instruire. 
Ils se logèrent du costé desMontaignets, 
prés de lean Baptiste, qui en est le Ca¬ 
pitaine. Le Pere Buteux, qui estoit de¬ 
scendu des Trois Biuieres pour hyuerner 
à Sillery, eut charge de l’instruction 

des vns et des autres, c’est à dire des 
Monlaignets et des Atikamegues. Ils i 
demeuroienl ensemble, comme parlant i 
mesme langue. Le Pere Dequen eut 
pour sa part les Algonquins à enseigner. 
Yoicy l’ordre qu’on y a tenu tout l’hy- 
ucr. Le Pere Dequen alloit tous les 
malins à l’hospital, au quartier des 
Algonquins, dire la Messe : hommes, 
femmes et enfants, tous s’y trouuoient ; 
la Chapelle et la salle des malades esloit 
souuent remplie. Auant la Messe le Pere 
prononçoit tout haut les prières en leur 
langue, que chacun repetoit aussi tout 
haut. Apres il leur expliquoit au long 
vn des mystères de nostre sainctc Foy. 
La Messe estant dite, le Pere alloit par 
les cabanes enseigner en particulier 
ceux qui deuoient eslre baptisez, ou 
qui se disposoient à communier. Apres 
midy, ie prenois le soing de faire le ca¬ 
téchisme aux enfans Algonquins. Ils 
s’assembloient à la salle des malades 
auec autant d’assiduité et de ferueur 
que ceux de nostre France ; si leur 
arrest estoit aussi solide, ils ne leur ce- 
deroienl en rien. Le prix du catéchisme 
estoit vn Cousteau ou vn morceau de 
pain, d’autrefois vn chapelet, quelques- 
fois vn bonnet, ou vne hache aux plus 
grands et au plus sçauans ; c’est vne 
belle occasion de soulager la misere de 
ces pauures peuples. Les parens estoient 
rauis de voir la ferueur de leurs enfans, 
qui alloient par les cabanes faire monstre 
de leur prix. Le soir le Pere Dequen 
retournoit à la Chapelle, où ils s’assem¬ 
bloient derechef pour faire les prières. 
Le Pere s’approchant de l’Hospital crioit I 
tout haut : Venez tous aux prières. A ce 
cry chacun sorloit en silence et couroit 
à la chapelle, où les prières duroient 
enuiron vn quart d’heure, et l’instru¬ 
ction autant, le tout en grande modestie 
et deuotion. Voyant les Saunages en cet 
estai, ie me suis fort souuent estonné 
de la paresse d’vne infinité de Chrestiens 
de nostre ancienne France, qui n’ont 
jamais peu se résoudre de donner à 
Dieu vn demy quart d’heure le soir à 
genoux pour faire leur priere. le ne 
sçay ce qu’ils respondront au iugement 
de Dieu. 


Les Religieuses Hospitalières enton- 
noient souuent aux prières et au ca¬ 
téchisme quelque hymne en langue 
Algonquine. Les Sauuages se plaisent 
fort au chant et y reüssissent très bien. 
D’ordinaire aussi elles prenoient les 
tilles à part pour leur faire le catéchisme 
en la salle des malades, ou à leur grille, 
pendant qu’on instruisoit séparément 
les garçons, afin que tous poussent dire 
leur leçon, car si on en omeltoit quel- 
qu’vn, il se mettoit à pleurer. Distri¬ 
buant vn iour vn pain aux enfans apres 
le catéchisme, i’en presentay à vn qui 
me refusa de le receuoir, et se mit à 
pleurer, disant : Comment veux-tu que 
ie mange, n’ayant rien dit ? Quand ils 
estoient dans la nécessité, le catéchisme 
estoit suiuyd’vn petit festin ou sagamité 
pour soulager leur faim. Les Religieuses 
contribuoicnt à leur tour aux despenses 
necessaires, et vniuersellement parlant 
outre le soing et le secours des malades, 
elles ont exercé vne singulière charité 
tout le long de l’année enuers ces fa¬ 
milles arreslées, nommément enuers les 
Algonquins qui sont de leur quartier ; 
elles en ont eu souuent deux ou trois 
cabanes des plus pauures sur les bras : 
c’est chose incroyable des despenses 
qu’on est obligé de faire en ces ren¬ 
contres ; la misere et la nécessité est 
telle que la conscience y est obligée. 
Voila pour les Algonquins. 

Le Pere Ruteux a gardé le mesme 
ordre pour les Montaignets et Atika¬ 
megues, excepté que les derniers s’e¬ 
stant retirés vn peu auant dans les bois 
sur vne petite montagne proche de 
Sillery, il estoit obligé d’y aller tous les 
iours apres la Messe et sur le soir, où 
il assembloit les hommes et les femmes 
à part. Les neiges estoient hautes de 
trois à quatre pieds, le l’ay veu plu¬ 
sieurs fois retourner le soir estant ià 
nuict auec vne lanterne à la main, que le 
vent impétueux luy arrachoit ou estei- 
gnoit, et puis le renuersoit dans les 
neiges de haut en bas de la montagne : 
cela peut estonner ceux qui l’ont cogneu 
en France infirme au dernier point, et 
, presque tousiours valétudinaire. le re- 
marqueray en vn Chapitre à part ce qui 









li 


France , en l'Année 1643. 


s’i'st passé de plus notable au Baplesmc 
des Alikamegues. 

Yoila comme les Sauuages ont passé 
la première partie de l’hyuer. Sur la 
my-lanuier, les neiges estant desia 
grandes et fortes, ils decabanerent tous 
de Sillery, et allèrent enuiron à vn quart 
de lieue de Kebec, pour y faire leurs 
traisnes, et commencer leur première 
chasse ; ils y demeureront enuiron trois 
semaines. Le Pere Bilieux suiuil les Ati- 
kamegues, et alla loger dans leurs ca¬ 
banes. Ces bonnes gens furent rauis 
d’aise de le voir logé chez eux, et s’é¬ 
crièrent tous : En vérité lu es de nostre 
nation, en vérité tu nous aymes. Ils 
faisoient tous les iours vn quart de lieuë 
pour venir à Quebec entendre la Messe, 
nonobstant la rigueur du froid et des 
neiges ; pour l’ordinaire ils entroient 
dans la Chapelle des Yrsulines, où le 
Pere Buteux les enseignoit. Ils alloient 
aussi fort souuent au parloir des Reli¬ 
gieuses, et demandoient à répéter leurs 
prières, afin de les mieux apprendre. 
Les Yrsulines leur lesmoignerent toute 
sorte de charité, leur donneront tous les 
iours à manger apres la Messe, ou l’in¬ 
struction, et n’espargnerent rien de ce 
qu’elles auoient pour les assister, et 
coopérer à leur conuersion. Elles n’en 
font pas moins tout le long de l’année 
aux Algonquins et Montaignets, quand 
ils vont à Quebec. Ce sont des frais ine- 
uitables à ceux qui ont entrepris l’aydc 
des Sauuages. Us decabanerent. tous 
sur le commencement de Feurier, et 
entreront dans les grands bois pour la 
chasse de l’Orignac. Le lendemain de 
leur départ, comme i’allois de Quebec à 
Sillery, ie trouuay vne seule cabane de 
douze ou treize infirmes, vieillards et 
enfans, que les Sauuages m’auoient re¬ 
commandés le soir auparauant et prié 
de les enuoyer à l’Hospital. Comme ils 
me virent passer, ils leuerent leurs 
escorces, et me suiuirent comme ils 
peurent, et s’en vinrent à l’Hospital 
passer leur hyuer partie dans la salle 
des malades, partie dans vne cabane 
proche de l’Hospital. Les Sauuages ne 
demeurèrent gueres que deux mois en 
leur grande chasse ; plusieurs retour¬ 


nèrent pour les festes de Pasques. 
Chasque cabane porte d’ordinaire vn 
papier, qui marque les iours de feste, 
afin qu’ils s’abstiennent du trauail, si¬ 
non en cas de nécessité, et employent 
plus de temps à la priere. lean Baptiste 
auec sa bande retourna le Mercrcdy 
sainct, et se trouua fort à propos le len¬ 
demain au lauement des pieds, qui se 
fit à l’Hospital et les consola fort. On 
choisit 12. hommes et 12. femmes ; 
nous lauasmes les pieds des hommes, et 
les Religieuses les lauerent aux femmes, 
puis leur tirent à tous vn festin magni¬ 
fique selon le pays. Cinq llurons qui 
ont hyuerné à Sillery et y ont fait vn 
petit séminaire, admirèrent cette célé¬ 
brité, que le Pere de Ilrebeuf leur ex¬ 
pliqua (ils ne manquent pas de raconter 
ces nouuelles en leur pays). Sur la fin 
d’Auril tous les Sauuages se trouuerent 
rassemblés : chacun retourne en son 
quartier et dresse sa cabane, fait son 
petit magasin, passe ses peaux, et vient 
à l’instruction, où l’on garde le mesme 
ordre qu’à l’automne. Quand la terre 
est entièrement descouuerte de neiges, 
chacun visite son champ et commence à 
le cultiuer. C’estoit vn contentement de 
les voir aller au trauail apres auoir en¬ 
tendu la saincte Messe, et puis venir 
tous les soirs faire les prières à la Cha¬ 
pelle, et entendre l’instruction. Mais ce 
contentement ne dura gueres. Car à 
peine auoient-ils achcué de semer leur 
bled d’Inde, que les bruits des courses 
et rauages des Hiroquois les obligèrent 
de faire vn petit gros de guerriers, et 
aller au fort de Richelieu et aux Trois 
Riuieres pour s’opposer à leurs enne- 
mys. Mais les funestes nouuelles de ia 
mort du Roy et de Monseigneur le Car¬ 
dinal, et en suite le manque des secours 
d’armes et soldats qu’on esperoit de 
France les firent redescendre à Sillery 
tout tristes, et comme les nauires lar- 
doient beaucoup, et que les viures leur 
manquoient, ils se diuiserent par petites 
bandes, et allèrent à la chasse vers Ta- 
doussac, s’esloignans tousiours de leurs 
ennemis, et attendans les nauires. 

CHAPITRE IV. 

De la façon de tiare des Chresliens 
de Sillery. 

Pondant le temps que les Sauuages 
ont esté à Sillery, ils y ont fréquenté 
les Sacremens auee autant d’assiduité et 
de ferueur que nos François à Québec ; 
ils ont pris aussi vn singulier plaisir 
d’aller quelquefois à Quebec se commu¬ 
nier et se joindre à cette sacrée Table 
auec nos François, dont la deuotion les 
resiouyt et edilie grandement. 

Quoy qu’on fasse le soir les prières 
publiques en laChapelle, plusieurs pour¬ 
tant ne laissent pas de les faire encore 
vne ou deux fois en leur cabane, et tout 
haut ; ce qui a donné subict de les ap- 
peller les Cabanes des Priants. 

Les petits enfans eslans malades, les 
parens les apportent quelquefois à la 
Chapelle, et les présentent à Dieu, 
comme à celuy qui en est le maistre, et 
le tout auec vne grande résignation. 
C’est à vous Seigneur, cet enfant, disent- 
ils, faites en comme il vous semblera 
bon, ie vous l’offre. Yoicy les termes 
propres d’vne mere qui auoit sa fille 
malade : Mon Dieu, vous pouuez tout ; 
si vous voulez ma fille guérira, si vous 
ne voulez pas, i'en suis contente : faites 
ce qu’il vous plaira, i’aymeray tousiours 
ce que vous ferez. Dieu leur rend quel¬ 
quefois la santé, en considération de 
* cette saincte résignation, quelquefois 
aussi en la vertu de l’eau benile qu’on 
leur donne à boire. Eu voicy vn ex¬ 
emple. Vn ieune Sauuage deTadoussac 
fut atteint d’vne forte pleuresie ; au bout 
de six ou sept iours, ses gens l’appor¬ 
tèrent de Tadoussac, aux Religieuses 
Hospitalières à Sillery, c’est à dire de 
quarante lieues loin : on le panse aùec 
grand soin, on le saigne deux ou trois 
fois ; mais le mal est plus fort que les 
remedes. Ce panure garçon, se voyant 
desesperé, se loue comme il put, se 
traisne à la Chapelle, fait ses prières; le 
Pere qui se trouua là, luy fait boire de 
l’eau benite, et recite PEuangile sur 

luy, puis le renuoye en son lit, il com¬ 
mence aussi-tost à se mieux porter, et 
dans peu de temps sort de l’Hospital en 
santé, auec l’estonnement de ses Com¬ 
patriotes. 

Les Sauuages sont fort peu recognois- 
sans de leur naturel, surtout enuers les 
Europeans : le Christianisme les forme 
peu à peu à cette vertu. Monsieur le 
Gouuerneur retournant l’an passé du 
fort de Richelieu, apres l’assaut rude et 
inopiné que les Hiroquois y donnèrent, 
et où ils furent fort mal traitez, nos 
Sauuages allèrent de leur propre mou- 
uement le saluer, et portèrent deux 
presens, Tvn pour le remercier de ce 
qu’il auoit exposé sa vie pour eux et 
auoit chassé leurs ennemis, l’autre pour 
essuyer nos larmes de la prise du Pere 
logues et de nos hommes par les Hiro¬ 
quois. 

Vn de nos principaux Chresliens, dis¬ 
courant auec vn Sauuage nouuellement 
descendu à Sillery, vit vn de nos Peres 
qui passoit par là : Voilà, dit-il, ceux qui 
nous enseignent et nous apprennent le 
chemin du Ciel, ils n’espargnent rien 
pour cet effet : ils s’appauurissent pour 
nous, ils deuiennent malades pour nous ; 
si tu passes icy l’Uyuer, tu cognoistras 
par effet la vérité de ce que ie te dis. 
Ce qu’ils nous enseignent est d’impor¬ 
tance : ils nous deffendent tout ce qui 
est mauuais, les festins à tout manger, 
l’inuocation des dénions, la croyance 
aux songes, la multiplicité des femmes 
dans le mariage, et en vn mot toutes 
nos nieschanles coustumes qui nous 
damnent et nous jettent dans vn feu 
apres la mort. C’est vn feu, disoii-il, 
qui ne s’esteindra jamais, dont celuy 
qui nous eschauffe icy sur terre n’est 
qu’vn loger crayon, il est espouuantable 
dans sa durée eternelle ; ceux qui y 
vont bruslent sans esperance d’en sortir. 

N ne femme ayant ouy discourir du 
Purgatoire, et qu’il y auoit peu de per¬ 
sonnes qui allassent en Paradis sans 
passer par le feu, fut touchée et se mit 
à prier Dieu instamment pour sa tille 
defuncte depuis peu. Le Pere, sçaehant 
sa deuotion, luy demanda ce qu’elle 
faisoit pour sa fille defuncte : le dis tous 

les iours trois Chapelets, dit-elle, l’vn 
pour ma tille, et deux pour le Pere qui 
est mort il y a quelques iours (c’esloil 
le Pere Raymbault). Et pourquoy deux 
pour ce dernier, et vu seulement pour 
ta tille, luy repart le Pere ? S’il est 
vray, dit-elle, ce que vous enseignez, 
que peu de gens vont au Ciel sans aller 
auparauant dans le Purgatoire, ce Pere 
qui vient de mourir, quoy que très 
homme de bien, y aura peut-estre esté 
pour quelque temps, et ie dis deux Cha- 
pellets pour luy, afin que Dieu le deliure 
au plus tost, et qu’estant au Ciel il prie 
pour ma tille : scs prières la feront plus 
tost sortir que les miennes. 

On aura assez; remarqué és prece¬ 
dentes Relations que la grande tentation 
des Saunages, est que le Baptcsme et la 
priere les font mourir. Vn certain ap¬ 
pelle François KokSeribabougouz, voyant 
vn de nos Peres entrer dans sa cabane, 
l’attaque et luy demande s’il ne sçait 
pas enfin la cause pourquoy ils meurent i 
ainsi tous, depuis quelques années qu’on 
leur a parlé de nostre fov. 11 insinuoit 
assez clairement que la priere et le ba- 
ptesme en estoit la cause, et parloit 
auec orgueil et mespris de la foy. Il est 
assez hautain de son naturel. Le Pere se 
sentit obligé de réfuter le discours de 
cet homme, comme meschant et scan¬ 
daleux, et reprendre quant et quant son 
orgueil et sa superbe ; mais au lieu de 
s’humilier, il tire son Chapelet et le 
iette au feu, en la présence* de tous ceux 
de la cabane et du Pere mesme. Nos 
bons Néophytes avans entendu celte 
action, en furent entièrement indignez : 
ils vont le trouuer, et luy remontrent 
viuement sa faute, et l’incitent à faire 
penitence ; mais la crainte et la confu¬ 
sion le retenoit. Ils retournent deux 
et trois fois, et font si bien qu’il se pré¬ 
sente pour receuoir telle penitence 
qu’on iugeroit conuenable : on assemble 
les Sauuages à la Messe dans la Cha¬ 
pelle de l’Hospital. Il estoit cabané fort 
proche. On le fait demeurer à la porte, 
comme indigne d’entrer à l’Eglise; apres 
quelque espace de temps on l’appelle, 
il se met à genoux deuant l’Autel, de¬ 
mande pardon à Dieu et à la tres-saincte 

Vierge, puis à tous ses Compatriotes 
qu’il auoit scandalisez, les coniurc de 
l’ayder par leurs prières à satisfaire à 
Dieu pour sa faute, ce qu’ils firent tout 
haut et tous ensemble. Apres on luy 
commande de baiser trois fois la terre : 
le panure homme touché de regret tient 
sa bouche collée contre terre, iusqu’à ce 
qu’on le force de se relouer. Le Pere 
luy donne vn autre chapelet en signe de 
sa réconciliation, et tous assistent à la 
saincte Messe auec vne ioye et deuotion 
sensible. A la fin Noël Tck8erimatch, 
Capitaine des Algonquins, se leue et 
parle ainsi à ses gens en ton fort et 
haut: Mes nepueux, resiouyssons-nous, 
nostre frere estoit entre les mains du 
Diable, et s’il fust mort, l’Enfer estoit 
sa demeure pour jamais, et Dieu l’en a 
deliuré ; il estoit mort et le voila viuant, 
resiouyssons-nous de ce que nous sça- 
uons maintenant les moyens d’appaiser 
la colere de Dieu, perseuerons dans la 
i priere, et quoy qu’il semble que nous 
mourions tous, croyons fortement et 
sincèrement iusques à la mort, et ayons 
esperance en celuy qui a tout fait. Apres 
cette petite exhortation, le Pere leur 
donna la bénédiction à tous, et les ren- 
uoyafortcontens et ioyeux. Cet homme 
s’est tres-bien comporté depuis ce temps 
là ; toute sa famille est Chrestienne. Il 
me presse à présent de luy faire vne 
petite maison pour l’an prochain. 

Le iour de sainct Iean l’Euangeliste, 
il fit vn temps fort rude ; le froid, les 
vents et la neige sembloient vouloir 
tout perdre, c’est chose espouuantable 
de voir l’air en ces temps là. Les Sau¬ 
uages estoient pour lors cabanés sur la 
montagne dans les bois ; on ne croyoit 
pas qu’ils pussent venir à la Messe : on 
enuoya leur dire qu’ils n’y estoient pas 
obligez ; que si les plus robustes vou¬ 
laient venir, qu’ils le pouuoient par 
deuotion, mais tous y vinrent à leur 
ordinaire. Vne vieille Algonquine de¬ 
meura dans sa cabane pour garder quel¬ 
ques petits enfans, et se comporta 
comme si elle eust esté à la Messe : elle 
estendit vne image de nostre Seigneur, 
se mit à genoux deuant auec les enfans, 
recita son chapelet, se loua comme on 

fait à l’Euangile, adora nostre Seigneur 
comme on fait à l’eleuation, chaula 
comme ils ont accouslume apres la 
Messe : si bien que quand le Pere l’alla 
voir, elle luy dit qu’elle auoit esté à la 
Messe dans sa Cabane, le Pere l’inter¬ 
rogea comment, et apprit ce que ie viens 
de dire. 

Vne femme Chrestienne, appellee 
Louyse, auoit vne fille malade qu’elle 
cherissoil comme sa vie propre, elle la 
porta à l’Hospital ; les Religieuses qui 
aymoient sa mere a raison de sa vertu, 
n'y espargnerent rien ; mais nonobstant 
les remedes sa maladie redoubloit. Deux 
Sauuagesses payennes la viennent voir, 
puis se tournant •vers la mere là pré¬ 
sente et fort affligée, luy promettent de 
guérir sa fille, si elle veut permettre 
qu’elles la pansent à leur façon, c’est 
à dire qu’elles la chantent, la soufflent, 
et la ionglent auec leurs tambours : 
Mais il faudroit, disent-elles, la porter 
dans les bois : car autrement ceux qui 
ont des robes noires le sçauroient, et 
nos médecines seroient inutiles ; au 
reste tiens pour certain que ta fille gué¬ 
rira, si tu nous obéis. A Dieu ne plaise, 
repartit cette bonne Chrestienne, que 
l’on fasse quelque chose à ma fille, qui 
soit contre la loy de Dieu, ie craindrois 
bien plus tost que cela ne la fist mourir, 
et quand mesme ie sçaurois qu’elle gue- 
riroit de vos médecines, ie ne le per- 
meltrois pas, puis que Dieu le defiend : 
il n’importe que ma fille meure, pourueu 
qu’elle aille au Ciel. Ces deux femmes 
sortirent bien estonnées, et ne parlèrent 
plus de rien. Il pleut à Dieu d’appeller 
à sov cette petite créature, et d’esprou- 
uer la constance de la mere, laquelle 
en demeura affligée au possible, mais 
nullement esbranlée en lafoy, quoy que 
ce soit la troisiesme qu’elle a perdue 
depuis qu’elle a receu le Baptesme. 
Celle espece d’affliction se retrouuant 
en quantité de familles Chrestiennes, 
est-ce pas vne puissante espreuue que 
Dieu leur enuoye, et à nous aussi ? Sa 
fille mourut dans les bois : car ayant 
en fin receu quelque soulagement à 
l’Hospital, sa mere qui estoit obligée à 
quelque voyage, la traisna à leur façon, 

comme elle peust; le mal redoublant 
dans les bois l’emporta. Elle n’estoit 
aagée que de huict ou neuf ans. Sa 
mere rapporta son corps à Sillery pour 
estre enterré auec ses parens. Elle nous 
dit qu’elle auoit admiré les pensées et 
discours de sa fille à la mort: premiè¬ 
rement elle tesmoigna qu’elle eust bien 
désiré de voir encor vne fois vn des 
Peres, pour receuoir vu mot de conso¬ 
lation en ce passage, que neanlmoins 
elle se console en Dieu ; apres elle re¬ 
mercia sa mere du soin et de la peine 
qu’elle auoit pris d’elle, pendant tout le 
cours de sa maladie, et luy promit en 
recompense de prier Dieu pour elle 
apres sa mort. Son frere aisné l’estant 
venu voir, elle luy recommanda défaire 
estât de la foy et des prières, et comme 
elle auoit apprins qu’il n’estoit pas bien 
auec sa femme, elle le coniura de la 
supporter en son humeur, qu’il se gar- 
dast bien de la quitter Jamais, qu’il eust 
patience, que luy qui estoit homme se 
deuoil monstrer plus sage. le 11 e sçay 
pas où cet enfant de neuf ans au plus 
auoit appris tout cela, le S. Esprit la 
laisoit parler par dessus son aage. 

A peine croira-on ce que ie vay dire 
d’vn NeophUe Sauuage, puis qu’il s’en 
rencontre si peu parmy nos Chrestiens 
d’Europe qui le peussent faire. Vn 
ieune Sauuage Chrestien fut puissam¬ 
ment tenté par vne femme qui le pour- 
suiuit dans les bois, et le sollicita à mal 
faire auec autant d’impudence que de 
charmes et d’attraits, elle y employa 
tout. Le bon ieune homme ljuy résisté 
fortement, la reprend, luy remonstre 
que Dieu voit tout, qu’il les regarde: 
cela ne la rend pas plus sage, elle re¬ 
double iusques à deux et trois fois ; le 
diable trauaille de son costé, et iointses 
forces auec celles de la femme, attaque 
le cœur de ce pauureNéophyte, excitant 
en luy la passion et le pressant viue- 
ment: le voila tenté dehors et dedans. 
11 résisté pourtant courageusement, in- 
uoque l’assistance de Dieu, et puis sen¬ 
tant que le danger croissoit, s’enfuit 
dans les bois, et abandonne cette mal¬ 
heureuse créature ; estant lors seul et à 
l’escart, se met à genoux, prie Dieu, luy 

demande pardon, prend des verges, et 
se despoüillant nud, se eliastie rudement 
par tout le corps. C’estoit au milieu des 
neiges, et au cœur de l’Hyuer, que les 
arbres fendent de froid ; mais la peur 
d'auoir manqué, et la crainte de la ten¬ 
tation le font résoudre à cette penitence. 

11 n’en demeure pas là, il court à Que- 
bec, où il auoit entendu que le Pere qui 
confesse les Saunages estoit allé, il 
entre chez nous tout désolé, et se ietle 
aux pieds du Pere, luy raconte sa ten¬ 
tation et le danger où il a esté, auee 
autant de regret que s’il eust commis le 
péché ; les souspirs et les larmes en- 
trecoupoient toutes ses paroles. 11 de¬ 
mande penitence : Mon Pere, dit-il, ne 
m’espargnez pas ; ic vous prie, dites moy 
ce qu'il faut faire pour appaiser Dieu : 
ie suis tout prest de vous obeïr, quand 
vous me donneriez vne penitence ca¬ 
pable de m’oster la vie : ô Dieu que ie 
mourrois volontiers pour cela ! Le Pere 
le consola fort, estant luy-mesmc gran¬ 
dement consolé d’vne telle ferueur, et 
le renuoya auec vne penitence bien 
legere, et semblable à celle que plu¬ 
sieurs Ss. ont imposée en tel cas. 

Les Chrestiens de Sillery ont contri¬ 
bué notablement de paroles et d’ex¬ 
emple à la conuersion des Atikamegues. 
Ils prenoient le temps de faire les prières 
publiquement en leur cabane, quand les 
Atikamegues les venoient voir ; ils def- 
fendoient aux ieunes gens de celte na¬ 
tion de visiter la nuict les tilles qu’ils 
recherchoient en mariage, selon leurs 
vieilles coustumes ; ils ne les inuitoient 
jamais aux festins, que pour parler de 
Dieu et de la prière. Comme tous les 
principaux, tant de cette nation que do 
ceux de Sillery, estoient vn iour as¬ 
semblés en vn festin (ces festins ne 
consistent d’ordinaire qu’en deux chau¬ 
dières de bleds djlnde auec vn morceau 
d’orignac ou de castor), Iean Baptiste, 
qui auoit esté autheur [de la venue] des 
Atikamegues, prit la parole, et dit : le 
ne sçauois autrefois ce que vouloient 
dire les François, quand ils nous par- 
loient de Dieu, ie pensois qu’ils men- 
toient ; mais i’ay recogneu qu’ils disent 
vray, et qu’en effet il y a vn Maistre qui 


a tout fait, et qui gouuerne tout, et qui 
doit chaslier les mesehans d’vn feu 
eternel, et recompenser à jamais les 
gens de bien au Ciel. Le Capitaine des 
Atikamegues témoigna vn grand conten¬ 
tement de ces paroles, et exhorta tous 
ces ieunes gens a bien apprendre ce que 
on leur enseigneroit. 

Nous auons baptisé ça-bas enuiron 
cent Adultes, sans les enfans. Voiries 
paroles d’vn des chefs de Tadoussac, 
l’Automne passé, en la Chapelle des Yr- 
sulines, auec quelques-vns de ses gens ; 
il parloit en vn conseil de Sauuages 
allant son Baptesme : 11 y a trois ans 
que i’escouteles Peres auec attention, et 
approuue leurs discours ; i’ay pour cela 
attendu à me faire baptiser iusques icy, 
parce que le Baptesme est vne chose 
importante à laquelle il faut sérieuse¬ 
ment penser: quand on est vne fois 
baptisé, on ne peut plus reculer, il faut 
marcher droit et viure en bon Chre- 
stien : quelques-vns vous disent, basiez 
vous de me baptiser, et puis au bout 
d’vn mois ou deux, ils perdent leur 
ferueur et ne font quasi plus d’eslat de 
leur Baptesme. le sens mon cœur qui 
me dit qu’il voudroit estre Chrestien, il 
y a long temps ; il ayme la prière, et ne- 
antmoins il n’ose vous presser : c’est 
donc à vous, mes Peres, d’en disposer ; 
voyez, esprouuez moy, et si vous me 
iügez tel qu’il faut, vous me ferez vn 
plaisir extreme de me mettre au nombre 
des Chrestiens, et ie (ascheray d’estre 
fidele à Dieu. le ne suis pas seul, voicy 
plusieurs de mes gens qui attendent la 
mesme faueur : interrogez les tous les 
vns apres les autres, et voyez si ie dis 
la vérité, et si eux-mesmes sont disposez 
comme il faut. Apres son Baptesme et 
celuy de sa femme, il fut marié solen¬ 
nellement à l’Eglise ; quatre autres de 
ses gens auec leurs femmes recourent 
la mesme faueur des deux Sacremens 
de Baptesme et du Mariage. 







16 


Relation de la Nouuelle 


le croy qu’il ne sera pas mal à propos 
de fermer ce Chapitre par vne lettre 
qu’vn Néophyte Chrestien a dictée de 
soy - mesme pour cstre enuoyée en 
France à vn homme de considération 
son bien-faicteur : voyez ses propres 
termes et la façon de s’enoncer. 

l’admire ce que vous faites, de ce que vous vouliez 

Nimakaterindam Ka tien, ka dich 

auoir pitié de moy, de ce que vous vouliez auoir 

ohaBerimicn ka 8ich chaBerimach 

pitié de ma femme et de mes enfans, nous no sommes 

NiB gaié ninithanisak NikokBatisimin 

pas capables de vous remercier : celuy qui tout fait, 

Ki nakBmirang missi Ka KichitBtch 

c’est celuy qui vous payera ; tous les iours nous prions 

mi Ke kichikBk kachigakir kigagarBnta- 

pour vous. I’ay dit au Pere Vimont : Ecriués 

mBrirnin Nitira Pere Vimont Nassina- 

vous, car ie n’y entends rien : ie vous donne 

hiker kir ketna nikikerindan, kimirir 

mon sac à Petun, fut-il ainsi qu’autre chose ie vous 

nikachtipitagan, katira kolak nita miri- 

puisse donner. Vous luy escrirés : Mon enfant j 

ram kiga massinahamaBa. Ninitchanis j 

Iacques qui se nomme, remercie vostre fi’s j 

Iacques ka irintcli BnakBmar khikBisis 

Ioseph qui est appellé ; il priera pour 

Iosephet ka irinleh 8ga gagar8ntama- 

luy. Vous faites bien de ce que vous voulez auoir 

8ar. K8eralch entien ka 8ich Cha8e- 

pitié de nous: fortement nous croyons. Fût-il ainsi <jue 

rimiang sBnka nitep8etamin kat nita 

nous vous puissions voir en vostre pays, nous nous 

apmirang endrakieg niga kichka- 

verrons au Ciel. Il vous expliquera tout 

bantimin 8ak8ing kiga ir8lamak8a ka- 

le Pere le Ieuno. le suis comme demeurant 

kina Pere le Jeune k8nt niBintikemaek 

auec les filles de l’hospital, ce n’est que comme vne 

ikSesensak k8nt peiik mi- 

maison, tout auprès nous demeurons ; tousiours 

kiBarn pechkhich nit’apimin eapitch 

ie les honoremy. Nous sommes bien aises 

niga manatchihock, nimirSerindamin 

do ce qu’il en est arriué deux, vne qui 

Ninch ka michagaSatch peiik Ka 

est petite, l’autre qui est grande ; 

agachinchitch Kotak Ka KinSsitch 

cela va bien de ce qu’elles sont arriuées, afin qu’elles 

K8erateh Ka michagaBatch itchi Ki- 

nous enseignent et afin qu’elles ayent 

kinohama8iiamint8a gaie itchi chaBe- 

pitié do nous. Nous sommes bien aises de ce 

rirniia mintBa. Nimir8erindamin Ka 

qu’elles ont compassion des malades : car nous au- 

chaBerimaBatch eak8siritii Ketna mi- 

très nous n’auons point cette coustume, nous nous 

raBint nitichirini8akisimin Nipaki- 

abandonnons nous autres, quelquefois nous estran- 

ritimin niraBint Nanik8t8n8z nipis 


glons les malades ; voila autrefois 

kitBnebirenanak eak8siliik mi laBch 

comme nous faisions : voi’a pourquoy nous som* 

echiriniBakisiang mi ka Bntchi miiBe- 

mes bien aises de ce qu’elles sont arriuées icy les 

rindamang ka michagaBatch Bndoire ka 

vestuës de blanc : depuis qu’elles sont arriuées, c’est 

8abakoretiik ki akB michagaBatch 

depuis ce temps-là qu’elles ont compassion de nous. 

mi akB chaBerimiiomintBa. 

Nous admit ons de ce qu’elles ont quitté 

Nimakaterindamin ka nagalahant 

leur pays. le suis aagé, ie ne puis plu3 

88atch endrakiBatch Misa sikis ka mi- 

trauailler ; pleuf-t à Dieu qu’vn European 

n i ni la arokesi kat peiik 8emichtig8ch 

m’aydast à défricher la terre. 

Bitchihitch itchi Kitikeian. 


chapitre v. 

Continuation du mesme subiect. 

Estienne Pigarouich, dont il est parlé 
aux precedentes Relations, nous a donné 
cette année des tesmoignages de son 
zele et de sa vertu aussi remarquables 
que iamais. Il arriua vn iour vne que¬ 
relle dans vne famille Chrestienne entre 
le mary et la femme ; ils se frappèrent 
assez rudement. Estienne entre en la 
cabane et parle au mary en cette sorte : 
Il faut que les hommes ayent plus d’e¬ 
sprit que les femmes, et qu’ils domptent 
mieux leur colere : vn bon moyen d’ap- 
paiser vne femme quand elle crie, c’est 
de ne luy dire mot, ou bien sortir de la 
cabane, et la laisser crier toute seule ; 
ie me suis bien trouué de ce remede. 
Quelquefois ie fais encor mieux : au lieu 
d’en sortir, ie luy fais vne leçon fortdou 
cernent : Est-ce là, luy dis-ie, ce qu’on 
vous enseigne tous les iours ? eh bien 
faschc toy, mais sçache que tu prends 
le chemin de l’Enfer, et que tu seras 
bruslée pour ta colere. le trouue souuent 
qu’elle s’appaise et se prend à rire. 

Cet homme, parmy son zele, est ioyeux 
et agréable. Il estoit vn iour dans vne 
cabane de Sauuages, où l’on parloit de 
ce que les Peres anoient enseigné tou¬ 
chant le Sacrement de Confession ; il se 

mit à leur faire vue question à tous, les 
vns apres les autres, sçauoir : si pour 
les pochez qu’ils auoicnt commis, on 
leur donnoit pour penitenee de se ietter 
du haut du grand sault de Montmorency 
en bas (c’est vn précipice d’eau qui 
tombe d’vue Montagne prés Quebec), 
le feroient-ils ? Ils respondirent tous 
qu’ouy,pourueu qu’on leur enioignist. Et 
moy aussi, dit-il, qui suis le plus grand 
pécheur de tous ; ie redoute l’Enfer, et 
crains fort que mes pechez ne m’y 
attirent : ic me soucie peu que mon 
corps soit englouti dans l’eau, mais ie 
souhaite ardemment que mon âme aille 
au Ciel. 

La stabilité du mariage est vn des 
poincts des plus difficiles dans la con- 
uersion et arrest des Saunages, nous 
auons bien de la peine à l’obtenir et à 
la maintenir. Yne ieune femme voulant 
abandonner son mary sans iuste sub- 
iect, les principaux et plus zelez Sau- 
uages s’assemblèrent, et prièrent Mon¬ 
sieur le Gouuerneur de leur permettre 
de faire vne petite prison à Sillery, et y 
enfermer quelque temps cette femme, 
et la mettre en son deuoir. Estienne 
Pigarouieh en prend la commission, et 
la faict saisir, et comme elle fut à la 
porte de la prison, il luy tint ce dis¬ 
cours : Ma niepee, prie bien Dieu toute 
la nuict, tu auras du loisir, demande 
luy que tu deuiennes sage, et que lu ne 
sois plus opiniastre ; endure cette prison 
pour tes pechez, prends courage : si tu 
veux estre obeyssante, tu n’y demeu¬ 
reras pas long-temps. Elle entre fort pai¬ 
siblement, se laissant conduire comme 
vn agneau, et demeura là toute la nuict 
à plate terre sans feu et sans couuer- 
ture, c’estoil le second iour de lanuier, 
au plus rude temps de l’hyuer. Le len¬ 
demain matin, le Pere de Quen la fut 
visiter auec Estienne, et luy fit donner 
vn peu de pain et de la paille pour se 
reposer. Le Pere la voulut faire sortir 
vn peu de temps pour se chauffer en 
vne chambre prochaine, puis la remettre 
en son cachot ; mais le Sauuage luy dit 
qu’elle deuoit endurer cela pour ses 
fautes, et luy mesme l’encouragea à 
porter patiemment cette penitenee. Sur 


le soir pourtant on iugea à propos de la 
deliurer: c’estoit assez pour donner de 
la terreur à cette pauure créature, et vn 
petit commencement de police à ces 
nouueaux Chrestiens, ioint que la mc- 
lancholie se mettant dans l’esprit d’vn 
Saunage, il en vient à de grandes extre- 
mitez et sonnent à vne mort violente. 
Le chasliment a seruy à cette ieune 
femme et à plusieurs autres. 

Le mesme Estienne Pigarouieh s’en 
vint trouuer vn de nos Pères, le lende¬ 
main de Noël de grand matin, et luy 
dit : Voila ma leste, voila le iour de 
mon patron S. Estienne, que pourray-ie 
faire pour l’honorer? Le Pere luy donna 
quelques enseignemens, et sur tout luy 
fit voir comme S. Estienne auoit parlé 
feruemment de Dieu, et donné sa vie 
pour la foy : il s’en va, et apres auoir 
entendu la Messe et Communié deuote- 
ment, il inuite plusieurs Sauuages ba¬ 
ptisez et autres aussi, en vn festin qu’il 
leur fit en l’honneur de sainct Estienne 
sou Patron. Puis il leur parle ainsi: 
Vous sçauez assez mon nom de Baplesme, 
et vous auez ouy raconter auiourd’huy à 
la Messe ce qu’a fait sainct Estienne, 
estant en ce monde : pleust à Dieu que 
ie l’imitasse en sa vie et en sa mort, 
comme ie fais en son nom ; à tout le 
moins ie le veux faire en quelque chose, 
c’est à dire parlant de Dieu et de la foy: 
c’est donc ce que ie fais maintenant, 
vous conuiant et conjurant tous, que 
nous viuions et mourions en la foy, que 
nous auons professée ; et pour vous 
autres qui n’estes pas baptisez, le festin 
est pour vous faire cognoistre mon nom 
deBaptesme, c’est Estienne. Ouyi’ayme 
le nom d’Estienne, aussi m’est il plus 
honorable que celuy de Pigarouieh : on 
ne cognoist le dernier qu’icy proche, 
parmy quelque nombre de Sauuages que 
nous sommes ; si ie passois la mer, et 
que l’on me demandas! mon nom, on 
ne m’entendroit pas, si ie disois I’iga- 
rouich, mais si ie nommois Estienne, 
incontinent on sçauroit que ie suis amy 
de Dieu et de tous ceux qui prient, et 
que ie porte vn nom qui est chery et 
prisé au Ciel et par toute la terre. C’est 
donc en considération de ce nom et de 

celuy dont nous faisons auiourd’huy la 
fesle que ie fais festin. Nous autres 
quand on nous donne le nom de quel- 
qu’vn qui est mort, pour en conseruer 
la mémoire, on nous oblige par consé¬ 
quent dés l’heure mesme d’imiter celuy 
que nous faisons reuiure : ne vous eston- 
nez donc pas si ie parle maintenant et 
prends la hardiesse de vous enseigner, 
ie ne le fais que dans le désir que i’ay 
que tous nos gens embrassent la fov, et 
obeyssentà Dieu, et c’est ce que dcsi- 
roit sainct Estienne, en enseignant ceux 
de sa nation. Plusieurs festins faits de la 
sorte cette année n’ont pas peu seruy à 
confirmer la ferueur de nos Chrestiens. 
Au reste ils ne consistent pour l’ordi¬ 
naire qu’en vne grande chaudière ou 
deux de bled d’Inde, ou pois, auec vn 
quartier d’orignac ou de castor, selon le 
nombre des conuiez, et ils les font pour 
s’entre-soulager en leur pauurelé, et se 
faire la charité les vns aux autres : si 
bien que faire vn festin, c’est icy h pré¬ 
sent le mesme que donnera mangera 
ceux qui sont en nécessité, et exercer 
vn acte de miséricorde. 

Nos Algonquins Chrestiens allèrent 
vn iour à la chasse auec quelques ieunes 
gens Atikamegues nouuellemcnt arri- 
uez, et qui n’aûoient encor guere d’af- 
fecti.on pour la foy ; ils virent la piste de 
deux orignaux qui alloienl l’vn à gauche, 
l’autre à droict. Vn des Atikamegues 
dit à nos Chrestiens : Qui sera-ce de vous 
autres Chrestiens, qui nous baillera à 
manger? lequel tuerez-vous des deux 
orignaux ? Estienne entendit bien que 
cet homme vouloit taxer la prière, et 
metloit son esperance en ses supersti¬ 
tions, auec lesquelles il pretendoit in- 
uoquer le démon, et faire bonne chasse: 
il prit donc la parole, et dit : Ce n’est 
pas nous qui donnerons à manger, c’est 
celuy qui gouucrne tout, nous espérons 
en luy, et non pas en nos iambes ny en 
nos tambours : s’il veut que nous pre¬ 
nions les premiers des orignaux, cela 
arriuera, nonobstant vos Iongleries ; s’il 
veut que ce soit vous qui en preniez, il 
sera ainsi. Nous allons le prier qu’il nous 
assiste, et puis qu’il en dispose comme il 
voudra. Alors il fit mettre tous ses com¬ 


patriotes à genoux, et les fit prier Dieu. 
Les Atikamegues partirent les premiers 
pour suiure les pistes d’vn de ces deux 
orignaux ; mais en vain, ils furent obli¬ 
gez de retourner sans auoir rien ren¬ 
contré, après vne exlreme lassitude. Les 
Algonquins partirent seulement sur le 
haut du iour, et sur le midy ils atlrap- 
perent la beste qu’ils suiuoient, et la 
tuerent, puis retournants sur les pistes 
des Atikamegues, trouuerent encore 
l’autre, et la mirent à mort, et retour¬ 
nèrent fort ioyeux vers les Atikamegues, 
leur laissans à tous vne très-bonne 
odeur de noslre saincte foy, et vn désir 
du Baptesme. 

Vn des premiers Sauuages de Ta- 
doussac, nommé Achille en son Ba¬ 
ptesme par Monsieur le Cheualier de 
l’isle, s’arresta à Sillerv, et y faisoit vne 
des meilleures familles. Quelque temps 
apres auoir esté baptisé, il fut attaqué 
d’vne maladie languissante, qui luy 
dura plus de deux ans et demy, pen¬ 
dant lesquels il tesmoigna tousiours vne 
grande constance en la foy, et vne 
grande résignation à la volonté de Dieu ; 
le mal redoublant, on le porte à l’IIo- 
spital, là où il exerce des actions de 
vertu signalée. Il est meur pour le Ciel, 
Dieu l’appelle à soy ; les Sauuages en 
demeurèrent extrêmement affligez : car 
il estoit remarquable parmy eux, et 
l’aymoient fort. Estienne Pigarouich, 
les voyant tous assis autour du defunct 
desolez au possible, et les testes bais¬ 
sées en signe de tristesse, leur dit : 
Mes frères, prenez courage, ne vous 
attristez pas trop, nous n’auons pas em¬ 
brassé la foy, afin de viure long-temps 
çà-bas dans la terre, mais afin de bien 
viure et d’aller au Ciel ; l’excez de la 
tristesse ne vaut rien, et desplaist à 
Dieu, et vous apportera du mal : que 
vostre tristesse soit courte et modérée. 
Ne croyez vous pas que Pâme de cet 
homme qui vient de mourir et a creu 
fortement en Dieu, est au Ciel, ou y 
sera bien-tost? pourquoy donc pleurez 
vous ? ne faut-il pas que nous mour¬ 
rions tous ? cette vie n’est pas plus 
longue que le bout du doigt ; mais celle 
que nous attendons n’a point de lin : 

c’est ce que nous enseigne la priere ; 
faites en estât, et la gardez constam¬ 
ment parmy toutes les faschcuses ren¬ 
contres. Ce discours partant d’vu cœur 
feruent, et prononcé d’vn ton ferme, 
essuya les larmes de ces panures gens, 
et leur fit leuer les testes qu’ils tenoient 
baissées entre leurs mains. 

Charles MeiaskSat nous fournit encor 
cette année dequoy consoler ceux qui 
ayment nos Saunages. 11 est de Tadous- 
sac, et résidé à Sillery, en vue des 
maisons basties à la Françoise. Il arriua 
d'vn voyage des Trois Riuieres, peu de 
iours apres la mort de Monsieur Ni- 
collet ; la première nouuelle qu’il en¬ 
tendit, fut celle-là. il leue incontinent 
les yeux au Ciel, prie Dieu pour son 
âme, va droict à nostre Eglise dire son 
Chapelet pour le defunct, et delà à la 
Chapelle de l’Hospital, où il en fit au¬ 
tant, puis il vient nous voir chez nous, 
et trouuant le Pere de Quen en meil¬ 
leure santé qu’il ne l’auoit laissé en 
partant, il luy dit ces mots : Mon Pere, 
i’ay prié Dieu pour vous tous les iours, 
ie luy ay dit : Mon Dieu, guérissez le 
Pere qui nous enseigne, si vous voyez 
que cela soit bien ; que si vous voulez 
qu’il meure, faite qu’il aille droict au 
Ciel. Après cela, il demanda au Pere 
ce qu’il falloit faire pour expier entière¬ 
ment vue faute dont il s’estoit desia 
confessé. Le Pere luy expliqua les trois 
sortes de satisfactions, l’aumosne, l’o¬ 
raison et le ieusne. Le lendemain il s’en 
va à l’Hospital voir les malades, l’vn 
desquels luy demanda vn drap : il sort 
sans delay, s’en va à Quebec, acheté vn 
drap au magasin, et l’apporte à ce ma¬ 
lade. Il a depuis tousiours continué cette 
charité enuers les panures et les in¬ 
firmes, et prend vn singulier plaisir à 
les eonsoler et leur parler de Dieu. 

L’an passé, estant en Caresme dans 
les bois pour y faire sa ehasse et sa pro- 
uision de viande boucanée, il faisoit sa 
cuisine à part, afin de ne point manger 
de viande en Caresme. Yn iour comme 
il faisoit cuire vn peu de poisson dans 
vne petite chaudière, sa femme qui 
n’est pas Chrestienne, et qui est d’vne 
humeur hautaine, ietta de dépit vne 


poignée de cendre dans la chaudière, se 
mocquant de luy et des prières : nostre 
bon Charles, sans se fascher ny dire vn 
seid mot, vuide la chaudière, va quérir 
de l’eau et la remet sur le feu, iettant 
par cet acte de patience vn bon verre 
d’eau sur la cholere et l’orgueil de sa 
femme, qui n’osa depuis rien faire. 

Voyant son frere qui s’en alloit à la 
chasse, et quelques autres Algonquins 
Chrestiens qui alloient au fort de Riche¬ 
lieu, il leur donna à tous chacun vne 
brassée de pourcelaine, large de trois 
doigts ( c’est vn présent de valeur 
parmy eux), afin qu’ils fissent tousiours 
estât de la priere, et prissent garde de 
ne se point perdre parmy les Algonquins 
de là haut ; puis tirant son frere à part 
(il s’appelle Eustaehe, et est fort bon 
Chrcstien), il luy bailla son Crucifix, et 
luy dit : Mon frere, priez tousiours de- 
uant le Crucifix, et puis quand vous 
aurez prié, baisez-le auec amour et 
respect ; souuenez vous de moy en vos 
prières, et prenez courage ; reuenez le 
plus tosl que vous pourrez, afin d’estre 
enseignez; souuenez vous que Dieu est 
par tout, et qu’il vous void tousiours, 
ne faites rien de mal, gardez les Di¬ 
manches et les Festes, ayez à cet effect 
vn papier qui les marque. Pour moy, ie 
ne sçay encor où i’iray, ie feray ce que 
me dira celuy qui commande icy, ie ne 
dispose pas de ma personne, et ie ne le 
veux pas faire : car ie sçay que Dieu 
veut que nous despendions de ceux qu’il 
a mis çà-bas en sa place, l’iray à la 
chasse du costé qu’il me dira, puis ie 
remmeneray le prisonnier en son pays, 
si on m’en donne la commission. Au cas 
que ie ne vous voye plus, ie vous fais 
heritier de tout mon petit meuble, de 
mon lict, de mes rets, de mes plats 
François; vous estes desia auec moy en 
possession de la petite maison Fran¬ 
çoise, que les Peres nous ont donnée. 
Si ie vay iusques au pays des Abena- 
quiois auec le prisonnier que ie dois 
quitter là, ie voudrois bien auoir vn 
interprété, pour leur parler de Dieu et 
de la foy : ie le ferois bien volontiers. 

Cet homme semble plein de l’esprit 
de Dieu en ses paroles et en ses actions. 

Dieu luy accorda son désir ; car il eut 
pour compagnon de son voyage vn ieune 
homme natif du pays des Abcnaquiois 
inesmc, et qui parle fort bien leur 
langue, et est bon Chrestien : ils ont tous 
deux remené le prisonnier, et ont hy- 
uerné aux Abcnaquiois, où Charles a 
efficacement presché la loy de Dieu. 
Mais comme ces gens n’ont cognois- 
sance ny commerce auec autre personne 
qu’auec quelques Anglois habituez là, 
et sont forts subiets à l’yurongnerie, par 
le moyen de la boisson qu’ils traitent 
auec les hérétiques et auec les nauires 
de la coste, les discours de nostre bon 
Chrestien n’eurent pas tant d’effet; vn 
des Capitaines Abcnaquiois pourtant l’a 
suiuyet a protesté qu’il abandonnoit son 
pays pour résider icy et se faire in¬ 
struire, afin d’eslre baptisé. Il y trauaille 
maintenant et semble d’vne humeur do¬ 
cile, et desirer fortement le Baptesme : 
l’issuë le fera voir. Il le faut esprouuer 
à loisir, l’experience nous apprend icy 
et aux Durons que la multitude de Sau- 
uages baptisez et peu esprouuez ne sert 
pas beaucoup à rauancement du Christi¬ 
anisme ; nous voyons à l’œil qu’vu Sau- 
uage bien esprouué, bien conuerty et 
constant en sa résolution, fait beaucoup 
plus pour estendre la foy et attirer toute 
vne nation, qu’vne multitude lasche et 
inconstante. 

Nostre bon Charles, estant aux Abe- 
naquiois, fut auec eux visiter les Anglois 
en leur habitation ; il les prenoit pour 
des François, ils ne sçauent pas encor 
distinguer les Europeans, ny de nation, 
ny de religion : Charles donc croit aller 
voir des François. Estant entré, il tire 
son Chapelet, et en fait monstre : vn 
Anglois prend la parole, et luy dit : C’est 
le Diable qui a trouué ce que tu tiens, 
c’est vne inueution du démon. Charles 
sans se troubler le regarde, et luy dit : 
Mais c’est le diable qui le fait parler et 
luy met ses paroles en la bouche. Tu 
mesprises le fils de Dieu et sa Mere. 
L’Anglois ne scout que dire, voyant vn 
homme si résolu, et qui n’entend autre 
raison que sa foy. Charles tire derechef 
vne belle image, car il est fourny de 
foutes les instructions de deuotion : l’he- 


retique le voyant luy monstra vn vieil 
linge à terre et luy dit : Ce que tu tiens 
ne vaut pas mieux que cela. Charles le 
regarde derechef, et luy dit : Crois-tu 
que Dieu te voye et t’entende ? Sçais-tu 
bien que tu brusleras dans l’enfer, puis 
que lu mesprises ce que Dieu a fait et 
ordonné. Depuis ce temps-là les héré¬ 
tiques le laissèrent en paix. 

Ce bon homme a eu la consolation de 
voir baptiser le Capitaine Abenaquiois 
qui le suiuit. Ce Chapitre estoit desia 
escrit, quand ce Prosélyte pressant son 
baptesme se vit enriehv d’vn surcroy de 
l'aueur qu’il n’attendoit pas : car Mon¬ 
sieur le Cheualier de Montmagny voulut 
estre son Parain, au nom du Grand 
Maistre de Malte. Ce Prince vrayment 
zélé pour Iesus-Chrisl, luy rescriuant, 
l’exhorte de continuer son zele, et de 
redoubler sa lerueur, pour la gloire du 
Pioy du Ciel et pour le seruiee de sa 
Maiesté tres-Chrestienne, qui l’honorant, 
comme il dit, d’vn Gouuernement tem¬ 
porel, le fauorise bien dauantage, luy 
donnant vn employ où il y a tant de 
Couronnes à amasser pour l’Eternité : 
aussi est-il vrav que ce braue Cheua¬ 
lier ne laisse perdre aucune fleur ny 
aucune perle qui puisse seruir pour les 
estoffer. 


CHAPITRE VI. 

De la venue des Atticamegues et de leur 
Baptesme. 

Les Atticamegues sont vne des Nations 
que nous auons au Nord ; ils demeurent 
à trois ou quatre iournées du grand 
fleuue dans les terres. L’automne passé 
1642. treize canots, faisant enuiron soi¬ 
xante personnes, descendirent en traite 
aux Trois Riuieres ; c’estoient mesnages 
entiers, contre l’ordinaire de ces peuples, 
qui n’enuoyent que les plus robustes 
en ces voyages, à raison de l’extreme 
difficulté des chemins. Mais comme ils 

auoient vn dessein plusreleué que celuy 
de la ti aile, et qui leur estoit inspiré de 
Dieu, les familles entières en voulurent 
iouyr. En voicy l’occasion. Iean Ba¬ 
ptiste, Capitaine des Montagnets, et ré¬ 
sidant à Sillery, et qui tire son origine 
du pays des Atlicamegues, fut touché 
d’vn zele et désir de leur Salut. 11 inuita 
donc leur Capitaine auec presens selon 
la coustume, pour venir voir l'habita¬ 
tion de Sillery et les deserts qu’on leur 
a faits, et ensemble entendre parler de 
la Loy de Dieu : ils acceptèrent les pre¬ 
sens et se résolurent d’obeyr. Le Pere 
Butcux qui estoit aux Trois Riuieres, 
quand ils y arriuerent, les confirma 
dans leur résolution ; ils descendent 
doue à Sillery sur le commencement de 
Nouembre 1042. et se cabanent prés de 
Iean Baptiste. Tous nos Chrestiens les 
receurent auec beaucoup de charité : 
chacun se cotise pour leur fournir leur 
petite prouision d’anguilles et de bled 
d’Inde. Yo'cy la façon : vn des princi¬ 
paux Néophytes sort de sa cabane, fait 
vne criée publique de la part du Ca¬ 
pitaine, remonstrant la venue de ces 
bonnes gens et leur dessein : cela suffit, 
chacun court à son petit magasin, prend 
vn bon paquet et leur porte sans delay 
et gayement. Le Capitaine Àtticamegue 
auec cinq ou six des plus remarqua¬ 
bles, s’en vient à Quebec pour saluer 
Monseigneur le Gouuerneur, et luy 
rendre raison de leur arriuée. Iean Ba¬ 
ptiste et Noël Tek8erimatch auec deux 
de nos Peres les accompagnèrent ; ils 
remonstrenl donc comme Iean Baptiste 
leur a parlé de nostre saincte foy et du 
secours que les François leur donnaient, 
du grand soing que Monsieur le Gou¬ 
uerneur prend de ceux qui veulent 
croire en Dieu, que c’est ce qui les a 
amenez ; qu’apres auoir esté instruits 
et baptisez, ils retourneroienl en leur 
pays porter les nouuelles à leurs Com¬ 
patriotes. Monsieur le Gouuerneur les 
receut auec beaucoup d’affection, les 
encouragea d’escouler les Peres, et bien 
apprendre ce qui estoit de leur Salut ; 
puis joignant les effecls aux paroles, leur 
fait donner vne bonne prouision de pois 
et de galette. Ils s’en retournent à 


Sillery tous rauis de ioye, et se mettent 
à estudier auec ardeur le Catéchisme et 
les prières ; le Pere Buteux fut leur 
maislre. La moitié ont esté baptisez ; 
tous les autres sont Catechnmencs et 
dans vn fort désir du mesme bon-heur. 
Mais on les différé pour de iustes rai¬ 
sons : il est bon d’esprouuer long-temps 
les Sauuages, sur tout quand on se doute 
que l’interest temporel les porte, ou 
qu'ils sont plus attachez à leurs erreurs ; 
il n’y a nation, pour barbare qu’elle soit, 
qui n’ayt ses superstitions. Ceux-cydont 
il est question, mettent toute leur con¬ 
fiance en leurs tambours, leurs festins et 
leurs sucries, qu’ils font pour inuoquer 
le manitou et pour chasser la maladie 
et la faim. Ces erreurs, qui ne semblent 
que des niaiseries, les possedoient puis¬ 
samment ; ils ne croyoient pas eux- 
mesmes s’en pouuoir iamais deffaire. 
Ils approuuoient pour la plus part la 
prière, comme chose bonne et neces¬ 
saire, mais au reste ne vonloient pas 
quitter leurs superstitions, croyans que 
c’estoit s’exposer aux miseres qu’ils re- 
douloient le plus ; l’exemple des Chre¬ 
stiens de Sillery, et l’instruction conti¬ 
nuelle les a desabusez et leur a peu à 
peu arraché cette sottise de l’esprit auec 
les instrumens dont ils se seruoient 
pour les pratiquer. La marque la plus 
certaine que quelqu’vn vouloit donner 
de sa bonne volonté, estoit d’apporter 
son tambour aux Peres qui les ensei- 
gnoient ; plusieurs le firent dés le com¬ 
mencement de l’hyuer et se rendirent 
capables d’eslre enrôlés au nombre des 
enfans de Dieu, le toucheray icy ce qui 
s’est passé de plus remarquable au Ba- 
ptesme de quelques-vns. 

Le premier qui y fut receu, fut vn 
appellé Anikoulchi, nommé Michel en 
son Baptesme ; c’est vn ieune homme 
aagé d’enuiron 23. ans, qui a apporté 
vn soin incroyable à se faire instruire 
et à receuoir ce qu’on luy disoit : toutes 
ses pensées n’estoient que de la prière, 
voire ses songes ; si bien qu’en dor¬ 
mant, il luy sembloit escouter quelque 
instruction, ou répéter ce qu’il auoit 
appris. Yn iour le Pere, le voulant mo¬ 
dérer, luy dit qu’il ne vînt pas souuent, 

et qu’il se degoûteroit de la priera, si on 
l’instruisoit si long-temps: Ne crains pas 
cela, dit-il, tu ne m’en sçaurois tant 
dire comme i’en desire ; ie me puis bien 
soûler de viande ou d’autre chose, mais 
non pas de ce qui touche la foy : c’est 
ce qui me plaist, c’est ce que ie chéris 
par dessus toutes les choses du monde ; 
tout ce que ie vois de beau parmy vous 
autres François ne me touche point, 
il n’y a que vostre foy et vostre façon de 
prier Dieu, qui me rauit le cœur ; ie ne 
souhaite que cela de vous. Comme il 
eut appris qu’vn certain, dont ie par- 
leray cy-apres, auoit apporté son tam¬ 
bour au Pere, il s’y en vient aussi, et 
luy dit : Comment, tu ne m’as pas de¬ 
mandé le mien? le voilà, ie l’auoisdesia 
ielté ie ne sçais où ; dis mov s’il y 
a quelque autre chose à quitter, afin 
d’estre mieux disposé à mon Baplesme ; 
dis le moy au plus tost, car ie suis prés 
de l’executer. le ne me soucie plus de 
ce que pourraient dire de moy ceux de 
ma nation : ie ne voudrais pas en toute 
autre chose leur desplaire ; mais en ce 
qui est de la foy et du seruice de Dieu, 
il m’importe peu de leur plaire ou dé¬ 
plaire. Ils se mocquent de moy, de ce 
que ie vay quelquefois coucher chez 
vous, ie ne m’en mets guere en peine, 
ie le fais pour gagner le temps et l’oc¬ 
casion : tu n’as pas de loisir le long du 
iour ; que tu visites les Cabanes ; la 
nuict tu as le temps de m’enseigner. 
Vn soir tout tard, le Pere retournant 
des Cabanes où il auoit fait l’instruction, 
tomba du haut en bas d’vne montagne 
fort glissante, et enfonça dans les neiges ; 
la cheute fut assez rude et dangereuse. 
Ce bon ieune homme, qui l’accompagnoit 
afin d’apprendre tousiours quelque bon 
mot, le voyant en cet estât, et vne petite 
lanterne à sa main, pour se sauuer des 
précipices de glaces et de neiges, s’é¬ 
cria : 0 que les Sauuages qui ne veulent 
pas croire, ne voyent ils la peine que 
vous prenez pour eux ! ils Jugeraient par 
là que la priera est vne chose de consé¬ 
quence. Et en effect plusieurs de ses 
compatriotes estoient touchez, voyans 
qu’on ne s’espargnoit ny soir ny matin 
parmy des chemins et des temps si 


rudes, pour les enseigner. Ce ieune 
homme donc fut choisi auec vne ieune 
fille sa parente, aagée d’enuiron quinze 
ans, fort modeste, d’vn bon esprit, et 
bien instruite, afin d’estre comme les 
prémices de la foy entre les autres de 
cette nation du Nord. Nous priasmes 
Monsieur le Gouuerneur d’honorer leur 
baptesme et de seruir de Parrain ; il le 
fit fort volontiers, et choisit pour cet 
effect l’Hospital, consacré au précieux 
sang de Jesus-Christ. Les principaux 
Sauuages s’y trouuerent tous. Ce ieune 
homme et cette ieune fille estoient rauis 
d’aise de leur bon-heur, ils respondirent 
à toutes les questions et interrogations 
auec vne hardiesse et modestie qui ne 
ressentoit rien du Sauuage. Monsieur 
le Gouuerneur donna le nom de Michel 
au ieune homme ; nous espérons que le 
glorieux Archange protecteur de toute 
l’Eglise, estendra son bras et sa force 
pour la deffence de ces nouueaux Chre- 
stiens du Nord et de ces peuples les 
plus délaissez du monde. La tille fut 
nommée Marie. Apres le baptesme. 
Monsieur le Gouuerneur fit vn festin 
remarquable pour le pays, à quarante 
des premiers Sauuages. Les Attica- 
megues le remercièrent et luy tesmoi- 
gnerent vn grand contentement de voir 
cet heureux commencement parmy leur 
nation. En voicy vn autre qui n’a pas 
tesmoigné moins d’ardeur et de courage 
en son Baptesme : c’est vn appellé An¬ 
toine ou Üüabakoüachits, aagéd’enuiron 
cinquante ans ; ce fut luy qui le pre¬ 
mier de tous apporta son tambour au 
Pere. Apres l’auoir ouy discourir vn soir 
à l’ordinaire des choses de Dieu, il s’é¬ 
cria tout haut: 11 est vray, tu as raison, 
et ie proteste deuant tous ceux qui m’é¬ 
coutent que ie ne veux plus auoir de 
recours au diable, ny à mes supersti¬ 
tions, ie les desauoüe et en quitte tous 
les instruments, et veux estre baptisé : 
tiens, voilà mon tambour. Il le iette de¬ 
uant tous, et comme ce fut le premier 
qui tist publiquement et hardiment cette 
action, il fut fort loiié de tous les Chre- 
stiens. Cet homme a de grands senti¬ 
ments des choses de Dieu et de la 
foy : Il n’y a rien, disoit-il vn iour, qui 

m’attriste tant que de voir que i’ay si 
long-temps obey au diable, et n’ay pas 
cognu celuy qui a tout fait et qui con- 
serue tout; et i’ay si peu de chose pour 
l’honorer et le prier. Ali ! que ne suis- 
ie comme mes enfans, qui eslans, encor 
ieunes, ont l’esprit vif et la mémoire 
bonne, pour retenir ce qu’on leur en¬ 
seigne. le me veux soutient fascher 
contre eux de ce qu’ils ne m’enseignent 
pas tant comme ie voudrais. C’estoit 
vn plaisir de voir cet homme aagé de 
cinquante ans se faire instruire par vne 
sienne petite fille de dix ans : il la faisait 
seoir auprès de luy, repeloit apres elle 
son Pater, son Aue et toutes les prières, 
se laisoit interroger du Catéchisme, 
comme vn Escolier par son Maistre. Il 
fut baptisé à noslre-Dame des Anges, 
auec vne singulière consolation de nos 
Peres qui y assistèrent. 11 faisoit vn 
froid violent, et tel que plusieurs en ont 
eu quelquefois les bouts des pieds et 
des mains gelés ; il demeura les mains 
jointes pendant toutes les ceremonies 
du Baptesme, et respondit tousiours 
auec vn sentiment de deuotion et d’hu¬ 
milité qui paroissoit en tout son exté¬ 
rieur. On baptisa apres luy son fils, 
aagé de sept ou huict ans ; il voulut 
encor assister à toute la ceremonie, et 
l’encourager par paroles et par gestes à 
se comporter modestement en cette 
action. A la fin il luy dit : Mon fils, 
prends courage, c’est maintenant qu’il 
faut estre ennetny de tout ce que Dieu 
detfend, c’est maintenant qu'il faut estre 
sage ; apprend bien les prières et les 
retiens, afin de me les enseigner. Cet 
homme est vn des plus considérables 
des Atticamegues. 

En voicy vn troisiesme appellé Oüe- 
ratchenon, qui mérité icy place : c’est 
le cousin de Michel, duquel i’ay parlé cy- 
deuant. Il est d’vn naturel hardy et en¬ 
trant, ce qui a fait différer son Baptesme 
assez long-temps ; mais les grandes in¬ 
stances qu’il en a faites, luy ont ouuert 
la porte : il est vray que l’on aurait de la 
peine à croire tout ce qu’il a fait pour 
paruenir à son dessein. Du commence¬ 
ment qu’il eut résolu de poursuiure le 
baptesme, il alla chercher son tambour, 


enseuely ie ne sçay où dans les neiges, 
et vint trouuer le Pere : Tiens, luy dit-il, 
voilà ce qui a esté autrefois ma plus 
grande attache : puis que ie le quitte, 
i’abandonne toutes mes superstitions, 
ne crains point de me baptiser. le suis 
marié, ma femme veut estre baptisée, 
mon fils l’est desia, et ma mere aussi : 
qui t’empesehe donc de me faire le 
mesme ? Sois asseuré de moy, ie n’au- 
ray jamais honte de professer la foy ; 
depuis que ie sçais les prieras, ie les ay 
fait dire publiquement chez moy le ma¬ 
tin et le soir : dis moy si tu desiras 
encor quelque chose, ie le feray. le le 
veux encor esprouuer, luy dit le Pere. 
Il patienta quelque temps, puis interposa 
par plusieurs fois les Religieuses, afin 
d’interceder pour luy, et voyant qu’on 
différait encor, il va trouuer le Pere en 
particulier et luy dit : Or çà si ie meurs 
sans baptesme, à qui en sera la faute ? 
tu en respondras à Dieu : car ie le sou¬ 
haite auec ardeur, i’ay fait tout ce que 
tu m’as dit, i’ay appris tout ce que tu 
m’as enseigné, ie le sçay par cœur, et 
me voila presl à en faire encor da- 
uantage et mourir plus tost que rien 
faire contre la foy, ou la quitter : et 
apres tout cela tu me refuses ; et que 
feray-ie, s’il me faut demeurer tout cet 
hyuer sans estre baptisé et courir les 
dangers de mon salut? i’ayme mieux 
hyuerner icy auprès de toy, si tu en es 
content. Enfin il fit tant qu’il obtint le 
Baptesme, et fut nommé lean ; il s’est 
tres-bien comporté depuis ce temps là. 
Vn iour de Dimanche, sur le tard, le 
Pere entrant dans sa cabane, le trouua 
recitant son Chapelet fort deuotement. 
Sa priera estant finie : C’est, dit-il, pour 
satisfaire à la faute que i’ay faite de n’a- 
uoir pas auiourd’huy assisté à la Messe, 
estant allé depuis cinq iours à la chasse 
pour nourrir ma famille. Le Pere luy 
dit qu’il n’y auoit point de faute, puis 
qu’il n’auoit peu retourner à temps. Il 
est vray, dit-il, mais pourtant il faut sa¬ 
tisfaire de ce que ie n’y ay pas assiste. 
Vn sien camarade se plaignant à luy de 
ce qu’il ne sçauoit pas les prieras, et ne 
les pouuoit retenir : Ce n’est pas mer- 
ueille, luy dit-il : car tu ne crois pas 

fermement et de cœur ce qu’on t’en¬ 
seigne, et ainsi tu ne te mets pas en 
peine de l’apprendre ; ton esprit ne s’y 
applique qu’à demy. Pour moy ie suis 
asseuré dans mon cœur, que ie crois et 
tiens pour certain tout ce que l’on nous 
enseigne, et ainsi i’employe toutes mes 
forces pour le comprendre et le retenir. 
Et en effect il s’appliquoit auec tant 
d’effort qu’il conceut et apprit par cœur 
tout le Pater en moins d’vne demy- 
heure. Au reste qui cognoistra les Sau- 
uages, s’estonnera de la liberté qu’il eut 
à reprendre son camarade : car ie diray 
en passant, que c’est vue chose eston- 
nante du respect que les Saunages se 
portent en ce poinct l’vn à l’autre : quoy 
qu’ils soient priuez de l’humilité, et 
ayent vue entière liberté de faire et 
dire tout ce qu’ils veulent dans leurs 
cabanes, toutefois en ce qui est de se 
reprendre, ils y vont auec vne circon¬ 
spection et prudence estrange. 

Deux autres furent baptisez en la 
Chapelle des Vrsulines, Guillaume Pa- 
taoiiabi et Anne sa femme, tous deux 
aagez d’enuiron vingt-cinq ans. Il se 
sont rendus signalés non seulement à ap¬ 
prendre les prières, mais encor à les en¬ 
seigner aux autres. Quand le Pere com¬ 
mença de les instruire, ils comptoient 
les poincts et les demandes sur leurs 
doigts ; mais le nombre venant à sur¬ 
passer celuy des doigts, ils les mar- 
quoient sur des escorces, faisants cer¬ 
taines figures qui leur representoient 
le sens de quelque article, et s’appli- 
quoient auec grande contention pour 
le comprendre et le retenir, et puis 
l’enseigner aux autres. La femme auoit 
encor sa mere, aagée d’enuiron cin¬ 
quante ans, d’vn fort bon naturel et qui 
sembloit née pour la deuotion, mais 
au l'este qui auoit vne extreme peine à 
retenir ce qu’on luy enseignoit. Cette 
femme donc se mit à ayder sa mere 
auec vu grand zele ; cette bonne vieille 
aussi s’y appliqua de cœur : en sorte 
qu’auec le secours de saillie, elle apprit 
par cœur en moins de trois ou quatre 
iours le Pater, VAue et le Credo. Le 
mary n’en lit pas moins de son coslé : 
car ayant va sien frere d’vn esprit 


grossier, mais de bonne volonté, il pas- 
soit la meilleure partie du iour à re- 
battre auprès de luy les prières et l’in¬ 
struction, et à les luy faire répéter auec 
vne patience admirable et qui ne pou- 
uoit procéder que d’vne vraye charité. 
Depuis leur Baptesme, ils nous ont donné 
de beaux exemples de vertu. 

Le mary, entrant vn iour en sa cabane, 
vit vn tambour fait à la Françoise, il le 
prend et le met en pièces, disant : le 
sçay bien que cela n’est pas mauuais, 
mais pourtant il ne le faut pas garder, 
de peur de faire resouuenir les autres 
de leurs tambours et superstitions dé¬ 
fendues. 11 n’y a rien, disoil-il vn iour, 
qui ne me fasse resouuenir de Dieu, de 
quelque costé que faille ; ie ne peux 
rien voir qui n’ayt esté fait de luy, et où 
sa puissance et sa bonté n’apparoissent: 
la veuë des créatures me sert pour croire 
qu’il y a vn Dieu qni les a faictes, et pour 
l’aymer. Comme il fut prest à partir 
pour retourner en son pays, le sieur 
Tronquet, qui auoit esté son parrain, luy 
fit vn présent : ce bon Saunage de¬ 
meura quelque temps sans mol dire, 
puis se tournant vers le Pere Buteux, là 
présent, luy tint ce discours : le ne sçay 
en quelle considération cet honneste 
homme fait ce présent : si c’est pour 
m’inuiter à garder laFoy, il ne faut que 
le feu d’Enfer pour m’arrester et me 
tenir en mon deuoir ; si c’est afin que 
ie me souuienne de luy, ie ne m’en 
sçaurois oublier, si ie n’oublie le nom 
de Guillaume qu’il m’a donné et que ie 
chéris infiniment ; si c’est pour mon- 
strer sa libéralité en mon endroit, ie ne 
peux autre chose que le remercier, ce 
que ie fais de cœur, et le prie de croire 
que iamais ie ne quitteray la foy en la¬ 
quelle il m’a seruy de parrain. Ceux qui 
estoient là presens, n’altendoient pas 
sur le champ cette response d’vn Sau¬ 
nage. 

Le Capitaine des Attieamegues ne fut 
pas baptisé pour lors. Il auoit bonne 
volonté, mais non pas toutes les disposi¬ 
tions necessaires. Sa femme le deuança 
et obtint le Baptesme par sa ferueur et 
sa constance, et depuis gagna si bien 
son mary qu’elle le faisoit prier Dieu 

soir et malin, et l’obligea doucement de 
quitter son tambour, qu’on croyoit qu’il 
n’abandonneroit jamais qu’à la mort, 
tant il y estoit attaché et se vanloit d’a- 
uoir conserué sa vie et celle de ses gens 
par les Iongleries qu’il faisoitaueccet in¬ 
strument. Or quoy qu’il le quiltast, on 
difïera pourtant iusques au printemps 
son Baptesme, afin de le rendre plus 
solide. Yoicy vn cas de conscience que 
sa femme proposa au Pcre, lors qu’elle 
estoit preste à partir: Si mon mary, dit- 
elle, qui n’est pas encor baptisé, veut 
faire quelque festin où le Diable soit 
honoré, ie serav obligée selon nostrc 
coustume d’apprester la chaudière, que 
ferav-ie là dessus? Ce sera bien fait, dit 
le Pere, de n’y pas mettre la main, et de 
dire à ton mary que tu as renoncé au 
Diable, et qu’il en doit faire autant. 
Que si neantmoins tu iugeois qu’il le 
deust molester ou s’alterer contre la 
Foy pour ce subiel, tu pourrois te com¬ 
porter comme à l’ordinaire, sans pie- 
tendre autre chose qu’obeyr à ton mary 
et luy apprester à manger. Arriue qui 
voudra, dit-elle, ie suis toute résolue 
de n’en rien faire, celuy qui a tout laict 
me donnera des forces. 

Vu bon vieillard (c’esloil le plus aagé 
de la troupe 1, s’estant venu confesser 
auantque partir, dit au Pere : C’est pour 
la derniere fois que ie te parlerav : mon 
corps s’en va en pourriture, ie le laisse- 
ray dans les bois ; mais mon âme ne 
peut mourir : prends courage à prier 
Dieu pour mov. Pense en ton cœur que 
ie seray mort auec la Foy et le désir 
d’aller au Ciel : quoy qu’il arriue ie ne 
reprendray jamais mes superstitions. 
En vérité ie te remercie de mon ba¬ 
ptesme et de m’auoir appris le chemin 
du Ciel, que te rendray-ie pour la peine 
que tu as de m’enseigner ? si i’auois 
des forces pour aller à la chasse, ie te 
ferois présent du premier Orignac que 
ie tuërois ; il ne me reste rien qu’vn 
petit sac à petun, que i’ay orné et en- 
ioliué comme tu vois : le voilà, ie te le 
donne. Le Pere luy respondit en sou¬ 
riant : le t’enseigne pour Dieu et pour 
l’amour que ie porte à ton âme, et non 
pour tes biens : garde le, i’attens la 


recompense de Dieu ; aye courage et 
perseuere constamment afin d’aller au 
Ciel. 

Vue bonne vieille apres son Baptesme 
ayant ouy raconter quelque chose des 
grandeurs de la France, dit au Pere : 
le croy que tout ce que vous dites de 
vostre pays est vray, mais ce n’est pas 
ce que ie desire le plus, i’ayme mieux 
le Paradis que tout cela. Si i’y suis vn 
iour comme i’espere, ie verray tout le 
monde, et ce qui est encor de plus beau 
que le monde : en vérité ie soupire 
apres cette maison elernelle, et voudrois 
y pouuoir mener tous mes gens auec 
moy ; ie brusle d’vn désir de les voir 
tous conuertis. O que ie voudrois bien 
sçauoir tout ce que tu sçais ! i’enseigne- 
rois mes enfans et mes nepueux, qui 
sont là haut dans les bois, où ils viuent 
comme des bestes. Prends courage, lov 
qui es amy de Dieu, à nous enseigner. 
U si tu te pouuois embaïquerau prin¬ 
temps auec nous, tu nous instruirois 
dans nostre pays; que ferons-nous sans 
Messe, sans Confession et sans maistre? 
Ce dernier sentiment, auquel nous ne 
pouuions pas encor satisfaire, estoit com¬ 
mun à tous ces panures gens, et nous 
Droit les larmes des yeux ; mais pour¬ 
tant ce n’estoit pas ce qui nous affligeoit 
le plus. Le peu de moyen que nous 
allions de les defendre eux et les autres 
Sauuages contre les lliroquois leurs en¬ 
nemis, nous donnoil bien plusvinement 
au cœur, et detrempoit la ioye que nous 
auions de leur conuersion, d’vne amer¬ 
tume extreme : i’en parleray cy-apres. 
le reuiens encor vn peu à cette bonne 
vieille. Quand on faisOit les prières, 
elle ne pounoit permettre qu’aucuns de 
ses Compatriotes fussent assis ; elle les 
exhorloit à joindre les mains et se tenir 
modestement, et si c’estoicnt des enfans 
elle prenait elle mesme leurs mains et 
leur faisoit joindre durant les prières. 
Voyant entrer le Pere en sa cabane, elle 
dit à son fils : Voicy le Pere, prends 
courage et faits ce que tu as résolu. Au 
mesme temps le ieune homme tire ses 
deux tambours et les donne au Pere 
auec ces paroles : Tiens, voila mes tam¬ 
bours, ie les quitte. La mere adiousta : 

Cola veut dire qu’il renonce au Diable, et 
demande le Baptesme. Cela est vray, 
dit le fils, et ie croy qu’on me l’accor¬ 
dera, quand ie sçauray les prières ; 
mais puis que ie te donne la chose en la¬ 
quelle i’esperois beaucoup pour ma con¬ 
solation, il faut aussi que tu me donnes 
vne chose que tu chéris grandement, 
ie veux dire vn Chapelet, pour honorer 
la Mere du Fils de Dieu. Le Pere luy en 
promit vn, si tost qu’il auroit appris à 
le dire, ce qui fut bien lost fait. 11 n’est 
pas croyable combien ces bonnes gens 
sont portés à cette deuotion de dire leur 
Chapelet en l’honneur du Fils de Dieu 
et de sa tres-saincte More, et combien 
ils sont passionnés d’en auoir, sur tout 
qui soient vn peu gros et beaux, pour les 
porter pendus à leur col. Voicy vne 
chose qui fera honte à plusieurs enfants 
de France : le Pere demandoit vn iour 
à vne petite fille si elle vouloit aller au 
Ciel : Et où voudrois-ie aller donc, fit- 
elle ? Mais, dit le Pere en riant, les filles 
qui n’obeïssent point à leurs parens 
comme toy ne vont pas au Ciel. Et 
comment dis tu cela toy, puis que tu 
pries et que tu enseignes qu’il ne faut 
pas mentir ny de tracter ? tu fais l’vn et 
l’autre, tu menls et tu parles mal de 
moy : car ie ne desobey jamais à mes pa¬ 
rens, et n’ay garde de le faire à présent 
que ie eognois Dieu et ayme la priere. 
La Mere, qui estoit là présenté, la se¬ 
conda ; vn autre se mit de son costé et 
toute la cabane eust esté contre le Pere, 
s’il n’eust confessé qu’il auoil dit cela 
en riant et pour l’esprouuer. 

Les enfans qu’on a baptisés à l’vsage 
de raison, ont donné des tesmoignages 
d’vn bon esprit, ils conçoiuent prompte¬ 
ment, retiennent aisément, et se sont 
rendus fort assidus au Catéchisme ; ce qui 
n’a pas peu seruy pour les plus grands, 
qui ont appris les prières des plus petits. 
Il est arriué souuent que le Pere voulant 
apprendre le Pater, YAue et le Credo, à 
des personnes aagées, ils luy disoient : le 
sçay desiatout cela, mon fils ou ma tille 
me l’ont appris. Ce moyen a tres-bien 
reüssi ; mais il faut auofier que le grand 
désir qu’ils ont eu d’apprendre, et leur 
bon naturel, y ont bien seruy. Le Pere 


entrant le soir en la cabane du Capitaine 
pour y faire les prières et l’instruction, 
on alloit incontinent aux autres cabanes 
les aduerlir ; chacun venoit, tous se 
mettoienl à genoux, ioignoient les mains 
et fermoient les yeux pour prier et re- 
peterjauec plus d’attention ; si quelquVn 
ne quittoit pas incontinent la besongne 
qu’il auoit en main, il estoit rudement 
repris. Vne petite fille ayant voulu 
mettre vn pruneau en sa bouche qu’on 
luy auoit donné pour auoir bien ré¬ 
pondu, trois ou quatre la frappèrent sur 
le champ et la firent quitter ; vne autre 
fille aagée de sept ans, voyant sa sœur 
aisnée badiner auec ie ne sçay quoy 
qu’elle tenoit en sa main, luy arracha 
disant : C’est le Diable qui te met cela en 
main. Quand le Pere expliquoit quelque 
poinct, chacun marquoit sur ses doigts, 
si tost qu’il ouuroit la bouche ; c’esloit 
vn plaisir de les voir tous leuer les 
mains en l’air et plier les doigts selon 
le nombre des propositions qu’il faisoit, 
et comme cela n’estoit pas assez capable 
d’aider la mémoire, la plus part pei- 
gnoient ou faisoienl des marques sui¬ 
des escorces auec de la peinture rouge. 
A la fin ils persuadèrent au Pere de figu¬ 
rer luy-mesme sur vn papier ce qu’il 
leur deuoit expliquer : il faisoit donc 
certaines marques ou lettres qui signi- 
fioient le sens des choses ; chacun voyant 
le papier attaché au haut de la cabane le 
deuoroit des yeux. Le Pere auec vne 
baguette leur montroit ce que vouloit 
dire chaque lettre ou figure ; après qu’il 
auoit parlé, ceux qui pensoient auoir 
compris, prenoient la baguette, et en 
répétant, faisoienl comme ceux qui ex¬ 
pliquent des enigmes : cette façon iointe 
à leur ferueur et bonne volonté, ne ser- 
uoit pas peu à leur faire comprendre les 
mystères de nostre sainete Fov. Les 
Chrestiens de Sillery estoient remplis 
de ioye de voir vn tel succez parmy leurs 
alliés, et y contribuoient de leur costé 
puissamment. Vn entre autres alloit vn 
iour criant tout haut autour des cabanes : 
Atlicamegucs, prenez courage, croyez 
fermement ; si c’est tout de bon que vous 
croyez, vous priserez la Foy par dessus 
toutes les choses du monde : nous l’ex- 

perimentons maintenant en nous autres, î 
nous qui croyons ilesia depuis quelques 1 
Années ; nous sentons combien c’est vn < 
grand bon-heur de cognoistre Dieu et { 
sçauoir le chemin du Ciel. Les femmes ; 
Algonquines en faisaient autant de leur ; 
costé. Le Pere en rencontra vn iour vne | 
appellée Angélique, qui les exhortait ; il : 
l’encouragea et luy dit : Tu fais bien, i 
continue. Elle repart : le le fais de bon 
cœur ; mais que sçauroit dire vne panure 
vieille comme moy, sinon de leur ap- i 
prendre à dire le Chapelet, et de le reci¬ 
ter moy-mesme pour eux. Cette humilité . 
estoit louable ; mais au fonds quand 
nous l’entendions expliquer les mystères 
de nostre saincte Foy, elle nous rauis- 
soit. Elle demandoit soutient aux Peres : 
Eh bien que font les Altieamegues ? 
crovent-ils fermement ? sçauent-ils les 
prières ? pleust à Dieu qu’eux et tous 
les Sauuages eussent vn cœur semblable 
au mien, ils auroient enuie d’avmer 
Dieu dauantage qu’ils ne font. Cette 
bonne vieille a quelques parens Attica- 
megues ; elle a voulu aller hyuerner 
auec eux dans leurs pays, pour les ayder 
à prier Dieu et à retenir ce qu’ils auoient 
appris. Le soir auant qu’ils partissent 
pour leur grande chasse, le PereButeux 
ieur fut dire à Dieu : tous s’assembleront 
en vne cabane, et luy tesmoignerent 
des ressentimens capables de fendre le 
cœur. 11 les consola et leur fit voir le 
changement que Dieu auoit opéré en 
eux, la grande obligation qu’ils auoient 
d’en remercier la diuine bonté et de 
l’aimer, la fidelité qu’ils luy auoient 
promise, les chaslimens dontDieu puni- 
roit ceux qui abandonneroient la Foy 
et se comporteroient mal dans le Chri¬ 
stianisme ; puis il leur fit deux pre- 
sens pour les faire ressouuenir de deux 
choses : le premier fut vn Crucifix, pour 
les aduertir de conseruer la Foy toute 
leur vie, et se souuenir que le fils de 
Dieu estoit mort pour eux ; le second 
fut vn baston sec qui n’estoit bon qu’à 
mettre au feu, adioustant que ce seroit 
le mesme de ceux qui n’obeïroient pas 
à Dieu, qu’ils seroient comme vn bois 
mort, et brusleroient à jamais dans 
l’Enfer. A la fin se firent les prières 


auec vne grande ferueur ; le Pere distri¬ 
bua des Catalogues à plusieurs, pour 
cognoistre les jours de feste et les 
garder. Les femmes attendoient le Pere 
au sortir de la cabane pour luy dire 
à dieu. La femme du Capitaine prit la 
parole et la meslant de larmes, luy dit : 
En vérité nous auons vn grand regret de 
te quitter, et que ferons nous sans 
maistre dans les bois? à Dieu, Pere Bu- 
teux, et que fera vne pauure idiote 
comme moy sans messe, sans confession 
et sans aucun qui nous enseigne?Les 
autres femmes n’en disoient pas moins, 
et toutes dirent à Dieu les mains iointes 
criant : Prie Dieu pour nous et pour nos 
parens. 11 fallut enfin que le froid et la 
nuict les separast. Voila vne partie de 
ce qui s’est passé de plus considérable 
en l’instruction et au Baptesme des At- 
ticamegues pendant l’hyuer ; ils sont 
retournez au printemps aux Trois Ki- 
uieres, pour iouïr des Sacremens et 
apprendre de plus en plus les choses 
de la Foy, et faire baptiser ceux qui 
estoienl les mieux disposez, entre les¬ 
quelles a esté le Capitaine auec deux de 
ses filles mariées, le ne sçay si i’auray 
loisir d’en dresser vn mémoire auant le 
départ des Natures. Quand la donation 
de feu Monsieur de Sillery n’auroit ja¬ 
mais produit autre bien, ie crois qu’il 
est Ires-satisfait dans le Ciel : il est vray 
que Dieu a donné dés le commencement 
sa bénédiction sur le Christianisme de 
Sillery, et continué lousiours à verser 
ses grâces sur les Sauuages Chrestiens 
qui y résident. Mais leur arrest y est 
puissamment combattu de deux costez : 
l’vn est la peur des Hiroquois, qui vont 
croissant en armes, en forces et en cru¬ 
auté; l’autre est la pauureté du pays et 
des Sauuages qui les rend errans, et les 
oblige à courir pour chercher leur vie, 
et ie ne sçay si on pourra continuer les 
secours et les moyens qu’on nous donne 
pour remedier à ce mal, et faire vn 
arrest qui puisse estre stable de soy- 
mesme. La bénédiction que Dieu a 
donnée sur les commencemens, nous 
fait esperer vn bon progrès et vne heu¬ 
reuse fin. 

CHAPITRE VII. 

Des Ilurons qui ont hyuerné à Québec 
et à Sillery. 

Le Séminaire des Ilurons qui auoit 
esté estably à nostre-Dame des Anges 
il y a quelques Années, pour esleuer des 
enfans de cette nation, fut interrompu 
pour de iustes raisons et nommément 
par ce que l’on ne voyoit pas de fruict 
notable parmy les Saunages, commen¬ 
çant l’instruction d’vn peuple par des 
enfans, l’experience nous l’a faict co- 
gnoistre ; voicy vue occasion qui nous a 
obligés de restablir comme vue nouuelle 
façon de Séminaire, mais plus aisée et 
pour des personnes plus aagées et plus 
capables d’instruction. Dieu veuille que 
les courses des Hiroquois ne nous em- 
peschent pas de continuer. 

Vn ieune homme de ceux qui auoient 
esté autrefois au premier Séminaire des 
Ilurons à Nostre Dame des Anges, s’é¬ 
tant trouué en vue grande tempeste, 
au milieu de leur grand lac, fit vœu à 
Dieu s’il reschappoit, de mener vne vie 
plus réglée et plus parfaicte. Son vœu 
est exaucé, il est deliuré contre toute 
apparence humaine ; il va trouuer nos 
Peres qui estoient aux Ilurons, et leur 
communique son vœu et sa resolution. 
On y pense, on délibéré, on se résout 
enfin de le tirer hors de son pays, où il 
estoit en plus grand danger, et de l’en- 
uoyer ça bas, afin qu’il fust mieux aydé, 
et qu’il peusl voir l’exemple des Fran¬ 
çois et (les Algonquins de Sillcrv ; on 
luy donna pour compagnon vn autre 
ieune homme Iluron, lequel desiroit de 
se faire Chrestien. Ils arriuerent tous 
deux à Sillery, l’an passé, le mois de 
Septembre. Ce fut à cette occasion que 
i’arrestay derechef le Pere lean de Bre- 
beuf, qui auoit hyuerné icy l’an prece¬ 
dent et qui n’estoit pas encor remonté, 
afin de les instruire et d’en prendre la 
charge. Plusieurs autres ieunes gens 
Ilurons qui estoient descendus en traite, 
se présentèrent aussi à nous pour estre 
receus et estre instruits ; mais le peu 


de viures que nous auions ne nous per¬ 
mettant pas d’en admettre dauantage, 
vne partie d’iceux fut contrainte de s’en 
retourner en leurs pays, et l’autre de se 
ioindre aux Algonquins pour aller pen¬ 
dant l’hyuer à la chasse ou à la guerre 
auec eux. 

Tou testais la charité de Monsieur le 
Gouuerneur et des Meres Hospitalières 
nous a donné moyen d’en adjoindre 
trois aux deux premiers, et baptiser 
ceux qui chez nous ne restaient pas; 
auec l’ayde que i’ay dit, nous en auons 
logé et entretenu quatre, et vers le 
Printemps vn sixiesme qui est suruenu. 
Tous vniuersellement parlant, nous ont 
fort édifiés : ils estoient tousiours des 
premiers à la Messe et aux prières, et 
en sortaient les derniers ; au soir et au 
matin, ils ne manquoient pas de faire 
leurs prières assez longues à deux ge¬ 
noux, soit qu’ils fussent à la maison, 
soit qu’ils fussent dedans les bois à la 
chasse ; plusieurs fois le iour ils alloient 
à la Chapelle, pour prier Dieu et saluer 
le sainct Sacrement ; ils n’eussent eu 
garde de rien encommencer sans auoir 
fait au préalable le signe de la Croix. 
Tous depuis leur Baplesme n’ont pas 
manqué de se confesser et communier 
au moins tous les Dimanches, et plu¬ 
sieurs d’entre eux s’alloient confesser 
si tost qu’ils pensoient auoir commis 
quelque faute vn peu notable. Tout le 
long de l’hyuer, ils alloient tous les 
Dimanches à Quebec pour assister à la 
grande Messe, à quoy ils n’ont pas man¬ 
qué, quelque temps qu’il avt fait, quoy 
qu’il y ait enuiron deux lieues, et qu’il 
fallust partir pour l’ordinaire auant le 
iour, pendant la rigueur de l’hyuer ; 
mais le désir de plaire à Dieu, et le con¬ 
tentement qu’ils receuoient à voir la 
deuotion de nos François assemblés en 
l’Eglise, faisoit qu’ils ne trouuoient rien 
difficile. De plus la paix et l’vnion en 
laquelle ils ont vesou par ensemble, et 
auec nos François et les Sauuages Al¬ 
gonquins, et les seruices qu’ils ren- 
doienl volontiers, monstroient assez ce 
que peut la force de la foy et de la 
grâce diuine, quand elle s’est emparée 
des cœurs mesmes Sauuages. Voila ce 

qui a esté commun à tous, voicy ce 
qu’il y a de particulier. Celuy qui a 
donné occasion à toute l'affaire est vu 
nommé Armant AndeSaraken, qui n’a 
pas peu seruy par ses exemples et ses 
paroles à l’instruction des autres, et à 
les encourager à bien faire. Nostre-Sei- 
gneur luy a communiqué par inlerualle 
de grands désirs de son salut, et mesme 
quelquefois d’abandonner le monde et 
d’entrer en Religion, laquelle il cognoist 
fort bien et distingue d’auec la vie 
commune ; mais elle demande vne 
longue espreuue, cstre Saunage et estre 
Religieux sont choses qui semblent bien 
répugnantes ; toutefois la grâce de Dieu 
et le temps pourront tout apporter. Ce 
ieune homme vint vn iour de cet Ilyuer 
trouuer le Pere Brebeuf, à la lin de sa 
Messe, et luy tint ce discours : Mon 
Pere, i’av grande enuie de bien faire et 
de me sauner, i’ay entièrement résolu 
cela : car ie crains ces feux qui bruslent 
incessamment sous terre, et qui ne s’é¬ 
teignent jamais. Pour paruenir où ie 
pretens, ie voudrois bien demeurer 
tousiours auec vous, et ne retourner 
point aux Hurons, où il y a grande 
peine de se sauner : les occasions de 
pecher sont frequentes dedans nos bour¬ 
gades ; la liberté y est grande, le suis 
pourtant déterminé d’obeyr et de faire 
tout ce que le Pere Supérieur ordon¬ 
nera : s’il me commandoit d’aller aux 
Ilyroquois, i’irois tres-volontiers sans 
aucune escorte, et mesme s’il me com¬ 
mandoit de me ietler à corps perdu de¬ 
dans cette riuiere qui passe là deuant, 
ie le ferois aussi tost. C’est ainsi qu’il 
parloit, ne regardant pas à la chose qui 
de soy est illicite, mais simplement au 
commandement: Au reste,disoit-il,que 
le Pere Supérieur me dise ce qu’il me 
eonuienl faire, ie suis asseuré que ce 
sera la volonté de Dieu, et par ainsi i’y 
acquiescerav. Archiendassé, c’est à dire 
le Pere Hierosme Lalemant, qui est Su¬ 
périeur aux Ilurons, m’a adressé à 
luy. le sçay bien que vous auez encor 
d’autres Supérieurs en France ; mais 
c’est luy qui lient icy la place de Dieu, 
et qui me dira ce qu’il faut que ie fasse. 
Le Pere Supérieur luy fit dire, qu'il 

loiioil fort son dessein et sa de.uotion, 
qu’il perseuerast courageusement, que 
nous aurions tousiours vn soin tres-par- 
ticulier de luy, que pour ce qui est de 
demeurer là bas chez nous, on y pen- 
seroit et on le recommanderoit à Dieu, 
et qu’il fist le mesme de son costé. On 
consulta apres les prières faites, et on 
trouua meilleur qu’il retournas! encor 
en son pays, et qu’estant craignant Dieu 
comme il est, et assisté de nos Peres, 
ce seroit le meilleur pour luy et pour 
les Compatriotes. Il s'est estudié forte- 
tement à la mortification de ses mou- 
uemens et inclinations : sonnent il se 
sentoit porté à disputer, et quelquefois 
il s’emportoit à quelques paroles ; mais 
incontinent il rentroil en soy-mesme et 
se taisoil lojjt court, se souuenant qu’il 
auoit résolu de bien faire. Vn iour 
ayant eu quelque différend auec vn de 
nos François, non seulement il s’alla 
incontinent confesser, mais il alla de¬ 
mander pardon à celuy qu’il auoit of¬ 
fensé, en l’embrassant tendrement, et 
du depuis il luy a rendu tous lesseruices 
qu’il a peu. 

Le prermer qui a profité de ses ex¬ 
emples, a esté vn ieune homme nommé 
Saoüaretchi, qui estoit descendu auec 
luy. Il est d’vn excellent naturel, doux, 
paisible, obéissant, laborieux, et doué 
d’vn bon esprit ; au moyen dequoy il a 
promptement appris toutes les prières. 
Il fut baptisé la veille de Noël, en la 
Chapelle des Meres Vrsulines, et nom¬ 
mé Ignace par Monsieur Mai tial Piraube, 
et la nuict mesme de cette grande Fesle, 
il fit sa première Communion, et depuis 
ce temps-là il a tousiours continué à se 
confesser et communier tous les Di¬ 
manches auec beaucoup de deuotion. 
Son désir à se faire instruire, a paru no¬ 
tamment en ce poinct: ses camarades 
vers le commencement du Caresme, 
ayant pris resolution d’aller à la chasse 
de l’orignac, il dit pour luy qu’il n’iroit 
pas, et qu’il n'estoit pas venu de si loin 
pour aller à la chasse, mais afin de 
cognoistre Dieu et apprendre à le seruir, 
et qu’il ne faisoit estât d’aucune autre 
chose que de cela; que c’est ce qu’il 
pretendoit remporter à son retour, non 

pas des peaux d’orignac, ou autres 
choses. Sa deuotion particulière a esté 
de ieusner tous les Samedis, pour se 
disposer à la Communion du Dimanche 
et à effectuer promptement tout ce qui 
luy esloil commandé. Le Baptesme de 
ce ieune homme nous fait esperer la 
conuersion de beaucoup d’autres : car 
outre qu’il est fort exemplaire et fort 
zélé, il appartient à vue des plus grosses 
et nombreuses familles des Durons, qui 
desia est toute affectionnée à la foy, 
et qui n’attend, ce semble, que le Ba¬ 
ptesme de ce ieune homme, pour se 
ietter après luy dedans ces sainctes 
eaux. 

Enuiron la my-Ianuier, vu des autres 
Durons qui auoient pris party parmy 
les Algonquins de l’Isle, et qui auoient 
demeuré iusques alors auec eux auprès 
du fort de Richelieu, descendit exprès à 
Sillery, pour se faire instruire en la foy. 
Le bourg d’où il est natif se nomme Ar- 
rente, il est nepueu d’vn des Capitaines ; 
mais ce qui le rend encor plus re¬ 
commandable, est qui est extrêmement 
doux et souple à tout. 11 a l’esprit et le 
iugement fort bon, doux et obéissant au 
possible. 

Les Meres Dospitalieres l’ont logé et 
nourrv, auec vne charité qui embrasse 
toutes sortes de nations. C’est merueille 
combien il leur a donné de contente¬ 
ment, dans tous les seruices qu’on a 
desirez de luy, lesquels il a rendu auec 
vne gailé, promptitude et constance, qui 
feroit honte à plusieurs François. Son 
affection enuers la foy s’est rendue re¬ 
marquable non seulement en ce qu’il 
venoit constamment soir et matin bou¬ 
lier le Pere pour se faire instruire, 
mais aussi en ce qu’ayant esté instruiet 
de quelque nouuelle prière ou leçon, il 
la repeloitetruminoit et tant et si long¬ 
temps, qu’il la sçauoit auant que de. 
partir : en sorte qu’il n’estoil nullement 
besoin de luy redire deux fois vne même 
chose. 11 ne manquoit point tous les 
soirs et tous les matins d’aller dans 
la Chapelle de l’Hospital, pour y faire 
ses prières, et y demeuroit vne bonne 
espace de temps. 11 fut baptisé à l’Hô¬ 
pital le 8. de Mars, et nommé Pierre 


par Monsieur de Repentigny, qui luy a 
tousiours depuis tesmoigné beaucoup 
d’affection. 

Enuiron la my-Feurier, deux autres 
jeunes hommes Durons, natifs du même 
bourg que le precedent, et poussez du 
mesme désir de se faire enroller au 
nombre des Chrestiens, abandonnèrent 
aussi les Algonquins au fort de Riche¬ 
lieu, pour s’en venir chercher le Pere 
de Brebeuf, afin d’estre par luy instruits. 
Nous les receumes encor chez nous ; 
faute de lieu nous fusmes contrains de 
les loger auec nos ouuriers. L’vn se 
nommoit Atarohiat, et l’autre Atokou- 
chioüani. L’enuie d’estre au plus tost 
baptisés, leur enflamma tellement le 
désir de se faire instruire, qu’ils eurent 
appris toutes les prières et le Catéchisme 
en fort peu de temps, et l’vn d’iceux, 
esmeu de ce vehement désir d’ap¬ 
prendre, ne voulut pas se diuertir pour 
aller à la chasse auec ses Camarades, 
disant : Le temps que nous auons pour 
demeurer icy, est trop court, ie desire 
d’employer à me faire instruire, et puis 
d’ailleurs ie n’ay pas la plus heureuse 
mémoire du monde, le ne suis pas de¬ 
scendu icy pour aller à la chasse et pour 
manger de la viande ; si i’auoiseu enuie 
d’en manger, ie n’auois qu’à demeurer 
auec les Algonquins, là-haut à Richelieu, 
là ou la chasse est bien meilleure qu’icy. 
Voyant qu’ils sçauoient bien les prières, 
ils demandèrent si ardemment le Ba¬ 
ptesme, disant entre autre chose, qu’ils 
craignoient qu’allant souuent dans les 
bois, sur les eaux et autres lieux dan¬ 
gereux, il ne leur arriuast quelque mal¬ 
heur, qu’entin on leur accorda ; ce fut 
dans l'Eglise de Québec, où ils furent 
baptisez fort solemnellement le iour de 
l’Annonciation de nostre-Dame, auquel 
aussi ils communièrent pour la première 
fois, selon l’vsage de l’Eglise. Monsieur 
de Sainct Sauueur donna le nom de 
Ioseph à Atarohiat, et Monsieur de la 
Vallée, celuy de René à Atokouchi- 
oiiani. 

l’ay dit qu’on les auoit baptisez le plus 
solemnellement qu’on auoit peu, et ce 
à dessein, parce que cela a beaucoup 
d’effect sur les esprits des Sauuages, et 

n’est pas enuers eux vn petit motif de 
crédibilité. A. ce propos, après le 13a- 
ptesme de ces deux derniers, le Pere de 
Brebeuf ayant mené tous les lierons 
chez Monsieur le Gouuerneur pour le 
remercier de tant de bien et d’honneur 
qu’il leur faisoit, il leur demanda en sa 
presence à tous, les vus apres les autres, 
qui est ce qui les touchoit le plus et les 
portoit jlauantage a embrasser la foy, le 
premier dit que ce qui le frappoit da- 
uantage estoit de considérer la toute- 
puissance de Dieu, à qui rien n’est 
impossible, et de penser aux œuures 
merueilleuses qu’il a faites depuis le 
commencement du monde, comme est 
d’auoir tiré du néant tant de créatures, 
d’auoir fait passer les enfans d’Israël au 
trauers de la mer rouge à pied sec, les 
auoir nourry de la Manne l’espace de 
quarante ans, auoir rassasié plusieurs 
mille personnes auec cinq pains et deux 
poissons, auoir resuscité le Lazare, mort 
de quatre iours, et vne infinité d’autres 
merueilles semblables. 

Yn autre dit que ce qui le touchoit 
bien fort estoit de voir des hommes et 
des filles Religieuses, quitter leur pays 
où ils estaient bien à leur aise et sans 
danger, pour venir en des lieux où il n’y 
a que des dangers et des incommoditez 
incroyables, et tout cela pour les in¬ 
struire et les gagner à Dieu. 

Mais la pluspart respondit, que ce qui 
leur donnoit dauantage dans les yeux 
estoit de voir tout ce que l’on faisoit 
pour honorer Dieu. Quand nous voyons, 
disoient-ils, tout le monde s’assembler 
icy les Dimanches et les Festes, pour 
ouyr la Messe et pour prier Dieu, quand 
nous voyons les Confessions et Com¬ 
munion frequente et pratiquée auec 
tant de deuotion, quand nous considé¬ 
rons ce que l’on fait pour les Sauuages, 
comme on leur faict des champs, comme 
on leur bastit des maisons, comme on 
les assiste au corps et en l’âme, c’est ce 
qui nous fait dire que la foy est vne 
chose importante, et que ce que vous 
enseignez est véritable. Vers le Prin¬ 
temps il en arriuavn sixiesme, quiauoit 
esté baptisé en passant par Montreal, 
auec quelques Algonquins. 11 logea pour 


l’ordinaire à l’IIospital, auec Pierre son 
Camarade, et tascha de recompenser 
auec sa ferueur le peu de temps qu’il 
auroit, et de se faire instruire auant 
son Baptesme. Il a donné toute sorte 
de contentement au Pere Brebeuf, le 
peu de temps qu’il a peu l’auoir pour 
son Maistre. Yoylà l’estât auquel ont 
esté nos cinq ou six pensionnaires Hu¬ 
ions, qui seroient sans doute en plus 
grand nombre, si les moyens estoient 
plus grands. Au reste vne chose leur a 
causé de la crainte et donné de la peine, 
sçauoir le retour en leur pays : Car, 
disoient-ils, tandis que nous serons icy 
parmy vous, il ne nous est pas quasi 
possible d’ofienser Dieu, voyant tant de 
bons exemples de vertu et point de 
vices ; mais en nostre pays, c’est tout 
au contraire, on ne sçait que c’est que 
de bien faire, c’est vn chaos de con¬ 
fusion et de desordre. Et puis, disoient 
les derniers baptisez, il n’y a quasi en¬ 
core personne en nostre bourg, ny des 
circonuoisins, qui ait solidement em¬ 
brassé la foy, nous sommes les premiers 
et les vniques. C’est ainsi qu’ils par- 
loient et qu’ils representoient le danger 
auquel ils se croyoient d'offenser la 
diuine Maiesté : et en effcct ils ont iuste 
subiet de craindre, et nous aussi : et 
quand bien quelqu’vn d’eux viendroit à 
trébucher, il ne s’en faudroit pas eston- 
ner. Nous espérons toutefois en la di¬ 
uine bonté qu’elle les conseruera, et 
qu’elle perfectionnera ce qu’elle a com¬ 
mencé. Ils partirent tous vers la my- 
Iuin, pour retourner en leur pays, en la 
compagnie d’enuiron six-vingts aulres 
Durons, qui estoient venus en traite. 
Cette façon de Séminaire est aisée, et 
se peut faire à petits frais et est ex¬ 
cellente, choisissant nombre de ieunes 
gens de vingt ou vingt-cinq ans, de 
bonne volonté et bon esprit, et les cul- 
tiuaritvn Automne et vn Ilyuer parmy 
nos François et nos Chrestiens Algon¬ 
quins, leur faisant voir et gouster la 
profession du Christianisme parmy nous 
et parmy des gens de leur pays mesme, 
et puis les renuoyanl sous la garde et la 
conduite de nos Peres qui sont aux Du¬ 
rons ; mais ie ne sçay si la rage des 

Uiroquo : s ne nouspriuera point de cette 
consolation, et eux d’vn si grand bon¬ 
heur. Si les Hurons estoient gagnez, la 
nation des Neutres, et autres voisines, 
ne tarderait gueres à suiure. Les IIu- 
rons qui sont venus en trailte, nous ont 
dit que ce sont à présent les principaux 
du pays qui se font instruire. 


CHAPITRE VIII. 

De la Mission de Tadoussac. 

Il y a trois ans que nous commen¬ 
çâmes cette Mission. Nous allions cher¬ 
cher des nations bien loin et quittions 
là nos voisins, cela prouenoil de leur 
mauuaise disposition et de Pauersion 
qu’ils tesmoignoient aux choses de la 
foy ; mais depuis quelques années Dieu 
en ayant touché d’entre eux fortement, 
ils sont venus souuent nous voir eUle- 
mander d’estre instruits, puis en fin 
nous ont priez et conjurez d’aller en leur 
pays passer quelques mois de l’année, 
ce qui a tres-bien rcüssi : en sorte que 
quantité de petites nations cireonuoi- 
sines, esmeuës du bruict et de l’ex¬ 
emple de ces premiers, sont sorties de 
ces grandes forests du Nord, comme de 
panures brebis esgarées et perdues, pour 
chercher elles-mesmes le Pasteur, et se 
sauner de la gueule des loups. Ces pan¬ 
ures gens, ayant ouy la parole de Dieu 
et gousté sa douceur, s’en retournoient 
d’auec nosPeres en leur pays, pleins de 
regret et de déplaisir de n’auoir per¬ 
sonne qui cultiuast celte semence cé¬ 
leste qu’ils emportaient en leurs cœurs; 
chacun au moins remettoit de retourner 
le Printemps et l’Esté, et prioit Je Pere 
qui les enseignoit de reuenir aussi luy- 
mesme en ce temps-là. Madame la 
Duchesse d’Aiguillon, nonobstant les 
estranges suiets de douleur et tristesse 
qu’elle a eus, et qui eussent abattu le 
courage d’vne infinité d’autres, n’a pas 
laissé d’estendre ses soins et ses affe¬ 
ctions ordinaires sur nos Missions, et 


nommément sur celle-cy de Tadoussac. 
Le Pere Charles Lalemant m’escrit de 
France, qu’entendant les larmes et les 
plaintes des Saunages de ces quartiers- 
là, sur ce qu’ils auoient si peu sonnent 
des personnes pour les instruire, elle a 
fourny dequoy entretenir cette année, 
les Peres necessaires à celle mission. 
Auant que nous eussions eu celte nou- 
uelle, nous allions preuenu ses pensées, 
et le Pere de Quen y esloit allé dés le 
Printemps, auec vn heureux succez : en 
voioy le sommaire. 

Si tost que les Sauuages eurent en¬ 
tendu la nouuelle que le Pere venoit en 
Canot, ils enuoyerent vne troupe de 
jeunes gens au deuanl auec vne cha¬ 
loupe qu’ils auoient, pour l'embarquer, 
et comme il mit pied à terre, ils tirent 
tous paroistre vne merueiJIeuse ioye 
auec des reproches amoureuses d’vn 
trop long retardement contre la parole 
qu’il leurauoit donnée de se trouuerà 
Tadoussac dés le commencement du 
Printemps ; puis ils se mirent à luv ra¬ 
conter ce qu’ils auoient fait en l’atten¬ 
dant. Car voyant qu’il tardoit, ils auoient 
choisi vn ieune Saunage fort bon Chre- 
slien venu de Sillery depuis peu, et l’a- 
uoient estably maistre des prières ; il 
auoit appris à Sillery celles du matin et 
du soir auec la façon de dire le Chapelet. 
Le Capitaine luy parla, et luy lit en¬ 
tendre comme il auoit eu charge du 
Pere, si tost que les Sauuages seroienl 
arriués à Tadoussac au Printemps, de les 
assembler tous dans vne grande cabane 
deux fois le iour, le matin et le soir, 
pour y prier Dieu publiquement ; qu’ils 
ne sçauoient encore gueres de choses ; 
que pour luy, ayant hyuerné à Sillery, 
il auoit eu la commodité d’apprendre, et 
auoit veu la pratique des prières ; qu’ils 
supplioient d’en prendre la charge, que 
tous seroient obligés de luy obéir. Apres 
luy auoir tenu ce discours, il luy mit 
vn grand fouet de corde à gros nœuds 
entre les mains, pour toucher sur ceux 
qui manqueroient de se trouuer aux 
prières. 

De plus par vne simplicité innocente, 
voyant que ceux qui instruisent parmy 
nous, portent vne couronne à la teste, 

ils luy en firent vne, pensant qne cela 
fust necessaire. Ce bon Néophyte ex¬ 
erça sa charge aucc vu grand zele et vn 
grand soing, les assemblant tous soir et 
matin, prononçant tout haut les prières, 
récitant aucc eux le Chapelet, et leur 
enseignant ce qu’il sçauoit, aucc vn 
grand contentement de tous ces bonnes 
gens et vne grande édification de quel¬ 
ques François qui estaient descendus an 
Printemps de (tu^bec à Tadoussac. Le 
Pere les congratula fort à ces bonnes 
nouuelles, et prit ce ieune garçon pour 
son compagnon, ne luy ostant rien de sa 
charge que la Couronne qu’il auoil à 
la teste. 

La première chose que fit le Pere, fut 
vne criée par toutes les cabanes, qu’on 
amenast tous les enfans auant l’vsage 
de raison qui n’estoient pas encore ba¬ 
ptisez, afin de leur conférer ce Sacre¬ 
ment, ce qui fut bien-tost exécuté par la 
diligence et pieté des pareils, qui en 
furent rauis d’aise ; ils les amenèrent à 
la Chapelle. C’est vne panure masure 
bastie à la haste par les François, qui 
font la descharge des Nauires à Tadous¬ 
sac, et qui à faute d’autre lieu, sert de 
Chapelle. Cela fait, le Pere assemble en 
particulier tous les Chrestiens, et leur 
fait exhortation ; tous se confessent auec 
vne singulière consolation et deuotion ; 
il ne donna pourtant à cet abord la Com¬ 
munion qu’à ceux qu’il iugea les plus 
capables. Ils assistoient tous les matins 
aux prières et à la Messe, entendoient 
l’instruction qui se faisoit à l’Euangile, 
apres laquelle les Calechiimenes sor- 
toient. La plus grande partie du iour se 
passoit à enseigner en particulier les 
hommes et les femmes, à faire le Caté¬ 
chisme aux enfans, à disposer ceux qui 
demandoient le Baptesme, à apprendre 
par cœur le Paler, l 'Aue, le Credo, et 
ce qu’il faut dire soir et matin, dequoy 
ils sont 1res auides. Sur la fin du iour 
ils s’assembloient derechef en la Cha¬ 
pelle ; le Pere faisant vn cry au milieu 
de ce petit village portatif, vous eussiez 
veu tous ces pauures gens, hommes et 
femmes, grands et petits, sortir à la 
foule de leurs taudis, quitter leur be- 
songne et leurs ieux, et courir à la Cha¬ 


pelle pour faire les prières et escouler 
la doctrine Chrcstienne. Tous ceux qui 
n’esloient pas encore baptisez, pres- 
soient auec importunité pour obtenir ce 
bon-heur. Ils s’entr’enpourageoient et 
se demandoient l’vn à l’autre: Quand 
seras-tu baptisé? Vn d’entr’eux, fameux 
sorcier, disoit vn iour au Pere: le voy 
bien que vous dilferez tousiours mon 
baptesme à dessein, vous croyez que ie 
le demande par feinte et sans désir de 
quitter mes mauuaises coustumes que 
vous me reprochez ; il n’importe, diffé¬ 
rez tant que vous voudrez, esprouuez- 
moy tant qu’il vous plaira, enquestez- 
vous de ma vie, ie ne perdray pas 
pourtant courage, ie ne laisseray pas 
d’esperer cl vous importuner, et assister 
aux prières. Le Pere le consola et luy 
donna esperance, mais il n’osa pas s’y 
lier encore : ie l’ay desia dit plusieurs 
fois, on ne sçanroit trop long temps 
esprouuer les Sauuages, ils en font 
beaucoup mieux par après. Le Pere se 
résolut donc de poursuiure leur instru¬ 
ction et leur espreuue, et les différer 
quasi tous à la venue des vaisseaux ou à 
l’Automne. Il choisit pourtant deux 
hommes et deux femmes, chefs de deux 
bonnes familles, qui viuoientfort paisi¬ 
blement, pour leur conférer ces eaux sa¬ 
lutaires ; tous leurs enfans estoient desia 
baptisez. Vn de ces quatre s’entretenant 
vn iour familièrement auec le Pere, luy 
racontoit quelque traits de la diuine 
Prouidence sur sa vie : l’ay tousiours 
esté heureux à la chasse, disoit-il : quand 
i’allois visiter les attrapes que i’auois 
faites pour prendre des Castors et des 
Ours, ie trouuois tousiours ma proye et 
ne retournois jamais vuide ; cela m’é- 
tonnoit fort, veu que mes camarades ne 
prenoient souucnt rien. le disois à part 
moy : Mais qui est celuy là qui me 
donne à manger si libéralement? sans 
doubte il m’ayrne et me veut du bien : 
ie le voudrois bien coguoistre pour l’en 
remercier. Là dessus vous ayant entendu 
parler, comme il y a vn Dieu qui a tout 
fait et qui gouucrne tout, i’ay pensé in¬ 
continent que c’estoit celuy qui me 
donnoit à manger, et m’atliroit à sa 
cognoissance par ce soing qu’il auoit de 

moy. le n'osois pas pourtant vous de¬ 
mander le Baptesme, n’estant pas encor 
assez instruit, et doutant mesme à part 
moy, si ie pourrois executer ce que vous 
nous apprenez, viuant vne bonne partie 
de l’année dans les bois, où nous som¬ 
mes contraints de chercher nostre vie. 
Mais à présent que ie suis suffisamment 
instruit, et que vous m’asseurez que ie 
peux honorer ce grand Dieu par tout, et 
dans les bois mesmes, attendant qu’il 
en ordonne autrement, ie desire l’aymer 
et le seruir toute ma vie, et vous prie 
de me donner le Baptesme, qui en est 
l’entrée. Cet homme donc fut baptisé 
auec sa femme, et en suite furent ma¬ 
riez en face d’Eglise, auec cet autre 
mcsnage dont i’ay fait mention. Yne 
ieune veufue fort bien disposée, les 
suiuit, et tous ensemble tesmoignerent 
vne deuotion et ioye singulière. Le Pere 
auoit prié Monsieur Marsolel, qui esloit 
party deuant luy pour venir à Tadous- 
sac, que s’il rencontroit quelque malade 
à la mort, il le baptisast. Si tost qu’il y 
fut arriué, il va par les cabanes, il 
trouue vn pauure vieillard qui combat- 
toit auec la mort, depuis quelques iours, 
et n’attendoit qu’vn heureux moment 
de la diuine Prouidence pour luy ceder. 
Le sieur Marsolet luy parle, l’instruict, 
luy demande s’il veut estre baptisé, que 
le Pere luy en a donné commission : 
C ? est ce que i’attens, dit-il, et ce que ie 
desire pour partir de ce monde. On le 
baptise, et incontinent apres il meurt 
et s’en va au Ciel prendre la place que 
cette eau sacrée luy donna. Vn enfant 
tomba malade le lendemain de son Ba¬ 
ptesme : ses parens l’aymoient vnique- 
ment, c’esloit toute leur consolation. On 
appelle le Pere de Quen pour le visiter, 
et prier Dieu pour sa santé : il y va, il 
trouue ce pauure enfant fort mal, et son 
pere et sa mere tristes au possible ; ils 
n’estoient pas encore Chrestiens, et le 
pere estoit vn vieillard fort addonné aux 
songes et superstitions. Le P. de Quen 
fait quelques prières pour le malade, et 
tasche de consoler le pere et la mere ; 
mais tout cela auoit peu d’effect. Voicy 
entrer de bonne fortune vn des Néo¬ 
phytes de Sillery qui auoit emmené le 


Pere à Tadoussac ; il s’addresse au vieil¬ 
lard et l’exhorte de mettre son espé¬ 
rance en celuy qui a tout fait, que luy 
seul peut rendre la santé à son fils, et 
non pas le Diable ennemy de tous les 
hommes, mais que s’il desire d’estre 
exaucé, il faut qu’il renonce au pacte 
qu’il a auec ce malin esprit, qu’il aban¬ 
donne ses superstitions et qu’il donne 
présentement au Pere les instruments 
dont il se sert. le l’ay desia fait, re¬ 
pond-il, i’ay ietté mon tambour et ie 
vendis hier aux François vne robe su¬ 
perstitieuse que i’auois fait peindre, 
comme ie l’auois veuë en songe, pour 
ma santé. Voilà qui va bien, repart le 
Néophyte, mais il faut encore donner le 
sac que vous tenez caché, c’est là où est 
le reste de vos maudits instruments. 
A ce mot ce bon homme fut surpris, 
c’estoit luy arracher le cœur que de luy 
enleuer ce paquet, où il auoit enueloppé 
le reste de sa magie ; mais qu’eust-il 
fait ? il craignoit plus la mort de son fils 
encore que la perte de ce sac. il le 
prend donc et le met entre les mains du 
Pere, tremblant de tout le corps comme 
s’il eust deu perdre tout ce qu’il auoit 
au monde. Alors le Pere commande à 
tous les Saunages de se mettre à ge¬ 
noux et prier Dieu pour la santé de cet 
enfant ; ils le font, et pendant vn Cru¬ 
cifix au dessus de sa teste, à la place du 
sac de magie, il plust à Dieu que la 
fièvre diminuast deslors, et le lendemain 
l’enfant estant guery, ses parens rem¬ 
menèrent à l’Eglise fort consolez, et 
prieront le Pere de les instruire et dis¬ 
poser au Baptesme, ce qu’il fit ; mais il 
n’osa pas encore leur confier le Sacre¬ 
ment, remarquant en eux de fois à 
autres quelque attache à leurs songes et 
superstitions. 

Voicy en suite de cette histoire vne 
action genereuse de ce bon Néophyte, 
qui auoit charge des prières auant l’ar- 
riuée du Pere. Comme le vieillard eust 
donné son sac de magie, ce ieune Chre- 
slien se souuint que le Pere auoit prêché 
le iour d’apparauant, qu’il ne falloit 
point estre hypocrite, ny croire à demy, 
et donner seulement vne 'partie de ses 
instrumens diaboliques, cachant l’autre, 

qu’il falloil toul donner, qu’il iroit luy- 
mesme vn de ces iours en faire la visite 
par les cabanes : ce bon Néophyte donc 
à la Veuë du sac du vieillard, se sent 
poussé de l’esprit de Dieu, s’en va subi¬ 
tement dans toutes les cabanes, fouille 
tous les paquets, visite tous les sacs, 
emporte sans résistance luy seul toutes 
ces despoiiilles du démon, les porte à la 
Chapelle, et en fait vn présent à Dieu. 
Le Pere, tout ioyeux de cet heureux 
coup, appelle les principaux Saunages, 
leur fait vn festin, se console auec eux, 
et leur monstraut en vu monceau tous 
ces misérables instruments : Voila leur 
dit-il, ce qui retient le Diable parmy 
vous ; voila les cordes dont il vous lie : 
sus mettez y le feu, bruslez-les. Le 
Pere leur fait vn présent de petun, et 
chacun allumant son calumet, iette le 
feu quand et quand dans ces meubles 
d’impieté ; puis ayant tous ensemble re¬ 
mercié Dieu, et chanté vne chanson en 
signe de resioüissance, ils s’en vont fort 
contents. 

Outre les superstitions, ils ont encore 
d’autres vices qui nous donnent bien de 
la peine : ils sont passionnez au dernier 
point de la boisson, et s’enyurent faci¬ 
lement quand ils en peuuent traiter ; 
de là s’ensuiuent les pechez deshon- 
nestes, sur tout en la ieunesse. Ceux 
qui leur vendent du vin ou de l’eau de 
vie, font vn tort irréparable à leur salut. 
Vn Néophyte zélé fit vn traict hardy 
sur ce subiect. Le Pere ayant vn iour 
acheué son exhortation, ce Chreslien 
se leua et demanda permission de dire 
vn mot à l’assemblée. Ouy da, dit le 
Pere, parlez, nous vous escoutcrons. 
C’est vn bruict qui court, fit-il, que la 
ieunesse se desbauche à présent, qu’on 
va voir les filles la nuict, que les filles 
deuiennentfollastreset sans esprit, qu’il 
y a des hommes parmy nous qui veulent 
auoir deux femmes, ce n’est pas là ce 
que nous auons promis à Dieu, il faut 
empescher que le mal n’aille plusauant: 
pour moy ie ne veux pas faire du Capi¬ 
taine, ny encore moins du Docteur ; 
mais i’ay de la peine à tenir mon cœur 
et ma langue, quand ie vois qu’on ferme 
les yeux à vn mal cognu. Il faudroit que 


ceux qui sçaüent ces coureurs de nuict 
et ces personnes qui ne se contentent 
pas d’vue femme, les déclarassent publi¬ 
quement. Vne bonne vieille qui estoit 
au Sermon, touchée de la crainte de 
Dieu, prend la parole et nomme tout 
haut ceux qu’elle cognoissoit. On sort 
sur le champ de la Chapelle, on s’as¬ 
semble dans la plus grande cabane, on 
y appelle le Pere, vn Neophvte va luy- 
mesme chercher les garçons et les filles 
qu’on auoit nommez et d’autres qu’on 
soupçonnoit, les oblige d’entrer ; on les 
interroge tous, ils auoücnt franchement 
deuant toute l’assemblée telles visites, 
mais ils protestent que ce ne sont que 
recherches de mariage accoustumées 
parmy eux. Si cela est, dit nostre bon 
Chreslien, déclarez vos affections à vos 
parens, prenez leur aduis et celuy du 
Pere, de peur que vous ne vous re¬ 
pentiez quand vous serez liez dans le 
mariage, et qu’ainsi vous ne vous quit¬ 
tiez auec scandale ; visitez-vous le iour 
et non la nuict : la foy et la priere nous 
deffendent cette coustume. Ils le pro¬ 
mirent et s’en allèrent fort contents de 
part et d’autre. Cela n’a pas peu seruy. 

Ce mesme Neophvte fut blessé l’Au¬ 
tomne dernier, par la cheule d’vn gros 
arbre qui tomba sur luy, tout au trauers 
du corps, et le mit en danger de sa vie ; 
Dieu le deliura pourtant, quoy qu’il luy 
soit resté vne douleur d’estomach con¬ 
tinuelle. Si tost qu’il se fut retiré de ce 
mauuais pas, il remercia Dieu de luy 
auoir conseruéla vie, et s’humilia quand 
et quand, reconnoissant que ce mal luy 
estoit arriué pour chastiment de sa 
faute, de ce que commençant son tra- 
uail il ne l’auoit pas offert à Dieu, selon 
sa coustume, et proposa de ne plus rien 
entreprendre sans l’auoir présenté à 
Dieu et imploré auparauant son assi¬ 
stance. Le Pere estant arriué à Tadous- 
sac, il le vint incontinent trouuer pour 
se confesser, puis s’entretint auec luy 
des bons sentimens que Dieu luy auoit 
donnez pendant l’Hyuer : le vous diray 
franchement, dit-il, la pensé que i’eus 
quand ie fus blessé, afin que vous la 
redressiez si elle n’est pas bonne. Je 
disois à Dieu : Seigneur, ie voudrais bien 



36 


Relation de la Nouuelle 


guérir et viurc iusques au Printemps, 
afin de voir encor vue fois les Peres qui 
m’ont instruict. le sçay, mon Dieu, que 
ie vous ay offensé et qu’il y a quelque 
chose dans mon cœur qui vous déplaist ; 
si ie meurs auant la venue du Pere, ie 
ne pourray me confesser, el cela m’em- 
peschera peut-estre de vous aller voir 
au Ciel : voilà ce qui m’afflige el qui fait 
que ie vous demande la prolongation de 
ma vie iusques au Printemps, où ie ver- 
ray le Pere s’il garde sa promesse ; faites 
neantmoins, mon Dieu, tout ce qu’il vous 
plaira, vous estes le maistre de la vie, 
ie vous demande pardon des pechez que 
i’ay commis, ie desire d’y satisfaire, el 
dés maintenant ie me résous de ne point 
manger tout ce iourd’huy pour chastier 
ma chair ; ie sentiray la faim dans l’a¬ 
bondance de viande que nous auons à 
présent, afin d’appaiser vostre colere. 
Il adiousta que ce iour-là qu’il auoil 
ieusné, il l’employa quasi tout en prières, 
et nommément à reciter son Chapelet, 
en se pourmenanl seul dans les bois au 
plus grand froid de l’hyuer et sans ap¬ 
procher du feu. Le Pere l’encouragea 
fort à la perseuerance et au zele qu’il 
auoit pour empescher les vices ; il en 
fil autant enuers les Capitaines et les 
principaux Sauuages. Il ne demeura pas 
plus d’vn mois et demy en cette mission, 
laquelle les Chrestiens de Sillery me 
contraignirent d’interrompre; depuis i’y 
ay enuoyé le Pere Buteuxà l’arriuée des 
nauires, afin de continuer ce sainct ou- 
urage, et nommément pour empescher 
les desordres de la boisson, que les Sau¬ 
uages traictent en cachette auec les 
François qui sont dans les nauires, non¬ 
obstant les deffenses et les chasliments 
de Monsieur le Gouuerneur : la passion 
de quelque pelleterie les aueugle et les 
fait tomber en cette faute, qui perd les 
âmes et les corps de ces pauures peuples. 
Ils s’apperçoiuent bien eux-mesmes que 
la boisson leur cause des maux infinis. 
C’est pourquoy les Chrestiens ont prié 
nos Peres de faire tout ce qu’ils pour- 
roient pour empescher que les François 
ne traitassent ny vin ny eau de vie à 
leur gens. Monsieur de Courpon, Admi¬ 
rai de la flotte, y apporta toutes les 


diligences possibles dés son arriuée, fai¬ 
sant paroistre vne ioye bien sensible de 
la conuersion de ces pauures peuples; 
Juy-mesme a voulu estre le Parrain de 
quelques-vns. Yoicy vn mot que m’en 
escrit de Tadoussac le Pere Buteux. Les 
Sauuages d’icy sont fort bien ; les Ca¬ 
pitaines me contentent grandement ; 
ruais il y a bien à craindre que le vin et 
l’eau de vie ne fassent de grands maux: 
i'y apporteray tout le remede possible; 
i’attendray pour cet effect iusques apres 
l’Assomption de noslre-Dame à rn’en 
retourner. le m’en vais en baptiser quel¬ 
ques-vns à celte arriuée des vaisseaux, 
desquels nous auons eu nouuelle, ce 
iourd’huy septiesme d’Aoust à midy. 
Voila pour le présent l’estât de la mis¬ 
sion de Tadoussac, qui est l’entrée de 
toutes les autres qui sont dans celte 
grande riuierel Les Sauuages de Gaspé 
et Miskou, qu'on rencontre encore de- 
uant eux, venant de France, en ont eu 
le bruit, et commencent à souhaiter la 
foy et souspirer après leur salut. Yoicy 
ce qu’en escrit au Pere le Ieune, le Pere 
Richard, qui demeure à Miskou, auec 
le Pere Lionne arriué cette année de 
France. 

M. R. P. 

le remercie affectueusement Y. R. des 
escrits qu’elle m’a enuoyés de la langue 
Montagnese, i’en feray Dieu aidant mon 
profit. I’en ay parcouru quelque chose 
ou i’ay remarqué quasi la mesme façon 
de s’enoncer, quoy que les mots soient 
tout autres parmy les Sauuages de ces 
costes. le vous ay desia escrit par N8da- 
garo, vn de nos bons Sauuages, qui s’en 
va voir ses parens et amis par de-là, 
car il se dit Montagnes. I’espere que 
l’exemple de ses Compatriotes et les in¬ 
structions de nos Peres luy seront vtiles. 
11 a de bonnes volontez, prie volon¬ 
tiers Dieu, se comporte sagement, reçoit 
les aduis et instructions Chrestiennes 
qu’on luy donne. le le tiens pour l’vn 
de ceux qui reccura des premiers la 
Foy. le desirerois qu’il apprehendast 
l’importance de son Salut et du moyen 
de l’obtenir, et ne se flattast point" du 

prétexté de prier Dieu, comme si cela 
suflisoit à le faire homme de bien ; ie 
vous le recommande. Quantité de nos 
Saunages non seulement de cette Baye, 
mais de toute la coste, montent à Ta- 
doussac; quelques-vns, particulièrement 
des jeunes, pourront donner iusques à 
Quebec et par delà, pour aller en guerre 
contre les lliroquois. le me resiouïs que 
sans y penser ils trouuenl de grandes 
occasions d’entrer en cognoissanee de 
la Foy. La Mission de Tadoussac aura 
vn beau champ à trauailler, qui donnera 
son fruict en son temps: tost on tard la 
parole de Dieu aura son effect. Que 
diriez-vous que ie confessay il y a quel¬ 
que temps vue paume femme qui auoit 
esté baptisée par le R. P. Biard au com¬ 
mencement que les François habitèrent 
ces costes. Cette panure créature, estant 
tombée malade, au commencement de 
l’hyuer, fut contrainte de suiure ou 
plus tost se laisser porter et traisner 
apres ses gens dans les bois, où elle 
languit tout l’hyuer. Au Printemps ie 
la reuis eu pauure estât, desseichant et 
mourant peu à peu. Nous la secou- 
rusmes de ce que nous auions. l’appris 
cependant qu’elle auoit esté baptisée au 
Port Royal ; son fils me l’asseure, elle 
me le confirme et m’en donne des 
marques et touche des circonstances qui 
me le font croire, le l’instruis de nou- 
ueau és mystères de la Foy. le la con¬ 
fesse, elle s’en va auec quelques siens 
parens qui arriuerentlà, et peu de iours 
apres on nous rapporta son corps, que 
nous enterrasmes auec les ceremonies 
de l’Eglise : ainsi la Prouidence diuine 
conduisit cette panure créature au poinct 
de son bon-heur par des voyes et ren¬ 
contres admirables. Y. R. se souuient- 
elle du rencontre qu’elle eut l’an passé 
d’vne partie de nos Saunages? C’estoient 
des guerriers, qui ne laissèrent pourtant 
de se vanter de prier Dieu ; ils m’ont fait 
récit de l’accueil qui leur fut fait, mais 
ceux qui demeurèrent, firent plus sage¬ 
ment. Estant venus icy, ils m’obligerent 
de tenir la parole que ie leur auois don¬ 
née de lies aller voir l’esté, s’ils se 
trouuoient ensemble. le ne leur peus 
refuser. le fus auec nostre garçon ; ils 


me bastirent promptement vne cabane 
approchante de la forme de nos basti- 
mons, qui deuoit principalement seruir 
de Chapelle, où ils s’assembloienl soir 
et matin pour faire les prières que ie 
commençois, et ils me suiuoient mot à 
mot. Apres le signe de la Croix, ie re- 
cilois en Latin le Pater, puis en leur 
langue la mesme oraison ; i’adiouslois 
vne prière en leur langue contenant les 
principaux actes qu’ils deuoient faire, 
: toutes lesquelles prières ils disoient 
apres moy. Le soir i’atliouslois vn petit 
mot d’instruction Chrestienne, ce que ie 
ne pouuois si commodément le matin : 
car les femmes, les enfans et ieunes 
gens n’estoient pas si matineux que les 
hommes, qui se diligentoient d’aeheuer 
leurs canots ; si bien qu’il fut à propos 
de les assembler dés le grand malin 
pour prier Dieu ; et puis sur les sept ou 
huict heures les femmes et la jeunesse 
se rangeoient à la Chapelle pour faire 
le mesme. La disette et la nécessité 
les obligeoienl d’acheuer promptement 
leurs canots ; si est-ce pourtant qu’ils ne 
voulurent pas y trauailler le Dimanche, 
mais demeurèrent en repos, et se cou- 
urirent de leurs plus beaux vestements. 
On les pourra à mon aduis aisément 
maintenir dans l’obseruance des corn- 
mandemens de Dieu et de l'Eglise, lors 
principalement qu’on sera auec eux. 
Ils ont cette pensée qui est véritable, 
que faire profession d’adorer Dieu, c’est 
mener vne vie irréprochable. Yn ieune 
garçon me desroba vn peu de Petun que 
i’auois pour les gratifier ; lors que cela 
fut descouuert : Comment, disoient-ils, 
il prie Dieu, et il desrobe ! C’est le pre¬ 
mier larcin que i’ay veu parmy eux : 
car ils ont les mains fort nettes du bien 
d’autruy. Yn autre me parlant d’vn 
certain qui fait estât de prier Dieu, et 
s’amusoit pourtant à boire : Comment, 
dit-il, cela s’accorde-il bien, prier Dieu 
et s’enyurer? que ne luy reproches-tu? 
que ne prend-il exemple sur vous autres 
Peres ? le les ay trouués assez curieux : 
ils m’ont fait quantité de questions sur 
des choses artificielles et naturelles, la 
cognoissanee desquelles les a si fort 
resiouïs qu’ils se flattent d’vne esperance 

d’estre bien tost sçauans en tout, par 
nostre moyen. Ils nous aiment et re¬ 
spectent, et nostre considération les 
retient en deuoir. le t’obeiray, me di¬ 
soit vn iour vu des plus renommez de 
la coste, et si tu demeures auec nous, ie 
ne m’amusera y plus à boire ; ie te croi- 
rayetsuiuray tes aduis. Nous verrons si 
luy et les autres sont hommes de pa¬ 
role : car vn grand homme de bien nous 
fournit trois hommes pour aller baslir 
vne petite maison parmy eux ; nous 
l’allons commencer dans vne riuiere 
qu’ils appellent Nepegig8it à 18. lieues 
de celte habitation. Si i’eusse sceu cela, 
i’en eusse peul-estre retenu quelques- I 
vns qui s’en vont voyager et passer 
l’esté d’vn costé et d’autre. Il y a pour¬ 
tant tel qui m’a donné parole de se 
ranger auprès de nous, lors qu’il en¬ 
tendra que nous y bastirons ; tel m’a re¬ 
proché le trop de délay que nous y ap¬ 
portions. Il y a, disoit ce Capitaine, 
long temps que tu nous promets de venir 
auec nous, et maintenant que voicy le 
Printemps tu nous remets encore ; pour 
moy ie ne fais point comme cela, quand 
i’ay dit vne chose, elle vaut faicte. Ces 
bonnes gens ne cognoissent pas les dif- 
ticultez de semblables entreprises. Mon¬ 
sieur Desdames, Capitaine icy depuis 
quatre ans, a tousiours fort obligé celte 
Mission, mais particulièrement celte 
année, pendant la maladie du R. Pere 
Dolbeau, qui a été longue et dangereuse. 
Il en fut attaqué à Noël, et a traisné et 
languy tout l’hyuer dans de grandes et 
diuerses douleurs ; au Printemps, ie 
veux dire enuiron le mois d’Auril, ces 
douleurs le quittant l’ont laissé dans vne 
impuissance des bras et des mains qui 
ne luy permet de celcbrer la saincte 
Messe. Or pendant tout ce temps. Mon¬ 
sieur Desdames l'a si charitablement et 
puissamment assisté en tout, qu’il luy 
doit en partie la eonseruation de sa vie. 
Cependant la Prouidence de Dieu qui 
gouuerne toutes choses efficacement et 
doucement, voulant retirer le Pere Dol¬ 
beau de ce pays icy, pour s’en seruir 
ailleurs selon ses desseins, a conduit icy 
le Pere Lyonne par des voyes bien par¬ 
ticulières, pour prendre sa place, et tra- 


uailler en cette vigne fructueusement. Il 
est vray qu’il estoit pour les Hurons; mais 
voyant la nécessité où nous estions, 
et qu’il estoit à propos que le Pere Dol¬ 
beau retournast en France pour la con- 
serualion de sa vie et recouurement de 
sa santé, comme il ne cherche que Dieu 
et ne se soucie pas du lieu où il trauaille 
à sa gloire, il a volontiers consenty et 
aggreé de demeurer icy. le le recom¬ 
mande affectueusement aux SS. SS. et 
prières de Vostre Reuerence, ce que fait 
aussi de Yostre Reuerence, 

Le Seruiteur tres-humble en N. S. 

André Richard. 

Non seulement les Sauuages de ces 
quartiers-là ont ouy parler de nostre 
saincte Foy, mais aussi quantité de pe¬ 
tites nations du Nord, dont voicy les 
noms : les Kakouchakhi, ceux qui se 
trouuent à Maouatchihitonnam, c’est le 
lieu où les Hurons font leurs assemblées, 
venans Iraitter auec les Nations du 
Nord ; les Mikouachakhi, les Outakoua- 
miouek, les Mistasiniouek, Oukesesti- 
gouek , Mouchaouaouastiirinioek, Ou- 
nachkapiouek, Espamiehkon, Astoure- 
gamigoukh, Oueperigoueiaouek, Oupa- 
pinachiouek, Oubestamiouëk, Atlikame- 
gouek. Les Chrestiens de Sainct Ioseph 
et de Tadoussac ont porté le nom de 
lesus-Christ dans toutes ces petites 
Nations, auec lesquelles ils ont quelque 
commerce. Le iour qu’ils commencent 
de voir, croistra auec le temps iusques 
à son Midy. 


CHAPITRE IX. 

De l'Hospital. 

Tout le Canada a fondu en deuil à la 
nouuelle de la mort du Roy et de Mon¬ 
seigneur le Cardinal ; mais cette maison 
de Miséricorde en a plus de subiect 
qu’aucun autre, veu la tristesse arriuée 
en suitte à Madame la Duchesse d’Eguil- 
lon, qui en est la fondatrice. Sa douleur a 

percé viuement le cœur de ces bonnes 
Religieuses, qu’elle a cheries comme 
vne mere ses enfans, el ie ne sçay quand 
leurs larmes s’essuyeront ; mais enfin il 
faut que la résignation et conformité à 
la volonté de Dieu, que cette Dame pra¬ 
tique si hautement parmy des accidens 
si funestes, appaise aussi et calme le 
cœur des Religieuses : nous deuons 
esperer que la diuine bonté remédiera 
à tous ces malheurs. Dieu est Pere des 
affligez et des panures, il en a vn soin 
particulier et y prend ses delices ; et 
ceux qui ont à présent le pouuoir en 
main, imitent fortement cette charité 
de Dieu, comme ils en tiennent la place 
ça bas en terre, nous le sçauons bien. 
Mais venons à ce qui s’est passé en cette 
maison de Miséricorde. Outre l’orne¬ 
ment et la consolation qu’elle donne à 
toute la Colonie, elle sert d’vn fort 
appuv à l’arrest des Sauuages, et em¬ 
porte vne bonne partie des frais et du 
fardeau : la Rourgade de Sillery est en¬ 
core petite, mais ie doute fort si sans 
cette maison qui s’y est establie, elle 
eust peu arriuer à l’estât où elle est, et 
ie ne sçay encore si elle pourroit subsi¬ 
ster sans cet aide. Il en a bien cousté 
des incommoditez à ces bonnes filles : 
la iournée d’vn homme, qui ne reuient 
pas icy à moins de trente et quarante 
sols, a esté souuent employée pour aller 
à Quebec quérir vn peu d’herbe, ou vne 
demie douzaine d’œufs pour les ma¬ 
lades. Mais le désir qu’elles ont eu 
d’exercer leurs fonctions enuers les Sau¬ 
uages, et contribuer à leur arrest, selon 
l’estenduë de leur vocation, les a fait 
abandonner leur basliment de Quebec, 
auec toutes ses commoditez, comme il 
les auoit fait abandonner la France, veu 
nommément que les François estant 
malades n’ont pas de peine d’aller à 
Sillery ; mais les Sauuages malades sont 
incapables d’aller à Quebec, et ainsi 
c’eust esté vn Hospital de Sauuages sans 
Sauuages. La peur desHiroquois,n’ayant 
pas empesché tant d’honnestes per¬ 
sonnes de l’vn et de l’autre sexe d’aller 
à Montreal et autres endroits de la 
grande Riuiere, pour y consacrer à Dieu 
si sainctement leur vie, quoy que les 


niroquois en soient voisins et rodent 
tout autour, n’a pas deu auoir effcct à 
vne licuë ou deux de Quebec, pour em- 
pescher vne communauté Religieuse de 
ses fonctions et d’vn bien pour lequel 
seul elle venoil en ce nouucau monde, 
et que les Sauuages desiroient ardem¬ 
ment. Au reste leur basliment de Que¬ 
bec s’aeheue peu à peu, afin que s’il 
suruient quelque accident, elles puissent 
selon la prudence et le conseil s’y re¬ 
tirer, et si les François se multiplient 
dauantage, elles puissent faire vn petit 
Hospital séparé pour leurs secours, qui 
ne nuiroit pas à celuy des Sauuages et 
aduanceroit la Colonie. 

Les Religieuses ont receu et assisté 
cette année en l’Hospital, enuiron cent 
Sauuages de diuerses nations, Monta- 
gnez, Algonquins, Altieamegues, Abna- 
quiois, Hurons, ceux de Tadoussac et 
du Saguéné et de quelques autres na¬ 
tions plus esloignées. A l’heure que 
i’escris ce mémoire, il y a vne femme 
affligée d’une maladie lente, que le Pere 
Buteux y amena dernièrement, retour¬ 
nant de Tadoussac, laquelle est de plus 
de treize ou de quatorze iournées auant 
dans les terres du Saguéné, et est venuë 
à dessein non seulement d’estre secou¬ 
rue en son mal, mais de cognoistre 
Dieu et de voir l’exemple des François. 
Cinq ou six ouuriers François ont aussi 
esté soulagez en cette maison de charité ; 
ils auoient esté frappez du mal de terre 
au fort de Richelieu, et en danger d’en 
mourir, s’ils n’eussent trouué vn bon 
secours. Yoilà ce qui est du general de 
cette maison : venons à ce qui est de 
particulier plus remarquable, les mi¬ 
sères et les maladies des Sauuages me 
rendront plus long que ie ne voudrois. 
l’ay desia parlé cy-dessus de la mort 
d’vn appellé Achille, Sauuage ; en voicy 
quelques particularitez qui regardent 
l’Hospital. Lorsqu’il commença de s’al- 
liter, il estoit cabané dans les bois à 
deux cens pas de Sillery. Le P. Buteux, 
l’allant visiter vn malin, le trouua à ge¬ 
noux aux pieds de son lit, c’est à dire sur 
le bout d’vne escorce ou d’vne couuer- 
ture, douant vn crucifix qu’il auoit pendu 
à sa cabane. Il pria le Pere de s’asseoir vn 

peu et de luy donner loisir d’acheuer sa 
prière, apres laquelle il se confessa auec 
vn grand sentiment de denotion, puis 
dit au Pere : le ne m’attriste pas de ma 
maladie, mais deux choses me font de 
la peine : t’vne est que ie ne puis plus 
dire mon Chapelet, la leste me manque 
en vne si longue prière ; l’autre est que 
ie suis esloigné de l’Eglise, et ne peux 
aller à la Messe. Le Pere luy dit que 
pour son Chapelet il n’en deuoil pas 
estre en peine, que c’estoit assez qu’il 
en dist vne dizaine par inlerualle, ou 
mesme tist quelque autre priere plus 
courte pour se recommander à Dieu et 
se resigner à sa volonté, et quant à Ce 
qui est de son esloignement de l’Eglise, 
qu’il donneroit ordre qu’on l’apportastà 
l’Hospital, ou à vne cabane tout proche, 
d’où il pourroit assister à la Messe quand 
il auroit vn peu de forces. Le Pere en 
aduerlit les principaux Saunages, qui 
l’apportèrent incontinent à l’IIospilal, et 
luy dressèrent aussi vne petite cabane 
tout proche de la porte, afin de s’y re¬ 
tirer s’il vouloit. 11 édifia extrêmement 
les Religieuses et les Sauuages par sa 
patience et sa deuolion. Quand on luy 
apporta le viatique, il estoit en cette 
petite cabane ; les Sauuages accompa¬ 
gnèrent le précieux Corps de nostre 
Seigneur, et enuironnerent le petit 
taudis auec vne merueilleuse pieté et 
modestie : depuis ce temps-là nostre 
malade ne parla plus que du ciel et de 
l’eternité ; il forçoit souuent sa voix, 
et s’ecrioit tout haut pour former les 
actes de vertu qu’on luy recomman- 
doit. Il demanda au Pere qui l’assistoit 
s’il verroit pas au Ciel sa fille morte de¬ 
puis peu, eteeux qu’il auoil aimez çà bas 
en terre ? Le Pere l’asseura qu’ouy, et 
que tous les gens de bien s’entre-ver- 
roient et se communiqueroienl dans le 
Ciel : cette response le consola fort. 
Yne heure auant que mourir, il coniura 
instamment le Pere d’exhorter les Fran¬ 
çois et les Sauuages à ce qu’ils priassent 
Dieu pour son âme, si tost qu’il seroit 
passé de cette vie ; ce qui luy fut libé¬ 
ralement accordé : car il n’eut pas plus 
tost expiré, que les Sauuages s’assem¬ 
blèrent et portèrent son corps en la 


Chapelle [priant] autour de luy. Le Pere 
de Quen y estoit, qui les consola dans 
leur tristesse : car cet homme estoit vn 
des plus considérables. Là constance et 
vertu de la femme est remarquable aussi 
bien que celle du mary : si tost qu’ils 
eurent receu tous deux le sainct Ba- 
ptesme, Dieu les esprouua et affligea 
par la mort d'vue fille qu’ils aymoient 
vniqueinenl ; peu apres, le mary tombe 
malade, languit deux ans et demv, et 
meurt ; il resloit vn fils aagé de quatre 
ans à cette bonne veufae pour toute 
consolation, huict iours après que son 
mary est mort, l’enfant est attaqué de 
maladie et meurt entre les bras de sa 
panure mere : auec tout cela elle est 
ferme et constante en la loy, et dit 
qu’elle y mourra, que Dieu est le Maistre, 
qu’il est bon, et qu’elle aymera tous- 
iours ce qu’il ordonnera. Elle demeure 
maintenant auec vn sien frere nommé 
Thomas, fort bon Chrestien et vit dans 
vne grande patience et humilité. Yn 
iour, comme ie voulois aller à Québec 
en Canot, ie la priay de me mener auec 
vn autre Saunage qui estoit là ; elle me 
respondit : Yrayement c’est bien à moy 
d’entreprendre cela maintenant, et qui 
suis ie à présent ? vne poignée de terre 
inutile. 

On a parlé soutient, dans les prece¬ 
dentes Relations, de Pierre Tregatin : 
sa vertu l’auoit rendu recommandable. 
Quelque temps auant qu’estre baptisé, 
il estoit demeuré boiteux d’vne blessure 
qu’il se fit en courant dans les bois ; 
ses gens l’auoient abandonné au coin 
d’vne anse ou pointe de terre, où nos 
Peres le trouuerent à demy mort, sans 
cabane et sans viures, et sans autre 
habit qu’vn morceau de counerture qui 
luy couuroit vne partie du corps. Ils le 
portèrent chez nous et le traieterent le 
mieux qu’ils peurent, et apres l’auoir 
instruit, le baptisèrent ; enfin les Reli¬ 
gieuses venant en Canada, il trouua vne 
heureuse demeure en la maison de cha¬ 
rité. Il y passa deux ou trois Hvuers, 
pendant lesquels nos Peres conferoient 
auec luy de la langue Algonquine, et 
luy apprenoient ensemble les choses de 
Dieu : de maniéré qu’il les entendoit 

parfaitement bien, et qui plus est y 
couformoit sa vie et seruoit de vray Pre- 
dicateur par ses paroles et ses exemples. 

Les Saunages en vue de leurs assem¬ 
blées l’eslabliientCapilaine ou MaiHedes 
Prierez ; c’esloil à luy dans les Conseils 
de parler des affaires de Dieu, de re¬ 
montrer ce qui esloil expédient là des¬ 
sus, et aduerlir ceux qui manqueroienl 
publiquement à leur deuoir, sur tout 
aux prières. Le premier iour de Se¬ 
ptembre, il tomba malade et fut apporté 
à l’Hospital, et y moi rut au bout de trois 
Sepmaines qu’il employa à se préparer 
à la mort, auee des actes de vertus hé¬ 
roïques. Il se confessoit foi l sonnent ; il 
appelloit chaque iour au moins vue lois, 
vn de nos Peres pour parler de Dieu et 
et de sa comeiehce : le ne me soucie 
point de viure, disoil-il, ie n’ayme point 
mon corps, i’ayme la mort, de bon coeur 
ie la souhaitte quand il plaira à îx'ostre 
Seigneur. Il communiait souuent ; mais 
il redoubla sa deuotion et sa ferueur pour 
sa derniere communion, apres laquelle 
il demanda aussi et reeeut l’Extreme- 
Onclion. 11 pria les Religieuses qu’elles 
le fissent enterrer à la Françoise, dans 
vn drap simplement. Il prit sou petit 
fils, aagé seulement de six mois, entre 
ses bras, luy donna sa bénédiction, et 
dit qu’il le donnait à nos Peres pour 
estre instruit. Deux heures auant sa 
mort, il appella la Mere Supérieure, et 
luy dit: ïxingay Ninnip, ma Mere, c’est 
à ce coup ie vay mourir : fais prier 
Dieu pour mon âme, ce n’est point icy 
noslre pays, nostre demeure est au 
Ciel : i’espere que Dieu m’y mettra. 
Il demanda le Crucifix et l’apostropha 
auec des paroles si amoureuses, qu’il 
tira les larmes des Religieuses ; il fut 
pris d’vue défaillance pendant ces Col¬ 
loques, et en vn instant alla de la terre 
au Ciel. 

Yn nommé Marc-Antoine, duquel on 
parla l’an passé, entre les malades, n’a 
point releué de sa maladie qui le con¬ 
somma, en sorte qu’il ne luy restait que 
les os et la peau, laquelle mesme se desta- 
choit en diuers endroits du corps ; mais 
ilauoit tousiours le visage gayetioyeux. 
Il estoit logé dans vue cabane à la porte 


de l’Hospital. Toute sa maladie ne fut 
qu’vue continuation de patience et de 
deuotion ; on le faisoit prier Diéu sans 
c*ssc, neanlmoins il esloil impossible 
de le contt nier en ce poincl ; il enuoyoit 
à tous propos sa femme aux Religieuses 
leur dire : Venez, celuy qui est malade 
veut prier Dieu. Les Religieuses crai- 
gnoient de le lasser, mais au contraire 
il se plaignoit qu’on ne le faisoit pas 
prier Dieu, et quoy que les prières qu’on 
luy la'soit dire fussent longues, il les 
repeloit tousiours auec ferueur aussi 
bien à la fin qu’au commencement; ja¬ 
mais on ne i’enlendoit dire c’est assez. 
Il auoil tousiours son Chapelet, et si par 
hazard il luy tomhoil ou s’esgaroit, il 
fallait renuerser le lict et la cabane pour 
le chercher ; quand il n’eut plus assez 
de force pour le dire, il le pendit à son 
col et le touchoit sans cesse auec les 
mains, et prenoit vn singulier plaisir 
qu’on le recitast auprès de luy. Il ne 
passoit aucun iour qu’il ne prias! Dieu 
pour leurs bienfaicteurs et pour ceux 
qui auoicntestablv cette maison de cha¬ 
rité ; c’est la prière qu’il faisoit actuel¬ 
lement quand il entra en l’agonie, la¬ 
quelle l’emporta si doucement qu’à 
peine le vit-on passer. Il seroit difficile 
d’expliquer les seings qu’en prenoit sa 
femme, et les chai t z qu’elle luy a ren¬ 
dues l’espace d’vn an ou deux qu’il a 
esté malade ; les Religieuses en demeu¬ 
raient extrêmement édifiées, et l’as- 
sistoient elle-mesmc auec grande affe¬ 
ction. 

Vue bonne veufue appelée Louyse, 
vrayemenl Hospitalière d’affection (nous 
en auons parlé autrefois), auoit vne 
sienne fille nommé Vrsule, qui estoit 
mariée à vn Capitaine de Tadoussac : 
celte ieune femme tomba malade, et 
apres deux ou trois ans de langueur, 
s’alita enfin à Siilery, et se vint retirer 
à l’Hospital, demeurant lantost dans la 
salle commune, tanlost dans la cabane 
proche. Ses langueurs se terminèrent 
en des douleurs violentes. Sa bonne 
mere en eut des soins inimaginables ; 
mais le premier estoit de l’exhorter à la 
patience : Ma fille, disoit-elle, souffre 
paisiblement, ne te fasche pas, afin que 

tu ne donnes point d’entrée au péché, et 
au malin esprit dans ton cœur, et que 
tu ailles au Ciel. Ma fille, pense ainsi 
de Dieu : 11 a tout faict, il gouuerne tout ; 
il m’ayme, ie suis contente de ce qu’il 
m’enuoye la maladie, ie croiray tous- 
iours en luy, ie l’aymeray lousiours : 
voilà ce que tu penseras en ton cœur. 
Il fut necessaire de luy donner le via¬ 
tique ; elle estoit lors en sa cabane prés 
la porte de l’Hospital. La bonne Louyse 
orna cette petite maison d’escorces, 
comme vne oratoire, mais tout à la 
Sauuage : elle tendit tout autour des 
robes de Castor et d’Orignac toutes 
neufues et bien matachiées, elle mil la 
plus belle sur le lict de la malade, elle 
couurit tout le plancher de feuillage, et 
le haut de la cabane aussi, elle alla aux 
Religieuses emprunter vn Crucifix et 
deux chandeliers auec les cierges, et les 
mit proche du lict de sa fille ; tout le 
voisinage accompagna le S. Sacrement 
auec grand respect et deuotion. La ma¬ 
lade, entendant sonner la clochette qui 
sert de signal, pria sa mere de la dresser 
sur son lict, afin d’honorer le Corps de 
Nostre Seigneur. Si tost qu’elle eut 
communié, sa mere s’approcha et luy 
dit: Or sus, ma fille, c’est maintenant 
que I. C. est en ton cœur, prends cou¬ 
rage, remercie le fortement. Et puis 
appellant vne des Religieuses, elle luy 
dit : Ayde la à faire ses prières. Elle 
pressa qu’on luy donnast l’Extreme- 
Onction, apres laquelle elle mourut fort 
tranquillement. Sa mere la lit enterrer 
auec toute la solennité possible à vn 
Sauuage, et mit-dans sa fosse tout ce 
qu’elle auoit de plus précieux en Castor, 
Porcelaine et autres meubles dont ils 
font estai, et comme les Religieuses luy 
remontroient sa pauurcté et celle des 
Sauuages, et que cela ne scruoit de rien 
aux morts, elle luy dit : Et vous autres 
vous auez bien enterré vostre sœur Re¬ 
ligieuse (c’estoit la mere de saincte 
Marie, morte il y a deux ans) auec son 
bel habit et auec tout l’honneur que 
vous auez peu : si ce que ie fais otTensoit 
Dieu, ie le quitlerois ; mais puis que 
Dieu ne le delfend pas, ie veux honorer 
les morts. Il pleust à Nostre Seigneur 


esprouuer encor vne antre fois cette 
bonne veufue : elle auoit desia perdu 
deux filles, vne troisiesme tomba incon¬ 
tinent malade, et comme c’estoit le 
commencement'de l’hyuer et de leur 
chasse, elle pria sa mere de la mener 
auec elle dans les bois, où elle mourut 
peu 'apres, mais auec la pieté et les 
sentimens de deuotion dont i’ay parlé 
cy-deuant. Suffit de dire icy que cela 
n’esbranla point la bonne Louyse, la¬ 
quelle rapportant le corps de sa fille de 
dedans les bois, et le donnant aux Reli¬ 
gieuses pour le faire enterrer prés de sa 
sœur, leur dit : le ne suis point triste, 
ie me resiouïs dauantage de l’asseu- 
rance que i’ay que mes filles sont au 
Ciel, que ie ne ferois de les voir viure 
en ce monde : Dieu est nostre Pere à 
tous, ie l’aymeray et tout ce qu’il fera. 
Ce sentiment excellent de la conformité 
à la volonté de Dieu est bien auanl im¬ 
primé dans le cœur de plusieurs de nos 
Néophytes. 

La femme d’vn appellé Vincent Xa- 
uier, fils du premier Sauuage errant qui 
s’est arreslé à Sillery, tomba malade vn 
an apres son mariage, et languit plus de 
deux ans; enfin elle fut contrainte de gar¬ 
der le lict. Elle vint à l’Hospital, où elle 
surpassa encor la patience des autres : 
car pendant tout le temps qu’elle y fut, 
on ne l’entendit iaraais demander chose 
aucune, ny se plaindre, excepté le der¬ 
nier iour de sa vie, et encor fort peu, 
quoy que d’ailleurs elle fust d’vn esprit 
fort vif et agissant. Elle auoit tousiours 
à son costé vne sienne petite fille aagée 
de deux ans et demy, et quoy qu’elle fust 
pressée de mal, elle ne laissoit pas de la 
faire prier Dieu au temps accoustumé, 
et de l’instruire ; comme elle se sentit 
proche de sa fin, elle appella son mary, 
luy parla auec beaucoup d’affection, et 
puis luy bailla sa petite fille, qu’elle ne 
voulut plus voir depuis ce temps là, ne 
pensant qu’à bien mourir : ce qu’elle 
fit heureusement, ayant receu tous ses 
Sacremens. Sa fille demeura quelque 
temps à la maison de son Pere ; mais 
comme il alloit souuent à lâchasse, la 
pauure enfant demeuroit comme aban¬ 
donnée ; ceux qui la gardoient n’en 

auoient pas de soing. Elle s’eschappoit 
et entroit pour l’ordinaire à l’Hospital, 
où les Religieuses la caressoient et luy 
donnoient à manger ; son Pere enfin la 
mena aux Yrsulines, lesquelles la re- 
ceureut auec toute sorte d’afTeclion : 
elle y est à présent et donne vue fort 
bonne esperance. Voila comme ces deux 
communautez s’entre-soulagent et dé¬ 
pensent ad%c grande charité ce qu’elles 
reçoiuent de nostre ancienne France, 
pour le bien et la consolation de ces 
panures peuples. 

Yne femme appellée Marguerite, auoit 
vn mal de iambes depuis plusieurs an¬ 
nées qui la contraignoit de passer tous 
les hyuers à l’IIospital, ou dans vne 
cabane proche. L’Hyuer dernier elle 
eut enuie de suiure les chasseurs pour 
manger de la viande fraische (on n’en 
void encor guere en ce pays icy sans 
chasse) ; son mary la charge sur sa traîne, 
et la tire gayement apres soy tous les 
iours sur des montagnes de neiges. 
Mais sa iambe se pourrissant, il la ra¬ 
mena à l’Hospital : ils auoient grande 
peur que l’ordure et la puanteur de ses 
playes n’empeschast les Religieuses de 
la receuoir ; mais ils furent bien-tost 
deliurées de leur crainte, quand ils 
virent que ces bonne filles la receuoient 
auec plus de ioye que les autres. Si tost 
qu’elle fut arriuée, elle demande à se 
confesser; la gangrené se mit en son 
mal, et l’emporta en peu de temps, apres 
auoir receu deuoteraent tous ses Saere- 
mens. 

Vne ieune veufue nommée Charité, 
fort pauure, mais tres-vertueuse, auoit 
trois enfans baptisez : l’aisné s’estoit 
marié, sa femme et luy estoient ma¬ 
lades, les deux autres estoient assez 
infirmes, la bonne Charité seule estoit 
forte et vigoureuse. Elle s’en vient ca- 
baner tout l’Hyuer prés de KHospital, 
pour estre secourue ; elle ne demeure 
pas pourtant oyseuse : elle fait l'Hospi¬ 
talière elle mesme et rend toute l’assi¬ 
stance possible à cette pauure troupe, 
elle va au bois et à l’eau, elle fait la 
cuisine, elle passe les peaux, elle fait 
les souliers ; si on tué quelque Orignac 
à trois et quatre lieues, elle prend sa 


traisne, et va quérir son fardeau sur les 
neiges. Sa belle fille estoit la plus ma¬ 
lade, et n’estoit pas encore baptisée et 
n’en tesmoignoit pas mesme enuie: elle 
prie Dieu sans cesse pour elle, elle l'ex¬ 
horte, elle importune nos Peres et les 
Religieuses, pour l’encourager à la foy, 
enfin elle obtint de Dieu ce quelle de- 
mandoit : car cette ieune femme, deux 
iours auant que mourir, enuoya son 
mary chez nous à dix heures du soir 
frapper à la porte, et demander vn Pere ; 
i’y allay auec le Père Buteux. Dieu luy 
auoit changé le cœur: elle presse pour 
estre baptisée. Helas, disoit-elle, est-il 
pas temps ? hastez-vous, ie veux estre 
baptisée, ie le souhaite ; ce n’est pas 
pour auoir la santé du corps, ie ne me 
soucie pas de la vie, ie demande le ba- 
ptesme pour obéir à Dieu et aller au 
Ciel. Si tost qu’elle l’eut obtenue, elle 
en tesmoigna vne grande ioye, non¬ 
obstant ses violentes douleurs, et mou¬ 
rut incontinent apres dans le contente¬ 
ment. 

C’est assez parlé des morts, disons vn 
mot de ceux qui ont logé tous en cette 
maison, ou y ont recouuré la santé. Les 
deux aueuglesses qui s’y retirent sou- 
uent, y ont passé l’hyuer dernier ; elles 
auoient chacune vne petite fille pour les 
conduire, dont la plus aagée qui estoit 
de neuf à dix ans, auoit vn esprit ex¬ 
cellent et la mémoire heureuse : elle 
apprit tout le Catéchisme et les prières 
en fort peu de temps. Yn iour elle fit 
vne faute qui sembla assez grosse à 
nostre aueuglesse, laquelle a la con¬ 
science fort tendre ; elle la reprit rude¬ 
ment, et luy ordonna de ne point sortir 
de l’Hospital tout ce iour-là : elle obéît 
exactement, et mesme ne changea pas 
de place qu’on ne luy eust commandé. 
Elle disoit quelquefois aux Religieuses : 
Regarde cet enfant, elle est ma parente, 
ie l’ayme comme ma fille ; mais ie 
n’ayme point son corps, c’est son âme 
que i’affectionne. C’estoit vn grand con¬ 
tentement d’entendre comme elle luy 
expliquoit les mystères de nostre saincte 
foy, et les belles instructions qu’elle luy 
donnoit. Elle va quelquefois aux Trois 
Riuieres passer vne bonne partie de 

Pesté, et y faict vn grand fruict parmy 
ces infidèles. 

Vn ieune homme üuron, comme i’ay 
dit cy-dessus, a hyuerné en celle maison 
de Charité. Voicy ce que i’en ay appris 
de particulier, depuis les Chapitres pre¬ 
cedents. Le iour qu’il fut baptisé en la 
Chapelle de l’Hospital, il se leua dés 
deux heures du matin, employant tout 
ce temps là à prier Dieu, iusques à son 
Baptesme, qui lut sur les neuf ou dix 
heures. Depuis qu’il fut Chreslien, sa 
deuotion redoubla : il se leuoit assez 
malin, rneltoit tout le temps en prières 
iusques à la Messe, qui se disoit enuiron 
les sept heures et demie ; le soir estant 
retourné d’auec le Pere Brebeuf, où il 
auoit desia faict les prières auec les Hu- 
rons ses camarades, il les recommençoit 
auec les Algonquins en la salle des ma¬ 
lades; et puis pour la troisiesme fois, il 
entroit dans la Chapelle des Religieuses, 
et y derneuroit sonnent pendant tout le 
temps de leurs Matines, et si de hazard 
la Chapelle esloit fermée, il se rneltoit à 
genoux à la porte, et quelque bruit 
qu’on fist dans l’Hospital, il derneuroit à 
faire ses prières paisiblement. 

Voicy comme le fcocoquiois fait pri¬ 
sonnier par les Algonquins dont i’ay 
parlé cy-dessus, arriua en cotte maison, 
le neuiiesme de ISouembre l’an passé : 
si tost qu’il fut débarqué vis à vis de 
l’Hospital, les Sauuages*de Sillury allè¬ 
rent au deuant pour le receuoir auec 
Charité; ils le menèrent en toutes leurs 
maisons et cabanes, l’vne apres l’autre, 
et le firent danser en toutes, mais auec 
douceur et amitié ; il obéit par tout, quoy 
qu’il eust le corps tout couuertde playes 
et blessures. Apres cela deux des prin¬ 
cipaux Saunages l’amenerent à l’ilospi- 
tal, où il fut receu des Religieuses auec 
grande ioye. Un appelle le Chirurgien ; 
toute la salle se trouua pleine de Sau- 
uages pour voir en quel estât estoient 
ses playes : il auoit tous les ongles arra¬ 
chez, de trois doigts coupez tout nou- 
uellement le pus en sortoit, les vers y 
fourmilloient, il auoit vn pied percé 
d’outre en outre auecvn baston, il auoit 
les deux poignets des mains liez iusques 
aux os auec des cordes, etlecorpsbruslé 


et percé d’alesnes en diuers endroits, 
le me trouuay à ce spectacle ; la pre¬ 
mière veuë nous fit transir. Il endura 
qu’on le pansast, sans iamais dire vn seul 
mot, ny monslrer aucun signe de dou¬ 
leur ; il declaroit par signes la façon 
dont on l’auoitainsi traicté, sans tesmoi- 
gner aucun mescontentement contre 
ceux qui l’auoienl mis en ce piteux estât. 
Il y auoit de bonne fortuné a l’Hospital, 
vn malade Abnaquiois baptisé, et ap- 
pellé Claude, qui eulendoit bien le So- 
coquiois : ce panure misérable fut ex¬ 
trêmement consolé de sa rencontre, et 
comme il s'eslonnoità Pabbord de voir 
les Religieuses luv lesmoigner'tant de 
charité, ce bon Chreslien luy expliqua 
comme toute leur occupation n’estoit 
que d’assister et secourir les paumes et 
les malades, et qu’elles gardoient toute 
leur vie, la virginité : cela luy happa 
i’espril. Il fut remis en assez peu de 
temps et renuoyé en son pays, pour 
tesmoigner l’affection des François et 
Saunages enuers luy : ce sont autant 
d’auancouriers de l’Euangile que Dieu 
enuoye à ces peuples. 

Quatre Huions estant descendus des 
Trois Riuieres à Sillery, vn deux ré¬ 
chappé nouuellemént des mains des Hy- 
roquois tomba malade. Ses camarades 
l’amenerent à l’Hospital, et y logèrent 
aussi êux-mesmes, n’ayant point d’autre 
retraite ; ces bonnes gens tesmoigne- 
rent sur leur visage vue grande ioye de 
rencontrer si à propos vn lieu de charité. 
La maladie de leur compagnon en vint à 
l’extremité, on le desesperoit ; desia 
deux d’entr’eux ne bougeoient de ses 
costez pour l’assister. Cette charité ne 
leur est pas ordinaire; les choses de 
Dieu gaignent peu à peu sur leurs cœurs. 
Quand les Religieuses donnoient quelque 
chose au malade, tous les trois autres 
ne manquoient iamais de les en remer¬ 
cier à leur façon ordinaire, ho, ho, ho; 
s’il le falloit ieuer ou remuer, ils se pre- 
sentoient incontinent, eW quelquesfois 
luy ont soustenu la teste ou le corps, 
quatre ou cinq heures de suite sans 
se lasser. L’vn d’entr’eux sçauoit les 
prières ; il estoit auec les deux autres en 
la Chapelle soir et matin pour les dire, 

puis s’en alloit en faire autant prés de 
ce malade, qui prioil incontinent qu’on 
le dressast sur son lit, pour les dire 
auec plus de respect. Il pleusl à Nostre 
Seigneur luv rendre la santé et leur 
donner moyen à tous de retourner en 
leur pays. le ne dis rien du Catéchisme 
qu’on a fait en ce lieu vne bonne partie 
de l’année, tanlost aux malades, tantost 
aux pauures, tantost aux enfans : i’en 
ay parlé cy-dessus ; ie diray seulement 
que le désir que les Saunages grands 
et petits ont d’apprendre le Catéchisme 
et les prières, fait soutient vne Chapelle 
et vne Escole de la salle des malades, 
aussi bien que de nostre maison de Sil- 
lery. Ils entrent sans cesse et disent : 
Enseigne moy, fais-moy prier Dieu. 
Yne Religieuse est assés et sainctement 
occupée à satisfaire à ces visites et im- 
porlunitez pieuses ; et en effet outre 
celles qui assistent les malades, il en a 
fallu eslablir d’autres pour ceux qui de¬ 
mandent à reciter les prières et ap¬ 
prendre le Catéchisme ; la commodité 
du lieu y sert beaucoup, les maisons de 
ces bonnes gens touchent au bastiment 
de l’Hospital et n’ont qu’vne cour com¬ 
mune. Ils entrent à tout propos quand 
ils sont à Sillery, et disent: le veux prier 
Dieu, ie veux apprendre, inslruy-moy. 
O que cette importunité est agréable ! 
quoy qu’elle attire par nécessité des frais 
notables; mais que faire, toute la Mis¬ 
sion n’est que pour cette fin, cela con¬ 
sole et estonne tout ensemlde, en vn 
pays et en vn lieu depourueu de tout. 
Voicy ce que la Mere Supérieure escri- 
uoit sur ce subiect, en vne lettre, il y a 
quelques iours : le ne sçay, dit-elle, 
ce que nous ferons auec le temps : les 
Sauuages sont pauures, ils sont subiects 
à vne infinité de maladies ; leur vertu 
n’en est pas moindre, mais ieur secours 
en est plus difficile. Les Hospitaux de 
France ont esté fondez par les Roys, les 
Princes et les Princesses bien riche¬ 
ment, et auec tout cela ils ne subsiste- 
roient pas, si les Euesques et les per¬ 
sonnes de mérité n’y faisoient de bonnes 
aumosnes, si les Parlemens et les Pré¬ 
sidiaux n’y appliquoient les amendes : 
l’Océan nous exclud de tous ces secours ; 
Relation —1643. 


il se trouue en France des personnes 
qui entreprennent icy sainctement vn 
et deux Séminaristes, d’autres l’entre¬ 
tien et soulagement d’vue famille Sau¬ 
nage, mais peu de personnes pensent à 
l’entretien d’vn malade et à le fournir 
de linges ou de couuertures. Dieu a des 
voyes qui nous sont inconnues, et ces 
moyens se Donneront quand il luy 
plaira. Quelques honnestes personnes 
nous l’ont, fait esprouuer cette année : 
Dieu en soit à jamais béni. Nous estions 
au bout, la nécessité de logis et la 
misere des pauures nous auoil obligés 
à des debles : nostre -chere fondatrice, 
nonobstant le subiect de scs douleurs, 
n’a pas laissé d’appliquer ses soins, et 
nous en dèliurer de la plus grosse 
partie ; sa charité ne s’est jamais lassée, 
nostre consolation est qu’elle en voit les 
fruits tres-agreable, et en iouyt auec 
nous. Voila les pensées de ces bonnes 
filles parmy leur pauureté. 

le veux finir ce Chapitre par les pa¬ 
roles que le bon Charles Meiashoüat a 
sonnent tenues aux malades, les venant 
visiter quand il est à Sillery : Vous 
autres, dit-il, qui estes malades, n’esti¬ 
mez pas que la maladie soit vne chose 
mauuaise ; ne pensez pas en vostre 
cœur : Vuila qui va mal de ce que nous 
sommes affligez. Mais pensez ainsi de 
Dieu : C’est nostre Pere à tous ; il nous 
a faits, il nous ayme : c’est pour nostre 
bien qu’il nous enuoye la maladie, il 
nous mettra dans le Ciel et nous don¬ 
nera vne vie qui ne meurt iamais. Voila 
ce que vous penserez de Dieu. Ayés 
donc courage, ne vous attristez pas, 
croyez fortement; ce que vous endurez 
prendra bien-tost fin, mais vostre ioye 
durera à iamais dans le Ciel. 


chapitre x. 

De ce qui s'est passé aux Trois Riuieres 
et au Fort de Richelieu. 

le mets ces deux lieux en vn Chapitre, 
parce qu’ils ont couru mesme risque 
des Hiroquois, et ont receu les mesmes 

D 

Sauuages, lesquels ont passé l’année, 
partie en vn de ces lieux, partie en 
l’autre ; ceux qui ont demeuré en ces 
deux habitations, ont esté les Algon¬ 
quins d’en haut, autant superbes et dif¬ 
ficiles «à gouuerner, comme i’ay desia 
remarqué, que ceux de deucrs Qucbec 
sont humbles et dociles. L’an passé, in¬ 
continent apres le départ des Nauires, 
qui fut le septiesme d’Octobre, i’en- 
uoyay le Pere le Ieune demeurer aux 
Trois ltiuieres, pour voir s’il pourroit 
dompter l’Orgueil de ces gens là, et les 
réduire à Iesus-Christ : son zele et sa 
vertu assez cogncuë me donnèrent aisé ¬ 
ment cette pensée. 11 n’y fut pas plus 
lost arriué, que ces misérables luy don¬ 
nèrent bien de l’exercice. Les deux 
principaux chefs estoient vn appelle Te- 
s8esatch, homme rusé, superbe, ennemy 
des façons de faire des François et du 
Christianisme ; l’autre estoit vn apostat 
nommé Abdon, plein d’esprit, mais 
meschant et liardy. Ces deux hommes 
gouuernoient les Algonquins d’en-haut, 
et laschantù leurietter le mesme esprit 
qui les possedoit, feignoient par inter- 
ualle d’aymer la Foy et les François, et 
puis ils faisoient tout le contraire en 
particulier et soutient en public ; il y 
auoit neantmoins parmy la troupe quel¬ 
ques âmes choisies de Dieu. L’an passé 
le 19. d’Octobre, Abdon auecsa troupe 
retournant de la guerre, amena aux 
Trois Riuieres vn prisonnier qui n’estoit 
pas ltiroquois, mais leur voisin et amy: 
les voila incontinent dans la resolution 
de lebrusler. On leur remontre qu’il ne 
faut pas multiplier les ennemis, et qu’ils 
dbuoient maintenent quitter toutes ces 
cruautez ; mais ils se mocquent du Pere 
et de tous ceux qui leur en parlent, 
percent vn pied à ce panure homme 
auecvn baston, luy arrachent les ongles 
des doigts à belles dents ; il tendoit la 
main etdonnoil les doigts comme si il 
n'eustrien senty. Ils luy lient les deux 
poignets des mains auec des cordes à 
neuds coulans, et quatre ieunes hommes 
tiroienl et bandoient les cordes de toutes 
leurs forces, deschiranls et emportants 
la chair des bras Risques aux os : la 
douleur le fait tomber en foiblessc ; ils 


cessent de le tourmenter, luy iettentde 
l’eau, luy donnent à manger pour le 
faire reuiurc aux tourments. Le bois 
estoit desia préparé pour le brusler, 
et la nuict de cette tragédie s’alloit 
commencer ; mais le soir, de bonne for¬ 
tune il arriua vn canot de Quebec, auec 
des lettres de Monsieur le Gouuerneur 
au sieur des Rochers, qui commande aux 
Trois Riuieres, afin qu’il rachetast et 
deliurast le prisonnier, ce qu’il lit auec 
bien de la peine : car la rage et la ven¬ 
geance possedoient le cœur de ces Bar¬ 
bares. Cette affaire expédiée, le Pere 
s’applique à l’instruction des Saunages, 
s’oppose aux mutins, et encourage à la 
perseuerance ceux qui auoient bien 
commencé ; le mal-heureux TeslSoalhs 
delfendoit publiquementà ses gens qu’ils 
n’allassent à la messe. Le Pere estant 
vn iour prés de la dire, et voyant que 
personne ne venoit, il sort de l’Eglise, 
et ayant apperceu de loing quelques 
ieunes fdles qui s’approehoient auec 
crainte, il leur demande pourquoy elles 
n’entroient pas? Le Capitaine a crié pu¬ 
bliquement, disent-elles, qu’il tueroit 
ceux qui y viendroient. Venez, dit le 
Pere, ne craignez rien, les François 
vousdelîendront. Yne estant entrée, les 
autres suiuirent, et enfin tous vinrent 
à la Messe. Ils ne tardèrent guere aux 
Trois Riuieres : aussi n’y sont-ils pas 
encore résidons, et n’y ont aucune 
maison stable. Sur la fin de Nouembre, 
ils prirent quelque résolution d’aller à 
Montreal pour y faire leur chasse pen¬ 
dant tout l’hyuer ; mais ayant entendu 
que quelques-vns de leurs compagnons 
qui y estoient allés peu de temps aupa- 
rauanl redescendoient pour demeurer 
au Fort de Richelieu, ils les allèrent 
trouuer pour hyuerner là tous ensemble 
et se tenir compagnie soit à la chasse, 
soit à la guerre. Ce seroit vn grand 
bon-heur que ces gens là se peussent 
vue fois fixer et arrester en quelque 
bonne habitation, comme les autres ont 
fait à Sillery. Le Pere le Ieune, faisant 
l’olfiee d’vn bon pasteur, va apres son 
troupeau et le suit, quittant les Trois 
Riuieres pour tirer auec eux vers Ri¬ 
chelieu. Comme ils estoient en chemin, 

vn certain Saunage bon Chrestien fait 
vne criée à cinq cabanes, que le Pere 
accompagnoit : Escoutez inov tous, dit- 
il, voicy de pauures veufues qui viennent 
hyuerner auec nous, elles viennent 
pour auoir à manger, il les faudra se¬ 
courir de nostre chasse. Escoutez moy 
derechef : ie vois bien que nous ne 
sommes pas au bout île nos mal-heurs, 
nous auons des gens de bien auec nous, 
et nous n’fen sommes pas meilleurs : 
voicy vn homme qui a passé le grand 
Océan pour parler pour nous, afin qu’on 
nous assistast, mais nous ne l’escoutons 
pas comme il faut; le malheur vient 
de ce que nos Capitaines ne croyent pas 
en l)ieu ; que s’il en donne aduis en son 
pays, le Massinaigan (c’est à dire leur 
Escriture) empeschera le bien qu’on 
nous procure. Sus donc vous autres qui 
croyez en Dieu, et vous qui auez enuie 
de croire, vnissons nous et tenons ferme 
pour la foy, et escoutons le Pere. Cela 
dit, il s’embarque, et arriue le mesme 
iour au fort de Richelieu. Le sieur de 
Chamflour, qui y commandoit, receut 
le Pere auec vne affection toute extraor- 
dinaire, qu’il a continuée tout l’hvuer, 
le secourant fortement dans le dessein 
d’attirer ces peuples à Iesus-Christ. Le 
Pere de Notie, qui y estoit pour auoir 
soin desFrançois, futrauv d’aise d’auoir 
auec soy le Pere pour enseigner les 
Saunages. Yoicy leur occupation pen¬ 
dant l’hyuer et l’ordre qu’ils gardoient 
tous les malins. Au point du iour le 
Pere de Noue disoit la Messe, à laquelle 
assistoient les François et les Sauuages 
Chrestiens. Le sieur de Normanuille 
(c’est ce ieune homme qui a esté autre¬ 
fois pris des Iliroquois, et qui fit l’an 
passé le voyage de France auec le Pere 
le Ieune) leur faisoit faire les prières 
tout haut au commencement de la 
Messe ; il entend fort bien la langue. 
Pendant ce temps là le Pere en ensei- 
gnoitquelques-vns en particulier, ou les 
escoutoit de confession,, puis les menoit 
à la Chapelle, où il leur disoit la Messe et 
faisoit communier ceux qui en estoient 
capables, et ainsi il les prenoit tous les 
vns apres les autres ; la Messe estant 
finie, il assembloit quelques ieunesgens 


pour leur faire le Catéchisme. La plus 
grande partie du iour leur petite cham¬ 
bre estoit pleine, et ce n’estoit quasi 
qu’vné instruction continuelle. Sur le 
soir, le Pere prenoit vne partie des ca¬ 
banes, et le sieur de Normanuille l’autre, 
et ainsi on faisoit prier tout le monde ; 
la priera estoit ordinairement suiuie 
d’vne exhortation et d’vn cantique en 
leur langue. Voila l’ordre qu’ils ont 
gardé pendant l’hyuer, iusques à ce que 
les Sauuages quittèrent ce lieu pour 
aller à Mont-Royal et aux Trois Riuieres. 
Voyons quelques actions particulières. 

Vn Sauuage Chrestien estant malade, 
tomba dans vne grande foiblesse, on le 
pensoit mort; sa tante qui l’assistoit luy 
demanda s’il ne se souuenoit de rien 
pendant cette foiblesse, et où il pensoit 
aller apres sa mort, ou auec ses parons 
dctlùncts ou auec les croyans : il monslra 
le Ciel auec la main, puis s'efforçant de 
parler: le m’en vay là, dit-il, i’ay veu le 
lieu où ie dois aller. Là-dessus il meurt. 
Vne femme Chrestienne, visitée la nuiet 
et fortement sollicitée par vn meschant 
homme, repartit : Tousiours ie respecte 
mon Raptesme, et ie ne veux jamais 
fascher Dieu. 

Vn Dimanche, le Pere ayant confessé 
ceux qui vouloient communier, comme 
il relardoit à dire la Messe, retenu par 
cette occupation, vn Payen fit festin, et 
y conuia la plus part des Chrestiens qui 
s’estoient confessez ; ils y vont tous et 
pas vn ne se trouue à la Messe qu’on 
alloil dire. Le Pere bien estonné de¬ 
mande où estoient ceux qui se vouloient 
communier ; les autres respondirent tout 
haut qu’ils estoient au festin. Cela le 
fasclia d’abord, il crie contre eux et 
contre leur coustume, il lotie ceux qui 
estoient presens et blasme les absens ; 
mais il luy fallut bien-tost apres changer 
de ton et de note, car la seconde Messe 
estant sonnée, voicy tous les conuiez 
qui viennent dire au Pere qu’ils com- 
munieroientàeelte Messe-là : Comment, 
dit le Pere, ne venez vous pas du festin? 
Guy dea nous en venons, mais nous 
n’auons point mangé, nous auons gardé 
tout le mets qu’on nous a donné, et 
l’auons porté à nos familles sans y 

gouster. Le Perc surpris par cette ré¬ 
ponse, leur rendit autant de louange 
qu’il leur auoil donné de blasme : car 
il ne pensoit pas qu’on demeuras! à 
ieun au milieu du festin. 

•Yoicy vue action pleine de constance 
en vu aage tendre : vne ieune tille 
aagée d’enuiron sept ans, ioüant auec 
ses compagnes, receutvn coup de pierre 
au front tirant vers le nez, qui luy en 
couppa la chair iusques aux os. Estant 
toute remplie de sang, elle se présente à 
son Pere, lequel sans s’esmouuoir ny 
crier contre ceux qui auoient blessé sa 
fille, l’enuoya à celuy qui panse les 
François, et continua vne partie qu’il 
auoit commencé au ieu. On l’ameine 
droict chez nous, on appelle le Chirur¬ 
gien, lequel ayant visité la playe, dit 
qu’il la falloit coudre ; la crainte qu’on 
anojt que l’enfant ne peust supporter la 
douleur, nous fit résoudre d’appeller 
son Pere. Il vient ayant perdu la partie 
et sans en estre de plus mauuaise hu¬ 
meur ; on luy dit qu’il faut recoudre la 
playe de son enfant et que cela luy fera 
bien du mal : Nitanai Chibiner, ma fille, 
luy dit-il, souffre constamment, monstre 
que tu as du courage. La panure enfant 
se présente au Chirurgien armé de fil et 
d’esguille ; il faict plusieurs poincts de 
cousture à la chair, sans que iamais elle 
dist vn seul mot, ny branlast, quoy 
qu’elle ne fust ny liée, ny tenue; seule¬ 
ment elle roidissoit le bras, et encor 
non pas à toutes les fois qu’on luy per¬ 
çoit la chair ; ce qui se laisoit auec 
grande difficulté à cause du mauuais 
endroit où estoit la blessure. Ce cou¬ 
rage en vn enfant de sept ans est re¬ 
marquable. 

Vn ieune Chrestien vint dire au Pere: 

• le ne puis plus durer icy, il faut que 
Caille là-bas à Sillery, auec les croyans: 
on m’a rompu mon Chapelet, on se 
mocque de moy, quand ie prie Dieu, 
on me faict mille niches, permettez 
moy de loger chez vous en vostre mai¬ 
son, iusques à ce que les choses soient 
paisibles. 

Le Pere appclla vn ieune homme 
Chrestien qui se gouuernoit assez mal ; 

le menace des chastimens de Dieu, et 


l’inuite à se recognoistre. Comme il ne 
disoit mot, le Pere luy demande ce qu’il 
pensoit : l’ay vne pensée qui ne vaut 
rien, dit-il. Le Pere l’excite à ouurir 
son cœur : ltespond moy, auparauant 
dit-il : vn tel, est-il damné ou sauué ? 
Il parloit d’vn autre ieune homme Chre- 
slien, mort depuig peu, qui s’estoit mal 
comporté vn temps, et auec lequel il 
auoit grande amitié. Le Pere fut eston- 
né de cette demande et ne respondit 
pas. Le Saunage recharge : Dis moy, vn 
tel est-il damné ? Non, dit le Pere, car. 
il s’est recognu à sa mort. le pensois, 
dit-il, qu’il fust damné, et pource que 
ie l’aymois, ié voulois cour r mesme 
fortune que luy ; mais s’il est sauué, il 
faut que ie m’amende : car ie veux 
eslre auec luy apres ma mort. A quatre 
iours delà il se vint confesser et nous 
dit : Il y a quatre iours que ie pense sans 
cesse à ma conscience, ie ne veux plus 
offenser Dieu. La bonté diuine se sert 
de toutes sortes de moyens pour le salut 
de scs esleus. 

Vne petite escouade de Sauuages 
voulut partir pour aller à la guerre, au 
pays des Uiroquois : vn de la troupe qui 
estoit Chrestien les amena aux Peres 
pour entendre vn mot d’exhortation, 
apres laquelle il prit luy-mesme la pa¬ 
role, et s’adressant aux Chrestiens, leur 
dit : Prenons courage, mes frerès, te¬ 
nons ferme, faisons tous les iours nos 
prières, ne soyons point honteux : si l’vn 
de nous prie seul, la honte enfin le fera 
taire ; si nous prions tous ensemble, 
nous en serons plus forts, et peut-estre 
qu’à nostre exemple les Payens prieront 
comme nous. Comme ils furent prés de 
partir, ils allèrent tous ensemble à la 
Chapelle, et leur priere finie, se rendi¬ 
rent sur le tleuue glacé ; là ils se mettent 
en rond, et leurs Capitaines les ayant 
haranguez, ils chantent et dansent à la 
veuë des François qui estoient dans le 
fort. 11 les faisoit beau voir ves.tus à 
la soldate et quasi en masquarade de 
France : les vus auoient le visage peint 
de rouge, les autres de bleu, les autres 
de noir, quelques-vns de toutes les cou¬ 
leurs ; ils auoient des espées emman¬ 
chées en forme de demv-pique ; plu- 

sieurs auoient des corcelets, piqués et. 
entrelacez de petits bastons ; les autres 
auoient des boucliers faits de bois, il y 
en auoit quelques-vns qui auoient des 
arquebuses, tous auoiéut les pieds ar¬ 
mez de bonnes raquettes pour courir sur 
les neiges. Leurs iambes sont les pour- 
uoieurs de leur armée ; ils ne mangent 
pour l’ordinaire en chemin que les ani¬ 
maux qu’ils rencontrent et qu’ils tuent. 
Ils auoient auec eux vne femme qui 
s’estoit sauuée l’an passé des mains et 
du pays des Hyroquois, laquelle les de- 
uoit mener aux endroits où les ennemis 
ont accoustumé de faire leur chasse 
pendant l’IIyiter. Les voilà donc partis 
gavement, sans appréhension des tra- 
uaux horribles et du froid insupportable, 
n’avans autre relraicte que les bois, ny 
autre lict que la neige et la glace, et 
estant contraints de passer plusieurs 
iours sans faire du feu, de peur d’eslre 
découuerts. Les Chresliens firent con¬ 
stamment leurs prières en chemin ; 
mais les Payens, qui auoient promis de 
ne faire aucune superstition, consultè¬ 
rent le diable à leur mode, approchans 
du pays des ennemis, et ils se diuiserent 
et tirent deux petites bandes dont l’vne 
eut quelque succez, l’autre fut surprise 
la nuict dans son sommeil, sans faire le 
guet. Au bruict de l’ennemy et aux 
coups des arquebuses, chacun s’esucille, 
el se voyant rudement attaqué, prend 
la fuite : quelques-vns furent tuez sur 
la place, les autres s’eschnpperent à 
demy nuds, quelques-vns eurent les 
pieds gelez iusques aux os. Ils ren¬ 
contrèrent de bon-heur l’habitation de 
Montreal, où ils furent receus auec beau¬ 
coup de charité, sans cela ils estoient 
morts, et ce fut aussi vn coup heureux 
pour leur âme, comme iediray cy-apres. 
Cette ieune femme qui les conduisoil se 
sauua pendant la meslée ; elle ne reuint 
que long-temps apres les autres, fuyant 
loing dans les bois. Elle n’auoit ny 
bonnet, ny souliers, ny manches, ny 
bas de chausses ; pour tout habit elle 
n’auoit qu’vn bout de couuerlure, qui à 
peine luy couuroit la moité du corps 
contre le froid exlreme. Elle marcha 
trente iours en cet estât sur la neige, 


sans voir vne eslincelle de feu ; on ne 
sçait ce qu’elle a peu manger durant ce 
temps-là ; elle passa vis à vis de l’ha¬ 
bitation de Montreal, de l’autre costé de 
la grande ltiuiere, et y demeura six ou 
sept iours à crier tant qu’elle pouuoit, 
afin qu’on la vinst passer ; mais voyant 
qu’elle n’estoit pas entendue, elle fut 
en (in contrainte de tirer vers le fort de 
Richelieu, où elle arriua à demy-morte. 
La charité des François luy rendit la 
vie et les forces : Centhommes, disoient 
quelques-vns, fussent morts des tra- 
uaux qui n’ont peu tuer vne femme. 

Yn des Algonquins de l’Isle ayant 
rencontré vn des Chresliens de deuers 
Quebec, il en fut si bien édifié qu’il 
passa quasi toute la nuict à l’entendre 
parler de Dieu ; arriuant de là à Riche¬ 
lieu, il va trouuer le Pere, el luy raconte 
cet entretien qu’auec beaucoup de con¬ 
solation ce bon homme faisoit. Il me 
disoit : Courage, quittons nos vieilles 
coustumes, nous voyons bien que nous 
estions des aueugles, nos yeux commen¬ 
cent de s’ouurir, ne les fermons plus : 
cette vie n’est pas longue, ne fais plus 
aucune mauuaise superstition, deffietoy 
de tes Compatriotes, les Algonquins de 
là-haut, ils ne sont pas portez à la foy, et 
tous ceux qui semblent parmy eux ap- 
prouuer les prières, ne les ayment pas : 
garde toy de les imiter, et si tu veux 
croire, fais-lc de cœur. Voila, dit-il, les 
discours que m’a tenus cet homme, nous 
y auons employé vne bonne partie de 
la nuict: cela me tient bien au cœur. 

Toutes ces bonnes actions estoient 
grandement trauersées par la meschante 
vie de ces misérables Algonquins d’en 
haut, ce n’estoient que superstitions 
parmy eux, ce n’estoient qu’iniures et. 
calomnies enuers nos Chresliens. Le 
Pere auec sa petite troupe de fideles les 
combattoit puissamment, tantostà force 
de raisons, tanlost en se riant de leurs 
sottises: cela les faisoit mourir de dépit. 
C’est chose estrange, disoient-ils, que 
depuis que la priere est entrée dans nos 
cabanes, nos anciennes coustumes ne 
nous seruent plus de rien ; et cepen¬ 
dant nous mourrons tous à cause que 
nous les quittons. I’ay veu le temps. 

disoit vn d’eux, que mes songes estoient 
vruys : quand i’auois veu des orignaux 
ou des castors en dormant, i’en prenois ; 
quand nos Deuins sentoient venir l’en- 
nemy, cela se trouuoit véritable, on se 
disposoit à le receuoir ; maintenant nos 
songes et nos prophéties ne sont plus 
véritables, la priere nous a tout gaslé. 
D’autres s’en prenant à nous des chasti- 
menls que Dieu leur enuoyoit, disoient: 
Nous voyons bien que Dieu est fasché 
contre nous, et qu’il a raison, car nous 
ne faisons pas ce qu’il dit, d’autant qu’il 
nous semble dil'ticile, nous luy désobéis¬ 
sons, et ainsi il entre en colere contre 
nous et nous tué ; mais vous autres vous 
en estes la cause, car si vous demeu¬ 
riez en vostre pays sans nous parler de 
Dieu, il ne nous diroit mot, puisque 
nous ne le cognoistrions pas, ny ses vo- 
lontez : vous feriez donc bien mieux de 
vous en retourner en vostre pays et de 
demeurer en repos : car c’est vous qui 
nous tuez ; deuant que vous vinssiez icy, 
les François ne disoient point tant de 
prières, ils ne faisoient que le signe de 
la Croix, et encor tous ne le sçauoient 
pas faire, ils n’auoient point toutes ces 
prières que vous introduisez : c’est vous 
qui auez amené toutes ces nouueautez 
et qui les apprenez aux Saunages, et 
leur renuersez la ceruelle et les faietes 
mourir. Et encor si vous n’appelliez aux 
prières que de dix iours en dix iours 
vne fois, on auroit quelque relasche ; 
mais vous n’auez esgard ny à pluye, ny 
à neige, ny à froid, tous les iours on 
vous entend crier aux prières : c’est 
chose estrange que vous ne pouuez de¬ 
meurer en repos. Le Pere leur remon- 
stroil que si on ne les ênseignoit et 
.qu’on les laissast dans le repos qu’ils 
disent, ils brusleroient éternellement 
dans l’Enfer, et que le danger de leur 
Salut nous obligeoit de les presser ; 
mais la plus part s’opiniastro*ient davan¬ 
tage et enrageoient de dépit contre le 
Pere, et disoient qu’il estoit plus grand 
sorcier que leurs gens, qu’il en falloit 
deffaire le pays, qu’ils auoient assommé 
trois sorciers à l’Isle qui n’auoient pas 
tant faict de mal que luy. On eut quel¬ 
que peur qu’ils n’execulassentleur mau- 


uaise pensée ; mais la diuine bonté ne 
le permit pas, ains au contraire elle tira 
de grands biens de leur malice : car cet 
apostat dont i’ay parlé cy-deuant, voyant 
ce refroidissement des François, et sur 
tout de Monsieur de Chamllour enuers 
luy et enuers tous ceux qui persecutoient 
la Fov, feignit de s’y monstrer affe¬ 
ctionné, et donna quelque tesmoignage 
de se vouloir conuerlir. Le sieur de 
Chamtlour pour l’obliger dauantage, luy 
donna dequoy faire festin à ses gens : 
c’est là d’ordinaire qu’ils manifestent 
leurs volontez ; mais ce misérable au 
lieu de se déclarer du party de lesus- 
Christ, se monstra plus que jamais du 
party du Diable, et cria dans le festin 
contre la priere et contre ceux qui se 
faisoient baptiser. Cette perfidie dépleut 
extrêmement non seulement aux Sau- 
uages Chrestiens, plusieurs desquels 
estoient du banquet, mais encor aux 
Payons mesmes, dont l’vn des princi¬ 
paux et qui auoit esté des plus obstinez 
vint chez nous se déclarer ouuertement 
et demander le Baptesme : Mon pere, 
dit-il, ie suis du nombre des croyants, 
c’en est faict à présent il y a long-temps 
que ie vous escoute, ie ne vous ay ja¬ 
mais dit Baptisez mov, ie le dis mainte¬ 
nant, ie ne peux souffrir la perfidie de 
cet homme, ie veux estre baptisé et le 
contrecarrer s’il ne se rend. Le Pere luy 
respondit : Vous venez en bon temps 
demander le Baptesme, quand il est 
persécuté ; c’est la marque d’vn bon 
cœur : faietes festin et déclarez vostre 
volonté. Il n’y manque pas; les eonuiez 
assemblés, il s’escrie : Il y a plus de 
cinq ans que ie résisté à Dieu ; ie trou- 
uois bonne la doctrine que les Peres 
enseignoient, mais elle me sembloit 
difficile, et ne pouuois me résoudre de 
la suiure : le coup est ietté, c’est tout 
de bon, ie veux estre baptisé et obeyr 
à Dieu ; c’est pour vous déclarer mon 
dessein que ie vous ay inuitez. 11 em¬ 
ploya encor quelque temps à se faire 
instruire, et puis fut baptisé auec beau¬ 
coup de consolation de son costé et du 
nostre. 

Vn autre Saunage, dont la femme 
estoit desia Chrestienne, le suiuit au 

baptesme auec vne sienne petite fille. 
Celuy-cy estoit d’vn fort bon naturel et 
doux, vif au reste et des meilleurs cou¬ 
reurs d’entr’eux. Allant qu’il fust ba¬ 
ptisé, le sieur de Normanuille 1 uy de¬ 
manda s’il n’auoit jamais eu auersion 
de la Foy : Ouv, dit-il, quand on me 
parloit de Dieu, ie me riois ; mainte¬ 
nant c’est tout mon contentement d’en 
entendre parler, et ie suis fasché en 
mon cœur quand ie vois quelqu’vn qui 
ne veut pas escouter sa parole : il me 
semble que depuis que ie veux croire, 
ie deuienscholere et que ie le seray tout 
à faict quand ie seray baptisé : car ie ne 
pourray supporter qu’on dise rien contre 
Dieu et qu’on mesprise la priere. Le 
malheureux apostat mouroit de dépit de 
voir ces bonnes actions que Dieu tiroit 
de ses mauuais desseins ; la bonté et 
justice diuine se firent lors paroistre 
ensemble sur cet homme, par l’entre¬ 
mise de la mere des miséricordes, à qui 
on eut recours : car on prioit Dieu sans 
cesse pour luy. Au plus fort de son im¬ 
piété, le voila saisi en vn instant par 
tout le corps d’vne douleur si perçante 
et si violente, qu’elle approchoit de la 
rage et de la fureur : il est entièrement 
abattu, mais non pour cela gagné en¬ 
core à Dieu ; le corps est dompté, 
mais l’âme persiste en sa malice. On 
enuove appeller le Pere pour le voir, 
il y vient et le regarde comme vn 
obiect de la cholere de Dieu, et dans des 
postures d’vn homme qui souffre vn 
petit Enfer: Ce n’est point la maladie 
qui me tient, disoit-il, ie n’y auois au¬ 
cune disposition ; c’est le Démon qui me 
cause ces douleurs, par l’entremise de 
quelqu’vn on me procure la mort. 11 
vouloit accuser le Pere d’estre cause de 
son mal ; son frere qui estoit là présent 
en disoil autant. Le Pere se mit là des¬ 
sus à déclarer comme la Loy de Dieu 
nous deffendoit de procurer et mesme 
desirer du mal à personne, qu'il offen- 
seroit Dieu s’il leur souhaittoit la ma¬ 
ladie ou la mort, qu’au contraire il 
souhaittoit et procuroit leur bien, qu’au 
reste il se pouuoit bien faire que cette 
maladie ne fust pas naturelle, que Dieu 
voyoit tout, qu’il iettoit les yeux sur luy 


quand il crioit contre les prières, qu’il 
eœoutoil toutes ses paroles, qu’il pene- 
troit dedans son cœur ; qu’il luy donnoit 
ce coup pour luy faire recognoistre sa 
faute, que les douleurs qu’il soufiïoit et 
estimoit insupportables n’estoient rien 
en comparaison des horribles supplices 
qu’il souffriroit aux Enfers s’il conti¬ 
nuait dans ses perfidies ; que s’il vouloit 
se recognoistre, Dieu n’estoit que dou¬ 
ceur et luy feroit miséricorde. Cela fit 
impression sur son esprit : il supplia le 
Pere de prier Dieu pour luy et de l’en¬ 
seigner. Le mal luy dura quelque iours, 
pendant lesquels nos Peres l’assistèrent 
de tout leur possible et le recomman¬ 
dèrent instamment à la très ^ saincte 
Vierge ; il guérit soudainement comme 
il estoit soudainement tombé malade. 
Depuis ce temps-là, il ne fit plus rien 
contre la Foy, ains au contraire il se 
mit à la protéger ; l’autre chef aussi 
nommé Tess8eatch fut espouuanté et 
n’osa remuer dauantage. Sur la fin de 
Feurier, ils partirent tous deux du Fort 
de Richelieu, auec vne petite trouppe 
de leurs gens, pour aller à l’Isle de 
Montreal, ils arriuent à l’habitation 
nommée Ville-Marie, sur le commence¬ 
ment de Mars 1643, là où les Peres du 
Perron et Poncet qui y ont hyuerné, 
les voyant plus souples, et qui tesmoi- 
gnoient vne particulière affection à ce 
lieu et souhaittoient de s’y habituer, 
trouuerent à propos de les baptiser auec 
plusieurs de leurs gens, comme nous 
verrons au Chapitre suiuant. 


CHAPITRE xi. 

De ce qui s’est passé à Montreal. 

C’est à présent que l’on voit les vœux 
de l’ancienne France exaucez, et que le 
temps de grâce est venu en ce bout du 
monde, où la sagesse et bonté diuiue 
commence à se faire sentir si benigne- 
ment dans les cœurs, que sans bruit et 
sans voix, les anciens habitans de ces 
contrées y sont inuitez et attirez forte¬ 
ment par les chaisnes d’amour que le 

seul S. Esprit imprime dans leurs coeurs : 
ils enuoyent icy de toutes parts, leurs 
couriers pour nous asseurer qu’ils se 
veulent rendre aux touches du Ciel et 
s’arrester pour ce subiect en ce lieu 
tous de compagnie. Nos PP. des Murons 
nous ont escrit que les Saunages de leur 
quartier y auroient deuancé les François, 
s’ils y eussent peu trouuer vn lieu d’as- 
scurance ou azile tel que celuy qui y 
est desia à présent, quoy que petit, en 
comparaison de ce qui est à esperer à 
l’auenir. Ils mandent qu’ils sont perpé¬ 
tuellement à en parler, et que tost ou 
tard ils y viendront tous, nonobstant 
la crainte des Iîiroquois, si l’on y est 
fort de secours temporel contre l’enne- 
my : voila de belles moissons. 

Le gros des François qui sont icy, est 
composé de gens bien différons à la 
vérité de condition d’aage et de natu¬ 
rels, pour estre quasi tous de diuers 
pays, mais ils ne sont qu’vn en volonté, 
visans tous à vn mesme but de la gloire 
de Dieu et au salut de ces panures Sau- 
ûages, et ie puis dire que leur vertu a 
seruy à la conuersion de plusieurs qui 
ont esté gagnez à Dieu par l’affection 
qu’ils leur ont tesmoignée. Croyriez vous 
bien que plusieurs des ouuriers qui tra- 
uaillerent icy, dés leur départ de France 
ne se sont proposé autre motif que ce¬ 
luy de la gloire de Dieu et de leur salut; 
en vn lieu retiré des occasions de mal 
faire? la seule pensée qu’ils contribuent 
autant qu’ils peuuent au salut des âmes, 
les fait trauailler de si bon courage, qu’il 
ne leur arriue jamais de se plaindre. 
Aussi ont ils esté conduits par vn Gentil¬ 
homme de mérité, que Dieu semble 
auoir très-particulièrement inspiré et 
appellé pour le seruir en ce lieu, tant il 
a d’affection et pour l’establissemcnt de 
la Colonie et pour le salut des Saunages : 
il me sullit de dire que c’est Monsieur 
de Chomedey de Maison-neufue, sa mo¬ 
destie ne me permettant pas d’en dire 
dauantage. 

Depuis le départ des vaisseaux de l’an 
passé 1642. vnc des choses des plus re¬ 
marquables qui se trouue dans l'habita¬ 
tion de Montreal, est la grande vnion et 
la bonne intelligence de tous ceux qui y 


demeurent. Il y a enuiron cinquante cinq 
personnes de diuers pays, de differentes 
humeurs, de diuerses Conditions, et 
tous d’vn mesme cœur et dans vn mesme 
dessein de seruir Dieu. Chacun s’est si 
bien acquitté de son deuoir enuers Dieu 
et les hommes, qu’on n’a trouué aucun 
subiect de se plaindre, l’espace de dix 
mois entiers : le commandement a esté 
doux et efficace, l’obeïssance aysée, et 
la deuotion aymée de tous vniuerselle- 
mcnt. Si bien que celuy qui commande 
dans cette habitation a receu vne satis¬ 
faction grande de ces gens, tant des su¬ 
jets que de leur Capitaine, et ceux qui 
gouuernent l’Eglise vn contentement 
entier des vns et des autres. On y a 
fréquenté les Sacremens auec profit, 
escouté la parole de Dieu auec assiduité, 
et continué les prières ordinaires auec 
édification : l’exemple de M. de Maison- 
neuue et des autres personnes de con¬ 
sidération qui sont-là, n’ont pas peu 
contribué à cela. Les Sauuages voyans 
vne si grande paix entre les François, 
en ont esté bien édifiez, ont avmé leur 
vertu et en ont bien parlé. 

Dieu nous a fait voir le soin qu’il a de 
cette habitation, la deffendant cet hyuer 
contre les eaux, qui par vne creiïe ex¬ 
traordinaire la menacèrent d’vne ruine 
totale, s’il n’en eust par sa prouidence 
arreeté le cours : elles couurirent vn 
peu de temps les prairies et les lieux 
voisins du fort ; chacun se retire à la 
vefie de cette inondation qui s’augmen- 
toit tousiôurs, dans l’endroit le plus as- 
seuré. On a recours aux prières ; Mon¬ 
sieur de Maison-neufue se sent poussé 
intérieurement d’aller planter vne Croix 
au bord de la petite riuiere, au pied de 
laquelle est bastie l’habitation, qui com- 
mençoit «à se déborder, pour prier sa 
diuine Maiesté de la retenir dans son 
lieu ordinaire, si cela deuoit estre pour 
sa gloire, ou de leur faire cognoistre le 
lieu où il vouloit estre seruy par ces 
Messieurs de Montreal, afin d’y mettre 
le principal establissement, au cas qu’il 
permît que les eaux vinssent à perdre ce 
qu’on venoit de commencer. 11 proposa 
aussi-tost ce sentiment aux Peres, qui 
le trouucrent bon : il l’escrit sur vn 

morceau de papier, le fait lire publique¬ 
ment afin qu’on recognust la pureté de 
son intention, s’en va planter la Croix 
que le Pere bénit, au bord de la riuiere 
auec l’escrit qu’il attache au pied, s’en 
retourne auec promesse qu’il fait à Dieu 
de porter vne Croix luy seul sur la mon¬ 
tagne de Mont-royal, s’il luy plaisl 
accorder sa demande. Les eaux néant- 
moins ne laissèrent pas dépasser outre, 
Dieu voulant espionner leur foy. On les 
voyoit rouler de grosses vagues, coup 
sur coup, remplir les fossez du fort, et 
monter iusques à la porte de l'habita¬ 
tion, et sembler deuoir engloutir tout 
sans resource : chacun regarde ce spe¬ 
ctacle sans trouble, sans crainte, sans 
murmure, quoy que ce fust au cœur de 
l’hyuer, en plein minuict, etlorsmesme 
qu’on célébré le Naissance du Fils de 
Dieu en terre. Le dit sieur de Maison- 
neufue ne perd pas courage, espere voir 
bien-tost l’effet de sa priere, qui ne 
tarda guere, car les eaux apres s’estre 
arrestées peu de temps au seüil de la 
porte sans croistre dauantage, se reti¬ 
rèrent peu à peu, metlans les habitans 
hors de danger et le Capitaine dans l’ex¬ 
ecution de sa promesse. 

Il employé sans delay ses ouuriers, 
les vns à faire le chemin, les autres à 
couper les arbres, les autres à faire la 
Croix ; luy-mesme met la main à l’œuure 
pour les encourager par son exemple. 
Et le iour estant venu, qui fut le iour 
des Roys, qu’on auoit choisi pour cette 
ceremonie, on bénit la Croix, on fait 
Monsieur de Maison-neufue premier 
soldat de la Croix, auec toutes les cere¬ 
monies de l’Eglise : il la charge sur son 
espaule, quoy que tres-pesante, marche 
vne lieuë entière charge de ce fardeau, 
suiuant la Procession, et la plante sur la 
cimd de la montagne. Le Pere du Per¬ 
ron y dit la Messe, et Madame de la 
Pelleterie y communia la première. 

On adore la Croix et de belles Re¬ 
liques qu’on auoit enchâssées dedans, et 
depuis ce temps-là, ce lieu fut fréquenté 
par diuers pèlerinages. Ainsi il semble 
que le zele, la deuotion et la charité de 
tous ces Messieurs qui se sont associez 
en Fiance à ce pieux et noble dessein,, 


s’est respanduë et communiquée à tous 
ceux qui ont demeuré par de-ça en leur 
habitation, lesquels ont esté touchez 
bien particulièrement de Dieu, et ont 
tesmoigné auoir receu beaucoup de fa- 
ueurs et grâces du Ciel, puisque la vie 
qu’ils y ont menée l’ILyuer a esté vne 
image de la primiliue Eglise. Tous y 
ont vescu auec ioye, souffrans les in- 
commoditez d’vne nouuelle demeure, 
en vn pays desert, où pas-vn n’a esté 
malade, ce qui ne s’est encor jamais 
remarqué en aucune nouuelle habitation 
par deçà. Le lieu est beau, la terre 
grasse, et les prairies en quantité ; les 
Saunages s’y plaisent extrêmement et y 
demeureroient volontiers, si on auoit 
osté le danger des ennemis, ou mesna- 
gé la paix auec eux : sans cela ie ne 
vois pas qu’il y ail moyen que les Sau- 
uages s’y puissent fixer et arrester, ny 
que les Huions ayent la liberté d’y de¬ 
scendre, ny que la colonie des François 
y puisse prospérer. Je suis obligé de 
parler auec cette sincérité. 

Quant aux Saunages qui ont frequente 
cette habitation, voicy ce que m’en 
escrit le Pore du Perron, qui y a passé 
tout l’Hyuer : le puis dire auep vérité 
qu’ils n’ont pas plus tost commencé à 
coghoislre la pureté du dessein de Mes¬ 
sieurs de Montreal, qu’ils en ont esté 
touchez viuement ; la croyance qu’ils 
ont quasi par tout que Montreal n’est 
estnbly que pour le seul bien des Sau¬ 
nages, est le plus fort attrait que l’on 
aye icy pour les porter à Dieu ; ce sont 
des chaisnes d’amour qui nous les at¬ 
tachent fortement, et font qu’on ne 
trouue plus de résistance dans leurs 
cœurs comme par le passé. Ils disent 
tous que c’est icy où ils veulent croire 
et estre baptisez, et non seulement ceux 
qui ont desia eu le bon-heur d’y demeu¬ 
rer ou passer, mais mesme ceux des 
nations plus esloignées au dessus de 
nous, par le seul récit qu’ils en ont ouy. 
Voicy ce qui s’est passé de plus remar¬ 
quable à leur regard. 

Sur la fin de Feurier arriua à Mont¬ 
real vne bande de vingt cinq hommes 
allons à la guerre contre les Hyroquois, 
et les femmes et enfans s’arresterent 

icy. A deux ou à trois iours de là voicy 
encore venir vne autre bande pour la 
chasse, laquelle y est si excellente, que 
les Sauuages nous disent tous qu’ils y 
auroient demeuré il y a long-temps en 
grand nombre, s’ils y eussent eu comme 
à présent vn lieu de refuge contre les 
Hiroquois, nos proches voisins. Celuy 
qui conduisoit celte bande, a esté le 
premier homme qui a esté baptisé et 
marié en face d’Eglise : il se nomme 
8masasik8eie, et par son nom de ba- 
ptesme Ioseph, pour luy faire porter le 
nom que ces Messieurs de Mont-Royal 
ont donné pour les Sauuages de la pre¬ 
mière famille. Celuy-cy n’auoit point 
encore paru à Mont-Royal, il venoit 
pour le cognoistre ; il l’eut fait en moins 
d’vn iour, car ayant entendu le dessein 
de cette habitation, il en fut soudain 
touché, tesmoigna le désir qu’il auoit de 
s’arrester enfin apres tant d’années de 
vie vagabonde, aggrea les propositions 
qu’on luy fit, d’vn champ et de deux 
hommes qui y trauailleroient vne année 
entière pour le mettre en train ; il de¬ 
manda instamment d’estré instruit : 
comme on vit que cet homme y alloit 
tout de bon, sans différer on le mena 
sur les lieux, où il choisit luy-mesme la 
place, et y met tout aussi-tost ses deux 
hommes en besoigne. 11 souhaittoit fort 
que son oncle, Capitaine de la nation de 
l’Isle, célébré parmy ces nations et 
nommément celles d’en haut, nommé 
Tess8ehas, et des François le Borgne 
de l’Isle, fust aduerty de la gratification 
qu’on luy faisoit, et nous prioit d’en 
escrire par nos premières lettres çà-bas 
aux Trois Riuieres, où il deuoil aller. Le 
bon-homme fut bien estonné de voir 
son désir accompli quasi aussi-tost qu’il 
l'custconceu : car peu de temps après 
Tess8ehas arriue sur'les glaces, vient 
droit au Fort, et nous surprit. D’abord, 
il dit qu’il venoit pour se faire instruire 
et baptiser, et entendant ce qu’on ve¬ 
noit de faire à son nepueu, promet 
de s’arrester icy, et luy et les siens ; 
à 7. ou 8. iours de là, son nepueu 8rna- 
sasikSeie, se voyant pressé par ses gens 
de partir le lendemain pour aller à la 
chasse, n’y voulut point aller sans Dieu : 


ainsi il en parla à sa femme, et nous 
viennent prier de compagnie qu’on les 
baptise et marie ce mesme iour, ce que 
nous fismes auec les circonspections et 
instructions requises, et à ce necessaires 
en tel cas. M. de Maison-neufue, auec 
l’heritage de la première famille, luy 
donna le nom de Ioseph, et Madame de 
la Pelletrie sa Marraine vne arquebuse, 
sa femme surnommée en sa langue 
Mitig8k8e fut nommée Ieanne par M. 
de Puiseaux. De là nous tirons ces deux 
Sauuages à part pour leur parler parti¬ 
culièrement de Dieu, et entrans dans la 
chambre de M. de Maison-neufue, où 
esloient les plus considérables, ces 
bonnes gens commencèrent en leur pré¬ 
sence à nous tesmoigner la ioye de leur 
cœur de se voir Chrcstiens et François, 
disoient-ils, iusques à en souhailter 
l’habit et la demeure, et pour marque 
de la grâce qu’ils auoient receuë, nous 
les vismes qu’ils s’entredisoient l’vn 
l’autre, contre la resolution de tous 
leurs gens qui deuoient partir le lende¬ 
main : Retardons nous autres icy deux 
iours pour pouuoir fester pour la 1. fois 
auec les François, le Dimanche, qui 
estoit le iour suiuant. 

Le 9. iour de Mars, le Borgne de l’Isle 
premier Capitaine de tous ces pays, et 
sa femme, apres les dispositions requises 
pour le Baptesme, le receurent enfin 
auçc admiration de tous nos François, 
et de tous ces gens qui auoient veu au¬ 
trefois cet homme si esloigné de ce qu’il 
faisoit, s’estimant à présent heureux du 
nom de Chrestien qu’on luy alloit don¬ 
ner. Monsieur de Maison-neufue auec 
Mademoiselle Mance, le nommèrent 
Paul, et sa femme fut nommée Magde- 
laine par Madame de la Pelletrie et 
Monsieur de Puiseaux. Toutes les ce¬ 
remonies en furent faites auec grande 
solennité à cause du grand progrès qu’on 
en doit esperer pour la gloire de Dieu. 
Le Pere Poncet parla à tout le monde 
de la grande bonté de Dieu enuers cet 
homme : les larmes de ioye qui paru¬ 
rent sur plusieurs visages firent bien 
cognoistre que les cœurs estoient rem¬ 
plis de contentement ; le Pere ne pou- 
uoit quasi parler tant il estoit touché. 

Apres qu’ils eurent receu la bénédiction 
du Mariage, Monsieur de Maison-neufue 
donna vue belle arquebuse à Paul auec 
les choses necessaires pour s’en seruir, 
les fit disner auec nous, et apres disner 
fit vu grand festin à tous les Saunages, 
où tous les François assistèrent, qui 
estoient si resiouys qu’il n’est pas pos¬ 
sible de plus, de voir vue si grande mi¬ 
séricorde de Dieu. L’on a tousiours 
estimé que le gain de cet homme estait 
plus à priser que d’vn grand nombre 
d’autres, jamais on n’a douté que s’il se 
conuertissoit vne fois, qu’il ne fist par¬ 
faitement bien, veu les grands talents 
naturels que Dieu luy a donnés. Aupara- 
uant qu’il fut Chrestien, Dieu luy auoil 
fait vne grande grâce, à sçauoir de per¬ 
mettre que ses enfans fussent baptisez, 
et outre cela il a este cause que beau¬ 
coup d’autres l’ont esté, lesquels sont 
presque tous morts, et pour luy il ne le 
vouloit point estre du tout ; d’autre 
costé il a beaucoup retardé la gloire de 
Dieu, les Sauuages prenant exemple sur 
luy, mais il y a apparence qu’il le re¬ 
parera. 

Yoicy le chemin dont Dieu s’est seruv 
pour le tirer à soy, lequel est bien au 
dessus de toute prudence humaine: car 
lors que l’on ne pensoit à rien moins 
que de le voir icy, veu l’auersion qu’il 
en auoit tesmoigné sur la fin de l’esté, 
le voila cependant arriué icy le premier 
iour de Mars ; il frappe à la porte de la 
chambre de Monsieur de Maison-neufue. 
Ioseph son nepueu, que i’enseignois en 
ma chambre, et qui nous auoit dit deux 
heures auparauant, qu’il eust bien désiré 
que le Borgne son oncle eust sceu ce bon 
traittement qu’il auoit receu de nous, et 
qu’il souhaitteroit qu’on luy en escriuist: 
il ne poituoit croire qu’il fust venu, au¬ 
parauant que l’auoir veu, tant il le 
croyoit estre esloigné de venir icy. Le 
Borgne nous dit qu’estant party de Ri¬ 
chelieu pour aller aux Trois Riuieres, il 
auoit tout d’vn coup pris resolution de 
venir icy auec sa femme et sa fille, non¬ 
obstant les dangers : L’vnique sujet qui 
m’ameine, dit-il, c’est la priere ; c’est 
icy où ie desire prier, estre instruit et 
baptisé ; que si vous ne l’aggréez pas, 


ie m’en iray aux Durons, où les robes 
noires qui y sont autour des Algonquins 
m’enseigneront comme i’cspere. 

Monsieur de Maison-neufue, touché 
de voir cet homme, et résolu de n’espar- 
gner aucune chose qui fust en son pou- 
uoir pour la conuersion de ce panure 
Saunage, nous supplie de luy dire de sa 
part que s’il auoit enuie de se faire in¬ 
struire et s’arreslcr, il n’auoit que faire 
d’aller plus loin qu’en ce lieu cy, où il 
l’assisteroit de tout son possible et l’ay- 
meroit comme son frere : cet homme 
luy tesmoigna beaucoup de ressentiment 
de ces offres. Cependant nous laschasme 
de ne perdre aucun moment de temps 
pour trauailler à sa conuersion, de la¬ 
quelle deslors il nous donna bonne espé¬ 
rance, assistant tousiours aux prières et 
instructions et à tous les baptesmes de 
tous ses gens. Il procedoit, tant auec 
Monsieur de Maison-neufue qu’auec 
nous, auec si grande prudence qu’il 
n’est pas possible de l’exprimer : on l’a 
veu escouter des deux heures ce caté¬ 
chisme que nous luy disions sans dire vn 
seul mot, pour mieux penser à ce qu’il 
auoit à faire. 11 tesmoignoit tant de 
désir d’estre instruict qu’il se faisoit in¬ 
struire de tous inditferemment, disant 
son Pater auec les vieilles et enfans : 
Ma fille, disoit-il, n’a pas d’esprit, de 
ne me vouloir pas enseigner ce qu’elle 
sçait. C’estoit. là son vnique et impor¬ 
tante affaire, et autrefois indigne, à son 
aduis, de ses pensées, il portoit ses gens 
à faire comme luy : en vn mot Dieu, qui 
vouloit estre le Maistre de ce cœur, luy 
donna de grandes dispositions pour la 
foy ; en suitte dequoy il nous dit : le 
n’ay jamais promis là-bas de me faire 
baptiser, mais de me faire instruire ; 
mais à présent ie vous le promets. La 
nuict ensuiuant, il dit à ses gens la re¬ 
solution qu’il auoit prise et la parole 
qu’il auoit donnée ; il passa le reste de 
la nuict à haranguer tous les Sauuages, 
où il dit des merueilles de la foy pour 
les encourager tous, improuua son pro¬ 
cédé passé, et dit qu’il esperoit que Dieu 
l’aideroit estant Chrestien, à mieux faire 
à l’aduenir. Le lendemain il nous vint 
trouuer le Pere Poucet et moy, nous 

demande instamment le Baptesme, que 
nous luy accordasmes pour le voir dans 
la meilleure disposition que nous l’au¬ 
rions peu iamais souhailter. Ça, me dit 
alors ce bon homme plein de ioye de 
cette bonne nouuelle., meine nous en ta 
chambre, ma femme et moy, pendant 
que les autres s’en iront à la Messe du 
Pere, tu nous instruiras là de ce que 
nous deuons respondre à la ceremonie 
du Baptesme, ça hasle-toy : car il y en 
aura iusques à la nuict, tant il te faudra 
baptiser de personnes.: tu auras assez 
affaire aussi bien que le Pere, pource 
tout le long du iour ne peut satisfaire à 
mes gens, qui veulent tous estre bapti¬ 
sez. A quoy luy ayant satisfaicl, il les 
mene à l’Eglise, les met entre les mains 
du Pere, qui auant qu’en partir les fil 
enfans de Dieu, leur versant l’eau et le 
S. Esprit sur la teste. En suilte Mon¬ 
sieur de Maison-neufue, pour l’arrester 
icy, luy donna la mesme condition qu’il 
auoit fait à loseph, et met deux hommes 
pour trauailler pour luy, qui auec les 
deux autres faisoient quatre, et s’il eust 
peu, eust fait encore dauantage pour 
vne affaire de telle importance. Si lost 
qu’il a esté baptisé, l’on a recognu tout 
visiblement de très-grands effects de lu 
grâce de Dieu sur luy. Nous prenions 
plaisir à le considérer et entendre parler 
des bons sentimens que le S. Esprit luy 
donnoit, touchant la grâce du Baptesme ; 
l’on voyoil en luy vn visage d’autant 
plus résolu à tenir bon pour la foy, qu’il 
y auoit esté long temps fort contraire : au 
lieu que Paul TessSehat estoit l’homme 
du monde le plus superbe auparauant 
son Baptesme, si tost qu’il a esté Chre- 
stien, Dieu luy donna la douceur et 
l’humilité d’vn petit enfant, se faisant 
instruire, mesme par sa petite fille, auec 
vne douceur nompareille et simplicité 
Chrestiennc, qui le rend souple à toutes 
nos volontez. Il est si zélé et ardent à 
apprendre ce qui luy est necessaire pour 
son salut, qu’il trouuoit les iours trop 
courts, et couehoit souuent chez nous, 
afin de se faire instruire pendant la 
nuict ; iamais ie n’ay veu vn homme 
auoir tant d’affection d’eslre instruict : 
il apportoit vne diligence et application 


nompareille à apprendre par cœur les 
prières, en prononçant tous les mots 
sur ses doigts, y passant les nuicts en¬ 
tières ; nous ne pouuions le lasser quoy 
que nous y fussions quelquefois iusques 
à la minuict. Il parloit souuent à tous 
ses gens d’embrasser la foy, refutoit 
l’ignorance de nos mystères qu’ils ap- 
portoient en excuse, par son exemple 
qu’il leur alleguoit, leur disant que 
quand ils seroient baptisez, ils appren- 
droient plus aisément. Il recognoissoit 
auec estonnement qu’il y auoit quel- 
qu’vn dedans luy qui l’instruisoit et luy 
suggeroit ce qu’il deuoil dire à Dieu : 
souuent il arriue des merueilles en ces 
bonnes gens, sans qu’ils s’en apper- 
çoiuent. 

Ce bon homme nous disoit qu’autant 
de fois qu’il s’esueilloit la nuict, il prioit 
pour ses jeunes gens qui estoient à la 
guerre : La priere que ie fais, disoit-il, 
ie la répété comme apres vn autre qui 
m’enseigne intérieurement : car ie ne 
sçay encore rien pour parler à Dieu. 
Yoicy comme ie dis : Toy qui as tout 
fait, aide à nos jeunes gens, deffends- 
les contre nos ennemis : tu peux tout, 
donne leur courage pour les vaincre : 
Voilà qui seroit bon si nos ennemis 
croyoient en toy, pour les aider aussi 
bien que nous, qui espérons en toy ; ils 
ne t’honorent point, abandonne-les, et 
nous deffends nous autres, qui voulons 
maintenant croire en toy. Deux ou trois 
iours apres son Baptesme, allant à la 
chasse auec vn ieune Huron qu’il tient 
chez soy par charité depuis l'Esté passé, 
se voyant bien auant dans le iour sans 
auoir rien pris, il se met à genoux et 
prie en cette sorte : Toy, grand esprit, 
qui cognois tout, ne vois-tu pas bien 
que ie n’en pourray venir à bout si tu 
ne m'aides ? lu peux tout, aide moy 
donc. Et à l’instant voila qu’il entend du 
bruit, le suit et tué auec son compagnon 
deux vaches et vn orignac. Sa lerueur 
aux prières est incomparable : il n’est 
pas plus tost appellé qu’il vient pre¬ 
mier, et appelle et presse les autres de 
s’y rendre promptement ; il se rend si 
souple à tout, que mesme il n’osoit 
partir pour aller icy autour à la chasse, 

à cause que nous luy auions dit qu’on 
l’inslruiroit plus amplement apres son 
Baptesme, il n’est honteux aux Caté¬ 
chismes que l’on fait en public, de ré¬ 
péter comme vu enfant ce qu’il sçait du 
Pater, et excite ses gens à y respondre 
hardiment : bref il se trouue à tout ce 
que nous faisons en l’Eglise, à tous les 
Baptesmes de ses gens ; les Festes, apres 
que nous auions chanté les Vespres, il 
nous venoit aussi solliciter de le faire 
prier et chanter à part. Il experimenloit 
la douceur de l’esprit du Christianisme, 
et nous disoil que les cruaulez qu’ils 
exerçoient contre leurs ennemis, luy 
desplaisoient ; il ne cessoit de louer la 
charité de M. de Maison-neufue noslre 
Capitaine, la bien-veillance des Dames 
qui sont icy, la bonté de tous nos gens, 
et la douceur dont nous vsions entiers 
eux, et que ce qu’ils entendoient dire 
d’vu Dieu plein de bonté et miséricorde 
pour les hommes les rauissoit, et que 
ce qui les auoit le plus touchés estoit la 
cognoissance qu’on leur donnoit de la 
bonté de Dieu, et que c’estoit cela qui 
les auoit tous gagnez, et faisoit qu’ils 
estoient tous en nostre disposition. Il 
conceuoit de grandes espérances de la 
conuersion des autres peuples, ausquels 
i’espere que son exemple ne seruira pas 
de peu pour les ranger à l’obeïssance de 
la foy. En vn mot il s’est comporté icy 
en vray Chreslien. 

Vn certain soir, estant venu en nostre 
sallette, il se mit imperceptiblement à 
y preschcr deux bonnes femmes qui y 
estoient. Le discours qu’il leur tint 
estoit rauissant, et comme la plus forte 
raison qu’elles alleguoient pour n’eslre 
pas encore baptisées, estoit qu’elles n’e- 
stoient pas instruites, il leur respondit: 
Quand vous serez baptisées, vous en ap¬ 
prendrez en vn iour plus que vous n’en 
eussiez fait en quinze iours, car Dieu 
vous y aidera. II ne veut pas aller à la 
chasse auec les autres hommes, quoy 
qu’il en soit pressé par les siens mesmes : 
Si i’y vais, disoit-il, toutes les femmes 
et enfans m’y voudront suiure, i’ayme 
mieux demeurer pour leur donner le 
moyen d'estre instruits auprès de vous 
autres, et moy aussi. En effet il le fit, se 


rendant assidu à toutes les instructions 
publiques et particulières, et pressant 
luy-mesme les autres. Que ne lit-il 
autour de son ieune lluron qu’il entre¬ 
tient ? il luy redisoit tout ce qu’il en- 
tendoit et sçauoit de nos mystères, il 
estoit rauy de le voir en la disposition 
de vouloir estre Chreslien comme luy : 
enfin il fit si bien que nous le bapti- 
sasmes, apres auoir remarqué en luy la 
disposition necessaire eu tel cas. Il fut 
nommé loseph ; comme on luy deman- 
doit en destail, s’il croyoit les articles du 
Credo, il respondit en vn mot de bon 
cœur: le crois tout. L’on voyoit sur son 
front ie ne sçay quelle ioye si extraor¬ 
dinaire, que chacun des François le 
vouloit voir pour en tirer de la conso¬ 
lation ; sa modestie et ses mains conti¬ 
nuellement iointes de si bonne façon, 
nous parloient assez, et faisoient voir 
qu’il prisoit grandement la grâce qu’il 
alloit receuoir. 

Vn’ieune homme de la nation d’Iro- 
quet, nommé ChinaBich, mérité qu’on 
en dise vn mot en passant ; il y a vn an 
à ce Printemps qu’il descendit de son 
pays et vint aux Trois Riuieres, esquippé 
en guerre, auec vue vingtaine de ses 
gens, et entr’autres le Capitaine des Ai- 
pissiriniens, nommé 8ikass8mint. Ce 
ieune homme ayant parmy ses gens, ré¬ 
putation de vaillant et bon chasseur, 
estoit desia recommandable, et son hu¬ 
meur gaye tout ce qu’il se peut, et libre, 
le faisoit aimer de tous aux Trois Ri¬ 
uieres. Il m’auoit tesmoigné pendant 
vn ou deux mois vn grand désir de 
croire, et venoit fort souuent nous voir 
pour estre instruit. Aussi tost qu’il fut 
icy : Eh bien, dit-il, c’est tout de bon 
qu’il faut que tu m’enseignes cl que tu 
me baptises, i’en ay vue si grande 
enuie, que ie feray tout ce que tu me 
diras, iusques là mesme que si tu me 
dis que ie quitte mon Démon qui me 
faict prendre à la chasse tout ce que ie 
veux, ie suis prés à le faire, quoy que 
ie l’ayme bien ; i’ay i.eusné sept iours 
entiers sans rien manger du tout pour 
l’auoir, ie l’ayrne comme mon corps. 
Aussi est-ce ainsi qu’il l’appelloit. Ce 
fut icy où ceux qui y estoient présents 

virent vn grand effort du Diable sur cet 
homme pour destourner le coup de pied 
qu’il luy vouloit donner : car il com¬ 
mença à l’instant à tourner les yeux en 
la teste et deuint pensif, nous regarda 
affreusement, joignant tousiours pour¬ 
tant les deux mains, et continuant à me 
respondre assez doucement et perti¬ 
nemment à ce que ie luy demandois ; 
mais iamais nous ne pûmes tirer de luy 
qu’il renonçast sur l’heure à son enne- 
my caché, et comme nous le pressions 
de nous le donner, qu’aulrement il ne 
seroil point baptisé. Voila qui seroit bon, 
disoit-il, s’il paroissoit ; il est dans moy 
sans qiie ie le voye, quelquefois il m’ap- 
paroist en songe, de nuict, comme vue 
femme nue, et me parle quelque mot 
tout bas ; quand ie suis dans les bois, si 
ie pense que ie veux tuer telle beste, 
aussi tost i’en vois vne, ie cours et la 
tuë. Mais quoy, luy dis-ie, ne le sens tu 
point maintenant? Non non, dit-il, mais 
ie le crains à présent. Prends courage, 
luy dismes-nous, Dieu t’aidera, espere 
en luy, apres ton baptesme toutes ces 
craintes s’esuanouyront. Le Diable, qui 
le possedoit sans qu’il s’en apperceust, 
l’empescha de nous donner pour ce iour 
la parole de consentement que nous luy 
demandions pour renoncer à son Dé¬ 
mon ; l’exemple de Paul Tess8ehat qui 
fut baptisé le lendemain, le fortifia 
enfin et le fit retourner à nous apres 
midy, nous demandant auec de très 
grandes instances le baptesme, et pro¬ 
mettant en suilte de bonne façon de 
renoncer entièrement et quitter son 
Diable et toutes ses jongleries défen¬ 
dues, ce qu’il fit courageusement ; apres 
quoy on le baptisa et nomma Iacques. 
Aussi tost apres, d’affreux qu’il estoit 
auparauant, il parut gay et ioyeux au 
possible, il ne sçauoil quelle chere nous 
faire, il nous rendoit tous les offices 
qu’il pouuoit ; il dit à Monsieur de Mai- 
son-neufue que s’il vouloit, il doineu- 
reroit tousiours icy pour seruir d’inter-' 
prête aux llurons, pour les instruire, 
afin qu’ils fussent baptisez. Puis-ie aller 
à la guerre contre les Iliroquois, me de- 
manda-il ? Guy, dismes nous. Et si i’en 
prenois quelqu’vn, et qu’on le voulust 


tourmenter, que ferois-ie ? y conlribu- 
rois-ie du mien ? non, dit-il de soy- 
mesme, ie le tuerois sur le champ. Ce 
sont là des efl'ets bien grands de la grâce 
receuë par le Baptesme, depuis lequel 
il s’est tousiours comporté en vray Chre- 
stien ; ie luy ay veu faire icy des traits 
rauissans pour la foy. Mais la crainte 
de m’engager en de trop longs discours 
où ie me iette imperceptiblement, m’en.- 
pesche d’en dire autre chose. 

Apres le Baptesme de ceux-cy, nous 
nous sentismes incontinent obligez le 
Pere Poncet et moy, à satisfaire aux 
instantes demandes de quantité d’autres 
personnes, et ce, en vn temps que nous 
les pensions plus esloignez de nous faire 
telles propositions, puisque c’estoit au 
retour d’vne bande de quinze guerriers, 
qui auoient esté mis en fuitte par l’en- 
nemy qui les auoit surpris la nuict, où 
il y en eut 4. tant pris que tuez, elquel- 
ques-vns de blessez, des onze qui re¬ 
tournèrent tout nuds et délabrez, et 
sans armes, auec la croyance ferme que 
Pieskaret et huict autres de leurs gens 
qui faisoient vne petite bande à part, à 
vne demie-iournée d’eux et plus proche 
du pays de l’ennemy, auoient esté tous 
surpris ou tuez sur la place, asseurans 
en auoir veu les armes entre les mains 
des Iliroquois qui les auoient attaquez. 
Ce fut icy à tous vn grand subiet de 
consternation, et vn pauure temps à 
gaigner quelque chose pour la foy au¬ 
près des Sauuages : ceux qui les co- 
gnoissent, sçauent assez que semblables 
rencontres leur donnent sujet de ren- 
uerser le Christianisme, attribuans tous 
leurs malheurs au Baptesme ; on n’ose 
pas seulement dire vn mot pour lors, 
crainte de donner occasion à quelque 
estourdy de dire ou faire quelque chose 
mal à propos pour la foy. Cependant 
comme les affaires de Dieu sont d’vne 
telle nature, que souuent ce que la 
raison humaine y pense contraire, c’est 
' justement ce dont il en tire plus de 
gloire, nous pouuons dire qu’il en a fait 
de mesme icy : car nous auons plus tiré 
de profit de leur mal-heur que de leur 
prospérité. Tous ces pauures guerriers 
ne sont pas plus tost de retour, qu’ils 

demandent les vus apres les autres, 
qu’on les instruise et baptise, et ceux 
entre autres qui auoient esté des pre¬ 
miers à faire des iongleries et se seruir 
du Diable pour leur gueule, estoient les 
plus feruents à nous en presser ; nous 
estions tous eslonnez qu’entrans en leur 
cabane sans leur vouloir quasi rien dire, 
ils nous y incitoient et nous donnoient 
de belles occasions de parler de Dieu, 
de recourir à luy dans la nécessité. 
Yenés souuent nous visiter, disoient-ils, 
nous sommes tous résolus à croire en 
Dieu et à luy obeyr. Le temps nous 
tardoil de voir icy de retour Paul Tes- 
souehat, qui estoit fraischement allé à la 
cbasse pour deux ou trois iours, afin de 
remarquer comme il se comporteroit : 
on craignoit qu’il ne parlast au desauan- 
tage de la Foy ; mais tant s’en faut il 
prit de là occasion, ainsi que i’entendis 
moy-mesme de dehors, de prescher ses 
gens en sa cabane. Il auoit plus de 
subiect de s’affliger qu’aucun, car outre 
quatre de ses fort proches parents, il 
voyoit vue partie de ses gens perdus ; 
cependant parmy toutes ses afflictions, 
il tint tousiours ferme en la priere et ne 
manqua point d’assister à son ordinaire 
à toutes les choses que nous faisions en 
l’Eglise, et tesmoignoit dans son affli¬ 
ction beaucoup de consolation, de voir 
que ses gens se portoient à l’imiter au 
bien ; il ne nous seruit pas peu à les en¬ 
courager à tenir bon. Ils firent si bien, 
que dans le reste du mois de Mars, il y 
en eut assez bon nombre à qui en con¬ 
science on ne pouuoit refuser cette 
grâce, pour estre 1res-bien disposez. 

Dés aussi-tost qu’on s’apperceuoil de 
quelque petit meslange d’interest tem¬ 
porel en ceux qui se rongeants au bien 
nous demandoient le Buptesme, c’estoit 
assez pour nous lier les mains, ainsi 
qu’il arriua au frere de Joseph, à Micha- 
ketchitset plusieurs autres, qui laisoient 
voir par là qu’ils n’apprehendoient pas 
assez la grâce du Baptesme, comme la 
plus grande faueur qu’on leur pust faire, 
le m’oubliois quasi d’vn bon trait de 
Paul Tessouehat. Dans le ressentiment 
qu’il auoit des obligations de son Ba¬ 
ptesme, il s’en vint treuuer Monsieur de 


Maison-neufue pour le remercier de ce 
qu’il l’y auoit aydé de si bon cœur, et 
luy dit que pour luy il vouloit acheuer 
le reste de ses iours auprès de luy, vou¬ 
lant par vue demeure continuelle re¬ 
compenser le peu de temps qu’il auoit à 
viure, et que quand il voudroit aller en 
traitte aux Trois Riuieres, qu’il luy de- 
manderoit congé, et sçauroit de luy s’il 
l’auroit pour agréable. Monsieur de 
Maison-neufue le remercia de ce tesmoi- 
gnage d’affection, et luy dit qu’il ne 
desiroilpas le gesner, et qu’il pouuoit 
aller hardiment où il luy plairoit et 
pour tant de temps qu’il voudroit, qu’il 
ne l’en aymeroit jamais moins, iugeant 
bien pour la gloire de Dieu que cette 
liberté estoit plus auantageuse : en efl'ect 
elle le rauit et nous l’attacha plus forte¬ 
ment que jamais. 

le dirois volontiers icy vn mot d’vn 
chacun en particulier, pour faire voir 
plus clairement que ce n’est pas l’in¬ 
dustrie humaine qui a opéré en celle 
affaire, mais Dieu seul, qui se sert des 
personnes, des lieux et des temps, 
comme il luy plais! et à sa façon, contre 
la prudence humaine ; la crainte de 
m’engager en vu trop long discours 
m’arreste. 

Sur le commencement d’Auril, vue 
bonne partie des Saunages estans partis 
pour aller dans les bois, tant pour la 
chasse des Castors que pour y faire des 
Canots, Paul estant resté auec quelque 
autre, voila qu’on apperçoit à l’autre 
bord de la riuiere quelques personnes 
qui descendoient à nous, et cherchoient 
passage pour passer sur les glaces ; on ne 
tarda pas à recognoistre par le nombre 
que c’estoit la bande de Piescaret et de 
ses gens, qu’on auoit pleures comme 
morts, lesquels retournans victorieux 
auec vne teste de l’ennemy, venoient 
changer le deuil en ioye. Paul enuoye 
quérir ceux qui estoient fraischement 
partis, délégué diuers Ambassadeurs 
vers ceux qui estoient dans les bois, on 
reçoit les victorieux, on les traitte, on 
danse auec eux ; Paul demande qu’on 
les fasse tous prier de compagnie dans 
la Chapelle. A quelque temps de là, il 
reuient chez nous auec Pieskaret, et 

deux ou trois autres des plus considé¬ 
rables, demandons à parler à Monsieur 
de Maison-neufue. Piescaret fit le rap¬ 
port du résultat de leur conseil tenu le 
soir en leur cabane ; mais Paul, ayant 
cognu que cet homme auoit déduit l’af¬ 
faire tout d’vne tire et auec embarras 
de paroles, se mit luy-mesme à nous en 
redire les poincts d’vne façon nette et 
claire : Que ce qui estoit arriué dans celte 
derniere guerre, où ils auoient perdu 
quatre personnes et les armes de la 
plus part des autres, les mettoil en 
vu estât de changer l’ordre de leurs 
affaires qu’ils s’esloient proposez ; que 
là dessus ils auoient résolu d'aller tous 
aux Trois Riuieres,où les autres estoient, 
iusques à la fin de l’esté, tant pour faire 
tuos ensemble le deuil des morts que 
pour délibérer en commun ce qu’ils 
feroienl là dessus ; de plus qu’ils vou- 
loient voir pour la derniere fois si 
on leur tiendroit la promesse de leur 
donner secours contre nostre ennemy 
commun. 

Enfin pour conclusion ces bonnes 
gens comme personnes qui se sentoient 
grandement obligés, commencèrent à 
faire desremerciments à leur mode fort 
gentils ; ils ne sçauoient que dire ny 
que faire pour tesmoigner le ressenti¬ 
ment qu’ils auoient de la courtoisie et 
bien-veillance de Monsieur de Maison- 
neufue. 11 y a trois ans, disoit Paul, 
que i’auois ouy parler de ce dessein, 
nous l’admirions et desirions, et main¬ 
tenant nous voyons ce que nous atten¬ 
dions. Monsieur de Maison-neufue pour 
response à leur conseil, leur fit entendre 
qu’ils estoient en pleine liberté, ne les 
désirant prés de soy que pour leur bien, 
et que toutefois et quantes qu’ils vien- 
droient icy, ils y trouueroient lousiours 
vn cœur ouuert et prestà leur donner 
tous les secours et faneurs possibles ; 
qu’ils allassent hardiment où il leur 
plairoit. Ils partent donc tous le lende¬ 
main pour les Trois Riuieres, sur les 
glaces, qui commençoient de toutes parts 
à se desprendre et l’estoient desia vis 
à vis de nous ; et ce dés aussi-tost apres 
le retour de Piescaret et de sa bande, 
laquelle ne fut pas plus tost passée sur la 


glace, que le grand chenail se rompit et 
boucha le passage à l’ennemv, qui, ainsi 
que nous auons appris du depuis par les 
llurons sauués des mains des Hiroquois, 
poursuiuirent ceux-cy, et fussent même 
venus iusques à nos portes, sans les 
glaces qui deriuoient desia bien fort. 
De tous les Sauuages il ne nous en de¬ 
meura qu’vn nommé Pachirini, qui estoit 
arresté par les pieds. Depuis leur dé¬ 
faille, il auoit tousiours voulu demeurer 
chez nous auec deux autres malades, 
dans le petit Hospital que nous y allions 
dressé pour les blessez, tant pour y estre 
mieux pansez, que pour y estre mieux 
instruicts : en effect et luy et les autres 
y receurent les guérisons du corps et de 
l’àme. Ce dernier, le mesme iour qu’il 
fut baptisé, qui fut le leudy sairict, re- 
ceut aussi en mesme temps le Sacre¬ 
ment de l’Eucharistie, qu’il ne pouuoit 
receuoir de sa vie en meilleure dispo¬ 
sition. Il nous seruit icy pendant sept 
ou huict iours, qu’il resta apres les 
autres, à faire quelques découuertes de 
pays icy autour : nous fusmes auec luy 
à l’autre bord de nostre grande riuiere, 
où tant soit peu au dessus de nous à 
l’emboucheure d’vne petite riuiere assez 
profonde, il y a les plus beaux lieux du 
monde pour les habitations Françoises. 
Tout foisonne en prairies, force chasse 
et pesche, les arbres fort beaux, très 
bonne terre, il n’y a que l’ennemy à 
craindre, et de basse eau le portage des 
viures ; mais plus bas il y a de mesme 
coslé de tres-belles lsles de grand abord 
propres à estre habitées. . 

le ne diray rien icy de plusieurs 
autres baptesmes d’enfans qui furent 
faits icy l’Automne passé et à ce Prin¬ 
temps : contentons-nous de dire qu’a 
Montreal autant qu’en aucun autre lieu, 
Dieu y a fait sentir de très-grands effets 
de sa grâce, tant sur les Sauuages que 
sur les François, ainsi que nous auons 
veu cy-deuant. 

Nous auons veu fraischement Mont¬ 
real auoir esté l’azile des Hurons réfu¬ 
giés, et le salut de quantité d’autres de 
diuerses nations où l’on a commencé à 
le cognoistre et souhaitter le bonheur 
d’y estre, nommément ces nations d’en 

haut, si nous en croyons à ce que nous 
en escriuent nos Peres des Hurons, 
et nommément ceux qui y sont pour 
les Algonquins, dont voicy les propres 
termes. 

Nous auons recogneu par expérience 
que Ville-Marie peut beaucoup pour con¬ 
tribuer à la conuersion des Saunages, 
nommément Algonquins, ayant en main 
les biens-faicts qui sont des charmes 
puissants sur les âmes grossières et 
telles que sont celles de nos Canadois. 
Il n’y en a point qui aye tant entendu 
parler de l’accueil que l’on y fait aux 
Sauuages, que celuy qui les a veus au 
retour, et a eu son departement d’hyuer 
à leur rendez-vous ordinaire dans les 
Hurons: ie ne doute nullementqu’apres 
ce qu’ils m’en ont dit, si le lieu auoit 
plus d’asseurance, qu’ils ne quittassent 
pour tousiours ce pays icy, pour compo¬ 
ser à Mont-Royal vue bourgade, et y 
amasser ceux de l’Isle et les autres na¬ 
tions esparses, qui se vovent estre lu 
prove des ennemis icy et sur la riuiere 
où ils ont leurs habitudes : ils ne de¬ 
mandent pas mieux que d’auoir vn lieu 
de refuge asseuré où ils puissent viure, 
et se ramasser. Cela sera, comme i’e- 
spere, et ne sçauroit estre assez tost 
pour le bien d’vne nation, la plus pauure 
et misérable que i’aye veuë. 

Il y a icy autour de nous quantité 
d’Algonquins qui ne cherchent que ren¬ 
dez-vous asseuré, où ils puissent chasser 
et viure hors des dangers des ennemis, 
où ils sont à toute heure. Ils viennent 
icy haut pour chercher lieu de refuge, 
ne le trouuant pas sur la grande riuiere, 
où sont toutes leurs habitudes ; s’il 
n’eust faict si chaud à Mont-Royal, ils y 
seroient desia, et y eussent deuancé les 
François, ce lieu leur agréant plus que 
tout autre. Maintenant qu’ils vous y 
croyent, ils ne parlent d’autre chose, et 
quand ils nous voyent, ils n’ont autre 
entretien. C’est là, disent-ils, où nous 
voulons obeyrà Dieu, et non pas icy. le 
ne doute point de leur récit, que ce 
qu’ils y virent l’an passé en remontant 
icy n’aye beaucoup aydé à esbranler 
leurs cœurs, et pense que si l’affaire est 
bien conduite, dans peu d’années les 
Relation —1643. j 


Sauuages se rangeront à Ville-Marie en 
beaucoup plus grand nombre qu’ils ne 
sont à Sillery. Ce 11 e sçauroit estre assez 
tost pour eux et pour nous : car, quand 
bien les Mataouachkariniens, Ononteha- 
teronons, Kinonchepirinik, 8e8eskari- 
niens, ceux de l’Isle, et autres, qui par¬ 
lent l’idiome de là bas et s’vnissent 
icy l’hyuer proche des Hurons, iroient 
à Mont-Royal, nous aurions encore outre 
les Nepissiriniens, Archirigouans, Ar- 
chouguels, tous les Algonquins vniuer- 
sellement du lac des Hurons, qui sont 
encore en grand nombre. C’est à vous 
autres qui estes sur les lieux d’auiser 
aux moyens d’attirer ces peuples et les 
conseruer. 

La libéralité sans doute est la meil¬ 
leure chaisne qu’on puisse apporter à 
guigner leurs cœurs, nommément dans 
la misere où ils sont, car ie n’ay point 
veu d’Algonquins si panures et néces¬ 
siteux que ceux-là. Ce sont d’ailleurs 
gens fort traitables. 

Voila deux eschantillons de lettres de 
nos Feresdes Durons que i’ay rapportez 
mot pour mot, qui nous font cognoistre 
que le dessein de Mont-Real est de 
grande conséquence pour la conuersion 
de ces pays : les grandes espérances 
qu’on en a conccues par le passé, ne se¬ 
ront pas vaines, Dieu aidant, et pour 
moy ie crois qu’on n’en sçauroit tant 
conceuoir de bien qu’il y en a et aura 
à l’aduenir. 


CHAPITRE XII. 

Des Courses des Hiroquois, et de la 
captiuilé du Pere loques. 

Il y a deux sortes d’Hiroquois : les 
vus voisins des Hurons, et en pareil 
nombre qu’eux, ou mesme plus grand, 
ils s’appellent Sant8eronons ; autrefois 
les Hurons auoient le dessus, à présent 
ceux-cy l’emportent, et pour le nombre 
et pour la force : les autres demeurent 
entre les Trois Riuieres et les Hiroquois 

d’en haut, et s’appellent Agneronons ; 
il n’y a en ceux-cy que trois villages, 
faisant enuiron sept ou huict cens hom¬ 
mes d’armes ; l’habitation des Ilollan- 
dois est proche d’eux, ils y vont faire 
leur traicles sur tout d’arquebuses ; ils 
en ont à présent trois cents, et s’en 
seruent auec adresse et hardiesse. Ce 
sont ceux-cy qui courent sur nos Algon¬ 
quins et Montagnets, et guettent les 
Hurons par tous les endroits de la Ri- 
uiere, les massacrants, les brûlants, et 
emportants leur pelleterie, qu’ils vont 
vendre aux Hollandois pour auoir de la 
poudre et des arquebuses, et puis raua- 
ger tout et se rendre maistres par tout ; 
ce qui leur est assez facile, si la France 
ne nous donne secours : car diuerses 
maladies contagieuses, ayant consommé 
la plus grande partie des Montagnets et 
Algonquins qui nous sont voisins, ils 
n’ont rien à craindre de ce costé là, et 
d’ailleurs les Huions qui descendent, 
venants en traicte, et non en guerre, et 
n’ayants aucune arquebuse, s’ils sont 
rencontrez, comme il arriue d’ordinaire, 
ils n’ont autre deiîense que la fuitte, et 
s’ils sont pris, ils se laissent lier et mas¬ 
sacrer comme des moutons. Les années 
precedentes, les lliroquois venoient en 
assez grosses troupes en certains temps 
de l’Esté, et laissoient apres la Riuiere 
libre ; mais cette année présente ils ont 
changé de dessein et se sont diuisez en 
petites troupes de vingt, trente, cin¬ 
quante et de cent au plus, par tous les 
passages et endroits de la Riuiere, et 
quand vne bande s’en va, l’autre luy 
succédé. Ce ne sont que petites troupes 
bien armées, qui partent sans cesse les 
vues apres les autres du pays des lliro¬ 
quois pour occuper toute la grande Ri¬ 
uiere et y dresser par tout des embû¬ 
ches, dont ils sortent à l’impourueu et 
se ieltent indifféremment sur les Monta¬ 
gnets, Algonquins, Hurons et François. 
On nous a escrit de France que le des¬ 
sein des Hollandois est de faire telle¬ 
ment harceler les François par les lliro¬ 
quois, qu’ils les contraignent de quitter 
et abandonner tout et mesrne la con- 
uersion des Saunages, le ne puis croire 
que ces Messieurs de Hollande, estant 


si vnis à la France, ayent cette malheu¬ 
reuse pensée ; mais la pratique des Hi- 
roquoisy estant si conforme, ils doiuent 
y apporter remede en leur habitation, 
comme M. le Gouuerneur a fait icy, em- 
peschant souuent nos Sauuages d’aller 
tuër des Hollandois, ce qui leur est tres- 
facile ; autrement ils auront de la peine 
à se purger et se mettre hors du tort. 
Or voicy le misérable succez des courses 
des lliroquois cette année. 

Le 9. de May dernier, si tost que les 
glaces furent parties de dessus la grande 
Riuiere, huict Algonquins, descendans 
de deuers les Hurons dans deux canots, 
tous chargez de pelleterie, se mirent à 
terre, vn matin à quatre lieues des Trois 
Riuieres pour faire vn peu de feu. 11 
auoit gelé assez fort toute la nuict, et 
ils auoient ramé pendant les tenebres, 
craignant la surprise de leurs ennemis. 
A peine auoient-ils esté demie heure à 
se rafraischir, que dix-neuf Hiroquois 
sortent du bois et se ieltent sur eux, 
tuent deux hommes, et ennnenentles 
autres captifs, auec toute leur pelleterie. 
Le Pere Buteux auoit passé par là il n’y 
auoit que deux iours dans vn canot, ac¬ 
compagné de trois Hurons. C’est mi¬ 
racle comme il ne fut apperceu et pris 
auec ses compagnons. Les dix-neuf Hi¬ 
roquois n’estoient pas seuls, on en ap¬ 
perceu t d’aulres à six ou sept lieues au 
dessus, tirant vers le fort de Richelieu. 

Vn mois apres, qui fut le neufiesme 
de Iuin, vne autre bande de quarante 
lit son coup à Mont-real et aux enui- 
rons. Ils estoient en embuscade à demy 
lieue au dessus de l’habitalion du Mont¬ 
real dans l’isle mesme, à cent pas de la 
Riuiere ; ils y auoient dressé vn petit 
fort dés leur arriuée, qui fut peu de 
iours auparauant ; de là ils guettoient 
les Hurons sur la Riuiere, et les Fran¬ 
çois du Mont-real sur terre, pour en 
surprendre quelques-vns à l’escart, au¬ 
tour de l’habitation. Tout leur réussit à 
souhait : car le susdit iour neufiesme 
de luin, ils appereeurent soixante Hu¬ 
rons descendans dans treize canots, sans 
arquebuses et sans armes, mais tous 
chargez de pelleteries, qui venoient au 
Mont-real, et de là aux Trois Riuieres, à 

leur traille ; ils portoient les lettres de 
nos Peres des lierons et vue copie de 
leur Relation. Les quarante lliroquois 
sortent du bois, se iettent dessus, les 
espouuantent de leurs arquebuses, les 
mettent en fuitle, en prennent vingt- 
trois prisonniers, auec leurs canots et lu 
pelleterie ; le reste se sauue et tasclie 
de gagner l'habitation du Mont-real. Les 
Hiroquois ne s’arrestent pas là : ils bail¬ 
lent leurs vingt-trois prisonniers tout 
nuds à garder, à dix de leurs camarades 
bien armez, et en enuoyent dix autres 
se ietter sur cinq François qui trauail- 
loient à vne charpente, à deux cents pas 
de l'habitation, tandis que les vingt qui 
restent se présentent douant le fort, et 
y donnent vne fausse attaque par vne 
descharge de plus de cent coups d’arque¬ 
buses ; ce qui donna loisir aux autres 
dix de surprendre nos cinq François, 
dont ils en assommeront trois, à qui ils 
escorchent la teste et enleuent les che- 
uelures, et emmenent les deux autres 
captifs, puis se vont rejoindre a leur 
compagnons, et tous ensemble se ren¬ 
dent à leur fort, où les deux François 
furent liez et mis auec les Huions 
captifs. Les Hiroquois passeront la nuict 
à se resioüir de leur prise, et en con¬ 
sulter ce qu’ils feroient. Le matin venu, 
ils se rüent sur les prisonniers Iiurons, 
et en assommèrent treize, quasi sans 
choix ; ils en reseruent dix en vie auec 
nos deux François, et puis s’en vont aux 
canots prendre des robes de Castor sans 
nombre, et apres en auoir chargé tout 
ce qu’ils pouuoient, en laissent encore 
plus d’vne trentaine sur la place, et 
passent ainsi la Riuiere, triomphans de 
ioye et chargez de riches despoüilles. 
Nos François de l’habitation les regar¬ 
dent trauerser sans y pouuoir apporter 
aucun remede. Huict ou dix iours apres, 
vn des deux François prisonniers se 
sauua à la fuitte, feignant à son hoste 
d’aller chercher du bois pour faire la 
chaudière; il rapporta que les Hiroquois 
ne leur auoient fait aucun mal depuis 
leur prise, et ne les auoient tenus liez 
que deux iours, qu’ils leur signifioient 
qu’ils auoient desia des François prison¬ 
niers, et que tous ensemble laboure- 


roient la terre en leur pays. Au reste 
en ces rencontres et attaques, il ne faut 
pas parler de sortir sur l’cnncmy : car 
comme on ne sçait pas leur venue ny 
leur nombre, et qu’ils sont cachez dans 
les bois, où ils sont duits à la course 
bien autrement que nos François, les 
sorties ne seruiroienl qu’à souffrir de 
nouueaux massacres, car d’ordinaire 
vne petite partie attaque, et l’autre de¬ 
meure en embuscade dans le gros du 
bois. 

Ceux des Hurons qui se peurent sauner 
à la fuitte, arriuerent file à file à l’ha¬ 
bitation du Mont-real, partie sur le soir, 
partie le lendemain, tout nuds, et don¬ 
neront des nouuelles de leur funeste 
accident, apprenant aussi le nostre ; on 
m’a escrit du Mont-real, que les cinq 
François qui ont esté pris ou tuez, 
comme s’ils eussent preucu leur mort, 
s’y disposoient par des actes signalez de 
vertu, et par la fréquentation des Sacre¬ 
ments, dont ils s’estoient approchez peu 
de iours auparauanl, et quelques-vns le 
iour mesme de leur prise. 

Pendant que cette troupe de quarante 
estoient à Mont-real, et y faisoienl ces 
rauages, vne autre de pareil nombre 
estoit dans le lac Sainct Pierre, au des¬ 
sous du fort de Richelieu, et le dou- 
ziesme de Iuin se vint camper dans vn 
ancien fort, faict il y a quatre ans par 
les Hiroquois, à trois ou quatre lieues 
des Trois Riuicres, du costé mesme de 
l’habitation. Ils auoient auec eux trois 
ou quatre Hurons, pris l’an passé auec le 
Pere Iogues, entre lesquels estoient deux 
freres de ce grand Ioscpli, [connu] par 
la Relation des Hurons et par sa vertu : 
tous deux s’eschapperenl de la bande 
des Hiroquois, et s’en vinrent sur le 
soir aux Trois Riuicres, où de bonne 
fortune, ils trouuerent le Pere de Bre- 
beuf, à qui ils racontèrent force nou- 
uellcs : Que le Pere Iogues estoit encor 
en vie ; que l’an passé apres sa prise, 
pouuant s’enfuyr, il ne le voulut pas 
faire, pour ne se séparer pas des Hu¬ 
ions captifs ; qu’apres le combat, il ba¬ 
ptisa tous les prisonniers, qui n’atten- 
doient que la mort et ne respiroient que 
le Ciel ; que sur le champ le Pere et les 

deux François Cousture et René Goupil, 
reeeurent plusieurs coups de poing et 
coups de baston ; mais que le pire Irai- 
ctement qu’on leur fist, fut à la ren¬ 
contre de deux cents cinquante Hiro- 
quois qui retournoient de leur attaque 
de Richelieu, où ils perdirent cinq de 
leur gens, et plusieurs fuient blessez ; 
on ne les lia pas pourtant par les che¬ 
mins, qu’à leur entrée dans le village, 
qu’on les mit tous en chemise, et on 
leur fit plusieurs affronts et outrages ; 
qu’on leur arracha la barbe, qu’on leur 
enieua les ongles, leur bruslant apres 
les bouts des doigts dans des calumets 
tout rouges de leu, qu’on couppa le 
poulce gauche au Pere logues, qu’on 
luy escrasa auec les dents l’index de la 
main droilte, dont pourtant il se sert vn 
peu à présent ; qu’ils donneront la vie 
à tous les Hurons, excepté à deux qui 
furent bruslez ; que la petite Therese 
Séminariste des Vrsulinos estoit fort 
recherchée en mariage, qu’elle auoit 
demeuré prés de son oncle, nommé Io- 
scpli, qui est celuy qui s’estant eschappé, 
racontoit toutes ces nouuelles au Pere 
de Brebeuf; que René Goupil se prome¬ 
nant prés du village auec le Pere logues, 
et priant Dieu tous deux ensemble, fut 
assommé d’vn coup de hache par vn Hi- 
roquois qui venoit d’apprendre la mort 
de quelques-vns des siens, tuez au fort 
de Richelieu ; que le Pere logues voyant 
tomber René à ses pieds, se mit à ge¬ 
noux et présenta sa teste à l’Hiroquois, 
qui se contenta d’en auoir tué vn ; que 
Guillaume Cousture dans le combat ne 
voulut pas s’enfuyr ny se séparer d’auec 
le Pere ; que le Pere a demeuré tout 
l’hyuer en la cabane d’vn Capitaine Hi- 
roquois, sans auoir esté donné à per¬ 
sonne apres la prise, contre leur cou- 
slume, et qu’ainsi il leur est tousiours 
libre de le faire mourir; qu’il a passé 
l’hyuer auec vn seul capot rouge pour 
tout habit, ayant neantmoins liberté 
d’aller aux trois Villages, consoler et 
enseigner les Hurons et les captifs ; que 
les Iïiroquois ne l’entendoient pas vo¬ 
lontiers parler de Dieu, que Cousture à 
eu le pied gelé de froid ; que deux Hol- 
landois, dont l’vn estoit monléàcheual, 


estoient venus au village où estoit le 
Pere logues, et auoienl lasché de le ra- 
ehepter, mais que les Iïiroquois n’a- 
uoient voulu y entendre ; qu’vn des Ili- 
roquois de cette bande auoit esté chargé 
d’vne grande lettre par le Pere logues 
pour nous donner ; que les Iïiroquois 
parloient de les ramener, mais que luy 
ny les autres n’en croyoient rien. 

Voicy ce que Joseph racontoit de soy 
mesme : le priois Dieu continuellement, 
disoit-il au Pere Brebeuf, mes doigts 
me seruoient de chapelet que ie parcou- 
rois tous les iours ; ie laisois mon ex¬ 
amen, et confessois mes peehez à Dieu, 
comme quand ie me confesse à vous 
autres; ie m’entretenois sans cesse auec 
Dieu, et luy parlois en mon cœur 
comme si nous eussions esté deux qui 
eussent parlé ensemble, et ainsi ie ne 
m’ennuyois point ; si quelquefois on me 
donnoit à faire festin, ie le faisois sans 
aucune ceremonie, et les Iïiroquois me 
laissoient faire. le commis bien que 
Dieu m’a sauué la vie : car ayant esté 
donné à des gens qui n’auoient pas assez 
de moyens pour me sauner la vie, don¬ 
nant des presens selon nostre coustume, 
il fit qu’ils ne m’accepterent pas, et que 
ie fus pour la seconde fois donné à vn 
autre qui auoit le moyen et la volonté 
de me deliurer de la mort. Si tostque 
ie pensois auoir péché, i’allois trouuer 
le Pere logues pour m’en confesser. 
Pour ce qui est du Pere, disoit-il, il fait 
ses prières tout ouuertement; mais pour 
nous il nous disoit que nous priassions 
tout bas, que les Iïiroquois n’auoient 
pas encore de l’esprit. Le Pere, adiou- 
sloit-il, leur parle de Dieu, mais ils ne 
l’escoutent pas; il n’a qu’vn petit liure de 
prières, et Cousture l’autre. Il adiousta 
encore qu’il auoit esté deux fois à l’ha¬ 
bitation des Flamands, et son frere 
quatre fois, d’où il racontoit beaucoup 
de choses de leur iraittes, maisons, etc. 
Mais ce qu’il auoit remarqué sur tout, 
c’est que comme on luy eut donné à 
manger et qu’il eut fait le signe de la 
Croix, vn Hollandois luy dit que cela 
n’estoit pas bien : Et en eflfect, dit-il, 
ils ne le font pas comme vous : ils pe- 
tunent et boiuent sans cesse ; i’attendois, 

dit-il, au soir qu’ils allassent prier Dieu 
ensemble comme vous faietes, mais il 
n’y venoient point. Voila ce que losepli 
raconte. 

Reuenons à la bande de nos lliro- 
quois d’où il s’estoit eschappé auec son 
frere et vn autre troisiesme qui arriua 
peu apres. LesHiroquois, ne voyant plus 
les trois Huions, et se doutants de ce 
qui estoit, qu’ils s’estoient retirez aux 
Trois Riuieres, creurent estre descou- 
uerts, et s’en retournèrent en leur pays; 
mais en mesme temps d’autres leur 
succédèrent dans le mesme lac S. Pierre 
au dessus des Trois Riuieres ; en sorte 
que les lierons qui s’estoient saunez à 
Mont-real et qui descendoient aux Trois 
Riuieres, furent derechef rencontrez et 
poursuiuis ; mais il pleust à Dieu les 
deliurer quoy qu’auec des peines infi- 
nies : car la plus part quittant leurs 
canots, se ielterent dans les bois, et 
vinrent tout nuds aux Trois Riuieres 
par des chemins effroyables. Quelques 
autres Hurons captifs des années prece¬ 
dentes, qui estaient auec ces dernieres 
bandes d’Hiroquois, s’eschapperent et 
vinrent aux Trois Riuieres, et confir¬ 
mèrent tout ce que leurs compagnons 
auoient dit, nommément qu’on parloit 
dans le pays, d’amener le Pere logues 
et le rendre aux François ; mais comme 
on cognoist la perfidie des Hiroquois, 
personne n’en croyoit rien. Monsieur 
le Gouuerneur pourtant, qui souhaitloit 
la deliurance du Pere, et la paix, si elle 
estoit raisonnable, equippa quatre cha- 
louppes, et s’en alla préparé pour la 
guerre ou la paix, aux Trois Riuieres, 
et de là au Fort de Richelieu, pour voir 
si les Hiroquois se presenteroient ou sur 
la riuiere ou deuant les habitations ; 
mais rien ne parut : si tost qu’ils apper- 
eeuoient les chalouppes, ils entroient 
plus auant dans les bois, et les cha¬ 
louppes passées, ils relournoient sur le 
bord de l’eau, guettoient les Algonquins 
et Hurons. Monsieur le Gouuerneur 
meltoit souuent pied à terre pour re¬ 
marquer leur trace et voir s’il en ren- 
contreroit quelque trouppe dans leurs 
Forts accoustumez, pour les y attaquer. 
A deux lieues au dessus de Richelieu, 


il trouua vn chemin fait de nouueau 
dans le bois, qui tenoit enuiron deux 
lieues, par où les Hiroquois trauersoient 
et couppoTCnt vne pointe de terre pour 
venir de leur riuiere dans celle de S. 
Laurcns, portants leur canots et bagage 
sur leur espaules, et no point passer 
deuant le Fort de Richelieu. Si Mon¬ 
sieur le Gouuerneur eusl eu les soldats 
qu’il esperoit de France, il eust sans 
(loubte donné iusques dedans le pays 
des Hiroquois, auec 200. ou 300. Al¬ 
gonquins et Monlagnets qui s’offroient à 
luy faire compagnie, et ie croy que 
c’eust esté auec vn très bon effect, et 
qu’il eust contrainct ces Barbares or¬ 
gueilleux à vne paix honneste, ou les 
eust entièrement domtez. 11 ne faut pas 
que ce que i’ay dit cy-dessus donne de 
la terreur extraordinaire : quand les 
Hiroquois ont rencontré de la résistance, 
ils ont lasché le pied aussi tost ou plus 
tost que les autres. Les Algonquins 
estant en nombre raisonnable, les ont 
faict soutient trembler et fuyr. Reue¬ 
nons à leurs courses de celte année, 
nonobstant lesquelles les Algonquins ne 
laissoient pas d’aller à la chasse. Ils ne 
peuuent se passer de ces exercices sans 
mourir de faim, la terre ne leur donne 
pas encore assez. Il vaut autant, disent- 
ils, mourir de la main ou du fer des 
Hiroquois que d’vne cruelle faim. Le 
30. Juillet, sept jeunes Algonquins al¬ 
lèrent à la chasse vers Mont-real, ils 
estoient quasi tous Chresliens ; ils ren¬ 
contreront deux canots Hiroquois, l’vn 
desquels, où il y auoit douze hommes, 
courut incontinent sur eux : ces bons 
jeunes hommes ne s’espouuanterent 
point. Le Pere le Ieune leur auoit dit 
en partant : Si vous fuyez la mort, vous 
la trouuerez ; si vous la cherchez, elle 
vous fuyra : recommandez-vous à Dieu 
si vous rencontrez les ennemis. Ils se 
seruent de ce conseil, ils prient Dieu 
feruemment en leur cœur, et nagent 
droict tant qu’ils peurent vers les Hiro- 
quois, qui desdiargent sur eux dix ou 
douze coups d’arquebuse, sans autre 
effect que de percer vn canot et blesser 
vn Algonquin par le pied ; les Algonquins 
s’aduancent tousiours et deschargent 

deux ou trois arquebuses qu’ils auoient, 
et renuersenl deux Hiroquois blessez à 
mort dans leur canot, et les contraignent 
de se mettre lous à terre et de se re¬ 
tirer. Si ces jeunes Algonquins eussent 
eu de la pouldre pour continuer etpour- 
suiure dauantage, ils eussent tué la plus 
part de la bande, mais nous auons tous- 
iours eu peur d’armer trop les Saunages. 
Pleust à Dieu que les Hollandois eussent 
fait le mesme, et ne nous eussent pas 
forcez à donner des armes mesme à 
nos Chrestiens : car iusques à présent 
on n’en a traitté qu’à ceux-là. 

Le 15. d’Aoust vingt Algonquins par¬ 
tirent des Trois Riuieres pour aller à la 
chasse vers Richelieu. Estant dans le lac 
S. Pierre, à sept ou huict lieues de l’ha¬ 
bitation, à l’emboucheure d'vne riuiere 
appellée sainct François, ils se diuiserent 
en deux bandes pour chasser mieux : 
l’vne qui estoit composée de douze, ren¬ 
contre incontinent vingt Hiroquois bien 
armés; les voila aux prises, première¬ 
ment auec les arquebuses, les Hiroquois 
en auoient an double, puis auec l’espée, 
enfin auec le cousteau : quelques-vns 
de part et d’autre sont tuez, les Algon¬ 
quins se voyants plus foibles, prennent 
la fuitte ; trois auec vn Huron qui se 
trouua en leur compagnie, sont faits 
prisonniers, ils en bruslerent vn. Dieu 
fit la grâce à 2. autres qui estoient 
Chrestiens de s’eschapper ; ils nous rap¬ 
portèrent que les Hiroquois estoient 
quasi tous blessez, et quelques-vns à 
mort. A mesme temps que cela se pas- 
soit dans le lac de S. Pierre, il y anoit 
2. autres trouppes d’Hiroquois qui ro- 
doient autour du Fort de Richelieu. Ils 
auoient auec eux vn Huron captif, mais 
Hiroquois d’affection ; celuy-cy se mit 
seul dans vn canot et s’aduança vers le 
Fort, et demanda à parler : on le reçoit, 
on le fait entrer, on luy demande qui il 
est, et ce qui l’ameine ; il respond qu’il 
est Hiroquois et qu’il veut traitter de 
paix pour luy et pour ses compagnons, 
il présente quelques castors à cet effect. 
On luy demande s’il a nouuelle du Pere 
Iogues ; il tire vne lettre de sa part et la 
présenté, puis demande à s’en retour¬ 
ner : on luy dit que la lettre s’adresse à 


Monsieur le Gouuerneur qui estàKebec, 
ou aux Trois Riuieres, et qu’il faut qu’il 
attende response. Il demande qu’on tire 
vn coup de canon, ce qu’on fit, et in¬ 
continent ses camarades paraissent en 
3. ou 4. canots ; ils nagent tousiours 
pour venir vers le Fort. On leur crie 
qu’ils s’arrestent par trois ou quatre 
fois ; à quoy n’obeyssant point, on tire 
sur eux, ce qui les contraignit de se 
mettre à terre, et s’enfuyr dans les bois, 
abandonnants leurs canots et bagage. 
On ne scait point s’ils ont esté tués ou 
blessés. 

Peu de ionrs apres, vne trouppe d’en- 
uiron 100. Hiroquois parut au mesme 
lieu dans onze grands canots, ils auoient 
passé au dessus Mont-real, y estoient 
demeurez plusieurs iours en embusches, 
s’estoient présentez deuant l’habitation, 
et soubs couleur de quelque signe de 
paix, auoient tasché d’attirer prés d’eux 
quelques Algonquins de la nation d’Iro- 
quet, qu’on auoit enuoyés parlementer 
de loing, sur lesquels ils deschargerent 
en trahison plus de cent coups d’arque¬ 
buse, mais grâce à Dieu sans effect ; 
ils estoient depuis descendus à Riche¬ 
lieu, où se voyons descouuerts, ils se 
retirèrent. Voicy la copie de la lettre 
du Pere Iogues escrite des Hiroquois, 
que ce Huron dont i’ay parlé apporta et 
donna à Monsieur de Champfiour : elle 
s’addresse à Monsieur le Gouuerneur, 
c’est vn grand dommage que les trois 
autres qu’il nous escriuoit auparauant 
ont esté perdues. 

Monsieur, voicy la 4. que i’escris 
depuis que ie suis aux Hiroquois. Le 
temps et le papier me manquent pour 
repeler icy ce que ie vous ay desia 
mandé tout au long. Cousture et moy 
vinous encor. Henry ^ c’est vn de ces 
deux jeunes hommes qui furent pris à 
Mont-real) fut amené la veille de sainct 
Iean, il ne fut pas chargé de coups de 
baston à l’entrée du village comme nous, 
ny n’a point eu les doigts couppez comme 
nous ; il vit et tous les Hurons amenez 
auec luy dans le pays. Soyez sur vos 
gardes par tout : tousiours nouuelles 
trouppes partent, et faut se persuader 
que iusques dans l’Automne, la riuiere 

n’est sans ennemis. Il y a icy près île 
trois cents arquebuses, sept cents Hiro- 
quois ; ils sont adroits à les manier. Ils 
peuuent arriuer aux Trois Riuieres par 
iliuers fleuues; le Fort de Richelieu leur 
donne vu peu plus de peine, mais ne les 
empesche pas tout à faict. Les Hiroquois 
disent que si ceux qui ont pris et tué 
les François à Mont-real, eussent sceu 
ce que vous auez faict en retirant le So- 
hokiois que vous auez deliuré des mains 
des Algonquins, ils n’eussent pas faict 
cela. Ils estoient partis au milieu de 
l’hyuer et deuant que la nouuelle en 
vînt ; neantmoins tout fraischement il 
est party vue trouppe, et l’homme de 
Mathurin (le Pere IJrebeuf le cognoist 
bien) y est, et conduit la bande comme 
à nostre prise de l’an passé. Celle 
trouppe desire et a dessein de prendre 
des François, aussi bien que des Algon¬ 
quins. Que nostre considération n’em- 
pesche de faire ce qui est à la gloire de 
Dieu. Le dessein des Hiroquois, autant 
que ie peux voir, est de prendre s’ils 
peuuent tous les Uurons, et ayant mis 
à mort les plus considérables et vue 
bonne partie des autres, ne faire des 
deux qu’vn seul peuple et vne seule 
terre. l’ay vne grande compassion de 
ces pauures gens, dont plusieurs sont 
Chrestiens, les autres Catechumenes, et 
disposez au Baptesme : quand est-ce 
qu’on apportera remede à ces malheurs? 
quand ils seront tous pris ? I’ay receu 
plusieurs lettres des Hurons auec la Re¬ 
lation prise auprès de Montreal. Les 
Hollandois nous ont voulu retirer, mais 
en vain ; ils taschent de le faire encor 
à présent, mais ce sera encor comme ie 
croy auec la mesme issué. le me con¬ 
firme de plus en plus à demeurer icy 
tant qu’il plaira à Nostre Seigneur, et 
ne m’en aller point, quand mesme l’oc¬ 
casion s’en présenterait. Ma présence 
console les François, Hurons et Algon¬ 
quins. I’ay baptisé plus de soixante per¬ 
sonnes, plusieurs desquels sont arriuez 
au Ciel. C’est là mon vnique consola¬ 
tion et la volonté de Dieu, à laquelle 
très volontiers ie conioincts la mienne, 
le vous supplie de recommander qu’on 
fasse des prières et qu’on dise des 


messes pour nous, et sur tout pour 
celuy qui desire estre à iamais, 

Monsieur, 

Voslrc très-humble seruiteur 
Isaac Iogijes de la Compa¬ 
gnie de Iesys. 

Du village des Hiroquois, 
le 30. Iuin 1643. 


Celte lettre a plus de suc que de pa¬ 
roles; la tissure en est excellente, quoy 
que la main qui en a formé les cha- 
racteres soit toute déchirée ; elle est 
composée d’vn stile plus sublime que 
celuy qui sort des plus pompeuses écoles 
de la Rhétorique. Mais pour mieux 
cognoislrc les richesses de celuy qui l’a 
tracée, il en faut considérer la pau- 
ureté. Quelques Hurons faits prison¬ 
niers auec ce bon Pere, s’estans sauués 
ce printemps dernier des mains des Hi¬ 
roquois, nous ont fait conceuoir la riche 
liberté de ce panure captif, et nous 
voulons dépeindre les bassesses où les 
hommes l’ont ielté, nous ont donné vne 
belle idée de ses grandeurs. Les Hiro¬ 
quois l’ayant pris le 2. iour d’Aoust 
1642. le traisnerent en leur pays auec 
des cris et des huées de Démons qui 
emportent leur proye ; il fut salué de 
cent bastonnades à l’entrée de la Bour¬ 
gade où il fut premièrement conduit ; 
il n’y eut fils de bonne mere qui ne 
iettast la patte ou la griffe sur cette 
panure victime : les vns le frappoient à 
grands coups de cordes, d’autres à coups 
de bastons, les vns luy liraient et em¬ 
portaient les cheueux de la teste, les 
autres par dérision luy arrachoient le 
poil de la barbe. Vne femme, ou plus 
tosl vne Megere, luy prend le bras et 
luy couppe, ou plus tost luy scie auec vn 
Cousteau, le poulce cle la main gauche : 
elle fait vn cerne et s’en va rechercher 
la iointure, auec moins d’industrie, mais 
auec plus de cruauté qu’vn boucher n’en 
exercerait sur vne beste morte ; bref 
elle luy dcscharne et enleue tout le gros 
du poulce. Vn autre luy mord vn des 

doigts de la main droite, offense l’os, et 
rend ce pauure doigt perclus et inutile ; 
d’autres luy arrachent les ongles, puis 
mettent du feu sur l’extremité de ces 
pauures doigts despoüillés pour rendre 
le martyre plus sensible. A tous ces 
maux le pauure Pere n’eut point d’autre 
Médecin ny d’autre Chirurgien que la pa¬ 
tience, pointd'autre vnguentque la dou¬ 
leur, point d’autre enueloppe que l’air 
qui enuironnoit ses playes ; ce n’est pas 
tout, ces Barbares luy arrachent sa sou¬ 
tane, ils le despoiiillent, et pour couurir 
sa nudité, luy iettent vn bout d’vne 
vieille peau, chargée de saleté et de 
puanteur. Il s’en couure la moitié du 
corps, il a les pieds et les iambes nues, 
les bras nuds, la teste nuë ; il a pour 
maison des écorces, la terre est son lit 
et son matelas ; le bout d’vne peau ou 
d’vn capot qui luy sert de robe pendant 
le iour, luy sert encor de couuerture 
pendant la nuict ; son viure n’est pour 
l’ordinaire composé que d’vn peu de 
farine de bled d’Inde boiiillie dans l’eau 
sans sel ; ses oreilles sont battues de 
mille gausseries, de mille brocards et 
de mille iniures, que ces Barbares vo¬ 
missent contre les François et contre 
les Saunages Chrestiens, et contre nos 
alliez. Prens courage, mon nepueu, luy 
dira vn Capitaine en se gaussant, ne 
t’afflige point, tu verras bien tost icy 
quelques-vns de tes freres qui te vien¬ 
dront tenir compagnie. Nos guerriers 
ont enuie de manger de la chair des 
François, tu en pourras goustcr auec 
nous. Yoila comme on nous a dépeint 
ce Martyr viuant, ce Confesseur souf¬ 
frant, cet homme riche dans l’extreme 
pauureté, ioyeux et content dans le pays 
des douleurs et de la tristesse, en vn 
mot ce Iesuitte vestu à la Saunage, ou 
plus tost à la sainet Iean Baptiste. Ru¬ 
minons ie vous prie ces paroles : «Que 
nostre considération, dit-il, n’empesche 
point de faire ce qui est à la gloire de 
Dieu.» C’est à dire, n’ayez point d’é¬ 
gard à ma vie, regardez moy comme vn 
homme desia mort : ie sçay bien que si 
vous traitez mal les Uiroquois, ie suis 
massacré, ie ne me compte plus entre 
les viuants, ma vie est à Dieu, faites 


tout ce que vous jugerez de plus à pro¬ 
pos pour sa gloire. Que Iesus-Christ est 
puissant dans vn bon cœur ! sa bonté 
ne se laisse pas vaincre, elle fait gloire 
de triompher dans le plus grand aban¬ 
don. «le me confirme de plus en plus, 
adiouste-il, à demeurer icy tant qu’il 
plaira à nostre Seigneur, et à ne m’en 
point aller quand mesme l’occasion s’en 
presenleroit. » Que cette générosité est 
agréable à Dieu ! cet homme dont tous 
les sens n’ont que des obiets de douleur, 
dit qu’il ne se sauueroit pas quand il le 
pourroit faire. «Ma presence, poursuit- 
il, console les François, les llurons et 
les Algonquins.» 11 y a deux François 
captifs auec ce bon Pere, quantité de 
llurons et quantité d’Algonquins, dont 
quelques-vns sont Chrestiens, et les 
autres ont enuie de l’eslre : voudriez- 
vous bien que ce cœur plein de feu, que 
ce Pasteur plein d’amour abandonnast 
ses ouailles? certes il n’est point larron 
ny mercenaire, pour commettre vne si 
gi ande perlidie. Encore que ces paroles 
nous ayent tiré les larmes des yeux, 
elles n’ont pas laissé d’augmenter la 
ioye de nostre cœur ; il y en a qui luy 
portent plus d’enuie que de compassion: 
quitter les créatures pour Dieu, ce n’est 
pas vn n^auuais change, «l’ay baptisé 
plus de soixante personnes.» Nous croy¬ 
ons que ce sont des Huions et des Al¬ 
gonquins ses concaplifs, et peut-eslre 
encore quelques petits enfans Hiroquois 
mourons, qui prient Dieu dans lescieux 
pour leurs parens. « C’est là mon vnique 
consolation, et la volonté de Dieu, à la¬ 
quelle 1res volontiers ie conjoints la 
mienne.» Yoicy de riches paroles! mais 
encore qui pourroit consoler ce pauure 
Pere, sinon celuy qui luy est resté seul, 
et que tout l’Yniuers ne luy sçauroil 
rauir ? Les deux François qui sont auec 
le Pere nous donnent de l’estonnement, 
celuy notamment qui se nomme Guil¬ 
laume Cousture : ce ieune homme se 
pouuoit sauner, mais la pensée luy en 
estant venue: Non, dit-il, ie veux mourir 
auec le Pere, ie ne le sçaurois aban¬ 
donner, ie souffriray volontiers le feu 
et la rage de ces lygres pour l’amour de 
Iesus-Christ, en la compagnie de mon 

bon Pere. C’est parler en homme vraye- 
inent fidelle ; aussi ne s’estoit-il pas 
ietté dans ces dangers, pour aucune con¬ 
sidération temporelle. La lettre porte 
qu’il estoit party des Hiroquois vue 
troupe conduite par l’homme de Ma- 
thurin, c’est à dire par vn lturon pris 
des Iliroquois, et qui a perdu l’affection 
de son pays et de ses compatriotes, 
ausquels il fait la guerre maintenant ; 
comme il sçait les endroits où ils doiuenl 
passer, il les va attendre et surprendre 
au passage. Ce fut ce misérable renié 
qui deflit les limons, auec lesquels le 
Pere se rencontra; on l’appelle l’homme 
de Mathurin, pour ce qu’il ramena des 
Huions, deuaul qu’il l'ust pris des Hiro¬ 
quois, vn braue ieune homme qui por- 
toit ce nom, lequel apres s’estre bien 
comporté auec nos Peres en ce bout du 
monde, est repassé en France pour se 
donner à Dieu dans le saincl Ordre des 
Reuerends Peres Capucins, où il a fait 
profession. 

Au reste cette lettre estoit escrite 
partie en François, partie en Latin, 
partie en langue Sauuage, afin que si 
elle tomboit entre les mains de quelque 
autre, que de celuy auquel elle s’adres- 
soit, il ne pùt aisément descouurir les 
bons aduis que le Pere nous donne. 

Monsieur le Gouuerneur, qui estoit 
aux Trois Riuicres, fit response à la 
lettre du Pere Iogues ; ie luy escriuis 
aussi bien au long, et enuoyav le Pere 
Brebeuf à Richelieu pour conférer auec 
ce Huron sur son retour aux Hiroquois. 
Mais le panure homme nous mit en 
vne nouuelle peine bien grande ; car 
craignant que les Hiroquois dans le pays 
ne le prissent pour espion, et pour auoir 
quelque intelligence auec nous, il dé¬ 
clara tout net qu’il ne retourneroit plus 
aux Hiroquois, mais aux Hurons, et 
n’y eut moyen de luy persuader autre 
chose : si bien que nous demeurasmes 
priuez de cette consolation, et le Pere 
Iogues encore plus que nous, n’ayant 
aucune response ny nouuelle de nostre 
pays, et peut-estre en danger d’estre 
mis à mort, sur le soupçon que les Bar¬ 
bares auront qu’on aura fait quelque 
mal au Huron captif qui estoit de leur 


bande, l’espere pourtant que nostre 
bon Dieu qui l’a conscrué iusqnes icy, 
continuera ses miséricordes, et se ser- 
uira de la vertu de ce Pere, pour le 
salut de ces peuples et pour quelque 
bon effect que sa diuine prouidence 
cognoist. 


CHAPITRE XIII. 

De quelques remarques touchant les 
Hurons. 

Le Chapitre precedent nous donne la 
conclusion des choses plus mémorables 
qui se sont passées depuis Tadoussac 
iusqnes à Mont-real, il falloit mainte¬ 
nant parler des Nations plus hautes ; 
mais les lroquois nous ayans rauy la 
Relation et les lettres que nos Peres qui 
sont en ces contrées plus esloignées, 
escriuoient aux personnes qui les ho¬ 
norent de leur amitié et de leur secours, 
nous ayans, dis-ie, enleué ce petit trésor, 
nous ont contraint de garder le silence. 
Neantmoins quelques-François, et quel¬ 
ques Saunages de nos alliez, marchans 
par apres sur les brisées de ces Bar¬ 
bares, nos ennemis, ont recueilly quel¬ 
ques papiers qu’ils auoient iettez dans 
les bois, ou qui leur estoient cschappez 
des mains, et nous les ayans fait tenir 
en France, nous en auons recueilly ce 
qui suit, pour consoler ceux qui s’inté¬ 
ressent auec tant d’amour en la con- 
uersion de ces pauures peuples, et pour 
leur donner vne petite cognoissance de 
ce que nostre Seigneur va opérant dans 
cette extrémité du monde. 

le ne sçay, dit l’vn de ceux dont les 
lettres sont venues iusqnes à nous, à 
quoy seruiroit de m'estendre sur la con¬ 
sidération de ce que Dieu a permis nous 
estre arriué : cela est inconceuable à 
ceux qui ne sont pas sur les lieux. Car, 
pour ne parler point du Pere Iogues, 
ie vous diray que les deux François qui 
l’accompagnoient, nommez Guillaume 
Cousture et René Goupil, qui ont esté pris 

auec le Pore par les Iroquois, cstoient 
deux ieunes hommes incomparables en 
leur genre, et tres-propres pour ces 
pays-cy ; et si la Hotte de ilurons Chre- 
stiens et des Catechumenes qu’ils ac- 
compagnoient, et qui a esté prise et 
défaiteà mesmetemps, fust arriuée saine 
et sauue, comme nous l'attendions, la 
conuersion du pays sembloit presque 
infaillible : ce sont des secrets que nous 
11 e verrons que dans l’eternité. Croyriez 
vous bien neantmoins, que iamais nous 
n’auons pris plus de courage, tant pour 
le spirituel que pour le temporel ? La 
Relation vous en fera voir les particu- 
laritez. Si on pouuoit remedier aux 
courses des Iroquois et les contraindre 
à vue bonne paix, nous verrions en peu 
de temps de notables progrez en ces 
contrées pour le Christianisme : c’est 
où ie ne voy goutte, si ce n’est par des 
voyes qui approchent du miracle, si bien 
qu’il nous faut ielter les yeux vers le 
Ciel, pour attendre les arrests de la 
diuine prouidence, et ce qu’il en plaira 
à ceux de qui la chose dépend. 

Le Pere qui nous parle en ces termes, 
sçauoit bien le desastre qui estoit arriué 
l’année precedente à la flotte des pau- 
ures Huions ; mais il ne pouuoit pas 
preuoir que ses lettres passeroient par les 
mains des Iroquois, que la Relation qu’il 
nous enuoyoit seroit rauie, que tous 
les Hurons qui descendoient seroient 
les vus massacrez, les autres menez pri¬ 
sonniers dans le pays des Iroquois, et les 
autres poursuiuis et despoüillez iusques 
à la chair. « Jamais, dit-il, nous n’auons 
pris plus de courage, tant pour le spiri¬ 
tuel que pour le temporel.» le 11 ’entends 
que la moitié de ces paroles : ie conçois 
fort bien ce redoublement de cœur et 
d’esprit, qui fait trouuer la ioye au mi¬ 
lieu des angoisses, et la paix dans l’ar¬ 
deur de la guerre ; ie sçay bien que 
Dieu ne se laisse pas vaincre, et que 
i’aymerois mieux estre secouru de luy 
tout seul, que de toutes les créatures 
ensemble : ce qui se passe dans l’aban¬ 
don se peut bien sentir, mais la langue 
n’a pas de parole pour l’exprimer ; les 
ioyes intérieures sont plus tost des ioyes 
de l’esprit que du corps. le n’entends 


pas comme ces pauures Peres peuucnt 
prendre courage pour le temporel, puis 
que tout ce que le Pere logues leur 
portoit fut enleué auec luy par les Iro¬ 
quois, et que tout ce qu’on leur enuoyoit 
celte année a esté pris et pillé par les 
mesmes. Quel courage peuuent-ils auoir 
dans le temporel qui leur manque ? le 
sçay bien que leur resolution est de 
tenir ferme iusques au bout, et d’aller 
plustost nuds comme le Pere logues, 
que de lascher pied ; ils ont desia quel¬ 
que rapport auec luy, car leur maison 
pour la plus part du temps n’est baslie 
que d’escorces, et leur viure n’est pour 
l’ordinaire que de la bouillie de farine 
de bled d’Inde, cuitte dans l’eau, sans 
sel et sans autre ragoust que l’appetit : 
certes ie 11 e voy pas quel plaisir tem¬ 
porel ils puissent prendre dans ce trai¬ 
tement. Mais ie vous confesse et vous 
donne parole, que l’accroissement de 
l’esprit recompense bien les deffauts 
que souffre le corps, et que Dieu opéré 
plus parfaitement et plus doucement 
par soy-mesme que quand il se sert de 
ses créatures. Poursuiuons nos lettres. 

« Nos Catalogues vous feront voir nos 
besoins ; ce que ie demande plus parti¬ 
culièrement est qu’on nous enuoye de 
braues ouuriers pour auancer l’ouurage 
que nous auons en main, et pour succé¬ 
der auec le temps à ceux que l’aage et 
les accidents de cette vie peuuent rendre 
moins vtiles. » 

11 faut que ie dise en passant que le 
corps est limité, mais que l’esprit ne 
l’est pas : celuy qui a couché ces lignes 
sçait bien ce qu’on souffre pour le peu 
de secours qu’on a dans ce bout du 
monde, et cependant il demande en¬ 
core des compagnons de son courage et 
de sa ioye : car les trauuux pris pour 
Iesus-Christ portent ces fruicts. Passons 
outre. 

«Tandisque la Riuiere sera assiégée 
de toutes parts par les Iroquois, i’auray 
bien de la peine d’enuoyer de nos Peres 
à Kebee, de peur de les exposer aux 
prises de l’ennemy : perdre vn ouurier 
tout fait et tout formé pour ces contrées, 
c’est perdre vn précieux trésor ; et 
si mesme encore nous pouuons nous 

dispenser de faire descendre qnelqucs- 
vns de nos hommes là bas, nous le 
ferons. Que s’il n’est pas en nostre pou- 
noir, il les faudra sacrifier aussi bien en 
descendant qu’on fait en montant : car 
de pouuoir subsister iey sans secours 
d’hommes, il seroit lost ou tard im¬ 
possible. » 

Les Iroquois se sont tellement respan- 
dus sur le grand lleuue de S. Laurent et 
sur la riuiere des Prairies, qu’il n’y a 
point d’asseurance depuis le lac de S f 
Pierre, qui est vu peu au dessus des 
TroisRiuieres,iusques bien loing au delà 
de Mont-rcal : ces Barbares se cachent, 
tantost en vn endroict, tanlost en l’autre, 
se ietlans à l’improuisle sur les Fran¬ 
çois, sur les limons et sur les Algon¬ 
quins, quand ils voyent leur auautage : 
si bien qu’on n’oseroit quasi nauiger 
tout l’Esté sur ces beaux fleuues, si on 
ne fait des Carauanes, comme dans l’A¬ 
rabie, ce que nous ne pouuons pas'faire, 
pour nostre petit nombre. 

« Pour nos missions dans les Bourgades 
des Hurons, nous les auons continuées 
à l’ordinaire. Nous ne fusmes jamais si 
heureux, ny jamais si malheureux : la 
prise du Pere Iogues, de nos François, 
et de nos Hurons Chresticns et de nos 
Catechumenes, nous fait ressentir nos 
malheurs ; et ce qui s’est passé cette 
année pour l’amplification de la foy, 
publie dans la Relation nostre félicité. 
Nous entrons de plus en plus dans la 
possession des biens que nous venons 
acheter en ce bout du monde, au prix 
de nostre sang et de nos vies : ie voy 
de plus grandes dispositions que jamais 
à la conuersion totale de ces peuples, 
que nous attaquons des premiers, et 
que nous entreprenons d’emporter pour 
seruir de modèle et d’exemple à ceux 
qui se conuertiront par apres. En vn 
mot nos petites Eglises vont tousiours 
croissant en nombre de personnes et 
en vertu. Les affaires de nostre Sei¬ 
gneur s’auancent à proportion des dis¬ 
grâces qu’il nous enuoye : à peine se 
rencontroit-il cy-deuant parmy nos Chre- 
stiens deux ou trois guerriers ; mais 
depuis la prise de ce braue Néophyte, 
nommé Euslache, le plus vaillant de 


tous les Hurons, nous auons compté en 
vue seule bande, iusques à vingt-deux 
Croyans, tous hommes de cœur, la plus 
part Capitaines ou gens de considéra¬ 
tion. L’vsage des arquebuses refusé aux 
Infidèles par Monsieur le Gouuerneur, 
et accordé aux Néophytes Chrestiens, est 
vn puissant attrait pour les gaigner ; il 
semble que nostre Seigneur se veuille 
seruir de ce moyen, pour rendre le 
Christianisme recommandable en ces 
contrées. » 

Yne autre lettre parle en ces termes. 

«Dieu nous console fortement par Ta- 
uancemcnt du spirituel, qui est le seul 
attrait qui nous amené icy. La foy fait 
vn progrez notable parmy les Hurons : 
on auroit de la peine de croire qu’il se 
rencontre tant de solidité, tant d’inno¬ 
cence, et tant de tendresse en des cœurs 
Sauuages, si la vérité ne nous enseignoit 
que Dieu a des boutez et des miséri¬ 
cordes aussi bien pour les Sauuages que 
pour les autres nations de la terre. 11 a 
ietté les yeux cette année sur les Nipi- 
siriniens, par le Baptesme solemnel de 
quelques-vus plus auancez en aage, 
outre quelques petits enfans, à qui ces 
eaux sacrées ont ouuert les portes du 
Ciel. » 

Ne passons pas s’il vous plaist legere- 
ment les yeux sur ces fragments de 
lettres. Tout n’est pas ruiné puis que 
nous ne perdons que l’accessoire, et que 
le principal demeure en son entier. 
Trois braues ouuriers sont morts quasi 
à mesme année. Le Pere Charles Raim- 
bault, qui auoit vn cœur plus grand que 
tout son corps, quoy qu’il fust d’vne 
riche taille ; il meditoit le chemin de la 
Chine, au trauers de nostre Barbarie, et 
Dieu l’a mis dans le chemin du Ciel. Le 
Pere Iean Dolbeau, que la paralysie 
auoit attaqué dans les trauaux ; le na- 
uire qui le reportoit en France, ayant 
esté pris par trois frégates ennemies, 
comme les vainqueurs le pilloient, on 
laissa tomber du feu dedans les poudres 
qui firent voler dans la mer nos amis 
et nos ennemis : le panure Pere fut 
noyé dans la mer, bien-heureux d’auoir 
donné sa vie dans vn si genereux em- 
ploy, et d’auoir passé par le feu et par 

l’eau, pour entrer dans vn repos et dans 
tu rafraîchissement elernel ; il menoit 
vue vie saincte dans les grandes forests, 
et maintenant il ioüit de la gloire des 
Saincts dans ces demeures elernelles. 
Le Pere Ambroise Dauost, repassant pour 
son aage et pour la foiblesse de son 
corps, estant bien souuent attaqué du 
scorbut, a esté emporté sur la mer d’vne 
fièvre qui ne l’a point quitté iusques à 
ce qu’il ait esté enseuely dans les ondes. 
Il estoit tousiours auec Dieu pendant sa 
vie : il auoit vnc patience de 1er, ou 
plus tost vne patience toute d’or, ou vne 
patience de lob, et en sa vie, et en sa 
maladie, et en sa mort ; la rigueur de 
la fièvre, les ineommoditez du vaisseau, 
le deflaut de Chirurgien, de Médecin et 
de rcmedes, et des autres soulagemens 
qui se trouucnt en terre, et qu’il n’a 
point rencontrez dans son nauire, les 
douleurs qu’on souffre en ces extremitez, 
ne luy ont iamais ouuerl la bouche, ny 
délié la langue, pour se plaindre ; il estoit 
accoustumé à suiure plus tost les volon- 
tez et les inclinations des autres que les 
siennes. Il auoit vne si grande habi¬ 
tude à prendre la conduite de Dieu, et 
à receuoir de sa main tout ce qui luy 
arriuoit, que iamais il ne demanda rien 
en toute sa maladie, et iamais aussi ne 
refusa rien de tout ce qu’on luy vouloit 
faire prendre, et iamais n’esconduisit 
personne de ce qu’on desira qu’il fist. 
Ces vertus ne sont pas communes. Outre 
la mort de ces trois personnes d’eslite, 
la prise et le mauuais traitement qu’on 
a fait au Pere Isaac logues et à trois de 
nos François, dont l’vn a esté assommé 
par les Iroquois, la defiaite des Chre- 
stiens et des Catechumenes Ilurons, le 
vol qu’on a fait de tout ce qu’on en- 
uoyoit l’an passé et encore cette année 
aux pauures ouuricrs Euangeliques qui 
sont és nations plus hautes, les hazards, 
les périls, les embusches où ces braues 
Athlètes se iettent tous les iours, les 
morts continuelles, ne sont que l’acces¬ 
soire ; le principal est que Dieu soit 
cognu, qu’il soit aimé, que la foy se 
plante et s’amplifie : c’est la parole ou 
la pierre précieuse, pour laquelle il faut 
vendre, donner, prodiguer sa vie et son 


sang ; ceux-là sont bien heureux qui 
font ce riche aquest à si bon prix ! 

Puis que ie suis en train, il faut que 
ie donne quelque liberté à mon cœur et 
à ma plume ; ie touche deux points en 
passant deuant que de conclure ce cha¬ 
pitre : tous deux me semblent bien con¬ 
sidérables. Le premier est que ce feu et 
cette ardeur de prodiguer son sang 
pour Iesus-Christ, se communique à de 
jeunes hommes qui auroient traisnéleur 
misérable vie dedans les vices, s’ils 
estoient restez en France, et qui passent 
pour des Saincts en ce nouueau monde. 
Celuy qui a esté assommé des Iroquois, 
nommé Goupil, estoit vn braue Chirur¬ 
gien, qui auoit dédié sa vie, son cœur 
et sa main au seruice des pauures Sau- 
uages ; il a demeuré quelques années à 
S. Ioseph, où l’odeur de ses vertus, no¬ 
tamment de son humilité et de sa cha¬ 
rité, resioüit encore les François et les 
Saunages qui l’ont cognu. Quand on luy 
parla d’aller aux Huions, son cœur 
s’espanoüit à la pensée des dangers 
qu’il alloit encourir pour son maistre ; 
enfin il a donné sa vie pour son amour. 
Mais voicy qui aecroist nostre estonne- 
ment : vn autre ieune Chirurgien bien 
versé dans son art et bien cognu dans 
l’Hospital d’Orléans, où il a donné des 
preuues de sa vertu et de sa suffisance, 
a voulu prendre la place de son cama¬ 
rade ; il est passé en la Nouuelle France, 
et moy qui escris ce dernier chapitre, 
le voyant sur le poinct de monter aux 
Murons, ie luy representay tous les 
périls où il s’alloit ietter : le preuois 
tout cela, me dit-il : si mes desseins ne 
tendaient qu’à la terre, vos paroles me 
donneroient de l’espouuante ; mais mon 
cœur ne voulant que Dieu, ne craint plus 
rien. Là dessus il s’embarque auec trois 
ieunes HuronsChrestiens, résolus à tout 
ce qu’il plairoit à Nostre Seigneur leur 
enuoyer ; nous croyons qu’ils ont passé 
à la desrobée au trauers des ennemis, 
nous n’en auons point encore d’asseu- 
rance. Au temps que les Hurons estoient 
plus animez contre les François et contre 
nos Peres, et qu’ils machinoient leur 
mort, on demanda à quelques ieunes 
hommes descendus de ces Nations plus 

hautes, s’ils n’estoient pas bien satisfaits 
d'ostre deliurez de ces grands dangers, 
où la malice des Barbares les auoil 
iettez ; [ils respondirent que les Pores] 
prodiguans si libéralement leurs vies 
pour la gloire de nostre Seigneur, qu’ils 
estoient encore tout prests de leur aller 
tenir compagnie et de mourir aucc 
eux. Leur parole ne fut pas vn simple 
son formé de leurs lèvres; ils remon¬ 
tèrent la mesme année, et s’expo¬ 
sèrent de nouueau dans les périls qu'ils 
auoient euitez : ces sentiments et ces 
actions ne sont pas du creu de la 
nature. 

le veux dire en second lieu, que les 
Saunages ont tous les subiets que le rai¬ 
sonnement purement humain leur peut 
suggérer d’auoir de l’esloignement de la 
foy, ou plus tost de la rebuter; c’est en 
ce point que Dieu fait voir que la con- 
uersion de ces peuples est son ouurage. 
Depuis que nous auons publié la loy 
de lesus-Christ dans ces contrées, les 
fléaux se sont iettez comme à la foule. 
Les maladies contagieuses, la guerre, 
la famine sont les tyrans qui ont voulu 
rauir la foy aux fideles, et qui l’ont fait 
haïr des infidèles. Combien de fois nous 
a-ou reproché, que par tout où nous 
mettions le pied, la mort y entroit auec 
nous ? combien de fois nous a-on dit 
qu’on n’auoit jamais veu de calamitez 
semblables à celles qui ont paru depuis 
que nous parlons de lesus-Christ? Vous 
nous dites, s’escrient quelques-vns, que 
Dieu est plein de bonté, et lors que nous 
nous rendons à luy, il nous massacre. 
Les Iroquois, nos ennemis mortels, ne 
croyent point en Dieu, ils n’ayment point 
les prières, ils sont plus meschans que les 
Démons, et cependant ils prospèrent ; 
et depuis que nous quittons les façons 
de faire de nos ancestres, ils nous tuent, 
ils nous massacrent, ils nous bruslent, 
ils nous exlerminentde fond en comble. 
Quel profit nous peut-il reuenirde prester 
l’oreille à l’Euangile, puis que la mort 
et la foy marchent quasi tonsiours de 
compagnie ? 11 se trouuc des Chrestiens 
qui respondent genereusement à ces 
plaintes : Quand la foy nous feroit perdre 
la vie, est-ce vn grand malheur de 


quitter la terre pour eslre bien-heureux 
au Ciel ? si la mort et la guerre esgor- 
gent les Chrestiens, elle n’espargne non 
plus les infidèles. Ou y, mais, repartent 
les autres, les Iroquois ne meurent 
point, et cependant ils ont la prière en 
horreur. Auant que les nouueautcz pa¬ 
russent en ces contrées, nous viuions 
aussi long-temps que les Iroquois ; mais 
depuis que quelques-vns ont receu la 
priere, on ne void plus de lestes blan¬ 
ches, nous mourons à demv aage. 

Dieu se comporte en vostre endroit, 
leur dit quelqu’vn, comme vn pere en- 
uers son enfant : si son enfant ne veut 
point auoir d’esprit, il le chastie pour 
luy en donner ; l’ayant corrigé, il iette 
les verges au feu : vn pere ne se met 
pas tant en peine de ses valets que de 
ses enfans. Dieu vous regarde comme 
ses enfans, il vous veut donner de l’e¬ 
sprit: il se sert des Iroquois comme d’vn 
foüet pour vous corriger, pour vous 
donner de la foy, pour vous faire auoir 
recours à luy. Quand vous serez sages, 
il ietlera les verges au feu, il chastiera 
les Iroquois s’ils ne s’amendent. Ilelas! 
disent quelques-vns, que n’a-il com¬ 
mencé par les Iroquois? que ne taschoit- 
il de leur donner premièrement de 
l’esprit? nous en auons desia tant, et 
eux n’en ont point du tout. 11 est le 
Maistre, leur dit-on, il fait tout ce qu’il 
veut ; il vous préféré aux Iroquois, il 
vous aime bien dauantage, puis qu’il 
donne vne vie toute pleine de plaisirs à 
ceux d’entre-vous qui meurent apres le 
Baptesme, et qu’il précipité tous les 
Iroquois dans les feux, pas vn d’eux 
ne croyans en Dieu. Après tonton ne 
void quasi aucun Payen, pour opiniastre 
qu’il ayt esté pendant sa vie, qui ne de¬ 
mande le Baptesme à la mort, et non¬ 
obstant toutes ces calamitez, ces panures 
gens ne laissent pas d’embrasser lesus- 
Christ. Ces mêmes fléaux et ces mêmes 
reproches se rencontroient iadis en la 
primitiue Eglise. Les humiliations sont 
les fourriers qui marquent les logis du 
grand Dieu, et la tribulation nous attire 
plus fortement et auec bien plus d’as- 
seurance que la consolation : il faut 
l abattre l’orgueil et la superbe de ces 

peuples, pour donner entrée à la foy. 
Mais reuenons à nos lettres. 

« Nous voyons bien que si on n’arreste 
les Iroquois, nous ne pouuons pas long¬ 
temps subsister ; nous ferons néant- 
moins, ie ne dis pas le possible seule¬ 
ment, mais l’imaginable, pour ne point 
quitter prise, nous disposants néant- 
moins à receuoir les ordres qu’il plaira 
à sa diuine Maiesté de nous prescrire. » 

Si les Iroquois ne retardoient point le 
progrez de l’Euangile, s’ils ne tenoient 
point les aueniies d’vne infinité de 
peuples qui sont dans les nations plus 
hautes, et qui n’ont jamais ouy parler 
de Iesvs - Christ, s’ils ne rnenaçoienl 
point la Colonie d’vue honteuse ruine, 
et l’Ancienne France d’vne espece d’in¬ 
famie, de n’auoir peu donner de secours 
à sa cadette contre vue poignée de Bar¬ 
bares, en vn mot s’ils ne tuoient que 
les corps sans endommager le salut des 
âmes, nos malheurs nous sembleraient 
lolerables ; mais qui cognoist la valeur 
du sang de Iesvs-Christ cognoist le prix 
et la valeur d’vue âme. Achetions ce 
discours, voicy quatre paroles d’vn en¬ 
fant escrites à son pere, qui n’ont guère 
de douceur pour les sens, mais beau¬ 
coup pour l’esprit : c’est vn Religieux 
de nostre compagnie, qui parle à ses plus 
proches, et qui leur demande, «S’ils 
ne luy portent point de compassion d’a- 
uoir esté priué du bon-heur qu’a receu le 
Pere Isaac logues, tombant entre les 
mains des Iroquois. Ce Pere, dit-il, n’a 
fuit ce voyage qu’vue seule fois, et il a 
fait rencontre de ce bon-heur. le suis 
descendu six fois à Kebec, et six fois 
remonté par les mesmes chemins, sans 
faire ce bon rencontre, le ne sçay ce 
que nostre bon Dieu me garde ; mais 
ie m’estimerais bien-heureux d’auoir 
trouué vn rencontre pareil, apres auoir 
passé toute ma vie à son sainel seruice. 
La rage de nos ennemis augmente 
nostre mérité, et leurs feux nostre 
gloire ; lors que nous entrerons dans les 
Cieux par cette porte, nous aurons plus 
de force pour les attirer ; ie les y sou- 
haitte de bon cœur, ne les appellent nos 
ennemis, qu’en tant qu’ils empeschent 
la propagation de la foy. » 


Yoicy pour conclusion le sentiment 
d’vn Saunage Chrestien, auquel comme 
on reprochoit qu’il esloit panure, pource 
qu’il croyoit en Dieu : « Quand bien cela 
serait, respondit-il, ie m’en resiouy- 
rois, pource que mes richesses sont au 
Ciel ; mais toy qui me fais ce reproche 
et qui n’as point la foy, tu seras nonob¬ 
stant tous tes biens, pauure et misérable, 
et bruslé dans les flammes toute vne 
éternité. 11 faudrait, dit celuy qui a cou¬ 
ché ce bon sentiment dans ses lettres, 
venir passer icy quelques années pour 
faire cas et estime de la foy, dont nous 
ne cognoissons pas la valeur pour l’auoir 
reeeuë comme par héritage.» 


CÜAPITRE XIV. 

De la deliurance du Pere Isaac logues 
et de son arriuée en France. 

Cette nouuelle sera d’autant plus 
agréable qu’elle estoit moins attendue. 
Un ne parloit plus de ce pauure Pere, 
qu’à la façon qu’on parle des morts. Quel- 
ques-vns le croyoient bruslé et deuoré 
des Iroquois, d’autres le regardoient 
comme vne victime qui n’atlendoit plus 
que le Cousteau et la dent des Sacrifi¬ 
cateurs de Moloc. En etfect le Dieu des 
abandonnés l’a sauné par vne Proui- 
denec toute particulière, au moment 
qu’il estoit destiné au feu et à ces autres 
cruautés qui passent la malice des hom¬ 
mes ; il est viuant, et si ses mains sont 
raccourcies, son cœur est aggrandy, les 
souffrances de son corps n’ont point 
diminué la force de son esprit. Nous 
l’attendons de iour à autre. Si l’Impri¬ 
meur n’estoit pas si pressé, nous ap¬ 
prendrions de sa bouche les douces 
voyes que Dieu a tenues pour le deliurer; 
la lettre qu’il rescrit de sa captiuité au 
Pere Charles Lalemant, nous en parle 
assez amplement ; mais elle ne satisfait 
pas à toutes les demandes que nous luy 
pourrions faire. Suiuons-la neanlmoins, 
car elle mérité bien sa place dans ce 
Chapitre. 

« le parly le propre iour de la Feste de 
noslre bien heureux Pere saincl Ignace, 
de la Bourgade où i’estois captif, pour 
suiure et accompagner quelques Iro- 
quois qui s’en alloient premièrement en 
traitte, puis en pescherie. Àyans fait 
leur polit trafic, ils s’arresterent sept ou 
huict lieues au dessous d’vne habitation 
des Hollandoîs, placée sur vue riuiere 
où nous faisions noslre pesche. Comme 
nous dressions des embusehes aux pois¬ 
sons, arriue vn bruit qu’vne escouade 
d’Iroquois retournée de la chasse des 
Huions, en auoit tué cinq ou six sur la 
place, et amené quatre prisonniers, dont 
les deux esloient desia bruslez dans 
nostre Bourgade, auec des cruautez ex¬ 
traordinaires ; a cette nouuelle, mon 
cœur fut transpercé d’vne douleur tres- 
amere et tres-sensible, de ce que ie 
n’auois point veu, ny consolé, ny ba¬ 
ptisé ces pauures victimes : si bien qu’ap- 
prehendant qu’il n’arriuast quelque 
autre chose de semblable en mon ab¬ 
sence, ie dy à vue bonne vieille femme, 
qui pour son aage et pour le soin qu’elle 
auoit de moy, et pour la compassion 
qu’elle me portoit, m’appelloit sou nep- 
ueu, et moy ie l’appellois ma tante, ie 
luv dy donc : Ma tante, ie voudrois bien 
retourner en nostre Cabane, ie m’en- 
nuye beaucoup icy. Ce n’esloit pas que 
i'attendisse plus de douceur et moins 
de peine en nostre Bourgade, où ie 
soulfrois vn martyre continuel, estant 
contraint de voir de mes yeux les hor¬ 
ribles cruautez qui s’y exercent ; mais 
mon cœur ne pouuoit souffrir la mort 
d’aucun homme, sans que ie luv procu¬ 
rasse le sainct Baptesme. Cette bonne 
femme me dit : Va t’en donc, mon nepueu, 
puisque tu t’ennuies icy ; prendsdequoy 
manger en chemin. le m’embarquay 
dans le premier canot qui remonloil à 
la Bourgade, tousiours conduit et tous- 
iours accompagné des Iroquois ; arriués 
que nous fusmes en l’habitation des 
Hollandois, par où il nous falloit passer, 
i’apprends que toute nostre Bourgade 
est animée contre les François, et qu’on 
n’attendoit plus que mon retour pour 
nous brusler ; voicy le subiect de cette 
nouuelle. Entre plusieurs bandes d’Iro¬ 


quois qui estoient allez en guerre contre 
les François, contre les Algonquins et 
contre les llurons, il s’eu trouua vue 
qui prit la résolution d’aller à l’entour 
de Richelieu pour espicr les François et 
les Saunages leurs alliés ; vn certain 
llurou de celle bande, pris par les Hiro- 
quois et habitué parmy eux, me vint 
demander des lettres pour les porter 
aux François, espérant peut-eslre en 
surprendre quelqu’vn par cette amorce; 
mais comme ie ne doulois pas que nos 
François ne fussent sur leurs gardes, et 
que ie voyois d’ailleurs qu’il esloit im¬ 
portant que ie leur donnasse quelques 
auis des desseins et des armes et des 
desloyautez de nos ennemis, ie trouuay 
moyen d’auoir vn bout de papier pour 
leur escrire, les Hollandois me faisants 
cette charité. le cognoissois fort bien 
les dangers où ie m’exposois, ie n’igno- 
rois pas que s’il arriuoit quelque dis¬ 
grâce à ces guerriers, qu’on m’en feroit 
responsable et qu’on en aecuseroit mes 
lettres ; ie preuoyois ma mort, mais elle 
me seinbloit douce et agréable, em¬ 
ployée pour le bien public et pour la 
consolation de nos François et des pau¬ 
ures Sauuages qui escoutent la parole 
de Nostre Seigneur. Mon cœur ne fut 
saisi d’aucune crainte à la veuë de tout 
ce qui en pourroit arriuer, puis qu’il y 
alloit de la gloire de Dieu : ie donnay 
donc ma lettre à ce ieune guerrier, qui 
ne retourna point. L’histoire que ses 
camarades ont rapportée, dit qu’il la 
porta au fort de Richelieu, et qu’aussi- 
tost que les François l’eurent veuë, qu’ils 
tireront le Canon sur eux, ce qui les 
espouuanta tellement que la plus part 
s’enfuyrent tout nuds, qu’ils abandon¬ 
nèrent l’vn de leurs canots, dans lequel 
il y auoit trois arquebuses, de la poudre 
et du plomb, et quelque autre bagage. 
Ces nouuelles apportées dans la Bour¬ 
gade, on crie tout haut que mes lettres 
ont esté causes qu’on les a traittez de la 
sorte ; le bruit s’en répand par tout, il 
vient iusques à mes oreilles : on me re¬ 
proche que i’ay fait ce mauuais coup ; 
on ne parle que de me brusler, et si ie 
me fusse trouué dans la Bourgage au 
retour de ces gens de guerre, le feu, 

la rage et la cruauté m’auroit osté la vie. 
Pour redoublement de malheur, vue 
autre trouppe reuenant d’auprès de 
Mont-real, où ils auoient dressé des 
embusches aux François, disoit qu’on 
auoil tué l’vn de leurs hommes, et qu’on 
en auoit blessé deux autres : chacun 
me faisoit coulpable de ses mauuaises 
rencontres ; ils estoient comme forcenez 
de rage, m’attendans auec impatience. 
Pescoutois tous ces bruits, m’offrant 
sans reserue à nostre Seigneur, et me 
remettant en tout et par tout à sa tres- 
saincte volonté. Le Capitaine de l’ha¬ 
bitation des Holiandois où nous estions, 
n’ignorant pas le mauuais dessein de 
ces Barbares, et sçaehant d’ailleurs que 
Monsieur le Cheualier de Montmagny 
auoit empesché les Saunages de la Nou- 
uclle France de venir tuer des Ilollan- 
dois, m’ouurit les moyens de me sauner : 
Voilà, me dit-il, vn vaisseau à l’ancre, 
qui partira dans peu de iours, iettez 
vous dedans secrètement ; il s’en va pre¬ 
mièrement à la Virginie, et de là il vous 
portera à Bordeaux, ou à la Rochelle, 
où il doit aborder. L’ayant remercié 
auec beaucoup de respect de sa cour¬ 
toisie, ie luy dis que les Iroquois, se 
doutans bien qu’on auroit fauorisé ma 
retraicte, pourroient causer quelques 
dommages à ses gens. Non, non, ré¬ 
pond-il, ne craignez rien, l’occasion est 
belle, embarquez-vous, iamais vous ne 
trouuerez de voye plus asseurée pour 
vous sauuer. Mon cœur demeura per¬ 
plexe à ces paroles, doutant s’il n’estoit 
point à propos pour la plus grande gloire 
de nostre Seigneur, que ie m’expose au 
danger du feu et à la furie de ces Bar¬ 
bares pour aider au salut de quelque 
âme. le luy dis donc: Monsieur, l’affaire 
me semble de telle importance, que ie 
ne vous puis respondre sur le champ : 
donnez-moy, s’il vous plaist, la nuict 
pour y penser, ie la recommanderay à 
nostre Seigneur, i’examineray les rai¬ 
sons de part et d’autre, et demain matin 
ie vous diray ma dernicre résolution. 
M’ayant accordé ma demande auec éton¬ 
nement, ie passay la nuict en prières, 
suppliant beaucoup nostre Seigneur, 
qu’il ne me laissast point prendre de 


conclusion de moy-mesme, qu’il me 
donnast lumière pour cognoislre sa tres- 
saincte volonté, qu’en tout et par tout 
ie la voulois suiure, iusques à estre 
bruslé à petit feu. Les raisons qui me 
pouuoient retenir dans le pays estoient 
la considération des François et des 
Sauuages : ie sentois de l’amour pour 
eux, et vn grand désir de les assister, 
si bien que i’auois résolu de passer le 
reste de mes iours dans cette captiuité 
pour leur salut. Mais ie voyois la face 
des affaires toute changée. 

Premièrement, pour ce qui regardoit 
nos trois François amenez captifs dans 
le pays aussi bien que moy, l’vn d’eux 
appellé René Goupil, auoit desia esté 
massacré à mes pieds : ce ieune homme 
auoit la pureté d’vn Ange. Henry, qu’on 
auoit pris à Mont-real, s’en estoitenfuy 
dans les bois. Comme il regardoit les 
cruautez qu’on exerçoit sur deux pau- 
ures flurons rostis à petit feu, quelques 
Iroquois luy dirent qu’on luy leroit le 
mesme traictement, et à moy aussi 
quand ie serois de retour : ces menaces 
le firent résoudre de se ietter plus tost 
dans le danger de mourir de faim dans 
les bois ou d’estre deuoré par quelque 
bestc sauuage, que d’endurer les tour- 
mens que ces demy-Demons faisoient 
souffrir ; il y auoit desia sept iours qu’il 
ne paroissoit plus. Quant à Guillaume 
Cousturc, ie ne voyois quasi plus de 
moyen de l’aider : car on l’auoit mis en 
vue bourgade esloignée de celle où 
i’estois, et les Sauuages l’occupoient 
tellement deçà delà, que ie ne le pou- 
uois plus rencontrer. Adioustez que 
luy-mesme m’auoit tenu ce discours: 
Mon Pere, taschez de vous sauuer; si 
tost que ie ne vous verray plus, ie trou- 
ueray les moyens d’euader. Vous sça- 
uez bien que ie ne demeure dans cette 
captiuité que pour l’amour de vous : 
faites donc vos efforts de vous sauuer, 
car ie ne puis penser à ma liberté et à 
ma vie, que ie ne vous voye en asseu- 
rance. De plus, ce bon ieune homme 
auoit esté donné à vn vieillard qui m’as- 
seura qu’il le laisseroit aller en paix, si 
ie pouuois obtenir ma deliurance. Si 

bien que ie ne voyois plus de raison qui 
m’obligeast de rester pour les François. 

Pour les Saunages i’estois dans l’im¬ 
possibilité et hors d’esperance de les 
pouuoir instruire : car tout le pays estoit 
tellement animé contre moy, que ie ne 
trouuois plus aucune ouuerture pour 
leur parler ou pour les gagner, et les 
Algonquins et les Ilurons estoient con¬ 
traints de s’esloigner, comme d’vne 
victime destinée au feu, de peur de par¬ 
ticiper à la haine et à la rage que me 
portoient les Iroquois. le voyois d’ail¬ 
leurs que i’auois quelque cognoissance 
de leur langue, que ie cognoissois leur 
pays et leur force, que ie pouuois peut- 
estre mieux procurer leur salut par 
d’autres voyes qu’en restant parmv eux. 
Il me venoit en l’esprit que toutes ces 
cognoissances mourroient auec moy, 
si ie ne me sauuois. Ces misérables 
auoient si peu d’enuie de nous deliurer, 
qu’ils commirent vne perfidie contre le 
droict et la coustume de toutes ces na¬ 
tions. Yn Sauuage du pays des Soko- 
kiois, alliez des Iroquois, ayant esté pris 
par les haulls Algonquins, et mené pri¬ 
sonnier aux Trois Riuieres ou à Kebec, 
fut deliuré et mis en liberté, par l’en¬ 
tremise de Monsieur le Gouucrneur de 
la Nouuelle France, à la sollicitation de 
nos Peres. Ce bon Sauuage voyant que 
les François luy auoient sauué la vie, 
enuoya au mois d’Auril, deux beaux 
presens, afin qu’on deliurast pour le 
moins l’vn des François. Les Iroquois 
retinrent les presens, sans en mettre 
pas vn en liberté, déloyauté qui est 
peut - estre sans exemple parmy ces 
peuples : car ils gardent inuiolablement 
cette loy, que quiconque touche ou ac¬ 
cepte le présent qu’on luy fait, doit 
executer ce qu’on luy demande par ce 
présent ; c’est pourquoy quand ils ne 
veulent pas accorder ce qu’on desire, 
ils renuoyent les presens ou en font 
d’autres en la place. Mais pour reuenir 
à mon propos, ayant balancé deuant 
Dieu, auec tout le dégagement qui m’e- 
stoit possible, les raisons qui me por¬ 
toient à rester parmy ces Barbares ou à 
les quitter, i’ay creu que nostre Seigneur 
auroit plus agréable, que ie prisse l’oc- 

casion de me sauuer. Le iour estant 
venu, i’allay saliier Monsieur le Gou- 
uerneur Hollandois, et luy declaray les 
pensées que i’auois prises deuant Dieu : 
il mande les principaux du nauire, leur 
signifie ses intentions et les exhorte à 
me receuoir et à me tenir caché, en vn 
'mot à me repasser en Europe. Ils ré¬ 
pondent, que si ie peux vne fois mettre 
le pied dans leur vaisseau, que ie suis 
en asseurance, que ie n’en sortiray point 
que ie ne sois à Bourdeaux, ou à la Ro¬ 
chelle. Sus donc, me dit le Gouucrneur, 
retournez-vous-en auec les Saunages, et 
sur le soir ou dans la nuict, dérobez 
vous doucement et tirez vers la riuiere, 
vous y trouuerez vn petit bateau que ie 
feray tenir tout prest, pour vous porter 
secrettement au Nauire. Apres mes 
tres-humbles actions de grâces à tous 
ces Messieurs, ie m’esloignay des IIol- 
landois pour mieux cacher mon dessein ; 
sur le soir ie me retiray auec dix ou 
douze Iroquois dans vne grange, où nous 
passasmes la nuict. Auparauant que de 
me coucher, ie sorty de ce lieu pour 
voir par quel endroit ie pourrois plus 
facilement eschapper. Les chiens des 
Hollandois, eslans pour lors destachez, 
accourent à moy ; l’vn d’eux grand et 
puissant se iette sur ma iarnbe, que 
i’auois nuë, et me l’offensa notablement : 
ie rentre au plus tost dans la grange, 
les Iroquois la ferment fortement, et 
pour me mieux garder, se viennent cou¬ 
cher auprès de moy, notamment vn 
certain qui auoit quelque charge de me 
veiller. Me voyant obsédé de ces mau- 
uais corps, et la grange bien fermée et 
entourée de chiens, qui m’accuscroient 
si ie pretendois sortir, ie creu quasi que 
ie ne pourrois euader ; ie me plaignois 
doucement à mon Dieu, de ce que m’ay¬ 
ant donné la pensée de me sauuer, 
Concluserat vias meas lapidibm qua- 
dris , et in loco spalioso pedes meos , Il 
en bouchoil les voyes et les chemins, 
le passay encore cette autre nuict sans 
dormir ; le iour approchant, i’enlendy les 
coqs chanter. Bien-tost apres vn valet 
du laboureur Hollandois qui nous auoit 
hébergés dans sa grange, y estant entré 
par ie ne sçay quelle porte, ie Taborday 

doucement et luy fis signe, car ie n’en- 
tendois pas son Flamand, qu’il-empê¬ 
chas! les chiens de iapper : il sort incon¬ 
tinent, et moy apres, ayant pris au 
préalable tout mon meuble qui consistoit 
en vn petit office de la Vierge, en vn 
petit Gerson, et vne Croix de bois que 
ie m’estois faite pour conseruer la mé¬ 
moire des souffrances de mon Sauueur. 
Estant hors de la grange, sans auoir fait 
aucun bruit, ny esueillé mes gardes, ie 
passe par dessus vne barrière qui fer- 
moit l’enclos de la maison, ie cours 
droit à la riuiere où estoit le Nauire : 
c’est tout le seruice que me pût rendre 
ma iambe bien blessée, car il y auoit 
bien vn bon quart de lieue de chemin à 
faire. le trouuay le batleau comme on 
m’auoit dict ; mais la mer s’estant re¬ 
tirée, il estoit à sec. le le pousse poul¬ 
ie mettre à l’eau ; n’en pouuant venir 
a bout pour sa pesanteur, ie crie au 
Nauire, qu’on amene l’esquif pour me 
passer, point de nouuelle : ie ne sçay 
si on m’entendoit, quoy que c’en soit, 
personne ne parut. Le iour cependant 
commençoit à descouurir aux iroquois 
le larcin que ie faisois de moy-mesme, 
ie craignois qu’ils ne me surprissent 
dans ce délit innocent: lassé décrier, ie 
retourne au batteau, ie prie Dieu d’aug¬ 
menter mes forces ; ie fay si bien, le 
tournant bout pour bout, et le pousse si 
fortement que ie le mets à l’eau; l’ayant 
faicl fiotter, ie me iette dedans et m’en 
vay tout seul au Nauire, où i’aborday 
sans estre descouuert d’aucun Iroquois : 
on me loge aussi-tosl à fond de cale, et 
pour me cacher, on met vn grand coffre 
sur l’escoutille. le fus deux iours et 
deux nuicts dans le ventre de ce vais¬ 
seau, auec telle incommodité que ie 
pensay estouffer et mourir de puanteur, 
le mesouuinspourlorsdu panure Ionas, 
et ie priay nostre Seigneur, Ne fugerem 
à facie Domini, que ie ne me cachasse 
point deuant sa face, et que ie ne m’é¬ 
loignasse point de ses volontez, ains 
au contraire, infatuaret omnia consilia 
quœ non estent ad suam gloriam : le le 
priois de renuerser tous les conseils qui 
ne tendroient point à sa gloire, et de 
ra’arrester dans le pays de ces infidèles, 


s’il n’approuuoit point ma retraicle et 
ma fuite. La seconde nuictde ma prison 
volontaire, le Ministre des Hollandois 
me vint d;re que les Iroquois auoient 
bien fait du bruict, et que les Ilollan- 
dois habitans du pays auoient peur qu’ils 
ne missent le feu dans leurs maisons, 
ou qu’ils ne tüassent leurs bestiaux. Ils 
ont raison de les craindre, puisqu’ils les 
ont armez de bonnes arquebuses. A 
cela ie responds : Si propler me orla est 
tempeslas, projicile me in mare : Si la 
tempeste s’est csleuée à mon occasion, 
ie suis prest de l’appaiser, en perdant la 
vie : ie n’auois jamais eu de volonté de 
me sauuer au preiudice du moindre 
homme de leur habitation. Enfin il me 
fallut sortir de ma cauerne : tous les 
Naulonniers s’en formalisoient, disans 
qu’on m’auoil donné parole d’asseu- 
rance au cas que ie pusse mettre le 
pied dans le Nauire, et qu’on m’en re- 
liroit au moment qu’il m’y faudrait 
amener si ie .n’y estois pas ; que ie 
m’estois mis en danger de la vie en me 
saunant sur leur parole, qu’il la falloit 
tenir quoy qu’il en coustast. le priay 
qu’on me laissast sortir, puis que le Ca¬ 
pitaine qui m’auoit ouuert le chemin de 
ma fnitte me demandoit ; ie le fus trou- 
uer en sa maison, où il me tint caché. 
Ces allées et ces venues s’estant faites 
la nuict, ie n’estois point encore descou¬ 
uert : i’aurois bien pù alléguer quel¬ 
ques raisons en tous ces rencontres; 
mais ce n’estoit pas à moy à parler en 
ma propre cause, si bien à suiure les 
ordres d’autruy, que ie subissois de bon 
cœur. Enfin le Capitaine me dit qu’il 
falloit doucement ceder à la tempeste et 
attendre que les esprits des Sauuages 
fussent addoucis, et que tout le monde 
estoit de cet aduis. Me voila donc pri¬ 
sonnier volontaire en sa maison, d’oùie 
vous rescry la présente. Que si vous me 
demandez mes pensées dans tous ces 
rencontres, ie vous diray. 

Premièrement que ce Nauire qui m’a¬ 
uoit voulu sauuer la vie, est party sans 
moy. 

Secondement si Nostre Seigneur ne 
me protégé d’vne façon quasi miracu¬ 
leuse, les Sauuages qui vont et viennent 

icy à tous moments me descouuriront, 
et si jamais ils se persuadent que ie ne 
sois point parly, il faudra de nécessité 
me remettre entre leurs mains : or s’ils 
auoient vne telle rage contre moy auant 
mafuilte, quel traitement me feront-ils, 
me voyant retombé dans leur pouuoir ? 
ie ne mourray point d’vne mort com¬ 
mune : le feu, la rage et les cruaulez 
qu’ils inuentent m’arracheront la vie ; 
Dieu soit beny pour jamais. Nous som¬ 
mes incessamment dans le sein de sa 
diuine et tousiours adorable prouidencé. 
Veslri capilli capitis numerati sunt, 
nolile limere, mullis passeribus melio- 
res estis vos : quorum vnus non cadet 
super terrain sine pâtre veslro. Celuy 
qui a soin des petits oiseaux de l’air, ne 
nous met pas en oubly. Il y a desia 
douze iours que ie suis caché, il est bien 
difficile qu’vu mauuais iour ne vienne 
iusques à moy. 

En troisiesme lieu vous voyez les 
grands besoins que nous auons de vos 
prières, et des saincts Sacrifices de tous 
nos Peres, procurez nous cette aumosne 
par tout, Vt reddat me Dominas ido- 
neum ad sc amandum, fortem ad pa- 
tiendum, conslantcm ad perseuerandum 
in suo amore et seruido : afin que Dieu 
me rende propre et bien disposé pour 
l’aimer, qu’il me rende fort et coura¬ 
geux pour souffrir et pour endurer, et 
qu’il me donne vne genereuse constance 
pour perseuerer en son amour et en 
son seruice. C’est ce que ie souhaitte- 
rois vniquement, auec vu petit Nouueau 
Testament d’Europe. Priez po îr ces 
panures nations qui s’enlrebruslent et 
qui s’enlremangent, à ce qu’elles vien¬ 
nent enfin à la cognoissance de leur 
Créateur, pour iuy rendre le tribut de 
leur amour. Memor sum vestri in vin- 
culis meis : ie ne vous oublie pas, ma 
captiuité ne peut enehaisner ma mé¬ 
moire. 

le suis de cœur et d’affection, etc. 

Do Renselaerivîch, 
ce 30. d’Aoust 1643. 


Dans vne autre lettre escrile au même 
Pere Charles Lalemant, du 6. lanuier 
de cette présenté année, il parle en ces 
termes : 

Nunc seio verê quia misit Dominus 
Angelum suum, et cripuit me de manu 
Herodis, et de omni expeclatione plcbis 
ludœorum. Enfin ie suis deliuré. Nostre 
Seigneur a enuoyé l’vn de ses Anges 
pour me tirer de la captiuité. Les Iro- 
quois s’eslans rendus à l’habitation des 
Hollandois, vers la my-Septembre, apres 
auoir fait beaucoup de bruict, ont enfin 
receu des prescris, que le Capitaine qui 
me tenoit caché leur a laits, iusques à la 
concurrence d’enûiron trois cent liures, 
que ie m'efforcera y de recognoistre : 
toutes choses estant pacifiées, ie fus cn- 
uoyc à Manhatte, où demeure le Gou- 
uerneur de tout le pays. Il me receut 
fort humainement ; il me donna vn 
habit, et puis me fil monter dans vne 
barque, qui a trauersé l’Océan au milieu 
de l’Hyuer. Ayant relasché en Angle¬ 
terre, ie me mis dans vne autre barque 
de Charbonnier, qui m’a porté en basse 
Bretagne, auec vn bonnet de nuict en 
teste* et dans l’indigence de toutes 
choses, en la mesme façon que vous ar- 
riuastes à S. Sebastien, mais non pas 
dégouttant d’vn second naufrage. 

Yoicy encore vne autre lettre, que le 
Pere a rescrite à vne personne qui Iuy 
portoit plus d’enuie que de compassion, 
etqniauroit bien souhaité d’estre son 
compagnon de fortune. 

En fin mes pechez m’ont rendu in¬ 
digne de mourir parrny les Iroquois : ie 
vis encore, et Dieu veuille que ce soit 
pour m’amender ; pour le moins ie re- 
cognoy comme vne grande faneur de ce 
qu’il a voulu que i’aye enduré quelque 
chose : ie dis soutient auec ressenti¬ 
ment, Bonum mihi quia humiliasd me, 
vt discam iusti/icadones tuas. le parly 
le cinquiesme de Nouembre de l’habi¬ 
tation des Hollandois, dans vne barque 
de cinquante tonneaux, qui me rendit à 
Falmulh en Angleterre, la veille de Noël, 
et i’arriuay en Basse Bretagne, entre 
Brest et S. Paul de Leon, le propre iour 

de Noël, assez tost pour auoir le bien 
d’entendre la Messe et faire mes deuo- 
tions. Vn honneste Marchand, m’ayant 
rencontré, m’a amené et défrayé iusques 
à Rennes, où ie suis arriué ce iourd’huy 
veille des Rois. Quel bon-heur apres 
auoir demeuré si long-temps parmy des 
Saunages, apres auoir conuersé.des Cal- 
uinistes, des Luthériens, des Anaba¬ 
ptistes et des Puritains, de se voir parmy 
des seruiteurs de Dieu, dans l’Eglise 
Catholique ! de së voir en la compagnie 
de lesus ! c’est vue petite idée des con- 
tentemens que nous receurons quelque 
iour dans le Paradis, s’il plaist à Dieu, 
lors que dispersiones- Israelis congre- 
gabit. Quand est-ce que Dieu retirera 
sa main de dessus nos pauures François 
et nos pauures Saunages? Vœ mihi , v t 
quid natus sum videre contrilionem po- 
pulimei ! Mes pechez et les infidelitez 
de ma vie passée ont beaucoup appe- 
santy la main de la diuine Maiesté, jus¬ 
tement irritée contre nous. le supplie. 
Y. R. de m’obtenir de nostre Seigneur 
vne parfaite conuersion, et que ce petit 
chastiment qu’il m’a donné, me serue 
selon son dessein, à me rendre meil¬ 
leur. Le Pere Raimbault r le Pere Dol- 
bcau et le Pere Dauost, sont donc morts? 
ils estoient meurs pour le Paradis, et la 
Nouuelle France a perdu en vne année, 
trois personnes qui y auoient beaucoup 
trauaillé. le ne sçay si on a receu cette 
année vne coppie de la Relation des 
Hurons. Le premier exemplaire fut pris 
auec les Hurons, qui descendoient aux 
François, au mois de luin, et me fut 
rendu au pays des Iroquois auec vn gros 
paquet de lettres que nos Peres des Du¬ 
rons enuoyoient en Fi ance ; si i’eusse 
creu que Dieu m’eust voulu deliurer, ie 
l’aurois porté auec moy quand i’allay 
visiter les Hollandois ; tout est demeuré 
en la Cabane où i’eslois. Vne autre 
fois ie seray plus long, en voilà assez 
pour le premier iour de mon arriuée. 

A Rennes, ce 5. de Ianuier 1644. 


le croyois que la fin de cette lettre 
seroit la conclusion de ce Chapitre ; 
mais en voicy encore vne autre qui 
donnera quelque iour aux precedentes, 
le les couche suiuant l’ordre du temps 
qu’elles nous sont enuoyées, sans auoir 
esgard s’iPn’y aura point quelques re¬ 
dites, l’Imprimeur ne permettant pas 
d’en tirer vne suitte de discours. 

« Comme ie priois le Pere Isaac Iogues 
de nous raconter les particularitez de sa 
prise et de sa captiuité, il m’a respondu 
qu’il en auoit escril assez amplement ; 
mais pource que ie m’apperçois tous les 
iours qu’il est si reserué à parler de soy 
qu’il peut auoir omy plusieurs belles 
particularitez, voicy ce que i’en ay tiré 
de sa bouche à diuerses fois. Apres le 
combat des Durons, qui fut bien-tost 
suiuy de leur deffaite, ce bon Pere se 
trouua en lieu où il n'estoit pas hors 
d’esperance de se sauuer de leurs mains, 
mais il en perdit bien-tost la volonté : 
car s’estant pris garde que les prin¬ 
cipaux Chrestiens de l’Escoüade qui 
l’accompagnoit, estoient pris auec vn 
François, il appella luy-mesme et fit 
venir à soy les Iroquois, ausquels il se 
donna genereusement, afin de pouuoir 
assister ces pauures captifs. Aussi-tost 
qu’il fut rendu, ils le despoüillerent, ne 
luy laissant que sa chemise ; ils luy ar¬ 
rachèrent les ongles des doigts, excepté 
deux. 11 fallut faire en suitte vn voyage 
d’enuiron dix iours auec’ de grandes 
fatigues et de notables incommoditez 
de la faim, ces Barbares manquans de 
viures. Approchant du pays enuiron 
d’ vue iournée, il fut cruellement baston- 
né et tous ses concaptifs par vne bande 
de deux cens Saunages. On leur fit le 
mesme traitement à l’entrée de trois 
Bourgades : si bien que pendant trois 
iours qu’on les mena en triomphe, de 
Bourgade en Bourgade, ils receurent 
vn nombre sans nombre de bastonnades. 
Comme ces Barbares estoient fort ani¬ 
mez contre les François, et qu’ils te- 
noient le Pere pour vn de leurs prin¬ 
cipaux Capitaines, la furie des coups 
tomboit plus particulièrement dessus 
luy. On les faisoit monter pendant le 

io«r sur des eschaffaux pour estre ex¬ 
posez à la risée et à l’insolence de ces 
Barbares. La nuict on les retiroit dans 
les Cabanes, où les enfans les tourmen- 
loient auec des cendres bruslantes et 
auec des charbons ardens. Le qua- 
triesme iour de leur arriuée, on couppa 
le poulce gauche au Pere iusque à la 
racine, on luy escrasa et brusla le 
bout des doigts dont on auoit arraché 
les ongles, l’index gauche paroisl auoir 
esté à demy bruslé, auec vn fer chaud, 
il en est demeuré vn petit estropié, 
ayant le mouuement libre des autres 
qui luy sont restez. Le sixiesme iour 
ils l’attachèrent à deux pieux, comme 
s’ils l’eussent voulu brusler ; les cordes 
estoient si serrées qu’il s’en alloit dans 
peu de temps tomber en deffaillance, 
lors qu’vn ieune Iroquois touché de com¬ 
passion et de pitié, le délia. Cette cha¬ 
rité fut recognuë du Ciel : car quelques 
mois apres, le Pere l’ayant comme par 
hazard rencontré bien malade, l’instrui¬ 
sit et le baptisa, et peu de temps apres 
il mourut. On dit qu’vn bien faict n’est 
iamais perdu, mais celuy-lk a esté bien 
recompensé. 

Le septiesme iour on les aduerlit que 
c’estoit le dernier de leur vie, et qu’on 
commenceroil à les brusler sur le soir ; 
ils tinrent neantmoins vn grand conseil 
sur cette affaire, pendant lequel le Pere 
rallie ses gens, comme vn bon Pasteur 
ses brebis, donne courage aux Chre- 
stiens, les instruit des moyens de faire 
profit pour le Ciel de ces horribles cru- 
autez, baptise quelques Hurons encore 
Catechumenes, et lors qu’ils aüendoient 
leur derniere sentence, les Barbares 
sortans de l’assemblée, leur disent qu’ils 
n’en mourroient pas ; ils furent ne¬ 
antmoins quatre mois entiers, traitez 
comme des victimes destinées aux sup¬ 
plices. En fin le Pere ayant donné aduis 
de sa prise aux Ilollandois, qui sont 
habituez sur la coste prochaine des Iro¬ 
quois, le Gouuerneur de tout le pays 
rescriuit au Capitaine qui commande en 
l’habitation plus voisine des Iroquois, 
qu’il s’efforçast de le retirer, et les 
autres François ses concaplils. 11 fit 
quelques presens à ces Barbares, ce 


que firent aussi quelques Saunages d’vnc 
nation voisine, pour auoir esté obligez à 
Kebec par les François : ces presens 
addoucirent vn petit les Iroquois, si bien 
qu’ils donnoien! liberté au Pere d’aller 
eide venir où il vouloit, ce qui luy donna 
occasion de baptiser enuiron septante 
personnes, tant enfans qu’adultes, dont 
la plus part sont au Ciel. Il entretenoil 
aussi par ce moyen les Hurons captifs 
dans la piété. Ces bonnes actions qui 
l’auoient fait résoudre à ne se point 
sauner, le pouuant faire, addoucissoient 
grandement la rigueur de sa captiuité. 
Les Iroquois cependant ne vouloient 
point oiiir parler de sa deliurance, s’i- 
maginans que pendant qu’ils retien- 
droient le Pere, les François de Kebec et 
d’autres lieux circonuoisins n’oseroient 
leur faire aucun mal quand ils vien- 
droient à la chasse des Hurons et des 
Algonquins ; mais le Pere, mesprisant 
sa vie, rescriuit aux François, que sa 
considération ne les empeschast point 
de faire tout ce qui seroit à la plus 
grande gloire de nostre Seigneur, ne 
voulant pas estre l’occasion que quel¬ 
ques François ou quelques pauures Sau- 
uages fussent surpris et massacrez par 
ces Barbares. En fin ce pauure Pere 
estant arriué en Angleterre, comme 
luv-mesme l'a mandé, les Hollandois 
descendirent à terre pour s’aller vn 
petit rafraischir de la mer et d’vn long 
voyage ; quelques voleurs Anglois, en¬ 
trans dans la Barque, et n’ayants trouué 
que le Pere tout seul, la pillèrent, et 
luy rauirent et emportèrent le manteau 
et le chapeau que les Ilollandois luy 
auoient donné. Vous aurez pù voir par 
les siennes, en quel esquipage il arriua 
en France. Pour conclusion, il est aussi 
gay comme s’il n’auoit rien souffert, et 
aussi zélé pour retourner aux llurons, 
parmy tous ces dangers, comme si les 
périls luy estoient des asseurances ; il 
s’attend bien de repasser vne autre fois 
l’Océan pour aller secourir ces pauures 
peuples, et acheuer le sacrifice encom- 
mencé. 

A Rennes, ce 14. de Ianuier. 

C evx qui croyent que les Iesuistes vont 
en ce bout du monde pour faire 
trafic de peaux de besles mortes, les 
tiennent fort temcraires et depourueus 
de sens, de s’aller exposer à de si hor¬ 
ribles dangers pour vn bien si rauallé. 
Il me semble qu’ils ont vn cœur plus 
généreux, et que Dieu seul et le salut 
des âmes est capable de leur faire 
quitter leur patrie et la douceur de la 
France, pour aller chercher des feux et 
des lourmens au milieu de la Barbarie. 
Pour autant neanlmoins que cet erreur 
de commerce se pourroit glisser dans 
l’esprit de ceux qui ne les cognoissent 
pas, on a iugé à propos d’apposer icv 
vne attestation authentique, qui fera 
voir combien ils sont esloignez de ces 
pensées. Si ceux qui en parlent auec 
liberté pour ne les cognoistre pas, se 
trouuoient auec eux en ce nouueau 
monde, ils changeaient bien de lan¬ 
gage, et se faisans compagnons de leurs 
souffrances et de leur zele, ils se trou- 
ueroienl vnis et liez, de mesmes affe¬ 
ctions, et ces chaisnes pourroient estre 
éternelles, puisque le vray amour et la 
vraye charité passe au delà des temps : 
c’est assez, finissons par vn tesmoignage 
véritable et des-interessé, qu’on peut 
tirer de la bouche de personnes hono¬ 
rables, qui l’ont marqué de leurs noms 
et confirmé de leur seing. 


Déclaration de Messieurs les Directeurs 
et Associez en la Compagnie de la 
Nouuelle France. 

Les Directeurs, et Associez en la Com¬ 
pagnie de la Nouuelle France, dicte de 
Canada : ayons sceu que quelques per¬ 
sonnes se persuadent et font courir le 
bruit, que la Compagnie des Peres lé¬ 
guistes a part aux embarquemens, re¬ 
tours et Commerces qui se font audit 
païs, voulons par ce moyen raualer et 
supprimer l'estime et le prix des grands 
Irauaux qu’ils entreprennent audit pais, 
auec des peines et fatigues incroyables, 


et au péril de leur vie, pour le seruice et 
la gloire de Dieu, dans la Conuersion 
des Sauuages à la foy du Christianisme, 
et Religion Catholique , Apostolique et 
Romaine ; En quoy ils ont faict et font 
tous les àns de grands progrès, dont 
ladite Compagnie est tres-parliculiere- 
ment informée, ont creu estre obligez 
par deuoir de la Charité Chrestienne, de 
des-abuser ceux qui auraient celle cre¬ 
ance, par la déclaration et certification 
qu'ils font par les présentes, que lesdils 
PP. Iesuistes ne sont associez en ladite 
Compagnie de la Nouuelle France, di¬ 
rectement ny indirectement, et n'ont au¬ 
cune part au trafic des marchandises 
qui s'y faict ; En foy de quoy la présente 
déclaration a esté signée desdits Dire¬ 
cteurs et Associez, Et scellée du sceau de 
ladite Compagnie. A Paris en l'Assem¬ 
blée ordinaire d'icelle, le premier icur 
de Décembre mille six cent quarante 
trois. Ainsi signé. De la Férié, Abbé 
de saincle Magdeleine. Bordier, Mar- 
gonne, Beruyer, Robineau, Tabouret, 
Berruyer, Verdier, Fleuriau, Caset, 
Bourguet et Clarenlin, et scellé d'rn 
Cachet. 


Collationné à l’Original par 
moy Conseiller, Secrétaire 
du Roy, maison et Cou¬ 
ronne de France. 


lOLLY. 

Extraict du Priuilege du Roy. 


Par Grâce et Priuilege du Roy, il est permis à Sebastien Cramoisy, Marchand Libraire Tirré, Imprimeur 
ordinaire du Roy, Directeur de l’Imprimerie Royalle du Chasteau du Louure, et ancien Escheuin de nostre 
bonne ville de Paris, d’imprimer ou faire imprimer vn Liure intitulé : Relation de ce qui s'est passé en 
Nouuelle France en Vannée 1642. et 1643. enuoyée au Reuerend Pere Iean Filleau , Prouincial de 
Compagnie de Jésus en la Prouince de France , par le Reuerend Pere Barthélémy Vimont de la mesme 
Compagnie , Supérieur de toute la Mission , et ce pendant le temps et espace de cinq années conse- 
cutiues : Auec defenses à tous Libraires et Imprimeurs d’imprimer ou faire imprimer le dit Liure, sous 
pretexte de desguisement ou changement qu’ils y pourroient faire, à pcino do confiscation et de l’amende portée 
par le dit Priuilege. Donné à Paris, le 24. Décembre 1643. 

r 

Par le Roy en son conseil, 


CRAMOISY. 


Permission du R. P. Prouincial. 


Nous Iean Filleàv Prouincial de la Compagnie de Iesus en la Prouince de France, auons accordé pour 
1 aduenir au sieur Sebastien Cramoisy, Marchand-Libraire luré, Imprimeur ordinaire du Roy, Directeur de 
l’Imprimerie Royalle du Chasteau du Louure, et ancien Escheuin de la ville de Paris, l’impression dos Rela¬ 
tions de la Nouuelle France. Faictà Paris le 14. Ianuier 1644. 


IEAN FILLEAV. 


5-S- 













RELATION 


DS GE QVI S’EST PASSÉ Eli LA NOVVELLE 

ES ANNÉES 1643. ET 1644. 



ENVOYÉE 

AV R. P. IEAN FILLEAV, Prouincial de la Compagnie de Iesus en la Prouince de France. 

Par le P. Barthélémy Yimont, de la mesme Compagnie, 

SvPERIEVR DE TOUTE LA MISSION. (*) 


Mon REVEREND Pere, 



e nous est vne conso¬ 
lation bien sensible de 
receuoir tous les ans 
des lettres de Yostre 
H. qui sont autant de 
tesmoignages authen¬ 
tiques de l’affection 
qu’elle a pour la con- 
uersion de ces peuples, et 
des effets signalez de son 
amour en nostre endroit ; 
elles ne seruent pas peu à 
nous encourager pour pour- 
suiure le dessein que nous 
auons d’attirer à la connois- 
sance et amour de Dieu toutes 
les Nations de ces contrées, qui 
sont plus grandes en nombre qu’on 
ne se persuadoit au commencement : 
nous en descouurons tous les ans de 


nouuclles qui ne sont point errantes et 
vagabondes, et qui pourroient seruir 
d’vn iustc employ à ceux qui ont du 
zele pour leur salut. Deux cents mille 
Algonquins les attendent, et si leur zele 
n’est point borné, il pourra s’estendre 
à plusieurs autres Nations qui sont au 
Midy de nostre grand fleuue ; et s’ils ne 
sont contens de cela, ils pourront s’a- 
uancer iusques au Couchant, où ils trou- 
ueront assez d’exercice pour le reste de 
leur vie. Ils verront que ces peuples 
ne sont pas si barbares qu’ils n’ayent 
l'esprit capable d’instruction et vn (œ.ir 
susceptible des maximes de l’Euangile ; 
que si quelqu’vn auoit d’autres senti- 
mens, la Relation que i’enuoye à V. R. 
de ce qui s’est passé icy cette année, le 
pourra desabuser : elle y verra de bons 
et de mauuais succez, et remarquera 
que Dieu va tousiours exauçant de plus 
en plus les prières qu’on fait en France 
pour nos pauures Sauuages, et qu’il va 


(*) D’après l’édition de Sébastien Cramoisy, publiée à Paris en l’année 1645. 

bénissant les secours qu’on leur donne. 
Elle connoistra d’autre part que les en¬ 
nemis du salut de ces peuples veillent 
tousiours à leur ruine et s’efforcent de 
les perdre, ce qui nous oblige de re¬ 
courir plus particulièrement à elle pour 
luy demander le secours et assistance 
des prières et saincts Sacrifices de nos 
Peres et Freres, et spécialement celle 
de V. H. de qui ie suis, 

Tres-humble et tres-obeyssant 
seruiteur, 

Barthélémy Vimont. 

A Kebec, cc 5. de 
Septembre 1644. 


CHAPITRE PREMIER# 

De l'estât general des Chrestiens de la 
Nouuelle France. 

I ’estat où se vo ; d maintenant réduite 
j celle Eglise naissante est capable 
de tirer des yeux de tous ceux qui 
l’ayment, des larmes de tristesse el de 
ioye. Car d’vn eosté c’est vue chose 
pitoyable de voir périr déliant nos yeux 
ces pauures peuples à mesure qu’ils 
embrassent la Foy ; et de l’autre nous 
auonssuiet de nous consoler voyant que 
les miseres qui les accueillent de toutes 
parts, ne seruent qu’à faire souhaitter 
la foy à ceux qui iusques à présent l’a- 
uoient mesprisée, et la fortifier et faire 
paroistre auec plus de gloire dans les 
cœurs de ceux qui desia l'aiioient re- 
ceuë. Nous voyons bien que Dieu est le 
Fondateur de cette Eglise, aussi bien 
que de la primitiue : car il l’a fait naistre 
comme celle-là dans les trauaux, et 
croistre dans les souffrances pour la 
couronner auec elle dans la gloire. 

La maladie, la guerre et la famine 
sont les trois fléaux dont il a pieu à Dieu 
frapper nos Néophytes, de puis qu’ils 
ont commencé à l’adorer et se sous- 


mettre à ses Loix. A peine eurent-ils 
oüy parler de la Doctrine que nous leur 
preschons, et commencé à receuoir celte 
diuine semence^ qu’vne maladie con¬ 
tagieuse s’espandit dans toutes ces na¬ 
tions, et en moissonna la plus saine 
partie. Cette maladie n’eut pas plus- 
tost cessé, que la guerre, qui iusques 
alors leur auoit esté si aduanlageuse 
qu’ils s’estoient rendus Maistresdu pays 
de leurs ennemis et les auoient battus 
partout, commença, el a continué de¬ 
puis à leur estre si funeste qu’ils y ont 
perdu tous leurs meilleurs guerriers, 
ont esté chassez de leur propie pays, et 
ne font plus maintenant autre chose 
que fuyr la cruauté des Jroquois, qui ne 
laissent pas neautmoins de les attrapper 
bien souuent et en faire d’horribles 
massacres. 

Eu suitte de ce malheur esfans con¬ 
trains de quitter les bois les plus com¬ 
modes à la chasse, qui sont au Midy du 
grand lleuue, et suiels aux courses de 
leurs ennemis, ils sont tombez entre les 
mains d’vn autre ennemy non moins 
cruel, qui est la faim, laquelle en a ra¬ 
mené plusieurs du milieu des foresls à 
nos portes, pour nous demander l’au- 
mosne en vu temps auquel ils auoient 
accoustumé d’eslre tous les iours dans 
les festins. Nous en auons veu qui ont 
couru dans les bois dix, quinze et vingt 
iours sans rien manger que quelque 
bout d’escorce ou de peau : d’autres se 
sont résolus de passer la grande riuiere 
en vu temps auquel elle rouloit par tout 
des rochers et des montagnes de glace 
pour entrer dans les bois du Midy, non¬ 
obstant l’apprehension de leur ennemis, 
disant qu’ils aimoient autant mourir du 
feu des Iroquois comme de faim ; et 
comme si le malheur les eust accompa¬ 
gnez par tout, apres auoir couru parmy 
les glaces et les neiges mille hazardsde 
perdre la vie, ils sont retournez sans 
auoir mangé autre chose que les cordes 
de leurs raquettes. Ceux qui ont le 
moins souffert, sont vue partie des 
Chrestiens de Sillery et de Tadonssac, 
qui pour n’eslre pas incommodez en 
leur chasse par les Iroquois, sont entrez 
dans les bois du Midy trois mois plus tost 

qu'à l’ordinaire, et sont allez si auant 
que les Iroquois ne les ont peu rencon¬ 
trer, quoy qu’ils les ayent cherchez 
comme on a reconneu par leurs pistes. 
Cela a esté cause que les Me res Hospi¬ 
talières et nos Pores de Sillery ont eu 
sur les bras pendant tout l’Hyuer plus 
de quarante Saunages, la plus part in¬ 
firmes et vieillards qu’il a fallu nourrir 
auec de grands liais, et qui autrement 
fussent morts de faim et de niisere dans 
les Lois sans aucune assistance corpo¬ 
relle ny spirituelle. 

Tous ces accidents ont tellement 
esclaircy nos Saunages, que là où l’on 
voyoit il y a huict ans, quatre-vingts et 
cent cabanes, à peine eu voit-on main¬ 
tenant cinq ou six ; et tel Capitaine qui 
commandoit pour lois à huict cents 
guerriers, n’en compte plus à présent 
que trente ou quarante, et au lieu des 
Hottes de trois ou quatre cents Canots, 
nous n’en voyons plus que de vingt ou 
trente ; et ce qui est pitoyable, c’est 
que ces restes de Nations consistent 
quasi toutes en des femmes veuilles ou 
filles qui ne sçauroient toutes trouuer 
vn mary légitime, et qui partant sont en 
danger de souffrir beaucoup ou de faire 
de grandes fautes. 

Ce comble de miseras qui les acca¬ 
blent, deuroitce me semble les fortifier 
dans la creance qu’ils auoient dés le 
commencement, que la priere les faisoit 
mourir ; que nous estions des sorciers, 
qui auions coniuré contre leurs vies ; 
que nous auions des intelligences sé¬ 
crétés auec leurs ennemis. Mais celuy 
qui est le Maistre des cœurs leur donne 
d’autres pensées, et leur fait recon- 
noistre et aduoiier publiquement au 
milieu de leurs afflictions, que la main 
qui les frappe est celle du vrav Dieu 
qu’ils n’auoient pas encore conneu, et 
dont les iugemens sont aussi secrets 
comme ils sont équitables. Nous auons 
cependant grand sujet de loiier Dieu de 
ce qu’il tire sa gloire de l’affliction de 
ce pauurc peuple, et la fait seruir auan- 
tageusement à sa conuersion. Quoy 
qu’il ne soit point dans le monde au¬ 
cune nation plus pauure que celle-cy, il 
n’en est pas neantmoins de plus or¬ 


gueilleuse : lors qu’ils estoient dans la 
prospérité, nous ne pouuions quasi 
les aborder ; les François estoient des 
chiens, et tout ce que nous leur prê¬ 
chions estoit des fables. Mais depuis 
que les afflictions les ont humiliez, et 
que la nécessité les a rendus plus dé¬ 
pendons des François, et leur a fait 
esprouuer les effects de la charité Chre- 
stienne, ils ont ouuert les yeux, et 
vovent maintenant plus clair que jamais 
qu’il n’y a point d’autre Diuinité que 
celle que nous leur presehons. En 
effect de tous ceux qui ne sont pas en¬ 
core Chrestiens il n’y en a presque 
point qui ne rende pour le moins exté¬ 
rieurement vn tesmoignage public de 
l’estime et approbation qu’il fait de 
nostre creance : car si on les interroge 
s’ils croyent ce que nous leur disons, et 
s’ils ne veulent pas estre baptisez, ils 
respondent qu’ils croyent en effect et 
qu’ils souhaittent le Baptesme ; que s’ils 
ne sont pas encore tous disposez à 
receuoir la Foy, ou si quelques-vns 
mesme l’abandonnent, c’est tousiours 
en aduoüant à la gloire de Dieu que ce 
que nous presehons est vray, mais dif¬ 
ficile. Ce n’est plus maintenant vne 
chose honteuse parmy eux de professer 
le Christianisme, de prier Dieu le soir 
et le malin en presence des infidèles 
mesmes. La grâce va tous les iours 
adoucissant leur ancienne barbarie. Le 
mestier des Iongleurs et des Sorciers 
perd son crédit peu à peu, les nations 
esloignées, attirées par l’odeur de nos 
bons Chrestiens, s’approchent de nous 
pour ioiiyr de la mesme faneur que 
reçoiuent celles qui nous sont plus 
proches. Ils commencent à s’appriuoiser 
à nos coustumes ; les difficultez qu’ils 
ont à se sousmettre aux lois Chre- 
stiennes s’applanissent de plus en plus, 
la vertu et l’honnesteté est maintenant 
parmy eux en vénération ; ceux mesme 
qui la pratiquent le moins ne laissent 
pas de l’honorer extérieurement. Ils 
commissent maintenant et délestent plu¬ 
sieurs choses sous le lillre de vice, qu’ils 
estimoient auparauant et loüoient faus¬ 
sement comme des vertus. Enfin la 
vérité triomphe de l’erreur, et le Prince 

des tenehres est contraint de ceder la 
place an Roy de gloire et de lumière. 

Ce n’est pas à dire que tout soit fait. 
Nous auons plus de peine à conscruer 
nos Chreslicns qu’à les acquérir. Leur 
vie errante est vu grand empesclicment 
à la vertu, et neantmoins les difficulté?, 
qu’il y a pour les arrester sont quasi in¬ 
surmontables. Les terres que nous leur 
défrichons, les maisons que nous leur 
bastissons, et les autres secours spiri¬ 
tuels et corporels que nous taschons 
de leur rendre les arrestent vn peu, 
mais non pas tout à fait. La colonie 
des François qui est à vray dire le 
fondement du Christianisme en ces con¬ 
trées va tousiours croissant, mais lente¬ 
ment, n’estant pas assistée de l’ancienne 
France assez puissamment. Les Algon¬ 
quins de l’Isle et ceux de la Nation d’Hi- 
roquet apres tant d’années d’instruction 
ne sont pas à la vérité si insolens comme 
auparauant ; mais aussi ils ne sont pas 
si humbles comme il faudroit pour estre 
capables du ltaptesme. Les exemples 
de quelques-vns d’entre eux qui ont 
quitté la Foy ou l’ont profanée par des 
actions indignes, nous empeschent d’en 
baptiser plusieurs qui se présentent. 
Les mariages nous donnent encore bien 
delà peine. Nous sommes tous enui- 
ronnez de Nations qui ne nous ont 
encore jamais veus ; si le grand tienne 
estvne fois libre, il nous donnera l’en¬ 
trée dans des Nations innombrables et 
grandement peuplées, dont quelques- 
vnes ont desia ouy parler de nous, et 
nous souhaittent. En vn mot nous ne 
faisons que commencer ; mais nous 
espérons que ces heureux commence- 
mens auront d’heureux progrez, et que 
Dieu consommera enfin l’ouurage qu’il 
a entrepris, puis qu’il est à sa gloire. 


CHAPITRE II. 

De quelques Baplesmes en la résidence 
de Sainct Joseph. 

Dieu est tousiours admirable dans la 
prédestination de ses esleus, ses des¬ 


seins sont secrets et ses pensées cachées, 
mais l’execution en est merueilleuse- 
ment efficace. Nous fanons veu en la 
personne d’vn Capitaine Abnaquiois, 
que Dieu a tiré du milieu d’vne Nation 
tout infidèle et bien esloignée de nous, 
fiour le mettre dans le sein de son 
Eglise. 11 y a trois ans qu’il estoit venu 
à Sillery pour offrira nos Saunages des 
presens en satisfaction de la mort d’vn 
Algonquin que ceux de sa Nation auoient 
tué. Nos Chrestiens acceptèrent les pre¬ 
sens, les parens du defunct essuyèrent 
leurs larmes, et la Paix fust renoiiée 
entre ces deux Nations. Vn de nos prin¬ 
cipaux Néophytes harangua pour an¬ 
noncer cette paix, et adiousla à la fin, 
parlant au Capitaine Abnaquiois qui 
estoit entremetteur de la paix, que pour 
rendre leur amitié asseurée et immor¬ 
telle, il falloit qu’il renonças! à ses su¬ 
perstitions et qu'il embrassast la creance 
dont ils faisoient maintenant profession. 
Si tu veux, luy dit-il, lier nos deux Na¬ 
tions par vue parfaite amitié, il faut que 
nous croyons tous le mesme : fais-loy 
baptiser, et procure que tes gens fassent 
le mesme, ce lien sera plus fort que 
tous les presens. Nous prions Dieu, et 
ne reconnoissons point d’autres amis ny 
freres que ceux qui prient comme nous. 
Comment aimerions-nous ceux que Dieu 
haït ? Or Dieu haït ceux qui ne prient 
pas : si tu veux doneques nous auoir 
pour freres et pour amis, apprends à 
prier comme l’on nous a enseigné. Ces 
paroles firent vne telle impression dans 
l’esprit du Capitaine Abnaquiois qu’il 
promit de retourner à Siilery l’Esté pro¬ 
chain pour se faire enseigner. En effet 
il s’acquitta de sa promesse, et parut 
icy au commencement de l’Esté auec 
huict Canots, lors qu’on se preparoit 
pour aller à la guerre contre les Iroquois, 
où il fut emmené, et estant de retour, 
il commença à presser fortement son 
I Baptesme. Ses gens firent quelque in- 
j solence qui fut cause qu’on parla de les 
chasser. 11 prie Monsieur le Gouuerneur 
qu’on luy permette de demeurer auec 
trois de ses gens : on le luy accorde. H 
se fait instruire, il assiste aux Prières 
soir et matin, il entre souuent dans 

l’Eglise pour visiter le Sainct Sacrement 
et ltiy demander la grâce d’estre bien- 
tosl baptisé. Le Pere Dequen le rebute 
diuerses fois pouiTesprouuer, alléguant 
qu’il faut vaquer aux autres qui sont 
plus pressez que luy et mieux disposez, 
qu’il est estranger, et qu’on ne se fie 
point à sa parole. 11 respond à tout cela, 
que s’agissant du salut de son âme, il 
est autant pressé que les autres estant 
autant en danger de se perdre comme 
estoient les autres qui poursuiuoient 
leur Baptesme ; qu’il sçait desia les 
Prières et le Catéchisme, l’ayant appris 
de Charles MejaskSat, auec qui il auoit 
demeuré pendant I’Hyuer ; que pour 
eslre Estranger il ne doit pas estre re¬ 
buté, puis que le Paradis est fait aussi 
bien pour ceux de sa Nation que pour 
les autres ; qu’il n’est pas vn enfant pour 
se desdire, qu’il a quitté son pays et re¬ 
noncé à sa charge de Capitaine pour 
estre instruit, qu’il veut demeurer tous- 
iours auec lesChrestiens de Sillery pour 
conseruer la Foy, apres qu’il aura fait 
vn voyage en son pays, et pourueu à 
ses petites affaires. Le Pere voyant son 
courage et sa perseuerance apres vne 
longue espreuue luy donna le contente¬ 
ment qu’il desiroit, et le mit au nombre 
des enfans de Dieu. Monsieur le Gou- 
uerneur le nomma Iean Baptiste. Apres 
son Baptesme, il vint trouuer le Pere 
Dequen et luy dit qu’il n’auoit jamais 
ressenty vne ioye pareille à celle de ce 
iour : Non, dit-il, ie ne serois pas si 
ioyeux quand on m’auroit retiré des 
mains des Iroquois. Ilelas ! nous croy¬ 
ons qu’il y est tombé. Il s’en alloit à 
son pays pour prendre congé de ses 
parens, et dire à Dieu à ses gens, il 
nous auoit promis de parler hautement 
et hardiment en faueur de la foy, et 
comme i’escris cecy, vn Canot d’Àbna- 
quiois vient d’arriuer par la même 
riuiere par laquelle il s’en alloit, qui ne 
l’a point rencontré, mais bien plusieurs 
pistes d’Iroquois, et vn de leurs Canots 
qu’ils ont laissé, apres s’estre saisis, 
comme l’on croit, de celuy de ce panure 
Chrestien ; il esloit en compagnie d’vn 
Catechumene de sa Nation qui auoit de 
grandes ardeurs et dispositions à la Foy. 


Dieu soit beny de tout ; nous ne deuons 
pas fouiller dans ses conseils, mais les 
adorer tous auec respect. 

Yn vieillard de la Nation d’Hiroquet, 
fameux Sorcier et grandement expert 
dans toutes les superstitions de sa Na¬ 
tion, qui en est toute pleine, ne poll¬ 
uant suiure ses gens «à la chasse, fut 
obligé de s’arrester à Sillery, où les 
Meres Hospitalières luy firent la charité 
de le nourrir dans leur Hospital pendant 
tout l’IIyuer auec plusieurs autres in¬ 
firmes et malades. La charité est par¬ 
faitement éloquente dans son silence, 
les œuures font bien plus d’impression 
sur les esprits que toutes les plus ex¬ 
quises paroles. Aussi est-ce le plus fort 
argument de crédibilité que nous ayons 
pour toucher les cœurs des Sauuages. 
Ce pauure vieillard se voyant seruy et 
assisté si charitablement par ces bonnes 
Meres, et considérant le soing et les 
grands frais auec lesquels elles soi- 
gnoient les autres malades et infirmes 
sans aucune esperance de recompense, 
et oyant dire qu’elles auoient quitté 
leurs parens et vn si beau pays pour 
venir secourir icy les panures et les 
malades, conceut vne grande idée de la 
bonté et saincteté de nostre Religion, et 
se sentit esmeu à l’embrasser. Ces bons 
mouuemens estant assistez des bonnes 
paroles qu’il oyoit dire, et de l’instru¬ 
ction qu’on luy faisoit, le firent résoudre 
à demander d’estre instruit et disposé 
au Baptesme. Son aage ne luy permettoit 
pas d’auoir beaucoup d’esprit ny de 
mémoire ; neanlmoins il s’appliqua auec 
tant de ferueur et de contention à ap¬ 
prendre les Prières, qu’il en vint à bout 
dans trois iours, au grand eslonnemenl 
de tous les autres et de soy-mesme qui 
desesperoit auparauant de sçauoir rien 
apprendre. Il ne restoit qu’à luy faire 
rendre vn poil qu’il conseruoit chère¬ 
ment et adoroit comme vne petite di- 
uinité. C’est vn poil, disoit-il, que i’ay 
arraché de la moustache du Manitou, 
c’est ce poil qui m’a conserué la vie 
dans mille hazards où ie me suis ren¬ 
contré de la perdre ; ie me fusse noyé 
cent fois sans ce poil. C’est luy qui m’a 
fait tuer des orignaus, qui m’a preserué 

des maladies, et m’a fait viure si long¬ 
temps ; i’ay guéri auec ce poil des ma¬ 
lades, il n'y a rien que ie ne fasse auec 
ce poil : me le demander, c’est me de¬ 
mander la vie. Il fallut bien du temps 
et de la patience pour desabuser ce 
pauure vieillard ; le Diable le tenoit 
fortement par ce poil, et luy persuadoit 
viuement. qu’il estoit mort s’il s’en dé- 
faisoit. Mais enfin le Sainct Esprit fut 
le maislre. le crois que ie mourray, 
dit-il, quand i’auray rendu mon poil, 
mais il n’importe, ie le donneray : 
i’ayme mieux mourir et aller en Paradis 
que de viure plus long-temps et aller en 
Enfer. Quand la volonté est gaignée ; 
l’entendement ne fait pas de grandes 
résistances. Apres cette genereuse re¬ 
solution, il fut aisé de luy persuader 
qu’il n’en mourroit pas, et que sa vie 
n’estoit pas attachée à ce poil, mais à la 
Prouidence d’vn Dieu plus fort que son 
Manitou. Le leudy Sainct les Saunages 
estans tous assemblez pour assister à la 
ceremonie du lauement des pieds, et du 
festin qu’on leur deuoit faire ensuite 
dans l’Hospital, ce bon Catechumene se 
résolut enfin de se défaire de son poil 
et en faire vn sacrifice à Dieu : il prend 
son sac à petun, et en tire vn autre plus 
petit, et de cettuy-cy vn troisiesme gen¬ 
timent ouuragé à leur mode, et bigarré 
de Porc-Epi qu’il me met entre les 
mains. le l’ouure et. le trouue remply 
de duuet, au milieu duquel ce poil estoit 
enueloppé : Brusle, me dit-il, afin qu’il 
ne me brusle, ie haïs et deteste le mé¬ 
chant Manitou, ie ne le crains point, ie 
renonce et à luy et à tout ce qui luy 
appartient. Apres cela ie n’ay rien à te 
donner ny à quitter, ce poil estoit mon 
thresor, toute ma malice estoit atta- 
chée-là : baptisez-moy. Nous luy accor- 
dasmes ce bon-heur le Samedy Sainct, 
iour député particulièrement à la cere¬ 
monie du Sainct Baptesme. Monsieur 
de Sainct Sauueur le nomma Bonauen- 
tnre, il monta quelque temps apres aux 
Trois Riuieres, là où ceux qui l’auoient 
conneu, le voyant prier Dieu, s’eslon- 
nerent de ce grand changement, et 
comme ils luy demandaient si en effet 
il aymoit la Prière : 11 faut bien, dit-il, 


que ie l’ayme, puis que pour l’amour 
d’elle i’uy donné mon poil. Et interrogé 
derechef quelle chose l’auoit conuerty, 
il respondit que c’estoit la Charité qu’il 
auoit esprouuée chez les Filles qui sont 
habillées de blanc : il vouloit dire les 
Hospitalières. 

Nous baptisâmes bien-tost apres vn 
ierme homme de la mesme Nation, au¬ 
quel arriua vne chose assez notable 
auant son Baptesme. II estoit allé à la 
chasse auec ses compagnons, et auoit 
couru plusieurs iours dans les bois sans 
rien trouuer ; la faim les pressoit tous 
viuement, lors que cettuy-cy qui n’estoit 
encore que Catechumene et n’auoit 
receu quasi aucune instruction se retira 
à l’escart, se mit à deux genoux dans la 
neige, et esleuant les yeux et les mains 
au Ciel : Mon Dieu, dit-il, ave pitié de 
moy, i’ay bien faim : tu le sçais bien, 
ie voudrois tuer vn orignac ; ie n’en ay 
jamais tué, ie n’en vois point : si tu 
veux pourtant, i’en tueray bien-tost vn. 
C’est toy qui les as faits, et tu les as faits 
pour nous : si tu ne le veux pas, n’im¬ 
porte ; mais ne me laisse pas mourir, 
car ie ne suis pas encore baptisé, et ie 
le veux bien eStre. Dieu aggrea cette 
prière faite auec tant d’ingénuité, de 
confiance et de résignation : il voit in¬ 
continent la piste d’vn orignac, il court 
apres, il l’attrappe, le tue, se remet à 
genoux dans la neige, remercie son 
bien-faicteur, et luy destine la meilleure 
partie de sa prise qu’il luy offrit à son 
retour en la personne des malades de 
l’Hospital. 

Les autres Baptesmes que nous auons 
faits icy ne sont remarquables par au¬ 
cune circonstance extraordinaire, ie ne 
puis neantmoins m’empescher de cou¬ 
cher icy quelques bons sentimens de 
ces nonueaux enfans de Dieu. Pierre 
Oumenabano s’est disposé à son Ba¬ 
ptesme auec vne ferueur extraordinaire ; 
on ne pouuoit l’enseigner assez, ny 
assez faire prier Dieu : dés qu’il com¬ 
menta à estre Catechumene, il eut vne 
deuotion particulière au Sainct Sacre¬ 
ment, qu’il visitoit plusieurs fois soir et 
matin. Sa priere estoit, Iesus aye pitié 
de moy, qu’il repetoit cent fois, ne 

sçachant dire autre chose. Il regarda 
soigneusement toutes les sortes de re- 
uerences qu’on fait au Sainct Sacre¬ 
ment, et autant de fois qu’il entroit et 
sortoit de la Chapelle, il les faisoit toutes 
l’vne apres l’autre, et celles des Prestres, 
et celles des hommes, et celles des 
femmes, et interrogé pourquoy il en 
faisoit tant : le voudrais, dit-il, honorer 
Dieu autant que font tous les autres 
ensemble. Quelques-vns ne pouuoient 
s’abstenir de rire, il persistoit tousiours 
neantmoins dans sa deuotion ; ie crois 
que Dieu agreoit cette simplicité. Apres 
son Baplesme il continua dans sa deuo¬ 
tion au Sainct Sacrement, le visitant 
souuent et répétant continuellement 
ces paroles : lesus, ie te remercie, 
Iesus, ie te remercie. Il dit vn iour 
au Pere qui l’instruisoit, et le répéta 
par apres fort souuent : le suis bien 
mal: outre les escroiielles qui me des- 
seichent, i’ay beaucoup d’autres incom- 
moditez qui me trauaillenl. le suis 
content de mourir si Dieu le veut ; mais 
neantmoins ie serais bien aise de viure 
long-temps si Dieu le vouloit. Estant 
interrogé pourquoy il auoit ce désir : 
Ce n’&t pas, dit-il, pour ioüyr des plai¬ 
sirs de cette vie, car ie n’en gouste 
point, ny ne les souhaitte, mais afin de 
pouuoir remercier Dieu long-temps et 
le seruir. le ne commence qu’à le con- 
noistre ; ie n’ay encore rien fait pour 
luy, ie voudrais bien faire quelque chose 
pour son amour, et auoir beaucoup de 
temps pour le seruir, et apprendre à le 
bien prier. Le Pere luy dit qu’il ferait 
tout cela en Paradis mieux qu’en terre : 
Mais, dit-il, en Paradis on n’a point de 
peine à seruir Dieu, et il en a tant eu 
pour nous. Ce bon Néophyte disoit en 
sa langue ce que Sainct Augustin disoit 
en vne autre. Sero le cognoui, bonitas 
antigua, sero te amaui. 

Ioseph Memench, ieune garçon de la 
Nation des Nipissiriniens, estant encore 
Catechumene, et voyant qu’on différait 
de le baptiser, nonobstant qu’il fust 
suffisamment inslruiet, en demanda la 
raison. On luy respondit qu’on appré¬ 
hendait qu’il ne fust pas assez constant, 
et que remontant en son pays, il n’a- 


bandonnast la Foy. Cette parole l’af¬ 
fligea sensiblement ; il s’addresse au 
Perequi l’instruisoit: Escrils-luy, dit-il, 
au Pere Vimont. Voyla ce que tu luy 
escriras : Pere Vimont, Memench est 
triste, de ce qu’on ne veut pas le ba¬ 
ptiser, il semble qu'il perd courage, il 
te veut parler afin que tu le fasses ba¬ 
ptiser ; escoute-le, voicy comme il te 
parle : I’ay quitté mon pays et mes pa¬ 
reils pour venir icy, et y estre baptisé : 
car quelle autre chose serois-ie venu 
chercher icy où ie n’ay aucun parent, 
ny aucune eonnoissance ? le sçais toutes 
les Prières et tout le Catéchisme ; si ie 
suis vne fois baptisé, ie ne veux point 
remonter là-haut où sont les meschans, 
ie demeureray icy auec les bons ; ie suis 
ieune, mais ie sçay pourtant ce que ie 
fais, ie conserueray la Priera toute ma 
vie, ie ne mens point : commande-donc 
qu’on me baptise ; si tu ne le veux pas 
faire, ie seray triste, ie m’en retour- 
neray en mon pays où ie mourray peut 
estre sans Baptesme, tu en seras la 
cause : voila ce que te dit Memench. 
Ce n’est pas mal dit pour vn Sauuage de 
quinze ans. Il voulut estre luy-mesmele 
porteur de la lettre, pour plaider sa 
cause en propre personne, et il la plaida 
si bien qu’il la gaigna. Monsieur de 
Godefroy luy fit l’honneur de luy donner 
le nom de Ioseph. 


chapitre ni. 

Des bons senlimens et actions des Chre- 
stiens de Sainct Ioseph. 

Pour donner vne idée generale des 
Chrestiens de Sainct Ioseph, il suffit de 
dire en peu de mots, que cette petite 
trouppe qui fait son séjour dans cette 
résidence est le leuain de cette nou- 
uelle Eglise, et la plus belle perle de la 
Couronne que Iesus-Christ s’est acquise 
dans ce nouueau Royaume. Ce sont eux 
qui ont receu les premiers la Foy, qui 
l’ont portée dans les autres Nations, et 
qui la soustiennent maintenant par tout 

par leurs paroles et bons exemples ; 
quand on parle de reformer quelque 
mauuais Chreslien, on le met en la 
compagnie de ceux-cy, de laquelle ceux 
qui sont les plus feruens ne sçauroient 
se séparer, sans ressentir quelque re¬ 
froidissement de leur ferueur. Si quel- 
quesfois ils se trouuent meslez auec 
les Algonquins et autres Nations plus 
hautes, on les distingue assez par la 
profession publique qu’ils font de toutes 
les vertus Chrestiennes, etparl’auersion 
qu’ils tesmoignent auoir de tout ce qui 
ressent leur ancienne barbarie. Aussi 
leur réputation est estenduë dans toutes 
ces contrées, et fait vn merueilleux 
esclat parmy toutes les Nations qui ac¬ 
courent icy pour voir ce qu’elles ont 
oüy dire du changement admirable que 
la Foy opéré dans des cœurs qui aupara- 
uant n’estoient rien moins barbares que 
les leurs. Nous attribuons ce bon-heur, 
apres Dieu, aux deux Capitaines qui 
commandent à ces bons Néophytes, 
Noël TekSerimatch et Iean Baptiste qui 
embrassent et poussent les affaires de 
la Foy auec vn zcle et vne prudence qui 
surpassent tout ce qu’on peut esperer 
d’vn Sauuage. Iean Baptiste se contente 
d’agir et ne parle pas beaucoup. Noël 
est puissant en ses paroles aussi bien 
qu’en ses actions. le rapporteray icy 
quelques-vns de ses discours, où l’on 
verra les lumières et les senlimens que 
Dieu luy donne. 

Vn iour le Pere Dequen faisant festin 
à nos Néophytes à l’occasion du Ba- 
plesme d’vn Sauuage, à mesure qu’il 
leur rapportoit selon leur coustume les 
diuers mets dont estoit assaisonnée la 
sagamité, ils respondoient à vn chacun 
par autant de ho ! qui sont des cris de 
ioye, qu’ils arrachent du fonds de la 
poictrine. Mais à la fin quand il leur 
eut dit que le sujet du festin estoit. le 
Baptesme d’vn de leur gens, ils esle- 
uerent la voix et ietterent non vn, mais 
trois cris, ho, ho, ho. Cela donna occa¬ 
sion à Noël de parler en faueur de la 
Foy, et de dire à ces gens : 

A la bonne-heure, que vous vous fas¬ 
siez tous baptiser, et que vous desiriez 
tous de croire en Dieu. La Doctrine que 


les Peres nous prcschent est excellente. 
Tout ce qu’elle contient est parfaitement 
raisonnable ; elle ne ressemble pas à 
nos anciennes fables, qui sont remplies 
de sottises et d’extrauagances. C’est 
vrayement vn Dieu celuy qu’on nous 
presche. Les promesses qu’il nous fait 
sont rauissantes, les supplices dont il 
menace les meschans sont espouuan- 
tables, mais iustes et équitables. Pour 
moy ie vous asseure que i’estimay et 
aymay celte doctrine dés qu’elle me fut 
proposée ; et quoy que i’aymasse ma 
réputation et ma vie, neanlmoins ie l’ay 
embrassée nonobstant la crainte que 
i’auois pour lors de perdre l’vne et 
l’autre : ie voyois que tous les iours 
nous allions mourant, et que la mort 
moissonnoit plustost les Chrestiens que 
les infidèles. Ceux qui croyoient pour 
lors passoient pour des esprits foibles : 
N’importe, disois-ie en mon cœur, à la 
bonne-heure que ie sois mesprisé et que 
ie meure, ie veux croire, puis que c’est 
la volonté de Dieu qui est préférable à 
la réputation et à la vie. C’est Dieu qui 
m’a fortifié contre ces vaines appréhen¬ 
sions : hastez-vous de vous faire ba¬ 
ptiser, vous qui ne l’estes pas encore, ne 
craignez pas la mort ny le mespris, la 
Priere n’en est pas la cause, c’est elle 
qui nous donne la vie et qui nous met 
dans la possession de la vraye gloire. 

Yoicy vn autre de ses discours à l’oc¬ 
casion d’vn mariage. Vn Capitaine de 
la Nation des Abnaquiois, baptisé depuis 
peu, recherchoit en mariage vne fille 
Chrestienne. Noël estant consulté sur 
ce sujet, apres auoir demandé du temps 
pour y penser, respondit qu’il n’estoit 
point d’aduis qu’on se hastast, dans 
i’apprehension qu’il auoit de l’incon¬ 
stance de ce Capitaine ; mais celtuy-cy 
ayant persisté long-temps dans sa re¬ 
cherche, et donné toutes les asseurances 
qu’on pouuoit esperer de sa fidelité, 
Noël et les autres Capitaines et princi¬ 
paux Chrestiens consentirent à cette 
alliance, laquelle se fil publiquement 
dans noslre Chapelle auec toutes les 
solemnitez de l’Eglise. Apres que le 
Pere eust fait vn petit discours pour 
exhorter à l’amour coniugal ceux qui 




France, en VAnnée 1644 . 


9 


venoient de receuoir la Bénédiction 
Nuptiale, Noël Tek8erimatch print la 
parole, et se tournant vers l’assemblée : 

Ne vous estonnez pas, leur dit-il, si 
i’ay différé si long-temps à consentir à 
ce mariage, c’est vue chose de grande 
importance que le mariage des Clire- 
stiens, et qui est extrêmement contraire 
à nos humeurs et à nos coustumes : 
nous aymons auec passion la liberté, 
nous nous plaisons à changer de femme, 
et quelquesfois nous en voudrions auoir 
plus d’vne. Tout cela est contre les 
loix du mariage des Chrestiens, c’est vn 
affaire auquel il ne faut pas se préci¬ 
piter ; ie connois l’humeur de nos filles, 
qui sont volages, et ont de la peine à 
demeurer tousiours attachées à vn mary ; 
ie sçay d’ailleurs que les Abnaquiois 
sont sujets à quitter et changer leurs 
femmes, et à en retenir plusieurs en¬ 
semble. Pour toy tu n’as pas tousiours 
esté fort sage, ie sçay que tu as couru 
de nuict les Cabanes, il semble que tu 
as plus d’esprit depuis ton Baptesme ; 
mais il falloit t’esprouuer, i’apprehen- 
dois qu’il n’y eust pas assez de sincérité 
et de fermeté en tes paroles, et ie ne 
suis pas encore tout à fait hors de cette 
appréhension. Souuiens-toy de ce que 
tu as dit maintenant : nous l’auons ouv, 
si tu nous trompes, nous t’en ferons de 
sanglans reproches deuant Dieu et de- 
uant les hommes. Tu as eu loisir de 
penser à ce que tu deuois faire, tu n’es 
pas vn enfant pour t’en desdire, respecte 
ton mariage,qui n’est pasprofanecomme 
celuy des infidèles, mais sainct et reli¬ 
gieux ; sois fidele à Dieu et à ta femme. 
Si lu fais ce que ie te dis, Dieu t’aymera, 
et nous aussi : prends courage, ne te 
fie-pas à toy-inesme, prie Dieu, espere 
en luy, il t’aydera. 

Cette harangue prononcée en bons 
termes et auec ardeur beaucoup plus 
confusément et efficacement qu’elle 
n’est icy couchée, fut escoutée auec at¬ 
tention de toute l’assemblée, et donna 
à tous les Sauuages qui estoient là pre- 
sens en bon nombre, du respect et de 
la vénération enuers le Sacrement de 
Mariage, principalement au nouueau ma¬ 
rié, qui respondit à Noël en ces termes. 


Tu dis vray, le Mariage des Chrestiens 
est vn affaire de grande importance, et 
auquel il ne faut pas se précipiter : i’y 
ay pensé menrement auant que d’en 
parler, et ay prié Dieu soutient sur ce 
sujet, ie n’ay jamais trouué mauuais 
que vous esprouuassiez ma constance, 
et quoy qu’il me sembloit que vous 
n’agreassiez pas ma recherche, ie ne me 
suis pas pourtant rebuté ; mais ie me 
fasche de ce que vous doutez encore de 
ma fidelité. 11 est vray que ie suis d’vne 
Nation volage et sujette à ses plaisirs ; 
mais ne sçauez-vous pas que ie suis ba¬ 
ptisé, et que Apprends depuis long¬ 
temps par vos exemples comme ie dois 
viure ? I’aduouë que deuant mon Ba¬ 
ptesme ie n’estois pas assez sage, mais 
depuis que ie suis baptisé, ie ne crois 
; pas auoir donné aucun sujet de scandale ; 
i’espere que celuy qui m’a fait la grâce 
comme à vous autres d’estre baptisé, 
me donnera aussi la mesme force qu’il 
vous donne, pour luy garder la foy que 
ie luy ay promise dans mon mariage : ie 
vous promets derechef que ie garderay 
inuiolablement la parole que ie vous ay 
donnée et que ie respecteray mon ma¬ 
riage comme vne chose saincte, et ne le 
profaneray jamais par aucune action con¬ 
traire au deuoir auquel il m’oblige. A 
tant le tout, et en effet il a gardé sa 
parole, en telle sorte que c’est vn des 
plus heureux et paisibles mariages que 
nous ayons faits parmy les Sauuages. 
Mais continuons à ouïr les discours de 
noslre Noël. 

Apres que les Sauuages de Sillery 
furent reuenus de leur grande chasse, 
les Capitaines et principaux Chrestiens 
furent saluer Monsieur le Gouuerneur ; 
Noël fit le compliment au nom de tous 
les autres, auquel Monsieur le Gouuer¬ 
neur respondit (tesmoignant le con¬ 
tentement qu’il auoit de les voir, et 
d’apprendre leurs bons deportemens 
pendant leur hyuernement) ; apres quoy 
il adiousta qu’il n’estoit pas content de 
tous, et qu’il y en auoit quelques-vns 
qui donnoient du scandale par leurs 
maunaises actions. Le Pere Dequen, 
qui seruoit d’interprete en cette occa¬ 
sion, ayant exposé aux Sauuages le 

mescontentement que receuoit Monsieur 
le Gouuerneur de ces mauuais Chre- 
stiens, sans les nommer, Noël luy re¬ 
partit : Parle clair. Le P. Dequen s’ex¬ 
plique, sans nommer neantmoins ceux 
dont il estoit question : Noël répliqué : 
le te dis derechef que tu parles clair et 
que tu nommes ceux qui sont meschans. 
Le Pere les nomme, et leur dit que 
c’esl Estienne Pigaroüich et François 
Kosk8eiïbag8g8eh,qui entretiennent des 
concubines au lieu de leurs femmes lé¬ 
gitimés qu’ils ont abandonnées. Noël 
pour lors s’abandonnant à son zele ordi¬ 
naire : le voulois sçauoir, dit-il, si ce n’e- 
stoient point de mes gens sur qui i’eusse 
de l’authorité, i’y eusse pourueu. Pour 
ceux-cy, ie ne suis point leur Capitaine, 
mais ie haïs leur malice et deteste leur 
compagnie, ie n’ay iamais approuué les 
actions qu’ils ont faites contre la Fov, 
et la fidelité de leur mariage : ie les 
improuue et les condamne, ils n’ont 
point d’esprit, les femmes le leur ont 
osté, peut-estre qu’ils le recouureront 
si on les chaslie. Ils retourneront bien- 
tost de la chasse, ils voudront cabaner 
à Sillery, ils auront besoin du secours 
des François : mais il faut les chasser 
bien loing de nous, ie ne soulfriray 
point qu’ils s’approchent de mes ca¬ 
banes, ny eux, ny ceux qui les sup¬ 
portent, ils nous corromproient par 
leurs mauuais exemples. Pour toy, dit- 
il, parlant à Monsieur le Gouuerneur, 
ne te laisse point fleschir par les prières 
qu’ils te feront, ferme les oreilles et 
n’eseoute point leurs paroles ; s’ils té¬ 
moignent quelque repentance de leur 
faute, et s’ils s’offrent à en faire sa¬ 
tisfaction, ie suis d’aduis qu’on les 
esprouue pendant vn an, durant lequel 
temps ils demeureront bannis de Quebec 
et de Sillery, et esloignez de leurs con¬ 
cubines, et apres cela on pourra les 
admettre dans l’Eglise et leur faire mi¬ 
séricorde. 

Ce discours de Noël fust suiuy de 
celuy d’vn autre Capitaine deTadoussac 
qui se trouua en cette assemblée, le suis 
bien aise, dit-il, de voir comme vous 
traitiez les meschans. Vous m’apprenez 
comme ie me dois comporter en sem¬ 


blables occasions ; quand ie serayàmon 
pais, ie feray comme ie vous vois faire : 
si quelqu’vn de mes gens veut, estre 
meschant, ie le chaslieray en telle sorte 
qu’il seruira d’exemple aux autres, et 
moy-mesme si ie veux estre meschant, 
ie desire qu’on me chastie plus seuere- 
menl que tout autre, ie veux qu’on me 
dégradé de la qualité de Capitaine, qu’on 
me foüette, qu’on me pende, ou qu’on 
me iette dans la riuiere. Quiconque 
offense Dieu mérité la mort : il faut 
croire tout de bon ou ne s’en mesler 
pas. Les meschans gastent les bons ; ce 
meslange ne vaut rien, c’est vne conta¬ 
gion qui s’espand et se dilate peu à peu 
iusques à ce que tout est infecté. De quoy 
nous sert d’estre baptisez si nous n’o- 
beyssons ? on nous a dit souuent que le 
Baptesme ne sert qu’à vne plus grande 
damnation quand on le deshonore par 
des mauuaises actions. le veux estre 
obey quand ie commande, et ie me 
fasche si mes gens se reuoltent contre 
mes ordres : et Dieu n’a-il pas plus de 
sujet d’estre irrité contre nous si nous 
ne luy obéissons pas ? ie feray que mes 
gens seront sages, ou eux, ou moy y 
perdrons la vie. 

Si le zele de ces deux Capitaines tient 
vn peu de celuy des enfans de tonnerre, 
il ne laisse pas de procéder d’vn bon 
principe et d’estre louable en des cœurs 
barbares, qui n’auoient pas auparauant 
d’ardeur ny de sentiment que pour la 
chair et pour le sang. 

le ne puis obmetlre vn autre discours 
que fit Noël à la nouuelle de la prise du 
Pore Bressany et des Huions. Le Pere 
Dequen leur ayant fait vn discours sur 
ce sujet, pour leur monstrer que cét ac¬ 
cident et tant d’autres malheurs estoient 
des effets de la cholere de Dieu, ius- 
tement irritée par la meschanceté des 
mauuais Chrestiens et des infidèles qui 
ne vouloient pas obéir à sa parole, Noël 
voulut parler à son tour : il commande 
que personne 11 e sorte de la Chapelle et 
qu’on ferme la porte. 

Tu dis vray, dit-il, ce sont nospechez 
qui ont mis le Pere Bressany et les Hu¬ 
ions entre les mains des Iroquois ; ce 

sont nos peeliez qui peut estre mainte¬ 
nant les chargent de coups de basions, 
leur arrachent les ongles, leur coupent 
les doigts, leur mettent les tisons dans 
les flancs et les bruslent à petit feu ; 
qu’on ne die pas que c’est la priere qui 
est cause de ces malheurs, ce seroit vn 
autre péché capable d’attirer de plus 
grandes malédictions de Dieu sur nos 
testes ; c’est nous-mesme qui extermi¬ 
nons nostre Nation, et celle des Durons 
et des François. Comment est-ce que 
Dieu ne nous chastieroit pas ? Il y a 
si long-temps qu’on nous enseigne et 
qu’on nous presche la crainte et l’amour 
de Dieu, et il s’en trouue encore parmy 
nous qui s’enyurent, qui font des 
festins à tout manger, qui consultent les 
Démons, luy font des Sacrifices et re- 
nouuellent leurs anciennes supersti¬ 
tions ; moy-mesme, qui dans la qualité 
que ie porte de Capitaine, deurois don¬ 
ner de bons exemples aux autres, parti¬ 
culièrement avant esté tant instruit, ie 
ne laisse pas pourtant d’estre meschant 
et peut estre plus que tous les autres ; 
apres cela faut-il s’estonner si les Iro- 
quois nous consument, il est vray que 
nos ennemis sont meschans aussi bien 
que nous, mais neantmoins nous som¬ 
mes plus coupables qu’eux, parce que 
nous sommes instruits et eux ne le sont 
pas ; si on les enseignoit comme l’on 
nous enseigne, ils croiroient peut estre 
plus fortement que nous ne faisons. 
Nous ne croyons qu’à demy, et nos 
actions desmentent nos paroles ; c’est 
ce qui irrite Dieu contre nous. Il est 
temps que nous l’appaisions, si nous 
voulons conseruer ce peu qui nous reste 
de nostre Nation, et il n’est pas difficile 
de Pappaiser. J1 est bon, il est nostre 
Pere, c’est à regret qu’il nous chastie : 
si nous conspirons tous à l’aymer et à 
luy obeyr, il aura pitié de nous. Prenez 
courage, ne laissez pas d’aymer la priere, 
quand bien elle nous deuroit causer 
la mort ; mais i’espere qu’au contraire, 
si nous l’aymons elle nous donnera 
la vie, non seulement l’éternelle, mais 
aussi la temporelle. Dieu nous chastie 
pour nous rendre sages : il cessera de 
nous chastier quand nous cesserons 


d’estre meschans. Voila ce que i’auois 
à vous dire. 

Celte harangue prononcée par ce Ca¬ 
pitaine auee vue ferueur extraordinaire 
estonna les meschans, et consola les 
bons qui se trouuerent en cette assem¬ 
blée, et peut estre fortifia quelque cœur 
qui chanceloit, car comme il est homme 
d’authorité parmy ses gens, et en répu¬ 
tation de personne prudente, ses dis¬ 
cours font vue merueilleuse impression 
sur les cœurs de tous les Saunages. 

le n’aurois jamais fait si ie voulois 
rapporter toutes les autres harangues 
qu’il a faites en faneur de la Foy, car il 
ne laisse passer aucune occasion de 
parler sur ce sujet, et il en parle tous- 
iours auec plus d’energie et de force 
que nous ne sçaurions exprimer par nos 
paroles. Au reste sa vie est conforme à 
sa parole. J1 n’entreprend rien d’im¬ 
portance qu’il n’ait auparauant consulté 
Monsieur le Gouuerneur et nos Peres ; 
sa cabane ne soutire point que de bons 
Chrestiens, il tient sa famille dans la 
crainte et dans le respect, il est le 
premier aux prières et s’intéresse sin¬ 
gulièrement en tout ce qui regarde le 
progrez du Christianisme en ses con¬ 
trées. Disons vn mot de Iean Baptiste 
EtinechkaSat, qui est le Capitaine des 
Montaignets et Àttikamegues qui font 
leur seiour ordinaire à Sainct Ioseph. 

La response qu’il fit à ce Capitaine 
Abnaquiois duquel nous auons parlé, 
tesmoigne l’estât qu’il fait de la Foy. 
Ce Capitaine auant que d’estre baptisé 
recherchoit vne de ses parentes en ma¬ 
riage, il luy enuoya pour ce sujet par 
vn autre Saunage vn beau collier de 
Pourcelaine. Iean Baptiste respondit 
froidement : Nous ne vendons pas nos 
tilles, mais nous les donnons en mariage 
à des gens qui font profession de la Foy 
comme nous. Et puis lit reporter le pré¬ 
sent sans y toucher. Ce Capitaine estant 
par apres baptisé, et continuant dans sa 
recherche, Iean Baptiste, apres auoir 
long-temps esprouué sa constance et 
sa fidelité, luy donna tout le conten¬ 
tement qu’il desiroit, tesmoignant par 
cette action que s’il n’auoit aupara¬ 
uant agréé son alliance, c’estoit seule- 

rnent parce qu’il n’auoit pas encore 
la Foy. 

Vn autre ieune Sauuage, bon Chre- 
stien, nommé Alexis, de la Nation des 
Nipissiriniens, recherchant vue de ses 
filles en mariage, comme il n’entre¬ 
prend rien non plus que Noël sans le 
consentement de nosPeres, il nous vint 
consulter sur ce sujet. Ce ieune homme, 
dit-il, m’agrée à cause de sa bonté et 
vertu, mais i’apprehende vue chose : 
c’est qu’il est parent du Capitaine des 
Nipissiriniens, et doit succéder à sa 
charge, ie crains que cela ne le rende 
superbe, et que l’ambition de paroistre 
Capitaine ne l’oblige de monter là haut 
et retourner en son pays apres la mort 
de l’autre, et qu’en suite il perde l'affe¬ 
ction qu’il a maintenant pour la priere : 
car la superbe est vn grand empesche- 
ment à la Foy, et i’estime plus auoir vn 
gendre pauure et mesprisé, mais bon 
et vertueux, que glorieux et superbe 
Capitaine. 

Voicy vne autre marque du mespris 
qu’il fait de l’honneur, et de l’humilité 
qu’il porte dans le cœur. le voudrois 
bien, disoit-il vn iour au Pere Dequen, 
me pouuoir demettre de ma charge de 
Capitaine en faueur de Philippe Saka- 
p8am : elle luy appartient par droit de 
naissance estant fils de Capitaine ; que 
si ie l’ay receuë et conseruée iusques à 
présent, c’est parce qu’il estoil trop 
ieune pour la pouuoir exercer apres la 
mort de son pere, mais puis qu’à pré¬ 
sent il a l’aage et les forces suffisantes 
pour s’aequiter de cét office et en faire 
tous les deuoirs, i’estime qu’il est rai¬ 
sonnable qu’il en iouysse. le ne veux 
pas retenir ce qui n’est pas à moy, 
outre qu’il faut icy des Capitaines qui 
soient vigoureux, qui puissent discourir 
en faueur de la Foy, et qui ayent de 
l’aulhorité cnuers les jeunes gens, et 
toutes ces qualitez sont beaucoup plus 
aduantageusemcnl en luy qu’en moy, 
qui n’ay point d’esprit, ny de paroles, 
ny dequoy me donner du crédit et de 
l’authorité ; et puis ie ne me pique point 
de ces honneurs, ie les mesprise dans 
mon cœur, ie crains encore de rendre 
compte des actions et deportemens de 


mes gens, ie serois bien aise qu’vn 
aulre que moy en respondisl. Aquoy 
le Pere n’ayant pas respondu conforme¬ 
ment à sa volonté, il s’en retourna fort 
affligé. La superbe estant le plus grand 
vice de ces Sauuages, ce n’est pas peu 
que cettuy-cy soit arriué à ce degré 
d’humilité que de hayr ce qui est de 
plus auguste et esclatant parmy eux. Il 
nous fera voir maintenant comme l’hu¬ 
milité Chreslienne n’est point contraire 
à vn franc et genereux courage. 

Deslors qu’il eust ouy la nouuelle de 
la prise du Pere Bressanv, des Hurons, 
et de plusieurs Algonquins, il forma in¬ 
continent le dessein d’aller à la guerre 
pour tirer raison des Iroquois de tous 
ces affronts et dommages. Voicy les rai¬ 
sons qu’il nous en rendit dans le conseil 
qu’il tint auec nous sur ce sujet. 

C’est vne chose honteuse, dit-il, que 
les Iroquois nous battent par tout, et 
que nous demeurions sans sentiment et 
sans faire autre chose que fuir: on dit 
maintenant auec sujet que nous ne 
sommes plus des hommes, mais des 
femmes, et ce qui me pique dauantage, 
c’est que les infidèles et quelques mau- 
uais Chrestiens disent publiquement 
que c’est la priere qui nous rend pol¬ 
trons et qui abbat nos courages. Depuis 
qu’on fait estât de prier Dieu, nous 
n’auons plus de cœur, disent-ils. Il faut 
leur monstrer qu’ils ont mentv, et que 
tant s’en faut que la Foy nous rende 
timides, qu’au contraire c’est elle qui 
anime nos cœurs au milieu des plus 
grands dangers et nous baille du courage 
dans nostre plus grande foiblesse. Il ne 
faut pas souffrir que la Foy soit désho¬ 
norée par les mensonges et calomnies 
des meschans. 

Ce qui m’oblige encore de faire la 
guerre, c’est ia prise du Pere Bressany: 
il est vn de ceux qui viennent de si 
loing pour nous instruire, et qui nous 
ayment tant, il s’est exposé pour nous à 
ce danger, ses freres sont affligez de sa 
prise, il faut les consoler et essuyer 
leurs larmes par la prise de quelque 
Iroquois. Peut estre encore reprime¬ 
rons-nous l’insolence de nos ennemis, 
si nous remportons quelque aduantage 

sur eux, comme il sera facile dans la 
méthode que ie veux tenir pour faire 
eette petite guerre, et parce que Dieu 
hayt les meschans, et qu’il ne benist 
pas leurs desseins, ie ne veux souffrir 
en ma compagnie que de bons et fideles 
Chrestiens ; nous serons peu, mais i’e- 
spere que nous serons plus forts, que si 
uostre bande estoit grossie d’vu grand 
nombre de guerriers, ou infidèles, ou 
mauuaisChrestiens. Voila mon dessein, 
si le Capitaine des François et nous 
antres l’agrée, ie suis résolu de l’ex- 
ecuter. 

En voila assez pour reconnoistre la 
bonté et le zele de lean Baptiste. Que si 
ces deux Capitaines dont nous venons 
de parler ont tant de vertu, de pru¬ 
dence et de zele pour la Foy, il est aisé 
de iuger quels sont les deportemens de 
nos Chrestiens de Sillery, ausquels ils 
commandent et seruent de réglé et 
d’exemple. Nous verrons cecy plus en 
particulier et en destail dans le Cha¬ 
pitre suiuant. 


CHAPITRE IV. 

Continuation des bons senlimens et 
actions des Chrestiens de 
Sainct Joseph. 

Àussi-lost que les Nauires eurent leué 
l’anchre de deuant Quebec pour retour¬ 
ner en France, la meilleure partie des 
Sauuages de cette résidence leuerent 
leurs eseorces pour aller à la chasse de 
l’origriac, anticipant de trois mois le 
temps ordinaire de leur départ, de 
crainte des Iroquois qui les auoient me¬ 
nacez de les venir attaquer iusques de¬ 
dans nos portes, et qui leur eussent o-lé 
la liberté de chasser bien auant dans les 
bois, s’ils n’eussent preuenu le temps 
auquel ils ont accoustumé de se mettre 
en campagne et venir en guerre. Comme 
ils s’embarquoient ils ne peurent s’em- 
pescher de nous tesmoigner les ressen- 
timens qu’ils auoient de se séparer de 


nous pour si long-temps. Nous sommes 
tristes, nous disoient-ils, de vous quitter: 
qui nous enseignera dans les bois ? Si 
quelqu’vn de vous autres nous pouuoit 
accompagner, cela nous consoleroit ; 
mais puisque cela ne se peut, nous 
laseherons de faire le mieux qui nous 
sera possible : nous prierons Dieu son¬ 
nent, nous respecterons les iours de 
Feste, nous croirons lousiours forte¬ 
ment ; nous sommes bien aise que nous 
ayons vn petit François en nostre com¬ 
pagnie pour eslre lesmoin de nos actions, 
il vous rapportera à nostre retour l’estai 
que nous faisons de la priere. Priez 
Dieu pour nous. 

C’est vn effeet merueilleux de la grâce 
que des hommes nez dans la plus cruelle 
barbarie qui soit sur la terre, esleuez 
dans la liberté de toute sorte de vice, 
qui se sont nourris souuenl du sang et 
de la chair des hommes, baptisez depuis 
peu de iours, conseruent néant moins 
l’innocence et la grâce de leur Baptesrnc 
pendant six mois sans instrueiion et 
sans Sacrement, auec plus de facilité et 
de perfection que ne font beaucoup de 
Chrestiens en France et ailleurs parmy 
tant d’aydes et instrnmens de salut, le 
crois que le Ciel prend plaisir de voir 
ces bonnes âmes adorer Dieu au milieu 
des bois, où si souuent le diable auoit 
esté adoré et d’ouyr retentir ces vastes 
déserts des noms de Iesus et de Marie, 
qui auparauant ne resonnoient que des 
cris et hurlemens effroyables. 

Leur première et derniere action de 
la journée, c’est de flesehir les genoux 
deuant vn Crucifix ou vne Image qu’ils 
attachent à vne escorce, et faire là leurs 
prières. Ils celebrent les Dimanches et 
les Festes, s’abstenans de la chasse et 
faisant des prières plus longues ; il y en 
a qui parmy les grands trauaux et fa¬ 
tigues de leur chasse obseruent les 
ieusnes commandez. Ils ont recours à 
Dieu dans leurs nécessitez et ne man¬ 
quent pas de reconnoistre sur le champ 
les grâces qu’ils reçoiuent de sa main 
liberale. Mais voyons des actions et 
senlimens plus particuliers. 

Il y auoit trois mois que ces bons 
Néophytes couroient chassans dans les 

bois et diuisez en diuerses trouppes, lors 
que plusieurs familles qui ne s’estoient 
veuës depuis l’Automne, se rencontrè¬ 
rent en vn mesme lieu où la première 
chose qu’ils firent fut de confronter les 
papiers que nous leur auions donnez pour 
reconnoistre les jours de Feste qu’ils 
doiuent célébrer auec respect : la re- 
jouyssance ne fut pas petite, voyant 
qu’ils se rencontraient tous au mesme 
iour, et que pas vn n auoit oublié à 
reconnoistre et honorer le Dimanche. 
Charles MejaskSat tousiours semblable 
à soy-mesme, c’est à dire tousiours zélé 
pour la Foy, prit la parole : Mes freres, 
dit-il, il n’y a pas icy de Peres pour nous 
enseigner et faire prier Dieu ; ne lais¬ 
sons pas de prier tous ensemble puisque 
la commodité se présente, ie crois que 
vous ne manquez pas à vous acquitter 
soir et malin de vostre deuoir ; mais 
puisque Dieu agrée et bénit l’vnion des 
prières, prions-le en commun. Vn cha¬ 
cun s’y accorde, on dit les prières, on 
chante vn Hymne en leur langue. Apres 
cela ce braue Néophyte leur fait vn 
petit discours de la presence de Dieu. 
Mes freres, dit-il, ie n’ay point d’esprit, 
ie ne retiens point ce qu’on nous en¬ 
seigne, ie ne suis pas Capitaine pour 
entreprendre de haranguer; ie crois ne- 
an tmoins que vous agréerez que ie vous 
die ce que Dieu m’inspire : Ne vous 
persuadez pas qu’estans esloignez de 
l’Eglise et errans parmy les bois, vous 
soyez esloignez de Dieu : il est par tout, 
il nous escoute et nous void aussi bien 
icy comme à Sillery : c’est vue grande 
folie de croire qu’il ne nous void pas ; 
c’est encore vue plus grande folie de 
croire qu’il nous void et de mal faire ; 
on peut bien se cacher des hommes, 
mais non pas de Dieu. Nous auons honte 
de faire de sales actions deuant les 
hommes, n’auons-nous pas honte d’en 
faire deuant Dieu. Souuenez-vous donc 
que Dieu est par tout et qu’il le faut ho¬ 
norer en tout lieu, comme nous croyons 
qu’il nous chérit, qu’il nous conserue et 
nourrit en tout lieu. 11 a soin de nous 
dans les bois, il nous baille des orignaus, 
il nous habille, il nous chausse, il nous 
loge, il nous nourrit : honorons-le donc 


dans les bois, et faisons icy ce que nous 
faisons dans les Eglises, car Dieu mérité 
d’estre honoré par tout, puis qu’il est 
par tout le mesme et qu’il nous fait du 
bien par tout. Il poursuiuil ce discours 
fortement et efficacement : qui eust ja¬ 
mais attendu cela d’vn Barbare ? Mais 
il n’y a point de barbarie qui résisté à 
l’esprit de Dieu. 

Voicy vn effet de sa charité qui s’é¬ 
tend aussi bien sur les corps que sur les 
«âmes. Dans ce rencontre de Sauuages 
dont ie viens de parler, il se Irouuavne 
vieille femme qui auoil bien de la peine 
à marcher ; ce bon homme en eut pitié, 
et la chargeant sur sa traisne auec tout 
son meuble, la traisna sur les neiges 
plusieurs iours, et puis se deuant sé¬ 
parer, incita ceux de cette bande où 
esloit la malade, de luy continuer la 
mesme charité qu’il auoit exercée cn- 
uers elle. 

Vn autre nous racontoit qu’il auoit 
esté grandement tenté dans les bois par 
le malin esprit : le sentois, disoit-ii son¬ 
nent, quelqu’vn qui me parloil dans le 
cœur de la sorte : Il y a long-temps que 
tu ne t’es pas confessé, ton âme est 
maintenant toute sale, tu ne la sçaurois 
sallir dauanlage : fais ce que ie te dis, 
tu vois ta femme qui languit depuis 
tant de temps, elle t’empesche de va¬ 
quer à la chasse, prends vn tambour, 
inuoque le Manitou, vse de tes an¬ 
ciennes jongleries ; peut estre elle gué¬ 
rira, tu auras le loisir de chasser et tuer 
des orignaus, et puis si lu veux, tu te 
confesseras et tu seras laué à mesme- 
temps de celte faute aussi-tost et aussi 
facilement que des autres : quov que tu 
fasses, tu ne laisserais pas d’aller en 
Enfer si tu mourois maintenant, l’eus 
de la peine, dit-il, à vaincre cette pensée 
qui me venoil sonnent dans l’esprit, ie 
priav Dieu, et puis ie dis à celuy qui 
me parloil dans le cœur et nie vouloit 
rendre meschant : Tu mens : si mon 
âme est sale, ie ne la dois pas sallir da- 
uantage ; si ie dois estre damné, i’ayme 
mieux que ce soit pour vn seul péché 
que pour deux ; ie n’offenseray iauiais 
Dieu pour guérir ma femme ou pour 
auoir de la chair. le n’auois qu’vo 

regret, disoit-il, c’estoit de voir ma 
femme dans vn danger continuel de 
mourir sans confession. le disois sou- 
uent à Dieu : Aye pitié de ma femme, 
ie ne demande pas que tu la guérisses, 
ta volonté soit faite, mais ie te prie de 
luy conseruer la vie iusques à ce qu’elle 
se soit confessée. Dieu m’a exaucé, me 
voicy de retour de la chasse et ma 
femme a assez de vie pour se confesser, 
il est vray que ie n’av rien, n’ayant peu 
faire autre chose pendant l’Hyuer que 
traisner ma femme apres les chasseurs ; 
mais n’importe, Dieu est hon, il me 
nourrira. Celuv qui gouuerne la con¬ 
science de ce bon Chreslien, le tronua 
quasi aussi innocent apres six mois 
passez dans les bois comme il estoit 
quand il y entra. Dieu soit loué qui fait 
triompher si parfaitement sa grâce de 
tous les efforts de l’Enfer. 

Yn autre rendant compte de ses dcpor- 
temens pendant l’Hyuer: nous auons, 
disoit-il, obserué exactement les Di¬ 
manches et les Festes, nommément 
celles qu’on respecte particulièrement 
et mesme la nuict où l’on prie si long- 
lemps, (c’est la veille de Noël). Mais en¬ 
core que fistes-vous, leur dit-on? Per¬ 
sonne ne dormit celte nuict, on ne fit 
autre chose que prier Dieu : il y en eut 
tel qui recita sept ou huict fois son 
Chapelet. 

La prouidence de Dieu a tesmoigné 
souuenl dans les bois le soin qu’elle a 
de ces bonnes gens. Toute la prouision 
qu’ils emportent auec eux quand il vont 
à la chasse, consiste en quelque sac de 
bled d’Inde et quelques paquets d’an¬ 
guilles boucanées, c’est bien peu pour 
six mois ; ils attendent le reste de la 
main de Dieu qui esprouue quelquesfois 
leur confiance et la foy qu’ils ont en sa 
bonté. Il est arriué souuent qu’ils ont 
couru plusieurs iours sans renconlrer 
aucune beste: mais ils n’ont pas plus tost 
fleschi le genoiiil dans la neige pour 
inuoquer son assistance, qu’ils en ont 
reconneu les effets, et trouué dans l’ex- 
treme nécessité de quoy soulager leur 
faim tres-abondamment. 

Yne femme Chrestienne auoit vne de 
ses filles extrêmement malade ; apres 


auoir languy long-temps, en fin elle 
tombe dans des symptômes et commi¬ 
sions de mort ; la more a recours à 
Dieu, luy recommande sa fille auec tant 
de foy et de deuotion que Dieu l’exauça, 
et rendit à la malade en l’espace d’vne 
nuict vne Ires-parfaite santé. 

Voila comme nos Saunages se com¬ 
portent dans les bois, cela monstre que 
si les Démons n’en sont pas sortis, les 
bons Anges y sont les plus forts, et que 
le temps est venu auquel Dieu veut san¬ 
ctifier cette barbarie, et vérifier la parole 
de son Prophète : Populu c quem non 
coqnoui, senti ni t ntihi. In auditu auris 
obediuil mihi. 

Dés que la riuiere commença à estre 
libre par le départ des glaces, nos chas¬ 
seurs s’embarquèrent pour nous reuenir 
voir : vne tempesle furieuse s’estant 
esleuée comme ils esloient au milieu 
du grand tleuue, nous les pensa rauir. 
Ce danger ne leur lui pas si sensible 
comme la perte qu’ils firent d’vne cha¬ 
loupe que nous leur auions preslée, 
appréhendant le desplaisir que nous 
pourrions conceuoir de cette perte : 
mais Noël TekSerimatch les consola 
bien-lost dans l’asseiiranee qu’il leur 
donna que les Peres crovoient forte¬ 
ment, et que quiconque croit fortement 
ne se soucie point des biens de la terre, 
et ne craint de perdre rien que Dieu. 

La première action qu’ils firent à leur 
abord fut de nous demander si ce iour 
là n’estoit pas la veille de celuy qu’on 
respecte (c’est ainsi qu’ils appellent le 
Dimanche) ; cela fut trouué vray. En 
suite de cela ils mettent pied à terre, 
entrent dans la Chapelle, font leur de¬ 
uotion, nous mettent entre les mains 
les corps de cinq ou six petits enfans 
baptisez, et morts depuis dans les bois, 
empaquetez proprement dans des escor- 
ces, pour estre enterrez auec les cere¬ 
monies de l’Eglise, et autant d’autres 
nouuellement nés pour estre baptisez, 
puis adioustent parlant au Pere qui les 
gouuerne : Tiens-toy prest pour nous 
confesser. Il fallut veiller cette nuict et 
les autres ensuiuantes pour satisfaire 
à leur deuotion ; il y en auoit tel qui se 
vouloit confesser en vn iour deux et 

trois fois, disant que c’estoit pour re¬ 
parer la faute qu’il auoit commise ayant 
demeuré si long-temps sans se confes¬ 
ser. Ce nous est vue consolation bien 
sensible de voir d’vu coslé le zele et 
l’ardeur auec laquelle ils s’approchent 
de ce Sacrement, et de l’autre l’inno¬ 
cence et la pureté de leur vie. 


chapitre v. 

Continuation des bons senti mens et 
actions des Chrestiens de 
Sainct Joseph. 

Le zele de Charles Meiaska8at est 
autant agréable que feruent. 11 auoit 
pris auant que d’estre baptisé vne 
femme qui estoit d’vu naturel extrême¬ 
ment superbe et violent, et n’auoit au¬ 
cune disposition à la Foy ; cependant il 
se rend digne du Baplesme et le reçoit, 
et elle demeure tousiours opiuiaslre 
dans son infidélité. 11 lasche de l’adoucir 
et de la disposer peu à peu à la Foy 
auec vne patience admirable : il en vint 
à bout, la voila qui presse fortement 
son Baplesme et l’obtient ; on parle de 
les espouser en face de l’Eglise, et don¬ 
ner à leur mariage la qualité et la grâce 
du Sacrement, ils s’y accordent tous 
deux, ils s’en vont à l’Eglise pour re- 
ceuoir la bénédiction du Prestre, qui 
demande premièrement à Charles s’il 
agrée vne telle pour femme. Attends 
vu peu, respond Charles, et se tournant 
vers sa femme : Mais-toy, luy dit-il, 
seras-tu encore superbe, desobeyssanle, 
cholérique comme lu as esté par le 
passé? responds moy ; car si tu ne veux 
estre plus sage, ie ne t’agrée point pour 
ma femme, i’en trouueray bien vne 
autre. Elle luy respond toute confuse, 
qu’elle sera plus sage à l’aduenir. Parle 
plus haut, répliqué Charles, on ne t’en¬ 
tend pas ; quand tu te fasches tu cries 
comme vne folle, cl tu fais maintenant 
la petite bouche. Il fallut que cette 
pauure femme criast bien haut et pro- 


testast publiquement qu’elle seroil obe- 
yssante à son mary, et viuroit auec luy 
dans la douceur et auec toute sorte 
d’humilité : Voila qui est bien, dit 
Charles, pourueu que lu fasses ce que tu 
dis, autrement tu me donneras occasion 
de me lascher ; et si ie me fasche, i’iray 
en Enfer et toy aussi. Puis s’adressant 
au Pere : Continué, dit-il, ie suis con¬ 
tent, ie l’aymeray tousiours comme ma 
femme vnique et légitimé. Dieu a beny 
ce mariage visiblement, et nous n’auons 
point veu de plus sensible changement 
qu’en cette femme qui est maintenant 
deuenuë vu vray aigneau et a des sen¬ 
ti mens de deuotion tres-solides et tres- 
alfeclueux. 

Yoicy vn autre effet du zele de ce 
mesme Néophyte qui est tout feu dans 
les choses de Dieu. Il a quelque con- 
noissance du pays des Abnaquiois et de 
leur langue, depuis quelques voyages 
qu’il y a faits. Il a pris la resolution d’y 
retourner cette année, non pour autre 
fin que pour leur prescher Iesus-Christ, 
il nous vient communiquer son dessein. 
Il n’y a point de Peres chez les Abna¬ 
quiois, nous dit-il, personne ne les en¬ 
seigne, vous autres n’y pouuez pas aller, 
i’ay pitié de ces pauures gens qui se 
damnent : ie m’en vais les voir, ie leur 
apprendray ce que vous m’auez appris. 
On luy demanda qu’est-ce qu’il leur en- 
seigneroit ? Là-dessus il fit vn Sermon 
tres-iudicieux qui comprenoil les prin¬ 
cipaux mystères de nostre Foy, et les 
maximes les plus considérables de l’E- 
uangile : Voila, dit-il, ce que ie leur 
prescheray. le n’ay point d’esprit, mais 
si Dieu se veut seruir de moy, il m'en 
donnera et nous ferons tous deux des 
merueilles. Apres cela il s’embarque 
dans vne pauureté vrayement Aposto¬ 
lique ; apres deux journées de chemin 
son compagnon l’abandonne, et il se 
trouue seul dans son canot. Il s’en re¬ 
tourne froidement à Sillery en chercher 
vn autre ; il s’embarque derechef et 
nage fortement pendant deux iours, 
apres lesquels son canot se rompit; il 
s’en renient à Sillery en prendre vn 
autre. Cependant quelques Abnaquiois 
arriuent de leur pays et racontent qu’ils 

©ut veu en chemin quantité de pistes 
d’Iroquois : cela n’estonne point nostre 
Apostre. On luy veut dissuader son 
voyage en luy proposant le danger où 
il s’expose, il s’en mocque. le ne crains 
pas les Iroquois, ie ne crains que Dieu : 
s’il veut il me conseruera ; s’il ne le 
veut pas, il sçail bien pourquoy, ie ne 
me soucie pas d’eslre pris, bruslé et 
mangé pour vue telle occasion. En suite 
de cela il se confesse, demande vu 
Crucifix, le baise et se iette dans son 
escorce ; il auoit desia esté en toutes les 
maisons Keligieuses pour se recomman¬ 
der à leurs prières. Dieu le conserue 
et benisse son dessein ; mais le voisi¬ 
nage des Anglois met de grands ob¬ 
stacles à laconuersion de cette Nation, 
pour laquelle ce bon Néophyte à tant de 
zele. Dieu trouuera des voyes que nous 
ne sçauons pas pour faire entrer la Eoy 
dans cette Nation, et en tant d’autres 
où l’entrée nous a esté fermée iusques à 
présent. 

le crois qu’on pourroit faire vn iuste 
Liure des bons sentimens et actions de 
cét homme : il est admirable quand on 
le met à discourir sur les choses de Dieu, 
il a la conscience extrêmement tendre ; 
les seules pensées qu’il a de faire du 
mal, quoy qu’il les chasse incontinent 
auec horreur, luy sont criminelles, il 
pense soutient s’accuser d’vn grand 
péché, quand il dit vn acte héroïque de 
vertu qu’il a pratiqué : il s’accusera par 
exemple comme d’vn grand péché d'a- 
ooir eu la pensée de manger de la chair 
vn Vendredy, n'ayant aucune autre 
chose, quoy qu’il aye detesté cette pen¬ 
sée, et passé tout ce iour sans rien 
manger. Ce luy est indifferent de s’ac¬ 
cuser en confession ou hors de confes¬ 
sion. Il fut inuité vn Samedy au soir à 
vn festin où il y auoit de la chair : il 
eut quelque désir d’en gouster, mais 
il se mortitia bien-tost : il coucha toute 
la nuict auec sa chair sans y mordre, et 
le lendemain il ne manqua pas de s’ac¬ 
cuser de cette faute innocente. C’est 
vn plaisir de l’oüyr crier quelquesfois 
parmy les cabanes quand il appelle les 
autres aux prières : car il se glorifie 
du filtre de Capitaine des prières, et 

s’acquitte excellemment de cet office. 
C’est assés de cestuy-cy : nous n’aurions 
jamais fait, et il est assez conneu par 
tout. 

11 y en a qui pratiquent de bonne 
grâce les amures de miséricorde, visi¬ 
tant les malades, les consolant et leur 
donnant à manger. Vn certain ayant 
ouy dire l’estât que Dieu fait de cette 
sorte de bonnes amures, entre soudain 
dans l’Hospital et y trouuant des ma¬ 
lades sans esperance de guérison. Ne 
perdez pas courage, mes freres, dit-il, ne 
soyez pas tristes de ce que vous deuez 
bien-tost mourir, celte vie est pleine de 
misères. Apres celle-cy vous en aurez 
vue autre pleine de contentemens qui 
sera éternelle ; nous mourons tous les 
iours, et quand nous acheuons de mou¬ 
rir, nous ne mourons pas totalement. 
Il n’y a que la moitié de nous-mesme 
qui meure, et la plus basse et chelifue : 
l’âme ne meurt point, ce n’est que le 
corps, lequel encore doit ressusciter vn 
iour : pensés à cela, et vous ne serés 
pas tristes. 

Vn autre leur disoit : Pourquoy vous 
affligés vous de ce que vous mourez? 
vostre corps n’est pas à vous, il est à 
Dieu qui vous l’a donné : vous n’estes 
pas les maistres de vos vies, c’est Dieu 
seul qui en est le maistre, il est raison¬ 
nable, qu’il en dispose comme bon luy 
semble. Confessez - vous seulement, 
mettez vostre âme en bon estât, et puis 
n’apprehendez rien. 

Vne bonne vieille, ayant ouy dire dans 
vnc exhortation que Dieu aggreoit gran¬ 
dement qu’on donnast à manger aux 
pauures, s’en va incontinent dans sa 
cabane, prend le meilleur morceau de 
chairqu’elle eust, et le porte aux malades 
de l’Hospital. C’est vn acte genereux à 
vn Sauuage de donner ainsi sa chair 
gratuitement et pour l’amour de Dieu. 

Les Sauuagcs ayment leurs enfans 
auec des passions estranges, et la perte 
qu’ils en font est l’vnique dont ils 
tesmoignent du ressentiment. Il s’est 
trouué neantmoins vne femme coura¬ 
geuse qui, apres en auoir perdu trois, et 
voyant le quatriesme languissant, ne 
s’estonnoit point : Voila l’vnique enfant 

qui me reste, disoit-elle vn iour à vn de 
nos Peres : i’en ay perdu trois, cestuy- 
cy mourra bien-tost ; ie suis aagée et 
sans mary: n’importe, Dieu le veut ainsi, 
il est le maistre, ie ne laisseray pas de 
Paymer et seruir. 

Cette mesme femme de laquelle nous 
parlons a vn zele admirable de la pureté 
des filles : lors que la jeunesse reuient 
de la guerre, elle prend le soin de les 
ramasser toutes et les enfermer pendant 
la nuict sous la clef ou dans les maisons 
que nous leur auons basties à la fran- 
çoise,ou dans les greniers où ils serrent 
leurs prouisions. Vn soir comme nous 
faisions les prières dans nostre chapelle, 
elle entre brusquement et nous haste 
de sortir ; nous trouuasmes qu’elle nous 
appelloit au secours contre quelques 
ieunes gens qui se promonoient près 
d’vne maison où quelques filles estoient 
enfermées : ce fust assez pour les chasser 
de Sillery, où les moindres soubçons en 
cette matière sont criminels. 

Vn de nos Peres ayant tesmoigné à 
vne fille fort innocente, ensuite de quel¬ 
ques discours et rapports, qu’il craignoit 
quelque chose touchant son honneur, et 
l’aduertissant d’y prendre garde, elle 
se mit à pleurer et se retira dans sa 
cabane, là où ayant raconté à ses parens 
le sujet de ses pleurs, tous se mirent à 
pleurer auec elle et passèrent toute la 
nuict en larmes, iusques à ce que le 
lendemain, le Pere ayant sceu ce qui 
s’estoit passé, les consola en les asseu- 
rant qu’il ne doutoit point de l’inno¬ 
cence de cette fille, mais ce qu’il luy 
auoit dit n’estoit que pour luy faire ap¬ 
préhender dauantage ce qui pouuoit 
nuire à sa pureté. 

Il y en a plusieurs qui s’accusent 
comme d’vn grand péché de ce que 
quelques ieunes hommes leur ont parlé 
de se marier, quoy qu’elles ayent ré¬ 
pondu froidement à cela que celte affaire 
ne despend pas d’elles, mais de leurs 
parens. Vne bonne femme estant gran¬ 
dement malade, demanda instamment 
qu’on ne la despoiiillast aucunement 
apres sa mort, mais qu’on la laisse en- 
uelopée dans sa robe de Castor comme 
elle estoit alors. Vn soir vne troupe de 

ieunes filles vindrent crier à nostre 
porte. Mon Pere, aye pitié de nous. On 
leur demande qu’est-ce que c’est? Nous 
auons peur, disent-elles, de quelques 
ieunes gens qui ne sont pas sages, nous 
ne sommes pas en asseurance dans nos 
cabanes, ferme-nous à la clef dans quel- 
qu’vne de ces petites maisons. Il y en a 
qui rendent compte de leur conscience, 
s’accusent comme d’vn grand péché de 
hayr grandement vn homme qui leur a 
dit quelque parole trop libre. Ces scru¬ 
pules sont supportables en des filles, et 
font voir l’estai qu’on fait icy de la pu¬ 
reté, là où auparauant à peine en con- 
noissoil-on le nom. C’est assez de ce 
sujet ; voicy comme nous traitons ceux 
qui font quelque faute publique. 

Vn Chrestien, d’ailleurs innocent et 
fort homme de bien, s’estoit enyuré 
non tant par sa faute que par celle d’vn 
François qui l’auoit inuité à boire : il 
fallut qu’il satisfist à Dieu qu’il auoit 
offensé, et aux hommes qu’il auoit scan¬ 
dalisez. Le Pere Dequen luy fit vne 
bonne réprimandé à la fin de la Messe 
en presence de tous les Sauuages, luy 
enjoignit de baiser trois fois la terre et 
de ieusner trois iours consecutifs, ce 
qu’il accomplit auec humilité et édifi¬ 
cation de tous les assistans. Outre cela, 
il fut obligé de payer l’amende qu’on a 
taxé par le consentement mesme des 
Sauuages à ceux qui s’enyurent ; il fut 
au fort pour cét effet, où apres auoir 
esté derechef repris par Monsieur le 
Gouuerneur de sa faute, il ietta trois 
Castors à terre : Voila, dit-il, que ie 
iette ma meschanceté, ie ne suis pas 
marry de bailler mes Castors, mais ie 
suis marry de les bailler pour ce 
sujet, i’ay fasché Dieu et perdu son 
amitié, c’est ce qui m’afflige et non pas 
la perte de mes Castors ; c’est la pre¬ 
mière fois que ie me suis enyuré, 
ce sera la derniere ; celuy qui m’a 
fait boire n'a point d’esprit, mais ie 
ie ne deuois pas luy obeyr, ie te deuois 
aduertir : voila ce que ie feray vne 
autre foi^. quand cela m’arriuera. Ces 
rigueurs sont douces à nos Chrestiens 
et ne laissent pas neantmoins d’estre 
efficaces. 

le metlrny icy vn ou deux traits pour 
faire voir le respect qu’ils portent aux 
choses sainctes. Yn Chresticn auoit 
perdu dans les bois vn Crucifix qu’on luy 
auoit donné ; il creut auoir offensé Dieu 
griefuement, quoy qu’il fust innocent 
dans cette perte. Il part soudain pour 
venir à Sillery, il rencontre vn de nos 
Peres : le suis triste, luy dit-il, i’ay 
fasché Dieu, hasle-loy, ie me veux con¬ 
fesser. Ce crime prétendu le pressoit si 
fort qu’il en fit vne confession publique 
sur le champ, n’ayant pas la patience 
d’attendre qu’il fust aux pieds du Con¬ 
fesseur : l’ay perdu, dit-il, mon Crucifix, 
depuis cette perte ie suis extrêmement 
aftligé, que feray-ie pour appaiser Dieu ? 

Yne bonne vieille avant trouué son 
Chapelet qu’elle auoit perdu : 0 que ie 
suis aise, disoit-elle, d’auoir trouué 
mon Chapelet! il y a deux iours que ie 
l’auois perdu ; pendant tout ce temps, 
il m’a semblé que i’auois mal au cœur, 
non seulement à cause de la perte que 
i’auois faite, mais aussi parce que ie ne 
sentais plus la croix me battre sur le* 
cœur, comme elle faisoit d’ordinaire lors 
que ie portois mon Chapelet pendu au 
col. Ces sentimens monstreni qu’il n’y 
a plus de barbarie dans ces cœurs, puis 
que l’amour de la Croix y est. 

le finirav ce Chapitre par l’édification 
publique qu’ont donnée les Chrestiens de 
Sillery allant à la guerre contre les Iro- 
quois ; le rendez-vous estoit aux Trois 
Riuieres, où il se trouuasix-vingls Guer¬ 
riers, parmy lesquels il y auoit quelques 
mauuais Chrestiens et plusieurs infi¬ 
dèles. Les nostres voulurent tousiours 
cabaner à part pour n’auoir aucune com¬ 
munication auec les meschans. Quel- 
ques-vns de ceux-cy firent vn festin de 
guerre, où ils introduisirent, selon leur 
ancienne coustume, des filles nues. 
Ceux des nostres qui s’en doutoienl n’y 
allèrent point, les autres qui y allèrent 
innocemment detesterent cette impiété, 
et en tesmoignerent de vifs ressenti- 
mens. Monsieur de Chamtîour, Gou- 
uerneur des Trois Riuieres, chastia tous 
ceux qui auoient trempé dans cette 
faute par vne peine corporelle en les 
chassant de son Fort, et lePereBrebeuf 


d’vnc peine spirituelle en les chassant 
de l’Eglise. La veille de leur départ, 
ceux-cy passeront toute la nuict en des 
festins superstitieux, en des danses et en 
des cris et hurlemens effroyables, les 
nostres la passèrent dans la Chapelle en 
priant Dieu et se confessant. Si leur 
pieté a paru en se disposant à la guerre, 
leur courage n’a pas moins paru en y 
allant: voicy le tesmoignage qu’en rend 
le Pere Buteux, qui les a veus à Mont¬ 
real et est descendu auec eux aux Trois 
Riuieres. Ils estoient, dit-il, les pre¬ 
miers à s’embarquer pour aller à la 
descouuerte de l’ennemv et entrer bien 
nnant dans les bois aux lieux les plus 
dangereux, ils alloient par tout la teste 
leuée sans aucune démonstration de 
crainte ; mais i’ay admiré encore da¬ 
tion toge la bonté de leur courage, les 
voyant prier Dieu parmy les infidèles 
sans aucun respect humain. Lors que ie 
prenois mon Breniaire pour prier Dieu, 
celuy qui commandait dans cette cha¬ 
loupe et les autres Chrestiens à son ex¬ 
emple prenaient leur Chapelet, qu’ils 
récitaient deuotement lors que le vent 
les exemploil de se seruir de l’auiron. 
Ceux qyi les voyoient dans cette posture, 
quoy qii’infideles faisoient autant d’estal 
de leur vertu, comme ils conceuoient 
de mespris des autres qui ayant esté 
baptisez ne viuoient pas conformement 
à leur profession : tant il est vray que 
la vertu a de grands attraits pour se 
faire aimer, mesme parmy les barbares. 


CHAPITRE VI. 

De VHospital . 

Les Iroquois, qui sont les vrais lirans 
et les persécuteurs de cette nouuelle 
Eglise, ont ietté la terreur cette année 
dans le pays. Us estoient diuisez ce Prin¬ 
temps dernier en dix bandes esparses 
çà et là sur la grande Riuiere pour escu- 
mer toutee qu’ils rcncontreroient. L’vne 
de ces bandes prit le Pere Bressany et 

les lierons qui le conduisoient en leur 
pays au dessus des Tr ois Riuieres ; vne 
autre escouade, ayant massacré trois 
François à Mont-Real, en emmena deux 
autres captifs, qu’ils ont depuis bruslez 
dans leur pays au rapport d’vn Huron 
qui s’est eschappé de leurs mains. Plu¬ 
sieurs Sauuages de la résidence de S. 
loseph espouuanlez, eurent sujet de 
craindre que ces ennemis ne descen¬ 
dissent plus bas, et pour cela se reti¬ 
reront qui deçà, qui delà, ce qui obligea 
les Religieuses Hospitalières, auec l’aduis 
de Monsieur le Gouuerneur, des Peres 
et des habitans, de coder au temps et de 
se transporter en leur maison de Kebec, 
non sans vne grande incommodité, pour 
ce que cette maison n’auoit encor que 
les quatre murailles et la couuerture, 
mais aussi elles emportèrent celle con¬ 
solation auec elles que les Sauuages 
sains et malades auoient acquis l’ha¬ 
bitude et familiarité de cette saincle 
maison, et perdu la difficulté de les 
venir trouuer à Kebec en leurs nécessitez 
et maladies. 

Noël Tek8erimath, Capitaine de Sil- 
lery, s’estant retiré aux Trois Riuieres 
pendant ces bruits, pria le Perellrebeuf 
qui y estoit pour lors d’escrire aux Re¬ 
ligieuses Hospitalières que si tost que 
les semences seroient faites, elles se 
retirassent à Kebec et y menassent aussi 
auec elles toutes les femmes, enfans et 
vieillards iusques à son retour. Cela ne 
peust pas s’exécuter entièrement, mais 
quand les Religieuses quittèrent Sillery, 
toutes les femmes Sauuages vinrent à 
Kebec dresser deux cabanes prés de la 
maison des Religieuses, l’vne pour les 
hommes qui trauailloient au bastiment, 
l’autre pour les malades, attendant qu’il 
y eust vne sale faite pour ce sujet, et ne 
manquèrent pas d'enuoyer incontinent 
deux ou trois de leur gens qui estoient 
malades et qui ont encore esté suiuis de 
quelques autres. Les Sauuages les visi¬ 
tent à tous propos, et les pressent de 
paracheuer quelque lieu commode pour 
passerTHyuer, et se garantir des neiges 
et des glaces. 

Leur charité a secouru cette année 
plus de 35. malades, dont le Ciel en a 


pris dix, et outre ces malades, plusieurs 
Sauuages ont passé les deux ou trois 
iours en cette maison de miséricorde 
pour s’y faire purger et medieamenter, 
voulons preuenir quelque maladie dont 
ils se sentoient menacez. Ce n’est pas 
là encore tout l’exercice de charité de 
ces bonnes meres, la maison de Dieu 
1 fait du bien aux paumes aussi bien 
qu’aux malades : plusieurs vieillards, 
plusieurs femmes et plusieurs enfans 
leur sont demeurez deux ou trois mois 
sur les bras pendant l’Hyuer, et fussent 
morts de miseres sans ce secours. C’est 
vne nécessité, mais aussi vn contente¬ 
ment de s’espuiser en ces rencontres. 
Comme la pluspai t de ces pauures gens 
estoient Chrestiens, ils ont donné vne 
grande édification aux Religieuses ; en 
voicy quelques actions particulières. 

On a souuent parlé dans les rela¬ 
tions precedentes d T vne bonne femme 
aueugle nommee Helene ; sa mort a 
donné vne sainte approbation aux actions 
de la vie qu’elle a menée depuis son 
Baptesme. Vn excez peu blasmable l’a 
iettée dans le tombeau : se sentant atta¬ 
quée d’vue forte fiéure, elle dit aux 
Meres Hospitalières : La tristesse que ie 
ressens voyant la dureté des Algonquins 
de l’Isle mes compatriotes, et le scandale 
qu’ils donnent aux autres Sauuages par 
le mespris qu’ils font de la Foy me fera 
mourir : si i’entre dans leur cabane pour 
raconter quelque Histoire Saincle ou 
pour les inuiler à prier Dieu, ils se mo¬ 
quent de tous les aduis qu’on leur 
donne, ils mesprisent la priere comme 
s’ils estoient independans de Dieu ; leur 
malheur me touche si viuement le cœur 
que i’en suis triste iusques au mourir : 
voila, disoit-elle, la cause de ma ma¬ 
ladie, Vn grand Saincl dit que toute 
chose doit auoir sa mesure etsareigle 
excepté l’amour qu’on porte à Dieu ; 
cette bonne àme auoit trop de zele en 
sa ferueur et estoit trop pressante. I’ay, 
disoit-elle, vne grande consolation quand 
ie vay visiter les Sauuages d’icy bas, ils 
prennent plaisir d’entendre parler de 
Dieu, ie leur raconte l’Histoire d’Abra- 
ham, de Moyse, et les autres que i’ay 
retenues dans l’instruction qu’on m’a 

donnée (en effet elle estoit aussi sça- 
uante dans les mystères du vieil Testa¬ 
ment que plusieurs femmes des plus 
capables de nostre France) ; ils prennent 
tous plaisir d’ouyr parler de choses si 
rauissantes, ils se mettent à genoux tous 
les soirs et ils prononcent les prières tout 
haut, chacun me suit auec beaucoup de 
modestie ; mais ils manquent encore en 
vn point pour la plusparl, c’est que ie vou¬ 
drais qu’apres leur priera ils gardassent 
le silence, qu’ils ruminassent ce qu’ils 
ont dit à Dieu, et qu’ils s’endormissent 
en pensant à luy ; or vue bonne quantité 
ne laisse pas de parler et de s’entretenir 
apres qu’ils ont prié Dieu, cela m’afflige 1 
vn petit, car ie voudrais qu’ils fissent 
encore mieux qu’ils ne font. 

Elle adioustoit que depuis qu’elle 
estoit deuenuë aueugle et qu’elle s’estoit 
rangée à la foy, elle auoit tousiours esté 
trauaillée de quelque maladie ; le diable 
prenoit de là occasion de luy suggérer 
cette pensée : Mais d’où vient que depuis 
que ie connois Dieu et que ie l’aime si 
particulièrement, ie suis tousiours dans 
les souffrances, et voila des femmes qui 
se portent si bien et qui le mesprisent ? 
Aussi-tost, il luy venoit vne autre pensée: 
C’est l’amour de mon Dieu qui fait cela 
pour m’esprouuer et pour me faire paicr 
mes debtes icy bas, afin que ie ne sois 
point tourmentée en l’autre vie : voila 
comme il traite ses amis. Cela luy don- 
noit des désirs de souffrir, en sorte 
que ne pouuant ieusner le Caresme, et 
croyant que les souffrances estoient 
agréables à Dieu, elle luy disoit : Si ie ne 
puis ieusner, ie peux endurer : ie vous 
offre les douleurs de ma maladie. 

le n’aurois iamais fait si ie voulois 
rapporter le nombre des prieras que 
faisoit cette bonne âme ; elle auoit vne 
deuotion amoureuse entiers Nostre Sei¬ 
gneur, elle aimoit cordialement la 
saincte Yierge, elle s’adressoit soutient 
à son bon Ange et à saincte Ilelene 
dont elle portoit le nom, faisant des 
colloques auec vn language qui est bien 
venu au Ciel ; sur tout se voyant chari¬ 
tablement assistée non seulement elle 
remercioit les Meres qui la seruoient, 
mais elle ne manquoit point de dire 


souuent ces paroles : Mon Dieu, déter¬ 
minez de ma vie, vous estes le maislrc ; 
ayez pitié de ceux qui ont pitié de mov, 
secourez tous ceux qui nous secourent, 
et sur tout éJcuez au Ciel la personne 
qui a fait bastir cette maison où on 
reçoit les pauures malades, élcuez-y 
aussi tous ses amis. MinBkitch, ainsi 
soit-il. 

Elle auoit vne grande deuolion d’en¬ 
tendre la saincte Messe, enuoyantaduer- 
tir certain iours les bonnes Meres qu’elle 
se trouuoit si mal qu’elle ne pouuoit 
aller seule à la Chappelle, on luy ré¬ 
pondit qu’elle n’esloit point obligée d’as- 
1 sister à la Messe dans vne si grande 
maladie ; mais deuant que la response 
luy fust rendue, deux femmes Sauuages 
l’estant venues voir, elle s’y fit traisner 
et l’entendit à deux genoux, et pour 
marque que sa ferueur la soustenoit, 
ses deuotions finies, elle n’en pouuoit 
plus tombant en deffaillance, si bien 
qu’à peine la peut-on reporter sur son 
lict d’où elle disoit à Dieu, les iours 
qu’on ne luy permettoit pas d’aller à la 
Chapelle : Tu sçais bien que ie suis ma¬ 
lade et que ie suis triste de ne pouuoir 
entrer dans la maison des prieras, et 
elle prenoit pour lors son Chapelet et se 
tournant vers l’Eglise le recitoit auec 
toute l’attention qu’elle pouuoit auoir. 

Elle demanda quelle opinion auoit 
le Médecin de sa maladie ; on luy dit 
qu’il auoit bonne esperance de sa santé : 
C’est à Dieu, fit-elle, d’en déterminer, 
qu’il fasse ce qu’il voudra, ie ne seray 
pas marrie de le voir. Comme elle vit 
que les remedes la tourmentoient safts 
effect, elle en eut auersion, néant- 
moins elle les prenoit disant qu’il falloit 
obeyr. 

Elle estoit dans vne ardeur bruslante, 
la colique la pressoit quelquefois viue- 
ment, et si dans ses angoisses il luy 
eschappoit quelques paroles de chagrin, 
aussi-tost elle demandoit pardon : C’est 
le mal, disoit-elle, qui parle, ie veux 
obeyr à Dieu, priez-le qu’il aye pitié de 
moy. C’est chose bien remarquable que 
iamais sa maladie ne l’empescha d’in¬ 
struire et de parler de Dieu à ceux ou 
celles qui la venoient visiter, et mesme 

encore par fois elle enseignoit quelque 
chose de sa langue aux Meres qui l’as- 
sistoient. Elle auoit de grandes affe¬ 
ctions de mourir Religieuse ; comme on 
ne iugeoit pas à propos de luy accorder 
sa demande, on luy promit pour sa con¬ 
solation qu’on l’enterreroit auprès de la 
Mere de saincte Marie, qui est passée de 
ce monde dans l’estime d’vne haute 
vertu. On luy dit aussi qu’on l’enseue- 
licoit à la Françoise : cela luy donna vue 
ioye si sensible qu’elle ne se pouuoit 
contenir. Elle auoit neantmoins encore 
vn regret, c’estoit de mourir deuant que 
les Saunages fussent retournez de leur 
grande chasse, désirant leur tesmoigncr 
le contentement qu’elle ressentoit d’a- 
uoir embrassé la foy de Iesus-Christ ; 
elle demanda cette faueur à Dieu, qui 
luy fut accordée : car ils arriuerenl 2. 
iours deuant sa mort, et l’estant venus 
visiter elle déploya son zele et sa rhé¬ 
torique, elle se met sur son séant et les 
sentant à l’entour de son lict elle leur 
dit d’vne voix ferme : A la bonne-heure 
que ie vous parle encore vne fois deuant 
ma mort, i’auois désiré cela tres-ardem- 
ment, ne croyez pas que ie sois triste 
quoy que vous me voyez malade et toute 
mourante, mon cœur est plein de ioye 
de ce que ie m’en vay au Ciel ; ô que ie 
remercie Dieu de bon cœur de ce que 
ie suis baptisée et de ce qu’il m’a fait la 
grâce de croire tousiours en luy depuis 
que ie suis Chrestienne ! ie meurs dans 
ce contentement là ; soyez fermes en la 
foy, ie prieray Dieu pour vous quand ie 
seray en Paradis, afin que vous perseue- 
riez en son Eglise, priez-le aussi qu’il 
m’ayde à bien mourir, l’ay vne conso¬ 
lation toute particulière de ce que mes 
bonnes Meres m’ont promis que ie se- 
rois enterrée auprès de la Religieuse qui 
mourut il y a 3. ans. A ce discours les 
Saunages respondircnt à leur ordinaire; 
ho, ô, ô, pour marque qu’ils approu- 
uoient tout ce qu’elle auoit dit ; plu¬ 
sieurs luy parlèrent en particulier, et 
tous luy donnant le dernier adieu, s’en 
retournèrent fort satisfaits. Nous som¬ 
mes grandement fasehcz, disoient-ils, 
de la mort de cette bonne femme, elle 
sçauoit toutes les prières, elle nous in- 


struisoit et nous parloit souuent de Dieu 
dans nos cabanes ; nous l’aymions tous. 

Le Pere Supérieur la voyant baisser 
notablement luy donna le sainct via¬ 
tique et en suitte l’Extreme-Onction, 
et luy recommanda de s’occuper tant 
qu’elle pourroit dans l’amour de celuy 
qu’elle alloil voir. Se sentant affoiblir : 
c’est à ce coup, dit-elle, ie me meurs. Et 
joignant les mains et leuant les yeux au 
Ciel, elle perdit la parole, mais non pas 
l’oüye, si bien que comme on luy sug- 
geroit quelques actes d’amour et de con¬ 
fiance, elie monstroit en serrant la main 
des Meres qui l’approchoient, qu’elle 
prenoit plaisir en ces sainctes actions ; 
elle passa au Ciel dans cette douceur, 
nous laissant vn riche exemple des 
boutez de l’esprit diuin. Les Religieuses 
Hospitalières, qui aymoient vniquement 
cette bonne femme pour sa vertu, luy 
firent vn seruice le plus solemnel qu’elles 
peurent, auquel assisteront les Sauuages 
qui se trouuerent pour lors à Sainct 
loseph. 

Le 12. d’Octobre, vne autre femme 
nommée Marie 8ki8ichun8k8e rendit 
l’àme à Nostre Seigneur dans le mesme 
Hospital, apres vne maladie de trois 
mois, causée en partie pour la perte de 
son mary Chrestien tué par les Iroquois. 
Sa patience fut insigne : elle brusloit 
d’vn feu qui luy consommoit la langue 
et le gosier et toute la poitrine, elle des¬ 
sécha comme vn squelette ; jamais ne¬ 
antmoins elle ne manqua de rendre ses 
petits deuoirs à Dieu soir et matin, elle 
n’eust pas cru estre Chrestienne si elle 
n’eust fait ses prières. Le Pere Supé¬ 
rieur la consolant sur ses angoisses, 
elle s’escria d’vne voix fort dolente : le 
n’apprehende point la mort, ie ne me 
fasehe point de ce que Dieu ordonnera 
de moy, mais i’ay des regrets bien sen¬ 
sibles de laisser cette pauure petite or¬ 
pheline (monstrant vne seule enfant 
qui luy restoit) sans aucun secours. Le 
Pere luy promit qu’il l’aideroit, et les 
Hospitalières luy firent faire vne petite 
robe au plus tost, ce qui consola telle¬ 
ment celte bonne Mere qu’elle embrassa 
son enfant auec des tendresses admi¬ 
rables ; puis la donnant à vne femme 

Saunage, luy dit : Prends-la pour ta fdle 
et ne l’apporte plus, de peur que cela 
ne resueille mes douleurs. Quelque 
temps deuant sa mort, elle demanda à 
se confesser. le me suis faschée, disoit- 
elle, ie desire qu’on me fasse venir vn 
Pere. Ce fut la derniere confession de 
sa vie, car bicn-tost apres elle perdit la 
parole, ne laissant pas par vn signe de 
ses yeux de tesmoigner qu’elle enten- 
doit ce qu’on luy disoit et qu’elle exer- 
çoit les actes qu'on luy suggeroit. Estant 
encor aux Trois Riuieres deuant qu’elle 
descendist à l’Hospital, elle dit à vn 
Pere qui la consoloit : le m’en vay à 
sainct Ioseph, ie me logeray auprès de 
P Hospital, et ie demeureray le reste de 
mes iours auec les croyans, ie m’appro- 
cheray d’Helene qui sçait toutes les 
prières (c’est cette bonne femme dont 
nous venons de parler), elle m’instruict 
profondément. En effect cette bonne 
femme aueugle a aidé beaucoup de per¬ 
sonnes à voir et embrasser la vertu et 
les vérités de nostre creance. 

Yne ieune tille d’vne Nation qui tire 
plus vers le Nord que Tadoussac, estant 
venue voir les Sauuages de ce quatier là, 
tomba malade ; on la fit apporter de 
40. lieues loin en cet Hospital, où elle 
a demeuré 4. ou o. mois malade. C’est 
chose eslrange que cette âme qui auoit 
tousiours esté dans la barbarie estoit 
neantmoins doüée d’vne douceur si 
aimable qu’on la gouuernoit aussi faci¬ 
lement qu’vn pfîtit enfant ; quoy qu’elle 
eust des douleurs tres-sensibles et tres- 
ennuyantes, jamais elle ne se plaignoit, 
jamais elle ne demandoit rien, elle ag- 
greoil auec vn visage gay et serein tout ce 
qu’on luy donnoit, ses delices estoient 
de prier Dieu, etquoy qu’elle fustdebile, 
elle ne vouloit rien prendre qu’elle 
n’eust entendu la Messe. Ayant désir de 
communier, elle souffrit beaucoup pour 
ioüir de cette faneur : car estant bruslée 
d’vne soif qui la consommoit, elle endura 
toute la nuict cette peine sans jamais 
vouloir prendre une goutte d’eau, elle 
en fut si foible que celte communion 
luy seruit de viatique. Le Pere Dequen 
la consolant apres la Messe, les Meres 
s’apperceurent qu’elle defailloit, le Pere 


luy donne au plus tost l’Extreme-On- 
clion, et ce petit Agneau lauédepuis peu 
dans le sang de Iesus-Christ, s’en alla 
auec son vray pasteur dans le Ciel. 

Yn ieune Attikamegue (c’est vue na¬ 
tion qui est au Nord des Trois Riuieres) 
auoit trois grandes playes mortelles et 
vue violente fievre qui l’oppressoil de 
temps en temps ; ces grandes maladies 
ne luy desroboient point la paix de son 
âme ny la sérénité de son visage. Aux 
moindres petits seruiccs qu’on luy ren- 
doit, il tesmoignoit des actions de 
grâces pleines de cœur. Comme il n’a- 
uoit pas esté profondément instruicl, sa 
maladie nous ayant obligez de le baptiser 
promptement, il ne sçauoit que quelques 
prières qu’il recitoit si souuent auec son 
Chapelet, qu’on eust dit qu’il n’auoit 
rien au monde de plus cher : en effect 
si dans son sommeil, son Chapelet luy 
eschapoit, il n’auoit point de repos 
qu’on ne l’eust cherché et qu’on ne luy 
eust rendu ; comme on vit que sa ma¬ 
ladie luy donnoit le temps d’estre in- 
struict de la Communion, dont il n’auoit 
point encor eu de connoissance, on luy 
en parla : mais on n’eut pas si-tost 
entamé ce discours que le voyla en fer- 
ueur, il presse à toute heure ces bonnes 
Meres de l’instruire ; si quelque Sau- 
uage le vient voir, il luy demande s’il 
est admis à la Communion; s’il respond 
que ouy : Tu sçais donc bien ce que 
c’est, sied toy là et m’instruy ; car ie 
veux communier deuant que de mourir. 
En effect, il mourut le lendemain qu’il 
eust receu son Sauueur. 

Yn nommé Charles K8erasing, fils 
d’vne bonne veufue nommée Charité, 
estoit seul chasseur de sa famille com¬ 
posée de dix personnes. Il a esté trois 
ans malade ; enfin s’estant retiré à l’Ho¬ 
spital, iamais on ne l’entendit plaindre, 
jamais il ne tesmoigna aucune tristesse 
ny ennuy de son mal ; il estoit tres-bien 
inslruict) c’est pourquoy il n’estoit pas 
besoin de luy remettre en mémoire son 
petit deuoir. Il perdit la veuë 8. ou 9. 
mois deuant son trespas, ses douleurs 
augmentèrent, mais sa patience ne di¬ 
minua iamais : enfin elles en vindrent 
à tel point qu’on ne pensoit pas qu’il les 

peust supporter deux iours sans mourir, 
et il les endura encor trois semaines 
entières et dauantage. Il prononçoit par 
fois le S. Nom de Iesvs, comme en 
criant et en se plaignant, clans ses plus 
grandes presses ; mais aussi-tost qu’on 
luy parloit de Dieu, il s’arrestoit tout 
court, prenant vu singulier plaisir dans 
les discours de pieté, et quelquefois il 
disoit aux assistans : Encor que vous 
m’entendiez crier, ie ne suis pas neanl- 
moins fasché, ie ne suis point las de 
souffrir, c’est la douleur qui a ses sail¬ 
lies, ie veux ce que Dieu veut, c’est à 
luy d’ordonner de ma vie. Il passa de 
ce monde muny de tous les Sacremens 
de l’Eglise. 

Le 5. d’Auril, vn nommé Alexis Pi- 
minak8auich Algonquin, quitta cette vie 
pour entrer dans vne autre meilleure et 
de plus grande durée. Ce pauure garçon 
estoit d’vn naturel assez vif, mais la 
grâce temperoit bien son ardeur. Vn an 
ou enuiron deuant son trespas, s’estant 
rencontré aux Trois Riuieres auec ses 
camarades qui traittoient auec leur rage 
ordinaire vn panure prisonnier, il se 
retira doucement d’auec eux ; ils se 
gaussèrent de luy, ils luy osterent son 
Chapelet le mirent en pièces, en vn mot, 
ils firent ce qu’ils peurent pour l’induire 
à tourmenter auec eux ce pauure misé¬ 
rable ; ce ieune homme s’enfuit et se 
retira dans nostre maison, suppliant le 
Pere qui estoit-là de luy donner le cou- 
uert et de l’aider à trouuer vne commo¬ 
dité pour retourner auec les croyans de 
sainct Ioscph ; le Pere s’y employa. Ce 
bon garçon, ne se contentant pas de 
viure à la façon des Néophytes, qui 
gagnent le cœur de ceux qui les con- 
noissent, tesmoigna vn désir de passer 
en France pour apprendre la langue et 
employer le reste de ses iours au ser- 
uice de Nostre Seigneur sans se marier ; 
la mort le prit dans ce désir et dans 
l’exercice des vertus Chresliennes. Il 
auoit vn grand soin de purifier son âme 
dans le Sacrement de Penitence, et de 
s’approcher de son Sauueur autant de 
fois qu’on luy permettoit ; peut-estre que 
cét amour luy obtint la grâce de ioüyr 
deuant son trespas de tous les Sacre¬ 


mens que Dieu a laissez en son Eglise 
pour le soulagement et pour la sancti¬ 
fication de ses enfans, et qu’il puisa 
dans ces diuines fontaines les eaux de 
grâce qui luy donnèrent vne mort aussi 
douce que celle d’vn petit enfant. 

Vn autre ieune garçon aagéd’enuiron 
16. ans, nous a laissé des exemples 
d’vne patience de fer : vn abcez s’estant 
formé dans sa leste et en suitte estant 
deuenu paralilique, son pauure corps 
commença à se pourrir deuant que 
d’estre en terre, les vers luy sortoient 
par les oreilles, sa peau estoit toute dé¬ 
chirée et ses membres s’en alloient 
quasi en lambeaux. le vous laisse à 
penser de combien de douleurs estoit 
enuironné ce pauure garçon ; on ne lè 
pouuoit remuer ny tourner, ny toucher 
qu’il ne souffrist dans l’extremité, ce¬ 
pendant il ne disoit que deux mots Ki- 
tak8chsin, vous me faites mal, et il le 
disoit si doucement qu’on eust dit qu’il 
parloit pour vn autre. Il n’auoit de l’e¬ 
sprit qu’au tant qu’il en falloit pour 
souffrir patiemment et pour prier Dieu ; 
la viuacité qu’il faisoit paroistre en 
santé, et qui auroit donné vn indice 
d’vne âme colere et impatiente, ne parut 
plus dans sa maladie, sinon pour de¬ 
mander qu’on luy fist dire les prières 
que nous enseignons aux nouueaux 
Chrestiens. Ayant esté muny de tout le 
secours qu’on donne aux enfans de Dieu, 
il nous quitta, chargé des mérités d’vne 
riche patience. 

Vne femme desia aagée fut portée à 
l’Hospital pour y trouuer son salut éter¬ 
nel, car selon les apparences humaines 
elle couroit des risques d’vne répro¬ 
bation quasi certaine, si elle n’eust 
trouué ce refuge. Il faut confesser que 
Dieu exerce vne estrange prouidence, 
et qu’il tient des voyes très-cachées 
sur ce pauure peuple : les Peres qui 
sont venus icy des premiers ont veu 
cette femme mariée à vn Capitaine de 
grande authorité parmy ceux de sa Na¬ 
tion, elle auoit vne famille grosse et 
florissante, vne parenté nombreuse, 
quantité d’alliances, elle a veu de ses 
yeux toute cette splendeur réduite au 
néant, ne laissant apres vne quantité 

d’enfans qui luy sont morts qu’vne Hile 
aueugle, laquelle ne luy donnoit pas 
U’op de contentement ; ces grands coups 
deschargez du Ciel sur la teste d'vne 
panure femme qui demeuroit parmy des 
impies, lesquels attribuent à nostre 
creance tous les fléaux et toutes les ca- 
lamitez qui accablent les Sauuages de¬ 
puis qu’ils ont receu la Foy, estoienl 
capables non seulement de luy donner 
de grandes secousses, mais aussi de la 
terrasser et de la perdre de fond en 
comble, si elle 11 ’eust esté secourue ; 
mais comme elle auoit grandement bien 
secouru et fortifié ses enfans et ses alliez 
à l’heure de la mort, ayant vu soin 
qu’ils mourussent en vrais Chrestiens, 
nostre Seigneur l’a voulu prendre en vn 
lieu où elle fust grandement assistée. 
Le diable luy liura plusieurs attaques, 
mais elle auoit cela de bon qu’elle ou- 
uroit aisément son cœur, et nonobstant 
ses tentations elle prioit Dieu fort volon¬ 
tiers ; sa bonté luy a accordé à la mort 
ce qu’elle auoit procuré aux autres, 
nous laissant dans la croyance qu’elle 
auoit trouué grâce deuant ses yeux. 

Cette maison de Charité n’a pas eu 
soin des grandes personnes seulement, 
mais elle a soulagé les plus petits enfans, 
auec cette charge qui est de surcroisl en 
la Nouuelle France qu’il faut nourrir et 
heberger les meres pendant qu’on se¬ 
court leurs enfans, car elles ne les 
quittent point de veuë. Ces pauures 
femmes voyant souffrir ce qu’elles ont 
de plus cher passeront les journées en¬ 
tières sans dire vn seul mot si on ne 
leur parle, les enuisageant auec des 
tendresses affligeantes ; elles mesmes 
les enseuelissent et les portent en la 
Chapelle en attendant qu’on les mette 
en terre, se tenant par force vn long¬ 
temps deuant l’Autel à prier Dieu. Vue 
Religieuse se persuadant vn iour que 
ces bonnes meres prioient pour leurs 
enfans, leur dit : Vous n’auez que faire 
de présenter vos prières à Dieu pour 
ces petits innocens, ce sont des Anges 
deuant sa face. Nous le sçauons bien, 
respondent-elles, c’est nostre ioye que 
nos enfans ne sentent point le feu de- 
uanl que d’aller au Ciel, nous pensons 


aux contentemens qu’ils ont, et nous 
les supplions en nostre cœur de se sou- 
uenir de nous auprès de Dieu. 

Comme on faisoit tous les soirs les 
prières à l’Hospital, où les Sauuages 
voisins se trouuoicnt, quatre ou cinq 
femmes estant restées apres les autres, 
dirent à la More qui vouloit esteindre 
les cierges de la Chapelle : Attends vn 
petit, ma More, nousn’auons pasacheué 
nos prières : auiourd’huy on a enterré 
vne femme Chrestienne, nous voulons 
prier Dieu pour elle. Leur deuotion dura 
vne bonne heure, ces actions consolent 
bien fort ces bonnes âmes qui recueil¬ 
lent dés cette vie le fruict de leur cha¬ 
rité, ayant veu de leurs yeux quantité 
de sainctes actions qui se sont faites 
dans leur Hospital. 

On a baptisé plusieurs personnes ; 
entre autres vn vieillard y ayant passé 
l’Hyuer monstra vne ferueur extraordi¬ 
naire à apprendre les mystères de nostre 
creance et à faire entrer dans sa mé¬ 
moire les prières et l’exercice d’vn vray 
Chrestien ; il ne se lassoit point de les 
dire et redire incessamment. Enfin son 
assiduité et sa diligence luy obtindrent 
vne faueur dont il ne cognoistra la 
beauté qu’au Ciel. 

D’autres, ayant appris que Dieu ag- 
greoit qu’on luy presenlast les prémices 
de toutes choses, prirent les plus beaux 
faisceaux d’espics de leur bled d’Inde, 
que nous leur aidons à cultiuer, et les 
allèrent présenter sur l’Autel auec plus 
de cœur que de compliments. 

Les petites filles Sauuages voisines de 
l’Hospital vont visiter souuent les Reli¬ 
gieuses, les suppliant de les instruire : 
on leur faict reciter le Catéchisme, on 
les interroge, on les fait prier Dieu, et 
il y en a de si constantes qu’il les faut 
plustost reprendre d’eslre importunes 
que de manquer de diligence. Comme 
les Religieuses donnoient certain iour 
quelque petite recompense à celles qui 
auoient bien retenu ce qu’on leur auoit 
enseigné, et qu’on voulust aussi pré¬ 
senter quelque chose à leurs compagnes, 
elles repartirent, fort bien : Interrogez- 
nous et nous demandez- comme aux 

autres, et si nous disons bien, nous 
prendrons vos presens. 

Voila en quoy ces bonnes Religieuses 
se sont occupées cette année, voila leurs 
exercices outre leur lonctions ordinaires 
dont elles s’acquittent sainctement : si 
le deffaut des petits soulagemens qu’on 
a en France, si la pauureté et la disette, 
si les incornmoditez d’vn nouueau pays 
aydentà faire des saincts, elles y auront 
bonne part. 


chapitre vu. 

Du Séminaire des Vrsulines. 

L’arriuée des vaisseaux a augmenté 
la ioye de ce petit séminaire luy ren¬ 
dant saines et sauues deux braues Vr¬ 
sulines qui se sont moquées aussi bien 
que les autres des dangers de la mer, et 
qui pour toutes les fatigues d’vn long 
voyage n’ont iamais tourné la teste en 
arriéré. Le choix de ces deux bons su- 
jects a esté fait par Monseigneur l’Ar- 
cheuesque de Tours, lequel estant sup¬ 
plié par la Supérieure du petit Couuent 
de Kebec, de leur enuoyer du renfort, • 
douta quelque temps s’il confieroit aux 
longs dangers de l’Océan des filles qui 
viuoient icy dans l’asseurance ; mais 
voyant que le chemin estoit desia frayé 
et qu’il ne pouuoit sans quelque re¬ 
proche de sa bonté refuser vue demande 
si raisonnable et si saincte, n’estant pas 
bien séant de laisser vu tel ouurage im¬ 
parfait, il y voulut luy mesme contribuer 
ses soins et ses affections. Il se trans¬ 
porte en la maison des Vrsulines de 
Tours, il escoute celles qui auoienl plus 
de feu et plus de zelepour cette mission, 
et apres les auoir diligemment et sain¬ 
ctement examinées, il donne sa béné¬ 
diction à sœur Anne de Saincte Cecile 
et à sœur Anne de Nostre Dame, et 
pour Lesmoignages des désirs qu’il a de 
soustenir ce petit Séminaire, il fait con¬ 
duire ces deux bonnes filles dans son 
propre carosse iusques à Poitiers. Ses 


affections ne se renferment pas dans 
l’enceinte de son Diocese, son cœur est 
plus grand que le Iardin de la France, 
il fait esperer aux pauures Sauuages 
vne partie de ses bontez ; mais disons 
deux mots de l’employ de ces bonnes 
Ames. 

Les Vrsulines ont de petites écolieres 
Françoiscs, elles en ont aussi de pen¬ 
sionnaires, et le pais se peuplant da- 
uantage augmentera leur employ ; elles 
ont des séminaristes sédentaires, elles 
en ont de passagères tirées des cabanes 
des Sauuages. Leurs grilles sont parfois 
visitées des nouueaux Chrestiens et des 
bons Néophytes qui les vont voir pour 
entendre parler des choses du Ciel. 11 y 
a des filles en cette maison qui parlent 
Algonquin, d’autres qui parlent Huron, 
elles honorent Nostre Seigneur en plu¬ 
sieurs langues, et sa bonté leur donne 
occasion de débiter la science qu’il leur 
a départies, leur enuoyant des personnes 
qui apprennent par leur moyen à le 
connoistre et à l’aimer. 

Cette année vne séminariste qui auoit 
désiré ardemment d’estre Religieuse est 
passée de cette vie dans vne meilleure; 
elle se nommoit Agnès Chab8ek8echieh. 
Ses parens l’avant retirée du séminaire 
pour se seruir de son petit trauail, 
comme elle estoit desia grande, ilarriua 
qu’en nauigeant dans leur petits canots 
elle tomba dans la grande riuiere ; son 
beau frere, l’ayant apperceuë, se iette 
à l’eau et la retire de la mort, car elle 
couloit desia à fonds ; il sauua aussi ses 
compagnes qui estoient dans le mesme 
nauffrage. Or comme on ne réchauffé 
point cette pauure fille que le froid d’vne 
saison desia bien rude auoit portée à 
deux doigts du trespas, elle ne fit que 
trainsner iusques enuiron les testes de 
Noël qu’elle prit vne nouuelle naissance 
en Paradis. Elle donna beaucoup d’edi- 
fication aux Sauuages dans le peu de 
temps qu’elle fut auec eux. Comme 
elle auoit vne belle voix, elle leur clian- 
toit des Cantiques spirituels qu’on luy 
auoit appris au séminaire, elle se ren- 
doit obéissante et sa deuotion aggreoit 
extrêmement à ces bons Néophytes; 
quand ceux qui l’assistoient luy eurent 

annoncé la nouuelle de sa mort voyons 
la rigueur de sa maladie, elle rentra 
dans soy-mesme, puis tirant vn profond 
soupir: Helas, ievoudroisbien,dit-elle, 
me pouuoir confesser, ie ne sens rien 
qui me presse la conscience, mais ie sou- 
haitterois bien fort neantmoins d’estre 
assistée par quelque Pere. Il n’y auoit 
pas de moyen pour lors, car scs parens 
l’auoient menée auec eux dans leurs 
grandes chasses ; vn ieune François qui 
accompagnoit cette escoiiade de Sau- 
uages Clirestiens pour apprendre leur 
langue, s’en reuint si édifié et si estonné 
de tous tant qu’ils estoient, et notam¬ 
ment de la belle mort de cette ieune 
séminariste, qu’il en consola bien fort 
tous ses parens qui nous l’ont raconté. 
Elle produisoit des actes de douleur d’a- 
uoir fasché Dieu, mais auec des ten¬ 
dresses si grandes que les Sauuages en 
estoient touchez ; elle auoit tousiours en 
main et deuant ses yeux son liure de 
prières, car elle lisoit fort bien, et 
quand sa veuè vint à s’affoiblir, elle se 
seruoit de son Chapelet pour entretenir 
ses petites deuolions ; ses parens enter¬ 
rèrent auec elle son liure et son Cha¬ 
pelet pour marque de sa pieté et de 
l’amour qu’elle auoit enuers Dieu et 
enuers la saincte Vierge. Comme on 
leur demandoit s’ils n’auoient point de 
regret de sa mort : Non, dirent-ils, elle 
est trop bien morte, nous la croyons 
bien-heureuse, il ne faut pas s’attrister 
de son bon-heur. C’estoit vn excellent 
esprit, Dieu luy a accordé de mourir 
vierge comme elle l’auoit désiré, non¬ 
obstant qu’elle eust esté recherchée de 
quelque François et de quelques Sau¬ 
uages. 

Yne bonne femme Chrestienne, ayant 
eu deux filles d’vne ventrée, demandoit 
il n’y a pas long-temps à vn des Peres 
de nostre Compagnie si les Meres Vrsu- 
lines ne voudroient pas bien prendre 
l’vn de ses enfans, n’ayant pas le moyen 
de les nourrir tous deux ; le Pere luy 
repartit qu’il estoit trop petit n’estant 
encore qu’au maillot : Il est vray, ré¬ 
pondit-elle, que les Religieuses n’ont 
point de laict, mais elles ont tant de 
charité et tant d’esprit qu’elles trouue- 


ront bien le moyen de luy sauuer la vie. 
Elle disoit cela à mon aduis à raison que 
les Yrsulincs ont eu auec elles trois 
petites orphelines ausquelles il falloit 
quasi faire l’office de nourrices. Il y en 
a vnc autre qui n’a que trois ans, et qui 
a esté trois mois de l’année percluse de 
tous ses petits membres, si bien qu’elle 
n’auoit que la langue libre ; vous diriez 
que la raison a notablement preuenu le 
temps qu’elle se descouure és autres 
enfans, et que les bénédictions du Ciel 
luy ont esté données en abondance, elle 
a esté voüée à Dieu par son pere et par 
sa mere dés sa première naissance : il 
n’y a rien de si obeyssant, rien de si 
complaisant, c’est vne humeur composée 
de succre et de miel, tant elle est douce, 
ce qui n’a pas peu seruy pour soulager 
les peines de ses maistresses, car il 
falloit qu’ils la tinssent quasi iour et 
nuict sur leurs bras. Lors que ses dou¬ 
leurs plus prégnantes luy tiroient les 
larmes des yeux, si on luy disoit, c’est 
assez pleuré, priez Dieu, elle se mettoit 
à chanter l'Aue Maria ou quelque autre 
priere. Il arriua que l’vne de ses maî¬ 
tresses fut contrainte de la leuer quatre 
fois pour vne nuict ; le lendemain malin 
on luy dit : Charité, c’est ainsi qu’elle se 
nomme, vous auez bien donné de la 
peine à vostre mere. Il est vray, dit- 
elle, mais ma mere est bien patiente, 
elle m’a fait comme elle feroit à Iesus. 
Cette enfant qui n’a que trois ans fait 
plusieurs actions qui la font admirer : 
les Meres ne chantent quasi rien au 
Chœur que cette petite innocente ne 
retienne quelque verset, variant les 
chants et les entonnant aussi gentiment 
qu’vne grande personne ; cela console 
bien fort ces bonnes Religieuses de voir 
de si gentilles inclinations en des Sau- 
uageons si peu cultiuez depuis tant de 
siècles. 

Comme les séminaristes sédentaires 
sont vestuës à la Françoise, demeurant 
auec les pensionnaires Françoises, on 
tasche par fois de leur donner de l’é¬ 
mulation : on en a fait communier cette 
année vne petite bande d’vnes et d’au¬ 
tres ; vne maistresse a pris soin des 
Françoises, et vne autre a pris le soin 

des filles Sauuages ; elles ont employé 
six semaines à les instruire et à les 
disposer plus particulièrement à celte 
première Communion. Ces enfans firent 
paroistre tant d'affection et tant de fer- 
ueur que ces bonnes meres en esloient 
dans l’estonnemerit, les voyant conce- 
uoir et gouster les choses de Dieu d’vne 
façon toute particulière. I’aduouë, disoit 
la Mere Supérieure, qui les inlerrogeoil 
pour reconnoistre si elles estoient ca¬ 
pables de receuoir ce pain celeste, 
qu’elles ont surpassé mon attente, les 
voyant instruites et touchées au delà de 
mes espérances. Le temps de leur com¬ 
munion approchant, leur maistresse 
voyant que leur désir augmentoit, leur 
dit qu’il leur manquoit encor quelque 
chose pour plaire à celuy qu’elles vou- 
loient receuoir ; ces pauures créatures 
se croyans quasi rebutées, demandoient 
en pleurant ce qu’il falloit donc faire : 
on leur parle d’vne confession gene- 
ralle, qui ne pouuoit pas estre de beau¬ 
coup d’années, non seulement pour ce 
qu’elles sont encor ieunes, mais parce 
qu’il n’y a pas long-temps qu’elles sont 
baptisées, on les instruit là dessus, elles 
s’y comportent en personnes meures et 
touchées de Dieu, se confessans auee 
beaucoup de tendresse et auee beaucoup 
de ressentiment de leurs pechez ; s’é¬ 
tant ainsi disposées, elles vont trouuer 
leur Maistresse et luy disent : 11 n’y a 
plus rien dans nostre cœur, tout le mal 
en est dehors, c’est à ce coup que Iesus 
y viendra. On leur accorde ce qu’elles 
auoient tant demandé et tant attendu ; 
de vérité Nostre Seigneur ne fait point 
de distinction du Barbare ou du Grec, 
il agit en ce Sacrement selon la dispo¬ 
sition de nostre cœur. Ces petites âmes 
en firent paroistre les effects : Pleust à 
Dieu, disoit l’vne, que celuy qui m’est 
venu voir demeurast tousiours auee 
moy. 0 que i’ay ressenty vn grand désir 
de iamais ne l’offenser, disoil l’autre ! 
Fust-il ainsi, adioustoit sa compagne, que 
iamais ie ne retournasse aux cabanes 
des Sauuages, i’ay trop peur de fascher 
Dieu. 

A peine auroit-on creu que les filles 
Sauuages se deussent iamais assuietlir 


à tous les exercices d’vne classe comme 
font les Françoises, on n’eust iamais 
pensé dans les premiers cornmencemens 
qu’il eust fallu parler de correction à des 
enfans qui iamais n’en reçoiuent de 
leurs parens ; cela se fait neantmoins et 
auee fruict, et maintenant elles s’y 
accoustument, soit par l’exemple des 
Françoises, soit que leur esprit se rende 
petit à petit plus souple. La Mere Supé¬ 
rieure en ayant veu quelqu’vne com¬ 
mettre vne faute, recommanda à sa 
Maistresse d’en tirer le chastiment ; la 
panure enfant se monstra plus contrite 
et plus affligée de sa faute que de la 
peine : elle se vint ietter aux pieds de 
la Supérieure apres la correction auee 
des regrets si sensibles qu’il la fallut 
consoler. 

Comme on disoit certain iour aux Sé¬ 
minaristes que les corps des bien-heu¬ 
reux auroient d’autaut plus de gloire 
qu’ils auroient souffert ça bas auee plus 
de patience, et que la grandeur des souf¬ 
frances seroit la mesure de leur beauté: 
Voyla qui va bien, respondirent-elles, 
les Sauuages seront donc bien releuez 
au Ciel, car ils souffrent beaucoup, no¬ 
tamment pendant l’Hyuer ; cela nous 
donne enuie d’estre malades, afin d’en¬ 
durer dauantage pour auoir plus de 
gloire. Elles offrent à Nostre Seigneur 
leurs petits trauaux et leurs petites 
peines, elles dressent leurs pensées et 
leurs intentions auant que de commen¬ 
cer leurs petits ouurages ; que si la chose 
est pénible, elles s’arrestent par fois 
vn peu de temps pour faire vne petite 
priere et vne petite eleuation de cœur 
au Ciel. Eiles passent encore plus auant, 
car pour entretenir cette ferueur, il y 
en a tousiours quelqu’vne qui reueille 
les autres, s’escriant tout haut : Faisons 
tout pour l’amour de Nostre Seigneur, 
mes sœurs, faisons tout pour son amour. 
Cette deuotion les tire petit à petit de la 
paresse et de la liberté qui n’est que 
trop naturelle aux Sauuages. 

Deux Séminaristes, ayant esté en* 
uoyées en quelque endroit, et s’estant 
arreslées plus de temps qu’il n’en falloit 
pour la commission qu’on leur auoit 
donnée, ne respondoient rien à leur 

Maistresse qui les tançoit, iusques à ce i 
qu’elle leur vinst à demander à quoy 
elles auoient employé leur temps : Nous 
nous sommes arrestées, dirent-elles, à 
penser et à parler des souffrances du 
Fils de Dieu, car cela est bien estrange 
qu’il se soit fait homme pour endurer 
et pour payer son Pere : il aime bien 
les hommes, puis qu’il a tant pasty pour 
leurs pecliez. le pense souuent à cela 
pendant la Messe, disoit l'vne des deux. 
Et moy, disoit l’autre, i’y pense aussi, 
et ie me donne à luy, et ie le prie qu’il 
dispose de moy comme il voudra. 

le n’aurois pas pensé que lesSauuages 
fussent si constansà prier pour quelques 
personnes quand ils l’ont entrepris: vne 
jeune fille, aagée peut-estre de douze 
ans, disoit au Pere qui est retourné cette 
année de France : 11 ne s’est passé iour 
que ie n’aye prié pour toy. Le Pere ne 
la croyant pas, luy demande ce qu’elle 
disoit à Dieu ; aussi-tost sans broncher, 
elle luy dit promptement : Yoicy comme 
ie luy parle : Mon Dieu, ayez pitié de 
nostre Pere, conseruez-le, empeschez 
qu’il ne fasse naufrage par vn trop grand 
veut ou par de trop grandes vagues, 
menez-le en son pays, et le ramenez : 
>ous pouuez tout. Voyla toute sa Rhé¬ 
torique, qui vaut mieux que celle de 
Cicéron. 

11 y a vne ieune Séminariste qui n’a 
point manqué depuis trois ans de prier 
Dieu à la saincte Communion pour Ma¬ 
dame de la Peltrie, Fondatrice du Sé¬ 
minaire ; les autres font le mesme pour 
les personnes qui leur font du bien en 
particulier dont on leur donne aduis. 
Mais à propos de Madame de la Peltrie, 
quand ces petites plantes la virent de 
retour au Séminaire, apres quelque sé¬ 
jour qu’elle a fait à Montreal, elles ne 
pouuoient contenir leur iove ; c’est bien 
pour lors qu’elles la regardoient pour 
leur vraye Mere qui les a tousiours bien 
chcries et bien aimées. Or ce n’est pas 
seulement à l’endroit de ces jeunes en- 
fans que ces bonnes meres employent 
leurzele: des femmes toutes faites, et 
mesme encor d’autres personnes les vont 
visiter à leurs grilles, et les supplient 
de leur donner quelque instruction ; 


d’autres laissent leurs filles comme en 
depost pendant quelques mois qu’ils 
vont faire leurs grandes chasses, ce qui 
les accommode entièrement : car ils 
n’ont point la peine de les traisnerapres 
eux dans les bois, ils sont bien asseniez 
que leurs enlans ne souffriront ny la 
faim ny le froid pendant qu’elles seront 
auec ces bonnes meres, et ce qui vaut 
mieux que tout le reste, ils se resioiiys- 
sent. de ce qu’on leur apprend le chemin 
du Ciel. Vne panure femme voulant à ce 
propos laisser sa fille auec les autres, 
cét enfant ne peut demeurer si long¬ 
temps esloignée de sa mere ; elle pleure, 
elle s’aftlige, bref on la renuoye à ses 
parens. La mere s’en attristant, disoit : 
Ma fille n’a point d’esprit, i’esperois 
qu’elle m’enseigneroit ce qu’elle auroit 
appris auprès de ces bonnes Meres pen¬ 
dant cét Jtlyuer, et me voila frustrée de 
mon attente. Vue autre sienne parente 
disoil à l’enfant : Pleust à Dieu que ie 
fusse en aage d’estre auec les Reli¬ 
gieuses, i’aurois plus d’esprit que toy, 
car ie ne les quillerois pas que ie ne 
fusse instruite. Pour conclusion ces 
deux bonnes femmes se rendirent as¬ 
sidues cinq ou six semaines pour venir 
entendre parler de la doctrine de Iesu&- 
Christ, et puis il fallut suiure ceux 
qu’elles ne pouuoient quitter. 

Vne autre femme baptisée depuis 
quelques années s’en alla expiez chez 
les Meres et demanda qu'on l’instruisist 
du mystère du tres-sainct Sacrement, 
l’ay esté long-temps absente de Sainct 
loseph, disoit-elle, ie ne me suis point 
trouuée aux instructions, i’ay perdu la 
mémoire de ce que ie dois sçauoir. A 
chaque article que luy expliquoit la 
bonne Mere qui luy fut donnée pour 
maistresse : Voila justement ce qu’on 
m’auoit enseigné, ie n’ay point d’esprit, 
ie ne sçaurois retenir ce qu’on médit, 
en vérité tu me fais plaisir, ie te re¬ 
mercie. Ah que i’estois affligée autre 
fois, adioutoit-clle quand quelqu’vn de 
mes enfans venoit à mourir ! ie ne pou- 
uois me consoler en façon du monde ; 
mais depuis que ie suis baptisée, ie n’ay 
plus ces ennuis, car ie dy en mon cœur : 
Dieu a de l’esprit, il est bien sage, il est 

bon, il sçait tout ce qu’il fait, peut-estre 
qu’il voit de loin que si mon enfant vi- 
uoit plus long-temps il ne croiroit plus 
en luy et qu’il seroit bruslé, voila pour- 
quoy il le prend de bonne heure, lais¬ 
sons le donc faire, car mon enfant 
n’est pas mal d’estre auec luy ; quand 
i’en voy mourir quelqu’vn, ie dy : O 
Dieu, détermine de moy aussi si tu veux, 
fais tout ce que tu voudras de mes en- 
fans ; tu me veux peut-estre esprouuer, 
tu veux voir si ie croy en toy : quand tu 
m’affligerois cent fois dauantage i’y 
croyray tousiours, ie t’aymeray et l’o- 
beïray tousiours, ie veux tout ce que tu 
veux, et puis m’addressant à mon en¬ 
fant, ie luy dy : Prens courage, vas-t’en 
voir Dieu, et quand tu le verras, dis luy : 
ayez pitié de ma mere, prie-le pour 
moy atin que i’aille au Ciel auec toy, ie 
prieray pour ton âme afin que tu ne sois 
pas long-temps en Purgatoire. 

Sa maistresse luy parlant à ce propos 
des Indulgences qu’on pouuoit gagner 
auec vne médaille, elle s’escria auec 
autant de ioye comme si elle eust trouué 
vn thresor : Yoyla pour la première fois 
que i’enlends parler de cette doctrine ; 
en vérité, ma mere, disoit-elle, tu me 
fais plaisir, ie te remercie, ô ce que tu 
dis est bon ! ie m’en souuicndray tous 
les iours de ma vie, notamment quand 
ie communieray. Elle prit la médaille 
qu’on luy donna auec vn sentiment tout 
plein de rcconnoissance : Il ne se passera 
iour que ie ne prie Dieu qu’il le re¬ 
compense de la peine que tu as prise de 
m’enseigner. 

Quelques Hurons, estant descendus cét 
Hyuer à sainct Ioseph, ne manquoienl 
jamais de deux iours l’vn d’aller visiter 
celles qui parlent leur langue pour estre 
instruits en nostre creance, notamment 
sur l’Adorable mvstere du sainct Sacre¬ 
ment ; ils auoient plus d’vne lieuë de 
chemin à faire pour aller à cette escole ; 
ny le vent, ny la neige, ny le froid, ny 
le mauuais temps ne les en ont iamais 
empeschez, et par fois ils demeuroient 
deux et trois heures dans le parloir, 
nonobstant la rigueur du temps, sans 
iamais parler d’autre chose que de leur 
Catéchisme, quoy qu’on leur offrit à 


manger et qu’on les inuilast de s’aller 
chauffer dans la maison voisine, rien 
ne leur sembloit plus pressé ny de plus 
grande importance que de se faire in¬ 
struire : la ferueur du disciple aide par 
fois à réchauffer le cœur de son maistre. 

le ne finiray point ce Chapitre que ie 
n’aye encor touché vne autre occupation 
des Yrsulines de Canada, c’est l’exer¬ 
cice des œulires de miséricorde corpo¬ 
relle ; il faut aider les corps qui veut 
gagner les esprits. Si-tost que les vais¬ 
seaux furent partis, plusieurs Sémi¬ 
naristes passagères se présentèrent si 
pauures et si mal vestuës qu’il fallut 
leur donner dequoy se couurir, et ce 
qu’on leur donna auroit seruy à plus de 
vingt Séminaristes sédentaires ; elles 
desroberent aux vnes ce que la charité 
vouloit qu’on donnasl aux autres. Cette 
année on les a bien empeschéesde com¬ 
mettre vn semblable larcin : car on ne 
leur a point ou fort peu apporté d’étoffes. 
Le deffaut du temporel retarde beaucoup 
le spirituel. 

Ce n’est pas tout, plusieurs Sauuages 
de l’isle, de la dation d’Iroquct, et 
d’autres endroits s’estans campez assez 
proche de Kebec, alloient tous les iours 
en la Chappelle des Yrsulines, où le 
Pere Dequen leur faisoit l’aumosne spi¬ 
rituelle; on en a baptisé quelques-vnsen 
cette petite Eglise apres les auoir suffi¬ 
samment instruits. Ur comme la misere 
accabloit ce peuple, l’aumosne spiri¬ 
tuelle estant faite, suiuoit la corporelle: 
les Meres au sortir du Sermon don- 
noienl à manger à quatre-vingts per¬ 
sonnes, charité qu’elles ont continuée 
enuiron six semaines durant. Yoicy la 
reconnoissance de ce bien fait : les 
femmes venoient encor en d’autres 
temps visiter les Meres, elles entroient 
dans la Classe des filles Sauuages, où 
l’on ne cessoit de leur apprendre à prier 
Dieu ; les hommes entroient aux parloirs 
pour le mesme suiet, leur ferueur payoit 
et recompensoit la bonté des Meres, et 
comme vn bien-fait dispose vn bon 
cœur à en faire vn autre, ils ne pou- 
uoient renuoyer ces bonnes gens sans 
vne seconde aumosne : le moyen de 
voir de grands corps affamez sans le? 

secourir ; qui donne à Dieu doit ouurir 
son cœur et ses mains pour receuoir, il 
veut estre le Maistre et auoir le dessus 
en tout. Qu’il soit beny au delà des 
temps et de l’éternité. 


CHAPITRE VIII. 

De ce qui s’est passé à l'occasion de 
quelques Apostats. 

Quoy que cette nouuelle Eglise soit 
dans la ferueur de ses commencemens, 
elle ne laisse pas pourtant de souffrir 
des scandales de quelques mauuais 
Chrestiens, Satan faisant tous ses ef¬ 
forts pour reprendre les places quelesus- 
Christ a conquestées sur luv, et se 
maintenir dans la possession (l’vn pays 
où il a régné paisiblement pendant tant 
de siècles. Nous auons neantmoins 
sujet de nous consoler dans ce malheur, 
sur ce que ces scandales ne sont pas 
soufferts, et que bien souuent ils ré¬ 
ussissent à la gloire de Dieu qui les a 
permis, et à la confusion du Démon qui 
les a suscitez. La source de tous ces 
scandales n’est autre que la liberté 
qu’ont tousiours eue nos Sauuages, et 
qu’ils voudraient bien retenir, d’auoir 
autant de femmes que bon leur semble, 
et de les quitter selon leur fantaisie : 
d’où vient que de toutes les loix Chre- 
stiennes que nous leur proposons, il 
n’en est point qui leur semble si rude 
comme celle qui defend la polygamie et 
qui ne permet pas qu’on rompe les liens 
d’vn iuste mariage. Comme ils haïssent 
extrêmement tout ce qui choque tant 
soit peu la liberté, ils ont de la peine à 
plier le col sous vn ioug qu’il n’est pas 
licite de changer ny de quitter, et ne 
regardent plus le mariage des Chre¬ 
stiens comme vn ayde et vn soulagement 
de la vie humaine, mais comme vne 
seruilude pleine de desplaisir et d’a¬ 
mertume : c’est ce qui empesche la 
pluspart des infidèles d’accepter la Foy, 
et l'a fait perdre à quelques-vns qui l’a- 
uoient desia embrassée. Il y en a plu¬ 


sieurs, grâce à Dieu, qui nous donnent 
toute sorte de contentement sur ce 
sujet, gardant exactement toutes les 
loix du Mariage, sans peine et auec la 
bénédiction du Ciel. Il s’en est trouué 
neantmoins deux cette année qui ont 
causé du scandale en cette matière, et 
ont beaucoup troublé la Faix de cette 
petite Eglise. 

Le premier s’appelle Estienne Pigar- 
r8ich, le second, François Kok8eriba- 
g8g8ch. Celuy-là auant son Baptesme 
estoit vn des plus fameux Sorciers de sa 
Nation, et qui donnait plus de peine à 
ceux qui trauailloienl à sa conuersion ; 
mais enfin, apres auoir reconneu et em¬ 
brassé apres plusieurs combats la vérité 
de noslre créance, il la professa auec 
autant d’ardeur comme il fauoit aupa- 
rauant combattue. C’estoit luy qui ap¬ 
pelait et amenoit les autres aux prières, 
qui chastioit les meschans et qui prê- 
choit noslre doctrine dans les Eglises et 
dans les cabanes auec vne ferueur et 
éloquence qui n’auoit rien de barbare. 
Il continua dans ce zele tandis qu’il fut 
en la compagnie des Chrestiens de 
Sainct Ioseph ; mais s’estant séparé de 
ceux-cy pour monter aux Trois Riuieres 
où se trouuoient pour lors les Algon¬ 
quins de l’Isle ses compatriotes et ceux 
d’IIiroquet, qui sont deux Nations ex¬ 
trêmement insolentes, orgueilleuses, 
pleines de superstitions et de liberti¬ 
nage, il se laissa bien-lost corrompre 
auec son compagnon par ces mainmises 
compagnies ; en sorte que tous deux 
quittèrent leurs femmes légitimés auec 
l’exercice de la Foy, et prindrent chacun 
vne concubine. 

Le 25. de Décembre, iour de la Na- 
tiuité de Nostre Seigneur, le Pere Iean 
de Brebeuf, qui iusques à lors n’auoit 
rien peu gagner sur les esprits de ces 
deux Apostats, enuoye quérir Estienne 
pour l’aduertir que c’estoit le lendemain 
qu’on solemnisoit la feste du Sainct dont 
il porte le nom, et qu’en ce iour il de- 
uoit mettre fin à ses desbauches, et se 
remettre dans le deuoir d’vn bon Chre- 
stien. Il vient et apres auoir ouy le 
sujet pour lequel on l’auoit appellé, se 
retire sans dire autre chose, sinon que 

c’estoil perdre du temps que de luy parler 
de cette matière. Ce fut neantmoins vn 
coup de tlesche qui luy entama le cœur, 
et y lltvnc playe dont il rcuint bien-tosl 
chercher le reinede. 

Ce fut le lendemain, iour de sainct 
Estienne son Patron qu’il reuint sans 
estre appelle, et dit au Pere : le parle 
tout de bon, ie ne ments point, i’ay ré¬ 
solu de mettre fin à mes desbauches : 
depuis que i’ay quitté Dieu, ic n’av pas 
eu vne bonne heure. le suis piqué nuict 
et iour des remords de ma conscience, 
les flammes que vous nous preschcz 
sont tousiours présentes à mon esprit, 
ie ne vois iamais de feu, que ie ne me 
souuienne de celuy d’Enfcr, et ic me 
ligure qu’il n’est allumé que pour moy ; 
mille pensées me troublent l’esprit et 
me percent le cœur : i’ay esté instruit 
auec tant de soin, dis-ie en moy-mesme, 
i’ay protesté mille fois que i’aymerois 
mieux perdre la vie que d’abandonner 
la priera, i’enseignois les autres, i’as- 
seurois ceux qui bransloienl, i’encoura- 
geois ceux qui craignoient, ie ehastiois 
les meschans, et me voyla décheu main¬ 
tenant et deuenu le plus abominable de 
tous. Dieu me haït, le malin esprit me 
possédé, et ie ne puis attendre autre 
chose que de brusler éternellement : 
dans ces pensées qui ne me quittent ia¬ 
mais, ie m’estime indigne de viure ; il 
y a trois iours que ie ne mange rien, ie 
ne sçaurois subsister dans cét estât, il 
faut que demain ie me confesse, et puis 
ie demeureray auec loy si tu l’agrées, 
pour m’escarter des occasions qui me 
perdent ; tu m’obligeras encore de me 
prester vn habit François, qui me fera 
souuenir que ie ne dois plus viure en 
Intidele, mais en Chresticn. le descen- 
dray bien-tost à Sainct Ioseph, escrits 
au Pere Vimont qu’il me reçoiue dans 
sa maison, afin que ie ne sois pas con¬ 
traint de retourner dans les cabanes de 
nos gens, où les mauuaises compagnies 
auec la foiblesse de ma nature acheue- 
roient de me perdre. 

Le Pere Brebeuf, esmeu de ce discours, 
luy accorde ce qu’il demande, et le re¬ 
tire dans nostre maison, où estant visité 
par vn des principaux nommé Salomon, 


il luy desclare la résolution qu’il auoit 
prise, le suppliant de luy pardonner la 
faute qu’il auoit commise et le scandale 
qu’il auoit donné, et le louant de ce 
qu’il croyoit fermement nonobstant les 
contradictions et mauuais exemples des 
Infidèles, parmy lesquels il conuersoil ; 
à quoy Salomon respondit fort à propos, 
louant le dessein d’Estienne et l’exhor¬ 
tant à la perseuerance. 

Le 28. de Décembre, iour de sainct 
Iean apres auoir passé toute la nuict 
sans dormir dans la recherche et dou¬ 
leur de ses pechez, il se confessa auec 
toutes les marques extérieures d’vne 
vraye penitence, et ayant demeuré en 
priere hors de la Chappelle iusques apres 
la Prédication, enfin il entre vestu d’vn 
habit François, se met à genoux douant 
l’Autel, baise la terre, puis se loue, et 
se tournant vers les François et Sau- 
uages, il harangua en cette sorte. 

le suis celuy qu’on appelle Estienne 
Pigaroïiich, celuy qui iadis auoit tant 
d’affection pour la priere, qui a esté 
instruit auec tant de soin, qui a esté 
baptisé des premiers de nostre Nation, 
qui preschoit la Foy aux autres, qui 
chastioit les meschans, et qui par apres 
est deuenu le plus meschant de tous, et 
s’est changé en vn misérable Apostat : 
ie n’ay pas honte de confesser ce que 
vous sçaués desia ; mon péché a esté 
public, ie veux aussi que ma penitence 
soit publique, et que tous ceux qui 
croyent sçaehent que ie deteste mon 
impiété et que i’ay vn extreme regret 
du scandale que i’ay donné. Apprenez 
cela de moy, que c’est vne chose espou- 
uentable d’estre ennemy de Dieu et 
coupable de damnation éternelle : depuis 
que ie suis en cét estât, ie n’ay iamais 
dormy en repos et ie n’ay iamais veu 
de feu que ie n’aye esté troublé de 
cette pensée : Pourras-tu souffrir le feu 
d’Enfer, dont celuy-cy n’est qu’vn 
ombre? et tu ne le sçaurois éuiter mou¬ 
rant dans l’estât où tu es. Si l’appre- 
hension de ce feu donne tant de peine, 
que sera-ce de le ressentir en effet, 
et d’estre entouré et pénétré de ces 
flammes? le ne mérité pas que vous me 
pardonniez le mauuais exemple et le 

scandale que ie vous ay donne : i’espere 
neantmoins que vous aurez pitié de 
moy et que vous m’accorderez le pardon 
que ie vous demande, le me sousmets 
entièrement à la discrétion des Pores 
qui nous gouueruent pour estre ehastié 
selon qu’ils ordonneront, ie ne refusera y 
aucune penitence. Vous, tels et tels, 
qui croyez fermement et qui respectez 
la priere, i’estime voslre courage et 
loue la fidelité que vous gardez à Dieu : 
ne suiuez pas le mauuais exemple que 
ie vous ay donné, mais continuez à bien 
faire. Et vous, ieunes gens qui n’estes 
pas encore baptisez, ou qui déshonorez 
vostre Baptesme par vos libertinages, 
si vous auez suiuy mon exem[>le et 
imité mon péché, imitez aussi ma peni¬ 
tence, craignez Dieu, et appréhendez 
l’Enfer que vous auez mérité et que 
vous ne pouuez éuiter si vous ne chan¬ 
gez de moeurs et de vie ; ne desesperez 
pas de la bonté de Dieu, si quelqu’vn eu 
deuoit desesperer, ce seroit moy qui ay 
tant abusé de ses grâces, mais neant¬ 
moins i’espere en sa miséricorde. Priez 
Dieu pour moy afin que ie puisse appai- 
ser sa colere que i’ay tant irritée par 
mes pechez. 

Voyla le Sommaire de la harangue 
de ce Sauuage, dit le Pere Brebeuf, qui 
nous a donné ces mémoires; ie suis ex¬ 
trêmement marry, adiousle-il, que ie 
ne puisse répéter mot à mot tout ce 
qu’il dit, mais ny ie n’ay peu le bien 
comprendre, ny ne l’ay peu bien sçauoir 
des interprètes, lesquels apres auoir ré¬ 
pété ce que dessus, dirent qu’il n’estoit 
pas possible de redire ce qu’il auoit dit; 
etqu’eux et tous ceux qui se meslent de 
parler la langue des Sauuages ne font 
que begayer en comparaison de cét 
homme, et qu’il auoit aussi bien dit 
comme le Pere de Bressany venoit de 
bien prescher. Ce que ie puis dire, c’est 
que sa façon, sa deuotion et toute son 
action toucha extrêmement tous les 
François et tous les Sauuages, et tira 
mesme les larmes des yeux de plusieurs 
qui l’escoutoient. 

Apres que cestuy-cy eust harangué, 
vn des principaux Chrestiens prit la 
parole. Mon frere, dit-il, nous sommes 

grandement consolez de voir que lu as 
recouuert l’esprit que les femmes l’a- 
uoient osté : ie haïssois ta malice et ne 
pouuois souffrir le scandale que tu nous 
donnais, maintenant i’estime et loüe 
ton courage. Ne perds point cœur, re¬ 
paie la faute, souuiens-loy de ce que 
tu viens de dire, ne ments point ; ie 
tourne maintenant toute mon indigna¬ 
tion contre quelques ieunes gens qui 
persistent dans leurs desbauches. Mes 
nepueux, iusques à quand n’aurez vous 
point d’esprit? Serez-vous tousiours 
lois ? Vous mentez quand vous dites 
que vous croyez en Dieu, ceux qui 
croyent fermement ne sont pas libertins 
comme vous estes ; imitez celuy qui 
vient de parler, il vous a gastez peut- 
estre par son mauuais exemple, main¬ 
tenant que sa penitence vous reinette 
dans vostre deuoir ; ce sont ceux de la 
Nation d’iroquet qui nous rendent mé¬ 
dians, rapportant icy leurs anciennes 
superstitions et mnuuaises coustumes : 
fussent-ils bien loin de nous. Prenons 
courage tous tant que nous sommes, 
appaisons Dieu, afin qu’il nous fasse part 
de ses miséricordes. 

Paul TessSehats Capitaine des Algon¬ 
quins de l’isle, approuua ce que cestuy- 
cy venoit de dire, etadiousta qu’il falloit 
parler plus amplement de ces affaires. 
Apres cela Estienne disoil que tandis 
qu’il estoit dans sa mauuaise vie, il luy 
semblait qu’il estoit lié comme vn pri¬ 
sonnier de quantité de cordes, mais 
qu’à présent il luy sembloit estre en li¬ 
berté. 11 continue dans ces bons senti- 
mens, et parle soutient hautement tant 
à l’encontre de soy-mesme et de ses 
desbauches passées, qu’en faueur de la 
vertu et de la priere, iusques à ce qu’il 
partis! des Trois Riuieres auec tous ses 
compagnons pour descendre à Sillery. 

Ce fut en ce voyage que s’oubliant 
de ce qu’il auoit promis, et abusant des 
lumières et sentimens que le saincl 
Esprit luy auoit donnez, il recheut dans 
son péché, soit qu’il fust sollicité à cela 
parles discours et mauuais exemples non 
seulement des Infidèles, mais mesme 
de quelques mauuais Chresliensqui l’ao 
compagnoient, soit parce que c’est vil 

esprit violent et en qui la roannaise 
coustume auoit ietté de profondes ra¬ 
cines, tant y a que le Pere Bressany qui 
estoit party deux jours apres ceux-cy 
pour descendre à Kebec, les ayant ren¬ 
contrez en chemin et s’eslant informé 
d’Estienne, trouua qu’il auoit repris sa 
concubine, et ne fut pas satisfait des 
responses qu’il luy lit. 

La malice de cét homme et celle de 
quelques autres mauuaisChrestiens, in- 
lideles et sorciers qui se trouuoient en 
cette trouppe, et s’estoient comportés 
insolemment aux Trois Riuieres, nous 
lit résoudre auec Monsieur le Gouuer- 
neur de leur faire vn mauuais accueil 
pour leur tesmoigner l’horreur que nous 
auons des mesehans, et leur faire ap¬ 
préhender dauantage leur faute. 

La crainte des Iroquois et la famine 
les contraignoit de descendre à Kebec, 
où ils esperoienl d’estre protégés par le 
voisinage des François, et receuoir de 
leur charité qu’ils auoient tousiours 
expérimentée en semblables occasions 
quelque soulagement à la faim qui les 
pressoit. Mais ils furent bien estonnés à 
leur abord de voir que ceux là qui au- 
parauant leur monstroient vn visage 
serein et les receuoient à bras ouuerts 
et ne leur refusoient rien, ne leur pa- 
roissoient alors qu’auec des visages 
courroucés, ne leur parloient qu’auec 
des iniures, et leur fermoient la porte 
comme à des excommuniés, lisse pré¬ 
sentent premièrement à nostre maison 
de Sillery, et on les chasse apres vue 
verte réprimandé ils vont chez les 
Meres Hospitalières, et on les renuoye. 
Ils présentent des malades,, et on ne les 
accepte pas ; ils s’en vont par les mai¬ 
sons des habitans, et on leur ferme par 
tout la porte. Ils veulent entrer dans 
l’Eglise, et on leur en deffend l’entrée ; 
ils ont recours à Messieurs du Magazin, 
et on les rebute ; ils crient qu’ils meu¬ 
rent de faim, et personne ne leur donne 
à manger ; ils ieltent des castors, des 
colliers de Pourcelaine et tout ce qu’ils 
auoient de plus précieux pour auoir vn 
morceau de pain, et on reiette leurs 
presens. Ils se mettent en estât de ca- 
baner proche des François, et Monsieur 


le Gouuerneur leur fait faire deffense 
de s’approcher et d’auoir aucune com¬ 
munication auec les François, iusques à 
ce qu’ils ayent chassé les deux Apostats 
et satisfait pour les fautes commises aux 
Trois Riuieres. 

Les Sauuages mesmes qui se trou- 
uerenl pour lors à Sillery ne leur firent 
pas meilleur accueil que les François. 
Ils ne les voulurent point admettre dans 
leurs cabanes, quelques-vns se retirè¬ 
rent dans nos maisons pour n’estre pas 
obligez de conuerser auec eux, les 
autres s’escarterent parmy les bois pour 
eslre plus esloignez île leur compagnie, 
pas vn ne leur offrit à manger, ils ne 
daignoient pas mesine leur parler, sinon 
pour leur faire des reproches de leur 
meschaneeté ; ils voulurent entrer en 
des cabanes où il n’y auoit que des 
femmes, qui n’estans pas assez fortes 
pour chasser ces mauuais hostes, cou¬ 
rent à nostre maison pour auoir main 
forte ; d’autres se barricadèrent dans 
vne petite maison que nous leur auons 
basty à la Françoise. Vue femme Chre- 
stienne qui auoit esté abandonnée par 
vn de ces Apostats, apres vn légitimé 
mariage, ayant appris que son mary la 
vouloit venir voir, se retranche dansvn 
coin de cabane, et s’arme d’vn Cousteau, 
résolue de le tuer s’il s’approche ; vne 
autre à qui l’esprit et l’aage donnoit 
beaucoup d’authorité, ayant esté visitée 
par quelques-vns de ces nouueaux venus 
qui estaient ses compatriotes et ses 
proches païens, leur dit librement ; 
Vous n’estes point mes parens, depuis 
que vous auez quitté la priere, ie ne 
connois point d’antres parens que les 
vrais Chrestiens, ie haïs vostre malice. 
Ne craignez-vous pas l’Enfer? il y a si 
long-temps qu’on vous enseigne et vous 
n’estes pas encore sages ! c’est la su¬ 
perbe et les femmes qui vous empêchent 
d’auoir de l’esprit : ne vous estonnez- 
pas si les François vous traitteni mal, 
ils haïssent vostre meschaneeté, quoy 
qu’ils ne haïssent pas vos personnes ; 
soyez gens de bien, et ils vous aimeront 
et assisteront, mais ce qui est le prin¬ 
cipal, Dieu vous aymera. 

Cette rigueur eut vu excellent effet, 

et fit que les deux Apostats qui attiraient 
toute cette haine sur eux et sur leurs 
compagnons, furent abandonnez do tous 
les Sauuages, lesquels tirent tous vue 
protestation publique qu’ils haïssoient 
la meschanceté de ces deux Apostats, 
qu’ils n’approuuoienl point leurs actions 
et qu’ils ne les souffriroient point cil 
leur compagnie ; ceux mesines de la Na¬ 
tion d’Iroquet qui sont encore quasi 
tous infidèles, se séquestreront des 
mauuaisChrestiens, et vindrent trouuer 
Monsieur le Gouuerneur, auquel le Ca¬ 
pitaine de celte bande fit vue assez ju¬ 
dicieuse remonslrance. 

Nj)us nous sommes grandement éton¬ 
nez, dit-il, de la façon auec laquelle on 
nous a traitez à nostre arriuée : la plus- 
part de mes gens qui sont icy n’auoient 
jamais veu les François, et n’esloient 
venus que dans l’asseurance que ie leur 
donnois, de l’affection que les François 
nous portoient. Les François, leur di- 
sois-ie, sont nos freres, ils nous ché¬ 
rissent plus que ne font nos pareils 
mesines, c’est pour nous qu’ils ont quitté 
les richesses et les plaisirs de leur pays, 
c’est vne Nation toute bien-faisante, 
leur Capitaine nous ayme : allons les 
voir, mes neueux, ce sont eux qui nous 
protégeront et qui conserueront ces mi¬ 
sérables restes de nostre Nation qui sont 
eschappées de la rage, de la faim et de 
la cruauté des Iroquois ; il y a parmy 
eux des hommes qui enseignent des 
merueilles de l’autre vie, nous ap¬ 
prendrons leur doctrine, nous croirons 
comme eux et nous ne ferons plusqu’vn 
peuple. C’est ce que ie leur disois, me 
persuadant de trouuer maintenant les 
François dans la mesme affection qu’ils 
auoient tousiours eue pour nous. Mais 
maintenant qu’ils ne voyent que des vi¬ 
sages courroucez, et n’entendent que 
des paroles d’outrages, et que toutes les 
portes leur sont fermées, et qu’ils meu¬ 
rent de faim, sans que personne leur 
porte compassion, ils disent que ie suis 
vn menteur, que ce ne sont pas ces 
François bien-faisans, desquels ie leur 
auois parlé : Ou bien, disent-ils, si ce 
sont les mesmes, ils ne nous commissent 
pas, et comme ils voyent de nouueaux 


visages, peut-estre nous prennent-ils 
pour des Iroquois. Falloit-il que nous 
vinssions de si loin pour mourir de faim ! 
que leur anons-nous fait pour estre 
traitiez de la sorte ? 

En effet, ie ne sçay à quoy attribuer 
la rigueur qu’on exerce entiers nous : 
est-ce parce que nous estions auec 
quelques Algonquins qui ont quitté la 
priere ? Mais nous n’en sommes pas la 
cause. Nous détestons leur malice, et si 
nous estions baptisez comme eux, nous 
nous garderions bien de tomber dans 
ces fautes. Est-ce donc parce que nous 
ne prions pas encore ? et que nous con- 
seruons les anciennes coustnmes de 
nostre pais? mais ce n’est pas nostre 
faute : pour moy, il y a plus de trois 
ans que ie demande le Baptesme, et les 
Peres ne me l’ont voulu jamais accorder; 
pour ce qui est de mes gens, la plusparl 
d’eux n’auoit encore veu les François 
iusques à présent. Ordonne maintenant 
ce que tu veux que nous fassions, et 
nous t’obeyrons : regarde nos bras, ils 
n’ont plus de chair, ce ne sont que des 
os reuesfus de peau ; ce peu d’hommes 
que tu vois icy à l’entour de moy, sont 
les restes d’vne des plus fleurissantes 
Nations qui fussent dans ces contrées. 
Si tu n’as pitié de nous, nous serons 
bien-tost réduits au néant, et les autres 
Nations qui sont voysines, et chez les¬ 
quelles ta bonté et valeur sont dans vne 
haute estime sçauront que nous sommes 
morts parce que tu n’as pas eu pitié 
de nous. 

En disant cela, il iette vn paquet de 
vingt Castors, parce que ces peuples ne 
parlent jamais sans presens. Ce n’est 
pas là, dit-il, vn présent que ie t’offre, 
voyla bien dequoy pour appaiser vn tel 
Capitaine ! mais tu verras par là nostre 
pauureté, et peut-estre auras-tu compas¬ 
sion de nous. 

Monsieur le Gouuerneur luy respon- 
dit qu’il auoit tousiours eu beaucoup 
d’affection pour luy et pour sa Nation, 
dans la croyance qu’il auoit qu’il se fe- 
roit Chrestien auec ses gens ; mais que 
maintenant il haïssoit sa malice et non 
pas sa personne, parce qu’il le voyoit 
esloigné des dispositions de la Foy, et 

reconnoissoit qu’il ne demandoit le Ba- 
ptesme que par ceremonie ; qu’il y auoit 
long-temps qu’on l’instruisoit et qu’on 
auoit de l’inclination à le baptiser, mais 
qu’il s’en estoit tousiours monstre in¬ 
digne, continuant dans ses jongleries et 
superstitions, et ayant encore depuis 
peu de iours desbauché vne femme 
Chrétienne qu’il auoit prise pour femme, 
ne se contentant pas de deux autres 
qu’il retenoit ; que s’il desiroit eslre 
amy des François, il falloil qu’il quitlast 
cette femme Chrcstienne qu’il auoit 
desbauchée, qu’il n’en retins! qu’vne des 
deux autres, anec laquelle il demeure- 
roit tousiours, et qu’il se separast des 
Apostats ; qu’apres cela il seroil bien 
venu parmy les François, et y receuroit 
toute sorte de contentement. Luy et ses 
gens tesmoignerent qu’ils s’accordoient 
à tout cela par leur ho, ho, qu’ils re¬ 
doublèrent à la veuë des presens que 
leur fil M. le Gouuemeur. Paul Tes- 
s8ehas, Capitaine des Algonquins de 
l’Isle, voulut pareillement faire sa paix 
aucc Monsieur le Gouuerneur, mais 
parce qu’il auoit supporté et favorisé les 
deux Apostats contre le deuoir auquel 
l’obügeoil la qualité de Capitaine et de 
Chrestien, il souffrit la confusion d’estre 
renuoyé honteusement de la porte du 
Fort en satisfaction de sa laseheté, ce 
qui l’obligea à se déclarer ennemy des 
Apostats et faire des soumissions assez 
fascheuses à vn homme de son humeur. 

Cependant les deux Apostats demeu¬ 
rèrent errans et vagabons sans maison 
et sans compagnie, mais non pas sans de 
grands remords de conscience, particu¬ 
lièrement Eslienne Pigaroüich, comme 
il lesmoigna vn iour au Pere Dcquen, 
duquel ayant esté accueilly vn iour assez 
froidement : lié quoy, dit-il, il n’y a 
point donc de miséricorde pour moy? 
Voulez-vous que ie courre dans les bois 
comme vn Loup-garou, abandonné de 
Dieu et des hommes? l’ay manqué, ie 
l’aduoüe, mais pour cela faut-il me 
ielter dans le desespoir ? Suis-ie vn 
Ange pour ne pas pescher? les François 
ne l'aillent-ils pas quelquesfois ? Vous 
nous preschez souuent que Dieu fait mi¬ 
séricorde à ceux qui se repentent et con¬ 


fessent leurs fautes : me voila tout prest 
à confesser les miennes et à les expier 
par quelque penitence qu’il vous plaira. 
Pourquôy me refuserez - vous ce que 
vous accordez aux autres? Ce ne sont 
pas les chastimens dont vous me mena¬ 
cez qui m’effrayent, ce n’est ny la faim, 
ny la prison, ny le fouet que ie crains, 
ie suis content de demeurer en prison 
pendant tout l’Hyuer, faites-moy mourir 
de faim si vous voulez. le ne crains que 
l’Enfer, où le desespoir me précipité, si 
vous ne me faites miséricorde. 

Le Pere luy respond que s’il a bonne 
volonté de confesser son péché et s’en 
corriger, il entendra voloniiers sa con¬ 
fession, mais qu’il ne peut l’admettre si 
tost dans l’Eglise auee les autres Chre- 
stiens, à cause du scandale qu’il a 
donné, et qu’il faut qu’il en fasse plus 
tost vne penitence publique, et qu’il 
donne des preuues de sa constance et 
fidelité pendant les trois mois qu’il doit 
passer à la chasse de l’orignac dans les 
bois; que si an printefinps ses compa¬ 
gnons rendent bon tesmoignage de ses 
deportemens, il sera remis dans l’Eglise, 
et ionvra de toutes les autres faueurs 
communes à tous les Chrestiens. Il s’y 
accorde et prend iour du Pere pour se 
confesser, mais la mauuaise habitude 
eut plus de force sur son esprit que la 
grâce : il se présenté au iour déterminé 
et aduoüe ingénument que son cœur 
n’estoit pas bien résolu de quitter son 
péché, qu’il preuoyoit bien qu’il y re- 
tomberoit pendant l’IIyuer, et que dans 
cet estât, il ne vouloit pas se confesser 
pour ne se rendre pas plus coupable. Le 
Pere, ne pouuant gagner autre chose sur 
son esprit, le rennoye. 

En effect il continua dans sesdesbau- 
ehes pendant le reste de l’Hyuer, ce qui 
fut cause qu’à son retour il ne fut pas 
mieux accueilly qu’à l’autre fois, et fut 
contraint derechef de demeurer séparé 
des François et des Sauuages comme vn 
excommunié sans oser paroistre que la 
nuict, ressentant tousiours les mesmes 
remords de conscience, et 11 e perdant 
jamais la mémoire de l’Enfer qui le 
piquoit viuement ; la honte qu’il auoit 
d’uuoir si souuent violé les promesses 

qu’il auoil faites si solemnellement, 
l’empescha a ce coup de se présenter à 
aucun de nos Peres, il résolut néant - 
moins de quitter sa concubine et re¬ 
prendre sa femme légitimé, apres quoy 
il remonta aux Trois Riuieres auec le 
reste, des Saunages pour aller en guerre, 
et ce fust là où l’apprehension du danger 
qu’il alloit encourir, ioincte à la crainte 
continuelle de l’Enfer qui le suiuoil par 
tout, lit vn dernier effort sur son esprit, 
et l’obligea d’aller voir le Pcre Brebeuf, 
auquel il représenta apres auoir auoüé 
et detesté son inconstance et infidélité, 
le danger où il s’alloit exposer, l’appre¬ 
hension qu’il auoit du feu éternel, le 
désir qu’il auoit de bien faire, comme il 
auoil desia abandonné sa concubine et 
repris sa femme légitimé, qu’il prote¬ 
stait de n’abandonner jamais plus, et le 
coniura apres tout cela de ne luy refuser 
point l’absolution de ses fautes, et de 
mettre son âme en repos, s’offrant à 
toute sorte de penitence. 

Le Pere Brebeuf n’osant pas se fier à 
vn esprit si inconstant, et d’ailleurs dé¬ 
sirant luy faire appréhender dauantage 
sa faute, le renuoye sans le vouloir ex¬ 
aucer. Estienne employé la faueur des 
François pour ce mesme effect, mais le 
Pere tient bon : il supplie que puis qu’on 
ne le veut pas esconter, on luy baille 
pour le moins vne lettre de faueur pour 
pouuoir se confesser à Richelieu où à 
Montreal ; le Pere Brebeuf la luy ac¬ 
corde : il arriue enfin à Montreal, où il 
rencontra le Pere Buteux, qui nous escrit 
de la sorte. 

Estienne Pigaroüich, estant arriué icy 
auec le reste de nos guerriers, me vint 
trouuer incontinent, et me pressa long¬ 
temps et fortement d’auoir pitié de son 
âme : ie luy dis que s’il vouloit se con¬ 
fesser et remettre en son premier estât, 
il falloit qu’il se sousmistà tout ce que ie 
luy dirois : le le feray, dit-il, et fallust-il 
me percer de ce Cousteau que ie porte. 
Ce n’est pas, luy respondis-ie, ce que ie 
desire de toy, ie me contente de cecy. 
Premièrement, que tu cries tout haut 
hors des cabanes, selon la coustume, 
que tu as Ires-mal fait et que tu desap- 
prouues tout ce que tu as dit et fait au 


scandale de la priere et des Chrestiens. 
Secondement, que tu die hautement et 
publiquement que tu quittes la compa¬ 
gnie de ceux qui ne prient pas, et qu’en 
effect tu les quittes et te ranges auec ceux 
de Sillery qui font estât de prier Dieu. 
Troisiesmement, que dans la Chappelle 
tu demandes pardon à deux genoux à 
tous ceux qui sont baptisez, et que tu 
les supplies de prier Dieu pour toy et te 
pardonner. Auant que faire ce dernier, 
il faut que tu te disposes à la confession, 
et apres l’auoir faite et demandé pardon 
aux Chrestiens, tu feras en quatriesme 
lieu la discipline publiquement en sa¬ 
tisfaction de tes fautes, pour affliger ta 
chair et monstrer par effect le ressenti¬ 
ment que tu as de ton péché: voila ce 
que ie desire de toy. S’il n’y a que cela, 
me dit-il, asseure toy que ie l’accompli- 
ray de point en point : il le fit en effect 
au delà de ce que i’eusse peu souhaiter. 
Il harangua proche des cabanes, auoüa 
son péché, protesta qu’il en estoil marry, 
renonça à la compagnie des meschans, 
promit de n’adherer qu’à celle des bons; 
apres cela il se confessa auec toutes les 
marques d’vne vraye penitence. le n’ay 
jamais ouy Sauuage mieux parler, ny 
plus hardiment qu’il fit en l’Eglise l’e¬ 
space d’vn quart d’heure. La substance 
de son discours fut à remonstrer l’énor¬ 
mité de sa faute, et l’importance de 
tenir ferme en la Foy, que cela estoil 
préférable à toutes les choses du monde, 
qu’on ne prist pas exemple sur luy, si on 
ne se vouloit perdre, qu’on ne se fiast pas 
trop en soy mesme, et qu’on tinst pour 
tout asseuré, qui si on quitte Dieu, on 
sera quitté de luy, et qu’on ne pourra 
retourner à luy si ce n’est par vne par¬ 
ticulière faueur de sa bonté ; qu’au reste 
on ne creust pas que ce qu’il en faisoit, 
estoit pour se remettre aux bonnes 
grâces des François, ou pour crainte de 
la mort temporelle, que ce n’esloit que 
l’éternelle qu’il craignoit: c’est pour- 
quoy il supplioil et les Peres et les Sau- 
uages de là bas, mesme les Algonquins 
d’en haut (s’il y en auoit quelqu’vn qui 
eust la Foy dans son cœur), de prier 
Dieu pour luy ; que Dieu estoit bon, et 
qu’il esperoit en sa miséricorde ; que 

desia il s’estoit confessé, mais que pour 
lesmoigner qu’il quittoit tout de bon 
sa meschanceté, et la confiance qu’il 
auoit en soy-mesme, il en donnoit vnc 
marque en ietlant son Cousteau par la 
fenestre ; qu’il pouuoit dire neantmoins 
en vérité qu’il n’en auoit iamais fait de 
mesme de la priere, quelque mine qu’il 
eust faite à l’exleneur, qu’il l’auoil tous- 
iours aymée et conseruée en son cœur, 
et que de fois à autre en cachette il 
esloit demeuré long-temps en priere. 

Apres cette harangue il s’approche de 
moy, met son chapeau et sa chemise 
bas, et tenant la discipline qu’on luy 
auoit baillée auant que d’entrer : Ce 
n’est pas là, dit-il, dequoy deschirer ma 
chair, qu’on apporte quelque instrument 
plus rude : ie ne me feray pas grand 
mal auec cestuy-cy, ou qu’vn autre 
prenne la discipline, et qu’il me flatte 
moins que ie ne feray. le luy dis là 
dessus que Dieu desiroit plus la contri¬ 
tion de cœur, que l’effusion de sang, 
qu’il se donnast seulement cinq coups ; 
ce qu’il fit deuant les Saunages et Fran¬ 
çois : Voila ce qu’a fait Estienne Piga- 
roüich. De sçauoir ce qu’il fera, il n’ap¬ 
partient qu’à Dieu, comme il n’y a que 
luy qui sçache s’il est vrayement contrit ; 
ce qu’il a fait à l’exterieur semble estre 
vn tesmoignage assez grand d’vne en¬ 
tière conuersion, et particulièrement en 
sa confession, où du commencement il 
fut si long-temps à pleurer, que ne 
pouuant parler il fallust luy dire qu’il 
taschast de reprimer ses larmes. Auec 
tout cela peut-estre qu’il retombera, il 
le craint et m’a prié de faire en sorte 
qu’il ne fust pas où est cette misérable 
femme qui îuy a serui de pierre de 
scandale : ie luy ay dit que i’en escrirois 
à vostre Reuerence, et que s’il retom- 
boit là bas, on le mettroit en prison. 11 
s’est accordé à cela tres-volontiers, et à 
demander encore pardon à ceux qui sont 
là bas, en vn mot à faire tout ce qu’on 
luy dira. A son exemple, le grand sor¬ 
cier et quelques autres se sont con- 
uertis, et confessez auec beaucoup de 
satisfaction de leur eosté et du mien. 
Dieu leur donne à tous la perseuerance. 
A tant le Pere Buteux : ie prie tous 


ceux qui liront cecy de recommander à 
Dieu particulièrement ce panure homme 
duquel nous venons de parler, car il 
peut seruir et nuire beaucoup à l’auan- 
cement de la Foy en ces contrées. 


CHAPITRE ix. 

Du Séminaire des ffurons aux Trois 

Riuieres, et de leur prise auec celle 

du Pere Ioseph Bressany, par les 

Iroquois. 

Le Séminaire des Hurons que nous 
entretenons icy a esté cette année ex¬ 
traordinairement heureux, et à parler 
humainement, extraordinairement mal¬ 
heureux : il a esté à vray dire extraor¬ 
dinairement heureux en ce qu’il a esté 
composé de six excellons Néophytes, 
dont les vns se sont singulièrement 
perfectionnez en la Foy qu’ils auoient 
desia embrassée, les autres l’ont receuë 
auec de tres-bonnes dispositions, et tant 
les vns que les autres ont donné et 
receu toute sorte de satisfaction pen¬ 
dant tout le temps qu’ils ont seiourné 
auec nous. 

Il a esté d’vn autre costé extraordi¬ 
nairement malheureux, en ce que ces 
pauuresChrestiens sortans de nos mains 
sont tombez en celles des Iroquois, pour 
seruir de proye aux flammes et à leurs 
estomachs affamez de la chair et du 
sang de tous ces peuples qui nous escou- 
tent. l’ay dit que ce Séminaire auoit 
esté en cette considération extraordi¬ 
nairement malheureux humainement 
parlant, car nous deuons adorer tous 
les desseins de la Prouidence diuine, 
et esperer qu’elle tirera sa gloire, et le 
bien de ces peuples des estranges af¬ 
flictions dont elle les frappe. Peut-estre 
que l’accident qui est arriué à ceux-cy 
n’est qu’vn malheur imaginaire dans 
nos pensées, et vn véritable bonheur 
dans celle de Dieu, qui auoit attaché 
leur prédestination à leur prise, et au 
genre de mort que ces Barbares leur 
auront fait souffrir. Nous auons sujet 

de le conjecturer (le la sorte par les té¬ 
moignages qu’ils nous ont donnez d’vne 
parfaite probité, tandis qu’ils ont se- 
iourné auec nous. 

Quatre d’iceux estoient partis de leur 
pays dés l’Automne passée, pour venir 
hyuerner ça bas et y estre inslruicts à 
loisir, espérant de profiter beaucoup des 
bons exemples tant de nos François 
que des Saunages Chrestiens, dont ils 
auoienl appris la vertu et les bonnes 
mœurs par le rapport de leurs compa¬ 
gnons qui auoient hyuerné icy les an¬ 
nées precedentes et qui en auoient esté 
grandement touchez. La crainte des 
Iroquois, de la faim et de plusieurs 
autres grands dangers et trauaux qu’il 
faut souffrir dans vn si long voyage, ne 
fut pas assez forte pour les empescher 
de venir chercher cette perle de J’Euan- 
gile, qui est préférable à tous les biens 
de la terre, et qu’on nesçauroitachepter 
trop chèrement, mesme auec la perte 
de la vie. Les deux autres estoient deux 
prisonniers qui vindrent se ietter entre 
nos mains apres s’estre esehappez de 
celles des Iroquois, qui les auoient tenus 
prisonniers, l’vn depuis la prise duPere 
Iogues, par qui il fut baptisé, l’autre 
depuis la funeste défaite des Hurons 
auprès de Montreal, causée par vne in¬ 
signe lascheté et trahison des Iroquois, 
qui ayant attiré les Hurons dans leur 
Fort sous prétexté de paix et amitié, 
en massacrèrent les vns, et firent les 
autres prisonniers, à la reserue de 
fort peu qui se sauuerent tout nuds à 
Montreal. 

Ces six Hurons se rendirent par vn 
heureux rencontre aux Trois Riuieres, 
au commencement de Nouembre apres 
s’estre saunez de diuers hazards. Ils y 
trouuerent le Pere Brebeuf qu’ils cher- 
choient, et qui les receut dans noslre 
maison, et prit le soin de leur instru¬ 
ction ei nourriture, assisté puissamment 
des liberalitez de Monsieur le Gouuer- 
neur, qui n’espargne rien en semblables 
actions, comme aussi de celle de Mon¬ 
sieur de Chamflour qui commande au 
Fort et habitation des Trois Riuieres, et 
mesme des reuerendes Meres Hospita¬ 
lières, qui estendent bien souuent leur 


charité hors de l’enceincte de leur Ho¬ 
spital, particulièrement en faueur des 
Hurons. 

Incontinent apres leur arriuée, ils 
s’appliquèrent, à'apprendre les prières 
et le Catéchisme auec vne ardeur qui ne 
pouuoit prouenir que du sainct Esprit ; 
les plus auancez aydoient les plus re¬ 
culez, et ceux qui estoient plus ignorons 
reconnoissoient volontiers les plus sea- 
uans pour leur maistres ; ils passoient 
dans ces commencemens la meilleure 
partie de la nuict à dire et repeter con¬ 
tinuellement ce qu’ils auoient appris 
pendant la iournée. L’vn d’eux, qui auoit, 
l’esprit plus grossier, et la mémoire 
moins heureuse que les autres, desespe- 
roit quasi au commencement de pouuoir 
rien apprendre ; neantmoins aydé de la 
grâce de Dieu, et encouragé par les pa¬ 
roles du Pere et par les bons exemples 
et discours de ses compagnons, il per- 
seuera si heureusement à se faire in¬ 
struire, qu’il apprit non seulement les 
prières et le Catéchisme, mais encore 
plusieurs autres choses, non sans vn 
grand estonnement de soy-mesme. Ils 
assistoient tous les Dimanches au Caté¬ 
chisme qu’on faisoit aux François en la 
Chapelle, et bien qu’ils fussent assez 
aagez, ils auoient neantmoins vne sin¬ 
gulière satisfaction de respondre publi¬ 
quement de ce qu’ils auoient appris 
pendant la semaine auec l’admiration 
des François et de nos Sauuages : enfin 
ils profitèrent tant en l’espace de deux 
mois, et donnèrent tant de tesmoignage 
de leur bonne volonté, que le Pere qui 
les instruisoit iugea à propos de confé¬ 
rer le Baptesme à ceux qui ne l'auoient 
pas encore receu, et suppléer les cere¬ 
monies aux autres ; ce qui se fit au 
grand contentement de ces bons Néo¬ 
phytes. 

Depuis ce temps-là iusques au iour 
1 dédié à la mémoire du glorieux sainct 
Ioseph, ils se disposèrent à la saincte 
Communion par des frequentes Confes¬ 
sions, et par vne telle innocence et pro¬ 
bité de vie, que bien souuent le Pere 
qui gouuernoit leur conscience estoit 
obligé de leur faire redire des pechez de 
la vie passée pour auoir quelque matière 

d’absolution ; car apres s’eslre exami¬ 
nez diligemment, vn chacun disoit in- 
gcnuëment et sans vanité : Pour moy, 
ie ne me souuiens point d’auoir offensé 
le souuerain Maistre de nos vies. Com¬ 
ment pourrions-nous l’offenser icy parmy 
tant de bons exemples et instruclions ? 
Ce n’est point icy où demeure le mé¬ 
chant Oki, c’est dans nos villages que le 
Démon et le péché régnent ; si nous poll¬ 
uions tousiours demeurer auec vous, 
nous serions heureux et nous espére¬ 
rions de consëruer tousiours l’innocence 
de nostreBaptesme ; c’est pour cela que 
nous sommes descendus icy, afin d’ap¬ 
prendre par vos discours et exemples 
à seruir Dieu : nous n’aurions point 
d’esprit si nous l’offensions parmy tant 
de faneurs que nous recelions de luy, 
car c’est luy qui nous fait tout le bien 
que vous nous faites. 

Pendant tout l’Hyuer ils furent trou¬ 
blez de songes espouuantables, capables 
de les effrayer et les faire tomber dans 
leurs anciennes superstitions, s’ils n’eus¬ 
sent esté bien fermes en la Foy ; mais 
en cela comme en toute autre chose, ils 
auoient vne pratique familière d’otfrir 
tout à Dieu et se resigner entre ses 
mains : Seigneur, disoient-ils, vous estes 
le souuerain Maistre de nos vies, faites- 
en ce qu’il vous plaira, ie vous offre tout 
ce dequoy ces songes me menacent : 
ie suis prest de l’accepter, si vous en 
ordonnez de la sorte, il ne me peut ar- 
riuer que du bien en suiuant vos ordres, 
car vous estes mon Pere, et vous m’ay- 
mez parfaictement. Ils ieusnerent tous 
six le Caresme tout entier, dans le désir 
qu’ils auoient de satisfaire à Dieu pour 
leurs pechez passez, et dans celte même 
considération qui leur estoil fort fami¬ 
lière, ils taschoient à supporter joyeuse¬ 
ment toutes leurs peines. S’ils alloient 
à la chasse, s’ils alloient pcscher sous 
les glaces, s’ils entreprenoient quelque 
voyage, ce qu’ils ont fait plusieurs fois 
pour nous faire plaisir pendant les ri¬ 
gueurs de l’Hyuer : Mon Dieu, disoient- 
ils, nous vous offrons cette peine et tout 
le mal que nous allons souffrir, c’est 
pour vous plaire et pour satisfaire à 
vostre Iuslice, pour nos pechez. Quel- 


qu’vn d’eux ayant esté par deux fois 
mal traité par vn de nos François, il ne 
s’en vengea point et ne respondit aucun 
mot, ny ne s’en plaignit à personne, 
mais dit seulement en son cœur : Mon 
Dieu, i’accepte volontiers ce desplaisir, 
et ie vous l’offre de bon cœur en sa¬ 
tisfaction de mes pechez, et à vostre 
gloire ; peut-estre luy ay-ie donné occa¬ 
sion de se fascher, encore bien que ie 
n’aye eu aucunement l’intention de le 
faire. C’est ainsi que ces braues Sémi¬ 
naristes que Dieu alloit disposant dou¬ 
cement à la mort ou à l’esclauage, s’en- 
tretenoicnt pendant l’Hyuer dans la pra¬ 
tique de plusieurs sainctes et vertueuses 
actions. 

Enfin le Printemps estant venu, et la 
riuiere commençant à estre vn peu libre 
par le départ des glaces, ils résolurent 
de s’embarquer pour retourner en leur 
pays, promettans d’y parler hautement 
en faneur de la Foy, et de rendre leurs 
parens et compatriotes participans du 
mesme bonheur qu’ils auoient receu 
auprès de nous. En effect, il y auoit de 
grandes apparences qu’ils eussent fort 
auancé la Foy dans leur pays, estant 
desia quasi tous hommes faits et de bon 
esprit, bien instruicts et grandement 
zelez pour la conuersion de leurs gens,’ 
parmy lesquels quelques - vns d’eux 
auoient beaucoup d’authorité, et particu¬ 
lièrement vn qui auoit esté desia choisi 
pour estre Capitaine de guerre ; outre 
cela ils deuoient parler auantageuse- 
ment des François et de nos Peres, qui 
les auoient chargez de beaux presens et 
tesmoigné toute sorte d’affection. Mais 
toutes ces espérances ont esté vaines, et 
si nous n’en auions d’autres plus solide¬ 
ment establies sur la prouidence de 
Dieu, nous aurions sujet de craindre 
que l’accident arriué à nos Séminaristes 
ne gastast tons nos affaires dans les 
Durons, au lieu de les auancer, ces 
peuples se pouuanl figurer par tant de 
mauuais éuenemens ausquels nous don¬ 
nons ce semble quelque occasion, que 
nous leur apportons tous ces malheurs, 
et que nostre compagnie est fatale à 
leur ruine et désolation ; s’ils n’ont pas 
ces pensées, c’est par vne spéciale Pro- 

uidence de Dieu qui pousse nos affaires 
en confondant nos inuentions et indu¬ 
stries, et en nous ouurant d’autres voyes 
que nous ne connoissions pas. Tant y a 
que nos Néophytes s’embarquèrent dans 
trois canots le 27. d’Auril auec le Pere 
loseph Bressany Italien de Nation et 
natif de la Ville de Rome, que nostre 
Reuerend Pere General nous auoit en- 
uoyé icy il y a deux ans, et vn ieune 
garçon François qu’on enuoyoit pour 
seruir nos Peres ; on ne croyoit pas 
qu’il y eust encore grand danger sur la 
riuiere, et nos Hurons particulièrement 
estoient dans cette pensée, que les glaces 
n’estans pas encore entièrement parties, 
les Iroquois n’auroient pas eu le loisir 
de venir de leur pays, outre qu’ils s’i- 
maginoient que la Paix auroit desia esté 
conclue entr’eux et les Iroquois, suiuant 
vn pourparler qu’on auoit commencé 
sur ce sujet auant qu’ils partissent de 
leur pays ; ce qui nous obligea à ba¬ 
zarder plusieurs paquets pour nos Peres 
des Hurons, dans la nécessité qu’ils 
souffrent apres tant de pertes. 

Toutes ces asseurances n’empesche- 
rent pas que le Pere et les Hurons ne se 
disposassent comme des personnes qui 
deuoienlbien-tost mourir; tous estoient 
résolus indifféremment à la vie ou à la 
mort, mais plus tost à la mort qu’à la 
vie, la diuine Prouidence leur donnant 
intérieurement quelque presentimenlde 
ce. qui leur deuoit arriuer, non sans 
quelques indices extérieures, car le 
canot du Pere Bressany fit naufrage à 
vne lieue des Trois Riuieres, en vn lieu 
où il n’y auoit aucun danger, et en vn 
beau temps ; le voisinage de la terre 
sauua tout ce qui estoit dedans, mais 
cét accident les arresla, et les obligea 
de coucher au deçà de l’entrée du Lac, 
d’où estant partis le lendemain ; le 
froid et les grandes neiges qui tom¬ 
bèrent les retardèrent beaucoup et ne 
leur permirent pas de passer la riuiere 
Marguerie, esloignée de six lieues des 
Trois Riuieres ; où les Hurons ayant tiré 
quelques coups de fuzil sur des Ou¬ 
tardes, se firent reconnoistre par trente 
Iroquois qui n’estoient pas loin de là, et 
qui leur dressèrent vn embuscade au 


de là de la riuiere, derrière vne pointe, 
laquelle ils deuoient doubler : si bien 
que le troisiesme iour apres leur départ, 
le canot où estoit le Pere Bressany et 
qui allo : t le premier, estant arriué à 
cette pointe, se vid incontinent attaqué 
par trois canots Iroquois, à la veuë des¬ 
quels le Pere commanda qu’on ne com- 
batlist pas, la partie n’estant pas esgale 
ny en hommes ny en armes. Les en¬ 
nemis s’approchent et se saisissent du 
Pere et des deux Hurons qui l’accom- 
pagnoient, et les déclarent leurs pri¬ 
sonniers. 

Cependant les deux autres canots Hu¬ 
rons taschent de se sauner à la fuite, 
et desia ils estoient si esloignez qu’ils 
pensoient estre hors du danger, lors 
qu’ils apperceurent apres auoir doublé 
vne autre pointe, deux autres canots 
Iroquois bien armez qui les attaquent. 
A celte rencontre, vn de nos Durons 
nommé Bertrand Sotrioskon voulut se 
seruir de son fuzil, mais il fut preuenu 
par vn Iroquois qui le coucha roide mort 
dans son canot, et espouuanta si fort 
les autres qu’ils se laissèrent prendre 
sans autre résistance. 

Les ennemis mettent pied à terre auec 
leurs prisonniers, rompent tous les pa¬ 
quets où estoient les nécessitez de nos 
Peres, qui n’ont rien receu depuis trois 
ans, deschirent les lettres qu’on leur 
enuoyoit, partagent le butin esgalement 
et se iettent sur le corps de celuy qui 
fut tué, luy arrachent le cœur de la 
poitrine, luy enleuent la cheuelure, luy 
coupent les leures et les parties les plus 
charnues des cuisses et des iambes, les 
font boüillir, et les mangent en presence 
des prisonniers ; mais tandis que ces 
Barbares traitoient ce corps de la sorte, 
il est croyable que Dieu couronnoit son 
âme de gloire dans le Ciel en recom¬ 
pense de sa Foy, pureté et innocence 
de laquelle le Pere qui gouuernoit sa 
conscience rend ce tesmoignage, que 
depuis son Baptesme il n’auoit jamais 
offensé Dieu griefuement, et qu’il auoit 
pratiqué plusieurs actions genereuses de 
vertu. 

Ils ne firent alors aucun outrage au 
Pere Bressany, ny aux autres prison- 

niers, qu’ils emmenerent en leur pays, à 
la reserue d’vn qui se sauna à demy 
chemin, c’esloit HenryStonlratshomme 
meurd’aage et d’esprit, et très excellent 
Chrestien, qui nousa raconté toutes les 
circonstances de leur prise, et nous a 
asseuré que les Iroquois n’auoient point 
encore despoiiillé nv lié le Pere Bres- 
sany, et qu’ils luy auoient laissé son 
Breuiaire, et tout le petit meuble qu’il 
portoit sur soy, mais neantmoins qu’on 
menaçoit de le brasier à l’entrée du 
village, ayant esté donné en la place 
d’vn fameux Iroquois tué fraischement 
à Montreal par les François ; à quoy ce 
bon Pere estoit tres-bien résolu, et s’en 
alloit, au rapport du Huron qui s’est 
eschapé, ioyeux et content, consolant et 
animant grandement ses compagnons. 
Il adiouste que depuis la fin de l’Hyuer, 
en moins d’vn mois, dix bandes de guer¬ 
riers Iroquois estoient parties de leur 
pays pour venir en guerre contre les 
François, Algonquins et Hurons : les 
deux premières estoient allées au Sault 
de la Chaudière, lieu fameux par les 
embuscades des Iroquois et défaites des 
Hurons ; la troisiesme au pied du long 
Sault ; la quatriesme au dessus de Mont¬ 
real ; la cinquiesme dans l’Isle mesme 
de Montreal, et celle-cy estoit composée 
de 80. guerriers qui furent trois iours 
en embuscade guettant les François de 
cette habitation, lesquels les ayant aper- 
ceus et attaquez genereusement, enfin 
apres vne longue résistance en laquelle 
ils tuerent quelques-vns de ces Bar¬ 
bares et en blessèrent plusieurs, furent 
contraints de se retirer, apres auoir 
perdu cinq hommes de trente qu’ils 
estoient, dont trois furent tuez et deux 
emmenés prisonniers qui depuis furent 
bruslez tous vifs pendant quatre iours 
auec des cruautez espouuantables ; la 
sixiesme bande composée de 40. guer¬ 
riers auoit marché vers la riuiere des 
Prairies, où elle surprit vne bande d’Al- 
gonquins qui furent tous emmenez pri¬ 
sonniers, la plusparl incontinent bruslez 
au village des Iroquois ; la septiesme est 
celle qui a pris le Pere Bressany et nos 
Hurons, d;ins laquelle outre les Iroquois 
il y auoit six Hurons et 3. de la Nation 


des Loups, qui sont naturalisez Iroquois ; 
la huictiesme est vne compagnie de 30. 
qui rencontra nos prisonniers en che¬ 
min, et coupa vn doigt à Henry qui de¬ 
puis s’est sauué, et vn autre à Michel 
Atiok8endoron, et espouuanta le Pere 
sans luy faire neantmoins aucun mal. 
Cette bande qui venoit en guerre aux 
Trois Riuieres deuoit laisser vne lettre 
qu’elle auoit receuë du Pere Bressany au 
bout d’vn baston sur le bord du grand 
lleuue, rwais on n’a rien trouué sinon le 
canot du dit Pere qui auoit esté donné à 
celte bande, et depuis fut laissé et re¬ 
connu près des Trois Riuieres. La neuf- 
uiesme est vne autre qui a paru à Ri¬ 
chelieu, et la dixiesme est allée du costé 
des Hurons, outre plusieurs autres qui 
sont parties ou qui partiront par apres, 
voila ce que rapporte ce Huron eschapé, 
lequel s’estant embarqué peu de temps 
apres auec quelques autres fraischement 
descendus de leur pays, est tombé de¬ 
rechef auec tous ses compagnons entre 
les mains des Iroquois, lesquels ne 
manqueront pas de le faire mourir à 
leur façon, tant parce qu’il auoit desia 
esté destiné à la mort dés sa première 
prise, qu’en vengeance d’vn autre Iro¬ 
quois tué à Montreal, tant à cause de sa 
fuite, qui est vn crime parmy eux qu’ils 
ne pardonnent pas. 

Telle a esté l’issuêde nostre Séminaire 
des Hurons, qui nous serait bien sen¬ 
sible, tant à cause de la perte de ces 
bons Néophytes que nous chérissions 
tendrement pour leur vertu, qu’à cause 
des grandes espérances que nous don- 
noit leur zele, pour Tauancement de 
la Foy, n’estoit que nous auons vne 
grande confiance en la prouidence de 
Dieu, qui fera reüssir cét accident et au 
bien de ces pauures prisonniers et à 
celuy de leur nation, par des voyes que 
nous ne sçauons pas : nous ne pouuons 
neantmoins que nous ne regretions la 
perte du Pere Bressany, excellent ou* 
urier en ces Missions, et duquel nous 
attendions beaucoup, si toutesfois on 
peut regretter auec raison la condition 
d’vne personne qui souffre auec plaisir 
de grandes choses pour vne si belle oc¬ 
casion. Il a pieu à Nostre Seigneur de 

nous rendre le Pere Iogues, il nous a 
osté le Pere Bressany, sa volonté soit 
faite, il est le Maistre de nos vies et de 
nos libériez. Ce nous sera tousiours vn 
grand honneur de les pouuoir sacrifier à 
sa gloire. 

Nous estions pour estre priuez de la 
connoissance de tout ce qui est arriué 
au Pere Bressany depuis sa prise, si 
nous ne l’eussions appris d’vne personne 
digne de foy, qui a esté tesmoin ocu¬ 
laire de tout ce qu’il a souffert pendant 
sa captiuité. Cette première rencontre 
dont il est fait mention cy-dessus, s’é¬ 
tant ainsi passée, les Iroquois trauer- 
serent le Lac de sainct Pierre et me¬ 
nèrent coucher les prisonniers en vn 
lieu bien humide, mais fort retiré, où 
le Pere auec ses compagnons, tous liez 
et garrottez, passèrent la nuictsans autre 
abry que le Ciel, et autre lict que la 
terre, ce qui leur fut ordinaire toutes 
les nuicts pendant le voyage. Le len¬ 
demain on le fit embarquer, et apres 
deux iours de nauigation ils rencon¬ 
trèrent vne autre bande d’iroquois, qui 
tout ioyeux de cette prise, descharge- 
rent quelques coups de bastons sur le 
Pere, et le menacèrent de quelque plus 
rude traitement. Ceux-cy ayant raconté 
aux autres la mort d’vn de leurs com¬ 
pagnons des plus considérables, arriuée 
à Montreal, furent cause qu’on n’espar- 
gna plus le Pere, qui apres deux iours 
de nauigation se mita terre, et chemina 
six iours pieds nuds au trauers des bois, 
des brossailles et des marets, à ieun 
iusques vers les quatre heures du soir 
qu’on faisoit halte pour prendre vn peu 
de repos; mais on n’en donnoit guère 
au Pere, qui tout mouillé de la pluve, 
des neiges fondues, des torrens et des 
fleuues qu’il lalloit trauerser, estoit 
obligé à toutes les charges de la cuisine : 
on l’enuoyoit à l’eau et au bois, et s’il 
ne faisoit bien, ou s’il n’entendoit ce 
qu’on luy disoit, les coups de baston 
ne luy manquoient pas, non plus qu’à 
toutes les rencontres qu’il faisoit des 
Chasseurs et Peseheurs. Les six iours 
expirez, il se fallut embarquer sur le 
Lac des Iroquois, qu’ils trauerserent en 
8. iours, puis ayans mis pied à terre 


cheminèrent encore trois iours, le qua- 
triesme iour qui estoit le quinziesme de 
May, sur les trois heures du soir estant 
encore à ieun, ils arriuerent à vn lieu 
où il y auoit près de 400. Saunages ca- 
banez pour la pesche. A deux cents pas 
enuiron loin des cabanes, le Pere fut 
despoüillé tout nud, et les Saunages 
s’estans rangez en haye de part et 
d’autre, armez de bastons, on luy com¬ 
manda de marcher le premier au milieu 
de cette trouppe : il n’eut pas plus tost 
commencé à leuer le pied, qu’vn des 
Iroquois prit sa main gauche, et auec 
vn Cousteau y fit vue grande fente entre 
le doigt annulaire et le petit doigt, et 
puis les autres deschargerent sur luy 
vne gresle de coups de bastons et le 
conduisirent de la sorte iusques aux ca¬ 
banes. Là ils le firent monter sur vn 
eschaffaut, esleué de terre d’enuiron six 
pieds, tout nud, trempé dans son propre 
sang qui couloit quasi de toutes les 
parties de son corps, exposé à vn vent 
froid qui glaçoit le sang sur sa peau, et 
luy commandèrent de chanter pendant 
le festin que l’on fit à ceux qui auoient 
amené les prisonniers ; le festin acheué, 
les guerriers se retirèrent et laissèrent 
le Pere auec ses compagnons entre les 
mains des jeunes gens, lesquels les 
firent descendre de l’eschaffaut, où ils 
auoient esté deux heures exposez à la 
risée de ces Barbares. Estans descendus, 
on les fit danser à leur mode, mais 
parce que le Pere ne le faisoit pas bien, 
ils le frappoient, ils le piquoient et luy 
arrachoient les cheueux; cinq ou six 
iours se passèrent dans ces passe-temps. 
Quelqu’vn par compassion luy ayant 
ietté quelque lambeau de sostanne pour 
se couurir, il s’en seruoit le iour, mais 
sur le soir on luy ostoit, et s’amassant 
autour de luy, l’vn lepiquoitd’vn baston 
fort aigu, l’autre le brusloit auec vn 
tison, d’autres le cauterisoient auec des 
calumez tous rouges de feu, les enfans 
iettoient sur luy de la cendre chaude et 
des charbons ardens, puis le faisoient 
marcher à l’entour du feu, où ils auoient 
fiché de petits bastons pointus, et semé 
de la cendre rouge et du feu ; d’autres 
luy arrachoient la barbe et les cheueux, 

et chaque nuict on rccommençoit ce 
beau ieu, et on luy brusloit à la fin 
quelque ongle ou quelque doigt, enui- 
ron l’espace d’vn demy quart-d’heure ; 
vn soir on luy brusloit vn ongle, vn 
autre soir le premier artere d’vn doigt, 
vn autre le second, ainsi ils luy appli¬ 
quèrent le feu aux doigts plus de dix- 
huict fois, et luy percerent le pied 
gauche auec vn baston, et cependant il 
falloit chanter ; ce petit ieu duroit bien 
iusques à deux heures apres minuict, 
et lors ils le laissoient-là à platte terre 
en lieu où la pluye tomboit en abon¬ 
dance, n’ayant pour couuerture qu’vne 
petite peau qui ne couuroit pas la moitié 
de son corps : vn mois entier s’est passé 
de la sorte. 

De ce lieu il fut conduit au premier 
Bourg des Iroquois, et souffrit plus en ce 
voyage qu’au precedent, estant blessé, 
foible, mal vestu, peu nourri, et la nuict 
exposé à l’air et lié à vn arbre ; de sorte 
qu’au lieu de dormir il ne faisoit que 
trembler de froid. Estant arriué au pre¬ 
mier Bourg, il y fut receu à grands 
coups de bastons qu’on luy donna sur 
les parties du corps les plus sensibles ; 
mais les coups furent si grands qu’il 
tomba par terre à demy mort ; ils ne 
laissoient pas pourtant de le frapper sur 
la poitrine et à la teste, et l’eussent as¬ 
sommé si vn Capitaine ne l’eust traisné 
sur l’échaffaut qu’on auoit dressé comme 
en la première rencontre. Ce fut icy 
qu’on luy couppa le poulce gauche et 
deux doigts de la main droite, luy ayant 
auparauant fendu la main entre le second 
doigt et celuy du milieu ; en mesme- 
temps suruint vue grande pluye accom¬ 
pagnée de tonnerre et d’esclairs, qui 
donna sujet aux Sauuages de s’enfuir, 
et ainsi le laisserent-là tout nud. La 
nuict s’approchant, on le fait venir dans 
vne cabane, on luy brusle le reste des 
ongles et quelques doigts des mains, on 
luy tordit ceux des pieds, on le força à 
manger de l’ordure et le reste des chiens, 
sans luy laisser aucun repos. 

Apres qu’on l’eust tourmenté de la 
sorte dans ce Bourg, on le mene à vn 
outre esloigné de deux ou trois lieues, 
où estant arriuez, on luy fait souffrir 


derechef les mesmes tourmens, et de; 
plus on le pend par les pieds auec des 
chaisnes, et puis l’avant despendn, on 
luy lie des mesmes chaisnes les mains, 
les pieds et le col ; sept iours se pas¬ 
sèrent de la sorte, et y adiousterentde 
nouueaux tourmens, car ils le firent 
souffrir en des lieux et en des façons 
que la bien-seance ne permet pas d’é¬ 
crire. On luy versoit du sagamité sur 
le ventre, et puis pour manger ce sag¬ 
amité on appelloit les chiens, qui le 
mordoient en le mangeant. Toutes ces 
souffrances le mirent en tel estât qu’il 
deuint si puant et infect que chacun 
s’esloignoit de luy comme d’vne cha¬ 
rogne, et on ne l’approchoit que pour le 
tourmenter, il estoit plein de pus et 
d’ordure, et les vers fourmilloient dans 
ses playes : apres tout, à peine pouuoit- 
il trouuer quelqu’vn qui luy donnas! vn 
peu de bled d’Inde cuit dans l’eau. Les 
coups qu’il auoit receus luy auoientcausé 
vne apostume à la cuisse qui luy em- 
peschoit son repos, qui d’ailleurs estoit 
bien trauersé par la dureté de la terre 
sur laquelle il estendoil son corps qui 
n’auoit plus que la peau et les os ; il ne 
sçauoil comme il pourroit ouurir son 
apostume, mais Dieu conduisant la main 
d’vn Saunage qui auoit dessein de luy 
donner trois coups de Cousteau, fit en 
sorte que ce Saunage le frappa juste¬ 
ment dans l’apostume, d’où il sortit du 
pus et du sang en abondance et ainsi le 
guérit. Qui eust jamais creu qu’vn 
homme peut tant souffrir sans mourir, 
abandonné in terra aliéna, in loco hor- 
rorts et vastœ solitudinis, sans langue 
pour se faire entendre, sans amis pour 
se consoler, sans Saoremens et sans 
aucun remede pour adoucir ses maux. 

Il ne sçauoit pas pourquoy les Saunages 
differoient tant sa mort, si ce n’estoit 
peut-estre pour l’engraisser deuanl que 
de le manger, mais ils n’en prenoient 
pas les moyens. Enfin le 19. de loin, 
les Iroquois s’assemblèrent de tous les 
Bourgs au nombre de 2000. dons le 
Bourg où estoit le Pere, qui croyoit que 
ce iour seroit le dernierde sa vie ; apres 
l’assemblée, il pria le Capitaine qu’on 
luy changeast le tourment du feu en vn 

autre, que pour la mort il la reeeuroit 
volontiers, fton seulement lu ne souf¬ 
friras pas le feu, luy repartit ce Capi¬ 
taine, mais qui plus est tu n’en mourras 
pas, la resolution en est prise. le ne 
sçay comme ils la prirent, niais bien 
sçay-ie qu’eux-mesmes s’estonnoienl 
apres de leur resolution sans sçauoir 
pourquoy, comme les llollandois et le 
bon Cousture qui fut pris il y a deux 
ans auec le Pere logues, et qui n’a veu 
le Pere Bressany qu’apres sa deliuranee, 
l’ont rapporté. 

Cette resolution prise, ils le donneront 
auec toutes les ceremonies du pais, a 
vue bonne femme, dont le grand pere 
auoil esté tué autrefois dans vue ren¬ 
contre par les Ilurons ; celte femme le 
receut, mais ses filles ne le pouuoient 
souffrir, tant il faisoit horreur. Je ne 
sçay si ce fut cela qui porta la mere à 
songer à sa deliuranee, ou bien quelque 
compassion qu’elle eust de luy, ou plus 
tostque le voyant inutile au trauail pour 
la mutilation de ses doigts, elle se per¬ 
suada qu’il luy seroit à charge ; tant y 
a qu’elle commanda à son fils de le 
mener aux llollandois, et tirant d’eux 
quelque présent le remettre entre leurs 
mains, ce que le fils exécuta fidèlement. 

Mais auparauant que de partir le Pere 
eut cette consolation de baptiser vn 
Huron qu’on menoit au supplice, qui 
luy demanda auec instance le Baptesme 
auparauant que de mourir, ce que le 
Pere luy accorda, sçachant qu’il auoit 
receu de nos Peres vue suffisante in¬ 
struction ; mais il ne se peut faire si 
secrettement que les Iroquois ne s’en 
apperceussent, c’est pourquoy ils l’obli- 
gerent de sortir et de l’abandonner. 
Apres qu’il fut mort, ils apportèrent ses 
membres en la cabane où estoit le Pere, 
et les ayant fait cuire, les mangèrent en 
sa presence, et mirent la teste du mort à 
ses pieds, luy demandant : Hé bien, 
que luy a seruy le Baptesme? Si le Pere 
eust peu s’expliquer en leur langue, ce 
luy estoit vne belle occasion pour les 
instruire ; ce luy fut neantmoins vne 
consolation bien sensible de s’estre 
trouué là si à propos pour le bon-heur 
de ce pauure Sauuage. Il partit peu 


apres en compagnie de ce ieune Sau¬ 
uage fils de cette bonne voulue, qui le 
mena aux Hollandois, lesquels le re¬ 
courent auec beaucoup de bien-veillance 
et contentèrent le Sauuage au dessus de 
ses espérances, donnèrent des habits au 
Pere, et apres l’auoir retenu quelque 
temps pour reparer ses forces le firent 
embarquer. Il arriua à la Rochelle le 
quinziesme de Nouembre de l’année 
1044. en meilleure santé qu’il n’eust 
iamais, depuis qu’il est de nostre Com¬ 
pagnie. 


CHAPITRE X. 

De la prise de trois Iroquois. 

Vne escouade de soixante IJurons 
estant descendue vers les François à 
dessein de combattre les Iroquois s’ils 
les auoient à la rencontre, arriua Jus¬ 
qu'aux Trois Riuieres sans trouuer au¬ 
cun ennemy ; mais ils n’y furent pas 
long-temps qu’on leur rapporte que 
quelques canots auoient paru dans le 
Lac de sainct Pierre qui n’est qu’à deux 
lieues au dessus des Trois Riuieres ; ils 
y courent aussi-tosl accompagnez de 
quelques Algonquins qui voulurent estre 
de la partie ; n’ayant trouué que des 
marques et des vestiges de l’ennemy, 
ils montent plus haut et donnent iusqu’à 
Richelieu, qui est sur l’emboucheure de 
la riuiere des Iroquois. Estans arriuez 
en cette habitation, quelques-vns se re¬ 
posèrent, d’autres se doutans que les 
Iroquois ne seroient pas loin, s’embar¬ 
quèrent la nuict sur celte riuiere pour 
les aller chercher. Ils passent au trauers 
des sentinelles Iroquoises sans estre ap- 
perceus : trente Iroquois estoientcomme 
en garde au dessous de leur gros, pour 
descouurirsi quelques François ou quel¬ 
ques Saunages de nos alliez ne paroi- 
troient pas sur l’eau ou sur la terre. 
Comme la nuict estoit obscure, ils ne 
descouurirent point ces ieunes guerriers 
qui montoient contre le courant de la 

riuiere pour aller descouurir l’ennemy ; 
ils entr’ouïrenl neantmoins quelque 
bruit, ces Hurons s’estans donc auan- 
cez, apperceurent quantité de feux dans 
les bois ; ayant reconnu qu’ils estoicnt 
ennemis, et coniecturans au nombre de 
leurs feux que la partie n’estoit [tas 
esgale, ils se retirèrent vn peu pour con¬ 
sulter ce qu’ils feroient. Faisans halte, 
ils entendirent derrière eux deux canots 
qui voguoient à force de rames ; ils 
furent bien estoniiez, comme ils ne les 
auoient pas veus passans au milieu 
d’eux. 

C’estoit l’embuscade de ces trente 
, Iroquois, qui se doutans qu’il y auoit 
quelqu’vn sur la riuiere, en vouloit auoir 
connoissance ; voila donc nos llurons 
entre le gros de leurs ennemis et ces 
deux canots bien armez. Ils tournent 
visage contre ceux-cy, et se battent à 
coups d’Arquebuses et de flesches sans 
grand elfect, pource qu’il estoit nuict, 
ces deux canots se retirans auec leur 
gros. Yn Huron qui auoit esté pris en 
guerre par les Iroquois et qui auoit pris 
party auec eux, les quitta à la faueur de 
la nuict, et courant sur le bord de la 
riuiere, appelle les Hurons, qui estoient 
en doute s’ils relourneroient au combat. 
Apres quelque desfiance de cét homme, 
ils 1’approchent ; il s’escrie qu’il est de 
leur Nation, et qu’il desire se sauuer 
auec eux : Combien estes-vous icy, leur 
demanda-il? Nous ne sommes que soi¬ 
xante, respondent les Hurons ; sauuez- 
vous, repart-il, car outre les canots que 
vous auez rencontrez, qui faisoient trente 
Iroquois, il y en a vue centaine cachez 
tout proche d’icy. 11 ne comptoil pas 
ceux qui estoient espars çà et là par 
brigades du long de la grande riuiere. 
Yn autre Huron qui s’estoit caché sur 
le bord du bois, et qui auoit presté l’o¬ 
reille aux Iroquois, leur dit que dix de 
celte bande de trente s’estoient desta¬ 
chez pour aller à lâchasse des François ; 
ces dix chasseurs estoient tout proche 
du Fort de Richelieu, cachez derrière 
des brossailles et des arbres, où ils at- 
tendoient que les François sortissent le 
matin pour aller visiter des rets tendues 
bien proche de leur fort. Ces guerriers 


sçaehant cela, s’en vont pour recon- 
noislre cette embuscade ; l’ayant dé- 
eouuerte, ils taschent de l’enuironner ; 
mais ces espions se voyans descouuerts, 
se leuent comme vne volée de Perdrix 
effarées. N’ayant pas ny l’aisle, ny les 
pieds assez forts pour se sauuer tous, 
il en tomba trois entre les mains de nos 
Hurons, lesquels en donnèrent vn aux 
Algonquins, qui commencèrent à le 
traicter d’vne façon estrange ; comme 
il y auoit quantité d’ennemis à l’entour 
de Richelieu, ne croyant pas estre en 
asseurance, ils s’embarquèrent tous tant 
Hurons qu’Algonquins pour descendre 
aux Trois Riuiercs, où ils amenèrent 
leurs prisonniers en triomphe. Le 26. 
de Juillet sur les 4. heures du malin, 
on vil des Trois Riuiercs vn canot qui 
suiuoil le courant de l’eau, et s’estanl 
approché à la portée de la parole, on 
entendit la voix lugubre d’vn Algonquin 
qui crioit que l’vn des Hurons qui 
estoient venus en guerre, estoit mort ; 
mais il s’estoil trompé. Il est bien vray 
que l’vn de ces trois Iroquois, lorsqu’on 
le prit, auoit donné vn coup de Cousteau 
au Huron qui le saisit, et qu’on crovoit 
que le coup fust mortel, mais il nel’étoit 
pas, quoy qu’il eust le poulmon fort 
offensé et qu’il en sortistvne partie, que 
le chirurgien couppa, et chose estrange, 
l’ayant iettée par terre, vn Huron la ra¬ 
massa, la fit griller et la donna à manger 
à cét homme blessé, qui l’analla en 
chantant : voila vne medecine bien ex¬ 
traordinaire. 

Bien-tost apres, on ouyt de loin des 
voix d’allegresse; on vit paroistresur la 
grande riuiere douze ou quinze canots, 
qui s’en venoient doucement au gré de 
l’eau, portant enuiron quatre-vingts sol¬ 
dats qui frappoient de leurs auirons sur 
le bord de ces canots, chantans tous 
ensemble, et faisans danser les prison¬ 
niers à la cadence de leurs voix et de 
leur bruit ; ils estoient tous assis dans 
ces petits batteaux d’escorce, excepté 
les trois pauures victimes, qui parois- 
soient par dessus les autres, qui cban- 
toient aussi courageusement que les 
victorieux, faisans paroistre au bransle 
de leur corps et au regard de leurs yeux 

que le feu et la mort qu’ils attendoient, 
ne leur faisoient point de peur. 

Tout le monde sortit pour voir ce 
Triomphe de Sauuages ; lu ioye posse- 
doit l’àme des vainqueurs, et la douleur 
affligeoit les vaincus. Ayant tous mis 
pied à terre, on les mené dans les ca¬ 
banes des Algonquins : quelques-vns se 
jettent sur celuy qu’on leur auoit. donné, 
ils luy arrachent les ongles, luy coupent 
plusieurs doigts, luy bruslenl les pieds 
auec des pierres ardentes. Monsieur de 
Chamflour qui commande en cette ha¬ 
bitation, leur enuoye dire qu’ils s’ar- 
restent, qu’il faut donner aduis à M. le 
Cheualier de Montmagny, Gouuerneur 
du pays, de la prise de ces prisonniers, 
et que l’affaire est d’importance. 

A peine peut-on empescher la rage 
de *ces esprits vindicatifs au dernier 
point ; car ce pauure misérable ayant 
esté donné en la place d’vn braue Al¬ 
gonquin pris et bruslé des Iroquois ; 
tous ceux quiaimoientcéthomme mort; 
deschargeoient leur colere sur ce demy- 
viuant. 

Monsieur le Gouuerneur estant arriué, 
assembla les principaux Algonquins ; 
mais comme leur vengeance auoit desia 
destiné cette victime au feu, ils respon- 
dirent que c’estoit fait de sa vie, que le 
bûcher estoit desia préparé, qu’ils le 
traiteroient à la façon qu’ils sont traitez 
par les Iroquois quand ils tombent entre 
leurs mains ; en effet, il auroit esté 
bruslé la mesme nuict, si Monsieur de 
Montmagny ne leur eusl fait parler d’vn 
bon accent. On arresta donc la violence 
de leur fureur, et tacitement on con¬ 
seilla aux Chrestiens de représenter à 
leurs compatriotes l’importance de l’af¬ 
faire, et qu’on pouuoit traiter de paix 
par l’entremise de ces captifs, que la 
paix estoit le bien et le salut de tout le 
pais. Cette première furie estant appai- 
sée, ils se rendirent plus traitables. 

On parle aussi aux Hurons de rendre 
leurs prisonniers ; mais ils font la sourde 
oreille. Quelques Sauuages voyans les 
désirs de Monsieur le Gouuerneur, luy 
font entendre leur façon de deliurer 
leurs prisonniers : ils luy présentent 
trente-deux ou trente-trois brins de 


paille, disans qu’vn pareil nombre de 
presens parleroit plus efficacement pour 
la deliurance de ces prisonniers, que les 
bouches les plus éloquentes du monde, 
et que c’est ainsi (pie se comportoient 
ceux qui vouloient faire la paix. En 
effet, les festins, les presens et les ha¬ 
rangues font tous les affaires des Sau¬ 
uages. Monsieur de Montmagny voyant 
cela, fit estaller dans la cour du fort par 
vn beau iour, trois grands presens, 
composez de haches, de couuertures, de 
chaudières, de fers de llesche et de 
choses semblables ; là dessus, il fait 
appeller les Chefs et les principaux des 
Algonquins et des Hurons, qui estoient 
pour lors aux Trois Kiuieres. Ayans 
pris place chacun de son coslé, il leur 
lit expliquer par son Truchement ce que 
vouloient dire ces presens. Il les auoit 
desia fait presser puissamment, et leur 
auoit représenté par de fortes raisons 
qu’il estoit très important qu’ils fissent la 
paix auec leurs ennemis, et que l’vnique 
moyen estoit de rènuoyer vn de ces 
captifs, qui disposeroit ses compatriotes 
à vn bon accord et à vne bonne paix 
entre toutes ces Nations. Les Algon¬ 
quins qui s’estoient montrez si fascheux 
au commencement, firent apporter leur 
prisonnier qui ne pouuoit plus marcher, 
et l’vn de leurs Capitaines prenant la 
parole, dit qu’ils vouloient viure en 
bonne intelligence auec les François, 
veu mesmement que plusieurs d’entre 
eux estoierit de mesme creance, qu’ils 
ne pouuoient rien refuser à Monsieur le 
Gouuerneur, qu’ils nommoienl leur Ca¬ 
pitaine, que ce n’estoit pas les presens 
qui les portoient dans cette obéissance, 
mais le désir que le pais fust libre, et 
que tous les peuples ioüissent d’vue 
profonde paix. Us ne laissèrent pas de 
prendre ce qui estoit destiné pour la de- 
li urance du prisonnier ; vray est que la 
pluspart de ces dons n’estoit pas pour 
eux, mais pour essuyer les larmes des 
païens ffe celuy à l’âme duquel deuoit 
eslre sacrifiée celle pitoyable victime, 
qui se voyant eschappée du feu qu’on 
luy auoit préparé, deuoroit des yeux 
son libérateur, répétant plusieurs fois 
ce nom que ces peuples luy ont donné. 

Ononlio, Onontio, c’est à dire, grande 
montagne, grande montagne, répandant 
sa ioye et produisant toutes ses actions 
de grâces par vn seul mot, qui en vaut 
dix mille. 

Quant aux lim ons, la veuë des pre- 
•jens ne les toucha point ; au contraire, 
ils tesmoignerent de la tristesse, estons 
faschez de ne pouuoir accorder ce qu’on 
ieur demandait auec tant de presse et 
tant de raisons. Yn de leurs Capitaines 
se leuant, s’escria tout fasché : le suis 
homme de guerre et non pas vn mar¬ 
chand, ie suis venu pour combattre, et 
non en marchandise ; ma gloire n’est 
pas de rapporter des presens, mais de 
ramener des prisonniers, et partant ie 
ne puis loucher à vos huches ny à vos 
chaudières ; si vous auez tant d’enuie 
d’auoir nos prisonniers, prenez-les, i’ay 
encore assez de cœur pour en aller 
chercher d’autres ; si l’ennemy m’oste 
la vie, ou dira dans le païs qu’Ononlio 
ayant retenu nos prisonniers, nous nous 
sommes iettez à la mort pour en auoir 
d’autres. Celuy-cy ayant ietté son feu, 
vn autre Capitaine qui est Chrestien, 
nommé Charles, parla bien plus mo¬ 
destement. Ne te fasche pas, Ononlio, 
dit-il à Monsieur le Gouuerneur ; ce 
n’est pas vue désobéissance qui nous 
fait agir de la sorte, mais la crainte de 
perdre l’honneur et la vie. Tu ne vois 
icy que de la jeunesse, les anciens de 
nostre païs déterminent des affaires ; si 
on nous voyoit retourner au païs auec 
les presens, on nous prendroit pour des 
marchands auaricieux, et non pas pour 
des guerriers. Nous auons donné parole 
aux Capitaines des Huions, que si nous 
pouuions prendre quelques prisonniers, 
que nous les leur remettrions entre les 
mains : tout de mesme que ces soldats 
qui t’enuironnent te rendent obéissance, 
aussi faut-il que nous autres rendions 
nos deuoirs à ceux de qui nous dépen¬ 
dons. Le moyen de souffrir le blasme 
de tout vn pais, qui sçaehant que nous 
auons pris des prisonniers, ne verra que 
des haches et des chaudières. Les pre¬ 
sens que tu nous fais sont plus grands 
qu’il ne faut pour mettre ces hommes 
en liberté, et ton désir seul sufliroit 


pour les auoir si la crainte d’estre tenus 
pour des âmes lasches et pour des 
étourdis qui n’obeïssent pas à ceux qui 
les commandent, ne nous portoit à les 
conduire jusqu’au païs. Yous me direz 
que les Algonquins ont donné leur pri¬ 
sonnier, et que nous pouuons donner 
les nostres ; ie responds que les prin¬ 
cipaux des Capitaines Algonquins sont 
icy, que ceux qui concluent leurs affaires 
sont presens, et qu’ils ne dépendent 
de personne, et ainsi leur action ne 
peut estre improuuée ; mais la nostre 
sera condamnée, et on nous regardera 
c mme des gens sans esprit d’auoir dé¬ 
terminé d’vue affaire de telle consé¬ 
quence sans auoir consulté les anciens 
du païs. Yous monstrez par vos raisons, 
que la paix est désirable, que c'est le 
bien du païs que la riuiere soit libre : 
nous sommes dans les mesmos pensées; 
c’est pourqnoy nous n’auons fait aucun 
mal à nos prisonniers, nous les traitons 
doucement, désirant de les auoir pour 
amis ; nous espérons bien que nos Ca¬ 
pitaines ne contrarieront pas les volon- 
tez d’Onontio, ils accorderont quelque 
chose à nos désirs ; quand nous leur 
dirons que nous voulons la paix, ils ne 
nous feront pas rougir ; mais si nous 
traitions cette affaire sans leur auoir re¬ 
présenté ces prisonniers, ils nous cou- 
uriroient le visage de honte. 11 n’y va 
pas seulement de nostre honneur, mais 
encore de nostre vie ; le bruit est que 
la riuiere est pleine d’ennemis, si nous 
en rencontrons de plus forts que nous, 
aussi-tosl nous ferons leuer debout nos 
prisonniers et nous leur ferons déclarer 
tout haut le bon traitement qu’Onontio 
leur a fait, les grands presens qu’il a of¬ 
ferts pour leurdeliurance, et les bonnes 
volontez que nous auons pour eux ; ils 
tesmoigneront que nous ne leur auons 
fait aucun mal, que nous les menons au 
païs pour traiter de la paix, et ainsi nos 
captifs nous sauueront la vie dans ce 
mauuais rencontre. 

Celte harangue prononcée d’vne façon 
affable et serieuse, fortifiée de toutes 
ces raisons et de plusieurs autres, qui 
sont eschappées de ma mémoire, fit ré¬ 
pondre à Monsieur le Gouuerneur qu’il 

n’auoil que faire des prisonniers sinon 
pour traitter la paix, et que si les IIu- 
rons la vouloient traitter, qu’il esloit 
content, niais qu’ils ne manquassent pas 
de parole en choses si importantes. 

En suite de ces discours, on fil venir 
les deux autres prisonniers ; on leur fait 
ietter les yeux sur ces presens qu’on 
faisoit pour leur dcliurance ; on leur 
déclaré combien grande estoit la bonté 
des François, et qu’Onontio les traittoit 
bien d’vne autre façon qu’ils n’auoient 
traitté ses gens qu’ils auoient pris : 
ayans aduoiié que cela estoit vray, l’vn 
d’eux se leue au milieu de toute l’as¬ 
semblée, et auançant deux pas auec ses 
liens, il enuisage le Soleil, puis rabbais- 
sant ses yeux sur les assistants auec vn 
regard tout plein d’asseurance, il s’é¬ 
crie parlant à Monsieur le Gouuerneur : 
Ce sera ce Soleil, ô Onontio, qui rendra 
lesmoignage de tes bontez en noslre 
endroit, et qui descouurira par tout tes 
liberalitez. Puis se tournant du costé 
de son pays: Escoutez moy, dit-il, vous 
qui commandez dans le pais des Iro¬ 
quois, vous Capitaines de ma chere 
patrie, prestez moy l’oreille, soyez bons 
et courtois doresnauant, et taschez de 
reconnoistre par effect ce que les Fran¬ 
çois ont offert pour ma deliurance, et 
encore que ie meure, ne soyez pas in¬ 
grats. Non, non, repartit vn Capitaine 
Huron, tu n’en mourras pas ; comme 
nous ne sommes point dans la volonté 
de t’oster la vie, tu ne dois pas estre 
dans le desespoir de ioüir bien-tost de 
la liberté ; tu arriueras sain et sauf 
dans le pais des Ilurons, et tu en sor¬ 
tiras sans souffrir aucun mal ; nous es¬ 
pérons te ramener icy auec ton compa¬ 
gnon, afin d’applanir la terre, et de 
rendre douce toute la grande Riuiere. 
Prenez tous deux courage, et n’oubliez 
jamais ce que les François ont fait pour 
vous. 

Le résultat de ces conseils ou assem¬ 
blées fut, qu’on creut que si les Durons 
entreprenoient de traiter la paix, qu’ils 
le feroient plus efficacement que les 
François, ayant plus de connoissance 
que nous des façons d’agir des Sauuages ; 
la seule vengeance et la rage de quelque 

particulier est à craindre, car vne fan¬ 
taisie fera descharger vn coup de hache 
sur ces prisonniers, et voila toutes les 
espérances de la paix à bas, Dieu 
veuille conduire cette affaire pour sa 
plus grande gloire. 

Enfin ces Durons estans prests de 
retourner en leur païs, Monsieur le Gou¬ 
uerneur, voyant que les Iroquois pre- 
noient ou massacroient quasi tous ceux 
qui descendoient vers les François, leur 
donna plus d’vne vingtaine de braues 
Soldats du nombre de ceux que la 
Reyne a fait passer cette année en ce 
païs cy, lesquels sont montez auec eux 
pour hyuerner dans leurs bourgades, et 
pour leur seruir d’escorte l’an prochain 
quand ils voudront descendre à Kebec. 
Croiriez vous bien que quelques-vns de 
ces Soldats, qui auoient esté autrefois 
assez mauuais garçons, nous tesmoi- 
gnerent que ce n’estoit pas le lucre ny 
l’esperance d’aucun gain qui leur faisoit 
entreprendre vn voyage où ils trouue- 
ront à qui parler pour les difficultez du 
chemin ; mais ils protestoient que le 
désir de trauailler de leur mestier pour 
la Foy et de donner leur vie pour vn si 
grand suiet, les portoit à se confier à 
ces barbares ; il est vray que le R. Pere 
Iean de Brebeuf est remonté auec eux, 
il entend la langue Duronne, il les sou¬ 
lagera beaucoup, aussi bien que le Pere 
! Leonard Garreau et le Pere Noël Cha- 
banel, qui s’en vont en ces quartiers là 
pour aider à la contiersion des Algon¬ 
quins, voisins des Durons, qui deman¬ 
dent instamment qu’on les enseigne ; 
mais on ne peut pas satisfaire à tous ces 
pauures peuples ; les Iroquois, et les 
grandes dépenses en vn païs si esloigné 
apportent de grands obstacles au salut 
de ces âmes abandonnées. 


CHAPITRE xi. 

Des bons deportemens des Atikamcgucs. 

De toutes les nations que nous culli- 
uons icy, nous n’en reconnoissons point 

i> 






50 


Relation de la Nouuclle 


qui ait plus d’inclination et de dispo¬ 
sition à la Foy, que celle des Atika- 
megues. Quoy que ce soit la moins in¬ 
struite, c’est, celle neantmoins qui nous 
donne de plus solides marques d’vne 
bonté vrayement Chrestienne. Le petit 
nombre des ouuriers Euangeliques que 
nous auons icy, et la multitude des Ré¬ 
sidences et Missions qui nous occupent, 
n’a pas permis qu’on les allast voir en 
leur pais, et depuis deux ans qu’ils par¬ 
tirent de Sillery, ils n’ont paru qu’aux 
Trois Riuieres et en passant. Neant¬ 
moins dans ce defaut d’instruction et 
assistance spirituelle, ils ont conserué 
la Foy et la ferueur de leur pieté, le 
sainct Esprit suppléant à nostre defaut 
et leur seruant de Maistre, comme il 
est aisé à iuger par les bons sentimens 
et actions dans lesquelles ils ont perse- 
ueré depuis leur départ de Sillery. En 
voicy quelques particularitez. 

Adeun d’eux n’a oublié les prières 
qu’on leur auoit enseignées, et ceux là 
mesme qui ne les sçauoient pas, les ont 
apprises. Ils ont gardé les Dimanches 
aussi .religieusement que s’ils eussent 
esté parmy les François. Dés leSamedy 
au soir-on donnoit l’ordre pour solem- 
niser ce sainct iour auec tout le respect 
possible. Vu des principaux Chrestiens 
crioil hautement par les cabanes qu’vn 
chacun fist sa petite prouision de bois, 
et preparast tout ce qui luy estoit neces¬ 
saire pour le iour suiuant, afin qu’on ne 
fust pas obligé de le violer par aucun 
trauail qui fust défendu. Le Dimanche 
malin, ils s’assembloient tous dans vue 
cabane, et pendoient à vue perche 
plantée au milieu, vn Crucifix en bosse, 
qu’vn chacun adoroit les genoux en 
terre et les mains jointes, auec autant 
de respect comme s’ils eussent esté de- 
uant l’Autel où se garde le sainct Sa¬ 
crement. Ils disoient là deuotement 
tout ce qu’ils sçauoient de prières, apres 
lesquelles ils recitoient ensemble hau¬ 
tement tout le chapelet, et puis vn cha¬ 
cun se retirait chez soy. Que si quel- 
qu’vn n’auoit rien à manger, ileustplus 
tost ieusné tout ce iour que d’aller à la 
pesche ou à la chasse, bien qu’on leur 
cust enseigné que Dieu ne les obligeoit 


pas à ces rigueurs. Yne bonne femme 
ne pouuantdiscerner de deux iours quel 
estoit celuy du Dimanche, pour ne se 
tromper pas, ne trauailla point pendant 
ces deux iours, et s’imposa cette pé¬ 
nitence pour vne faute innocente, de 
reciter à chacun de ces deux iours deux 
fois le chapelet, et les passer tous deux 
sans rien manger. 

Yn autre Sauuage donna aussi assez à 
connoistre l’estât qu’il faisoit du sainct 
Dimanche, et le désir qu’il auoit de l'ho- 
norer. Passant vn saut auec sa famille, 
il fut emporté par la violence du cou¬ 
rant, et eut bien de la peine à se sauuer 
auec ses enfans ; son meuble et par 
conséquent tout son bien fut englouty 
dans les ondes. Ce n’est pas ce qu’il re¬ 
grette le plus ; son papier qui luy seruoit 
de Calendrier pour reconnoistre les 
Festes, luy est plus à cœur que tout le 
reste. Mais c’en est fait, il est perdu, 
que ferons-nous, dit-il à sa femme qui 
n'estoit pas encore Chrestienne ? Ayons 
confiance en Dieu, taschons de prendre 
quelques Castors en chassant, et puis 
nous descendrons aux Trois Riuieres ; 
le Pere qui y est nous donnera vn autre 
Massinahigan, aussi seray-ie bien aise 
de me confesser par mesme moyen. En 
effet il vient, et rencontrant le Pere Bu- 
teux sur le bord de leur fleuue : le viens 
de bien loin, luy dit-il, c’est pour te de¬ 
mander vn autre Massinahigan, celuy 
que tu m’auois donné a esté perdu dans 
mon naufrage. On luy en donne vn 
autre, il se confesse, et s’en retourne 
content. 

Vne femme Chrestienne de la mesme 
nation, estant interrogée comment elle 
faisoit parmy les bois pour suppléer à la 
Messe qu’elle n’entendoit pas : le me 
persuade, dit-elle, que ie suis tantost 
dans l’Eglise de Sillery, tantost en celle 
de l’Hospital, vne autre fois en celle des 
Vrsulines, et puis à celle de Quebec 
auec les François, et dans cette pensée 
ie recite mon chapelet, disant à Dieu 
que si i’estois présente en quelqu’vn de 
ces lieux,, i’assisterois à la Messe par 
efïect comme i’y assiste par désir : qu’il 
sçait bien qne ie me priue de cette con¬ 
solation pour son amour et celuy de 

mes compatriotes, lesquels ie ne pourrais 
instruire comme ie fais, si ie ne les 
suiuois dans les bois, et ainsi ie le prie 
de m’aider comme il ferait si effectiue- 
ment i’assistois à la Messe dans l’vne 
de ces Eglises où ie suis présente par 
désir et par pensée. 

Vue autre estant surprise d’vn grand 
mal de gorge qui l’empeschoit de pro¬ 
férer aucune parole, disoit à Dieu dans 
le fond de son coeur : Toy qui sçais 
tout, tu vois bien ma pensée. Si ie de¬ 
sire recouurer nia santé et la parole, ce 
n’est pas pour mon plaisir, mais afin de 
pouuoir respondre aux prières auec les 
autres, et principalement pour pouuoir 
enseigner ce que ie sçay aux autres qui 
ne le scauent pas. C’est pour cela que 
ie te demande d’estre guerie. Tu feras 
pourtant ce que tu voudras. Tout cecy 
nous asseure que la Foy est bien auant 
dans ces cœurs, puisque le zele de la 
gloire de Dieu et le respect des choses 
sainotes y est graué si profondément. 
En voicy vne autre marque. 

Ces bons Sauuages estans partis au mi¬ 
lieu de l’Hyuer de Sillery, s’en allèrent 
chassant dans les bois, et s’approchans 
tousiours de remboucheure de leur 
lleuue, où estant arriuez, ils se trou- 
uerent meslez auec plusieurs autres qui 
n’estoient pas encore Chrestiens, et 
dont quelques-vns mesme n’auoient ja¬ 
mais oüy parler de la Foy. Le nombre 
des mescreans estant beaucoup plus 
grand que celuy des fideles, il semble 
qu’il deuoit auoir plus de force et d’au- 
thorité ; neantmoins cettuy-cy preualut 
en sorte que les mescreans se laissèrent 
persuader par les discours et exemples 
des bons, à quitter leurs tambours, jon¬ 
gleries, festins à tout manger, et à 
venir tous ensemble aux Trois Riuieres 
pour se faire instruire. Ils descendirent 
donc au nombre de trente-cinq canots 
bien fournis. La première chose que 
firent les Chrestiens fut d’entrer dans 
nostre Chapelle et y amener les autres ; 
apres quoy ils demandèrent de tenir 
Conseil auec Monsieur des Rochers, qui 
commandoit pour lors au fort des Trois 
Riuieres, et auec le Pere Buteux, au¬ 
quel le Capitaine parla en cette sorte. 


Escoute ma parole, toy qui sçais bien le 
Massinahigan ; tiens, regarde ce que tu 
vois là, ce sont les lettres que i’enuoye 
au Capitaine des François qui est à 
Quebec. Mes jeunes gens les porteront, 
mais toy qui as plus d’esprit qu’eux, 
escris-luy ce que ie te diray. L’an 
passé, il nous fit vn beau présent 
pour nous donner de l’esprit; nous en 
auons receu vn peu. Nous voulons ré¬ 
pondre à son présent embrassant la 
Fov, et nous luy tesmoignons que ce 
que nous disons est véritable par celte 
lettre que tu luy enuoyeras (c’estoit vn 
paquet de Castors). Il poursuit: On nous 
a fait plaisir de nous enseigner et ba¬ 
ptiser cet hyuer passé, nous en faisons 
des remercimens et demandons la con¬ 
tinuation de ce bien par cette autre 
lettre (c’esloil vn autre paquet de soi¬ 
xante-quatre Castors). Vous auez pitié 
de nous, adiousta-il, les ennemis trou- 
bloient nostre riuiere par leurs courses, 
vous la bouchez par le moyen des forts 
que vous bastissez contre les Iroquois. 
Voila dequoy affermir ces forts, et en 
disant cela il iette vn autre paquet de 
Castors. Il ne reste plus, dit-il, qu'à 
viure comme freres et ne se pas que- 
reler, puisque nous prions tous. Mais 
parce que cela est difficile quand il 
s’agit de traite, voila des peaux pour 
adoucir les esprits. El il iette vn qua¬ 
trième paquet de Castors. 

Nous répondismes à tous ces presens, 
et luy fismes entendre qu’on ne les en- 
seignoit pas sous espoir de quelque re¬ 
compense, au contraire qu’on désirait 
les assister corporellement aussi bien 
que spirituellement. le le sçay bien, 
dit-il, mais ce n’est que pour vous faire 
voir que nous ne mentons point, lors 
que nous disons que nous voulons for¬ 
tement embrasser la Foy. le parle au 
nom de tous ceux qui sont icy, qui sont, 
de mesme aduis que moy. 

Si les paroles de ce Capitaine pro¬ 
mettent beaucoup, ses actions ne le 
démentent pas. Il auoit esté fort mal 
traité par vn soldat François, qui l’auoit 
poussé, renuersé et traisné par terre ; 
cette iniure faite à vn Saunage de crédit 
parmy ses gens, deuanl qui cela se 

passoit, luy deuoit estre sans doute fort 
sensible selon la nature, et s’il n’eust 
eu la Foy bien auant dans le cœur, ne 
pouuant se venger de son ennemy, il 
s’en fust pris à la religion, comme ont 
fait quelques autres en semblables occa¬ 
sions, qui l’ont abandonnée par despit, 
au moins pour quelque temps. Mais 
l'affection qu’il portoit à la priere et 
l’estime qu’il en faisoit luy fit souffrir 
cet affront genereusement, et remporter 
vue glorieuse victoire sur soy-mesme. 
Il s’addressa au Pere Buteux, et luy de¬ 
manda s’il sçauoit bien ce qui luy estoit 
arriué. Oüy, respondit le Pere, ie le 
sçay. Il est vray, repliqua-il, qu’on m’a 
fait tort, mais la Foy que i’ay dans le 
cœur, et que ie desire conseruer, m’em- 
pesche d’en auoir aucun ressentiment, 
le pardonne volontiers à ce soldat, il : 
n’a pas d’esprit, il ne faut pas pour cela 
que ie luy ressemble, ny que ie quitte 
la priere, ou que ie pense que tous les 
François ne valent rien, parce qu’vn 
n’est pas bon. Mon cœur est en paix. 
Asseure toy que ie n’ay aucune mau- 
uaise pensée ; si ie suiuois mon naturel 
ie ferois vn mauuais coup, mais ie ne 
veux pas fascher Dieu. Ceux qui con- 
noissent l’humeur des Sauuages, et 
combien la vengeance leur est naturelle, 
admireront cette action et aduoiieront 
que la grâce de Dieu fait d’estrangcs 
changemens dans leurs cœurs. 

La femme de ce mesme Capitaine 
nous a grandement édifiez. Elle estoit 
< frappée d’vne dangereuse maladie ; se 
trouuant dans cet estât dans les bois, 
elle pria son mary de la porter aux Trois 
Riuieres, où estant arriuée, elle fit ap¬ 
pelle!’ le Pere Buteux, auquel elle tint 
ce discours : Tu vois en quel estât la 
maladie m’a réduite ; elle ne me laisse 
rien de libre que la parole, de laquelle 
ie me sers, non pas pour te demander 
quelque chose, mais seulement pour me 
confesser. C’est à ce dessein que i’ay 
désiré qu’on me portast icy. Depuis 
mon Baptesme, ie n’ay eu gueres de 
saute, mais ie n’ay iamais creu pour 
cela que mon mal prist sa source de la 
priere, comme disent quelques-vns qui 


n’ont pas d’esprit. le crois fortement, 
et le mal que ie souffre ne me fera ia¬ 
mais quitter la Foy. le seray malade 
tant qu’il plaira à Dieu. Si tu connoi 9 
que la mort s’approche de moy, ne me 
cache pas la vérité, ie ne crains pas la 
mort. Mais ie seray bien aise de sçauoir 
si elle est proche, afin que i’apprenne 
ce qu’il faut faire pour bien mourir. La 
plus grande plainte qu’elle faisoit pen¬ 
dant qu’elle fut aux Trois Riuieres, 
estoit de ce qu’on ne la visitoit pas assez 
souuent pour l’enseigner et disposera 
la mort. Elle venoit tous les iours à la 
Messe, quoy qu’auec de grandes diffi- 
cultez, tantost se traisnant par terre, 
d’autres fois s’appuyant sur son baston, 
ou se faisant porter par sa fille. Il fallut 
luy defendre absolument de se donner 
; cette peine, pour le moins les iours ou- 
uriers. Il a pieu à nostre Seigneur de 
luy prolonger la vie pour l’exemple des 
autres et pour mériter dauantage. Aussi 
est-elle grandement vtile à ceux de sa 
nation, ayant vn soin tres-particulier de 
les faire prier Dieu par tout où elle se 
trouue. L’adieu qu’elle dit au Pere Bu- 
leux à son départ fut pathétique. Adieu 
donc, luy dit-elle, ie m’en vay mourir 
dans les bois, ie ne te reuerray iamais 
plus que dans le Ciel, ie te recommande 
ceux de nostre nation. Ne viendras-tu 
iamais dans nostre pais pour les in¬ 
struire ? que t’auons nous fait pour nous 
abandonner de la sorte ? Il y a si long¬ 
temps qu’on t’inuite, tous nos gens dé¬ 
sirent de croire. Il ne tient qu’à toy 
qu’ils ne soient tous baptisez. Prends 
courage, viens chez nous, et au plus 
tost ; ayes pitié de tant d’àmes qui se 
perdent, prie Dieu pour moy. le n’ay 
plus qu’vne demande à te faire, c’est 
que tu fasses communier ma fille. Il me 
semble que ie m’en irois plus contente 
et de ce lieu et de ce monde, si ie la 
voyois participer à ce Sacrement : elle 
n’est plus folle comme elle estoit auant 
son Baptesme ; ne crains pas, elle est 
toute autre. En effet elle disoit vray. 
Cette fille auant son Baptesme estoit ex¬ 
trêmement remuante et volage, main¬ 
tenant sa modestie est admirable et l’a 
lait iuger digne de ce Sacrement, qui 

est le pain des grands et le vin qui fait 
germer les Vierges. 

Il ne restoit plus en cette famille 
qu’vu ieune homme de vingt ans à ba¬ 
ptiser, on n’osoit luy confier ce Sacre¬ 
ment, appréhendant ce qui est à craindre 
en tous les autres jeunes hommes, qu’il 
ne se mariast contre les loix de l’Eglise, 
mais enfin son importunité luy fit obte¬ 
nir ce qu’il demandoit. Le Pere Buteux 
estoit pour lors assez occupé, et feignoit 
encore de l’estre dauantage. Il le ren- 
uoyoit soutient à dessein pour l’esprou- 
uer ; cela ne le rebutoit pas, il reuenoit 
cinq et six fois le iour pour estre in¬ 
struit, et ne s’inquietoit point quand on 
le faisoit attendre, s’occupant pour lors 
à dire son chapelet et repeter à part ce 
qu’on luy auoit appris, et persisloit de¬ 
mandant tousiours la mesme chose. 
Quand sera-ce que ie seray baptisé ? le 
ne partiray pas d’icy, ny mon oncle, 
(c’estoit le Capitaine de cette nation) 
que ie ne sois baptisé. Il le fut, et le 
zele qu’il a monslré cet hyuer à ensei¬ 
gner ses compatriotes a fait voir que 
c’est l’esprit de Dieu qui le poussoit à 
demander si fermement le Baptesme. 
Il s’est rendu catéchiste parmy ceux de 
sa nation, et son zele et capacité a sup¬ 
pléé au defaut de son aage pour exercer 
celte fonction. 

Les plus considérables de cette na¬ 
tion suiuent le branle de leur Capitaine 
et de sa famille. Ils s’apperceurent que 
quelques jeunes folastres d’vne autre 
nation enlroient la nuict dans leurs ca¬ 
banes ; ils prièrent le P. Buteux d’em- 
pescher ce desordre. Dis-leur de nostre 
part, firent-ils, que nous ne prions pas 
à demv, ou par feintise, et partant que 
nous ne sçaurions supporter les libertez 
de leurs ieunes gens. S’ils veulent faire 
mal, que ce soit parmy ceux de leur 
nation et non pas chez nous, où nous 
auons droit d’empescher ces desordres. 
Dieu et le Diable ne s’accordent pas 
bien dans vne mesme cabane. Fais en 
sorte que leurs Capitaines fassent vne 
criée publique pour arrester l’insolence 
des ieunes gens. 

Us ne se contentent pas d’empescher 
le mal quand l’occasion s’en présente, 


ils procurent encore du bien aux autres 
peuples, soit en les enseignant et ex¬ 
hortant par eux mesmes, soit en nous 
les amenant pour estre instruits. Quel- 
ques-vns de la nation desOuramanichek 
estant descendus ici en traite, les prin¬ 
cipaux des Atikamegucs les amenèrent 
incontinent chez nous. Escoulez, leur 
dirent-ils, ce qu’on vous dira, et sçaehez 
que c’est la chose la plus importante de 
toutes celles qui vous touchent. C’est 
ce que nous estimons, et que vousdeuez 
estimer vniquement : ne vous estonnez 
pas si vous ne conceuez pas d’abord ce 
qu’on vous dira ; on vous répétera sou¬ 
tient la mesme chose, et enfin vous 
aurez de l’esprit si vous en voulez auoir. 
le crois que ceux-cy porteront des nou- 
uelles de la Foy plus haut vers le Nord, 
à plusieurs autres peuples qui ne nous 
sont pas encore conneus, et auec les¬ 
quels ils traitent. 

La bonté de Dieu est admirable dans 
les changemens qu’elle fait tous lesiours 
dans les cœurs de ce peuple. Vu Sau¬ 
nage n’auoit iamais voulu permettre 
autrefois qu’on baptisast vn de ses en- 
fans ; craignant que le Baptesme ne luy 
causast la mort. Estant arriuc quelque 
temps après aux Trois Riuieres, il fit de 
grandes instances au Pere Buteux pen¬ 
dant plusieurs iours pour le baptesme 
de trois de ses enfans. Vne femme pa¬ 
reillement qui auoit d’autrefois rebuté 
le mesme Pere et empesché de baptiser 
vn de ses enfans qui mourut sans ba¬ 
ptesme dans les bois, vient par après le 
presser d’elle mesme pour estre baplhée 
auec quatre autres de ses enfans. Ilœc 
mutatio dexlerœ Excehi. 

Paid Ouetamourat, craignant que luy 
et ses gens ne retournassent» à leurs 
superstitions qu’ils auoient quittées à 
Sillery, ordonna qu’on n’appellast point 
festin quand ils s’inuiteroient mutuelle¬ 
ment, et qu’on ne mangeroit pas en¬ 
semble, mais qu’vn chacun ayant receu 
sa part dans son plat, se retireroit chez 
soy. Il y auroit à craindre, disoient-ils, ' 
que le Diable ne nous trompast, et d’vn 
festin d’amitié ne nous induisist peu à 
peu à vn festin de superstition. Le bon 
homme ayant rencontré vn ieune garçon 







54 


Relation de la Nouuelle 


de scs parons malades, le prit et le 
porta par des saults et précipices ef- 
froiables iusques aux Trois Riuieres, 
où il le mit entre les mains du Pere Bu- 
leux pour rcceuoir de luy le Baptesme, 
auquel luy-rnesme l’auoit desia tres- 
bien disposé, 11 parla souuent et incita 
par son exemple les autres vieillards à 
parler publiquement en faneur de la 
Foy, et neantmoins il n’estoit encore 
que Catecliumene. Mais il desiroit auec 
tant d’ardeur d’estre baptisé, que le 
Pere Buteux estant entré vu jour dans 
sa cabane, et l’ayant trouué extraordi¬ 
nairement triste et afiligé, comme il 
luy en demandoit la raison : N’ay-ie pas 
suiet, dit-il, de m’attrister? tu m’auois 
promis de m’enseigner souuent, et tu 
ne m’as pas dit mot auiourd’huy. Que 
seay-ie ce qui m’arriuera ? peut-estre 
les Iroquois sont-ils proches, le suis en 
danger de mourir sans baptesme, ou de 
le receuoir auec fort peu de connois- 
sance et de fruict, si tu ne le hasles de 
m’enseigner. Il fallut luy donner cette 
consolation, et le baptiser auec ses deux 
tilles, dont l’aisnée est d’vn naturel 
grandement porté à la deuolion, qu’elle 
a communiquée à son mary, le rendant 
autant affectionné à la prière qu’il en 
estoit esloigné auparauant, et aliéné. 
Elle se serait d’vne sainte tromperie 
pour haster son Baptesme, persuadant 
au Pere qu’elle s’en iroit bien tost dans 
les bois. Voy tu bien, luy dit-elle, ie 
me dispose à partir au premier iour, ie 
commence à plier mes eseorces, ie 
mourray sans baptesme, et tu en auras 
du regret aussi bien que moy. Attends, 
luy dit le Pere Buteux, tu n’as pas plus 
de buste que ton Pere. le sçay les 
prières mieux que luy, repliqua-t-elle, 
pourquoy l’attendrois-ie ? 

Si on eust accordé le Baptesme à tous 
ceux qui le demandaient, ils seraient 
desia quasi tous baptisez. On n’a peu ne- 
antmoins le refuser à vue bonne femme, 
qui à vraydire semble vue autre saincle 
Monique, ayant autant de zele pour le 
baptesme de son (ils que celle-là en 
auoit pour la conuersion de S. Augustin. 
Aussi en vint-elle à bout, et fut baptisée 
auec son fils, auquel pendant les cere¬ 


monies elle repeloit souuent : Prends 
courage, mon fils, fais bien, dis en ton 
cœur, ie renonce à toutes mes mesclian- 
cetez, ie ne veux pas aller dans les feux, 
ie desire estre bien-heureux et amy de 
Dieu. A mesme temps furent baptisez 
trois jeunes garçons, dont le dernier 
estoit vn petit orphelin, le plus ieune de 
tous, mais non pas le moins feruent. Et 
comment, disoit-il, pourquoy ne seray- 
ie pas baptisé ? ie sçay les prières, ie 
suis auec mon grand l'rere où l’on prie 
Dieu, ie ne suis descendu icy que pour 
estre baptisé, à quoy tient-il que ie ne 
le sois? Il plaida sa cause si efficace¬ 
ment qu’il la gagna. 

Yoicv deux ou trois marques de la 
bonté du baptesme de quelques adultes. 
I’estois suiette, disoit vne femme, auant 
mon baptesme à dire de mauuaises pa¬ 
roles ; depuis quatre à cinq mois que ie 
suis baptisée, ie nesçachepasd’enauoir 
dit qu’vue, et encore ce fut par surprise 
et sans dessein. Celte mesme femme 
discourant vn iour auec vne autre de la 
cruaiité des Iroquois, et du danger qu’il 
y auoit de tomber entre leurs mains : Il 
en sera, dit-elle, ce qui plaira à Dieu. 
Auant mon baptesme, ie n’estois jamais 
sans peur ; maintenant mon cœur est 
en asseurance, n'importe que ie sois 
prise, bruslée et mangée : cela passé, 
après cela ie ioüiray d’vne vie qui ne 
passera jamais. 

Vne autre demandant au Pere Buteux 
quelque remede contre vue fluxion qui 
l’incommodoit fort ; estant interrogée 
s’il luy seroit fascheux de mourir main¬ 
tenant : Guy, dit-elle, non pas que ie 
craigne la mort, mais parce que i’ay si 
mal seruy Dieu iusques à présent. C’é- 
toit vn acte d’humilité en cette femme, 
car elle est vne excellente Chrestienne. 
Vne autre à qui on demandoit si elle 
aimoit Dieu et la priere plus que la vie, 
respondit qu’oüy. Car dit-elle, si quel- 
qu’vn me vouloit tuer ou faire quitter la 
priere, ie luy dirois : Tue moy, à la 
bonne heure, i’iray au Ciel. 

11 arriua trois ou quatre diuerses fois 
pendant que le Pere instruisoit dans 
nostre Chapelle les Saunages, qu’on 
donna l’alarme, comme si les Iroquois 

eussent paru. Le Pere sortit pour voir 
ce que c’estoit, et les auditeurs demeu- 
roient attentifs à repeter ce qu’on venoit 
de leur enseigner sans ietler seulement 
la veuë dehors, et atteniloient paisible¬ 
ment le retour de leur Maistre. 

Ils abhorrent tellement leurs an¬ 
ciennes jongleries, qu’vn Chrestien ma¬ 
lade s’estant mis à chanter la miict en 
resuant, les autres qui l’entendirent, 
l’esueillerent soudain, luv disant qu’il 
faisoit mal d’obeïr au Diable. 

Vu ieune homme battit sa femme à 
cause de quelque désobéissance, et luv 
fil sortir le sang des narines : le Pere Bu- 
teux en estant aduerty l’enuoye quérir, 
il respond qu’il falloit attendre qu’il 
eust expié sa faute, ce qu’il feroit le 
lendemain dés qu’il seroit iour, estant 
pour lors trop tard pour le faire. En 
effet, le lendemain il fut se confesser 
de grand malin, et s’offrit à en faire vue 
penitence publique, et d’estre foüetté 
ou bastonné publiquement par la main 
des François, qu’il auoit scandalisez par 
celte action. 11 en fut quitte à meilleur 
marché, et se réconcilia chrestientie¬ 
nnent auec sa femme. Voila vue petite 
partie des bons sentimens et actions 
des Atikamegues, qui sont communs à 
plusieurs Chrestiens de cette nation. 
Depuis ces remarques que nous venons 
de coucher, ils ont passé quasi vn an 
tout entier sans estre instruits qu’vne 
ou deux fois fort legerement et en pas¬ 
sant, nos Peres estant occupez ailleurs : 
ils ont neantmoins continué dans leur 
ferueur, comme nous escrit le PereBre- 
beuf qui les a vous ce Printemps aux 
Trois Riuieres. Les Atikamegues, dit-il, 
sont descendus icy en nombre de neuf 
canots la veille de Pentecoste. Ils sea- 
uoient bien que le lendemain estoit vn 
Dimanche qu’on respeeloit extraordi¬ 
nairement. Dés qu’ils eurent mis pied 
à terre, ils demandèrent de prier Dieu 
dans nostre Chapelle et de se confesser. 
Le Capitaine mesme demanda de com¬ 
munier, disant qu’il s’y estoit préparé 
durant tout l’hyuer. Vn ieune homme 
se confessa par trois diuerses fois, crai¬ 
gnant tousiours d’auoir oublié quelque 
chose. Ceux qui ne sont pas encore 


baptisez demandent fort instamment le 
Baptesme. Ils promettent de descendre 
encore icy sur la fin de Septembre, et 
désirent de rencontrer vn Pere qui les 
instruise. En voila assez pour vérifier 
ce que i’ay dit au commencement de ce 
Chapitre, que cette nation a de grandes 
inclinations et dispositions à la Foy. 


CHAPITRE XII. 

De la Mission de Saincte Croix à 
Tadoussac. 

Le Pere Buteux succéda l’Esté passé 
au Pere Dequen dans le soin de cette 
Mission ; le Pere Dequen l’a cultiuée 
cette année. Voicy les mémoires du 
Pere Buteux, qui n’ayant pû estre cou¬ 
chées dans la derniere Relation pour 
estre venues trop tard, ne doiuent estre 
obmises dans celle-cy. 

Arriuant à Tadoussac, il trouua vn 
bon nombre de Saunages Chrestiens et 
Payons. Ceux-là esloient dans l’attente 
d’vn de nos Peres pour ioiiir du bien de 
la saincte Messe et des Sacremens, la 
plus grande part de ceux-cy desiroient 
voir des Peres qu’ils n’auoient pas en¬ 
core veus, et dont ils auoient tant oiiy 
parler. Les Chrestiens et Catechumenes 
continuoient dans les exercices de pieté, 
comme à prier Dieu soir et matin, re¬ 
citer le Chapelet, chanter des Cantiques 
spirituels, s’assembler trois fois à la 
Chapelle les Dimanches et les Festes, et 
autres semblables fonctions spirituelles, 
qui les entretiennent en deuotion. Le 
respect, l’obeïssance, la ferueur et l’as¬ 
siduité auec laquelle ils s’acquittent de 
ces suints exercices est telle, que les 
François qui les ont veus, mesme les 
Heretiques les ont admirez, et ont dit 
qu’on ne croyoit pas en France ce qu’ils 
ont veu de leurs yeux. Entre autres, vn 
Capitaine d’vn nauire de la Religion 
prétendue, estant entré par curiosité 
dans la Chapelle pour y voir prier les 
Sauuages, fut si surpris les voyant 

fléchir les genoux et faire le signe de la 
Croix, qu’il se mit luy mesme à genoux 
et fit le signe de la Croix auee eux. 
Descendons plus en particulier. 

Nous allions souuent désiré que ceux 
qui ont quelque authorilé particulière 
parmy les Sauuages, et que l’aage ou la 
valeur rendent considérables, embras¬ 
sassent la Foy et en fissent vne géné¬ 
reuse profession, pour la persuader plus 
facilement à la jeunesse, qui suit ordi¬ 
nairement les sentimens de ceux qui 
luy commandent. Nostre Seigneur a ex¬ 
aucé par tout nos désirs, et nous fait 
voir maintenant auec plaisir des Capi¬ 
taines Barbares, qui n’auoient eu ius- 
qu’à présent d’aulhorité qu’en faueur 
du vice et de la cruauté, deuenir des 
Apostres et Prédicateurs tres-zelez pour 
la gloire du Dieu qu’ils ne commencent 
qu’à connoistre. En voicy vn exemple. 

Le Pere Buteux ayant fait vn discours 
aux Sauuages pour leur enseigner ce 
que Dieu demandoit d’eux, et ayant in¬ 
sisté particulièrement sur ce que Dieu 
desiroit que les Capitaines qui tiennent 
sa place eussent son honneur en recom¬ 
mendation, empeschanl le mal qui le 
deshonore, vn Capitaine se leue et luy 
dit : Attens, Pere Buteux, ne sors pas, 
escoute moy, ie veux parler, et vous 
jeunes gens, escoutez. Voicy la resolu¬ 
tion que i’ay prise dés mon baptesme, 
et que ie renouuelle maintenant : ie 
veux aimer tant que ie viuray celuy qui 
a tout fait, ie veux m’abstenir de tout 
ce qu’il defend, et veux que tous ceux 
qui me reconnoissent pour Capitaine 
s’en abstiennent. Escoute toy mesme, 
Pere Buteux, et regarde ce que diront 
et ce que feront nos iennes gens. Si 
quclqu’vn deshonore la priere par quel¬ 
que parole ou action mauuaise, ordonne 
toy mesme le chastiment, et ie le feray 
subir à celuy qui sera coupable, ils l’ac¬ 
cepteront d’eux mesmes si ie le com¬ 
mande, et quand la faute méritera qu’vu 
autre y mette la main, si mesme il en 
faut venir iusques là que de les pendre, 
comme l’on fait en France, ie le feray 
moy mesme si aucun autre ne le veut 
faire. Quelque faute que mes gens com¬ 
mettent contre Dieu, ie les puniray 


comme le Capitaine des François puni- 
roit les siens. Escoutez, mes neueux, 
escoutez, mes freres, ieunes et vieux, 
ie le dis, ie le feray, et rien ne m’en 
empeschera, non pas mesme la crainte 
de la mort : il faut mourir tost ou tard, 
si ie meurs de cette façon ie ne mourray 
pas d’vne autre, et pourrois-ie mourir 
d’vne mort plus glorieuse, qu’en défen¬ 
dant l’honneur de nostre grand Capi¬ 
taine ? le ne diray Jamais comme quel¬ 
ques yurognes, que la priere fait mourir; 
si bien que ie veux mourir pour la dé¬ 
fense de la priere. Voila ce que ie dis 
et ce que ie pense, pensez y de vostre 
costé. Du discours que le Pere vient de 
nous faire, i’ay pris ce qu’il auoit dit 
pour moy, et y ay respondu. Voyez ce 
que vous auez à faire touchant ce que 
luy et moy venons de dire pour vous. 

Cette harangue animée d’vne voix 
extraordinairement forte, et assistée de 
la grâce du S. Esprit qui l’auoit inspirée, 
fit vne merueilleuse impression dans les 
cœurs des auditeurs, autant qu’on pou- 
uoit iuger de l’estonnement qui parois- 
soit sur leur visage. Vn François qui 
estoit présent et n’entendoit rien de ce 
qui se disoit, fut neantmoins autant at¬ 
tentif que tout autre, rauy du zele du 
Prédicateur, et de l’attention des audi¬ 
teurs. En effet ceux qui commissent la 
liberté des Sauuages, et la peine qu’ils 
ont à souffrir toute sorte de violence, 
s’estonneront de la hardiesse de cet 
homme, et du silence des autres, mais 
non pas ceux qui sçauent ce mot de l’A- 
postre, vbi spiritus Domini, ibi libertas, 
et qu’il n’y a point d’empire sur les 
cœurs ny plus doux ny plus fort que 
celuy de la grâce. 

Vne femme dangereusement malade 
demandant quand elle se confesseroit, 
le Pere luy détermina le iour, et l’as- 
seura qu’il iroit la confesser dans sa ca¬ 
bane ; mais elle ne l’attendit pas, et ne 
pouuant cheminer, se traisna sur le 
ventre iusques à la Chapelle. Le Pere 
la voyant hors d’haleine, luy demanda 
pourquoy elle estoit venue : le respecte, 
dit-elle, la Confession, ma cabane n’est 
pas vn lieu conuenable à la sainteté de 
ce mystère, i’auray icy plusdedeuotion. 

Mais, répliqua le Pore, tu te mets en 
danger de mourir ? lié bien, dit-elle, à 
la bonne heure que ie meure, le Ba- 
ptesme a effacé de mon esprit toutes les 
appréhensions de la mort, puisque tu 
nous enseignes qu’il y a vne autre vie, 
d’où sont bannies toutes les souffrances, 
et où se rencontre toute sorte de plai¬ 
sirs, ie n’aurois point d’esprit si ie crai- 
guois la mort. 

La sœur de cette bonne femme auoit 
vne petite fille griefuement malade. Le 
Pere luy demanda : Quelle est ta pensée 
voyant ta fille mourante ? Quelle pensée 
pourrois-ie auoir, dit-elle, sinon qu’elle 
est à Dieu, et qu’il en disposera comme 
il luy plaira. C’est ta fille, luy dis-ie, 
elle t’appartient plus qu’à moy, ie te 
l’offre de bon cœur. le ne te demande 
point qu’elle viue, ny qu’elle meure, 
mais que tu fasses ce que tu veux. Si 
elle vit, à la bonne heure, elle croistra, 
elle aura de l’esprit, ie l’enseigneray, 
elle croira en tov, elle t’aimera. Si elle 
meurt, à la bonne heure, elle est ba¬ 
ptisée, elle est encore innocente, elle te 
verra au Ciel et sera bien-heureuse. 
C’estoit bien assez pour vne pauure 
femme baptisée depuis cinq iours, mais 
le S. Esprit est vn grand Maistre, et il 
semble qu’il se plaist particulièrement 
a se communiquer à ces bonnes âmes 
dans lesquelles il trouue la simplicité 
qu’il aime tant, et qui est vne excellente 
disposition à ses lumières. Ayes bonne 
volonté, disoit cette mesme femme à 
vne sienne compagne, et Dieu t’aidera. 
Le iour que ie fus baptisée, ie ne sçauois 
pas mon Credo, ie n’auois peu l’ap¬ 
prendre, ie priay Dieu, et le lendemain 
m’estant esueillée, ie le dis toute seule. 
Celuy qui l’instruit de la sorte intérieu¬ 
rement, la renforce pareillement contre 
les aduersitez, et luy donne autant de 
courage qu’il luy en faut pour suppor¬ 
ter vne extreme pauureté, et la perte 
qu’elle a faite depuis peu de son mary 
et de trois petits enfans. 

Yne autre, voyant le Breuiaire du 
Pere, luy disoit vn iour : Deuine ce que 
ie pense, i’ay enuie de desrober, ie 
voudrois sçauoir ce que tu sçais, et tout 
ce qui est dans ton liure, si ie te pou- 


uois desrober tout cela, ie ne cesserois 
de prier Dieu. Mais quoy, luy dit le 
Pere, ne sçais-tu pas bien ton chapelet? 
Oüy dea, respondit-elle, ie le sçay bien. 
Ne le dis tu pas ? le le dis trois fois 
chaque iour, le matin pendant la Messe, 
après midy, et le soir auant que de me 
coucher. C’est assez, luy dit le Pere, 
continué. Aussi ferai-ie ; mais si outre 
cela ie sçauois quelque autre chose, ô 
que ie serois aise ! Ainsi ne le lasse 
point de m’enseigner. 

En voiey vne autre qui n’est pas 
moins feruente, elle a vn zele admirable 
pour le respect qu’on doit porter aux 
choses saintes, et ne sçauroit souffrir 
qu’on parle tant soit peu pendant les 
prières, ou qu’on y commette la moindre 
immodestie. Lors que le Pere confes- 
soit, elle se tenoit à la porte de la Cha¬ 
pelle, et disoit à ceux qui entroient pour 
se confesser : Escoute, ne cache rien, 
dis tout, et sois bien marry d’auoir of¬ 
fensé Dieu : voila comme il faut dire 
tes pechez, et la posture en laquelle tu 
te dois mettre. Après leur confession, 
elle les faisoil mettre à genoux et escou- 
toit ce qu’ils disoient, pour voir s’ils 
sçauoient les prières, et s’ils ne les sca- 
uoient pas, elle les disoit auec eux pour 
les leur apprendre. Vn iour comme le 
Pere se plaignoit qu’il n’auoit rien à 
mettre de l’eau benite pour la Chapelle, 
cette bonne femme incontinent après la 
Messe, s'en va faire vn petit bassin d’é¬ 
corce, qu’elle pendit à vn clou à l’entrée 
de la Chapelle. le croy que Dieu agréa 
son présent autant que celuy des Princes, 
la bonne volonté suppléant le prix que 
luy ostoit la matière. 

Sa tille fut contrainte de s’en aller 
dans le Sagné à la sollicitation des pa- 
rens de son mary. Elles ne se sépa¬ 
rèrent pas sans pleurer ; le suiet de ces 
larmes estoil que la fille seroit priuée 
d’instruction, des sacremens et de la 
consolation d’assister aux prières com¬ 
munes. Sa mere luy procura tout son 
petit meuble de deuotion, vn papier 
pour reconnoistre les festes, et les iours 
d’abstinence de chair, deux chapelets, 
afin que si elle en perdoit vn, elle pust 
se seruir de l’autre, et luy ayant re- 

commandé l’affection à la priere, luy 
dit adieu. 

Le sainct Esprit mené les hommes 
par diuerses voyes. Vn Saunage Chre- 
stien appréhendant la compagnie de 
quelques Infidèles, qui peut-estre luy 
eussent donné occasion d’offenser Dieu, 
s’en alla tout seul auec sa femme chasser 
tout Phyuer dans les bois. Vn autre au 
contraire par principe de charité se iette 
dans vne compagnie meslée de Chre- 
stiens et infidèles pour auancer la gloire 
de Dieu, trauaillant à la conuersion des 
meschans, et retenant les bons dans 
leur deuoir. le te viens dire adieu, dit- 
il au P. Buteux, iusques au Printemps, 
et me recommander à tes prières, ie 
vois bien le danger où ie m’expose me 
séparant de toy. Il me semble, lors que 
ie me vois esloigné de vous autres, que 
ie suis comme vn enfant grandement 
foiblc qui n’est soustenu de personne. 
Neantmoins ie me résous à suiure nos 
gens, pour tascher à les conseruer dans 
leur deuoir, et disposer ceux qui ne 
sont pas encore baptisez à se rendre 
dignes du Baptesme. Pour cet effect ie 
te demande premièrement vn Crucifix 
deuant lequel nous puissions faire nos 
prières, de la bougie pour brusler en 
l’honneur du Crucifix, vn papier où tu 
marqueras les iours ausquels on doit 
s’abstenir de chair, les Dimanches et 
les Festes, et particulièrement la nuict 
de Noël, afin que nous la passions en 
prières, vn chapelet, car bien que i’en 
aye vn, ie le puis perdre dans les bois, 
ou quelque autre peut perdre le sien : 
que si tu sçais quelque autre chose ne¬ 
cessaire, donne-la moy, et enseigne 
moy comment ie me dois comporter. 
Ce bon ieune homme disoit. cela quasi 
la larme à l’œil, et auec vne tendresse 
de deuotion tres-parlieuliere. Voicy vn 
autre trait de ce mesme ieune homme 
assez remarquable. Lors que les vais¬ 
seaux furent arriuez à Tadoussac, le 
Pere Buteux s’addressa à luy pour 
l’enuoyer à Québec en porter la nou¬ 
uelle, luy représentant les offres qu’on 
faisoit à celuy qui entreprendroit ce 
voyage, et luy tesmoignant qu’il seroit 
bien aise que cela luy escheust, puis 


qu’il estoit assez mal couuert. A ce dis¬ 
cours il s’arreste vn peu, et puis regar¬ 
dant le Pere : le feray, luy dit-il, tout 
ce que tu voudras. Mais que penses-tu 
me voyant ainsi mal vestu ? Tu te fi¬ 
gures peut estre que c'est par nécessité, 
ou faute d’industrie à prendre des Ca¬ 
stors ? Tu te trompes, ie n’ay encore 
dit mon dessein à personne qu’à toy. 
Sçache que ie suis bien aise d’estre mal 
vestu, afin de n’auoir pas suiet de vaine 
gloire, et pour estre mesprisé, et imiter 
Iesus-Christ qui a esté si pauure. Mais 
ie m’eslonne fort que toy qui nous en¬ 
seignes qu’il faut aimer la pauurelé, 
tu me parles neantmoins d’auoir vne 
bonne robe, et de me la procurer, 
comme si c’estoit vne meilleure chose 
d’estre bien vestu que de l’estre pau- 
urement. Si doneques ie t’obeïs, c’est 
à cause que Dieu me le commande, 
et non pas pour aucune autre considé¬ 
ration. 

Il s’imagina que la couronne que 
nous portons sur la teste influoit beau¬ 
coup pour faire prier Dieu les autres, et 
estoit necessaire à ceux qui se meslent 
d’instruire. Il s’en fit faire vne sem¬ 
blable aux nostres, et prenant vn foüet 
de corde s’en alloit par les cabanes 
appellanl les autres aux prières, et frap¬ 
pant ceux qui n’obeïssoient pas prom¬ 
ptement. le fais, disoit-il, l’office des 
Peres, allons viste, il est temps de prier 
Dieu. C’estoit bien en effect ce que fai- 
soient nos Peres d’appeller lesSauuages 
aux prières, mais non pas de frapper. 
Aussi n’estoit-il pas necessaire: car à 
peine auoient-ils oiiy la voix du Pere 
qui les appelloit, qu’ils respondoient in¬ 
continent, ho, et le Capitaine sortant 
de sa cabane redoubloit la criée et se 
faisoit promptement obéir. 

Quoy que les Capitaines des Saunages 
soient fort mal obéis de leurs gens, 
pource qu’ils n’vsent point de violence, 
cetluy-cy neantmoins s’est acquis tant 
d’aulhorité depuis son Baptesme, que 
personne ne luy ose refuser l’obéis* 
sauce. Vn ieune homme n’exeentoit 
pas vn iour assez promptement ce qn il 
luy auoit commandé, Hé comment, luy 
dit-il, tu pries et tu n’obeïs pas. Vieil* 

ça que ie le donne trois coups debaston 
sur le dos. Cettuy-cy s’approche, les 
reçoit paisiblement et s’en va faire ce 
qui luy estoit commandé. 

Le Pere désirant qu’on portast la 
brique qu’on auoit amenée pour baslir 
la maison de Tadoussac, le Capitaine 
commanda à tout son monde de tra- 
uailler. Quelques-vns se chargeant trop, 
le Pere les en voulut aduertir et mo¬ 
dérer leur ferueur : Laisse nous faire, 
dirent-ils, c’est la pratique de ce que tu 
nous disois hier lors que tu nous exhor- 
tois de faire des mortifications pour nos 
freres qui ne sont pas baptisez, à l’ex¬ 
emple des François qui en font tant à 
nostre occasion. Cecy fait voir que les 
âmes des Sauuages sont capables de la 
perfection autant que celles des Euro- 
peans. En voicv vue autre marque. 

Le Pere Bu leux auoit fait vn petit 
discours de la pureté d’intention qu’il 
faut auoir eu toutes ses actions. Vu 
iour après il oüit quelques femmes qui 
s’entretenoient sur ce suiet. As-tu bien 
retenu, disoit vne, ce qu’on nous disoit 
hier? Oüy, dit l’autre, mais neantmoins 
i’ay beu vne fois sans faire le signe de 
la Croix, et offrir cette action à Dieu. 
Et moy, dit vne autre, i’estois à demy 
chemin pour aller quérir du bois, lors 
que ie n’auois pas encore pensé à Dieu, 
le n’ay pas manqué à cela, disoit celle 
qui auoit fait l’interrogation, mais ie 
n’ay pas remercié Dieu en retournant 
du bois, et i’ay encore ioi'ié auiourd’huy 
vn peu de temps sans offrir cette action 
à Dieu. 

Parmy ces bons Chrestiens il s’en 
trouua d’autres qui n’auoient encore 
jamais veu aucun de nos Pores, et oyant 
discourir le Pere qui les enseignoit des 
choses de la Foy, s’escrierent, ô que ce 
que tu nous dis est admirable ! et à 
quoy pensons nous? Il y a si long-temps 
que nous viuons et nous n’auons pas 
encore connu celuy qui nous a faits. Ce 
n’est pas tout, dit le Pere, il faut quitter 
vos tambours, vos pierres et vos jongle¬ 
ries. Pour rrioy, dit vne bonne vieille, 
ie n’ay point de tambour, ny de pierre, 
ie n’ay qu’vn embriori de Cerf seiche. 
Le manitou me le donna cet hyuer passé 


durant vne grande maladie, de laquelle 
il m’a guery. Ce n’est pas le bon ma¬ 
nitou, dit le Pere, si tu veux estre ba¬ 
ptisée, il faut brusler cet embrion, et 
reconnoisire vn autre conserualeur de 
ta vie, qui est le Dieu que nous prê¬ 
chons, et qui te bruslera éternellement 
si tu ne crois pas en luy. Tiens donc, 
dit-elle, le voila. Brusle-le toy mesme, 
et baptise moy. Elle le fut auec sept ou 
huict autres de sa cabane. 

Tous les autres ne se rendent pas si 
aisément, il y en a que Dieu pousse 
dans son Eglise à coups de basions. 
Tesmoin, vn ieune garçon qui estoit 
l’vnique qui restoit à baptiser d’vne 
grande famille : il demandoit bien le 
Baptesme, mais ses actions démentoient 
ses paroles. 11 alla à Miskou au prin¬ 
temps, où la traite de la boisson se 
permet au grand preiudice de la Foy. 
Il s’enyure auec quelques autres; vn de 
la bande entre en furie, fait le Démon 
deschai né, menace de tuer, frappe tous 
ceux qu’il rencontre, renuerse les ca¬ 
banes, personne ne luy respond, il 
prend vne arquebuse, la leue en haut et 
en descharge trois ou quatre grands 
coups sur la face de celuy dont ie parle: 
il luy abbat quatre ou cinq dents, luy 
casse la mâchoire d’vn costé, luy fend 
la levre et luy couure tout le visage de 
sang et de playes. On croit que c’en est 
fait, et le pis est que luy mesme estant 
yure ne connoist pas son malheur. 
Enfin il renient à soy, on le panse si 
bien qu’il en guérit, mais en telle sorte 
qu’il demeurast défiguré, sans que ceux 
qui l’auoient connu le peussent recon- 
noistre, non pas mesme à la voix. Yoila 
vn eil'ect de l’yurognerie, qui fut pour¬ 
tant heureux en luy, et peut-estre vn 
elfect de sa prédestination. Car recon- 
noissant la main secrete qui l’auoit 
frappé, il commença à la redouter, et 
se mit dans l’estât qu’il falloit pour re- 
ceuoir le Baptesme, que M. de Courpon 
Admirai de la Hotte honora, comme il 
auoit fait plusieurs autres, de quelques 
coups de canon. 

La protection diuine esclate sur nos 
Néophytes aussi bien que la iustice. 
Vne ieune femme baptisée à mesme 

iour s’en alla le lendemain auec vn 
autre et vn petit enfant emmailloté 
chercher des fruicts du pais. A son re¬ 
tour son canot renucrse, que fera-t-elle? 
de laisser périr son enfant, ce luy est 
vne affliction plus sensible que de 
perdre la vie ; de le vouloir sauuer, 
c’est perdre la mere et l’enfant. Elle se 
recommande à Dieu, et se met à nager 
d’vne main et à pousser de l’autre la 
planche où estoit lié l’enfant à leur 
mode, qui par malheur auoit la face 
tournée et plongée dans l’eau. Dieu eut 
pitié de tous deux, quelques François 
qui n’esloicnt pas loin courent au se¬ 
cours et sauuent ce petit Moyse. La 
mere le porte soudain à l’Eglise, et re¬ 
mercie celuy dont elle et son fils tien¬ 
nent la vie. 

le finiray ce Chapitre par le raisonne¬ 
ment d’vn Sauuage, qui peut-estre des¬ 
abusera quelques personnes de France 
qui veulent faire passer nos Saunages 
pour des hommes qui n’ont rien d’hu¬ 
main que la face. D’autres qui en font 
vn peu plus d’estat, les comparent à 
certains bons païsans qui demeurent 
muets lors qu’on parle d’autre chose 
que de leurs bœufs et de leur charrue. 
Nous auous couché dans cette Relation 
et dans les precedentes plusieurs de 
leurs discours et harangues qui tesmoi- 
gnent le contraire. le le confirmeray 
icy par vn petit discours philosophique 
d’un Sauuage non encore baptisé. Le 
Pere Buteux parloit vn iour dans vne 
cabane de l’immortalité de l’àme, ap¬ 
portant des raisons de conuenance, ti¬ 
rées mesme de quelques-vns de leurs 
principes : comme de ce qu’ils disoient 
autres fois que les âmes des trespassez 
vont habiter dans vn village au Soleil 
couchant, où elles chassent aux Castors 
et aux Eslans, font la guerre, et font les 
mesmes operations qu’elles faisoient en 
cette vie par le ministère des sens. 
Après ce discours, ce Sauuage qui n’a- 
uoit encore jamais oiiy parler nos Peres 
de cette matière, prenant la parole : 
Dequoy te mets-tu en peine, dit-il, de 
nous prouuer cela ? Il faudrait estre fol 
pour en douter. Nous voyons bien que 
nostre âme est autre que celle d’vn 


chien : celle-là n’a de l’esprit que par 
les yeux et les oreilles, et ne connoist 
rien sinon ce qui tombe sous ses sens; 
mais l’àme d’vn homme connoist plu¬ 
sieurs choses qui ne s’apperçoiuent point 
par les sens ; et ainsi elle peut agir sans 
le corps et sans les sens. Que si elle 
peut agir sans le corps, elle peut estre 
sans le corps. Doncques elle n’est pas 
corporelle, et partant immortelle. Je 
n’examine pas la vérité de toutes ces 
conséquences, ie rapporte seulement la 
suite de son raisonnement, qui ne pro- 
uenant que de la seule force du sens 
commun de cet homme, sans aucune 
estude, est suffisant pour faire croire 
que les Sauuages que nous cultiuons ne 
sont pas des satyres errans par les bois, 
et que la parole du Prophète est véri¬ 
table, que Dieu a imprimé dans lésâmes 
les plus barbares vn charactere de rai¬ 
son qui est vn rayon émané des lumières 
de sa face. Voila ce qui se fit l’an passé 
de plus remarquable en cette Mission : 
voyons maintenant quels fruicts on y a 
recueilly cette année. 


CHAPITRE XIII. 

Continuation de la Mission de Sainctt 
Croix à Tadoussac. 

On cultiue cette pauure petite vigne 
pendant l’Esté afin qu’elle porte du 
fruict pendant l’ilyuer. C’est à dire 
qu’vn Pere de nostre Compagnie se 
trouue en ce quartier là si tost que ces 
peuples s’y assemblent, pour les in¬ 
struire, iusques à ce qu’ils s’en aillent à 
leurs grandes chasses et à leurs grandes 
pesches de Castor et de l’Eslan, et des 
autres animaux qui leur seruent de 
nourriture; l’Hyuer ils en mangent la 
chair, et l’Eslé ils en vendent les peaui 
aux François qui viennent trafiquer en 
ces contrées. 

Si tost que le cours de la riuiere a 
esté libre, et que les glaces n’en ont 
plus fermé le passage, vne escoüade de 

Sauuages de Tadoussac s’en vint à Kebec 
dans vne chaloupe, pour demander et 
pour emmener vn Pere auec eux, tant 
pour entendre de confession les nou- 
ueaux Chrestiens, que pour enseigner 
ceux qui ne l’esloient pas encore, en 
vn mot pour leur enseigner le chemin 
du Ciel. Le Pere Iean Dequen leur fut 
accordé ; ils l’enleuent dans leur bateau, 
et remmènent au plus tost, pour la ma¬ 
ladie d’vn Capitaine qui ne vouloit point 
mourir sans Baptesme. Cet homme n’é- 
toit pas proprement de Tadoussac, il y 
auoit deux ans que les Chrestiens nou- 
uellement regenerez dans le sang de 
Iesus-Christ luy auoient fait vn présent 
afin qu’il amenast ceux de sa nation qui 
sont plus auant dans les terres pour en¬ 
tendre parler de l’Euangile ; le peu de 
connoissance qu’on luy donna de cette 
doctrine toute celeste le fit résoudre de 
se venir présenter luy mesme tout ma¬ 
lade qu’il estoit. Si tost qu’il vit le Pere, 
le voila plein de ioye, et encore qu’il 
eust la mort entre les dents, comme l’on 
dit, il voulut estre porté à la Chapelle 
afin de receuoir le Baptesme auec toutes 
les sainctes ceremonies, conuiant tous 
ses gens de s’y trouuer pour rendre vn 
tesmoignage public de l’estât qu’il faisoit 
de la Foy et de la priere. Voila par où 
le Pere commença sa Mission. 

Le Capitaine de Tadoussac ne fut pas 
moins content de sa venue que ce bon 
Néophyte. Il fit le soir vne belle ha¬ 
rangue en ces termes : Réioüissons- 
nous tous, voila nostre Pere arriué, il 
est auec nous, vous sçauez combien il 
nous aime, il ne sera pas icy pour vn 
peu de temps, nous en ioiiirons tous. 
Que tout le monde assiste aux prières 
tous les iours, et à l’instruction qu’il 
nous donnera, confessons nos pechez 
nous qui sommes baptisez, et puis tâ¬ 
chons de marcher droit, ne l’attristons 
point pendant qu’il est auec nous. Tout 
ce monde répondit à ce discours par vn 
cry public, pour marque qu’ils auoient 
volonté d’obeïr au désir de leur Capi¬ 
taine, et de ioüir du bon-heur qu’ils re- 
ceuoient de la presence du Pere. 

Après cette commune réioiiissance, 
les Sauuages commencèrent à rendre 


compte de tout ce qui s’estoit passé 
pendant leur grande chasse de l’hyuer. 
Ils ont coustume de demander vn papier 
ou vn Calendrier pour reconnoistre les 
iours qu’on respecte : c’est ainsi qu’ils 
nomment les Dimanches et les Festes. 
Us disoient donc que leur coustume 
estoit d’estendre ces iours-là et de 
mettre en veuè vne belle grande image 
dans la plus belle cabane, d’allumer 
deux cierges comme on fait dans nos 
Chapelles, de s’assembler tous et de 
chanter des Hymnes et des Cantiques 
spirituels, de faire leurs prières à haute 
voix, et de réciter leur chapelet, et de 
prester l’oreille à ceux qui leur parlent 
quelquefois de la priere, c’est à dire de 
la doctrine de Iesus-Christ. Si quel- 
qu’vn a commis quelque defaut qui soit 
venu à la connoissance des autres, il est 
asseuré que le Pere en sera aduerty : 
c’est pourquoy ils s’en accusent les pre¬ 
miers, et si par quelque négligence ils 
ont manqué à ces prières publiques, ils 
s’en confessent auec autant de regret 
comme feroient de bonnes âmes qui au- 
roient manqué à la saincte Messe. Ces 
bonnes gens racontoient qu’ils auoient 
fait rencontre d’vne troupe d’Algon- 
quins, dont quelques-vns auoient esté 
baptisez vn petit à la haste, lesquels les 
inuiterent à des festins superstitieux, 
mais ces Néophytes n’y voulurent jamais 
assister. Ils s’estonnoient que ces gens 
qui se disoient Chrestiens ne se met- 
toient point à genoüil le soir et le matin 
pour prier Dieu, et ce qui les indigna 
bien fort, fut que dans le débris de leurs 
cabanes délaissées ils trouuerent des 
images qu’ils auoient iettées là, ou du 
moins oubliées ; ils les ramassèrent et 
les rapportèrent au Pere Dequen auec 
vne grande reuerence. Il ne se faut pas 
précipiter ny trop haster de baptiser les 
Sauuages, ny croire à la ferueur de 
quatre iours. 

Après que le compte des choses qui 
s’estoient passées publiquement depuis 
qu’ils n’auoienl veu aucun Pere fut 
rendu, il fallut descendre plus en parti¬ 
culier ; ils se préparent tous à la confes¬ 
sion. La France ne sçauroit croire auec 
quelle candeur, netteté et connoissance 




62 


Relation de la Nouuelle 


de leurs fautes les Saunages se confes¬ 
sent, c’est ce que nous n’eussions quasi 
osé esperer. Les parens amènent leurs 
enfans pour ioiiir de cette bénédiction ; 
ils les instruisent de ce qu’ils doiuent 
dire, leur remettent leurs fautes en mé¬ 
moire, ils leur font faire la penitence 
qu’on leur donne. 

Certain iour vne bonne femme disoit 
à sa fille, en sorte que le Pere qui n’é- 
toit pas loin le pouuoit entendre : Allez 
vous confesser, ma fille, dites tout, n’ou¬ 
bliez rien, accusez-vous que vous estes 
vne opiniastre, que vous aimez trop à 
ioiier, que vous n’estes pas assez portée 
à prier Dieu soir et matin ; allez, soyez 
triste d’auoir offensé Dieu, et ne le 
faschez plus. 

Yn bon Saunage, voyant que son fils 
assez ieune ne se mettoit point à ge- 
noüil après la confession, se douta qu’il 
auroit oublié ce qu’on luy auroit or¬ 
donné pour la penitence ; il s’en alla 
tout simplement le demander au Pere 
afin d’en faire resouuenir son fils, et de 
luy faire accomplir : le Pere ayma la 
candeur et la bonté de ce Néophyte, et 
donna l’instruction necessaire à son fils. 

Yne bonne mere, ne voyant pas sa 
fille parmy les autres qui s’alloient con¬ 
fesser, l’alla quérir et luy dit. qu’il ne 
falloit pas qu’elle fust priuée de ce bon¬ 
heur. Sa fille, quoyque mariée, ne fut 
point honteuse de cet aduerlissement 
que luy donnoit sa mere ; elle s’en va à 
la Chapelle, et encore que ces bonnes 
gens soient assez portez à receuoir les 
Saeremens, sa mere ne sortit point de 
l’Eglise qu’elle n’eust veu de ses yeux 
sa fille au pied du Confesseur. 

Le Pere, ayant oiiy de confession tous 
les Chrestiens, et ayant repeu de la 
saincte communion tous ceux qui en 
estoient capables, s’occupa fortement à 
leur imprimer dans l’esprit la crainte de 
Dieu, et à engendrer lesus-Christ dans 
l’ame de ceux qui ne l’auoient pas encore 
receu dans les eaux du Baptesme. Il a 
baptisé quarante personnes dans le peu 
de temps qu’il a esté à Tadoussac. Les 
meres apportent elles mesmes leurs 
enfans, et si quelque Sauuage arriue 
de quelque endroit plus esloigné, les 


femmes plus dénotés prennent garde s’il 
n’y a point dans la troupe quelques en¬ 
fans qui ne soient pas encore baptisez 
afin d’en donner aduis au Pere. Quel- 
ques-vns d’entre eux ne sçauroient 
souffrir qu’on laisse vn enfant sans ba¬ 
ptesme, tant ils ont peur qu'ils ne meu¬ 
rent sans ce Sacrement ; d’autres disent 
par vne charité erronnée, qu’il ne se 
faut pas hasler, que ces enfans seront 
peul-estre meschans, et que Dieu se fâ¬ 
chera qu’on leur aie donné le Baptesme. 
Ils adioustent que leurs parens n’estans 
pas Chrestiens feront peut-estre des su¬ 
perstitions, et commettront des crimes 
qui causeront la mort à leurs enfans, et 
puis on accusera le Baptesme, on criera 
que la Foy tué les hommes, et que la 
priere est mauuaise. Le Pere les ap- 
paisa aisément, leur faisant voir la 
grande nécessité de ce bain celeste. 

Toutes les personnes adultes qui ont 
esté purifiées dans ces eaux salutaires 
ont receu vne pleine instruction, elles 
ont tesmoigné de grands désirs de viure 
conformement aux loix de lesus-Christ 
et de son Eglise. On n’accorde pas ce 
Sacrement de salut et de lumière à tous 
ceux qui le demandent. 11 y a trois ans 
qu’vn certain iongleur presse qu’on le 
baptise, il sçait toutes les prières, il a 
eonnoissance des principaux articles de 
nostre croyance, il est venu depuis peu 
à Sainct loseph pour se lier auec les 
principaux de cette Résidence ; mais 
comme on se défie de son esprit assez 
leger, et que l’on craint la cheute, on 
luy a tousiours refusé ce qu’il demande. 

Tadoussac est le premier port oùs’ar- 
resteut les vaisseaux qui viennent de 
France. C’est icy où les Sauuages virent 
arriuer le Pere Paul le Ieune qui retour- 
noit vne autre fois de France, où les 
affaires de ces panures peuples l’auoient 
fait repasser. Dieu sçait auec quelle 
ioye et auec quel contentement ils le 
recourent. Ceux de Tadoussac l’allerent 
aussi tost visiter dans le nauire qui le 
portoit. Noël Negabamat, l’vn des princi¬ 
paux Capitaines des Sauuages de Kebec 
l’allant embrasser, luy fit cette petite 
harangue vrayement Chrestienne : Voila 
qui va bien, mon Pere, que tu sois de 

retour, ie suis descendu exprez de 
Kebec pour te voir ; ayant appris des 
premiers vaisseaux que tu deuois re¬ 
tourner, ie me suis mis en chemin poin¬ 
te voir le premier ; nous auons tous 
prié pour ton voyage, nous disions à 
celuy qui a tout fait : Conserue nostre 
Pere, ouure les oreilles de ceux à qui 
il doit parler en son pais, et dirige ses 
paroles afin qu’elles aillent tout droit, 
et que pas vue ne soit perdue. C’est luy 
qui t’a conduit, c’est luy qui t’a ramené, 
c’est luy qui a calmé la mer : ô que nous 
sommes contens de ce que tu parois en¬ 
core vue fois en nostre pais ! Cela con¬ 
sola fort le Pere, qui mettant pied à 
terre augmenta sa iove, voyant cinq 
Sauuages que le Pere Dequen luy pré¬ 
senta pour les faire enfans de Dieu. 
Madame de la Pelterie, qui s’estoit trans¬ 
portée à Tadoussac pour voir la ferueur 
de ces Néophytes, fut la marraine de 
quelques-vns ; les deux Yrsulines nou- 
uellement arriuées, descendans du vais¬ 
seau pour la première fois depuis qu’elles 
s’estoient embarquées à la Rochelle, 
furent extrêmement consolées de voir 
de leurs yeux ce qu’elles auoient sou¬ 
haité depuis vn long-temps auec tant 
d’ardeur. 

I’excederay la longueur d’vn Chapitre 
si ie m’estends dans les doux sentimens 
de pieté de ces nouuelles plantes, et 
dans la ferueur de leur deuotion. On a 
de coustume de les appeller le matin à 
la saincte Messe, et de les assembler 
vne autre fois deuant la nuict pour leur 
faire reciter quelques oraisons et no¬ 
tamment le chapelet. Le Pere Dequen 
leur faisoit reciter fort posément, et à 
chaque dizaine leur faisoit chanter vn 
Cantique spirituel, si bien que cela tirant 
en longueur, il se voulut contenter de 
leur en faire dire la moitié, de peur de 
les ietter dans le dégoust ; mais ces 
bonnes gens s’en apperceuans s’écriè¬ 
rent : Il semble que nous ne soyons 
Chrestiens qu’à demy : disons tout, mon 
Pere, disons tout, ne seruons pas Dieu 
à demy. Oüv mais, repart le Pere, quel¬ 
ques-vns d’entre vous sont peut-estre 
pressez de quelque affaire : Que ceux- 
là sortent qui sont appeliez ailleurs, ré¬ 


pondirent-ils ; pour nous c’est la raison 
que nous n’obmettions rien de nos 
prières. Comme cette deuotion leur est 
fort agréable, elle se communique ius- 
ques aux plus petits enfans, lesquels 
voyans quelque fois leurs parens sortir 
de leurs cabanes sans leurs chapelets, 
leur crient qu’ils ne l’oublient s’ils vont 
à la maison de priere. 

Quelques Sauuages que nous appel¬ 
ions du Sagné, pource qu’ils viennent 
voiries François par vn lleuue qui porte 
ce nom, ayans veu prier leurs compa¬ 
triotes, pressoient si ardemment et si 
importunément qu’on leur enseignast à 
prier celuy qui a tout fait, que le iour 
mesme de leur départ ils venoient trou- 
uer le Pere, et se mettant à genoüil 
auec vne simplicité toute rouissante, ils 
luy faisoient réciter les prières pour les 
grauer plus auant dans leur mémoire ; 
les ayant recitez deux ou trois fois, ils 
les rouloient dans leur esprit, portant 
leur bagage sur le bord de l’eau où ils 
se deuoient embarquer ; s’ils oublioient 
quelque mot, ils quittoient tout et s’en 
courroient au Pere, ils se iettoient vne 
autre fois à genoüil, demandant qu’on 
leur fist encore dire les prières. Vn 
Chrestien de Tadoussac, les ayant veus 
dans cette ferueur, leur dit : Prenez 
courage, mes amis, si vous aymez la 
priere, celuy qui a tout fait ne vous 
abandonnera pas ; allez à la bonne 
heure, priez-le tous les iours, sur tout 
n’ayez plus de communication auec les 
Démons, et taschez de retourner icy au 
printemps prochain, afin que vous soyez 
bien instruits. 

Le Pere instruisant vne autre escouade 
d’vue petite nation venue du profond 
des terres, leur monstroit l’image d’vne 
ame damnée. Vn bon Néophyte, l’ayant 
oiiy discourir sur ce suiet, poussé d’vn 
zele du salut de ces bonnes gens, s’écrie : 
Donnez moy, mon Pere, donnez moy 
cette image et me laissez parler. Il la 
prend, et s’adressant à tout l’auditoire : 
Regardez, leur dit-il, ce tableau, vous 
ne connoissez pas celuy que vous y 
voyez dépeint : c’est vn Magicien, c’est 
vn batteur de tanfbour tel que vous 
estes pour la pluspart. Voyez-vous 

comme il est enchaisné. Regardez ces 
flammes qui l’enuironnent et qui le 
bruslentf il est tout plein de rage et de 
fureur: voila comme vous serez, voila 
comme vous traitera le Démon à qui 
vous obéissez. Le Capitaine de cette 
escoüade, espouuanté de ce discours, luy 
repartit tout haut : Il est vray que ie me 
suis meslé autrefois de ce mestier, mais 
ie l’ay ietté par terre, i’ay bruslé mon 
tambour et tous les instrumens dont ie 
me seruois, i’ayme la priere, et vous 
déclaré que ie veux estre instruit auec 
mes gens. 

Vue bonne femme Chrestienne, estant 
bien auant dans lès bois auec vn sien 
fils attaqué d’vne maladie qui donnoit 
de l’exercice à la Mere aussi bien qu’à 
l’enfant, consola bien fort le Pere, luy 
expliquant comme le pauure ieune 
homme estoit party de cette vie pour 
aller au Ciel. le disois souuent à mon 
fils, racontoit cette pauure mere : Prends 
courage, mon enfant, soutfre patiem¬ 
ment tes douleurs, tu les vas bien-tosl 
changer en des contentemens éternels, 
ne crois tu pas en Dieu ? ne te souuiens 
tu pas bien qu’on t’a enseigné qu’il y a 
vue autre vie, et que ceux qui aiment 
Dieu seront bien - heureux ? le m’en 
souuiens tres-bien, repartit le malade, 
mais helas ! ie suis bien triste de ne me 
pouuoir confesser, ah ! que ie me con- 
fesserois volontiers s’il y auoit icy quel¬ 
que Pere ! Ne t’afflige pas, mon enfant, 
Dieu te fera miséricorde, aime-le, il est 
tout bon, sois marry de l’auoir fasché. 
Pay vne grande esperance en sa bonté, 
repliquoit ce pauure garçon, ie mourray 
dans celte esperance qu’il aura pitié de 
moy. Et ieltant ses yeux sur cette 
pauure mere qui s’aflligeoit voyant que 
son fils l’alloit quitter : Ne vous faschez 
point ma mere, luy disoit-il dans ses 
douleurs ; ne pleurez point ma mort, 
puisque ie vay dans vne meilleure vie 
que celle que ie quitte, recommandez 
mon ame à Dieu afin qu’elle ne s’écarte 
point du bon chemin. Enfin ce bon 
enfant estant mort, les Sauuages qui 
estoient là presens l’enterrerent ; ils se 
mirent à genoüil sur sa fosse, tirent 
leurs prières et reciterent leurs cha¬ 


pelets pour le soulagement de son 
ame. ' 

Le Pere qui les instruisoit, s’estant 
trouué mal, se ietta sur son lict, c’est à 
dire sur vne peau d’Ours estenduë sur 
la terre. Yn Chrestien le venant visiter 
fit en son endroit vne partie des choses 
qu’il luy auoit veu pratiquer visitant les 
malades, il se mit à genoüil au cheuet 
de son lict, leue les yeux au Ciel et pré¬ 
sente cette priere à Dieu d’vne voix 
assez haute : Toy qui as tout fait, tu vois 
bien que nostre Pere est malade : or sus 
guery le donc, car nous auons besoin de 
luy, c’est luy qui nous instruit et qui 
nous enseigne comme il faut croire en 
toy. Cela dit, il prend son chapelet et le 
recite en l’honneur de la sainte Yierge, 
mais comme il estoit vn peu long, et que 
le Pere auoit besoin de repos, sa ma¬ 
ladie prouenant peut-estre d’vn trop 
grand trauail, il congédia ce bon Néo¬ 
phyte, et le remercia de sa visite. 

Quelques Sauuages ayant oüy parler 
des œuures satisfactoires et des péni¬ 
tences et macérations du corps, dirent 
qu’il falloit aussi qu’ils appaisassent 
Dieu, que ceux qui estoient baptisez le 
faisoient : les vns choisirent le ieusne, 
les autres se chastierent eux mesmes et 
se battirent auec des espines, pour 
payer celuy qui a tout fait, comme ils 
parlent, et pour se venger de ceux qui 
l’ont offensé. Ces pénitences furent par¬ 
ticulières, mais en voicy vne publique. 

Comme il n’est pas possible d’arresler 
l’auarice de quelques François, lesquels 
nonobstant les defenses et les dangers 
d’estre chastiez, ne laissent pas de 
vendre de l’eau de vie ou du vin aui 
Sauuages ; aussi est-il tres-diffieile d’era- 
pescher que ces barbares qui ne sont 
point aecoustumez à ces boissons ne 
s’enyurent par fois. Quelques Chrestiens 
estons tombez dans ce desordre, le Pere 
les voulut publiquement chastier pour 
donner exemple aux autres. Il est bon, 
en ces premiers commencemens, de pu¬ 
nir les pechez publics par quelque pé¬ 
nitence publique, pour faire entendre 
aux Infidèles que l’Eglise ne souffre 
pointées defauts. Quant aux François 
et aux autres Chrestiens qui n’attribuent 

point les fautes à la doctrine et à la 
Religion, mais aux personnes qui les 
commettent, on se contente de leur 
donner des pénitences en particulier ou 
en secret. O 11 lit donc tenir ces bonnes 
gens par trois iours consecutifs à la 
porte de la Chapelle, auec défenses d’en¬ 
trer dedans, comme estant indignes de 
communiquer auec les autres ; on les 
vovoit à genoüil hors de l’Eglise. Et 
quand on auoit instruit ceux qui estoienl 
entrez, on faisoit prier ces penitens hors 
de l’Eglise, ils ne manqueront iamais 
tous ces iours là de se trou lier soir et 
matin au lieu qu’on leur auoit destiné ; 
cela donnoit de l’édification aux Sau- 
uages et de l’édification aux François, 
qui venons à la Messe et les rencontrans 
à genoüil auprès de l’Eglise, benissoient 
Dieu de leur constance. 11 y auoit entre 
autres vn Catechumene, qui pour l’ap- 
prehension qu’il auoit que sa faute ne 
l’empeschast d’estre receu au S. Ba- 
ptesme, se monstroit beaucoup plusfer- 
uent que les autres. 11 se fit Chrestien 
le iour de S. Ignace, et le nom de ce 
grand Sainct luv fut donné. Se sentant 
obligé de la faueur que le Pere luy auoit 
faite, il le vint trouuer après son ba- 
ptesme, et luy dit en luy faisant vn petit 
présent : Tu me fais vn très-grand plai¬ 
sir, ie n’ay pas moyen de le recon- 
noistre, le peu que i’olfre partd’vn très- 
bon cœur. Si i’auois de grands biens 
ie les voudrais tous donner pour rece- 
uoir le S. Baptesme. Le Pere le re¬ 
mercia et luy fit entendre qu’vn tel pré¬ 
sent ne demandoit aucune recompense. 

Les mariages à la façon des Chre- 
stiens passent pour des miracles chez 
les Infidèles, c’est vn ioug bien dur et 
bien fascheux aux hommes de chair. 
Les Chrestiens s’y accommodent petit à 
petit. Les ieunes gens y ont bien de la 
peine. Ceux qui ont la Foy plus forte 
pressent les autres de les retarder ius- 
ques au printemps que le Pere viendra 
en Mission ; et quand il est auec eux 
on recherche ceux qui sont en disposi¬ 
tion de se lier ensemble, afin que cela 
se fasse deuant son départ : les parens 
ont cette deuotion de faire tenir leurs 
enfans debout dans la Chapelle, c’est à 

dire de les faire marier en face de l’E¬ 
glise. Et pource que l’espoux et l’é¬ 
pouse sont debout l’vn auprès de l’autre 
deuant le Prestre, s’ils veulent sçauoir 
quand quelqu’vn se mariera, ils de¬ 
mandent quand on le fera tenir debout 
à l’Eglise. 

Vn ieune garçon et vue veufue estons 
amenez à l’Eglise pour se marier, les 
publications estoient faites, il ne l'alloit 
plus que leur consentement en presence 
du Curé et des témoins ; comme on le 
demanda au garçon, il ne voulut iamais 
respondre. Le Pere ferme son liure, 
déclaré tout haut qu’il n’y a rien de fait, 
qu’ils ne sont point mariez, personne 
ne s’en estonne, chacun s’en retourne 
chez soy. 

Vn Capitaine ne garda pas ce profond 
silence, car comme on luy eust demandé 
son consentement, et qu’il l’eust donné, 
sa femme comme plus vergongneuse ne 
respondit pas assez viste, il luy dit : 
Prenez garde à ce que vous direz, ie ne 
vous dissimule point mes humeurs, ie 
suis vn homme prompt et colère, ie me 
fais seruir, ie veux que ma femme m’o- 
beïsse : ne vous engagez pas mal à 
propos, considérez si vous voulez me 
prendre auec ces qualitez. Cette femme 
ayant donné son consentement vérifia 
le Prouerbe qui dit, que qui espouse vu 
mary espouse ses humeurs. Au reste 
cet homme est d’vn tres-bon naturel. 

11 est temps de terminer ce Chapitre. 
Le Pere estant occupé dans cet employ, 
aussi saint qu’il est pénible, fut rappellé 
à Kebec. Les Sauuages, en ayant eu le 
vent, s’en plaignent : Pourquoy nous 
quittes-tu ? tu es nostre Pere iusques à 
nostre départ, voila tant de monde à 
instruire, nous sommes tes enfans, ne 
nous abandonne pas. Enfermons - le 
dans la Chapelle, disoient quelques-vns, 
iusques à ce que la chaloupe qui l’attend 
soit partie. Fût-il ainsi qu’il s’éleuât vn 
vent qui le contraignist de rester auec 
nous. Enfin il se fallut séparer, auec 
promesse de se reuoir quand il plairait 
à nostre Seigneur. 

CHAPITRE XIV. 

De la création d'vn Capitaine à 
Tadoussac. 

Le desir de l’immortalité régné dans 
les esprits des Saunages aussi bien que 
dans l’ame des nations plus policées ; 
quand vn homme de mérité parmy eux 
est enleué par la mort, ils le resuscitent 
et le font reuiure à la façon qu’on a re¬ 
marqué dans les Relations precedentes. 
Voulant donc retirer du tombeau vn de 
leurs Capitaines, voicy les ceremonies 
qu’ils garderont. 

On donne aduis aux nations voisines 
de se trouuer, si elles l’ont pour agréa¬ 
ble, au lieu où se doit faire cette action, 
ou bien on prend vn temps où ordinai¬ 
rement ils s’entreuisitent. Le monde 
estant assemblé, on dresse vn beau 
festin dans la plus grande cabane, où 
tous les principaux Saunages sont in- 
uitez. Pendant que le festin se préparé, 
on crée le Capitaine en cette sorte. 

Celuy qui est le Maistre des cere¬ 
monies tient auprès de soy quelques 
personnes plus remarquables qui luv 
seruent d’officiers, ils étallent premiè¬ 
rement et mettent en veuë les presens 
qu’on doit faire aux Capitaines des na¬ 
tions qui se trouuent à celte création. 
Ils estendent par après quelques peaux 
d’Eslan bien passées, et bien douces, et 
bien peintes à leur mode, pour seruir 
de siege ou de trône à ce nouueau Capi¬ 
taine. Cela fait, celuy qui le doit créer 
l’enuoye quérir par deux de ses officiers, 
ils le vont prendre dans la cabane où il 
s’entretient auec quclques-vns de ses 
proches en attendant qu’on le fasse 
venir ; l’vn des deux le prend par la 
main et le conduit au lieu qui luy est 
préparé, l’autre luy ostc modestement 
la robe qu’il porte, et le couure d’vue 
autre bien plus belle et plus riche, il 
luy passe au col vn grand collier de 
porcelaine, luy met en main vn beau 
calumet et luy présente du petun pour 
en vser. Tout cela se fait si grauement 
et dans vn si profond silence, qu’on 


prendroit ces hommes pour des statués 
qui se remuent sans parler. 

Le Capitaine estant reuestu selon sa 
qualité, vn troisiesme officier richement 
couuert et peint par le visage selon leur 
coustume, se leue tout debout, et faisant 
l’office d’vn Hérault déclaré le suiet de 
toute la ceremonie. Que tout le monde 
demeure en paix, s’écrie-t-il, ouurez 
vos oreilles et fermez vos bouches, ce 
que ie vay dire est d’importance. Il 
s’agit de resusciter vn mort et de faire 
reuiure vn grand Capitaine. Là dessus 
il le nomme et toute sa postérité, il rap¬ 
porte le lieu et le genre de la mort, puis 
se retournant vers celuy qui doit succé¬ 
der, il rehausse la voix : Le voila, dit- 
il, couuert de cette belle robe. Ce n’est 
plus celuy que vous voyiez ces iours 
passez, qui se nommoit Mehap. Il a 
donné le nom à vn autre Sauuage, il 
s’appelle Etonait (c’estoit le nom du de- 
funct), regardez-le comme le vray Capi¬ 
taine de cette nation, c’est à luy à qui 
vous deuez obeïr, c’est luy que vous 
deuez escouter, et que vous deuez ho¬ 
norer. Pendant que ce Héraut discoure, 
tous les assistans sont dans vne grande 
retenue, on ne dit pas vu mot, ce nou¬ 
ueau Capitaine se tient dans vne grauité 
qui ne sent rien de son barbare. 

Bref cet homme, poursuiuant son dis¬ 
cours, addresse sa parole aux princi¬ 
paux des diuerses nations, et touchant 
les presens qui leur sont destinez et 
posez en vn lieu eminent, il leur dit, 
nommant les Capitaines les vns après 
les autres : Yn tel, ce collier de porce¬ 
laine fera entendre à vostre nation qu’il 
y a vn Capitaine dans Tadoussac, et que 
Etouait est resuscité. Monstrant vn pa¬ 
quet de Castors, il dit à vn autre : Ce 
présent qui vous est destiné publiera 
dans vostre pais que nous auons vn 
Chef, et que la mort n’a point exterminé 
le nom d’Etouait. Ce Héraut toucha au¬ 
tant de presens qu’il y auoit de Chefs 
de diuerses nations ; mais remarquez 
qu’ils n’estoient pas tous égaux, les vns 
estoient plus riches que les autres, 
comme il y a des nations plus ou moins 
estimées parmy eux. Le discours ache- 
ué, le Héraut s’assit comme pour se 

reposer, et vn autre officier prit ces 
beaux dons et les distribua selon qu’ils 
auoient esté destinez. Cela fait, le Hé¬ 
raut reprend la parole : Resioüissons- 
nous, la première action de nostre Ca¬ 
pitaine est de nous inuiter tous au 
festin. Et en disant cela, it leur monstre 
les chaudières remplies de bled d’Inde, 
de pruneaux et de raisins. On se met à 
chanter et à danser, chacun selon la 
coustume de sa nation, les Capitaines 
finissant leurs chansons, disent vn petit 
mot à la loüange de celuy qu’on vient 
de resusciter ; l’vn s’escrie : Prenons 
courage, ce braue homme saunera le 
païs. L’autre adiouste, que sa libéralité 
bannira la pauureté et fera viure long¬ 
temps ceux qui seront sous sa conduite. 
Resioiiissez vous jeunes gens, chantoit 
vn autre, vous auez vn braue Capitaine 
qui vous enseignera à dompter nos en¬ 
nemis. Le Pere se trouuant en cette 
ceremonie, fut honoré d’vn présent 
aussi bien que les autres, c’est pour- 
quoy il voulut dire son petit mot. C’est 
maintenant, fit-il, que lesus-Christ sera 
honoré dans Tadoussac, et qu’il sera re¬ 
connu dans ces vastes forests, puisque 
le Capitaine est Chresticn, et qu’il fait 
plus d’estat de sa Fov que de sa vie. Il 
poursuiuit son discours qui fut escouté 
auec vn grand silence et auec vue ap¬ 
probation de toute l’assistance. 

Le Capitaine qui iusques alors n’auoit 
point ouuert la bouche que pour y 
mettre son Calumet ou son petunoir, 
qui sert d’entretien et de contenance 
aux Sauuages, dit à toutes les nations 
qui estoient là présentés : le ne suis pas 
digne de l’honneur que vous me faites, 
ie ne meritois pas le nom d’vn homme 
qui ne deuoit pas mourir, d’vn homme 
que vous aymiez tant, et que vous 
honoriez d’vn si grand respect. Cet 
homme auoit deux conditions qui me 
manquent, il estoit liberal et tout plein 
d’esprit et de conduite, vous me donne¬ 
rez cette seconde qualité par vos bons 
conseils, et ie m’efl'orceray de trouuer la 
première par mon industrie : si celuy 
qui a tout fait me donne quelque chose, 
ie vous asseure qu’il sera plus à vous 
qu’à moy. Ces quatre paroles estant 


prononcées, on commence le festin ; on 
fait entrer les femmes et les tilles, on 
danse, on se resioiiit, on mange, tout 
se passe sans débat, sans dispute, sans 
insolence. Pour conclusion, vn vieux 
Capitaine enfoncé dans les montagnes 
du Nord, qui paroissoità Tadoussac pour 
la première fois, animant sa parole fit 
cette petite harangue : La faim et la mi¬ 
sère a tué vne partie de mes gens dans 
les grands froids où nous habitons, mais 
nous ne craindrons plus doresnauant, le 
Capitaine Etouait va bannir tous nos 
malheurs par ses liberalitez. le porte 
les marques de ses boutez ( il monstroit 
le collier qu’on luy auoit donné), ie le 
feray voir à ceux qui sont eschappez de 
la mort pour leur donner enuie de se 
venir ranger sous vn si braue Capitaine. 
Puissiez vous viure longues années, 
braue Capitaine, puissiez vous conseiller 
ceux qui sont sous vostre conduite. 

Cette harangue finie, chacun se retire 
en son quartier, et ce Capitaine resus¬ 
cité voulant commencer sa charge fit 
venir à soy les principaux de sa nation 
et quelques panures veufues, et sur 
l’heure mesme leur donne ce qu’il auoit 
de meilleur en sa cabane. A l’vn il 
donne vne couuerture, à l’autre vne 
robe de Castor, à ceiuy-ey vn Calumet, 
à ces autres vn sac de bled d’Inde, aux 
pauures femmes quelques peaux de 
Castor pour se faire des robes. Il donna 
à quelques guerriers son espée, son poi¬ 
gnard et son pistolet, et puis les con¬ 
gédia auec ces trois mots : Tandis que 
ie viuray, ie vous assisteray et vous ai- 
deray de tout mon pouuoir. Voila les 
reuenus des charges des Seigneurs et 
des principautez des Sauuages. 

i 

Au Reuerend Pere Jean Filleau, Prouincial de la Compagnie de Iesus, 

en la Prouince de France. 


Mon Reverend Pere, 

La première coppie de la Relation de 
nos Peres des Hurons de l’an passé, 
ayant esté surprise par les Iroquois, la 
seconde me vint trop tard entre les 
mains pour l’enuoyer à vostre Reue- 
rence, les vaisseaux estant desia partis : 
ie l’enuoye cette année, auec vne nou¬ 
uelle Lettre venue de leur part, tou¬ 
chant ce qui s’est passé depuis de leurs 


affaires en general : La présente 11 ’é- 
tant à autre fin, ie me recommande tres- 
humblement à ses SS. SS. et prières, 

De V. R. 

Tres-humble et tres-obeyssant 
seruiteur en N. Seigneur. 

Barthélémy Vimont. 

De Kebec, ce 1. de Septembre, 1644. 


RELATION 

De ce qui s'est passé de plus remarquable en la Mission des Peres de la Compagnie de Iesus 

AUX HVRONS 

PAYS HE LA NOVVELLE FRANCE, 

DEPVIS LE MOIS DE IVIN DE L’ANNÉE 1642. IVSQVES AV MOIS DE IVIN 

de l’année 1643. 

V 

Adressée au Reuerend Pere Iean Filleau, Prouincial de la Compagnie de Iesus, 

en la Prouince de France. 


Mon Reverend Pere, 

L a première piece qui l’an passé nous 
vint de France, fut le tableau d’vn 
Crucifix, qui nous donna en mesme 
temps ces deux pensées, que nous dé¬ 
nions nous disposer et nostre Eglise à 
quelque Croix plus pesante qu’à l’ordi¬ 
naire, et en suite qu’il falloit esperer 
que le sang du Sauueur du monde ré¬ 
pandu pour ces barbares aussi bien que 
pour nou6, leur seroit plus abondam¬ 


ment appliqué, en vn mot que nos 
croix iointes à celle de Iesus -Christ 
nuanceraient le salut de ces peuples. 
La suite de cette Relation fera voir à 
V. R. que nos pensées n’estoient pas 
beaucoup esloignées des desseins de 
Dieu ; qu’en effet il nous a esprouuez, 
qu’il nous a rauy ce qui paroissoit icy 
haut de plus florissant pour la foy, que 
nos meilleurs Chrcstiens sont morts, les 
vns de maladie, les autres massacrez 
par les ennemis ; et que ce qui estoit 
de plus choisi a esprouué la cruauté des 

Iroquois, auec le Pore Isaac Iogues el 
deux autres de nos François. Mais aussi 
Y. R. y verra en mesme temps que Dieu 
a tiré nos auantages de nos pertes, que 
nostre Eglise y est accreuë et en nombre 
et en sainteté; que plusieurs Capitaines 
et gens d’authorité ont pris le party de 
la Foy ; que le feu est aux quatre coins 
du pals, et que le Christianisme y trouue 
plus d’honneur et plus de respect que 
jamais. le prie nostre Seigneur de ne 
nous pas épargner ces croix, de nous en 
enuoyer quantité de semblables, et nous 
éprouuer jusqu’au sang, pourueu qu’il 
n’en tire pas moins sa gloire, et que 
nos vies consommées en son sainct ser- 
uice aillent tousiours luv augmentant ce 
Royaume des cœurs qu’il s’est acquis 
par le mérité de son sang. Ce sont les 
désirs de tous nos Peres qui sont icy, et 
à quoy nous auons besoin des prières de 
toute la France. Nous supplions Y. R. 
de nous les procurer, et d’y joindre 
plus particulièrement les siennes et ses 
SS. SS. 

De Y. R. 

Tres-humble et obéissant ser- 
uiteur en nostre Seigneur, 

Hierosme Lallemant. 

Des Hurons, ce 21. de 
Septembre 1643. 


CHAPITRE PREMIER, 

De l'estât du pais. 

Le fléau de la guerre qui cy-deuant a 
emporté bon nombre de ces peuples, a 
continué si fortement depuis vn an, 
qu’on peut dire que ce pais n’est qu’vne 
image de massacres. 

A peine auois-ie terminé la prece¬ 
dente Relation, qu’vne troupe de bar¬ 
bares Iroquois, ayant surpris vne de nos 
bourgades frontières, n’y pardonna à 


aucun sexe, non pas mesme aux enfans, 
et réduisit le tout en feu, à la reserue 
d’vne vingtaine de personnes, qui trou- 
uant iour au milieu de ces flammes et 
des lléehes ennemies, nous vint ap¬ 
prendre en mesme temps leur ruine, 
que la venue de cet orage qui disparut 
auant le leuer du soleil. C’estoit le 
bourg le plus impie et le plus reuolté 
contre les verilez de la foy de toutes ces 
contrées, el qui plus d’vne fois auoit dit 
aux Peres qui les alloient instruire, que 
si tant est qu’il y eust vn Dieu vengeur 
des crimes, ils le détioient de leur 
faire sentir son courroux, et qu’à moins 
que cela ils refusoient de recognoistre 
son pouuoir. 

Quasi en mesme temps nos Durons 
partoient en armée pour aller au ren¬ 
contre de quelque autre troupe enne¬ 
mie. Ils consultent vn fameux Magicien 
pour receuoir ses ordres. Ce suppost de 
Satan se fait bastir vn tabernacle téné¬ 
breux de deux ou trois pieds de hauteur 
et autant de largeur, le remplit de cail¬ 
loux enflammez de feu, et se iettant au 
milieu de cette fournaise, commande 
qu’on l’y tienne enfermé iusqu’à ce que 
son Démon luy ayt donné response. Il 
chante ou plus tost heurle là dedans, 
comme vnc ame damnée, toute l’armée 
Huronne dansant autour de luy et ren¬ 
dant l’echo de sa voix, afin qu’elle soit 
entendue iusqu’au plus profond des En¬ 
fers. En fin le magicien change de ton, 
et s’escrie d’vn accent tout remply de 
ioye : Victoire ! victoire ! ie voy les en¬ 
nemis qui viennent à nous du costé du 
midy, ie les voy qui prennent la fuite, 
ie vous voy tous mes camarades qui les 
prenez captifs. A ce mot vn chacun se 
préparé et cherche plus ardemment des 
cordes pour lier l’ennemy, que des 
armes pour le combattre. Iamais ce ma¬ 
gicien ne parla plus asseurément, iamais 
on ne rendit plus volontiers à son Dé¬ 
mon les hommages qu’il desiroit, et 
iamais les infidèles ne triomphèrent 
auec plus d’insolence qu’à ce iour, que 
leur impiété l’emportoit au-dessus de la 
foy de quelques bons Chresticns qui les 
auoient repris d’auoir recours à des Dé¬ 
mons impuissans de les assister. Ils 

partent au mesmc moment et courent 
du costé du midy, suiuant l’aduis du 
magicien. 

Les seuls Chrestiens s’arrestent long¬ 
temps sans parler, ne pouuans se ré¬ 
soudre d’obeyr à vn conducteur si impie. 
Enfin l’vn d’eux des plus feruens s’ad- 
dresse à Dieu au milieu de ces crys de 
victoire. Mon Seigneur, luy diU-ii, il 
s’agit icy de vostre honneur, c’est vous 
seul qui estes le maistre de nos vies, et 
qui disposez des victoires : si les pro¬ 
messes du Démon se trouuent véri¬ 
tables, luy seul en tirera sa gloire, et 
vostre nom en sera blasphémé. le vous 
offre ma vie pour estre tué de l’ennemy 
plus tost que de me voir victorieux en 
cette façon. Apres cela' il s’adresse aux 
autres Chrestiens, et quoy que le plus 
ieune de la troupe, son zele luy fait 
prendre l’authorité de leur parler. Mes 
freres, leur dit-il, nous pécherions de 
suiure la route qu’a monstrée le Démon, 
tirons plus tost vers l’occident d’où plus 
souuent les ennemis abordent : si Dieu 
nous veut fauoriser, le diable n’aura 
point de part à sa gloire ; si nos cama¬ 
rades infidèles ont le succez qu’ils se 
promettent, renonçons y tous de -bon 
cœur, plus tost que de rien deuoir à 
leur impiété. Aussi-tost il est obey, les 
infidèles suiuant leur route d’vn costé, 
les Chrestiens vont de l’autre. 

le ne sçay si Dieu eut esgard aux 
prières de ce ieune Chrestien ; quoy 
qu’il en soit, sans qu’il luy en coustast 
la vie, les Infidèles et leur Démon se 
trouuerent confus : ils rencontrèrent en 
effet l’ennemy, mais ils n’en tuerent pas 
vn seul, la perte entière ayant esté de 
leur costé, et la peur les ayant tellement 
saisis, que quoy qu’ils fussent six fois en 
plus grand nombre, toute l’armée se 
dissipa, et là se terminèrent les desseins 
de leur guerre. 

En suite de cela, tout le long de l’esté 
ce n’estoient rien que nouueaux bruits 
de massacres arriuez l’vn sur l’autre 
jusqu’au cœur du pays, et proche des 
bourgades plus esloignées de l’ennemy, 
sans que iamais on n’ait pù prendre 
que deux de ces Auenturiers, qui s’étant 
aduancez trop indiscrètement furent 


surpris dans leurs embusches. Ce furent 
des victimes destinées pour le feu, et vn 
obiet de la cruauté naturelle à toutes 
ces Nations barbares ; mais c’estoient 
des âmes destinées pour le Paradis. Ils 
n’eurent pas plus tost entendu les pa¬ 
roles des Peres qui y coururent pour 
les instruire, qu’ils se rendirent aux 
veritez de nostre foy, receurent le Ba- 
ptesme, et ehantoient dans le plus fort 
de leurs supplices qu’ils seroient heu¬ 
reux dans le Ciel ; mais plus cruelle en 
deuenoit la rage des Hurons infidèles, 
qui n’ayant pû empescher leur bonheur, 
quelque opposition qu’ils y eussent ap¬ 
portée, vouloient leur faire souffrir en 
cette vie vne image des peines que sou¬ 
uent on leur dit qu’endurent les âmes 
en enfer. 

Sur la fin de l’esté, nous receusmes 
enfin la nouuelle du malheur arriué 
dessus la riuiere en la défaite et en la 
prise de quelques-vns de nos François, 
et d’vue Hotte des Chrestiens plus choi¬ 
sis que nous eussions dans les Hurons, 
qui reuenans des Trois Riuieres tom¬ 
beront dans les embusches d’vne troupe 
Iroquoise, ainsi qu’on l’aura pû ap¬ 
prendre comme ie croy, par la Relation 
de l’an passé enuoyée de Kebec. Crainte 
d’vser maintenant de redites, ie ne par- 
leray point de ce desastre, seulement 
ie diray que la perte des personnes qui 
y demeurèrent a esté le coup le plus 
sensible qui iusqu’icy soit arriué au 
Christianisme des Hurons. 

Nous auons passé enuiron l’espace 
d’vn an dans l’incertitude des choses qui 
leur pourroient estre arriuées, dans la 
crainte que ces barbares n’eussent ex¬ 
ercé dessus eux la cruauté de leurs sup¬ 
plices, dans les désirs d’en sçauoir les 
particularitez et les choses qui auroient 
rendu leurs souffrances plus précieuses 
aux yeux de Dieu, enfin dans les espé¬ 
rances que quelqu’vn d’eux à qui on 
auroit pû donner la vie, s’eschapant de 
sa captiuité, nous en apporteroit des 
nouuelles asseurées qui nous feroient 
bénir la bonté de Dieu dedans toutes 
nos pertes. Ces attentes n’ont pas esté 
sans leur effet, le plus fidele et le meil¬ 
leur de nos Chrestiens Ioseph Taon- 

dechoren ayant trouué moyen de s’é- 
chaper des mains de i’ennemy, et estant 
enfin arriué icy aux Hurons au com¬ 
mencement du mois d’Aoust, vn an 
apres sa prise, qui dans le récit qu’il 
nous a fait des choses dont il a esté té¬ 
moin;? plus qu’oculaire, nous a fait re- 
connoistre que Dieu tire le bien du mal, 
et que sa diuine prouidence va disposant 
également et les biens et les maux 
pour le salut et la gloire de ses Esleus. 

Le iour auant leur prise, comme pre- 
uoyans leur malheur, si toutefois il le 
faut ainsi appeller, ils s’estoient con¬ 
fessez et auoient tenu vn conseil exprès 
pour s’animer les vns les autres. Hé 
quoy, mes freres, auoit dit le plus an¬ 
cien de tous, y auroil-il quelqu’vn de 
nous qui desistast de croire en Dieu 
quand bien il se verroit bruslé des en¬ 
nemis ? nous auons embrassé la foy 
pour estre heureux là haut au Ciel, et 
non pas icy bas en terre. Tous promet - 
toient d’estre fideles à Dieu : l’vn disoit 
que la pensée du Paradis adouciroit ses 
peines ; vn autre adioustoit à cela que 
ces tisons ardents et ces haches enflam¬ 
mées de feu qu’on luy appliqueroit sur 
le corps, luy renouuelleroienl la mé¬ 
moire du feu d’enfer qui brusie à iamais 
les pécheurs. Eustache Ahatsistari, ce 
Capitaine Néophyte et la terreur des en¬ 
nemis, dont l’an passé ic parlay dans la 
la Relation, ayant pris la parole : Mes 
freres, leur dit-il, si ie tombe entre les 
mains des Iroquois, ie ne puis esperer 
de vie, mais auant que mourir ie leur 
demanderay ce que viennent apporter 
les Europeans en leur terre, des haches, 
des chaudières, des couuertes, des ar¬ 
quebuses, voila tout ; ie leur dirav 
qu’on ne les ayme pas, qu’on leur cache 
la plus precieuse marchandise que les 
François nous donnent sans la vendre ; 
qu’on nous vient annoncer vne vie éter¬ 
nelle, vn Dieu qui a tout fait, vn feu qui 
est sous terre préparé pour tous ceux 
qui ne l’honorent pas, vn lieu de bon¬ 
heur dans le Ciel, vn seiour immortel 
de nos âmes et de nos corps qui resus¬ 
citeront impassibles. Après cela ie leur 
diray que c’est là ma consolation ; qu’ils 
exercent sur moy toutes leurs cruautez ; 


qu’ils pourront à force de supplices ar¬ 
racher l’ame de mon corps, mais non 
pas cette espérance de mon cœur, qu’a- 
prés ma mort ie seray bien-heureux. 
C’est ainsi que ie les prescheray lors 
qu’ils me brusleront. Après cela il 
s’addresse à Charles Tsonclatsaa : Mon 
frere, luy dit-il, si Dieu permet que ie 
sois pris des ennemis, et que toy tu 
l’eschnppes, estant arriué au pays, va 
trouuer de ma part mes freres et mes 
parens ; tu leur diras que s’ils ont de 
l’amour pour moy, et encore plus pour 
eux mesmes, ils embrassent la Foy, ils 
adorent cette diuine Maiesté qui est in- 
uisible à nos yeux, mais qui se fait 
sentir dans le plus profond de nos âmes 
lors que nous ne refusons pas ses lu¬ 
mières, et que nous soumettons nos vo- 
lontez à ses commandemens. Dv-leur 
que ie suis conuaincu des veritez de 
nostre foy, et que pour vn iamais nous 
serons séparez d’ensemble s’ils ne sui- 
uent le party de Dieu ; que luy seul est 
mon esperance, et qu’en quelque lieu 
que ie sois ie veux viure et mourir 
en luy. 

Le lendemain, ce bon courage n’eut 
pas plus tost veu Pennemy, qu’il se mit 
en prières, et parmy les ervs du combat 
on entendit sa voix qui surmontoit les 
autres : Grand Dieu, c’est à vous seul 
que i’ay recours. Il fut pris le premier 
de tous, comme il s’estoit plus auancé, 
mais ce grand Dieu qu’il inuoquoit l’a 
secouru d’vne façon bien plus aymable, 
car il mourut en bon Chrestien, et par¬ 
my toutes les cruautez qu’il souffrit du 
depuis auant son dernier supplice, ia¬ 
mais il ne fit paroistre qu’vu courage 
plus fort que les tournions, et digne des 
enfans de Dieu. 

Le P. Isaac logues fut aussi pris tout 
des premiers, comme en effet il 11 e son- 
geoit pas à se sauuer soy mesme, mais 
à pouruoir au salut de tant de panures 
âmes, pour lesquelles Dieu le reseruoit. 
Au moins ce fut là sa première pensée 
au moment que parut Pennemy, de ba¬ 
ptiser son Pilote, qui seul de ce canot 
n’estoit pas encore Chrestien. Cette ac¬ 
tion est la dernière qu’il ayt faite estant 
encore en liberté, mais Dieu l’a telle- 

ment benie, que ce bon Neopbyte qui 
du depuis se sauua du péril, ne peut 
comprendre l’exccz de celte charité, il 
la raconte à tout le monde, il se console 
et bénit Dieu de Pauoir appelle en l’E¬ 
glise par vne voye que jamais il n’eusl 
esperé ; il ne peut oublier ce iour, il 
s’en confirme dans la foy, et excite les 
autres à croire par ce motif de charité. 
11 faut, dit-il, que ces gens qui nous 
viennent instruire ne doutent aucune¬ 
ment des veritez qu’ils nous enseignent, 
il faut bien que Dieu seul soit leur 
vnique recompense, Ondesonk (c’est le 
nom qu’auoit icy dans les Hurons le 
P. logues) s’oublia de soy mesme à la 
veuë du danger, il ne pensa qu’à moy, 
et me parla de me faire Chrestien. Les 
balles d’arquebuse frisoient nos oreilles, 
la mort estoit deuant nos yeux, il son- 
geoit à me baptiser, non pas à se sau- 
uer : c’est qu’il m’aimoit plus que soy 
mesme et qu’il ne craignoit pas la mort, 
pensant que si ie mourois sans baptesme, 
i’estois perdu pour vn jamais. 

Ce Chrestien baptisé au milieu des 
alarmes, et à la veuë de mille cruautez 
ineuitables à celuy qui l’enfantoit en 
Iesus-Christ, a du depuis icy receu les 
ceremonies du baptesme, et le nom de 
Bernard, que Monsieur de Montmagny 
nostre Gouucrneur luy auoil destiné, 
lors qu’eschapé des mains des Iroquois, 
et retournant icy il se trouua à la béné¬ 
diction du fort de Richelieu, et à la 
Messe qui s’y célébra pour la première 
fois le iour de S. Bernard. Son surnom 
est Atieronhonk. Il s’est du depuis tel¬ 
lement comporté, que nous voyons en 
sa personne qu’il n’appartient qu'à la 
charité de faire des miracles, d’vn in¬ 
fidèle et d’vn barbare vn excellent 
Chrestien. 

Mais reuenons au Pere. Lors qu’il se 
vit entre les mains de l’ennemy, comme 
ils vouloient le lier à leur ordinaire. 
Non, leur dit-il, ces François et Hurons 
que vous auez pris auec moy sont les 
liens qui me tiendront vostre captif, ie 
ne les quitteray qu’à la mort, ie les sui- 
uray par tout, et tenez vous tout asseu- 
rez de ma personne, tandis qu’il en 
restera quelqu’vn d’eux parmy vous. 11 


le dit de si bon accent à ces barbares, 
qu’ils virent bien qu’il parloit plus de 
cœur que de bouche, et ainsi ils se 
contentèrent pour lors de le bastonner 
puissamment et luy arracher quelques 
ongles des mains, puis le laissèrent en 
liberté. Mais ses pas, ses mouuemens 
et ses pensées estoient toutes pour ces 
panures Hurons captifs : il ne songea 
qu’à leur salut, et Dieu donna tant de 
bénédiction à vn zele si saint et si actif 
au milieu des soulfrances, que dés ce 
premier iour de sa captiuité il baptisa 
quatorze Hurons, dont vn mourut à 
l’heure mesme entre ses mains, ayant 
esté blessé à mort en ce rencontre ; il 
confessa les autres qui estoient desia 
Chrestiens, et les anima tous à souffrir 
genereusement et pour Dieu les cruau¬ 
tez qui leur estoient ineuitables, n’v en 
ayant aucun qui ne s’estimast heureux 
dans son malheur, de voir vn homme 
qui auoit si tost enleué tous leurs cœurs 
et leur rendoit le chemin du Ciel si 
court et si facile. 

Le Pere alloit tousiours continuant 
ces exercices de charité, et ce d’autant 
plus ardemment qu’il sçauoit bien que 
le temps s’approchoil des plus grandes 
soulfrances. En effet après enuiron six 
ou sept journées de chemin, ils tuent 
rencontre d’vne troupe de trois cens 
guerriers Iroquois, qui despoüillerent 
nos François, et exercèrent mille cru¬ 
autez en leur endroit, et dessus les Hu* 
rons. On leur arrache à tous les ongles, 
on coupe aux vns les doigts, on trans¬ 
perce aux autres les mains, et pour 
tarir le sang on leur applique sur leurs 
playes des tisons et des torches ardentes, 
des pierres toutes rouges de feu ; on 
leur scie les bras auec des cordes qu’on 
leur fait entrer iusques aux os. On leur 
découpé les cuisses à coups de cousteaux 
et d’espées. Enfin il n’y en eut pas vn 
qui ne receust quasi autant de coups 
qu’il y auoit là d’Iroquois, à la reserue 
(le deux jeunes enfans et d’vne ieune 
fille qui reuenoit du Séminaire des Yr- 
sulines de Kebec, qui ne furent point 
offensez. Ce fut là le premier traitement 
de ces pauures captifs, qui tousiours 
animez par le Pere, benissoient Dieu 

dans leurs souffrances, et se préparaient 
à quelque chose de plus cruel. 

Trois iours après, ils arriuerent aux 
bourgades ennemies, où on se comporta 
auec tant de rage en leur endroit, qu’il 
n’y eut aucune partie de leurs corps qui 
ne fut offensée. Ces barbares firent 
marcher nos François les premiers, afin 
qu’ils receussent les premières dé¬ 
charges. En suite on les fit monter tout 
nuds sur vu eschaffaut préparé qui estoit 
à l’entrée du Bourg. Ils y demeureront 
depuis le matin iusques au soir ; et pour 
commencer ce ieu de cruauté, vn vieil¬ 
lard fameux magicien parmy ces nations 
Iroquuises, qui leur a promis depuis 
plusieurs années qu’elles se rendraient 
victorieuses de tous leurs ennemis, 
monta tout le premier sur ce theatre. 
C’est, dit-il, les François que i’ay pour 
ennemis, les Hurons ne méritent pas 
ma colere, i’ay de la compassion pour 
eux. Et en disant cela, il bastonne ru¬ 
dement nos François les vns apres les 
autres, puis ordonne à vne femme de 
monter et de couper le poulce au Pere : 
Car c’est icy celuy que ie hais le plus, 
adiousta-t-il. Après cela, vn tourment 
succédé à vn autre, et toute la journée 
ne fut qu’vn spectacle de cruauté. Le 
lendemain il fallut recommencer tout 
de nouueau ; mais i’ay horreur de par¬ 
courir tous ces tourmens, quoy qu’ils 
soient plus horribles à souffrir que non 
pas à escrire. Il suffit pour nous con¬ 
soler, de sçauoir que Dieu anima telle¬ 
ment le Pere d’vn courage tout à fait 
héroïque, qu’au lieu de se plaindre dans 
le plus fort de ces barbares cruautez, il 
esleuoit les yeux au Ciel, d’où il atten- 
doitson secours, offrant luy mesmesans 
résistance aucune les parties de son 
corps, sur lesquelles ces bourreaux vou- 
loient descharger la rage de leur cœur, 
et jamais ils ne peurent tirer de sa 
bouche aucun cry, comme s’il eust esté 
insensible à toutes ces souffrances. 

Enfin on résolut de ne le faire pas 
mourir, on luy donna la vie aussi bien 
qu’aux deux autres François, et à la 
pluspart de tous ces bons Chrestiens 
Hurons. Il n’y eut qu’Eustache Ahat- 
sislari qui fut bruslé et mis à mort, et 


auec luy vn sien neueu, qui depuis son 
Baptesme n’auoit point quasi eu d’autres 
paroles en bouche, mesme dedans ses 
chansons, sinon qu’il alloit estre heu¬ 
reux dans le Ciel. C’esloil vn ieune 
homme des plus accomplis qui fust icy 
dans les Hurons, et qui ayant tousiours 
fait promesse à son oncle de l’accom¬ 
pagner dans les plus forts dangers de la 
guerre, ne pouuoit mieux le suiure que 
iusques dans le Ciel, qui ne pouuoit long¬ 
temps luy estre différé, ayant trouué si 
proche de sa mort vn si heureux Ba¬ 
ptesme. 

En mesme temps que le Pere arriua 
aux bourgades ennemies, il trouua 
moyen de baptiser quatre autres Hurons 
captifs, qui auoient esté pris le mesme 
iour que luy, mais à soixante lieues plus 
haut dans la riuiere, dontl’vn fut bien 
tost bruslé, après auoir receu les eaux 
du saincl Baptesme. 

Du depuis le Pere a cultiué courageu¬ 
sement cette vigne qu’il auoit arrosée 
de son sang au point de sa naissance, et 
qui dans ce temps d’orages et de tem- 
pesles ne semble pas pouuoir croistre 
dans l’esprit de la foy, que parmy les 
souffrances de sa captiuité. C’estoit à 
ces bons Chrestiens vne affliction bien 
sensible de voir leur bon Pere dans les 
miseras et les incommoditez tout le 
long d’vn Hyuer tres-fascheux, qui n’a¬ 
uoit pour tout habit qu’vn morceau 
d’vne couuerture, qui à peine luy cou- 
uroit la moitié du corps, et que le feu 
de sa charité obligeoit, au plus fort des 
plus grandes froidures, de se traisner 
de bourg en bourg, pour y visiter les 
enfans qu’il auoit enfantez en nostre Sei¬ 
gneur. Mais aussi il faut confesser, 
nous adiouste loseph Taondechoren, que 
ses discours animez de cette charité, au 
milieu de toutes ces souffrances, enflam- 
moient tous les cœurs, et leur faisoient 
priser le bon-heur qu’ils possedoient 
dans leur captiuité, que Dieu leur eust 
donné vn homme qui leur seruoit et de 
pere et de mere, de consolateur et de 
tout, en vn lieu où toute consolation 
leur manquoit, sinon celle que Dieu 
leur donnoit par sa bouche. Il alloit 
souuent les confesser et les instruire, 

en vn mot il faisoit l’office d’Apostre, 
et pouuoit dire après S. Paul, Verbum 
I)ei non est aüigatum, ideô ornnia susti- 
neo propter electos. La parole de Dieu 
ne peut eslre captiue, et ie souffre tout 
pour le salut des âmes prédestinées, que 
Dieu a choisies et mises en liberté par 
mon moyen au milieu de mes liens et 
de leurs chaisnes. 

Nous ne sçauons pas où tout cela 
aboutira, et iusqu’où ces barbares luy 
permettront de viure, seulement sça- 
uons-nous qu’il attend la mort de iour 
en iour et d’heure en heure, et que 
tandis qu’il luy restera vn brin de vie il 
l’employera pour l’auancement de la 
gloire de Dieu, et fera vne Mission plus 
glorieuse que la nostre au milieu de nos 
plus cruels ennemis, puis qu’elle y est 
plus remplie de croix et hérissée d’é¬ 
pines. Sugit mel de petra, oleumque de 
saxo durissimo. Il n’appartient qu’au 
grand Maistre que nous sériions de tirer 
des amertumes la douceur, et de fléchir 
les cœurs plus endurcis que la pierre et 
le diamant. 

I’obmets des choses bien considé¬ 
rables qui sont arriuées à cette Eglise 
souffrante dans la seruitude des Iro- 
quois. le ne parle point aussi de la mort 
d’vu de ces deux François qui furent 
pris captifs auec le Pere, et lequel fut 
tué sur la fin de l’Automne par la pas¬ 
sion d’vn particulier Iroquois. le crains 
de repeter icy ce qui en auroit esté dit 
dans la Relation de Kebec, et me reserue 
à l’an prochain à en rapporter dauan- 
tage, n’ayant pas le temps maintenant 
de le faire, et toutefois y ayant quantité 
de choses qui méritent de n’estre pas 
obmises, puis qu’elles sont à la gloire 
de Dieu. 


CHAPITRE 11. 

De la Maison et Mission de Saincle 
Marie. 

Quoy que celte Maison ne soit pas la 
demeure ordinaire des reres de nostre 


Compagnie qui sont icy dans les Hurons, 
c’est toutefois le lieu où ils se rendent 
de fois à autres après le trauail des Mis¬ 
sions, dans lequel autrement on ne 
pourrait pas subsister. 

Le secours que l’an passé nous de¬ 
mandions de Kebec et de France, non 
seulement nous a manqué, mais de qua¬ 
torze que nous estions, le Pere Isaac 
Iogues et le P. Charles Raimbaul estans 
descendus à Kebec, et le premier estant 
tombé entre les mains des ennemis, le 
second ayant esté emporté d’vne ma¬ 
ladie naturelle, nostre nombre s’est 
veû réduit à douze, dont dix ont trouué 
leur employ dans les Missions Huronnes 
et Algonquines, et ainsi le soin de la 
Maison est demeuré en partage à deux 
seuls qui restoient, au P. François le 
Mercier et au P. Pierre Chastelain. 

Cette Maison n’estant pas seulement 
pour receuoir les nostres, mais estant 
vn abord continuel de toutes les nations 
voisines, et plus encore des Chrestiens 
qui y viennent de toutes parts pour di- 
uerses nécessitez, mesme pour y mourir 
auec plus de repos d’esprit, et dans les 
véritables sentimens de la Foy, nous 
nous sommes veus obligez d’y faire vn 
hospital pour les malades, vn cemeliere 
pour les morts, vne Eglise pour les de- 
uotions du public, vne retraite pour les 
pèlerins, enfin vn lieu plus séparé, où 
les infidèles qui n’v sont admis que de 
iour au passage, y puissent tousiours 
receuoir quelque bon mot pour leur 
salut ; il faut en ce pays plus qu’en au¬ 
cun lieu de la terre, se rendre tout à 
tous pour les gagner à Iesus-Christ. 

Cet hospital est tellement séparé de 
nostre demeure, que non seulement les 
hommes et enfans, mais les femmes y 
peuuent estre admises, Dieu nous ayant 
donné quelques bons domestiques ca¬ 
pables de les secourir en leurs maladies, 
en mesme temps que nous les assistons 
pour le bien de leur ame. Si ce soing 
est suiet à des peines, les fruicts nous 
en ont esté si sensibles, que nous sou¬ 
haiterions vn nombre de malades en¬ 
core plus grand que nous n’auons eu, 
le trauail deust-il croistre au centuple. 
Cette Maison est vrayement la maison 

de Dieu et non pas des infirmes, disoit 
vn Saunage Chrestien nommé Thomas 
SaSenhati du bourg de S. Ioseph : jamais 
ie n’auois reconnu que la maladie fus! 
vn bien, et maintenant ie la préféré «à la 
santé ; les dons du Ciel me sont venus 
auec mon mal, et c’est icy que Dieu me 
fait connoistre que luy seul est capable 
de contenter tous nos désirs, le ne sou¬ 
haite pas la vie, qui me retarde la pos¬ 
session des grands biens que la Foy me 
fait esperer ; ie ne recherche pas la 
mort, car celuy seul qui est le Maistre 
et de nos corps et de nos âmes doit dis¬ 
poser de ce qui est à luy ; mais quand 
il luy plaira m’appeller de ce monde, il 
m’est aduis que ie suis prest d’obeyr à 
ses volontez. 

Dieu alloit disposant ce Chrestien non 
pas à mourir en nostre Maison, où il fut 
l’espace d’vn mois, mais à vne mort 
moins preueuë, qui le trouua préparé 
pour le Ciel peu de iours après. Ils 
estoient allez enuiron quarante per¬ 
sonnes cueillir quelques herbes sauuages 
dont ils font vne espece de fil à rets qui 
leur sert pour la pesche. La nuict dans 
le plus fort de leur sommeil, vne ving¬ 
taine d’Iroquois se vient ietter sur eux, 
en massacre les vns, prend les autres 
captifs, quelque nombre s’estant sauné 
plus heureusement à la fuite. Nostre 
Chrestien tomba des premiers sous la 
hache de l’ennemy. Il ne preuoyoit pas 
sa mort, mais il n’eust pu s’y disposer 
plus saintement. Allant en ce lieu, il ne 
parloit par le chemin que des biens 
qu’apporte la Foy à vn cœur qui l’em¬ 
brasse ; il exhortoit ses camarades à se 
rendre Chrestiens, afin, leur disoit-il, 
que nous allions de compagnie au Ciel. 
Tout le soir et vne partie de la nuict 
accommodant sa chanure, il olfroit son 
trauail à nostre Seigneur auec tant de 
ferueur, que ne pouuant pas retenir cette 
deuotion en soy mesme, sa voix faisoit 
entendre aux infidèles les paroles que 
son cœur addressoit à Dieu. Vn Capi¬ 
taine de son bourg qui coucha cette 
nuict prés de luy, et se sauna de ce 
massacre, nous a rapporté que le voyant 
parler si ardemment de Dieu, il luy 
disoit : Mon amy, donne moy ta Foy. 


Ce bon Chrestien luy sousrioit sans luy 
respondre ; mais en effet il le fit heritier 
de ses vertus et de sa foy incontinant 
après sa mort ; et du depuis ce Capitaine 
a pris son nom dans le Baptesmc, et 
s’est tellement comporté que nous bé¬ 
nissons Dieu de ce que par des voyes 
esloignées de nos preuoiances, il en¬ 
richit en mesme temps et auecauantnge 
l’Eglise et triomphante et militante des 
Durons. Nous deuons parler en son lieu 
de ce Capitaine nouuellement conuerty 
nommé Thomas SondakSa des plus con¬ 
sidérables de tout ce pays. 

Vne femme Chrestienne du bourg de 
la Conception, estant allée visiter ses 
plus proches parens à douze lieues de 
nostre Maison, s’y sentit attaquée d’vne 
maladie qui ne sembloit pas dangereuse, 
le ne sçay d’où luy vint le presentiment 
de sa mort ; quoy qu’il en soit elle se 
remit en chemin. le vous quitte, dit- 
elle à ses parens, parce que ie veux 
mourir parmy les lideles et proche de 
mes freres qui portent les paroles de la 
vie éternelle. Ils m’assisteront à la 
mort, et ie desire qu’ils ayent soin de 
ma sépulture : ie resusciteray auec eux, 
et ne veux point auoir de part auec les 
os de mes parens defuncts, qui ne me 
seront rien dedans l’eternité. le n’ayme 
que la Foy et ceux qui sont aymcz de 
Dieu. le le prie qu’il vous esclaire, et 
qu’aprés ma mort vous soyez tous plus 
sages que vous n’estes durant ma vie. 
Si vous voyiez ce que ie vov ! mais Dieu 
ne fait pas à tout le monde cette grâce. 
Là dessus elle monte en canot, arriue le 
mesme iour au bourg de la Conception, 
et sans s’arrester en sa propre maison, 
fait à pied trois lieues qui luy restent, 
et vient se rendre icy. Dieu seul dresse 
les pas de ses esleus et tient leurs cœurs 
entre ses mains. Celte bonne Chre¬ 
stienne depuis son baptesme auoit esté 
vne des perles de cette Eglise, mais 
plus elle s’approchoit de la mort, plus 
elle deuenoit precieuse. Si ie craignois 
la mort, nous disoit-elle, ie ne pense- 
rois pas croire vn Paradis qui m’attend. 
Il n’y a rien en terre qui retienne mon 
cœur ; si i’ay agréé la mort de mes en- 
fans dans la pensée qu’ils alloient dans 

le Ciel, pourquoy refuserois-ie de mourir, 
deuant ioüyr d’vn semblable bon-heur? 
ie m’aymerois moins qu’eux, puisque ie 
me voudrois moins de bien. Sa patience 
fui en (ont heroique en cette maladie 
qui fut longue et accompagnée d’exces- 
siues douleurs, et elle fit en tout pa- 
roistre vn courage digne d’vne ame 
vrayement Cbrestienne. 

A peine auoit-elle aucun mouuement 
lors que ie luy portay le viatique, mais 
safoyluy donna des forces ; elle sort de 
son lict, se iette à deux genoux en terre, 
et d’vne voix mourante : ley, mon Sei¬ 
gneur, s’escria-t-elle, ie croy fermement 
que c’est vous qui venez pour me vi¬ 
siter, ie meurs dans cette Foy et dans 
le repentir d’auoir esté vn si long-temps 
sans vous connoistre, ayez pitié de moy. 
Plusieurs des assistans ne purent con¬ 
tenir leurs larmes, elle seule faisoit pa- 
roistre sur son visage la ioye que res- 
sentoit son cœur, et les contentements 
d’vne ame qui ne respiroit que le Ciel. 
Elle tomba le lendemain dans vn as¬ 
soupissement mortel, et n’eut plus ny 
d’yeux ny d’oreilles, sinon lors qu’on 
luy parloit de prier Dieu, car alors re- 
uenant à soy, elle prenoit plaisir iusque 
dans l’agonie d’adorer celuy dont elle 
ioiiyt maintenant. 

Elle esloit grosse de cinq mois, et 
c’estoit là nostre vnique regret que la 
mort d’vne si saincte mere priuast son 
fruict du bon-heur que nous luy sou¬ 
haitions. Nous fismes vn vœu d’vne 
Neufuaine en l’honneur de saincte Anne, 
afin qu’elle luy obtinsl le Baptesme. Il 
plut à Dieu exaucer nos prières au point 
mesme que nous en allions perdu l’espe- 
rance. Cet enfant vint au monde, et 
n’eut de vie qu’enuiron vn demy quart 
d’heure, mais toutefois assez pour le 
faire viure à iamais dans le Ciel. Nous 
le nommasmes Ignace en son baptesme, 
la mere suiuit bien-tost ce petit Ange, 
et leurs corps s’accompagnèrent iusqu’au 
tombeau. 

Ce fut lors que nous nous vismes obli¬ 
gez de consacrer vn cernetiere auprès 
de nostre Eglise, qui deuoit receuoir 
pour ces prémices vn si heureux depost. 
L’enterrement futsolemnel, et si remply 


de deuotion, que les Chrestiens qui 
estoient accourus chez nous au bruit de 
cette mort, n’en sortirent que les larmes 
aux yeux et les désirs au cœur de viure 
et de mourir comme elle. 

Ce n’est pas tout, cette bonne femme 
a plus fait dans le Ciel pour ses parens 
qu’elle n’auoit fait en terre. lisent tous 
désir de la suiure, et desia vne sienne 
sœur qui gouuerne toute la famille a 
voulu preuenir les autres, et a receu 
dans le baptesme le nom de la defuncte. 

En suite de cela, les Chrestiens qui 
sont morts tant au bourg de la Con¬ 
ception qu’au bourg de Sainct Ioseph à 
cinq lieuës de nostre Maison, ont désiré 
estre enterrez chez nous. Et la deuo¬ 
tion des viuans a esté si feruente, que 
les grands froids du plus fort de l’hy- 
uer, et la hauteur des neiges n’ont pu 
les empescher d’apporter dessus leurs 
espaules vne charge qu’ils ne trouuoient 
qu’aymable, dans la pensée qu’ils ren- 
doienl ce dernier deuoir à des corps qui 
vn iour deuoient resusciter auec eux 
dans la gloire. 

De plus tous les Dimanches de l’esté 
de quinze en quinze iours, et les grandes 
festes de l’année c’a esté vne consolation 
bien sensible de voir arriuer en cette 
Maison de dix et douze lieuës à la ronde 
les Chrestiens, qui s’y assembloient 
souuent pour trois ou quatre iours, au 
moins ceux à qui la force et l’aagele 
permet. C’est alors que se voyant tous 
d’vn esprit, ils se parlent au cœur, ils 
s’animent les vns les autres, ils tiennent 
des Conseils pour auancer le Christia¬ 
nisme, pour establir la Foy dans leur 
pays, et y voir Dieu seul adoré. Les 
sermons ne leur manquent pas, et nous 
taschons alors de les mettre dans la 
pratique de ce qui est de plus sainct en 
l'Eglise : car ie puis dire en vérité, que 
iamais ie n’ay veu en France des gens 
sans lettres plus susceptibles des my¬ 
stères de nostre Foy. Ils les pénétrent 
auec tant de viuaeité, et en tirent des 
sentimens si solides des choses du Ciel, 
que cela seul m’est vne conuiction d’es¬ 
prit que Dieu veut estre reconnu au 
milieu de cette barbarie, qu’il y a ses 
esleus, et que deussions nous y mourir 

mille fois, il faut que l’Euangile y soit 
presché. Et vrayement c’est icy que 
nous voyons à l’œil, que sa main n’est 
pas racourcie, et que des pierres et des 
cailloux il en tire, selon qu’il luy plaist, 
des enfans d’Abraham, des âmes choi¬ 
sies pour le Ciel. En vn mot il n’y a 
point de cœur barbare, quand la Foy en 
a pris possession. 

De plusieurs qui se sont présentez au 
Baptesme, nous en auons différé vn 
grand nombre pour les éprouuer dauau- 
tage, et accroistre par ce delay l’estime 
qu’ils doiuent auoir de nos mystères. 
Ceux qui nous ont paru plus choisis et 
mieux disposez à receuoir le charactere 
des enfans de Dieu font plus d’vne cen¬ 
taine, qui d’vn costé ayant deuant les 
yeux l’exemple et la ferueur des an¬ 
ciens Chrestiens, ont beaucoup moins 
de peine de suiure ce qu’ils voyentdesia 
pratiqué, et d’ailleurs estant mieux in¬ 
formez des veritez de nostre Foy, se 
trouuent aussi plus forts contre les ten¬ 
tations qui cy deuant esbranloient les 
meilleurs courages, et ontcausélaruine 
de plusieurs qui auoient assez bien com¬ 
mencé. Que puis-ie rechercher autre 
chose que le Paradis, respondoit vn Ca- 
techumene, maintenant excellent Chre- 
stien ? Si vous me promettiez vne 
longue vie, ie vous demeniirois publi¬ 
quement, n’y ayant pas vn qui ne sçache 
que les meilleurs Chrestiens, après auoir 
perdu tout le support de leurs enfans, 
eux mesmes ont esté rauis de la mort, 
au plus fort de leur aage. D’espererque 
la Foy m’apporte des richesses, ou les 
contentemens de cette vie, aurois-ie 
perdu la mémoire de cette flotte de 
Chrestiens, sur qui fraischement le mal¬ 
heur est tombé ? les vns souspireut 
maintenant sous la cruauté des supplices 
et la fureur des Iroquois, qui n’a pour 
eux rien que des flammes ; les autres 
ont esté trop heureux de se sauuer tout 
nuds de ce péril. Non non, adioustoit- 
il, ie ne voy rien dessus la terre qui 
m’attire à la Foy. C’est vn feu que ie 
ne voy pas, mais que ie crains, ce feu 
qui brusle dans l’enfer, qui fait que ie 
suis résolu d’obeir à Dieu : c’est vn pa¬ 


radis que ie croy sans le voir qui me 
fait Chrestien. 

Le soin de la Mission qui porte le nom 
de cette Résidence, et qui comprend les 
bourgades les plus voisines est escheuë 
en partage au P. Pierre Piiart. Comme 
le nombre des Chrestiens n’y est pas si 
considérable, que nous ayons iugé à 
propos de leur bastir vne Chapelle dans 
leurs bourgs, c’est en cette Maison 
qu’ils se rendent les Festes et Diman¬ 
ches pour y faire leurs deuolions. Yn 
iour d’hyuer que les vents estoient dé- 
chaisnez, que l’air estoit remply de 
neiges, d’orages et tempestes, le Pere 
reprit vn de ses Néophytes d’estre venu 
d’vne lieue et demie, par vne baye d’vn 
lac glacé, où plusieurs y demeurent 
quelquefois morts de froid, ou enfoncez 
dans les eaux, sous le plancher qui leur 
est infidèle. Ce bon homme luy respon- 
dit : le ne regrette point ces pas qui 
me seront comptez dedans le Ciel, ie 
priois Dieu dedans mon chemin et luy 
offrois ma peine ; i’estime trop le sainct 
iour pour ne pas me trouuer icy. Dieu 
les conserue tousiours dans cet esprit. 


CHAPITRE III. 

De la Mission de la Conception aux 
AtinniaSenlen. 

* i „ --s 

Il semble que Dieu ne veüille estahlir 
son Eglise en ces contrées barbares, 
que par les mesmes voyes qui ont donné 
les commenccmens à la Foy dans tout 
le reste de la terre. le veux dire, 
qu’estre excellent Chrestien, et eslre en 
mesme temps dans les espreuues des 
souffrances, ce sont deux choses insé¬ 
parables. Nous Panons veu particuliè¬ 
rement dans cette Mission, où Dieu 
s’est plù de nous rauir les vns après les 
autres ceux qu’il auoit le plus formez 
selon son cœur, où les familles les plus 
Chrestiennes se voyent dépeuplées, où 
la pauureté les accueille, et tout leur 
manque hormis la Foy qui seule les 

soustient, et qui croist à mesme mesure 
que croissent leurs souffrances. 

le pense, nous disoit vn iour à ce 
propos vn icune homme qui presque 
seul se voit resté d’vne famille nom¬ 
breuse de Cbrestiens que la mort ou la 
guerre ont enleuez à celte Eglise, ie 
pense, disoit-il, que Dieu veut voir si 
vrayement nostre Foy est sincere, et si 
nous desirons de luy autre chose que le 
Paradis. Il m’a osté l’vn après l’autre 
tout le support de mes parens, et pour 
m’esprouuer iusqu’au bout, il vient fraî¬ 
chement de permettre que le chef de 
nostre famille, l’vnique appuy qui nous 
restoit, et tous nos biens soient tombez 
entre les mains des Iroquois. le suis à 
me plaindre de luy, pluslost ie luy dyen 
mon cœur qu’il aeheue de me despoüil- 
Jer s’il le veut, qu’il coupe et qu’il dé¬ 
charné iusqu’aux os, et qu’il m’oste ma 
femme que i’ayme plus que moy : il me 
semble qu’alors ie le seruirois encore 
plus parfaitement, car plus les malheurs 
m’accueillent, les veritez de nostre Foy 
me semblent plus aymables, et les 
choses de Dieu sont plus claires à mes 
yeux. 

Charles Tsondatsaa, qui l’an passé 
s’eschapa des mains de l’ennemy, y 
ayant perdu tout son bien, et de plus vn 
sien l'rere, et vn fils qu’il chcrissoit vni- 
niquement, parlant vn iour aux Infi¬ 
dèles : Non, disoit-il, iamais ie n’estois 
reuenu si riche d’aucun voyage ; mais 
Dieu m’a tout rauy en vn moment, à 
dessein de m’apprendre que tout cela 
n’est rien, et que c’est dans le Ciel que 
doiuent estre mes espérances. Vous ne 
sçauez, leur disoil-il, vous autres Infi¬ 
dèles, ce qu’il faut dire et faire pour 
consoler vn affligé, vos paroles sont 
sans effet, et il n’y a rien que la Foy 
qui fauorise les véritables ioyes. Apres 
nostre déroute, m’estant rendu aux Trois 
Riuieres, ie m’y vis entouré de mes 
freres les Chrestiens Montagnais, Al¬ 
gonquins et François. Tous me partaient 
d’vn langage inconnu, et toutefois ils 
consoloient mon cœur, l’en voyois l’vn 
qui louant la main vers le Ciel, me di¬ 
soit ce que ie oonceuois sans le pouuoir 
entendre, et en ce mesme temps ie 


sentoisvnemain inuisible qui racommo- 
doit mon esprit, qui appaisoit ses trou¬ 
bles, et me faisoit trouuer vn bonheur 
indicible dedans toutes mes pertes. 
Nostre Foy ne nous a pas esté rauie auec 
nos biens, elle est entière en nostre 
cœur, et nostre constance fera voir à 
tous les Infidèles que nous sommes si 
asseurez du Paradis, qu’à vray dire nous 
n’estimons rien que cela. 

En effet, les anciens Chrestiens de 
cette Mission ont augmenté leur ferueur 
au milieu de toutes ces espreuues ; leur 
exemple a plus seruy que nos paroles 
pour donner vne vraye idée de la Foy à 
ceux qui de nouueau se sont rangez au 
Christianisme. Les Infidèles les respe¬ 
ctent pour la pluspart, et quantité sou- 
haiteroit d’auoir assez de forces pour 
suiure leur parly. 

Yoicy quelques actions et sentimens 
de pieté que ie rapporteray sans ordre, 
afin qu’on puisse recounoislre ce que 
fait la grâce en vn cœur quoy que né 
dans la barbarie. I’ay esté tesmoin de 
leur zele, y ayant passé la plus grande 
partie de l’hyuer auec le Pere Paul Ra¬ 
gueneau. 

Vn Chrestien d’enuiron soixante et 
dix ans estant interrogé des pensées 
qu’il falloit auoir dans les douleurs qui 
nous affligent : 11 n’y a pas long-temps, 
dit-il, que bruslant de la fievre ie ne 
pus prendre aucun repos toute la nuict: 
alors ie remerciois Dieu, songeant que 
dans le Ciel ces douleurs n’auroient 
point de lieu ; ie luy offrois mon corps 
qui s’alloit ainsi consommant, et iugeois 
qu’il deuoit agréer cette offrande, m’i¬ 
maginant que c’estoit luy qui prenoit 
son plaisir à me faire sentir l’ardeur du 
feu qui me brusloit. 

Le mesme se bruslant vn iour à des¬ 
sein, fut aduerty par vn de ses amis de 
se retirer de la llamme. Non non, dit- 
il, c’est ainsi que i’apprens qu’il fait 
mauuais offenser Dieu, si on n’est ré¬ 
solu de brusler dans vn feu dont iamais 
on ne pourra se retirer, et dont cecy 
n’est rien qu’vne ombre. 

Vn autre quasi de mesme aage, ve¬ 
nant aux prières publiques, pensa se 
tuer d’vne cheute qui luy déeharna tout 

vn bras. Mon Dieu, s’escria-t-il, ie vous 
offre col accident, et ie l’accepte volon¬ 
tiers, puis qu’ainsi vous l’auez permis. 
Après cela, il poursuit son chemin sans 
rien dire autre chose, entre dans la 
Chapelle, et iamais n’y ht ses prières 
auec plus grande deuotion. Estant sorty, 
il nous monstre vue playe qui nous fait 
à tous de l'horreur : on tasehe à luy 
donner quelque secours, mais à peine 
estoit-il resorly qu’il retombe pour la 
seconde fois, et se blesse rudement à la 
teste. C'est ce Dieu tout puissant que tu 
viens de prier, qui t’a recompensé de 
cette cheute, luy reprochent les Infi¬ 
dèles. Oüy dea, répliqué ce bon homme, 
il n’a que de l’amour pour moy, et se 
contentera de cette douleur passagère 
pour la punition de mes fautes, mais il 
vous préparé à vous autres qui blasphé¬ 
mez sans cesse contre luy des supplices 
elernels qui n’auront que du desespoir. 

Yn de nos Peres prenoit vn iour 
plaisir à entendre, sans estre apperceu, 
vn bon Cbrestien malade qui exhortoit 
sa hile à embrasser la Foy. Oüy, ma 
fille, luy disoit-il, ne doute aucunement 
qu’ii n’y ait vn Dieu que les Chrestiens 
adorent. Autre que luy ne pourroit me 
donner la consolation que ie sens main¬ 
tenant dans mon mal : ie suis aussi 
content que si ie me voyois guery, et ie 
luy dis auec plaisir qu’il ordonne comme 
il luy plaira de ma vie, parce que ie 
ressens en mon cœur vne asseurance 
toute certaine que ie ne perdray rien 
perdant ce corps. C’est sans doute que 
nostre ame a quelque chose qui luy est 
plus précieux que cette vie, quelque 
amour que nous ayons pour elle. 

Les exhortations de ce pere ont eu 
leur effet, il a gagné premièrement sa 
fille à Dieu, puis vn sien fils encore plus 
aagé ; enfin la mere a voulu suiure ses 
enfans, et ils viuent tous dans vne dou¬ 
ceur d’innocence qui se rendroit aimable 
au milieu de la France. 

A peine y auoit-il trois iours qn’vne 
famille entière auoit pris résolution 
d’embrasser la Foy, que la maistresse 
de la cabane trauaillant en plein midv 
en son champ auec vne de ses nieces, 
deux Iroquois cachez là proche dans les 


bois sortirent de leurs embuschcs, et à 
la veuè de tout le monde se ielterent 
sur elles à coups de hache, leur enleuent 
la cheuelure et la peau de la teste, et 
ayons fait leur coup se retirent à la 
fuite auec tant de vitesse que iamais on 
ne put les atteindre. On vient de trois 
lieues nous quérir en haste ; nous y 
courons de mesme pas, assez à temps 
pour mettre ces panures femmes mas¬ 
sacrées dans le chemin du Paradis. Ce 
sont là, disoit l’vne, les pensées que 
i’auois dans mon champ : ie desirois 
d’aller au Ciel, et Dieu m’a pris au mot ; 
ie voulois viure, et maintenant ie veux 
mourir Chrestienne, ne me refusez pas 
le Baptesme. Celle-cy en a réchappé, et 
du depuis s’est tousiours comportée très 
chrestiennement, l’autre fut bien-tost 
dans le Ciel. 

Vne ieune femme Néophyte, sentant 
en ses premières couches de cruelles 
tranchées n’auoit recours qu’à Dieu, ses 
douleurs redoublant, elle redouble ses 
prières, et se deliure enfin tres-heureu- 
sement de son fruict à mesme temps 
qu’elle acheue son chapelet. Après six 
iours, elle se sent réueiliée subitement 
au milieu de la nuict, et trouue son en¬ 
fant qui tiroit à la fin, desia saisi d’vne 
froideur mortelle. Sans songer à aucun 
remede : Helas ! il meurt sans estre ba¬ 
ptisé, s’escrie cette pauure mere dé¬ 
solée, il n’ira pas dedans le Ciel. On 
vient nous aduertir sur l’heure, ce petit 
innocent ne fut pas plus tost ondoyé 
dans les eaux sacrées du Baptesme, qu’il 
receut au mesme moment et la vie du 
corps et de l’ame. 

Vn autre enfant dans le berceau, dont 
le pere et la mere estoient morts excel¬ 
lons Chrestiens, douant tomber dans les 
soins d’vne sienne tante infidèle, fut 
porté à dix lieues de nous où cette tante 
demeuroit, et où bien-tost on le vit at¬ 
teint à la mort. Les Infidèles pressent 
fortement cette femme d’auoir recours 
à des remedes diaboliques. Non, leur 
dit-elle, c’est vn enfant destiné pour le 
Ciel, et le voyant à l’agonie : Dieu des 
Chrestiens, s’escria-t-elîe, ie ne vous 
connois pas, mais ie vous offre cette pe¬ 
tite baptisée, puis qu’on dit qu’elle est 

vostre fille ; si ceux qui enseignent le 
chemin du Ciel esloient icy, ils luy di- 
roient quelle route doit tenir son ame à 
la sortie du corps ; vous qui estes son 
pere, conduisez-là vous mesme, crainte 
qu’elle ne s’esgare : pour moy i’enter- 
reray son corps en vn lieu séparé, et il 
n’aura rien de commun auec les Infi¬ 
dèles. Cette petite ame innocente est 
maintenant dedans le Ciel, et celle qui 
luy auoit rendu ces charitez sans quasi 
les connoistre, nous vint trouuer de son 
pais par deux ou trois diuerses fois, 
nous fit entendre son désir, et enfin re- 
ceut le Baptesme auec tant de consola¬ 
tion, qu’alors son cœur se répandant 
par ses leures : Mon Bien, s’écria-t-elte, 
seroit-il possible que iamais ie m’ou¬ 
bliasse de ce iour, et des sainctes pro¬ 
messes que ie viens maintenant de vous 
faire ? rien ne vous est caché, et vous 
voyez dans le fond de mon ame que 
plus tost ie foulerois aux pieds mille 
colliers de porcelaine que de commettre 
vn péché contre vous. 

Vn Chrestien, quelques iours après 
son Baptesme, fit rencontre d’vne femme 
infidèle, qui le tirant doucement par la 
robe, luy dit : le suis à loy. Tu me 
prons, pour vn autre, luy repliqua-t-il, 
tu .es au diable, ie n’ay point de part 
auçc luy. 

Vn ieune Payen, ayant eu sonnent le 
refus d’vne fille Chrestienne, épia l’oc¬ 
casion de la trouuer seule à l’écart lors 
qu’elle alloit quérir du bois dans la fo- 
rest voisine. Pas vn maintenant ne te 
void, luy dit-il, pourquoy rougirois-tu 
de peeher auec moy ? Massacre-moy au 
milieu de ces bois, luy respond la fille 
Chrestienne, pas vn maintenant ne te 
void, pourquoy aurois-tu horreur de ton 
crime ? pour moy ie soulfriray plus vo¬ 
lontiers la mort, que de commettre le 
péché dont tu me sollicites. Ce fripon 
n’y est pas retourné. Maudite race de 
Chrestiens, disoit-il, en se retirant, ils 
sont par tout inexorables. Nous ne sça- 
110 ns pas en plusieurs rencontres sem¬ 
blables la fidelité de nos Chrestiens, qui 
souuent se contentent que le Ciel seul 
soit leur tesmoin, si les Infidèles mesme 
n’estoient les premiers à publier ces 


actions de vertu, d’aucuns en s’en 
mocquant comme d’vne simplicité trop 
grande, de perdre, disent-ils, les plai¬ 
sirs d’vn aage qui iamais ne peut re¬ 
tourner, pour vne crainte imaginaire 
d’vn feu que iamais ils n’ont veu ; 
d’autres en sont touchez jusqu’au cœur, 
et n’en parlent qu’auec respect, iugeans 
de là que la pureté de la Foy a des plai¬ 
sirs qui surpassent les sens et qui re¬ 
louent vne ame au dessus du commun. 

Ce propos me fait resouuenir des 
larmes que versoit il y a quelques iours 
vn ieune homme Chrestien, pleurant le 
péché d’vne sienne tante qui s’oublioit 
de son salut : Vous ne sçauez, nous di¬ 
soit-il, quel tourment il y a d’auoir la 
Foy, et s’abandonner au péché, vous 
qui auez tousiours vescu dans l’inno¬ 
cence. le sçay ce qui en est, ayant de¬ 
meuré quelques iours depuis mon Ba- 
plesme dans ces débauches de ieunesse; 
ce m’estoit vn supplice, mon esprit n’é- 
toit rien que trouble, et ces plaisirs de 
bestes n’estoient plus tels pour moy 
qu’ils m’auoient paru autrefois auant 
que i’eusse les connoissances de la Foy. 
l’y sentois plus d’amertume que de dou¬ 
ceur, mon cœur n’auoit point de repos, 
et au milieu de ces delices, il n’y trou- 
uoit que des dégoûts. C’est sans doute 
que Dieu est bon mesme aux meschans, 
qu’il a pitié de ceux qui ont esté à luy, 
et ne veut pas qu’aprés auoir gousté les 
douceurs qu’il y a dans la Foy, ils trou- 
uent quelque paix ou contentement hors 
de luy. Ilelas, adioustoit-il, son péché 
luy sert de tourment, et luy donne plus 
de tristesse que de ioye : parlons à Dieu 
plus tost qu’à elle, car toutes les paroles 
du monde ne peuuent entrer au fond 
d’vne ame qui est dedans ces troubles. 
Elle voit son malheur, elle sent sa mi¬ 
sère non pas assez pour en sortir, mais 
assez pour iamais ne iouyr d’aucun bien 
ny en ce monde ny en l’autre, si Dieu 
luy mesme ne fait le coup de son salut. 

Vne Chrestienne, ayant appris qu’vn 
sien fils, toute sa ioye et le support de 
sa vieillesse, estoit tombé entre le* 
mains de l’ennemv, ne peut pas conte¬ 
nir ses larmes ; mais reuenant incon- 
tinant à soy, après auoir rendu à la 

nature ce que le cœur transpercé d’vne 
mere ne pouuoit pas luy donner : Hé¬ 
las, mon Dieu, s’écria-l-elle, pourquoy 
n’ay-ie pas mon recours à vostre bonté, 
n’esl-ce pas maintenant que ie dois vous 
tenir parole et garder dans l'affliction 
ce que ie vous ay promis dans la prospé¬ 
rité ? continuez si vous voulez à m’é- 
prouuer, pourueu qu’en mesme temps 
vous augmentiez ma foy : quand bien 
vous m’auriez rendue la plus misérable 
du monde, i’espereray tousiours en 
vous. Passons à quelques-vns plus en 
particulier. 

Ioseph Taondechoren, qui fraische- 
menl s’est eschappé des mains des Iro- 
quois, me fourniroit la matière d’vne 
Relation toute entière, si i’auois le 
loisir de m’arrester à ce qui s’est passé 
en sa personne, et aux grâces que 
Dieu luy a faites tout le temps de sa 
captiuilé ; mais estant trop pressé, ie me 
conlenleray de faire voir icy comme 
Dieu l’auoit sainctement disposé auant 
son départ des Hurons, aux malheurs 
qui depuis luy sont arriuez, et l’estât 
dans lequel nous l’auons veu à son re¬ 
tour. Ce braue Chrestien auant que de 
nous quitter pour descendre à Kebec, 
le mesme iour qu’il s’embarqua, fit à 
tous les Chrestiens presens vne ha¬ 
rangue qui mérité de trouuer icy quel¬ 
que lieu. Mes freres, leur dit-il, me 
voicy sur mon départ, et peut estre ja¬ 
mais n’aurons nous icy bas en terre la 
consolation de nous voir : cela fait que 
ie desire vous parler, comme si ie me 
voyois sur le point de mourir, dans les 
plus véritables sentiments de mon cœur. 
Quelque malheur qui nous arriue, sou- 
uenons nous que nous sommes Chre¬ 
stiens, que l’obiect de nos espérances 
est dans le Ciel, que la terre n’a rien 
qui soit digne de nous et capable de 
contenter vne ame qui s’est donnée à 
Dieu. L’eternité nous donnera tout le 
loisir de gouster cette vérité, c’est assez 
maintenant que la Foy nous l’enseigne, 
quand bien les sentimens que Dieu nous 
donne ne nous en seroient pas des 
preuues. Mes freres, ne perdons iamais 
cette grâce que vous et moy auons receuë 
dans les eaux sacrées du Baptesme, 
Fêlai ion —1644. F 


c’est le gage de noslre salut, la beauté 
de nostre ame, qui en a effacé les lai¬ 
deurs du péché, qui en a chassé les 
démons et nous a faits enfants de Dieu. 
Que ce soit là nostre thresor, que ce 
soient nos richesses, et si le diable et 
tout l’enfer s’efforce de nous les rauir, 
ay nions plus nostre bien, qu’ils ne sou¬ 
haitent noslre mal ; soyons iour et nuict 
sur nos gardes, inuoquons le secours 
du Ciel, l’assistance des Anges, ayons 
recours à la priere autant de fois que 
nous sentirons nostre cœur attaqué. En 
vn mot estimons le don de la Foy, ay- 
mons vn Dieu qui nous a aymez le pre¬ 
mier, et que tout l’effort de nos haynes 
ne soit rien que pour le péché. Resol- 
uons nous à la mort et aux douleurs de 
celte vie, offrons dés maintenant le tout 
à Dieu afin qu’il en tire sa gloire, et que 
pour vn moment qui nous reste à souf¬ 
frir en terre, nous en receuions dans le 
Ciel vne recompense eternelle. Après 
ce discours que sa foy et son zele en- 
flammoit, et qu’autre que le S. Esprit 
ne luy auoit pu suggérer : Mes freres, 
leur dit-il, mettons nous à genoux, of¬ 
frons nous tous à Dieu et pour la vie et 
pour la mort, suiuez tous mes paroles, 
afin que n’ayans tous qu’vn cœur nous 
n’ayons aussi qu’vne langue et la mesme 
priere en bouche. Là dessus il s’adresse 
à Dieu, mais auec des sentimens de de- 
uotion si tendres, que le cœur les gouste 
mieux que le papier ne les exprime. 

Ce furent là ses dernieres paroles lors 
qu’il se sépara d’auec nous il y a prés 
d’vn an ; et les grâces de Dieu que nous 
voyons en luy nous font maintenant re- 
connoistre qu’en effet les tourmens, la 
captiuilé et la mort n’ont rien qui puisse 
nuire à vn cœur vrayement Chrestien. 

Remontant icy aux Hurons, Dieu de 
nouueau l’a voulu éprouuer. Ils estoient 
cent de compagnie, et ayans fait en- 
uiron cent lieues de chemin, ils se 
croyoient hors les dangers des Iroquois ; 
lors que cet ennemy, qui estoitaux cm- 
busches, les surprend au passage en vn 
lieu où la riuiere tombant en précipice 
d’vne hauteur espouuantable oblige nos 
Hurons de mettre pied à terre et porter 
leurs canots et leurs meubles sur leurs 

espaules, pour reprendre plus haut le 
lict de la riuiere où elle se retrouue 
plus paisible en son cours. Dans l’em¬ 
barras de ce passage, les Huions furent 
surpris à l’impourueû et attaquez si vi- 
uement, que les premiers ayant esté ou 
tuez sur la place ou pris captifs de l’en- 
nemy, les derniers perdirent courage et 
se sauuerent à la fuite, laissans en proye 
toutes leurs marchandises qui desialeur 
auoient cousté la mort ou la captiuité 
d’vne vingtaine de personnes qu’ils 
auoient perdue en vne autre rencontre, 
il y auoit fort peu de iours. 

En ce combat, ce bon Chrestien eut 
vne espaule transpercée de part en part 
d’vne balle de mousquet, et comme en 
suite il fut abandonné sans aucune as¬ 
sistance de deux ou trois iours, quasi 
tout son sang respandu, auec la fatigue 
d’vn chemin qui de soy mesme fait hor¬ 
reur, le réduisirent dans le desespoir 
de la vie. Mon Dieu, s’escrioil-il, ie 
continue à esprouuer que par tout vous 
estes mon Dieu, autant sur ces rochers 
où ie me voy abandonné, que vous 
l’estiez au milieu de ma captiuité, puis¬ 
que partout mon cœur est consolé dans 
la seule pensée que vous estes en tout 
lieu tesmoin de mes souffrances. le 
m’estois eschappé des mains de l’enne- 
my pour mourir auprès de mes Peres 
qui m’ont engendré dans la Foy ; mais 
mon Dieu, si vous me reseruezce plaisir 
pour le Ciel, soyez beny pour vn iamais ; 
ie meurs aussi volontiers sur ces ro¬ 
chers que dans le pays des Hurons, puis 
qu’en quelque lieu que ie meure, c’est 
vous seul qui disposerez de ma vie. Ces 
paroles iointes à sa misere touchèrent 
enfin ses camarades Infidèles, après que 
leur esprit se fut remis de l’espouuante 
où la terreur de l’ennemy les auoit iet lez. 
Ils prirent soin de luy, et enfin après 
bien des fatigues ils abordèrent icy en 
nostre Maison. Ce fut bien lors que ce 
bon Chrestien ne pouuoit contenir sa 
ioye, et les ressentimens qu’il auoit des 
grâces de Dieu nous parurent dés son 
abord. Yrayement, nous dit-il pour pre¬ 
mières paroles, le Dieu que vous prê¬ 
chez, et que ie croy est seul le tout puis¬ 
sant et le tout bon : il m’a conduit et 


protégé depuis vn an à trauers mille pé¬ 
rils de ma vie, et s’il a voulu que mon 
corps ait souffert, ce n’a esté que pour 
faire sentir à mon ame qu’il y a des plai¬ 
sirs même dans les souffrances et querien 
n’est terrible à celuy qui espere en luy. 

Mais les discours qu’il fit aux Infidèles 
surpassent ce qu’on peut croire d’vn 
Saunage, s’il n’estoit vray que le sainct 
Esprit rend disertes mesme les langues 
des enfans. Mes freres, leur dit-il, si 
vous ressentez de la ioye de me voir 
deliuré des cruautez des Iroquois, ie 
suis triste de vous trouuer encore sous 
la captiuité des diables, et moy mesme 
ie ne m’estime pas encore entièrement 
en liberté, tandis que ie suis en ce 
monde, où le péché me peut rendre plus 
malheureusement captif que ie n’estois. 
Les cruautez que i’ay souffertes sont tout 
à fait horribles ; que sera-ce d’vn feu 
éternel ? mais i’ay crainte que plusieurs 
de vous ne se mocquent de moy en leur 
cœur, et ne me croyent trop simple de 
craindre vn feu que iamais ie n’ay veu, 
plus que les flammes et les tourmens 
que i’ay soufferts estant aux Iroquois. 
On m’a dit mesme que plusieurs se sont 
resioüis à la nouuelle de ma captiuité, 
qu’ils s’en prenoient au Dieu que i’a- 
dore, qu’ils disoient qu’il estoit sans 
pouuoir et que ie n’estois pas à plaindre 
dans les malheurs qui m’auoient ac- 
cueilly, puisque la misere où il m’auoit 
abandonné reliendroit les autres de 
suiure mon exemple, de se faire Chré¬ 
tiens et de seruir vn Maistre qui sans 
doute n’auroit pas la puissance ou la vo¬ 
lonté de nous rendre heureux pour vn 
iamais, puisqu’il ne commençoitpasdés 
cette vie à nous faire sentir les effets de 
ce sien amour. 

Mes freres, adiousta-t-il, ie ne sçay 
pas les desseins de Dieu dessus moy ; 
estant dans le plus fort de mes miseres, 
ie n’osois pas luy demander ny la mort 
ny la vie, pensant que i’estois vn enfant 
qui ignorois mon bien, et que luy qui 
estoit mon Pere auoit plus de sagesse 
pour ma conduite que moy mesme, et 
qu’il ne manqueroit point d’amour pour 
moy, tandis que ie ne manquerois point 
de confiance en luy. Me voila deliuré 






83 


France . en l'Année 1644 . 


quasi contre mes espérances, ie ne sçay 
si ce n’est point vous qui en auez esté la 
cause par l’horreur de vos blasphémés, 
le croy que Dieu a voulu vous confondre 
dans vos pensées, qu’il a voulu se iusti- 
fier en ma personne, et vous monstrer 
qu’il ne m’auoit pas délaissé, et que ia- 
mais il ne manquera ny de pouuoir ny 
d'amour pour ceux qui sont à luy. le 
croy que ceux qui se resioüissent de ma 
prise sentent leur cœur maintenant dans 
la confusion qu’ils rougissent de honte, 
qu’ils condamnent eux mesmes leur sa¬ 
gesse, voyans que Dieu a tiré sa gloire 
mesme de mes malheurs dont ils s’é- 
toient seruis pour l’accuser. le ne sçay 
pas à quelle mort il me reserue, mais 
quelque malheur qui me puisse arriuer, 
ne vous en prenez plus à luy, c’est assez 
qu’il vous ait confondus vue fois auant 
vostre mort, vostre impiété ne doit pas 
l’obliger de faire tousiours des miracles. 
Si vous ne reconnoissez et son pouuoir 
et sa bonté en cette vie, ce sera au iour 
du iugement où il se justifiera pour vn 
jamais, et où ceux qui auront le plus 
blasphémé contre luy dans les miseres 
qui seront arriuéesaux iustes icy bas en 
terre, seront plus dans la confusion lors 
qu’ils verront les éternelles recompenses 
qu’il nous préparait alors mesme qu’il 
sembloit nous abandonner, n’y ayant 
plus pour les impies que des tourmens 
et vn desespoir eternel. 

Charles Tsondatsaa, s’estant aussi 
eschappé du péril où ce bon loseph de¬ 
meura, nous a fait voir en sa personne 
que vrayement Dieu est bon, mesme 
lors qu’il afflige, et qu’à tous les cœurs 
qui l’ayment tout coopéré pour leur 
bien. Ce bon Chrestien estoit vn des 
plus riches de son bourg, maintenant il 
est vn des plus pauures, mais sa foy, 
son zele et sa vertu n’ont jamais eu plus 
d’esclat : la parole de Dieu est animée 
dedans sa bouche, pas vn n’ose luy ré¬ 
sister, il confond tous les Infidèles, en¬ 
seigne les Chrestiens, et par tout où il 
va, on voit en ses discours et en sa 
vie que l’estime des choses du Ciel, la 
crainte de Dieu, l’horreur du péché, et 
le zele du salut des âmes sont les quatre 
elemens d’vn cœur vrayement Chrestien. 


Vn iour quelques Infidèles, le voyans 
inflexible à toutes leurs prières, lors 
qu’il s’agissoit de quelque offense contre 
Dieu, et iamais n’ayant pù tirer de luy 
d’autre réponse, sinon qu’il redoutoit 
moins le feu que le péché, prirent des¬ 
sein d’esprouuer son courage, et de voir 
en effet s’il seroit plus fort que le feu. 
Ils l’inuitent d’entrer dans vn bain 
(c’est vne espece de four et vne sorte 
d’hypocauste où incontinent tout le 
corps se résout en sueur, et on seroit 
pour y estre bicn-tost estouffé, si sou- 
uent on ne la faisoit descouurir pour 
respirer vn air plus libre) : ce bon Chre¬ 
stien qui ne sçait rien de leur dessein, 
prend cela comme vne faueur ordinaire 
à ces peuples quand ils veulent caresser 
quelqu’vn. Il entre dans ce bain, mais 
il y sent dés son abord vne chaleur si 
excessiue, qu’il les prie de luy permettre 
d’en sortir. Camarade, luy respond ce- 
luy qui l’auoit inuité, i’ay songé cette 
nuit qu’il falloit que tu dises trois mots 
en l’honneur de mon démon familier, 
autrement quelque malheur m’arriuera : 
ie te prie oblige ton amy, et si tu de¬ 
sires sortir ne me refuse pas trois pa¬ 
roles. Charles voit bien qu’on le veut 
obliger par force à ce que la douceur 
n’auoit iamais peu emporter de luy. 
Camarade, luy replique-t-il, le feu d’en¬ 
fer est plus chaud que celuy-cy, pour 
éuiter l’vn ie serois fol de me ietter 
dans l’autre : tu pourras bien me faire 
icy mourir si tu veux, mais non pas 
tirer de ma bouche aucun mot qui 
souille mon cœur. Tu sçauras que ie 
n’av point de langue lors qu’il faut com¬ 
mettre vn péché. On le coniure de 
n’estre pas si roide en vne chose qui 
luy coustant si peu doit tellement obli¬ 
ger son amy ; on luy remonstre qu’il 
ne peut y auoir de sa faute, et que la 
contrainte où il est l’excusera deuant 
tout homme ; on luy proteste que ia¬ 
mais il n’en sera parlé, et que s’il re¬ 
doute les réprimandés des François, ils 
ne pourront pas le sçauoir : Enfin si tu 
crains, luy dit-on, vne ombre mesme 
du péché, ton mal ne sera pas hors de 
remede, puisque tous les pechez s’effa¬ 
cent, et qu’on nous dit qu’il y a dans le 

Ciel plus de pécheurs que d’innocens. 
Mes camarades, leur dit-il, ie ne crains 
pas les hommes ny les François, mais 
l’œil d’vn Dieu qui pénétré et vos con¬ 
sciences et la mienne, et qui condamne- 
roit ma faute quand bien toute la terre 
m’en loüeroit ; l’esperance que nos pé¬ 
chez soient effacez se doit auoir après 
qu’ils sont commis, mais non pas nous 
les faire commettre, si vous ne voulez 
excuser de folie celuy qui sous l’espe- 
rance de guérir d’vne playe mortelle se 
mettroit le Cousteau dans le sein. Ce¬ 
pendant la chaleur redouble, il se voit 
au milieu d’vn amas de pierres toutes 
rouges de feu et de charbons qui s’en¬ 
flamment de plus en plus, et ne peut 
pas se remuer s’il ne veut marcher sur 
les braises. Mes camarades, leur dit-il, 
le cœur me manque, mais non pas le 
courage, i’estouffe icy et ne puis respi¬ 
rer, mais sçachez que quelque violence 
qu’on m’apporte, iamais ie ne plieray à 
vos désirs. Là dessus, celuy qui l’auoit 
inuité change de ton et prend celuy de 
la colere, vomit mille blasphémés contre 
Dieu, maudit la Foy et les croyans, re¬ 
nonce à l’amitié qu’ils auoient depuis 
leur ieunesse ; mais plus il entre en 
rage, plus il voit qu’vn courage vraye- 
rnent Chreslien n’a de crainte que pour 
le péché. Enfin les autres Infidèles se 
rangent du costé le plus iuste, prennent 
la cause de l’innocent, tancent cet inso¬ 
lent d’en venir à ces extremitez, et luy 
mesme est confus lors qu’ayant descou- 
uert l’hypocauste, il voit ce bon Chre- 
stien qui n’auoit plus quasi ny de poux 
ny de force, et qui estant sorty et re- 
ucnu à soy n’eut point d’autres paroles 
pour se venger de toutes ces iniures, 
sinon que le regardant d’vn œil aussi 
amy qu’à l'ordinaire : Mon camarade, 
luy dit-il, tu m’as tué, mais cela me 
console que ie n’ay pas offensé Dieu. Si 
iamais il t’ouure l’esprit et que tu ayes 
la Foy, tu sçauras que luy seul mérité les 
honneurs que les diables s’vsurpent ini¬ 
quement, cl que nos vies ne peuuent être 
mieux consommées qu’en son seruice. 

l’ay parlé bien amplement dans les 
precedentes Relations d’vn excellent 
Chreslien, dont la foy, le zele et la 


pieté ont esté depuis cinq années vne 
lumière bien éclatante en cette Eglise. 
Il se nomme René Sondih8annen. le 
n’en diray qu’vn mot pour le présent. 
Cet homme va tousiours croissant dans 
l’esprit de la Foy, qui anime si puissam¬ 
ment ses actions et ses discours et plus 
encore ses souffrances, qu’à voir la suite 
de sa vie, et entendant ses sentimens, 
on ne peut pas douter qu’il ne soit tout 
à Dieu. Il passe bien souuent les nuicts 
quasi entières en la priere auec tant de 
douceur, qu’à peine ressent-il aucune 
distraction. Non, disoit-il vn iour, ce 
n’est pas moy qui prie, au moins ie ne 
sçay pas ce que ie dis à Dieu : ie voy 
bien qu’il me parle, mais ie ne sçay pa¬ 
reillement ce qu’il me dit. 11 m’esladuis 
qu’il prend mon cœur et le retient au¬ 
près de soy, comme fait vne mere lors 
qu’elle caresse son enfant. Si on de¬ 
mande à cet enfant ce que sa mere luy 
a dit, il ne peut rien respondre, et ne 
peut dire que deux mots, qu’il ayrae sa 
mere et qu’elle a de l’amour pour luy. 

Ce bon Chreslien estoit allé sur la fin 
de l'automne à la chasse du castor, où 
il gagna à Dieu son fils aisné, que seul 
il auoit mené auec soy, exprès pour 
auoir le moyen dans cette solitude d’vn 
mois, de luy parler plus à loisir et plus 
au cœur. Alors vne chose luy arriua 
qui mérité peut estre de trouuer icy 
quelque lieu. Dans le plus fort de son 
sommeil, il luy sembla que tout le Ciel 
estoit remply de tonnerres et d’esclairs; 
et que les foudres venoient de tous 
costez fondre sur luy. La crainte l’auoit 
saisi si puissamment, qu’il estoit dans 
le desespoir de sa vie. Vne personne 
d’vn visage inconnu, mais d’vne maiesté 
pleine d’amour et de douceur qui estoit 
descendue du Ciel, luy dit en s’appro¬ 
chant de luy : Prens ton chapelet, et 
prie Dieu. 11 n’eut pas plus tostobeyque 
ces images disparoissent et que l’orage 
se dissipe. Le mesme luy arriue l'ai 1 
trois diuerses fois, il est aduerty chaque 
fois d’auoir recours à la mesme priere, 
et tousiours il en ressent le mesme 
effet.. Le lendemain sur le midv, le Ciel 
qui estoit très pur et serein se change 
tout d’vn coup : ce ne sont que foudres 

et tonnerres, et il semble que tout cet 
orage vienne se descharger sur eux. 
Prions Dieu, dit-il à son fds, dis auec 
moy ton chapelet. Us n’auoient pas finy 
que les nuages se retirent, le Ciel est 
plus essuyé que iamais, et ne voyent 
plus deuant leurs yeux aucun reste de 
cette tempeste. A quelques heures de 
là, le Soleil se recouure, et de tous 
costez les esclairs et les foudres les en- 
uironnent. Reprenons nostre chapelet, 
dit le pere à son fils, Dieu veut nous 
obliger à la priere. Le Ciel retourne in¬ 
continent en sa beauté. Enlin pour la 
troisiesme fois, ils se voyent derechef 
accueillis de l’orage, la nuée va creuer 
sur leur teste, et les foudres du Ciel 
n’en veulent ce semble qu’à eux. Ce 
bon vieillard alloit encore recourir à la 
mesme priere, et desia tenoit en main 
son chapelet, lors qu’il s’auise qu’il 
oheïssoit à son songe, l’ay péché, dit-il 
à son fds, mais ça esté sans y penser, 
ne disons pas pour maintenant celte 
priere, autrement i’accomplirois mon 
songe : prions Dieu seulement de cœur ; 
s’il veut nous preseruer de cet orage, il 
n’est pas attaché plus à vne priere qu’à 
vne autre. le ne sçay pas si en cela il y 
eut quelque chose extraordinaire, mais 
la nuée se diuisa, et s’estant deschargée 
de part et d’autre proche du lieu où ils 
esloient, ils n’eurent pas vne goutte de 
pluye, et bénirent nostre Seigneur de 
les auoir gardez. 

Il arriue assez souuent plusieurs 
choses à ces bonnes gens, qui sans 
doute sont assez remarquables, mais 
leur simplicité fait qu’ils n’y font pas 
d’autre reflexion que sur l’heure, se 
contentant d’en auoir remercié Dieu 
lors qu’ils ont receu le bénéfice. Pour 
celle-cy ie ne l’ay sceuë que par ren¬ 
contre, ce bon homme long-temps après 
nous ayant demandé si son péché auoii 
esté grief d’auoir obey du commence¬ 
ment à son songe, et comment en cela 
il se deuoit comporter selon Dieu. 

le me suis résolu d’estre court en 
cette Relation, et il faut laisser place 
pour les suiuans Chapitres. Si ie dis 
que d’aucuns ont esté délaissez de leurs 
propres parens en haine de la Foy ; que 


d’autres, estant sollicitez au mal, ont 
imité le S. Ioseph et la chaste Susanne ; 
que plusieurs prennent plaisir dans les 
souffrances et en remercient Dieu ; que 
la pluspart mènent vne vie aussi inno¬ 
cente au milieu d’vue nation tonte infi¬ 
dèle, que s’ils viuoient parmy vu peuple 
tout Chrestien : si i’adiouste à cela qu’ils 
prient tous Dieu publiquement matin et 
soir, qu’ils conçoiuent et goustent nos 
mystères, qu’ils se confessent du moins 
tous les huit iours ; qu’ils sont dans la 
pratique des vertus et dans l’horreur du 
vice ; en vn mot que leur vie presche 
plus haut que nos paroles, et contraint 
les plus Infidèles de respecter la Foy, 
quelque haine qu’ils en conçoiuent ; 
c’est ce qu’icy nous voyons de nos yeux, 
ce que Dieu opéré en leur cœur, ce que 
i le Ciel admire dans vn pais barbare, qui 
depuis cinq mille ans n’auoit iamais 
connu son Créateur, et puis que le sang 
de lesus-Christ a esté respandu pour 
eux aussi bien que pour nous, pourquoy 
n’espererons-nous pas que laeonuersion 
de ces peuples ira tousiours croissant, 
que la Foy y sera en son régné, et que 
la Croix se verra enfin arborée par tout 
ce nouueau monde? Ne perdez pas cou¬ 
rage, nous disoit il y a quelque temps 
vn Saunage Chrestien, nostre nombre 
va s'augmentant de iour en iour, celuy 
des Infidèles s’amoindrit, la pluspart 
connoissent assez la vérité, et sont les 
premiers à se mocqucrdes superstitions 
du pais, ils redoutent le feu d’enfer, les 
seuls respects humains retiennent ceux 
qui ont l’esprit mieux fait ; quand nous 
serons vn peu plus forts, vous verrez 
que tout d’vn coup ils prendront nostre 
party, tout nostre bourg sera Chrestien, 
et c’est alors que la Foy se fera iour 
sans résistance dans tous les autres qui 
ont les yeux sur nous. 

le me souuiens à ce propos d’vne ha¬ 
rangue que faisait cet hyuer vn Capi¬ 
taine Infidèle de ce mesme bourg, inui- 
tant ses suietsà vne danse superstitieuse 
du païs, et encourageant en mesme 
temps les Chrestiens de tenir bon de¬ 
dans leur Foy. Courage, mes neueux, 
disoit-il, vous autres qui n’auez point 
de Foy venez à cette danse que nos an- 

cestres ont honorée, venez guérir vne 
malade qui vous demande ce secours. 
Courage, adioustoit-il, vous qui estes 
Chrestiens, retirez-vous dans vos ca¬ 
banes qui sont sainctes, ie n’y mets pas 
le pied auiourd’huy que nous péchons, 
nous n’auons point d’esprit, ne nous 
imitez pas et soyez plus sages que nous. 
S’il est verilable ce qu’a dit la mesme 
Vérité, que tout Royaume qui se diuise 
contre soy mesme est proche de sa 
ruine, ne pourrois-ie pas dire icy que le 
Royaume de Satan n’est pas loin de sa 
decadence, puisque ceux qui sont plus 
engagez en son party trauaillent eux 
mesmes à leur perte, soustenans le party 
de Dieu ? 


CHAPITRE IV. 

De la Mission de S. Ioseph aux Atin- 
gueennonnihak. 

Il semble que le Ciel voulut partager 
auec nous dans la défaite de celte flotte 
de Chrestiens qui l’an passé tombèrent 
entre les mains des Iroquois, ou pour 
mieux dire, il semble que le dessein de 
Dieu ne fut autre que de moissonner ce 
qui estoil de plus meur pour l’eternité, 
et ne nous laisser de ce nombre que 
ceux dont il vouloit faire à chacune des 
Eglises de ce païs vn Prédicateur pour 
la Foy. Ce fut la pensée que leur donna 
à tous le premier sentiment de leur 
cœur, et le salut qu’ils se donnèrent les 
vns aux autres, lors qu’ils se virent 
eschappez du péril. Allons, ce dirent- 
ils, publier les grandeurs de celuy qui 
nous a deliurez, et si nous y manquons, 
renonçons à la vie, resoluons-nous tons 
de mourir ; car maintenant nous ne vi- 
uons plus pour nous mesmes, mais pour 
prescher la Foy et rendre nostre pais 
Chrestien. Dés l’heure mesme ils en 
firent promesse à Dieu, et du depuis 
leur zele nous a bien fait connoistre, 
que cet esprit de vérité qui souffle où il 
luy plaist, ne met aucune différence 
entre le Barbare et le Grec, et se fait 
des Apostres en quelque lieu qu’il se 
veuille faire adorer. 


le commenceray ce Chapitre par l’vn 
de ces Chrestiens nommé Estienne To- 
tiri. Remontant icy haut après la perte 
quasi de tout son bien qu’il venoit de 
faire proche des Trois Riuieres au ren¬ 
contre des Iroquois, il apprit pour pre¬ 
mière nouuelle que sa mere estoit de- 
cedée depuis son départ. Son cœur en 
fut touché d’abord, comme il l’aymoit 
vniquement ; mais ayant rompu son si¬ 
lence, il s’enquit auant toutes choses 
si elle estoit morte en bonne Chre- 
stienne ? Oüy, luy dit-on. A ce mot il 
ioignit les mains, et esleuant les yeux 
au Ciel : Mon Dieu, dit-il, qui pourroit 
se plaindre de vous? elle est heureuse 
dans le Ciel, et maintenant elle ne peut 
plus vous offenser. Pourueu que moy 
et mes parens mourions tous dans la 
Foy, ie ne puis regretter ny pour eux 
ny pour moy cette vie. Hastez s’il vous 
plaist nostre mort, puisqu’ainsi vous 
hasterez nostre bonheur. Estant arriué 
en son bourg, les Chrestiens qui ve- 
noient pour le consoler se trouuerent 
plus desolez que luy, aussi fut-ce lu? 
qui les consola. Mes freres, leur dit-il, 
ne parlons pas de ce que i’ay perdu, 
mais songeons aux grands biens qui 
nous attendent dans le Ciel ; vos larmes 
aussi bien que les miennes se changeront 
en ioye, et les Infidèles connoistrontsur 
nos visages que nous auons la Foy et 
l’esperance du Paradis dedans le cœur : 
entrons dans la Chapelle et loüons Dieu 
de tout. 

C’est luy qui est le gardien de cette 
Chapelle, où tous les Chrestiens etCate- 
chumenes viennent prier soir et matin; 
et comme plusieurs ont besoin d’instru¬ 
ction, il prend le soin des hommes en 
l’absence ou trop grande occupation des 
Peres qui ont charge de cette Mission ; 
et sa femme qui ne luy cede en rien, 
soit en esprit, soit en vertu, prend le 
soin d’instruire les femmes auec tant 
d’amour et de ioye que c’est vn plaisir 
de les voir dans vne sainte ialousie d’a- 
uancer chacun de son costé les affaires 
de Dieu. Sur iour il visite tous ceux 
qu’il iuge auoir quelque bonne disposi¬ 
tion, et leur tient des discours si ani¬ 
mez de cet esprit qui le possédé, qu il 

pénétré jusqu’au fond de l’ame, et fait 
sentir aux autres vue partie de ce qu’il 
sent. Aussi jamais ne va-t-il enseigner 
qu’il ne rentre en soy mesme, et ne de¬ 
mande à Dieu qu’il luy mette la parole 
en bouche : Car, dit-il, ie voy bien que 
ce n’est pas moy qui leur parle, mais ie 
sens qu’on me dit au cœur des choses 
dont ie ne puis exprimer que la moindre 
partie. 

I’av douté si ie deuois icy rapporter 
vne vision, ou si vous voulez vu songe 
de cet homme ; quelque nom qu’on luy 
donne, voicy le rapport que luy mesme 
en fait. le vovois, disoit-il, vne croix 
dans le Ciel toute empourprée de sang 
et nostre Seigneur estendu dessus, la 
teste à l’Orient, les pieds à l’Occident, 
le voyois vne foule de monde qui s’ad- 
uançoil de l’Occident, que nostre Sei¬ 
gneur attiroit par des regards d’amour, 
et qui n’ayant osé s’approcher de sa 
teste sacrée, se tenoient en respect aux 
pieds. Demeurant en silence et tout 
estonné au milieu de cette compagnie, 
i’entendy vne voix qui me commanda 
de me mettre en prières : ie le lis dans 
vn sainct effrov, et sentois en mon âme 
des mouuemens et de crainte et d’a¬ 
mour qui surpassent toutes mes pensées. 
Il a eu cette mesme vision par trois di¬ 
verses fois, mais ie n’en eusse pas fait 
plus d’estat que d’vn songe, n’estoit que 
les impressions qu’elle a laissées dedans 
son cœur sont au dessus de la nature. 
Il faut que ces peuples d’Occidenl aillent 
adorer la croix de lesus-Christ. Nous 
verrons en son lieu comme il a esté cet 
hyuer dans la nation neutre, comme il 
a presché la Foy : cependant il me suffit 
de dire qu’il ne veut et ne peut quasi 
parler d’autre chose. 

Sa femme, sesfreres, ses enfans, tout 
se ressent de cet esprit. Dieu est leur 
entretien, le Paradis leur esperance, 
leur crainte n’est que pour le péché, 
enlin si les bénédictions de la terre leur 
manquent, celles du Ciel y découlent 
abondamment. 11 n’y a pas iusqu’à vne 
petite tille à peine de trois ans, qui ne 
participe à ces grâces. Cet enfant a 
tellement succé la pieté auec le laict, 
qu’elle respond publiquement du Caté¬ 


chisme, sçait ses prières et prend plaisir 
à denoiier sa langue beguayante parlant 
de Dieu et des beautezdu Paradis, parce 
que n’entendant quasi que semblables 
discours, à peine pourroit-elle aimer 
autre chose. 

Le P. Charles Garnier et le P. Simon 
le Moyne ont eu le soin de cette Mission. 
Le nombre des Chrestiens y est accrû 
notablement. Entre ceux qui ont receu 
le S. Baptesme, ont esté trois Capitaines 
déconsidération. Le premier se nomme 
Thomas SondakSa. Il auoit des désirs, 
il y a desia quelques années, de se faire 
Chreslicn, jamais n’auoit eu que de 
l'amour et pour nous et pour les choses 
de la Foy, et tousiours a vescu dans vne 
innocence morale et vne bonté qui le 
rendoit aymable à tous ; mais comme il 
voyoit les Chrestiens mal voulus, et que 
d’ailleurs sa charge l’obligeoit de tenir 
la main aux superstitions du pais, qui 
font la plus grande part de leurs Con¬ 
seils, son courage n’estoil pas assez fort 
pour vouloir tout de bon ce qu’il ne 
vouloit qu’à demy. Après la mort d’vn 
sien amy Chrestien, dont i’ay parlé dans 
quelqu’vn des premiers Chapitres, Dieu 
luy toucha plus fortement le cœur : il 
commence à se faire instruire, il prend 
goust aux choses du Ciel, et se résout à 
embrasser publiquement la Foy. Le 
Diable là dessus l’espouuante en songe; 
tantost il voit deuant ses yeux vn Capi¬ 
taine de ses anciens amis, qui reuenant 
de l’autre monde luy reproche son peu 
d’amour, de vouloir ainsi se séparer 
pour vn jamais de tous ceux qui auoient 
tant d’amour pour luy. Vne autre fois, 
il aperçoit vn visage inconnu, qui luy 
met en bouche vn morceau qui doit le 
rendre bien heureux ; et en effet se ré¬ 
veillant, il trouue sur sa langue ie ne 
sçay quoy qu’il ne peut reconnoistre, 
qu’vn Iluron Infidèle eust tenu pour vne 
marque de bon-heur, et qu’il eust con- 
serué comme vn présent de quelque 
Démon familier : car c’est ainsi que les 
démons se communiquent en ces pais 
sous des formes empruntées, tantost 
d’vn ongle de hibou, tantost d’vne peau 
de quelque serpent monstrueux, ou de 
choses semblables qui apportent auec 



88 


Relation de la Nouuelle 


soy le bon-heur pour la pesche et la 
chasse, pour le trafiq et le ieu ; d’au¬ 
cuns mesmes sont en vsage comme des 
philtres pour attirer à soy l’amour. 

Noslre Calechumene estoit desia trop 
auant dans les sentimens de la Foy pour 
s’estonncr de ces menaces, ou se rendre 
aux promesses du Diable. Il renonce à 
tout ce commerce d’enfer, son recours 
est à Dieu ; et depuis son Baptesme tous 
ces phantosmes disparurent. Il fait in¬ 
continent profession publique de la Foy, 
refuse d’assister aux Conseils où il s’a- 
giroit de quelque chose defenduë par les 
loix de Dieu, et veut que tout le païs 
sçache qu’il préféré les deuoirs de Chre- 
stien à toute autre chose ; et le bon 
est qu'en tout cela, quoy qu’il fasse pa- 
roistre vn courage vrayement héroïque, 
foulant aux pieds tous les respects hu¬ 
mains, qui ne régnent pas moins icy 
qu’en France, c’est toutefois auec vn 
esprit de douceur si aymable, que les 
plus ennemis de la Foy ne peuuent rien 
reprendre en luy. Aussi a-t-il à cœur 
cette vertu de mansuétude, comme la 
voye la plus puissante de gagner les In¬ 
fidèles à Icsus-Christ. 

Mes frères, dit-il souuent aux Chre- 
stiens qu’il exhorte, preschons aux Infi¬ 
dèles par nos exemples, et sur tout 
prenons garde à ne les pas aigrir. Vn 
esprit altéré se reuolte contre soy mesme 
et contre Dieu ; la vérité ne luy paroist 
qu’au milieu d’vn nuage, et il ne peut 
auoir d’amour pour la vertu, quelque 
beauté qu’elle ayt, tandis qu’il la regarde 
comme ennemie de son péché. Gagnons- 
les à Dieu par amour, supportons leur 
foiblesse, ayons compassion de leurs 
fautes, ne parlons point si vous voulez 
de nos mystères, pourueu que nous ren¬ 
dions noslre vie si aymable par son in¬ 
nocence, qu’ils soient contraints en nous 
aymant d’aymer la Foy. 

Le second de ces Capitaines se nomme 
Malhurin Astisk8a. C’est vne humeur 
toute contraire à celuy dont ie viens de 
parler : ce n’est qu’ardeur, ce n’est que 
feu et flamme, cl comme il est d’vn ex¬ 
cellent esprit et naturellement éloquent, 
il ne peut contenir son zele, il faut qu’il 
reprenne le vice, qu’il fasse la guerre 


au péché, qu’il confonde les Infidèles, 
qu’il se mocque de tous leurs démons, 
qu’il parle des grandeurs de Dieu, des 
beaulez de la Foy, du misérable estât 
des hommes en cette vie si l’attente 
d’vn bon^heur eternelle n’adoucissoit 
leurs peines, ne moderoit les craintes 
ineuitables d’vne mort qu’ils ont tous- 
iours deuant les yeux, et ne contenloit 
les désirs insatiables qu'ils ressentent 
de se voir bien-heureux. Mon cœur, 
dit-il, est tout à Dieu, et ne songeant 
qu’à luy, ie ne puis parler que de luy. 
Le Ciel et la terre et les eaux, toutm’in- 
uile à le louer sans cesse ; et quand 
mesme ie cesserois de regarder les ou- 
urages qu’il a exposez à nos yeux pourse 
faire connoistre, jamais ie ne cesseray 
de l’aymer. Mais ce qui est d’excellent 
en cet homme, ses actions parlent plus 
haut que ses paroles. Il a renoncé à sa 
charge de Capitaine, crainte de s’y voir 
engagé à quelque offense contre Dieu : 
sa mere, sa femme, ses pareils, tout 
son bourg s’est bandé contre luy ; rien 
de tout cela ne l’a peu esbranler. La 
pauureté, nous disoit-il, ne m’estonrera 
pas*: Dieu me seruira de parens et de 
mere, et luy seul sera mon appuy. Que 
ma femme s’éloigne de moy et me ra- 
uisse mes enfans ; ie les ayme en effet 
plus que chose du monde, mais jamais 
leur amour n’empeschera celuy de Dieu. 
Mon cœur est disposé à tout, vn regard 
vers le Ciel me fait paroistre comme vn 
rien tout ce que ie voy sur la terre, et 
la Foy que i’ay d’vn enfer me fait en- 
uisager les miseres de cette vie comme 
de petits maux qui ne méritent pas nos 
craintes, lors qu’il est question d’euiter 
vn malheur eternel. Enfin sa patience 
a gagné les plus Infidèles, son courage 
les a contraints d’aduoüer que la Foy 
esleue vn cœur au dessus et des biens 
et des malheurs de cette vie ; et sa ioye 
qui paroissoit dans le plus fort de toutes 
ces trauerses leur a fait reconnoistre 
qu’il y a des plaisirs en l’homme autres 
que ceux du corps, et où les sens n’ont 
point de part. 

Le troisiesme de ces Capitaines Néo¬ 
phytes est chef d’vne bande d’enuiron 
trois cens hommes de guerre, qui de- 




France, en l'Année 1644 . 


89 


meuroient à vne iournée des Iroquois 
plus proches des Hui ons ; mais se voyans 
trop exposez à Penncmy, ils abandon¬ 
nèrent leur pais il y a enuiron cinq ans, 
amenèrent icy leurs familles, et depuis se 
sont répandusçà et là dans les bourgades 
Huronnes. Ce Capitaine se nomme Mar¬ 
tin TehoachiakSan. C’est vn courage 
qui ne respire que la guerre, et sa vie 
n’est qu’vue suite de combats. 11 estoit 
amy intime de ce grand guerrier Eu- 
stache Ahatsistari dont nous auonsdesia 
parlé, et luy auoit promis de son viuant 
qu’il le suiuroit en la Foy. Mais le mal¬ 
heur arriué à ce sien amy si peu de 
temps après qu’il auoit receu le Ba- 
ptesme, nous faisoit croire que ces pro¬ 
messes n’auroient pas leur effet, que 
plustost il auroit auersion de la Foy, 
qu’il redouteroit le Baptesme, et seroit 
confirmé dans vne opinion commune en 
ces païs, que se faire Chrestien c’est re¬ 
noncer à cette vie et appeller à soy la 
mort. Dieu toutefois a tiré nos aduan- 
tages de nos pertes : ses voyes sont éloi¬ 
gnées de nos pensées, et il veut que la 
mort d’vn Chrestien soit la semence et 
le germe d’vn autre. Ce fut alors que 
ce Capitaine encore Infidèle se sentit 
plus touché au cœur, qu’il commença à 
redouter plus le feu d’enfer que la mort, 
et que la pensée de se voir vn iour bien¬ 
heureux dans le Ciel auec l’aine de cet 
amy qu’il regretloit, luy en fit prendre 
le chemin. Non, disoit-il au Pere qui 
l’instruisoit, tu m’aurois desia baptisé 
si tu voyois mon cœur, tu serois con- 
uaincu que ie desire bien faire, et que 
quoy qu’il arriue, ie veux viure et mou¬ 
rir Chrestien. Veux-tu donc que ie sois 
damné, adioustoit-il vne autre fois ? ie 
suis continuellement ou à la chasse dans 
les bois, ou aux prises auec l’ennemy , 
en quelque part que i’aille, ie suis en 
danger de ma vie, et le feu plustost que 
la vieillesse consommera cette charogne 
que tu voy : que deuiendra mon ame si 
tu n’effaces mes pechez ? veux tu que 
d’vn malheur ie me précipité en vn autre, 
et que ie meure sans estre baptisé ? 

Ayant eu iour pour son Baptesme, il 
assembla ses gens : Mes neueux, leur 
dit-il, les ennemis sont à nos portes, se 


sauue qui pourra : reprochez moy si ja¬ 
mais vous m’auez veu paslir au milieu 
des périls ; mais à ce coup ie vous con¬ 
fesse que i’ay perdu courage, ie me re¬ 
tire du malheur, me suiue qui voudra, 
nos affaires sont au desespoir. On iuge 
à l’entendre parler qu’vne armée enne¬ 
mie est aux frontières du pais, qu’il eu 
a eu quelque aduis asscuré : les vus 
songent aux armes, les autres à la re¬ 
traite, tous sont saisis de crainte. Enfin, 
les voyant dedans l’émotion, il reprend 
la parole. Mes neueux, leur dit-il, ie ne 
crains pas les Iroquois, ie redoute les 
cruautez plus inhumaines des démons 
de l’enfer, d’vn feu qui jamais ne s’é¬ 
teint ; ie vous quitte sans vous quitter, 
ou plustost ie quitte vos sottises, i’a- 
bandonne nos maunaises couslumes, ie 
renonce dés ce moment à toute sorte de 
péché, et sçaehez que demain ie seray 
Chrestien. 

Ces Baptesmes de personnes si consi¬ 
dérables en ont attiré plusieurs autres, 
mais ce qui nous console dauantage, est 
de voir que l’esprit de la Foy prenne 
lousiours de plus en plus l’ascendant 
dans leurs âmes, que la grâce trouue 
entrée dans leurs cœurs autant que 
dans les nostres, et que pour estre nez 
barbares ils n’en sont pas moins bons 
Chrestiens. 

Mon fils, disoit vn iour vn de ces 
bons Sauuages à vn sien fils qu’il ex- 
hortoit au bien, maintenant que ie suis 
au monde, ie crains que ta foy ne soit 
appuyée sur la mienne. Quoy qu’il 
m’arriue, ne désisté iamais du seruice 
de Dieu, et quand bien ie serois massa¬ 
cré, dy tousiours d’vn mesme visage : 
Nostre Pere qui es au Ciel. Ne songe 
pas à moy disant cette priere, mais sou- 
uiens-toy que celuy-là ne peut mourir 
qui doit estre l’vnique appuy et de ta 
foy et de la mienne, qui est ton Pere et 
le mien, et qui seul doit soustenir tes 
espérances, quand bien tu te verrois 
abandonné de tous les hommes. le ne 
sçay pas si Dieu auoit donné à ce bon 
Saunage quelque veuë de sa mort pro¬ 
chaine, quoy qu’il en soit, il fut assas¬ 
siné peu de iours après d’vne bande 
Iroquoise ; et l’enfant à peine aagé de 

quatorze ans a tellement suiuy la vertu 
de son pere, ces dernieres paroles ont 
fait tant d’impression dedans son ame, 
que ie ne puis douter que cet esprit 
diuin qui louche fortement d'vne extré¬ 
mité à l’autre, et va disposant toutes 
choses auec douceur pour le salut de ses 
esleus, n’eust animé et le cœur et la 
voix de ce pere, afin qu’en mesme temps 
il le disposast à vue saincte mort, et le 
fils à vue saincteté de vie digne du nom 
de Chrestien, et de la Foy que tousiours 
il a du depuis consei llée malgré sa mere 
et tous ses pareils Infidèles, en vn aage 
qui ne peut auoir de resolution pour vn 
suiet si esloigné des sentimensde la na¬ 
ture, sinon celle qui vient du Ciel. 

Cet enfant n’a pas esté seul vexé de 
ses parens à cause de la Foy : plusieurs 
ont eu besoin d’vn semblable courage. 
Tel a esté contraint de se voir errant çà 
et là, et de chercher ailleurs sa vie, 
estant chassé de sa cabane où on ne 
pouuoit le supporter dans l’exercice de 
Chrestien. D’autres se sont bannis eux 
mesmes de leur propre maison, se sont 
priuez des contentemens de la vie et du 
support de leurs parens, aymans mieux 
renoncer aux douceurs de cette amitié, 
et abandonner cet appuy de la nature, 
que de soiiiller la beauté de la grâce 
qu’ils auoient receuë au Baptesme. Car 
plus, disoient-ils, nous sentons d’incli¬ 
nation pour nos parens, moins d’hor¬ 
reur auons-nous naturellement de leurs 
fautes, et plus aussi deuons nous crain¬ 
dre qu’en les aymant nous n’aimions 
enfin leurs pechez. 

Tous les Chresliens de cette Mission 
ont esté fortement dans l’espreuue, 
principalement sur la fin de l’hyuer. 
Car comme leur nombre s’estoit rendu 
considérable, qu’ils tenoient bon à ne 
point vouloir assister aux superstitions 
du pais, qu’en suite de cela ces ceremo¬ 
nies diaboliques estoient délaissées de 
plusieurs, que les débauches deuenoient 
vn peu refroidies, on redoubla les ca¬ 
lomnies contre la Foy : qu’elle tendoit à 
la subuersion du païs, que les malades 
demeuroient sans secours, que la guerre 
alloit tout rauageant de plus en plus, 
que la famine les menaçoit, que les plus 


innocentes récréations (c r est ainsi qu’ils 
appellent leurs crimes) ne trouuoient 
plus quasi de lieu, et que par tout où se 
rencontroit vn Chrestien, il falloit ou 
rougir de honte, ou abandonner la pen¬ 
sée du péché ; que leurs anceslres ne vi- 
uoient pas dans ces reserues, qu’en ce 
temps là le païs estoit florissant, que 
tous les malheurs les accueilloient de¬ 
puis qu’on auoit commencé de publier 
icy la parole de Dieu, que les croyans 
(c’est icy le nom des Chresliens) de- 
uoient ou bien se retirer à part, ou con- 
seruer leur Foy dans le fond de leur 
ame, sans condamner si publiquement 
les coustumes de leurs peres ; qu’il ne 
falloit plus les inuiter ny aux conseils, 
ny aux festins, qu’on deuoit rompre le 
commerce auec eux, ou plustost si on 
vouloit conseruer le païs, assembler 
sans delay vn Conseil general pour faire 
renoncer la Foy ou de gré ou de force 
à ceux qui se trouuoient desia dans ce 
parly. En vn mot, les calomnies en 
viennent si auant, et cette haine contre 
la Foy est rendue si publique, que les 
Chrestiens, qui du commencement ne 
croyoient pas que les affaires en deus- 
sent venir à ce point, iugerent qu’il 
falloit au plustost coniurer cet orage. 

Ils s’assemblent pour cet effet et 
cherchent les moyens de parer à ce 
coup ; mais plus ils parlent là dessus, 
plus ils y voyent d’obscurité. Enfin l’vn 
d’eux prend la parole : Mes freres, leur 
dit-il, ce sont les affaires de Dieu plus 
que les nostres, c’est à luy d’appaiser 
ces tempestes, et à nous de souffrir auec 
ioye, ou du moins auec patience autant 
qu’il le voudra. Yoila lessentimensque 
Dieu me donne, faites moy part des 
vostres, puisque nos cœurs n’estans 
qu’vn dans la Foy, ne doiuent auoir rien 
de secret lors qu’on s’attaque à nous 
comme Chrestiens. Pour moy, dit l’vn, 
lors que i’entends ces calomnies, et que 
les iniures me suiuent, ie passe mon 
chemin, ie pense que ces pauures In¬ 
fidèles sont comme des chiens qui 
aboyent. Que m’importe quoy qu’ils 
disent ou fassent contre moy, pourueu 
que i’aille au Ciel. le me tourne vers 
eux, répliqué vn autre, ie leur dis qu’ils 

prennent courage, qu’ils continuent à 
me maudire, que Dieu me fait du bien 
lors qu’ils me font du mal, et qu’en me 
disant ces injures, ils attirent sur mov 
vn amas de bénédictions qui leur sont 
inconnues. Mon cœur, dit vn troisième, 
voudroit bien quelquefois se venger, 
mais quand ie songe que lesus-Christ 
estant sur terre a plus enduré que cela, 
ie me console, et ie le prie qu’il me 
donne du courage iusqu’à la lin. Chacun 
auanee ses pensées, et après tout ils re- 
connoissent que Dieu est tousiours sem¬ 
blable à soy mesme, qu’il est le Dieu 
de paix et le Dieu de consolation, et que 
plus on endure pour luy, moins on 
s’estonne des souffrances. 

Pour conclusion : Mes freres, leur dit 
Estienne Totiri, puis qu’en cette assem¬ 
blée vous me regardez comme vostre 
Capitaine, voicy le résultat de ce Con¬ 
seil, et la pensée que Dieu me donne : 
Ne craignons rien que le péché. 

le ne sçay pas où aboutiront ces 
orages, mais ie ne suis pas hors d’espe- 
rance de voir en ces païs, dans peu 
d’aunées, des martyrs pour la Foy, et 
peut estre ne serons-nous pas les pre¬ 
miers. La ferueur de quelqu’vn de ces 
bons Néophytes méritera cette faneur 
du Ciel ; au moins i’en voy que Dieu ce 
semble va disposant à cette grâce, qui 
mesprisent leur vie et enuisagent celte 
mort comme vne recompense de ce 
qu’ils font et voudroient faire pour l’a- 
uancement de la Foy. Quoy qu'il en 
soit, ces désirs ne sont pas dans la 
portée de la nature, et les voyant de¬ 
dans vn cœur barbare, nous sommes 
contraints de reconnoistre que c’est vn 
ouurage de Dieu, qu’il y trauaille plus 
que nous, et qu’il veut en tirer sa gloire ; 
c’est à nous de le suiure et d’affermir 
sur luy nos espérances, quelque oppo¬ 
sition que l’enfer et la terre puissent 
apporter à la conuersion de ces peuples. 

le m’estois reserué sur la fin de ce 
Chapitre à rapporter quelques sentimens 
de ces bons Chrestiens, mais la crainte 
de la longueur me les fera obmettre ; 
c’est assez que le Ciel les voie, et que 
l’Eternité nous donne tout le loisir de 
bénir l’Autheur de ces grâces, qui par 


tout est luy mesme riche et abondant 
en ses miséricordes. Encore vne ou 
deux choses auant que le finir. 

Vn bon homme aagé de soixante ans, 
sa femme et deux de leurs enfans, tous 
Chrestiens, ayant appris qu’vne de leurs 
parentes se mouroit au milieu des bois, 
et qu’vn petit enfant encore à la ma¬ 
melle ne pouuoit surniure à sa mere, 
furent touchez de charité et du désir de 
sauner et la mere et l’enfant au moins 
pour le Ciel. Ils se font tous instruire 
de la formule du Baptesme, partent de 
compagnie dans vn temps bien fascheux 
sur la fin de l’hyuer, font trois journées 
entières de chemin sur des neiges pro¬ 
fondes, et la pluspart sur les glaces d’vn 
lac, qui estant percées çà et là estoient 
remplies d’autant de précipices. A peine 
faisoient-ils cent pas sur ce lac, qu’ils 
ne se vissent en danger de mort, et 
mesme quelques-vns enfoncèrent bien 
auant dedans l’eau. Enfin après bien 
des trauaux et bien des craintes, ils 
trouuent cette pauure femme malade, 
baptisent son enfant, secourent et Fvn 
et l’autre des rafraischissemens qu’ils 
ont portez ; et ie ne doute point que 
le Ciel ne prist plaisir à cette cha¬ 
rité, et que Dieu n’ait voulu la bénir. 
Maintenant et la mere et l’enfant sont 
pleins de vie, et cette famille Chre- 
stienne va s’auançant de iour en iour 
dans les sentimens de la Foy. Non, di¬ 
soient-ils à leur retour, jamais nous 
n’eussions crû qu’il y eust des plaisirs si 
remplis de douceur au milieu des périls, 
nous craignions tous la mort quasi à 
chaque pas que nous faisions dessus ces 
glaces, mais cette crainte estoit aimable, 
nous estions en mesme temps et dans 
la peur et dans la ioye, et jamais nous 
n’auons prié Dieu de si bon cœur et auec 
tant d’amour ; nous n’osions luy de¬ 
mander ny la mort ny la vie. Mon Dieu, 
luy disions nous sans cesse, vous voyez 
nostre cœur, et pourquoy nous sommes 
en chemin, disposez de nos vies selon 
vos volontez ; que nostre peine vous 
aggrée, après cela quoy qu’il arriue, 
nostre esprit est content ; si nous nous 
noyons dedans ces eaux, nous serons 
heureux dans le Ciel. 

Nous auons introduit icy dans les Hu- 
rons que les Chrestiens portassent leur 
chapelet au col comme vne marque de 
leur Foy ; nous en voyons de bons 
effets. le ne sçay, disoit vn iour vue 
femme infidèle à vn ieune Chrestien, 
ce qui a pû changer la beauté de ton 
naturel : depuis que tu portes ce cha¬ 
pelet, tu n’es plus ce que tu as esté, et 
moy mesme ie n’ay pas l’asseurance de 
te porter ces paroles de douceur dont 
autrefois tu m’as si soutient preuenuë : 
c’est sans doute que ce chapelet t’en- 
sorcele ; oste-le de ton col et ie te par- 
leray. En effet la deuotion que ressen¬ 
tent tous nos Chrestiens, soit à dire leur 
chapelet, soit à le porter sur eux comme 
vn gage sacré de ce que Dieu leur est, 
et de ce qu’ils veulent luy estre, cet 
amour qu’ils ont pour la Vierge, mérité 
que le Ciel les protégé d’vn secours plus 
puissant, qu’il soit leur bouclier et leur 
defense, notamment pour la chasteté, 
en vn païs où on met au rang des vertus 
d’estre impudique. Mais sur tout les 
Festes et Dimanches ils s’assemblent 
sur le midy pour le reciter tous en¬ 
semble, ils le font à deux chœurs se ré¬ 
pondant les vns aux autres auec tant de 
douceur, qu’on voit bien que leur ame 
a des attraits particuliers à cette sorte 
de priere. 

le finiray ce Chapitre par vne mort 
d’vue Chrestienne, qui sans doute aura 
esté tres-precieuse aux yeux de Dieu : 
elle se nommoit Christine Tsorihia et 
auoit esté baptisée en l’année 1639. 
Elle estoit mere de cet excellent Chre¬ 
stien dont i’ay desia parlé, Estienne To- 
tiri ; et ie puis dire en vérité, que de¬ 
puis le moment de sa conuersion elle 
auoit esté tousiours montant dans la 
pratique des vertus les plus hautes qui 
soient au Christianisme, mais sur tout 
dans vn amour des souffrances et affli¬ 
ctions de cette vie, qui, disoit-elle, luy 
sembloient pleines de douceur, depuis 
qu’elle auoit sceu que ce corps affligé 
deuoit enfin ressusciter pour ioiiir d’vne 
gloire qui n’auroit point de fin. Elle 
receut ses Sacremens auec des senti- 
mcns de pieté remplis d’amour ; entre 
autres elle sentoit vne affection tres- 


tendre enuers la saincte Vierge. le ne 
doute point que dans le Ciel elle ne 
gouste à iamais les fruits de cette deuo- 
tion ; mais ie ne sçay si mesme auant 
la mort elle n’en a point ressenly les 
douceurs ; au moins voicy ce qui luy 
arriua quelques heures auant que de 
mourir : lors qu’elle estoit proche de 
l’agonie ayant desia perdu l’vsage et le 
sentiment de la veuë, elle s’escria tout 
d’vn coup comme estonnéeetrauiedans 
l’admiration : O mon fils, nevoy-tu pas 
cette rare beauté de cette grande Dame 
éclatante en lumière qui est icy à mon 
costé ? ne-voy tu pas ce beau liure 
qu’elle porte ouuert entre ses mains? 
n’entens-tu pas ces paroles d’amour ? ô 
qu’elle me parle bien mieux que nos 
freres les François, que ses discours pé¬ 
nétrent bien plus auant dedans mon 
cœur, qu’elle est aymable et qu’il fait 
beau la voir ! Cette bonne femme parloit 
à vn de ses enfans excellent Chrestien, 
nommé Paul 0katak8an. Ma mere, vous 
resuez, luy dit ce ieune homme, ie ne 
voy rien, et vous comment pourriez 
vous voir ce que vous dites ayant desia 
les yeux fermez ? Non, non, mon fils, 
répliqué cette mere, ie ne me trompe 
aucunement, ny ne te veux tromper. 
Regarde de l’autre costé ces ieunes 
François qui l’accompagnent, les plus 
beaux que i’aye iamais veus, que leurs 
habits sont riches ! mais plustost preste 
l’oreille à ce que me dit cette Dame, ô 
qu’il fait beau la voir ! Là dessus elle 
encline à la mort. Elle fut la seconde 
enterrée en nostre Cemetiere de saincte 
Marie, y ayant esté transportée de son 
bourg où elle mourut, esloigné de six 
lieuës, ainsi que de son viuant elle l’a- 
uoit désiré. 

Nous auons esté plus de huict mois 
sans sçauoir cette particularité de sa 
mort, son fils Paul n’ayant pas tenu 
plus de compte de cette vision que d’vne 
resuerie, dans la pensée qu’il auoit qu’il 
ne pouuoit y auoir d’autre veuë que 
celle des yeux. Vn iour par vn ren¬ 
contre il raconta le tout à son aisné 
Estienne Totiri, qui enfin nous le dé¬ 
clara il y a quelques iours sur le point 
i qu’il estoit de partir pour la guerre, 

nous disant qu’il eroyoit pour luy que 
ces ieunes François d’vne beauté si 
rare esloient des Anges du Ciel qui 
tenoient compagnie à la tres-saincte 
Vierge, pour qui sa mere auoit eu des 
deuotions si tendres. 


CHAl’ITRE V. 

De la Mission de Sainct Michel aux 
Tahontaenrat. 

L’an passé nous receumes les pre¬ 
mières nouuelles de Quebec par deux 
Hurons, qui y ayant hyuerné remontè¬ 
rent cy haut sur la fin du printemps, 
abordèrent à nos portes, nous ren¬ 
dirent quelques paquets de lettres qu’ils 
auoient sauuez d’vn naufrage où ils 
firent perte de tout leur bien : Mais, 
dirent-ils, nous n’auons pas perdu ce 
que nous estimons plus que nos biens 
et que nos vies. Le Pere Brebeuf a esté 
nostre maistre, la Foy a trouué entrée 
dans nos cœurs, les exemples que nous 
auons veus des François et des Algon¬ 
quins conuertis, le zele et la charité des 
saintes tilles Religieuses, l’amour que 
les Capitaines François portent aux 
Chrestiens, et ces femmes de grand 
courage qui ont passé les mers pour 
auancer les momens de nostre conuer- 
sion, l’appuv qu’Onontio donne à la Foy 
(c’est Monsieur de Montmagny nostre 
Gouuerneur), et l’estime qu’il en fait 
paroistre par dessus toutes choses, sa 
vertu que nous voyions aussi souuent 
que son visage : tout cela, disoient-ils, 
sont des preuuesqui nous ont contraints 
d’aduoüer que les veritez que tant de 
monde nous annonce méritent vnique- 
ment d’estre adorées, et qu’il faut que 
le Dieu des Chrestiens soit vrayement 
tout puissant, puisque tant de personnes 
de mérité s’employent si saintement en 
son seruice. En vn mot, dirent-ils, nous 
estions descendus à Quebec Infidèles, et 
nous en reuenons Chrestiens. 

Ils estoienl tous deux du bourg de 

S. Michel, l’vn se nomme Paul Atondo, 
l’autre Ican Baptiste Aotiok8andoron. 
Aussi-tost qu’ils y furent arriuez, on les 
accueille de toutes parts, on leur de¬ 
mande leur fortune. Paul Atondo prend 
la parole, comme il est Capitaine : Sça- 
chez, mes freres, leur dit-il, que i’ay 
promis à Dieu de viure et de mourir en 
son seruice, que ie suis baptisé, que ma 
gloire est d’estre Chrestien. Si i’ay esté 
d’vn naturel fascheux, et si plusieurs 
m’ont redouté, attendez quelques mois 
à porter iugement de moy, les François 
en me baptisant ont tiré tout le mal qui 
esloit en mon ame, mon cœur est tout 
changé, et vous verrez que la douceur 
est entrée dans mon esprit auec la Foy. 
Faites vous baptiser, mes freres, que 
tous craignent l’enfer, nos malheurs 
cesseront, nous n’aurons plus de traîtres 
en nos conseils qui reçoiuent pension 
de l’ennemy pour luy descouurir nos 
desseins, le larcin sera banny d’auec 
nous, on ne sçaura que le nom de l’en- 
uie, la médisance n’osera paroistre, nos 
haynes ne seront plus que pour le vice, 
et d’vne terre de malheur nous en fe¬ 
rons vn pais de bénédiction. Là dessus, 
il prend vn Crucifix en main : Mes 
freres, adiouste-t-il, i’ay creu auec vous 
que c’estoit là celuy qui nous causoit les 
maladies, et qui dépeuploit nos bour¬ 
gades, i’ay esté des premiers à dire que 
les regards en esloient venimeux et ap- 
portoient la mort. Nos pechez ferment 
nos yeux à la lumière, la Foy a fait 
tomber les tayes qui causoient mon 
aueuglement : maintenant c’est ce Cru¬ 
cifié que i’adore, c’est luy seul que ie 
reconnois pour maistre de nos vies, 
pour auteur de nostre salut. 

Ce changement d’vn homme qu’on 
eust creu deuoir estre vn des derniers à 
embrasser la Foy estonne les esprits, 
mais sa constance leur donna plus d’ad¬ 
miration quelques iours après. Le mal¬ 
heur tout d’vn coup l’accueille, la mort 
luy rauit vn enfant qui estoil son 
vnique ; vne niepce, qui en ce païs est 
vn appuy plus asseuré à vn homme que 
ses propres enl'ans, est emportée en 
mesme temps de maladie ; deux Iro- 
quois cachez derrière vn arbre sortent 

de leurs embusches, assassinent au mi¬ 
lieu de son champ vne sœur qui seule 
luy restoit. Ces desastres m’eussent 
estonnez si ie n’auois la Foy, dit-il aux 
Infidèles, et c’est maintenant que ie voy 
que les richesses d’vn Chrestien ne sont 
pas hors de luy, qu’il porte son thresor 
en son cœur, et que l’esperance du Ciel 
affermit plus vne ame que tous les mal¬ 
heurs de la terre n’auront de force pour 
l’abattre. Il restoit encore à sa sœur 
assez de vie pour son salut ; ce bon 
Néophyte luy parle du Paradis et de 
l’Enfer, luy fait detester ses pechez, 
elle souhaite le Baptesme ; luy qui n’a- 
uoit iamais fait ce mestier la recom¬ 
mande à Dieu, la baptise autant qu’il le 
peut, et afin, disoit-il, que plus asseu- 
rément elle soit baptisée, il luy fait re- 
nouueller ses actes, et renouuelle son 
Baptesme iusqu’à cinq et six fois. Mais 
tous n’eurent pas plus d’effet l’vn que 
l’autre : car quoy que l’eau ne man- 
quast pas à son Baptesme, il auoit ou¬ 
blié la formule, ou iamais ne l’auoit 
apprise. Tu es le Maistre de sa vie toy 
qui as fait le ciel et la terre, n’importe 
qu’elle meure pourueu que son ame 
soit bien-heureuse dans le Ciel : c’est 
toy qui as mis la Foy dans son cœur, et 
maintenant ie la baptise, afin que luy 
faisant miséricorde tu luy effaces ses pe¬ 
chez. Voila les paroles dont il se seruoit 
au Baptesme. Mais ce Dieu de miséri¬ 
corde qui iamais ne manque aux esleus 
eut égard à sa charité et à la Foy sin¬ 
cère de cette panure femme, qui auoit 
plus de désir d’estre toute à luy à la 
mort, qu’elle n’auoit de regret de la vie ; 
les forces luy reuiennent vn peu, ce fer- 
uent Néophyte court cinq lieues d’vne 
mesme haleine pour venir en nostre 
Maison quérir quelqu’vn des nostres. 
Deux de nos Pores y courent en haste, 
trouuent cette femme toute disposée 
pour le Ciel, où son ame s’enuola bien- 
tost après auoir esté baptisée. 

le ne fais pas moins d’estat de Iean 
Baptiste AotiokBandoron, que de Paul 
Atondo : il est vray qu’il n’est pas de 
si grand crédit, qu’il a moins de paroles, 
mais ie croy que son cœur n’est pas 
moins touché, et nous voyons en son 


procédé ie ne sçay quoy qui paroist plus 
animé du S. Esprit. Quoy qu’il en soit, 
ces deux bons Néophytes et quelque 
nombre de Chrestiens qui estoient desia 
dans leur bourg auec plusieurs Catechu- 
menes, nous pressèrent si fortement sur 
la fin de l’Automne de faire vn plus 
long seiour auec eux, de les instruire 
plus à loisir, et ne pas les priuer de la 
mesme consolation que nous donnions 
aux bourgs de la Conception, de S. Io- 
seph et de S. Iean Baptiste, que nous 
ne peusmes résister à de si saints dé¬ 
sirs. Il y fallut dresser vne Chapelle et 
y establir vne Mission plus à demeure 
que nous n’auions fait iusques alors. 

Le Pere Ioseph Marie Chaumonot et 
le Pere François du Peron en ont eu le 
soin, et Dieu m’a donné la consolation 
enuiron deux mois de l’hyuer d’y voir 
les premières ferueurs de cette Eglise. 

Les Chrestiens se voyant reünis après 
le retour de leurs pesches et voyages, 
firent vn Conseil entre eux pour s’ani¬ 
mer plus puissamment au bien, et s’y 
obliger de nouueau par vne protestation 
publique de leur Foy. En suite ayant 
appellé ceux qui se disposoient au Ba¬ 
ptesme : Mes freres, leur dirent-ils, ce 
n’est pas sur vos levres qu’on doit re- 
connoistre la Foy qui est dans vostre 
cœur, vos œuures en seront des té¬ 
moins plus fideles que vos paroles; 
quittez dés maintenant la pensée que 
vous auez d’estre Chrestiens, si vous 
n’estes tous résolus d’en maintenir le 
nom par la pureté de vos vies. Vous 
auez à combattre les Démons de l’enfer, 
qui tant de siècles nous ont tenus dans 
leur captiuité, nous auons autant d’enne¬ 
mis de nostre salut qu’il y a d’hommes 
en ces contrées, faites estât que vos 
peres et meres et mesme vos enfants 
sont ceux que vous auez le plus à crain¬ 
dre, renoncez aux mouuemens de la 
nature, et n’escoutez pas vostre cœur 
qui le premier vous trahira si vous vous 
fiez trop à luy : en vn mot, estre Clu’c- 
stien, mes freres, c’est detester le mal, 
et plustost mourir que pecher. A ces 
paroles, les Catechumenes s’escrient 
qu’ils estoient donc Chrestiens, qu’ils 
sont tous résolus de croire en Dieu et 

luy obéir jusqu'à la mort. En effet ils 
pressserent. de telle façon leur Baptesrne 
qu’on ne pût pas le différer. Mais il 
faut que la Foy trouue partout des ré¬ 
sistances, et si elle ne prend sa nais¬ 
sance dans la persécution, il est à crain¬ 
dre qu’elle n’ait pas assez de vigueur 
pour se soustenir elle mesme, deuant 
naistre dans les actions de sainteté. 

Quelques Algonquins de l’isle ayant 
hyuerné cette anuée aux Huions, vu de 
leurs Capitaines appelle AgSachimagan, 
et par les François le Charbon, ne man¬ 
qua pas de faire icy vn coup de son 
mestier. Cet homme malheureux, plus 
noir en l’ame mille fois que le nom 
qu’il porte, et vray boutefeu contre la 
Foy et les François, estant arriué au 
bourg de sainct Michel, y assemble se¬ 
crètement les Capitaines : Mes freres, 
leur dit-il, i’ay tousiours eu autant d’a¬ 
mour pour vous que de hayne contre 
les Iroquois nos ennemis communs, 
dont vous sçauez que l’an passé ie res- 
senty la cruauté, m’estant veu deux fois 
leur captif, et ayant chaque fois eschapé 
de leurs mains lors qu’ils estoient à la 
veille de me brusler tout vif. l’entends 
que vostre bourg est esbranlé par les 
discours des robes noires, que plusieurs 
ont desia receu le Baptesrne, qu’vn plus 
grand nombre le souhaitent, et que 
vous mesmes prestez l’oreille à ces dis¬ 
cours qui charment en effet à l’abord. 
Mais sans doute vous ignorez, mes 
freres, où aboutiront ces promesses 
d’vne vie eternelle. I’ay esté parmv les 
François à Quebec et aux Trois Riuieres, 
ils m’ont enseigné le fond de leur do¬ 
ctrine, ie n’ignore rien des choses de la 
Foy -, mais plus i’ay aprofondy leurs 
mystères, et moins y ay-ie veu de iour. 
Ce sont des fables controuuées pour 
nous donner de véritables craintes d’vn 
feu imaginaire, et sous vne fausse espé¬ 
rance d’vn bien qui iamais ne nous doit 
arriuer, nous engager dans des mal¬ 
heurs ineuilables. le ne parle pas sans 
en auoir l’experience. Vous auez veu 
il y a quelques années les Algonquins 
en si grand nombre que nous estions la 
terreur de nos ennemis ; maintenant 
nous sommes réduits au néant, les ma¬ 


ladies nous ont exterminez, la guerre 
nous dépeuple, la famine nous va pour- 
suiuant en quelque lieu que nous al¬ 
lions. C’est la Foy qui nous apporte ces 
malheurs ; qu’ainsi ne soit lors que ie 
descendis il y a deux ans à Quebec pour 
voir où auroit abouty la Foy des Monta- 
gnels et Algonquins qui auoient receu 
le Baptesrne, on me lit voir vne maison 
remplie de borgnes et de boiteux, d’e- 
stropiats et d’aucugles, de squelettes 
toutes décharnées et de gens qui tous 
portoient la mort sur leur visage. Ce 
sont là les appanuges de la Foy, c’est 
i cette Maison qu’ils estiment (il parloit 
de l’hospital basty proche de Quebec 
pour les malades), ce sont ces gens-là 
qu’ils caressent, parce que se résoudre 
à estre Chreslien, c’est prendre le party 
de toutes ces miseres. Outre cela, il 
faut s’attendre de n’estre plus heureux 
ny à la pesche ny à la chasse. Enfin, 
mes freres, adiousta-t-il, si auiourd’huy 
ie voyois tout vostre bourg Chreslien, 
ie suis content d’estre estimé le plus 
grand imposteur du monde s’il en 
restait aucun de vous qui ne fusl mort 
auant la fin de la troisiesme année. 
Pour moy i’ay presenty ces malheurs de 
la Foy, en vain l’ay-ie prédit à ceux qui 
ayant refusé de me croire, ont trop 
tard après leurs miseres reconnu qu’ils 
estoient trompez. Aucun Chreslien s’est- 
il eschappé comme moy des mains de 
mille morts qui m’esloient préparées ? 
si leur Dieu est en effet le Tout-puissant, 
pour quoy les laisse-t-il dedans l’op¬ 
probre, que ne rompt-il leurs ehaisnes, 
que n’est-il leur libérateur? que ne fait- 
il paroistre en vn pais où il veut estre 
reconnu, que vrayement il fait bon de 
l’auoir pour son Souuerain ? Mais puis¬ 
que ceux qui refusent de l’adorer sont 
plus heureux que ne sont ses suiets, si 
vous auez, mes freres, quelque reste de 
sentiment et d’amour pour vous mêmes, 
pour vos enfans et pour vostre patrie, 
choisissez auec moy de le prendre plus 
tost pour ennemy que pour amy. 

Ce malheureux disgracié de la nature, 
estant plus que demy sourd, portoit en 
sa personne la response à sa plus forte 
calomnie. Mais n’y ayant pas vn qui 

soustinst le party de Dieu, et qui luy 
demandast si c’estoit ou sa foy ou son 
impiété qui luy causast cette disgrâce, 
et luy eust rauy ses enfans, ses freres 
etsesneueux, que la mort auoit trouués 
dedans les bois, lors qu’ils fuyoient auec 
luy les semonces qu’on leur faisoil de 
leur salut, il esbranla tellement les 
esprits, et leur donna des craintes si 
puissantes de ces malheurs dont il les 
menaçoit, que la terreur en fut incon¬ 
tinent respanduë dans le bourg. Les 
impies triomphèrent alors, les foibles 
perdirent courage, et plusieurs qui sem- 
bloient n’estre pas esloignez du Royau¬ 
me de Dieu prirent dessein d’attendre 
et de voir quel succez auroit la Foy 
dans les autres qui y demeuroient enga¬ 
gez. Les Chrestiens cependant tiennent 
bon, leur courage s’anime, ils parlent 
aussi haut que iamais, et nous voyons 
en cette Eglise que si le Diable a du 
pouuoir sur ceux qui ne sont pas sortis 
encore de sa captiuité par le sacrement 
du Baptesme, ces eaux sacrées esleuent 
vne ame au dessus des craintes ter¬ 
restres, et font qu’elle ne redoute que 
Dieu et le péché. 

le voy bien que ie diray vne partie 
des mesmes choses qu’aux precedens 
Chapitres, si ie veux icy rapporter les 
sentimens des Chrestiens de cette Mis¬ 
sion : car nostre Seigneur leur donne 
les mesmes affections et les mesmes vo- 
lontez. le diray seulement en passant 
que Dieu a aussi donné à cette Eglise 
vn Prédicateur de sa nation, et si vous 
voulez vn Apostre qui soustient digne¬ 
ment son party, il se nomme Barnabé 
Otsinonannhont. Cet homme a tousiours 
esté des plus considérables de toute sa 
nation à cause de sa naissance (car ils 
ont icy leur noblesse aussi bien qu’en 
France, et en sont aussi ialoux) ; mais 
son esprit qui est tout à fait excellent, 
et son courage qui l’a rendu la terreur 
du pais ennemy, l’ont fait plus remar¬ 
quable. En vn mot, il est de ces per¬ 
sonnes qui portent sur le front ie ne 
sçay quoy digne d’empire, et à le voir 
vn arc ou vne espée en main, on diroit 
que c’est vn portrait animé de ces an¬ 
ciens Césars dont nous ne voyons en 


Europe que des images toutes enfu¬ 
mées : la Foy en a fait vn excellent 
Chrestien. Nous dirons dans quelqu’vn 
des suiuans Chapitres comme il a esté 
cet hyuer prescher le nom de Dieu dans 
les parties plus esloignées de la Nation 
Neutre. Auant que de partir d’icy, et 
depuis son retour, par tout où il se 
trouue, il faut que l’impiété soit confon¬ 
due et Dieu glorifié. Il touche jusqu’au 
cœur et parle si fortement des mystères 
de nostre Foy, que les plus infidèles qui 
l’entendent à loisir sont contraints d’ad- 
uoiier qu’ils souhaiteroient que tout le 
pais fust Chrestien ; mais tous ceux qui 
approuuoient ce que disoit nostre Sei¬ 
gneur ne se rangeoientpasdeson party. 
C’est assez, et nous deuons nous con¬ 
tenter qu’appellant à la Foy tout le 
monde, ceux-là seulement s’y réduisent 
qui ont la marque des esleus. 

Auant que de finir ce Chapitre, ie ne 
puis oublier vne chose assez remarqua¬ 
ble, qui arriua il y a quelque temps à ce 
bon Chrestien. 11 estoit au milieu d’vu 
grand lac dans vn petit canot d’escorce 
en compagnie des Infidèles : vne tera- 
peste les surprend, le Ciel est tout cou- 
uert de tonnerres et d’esclairs, et l’eau 
d’autant de précipices qu’ils voyent de 
vagues deuant eux. Après auoir en vain 
espuisé et leur industrie et leur force 
pour résister à la tempeste, ils en vien¬ 
nent au desespoir, ils invoquent vn cer¬ 
tain Démon nommé Iannaoa, qui disent- 
ils, s’estant par desespoir ietté autrefois 
dans ce lac, y excite tous ces orages lors 
qu’il se veut venger des hommes, elles 
appaise après qu'on luy a rendu quelque 
hommage ; ils iettent en son honneur 
du pet un dedans l’eau, qui est en ces 
contrées vne façon de sacrifice. Cou¬ 
rage, mes camarades, leur dit ce bon 
Néophyte, nous périrons bien-tost, puis¬ 
que vous appeliez le malheur à vostre 
aide ; pour moy ie mourray volontiers 
plustosl que de deuoir ma vie à des Dé¬ 
mons pour qui ie n’ay que de la haine. 
Malheureux, luy disent ces Infidèles, 
inuoque donc ton Dieu, et nous recon- 
noistrons son pouuoir s’il nous deliure 
de la mort. Le canot cependant fan 
eau, les vagues viennent fondre sur 

eux, et ccluy qui gouuerne abandonne 
le soin de son vaisseau et sa vie. Bar- 
nabé là dessus s’escrie : Grand Dieu, qui 
estes obey des tempestes, ayez pitié de 
nous. A ce moment la furie des vents 
s’appaisa, ces montagnes d’eau s’apla¬ 
nissent, ils voyent vn calme sur tout le 
lac si fauorable à leur dessein, qu’in¬ 
continent ils abordèrent. Mais quoy, 
ces esprits Infidèles en refusent la gloire 
à Dieu, ils disent que c'est le Démon 
qu’ils ont inuoqué qui a exaucé leurs 
prières, et que c’est là son ordinaire de 
les retirer du péril lors qu’ils sont plus 
auant dans le desespoir. Après tout la 
famine les presse, ils n’ont point d’au¬ 
tres prouisions que leur arc et leurs 
flèches : Que ton Dieu te fasse prendre 
vn cerf, disent-ils à ce bon Chrestien, 
puisque tu dy qu’il est aussi puissant 
dans les bois que sur l’eau. Que vos 
Démons, leur respond-t-il, vous fassent 
tuer auiourd’huy quelque vache sau- 
uage. Ils sortent chacun de son costé, 
et vont chercher dans ces vastes forests 
dequoy subuenir à leur faim. A peine 
Barnabé auoit-il fait vn quart de lieuë, 
qu’il trouue à son rencontre vn ieune 
cerf, il le perce de ses flèches, il le dé¬ 
pouille sur la place, se charge de ce 
doux fardeau, retourne au lieu où estoit 
leur bagage, préparé le souper qui at¬ 
tend tous les autres absents. Sur le 
soir mes chasseurs arriuent plus affa¬ 
mez et moins chargez qu’ils n’estoient 
partis : le Chrestien les attend au che¬ 
min, et comme ils ne luy voyent que 
son carquois en main : Ton Dieu, luy 
disent-ils, a esté sourd pour cette fois à 
tes prières ; quelque autre iour que tu 
auras esté plus heureux, alors il t’aura 
entendu. Non, non, dit-il, nous ne vi¬ 
vons qu’à ses despens, vostre impiété 
ne l’a pas empesché de nous faire du 
bien ; mais vous mériteriez de mourir 
icy de famine ; il vous traite comme vn 
bon pere fait de meschanls enfans qu’il 
espere quelque iour deuoir se recon- 
noistre. 


CHAPITRE VI. 

De la Mission des Anges aux Alioïten- 
daronk ou Nation Neutre. 

Le peu de nombre que nous sommes 
estant à peine suffisant pour cultiuer les 
bourgades qui nous sont plus voisines, 
nous n’auons peu continuer l’instruction 
de la Nation Neutre, où il y a deux ans 
que nous iettasmes les premières se¬ 
mences de l’Euangile. Quelques Chre- 
stiens Durons y ont esté en nostre place, 
y ont fait le deuoir d’Apostres, et peut 
estre auec plus de succès pour le pré¬ 
sent que nous n’eussions fait par nous 
rnesmes. 

Estienne Toliri du bourg de S. loseph, 
accompagné d’vn sien frere, s’estans 
arrestez dans les bourgades plus fron¬ 
tières, trouuerent des oreilles si dispo¬ 
sées à les entendre, qu’à peine auoienl- 
ils trois ou quatre heures dans la nuict 
pour prendre leur sommeil. Ils por- 
toient leur chapelet au col, et comme la 
curiosité picque autant ces peuples bar¬ 
bares, qu’elle fait en Europe les Nations 
plus ciuilisées, cette nouueauté en des 
personnes qui d’ailleurs en tout leur 
ressemblent, faisoil qu’à chaque bour¬ 
gade on leur en demandoit la raison. 
C’est, disoient-ils, vne marque que nous 
reconnoissons pour maistre celuy qui 
seul a créé le Ciel et la terre. Il nous 
est inuisible, quoy qu’il remplisse tout 
le monde, et que luy seid soustienne 
toutes choses, ainsi que l’ame remplit 
nos corps, les viuifie et les soustient, 
quoy qu’elle-mesme jamais ne paroisse 
à nos yeux. En suite ils alloient dedui- 
sans les principaux mystères de la Foy. 
Mais ce qui touchoil dauantage ces peu¬ 
ples, estoit la crainte de ces feux qu’on 
disoit leur estre inéuitables, s’ils n’ado- 
roient ce grand maistre de la nature. 
Et pourquoy donc, repartoient-ils, n’a- 
t-on continué de nous venir instruire ? 
pourquoy nous donnez-vous la connois- 
sance de ce malheur qui nous attend, si 
on ne vient en mesme temps pour nous en 
deliurer? autrement nous donnant cette 

crainte que iusqu’icy nous n’auions pas, 
c’est pour nous rendre misérables dés 
celte vie, auant que nous le soyons en 
l’autre. 

Barnabe Otsinnonannhont, excellent 
Chreslien du bourg de S. Michel, ayant 
pénétré jusqu’au tond du pais, y a fait 
vn plus long seiour, et comme il est de 
grande authorité parmy ces peuples, 
son zele y a donné bien plus deiouraux 
veiïtez de nostre Foy, et son exemple a 
presché plus fortement que ses discours. 
Il refusa publiquement des désirs d’vne 
femme effrontée qui demandoit de luy 
ce que sa conscience ne luy pouuoit 
permettre, quoy que les coustumes de 
ces pais l’y condamnassent, et qu’on ap¬ 
pelle icy vertu, ce qui douant Dieu n’est 
qu’vn crime. Il a eu mille combats à 
rendre contre ceux mesme qu’il cheris- 
soit le plus, ayant tousiours constam¬ 
ment refusé d’obeyr à leurs songes, qui 
est le Dieu de tous ces peuples. Et 
comme on luy reprochoit que la Foy 
estoit vn ioug insupportable, l’obligeant 
de rompre ainsi les droits de l’amitié, 
et le priuant des plus grands plaisirs de 
la vie : Non, disoit-il, si pour aller en 
Paradis ie sçauois vn chemin couuert de 
précipices, i’irois leste baissée et m’esti- 
merois trop heureux de mourir en la 
peine. A quelque prix que nous ga¬ 
gnions vn bon-heur eternel, nous ne 
Talions qu’à bon marché. 

Enfin lors qu’il fut prés de son re¬ 
tour, il se vit obligé de donner le Ba- 
ptesme à vne sienne fille qu’il laissoit 
en ce païs-là, où il a grand nombre de 
païens : Mais souuiens-toy ma fille, luy 
disoit-il, de conseruer précieusement la 
grâce que tu reçois par le Baptesme. 
Quand le Diable ou les langues impies 
te pousseront au mal, pense que Dieu te 
voit, quoy que ton pcre soit absent ; et 
si cette considération ne t’arreste, re- 
souuiens-toy au moins de celle-cy : Que 
la plus grande douleur que tu puisses 
causer à ton pere, est de commettre vn 
péché qui te doiue à jamais séparer 
d’auec luy. 

Sur la fin de Thyuer, vne bande d’en- 
uiron cent personnes de ces peuples de 
la Nation Neutre sont venus nous visiter 


en ce pais. Ils y ont veu l’Eglise nais¬ 
sante des Huions, se sont informez de 
nos Chrestiens des choses de la Foy; 
nous les auons instruits nous mesmes, 
et s’il faut croire à leur parole, ils s’en 
sont retournez auec vn regret que nous 
ne leur tenions compagnie, et des pro¬ 
messes que leur pais ne fera pas de ré¬ 
sistance à receuoir la Foy, aussi-tost 
qu’ayans suffisamment fait brèche icy 
dans les Durons, nous aurons le moyen 
de donner iusqu’à eux. Dieu veüille 
que celte semence porte fruicts en son 
temps. 

Ces peuples de la Nation Neutre ont 
tousiours guerre auec ceux de la Nation 
du Feu encore plus esloignez de nous. 
Ils y allèrent l’Esté dernier en nombre 
de deux mille, y attaquèrent vn bourg 
bien muny d’vne palissade, et qui fut 
fortement défendu par neuf cens guer¬ 
riers qui soustinrent l’assaut ; enfin 
ils le forcèrent après vn siégé de dix 
iours, en tuerent bon nombre sur la 
place, prirent huit cens captifs, tant 
hommes que femmes et enfans, après 
auoir bruslé soixante et dix des plus 
guerriers, creué les yeux et cerné tout 
le tour de la bouche aux vieillards, que 
par après ils abandonnent à leur con¬ 
duite, afin qu’ils traisnent ainsi vne vie 
misérable. Voila le fléau qui depeuple 
tous ces pais : car leur guerre n’est qu’à 
s’exterminer. 

Cette Nation du Feu est plus peuplée 
elle seule que ne sont tous ensemble 
ceux de la Nation Neutre, tous les Hu¬ 
ions et les Iroquois ennemis des Du¬ 
rons : elle contient grand nombre de 
villages qui parlent la langue Algon- 
quine, qui régné encore plus auant. La 
vie nous manquera plustost que des na¬ 
tions nouuelles à conquester à lesus- 
Christ ; et il faut que la Foy adoucisse 
ces peuples, ainsi qu’elle commence 
d’apriuoiser ceux de mesme langage qui 
habitent vers le Septentrion. Au moins 
quelques Durons dignes de foy, qui tous 
les ans vont trafiquer auec des nations 
Algonquines qui y sont respanduës ça 
et là, nous ont fait le rapport qu’ils en 
ont trouué de Chrestiens qui se mettent 
|à genoux comme nous, ioignent les 

mains, regardent vers le Ciel, prient 
Dieu soir et matin, deuant et apres le 
repas ; et la meilleure marque de leur 
Fov, est qu’ils ne sont plus meschans 
ny deshonnestes comme ils estoient au- 
parauant. Ils les appellent Ondoutaoüa- 
heronnon. Ce sont peuples enuiron cent 
lieues dans les terres au dessus du Sa- 
guené tirant au Nort, qui ayans receu 
quelque instruction les vus h Tadous- 
sac, les autres aux Trois Uiuieres, où 
ils ne vont que comme des oiseaux de 
passage, portent dedans leurs bois, leurs 
lacs et leurs montagnes solitaires laFoy 
et la crainte de Dieu, qui trouue son 
seiour par tout. 


CHAPITRE VII. 

De la Mission de Sainct Iean Bapliste 
aux Arendaronnons. 

Le Pere Antoine Daniel a continué 
dans le soin de cette Mission, qui cette 
année a eu dans son ressort les bourgs 
de S. Iean Baptiste et de S. Ioachim, et 
vn troisiesme esloigné d’enuiron six 
lieues, qui porte le nom de S. Ignace. 
Dieu a par tout augmenté le nombre 
des Chrestiens et des Cateehumenes ; 
mais pour rapporter quelque chose plus 
en particulier de celte Eglise. 

Vn bon vieillard Chrestien aagé de 
plus de cent ans, ayant appris que les 
ennemis s’approchoient de son bourg 
pour l’enleuer par force, se resioüissoit 
au milieu des frayeurs publiques et des 
pleurs qu’il entendoit de tous costez, 
disant aux Infidèles qu’à ce coup il alloit 
eslre heureux, et iotiir des plaisirs que 
sa Foy luy faisoit esperer. • 

Dans ce mesmc esprit de la Foy vne 
femme Chrestiennequi venoit de perdre 
la veuë et sentoit des douleurs quasi in¬ 
supportables, chantoit au plus fort de 
son mal que la pensée du Paradis adou- 
cissoit ses peines, que sa miscre trou- 
ueroit vne fin, mais que la ioye qu’elle 
esperoil dedans le Ciel iamais ne finiroit. 


Yn ieune homme Chrestien qui l’an 
passé se voyant poursuiuy d’vne bande 
Iroquoise, s’esloit iellé quasi par deses¬ 
poir derrière vn arbrisseau où il tronua 
la vie lors qu’il n’attendoit que la mort, 
nous racontoil qu’au milieu de ses 
craintes il fut tout sur le point d’appeller 
l’ennemy, songeant qu’aprés la mort il 
seroil heureux dans le Ciel. Mon Dieu, 
disoit-il dans le fond de son cœur, c’est 
vous qui me cachez icy, l’ennemy est à 
vingt pas de moy, si vous n’aidiez à me 
couurir, serois-ie icy en seureté? Dispo¬ 
sez de ma vie selon qu’il vous plaira. 
Si ie scauois vos volontez, ie me présen¬ 
terais moy mesme, et leur dirais qu’ils 
me bruslassent, et alors ie vous offrirais 
mes tourmens. le ne vous demande, 
mon Dieu, rien que le Ciel, où ie puisse 
à iamais vous voir comme vous me 
voyez maintenant. Ce ieune homme est 
venu bien souuent de dix et douze lieues 
pour entendre la Messe ; et comme 
c’estoiten vn temps dangereux pour la 
crainte des ennemis, et que nous luy 
disions qu’il auoil tort de s’exposer à ce 
péril sans bonne compagnie : Eh quoy, 
nous disoit-il, Dieu n’est-il pas auec 
moy ? si ie suis tué en chemin, pourrois- 
ie mieux mourir ? N’irois-ie pas droit 
dans le Ciel ? Puis-ie craindre la mort, 
quoy que ie marche au milieu des pé¬ 
rils, m’entretenant dans ces pensées. 

Les parens d’vn ieune Néophyte, luy 
ayant proposé vn party qui luy estoit 
aduanfageux, luy demandèrent si la fille 
luy agreoit. Vous ne regardez qu’au de¬ 
hors, leur dit-il, ce que ie veux aimer 
ne se voit point des yeux. A-t-elle de 
bonnes pensées pour le Ciel ? Est-elle 
disposée de mourir en la Foy? Son cœur 
est-il à Dieu ? Aimera-t-elle son salut? 
Si cela est, ie l’aime ; sans cela, iamais 
elle ne me sera rien. 

Vn Capitaine Chrestien des plus con¬ 
sidérables du bourg de S. Iean Baptiste, 
ayant parlé publiquement en faneur 
d’vn songe de quelque sien amy, en fut 
incontinent touché au cœur, l’ay fasché 
Dieu, dit-il au Pere, mon péché mérité 
punition ; et comme il a esté public, ne 
crains point de m’ordonner vne péni¬ 
tence publique, parle et ie t’obeïray. 

Le Pcre luy ordonne d’estre buict iours 
sans se trouuer à aucun festin. C’estoit 
le condamner à vn ieusne plus estroit 
qu’au pain et à l’eau, et l’obliger plus 
de dix fois le iour de respondre à tous 
les Infidèles, qu’il faisoit penitence de 
son péché. Quelquefois il estoit plus de 
trois heures apres midy auant qu’il eust 
rompu son ieusne, à cause que les 
festins qui se faisoient en $a propre ca¬ 
bane empeschoient le repas ordinaire. 
Le Pere s’en estant aperceu voulut luy 
relascher sa penitence. Mon frere, luy 
repartit ce Capitaine, tu n’as pas assez 
de courage, tu te défiés trop de nous 
autres ; non, non, ne mollis point. le 
prcns plaisir à me punir de mon péché, 
il faut acheuer iusqu’au bout : qui¬ 
conque offense Dieu est trop heureux 
d’en estre quitte à si bon marché. 

le pensois finir ce Chapitre par lacon- 
uersion d’vn magicien le plus fameux 
qui soit en ces pais. La crainte de l’en¬ 
fer auoit ce semble touché son cœur : 
desia il auoit ietté publiquement dedans 
le feu ses characteres, il auoit protesté 
en la presence mesme des Infidèles, que 
iamais les Démons n’auroient plus de 
part auec luy, que Dieu seul meriloit 
d’eslre adoré de tous les hommes, que 
les Diables en effet ne conspirent qu’à 
nostre malheur. Mais auant qu’il eust 
receu le sainctBaptesme, il est retourné 
à son vomissement; et la honte qu’il a 
maintenant d’auoir décredité son art, 
fait qu’il blasphémé contre Dieu plus 
horriblement que iamais, qu’il se donne 
à tous les Démons, quoy que de fois à 
autres sa conscience î’ayt pressé de ve¬ 
nir nous demander pardon. le prie 
nostre Seigneur qu’il en tire sa gloire ; 
mais pour dire la vérité, il semble que 
ce malheureux soit du nombre des re~ 
prouuez ; en vn mot il voudroit bien 
estre tout à Dieu dans le Ciel, et tout au 
Diable sur la terre. 


CHAPITRE VIII. 

De la Mission de Saincte Elizabeth aux 
Algonquins Alonlralaronnons. 

Les Iroquois qui se font craindre sur 
le grand fleuue de S. Laurent, et qui 
tous les hyuers depuis quelques années 
ont esté dans ces vastes forests, à la 
chasse des hommes, ont fait quitter aux 
Algonquins qui habitoient lescostesde 
ce fleuue, non seulement leur chasse, 
mais aussi leur pais, et les ont réduits 
cet hyuer à se ranger icy proche de nos 
Durons pour y viure plus en asseurance ; 
si bien que s’estant trouuévne bourgade 
entière de ces pauures Nations errantes 
et fugitiues auprès du bourg de Sainct 
Iean Baptiste, nous nous sommes veus 
obligez de leur donner quelque assi¬ 
stance, et de joindre pour cet effet au 
P. Antoine Daniel qui auoit soin delà 
Mission lluronne, dont i’ay parlé dans 
le Chapitre precedent, le P. René Me- 
nard, qui ayant suffisamment l’vsage de 
l’vne et l’autre langue, auoit en mesme 
temps le soin de cette Mission Algon- 
quine, à laquelle nous auons donné le 
nom de Saincte Elizabeth. 

Dans ce ramas de peuples qui d’ordi¬ 
naire n’ont point d’autre maison que les 
bois et les fleuues, il s’est trouué dix ou 
douze Chrestiens qui autrefois ont esté 
baptisez aux Trois Riuieres ou à Kebec, 
et d’autres qui iamais n’auoient oüy 
parler de Dieu. 

Le Pere après quelques visites n’eut 
pas beaucoup de peine à leur gagnera 
tous le cœur. Prens courage, luy di- 
soienl-ils, tu dis vray qu’il est raison¬ 
nable d’auoir recours à ce grand Maistre 
de nos vies : enseigne nous ce qu’il faut 
dire pour qidil entende nos prières ; ne 
te lasse point de parler, et iamais nous 
ne serons las de t’entendre ; quoy que 
nous n’ayons pas tant d’esprit, ne laisse 
pas d’auoir pitié de nous. Affliclio dut 
intellectum, la niisere a ce semble ou- 
uert leur esprit ; et si la crainte des 
Iroquois ne rendoit la demeure proche 
des François redoutable, ie croy qu’eu 

peu d’annces on en feroit vn peuple tout 
Chrestien. Au moins deferent-ils beau¬ 
coup à nos paroles, et la pluspart se 
rendent souples à la raison. 

Le Pere ayant appris qu’vu Infidèle 
auoit deux femmes, dont l’vne estoit 
Chrestienne, parle à cet homme de la 
griefueté de sa faute, de la grandeur de 
Dieu qu’il offensoit, et des peines d’en¬ 
fer qui luy estoient inéuitables s’il con- 
tinuoit dans ce péché. Mon frere, repart 
l’Infidele, ie reconnois la vérité de ce 
que tu m’enseignes, mais ie ne me sens 
pas encore assez fort pour obéir entière¬ 
ment à Dieu ; ie luy obeïray en partie, 
et dés maintenant ie renonce à l’vne de 
ces femmes, et ne veut retenir que celle 
qui croit en Dieu, prie-le qu’il ait pitié 
de mov. 

Yne mere Infidèle commandoit à sa 
fille de se trouuer à vn festin supersti¬ 
tieux, où les ceremonies demandent 
qu’on n’y assiste que tout nud. Le Pere 
Ménard, ayant entendu ce commande¬ 
ment impudique, reprend et la mere et 
la fille. Nos Capitaines nous le com¬ 
mandent, repliquent-elles : Oüv, mais 
Dieu le defend, et ce feu qui brusle à 
jamais les pécheurs sera vostre supplice 
si vous refusez de luy obéir. A ce mot 
ces femmes demeurent sans répliqué, 
et n’oserent pas mesme sortir de leur 
cabane pour aller voir cette ceremonie, 
ayant appris que Dieu y seroit offensé. 

Yne femme Infidèle estant tombée 
griefuement malade, on luy dit que nous 
allions recours à Dieu en nos afflictions, 
comme à celuy qui nous en pouuoit de- 
liurer ; qu’elle le priast de tout son cœur, 
et que peut estre il auroit pitié d’elle. 
Le mesme Pere qui l’auoil enseignée, 
passant par là deux iours après, et s’é¬ 
tonnant de la veoir trauailler aussi for¬ 
tement que les autres, cette femme 
l’appelle, luy dit qu’il n’est pas vn men¬ 
teur, que vrayemenl Dieu est tout puis¬ 
sant, et que l’ayant prié, en mesme 
temps elle s’est veuë guerie. Puis luy 
parlant plus en secret, elle adiousteque 
son esprit estoit en peine, que le mé¬ 
chant Manitou luy estoit apparu la nuict, 
l’auoit menacée de la mort si elle ne 
luy faisoit vn sacrifice, et que publique¬ 


ment elle n’aduoiiast tenir de luy la vie. 
Tu sçais, luy repartit le Pere, que Dieu 
seul t’a guery, n’obeis pas à ce Démon 
qui cherche les moyens de te perdre 
pour vn iamais. Non, non, répliqué 
cette femme, ie veux honorer Dieu, ie 
le prieray toute ma vie, et iamais ie ne 
m’oublieray de luy. Elle est tres-bien 
disposée au Baptesme, et toute sa fa¬ 
mille n’est pas esloignée du Royaume 
de Dieu. 

D’aucuns suiuoient le Pere de cabane 
en cabane, ne pouuans se lasser de l’en¬ 
tendre parler de Dieu ; d’autres le ve- 
noient trouuer reglément tous les soirs 
et malins, quelque orage et tempeste 
qu’il y eust au plus fort de l’hyuer, 
quoy que ces cabanes Algonquines fus¬ 
sent esloignées du bourg de S. Iean Ba¬ 
ptiste vn quart de lieue de tres-mauuais 
chemin ; et c’estoit vne consolation à 
nos Peres de voir en leur Chapelle Dieu 
adoré en mesme temps en ces deux 
langues differentes, lluronne et Algon- 
quine, et par des peuples qui n’auoient 
rien de commun que la Foy. 

La conduite de Dieu s’est particuliè¬ 
rement fait paroistre sur quelques-vns 
qui ont receu le sainct Baptesme, et 
entre autres sur vn guerrier qui receul 
dans ces eaux sacrées le nom d’Antoine. 
Cet homme s’est eschappé plus de huit 
fois des mains de l’ennemy, et depuis son 
enfance sa vie n’a esté qu’vne suite de 
combats et d’auentures qui succedoient 
les vns aux autres. Encore depuis peu, 
il n’y a pas six mois, qu’estant entre 
les mains des Iroquois qui auoient desia 
commencé d’exercer dessus luy leur 
rage, il trouua le moyen de couper ses 
liens el se sauuer tout nud dans le plus 
profond de la nuict, faisant plus de cent 
lieues dans des routes égarées, n’ayant 
pour toute nourriture que les herbes et 
les racines qu’il trouuoit dans le milieu 
des bois. Dés lors, dit-il, ie rcmerciay 
Dieu sans le connoislre, car iamais ie 
n’auois receu d’instruction ; seulement 
il y a quelques années qu’vn de mes ca¬ 
marades me dit qu’il y auoit vn grand 
Maistre de tout ce monde qu’il falloit 
adorer. le m’estois oublié de luy, mais 
lors que ie me vis misérable, il fut tout 

mon refuge, i’attendois de luy du se¬ 
cours, et me voyant eschapé des terreurs 
de la mort et des feux qui m’estoierit 
préparez, ie reconnus qu’à luy seul i’é- 
tois obligé de ma vie. Le Pere l’ayant 
entendu parler de la sorte quasi en 
mesme temps qu’il arriua : Mais sçais- 
tu, luy dit-il, les desseins de Dieu dessus 
toy ? Ce n’est pas assez que tu le recon- 
noisses, mais il veut que tu l’aimes, et 
que luy ayant obey icy bas sur la terre, 
tu sois heureux à iamais dans le Ciel. 
Ces paroles entrèrent si auant dans 
l’ame de ce pauure captif si souuent 
eschapé de la mort, que dés lors il prit 
feu, se résolut d’estre Chrestien, et du 
depuis quelque résistance qu’il ayt trou- 
uée, quelques difficultez qui se soient 
présentées, iamais il ne s’est démenty 
de ses saintes resolutions. 

Yn autre quasi de mesme aage qui 
luy tint compagnie au Baptesme, prit le 
nom de René. Ce ieune homme ne fut 
pas plus tost retourné de la chasse qu’il 
vint trouuer le Pere. Efface moy, ie te 
prie, mes pechez, luy dit-il, nous som¬ 
mes dans de continuels dangers de nos 
vies, où irois-ie n’estant pas baptisé ? ie 
crains plus l’enfer que la mort, ie suis 
tout résolu de seruir Dieu, et quoy qu’il 
arriue, iamais ie ne l’offenseray : il voit 
la sincérité de mon cœur, et ie croy 
qu’il est content de moy, ne me sois pas 
plus rigoureux que luy. En effet ses 
actions n’ont point dementy ses paroles, 
et tousiours il s’est comporté en Chre¬ 
stien mesme auant que de l’estre. 


CHAPITRE IX. 

De la Mission du S. Esprit aux Algon¬ 
quins Nipissiriniens. 

Quoy que la langue Huronne ait vne 
tres-grande eslenduë et soit commune à 
quantité de peuples que la Foy n’a ia¬ 
mais esclairez, elle se trouue toutefois 
tellement ramassée au milieu d’vne in¬ 
finité de Nations respanduës çà et là à 


l’Orient, à l’Occident, au Septentrion, 
au Midy, qui toutes ont l’vsage de la 
langue Algonquine, qu’il semble que les 
peuples de la langue Huronne ne soient 
quasi que comme au centre d’vne vaste 
circonférence remplie de peuples Algon¬ 
quins. Et ainsi nostre peine n’est pas 
de trouuer icy de l’employ, mais plus 
tost dans le peu d’ouuriers que nous 
sommes, de nous résoudre en quelle 
part nous deuons plustost appliquer nos 
trauaux. 

Finissant la Relation de l’an passé, ie 
dy que le P. Claude Piiart et le P. René 
Ménard s’estoient depuis peu de iours 
embarquez auec les Nipissiriniens pour 
continuer de les instruire en leur pais, 
esloigné du lieu où nous sommes enui- 
ron de soixante et dix lieuës. Ils y ont 
demeuré depuis le raoisd’Auril jusqu’au 
mois de Septembre ; ou pour mieux dire 
ils ont suiuy tout ce temps-là ces peu¬ 
ples sans demeure, dans les bois, dans 
les fleuues, dans les rochers et dans les 
lacs, n’ayans pour abry qu’vne escorce, 
pour paué qu’vne terre humide, ou la 
pente de quelque rocher inégal, qui sert 
et de table et de siégé et de lict, de 
chambre et de cuisine, de caue et de 
grenier, de Chapelle et de tout. En vn 
mot on y mene vne vie où on apprend 
bien tost que la Nature se contente de 
peu ; et s’il faut quitter sa maison, en 
quelque lieu qu’on aille, il se trouue 
qu’on n’a rien perdu, et qu’en moins 
d’vne demie heure on s’est basty vn lo¬ 
gement entier. 

Les Peres commencèrent leur instru¬ 
ction par les principaux Capitaines, sed 
non hos elegit Dominas ; mais Dieu ne 
commence pas ses ouurages par ce qui 
éclate le plus. Il faut qu’vne pauure 
vieille aueugle l’emporte, et reçoiue 
toute la première les bénédictions qui 
découlent du Ciel. La grâce s’empara 
de son cœur et changea bien tost la na¬ 
ture : c’estoit vn esprit orgueilleux et 
plein de raillerie, qui se mocquoitdes 
choses de la Foy. Dieu ne l’eut pas si 
tost touchée qu’elle ne fust plus ce 
qu’elle estoit ; ses paroles ne sont que 
douceur, elle respecte nos mystères, 
elle souhaite le Baptesme ; enfin Tayaut 

receu, et se voyant dans le bon-heur des 

7 J 

enfansdeDieu, elle ne songe qu’au Ciel. 
C’estoit vu plaisir, disent nos Peres, de 
la voir le iour qu’elle venoit pour estre 
baptisée, par vn temps assez rude, par 
vn chemin de roches où elle s’esgaroit à 
cause de son aueuglement, et où sans 
doute elle eust perdu courage si sa fer- 
ueur ne luy eust rendu ces peines agréa¬ 
bles, et ces esgaremens pleins d’amour. 

Yne femme infidèle en trauail d’en¬ 
fant estoit depuis deux iours dans le 
desespoir de la vie. Les Médecins ou 
plustost les Sorciers du pais ayans épuisé 
tout leur art, et iugeans que la mere et 
l’enfant n’en pourroient reschaper, vin¬ 
rent trouuer nos Peres. Est-il donc 
vray, leur dirent- ils, que celuy que 
vous honorez soit plus puissant que nos 
Démons ? qu’il fasse paroistre son pou- 
uoir, priez-le qu’il resuscite cette femme 
qui a perdu le iugement, et va perdre 
la vie ; au moins qu’elle se deliure de 
son fruict auant que de mourir. S’il en¬ 
tend vos prières, vous disposerez de 
l’enfant, vous le pourrez instruire, vous 
luy donnerez le Baptesme et pas vn ne 
vous résistera. Nos Peres se transpor¬ 
tent où estoit la malade, la recomman¬ 
dent à Dieu et aux prières de S. Ignace. 
Ce grand Sainct fut bien-tost exaucé ; 
sur l’heure mesme cette femme mou¬ 
rante se deliure tres-heureusement de 
son fruict, l’enfant se trouue plein de 
vie, la mere reuient en santé, tous en 
donnent la gloire à Dieu et reconnois- 
sent que c’est luy qui seul mérité d’estre 
adoré. 

Il n’est pas difficile de faire que ces 
peuples ayent recours à Dieu dans leurs 
nécessitez ; et si les Heretiques, qui veu¬ 
lent que la Foy sans les œuures nous 
justifie, venoient en ces païs enseigner 
leur erreur, ils trouueroient nos Sau- 
uages de tres-bon accord auec eux : car 
pourueu qu’on les laisse viure en har- 
bares, ils se feront bien-tost Chresliens. 
Mais quand nous leur disons que pour 
honorer Dieu et estre heureux au Ciel, 
il faut abandonner le vice, viure en 
homme et non pas en beste, songer plus 
à nos âmes qui sont immortelles, qu’à 
vn corps qui pourrira après la mort, 


enfin qu’il faut les bonnes œuures auec 
la Foy, c’est ce qui leur semble fâcheux, 
ce qui les espouuante et les rebute de 
la sainteté de nos mystères, et cela seul 
nous les rend ennemis. 

Nos Peres l’esprouuerent bien-tost au 
milieu de ce peuple errant, car lors qu’il 
fallut en venir au point, décrediter le 
vice, reprendre ceux qui auoient deux 
femmes, defendre le recours aux super¬ 
stitions diaboliques, ce fut lors qu’ils 
trouuerent plus de résistance, qu’il y eut 
à combattre plus fortement, que les 
supposts du Diable et ceux qui passent 
icy pour Magiciens se rendirent plus in- 
solens à blasphémer contre la Foy, à 
vser de menaces, et faire quelque chose 
de plus. Quiconque vienne icy doit ap¬ 
porter son ame entre ses mains, et 
attendre la mort peut estre autant de la 
rage d’vn Algonquin ou d’vn Huron, 
que d’vn ennemy Iroquois. Yn barbare 
qui ne craint aucune justice ny de Dieu 
ny des hommes, a bien-tost fait vn mau- 
uais coup. 

Yn de ces supposts de Satan s’estant 
vn iour mis en colere contre vn des 
Peres, se ietta furieusement sur luy, et 
l’ayant terrassé estoit après pour l’é¬ 
trangler. Le Pere, appellant Dieu à son 
secours, fut entendu de quelqu’vn qui de 
bon-heur n’estoit pas esloigné, et qui 
ayant horreur d’vne meschanceté si 
noire, se ietta sur cet homme, luy arra¬ 
cha la proye des mains, et enfin arresta 
son crime. 

Ces résistances n’empeschoient pas 
que quelques-vns, mesmes des princi¬ 
paux, ne goûtassent les choses de Dieu, 
ne se fissent assiduëment instruire, et 
n’eussent recours aux prières qu’ils fai- 
soient dans vne Chapelle qui n’auoit 
rien de riche qu’vu Autel où les Anges 
adoroient tous les iours ce qu’ils voyent 
de plus auguste dans le Ciel. Mais nos 
Peres, ne voyans pas encore en tout cela 
rien d’assez fort pour les fondemens 
d’vne Eglise, qui doiucnt estre solides, 
si on veut bastir quelque chose qui soit 
de durée, et ayans appris que ces peu¬ 
ples deuoient hyuerner icy dans les Hu¬ 
ions, se résolurent de ne baptiser rien 
que ceux qu’ils voyoient en danger de 

mort, et différèrent à esprouuer les 
autres pendant tout le cours de l’hyuer. 

Eu effet sur la fin de Décembre, non 
seulement les Nipissiriniens, mais aussi 
plusieurs autres de ces Nations errantes 
et de mesme langue Algonquine qui ha¬ 
bitent sur les riuages de nostre mer 
douce, arriuerent quasi à nos portes, 
dressèrent leurs cabanes assez proches 
de nous ; et le Pere Claude Piiart, qui 
seul alors nous restoit de la langue Al¬ 
gonquine, continua de les instruire. 

Le premier qui receut le Baptesme en 
estât de pleine santé, fut vn Capitaine de 
guerre nommé Alimoueskan. C’estoit 
vn naturel fougueux et superbe, princi¬ 
palement en nostre endroit. La Foy en 
a fait vn agneau et l’a rendu mescon- 
noissable. Il prit le nom d’Eustache lors 
qu’il se fit Chrestien, et du depuis il a 
tourné tellement son courage à se 
vaincre soy mesme, à mespriser les 
railleries des Infidèles, à résister à leurs 
attaques, que quelques efforts qu’ayent 
apportez les plus ennemis de la Foy pour 
l’engager à quelque faute, iamais ils 
n’ont peu rien gagner sur luy- Yn iour 
qu’on l’entraisnoit par force en-vn lieu 
dont sa seule Foy luy pouuoit donner 
de l’horreur, voyant qu’il n’eust peu 
vaincre en combattant, il se deliura par 
la fuite des mains de ceux qui vouloient 
le perdre en l’aimant. Souuent il a 
quitté les compagnies pour ce suiet ; il 
a sorly brusquement des festins au mi¬ 
lieu des ceremonies, quoy que parmy 
ces peuples cela soit iugé pour vn crime. 
Mais, disoit-il, i’aime mieux eslre cri¬ 
minel aux yeux de tous les hommes 
qu’aux yeux de Dieu. Il prie publique¬ 
ment soir et matin en sa cabane, et ne 
rougit en aucun lieu de paroistre Chre¬ 
stien. Comme quelques railleurs luy 
reprochoient que sa Foy le rendoit 
esclaue, et que c’estoit trop s’abaisser 
d’obeïr au Pore qui l’enseignoit : Eh 
bien, dit-il, ie ne veux plus hiv obéir, 
mais ie veux obéir à Dieu duquel il porte 
la parole. le n’av plusqu’vne crainte en 
ce monde, disoit-il vne fois, de perdre 
la grâce du Baptesme, c’est l’entretien 
de mes pensées, et le désir qui régné 
le plus dedans mon cœur. 


Vne faueur du Ciel en attire bien-tost 
vne autre, et les grâces de Dieu ne s’ar- 
restent pas à vn seul. Celuy qui suiuit 
au Baptesme ce Capitaine, fut appelle 
Estienne, son surnom est Mangoiich. 
C’est vn homme d’vne fort douce hu¬ 
meur, qui auoit desia connoissance de 
nos mystères pour auoir quasi tousiours 
esté le Maistre de nos Peres en la 
langue ; mais il les sçauoit sans les 
croire, et ce qu’il auoit entendu du Pa¬ 
radis et de l’Enfer iamais n’auoit fait de 
brèche en son cœur. 

Quand Dieu anime vne parole, elle a 
mille fois plus d’effet que la plus forte 
Khetorique des Aristoles et Cicerons. 
Le P. Charles Raymbaut, passant l’Esté 
dernier par les Nipissiriniens, languis¬ 
sant d’vne maladie dont il mourut, 
estant arriué à Rebec, ne dit que trois 
lignes à cet homme qui percerentson 
cœur. Mangouch, luy dit-il, tu voybien 
que ie m’en vav mourir, c’est mainte¬ 
nant que ie ne voudrois pas te mentir; 
ie t’asseure qu’il y a là bas vn feu qui 
bruslera éternellement les mescroyans. 
Cet homme auoit entendu mille fois 
cette vérité, mais alors il la redouta : i] 
demeura sans repartie, quoy que son 
cœur fust plus fortement agité que ia¬ 
mais. Sans doute, conclud-il deslors en 
soy mesme, cela est vray, il faut que 
i’obeïsse à Dieu ; mais qui dénouera les 
liens qui me tiennent enchaisné? Envn 
mot il se sentoit trop foible, et vovoitsa 
misere sans pouuoir encore en sortir. 

Enfin la grâce a acheuéson coup. Cet 
hyuer lors qu’vn certain des plus consi¬ 
dérables de toute la Nation, que Dieu 
auoit touché tout le premier, perdit cou¬ 
rage, et refusa sur le point d’estre ba¬ 
ptisé le bon-heur des enfans de Dieu, 
celuy-cy prit sa place, fut tout changé 
en vn moment ; il brisa tout d’vn coup 
ses chaisnes, rompit le nœud de sa ca- 
ptiuité, se mit à prier Dieu publique¬ 
ment, renonça aux superstitions du pais, 
se mocqua de tous ceux qui s’opposèrent 
à son dessein ; et il parut en sa per¬ 
sonne, qu’en vn moment le S. Esprit 
donne plus de force à vn cœur dont il 
veut prendre possession, qu’il n’estoit 
remply de foiblésse lors qu’il estoit 

abandonné aux laschetez d’vne nature 
corrompue. 

Sa ferueur est accrue depuis son Ba- 
ptesme ; il va tousiours montant dans 
cet esprit de Foy qui anime son zele, 
qui enflamme sa charité, qui vinifie tout 
ce qu'il fait, et par tout le donne à eon- 
noislre pour excellent Chreslien. 11 a 
gagné sa femme à Dieu, et luy mesme 
l’instruit pour la disposer à la grâce. 
Non, dit-il quelquefois, ie ne sens plus 
de peine à rien, toutes choses me sont 
faciles, et il m’est aduis que ie marche 
dans vn chemin tout applany sçachant 
ce que ie sçay. Quand mesme ceux qui 
m’ont instruit se banderaient tous contre 
moy, et me chasseraient de la compa¬ 
gnie des Chrestiens, i’aurois recours à 
Dieu, il serait ma conduite, et tousiours 
ie viurois dans l’esperance que voulant 
estre tout à luy, quoy que fissent les 
hommes, luy seul aurait pitié de moy. 

Quelques autres personnes sont ébran¬ 
lées de ces exemples, et donnent espé¬ 
rance de quelque bon succez ; mais nous 
ne iugeons pas qu’il faille se presser 
auec des Saunages, ny leur confier la 
saincteté de nos mystères sans quelque 
forte espreuue. Cependant on ne laisse 
pas d’enuover tousiours dans le Ciel des 
arnes innocentes, et quelquefois auec 
tant de bon-heur qu’il est aisé de voir 
que les conduites de la diuine proui- 
dence sont par tout adorables, et en 
tout lieu remplies d’amour pour ses 
Esleus. Ce sont autant d’Aduocats dans 
le Ciel, autant d’intercesseurs auprès de 
Dieu, qui enfin fleschiront sa miséri¬ 
corde et attireront sa bénédiction sur 
ces peuples. 


LETTRE DE M.DC.XLIY. 


Mon Reverend Pere, 

I’adressois l’an passé la Relation à 
vostre Reuerence, mais les porteurs 
ayans esté pris ou défaits en chemin par 


les ennemis, les Anges du Ciel la con¬ 
duisirent heureusement entre les mains 
du P. Isaac Iogues, pour luy seruir de 
quelque consolation dans sa captiuité, 
et luy faire voir les fruicts de ses tra- 
uaux et souffrances Apostoliques. Nous 
en enuoyasmes depuis vue seconde co¬ 
pie, nous ne sçauons encore ce qu’elle 
est deuenuë. Nous auons tout sujette 
craindre que les mesmes accidens n’ar- 
riuent cette année ; c’est pourquoy pour 
essayer toutes les voyes possibles de 
faire sçauoir à vostre Reuerence de nos 
nouuelles, n’ayant peu encore receuoir 
des mémoires plus amples de nos Peres, 
pour vne nouuelle Relation, voicy par 
auance vn mot qui pourra donner quel¬ 
que idée de l’estât présent des affaires 
de Dieu en ce pais. 

La guerre y a continué ses rauages 
ordinaires pendant l’Esté : les Iroquois 
ennemis de ces peuples ont bouché tous 
les passages et les auenuës de la Riuiere 
qui conduit à Kebec ; et de ceux que la 
nécessité des marchandises de France 
auoit contraints de fermer les yeux à ces 
dangers, plusieurs y sont demeurez ; les 
autres pour la pluspart sont retournez 
tout nuds ou percez d’arquebusades, 
après auoir eschapé sept ou huit fois les 
mains et la cruauté de ces barbares. 

La désolation n’estoit pas moindre 
sur le pais : de pauures femmes se sont 
trouuées presque tous les iours assom¬ 
mées dans leurs champs ; les bourgs 
dans les alarmes continuelles, et toutes 
les troupes qui s’estoient leuées en bon 
nombre pour aller donner la chasse à 
l’ennemy sur les frontières, ont esté dé¬ 
faites et mises en déroute, les captifs 
emmenez à centaines, et souuent nous 
n’auons point eu d’autres courriers et 
porteurs de ces funestes nouuelles, que 
de pauures malheureux eschapez du mi¬ 
lieu des flammes, dont le corps demy 
bruslé et les doigts des mains coupez, 
nous donnoient plus d’asseurance que 
leur parole mesme, du malheur qui les 
auoit accueilly eux et leurs camarades. 

Ce fléau du Ciel en estoit d’autant 
plus sensible qu’il estoit accompagné de 
celuy de la famine, vniuerselle parmy 
toutes ces Nations à plus de cent lieuës 






t06 


Relation de la Nouuelle 


à la ronde : le bled d’Inde, qui est icy 
l’vnique soustien de la vie, y estoit si 
rare que les plus accommodez à peine 
en auoient-ils pour ensemencer leurs 
terres ; plusieurs ne viuoient que d’vn 
peu de gland, de potirons et dechetiues 
racines qu’ils alloient souuent chercher 
bien loin en des lieux de massacre, et 
fjTii n’estoient battus que des pas de 
l’ennemy. 

Nous auons tiré cet auantage de la 
nécessité publique, que Dieu par vne 
prouidence toute particulière nous ayant 
pourueus à suffisance de bled du pais, 
nous a en mesme temps donné vne belle 
occasion de faire connoistre à nos Chre- 
stiens par des effets bien sensibles, l’é¬ 
troite vnion que nous contractons auec 
eux par l’esprit de la Foy. Nostre mai¬ 
son, dans laquelle nous auons vne es¬ 
pece d’hospital hors de nostre apparte¬ 
ment, leur a tousiours esté ouuerte ; ils 
y sont venus se rafraischir de temps en 
temps les vns après les autres, pour tra- 
uailler par après plus aisément à leurs 
champs. Les Infidèles ont esté viuement 
touchez de celte charité inusitée parmy 
eux, et plusieurs en sont deuenus ex¬ 
cellents Chrestiens. 

Des moyens estudiez par la prudence 
humaine sont trop bas pour conduire 
des entreprises que Dieu regarde comme 
siennes. La guerre, la famine, les per¬ 
sécutions, toutes ces tempestes qui sem- 
bloient plus que jamais deuoir abattre 
le Christianisme, l’ont puissamment 
estably. Contre l'ordinaire des années 
precedentes, nos Peres ont eu autant et 
plus d’employ pendant l’Esté que du¬ 
rant l’Hyuer : nos Missions ont esté 
changées en Résidences, les Chapelles 
agrandies par tout ; faute de cloches, il 
nous a fallu prendre de vieux chaudrons 
à l’instance et à la sollicitation de nos 
Chrestiens ; les cimetières ont esté bé¬ 
nis, les processions dans les bourgs, les 
funérailles selon la coustume de l’Eglise, 
les Croix érigées et adorées solennelle¬ 
ment à la veuë des barbares. 

Les anciens Chrestiens mènent vne 
vie irréprochable et pleine de sainteté ; 
les bons senlimens que Dieu leur donne 
plus que iamais nous font connoistre 


que le Sainct Esprit prend tous les iours 
vne nouuelle et plus forte possession de 
leurs cœurs. Ils font l’office de Dogiques 
en l’absence de nos Peres, dans leurs 
guerres et leurs chasses estans mesmes 
en grandes troupes, font faire les prières 
publiques, et marcher le seruice diuin 
aussi exactement que s’ils estoient dans 
leur Eglise ; instruisent et baptisent 
auec beaucoup de satisfaction et édifi¬ 
cation dans les dangers ; remplissent 
les Nations estrangeres où ils vont en 
marchandise de Codeur de leur vertu, 
y preschent la sainteté de la loy Chre- 
stienne, font naistre par tout le désir de 
ioüir du bon-heur qu’ils possèdent, et 
nous ouurent insensiblement la porte à 
plusieurs grands peuples qui ne pou- 
uoient entendre nostre nom sans frémir, 
et ne nous auoient regardez par le passé, 
que comme des personnes qui leur por- 
toient malheur. 

Pour ce qui est des nouueaux Chre¬ 
stiens, le nombre en a esté notablement 
plus grand cette année que les prece¬ 
dentes. Les Infidèles mesmes humiliez 
et rendus plus dociles par l’affliction, 
nous semblent beaucoup moins éloignez 
du Royaume de Dieu. Enfin le corps 
des Chrestiens après de fortes épreuues 
du Ciel, se va rendant considérable et 
commence à emporter le dessus en 
quelques bourgs. Surquoy vn des plus 
notables de ce pais, se plaignant vn iour 
à vn Capitaine Chrestien, de l’empire 
que prenoit insensiblement la Foy sur 
les coustumes de leurs ancestres, et di¬ 
sant qu’il seroit à propos de s’opposer 
au plus tost au cours de l’Euangile : Cela 
eust esté bon dans les commencemens, 
dit ce braue Néophyte, mais maintenant 
que les choses sont si auancées, cette 
entreprise seroit tout à fait au dessus 
des forces humaines : il nous sera plus 
aisé à nous de conuertirce qui reste en¬ 
core dans l’infidelité, qu’à vous de nous 
faire quitter nostre resolution et aban¬ 
donner la Foy. 

Dieu vérifié ce bon courage ! auant 
que d’en venir à ce point, nous auons 
encore de puissans obstacles à rompre; 
l’instabilité inueterée dans les mariages 
ne seroit pas vn des moindres, saDS 

la charité de quelques personnes, aus- 
quelles nous sommes redeuables d’vn 
bon nombre de familles Chrestiennes, 
que nous n’aurions iamais gagnées à 
Dieu sans ces assistances temporelles ; 
et nous auons tous suiet d’esperer que 
nos Eglises iront tousiours croissans par 
tout ; tandis que ces sources de pieté ne 
tariront point : vn mariage bien estably 
nous donne souuent quinze ou seize 
Cbrestiens. 

Mais la plus forte espine que nous 
ayons, est que les ennemis de ces 
peuples, ayans le dessus par le moyen 
des arquebuses qu’ils ont de quelques 
Europeans, nous sommes maintenant 
comme inuestis et assiégez de tous 
costez, sans pouuoir soulager la misere 
d’vne infinité de peuples qui viuent en¬ 
core dans l’ignorance du vray Dieu, ny 
receuoir mesme du secours de la France 
qu’auec des peines incroyables. Nous 
attendons vniquement du Ciel l’aplanis¬ 
sement de ces difücultez, et les prières 
et les voeux qu’on fera pour nous et pour 
tant de pauures Barbares, seront sans 


doute les assistances les plus asseurées 
qu’on nous puisse rendre. Au moins si 
le malheur des temps empesche que tous 
les effets de la charité de tant d’ames 
saintes ne viennent iusques à nous, 
tant de larmes qu’elles versent nuict et 
iour deuant les sacrez Autels, leurs 
souspirs et leurs gcmisscmens pénétre¬ 
ront, malgré la rage des Iroquois, iusques 
au plus haut des Cieux, pour y crier mi¬ 
séricorde en faueur de tant de Nations 
racheptées du précieux sang du Fils de 
Dieu. Nous saliions tous humblement 
voslre Reuerence, et nous recomman¬ 
dons alfectueusement à ses SS. SS. 
et PP. 

De Y. R. 

Tres-humble et tres-obeyssant 
seruiteur en N. Seigneur, 

Hierosme Lalemant. 

Des Hurons, ce dernier 
de Mars, 1644. 


Ecctraict du Priuilege du Roy. 

• 

Par Grâce et Priuilege du Roy, il est permis à Sebastien Cramoisy, Marchand Libraire Iuré, Imprimeur 
ordî^tire du Roy, ei de la Reyne Regente Mere de sa Majesté, Directeur de l’Imprimerie Royalle du 
Chasteau du Louure, et ancien Escheuin et Consul de cette Ville de Paris, d’imprimer ou faire imprimer vn 
Liure intitulé : Relation de ce qui s'est passé en la Nouuelle France , és années 1643. et 1644. enuoyée au 
Reuerend Pere lean Filleau , Prouincial de la Compagnie de Iesus en la Prouince de France , par U 
Reuerend Pere Barthélémy Vimont de la mesme Compagnie , Supérieur de toute la Mission ) et ce pendant 
le temps et espace de dix ans consecutifs : Auec defenses à tous Libraires et Imprimeurs d’imprimer ou faire 
imprimer ledit Liure, sous pretexte de desguisement ou changement qu’ils y pourroient faire, à peine de con- 
üscatien et de l’amende portée par ledit Priuilege. Donné à Paris, le 14. Décembre 1644. 

Signé par le Roy en son conseil, 

CRAMOISY, 

et séellé du grand Séel en cire iaune. 


Permission du R. P. Prouincial. 


Nous Ieàn Filleav Prouincial de la Compagnie de Iesus en la Prouince de France, auons accordé pour 
l’aduenir au sieur Sebastien Cramoisy, Marchand-Libraire Iuré, Imprimeur ordinaire du Roy et de la Reyne 
Regente Mere de sa Majesté, Directeur de l’Imprimerie Royalle du Chasteau du Louure, et ancien Escheuin 
et Consul de la Ville de Paris, l’impression des Relations de la Nouuelle France. Faict à Paris le 15. 
Décembre 1644. 


Signé IEAN FILLEAV. 

RELATION 


DE CE UV1 S'EST TASSÉ EU Là NOVVELLE FRANCE 

ÈS ANNÉES 1644. ET 1645. 


ENVOYÉE 

AV R. PERE PROVINCIAL de la Compagnie de Iesus en la Prouince de France. 

Par le P. Barthélémy Yimont, de la mesme Compagnie, 

SVPERIEVR DE LA RESIDENCE DE KeBEC. (*) 


Mon Reverend Pere, 


à obtenir les grâces necessaires pour 
nous rendre dignes de ses faueurs. 



o il a nostre Relation 
que i’enuoye encore 
cette année à vostre 
Reuerence, le R. P. 
Hierosme Lallemant 
nostre Supérieur étant 
arriué si tard, qu’il ne 
luy a pas esté possible 
d’y vacquer : ie crov que 
les nouuelles de cette an¬ 
née donneront de la conso¬ 
lation à vostre Reuerence 
et à tous ceux qui prennent 
quelque part dans les affaires 
de l’établissement du Royaume 
de Dieu en ces contrées ; il 
plaira à vostre Reuerence nous 
ayder à en remercier la diuine Bonté, et 


De Y. R. 

Tres-bumble et tres-obeyssant 
seruiteur en N. Seigneur, 

Barthélémy Yimont. 

De Kebec, ce 1. d’Octobre 1645. 


CHAPITRE PREMIER. 

De l’Estat general de la Mission. 

D iev soit beny dans le temps et dans 
l’Eternité, le sang respandu pour 
Iesvs- Christ dans les pays des Iroquois, 
meslé auec les prières et les vœux de 


(*) D’après l’édition de Sébastien Cramoisy, publiée à Paris en l’année 1646. 

tant d’ames sainctes qui s’intéressent 
pour l’amplification de son Royaume en 
ce nouueau Monde, nous a enfin produit 
la Paix auec ces Barbares. Le P. Isaac 
Iogues et le P. François Bressany à son 
retour ont embrassé comme amis ceux 
qui ont déchiré leurs corps, arraché 
leurs ongles et coupé leurs doigts, en 
vn mot ceux qui les ont traitez en tygres ; 
ce coup est venu du Ciel, nous verrons 
tantost comme la chose s’est passée. 
Voila vne grande porte ouuerte aux Croix 
et à l’Euangile, dans plusieurs Nations 
fort peuplées, pourueu qu’on y puisse 
entretenir des ouuriers Euangeliques. 
Pendant que Monsieur le Cheualier de 
Montmagni nostre Gouuerneur traittoit 
cette Paix auec sa prudence ordinaire, 
le pays possedoit vn autre bonheur dont 
il n’a eu connoissance qu’à la venue des 
vaisseaux. Messieurs de la Compagnie 
de la Nouuelle France voulant procurer 
laconuersion desSauuages, et amplifier 
la Colonie Françoise, luy entremis entre 
les mains le trafic de la Pelleterie, que 
Sa Majesté leur auoit accordé, n’ignorant 
pas que la force des François sera l’apuy 
des nouuelles.Eglises qu’on tasche d’en¬ 
gendrer à Iesvs-Christ dans cette extré¬ 
mité du Monde. Or comme cette Colonie 
est encore en son enfance, Messieurs 
de Montreal, zelez pour la conuersion de 
ces peuples, ont aussi fait paroistre l’ex- 
cez de leur amour et de leur charité 
entiers la Colonie Françoise. La Reyne, 
dont les bontez ne sont point, limitées 
par les bornes de l’Europe, s’est nette¬ 
ment déclarée la Mere et la Protectrice 
de ses sujets François et Sauuages de 
ces contrées. Toutes ces bénédictions 
sont d’autant plus douces qu’il y a d’a¬ 
mertumes dans vn pays tout remply 
d’horreur et de barbarie ; car il faut 
auoüer que ces peuples sont extrême¬ 
ment esloignez de la courtoisie Fran¬ 
çoise, et qu’il faut des Héros, des Her¬ 
cules, et des Geans pour combattre des 
Monstres, des Hydres et des Démons. 
Les Sauuages qui se trouucnt ordinai¬ 
rement dans toutes nos habitations, de¬ 
puis Tadoussac iusques à Montreal, ont 
esté cultiuez auec vn grand soin et auec 
beaucoup de peines en diuers endroits. 


Les Vrsulines et les Hospitalières se sont 
acquittées de leurs fonctions auec des 
ioyes et des contentemens dignes de 
leurs courages ; celles-cy ont esté affli¬ 
gées par de longues maladies de leurs 
Sœurs, et les premières ont trouué vn 
nouuel employ pour l’instruction des 
Sauuages. Les femmes Chrestiennesde¬ 
mandèrent à vn Pere de nostre Compa¬ 
gnie s’il n’y auroit pas de moyen que 
quelqu’vne de ces bonnes Meres vinst 
demeurer auec elles pour les faire prier 
Dieu ; cela n’estant pas dans la bien¬ 
séance, elles leur enuoyerent l’vne de 
leurs Séminaristes, qui s’est fort bien 
acquittée de son petit deuoir. 

Les Peres de nostre Compagnie ont 
trauaillé auec succez. Les Sauuages de 
plusieurs petites Nations se sont petit à 
petit approchés, et le bruit de l’Euan- 
gile se va respandant iusques dans le 
fond des plus espaisses forests, où la 
Barbarie fait son repaire. Nous ne par¬ 
lerons point en particulier des diuerses 
résidences ny des diuerses Missions de 
nostre Compagnie, de peur d’vser de 
redites, les choses qui se passent de 
nouueau ont tant de rapport auec celles 
qui ont desia esté escrites, que le danger 
du degoust nous rendra suecints de plus 
en plus : si bien que nous ne touche¬ 
rons en cette Relation que quelques 
sentimens et quelques actions des plus 
feruens Chrestiens, sans spécifier s’ils 
sont de Montreal, de Sainct Ioseph, ou 
de Tadoussac ; et en suite nous verrons 
les Ceremonies qui se sont faites dans 
le traitté de la Paix auec les Iroquois. 
Comme nous estions dans cette aymable 
occupation, qui depuis long-temps auoit 
pluslost esté l’objet de nos souhaits que 
île nos attentes, Dieu nous voulut don¬ 
ner la ioye toute entière : car le Re- 
uerend Pere Hierosme Lallemanl est 
venu prendre la charge de toute nostre 
Mission, auec vne bonne troupe de Hu- 
rons, parmy lesquels il y auoit vne 
trentaine de braues Chrestiens qui ®ot 
tenu les premiers rangs dans les ha¬ 
rangues et dans les afl’aires qu’on a 
conclues auec les Iroquois. Que le Dieu 
d’Israël soit beny à iamais pourcë qu u 
nous a comblez de ses plus grandes dm* 

sericordes : il sçait abaisser et releuer 
quand il luy plaist, mais au bout du 
compte ce nouuel esclat est vu rayon 
de la Montagne de Thabor ; où on ne 
parle que des excès de Iesvs-Christ, il 
ne faut pas sucrer nos trauaux, le salut 
des hommes s’est opère en la Croix, on 
ne sçauroit le procurer par autre vove ; 
c’est par ce chemin seul qu’on ameine 
les âmes à Dieu, et qui n’y veut point 
entrer, n’a que faire de paroistre parmy 
les Sauuages. 


CHAPITRE II. 

De quelques bonnes actions et de quelques 
bons sentimens des Sauuages 
Ckrestiens. 

I’vseray de redites si ie fais mention 
des prières que font les Chrestiens tous 
les soirs et tous les matins. Leur chasse 
et les Iroquois les ont esloignez de l’E¬ 
glise pendant tout l’hyuer ; mais ny les 
hommes ny les Démons ne les ont pu 
eropeseher de rendre à Dieu leur petit 
deuoir. Us emportent auec eux dans les 
bois v» mémoire ou vn petit catalogue 
des iours de Feste, qu’ils gardent auec 
beaucoup de respect pour des hommes 
nés et nourris dans les forests comme 
des bestes. Us s’assemblent tous dans 
vne Cabane, font leurs prières publi¬ 
quement, ils chantent quelque Cantique 
Spirituel, et l’vn d’eux tiendra par fois 
quelques discours sur quelques points 
de nostre creance ; ces assemblées n’em- 
peschent pas que chacun ne prie encore 
on sa cabane à son réueil et à son cou¬ 
cher. S’ils sont proches - de l’Eglise, la 
cloche les appelle tous les iours à la 
Messe, et les fait venir sur le soir aux 
prières et à l’instruction. Cela va son 
train en sorte neantmoins que les vns 
marchent bien plus viste que les autres. 

Retournant de leur longues chasses, 
ils se confessent ordinairement deux 
fois deuant que de se communier ; ils 
disent pour raison que leur mémoire est 


courte, qu’ils n’ont point de papier ny 
d’encre comme nous pour marquer leurs 
fautes, et que s’ils en obmeltent quel- 
ques-vnes par oubly à la première con¬ 
fession, qu’ils s’en pourront souuenir à 
la seconde, quelques-vns se seruent des 
grains de leurs Chapelets pour mémoire 
locale. Yne bonne femme, douée d’vne 
aussi grande simplicité qu’elle a peu de 
mémoire, abordant vn Pere luy dit auec 
vne ingénuité toute aymable : Voilà tous 
mes pechez (elle monstroil enuiron vne 
dixaine de son chapelet), ils sont tous 
sur ces grains, disoit-elle, et les ma¬ 
niant les vns après les autres comme si 
elle eust fait sa prière, elle s’accusoit 
comme coupable de beaucoup de choses 
innocentes, 

Vne autre enuoye son mary pour 
s’excuser si elle ne venoit point à la 
sainte Table comme elle auoit promis. 
Elle a oublié, disoit son mary, vn gros 
péché. Et ie croy qu’il auoit charge 
île le dire au Pere ; mais cette bonne 
femme estant venue elle mesme, le 
Pere la fit communier, ayant reconnu 
la crainte et la simplicité innocente du 
mary et de la femme. 

Vn ieune homme, ayant ordre de se 
communier, car pour l’ordinaire ils ne 
s’approchent point de ce diuin Sacre¬ 
ment qu’on ne leur permette, se vint 
aussi excuser, disant qu’il vouloit pré¬ 
parer son cœur et ieusner plusieurs fois, 
et s’attrister long-temps de ses pechez 
deuant que de receuoir son Seigneur. 
Quelques-vns prient leur Confesseur 
de leur enioindre de bonnes Pénitences, 
de les faire ieusner, tesmoignans de 
grands regrets d’auoir fasché Dieu, 
comme ils parlent. 

Vn Capitaine, ayant trouué le moyen 
d’auoir du vin, en donna à boire à quel¬ 
ques-vns de ses amys ; l’vn d’eux s’eny- 
ura. Cela nous estant rapporté, nous 
crions contre ce desordre. Ce Capitaine 
vint trouuer le Pere qui a soin de la ré¬ 
sidence, et luy dit : C’est moy qui ay 
commis le péché ; ne criez point, ie vous 
prie, contre ce pauure homme, c’est moy 
qui en dois faire la Penitence. Le Di¬ 
manche suiuant, tout le monde estant 
allé à la Messe, ce Capitaine se mit à 

genoiiil denant l’Autel, et leuant sa 
voix, s’écria : Toy qui as tout fait, ie l’ay 
fasehé, ayes pitié de moy, ne prends 
point de meschantes pensées pour mon 
péché, ie le deteste, ie suis bien marry 
de l’auoir commis. Là dessus il iettc vn 
collier de deux ou trois mille grains de 
Porcelaine sur le marchepied de l’Au¬ 
tel : Voila pour reparer ma faute et 
secourir les pauures. Voila pour empê¬ 
cher que personne ne me suiue dans 
vn si mauuais exemple. le suis triste 
iusques au fond de mon cœur d’auoir 
fasehé Dieu. Le Pere qui esloit desia 
vestu pour commencer la Messe, se 
tourna vers le peuple et expliqua aux 
François qui- se trouuerent présent, ce 
que disoit ce bon Néophyte, cela les 
édifia tous et en loucha quelques vns. 
On luy rendit vne partie de son présent, 
et on employa l’autre pour le secours 
de quelques nécessiteux. 

La faute qui suit me semble plus cou¬ 
pable, mais aussi semble-elle plus for¬ 
tement reparée. Quelques Sauuages 
Chrestiens, ayant trouué ce Printemps 
vn vaisseau Basque au dessus de Ta- 
doussac, achepterent du vin, et quelques- 
vns en burent auec excez. Le Pere qui 
a soin d’eux, ayant appris ce desordre, 
leur dit qu’ils n’entreroient point à l’E¬ 
glise qu’ils n’eussent expié leur offense. 
Ils se tindrent tous à la porte vn iour de 
Feste, que les François et les Sauuages 
y entroient, le lieu estant fangeux : car 
il pleuuoit actuellement pour lors. Ils 
se mirent à deux genoux dans la fange ; 
le Pere donnant charge qu’on apportast 
quelques planches, de peur qu’ils ne sa¬ 
lissent leurs habits : Non, mon Pere, 
disent-ils, nous en méritons bien da- 
uantage, nous auons fasehé celuy qui a 
tout fait. Ils demandent publiquement 
pardon à Dieu, se reconnoissant in¬ 
dignes d’entrer dans son Eglise ; ils 
prièrent neantmoins qu’on eust pitié 
d’eux, et qu’on les receust en la compa¬ 
gnie des autres. Priez pour nous, di¬ 
soient-ils, à ceux qui estoient dans l’E¬ 
glise. On lit en effet vne petite Oraison 
publique, puis le Pere leur dit que Dieu 
estant plein de bonté, leur permettoit 
l’entrée en sa Maison. Quelques-vns 


entrent aussi-tost ; mais d’autres se fâ- 
chans contre eux-mesmes de leur faute, 
se mirent dans l’eau fangeuse qui estoit 
hors l’Eglise, et s’écrièrent : Nous n’en¬ 
trerons pas, mon Pere, nous auons trop 
fasehé Dieu, il n’importe que nous soy¬ 
ons dans la fange, et que la pluye tombe 
sur nous, nous sommes indignes d’estre 
en la compagnie de ceux qui avment 
Dieu. Le Pere fut surpris et attendit 
voyant cette ferueur, il les laissa faire, 
si bien qu’ils passèrent tout le temps de 
la Messe dans cette action d’humilité 
et de Penitence. Ces deuotions sont 
bonnes dans vne Eglise naissante, afin 
que les Payens connoissent que les pé¬ 
chez des Chrestiens ne prouiennent pas 
de leur doctrine, mais de leurfoiblesse. 

Ce n’est pas tout, le Capitaine de cette 
escouade, voulant subir la mesme igno¬ 
minie que ses gens, disant qu’encore 
qu’il ne se fust pas enyuré, que neant¬ 
moins il auoit bû et qu’il estoit cou¬ 
pable, la conclusion fut, que quelques- 
vns entrans dans l’Eglise, ietterent sur 
le marche-pied de l’Autel quelques au- 
mosnes qui seruirent pour donner à 
manger aux plus pauures. 

Apres cette Penitence, l’vn de ces 
bons Néophytes, venant visiter le Pere 
en particulier, luy disoit auec vn op- 
pressement de poitrine: Falloit-il que 
i’offensasse Dieu si lourdement, ie n’a- 
uois pas encore souillé mon Baplesme, 
ie ne m’estois pas encore beaucoup 
écarté du chemin ; le Diable m’a trompé, 
la boisson m’a renuersé l’esprit, len’ay 
point de bien quand ie pense à mon 
péché. 11 poussoit ces paroles entrecou¬ 
pées de sanglots qu’il taschoit de cacher, 
mais la tristesse le decouuroil. 

le ne sçay, disoit vn autre, si ce qui 
m’anime est bon : quand ie suis en la 
Chapelle et que ie pense à mes pechez, 
les larmes me viennent aux yeux, ie 
sens mon visage tout mouillé, et ie dis 
en moy-mesme, c’est mon cœur qui 
doit pleurer et non pas mes yeux: cela 
est-il bon ? disoit-il, car cela m’arriue 
assez souuent pour les pechez que iay 
commis deuant mon Baptesme. le sens 
ces mesmes regrets quand ie vov que 
mes gens n’obeyssent pas bien à Dieu. 

Vne femme veufue fort pauure et dé¬ 
laissée, se maria à la façon des Sau- 
uages, elle se laissa cajoler par vn Paye» 
qui la trompa ; elle eut vn tel regret de 
sa faute, qu’apres en auoir demandé 
pardon publiquement en l’Eglise, elle 
disoit au Pere que sentant les douleurs 
de sa grossesse elle souhai ttoit la mort 
pour expier son crime : le prie Dieu 
tous les iours, faisoit - elle, qu’il me 
chastie ; quand ie voy des femmes qui 
se mocquent de mov, quand ie les en¬ 
tends se gausser de mon péché, ie dis à 
part moy, i’av bien mérité cela, ie ne 
réponds rien, ie demeure toute confuse, 
c’est la raison que ie souffre toute ma 
vie ; i’auois belle peur qu’on me chassast 
pour lousiours de la maison des Prières. 
Gomme elle alloit quelques-fois aux Vr- 
sulines, elle esloignoit son enfant de la 
grille de peur qu’on ne le vist ; mais ce 
pauure petit s’estant vn iour produit 
soy-mesme par ses cris, la Religieuse 
qui luy parloit luv demanda innocem¬ 
ment si c’estoit son enfant et si elle 
s’estoit remariée ; la pauure femme rou¬ 
git et confessa son péché auec tant de 
douleur et de pudeur, que cette bonne 
mere en resta édifiée au dernier point. 
Elle luy disoit qu’elle auoit esté forte¬ 
ment tentée de tuer son enfant et de se 
faire mourir soy-mesme, mais qu’elle 
n’auoit pas voulu offenser Dieu, et qu’il 
valloit mieux qu’elle beust la honte de 
son péché que d’en commettre vn autre. 


CHAPITRE III. 

Continuation du mesme suiet. 

Vn bon Néophyte, ayant pénétré bien 
allant dans les terres du costé du Nord, 
rencontra le Capitaine d’vne petite Na¬ 
tion qui n’a aucun commerce auec les 
François, sinon par l’entre-mise des 
Sauuages qui nous sont voisins. Cét 
homme, qui estoit allé en ce pays-là 
pour trafiquer, se fit de marchand pré¬ 
dicateur : il parle de Dieu à ces nouueaux 

hostes ; il leur fait entendre que son 
Fils s’est fait Homme, et qu’il est venu 
iusques à ce point d’amour pour ses 
freres que de perdre la vie sur vue 
Croix ; et comme il vit que ses Audi¬ 
teurs prenoient goust à cette nouuelle 
Doctrine, il les prie de mettre la main 
auec luy pour dresser dans les terres ce 
grand Memorial de nostre Salut. Aussi- 
tost dit aussi-tost fait, ils se mettent en 
action, ils abattent vn grand arbre et 
l’ébranchent auec plus d’affection que 
d’industrie, ils. esleuent vne grande 
Croix sur les riues d’vn beau fleuue où 
ils s’estoient rencontrez, le me seruy, 
disoit ce nouueau charpentier, de quel¬ 
que os de Cerf que i’appointy comme 
des doux pour attacher le trauers de 
cette Croix, que nous plantasmes en vn 
lieu fort éminent et fort aisé à descou- 
urir de bien loin. le leur dis que ce 
bois leur porteroit bon-heur, que les 
Démons le craignoient ; que c’est là 
qu’ils se doiuent assembler, et que c’est 
en ce lieu que ie les viendrais trouuer 
le Printemps prochain. le sentois, di¬ 
sait ce bon Chrestien, vn plaisir et vne 
ioye dedans mon cœur trauaillant à ce 
saint ouurage. le disois à Iesus : Tu es 
bon, secours ces pauures peuples, tu es 
mort pour eux, ouures leurs yeux, fais 
qu’ils te commissent et qu’ils croyent 
en toy. Cette amc est bien choisie, elle 
a des sentimens qui ne sont pas du 
commun. 

Mademoiselle d’Alibout demandoit 
certain iour à vn bon Néophyte quelles 
pensées il auoit eues voyant les Iroquois 
arriuez aux Trois Riuieres pour traitter 
de la Paix; à cette demande il prit son 
Tapabort, joignit les mains esleuant les 
yeux au Ciel, il parut grandement tou¬ 
ché : llelas, dit-il, ie disois en mon cœur, 
parlant à celuy qui a tout fait, ces gens 
ne te commissent pas, la paix leur appor¬ 
tera de grands biens, car ils seront in¬ 
struits, et nous serons auec eux dans le 
Ciel, le ne me resiouys pas tant de me 
voir deliuré de la main et de la dent de 
ces peuples fort cruels, comme de les 
voir en la disposition d’estre faits enfans 
de Dieu ; nous ne serons plus qu’vne 
mesme chose auec eux. Voila, faisoit-il, 

ce que ie pensois. Monsieur d’Aliboust 
fut rauy voyant des sentimens si épurez 
dans l’âme d’vn barbare. Il faut auoüer 
que la grâce fait d’estranges métamor¬ 
phosés. 

Ce mesme homme estoit estrange- 
ment addonné à petuner; cette passion 
est si grande qu’il se trouue des Fran¬ 
çois mesmes qui vendent iusquesàleurs 
habits pour y satisfaire. Ce nouueau 
Chresticn, voyant que cette fumée luy 
estoit inutile, s’en est tellement abstenu 
qu’on diroit qu’il n’a jamais aymé cette 
herbe. 11 ne s’est pas fait seulement 
violence en ce point ; mais souuent il a 
passé les iours entiers sans rien manger 
du tout, pour garder le commandement 
de l’Eglise qui ordonne à ses Enl'ans 
l’abstinence de viande en certains iours ; 
pour l’ordinaire il se contente d’vn peu 
de pain et d’eau, ou de pois, pour rendre 
cette obeyssance, quoy qu’on luy fasse 
entendre que la nécessité l’en dispense. 

Yn Capitaine chrestien parlant à vn 
Payen qui l’estoit venu visiter et qui 
entreprenoit vn grand voyage, luy dit : 
Dy moy, ie te prie, nettement quelle est 
ta pensée touchant la priere : Il y a long¬ 
temps que ie t’ay dit que ie priois du fond 
du cœur : ie t’ay pressé autre-fois de 
prendre nostre creance, et tu ne m’as pas 
répondu ; si tu me donnois quantité de 
viures et de robbes, ie ne m’en resiouy- 
rois pas, mais si tu me disois, ie croy 
en Dieu, mon cœur seroit espanoüy. 
Pour moy ie ne suis pas capable de te 
donner conseil, va-t’en neantmoins auec 
cette pensée de moy, que ie perdrois 
plus tost toutes choses et la vie que la 
Foy. 

Yn impie débattant contre vn Pere 
sur la vérité de nostre Doctrine, et apres 
plusieurs paroles s’escriant que nos 
prières faisoient mourir les Sauuages, 
vn, Chrestien qui estoit là présent ne se 
pouuant plus taire esleua sa voix tout 
en colere : Ne parle plus en ces termes, 
dit-il à cét homme infidèle, c’est vostre 
impiété qui gaste tout, c’est vostre in¬ 
crédulité qui nous tuë : vous retenez les 
Démons avec vous. Mon Pere, adioù- 
toit-il, i’ay tousiours eu cette pensée, 
que la malice et l’infidélité de ces gens- 


là nous perdoient, ie leur ay souuent 
dit, et il s’en trouue encore qui osent 
nous faire ce reproche. 

Ce mesme Chrestien, qui est Attika- 
megue de nation, se trouuant dans l’as¬ 
semblée de ses compatriotes, dont la 
plus part n’estoient pas encore baptisez, 
et voyant qu’vn Pere les vouloit prê¬ 
cher, il le preuint pour les disposera 
receuoir ce qu’on leur diroit. Mes pa¬ 
rons, leur dit-il, vous sçauez bien qu’en- 
core que ie sois esloigné de nostre pays 
ie ne laisse pas d’estre de vostre Nation ; 
mais prenez garde que la parenté d’icy 
bas est bien courte : nous serons bien- 
tost séparez les vns des autres, rencon¬ 
trons-nous au Ciel. Escoutez le Pere, 
ie vous asseure que ce qu’il dit est vé¬ 
ritable, il vous enseignera le moyen 
d’estre contents et bien-heureux à tout 
iamais. 

Cét homme, qui ne se produit que 
dans les occasions, parlant à quelques 
ieunes cadets, leur disoit: le vous ayme 
parce que vous croyez en Dieu, mon 
plus grand contentement est de vous 
voir constants en la Foy. l’ay fait plu¬ 
sieurs folies douant que d’estre baptisé, 
ne me considérez pas en ma jeunesse, 
mais apres mon baptesme : ie n’ay plus 
qu’vne femme, et ie publie hautement 
que ie n’en veux pas d’autre ; ne tombez 
pas dans les defauts que i’ay commis 
douant que de reconnoistre Dieu ; vous 
estes mes neueux, mais ma plus forte 
parenté est dans la Foy. Yn tel, qu’il 
nommoit, quoy qu’il soit d’vne nation 
ennemie de la nostre ne me semble plus 
estranger ; ie le tiens pour mon parent, 
parce qu'il croit fortement en Dieu. 

Vne femme s’accusoit vn iour de ce 
qu’elle sentoitvne alienation contre son 
pere ; celuy qui l’escoutoit luy en de¬ 
mandant la raison, elle respondit : Il 
n’ayme point la Foy, il ne veut pas 
croire en Dieu, il me semble que quel- 
qu’vn me dit en mon cœur: Ce n’est 
point-là ton pere, il n’y a plus que Dieu 
qui soit ton pere. Fay lasché de me lor- 
cer, mais ie ne sçaurois aimer celuy qui 
n’aime pas Dieu. 

Il faut auoüer que Dieu à ses esleus 
par tout, et que la Foy a de puissans 

effects clans les âmes les plus sauuages. 
Yn jeune homme, grand chasseur el 
grand coureur, s’estant fort long-temps 
esloigné du lieu où il auoit esté instruit, 
a passé l’hyuer en tres-mauuaise com¬ 
pagnie ; mais sa constance et sa fer¬ 
meté en la Foy l’ont fait marcher droit 
où les autres ont bronché. Il n’a pas 
manqué vu soir ny vn matin de faire 
ses prières à genoüil et en public, tant 
qu’il a esté en santé, sa femme prioit 
auec luy. Il estoit parmy des Payons 
et auec des hommes demy Apostats. Ils 
se gaussoient de luy, ils l’excitoient à 
chanter des chansons superstitieuses, 
dont ils se seruent pour auoir recours 
au Démon. Ils luy reprochoient qu’il ne 
trouucroit aucune bonne chasse. Ce bon 
ieune homme n’a jamais bronché en sa 
creance, ny du cœur, ny de la parole, 
ny d’aucun geste ; l’exemple de ceux 
qui tomboient, les railleries de ceux qui 
le gaussoient n’ont jamais peu l’esbran- 
ler. le luy demandois si du moins son 
cœur n’estoit point quelquesfois secoué? 
Point du tout, respondit-i 1 : ie sentois 
assez souuent de la tristesse et de la 
douleur de mes pechez ; mais il me 
semble que i’auois vne telle force dans 
mon cœur pour la priere et pour la 
Foy, que i’estois plus touché de com¬ 
passion pour ces pauures gens, à cause 
de leur incrédulité et de leur badine- 
ries, que ie n’en auois d’auersion pour 
les mespris qu’ils faisoienl de moy. 
Aussi est-il vray que ce ieune homme 
est fils de l’vn des plus généreux Chre- 
stiens de la réduction de S. Ioseph. 

Sa femme accoucha dans ce grand 
esloignement. L’enfant, disoit-il, ne pa- 
roissoit quasi pas estre viuanl, on me 
dit qu’il estoit mort, que c’en estoit 
fait ; ie me mis à genoux et le presen- 
tay à Dieu, le suppliant qu’il fist en 
sorte pour le moins qu’il peust estre ba¬ 
ptisé : Dieu exauça ma priere, car tout 
soudainement l’enfant reprit vie, auec 
l’estonnement de tous ceux qui estoient 
dans la cabane. 

Il se trouua dans cette Compagnie 
quelques Chrestiens, que l’exemple de 
la parole de ce bon Néophyte animèrent, 
il les soustint et les ût perseuerer en la 


Foy. Et mesme il est croyable que ces 
demy-Apostals qui par apres firent pé¬ 
nitence, y furent attirez par la vertu et 
par la constance de ce braue soldat de 
lesus-Christ. Sur tout il consola vn 
panure malade fort persécuté de ces im¬ 
pies : ils le gaussoient et excitoient à 
auoir recours au Démon, le bon malade 
dit qu’il aimoit mieux mourir. Le Pere 
racontant vn iour l’histoire de lob en 
presence de ce bon Néophyte, il se mit 
à l ire, entendant les reproches que luy 
faisoit sa femme : Voila justement, fit- 
il, tout ce qu’on me crioit cét hyuer. Tu 
mourras, me disoit-on, si lu pries Dieu, 
tu ne guérira^ jamais si lu ne chantes 
vne chanson, qui estoit pour implorer le 
Démon. Les Sauuages disent fort peu 
ce qui se passe en eux. Si on n'eust ra¬ 
conté par occasion l’histoire de lob, 
nous n’aurions pas eu la connoissance 
de la générosité de ce braue Athlete. 

le fermeray ce Chapitre par quelques 
actions d’vn ieune garçon nouuellement 
baptisé. Au commencement, disoit-il, 
que i’ay oüy parler de la priere, i’ay 
voulu mettre en pratique ce qu’on me 
preschoit. I’estois auec des Algonquins 
proches voisins des Huions ; voulant 
donc le soir faire ma petite priere, tout 
le monde se prit à rire, plusieurs se 
gaussoient tout hautement de moy : Tu 
n’as point d’esprit, me disoit-on, à qui 
parles-tu? où est-il? le vois-tu? te 
laisses-tu amuser par ces étrangers nou- 
ueaux venus ? le ne disois mot à tout 
cela. Le lendemain, voulant manger, ie 
commençay à prier Dieu, ils se mirent 
vne autre fois à rire à gorge déployée ; 
là-dessus l’vn de mes païens me dit : 
Mon ncueu, tu n’as pas d’esprit, tu ne 
festonnes de rien, tu n’entends pas ces 
gens-là qui se mocquent de toy. le ne 
voulus pas pourtant quitter ma priere ; 
ils continuèrent leurs gausseries : Est- 
il fou, disoient-ils? le ne perdis pas 
courage pour cela, ie ne me contentay 
pas de croire tout seul : ie m’efforçay 
de gagner vne mienne petite sœur, ie la 
tiray à part et luy dis : Ma sœur, que 
dirois-tu, si on t’enseignoità prier Dieu? 
Elle me respondit: le ne veux pas prier, 
car ie mourrois ; le moyen de parler à 

celuy qu’on ne voit pas. Le Pere qui 
m’inslruisoit m’auoit donné vne petite 
sonnette ; ma sœur la voyant me la de¬ 
mande, ie luy dis que ie la luy donne- 
rois si elle vouloit prier : Non, dit-elle, 
ie ne prieray point, car ie mourrois. El 
si tu prends la sonnette, ne mourras-tu 
point ? Non ie n’en mourray pas, fit- 
elle. Alors ie luy repliquay : Si tu ne 
meurs pas pour prendre vne sonnette 
qui vient de la main des François, pour 
quoy mourrois-tu receuant d’eux la 
priere qui est bien meilleure ? Elle ne 
repartit rien pour lors ; enfin ie luy 
donnay ma sonnette pour la gagner, 
mais en ce mesme temps ie la quittay 
pour venir çà bas. 

Ce ieune Néophyte rendant compte 
de sa conscience à celuy qui le dirigeoit, 
luy disoit quelquesfois : En vérité, mon 
ame n’a point d’esprit : elle sort quel¬ 
quesfois de son chemin sans rien dire, 
ie ne la sens pas partir ; et puis m’aui- 
sant tout à coup qu’elle s’esgare, ie la 
ramene. Quelquesfois il est si fort tou¬ 
ché du rapport qu’on luy fait de quel¬ 
ques histoires sacrées, que les larmes 
luy tombent des yeux. Enfin il ne sçau- 
roit souffrir vne chose qu’il pense estre 
griefue, qu’il ne s’en descharge au plus 
tost par la confession. 


CHAPITRE IV. 

Suite du mesme suiet. 

Nous auons eu peu de malades cette 
année et encore moins de morts. La 
maladie auroit bien-tost tout esgorgé, si 
elle perseueroit dans la fureur où nous 
l’auons veuë. 

Vne bonne femme vrayement Chre- 
stiennc fut prise d’vn mal assez violent ; 
si-tosl qu’elle en sentit l’effort, elle dit 
à l’vne de ses compatriotes : le vous prie 
de me faire voir le Pere, ie voudrais 
bien me confesser et me disposer à la 
mort pendant que ie suis encore en mon 
bon sens. Le Pere l’alla visiter, et 


voyant qu’elle n’esloit loin de la Cha¬ 
pelle, il l’y fit conduire pour luy donner 
le saint Viatique. Vn malade parmy les 
Sauuages est bien-tost leué et bien-tost 
couché : cette pauure créature s’estant 
confessée, dit au Pere : le n’en puis plus, 
les forces me manquent : le ne suis pas 
triste pour me voir proche de la mort, 
mon corps est abattu ; mais mon ame 
est contente, il me semble que ie tn’en 
vais au Ciel, rien ne me trouble, la mort 
ne me fait point peur. le souffre beau¬ 
coup, mais cela se passera bien-tost, 
i’ay tousiours dans l’esprit les dernieres 
paroles que mon fils me dit en mourant, 
il m’appella et me dit : Ma mere, ie 
m’en vay au Ciel, croyez fortement en 
Dieu, ne quittez jamais la Foy, ne per¬ 
dez point l’esperance que vous auez en 
celuy qui a tout fait, pour moy ie meurs 
dans la creance de mon Baptesme, nous 
nous verrons au Ciel si vous perseuerez 
dans la Foy. I’ay tousiours ces paroles 
grauées dans mon cœur depuis la mort 
de mon fils, i’espere que ie le verray 
bien-tost : car en vérité il croyoit for¬ 
tement en Dieu. Elle se confessa et re- 
ceut le Viatique dans vn grand oppresse- 
ment de poitrine ; ce qui ne l’empeschoit 
pas de dire de fois à autre : Iesus, ma 
réglé et mon Capitaine, ie croy en voslre 
parole : vous estes dans mon cœur, 
quoy que vous ne paraissiez pas, ie le 
croy, oiiy en vérité ie le croy : déter¬ 
minez de moy comme il vous plaira, ie 
vous verray, ie vous verray. Estant re¬ 
conduite en sa cabane, le Pere luy porta 
quelque temps apres l’Extreme-Onction ; 
elle ne donna iamais aucun indice ny de 
tristesse ny de crainte, vous eussiez dit 
qu’elle estoit asseurée du lieu où elle 
alloit. En effet si nous procédons auec 
amour et auec simplicité deuant Dieu, 
nous passerons de la mort à la vie 
comme on passe de l’Hyuer dans le 
Printemps. 

Vn bon Chrestien la voyant fort op¬ 
pressée, luy dit : Charité, c’est ainsi 
qu’elle se nommoit, ne t’afflige point, 
i’ay tousiours eu cette pensée de toy 
que tu croyois fortement en Dieu ; si 
cela est ne t’attriste point, car tu iras 
bien-tost au Ciel, sois constante en la 

Foy iusques au dernier souspir. Mi 
entian, respondit-elle, Ka nont nitepo- 
netauzin. le suis dans cette disposition, 
ie ne croiray plus à demy, ie croy tout 
de bon : c’est pourquoy ie ne suis point 
triste, ie m’en vay au Ciel, ie le croy. 
Elle mourut dans cette ferueur. 

Ouelqu’vn des Peres ayant rencontré 
vne femme qui portoit du bois à vn ma¬ 
lade, luy dit apres auoir loué sa charité : 
Quand vous faites quelque bonne action 
enuers rostre prochain, il faut que vous 
disiez en vostre cœur : ie m’en vay 
porter du bois à mon Sauueur Iesus, ie 
m’en vay faire du feu, ie vay luy donner 
à manger, ie le vay soigner et panser : 
car il a dit que ce qu’on feroit au moin¬ 
dre des siens, qu’il le recompenseroit, 
comme s’il estoit fait à sa propre per¬ 
sonne. Celte pauure femme respondit : 
Mon Pere, ie pensois actuellement à ce 
que vous dites, et comme Dieu m'afflige 
moy-mesme, et qu’il m’a osté la plus- 
part de mes enfans, et que les autres 
sont malades, ie dis en mon cœur : 11 
n’importe encore qu’il m’esprouue, 
Aiantch nigatepouet, ie croiray dauan- 
tage, c’est à luy à déterminer du tout. 

Vne femme estant venue de Tadous- 
sac à S. Ioseph, en partie pour se con¬ 
fesser et communier, fit paroistre vne 
grande innocence. Depuis que ie suis 
baptisée, disoit-elle, i’ay tasché d’aimer 
Iesus, i’ay souuent la pensée de ne le 
jamais fascher ; en vérité i’ayme la 
prière. le dis à part moy dans mon 
cœur : Ceux qui sont baptisez ne font 
plus de mal, ie n’en veux point faire. 
Surtout, ie ne me mets point en colore 
quoy qu’on me fasse : ma fille est mariée 
a vn Payen qui est tres-colere, il l’a 
voulu précipiter de son canot dans la ri- 
uiere; ie voulus entrer en colore contre 
luy, mais ie dy dans mon cœur : le fà- 
cheray celuy qui a tout fait. le me re¬ 
tins, ie ne dis mot, i’estois seulement 
honteuse et confuse, voyant comme il 
traittoit ma fille, mais ie ne me mis 
point en colere. 

Vn Capitaine voyant embarquer quel¬ 
ques personnes de ses gens, leur dit 
tout haut en peu de paroles à leur de- 
part: Prenez vn escrit des Peres comme 


vous estes Chrestiens, et ne ledementez 
point, priez Dieu tous les soirs et tous 
le matins, ne vous mettez point en co¬ 
lere, vous femmes obéissez à vos maris ; 
sur tout, qu’on sçache que vous aymez 
la priere, et que vous ne pouuez com¬ 
mettre aucun mal. 

Vn bon Néophyte de la nation des 
Altikamegues, racontoit ses petites de- 
uotions auec vne simplicité toute ai¬ 
mable : Quand ie songe que Dieu est 
par tout, ie ressens vn grand plaisir ; 
quand ie porte les yeux au Ciel, quand 
ie regarde les arbres, les oiseaux, les 
riuieres, les animaux, il me semble que 
mon cœur est tout plein de ioye, con- 
noissant que toutes ces choses viennent 
du Tout-puissant. Il m’est aduis que ie 
suis comme vn homme riche, que ie 
possédé beaucoup, connoissant ce que 
i’auois ignoré si long-temps, ie dy dans 
mon cœur : le l’admire, ie l’ayme. Et 
puis ie me trouue tout content et tout 
ioyeux. 

Ce bon homme adioustoit qu’estant 
allé bien auant dans les terres, il ren¬ 
contra quelques Saunages qui n’auoicnt 
iamais veu de François, et qui n’auoient 
jamais oüy parler de Dieu. Or comme 
nous faisions nos prières tous les soirs 
et tous les matins, ils nous escoutoient, 
car nous parlions tout haut, ils s’eston- 
noient et admiroient ce que nous di¬ 
sions. Ils furent surpris voyant vne 
petite Image qu’on nous auoit donnée, 
le me rencontrav, disoit-il, vne autre¬ 
fois auec des Payens qui se mocquoient 
de la priere ; ils nous dirent que nous 
priassions, et qu’eux se seruiroient de 
leurs tambours et de leurs chants, et 
qu’on verroit laquelle des deux bandes 
trouueroit plus tost de la chasse. Nous 
dismes que nous ne croyons pas en Dieu 
pour manger et pour viure en terre, 
nous ne laissasmes pas de prier Dieu 
qu’il nous aidast. Ces misérables pen¬ 
seront mourir de faim, et nous ne man- 
quasmes point de viures. Quand i’allois 
à la chasse, ie me mettois à genoüil au 
milieu de mon chemin sur la neige, et 
ie disois à Dieu : Tu as fait les animaux, 
tu en disposes, si tu m’en veux donner 
ie croiray en toy, si lu ne m’en donnes 

point ie ne laisseray pas de croire. Pen¬ 
dant que ie eheminois il me venoit en 
l’esprit : Où estois-tu il y a cent ans ? 
d’où es-tu prouenu ? tu n’eslois point et 
te voila, en vérité cela est admirable, 
ayme donc celuy qui a tout fait, le 
l’ayme, me semble, disoit-il. 

Yn de nos Peres demandant à vn 
petit Sauuageaagé de cinq ans, où estoit 
son pere, l’enfant le monstra de la 
main ; mais son pere luy dit : Mon fils, 
regarde le Ciel, voila où est ton Pere, 
c’est Dieu qui est ton vray Pere. Et 
poursuiuant il adiousta : le te donne tous 
les iours à celuy qui a tout fait, et ie le 
prie de te faire religieux, afin que tu le 
sçaches prier : car ma plus grande tri¬ 
stesse en ce monde, est que ie ne sçay 
pas bien comme il le faut prier ; ie pense 
quasi tousiours à luy, et l’ayme ce me 
semble, mais ie ne sçay pas beaucoup 
de choses qu’il luy faut dire. 


CHAPITRE V. 

De quelques actions plus remarquables. 

L’esprit de Iesus-Christ est vn esprit 
pur, vn esprit qui destruit la nature et 
qui fait viure la grâce, vn esprit qui 
prend ses delices et son repos non dans 
la panne et dans le satin, mais dans vue 
ame enrichie d’vne amoureuse crainte. 
Vn icune homme Sauuage assez disgra¬ 
cié de la nature, car il est rude en pa¬ 
roles, et ses récréations paraissent des 
coleres et des rebus, estant plusieurs 
fois sollicité secrètement par vue femme 
payenne, il ne luy fit qu’vue seule ré¬ 
ponse : Tu n’as point d’esprit, tu viens 
trop tard, ie suis baptisé, ie prie Dieu, ie 
ne sçaurois plus commettre ces crimes. 
Yn jeune garçon prié par vue fille, se 
mit encore mieux à couuert, car sans 
raisonner aue'c le serpent il s’enfuit 
comme le chaste Ioseph. Vue femme 
veufue assez ieune, inuitée par vn ieune 
homme, fut saisie de crainte etd’espou- 
uante, s’estonnant qu’vn homme qui 


auoit tant oüy parler de l’Enfer, y votilût 
descendre pour vn plaisir si passager. 

Yn bon Chrestien qui receut le nom 
d’Ignace en son Baptesme, tomba ma¬ 
lade d’vne fleure violente cét esté der¬ 
nier : il prie aussi-tost qu’on fasse venir 
le Pere pour se confesser, et voyant 
qu’il tardoit trop, se fait porter à la 
Chapelle, par vn désir qu’il auoit de 
soulager son ame deuant que de penser 
à son corps. De là on le porte dans vne 
petite cabane d’escorces séparée des 
autres qui luy seruit d’infirmerie. Le 
Pere le visite soutient, le console, le 
veille la nuit, l’assiste selon sor petit 
pouuoir de ce qu’il a dans la mission de 
Tadoussàe, où il n’y a que ce qu’on y 
porte. Les Sauuages à son exemple luy 
rendent les mesmes deuoirs de charité ; 
vn entr’autres le consolant luy tenoitce 
discours : Vous endurez beaucoup, mon 
frere, luy dit-il, prenez courage et souf¬ 
frez paisiblement vostre mal, i’ay esté 
malade iusques à la mort cét hyuer, ie 
n’ay jamais demandé la santé à Dieu, ie 
l’ay tousiours prié de faire sa volonté en 
moy, et m’en suis tres-bien trouué, me 
voila encore sain et gaillard et dans la 
resolution de le seruir le reste de mes 
iours : laites-en de mesme et vous serez 
content. Puis se mit à genoüil, lit sa 
petite priere pour le malade et s’en re¬ 
tourna. Yn autre, d’abord qu’il entra 
dans la cabane, voyant le malade dans 
de grandes conuulsions, luy demanda 
où estoit son plus grand mal? le malade 
luy faisant signe que c’estoit à l’esto- 
mach, il moüilla son pouce de sa saliue, 
marqua quelques signes de Croix sur 
celle partie, prononçant ces paroles : 
Seigneur, ie ne fais pas cecy en vain, 
i’ay appris que vous auez infiniment 
souffert estant attaché à la Croix : ie 
vous supplie qu’en considération de ces 
souffrances, vous soulagiez celles de ce 
panure malade. Yn autre Chrestien, 
voyant le malade en danger de mourir, 
demanda aux assistons s’il s’estoit con¬ 
fessé, et combien de fois depuis sa ma¬ 
ladie? Oüy, luy dit-on, il s’est acquitté 
souuent de ce deuoir. Il n’y a donc plus 
rien à craindre, respondit-il ; s’il perd 
le corps, il sauuera l’urne, qui vaut cent 





France, en l'Année 1645. 


H 


mille fois mieux que le corps. Ignace 
témoignoit que telles visites luy estoieut 
agréables, il prioit ses gens de l’entre¬ 
tenir de semblables discours. Comme 
il commençait desia à se mieux porter, 
et qu’il eut quitté son infirmerie d’é¬ 
corce pour se loger auec les autres, il 
luy arriua vne chose bien estrange. Il 
fut saisi de ie ne sçay quel enthousiasme 
dans le plus profond silence de la nuit, 
il se leue subitement sur sou séant, 
puis se met à genoiiil, leue les mains et 
les yeux vers le Ciel, en s’escriant : le 
viens du Ciel, ie suis guery, Iesus m’a 
donné la vie, ie l’ay veu de mes yeux. 
A ce bruit, ceux de la cabane et du voi¬ 
sinage s’éueillent, on vient voir ce que 
c’est, on demande au conualescent ce 
qu’il veut dire par trois et quatre fois, 
à toutes ces demandes point d’autre ré¬ 
ponse que ces paroles : le viens du Ciel, 
ie suis guery, i’ay veu Iesus. Il les dit 
et redit toute la nuit iusques au matin 
qu’il prit vn peu de repos ; apres deux 
ou trois heures de sommeil, il se met à 
genoüil derechef et prie quelqu’vn de sa 
cabane d’appeller tous les Saunages 
pour leur dire vn mot de la part de Dieu. 
Il ne fallut que cette parole pour leur 
faire croire que cét homme estoit res¬ 
suscité, ils y courent tous pour le voir 
et l’oüir parler. Ignace, voyant vne si 
belle assemblée, commence son discours 
comme il auoit fait à minuit. le viens 
du Ciel, mes amis, leur dit-il, Iesus m’a 
donné la vie, ie l’ay veu de mes yeux, 
il m’a fait voir des choses estranges auec 
commandement de vous en faire le rap¬ 
port. Il m’a monstré vn grand Liure où 
sont escrits d’vn costé les vices qu’il a 
en horreur, comme l’yurogneric, le pé¬ 
ché de la chair, la communication auec 
le Diable et plusieurs autres qu’il nom¬ 
ma, et de l’autre costé du liure, il m’a 
lad voir ceux qui d’enlre-vous sont les 
plus sujets à ces peehez, chacun est 
escrit dans ce liure qui plus, qui moins, 
vous vn tel (le nommant par son nom) 
vous y estiez beaucoup escrit, vostre 
Massinahigan, c’est à dire vostre escri- 
ture, est grand, il y a quelque chose 
qui ne va pas bien dans vostre affaire, 
vous n’allez pas droit, vous n’auez pas 


soin de corriger la jeunesse quand elle 
fait mal. Vn tel, qui est baptisé, ne croit 
que du bout des levres, la foy qu’il a 
s’arreste à la gorge et ne passe pas ius¬ 
ques au cœur, il n’y a point d’apparence 
qu’il la garde long-temps. Vn tel n’est 
pas beaucoup escrit dans ce liure ; il 
est homme de bien, et sa femme aussi, 
tous deux vont droit au Ciel. Vn tel qui 
a quitté sa femme, prend le chemin de 
l’Enfer, et est en danger d’y aller s’il 
ne s’amende, car son papier est bien 
long, et il y a bien de l’escriture pour 
luy. Iamais vous ne vistes des gens plus 
attentifs ny vn plus profond silence. 
Cét homme de l’autre monde poursuit : 
Iesus m’a fait voir, disoit-il, à sa main 
droite vne chose qui n’a point son pareil 
en beauté, c’est vne lumière en compa¬ 
raison de qui le Soleil n’est que tene- 
bres, vn lieu de plaisirs et de contente¬ 
ment, enfin le seiour de Dieu mesme et 
de tous les bien-heureux. C’est là où 
i’ay veu les enfans de nos gens, qui sont 
morts incontinent apres leur Baptesme, 
mais i’y ay veu fort peu d’hommes et 
de femmes Sauuages baptisez. A sa 
main gauche, il m’a descouuert vn feu 
qui m’a fait trembler de peur, dont 
nous parle souuent le Pere qui nous en¬ 
seigne, mais qui est tel qu’il n’y a point 
de paroles qui en puisse exprimer la ri¬ 
gueur. C’est dans ce feu que i’ay veu 
brusler les Sauuages qui ne croyent 
point en Dieu, et ceux qui croyans en 
luy ne luy ont point obey en cette vie : 
i’y ay aussi veu des François, ô que le 
nombre est grand des vus et des autres. 
Iesus estoit au milieu du Paradis et de 
l’Enfer, il m’a monstré ses mains et scs 
pieds percez de gros doux, puis m’a dit 
deux ou trois mots : Ignace, me disoit- 
il, ce que vous auez enduré pendant 
vostre maladie n’est rien, c’est moy qui 
ay souffert pendant à la Croix pour 
vous, moy qui suis vostre Créateur et 
vostre Roy. Quand ie vous enuoye quel¬ 
que affliction, la faim, la soif, la ma¬ 
ladie, la pauurelé, souffrez cela patiem¬ 
ment pour moy et à mon exemple. 

En suite de cela, Ignace fit vne petite 
instruction à son auditoire : Il faut, mes 
lïeres, leur dit-il, nous assembler tous 

les soirs dans vne grande Cabane pour 
chanter les louanges de Dieu, et nous 
exhorter les vus les autres à le seruir 
fidèlement. 11 faut tous les matins apres 
vos prières en particulier que vous sor¬ 
tiez de vos cabanes et que vous vous 
promeniez en disant vos Chapelets, et 
que vous imitiez le Pere qui se retire 
dans le bois tous les matins pour prier 
Dieu. N’oubliez point la bénédiction et 
l’action de grâces en vos repas ; soyez 
soigneux de corriger vos enfans, et de 
faire plus d’estat de la foy que Dieu 
vous a donnée que de vos vies, ainsi 
finit le Sermon, et chacun se retira chez 
soy en vn profond silence. 

Quoy qu’il en soit de cette vision, 
soit qu’elle passe pour véritable, soit 
qu’il n’y ait que de l’imagination, il est 
tousiours vray de dire qu’elle a produit 
de bons fruits dans les esprits de tous 
ceux qui en ont oüy le rapport. Les mé¬ 
dians en ont esté espouuantez et les 
bons consolez. le vis pour lors les pan¬ 
ures Sa images de Tadoussae bien chan¬ 
gez, dit le Pere qui a soin de cette Mis¬ 
sion. le les ay veus fondre à la foule, 
Chrestiens et Payens, dans la Chapelle, 
pour y faire des prières extraordinaires ; 
ie les ay veus se promener le soir et le 
malin disant leurs Chapelets auec vne 
deuotion toute particulière ; ie les ay 
oüy parler à Dieu la nuit, se promenant 
à l’entour de la Chapelle, auec des pa¬ 
roles animées de deuotion, et sortant 
d’vn cœur qui sembloit estre véritable¬ 
ment contrit. Ha mon Pere ! me disoit 
vn des plus zelez, qu’Ignace m’a donné 
d’espouuante par son discours ! il me 
semble que ie in’éueille d’vn profond 
sommeil, i’ay esté aueugle iusques icy 
et ie commence h ouurir les yeux, il me 
semble que i’estois mort, et ie com¬ 
mence à viure auiourd’huy, et quoy que 
ie sois baptisé il y a desia deux estez, il 
m’est aduis toutesfois que ie ne l’ay pas 
encore receu en Chrestien. Yne chose 
si nouuelle fut incontinent diuulguée 
parmy les Saunages de Sillery et des 
Trois Riuiercs, dont les mieux disposez 
en furent viuement touchez. 

Les Chrestiens de la mesme Mission 
firent vne faute assez pardonnable dont 


ils firent vne penitence publique incon¬ 
tinent apres à la porte de l’Eglise ; mais 
ayant appris du Pere qui les enseigne 
quelques exemples de ceux qui font 
penitence pour leurs pechez, dont quel- 
ques-vns ieusnent au pain et à l’eau, 
d’autres se flagellent quelquesfois, quel- 
ques-vns font de grandes aumosnes et 
de longues prières, et d’autres meurent 
de regret et de douleur de leurs fautes, 
estimèrent que la penitence qu’on leur 
auoit donnée à faire esloit trop petite, 
et que la satisfaction qu’ils auoient faite 
publiquement n’estoit point égale à leur 
délit. Ils se résolurent tous d’vn com¬ 
mun consentement d’en faire vne plus 
grande, et de se flageller à l’imitation 
de ces saints Penitens dont ils auoient 
oüy parler. Ils font sur le champ vne 
grande discipline de cordes assez grosses 
pleine de gros nœuds, qu’ils lient au 
bout d’vn baston pour seruir de poignée, 
ils la gardent toute la nuit, et le lende¬ 
main matin s’estans assemblez au son 
de la voix du Pere qui les appelle à la 
Messe, vn des plus considérables entre 
les Chrestiens pria tout le monde indif¬ 
féremment de se trouuer à l’Eglise, 
aussi bien les infidèles que les baptisez, 
pour oüyr vn mot d’importance qu’il 
auoit à leur dire. Il y auoit pour lors à 
Tadoussae 6. ou 7. nations differentes, 
qui se trouuerent dedans ou proche de 
la Chapelle : alors cét homme zélé se 
leua au milieu de l’assemblée et tint ce 
discours. le crains fort, dit-il, que le 
peuple de Tadoussae ne soit point sauué; 
ie voy que c’est vn peuple trop méchant, 
et que iusques icy, apres tant de fautes 
qu’il a faites, il n’a donné aucun ou fort 
peu de tesmoignages de son amende¬ 
ment : Tenez, regardez, voila comme 
la terre est faite, disoit-il monstrant sa 
main fermée, la terre est ronde comme 
mon poing ; elle est par tout habitée à 
ce qu’on nous dit, et n’y a presque point 
de lieux où il n’y ait des fidelles qui 
croyent fortement en Dieu. Il n’y a que 
ce bout du monde, où l’on trouuebien 
peu de Chrestiens, et encore ceux qui 
font profession de l’estre sont si foibles 
dans la foy, que le Démon a bon marche 
d’eux quand il les attaque. Les François 

qui croyent en Dieu sont comme vne 
forte muraille, le Diable trouue de la 
résistance quand il s’en approche ; mais 
ceux de Tadoussae sont comme ce mé- 
chant drap percé (c’cstoit vn vieil drap 
qui scruoit de courtine à l’Eglise, faute 
de quelque autre chose meilleure), nous 
sommes, disoit-il, comme ce drap troué, 
le Démon passe tout au trauers de nos 
cœurs, comme mon doigt fait au trauers 
de ce trou ; ce malin esprit fait de nous 
ce qu’il veut. Pour moy ie crains fort 
qu’il ne m’arreste en chemin et qu’il ne 
m’attrappe au milieu de ma course. 
Que si jamais ie vay au Ciel, le Pere qui 
nous enseigne y sera si haut qu’à peine 
le pourray-ie voir ; car que faisons-nous 
pour y aller? Or sus, ie desire monstrer 
plus de courage doresnauant, ie veux 
satisfaire pour mes fautes et marcher 
droit le reste de mes iours. Là-dessus 
il tire cette grande discipline qu’il ca¬ 
chait dessous sa robe, la monstrant à 
toute l’assemblée, et esleuant le ton de 
sa voix : Ce n’est pas là le feu d’Enfer 
quei’ay mérité, disoit-il, ce n’est qu’vne 
petite paille en comparaison de ce qu’on 
souffre là-bas dans la demeure des Dé¬ 
mons. Quand on mettroit mon corps en 
sang auec ce fouet et qu’on deschireroit 
ma chair de coups, ie ne croirois pas 
pourtant auoir payé mes debtes et sa¬ 
tisfait à la iustice de Dieu ; mais ie sçay 
qu’il est infiniment bon et qu’il fait mi¬ 
séricorde à ceux qui luy demandent 
pardon de cœur. Tenez, dit-il au Capi¬ 
taine, voila la discipline que ie vous 
mets entre les mains, et mes espaules 
nues que ie vous présente, frappez et 
ne m’espargnez point. Le Capitaine 
obevt sur l’heure à sa parole, et luy dé¬ 
charge sur le dos vne gresle de coups ; 
ce penitent demande humblement par¬ 
don à Dieu de ses fautes pendant qu’on 
le flagelle, et se ietle par terre pour la 
baiser, et se releuant inuite tous les 
Chresliens à suiure son exemple, il 
crie : Venez, tant que vous estes de cou¬ 
pables, venez vous présenter douant 
l’Autel, venez satisfaire à la iustice de 
Dieu. On ne disputa point qui passeroit 
le premier, les plus proches furent les 
premiers, chacun s’approcha file à file 


pour faire sa penitence, chacun déter¬ 
mina de ce qu’il vouloit donner et de 
ce qu’il vouloit reccuoir ; les vns de- 
mandoient qu’on leur donnast vingt 
coups, les autres dix, les autres plus, 
les autres moins. Le Pere, qui estoitsur 
le point de célébrer la Messe, fut surpris 
à la veuë de cette nouuelle deuotion, 
qu’il n’attendoit pas d’vn peuple qui ne 
sçait encore ce que c’est que de souffrir 
pour Dieu. Il ne la voulut pas inter¬ 
rompre sur l’heure, de peur de s’oppo¬ 
ser aux mouuemens du sainct Esprit ; 
mais seulement il prit garde qu’elle ne 
passast les termes de la prudence et 
qu’il n’y eust point d’excez. La penitence 
fut si generale, que les innocens y vou¬ 
lurent auoir part aussi bien que les cou¬ 
pables, les enfans mesmes n’y furent 
point espargnez, les peres et les meres 
les faisoient approcher de l’Autel, les 
despoüilloient de leurs petites robes, et 
prioient celuy qui tenoit le fouet en 
main de les chastier à discrétion selon 
leur aage et leurs forces, alléguant que 
ce chastiment estoit desia deu à leur 
desobeyssance. Ces paumes victimes 
s’y en alloient de bon cœur, se met- 
toient à genoüil deuant l’Autel, ioi- 
gnoient les mains et receuoient sans 
branler et sans ietter vne petite larme, 
les coups de foiiet qu’on dcschargeoit 
doucement sur leurs chairs innocentes. 
Il se trouua mesme des meres qui châ¬ 
tièrent de leurs Chapelets à guise de 
discipline leurs petits enfans qui pen- 
doient encore à la mamelle. Vn bon 
vieillard Chreslien qui venoit de l’habi¬ 
tation de Saint Ioseph, et ne faisoit que 
d’arriuer à Tadoussae, se trouua fort à 
propos à cette saincte ceremonie, il en 
fut si fort touché qu’il cria tout haut 
qu’il estoit pecheur et qu’il vouloit faire 
penitence auec les autres ; il s’auance 
en disant ces paroles, se prosterne en 
terre, présente ses espaules nues, et re¬ 
çoit à l’instant ce qu’il demandoit aucc 
ferueur. Le lendemain il s’en retourne 
dans son canot à Sillery d’où il estoit 
party. Enfin celuy qui attendit le der¬ 
nier fut le mieux payé : ce fut tout à 
dessein qu’il laissa passer les autres de¬ 
uant luy et qu’il choisit le dernier rang, 

afin de faire sa penitence plus à son 
aise et auec plus de confusion. C’est à 
moy, dit ce braue champion de Iesus- 
Christ, c’est à moy à payer à mon tour, 
ie suis le plus meschant, il faut que ie 
sois plus chastié que les autres, ie suis 
le plus criminel, ie veux estre le plus 
mocqué. Frappez sur moy hardiment, 
dit-il à celuy qui tenoit la discipline, 
tandis que ie me pourmeneray dans l’E¬ 
glise pour boire la confusion et pour 
estre l’opprobre du monde. Aussi-tost 
dit aussi-tost fait, il se promene le mieux 
qu’il peut par la Chapelle, et l’autre le 
suit tousiours frappant et flagellant, à 
chaque coup qu’on luy donnoit, il disoit 
des paroles qui faisoient quasi fondre en 
larmes toute l’assistance. le vous sup¬ 
plie, Seigneur, que ce que ie sens main¬ 
tenant sur ma chair par les coups de i 
fouet que ie sens, effacent les pechez 
que i’ay escry mal à propos sur vostre 
liure. Seigneur, ayez pitié de ce panure 
homme, disoit-il vne autrefois, qui a 
mérité l’Enfer, et qui vous demande 
pardon. le vous abandonne mon corps 
et mon ame, et vous promets de vous 
estre plus fidclle à l’aduenir moyennant 
vostre grâce. Cette flagellation eust esté 
trop longue si le Pere n’y eust mis fin, 
qui les consola les voyant dans cét estât 
de penitence, et les asseura du pardon 
de leurs fautes si leurs cœurs respon- 
doient à leurs paroles et à leurs actions ; 
il les aduerlit qu’ils n’eussent plus à 
faire de penitence publique sans le con¬ 
seil de leurs Confesseurs. La conclusion 
fut qu’il falloit mieux viure, et monstrer 
plus de courage à combattre le vice do- 
resnauant, et là-dessus on pendit la dis¬ 
cipline à vu clou de la Chapelle, pour 
aduerlir qu’elle estoit là, pour chastier 
publiquement ceux qui feroient quelque 
scandale public. 

Quatre ou cinq jeunes gens s’en 
estoient allez à la chasse et ne s’estoient 
pas trouuez à cette publique satisfaction 
et generale, ils ne furent pas si-tost de 
retour qu’on les inuita de faire comme 
les autres, puis qu’ils estoient coupa¬ 
bles. Ils ne se firent pas tirer l’oreille, 
ils se présentèrent tous au commence¬ 
ment de la Messe, et satisfirent au con¬ 


tentement et à l’édification de tous les 
Chrestiens. 


CHAPITRE VI. 

De l’hyuernement d’vn Pere auec les 
Saunages. 

Yne bonne escoüade de Sauuages 
Chrestiens se disposons pour leur grande 
chasse, et pour faire leur prouision de 
chairs d’Elan, me prièrent de leur don¬ 
ner vn Pere de nostre Compagnie qui 
les açcompagnast; ils apportoient pour 
raison que les Iroquois les poursuiuans 
i par tout, ils estoient contraints de s’é¬ 
loigner de plusieurs journées de la mai¬ 
son de prières, et que dans leur séjour 
de plusieurs mois, ils souhaittoient ar¬ 
demment d’auoir quelqu’vn auec eui 
qui leur pût administrer les Sacremens 
et leur enseigner le chemin du Ciel. Le 
P. Gabriel Druilletes leur fut accordé, 
il fut bien-tost equippé, tout son bagage 
estoit renfermé dans vne petite caisse 
ou dans vn petit coffret qui necontenoit 
que les ornemens necessaires pour dire 
la saincte Messe ; le voila chargé de 
tous ses meubles et d’vne bonne reso¬ 
lution de bien souffrir, car quiconque 
s’embarque auec ces peuples ne sera 
jamais logé dans tout son voyage qu’à 
l’enseigne de la Croix ; il eut pour com¬ 
pagnon vn ieurie François qui ne luy 
pouuoit donner autre consolation que 
de le seruir à l’Autel. Comme le gros 
des Sauuages auoient pris le deuant, 
deux ieunes hommes l’enleuerent dans 
vn petit bateau d’escorce, et le portè¬ 
rent en peu de iours où ils s’estoient 
donné le rendez-vous. 

Aussi-tost que ce canot parut, chacun 
accourt sur les riues du grand fleuue, 
c’est à qui tesmoignera plus de ioye de 
la venue du Pere, on le caresse, non à 
la mode de la Cour, mais à la mode de 
la sincérité et de la franchise. Noël Ne- 
gabamat, que ces bons Néophytes ont 
choisi pour leur Capitaine, harangua pu* 

bliquement, déclarant d’vne voix liante 
et forte les suiets qui auoient amené le 
Pere, les besoins qu’ils en auoient, les 
biens qu’ils pouuoient recueillir de sa 
presence et de sa conuersation, les obli¬ 
gations qu’ils luy auoient de s’estre 
voulu rendre compagnon de leurs grands 
trauaux pour les instruire : bref il ex¬ 
hortait tous ses gens auec vue grande 
ferueur de rendre toute sorte d’obeys- 
sance et de respect aux volontez de leur 
Pere. 

Tous ceux qui deuoient marcher de 
compagnie estans rassemblés, on leue 
le camp, on met toutes les maisons en 
rouleaux, c’est à dire qu’on plie les 
escorces qui composent les bastimens, 
on quitte les bords de la grande riuiere 
ou le pays des poissons, pour entrer 
dans la région des Elans, des Cerfs, des 
Castors et des autres animaux, ausquels 
ils alloient déclarer la guerre. le ne 
parleray point de leur façon de camper, 
nv de leurs armes, ny de leurs chariots 
de bagages qui ne sont autres que leurs 
dos ou des traineaux de bois fort légers, 
quand la terre est couuerte de neige ; 
ie ne parleray non plus de diuerses 
sortes de bestes qu’ils rencontrent dans 
leurs grandes forests, ny de leurs cou¬ 
tumes ou de leurs façons de faire : tout 
cela est décrit dans les Relations prece¬ 
dentes. le traceray seulement vn petit 
crayon de la pieté et de la deuotion que 
ces bons Néophytes exercent dans leurs 
grands bois. 

On ne manquoit iarnais tous les soirs 
et tous les matins de faire les prières 
en public dans vne cabane destinée à 
cét effet. Les peres et les meres y ame- 
noient leurs enfans, ausquels on donnoit 
vue petite instruction qui les consoloit 
merueilleusement. Quelques-vus plus 
feruens desroboient de leur sommeil 
pour le donner à Dieu, se leuant plus 
tost ou se couchant plus tard que les 
autres pour s’entretenir auec luy dans 
leurs prières. 

Les hommes demandoierit au Pere sa 
bénédiction deuant que de sortir de la 
cabane pour aller à leur chasse, les 
femmes en f'aisoienl autant deuant que 
de s’engager dans leur trauail, et les 


vus et les autres rcmercioient nostre 
Seigneur à leur retour de les auoir as¬ 
sistez, et ceux-là mesmes qui relour- 
noient sans auoir rien pris benissoient 
Dieu d’aussi bon cœur, comme s’ils 
eussent fait vn très-heureux rencontre. 

Lors qu’il n’y auoit plus de chasse en 
quelques endroits et qu’ils decabanoient 
pour porter plus auant dans ces grandes 
forests leurs pauillons d’escorces, le 
Pere esleuoit vn Crucifix, tout le monde 
se mettoit à genoux, et ietlans les yeux 
sur cette image de vie, ils chantoient 
auec vne deuotion toute simple et toute 
rauissante, les Litanies des attributs de 
Dieu, ils prioient leur Sauueur d’estre 
leur guide et leur conducteur, et leur 
force dans les fatigues qu’ils alloient 
prendre auec amour et satisfaction de 
leurs pechez ; cela fait, chacun se met¬ 
toit en chemin, portails ou traisnans tout 
l’attirail de leur camp. Sur le midy, le 
Capitaine faisoit faire halte pour prendre 
vn petit de repos et pour reparer ses 
forces dans vne hostelerie couuerte de 
la voûte du Ciel, abbriée de deux ou 
trois millions d’arbres, où les sieges ne 
sont que de la neige, où la boisson ne 
couste qu’à prendre dans vn ruisseau 
apres qu’on en a fendu la glace, ou bien 
à puiser dans vne chaudière en laquelle 
on fait fondre de la neige, où pour tout 
partage et pour tout mets vous n’auez 
qu’vn morceau de boucan sans pain, 
quasi aussi dur que du bois et aussi in¬ 
sipide que de la filasse. Apres tout la 
ioye et le contentement s’y rencontre, 
et ces bonnes gens sont mille fois plus 
satisfaits que ces bouches délicates qui 
ont plus d’amertumes de l’excez d’vn 
grain de sel, que de plaisir de la délica¬ 
tesse des mets les plus friands. Enfin 
on sort de ces hosteleries sans mettre 
la main à la bourse, tout y est dans la 
franchise du premier siecle. 

Mais pour reprendre nostre route 
quand le Soleil approche de son déclin, 
on s’arreste au lieu le plus auantageux 
qu'on rencontre pour camper, la place 
choisie, chacun met bas son fardeau, on 
quitte sa traisne, et se mettant à ge¬ 
noux, on remercie Dieu de ses boutez 
et d’auoir conserué toute la bande, et 

puis on dresse le bastimenl où on doit 
loger, qui en deux ou trois heures est 
mis en sa perfection. 

Le Pere a célébré la sainte Messe 
quasi tous les iours, et si quelqu’vn pre- 
uoyoit qu’il n’y peust assister si malin, 
il le venoil prier de retarder vn petit, 
l’asseurant qu’il se presseroit dans son 
ouurage. 

Les Festes et les Dimanches estoient 
gardées tres-sainctement, ces bons Néo¬ 
phytes se confessoient et se commu- 
nioient auec vne ioye incomparable, 
admirans l’excez des bontez de celuv 
qui ne dedaignoit pas la bassesse de 
leurs huttes et de leurs cabanes. 

Les Sauuages ont vne deuotion parti¬ 
culière à la nuit qui fut éclairée de la 
naissance du Fils de Dieu, il n’y eut pas 
vn d’eux qui ne voulust ieusner le iour 
qui la précédé. Ils baslirent vne petite 
Chapelle de branches de cedre et de 
sapin en l’honneur de la creiche du 
petit Iesus ; ils voulurent faire quelques 
penilences pour se mieux disposer à le 
receuoir dans leurs cœurs en ce iour 
sacré, et ceux-là mesme qui estoient 
esloignez de plus de deux journées se 
trouuerent à point nommé pour chanter 
des cantiques en l’honneur de l’enfant 
nouueau né, et pour s’approcher de la 
table où il a voulu estre le mets ado¬ 
rable ; ny l’incommodité de la neige, 
ny la rigueur des froids ne put estouller 
l’ardeur de leur deuotion, celte petite 
Chapelle leur sembloit vn petit Paradis. 

Ils prièrent le Pere de faire pour leur 
consolation et pour leur instruction dans 
leurs Chapelles volantes, tout ce que 
nous faisons dans nos Eglises fixes et 
arreslées, leur donnant des cendres be- 
nistes le premier iour de Caresme ; ils 
auoient le cœur et la bouche pleins de 
très-bons sentimens de pieté. Ils re- 
çoiuent les Ceremonies dans vne si 
grande droiture et dans vne si grande 
simplicité, comme des gens qui croient 
que tout le monde en gouste les bons 
effets. Ils portoient des rameaux comme 
des palmes de victoire tout remplis de 
ioye des triomphes de Iesus-Christ en 
son entrée dans la ville de Ierusalem. 

Ayant veu celebrer à Kebec la leste 


du grand Sainct loseph, patron de toute 
la Nouuelle France, auec des feux de 
ioye, ils voulurent luy rendre cét hon¬ 
neur, le cedre ny les autres bois ne 
leur pouuoient manquer dans ces gran¬ 
des forests. 

Sçachans que Iesus - Christ s’estoit 
premièrement donné aux hommes sous 
les especes de pain et de vin le iour qui 
precedoit sa mort, ils tesmoignerent de 
grands sentimens de son amour, et 
apres luy auoir rendu mille actions de 
grâces, ils luy demandèrent tres-hum- 
blement pardon tous ensemble de ce 
qu’ils n’auoientpas rendu tous les de- 
uoirs de respect et d’honneur à cette 
adorable victime et à ce diuin Sacrifice. 

Ils firent vne action le Vendredy 
Sainct la plus genereuse qu’on pouuoit 
quasi attendre d’vn Sauuage : apres 
auoir adoré la Croix, qu’ils tirent reposer 
sur vne belle robe de castor estenduê 
en forme de tapis, se souuenans que 
cét aimable Sauueur auoit prié pour 
ceux qui le mettoient en Croix, ils luy 
adressèrent cette petite Oraison du pro¬ 
fond de leur cœur, parlans pour ceux 
qui les bruslent, qui les rostissentetqui 
les mangent : Seigneur, pardonuez à 
ceux qui nous poursuiuent auec tant de 
fureur, qui nous font mourir auec tant 
de rages, ouurez leurs yeux, ils ne 
voyent goutte, faites qu’ils vous con- 
noissenl et qu’ils vous ayment, et alors 
estans vos amys ils seront les nostres, 
et nous serons tous vos enfans. le ne 
doute point que tous ces bons sentimens 
n’ayent beaucoup contribué à la paix 
dont ils jouissent maintenant. L’hyuer 
se passa dans ces courses assez inno¬ 
centes et dans ces exercices de pieté. 
Si-tost que la chaleur du Printemps 
commença d’amollir les neiges, ils re¬ 
tournèrent vers les riues du grand 
fleuue où ils auoient laissé leurs canots 
et leurs chalouppes. La première action 
qu’ils firent sortans de ces forests, fu 
de charpenter comme ils peurent vne 
grande Croix ; les Capitaines y mirent la 
main les beaux premiers, et la vouluren 
eux-mesmes porter sur leurs espauia 
iusques en vn lieu fort éminent où 
plantèrent : si-tost qu’elle fut arbore, 

ils adorèrent en ce bois sacré celuy qui 
l’auoit sanctifié par sa mort, et le pré¬ 
senteront à son Pere en action de grâces 
de ce qu’il les auoit tous conseruez pen¬ 
dant Phytier. Ils aboient parfois fléchir 
le genoiiil deuant ce diuin estendard, 
faisans leurs petites prières en ces 
termes : Seigneur, nous desirons té¬ 
moigner par ce bois que nous auons 
érigé en vostre honneur, que vous estes 
le Maistre de ces grandes forests, que 
vous regnez sur la mer et sur la terre 
par le mérité de vostre Croix, et que 
par vos souffrances vous auez payé nos 
debtes et effacé nos offenses. 

Voilà des subiets d’vne grande conso¬ 
lation au milieu de la barbarie, mais 
certes il faut achepter ces plaisirs de 
l’esprit auec de grandes fatigues du 
corps, coucher sur la belle terre tapissée 
de quelques branches de sapin, n’auoir 
entre la teste et la neige qu’vue escorce 
épaisse d’vn teston, viure autant parmy 
les chiens que parmy les hommes, car 
tout est pesle mesle dans leurs cabanes, 
ieusner par fois les Dimanches plus ri¬ 
goureusement que le Vendredy sainct, 
n’auoir pour boisson que celle qui est 
commune aux animaux les plus délais¬ 
sez de la terre, ne manger pour l’ordi¬ 
naire que des viandes qui ne font pas 
tant viure qu’elles empeschent de mou¬ 
rir, n’auoir pour cuisinier que la saleté, 
compagne inséparable de leur extreme 
pauurelé, souffrir les gausseries et les 
mépris de ceux qui ne sont pas baptisez, 
et des enfans qui ne voyant en vn Fran¬ 
çois aucune perfection de Sauuages et 
ne pouuant encore reconnoistre les ver¬ 
tus d’vn genereuxChrestien, méprise au 
dernier point ceux qui ne sont pas bons 
mulets de charge. La Philosophie et la 
Théologie n’ont point de cours dans ces 
grands arbres, les jambes des cerfs et 
les forces des bœufs tiennent les pre¬ 
miers rangs parmy ces peuples. 

Tout cela auec quelques Baptesmes 
que le Pere a faits au milieu des bois, 
assaisonné de la pieté des bons Néo¬ 
phytes dont ie viens de parler, a donné 
du contentement à vn homme amateur 
des souffrances, mais la fumée a esté sa 
plus grande Croix, ce demy élément ou 


ce mixte imparfait qui retient l’ardeur 
du feu, la malignité d’vn air empesté 
desseicha si bien les yeux de ce panure 
Pere qu’il en deuint aueugle ; au com¬ 
mencement il ne voyoit qu’vne confu¬ 
sion d’obiets, sans rien distinguer en 
particulier, si bien que voulant sortir 
hors de la cabane, il passoit quelques- 
fois au trauers du feu placé au beau 
milieu de ces tanières ; d’autrefois il 
tresbuchoit aux pieds de quelques-vns, 
apprestant à rire à ceux-là mesme qui 
luy portoient compassion. Enfin il per¬ 
dit entièrement la veuè, en sorte qu’il 
ne se pouuoit plus conduire. Les Sau¬ 
uages surpris de cét accident voyant 
qu’outre la perte de ses yeux, il souf- 
froit vne si eslrange douleur qu’il en 
perdoit les forces, consultèrent entre- 
eux s’ils ne l’enuelopperoient point 
comme vn paquet, pour l’attacher sur 
leurs traisnes et le tirer comme le reste 
de leur bagage. Le Pere les entendant 
se mit à rire et les asseura que s’ils luy 
vouloient donner vn guide qu’il auoit 
encore assez de vigueur pour les suiure, 
ils luy donnent vn enfant auquel le 
panure Pere obeïssoit comme vn écolier 
à son précepteur. Ce n’est pas tout, ils 
firent vne assemblée sur sa maladie, 
dont le résultat fut que s’il se vouloit 
assujettir à leurs remedes qu’il pourroit 
guérir ; ce bon Pere ne respirant que 
l’abandon, leur oboùt véritablement à 
l’aueugle. Là-dessus vne femme, estant 
choisie pour faire cette cure, se leua desa 
place et luy dit : Sors de la Cabane, mon 
Pere, ouure les yeux, regarde le Ciel. 
Ce pauure aueugle obeyt sans répliqué ; 
estant donc en la posture qu’on le de- 
mandoit, cette belle oculiste, armée d’vn 
morceau de canif ou de fer tout rouillé, 
luy racle les yeux, en sorte qu’elle en 
fit tomber vne petite humeur, jamais ce 
pauure Pere ne souffrit tant : la main de 
cette opératrice n’estoit pas si legere 
qu’vne plume, et elle n’auoit non plus 
de dextérité que de science. 

Enfin le malade, estant desesperé de 
ces braues Médecins, qui auoient plus 
de bonne volonté que d’experience et 
que d’industrie, s’adresse à celuy qui 
luy auoit donné les yeux, et le prie de 

les luy rendre vne antre fois si c’est 
pour sa gloire ; il conuie les Sauuages 
de faire la mesme demande en cas que 
sa veuë leur pût eslre prolitable : ils 
s’assemblent tous au lieu destiné pour 
faire leurs prières, ils prennent la sainte 
Vierge pour leur Aduocatc, le malade 
sçachanl par cœur l’vne des Messes qui 
se disent en son honneur, la commença, 
comme s’il eust voulu dire vne Messe 
seiche, auec vne grande confiance que 
le Pere des lumières luy donneroit quel¬ 
que soulagement dans son mal. Or soit 
que le moment de sa guérison l'ust 
venu, ou que Dieu voulust exaucer les 
prières des enfans en faueur de leur 
Pere par l’intercession de leur Mere, 
quoy que c’en soit, vn rayon brillant 
dessilla tout à coup les yeux de ce 
pauure aueugle, et luy rendit si parfai¬ 
tement l’vsage de la veuë au milieu de 
la Messe, qu’il n’a ressenty depuis ce 
temps-là ny douleur nv incommodité, 
ny des neiges ny de la fumée, et apres 
plusieurs mois de souffrances, il est re- 
uenu plein de santé en nostre maison, 
bien ioyeux d’auoir esté quelque temps 
Sauuage pour l’amour de Iesus-Christ. 


ciumtre vu. 

De quelques surprises faites par les 
Iroquois. 

I’aymerois quasi autant eslre assiégé 
par des Lutins que par des Iroquois, les 
vns ne sont gueres plus visibles que les 
autres ; quand ils sont esloignez on les 
croit à nos portes, et lors qu’ils se 
iettent sur leur proye, on s’imagine 
qu’ils sont en leur pays. Ceux qui ont 
habité dans les forests de Richelieu et 
de Montreal ont esté releuez et renfer¬ 
mez plus estroittement qu’aucuns Reli¬ 
gieux ny aucunes Religieuses dans les 
plus petits Monastères de la France. Il 
est vray que ces Croates n’ont point 
paru cette année à Montreal, on n’auoit 
pas loutesfois d’asseurance qu’ils en 


fussent beaucoup esloignez. Pour Ri¬ 
chelieu, voicy comme ils s’en sont ap¬ 
prochez. r 

Le 14. Septembre de l’an passé, vn 
soldat trauaillant par diuertissement à 
la portée d’vn mousquet du Fort, en vn 
petit champ qu’il disposoit pour y plan¬ 
ter du bled d’Inde, quatre ou cinq 
Iroquois sortant d’vne embuscade se 
iettent sur luy sans luy faire aucun mal. 
Ce ieune homme, aymant mieux mourir 
par le fer que par le feu, se lie si forte¬ 
ment à vne souche et à quelques ra¬ 
cines, que jamais ils ne purent l’en 
tirer ; enragez de voir sa résistance, ils 
luy deschargent ie ne sçay combien de 
coups de haches d’armes sur la teste, et 
voyans qu’ils estoient descouuerts du 
Fort, et qu’on tiroit desia sur eux, ils 
quittent ce pauure homme pensant fa¬ 
lloir massacré : luy prenant courage 
voulut s’auancer vers le Fort ; mais 
deux Iroquuois l’apperceuanl, tournè¬ 
rent visage, luy donnent encor deux 
grands coups d’épée au trauersdu corps, 
et si la crainte d’estre surpris par les 
François ne les eust saisis, ils luy au- 
roient couppé et enleué la peau de la 
teste auec sa cheuelure qui est l’vn des 
grands trophées des Sauuages. On pen- 
soit que cét homme estoit mort, le Chi¬ 
rurgien accourut et arresta son sang 
fort à propos, s’exposant aux embus¬ 
cades des ennemis qui tiroient dedans 
le bois : la première action que fit ce 
bon ieune homme estant remis parmy 
les François, ce fut de demander vn 
Pere pour se confesser ; cela fait, il fit 
son testament en faueur des pauures, 
ausquels il donnoit tout son petit meu¬ 
ble. Or iaçoil qu’il eut deux coups à la 
teste, deux au bras et quatre dans le 
corps qu’on iugeoit tous mortels, il 
guérit neantmoins fauorisé de Dieu. 

Quelque temps apres cette surprise, 
on entendit dans vue Isle voisine des 
cris de ioye et d’allegresse redoublez 
par dix ou douze fois pour marque du 
nombre des Hurons que les Iroquois 
auoient pris ou massacrez vn peu plus 
haut que Richelieu, ceux qui restèrent 
de celte défaite se vindrent réfugier 
vers les François. Il y eut entre autres 

vn Huron nommé Henry Àonkerati, qui 
nous asseura qu’il s’estoit eschappé des 
mains et des liens de ses ennemis, et 
que deux autres fois en cette mesme 
année Dieu l’auoit conserué dans la dé¬ 
route de ses gens. 

Le septiesme de Nouembre, vn ieune 
homme qui commandoit aux ouuriers 
du Fort, estant sorty seul pour tirer sur 
quelque gibier quasi à la porte de nos 
François, fut enuironné des ennemis 
cachez dans des brossailles, fut mis à 
mort tres-malheureusement. Ils le dé- 
poüillerent tout nud et luy enleuerent 
lacheuelure auec la peau de la teste. 
Comme l’on vit que ce ieune homme 
tardoit, et qu’on eut apperceu deux ca¬ 
nots Iroquois sur la grande Riuiere, on 
creut qu’ils l’auroient surpris et em¬ 
mené vif auec eux ; on crie, on l’ap¬ 
pelle par son nom, point de response ; 
on tire le canon sur les coureurs, mais 
en vain, trois iours apres les corbeaux 
croaçans à l’entour de son corps don¬ 
nèrent aduis du lieu où il estoit ; on y 
va, on le trouue estendu sur la terre, 
transpercé de coups d’espée, trempé 
dans son sang, et desia vn petit endom¬ 
magé du bec des oiseaux. La guerre des 
Sauuages n’est non plus la guerre des 
François, que la guerre des Parthes 
n’estoit point la guerre des Romains. 
Les Peres qui estoient en celte habita¬ 
tion enlerrerent ce pauure homme, et 
offrirent à Dieu plusieurs fois le sainct 
Sacrifice de la Messe, suppleans à la 
charité qu’auroient eu pour luy ses pa¬ 
ïens s’il estoit mort en son pays. 

Le douziesme de Décembre, la terre 
estant couuerte d’vn pied de neige, 
comme on ne pensoit quasi plus à ces 
chasseurs d’hommes, et que le froid se 
faisoit sentir, sept soldats sortirent pour 
aller quérir du bois de chauffage, ayant 
chargé leur traisneau et le tirant sur la 
neige; vne bande de ces Lutins se ietta 
sur eux à l’improuiste, les plus lestes et 
les moins embarrassez se deprirent du 
cordage qu’ils auoient enlassé dans leur 
corps pour traisner leur charge, et se 
sauuerent à la course dans leur retran¬ 
chement ; celuy qui estoit le plus for¬ 
tement lié au traisneau fut attrapé. Ces 


barbares luy donnèrent de grands coups 
de leurs masses armées d’vn fer tran¬ 
chant, et l’ayant renuersé par terre, luy 
couperont vne partie de la peau de la 
teste qu’ils emportèrent auec le poil. La 
sentinelle ayant donné aduis, on dé¬ 
charge des fusils sur eux, ce qui les 
contraignit de se retirer, croyant que 
ce pauure homme estoit mort. En effet 
il n’auoit plus de mouuement ; mais 
comme on eut mis le feu au canon pour 
le descharger sur les ennemys, il s’é- 
ueilla et commença à se traisner : on 
courre vers luy, on le trouue blessé à 
la teste de 7. ou 8. grands coups de 
hache d’armes que tout le monde croyoit 
estre mortels ; vous eussiez dit que les 
yeux n’estoient plus en leur place, et 
le sang qui le trempoit de tout costez 
le rendoit horriblement affreux, ayant 
vne partie de la teste descouuerte de 
son poil et de sa peau. On l’appelle, on 
luy parle, il n’auoil plus de connois- 
sance, tous ses sens estoient perdus, il 
n’auoit plus qu’vu mouuement animal 
qui le faisoit traisner çà et là sans rai¬ 
son. Le Chirurgien, l’ayant fait porter 
dans le Fort, en eut vn si bon soin qu’il 
est maintenant en pleine santé ; il fut 
trois iours sans aucune connoissance et 
vn fort long temps en danger, à cause 
que le crasne estoit enfoncé et que les 
contusions estoient fort grandes. De¬ 
puis ce temps là, les François auoient 
pour cloistre vne pallissade de pieux 
d’vne bien petite estenduë ; mais enfin 
les Ambassadeurs Iroquois arriuans au 
commencement de luillet, rompirent la 
closture de ces paulires reclus, qui 
n’ayant pas tous le don d’Oraison ne 
prenoient pas trop de plaisir en vn si 
petit monastère. 


CHAPITRE VIII. 

De quelques prisonniers Iroquois. 

La Relation de l’an passé portoit que 
les Ilurons ayans pris prisonniers trois 

lroquois, en auoient donné vn aux Al¬ 
gonquins et mené les deux autres en 
leur pays. Les Algonquins firent pré¬ 
sent à Monsieur le Gouuerneur de celuy 
qui leur estoit escheu. Il estoit demy 
mort et demy bruslé ; mais le soin 
qu’on en prit le remit en santé. 

Ce Printemps, quelques Sauuages en 
amenèrent deux autres, ausquels ils ne 
firent aucun mal, sçachans bien que les 
François ne se plaisent point à la cru¬ 
auté : voicy comme la chose se passa. 
Sept Algonquins, allant à la chasse des 
lroquois, firent traisner leurs canots sur 
la glace iusques à Richelieu, pour pren- i 
dre la riuiere qui vient du pays des 
lroquois, et qui est plus tostdegelée que 
le grand flenue. Estant entrez dans vn 
grand lac d’où sort cette riuiere, ils 
abordent vue Isle pour y chercher leur 
proye ; l’vn d’eux estant aux aguets, 
entend tirer vn coup d’arquebuse, il en 
donne la nouuelle à ses camarades. Le 
maistre de ces chasseurs commande 
qu’on prenne sa réfection : Mangeons, 
dit-il, Camarades, pour laderniere fois : 
car quoy qu’il arriue, il faut plus tost 
mourir que de fuyr. Ayant bien disné, 
vn nommé Makons, s’estant escarté pour 
descouurir l’ennemy, vit deux canots 
qui sembloient tirer droit à eux. Ce sont, 
rapporta-il, des guerriers : Tant mieux, 
répliqua vn bon Chrestien, nommé Ber¬ 
nard, homme de bien et courageux, il 
y a plus d’honneur de vaincre des gens 
armez que des courreurs de bestes. 
Biescaret qui conduisoit cette petite 
escouade se va mettre justement où ces 
deux canots venoient aborder. Le pre¬ 
mier qui portoit sept hommes, appro¬ 
chant et ne pensant point à cét em¬ 
buscade, se vit salué de six coups d’ar¬ 
quebuses, qui furent si adroitement 
deschargez qu’ils renuerserent six hom¬ 
mes, et le septiesme se sauna à la nage, 
tirant vers l’autre canot qui venoit der¬ 
rière. Ce canot ayant pris ce fuyard, ne 
perdit point cœur, il se destourne de sa 
route pour aller aborder l’Isle par vn 
autre endroit et combattre à terre ; 
mais nos Algonquins leur vont coupper 
chemin par dedans le bois. Ils estoient 
huit soldats dans ce second batteau, 


bien délibérez de venger la mort de 
leurs gens ; mais vn coup d’arquebuse 
renuersant l’vn de ces guerriers, fit 
aussi renuerser le canot dans l’eau ; 
comme ils auoient pied, ils reprennent 
courage, ils se présentent pour aborder 
la terre, nos Algonquins leur vont à la 
rencontre, ils se battent vaillamment 
de part et d’autre. Mais Dieu donnant 
l’auantage à nos gens, ils renuerserent 
quatre lroquois dans l’eau et les massa¬ 
crèrent à mesme temps ; les trois autres 
redoulans les vainqueurs, tournèrent 
visage ; mais Bernard poursuiuit le plus 
grand, et luy donnant vn petit coup 
d’espée dans les reins, luy crie : Cama¬ 
rade, rerids-toy, autrement tu es mort. 
L’autre qui estoit plus jeune, fut bien- 
tost altrappé, et le troisiesme se sauua : 
voila comme sept hommes en tuerent 
vnze et en amenèrent deux prisonniers. 
Le combat cessé, les victorieux vont 
chercher les corps morts ; ils enleuent 
la cheuelure de leurs testes, et puis 
s’embarquent pour leur retour. Le plus 
ieune de ces deux prisonniers, estant 
lié trop estroittemenl, s’en plaignit; vn 
Algonquin luy respondit : Camarade, 
il semble que tu ignores les loixdela 
guerre. Il les sçait bien, repart son 
compagnon, il a veu pleurer plusieurs 
de vos gens, pris et bruslez dans noslre 
pays, il ne craint point ny vos me¬ 
naces ny vos tourmens. L’Algonquin 
croyant qu'il parloit insolemment pour 
vn prisonnier, luy deschargea deux 
ou trois coups ; mais le prisonnier ne 
rabaissant rien de son courage, se mit 
à chanter, disant que ses parens tron- 
ueroient bien le moyen de venger sa 
mort. 11 y a peut-estre cinquante ans 
qu'aucun prisonnier Sauuage n’a este 
si doucement traitté : on ne les battit 
point dauantage, on ne leur arracha 
point les ongles, on ne leur couppa au¬ 
cun doigt, qui sont les premières ca¬ 
resses que les Sauuages font à leurs 
prisonniers. Vn iour deuant que d’ar- 
riuer à Sainct Ioseph où ils furent ame¬ 
nez, Dieskaret enuoya vn ieune homme 
donner aduis au Pere qui a soin des 
Sauuages de ce lieu, qu’il arriueroitbien- 
tost, et qu’il ameneroit des prisonnier 

à Monsieur le Gouuerneur et aux Chre- | 
stiens Saunages ses amis ; on les en¬ 
tendit plus tosl qu’on ne les vit ; car ils 
s’en venaient chantans dans leurs ca¬ 
nots. Chacun accourt sur le bord du 
grand ileuue ; les prisonniers estoient 
debout dansans à leur mode au bruit 
des auirous et au son de la voix des 
vainqueurs. Les cheuelures de ceux qui 
auoientesté tuez au combat, attachées 
au bout de certains basions, vpltigeoient 
en l’air au gré du vent comme des Cou¬ 
ettes ; approchant de nos nues, il se lit 
vue salue d’arquebusades de part et 
d’autre auec assez d’adresse. Iean Ba¬ 
ptiste Etinechkaouet, les voyant tous 
prests de mettre pied à terre, lit faire 
halte, et releuanl sa voix, addressa ce 
peu de paroles au Capitaine qui arne- 
noit ces captifs. Nous prenons plaisir 
de te voir, tu t’es vaillamment comporté, 
chacun se resioiiit de ta venue, tu ne 
pouuois rien apporter de plus agréable 
à nos yeux que ces despoüilles de nos 
ennemis dont tu t’es enrichy. Tu sçais 
bien que nous procédons maintenant 
d’vne autre façon que nous ne faisions 
jadis, nous auons ietlé par terre toutes 
nos vieilles couslumes : c’est pourquoy 
nous te recourons en paix sans faire 
tort aux prisonniers, sans les frapper ny 
endommager en quelque façon que ce 
soit. Ce Capitaine, se louant debout en 
son canot, respondit en peu de mots : 
le suis dans vostre pensée, i’ay donné 
ma parole qu’on n’offenseroit point les 
prisonniers, resioüissons-nous paisible¬ 
ment, chaulons, faisons festin, dansons, 
voilà, disoit-il, des suiels d’allegresses, 
monstrant les cheuelures et les prison¬ 
niers assis parmy les Algonquins dans 
leurs canots. Le Pere qui auoit charge 
des Sauuages lit aussi sa petite ha¬ 
rangue, loüant les guerriers de leur 
courage et les congratulant de leur dou¬ 
ceur, leur remonstrant que c’estoit le 
propre des chiens et des loups de deuo- 
rer leur proye, mais que les hommes 
deuoient estre humains, notamment 
enuefs leurs semblables ; qu’au reste il 
auoit donné aduis à Monsieur le Gou¬ 
uerneur de leur arriuée, et qu’il auoit 
enuoyé vne escoüade de soldats pour 

les bienveigner, et là-dessus les soldats 
firent vne descharge de leurs armes qui 
plût grandement aux Sauuages. Ces 
complimens faits, les prisonniers de¬ 
scendirent des canots ; comme ils n’en- 
tendoient point la langue Algonquine, 
ils auoient belle peur qu’on ne les sa- 
liiast à l’entrée des Cabanes à grands 
coups de baston, auec des coups de 
fouets et de cordes, auec des taillades 
de cousteaux, auec des tisons ardens 
selon leur coustume. 11 n’y a pas long¬ 
temps que les Sauuages venons de la 
guerre et amenans des prisonniers^ les 
tilles et les femmes voyant les canots, 
se ielloient à l’eau toute nues pour at- 
trapper ce qu’elles pourraient des dé¬ 
pouilles de l’ennemy. Ces insolences 
sont bannies de la résidence de Saint 
Joseph. Il n’y eut qu’vu ieune homme, 
encore n’esloil-il pas entièrement nud, 
qui se jançant dans la riuiere et faisant 
le plongeon passa sous le canot du Ca¬ 
pitaine, lequel pour recompense luy 
donna l’vne des arquebuses qu’il auoit 
enleuées sur les Iroquois ; tous les autres 
ne branslerent point, les prisonniers 
furent receus paisiblement comme dans 
leurs maisons. Les jeunes filles vindrent 
demander congé au l’ere de danser et 
de se resioüyr, ce qui leur fut aisé¬ 
ment accordé ; on planta les estendards, 
c’est à dire les testes volantes sur les 
cabanes, et tout le monde fit festin et se 
resioiiit à sa mode. 

le diray en passant que ce n’est pas 
peu auoir gaigné sur les Sauuages, 
d’etnpescher qu’ils ne deschargeassent 
leur colere sur ceux qui les trailtent 
auec vne fureur diabolique quand ils les 
tiennent. 11 se rencontra vne vieille à 
qui la veuë de ces nouueaux hostes fai- 
soit bien mal au cœur ; elle n’osa ne- 
antmoins les toucher sans en auoir per¬ 
mission, s’addressant au Pere, elle luy 
dit : Mon l-’ere, pcrmetlez-moy de ca¬ 
resser vn petit les prisonniers, c’est vu 
terme ironique dont ils se sernent les 
voulant tourmenter ; ils ont tué, bruslé, 
mangé mon pere, mon mary et mes en- 
fans. l’ermettez, mon l’ere, que ie les 
caresse. Le Pere luy ayant reparty qu’en 
effet ces Iroquois l’auoient bien offensée, 

mais aussi qu’elle auoit fasché Dieu, et 
qu’à la mesme mesure qu’elle mesure- 
roit ses ennemis Dieu la mesureroit, 
qu’elle trouueroit le pardon si elle par- 
donnoit, et la vengeance si elle se ven- 
geoit. Celle pauure l'emme ne repartit 
autre chose, sinon : le ne leur feray donc 
point de mal. 

En ce rnesme temps, le Pere deman¬ 
dant par rencontre à vne autre femme 
si elle aymoit Nostre Seigneur, cette 
femme qui est d’vn naturel extrême¬ 
ment vindicatif, et qui autrefois estoit 
comme enragée contre les Iroquois, ré¬ 
pondit d’vn bon accent : l’ayme Dieu 
plus que ie ne haïs les Iroquois : c’est ce 
seul amour que ie luy porte qui m’em- 
pesche de leur faire ressentir les torts 
qu’ils m’ont faits. le suis restée seule 
d’vne grosse famille, ie suis pauure et 
abandonnée, ils m’ont mise en cét estât, 
ayant rosty et mangé tous mes parens 
et tous mes amys : en effet, mon cœur 
veut hayr ces gens-là, disoit-elle ; mais 
il a plus d’amour pour Dieu qu’il n’a de 
hayne et d’auersion pour eux : c’est 
pourquoy ie ne leur veux aucun mal. 
Rentrons s’il vous plaist en discours. 

Le second iour apres l’arriuée de ces 
prisonniers, Monsieur le Gouuerneur, se 
transportant à la résidence de S. Ioseph 
bien accompagné, entra dans nostre pe¬ 
tite maison, où se trouuerent aussi les 
vainqueurs, les vaincus et les autres 
Sauuages. Dieskareth parla en cette 
sorte : C’est à vous à qui i’addresse ma 
parole, vous qui n’estes qu’vne rnesme 
chose, vous qui n’auez qu’vn rnesme 
secret, vous qui vous parlez à l’o¬ 
reille ; c’est au Capitaine des François, 
c’est à vous qui depuis trois ans estes 
deuenus François, c’est à toy Negaba- 
mat, c’est à toy Etinechkaouat, à qui 
i’addresse ma voix, vous n’estes qu’vn 
rnesme conseil, escoutez-moy (il nom- 
moit les deux Capitaines qui sont à 8. 
Ioseph), encore que ie n’aye point d’es¬ 
prit, souffrez que ie vous parle. Apres 
ce préambule, il expliqua le dessein 
qu’il auoit eu allant à la guerre, et le 
bon rencontre que le Ciel luy auoit fait 
faire, et pour conclusion il dit : l’ay 
veu, i’ay tué, i’ay pris, i’ay amené, les 


voila presens, i’entre dans vos pensées, 
elles sont bonnes, ie pénétré dans vos 
cœurs, vous qui n’auez qu’vne mesme 
demeure, qui n’auez qu’vn mesme auis, 
soyez les Dieux de la terre, mettez la 
paix par tout, donnez le repos à tout le 
pays. Puis mettant la main sur les 
testes des prisonniers, qui estoient liez 
deuant Monsieur le Gouuerneur : Les 
voila tous entiers sans estre offensez, 
ie vous les liure, disposez-en selon vos 
pensées. 

Bernard se leuant parla en ces termes: 
le confirme tout ce qu’a dit celuy qui 
vient de haranguer, et pour prouuer 
que sa parole est véritable, et que luy 
et moy vous donnons ces prisonniers, 
ie vay ietter au feu leurs liens et le 
Cousteau qui les couppera et toute ma 
colere. Disant cela, il lire vn Cousteau, 
couppe les liens, et iettant tout dans le 
feu : le n’ay plus, dit-il, de passion que 
pour la paix. Et ayant fait leuer debout 
les prisonniers, les présenta à Monsieur 
de Montmagny nostre Gouuerneur ; le¬ 
quel leur fil respondre par son inter¬ 
prète, qu’il honoroit leur vaillance et 
leur courage, qu’il les auoit tousiours 
aimez, notamment ceux qui estoient 
deuenus ses freres et ses parens par le 
Baptesme, qu’au reste il ne vouloil pas 
que son action de grâce pour le présent 
qu’ils luy laisoient fust vne parole toute 
nuë, qu'il la voulait reueslir de robes et 
armer de poudre et de plomb, parlant 
conformement à leur façon de s’énon¬ 
cer, et là dessus, il leur lit de beaux 
presens. Les Iroquois, qui iusques alors 
auoient gardé le silence, incertains du 
suecez de ce conseil et des harangues 
qu’ils n’entendoient pas, commencèrent 
à changer de posture et de visage ; l’vu 
d’eux, homme grand et bien-fait se pré¬ 
sente deuant Monsieur le Gouuerneur, 
s’écriant : Voila qui va bien, mon corps 
est deliuré de la mort, ie suis retiré du 
feu ; Onontio, tu m’as donné la vie, ie 
t’en remercie, ie ne m’oublieray iamais 
de ce bien-fait, tout mon pays en sera 
reconnoissant, la terre va estre toute 
belle, la riuiere sera toute calme et 
toute vnie, et la paix nous fera tous 
amys. le n’ay plus d’ombre deuant mes 

yeux. Les âmes de mes ancestres mas¬ 
sacrez par les Algonquins sont dispa¬ 
rues; ie les av sous mes pieds. Onontio, 
il faut auoiier que tu es bon, et que nous 
sommes meschans ; mais nostre colere 
est partie, ie n’ay plus de vigueur que 
pour la ioye et pour la paix. Et disant 
cela, il se mit à danser d’vne façon vn 
peu differente de celle de nos Saunages. 
Il chantoit, ii se remuoit, il estendoit 
les bras, il les esleuoit en haut comme 
apostrophant le Ciel, il se mettoit à ge- 
noüil, et dansoit en celte posture, le- 
uant les yeux et les bras vers le Ciel, 
puis se leuant tout à coup, prend vne 
hache, il entre comme en furie, et en 
se destournant ielta sa hache au feu, 
disant : Voilà ma colere à bas, adieu la 
guerre, ie pose les armes, ie suis vostre 
amy pour jamais. S’il y a dans ces 
peuples des actions barbares, il y a des 
pensées dignes de l’esprit des Grecs et 
des Romains. 

La Ceremonie faite, chacun se retira 
en son quartier, les prisonniers demeu¬ 
rèrent en liberté, en sorte neantmoins 
que quelques soldats François les veil- 
loient, ce que nos Saunages mesmes ne 
pouuoient supporter, disant qu’il ne 
falloit pas craindre qu’ils se saunassent 
et qu’on les tiendroit pour des poltrons 
en leur pays, d’auoir eu peur de ceux 
qui leur auoient donné la vie. I’ay sou- 
uent remarqué que les Saunages, natu¬ 
rellement volages et inconstans, sont 
tres-feruens dans quelques coustumes 
de leur pays. 

Cecy se passa le dix-huitiéme de May. 
Bien-tost apres, Monsieur le Gouuerneur, 
renuoyant ces Iroquois aux Trois Ri- 
uieres, ordonna au sieur de Chantlour 
d’équiper le prisonnier Iroquois qu’on 
auoil tenu tout l’hyuer, et de l’enuoyer 
en son pays porter les nouuelles de ce 
qui se passoil icy, auec ordre de dire 
aux Capitaines des Iroquois que Onontio 
se resentant de la courtoisie qu’il auoit 
receuë d’eux, lors qu’ils luy ramenèrent 
deux prisonniers François, non seule¬ 
ment il l’auoit retiré de la main des Al¬ 
gonquins, mais qu’il luy auoit donné 
la liberté comme il auoit desia fait à vn 
Sokokiois leur amy et allié, qu’au reste 


il auoit encore deux prisonniers pleins 
de santé, et qu’il estoit tout prest de les 
rendre apres les auoir entendu parler 
sur ce sujet, que l’occasion d’applanir 
lu terre et de faire vne paix vniuerselle 
entre toutes les Nations, estoit toute 
belle, qu’ils en feroient comme bon leur 
sembleroit. Le Chapitre suiuant nous 
fera voir le succez de ce voyage. 


CHAPITRE IX. 

Trailté (Je la paix entre les François, 
Iroquois et autres Nations. 

Le cinquiesme iour de Iuillel, le pri¬ 
sonnier Iroquois mis en liberté et ren- 
uové en son pays, comme i’ay dit au 
Chapitre precedent, parut aux Trois Iti- 
uieres accompagné de deux hommes de 
considération parmy ces peuples, dele¬ 
guez pour venir traitter de paix auec 
Onontio (c’est ainsi qu’ils nomment 
Monsieur le Gouuerneur), et tous les 
François et tous les Saunages nos alliez. 

Vn ieune homme, nommé Guillaume 
Couslure, qui auoit esté pris auec le 
Pere Isaac Iogues, et qui depuis ce 
temps-là estoit resté dans le pays des 
Iroquois, les accompagnoit ; si-lost qu’il 
fut reconnu, chacun se ietta à son col, 
on le regardoit comme vn homme res¬ 
suscité qui donne de la ioye à tous ceux 
qui le crovoient mort, ou du moins en 
danger de passer le reste de ses iours 
dans vne tres-amere et tres-barbare ca- 
ptiuité. Ayant mis pied à terre, il nous 
informa du dessein de ces trois Sauna¬ 
ges, auec lesquels il auoit esté renuoyé. 
Le plus remarquable des trois, nommé 
Kiotscaeton, voyant les François et les 
Sauuages accourir sur le bord de la ri- 
uiere, se leua debout sur l’auant de la 
Chalouppe qui l’auoit amené depuis Ri¬ 
chelieu iusques aux Trois Riuieres ; il 
estoit quasi tout couuert de Pource- 
laine ; faisant signe de la main qu’on 
l’escoutast, il s’escria : Mes Freres, i’ay 
quitté mon pays pour vous venir voir, 

me voila enfin arriué sur vos terres ; on 
m’a dit à mon départ que ie venois 
chercher la mort, et que ie ne verrois 
jamais plus ma patrie, mais ie me suis 
volontairement exposé pour le bien de 
la paix : ie viens donc entrer dans les 
desseins des François, des Huions et 
des Algonquins, ie viens pour vous com¬ 
muniquer les pensées de tout mon pays. 
Et cela dit, la Chalouppe tire vn coup de 
pierrier, et le Fort respond d’vn coup 
de canon pour marque de resioiiissance. 

Ces Ambassadeurs, ayans mis pied à 
terre, furent conduits en la chambre du 
sieur de Chanflour, lequel leur fit fort 
bon accueil ; on leur présenta quelques 
petits rafraischissemcns, et apres auoir 
mangé etpetuné, Kiotsaelon, qui portoit 
tousiours la parole, dit à tous les Fran¬ 
çois qui l'enuironnoient : le trouue bien 
de la douceur dans vos maisons, depuis 
que i’ay mis le pied dans vostre pays ie 
n’ay veu que de la resiouissance, ie vov 
bien que celuy qui est au Ciel veut con¬ 
clure vne affaire bien importante, les 
hommes ont des esprits et des pensées 
trop differentes pour tomber d’accord, 
c’est le Ciel qui reiinira tout. Ce mesme 
ionr on enuoya vn canot à Monsieur le 
Gouuerneur pour l’informer de la venue 
de ces nouueaux hostes. 

Cependant et eux et les prisonniers 
qui n’estoienl pas encor rendus auoienl 
toute liberté de s’aller promener où ils 
vouloient. Les Algonquins et les Mon- 
lagnais les inuitoient à loin s festins, et 
petit à petit ils s’nccoustumoient à con- 
uerser ensemble. Le sieur de Chanflour, 
les ayant bien traitiez certain iour, leur 
dit qu’ils estaient parmy nous comme 
dans leur pays, qu’il n’y auoit rien à 
craindre pour eux, qu’ils estaient dans 
leur maison, kiotsacton repartit à ce 
compliment auec vne pointe assez aiguë 
et assez gentile : le le prie, dit-il à l’in- 
terprete, de dire à ce Capitaine qui nous 
parle, qu’il vse d’vne grande mcnterie 
en nostrc endroit, du moins est-il as- 
seuré que ce qu’il dit n’est pas véritable. 
Et la-dcssus il lit vne petite pause pour 
laisser former Pestonnement ; puis il 
adiousta : Ce Capitaine me dit que ie 
suis iey comme dans mon pays, cela est 


bien esloigné de la vérité : car ie ne 
serois nv honoré ny caressé dans mon 
pays, et ie voy icv que tout le monde 
m’honore et me caresse. 11 dit que ie 
suis comme dans ma maison ; c’est vne 
espece de menterie : car ie suis mal- 
traitté dans ma maison, et ie fais icy 
tous les jours bonne chere, ie suis 
continuellement dans les festins : ie ne 
suis donc pas icy comme dans mon 
pays, ny comme dans ma maison. Il fil 
quantité d’autres reparties qui lesmoi- 
gnoient assez qu’il auoit de l’esprit. 

Enfin Monsieur le Gouuerneur estant 
arriué de Québec aux Trois Riuieres, 
apres auoir considéré les Ambassadeurs, 
leur donna audience le deuxième luillet. 
Cela se lit dans la cour du Fort où l’on 
lit estendie de grandes voiles contre 
l’ardeur du Soleil : voicv comme le lieu 
esloit disposé. D’vn costé estoit Mon¬ 
sieur le Gouuerneur, accompagné de 
ses gens, et du Reuerend Pere Yimont, 
Supérieur de la Mission. Les lroquois 
estoient assis à ses pieds sur vne grande 
escorce de prusse, ils auoient tesmoigné 
deuant l’assemblée qu’ils se vouloient 
mettre de son costé pour marque de 
l’affection qu’ils portoient aux François, 

A l’opposite estoient les Algonquins, 
les Montagnais et les Attikamegues, les 
deux costez estoient fermez de quelques 
François et de quelques Huions. Au 
milieu il y auoit vne grande place vn 
peu plus longue que large, où les Iro- 
quois firent planter deux perches, et 
tirer vne corde de l’vn à l’autre pour y 
pendre et attacher les paroles qu’ils 
nous deuoient porter, c’est à dire, les 
presens qu’ils nous vouloient faire, les¬ 
quels consistoient en dix-sept colliers 
de pourcelaine, dont vne partie estoit 
sur leur corps ; l’autre partie estoit ren¬ 
fermée dans vn petit sac placé tout 
auprès d’eux. Tout le monde estant as¬ 
semblé, et chacun ayant pris place, 
Kiotsaelon qui estoit d’vne haute sta¬ 
ture se leua et regardant le Soleil, et 
puis tournant ses yeux sur toute la 
Compagnie, il prit vn collier de porce¬ 
laine en sa main, commençant sa ha¬ 
rangue d’vne voix forte : Onontio, preste 
l’oreille, ie suis la bouche de tout mon 

pays, tu escoutes tous les Iroquois en¬ 
tendant nia parole, mon cœur n’a rien 
de maunais, ie n’ay que de bonnes 
chansons en bouche, nous auons des tas 
de chansons de guerre eu nostre pays, 
nous les auons toutes ictlées par terre, 
nous n’auons plus que des chants de 
resioüissance. Et là-dessus il se mit à 
chanter, ses compatriotes respondirent, 
il se pourmenoitdans cette grande place 
comme dessus vil theatre ; il faisoit 
mille gestes, il regardoit le Ciel, il en- 
uisageoit le Soleil, il frottoit ses bras 
comme s’il en eust voulu faire sortir la 
vigueur qui les anime en guerre. Apres 
auoir bien chanté, il dit que le présent 
qu’il tenoit en main, remercioit Mon¬ 
sieur le Gouuerneur de ce qu’il auoit 
sauué la vie à Tokhrahenehiaron, le re¬ 
tirant l’Automne passé du feu et de la 
dent des Algonquins; mais il se plaignit 
gentiment de ce qu’on l’auoit renuoyé 
tout seul dans son pays ; Si son canot se 
fust renuersé, si les vents l’eussent fait 
submerger, s’il eut esté noyé, vous eus¬ 
siez long-temps attendu le retour de ce 
pauure homme abysmé, et vous nous 
auriez accusez d’vue faute que vous- 
mesmes auriez faites. Cela dit, il atta¬ 
cha son collier au lieu destiné. 

En tirant vn autre, il l’attacha au bras 
de Guillaume Cousture, en disant tout 
haut; C'est ce collier qui vous ramene 
ce prisonnier, le ne luy ay pas voulu 
dire estant encore dans le pays ; Ya 
t’en, mon neueu, prends vn canot et 
t’en retourne à Quebec : mon esprit 
n’auroit pas esté en repos, i’aurois tous- 
iours pensé et repensé à part moy, ne 
s’est-il pas perdu ; en vérité ie n’aurois 
pas eu d’esprit si i’eusse procédé en 
cette sorte. Celuy que vous auez ren¬ 
uoyé a eu toutes les peines du monde 
en son voyage. Il commença à les ex¬ 
primer, mais si pathétiquement qu’il 
n’yatabarin en France si naïf que ce 
Barbare. Il prenoit vn baston, le mettoit 
sur sa teste comme vn paquet, puis le 
portoit d’vn bout de la place à l’autre, 
représentant ce qu’auoit fait ce prison¬ 
nier dans les saults et dans le courant 
d’eau, ausquels estant arriué, il auoit 
transporté son bagage piece à piece, il 


alloit et reuenoit représentant les voy¬ 
ages, les tours et retours du prisonnier, 
ïi s’échouoit contre vue pierre, il recu- 
loil plus qu’il n’auançoit dans son canot, 
ne le polluant soustenir seul contre les 
courons d’eau, il perdoil courage, et 
puis reprenoit ses forces; bref, ie n’ay 
jamais rien veu de mieux exprimé que 
celte action. Encore, disoit-il, si vous 
l’eussiez aidé à passer les saults et les 
inauuais chemins, et puis en vous ar- 
restant et petunant si vous l’eussiez re¬ 
gardé de loin vous nous auriez consolez : 
mais ie ne sçay où esloit vostre pensée, 
de renuoycr ainsi vn homme tout seul 
dans tant de dangers ; ie n’ay pas fait le 
mesme. Allons, mon neueu, dit-il à 
celuy que vous voyez deuant vos yeux, 
suis-moy, ie te veux rendre dans ton 
pays au péril de ma vie. Voila ce que 
disoit le second collier qu’il attacha au¬ 
près de l’autre. 

Le troisième témoignoitqu’ils auoient 
adionsté quelque chose du leur, aux 
presens que Monsieur le Gouuerneur 
auoit donnezau captif qu’il auoit renuoyé 
en leur pays, et que ces presens auoient 
esté distribuez aux Nations qui leur sont 
alliées pour arrester leurs haches, pour 
faire tomber des mains de ceux qui 
s’embarquoient pour venir à la guerre, 
leurs armes et leurs auirons. 11 nomma 
toutes ces Nations. 

Le quatrième présent esloit pour nous 
asseurer que la pensée de leurs gens 
tuez en guerre ne les touchoit plus, 
qu’ils mettoient leurs armes sous leurs 
pieds. l’ay passé, disoit-il, auprès du 
lieu où les Algonquins nous ont massa¬ 
crez ce Printemps, l’ay veu la place du 
combat où ils ont pris les deux prison¬ 
niers qui sont icy : i’ay passé viste, ie 
n’ay point voulu voir le sang respandu 
de mes gens, leurs corps sont encore 
sur la place, i’ay destourné mes yeux 
de peur d’irriter ma colore. Puis frap¬ 
pant la terre et prestant l’oreille, i’ay 
oüy la voix de mes Ancestres massacrez 
par les Algonquins, lesquels voyons que 
mon cœur esloit capable de se venger, 
m’ont crié d’vne voix amoureuse : Mon 
petit fils, mon petit fils, soyez bon, 
n’entrez point en fureur, ne pensez plus 

à moy, car il n’y a plus de moyen de 
nous retirer de la mort, pensez aux vi- 
uans, cela est d’importance, retirez 
ceux qui viuent encore du glaiue et du 
feu qui les poursuit, vu homme viuant 
vaut mieux que plusieurs trespassez. 
Ayant oüy ces voix, i’ay passe outre et 
m’en suis venu à vous pour deliurer 
ceux que vous tenez encore. 

Le cinquième fut donné pour nettoyer 
la riuiere, pour chasser les canots en- 
nemys qui pourroient troubler la naui- 
gation. 11 faisoit mille gestes comme 
s’il eust amassé les vagues, et donné vn 
calme depuis Quebec iusques au pays 
des Iroquois. 

Le sixième pour applanir les saults et 
les cheules d’eau ou les grands courans 
qui se trouuent sur les riuieres sur les¬ 
quels il faut nauiger pour aller en leur 
pays, l’ay pensé périr, disoil-il, dans 
des bouillons d’eau : voila pour les ap- 
paiser. Et auec ses mains et ses bras il 
vnissoit et arrestoit les torrens. 

Le septième estoil pour donner vne 
grande bonace au grand Lac de Sainct 
Louys, qu’il faut trauerser : Yoilà, di¬ 
soit-il, pour le rendre vny comme vne 
glace, pour appaiser les vents et tem¬ 
pérer la colere des eaux. Et puis ayant 
par ses gestes rendu le chemin fauo- 
rable, il attacha vn collier de porcelaine 
au bras d’vn François, et le tira tout 
droit au trauers de la place pour marque 
que nos canots iroient sans peine en 
leur pays. 

Le huitième faisoit tout le chemin 
qu’il faut faire par terre, vous eussiez 
dit qu’il abaltoit des arbres, qu’il coup- 
poit des branches, qu’il repoussoit des 
bois, qu’il mettoit de la terre és lieux 
plus profonds. Voila, disoit-il, le che¬ 
min tout net, tout poly, tout droit, il se 
baissoil vers la terre, regardant s’il n’y 
auoit plus depines ou de bois, s’il n’y 
auoit point de butte qu’on pût heurter 
en marchant : C’en est fait, on verra la 
fumée de nos bourgades depuis Quebee 
iusques au fonds de nostre pays, tous 
les obstacles sont ostez. 

Le neufiéme estoit pour nous ensei¬ 
gner que nous trouuerions du feu tout 
prest dans leurs maisons, que nous 


n’aurions pas la peine d’aller quérir du 
bois, que nous en trouuerions de tout 
fait, et que ce feu ne s’esteindroit ja¬ 
mais ny iour nv nuit, que nous en ver¬ 
rions la clarté iusques dans nosfouyers. 

Le dixiéme fut donné pour nous lier 
tous ensemble tres-estroittement, il prit 
vn François, enlaça son bras dans le 
sien, et vn Algonquin de l’autre, et 
s’estant ainsi lié auec eux : Voila le 
nœud qui nous attache inséparablement, 
rien ne nous pourra des-vnir. Ce collier 
estoit extraordinairement beau. Quand 
la foudre tomberoit sur nous, elle ne 
pourroit nous séparer, car si elle couppe 
ce bras qui vous attache à nous, nous 
nous saisirons incontinent par l’autre, 
et là-dessus il se retournoit et saisissoit 
le François et l’Algonquin parleurs deux 
autres bras, les tenant si ferme qu’il pa- 
roissoit ne vouloir jamais quitter. 

Le vnziéme inuitoit à manger auec 
eux. Nostre pays est remply de poisson, 
de venaison, de chasse, tout y est plein 
de cerfs, d’eslans, de castors : quittez, 
disoit-il, quittez ces puans pourceaux 
qui courrent icy parmy vos habitations, 
qui ne mangent que des saletez, et ve¬ 
nez manger de bonnes viandes auec 
nous, le chemin est frayé, il n’y a plus 
de danger. 11 faisoit les gestes confor¬ 
mement à son discours. 

Il esleua le douzième collier pour dis¬ 
siper tous les nuages de l’air, afin qu’on 
visl tout à descouuert, que nos cœurs et 
les leurs ne fussent point cachez, que 
le Soleil et la vérité donnassent iour 
par tout. 

Le treiziéme fut pour faire ressouue- 
nir les llurous de leur bonne volonté. 
Il y a cinq iours, disoit-il, c’est à dire 
cinq années, que vous auiez vn sac 
remply de porcelaine et d’autres presens 
tous préparez pour venir chercher la 
paix : qui vous a détournez de cette pen¬ 
sée ? Ce sac se renuersera, les presens 
tomberont, ils se casseront, ils se dissi¬ 
peront, et vous perdrez courage. 

Le quatorzième fut pour presser les 
llurous qu’ils se hastassent de parler, 
qu’ils ne fussent point honteux comme 
des femmes, et que prenans résolution 

d’aller aux Iroquois, ils passassent par 
le pays des Algonquins et des François. 

Le quinziéme fut pour tesmoigner 
qu’ils auoient tousiours eu enuie de ra¬ 
mener le Pere Iogues et le Pere Bres- 
sani, que e’estoit leur pensée ; que le 
Pere Iogues leur fut dérobé, et qu’ils 
auoient donné le Pere Bressani aux IIol- 
landois, pour ce qu’il l’auoit désiré : S’il 
eust eu patience, ie l’aurois ramené ; 
que sçay-ie maintenant où il est ? peut- 
estre est-il mort, peut-estre est-il noyé, 
nostre dessein n’estoit pas de le faire 
mourir. Si François Marguerie et Tho¬ 
mas Godefroy, adioustoit-il, fussent 
restez en nostre pays, ils seroient ma¬ 
riez maintenant et nous ne serions plus 
qu’vne Nation, et moy ie serois des 
vostres. Le Pere Iogues entendant ce 
discours, nous dit en sousriant : Le bû¬ 
cher esloit préparé, si Dieu ne m’eust 
sauué, cent fois ils m’eussent osté la vie, 
ce bon homme dit tout ce qu’il veut. Le 
Pere Bressani nous dit le mesme à son 
retour. 

Le seizième fut pour les receuoir en 
ce pays icy quand ils y viendroient, et 
pour les mettre à couuert, pour arrester 
les haches des Algonquins et les canots 
des François : Quand nous ramenasmes 
vos prisonniers il y a quelques années, 
nous pensions estre de vos ainys, et 
nous entendismes des arquebuses et des 
canons siffler de tous costez : cela nous 
fit peur, nous nousretirasmes, et comme 
nous auons du courage pour la guerre, 
nous prismes resolution d’en donner des 
preuues pour le Printemps suiuant ; 
nousparusrnes sur vos terres et prismes 
le P. Iogues auec des Hurons. 

Le dix-sepliéme présent estoit le col¬ 
lier propre que Honatteuiate portoit en 
son pays; ce ieune homme estoit l’vn 
des deux prisonniers derniers. Sa mere, 
qui estoit tante du P. Iogues au pays 
des Iroquois, enuova son collier pour 
celuy qui anoit donné la vie à son fils ; 
cette bonne femme, apperceuant que le 
bon Pere qu’elle appelloit son neueu 
esloit en ce pays-cy, en fut fort resioüye 
et son fils encore plus ; car il parut 
tousiours triste iusques à tant que le P. 
Iogues fut descendu de Montreal, alors 


il commença à respirer et à se monstrer 
gaillard. 

Apres que ce grand Iroquois eut dit 
tout ce que dessus, il adiousta : le m’eu 
vay passer le reste de l’esté en mon 
pays, en jeux, en danses, en resioüis- 
sanees pour ie bien de la paix ; mais 
i’ay peur que pendant que nous danse¬ 
rons, les Hurons ne nous viennent pin¬ 
cer et importuner. Voila ce qui se passa 
en cette assemblée ; chacun auoiia que 
cél homme estoit pathétique et éloquent, 
le n’ay recueilly que quelques pièces 
comme décousues tirées de la bouche 
de l’interprele, qui ne parloit qu’a bâ¬ 
tons rompus, et non dans la suitte que 
gardoit ce Barbare. 

11 entonna quelques chansons entre 
ses presens, il dansa par resioüissance, 
bref, il se monstra fort bon Acteur, 
pour vn homme qui n’a d’autre estude 
que ce que la nature luy a appris sans 
réglé et sans préceptes. La conclusion 
fut que les Iroquois, les François, les 
Algonquins, les Hurons, les Montagnets 
et les Attikamegues danseroient tous, 
et se resioüyroienl auec beaucoup d’al- 
legresse. 

Le lendemain, Monsieur le Gouuer- 
neur fit festin à tous ceux de ces Nations 
qui se trouuerent aux Trois Riuieres, 
pour les exhorter tous ensemble à ban¬ 
nir toutes les deffiances qui les pour- 
roient diuiser. Les Iroquois tesmoi- 
gnerent toute sorte de satisfaction, ils 
chantèrent et dansèrent selon leurscou- 
stumes, et Kiotsaeton recommanda fort 
aux Algonquins et aux Hurons d’obeyr 
à Ünontio, et de suiure les intentions et 
les pensées des François. 

Le quatorzième du mesme mois, Mon¬ 
sieur le Gouuerneur respondit aux pre¬ 
sens des Iroquois, par quatorze presens 
qui auoient tous leurs significations, et 
qui portaient leurs paroles. Les Iroquois 
les acceptèrent tous auec de grands té¬ 
moignages de satisfaction qu’ils faisoient 
paroistre par trois grands cris, poussez à 
mesme temps du fond de leur estomach 
à chaque parole ou à chaque présent qui 
leur estoit fait. Ainsi fut conclue la paix 
auec eux à condition qu’ils ne feraient 
aucun acte d’hostilité auec les Hurons, 

ou entiers les autres Nations nos alliées, 
iusquesàce que les principaux de ces 
Nations qui n’estoient pas presens eus¬ 
sent agy auec eux. 

Celte affaire estant heureusement 
conclue, Pieskaret se leuant, fit vn pré¬ 
sent de quelque pelleterie à ces Ambas¬ 
sadeurs, s’écriant quec’estoit vue pierre 
ou vue tombe qu’il mctloit dessus la 
fosse de ceux qui estoient morts au der¬ 
nier combat, afin qu’on ne remuast plus 
leurs os, et qu’on perdist la mémoire de 
ce qui leur estoit arriué sans plus jamais 
penser à la vengeance. 

Noël Negabamat se leua en suitte, il 
mit au milieu de la place cinq grandes 
peaux d’Elans: Voila, dit-il aux Iroquois, 
dequoy vous armer les pieds et les 
iarnbes, de peur que vous ne vous bles¬ 
siez au retour, s’il restoit encore quel¬ 
que pierre au chemin que vous auez 
applany. Il en présenta encore cinq 
autres pour cnseuclir les corps de ceux 
que le combat auoit fait mourir, et pour 
appaiser la douleur de leurs pareils et 
amys qui ne les pourroient souffrir sans 
sépulture ; qu’au reste que luy et ses 
gens qui sont à Sillery, n’ayant qu’vu 
mesme cœur auec leur l'rere aisné Mon¬ 
sieur le Gouuerneur, ils ne faisoient 
qu’vu présent auec le sien. Finalement 
on tira trois coups de canon pourchasser 
le mauuais air de la guerre, et se ré- 
ioüyr du bonheur de la paix. 

Quelque temps apres cette assemblée, 
vn Huron mal basty, abordant le Capi¬ 
taine Iroquois, qid auoit tousiours agy 
et parlé, luy voulut iettor quelque def- 
fiance des François ; mais ce Capitaine 
luy repartit gentiment en ces termes : 
I’ay la face peinte et barbouillée d’vn 
costé, et de l’autre costé ie l’ay toute 
nette : ie ne voy pas bien clair du costé 
que ie suis barbouillé, de l’autre i’ay la 
veuë bonne ; le costé peint est le costé 
des lierons, ie n’y voy quasi goutte ; le 
costé net est le costé des François, i’y 
voy clair comme en plein midy. Cela 
dit, il se teut, et cét esprit malfait de¬ 
meura confus. 

Sur le soir, le R. P. Yimont, Supé¬ 
rieur de la Mission, ayant fait venir les 
Iroquois dans nostre maison, leur fil 


quelques petits presens, leur donna du 
petun ou tabac, et à chacun vn beau ca¬ 
lumet ou vne pippe pour le prendre. 
Kiotsaeton luy fitvn remerciement plein 
d’esprit : Quand ie suis party de mon 
pays, i’ay abandonné ma vie, ie me suis 
exposé à la mort, si bien que ie vous 
suis redeuable de ce que ie suis encore 
viuant. le vous remercie de ce que ie 
voy encore le Soleil, ie vous remercie 
de ce que vous m’auez bien receu, ie 
vous remercie de ce que vous m’auez 
bien Irai lté, ie vous remercie de toutes 
les bonnes conclusions que vous auez 
prises, toutes vos paroles nous sont ex¬ 
trêmement agréables, ie vous remercie 
de vos presens, vous nous auez couuers 
depuis les pieds iusques à la teste, il ne 
nous restoit plus que la bouche de libre, 
et vous l’auez remply d’vn beau calu¬ 
met et resioiiye de la faueur d’vne 
herbe qui nous est tres-douce. le vous 
dis donc adieu, non pour long-temps; 
car vous aurez bien-tost de nos nou- 
uelles : quand nous ferions naufrage 
dans les eaux, quand nous serions bien 
submergez, ie ne croy pas que les Ele- 
mens ne rendissent quelque témoignage 
à nos compatriotes de vos bien-faits; et 
ie m’asseure que quelque bon genie 
nous a deuancez, et que nos compatriotes 
ressentent desia vn auant-goust des 
bonnes nouuelles que nous leur allons 
porter. 

Le Samedy quinziéme, ils partirent 
des Trois Riuieres. Monsieur le Gou¬ 
uerneur leur donna deux jeunes garçons 
François, tant pour les aider à recon¬ 
duire leurs canots, et leurs presens que 
pour tesmoigner la confiance qu’il auoit 
en ces peuples. 

Le Capitaine Kiotsaeton, voyant tous 
ses gens embarquez, esleua sa voix et 
dit aux François et aux Saunages qui 
estoient sur les riues du grand lleuue: 
Adieu, mes freres, ie suis de vos pa¬ 
rons, ie m’en vay rapporter de bonnes 
nouuelles en nostre pays. Puis se re¬ 
tournant vers Monsieur le Gouuerneur: 
Onontio, ton nom sera grand par toute 
la terre, ie ne pensois pas reporter ma 
teste que i’auois bazardée, ie ne pensois 
pas qu’elle deust resortir de vos portes, 

et ie m’en retourne chargé d’honneur, 
de presens et de bien veillance. Mes 
freres, parlant aux Saunages, obeyssez 
à OnXntio et aux François, ils ont le 
cœur et les pensées fort bonnes, tenez- 
vous bien vnys auec eux et vous accom¬ 
modez à leurs façons de faire, vous au¬ 
rez bien-tCkSt de nos nouuelles. Les 
Sauuages respondirent par vue gentile 
salue d’arquemisades, et le Fort tira vn 
coup de canon, ainsi se termina leur 
Ambassade. Dieu fasse réussir le tout 
pour sa plus grande gloire. 


CHA TITRE X. 

Suite du traîné de la paix. 

11 estoit necessaire pour conclure et 
pour asseurer la paix dans ce nouueau 
monde que les députez des Iroquois, les 
députez des lierons, et les principaux 
Capitaines de trois ou quatre peuples 
Algonquins se trouunssent tous ensem¬ 
ble, en vn mesme endroit auec Mon¬ 
sieur le Gouuerneur, et que toutes ces 
Nations qui parlent de trois ou quatre 
langues differentes,-qui ont des humeurs 
si esloignez les vns des. autres, et qui 
depuis tant d’années se mangent, se 
deuorent et se bruslent comme des en¬ 
ragez, fissent vne action de tres-grande 
sagesse, et que tant de barbares inhu¬ 
mains trouuassent de la douceur pour 
s’accorder; bref, il falloit pour mettre 
tout dans l’asseurance que les vns allas¬ 
sent visiter les autres dans leur propre 
pays : tout cela sembloit impossible à 
l’industrie humaine ; mais quand Dieu 
se mesle d’vne affaire, il ne peut man¬ 
quer de conduite. Les âmes saintes et 
espurées qui soustiennent ces panures 
peuples par leurs prières et par leurs 
vœux ont fait ce grand ouurage. Inmais 
toutes ces Nations qui ont de coustume 
de nous venir voir tous les ans, n’é- 
toient descendues si tard, et si elles 
fussent arriuées plus tost, elles n’au- 
roient peu remonter, les Ambassadeurs 


Iroquois qui tenoient le nœud de l’af¬ 
faire entre les mains n’y estons pas. 
Nous estions tous les iours dans l’at¬ 
tente, philosophansde loin sur les suiets 
qui pouuoient causer vn retardement si 
extraordinaire. 11 n’estoit. descendu pas 
vn seul canot, ny des Algonquins, nv 
des Nipissiriniens, ny des lierons pour 
nous donner quelque connoissance de 
ce qui se passoit en ce pays plus haut, 
chacun en parloit selon son genie et 
conformement à son inclination. Les 
vns disoient que tous les François qui 
estoient montez au pays des Murons 
auec nos Peres estoient massacrez, que 
le Démon auoit parlé à quelques Sau¬ 
uages, et par conséquent qu’il ne falloit 
plus attendre de nouuelles de ces con¬ 
trées-là, d’autres plus enclins à prendre 
de bonnes pensées, coniecturoient que 
ces peuples deuoient venir en grand 
nombre, et qu’il falloit beaucoup de 
temps pour les assembler. Cependant 
la saison se passoit, et nos doutes se 
voulaient changer en desespoir, quand 
tout à coup on vit paroistre sur le lleuue 
de sainct Laurens soixante canots de 
Murons chargez de François et de Sau¬ 
uages et de pelleteries. Le P. Hierosme 
Lallemant attendu et souhaitté depuis 
vne année toute entière et dauantage, 
estoit dans cette belle Compagnie, qui 
resioiiyt infiniment tous ceux qui sou- 
haittent le bon-heur du pays, et le salut 
de ces peuples. Les soldats François 
que la Reyne auoit enuoyez l’année 
passée relournoient en bonne santé, 
plus chargez de vertu et de connoissance 
des veritez Chrestiennes qu’ils n’en 
auoient embarquez au sortir de la 
France. Le principaux Capitaines des 
Murons ramenoient l’vn des deux Iro¬ 
quois qu’ils auoient pris prisonniers 
l’année d’auparauant auprès de Riche¬ 
lieu, auec dessein de le présenter à 
Monsieur le Gouuerneur, comme ils ont 
fait, ainsi que nous allons voir. Ces Ca¬ 
pitaines auoient ordre de tout leur pays 
de traitter pleinement de la paix, et de 
suiurc les pensées d’Onontio. A mesme 
temps, les Algonquins des Nations plus 
hautes arriuerent , mais si à propos 
qu’on eût dit que quelque puissance su- 

perieure eust enuoyé des ouuriers pour 
les faire paroistre à point nommé. Tout 
cecy se passoit aux Trois ltiuieres, où 
il ne manquoit plus que les Iroquois, 
qui auoient donné parole de se trouuer 
dans peu de temps ; s’ils eussent retardé 
quelques iours, ce grand nombre de 
Sauuages, Attikamegues, Montagnais, 
Algonquins de l’isle, de la Nation d’Iro- 
quet, et autres Hurons se fussent bien- 
tost defilez et dissipez sans esperance 
de les pouuoir rallier de Jong-temps. 
Mais Dieu prenoit plaisir de les faire 
venir tous les vns apres les autres au 
moment le plus à propos qu’on eust pû 
choisir ; les Montagnais s’y trouuerent 
sur la fin du mois d’Aoust, quelques 
Algonquins y arriuerent quelques temps 
apres, les Hurons y abordèrent le 
dixiéme Septembre, les Saunages de 
l’Isle et d’autres nations y descendirent 
deux ou trois iours auparauant. Mon¬ 
sieur le Gouuerneur y monta le dou¬ 
zième du mesme mois ; on n’attendoit 
plus que les députez des Iroquois. Enfin 
le quinziéme il parut vn canot qui por- 
toit cinq hommes de cette Nation, les¬ 
quels nous asseurerent que les presens 
d’Onontio auoient esté portez en leur 
pays pour la confirmation de la paix, et 
qu’en peu de iours on verroit quelques 
Ambassadeurs deleguez pour luy porter 
eette parole. En effet le dix-septiéme 
du mesme mois nous en vismes quatre, 
l’vn desquels haranguant sur le bord du 
lleuue selon leur eoustume, donna bien 
de la ioye à tous les François et à plus 
de quatre cent Sauuages de diuerses 
nations qui se trouuerent pour lors aux 
Trois Riuieres. Monsieur le Gouuerneur 
les ayant apperceus de loin, enuoya au 
deuant vue escoüade de soldats pour 
empescher le desordre ; les soldats s’é¬ 
tant mis en baye, les Iroquois passeront 
au trauers sans estre oppressez d’vn 
grand nombre de personnes qui les re- 
gardoient de tous costez ; apres s’estre 
rafraischis le reste de la iournée, on 
tint conseil le lendemain en la façon 
que ie l’ay marqué au Chapitre prece¬ 
dent. le n’ay que faire de reïterer si 
souuent que les paroles d’importance en 
ce pays-cy sont des presens, suffit de 


dire que celuy qui harangue ne faisant 
point de presens, parle en ces termes : 
le n’ay point de voix, ne m’escoutez 
pas, ie ne parle point, ie n’ay en main 
qu’vn auiron pour vous ramener yn 
François, qui a dans sa bouche la parole 
de tout nostre pays. Il parloit du 
François dont i’ay fait mention cy-des- 
sus, qui auoit esté pris auec le Pere 
logues, auquel les Iroquois auoient 
confié leurs presens, c’est à dire leurs 
paroles. Ce François tira dix-huit pre¬ 
sens tous composez de porcelaine aus- 
quels il donna cette explication. 

Le premier disoit qu’Ononlio auoit 
vne voix de tonnerre, qu’il se l'aisoit en¬ 
tendre par tout, et qu’au bruit de sa 
parole, tout le pays des Iroquois auoit 
ietté les armes et les haches, mais si 
loin au delà du Ciel, qu’il n’y auoit plus 
de bras au monde assez longs pour les 
retirer de là. 

Le second disoit que les armes estant 
hors de la veuë des hommes qu’il se 
falloit visiter sans crainte, ioüissans de 
la douceur de la paix. 

Au troisième présent : Voilà, dit-il re¬ 
présentant les Iroquois, vne natte ou 
vn lit pour vous coucher mollement 
quand vous viendrez en nostre pays ; 
car estons freres, nous serions confus 
si nous ne vous traitlions pas selon vos 
mérités. 

Au quatrième, ce n’est pas assez 
d’auoir vn bon lit, les nuits sont froides: 
Voila dequoy allumer vn bon feu et vous 
tenir chaudement. Marqués en passant 
que les Sauuages couchent ordinaire¬ 
ment prés du feu. 

Au cinquième : Qué seruiroit-il d’auoir 
vn bon lit et d’estre dessus couchez 
chaudement si vous n’estiez bien nour¬ 
ris ? ce présent vous asseure qu’on vous 
fera festin, et que vous trouuerez le pot 
au feu à vostre arriuée. Il parloit tous* 
iours aux François. 

Au sixième : Voila vn peu d’onguent 
pour guérir les blessures que les Fran¬ 
çois se sont faits aux pieds, allans dans 
leurs pays heurtans contre des pierres 
ou contre des racines qu’on y rencontre 
assez souuent. . I 

Au septième, il dit que depuis le lieu 

où on quitte l’eau pour prendre terre, 
il y auoit bien trente lieues de chemin 
iusques en leurs bourgades, et qu’il 
l'alloit porter tout le bagage à pied ; 
que les François ayans eu de la peine, 
ce présent adoueissoil vn petit leurs 
espoules deschirées par la pesanteur des 
paquets. 

Au huitième, voila pour donner as- 
seurance aux François, que s’ils se 
veulent marier en leurs pays qu’ils y 
trouueront des femmes comme estons 
leurs amis et alliez. 

Au neufuiéme, comme les Algonquins 
auoient dit au premier voyage des Iro- 
quois, que les principaux de leur Nation 
estant absens, ils ne pouuoient donner 
aucune parole asseurée, ce présent fut 
fait atin qu’ils parlassent tous, et qu’ils 
ne s’excusassent point les vns sur les 
autres ; mais qu’ils déclarassent nette¬ 
ment leurs presens. 

Au dixiéme: Yoila, dit celuy qui les 
expliquoit, pour faire parler les Murons, 
et pour tirer leurs sentimens du fond 
de leurs cœurs. 

Le onzième présent disoil que les 
principaux Iroquois ne faisoient rien 
que petuner en leur pays, qu’ils auoient 
tousiours le calumet en la bouche. Us 
vouloient dire qu’ils attendoient la pa¬ 
role des Algonquins et des Murons. 

Au douzième, ils disoient que les 
âmes de leurs parens tuez en guerre 
s’estoient si profondément retirez dans 
le centre de la terre, que iamais plus 
ils n’y pourroient penser, c’est à dire 
qu’ils auoient effacé la vengeance de 
leur cœur. 

Au treiziéme, ils ont obéi à la voix 
de Monsieur le Gouuerneur qui auoit 
ordonné qu’on suspendist les armes et 
qu’on cachast les haches, c’est pourquoy 
ils ont passé tout l’esté en danses et en 
leslins sans penser à la guerre. 

Au quatorzième, ils veulent sçauoir 
au plus tost s’ils continueront leurs 
danses, et par conséquent ils désirent 
que les Algonquins et les Hurons se 
hastent de parler, c’est à dire de porter 
des presens en leur pavs s’ils veulent 
la paix. 

Le quinziéme estoit pour adoucir les 


fatigues des François qui auoient esté 
en leur pays, lesquels faisans diligence 
de rapporter à Onontio des nouuelles 
des Iroquois, auoient pris beaucoup de 
peine. 

Le seizième prioit Onontio de faire 
retourner dans le pays des Iroquois vne 
femme de leur pays, qui auoit esté prise 
en guerre par les Algonquins, et donnée 
aux François. Cette femme fut menée 
en France il y a quelques années, et 
apres auoir esté instruite et baptisée, 
elle est morte au Couuent des Carmé¬ 
lites de Paris, auec de grandes marques 
de son salut, comme il a esté remarqué 
és Relations precedentes. 

Le dix-septiéme prioit Onontio de 
sonder les Hurons et les Algonquins, et 
de dire nettement quelle estoit leur 
pensée touchant la paix ou la guerre. 

Le dix-huitiéme estoit vne excuse de 
ce qu’ils n’auoient pas ramené vn petit 
François qu’ils tiennent encore en leur 
pays. Il n’est point captif, disoit-il, il 
reuiendra auec ceux qui porteront la 
parole des Algonquins et des Hurons. 

Ces presens faits, le plus remarquable 
des Iroquois se leua, et tirant de son 
sac quelques presens de porcelaine, 
parla en ces termes. 

Au premier présent qu’il tenoit en la 
main et qu’il monstroit à toute l’assem¬ 
blée, se promenant par la place, il dit 
que son pays estoit plein de Hurons et de 
femmes Algonqnines (car pour les hom¬ 
mes Algonquins ils ne leur donnoient 
iamais la vie) ; qu’au reste ces hommes 
et ces femmes estoient assis sur des 
busches ou des pieds de bois hors de 
leurs bourgades, c’est à dire qu’ils n’é- 
toient point retenus et qu’ils estoient 
tous prests de retourner en leur pays, 
ainsi que le bois sec qui n’a point de 
racines sur lequel ils sont assis peut 
estre facilement transporté. 

Au second présent, il dit que la petite 
Huronne appellée Therese, qui auoit 
esté prise sortant du Séminaire des Yr- 
sulines comme on la ramenoit en son 
pays, estoit toute preste d’estre deliurée, 
et que si les Hurons entroient dans la 
paix, qu’elle s’en retournerait auec eux 
si elle vouloit, sinon qu’ils la retien- 

droient comme vne enfant nourrie de la 
main des François, pour préparer leur 
manger quand ils iroient en leur pays. 

Le troisième portoit que tous les pre- 
sens que Monsieur le Gouuerneur auoit 
faits aux premiers Ambassadeurs auoient 
esté portez selon son ordre à toutes les 
Nations qui leur sont alliées. 11 les 
nomma toutes. 

Au quatrième, il dit qu’Onontio auoit 
enfanté Ononjele, c’est vne bourgade 
qui leur est alliée, mais qu’estant en¬ 
core enfant il n’auoit pû parler; que si 
M. le Gouuerneur en auoit soin, il de- 
uiendroit grand et qu’il parlerait. Il 
vouloil dire, que le présent fait à cette 
bourgade esloit petit pour traitler vne 
paix d’importance, et qu’il le falloit ag- 
grandir pour auoir leur parole. Ce dis¬ 
cours fiuy, l’Iroquois se mit à chanter 
et à danser ; il prit vn François d’vn 
costé, vn Algonquin et vn Huron de 
l’autre, et se tenant tous liez auec les 
bras, ils dansoient à la cadence, et 
chantoient d’vne voix forte, vne chan¬ 
son de paix, qu’ils poussoient du fond 
de leur estomach. 

Apres cette danse, vn Capitaine Hu¬ 
ron nommé lean Baptiste Atironta, bon 
Chrestien, se leua et harangua fort et 
ferme : C’en est fait, dit-il, nous sommes 
frères, la conclusion est prise, nous 
voila tous parons, Iroquois, Huions, Al¬ 
gonquins et François, nous ne sommes 
plus qu’vne mesme chose. Ne trahy 
personne, dit-il à l’Iroquois, pour nous 
autres sçaehez que nous auons le cœur 
droit. le t’entends, respondit l’Iroquois, 
ta parole est bonne, tu me trouueras 
véritable. Et puis esleuant le dernier 
présent, il s’escria : Tout le pays qui 
nous séparé est remply d’Ours, de Cerfs, 
d’EsIans, de Castors et de quantité 
d’autres bestes: pour moy ie suis auen- 
gle, ie chasse à l’auenture, quand i’ay 
tué vn Castor, ie pense auoir fait vne 
grande prise ; mais vous, parlant des 
Algonquins, qui aticz des yeux clair- 
voyans, vous ne faites que lancer l’épée, 
et voila la beste à bas. Ce présent vous 
inuite à la chasse, nous jouirons de 
voslre industrie, nous ferons rostir les 
animaux dans vne mesme broche, et 


nous mangerons d’vn costé et vous de 
l’autre. 

Vn Algonquin repartit à cela : le ne 
puis plus parler, mon cœur a trop de 
ioyc, i’ay de grandes oreilles, et tant de 
bons discours y entrons à la foule me 
noyent de plaisir. Il est vrav que ie ne 
suis qu’vn enfant ; c’est Onontio qui a 
les grandes paroles en bouche, c’est luy 
qui fait la terre, et qui resioüit tous 
les hommes. 

Pour conclusion de ce conseil, Mon¬ 
sieur le Gouuerneur fit remercier ces 
trois Nations des bonnes paroles qu’elles 
auoient données, les exhortans de tenir 
ferme dans leurs desseins, et les asseu- 
rant qu’il leur serait tousiours amy et 
parent tidele. 


CnAPITRE XI. 

De la derniere assemblée tenue pour 
la paix. 

Le vingtième du mesme mois de Sep¬ 
tembre, fut tenue la derniere assemblée 
entre les François, les Algonquins, qui 
comprennent plusieurs petites Nations, 
les Hurons et les Hiroquois. Yoicyen 
peu de mots tout ce qui s’y passa de 
plus remarquable. 

Monsieur le Cheualier de Montmagny 
ayant receu tous les presens dont il est 
fait mention au Chapitre precedent, les 
lit diuiscr en trois parts, s’accommodant 
aux coustumes de ces peuples. Et apres 
auoir fait parler ses Truchemens, il en 
offrit vne partie aux Hurons, vne autre 
partie aux Algonquins, et la troisième 
lut pour les François. Notez en passant 
qu’il falloit parler en quatre sortes de 
langues, en François, en Huron, en Al¬ 
gonquin, et en Hiroquois. On trouue 
icy des Interprètes de toutes ces langues. 

Ces presens faits, Monsieur le Gouuer¬ 
neur en lit deux autres aux Hiroquois- 
l’vn pour essuyer les larmes des parent 
de la femme îliroquoise qu’ils ancien 
demandée et qui esloit morte en France, 

l’autre pour reposer ses os eu son pais, 
ou pour la faire reuiure, faisant porter 
son nom à quelque autre femme. De 
plus, il en lit encore deux autres aux 
Durons et aux Algonquins, pour les in- 
uiter de dire librement leurs pensées 
sur le dessein de la paix : car c’estoit 
luv, à proprement parler qui en estoil 
l’autheur et qui la procuroit à ces 
peuples. 

A cette parole, vn Capitaine Huron 
se leua et dit, qu’auparauanl que de 
respondre à la voix d’Onontio, il luy 
vouloit faire présent de la part de tout 
son pais d’vn Hiroquois prisonner qu’il 
auoit tesmoigné desirer dés l’année pre- 1 
cedente : il prend donc ce prisonnier 
d’vue main, et de l’autre il tenoit vne 
brandie de Porcelaine en baston, et 
passant au trauers de la place, met ce ' 
panure Hiroquois au pied de Monsieur 
le Gouuerneur, auec cette Porcelaine 
qui represenloit son lien, marque de sa 
captiuité. 

Monsieur le Gouuerneur, ayant agréé 
ce prisonnier, le fit conduire aussi-lost 
auec son lien de Porcelaine au quartier 
ou estoient assis les Hiroquois, luy don¬ 
nant la liberté, et le remettant entre les 
mains de ses Compatriotes. Ce ieune 
soldat fit assez paroistre à sa mine qu’il 
prenoit grand plaisir de se voir douce¬ 
ment conduit vers son Capitaine, apres 
auoir eschappé le feu et la dent de ses 
ennemis, qui deuiennent ses amis. 

Cette ceremonie faite, le Capitaine 
Duron respondit à la sommation de 
Monsieur le Gouuerneur par quatorze 
presens qu’il fit aux Hiroquois, dont 
voicy l’explication. Ces presens estoient 
composez de peaux de Castors, et de 
Porcelaine. 

Au premier: Yoila, dit-il, le lien du 
prisonnier qui s’eschappa de nos mains 
l’Automne passé. Vous sçaurez en pas¬ 
sant que les Hurons auoient pris trois 
Hiroquois auprès de Richelieu, qu’ils en 
auoient donné vn aux Algonquins, le¬ 
quel fut mis par apres entre les mains 
de M. le Gouuerneur. Ils menèrent les 
deux autres dans leurs païs. Eu chemin, 
l’vn de ces deux prisonniers s’eschappa ; 
mais le froid, la faim et la misere le 


firent mourir dans les bois. Il estoit 
d’vue bourgade nommée Ononjoté, ani¬ 
mée au dernier poinct contre les Hu¬ 
rons, d’autant que ces peuples dans 
vn combat exterminèrent quasi tous les 
hommes de celte bourgade, laquelle fut 
contrainte d’enuoyer demander aux Ili- 
roquois, nommez Agnerronons, auec 
lesquels nous auons fait la paix, des 
hommes pour se marier aux filles et aux 
femmes qui estoient restées sans maris, 
afin que leur nation ne perist point. 
C’est pourquoy les Hiroquois nomment 
celle bourgade leur Enfant ; et pource 
que Monsieur le Gouuerneur leur a en- 
uoyé des presens, et fait la paix auec 
ceux qui les ont repeuplez, ils le nom¬ 
ment aussi le Pere de cette bourgade. 
Rentrons, s’il vous plaist, en discours. 
Ce Capitaine Huron offrit donc les liens 
de ce prisonnier eschappé pour marque 
qu’on ne l’auroit pas fait mourir, et 
qu’on auoit dessein de le mettre en 
liberté. 

Au second présent : Yoila, dit-il, pour 
reporter les os de voslre enfant dans 
son pais. C’est la coustume des Hurons 
de décharner les os de leurs gens, et de 
les porter auec ceux de leurs parens, 
en quelque quartier du monde qu’ils 
meurent. 

Au troisième : Yoicy le lieu qui ras¬ 
semblera ces os, et qui vous les fera 
rapporter plus aisément. En vn mot, 
il les vouloit consoler et essuyer leurs 
larmes à la façon des Barbares qui font 
des presens aux parens de leurs amis 
trespassez. 

Au quatrième : Pour marque que nous 
sommes amis, ce présent fera vn che¬ 
min de vos bourgades dans les nostres. 

Le cinquième faisoit l’ouuerture des 
portes de leurs villages et de leurs mai¬ 
sons. 

Le sixième les inuitoit d’aller visiter 
quelques prisonniers Hiroquois que les 
Hurons tenoient en leur pays, c’esloit 
leur demander qu’ils portassent des pre¬ 
sens pour les aller requérir en asseu- 
rance. 

Le septième, comme les Hiroquois 
auoient dit dans l’assemblée precedente 
que Ononjoté estoit leur enfant, et 

l’enfant de M. le Gouuerneur, et qu’il 
ne sçauoit pas encore parler : Voila, 
dit ce Capitaine, pour luy faire vn ber¬ 
ceau, dénotant que les Huions desi- 
roient la paix auec celte bourgade. 

Le huictiénic fut donné pour faire 
tomber toutes les armes et toutes les 
haches qui se pourraient encore trouuer 
dans les mains des Iroquois. 

Le neufiéme, pour arracher leur bou¬ 
clier de dessus leur dos où ils le portent 
ordinairement, l’auançantou l’éloignant 
comme ils veulent dans le combat. 

Le dixiéme, pour mettre bas leur 
Etendard de guerre. 

Le vnziéme, pour arrester le bruit de 
leurs arquebuses. 

Le douzième, pour effacer la peinture 
de leur visage. Les Sauuages ont cou¬ 
tume, quand ils vont en guerre, de se 
peindre de diuerses couleurs et de se 
huyler ou de se graisser la teste et le 
visage. Voila, dit-il, pour emporter les 
taches de vostre visage et de vos yeux, 
afin que le iour soit tout beau et tout 
serein. 

Le treiziéme fut pour briser la chau¬ 
dière dans laquelle ils faisoient bouillir 
les Hurons qu’ils pouuoient attraper en 
guerre pour les manger. 

Le quatorzième demandoit qu’on pre- 
parasl vue natte, c’est à dire vn lict ou 
vn logis aux Hurons qui se deuoient 
bien-tost transporter au pays des Hiro- 
quois. 

Tous ces presens, adiousta-il, ne sont 
rien, nous en auons bien d’autres dans 
noslre pays qui vous attendent. 

Les Hurons ayans respondu à la de¬ 
mande de Monsieur le Gouuerneur, et. 
tesmoigné par tous ces presens qu’ils 
souhaitoient la paix, vn Algonquin se 
leua et fit quelques presens, dont voicv 
la signification. 

Au premier, ietlant vn paquet de 
Castors : Voila pour me faire connoistre, 
et de quelle nation ie suis, moy qui de¬ 
meure dans des maisons volantes, bâties 
de petites escorces. C’est ainsi qu’ils 
distinguent les Algonquins errans d’a- 
uec les Hurons sédentaires. 

Au deuxième: Ce présent arrestera 
vos plaintes, il estouffera vos ressenti- 


mens et fera disparoistre le sang ré¬ 
pandu dans nos riuieres et dans les 
vostres des Algonquins et des Hiroquois. 

Ce troisième présent nous donnera 
libre entrée dans vos maisons, avans 
brisé les portes de vos bourgades. 

Le quatrième : Voila pour petuner les 
vns auec les autres, Hiroquois et Algon¬ 
quins dans vne mesme pipe, comme 
font les amis qui prennent du tabac par 
ensemble. 

Le cinquième nous fera nauiger dans 
vn mesme vaisseau ou dans vn mesme 
canot, en sorte que n’estant plus qu’vn, 
il ne faudra plus qu’vne mesme bour¬ 
gade, vne mesme maison, vn mesme 
calumet et vn mesme canot. Le reste 
de nos paroles ou de nos presens sera 
porté en vostre pays. Voila comme il 
finit son discours. 

Monsieur le Gouuerneur fit parler en 
suite les Interprètes, offrant vn présent 
qui donnoit asseurance aux Hiroquois 
qu’il tiendroit la main que ces deux 
grandes nations tinssent leur parole. 

Il fit encore vn autre présent pour 
estre porté dans la bourgade d’Ononjoté, 
afin de donner des nouuelles à son 
enfant (pour s’accommoder à leurs ter¬ 
mes), qu’il auoit désir d’embellir toute 
la terre, et de l’applanir en sorte qu’on 
peust aller par tout sans tresbucber et 
sans trouuer aucun mauuais rencontre. 

Le Capitaine Hiroquois ayant receu 
ces presens, se leue et regardant le So¬ 
leil et puis toute l’assemblée : Onontio, 
dit-il, tu as dissipé tous les nuages, l’air 
est serein, le Ciel paroist à descouuert, 
le Soleil est brillant, ie ne vois plus de 
trouble, la paix a tout mis dans le calme, 
mon cœur est en repos, ie m’en vais 
bien content. 

Onontio, ayant fait exhorter tous ces 
peuples à la constance et à la fidelité, 
rompit l’assemblée, et le lendemain il 
fit vn festin à plus de quatre cens per¬ 
sonnes à la façon des Sauuages. 

Voila qui va bien, disoient tous le* 
conuiez, nous mangeons tous ensemble 
et n’auons plus qu’vn mesme plat. 
Heuerend Perc llierosme Lallemant, qui 
esloit party des Hurons dans les craintes 
de rencontrer des Hiroquois, les via 



France, en l'Année 1645 . 


35 


d’vn œil tout plein de ioye dans ces as¬ 
semblées. Il estoit rauy voyant vu chan¬ 
gement si miraculeux, il en lit bénir 
Dieu et en public et en particulier. 

Enfin le 23. de Septembre, ces Am¬ 
bassadeurs lliroquois, accompagnez de 
deux François, de deux Algonquins et 
de deux Huions, s’en retournèrent en 
leurs pays, laissant parmy nos Saunages, 
maintenant leurs alliez, trois hommes 
de leur nation, comme pour hostages 
ou pluslost pour marque d’amitié. 

Que le Dieu des Dieux soit beny à 
iamais, que son Nom soit glorieux dans 
toutes les contrées de la Terre. Si ces 
Barbares, qui pour ne pas eonnoistre 
Dieu n’ont guere de iustice, ny de fer¬ 
meté, ne troublent celte paix conclue 
pour les François et bien auancée pour 
les Sauuages, il y aura moyen d’aller 
souffrir pour Iesus-Christ dans vn grand 
nombre de peuples. 


CHAPITRE XII. 

De ce qui s’est passé à Miscou. 

Dieu continue ses grâces sur nos pau- 
ures Sauuages : ils ouurent maintenant 
les yeux, désirent le Baptesme et de¬ 
mandent les instructions Chrestienncs ; 
ie ne les ay iamais veus en meilleure 
disposition, dit le P. Richard, nous en 
auons baptisé 14. depuis ma derniere, 
vne famille de huict personnes, et six 
en extrémité de maladie, qui sont quasi 
tous morts peu apres ; entre lesquels vn 
ieune garçon tout plein d’esprit fit pa- 
roistre en scs responses et en sa fer- 
ueur, que c’estoit vne ame destinée 
pour le Ciel. Pour cette famille, elle de- 
uoit estre baptisée dés l’an passé, mais 
le chef nommé lariet, ayant fait quel¬ 
ques cxcez de boisson, donna suiet de 
ce retardement ; sa femme toutefois 
craignant de mourir dans ses couches, 
dont le terme estoit passé, disoit-elle, 
long-temps y auoil, et se trouuoit ex¬ 
traordinairement indisposée, desira le 


Baptême auant nostre départ, et l’obtint, 
non seulement à raison du danger où 
elle se trouuoit, mais aussi pour ses 
mérités, qui la font passer auprès d’vu 
chacun pour la plus honneste, la plus 
sage et modeste de toutes les femmes 
Sauuages ; on différa les ceremonies au 
temps du Baptesme de son mary. Ce 
fut le 30. de Iuillet qu’on luy accorda 
ce bien et à toute sa famille, il fut nom¬ 
mé Denis par Monsieur Preuost, Capi¬ 
taine pour le Roy en la marine, com¬ 
mandant le Nauire de S. loseph, et sa 
femme Marguerite. Celte bonne femme, 
non contente de respondre à tout auec 
la deuotion et les sentimens que le S. 
Esprit luy inspiroit, aydoit encore à son 
mary, Fexhortoit et luy suggeroit les 
responses ; ils recourent en suite la bé¬ 
nédiction Nuptiale, et furent admis à la 
table de Nostre Seigneur. Au sortir de 
là, Denis lariet me dit : C’est à cette 
heure que tout de bon ie vais prier et 
seray homme de bien : i’ay regret de 
ma vie passée, ie hay le péché, ie veux 
mener doresnauant vne meilleure vie. 
Et tirant peu apres quantité de Por¬ 
celaine : ie suis marry, disoit-il, de me 
voir si pauure, ie n’ay ny Orignac, ny 
Castor à présenter à ces Messieurs qui 
nous ont tant obligez à nostre Baptesme, 
ie voudrois auoir dequoy reconnoistre 
le bien que nous auons receu, mais puis 
que ie n’ay rien autre chose, ie seray 
content s’ils daignent receuoir ce petit 
prescrit de ma part. On le remercia, et 
se contenta-on des tesmoignages de sa 
bonne volonté. Il se retire donc fort sa¬ 
tisfait et s’en retourne à Nepegigoüit 
pour continuer la chasse de Castor, et 
ayder en ce qu’il pourroit à aeheuer le 
bastiment que M r l’Abbé de saincte Mag- 
delene et Messieurs les Associez pour 
Miskou, ont fait commencer auprès de 
nous pour luy et pour loseph Nepsuget 
baptisé l’an passé. Ils sont tous deux de 
bonne intelligence, se tiennent bonne 
compagnie, font leur chasse ensemble 
l’Esté et l’Hyuer ; ils eurent beaucoup 
à souffrir au commencement de l’Hyuer 
passé, et Dieu esprouua leur constance 
et courage. Ils auoient pris le quartier 
de leur chasse bien auant dans les bois 

y pcnsans trouuer mieux leur compte, 
ils deuoient faire prouision de Saulmon, 
mais les gelées les preuinrent, et fer¬ 
mèrent les riuieres, ce qui les mit dcsia 
dans la nécessité ; ils roulèrent comme 
ils peurent iusques aux Aduenls, ce fut 
lors qu’ils se trouuerent tout à fait dé- 
pourueus de viures. Ils cherchent et 
chassent par tout sans pouuoir rien 
trouuer que quelques Porcs Espics et ce 
fort rarement, ils sont contraints de 
manger leurs chiens, leurs cuirs et sou¬ 
liers, et passer souuent plusieurs iours 
sans manger. Il arriua pendant ce temps 
là vne chose estrange à vn ieune Fran¬ 
çois qui hyuernoit auec eux : vn iour 
qu’on auoit tué vn chien pour conseruer 
la vie à quantité de personnes qui lan- 
guissoient, ce garçon n’estant pas con¬ 
tent du peu qu’on luy auoit donné com¬ 
me aux autres, se iette sur le foye de la 
beste que l’on auoit ietlé, le fait cuir et 
le mange ; on l’aduertit de quitter cette 
viande, qu’elle luy fera tort et tomber 
la peau, il n’en croit rien, il continué 
son repas, mais à ses despens, car il 
luy en cousla la peau, qui luy tomba 
toute par grands lambeaux sans aucune 
douleur, si bien qu’en peu de temps il 
vit sa peau toute changée. LesSauuages 
ont l’experience de cét effet en ceux qui 
ont vsé de cette viande. 

Cette afllietion cependant ne dégousta 
point nos gens de la prière, au con¬ 
traire ils y ont recours dans leur plus 
grande foiblesse, et en sortent à ce 
qu’ils m’ont dit, moins incommodez de 
la faim ; ils attribuent ce mal-heur à 
leurs pechez et reconnoissent que Dieu 
les punit pour leurs faute : Il est vray, 
disoit Joseph Nepsuget, que nous auons 
donné suiet à Dieu de se lascher contre 
nous, mais moy principalement par mes 
choleres et impatiences, par mes yuro- 
gneries passées, c’est justement qu’il 
nous punit ; sus recourons à luy, de- 
mandons-luy pardon, il aura pitié de 
nous, il est noslre Pere, il ne m’arri- 
uera iamais plus de l’offenser, iamais 
plus ie ne me laisseray transporter à la 
cholcre, ny à la boisson, ie veux con¬ 
tenter Dieu désormais, et estre homme 
de bien. En suite ils se mettent en 


prières, qu’ils continuent longuement 
et recommencent souuent. Enfin Dieu 
eut pitié d’eux, et apres les auoirlaissez 
tremper dans cette grande famine de¬ 
puis le huictiéme Décembre iusques au 
sixième Ianuier, il leur enuova des 
viures abondamment et au triple des 
autres Sauuages. Ils tuerent première¬ 
ment vn Orignac auec bien de la peine, 
car ils estoient extrêmement foibles, et 
à peine se pouuoient-ils soustenir ; celte 
nourriture leur ayant vn peu fait reue* 
nir les forces et le courage, ils se met¬ 
tent en campagne d’vn costé et d’autre, 
et en peu de temps ils remplirent leur 
cabane de viande, ils n’en sont pas in¬ 
grats, ils remercient Dieu à chaque 
beste qu’ils mettent bas, et à la lin de 
l’Hyuer racontent par tout les biens que 
Dieu leur a faits, loseph se rend auprès 
de nous aussi-tost que les glaces eurent 
laissé les riuieres libres, et Denis peu 
apres ; ils nous font récit du bien et du 
mal qu’ils ont eu pendant l’Hyuer, du 
soin qu’ils auoient de prier Dieu, de 
garder les Dimanches, et se souuenir 
de ce qu’on leur auoit enseigné : Puur 
moy, disoil Denis lariet, pour lors Ca- 
techumene, i’av veu souuent par expé¬ 
rience que ie n’aduançois et ne gagnois 
rien pour chasser les Dimanches, mais 
si apres auoir chommé ce iour-là, ieme 
meltois le lendemain en deuoir de chas¬ 
ser, ie ne manquois d’y trouuer du bon¬ 
heur, aussi ne ferav-ie iamais rien qui 
y contreuienne. 11 y a de la consolation 
à voir le soucy que ces bonnes gens ont 
d’obseruer les Festes et les Dimanches, 
ils n’auoient pas eu le loisir de mettre 
tout leur petit mesnnge en ordre et 
leurs prouisions en estai et hors de 
danger de se gaster, si n’osoienl-ils 
pourtant y toucher sans auoir au préala¬ 
ble sceu de nous si cela estoit permis ; 
de mesme pour les Vendredis et iours 
de ieusnes, ie les ay souuent veu beau¬ 
coup patir plustost que de rien faire 
contre l’abstinence de ces iours-là. 

Mais quoy, nous sommes hommes, et 
les plus fermes ne sont point assurez d e 
demeurer debout. Ce loseph dont nous 
parlons, ayant trouué moyen d’auoir 
quelque baril de vin, se laissa emporta 

à la boisson, el efl suite dans vn desordre 
et vue faute scandaleuse. C’est le mal¬ 
heur que nous déplorons icy il y a long¬ 
temps, et la liberté de cette pernicieuse 
trailte ruine tout, comme nous auons 
soutient escrit à Vostre Reuerence. Ils 
seroient, disent-ils eux-mesmes, desia 
tous Chrestiens, n’estoit la boisson 
qu’on leur trailte. Ce pauure homme 
estant reuenu à soy, fut si confus qu’il 
n’osoit paroistre ; mais comme sa faute 
estoit publique, il falloit aussi faire vue 
satisfaction publique, qu’il accepta vo¬ 
lontiers, vn Dimanche matin en la Cha¬ 
pelle, en presence de tous, tant Fran¬ 
çois que Saunages auec de grands signes 
de douleur. Dieu luy veuille continuer 
ses grâces et fortifier le courage. 

Pour le reste de nos Sauuages, ils 
sont pleins de bonne volonté et de dis¬ 
position. Plusieurs d’entr’eux, quoy 
qu’Inlidelles, sont soigneux de procurer 
le Baptesme à leurs malades, nous auer- 
tissenl volontiers si tost qu’ils voyent 
quelqu’vn en danger, et nous prient de 
les aller baptiser, les plus apparents 
font gloire d’appeller et faire venir les 
autres aux prières, les assemblent, les 
hastent et les pressent, quoy qu’ils 
n’ayenl pour la pluspart besoin d’espe- 
ron. Nostre Chapelle est souuent trop 
petite pour les tenir tous ; il faut faire 
les prières à diuerses fois, et monstrent 
bien par leur ferueur et modestie qu’ils 
les goustent. En effet, depuis que nous 
auons mis leurs prières en chant, ils 
prennent vn singulier plaisir d’y assis¬ 
ter, et se piquent de bien chanter, aussi 
y en a-il qui ont de tres-belles voix, et 
ceux qui ont veu et demeuré à Kebec, 
ne trouuent point nos Sauuages moins 
louables que les Montagnets. Deux per¬ 
sonnes de considération parmy eux, 
■vinrent vn iour que toutes les prières 
estoient acheuées, demandans qu’on les 
fist prier Dieu : Et où estiez-vous, leur 
dit-on, quand on a fait les prières ? 
Pour quoy ne vous y estes-vous trouuez ? 
Nous n’en sçauions rien, dirent-ils, 
nous estions vn peu esloignez et n’en 
auons rien oüy : faites-nous prier Dieu, 
nous sommes tristes d’auoir manqué à 
ce deuoir. Il les fallut contenter, et 

apres auoir satisfait à leur deuotion, ils 
tesmoignerent d’effect et de paroles 
qu’ils estoient contens ; mais ce qui est 
rouissant, c’est de voir aux Catéchismes 
qu’on leur fait, le soin et la peine que 
les parens prennent de rendre attentifs 
leurs enfans et leur inculquer ce qu’on 
leur enseigne, et aux grands, par ce 
moyen : ils prendront deuant eux leurs 
enfans, qu’ils chérissent tendrement, 
leur feront faire le signe de la Croix, 
leur répéteront ce que le Reuerend Pere 
leur dit, l’amplifieront vn peu et l’ex¬ 
pliqueront en d’autres termes, les ex¬ 
horteront à bien retenir, et n’oublieront 
pas de leur ietter l'horreur du péché 
dans l’ame. Yne troupe de Sauuages 
et des principaux de l’Acadie, conduite 
par vn braue Capitaine nommé llerout, 
passa par icy, s’en allant en guerre au 
Printemps, ils assistèrent aux prières et 
exhortations qu’on faisoit en leur langue 
dans la Chapelle de cette habitation, et 
tous rauis d’entendre des choses si belles 
et si nouuelles : Helas, disoient-ils, il y 
a tant de temps que nous hantons les 
habitations Françoises qui sont en nos 
costez, et iamais on ne nous a enseigné 
de la façon, nousnesçauons ce que c’est 
de prier au moins en nostre langue, on 
n’instruit point nos enfans comme vous 
faites par deçà. Quoy que c’en soit, ils 
s’en sont retournez dans de bons senti- 
mens, et peut-estre que cette semence 
diuine portera son fruict en son temps. 
Au retour de leur guerre, vue partie 
passa par nostre Maison de Nepegigoüit, 
où ils se monstrerent aussi assidus et 
zelez pour les prières qu’ils auoient fait 
à Miscou ; ils venoient se conjoüir auec 
nos Sauuages des beaux exploicts de 
guerre qu’ils auoient faits à Cliichedek, 
Pays des Bersiamites, où ils auoient tué 
sept Sauuages et emmené treize ou qua¬ 
torze prisonniers, la pluspart enfans. 
Ceux de cette Baye-cy, qui auoient pris 
le deuant dans le mesme dessein de 
leur guerre, se monstrerent bien plus 
reseruez et n’oserent iamais offenser 
quelques Canots qu’ils rencontrèrent de 
ces quartiers-là, sur l’opinion qu’ils con¬ 
courent à leur parole qu’ils prioient 
Dieu. Mais ces autres moins affectionnez 

à la priere et moins inslrnils, ne'se 
mirent point en peine sur cela, ils se 
jettent sur la première proye qui leur 
tombe entre les mains, et s’en renien- 
nent victorieux, et désireux d’appaiser 
par ces massacres J’ennuy et la tristesse 
de tout le pays aftligé de la mort de 
quantité de personnes decedées depuis 
quelques années. Ils iettent d’abord les 
clieuelures des paumes massacrez à 
terre et espandent en mesme temps la 
ioye par toutes les cabanes. Ce fut à 
qui d’entre les femmes se saisiroit la 
première de ces Trophées, chanteroit et 
danseroit le mieux, il n’y anoit nypluve 
ny vent qui les empeschast depuis le 
matin iusques an soir. * C’est chose 
estrange comme l’assiduité et continua¬ 
tion de ces danses et chansons pendant 
plusieursiours ne les lassoit ou ennuvoit 
point ; mais vne fausse alarme et le 
bruit que l’ennemy auoit paru inter¬ 
rompit celte ioye, et les ietta dans les 
craintes et appréhensions des mains des 
Hiroquois, et les lit penser à In fuite : 
ils se retirèrent tous à Miskou, où ils 
continueront encore long-temps leurs 
funestes chansons à la cadence de ces 
cheuelures. 

Voila pour ce qui est de nos Saunages : 
pour les François, Voslre Reuerence 
sçait bien que nous nous employons 
pour les hyuernans en celle habitation, 
et pour plusieurs nauires pescheurs qui 
viennent tous les ans et demeurent 
tout l’Esté à ces Cosles, et ie puis dire à 
la gloire de Dieu que celte Mission ne 
sert pas moins pour le spirituel «à ceux- 
cy, qu’à ceux-là et aux Sauuage= du 
Pays. Les prédications et Cateimismes, 
la fréquence des confessions et com¬ 
munions, les differens et les querelles j 
vuidez et appaisez, mesme entre les 
principaux qui en estoient venus iusques 
à vu appel, moustrent ass l’impor¬ 
tance de ces excursions, dans lesquelles 
les Saunages ont encor part, car comme 
ils sont volontiers auprès des nauires, 
nous ne pouuons assister les vus* que 
nous n’ayons encore moyen d’ayder les 
autres. Mais la boisson (pii s’y traite et 
débité impunément est le lleau de ce 
quartier. Quand est-ce que le Ciel y 


mettra remede ? Puis qu’en vain nous 
l’attendons de la terre, ce sera par les 
prières de V. Reuerence, ausquelles ie 
me recommande instamment. 


Lettre du Pcre ITierosme Lalemant, 

escrile des Murons _, au H. Pere Pro- 

uinotai de la Compagnie de Iesus. 

Mon Ihv c. :xo P. r.c, 

le fus priué l’an passé d’vne singulière 
consolation, les lettres que V. R. m’é- 
criuoit estant tombées entre les main9 
des Hiroquois nos ennemis, l’appris 
toutefois sur la fin de l’Eslé, les ordres 
qu’elle auoit enuovez: en suite desquels 
i’ay laissé le soin de cette Mission des 
Hurons au Pere Paul Ragueneau, et me 
suis disposé au départ de ces contrées 
plus hautes, pour descendre à Eebec. 

Dans l’incertitude de ce qui me peut 
arriuer en chemin, i’ay pensé à propos 
d’escrire la présente auant mon départ, 
et la laisser icy pour estreenuovée apres 
moy, afin qu’en tout cas V. R. puisse 
auoir mes dernières pensées, et les sen¬ 
ti mens que i’ay touchant la conuersion 
de ces Pays, apres y auoir demeuré 
quasi sept ans, tesmoin des trauaux des 
Pores de nostre Compagnie ; veu les 
fruicts que le Ciel en a recueilly, elles 
espérances que i’y laisse pour l’aduenir, 
si Dieu continué ses bénédictions sur 
ces Peuples, comme il a commencé. 

Lors que i’arriuay icy dans les Hu¬ 
rons, les maladies contagieuses qui 
auoient précédé, auoienl donné de l’ex¬ 
ercice au zele de nos Peres, et les 
auoient obligez de baptiser quelques 
Saunages dans l’extremité de leur mal. 
Mais vu grand nombre ayans pris leur 
party dans le Ciel, mourans heureuse¬ 
ment dans l’innocence du Baptesme» 
la vie fut mal-heureuse aux autres, qui 
abandonnèrent et la Foy et le nom èj 
Chrestien, quasi en mesme temps qui» 
recouurerent la santé, excepté vne ou 
deux familles, qui à peine osoient leuer 

la teste, au milieu d’vne terre infidelle 
depuis tant de milliers d’années. Mais 
neantmoins ce fut vn grain, qui depuis 
a multiplié au centuple ; et nonobstant 
mille persécutions éleuées contre nous, 
quoy que l’Enfer et ses Démons ayent 
excité toute leur rage, la Foy a depuis 
esté tousiours croissant, et en saincteté 
et en nombre ; elle a paru auec éclat, 
et fait gloire de se voir esprouuée par 
tout ce qui est comme plus redoutable 
en ce monde, au moins à ceux qui 
n’avans point ce courage indomptable 
que donne la vraye Foy, craignent 
moins Dieu que les miseres. le veux 
dire que tontes sortes de mal-heurs sont 
venus à la foulle sur cette panure Eglise, 
pour l’estoutîer en son berceau. 

Les maladies se sont suiuies les vnes 
apres les autres, et il semblait qu’elles 
en voulussent plus aux Clirestiens qu’aux 
Intidelles, dépeuplant plus cruellement 
leurs familles, et pardonnant le plus 
souuent à ceux qui auoient refusé le 
Baptesme, en mesme temps que dans 
vne mesme cabane et dans vn mesme 
lict, la mort nous rauissoit les autres 
qui auoient embrassé la Foy. Quov 
qu’en eiret par cette voye Dieu occreûl 
dans le Ciel le nombre de ses Esleus, 
pour lesquels seuls il a voulu que son 
sainct .Nom soit annoncé à ces Peuples 
barbares, toutefois ce n’estoient pas ce 
semble des dispositions souhaitables 
pour rendre nostre Foy plus aymable 
et augmenter le nombre de cette Eglise 
militante; c’estoit pluslost pour en don¬ 
ner de l’auersion et de l’horreur autant 
qu’on en a de la mort. 

Les famines ont eu leur tour; et on 
a creù qu’ayant changé de Maistre et 
que mettant ses confiances plus tosl eu 
Dieu qu’aux Démons de l’Enfer, la Foy 
auoit attiré ces mal-heurs apres soy, et 
que celuy qu’elle adoroit, estoit ou im¬ 
puissant à nous faire du bien, ou qu’il 
manquoit d’amour pour ceux qui vou- 
loient en auoir pour luv. 

Les guerres ont esté plus impitoyables, 
et quoy qu’elles ayent esté rauageant 
dans leur fureur plus cruellement ce 
Days, sans pardonner à aucun sexe, à 
aucun aage ny à aucune condition de 


personnes, toutefois nous pointons dire 
en vérité, qu’il semble que Dieu ait 
voulu moissonner la lleur de nos Eglises 
parce glaiue tranchant. Dans le cœur 
du Pays et aux portes des bourgs où la 
Foy estoit le plus dedans son régné, les 
Hiroquois sont venus de cent lieues y 
massacrer ceux qui en estoient le sous- 
tien, et qui par l’exemple et la sainteté 
de leur vie, par l’ardeur de leur zcle, et 
l’efficace des paroles enflammées que 
le S. Esprit onimoit en leur bouche, 
auoient desia les qualilez d’Aposlres de 
leur patrie, y preschans plus puissam¬ 
ment que nous, les grandeurs de celuy 
qui de barbares en fait des Sainets. 

C’estoient dos pertes bien sensibles à 
vne Eglise qui ne faisoit que de naistre ; 
mais celles qui ont suiuy depuis nos 
dernieres Relations, ont paru plus fu¬ 
nestes, non seulement pour l’aduance- 
ment de la Foy, mais pour tous ces 
Pays qui vont s’alïoiblissant de iour en 
iour, et tirent ce semble à la ruine, si 
quelque bras plus puissant que les 
nostres ou quelque coup du Ciel n’ar- 
reste l'insolence et la prospérité de leurs 
ennemis. 

Nos Chresliens, il y eut vn an l’Esté 
passé, auoient fait vne bande d’enuiron 
cent hommes choisis, se ioignans à 
quelques guerriers Infidelles, pour aller 
dresser des embusches sur les frontières 
du Pays ennemis : ils furent rencontrez 
par sept ou huit cens Hiroquois, et apres 
ie combat d’vne soirée et d’vne nuit 
enliere, demeurèrent tous sur la place 
ou pris captifs, sans qu’aucun se pût 
eschapper. 

Vn mal-heur en attire vn autre : la 
mesme année deux bandes de Murons 
tomberont entre les mains d’autres lii- 
roquois plus voisins de Kebec, qui les 
attendent au passage sur la Riuiere 
qu’ils descendent pour aller trouuer les 
François, et traiter auec eux leurs Ca¬ 
stors et leur pelleterie. 

Et l’an passé, trois autres flottes, la 
pluspart des Chrétiens, trouuerent aussi 
sur le mesme chemin, ou la mort ou la 
captiuité, les vns dés leur despart des 
Trois Riuieres, les autres vn peu au 
dessous de Ville-Marie, les derniers en- 

uiron soixante lieues plus haut ; car le 
péril continué cent lieues de chemin, 
n’y avant pas vu seul moment où on 
puisse estre en asseurance d’vn ennemy 
caché dedans des joncs qui bordent la 
riuiere, ou dans l’espaisseur des forests 
qui les couurent à vostre veuë, lors 
qu’ils vous voyent venir de quatre, cinq 
ou six iieuès, ayans tous le loisir de se 
disposer au combat, s'ils vous voyent 
les plus foihles ; ou de songer à leur re¬ 
traite, ou demeurer cachez dans leurs 
embusches s’ils vous croyent les plus 
forts. 

Vue seule bande, ayant trauersé ces 
dangers, retourna icy à bon port, et 
nous rendit le Pere Jean de Brebeuf, 
dont l’absence de trois ans nous auoit 
esté bien sensible ; et les Peres Leo¬ 
nard Gareau et Noël Chobancl, venus de 
nouueau à nostre secours, dont l’arriuée 
nous consola extrêmement dans les re¬ 
grets de la perte que franchement nous 
auions faite du Pere Bressanv tombé 
entre les mains des Hiroquois. Cette 
bande lut escortée du secours que Mon¬ 
sieur de Montmagny nostre Gouuerneur 
nous enuoya très-heureusement, non 
seulement pour la conseruation de ces 
pauures Hurons, qui couroient vn grand 
risque de tomber pareillement dans les 
embusches des ennemis, mais plus en¬ 
core pour affermir ce Pays qui estoil 
menacé de voir en Hvuer vne armée 
d’Iliroquois venir rauager leurs bour¬ 
gades, et traisnant apres soy vne déso¬ 
lation generale, mettre tout à feu et à 
sang ; mais la venue de ce secours leur 
a fait changer de dessein. Que si cette 
mesme escorte de Soldats François qui 
est sur le point de s’en retourner, pour 
accompagner les Hurons qui descen¬ 
dront la riuiere, arriuent auec autant 
de bon-heur à Kebec qu’ils montèrent 
icy l’an passé, le Ciel aura beny en¬ 
tièrement tous les desseins de Monsieur 
nostre Gouuerneur. Quoy qu’il en soit, 
ie prie Dieu de conseruer tousiours à la 
Nouuelle France vne personne qui nous 
doit estre si precieuse, car ie ne croy 
point, depuis neuf ans qu’il en a le Gou - 
uernement, qu’on eusl peu agir auec vn 
plus grand zcle qu’il en a fait paroistre, 


vne prudence plus dégagée des propres 
interests, vne force d’esprit et vn cou¬ 
rage plus véritablement Chrestien, dans 
les difficultez quasi insurmontables qui 
se sont rencontrées et qui eussent abattu 
vn cœur moins ferme que le sien. 

Mais pour reprendre mon discours, 
et dire à vostre Reuerence les senti- 
mens que i’ay, touchant la conuersion 
de ce pays, ie luy confesseray ingenuë- 
ment, que s’il falloit iuger de l’establis- 
sement de la Foy en ces contrées, selon 
les veuës de la prudence humaine, à 
peine croirois-ie qu’il y eust lieu au 
monde plus difficile à sousmettre aux 
Loix de lesus-Christ, non seulement à 
cause qu’ils n’ont aucun vsage de lettres, 
aucuns monumens de l’Histoire, et au¬ 
cune idée d’vne Diuinité qui ayt créé le 
monde et ayt soin de son gouuerne- 
ment, mais plus encore par ce que ie 
11 e croy pas qu’il y ayt peuples sur la 
terre plus libres que ceux-cv, et moins 
capables de voir leurs volontez con¬ 
traintes à quelque puissance que ce soit: 
en sorte que les Peres n’ont icy aucun 
pouuoir sur leurs enfans, les Capitaines 
sur leurs sujets, et les Loix du pays sur 
les vns et les autres, qu’autant qu’il 
plaist à vn chacun de s’y sousmettre, 
11 ’y ayant aucun chastiment dont on 
punisse les eoulpables, et aucun crimi¬ 
nel qui ne soit asseuré que sa vie et ses 
biens 11 e seront en aucun danger, fust-il 
conuaincu de trois et quatre meurtres, 
d 'auoir reeeu pension des ennemis pour 
trahir sa patrie, ou de son propre mou- 
uement d’auoir rompu la paix qu’on 
auroit arrestée par vn consentement ge¬ 
neral de tout le pays : ce sont crimes 
que i’ay veu commettre, et dont ie vois 
les autheurs tirer gloire, se vantans 
que les guerres qu’ils ont suscitées ren¬ 
dront leur nom immortel. Ce n’est pas 
qu’il n’y ayt des Loix et des punitions 
proportionnées aux crimes, mais ce ne 
sont pas les coupables qui en portent la 
peine, c’est au public à satisfaire pour 
les fautes des particuliers : en sorte que 
si vn Huron auoit tué vn Algonquin^ou 
quelqu’autre Huron, tout le pays s’as¬ 
semble, on conuient du nombre 0 ® 
presens qu’il faut faire à la Nation ou 

aux parcns de celuy qui a esté tué, afin 
d’arrester la vengeance qu’ils en pour- 
roient prendre. Les Capitaines exhor¬ 
tent leurs sujets à fournir ce qui est ne¬ 
cessaire ; pas vn n’y est contraint, mais 
ceux qui sont de bonne volonté appor¬ 
tent publiquement ce qu’ils veulent y 
contribuer, et ce semble à l’enuy l’vn 
de l'autre, selon qu’ils sont plus ou 
moins riches, et que le désir de la gloire 
et de paroislre affectionnez au bien pu¬ 
blic les inuite en semblables occasions. 
Or quoy que cette forme de justice con¬ 
tienne tous ces peuples, et cmpesche ce 
semble plus efficacement les desordres, 
que ne fait en France la punition per¬ 
sonnelle des criminels, c’est toutefois 
vn procédé qui n’est remply que de 
douceur, et qui laisse les particuliers 
dans cét esprit de liberté, de ne se voir 
iamais sousmis à Loix aucunes, et ne 
suiure aucuns mouuemens sinon celuy 
de leur volonté, ce qui sans doute est 
vne disposition tonte contraire à l’esprit 
de la Foy, qui doit sousmetlre non seu¬ 
lement nos volontez, mais nostre esprit; 
nos iugemens, et tous les sentimens de 
l’homme à vne puissance inconnue à 
nos sens, à vne Loy qui n’a rien de la 
terre, et qui en tout est opposée aux loix 
et sentimens de la nature corrompue. 

Adioustez à cela que les loix du pays 
qui leur paroissent les plus ilistes, com¬ 
battent en mille choses la pureté du 
Christianisme, principalement en ce 
qui est des mariages, dont la dissolu¬ 
tion, et en suite la liberté de songer à 
vn autre partv, est icy plus frequente et 
plus libre qu’il n’est en France à vn 
maistre de prendre vn autre seruiteur, 
celuv qu’il a ne luy aggreant pas : en 
sorte qu’à vray dire, en leurs mariages 
les plus fermes et qu’ils estiment les 
plus.conformes à la raison, la foy qu’ils 
se donnent n’a rien de plus qu’vne pro¬ 
messe conditionnelle de demeurer en¬ 
semble, tandis qu’vn chacun continuera 
à rendre les seruices qu’ils attendent 
mutuellement les vns des autres, et 
n’offensera point l’amitié qu’ils se doi- 
uent ; cela manquant, on iuge le di- 
uorce estre raisonnable du costé de 
celuy qui se voit offensé, quoy qu’on 


blasme l’autre party qui y a donné oc¬ 
casion. 

Mais, la plus grande opposition que 
nous voyons en ces pays à l’esprit de la 
Foy, est en ce que leurs remedes contre 
les maladies, leurs plus grandes récréa¬ 
tions lors qu’ils sont en santé, leurs 
pesches, leurs chasses et leur trafic, la 
prospérité de leurs champs, de leurs 
guerres et de leurs conseils, tout est 
quasi remply de ceremonies diaboliques. 
De sorte que la superstition ayant cor¬ 
rompu quasi toutes les actions de la vie, 
il semble que pour estre Chrestien, il 
faut se priuer non seulement des passe- 
temps, qui d’ailleurs sont tout à fait 
dans l’innocence cl des douceurs les 
plus aymables de la vie, mais des 
choses les plus necessaires, et en vn 
mot mourir au monde, en rnesme temps 
qu’on veut prendre la vie de Chrestien. 

Non pas qu’ayant examiné leurs su¬ 
perstitions de plus prés, nous voyons 
que le Diable se mesle et leur preste 
aucun secours qui surpasse l’operation 
de la nature ; mais toutefois ils ont re¬ 
cours à luy, ils croyent qu’il leur parle 
en songe, ils l’inuoquent à leur ayde, 
ils luy font des presens et sacrifices, 
tantost pour l’appaiser, tantost pour se 
le rendre fauorable, ils luyreferent leur 
santé, leurs guérisons et tout le bon¬ 
heur de leur vie, en cela d’autant plus 
misérables qu’ils Se font esclaues du 
Diable sans rien gagner à son seruice, 
non pas rnesme en ce monde, dont il 
est appelle le Prince, et semble auoir 
quelque pouuoir. 

Si de moindres difficultez ont donné 
de la peine à conuertir des Peuples po- 
licez, et s’il a fallu des siècles entiers 
pour y planter la Foy, quoy que Dieu 
assistasl pour lors ceux qui annonçoienl 
sa parole d’vne infinité de miracles, du 
don des guérisons, du don des langues, 
des prophéties et de tout ce qui est ca¬ 
pable d’estonner la nature, et faire re- 
eonnoistre aux plus impies le pouuoir et 
la majesté de celuy dont on publioit la 
grandeur, que doit-on attendre de ces 
peuples barbares, n’ayant pas plu à 
Dieu nous bénir de la fréquence des 
miracles, et leur rendre la Foy plus 

aymalde par les douceurs qu’elle feroit 
pleuuoir du Ciel dés celte vie, sur ceux 
qui se sousrnettroient à ses Loix, mais 
mesme n'ayans pas icy ces aydes tem¬ 
porels des secours, des bien-laits et des 
dons, dont aux autres contrées du 
monde on s’est seruy auprès des Sau- 
uages pour procurer leur conuersion ; 
enfin ne pouuans pas auoir icy la force 
en main, et le soustien de ce plaine 
tranchant qui sert sainctemenf à l’Eglise 
pour authoriser ses Arrests, soustenir 
la justice et reprimer l’insolence de 
ceux qui foulent aux pieds la saincteté 
de ses Mystères ? 

La Foy n’estant pas naturelle à ces 
peuples, comme il semble qu’elle soit 
en France, où on la succe auec le laict, 
ce n’est quasi rien fait, d’auoir fait 
homme vn Chrestien. Il faut plus de 
combats, plus de peines et plus de 
sueurs pour le consei ller et retenir de¬ 
dans l’Eglise, que pour l’auoir gagné à 
Dieu. Les tentations leur font eonnoistre 
leur foiblesse ; leur esprit n’est pas 
tousiours dans la ferueur ; le Ciel n’ar- 
resle pas tousiours leur veuë, la terre 
n’a pas perdu tous ses attraits pour eux, 
il est aisé dans la suite de plusieurs an¬ 
nées qu’ils tombent dans leur foiblesse ; 
la grâce est passagère, la nature de¬ 
meure tousiours : en vn mot, ie veux 
dire que la perseuerance dans l’exer¬ 
cice de la Foy, n’esf pas icy moins dif¬ 
ficile, qu’il est en France à la pluspart 
de conseiller leur innocence du Ba- 
ptesme, et ne point perdre par le péché 
la grâce qui nous rend agréables à Dieu. 

Adiouslez à cela les fureurs d’vn en- 
nemy Hiroquois, qui va nous fermant 
le passage, qui nous rauit les nécessitez 
de la vie et les secours qu’on nous peut 
enuoyer en vn pays abandonné, qui 
tue et qui massacre ceux qui viennent à 
nostre ayde, qui chaque année va crois¬ 
sant en son insolence, qui va dépeuplant 
ce pays, et qui fait prendre à nos Du¬ 
rons les desseins d’abandonner leur 
commerce auec les François, voyans 
qu’il leur eouste si cher, et aymans 
mieux se passer des marchandises de 
l’Europe, que de s’exposer chaque an¬ 
née, non pas à vue mort qui seule seroit 


tolérable, mais à des feux et à des 
flammes dont on a mille fois plus d’hor¬ 
reur. 

Or en siiillc que pouuons-nous atten¬ 
dre au milieu d’vue nation barbare, où 
nous n’aurons plus les secours de la vie, 
où on n’osera plus nous enuoyer le ren¬ 
fort d’ouuriers qui seroient icy neces¬ 
saires pour y auancer les affaires de 
Dieu ; où tous ceux qui y resteront, se¬ 
ront abandonnez à la rage d’vn peuple 
desesperc et qui ne sera plus retenu de 
nous massacrer tous, par la crainte de 
perdre leur commerce auec les François 
qu’ils verront leur estre impossible, et 
estre pour eux entièrement ruiné ; ou 
alors les Chresliens qui composent cette 
Eglise naissante, se verront sans Pa¬ 
steurs, sans Sacremens, sans Sacrifice, 
et hors des moyens de recourre à ceux 
qui seuls sont leur refuge en leurs dé¬ 
solations, leur appuy dedans leur foi¬ 
blesse, le nœud sacré qui les lie auec 
Dieu, et le renfort qu’ils ont contre les 
puissances de l’Enfer ? • 

Sans doute ce sont là des craintes 
raisonnables, des difticultez capables 
d’arrester les esprits, des obstacles in¬ 
surmontables à nos foiblesses, et des 
mal-heurs ce semble ineuitables, si la 
France ne fait des efforft extraordi¬ 
naires pour renuerser cét ennemy qui 
va ruinant d’vn mesme coup, et ces 
peuples et la Foy qu’on leur presche. 
Et à dire vray, tant de mal-heurs sur- 
uenns l’vn sur l’autre, et des opposi¬ 
tions si puissantes aux desseins qui nous 
amènent icy, nous auroient fait perdre 
courage, si nous ne leuions les yeux 
plus haut et si le Ciel n’estoit l'appuyée 
nos confiances. Mais quand nous pen¬ 
sons que ce sont les affaires de Dieu 
plus que les nostres, que la Foy n’a este 
fondée en aucun lieu du Monde qu’au 
milieu des tempestes, que tousiours 
Dieu s’est pieu de faire paroistr® sou 
pouuoir où il y auoit moins de l’humain, 
que sa main n’est pas raccourcie ; quand 
nous pensons que le Sang de lésa 8 ' 
Christ n’a pas esté moins respaiulu pour 
ces peuples que pour le reste de la terre, 
et ([ne les lruicts de son amour ne sont 
pas épuisez sur ceux qui l’ont desia 

reconnu pour leur Sauueur, qu’il doit 
est ce adoré de tous les peuples de la 
terre et loué d’autant de langues qu’il y 
en a dansl’Vniuers ; quand nous voyons 
des Peuples qui nous enuironneut de 
toutes parts, et vu monde quasi entier 
où son sainct Nom n’a esté jamais adoré, 
et où toutefois il faut que l’Euangile ait 
pénétré anant la tin des'siecles, puisque 
Dieu y a engagé sa parole ; quand nous 
voyons de nos yeux ce qu’il y a desia 
commencé, et que luy seul y a tranaillé 
plus que nous, qu’il y lait tous les iours 
des miracles plus grands que ne seroit 
la création d’vn Monde tout nouueau, 
changeant des cœurs de Barbares en 
des cœurs de Chrestiens ; enfin quand 
nous pensons que Dieu ne laisse jamais 
son ouurage imparfait, qu’il y va de sa 
gloire et non pas de la noslre : alors 
nous ne iugeons rien impossible, nous 
espérons contre toute esperance, nos 
confiances sont aussi fortes que jamais, 
et des gages de sou amour par le passé 
dessus ces peuples, et de ce qu’il y 
fait maintenant, nous prenons asseu- 
rance qu’il ne leur manquera pas à 
l’adueoir. 

Car nonobstant tous ces rauages de 
pestes, de famines et de guerres, quel¬ 
que opposition qu’ayent ces peuples en 
leur naturel, en leurs loix et eu leurs 
coustumes à la saincteté de la Foy, 
quelque Empire qu’y ayent les Démons, 
nous n’auons pas laissé chaque année 
d’en baptiser b<jn nombre, et encore 
celle derniere année plus de cent sep¬ 
tante ; etquoy que Dieu ail disposé de la 
pluspart, dont plusieurs sont dans.lé 
Ciel, comme nous auons tout sujet de 
croire, nous auons toutefois la conso¬ 
lation de voir au miliea de cette barba¬ 
rie sept petites Eglises, où la main de 
Dieu a tranaillé bien plus que nous, où 
l’Esprit de la Foy règne, et ne Irouue 
rien de barbare dans les cœurs qu’il 
veut s’assujettir, où l’Innocence se con¬ 
seille au milieu de l’impureté. Ce qui 
nous fait dire, sans qu’il nous en reste 
aucun doute, Digilus J)ei est Idc. Or si 
Dieu est pour nous, pourrions nous bien 
craindre au milieu de nos entreprises, 
sans nous exposer aux reproches que 


lit le Saimeur du monde à S. Pierre : 
Modicœ fiJci, rittarc ilubiiaMli ? 

Mais ie crains qu’on ne craigne par 
trop pour nous, et l’ay peur que les def- 
fiaoees de ceux qui sont eslo'gnez des 
combats, n’arresleol le cours des vicloi- 
res qu’emporte icy la Foy sur l’impiété, 
le veux dire que les doutes qu’on pour- 
roit auoir dans la France de la coouer- 
sion de ces peuples, ne soit vn des plus 
grands empeschemens qu’on y pût ap¬ 
porter, et que Dieu ne relire ses faneurs 
de dessus ces pays infidelles, à eanse 
qu’au milieu des tempestes, on auroit 
retiré ses confiances en luy. Car en 
effet il est aisé de desesperer de la con- 
nersion de ces peuples, niesme dans ce 
seul préjugé qutestons barbares, à peine 
d’aucuns peuuent croire qu’ils soient 
hommes, et qu’on puisse en. faire des 
Chrestiens. .Mais on a tort d’en iuger de 
la socle, car ie puis dire en vérité que 
pour l’Esprit ils n’ont rien de moins que 
les Europeans, et demeurant dedans la 
France, ie n’eusse iamais creu que sans 
instruction la nature eost pii fournir 
vue éloquence plus prompte et plus vi¬ 
goureuse que i’en ay admiré en plu¬ 
sieurs Huions ; ny de plus clair-voyant 
dans les affaires, et vue conduite plus 
sage dans les choses qui sont de leur 
vsage. Pourqnoy donc seroient-ils in¬ 
capables des counoissances d’vu vcay 
Dieu ? 

Leurs coustumes en mille choses sont 
en effet barbares ; mais apres tout, dans 
les choses qui parmy eux sont censées 
au nombre des maunaises, et condam¬ 
nées par le public, nous y voyons sans 
comparaison beaucoup moins de des¬ 
ordre qu’il n’y a dedans la France, quoy 
qu’icy la seule boute d’auoir commis le 
crime soit la peine du criminel. Quelle 
seroit donc leur innocence si la toy 
regnoit parmy eux ? 

Maintenant nous auons plus grande 
couooissance que jamais de leur langue, 
de leurs coustumes et des moyens qu’il 
faut tenir pour entrer dans leur esprit, 
dedans leur cœur, et les gagnant à 
nous, les gagner pour le Ciel. Nous 
b oulions beaucoup de facilité à leur ex¬ 
pliquer les veritez de nostre Foy, qui 

du commencement nous sembloient les 
plus ineffables à cause de la pauureté 
de leur langue en ces matières, et de 
l’ignorance dans laquelle ils ont tous- 
iours vescu des choses qui surpassent 
la portée de la veuë et des sens. Ils ne 
peuuent plus nous respondre, qu’en 
effet la Loy de lesus-Christ que nous 
preschons est saincte, mais qu’elle leur 
est impossible, ayant veu leurs compa¬ 
triotes nés dans la barbarie aussi bien 
qu’eux, éleuez dedans leurs eoustumes, 
nourris dedans leurs vices, et abysmez 
autant qu’ils sont dedans l’impiété qui 
inonde tous ces pays, se retirer de ce 
naufrage, despoüiller la nature, se re- 
uestir des vertus les plus sainetes du 
Christianisme, et n’auoir plus que de 
l’horreur pour les plaisirs du monde, ny 
de l’amour que pour le Ciel. Ils sont 
contrains de confesser que Dieu est le 
maistre des cœurs, et qu’il a plus de 
bonté que ne sont grandes nos malices, 
lors qu’ils voyent tous les iours que ceux 
qui ont eu plus d’auersion de nos My¬ 
stères, sont des premiers à se rendre à 
la vérité, que la Foy leur ouure l’esprit, 
et que Dieu ayant pris possession de 
leur ame, ils sont plus fortement tou¬ 
chez du bien qu’ils n’auoient d’attraits 
pour le mal. 

La constance et longanimité de nos 
Pores en vne vie si pénible, dans vn 
employ dont la nature et tous les sens 
ne peuuent auoir que de l’horreur, en 
vne affaire qui n’est pas nostre, ou au 
moins dont nos Saunages voyent bien 
que nous ne retirons aucun profit, vn 
courage si inuincible dans des opposi¬ 
tions si puissantes aux desseins qui nous 
amènent icy, leur seruent maintenant 
d’vn Ires-puissant motif, qui leur rend 
plus croyables et plus adorables les ve- 
ritez de nostre Foy. En vn mot, ils 
aduoiient qu’il faut sans doute que les 
plaisirs du Ciel surpassent tous ceux de 
la terre, puisque la seule esperance d’y 
paruenir fait mépriser à ceux qui viuent 
en celle Foy, tout ce qu’il y a de plus 
doux en la vie, et leur adoucit les amer¬ 
tumes et de la vie et de la mort. 

N’auons-nous pas raison apres cela de 
releuer nos confiances plus que iamais. 


i et de croire que cette main toute-puis¬ 
sante, qui d’vn rien a produit ces com- 
mencemens, continuera dans son ou- 
urage, que le S. Esprit bénira cette 
heureuse semence, et qu’ayant mis luy- 
mesme des dispositions si aduantageuses 
à ce qu’on peut esperer de plus, il la 
rendra fécondé, pour faire d’vne terre 
infertile et d’vn monde infidelle, vne 
terre de saincteté et vn monde Chre- 
stien ? 

Si nous n’auions que les Hurons à 
conuertir, encore pourroit-on peut-estre 
penser que dix et vingt mille âmes ne 
sont pas vne conqueste si considérable 
qu’il faille s’exposer à tant de hazards 
et essuyer tant de périls pour les gagner 
à Dieu. Mais nous ne sommes qu’à l’en¬ 
trée d’vne terre, qui du costé de l’Occi¬ 
dent iusques à la Chine, est remplie de 
Nations plus nombreuses que les Hu¬ 
rons ; vers le Midy nous voyons d’autres 
Peuples innombrables où on ne peut 
auoir aecez que par cette porte où nous 
sommes. Puis donc que Dieu nous a 
appeliez les premiers pour luv cultiuer 
cette vigne, n’est-ce pas à nous à luy 
estre fidelles, auec cette patience qu’il 
recommande à ses Apostres : Fructm 
a (feret in patientia, attendant que luv- 
mesme en recueille les fruicts, aux 
temps et aux moments qu’il luy plaira? 
Si nous n’auons cette consolation en ce 
siecle, ce nous sera vne assez grande 
recompense d’y auoir employé nos ef¬ 
forts, et quov qu’il emarriue, au moins 
nous mourrons volontiers dans la pensée 
que ces paroles de Nostre Seigneur s'ac¬ 
compliront en nous : Alius est gui sé¬ 
minal, et alius qui metit ; que d’autres 
entreront dans nos trauaux, qu’ils ioiiv- 
ront de la moisson dont nous auons 
ietté les premières semences, qu’ils 
cueilleront les fruicts arronssez de nos 
sueurs et de nostre sang ; et qu’enlîn 
Dieu tirera sa gloire et le salut de ses 
Esleus, des volontez que nous auons de 
viure et de mourir dans ce sainct em- 
ploy, où nostre vocation nous engage s) 
heureusement que ie puis dire en vente 
que Dieu a surmonté mes espérances, 
et qu’auant mon départ de ces paysan 
Huions, dont l’obeyssance me rappelle, 

ie roy de mes yeux accomply au bout 
de sept ans, ce que ie me lusse estimé 
heureux d’apprendée de bien loin à la 
lin d’vne longue vie, et que peut-estre 
i’eusse eu de la peine à me persuader 
si moy-mesme ie n’en auois esté vn té¬ 
moin occulaire. 

Nos precedentes Relations ont pû en 
donner quelque idée, et peut - estre 
qu’elles auront assez fait connoistrc que 
Dieu n’a point acception de personnes, 
que son amour ne desdaigne point les 
Barbares, que ses douceurs se font 
sentir autant à nos pauures Saunages 
qu’aux peuples les plus policez de la 
terre, que les grâces du Ciel ne tombent 
pas sur les pays à proportion qu’ils ont 
les richesses de la nature, et en vn mot 
que nos llurons ne sont pas moins nés 
pour le Ciel que ceux qui ont ioüy des 
thresors de la Foy, mille et deux mille 
ans deuant eux. Or depuis ce temps-là 
Dieu n’a pas retiré ses faneurs de dessus 
ces petites Eglises, il est tousiours leur 
Pere, et tousiours riche à l’endroit de 
ceux qui l’inuoquent. 

C’est en deux lignes auoir dit ce qui 
seroit capable de fournir vne Relation 
toute enliere si i’auois pris dessein de 
descendre plus en particulier, et si la 
briefueté d’yne lettre ne m’obligeoit de 
songera finir la présente. Mais toute¬ 
fois, pour éuiler vne autre extrémité, et 
peut-estre le blasme d’auoir esté trop 
court en des choses qui font paroistre 
les boutez de Dieu sur ces peuples, et 
qui nous obligent d’en loiier ses miséri¬ 
cordes : i’en rapporteray quelques-vpes, 
mais sans autre ordre que celuy que la 
mémoire confuse que i’en ay me les 
présentera. 

Yn Chrestien, fraischement échappé 
de la captiuité, se voyant à son arriuée 
enuironné de ses parens, qui venoient 
pourle consoler, étonna toute l’assistance 
dans les paroles qu’il leur tinst. Mes 
amis, disoit-il. Dieu ne m’a pas aban¬ 
donné dans ma captiuité, s’il faut sou- 
uent songer en luy dans les prosperitez, 
on doit sans cesse le prier au fort de 
nos miscres. On entend comme vne 
voix en soy qui nous respond, que les 
mal-heurs de cette vie ne sont rien, 


qu’il y a vn Paradis qui nous attend, et 
que la mort, qui est d’autant moins éloi¬ 
gnée de nous, que nous sommes plus 
auant dedans les souffrances, nous met¬ 
tra bien-tost dans la possession d’vn 
bon-heur que nos plus cruels ennemis 
ne pourront nous rauir. 

C’estoient là, disoit-il, les pensées qui 
me consoloient au milieu des plus ef¬ 
froyables tournions que les Hiroquois 
me firent endurer, lors qu’ils appli- 
quoient dessus rnoy les feux et les flam¬ 
mes ardentes. Alors ie sentois bien que 
Dieu m’aydoit, qu’il estoit dedans rnoy 
et animoil mon cœur ; ie ne sçay com¬ 
ment cela se pouuoit faire, mais il est 
vray que mon ame ressentoit des plai¬ 
sirs ineffables, à mesme temps que.mon 
corps estoit dans le plus fort de ses dou¬ 
leurs. Apres ces premières souffrances, 
on consulta si ie serois destiné à la 
mort ou si on me deuoit donner la vie : 
ie ne sçauois que desirer des deux, et 
n’osois demander à Dieu, sinon qu’il 
m’enuoyast ou la vie ou la mort, selon 
qu’il le iugeroit pour mon salut ; puis¬ 
que ie n’estois qu’vn enfant et qu’il 
estoit mon Pere, qui seul auoit plus de 
connoissance de mon bien et plus d’a¬ 
mour pour moy que ie n’en puis auoir 
moy-mesme. 

Quasi en mesme temps, vn antre 
Chrestien qui alloit à la guerre, estant 
interrogé comment il se comporteroit 
s’il estoit pris des ennemis : le ne puis 
pas, respondit-il, me promettre rien de 
moy-mesme, connoissant le peu que ie 
puis pour *le bien ; mais il y a plus de 
six mois que ie m’interroge moy-mesme 
et que ie sonde la portée de mon cœur, 
et il me semble à chaque fois que chose 
au monde ne seroit capable de me faire 
oublier du Ciel. Dieu, disoit-il, m’a 
rauy quasi tous mes parens, ii m’a dé¬ 
pouillé de mes biens, i’attends mainte¬ 
nant qu’il m’esprouue en ma propre 
personne, et peut-estre il permettra (pie 
ie sois pris des ennemis, et que ie brusle 
dedans leurs feux ; i’en ay peur, il est 
vray, mais toutefois ie me retiens ; lors 
que ie luy fay mes prières, ie luy dy 
seulement, qu’il void bien ce que mon 
cœur redoute dauantage, mais que ie 




46 


Relation de la Nouuelle 


n’ose lny demander qu’il m’en deliure, 
si bien qu’il me conserue dans l’Esprit 
de la Foy et dans l’esperance du Para¬ 
dis, me promettant qu’apres cela ny 
les feux ny les flammes des Hiroquois 
ne me rauiront pas les désirs que i’ay 
de viure et de mourir Chrestien, en 
quelque estât que ie me voye. 

Yn autre, qui cét Esté fut pris des 
Hiroquois, et rompit ses liens deux 
heures auant qu’on le bruslast, se sau¬ 
nant tout nud à la fuite, à trauers les 
ronces et les espines, par où les enne¬ 
mis le poursuiuirent vne journée quasi 
entière, trouue qu’ayant éuité vn mal¬ 
heur il estoit tombé en dix autres. Il 
fut errant dedans les bois, trois iours 
sans manger, % les mousquites et nuit et 
iour luy ostoient le repas, le perçant de 
leurs aiguillons depuis les pieds iusqu’à 
la leste ; tout son corps n’estoit plus 
qu’vn vlcere, et enfin il se crovoit dans 
le desespoir de sa vie, se voyant encore 
esloigné plus de soixante lieues de 
toute habitation, en vn pays où les Hi- 
roquois sont tousiours à la chasse des 
hommes, et où à chaque pas qu’il faisait 
pour éditer cét ennerny, il craignoit que 
ce ne l'ust celuy qui le menoit dans leurs 
embusches. Enfin les forces luy man¬ 
quant et ne pouuant plus auancer, il 
s’estoit résolu de mourir sur vne roche 
nuë, qu’il choisissoit pour son tombeau, 
lors que quelques canots Hurons l’ap- 
perceurent heureusement, et le recueil¬ 
lirent des portes de la mort. Helas ! 
disoit ce bon Chrestien, ie ne songeois 
pas à mes maux, ou au moins ils m’é- 
toient supportables dans la pensée que 
i’éuitois vir plus grand mal ; que si la 
crainte d’vu feu qui ne m’eust bruslé 
qu’vue.nuit, me rendoitquasi insensible 
à tant de miseres, pourrois-ie mainte¬ 
nant, disoit-il, trouuer le ioug de la 
Foy difficile, et les peines qu’il faut 
subir au seruice de Dieu* peuuent-elles 
nous paroistre des peines, si vrayemetit 
nous croyons qu’il y ail vn Enfer, et 
qu’il faut souffrir en ce monde pour ne 
pas souffrir vn jamais. 

Lors que ie me trouuay dessous les 
feux des Hiroquois, disoit vn autre Chre¬ 
stien, qui en auoit éprouué les rigueurs, 


celte pensée me consolait, que Dieu 
en auoit ainsi ordonné. Mes douleurs 
esloient excessiues,’ et toutefois ie ne 
pouuois aucunement me plaindre de sa 
bonté, et quelque mal qu’il veuille per¬ 
mettre rn’arriuer, ie croy doresnauant 
que ce ne peut estre que par amour, 
depuis qu’il me l’a fait paroistre m’ap- 
pellant à la Foy et m’ayant ouuert son 
Paradis. Apres cela, qu’on me brusle, 
qu’on me tourmente, qu’ou me fasse 
endurer mille morts, on ne pourra 
m’empescher de l’aymer. 

Dedans ce mesme sentiment, vn bon 
vieillard respondit à des Infidelles qui 
luy reprochoient que sa Foy luy estoit 
inutile, puisque le Dieu qu’il adoroit ne 
le guerissoit point d’vue maladie dou¬ 
loureuse, qui luy rendoit la vie non 
plus vn bien dont il le deust remercier, 
mais vne charge insupportable : Mes 
amis, leur respondit-il, vous condamne¬ 
riez vos paroles si vous leuiez les yeux 
au Ciel, où ie tasche de tenir mon cœur 
attaché. Vous comptez les maladies du 
corps au nombre des mal-heurs, et en 
etret elles sont vn mal-heur pour vous, 
qui ne connoissez point d’autre bon¬ 
heur qu’en celte vie ; mais les Chre- 
sliens les enuisagent comme vn bien, 
lors qu’ils pensent à ce qu* la Foy nous 
enseigne, que Dieu nous recompensera 
dans le Ciel selon l'a mesure de nos 
douleurs et de nos ioyes, pourueu que 
nous le bénissions également des deux, 
comme en effet il eu ordohne et de l’vn 
et de l’autre pour nostre bien, estant 
sans doute qu’il nous ayme dés cette 
vie, puis qu’il nous aymera à iamais. 

La response d’vn autre vieillard nage 
de 70. ans, n’estoit pas moins dans 
l’Esprit de la Foy, lors qu’on luy repro¬ 
choit que Dieu n’auoit aucunement pitié 
de luy dedans vne paralysie qui luy 
auoit osté l’vsage d’vn bras. Uéquoy, 
respondit-il, voudriez vous qu’il «y 
eust point d’arbres secs dans les bois, et 
point de branches mortes dans vn arbre 
qui va vieillissant ? pour moy ie prends 
plaisir à voir mes membres dessecher 
et les approches de la mort ne m ont 
plus estonné depuis que i’ay la b°y> 
qu’vn iour ie resuseiteray pour la gloir e 

et que ce corps mourant doit pourrir 
dans la terre auant qu’il (Ionienne im¬ 
mortel. 

Le mesme ayant appris qu’vu sien fils 
vnique, qui luy resloit pour le support 
de sa vieillesse, estoit tombé entre les 
mains des ennemis, voyant tout le 
inonde de sa cabane,dans les pleurs à 
l’abord de cette nouuelle : Pour moy, 
dit-il, ie n'ay point de larmes pour luy, 
iLm'auoit suiuy en la Foy, et il m’a do¬ 
uante dans le bon-heur qui nous attend 
apres la mort. A ce mesme moment, il 
vient promptement en l’Eglise à dix 
heures du soir, offrir à Dieu ce fils 
vnique, mais auee vue résignation digne 
d’vn cœur vrayment Chrestien. Mon 
Dieu, s’eseria-il, que la Foy est vn don 
aymable et qu’elle appaise doucement 
les émotions d’vn cœur qui met ses con¬ 
fiances en vos promesses ! Vous me 
l’auiez donné auant que i’eusse le bon¬ 
heur de vous reconuoistre pour mon 
Dieu et pour mon bien -laideur ; depuis 
que i’ay la Foy, ie vous- l’ay présenté 
mille-fois, et vous qui penetrez le fonds 
des cœurs, auez connu que mon offrande 
n’estoil point par feinlise ; vous m’auez 
pris au mot, receuant ce qui estoit à 
vous, auant mesme que ie vous l’eusse 
offert ; puis ie me plaindray de ce que 
vous auez aggreé le don que ie vous 
auois fait? Soyez beny, mon Dieu, et si 
apres l’enfant vous daignez receuoir le ! 
Pere, ie m’offre à vous de mesme cœur- 
que ie vous ay offert mon fils, ayez pitié 
et de l’vu et de l’autre. A peine auoit-il 
acheué sa prière, qu’vn nouueau Messa¬ 
ger qui s’estoit trouué au combat, arriue 
hors d’haleine, et dit que ce fils qu’on 
auoit creu pour mort s’estoit eschappé 
auec lhy, les autres estant demeurez 
sur la place. Ce fut comme cét Ange 
qui retint l’épée tpAbraham, desia leuée 
sur l’innocent Isaac. Mon Dieu, s’écria 
ce bon Pere, continuant sa priere, si 
i’ay receu de voslre main les mauuaises 
nouvelles, n’ay-ie pas suiet de vous 
bénir de la vie de mon fils que vous me 
rendez comme vn homme ressuscité au 
moment que ie le pensois mort? C’est 
vous qui Panez retiré du péril • mais ie 
vous prie que ce soit, afin que iamais il 


ne tombe en péché, et faites-moy la 
mesme grâce, afin que luy et moy nous 
vous bénissions.dans le Ciel de celte fa¬ 
neur, et des autres que nous ne pour¬ 
rons iamais reeunnoislre icy bas en 
terre. 

La Foy ne li onne point de distinction 
entre les sexes, et tout aage est meur 
pour le Ciel. Vue femme Chrestienne 
parlant vn jour à quelques infidelles, 
qu’elle exhortait à embrasser la Foy. 
Helas ! leur disoit-elle, quand il n’y au¬ 
rait point de Paradis apres la mort et 
que nostre Foy nous trompast, ie vou- 
drois croire nonobstant pour ioüir même 
dés celle vie d’vne paix et d’vn repos 
d’esprit, qui est inconceuable à ceux 
qui demeurent dans l’infidélité, l’estois 
tous les iours remplie d’inquietudes 
auant mon Daptesme, les maux presens 
me tourmenloient, les craintes des mi¬ 
sères qui pouuoient m’arriuer, et qui 
peut-estre n’arrilieront iamais, ne lais- 
soient pas de m’uflliger auant leur 
temps ; la nouuelle des maux passez 
renouuelloit en moy les tristesses et 
les larmes què i’auois desia essuyées, et 
mesme le souuenir de mes anciens plai¬ 
sirs me causait des regrets, parce qu’ils 
n’estoient plus, et que ie ne pouuois ies 
regarder sinon comme perdus pour moy. 
Maintenant rien de tout cela ne m’af¬ 
flige, mais plustost ie lire mon bien de 
I mon mal, parce que chaque fois que les 
craintes, les tristesses ou les mal-heurs 
m’accueillent,- ie pense au bon-heur que 
nous promet la Foy, qui n’est détrempé 
d’aucune amertume. 

Il n’y a pas long-temps, adioustoit- 
elle, que ie pleurais la mort d’vn de 
mes freres et d’vn de mes enfans, ie 
n’eusse iamais creu que les larmes eus¬ 
sent tant de douceur : mais en mesme- 
temps qu’elles découloient de mes yeux, 
mon cœur estait tout consolé dans la 
pensée, que ceux que ie pleurois étoient 
dedans le Ciel, et qu’vue Eternité nous 
ioindroit ensemble sans que la mort 
nous peiist séparer. Mais, luy dit-on, que 
dirois-tu si ton mary mouroit, luy qui re¬ 
fusé de se faire Chrestien ? le me conso- 
lerois, répondit-elle, dans la pensée que 
c’est Dieu qui doit disposer à sa volonté 

de ce qui est à luy : il sçait ce qui est 
pour le mieux, et peul-eslre qu’il attend 
à l’heure de la mort à luy faire vne 
grâce dont il se rend indigne durant le 
cours de sa vie. 

Vne ieune femme Chrestienne dans 
ses premières couches n’auoit pas té¬ 
moigné aucun sentiment de douleur ; 
comme on luy demande si en effet elle 
n’auoit point pasty : Ilelas, respondit- 
elle, ce sont des douleurs excessiues, 
mais i’auois ma pensée en Dieu, et ie 
songeois au bon-heur de la Foy qui m’a 
deliuré d’vn tourment eternel ; ie luy 
offrois en mesme-temps l’enfant que ie 
mcllois au monde,’et le priois que plus 
tost* il mourust apres auoir receu le 
sainct Baplesmc, que de permettre qu’il 
tombast en vn péché mortel. 

Ce n’est pas que tous nos Chrestiens 
soient dans ces sentimens, il y en a qui 
ri’ont pas ce courage, d’autres tombent 
dans le péché et font des cheutes assez 
funestes, quelques-vns perdent cœur au 
milieu de leur course ; tous ne sont pas 
robustes en l’esprit de sainteté. Mais ie 
ne scay en quel lieu de la terre nous 
trouuerons tout le monde parfait ; si la 
semence que lesus-Christ estoit venu 
ietter luy-mesme en terre, est tombée 
tan tost sur les espines, tantost sur des 
rochers et en des lieux stériles ; et si 
vne grande partie qui estoit tombée en 
vn terroir fécond a esté enleuée des 
oyseaux auant que d’auoir produit les 
truicts qu’on en attendoit, il ne faut pas 
nous estonner que le mesme nous ar- 
riue icy ; Non erit discipulus super 
Magistrum. C’est assez qu’vue partie 
vienne à maturité, et c’est beaucoup 
qu’en quelques-vns cette semence fru¬ 
ctifie au centuple. Mais ie ne puis assez 
le dire, qu’il faut en tout vne patience à 
l’esprcuue, qui ne se rebute de rien. 
Tel est maintenant des plus foibles, qui 
vn iour sera vn grand Sainct. 

le me souuiens à ce propos d’vne ré¬ 
ponse que lit il y a quelque temps vn 
bon Chrestien à vn de nos Pores, qui le 
voyant dans des sentimens d’vne per¬ 
fection éminente, et s’estonnant des 
grâces que Dieu luy faisoit, luy demanda 
depuis quand il estoit venu à ce poincl- 


là : Vous me mettez autant en peine, 
respondit-il, que si vous me demandiez 
depuis quand i’en suis venu au poinct 
de la grandeur que i’ay. Comme mon 
corps a creu depuis ma naissance, sans 
que ie m’en sois apperceu ; de mesme 
en a-il esté de ma Foy depuis mon Ba- 
ptesme. le ne sçay pas, adioustoit-il, 
ce qu’il faut faire pour respondre à ces 
grâces, ny mesme comment il faut prier, 
mais ce que ie ne puis me lasser de dite 
à Dien lors que ie prie, est, que ie croy 
de tout mon cœur, et qu’il m’enuoye 
plustost la mort que le péché. 

Vn Capitaine des plus considérables 
de tout le Pays, estant interrogé auant 
son Baptesme, si vravement il croyoit 
les veritez de nostre Foy : Ma parole, 
dil-il, peut tromper, mais ie veux que 
mes actions et mes deportemens vous 
respondent au lieu de ma langue. At¬ 
tendez que l’Hyuer soit venu, que les 
diables soient déchaisnez et qu’on me 
sollicite au péché, c’est alors que vous 
et moy pourrons voir sans estre trom¬ 
pez, si la Foy régné dans mon cœur. 
En effet ses actions du depuis n’ont de- 
menty ses paroles, sa vie a esté sans 
reproche, et tousiours on a reconnu sa 
Foy dedans ses œuures. Mille fois il 
s’est veu attaqué de médisances et ca¬ 
lomnies, ses parens se sont sousleuez 
contre luy, ses amis luy ont fait ouuer- 
tement la guerre, et en secret legbeau- 
tez qui autrefois l’auoient vaincu ont 
entrepris en l’aymant de le perdre ; 
mais tousiours il a esté luy-mesme, et 
en tout armé de la Foy, il s’est rendu 
victorieux. 

Peu de temps apres son Baptesme, 
voyant que selon le deu de sa charge de 
Capitaine, on vouloit l’obliger d’assister 
à quelques superstitions défendues aux 
Chrestiens, il sortit de la Compagnie, 
commande en sa cabane qu’on porte 
ailleurs les marques de son authorite et 
les presens publics dont il estoit chargé. 
Ce ne sont pas des Hovautez et des ri¬ 
chesses immenses des Princes de l'Eu¬ 
rope, mais c’est icy ce qu’il y a de plus 
éclatant en l’honneur et les thresors les 
plus précieux du pays. Les Infidelles 
s’estonnent de ce coup, son pere, sa 

femme, ses parens luy demandent ce 
qu’il prétend faire ? le suis Chrestien, 
respondit-il, et si pour éuiter le péché 
il faut encore quitter la vie, mon aine 
ne tient rien en mon corps. Le bourg 
est en émeute, le conseil s’assemble là- 
dessus ; on luy député les plus considé¬ 
rables, qui le prient de ne pas les aban¬ 
donner : le suis Chrestien, leur dit-il 
pour toute response, la Foy m’est plus 
chere que l’honneur et les biens. On 
passe et la nuict et le iour pour fléchir 
son esprit ; mais il n’a point de re¬ 
partie, sinon qu’il est Chrestien. Il faut 
donc, disent les Anciens, se résoudre à 
voir nostre pays perdu, puisque nos 
premiers Capitaines se rangent du party 
de la Foy : comment empêcherons-nous 
ce désordre ? Vous y pensez trop tard, 
leur respondit-il, il falloit vous opposer 
aux progrez de la Foy auant qu’elle en- 
trastdans nos cœurs ; maintenant elle 
y régnera malgré vous, et plustost on 
nous arrachera l’ame du corps, que la 
crainte du feu d’Enfer et le désir du 
bon-heur qui nous attend dedans le Ciel 
sortent de nostre esprit. Enfin pour 
trouuer iour en cette affaire dont les 
Anciens craignaient la dissolution de 
leur bourg, le premier ou du moins des 
plus considérables qui soient dans les 
Hurons, le Conseil résolut qu’il falloit 
partager celte charge, dout ce Capitaine 
Chrestien vouloit opiniastrement se dé¬ 
mettre ; que quelqu’autre prendroit do- 
resnauant le soin des choses que la Foy 
deffend, et qu’on le pourroit appeller le 
Député des Diables ; que le Chrestien 
continueroit dans le maniement des af¬ 
faires publiques, et lousiours seroit re¬ 
connu pour leur vray Capitaine. On le 
pria de l’aggréer, puis qu’ainsi le deli- 
urant des choses qui luy faisoient hor¬ 
reur, il n’auoit plus dequoy se plaindre : 
Oüy bien maintenant, leur dit-il, mais 
sçachez vne fois pour toutes, qu’vn vray 
Chrestien n’eslime rien plus précieux 
que la Foy, et que la terre luy est peu 
de chose quand il enuisage le Ciel. 

Des hommes de la sorte sont sans 
doute de puissants supports pour la Foy ; 
mais il semble que Dieu ne veuille pas 


que nous mettions nos confiances en 
autre qu’en luy seul. Nos Chrestiens, 
estant allez en guerre, auoient attiré 
auec eux deux Capitaines Infidelles des 
plus belliqueux du pays, et ayant entre¬ 
pris de les gagner à nostre Foy, les in¬ 
struisirent si heureusement l’espace de 
deux mois qu’ils furent en campagne, 
qu’ils se virent obligez de les baptiser, 
ne pouuanl résister aux demandes pres¬ 
santes qu’en faisoient ces bons Catechu- 
menes, qui, disoient-ils, ne pouuoient 
plus marcher auec courage dans les 
terres ennemies, quand ils pensoient 
que chaque iour seroit peut-estre le 
dernier de leur vie ; que s’ils mouroient 
auant que leurs pechez eussent esté 
noyez dans les eaux du Baptesme, ils se 
voyoient damnez pour vne éternité, et 
qu’ainsi chacun de leurs pas les condui- 
soit autant à l’Enfer qu’à la mort. 

Il fallut donc leur obéir en vne de¬ 
mande si iuste. Ils se prosternent à 
genoux au riuage du lac des Hiroquois ; 
deux Chrestiens qui auoient pris soin de 
leur instruction les baptisent publique¬ 
ment, chacun celuy qu’il auoit eu pour 
disciple. le croy que les Anges du Ciel 
prenoient plaisir à considérer ce spe¬ 
ctacle de saincteté en vn lieu où jamais 
ils n’auoient veu Dieu adoré ; et sans 
doute que les Anges tutélaires de ces 
deux nouueaux baptisez auoient pressé 
celte action, preuoyans le moment de 
leur bon-heur et de leur mort : car l’en- 
nemy ne fut pas long-temps à paroistre. 
Nos Chrestiens firent incontinent leurs 
prières publiques pour se disposer au 
combat. Ces deux bons Néophytes se 
ieltent à la teste de leur armée, et sous- 
tinrent long-temps l’effort de l’ennemy; 
enfin leur mort fut la perte de nos Hu¬ 
rons, et laissa la victoire entière aux 
Hiroquois, qui estoient sept contre vn. 
Mais quoy, si nostre Eglise a perdu en 
la mort de ces deux Capitaines et de 
quantité de Chrestiens qui y demeurè¬ 
rent auec eux, pas vn seul n’ayant pris 
la fuite, ce nous doit estre assez que 
Dieu en ait tiré sa gloire et que le Ciel 
soit enrichy de nos despoüilles : Nouit 
Dominus qui sunt eius. Dieu connoist 

ses Esleus et choisit le moment qu’il 
faut pour leur ouurir son Paradis. Kri 
voicy vu exemple qui m’a fait souuent 
adorer ses diurnes conduites. 

Vn ienne homme Catechumene, n’ay¬ 
ant pû obtenir de nous le Baptesme à 
cause que nous ne voyons pas assez 
clair en sa Foy, se résolut d’aller en 
guerre auec quelques Chrestiens. Ils 
font soir et matin les prières publiques, 
le plus ancien des Chrestiens y présidé, 
et les Dimanches il les exhorte à passer 
plus sainctement ce sacré iour, et puis 
qu’il ne peuuenl ioüir du bon-heur de 
la confession, au moins qu’ils ayent re¬ 
cours à Dieu, deteslent leurs pechez, et 
se tiennent presls pour la mort. le ne 
sÇay pas qui pressoit si fortement ce 
ieune Neo|)hyte, mais il fut plus de 
septante iours à solliciter son Baptosme 
auprès du plus ancien de nos Chre¬ 
stiens, auec tant de ferueur en ses pour¬ 
suites, qu’enfin on luy promit que le 
Dimanche il seroit baptisé. Non, disoit- 
il, mon ame ne respire que les eaux 
sacrées du Baptesme, ie deleste de tout 
mon cœur les pechez de ma vie passée, 
et i’espere que Dieu aura pitié de mov, 
parce qu’il a veu les désirs véritables 
que i’ay de viure et de mourirChrestien. 
On le baptise donc ; chose estrange ! on 
n’auoit pas encore acheué les prières, 
que les auant - coureurs apportent la 
nouuelle qu’ils ont apperceu l’ennemy. 
Un court incontinent aux armes, on se 
iette en campagne, l’ennemy prend la 
fuite, on le poursuit six heures entières, 
ce nouueau baptisé laisse apres sov ses 
camarades et aduance si puissamment 
qu’il se trouue engagé luy seul au milieu 
de trente Hiroquois, qui le percent à 
coups d’épée, luy enleuent sa cheuelure 
et continuent dedans leur fuite, sans 
qu’on en peust atteindre aucun. 

Yn des meilleurs esprits de ce pays, 
et des mieux informez de la Foy, auoit 
six ans entiers refusé le Baptesme, nous 
aduoüant qu’il voyoil bien la vérité, 
mais qu’il ne sentoit pas en soy assez 
île forces pour se résoudre à quitter tout 
de bon le péché. Yn iour enfin il vint 


trouuer vn de nos Peres : Maintenant, 
luy dit-il, ie te prie de me baptiser' 
mon cœur me dit que ie porteray dans 
le Ciel mon innocence du Baptesme, 
pour quoy donc ditferer plus long¬ 
temps ? Un le baptise au commence¬ 
ment de l'Automne ; tout le long de 
rilvuer, les Chrestiens et les Inlidelles 
admirent en luy la force du Baptesme. 
Il se priue volontairement des festins, 
crainte de s’v voir engagé dans quelque 
occasion de péché, il s’absente des com¬ 
pagnies ; les femmes qui auoienl plus 
possédé son cœur n’y trouuenl plus 
d’entrées, il n’a plus d’yeux ny de 
langue pour elles, le plus doux de ses 
entretiens est en la compagnie du Pere 
qui l’instruit ; l’Esté venu, il s’embarque 
pour descendre à Kebec, et pour der¬ 
nier Adieu à sa femme et à ses entons : 
le ne sçav, leur dit-il, si ie ne vav point 
à la mort, mais quoy qu’il.me puisse 
arriuer, «cachez que ie mourray Clire- 
stien, et si vous me cherchez estant 
pai ty .de celte vie, et s’il vous reste 
quelque amour pour mov, leuez vos 
yeux au Ciel, car c’est là où respire mon 
ame et où ie croy sans aucun doute que 
la Foy me conduit pour vue Eternité. 
En eiïet il fit rencontre des ennemis, 
et se deflendant vaillamment, il auoit 
desia renuersé vn de leurs Canots de¬ 
dans l’eau, lors qu'vn coup d’arquebuse 
luy transperce la teste de part en part, 
et le mit dans la ioûissance du bon-heur 
qu’il auoit esperé, puis qu’vne vie si in¬ 
nocente ne pouuoil pas estre suiuie que 
d’vue saincte mort. 

Nous sommes tesmoins tous les iours 
de mille rencontres semblables où nous 
voyons les boutez de Dieu sur ces peu¬ 
ples, son amour sur ces paaures bar¬ 
bares et les diuines Prouidences de ses 
Esleus, dont pas vn 11 e luy sera rauy, 
quelque opposition que l’enfer et les 
diables suscitent contre les progrez de 
la Foy. 

Mais c’est estre trop long pour vne 
simple lettre, et ie peu que i’ay dit est 
assez pour nous faire raisonnablement 
esperer que le Ciel ne relire pas ses be- 

nediclions de dessus cette Eglise nais¬ 
sante, puis qu’il en prend vn soin si 
amoureux. 

Des sept Eglises que nous niions iey, 
il y en a six à demeure. La première en 
nostre Maison de saincte Marie, les cinq 
autres dans les cinq principales bour¬ 
gades des Huions : de la Conception, 
de sainct loseph, de sainct Michel, de 
saine! Ignace et de sainct Iean Baptiste. 
La septième Eglise, dite du sainct Esprit, 
est composée d’Algonquins, qui ont hy- 
uerné cette année plusieurs Nations en ¬ 
semble sur le grand Lac de nos Hui ons, 
enuiron à vingt-cinq lieues de nous. Ce 
qui a obligé le Pere Claude Piiart et le 
Pere Leonard Gareau, destinez «à leur 
instruction, de passer l'Hyuer auec eux, 
auec des peines et des trauaux inconce- 
uables, mais non pas sans consolation, 
lors qu’ils voyent qu’ils vont formant 
des Epouses à Iesus-Christ dedans ces 
bois, ces lacs et ces riuieres. 

Voila, mon Reuerenû Pere, vue partie 
de ce que ie m’estois obligé de repré¬ 
senter à V. R. en cette lettre, vne gros¬ 
sière idée de l’estât où ie laisse cette 
Mission de nostre Compagnie dans les 
Hurons, et les senlimens qui m’en 
restent auant mon départ, apres y auoir 
demeuré sept ans seruiteur inutile. Car 
si Dieu tire sa gloire en ces Pays, et s’il 
y a eu quelque bien dans les cornmen- 
cemens de la conuersion de ces Peuples, 
il faut ad imier qu’apres Dieu tout est 
deu aux trauaux de nos Peres, dont 
Nostre Seigneur a voulu que i’ave esté 
tesmoin, voyant la ferueur de leur zele, 
leur courage indomptable, leur patience 
à tout souffrir, leur aotiuité à tout faire, 
leur humilité dans vne vie vrayement 
cachée en vn monde inconnu, per¬ 
sonnes qui d’ailleurs ne manquent pas 
pour la pluspart de qualitez qui les eus¬ 
sent rendus recommandables en France. 
Quand ie les voy embrasser la Croix 
auec plaisir, les souffrances auec ioye 
et les mépris auec amour, qu’ils portent 
chaque iour leur ame entre leurs mains, 
estans continuellement exposez à mille 
dangers de la mort, et que peut-estre 


la pluspart sont pour mourir au milieu 
des feux et des flammes d’vu ennemy 
cruel, cpii va de iour en iour rauageant 
ces Pays ; quand ie voy que ces dangers 
les animent plustost que d’affoiblir le 
moins du inonde leur courage, il me 
vient sonnent en pensée que Dieu vou¬ 
lait qu’vue vertu si forte, si constante 
et si vigoureuse, suppleast au defaut 
des miracles, dont il semble que sa di- 
uine Prouidence ne veuille pas se seruir 
en ces siècles derniers, pour adwancer 
la conuersion de ces terres infidelles. 

Mais quov, le nombre de ces ouuriers 
est trop petit pour tant de peuple ; nous 
auons besoin de secours plus en cela 
qu’en aucune autre chose ; nous de¬ 
mandons de l’ayde, et nous espérons 
que l’Ancienne France ne le déniera 
pas à la Nounelle. Il est vray que les 
dangers sont redoutables, et que qui¬ 
conque voudra venir à nous, il doit 
auoir quitté désla France tout l’amour 
de la vie, pour s’abandonner sansre- 
serue à ce dont la nature peut auoir 
plus d’horreur. Mais c’est, ie croy, ce qui 
doit animer vn bon cœur au désir de 
venir en ces terres perdues, pour s’y 
perdre sainctemenl soy-mesme, et ne 
trouuer plus en ce monde rien d’ay- 
mable que Dieu. Si des personnes de 
mérité, dont la vie est precieuse à vn 
Royaume tout entier, s’exposent volon¬ 
tiers à l’assaut d’vne brèche, qui sou¬ 
tient n’est pas raisonnable ; et si la mort 
de ceux qui ont aduancé les premiers, 
n’arreste pas vne Noblesse courageuse, 
qui la pluspart n’est picquée bien sou- 
uent que des interests d’vn honneur ou 
d’vn bien temporel ; sans doute que la 
conqueste de tant d’ames, dont chacune 
est vn Royaume à Iesus-Christ, la veuë 
d’vne recompense eternelle, et les dé¬ 
sirs de viure et de mourir au seruice 
d’vn Dieu, qui le premier est mort pour 
nous, auront mille fois plus de force 
pour soustenir le courage de ceux que 
Nostre Seigneur voudra nous euuover 
au trauers des périls qu’il faut essuyer 
quoy qu’il cousle, si on veut aduancer 
sa gloire en ces Pays, où nous voyons 
qu’il veut estre adoré. 

C’est l’vnique demande que ie fais à 
Y. R. en quittant ces Pays, la priant 
de nous procurer ce secours et nous en- 
uoyer ceux que Dieu voudra choisir 
par son moyen, et c’est dans cette espé¬ 
rance que ie finiray la présente, la 
suppliant de recommander cette Mis¬ 
sion aux prières de tous nos Peres et 
Frores, et s’en ressouuenir particulière¬ 


ment en ses saincts Sacrifices. C’est 
mon Reuerend Pere, De Y. Reuerence, 

Le tres-humble et tres-obligé 
seruiteur en N. Seigneur, 

Hierosme Lalem.lnt. 

Des Ilurons, ce 15. de May, 1645. 

RELATION 

DE CE QVI S’EST PASSÉ DE PLVS REMARQVABLE ÈS MISSIONS DES PERES DE LA COM¬ 
PAGNIE DE IESVS, 

EN LA NO WELLE FRANCE, 

ÈS ANNÉES 1645. ET 1646. 

Emioyée au R. P. ESTIENNE CHARLET, Prouincial de la Compagnie de Iesus en la 

Prouince de France. 

Par le P. Hierosme Lalemant, Svperievr des Missions 

DE LA MESME COMPAGNIE. (*) 


Mon Reyerend Pere, 



e trouuant obligé de 
rendre doresnauant vn 
compte plus particu¬ 
lier à Y. R. des choses 
qui se passent és Mis¬ 
sions d’icy bas, ie luy 
diray qu’apres auoir 
conféré ce que i’y ay 
veu depuis vn an, auec ce 
que i’ay remarqué là haut 
aux Missions Huronnes 
dans l’espace de plusieurs 
années, ie ne puis que ie 
ne me confirme en la creance 
que digilus Dei est hic, que 
c’est l’ouurage d’vne proui- 
dence toute particulière et 
d’vne bonté véritablement infinie. 


I’aurois bien de la peine d’expliquer 
les raisons qui causent en moy ce sen¬ 
timent : il y a des secrets cachez aussi 
bien dans les ouurages de la prouidence 
que dans les merueilles de la nature ; 
on les connoist moins qu’on ne les 
admire. Peul-estre que la face du pays, 
qui me parut toute affreuse dans la 
guerre, quand ie le vis pour la première 
fois, s’eslant changée et deuenuë toute 
belle dans la douceur de la paix, forme 
en moy cette pensée et me donne ce sen¬ 
timent ; mais cét ouurage, quoy qu’ex¬ 
cellent, surpassant toutes nos espé¬ 
rances, ne seroit pas suffisant de me 
donner tant de satisfaction, s’il n’estoil 
accompagné de sa fin principale, l’esta- 
blissement et l’aduancement du Roy¬ 
aume de Dieu. 

En suite donc les Sauuages des autres 
nations attirez par l’odeur des premiers 
Chrestiens de la réduction de S. Ioseph 


(*) D’après l’édition de Sébastien Cramoisy, publiée à Paris en l’année 1647. 

à Sillery, abordent de toutes pari? pour 
se faire instruire, et pendant que les 
vus cherchent la Foy, les autres crois¬ 
sent et s’augmentent dans la charité : 
.en vu mot, ceux qui fuyoient lesus- 
Christ et qui le regardoient comme la 
cause de leur mort en la terre, le vien¬ 
nent maintenant chercher en leurs ma¬ 
ladies, comme la source de leur vie 
dans le Ciel, et ceux qui l’ont trouué, 
sont dans des ressentimens et des re- 
connoissances toutes particulières du 
bon-heur qu’ils ont rencontré. 

Or a\ ant veu les mesmes bénédictions 
sur les nations plus hautes et plus éloi¬ 
gnées, c’est ce qui me fait penser que 
le temps enfin est venu de Jaconuersion 
de ce nouueau monde, que l’esprit de 
Dieu veut conduire ces pauures peuples 
à la fin pour laquelle il les a créés, et 
qu’apres vne nuit de tant de siècles, la 
lumière a paru sur ces contrées ; la Foy 
y est dans son Aurore, elle aura son 
ascendant, et ceux qui viendront apres 
nous la verront en son Midy. 

Plusieurs choses, à ce que ie puis re- 
connoislre de plus prés, ont contribué à 
ce bon-heur : le bon estai dans lequel 
Messieurs de la Compagnie de la nou¬ 
uelle France ont mis le pays et la colo¬ 
nie, le secours et l’assistance qu'ont 
donné Messieurs de Montreal, la piété 
et le bon exemple des habilans, et par¬ 
ticulièrement le courage, le zele et la 
charité des deux familles Religieuses de 
l’Hospital et des Vrsulines, qui, apres 
auoir surpassé le commun de leur con¬ 
dition en passant la mer, semblent tous 
les jours se surmonter elles-mesmes 
dans tous les exercices de charité en- 
uers Dieu et le prochain qu’on peut at¬ 
tendre d’elles. 

l’ay quelquefois pris plaisir de com¬ 
parer la charité des vues à assister iour 
et nuit de pauures Barbares tout chan- 
creux et mourans, mettans en cela tout 
leur plaisir et contentement ; et le zele 
des autres à apprendre les langues et 
ramasse r de tous costez en leur Sémi¬ 
naire des tilles et des femmes Sauuages, 
pour leur exposer et débiter les mar¬ 
chandises du Ciel ; mais i’aduoiie que 
ie n’eu ay pù conclure autre chose. 


sinon que ces spectacles estoient dignes 
d’attirer les yeux du Paradis sur ce 
panure pays, et de le luy rendre fauo- 
rable. Dieu benisse à iamais les per¬ 
sonnes qui fauorisenl et qui souslien* 
nent de si sainctes entreprises. 

Monsieur le Cheualier de Montmagny 
noslre Gouuerneur, a aussi esté l’vndes 
principaux instrumens dont la Diuine 
Prouidence s’est seruie pour mettre les 
affaires dans le poinct et dans le iour 
qu’elles paroissent ; le Iruuail de dix 
ans n’a point ébranlé sa constance, ny 
diminué ses soins pour tout ce qui re¬ 
garde l’auancement de la Religion et du 
bien public. 

le ne parle point de la première et 
principale roue qui fait mouuoir ce nou¬ 
ueau monde, aussi bien que l’ancien, 
ny des autres roues qui luy sont con¬ 
jointes, et qui luy donnant et receuant 
d’elle vu sainct mouuement, l’impri¬ 
ment sur ce grand ouurage : il n’y a 
que Dieu qui puisse estre le prix et la 
recompense de ces belles et grandes 
âmes, qui seront bien aises d’apprendre 
que nous auous cette année augmenté 
nos petites Eglises de trois cens .Néo¬ 
phytes nouuellement baptisez. 

Au reste, mon R. Pere, voicy la Re¬ 
lation des choses principales qui se sont 
passées depuis vn an : elle y verra la 
mort de deux des plus anciens ouuriers 
qu’ait eu nostre Compagnie en ces con¬ 
trées, c’est le Pere Aune de Noue et le 
Pere Enemond Masse. le ne voy icy 
personne de ceux qui les ont connus 
qui ne dise de bon cœur, viuat et mo- 
riatur anima mea vitâ et morte iuslo- 
non istorum. Or jaçoit que leur mort 
(loiue donner plus d’enuie que de com¬ 
passion, ie ne laisse pas de les recom¬ 
mander aux suffrages et aux sainctes 
prières de voslre Reuerence et de toute 
la Prouince, comme aussi toutes nos 
Missions. Jj ■ 

L’arriuée des trois Peres qu’il luy a 
pieu nous enuoyer de renfort, nous a 
bien consolez ; mais ce nombre estant 
desia au dessous de celuy que i’ au0 [ s 
demandé pour les Missions Iluronnes, 
elle peut voir le besoin que nous «■' 
auous d’autres, et le verra encore Ja- 

uanlage dans la Relation, y rencontrant 
les nouuelles Missions dont Dieu nous a 
donné les ouuerlures : c’est ce que nous 
espérons de sa charité et du zele de nos 
Peres pour ces petites Eglises nais¬ 
santes, que ie ne puis assez recomman¬ 
der aux saincts Sacrifices et aux sainctes 
prières de tous en general et de chacun 
en particulier. 

De Yostre Reuerence, 

Tres-humble et tres-obeïssant 
seruiteur selon Dieu, 

IIlEROSME LaLEMANT. 
De Quebek, ce 28. Octobre 1646. 


CHAPITRE PREMIER. 

De ce qui s’est passé entre les François, 
les Huions et les Algonquins , pour la 
conclusion de la paix auec les Iro- 
quois. 

I l est à propos de faire quelques re¬ 
marques à l’entrée de ce Chapitre, 
pour auoir vne idée plus nette et vue 
connoissance plus particulière des af¬ 
faires qu’on a traitées auec ces peuples. 

le dy donc en premier lieu, que sous 
le nom d’Iroquois, nous auons iusques 
a maintenant compris plusieurs Nations 
confédérées, toutes ennemies des Sau- 
uages qui nous sont alliez : ces Nations 
ont leurs noms particuliers, les Annier- 
ronnons, lesOnioutcheronons, lesOnon- 
tagueronons, les SonontSaëronons et 
autres. Nous n’auons encore propre¬ 
ment la paix qu’auecles Annierronnons, 
qui sont les plus voisins de nos habita¬ 
tions et ceux qui nous donnoienl plus 
de peine ; doresnauant nous les distin¬ 
guerons par leurs noms propres et par¬ 
ticuliers afin d euiter la confusion. 

En second lieu, outre ces Iroquois il 
y a d’autres Nations plus au Nord qui 
semblent vouloir entrer en guerre auec 


nos Saunages, comme les Sokoquiois 
que nos Saunages appellent AssokSekik, 
les Mahingans ou Mahinganak, auec les¬ 
quels les Algonquins ont eu autrefois de 
grandes alliances ; mais les Iroquois 
Annierronnons les ayons domtez, ils se 
sont ietlez de leur parly. Il y en a 
d’autres, comme les Abnaquiois, qui 
nous sont amis. 

le remarqueray en troisiesme lieu, 
que l’an passé au départ de la Hotte, 
comme nous goustions la douceur de la 
paix encommencée, on nous vint ap¬ 
porter la nouuelle que trois Saunages 
de la bourgade de S. Joseph ou de Sil- 
lery auoient esté tuez, et quelques 
autres fort blessez: ce bruit détrempa 
nostre ioye d’absynthe, sur le doute que 
les Annierronnons n’eussent agy de 
roannaise foy auec nous. Enfin apres 
toutes les perquisitions possibles, nous 
trouuasmes que l’vn des plus feruens 
Chrestiens de Sillery ou de saincl Ioseph, 
auoit esté traîtreusement massacré auec 
deux jeunes garçons baptisez, que le 
fils de François Xauier Nenask8mat, 
l’vne des deux premières colomnes de 
la réduction des Saunages, auoit esté 
blessé à mort : en ellët il est venu 
rendre l’ame tres-sainctemententre nos 
bras, apres auoir receu en l’Hospital de 
Kebec tous les charitables traitemens 
dont vn pauure malade peut estre as¬ 
sisté. Sa femme dans cette trahison fut 
laissée pour morte, on luy enleua vne 
partie de la peau et des cheueux de la 
teste, mais Nostre Seigneur luy a rendu 
la santé. Ce nous fut vne consolation 
que ces deux derniers n’expirerent pas 
sur la place : car ils nous asseurerent 
que le langage des meurtriers estoil en¬ 
tièrement difiërent du langage des Iro¬ 
quois ; cela arresta les haches des Al¬ 
gonquins, qui n’auroient point manqué 
d’assommer quelques Annierronnons 
qui se trouuoient pour lors parmy eux 
et parmy nous. Enfin on a découuert 
que cét assassinat auoit esté commis par 
les Sokoquiois, deux desquels s’estans 
rencontrez quelques années auparauant 
dans les confins des Iroquois, auoient 
esté tuez par quelques soldats monta¬ 
gnards, et vn autre auoit esté fort mal- 

traité des Algonquins, mais racheté et 
renuoyé dans son pais par Monsieur 
noslre Gouuerneur. 

Le Diable preuoyant que la paix trou- 
bleroit son royaume, s’estoit elïorcé de 
la rompre ; mais l’Ange de l’Eglise de 
Dieu l'a tenu à lacadene, il a fait con¬ 
clure auec bénédiction ce qu’on a sou¬ 
haité depuis tant d’années, auec vne 
confidente humilité et vne patience 
Chrestienne. 

Les Iroquois Annierronnons ont chassé 
auec toute liberté dans les contins des 
Algonquins, et ceux-cy les ont veus et 
receus de bon œil, les ont amenez en 
nos habitations ; il n’y a lieu en tous ces 
quartiers où on n’ait veu de temps en 
temps quelques Annierronnons. Ceux 
qui sçauent l’antipathie de ces peuples et 
les épouuantables inclinations qu’ils ont 
à la vengeance, pensent voir autant de 
miracles qu’ils vovent de bonne intel¬ 
ligence entre vn Algonquin et vn Iro¬ 
quois. 

On escriuit l’an passé comme les Am¬ 
bassadeurs Annierronnons ayans né¬ 
gocié auec les François sur la paix vni- 
uerselle, s’estoient retirez en leur pais 
pour reporter la parole et la voix d’O- 
nontio, c’est à dire les pensées de Mon¬ 
sieur nostre Gouuerneur. Le François 
qui auoit esté long-temps captif en leur 
pais, les accompagnoit, auec ordre de 
se trouuer en toutes leurs assemblées : 
voiev ce qu’il en a remarqué. 

Ayant quitté les François, ils furent 
dix-huict iours en chemin, et trois iours 
apres leur arriuée dans le pais, les prin¬ 
cipaux s’estant assemblez de diuers en¬ 
droits, se comportèrent en cette sorte. 

Auant que ces Ambassadeurs par¬ 
lassent, on leur fil vn présent pour 
adoucir le conduit de leur voix, afin 
que les paroles d’Onontio qu’ils auoient 
receuës par leurs oreilles, sortissent sans 
peine et sans rudesse de leur bouche. 
Ce présent fait, le François, qui a eon- 
noissance de leur langue, et ces Ambas¬ 
sadeurs déployèrent les presens dont ils 
esloient chargez, et en suite haran¬ 
gueront auec la satisfaction de tout le 
monde ; leurs discours finis, les Capi¬ 
taines firent aussi d’autres presens pour 


estre apportez à Onontio et à ses con- 
federez. 

Le premier seruit comme d’vn bain 
dans lequel ces Ambassadeurs recrus 
du chemin se pouuoient délasser ; ou 
comme d’vn onguent qui gueriroit les 
blesseures que les pierres, les ronces et 
les halliers qu’on rencontre en vn si 
long voyage, auroient pû faire à leurs 
pieds. 

Le second publioit que leur hache 
d’armes suspendue en l’air sans rame¬ 
ner son coup iusques à la response des 
Durons et des Algonquins suiuant le 
désir d’Onontio, auoit perdu son vsage, 
qu’on l’auoit iettée si loin qu’homme du 
monde ne la pourroit iamais retrouuer, 
c’est à dire que les Hurons et les Al¬ 
gonquins estans entrez dans la paix, les 
Annierronnons n’auoient plus d’armes 
que pour la chasse. 

Le troisième tesmoignoit la douleur 
que receuoient les Annierronnons de 
leur misérable fille Onnie8te, laquelle 
méprisoit la voix de sa mere et le con¬ 
seil de son pere, qu’elle estoit si inso¬ 
lente d’auoir encore enuoyé de ses en- 
fans vers Montreal, pour surprendre 
ceux qui se trouueroient en celte con¬ 
trée. ÜnnieSte est vne bourgade dont 
la plus grande partie des hommes ayant 
esté deconfis en guerre par les hauts 
Algonquins, elle fut contrainte d’ap- 
peller des Annierronnons pour se re¬ 
peupler ; de là vient que les Annier¬ 
ronnons l’appellent leur fille. Monsieur 
le Gouuerneur l’ayant inuitée comme 
son enfant à entrer dans vne paix gene¬ 
rale par l’entremise des Annierronnons, 
ceux-cy disent qu’elle est rebelle à son 
pere et à sa mere. Le temps amènera 
tout, et Dieu donnera des fruicts en sa 
saison. 

Le quatrième fut vn tesmoignage pu¬ 
blic de la reconnoissance de toutes les 
bourgades des Annierronnons, de ce 
qu’Onontio auoit aplany la terre et reiiny 
les cœurs. 

Le cinquième estoit vne action de 
grâces au mesme Onontio, qu’ils recon- 
noissoient comme le Pere commun de 
toutes ces Nations, luy donnant mille 
louanges de ce qu’il auoit rendu l’esprit 

aux Algonquins ; ce que nul autre n’a- 
uoit pù faire deuant luy. 

Le sixième estoit vue requeste qu’ils 
luy presenloicnt à ce qu’il fist allumer 
des feux dans toutes les habitations de 
son gouuernement, afin que toutes les 
Nations s’y venans chauffer en asseu- 
ranee, puissent escouter sa voix et ioïiir 
de son amitié; et, en cas qu’il arriue 
quelque different, qu’il soit l’arbitre des 
Iroquois, des Hurons et des Algonquins. 

Ces presens faits, on ne parla plus 
que de festins, que de danses et que de 
resioiiissances publiques ; on employa 
dix iours en ces bals et en ces testes, et 
puis on enuoya le François auec sept 
Ambassadeurs pour porter ces presens, 
et pour se resioüir auec les François et 
auec leurs alliez sur la paix conclue. 

Ces Ambassadeurs estons venus par 
terre iusques au lac où il se faut embar¬ 
quer, ne trouuerent point leurs canots 
ou leurs bateaux d’escorces, quelque 
mécontent ou quelque larron les auoit i 
brisez ou enleuez ; si bien qu’ils furent 
contraints de retourner sur leurs pas 
pour pouruoir à leur voyage : ce retour 
fut vn coup du Ciel, qui nous voulut 
donner des preuues de la sincérité des 
Iroquois Annierronnons ; car à mesme 
temps que le François entra dans leur 
principale bourgade, arriuerent quel¬ 
ques Ambassadeurs Sokoquiois deleguez 
de leur nation pour faire rompre la paix 
entre les Annierronnons et les Algon¬ 
quins. L’audience leur estant donnée, 
celuy qui portoit la parole harangua en 
ces termes : Il y a long-temps que ie 
vous ay entendu dire que les Algon¬ 
quins estoient vos ennemis irréconci¬ 
liables, et que vous les haïssez au de là 
du tombeau, en sorte que si vous les 
pouuiez rencontrer en l’autre vie que 
vostre guerre seroit eternelle ; comme 
nous sommes vos alliez, nous entrons 
dans vos passions et dans vos interests : 
voila les testes de quelques-vns que 
nous auons massacrez, et vn lien que 
nous vous présentons pour en garoter 
auec nous autant qu’il nous sera pos¬ 
sible. Là dessus, ils présentent les che¬ 
velures des Chrestiens de S. Ioseph tuez 
l’Automne derniere, comme i’ay dit au 


commencement de ce Chapitre, et vn 
grand collier de porcelaine qui deuroit 
seruir de fers pour les mettre à la 
cadene. 

Les Iroquois respondirent auec indi¬ 
gnation ; Nous nous estonnons de vostre 
hardiesse, ou plustost de vostre témé¬ 
rité ; vous nous iettez la honte sur le 
visage, vous nous faites passer pour des 
fourbes. Onontio auec lequel nous auons 
traité la paix n’est point vn enfant; si 
nous vous regardions de bon œil, il au- 
roit suiet de dire : Les Annierronnons 
n’ont pas tué mes alliez, mais bien leur 
haches, ie pensois agir auec de vrays 
hommes, et i’ay traité auec des trom¬ 
peurs et auec des fourbes. 

Ce n’est pas tout, les Algonquins ap- 
prenans que les testes de leurs freres 
sont en nos cabanes, couperont celles 
de nos compatriotes qui sont en leur 
pais : voila les desordres de vostre té¬ 
mérité. Retirez-vous, cachez ces testes, 
i emportez ces liens: comme nous n’auons 
qu’vn cœur, nous ne voulons qu’vne 
langue. 

S’il y a de la tromperie dans cette 
action, elle est plus que tres-raffinée, et 
il semble que la raison conuie ces peu¬ 
ples à embrasser la paix. Dieu leur a 
donné vn sentiment que le démon de la 
guerre qui les auoit tousiours fauorisez, 
les alloit quitter ; la resolution de quel¬ 
ques Algonquins et Hurons, qui ayans sur 
la fin genereusement combattu auoicnt 
pris quelques-vns d’eux captifs, souste- 
noit cette pensée. En second lieu, 
comme il sont chasseurs et que la plus- 
part des animaux sont sur les marches 
des Algonquins, ils ont vne passion d’en 
tirer à leur aise et sans crainte : en 
effet ils ne s’y sont pas épargnez ; car 
on dit qu’ils ont tué plus de deux mille 
cerfs cét hyuer. 

Troisièmement, le prisonnier Annicr- 
ronnon que les Hurons auoient pris 
proche de Richelieu et qu’ils auoient 
emmené en leur pais, estant de retour 
en sa patrie, a parlé hautement des 
François ; il a fait entendre à ses com¬ 
patriotes que si Onontio preste la main 
aux Hurons, le mal-heur tombera sur 
leurs testes. 

Apres tout, le grand Dieu des armées 
est le seul et vnique autheur de cette 
paix, ie le prie qu’il en soit le conserua- 
teur : nos raisonnemens estoient trop 
courts dans vne si grande barbarie, la 
fureur esloit trop allumée pour estre as¬ 
soupie ou esteinte par vne conduite hu¬ 
maine, et nous confessons ingenuëmenl 
que si celuy qui a fait la paix ne la 
conserue, nous n’auons pas assez d’in¬ 
dustrie pour retenir l’inconstance de 
ces Barbares dans la fermeté. 

lesus-Christ veut sauuer quelques- 
vns de ces peuples, et enuoye desia ses 
précurseurs ou ses auant-couriers, les 
maladies pestilentielles, les afflictions 
et la mort mesme : ce sont des Beaux 
qui humilient les âmes, et qui les font 
recourir à celuy qui a la force en main ; 
les Iroquois nous croiront bien-tost, et 
que les Magiciens causent ces mal-heurs, 
mais ce seroil vne folie de chercher vn 
autre chemin que celuy de la Croix 
pour faire connoistre les grandeurs du 
Crucifié. 


CHAl’ITRE II. 

De la venue de sept Ambassadeun Iro- 
quois vers les François, et de 
leur négociation. 

Le 22. de Feurier de cette année 
présenté 1646. sept Iroquois Annier- 
ronnons et deux Huions, accompagnez 
du François dont i’ay fait mention cy- 
dessus, parurent à Montreal; apres auoir 
resioüy cette habitation, ils descendent 
aux Trois Riuieres. De là on enuoye 
donner aduis à Monsieur nostre Gou- 
uerneur de leur venue : or comme ce 
chemin s’estoit fait sur les neiges, et que 
le froid faisoit encore rouler les glaces 
sur nostre grand tleuue, les Annierron- 
nons s’en allèrent à lâchasse qui deçà 
qui delà, en attendant le mois de May, 
que Monsieur le Gouuerneur monta en 
cette habitation. 


Le septième de ce mois, il leur donna 
audience : voicy ce qui se passa dans 
cette assemblée. 

Le plus considérable éleuant sa voix 
entonna vne chanson d’action de grâces: 
Nous estions morts, disoit-il, et nous 
voila viuans : nous apportions nos testes 
pour esire sacrifiées aux ombres des Al¬ 
gonquins ou des Monlagnais qui ont 
esté massacrez l’Automne dernier, nous 
doutans bien qu’on nous feroit cou¬ 
pables de cet assassinat ; mais Onontio, 
arrestant la cholere des Algonquins, a 
donné jour à nostre innocence. Là des¬ 
sus ils tirent vn présent, le iellent aux 
pieds des paréos et des alliez des de- 
liincts, disant que c’estoit pour nettoyer 
la place toute sanglante d’vn meurtre 
commis par trahison, protestans qu’ils 
n’en auoient eu aucune connoissance 
qu’apres le coup donné, que tous les 
Capitaines du pays auoient condamné 
cet attentat. 

C’est la coustume des peuples de ces 
contrées, quand quelque personne de 
considération parmy eux est morte, 
d’essuyer les larmes de leurs parens par 
quelque présent. Ce Capitaine, ayant 
appris à son arriuée la mort autant glo¬ 
rieuse que funeste du Pere Anne de 
Noue de nostre Compagnie, voulut gar¬ 
der la loy de son pays : il éleue les yeux 
au Ciel, comme se plaignant de sa ri¬ 
gueur, puis se tournant vers les robes 
noires, ietta des brasselets de Porce¬ 
laine : Voila, dit-il, pour réchauffer la 
place où le froid a fait mourir ce bon 
Pere ; mettez ce petit présent en vosire 
sein pour vous diuertir des pensées qui 
vous pourroient attrister. 

Ils firent en suite les presens qu’on 
leur auoit confiez dans leur pays, des¬ 
quels i’ay fait mention au Chapitre pre¬ 
cedent, témoignant leur ioye de se voir 
vois et alliez des François, des Hurons 
et des Algonquins, qui sont les trois 
plus considérables Nations auec le?* 
quelles ils ont traité la paix, toutes les 
autres esiant comprises sous ces trois 
chefs. Ils firent quelques autres presens 
aux Huions, pour leur donner aduis 
de se tenir sur leurs gardes, dans les 
chemins, iusques à ce que les hauts 

Iroqnois, les Ononîagucronons, les So- 
nontSeronons et quelques autres eus¬ 
sent les oreilles percées, c’est à dire 
ouuertes à la douceur de la paix. 

Bref ils offrirent vue brasse de Por¬ 
celaine pour allumer vu feu de conseil 
aux Trois Rioieres, et vu grand collier 
de trois mille grains pour seruir de bois 
ou d’aliment à ce feu. Les Saunages ne 
font quasi aucune assemblée que le ca¬ 
lumet auec le pelun en la bouche, et 
comme le feu est necessaire pour pren¬ 
dre le tabac, ils en allument quasi tous- 
iours en toutes leurs assemblées, si 
bien que c’est vue mesme chose chez 
eux, allumer vn feu de conseil ou tenir 
vne place propre pour s’assembler, ou 
vne maison pour s’entreuisiter, comme 
font les païens et les amis. 

Deux iours apres celte assemblée, 
Monsieur noslre Gounerneur s’accom¬ 
modant fort prudemment aux façons de 
faire de ces peuples, lit venir ces dé¬ 
putez ; il agit auec eux selon leurs cou¬ 
tumes. Les Hurons qui esloient là et les 
Algonquins ne manquèrent pas de s’v 
trouuer. 

Le François qui entend la langue Iro- 
roquoise, offrit vn présent de la part 
d’Ünonlio, pour gratifier les Iroqnois 
Ànnierronnons, et pour marque de l’e¬ 
stime qu’il faisoit de leur nation d’auoir 
tenu sa parole, 

11 en fit vn autre pour tesmoigncr le 
contentement qu’il receuoit, voyant la 
terre aplanie et la hache leuée et éloi¬ 
gnée des testes des llurons et des Al¬ 
gonquins : car pour les François, leur 
paix fut faite dés la première entreueuë. 

En troisième lieu, on offiit vu collier 
de mille grains de Porcelaine, pour as- 
seurer qu’on liendroil allumé ce feu de 
conseil qu’ils auoient demandé aux 
Trois Riuieres, et que le bois n’y man- 
queroit pas, c’est à dire qu’ils seroient 
tousiours les bien-venus et qu’on prê¬ 
tèrent l’oreille aux Capitaines qui vien¬ 
draient pour Iraitter d’affaires. 

On fit vn quatrième présent, pour 
donner à entendre qu’Onontio desiroit 
voir le petit François qui seul esioil 
resté prisonnier en leur pays. 

Et vn cinquième, pour faire reuenir 


sa fille nommée Therese, afin qu’elle 
préparas! du bled d’Inde à leur façon, 
pour les festiner quand ils nous vou¬ 
draient visiter. 

Il a esté soutient parlé, dans les Rela¬ 
tions, de cette fille : c’est vne Huronne, 
laquelle ayant esté instruite au Sémi¬ 
naire des Yrsulines, fut prise auec ses 
parens par les Iroqnois, lors qu’ils la ra- 
meuoicnf en son pays. Les Mores Yr¬ 
sulines ne polluant supporter que cette 
panure petite créature demeuras! dans 
celte capliuité éloignée de tous les se¬ 
cours qui luy pouuoient ouurir les portes 
du salut, n’ont rien épargné et ont re¬ 
mué Ciel et terre pour luy procurer sa 
liberté. 

Monsieur nostre Gounerneur, approu- 
uant ce grand zele et cette grande cha¬ 
rité, n’a perdu aucune occasion de la 
tirer de cet esclauage, et d’y contribuer 
de tout son pouuoir. 

Tesouëhal, appelle des Hurons et des 
Iroqnois Ondesson, et des François le 
Borgne de l’Isle, voyant que noslre In¬ 
terprété ne parloit plus, entonna vne 
chanson assez lugubre, puis lenant ses 
yeux au Ciel pria le Soleil d’eslre le 
spectateur et de seruir de tesmoin de 
tout ce qui se passoit dans cette action, 
et de découurir auec sa lumière, la sin¬ 
cérité de son cœur et de ses intentions. 
Il entonne derechef vne autre chanson, 
et puis éleuant sa voix, il harangue au 
nom de tous les Algonquins, dont il 
portait la parole. La première fut vne 
protestation que la rupture de la paix ne 
prouiendroit point de son costé, et pour 
tesmoignage de celte vérité, il présente 
deux robes de peaux d’Eslan, adioustant 
qu’il auoit quelque deffiance des An- 
nierronnons, qu’il vouloit bannir par ce 
présent. 

Le second présent fut aussi de deux 
robes, sur lesquelles se deuoient repo¬ 
ser ces Ambassadeurs pour se délasser 
du trauail de leur chemin. 

Le troisième portait vne humble 
priere à Ononlio à ce - qu’il ne marchast 
point tout seul en asseurance dans les 
chemins qu’il auoit applanis et frayez, 
mais que ce bon-heur fust aussi commun 
aux Algonquins et aux llurons : en vn 

mot cet homme deffiant et soupçonneux 
au possible, auoit peur que les Fran¬ 
çois ne fissent leur paix en particulier, 
sans se mettre en peine des Sauuages 
leurs alliez. 

Le quatrième présent asseuroit que 
les Algonquins auoient aussi posé les 
armes et ietlé leurs haches en vne terre 
inconnue à tous les hommes. 

Le cinquième demandoit qu’on ne 
donnast point de fausses alarmes, que 
la chasse l'ust libre par tout, que les 
bornes et les limites de toutes ces 
grandes contrées fussent leuées, et 
qu’vn chacun se trouuast par tout dans 
son pays. 

Le sixième asseuroit les Annierron- 
nons qu’ils pouuoienl librement se venir 
chauffer au feu qu’Ünontio leur auoit 
allumé aux Trois lliuieres, que les Al¬ 
gonquins et les Iroquois y petuneroient 
auec plaisir, et que leurs pipes ou leurs 
calumets ne brusleroient point, c’est à 
dire que la peur n’y feroit trembler per¬ 
sonne. Tous ces presens estoient com¬ 
posez chacun de deux robes d’Eslan, 
bien peintes et bien passementées à 
leur mode. 

Le dernier comprenait douze de ces 
belles robes, quatre pour chacune des 
trois bourgades des Annierronlions, 
suppliant ces peuples de donner la liberté 
aux enfans des Algonquins, ou mesme 
aux grandes personnes qui seraient en¬ 
core en leur pays, auec asseurance 
qu’on n’épargneroit point la graisse aux 
estomacs de ceux qui les rameneroient, 
et qu’ils trouueroient des onguents pour 
oindre leur teste : en vn mot il vouloit 
dire qu’on leur feroit bonne chere, et 
que leur peine seroit amplement re¬ 
compensée. 

Ces presens acceptez, KiStsaeton, 
principal Ambassadeur des Annierron- 
noiis, apostrophant les Hurons, leur lit 
vn présent d’action de grâces de ce 
qu’ils n’auoienl fait aucun mal aux pri¬ 
sonniers Aunierronnons qu’ils auoient 
pris l’an passé ; il leur dit, comme par 
parenthèse, qu’ils eussent bien fait de 
distribuer ces prisonniers aux autres 
nations Iroquoises leurs alliées, qu’ils 
les auroient obligées par cette defference 


d’entrer dans vne paix vniuerselle, qu’a- 
uec le temps on pourroit obtenir ce 
bon-heur, mais qu’ils se deuoient en¬ 
core deffier d’eux sur leurs chemins. 

Il leur fit vn second présent, pour les 
i nui ter à dresser vn festin aux Annier- 
ronnons qui les iroient visiter en leur 
pays comme leurs vrays amis, et que 
s’ils tardaient quelque temps, qu’ils 
mangeassent ce qu’ils auroient préparé, 
à condition de remettre incontinent le 
pot au feu de peur d’estre surpris, puis¬ 
que l’on se disposoit à ce voyage. 

Le treiziéme du mesme mois de May, 
Monsieur nostre Gouuerneur traita ces 
Députez en la cabane d’vn Capitaine Al¬ 
gonquin ; on leur porta deux paroles 
par deux presens : la première n’estoit 
qu’vn remerciement de ce qu’ils n'a- 
uoient pas voulu accepter les testes ou 
les cheueleures de ses alliez par les So- 
koquiois. 

La seconde leur signifioit qu’il auoit 
résolu d’enuoyer deux François en leur 
pays, et qu’ils pouuoient partir dans 
trois iours. Ce qui fit résoudre les Al¬ 
gonquins de leur donner deux de leur 
nation pour estre de la partie. 

La conclusion de ces assemblées se 
faisoit tousiours auec des resioüissances 
publiques, mais ceux qui penetroient 
plus auant que l’écorce, admiroient la 
conduite de Dieu, et luy donnoient raille 
bénédictions de ses boutez : car il faut 
auoiier qu’à luy seul appartient de don¬ 
ner le poids aux vents, de changer le 
poison en medecine, la maladie en la 
santé, la mort en la vie, et la fureur de 
la guerre en la douceur de la paix. Sa 
bonté veuille accorder cette bénédiction 
à nostre Fi ance. 


CHAPITRE III. 

Récit de l’heureuse mort du Peu 
de Noue et du Pere Enemond Masse. 

Puisque dans le Chapitre precedent 
nous auons fait mention de la mort du 

Pere de Noüe, nous en parlerons icv 
plus au long, et tout ensemble de celle 
du Pere Masse, arriuée cette mesme 
année. L’vne des grandes faneurs que 
Dieu ait faite aux saincts Apostres et 
aux saincts Martyrs, a esté de les ietter 
dans les occasions, et comme dans vue 
heureuse nécessité d’agir et de souffrir 
fortement pour leur Maistre ; les deux 
Pores dont ie vay parler semblent auoir 
participé à celte bénédiction. 

Le 30. de Ianuier de celte présente 
année 1646. le Pere Anne de Noüe 
partit de la résidence des Trois Riuieres, 
en la compagnie de deux soldats et d’vn 
Huron, pour s’en aller à Richelieu, éloi¬ 
gné de douze lieues des Trois Riuieres, 
pour dire la Messe et pour administrer 
les Sacremens de Penitence et de l’Eu¬ 
charistie aux François qui sont là. 
Toutes les riuieres et tous les lacs n’e- 
stoient qu’vne glace, et la terre estoit 
couuerte par tout de trois ou quatre 
pieds de neige à son ordinaire pendant 
l’hyuer. Ce bon Pere et ses compagnons, 
marchans sur des raquettes pour ne 
point enfoncer dans les neiges, ne firent 
que six lieues la première iournée, et 
encore auec bien de la peine : carjaçoit 
que les raquettes soient vn soulagement, 
elles ne laissent pas d’eslre comme des 
entraues à ceux qui n’en ont pas vn si 
grand vsage. 

Ils se bastirent vne petite maison 
dans la neige, abriée des arbres et cou¬ 
uerte du Ciel pour passer la nuict. Le 
Pere ayant remarqué que les deux sol¬ 
dats qui l’accompagnoient pour estre 
nouueaux dans le pais, auoient bien de 
la peine de marcher auec des pieds 
bridez, et de traisner encore auec cela 
tout leur bagage apres eux, se leue en- 
uiron les deux heures apres minuit pour 
gagner le deuant et donner aduis aux 
soldats de Richelieu de venir secourir 
leurs camarades. Cette charité luy a 
osté la vie : heureux martyre de mourir 
des mains de la charité ! Il quitte sa 
compagnie, luy donne aduis de suiure 
ses pistes, l’asseurant qu’on les vien- 
droit bien-tost secourir ; il ne prit ny 
son fusil pour battre du feu, ny sa cou - 
nature, ny autres viures qu’vn peu de 


pain et cinq ou six pruneaux, qu’on a 
encore trouué sur luy apres sa mort. Il 
faut porter en ce pavs-cy, les hostelle- 
ries auec soy, c’est à dire son lict et ses 
viures ; pour la maison, on la trouue par 
tout où la nuit se rencontre. 

Comme cét homme de feu marchoit 
sur les glaces du Lac sainct Pierre, qui 
se rencontre entre les Trois Riuieres et 
Richelieu, n’ayant pour guide que son 
bon Ange et la clarté de la Lune, le Ciel 
se couurit, et les nuées, luy dérobant 
son flambeau, se changèrent en neige, 
mais si abondante que les tenebres de 
la nuit tousiours affreuses, l’estoient au 
double ; on ne voyoit ny les bords du 
Lac, ny les Isles dont il est parsemé 
en quelques endroits. Le pauure Pere 
n’ayant point de boussole ny de quadran 
pour se guider, s’esgara ; il marcha 
beaucoup et auança peu. Les soldats 
qu’il auoit quittez, se leuant pour se 
mettre en chemin, furent bien eslonnez 
quand ils ne virent point les traces ou 
les vestiges du Pere, la neige qui estoit 
tombée de nouueau les auoit dérobées ; 
ne sçaehant quelle route tenir, l’vn 
d’eux qui auoit esté vne seule fois à Ri¬ 
chelieu, tire vn quadran et se guide à 
peu prés sur le rumb ou rayon de vent 
sur lequel il le croyoit estably : ils che¬ 
minent tout le iour sans qu’on leur 
vienne au secours ; enfin recrus du tra- 
uail, ils passent la nuit dans l’Isle de 
S. Ignace, non pas bien loin du lieu où 
estoit le Pere, mais ils n ; en sçauoient 
rien. Le Huron, plus fait à ces fatigues 
que les François, se reconnoissant, 
donne iusques à Richelieu ; il demande 
si le Pere n’est point arriué, on dit que 
non ; le voila bien estonné, et le Capi¬ 
taine de celte place encore plus, appre¬ 
nant qu’il estoit parly si matin pour 
faire seulement six lieues. Comme il 
estoit nuit, on attend au lendemain 
malin pour enuoyer au deuant de luy, 
les soldats de la garnison courent, ils le 
cherchent du costé Sud, et il estoit du 
costé du Nord ; ils crient, ils appellent, 
ils tirent des coups d’arquebuses, mais 
en vain, le panure Pere estoit bien loin 
de là. Pour les deux soldats qu’on at- 
tendoit, le Huron ayant dit le lieu où ils 

esloient, furent bien-tost Irouuez et 
amenez au fort. Tout ce iour se passa à 
courir deçà et delà, à crier et à chercher 
sans rien trouuer. 

Enfin le 2. iour de Feurier, vn soldat 
assez adroit, prend deux limons de 
quatre qui se trouuoient pour lors en 
celte habitation, il s’en va chercher le 
giste où le Pere et ses compagnons 
auoient passé leur première nuit, l’ayant 
trouué, ces Murons bien versez à de- 
mesler les pistes cachées sous la neige, 
suiuent les traces du pauure Pere, re¬ 
marquant les tours et les destours qu’il 
auoit faits, trouuent le lieu où il auoit 
passé la seconde nuit depuis son départ ; 
c’estoit vn trou dedans la neige, au 
fonds duquel il auoit mis quelques 
branches de sapin sur lesquelles il auoit 
pris son repos, sans feu, sans maison, 
sans couuerture, n’ayant qu’vne simple 
solanne et vne vieille camisole. Comme 
ce lieu n’est pas bien fréquenté des 
François, le Pere ne s’y peut recon- 
noistre ; de là il trauerse la riuiere 
deuarit l’habitation de Richelieu, qu’il 
n’apperceut point, soit qu’il neigeast 
fort, ou que le trauail et les neiges luy 
eussent atfoibly la veuë. Ce soldat, sui- 
uant tousiours les pistes que les Murons 
descouuroient, vid au Cap nommé de 
Massacre, à vne lieuë plus haut que Ri¬ 
chelieu, vn endroit où ce bon Pere s’e- 
stoit reposé, et trois lieues plus haut, 
vis à vis de l’Isle plate et la terre ferme, 
entre deux petits ruisseaux, ils Irouue- 
rent son corps à genoux tout roide et 
engelé sur la terre qu’il auoit décou- 
uerte, en ayant vuidé la neige en rond 
ou en cercle ; son chapeau et ses ra¬ 
quettes esloient auprès de luy, il estoit 
penché sur le bord de la neige relouée : 
il est croyable qu’ayant expiré à genoux, 
le poids de son corps l’auoit fait pencher 
sur celle muraille de neige ; il auoit les 
yeux ouuerts, regardant vers le Ciel le 
lieu de sa demeure, et les bras en croix 
sur la poitrine. 

Le soldat, le voyant en celle posture, 
touché d’vn sainct respect, se ielte à 
genoux, fail sa priere à Dieu, honore ce 
sacré depost, entaille vne croix sur 
1 arbre le plus proche, enueloppe ce 


corps tout roide et tout glacé dans vne 
couuerture qu’il auoit portée, le met sur 
vne traisne et le conduit à Richelieu, el 
de là aux Trois Riuieres : il croit qu’il 
rendit Pâme le iour de la Purification 
de la Vierge, à laquelle il auoit vne de- 
uotion tres-particuliere. 11 ieusnoit tous 
les Samedis en son honneur, reciloit 
tous les iours vn petit office pour hono¬ 
rer son immaculée Conception, il ne 
parloit d’elle qu’auec vn langage tout de 
cœur : il est croyable que cette grande 
et tres-fidelle Maistresse luy a obtenu 
cette mort si purifiante, si saincle el 
si éloignée de tous les secours de la 
terre, pour le receuoir plus hautement 
au Ciel. 

Les soldats de Richelieu et les habi¬ 
tons des Trois Riuieres, ne sçanoient à 
qui donner leur cœur, ou à l’admiration 
d’vne si heureuse mort, ou à la tri¬ 
stesse, se voyans priuez d’vn homme 
qui estoit tout aux autres et rien à soy. 
J! fut enterré auec le concours de tous 
les François et de tous les Saunages qui 
estoient aux Trois Riuieres. Quelques 
âmes vlcerées ne purent cacher plus 
long-temps leurs piayes à la veuë de ces 
sainetes dépouilles ; ils se vinrent con¬ 
fesser au plus test, disans qu’il leur 
sembloit que ce bon Pere les en pres- 
soit ; d’autres ne pouuoient prier pour 
luy, mais bien se recommander à ses 
prières. 

En vn mot cette belle mort est le 
terme d’vne saincle vie ; ce bon Pere 
estoit fils d’vn honnesle Gentil-homme, 
Seigneur de Villers en Priere, ou pour 
mieux dire, en Prairie, qui est vn Cba- 
sleau et vn village ou vn bourg distant 
six ou sept lieues de la ville de Rheitns 
en Champagne. En sa ieunesse il fat 
fait Page, et se Irouuant en la Cour >1 
fut sollicité par des courtisanes pour sa 
beauté, mais sa bonne Maistresse e 
eonsenia vierge trente ans dans le 
monde, et trente-trois ans en Religion! 
il estoit rude et seuere en son endroit, 
tout de cœur pour les autres; les choses 
les plus basses et les plus viles «f 
estoient grandes et relouées, et tout ce 
qui est dans l’éclat luy sembloit rempli 
de teuebres. Il a trauaillé seizeause 

la Mission de la nomielle France, tous- 
iours auec. courage, tousiours auec fer- 
ueur et tousiours dans vue profonde 
humilité. Comme il vid que sa mémoire 
ne luy permetlroit pas d'apprendre les 
langues, il se donna et dédia tout en¬ 
tièrement au seruice des panures Sau¬ 
nages et de ceux qui les instruisoient, 
s’abaissant auec vue ardeur nonpareille 
aux offices les plus rudes et les plus 
raualez. Nos François et nos Pores 
s’eslans rencontrez certain temps dans 
vne grande nécessité de viores, il alloit 
chercher des racines par les bois. Il 
apprit si bien à pescher qu’il soulageoit 
toute \ne maison par son trauail, autant 
innocent que charitable. 

Il estoit extrêmement délicat en l’o- 
beïssance, quelque empressement qu’il 
eût dans les affaires occurrentes, quelque 
difficulté qui se presentast à ses yeux, 
il estoit prest de tout quitter et de tout 
embrasser à la voix de son Supérieur, 
sans examiner son pouuoir ou son in¬ 
dustrie, désirant que la seule volonté 
de Dieu donnast le branle à ses actions, 
rebutant ie ne sçav quelle prudence, qui 
à force d’ouurir les yeux aux raisons 
trop humaines, les ferme à la beauté de 
l’obeïssance; que s’il choquoit tant soit 
peu celte vertu, on luy voyoit à l’aage 
de soixante ans, des larmes et des ten¬ 
dresses d’vn ieune enfant qui auroit des- 
agreé en quelque chose à son pere. 

Quelqu’vn le voyant entrer dans la 
caducité, luy proposa de retourner en 
France pour y passer plus doucement 
sa vieillesse : le sçay bien, repartit-il, 
que la Mission est chargée et que ie 
tiens la place d’un bon ouurier, ie suis 
prest de la soulager et d’obeïr en tout ; 
mais ie serois bien aise de mourir dans 
le champ de bataille. Ce n’est pas que 
ie n’approuue la charité de ceux qui se 
voyans infirmes ou trop âgez pour ap¬ 
prendre à parler saunage, font place à 
quelque bon ouurier Euangelique ; mais 
pour moy ie sens cette inclination d’em¬ 
ployer icy ma vie au seruice des panures 
Saunages et de ceux qui les conuerlis- 
senl, et au secours que ie peux rendre 
aux François. Cette bénédiction luy a 
esté accordée, le désir de souffrir a lait 


de son corps vne victime, l’obeïssanee 
l’a égorgé, et la charité en a fait vn ho¬ 
locauste qu’elle a bruslé et consommé 
eu l’honneur de son Dieu, qui seul auec 
ses Anges fut spectateur de ce grand 
sacrifice. A tant du Pere de Noiie. 

Pour le Pere Enemond Masse, il 
estoit natif de la ville de Lion ; il entra 
en nostre Compagnie à l’àge de vingt 
ans, il y a trauaillé cinquante-deux, en 
suite desquels il est mort le douziesme 
de May de cette présente année, en la 
résidence de S. Joseph, âgé de 72. ans. 
Il s’est trouué dans vne grande variété 
de temps et d’occupations bien diffe¬ 
rentes; mais rien n’a paru dans le cours 
de sa* vie, que l’ardeur qu’il auoit de 
souffrir dans les Missions estrangeres : 
c’est ce désir qui le fit entrer en nostre 
Compagnie ; ayant receu les Ordres sa¬ 
crez, on le donna pour compagnon au 
R. P. Pierre Coton, Confesseur pour 
lors et Prédicateur du Roy Henry le 
Grand. Le zele de conuertir les Sau¬ 
nages luy faisoit preferer leurs grandes 
forests à l’air de la Cour ; il pressa auec 
tant d’amour qu’enfin il fut enuoyé en 
l’Acadie, auec le P. Pierre Riait. Ils 
s’embarquèrent à Dieppe l’an 1611. et 
furent les deux premiers de tous les 
Ordres Religieux qui entrèrent dans 
cette partie de l’Amerique, qui porte le 
nom de la Nouuelle France. Il n’est pas 
croyable combien ces deux panures 
Peres souffrirent en ce nouueau monde : 
le gland fut quelques mois leur nour¬ 
riture, ceux qui les deuoient protéger, 
les couuroient d’iniures; ils furent 
emprisonnez et calomniez par ceux-là 
mesmes ausquels ils rendoient tous les 
deuoirs d’amour et de charité ; l’vn des 
principaux d’entre ceux qui les ont mal¬ 
traitez, mourant par apres sans le se¬ 
cours d’aucun Ecclesiastique, disoit auec 
regret et auec douleur, qu’il payoit bien 
rudement les tonrmens qu’il auoit fait 
souffrir à ces paumes Peres. 

S’eslaus écartez de cette habitation, 
vn pirate Anglois les prit, et les ayant 
pillez, les amena dans son vaisseau ; ce 
nauire estant contraint d’entrer dans 
vn port Catholique, fut pris pour vn 
escrimeur de mer : les Officiers de la 

marine y entrent, le visitent; vne seule 
parole de ces deux prisonniers eust fait 
prendre le vaisseau et pendre tous les 
nautonniers ; mais non seulement ils ne 
parlèrent point, mais se cachèrent si 
bien qu’ils ne furent jamais apperceus ; 
quand les visiteurs esloient d’vn costé, 
les Peres se glissoient de l’autre. Les 
Hérétiques voyant cette action, s’écriè¬ 
rent tout haut qu’ils auroient fait vu 
grand crime de tuer ces deux Innocens, 
comme ils l’auoient pensé faire, quand 
la tempeste les iella dans ce port habité 
par des Catholiques. 

Au sortir de là, ces pirates se retirent 
en Angleterre, où ils furent accusez de 
quelques vols ; mais eux ayant esprouué 
la bonté de leurs prisonniers, ils les 
produisirent pour tesmoins : les Peres 
asseurent qu’ils n’auoient point veu 
commettre l’action dont on les blasmoit. 

Enfin ils repasseront en France en 
l’equipage de deux panures gueux tout 
délabrez. Le P. Enemond Masse, ayant 
veu le pays de la Croix et les pauures 
Saunages sans secours, ne pouuoit viure ; 
son corps estoit en l’ancienne France, 
et son cœur en la nouuelle : voyant que 
les portes luy estoient fermées du costé 
de la terre, il prend le chemin du Ciel, 
comme le plus seur en toutes bonnes 
entreprises. Il appelle les Croix et les 
souffrances de ce nouueau monde sa 
Rachel, et dit que pour la rauoir, il s’en 
va seruir Dieu aussi fidèlement et aussi 
long-temps que Iacob seruit Laban, et 
pour mieux affermir ses resolutions, il 
les escriuil dans vn papier qu’on a veu 
et leu à son deceu. En voicy les princi¬ 
paux articles. 

Si lacob a serny quatorze ans pour 
Rachel, à combien plus forte raison 
dois-ie seruir mon cher Maistre deux 
fois 7. ans pour la nouuelle France, mon 
cher Canadas, embelly d’vue grande 
variété de Croix tres-aymables et tres- 
adorablcs ? Vn si grand bien, vn si 
grand employ, vne vocation si sublime, 
en vn mot le Canadas et ses delices qui 
sont la Croix, ne se peuuent obtenir 
que par des dispositions conformes à la 
Croix, c’est pourquoy il se faut résoudre 
à garder inuiolablement ce qui suit. 


1. Iamais ne coucher que sur la dure 
c’est à dire sans draps, sans matte!as, , 
sans paillasse, il en faut neantmoins 
auoir en sa chambre pour n’eslreveu 
que des yeux, ausquels on ne se peut 
cacher. 

2. Ne porter point de linge, sinon 
au col. 

3. Ne dire iamais la saincte Messe 
sans eslre reuestu d’vne haire : ces 
armes te feront souuenir de la Passion 
de ton Maistre, dont ce Sacrifice est le 
grand memorial. 

4. Prendre tous les iours la disci¬ 
pline. 

5. Toutes les fois que tu disneras 
sans auoir fait au préalable ton examen 
de conscience, quelque empeschement 
d’affaires que tu ayes, tu ne mangeras 
qu’vn dessert comme on peut faire à la 
collation és iours de ieusnes. 

6. Tu ne donneras iamais à ton gousl 
ce qu’il appeteroit par delices. 

7. Tu ieusneras trois fois la semaine 
sans que personne s’en apperçoiue, si¬ 
non celuv qui en doit auoir connois- 
sance ; comme tu ne prends ordinaire¬ 
ment ton repas qu’à la seconde table, 
tu peux facilement cacher ces petites 
mortifications. 

8. Si tu laisses sortir de ta bouche 
quelque parole qui choque tant soit peu 
la charité, tu ramasseras secrettement 
auec ta langue les crachas et les flegmes 
sortis de la bouche d’autruy. 

Voila les brebis que gardoit ce Iacob 
pour espouser la belle Rachel, voila la 
monnoye auec laquelle il a achepté les 
Croix de la nouuelle France ; Dieu ne 
pût résister à tant de désir, ny écon¬ 
duire vne si fidelle perseuerance : il fut 
renuoyé en Canadas l’an 1625. il T 
trouua sa Rachel, c’est à dire les Croix 

en abondance. Les vaisseaux nianquans 
de venir, la famine accueillit les Fran¬ 
çois qui estoient. en ce pays cy; c’est en 
ce temps-là que le Pere Enemond Masse 
et le Pere Anne de Noiie son compa¬ 
gnon cherchoient des racines pour con- 
seruer leur vie, et qu’ils se firent I ve 
Jardinier et Laboureur, et l’autre Pé¬ 
cheur et Bûcheron, pour pouuoir sub¬ 
sister en ce bout du monde, où les aines 

ont cousté aussi cher à Iesus-Chrisl, que 
les âmes des Princes et des Monarques. 

La fin de celte Croix fut le commen¬ 
cement d’vue autre. Vu François An- 
glisé, ayant pris Kebec, fil repasser ce 
pauure Pere en France ; que fera-il ? 
tous ces rebuts seront-ils pas capables 
de luy ester la pensée et l’amour d'vue 
Rachel qui luy auoil paru si belle et qui 
estoit si laide, si difforme et si affreuse? 
Les yeux et les esprits des hommes sont 
bien differents : ce que Pvn appelle 
grandeur, l’autre l’appelle bassesse ; ces 
rigueurs estoient la douceur et la beauté 
de sa Rachel. Le poltron fuit sentant les 
coups, et le bon soldat s’anime à la veuë 
de son sang. 

Ce pauure Pere, se tenant comme vn 
banny dans son pays natal, fait vue pro¬ 
messe et vn vœu à Dieu tout solemnel 
de faire tous ses efforts pour mourir en 
la Croix de la nouuelle France. Dieu 
est le plus grand guerrier du monde, 
l’amour neanlmoins et la perseuerance 
le desarment : le Pere emporta ce qu’il 
demandoit, il rentre dans son pays 
de bénédiction l’an 1633. il y meurt 
l’an 1646. tout chargé d’ans et de mé¬ 
rités au milieu des Sauuages, au salut 
desquels il auoit consacré toute sa vie 
et tous ses trauaux. 11 receut tous les 
Sacremens de l’Eglise, et donna des 
preuues à sa mort de la tendresse qu’il 
auoit pour sa saincte Maislresse : car 
ne pouuant pour son extreme débilité 
ny parler, ny ouurir les yeux, ny se 
mouuoir qu’auec de grandes peines, si 
tost qu’on luy parloit de la saincte 
Vierge ou de son cher Epoux S. Joseph, 
il donnoit des indices que cela luy 
agreoit extrêmement, priant qu'on luy 
donnast souuent cette douce nourriture 
et ce restaurant qui le faisoit viure. 

Ceux qui l’ont connu plus particulie- 
ment, ont remarqué en luy deux ou 
trois choses fort notables : il auoit vn 
naturel vif, prompt et ardent ; ce luy 
fulvn exercice de vertu tout le cours de 
sa vie ; cette ardeur donnoit vn feu et 
vne promptitude admirable à son obéis¬ 
sance et à sa charité, et les cheutes qu’il 
faisoit par fragilité, engendroient dans 
son ame vne profonde humilité et vn si 


grand mépris de sov-mesme, qn’il se 
reputoit moins qu’vn chien, quand la 
nature luy faisoit faire quelque saillie. 
Il naquit auec l’amour de la mortifica¬ 
tion : car dés sa petite jeunesse il faisoit 
du mal à son corps, notamment quand 
quelque petit bouillon de cholere vou- 
loit échauffer son cœur. 

Ayant oüy parler des trauaux du 
grand sainct François Xauicr dans les 
Indes, il eut quelque pensée de répandre 
son sang, ou du moins d’employer sa 
vie en quelque pays estranger pour le 
salut des âmes. Cette pensée se change 
en désir, ce désir en resolution ; celle 
resolution croissant auec l’àge, luy fit 
demander l’entrée en nostreCompagnie, 
en laquelle il fut admis ; mais comme 
il auoit la veuë extrêmement foible, on 
parla de le renuoyer de la maison de 
probation : cela l’épouuante, il a recours 
à sa saincte Mere, la coniure auec vne 
simplicité d’enfant de luy donner vne 
marque de la volonté qu’elle a de sa 
perseuerance en la Compagnie, il prie 
auec ardeur, prend vn Liure, Tourne, 
lit sans difficulté les plus petits cara¬ 
ctères ; cela le console et le surprend, 
et efface de l’esprit de ses Supérieurs la 
pensée de le renuoyer. Comme c’est 
i’vne des espreuues que nostre Compa¬ 
gnie prend de ceux qui s’y veulent en- 
rooller, de les enuoyer en quelques pè¬ 
lerinages demandans l’aumosne, le bon 
Enemond Masse y fut enuoyé aussi bien 
que les autres, auec les désirs du mé¬ 
pris et des peines qui accompagnent 
cette esprenue. Or il luy arriua dans 
son pèlerinage qu’vn Ecclesiastique de 
pieté et de condition le receut et ses 
compagnons aussi, auec des témoignages 
d’vn respect et d’vn amour extraordi¬ 
naire : luy qui ne chcrchoil que le mé¬ 
pris et la Croix fut d’abord saisi de 
crainte, s’imaginant que les rebuts du 
monde deuoient estre la marque de 
l’vnion qu’il vouloit auoir auec Dieu ; il 
entre dans sa simplicité ordinaire, a re¬ 
cours à la saincte Vierge, la coniure de 
changer les caresses de cet honnesle 
homme en des froideurs, et sa charité 
en des rebuts, et qu’il prendroit ce 
changement pour vn signe de sa perse- 

uerance en la compagnie de son Fils. 
Celle priere, peut-eslre moins discrète et 
moins réglée qu’innocente, fui olive de 
la sainete Vierge : les paroles tarissent 
en la bouche de cet homme, son feu se 
change en glace, il renuoye ces pèlerins 
par procureur sans leur ietter aucun re¬ 
gard. Depuis ce temps, ce bon Nouice 
se tint asseuré de sa perseuerance au 
seruice de son Seigneur et de sa bonne 
Maislresse, laquelle luy a fait vu présent 
tres-particulier et tres-rare de la pureté. 
Les Peres qui l’ont fréquenté et com¬ 
muniqué plus intimement, asseurent 
que iamais il n’a ressenty aucune rébel¬ 
lion en la chair. Ceux qui combattent 
et qui domtent cet aiguillon, comme 
S. Paul, ne sont pas moindres, mais il 
fautauoüer que c’est vne grande dou¬ 
ceur d’estre deliuré de l’importunité de 
ces mouches d’Enfer. 

Si sa pureté fut grande, sa charité ne 
fut pas moindre : elle le fit scieur d’aix 
et charpentier de nauire, auec le Pere 
Biart son compagnon ; ils firent des 
planches, et bastirent. vne chaloupe ou 
vu batleau pour aller pescher de la 
moine, afin de secourir l’habitation où 
ils estoient pressez d’vue exlreme né¬ 
cessité. Ce bon Pere a fait toute sorte 
de mesliers, mais notamment celuy 
auec lequel on gagne le Paradis : il a si 
bien couru qu’il a emporté le prix ou 
la couronne ; il a nauigé si heureuse¬ 
ment, qu’il est enfin arriué, mal-gré 
toutes les tempestes, au port d’vne glo¬ 
rieuse éternité. 


CHAPITRE iv. 

De la Mission des Martyrs commencée 
au pays des Iroquois. 

Quand ic parle d’vne Mission Iro- 
quoise, il me semble que ie parle d’vn 
songe, et neanlmoins c’est vne vérité ; 
c’est à bon droit qu’on luy fait porter le 
nom des Martyrs : car outre les cruau- 
tez que ces Barbares ont desia fait souf- 
lrir à quelques personnes amoureuses 


du salut des âmes, outre les peines et 
les fatigues que ceux qui sont destinez 
à celte Mission doiuent encourir nous 
pouuons dire auec vérité qu’elle a desia 
esté empourprée du sang d’vn Martyr, 
car le François qui fut tué aux pieds dû 
Pere Jsaac logues, perdit la vie pour 
auoir fait exprimer le signe de noslre 
creance à quelques petits enfans Iro¬ 
quois ; ce qui choqua tellement leurs 
parens, que s’imaginant qu’il y pouuoit 
auoir quelque sort dans cette action, ils 
en firent va crime et vn martyre lout 
ensemble. 

Adioustez que s’il est permis de con¬ 
jecturer en des choses qui donnnentde 
grandes apparences, il est croyable (si 
celle entreprise réussit) que les des¬ 
seins que nous auons contre l’empire 
de Satan pour le salut de ces peuples, 
ne porteront point leurs fruits qu’ils ne 
soient arrousez du sang de quelques 
autres Martyrs. Le dessein toulesfois 
principal de cette dénomination, est 
que celle Mission soit assistée du crédit 
et faneur de ces sainctes et sacrées vi¬ 
ctimes qui ont l’honneur d’approcher de 
plus prés l’Agneau et de le suiure par 
lout. Mais entrons en discours. 

Monsieur nostre Gouuerneur ayant 
résolu d’enuover deux François au pays 
des Annierrounons, pour leur porter sa 
parole et pour leur tesmoigner sa ioye 
et son contentement sur la paix heureu¬ 
sement conclue, le Pere Isaac logues 
luy fut présenté pour eslre de la partie. 
Comme il auoit desia acheté la connois- 
sance de ces peuples et de leur langue 
auec vne monnoye plus precieuse que 
l'or et que l’argent, il fut bien-tost ac¬ 
cepté ; les Iroquois l’agréerent, et luy 
qui auoit soustenu le poids de la guerre, 
n’estoit pas pour reculer dans la paix. 

11 fut bien aise de sonder leur amitié, 
apres auoir éprouué la rage de leur ini- 
mitié ; il n’ignoroit pas neanlmoins 1^; 
constance de ces Barbares, la dilCculte 
des chemins luy esloit présente cornue 
à vn homme qui l’auoit expérimentée, 
il voyoit les dangers où il se iettoit; 
mais qui ne risque iamais pour Dieu,ne 
sera iamais gros marchand des richesses 
du Ciel. 11 fut plustost prest qu’on ne 

hiy eut fait la proposition. Monsieur le 
Gouuenieur iugea à propos rl’enuoyer 
de plus le sieur Bourdon habitant du 
pays, qui monstra d'autant plus de cou¬ 
rage pour le bien public, qu’il aban¬ 
donna sa famille pour se ietter dans des 
hazards qui ne sont Jamais petits parmy 
ces Barbares. 

Les Algonquins, voyant qu’vn Pere 
s’embarquoit, luy donnent aduis de ne 
point parler de la Foy de prime-abord : 
Car il n’y a rien, disoient-ils, de si re¬ 
butant au commencement que nostre 
doctrine, qui semble exterminer tout ce 
que les hommes ont de plus cher, et 
pource que vostre longue robe proche 
aussi bien que vostre bouche, il seroit à 
propos de marcher en habit plus court. 
Cét aduis fut écouté, et l’on crût qu’il 
falloil traiter les malades en malades, et 
se comporter parmy les impies comme 
on fait parmy les heretiques, qu’il falloil 
se faire tout à tous, pour les gagner tous 
à Iesus-Christ. 

Ils partirent le 16. de May des Trois 
Riuieres, et le 18. veille de la Pente- 
cosle, ils s’embarquèrent à Richelieu 
sur la riuiere des lroquois : ils estoient 
conduits par quatre lroquois Annierron- 
nons, deux ieunes Algonquins les ac- 
compagnoient dans leur canot particu¬ 
lier chargé des presens qu’ils alloienl 
faire pour la confirmation de la paix. 
LeSainct Esprit, auquel est dédié le plus 
grand bourg des lroquois, la teste du¬ 
quel s’alloit commencer en l’Eglise au 
moment de leur départ, leur donnoit 
desia vn auant-goust du bon-heur de 
leur voyage. 

Ils arriuerent la veille du S. Sacre¬ 
ment au bout du lac qui est ioint au 
grand lac de Champlain. Les lroquois 
le nomment Andiatarocté, comme qui 
diroit, là où le lac se ferme. Le Pere le 
nomma le lac du S. Sacrement. 

Us le quittèrent le iour de cette grande 
Feste, poursuiuans leur chemin par 
terre auec de grandes fatigues : car il 
falloil porter sur leur dos leurs pacquets 
et leur bagage, les Algonquins furent 
contrains d’en laisser sur le bord de ce 
lac vue grande partie. 

A six lieues de ce lac, ils passèrent 


vne petite riuiere que les lroquois ap¬ 
pellent Oïogué ; les Hollandois qui sont 
placez dessus, mais plus bas, la nom¬ 
ment Riuiere van Maurice. 

Le premier iour de Juin, leurs guides, 
accablez sous leur faix et sous le trauail, 
quittèrent le chemin qui conduit à leurs 
bourgs, pour passer par vn certain en¬ 
droit appelle en leur langue Ossaragué ; 
ce lieu (au rapport du Pere) est fort re¬ 
marquable pour la pesche d’vn petit 
poisson gros comme le hareng. Ils espe- 
roient trouuer là quelque secours : en 
effet on leur presta des canots pour 
porter leur bagage iusquesà la première 
habitation des Hollandois, éloignée de 
cette pesche d’enuiron dix - huict ou 
vingt lieues. 

Dieu a vne conduite toute pleine d’a¬ 
mour : sa bonté fil faire ce destour pour 
donner quelque secours à la panure 
Therese, jadis Séminariste des Vrsu- 
lines : ils la rencontrèrent en cet en¬ 
droit. Le Pere luy ralraischist la mé¬ 
moire de son deuoir, et la confessa 
auec vne grande satisfaction de son ame. 

Le 4. de Iuin, ils mirent pied à terre 
à la première habitation des Hollandois, 
où ils furent fort bien receus par le Ca¬ 
pitaine du fort d’Orange ; ils en sor¬ 
tirent le seizième du mesme mois, ac¬ 
compagnez et soulagez des lroquois qui 
se trouuerent en ce quartier là. Le len¬ 
demain au soir ils arriuerent en leur 
première bourgade appellée OneugiSré, 
jadis Osserrïon. Là il fallut demeurer 
deux iours pour estre considérez et bien- 
veignez de ces peuples, qui venoient de 
toutes parts pour les voir -, ceux qui 
auoient autresfois mal-traité le Pere, 
n’en faisoient plus aucun semblant, et 
ceux que la compassion naturelle auoit 
touchez à la veuë de ses tournions, re- 
ceuoient vne ioye sensible de le voir 
dans vne autre posture et dans vn em- 
ploy considérable. 

Le 10. de Iuin, honoré par la feste 
de la saincte Trinité, il donna ce nom 
Sacro-sainct à cette bourgade. 11 se fit 
à mesme temps vne assemblée generale 
de tous les principaux Capitaines et des 
anciens du pays : là furent exhibez les 
presens que le sieur de Bourdon portoit 

auec le Pere ; là se trouuerent aussi 
les deux Algonquins qui les accompa- 
gnoient. 

Le silence fait, le Pere expose la pa¬ 
role d’Ünontio et de tous les François, 
marquée par les presensdont i’ay donné 
l’explication au Chapitre precedent ; il 
tesmoigne la ioye qu’on a receuë à la 
veuë des Ambassadeurs, et le contente¬ 
ment de tout le monde pour la conclu¬ 
sion de la paix entre les François, les 
Iroquois, les Huions et les Algonquins ; 
il asseure que le feu de conseil est allu¬ 
mé aux Trois Riuieres, il présente vn 
collier de 5000. grains de Porcelaine 
pour briser les liens du petit François 
captif en leur pays, et autant pour la 
deliurance de Therese ; il les remercie 
de ce qu’ils auoient refusé les testes des 
Montagnais ou des Algonquins massa¬ 
crez par les Sokoquiois. 11 fit en parti¬ 
culier vn présent de 3000. grains de 
Porcelaine à l’vne des grosses familles 
des Annierronnons répanduë dans leurs 
trois bourgades, pour tenir vn feu tous- 
iours allumé, quand les François les 
viendroienl visiter. 

Sa harangue fut bien écoutée et ses 
presens tres-bien receus ; il parla en 
suite pour les Algonquins, qui n’auoient 
pas connoissance de la langue Iroquoise 
et qui estoienl vn peu honteux pour le 
defaut d’vne grande partie de leurs pre¬ 
sens : car de 24. robes de peau d’Eslan, 
ils en auoient laissé 14. en chemin, 
comme nous auons remarqué. Le Pere 
les excusa sur la blesseure de l’vn de 
ces deux ieunes hommes, sur la pesan¬ 
teur du fardeau et sur la difficulté des 
chemins ; il ne laissa pas de donner le 
sens de toutes ces paroles, de spécifier 
tous ces presens, en sorte que l’assem¬ 
blée en fut satisfaite ; si bien que par 
apres les Iroquois respondirent par deux 
presens qu’ils firent aux Algonquins, et 
en enuoyerent deux autres aux Hui ons. 

Pour ce qui coneernoit Onontio et les 
François, en faneur desquels ils auoient 
fait la paix auec leurs alliez, ils respon¬ 
dirent auec plus de pompe et auec vn 
grand tesmoignage d’affection. 

A la demande du petit François, ils 
tirèrent vn collier de 2000. grains : 


Voila, dirent-ils, le lien qui le tenoit 
captif, prenez le prisonnier et sa ca- 
dene et en faites selon la volonté d’O- 
nontio. 

Pour Therese, qu’ils auoient mariée 
depuis sa captiuité, ils respondirent 
qu’elle seroit renduë, si lost qu’elle se- 
roit de retour dans leur pays, et pour 
tesmoignage de la vérité de leur parole, 
ils offrirent vn collier de 1500. grains 
de Porcelaine. La famille dont nous 
auons parlé, qui se nomme la famille 
des Loups, asseura les François, parvn 
beau présent de 36. palmes de Porce¬ 
laine, qu’ils auroient tousiours vne de¬ 
meure asseurée parmy eux, et que le 
Pere en particulier trouueroit tousiours 
sa petite natte toute preste pour le re- 
ceuoir, et vn feu allumé pour le chauf¬ 
fer. Tout cela se fit auec de grands té¬ 
moignages de bienueillance. 

Mais quelques esprits deffians ne re- 
gardoient pas de bon œil vn petit coffre 
que le Pere auoil laissé pour asseurance 
de son retour ; ils s’imaginoient que 
quelque mal-heur funeste à tout le pays 
estoit renfermé dans cette cassette : le 
Pere, pour les des-abuser, l’ouurit et 
leur fit voir qu’il ne conlenoit autre 
mystère que quelques petits besoins 
dont il pourroit auoir affaire. 

le m’oubliois quasi de dire que le 
Pere ayant remarqué dans l’assemblée 
quelques Iroquois du pays desOnondaè- 
ronnons, il leur fit publiquement vn 
présent de 2000. grains de Porcelaine, 
pour leur faire entendre le dessein qu'a- 
uoient les François de les allèr voir en 
leur pays, et que par auance il leur fai- 
soil ce présent, afin qu’ils ne fussent 
point surpris à la veuë de leurs visages; 
qu’au reste les François auoient trois 
chemins pour les aller visiter, l’vn par 
les Annierronnons, l’autre par le grand 
Lac qu’ils nomment Ontario ou Lac de 
S. Louys, le troisième par le pays des 
Murons. Quelques-vns des anciens fi¬ 
rent paroistre de la surprise à cette pro¬ 
position : 11 faut, dirent-ils, prendre le 
chemin qu’a frayé Onontio, les autres 
sont trop dangereux : on n’y rencontre 
que des gens de guerre, des lionmics 
peints et figurez par le visage, des 

masses et des haches d’armes qui ne 
demandent qu’à tuer, que la voye qui 
conduit en leur pays estoit maintenant 
toute belle et toute applanie, et bien 
asseurée ; mais le Pere poursuiuit sa 
pointe, ne croyant pas qu’il fut à propos 
de dépendre des Annierronnons, pour 
monter dans les Nations plus hautes, il 
mit son présent entre les mains des Iro- 
quois, qui promirent en presenee des 
Onondaëronnons de l’aller présenter 
aux Capitaines et aux anciens de leur 
pays. Voila comme les affaires publiques 
se terminèrent, dans lesquelles le Pere 
ne s’oublioit pas des plus sécrétés et 
des plus importantes: il ramassa quel¬ 
que peu de Chrestiens qui sont encore 
là, les instruisit et leur administra le 
Sacrement de Penitence ; il fit soutient 
la ronde par les cabanes, visita les ma¬ 
lades, et enuoya au Ciel par les eaux 
du Baptesme quelques pauures créatures 
mourantes, mais des riches prédestinez. 

Apres toutes ces assemblées, les An¬ 
nierronnons pressèrent le départ des 
François, disans qu’vne troupe d’Iro- 
quois d’en-haut estoit partie pour at¬ 
tendre au passage les Hurons qui de- 
uoient descendre aux François, et que 
ces guerriers tireroient de là à Montreal 
pour venir passer deuant Richelieu, et 
remonter en leur pays par la riuiere des 
Iroquois : Nous ne croyons pas, di- 
soient-iis, qu’ils vous fassent aucun mal 
quand ils vous rencontreront, mais nous 
craignons pour les deux Algonquins qui 
sont auec vous. 

Le Pere leur dit là dessus fort à pro¬ 
pos, qu’il s’eslonnoit comme ils permet¬ 
taient à ces hauts Iroquois de descendre 
dans leur district et de venir faire la 
guerre dans leurs limites, descendans 
les sauts et les cheutes d’eau qui 
esloient du ressort et dans les marches 
des Annierronnons. Nous leur en auons 
donné aduis, répondent-ils. Quoydonc, 
fit le Pere, méprisent-ils vostre parole ! 
ne voyez-vous pas qu’on vous imputera 
tous les desordres qu’ils pourroienl 
commettre ? Ils ouurirent les yeux à 
cette raison et promirent d’y apporter 
vn remede efficace. 

Pour conclusion, le Pere, nos François 

et leurs guides partirent du bourg de la 
saincte Trinité, le 16. de Iuin, ils che¬ 
minèrent quelques iours par terre, non 
sans peine : car il faut faire comme les 
chenaux d’Arabie, porter ses viures et 
son bagage ; les ruisseaux sont les ho- 
stelleries qu’on rencontre. Estons arri- 
uez sur le bord du LacduS. Sacrement, 
ils firent des canots ou de petits bat- 
teaux d’écorces dans lesquels s’estans 
embarquez, ils ramèrent et voguèrent 
iusques au 27. du mesme mois de Iuin, 
qu’ils mirent pied à terre à la première 
habitation des François située sur la 
décharge de la riuiere des Iroquois dans 
le grand lleuue de S. Laurens. 

Voila le commencement d’vne Mis¬ 
sion qui doit donner de l’ouuerture à 
quantité d’autres parmy des Nations 
bien peuplées. Si ces chemins sont par¬ 
semez de Croix, aussi sont-ils tous rem¬ 
plis de miracles : car il n’y a point d’in¬ 
dustrie ny de puissance humaine qui ait 
pû changer la face des affaires si sou¬ 
dainement, et nous tirer du dernier 
desespoir où nous estions réduits ; il 
n’y a ny presens ny éloquence qui ait 
pù conuertir en si peu de temps des 
cœurs enragez depuis tant d’années : ie 
ne sçay ce qu’on ne doit point esperer 
apres ces coups de la main du Tout- 
puissant, qu’il soit beny au delà des 
siècles et au delà de l’eternité. 

Le Pere Isaac Iogues, entièrement 
appliqué et affecté à cette Mission, apres 
auoir rendu compte de sa commission, 
ne songeoit qu’à renoiier vn second 
voyage pour s’y en retourner, et sur 
tout auparauant l’hvuer, ne pouuant 
souffrir d’estre si long-temps absent de 
son épouse de sang. Enfin il fit si bien 
qu’il en trouua l’occasion sur la fin de 
Septembre, et partit des Trois Riuieres 
le 24. de ce mois, en compagnie d’vn 
jeune homme François et de quelques 
Iroquois et autres Sauuages ; nous auons 
appris qu’il auoit esté abandonné en 
chemin de la pluspart de ses compa¬ 
gnons et qu’il continuoit son voyage : il 
va à dessein d’y passer l’hyuer, et dans 
toutes les occasions qui se présenteront, 
ménager l’esprit et l’affection des Sau¬ 
uages, mais sur tout les affaires de Dieu 

B 

et les richesses du Paradis ; il a bien i 
besoin de bonnes prières pour le succez 
d’vne entreprise si difficile. 


chapitre v. 

De la résidence de S. Joseph à Sillery. 

La Résidence de S. Ioseph a recueilly 
les premiers fruits de la graine de l’E- 
uangile semée en ce nouueau monde, 
elle a imité les choses bonnes, qui se 
communiquent d’autant plus qu’elles 
ont de bonté. Son flambeau a répandu 
sa lumière bien loin au deçà et au delà 
des riues du grand fleuue, son ardeur 
et son feu ont fait ressentir leur chaleur 
dans des régions quasi inconnues à 
l’Eslé, où l’Hÿuer tient tousiours vn 
magazin de neige et de glace. 

Les superstitions et les Sorciers sont 
bannis de cette Résidence, il ne reste 
quasi plus personne à baptiser de ceux 
qui s’y retirent ordinairement, le peu 
de Chrestiens qui la composent fait vn 
escadron merueilleusement puissant dé¬ 
liant Dieu. Leur course a porté la Foy 
en diuers endroits, et leur bon exemple 
a gagné quantité de Sauuages. Ceux de 
Tadoussac se mocquans d’eux au com¬ 
mencement, furent enfin touchez de 
leur patience et de leur constance ; si 
bien qu’ils vinrent demander à Kebec 
qu’on leur enuoyast des Peres pour les 
instruire. Cela leur fut accordé l’an 
1641. depuis ce temps-là, on a tous¬ 
iours continué de les visiter et de leur 
enseigner la vraye doctrine de Iesus- 
Christ. Ils l’ont embrassée auec tant de 
ferueur et l’ont publiée auec tant de 
zele dans les jNations du Nord, que ces 
grandes forests qui n’entendoient que 
les hurle mens des loups, retentissent 
maintenant des voix et des Cantiques 
de lesus-Christ. 

Les Attikamcgues, qui habitent au 
Nord des Trois Riuieres, ont receu la 
Foy des Chrestiens de S. Ioseph : l’vn 
des Capitaines de cette résidence a tiré 


son origine de cette nation, les visites 
qu’ils ont fait de part et d’autre leur ont 
donné vue nouuelle alliance qui regarde 
l’Eternité. Vne bonne veufuedesiabien 
âgée a fait des merueilles en ce pays-là, 
allant visiter ses neueux et ses nieces, 
elle se mit à prescher auec tant de suc- 
cez, et à instruire ses compatriotes auec 
tant de bon-heur, que plusieurs venans 
par apres en nos habitations pour de¬ 
mander le Baptesme, sçauoient non 
seulement les principaux articles de 
nostre creance ; mais encore les prières 
et les petits exercices d’vn bon Chre- 
stien. Cette panure femme a fait trois 
voyages parmy ces peuples, non pas 
tant pour voir ses païens cl ses Alliez, 
que pour les engendrer en lesus-Christ. 
l’ayme bien mes parens et mes enfans, 
disoit-elle, mais ie les quitterois tous 
tres-volontiers, et toutes les richesses 
des François pour la conuersion d’vne 
seule ame. Ces fruicts sont sortis du 
parterre du glorieux S. Ioseph. 

Ce n’est pas tout, les Abnaquiois que 
nous auons entre l’Orient et le Midi, 
ont fait vne telle alliance auec nos Néo¬ 
phytes, que quelques-vns d’entre eux 
s’estans fait baptiser demeurent main¬ 
tenant à S. Joseph ; et pour autant que 
le feu est tousiours feu, c’est à dire 
tousiours agissant, ces nouueaux Chre- 
stiens prirent résolution ce Printemps 
dernier de faire vne course en leur 
pais, d’y publier la Foy, et de sçauoir 
des principaux de leur nation, s’ils n’au- 
roient point pour agréable de prester 
l’oreille aux Prédicateurs de l’Euangile: 
ils ont tenu leur parole, et enfin sont 
retournez le 14. du mois d’Aoust, et le 
quinziéme, apres auoir assisté à vne so¬ 
lennelle procession qu’on fait à Kebec 
ce iour là en l’honneur de la saincte 
Vierge, pour luy présenter la personne 
du Roy et tous ses Estats, le plus con¬ 
sidérable d’entr’eux nous parla en ces 
termes. le vous auois promis ce Prin¬ 
temps que ie me transporterois en mon 
pais, que i’y porterois les bonnes nou- 
uelles de l’Euangile, et que ie sçaurois 
des anciens quel amour ils pourroient 
auoir pour nostre creance. Comme 
ont beaucoup d’inclination pour ® on 

frere Noël Negabamat quo voila, i’av 
ietlé dans leurs oreilles les paroles qu’il 
m'auoit mises en bouche, ie leur ay dit 
que mon frere faisoit grand eslat de 
leur amitié, mais que cette amitié estoil 
bien courte qui se terminoit auec la vie, 
qu’il se falloit encore aymer apres la 
mort, et que s’ils ne croyoient en Dieu, 
leur séparation seroit eternelle : ie leur 
ay parlé de la beauté du Ciel et des hor¬ 
reurs de l’Enfer. Apres m’auoir en¬ 
tendu, trente hommes me dirent qu’ils 
embrasseroient nostre creance. Dix 
femmes me donnèrent la mesme asseu- 
rance. Tous les autres m’exhorterent 
de venir quérir vn Pere, et qu’ils se- 
roient bien aises de l’écouter douant 
que d’engager leur parole. 

Vn Capitaine qui a veu la pieté des 
Chrestiens de S. Ioseph, se trouuant en 
cette assemblée, dit des merueilles de 
nostre creance, protestant qu’il se feroit 
baptiser au plus tost, et qu’il ne souffri- 
roit auprès de soy aucune personne qui 
n’eust volonté de se faire instruire. 
Voila, disoit cet Ambassadeur Chrestien, 
les pensées et les resolutions de mon 
pais ; voyez si vous me voulez donner 
vnPere, mes gens se doiuent assembler 
tous en mesme endroit pendant l’hyuer 
prochain, pour entendre en paix et en 
repos la voix de celuy que vous en- 
uoyerez. 

Celle demande a paru si saincle et si 
raisonnable, qu’on n’a pû l’éconduire. 
Le Pere Gabriel Dreuillelles, qui a desia 
vescu parmy les Algonquins dans leurs 
grandes courses, est allé passer le plus 
fascheux temps de l’année auec ces Ab- 
naquiois, bien résolu de viure et de 
mourir en la Croix de Iesus-Christ. Il 
pourra pleinement satisfaire aux désirs 
qu’il a de souffrir, c’est ce qu’il peut 
attendre de plus constant et de plus as- 
seuré parmy ces peuples. Les fruicts 
qu’on pourra recueillir de cette Mission 
auec le temps, prouiendront originaire¬ 
ment des enfans du grand S. Joseph : 
cette Mission a esté surnommé de l’As¬ 
somption. 

Les Algonquins de I’Isle ont eu beau¬ 
coup d’occasion de profiter de la vertu 
et du bon exemple de ces premiers 


Chrestiens, aussi est-il vray que quel- 
ques-vns ont marché sur leurs pistes ; 
mais on diroit qu’vue partie de ces mi¬ 
sérables sont dans vn sens reprouué. 
Les Durons plus éloignez, descendants 
vers les François, oui admiré la Foy de 
ces bonnes ornes, et quelques-vns ont 
esté touchez iusqu’à les vouloir imiter. 

Vn Capitaine de leur nation qui a 
passé l’ilyucr à Rebec, disoit ce Prin¬ 
temps à Montreal, que les Chrestiens de 
S. Ioseph estoient les vrays creans. En 
effet, c’est le nom que leur donnent 
tous les autres Saunages, et si quelqu’vn 
d’entr’eux veut témoigner de la ferueur: 
le m’en irav, dit-il, demeurer parmy les 
creans, c’est à dire parmy les Chrestiens 
de S. Ioseph. 

II faut confesser que si plusieurs Sau- 
uages auoient la politesse des François, 
et s’ils se produisoient auec autant de 
grâces, qu’ils rauiroient les yeux et les 
cœurs de ceux qui verroient Je fond de 
leurs âmes. Ils ne peuuent souffrir 
qu’aucun infidèle demeure dans leurs 
cabanes, qu’il ne donne des indices de 
sa conuersion ; ils visitent ceux qui ont 
quelque différend, leur donnentde bons 
aduis, leur font des presens pour les 
faire rentrer en leur deuoir ; les parons 
commencent de prendre vn soin tout 
particulier d’apprendre les prières à 
leurs enfans, de les amener à confesse, 
de les faire souuenir de leurs pochez. 
Vue bonne femme disoit à sa petite 
fille : Mon enfant, voila les offenses que 
tu as commises, ne t’en oublie pas, de¬ 
mandes en pardon à Dieu, et me dis 
au retour de confesse si tu n’as rien 
oublié. 

Leur deuolion à la saincte Messe est 
toute aymable et toute particulière, ils 
l’entendent tous les iours auec vne 
grande modestie. Il n’y a Casuiste si ri¬ 
goureux qui obligeast aucun homme de 
se transporter à l’Eglise dans les ri¬ 
gueurs d’vn froid étrangement picquant, 
lors que la distance est notable : riy les 
montagnes, ny les vallées, ny la lon¬ 
gueur du chemin, ny les glaces, ny les 
neiges, ny le vent, ny le froid n’em- 
peschent ny les hommes, ny les femmes, 
ny les enfans de venir tous les iours à 

la Chapelle pour y entendre la saincte 
Messe. Les Peres nouuellement arriués 
nous disent qu’on ne conçoit nullement 
en France ce qu’ils voyent de leurs 
yeux. Ces bonnes gens viennent de fois 
à autre pendant le iour, visiter le sainct 
Sacrement ; ils apportent leurs enfans, 
les présentent à Dieu auec des tendres¬ 
ses véritablement amoureuses. Yoicy 
la priere de quelques parens : Toy qui 
as tout fait, tu sçais tout, tu vois au 
delà bien loing tout ce qui arriuera ; 
voicy mon enfant, si tu connois qu’il ne 
veuille point auoir d’esprit quand il sera 
grand, s’il ne veut point croire en toy, 
prends-le deuant qu’il t’offense ; tu me 
l’as presté, ie te le rends, mais comme 
tu es tout puissant, si tu luy veux don¬ 
ner de l’esprit et me le conseruer, tu 
me feras plaisir. 

La pauurelé des Saunages est si 
grande, et leurs viures si misérables, 
excepté quelques iours, qu’ils tuent des 
animaux en abondance, et encore en 
mangent-ils la viande sans pain, sans 
sel et sans autre saulce que l’appetit, 
qu’on n’a point creu iusques à présent 
qu’il fallust leur parler de ieusne, ny 
d’abstinence de chair, sinon par deuo- 
tion. Cependant ils se rendent par fois 
si religieux en ce poinct, qu’ils passe¬ 
ront des iours entiers sans manger quoy 
que ce soit, plustost que de manger de 
la chair qui en vérité est pire que le 
plus pauure pain du monde, tant elle 
est seiche et dure, ayant esté boucanée 
à la fumée. 

Si quelqu’vn tombe clans quelque 
faute publique, ou il en tire luy mesme 
le chastiment, ou les autres ne manque¬ 
ront pas de luy en faire porter la peine 
et la penitence. 11 n’y a pas long-temps 
qu’vn Capitaine venant à l’Eglise, ap- 
pella le Pere qui s’en alloit à l’Autel, il 
luy dit : Mon Pere, i’entendray la Messe 
hors l’Eglise, ie ne mérite pas d’y en¬ 
trer. Pourquoy, luy fit le Pere ? l’ay 
beu auec des gens qui ont excedé. As- 
tu excédéloy-mesme, dit le Pere? Non, 
mais i’ay beu auec ceux qni l’auoient 
fait. Cela ne doit point empescher que 
tu n’entres en l’Eglise. le te prie, mon 
Pere, repart ce bon Néophyte, que ie 


sois puny afin que les autres hayssent 
la boisson qui nous perd. Au reste 
qu’il pleuue, qu’il gresle, que le lieu 
soit sale ou fangeux, ils se tiennent dé- 
couuerts à la veuë de tout le monde. 

11 y auoit quelque different dans vu 
mesnage ; la dispute se rendit publique 
en sorte qu’ils se youloient quitter l’vn 
l’autre, selon leur ancienne coustume. 
Yn des principaux Chrestiens sçaehant 
que le diuorce prouenoit plustost du 
costé du mari que de la femme, se leua 
à la fin de la Messe. Arrestez-vous, dit- 
il à l’assemblée, nous auons icy vn 
homme qui deshonore la priere, il parie 
de quitter sa femme, qu’il sçache que 
nous ne souffrirons jamais'qu’il en 
prenne vne autre. Nous sommes Chre¬ 
stiens, nous croyions. Mais où est-il? 
qu’il paroisse, ie le puniraymoy mesme 
s’il ne rentre en son deuoir. Toute l’as¬ 
sistance approuua ce discours; le Pere 
se tournant fut bien estonné d’entendre 
ce Prédicateur, le coupable encore plus: 
il ne dit jamais mot, il s’en retourna 
doucement vers sa femme. Cet excès, 
qu’on scait bien réduire à son poinct, 
donne plus de iove que de tristesse. La 
conclusion fut que le mari et la femme 
se vinrent confesser et communier au 
premier iour. 

On a beau deffendre le commerce de 
vin et d’eau de vie auec les Sauuages, 
il se trouue tousiours quelque ame 
lasche qui pour tirer vn peu de poil de 
Castor, fait passer au clair de la Lune 
quelques bouteilles dans leurs cabanes. 
Les Capitaines crient et tempestent, 
mais il est tres-difficile de bannir en¬ 
tièrement ce desordre. Quelques-vns 
ayans donc excedé, se voulurent punir 
et chastier eux-mesmes. L’vn d’eux, à 
l’yssuë du sacrifice de la Messe, s’écria: 

Mes freres, puis que vous auez eu con- 

noissance de nostre péché, il faut que 
vous en voyez la penitence ; çà, çà, dit- 
il à ses complices, payons à Dieu ce que 
nous luy auons dérobé par nostre ol- 
fense ; ie sçay bien que ceux qui ne 
eroyent pas se mocqueront de nous, 
mais il ne faut pas que leurs gausseries 
nous empesehent de satisfaire pour nos 

offenses. Cela dit, il tire vn grand fouet» 

il se fait rudement fustiger par vn autre, 
et puis il n épargné non plus les épaules 
des coupables qu’on n'auoit pas épargné 
les siennes. Les femmes laisoient voir 
ce spectacle à leurs enfans : Hé bien, 
leur disoient-elles, serez-vous médians? 
mentirez-vous iamais? voyez comme 
on traite les desobeyssans. 

Yn payen enueloppé dans la mesme 
faute, se présenta pour l’expier par la 
peine ; mais on luy dit que l’Eglise ne 
luy estoit point encore ouuerte. Ce qui 
consola lesChrestiens, croyansque Dieu 
les preferoit aux Inüdeles acceptant leur 
penitence. 

Vn ieune garçon, ayant beu auec les 
autres, et voyant qu’on ne luy disoit 
mot, s’en alla par apres se plaindre au 
Pere de ce qu’on ne l’auoit pas puny 
comme les coupables, demandant du 
moins la permission de se battre soy- 
mesrae en particulier. La nature ap¬ 
prend aux plus barbares que tout péché 
mérité chastiment ; mais il fautaduoüer 
que ceux qui connoissenl bien les Sau- 
uages, qui sont éloignez depuis tant de 
siècles de toute soumission et de tout 
acte de justice, ne sont pas peuestonnez 
de voir ce changement si peu attendu. 
Dieu veuille que cette ferueur leur dure 
vn long-temps. 

Yn Sauuage étranger qui se trouua 
enueloppé dans cette penitence, de¬ 
manda pourquoy les François qui com- 
mettoient les mesmes fautes, ne subis- 
soient pas les mesmes peines. Les 
autres Sauuages luy respondirent, que 
la Iustice ou le Capitaine des François 
prenoit connoissance de leurs crimes, 
et qu’ils en auoient veu chaslier de 
leurs yeux, mais qu’ils aymoient mieux 
estre punis dans l’Eglise par l’ordre des 
Peres. 

11 est vray que ces pénitences pu¬ 
bliques sont necessaires en ces premiers 
commencemens, et notamment parmy 
des Sauuages. Premièrement, pource 
que les Payens se scandalisent fort ai¬ 
sément des fautes des nouueaux Chré¬ 
tiens, et si on n’en tiroit quelque châ¬ 
timent public, ils attribueroient le péché, 
non pas tant à la personne qui le com¬ 
met comme à la doctrine que les Néo¬ 


phytes embrassent et qu’ils professent. 
En second lieu, les Capitaines Sauuages 
n’ayans aucune Iustice réglée, ny au¬ 
cune authorité de punir les defauts de 
leurs gens, nous sommes contrains de 
leur seruir de peres et de iuges, cm- 
peschans les desordres par quelques 
chastimens qu’ils acceptent fort volon¬ 
tiers ; mais les dereglemens que les 
vaisseaux à l’ordinaire apportent par 
leurs boissons, nous font abandonner 
cette charité et remettre à la Iustice du 
pays la punition des yurogneries trop 
frequentes, pendant qu’ils sont ancrez 
en nos ports. 

Les Relations precedentes ont fait 
mention de la mort toute saincte d’vn 
Néophyte nommé François Xauier Ne- 
nask8mat : c’est celuy qui auec Noël 
Negabamat a ietté les premiers fonde- 
mens du Christianisme en la résidence 
de S. Ioseph. 11 laissa deux enfans, vn 
garçon et vne fille : celle-cy est mariée 
et mene vne vie fort Chrestienne. Son 
fils qui se nommoit Vincent Xauier Ni- 
pikiSigan, fut misérablement blessé à 
mort cet Automne dernier par les So- 
koquiois, dont nous auons parlé cy-des- 
sus : ce panure homme fut rapporté à 
Kebec et conduità l’Hospital où il a esté 
receu et traité auec vne grande charité ; 
voyant que ses plavcs estoient incu¬ 
rables, il voulut mourir auec les Chre- 
stiens de S. Ioseph, il a rauy et en sa 
maladie et en sa mort tous ceux qui 
connoissoient les touches de son cœur. 
L’vne des plus estranges passions des 
Sauuages, c’est la vengeance contre 
leurs ennemis : on ne pouuoit au com¬ 
mencement leur persuader que ce fust 
bien fait de prier pour eux, ils en 
estoient scandalisez : Tu ne nous aymes 
pas, disoient-ils au Pere qui leur don- 
noit ce conseil ; cette priere ne vaut 
rien, quel bien nous peut-il arriuer que 
Dieu benisse ou secoure nos ennemis. 
Ceux qui crovent ont bien changé de 
langage ; celuy-cy traîtreusement mas¬ 
sacré, sans iamais auoir commis aucun 
acte d’hostilité contre cette nation qu’ils 
ne vouloient point auoir pour ennemie, 
non seulement pardonna à ses meur¬ 
triers, mais il pria souuent Dieu qu’il 

les benist, qu’il leur fit la grâce de se 
conuertir, et lors qu’on luy porta le 
Viatique, apres auoir réitéré les prières 
qu’il faisoit pour eux, il promit d’vn 
accent qui louchoit tous les assistons 
qu’il se souuiendroit d’eux au Ciel et 
qu’il demanderoil à Dieu leur salut, et 
la connoissance de Iesus-Christ à toute 
leur nation ; cette mort a esté precieuse 
déliant Dieu et deuant les hommes. 

Sa femme a monstré vue charité et 
vne constance admirable à seruir son 
panure mari : elle auoit receu vn coup 
de hache de ces traislres, ils luy auoient 
enlcué vne partie de la peau de la teste 
auec ses cheueux, bref ils l’auoient 
laissée pour morte, mais ses blesseures 
n’estant pas mortelles, si tost qu’elle se 
peust traisner, elle donna de l’estonne- 
ment à tous ceux qui commissent le 
genie des Saunages. Si tost qu’vn mari 
est en estât de ne plus recouurer sa 
santé, sa femme le quitte et l’aban¬ 
donne, le laissant entre les mains de 
ses parens, s’il en a ; s’il n’en a point, 
elle luy nuance ses iours pour le deli- 
urer, et elle aussi de la peine que cause 
vne grande maladie ; le mari en fait 
autant à sa femme en cas pareil. Cette 
barbarie n’est plus parmy ceux qui re- 
çoiuent et qui conseruent la Foy : ce 
flambeau leur fait voir la beauté de la 
charité conjugale, mais il n’oste pas 
pourtant les inclinations d’vne nature i 
nourrie dedans ces habitudes depuis la 
naissance des siècles. Cette femme 
vrayement forte et fidele, pansoit tons 
les iours son mari, souffrant la puanteur 
de ses playes dont elle essuyoit conti¬ 
nuellement le pus. Elle disoit par fois 
en elle-mesme : le sens bien que ie suis 
Chrestienne ; car sans cela il ne me se- 
roit pas possible de demeurer vn iour 
auprès d’vn homme qui me choque les 
sens si rudement, et cependant ie ne 
sçaurois m’éloigner de luy. C’estoit sans 
doute vne grâce bien particulière, et vn 
effet du Sacrement de Mariage. 

Ce pauure patient auoit vne petite 
fille qu’il auoit consacrée à Dieu dés le 
iour de sa naissance, luy promettant 
qu’il la porteroità estre vierge toute sa 
vie. 11 la donna dés sa petite enfance aux 


Meres Vrsulines : il n’est pas croyable 
combien ces bonnes Meres faisaient 
estât de ce petit enfançon, elles admi- 
roient ses bonnes inclinations et la dou¬ 
ceur de son naturel ; on eust dit que sa 
plus grande récréation estoit de prier 
Dieu, jamais en quelque humeur qu’elle 
fust, elle ne refusoit de le faire ; quand 
elle pleuroit, comme font les enfans, si 
on luy disoit : Prions Dieu, aussi-tost 
joignant ses petites mains, elle arrestoil 
ses larmes et prononçoit ses prières 
qu’elle sçauoit parfaitement dés l’aage 
de trois ou quatre ans. Son pere se 
voyant proche de la mort, la voulut 
voir : on la tire du Séminaire, on la 
conduit vers ce pauure mourant, on la 
luy présente. Elle estoit si gentiment 
vesluë, et elle le salua auec tant de 
grâces qu’il en fut rauv. Il ne se peut 
contenir de l’embrasser, il la baise, il 
la prend sur son lict, la tient dans son 
sein, luy donne mille bénédictions, luy 
congratule d’estre tombée en si bonne 
main, il luy parle comme si elle eust eu 
cinquante ans : Adieu, ma fille, iem’en 
vay au Ciel, ne t’attriste point de ma 
mort, sois bien obéissante aux filles 
vierges, elle sont tes plus proches pa¬ 
rentes, ne les quitte jamais : quand tu 
seras grande, elles te diront ce qu’il te 
faudra faire. Cet amour trop ardent lit 
mourir cette pauure enfant, elle prit la 
! liebvre dans l'haleine et dans la bouche 
mourante de son pere, comme elle estoit 
fort tendre, n’ayant pas plus de cinq 
ans, l’air corrompu s'empara bien aisé¬ 
ment de son petit corps, et luy causa 
vne maladie qui l’enuoya six mois apres 
au tombeau. 

Son pere estant mort, on en sceut 
bien-lost la nouuelle au Séminaire où 
on l’auoit reportée. Sa maistresse la 
mena deuant le sainct Sacrement pour 
la faire prier Dieu pour son ame. Ayant 
fait sa prière, elle se tourna elle-mesme 
vers sa maistresse et luy dit : h’s |is 
sera-il pas mon pere, puisque ie n'en 
ay plus? La Vierge sera aussi ma mere, 
et vous serez mes parentes, mon peW 
me l’a dit. Elle raconta aux Meres tout 
ce que son pere luy auoit recommande. 

Sa fievre se faisant de plus en plus 

connoistre, l'allita en sorte qu’elle n’en 
releua plus. Elle se voulut confesser, 
le Pere qui l’écouta en fut rauy, ne 
croyant pas qu’vn enfant qu’il voulait 
consoler, eust eu iamais tant de juge¬ 
ment. On luy demanda si elle ne seroit 
pas bien aise de voir Nostre Seigneur, 
napilc nisadkiha missi kakichildlz, ré¬ 
pondit-elle, entièrement i’ayme celuv 
qui a tout fait ; et là dessus elle expira, 
auec la ioye et les regrets de toutes ces 
bonnes Meres. 

L’embarras que la venue des vais¬ 
seaux apporte, nous lit reietter le Iubilé 
de l’an passé en vu temps plus commode 
pour le gagner auec plus de repos, on 
le publia quelques iours deuant la nais¬ 
sance du Sauueur. Les Chrestiens de 
S. Ioseph qui n’auoient point encore 
oiiy parler de cette deuotion, s’y pré¬ 
parent auec vue affection toute extraor¬ 
dinaire. On leur dit que les disposi¬ 
tions pour obtenir ce pardon, estoient 
le ieusne, l’aumosne, et la pricre ou 
l’oraison : pour le ieusne, ils le gar¬ 
dèrent bien aisément ; car ils n’auoient 
pas beaucoup de choses à manger en ce 
temps-là, vu bon-heur neantmoins le 
rendit plus méritoire et plus remar¬ 
quable. Yn chasseur ayant fait ren¬ 
contre d’vn Caribou, qui n’est pas tout 
à fait si gros qu’vn de nos bœufs de 
France, lepoursuiuitet le rua parterre: 
la famine cstoit en leurs cabanes, le de- 
sir de manger de la viande fraische les 
tentoit fortement, iamais neantmoins 
aucun Chrestien n’en voulut gouster, 
les iours qu’on leur auoit ordonné de 
ieusner, non pas le Chasseur mesme ; 
bien dauantagc, quelques Payens de sa 
cabane voyans cet exemple, ne tou¬ 
chèrent non plus à cette chair, que si 
elle eust esté empoisonnée. 

Pour l’aumosne, ils auoient plus de 
peine : car ils ne sçauoientque donner, 
l’or et l’argent n’ont point de cours 
parmy ces peuples, et leur pauureté les 
dispensa aysémcnt d’estre prodigues. 
Si fallut-il pour contenter leur deuotion 
qu’ils accomplissent cét article. Les vus 
apportaient quelques grains de Pource- 
laine, les autres vu petit morceau de 
chair ; il y en eut vn qui présenta vn 


petit, plat d’écorce plein de raisins qu’il 
auoit achepté des François. En vn mot, 
on donna toutes leurs aumosnes à l’vn 
des Capitaines plus zelez pour les distri¬ 
buer aux plus nécessiteux. 

Quant à l’oraison, ils ne manquèrent 
pas de faire leurs Stations, et auec cela 
d’assister tous à vue Procession assez 
fascheuse et difficile qu’ils firent depuis 
S. Ioseph iusques à Kebcc; il y a en- 
uiron vue lieue et demie de chemin. 
Elle se fit le iour de sainct Estienne, le 
lendemain de Noël, par vn temps extrê¬ 
mement froid, ils marchoient tous deux 
à deux en bel ordre, les enfans vou¬ 
lurent cslre de la partie. La croix et la 
bannière marchoient deuant, les Peres 
qui ont soin de celte petite Eglise con- 
duisoient leur troupeau ; ils entonnent 
des Hymnes en sortant de l’Eglise, ils 
continuent leur Procession, recitans 
leur Chapelet et faisans d’autres prières. 
Arriuans à Kebec, ils rauirent les Fran¬ 
çois ; leur première Station fut en l’E¬ 
glise des Meres Yrsulines, où ayans 
prié Dieu et chanté quelques Cantiques 
spirituels, ils tirèrent droit à la Paroisse, 
où le sainct Sacrement esloil exposé. 
Ils furent recens auec des motets pleins 
de pieté qu’on chanta en l’honneur de 
eeluy qu’ils venoient adorer ; lequel leur 
ayant donné sa bénédiction par les 
mains du Preslre, ils passèrent à la 
troisiesme Station qui estoit à l’IIospi- 
tal, où semblablement ils prièrent pour 
les sujets contenus en la Bulle, tousiours 
conduits et dirigez par leurs Pasteurs. 
Au sortir de là, ils s’en retournent à 
ieun deux à deux, comme ils estoient 
venus, concluans la derniere action du 
Iubilé dans leur Eglise. Ceux qui auoient 
veu le pays dans sa barbarie, iettans les 
yeux sur vue telle deuotion, sur vne 
modestie si grande, voyans des Barbares 
faire trois lieues à pied, dans vn froid 
Ires-piquant et à ieun, pour gagner la 
rémission de leurs offenses, rendoient 
mille louanges au Dieu du Ciel, qui 
verse ses bénédictions où il luy plaisl. 

CÏIAPITRE VI. 

De la Résidence de la Conception aux 
Trois Riuieres. 

Les Trois Riuieres sont l’abord de 
tous les peuples de ces contrées bons et 
mauuais : on y voit de temps en temps 
des Sauuages de toutes les nations qui 
voguent sur le grand fleuue de sainct 
Laurens, depuis son emboucheure ius- 
ques aux Huions et au delà ; ceste éten¬ 
due fait peut-estre quatre cens lieuës et 
dauantage. 

Ce ramas de tant de peuples si diffe¬ 
rents fait vne grande confusion, et en¬ 
core que les seuls Chrestiens soient les 
plus chéris des François, on est con¬ 
traint de lolerer les autres et d’attendre 
le moment de leur conuersion. 

Toutes les assemblées qu’on a faites 
auec les Iroquois, ont esté tenues aux 
Trois Riuieres ; deux ou trois insignes 
Apostats s’y sont relirez ; tous les fri¬ 
pons des autres endroits y sont venus 
passer vne partie de leurs temps ; tous 
les curieux de sçauoir des nouuelles y 
abordent : ce n’est qu’vn flux et reflux 
qui empeschc beaucoup que la Foy ne 
prenne racine. Les Chrestiens cepen¬ 
dant n’ont pas laissé de donner des 
preuues de leur foy et de leur constance, 
nonobstant les mauuais exemples qu’ils 
ont deuant les yeux, et qui font qucl- 
quesfois trébucher les foibles. 

Yn Intidelle cajola si bien vne femme 
Chrestienne, qu’il la prit pour sa se¬ 
conde femme , les François indignez de 
cette action, luy deffendent l’entrée du 
fort et de leurs maisons : cét homme 
forcené s’en va dans le quartier des 
Saunages, faire vn cry public contre la 
prière, c’est à dire contre la Foy, vsant 
de menaces contre tous ceux qui sorti- 
roient de leurs Cabanes pour aller à la 
Messe ou à l’instruction. Yn Chrestien, 
entendant ce discours de sa Cabane, en 
sort armé d’vne saincte cholere ; il 
anime sa voix, il crie, il tempeste contre 
cét insolent, parle hautement de la foy, 
donne courage aux Chrestiens, proteste 


que les menaces des impudents ne l’é¬ 
branleront jamais ; en vn mot le Payen 
voyant ce torrent, se relire, de peur que 
des paroles on ne vinst à la violence, 
n’esperant pas trouuer tant de courage 
parmy les siens pour le mensonge, qu’il 
en voyoit dans les Chrestiens pour la 
vérité. 

Yne autre fois, vn Chrestien voyant 
les desordres qui se commettoient dans 
ce mélange de toute sorte de nations, 
et n’ayant pas d’autres armes que sa 
parole pour y résister, il sortit en pu¬ 
blic, et se pourmenant selon leur cou- 
slume parmy les Cabanes de ses compa¬ 
triotes, il harangua en ces termes. 

Escoutez, mes freres, c’est à vous 
tous que i’addresse ma parole, vous 
sçauez que ie suis baptisé ; si quelqu’vn 
l’ignore, qu’il l’apprenne auiourd’huy 
de ma bouche : ie n’ayme ny les biens, 
ny l’honneur, i’ayme la priere, i’honore 
la Foy, ie voudrois que tout le monde 
l’honorast ; tout n’est rien, la creance 
est de prix et de valeur. Si vos oreilles 
est oient percées, la doctrine qu’on nous 
enseigne y entreroit, et si vous n’auiez 
les yeux fermez, vous en verriez la 
beauté ; on ne voit qu’insoleuces dans 
nos cabanes, les jeunes gens courent 
toutes les nuits, i’arresterois bien ces 
desordres si i’auois du pouuoir sur vous. 
Tenez pour constant que ces malices 
attireront dessus nos testes la cholere 
et la vengeance de celuy qui a tout fait. 
Pour vous autres qui auez receu le Ba- 
ptesme et qui ne tenez pas vostre pa¬ 
role, vous estes des trompeurs ; ou 
renoncez à vostre foy, ou viuez confor¬ 
mement aux promesses que vous auez 
faites en vostre Baptesme. Si l’on vous 
retranche de l'Eglise, si on vous chasse 
comme des chiens, ie me banderay le 
premier contre vous, si vous ne quittez 
vos desordres. Ses paroles poussées 
d’vn bon accent, et par vn homme d’au- 
thorité estonna les inconstans, et con¬ 
sola bien fort les plus feruens et les 
plus courageux. 

La nuit suiuante, vn Chrestien qui 
auoit esté banny de l’Eglise pour vn 
scandale public, et qui s’estoit réconcilié 
apres vne bonne penitence, émeu de la 

force de ce discours, en fit vn autre de- 
uant des apostasts auec vn accent tout 
plein de cœur. Les Saunages sont fort 
retenus en leurs paroles deuant leurs 
compatriotes. C’est vue chose rare qu’vu 
Capitaine mesme se donne la liberté de 
reprendre les fautes de ses gens, si ce 
n’est peut-estre de quelque ieunesse. 
Cét homme parla deuant les plus huppez 
et deuant les plus superbes de sa nation 
en cette sorte : Celuy qui a promené sa 
parole dans la harangue qu’il nous a 
faite auiourd’huy, a parlé comme vue 
personne qui croit véritablement ; son 
aage et sa grande auihorité méritent 
que les fideles et les infidèles obéissent 
à sa voix, et sa perseuerance en la Foy 
oblige tous les Chresliens de garder les 
promesses qu’ils ont faites à Dieu. Pour 
moy qui ay donné mauuais exemples, ie 
ne puis donner aucun poids à mes pa¬ 
roles ; si neantmoins vous les regardez 
de bien prés, vous trouuerez qu’elles 
ne s’écartent ny d’vn costé ny d’autre, 
mais que leur route est toute droite : 
i’ay péché, tout le monde le sçait bien, 
i’en ay demandé pardon à Dieu, ie m’en 
suis confessé, ie crov qu’il m’a fait mi¬ 
séricorde, et que le peu de temps qui 
me reste iusques à la mort, m’est donné 
pour faire penitence de mes crimes, ie 
ne puis assez admirer sa bonté. Mais 
ne dites pas que si vous suiuez mon ex¬ 
emple dans le vice, vous le suilirez par 
apres dans la penitence : ces paroles 
sont dangereuses, il les entend, il vous 
écoute, s’il ne m’a liuré au mauuais 
démon, c’est vue bonté qui m’estonne, 
de laquelle il n’a pas vsé enucrs vne in¬ 
finité d’autres qui se sont perdus. Ne 
dites pas aussi que vous aurez de l’es¬ 
prit, quand vous aurez la teste blanche, 
le démon vous preuiendra, il ne sera 
plus temps de vouloir estre sage quand 
vous serez dans les feux. Les guerres, 
les maladies et la mort mesme, sont les 
punitions de nos offenses, et non pas 
de mauuais effects de la Foy et des 
prières, comme disent quelques-vns ; 
c’est la priere qui dit à Dieu : Arreste ta 
colere, ne décoché point tes flèches 
dessus nous, donne nous le loisir d’a- 
uoir de l’esprit, chasse les maladies, 


deliure nous de la guerre. Voila ce que 
demandent iour et nuit les Peres pour 
nous autres, c’est ce qu’ils nous con¬ 
seillent de faire et de pratiquer ; sans 
la priere de ceux qui ayment Dieu, le 
démon qui a enuie de nous perdre, 
nous auroil bien-tost précipités dans la 
fosse pleine de feu. Ceux-là sont bien 
abusez qui croyent que la priere cause 
les maladies et auance la mort : celuy 
que nous prions, c’est celuy-là mesme 
qui donne la santé et la vie, l’honneur 
qu’on luy rend ne le prouoque pas à 
nous faire du mal. Sus donc, que ceux 
qui ont péché fassent penitence auec 
moy, et ceux qui n’ont point saly leur 
Baptesme gardent constamment leur pa¬ 
role iusques à la mort. 

le crois qu’il sera bien à propos de 
dire iey deux mots de la conuersion de 
cét homme. Estant sollicité par vne 
femme, il la prit publiquement auec sa 
légitimé : Dieu l’ayant chastié par vne 
bonne maladie, il ouurit les yeux ; mais 
pource que l’on craignoit son incon¬ 
stance, dont il auoit desia donné des 
indices, on le laissa fort long-temps 
comme vn excommunié. Il enuoya qué¬ 
rir plusieurs fois quelques-vns de nos 
Peres ; à toutes ces demandes point de 
response : enfin comme on creut qu’il 
estoit véritablement louché, vn Pere le 
va voir dans ses grandes douleurs : Ah, 
mon Pere, luy dit-il, ayez pitié de moy. 
ie ne puis, luy répliqua le Pere, te faire 
entrer en l’Eglise, tu as donné vn trop 
grand scandale. Helas ! mon Pere, ie 
ne demande pas cela, ie ne suis pas 
digne d’y rentrer, ie demande que mes 
pechez soient effacez par la confession ; 
ie suis extrêmement malade, la mort 
me fait peur, estant encore chargé de 
tous mes crimes. Le Pere voyant bien 
qu’il n’estoit pas encore dans vn si 
grand danger, luy donna iour, le va 
trouuer au temps pretix, luy preste l’o¬ 
reille : ce pauure homme tire vn petit 
faisceau de bois comme vne botte d’al¬ 
lumette, et le monstrant au Pere, luy 
dit : Voila tous mes pechez, ie les ay 
escrits dessus ces bois à nostre mode, 
de peur de m’en oublier. Il se confesse 
auec de grands regrets les yeux pleins 

de larmes, la bouche pleine de sanglots, 
et le cœur tout remply de regrets et de 
douleur. Apres sa confession, il raconta 
au Pere comme il estoit tombé dans 
l’abysme de ses pechez. Pay, disoil-il, 
conseillé long-temps la blancheur de 
mon Baplesme, i’ay porté long-temps le 
flambeau qu’on me tit tenir tout allumé 
sans l’esteindre ; cette femme qui m’a 
perdu me recherchant, ie la fuyois au 
commencement, mais petit à petit ie 
pris plaisir en son amitié ; ie ne pensois 
en aucun mal, iusques-là que sentant 
que mon cœur vouloit estre meschant, 
ie la chassois d’auprès de moy, mais 
elle n’alloit pas loin, aussi-tost elle 
paroissoit deuant mes yeux : enfin ie 
commençay à l’aymer, mon cœur trem- 
bloit, me reprochant que ie quitterois la 
priere ; ie m’allois confesser aussi-tost, 
mais ce démon me poursuiuant me per¬ 
dit. le vins à l’aymer tout de bon, et 
voyant bien que ie ne serois pas en 
repos auprès de vous autres, ie vous 
quittay et m’en allay à l’Isle, et de là 
aux Hurons. L’amour m’aueugloit, ie pe- 
chois quelquefois sans remords, le plus 
souuent la crainte saisissoit mon ame, 
ie m'en voulois quelquefois prendre à 
vous autres, tantost ie vous méprisois, 
puis ie vous exaltois, admirant vostre 
patience et vostre bonté : car vos freres 
qui sont dans les Hurons, font là haut 
ce que vous faites icy bas ; ils pacifient 
toutes les dissentions, ils font des pre- 
sens pour appaiser les meschans, ils en¬ 
seignent le chemin du Ciel. Tout cela 
m’estonnoit et ie disois à mon ame, tu 
t’en vas dans le feu, tu désobéis à celuy 
qui a tout fait. Estant dans ces an¬ 
goisses, ie tombe malade, me voila dans 
des craintes épouuantables, tous mes 
pechez se présentent à mes yeux comme 
si on me les eust dits les vus apres les 
autres : ie les marquay tous sur ces 
petits bois, ie demanday qu’on me rap- 
portast icy bas, ie ne pensois qu’à vous 
autres que i’auois tant méprisez ; ie di¬ 
sois à Dieu, tu fais bien de me faire 
malade, ie t’ay quitté le premier, ie 
n’ay point d’esprit, le scnlois des dou¬ 
leurs horribles; ie criois dans mon mal, 
i’ay mérité tout cela, tu fais bien, mais 


ne me tue pas que ie ne me sois con¬ 
fessé. le croyois à tous coups que i’allois 
descendre aux pais des démons. Enfin 
quand ie me suis veu proche de vous 
autres, mes angoisses ont esté vn peu 
soulagées : car encore que vous me re¬ 
butassiez, ie disois tousionrs, ils out rai¬ 
son, ils craignent que ie ne les trompe. 
Nihanis, disoit-il au Pere, prie pour 
moy, dis luy qu’il augmente mon mal, 
si jamais il me prend enuie de le quitter. 
On le tint encore fort long-temps dans 
cet estât de penilent, deuant que de le 
faire entrer dans l’Eglise : il y est main¬ 
tenant bien résolu de n’en sortir iamais. 
Il disoit il n’y a pas long-temps à quel¬ 
ques âmes froides : Ah ! si vous sçauiez 
quel grand mal-heur c’est d’estre chassé 
de l’Eglise, et combien cela cousted’an¬ 
goisses, vous vous donneriez bien de 
garde de commettre chose aucune qui 
vous fist iamais tomber dans ce préci¬ 
pice. Dieu luy veuille donner la perse- 
ue rance. 

Pour rentrer dans nostre discours, 
les Chrestiens se voyans enuironnezde 
tant de difficultez, prirent résolution 
pour se mieux conseruer, de faire bande 
à part dans leur grande chasse pendant 
l’hyuer, et dans les autres voyages qu’ils 
feroienl pour leur commerce. Yn Fran¬ 
çois, les ayant accompagnez, nous té¬ 
moigna au retour qu’il auoit esté rauy 
les voyant viure en vrays Chrestiens, ne 
manquons iamais de prier Dieu tous en¬ 
semble, gardons aussi estroitement le 
sainct Dimanche, comme s’ils eussent 
esté proches de nos petites Eglises. 

Au retour de leur chasse, ils se cam¬ 
pèrent le plus prés qu’ils peurent de 
nostre Chappelle : les Pavens s’en tor- 
maliserent, leur donnons mille brocards 
de ce qu’ils ne s’estoient pas voulu 
joindre à eux. C’est la coustume parmf 
ces peuples que les filles, estant malades 
de leur maladie ordinaire, se séparent 
des autres, comme faisoient les Iuifofêî 
les lufidelles, voyant nos Néophyte 
Miis ensemble, leur disoient en I 
saut qu’ils faisoient bien à la façon®® 
femmes de cabaner à part. Us sBB , 
Croient patiemment ces risées, P 01 ’* 
compassion à leur aueuglenient : t 

polluons nous apprendre de vous autres, 
respondit vn Chreslien, sinon des médi¬ 
sances et des gausseries? ne \ous éton¬ 
nez donc pas si nous nous mettons à 
l’écart. 

11 n’y a terre au monde si seiche et si 
aride où il ne paroisse quelque petit 
brin de verdure. La petite Eglise des 
TroisRiuieres voit, dans ce flux et reflux 
des Saunages qui l’abordent, vue nation 
toute simple, toute candide et bien éloi¬ 
gnée de la superbe : ce peuple vient du 
fonds de terre, il passe sa vie dans l’in¬ 
nocence de la chasse et de la pesche, 
ne voyant les François qu’vue ou deux 
fois l’année pour achepler quelques né¬ 
cessitez en contr’escbange de leurs pel¬ 
leteries. Ils tirent leur nom du mol 
Attikamqg, qui signifie vue espece de 
poisson que nous appelions le poisson 
blanc, pource qu’en effet il est tout lui¬ 
sant et tout blanc. Ces panures poissons 
blancs se viennent ietter dans les filets 
de l’Euangile, autant de fois qu’ils ap¬ 
prochent des riues du grand fleuue de 
S. Laurens. Ils composent maintenant 
vne petite Eglise volante, qui n’a rien 
de plus ferme ny de plus constant que 
la Foy et que l’exercice des vertus 
qu’ils conseruent d’autant plus aysément 
qu’ils sont éloignez des ennemis, qui 
les leur pourroient dérober. 

Ils portent auec eux vn catalogue ou 
vn calendrier des Festes et des Di¬ 
manches, et de tous les iours de la se¬ 
maine : pas vn d’eux ne s’est trompé 
cette année en son calcul. Outre les 
prières du soir et du matin, ils s’assem¬ 
blent tous les Dimanches dans vne ca¬ 
bane pour chanter quelques Hymnes 
spirituels et pour reciter tous ensemble 
leur chapelet ; que si quelqu’vn d’entre 
eux a la parole en main, il anime les 
autres à obéir à celuv qui a tout fait, et 
à quitter leurs anciennes superstitions. 

Tout l’hyuer, ils se consolent dans 
l esperance qu’ils ont de se venir confes¬ 
ser et communier au Printemps, ils en 
tout de mesme pendant l’Esté, se dispo¬ 
sons de nous venir voir à l’Automne : 
ils découurent leur faute auec vne can¬ 
deur admirable. On diroit véritable¬ 
ment que le péché d’Adam n’est point 


paruenu iusques à ces peuples, tant ils 
sont éloignez des malices qui se retrou- 
uent parmy les plus jeunes enfans. 

Leur premier Capitaine, nommé Paul 
de TamSrat, estant arriué aux Trois Ri- 
uieres, s’en alla visiter le Pere qui a 
soin de cette résidence et luy dit douant 
tous ses gens : Mon Pere, sera-ce donc 
à ce coup que ie communieray ? tu m’as 
tousiours refusé ce bon-heur, lu m’as 
remis du Printemps à l’Automne ; i’ay 
eu peur pendant tout l’Esté de mourir 
deuant que l’on m’ait porté à la bouche 
cette nourriture de nos âmes. Dieu m’a 
conserué la vie, me voicy de retour, 
que diras-tu maintenant? ne m’afflige 
pas plus long-temps. Yoyla le compli¬ 
ment que fil cét homme à son abord, 
plus aymable cent fois que ces mines 
et ces grands abaissemens de la Cour 
qui n’ont bien souuent que de l’appa¬ 
rence. 

La femme de ce Capitaine, ne perdit 
non plus de paroles que son mary : elle 
amene au Pere ses deux tilles, le presse 
tant qu’elle peut d’accorder a la rnere 
et aux enfans ce pain de vie, elle de¬ 
mande qu’on l’instruise si elle ne l’est 
pas suffisamment. Vn Samcdy au soir, 
le Pere l’ayant fort examinée auec quel¬ 
ques autres, elles creurent que c’estoit 
pour communier le lendemain, elles 
viennent donc à la Messe en nostre 
Chapelle, se présentent à vn Pere pour 
les confesser ; mais comme il n’enten- 
doit point leur langue, il les renuoya. 
Elles se tirent à quartier, entendent 
deux Messes, demeurent en la Chapelle 
iusques à Vespres, le Pere qu’elles at- 
tendoient et qui auoit célébré la Messe 
en la Paroisse, suruenant, les trouue 
les mains jointes deuant l’Autel. Il leur 
demande ce qu’elles font-là : Nous l’at¬ 
tendons, mon Pere, pour nous confesser 
et communier. Quoy donc, lit le Pere, 
ne sçauez vous pas bien qu’on ne 
communie pas apres auoir mangé? 
(il croyoit qu’elles vinssent de leur 
cabanes). Nous le sçauonsbien, respon- 
dent-elles, nous n’auons point mangé 
depuis hier à midy ; nous sommes icy 
depuis le matin, esperans tousiours que 
tu nous ferois communier. Mais pour 

quoy demeuriez vous si long-temps, 
voyans que ie venois pas ? Helas ! dit 
cette bonne veufue, nous y resterions 
volontiers tout le iourpour remercier le 
bon Iesus des grâces qu’il nous a faites : 
nous y viendrons souuent, nous ne sçau- 
rions nous ennuyer en la maison des 
prières. Le Pere touché iusques aux 
larmes leur accorda le lendemain matin 
ce qu’elles souhaittoient auec tant d’ar¬ 
deur. 

Ayant donné iour à quelques-vns de 
se venir confesser, vne bonne femme se 
vint excuser demandant vn plus long 
terme pour se préparer. Comment, dit 
le Pere, ne sçauois tu pas bien dés hyer 
que tu deuois te confesser auiourd’huy? 
ne t’ay-ie pas veue quasi toute l’apré- 
disnéc à la Chapelle ! qu’as-tu fait pen¬ 
dant tout ce temps-là ? i’ay pensé, ré¬ 
pond-elle, à mes pechez, i’y pensay 
hier quasi tout le iour, i’y veux penser 
iusques à demain, et apres tout peut- 
estre que ie ne fairay pas comme il 
faut. le voudrois bien que mon cœur 
ne fust plus méchant du tout, ie suis 
bien marrye d’auoir fasché Dieu. Au 
reste comme ces bonnes âmes ne font 
point de difficulté de s’ouurir, ses plus 
gros pechez estoient d’auoir esté trop 
triste voyant quelques-vns moins portez 
à prier Dieu, de s’estre voulu fascher 
contre eux. Elle se confessa auec vne 
candeur rauissante ; et comme le Pere 
luy donnoit vne pcnitence trop legere à 
son gré, elle s’en plaignit et luy dit : le 
ne laisseray pas d’adiouster d’autres 
prières. En effet elle demeura plus 
d’vnc heure à l’Eglise apres sa con¬ 
fession. 

Elle a gagné son mari à lesus-Christ ; 
cét homme, qui esloit fort rude auant 
son Daptesme, est deuenu docile et 
pliable comme vn enfant : la bénédiction 
du Ciel est véritablement sur cette fa¬ 
mille. Cette bonne femme amena sa fille 
au Pere qui l’auoil baptisée pour rece¬ 
voir sa bénédiction ; cét enfant qui n’a 
que trois ans portoit vn petit pacquet 
sur sa teste. La mere prit la parole : 
Voicy, mon Pere, ta petite fille qui te 
fait ce présent, pour te faire souuenir 
de prier Dieu pour elle, afin qu’il luy 


donne de l’esprit pour bien retenir les 
prières. C’estoit vne peau de Cerf gen¬ 
timent accommodée, que le Pere rendit 
à l’enfant pour luy faire vne petite robe. 
La véritable innocence est parmy ces 
peuples ; ie dirois volontiers que dans la 
France on deuient ignorant pour trop 
sçauoir, et que pour trop vouloir on ne 
veut rien : car en vérité ce qu’on pour¬ 
suit auec tant de feu n’est rien qu’m 
néant. 

La belle-mere de cette bonne femme, 
passe encore sa bru en deuotion, en 
candeur et en pieté. Le Sainct Esprit 
luy a donné vne telle affection poureon- 
seruer la pureté de son cœur, qu’elle ne 
manque pas de se confesser tous les 
huict iours, non pas aux prestres, car 
elle n’en a point clans ces grands bois, 
mais au Souuerain Pontife. La nuict 
qui précédé le Dimanche, lors que tout 
le monde est dans vn profond sommeil, 
elle se leue, se met à genoux, examine 
sa conscience, et puis elle fait sa con¬ 
fession à Dieu en la mesme façon qu’elle 
fait deuant vn Pere : elle demande par¬ 
don, elle fait vne penitence, elle prie 
Dieu qu’il luy fasse la grâce de se sou¬ 
uenir de toutes ses offenses pour les 
dire puis apres à son confesseur. On ne 
croiroit pas auec quels sentimens elle 
les explique : le suis, dit-elle, par fois 
vne vraye chienne, ie fais plusieurs 
actions sans diriger mon intention, le 
vav quérir du bois sans penser que c’est 


pour Dieu. le suis comme ces pourceaux 
qui grongnent incessamment : car ie 
me plainds par fois d’vn mal de teste 
qui me trauaille et qui me fait souffrir 
assez souuent. 

Elle a vne si grande tendresse de 
conscience que la- seule ombre du peche 
luy fait peur. L’estime qu’elle fait des 
personnes qui luy parlent de Dieuetqui 
l’instruisent est si grande, que vous di¬ 
riez qu’elle écoute vn Ange quand elle 
preste l’oreille à vn Pere : c’est ce qui 
la rend zelée pour le salut de ses coi»; 
patriotes, notamment de sa famille, q ul 


est assez nombreuse. 

Son mari n’a pas moins de ferueur, u 
fait plus pour la gloire de nostre Sei¬ 
gneur dans son pays que le plus zele 


L 

Missionnaire de la Nouuelle France, Il 
n’y a pas long-temps que de jeunes 
frippons Algonquins, estons entrez sur 
le soir dans sa cabane pour badiner et 
cajoler, il les aduertit doucement de 
leur deuoir ; mais voyant qu’ils ne s’ar- 
restoient point pour sa douceur, il leur 
dit d’vn ton sec : Sortez d’icy, et appre¬ 
nez qu’il n’y a personne en ma cabane 
qui ne croye et qui ne craigne Dieu. 
Les paroles rudes font parmy les Sau- 
uages ce que les bastonnades seroient 
en France parmy les fnsolens. 

La bonne vie et le zele de ces nou- 
ueaux Chrestiens répand la Foy de le- 
sus-Christ bien auant dans les nations 
plus éloignées. Des personnes qui n’ont 
jamais oüy parler aucun Pere de nostre 
Compagnie nous demandent le saint 
Baptesme. Quand nous les voulons in¬ 
struire, nous trouuons qu’ils ont la con- 
noissance de nos mystères, et qu’ils 
sçauent les prières et l’exercice d’vn 
bonChrestien : cela, sans mentir, est de 
grande consolation. 

Yn Capitaine d’vn pays plus haut que 
les Attikamegues, s’est venu présenter 
au Pere auec toute sa famille, pour ap¬ 
prendre de sa bouche ce dont il auoit 
oüy parler dans les grands bois de son 
pays. Il est demeuré tout exprez trois 
sepmaines auprès de luy pour se faire 
instruire. On n’a baptisé que sa tille 
aisnée, à laquelle on a donné commis¬ 
sion d’apprendre les prières à son pere, 
à son mari et à tous ceux de sa cabane. 
Deux canots sont arriuez d’vne autre 
nation dont nous n’auons point encore 
oüy parler : ce sont des visages nou- 
ueaux qui paroissent pour la première 
fois parmy les François. Si tost qu’ils 
ont mis pied à terre, ils sont venus 
chercher celuy qui prie et qui instruit : 
c’est le nom que les Estrangers donnent 
aux Peres, afin, disoient-ils, d’ap¬ 
prendre le chemin du Ciel. Cette enuie 
leur a pris pour auoir veu et entendu 
quelques Sauuages qui ont communiea- 
tmn auec nos Néophytes. Dieu est la 
bonté mesme, qu’il soit benv à iamais : 
comme il connoist qu’il n’y a force hu¬ 
maine qui puisse courir ces grandes 
forests et ramasser ces pauures brebis 


égarées et cachées dans des montagnes, 
dans des bois et dans des froids épou- 
uantables, il les touche luy mesme et 
les conduit comme par la main aux 
sources de la vie, qui sont les Sacre¬ 
ments de son Eglise. 

De trente cinq Canots qui sont venus 
de ces contrées, on n’a baptisé que 37. 
ou 38. personnes. On ne sçauroit croire 
combien il est important de ieller de 
solides fondements de la Foy. 

Entre ces Canots il en est venu quel- 
ques-vns d’vne nation appellée Kapimi- 
nak8etiik, lesquels nous ont asseurez 
que leurs voisins auoient esté visitez par 
(les Sauuages, qui iamais n’ont paru en 
ces contrées, et qui iamais n’auoient 
veu aucune des marchandises qu’on ap¬ 
porte en ce nouueau monde. Ils disent 
plusieurs choses de la multitude des 
hommes de leur nation et de leurs fa¬ 
çons de faire : nous en apprendrons des 
nouuelles auec le temps. Ils sont sujets 
du grand Dieu, ils le viendront recon- 
noislre aussi bien que les autres, il n’y 
a point de clairon si retentissant que 
celuy de l’Euangile, il faut qu’il se fasse 
entendre aux quatre coins du monde. 


chapitre vu. 

De la Mission de saïncte Croix à 
Tadoussac. 

Ce que nous appelions Tadoussac, est 
nommé des Sauuages Sadilege, c’est vn 
lieu plein de rochers et si hauts, qu’on 
diroit que les Geans qui voulurent au¬ 
trefois combattre les Cieux, auroient 
ietté en cet endroit les fondemens de 
leur escalade. Le grand fleuue S. Lau- 
rens fait quasi dans ces rochers vne 
baye ou vne ance qui sert de port et 
d’asseurance aux nauires qui voguent 
en ces contrées : nous appelions cette 
baye Tadoussac. La nature l’a rendue 
fort commode pour l’ancrage des vais¬ 
seaux ; elle l’a bastie en rond et mise à 
l’abry de tous les vents. On comptoit 

autrefois sur les riucs de ce port, trois 
cens guerriers ou chasseurs effectifs, 
qui laisoient enniron auec leurs familles 
douze ou quinze cens âmes. Ce petit 
peuple estoit fort superbe ; mais Dieu 
le voulant disposer à receuoir son Fils, 
l’a humilié par des maladies qui l’ont 
quasi tout exterminé. Ces coups néant- 
moins sont fauorables : pendant que sa 
justice massacroit les corps au grand 
dcluge du monde, sa miséricorde alloit 
ramassant les âmes penilentes ; nous 
pourrions dire le mesme auec propor¬ 
tion, que sa colere mettant à mort vne 
partie des Saunages par les guerres et 
par les épidémies, sa bonté donnoit aux 
autres vne vie qu’il faudrait chercher 
au trauers de mille morts. 

C’est ce que nous auons veu de nos 
yeux : car ces pauures gens battus de 
quantité de maladies et recrus des fa¬ 
tigues de la guerre, se sont enfin ietlez 
au port de la vie et de la paix ; ils se 
sont rendus à Iesus-Christ, qui semble 
les vouloir repeupler par vn bon nombre 
de Saunages qui abordent là de diuers 
endroits, pour voir de leurs yeux ce 
qu’ils apprennent par leurs oreilles, qu’il 
y a des hommes bastis comme eux qui 
prêchent et qui publient les grandeurs 
de Dieu, et qui enseignent le chemin 
du Ciel. Il faut confesser que depuis 
cinq ans ces bons Néophytes ont excellé 
en ferueur et en deuotion, mais voulant 
cette année courir trop viste, ils ont 
bronché, excedans du costé qu’on n’au- 
roit pas attendu. 

le pense auoir leu autresfois que le 
sieur de loinuille qui a escrit la vie de 
S. Louys, se trouuant dans vne grande 
tempeste sur la mer, ses soldats et ses 
mattelots crians que le vaisseau alloit 
périr, se ieiterent à ses pieds et luy de¬ 
mandèrent l’absolution de leurs pochez : 
Mais pensez-vous, leur dit-il, que i’ayc 
ce pouuoir? Qui l’aura donc, Monsieur, 
répondent-ils, puis qu’il n’y a point de 
Prestre dans le nauire ? A cette repar¬ 
tie, il éleua sa voix : Or sus ie vous 
absous de tout le pouuoir que i’en av, 
ie ne sçay pas si i’en ay, mais si i’en ay 
vous estes absous. Celte bonne simpli¬ 
cité Gauloise, quoy que ioinle auec vn 


peu trop d’ignorance, pouuoit estre 
agréable à Dieu, pour l’humilité qui Tac- 
compagnoit. Les Saunages de Tadoussac 
sont tombez cet hvuer dans le mesme 
erreur : se voyans dans leurs grands 
bois éloignez de leurPere, et souhaitans 
d’ailleurs auec passion d’entendre la 
saincte Messe, l’vn d’eux se présenta 
pour en exprimer les sainctes ceremo¬ 
nies, auec tout l’appareil et toute la de¬ 
uotion que peut auoir vn esprit trop fer- 
uent ; ce n’est pas tout, le désir de se 
confesser les pressant, vne femme aagée 
voyant que les hommes ne leur prè- 
toient point l’oreille, se présente pour 
exercer cet office. Ce zele indiscret fut 
approuué de quelques-vns, auec plus de 
simplicité et d’ignorance que de Théolo¬ 
gie, mais seulement pour les personnes 
de son sexe. 

De cette indiscrétion ils passent à vne 
autre : si quelqu’vn faisoit quelque faute, 
ils le faisoient venir publiquement en 
leur assemblée, et apres luy auoir re¬ 
proché son péché deuant tout le monde, 
ils le fustigeoient auec vne cruauté qui 
ressentoit encore sa barbarie. 

Leur ieusne passoit les deux ou trois 
iours sans manger : en vn mot le zele 
sans la science est vn mauuais guide. 
Leur ferueur indiscrète passa de la pieté 
dans la police extérieure : ils se vont 
imaginer que pour estre bons Chrestiens, 
ils doiuent viure tout à fait à la Fran¬ 
çoise, et sur cette pensée ils font les 
polis, ils rendent les honneurs à leur 
Capitaine qu’ils voyent rendre à M. le 
Gouuerneur par les François, ils font 
vne cabane à part pour prendre leurs 
repas, ils dressent des tables, ils font 
manger les hommes ensemble, et les 
femmes à part ; et comme ils auoient 
remarqué que les François ne man¬ 
geaient pas tout ce qui leur estoit pré¬ 
senté, ceux qui seruoient à table, ne 
donnoient pas le loisir notamment aux 
femmes de prendre suffisamment leur 
réfection. Personne cependant ne disoit 
mot, toutes ces singeries passoient pour 
des mystères. Les Sauuages et les 
François en matière de complimens 
tiennent les deux extremitez : ceux-là 
sont fades et roustaux dans le peu de 

respect qu’ils se portent les vus aux 
autres, et les François sont importuns 
dans l’excez de leurs ceremonies, et 
bien sonnent dissimulez dans les trop 
grands tesmoignages de leur amitié. La 
candeur rustique est préférable à vue 
feinte courtoisie, l’excez ne fut jamais 
bon en quoy que ce soit : si ces bons 
Néophytes le prennent, ils en seront 
bien-tost las. 

Le Pere qui a soin de celte Mission, 
retournant au Printemps pour la culti- 
uer, trouua vn nouueau peuple : il est 
accueilly aucc quantité de reuercnces et 
de complimens ; il ne trouue plus de 
visages peints, ny de cheueux oints ou 
graissez, selon leur ancienne coustume : 
on le vient receuoir à la Françoise, auec 
vne grâce et vne gentillesse qui n’estoit 
pas des plus accomplies, aussi ne faisoit- 
elle que de naistre : en vn mot il trouue 
que ces disciples auoient appris trois 
fois plus de choses qu’il ne leur en auoit 
enseigné. Quelques bonnes femmes di- 
sentqu’elles se sont confessées, d’autres 
qu’ils ont assisté à la Messe ; tout le 
monde asseure qu’on a prié en public 
et en particulier tout le temps de l’hy- 
uer ; chacun rend compte de ses petites 
dénotions, et le panure Pere bien eston- 
né commence à les accuser de superbe, 
il reprend leur indiscrétion, il leur fait 
entendre la griefuetéde leur crime, non 
qu’il ne vist bien que l’ignorance et la 
simplicité couuroit la moitié de leurs 
fautes, mais pour leur donner vn pre- 
seruatif pour le futur : ces bonnes gens 
bien estonnez baissent la teste, ils s’en 
vont tous à la Chapelle pour demander 
pardon à Dieu ; celuy qui auoit com¬ 
mencé cette nouueauté, prenant la pa¬ 
role deuant tous les autres, s’écrie : Le 
diable m’a séduit et ie vous ay trompez, 
c’estoil fait de nous si Dieu ne nous eût 
rappelle au bon chemin par la voix de 
nostre Pere, la Foy s’en alloit perdue 
dans Tadoussac, et nous eussions bien- 
tost communiqué nostre venin aux na¬ 
tions du Nord qui rions viennent voir et 
que nous allons visiter : comme le vent 
se joue d’vne paille, ainsi le démon 
nous ballotte et nous fait aller où il 
veut, quand nous sommes éloignez de 


nos Pasteurs. C’est moy qui luy ay 
preste l'oreille le beau premier, c’est 
moy qui vous ay empestez, mes lVeres, 
mon crime est si grand que ie n’ose 
quasi en esperer le pardon, chassez 
moy de l’Eglise, ie ne suis pas digne d’y 
rentrer ; le Ciel est fermé pour moy, 
i’ay tr op offensé celuy qui est mort pour 
nous, que faut-il que ie fasse ? que fe- 
ray-ie, mon Pere, pour de si grands 
pechez ? 11 parloit auec tant de ferueur 
qu’il n’y auoit personne en celte as¬ 
semblée qui ne lust touché ; les larmes 
couloient de leurs yeux, les regrets de 
leur cœur parloient vn langage bien 
agréable à Dieu, tous demandoient de 
faire pénitence de leurs pechez. Le 
Pere leur ayant fait comprendre la 
griefueté de leur offense, place vne 
Croix en vn lieu de l’Eglise, comme on 
fait le Yendredy sainet, et leur ordonne 
d’aller faire amende honorable à lesus- 
Christ, en son Image, de luy demander 
pardon et de protester solemnellement 
qu’ils ne se laisseront plus jamais aller 
à de semblables nouueautez ; il leur 
commande aussi de ieusner à la façon 
de l’Eglise, et de transporter vne grande 
Croix qu’ils auoient dressée proche de 
leurs cabanes, en vn lieu plus eminent 
et plus decent, afin d’aller là tous les 
Vendredis protester qu’ils reconnois- 
soient lesus-Christ pour leur Sauueur et 
pour leur Redempleur. Tout cela fut 
bien-tost exécuté, mais deuant toute 
autre chose ils se confessèrent auec vne 
candeur admirable : quelques-vns por- 
toient de petits bastons pour se souue- 
nir de leurs pechez ; d’autres les mar- 
quoient sur les grains de leur Chapelet; 
d’autres les escriuoîent à leur mode sur 
de petits morceaux d’écorce d’arbre ; 
ils donnoient tous des indices de leurs 
regrets et de leur pénitence. La Croix 
que le Pere leur auoit ordonné de trans¬ 
porter, auoit bien enuiron trente ou 
trente-cinq pieds de long : le Capitaine 
la voulut porter luy-mesme sur ses 
espaules, il assemble ses gens, fait 
prendre les armes à quelques-vns, con¬ 
duit les autres en la Chapelle, où il leur 
tint ce discours : Mes frères, vous sça- 
ucz que nous auons erré dedans nos 



32 


Relation de la Nouuelle 


deuotions, et que noslre péché nous 
rend indignes de pardon ; mais celuy 
qui a esté pour nous cloué en vne Croix, 
est tout plein de miséricorde, ie ne per- 
dray jamais l’esperance que i’ayen luy ; 
si nous auons quitté le vray chemin, 
nous y sommes rentrez, ne perdons 
point courage, obéissons plus fidèle¬ 
ment que iaroais. Puis se tournant vers 
quelques Sauuages du Nord non encore 
baptisez : Mes lreres, leur dit-il, tous 
ceux qui sont égarez ne sont pas perdus ; 
si nostre péché vous a scandalisez, que 
nostre penitence vous édifie et vous 
fasse dire en vostre pays que la Foy ny 
la Priere ne sont pas bannis de Tadous- 
sac ; nous serons aussi fermes en la Foy 
que jamais, et pour moy quand vn 
Ange viendroit du Ciel m’enseigner vne 
doctrine contraire à ce que lePere nous 
enseigne, ie ne le croirois pas. Pour 
vous qui portez encore vos pechez dans 
vostre ame, faites vous bien-tost bapti¬ 
ser, afin que nous soyons véritablement 
tous freres, et que nous n’ayons qu’vu 
Pere et vue mesme maison dans le Ciel. 

Cela dit, il charge cette grande Croix 
sur ses espaules : la procession se com¬ 
mence, ils marchent tous deux à deux 
auec vne modestie vrayement Chre- 
stienne. Arriuez au lieu où cet Arbre 
qui a porté le fruict de vie, deuoit eslre 
planté, ils l’éleuent et le placent au bruit 
des coups d’arquebusades, qu’ils font 
retentir auec vne grande allégresse. La 
Croix estant plantée, ils se iettent à ge¬ 
noux, adorent le Crucifié en son Image, 
et pour conclusion le Pere leur fait en¬ 
tendre que pour les actions de eiuilité 
ou de police, qu’ils estoient libres de 
suiure leurs idées, pourueu qu’elles ne 
contrariassent point à la loy de Dieu, 
mais que les ordres de Dieu et de son 
Eglise leur deuoient estre à iamais in- 
uiolables. 

l’ay desia dit que c’est la coustume 
des Sauuages, quand quelqu’vn a quel¬ 
que sujet de tristesse ou de douleur, ou 
mesme encore de oolere, qu’ils luy font 
vn présent pour soulager son cœur. Le 
Capitaine de Tadoussac, voyant bien que 
le Pere estoit triste et affligé de leur of¬ 
fense, voulut appaiser sa douleur auec 


cette petite harangue : Mon Pere, ce 
petit présent vous est fait pour tirer du 
fond de vostre ame toute la tristesse que 
vous pourriez auoir conceuë de nos pe¬ 
chez et de nostre tromperie, il essuvera 
toute vostre douleur, et pour moy ie 
vous asseure que ie tiendray la main 
qu’vn chacun marche doresnauanl par 
le chemin que vous nous auez monstré. 
Si quelqu’vn refusoit de tenir le pré¬ 
sent, il donneroit à entendre qu’il n’ac¬ 
corde pas ce de quoy il est requis, le 
meilleur est de le prendre et de l’em¬ 
ployer au soulagement des plus pauures. 
Ceux qui en suitte de cette procession 
eurent le bon-heur de s’approcher de la 
saincte Table, s’y préparèrent auec la 
priere et le ieusne, et non contens de 
se confesser vne fois, ils retournent or¬ 
dinairement pour la seconde fois quel¬ 
ques iours apres leur première confes¬ 
sion, de peur, disent-ils, qu’il ne reste 
quelque chose par oubly dans nostre 
ame. Cette candeur est fort ordinaire 
quasi à tons les Sauuages. 

Vn bon Néophyte, ne se pouuant con¬ 
tenir apres la Communion, disoit au 
Pere : Mon cœur est tout autre qu’il 
n’estoit, ie sens ie ne sçay quelle dou¬ 
ceur, ie ne sçay quelle ioye que ie ne 
puis exprimer de parole ; deuant la com¬ 
munion i’estois comme vn petit animal 
renfermé dans son trou qui n’en ose 
sortir : il se présenté, il sort à demy, 
mais la peur le fait relancer dans sa ta¬ 
nière : voila comme i’estois deuant que 
d’auoir reeeu ce mets sacré, la confes¬ 
sion auoit calmé mon cœur, mais il 
n’osoit sortir, la crainte et l’asseurance 
le partageoient, si tost que mon Sau- 
ueur l’a visité, il a brisé tous les obsta¬ 
cles, il m’a mis en liberté, vous diriez 
qu’il n’est plus dedans moy, qu’il vole 
dedans l’air tout prest de faire la volonté 
de Dieu, en quoy que ce soit. 

Vne femme desia aagée a monstre 
ie 11 e sçay quoy de plus haut que le 
commun dedans ses deuotions : sa fer- 
ueur luy fit apprendre en vne demie 
heure vne Oraison assez longue qu’on 
leur fait faire apres la Communion; à 
peine l’eut-on proférée deux fois qu’elle 
la recita mot à mot, et la fit apprendre 

aux autres. Elle a vn exlremo désir de 
sçauoir tout ce qu’il faut faire pour con¬ 
tenter Dieu ; elle sort de sa cabane, et 
se relire quelquesfois à l’écart pour faire 
sa priere ; son cœur parle vn langage 
que personne ne luy a appris : Vous 
sçauez, dit-elle, ô mon Dieu, que ie 
n’ayme que vous, que tout ce qui est 
sur la terre ne m’est rien, vous seul 
connoissez l'estonnement et la ioye que 
i’ay de ce que vous m’auez donné la 
Fov et la grâce de vous connoistre, il 
me semble que rien du monde ne me 
sçauroit séparer de vous, ie ne crains 
ny la pauureté, ny la douleur, nv la 
mort ; ie sens neantmoins que i’ayme 
ma petite iille, mais ie vous ayme bien 
dauantage ; car si vous la voulez, pre- 
nez-la mon Seigneur, ie ne vous quitle- 
ray pas pour cela, ny pour chose aucune 
qui soit au monde. 

Il n’est pas croyable comme les Sau- 
uages qui viennent des autres contrées 
à ïadoussac, sont eslonnez : les peuples 
renfermez dans les froids du Nord, en- 
tendans parler de cette nouuelle creance, 
s’en viennent par petites troupes les 
vnes apres les autres. On en a compté 
celte année deux cens d’vne seule na¬ 
tion, qui vovans que des Saunages 
prêchent la Fov, écoutent, se présen¬ 
tent eux-mesmes et leurs enfans au 
fiaptesme. Le Pere en a fait Chresliens 
vne soixantaine cette année; ils se font 
instruire, ils offrent leurs prières à 
Dieu dans la Chapelle, qu’ils admirent, 
quov qu’il n’y ait rien de si pauure : en 
vn mot ils viendront tous petit à petit 
se chauffer et se brusler au feu que 
lesus-Christ est venu allumer dessus la 
terre. Leur vie est eslrange, ils ne pa- 
roissent que quelques mois de l’année 
sur les riues du grand tienne, et quel- 
ques-vns ne s’y arrestent que fort peu 
de iours. Tout le reste du temps ils 
rentrent dans ces grandes forests, pour 
faire la guerre aux poissons et aux 
bestes. Apres tout, l’experience nous 
apprend qu’ils mènent vne vie fort in¬ 
nocente et qu’ils conserucnt tres-bien 
les grâces qu’ils viennent puiser dans les 
Sacremcns de l’Eglise ; aussi faut-il 
aduoüer qu’ils sont éloignez de tout j 

ce qui sert d’aliment au vice et au 
péché. 

Le Pere, se voulant séparer de ces 
bons Néophytes, leur laissa cinq Liures 
ou cinq Chapitres d’vn Liurc composé à 
leur mode ; ces Liures n’estoient autres 
que cinq basions diuersement façon¬ 
nez, dans lesquels ils doiuent lire ce 
que le Pere leur a fortement inculqué. 

Le premier est vn baston noir, qui 
leur doit faire souuenir de l’horreur 
qu’ils .doiuent airoir de leurs nouueautez 
et de leurs anciennes superstitions. 

Le second est vn baston blanc, qui 
leur marque les dénotions et les prières 
qu’ils feront tous les iours, et la façon 
d’offrir et de présenter à Dieu leurs pe¬ 
tites actions. 

Le troisième est vn baston rouge, sur 
lequel est escrit ce qu’ils doiuent faire 
les Dimanches et les Testes, comme ils 
se doiuent assembler tous dans vne 
grande cabane, faire les prières pu¬ 
bliques, chanter des Cantiques spiri¬ 
tuels, et. sur tout écouter celuy qui tien¬ 
dra ces Liures ou ces Basions, et qui 
en donnera l’explication à toute l’as¬ 
semblée. 

Le quatrième est le Liure ou le baston 
du chastiment, aussi est-il entouré de 
petites cordelettes ; ce Liure prescrit la 
façon de corriger les delinquans auec 
amour et charité : il faut accorder à 
leur ferueur ce qui est raisonnable, et 
retrancher les excez où ils se portent 
aysément. 

Le cinquième Liure est vn baston en¬ 
taillé de diuerses marques, qui signifie 
comme ils se doiuent comporter dans la 
disette et dans l’abondance, le recours 
qu’ils doiuent auoir à Dieu, les actions 
de grâces qu’ils luy doiuent rendre, 
et l’esperance qu’ils doiuent tousiours 
auoir en sa bonté, notamment pour l’é¬ 
ternité. 

Ces panures gens se relirons dans les 
bois, se diuisent ordinairement en trois 
bandes : le Pere a donné au chef de 
chaque escouade ces cinq Liures ou ces 
cinq Chapitres qui contiennent tout ce 
qu’ils doiuent faire. C’est vn plaisir 
bien innocent de voir ces nouueaux 
Prédicateurs tenir ces Liures ou ces 

bastons d’vne main, en tirer vn de 
l’autre, le présenter à leur auditoire 
auec ces paroles : Voila le baston ou le 
Massinahigan, c’est à dire le liure des 
superstitions, c’est nostre Pere qui l’a 
escrit luy-mesme, il vous dit qu’il n’y a 
que les seuls Prostrés qui puissent dire 
la Messe et entendre les Confessions, 
que nos tambours, nos sueries et nos 
fremissemens de mammelles, sont des 
inuentions du manitou ou du mauuais 
démon qui nous veut tromper ; et ainsi 
de tous ces autres Liures de bois, qui 
leur seruent autant que les volumes les 
plus dorez d’vne Bibliothèque Royale : 
Dieu parle aussi bien aux petits qu’aux 
grands, leur docilité les met à l’abry 
des foudres qui renuersent les esprits 
pleins d’eux-mesmes. 


CHAPITRE VIII. 

De l’habitation de Ville-Marie , en l’Jsle 
de Montreal. 

La paix, l’vnion et la concorde ont 
fleury cette année dans l'isle de Mont¬ 
real, l’asseuranee a esté parmy les 
François, et la crainte a troublé de 
temps en temps les Saunages. Auant 
que d’en rendre la raison, il sera bon 
de remarquer que tout ainsi que sous le 
nom d’Iroquois, nous comprenons di- 
uers peuples, les Annierronnons, les 
OneiSlcheronons, les Onontagueronons, 
les S8nt8aronons et quelques autres, de 
mesinc aussi sous le nom et sous la 
langue des Algonquins nous logeons 
quantité de nations, dont quelques-vnes 
sont fort petites et d’autres fort peu¬ 
plées, les 8a8iechkarini8ek, les Kichesi- 
piriniSek ou les Sauuages de l’isle, (*) 
pource qu’ils habitent vue Isle qui se 
rencontre sur le chemin des Durons, 
les Onontehataranons ou la nation d’iro- 
quet, les Nipisiriniens, les Mata8chkairi- 
ni8ck, les Sagachiganirini8ek, les Kin8- 
chebiirini8ek, et plusieurs autres. Depuis 

(*) Kÿc-sipi-ininirrak, les hommes de la grande 


la paix faite entre les Annierronnons 
les François et leurs Alliez, il s’est 
trouué pour l’ordinaire quelques-vns de 
toutes ces nations à Montreal. 

TesSéhat, autrement le Borgne de 
l’isle, Ta8ichkaron Capitaine des Onon- 
tchataronons, et Makale8anakisitch Capi¬ 
taine des Mata8chkairini8ek, s’estoient 
résolus de demeurer là, d’y passer l’hy- 
uer et d’y planter du bled d’Inde au 
Printemps, les faux bruits qui coururent 
que les Annierronnons n’auoient fait 
qu’vne paix feinte, donnèrent l’alarme 
au camp et firent desloger Tes8ëhut et 
sa troupe pour se retirer aux Trois Ri- 
uieres. Les Unontchataronons, dont les 
ancestres ont autresfois habité l’isle de 
Montreal, et qui semblent auoir quelque 
désir de la reprendre pour leur pais, 
tinrent ferme, et à leur exemple, les 
Mala8chkairini8ek. 

A ces faux bruits il en suruint rn 
autre mieux fondé, qui pensa bannir de 
Montreal tous ces pauures Sauaages. 
Les Iroquois Annierronnons leur dirent 
que les Oneiotchronons et les Ononta¬ 
gueronons n’estoient point entrez dans 
le traité de paix qu’ils auoient fait auec 
les Algonquins et auec les Hurons, 
et partant qu’ils se tinssent sur leurs 
gardes, pource que ces peuples estoienl 
partis pour surprendre les Hurons, et 
de là venir fondre à Montreal. La ter¬ 
reur en saisit quelques-vns qui s’enfui¬ 
rent comme les autres. TesSéhat, qui 
s’esloit retiré des premiers, enuoye des 
messagers coup sur coup pour presser 
ceux qui restoient de descendre au plus 
tost, qu’autrement ils sont tous morts ; 
mais la chasse, comme il est croyable, 
les retient : en effet elle est excellente 
en ces quartiers, à cause que les ani¬ 
maux pendant la guerre, estaient comme 
en vn pays neutre, où les ennemis ne 
battoient ny la campagne ny les bois. 
Ces deux escoiiades, ayans pris résolu¬ 
tion de rester, nonobstant tous les dan¬ 
gers dont on les menaçoit, ont passe 
l’hyuer sans aucun mal, massacré des 
animaux en abondance, et cultiué quel¬ 
ques terres au Printemps. Cela ne s’est 
pas fait sans crainte et sans terreur: 

car de temps en temps ils prenoient des 
ombres pour des hommes et des phan- 
tosmes pour des veritez. 11 est vray ne- 
anlmoins que ces peuples dont on les 
auoit menacez estoient en arme. Nous 
auons appris ce Printemps qu’ils ont 
quasi destruit vne bourgade d’Jlurons, 
et que TesSéhal remontant en son pays, 
a perdu l’vn de ceux qui l’accompa- 
gnoient dans vne embuscade qu’ils lu y 
ont dressée. C’est vu ieune homme qui 
estant frappé d’vn coup d’arquebuse, lut 
rapporté à Montreal ; jamais il n’auoit 
rcceu aucune instruction, et neanlmoins 
il ouurit tellement les oreilles aux pa¬ 
roles de Iesus-Christ, qu’il üt quasi 
croire à celuy qui le baptisa qu’il n’a¬ 
uoit receu ce coup de la mort que pour 
passer aussi-tost dans la vie par le 
moyen de ce diuin Sacrement, qui le 
porta en vn instant de la terre au Ciel. 
Si ces peuples ne font la paix, comme 
on espcre qu’ils la feront, ou si les 
Annierronnons ne les empeschent de 
passer dans leurs terres, comme on les 
a priez, ils ne donneront aucun repos 
aux Saunages qui se retireront à Mont¬ 
real. Ces barbares ont tesmoigné qu’ils 
estoient amis des François; mais s’ils 
veuoient chercher des Algonquins ou 
des lierons, et qu’ils n’en trouuassent 
point, ie ne voudrois pas qu’ils rencon¬ 
trassent des Europeans à leur aduan- 
tage : car lors qu’ils viennent en guerre 
ils ne prennent point plaisir de retour¬ 
ner les mains vuides en leur pays ; ils 
se font bien soutient des ennemis quand 
ils n’en ont pas. Descendons mainte¬ 
nant vn petit plus en particulier : comme 
cette Isle est en quelque façon frontière 
des Iroquois Annierronnons, elle a quasi 
tout l’hyuer quelques jeunes gens de 
ces peuples qui viennent voir par cu¬ 
riosité les François et les Algonquins. 
Ce fut vn bon-heur que le Perc Isaac 
Iogues se trouuast en cette habitation, 
car il les enlretenoit dans l’alfeclion et 
dans le désir de continuer la paix, les 
disposant petit à petit à luy prester l’o¬ 
reille quand il les iroil voir en leur pays. 

Ces Barbares regardoient les lieux où 
ils estoient venus en guerre, où ils 
auoient massacré des François et des 


Algonqnins, où ils auoient pris des pri¬ 
sonniers, et quand on leur demandoit 
comme ils auoient traité ceux qu’ils 
auoient emmenez en leur pays : Nous 
n’estions point presens, disoient-ils, 
quand on les emmena dans nos bour¬ 
gades, on ne les a point tourmentez. 
Nous sçauions bien le contraire : car vn 
ieune Algonquin qui s’est sauné d’entre 
leurs mains, nous a asseurez qu’il les 
auoit veu brûler tout vifs, que les Iro¬ 
quois n’ont iamais traité aucun prison¬ 
nier auec plus de rage, qu’ils firent tous 
leurs efforts pour les faire pleurer, que 
ces pauures François ioignoient les 
mains au milieu des flammes et qu’ils 
regardoient vers le Ciel ; que les Algon- 
quines capliues en ce pays-là les voyant 
dans ces horribles souffrances, ne pou- 
uoient contenir leurs larmes, se baissant 
et se cachant pour pleurer. Ce temps 
de fureur est passé, ces monstres se 
changeront en hommes, et d’hommes 
ils deuiendront des enfans de Dieu. Ce 
peuple enflé de ses victoires, est su¬ 
perbe iusques dans le pays de ses en¬ 
nemis : l’vn d’eux disoit en chantant 
ces paroles en face des Algonquins : 
le voulois tuer des Algonquins, mais 
Onontio a arreté ma colore, il a applany 
la terre, il a sauué la vie à quantité 
d’hommes, voulant signifier que sans la 
paix il auroit terrassé grand nombre de 
ses ennemis. 

Quelques autres ayans rencontré vne 
petite cabane dAlgonquins qui chas- 
soient, les femmes les ayans apperceus, 
s’enfuirent dans le fonds des bois, ex¬ 
cepté vne bonne vieille, qui n’ayant 
plus de jambes, fit de la résolue : ces 
Iroquois luy crient qu’ils sont amis : A 
la bonne heure, répond-elle, entrez 
dans nostre cabane pour vous délasser. 
Les hommes arriuans sur le soir, trou- 
uerent ces hostes qui se gaussoient de 
la crainte des Algonquins; mais ceux- 
cy leur repartirent gentiment : Nous ne 
craignons que les méchans, vous estes 
bons, ce n’est pas vous qui nous donnez 
de la peur, mais les Onontagueronons 
qui manquent d’esprit, vous ayant re¬ 
fusé d’entrer dans le traité de paix que 
vous auez fait auec nous. 

L’vn de ces Iroquois qui sembloit 
auoir quelque bonne inclination pour 
les Algonquins, voyant que quelques- 
vns d’entr’eux prioient Dieu, se glissoit 
ordinairement parmy eux quand ils ve- 
noientà la saincte Messe : le Pere qui 
la disoit s’en estant apperceu, le voulut 
faire sortir, il répond qu’il croit en Dieu 
et qu’il a vu chapelet aussi bien que les 
autres. Les Algonquins vovans cela, 
disent qu’il est Chrestien : Demandez 
luy, fit le Pere, s’il est baptisé, et 
comme il s’appelle. Qu’est-ce, repartit- 
il, que d’estre baptisé ? C’est, luy dit le 
Saunage qui l’interrogeoit, receuoir vne 
eau de grande importance qui elface 
toutes les taches et toutes les soüilleures 
de nostre ame. Luy qui s’imaginoit que 
celle eau d’importance dont il vouloit 
parler, estoil de l’eau de vie, et qu’il 
n’y en auoit point de meilleure au 
monde : Ah ! s’écria-il, les Hollandois 
m’ont souuent donné de cette eau d’im¬ 
portance, i’en ay tant beu que i’en 
estois si yure qu’il me falloit lier les 
pieds et les mains de peur que ie ne 
lisse mal à personne. Tout le monde se 
mit a rire de ce beau baptesme. 11 
adiousla que les Hollandois luy auoient 
aussi donné vn nom ; l’ayant prononcé, 
on trouua que c’estoit vn sobriquet, 
comme nos François en donnent quel- 
quesfois aux Sauuages. 

Pour ce qui touche les Algonquins, le 
Pere qui a eu soin de cette Mission les 
a pressez si fortement de se rendre à 
Dieu et de tirer de la terre vne partie 
de leur nourriture, que si la crainte des 
Iroquois supérieurs et quelque mauuais 
genie ne les fait remonter en leur pays, 
il est à croire qu’ils composeront auec 
le temps, s’ils sont secourus, vne petite 
Eglise pleine de pieté. 11 ne s’est pas 
hasté d’en baptiser grand nombre, les 
Payons mesmes l’en loüenl publique¬ 
ment, disans que rien ne les éloignoit 
tant du Christianisme que la langueur 
de-ceux dont la Foy n’a point d’ame. 
Les fleurs et les fruits qui se précipitent, 
sont souuent accueillis du froid et de la 
gelée. 

Entre ceux qu’il a baptisez, il y en a 
vn qui mérité vne louange tres-particu- 


liere : il a poursuiuy son Baptesme auec 
vne constance tout aymable, il adonné 
des preuues de sa Foy toutes particu¬ 
lières, i’en rapporterav quelques-vnes 
confusément. 

Sa femme luy voulant procurer le 
Baptesme, car elle est fort bien dispo¬ 
sée, le loüoit de sa fidelité. Il ne se 
met point en cholere, il ne va point 
courir la nuict dans les autres cabanes. 
Helas ! dit-il, douant que d’entendre 
parler de celuy qui a tout fait, ie com- 
meltois ces fautes ; mais depuis que i’ay 
appris que cela luy desplaisoit, ie n’y 
suis point tombé, il y a trois ans queie 
demande le Baptesme, ie ne me l'asche 
pas contre ceux qui me le refusent, 
mais bien contre mov : car i’ay beau¬ 
coup offense Dieu. Voulant certain iour 
lesmoigner le désir qu’il auoit d’eslre 
Chrestien : le n’ayme rien tant au 
monde que le petun ou le tabac, disoit- 
il, ie ne i’ayme plus quand on me parle 
du Baptesme : c’est à dire, que si pour 
estre baptisé il le falloit quitter, ie n’au- 
rois plus d’enuie de petuner. Oüy, mais, 
luy répliqué Mademoiselle d’Alliboul, si 
ta femme te vouloit empeseher d’estre 
Chrestien, que ferois-lu ? Ienel'avme 
pas, répond-il, i’ayme le Baptesme. 
C’est leur façon de s’enoncer pour té¬ 
moigner leur ardeur, ie n’ayme per¬ 
sonne, i’ayme le Baptesme. Le Pere 
peut bien me le refuser ; mais il ne 
sçauroit m’empescher de prier, et quand 
il me chasseroit d’auprès de luy, ie ne 
laisserois pas de croire en Dieu, en 
quelque endroit que ie me trouuasse. 
Ses gens l’ont souuent tenté et sollicité 
de se trouuer dans leurs superstitions, 
dans leurs festins à tout manger, dans 
leurs sueries, ou dans leurs estimes ; 
ils luy disoient qu’il n’estoit pas encore 
baptisé, que cela luy estoit permis: 
Non, dit-il, ie ne feray jamais rien qui 
déplaise à Dieu, quand ie ne serois point 
baptisé. Comme il n’estoit pas beaucoup 
plongé dans le vice, ce flambeau qui 
éclaire tous les hommes qui viennent 
au monde, luy faisait voir quelques 
rayons de sa lumière deuant qu’il eut 
iamais oüy parler de Dieu. Allant a la 
chasse, disoit-il, ie formais celle pensee 

dans mon cœur, et qnelquesfois ic la 
proferois de ma bouche : Quiconque tu 
sois qui déterminés de la vie et de la 
mort des animaux, faits que i’en tue 
pour ma nourriture, tu me feras plaisir. 
l)e puis qu’on m’eut instruit, ie luy 
parfois auec bien plus d’amour et de 
confiance. Poursuiuant cét Automne 
dernier vu ours, et ne le pouuant at¬ 
traper, ie m’arreste tout court, ie me 
mets à genoux et fais ma priere. Mon 
Pere, cét animal t’appartient, si tu me 
le veux donner, donne-le moy, ie me 
leue, ie le poursuis, ie l’attrappe, ie luy 
lance mon espée et ie le fais demeurer 
sur la place. 

Cét hyuer se trouuant mal au milieu 
des bois, il fut contraint de se coucher 
sur la neige ; comme il estoit échauffé, 
la neige se fondoit sons luy, mais le 
froid la tournoit incontinent en glace : 
se voyant dans cette extrémité, il se 
met à genoux, pousse de son cœur ce 
peu de paroles : Secours moy, mon 
Pere, si tu veux, tu le peus faire ; mais 
sçache que tu ne me fascheras point si 
tu ne le fais pas : si i’estois baptisé, ie 
ne serois pas marry d’estre malade, ie 
ne craindrois point la mort, fais moy 
receuoir le Baptesme deuant que ie 
meure. Ces paroles dites, il se sent for¬ 
tifié, il se leue, poursuit vn cerf ; mais 
comme les forces luy manquoient, il se 
met derechef à genoux : Toy qui as tout 
fait, donne-moy cét animal ; si tu me le 
veux donner tu l’as crée, il est à toy ; 
si tu ne veux pas me le donner, ie ne 
laisseray pas de croire en toy. Il n’auoit 
pas acheué sa priere que la beste se 
tourne du coslé où il estoit, il se cache 
pour ne la point épouuanter, s’approche 
de son embuscade, il la tué sans beau¬ 
coup de difficulté, puis se mettant à ge¬ 
noux dessus, il en remercia celuy qui 
luy auoil donnée. 

Le Pere qui l’instruisoit se trouuant 
mal, il le vint visiter et luy dit : Mon 
Pere, conserue ta vie : si tu meurs, qui 
nous instruira ? qui me baptisera ? Si 
nous estions tous baptisez, ie ne me sou- 
cierois pas que tu mourusses et nous 
aussi : car la mort n’est point mauuaise 
pour ceux qui eroyent en Dieu, puis qu’ils 


vont au Ciel ; mais ne te haste pas tant, 
mon Pere, attends que nous ayons tous 
de l’esprit, il y en a beaucoup qui en 
veulent auoir : car ils commencent de 
prier Dieu. Le Pere luy repartit : Tu 
presses tant qu’on te baptise, peut-estre 
que tu ne feras rien qui vaille, quand tu 
le seras? Peut-estre que non, respondit- 
il, car ie n’ay quasi point d’esprit ; mais 
neantmoins si ie n’auois peur de parler 
en superbe, ie dirois que ie tiendray 
bon, et que ie seray constant, du moins 
i’en ay bonne enuic. 

Ces espreuues ont augmenté sa fer- 
ueur et restably l’estime de nostre 
creance dans l’esprit des Payens. La 
doctrine de Iesus-Christ est adorable en 
soy ; mais si on ne la voit reluire dans 
les actions des Chresliens, son lustre ne 
paroist que tenebres aux yeux des in- 
tidelles. 

Ce bon Néophyte fut baptisé le jour 
de sainct Ican Baptiste. Monsieur d’Al- 
libout, qui commandoit à Ville-Marie, 
luy fit porter le nom de ce grand pré¬ 
curseur de Iesus-Christ ; les François 
et les principaux Saunages se trouuerent 
à son Baptesme. Sa modestie vrayment 
Chresticnne ne l’empcscha pas de ré¬ 
pondre d’vne voix forte et constante à 
toutes les interrogations qu’on luy fit, 
passant mesme les limites qu’on luy 
auoit prescrites, de peur de trop de lon¬ 
gueur dans les ceremonies ; il donnoit 
à tous coups des marques de sa foy, 
protestant qu’il la conserucroit et de- 
fendroit au péril de sa vie. Quand on 
luy demanda s’il renonçoit à ses super¬ 
stitions, au lieu de respondre par vn 
seul mot, il les nomma toutes en parti¬ 
culier deuant ses compatriotes. I’ay, 
dit-il, ietté par terre toutes ces sottises, 
i’ay quitté la pyromantie ou la diuina- 
tion par le feu ; i’ay quitté les festins à 
tout manger ; i’ay quitté les estimes ou 
les sueries superstitieuses, lesveuësdes 
choses éloignées, les chansons agréables 
au démon ; i’ay quitté la diuination par 
le frémissement de la mammelle, et s’il 
faut abandonner quelqu’autre chose, ie 
suis presl de le faire : ie n’ayme rien, 
ie ne m’avme pas moy-mesme, i’ayme 
la creance et la priere. Ce sont ses 

termes. Yn Capitaine Iîuron, nommé 
lean Baptiste Atironla, se trouuanlàson 
Baptesme, demanda de parler. Apres la 
ceremonie, la permission Iny en estant 
faite, il apostropha nostre Néophyte en 
celte sorte : Mon frere, escoute mov, ie 
te nomme ainsi, car en vérité tu es 
mon frere, tant pour ce que nous n’a- 
uons plus qu’vn mesme Pere, que pour 
autant que nous portons tous deux le 
nom de celuy que les croyans honorent 
présentement: tenons ferme en la Foy, 
ne festonne point pour les crieries de 
tes gens et ne te mets pas dans l’esprit 
qu’ils doiuent tous croire, car tu serois 
trompé, ils ne sont pas tous bien dispo¬ 
sez : si tu te réglés sur eux, tu seras 
bien-losl ébranlé. Pour moy ie t’asseure 
que quand ie serois persécuté de tout le 
monde et que ie me verrois à deux 
doigts de la mort, iamais ie ne reculeray 
en arriéré. Le Néophyte luy respondit 
en peu de paroles fort modestes : l’e- 
spere que ie respecleray toute ma vie 
mon Baptesme, et que la mort n’ébran¬ 
lera point ma creance. Cecy se passa 
deuant la Messe, que ce nouueau Clire- 
stien entendit pour la première fois, auec 
vue tres-grande consolation. Comme il 
esloit fort feruent, on l’instruisit en 
sorte qu’il fut trouué capable de com¬ 
munier le mesme iour de son Baptesme. 
Dieu n’a aucun égard aux grands ny aux 
petits en la distribution de ses grâces : 
ces deux Sacrements tirent vn change¬ 
ment si notable en cét homme qu’en- 
core qu’il ne fût pas ordinairement bien 
respandu, on remarqua ncantmoins vue 
modestie en luy extraordinaire qui luy 
a continué iusques h maintenant. 

Sur le soir estant venu voir le Pere 
qui l’auoit baptisé : C’est maintenant, 
disoit- il, que ie ne crains plus la mort, 
i’ay depuis ce matin que mes peehez 
m’ont esté pardonnez, vue si grande 
enuie de voir mon Pere, qu’il me vient 
des désirs de mourir ; mais que ie viue 
ou que ie meure, ie tascheray de ne 
point souiller mon Baptesme. 

\n Chrestien vn peu plus aagé luy 
dit : Mon cadet, prenons courage, le 
chemin du Ciel semble vn petit fascheux, 
mais il ne l’est pas, quand on croid 


fortement ; c’est vne chose bien impor¬ 
tante de le suiure et bien mamiaise de 
le quitter : ce n’est pas pour viure long¬ 
temps en terre qu’on nous baptise, ce 
qu’on nous promet est au Ciel, n’ayme 
donc plus ce qui est ça bas, puisque tu 
es baptisé pour aller là haut. 

l’ay donné ma parole, i’ay, fit-il, ré¬ 
pondu à celuy qui a tout fait, ie luy ay 
dit que ie croirois en luy toute ma vie, 
ie n’ay pas enuie de mentir. Je l’aymois 
deuant que d’estre baptisé : s’il me ve- 
noit quelque songe, ie le priois d’em- 
pescher le diable qu’il 11 e me trompast ; 
s’il me venoit vne pensée de prendre 
vne seconde femme, il m’en venoit vne 
autre que ie le fascherois, et aussi-tost 
ie quiltois ma pensée ; si i’estois ma¬ 
lade, ie ne luy demandois la guérison 
que pour estre baptisé : maintenant que 
ie le suis, mon cœur n’a autre pensée 
que d’estre auec luy. 

Quelques iours apres son Baptesme, 
vn certain Saunage qui est en quelque 
considération parmy ces gens, et qui a 
pris nostre Néophyte pour son fils 
adoptif, depuis vn assez long-temps, 
commit quelque insolence que le Pere 
iugea digne d’vne bonne reprehension. 
Ce barbare extrêmement superbe, se 
voulut fascher contre nostre Néophyte, 
l’aborda et luy dit : Si vous ne recon- 
noissez Dieu pour vostre Pere, ie ne 
vous seray plus enfant ; si vous luy 
obeïssez, ie vous obeïray ; si vous le 
quittez, ie vous quitteray : vous fuyez 
le Pere qui nous instruit, quand il me 
frapperoit, ie l’irois voir: qu'est-ce qu’il 
vous a iamais demandé, sinon que vous 
aymassiez la paix et que vous obéissiez 
à celuy qui a tout fait ? Son Pere luy 
répondit : Pourtoy, mon enfant, tu peux 
croire, tu peux aymer la priere, car tu 
n’es point méchant ; c’est en vain pour 
moy que ie prierois, i’ay trop de colere 
et trop de malice, il me faudroil aller 
tous les iours à confesse, et encore ne 
pourrois-ie m’amender. 

Yn sien oncle desia bien aagé, estant 
arriuéà Montreal, aussi-tost nostre Néo¬ 
phyte l’aborde, le prêche, l’incite a 
écouter les discours du Pere, il l’aniene 
doucement, et pour l’engager, il luy 

dit : Mon oncle, iamais, si vous croyez 
en Dieu, ie ne me separeray d’auec vous 
ny en terre ny au Ciel ; vous ne serez 
pas si lost baptisé que ie vous obeïray 
en tout ce que vous voudrez ; que si 
vous perseuerez au seruice des dénions, 
il nous faudra séparer de bonne heure : 
escoutez le Pere, et vous apprendrez 
qu’il y a vne autre vie que celle que 
nous menons en terre, bien differente 
des contes qui nous disent que les âmes 
s’en vont où le Soleil se couche. Cél 
oncle luy promit qu’il se feroit instruire, 
mais en ce temps-là on fit descendre à 
Kebec pour quelques affaires le Pere 
qui entendoit la langue Algonquine : 
celuv qui deuoit aller en sa place, tar¬ 
dant trop au gré de ce bon Chrestien, il 
monte dans son canot, fait enuiron soi¬ 
xante lieues de chemin auec vn bon 
vieillard, vient trouuer le Pere et luy 
dit : Tu t’en es allé sans nous dire 
adieu, pendant que nous estions à la 
chasse, nous te venons requérir : re¬ 
tourne, mon Pere, tout le monde est 
triste là haut, chacun baisse la teste, 
personne ne dit mot ; ceux qui parlent, 
disent que tu n’as point d’esprit de 
quitter tes enfans. Le Pere fut touché 
et leur promit qu’il remonteroit, quand 
les vaisseaux pour lesquels il estoit de¬ 
scendu, seroient sur leur départ. Ce 
bon Néophyte, remontant à Montreal, 
fut saisi en chemin d’vne fievre chaude, 
si violente qu’il le fallut décharger du 
canot, comme vn corps mort. Sa femme 
accourt et se lamente, tous ceux qui le 
regardoient crioient que c’en estoit fait; 
deux Sorciers et longleurs le viennent 
voir, et luy font offre de leurs chants et 
de leurs tambours pour le guérir : le 
suis Chrestien, respondit-il, ie ne crains 
point la mort : quand vostre art me 
pourroit guérir, ie ne m’en voudrois pas 
seruir. Vn Payen qui se trouua présent 
et qui a quelque bonne inclination pour 
la Fov, luy dit : le te sçay bon gré, 
c’est ainsi qu’il faut garder la parole 
qu’on a donnée à celuy qui a tout fait. 
Ce panure malade fut rapporté la veille 
fie S. Ignace, et le lendemain matin vn 
Pere de nostre Compagnie l’allant vi¬ 
siter, luy dit, qu’à tel iour estoit mort 


vn grand Sainct qui auoit grandement 
aviné la conuersion de tout le monde, 
qu’il estoit puissant auprès de Dieu, 
(pi’il luy conseillait d’implorer son se¬ 
cours ; qu’au reste il s’en alloit célé¬ 
brer la saincte Messe, et qu’il se sou- 
uiendroit de prier Dieu pour luy. Le 
malade se confesse, il a recours à Dieu 
par l’intercession de S. Ignace, et la 
fievre en vn moment le quille : il estoit 
ardent comme le feu, il se trouue frais 
comme vn poisson, il repose fort douce¬ 
ment, en vn rnot il est guery. Cela le 
loucha si fort qu’il voulut en donner la 
louange à Dieu douant ceux qui l’auoient 
condamné à mort, il préparé vn festin 
du premier bled d’Inde cultiué par les 
Sauuages : les conuiez croyoient que 
c’estoit vn festin d’adieu, et qu’il estoit 
aux abois ; ils entrent en sa cabane, le 
voyent sain et gaillard, l’écoutent auec 
estonnemenl. Ce ne sont pas, dit-il, les 
tambours qui m’ont rendu la vie, ie 
n’av plus de commerce auec les dé¬ 
mons ; c’est le Dieu du Ciel qui m’a re¬ 
tiré de la mort. Ils confessèrent tous 
que cette guérison estoit extraordinaire, 
et qu’vn trespassé, comme ils le l'ai— 
soient, ne pouuoit pas resusciter de 
sov-mesme et en si peu de temps. 

le coucherav en passant vne gentille 
response que fit sa femme ; elle se 
nomme en sa langue Kamakate8in- 
g8eteh, c’est à dire qui a la face noire. 
Le Pere, voyant qu’elle se cabanoitauec 
ses gens sur vn petit ruisseau, luv dit 
en riant : le voy bien que tu te loges 
exprès sur le bord de ces eaux pour te 
lauer, en sorte qu’on ne te nomme plus 
la face noire : tu veux changer de nom, 
tu veux estre appellée Kn8bing8etch, 
c’est à dire la face blanche. Ilelas ! mon 
Pere, respondit-elle, il n’y a que les 
eaux du Baptesme que tu me refuses, 
qui me puissent faire changer de nom : 
cette riuiere ne sçauroit blanchir mon 
ame. Ce qu’elle desiroit si ardemment, 
luy a esté accordé depuis peu. 

Pendant que le Pere estoit absent, vn 
ieune Chrestien se voulant marier, s’a¬ 
dressa à Mademoiselle d’Allibout,, qui 
entend assez gentiment la langue Al¬ 
gonquine : Puisque tu nous entends 

bien, luy dit-il, ne pourrois-lu pas bien 
suppléer au dcffaul du Pere ? nous nous 
sommes donnez parole vue ieune fille 
Chreslienne et moy, ie le supplie, ma¬ 
rie nous publiquement en l’Eglise : car 
le Pere nous deffend de nous marier en 
secret. Celte simplicité lit rire cette 
bonne Damoiselle, qui luy repartit, non 
sans quelque rougeur, qu’il falloit at¬ 
tendre le Pere ou descendre iusques à 
Kebec. 

Yn vieillard aagé peut-estre de 80. 
ans, s’est retiré à Montreal : Voicv, dit- 
il, mon pays, ma mere m’a raconté 
qu’estant jeunes les Hui ons nous faisant 
la guerre, nous chassèrent de cette Isle, 
pour moy i’v veux eslre enterré auprès 
de mes ancestres. Cél homme a esté 
guerrier, sa pensée esloit bien éloignée 
de nostre creance ; estant tombé ma¬ 
lade, le Pere le visite, luy parle d’vne 
autre vie pleine de plaisirs, ou de dou¬ 
leurs ; mais comme il ne pensoit qua 
la terre, il n’auoit point d’oreilles ny 
pour le Paradis, ny pour l’Enfer. Le 
Pere voyant que la douceur n’enlroit 
point dans cette ame, le prêchant cer¬ 
tain iour fort extraordinairement auee 
des menaces d’vn supplice eternel, cela 
ne l’ébranla point. Les Sauuages Chre- 
stiens de sa cabane, épouuantezde cette 
opiniaslreté, s’écrient : Prions pour luy, 
mon Pere, afin que Dieu luy donne de 
l’esprit, il ne sçait pas ce que c’est 
d’estre bruslé pour jamais au pays des 
démons. Le Pere se met* à genoux, 
et ensuite tous les Chrestiens, et mesrne 
encore tous les Payens, il prie d’vue 
voix forte, il coniure eeluy qui a tant 
souffert pour les hommes d’auoir pitié 
de ce panure misérable, qu’on ne croyoit 
pas deuoir passer la nuict, tout le monde 
répété mot à mot la mesme priere. Ce 
panure vieillard, eslonné de celte façon 
défaire, fut touché ; les larmes luy tom¬ 
bent des yeux, il s’écrie en sanglotant : 
le suis meschant, ie n’ay point d’esprit, 
ie quitteray bien aisément les festins à 
tout manger, les chants superlitieux ; 
mais ma eolere m’a rendu meschant par 
toute la terre, iusques aux riuages de 
l’autre mer : Priez pour moy, disoit-il, 
pleurant à chaudes larmes, afin que 


toutes mes malices soient effacées. Le 
Pere le voyant bien disposé, le caresse 
le panse luy-mesme : en vn mot ce 
panure homme retourne encore en 
santé, il dit maintenant par tout que le 
Pere l’a guery et qu’il luy a enseigné 
des choses qui le font reuiure. 

Quand on luy disoit qu’il seroit vn 
iour dans la fleur de son aage, et que 
celte fleur ne fiai triroit jamais, et que le 
Fils de Dieu s’estant fait homme, nous 
auoit acquis ce bon-heur, il ne pouuoit 
contenir sa ioye : 0 Isïcanis, ce que tu 
dis est admirable, parle bien haut et 
m’enseigne soutient, c’est tout de bon 
que ie veux croire. 

On ne pouuoit deuant cette touche, 
luy faire reconnoistre ses offenses, il 
esloit le plus innocent homme du 
monde : I’estois bon, disoit-il, deuant 
que tous les Sauuages qui sont sur la 
terre fussent nez. 11 se croyoit le plus 
aagé des hommes ; si tost qu’il fui lou¬ 
ché, il parla bien vn autre langage, il 
se disoit le plus meschant qui fut sous 
le Ciel, il inuiloit tous ses gens à écou¬ 
ler la doctrine de lesns-Christ ; on l’en- 
lendoil la nuict prier Dieu, réitérant par 
vn long-temps vue mesme priere toute 
pleine d’affection. Il se faisait instruire 
comme vn enfant, se glorifiant quand 
il retenoit quelque poinct de nostre 
creance ; il repetoit sa leçon pendant la 
nuict, souhaitant de sçauoir bien-tost 
ce qui estoit necessaire pour receuoir le 
Baptesme. 

Il auoit esté pris plusieurs fois des 
Iroquois : le priois, disoit-il, eeluy qui 
nourrit et eonserue les hommes, et ie 
croyois tousiours qu’il m’ayderoit à me 
sauuer, lors mesme que mes ennemis 
me brùloient desia. 

Les abysmes de la prouidence de 
Dieu, sont extrêmement profonds. Cét 
bomme qui a passé toute sa vie dans 
vue liberté de Saunage et dans la foreur 
de la guerre, deuint vn petit agneau dé¬ 
liant sa mort, tout prest de lauer les 
taches de son ame dans le sang de 
eeluy qui a voulu estre la victime et le 
sacrifice pour nos pecbez. 

L’vne des choses que nous inculquons 
plus fortement aux Sauuages, est d’auoir 

recours à Dieu du fonds le leur cœur, 
de le prier dans les besoins, et de se 
confier en sa bonté et en sa toute-puis¬ 
sance : voicy ce que quelques-vns d’en- 
tr’eux nous ont rapporté. 

Deux Sanuages Payens estuns affa¬ 
mez poursuiuoient vu Cerf ; l’vn le sui- 
uoil à la piste dans le bois, l’autre 
trauersoit vue riuiere glacée pour luy 
couper chemin. Se voyant tous deux 
hors d’haleine, ils se mettent à genoux, 
l’vn sur la neige et l’autre sur la glace, 
sans que l’vn sceùt le dessein de l’autre ; 
leur priere estant faite, ils se sentent 
fortifiez, ils reprennent courage, pour- 
suiuent leur proye auec plus d’ardeur, 
l’avant lassée, la tuent, et se mettent à 
genoux sur son corps, remerciant Dieu 
de leur auoir donné à manger. 

Deux ieunes Chrestiens, ayant pour- 
suiuy trop opiniastrément vu Elan, sans 
rien porter auec eux qu’vne épée, furent 
quatre iours dans la neige et dans la 
rigueur d’vn froid estrange, sans feu et 
sans autre abry qu’vn meschanl bout de 
couuerture tout vsé qui leur seruoil de 
robe, de lict, de feu et de maison. Se 
trouuans dans cette extrémité, le plus 
foible des deux dit à son compagnon : 
le n’en puis plus, ie suis mort, se tour¬ 
nant vers Dieu au fond de son urne. 11 
nous dit apres qu’il sentit tout à coup 
vne chaleur qui se répandit par tout son 
corps, et qui luv continua tonte la nuict, 
et par ce moyen luy sauua la vie et à 
son compagnon : car il le rechaufl'oit 
par cette ardeur, qui lefaisoit, disoit-il, 
quasi suer. 

Vil Sauuage Payen, et d’vn tres-mau- 
uais naturel, voyant son enfant aux 
abois, vint trouuer le Pere et luy dit : 
Tu nous dis que ceux qui sont baptisez 
vont au Ciel, et qu’ils sont remplis de 
dehces : viens donc, ie te prie, baptiser 
deuanl sa mort mon enfant, car ie luy 
veux procurer ce bonheur. L’amour na¬ 
turel auec vn petit grain de Foy, sont 
capables de faire sauuer vne ame. Le 
Pere luy dit : Pourquoy ne te procures 
tu pas ce mesme bonheur à loy-rnesme? 
Attends, dit-il, encore quelque temps, 
ie suis maintenant trop meschant. Le 
premier iour de l’an, on tira quelques 


pièces de canon dés le poinct du iour 
pour honorer la Feste : les Sauuages 
allumiez accourent, demandent ce que 
c’est, on leur dit qu’à mesme iour le 
Fils de Dieu auoit esté nommé lesus, 
c’est à dire Sauueur, et que le bruit des 
canons donnoil à entendre qu’il le falloit 
honorer : Allons, se dirent-ils les vus 
aux autres, et luy rendons ce mesme 
honneur. Ils chargent leurs arquebuses 
et font vne salue fort gentille. 

Le iour du sainct Sacrement, ils vou¬ 
lurent assister à la Procession : on fit 
marcher vne escouade d’arquebusiers 
François, les Payens estaient de la 
partie aussi bien que les Chrestiens. Ils 
marchèrent tous deux à deux, auec vn 
bel ordre et vne belle modestie, depuis 
la Chapelle iusques à l’Ilospilal, où on 
auoit dressé vn beau Reposoir. Il est 
bien difficile de voir Iesus-Christ honoré 
par des Barbares, sans en ressentir de 
la ioye iusques au profond du cœur. 

Pour conclusion de ce Chapitre, ie 
diray deux mots de grande consolation. 
Le Capitaine Huron, dont i’av fait men¬ 
tion cy-dessus, ayant veu la beauté des 
bleds d’Inde de Montreal, a pris reso¬ 
lution d’aller quérir sa famille, et d’en 
amener encore vne autre pour y venir 
faire leur demeure ; s’il continué dans 
sa pensée, il ébranlera beaucoup d’IIu- 
rons, et ie ne puis douter que si les 
Iroquois plus hauts ne descendent point 
iusques à Montreal, cette Isle ne se 
peuple de Sauuages auec le temps, et 
que Dieu n’y soit honoré. 

Le Pere Isaac Iogues qui est retourné 
aux Iroquois pour y passer l’hyuer, a 
dans ses ordres de faire tout son pos¬ 
sible d’inciter à la paix tous les Iroquois 
supérieurs, qu’il verra dans les bour¬ 
gades des Annierronnons ; et en cas de 
refus, il a commission de presser forte¬ 
ment les Annierronnons de les em- 
pescher de venir sur la Riuiere des 
Prairies, par où passent les Hurons, bor¬ 
nons leurs guerres sur le grand lleuue 
de sainct Laurent bien loing au delà de 
Montreal, ou du moins de leur deffendre 
de ne point approcher de cette Isle, ny 
des pays qui sont vis à vis de leurs 
bourgades, comme estant en quelque 




42 


Relation de la Nouuelle 


façon do leur district. Si Dieu nous ac¬ 
corde cette bénédiction, cette fsle sera 
le centre de la paix, comme elle a esté 
l’objet de toutes les guerres. La pa¬ 
tience et la confiance emportent tout. 


CHAPITRE IX. 

De quelques bon nes actions et de quelques 
bons senti mens des Sauuages 
Chresliens. 

Vn François, ne pouuant tirer ven¬ 
geance d’vn tort qu’il croyoit luy auoir 
esté fait, prit resolution de faire tomber 
en peclic le plus de Sauuages qu’il pour- 
roit, afin de perdre le pays, n’ignorant 
pas, non plus que ce mal-heureux Con¬ 
seiller dont il est parlé dans l’Escriture, 
que le moyen de perdre vn peuple, c’est 
de le faire bander contre son Dieu : il 
caiole quelques filles, les innite à boire 
à dessein de les enyurer pour passer 
d’vn crime à vn autre. Les femmes 
Sauuages ne sont non plus blasmées de 
leurs compatriotes, pour sçauoir tenir 
vne tasse en main que les Angloises ou 
les Flamandes : celles-cy ayant beu, 
cét impie s’approche pour les caresser ; 
mais vne Chrestienne qui estoit de la 
bande, prit la parole : le voy bien ton 
dessein, mal-heureux que tu es, c’est 
le péché, et non la charité qui t’anime : 
va, meschant, n’as-tu point de honte, toy 
qui es baptisé dés ta naissance, de nous 
porter au mal ? ne pense pas nous perdre 
par tes bien-faits, nous craignons celuy 
qui a tout fait, nous ne voulons pas l’of¬ 
fenser. Cét homme bien estonné perdit 
la parole ; Dieu le toucha par la voix 
d’vue femme. 11 va trouuer le Pere qui 
a soin des Sauuages, il s’accuse inge- 
nuement de sa faute, protestant qu’il 
alloit changer de vie et de brisée, et 
qu’au lieu de scandaliser les Sauuages, 
il teroit son possible pour coopérer à 
leur conuersion. 

Vu Infidèle, aymant passionnément 
vne tille Catechumene, la visite souuent, 


luy donne des indices de son amour 
mais en vain : car il est tousiours con¬ 
stamment rebuté. Ce misérable croyant 
que la Foy seule conseruoit la pureté 
dans cette ame, ne parle plus de sa pas¬ 
sion ; mais il s’efforce de saper douce¬ 
ment ce qui luy fait résistance. Il jette 
des brocards contre la Foy, il se gausse 
de ceux qui croyent à des eslrangers, 
en vn mot il reuoque noslre creance en 
doute. Cette bonne tille, decouurantsa 
malice, luy dit : Tu le trompes bien 
fort, n’avant pu m’ébranler d’vn costé, 
tu m’attaques de l’autre. Sçache que la 
priere est la chose la plus precieuse que 
i’aye au monde, tu m’osterois plus tost 
la vie que la Fov. Ce frippon estoit 
nepueu d’vne femme véritablement 
Chrestienne, qui luy seruoit de mere ; 
elle desseichoit tous les iours voyantses 
débauches. Le Pere qui la conduisoit 
s’estant apperceu de son ennuy, luy en 
demanda la raison : Helas ! dit-elle, si 
quand quelqu’vn de nos amis est pris 
des Iroquois pour estre brûlé, nous en 
ressentons de la douleur quasi iusques 
à la mort, comment pourrois-je viure 
voyant l’vn de mes plus proches, lié par 
les démons, qui s’efforcent de le ietter 
dans vn feu eternel ? 

Vn autre Infidèle, secourant vne 
pauure veufue Chrestienne, luy de¬ 
manda pour recompense, ce que la pu¬ 
deur et la loy de Dieu defifendent de 
donner : Helas ! fit-elle, ce que tu de¬ 
sires, est hors de ma puissance, ie ne 
puis plus fascher celuy qui a tout fait, 
car ie suis Chrestienne. Oüy mais, re¬ 
part-il, qui te prestera secours dans ta 
nécessité ? où trouueras-tu des robes et 
des viures ? la Foy ne t’en donnera pas. 
Ta parole ne vaut rien, les robes et les 
viures ne sont pas d’importance, la Foy 
est de prix et de valeur. Cela dit, elle 
s’éloigne de cét impudent, et Dieu ne 
l’abandonna pas. 

Comme elle est d’vne assez belle hu¬ 
meur, quelque temps apres vn autre 
l'attaqua : Tu ne sçais peut-estre pas, luy 
dit-elle, que ie prie et que ie suis ba¬ 
ptisée. A ces paroles il tire vn collier 
de 7. ou 800. grains de Porcelaine pour 
l’ebloüir, elle luy repart en se mocquant 

de luy : Ny loy ny tes presens ne valent 
rien, la parole de Dieu est considérable, 
si tu le veux damner, damne loy tout 
seul, n’en traisne point d’autres apres 
tov. 

Yn ieune homme Chrestien auoit 
parlé dans les bois à vue autre femme 
que la sienne. 11 ne fut pas si tosl arriué 
en la demeure des François, que ceux 
qui l’auoient veu l'accuseront publique¬ 
ment an Pere. Ce panure homme assez 
coupable demande pardon de son of¬ 
fense, se vient confesser auec de grosses 
larmes, protestant que jamais plus il ne 
causerait vn tel scandale. Son seul re¬ 
gret fut que le Pere luy auoit donné 
vne trop legere penitence, il demandoit 
permission de se battre soy-mesme. 

Yne tille assez pauure, ayant esté 
contrainte par la nécessité d’épouser vn 
inlidele, se voyant mal-trailée pour ce 
qu’elle prioit Dieu, se contenta de faire 
ses prières en secret, sans se mettre à 
genoux douant les Payens : les Chre- 
stiens s’en estant apperceus en sont 
scandalisez ; l’vn d’eux se leue publique¬ 
ment dans la Chapelle, et apostrophant 
le Pere, luy dit : Mon Pere, écoute ma 
parole : cette femme que tu vois douant 
tes yeux s’est laissée tromper par le 
diable, elle s’est mariée à vn meschant 
homme, qui l’a rendue folle, regarde 
maintenant ce que tu luy doibs dire. 
Puis se tournant vers elle : Viens ça, luy 
dit-il, leue toy, seras-lu sage doresna- 
uanl ? confesse toy et ouure les oreilles 
aux paroles que te dira le Pere. La 
pauure créature, qui auoit desia quitté 
ce Payen, souffrit cette confusion auec 
vn grand regret de son offense, elle 
se confessa si candidement, et donna 
tant de preuues de sa douleur et de sa 
constance en la Foy, que le Pere en fut 
tout édifié. 

Ce zele fait que les Chrestiens se 
tiennent en leur deuoir, et que les 
Payens respectent la doctrine de Iesus- 
Christ, et qu’ils ne l’embrassent point 
qu’auec vn désir de la garder. 

On ordonna à vn Chrestien qui auoit 
fait quelque faute en public, de baiser 
trois fois la terre en la Chapelle ; comme 
il s’en acquittoit, vne femme desia aagee, 


luy dit : Ne fais point cela pour satis¬ 
faire à nos yeux, il faut que tu sois 
marry au fond de ton cœur d’auoir 
fasché celuy qui a tout fait. Et ieltant 
les yeux sur son camarade, qu’elle sça- 
uoit eslre coupable de la mesme faute, 
elle luy dit: Et toy, vn tel, tu penses 
peut-estre que ton péché n’est plus dans 
ton ame, pource qu’il n’est pas connu 
du Pere : là, là, baise la terre aussi 
bien que tou compagnon, tu n’es pas 
plus sage que luy, appaisons Dieu quand 
nous Panons offensé. Ce pauure garçon 
n’vsa d’aucune répliqué, il ne se fit 
point tirer l’oreille, et fut plus tost à 
terre que la parole ne cessa en la 
bouche de celte femme, dont on mo¬ 
déra doucement la ferueur. 

A mesme temps vn homme se leuarit, 
s’écria : Puisque nos fautes sont pu¬ 
bliques, c’est bien fait d’en crier mercy 
à Dieu publiquement ; mon dessein 
n’est pas de blesser, mais de guérir : 
leuez-vous, vne telle, chacun sçail que 
vous estes vne acariaslre. Vous, mon 
Pere, qui déterminez des prières et des 
fautes, ordonnez du remede necessaire 
pour faire reuenir l’esprit à cette fille ; 
elle a des compagnes qui ne sont pas 
plus sages que les garçons, si elles ne 
s’amendent, il les faudra punir aussi 
bien que les autres. 

Yne pauure veufue, compatissant à 
son fils fort malade qu’elle aymoit 
comme l’vnique sousticn de sa vieil¬ 
lesse, ne sçaehant à quel Médecin auoir 
recours, vne Sorcière se présenta pour 
le guérir. C’estoit puissamment tenter 
vne pauure femme qui n’a autre appuy 
que son enfant ; mais la grâce fut plus 
forte que la nature, et Dieu plus puis¬ 
sant que les démons. Cette bonne mere 
respondit doucement : Nous autres qui 
croyons en Dieu, ne nous seruons point 
de démons, i’ayme mieux perdre la 
veuë de mon fils que de perdre mon 
ame et la sienne : si ie suis pauure et 
délaissée, ce ne sera pas pour long¬ 
temps, il faut souffrir en ce monde pour 
ne point souffrir en l’autre. La Sorcière 
se mit en cholere entendant la response 
de cette pauure affligée, l’appellant vne 
cruelle de ne vouloir pas sauuer la vie à 

son enfant ; à cela point de repartie, la 
patience est muette, quand ces paroles 
donneroient de l’aigreur. 

Dieu a confondu nos pensées et ren- 
uersé les fondemens ou les principes 
sur lesquels nous bastissions. Nous 
n’arrousions au commencement que 
les jeunes plantes, méprisant quasi ces 
vieilles souches qui paroissoient inca¬ 
pables de porter aucun fruict, mais Dieu 
les a fait reuerdir très-auanlageuse- 
ment. Nous auons veu des hommes et 
des femmes tres-aagez aussi feruens 
dans le Christianisme qu’vn nouice de 
vingt ans dans vne maison Religieuse. 
Vue vieille, aagée d’enuiron 80. ans, 
auoil vu fils tres-bon Chreslien, c’esloit 
le baslon de sa vieillesse et l’appuy de 
toute sa famille ; ayant esté misérable¬ 
ment tué, sa pauure mere apporta six 
peaux de Castor pour faire prier Dieu 
pour son ame ; mais on luy fit l’aumosne 
de son propre bien : car à peine eut-on 
pû trouuer vue personne plus pauure. j 
11 n’est pas croyable combien cette 
femme a la conscience tendre, et com¬ 
bien grand est le soulagement qu’elle 
trouue dans les Sacremens de la Peni- 
nitence et de l’Eucharistie. C’est là 
qu’elle noyé toutes ses angoisses et tous 
ses ennuys, c’est là où elle puise des 
forces pour souffrir l’absence de quan¬ 
tité d’enfans que la mort luy a rauy, 
l’ayant laissée seule dans l’extremité de 
son aage : en vu mot qui la veut ré¬ 
jouir, il luy faut parler du Ciel ; elle a 
vne confiance si simple et si droite, qu’on 
diroit qu’elle est tout asseurée d’y en¬ 
trer. Cela ne luy est pas particulier : 
plusieurs Saunages marchans dans les 
voyes qu’on leur prescrit, se seruans 
des remedes que Dieu a laissez en son 
Eglise, s’en vont à la mort comme à l’en¬ 
trée de la vie, sans peur, sans crainte, 
sans aucun trouble, se tenons asseurez 
qu’ayans gardé de bonne foy les con¬ 
ditions que Dieu demande dans le con- 
traet qu’il a passé auec nous de nous 
donner son Paradis, cette bonté su¬ 
prême ne nous manquera pas de son 
eosté. La droiture et la simplicité don¬ 
nent de grandes asseurances aux âmes 
dociles. 


Vne pauure femme, souffrant de 
glandes douleurs dans vn corps lan¬ 
guissant, disoit à celuy qui luy dernan- 
doit si elle n’auoit point appréhension 
de la mort : Pourquoy la craindrois-ie, 
puis qu’en mourant ie verray celuy qui 
a tout fait ? helas ! c’est mon bon-heur ; 
mais neantmoins ie ne demande rien| 
voiev toute ma priere : Tu es mon 
maistre, dispose de moy selon ta vo¬ 
lonté, ie ne veux rien autre chose. 

Ce Chapitre ressemble à ces ouurages 
laits à la Mosaïque, il est composé de 
pièces rapportées. 

Vn Iroquois, faisant du Thrason.se 
mocquoit de la mort deuant les Algon¬ 
quins : il vouloit paroistre vn Guillaume 
sans peur, ou comme vn Samson qui 
seul brauoit les Philistins dans leur 
propre pais. Vn Algonquin, à qui la Foy 
auoit desillé les yeux et donné de la 
modestie, luy dit : On void bien, mon 
cher amy, que vous ne connoissez pas 
i bien celuy qui abaisse et qui éleue 
quand il luy plaist : il n’y a pas long¬ 
temps que l’ombre des Algonquins vous 
faisoil peur, vous les méprisez mainte¬ 
nant, pource que leurs pechez les ont 
exterminez ; mais ne faites pas le su¬ 
perbe, la main qui les a frappez est 
capable de les guérir et de vous massa¬ 
crer. Ce langage nouueau en la bouche 
d’vn Sauuage Chreslien, n’eut point de 
repartie en celle d’vn superbe Iroquois. 

Vne femme, ne pouuant se deliurer 
de ses couches, souffrit quatre ioursdes 
douleurs extremes : celles qui la gar- 
doient accourent aux Peres, car ils sont 
en tontes choses le refuge et le conseil 
de ce pauure peuple. On leur donna 
quelques reliques de defunct Monsieur 
Bernard bien connu dans la France : 
à peine la gisante les eut-elle pendues à 
son col, qu’elle accoucha d'vn bel en¬ 
fant. Cela donna bien de l’estonneroent 
à tous les Sauuages ; si bien qu’vn 
autre, estant trauaillé d’vne violente 
lievre, et sollicité par quelques l’ayens 
d’auoir recours à leurs superstitions 
diaboliques, leur ferma l’oreille pour 
Fourn ir aux conseils des Peres qui luy 
firent porter cette mesme Relique. Le 
pauure homme, desia condamné à nioit 

de tous les siens, parut sain et gaillard i 
en fort peu de temps. » 

C’est la coustume des Saunages, d’as- | 
sister sur le soir aux prières dans la 
Chapelle, et de les faire encore dans 
leurs cabanes deuant (pie de prendre < 
leur sommeil. Yn ieune garçon, estant à 1 
genoux en ce temps-là, tomba soudaine¬ 
ment en syncope ; ses parens crient, < 
l’appellent, le tirent tantost d’vn costé 
et tantost de l’autre, ils luy ieltent de ; 
l’eau froide pour le faire reuenir à soy : 1 
ce panure homme ne branle point, il < 
demeure iusques à minuit sans donner 
aucun signe de vie. Un va donner nou- 
uelle aux Peres qu’il est mort, s’ils ne 
trouuent quelque nouueau remede : on 
luy met ces saintes Reliques sur la poi¬ 
trine ; a peine les a-il touchées, qu’il 
ouure les yeux, reuient à soy, et donne : 
de l’épouuante à tous les assistans, qui 
ne pouuoient assez remercier Nostre 
Seigneur d’vne guérison si soudaine. 

On donna la mesme médecine à deux 
petits enfans malades : elle n’eut pas 
vn mesme effet, mais peut-estre vn 
meilleur. Les parens, avans appelle la 
nuict precedente vn Sorcier pour chan¬ 
ter et pour souffler ces panures petits, 
se rendirent indignes des faueurs de ce 
grand seruiteur de Dieu pour la santé 
de ces petits innoccns -, mais leurs âmes 
receuës au Ciel joignant leurs prières 
auec les siennes, obtinrent la conuer- 
sion de leurs pures et rneres qui appor¬ 
tèrent de douze lieues loin ces petits 
corps pour estre enterrez auec les Clire- 
stiens, et promirent de suiure Iesus- 
Christ, et de iamais plus ne se ser- 
uir d’aucunes superstitions. Le Sorcier 
mesme ietta son tambour au feu, se fit 
instruire et baptiser, et de l’heure que 
i’escry ces remarques, ils viuent tous 
dans la crainte de Dieu et dans l’obeïs- 
sance de son Eglise. 

Sainct Xauier se seruoit, aux Indes 
Orientales, des petits enfans, pour don¬ 
ner la chasse aux Idoles qu’il laisoit 
mettre en pièces par ces mains inno¬ 
centes. Le Pere qui a eu la charge de 
la Mission de Tadoussac, en a fait de 
mesme pour trouuer les tambours et les 
petits manitous, ou les dernons cachez 


dans les sacs des Saunages. Ces enfans 
ont rendu tous ces instrumens de su¬ 
perstition si ridicules qu’il n’y a plus 
personne qui s’en ose seruir, si ce n’est 
peut-estre la nuict et dans la profon¬ 
deur des bois. Ces petites créatures dé- 
couurent tous les mystères de ces char¬ 
latans, ils reprennent hardiment ceux 
qui font quelque action inesseante. En- 
tr’autres, vue petite fille, instruite au 
Séminaire des Mores Vrsulincs, neman- 
quoit point d’auertir le Pere des deffauts 
qu’elle apperceuoit parmy ses compa¬ 
gnes, auec vn zele et vue douceur en¬ 
fantine toute aymable. 

Yn Abnaquiois, estant tombé malade 
à sainct Ioseph, fut saisi d’vne fièvre 
chaude qui le ietta bien-tost dans vn 
délire. Ses discours et ses responses 
: n’auoient aucune suilte ; mais ce qui 
estonna ses compagnons et les autres 
Saunages, fut que iamais il ne perdit la 
connoissance des choses qui concer- 
noient son salut: si tost qu’on luy par- 
loit du Baptesme, sa raison esloit toute 
pleine ; si vous entamiez vn autre dis¬ 
cours, il fermoit les yeux et ne rendoit 
aucune response à propos. 11 demanda 
le Baptesme par signes et par paroles, 
et par de grands tesmoignages qu’il en 
connoissoil la valeur. On l’interroge, il 
respond nettement et sans broncher. 
O 11 l’examine, il satisfait, en vn mot on 
le baptise, il meurt, en nous laissant vne 
croyance que lesus-Christ luy anoit con- 
serué la raison quasi miraculeusement 
pour le faire entrer dans la terre de 
promission, apres auoir esté laué dans 
la mer rouge de son sang. Il plaide 
maintenant dans les Cieux la cause de 
son peuple, qui semble se vouloir faire 
instruire tout de bon. 

Ync escouade de Durons estans des¬ 
cendus à sainct Ioseph, les Chrestiens 
estons dans vne grande nécessité de 
viures, se demandoient l’vn l’autre : 
Pourrons-nous bien donner à manger à 
, tous ces gens-là ? Comme ils disoient 
cela, en voila vne partie qui sorlans de 
: leurs petits batteaux s’en vont droit à la 
: Chapelle, se mettent à genoux et font 
i leurs prières. Yn Algonquin qui estoit 
: allé solder le sainct Sacrement, les 

ayant apperceus, vient donner aduis à 
son Capitaine que ces Huions prioient 
Dieu. Est il vray, tit-il ? sus, sus, il ne 
faut plus consulter si on leur donnera 
dequoy disner, ils sont nos pareil s, puis 
qu’ils croyent aussi bien que nous, et 
qu’ils honorent la priere. Là dessus ils 
se caressèrent à la mode de la charité, 
par des actions plus losl que par des 
paroles. 

Dieu nous épouuante quelquesfois par 
des ombres, pour faire exercer de véri¬ 
tables actions. Vue famille Chrestienne 
chassoit au Castor, le bon-heur qu’elle 
auoit dans la chasse, fut trauersé par 
vne terreur qui lit du mal et du bien. 
Yoicy comme l’histoire nous fut racon¬ 
tée par vne femme fort honneste et fort 
vertueuse. Ayant pris nostre réfection 
sur le soir, et remercié Dieu selon 
nostre coustume, mon mari, disoit-elle, 
sortant de nostre petite maison d’é¬ 
corce, oüyt vn bruit, comme d’vne per¬ 
sonne qui nous ayant reconnu, trauer- 
soit la riuiere sur laquelle nous estions. 
Il demande si tous les chiens estoient 
dans la cabane, se doutant qu’ils pour- 
roient bien auoir causé ce bruit : les 
ayant veus proche de moy, ie luy respon- 
dis que pas vn n'estoit dehors. 11 preste 
l’oreille, il écoute ; comme ce bruit con- 
tinuoit : Nous sommes découuerts, il 
s’écrie : Sauuez vous et vos enfans, 
l’ennemy nous enuironne, fuyez à la 
faueur de la nuict, nous soustiendrons 
le choc et nous mourrons iey, pour vous 
donner le loisir d’euader. l’embrasse 
aussi-tost Pvn de mes enfans, dit celle 
femme, ie donne l’autre à porter à vne 
mienne parente qui m’accompagnoit, 
mon mary court aux armes, le ieune 
homme qui chassoit auec luy se saisit 
en mesmc temps de son épée et de son 
arquebuse, et pendant qu’ils se mettent 
en posture de combattre pour arrester 
l’ennemy, s’il approchoil, nous fuyons 
toutes éplorées nous dechirans les pieds 
et les jambes nues dans les halliers, 
heurtans les pierres et les bois abbattus 
que nous rencontrions ; les tenebres 
augmentent nostre frayeur. Nous 
auons cheminé et couru toute la nuict et 
tout le iour ; enfin n’en pouuans plus, 


nous nous sommes reposées sur le bord 
du grand lleuue, et par bonne auenture, 
voyans voguer vn canot de nos gens 
nous l’auons appellé. 11 nous a prises et 
apportées icv, où il est vray que nous 
sommes en asseurance, mais non pas 
sans douleur : mon pauure mary et son 
parent sont pris, et peul-estre à demy 
brûlez et à demy rostis. Et là dessus 
cette pauure créature, et tous ses en¬ 
fans, et ses plus proches parentes iet- 
toient des cris et des larmes qui auroienl 
amolly vn coeur de bronze. Le Perc qui 
esloil à saiuet Ioseph, entendant ces 
cris, y court aussi-tost. Ce triste spe¬ 
ctacle l’emeut : Quoy donc, fit-il, ces 
douleurs et ces cris ressusciteront-ils des 
hommes morts ? il faut prier pour eux, 
et non pas s’aftliger sans mesure : Hé¬ 
las ! mon Pere, respondit-elle, ce qui 
me trouble et ce qui m'afflige iusques 
au fond du cœur, c’est qu’ils sont morts 
sans se confesser, le moyen de ne pas 
pleurer vne telle mort? Ne crains point 
ma tille, luy dit le Pere, ie connois la 
vertu de ton mary, non seulement il 
est d’vne humeur paisible et douce, 
comme tu sçay ; mais ie t’asseure qu’il 
a vne foy tres-viue, vne tres-grande 
crainle du péché et vn très-ardent 
amour de son Dieu : l’as-tu iamais veu 
en cholere ? l’as-tu veu manquer vne 
seule fois de faire ses prières depuis 
qu’il est Chrestien ? Helas ! nenny, ré¬ 
pondit-elle, nenny : tous les malins et 
tous les soirs, et à chaque fois que nous 
prenions nos repas, nous faisions en¬ 
semble nos prières, nous viuions comme 
des enfans. 11 faut confesser que cét 
homme a vn don de prières qu’il n’en¬ 
tend pas luy-mesme, et que celte la- 
mille est l’vne des plus fauorisées du 
Ciel, de toutes celles qui se sont don¬ 
nées à Iesus-Christ. 

Cessons de pleurer, adiousta le Pere, 
prions Dieu qu’il les fortifie, s’ils sont 
encore viuans, et qu’il les loge en son 
Paradis, s’ils sont morts. Mes larmes 
ny mes trauaux n’ont point empesche 
mes prières, repart-elle, ie l’asseure 

mon Pere, que dans nostre fuitte, mon 

cœur estoit tousiours auec Dieu ; ie ne 
pensois pas tant à mes peines que ie 

pensois à Dieu. le luy disois du fond de 
mon ame : Loge-les auee toy, forlifie-les, 
aye pitié d’eux, écoute leurs prières, 
éïeue les au Ciel. Et maintenant dans 
tous les cris que tu as entendus, et dans 
mes plus fortes angoisses, Dieu a lous- 
iours esté dedans mon cœur, ie luy dis 
en pleurant : Tu es le maistre, fais ce 
que tu voudras, sauue-les, voila tout ce 
que ie te demande, il n’importe que ie 
souffre, ie t’ay lasché ; mais tu es bon : 
aye pitié de moy, ie ne puis empeseher 
nies larmes, mon mal est trop recent ; 
mais ie ne voudrais pour l ien du monde 
fascher Dieu. Prie pour eux, mon Pere, 
afin qu’ils soient bien-tost au Ciel. 

Ces sentimens donnèrent de l’eston- 
nement au Pere : comme ces âmes sont 
toutes ieunes en la Foy, il craignoit 
quelque murmure contre le Ciel, ou 
quelque rage contre leurs ennemis, veu 
mesme que le diable s’efforce de per¬ 
suader à ces peuples que nostre creance 
n’apporte que des mal-heurs à ceux qui 
quittent leurs anciennes façons de faire 
pour la receuoir. Adioustez à cela 
qu’vne femme qui est chargée de quatre 
petits enfans, et qui n’a pour toute ri¬ 
chesse que les bras et les jambes de son 
mary, se trouue bien desolée dans vn 
tel rencontre ; mais la Foy est vn grand 
thresor, elle a de puissants effets dans 
l’ame de ces bons Néophytes. 

Au reste, si tost qu’elle eut raconté 
son auenture, l’vn des Capitaines de 
sainct Ioseph arma bien viste vue 
escoiiade de ses gens qu’il conduisit en 
la Chapelle, où ils firent celte petite 
priera : lesus, prends de bonnes pen¬ 
sées pour nous, tu sçais bien que nous 
ne voulons point de mal à nos ennemis, 
donne leur de l’esprit afin qu’ils viuent 
en repos. Nous t’auons prié pour eux , 
mais ils ne te veulent pas écouter. For- 
tifie-nous, et nous ayde à leur coupper 
les jambes, afin qu’ils ne viennent plus 
nous chercher à mort. Nous croyons en 
toy, regarde nous, commande à tes 
Anges de nous accompagner afin que 
nous ne te fascinons point. Ces paroles 
dites et quelques autres pleines de fer- 
ueur, ils courent à leurs canots pour 
s’embarquer et pour donner la chasse à 


leurs ennemis. A peine approchoient- 
ils des riues du grand Heuue, qu’ils ap- 
perceurent deux canots, l’vn desquels 
entendant le bruit qu’on faisoit, s’écria: 
Àrrestez-vous, nous sommes viuans. 
Tout le monde accourut au lieu de s’ar- 
rester : ces deux trespassez sans mourir, 
ou ces prisonniers sans ennemis, disent 
qu’vn loup ceruier par son heurlement 
et par ses allées et venues à l’entour de 
leurs cabanes, les a trompez. A ces pa¬ 
roles la guerre fut terminée, chacun se 
mil à rire, on reporta les armes et le 
bagage dans les cabanes. La désolation 
de ces bonnes gens se changea en ioye 
et en action de grâces qu’ils rendirent à 
Nostre Seigneur. Ils eroyoient que ces 
ennemis fussent non des Annierronnons 
ou des lroquois auec lesquels la paix con¬ 
tinué, mais des Sokoquiois qui tuerent 
l’an passé quasi à mesme temps deux ou 
trois des meilleurs Chrestiens de sainct 
Joseph, comme il a esté remaiqué és 
Chapitres precedens ; mais on nous dit 
que ces peuples ne sont pas pour souste- 
nir la guerre contre nos Sauuages, et 
qu’ils se tiendront en repos. 


chapitre x. 

De quelques particularisez du pays, et 
aulres choses qui n’onl pû cslre rap¬ 
portées sous les Chapitres precedens. 

Yn Saunage d’vne nation fort éloi¬ 
gnée de Kebec, nous a dit que quand 
quelque personne de considération est 
morte en son pays, ceux qui ont le 
Cousteau et la hache mieux en main, 
taillent son portrait comme ils peuuent 
et le plantent sur la fosse du trespassé, 
oignant et graissant cét homme de bois 
comme s’il estoit viuant- Ils appellent 
celte figure Tipaiaiik, comme qui di¬ 
rait le bois ou le portrait d’vn trespassé. 

Ils ont encore vue autre coustume re¬ 
marquable en ce pays là. Vn homme 
estant mort, si son pere ou son frere, 
ou quelqu’vn de ses proches pareris ou 

de ses amis, est allé en quelque voyage 
bien éloigné, ils luy font sçauoir la mort 
de son parent ou de son amy en celte 
sorte : ils vont prendre la chose signi¬ 
fiée par le nom du defunct sur le che¬ 
min par où il doit passer : par exemple, 
s’il se nomme Pire, c’est à dire la per¬ 
drix, ils pendent la peau d’vne perdrix; 
s’il se nomme SikSas, c’est à dire de 
l’écorce de bouleau, ils en attachent vn 
morceau à quelque branche d’arbre, 
pour signifier que celuv qui portoit ce 
nom, n’est plus au nombre des viuans. 
Voicy qui semble bien estrange: si le 
parent a reconnu le signal, il entrera 
dans sa cabane sans jamais parler du 
defunct ny demander comme il est 
mort, ses parens n’en feront aucune 
mention ; car on ne parle plus des 
morts, de peur d’attrister les viuans ; si 
toutesfois on croit qu’il n’ait pas veu le 
signal, on luy dira vn tel est mort, et 
voila tout. 

Si vn Sauuage est tombé en quelque 
desastre, s’il a perdu quelqu’vn de ses 
proches, il laisse croistre ses cheueux 
sur son front, pour marque de son deuil 
et de son ennuv. Que si vous le voulez 
deliurer de cette peine, faites luy vn 
présent auec ces paroles ou d’autres 
semblables : Voila des ciseaux pour 
coupper les cheueux qui pendent sur 
ton front. S’il touche vostre présent, il 
couppe scs cheueux et quitte son ennuy. 

Un a desia dit dans les Relations pre¬ 
cedentes, que si quelque homme de 
considération ou fort aymé de ses pa¬ 
reils est mort, on le fait resusciter en 
cette sorte : on offre à quelque autre le 
nom du defunct auec vn beau présent ; 
s’il l’accepte, il quitte son ancien nom 
et en prend vn nonueau, et s’il n’est 
pas marié il espouse la veufue, prenant 
vn soin de ses enfans, comme s’ils 
esloient les siens propres ; que si la 
veufue ne l’aggrée pas, il 11e laisse pas 
de se porter pour pere de ses enfans. 
Il n’y a pas long-temps que cette cou- 
slume nous donna vne fausse alarme et 
vu faux scandale. Le mary d’vne femme 
assez ieune estant mort, 011 fit porter 
son nom à vn ieune homme qui depuis 
peu auoit perdu sa femme : celuy-cy 


prend son bagage et se va loger en la 
cabane de la veufue, et se place auprès 
d’elle et de ses erifans ; comme ils 
estoient tous deux Chrestiens, cela nous 
eslonna ; car on disoit qu’ils estoient 
mariez ensemble. On appelle cette 
ieune femme, on luy demande si elle 
n’est pas Chrestienne, et si elle n’a 
point quitté la Foy : le suisChrestienne, 
respond-elle, et pour rien du monde ie 
ne voudrais quitter la Foy. Estes-vous 
remariée ? Non. Vn tel ieune homme, 
n’est-il pas auec vous dans vostre ca¬ 
bane ? Oüy. Le voulez-vous espouser? 
Non. D’où vient donc que vous le logez 
auec vous ? le ne l’ay point oppellé, de¬ 
mandez à ceux qui luy ont donné le 
nom de mon mary, pourquoy ils me 
l’ont enuoyé. Le Pere qui faisoit ces 
interrogations ne dit que deux mots à 
sa prédication de cette eoustume, en 
l’improuiiant comme trop dangereuse: 
aussi-tost deux Capitaines le vinrent 
trouuer, l’asseurant qu’ils faisoient cela 
pour secourir la veufue et ses enlans ; 
que s’il y auoit quelque mal, qu’ils ban- 
niroient cette façon de faire comme ils 
ont fait toutes les autres qu’on a iugé 
blasmables. On leur dit que s’ils se vou- 
loient marier 011 les espouseroit, autre¬ 
ment qu’ils se deuoient séparer ; ce qui 
11’empescheroit pas que ce ieune homme 
11e list du bien à ces panures orphelins : 
cela fut aussi-tost exécuté. 

On donne en France vne somme 
d’argent ou quelque autre chose pour 
marier vne fille. Icy tout au contraire, 
vn homme voulant espouser vne fille 
fait des presens à ses parens. Que si la 
fille se marie deuant que les presens 
soient faits, et que le mary tarde à les 
faire, les parens retirent leur fille, et le 
mary demeure tout seul, comme s’il 
11’auoit point esté marié. De plus si vn 
Sauuage espouse vne fille d’vne autre 
nation ou d’vne autre bourgade que la 
sienne, s’il 11e la renuoye quand elle 
est malade pour mourir auprès de ses 
parens, il doit enuoyer des presens pour 
les consoler sur sa mort. 

On a bien parlé les années prece¬ 
dentes de quelques mouches qui brillent 
la nuit pendant l’Esté, comme des étoiles 

ou de petits flambeaux : si vous en pre¬ 
nez vue par sa petite aile, et si vous la 
passez doucement sur vn liure, vous 
lirez dans le fond de la nuit comme au 
milieu du iour. 11 est vray que ce flam¬ 
beau se cache et paroist selon le mou- 
uement de ce petit animal. Outre cette 
espece de mouches, il y en a d’autres 
qui au Printemps paroissent en quel¬ 
ques endroits en si grande quantité, 
qu’on diroit en vérité qu’il neige des 
mouches, tant l’air en est remply ; il 
est vray qu’elles sont innocentes. Que 
si elles picquoient, comme les cousins 
qu’on nomme icy des maringoins, ce 
seroit vn des fléaux d’Egyple. Homme 
du monde n’oseroil porter le visage ny 
les mains à découuert pendant quelque 
peu de temps que cette pluve et ces te- 
nebres durent : l’air en ce temps-là n’a 
non plus de iour que lors qu’il tombe 
vne neige fort drue et fort espaisse. le 
n’ay point veu à Kebec de ces armées, 
maisvn petit plus haut dans quelques 
Isles, où ou trouue de quatre sortes de 
crapaux. 11 y en a de noirs et de iaunes 
fort vilains, il v en a de blancs assez 
gros, et d’autres assez petits qui bran¬ 
chent comme les oyseaux ; ils grimpent 
sur les arbres, sautans de branche en 
branche, leurs pattes sont propres à 
s’aggratfer. Ils ont vn cry résonnant 
qui approche bien plus du chant d’vn 
oyseau que du croassement des gre¬ 
nouilles. En effet le premier qu’on en¬ 
tendit, fut pris pour vn oyseau ; mais 
l’œil nous apprit que c’estoitvn crapaux. 
le ne sçav si on a remarqué qu’il y a icy 
des grenouilles que quelques personnes 
ont prises pour des taureaux, les enten¬ 
dant croasser : ce bruit est prodigieux 
pour la petitesse de leur corps. Elles 
sont médiocres dans leur genre, on en 
voit d’autres incomparablement plus 
grosses qui ne font pas tant de bruit. 

Il se trouue icy vne espece de cerfs 
ditferens des communs de France. Nos 
François les appellent des vaches sau- 
uages ; ce sont véritablement des cerfs : 
leurs branches n’ont point de rapport 
aux cornes de nos bœufs, et leurs corps 
sont bien dissemblables et bien plus 
haut montez. Ces animaux vont en 

troupes ; mais pour se soulager pendant 
l’hyuer, ils se suiuent les vns apres les 
autres, les premiers frayans le chemin 
à ceux qui viennent apres. Et quand 
celuy qui rompt et qui ouure la neige 
est las, il se met le dernier dans la 
route battue. Les cerfs en France font 
le mesme en passant quelque riuiere 
quand ils se trouucnt en troupe, à ce 
qu’on dit, ceux-cy ne s’arrestent guiere 
en vn endroit marchans tousiours dans 
ces grandes forests. Les Eslans font le 
contraire, quoy qu’ils marchent en¬ 
semble, ils ne gardent point d’ordre, 
broultans çà et là, sans s’éloigner beau¬ 
coup d’vn mesme giste. C’est ce qui 
faisoit dire il y a quelques iours à vn 
Saunage qui se vouloit retirer, que les 
Eslans estoient des François, et cette 
autre sorte de cerfs errans des Algon¬ 
quins ; pource que ceux-cy vont cher¬ 
cher leur vie deçà delà dedans ces 
grands bois, et les François tiennent 
ferme cultiuans la terre au lieu où ils 
font leur demeure. Outre ces cerfs il y 
en a de deux autres especes : l’vne qui 
est semblable ou qui a beaucoup de 
rapport à nos cerfs de France ; l’autre, 
qu’on croit estre cét Onager ou cét Asne 
saunage de l’Eseriture. Ce seroit vser 
de redites que d’en vouloir parler en 
cét endroit. Ces bonnes gens voyent 
maintenant en leur pays vne autre 
espece d’animaux, dont ils n’auoient 
iamais eu connoissance. Ce sont de 
petits taureaux et de petites genisses 
qu’on y a fait porter auec de grands 
trauaux : leur estonnement sera bien 
plus grand quand ils verront ces ani¬ 
maux labourer la terre, et traisner de 
gros fardeaux sur des neiges hautes de 
trois et de quatre pieds, sans enfoncer. 

Dans.ce Chapitre ie donneray place à 
la peur et à la force de deux femmes. 
Le troisième de Iuillet, deux femmes 
toutes moüillées depuis les pieds iusques 
à la teste, entrèrent dans l’habitation 
de Montreal ; elles estoient abbattuës et 
toutes éplorées. On leur demande le 
sujet de leur tristesse : Comme nous 
descendions çà bas moy et ma fdle, dit 
la plus aagée, nous auons apperceu des 
hommes que nous croyons estre de nos 

ennemis : la peur nous saisissant, nous 
auons abandonné nostre petit bateau 
d’écorce cl tout nostre bagage, mar¬ 
chons et courons buict jours entiers 
dans ces grands bois, de peur de tomber 
entre leurs mains. Qu’auez*vous mangé 
depuis ce lemps-là, leur dit-on ? Rien 
du tout que des fruicts sauuages que 
nous rencontrions par fois, et encore 
ne les cueillions nous qu’en courant. 
Mais comment auez-vous pù aborder 
cette Isle sans canot ? Nous auons ra¬ 
massé des bois, que nous auons liez 
par ensemble auec des écorces de bois 
blanc, nous nous sommes mises sur 
ces bois, ramans auec des bastons et 
nous confians à la mercy des eaux, ay- 
mans mieux estre noyées que de tomber 
entre les mains de personnes si cruelles, 
comme sont nos ennemis. Ces bois ve¬ 
nant à se rompre, nous sommes tombées 
dans le courant, et apres nous estre 
bien débattues, nous auons ratrappé 
nos bois qui nous ont conduit jusqu’au 
bord de vostre Isle. Remarquez, s’il 
vous plaist, qu’elles firent plus de deux 
lieues sur ces bastons flollans, n’atten¬ 
dant, que l’heure d’estre englouties dans 
la profondeur d’vn lleuue qui paroist 
comme vue mer au dessus de cette Isle. 
Apres tout, il ne fallut point de saignée 
pour les guérir de la peur : on leur 
donna à manger, elles firent seicher 
leurs robes, et les voila hors de leurs 
ennuys. La perte de leur canot, de 
leurs marchandises, de leurs viures, de 
tout leur bagage, ne les affligea pas 
beaucoup. Ce qui ne tient guère s’ar¬ 
rache aisément : comme les biens ne 
sont pas profondément logez dans le 
cœur des Sauuages, la perte en est 
moins amere, ils se rient dans les nau¬ 
frages et se mocquenl du feu qui con¬ 
somme leurs biens. 

l’ay desia prétendu vne excuse sur la 
bigarure de ce Chapitre, voiey vne sim¬ 
plicité innocente. Yn Atticamegue qui 
n’auoit point fréquenté les François, 
voyant qu’vu Pere regardant vn papier 
prononçoit des prières, ce Sauuage fut 
rauy, il s’imagine qu’il entendroit bien 
ce papier, il le demande : Tu n’y con- 
noistras rien, luy dit le Pere. Comment, 


fit-il, il parle ma langue ? Le Pere luy 
donne, il le regarde, il le tourne et re¬ 
tourne de tous costez, puis se mettant à 
rire, il s’escrie en son Montagnais: Jap 
de Nama Aitirinisin, Nama Ninki- 
laSabaten , en vérité ie n’ay point d’es¬ 
prit, ie n’entends point par les yeux. 
C’est vn beau mot qu’ils ont donné pour 
signifier qu’on sçait lire, NinisilaSaba- 
ten ; c’est proprement à dire, i’entends 
par les yeux. Ce mot est composé de 
NinisilSlen, i’entends, et de AiÜubaten, 
ie voy, de ces deux mots ils en compo¬ 
sent vn qui signifie i’enlends en voyant: 
c’est à dire ie lis bien, ie connoy ce que 
ie voy. Leurs compositions sont admi¬ 
rables, et ie puis dire que quand il n’y 
auroit point d’autre argument pour 
monstrer qu’il y a vn Dieu, que l’ceco- 
nomie des langues Sauuages, cela suffi- 
roit pour nous conuaincre. Car il n’y a 
prudence ny industrie humaine qui 
puisse rassembler tant d'hommes pour 
leur faire tenir l’ordre qu’ils gardent 
dans leurs langues toutes differentes de 
celle d’Europe : c’est Dieu seul qui en 
maintient la conduite. Au reste il ne 
faut pas s’estonner qu’vn Sauuage ad¬ 
mire l’inuention de peindre la parole 
des hommes ; c’est véritablement vn 
secret digne d'estonnement. Quoy que 
les Sauuages soient sujets à la crainte 
comme les autres hommes, et qu’ils 
! soient moins résolus et moins courageux 
dans leurs attaques que nos Europeans, 
si est-ce qu’ils font gloire de ne point 
branler et de ne point reculer quand on 
les veut frapper, ou tout de bon ou par 
feinte. Yn François tenant vne pertui- 
sane et faisant semblant d’en donner vn 
coup à vn Sauuage, le blessa en effet, 
pour ce qu’il se tint roide, sans esquiuer 
le coup ; il ne se fascha pasneantmoins, 
voyant que le François auoit fait cela 
en riant. Ce qui nous estonna, fut qu’il 
cacha sa blessure, d’où il fut par apres 
fort incommodé ; jamais neantmoins il 
ne voulut aucun mal à celuy qui l’auoit 
offensé, disant qu’il auoit fait cela par 
ieu. 

On auroit peu remarquer ailleurs ce 

qui suit. Les voyages qu’on a faits aux 

pays des Annierronnons, et la comniu- 

nication qu'on a eue auec eux, nous ont 
appris vu exemple assez remarquable 
de la justice de Dieu. Les deux Iroquois 
qui tuèrent de sang froid vu panure 
François, aux pieds du Pere Isaae Iogues 
sont morts d’vne mort inconnue, l’vn 
des deux estoit le plus grand et peut- 
estre le plus fort homme de son pays. 

Celte femme qui couppa le poulce au 
mesmePcre, ne l’a pas fait longue apres 
cette rage, et ceux qui luy rongèrent 
les doigts, et à ses compagnons, et qui 
les traitèrent auec plus de rage, ont 
esté tuez des Algonquins en leurs der¬ 
niers combats. On nous dit que la 
mesnie justice a pris connoissance de 
ceux qui ont si misérablement déchiré 
le Pere Bressany ; le pays qui a con¬ 
sente à ces eruautez est affligé de ma¬ 
ladies qui peul-estre donneront la vraye 
santé à ce panure peuple. 

Yoicv vn rencontre nouuellement 
arriué. Dix-seplsoldats d’Ononiioté, s’e- 
stans mis en embuscade, blesseront à 
mort vn jeune garçon de la bande de 
TesSehat, Capitaine de l’Isle, comme 
nous auons dit cv-dessus, et en outre 
prirent deux femmes, dont l’vne estoit 
desia fort aagée. Comme ils s’en re¬ 
tournoient en leurs pays, traisnansauec 
eux ces deux panures créatures, ils ap- 
perceurenl de loin vn canot d’Hurons ; 
et furent à mesme temps découuerts 
par ceux qui conduisoient ce canot, 
aussi-tost les lierons qui faisaient trente 
soldats, se desembarquent pour aduiser 
à ce qu’ils feroient. Ceux d’Ononiioté 
font le mesme. Les vns ne sçauoient 
pas le nombre des autres, les Capitaines 
de ces deux petites trouppes donnent 
courage à leurs gens, ils les exhortent à 
ne point reculer et à mourir plus tost 
que de lascher le pied. C’est la coutume 
de ces Capitaines, quand ils se trouuent 
proches des occasions, de tirer des 
basions qu’ils portent exprès auec eux, 
et de les présenter à leurs soldats pour 
es ficher en terre, afin de protester par 
cette action que ces basions sortiront 
plus tost de leur place, qu’ils ne tourne¬ 
ront visage. 11 arriue neantmoins tres- 
souuent que les bastons demeurons 
fermes, les soldats ne laissent pas de 


s’enfuir. Ccux-cy ayans fiché bien ouant 
leurs basions et iuré à leur mode qu’ils 
mourraient plus tost que de bransler 
dans le combat, ceux d’Ononiioté vien¬ 
nent les premiers pour attaquer les Du¬ 
rons, qui esloient derrière vne pointe. 
A leur abord il se fit vn grand cry de 
part et d’autre, selon la coustume des 
Sauuages, à qui ce bruit sert de trom¬ 
pettes et de tambours. Les Hurons, 
s’imaginans que leurs ennemis les pre- 
uenans esloient. en grand nombre, s’en¬ 
fuirent aussi-tost dans les bois, à la 
reserue de ceux qui tinrent ferme aussi 
bien que leurs bastons, résolus de mou¬ 
rir sur la place ; ceux d’Ononiioté, ayans 
reconnu que le cry des Durons à l’abord 
estoit plus grand que le leur, s’enfuirent 
tous, sans qu’il en restast pas vn seul, 
les cinq Durons qui n’auoient pas lasché 
le pied, se trouuerent sans amys ny 
enuemys, ils se regardent les vns les 
autres bien eslonnez ; les deux femmes 
prisonnières, voyons que tout le monde 
courait qui deçà qui delà, se délient 
l’vne l’autre, et se saunent dans les 
bois aussi bien que les autres. Comme 
ils fuyoient sans ordre, l’vne de ces 
femmes va rencontrer vn Duron, ils se 
reconnoissent ; cette panure prisonnière 
raconte sa fortune, dit que ceux d’Onon¬ 
iioté n’estoient que dix-sept. Le Du¬ 
ron tout surpris court aussi-tostaduertir 
ses camarades, il crie tant qu’il peut, 
ils se rallient, et commencent à courir 
et à coupper chemin à leurs ennemis ; 
ils font si bien qu’ils en attrapèrent vn 
qu’ils amenèrent à Montreal, donnant 
la liberté à cette Algonquine prison¬ 
nière. Sa compagne plus aagée s’en 
estoit fuve si loin que jamais ils ne la 
purent trouuer ; elle renient quelques 
iours apres toute seule auec l’estonne- 
ment des François et des Sauuages, qui 
admiraient comme vne vieille auoit pû. 
trauerser tant de terre et tant d’eau, 
sans viures et sans batteau, n’ayant ny 
Cousteau, ny hache, ny forces pour faire 
vn pont permanent ou lloltant sur vne 
estenduë d’eau de plus de trois lieues. 
L’amour de la vie ou la crainte de la 
mort a plus de force et plus d’industrie 
que le feu et le fer. Monsieur d’Allibout 

s’efforça tant qu’il pût de tirer ce pri¬ 
sonnier des mains des Huions, pour 
faire la paix auec sa nation, il offrit de 
grands presens pour sa deliurance ; 
mais voyant que ces ieunes soldats le 
vouloient mener en leur pays, il les pria 
par vn présent de luy sauuer la vie, et 
de le ramener l’an prochain à Onontio, 
à dessein de faire alliance auec ces 
peuples par l’entremise de ce prison¬ 
nier. Quelque temps apres, trois cens 
Hurons estans descendus aux Trois Ri- 
uieres. Monsieur nostre Gouuerneur 
leur recommanda de ne point mal- 
traitter ce prisonnier qu’on auoit mené 
en leur pays, et de le représenter en 
son temps, suiuant la parole qu’en 
auoient donné ceux qui l’auoient entre 
leurs mains. Soixante braues Chrestiens 
Hurons parurent en cette assemblée, 
où de la part des Iroquois furent faits 
des presens pour marque qu’ils goû- 
toient la douceur de la paix, et pour as- 
seurer les Hurons et les Algonquins, 
que s’ils tuoient quelqu’vn de leur na¬ 
tion dans leurs combats auec les SSn- 
tSaronons, que le pays ne prendroit 
point leur deffense. Dans ce conseil les 
Huions destinèrent quelques presens 
pour les Iroquois, supplians Ondesson, 
c’est le nom qu’ils donnent au Pere 
Isaao Iogues, de porter leur parole à ces 
peuples ; ce qui leur ayant esté accordé, 
ce bon Pere partit bien-tost apres pour 
aller passer l’hyuer au pays de ces Bar¬ 
bares, où l’adorable Crucifié luy a fait 
et fera encore ioüyr des fruiets de sa 
Croix. 

Les vaisseaux arriuez extraordinaire¬ 
ment tard, me contraignent de mettre 
en ce Chapitre vue action qui meriteroit 
vn volume tout entier. Nous auons 
receu cette année vn magnifique Ta¬ 
bleau du Roy, de la Reyne, et de Mon¬ 
sieur : c’est vn présent Royal de cette 
auguste Princesse, qui ne se pouuant 
faire voir en personne à ses sujets nou- 
ueüement conuerlis à Iesus-Christ, leur 
enuoye vue Image des premières gran¬ 
deurs du monde. Cette bonté est rouis¬ 
sante : tous les François en onlressenty 
des ioyes toutes pleines de respect, et 
les Sauuages en ont tesmoigné de l’ad¬ 


miration au delà de nos pensées. Le 
Pere, à qui ce Tableau estoit enuoyé 
pour le produire à la veuë de ce peuple, 
ayant assemblé les principaux de ceux 
qui sont en la résidence de S. Joseph, 
leur fit vne petite harangue, témoignant 
que ces grandes majeslez demandoient 
le secours de leurs prières, pour eux et 
pour leurs Estats. Que ne pouuant pa- 
roistre en personne en ce nouueau 
monde, ils se faisoient voir dans leurs 
Portraits, pour asseurer par la bouche 
de leur Interprété, que leur plus grand 
désir estoit que tous les peuples de la 
terre reconnaissent et adorassent Iesus- 
Christ. Or comme c’est la coustume de 
ne point parler en public que les pre¬ 
sens en la main, Monsieur nostre Gou¬ 
uerneur auoit donné trois robes et trois 
arquebuses, que le Pere olfrit aux trois 
Capitaines qui se tronuerent en cette 
assemblée : le ne suis que l’organe, 
leur dit-il, de ceux que vous voyez dé¬ 
peints auec tant de grâce et de majesté 
dans ce riche Tableau : ils vous pré¬ 
sentent des robes pour conseruer la 
chaleur de vostre pieté et de voslre de- 
uolion, et des armes pour protéger la 
Foy et deffendre tous ceux qui l’ont em¬ 
brassée et qui l’embrasseront- L’\n des 
Capitaines se leuant, repartit en ces 
termes : Mon Pere, ce que tu dis est 
admirable ; mais pleut à Dieu que nous 
puissions voir en personnes ceux qui 
nous rauissent en leurs portraits. 11 est 
vray que nous les croyons quasi viuans, 
leurs yeux nous regardent, et vous 
diriez que leur bouche nous veut parler. 
Mon Pere, tu nous empesches d’estre 
reconnoissans, car tu dis des choses 
trop grandes : qui sommes nous pour 
obtenir de Dieu des bénédictions pour 
nostre grand Capitaine, et pour son 
frere, et pour celle grande Capitainesse 
leur mere ? C’est à vous qui connoissez 
la prière, de parler à Dieu. 11 n’y a 
que 3. iours que nous sommes baptisez, 
nous ne sçauons pas bien ce qu’il luy 
faut dire pour de si grands personnages; 
nous l’aymons neantmoins, et nous luy 
dirons tout ce que nous sçauons, niais 
nous sçauons peu. Pour la Foy, nous la 
garderons et deffendrons toute nostre 

vie : encore qu'il n'y ait pas long-temps 
que ie l'ave receuë, il me semble que ie 
l’ay aussi forte que si i’auois esté ba¬ 
ptisé dés ma naissance ; mais, mon 
Pere, instruy-nous, et nous apprend ce 
qu'il faut dire à Dieu pour ceux qui 
nous donnent tant de secours : nostre 
cœurayme, mais nostre bouche ne seail 
pas ce qu’il faut dire. Là dessus ils se 
mirent à genoux et firent tout haut leurs 
prières par plusieurs reprises, entre¬ 
mêlant des Cantiques qu’ils chanloient 
auec vn accord qui n'a rien de saunage. 
Cela fait, ils se leuent tous bien eslon- 
nez de ce que ces portraits les regar- 
doient de quelque costé qu’ils se tour¬ 
nassent. Ils passoient et repassoient en 
diuers endroits, prenons garde s’ils ne 
verroient point mouuoir leurs yeux, 
puis se mettansà rire ils s’écrioient : En 
vérité, ils nous suiuent des yeux en 
quelques endroits que nous allions. 


Le Pere, les voyant, dans l’admiration, 
demanda à Pvn de nos Capitaines com¬ 
bien de Castors il estimeroit bien vn 
Tableau si magnifique? Si ie répondois, 
repliqua-il, ie dirois vne mauuaise pa¬ 
role ; il n’y a point de prix, mais bien 
du respect pour des choses si grandes. 
Les Castors ne sont rien, cela est quel¬ 
que chose. Leurs yeux ne se pouuoient 
soûler dans les regards d’vn objet si 
Royal. Ils cxpliquoicnt à leur mode 
toutes les particularitez de ce bel ou- 
urage, témoignons des satisfactions que 
le papier ne peut représenter. Ces 
actions leur donnent dans la veuë, et 
leur font croire que le Dieu que les 
Grands adorent, est grand, et que la 
priere passe leur estime, puisque les 
Roys de la terre en demandent le se¬ 
cours de si loin, et de leurs sujets. 


RELATION 


DE CE QVI S’EST PASSÉ DE PLTS REMARQVABLE EX LA MISSION DES PERES DE LA COM¬ 
PAGNIE DE IESVS, 

A V X HVRONS, 

Pays de la Nouuelle France, 

DEPVIS LE MOIS DE MAT DE L’ANNÉE 1645. IVSQVES AV MOIS DE MAY 

DE l’année 1646. 

Enuoyée au lîeuerend Pere Estienne Cliarlet, Prouincial de la Compagnie de 

Iesus , en la Prouince de France. 


Mon Reverend Pere, 

L ’obligation que i’ay d’informer Y. R. 

de l’estât du Christianisme en ces 
pays et de l’employ qu’y trouuent les 
Peres de nostre Compagnie, demande- 
roit de moy vne Relation plus longue 
que n’en ont fourny les années prece¬ 
dentes, si mon dessein estoit de vous 


faire vn récit de toutes les grâces que 
Dieu va continuant sur nos trauaux au 
milieu de cette barbarie ; mais sçachant 
bien qu’on attend des choses nouuclles, 
et qu’on prendroil pour des redites les 
actions de ferueur et les sentimens de 
pieté de nos Neophyles Chrestiens, qui 
peuuent auoir quelque ressemblance 
aux faneurs que celle Eglise auroit 
receuës de Dieu ces premières années, 

ie me suis résolu d’obeir en cela au 
sentiment le plus commun, et me re¬ 
trancher dans vne briéueté plus étroite, 
n’escriuant qu’vne partie des choses qui 
pourront paroistre nouuelles, quoy que 
ie n’ignore pas que le Ciel a bien d’au¬ 
tres veuës que la terre, que le couron¬ 
nement des grâces de Dieu est la con¬ 
tinuation des mesmcs grâces, et que 
noslre amour, nos ferueurs, et nos fide- 
litez luy sont d’autant plus agréables 
qu’elles sont moins nouuelles. Ainsi 
pour les années suiuantes nous nous 
condamnerions volontiers au silence, 
s’il ne se presentoit rien de nouueau ; 
pourueu que nous vissions tousiours 
cette petite Eglise fortifiée de ce mesme 
esprit qui l’anime dans sa naissance, 
que les mesmes grâces du Ciel décou¬ 
lassent sur elle, et que les cœurs des 
nouueaux Chresliens conceussent les 
mesmes sentimens que nous aurons pù 
remarquer en ceux qui les ont précédez. 
Dieu sans doute en tireroit sa gloire et 
nous aurions suiet d’estre conlens en 
vn ouurage où il y auroit plus du sien 
que du nostre ; et alors ie m’asseure 
que les vœux de l’vne et de l’autre 
France, du Ciel et de la terre se ver- 
roient richement accomplis. Nous auons 
besoin pour cét effet des prières de 
toute la France, Y. R. nous les procu¬ 
rera s’il luy plaist, et y ioindra les 
siennes et ses SS. SS. 

De Y. R. 

Tres-humble et obevssant ser- 
uiteur en N. Seigneur, 

Pavl Ragveneav. 

Des Hurons, ce 1. May 1646. 


CHAPITRE I. 

De l’Estat du pays. 

Quoy qu’à vray dire cette derniere 
année ne puisse pas estre appellée heu¬ 
reuse pour nos Durons, toutefois leurs 


malheurs ayans esté moins frequents 
que par le passé, ie les puis comparer à 
ceux qui ayans esté abysmez pour vn 
temps dans l’orage de quelque tem- 
peste, commencent à respirer de leur 
naufrage. La terre leur a esté plus libe¬ 
rale que l’an passé, le bled d’Inde qui 
est le principal de leurs richesses, estant 
venu quasi par tout à vne heureuse ma¬ 
turité. Les lacs et les riuieres leur ont 
fournydu poisson auec abondance. Le 
trafic qu’ils ont eu auec les nations éloi¬ 
gnées, ne leur a pas mal reiissy. Tous 
ceux qui descendirent l’Esté dernier au 
magazin de Quebec et des Trois Ri¬ 
uieres, ayans trouué tout le chemin 
paisible par les soings de Monsieur de 
Montmagny nostre Gouuerneur, ont 
remply le pays de ioye, autant que de 
nos marchandises Françoises, dont ils 
s’estoient veus dépoüillez depuis cinq 
ou six ans, par les Iroquois ennemis, 
qui rendoient ce commerce impossible, 
ou du moins si terrible, qu’ilacousté 
la vie et des martyres de feu à la plus- 
part de ceux qui sont tombez entre leurs 
mains. Les maladies contagieuses qui 
alloient dépeuplants nos bourgades, les 
laissent maintenant en repos. 

Il n’y a que la guerre qui tient les 
affaires en balance : car elle continue 
tousiours auec les quatre nations Iro- 
quoises plus voisines de nos Huions, 
n’y ayant que la einquiesme et la plus 
éloignée d’icy, qui ait entré dans le 
traité de paix qui se commença l’an 
passé. le veux dire que dans les diuers 
rencontres que nos Hurons ont eus de¬ 
puis vn an auec leurs ennemys, lessuc- 
cez de leurs armes ont esté partagez. 

Dés le commencement du Printemps 
vne bande d’Iroquois, estant abordée 
proche d’vne de nos bourgades fron¬ 
tières, à la faueur d’vne nuict tres- 
obseure, et s’estant cachée dans les 
bois, enueloppa vne trouppe de femmes 
qui ne faisoient que sortir pourletra- 
uail des champs, et les eurent enleuées 
si promptement dans leurs canots, que 
deux cens hommes en armes qui accou¬ 
rurent aux premiers cris, ne peurent 
arriuer assez tost pour en sauuer au¬ 
cune, si bien pour estre les témoins des 

tristes larmes de leurs femmes, de leurs 
meres et de leurs enfans qu’on emme- 
noit captifs. 

Sur la fin de l’Esté, les Iroquois et 
nos Huions ayans pris la campagne de 
part et d’autre, et s’estant trou liez au 
rencontre dans le milieu des bois, nos 
Hurons s’estoient iettez d’vue conte¬ 
nance si résolue sur l’ennemy retranché 
dans vn fort, où il auoit passé la nuict, 
que la victoire estoit dé-ja demy gai- 
gnée, si leur conduite eut respondu à 
leur courage. Les Iroquois demandent 
à parlementer, protestent qu’ils n’ont 
que des desseins de paix, ils iettent bas 
leurs arquebuses, et les lient en pacquet, 
pour témoigner que mesme ils n’ont pas 
dessein de combattre, quand bien on 
voudroit tous les massacrer ; ils font 
paroistre de grands colliers de pource- 
laine qui éblouissent les yeux de nos 
Capitaines Hurons, ils présentent à la 
jeunesse plus affamée quantité d’Ori- 
gnac, des Cerfs et des Ours entiers qu’ils 
auoient pris faisants chemin ; ils in- 
uitent les plus anciens à vne conférence 
amiable, et distribuent quantité de pe- 
tun, pour cependant entretenir le reste 
de l'armée. 

Durant ce pour-parler vn Iroquois qui 
autrefois auoit demeuré fort long-temps 
icv captif dans les Hurons, et s’estoil 
naturalisé auec eux, mais depuis ces 
dernieres années auoit esté recouuré 
par les ennemis, leur donna luy seul la 
victoire. Cét homme se détache des 
siens, se ietle dans l’armée Huronne, 
où ayant apperceu quelques-vns de re¬ 
marque mescontens de n’auoir point 
esté appeliez à ce conseil de paix, il 
iette la défiance en leur esprit, fait en¬ 
tendre aux vns qu’il y a de la trahison, 
corrompt les autres par presens, enfin 
iliouësi bien son personnage que, cenx- 
cy s’eslans retirez de l’armée, et les 
autres ayans pris I’espouuanle, tout se 
trou liant dans le desordre, l’ennemy 
reprit ses esprits et se ietta sur ceux qui 
ayans perdu les pensées de combattre, 
se virent vaincus dans leur victoire, les 
vns estans massacrez sur le lieu, les 
autres entraisnez en captiuité, la plus 


grande part n’ayant trouué son asseu- 
rance que dans la fuitte. 

Nos limons aussi à leur tour ont eu 
du succez en leurs armes, ont mis en 
fuitte l’ennemy, en ont remporté des 
despoiiilles et quelque nombre de cap¬ 
tifs, qui ont serui de victimes à leurs 
flammes et aux feux de ioye qu’ils en 
ont fait, auec les cruautez ordinaires à 
ces peuples. 

le ne parle point de diuers massacres 
qui se sont faits de part et d’autre, 
comme à la dérobée ; quoy que ie ne 
puisse taire deux actions de courage qui 
méritent de trouuer icy quelque lieu. 

Nos Hurons ayans eu aduis d’vne ar¬ 
mée qui auoit dessein sur le Bourg de 
Sainct Joseph, y attendoient cétennemy 
bien résolus de le combattre. La jeu¬ 
nesse fait la garde de nuict montant au 
haut de leurs guerittes, et poussant di- 
uers chants de guerre d’vne voix si 
terrible, que les campagnes et les foresls 
voisines la portants encore plus loin, on 
ne peut pas douter qu’on ne soit préparé 
au combat. Quelques auenturiers Iro¬ 
quois qui nonobstant ces cris, auoient 
secrètement fait leurs approches, firent 
vn coup assez résolu. Yoyans que le 
sommeil faisoit taire ces sentinelles, 
l’aube du iour qui commençoit à poin¬ 
dre leur ayant entièrement osté les dé¬ 
fiances de l’ennemv, vn d’eux grimpe 
seul comme vn escurieu au haut de la 
gueritle, y trouue deux hommes endor¬ 
mis, il fend la teste à l’vn, précipité le 
second en bas, et le iette à ses compa¬ 
gnons qui luy écorchent et luy enleuent 
la peau de la teste, tandis que le meur¬ 
trier descendoit, et se sauuerent tous 
d’vne course si prompte que les Hurons 
accourus à la voix de ceux qu’on égor- 
geoit, ne peurent jamais les atteindre. 

Pour venger cét affront, trois Hurons 
quelque temps apres, firent vn coup non 
moins résolu. Apres vingt journées de 
chemin, ils arriuent à Sonnontouan, le 
plus peuplé des villages ennemys ; y 
trouuans les cabanes fermées, ils en 
percent vne par le costé, y entrent dans 
le silence et l’obscurité de la nuict, 
y rallument les feux qui s’y estaient 
esteints : à la faueur de cette nouuelle 

lumière, chacun choisit son homme 
pour luy fendre la teste, leur enleuent 
la cheuelurc à l’ordinaire des vain¬ 
queurs, mettent le feu dans la cabane 
et l’espouuante dans le Bourg, d’où ils 
se retirent auec tant de bon-heur et 
d’adresse que jamais plus de neuf cents 
guerriers ne peurenlarrester leur fuitte. 

Ce sont les guerres de ces peuples, 
dont le fléau n’a pas tombé sur les seuls 
infidèles, plusieurs de nos Chrestiens 
ayans esté tuez ou pris dans ces ren¬ 
contres, et nous ayans laissé cette seule 
consolation, que le Ciel se trouue chaque 
année enrichy de nos pertes. 


CHAPITRE II. 

De l’Eslat du Christianisme. 

L’idée que ie puis donner de cette 
petite Eglise naissante au milieu de la 
barbarie, est de la comparer «à vne ar¬ 
mée qui est dans le combat, et qui 
estant partagée en diuers escadrons, se 
void affaiblie d’vn costé, enfonce l’en- 
nemy de l’autre ; ctquoy qu’elle souffre 
des pertes, se soustient inuincible en 
son corps et demeure victorieuse dans 
le champ de bataille, non pas extermi¬ 
nant son ennemy, qui tousiours va re- 
nouuellanl ses combats, mais se for¬ 
tifiant elle mesme auec gloire, plus elle 
est attaquée. 

Nous auons changé en résidences, les 
Missions que nous faisions aux Bourgs 
de la Conception, de S. Ioseph, de S. 
Ignace, de S. Michel et de S. Iean Ba¬ 
ptiste, qui ont occupé cette année dix 
des nostres. La Mission du S. Esprit ne 
peut auoir de demeure assurée, n’estant 
pas vne chose possible de fixer cinq ou 
six nations Algonquines et errantes, qui 
sont respanduës sur les costes de nostre 
grand lac, à plus de cent cinquante 
lieues d’icy, et à la conqueste desquels 
nous n’auons pù toutefois cuuoyer que 
deux de nos Peres. Deux autres sont 
demeurez en nostre maison de Sainte 


Marie, qui est le centre du pays elle 
cœur de toutes nos missions ; d’où nous 
taschons de fournir aux nécessitez de 
toutes nos Eglises, et où trois fois de¬ 
puis vn an nous auons eu la consolation 
de nous voir réunis, pour y conférer 
des moyens necessaires à la conuersion 
de ces peuples, et nous y animer mu¬ 
tuellement à tout souffrir et à faire ce 
que nous pourrons, afin que Dieu y soit 
adoré. 

Pour moy qui reste le dernier de 
quinze de nos Peres qui sont icy, ie 
n’ay point eu de partage arresté, afin de 
pouuoir me détacher plus librement, 
parcourir toutes les missions, et de¬ 
meurer en chaque lieu autant que les 
nécessitez présentes m’obligeoient d’y 
faire séjour. D’où en suitte i’ay eu la 
consolation d’estre tesmoin desferueurs 
de ce nouucau Christianisme respandu 
au milieu de l’infidelité, d’y admirer le 
courage de ces bons Néophytes, et d’y 
voir des senlimens de pieté si détachez 
de la nature, qu’il faut de nécessité 
aduoiier que vrayement Dieu est le 
maislre des cœurs, que la Foy ne dé¬ 
daigne point les barbares, et que le 
sainct Esprit ne met point la différence 
entre nos âmes, que l’œil pourvoit trou- 
uer entre nos corps. 

En chacune de ces Eglises, nous y 
auons basty des Chapelles assez raison¬ 
nables, nous y auons pendu des Cloches 
qui se font entendre assez loin, et par 
tout la pluspart des Chrestiens sont si 
soigneux d’assister à la Messe qui se 
sonne au leuer du Soleil, et le soir de 
venir aux prières, auant mesme que le 
son de la Cloche les en ait aduerty, qu’il 
est aisé de voir que cette diligence est 
ensemble vne des causes et vn lïuit de 
leur ferueur. 

Les Dimanches ils redoublent leurs 
dénotions, s'y disposons deux et trois 
iours auparauant, nommément ceux qui 
ont dessein et permission d’approcher 
de la Sainte Table ; et tous les Chre¬ 
stiens ayans pris cette sainte coustume 
de jamais ne passer la Semaine sans 
s’eslre confessez. 

Sur le Midy ils s’assemblent au son 
de la Cloche pour le Sermon ou Cate- 

chisme, et en suilte ils disent leur cha¬ 
pelet, quelquefois tous de compagnie, 
quelquefois partagez en deux chœurs, 
et plus sonnent se succédons les vus 
aux autres, afin de remplir plus saincte- 
ment tous les momens de ce saint iour. 

Cette année nous auons baptisé cent 
soixante et quatre personnes. 


CHAPITRE III. 

Actions remarquables du zele de quel¬ 
ques Chresliens. 

Iusqu’à maintenant le zele de nos 
Chrestiens s’estoit, ce semble, retenu 
dans les cabanes au milieu de quelques 
assemblées, du moins n’auoit-il pas 
paru si publiquement et auec tant d’éclat 
qu’il s’est fait du depuis reconnoislre. 
Lors que le feu embraze puissamment 
vn cœur, il faut enfin qu’il se fasse ou- 
uerture et qu’il pousse ses flammes au 
dehors, pour embrazer les autres des 
mesmes ardeurs qui le consomment. 

Estieune Totiri de la Mission de S. 
Joseph fut le premier qui commença. 
Tout le pays estoit assemblé dans le 
Bourg de S. Ignace pour y brusler vn 
pauure misérable captif, qui ayant quasi 
autant de bourreaux que de spectateurs, 
eslançoit des cris effroyables, qui al- 
loient animants la rage et la cruauté 
des Hurons, bien loin de tirer de leur 
cœur aucun mouuement de pitié. Au 
milieu de ces cris et de ces feux bar¬ 
bares, ce bon Chrestien animé d’vn feu 
pius diuin, s’écrie publiquement à tout 
ce monde: Escoutez, infidèles, et voyez 
en cét homme l’image du mal-heur qui 
vous accueillera pour vue éternité. Qui 
pourra de vous autres souslenir la cho- 
lere d’vn Dieu, la rage des démons, et 
s’apriuoiser à des flammes lousiours im¬ 
pitoyables, pour ceux qui auront refusé 
en ce monde d’éprouuer les boulez de 
Bieu, d’obeïr à ses loix et reconnoistre 
son pouuoir ? 

Jamais on n’auoit entendu au milieu 


de ces cruautez de semblables haran¬ 
gues ; on est arresté des menaces si 
estonnantes de ce nouueau prédicateur. 
Aon, non, mes freres, adiouste-il, ne 
croyez pas que ie veuille arracher ce 
captif de vos mains, ny procurer sa li¬ 
berté ; le temps de tout son bon-heur 
est passé, et maintenant qu’il brusle 
dans les flammes, la seule mort peut 
mettre fin à ses misères : mes compas¬ 
sions sont pour vous mesmes ; car ie 
crains pour vous, infidèles, des mal¬ 
heurs mille fois plus terribles, et des 
flammes plus deuoranles, à qui vostre 
mort donnera le commencement, et qui 
jamais n’auront de fin. 

Apres auoir long-temps parlé des 
horreurs de l’Enfer, et sur tout de l’é¬ 
ternité de ses peines : Mes freres, leur 
dit-il, ce n’est, pas encore pour vous vn 
malheur sans reinede ; adorez ce grand 
Dieu qui a créé et les deux cl la terre, 
et tremblez à la veuë de ses jugements 
effroyables ; alors l’Enfer n’aura plus 
de flammes pour vous ; mais si la mort 
vous surprend dans l’infidélité, ces four¬ 
naises ardentes et ces feux sousterrains 
seront vostre partage, le desespoir vous 
saisira pour vn jamais, et alors trop 
tard vous croirez, eslans tombez dans 
ce malheur, que nostre foy est véritable, 
que les Chrestiens ont choisi le meilleur 
partv, et qu’ils ont raison de trembler et 
craindre pour vous, autant que pour eux 
mesmes, vn péril dont tous les hommes 
ne peuuent auoir assez de crainte. 

Plusieurs des assistons furent touchez 
d’vn si sainct zele, d’autres l’appellcrent 
folie ; mais ie ne doubte point que les 
Anges du Ciel ne l’allumassent puis¬ 
samment, du moins parut-il efficace 
pour le salut de ce pauure captif, qui au 
plus fort de ses misères, trouua le com¬ 
mencement de son bon-heur. 

Eslienne s’approche de luy : Mon ca¬ 
marade, luy dit-il, ie n’av point de 
Hommes et de tisons en main, ny de 
lourmens pour toy ; ne crains point 
mes approches, ie ne songe qu’à te faire 
du bien. Ton corps est en vn estât dé¬ 
plorable, ton ame est pour bien-tost 
s’en séparer, elle seule viura pour lors, 
et sera capable ou de bon-heur ou de 

mal-heur, selon l’estât auquel tu te 
trouueras à la mort. Si tu veux inuo- 
quer auec moy vn esprit tout-puissant, 
qui luy seul a créé nos âmes, qui veut 
le bien de tous les hommes et qui les 
ayme, il t’aymera pour vn jamais, atti¬ 
rera ton ame à soy, et dans le Ciel tu 
seras à iamais bien-heureux auec luy. 
Ceux qui manquent de l’honorer, n’ont 
point de part dans ce lieu de bon-heur, 
les démons qui habitent sous terre, en¬ 
traînent leurs aines captiues, et comme 
elles sont immortelles ils leur font souf¬ 
frir des cruautez et des tourmens, qui 
iamais ne trouueront de fin. 

Ce pauure homme demy rosty, com¬ 
mence à respirera ces nouuelles : Helas, 
dit-il, est-il donc vray qu’il y ait vn lieu 
de bon-heur dans le Ciel, pour ceux 
mesmes qui sont misérables en ce 
monde ? Quelques Hurons de ceux que 
nous auons brûlez, nous racontoient ces 
choses et se consoloient dans les flam¬ 
mes, attendons, disoient-ils, ce grand 
bon-heur du Ciel : nous pensions que 
c’estoicnt des fables ; est-il donc vray 
que ce soient veritez ? 

Estienne continue à l’instruire, et 
trouue vn cœur tout disposé à nos my¬ 
stères, qui ne souspire que le Ciel, et 
qui quatre ou cinq fois demande le Ba- 
ptesme. A ces mots les Hurons infidèles 
commencent à apporter des résistances, 
et à s’opposer puissamment au salut de 
leur ennemy, crians qu’il falloit que 
son ame fût brûlée à iamais des Démons 
de l’Enfer, et que si eux mesmes pou- 
uoient perpétuer ses peines, iamais 
elles n’auroient de fin. Estienne vou¬ 
lant haster son coup, cherchant de l’eau 
pour ce Baptesme, ne trouue prés de 
soy que des feux et des flammes. 11 
fend la presse et court en haste dans les 
cabanes quérir de l’eau ; enfin ayant 
essuyé mille iniures et bon nombre 
de coups, vn chacun le poussant pour 
luy faire répandre son eau, sa charité 
lut plus forte que leur malice, et son 
zelc se rendit victorieux de tout, et em- 
braza si puissamment le cœur de ce 
pauure homme de douleurs, qu’il sem- 
bloit s’oublier de son mal, ayant receu 
le sainct Baptesme, et n’auoir plus de 


voix, sinon pour s’écrier qu’il seroit 
heureux dans le Ciel. 

Au retour, comme lesChrestiensvou- 
loient se conioüir auec Estienne de son 
zele : Ilelas, mes freres, leur dit-il, je 
suis vn ver de terre, ce n’est pas 
Estienne qui a fait ce Baptesme, mais 
nostre Seigneur, qui fortifioit ma foi- 
blesse et me mettoit dans le cœur les 
paroles qui sortoient de ma bouche : 
i’auois communié ce matin, et déslors 
i’ay senti vn feu qui me brusloit et que 
ie n’eusse pas pù contenir en môy- 
mesme ; si Dieu ne me poussoit au peu 
de bien que ie puis faire, ie neserois 
puissant que pour le mal et le péché. 

A propos de cét Iroquois baptisé, ie 
me souuiens du zele d’vne pauure vefue 
Chrestienne, nommée Anne Outennen, 
qui quoy que moins public, n’ayant 
quasi eu que Dieu seul pour tesmoin, ne 
me paroist pas moins aimable. On par- 
loit de brusler vn captif ; nos Peres 
auoient de la peine à trouuer accez prés 
de luy, les Hurons infidèles apportans 
de plus en plus tous leurs efforts pour 
empcscher les Baptesmes de leurs enne¬ 
mis. Cette bonne Chrestienne touchée 
du salut de cette ame, s’estant mise à 
prier pour elle, se sent poussée d’aller 
prendre vne hache, qui luy restoit, et 
qui estoient ses plus grandes richesses, 
la va secrètement offrir à ceux qui 
auoient soin de ce captif, tâchant de 
leur guigner le cœur, afin qu’ils ne 
s’opposassent plus au Baptesme de cét 
homme destiné à la mort. Mais sans 
doute que cette charité gaigna encore 
plus puissamment le cœur de Dieu , car 
en suilte nos Peres trouuerent non seu¬ 
lement vn accez fauorable auprès de ce 
captif, mais luy trouuerent vne ame si 

disposée à receuoir la Foy, qu’ils virent 
bien que le sainet Esprit y trauailloit 
plus qu’eux, et qu’il falloit qu’vn si 
sainet zele luy eust mérité cette grâce. 

Quelques Chrestiens du Bourg de S. 
Ignace, craignons cét Automne dernier, 
que les Capitaines infidèles ne sollici¬ 
tassent les plus foibles de cette Eglise 
aux superstitions du pays, et ne des- 
tournassent de la foy ceux qui n’y au- 
roient pas encore assez de fermete, se 

résolurent d’eux mesmes de preuenir 
la tentation. Ils vont trouuer ces Capi¬ 
taines, leur portent des presens pour 
le lise public, et les prient de laisser 
leur Eglise en repos. Nos Pores, en 
ayans appris la nouuelle, au lieu de s’en 
conioüir auec eux, tesmoignent n’en 
estre pas contons, et craindre au moins 
qu’on n’eust fait ouuerture à vue chose 
qui peut tirer en conséquence, les in¬ 
fidèles pouuans prendre de là sujet de 
vexer les Chrestiens, sous l’esperance 
de tirer d’eux de semblables presens. 

Et quoy, Dieu ne voit-il pas nostre 
coeur, repartirent ces bons Chrestiens, 
n’est-il pas pour tenir compte de ces 
pertes, et nous les rendre auec vsure, 
et les presens que nous auons fait sont- 
ils plus précieux que l’ame de nos 
freres? Ceux qui sont foibles cét hyuer, 
et pour qui nous craignons la cheute, 
seront plus forts auec le temps et ren¬ 
dront à leur tour vne semblable charité 
à ceux qui en auront besoin. Tu nous 
as dit, et nous le croyons, que les biens 
de la terre ne sont que pour le Ciel, et 
que si nous n’en faisons vn bon vsage, 
ils seront nostre plus grand mal-heur : 
les pouuons-nous mieux employer que 
pour le salut de quelqu’vn ? Si pour 
nous, tu as quitté la France, tes parens, 
tes plaisirs, tes amis, et tout le bien que 
tu auois, pourquov trouues tu mauuais 
que nous ayons quitté vne si petite partie 
du nostre ? 

Dans vn des Bourgs des plus attachés 
de ces pays aux danses detfenduës et 
aux abominations infâmes que ceux qui 
passent icy pour Magiciciens ordonnent 
de la part des Démons, afin de détour¬ 
ner les mal-heurs qu’ils prédisent, les 
Capitaines n’y voyans plus la chaleur 
des années precedentes, entreprirent 
d’y mettre remede. Ils parcourrent les 
rues, crians à haute voix qu’on ait pitié 
d’vn pays qui se va perdant, à cause 
qu’on négligé les anciennes coustumes ; 
que la foy est trop rigoureuse de jamais 
ne donner de dispense à ses loix, et 
qu’au moins on cesse pour vne nuict et 
pour vn iour de faire office de Chre- 
stien. Ils pénétrent dans les cabanes, 
ils sollicitent tout le monde, et sur tout 


ceux qu’ils iugent les plus foibles en 
la Foy. 

Vn bon Chrestien ne pouuant plus 
long-temps supporter cét opprobre : Eh 
quoy, dit-il, le diable aura des langues 
gagées pour son seruice, et Dieu qui est 
le maistre, ne sera pas seruy. Il sort de 
sa cabane tout transporté de zele, il va 
suiure ces Capitaines, entre dans les 
maisons des infidèles et des Chrestiens, 
et par tout y va annonçant les menaces 
de Dieu contre les pécheurs et leurs 
crimes, auec vne éloquence et vne force 
de raisons si pressantes, que tous les 
Chrestiens demeurèrent dans leur de- 
uoir, et mesme plusieurs infidèles, qui 
admiroient vne si sainte liberté en vn 
homme particulier, qui n’auoit de soy 
aucune authorité, sinon celle que l’a¬ 
mour de sa foy et de son zele luy fai- 
soient prendre. 

Nos Peres de la mission de S. loseph, 
voyans croistre le nombre de leurs 
morts, pour rendre leur cimetiere plus 
auguste, y portèrent en procession vne 
grande croix, sortons de la Chapelle et 
trauersans le Bourg à la veuë de tous 
les infidèles. Les Chrestiens qui y as¬ 
sistaient essuyèrent beaucoup de moc- 
queries, des langues blasphémantes qui 
se rioient de leur simplicité, de porter 
auec tant de respect vn tronc de bois, 
qui en effet n’auoit point de plus rare 
beauté que celle qu’vne viue foy y re- 
trouue, et qu’vn œil infidèle ne peut ' 
enuisager. 

Dans quelque temps de là, les enfans 
de ces infidèles, imitans l’impiété de 
leurs peres, ietterent à cette croix des 
pierres et des ordures qui y gatterent 
quelque chose. Estienne Totiri, qui en 
l’absence de nos Peres, sert de dogique 
à celle Eglise, s’estima obligé de sous- 
tenir en celte iniure l’honneur de Dieu. 

Le soir venu il monte en haut sur le 
toit de sa cabane, et pour assembler 
tout le Bourg fait vn cry d’vne voix 
estonnante, semblable à ceux qui ser- 
uent de signal, lors que quelqu’vn vient 
d’apperceuoir l’ennemy, ou quelque ar¬ 
mée qui hasle ses approches. Tout le 
monde accourt à la foulle et en armes, 
pour entendre de quel costé vient l’en- 

nemv. Tremblez, mes freres, leur rlit- 
il, le mal est à nos portes, et l’ennemy 
dans nostre Bourg. On profane le ci¬ 
metière des Chrestiens, Dieu en ven¬ 
gera l’insolence : cessez d’irriter sa co¬ 
lère, arreslez vos enfans, autrement 
vous participez à leur crime, et la pu¬ 
nition en tombera également sur tous. 
Les corps morts sont des choses sacrées, 
et mesme panny vous infidèles, on leur 
porte respect, et on fait crime de tou¬ 
cher à vn auiron pendu à vn sepulchre. 
Qu’on rompe ma maison, qu’on me 
frappe et qu’on me tué mov-mesme, ie 
le verray sans résistance et le supporte- 
ray auec amour ; mais lors qu’on s’at¬ 
taquera aux choses consacrées à Dieu, 
tandis que i’auray quelque reste de 
voix, ie vous feray sçauoir l’enormité 
de vostre crime, et vous diray que c’est 
vne chose terrible de prendre Dieu pour 
ennemy. En vn mot il leur parla si 
puissamment, que du depuis les parens 
ont réprimé l’insolence de leurs enl'ans, 
et se sont retenus eux-mesmes en leur 
deuoir. 

Mais le zele des Chrestiens qui nous 
paroist plus efficace et plus actif, est 
celuy qui les porte à procurer la con- 
uersion de ceux de leur famille. Vn 
pere gagnera ses enfans à Dieu, vne 
mere ses filles ; le mari conuertira sa 
femme, et la femme Chrestienne rendra 
son mari Chrestien ; et sonnent mesmes 
les enfans qui les premiers ont embrassé 
la foy, sanctifient leurs parens infidèles, 
auec des attraits et des charmes, que la 
nature fortifiée de la grâce, et le Sainct 
Esprit leur enseigne sans autre maistre. 
Et le bon est, que l’experience nous 
apprend, que la pluspart de ceux qui 
sont gaignez à Dieu par cette voye, ont 
en leur foy ie ne syay quoy de plus 
inébranlable, et qui mesme se fortifie 
plus tost que d’eslrc affoibly par la mort 
tant des vus que des autres. 

Vn bon vieillard du Bourg de la Con¬ 
ception, ayant enfin gaigné à Dieu par 
scs discours, par scs exemples et plus 
encore par la force de ses prières et de 
ses larmes, vne famille tres-nombreuse, 
sa lemme, ses enfans et les enfans de 
ses enlans, voyant vn iour en sa maison 


quelque faute assez pardonnable, et plus 
tost vn simple manquement de ferueur 
qu’vn péché : Eh quoy, dit-il, sont-ce là 
les promesses que vous auez données à 
Dieu, receuant le Baptesme? Songez- 
vous que nous sommes Chrestiens, et 
qu’il faut qne nostre foy paroisse dans 
nos œuures ? Voulez-vous en offensant 
Dieu me chasser d’iev ? le suis vieil et 
sans forces, mais i’auray moins de peine 
de traisner vne vie misérable, errant 
quelque part dans les bois, que de me 
voir auprès de vous, si vous pensez à 
quitter Dieu ; la mort me sera plus 
douce, estant abandonné des hommes, 
que de viure en vne maison d’impieté. 
Ce peu de mots entrecouppez des soû- 
pirs et des larmes d’vn pere, vaut mieux 
que dix mille de nos sermons. 

Le mesme, descendant l’an passé à 
Quebec, pour tout Adieu à sa famille, 
ne leur parla que de l’estime qu’ils de- 
uoient auoir de leur foy ; et en finissant 
son discours : Si ie suis pris des Iro- 
quois, dit-il, n’avez pas la pensée que 
Dieu m’ait délaissé ; ie l’aymeray de¬ 
dans ces feux, et vous, croyez aussi qu’il 
m’aura aymé dans ces flammes. Ne 
pleurez pas ma mort : ie verrois vos 
larmes du Ciel, et ne pourrois les ap- 
prouuer ; puis qu’alors mes douleurs 
seroient toutes essuyées, et que vous 
manqueriez ou de foy ou d’amour pour 
moy, de me pleurer lors que ie serois 
bien-heureux : laissons les larmes aux 
infidèles, ou du moins employons les à 
pleurer leur malheur ; pourueu que nous 
mourrions Chrestiens et que nostre ame 
soit pour le Ciel, qu’importe où nostre 
corps soit consommé, icy ou dans le feu 
des Iroquois ? A ces mots sa femme et 
ses enfans ne peuuent plus tenir leurs 
larmes ; ce bon vieillard est luy mesme 
touché, la nature ne pouuant se trahir 
plus long-temps soy-mesme, ils se par¬ 
ient et se respondent par leurs yeux. 
Enfin la plus aagée des tilles, prenant la 
parole pour tous les autres, luy respon- 
dit : Mon Pere, si vous mourez, attirez 
nous au Ciel, et obtenez de Dieu que 
nostre foy soit aussi viue que la vostre : 
pour moy ie quitteray plus tost la vie, 
que de m’oublier et de vous et de Dieu. 

Les Saunages ne sont pas si saunages 
qu’on les croit en France, et ie puis 
dire auec vérité que l’esprit de plusieurs 
ne cede en rien aux nostres. l’aduouë 
que leurs coustumes et leur naturel a ie 
ne sçay quoy de choquant, au moins 
ceux qui n’y sont pas appriuoisez et qui 
les rebutent trop tost, sans assez les 
eonnoistre. Mais si d’vu chenal fou¬ 
gueux et qui n’a rien que la nature, en 
le domtant on en fait vu chenal de prix, 
qui ne cede en rien à ceux, qui d'vn 
long-temps sont éleuez dans le manege, 
peut-on s’estonner que la foy entrant 
dans l’esprit d’vn barbare, corrige en 
luy ce qu’il y a de vicieux, et luy donne 
les sentimens de la raison et de la grâce 
qu’éprouuent ceux qui sont nez dans le 
Christianisme. Il est vray que leur façon 
de s’enoncer est differente de la nostre ; 
mais comme la parole du cœur est la 
inesme dans tous les hommes, on ne 
peut pas douter que leur langue n’ait 
aussi ses beau lez et ses grâces autant 
que la nostre. Quoy qu’ils habitent dans 
les bois, ils n’en sont pas moins hommes. 
Mais reuenons à nostre suiet. 

l’ay admiré souuent la constance du 
zele d’vne ieune femme Chrestienne, 
nommée Noël Aouendous de la Mission 
de S. lean Baptiste, et sa pieté infali- 
guable à conuertir sa mere. Dieu l’é- 
prouuoit de tous costez, et tous les mal¬ 
heurs l’accueilloient ; mais au plus fort 
de ses miseres, il sembloit, à la voir, 
qu’elle n’eust point de sentiment pour 
soy ; du moins estoient-ils étouffez dans 
les désirs violens que sans cesse elle 
ressentait de haster cette conuersion ; 
et nuiel et iour c’estoient ses entretiens, 
ses espérances, et le bon-heur qu’elle 
attendoit pour se consoler de ses peines, 
son plus grand mal, et à l’entendre, son 
vnique affection, estant de voir les re- 
lardemens de sa mere dans les affaires 
de son salut. Mais quoy, luy disoit-on, 
n’es-tu point affligée de te voir dans vne 
si grande pauureté ? Nenny, respondoit- 
elle, ie ne puis desirer les richesses ; ie 
porte mes miseres auec ioye, et ne puis 
demander à Dieu qu’il me mette plus à 
mon aise : quand il m’auroit rendue la 
plus riche de ce pays, pourrois-ie luy 


offrir quelque chose plus agréable que 
ma pauureté et restai dans lequel il me 
veut ? mais c’est ma mere qui m’afflige, 
n’ayant pas pitié de soy-mesme, et re¬ 
fusant la foy, qui luy vaudroit, aussi- 
bien qu’à moy, toutes les richesses du 
monde. 

Enfin la constance de cette bonne 
ni le l’espace de quatre ans, ses exhor¬ 
tations, ses prières auoient conuerty 
cette mere infidèle. C’esloit vne femme 
attachée au possible aux superstitions 
du pays, et qui tousiours auoit eu des 
auersions du Christianisme autant que 
d’amour pour sa vie, qu’elle croyoit ne 
pouuoir eslre longue, si iamais elle cm- 
brassoit la foy. 

Les iugemens de Dieu sont par tout 
adorables : car en effet aussi-tost qu’elle 
se fut rendue à la foy, vne mort si su¬ 
bite nous l’emporta, que les infidèles 
nous l’ont reprochée mille fois, comme 
si la seule foy en eust esté la cause. 
Quoy qu’il en soit, celuy seul qui tient 
en ses mains les âmes de ses éleus, et 
qui dispose pour leur bien des heures et 
des minutes de leur vie, auoit changé si 
à propos le cœur de cette femme, que le 
soir mesme auant que de mourir, comme 
si elle eust eu vu pressentiment de ce 
qui deuoit arriuer, quoy qu’elle parût en 
Ires-bonne santé, elle adionsta d’elle- 
mesme aux prières qu’elle laisoit, qu’il 
plust à Dieu luy donner vne heureuse 
mort, qu’elle n’auoit plus aucune at¬ 
tache pour la vie. 

Dans les larmes de toute la famille, 
la seule fille songeant que sa mere estoit 
dans le Ciel, benissoit Dieu de l’auoir si 
tost prise à soy, et quelques iours apres 
estant interrogée de nos Peres, quel 
sentiment il luy restoit de celte mort : 
le croy, respondit-elle, que Dieu me l’a 
ostée, parce que ie cherchois plus à la 
contenter que Dieu mesme ; car quoy 
que ie taschasse de luy offrir tout mon 
trauail, toutefois le contentement de ma 
mere me donnoit ce semble plus de 
ioye, que la pensée que i’eusse deu auoir 
que Dieu estoit content. 

Durant son deuil, qui pour les fem¬ 
mes consiste en ces pays à ne visiter 
personne, à marcher la teste et les yeux 

baissés, à eslre mal vestnës, mal pei¬ 
gnées, et auoir vn visage crasseux et 
mesrne quelquefois tout noircy de char¬ 
bon, celte bonne Chrestienne ne pou- 
uoit alors exprimer les ioyes de son 
cœur, c’est maintenant, disoit-elle, que 
ie reconnois «ju’il est vray que Dieu ca¬ 
resse ceux que le monde méprise ; car 
ne me restant que hiv seul, auquel ie 
puisse et veuille plaire depuis la mort 
de mon mari et de tna mere (mes freres 
et mes païens m’ayants abandonnée à 
cause que ie suis Chrestienne), ie voy 
bien que luy seul me suffit et qu’il me 
tient abondamment lieu de pere et de 
mere, de parens et de tout. 

Finissons ce Chapitre par les larmes, 
mais des larmes de zeie, d’vn bon Chrc- 
stien du Bourg de la Conception, nommé 
René Tsondihouonne. Ce bon homme 
n’est rien que charité et amour pour la 
foy ; il va parcourant les cabanes, visi¬ 
tant les malades, instruisant les Chre- 
stiens, preschant aux infidèles, confon¬ 
dant les impies ; en vn mot ie le puis 
appeller l’appuy de celte Eglise et i’A- 
postre de son pays. Cét hyuer s’estant 
mis à faire oraison, en suitte d’vn récit 
qu’il auoit entendu des fatigues et des 
souffrances de S. Paul, trauaillant à la 
conuersion des gentils, il ne pût conte¬ 
nir ses larmes ; et tout transporté hors 
de sov, s’adressant à Nostre Seigneur, 
luy fit ses plaintes de soy mesrne, auec 
autant de foy et de ferueur que s’il l’eût 
veu de ses yeux. Oiiy, mon Sauueur, 
luy disoil-il, il est vray que ie suis sans 
zele cl sans amour pour vous, et que ie 
porte sans effet le nom de Chrestien. 
le n’ay rien souffert en ce monde et 
n’ay rien fait pour vous faire connoistre. 
Le Paradis est bien donné à ces grands 
Saints, qui ont versé leur sang et qui 
sont morts pour la deffense de la foy : 
Saint Paul l’a mérité. Mais comment y 
puis-ie prétendre ne souffrant rien pour 
vous? Non, mon Seigneur, ie ne le 
mérité pas. Délibérez de ma demeure 
apres la mort ; ie ne lairray pas de 
vous bénir dans les enfers, si vous m’y 
voulez enuoyer : i’y loiieray vos misé¬ 
ricordes, et l’amour que vous aurez eu 
pour moy, et ie diray que ie m’en suis 


rendu indigne ; ie vous y aimeray, et 
alors ie vous y offriray mes peines. 
Faites sur moy vos volontez ; mais puis¬ 
que les grands Saincls ont tant souffert 
pour vous dés cette vie, faites au plus 
tost que ie sois digne de souffrir ce 
qu’ils ont souffert, que ie pâtisse et que 
ie meure pour la foy. 

Ce bon homme ne pensoit pas alors 
estre entendu, estant luy seul dans la 
Chapelle ; mais vn de nos Peres qui 
suruint à la tin de son oraison, eut assez 
bonne oreille pour en recueillir quel¬ 
ques restes, et entr’autres ce peu queie 
viens de dire. Et quelque temps apres 
le Pere luy ayant demandé, qui luy 
auoit enseigné cette priere ? Personne, 
respondit-il, mais ie sentois dans le 
fond de mon cœur que Nostre Seigneur 
me reprochoit le peu que i’ay fait pour 
luy ; et me faisant connoistre en mesrne 
temps l’amour qu’il m’a porté, et l’a¬ 
mour que luy ont porté S. Paul et tant 
de Saints Martvrs, i’auois honte de l’av- 

<j 7 J 

mer <$»peu, et ne sçauois où me cacher 
dans cette confusion, sinon dedans l’En¬ 
fer ; ie n’en auois aucune horreur, ne 
songeant alors à aucune autre chose, 
sinon que i’eusse tout voulu souffrir 
pour Dieu. 

Ce bon homme sera des heures et 
quelquefois les nuicts quasi entières en 
Oraison, et d’ordinaire deux, trois et 
quatre fois le iour, au milieu de la Cha¬ 
pelle, nonobstant les plus grandes ri¬ 
gueurs du froid ; la teste, les pieds et 
les iambes toutes nues, couuert seule¬ 
ment d’vne peau de quelque beste sau¬ 
nage ; mais quasi tousiours auec des 
sentimens de deuotion si tendres et si 
puissans, qu’il dit n’auoir point de pa¬ 
roles pour nous les donner à entendre. 
Souuent, dit-il, ie parle et ie ne sçay ce 
que ie dis : on me parle dans le fond 
de mon ame, i’entends ce qu’on me dit, 
et ne puis toutefois le redire ; alors ie 
sens comme vn feu dans mon cœur, que 
ie prends plaisir d’y sentir et que ie 
n’ose esteindre : il me semble que ie 
suis tout proche de Dieu, et qu’il est 
plus proche de moy, et alors ie croy 
qu’il y a vn Dieu à cause que ie le sens. 
Plus ie l’ayme, plus ie le veuxaymer, et 

il m’est adtiis que ic ne l’avme pas. le 
crains de quitter la prière, comme vu 
homme affamé qui craindroit qu’on ne 
luy ostast ce qu’il mange ; mais plus ie 
continue, plus il me semble que ie ne 
fais que commencer. 

A tout cela nous n’auons rien à dire, 
sinon : Bealus quem tu erudieris Do¬ 
mine, et de lege tuâ docueris eum : car 
ce bon homme, depuis liuict ans qu’il 
embrassa la foy, nous fait reconnoistre 
en sa vie exemplaire et plus pleine de 
sainctelé que ne sont ses paroles, que 
Dieu seul est son maistre. 


CHAPITRE IV. 

Espreuue de la constance et du courage 
de cette Eglise, parmi/ les oppo¬ 
sitions des infidèles . 

Vn des premiers Clirestiens de ce 
pays, parlant il y a quelque temps à vn 
nouueau Catecbumene, qui luv deman¬ 
dait quelque aduis auant que de receuoir 
leBaptesme, luvrespondit : Mon frere, 
ie n'av que deux choses à te dire. La 
première que iamais tu ne seras bon 
Chrestien, si tu ne souffres beaucoup 
d’iniures et de calomnies pour ta foy : 
quand tu te verras haï des infidèles, 
mesme de ceux qui maintenant ont plus 
d'amour pour toy, alors resiouïs toy et 
pense que vrayment tu commences à 
eslre Chrestien. La seconde que tu 
prennes garde à ne te pas indigner 
contre ceux qui te feront souffrir : prie 
Dieu pour eux, et dis luy dans ton cœur 
qu’il leur fasse miséricorde et leur 
donne à connoistre le mal-heur dans 
lequel ils viuent. 

En effet ce bon Chrestien auoit rai¬ 
son ; car il est vray que la marque la 
plus asseurée que nous ayons en ces 
pays de la foy d’vn Chrestien, est de le 
voir incontinent accueilly de la calom¬ 
nie ; et si la foy de quelques-vns nous 
est douteuse, si d’aucuns apostasient, 
ayans receu le saint Baptesme, ce sont | 


ceux justement qui viuoient le plus en 
repos, et comme à couuert de l’orage. 

Ignace Oijahonchiaronk, vn des plus 
riches et des plus aimez du Bourg de 
S. Ignace, auant qu’il eut receu la foy, 
ne l'a pas plus tost embrassée, qu’il a 
veu les affections de tout son Bourg 
changées pour luy ; on a cherché les 
occasions de l’assommer, et le coup 
n’ayant pas roussi, afin de pouuoir plus 
impunément s’en défaire, on l’a puis¬ 
samment accusé d’estre du nombre de 
ces Sorciers cachez, qu’il est permis à 
vn chacun de massacrer, comme vne 
victime publique, et la cause des mala¬ 
dies qui tirent en longueur, et dont on 
ne peut obtenir guérison. 

Ce bon Chrestien ne s’est pas estonné, 
se voyant attaqué de si prez, en vne 
chose si sensible ; il s’est roidy contre 
cette tempeste, et la tentation n’a seruy 
qu’à faire éclater dauanlage sa foy et 
son courage. le commence à connoistre, 
a-il dit tout publiquement, que mon 
cœur ne me trompe pas, et que ma foy 
est véritable, puis qu’elle est vn obiet 
de haine. Si on a pris dessein de me 
faire perdre ou la vie ou la foy, qu’on 
se haste de me massacrer au plus tost. 
Mon ame ne tient point à mon corps, et 
ie ne seray pas pour parer à ma mort ; 
ie baisseray la teste deuant celuy qui 
me voudra tuer comme Chrestien. Qu’on 
ne cherche point de prétextes, et qu’on 
ail aussi peu de crainte de faire en ma 
personne vn coup d’essay, que i’en ay 
de le receuoir : on verra que les Chre- 
sliens ne pallissent pas à la mort, et que 
leur foy est à l’espreuue de ce qu’on 
estime de plus effroyable en ce monde. 

Le bon est que son zele n’en de¬ 
meura pas là. 11 a conuerty sa famille, 
sa femme, ses enfans, ses neueux ; et 
depuis ce temps-là, il ne cesse de pu¬ 
blier aux infidèles les grandeurs de la 
foy, que tous admirent en luy, mais 
que ceux qui n’ont pas son courage, ne 
peuuenl se résoudre d’achepter aux prix 
des calomnies dont ils le voyent per¬ 
sécuté. 

La foy ne trouue point de distinction 
entre les sexes. Yne femme de ce 
mesme Bourg, nommée Luce Ando- 

traaon, s’estant rendue Chrestieiine, 
auoit abandonné vue certaine danse, 
la plus célébré du pays, à cause qu’on 
la croit la plus puissante sur les Démons, 
pour procurer pur leur moyen la gué¬ 
rison de quelques maladies. Quoy qu’il 
en soit, cette danse n’est que de gens 
choisis, qui y sont admis auec ceremo¬ 
nie, auec de grands presens, et apres 
vue protestation qu’ils font aux grands 
maistres de cette Confrérie de tenir se¬ 
crets les mystères qu’on leur confie, 
comme choses saintes et sacrées. 

Vu Capitaine fort considérable, des 
premiers officiers de ces ceremonies 
mystérieuses, estant venu trouuer cette 
Chrestienne, qui auoit renoncé à leur 
danse, l’ayant tirée à part, luy dit se¬ 
crètement qu’il venoit luy donner aduis 
du dessein qu’on auoit sur elle ; qu’en 
vn conseil secret qu’auoient tenu les 
principaux de cette danse, on auoit ré¬ 
solu de la surprendre cét Esté prochain 
en son champ, et luy fendre la teste, 
luy enleuer la cheuelure, et couurir par 
ce moyen le meurtre qu’on feroit, le 
soupçon en deuant tomber sur les enne¬ 
mis iroquois : que l’vnique moyen de 
parer à ce coup, estoit d’abandonner la 
foy et rentrer dans la danse dont elle 
estoit sortie. 

Cette femme fit paroistre en cette oc¬ 
casion, que sa foy estoit plus forte que 
la mort. Ils m’obligeront, luy dit-elle, 
de me faire mourir pour vn si bon 
suiet ; et toy lu m’obliges de m’en ad- 
uertir en ami ; car maintenant ie pen- 
seray auec plus de vérité que jamais, 
que ie suis morte au monde et que ie 
dois viure à Dieu seul. 

Nous verrons cét Esté quels seront 
les efiels de cette menace. Quoy qu’il 
en soit, les grands maistres de cette 
danse n’ont pas différé si long-temps à 
faire paroistre les desseins qu’ils ont de 
s’opposer aux progrez de la foy. Ils ont 
sollicité plusieurs Chrestiens à renoncer 
au Christianisme et se ranger de leur 
party : leurs poursuites importunes, 
leurs promesses, leurs menaces, et les 
presens qu’ils n’ont pas épargnez, en ont 
emporté quelques-vns des plus foibles ; 
mais apres tout, le petit nombre qui 


s’est laissé tomber, nonobstant tous ces 
grands efforts, nous a fait reconnoistre la 
viue foy de la meilleure part, et a seruy 
pour animer les bons Chrestiens dans 
l’attente d’vne guerre plus rude et d’vu 
combat qui aille jusqu’au sang et qui 
nous fasse des Martyrs, qu’ils voyent 
assez ne pouuoir leur manquer, s’ils 
continuent à estre tideles à leur foy. 

Mais il semble que les inüdeles se 
défient eux-mesmes de leurs forces ; ou 
plus tost ils iugent bien que la foy éleue 
tellement vue ame au dessus de tous les 
mal-heurs de la terre, qu’elle ne peut 
auoir de crainte d’vu mal qui n’est pas 
eternel. Pour donc sapper les fonde- 
mens de nostre foy, ils ont tasehédeles 
ébranler par des faussetez qu’ils con¬ 
trôlaient et dont ils remplissent tout 
le pays. 

Tantost ils font courrir le bruit, que 
quelques Algonquins sont retournez 
fraischement d’vn voyage fort éloigné, 
dans lequel s’estans égarez en des pays 
iusques alors inconnus, ils ont trouué 
des villes fort peuplées, habitées seule¬ 
ment des âmes qui autrefois auoient 
vescu d’vne vie semblable à la nostre ; 
que là ils ont entendu des merueilles ; 
qu’on leur a asseuré que ce sont fables, 
ce qu’on dit du Paradis et de l’Enfer ; 
qu’il est vrav que les âmes sont immor¬ 
telles, mais qu’au sortir du premier 
corps qu’ils ont eu, elles se voyent en 
liberté, recouurent vn corps tout nou- 
ueau, plus vigoureux que le premier, 
vn pays plus heureux, et qu’ainsi nos 
âmes à la mort quittent leurs corps, à la 
façon de ceux qui abandonnent vue ca¬ 
bane et vue terre vsée, pour en cher¬ 
cher vue plus neufue et de meilleur 
rapport. 

D’autres fois il est venu, dit-on, des 
nouuelles asseurées, qu’il est apparu 
dans les bois, vn phantosme d’vne pro- 
! digieuse grandeur, qui porte d’vne main 
des espics de bled d’Inde, et de l’autre 
grande abondance de poisson ; qui dit 
que c’est luy seul qui a crée les hommes, 
qui leur a enseigné à cultiuer la terre, 
et qui a peuplé tous les lacs et les mers 
de poisson, afin que rien ne peust man¬ 
quer pour le viure des hommes, qu’il 

reconnoissoit pour enfans, quoy qu’eux 
ne le reconnussent pas encore pour leur 
pere ; ainsi qu’vn enfant au berceau, 
qui n’a pas le iugement assez ferme 
pour reconnoistre ceux ausquels il doit 
tout ce qu’il est, et tout l’entretien de 
sa vie. .Mais ce phantosme adioustoit, 
disoit-on, que nos aines estant séparées 
de nos corps, auraient alors vne plus 
grande connoissance, qu’elles verraient 
que c’est de luy qu’elles tiennent la vie, 
et qu’alors luy rendant les honneurs 
qu’il mérité, il augmenterait et son 
amour et ses soins pour elles ; qu’il leur 
ferait du bien à toutes, et quec’estoieul 
des faulsetez de croire qu’il y en eust 
aucune destinée pour vu lieu de sup¬ 
plices, et pour des feux qui ne sont 
point dessous la terre, dont toutefois 
on tasche faulsement de les épouuanter. 

Enfin comme il est vray que le men¬ 
songe se déguise en mille façons, et que 
souuent [dus qu’il y a d’impudence, 
plus il tnouue d’entrée dans les esprits : 
sans chercher si au loin des nou- 
uelles forgées, on en a fait venir de 
nostre maison mesme ; et ce sont celles 
quionttrouué plus de creance, qui ont 
le plus épouuanté les simples, et qui ont 
fait la plus puissante rhétorique des en¬ 
nemis de nostre foy. On a dit qu’vne 
Chrestienne Huranne, de celles qui sont 
enterrées en nostre cimetiere, estoit 
ressuscitée ; qu’elle auoit dit que les 
François estoient des imposteurs ; que 
son a me en effet estant sortie du corps, 
auoit esté menée au Ciel ; que les Fran¬ 
çois l’y auoient accueillie, mais à la 
façon qu’on reçoit vn captif h oqnois à 
l’entrée de leurs Bourgs, auecdes lisons 
et des torches ardentes, auec des cru- 
autez et des supplices inconceuables. 
Que tout le Ciel n’est rien que feu, et 
que là le contentement des François est 
de brûler tantost les vns tantost les 
autres ; et qu’afin d’auoir quantité de 
ces âmes captiues, qui sont l’obiet de 
leurs plaisirs, ils trauersent les mers, 
ils viennent en ces contrées, comme en 
v n pays de conqueste, de mesme qu’vn 
Huron s’expose auec ioye aux fatigues 
et à tous les dangers de la guerre, dans 
Fesperance de ramener quelque captif. 

Que ce sont les Chresliens Hurons, Al¬ 
gonquins, Montagnais, qui sont ainsi 
brûlez au Ciel, comme captifs de guerre, 
et que ceux qui n’ont point voulu en ce 
monde se rendre esclaues des François, 
ny receuoir leurs loix, vont apres celte 
vie en vn lieu de delices, où tout le 
bien abonde et dont tout le mal est 
banny. 

Cette femme ressuscitée adioustoit, 
disoit-on, qu’apres auoir esté ainsi tour¬ 
mentée dans le Ciel, vn iour entier, 
qui luy sembloit plus long que nos an¬ 
nées, la nuict estant venue, elle s’estoit 
sentie réueillée dés le commencement 
de sou sommeil ; qu’vn certain, emeu 
de compassion pour elle, luy auoit 
rompu ses liens et ses chaisnes et luy 
auoit monstré à l’écart vne vallée pro¬ 
fonde qui descendoit en terre, et qui 
conduisoit en ce lieu de delices, où vont 
les âmes des Hurons infidèles ; que de 
loin elle auoit veu leurs bourgades et 
leurs champs, et auoit entendu leurs 
voix, comme de gens qui dansent et qui 
sont en festin ; mais qu’elle auoit voulu 
retourner en son corps, autant de temps 
qu’il en falloit pour aduertir ceux qui 
estoient là presens, d’vne nouuelle si 
effroyable, et de ce grand malheur qui 
lesattendoità la mort, s’ils continuoient 
à croire aux impostures des François. 

Cette nouuelle fut bien-tost répandue 
par tout ; on la croyoit dans le pays 
sans contredit : à S. Joseph, on la fai- 
soit venir des Chrestiens de la Con¬ 
ception ; dans le Bourg de la Conception 
on disoit qu’elle venoit de S. Iean Ba¬ 
ptiste, et là il se disoil que les Chre- 
stieus de S. Michel en auoient décou- 
uert le secret ; mais que nous auions 
corrompu, à force de presens, ceux qui 
l’auoient veu de leurs yeux, et qu’ils ne 
l’auoient osé dire qu’à quelques-vns de 
leurs intimes. En vn mot, c’estoit vn 
article de foy pour tous les infidèles, et 
mesme quelques-vns des Chrestiens le 
croyoient quasi à demy. 

Là dessus on disoit merueilles ; et 
pour confirmer plus solidement cette 
vérité, ils disoient qu’en effet le lieu du 
feu n’est pas le centre de la terre, mais 
bien le Ciel, où nous voyons monter et 

les feux et les flammes ; or adionstoit 
que le Soleil esloit vn feu, et que s’il se 
fait sentir de si loin, s’il échauffe et s’il 
brûle selon qu’il s’approche de nous, on 
ne peut pas douter qu’il ne fasse vn 
puissant incendie dans le Ciel, et qu’il 
ne fournisse des flammes plus qu’il n’en 
faut pour brûler tous les Hurons que les 
François taschent d’y enuoyer. 

Ces faulsetez et semblables discours 
sont autant de nuages, dont le men¬ 
songe tasche sans cesse d’obscurcir les 
lumières de nostre fov, qui apres tout 
s’en rend tousiours victorieuse, mais 
toutefois ne demeure iamais sans en- 
nemv ; vn broüillart n’estant pas si 
tost dissipéqu’vn autre s’éleue de terre, 
quelquefois plus épais et plus difficile à 
résoudre que celuy qui l’a précédé. 

Les infidèles, ayans veu tous ces res¬ 
sorts et tant de batteries leur réussir 
auec peu de succez, ont eu recours à ce 
qu’ils ont iugé de plus puissant dans 
la nature, et à des armes dont ils ne 
pensoient pas que la foy peust parer les 
coups. Ils ont incité, mesme publique¬ 
ment et au milieu de leurs festins, des 
filles débauchées à gaigner le cœur des 
Chrestiens, espérant qu’ayans perdu la 
chasteté, leur foy n’en seroit plus si vi¬ 
goureuse et periroit dans les débauches ; 
mais si quelqu’vn a fait paroistre de ce 
costé-là, que sa foy ne l’eust pas tout à 
fait détaché du corps, et l’eusl laissé 
dans le nombre des hommes, le cou¬ 
rage de la pluspart a fait connoistre à 
ces tisons d’enfer, que leurs feux et 
leurs flammes n’ont point de prise sur 
vn cœur qui est possédé d’vne chaleur 
plus sainte. Et ce qui nous a paru de 
plus aimable en la pluspart de ces vi¬ 
ctoires, est que plusieurs en ces ren¬ 
contres, apres auoir imité la pureté du 
très chaste Ioseph, se iugeoient mesme 
crimuiels d’auoir esté l’obietd’vnc pour¬ 
suite infâme. 

Il faut, disoit vn d’eux la larme à 
l’œil, que depuis peu le diable ayt ap- 
perceu que ma foy se soit afloiblie, puis 
qu’il cache si peu les desseins qu’il a 
dessus moy : nos ennemis n’attaquent 
pas ouucrtementvn Bourg qu’ils sçauent 
ef ire de bonne delfensc. Et ayant ra¬ 


conté à celuy de nos Peres auquel il 
auoit son recours, les violences qu’il 
venoit de faire pour se retirer des mains 
de quelques impudentes : Il y a cinq 
ans que ie fus pris captif des Iroquois, 
adiousta-il, mais alors i’eus moins de 
frayeur, quand les ennemis se ietterent 
sur moy, que ie n’en ay senty à l’abord 
de ces malheureuses. 

Yoicy à ce propos vne conuersion qui 
me semble assez remarquable. Yne de 
ces filles débauchées ayant veu que 
toutes ses poursuittes n’auoient rien pu 
sur l’esprit d’vn ieune Chrestien, rentra 
dedans soy mesme et iugea qu’il falloit 
que nostre foy fust quelque chose d’ex¬ 
cellent, puisque mesme en vn aage qui 
n’estime que les plaisirs, elle en don- 
noit de l’auersion et de l’horreur à ceux 
qui l’auoient embrassée. Elle s’enquesta 
d’vne ieuneChrestienne et luy demanda 
si en effet elle croyoit qu’il y eust vn 
Enfer, et comment elle pouuoit estre 
asseurée que les François qui les ve- 
noient instruire, ne leur disent point 
des mensonges. le le croy fermement, 
respondit la Chrestienne ; mais quand 
bien ce seroit vne chose douteuse, la 
seule pensée que peut-estre il y a vn 
Enfer pour ceux qui demeurent infi¬ 
dèles, vous denroit faire redouter vn 
malheur si terrible ; autrement nous 
auons tort allant dedans nos champs 
tout le long de l’Esté, de craindre les 
embusches cachées des Iroquois, puis 
que peut - estre au plus fort de nos 
craintes, les ennemis ne songent pas à 
nous. 

L’infidele fut tellement touchée de la 
response, que du depuis cette pensée 
ne put sortir de son esprit, qu’au moins 
il pouuoit bien se faire qu’il y eust dans 
les Enfers, vn feu préparé pour les in¬ 
fidèles, et qu’en ce cas elle seroit éter¬ 
nellement malheureuse. Enfin au bout 
de deux mois, elle vient trouuervnde 
nos Peres pour luy demander le 11a- 
ptesme : Tu es vne débauchée, luy dit- 
il. l’ay enuie de ne le plus estre, répon¬ 
dit-elle, le feu d'Enfer m’a estonné: 
auant que de venir à toy, i’ay voulu 
m’éprouuer moy-mesme, et me suis 
mise dans la pratique de ce que ie veux 

faire estant Chrestienne. le ne sçay 
d’où peut venir ce changement, mais ie 
me suis trouuée toute autre, en ce qui 
me donnoit le plus d’apprehension de 
ma foiblesse : ce que i’ay pratiqué deux 
mois, pourquov ue pourroy-ie pas le 
continuer toute ma vie ? Quand main¬ 
tenant vu ieune homme m’aborde, ie 
luy dis que i’ay désir d’estre Chrestienne, 
et qu’il ne doit rien esperer de moy ; si 
cela me sert de deffense, le Baptesme 
accroistra mes forces. Pour le faire 
court, cette nouuelle penitente ayant 
continué cinq ou six mois dans ses pour¬ 
suites, auecvne ferueur extraordinaire, 
on n’a pù la différer plus long-temps en 
vne si iuste demande : elle a receu anec 
le Baptesme le nom de Magdeleine. 

Vn ieune Huron fort craignant Dieu, 
qui depuis plusieurs années s’est main¬ 
tenu dans le Christianisme, auec vne 
innocence tout à fait aimable, estant 
sollicité de ses parens à se marier, luy 
ayant esté demandé s’il connoissoit vne 
certaine fille qu’on parloitde luy donner 
pour femme : le n’en regarde aucune, 
respondit-il à vn sien oncle, car ie sçay 
que Dieu l’a defléndu ; ie destourne ma 
veuë quand quelqu’vne me paroist au 
rencontre : qu’on me donne, puisqu’ainsi 
est, qui on voudra, pourueu qu’on m’as¬ 
seye qu’elle a désir de mourir en la 
foy et qu’elle a horreur du péché, nos 
amitiez seront bien-tost liées, et i’espere 
que ce ne sera pas pour les rompre le- 
gerement et à la façon des infidèles, 
puisque viuans et l’vn et l’autre, dans 
les désirs de plaire à Dieu, nous tasche- 
rons de les rendre immortelles. 

Pour finir ce Chapitre, ie diray que 
nos neges Huronnes ont esté blanches 
cét Hyuer, de la chasteté d’vn ieune 
Chrestien, qui sentant en son corps vn 
feu dont il auoit plus d’horreur que de 
celuy d’Erifer, et des tentations si puis¬ 
santes, qu’il luy sembloit que tous les 
Démons d’impureté le possédassent. Ne 
sçachant plus quel remede apporter à 
vn mal qu’il ne pouuoit fuyr, ne pou¬ 
vant se quitter soy-mesme, enfin trans¬ 
porté d’vn saint desespoir, il courrut 
dans vn bois prochain, se dépouilla tout 
fiud* se ietta dans les neges, s’y roulla 


vn long-temps, les baignant de ses 
larmes, et poussant ses prières au Ciel 
auec tant de ferueur, qu’ayant perdu 
quasi tout sentiment, ces flammes in- 
fernalles se trouuerent entièrement 
esteintes et laissèrent son ame aussi 
vigoureuse apres cette victoire, qu’il 
trouua son corps abattu, à peine luy 
restant-il assez de forces pour retourner 
au lieu dont il estoit party ; encore apres 
cela ce bon ieune Chrestien n’estimoit 
pas auoir eu assez d’horreur de cette 
tentation, et s’accusoit de lascheté de 
n’auoir pas assez tost eu recours à ce 
remede. 

l’en sçay plus d’vn qui se sont appli¬ 
quez sur le corps des charbons et des 
tisons ardens, pour estouffer ce mesme 
feu d’Enfer, se disans à eux-mesmes, 
pour surmonter la tentation ; et quoy 
pourrois-tu malheureux supporter vn 
feu eternel, si tu ne peux t’appriuoiser 
à celuy-cy qui n’en est qu’vue foible 
peinture ? 


chapitre v. 

Bons sentimens de quelques Chrestiens. 

Il y a quelques temps que les prin¬ 
cipaux Chrestiens de nos Eglises Hu¬ 
ronnes, s’estans trouuez de compagnie, 
se demandèrent les vns aux autres, d’où 
ils se sentoient plus puissamment for¬ 
tifiés dans leur foy ; et quel, à leur auis, 
estoit le moyen le plus efficace que Dieu 
leur eust donné pour résister aux ten¬ 
tations, euiter le péché et viure vraye- 
ment en Chrestien. Les vns disoicnl 
que sortans de la communion, ils se 
voyoient tout autres, et sentoient bien 
que Iesus-Christ estoit le maistre de 
leur cœur, possedoit leur esprit et les 
rendoit robustes. Les autres disoient 
qu’apres la confession, ils estoient tout 
renouuellés et semblables à vn voyageur 
qui s’estant déchargé d’vn tres-pesant 
fardeau, senloit ses forces reuenir et 
courroit mesme en vn chemin, duquel 

auparauant il n’eust pas pû se retirer. 
Mais la plupart se trouuerent d’accord 
que la priere estoit leur plus puissant 
support ; que de là ils tiroient leur vi¬ 
gueur et leur force, qu’ils s’y sentoient 
animez tout d’vn autre esprit, et qu’il 
leur sembloit que s’ils venoient à en 
perdre l’vsage, ils perdroient bien-tost 
la crainte du péché et ensuite la foy. 

Quoy qu’il en soit, nous voyons que 
la pluspart estiment la priere, comme la 
vie de leur esprit et l’ame de leur foy. 
L’vsage leur en est si frequent et si 
saint, qu’ils s’accusent d’auoir entrepris 
quelque chose sans s’estre recommandez 
à Dieu, de s’estre mis dans le trauail 
sans lu y en auoir offert les prémices, et 
n’auoir pas ietté assez tost leurs pensées 
en luy, souffrans quelque douleur, re- 
ceuans quelque iniure, eslans saisis 
d’vne tristesse, accueillis d’vne maladie, 
ou attaquez de quelque mal. 

Non, disoit à ce propos vn Iluron 
tres-pauure, mais Ires-riche en sa foy, 
les Chrestiens seroient les plus mal¬ 
heureux de la terre, s’ils ne sçauoienl 
que Dieu les void, qu’il est témoin de 
leurs miseres, et qu’il écoute leurs 
prières ; mais quand nous pensons que 
toutes nos tristesses se changeront en 
ioye, que Dieu nous ayme dans nos plus 
grandes afflictions et que nous tirerons 
vn bon-heur eternel de toutes nos souf¬ 
frances, pourueu que nous les endurions 
patiemment, le recours que nous auons 
alors à la priere, nous console dés cette 
vie, et nous fait aimer comme vn grand 
bien ce qu’on croit vn grand mal ; ou 
du moins à la veuë que nous auons du 
Paradis et de l’Enfer, nous supportons 
auec douceur les afflictions de cette vie, 
dans celte pensée véritable que ne de- 
uans pas estre éternelles, elles ne peu- 
ucnt estre qu’vn petit mal. 

Vne pauurc Chrestienne estant inter¬ 
rogée si elle offroit à Dieu ses peines : 
Helas ! respondit-elle, c’est ma seule 
consolation : pourroit-il bien se faire 
qu’vn Chrestien qui croit fermement 
que le peu qu’il endure peut luy valoir 
vne éternité de bon-heur, s’il le souffre 
pour l’amour de Dieu, voulust perdre 
vne si riche recompense, ne souffrant 


qu’à la façon des infidèles et des bestes 
farouches qui n’ont point la connois- 
sauce d’vn vray Dieu ? 

Il y en a d’aucuns qui se seruent de 
leur Chapelet, pour marquer combien 
de fois ils auront éleué leur cœur à 
Dieu ; s’efforçans d’aller se perfection¬ 
nants de iour en iour en vn exercice si 
saint, et qui leur paroist si aimable ; et 
tel se trouuera, qui dans l’espace d’vne 
nuict aura fait deux cents fois quelque 
oraison jaculatoire. Quelques-vns eslans 
dans leurs champs de bled d’Inde, afin 
de renouueller plus fréquemment l’of¬ 
frande qu’ils font à Dieu de leur trauail, 
prendront pour signal qui leur en doit 
rafraischir la mémoire, quelques arbres 
deuant lesquels ils passent tres-souuent, 
et y marqueront sur l’écorce ou bien 
dessus la terre, vne croix qu’ils adorent 
chaque fois qu’ils y passent. D’autres 
se contenteront d’estre fideles à Dieu, 
autant de fois qu’il les attirera à soy 
dans le fond de leur ame ; et il se trou- 
ucra quelquefois que tel d’entr’eux aura 
esté quasi tousiours en oraison, sans 
penser y estre. 

le n’ay point d’esprit, disoit il y a 
quelque temps vn excellent Chrestien 
du Bourg de la Conceptiou, nommé Jo¬ 
seph Taondechoren : si tousiours ie 
voulois prier Dieu, ie serois sans cesse 
auec luy, car ie sens bien que tousiours 
il attire mon cœur à soy ; ie le luy 
donne au mesme moment et me con¬ 
tente de cela, mais luy ne s’en contente 
pas ; ie sens qu’il me dit derechef dans 
le fond de mon ame, qu’il veut que ie 
sois tout à luy ; ie luy répond qu’il 
sçail bien que ie ne veux estre qu’à luy 
seul, qu'il fasse sur moy ses volontez et 
qu’il dispose de ma vie : plus ie me 
donne à luy, plus il me presse de ne 
pas luy refuser ce qu’il demande. Tout 
homme qui me traitteroit de la sorte, 
me seroit importun, et ses empresse- 
mens me le rendroient insupportable ; 
et toutefois ie ne puis et n’oserois me 
plaindre de la rigueur dont Dieu me 
traitte : ie voy bien que ce n’est qu’a- 
mour et bonté, et qu’il n’y a point en 
ce monde de plaisir semblable a celuy 
que ie sens, lors qu’il me laisse le 

moins en repos, et me contraint mille 
fois de luy dire que ie suis tout à luy. 

Vn autre, nommé André Ochiendare- 
nouan, nous disoit. que la chose vnique 
en ce monde qui luy donnoit vnc plus 
viue idée du grand bon-heur du Paradis, 
estoit de penser que si dés cette vie, en 
disant ces deux mots, Iesus taiteur, 
Iestis ayez pitié de moy, il ressentoit 
tant de contentemens en son cœur, 
qu’ils surpassoient tous les plaisirs en¬ 
semble que jamais il eust ressenty de¬ 
puis soixante et dix ans qu’il estoit au 
monde, il falloit bien que dans le Ciel 
il y eust des contentemens ineffables, 
puisque Dieu se reserue alors à nous 
faire iouyr de ses miséricordes, et que 
les plaisirs que nous goustons, disants à 
Nostre Seigneur qu’il ait pitié de nous, 
ne sont que dans l’attente de ce grand 
bien que nous posséderons dans le Ciel, 
dont la seule esperance remplit si dou¬ 
cement tout nostre cœur dés cette vie. 

Yne bonne Chrestienne, dans vn 
semblable sentiment, estonna puissam¬ 
ment vne de ses parentes infidèle qui 
l’exhortoit à renoncer au Christianisme, 
et l’asseuroit qu’il estoit hors de doute 
que tout ce que nous leur preschions du 
Paradis n’estoit rien que des fables. 
Laisse-mov, ie te prie, mourir paisible¬ 
ment dans mon erreur, respondit cette 
bonne Chrestienne : quand bien ie se- 
rois trompée, ce qui n’est pas, ce seroit 
vne tromperie bien aimable. Pourquoy 
veux-tu me rauir vn véritable bien, qui 
n’est pas seulement dans l’attente, et 
dont ie suis en possession dés mainte¬ 
nant: car il est vray que l’esperance du 
Paradis me console dés cette vie et 
m’adoucit tout ce qui sans cela nous y 
seroit insupportable. 

Vn de nos Peres voyant vn bon 
homme fort simple, mais excellent Chré¬ 
tien, qui d’ordinaire passoit vn tres- 
long-temps en ses prières, luy en de¬ 
manda la raison. Ce bon homme luy 
respondit fort simplement, que la cause 
de cette longueur prouenoit de ce qu’il 
ne sçauoit pas encore bien prier Dieu, 
qu’il estoit soutient remply de distra¬ 
ctions, et qu’afîn que le diable ne ga- 
gnast rien sur luy et se lassast de l’in - 

terrompre, il recommençoit ses prières, 
autant de fois qu’il se voyoit auoir esté 
distrait, bien rarement, adioustoit ce 
bon homme, mon esprit arriue iusqu’à 
Dieu ; et alors ie ne m’apperçois pas du 
temps que ie mets en ma priere, car 
mon cœur est si transporté hors de soy, 
que ie ne sens ny chaud, ny froid, ny 
douleur, ny ennuy, et n’ay pas mesme 
vne pensée des choses de la terre ; mais 
seulement que Dieu est bon, et qu’il est 
bon d’estre auec luy. 

Le Pere continua à luy demander à 
quoy estoit semblable ce grand plaisir 
qu’il ressentoit alors. le n’ay rien de 
semblable, respondil-il, tout ce que i’av 
conceu de contentemens en ce monde, 
n’est rien au prix d’vn seul moment de 
ces delices que Dieu me fait gouster, 
ny les festins, ny les richesses, ny les 
plaisirs, dont i’ay maintenant de l’hor¬ 
reur, et lesquels autrefois i’estimois les 
plus grands du monde. Si toutefois, 
adioustoit-il, on me contraignoit de dire 
quelque chose, ie ne voy rien qui me 
semble si approchant de ces plaisirs du 
Ciel, qu’estoit celuy que ie ressentois 
autrefois estant le plus aspre à la chasse, 
lors que ie trouuois quelque cerf arresté 
dans mes piégés, ou ayant terrassé 
quelque ours quei’auoispoursuiuy long¬ 
temps auec bien des fatigues. 

Le mesme faisant voyage auec son 
fils, étayant veu que ce ieune homme 
passoit l’ennuy de son chemin, chantant 
quelques airs indifferens : Mon fils, luy 
dit-il, ie voy bien que Dieu n’est pas le 
plus grand maistre de ton cœur ; tes 
pensées seroient toutes à luy, et d’vn 
temps auquel pas vn ne te peut inter¬ 
rompre, tu en profiterois pour le Ciel : 
les vents ont emporté ton chant et ont 
en mesme temps dissipé tes plaisirs ; si 
tes entretiens eussent esté auec Dieu, la 
grâce que tu eusses acquise par tes 
prières, te fust demeurée pour vne éter¬ 
nité. 

Dans ce mesme esprit d’oraison, d’au¬ 
cuns se mettans en chemin, euiteront 
les compagnies et prendront des routes 
écartées, afin de s’entretenir auec Dieu 
et n’estre point interrompus : Car, di¬ 
sent-ils, ce n’est pas icy comme en 





70 


Relation de la Nouuelle 


France, où ceux qu’on auroit au ren¬ 
contre, ne nous parleraient que de 
Dieu. Ces bonnes gens s’imaginent 
qu’en France tout le monde n’y respire 
que la saincteté, que l’entretien des 
compagnies n’est que de Dieu, que le 
vice s’y tient caché et n’oseroit pa¬ 
raître, et qu’il est autant difficile d’y 
trouuer vue personne débauchée, tout 
le monde y estant Chrcstien, qu’il est 
icy dans vu monde infidèle, d’y rencon¬ 
trer des compagnies qui n’ayent leurs 
affections que pour le bien. Quoyqu’il 
en soit, leur vertu ne manque pas d’é- 
preuue de ce costé là, et ceux qui 
veulent paroistre tousiours ce qu’ils 
sont, ont besoin de courage. 

Yn Chrestien, s’estant trouué faisant 
voyage, dans vnc cabane d’iufideles, où 
par rencontre on tenoit des discours de 
raillerie sur nostre foy, fut tenté forte¬ 
ment de ne prier Dieu qu’en secret, le 
temps du repas estant venu ; mais 
s’estant apperceu de la tentation, vou¬ 
lant la surmonter, il se mit à crier si 
haut son Bénédicité, que toute la com¬ 
pagnie en fut surprise. Cessez de vous 
estonner, leur dit-il, il faut que vous 
sçachicz que i’ay esté combattu de deux 
hontes bien differentes : la première 
estoit de vous autres, dont ie craignois 
les railleries ; la seconde a esté de moy- 
mesme, et de Dieu qui me regarde, do¬ 
uant lequel i’ay eu honte de n’oser pa¬ 
roistre Chrestien : cellc-cy a esté la 
plus forte, et à cause que la première 
me portoil à ne prier Dieu qu’en secret, 
la seconde m’a poussé à prier Dieu si 
haut, que tout le monde sceust que ie 
suis et veux mourir Chrestien, que ce 
dont vous vous moequez est ma gloire 
et le plus grand bon-heur que i’estime 
en ce monde. 

Yne Chrestienne, nommée Marthe 
Aatio, s’estant trouuée en vu voyage 
auec quantité d’infideles, n’obmettoit 
iamais de prier Dieu matin et soir, do¬ 
uant et apres le repas, et de faire le 
signe de la Croix sur deux petits ju¬ 
meaux qu’elle allaitoit, chaque fois 
qu’elle les faisoit taitter, quoy que les 
infidèles la montrassent au doigt et 
se mocquassent d’elle. Son mary, qui 


n’estoit pas Chrestien, se mit aussi de 
la partie contr’elle, disant qu’elle estoit 
affamée de prier Dieu, et qu’estant dans 
leur Bourg, elle courrait aussi viste à la 
Messe, dés le premier son de la cloche, 
que si on l’auoit inuitée à vn festin, 
quittant tout-là, quelque trauail qu’elle 
eust en main. 

Ne croyez pas que ie doiue rougir de 
ce reproche, répondit cette bonne Chre¬ 
stienne ; vous pouuiez dire, pour asse¬ 
ner mieux vostre coup, non seulement 
que ie vais aux prières, comme si on 
m’auoit inuitée à vn festin, mais que i’y 
cours encore plus viste : car en effet 
les festins ne me sont quasi rien, depuis 
que ie sçais que nous auons vne ame 
plus precieuse que nos corps. Si vous 
autres, infidèles, quittez tout pour vn 
bon morceau, sçaehez qu’vn bon Chre- 
slien iamais n’aura de honte de tout 
quitter pour la priere : vous ne songez 
rien qu’à la terre, et nos pensées sont 
pour le Ciel. 

La mesme allumant du feu, vn matin 
qu’il faisoit fort froid, remercioit Dieu 
de ce qu’il auoit créé les forests et 
les bois, dont les hommes pussent se 
chauffer. Son mary voulut se mocquer 
d’elle : Ton pere, luy dit-il, pour lequel 
tu allumes ce feu, ne te remercie pas, 
quoy qu’il te voye ; comment es-tu si 
simple, de remercier Dieu que iamais 
tu n’as veu? le suis obligée à mon pere, 
repartit la femme ; et le peu que ie fais 
en cela pour luy, n’est pas considérable; 
mais les faueurs que Dieu nous fait sont 
continuelles, et luy n’a pù rien receuoir 
de nous qui l’oblige à nous faire tant de 
bien : c’est assez que nous sçaehions 
qu’il nous entend et qu’il nous void, 
quoy que nous ne le voyons pas, afin 
d’estre obligez à luy faire nos remercie- 
mens. 

A ce propos, ie me souuiens d’vne 
repartie, autant pleine d’esprit que de 
foy, que fit il y a quelque temps vn 
Chrestien, nommé Charles Ondaaion- 
diont, au blasphémé d’vn infidèle. Cet 
infidèle reprochoit aux Chrestiens que 
si Dieu estoit tout-puissant et si ialoux 
de son honneur, il deuoit s’estre rendu 
visible, afin d’estre reconnu ce quu 

est ; et qu’il eust deu d’vn costé ouurir 
son Paradis à nostre veuë, et de l’autre 
l’Enfer ; afin qu’en effet on eût redouté 
ses menaces et désiré scs recompenses, 
qui alors nous eussent paru véritables 
et n’eussent point laissé nostre esprit 
dans le doute ; niais que Dieu s’estant 
tenu caché, ou il manquoit d’amour 
pour nous et ne recherchoit pas d’estre 
honoré des hommes, ou que plus tost il 
falloit conclure de là, qu’il n’estoit point 
de Dieu au monde, et que nostre foy ne 
subsistoit que dans l’erreur. 

O mal-heureux, luy repartit ce bon 
Chrestien, si tu estois aueugle, tu dirois 
donc qu’il n’v a point de Soleil dans le 
Ciel ? mais plus tost ne deurois-tu pas 
croire ceux qui le voyent, et lascher de 
recouurer la veuë, afin de iouïr d’vn 
semblable bon-heur *? Quittez vos vices 
et la corruption de vos mœurs ; alors 
vous cesserez d’estre infidèles et vous 
auouërez auec nous, que vrayement il y 
a vn Dieu ; vous l’aimerez plus que ses 
recompenses, et vous iugerez raison¬ 
nable, que quiconque est si osé de l’of¬ 
fenser, mérité des peines éternelles. 

Maisquov, luy répliqua cét infidèle, 
auez vous donc la veuë de ce Dieu que 
vous adorez ? Non, luy respondit le 
Chrestien ; mais nous voyons toutes les 
choses de ce monde qu’il a créées, et 
nous pouuons aussi peu douter qu’il est 
vn Dieu, qu’vn homme sage pourroil 
douter que le Soleil est dans le Ciel, 
lors qu’il est couuert de nuées, et qu’il 
éclaire ce bas monde, quoy qu’on ne le 
voye pas : nous le verrons à découuert 
lors que les nuages seront dissipez, que 
nos âmes seront dépouillées de leurs 
corps. 

Mais pourquoy ne s’est-il pas dés 
maintenant rendu visible ? Afin, respon¬ 
dit le Chrestien, que des personnes cor¬ 
rompues comme vous, ne pussent pas 
le voir. 

Les anciens du pais estoient assem¬ 
blez cét hyuer pour l’election d’vn Ca¬ 
pitaine fort célébré. Ils ont coustume 
en semblables rencontres de raconter 
les histoires qu’ils ont appris de leurs 
anceslres, et les plus éloignées, afin 
que les ieunes gens qui sont presens et 


les entendent, en puissent conseruer la 
mémoire et les raconter à leur tour lors 
qu’ils seront deuenus vieux, pour ainsi 
transmettre à la postérité, l’histoire et 
les annales du pays, tasehans par ce 
moyen de suppléer au defaut de l’escri- 
ture et des bures qui leur manquent. 
On présente à celuy duquel on desire 
entendre quelque chose, vn petit fai¬ 
sceau de pailles d’vn pied de long, qui 
leur seruent comme de ietons pour 
supputer les nombres et pour aider la 
mémoire des assislans, distribuant en 
diuers lots ces mesrnes pailles selon la 
diuersité des choses qu’ils racontent. 

Le rang estant venu à vn vieillard 
Chrestien de raconter ce qu’il sçauoit, 
il commence à déduire la création du 
monde, des Anges, des Démons, du 
Ciel et de la terre, auec vne suspension 
pleine d’esprit, qui tenoit en attente 
toute son assistance, estant bien auant 
en matière, et toutefois n’ayant pas en¬ 
core nommé le nom de celuy qui auoit 
fait ce grand chef-d’œuure. Lors qu’il 
vint à le nommer et dire que Dieu, que 
les Chrestiens adorent, estoit le Créateur 
du monde, le plus ancien Capitaine 
des assislans luy arrache les pailles des 
mains, luy impose silence et luy dit 
qu’il a tort de raconter les histoires des 
François, et non pas celles des Durons ; 
mais que luy va raconter la pure vérité, 
et comment il est arriué que la terre 
qui estoit submergée dans les eaux, en 
ait esté poussée dehors, par vne cer¬ 
taine Tortue d’vne prodigieuse grandeur, 
qui la soustient et qui luy sert d’appuy ; 
sans lequel la pesanteur de celte terre 
la feroit abismer derechef dans les eaux, 
et causerait en ce bas monde vne dé¬ 
solation gencralle de tout le genre hu¬ 
main. 

Ce bon Chrestien, auquel on auoit 
imposé silence, et qui exprez auoit at¬ 
tendu à faire paroistre son zele, ayant 
donné quelque temps audience à la fable 
de ce Capitaine infidèle, luy arrache 
aussi à son tour les pailles de la main : 
Tay-toy toy-mesme, luy dit-il, i’ay 
voulu t’écouter et me suis teu sans ré¬ 
sistance, croyant que tu nous deusse 
enseigner quelque chose de meilleur, 




72 


Relation de la Nouuelle 


et aussi véritable que ce que ie disois ; 
mais voyant que tu ne racontes que des 
fables qui n’ont point de fondement que 
le mensonge, i’ay plus de droit de parler 
que toy. Où sont les escriluresqui nous 
fassent foy de ce que tu dis ? Estant 
permis à vn chacun de controuuer ce 
qu’il voudra, est-ce merueille que nous 
ne sçachions rien de véritable, puisque 
nous douons auouër que les Hurons ont 
esté menteurs de tout temps? Mais les 
François ne parlent point par cœur, ils 
conseruent de toute antiquité les liures 
Saints, où la parole de Dieu mesme est 
escrite, sans qu’il soit permis à aucun 
d’y altérer le moins du monde, s’il ne 
vouloit s’exposer à la confusion de se 
voir démenty de toutes les nations de la 
terre, qui chérissent cette vérité plus 
qu’ils n’ont d’amour pour la vie. 

Vn Magicien des plus fameux de ce 
pais, apres auoirvomy mille blasphémés 
contre Dieu, se vantoit insolemment 
qu’il estoit en son pouuoir de procurer 
les pluyes en temps de secheresse, les 
arrester lors qu’elles seroient trop abon¬ 
dantes, d’empescher les gelées qui pour- 
roient nuire à leur bled d’Inde ; en vn 
mot il se faisoit l’arbitre des saisons de 
l’année, pourueu qu’on eust recours à 
luy et qu’on rendit hommage au Démon 
qu’il inuoque. Ce superbe voyant qu’vn 
Chrestien là présent, ne témoignoit pas 
comme les autres aucune marque d’é¬ 
tonnement au récit de tant de mer- 
ueilles, il le prit à party et luy dit assez 
grossièrement qu’il estoit sans esprit, 
de n’admirer pas son pouuoir, et que 
c’estoit vne marque de sa folie de s’estre 
fait Chrestien. 

En effet, luy repartit doucement le 
Chrestien, ie n’ay eu que de la compas¬ 
sion pour toy, entendant ton discours ; 
ie ne suis pas toutefois opiniastre, et 
suis prest d’admirer tes merueilles, 
pourueu que ie les voye. Fais naistre 
iey vne montagne, à la veuë de tout le 
monde qui nous entend ; alors i’auoüe- 
ray que vrayement ton pouuoir est 
grand ; mais si tu ne le peux pas faire, 
laisse moy adorer celuy seul qui a fait 
toules les montagnes. Enseigne nous 
icy les principes de ta sagesse, nous 


verrons si elle est plus adorable que la 
sienne. Du moins si tu sçais ses com- 
mandemens, tu auoüeras qu’ils sont 
plus équitables que les tiens. Cepauure 
Magicien fut contraint de se retirer 
auec sa confusion, et depuis n’y est pas 
retourné. 

Mais ce qui estonne le plus les infi¬ 
dèles en semblables rencontres, est 
qu’ils voyent que plusieurs, qui leur 
sembloient auparauant des esprits assez 
médiocres, paraissent tout changez lors 
qu’ils sont deuenus Chrestiens. Et en 
effet la foy éclaire beaucoup vn esprit, 
le soustien d’vne bonne cause fournit 
la bonté des raisons, et nos Sauuages 
prennent assez aisément vne tres-sainte 
liberté, lors qu’estans deuenus Chre¬ 
stiens, ils pensent qu’ils n’ont plus à 
craindre en ce monde que Dieu et le 
péché. 

Voicy vn trait de foy qui m’a pieu. 
jNous au ions icy auerty quelques-vns 
d’vne éclipsé de Lune, qui arriua le 
trentiesme de Ianuier, et dont le com¬ 
mencement nous parut à dix heures et 
quarante six minutes, l’estois alors 
dans le Bourg de la Conception. On ne 
manque pas de sortir des cabanes, pour 
voir si en effet l'eclipse serait telle que 
nous l’auions prédite. Vn bon Chrestien 
se mit à prier Dieu durant tout ce 
temps-là. Le lendemain les autres luy 
demandans pour quoy il n’estoit point 
sorty pour voir vne éclipsé si remar¬ 
quable ? Parce, respondit-il, qu’il m’est 
venu alors dans la pensée que Dieu ne 
nous auoit point inuité à aller voir les 
éclipsés ; mais bien qu’il nous auoit 
promis qu’il aurait plus d’amour pour 
nous, plus nous donnerions de temps à 
la priera. A quoy répliquant vn autre 
Chrestien, que pour luy il l’estoit allé 
voir à dessein de se continuer dans la 
creance qu’il auoit, que ce que nous 
leur enseignions de la future résurre¬ 
ction, se trouuera vn iour autant véri¬ 
table que ce que nous leur auions prédit 
de cette éclipsé auant qu’elle parut: Et 
moy, respondit le premier, ie croy si 
fermement tout ce que Dieu a reuele, 
et ce qu’on nous enseigne des choses île 
la foy, que ie n’ay point besoin d’aller 

mandier dans la Lune aucun motif de 
ma creance. Si nous croyons ce qu’on 
nous dit des villes et des richesses de la 
France, sans jamais en auoir rien veu, 
pourquoy ne croiray-ie pas ce que Dieu 
a reuelé du Paradis, et qu’vu iour nous 
ressusciterons. 11 faut que ceux qui 
nous viennent enseigner en soient plus 
asseurez, que des choses qu’ils ont veu 
en France ; puisque ce n’est que dans 
la veuë du Paradis qu’ils ont abandonné 
leurs parens, leur patrie et tout ce qu’il 
peut y auoir de plus aimable au monde 
pour venir icy auec nous traisner vue 
vie misérable. 

Le Pere François Ioseph Bressany, I 
que nous attendions depuis quatre ans, 
arriua enfin icy aux Hurons au com¬ 
mencement de l’Automne dernier. S’il 
n’eusl point esté pris captif des Iroquois 
en son premier voyage, il sçauroit desia 
la langue Huronne et seroit vn ouurier 
formé ; mais il faut auoiier que les pro- 
uidences de Dieu sont aimables. Les 
cruantez que luy ont veu souffrir aux 
Iroquois quelques Hurons qui en sont 
échappez, et ses mains mutilées, ses 
doigts couppez l’ont rendu meilleur Pré¬ 
dicateur que nous ne sommes, dés le 
poiut de son arriuée, et ont seruy plus 
que toutes nos langues, à faire conce- 
uoir plus que jamais à nos Chrestiens 
Hurons les veritez de nostre foy. 

Il faut, disoient les vns, que Dieu soit 
bien aimable et mérité vrayement luy 
seul d’estre obey, puisque la veuë de 
mille morts et des supplices mille fois 
plus effroyables que la mort, ne peuuent 
arrester ceux qui nous viennent annon¬ 
cer sa parole. S’il n’y auoit vn Paradis, 
disoient les autres, pourroit-il se trouuer 
des hommes qui trauersassent les feux 
et les flammes des Iroquois pour nous 
retirer de l’Enfer, et nous mener auec 
eux dans le Ciel? Non, s’écrioient plu¬ 
sieurs, ie ne suis pas capable d’estre 
tenté sur les veritez de la foy ; ie ne 
sçay ny lire ny escrire, mais ces doigts 
que ie voy tronçonnez sont la response 
à tous mes doutes : car ie ne puis douter 
que celuy-là ne soit bien asseuré de ce 
qu’il vient nous enseigner, qui, ayant 
essuyé de si horribles cruautez, s’y est 


exposé pour la seconde fois aussi gaye- 
ment que s’il n’auoit trouué dans son 
premier voyage que des delices en son 
chemin. Monstre-nous seulement tes 
playes, adioustent-ils au Pere ; elles 
nous disent plus efficacement que tu 
ne pourras faire quand tu sçauras en¬ 
tièrement parler de nostre langue, que 
nous deuons seruir et adorer celuy dont 
tu attends vn iour qu’il te rendra et la 
vie que tu as exposée si franchement 
pour luy, et les doigts qu’on t’a bruslez 
si cruellement, en venant icy pour son 
seruice. C’est ainsi que la prouidence 
de Dieu tire sa gloire de nos pertes, et 
que la foy de ces bons Néophytes va 
s’affermissant de soy-mesme, trouuant 
de iour en iour de nouueaux motifs de 
croire les veritez que nous venons leur 
annoncer. 

René Tsondihouanne, parlant vn iour 
du tres-saint Sacrement en vne assem¬ 
blée de Chrestiens : Oiiy, mes freres, 
leur disoit-il, croyons sans aucun doute 
que Iesus-Christ est en l’Hostie, qu’il 
est proche de nous et dedans nous, lors 
que nous communions. 11 s’est voulu 
cacher comme vn enfant nouuellcment 
conceu dans le ventre de sa mere. Si 
la mere ne croyoit pas que son enfant 
eust vie, lors qu’il est caché à ses yeux 
et qu’elle eust trop de curiosité pour le 
voir auant terme, jamais elle ne le 
pourroit voir que mort et se feroit mou¬ 
rir soy-mesme : ainsi quiconque re¬ 
fusera de croire que Iesus-Christ est en 
l’Hostie, s’il ne le void, jamais ne mé¬ 
ritera de le voir. Attendons que luy— 
mesme veuille se découurir, et alors 
lions l’enuisagerons auec autant de ioye 
qu’vne mere void son enfant, dont elle 
a patiemment attendu les momens sans 
les précipiter. 

Cette pensée me surprit beaucoup, 
l’entendant de la bouche de ce bon 
Chrestien ; mais ce qui m’estonne le 
plus, et ce qui me seroit incroyable, si ie 
ne le voyois de mes yeux, est ce que ie 
puis asseurer auec vérité que telles pen¬ 
sées viennent pour la pluspart d’elles- 
mesmes à ces bonnes gens, sans que 
iamais ils les ayènt entendues d’ailleurs. 
Ce qui me fait auoiier que vrayement 

leur foy est vn ouurage de Dieu seul, et 
que sa main n’est pas raccourcie en ce 
monde nouueau, aussi peu que dans le 
reste de la terre. 

En passant ie diray que nos Chre- 
sliens ne trouuent aucune peine à croire 
le mystère du très-saint Sacrement. 
Les doutes leur viennent quasi vnique- 
ment touchant les veritez du Paradis, 
de l’Enfer et de la Résurrection. Depuis 
que i’ay creu que ie ressusciteray, nous 
disent la pluspart, ie n’ay aucune peine 
à croire le reste des veritez de nostre 
foy : celuy qui peut ramasser les parties 
dissipées d’vn corps réduit en cendre, 
n’a plus rien qui luy soit impossible. 

En suitte d’vne foy si viue, on ne 
pourroit croire sans le voir quelle est 
l’innocence de la pluspart de ces bons 
Néophytes et l’horreur qu’ils ont du 
péché, iusques-là que plusieurs nous 
demandent souuent, si c’est vne chose 
possible de croire vn Paradis et vn 
Enfer, et auec cela pocher mortelle¬ 
ment. Si qu’ayans veu quelque Chre- 
stien commettre quelque faute notable, 
nous en venans faire le rapport, au lieu 
de nous dire qu’ils ont veu son péché : 
Helas, nous disent-ils, vn tel a auiour- 
d’huy perdu la veuë du Paradis et de 
l’Enfer ; il s’est oublié de sa foy et qu’il 
y a vn Dieu ; nous l’auons veu réduit 
au rang des infidèles qui croient que 
nostre foy ne soit rien que des fables. 

11 y a enuiron trois ans, qu’vn Capi¬ 
taine des plus considérables de tout le 
pays, nommé Maurice Holiaouitaentonk 
du Bourg de la Conception, se lit Chre- 
stien. Tout le pays est estonné de voir 
le courage et la constance de cét homme 
en sa foy, et plus encore son innocence 
qui se conserue entière au milieu des 
occasions continuelles qui l’inuitent au 
péché. Quelques Chrestiens luy deman¬ 
daient vn iour comment il pouuoit viure 
au milieu de tant de dangers auec vne 
si grande innocence. Mes freres, leur 
dit-il, la riuiere qui descend d’icy à Que- 
bek n’est rien que précipices, et toute¬ 
fois nous y taisons peu de naufrages 
parce que nous sommes toùiours sur nos 
gardes, et à chaque pas' nous craignons 
de perdre et nos biens et nos vies." Plus 


qu’vn canot est chargé des marchandises 
précieuses, plus on a l’œil à esquiuer 
les rochers et les gouffres qui s’y ren¬ 
contrent. Depuis que i’ay receu le 
sainct Baptesme, tout mon thresor est 
dans mon cœur, et ma foy sont mes 
plus aymables richesses. le redoute 
plus le péché que nous ne craignons les 
naufrages ; à chaque pas ie songe que 
i’ay beaucoup à perdre et que ie conduis 
vn foible vaisseau, mais chargé toute¬ 
fois des richesses qui viennent du Ciel ; 
ie preuoy les dangers, ie prie Dieu qu’il 
m’assiste, ie me defie de moy et me 
confie en sa bonté, et iamais ne me 
croiray en asseurance que ie ne sois 
arriué dans le Ciel. Qui n’auroit rien 
ou peu de chose à perdre, tomberoit 
assez aisément. 

Nous auons commencé cette année, 
durant le Caresme, d’exposer à nos Chre¬ 
stiens l’Euangile de chaque iour, et les 
fruits nous en ont paru tres-sensible. 
Vn bon vieillard ayant entendu l’Euan- 
gile de la femme adultéré, ne put pas 
reprimer ny ses cris nv ses larmes. Les 
assistons en sont émeus d’vne saincte 
frayeur ; mais ce bon homme, ne son¬ 
geant à rien qu’à Dieu, s’abandonnoit à 
sa douleur auec autant de liberté que 
s’il eust esté seul. Estant reuenu à soy, 
on l’interrogea quelle chose l’auoit tou¬ 
ché ? La souuenance, respondit-il, des 
pechez que ie commettois auant que de 
connoistre Dieu ! O que ne sçauois-ie 
point lors qu’il me voyoit, iamais ie 
n’eusse eu le cœur de l’offenser, l’ay 
senty dans le fond de mon ame qu’il me 
disoit le mesme qu’à la femme adultéré, 
qu’il ne me condamnerait pas pour ce 
qui est de ma vie passée : et le moyen 
de contenir ses larmes, de voir apres 
tant de pechez, que nonobstant il veut 
m’aimer et me faire miséricorde, autant 
que si i’eusse employé toute ma vie en 
son amour ? 

Vn autre s’estant laissé tomber en 
quelque faute de surprise, vint trouuer 
dés le point du iour celuy de nos Pères 
qui l’inslruisoit. le te prie d’auoir pihc 
de moy, luy dit-il, et de m’effacer au 
plus tost mon péché : i’ay passé toute 
la nuict en prières et en larmes sans 




France, en VAnnée 1646 . 


75 


auoir pris vn moment de sommeil. Ceux 
de ma cabane qui ont ven mon péché, 
ont esté témoins de mes larmes ; mais 
Dieu que i’ay offensé a connu celles de 
mon cœur qui ont esté les plus ameres : 
i’espere qu’il me fera miséricorde. 

Ayant receu l’absolution, il lit festin 
dés le iour mesme, auquel il appella les 
Capitaines infidèles, ses pareils et tous 
ceux qui auoient esté ou la cause ou té¬ 
moins de sa cheute. le vous ay assem¬ 
blez, leur dit-il, pour vous faire sçauoir 
les regrets que i’ay de ma faute, et que 
si i’ay péché, i’ay appris qu’vu Chrestien 
ne peut plus auoir de repos, ayant of¬ 
fensé Dieu pour aggréer aux hommes : 
sçachez que de ma vie ie ne suis plus 
pour obéir en rien, de ce que vous, et 
qui que ce soit, me demandera contre 
Dieu. 

Les larmes sont si rares en ces pays, 
pour ce qui est des hommes, que ie ne 
me souuiens pas depuis près de neuf 
ans que ie vis parmy les Saunages, en 
auoir veu aucun pleurer, sinon dans des 
sentimens de pieté, et d’vne compon¬ 
ction si viue qu’il faut auoiicr que la 
grâce est plus puissante sur vn cœur 
animé de Dieu que toute la nature. 

À propos de cét esprit de contrition, 
ie me souuiens d’vn auis que nous 
donna vn bon Chrestien, nommé Pierre 
Ahandation, qui m’a paru considérable. 
Nous leur recommandons souucnt vne 
priere dans laquelle estoit renfermé vn 
acte de contrition. Si vous nous con¬ 
naissiez dans le fond de nos aines, nous 
dit ce bon Chrestien, vous ne nous di¬ 
riez pas que pour haïr plus parfaitement 
nos pechez, il faille plus lost se seruir 
d’vne priere que d’vne autre : ce n’est 
pas icy comme en France, où vous faites 
conscience de mentir, mesme aux hom¬ 
mes ; mais icy nous sommes accoustu- 
mez de tout temps au mensonge, et en 
suitte vous deuez craindre que nous ne 
mentions à Dieu mesme, luy disans 
faussement que nous détestons nos pe¬ 
chez à cause qu’ils offensent sa bonté 
vniquement aimable, quoy qu’en effet 
nostre cœur ait encore son attache au 
péché, ou qu’au moins nous ayons plus 
de crainte du feu d’Enfer, que nous 


n’auons de véritable amour pour Dieu. 
Mais plustost, sans nous donner aucune 
forme de priere, dites nous que nous 
délestions nos pechez de tout nostre 
cœur et de toutes nos forces, et que 
Dieu ne regarde pas sur nos lèvres, 
mais qu’il pénétré dans le fond de nos 
âmes sans qu’aucun le puisse tromper : 
alors ne nous contentans pas d’vne 
priere qui sortiroit de nostre bouche, 
mais employant tous les efforts de 
nostre cœur à haïr sans feintise l’énor¬ 
mité de nos pechez, Dieu nous fera, ie 
croy, miséricorde, et nous efforçant de 
l’aymer, il nous donnera la grâce de 
l’aviner tout de bon. 

Finissons ce Chapitre par les senti¬ 
mens d’vne mere en la mort d’vn enfant 
qu’elle auoit vnique. Mon Dieu, luy 
disoit-elle, ie ne puis me plaindre de 
vous : mille fois ie vous ay offert et ma 
vie et celle de ce mien enfant que 
i’ayme plus que moy ; si vous preniez et 
l’vn et l’autre, ie verrois la lin de mes 
maux, et la mort me seroit aussi douce 
qu’elle me semble maintenant amere. 
Mais s’il vous plaist vous contenter de 
la moitié de mon offrande, que puis-ie 
dire en ma douleur, sinon que vous 
estes le maistre et que c’est à nous 
d’obeïr. Ce m’est assez que ie viue 
dans l’esperance qu’vn iour vous me 
ferez miséricorde dans le Ciel, afin que 
ie croye dés maintenant que tout ce qui 
me peut arriuer en ce monde, venant 
de vostre part, ne peut estre que par 
amour et pour mon bien. 

Non, disoit d’autres fois cette pauure 
mere affligée, ie croy que Dieu me veut 
éprouuer de la sorte afin de me con¬ 
traindre de recouvrir à sa bonté. Hors 
l’affliction, i’estois comme assoupie, et 
souuent ie m’oubliois de luy : du de¬ 
puis, ie ne songe qu’à luy à cause qu’en 
luy seul ie retrouue le soulagement de 
mes peines. D’autres fois elle se disoit 
à soy-mesme dans le plus fort de sa 
douleur : Puisque Dieu preuoyoit que 
ma fille deuoit mourir auant l’vsage de 
raison, pourquoy l’auoit-il rendue si 
aimable ? Pourquoy ne la prit-il à soy 
déslors qu’elle parut au monde et qu’elle 
eut receu le Baptesme ? Ma douleur en 

eusl esté plus supportable, et mon en¬ 
fant eust esté plus tost dans le Ciel ; mais 
sans doute qu’il a voulu que mon amour 
creusl auec elle, afin que me la rauis- 
sant, ce me fust vn coup plus sensible. 
Apres tout, disoit-clle, que ses saintes 
volontez soient faites ; ie desire qu’elles 
soient les miennes, et m’y soûmets de 
tout mon cœur. 

Le sentiment de Ioseph Taondecho- 
ren, oncle de cette patmre mere affli¬ 
gée, ne me paroist pas moins aimable ; 
lors qu’apres la mort de deux de ses 
petits enfans, luy estant demandé en 
quel estât esloit son cœur, il respondit, 
que depuis qu’il estoit Chreslien, il n’a- 
uoit jamais ressenty la mort d'aucun de 
ses parens, si bien leurs douleurs et 
leurs maladies, ausquelles il ne pouuoit 
ne pas compatir ; mais qu’aussi-tost 
qu’il les auoit veus morts, sa douleur 
auoit entièrement cessé, dans la pensée 
qu’ils alloient estre heureux dans le 
Ciel, qu’ils prenoient le deuant d’vn 
chemin qu’il esperoit faire luy mesme, 
et qu’au iour de la Résurrection, Dieu 
les reüniroit tous ensemble pour jamais 
plus ne se voir séparez. 


CHAPITRE VI. 

Prouidence de Dieu sur quelques par¬ 
ticuliers. 

Il n’appartient qu’à Dieu de faire le 
choix de ses éleus, et nous voyons en 
ces pays autant qu’en lieu du monde, 
que sa prouidence est si forte dans ses 
conduites et si douce dans son execu¬ 
tion, qu’aucun ne périra de ceux qu’il a 
voulu estre l’obiet de ses miséricordes, 
fussent-ils seuls au milieu des tenebres, 
et en vn lieu abandonné de tout se¬ 
cours. 

Quantité de captifs Iroquois que nous 
auotis baptisez au moment de leur mort, 
nous en font foy, lors qu’au milieu des 
flammes ils ont trouué la vie et se sont 
veus enfans de Dieu, heureux dans 


leur malheur, dans lequel cette diurne 
prouidence les auoit amoureusement 
engagez pour tirer leur salut de leur 
perte. 

Il y a sept ou huict ans que nous 
auions icy baptisé vn Andastoëronnon 
(ce sont peuples de la langue Huronne, 
qui demeurent à la Virginie, où les Àn- 
glois ont leur commerce). Depuis ce 
temps-là, cét homme estant retourné en 
son pays, nous croyons que sa foy eust 
deu estre estouflee au milieu de l’im¬ 
piété qui y régné, et n’ayant plus aucun 
support au milieu d’vne nation tout in¬ 
fidèle, et tellement éloignée de nous, 
que mesme nous n’auons pû depuis cinq 
ou six ans en sçanoir aucune nouuelle. 

Cét hyuer nous auons appris d’vn 
Huron qui en est retourné, que la foy 
de cét homme estranger est aussi vi¬ 
goureuse que iamais, qu’il en fait pro¬ 
fession publique, et continue en son 
deuoir autant que s’il viuoit parmyvn 
peuple tout Chrestien. Nous luy auions 
donné en son Baptesme le nom d’E¬ 
tienne, son surnom est Arenhouta. 

Le Pere lean de Brebeuf, alla sur la 
fin de l’Automne en vn lieu nommé 
Tangouaen, où demeurent quelques Al¬ 
gonquins et où quelques cabanes de 
Hurons se sont réfugiées pour vviure 
plus à couuert des incursions des Iro¬ 
quois : car c’est vn pays écarté et en- 
tourré de tous costez de lacs, d’estangs 
et de riuieres, qui font ce lieu inacces¬ 
sible à l’ennemy. Ce fut vn voyage ex¬ 
trêmement pénible au Pere et à vn jeune 
homme François qui l’y accompagnoit ; 
mais leur consolation surpassa de beau¬ 
coup leurs peines, de trouuer au milieu 
de ces forests perdues et de ces vastes so¬ 
litudes, vne petite Eglise qu’ils estoient 
allez visiter, ie veux dire vne famille 
entière de Chrestiens, qui trouuentDieu 
dedans ces bois, qui y viuent dans l’in¬ 
nocence, et qui receurentces deuxhosles 
comme enuoyez du Ciel. Le chef de la 
famille, sa femme et leurs enfans ne 
pouuoient se contenter de iove, de voir 
que leur cabane se faisoit la maison de 
Dieu. Tous firent deuotement les de- 
uoirs de Chrestiens, y receurent les Sa- 
cremens, et estimèrent comme sacrez 

Vous les momens d’vne visite si heu¬ 
reuse : aussi pouf les remplir vtilement, 
tous leurs discours ne furent rien que 
du Ciel ; ils proposent leurs doutes au 
Pere, ils Je tourmentent auec amour et 
de iour et de nuict, ils l'importunent 
saintement, et quelque fatigué qu’il 
puisse estre, d’vn voyage de cinq ou six 
iours, à peine luv veulent-ils permettre 
deux ou trois heures de repos. Echon, 
luy disent-ils (c’est le nom que donnent 
leslfurons au Pere), tu es venu iey pour 
nous.; nous sommes affamez, c’est à 
toy à nous rassasier et nous faire festin : 
tes discours nous donnent la vie, Dieu 
parle auec toy, et il nous dit au cœur 
ce qui sort de ta bouche. 

Le Pere ayant passé quelques iours 
en cette solitude, fut pressé de haster 
son retour, craignant d’eslre surpris des 
glaces et de l’hyuer qui commençoit, et 
qui en effet l’arresta en chemin et le 
mit en danger de mourir et de faim et 
de froid, et de périr dans les lacs et ri- 
uieres qu’ils auoient à passer. Ce ne fut 
pas sans de bien grands ressentimens 
de part et d’autre, que se fit cette sépa¬ 
ration ; mais le Pasteur qui a vu trou¬ 
peau dispersé, est obligé de ne pas s’ar- 
rester en vn lieu ; il doit ses peines 
également à toutes ses brebis ; et en 
de semblables rencontres, nous auons 
la consolation de sçauoir et de voir par 
effet, que Dieu, qui seul est le grand 
maistre du troupeau, supplée en nostre 
absence et que ses grâces et ses lu¬ 
mières ne manquent point à ceux qui 
entendent sa voix, qui l’ont suiuie et qui 
veulent luy estre fideles. 

le dois iey rapporter entre les proui- 
dences de Dieu, celle qui nous a paru 
en l’appel à la foy, de deux Athistaëron- 
non, c’est vne nation de la langue Àl- 
gonquine extrêmement peuplée, que 
nous appelions la Nation du Feu, qui 
jamais n’ont veu aucun European et où 
iamais le nom de Dieu n’a pénétré ; 
mais il falloit qu’elle rendist hommage à 
Iesus-Christ, et luy oflfrist quelques pré¬ 
mices de ce que nous espérons qu’elle 
sera vn iour toute Chrestienne. Dieu 
seul en connoist les momens, et nous 
les attendrons auec patience, puisque 


c’est son affaire plus que la nostre. Ce¬ 
pendant il nous a choisi entre mille 
deux ieunes hommes de cette nation, 
qu’il a lirez de leur pays, et qu’il a ap¬ 
peliez à la foy par des voyes toutes 
pleines d’amour. Nous auons donné à 
l’vn le nom de Louys ; le second s’ap¬ 
pelle Michel, du nom de la Mission de 
Sainct Michel dans laquelle il demeure, 
son surnom est Exouaendaen. 

Ils sont tous deux captifs de guerre, 
qui ayans esté pris assez ieunes, ont 
esté conseruez en vie et ont trouué en 
ce pays le bon-heur de la foy, qui leur 
fait chérir leur captiuité plus que iamais 
ils n’ont senty d’amour pour leur patrie. 
Sur tout la conduite de Dieu sur le se¬ 
cond nous a paru aimable. 

<11 fut touché au cœur dés la première 
fois qu’il entendit parler de Dieu ; mais 
comme ceux qui l’auoient adopté pour 
fila, estoient tous infidèles, nous ne 
nous bastions pas de luy parler si lost 
du Baptesme, crainte qu’il n’y fust pas 
assez saintement disposé ; et luy n’osoit 
le demander, s’en estimant indigne, ou 
du moins ne iugoant pas qu’estant vn 
panure abandonné, nous voulussions 
ietter les yeux sur luy pour vne grâce 
dont il voyoitque nous témoignions tant 
d’estime. Il tombe là dessus malade 
d’vne langueur qui l’alloit consommant, 
et d’vne espece de paralysie, qui nous 
obligea de luy parler comme à vn homme 
qu’il falloit au plus lost disposer pour le 
Ciel. Ce sont, respondit-il, les désirs de 
mon cœur ; et si vous attendez à me 
baptiser que ie meurre, volontiers ie 
verray la mort auiourd’huy pour me voir 
au plus tost Chrestien. 

Ses pensées depuis son Baptesme, 
n’estoient plus que du Ciel, il ne goû- 
toit que nos mystères et n’aimoit plus 
d’autres entretiens sinon de Dieu. Sa 
maladie alloit tousiours croissant, et 
pour luy rauir dans le plus fort de ses 
miseres, l’vnique consolation qui luy 
restoit en terre, Dieu permit que le 
Pere qui auoit soin de cette Mission, fut 
obligé de s’en absenter bien long-temps, 
sans que nous puissions y suppléer 
par vne autre voye, plusieurs de nos 
Peres estans tombez en mesme temps 

malades, et les autres necessaires autre 
part. Durant lotit ce temps-là, ce pauure 
languissant fut tellement abandonné des 
parens mesmes qui l’auoient adopté, 
que tres-souuent il passoit les journées 
entières sans auoir rien de quoy man¬ 
ger, non pas mesme quelquesfois de 
l’eau pour esteindre sa soif, durant les 
ardeurs plus excessiues de l’Esté. Dieu 
mesme qui se cache souuent à ceux 
qu’il aime dauantage, sembla se retirer 
de luy, ou au moins il ne voulut pas 
qu’alors ses grâces luy fussent si sen¬ 
sibles. 

En cét abandon si extreme, vne tri¬ 
stesse le saisit, qui le mit quasi au des¬ 
espoir, n’ayant pas mesme vu homme 
auquel il peust se plaindre de son mal. 
Pour lors il ietta ses yeux vers le Ciel, 
et se ressouuenant de Dieu, il luy dit 
d’vne voix plaintiue, et vous aussi mon 
Dieu, voulez vous donc m’abandonner? 
A ce mesme moment il entendit comme 
vne voix intérieure, qui luy dit pour 
response : Michel, ne te mets pas en 
peine des miseres de ton corps, sou- 
uiens-toy que ta demeure eternelle n’est 
pas icy, mais dans le Ciel. A ces paroles 
il se sent tout d’vn coup consolé et tous 
ses ennuis dissipez, et dit par apres au 
Pere qui le retourna visiter, qu’alors 
vrayment Dieu auoit pris possession de 
son cœur, qu’alors il auoit commencé 
vrayment de le connoistre, et que tous- 
iours depuis il n’enuisageoit ses miseres 
qu’auec ioye, se souuenant qu’en effet 
il seroit heureux dans le Ciel. 

Sur tout il auoit conceu vne affection 
tres-tendre enuers la Sainte Vierge et 
ne manquoit pas vu iour de reciter son 
Chapelet, mesme dans le plus fort de 
son mal. 

Dans les discours qu’on luy auoit 
tenus, il auoit esté fort touché des gué¬ 
risons miraculeuses qui se font à Nostre 
Dame de Laurette, et on luy auoit dit 
qu’en nostre maison de Sainte Marie, 
nous y gardions vne tres-belle image de 
cette Sainte Vierge. En suitte de cela 
il conccut vne viue esperance que s’il 
pouuoit s’y traisner ou y eslre apporté, 
il y esprouueroit les miséricordes de 
Dieu. 11 prend son temps vu iour d’Esté, 


et se hazarde à faire ce qu’il n’auoil pas 
entrepris depuis deux ans : il sort de 
son Bourg, et se traisne le mieux qu’il 
peut, tantost à quatre pattes, tantost sur 
des potences ; mais les forces luy man¬ 
quent bien-tost. Il s’adresse à la Sainte 
Vierge, et selon qu’il va redoublant ses 
prières, il sent ses forces reuenir auec 
vn surcroist de confiance et de courage. 
Enfin il arriue chez nous, ayant employé 
plus de quinze heures à faire trois lieues 
de chemin. 

Entrant dans nostre Chapelle, son 
cœur est tout remply de ioye. C’est icy, 
pense-il la maison de Dieu : c’est icy 
qu’il me fera miséricorde ; mais toute¬ 
fois il n’ose demander la santé. Mon 
Dieu, dit-il, vous estes tout-puissant, 
faites vos volontez et n’ayez pas d’égard 
aux miennes. Mais ie crov et ne doute 
point que vous ne puissiez me guérir. 
C’estoit là toute sa priere, qu’il repetoit 
sans se lasser, auec vne ferueur et vn 
respect qui en donnoit à tous ceux qui 
le consideroient. 

Quoy qu’il en soit, l’effet de sa priere 
nous lit paroistre qu’elle auoit esté ex¬ 
aucée : il se trouua parfaitement guerv, 
et ce qu’il estima luy mesme plus que 
sa guérison, il fut alors si éclairé et si 
remply de Dieu, que iamais il n’auoit 
veu la foy si belle, iamais n’auoit veu 
si clairement la vanité de cette vie, ia¬ 
mais n’auoit tant estimé le bon-heur 
qu’il possedoit d’estre Chrestien: aussi 
estoit-ce de ces grâces intérieures dont 
il se coniouïst auec nous et dont il re- 
mercioit Dieu, plus que de sa santé. 

Il retourna en son Bourg dés le len¬ 
demain, sans baston et sans ayde, d’vn 
pied et d’vne démarche aussi ferme, 
que si iamais il n’eust eu aucun mal ; et 
du depuis, sa constance, son zele, sa de- 
uotion, et l’amour qu’il a pour ceux qui 
l’enseignent et qui luy ont appris, dit-il, 
à connoistre son Dieu, en vn mot sa 
vie exemplaire et vrayement digne d’vn 
Chrestien, en vn aage dans lequel la 
nature n’a de pente qu’à la débauche, 
tout cela nous fait esperer qu’il n’en de¬ 
meurera pas là et qu’il pourra vn iour 
estre Apostre de son pays, et porter vn 
i feu plus diuin dans la nation du Feu. 

Quelques *vns se rangent à la foy 
quasi d’eux-mesmes ; les autres ne se 
rendent qu’apres de longues résistances : 
les vns en recherchent long-temps l’en¬ 
trée, et auec bien des peines, les autres 
se verront dans le Ciel par vn rencontre 
inopiné et comme par hazard. La pro- 
uidence de Dieu est égale pour tous, 
mais elle nous paroist plus aimable en 
ceux-cy, à cause que nous y voyons ie 
ne sçay quoy de plus diuin. 

La conuersion d’vn bon vieillard aagé 
de quatre-vingts ans, du Bourg de saint 
Joseph, est de ce nombre. Vn de nos 
Peres estant en vne cabane d’inûdeles, 
entend sonner la cloche, qui appelloit 
les Chrestiens à la Messe : 11 faut, dit- 
il, que i’aille aux prières ; et adiouste 
en riant, pour vn tel (nommant ce vieil¬ 
lard) il n’a pas enuie d’y venir. Pour 
quoy non, respond l’infidele ? ça que 
i’aille auec toy ! Le Pere est surpris de 
voir cét homme qui le suit, et se pré¬ 
sente pour entrer auec les Chrestiens ; 
mais comme il croit que ce ne soilqu’vn 
trait de gaillardise, il le renuoye pour 
vne autre fois. Le vieillard attend pa¬ 
tiemment à la porte, et la Messe finie, 
demande qu’on ait pitié de luy et qu’au 
moins on luy apprenne quelque mot de 
priere. Le soir il se représente et con¬ 
tinue sans se lasser des delays qu’on 
luy apporloit. Enfin sa constance luy 
fait trouuer entrée au lieu destiné pour 
les Calechumenes. La feste de Noël 
estant venue, cét homme presse qu’on 
le baptise : le Pere voulant éprouuer 
dauantage sa foy et différer plus long¬ 
temps son Baptesme, le renuoye à 
nostre maison de saincte Marie, s’il de¬ 
sire estre baptisé, c’esloit l’obliger à 
vne condition impossible au iugement 
du Pere, l’engageant à faire vn chemin 
de cinq ou six lieues, dans le temps le 
plus rigoureux de l’année et par des 
neiges haultes de trois et quatre pieds, 
d’où soutient les jeunes gens les plus ro¬ 
bustes ont peine de se retirer. Mais la 
foy de ce bon vieillard luy donna des 
lorces, et toutes ces montagnes de neiges 
ne peurent esteindre saMerueur. 

£>e voyant baptisé, il ne songe plus 
qu’à la mort ; il quitte les festins et les 


autres diuertissemens les plus licites, 
craignant de s’y voir engagé en quelque 
faute de surprise ; ses pensées ne sont 
que de Dieu, tascbant d’apprendre les 
prières et se faisant instruire auec vne 
simplicité d’enfant, quoy que ce fust vn 
homme d’excellent iugement et de con¬ 
sidération parmy les siens. Sa mémoire 
luy estant infidèle, en vn aage plus 
propre à oublier qu’à apprendre, sa 
bonne volonté luy fournit vn moyen qui 
luy seruit de liure et d’escriture. 11 eut 
recours à ceux de sa cabane, quoy 
qu’infideles : Tu me feras resouuenir 
de ces trois mots, disoit-il à sa femme ; 
et toy, s’adressant à sa fille, n’oublie 
pas ces trois autres ; et ainsi alloit par¬ 
tageant à diuerses personnes ce qu’il 
vouloit apprendre, se le faisant répéter 
tres-souuent et retenant pour soy ces 
deux mots : Iesovs taiteur, Iesus ayez 
pitié de moy ; qui estoit son aimable 
priere et qu’il repetoit mille fois la 
iournée. 

Alors tout le Bourg estant dans le 
plus fort des ceremonies diaboliques et 
il’vne solemnité superstitieuse, que les 
infidèles nomment Onnonhouaroïa, c’est 
à dire, folie publique et renuersement 
de teste, il arriua vne puissante émeute 
contre les Chrestiens, et desia on auoit 
leué la hache sur celuy de nos Peres qui 
a soin de cette Mission, si vn Chrestien 
ne se fust ietté entre-deux pour parer 
ou receuoir le coup ; et en effet quel- 
ques-vns furent rudement frappez, et 
la hache des infidèles donna quasi à 
cette Eglise vn martyr , mais elle ne 
fit son coup qu’à demy, n’ayant tiré que 
le sang et non pas la vie toute entière 
d’vn bon Chrestien, nommé Laurent 
Tandoutsont. 

Ce bon vieillard fraischement baptisé, 
à la nouuelle qu’il eut de cette émeute, 
se mit à chanter incontinent à la façon 
des captifs qui sont destinez pour les 
flammes, accourut vers la Chapelle où 
estoit le plus fort de la sédition, disant 
pour le suiet de sa chanson : I’iray au- 
iourd’huy dans le Ciel, ie mourray en 
la compagnie de mes freres, Iesus aura 
pitié de moy. 

En effet il estoit proche de sa mort, 

mais non pas d’vne mort si violente. Il 
tombe apres cela malade, et aussi-tost 
enuoye quérir le Pere, le prie de le dis¬ 
poser à mourir en bon Chrestien, disant 
qu’il ne craignoit que le péché, ou que 
venant à perdre le iugement, sa femme 
et tous ses païens intideles n’eussent 
recours pour sa santé au diable et aux 
superstitions du pays. Il les appella 
tous, les exhorta à embrasser la foy et 
leur témoigna qu’il renonçoit à toutes 
les choses deffenduës aux Chrestiens, 
qu’il desiroit estre enterré en terre 
Sainte, qu’il mourroit volontiers et dans 
vne ferme esperance d’estre à jamais 
bien-heureux dans le Ciel ; qu’ils re¬ 
doutassent le feu d’Enfer ; qu’il ne de¬ 
siroit plus qu’on luy parlast d’aucune 
chose de ce monde, qu’il ne vouloit 
songer qu’à Dieu. Et en effet, il ne 
rendit plus du depuis aucune response 
à sa femme et à ses enfans à plusieurs 
questions qu’ils luy firent, son cœur 
demeurant tout entier pour les choses 
du Ciel, et sa langue luy estant fidele 
en ce poinct jusqu’au dernier souspir, 
qu’il rendit apres ces paroles, qui 
estoient celles de son coeur : Iesus ayez 
pitié de moy. 

Vn peu auant que de mourir, le Pere 
estant seul prez de luy, ce bon Chre¬ 
stien luy demanda qui estoit vn ieune 
homme d’vne rare beauté, qui se lenoit 
a son costé, et qui seulement à le voir 
luy rauissoit le cœur de ioye. Le Pere 
répondit qu’il n’y auoit personne. Non, 
non, repartit-il, ie n’ay perdu ny les 
yeux, ny le iugement, ie le voy tout 
proche de toy, il t’accompagne, et ie 
connois à son visage, qu’il vient m’as¬ 
sister à bien mourir : ayez tous deux 
soin de mon ame. Nous n’en sçauons 
pas dauantage, mais nous n’ignorons 
pas que les Anges Gardiens de ces bons 
Néophytes ne trauaillent bien plus que 
nous à conduire leurs âmes au Ciel. 

Voicy vn coup de la miséricorde de 
Dieu. Vn des plus grands ennemis de la 
foy, dans la Mission de Saint Ignace, se 
trouuant proche de la mort, se sent 
touché du Ciel, à la première veuë du 
Pere qui alloit pour luy parler de son 
salut. Helas, dit-il au Pere, que Dieu 


est bon, mesme aux impies, puisqu’il 
l’amene icy pour me faire vne grâce à 
la mort dont ie m’estois rendu indigne! 
le luy demande pardon de tout mon 
cœur, et à toy ie te demande le Ba- 
ptesme, ie deteste les pechez de ma vie 
passée, et ie croy fermement les vérité* 
que vous preschez, autant que cy-deuant 
i’en ressentois d’horreur et que ie blas- 
phemois contr’elles. Haste-toy de me 
baptiser, car si i’ay vescu en impie, ie 
veux mourir en bon Chrestien. Le Pere 
est heureusement estonné, et la ma¬ 
ladie le pressant, il ne peut différer plus 
long-temps le Baptesme, apres lequel le 
malade tomba bien-tost comme en vne 
agonie mortelle. 

Vne heure auant qu’il rendit l’ame, 
les infidèles avans prisa party le Pere, 
et le voulans chasser dehors, ce Moribond 
retourne tout d’vn coup à soy, recouure 
la parole, prend la cause du Pere, et 
son zele luy donna bien assez de forces, 
pour dire à ces impies d’vn accent vi¬ 
goureux, qu’ils eussent eux-mesmes à 
sortir ; qu’ils allassent à leurs sem¬ 
blables leur annoncer que Dieu faisoit 
miséricorde à celuy qui auoit blasphémé 
plus qu’eux ; qu’ils redoutassent ses 
flammes d’Enfer, s’ils n’y vouloient 
brûler pour vne éternité ; que pour luy, 
son ame s’en alloit au Ciel, qu’il y seroit 
à jamais bien-heureux et qu’il mouroit 
dans cette viue confiance des infinies 
boutez de Dieu. Apres cela il tourna 
ses paroles et ses yeux vers le Ciel, 
auec des colloques tout remplis de foy 
et d’amour, et en finissant ses pneres il 
acheua sa vie. 11 se nomnioit François 
Saentarendi. 


chapitre vu. 

De la Mission du Saint Esprit. 

Le Pere Claude Pijart et le Pere Leo¬ 
nard Gareau, qui auoient hyuerné auec 
les Algonquins sur les riuages de nostre 
grand lac et au milieu des neiges qui 

comirent ces pays plus de quatre ou 
cinq mois, suiuirentces mesmes peuples 
tout le long de l’Eslé, sur les roches 
nues qu’ils habitent, exposez aux ar¬ 
deurs du Soleil, et ainsi passèrent auec 
eux quasi toute l’année derniere. 

Dieu voulut signaler le commence¬ 
ment de leur course par vne grâce qu’il 
leur lit, les retirant tous deux des portes 
de la mort. Ils nous auoient quittez à la 
fin du mois de Nouembre : apres quatre 
ou cinq iournées de chemin, qu’ils 
eurent à combattre les vents, les neiges 
et les glaces qui commençaient à se 
former de toutes parts, ils se virent 
contrains de quitter leur canot, encore 
éloignez plus de trois lieues du lieu où 
ils pretendoient aborder. Ils se iettent 
dessus ces glaces, qui pour vn temps les 
soustiennent auec assez de fermeté ; 
mais quelle asseurance sur vn paué si 
infidèle ? En vn moment tout creue 
sous leurs pieds et se trouuent dans vn 
abisme d’eau saus fond. La terre leur 
manquant, ils ont recours au Ciel et à 
l’assistance de la tres-Sainte Vierge : 
à ce mesme moment vn ieune homme 
de nos domestiques, qui les accompa- 
gnoit, et vn de leurs Chrestiens Sau- 
uages, qui tous deux auoient pris le 
deuant, sont estonnez regardant en ar¬ 
riéré, de les voir abismez dans ces 
glaces ; ils craignent de périr eux- 
mesmes plus qu’ils n’ont d’esperance 
de pouuoir leur donner secours, ce lieu 
estant inaccessible. Ils leur iettent quel¬ 
ques cordes du plus loin qu’ils peuuent; 
mais chaque effort qu’ils font pour les 
retirer du naufrage, ils les voyent re¬ 
tomber plus lourdement dans de nou- 
uelles ruines de celte mer glacée. Enfin 
Nostre Seigneur les assista lors qu’ils 
auoient quasi perdu toute esperance, 
ayans trouué vne glace assez ferme, qui 
les receul heureusement, d’où par apres 
transpercez d’eau de toutes parts et 
demy morts de froid, ils trouuerent 
toutefois le moyen de se traisner de 
glace en glace, de danger en danger en 
vn lieu d asseurance. 

11 falloit qu’ils deussent tous la vie à 
la tres-Sainte Vierge. Trois iours apres 
ça ieune homme François, qui les auoit 

secourus si charitablement, s’égara dans 
les bois, ayant perdu ses pistes et les 
chemins que la neige nouuellement 
tombée auoit entièrement couuerts. La 
nuict venue augmente son mal-heur : 
d’arrester, c’eust esté pour le transir de 
froid ; plus il auance, plus il s’égare, 
ne sçachant plus où il marchoit. 11 est 
errant toute la nuict et iusqu’à deux 
heures apres midy du lendemain, iour 
de l’immaculée Conception de la Vierge. 
Enfin n’en pouuant plus de froid, de 
faim, de lassitude, il s’arreste résolu à 
la mort. Mais pour mourir dans les sen- 
timens de deuotion, qui alors posse- 
doient dauanlage son cœur, il eut re¬ 
cours à cette Mcre de miséricorde, luy 
récitant : Sub tuum præsidium confu- 
gimus, sancta Dei genitrix :En mesme 
temps il apperçoit de loin vn petit rayon 
de chemin et se sent vn surcroit de 
forces, autant qu’il en falloit pour sui- 
uant cette route égarée, sortir de son 
égarement, et enfin retrouuer les deux 
Peres et les Algonquins qui desia l’a- 
uoient desesperé, l’avant esté chercher 
par tout et n’ayans pu le rencontrer. 

Là ils se firent pour eux trois vne 
petite cabane d’écorces de bouleau, sous 
laquelle ils demeurèrent iusqu’à la fin 
des neiges, qui fut le septième de May, 
et dans laquelle ils furent consolez en 
leur extreme pauureté, de n’y passer 
aucun iour sans y dire la Messe, la con¬ 
stance et la ferueur de leurs Chrestiens 
anima leur courage ; leurioye s’accreut 
à la veuë de quelques enfans qu’ils en- 
uoiereut au Ciel apres le sainct Ba- 
ptesme ; et pour recompenser abon¬ 
damment toutes leurs peines, il plût à 
nostre Seigneur les bénir d’vn petit 
commencement qu’ils donnèrent à l’E¬ 
glise des Achirigouans. 

Outre lesNipissiriniens, auxquels de¬ 
puis quelques années on auoit annoncé 
la foy, et dont quelques-vns de re¬ 
marque estoienl desia Chrestiens, il se 
trouua par bon-heur dans cét hyuerne- 
ment vne autre nation d’Algonquins, 
nommez Achirigouans, dont le pays 
tire vers l’Occident, approchant des 
peuples du Sault, des Aoueatsiouaen- 
ronnons, c’est à dire qui habitent les 

costes de la Mer ; et d’autres nations 
très nombreuses, auec lesquelles ils ont 
leur principal commerce et de Ires- 
grandes habitudes. . Nous souhaitions 
depuis long-temps de gaigner à la foy 
quelqu’vn de cette nation, afin par ce 
moyen de donner entrée à l’Euangile 
vers tous ces autres peuples, qui jamais 
n’en ont eu connoissance. Mais il falloil 
que ce fust Dieu qui fist le coup, et qui 
choisist son temps, lorsque nous y pen¬ 
sions le moins. 

Yn de ces Achirigouans, qui auoil 
entendu quelque chose de nostre foy, 
vint se présenter à nos Peres. le ne 
sçay qui me pousse, dit-il, ie ne sçay 
qui m’éclaire et qui me touche au cœur, 
mais ie voy bien que la loy est aimable, 
ie voy bien qu’il y a vn Dieu, et ie me 
sens des forces assez pour me résoudre 
à l’honorer et à luy obéir en tout ce que 
vous me direz de sa part. le suis à 
vous, parce que ie veux estre tout à 
luy : dites-moy ce que i’ay à faire, et 
refusez moy de m’instruire, si jamais ie 
refuse de vous obéir. 

Nos Peres, en l’instruisant, trouuent 
vn esprit tout disposé à nos mystères, 
vne volonté qui ne résisté à rien, et vn 
courage qui surmonte et qui rompt dés 
ce premier moment tout ce qui peut 
s’opposer à sa foy ; ils voyent bien que 
le sainct Esprit est son Maistre plus 
qu’eux, et que rendant vn cœur si 
souple, il ne demande point des lon¬ 
gueurs ny les retardemens ordinaires. 
Ils le baptisent au bout de six sepmaines, 
quoy que nous attendions en la plus- 
part, des épreuues d’vn et de deux ans ; 
ils luy donnent le nom de Leonard, son 
surnom Algonquin est Mixisoumat : et 
pour dire de luy beaucoup et quasi tout 
en peu de mots, du depuis on n’a pas 
apperceu en luy aucune ombre de faute. 

Le lendemain de son Baptesme, il 
plût à Dieu l’éprouuer assez rudement : 
vn sien fils vnique encore à la mamelle, 
tomba griéuement malade ; tous ses 
pareils songent aussi tost à recourir au 
diable et aux superstitions du pays. Us 
reprochent à ce nouueau Chrestien, que 
sa foy commence bien-tost à attirer le 
malheur dessus sa famille, qu’il quitte 


la priere et que son enfant guérira. 
Non, non, dit-il, mais bien plus tost 
mes prières le guériront, si Dieu le 
veut. En eflTet il se mit en priere, et 
son fils recouura vne santé si prompte, 

que nos Peres ont iugé que la foy de ce 
bon Néophyte auoit mérité cette faueur 
du Ciel. 

Sept ou huict mois apres, ce mesme 
enfant retomba vne autre fois malade ; 
ce bon Chrestien voyant sa femme et 
tous ses parens desolez, eut recours au 
mesme Médecin : le soir en faisant ses 
prières : Mon Dieu, s’écria-il, mon Gis 
est plus à vous qu a moy ; disposez 
comme il vous plaira, soit de sa vie, soit 
de sa mort, car rien ne vous est impos¬ 
sible. Le lendemain matin l’enfant s« 
trouua parfaitement guery. 

Vn autre iour, faisantchemin sur les 
glaces de nostre grand lac auec vn in¬ 
fidèle, tous deux chargez de bled autant 
qu’ils pouuoieut en porter, son com¬ 
pagnon tomba si rudement et se blessa 
si fort, que demeurant eslendu sur la 
place et saisi d’vn assoupissement pro¬ 
fond, ce bon Chrestien ne sçauoit plus 
quel conseil prendre, sinon de quitter là 
sa charge et traisner comme il pourroit 
dessus les glaces cét homme estropié. 
Il se iette à genoux au milieu de cette 
campagne glacée, et leuant les yeux vers 
le Ciel : Mon Dieu, dit-il, vous pouuez 
le guérir, ie vous en prie, si vousagreez 
ma priere. A l’heure mesme il se vit 
exaucé. Son camarade reuient à soy, et 
se leue aussi vigoureux que si sa cheute 
et sa blesseure n’eust esté rien qu’vn 
songe. L’estonnement les saisit égale¬ 
ment tous deux ; mais le Chrestien 
prend la parole, et reconnoissant bien 
la main qui faisoit ce coup de merueille : 
Mon camarade, luy dit-il, i’ay prié Dieu 
qu’il eust soin et de toy et de moy ; c’est 
luy qui t’a guéri, commence auiour- 
d’huy à reconnoistre son pouuoir, et si 
tu veux qu a iamais il te fasse miséri¬ 
corde, suy moy dedans la foy, et fay toy 
instruire dés que nous serons arriuez. 
Ils se mettent en prières, ils reprennent 
leur charge, poursuiuent leur chemin ; 
et cette guérison si extraordinaire fut 
scellée de la marque de celles qu’on doit 

attribuer à Dieu seul, ramenant à nos 
Peres vn bon catechumene tl’vn mau- 
uais infidèle. 

Mais la ferueur du zele qui anima 
l’Eglise des Nipissiriniens hyuernante 
en ce mesme lieu, me paroist vn effet 
non moins sensible des grâces abon¬ 
dantes du Saint Esprit, sur cette Mis¬ 
sion, qui l’a pris nommément pour son 
protecteur et qui porte son nom. 

Tous les Démons et tout l’Enfer 
s’estoient ce semble déchaisnez contre 
elle : les infidèles et tous les parensdes 
Chrestiens s’opposoient à leur foy auec 
tant d’opiniastreté, qu’vn iour se voyans 
tous ensemble, également lassez de tant 
d’attaques, ils sembloient perdre cœur 
et succomber dedans ces peines. Leur 
silence profond à tout ce que nos Peres 
pouuoient dire pour les encourager, 
leurs visages abattus et leurs soupirs 
pleins de langueur, qui estoient toute 
leur response, monstroient assez la vio¬ 
lence de la tentation et le peu de reso¬ 
lution qui leur restoit pour soustenir le 
reste de l’orage qui alloit tousiours aug¬ 
mentant. Nos Peres, voyans que leurs 
paroles n’entroient pas iusqu’aufond de 
l’ame, ont leur recours à la priere et à 
l’assistance du Ciel. Apres vn long si¬ 
lence de part et d’autre, voila tout d’vn 
coup ces Chrestiens éclairez tous en¬ 
semble d’vne lumière qui leur descend 
du Ciel, qui remplit leur esprit et anime 
leur cœur d’vn courage qui leur est in¬ 
connu. Et quoy ! dirent-ils tons de 
compagnie, où sommes-nous? Que pen¬ 
sons-nous ? Puisque Dieu se met auec 
nous, pourquoy craignons-nous nos foi- 
blesses ? Allons trouuer nos Capitaines 
et tous les infidèles, et qu’ils sçachent 
ce que nous sommes maintenant, ce que 
nous voulons estre, et quels doiuent 
eslre ceux qui apres nous embrasseront 
la foy. 

En vn mot, le Saint Esprit les posséda 
si pleinement, et la ferueur de leurs ré¬ 
solutions les poussa si auant dans la 
nuict, qu’ils la passèrent quasi enliere à 
s’animer de ce zele qui les emportoit, 
ne trouuans plus que des douceurs, des 
plaisirs et les delices de leur cœur, en 
tout ce qui auparauant leur paroissoit 


insupportable. En suitte de cela ils se 
présentent d’eux-mesmcs à faire vne 
confession generale. Ce fut bien assez 
à nos Peres de suiure les mouuemens 
du Saint Esprit : lors que Dieu parle au 
cœur, il vaut mieux que les hommes se 
taisent. 

Apres leurs dénotions, ils se leuent 
tous animez, ils vont trouuer les princi¬ 
paux de leur nation ; et le plus consi¬ 
dérable des Chrétiens, nommé Eustache 
Alimoueckan, prenant la parole pour 
tous, poussa ses sentimens auec tant de 
ferueur, qu’il fut aisé de voir que Dieu 
seul auoil fait ce changement si prompt, 
qui n’auoit rien de la nature. 

Yn autre bon Chrestien, nommé 
Estienne Mangouch, voulant rendre 
cette résolution encore plus publique, 
fit vn festin fort solcmnel, auquel il 
appella les plus notables des infidèles, 
et ceux-là nommément qui ont soin 
parmy eux des ceremonies diaboliques 
et qui consultent les Démons. le vous 
ay appeliez, dit ce feruent Chrestien, 
pour vous faire sçauoir nos desseins et 
quels nous sommes maintenant. Nous 
eslions des demy-Chrestiens, lors que 
vos calomnies et la crainte des hommes 
nous donnoit de la peine. Perdez main¬ 
tenant la pensée d’ébranler la fidelité 
que nous deuons à Dieu, nous serons 
Chrestiens tout à fait et n’aurons plus 
de crainte que de Dieu seul et du péché. 
Il leur fit vn discours bien long des ex¬ 
cellences de la foy, du Paradis et de 
l’Enfer, et des commandemensde Dieu, 
adioustant à chaque chose dell'enduë, 
que pour jamais ils renonçoierit à ce 
péché et que plustost on leur arrache- 
roit l’ame du corps, que de leur cœur 
vn consentement à vne offense contre 
Dieu. 

Quelques infidèles avans voulu pro¬ 
poser leurs sentimens contre la foy, 
receurent des reparties si promptes et 
si pressantes, que pas vn n’osant plus 
s’opposer à eux, en fut contraint de 
lotier leur courage, n’ayant, dit-on, 
qu’vne chose à se plaindre d’eux, de 
ce que leurs pareils apres leur mort, ne 
pourroient plus enseuelir leurs corps 
selon leurs anciennes coustumes. Peu 

nous importe de ce qu’on fera de nos 
corps apres la mort, respondirent ces 
bons Chrestiens : quelque part où nous 
puissions estre, Dieu sçaura nous res¬ 
susciter ; c’est là l’appuy de nostre foy 
et l’vnique pensée que nous ayons pour 
nos corps apres cette vie. 

Depuis ce temps-là, cette petite Eglise 
a tousiours augmenté sa ferueur, et sur 
tout est entrée dans des sentimens d’vne 
deuotion particulière, à l’endroit de 
nostre Seigneur. Quand quelqu’vn me 
demande quelque chose, où ie voy du 
péché, disoit vn iour vn d’eux, ie le re¬ 
fuse et m’en relire auec horreur parce 
que i’aime Iesus ; et quand on me prie 
de quelque chose que ie puis accorder, 
ie me porte à faire plaisir, parce que 
i’aime Iesus, et ie songe que c’est à luy 
seul que ie veux plaire iusqu’à la mort. 

Nos Peres n’ont pas reueu la pluspart 
de ces bons Chrestiens, depuis l’Au¬ 
tomne, qu’ils furent contrains de les 
quitter à plus de quatre-vingt lieues 
d’icy, les Nipissiriniens ayans pris des¬ 
sein de se dissiper dans les bois, tout le 
long de cét hyuer dernier. 

Le Pere Gareau tomba malade en 
mesme temps, d’vne forte fièvre et 
d’vne dyssenterie, à quoy le Pere Claude 
Pijart et le François qui les aceompa- 
gnoit, ne peurent apporter autre remede 
en vn lieu abandonné de tout secours 
humain, sinon de trauailler quasi au 
dessus de leurs forces, ramant et de 
iour et soutient dans la nuict, portant 
sur leurs espaulcs leur canot et leur ba¬ 
gage dans les saults, où soutient on a 
assez de peine à se porter soy-mesme, 
pour haster au plus lostle retour de ce 
bon Pere, que sa maladie n’auoit pû 
dispenser de ramer quelques-fois, pour 
surmonter la rapidité des torrens qui se 
trouuent en chemin, et qui l’espace de 
douze ou treize iours que dura leur na- 
uigation, auoit esté continuellement ex¬ 
posé aux ardeurs du Soleil, aux plttyes, 
aux vents, aux iniures de l’air et tous¬ 
iours le pied dedans l’eau. Aussi arriua- 
t-il icy tellement abattu, que le mal 
surmontant nos remedes, nous le vismes 
en peu de iours si proche de la mort, 
que le iugeans tombé dans l’agonie, qui 


I dura plus d’vn iour entier, son cercueil 
estoit fait, lors qu’il plust à Nostre Sei¬ 
gneur nous le rendre comme ressuscité, 
apres vn vœu que nous luy fismes en 
l’honneur de la tres-Sainte Yierge. 


chapitre vm. 

De ce qui s'est passé à Miskou. 

Deux familles de Sattuages Chre- 
sliens, composées de seize personnes, 
estoient dés l’an passé habituées en ce 
lieu, en deux maisons séparées, et bâ¬ 
ties à la Françoise ; vne troisième plus 
nombreuse nous est venue trouuer au 
commencement de Septembre, en des¬ 
sein de iouïr du mesme bon-heur ; quel¬ 
ques autres nous ont promis de la 
suiure au plus tost, et plusieurs per¬ 
sonnes particulières ont receu le saint 
Baptesme dans l’extrême nécessité en 
cette maniéré. Le premier iour de May, 
le Pere André Richard estoit parti de 
Nepigiguit dans vne chalouppe, accom¬ 
pagné de deux François et d’vne famille 
de Saunages. Le beau temps et le 
prompt départ des glaces auoit fait 
croire que toute la coste seroit libre, 
comme en effet il la trouua iusqu’à l’en¬ 
trée du Haure de Miskou, qu’il vitfermé 
d’vn grand banc de glace. De retourner 
il n’y auoit moyen, le vent qui estoit 
saulté furieusement au Nord-oüest ar- 
restoit la chalouppe et l’enlouroit ce¬ 
pendant d’vue infinité de glaces contre 
lesquelles il falloit continuellement com¬ 
battre ; la nuict suruient, là dessus vn 
danger euident de perdre la vie. L’vn 
des Sattuages qui n’estoit encore baptisé, 
quoy que suffisamment instruit, de¬ 
mande le Baptesme, le Pere luy ac¬ 
corde, puis tous d’vn commun consen¬ 
tement ont recours à Dieu par l’entre¬ 
mise de Nostre-Dame, à laquelle ils font 
vœu de ieusner et communier en son 
honneur, s’ils échappoient de ce danger. 
Ioseph Nepsuget reprend là-dessus cou¬ 
rage, allégé la chalouppe, iette quelques 

barils de viure sur les glaçons flotlans, 
et saultant sur les glaces, fait des pesées 
auec le mast soubs la chalouppe ; le 
vent s’augmente et presse si bien les 
glaces qu’elles semblèrent assez seures 
pour se sauner à terre ; ils y fièrent 
leurs vies, laissants le reste à l’abandon, 
puis à la faueur de la Lune et de leurs 
nuirons, qui leur seruoient par fois de 
pont dans le de (faut des glaces, chemi¬ 
nèrent enuiron vne lieue, et arriuerent 
n la pointe du iour à Miskou pour y re¬ 
mercier Dieu et la Sainte Vierge de la 
faueur receuë ; ce qu’ils firent tout à 
loisir dans nostre Chapelle. Ce fut icy 
que nostre Néophyte, ne pouuant se con¬ 
tenir, entretenoit lePere des sentimens 
de son cœur. Il est maintenant temps, 
disoit-il, de viure en homme de bien, 
puisque i’ay le bon-heur d’estre du 
nombre de ceux qui prient : ie t’asseure 
que tu verras par effet, l’estime que ie 
fais de la priere. Il a tenu sa parole 
iusques à présent, et s’est monstre con¬ 
stant en de fascheuses occasions ; quel¬ 
ques libertins l’ont importuné, leurs 
risées pourtant et leurs mocqueries, 
quoy que picquantes et sensibles, ne 
l’ont point ébranlé ; on a voulu l’obliger 
à manger de la chair és iours deffendus 
par l’Eglise, luy refusant toute autre 
nourriture, mais en vain ; la faim et 
toutes les importunitez n’ont serui qu’à 
faire paroistre sa constance. Il fut 
nommé Pierre lors qu’on luy conféra 
les ceremonies de l’Eglise en nostre 
Chapelle. 

La seconde personne baptisée cette 
année, est vne petite fille aagée enuiron 
de deux ans : sa maladie nous fit con¬ 
sentir au désir de ses parens qui nous 
l’apportèrent ; elle fut nommée Louyse. 
Dieu voulut cette petite créature pour 
soy et Cappella quelque temps apres : 
c’est l’vnique qui est morte apres son 
Baptesme. 

La troisième est vne ieune femme 
Montagnaise, qu’on trouua dans vne de 
nos riuieres, si indisposée de son corps, 
et si bien disposée pour ce qui touchoit 
Came, qu’on n’osa luy dénier le bien 
qu’elle souhaitloit, et que son mari qui 
est de nostre baye, luy procuroit in- 

stamment auec dessein de le receuoir 
luy mesme au plus tost. 

Vn autre Saunage des plus anciens de 
nos costes, nommé Nictouche, auoit vn 
bras si enflé et remply d’vlccres que les 
Chirurgiens François de plusieurs na- 
uires, et les Saunages desesperoient de 
sa vie, à moins que de luy couper prom¬ 
ptement le bras, crainte que la gangrené 
ne gagnast iusqu’à l’épaule : ce qu’en¬ 
tendant l’infirme dit résolument qu’il 
aimoit mieux mourir que de permettre 
qu’on le luy coupast. 11 nous demande le 
Baptesme, et ne l’eut pas plus tost receu, 
qu’il commença à se mieux porter auec 
restonnement de tous ; il iouït mainte¬ 
nant d’vne parfaite santé, et a promis 
de s’habituer auprès de nous, afin qu’on 
dispose toute sa famille à receuoir le 
saint Baptesme. Le Capitaine de nos 
costes, qui est desia suffisamment in¬ 
struit auec sa famille, nous a promis de 
faire le mesme. 

le ne sçay si ie dois mettre au nombre 
de nos familles Saunages habituées, vne 
maison ou plustost vne cabane de cha¬ 
rité establie proche de nous, contre 
nostre attente et lors que nous y son¬ 
gions le moins ; toutefois comme elle 
est composée en partie de personnes 
estropiées et qui ne peuuent plus mar¬ 
cher, elle doit estre plus sédentaire que 
toutes les autres, lesquelles s’éloignent 
de nous presque tout le long de l’hyuer 
pour chasser à l’Eslan, et vne bonne 
partie des autres saisons de l’année 
pour chasser aux Castors. En voicy le 
commencement. Vn ieune esclaue aagé 
d’enuiron 23. ans, Esquimau de nation, 
pris en guerre il y a treize ans, seruoit 
de valet à vne famille de Saunages ; ce 
pauure captif tombe malade en la ca¬ 
bane de son maistre, proche de nostre 
nouuelle habitation, et est réduit à telle 
extrémité qu’il ressembloit plustost à 
vne squelette qu’à vn homme viuant : 
les os auoient desia percé la peau en 
quelques parties de son corps, et pour 
comble d«rson mal-heur, quelqu’vn de 
ceux qu’il «uoit nourry dans l’espace de 
plusieurs années, par ses fatigues de la 
chasse, auoit par vne cruelle compas¬ 
sion préparé vne corde pour luy oster 

ce qui luy resloit de vie : le Pere Martin 
Lyonnes, qui esloit seul en nostre mai¬ 
son, auerti de cette resolution, s’oppose 
courageusement à ce qu’elle ne fust ex¬ 
écutée, remonstre que Dieu esloit grié- 
uement offensé par semblables actions, 
et craignant que quelque funeste coup 
de hache ne tombast sur la teste de ce 
panure languissant, le fait promptement 
porter dans nostre maison, le place sur 
vn lict, l’instruit, et en eut vn tel soin 
qu’il commença dans peu de sepmaines 
à se mieux porter. Il demande de re¬ 
tourner en la cabane de son maistre, où 
il n’eut pas seiourné quelques iours, 
qu’il retombe plus malade qu’aupara- 
uant : son infection le rendoit insup¬ 
portable, on le iette hors la cabane, et 
est abandonné des siens. Il a recours au 
Pere, le fait demander, on l’assiste ; 
i’arriue là-dessus à Nepigiguit, nous vi¬ 
sitons ce panure abandonné, qui persiste 
à demander le Baptesme, nous acquie¬ 
sçons à sa demande, et de plus luy fai¬ 
sons promptement dresser vne cabane 
dans nostre petite cour auec vn feu 
entretenu : ce qu’ayant considéré, son 
maistre qui estoit sur le poinctde partir, 
nous dit en presence de plusieurs Sau¬ 
nages, qu’il ne pouuoit emmener quand 
et soy son esclaue, sans le mettre en 
euident danger de mourir en sa cha- 
louppe, qu’il nous le donnoit, et nous 
Iransportoit tout le droit qu’il auoit sur 
luy, que nous en eussions soin et qu’il 
seroit tousiours nostre, s’il retournoit 
en santé. Cecy se passa sur la fin du 
mois d’Octobre, et trois mois estant 
écoulez, il recouura vne si parfaite 
santé, que Payant presté à vne de nos 
familles Chrestiennes, il tua sur la fin 
de l’hyuer plus d’vne douzaine d’Eslans. 

Le soin que nous prismes de ce 
panure abandonné donna occasion à 
quelques Sauuages de dégrader à vn jet 
de pierre de nostre maison, deux fem¬ 
mes fort vieilles et incommodées que 
nous aidons baptisées vn peu aupara- 
uant, l’vne desquelles voyoii tusqu’à la 
troisième génération, et si:1a veuë ne 
luy diminuoit notablement tous les iours 
auec l’esprit, elle verroit dans peu de 
temps iusqu’à la quatrième ; l’autre 


n’estoit pas si aagée, mais pour le moins 
aussi incommodée à raison des vlceres 
qui luy mangeoient vne iambe ; l’vne et 
l’autre estoient dans l’impuissance de 
marcher : nous ne voulusmes pas les 
laisser mourir de misere deuant nos 
yeux, nv faire instance qu’on les rem- 
barquast, crainte que le refus que nous 
eussions fait de les assister, n’eùt donné 
occasion à ces barbares de leur décha?- 
ger plustost vn coup de hache sur la 
teste, que de prendre la peine de les 
traisner sur la neige tout le long de 
l’hyuer. On leur dresse donc vne ca¬ 
bane, puis nous les pouruoyons de nour¬ 
riture et quelques autres commoditez ; 
mais comme la nourriture n’est que la 
moitié de la vie en ce pays, où l’hyuep 
est froid extraordinairement, et que 
nous n’auions que deux jeunes serui- 
teurs pour nous fournir de bois et faire 
les autres choses necessaires, nous 
fusmes contrains de changer nos plumes 
en des haches, pour apprendre le métier 
de buscheron, afin d’entretenir iour el 
nuict vn feu capable d’échauffer des per¬ 
sonnes, qui sembloient tousiours porter 
vn faix de glaçons. Que leurs parens fu¬ 
rent trompez au commencement del’Eté, 
lors qu’il trou lièrent en assez bonne 
santé celles qu’ils croyoient auoir esté 
mises en terre il y auait plusieurs mois, 
ils les emmenerent quand et eux à l’Isle 
Percée, et à grande peine la plus vieille 
eut-elle esté portée à terre, que ses plus 
proches la rembarquèrent et remme¬ 
nèrent en nostre maison, pour luy faire 
dés le milieu de l’Eslé reprendre son 
quartier d’Hyuer. Yne autre, estropiée 
des deux iambes dés son enfance, nous 
fut emmenée en mesme temps, et huict 
iours apres vn estropié d’vn bras : voila 
le commencement de nostre cabane de 
charité, qui peut tenir lieu d’vne qua¬ 
trième famille, qui sera plus assidue 
auprès de nous que toutes les autres. 

Retournons au chef de nostre troi¬ 
sième famille, nommé en Saunage Ouan- 
dagareau, qui a esté en son Baptesme 
appellé Ignace, par Monsieur Desdaraes 
qu’il a choisi pour son parrain, au nom 
de Monsieur l’Abbé de la Magdelaine e 
des autres Messieurs de la Compagnie de 

Hiskou, qui nous entretiennent nostre 
nouuelle habitation, establie seulement 
pour la conuersion des Saunages. Cét 
homme auoit desia procuré par nuance 
le Baptesme à sept de ses enfans, et 
maintenant il possédé auec sa femme, 
son fils aisné et son cadet, le mesme 
bien qu’il auoit procuré à ses autres en- 
fans. Le bon exemple des Montagnais 
auec lesquels il a aecoustumé de passer 
vne bonne partie de l’Esté, luy a esté 
vn puissant motif pour s’assuiettir aux 
loix de l'Euangile. C’est vn homme fort 
doux, modéré, estimé tant de ceux de sa 
nation que des Montagnais, ennem des 
débauches et amy de tous les François ; 
ce qui l’a fait choisir ce Printemps auec 
le Capitaine de Tadoussac et le Capitaine 
de la Baïe des Chaleurs, pour estre mé¬ 
diateur de la paix entre les Betsiamites 
qui habitent les terres du costé du Nord 
à 60. lieues au dessous de Tadoussac, 
et les Sauuagesde nos costes et de celles 
dePAcadie, qui se portoienl vne haine 
mortelle. Cette paix fut concilié à l’fsle 
Percée, au commencement du mois de 
Iuillet, où par bonheur ie me rencontray, 
à dessein d’assister tant les Saunages,que 
les équipages de huict Nauires François 
destitués de tout secours spirituel. Voicy 
quelle fut la disposition plus prochaine 
pour rendre cette paix de longue durée. 
Le Capitaine de Tadoussac nommé Si¬ 
mon Nechabeouit, ou autrement Boyer, 
me vint trouuer le Samedy dernier iour 
de Iuin, pour me prier de le reconcilier 
le lendemain matin luy et toute sa 
troupe auec Dieu, par le moyen du Sa¬ 
crement de Penitence : i’acquiesce à sa 
pieuse demande, à condition toutefois, 
qu’il aduertiroit ses gens de s’expliquer 
en la langue Algonquine et non Monta- 
gnaise, laquelle ie n’estimois entendre 
suffisamment pour leur donner satis¬ 
faction. A grande peine auois-ie paré 
1 Autel dans la tente de l’Àdiniral des 
Nauires pour y celebrer la sainte Messe, 
que ce bon Capitaine se iette à mes 
pieds, les mains jointes auec vne grande 
modestie, les autres Sauuages plus aagés 
Je suiuent, puis les jeunes gens et enfin 
femmes ; ils assistent apres s’estre 
confessés, à la sainte Messe, à la tin de 


laquelle quelques-vns communièrent 
auec les François ; ie leur fis chanter 
en suilte leurs prières en langue Algon¬ 
quine, et afin que les Sauuages de nos 
costes n’eussent occasion de se plaindre 
quoy qu’ils fussent peu de Chrestiens 
présents, ie ne laissay pas de leur faire 
chanter les mesmes prières en leur 
langue et sur les mesmes chants. 
Nos François nouuellement arriués de 
France qui n’auoient jamais veu de 
Sauuages fréquenter les Sacrements, 
et encore moins entendu chanter les 
prières ordinaires de l’Eglise en langue 
Saunage, pour ne fréquenter nostre 
nouuelle habitation éloignée de trente 
lieues de l’Isle Percée, furent si sensible¬ 
ment touchés de deuolion que plusieurs 
en pleuroient de tendresse ; d’autres 
disoient qu’il leur semblait estre trans¬ 
portés en quelque Couuent de Reli¬ 
gieuses, tant les Sauuages chautoient 
mélodieusement ; quelques-vns asseu- 
roient qu’ils ne se fussent ennuyés de 
les entendre chanter depuis le matin 
iusques au soir. Ces nouueautez sont 
fort agréables du commencement ; mais 
pour nos Frnçois hyuernans qui demeu¬ 
rent en nos habitations, et sont accou¬ 
tumés à voir et entendre choses sem¬ 
blables, et à assister quelquesfois aux 
instructions qu’on fait toutes les Festes 
et Dimanches aux Sauuages de Nepigi- 
! guit, ils s’ennuiroient à la fin de si 
longues deuolions. Apres que ces bons 
Chrestiens eurent satisfait à leur deuo- 
tion, ils se disposèrent à traiter de la 
paix plus par effet que par paroles: le 
Capitaine des Sauuages de nos costes 
auec Ignace Ouandagareau chargent vn 
ieune homme d’vn sac de porcelaine ; 
deux autres portent sur leurs espaules 
deux douzaines de couuertes neufues, 
quelques-vns treize belles arquebuses, 
de la pouldre, du plomb et quelques 
épées plus longues et larges que les or¬ 
dinaires ; puis firent tout porter dans 
vne grande cabane, où plusieurs Sau¬ 
uages Montagnais, Algonquins, trois de 
la nation des Sorciers et deux Bersia- 
mites estoient assemblés. Le Capitaine 
de nos costes prend la parole, au nom 
des Capitaines de l’Acadie et de la Baye 

de Rigibouctou son parent, desquels il 
ditauoir commission de traiter la paix, 
asseurent qu’ils auoient tous banny de 
leurs cœurs l’ancienne inimitié, en con¬ 
firmation dequoy ils offroient tous ces 
presens pour témoigner leur bonne 
affection. Simon Boyer, qui seruoit 
comme de truchement aux Bersiamites, 
respond qu’ils acceptoient les presens, 
qu’ils ne seroient à l’aduenir qu’vn 
cœur : puis fit apporter bon nombre de 
paquets de peaux de Castors, dont il fit 
présent. Le reste de la journée et quel¬ 
ques autres suiuantes se passèrent en 
danses et festins. Nous espérons que 
cette paix contribuera beaucoup à aug¬ 


menter la gloire de Dieu, veu que tous 
nos Sauuages semblent auoir de l’incli¬ 
nation à receuoir le sainct Baptesme, 
qu’ils recherchent comme vn souuerain 
remede à leurs indispositions et mala¬ 
dies. C’est ce que i’ay reconnu en deui 
Missions que i’ay faites en l’Isle Percée 
comme aussi le Pere André Richard eii 
celle qu’il fit ce Printemps en la Baie 
des Chaleurs, et le Pere Martin Lyonnes 
en celle de la Baïe de Miramichi, d’où 
il retourna très satisfait des Sauuages, 
qui se plaisent par tout à entendre 
parler des mystères de nostre saincte 
Foy. 


Extraict du Priuilege du Roy. 

RELATION 

DE CE QYI S’EST PASSÉ DE PLVS REMARQVABLE ES MISSIONS DES PERES DE LA 

COMPAGNIE DE IESVS, 

EN LA NO WELLE FRANCE, 

LN L’ANNÉE 1647. 

Enuoyée au R. P. ESTIENNE CHARLET, Prouincial de la Compagnie de Iesus en la 

Prouince de France. 

Par le P. IIierosme Lalemant, Svperievr des Missions 
de la mesme Compagnie. (*) 


Mon Reverend Pere, 



a Relation de cette an¬ 
née que i’enuoye à 
vostre Reuerenee, ser- 
nira de confirmation, 
que l’estât de la vie 
présente est le régné 
de l’instabilité, du 
trouble et de l’obscu¬ 
rité, et que tous les temps 
et les lieux sont remplis 
des iugemens de Dieu in¬ 
compréhensibles à nos es¬ 
prits, et que les routes et 
les chemins de sa Diuine Ma¬ 
jesté pour arriuer à vn but, sont 
bien differens de ceux que les 
hommes auroient choisis. 

Ces deux dernieres années, les fleurs 
du la paix auec les Itiroquois nos en¬ 


nemis, nous en auoient fait esperer des 
froids agréables et vne heureuse re¬ 
colle ; mais la perfidie de ces barbares 
suruenant là-dessus, comme vne grcsle 
sur vn champ prest à moissonner, 
semble auoir vn peu retardé et reculé 
nos espérances. 

Le premier esclat de cette perfidie 
est tombé sur celuy qui le meritoit le 
moins, c’est le Pere Isaac logues, qui, 
comme ie le mandois l’an passé à vostre 
Reuerenee, partit d’icy sur la fin de 
Septembre 1646. pour s’en retourner 
pour la seconde fois en sa mission des 
Martyrs aux Hiroquois, à dessein d’y 
entretenir la paix, et y mesnager l’in¬ 
terest et les affaires du Paradis ; mais 
à peine auoit-il mis pied à terre, que 
contre tout droict diuin et humain, il 
fut traitté de captif par ces barbares, luy 
et son compagnon, qui estoit vn ieune 
François séculier, battus, despoüillez et 


(*) D'après l’édition de Sébastien Cramoisy, publiée A Paris en l’année 1643, 

ni fs à nud, et conduits en cét estât au 
prochain bourg, où le lendemain de 
leur arriuée dix-huictiesme du mesme 
mois d’üclobre, le 1 J . Iogues lut massa¬ 
cré, et son compagnon pareillement. 
Et de là cét orage croissant, nous en 
fusrnes surpris, douant que nous nous 
en fussions apperceus ; et les bourgades 
entières de nos Chrestiens et autres 
Sauuages alliez en furent enleuez, sans 
parler de quelques François et Sauuages 
qui en furent surpris à l’escart. 

En suite ces perfides, reprenant leurs 
anciennes routes, tiennent les adueuués 
des nations plus hautes bouchées ; ce 
qui me fait presque desesperer de pou- 
uoir receuoir cette année la Relation 
des Hurons au moins assez à temps. 
Dieu toutefois n’a permis que nous fus¬ 
sions frustrez de la consolation d’en 
apprendre des nouuelles par la voye des 
nations du Mord ; nouuelles qui nous 
font bien voir, que si les routes et les 
voyes de Dieu sont differentes de celles 
des hommes pour arriuer à vne fin, i 
elles n’en sont pas moins asseurées. 

Les souffrances et le massacre du 
Pere Iogues et. de tant de bons Chre¬ 
stiens, tant François que Sauuages, ne 
paroi s Iront jamais aux yeux chassieux 
de la nature, vu moyen pour arriuer au 
comble de nos souhaits ; mais si, ce que 
nous auons tout sujet de croire, Mostre 
Seigneur s’en est voulu seruir comme 
du prix des bénédictions spirituelles 
qu’il a versées cette année sur ioutes nos 
Missions, et enlr’autres de la conuersion 
et du Baptesme de plus de six cents 
Sauuages, que pouuons-nous desirer 
dauantage ? et n’auons-nous pas sujet 
d’adorer la Sagesse et puissance de Dieu, 
qui sçait tirer la vie de la mort, et de la 
réprobation des vus, le salut et la con¬ 
sommation de ses Esleus. 

Les lettres donc receuës des Durons 
nous apprennent, que la fidelité et fer- 
ueur de leurs Chrestiens y est plus 
grande que jamais ; qu’ils y ont baptisé 
plus de cinq cents personnes ; qu’ils 
ont restably et estably quelques nou¬ 
uelles. Missions ; bref que l’ouuragé 
qu’ils ont commencé, prend son accrois¬ 
sement, et que le son de l’Euangile re- 


| tentit tousiours de plus en plus et se 
! fait entendre des Mations plus esloi- 
! gnees ; i’espere que losl ou tard nous 
en verrons le détail. Cependant ie me 
trouue assez en peine : ils me deman¬ 
dent auec tant d’instance six de nos 
Peres, que ie ne puis les leur refuser ; 
et d’autre costé i’ay bien de la peine à 
me résoudre à tant risquer tout d’vn 
coup : ne rien risquer c’est tout perdre, 
et on ne peut risquer auec plus d’asseu- 
rance de profit. Le courage et la bonne 
disposition de ceux qui sont venus de 
France ces deux dernieres années, et 
qui n’ont pû monter iusques à celte 
heure, donnent vn grand poids pour se 
résoudre d’en enuoyer pluslost plus que 
moins. le prie Dieu qu'il dispose le tout 
pour le m ; eux. 

D’autre part on n’a laissé eschapper 
icy bas aucune occasion d’y seruir le 
Maistre qui nous met en besogne ; c’est 
ce que voslre Reuerence pourra voir 
plus en particulier en cette Relation, 
qui ie m’asseure la eonuaincra, que 
nous auons plus de besoing que iamais 
du secours de ses Saincts Sacrifices et 
Prières, et de toute la Prouince, aus- 
quelles ie me recommande, et toutes 
nos affaires en toute humilité de toute 
l’eslenduë de mon affection. 

De Yostre Reuerence, 

Tres-humble et tres-obeïssant 
seruiteur selon Dieu, 

IIlEROSME LALEMAHT. 

De Quebek, ce 20. (l'Octobre 1647. 


CHAPITRE PREMIER. 

De la perfidie des Hiroquois. 

L e 24. de Septembre de l’an passé 
1646. le Pere Isaac Iogues parfit 
des Trois Riuieres pour aller au pais 
des Hiroquois Agneronons, afin d’entre- 

tenir la paix qu’ils aiioient si solemnel- 
lement conclue, et pour cultiuer et aug¬ 
menter la semence de l’Euangile qu’il 
auoil commencé de ietter dans celte 
terre malheureuse et ingratte. Deuant 
qu’il arriuast en ce païs-là, ce peuple 
auoitenuoyé des presens aux Hiroquois 
des païs plus hauts, que nous appelions 
Onondagheronons, SuntSarononset quel¬ 
ques autres, atin de confirmer fortement 
leurs alliances, et conjurer la ruine des 
François et des peuples leurs alliez. Le 
sujet de cette perfidie promeut à mon 
aduis de leur humeur guerrière, qui ne 
peut demeurer en repos, et de la gloire 
et des profits qu’ils tiraient de la guerre, 
et de plus, de leur superstition et de la 
haine que les Aurons captifs leur ont 
donnée de la doctrine de lesus-Christ ; 
ces captifs nous ayans veu l’opprobre de 
tout leur païs, à raison des maladies 
contagieuses et populaires, dont ils nous 
faisoient Autheurs par nos prières qu’ils 
appelaient des charmes, ont ietté ces 
pensées dans l’esprit des Hiroquois : 
que nous portions les Démons, que nous 
et que nostre doctrine ne tendoit qu’à 
leur ruine : si bien qu’ils accusèrent le 
P. Isaac Iogues en son premier voyage 
depuis la paix faite, d’auoir caché des 
sorts dans vn coffret ou dans vne petite 
caisse qu’il laissoit à son hoste pour 
gage de son retour. Le Pere, les vovans 
esmeus, prit cette caisse, Fournit deuant 
eux, et leur monstra et laissa tout ce 
qui estoit dedans. La maladie s’estant 
depuis son départ ietté sur leurs corps, 
comme nous auons appris des prison¬ 
niers Saunages qui se sont eschappez, 
et les vers ayant peut-estre endomma¬ 
gez leurs bleds, comme tesmoigne la 
lettre des Hollandais, ces panures aueu- 
glez ontereu que le Pere auoit laissé le 
liemon parmy eux, et que tous nos dis¬ 
cours et tous nos enseignemens ne vi- 
soient qu’à les exterminer. Voila les 
sujets pour lesquels ils ont repris la 
guerre : si bien que le bon Pere Iogues 
massacré le dix-buicliesme d’Octobre, a 
eu l’honneur de symbolizer auee lesus- 
ohrist, estant tenu pourvu homme qui 
auoil le Diable auec soy , et qui se ser- 
UOit de Belzebuth pour chasser les Dé¬ 


mons de leurs âmes et de tout leur païs; 
ils tueront à mesme temps vn jeune 
garçon qui l’accompagnoit, nommé 
lean la Lande, natif de la Ville de 
Dieppe. 

Incontinent apres ces meurtres, dont 
nous n’auons eu connoissanee qu’au 
Printemps, ils se respandirent en diuers 
endroits pour prendre, tuer et massa¬ 
crer autant de François, d’Algonquins 
et de Hurons qu’ils pourraient. Suiuons- 
les dans leurs courses, et marquons les 
temps de leurs attaques et de leur 
chasse aux hommes. 

Le dix-septiesme de Nouembre de 
Pan passé, trois Hurons de quatre qui 
estoient à Montreal retournans de la 
chasse, nous dirent qu’ils aiioient perdu 
l’vn de leurs compagnons, s’estans mis 
en denoir quelques iours apres de l’aller 
chercher, ils furent pris par vne bande 
d’Hiroquois qui estoient en embuscade 
dedans cette Isle ; on nous a dit depuis 
qu’ils estoient captifs au païs de leurs 
ennemis, et qu’on n’auoit appris aucune 
nouuelle de leur camarade qu’ils al- 
loient chercher. 

Le trenliesme du mesme mois, iour 
de S. André, deux François s’estant vn 
petit écartez de l’habitation de Montréal, 
furent pris et emmenez par ces Bar¬ 
bares ; nous en auons demandé des 
nouuelles aux captifs eschappez du païs 
des Agneronons, ils n’en ont eu aucune 
connoissanee, ce qui nous fait conjectu¬ 
rer que s’eslans peut-estre desliez pour 
esuader, ils ont esté repris et assommez, 
ou qu’ils sont morts de faim et de froid 
dedans les bois ; ou que ces perfides, 
ce qui est plus probable, ne trouuans 
pas de vilires à leur retour, car la sai¬ 
son estoit mauuaise, les auront tuez et 
mangez en chemin : le bruit a couru 
qu’on auoit veu leurs cheuelures dans 
le païs des Hiroquois. 

Le cinquiesme de Mars de cette année 
1647. deux Algonquins des Trois Ri- 
uieres, estans partis auec deux femmes 
pour aller à quatre ou cinq lieues de là 
quérir la chair d’vn Eslau tué par vn 
Huron, furent rencontrez par vne es¬ 
couade d’Hiroquois qui les saisirent, et 
apprirent par leur moyen l’estât des 

François aux Trois Rinieros et les en¬ 
droits où les Algonquins esloient allez 
depuis peu pour leur grande chasse. 

Le lendemain sixiesme, qui estoit le 
iour des Cendres, comme tous les Fran¬ 
çois estoient assemblez à l’Eglise pour 
y commencer le Seruice de la Saincle 
Quarantaine, ces Barbares vindrent 
piller deux maisons vn petit escarlez 
du fort, on tient qu’ils emportèrent la 
charge de plus de quinze hommes ; plu¬ 
sieurs François auoient reserué en cét 
endroit la meilleure partie de leurs pe¬ 
tits meubles. Au sortir de la Messe ils 
se trouuercnt denuez d’habits, de cou- 
uertures, de poudre, de plomb et d’ar¬ 
quebuses, et d’autres choses semblables, 
ces voleurs ne leur ayans rien laissé 
que ce qu’ils ne pouuoient pas emporter 
la résignation et la patience des affligez 
fut excellente, et la charité des autres 
François rouissante. Les vns loiioient 
Dieu dans leur perte, et les autres l’ex- 
altoient par leurs charitez, tel n’auoit 
que deux habits qui en donna vn tres- 
volontiers par aumosne. Vn autre ayant 
appris cette nouuelle, fit charger vue 
traisne de linge et d’habits propres pour 
des hommes et des femmes, et s’en alla 
luy mesme présenter ce secours auec sa 
femme, s’excusant auprès de ces pan¬ 
ures affligez, s’il leur offroit si peu de 
chose. Iamais dit vn Pere de nostre 
Compagnie qui se trouua présent, ie ne 
conceu mieux la ferueur et la charité 
des Chrestiens de la primitiue Eglise 
que dans ce rencontre où chacun s’ef- 
lorçoit de faire à qui mieux mieux. Ces 
larrons ayans mis leur butin en asseu- 
rance, se diuiserent en deux bandes 
pour aller trouuer les Algonquins qui 
chassoient, les vns du costé du Sud, les 
autres du costé du Nord de la grande 
Itiuiere, comme ils auoient appris de 
leurs captifs les endroits où ces panures 
gens s’estoient relirez, ils trouuercnt 
aisément leurs pistes marquez dessus la 
neige. Ceux qui tirèrent au Nord par 
leurs pistes vindrent en leurs cabanes ; 
mais tous les hommes estans à la chasse, 
ils ne rencontrèrent que des femmes et 
des enfans. S élans saisis des personnes 
et du bagage, sans permettre qu’aucun 


eschappast, dix lliroqnois s’en allèrent 
chercher le lien où estoient les hommes; 
ils apperceurent Simon Piescaret, qui 
s’en reuenoit tout seul à la négligence ; 
ils l’aborderent en trahison, connoissanl 
fort bien que s’ils l’assailloient à décou- 
uert qu’ils auroient affaire à vn homme 
qui ne se rendrait pas sans combat. 
Comme il n’en vit que dix, ilereut qu’ils 
venoient en amis et en visite ; c’est 
pourquoy il se mit à entonner sa chan¬ 
son de paix, leur tesrnoignant de la 
joye de leur venue, ils l’abordent auec 
vu beau semblant ; mais vn perfide et 
déloyal luy lança son espée dans les 
reins et le transperça d’outre en outre : 
ce pauure homme tomba mort sur la 
place, ils luy enleuent la cheuelure, la 
rapportent aux cabanes, et aussi-tost les 
Iliroquois vont à la chasse des autres 
qu’ils eurent bien-tost rencontrez et 
surpris. Voilà disoit vne prisonnière, 
comme nous fusmes trahis, selon que 
nos ennemis mesmes le racontent. 

Ceux qui marchèrent au Sud atta¬ 
quèrent Iean TaBtskaron, pi quelques 
autres Capitaines et leur suitle. Ces 
panures gens venoient de prier Dieu 
pour décabaner et pour s'auancer plus 
auant dans les bois; ils estoient accom¬ 
pagnez de leurs femmes et de leurs en- 
fans, et par conséquent moins disposez 
pour se détiendra. Marie, femme de 
Iean Baptiste Manit8nag8ch, marchant 
desdernieres auec son enfant, les ayant 
apperceus comme ils se iettoient survn 
limon qui tenoit l’arriere-garde, crie à 
son mary qu’il double le pas, pour don¬ 
ner aduis à ceux qui tenoient le deuant 
de se mettre en deffense : il met aussi- 
tost la main aux armes, et tuë le pre¬ 
mier Iliroquois qui marchoit en teste; 
mais il fut bien-tost massacré par ceux 
qui le suiuoient. L’ennemy se répand 
aussi-tost de tous costez, enuironnanl 
ces bons Néophytes et ces Catechu- 
menes. Bernard 8apmang8eh, homme 
adroit et vaillant, tuë le premier qui 
eut à la rencontre ; niais il fut bien-tost 
mis à mort, sans estre reconneu desHi- 
roquois, qui luy auroient donné la >ie, 
comme estant de leur nation. Les Al¬ 
gonquins l’auoient pris assez ieune auec 

yn sien frere ; tous deux estoient ba¬ 
ptisez et tous deux bons Chrestiens. 
Son frere, nommé Pierre Achkameg, 
ayant esté repris par les Iliroquois, se 
trou «a en ce combat ; ce fut luy qui se 
saisit de la femme de Iean Baptiste : la¬ 
quelle l’ayant reconneu, luy demanda 
aussi-tost, s’il n’y auoit pas vu Pere de 
uostre Compagnie dans les Bourgades 
Hiroquoise ? Non, dit-il, on a tué les 
François douant que de venir en guerre. 
Cette pauure femme pensoit desia à se 
confesser quand elle seroit arriuée au 
païs des ennemis. Bref il y en eut de 
blessez et de tuez de part et d’autre, 
mais bien peu du costé des Iliroquois, 
pource qu’ils estoient sur Ictus armes, 
et que les Algonquins furent surpris 
dans vn attirail de femmes et d’enfans, 
et de bagage. Si tost que les vainqueurs 
eurent fait rendre les armes aux vain¬ 
cus, et qu’ils eurent garrotté ceux qui 
estoient capables de s’enfuir, ils se 
ietlent sur les vieillards, et sur les en- 
fans et sur les femmes, qui n’esloient 
pas capables de les suiure ; ils tran¬ 
chent, ils coupent, ils taillent, ils brû¬ 
lent, ils mettent tout à feu et à sang ; 
ils battent, ils frappent, ils arrachent les 
ongles à ceux qu’ils veulent mener en 
triomphe en leur pais. Yne pauure 
femme Algonquine, voyant vn sien pa¬ 
rent fort blessé et craignant que les 
Iliroquois ne l’acheuassent, l’enueloppe 
sur vn traisneau, et le tire apres les 
ennemis tous chargez de prisonniers et 
de dépouilles. Ces Barbares, auant que 
de se diuiser, s’estoient donnez le ren¬ 
dez-vous dans vne petite riuiere du lac 
Sainct Pierre, où ceux-cy arriuerent les 
premiers ; les autres qui auoient mas¬ 
sacré Simon Piescaret parurent le len¬ 
demain, menons en triomphe leurs 
captifs auec des huées barbaresques ; 
ces panures gens ne sçacharit rien de la 
prise de leurs amis et de leurs alliez, se 
regardans les vns les autres, chargez de 
playes et de liens ; baisseront les yeux 
en terre, accablez d’angoisses et de dou¬ 
leur. Iean TaSichkaron qui estoit du 
nombre des prisonniers, ne perdit point 
cœur dans cette grande consternation ; 
il se leue, et d’vn regard constant il 


"Année 1647. 

s’adresse à tous les Chrestiens et à tous 
les Catechumenes : Courage, leur dit-il, 
mes frères, ne quittons point la Foy ny 
la priere. La superbe de nos ennemis 
passera bien-tost ; nos lourmens ne se¬ 
ront pas de longue durée, et le Ciel sera 
nostre demeure éternelle, que personne 
ne bransle dans sa creance ; nous ne 
sommes pas délaissez de Dieu pour estre 
misérables ; mettons-nous à genoux et 
le prions de nous donner courage dans 
nos tournions. Aussi-tost, non seule¬ 
ment les Chrestiens, mais encore les 
Catechumenes et les païens se iettent à 
terre, et l’vn d’eux prononçant les 
prières à haute voix, tous les autres le 
suiuirent distinctement à leur ordinaire ; 
ils chantèrent en suitle des Cantiques 
Spirituels, pour se consoler auec nostre 
Seigneur dans leurs angoisses. Les Ili¬ 
roquois les regardoient auec estonne- 
ment; l’vn d’eux se mettant à rire, Marie 
Kamakate8ing8etch femme de Iean Ba¬ 
ptiste Manil8nag8ch dit à Pierre Achka¬ 
meg : Dis à tes gens qu’ils ne se gaus¬ 
sent point d’vne chose si Saincte ; c’est 
nostre coustume de prier Dieu, il châ¬ 
tiera ceux qui le mesprisent. Ces Bar¬ 
bares ayant appris ce qu’elle disoit, s’é- 
clalterent en risée, se mocquans de la 
pieté et de la deuotion de leurs captifs ; 
Pierre Achkameg, deuenu loup parmy 
les loups fut touché, il baissa la teste 
sans mot dire, respectant les prières 
qu’il auoit autrefois proférées de sa 
bouche. Les femmes ne furent point 
espouuantées de ces cris et de ces bro¬ 
cards ; celles qui portoient leurs enfans 
auec elles, leur faisoient faire le signe 
de la Croix, et pas vn petit ou grand ne 
mangeoit qu’il ne le fist en face de leurs 
ennemis ; ils se seruoient de leurs doigts 
pour reciter leur chapelet, les Iliro¬ 
quois leur ayant pillé et enleué tout ce 
qu’ils auoient iusques aux plus petites 
marques de leur deuotion auant que de 
sortir de cette riuiere. Ils bruslerent 
tout vif cét homme qui auoit esté blessé, 
craignant qu’il ne mourust en chemin 
d’vne mort moins cruelle ; c’est chose 
estrange, comme la cruauté est douce, 
et quasi naturelle à ces Barbares. Nous 
auons appris toutes ces particularitez de 

ceux qui se sont saunez des mains et du 
pais de ces perfides. Ils nous racon- 
toient qu’vn homme s’estant destaché 
auoit esté raltrappé dans sa fuitle, et 
qu’on luy auoit bruslé la plante des 
pieds pour Pempescher de fuyr vne 
autre lois. On nous a asseuré que ces 
Tyrans crucifièrent vn petit entant ba¬ 
ptisé, aagé de trois ou quatre ans, 
luy estendant le corps sur vne grosse 
escoi ce, et luy perçant ses petites mains 
et ses petits pieds auec des basions 
pointus. Ces cruautez inoüies nous font 
assez entendre que ces peuples ne sont 
pas Joing de la mesure de leurs crimes. 

Ces victimes estant arriuées dans Je 
pais, on les receul auec les cris, auec 
les huées, auec les brocards, auec les 
bastonnades et auec les feux accoustu- 
mez ; on auoit fait dresser deux grands 
échaffaux, l’vn fut pour les hommes et 
l’autre pour les femmes, qu’on exposa 
tous nuds à la risée des petits et des 
grands. Aussi-tost qu’ils furent sur ces 
théâtres, ils demandèrent tous, et hom¬ 
mes et femmes à parler au Pere Isaac 
Iogues, tant pour baptiser les Catechu- 
menes que pour entendre lesClirestiens 
de confession. Les Algonquines captiues 
depuis vn long-temps en ce païs-là, 
s’approchoient doucement de leurs com- 
patriottes, et leur disoient qu’on auoit 
misérablement massacré le panure Pere. 
Apres les saluades et les pourmenades 
dans les trois Bourgs des Agneronons, 
où on arrache les ongles s’il en reste 
encore, où on couppe les doigts, où ou 
frappe sur les playes, en vn mot, où la 
rage et la fureur sont déchaisnez, on 
donna la vie aux femmes et aux filles et 
à deux petits garçons ; pour les hommes 
et pour les jeunes gens capables de 
lancer vn jnuelotou vne espée, ils furent 
distribuez en diuerses Bourgades pour 
y estre bruslez, bouillis et rostis. Le 
Chrestien qui faisoit les prières pu¬ 
bliques fut grillé et tourmenté d’vue 
horrible façon. Iamais an rapport d’vue 
personne qui le vid dans ses souffrances, 
il ne jet ta aucun cry, ny ne donna ja¬ 
mais aucun signe d’vu cœur abattu ; il 
leuoit les yeux au Ciel du milieu de ses 
flammes, regardant fixement le lieu où 


son ame aspiroit . On commença de le 
tourmenter douant le Soleil couché, et 
on le brusla toute la nuict, depuis la 
plante des pieds iusques à la ceinture ; 
le lendemain on le brusla depuis la 
ceinture iusques à la teste ; et sur le 
soir les forces luy manquant, on jetla 
tout son corps grillé dans des flammes. 
Cette rage passe le naturel des hommes; 
les Démons y ont bonne part. 

Ji y auoit parmy cette jeunesse vn 
enfant aagé d’enuiron 15. ou 16. ans, 
beau comme le iour dans l’estime des 
Saunages ; les Hiroquois le reuestirent 
de leurs plus belles robbes et l’ornerent 
à l’auantage, prenans plaisir de voir ses 
démarches et son maintien, car en 
effet il auoit de la grâce ; quelques-vns 
guignez par la tendresse de son aage et 
par la beauté de son corps, parlèrent de 
luy donner la vie ; mais leur rage est 
trop grande contre les Algonquins : ils 
le despoüillerent comme les autres, et 
en firent leur joüet dedans les flammes. 
Retournons s’il vous plaist au lieu de 
leur prise. 

La deffaite de ces panures gens arriua 
le cinquiesme de Mars : cinq personnes 
seulement se saunèrent de la bande de 
TaSizkaion ; ils vindrent les vns apres 
les autres aux Trois Riuieres, s’écrians 
que tous leurs gens estoient morts ou 
captifs . Deux de ces cinq estoient partis 
dés le grand matin pour aller à la 
chasse : retournans sur le soir, ils en¬ 
tendirent de loing de grands cris et de 
grandes huées, comme des personnes 
qui se resioüissent de leur proye et qui 
font danser leurs prisonniers, selon la 
coutume des Saunages ; cela les étonna, 
ils prestent l’oreille plus attentiuement, 
ils reeonneurent que ces bruits ne pro- 
cedoient pas de leurs gens ; c’est pour- 
quoy lournans visage ils s’en courrurent 
aiix Trois Riuieres donner aduisde leur 
deffaite. Les François furent touchez 
au dernier point ; ils donnèrent des té¬ 
moignages d’vne douleur aussi sensible, 
comme s’ils eussent appris la mort de 
leurs propres parons : les grands ex¬ 
emples de vertu que quelques-vns 
auoienl donnez, et la riche disposition de 
la pluspart à reeeuoir le sainct lîaptesnie, 

frappans leur esprit aliène]rissoit. leur 
ccear ; iis faisoient des Paneg\ riques de 
ces boDS Neoplivles ; qui regreltoit \u 
Chrestien, qui vu Catechumene ; plu¬ 
sieurs desploroieDt la misere de ceux 
qui auoieut demandé l’entrée en l’E¬ 
glise de Dieu, et qui ne Panoient pas 
obtenue, pource qu’on les vouloit tenir 
dans vue plus longue espreuue ; on re¬ 
gretta sur tout vue femme, qui douant 
son départ, voyant qu’vu petit enfant à 
la mammelle esloit deueuu orphelin, se 
présenta pour le nourrir, charité bien 
extraordinaire pour vne payenne, à 
raison des grandes difficullez qu’ils ont 
d’esleoer leurs enfans. Leur coustuine 
esloit jadis, quand vne femme laissoit 
son petit incapable de manger et de 
marcher tout seul, de le tuer et de l’en¬ 
terrer dans le mesme sépulcre de sa 
mere, disans qu’aussi bien mourroit-il, 
si quelque nourrisse sa proche parente 
ne s’en vouloit charger. 

Au reste il semble que Dieu auoit 
donné aux Algonquins des pressenti- 
mens de leur mort ; ces deux femmes 
qui furent prises les premières estant 
parties des Trois Riuieres sans porter 
leurs colliers de porcelaines, retournè¬ 
rent sur leurs pas pour les prendre : 
Nous tomberons, disoient-eMes, entre les 
mains de l’ennemv, peut-eslre que nos 
colliers nous sauueront la vie. 

Simon Pieskaret, venant prendre con¬ 
gé de nos Peres, leur dit : Il me semble 
que ie m’en vay à la mort, ie sens ie ne 
sçav quoy qui me dit, les Hiroquois te 
feront mourir ; mais ma consolation 
est, que ie suis reconcilié à l’Eglise et 
que i’irav au Ciel apres ma mort. 

Bernard 8apmang8eh se confessa ius- 
ques à deux fois deuanl son départ, et 
comme on luy demandoit la raison de 
ce soin si extraordinaire: On m’appelle 
dans les bois pour y mourir, priez pour 
moy, car ie ne reuieudray plus. Faites 
moy donner vne balle pour tuer le pre¬ 
mier Hiroquois qui me voudra tuer. La 
chose arriua comme il l’auoit pensée. 

Augustin TchipakSch tint ce dis¬ 
cours à vn Pere : Adieu, mon Pere, 
pour la derniere fois, ie ne sçay quelle 
action de grâce vous rendre pour tant 


/ 

de bien-faits que i’ay rcceus de vosG e 
charité ; aimez-inoy encore apres la 
mort et priez pour mon aine quand 
vous apprendrez que ie seray entre les 
mains de nos ennemis, afin que ie ne 
sois pas bruslé deux fois. 

Vn nommé Kil8chi dit au mesme 
Pere : Voilà vn paquet de castors que ie 
te prie de donner à vn tel quand tu le 
verras en ce païs-cy ? Oiiv, mais, dit le 
Pere, ces castors ne sont-ils pas à toy ? 
Ils n’y sont plus, respond-il : car ie me 
tiens desia mort. 

Le Pere qui les instruisoit pendant 
rHyuer, remarqua apres leur mort que 
ses entretiens plus ordinaires estoient 
des moyens de bien mourir, comme il 
se faudroit comporter si on estoil pris 
des Hiroquois, comme il faudroit faire 
prolit des grands tournions qu’ils font 
souffrir à leurs prisonniers ; et quoy 
que sonnent il n’eût pas dessein de leur 
par ler d’vn sujet si triste, il se trouuoit 
ordinairement engagé dans ces discours 
sans y penser. Tous ces seutimens n’ont 
pas empesché leur mort, il est vray ; 
mais ils ont puissammant fortifié leurs 
âmes. Dieu disposait ses esleus par ces 
pensées, ausquelles on n’adioùloit point 
de creance, n’eslant pas données pour la 
vie du corps, mais pour le salut des 
âmes. le sçay bien que l’inconstance 
des Hiroquois leur pouuoit bien don¬ 
ner ces deffiances ; mais comme elles 
estoient quasi vniuerselles, et dans les 
aines les plus courageuses, et que d’ail¬ 
leurs elles operoient des actions de vie, 
des actions d’humilité, des affections 
d’aller au Ciel, il ne faut pas douter 
qu’elles ne prissent leur source du sang 
de lesus-Christ, d’où prouient tout ce 
qui tend et qui nous conduit à nostre 
salut. 

Pour conclusion, ces déloyaux ont 
souuent rodé à l’entour de l’habitation 
des Trois Riuieres, mais bien plus sou¬ 
uent à l’entour de celle de Montreal ; 
ce qui a fait que Monsieur d’Ailleboust 
s’est brauement fortifié : il est louable 
en ce point, ayant mieux avmé quitter 
quelques ouurages particuliers fort im¬ 
portais, que de manquer au public. 
Les habitais des Trois Riuieres se sont 

aussi rciinis et rassemblez, afin de ré¬ 
sister plus facilement aux courses et aux 
vols de ces Barbares. 

Or il ne faut pas s’imaginer que la 
rage des lliroquois, et la perte de plu¬ 
sieurs Chrestiens et de plusieurs Cate- 
chumenes soient capables d’éuacuer le 
mystère de la Croix de lesus-Christ, ny 
arrester l’efficacité de son sang. Nous 
mourrons, nous serons pris, nous serons 
bruslez, nous serons massacrez, passe. 
Le lit ne fait pas tousiours la plus belle 
mort. le ne voy icy personne baisser la 
teste ; au contraire, on demande de 
monteraux Ilurons, et quelques-vns pro¬ 
testent que les feux des lliroquois sont 
l’vn de leurs motifs pour entreprendre 
vn voyage si dangereux. 

A mesme temps que Dieu nous a 
battus d’vn costé, il semble nous vou¬ 
loir consoler de l’autre. Nos Peres des 
Huions nous ont mandé, que les Sau- 
uages d’Andastohé, que nous croyons 
estre voisins de la Virginie et qui 
auoient autrefois de grandes alliances 
auec les Huions, en sorte qu’il se 
trouue encore dans leur païs des gens 
de leurs contrées, ces Sauuages, dis-je, 
ont fait entendre ce peu de paroles aux 
Hurons : Nous auons appris que vous 
auiez des ennemis : vous n’auez qu’à 
nous dire, leuez la hache, et nous vous 
assenions, ou qu’ils feront la paix, ou 
que nous leur ferons la guerre. Les 
Hurons bien ioyeux de ces belles offres, 
ont enuoyé vne Ambassade vers ces peu¬ 
ples. Le Chef de cette Ambassade est vn 
braue Chrestien, accompagné de huict 
personnes, dont quatre ont embrassé l 
la Foy de lesus-Christ; il ne faut 
pas craindre que les enfans de Dieu et 
les ouuriers Euangeliques manquent de 
secours ; s’ils ne manquent point de 
courage, les croix et les souffrances 
sont la marque et le caractère de leur 
mission. 


CHAPITRE II. 

Quelques femmes se sauuent du païs des 
lliroquois . 

Il y a ie ne sçay quels charmes dans 
le païs de nostre naissance qui ne per¬ 
mettent pas aux hommes d’en perdre la 
mémoire. Qui auoit-il autrefois de plus 
splendide que la ville de Rome ? ny de 
plus aspre que les froids et les glaces de 
la Scythie ? et cependant vn barbare 
fuvoit de cette grande ville pour retour¬ 
ner dans la rigueur de ces neiges. Le 
païs des Algonquins n’a esté depuis 
quelques années qu’vn champ de morts 
et de malades, et neantmoins les fem¬ 
mes que les Hiroquois mettent en li¬ 
berté dans leur païs, pour les mariera 
leurs enfans, ont tousiours vne si grande 
pente et vne si grande inclination vers 
leur patrie, que plusieurs se jettent 
dans d’horribles dangers, et dans des 
peines et des trauaux espouuantables 
pour la reuoir. En voicy quelques ex¬ 
emples. 

Le huictiesme de Iuin, parut vn canot 
au dessus de l’habitation de Montreal, 
dans lequel on ne voyoit qu’vne seule 
personne : s’estant approché, on recon- 
neut que c’estoit Marie Kamakate8in- 
gSetch, femme du braue Iean Baptiste 
Manit8nag8ch massacré par les Hiro¬ 
quois ; cette pauure créature s’estoit 
sauuée auec des peines qu’on ne peut 
quasi exprimer. Estant conduite dans la 
[chambre de Monsieur et Madamoiselle 
d’Ailleboust, ses yeux firent le pré¬ 
ambule de sa harangue, ses larmes et 
ses sanglots luy déroboient la parole et 
donnoient de la compassion à tout le 
monde ; les Peres la consolent, Mada¬ 
moiselle d’Ailleboust, qui estoit de sa 
grande connaissance, luy dit en sa langue 
qu’elle ne s’attristast point puisqu’elle 
estoit parmy ses pareils et parmy ses 
amis : Et c’est cela mesme, dit-elle,qui 
renouuelle mes pleurs et qui rengrege 
mes ennuis, quand ie voy les personnes 
et les lieux où ie me suis veuë tant 
aymée auec mon pauure mary et mon 

enfant, îe ne puis tenir mes larmes ; il 

y a long-temps qu’elles esloienl taries, 

et quand ie vous av veuë elles sont sor¬ 
ties de mes yeux malgré moy. Et là 
dessus elle regardoit d’vue veuë toute 
pleine d’angoisse ces bonnes Damoiselles 
qui la carressoient auec beaucoup de 
tendresse, elle l'aisoit bien son pouuoir 
de se tenir gaye ; mais il fallut donner 
à l’amour le loisir de respandre ses 
pleurs et de visiter les endroits de celte- 
habitation, où elle auoit rcceu plus de 
jove pour y mesler l’absinthe de ses 
tristesses. Ayant satisfait à la nature, 
elle nous raconta la prise des Algon¬ 
quins comme nous la venons de cou¬ 
cher, puis elle nous déduisit la façon 
dont Dieu s’estoit seruy pour la tirer du 
pais des Hiroquois. 

Elle auoit desia esté vue fois prison¬ 
nière au païs des hauts Hiroquois, nom¬ 
mez Onondagheronons ; quelques Sau- 
uages de cette nation l’ayant reconneuë 
dans l’vne des bourgades des Agnero- 
nons, où sa vie, apres le bruslernent 
des hommes, sembloit estre en asseu- 
rance, luy dirent qu’elle sortist de la 
bourgade, qu’ils luy vouloient parler ; 
s’estant vn petit esloignée sur le soir, 
ils l’enleuerent partie de gré luy pro- 
meltans merueille, partie de force, 
faisant voir qu’estant sortie de leur 
bourgade elle y deuoit retourner. Elle 
conneul bien qu’elle auroit fort parly si 
elle ne s’accommodoit ; c’est pourquoy 
elle leur dit, qu’elle estoil preste de les 
suiure : ils la font cacher dans les bois 
auec asseurance qu’ils la viendroient 
reprendre le lendemain malin, ils n’y 
manquèrent pas, ils l’emmenerent donc 
àOnondaghé, c’est le nom de leur bour¬ 
gade ; en chemin il lalloit passer par 
Ononïolé, d’où estoit celuy qui auoit 
pris cette panure femme, et à qui elle 
appartenait ; ces Barbares ayans peur 
qu’elle n’y fustreconnuë, luy donnèrent 
vnsac, vn pot de terre, et vn peu de 
viures, et luy dirent qu’elle se retirast 
dans lé bois, et qu’ils la viendroient 
prendre le iour suiuant. La nuict ve¬ 
nue, elle approcha de la bourgade d’O- 
nonïoté, où elle entendit les cris, les 
huées et les risées de ces Barbares, au 

bruslernent qu’ils faisaient de l’vn de 
ses compatriolles. Cette panure créa¬ 
ture se mit en l’esprit qu’on luy en 
feroit autant, pource qu’elle s’estoit 
desia satinée de la bourgade où on la 
menoil, et qu’ils ne pardonnoienl quasi 
jamais aux fugitifs ; elle auoit aussi oüy 
à son dépar t quelques ieunes gens, qui 
ne crovans pas qu’elle entendis! leur 
langue, se demandaient l’vn à l’autre 
quelle partie du corps ils trouueroient 
la plus friande? l’vn d’eux la regardant, 
respondit que les pieds cuits sous la 
cendre estoient fort bons. Toutes ces 
choses luy donnèrent vue crainte qui 
luy sauna la vie ; elle prend donc résolu¬ 
tion de s’enfuir, et tout sur l’heure elle 
se met en chemin, marchant toute la 
nuict, tirant, non pas vers son pais : car 
elle se doutoit bien qu’on la pourroit 
découurir à sa piste ; mais elle s’en 
courut vers la bourgade d’Onondaghé, 
tenant le chemin battu, dont elle auoit 
bonne connoissance ; le lendemain ceux 
qui l’auoient rauie la cherchèrent, 
comme il est bien croyable, mais en 
vain. Estant arriuée proche de la bour¬ 
gade, elle se cache dans les bois les 
plus espais, comme sont les cedrieres et 
les sapinières, qui sont fort frequentes 
en ces contrées, elle fut là dix iours et 
dix nuits sans feu, au milieu des neiges, 
auec vne robe mince au possible, et si 
courte et si estroite, que ses bras et ses 
jambes estoient tous nuds, et le reste 
de son corps tres-mal couuert. Toutes 
les nuicts elle sortoit de sa taniere pour 
s’en aller chercher ou grapiller dans les 
champs et dessous la neige, quelques 
bouts d’espics de blé d’Inde esebappez 
de la main des moissonneurs, elle n’en 
trouua qu’enuiron plein deux petits 
plats pour la nourriture de son voyage, 
qui deuoit durer plus de deux mois. 
Cela l’espouuanta fort ; adioustez que 
tous les iours elle voyoit aller et venir 
des Saunages, qui passaient soutient 
fort proche du lieu où elle estoit. Elle 
vit tnesme les hommes qui l’auoient 
enleuée, non sans peur d’estre descou- 
uerte. 

Yn grand Hiroquois, ayant sa hache 
sur l’espaule, s’en vint vn certain iour 





10 


Relation de la Nouuell'* 


tout droit à elle ; la panure femme a 
recours à Dieu, car elle ne l’oublioit 
jamais dans ses angoisses : comme elle 
prioit, cét homme se deslourne tout à 
coup, se ietlant dans la l'orest par vn 
autre endroit. Or comme ces craintes 
et ces transes continuelles l’affligeoient, 
elle fit ce raisonnement plein d’erreur à 
la vérité, mais bien pardonnable à vne 
panure femme Saunage, le suis morte, 
c’est fait de ma vie, il n’y faut plus penser: 
de m’en aller à la bourgade pour estre 
bruslée, ie ne puis m’y résoudre ; de me 
mettre en chemin pour me sauner, ie 
mourray de famine et de langueur, et 
peut-estre seray-ie rencontrée par quel¬ 
que Hiroquois, qui me fera passer par 
leurs tournions ordinaires : il vaut donc 
mieux mourir plus doucement. Ayant 
fait sa priere, elle attache sa ceinture à 
vn arbre où elle monte, elle fait de 
l’autre bout vn lacet courant, qu’elle 
passe à son col, et se ietta à bas : le 
poids du corps rompit la corde sans luy 
faire grand mal. Elle la raeommode, 
l’esprouue, et ensuitte remonte vne 
autre fois ; mais Dieu voulut qu’elle se 
rompist pour la seconde fois. Elle, bien 
estonnée, commence à dire à part soy 
d’vn sens rassis ; car elle croyoit faire 
vne bonne action : Oüy, mais peut-estre 
que Dieu ne veut pas que ie meure ? 
asseurément il me veut sauuer la vie ; 
mais ie n’ay pas dequoy viure en che¬ 
min ? n’est-il pas assez puissant pour 
m’en faire trouuer ? allons, di*oit-elle, 
prions-le de me conduire. Ayant fait 
sa priere, elle entre dans la profondeur 
de ces grands bois, se conduit à lu veuë 
du Soleil, cherchant le chemin de son 
pais : la voilà donc errante dans vne 
horrible solitude. Comme il y auoit en¬ 
core de la neige sur la terre, elle souf- 
froit vne faim et vn froid intolérable, 
elle ne mangea en dix iours que ces 
bouts d’espies qu’elle auoit glanez ; les 
ayans consommez, elle grattoit la terre 
pour trouuer de petites racines, elle 
escorchoit les arbres pour sucer et man¬ 
ger la petite escorce intérieure ; enfin 
çlle rencontra dans vn lieu où des chas¬ 
seurs Hiroquois auoient cabane vne pe¬ 
tite hache qu’ils auoient abandonnée ou 


oubliée, cela luy sauna la vie: son in¬ 
dustrie luy fil faire vn fusil de bois 
auec lequel elle faisoit du feu pendant 
la nuict, et non pendant le iour, elle 
l’esteignoit si tost que l’aurore com- 
mençoit à poindre, de peur que la fumée 
ne parût et ne la descouurist. Ayant fait 
mes prières, disoit-elle, ie passois la 
nuict à manger des tortues que ie trou- 
uois dans les petites riuieres, à me 
chauffer et à dormir. le cheminois et ie 
priois Dieu tout le iour. Que de tours et 
de détours elle fit dans ces horribles 
l'oresls ! que d’égarements ! elle partit 
peut-estre au commencement d’Auril 
et elle n’arriua à Montreal que le hui- 
cliestne de Juin ; elle nous disoit que 
deux lunes et plus s’estoient passées 
dans son voyage. Le mois de May ar- 
riuant, elle deseouurit des chasseurs 
Hiroquois sans estre apperceuë ; ayant 
reconneu qu’ils auoient laissé leur canot 
sur le bord d’vne riuiere, elle se ielte 
dedans à la desrobée et l’emmene; 
mais comme il estoit trop grand pour 
vne personne seule, elle le raccourcit et 
l’accommoda proprement à son vsage. 
Enfin elle se trouue sur les riues du 
grandFleuue de Saint Laurens. L’ayant 
bien considéré, elle iugea qu’elle esloit 
plus prés des François que de sou pais, 
qui n’est pas loing de celuy des Durons, 
et qu’il estoit plus facile de descendre 
que de monter, si bien qu’elle prend le 
courant, s’en \a chassant d’isle en Isle ; 
elle lue des cerfs et des castors, elle fait 
vne espée de bois, elle en brusle le bout 
pour l’endurcir, et auec cét instrument 
elle prend de grands esturgeons de cinq 
à six pieds de long. Elle prenoil les 
cerfs en cette sorte : les ayant fait lan¬ 
cer à l’eau, elle s’embarquoit dans son 
petit canot les poursuiuoit aisément, et 
en les abordant elle leur déchargeoit de 
grands coups de hache sur la teste; 
estons aux abois elle les tiroit à bord et 
s’en seruoit pour se nourrir, elle trouua 
quantité d’œufs de diuers oyseaux de 
riuieres, elle auoit encore assez de 
viande boucanée et quantité de ces 
œufs quand elle mit pied àterreàMontr 
real. Voyant le Pere qui l’auoit in¬ 
struite : Ha ! mon Pere, luy dit-elle, qu* 

de fois i’ay pensé en vous ! ie disois en 
mon cœur il prie pour moy, il me con¬ 
duit dans mon voyage, il fera que ie ne 
m’esgare point* ie priois fort sonnent 
celuy qui a tout fait, ie me seruois de 
mes doigts pour dire mon chapelet, 
ie pensois incessamment à ceux qui 
croyent et qui prient, il me semble que 
ie voyois Chaouerindamaguetch, (c’est 
vn nom que les Saunages ont donné à 
Madamoiselle d’Aillcboust) priant Dieu 
pour moy en la chapelle ; enfin me 
voilà parmy mes parens. La ioye ayant 
succédé aux larmes qu’elle versa abon¬ 
damment de prime abord, elle embras- 
soit ces Damoiselles anec plus d’affe- 
ction qu’elle n’eust fait ses plus proches 
parents ; pour conclusion elle se con¬ 
fessa et communia auec beaucoup de 
tendresses. 

Cinq iours apres son arriuée, vn canot 
parut qui portoil vne ieune femme de la 
nation des Poissons blancs ; cette bonne 
captiue l’ayant abordée luy raconta les 
miseres qu’elle auoit endurées dans sa 
captiuilé : Mais tout ce que i’ay souffert, 
luy disoit-elle, n’est rien en comparai¬ 
son de ce que tu souffriras en Enfer si 
tu n’es Chrestienne. le le suis, respon- 
dit-elle ; mais i’ay vn mary Paven, qui 
a vne autre femme auec moy, et qui hait 
extrêmement la priere, ie le voudrois 
bien quitter. Tu fais bien, luy dit-elle, 
car ton mary te fera quitter la Fov; si 
tu en connoissois la valeur, tu la prefe- 
rerois à toute autre chose, cette vie 
n’est pas considérable, celle que nous 
attendons est bien longue. La Foy est 
vne chose admirable, elle ramasse les 
nations, et de plusieurs elle n’en fait 
qu’vne : c’est la Foy qui fait que les 
François sont mes parents, ils m’ont 
receuë et ils me tiaittent comme leur 
parente ; c’est la Foy qui fait que ie 
t’ayme, quel sujet aurois-je de t’aymer? 
tu n’es point de ma nation, ie n’ay 
point d’interest que tu demeures ou que 
tu t’en ailles ; mais ie ne sçay comme 
cela se fait, ie sens bien que ie t’ayme, 
à cause que tu crois en Dieu, et ie ne 
sçaurois m’empescher de te donner vn 
bon conseil : si tu remontes auec ton 
mary dans son pais, tu seras prise des 


lliroquois ; et puis tu tomberas de leurs 
feux dans le feu des Démons, c’est celuy 
que tu dois craindre. Ah si tu sçauois ce 
que c’est de la liberté, tu l’aymerois ! tu 
n’as pas sentv le joug de la captiuité, et 
combien c’est chose dure et fascheuse 
d’estre pour tousiours esloignce de la 
priere ! ceux qui sont dans cét eselauagc 
portent enuie aux petits oyseaux. Ah ! 
que sonnent ie leur disois, que ne puis- 
je voler comme vous ! si ie voyois de 
loing vne Montaigne, ie luy disois en 
mon aine, que ne suis-je au plus haut 
de la cime pour me voir esloignée de 
ma captiuilé ! La vie est vne mort à vn 
captif; mais c’est bien pis apres la 
mort, car la captiuilé est éternelle. La 
conclusion fut que celte ieune femme 
quitta celuy qui se portoit pour son 
mary, et qui en effet ne l’esloit pas, et 
enfin ces deux bonnes créatures ayant 
trouué vne barque qui descendoit à 
Kebec, se mirent dedans pour aller voir 
leurs parens qui demeuroient en la ré¬ 
sidence de SaintIoseph. 

Le vingtiesme du mesme mois, on 
entendit vne voix de l’autre costé de la 
riuiere, vis à vis de l’habitation de Mont¬ 
real ; on ne se pressa pas d’y aller, 
pource que les lliroquois ont donné 
autrefois de ces cassades, faisans les 
prisonniers eschappez, pour attirer et 
massacrer ceux qui les iroient quérir. 
C’esloit vne panure captiue qui n’en 
pouuoit plus ; elle cria deux ou trois 
iours, enfin on s’approcha petit à petit, 
et l’ayant reconnue on l’embarqua. Il 
n’est pas croyable comme cette pauure 
créature esloit défiai te, c’estoit vne 
femme puissante et en bon point deuant 
sa prise, elle parut pour lors si desnuée 
de chair, si hideuse et si foible, qu’elle 
estoit mesconnoissable ; elle demanda 
dés son entrée si le Pere qui instruisoit 
les Sauuages n’estoit pas à Montreal, il 
estoit deuant ses yeux et elle n’y pre- 
noit pas garde, le défiant de nourriture 
luy auoit altéré le cerueau, on l’auroit 
prise pour vn vray squelette ; comme 
elle n’auoit ny hache, ny Cousteau, ny 
canot ; mais seulement vn petit bout de 
ie ne sçay quelle estofie toute vsée qui 
ne la couuroit qu’à demy, elle auoit 

souffert d’estranges trauaux. On luy 
donne à manger petit à petit, on la fait 
reposer, le lendemain ayant repris ses 
esprits, elle demande encore vue fois le 
Pere qui Fauoit instruite l’année prece¬ 
dente. Hélas ! disoit-elle, n’est-il point 
icy ? 11 le parla si long-temps hier au 
soir, luy dit l’Interprete. Faites-le venir, 
ie vous en prie. Le Pere l’estant allé 
trouuer, elle luy dit : Mon Pere, hier 
ie n’auois point d’esprit, ie ne me son¬ 
nions pas de t’auoir veu ; instruis-moy 
ie te prie, i’ay attribué ma captiuilé aux 
résistances que ie te fis l’an passé, lors 
que tu me voulois enseigner, ie n’ay 
pas laissé de prier Dieu, quoy que ie ne 
fusse pas baptisée ; ie disois au profond 
de mon cœur, c’en est fait, ie croiray, 
ie me feray instruire, ie prieray tout de 
bon, ie ne veux pas mentir. Elle nous 
dit qu’il n’y auoit que deux iours qu’elle 
estoit accouchée quand elle se sauna 
des Hiroquois, que son enfant qu’elle 
portoit dans sou sein mourut bien-tost 
apres, le laiet luy manquant faute de 
nourriture. Elle adioustoit que les Ili- 
roquois faisoient estât de venir en grand 
nombre, notamment à Montreal : Mais 
ils sont, disoit-elle, affligez d’vne mala¬ 
die populaire qui en fait mourir vu grand 
nombre. C’est la couslume, quand quel- 
qu’vn meurt dans leurs cabanes de le 
pleurer vn fort long-temps ; or comme 
i’estois adoptée à vue famille attaquée 
de celte maladie, nous ne faisions que 
pleurer tous les iours, et ie disois à part 
moy : Fut-il ainsi que ie pleurasse sou¬ 
tient pour le mesme sujet. Elle nous 
confirma tout ce que Marie nous auoit 
raconté de la prise des Algonquins et de 
la mort du Pere logues, adiouslant que 
les Hiroquois conlraignoient les femmes 
Algonquines d’appliquer des feux sur 
leurs compatriotes pour les brusler. 
Estant arriuée au sault de Saint Loiiys, 
qui est vn petit au dessus de l’habita¬ 
tion de Montreal, et n’ayant point de 
canot pour le passer, elle lia des bois 
par ensemble ; mais comme elle n'auoit 
point de force, les liens s’estans rompus 
ou destachez, elle coula plusieurs fois à 
fond, reuenant tousiours au dessus, 
emportée dans des boitillons d’eau, qui 


luy deuoient mille fois casser la teste 
contre des roches, si Dieu nel’eusttres- 
particulierement assistée. Deux fem¬ 
mes, nous disoit-elle, se sont sauuées 
deux iours deuant moy;les Hiroquois 
enragez de ce que nous nons éuadions, 
disoient que si quelqu’vne s’enfuyoiî 
encore qu’ils tuëroient toutes les autres ; 
comme ils ne se deffioient pas de moy 
à cause de mes couches, ie me sau- 
uay plus facilement, faisant semblant 
d’aller quérir du bois dans la forest. 

Le vingt-quatriesme du mesme mois 
de Iuin, on entendit encore des cris à 
l’autre bord de la grande riuiere, on vit 
aussi des feux, quelques ieunes hommes 
y courent auec vn canot, ils trouuent 
ces deux femmes dont cette pauure 
délabrée nous auoit parlé ; or encore 
qu’elles ne fussent pas dans vn estai si 
pitoyable, pource qu’estant deux elles 
s’estoient secourues l’vne l’autre, elles 
estoient neantmoins grandement abat¬ 
tues. L’ennuy d’vne si estrange solitude 
est bien fascheux : n’auoir autre lit, ny 
autre couuert, ny autre compagnie, ny 
autres viures, que le lit, le couuert, la 
compagnie et le viure des bestes, c’est 
mener vne vie plus misérable que la vie 
des bestes ; ces deux femmes trouue- 
rent le moyen de faire du feu, mais 
l’autre n’eut pas l’inuenlion, n’ayant 
point de Cousteau ; bref apres qu’on les 
eut remises en bon point, on leur donna 
à chacune vne robe et vn canot d’é¬ 
corces pour aller trouuer leurs maris 
qui estoient à Saint Ioseph proche de 
Kebec. 

Le seiziesme de Juillet, vne autre pri¬ 
sonnière parut aux Trois Riuieres, elle 
auoit tenu vn chemin different des pre¬ 
cedentes ; la pauure misérable n’auoit 
que la peau eslenduë sur les os, son re¬ 
gard estoit affreux, ses yeux paroissoient 
comme enfoncez dans vne teste de 
mort, on ne voyoit plus de joues sur son 
visage, ses- levres colées sur les mâ¬ 
choires representoient plustost vn tré¬ 
passé qu’vue personne viuante. Ayant 
esté charitablement receuë, elle raconta 
leur prise et leur voyage. Vne femme, 
disoit-elle, de noslre bande, craignant 
la fureur des ennemis me parla de se 

faire mourir, ie vis bien que cela proce- 
doit de fureur, ie luy respondis qu’il se 
falloit sauuer et non pas se defiaire ; 
mais comme c’estoit vue vraye Megere 
ennemie de la Foy, elle n’escouta point 
ce conseil : jeltant la main sur son en¬ 
fant, elle le massacra et le jetta aux 
pieds des Hiroquois ; puis ayant passé 
sa teste dans vn licol, elle tiroit d’vne 
main pour s’estrangler, et de l’autre 
elle se coupe le gosier auec vn Cousteau. 
Mais lielas ! elle trouua bien-lost vn 
feu plus deuorant que celuy des Iliro- 
quois. Il y auoit plusieurs années qu’elle 
resisloit à Dieu, se bandant contre les 
veritez qu’on luy vouloit enseigner ; sa 
vie pleine de cholere et d'animosité 
contre la doctrine de Iesus-Christ, ne 
pronostiquoit qu’va desespoir. 

IS'oslre captiue racontoit, que Dieu 
luy auoit présenté plusieurs occasions 
de se sauuer des mains de l’ennemy 
deuant que d’arriuer en leurs pais : 
Mais helas ! disoit-elle, ie ne pouuois 
abandonner ma tille qui estoit prison¬ 
nière auec moy, et mieux gardée que 
moy. L’amour de mon enfant et l’a¬ 
mour de ma vie combattoient dans mon 
cœur ; mais enfin ma fille l’emporta 
par dessus moy, ie creu qu’estant arri- 
uez dans ce pais de tourmens, ie pour- 
rois trouuer moyen de nous sauuer 
toutes deux. En effet apres auoir passé 
par les bastonnades et par les autres 
tourmens, à la réception et à l’entrée 
des prisonniers, apres la mort de tous 
les hommes et de quelques femmes, on 
nous donna la vie. Ma fille, estant jeune 
et assez agréable, fut bien-lost mariée ; 
les Saunages ne font point de difficulté 
d épouser vne estrangere et vue captiue ; 
voire mesme il y en a qui les aiment 
dauantage, pource qu’elles sont ordinai¬ 
rement plus obéissantes et plus souples. 
Or comme ie ne pensois qu’à ma liberté, 
ie vay trouuer mon panure enfant, ie 
luv découure mon dessein, nous con¬ 
cilions qu’il falloit sortir de la bourgade 
sur la minuit, ce que nous fismes assez 
heureusement sans estre apperceus. A 
peine estions nous hors des portes, qui 
ne fermoient point, que nous courusmes 
de toutes nos forces, depuis la minuit 


iusqu’enuiion les cinq heures du soir ; 
comme nous pensions vn petit respirer, 
nous apperceumes des lliroquois ; la 
crainte nous fit rctrouuer des forces, 
nous nous jetions à trauers des huiliers, 
Pespouuante nous fit marcher de telle 
sorte que nous nous separasmes. Or ie 
ne sçay si nous fusmes apperceuës, ie 
ne sçay si ma fille est morte dans les 
bois, ou si elle a esté reprise par ces 
Barbares, quoy qu’il en soit, ie ne l’ay 
plus veuë depuis ce temps-là. Elle auoit 
préparé vn Cousteau pour nostre voyage, 
et moy cinq petits pains cuits sous la 
cendre, c’est tout ce que i’ay mangé de¬ 
puis ma fuitte, excepté quelques fruits 
sauuagcs que ie rencontrois de temps 
en temps en mon chemin. La priere 
estoit mon vnique consolation ; ie n’a- 
: uois rien pour faire du feu, mes doigts 
n’estans pas assez forts pour faire vn 
fusil à la façon des Hurons, les guespes 
et les mouches m’estrangloient ; enfin 
Dieu me donna l’inuention de faire des 
bas de chausses et des manches de 
feuillages, pour me detfendre de leurs 
piquures. Nos Peres luy donnèrent vne 
couuerture ; car à peine auoit-elle de- 
quov cacher la moitié de son corps, elle 
se confessa auec de grands ressenti¬ 
ments de ses offenses, témoignant d’ail¬ 
leurs vne joye et vn contentement ad¬ 
mirable de se reuoir parmy les croyans. 


CHAPITRE ni. 

Quelques Hiroquois surpris apres vne 
deffaile d’Algonquins. Vne femme 
tue vn Hiroquois et se sauue. 

Le vingt-neufiesme de May, arriua à 
Montreal vn canot conduit par trois 
Saunages de la petite nation des Algon¬ 
quins : ces panures gens furent bien 
estonnez, apprenans la detfaitte des 
hauts Algonquins, dont nous auons parlé 
cy-dessus ; ils auoient neantmoins de 
fortes conjectures de la perfidie des Hi¬ 
roquois. jSous auons, disoient-ils, re- 





Relation de la Nounelle 


marqué cét Hyuer vne piste d’ennemis, 
qui nous ont approchez de bien prés, et 
ce qui nous a donné de l’estonnemeiil, 
quelqu’vn d’eux ayant rencontré vne 
atlrappe que nous auions dressée pour 
les ours, au lieu de nous attendre ou de 
chercher nos pistes, il a destendu l’at- 
trappe, et tellement séparé les pièces 
qui la composoient, que nous voyons 
bien qu’aucun animal n’a peu faire ce 
débris. C’est quelqu’vn qui nous a voulu 
donner à entendre que nous nous tins¬ 
sions sur nos gardes, et que l’ennemy 
n’estoit pas loing. Cette charité n’est 
pas commune parmy des Barbares. Ils 
adioustoient qu’il s’estoit ietté vne cer¬ 
taine maladie sur les Caribous, qui leur 
faisoit vomir le sang par la gueule, dc- 
meurans tout courts quand on les pour- 
suiuoit. Ils en ont veu iusques à cinq, 
six et sept tomber roides morts en vn 
moment ; cela les a tellement espouuan- 
tez, qu’ils ont résolu de quitter leur 
païs pour venir demeurer auprès des 
François. Dieu retire de temps en 
temps, ceux qui sont dans le fond des 
terres, où on ne peut aborder, pour les 
amener à sa connoissance, par le voisi¬ 
nage de ceux qui sont capables de les 
instruire. Ces panures gens ayant peur 
de rencontrer les Hiroquois à leur re¬ 
tour, supplièrent Monsieur d’Ailleboust 
de les secourir de quelques armes, bien 
résolus de se battre s’ils trouuoient des 
ennemis. Monsieur d’Ailleboust creut 
qu’il ne les falloit pas esconduire en vn 
sujet si important ; estans armez ils 
font vn tour aux Trois Riuieres, et de 
là remontent en leur païs sans trouuer 
aucun ennemy. L’vn d’eux croyant que 
la riuiere estoit toute libre, embarque 
sa femme pour voguer iusqu’à l’Jsle, et 
donner aduis aux Sauuages de ce païs- 
là, que leurs pareils auoient esté pris et 
massacrez vers les Trois Riuieres, et 
par conséquent qu’ils se tinssent sur 
leur garde. Comme donc il nauigeoit 
dans sa petite gondole d’escorce, il ap- 
perceut de loing vn canot d’Hiroquois ; 
se tournant vers sa femme qui gouuer- 
noit le canot, luy dit : Aurois-tu bien le 
courage de me seconder ? i’ay enuie 
d’aller attaquer ce canot. Il estoit peut- 


estre conduit par sept ou huicthommes, 
et luy estoit tout seul ; mais il auoil de 
la resolution. Sa femme luy respondit : 
le vous suiuray par tout, ie ne veux plus 
de vie apres vostre mort ; ils font jouer 
leurs auirons pour atlrapper ce petit 
vaisseau ; mais deuant que d’estre dé- 
couuerts, ils virent vn peu plus loing 
quatre ou cinq canots remplis d’hommes, 
cela les arresta, ne iugeans pas qu’il se 
fallut ietter temerairement dans les fers 
de leurs ennemis. Que fera donc ce 
pauure homme ? il ne veut pas fuir ; il 
ne peut passer outre sans mourir : Il 
faut, dit-il à sa femme, que ie sçaebe 
quelle prise ont faicte ces gens-là ; car 
ie vois bien à leur mine qu’ils voguent 
en gens victorieux ; asseurement ils ont 
pris de nos compatriottes. Il met sa 
femme à terre ; puis s’en allant de 
l’autre costé de la riuiere, comme s’il 
fust venu du païs des Hiroquois, il tire 
vn coup d’arquebuse. Les Hiroquois, ne 
le voyant pas bien, et croyans peut-estre 
que c’estoit quelque trouppe de leurs 
soldats qui arriuoit de nouueau en ce 
quartier-là, firent quarante cris, brans 
quarante fois ces voyelles du fond de 
leur estomach hee. C’est assez, dit cét 
Algonquin, ie n’en voulois pas dauan- 
tage, ie sçay ce que ie desirois, asseuré- 
ment ils tiennent quarante de nos gens 
prisonniers. Il rembarque sa femme, et 
s’en court à force de rames vers quel¬ 
ques hommes qu’il auoit quittez, il leur 
raconte ce qu’il a veu et entendu, les ex¬ 
hortant à suiure l’ennemy : sept jeunes 
hommes se présentent à luy, ils montent 
dans deux canots et s’en vont lestement 
au lieu où l’ennemy estoit. 11 nya 
point de chasseurs si aspres au gibier, 
que les Sauuages le sont à la chasse des 
hommes ; il n’y a point de chat si adroit 
pour se tapir, et pour se cacher et pour 
sauter sur vne souris, qu’vn Sauuage 
est habile pour surprendre et pour se 
lancer sur sa proye : ils se glissent, dou¬ 
cement, ils remarquent les pistes de 
leurs ennemis, les vont reconnoistre a 
pas de loup. Ils auiserent dans 1 obscu¬ 
rité cinq cabanes ensemble : Allons, 
dirent-ils, liions et mourons, vendons 
noslre mort. Vue seule cabane contenoi 

plus de combattans qu’ils n’estoient 
d’assaillans ; l’ordre fut que six entre¬ 
raient dans les trois plus grandes ca¬ 
banes, deux en chacune, et les deux 
autres dans les deux plus petites. Il y 
auoit deux Clirestiens dans ce petit 
nombre, qui firent leurs prières, comme 
des personnes qui croyoient aller à la 
mort. Sur la minuit, ils entrent l’espée 
à la main, ils transpercent auec vnc 
promptitude admirable ces panures en¬ 
dormis ; niais par mesgarde ils tuerent 
vne femme de leur nation nouuellement 
prise par ces Barbares ; en vu mot, ils 
osterent la vie à dix lliroquois, ils en 
blessèrent beaucoup d’autres, et deli- 
urerent dix personnes captiues. Le 
combat se fit auec vn estrange tinta¬ 
marre: Qm estes-vous? disoient les lli¬ 
roquois ; les autres répondoient à coups 
d’espées ; les tenebres rendoient cette 
confusion plus horrible. Yn grand lliro- 
quois, percéd’vn coupd’espée, se ietlant 
sur celuy qui l’auoit blessé, rompit 
l’espée en le colletant ; l’Algonquin 
s’estant deffait de ses mains le poursuit 
à coups de pierres ; l’autre l’ayant ra- 
trappé l’alloit perdre, si son camarade 
suruenant ne luv eût donné vn coup qui 
le jetta par terre. Les prisonnières 
mises en liberté, s’escrierent à leurs li¬ 
bérateurs: Sauuez-vous, il y a quantité 
d’Hiroquois proche d’icy, si le jour vous 
descouure vous estes perdus. A ces 
voix, ils arrachent les cheuelures des 
morts, ils jettent en la riuiere de gros 
paquets de castors pris sur les Algon¬ 
quins par ces déloyaux ; comme ils ne les 
pouuoient pas emporter, ils ne voulurent 
pas aussi que leurs ennemis s’en ser- 
uissent. Enfin ayans embarquez les 
personnes qu’ils auoient deliurez, ifs se 
retirèrent en vn lieu d’asseuranee. Il 
ne faudroit pas grand nombre de sem¬ 
blables soldats pour donner bien de la 
peine aux Hiroquois. 

Ces captiues se voyans pleinement de- 
liurées racontèrent comme elles auoient 
esté prises. Plusieurs Sauuages des pais 
plus hauts, disoient-elles, s’esloient ve¬ 
nus ranger à l’Isle pour se joindre aux 
Murons qui deuoient descendre vers les 
trançois. Trente familles auoient des¬ 


sein de s’arrester auprès de ceux qui 
enseignent le chemin du Ciel. Il n’y 
auoit Saunage qui rre fust chargé de 
pelleteries pour achepter ses pelils be¬ 
soins aux magasins du pais. Yn Huron, 
pris depuis quelques années par les 
Hiroquois, s’estant fait Capitaine de ces 
voleurs, lésa conduits au lieu où nous 
estions, ce qu’il a fait d’autant plus fa¬ 
cilement, qu’il auoit vne Ires-grande 
connoissance de toutes ces contrées. 
Nos gens qui ne les atlendoient pas fu¬ 
rent bien estonnez quand ils les virent 
les armes en la main ; ils firent au com¬ 
mencement quelque résistance, mais 
ayans veu d’abord trois de nos hommes 
à bas, tuez à coups d’arquebuses, ils 
prirent la fuilte ; l’auarice empescha 
les Hiroquois de les poursuiure. Leurs 
yeux esbloüis par le grand nombre de 
castors que nous auions, les fil penser 
au pillage, ce qui sauua la vie à quantité 
de monde : pour nous autres qui auions 
des enfans, nous fusmes bien-tost prises. 
Voilà, disoient-clles, comme s’est passé 
nostre malheur. 

Outre ces dix personnes mises en li¬ 
berté par ces huict Algonquins, vne 
Amazone prise auec les autres, s’est 
brauement sauuée des mains de ceux 
qui la tenoient captiue. Il y auoit desia 
dix jours que les Hiroquois la traisnoient 
auec les autres prisonniers ; or quoy 
qu’elle fust liée par les deux pieds et par 
les deux mains à quatre pieux fichez en 
terre, et disposez en croix de S. André, 
neantmoins elle prit resolution de se 
sauner, sentant que les liens de l’vn 
de ses bras ne la pressoit pas trop, elle 
fit si bien qu’elle mit ce bras en liberté ; 
ce bras libre destache bien-tost les 
cordes qui eaptiuoienl le reste de son 
corps. Tons les Hiroquois dormoient 
profondément ; la voilà sur ses pieds, 
elle passe par dessus ces grands corps 
enseuelis dans le sommeil. Estanttoute 
preste de sortir, elle rencontre vne 
hache, elle s’en saisit, et poussée de ie 
ne sçay quelle fureur guerriere, elle en 
décharge vn coup de toutes ses forces 
sur la teste d’vn Hiroquois couché à 
l’entrée de la cabane ; cét homme se 
débat, d’autres s’esueillent, on allume 

vn flambeau d’escorcc, on voit ce misé¬ 
rable plongé dans son sang, on cherche 
l’autbeur de ce meurtre, on trouue la 
place de celte femme vuide, et la hache 
decét homme ensanglantée, chacun sort 
de la cabane, les jeunes gens courent 
de part et d’autre ; mais cette bonne 
femme, qui apres son coups’estoit ieltée 
dans vue souche creuse qu’elle auoit au- 
parauanl bien remarquée, escoute tout 
leur tintamarre, non sans peur d’estre 
descouucrte. Enfin voyant que les cou¬ 
reurs qui la cherchoients’estoienl jetiez 
d’vn costé, elle sort de sa taniere et 
court de l’autre tant qu’elle peut ; le 
iour estant venu, ces Barbares font vn 
grand circuit pour descouurir ses pistes, 
ils les trouuent, ils la poursuiuent deux 
iours entiers, au bout desquels cette 
panure créature les entendit courant 
tout à l’entour du lieu où elle estoit: 
elle creut que c’estoit fait de sa vie ; 
mais de bonne fortune ayant rencontré 
vn estang basty par des castors, elle s’y 
plonge, ne respirant que de temps en 
temps et si adroitement qu’elle ne fut 
point apperceue. Enfin ces coureurs 
ennuyez s’en retournèrent vers leurs 
gens desesperans de la pouuoir trouuer. 
Se voyant libre elle se met en chemin, 
passe trente-cinq jours dans les bois, 
sans robe et sans habits, n’ayant qu’vn 
petit bout d’escorce d’arbre pour se ca¬ 
cher à ses propres yeux. Elle ne trouue 
point d’autres hostelleries que des gro- 
seliers et quelques petits fruits sau- 
uages, ou quelques racines. Elle passoit 
les riuieres médiocres à la nage ; quand 
il fallut trauerser le grand fleuue, elle 
rassembla des bois qu’elle attacha et lia 
fortement auec des escorces d’vn arbre 
dont les Saunages se seruent pour faire 
des liens. Se trouuant dans vn lieu plus 
asseuré, elle marehoit sur les riues du 
grand fleuue, sans sçauoir bonnement 
où elle allait : car jamais elle n’auoit 
approché d’aucune des habitations Fran- 
çoises, ny peut-estre n’auoit-elle jamais 
veu aucun François; elle sçauoit seule¬ 
ment qu’on les venait voir par eau, si 
bien qu’elle n’auoit autre guide que le 
courant de cette grande riuiere. Les 
maringoins, c’est à dire les cousins, les 


mouches, les guespes la deuoroient, elle 
ne s’en pouuoit deffendre à cause de sa 
nudité ; enfin ayant trouué vne mé¬ 
chante hache, elle sebaslitvn canotd’é- 
corce pour se mettre dans le fil de l’eau 
et pour regarder de part et d’autre si elle 
ne verroit point de maisons. le vouslaisse 
à penser en quel soucy elle pouuoit estre, 
n’ayant aucune connoissance du heu 
qu’elle cherchoit, et ne sçaehant pas où 
le grand fleuue qui la conduisoil alloit 
aboutir. Il est si large en plusieurs en¬ 
droits, il fait de si grandes espaces ou 
de si grandes estenduës d’eau qu’il est 
difficile du milieu de son lit de voir vne 
maison posée dessus ses bords. Enfin 
ayant trauersé le lac S. Pierre qui est 
proche des Trois Riuieres, elle apperçoit 
vn canot de Huions qui alloient à la 
pesche : elle se iette aussi-tost dans 
les bois, ne pouuant reeonnoistre s’ils 
estoient amis ou ennemis ; adioustez 
que sa pudeur la fit cacher, pour ne 
marcher plus que la nuit. En effet elle 
se remit en chemin sur les huit heures 
du soir, à mesme temps qu’elle décou- 
urit le fort des François, à mesme temps 
elle fut reconnue par quelques Hurons 
qui tirèrent droit à elle, pour sçauoir 
qui elle estoit. Les voyans venir, elle 
quitte les bords de la riuiere, rentre 
dans le bois, leur crians qu’ils n’appro¬ 
chassent point, qu’elle estoit toute nue, 
et qu’elle s’estoit sauuée des mains 
de l’ennemy. Vn de ces Hurons luy 
iette vn capot et vne espece de robe ; 
Payant vestuë, elle sort du bois et s’en 
vient auec eux iusqu’en la maison des 
François. Nos Peres la font venir, l’in¬ 
terrogent sur son voyage, elle raconte 
ce que ie viens de dire bien ioyeuse de 
se voir en liberté, admirant la charité 
de ceux qu’elle auoit tant cherchez sans 
sçauoir le lieu de leur demeure. Elle 
arriua aux Trois Riuieres le vingt- 
sixiesme de Iuillet toute deffaite et toute 
maigre. O Dieu quelles souffrances ! 
que l’homme est amateur de la vie ! Si 
ces croix estoient prises pour Iesus- 
Christ, qu’elles seroient pretieuses! 
Elle n’auoit garde de les souffrir pour 
son Dieu, puis qu’elle n’en auoit iainais 
eu de connoissance, pour ne s’estre 

jamais approchée de ceux qui distri¬ 
buent le pain de vie aux panures af¬ 
famez. 

Mais entrons, s'il vous plaist, dans 
des croix bien plus saintes, dans d«*s 
souffrances ardemment désirées et dans 
vne mort plus aymable que la vie 
mesnie. 11 est temps de parler du mas¬ 
sacre ou plus lost du martyre du Pere 
Isaac Iogues. Nos panures Néophytes, 
estans conduits au pais de leurs en¬ 
nemis, le demandoient auec amour, 
comme nous auons desia remarqué cy- 
dessus; ils voulaient tirer de ses mains 
et de sa bouche vu passe-port pour en¬ 
trer au Ciel, où ce bon Pere arriué 
deuant eux moyennoit auprès de son 
Dieu la bénédiction qu’ils ont fait pa- 
roistre dans Pexcez de leurs tournions. 
Deuant que de parler de sa derniere 
souffrance, disons deux petits mots en 
passant des grâces qui ont précédé le 
premier moment de son éternité. Son 
humilité et le peu de seiour qu’il a fait 
parmi nous en ces contrées plus basses, 
nous rauiront vne partie de sa gloire et 
de nostre consolation. Les Peres qui 
l’ont plus long-temps et plus particulie- 
ment connu au pais des Huions, sont 
remplis des doux senlimens de ses ver¬ 
tus ; mais comme ils ne sont pas in¬ 
formez de sa mort, ils n’ont point encor 
découuert le thresor que nous pourrons 
voir en son temps. Commençons, s’il 
vous plaist, par sa première entrée au 
païsde ses amertumes et de ses dou¬ 
ceurs, de ses mespris et de sa gloire. 


CHAPITRE iv. 

Comme le Pere Isaac Iogues fut pris des 
Hiroquois , et de ce qu'il souffrit en 
la première entrée en leur pais. 

Le Pere Isaac Iogues estoit issu d’vne 
honneste famille de la Ville d’Orléans. 
Apres auoir rendu quelques prennes de 
sa vertu en nostre Compagnie, il fut en- 
uoyé en la Nouuclle France l’an 1636. 


Il monta aux Hurons la mesme année 
où il demeura jusques au treiziéme de 
luin de l’an 1642. qu’il fut enuoyé à 
Kebec pour les affaires de cette grande 
et laborieuse Mission. 

Depuis ce temps-là iusques à sa mort, 
il s’est passé quantité de choses fort re¬ 
marquables qu’on ne peut sans crime 
desrober au public, puis qu’elles sont 
honorables à Dieu et pleines de conso- 
tion pour les âmes qui aymentà souffrir 
pour lesus-Christ. Ce qu’on a dit de ses 
trauaux dans les Relations precedentes 
prouenoit pour la pluspart de quelques 
Saunages, compagnons de ses peines. 
Mais ce que ie vais coucher est sorty de 
sa plume et de sa propre bouche, il a 
fallu vser d’authorité de Supérieur, et 
d’vne douce industrie dans les conuer- 
sations plus particulières pourdécouurir 
ce que l’estime tres-basse qu’il faisoit 
de soy-mesme tenoit caché dans vu pro¬ 
fond silence. 

Quelque temps auanl son départ des 
Huions pour venir à Kebec, se trouuant 
seul deuant le Saint Sacrement, il se 
prosterna par terre, suppliant Nostre 
Seigneur de luy accorder la faneur et la 
grâce de souffrir pour sa gloire. Cette 
response luy fut grauée au fond de 
l’ame auec vne certitude semblable à 
celle que nous donne la Foy, Exaudita 
est oralio tua, fiet tibi sicut à me pelisti, 
confortare et esta robuslus. Ta priere 
est exaucée, ce que tu m’as demandé 
t’est accordé, sois courageux et cons¬ 
tant. Les effets qui se sont ensuiuis ont 
fait voir que ces paroles qui luy ont 
tousiours esté tres-presentes dans toutes 
ses souffrances estoient verilablement 
substantielles, paroles sorties de la 
bouche de celuy à qui le dire et le faire 
ne sont qu’vue mesme chose. 

Le R. P. Hierosme Lalemant, pour 
lors Supérieur de la Mission des Hurons, 
ne «cachant rien de ce qui s’estoit passé, 
le fit venir, et luy proposa le voyage de 
Kebec, affreux pour la difficulté des 
chemins, Ires-dangereux pour les em- 
busches des Hiroquois, qui massacroient 
tous les ans vn bon nombre de Sauuages 
alliez des François. Escoutons-le parler 
sur ce sujet, et sur la suitte de son 

voyage. L’obeïssance m’ayant fait vnc 
simple proposition, et non pas vn com¬ 
mandement de descendre à Kebec, ie 
m’oiïry de tout mon cœur, et ce d’au¬ 
tant plus volontiers (pie la nécessité de 
l’entreprendre eust ietlé quelque autre 
de nos Peres bien meilleur que moy 
dans les périls et dans les hazords que 
nous prouoyons tous. Nous voila donc 
dans le chemin et dans les dangers tout 
ensemble. Il nous fallut desembarquer 
quarante fois et quarante fois porter 
nos batteaux et tout nostre bagage dans 
les courans et dans les cheutes d’eau 
qu’on rencontre en ce voyage d’enui- 
ron trois cents lieues, et quoy que les 
Saunages qui nous conduisaient fussent 
fort adroits, nous ne laissasmes pas de 
faire quelques naufrages auec vn grand 
danger de nos vies, et quelque perte de 
nostre petit bagage. Enfin trente-cinq 
iours apres nostre despart des Murons, 
nous arriuasmes bien fatiguez aux Trois 
Riuieres, de là nous descendismes à 
Kebec. Nous benismes Dieu par tout, 
de ce que sa bonté nous auoit conser- 
uez. Nos atfaires estans terminées en 
quinze iours, nous solemnisasmes la 
l'este de saint Ignace, et le lendemain 
premier iour du mois d’Aoust de la 
mesme année 1642. nous partismes des 
Trois Riuieres, pour remonter au pais 
d’où nous venions : le premier iour 
nous fut fauorable, le second nous fit 
tomber entre les mains des lliroquois. 
Nous estions quarante personnes diuisez 
en diuers canots ; celuy qui tenoil l’a- 
uant-garde, ayant descouuert sur les 
bords du grand fleuue, quelques pistes 
d’hommes nouuellement imprimées sur 
le sable et sur l’argille, nous en donna 
aduis. On mit pied à terre, les vns 
disent que ce sont des vestiges de l’en- 
nemy, les autres asseurent que ce sont 
des pas d’Algonquins nos alliez ; dans 
celte contention Eustache Ahatsistari, 
auquel tous les autres defferoient pour 
ses faits d’armes et pour sa vertu, s’é¬ 
cria : Qu’ils soient amis ou ennemis, il 
n’importe, ie remarque à leurs traces 
qu’ils ne sont pas en plus grand nombre 
que nous ; nuançons et ne craignons 
rien. Nous n’auions pas encore fait vue 


demie lieue, que l’ennemy caché dans 
des herbiers et dans des brossailles 
s’esleue auec vne grande huée, deschar¬ 
geant sur nos canots vne gresle de 
balles. Le bruit de leurs arquebuses 
effara si fort vne partie de nos Durons, 
qu’ils abandonnèrent leurs canots et 
leurs armes, et tout leur équipage, pour 
se sauuer à la fuitte dans le fond des 
bois. Cette descharge ne nous fit pas 
grand mal, personne ne perdit la vie; 
vn Huron seulement eut la main trans¬ 
percée, et nos canots furent brisez en 
[plusieurs endroits. Nous estions quatre 
[François, l’vn desquels estant en l’ar- 
riere-garde, se sauua auec les Hurons, 
qui l’abandonnèrent deuant que d’ap¬ 
procher l’ennemy. Huit ou dix tant 
Chrestiens que Catechumenes se joi¬ 
gnirent auec nous ; leur ayant fait faire 
vne petite priere, ils font teste coura¬ 
geusement à l’ennemy, et encore qu’ils 
fussent trente hommes contre douze ou 
quatorze, nos gens soustenoient vaillam¬ 
ment leur effort ; mais s’estant apper- 
ceus qu’vne autre bande de quarante 
Hiroquois, qui estoient en embuscade à 
l’autre bord du fleuue, venoit fondre 
sur eux, ils perdirent courage ; si bien 
que ceux qui estoient moins engagez 
s’enfuirent, abandonnans leurs cama¬ 
rades dans la meslée. Yn François 
nommé René Goupil, dont la mort est 
preeieuse deuant Dieu, n’estant plus 
soustenu de ceux qui le suiuoient, fut 
entouré et pris auec quelques Hurons 
des plus courageux, le contemplois ce 
desastre, dit le Pere, d’vn lieu fort 
aduantageux pour me desrober de la 
veuë de l’ennemy, me pounant cacher 
dans des haliers et dans des roseaux 
fort grands et fort espais ; mais cette 
pensée ne pût iamais entrer dans mon 
esprit. Ponrrois-ie bien, disois-ie à part 
moy, abandonner nos François et quit¬ 
ter ces bons Néophytes et ces panures 
Catechumenes, sans leur donner le se¬ 
cours que l’Eglise de mon Dieu ma 
confiez ? La fuitte me sembloit horrible : 

Il faut, disois-ie en mon cœur, que 
mon corps souffre le feu de la tene, 
pour deliurer ces pauures âmes des 
flammes de l’Enfer, il faut qu’il meure 

d’vne mort passagère, pour leur pro¬ 
curer vne vie éternelle, ma conclusion 
prise sans grandes oppositions de mon 
esprit, i’appelle l’vn des lliroquois qui 
estoient restez à la garde des prison¬ 
niers. Celuy-cy m’ayantappereeu, n’osa 
m’aborder craignant quelques embû¬ 
ches : Approche, luy dis-ie, ne crains 
point, conduis moy auprès du François 
et des llurons que vous tenez captifs. 
Il s’aduance, et m’ayant saisi il me mit 
au nombre de ceux que la terre appelle 
misérables. I’embrassay tendrement le 
François et luy dis : Mon cher frere, 
Dieu nous traitle d’vne façon estrange ; 
mais il est le maistre, et il a fait ce que 
ses yeux ont iugé le meilleur, il a suiuy 
son bon plaisir, que son saint Nom soit 
benyponr jamais. Ce bon ieune homme 
se confessa sur l’heure ; luy ayant donné 
l’absolution, i’aborde les Hurons, ie les 
instruy et les baptise, et comme à tous 
momens ceux qui poursuiuoient les 
fuyards en ramenoient quelques-vns, ie 
les confessois faisant Chrestiens ceux 
qui ne Festoient pas. Enfin on amena 
ce braue Capitaine Chrestien, nommé 
Eustache, lequel m’ayant appereeu, 
s’escria : Ah ! mon Pere, ie vous auois 
iuré et protesté que ie viurois ou mour- 
rois auec vous. Sa veuë me transper¬ 
çant le cœur, ie ne me souuiens pas des 
paroles que ie luy dis. Yn autre Fran¬ 
çois, nommé Guillaume Couture, voyant 
que les Hurons laschoient pied, se 
sauua comme eux dans ces grandes 
forests, et comme il estoil agile il fut 
bien-tost hors des prises de l’ennemy : 
mais vn remord l’ayant saisi de ce qu’il 
auoil abandonné son Pere et son cama¬ 
rade, il s’arreste tout court délibérant 
à part soy s’il passeroit outre, ou s’il 
relourneroit sur ses brisées ; la crainte 
d’estre tenu pour vn perfide luy fait 
tourner visage, il eut cinq grands Iliro- 
quois à la rencontre, l’vn desquels le 
couche en iouë, mais son arquebuse 
ayant fait vne fausse amorce, le Fran¬ 
çois ne le manqua pas, il le ietta roide 
mort sur la place. Son coup tiré, les 
quatre autres Hiroquois se ietterent sur 
luy, auec vne rage de Lyons, ou plus 
tost de Démons ; Payant despoüillé nud 


comme la main, ils le meurtrissent à 
grands coups de basions, ils luy arra¬ 
chèrent les ongles des doigts auec leurs 
dents, écrasons les extremitez san¬ 
glantes pour luy causer plus de douleur ; 
bref ils luy perceront vne main auec 
vne espée, ils l’amenerent lié et garotté 
en ce triste équipage au lieu où nous 
estions. L’ayant reconnu, ie m’eschappe 
de mes gardes, ie me ielte à son col : 
Courage, luy dis-ie, mon cher frere et 
mon cher amv, offrez vos douleurs et 
vos angoisses à Dieu pour ceux mesmcs 
qui vous tourmentent ; ne reculons 
point, souffrons courageusement pour 
son saint nom, nous n’auons prétendu 
que sa gloire en ce voyage. Les Hiro¬ 
quois, nous voyant dans ces tendresses, 
demeurèrent au commencement fort 
estonnez, nous regardans sans mot dire, 
puis tout à coup, se figurans peut-estre, 
que i’applaudissois à ce ieune homme 
de ce qu’il auoit tué l’vn de leurs Capi- 
! taines, ils se ietterent sur moy d’vne 
furie enragée, ils me chargèrent de 
coups de poings, de coups de basions 
et de coups de masses d”armes, me 
ruans par terre à demy mort. Comme 
ie commençois à respirer, ceux qui ne 
m’auoient point frappé s’approchans, 
m’arracherent à belles dents les ongles 
des doigts, et puis me mordans les vns 
apres les autres, l’extrcmité des deux 
index despoüillcz de leurs ongles, me 
causoient vne douleur tres-sensible, les 
broyans et les écrasans comme entre 
deux pierres, iusques à en faire sortir 
des esquilles ou de petits os. Ils trai¬ 
tèrent le bon René Goupil de mesme 
façon, sans faire pour lors aucun mal 
aux Hurons: aussi estoient-ils enra¬ 
gez contre les François de ce qu’ils 
n’auoient point voulu accepter la paix 
l’année precedente auec les conditions 
qu’ils leur vouloient donner. 

Tout le monde estant rassemblé, et 
les coureurs reuenus de leur chasse aux 
hommes, ces barbares diuiserent entre 
eux leur butin, se resioiiissans de leur 
proye auec de grands cris d’allegresse. 
Comme ie les vis fort attentifs à regar¬ 
der et à despartir nos despoüilles, ie 
reclierchay aussi mon partage, ie visite 

tous les captifs, ic baptise ceux qui ne 
Festoient pas encore, i’encourage ces 
panures misérables à souffrir constam¬ 
ment, les asscurant que leur recompense 
passeroil de beaucoup la grandeur de 
leurs tourmens ; ie reconneus en celte 
visite que nous estions vingt-deux ca¬ 
ptifs, sans compter trois Hurons tuez 
sur la place. Vn vieillard aagé de 
quatre-vingts ans venant de receuoir le 
saint Baptesme, dit aux Hiroquois qui 
luy commandoient de s’embarquer, ce 
n’est plus à vn vieillard comme moy 
d'aller visiter les pais eslrangers, ie 
peux trouuer icy la mort, si vous me 
refusez la vie. A peine eut-il prononcé 
ses paroles qu’ils l’assommerent. 

Nous voila donc en chemin pourestre 
conduits dans vn pais véritablement 
estranger. Nostre Seigneur nous fauo- 
risa de sa Croix. 11 est vray que treize 
iours durant que nous employasmes en 
ce voyage, ie souffry au corps des lour- 
mens quasi insupportables, et dans 
l’ame des angoisses mortelles : la faim, 
la chaleur tres-ardente, les menaces et 
la haine de ces Léopards, la douleur de 
nos playes, qui pour n’estre point pan¬ 
sées se pourrissoient iusques à produire 
des vers, nous causoient à la vérité 
beaucoup de douleur, mais toutes ces 
choses me sembloient legeres à compa¬ 
raison d’vne tristesse intérieure que ie 
ressentois à la veuë de nos premiers et 
plus ardens Chresliens des Hurons. le 
les croyois deuoir estre les colonnes 
de cette Eglise naissante, et ie les voyois 
deuenus les victimes de la mort. Les 
chemins fermez pour vn long temps au 
salut de tant de peuples, qui périssent 
tous les iours faute d’estre secourus me 
faisoient mourir à toute heure au fond 
de mon ame. C’est vue chose bien rude 
ou plus tost bien cruelle, de voir le 
triomphe des Bernons sur des nations 
entières rachetées auec tant d’amour et 
payées en monnoye d’vn sang si ado¬ 
rable. 

Huit iours apres nostre despart des 
nues du grand lleuue de saint Laurent, 
nous rencontrasmes deux cens Hiro¬ 
quois, qui venoient à la chasse des 
François et des Sauuages nos alliez. Il 


nous fallut dans ce rencontre soustenir 
vn nouueau choc. C’est vne creance 
parmy ces Barbares que ceux qui vont 
en guerre sont d’autant plus heureux 
qu’ils sont cruels enuers leurs ennemis, 
ie vous asseure qu’ils nous firent bien 
ressentir l’effort de cette malheureuse 
creance. 

Nous ayans donc apperceus, ils re¬ 
mercièrent premièrement le Soleil de 
nous auoir fait tomber entre les mains 
de leurs Compatriotes, ils firent en suite 
vne salue d’arquebusade pour congra¬ 
tulation de leur victoire. Cela fait, ils 
dressèrent vn thealre sur vne colline, 
puis entrans dans les bois, ils cherchent 
des basions ou des espines, selon leur 
fantaisie ; estans ainsi armez ils se 
mettent en haye, cent d’vn costé et cent 
de l’autre, et nous font passer tousnuds 
dans ce chemin de fureur et d’angoisses, 
c’est à qui deschargera sur nous plus de 
coups et plus fortement, ils me firent 
marcher le dernier, pour estre plus ex¬ 
posé à leur rage. le n’auois pas fait la 
moitié de cette route que ie tombav par 
terre sous le faix de cette gresle et de 
ces coups redoublez ; ie ne m’efforçay 
point de me releuer partie pour ma foi- 
blesse, partie pour ce que i’acceptois ce 
lieu pour mon sépulcre. Quam diu 
multumque in me sœuitum est, ille scit 
pro cuius amore et gloria heee pati et 
iucumliim et gloriosum est ; tandem cru - 
deli misericordia eommoti, volentes me 
viuum in suam terram deducere à ver- 
berando cessarunt. Ce sont les propres 
paroles du Pere, quia couché en Latin 
vne partie de ces trauaux. Me voyans 
terrassé, ils se iettent sur moy, Dieu 
seul connoist et la longueur du temps 
et le nombre des coups qui furent dé¬ 
chargez sur mon corps ; mais les souf¬ 
frances prises pour son amour et pour 
sa gloire, sont remplies de ioyeetd’hon- 
neur. Voyans donc que i’estois tombe 
non par accident, et que ie ne me re- 
leuois point pour estre trop voisin de la 
mort, ils entrèrent dans vne cruelle 
compassion, leur rage n’estoit pas en¬ 
core assouuie, ils me vouloient mener 
tout vif en leur pais, ils m’embrassent 
donc, et me portent tout sanglant sur 

ce theatre préparé ; estant reuenn à 
mov, ils nie font descendre, ils me 
donnent mille et mille injures, ils me 
font le ioüet et le but de leurs oppro¬ 
bres, ils recommencent leur batterie, 
deschargeans sur ma teste et sur mon 
col et sur tout mon corps vue autre 
gresle de coups de basions, le serois 
trop long si ie voulois coucher par écrit 
toute la rigueur de mes souffrances, ils 
me bruslerent vn doigt, ils m’escrase- 
rent l’autre auec leurs dens, et ceux 
qui estoient desia deschirez ils les pres- 
soient et les tordoient auec vne rage de 
Démons, ils esgratignoient mes playes 
auec les ongles, et quand les forces me 
manquoient ils m’appliquoient du feu 
aux bras et aux cuisses ; mes compa¬ 
gnons furent à peu prez traitez comme 
moy. L’vn de ces Barbares s’estant 
aduancé auec vn grand Cousteau en la 
main droite, me prit le nez de la main 
gauche me le voulant couper ; mais il 
demeura court et comme estonné, se 
retirant sans me rien faire. 11 retourne 
à vn quart d’heure de là comme indigné 
contre soy de sa lascheté, il me prend 
vne autre fois au mesme endroit; vous 
sçauez, mon Dieu, ce que ie vous disois 
pour lors au fond de mon cœur. Enfin 
ie ne sçay quelle force inuisible le re¬ 
poussa pour la seconde fois. C’estoit 
fait de ma vie s’il eust passé outre, car 
ils n’ont pas coustume de laisser long¬ 
temps sur la terre ceux qui sont nota¬ 
blement mutilez. Entre les Hurons le 
plus mal traité, fut ce braue et vaillant 
Chrestien Eustache. L’ayant fait souf¬ 
frir comme les autres, ils luy coupèrent 
les deux pouces des mains, et luy fou- 
rerent par les ouuertures vn baston 
pointu iusqu’au coude. Le Pere, voyant 
cét excez de tourmens, ne peust tenir 
ses larmes ; Eustache s’en estant ap- 
perceu et craignant que les Hiroquois 
ne le tinssent pour vn efïeminé, leur 
dit : Ne croyez pas que ces larmes pro¬ 
viennent de foiblesse, c’est l’amour et 
l’affection qu’il me porte, et non le 
manquement de cœur qui les fait sortir 
de ses yeux : il n’a iamais pleuré dans 
ses tourmens ; sa face a tousiours paru 
seiche et tousiours gaye, vostre rage, et 


mes douleurs et son amour font le sujet 
et la cause de ses larmes. Ilestvray, 
luy repart le Pere, que les douleurs me 
sont plus sensibles que les miennes, il 
est vray que ie suis couuert de sang et 
de playes, mon corps neanlmoins ne 
ressent pas tant ses tourmens, que mon 
cœur est affligé pour tes souffrances ; 
mais courage, mon cher frere, souuiens- 
loy qu’il y a vne autre vie que celle-cy, 
souuiens-toy qu’il y a vn Dieu, qui void 
tout et qui sçaura bien recompenser les 
angoisses que nous souill ons à son oc¬ 
casion. Je m’en souuiens Ires-bien, luy 
dit ce bon Néophyte, ie tiendray ferme 
iusques à la mort. En effet sa constance 
parut tousiours admirable et tousiours 
Chrestienne. 

Ces guerriers ayans fait vn sacrifice 
de nostre sang, poursuiuirent leur route, 
et nous la nostre. Le dixiesme iour 
depuis nostre prise, nous arriuasmes au 
lieu où il fallut quitter la nauigation et 
marcher par terre. Ce chemin qui fut 
d’enuiron quatre iours nous fut extrême¬ 
ment pénible : celuyà qui i’estois donné 
en garde, ne pouuant porter tout son 
butin, en mit vne partie sur mon dos 
tout deschiré ; nous ne mangeasmes en 
trois iours qu’vn peu de fruits sauuages, 
que nous ramassasmes en passant. L’ar¬ 
deur du Soleil au plus chaud de l’Esté, 
et nos playes nous affoiblissoient fort, 
et nous faisoient marcher derrière les 
autres : nous voyans fort escartez et 
sur la nuit, ie dis au pauure René 
qu’il se sauuast ; en effet nous le pou- 
uions faire, mais pour moy i’aurois plus 
tost souffert toutes sortes de tourmens 
que d’abandonner à la mort ceux que ie 
pouuois vn petit consoler, et ausquelsie 
pouuois conférer le sang de mon Sau- 
ueur par les Sacremens de son Eglise. 
Ce bon ieune homme, voyant que ie 
voulois suiure mon petit troupeau, ne 
me voulut iamais quitter : le mourray, 
dit-il, auec vous, ie ne vous sçaurois 
abandonner. 

I’auois tousiours bien pensé que le 
iour auquel toute l’Eglise se resioüyt de 
la gloire de la sainte Vierge, sa glorieuse 
et triomphante Assomption nous seroit 
vn iour de douleur. C’est ce qui me fit 

rendre grâces à mon Sauueur Iesus- 
Christ, de ce qn’en ce iour de liesse et 
de ioye il nous faisoit part de ses souf¬ 
frances, nous admettant à la participa¬ 
tion de ses croix. Nous arriuasmes la 
veille de ce iour sacré à vue petite ri- 
uiere esloignée du premier bourg des 
Hiroquois d’enuiron vn quart de lieue ; 
nous trouuasmes sur ces ri lies de part 
et d’autre quantité d’hommes et de 
jeunes gens armez de basions qu’ils dé¬ 
chargèrent sur nous auec leur rage ac- 
coustumée ; il ne me restoil plus que 
deux ongles, ces Barbares me les arra¬ 
chèrent auec les dents, deschirans la 
chair de dessous et la descoupans ius- 
qucs aux os auec leurs ongles, qu’ils 
nourrissent fort longs. Vn Union à qui 
on auoit donné la liberté en ce païs-là, 
nous ayant apperceus, s’escria : Vous 
estes morts, François, vous estes morts, 
il n’y a point de liberté pour vous, ne 
pensez plus à la vie, vous serez bruslez, 
disposez vous à la mort. Ce bel accueil 
ne nous aliligeoit pas au point que nos 
ennemis croyoient ; mon garde neant- 
moins me voyant tout couuert de sang, 
touché de quelque compassion, me dit 
que i’estois en vn pitoyable estât, et 
pour me rendre plus connoissable à la 
veuë de son peuple, il m’essuya la face. 

Apres qu’ils eurent assouui leur cru¬ 
auté, ils nous menèrent en triomphe 
dans cette première bourgade, tdute la 
jeunesse estoit hors les portes rangée 
en haye, armez de basions et quelques- 
vns de baguettes de fer, qu’ils ont aisé¬ 
ment par le voisinage des Hollandois. 
Iellant les yeux sur ces armes de la pas¬ 
sion, nous nous souuinsmes de ce que 
dit saint Augustin, que ceux qui s’é¬ 
cartent. des fieaux de Dieu, s’escartent 
du nombre de ses enfans : c’est pour 
quoy nous nous offrismes d’vn grand 
cœur à sa bonté paternelle pour estre 
des victimes immolées à son bon plaisir 
et à sa colere amoureuse pour le salut 
de ces peuples : voicy l’ordre qui fut 
gardé en cette entrée funebre et pom¬ 
peuse. On lit marcher vn François en 
teste, et vn autre au milieu des Durons, 
et moy tout le dernier ; nous nous sui- 
uions les vus apres les autres par vne 


esgale distance, et afin que nos bour¬ 
reaux eussent plus de loisir de nous 
battre à leur aise, quelques Hiroquois 
se ielterent dans nos rangs pour nous 
empescher de courir et d’éuiter quel¬ 
ques coups. La procession commençant 
d’entrer dons ce chemin estroit du Pa¬ 
radis, on entendoit vn chamaillis de 
tous costez ; c’est bien pour lors que ie 
pouuois dire auec mon Seigneur et mon 
maistre, supra dorsum meum fabrica- 
uerunl peccalores, les pécheurs ont 
basty et laissé des monumens et des 
marques de leur rage sur mon dos. 
I’estois nud en chemise comme vn 
pauure criminel, les autresestoient tous 
nuds, excepté le pauure René Goupil, 
auquel ils firent la mesme faueur qu’à 
moy plus la procession marehoit lente¬ 
ment dans vn chemin bien long, et plus 
nous receuions de coups. Il m’en fut 
deschargé vn au dessus des reins d’vn 
pommeau d’espée ou d’vne boule de fer 
grosse comme le poing, qui m’esbranla 
tout le corps et me lit perdre haleine. 
Voila quelle fut noslre entrée dans cette 
Babylone. A peine peusmes nous ar- 
riuer iusques à l’eschaffaut qui nous 
estoit préparé au milieu de cette bour¬ 
gade tant nous estions abattus, nos 
corps estoient tous liuides et nos faces 
toutes ensanglantées. Mais par dessus 
tous, René Goupil estoit si deffiguré que 
rien de blanc ne paroissoit sur sa face 
que les yeux. le le trouuay d’autant 
plus beau qu’il auoit plus de rapport à 
celuy qui portant vne face tres-digne 
des regards et des plaisirs des Anges 
nous a paru comme vn lepreux au mi¬ 
lieu de ses angoisses. Estant monté sur 
cét eschaffaut, ie m’escriay dans mon 
cœur : Speetaculum facti sumus mundo 
et Angelis et homintbus propter thri- 
stum : Nous auons esté faits vn spectacle 
aux yeux du monde et des Anges et des 
hommes pour Iesus-Christ. Nous trou- 
I uasmes quelque repos sur ce lieu de 
triomphe et de gloire. Les Hiroquois ne 
nous persecutoient plus que de leur 
langues, remplissant l’air et nos oreilles 
de leurs iniures qui ne nous faisoient 
pas grand mal ; mais cette bonace ne 
dura pas long-temps. Vn Capitaine 

s’escrie qu’il falloit caresser les Fran¬ 
çois : pluslost fait qu’il n’est dit, vn 
malheureux se iettant sur le theatre, 
déchargea trois grands coups de basions 
sur chaque François, sans toucher les 
Hui ons. D’autres cependant tirans leurs 
cousteaux et nous ayant abordez, ils me 
traitterent en Capitaine, c’est à dire 
auec plus de fureur que les autres. La 
deference des François, et le respect 
que nie portoient les lierons me cau¬ 
sèrent cét aduantage. Vn vieillard me 
prend la main gauche et commande à 
vne femme Algonquine capliue de me 
couper vn doigt: elle se destourna trois 
ou quatre fois ne se pouuant résoudre 
à cette cruauté ; enfin il fallut obeyr, 
elle me couppe le poulce de la main 
gauche, on lit les mesmes caresses aux 
autres prisonniers. Celle panure femme 
ayant ietté mon poulce sur le theatre, 
ie le ramassay et vous le presentay, ô 
mon Dieu ! me ressouuenant des sacri¬ 
fices que ie vous auois présentez depuis 
sept ans sur les Autels de vostre Eglise, 
i'acceptais ce supplice comme vne amou¬ 
reuse vengeance du manquement d’a¬ 
mour et de respect que i’auois eu tou¬ 
chant vostre Saint Corps ; vous escoutiez 
les cris de mon ame. L’vn de mes deux 
compagnons François, m’ayant apper- 
ceu, me dit que si les Barbares me 
voyoient tenir mon poulce, ils me le 
feroient manger et aualler tout cru, et 
parlant que ie le iettasse en quelque 
endroit, le luy obeys à l’heure mesme. 
Ils se seruirent d’vne coquille ou d’vue 
escalle d’huitre pour coupper le poulce 
droit de l’autre François, afin de luy 
causer plus de douleur. Le sang coulant 
de nos playes en si grande abondance 
que nous allions tomber en syncope, vn 
Hiroquois deschirant vn petit bout de 
ma chemise, qui seule m’estoit restée, 
nous les enueloppa et ce fut tout l’ap- 
pareil et tous les medicamens qu’on 
y mit. 

Le soir venu, on nous fit descendre 
pour estre conduits dans les cabanes et 
pour estre le joüet des enfans. On nous 
donna pour nourriture vn bien peu de 
blod d’Inde boüilly dans l’eau toute 
ï>ure, puis on nous fit coucher sur vne 


escorce, nous lians par les bras et par 
les pieds à quatre pieux fichez en terre 
en forme de Croix de saint André. Les 
enfans pour apprendre la cruauté de 
leurs parens, nous icitoieut des char¬ 
bons et des cendres ardentes sur l'esto- 
mach, prenant plaisir de nous voir 
griller et rostir : ô mon Dieu ! quelles 
nuits ! demeurer tousiours dans vne 
posture extrêmement contrainte, ne se 
pouuoir remuer ny tourner, dans l’at¬ 
taque d’vne infinité de vermine, qui 
nous assailloient de tous costez, estre 
chargez de playes recenles et d’autres 
toutes pourries, n’auoir pas dequoy 
sustenter la moitié de sa vie : de vérité 
ces tourmens sont grands, mais Dieu est 
immense. Au leuer du Soleil, on nous 
ramene sur nostre eschatîaut, où nous 
passasmes trois iours et trois nuits dans 
les angoisses que ie viens de descrire. 

Ces trois iours expirez, on nous pour- 
mene dans deux autres bourgades, où 
nous fismes nostre entrée comme dans 
la première ; on nous fait les mesmes 
salues de bastonnades, et pour enchérir 
sur la cruauté des premiers, on nous 
donne de grands coups sur les os ou sur 
le gré ou l’arreste des iambes, lieu tres- 
sensible à la douleur. Comme nous 
sortions de la première bourgade, vn 
malheureux m’osta ma chemise et me 
ietta vn vieil haillon pour couurir ce 
qui doit estre caché, cette nudité me 
fut tres-sensible. le ne peu me tenir 
de faire vn reproche à l’vn de ceux qui 
auoient eu la plus grosse part de nos dé¬ 
pouilles. ïs’es-tu point honteux de me 
voir dans cette nudité, toy qui as eu tant 
de part à mon bagage ? Ces paroles luy 
firent quelque honte, il lire vn morceau 
de grosse toile, dont vn paquet estoit 
enueloppé et me le ielte. le la mis sur 
mon dos pour me deffendre de l’ardeur 
du Soleil, qui eschauffoit et pourrissoit 
mes blessures, mais cette toile s’estant 
collée et comme incorporée auec mes 
playes, ie fus contraint de l’arracher 
auec douleur et de m’abandonner à la 
mercy de l’air. Ma peau se destachoit 
de mon corps en plusieurs endroits, et 
afin que ie peusse dire que i’auois 
passé per ignem et aquam } par le froid 

et le chaud pour l’amour de mon Dieu, 
estant sur l’eschalfaut trois iours durant 
comme en la première bourgade, il 
tomba vne pluye froide qui rcnouuella 
grandement les douleurs de mes playes. 
L’vn de ces Barbares s’estant appereeu 
que Guillaume Cousture, quoy qu’il eust 
les mains toutes deschirées n’auoit en¬ 
core perdu aucun de ses doigts, luy 
saisit la main, s’efforçant de luycoupper 
l’index auec vn meschant Cousteau, et 
comme il n’en pouuoit venir à bout il 
luy tordit, et en l’arrachant il luy tira 
vn nerf hors du bras de la longueur 
d’vue palme, à mesme temps son 
paume bras s’enfla et la douleur en 
reiaillit iusques au fond de mon cœur. 

Au sortir de celte seconde bourgade, 
on nous traisne en la troisiesme ; ces 
bourgs sont esloignés de quelques lieues 
les vns des autres. Outre le salut et les 
earesses, et la réception qui nous fut 
faite aux deux precedentes, voicy ce 
qui fut adiousté à nostre supplice. Les 
ieunes gens fourroient des espines ou 
des basions pointus dans nos playes, 
esgralignant le bout de nos doigts dé¬ 
pouillés de leurs ongles, et les deschi- 
rant iusques à la chair viue ; et pour 
m’honorer par dessus les autres, ils 
m’attacherent à des bois attachez en 
croix, en sorte que mes pieds n’estant 
point souslenus, le poids de mon corps 
me donnoit vne gehenne et vne torture 
si sensible, qu’apres auoir souffert ce 
tourment enuiron vn quart d’heure, ie 
senty bien que ie m’en a)lois tomber en 
pasmoison, ce qui me fit supplier ces 
Barbares d’allonger vn petit mes liens, 
ils accourront à ma voix, et au lieu de 
les allonger, ils les estraignent dauan- 
tage, pour me causer plus de douleur. 
Yn Saunage d’vn pais plus esloigné, lou¬ 
ché de compassion, fendit la presse, et 
tirant vn Cousteau, couppa hardiment 
toutes les cordes dont i’estois garroté. 
Celte charité fui depuis récompensée au 
centuple, comme nous verrons en son 
lieu. 

Ce coup ne fut pas sans prouidence : 
car à mesme temps que ie fus délié, on 
apporta nouuelle que des guerriers ou 
des chasseurs aux hommes, amenoient 


quelques Durons pris de nouueau. le 
m’y transportay comme ie pûs, ie con- 
solay ces panures captifs, et les avant 
suffisamment instruits, ie leur conferay 
le saint Baptesme, pour recompense on 
me dit qu’il falloit mourir auec eux. La 
sentence arrestée dans le Conseil m’est 
intimée, la nuit suiuante doit estre (à 
ce qu’ils disent) la fin de mes tourmens 
cl de ma vie. Mon ame à ces paroles est 
tres-conlente ; mais mon Dieu nel’étoit 
pas encore, il voulut prolonger mon 
martyre. Ces Barbares se rauiserent, 
s’escrians qu’il falloit donner la vie aux 
François, ou plus tost différer leur mort. 
Ils pensoient trouuer plus de retenue 
auprès de nos forts en nostre considé¬ 
ration. On enuoye donc dans la plus 
grande bourgade Guillaume Cousture, 
et René Goupil et moy fusmes logez en¬ 
semble dans vne autre. La vie nous 
estant accordée, on ne nous fit plus 
aucun mal. Mais bêlas ! c’est pour lors 
que nous ressentismes à loisir les tour¬ 
mens qu’on nous auoit faits. On nous 
coucha sur des escorces d’arbres à platte 
terre, et pour restaurant, on nous 
donna vn peu de farine d’Inde, et par 
fois vn peu de citroüille à dcmycruë. 
Nos mains et nos doigts estans tout en 
pièces, il nous falloit appaster comme 
des enfans. La patience fut nostre Mé¬ 
decin. (Joclques femmes plus pitoyables 
nous voyoient auec beaucoup de cha¬ 
rité, ne pouuans regarder nos playes 
sans compassion. 


CHAPITRE V. 

Dieu consente le P. Isaac Iogues apres 
le massacre de son compagnon. U 
l'instruit d’vne façon bien remar¬ 
quable. 

Lors que ces panures captifs eurent 
repris quelque peu de leurs forces, les 
principaux du pays parlèrent de les ra¬ 
mener aux Trois Riuieres pour les 
rendre aux François ; l’affaire alla si 

auant qu'on la lenoit pour asseurée. 
Mais ne s’estans pù accorder, le Pere et 
ses compagnons rentrèrent plus que 
jamais dans les affres de la mort. Ces 
Barbares ont coustume de donner les 
prisonniers qu’on ne veut pas executer 
à mort, aux familles qui ont perdu quel- 
ques-vns de leurs pareils à la guerre. 
Ces prisonniers prennent la place des 
deffunts, et sont incorporez dans cette 
famille, qui seule a le droit de les tuer 
ou de les laisser viure. Les autres ne 
les oseroient offenser, mais quand ils 
retiennent quelque prisonnier public, 
comme le Pere, sans le donner à aucun 
particulier, ce pauure homme est tous 
les iours à deux doigts de la mort. Si 
quelque faquin l’assomme, personne ne 
s’en remuera ; s’il traisne sa pauure vie, 
c’est à la faueur de quelques particuliers 
qui ont de l’amour pour luy. Voila la 
condition en laquelle estoit le Pere et 
l’vn des François : car l'autre auoil esté 
donné pour tenir la place d’vu Iliroquois 
tué en guerre. 

Le ieune François, compagnon du 
Pere, auoit coustume de caresser les 
petits enfans, et de leur enseigner à 
faire le signe de la Croix. Vn vieillard 
s’estant apperceu qu’il auoit formé ce 
signe sacré sur le front de son petit fils, 
et qu’il luy prenoit la main pour luy ap¬ 
prendre à le former, dit à vn sien 
nepueu : Va t’en tuer ce chien, les IIol- 
landois nous disent que ce qu’il fait ne 
vaut rien, cela causera quelque mal à 
mon petit fils. Ce nepueu obeyt au plus 
tœt : comme donc il cherchoit l’occasion 
de commettre ce meurtre hors de la 
bourgade, elle se présenta en cette 
sorte. Le Pere Iogues ayant eu con- 
noissance que le dessein de deliurer les 
François estoit rompu, et qu’en suitte 
quelques jeunes gens Festoient venu 
chercher iusques en sa cabane pour le 
tourmenter et pour le traiter comme 
vne victime destinée à la mort, voulut 
preuenir et fortifier son pauure com¬ 
pagnon, il le conduit dans vn bocage 
proche de la bourgade, luy déclaré les 
dangers où ils estoient, ils font tous 
deux oraison, ils recitent puis apres le 
chapelet de la Sainte Vierge, en vn mot 

ils se disposent gayement à la mort, en¬ 
couragez par la vertu de ccluy qui ne 
manque jamais à ceux qui le cherchent 
et qui Payaient; comme ils retournoient 
vers leur bourgade parlons des biens de 
l'autre vie, le nepueu de ce vieillard et 
vu autre Sauuage armez de haches, 
épians l’occasion, leur vont «à la ren¬ 
contre ; les ayons abordez, l’vn d’eux 
dit au Pere, marche douant, et à mesme 
temps il casse la teste au pauure René 
Goupil, lequel en tombant et en expi¬ 
rant prononça le Saint Nom de Iesus. 
Le Pere le voyant terrassé, se ielle sur 
luy et l’embrasse, ces Barbares le re¬ 
tirent et donnent encore deux coups de 
hache à ce saint corps. Donnez-moy vn 
moment de temps, leur dit le Pere, 
croyant qu’ils luy feroient la mesme 
faueur qu’à son compagnon ; il se met 
donc à genoux, il s’offre en holocauste 
à la diuinité, puis se tournant vers ces 
Barbares : Faites, leur dit-il, cè qu’il 
vous plaira, ie ne crains point la mort. 
Leue-toy, repliquent-ils, tu n’en mour¬ 
ras pas pour ce coup, ils traisnent le 
mort parles rués de la bourgade et puis 
le vont ietter en vn lieu fort escarté. 
Le Pere, luy voulant rendre les derniers 
deuoirs, le cherche par tout ; quelques 
enfans luy ayant enseigné, il le trouue 
dans vn ruisseau, le couure de grosses 
pierres pour le deffendre des griffes et 
du bec des oyseaux en attendant qu’il 
le vinst enterrer ; mais il pleut toute la 
nuit suiuante, et ce torrent se rendit si 
violent et si profond qu’il ne peut trou- 
uer ce saint corps. Cette mort arriua le 
vingt-nenfuiesme de Septembre de l’an 
1642. 

Le Printemps suiuant, quelques en¬ 
fans rapportans qu’ils auoient veu le 
François dans vn ruisseau, le Pere s’y 
transporte sans dire mot, retire ces sa¬ 
crez despoüilles, les baise auec respect, 
les cache dans le creux d’vn arbre pour 
les transporter auec soy, si tant est 
qu’on le mist en liberté. Il ne sçauoit 
pas encore le suiet de la mort de son 
compagnon ; mais le vieillard qui l’auoit 
fait massacrer, l’ayant inuité quelques 
iours apres en sa cabane, et luy donnant 
à manger, comme le Pere vint à donne? 

la bénédiction et exprimer le signe de 
la Croix, ce Barbare luy dit : Ne fais 
point cela, les Hollandois nous disent 
que cette action ne vaut rien. Sçache 
que i’ay fait tuer ton compagnon pour 
l’auoir fait sur mon petit fils, on t’en 
fera autant si tu continués. Le Pere luy 
repartit que ce signe estoit adorable, 
qu’il ne pouuoii faire que du bien à 
ceux qui s’en seruoient, qu’il n’auoit 
garde de le quitter. Cél homme dissi¬ 
mula pour lors, et le Pere n’vsa point de 
reserue en cette dcuolion, ne deman¬ 
dant pas mieux que de mourir pour 
auoir exprimé la marque et le signe du 
Chrestien. Mais reprenons la suite de 
nostre discours. 

Ce ieune homme ou ce saint martyre, 
estant ainsi massacré, le Pere s’en re¬ 
tourne en sa cabane ; ses gens luy por¬ 
tent la main sur la poitrine pour sentir 
si la peur n’agiloit point son cœur, 
Payant trouué constant, ils luy dirent : 
Ne sors plus de la bourgade que tu ne 
sois accompagné de quelqu’vn de nous 
autres, on a dessein de t’assommer, 
prends garde à toy. 11 connut fort bien 
qu’on le vcherchoit à mort, vn Huron 
qui luy auoit donné des souliers par 
compassion les luy vint redemander : 
Pource, luy dit-il, quebien-tost tu n’en 
auras plus que faire, et qu’vn autre s’en 
seruiroit. Le Pere luy rendit, enten¬ 
dant fort bien ce qu’il luy vouloit dire. 

Quelque temps apres, vn ieune lliro- 
quois le voulant tuer, le vint trouuer en 
sa cabane, et luy dit : Viens-t’en auec 
moyen la bourgade prochaine. Le Pere, 
connoissant à son maintien qu’il auoit 
quelque mauuais dessein en teste, luy 
dit : le ne suis pas à moy, si ceux à qui 
i’appartiens ou qui me gardent m’en- 
uoyent, ie t’accompagneray. Ce mal¬ 
heureux n’eut que repartir, il sort et 
s’en va communiquer sa pensée à vu 
bon vieillard, qui luy deffendit celte 
malheureuse entreprise, auertissanl le 
Per.,, et les gardes du Pere de jamais 
ne le laisser sortir sans bonne com¬ 
pagnie. 

Comme le froid de l’Hyuer commen¬ 
çait à se faire sentir, vn autre Barbare 
demanda au Pere la plus grande partie 


d’vn bout de castelogne, qui luy seruoit 
de robe, de matelats et de couuerture. 
le te la donnerois volontiers, luy repart 
le Pere, mais elle est desia si courte 
qu’elle n’abrie que la moitié de mon 
corps ; si tu encouppes tant soit peu, tu 
me jetteras dans vne nudité messeante 
aux yeux de tout le monde. Ce mé¬ 
chant homme qui tenoit à grand mépris 
d’estre esconduit en quoy que ce fust 
par vn chien, c’est le rang qu’il donnoit 
au Pere, prit resolution de le mettre 
à mort. Il enuoye son l'rere pour l’atti¬ 
rer hors de sa cabane et de la bourgade; 
mais n’en ayant pù venir à bout, il 
entre luv-mesme, parle secrellement 
au garde du Pere, et s’en va. Le lende¬ 
main matin, ce garde peut-estre espou- 
uanté par cét insolent, enuoye le Pere 
aux champs auec deux femmes ; à peine 
sont-ils sortis de la bourgade, que ces 
deux femmes s’enfuvent, laissant le 
Pere tout seul à la mercy des loups qui 
le deuoient deuorer ; le meurtrier du 
bon René parut aussi-tost la hache à la 
main. Le Pere, qui voyoit touteejeu, et 
qui estoit sortv de la cabane par obeys- 
sance, se doutant bien qu’il s’en alloit 
à la mort, regarde cét homme auec as- 
seurance, et à mesme temps porte son 
cœur à Dieu. Chose estrange ! ce fu¬ 
rieux s’adoucit, les forces et les armes 
luy tombent des mains ; il s’en retourne 
comme estonné et comme espouuanté 
sans dire aucune parole au Pere. Envn 
mot ce bon Pere estoit tous les iours 
comme l’oyseau sur la branche, sa vie 
ne tenoit qu’à vn fdet, il luy sembloit à 
tous momens qu’on l’alloit couper, mais 
celuy qui en tenoit le bout ne le vouloit 
pas lascher si tost. 

Quelque temps apres la mort de son 
compagnon, Dieu luy communiqua dans 
son sommeil, comme il faisoi t jadis à ces 
anciens Patriarches, ce que ie vais ra¬ 
conter, c’est luy-mesme qui l’a couche 
par escrit de sa propre main : voicy 
comme il parle en langue Latine, rendue 
en nostre François. 

Apres la mort de mon tres-cher com¬ 
pagnon d’henreuse mémoire, lors quon 
me cherchoit tous les iours à la mort, e* 
que mon ame estoit remplie d’angoisses, 

ce que ie vay dire m’arriua dans mon 
sommeil. 

Egressus eram à paya nostro solito 
meo more r( tibt Deo meo Ubcrius gemc- 
rem, ce sont ses premières paroles. 
Pestais sort y de nostre bourgade à mon 
accouslumée pour gémir plus librement 
douant vous, ô mon Dieu, pour vous 
présenter mon oraison, et pour leuer la 
bonde en vostre presence à mes an¬ 
goisses et à mes plaintes. A mon retour 
Pay trouué toutes choses nouuelles : ces 
grands pieux qui entouroient nostre 
bourgade me parurent changez eu des 
tours, en des bouleuards et en des mu¬ 
railles, d’vne insigne beauté, en sorte 
neantmoins que ie ne voyois rien qui 
fust nouuellement basty, mais bien vnc 
ville toute vend able pour son antiquité. 
Doutant si c’estoit nostre bourgade, ie 
vis sortir quelques Uiroquois que ie con- 
noissois fort bien, qui me sembloient 
asseurer qu’en effet c’estoit nostre bour¬ 
gade. l’approche de cette Ville tout 
plein d’eslonnement, ayant passé la 
première porte, ie vis ces deux lettres 
L. N. grandes en gros characteres sur la 
colomne droite de la seconde porte, et 
en suitle vn petit agneau massacré. le 
fus surpris ne pouuant coneeuoir comme 
des Barbares qui n’ont aucune connois- 
sance de nos lettres auroient pu graucr 
ces characteres. Et comme i’en cher- 
chois l’explication dans mon esprit, ie 
vis au dessus dans vn rouleau ces trois 
paroles escrites laudent nomen dus. El 
à mesme temps ie receus vue grande 
lumière dans le fond de mon ame, qui 
me fit voir que ceux-là proprement 
loüoient le nom de l’agneau, qui dans 
leurs presses et dans leurs tribulations 
s’efforçoient d’imiter la douceur de ce- 
luv qui comme vn agneau n’auoit dit 
mot à ceux qui Payant despoiiillé de sa 
toison, le conduisoient à la mort. 

Cette veuë m’ayant donné courage, 
i’entre dans la seconde porte bastie de 
grandes pierres quarrées de toutes fa¬ 
çons, qui faisoient vn grand portique ou 
vne entrée enrichie d’vne voûte admi¬ 
rable ; continuant mon chemin i’ap- 
perceu enuiron le milieu de ce portique, 
vn corps-de-garde tout remply d’armes 


et de toutes façons, sans voir aucun 
soldat ; ie leur fis vne grande reue- 
rence, me souuenant qu’on leur deuoit 
ce respect. Comme ie les saliiois, vne 
sentinelle posée vers l’endroit où ie 
marchois, s’escrie, demeurez là : or sur. 
que i’eusse la face tournée d’vn autre 
costé, ou que la beauté des choses que 
ie voyois occupassent fortement mon 
esprit, ie ne vy et n’entendy rien. Celle 
sentinelle redouble vne autre fois criant 
plus fort, demeurez là. le m’arreste 
tout court. Comment, me fit ce soldat, 
est-ce ainsi que vous obéissez à la voix 
de celuy qui est en garde déliant le 
Palais royal ? il a donc fallu vous crier 
deux fois, demeurez là ? allons viste, 
paraissez deuant nostre luge et douant 
nostre Capitaine. I’entendy ces deux 
mois de luge et de Capitaine. Entrés, 
me dit-il, dans celte porte, pour rece- 
uoir le chastiment de vostre témérité, 
le vous asseure, ô mon cher amy, luy 
repartis-je, que ie ne vous auois ny veu 
ny entendu, il m’entraisne sans rece- 
uoir mes excuses. La porte de ce Palais 
deuant lequel il estoit en faction, estoit 
vn petit au dessous de ce corps-de- 
garde, dont ie viens de parler. Ce lieu 
me parut d’abord comme ces chambres 
dorées, dans lesquelles on rend la 
lustiee en Europe, ou comme ces beaux 
endroits qu’on voit encore dans quel¬ 
ques anciens Monastères où jadis les 
Religieux tenoient leur Chapitre. Dans 
cette Salle ou dans ce Palais tout rouis¬ 
sant, ie vis vn vieillard tout plein de 
majesté semblable à l’Ancien des iours, 
il estoit couuert d’vne grande robe d’é¬ 
carlate d’vne extreme beauté, il n’estoit 
point assis dans son Trosne, mais il se 
pourmenoit doucement, rendant la Ius- 
tice à son peuple duquel il estoit séparé 
par de riches balustres. le vis à la porte 
de ce Palais quantité de personnes de 
toutes sortes de conditions. Le soldat 
qui m’auoit conduit ayant parlé, mon 
luge sans m’entendre tire vne baguette 
ou vne verge, d’vn faisceau semblable à 
ceux qu’on portoit jadis deuant les Con¬ 
suls Romains, il me frappa long-temps 
et rudement de celte baguette sur les 
espaules, sur le col et sur la teste, et 

encore qu’vne seule main me frappas!, 
ie senlois autant de douleur que ie res- 
senty à mon entrée dans la première 
bourgade des Hiroquois, lors que toute 
la jeunesse du pays estant armée de 
bastons, nous traita aucc vue cruauté 
nonpareille. Iamais ie ne poussay au¬ 
cune plainte, iamais ie ne iettay aucun 
gémissement dessous ces coups, iesouf- 
frois auec douleur tout ce qui m’estoit 
appliqué, trouuant de la patience dans 
la veuë de ma bassesse. Enfin, comme 
si mon luge eust admiré ma patience, il 
quitte la verge, et se iettant à mon col, 
il m’embrassa, et en bannissant mes en- 
nuys, il me remplit d’vne consolation 
toute diuine et entièrement inexpli- 
quable. Regorgeant de cette ioye ce- 
leste, ie baisois la main qui m’auoil 
frappé, et me sentant tomber comme 
dansvn extase, iem’escriay : virga tua, 
domine mi rex, et baculus tous ipsa me 
consola la sunl, vostre verge, ô mon Sei¬ 
gneur et mon Roy, et vostre baston 
m’ont consolé. Cela fait il me reconduit 
et me laisse sur le seuil de la porte. 

Estant reuenu à moy, ie ne pù douter 
que Dieu n’eust opéré des merueilles 
dans mon ame, non seulement pour le 
rapport que ces choses auoient par 
entre elles, mais particulièrement poul¬ 
ie grand feu d’amour que mon luge 
auoit allumé au fond de mon cœur, dont 
le seul souuenir plusieurs mois apres 
me tiroit des larmes d’une tres-douce 
consolation. 

La creance aussi que ma mort estoit 
retardée me fut plusieurs fois imprimée 
dans mon sommeil, m’estant aduis que 
ie suiuois mon 1res-cher compagnon, 
receu dans la béatitude, ie courois apres 
luy par des voyes et par des destours 
qui me desroboient sa veuë ; d’autre fois 
en le poursuiuant, ie rencontrois des 
temples superbes dans lesquels ie me 
ietlois attiré par leur beauté, et pendant 
que ie faisois oraison et que la douceur 
des voix que i’entendois en ces grands 
édifices me charmoit, ie me consolois 
dans son absenee, mais si-tost que ie 
sortois de ces douceurs, ie rentroisdans 
les désirs de le suiure. Tout cecy est 
tiré quasi mot à mot du mémoire de ce 


bon Pere, qui ne comprenoit pas pour 
lors que ces coups qui luy furent dé¬ 
chargez sur la teste par son luge, deno- 
toient son retour dans ce pays où il 
deuoit trouuer l’entrée de la Saincte 
Sion, par vn coup de hache qui l’a logé 
auec son cher compagnon. 


CHAPITRE VI. 

Le Pere est donné pour valet à des Chas¬ 
seurs. Il souffre, il est consolé. Il 
exerce son zele en ses voyages . 

On donna ce pauure Pere à quelques 
familles pour leur seruir de valet dans 
leurs chasses ; il les suit dans l’entrée 
de l’Hyuer, il fait trente lieuës auec eux, 
les seruant deux moys durant comme 
vn esclaue. Tous ses habits ne l’a- 
brioient pas plus que feroit vne chemise 
et vn mesehant caleçon, ses bas de 
chausses et ses souliers faicts comme 
des chaussons de tripot et d’vn cuir 
aussi mince qui n’auoient point de se¬ 
melles, en vn mot il estoit tout délabré, 
les roseaux et les glajeux tranebans, les 
pierres et les cailloux, les halliers par 
où il luy fallait passer luy descoupoient 
les iambes et luy deschiroient les pieds. 
Comme on ne le tenoit pas capable de 
chasser, on luy donna vn mestier de 
femme, c’est à dire d’aller coupper et 
d'apporter le bois pour entretenir le feu 
de la cabane. La chasse commençant à 
donner, il pouuoit vn petit reparer ses 
forces, la viande ne luy estant pas épar¬ 
gnée ; mais comme il vit qu’ils offroient 
au Démon de la chasse tout ce qu’il» 
prenoient, il leur dit nettement qu’il ne 
mangeroit iamais d’vne chair immolée 
au diable, si bien qu’il se contentait 
d’vn peu de sagamité bien claire, c’est 
à dire d’vn peu de farine d’Inde bouillie 
dans de l’eau, et encore n’en auoit-il 
que rarement, pource que regorgeans 
de viande ils mesprisoient leur farine 
seiche. >m 

11 a confessé secrettement a quelquvn 

de nos Pores, que Dieu l’esprouua forte¬ 
ment dans ce voyage, qu’il se vit vn 
long-temps sans autre appuy que la 
Foy seule; son abandon esloit si grand 
et la veuë dè ses miseres luy paroissoit 
si affreuse qu’il ne sçauoit de quel eosté 
se tourner. Il eut recours à l’oraison ; il 
s’en alloit dés le matin aux bois, en ap¬ 
portant autant et plus qu’il n’en falloit 
pour l’entretien du feu qui brusle iour 
et nuit dans leurs cabanes. Sa tasche 
faite, il se retiroit seul sur vue colline 
couuerte de sapins, et là il passoit les huit 
et dix heures en oraison sans autre en¬ 
tretien qu’auec Dieu, demeurant pour la 
pluspart du temps à genoux sur la neige, 
deuant vue Croix qu’il auoit luy-mesrae 
dressée ; il continua ces exercices qua¬ 
rante iours durant, sans maison, sans 
feu, sans autre abry que le Ciel et les 
bois, et vn meschant bout de ie ne sçay 
quoy, quasi aussi transparent que l’air. 
Ceux de sa cabane, s’estans apperceus 
de sa retraite, l’espierent, et crovans 
qu’il faisoit là quelques sorts pour faire 
mourir les hommes, le tourmentoient 
de temps en temps, luy faisans mille 
niches : l’vn luy presentoit son arc, fai¬ 
sant semblant qu’il alloit décocher ses 
flesches dessus luy ; l’autre l’abordoit la 
hache à la main, luy disant qu’il l’as- 
sommeroit s’il ne quittoit ses charmes. 
Us rompirent la Croix qui luy seruoit 
d’oratoire ; mais il en graua vne autre sur 
du bois. Ils abattirent quelquesfois des 
arbres auprès de luy pour l'espouuanter. 
Retournant le soir en la cabane, il por- 
toit encore vn gros faix de bois, et pour 
toute recompense ils luy reprochoient 
qu’il esloit sorcier, que ses prières 
estoient des sortilèges qui empeschoient 
•e bonheur de leur chasse : enfin on le 
tenoit comme vne abomination, ius- 
ques-là que tout ce qu’il touchoit estoit 
comme poilu et contaminé parmy eux, 
si bien qu’il ne pouuoit se seruir d’au¬ 
cune des choses de la cabane. Il eut les 
cuisses et les iambes creuassées et fen¬ 
dues par la rigueur du froid, n’ayant 
pas dequoy se couurir. 

Il eut dans cette retraite quelques com¬ 
munications auec Dieu, que ie traduiray 
fidèlement du Latin de son mémoire. 


11 me sembla, dit-il, vn certain iour 
que ie me rencontrois en l’assemblée 
de plusieurs de nos Peres, dont i’auois 
honoré la vertu pendant qu’ils estoient 
au monde, ie n’en connus que trois dis¬ 
tinctement, le Pere Iacques Bertric, le 
Pore Estienne Binet et le Pere Pierre 
Coton, ie les connus plus clairement les 
vns que les autres, selon que ie les 
auois plus ou moins communiquez en 
Europe ; ie les priois de toutes les forces 
de mon cœur, de me recommander à la 
Croix afin qu’elle me receust comme 
disciple de celuy qui auoit esté attaché 
entre ses bras ; i’apportois vne raison 
qui jamais ne m’estoit venue en l’esprit 
lors mesme que ie faisois des oraisons 
ou des méditations de la Croix, i’alle- 
guois que i’estois concitoyen de la Croix, 
puis que i’estois né dans vne Ville dont 
l’Eglise principale et Métropolitaine 
estoit dediée à la Sainte Croix. 

Estant encore dans cette mesme re¬ 
traite, ie me trouuay tout à coup en la 
boutique d’vn Libraire placé dans le 
Cloistre de Sainte Croix, en la ville où 
i’ay pris naissance ; ie luy demanday s’il 
u’auoit point quelque Liurc de pieté et 
d’édification, il me repart qu’il en auoit 
vn, dont il faisoit grand estât. À mesme 
temps qu’on me l’eust mis entre les 
mains, i’entendis celte voix: Ce Liure 
contient Illustres pietale viras et fortia 
bello pectora, les faits et les gestes des 
hommes Illustres en pieté et des cœurs 
genereux dans la guerre, ce sont les 
propres paroles que i’entendis, les¬ 
quelles imprimèrent cette vérité dans 
mon ame, qu’il nous faut entrer dans le 
Royaume des Cieux, par beaucoup de 
tribulations. Or comme ie sortois de 
cette boutique, ie la vis toute couuerte 
de Croix. Si bien que ie dis au maistre 
du logis que ie retournerois pour en 
achepter, que i’en voulois auoir, i’en 
vis de toutes façons et en grand nombre. 
Ce bon Pere ne viuoit que de Croix, il 
ne meditoitque la Croix, il ne resuoit 
que de la Croix, ses lumières estoient 
sur la Croix, il en fit des Litanies amou¬ 
reuses qu’on a trou nées apres sa mort 
dans des bouts de papiers, où il auoit 

aussi couché quelques mots en langage 
lliroquois. 

Dans cette mesme solitude où ces 
Barbares le tourmentoient à outrance, 
Nostre Seigneur, comme i’ay desia re¬ 
marqué, le ietla dans vu grandissime 
abandon, et puis le consola en cette 
sorte, escoulons-le parler. 

Les neiges estons desia profondes, ie 
me trouuay demy mort dans la faim, 
dans le froid, dans la nudité ; i’estois la 
boue et la fange de ces Barbares, l'op¬ 
probre et le jouet des hommes, ie souf- 
liois des angoisses mortelles dans mon 
ame à la veuë des négligences et des 
pechez de ma vie passée, les douleurs 
de la mort que ie deuois attendre dans 
peu de temps de la main de ces Bar¬ 
bares, à ce qu’ils me disoient, et les 
périls de l’Enfer m’enuironnans de tous 
costez. l’entendis distinctement vue 
voix qui condamnoit la pusillanimité de 
mon cœur, et qui me donnoil aduis 
sentirent de Deo in bonitate , que i’ar- 
restasse ma pensée sur la bonté de mon 
Dieu, et que ie me iettasse entièrement 
dans son sein, i’entendis ces autres pa¬ 
roles que i’ay creu estre de saint Ber¬ 
nard, Seruite Domino in ilia cliaritate 
qitœ foras mittit timorem, meritum non 
mluetur. Semez Dieu dans la charité et 
dans l’amour qui bannit la crainte, il ne 
ielte pas les yeux sur nos mérités, mais 
sur sa bonté. Ces aduis m’estoient don¬ 
nez fort à propos, car ie sentois bien 
que ie n’estois pas dans vne crainte 
amoureuse et filiale, mais dans vn abat¬ 
tement seruile ; ie n’auois pas assez de 
confiance, et au lieu de gémir pour mes 
offenses commises contre Dieu, ie m’al- 
tristoisde me voir enleué du milieu de 
la vie et entraisné au Jugement, sans 
auoir enuoyé douant inoy aucunes 
bonnes œuures. Or ces paroles me 
changèrent en vn moment, elles ban¬ 
niront mes ennuys et me ietterent dans 
vn feu d’amour si véhément que douant 
que d’estre retourné à moy, ie pro- 
11 o n ça y ces mots de saint Bernard auee 
vue grande impétuosité : Non immerilo 
vilarn ille sibi vindicat nostram qui pro 
nabis dédit et suam, ce n’est pas sans 
raison que celuy-là demande nostre vie. 


qui a liuré la sienne pour nous. Enfin 
Dieu eslargit si fort l’ame de son panure 
seruiteur que ie m’en retoimiay plein 
de iove dans nostre bourgade, à l’entrée 
de laquelle ie croyois qu’on me deust 
assommer. 

Ayant appris que quelques vieillards 
vouloient retourner en leur bourgade, 
ce pauure Pere demanda permission de 
les accompagner : on l’enuoye sans fusil, 
sans souliers et parmy les neiges du 
mois de Décembre, et apres tout, on luy 
commande de porter dans ce chemin de 
30. lieues vn paquet de chair boucanée, 
qui auroit seruy de charge à vn puissant 
porte-faix. 11 n’eut point de répliqué, 
tous les Saunages ressemblent à des 
maletiers ou à des cheuaux de bagage. 
La charité et la patience solide fait 
trouuer des forces où il n’y en a point. 
11 sc trouua dans ce voyage vne femme 
enceinte qui porloit aussi vn puissant 
fardeau et vn petit enfant. Comme on 
vint à passer vn ruisseau fort profond 
et fort rapide, et qu’il n’y auoit autre 
pont qu’vu arbre couché en trauers, cette 
femme ébranlée pur sa charge, tomba 
dans ce torrent. Le Pere qui la suiuoit, 
voyant que la corde de son paquet 
s’estoit glissée à son col, et que ce faix 
l’entrainoit à fond, se iette à l’eau, Pat- 
trappe à la nage, la desgage de son far¬ 
deau, la meneà bord, luy sauuanl la vie 
et à son petit enfant qu’il baptisa sur 
l’heure, le voyant fort mal, en effet il 
s’enuola deux iours apres en Paradis, 
le vous laisse à penser si le froid se lit 
sentir à ce pauure corps extenué. Le 
feu qu’on fil pour cette femme ressus¬ 
citée leur conserua la vie ; ils l’auroient 
perdue sans ce secours. 

Estant arriué à la bourgade, il n’eust 
pas le loisir de se rafraischir et de se 
reposer, on luy commande de porter vn 
grand sac plein de bled à ces chasseurs. 
Ce fardeau l’estonne, on luy ielte sur 
les espaules ; mais il n’alla pas loing» sa 
foiblesse et le verglas qui le faisoient 
tomber à chaque pas, luy font rebrous¬ 
ser chemin. Ceux qui l’auoient enuoye, 
le voyaus de retour, le chargèrent 
d’iniures, l’appellant vn chien, vn mal 
basty, qui ne seauoit que manger, e 

pour penitence ils le mettent dans la ca¬ 
bane d’vn homme tout pourry, par vue 
puante et meschante maladie, d’vn 
homme cruel qui luy auoit arraché les 
ongles en son entrée au pays, et qui au 
reste dans ses ordures n’auoit autre 
soulagement qu’vu peu de bled cuit à 
l’eau ; le Pere luy sert de valet quinze 
iours durant auec vue patience de fer et 
Yiie charité toute d’or. Enfin ceux de 
sa cabane estans retournez de la chasse 
le rappellerent; vue ieune femme et vne 
ieune tille s’offrirent à luy pour le ser- 
uir à la façon du pays, luy tesmoignans 
beaucoup de compassion ; comme il les 
vit seules, les hommes estans encore 
absens il les remercia, ou plus tost les 
rebuta d’autant plus rudement qu’il 
s’apperceut qu’vn ieune Hiroquois les 
frequentoit trop librement. Ce desordre 
auquel il ne pouuoit remédier luy fut 
plus sensible que ses douleurs passées : 
il n’est pas croyable combien Dieu est 
présent à ceux qui souffrent pour son 
nom. 

Il visita pendant tout l’Hvuer auec 
danger de sa vie, les trois bourgades 
des Hiroquois, nommez Agneronons, 
pour consoler les Hurons captifs, pour 
les animer et pour les encourager de 
tenir ferme en la Foy, leur administrant 
de fois à autre le Sacrement de peni¬ 
tence. La mere de son garde ou de son 
hoste, qu’il appelloit sa tante, com¬ 
mença d’admirer et de respecter ses 
vertus, elle luy donna vne peau de cerf 
pour se coucher et vne autre pour se 
couurir. Ils auoient vu voisin tout cou- 
uert de playes ; cét homme estoit du 
nombre de ceux qui auoient traité le 
Pere auec plus de rage et plus de cru¬ 
auté : comme il le vit dans cette extré¬ 
mité, il le visita soutient, le consolant 
dans sa maladie, il luy alloit chercher 
de petits fruits pour le regaler. Celte 
charité luy gaigna le cœur et augmenta 
le respect que ses gens luy portoient. 

Sa tante le mena à la pesche enuiron 
le mois de Mars, son exercice fut le 
mesme qu’à la chasse, il fournissoit le 
bois de chauffage pour sa cabane, mais 
en le traitoit auec plus de douceur. 
Cette retraite hors des bourgades et du 


tumulte des Hiroquois, luy fut tres- 
agreable. Il fit vne petite cabane de 
branches de sapin, en forme de cha¬ 
pelle, où il dressa vne Croix. Cette 
Eglise estoit toute sa consolation, il y 
passoit la plus grande partie de la jour¬ 
née en prières, sans estre molesté de 
personne ; mais ce repos ne fut pas de 
longue durée. Vu vieillard voyant que 
son parent ne relournoit point de la 
guerre, creut qu’il auoit esté tué, et 
pour soulager ou pour honorer son ame, 
il luy voulut sacrifier celle du Pere. 
Sçachant donc qu’il estoit esloigné du 
bourg de quelques journées, il enuoye 
vn ieune hommfe pour aduertir ces pé¬ 
cheurs qu’on auoit veu l’ennemy roder 
en ce quartier-là. Il n’en fallut pas da- 
uantage pour leur donner la peur et 
pour les faire retourner bien viste en 
leur bourgade ; de bonheur pour le Pere, 
à mesme temps qu’il entroit dans les 
portes, vn messager arriua, qui apporta 
nouuelle que ce guerrier et scs cama¬ 
rades dont on estoit en peine retour¬ 
noient victorieux, amenans vingt pri¬ 
sonniers Abnaquiois, six mois apres leur 
despart du pays. Voila tout le monde 
dans la ioye, on laisse le pauure Pere, 
on brusle, on escorche, on rostit, on 
mange ces pauures victimes, auec des 
resioüyssances publiques : ie croy que 
les Démons font quelque chose de sem¬ 
blable dans les Enfers, à la venue des 
âmes condamnées à leurs brasiers. 

Depuis le mois d’Aousl iusques à la 
fin de Mars, le Pere fut tous les iours 
dans les tranchées et dans les espou- 
uantes de la mort. Vn moindre courage 
fut mort cent fois d’apprehension. 11 est 
plus aisé de mourir tout d’vn coup que 
de mourir cent fois. Sur la fin d’Auril, 
vn Capitaine Sauuage du pays des Soko- 
kiois parut dans le pays des Hiroquois, 
chargé de presens, qu’il venoit offrir 
pour la rançon et pour la deliurance 
d’vn François nommé Ondesson, c’est 
ainsi que les Hurons et les Hiroquois 
nommoient le Pere logues. Cét homme 
racontoit que l’vn de scs compatriotes 
homme de considération, estant tombé 
entre les mains des Algonquins, auoit 
esté fort mal traité, mais qu’Onontio et 

les François auoient fait de grands 
presens pour le rachepter, qu’ils luy 
auoient sauné la vie, et là-dessus il tira 
des lettres du Capitaine des François, 
pour estre rendues à Ondesson. Celle 
ambassade donna du crédit au Pere, et 
le lit regarder pour vn peu de temps d’vn 
œil plus pitoyable, mais ces Barbares 
ayans accepté les presens, ne le mirent 
pas pourtant en liberté, violans le droit 
des gens et la loy receuë parmy tous ces 
peuples. 

Cette nouuelle bien-veillance n’em- 
pescha pas qu’vn fou n’assommast quasi 
ce panure Pere : il entra de furie dans 
sa cabane, et luy donna deux grands 
coups d’vue masse d’armes par la teste, 
le renuersant à demy mort, et si quel¬ 
ques personnes ne l’eussent empesché, 
il luy auroit osté la vie. Il n’en fut autre 
chose, sinon que sa panure tante se mit 
à pleurer, et depuis ce temps-là elle 
l’auertissoit en secret des mauuais des¬ 
seins qu’on brassoit contre luy, l’inci¬ 
tant à se sauuer et à se tirer de cette 
rude captiuité. le diray en passant que 
ces fous dont il y a grand nombre en 
ces pays-là, et en plusieurs autres en¬ 
droits de l’Amérique, sont plus tost 
agitez et comme possédez de quelque 
Démon, qui leur cause cette fureur de 
temps en temps, que blessez du cerueau 
par quelque maladie naturelle. 

Au moys de May et de Iuin, le Pere 
écriuitdiuerses lettres par des guerriers 
qui venoient à la chasse des hommes 
sur le grand fleuue de Saint Laurent, il 
leur disoit qu’ils attachassent ces lettres 
à des perches sur les riues de cette 
grande riuiere ; quoy que c’en soit, il en 
fut rendue vue à Monsieur nostro Gou- 
uerneur à l’occasion que nous auons dé¬ 
duit au chap. 12. de la relation de l’an 
1642. ou la coppie de cette lettre est 
couchée tout au long. 

Enuiron ce temps-là quelques Capi¬ 
taines Iliroquois, allant visiter de petites 
nations qui leur sont comme tributaires, 
pour tirer des presens, celuy qui auoit 
le Pere en garde estant de la partie le 
mena à su suitte ; son dessein estoit de 
faire paroislre les triomphes des Iliro¬ 
quois sur les nations mesme qui sont 


dans l'Europe, et Dieu pretendoit sauuer 
quelque ame par le moyen de son ser- 
uiteur, lequel ne manquoit pas si tost 
qu’il estoit entré dans quelque bour¬ 
gade, de visiter toutes les cabanes et de 
baptiser les enfans moribonds, et mesme 
encore les plus grandes personnes, quand 
il auoit le moyen de les instruire. Allant 
donc de cabane en cabane, il apperceut 
vn jeune homme tout languissant ; ce- 
luy-cv s’addressant au Pere, luy dit: 
Ondesson, l’appellant du nom sàuuage 
qu’il portoit en ces contrées, ne me 
eonnois-tu pas? te souuiens-tu bien du 
plaisir que ie te fis en ton entrée, dans 
le pays des Hiroquois ? le ne me sou- 
uiens pas de t’auoir jamais veu, luy dit 
le Pere, mais encore quel plaisir m’as- 
tu fait ? Te souuiens-tu bien, repart-il, 
d’vn homme qui couppa tes liens en la 
troisième bourgade des Hiroquois Agne- 
ronons, lors que lu n’en pouuoisplus? 
le m’en souuiens fort bien, cét homme 
m’obligea grandement, ie ne l’ay iamais 
pù reconnoistre, donne m’en ie te prie 
des nouuelles si tu en as connoissance ? 
C’est moy mesme, repart ce pauure lan¬ 
guissant. A ces paroles, le Pere se iette 
sur luy, l’embrasse, luy tesmoignant de 
cœur, des yeux et de la voix les ressen¬ 
ti mens qu’il auoit d’vn tel bien-fait. 
Ah ! que ie suis triste, luy fit-il, de te 
voir en ce pitoyable estât ! quei’ayde 
regrets de ne te pouuoir secourir dans 
ta maladie ! i’ay souuent, sans te con- 
noistre prié pour toy le grand maistre 
de nos vies ; tu me vois dans vne grande 
pauureté, mais neaotmoins ie te veux 
faire vn plaisir plus grand que celuy que 
tu m’as fait. Le malade écoute, le Pere 
luy éuangelise Iesus-Christ, il luy fait 
entendre qu’il peut entrer dans vne vie 
de plaisir et de gloire, en vn mot il 
l’instruit, il croit, il donne des tesmoi- 
gnages de sa creance, le Pere le baptise, 
et peu de temps apres il s’enuola au 
Ciel recompensé plus qu’au centuple de 
la compassion qu’il auoit portée au ser- 
uiteur de Iesus-Christ. 

Les fatigues du Pere dans ce voyage 
de plus de quatre-vingts lieues, furent 
pleinement adoucies et récompensées 
par le salut de son Bien-faicteur, il n y 

eut jamais d’Anachorete plus abstinent 
que ce panure captif dans ce voyage, sa 
vie n’estoit que d’vn peu de pourpier 
saunage, qu’il alloit cueillir dans les 
champs dont il faisoit vn potage sans 
autre assaisonnement que de l’eau 
claire. On luy donnoil bien à manger 
de certaines graines, mais si insipides 
et si dangereuses qu’elles seruoient de 
poison tres-present à ceux qui ne les 
sçauoient pas accommoder; il n’y voulut 
point toucher. 


CDXPITRE VII. 

Le Pere se sauue des Hiroquois et passe 
en France, par l’entremise des Hol- 
landois ; il repasse en Canadas , où 
estant arriué, il fait vn voyaqe au 
pays des Hiroquois. 

Au retour de ce voyage, on com¬ 
mande au Pere d’aller accompagner 
quelques pescheurs qui le menèrent 7. 
ou 8. lieues au dessous d’vne habitation 
Hollandoise ; comme il estoit occupé en 
cét exercice il apprend de la bouche de 
quelques Iliroquois qui vindrent en ce 
quartier-là, qu’on l’attendoit en la bour¬ 
gade pour le brusler. Cette nouuelle fut 
l’occasion de sa deliurance, de laquelle 
ayant suffisamment parlé en la Relation 
l’an d642. et 1643. au cliap. 14. ie ne 
rapportera y icy que quelques parlicula- 
ritez dont on n’a fait que peu ou point 
de mention. Les Ilollandois luy ayant 
donné la commodité d’entrer dans vn 
nauire, les Hiroquois s’en plaignirent; 
on l’en retire et on le mené en la mai¬ 
son du Capitaine, qui le donna en garde 
a vn vieillard, en attendant qu’on eusl 
appaisé ces Barbares ; en vn mot s’ils 
eussent perseueré dans leur demande et 
rebuté quelques presens qu’on leur fit, 
on eust remis le Pere entre leurs mains 
pour estre l’obiet de leur fureur et l’ali¬ 
ment de leurs feux. Or comme on 
attendoit l’occasion de le faire repasser 


en Europe, il fut six semaines sous la 
garde de ce vieillard fort auaricieux, 
qui le logea dans vn vieux galetas, où 
la faim, et la soif, et la chaleur, et la 
crainte de retomber à tous momens 
entre les mains des Iliroquois, luy don- 
noient de grandes occasions de se ietter 
et de s’abysmer dans la prouidence de 
celuy qui luy auoit si souuent fait sentir 
sa presence. Cét homme estoit le vi- 
uandier de cette habitation ; il faisoit la 
lessiuc tous les quinze iours, puis re- 
portoit son cuuier au grenier, dans 
lequel il mettoit de l’eau qui seruoit de 
boisson au Pere, iusques à la première 
lessiue. Cette eau qui se gastoit bien- 
tost dans les ardeurs de l’Esté, luy 
causa vue grande douleur d’estomach. 
On luy donnoil à manger autant qu’il 
en falloit, non pas pour viure, mais pour 
ne pas mourir. Dieu seul et ses Saincts 
estoient sa compagnie. Le Ministre le 
visita quelquefois, et s’aduisant vn iour 
de luy demander comme on le traitoit, 
car jamais ce bon Pere n’en eust fait 
mention, si on ne luy en eust parlé, il 
respondit qu’on luy apportoit assez peu 
de choses : le m’en doute bien, repartie 
Ministre, car ce vieillard est vn grand 
auaricieux, qui sans doute retient la 
pluspart des viures qu’on vous enuoye. 
Le Pere luy tesmoigna qu’il estoit con¬ 
tent, et que les souffrances luy estoient 
agréables depuis vn long-temps. Dans 
ce grenier où estoit le Pere, il y auoit 
vn retranchement où son Garde menoit 
incessamment des Sauuages Hiroquois, 
pour vendre quelques denrées qu’il y 
reseruoit ; ce retranchement estoit fait 
de planches si peu jointes qu’on eust 
aysément passé les doigts dans les ou- 
uertures. le m’estonne, dit le Pere, 
comme ces Barbares ne m’ont cent et 
cent fois découuert, ie les voyois sans 
difficulté, et si Dieu n’eût détourné leurs 
yeux, ils m’auroient mille fois apperceu, 
ie me caehois derrière des futailles, me 
repliant dans vne posture violente, qui 
me donnoit la gehenne et torture les 
deux et trois et quatre heures de suitte, 
et cela fort souuent. De descendre à la 
cour du logis, ou d’aller en d’autres en¬ 
droits, c’estoit me précipiter, pour ce 

que tout estoit remply de ceux qui me 
cherchoient à mort, et pour augmenta¬ 
tion de mes biens, c’est à dire de mes 
croix, la blesseure qu’vn chien m’auoit 
faite, la nuict que ie me saiiuay d’entre 
les Hiroquois, me eausoil vne si grande 
douleur que si le Chirurgien de cette 
habitation n’y eust mis la main, i’aurois 
non seulement perdu la jambe ; mais 
encore la vie, car la gangrenne s’y met- 
toil dcsia. 

Le Capitaine de la principale habita¬ 
tion, appellée Manate, esloignée de celle 
où i’estois de soixante lieues, ayant 
appris que ie n’estois pas trop à mon 
ayse dans ce voisinage d’Hiroquois où 
de Maquois, comme les Hollandois les 
nomment, commanda qu’on me con- 
duissist dans son fort ; de bonne fortune 
en mesme temps qu’on receut ses 
lettres, vn vaisseau deuoit descendre, 
dans lequel on me fit embarquer en la 
compagnie d’vn Ministre, qui me témoi¬ 
gna beaucoup de bien-veillance. 11 estoit 
garny de quantité de bouteilles, dont il 
fit largesse, notamment à la rencontre 
d’vne Isle, à laquelle il voulut qu’on 
donnast mon nom au bruit du canon et 
des bouteilles : chacun témoigne son 
amour à sa façon. Ce bon Pere fut receu 
dans Manate, auec de grands témoi¬ 
gnages d’affection ; le Capitaine luy fit 
faire vn habit noir assez leger, et luy 
donna aussi vne bonne casaque et vn 
chapeau à leur mode. Les hahitans le 
venoient voir, monstrans par leurs re¬ 
gards et par leurs paroles, qu’ils luy 
portoient grande compassion. Quelques- 
vns luy demandoient quelle recompense 
luy donneroient Messieurs de la Nou- 
uelle France, s’imaginans qu’il auoit 
souffert ces indignitez à l’occasion de 
leur commerce ; mais il leur lit entendre 
que les pensées de la terre ne luy auoient 
point fait quitter son pays, et que la pu¬ 
blication de l’Euangile estoit l’vnique 
bien qu’il auoit prétendu, se jettant 
dans les dangers où il estoit tombé. Vn 
bon garçon Payant rencontré à l’écart, 
se ietta à ses pieds, luy prenant les 
mains pour les baiser, en s’escriant : 
Martyr, Martyr de lesus-Christ ; il l’in¬ 
terrogea et conneut que c’estoit vn Lu¬ 


thérien qu’il ne put ayder pour n’auoir 
pas connoissance de sa langue, c’estoit 
vn Polonois. 

Entrant dans vne maison assez proche 
du fort, il vit deux images au manteau 
de la cheminée, l’vne de la sainte 
Vierge, l’autre de nostre B. Louys de 
Gonzague. Comme il en lesmoignaquel- 
que satisfaction, le maistre du logis luy 
dit que sa femme estoit catholique. 
C’estoit vne Portugaise menée en ce 
pays-là par ie ne sçay quel rencontre, 
elle paroissoit fort modeste et fort vere- 
conde. La suprrbe de Babel à bien fait 
du tort à tous les hommes, la confu¬ 
sion des langues Jes a priuez de grands 
biens. 

Vn Catholique Irlandois arriuantdela 
Virginie à Manate, se confessa au Pere, 
et luy dit, qu’il y auoit de nos Peres 
dans ces contrées-là, et que depuis peu 
l’vn d’eux suiuant les Sauuages dans les 
bois pour les conuertir, auoit esté tué 
par d’autres Sauuages ennemis de ceux 
que le Pere accompagnoit. Enfin leGou- 
uerneur du pays enuovant vne barque 
de cent tonneaux en Hollande, renuova 
le Pere au commencement du mois de 
Vouembre. 11 souffrit assez dans cette 
nauigation, son lit estoit le tillac ou 
quelques cordages arrousez bien sou¬ 
tient des vagues de la mer. Le peu de 
viures et le grand froid, n’accommo- 
doient pas vn homme assez legerement 
couuert, et qui auoit tant ieusné parmy 
des Barbares. 

Ils mouillèrent l’ancre en vn port 
d’Angleterre sur la fin de Décembre ; 
les Nautonniers se voulant vn petit ra- 
fraischir, s’en allèrent tous dans vne 
bourgade, laissant le Pere auec vn ma¬ 
telot pour garder la barque. Sur le soir 
arriuent des voleurs dans vn basteau, 
ils entrent dans cette barque, quils 
croyent chargée de grandes richesses 
pour venir d’vn voyage de long cours. 
Ils présentent le pistolet au Pere, mais 
ayans reconnu qu’il estoit François, us 
ne luy firent autre mal que de luy d e * 
rober tout ce qu’il auoit, c’est à dire sa 
casaque et son chapeau, auec tout e 
bagage de ces panures Hollandois. W- 
luy qui commandoit cette barque estan 

aduerty île ce vol, fut bien estonné, 
pendant qu’il va et vient cherchant par 
tout les autheurs de ce forfait ; le Pore 
rencontra vn vaisseau François, qui luy 
donna dequoy viure iusqu’à ce qu’il 
eust trouué le moyen de repasser en 
France. 

La veille de Noël il s’embarqua, 
comme vn pauure, dans ie ne sçay quel 
bateau où vue petite barque chargée de 
charbon de terre, qui le mit le lende¬ 
main en la coste de la basse Brelaigne. 
Le pauure Pere ayant apperceu vue 
petite maison toute seule, s’en va de¬ 
mander à ceux qui l’habitoient où estoit 
l’Eglise. Ces bonnes gens luy enseignè¬ 
rent le chemin, et croyansà sa modestie 
que ce fust quelque pauure Irlandois ca¬ 
tholique, ils l’inuiterent à venir prendre 
sa réfection en leur logis, quand il au¬ 
rait fait ses deuotions. Ce qu’il accepta 
fort volontiers, pour la grande nécessité 
où il estoit réduit. Il s’en va donc en la 
maison de Nostre Seigneur, le iour de 
sa naissance en terre. Mais bêlas ! qui 
pourroit exprimer les douces consola¬ 
tions de son ame. Lors qu’apres auoir 
esté si long-temps auec des Barbares et 
conuersé panny des üeretiques, il se vil 
auec les enfans de la vraye Eglise. J1 
me sembloit, disoit-il par apres, que ie 
commençois de reuiure, c’est lors que 
ie goulav la douceur de ma deliurance. 
S’estant confessé et communié et assisté 
au S. Sacrifice de la Messe, il va visiter 
ceux qui l’auoient si charitablement in- 
uité ; c’esloit de pauures gens, mais 
doüez d’vne charité vrayement Chre- 
slienne. Ayant veu ses mains toutes dé¬ 
chirées, et apprenant comme il auoit 
souffert ce martyre, ils ne sçauoient 
quelle chere luy faire. Ce bon hoste 
auoit deux jeunes filles, qui présentèrent 
au Pere leurs aumosnes auec tant d’hu¬ 
milité et tant de modestie, que le Pere 
en estoit tout édifié. le crois qu’elles 
luy donnèrent chacun deux ou trois sols, 
c’estoit possible tout leur thresor, il 
n’eut pas besoin de leurs richesses. Yn 
honneste Marchand de Rennes, s’estant 
rencontré en cette maison, non par ha¬ 
sard, mais par vne prouideuce qui con¬ 
duit chaque chose à son point, ayant 


appris l’histoire du Pere, luy offrit vn 
chenal, l’asseurant qu’il tiendrait à fa¬ 
neur de le conduire iusqu’à la première 
de nos maisons ; cette offre si courtoise 
fut acceptée auec de grands sentimens 
de la bonté de Dieu, et auec vne douce 
reconnoissance-de son bien-faicteur. 

Enfin le cinquiesme de Ianuier de 
l'an 1643. il fut frapper le matin à la 
porte de nostre College de Rennes. Le 
portier le voyant en équipage d’vn 
homme assez bigarré en ses habits, ne 
le reconnut pas. Le Pere le supplia de 
faire venir le Pere Recteur pour luy 
communiquer, disoit-il, des nouuelles de 
Canada. Le Pere Recteur prenoit les 
habits Sacerdotaux pour aller célébrer 
la sainte Messe ; mais le portier luy 
ayant dit qu’vu pauure homme venu de 
Canada le demandoit, ce mot de pauure 
le toucha. Peut-estre, disoit-il à part 
soy, qu’il est pressé et qu’il est dans 
quelque disette. Il quille donc les ha¬ 
bits sacrez dont il estoit en partie re- 
uestu, pour faire vne action de charité. 
11 le va trouuer, le Pere sans se décou- 
urir luy présente des patentes signées 
du Gouuerneur des Hollandois, deuant 
que de les lire, il fait diuersesquestions 
au Pere sans le connoistre, et puis enfin 
il luy demande s’il connoissoit bien le 
Pere Isaac Iogues ? le le comtois fort 
bien, respond-il. On nous a mandé qu’il 
estoit pris des Hiroquois, est-il mort ? 
est-il encore captif? ces Barbares ne 
l’ont-ils point massacré ? Il est en li¬ 
berté et c’est luy, mon R. P. qui vous 
parle, et là-dessus il se iette à genoux 
pour receuoir sa bénédiction. Le Pere 
Recteur, surpris d’vne ioye toute extra¬ 
ordinaire, l’embrasse, le fait entrer 
dans la maison, tout le monde accourt, 
la ioye et la consolation d’vne deli¬ 
urance si peu attendue, entrecouppe les 
paroles. Enfin on le regarde comme vn 
Lazare resuscilé, qui doit aller mourir 
pour la derniere fois au pays où il a 
desia souffert tant de maux. 

De Rennes il s’en vient à Paris, la 
Reyne ayant ouy parler de ses souf¬ 
frances, dit tout haut : On feint des Ro¬ 
mans, en voila vn véritable entremeslé 
de grandes auentures. Elle le voulut 

voir, ses yeux furent touchez de com¬ 
passion à la veuë de la cruauté des Hi- 
roquois. Il ne fit pas long seiour en 
France, le Printemps venu de l’an 1644. 
il se rendit à la Rochelle pour repasser 
au pays de son martyre, où estant ar- 
riué, on l’enuoya à Montreal. Sa mé¬ 
moire y est encore viuante, l’odeur de 
ses vertus recrée et conforte encore tous 
ceux qui ont eu le bonheur de le con- 
noistre et de conuerser auec luy. La 
paix estant faite auec les Hiroquois 
comme on a veu dans les Relations, on 
tira le Pere de Montreal, pour aller 
ietter les fondemens d’vne Mission dans 
leur pays, laquelle on nomma la Mission 
des Martyrs. Le R. P. Ierosme Lale- 
mant, Supérieur de nos Missions, luy 
en ayant rescrit, voicy comme il luy ré¬ 
pondit. 

Celle qu’il a pieu à Y. R. de me ré¬ 
crire, m’a trouué dans la retraitte et 
dans les exercices que i’auois commencé 
au départ du canot qui porte nos lettres. 
I’ay pris ce temps, pource que les Sau- 
uages estans à la chasse, nous laissent 
ioüir d’vn plus grand silence. Croiriez- 
vous bien qu’à l’ouuerture des lettres 
de V. R. mon cœur a esté comme saisi 
de crainte au commencement, appré¬ 
hendant que ce que ie souhaite et que 
mon esprit doit extrêmement priser 
n’arriuast. La pauure nature qui s'est 
souuenuë du passé a tremblé, mais 
noslre Seigneur par sa bonté y a mis 
et mettra le calme encore dauantage. 
Ouy, mon Pere, ie veux tout ce que 
nostre Seigneur veut au péril de mille 
vies, 6 que i’aurais de regret de man¬ 
quer à vne si belle occasion ! pourrois-ie 
soutfrir qu’il tînt à moy que quelque 
ame ne fut sauuée ? i’espere que sa 
bonté, qui ne m’a pas abandonné dans 
les rencontres, m’assistera encore ; luy 
et moy sommes capables de passer sur 
le ventre de toutes les difficultez qui se 
pourraient opposer. C’est beaucoup 
d’estre inmedio nationis prauœ, d’estre 
tout seul au milieu d’vne nation de- 
prauée, sans Messe, sans Sacrifice, sans 
Confession, sans Sacremens ; mais sa 
saincte volonté et sa douce disposition 
vaut bien cela, celuy qui nous a eon- 


seruez sans ces secours par sa saincte 
grâce, l’espace de dix-huict ou vin (r t 
mois, ne nous refusera pas la mesme 
faneur à nous, qui ne nous ingérons 
pas et qui n’entreprenons ce voyage que 
pour luy plaire vniquemenC contre 
toutes les inclinations de la nature. Il 
faudroit que celuy qui viendra auec 
moy fust bon, vertueux, capable de con- 
duitte, courageux et qu’il voulust endu¬ 
rer quelque chose pour Dieu ; il seroità 
propos qu’il put faire des canots, afin 
que nous puissions aller et venir inde- 
pendemment des Saunages. 

Le seisiesme de May 1646. ce bon 
Pere partit des Trois Riuieres en la 
compagnie du Sieur Bourdon, ingénieur 
de Monsieur le Gouuerneur ; son voyage 
ayant esté décrit en la Relation prece¬ 
dente, ie n’en parleray pas dauantage ; 
le sieur Bourdon m’a dit que ce bon 
Pere estoit infatigable, qu’ils souffrirent 
extrêmement en ce chemin de fer. 
Bref, ils arriuerent aux Trois Riuieres, 
ayant accomply leur légation, le iour 
de Saint Pierre et Saint Paul, le 29. du 
mois de Juin. Il arriua à Quebec auec 
M. Bourdon le 3. Iuillet. 


CHAPITRE VIII. 

Le Pere Isaac Togues retourne pour la 
troisiesme fois au pays des Hiro¬ 
quois, où il est mis à mort. 

A peine le pauure Pere fut-il rafrais- 
chy parmy nous deux ou trois mois, 
qu’il recommença ses courses le vingt- 
quatriesme Aoust. Il partit de Montreal, 
où il estoit monté de Quebec en Iuillet 
de la mesme année 1646. Il s'em¬ 
barque auec vu ieune François dans 
vu canot, conduit par quelques Hurons, 
pour retourner au pays de ses croix. 
Il eut de grands presentimens de sa 

mort, ce qu’il communiqua a quelques 

personnes confidentes. Nous auons 
recouuré vne lettre qu’il escriuit a vn 
de nos Peres en France, vu peu aupa- 

rauant qu’il nous quittast pour la der¬ 
nière fois, où il en parle de la sorte. 

Helas ! mon tres-clier Pere, quand 
commenceray-ie à seruir etaymerceluy 
qui n’a iumais commencé à nous aymer? 
et quand commenceray-ie à me donner 
totalement à celuy qui s’est donné à 
uioy sans reserue ? Quoy que ie sois ex¬ 
trêmement misérable et que i’aye fait 
vu mauuais vsage des grâces que noslre 
Seigneur m’a faites en ce pays, ie ne 
perds pas courage, puis qu’il prend le 
soing de me rendre meilleur, me four¬ 
nissant encore de nouuelles occasions 
de mourir à moy mesme et de m’vnir 
inséparablement à luy. Les Hiroquois 
sont venus faire quelque présent à 
nostre Gouuerneur, pour retirer quel¬ 
ques prisonniers qu’il auoit, et traiter 
de paix auec luy au nom de tout le 
pays; elle a esté conclue, au grand con¬ 
tentement des François, elle durera 
tant qu’il plaira à nostre Seigneur. Un 
iuge necessaire icv pour l’entretenir et 
voir doucement ce que l’on peut faire 
pour l’instrucléon de ces peuples, d’y 
enuoyer quelque Pere. Fay suiet de 
croire que i’y seray employé, ayant 
quelque connoissance de la langue du 
pays. Vous voyez bien comme i’ay be- 
soing d’vn puissant secours de prières 
estant au milieu de ces Barbares : il 
faudra demeurer parmy eux sans auoir 
presque liberté de prier, sans Messe, 
sans Sacrements ; il faudra estre re¬ 
sponsable de tous les accidents entre les 
Hiroquois et François, Algonquins et 
Hurons. Mais quoy, mon esperance est 
en Dieu, qui n’a que faire de nous pour 
l’execution de ses desseins. C’est à nous 
à tascher de luy estre tideles, et ne pas 
gaster son ouurage par nos laschetez : 
i’espere que vous m’obtiendrez cette 
faueur de nostre Seigneur, et qu’apres 
auoir mené vne vie si lasche iusqu’à 
maintenant, ie commencerayàle mieux 
seruir. Le cœur me dit que si i’ay le 
bien d’estre employé en cette Mission, 
lbo et non redibo ; mais ie serois heu¬ 
reux si nostre Seigneur vouloit acheuer 
le Sacrifice où il l’a commencé, et que 
ce peu de sang que i’ay respandu en 
cette terre fût comme les arres de celuy 


que ie luy donnerois de toutes les veines 
de mon corps et de mon cœur. Enfin 
ce peuple-là sponsus mihi sanguinum 
estj hune milii despond i sanguine meo, 
noslre bon maistre qui se l’est acquis 
par son sang, luy ouure s’il luy plaist la 
porte de son Euangile, comme aussi à 
quatre autres nations ses alliez qui sont 
proches de luy. A Dieu, mon cher Pere, 
priez-le qu’il m’vnisse inséparablement 
à luy. 

Mais il estoit trop humble pour écou¬ 
ter ses senti mens, et trop courageux 
pour reculer dans vne bonne alîaire, et 
pour s’effrayer à la pensée ou à la veuë 
de la mort. Nous auons appris qu’il 
auoit esté massacré dés son entrée en ce 
pays plein de meurtre et de sang ; voicy 
ce qu’en mande le Gouuerneur des 
Ilollandois à Monsieur le Cheualier de 
Mont-Magny. Celle-cy sera pour re¬ 
mercier vostre Seigneurie, du souuenir 
qu’elle a eu de moy, faueur dont ie tâ- 
cheray à me reuancher s’il plaist à Dieu 
m’en concéder l’opportunité (ce sont ses 
termes). Au reste, i’enuoye celle-cy 
par les quartiers du Nord, soit par le 
moyen des Anglois ou de Monsieur 
d’Aunay, aux fins de vous aduertir du 
massacre que les Barbares et les inhu¬ 
mains Maquois ou Hiroquois, ont fait du 
Pere Isaac logues et de son compagnon, 
ensemble de leur dessein qu’ils ont de 
vous surprendre sous couleur de visite, 
comme vous verrez par la lettre cy- 
, enclose, qui encore qu’elle soit mal 
dictée et ortographiée vous apprend à 
: nostre grand regret, les parlicularilez 
■ du tout, le suis marry que le suiet de 
; celle-cy n’est plus agréable ; mais la 
s conséquence de l’affaire ne m’a pasper- 
: mis de me taire. Nostre Ministre d’en 
; haut (c’est à dire d’vne habitation située 
; au haut de la riuiere) s’est enquis soi- 
i gneusement aux principaux de cette 
i canaille, de la cause de ce mal-heureux 
; acte ; mais il n’a peu auoir autre ré- 
, ponse d’eux, sinon que le Pere auoit 

- laissé le Diable parmy quelques hardes 
r qu’il leur auoit laissez en garde, qui 
î auoit fait manquer leur bled d’Inde. 
1 Voila ce que ie puis écrire pour le 

- présent à vostre Seigneurie. L’incluse 

mentionnée dans la precedente, escrite 
par vu Uollandois au Sieur Bourdon, est I 
couchée dans les termes suiuans. 

le n’ay voulu manquer à cette occa- i 
sion, de vous faire sçauoir mon com¬ 
portement. le suis en bonne santé, 
Dieu mercy, priant Dieu qu’ainsi soit de ' 
vous et de vos enfans. Au reste ie n’ay 
pas beaucoup de chose a vous dire, 
sinon comme les François ont esté ar- 
riuez le 17. de ce présent mois d’O- 
ctobre 1046. au fort des Maquois, c’est 
pour vous faire entendre comme ces 
Barbares ingrats n’ont pas attendu 
qu’ils fussent bien arriuez dans leurs 
cabanes, où ils ont esté dépouillez tous 
nuds sans chemises, reste qu’ils leur 
ont donné chacun vu brayet pour cacher 
leur pauureté ; le mesme iour de leur 
venue ils ont commencé de les mena¬ 
cer, et incontinent à grands coups de 
poings et de basions, disans, vous mour¬ 
rez demain, ne vous estonnez pas, mais 
nous ne vous bruslerons pas, ayez cou¬ 
rage, nous vous frapperons auec la 
hache et mettrons vos testes sur les pa¬ 
lissades (c’est à dire sur la clôture de 
leur bourgade), afin que quand nous 
prendrons vos freres ils vous voyent 
encore. Il faut que vous sçaehiez que 
c’onl esté seulement la nation de l’ours 
qui les ont fait mourir, la nation du 
loup et de la tortue ont fait tout ce 
qu’ils ont pu pour leur sauner la vie, et 
ont dit à la nation de l’ours, tuez-nous 
premièrement, mais helas ! ils ne sont 
pas pourtant en vie. Sçachez-donc que 
le 18. au soir qu’ils vindrent appeller 
Isaac pour souper, il se leua et s’en alla 
auec ce Barbare au logis de l’ours. 11 y 
auoit vu traistre auec sa hache derrière 
la porte, et entrant il luy fendit la teste, 
à l’heure mesme il luy couppa et la mit 
sur les palissades, le lendemain de 
grand matin il lit de l’autre de mesme, 
et ont ietté leurs corps dans la riuiere. 1 
Monsieur, ie n’ay pas peu sçauoir ny 
entendre d’aucun Saunage pourquoy ils 
les ont tuez. Au reste leur enuie et en¬ 
treprise est de s’en aller trois ou quatre 
cents hommes pour tascher de sur¬ 
prendre les François, pour en faire de 
mesme comme ils ont fait des autres. 


Mais Dieu veuille qu’ils n’acheuent pas 
leur dessein. 

Voila mot pour mot ce que lesHollan- 
dois ont escrit, touchant la mort du 
Pere Isaac logues. L’vne de ces deux 
lettres est dattée du trentiesme d’O- 
ctobre, l’autre du quatorziesme de No- 
uembre de l’an passé 1646. elles n’ont 
esté rendues à Monsieur nostre Gou- 
uerneur qu’au mois de Iuin de cette 
année 1647. Vn peu deuantque de les 
auoir receués, quelques femmes Algon- 
quines et vn Huron s’estant saunez de la 
captiuilé de ces Barbares, nous auoient 
bien parlé de ce massacre, mais ils n’en 
descriuoient pas les pariicularitez, nous 
les sçaurons encore plus amplement 
quelque iour. 

Nous auons respecté cette mort comme 
la mort d’vn Martyr, et quoy que nous 
fussions en diuers endroits, plusieurs 
de nos Peres, sans sçauoir rien les vns 
des autres pour la distance des lieux, 
ne se sont pù résoudre de célébrer pour 
luy la Messe des trespassez, si bien de 
présenter cét adorable sacrifice en action 
de grâces des biens que Dieu luy auoit 
eslargis ; les séculiers qui l’ont connu 
particulièrement, et les maisons Reli¬ 
gieuses ont respecté cette mort, se 
sentant plus tost portez d’inuoquer le 
Pere que de prier pour son ame. 

C’est la pensée de plusieurs hommes 
doctes, et cette pensée est plus que rai¬ 
sonnable que celuy-là est vrayement 
martyr deuant Dieu, qui rend tesmoi- 
gnage au Ciel et à la terre, qu’il fait 
plus d’estat de la Foy et de la publica¬ 
tion de l’Euangile que de sa propre vie, 
la perdant dans les dangers où il se 
iette pour Iesus-Christ, auec connois- 
sance, protestant deuant sa face, qu il 
veut mourir pour le faire connoistre; 
cette mort est la mort d’vn martyr dé¬ 
liant les Anges. C’est dans cette veue 
que le Pere a rendu son ame à Iesus- 
Christ et pour Iesus-Christ. le dis bien 
dauantage, non seulement il a embrassé 
les moyens de publier l’Euangile qui 
l’ont fait mourir; mais on peut encore 

asseurer qu’il a esté tué en haine de 
la doctrine de Iesus-Christ, voicy com¬ 
ment. 

Les Algonquins et les lierons et en 
suitte les Hiroquois, à la sollicitation de 
leurs captifs ont eu, et quelques-vns 
ont encore vne haine et vne horreur 
extreme de nostre doctrine, disant 
qu’elle les l'ait mourir, et qu’elle con¬ 
tient des sorts et des charmes qui cau¬ 
sent la destruction de leurs bleds et qui 
engendrent des maladies contagieuses 
et populaires, dont maintenant les Hiro- 
quois commencent d’estre affligez ; et 
c’est pour ce suiet que nous auons 
pensé estre massacrez en tous les en¬ 
droits où nous auons esté, et encore ne 
sommes nous pas de présent hors d’es- 
perance de posséder vn iour ce bon¬ 
heur. Or tout ainsi qu’on reprochoit 
jadis en la primitiue Eglise aux enfans 
de Iesus-Christ, qu’ils causoienl des 
malheurs par tout, et qu’on en massa- 
croit quelques-vns pour ce suiet, de 
mesme sommes nous persécutez de ce 
que par nostre doctrine qui n’est autre 
que celle de Iesus-Christ, nous dépeu¬ 
plons à ce qu’ils disent leurs contrées, 
et c’est pour cette doctrine qu’ils ont 
tué le Pere, et par conséquent on le 
peut tenir pour martyr deuant Dieu. 

Au reste il est vrav que parlant hu¬ 
mainement, ces Barbares ont des suiets 
apparens de nous faire ces reproches, 
d'autant que les lleaux qui humilient 
les superbes, nous deuancent ou nous 
accompagnent par tout où nous allons, 
comme ils ont deuancé et accompagné 
ceux qui nous ont précédez en la publi¬ 
cation de l’Euangile ; et pour marque 
de la solidité des veritez adorables qu’il 
contient, c’est qu’enfui ces peuples ne 
laissent pas de se rendre à Iesus-Christ, 
quoy qu’il ne vienne à eux qu’auec les 
fléaux en la main. 

Il ne faut pas mettre en oubly le 
ieune François qui a esté massacré auec 
le Pere. Ce bon garçon, appelle Iean de 
la Lande, natif de la Ville de Dieppe, 
comme a esté dit cy-dessus, voyant les 
dangers où il s’engageoit dans vn si pé¬ 
rilleux voyage, protesta à son despart, 
que le désir de seruir Dieu, le portoit 
en vn pays où il s’attendoit bien d’y 
rencontrer la mort. Cette disposition l’a 
fait passer dans vne vie qui ne craint 


plus ny la rage de ces Barbares, ny la 
fureur des Démons, ny les alli es de la 
mort. 

On nous a dit que les Iliroquois vou¬ 
lons brusler quelque prisonnier, luy 
demandent s’il prie, c’est à dire s’il est 
baptisé ; s’il respond qu’il a reeeu ce 
diuin Sacrement, ils perdent esperance 
de le faire gémir dans ses tourmens, se 
persuadons que la Eoy donne de la con¬ 
stance à vne ame. On dit encore qu’ils 
ont veu sortir de la bouche d’vu Chre- 
stien qu’ils brusloient, ie ne sçay quoy 
d’éclatant qui les a épouuantez, si bien 
qu’ils ont connoissance de nostre do¬ 
ctrine, mais ils la regardent auec hor¬ 
reur, comme faisoient jadis les Payens 
dans le premier aage du "Christianisme. 
Disons deux mots des vertus de nostre 
Martyr. 

11 estoit doüé d’vne humilité toute 
rare, il ne connoissoit pas seulement sa 
bassesse, il desiroit d’estre traité selon 
son néant. Il approuuoit des sa ieunesse 
ceux qui le chastioient, baisant en ca¬ 
chette les verges et les fertiles dont on 
se seruoit pour le corriger; estant au pays 
des Hiroquois, il ne pouuoil regarder 
sans ioye les poteaux qui soustenoient 
l’échaffaut où il auoit tant souffert, il 
les alloit baiser et embrasser, non seu¬ 
lement par vn amour des souffrances, 
mais pource qu’ils estoient, disoit-il, les 
instrumens de la justice diuine pour ses 
crimes, lamais la Compagnie (à son 
dire) n’auoit reeeu personne si lasche 
que luy, ny si indigne de l’habit qu’il 
portoit. Il a fallu vser d’industrie et de 
commandement sur luy pour luy faire 
déclarer ce que nous auons rapporté, 
non qu’il fust rétif à l’obeyssance, mais 
pource qu’en vérité il auoit vn si bas 
sentiment de soy-mesme, qu’il n’en 
pouuoit par ler qu’auec mespris. C’estoit 
l’affliger que de luy tesmoigner tant soit 
peu l’estime de ce qu’il auoit enduré 
pour Iesus-Christ. La Revue ayant dé¬ 
siré de le voir, il ne pouuoit se persua¬ 
der qu’elle en eust véritablement enuie, 
il fallut que cette bonne Princesse re- 
doublast son commandement, pour le 
faire venir. C’estoit le tourmenter que 
de luy demander à voir ses mains toutes 

déchirées. Le Pore qui estoit auec luy 
la derniere année de sa vie à Montreal, 
reconnut bien que Dieu le disposoit 
pour le Ciel, luy donnant des sentimens 
d’vn enfant, il recherchoit tous les plis 
et replis de sa conscience, depuis le 
premier vsage de sa raison iusques à 
lors, les déclarant auec vue humilité 
et vne candeur d’vn petit enfant. Cela 
fit croire au Pere, que le Royaume des 
Cieux luy appartenoit et qu’il n’en estoit 
pas esloigné. Il demandoit la façon de 
bien faire son oraison, la façon de bien 
faire son action de grâces apres la sainte 
Messe, non seulement pour couurir les 
hautes lumières et les grands sentimens 
qu’il auoit de Dieu, mais par vne cre¬ 
ance que tout ce qui partoit des autres 
estoit tousiours le meilleur. 11 estoit 
vne grande partie du iour douant le 
saint Sacrement, il entendoit autant de 
Messes qu’il pouuoit, et apres tout il 
n’auoit à son dire aucune deuotion, 
mais il vouloit recompenser le temps 
qu’il n’auoit pû offrir ce diuin Sacrifice, 
et preuenir celuy auquel il seroit priué 
de ce bonheur. 

Le Pere le voulant soulager dans ses 
petits besoins, le pressoit quelquefois de 
prendre les choses plus propres pour 
soustenir ses forces. Ce n’est pas de 
quoy ie manque, disoit-il, ie ne veux 
pas, lors que ie me trouueray encore 
parmy ces Barbares, que ma miserabie 
nature tourne la teste vers les maisons 
où elle auroit trouué ses aises. le n’ay 
besoin que des choses qui me sont pu¬ 
rement necessaires. Estant de retour 
des lliroquois, il écriuit à vn Pere de sa 
connoissance, qu’il eust bien désiré de 
passer encore vn üyuer auec luy, pour 
s’exercer plus solidement qu’il n’auoit 
fait en la vertu ; mais i’aymerois mieux 
encore, adioustoit-il, retourner pour la 
troisiesme fois au pays des lliroquois. 

Iamais il n’eut au milieu de ses souf¬ 
frances, ny dans les plus grandes cru- 
aulez de ces perfides, aucune auersion 
contre eux ; il les regardoit d’vn œil de 
compassion comme vne mere regarde 
vn sien enfant frappé d’vne maladie 
phrenetique, d’autrefois il les eontem- 
ploit comme des verges dont nostre 


Seigneur se seruoit pour chastier ses 
crimes, et comme il auoit tousiours 
aymé ceux qui le corrigeoient, il adorait 
la Iustice de son Dieu, et bonoroit les 
verges dont il le punissoit. Ayant de¬ 
mandé les souffrances à Dieu, et sentant 
sa priere exaucée, il n’est pas croyable 
quelles ardeurs il ressentoit de souffrir la 
rage des lliroquois pour les Hiroquois 
mesmes. le ne puis me persuader que 
Dieu en sa considération ne leur donne 
quelque lumière s’ils ne s’opposent à 
l’effort de ses bontez. le crov qu’estant 
au Ciel il a demandé à Dieu le salut de 
celuy qui l’a mis à mort, et qu’il luy a 
esté accordé : car ce pauure miserabie 
ayant esté pris des François, a esté ba¬ 
ptisé et mis à mort, comme nous ver¬ 
rons au chapitre suiuant, il donna dans 
ses tourmens des indices d’vue ame 
prédestinée. 

On ne sçauroit exprimer le soin qu’il 
auoit de conseruer son cœur dans la pu¬ 
reté : celuy auquel il s’est communiqué 
particulièrement depuis son départ des 
Durons iusqu’à son retour en la Nou¬ 
uelle France apres sa captiuité et son 
voyage en Europe, asseure à la gloire de 
nostre Seigneur, que ses plus grandes 
offenses estoient quelques complaisances 
qu’il auoit eues à la veuè de la mort, se 
croyant par ce moyen deliuré des an¬ 
goisses de cette vie. 

11 estoit d’vn naturel assez appréhen¬ 
sif, c’est ce qui reloue hautement son 
courage, et qui fait voir que sa con¬ 
stance venoit d’en haut ; il voyoit en vn 
moment toutes les difficultez qui se pou- 
uoient rencontrer dans vn affaire, et il 
en ressentoit les atteintes naturelles ; ce 
contre-poids le tenoit dans vne profonde 
humilité, et luy faisoit dire qu’il n’estoit 
qu’vn poltron, et cependant les Supé¬ 
rieurs qui le connoissoient, s’appuyoient 
dessus luy aussi fermement que sur vn 
Rocher. Il ne sçauoit que c’esloit de re¬ 
culer dans les difficultez ; ce mot luy 
suftisoit (allez), il n’y a monstre, il n J 
a Démon qu’il n’eust affronté auec cette 
parole. Chose estrange, il estoit cir-; 
conspeet au dernier point és affaires qui 
dépendaient de ses conclusions, exami¬ 
nant les plus petites difficultez auec des 

considérations bien pesées et bien ba¬ 
lancées. Mais si le Supérieur le deter- 
minoit, il n’auoit plus de raisonnement. 
Dieu seul pour l'amour du quel il se fut 
exposé à mille dangers, luv venoit en la 
pensée et oceupoit toute sou ame. 

l'ay desia remarqué qu'il ayma mieux 
se passer d'vu peu d'eau et de farine 
d’Inde, pour soustenir la moitié de sa 
vie (car il n’en auoit pas à demy suffi¬ 
sance), que de manger de la viande qu’il 
sçauoit eslre immolée au Démon ; ce 
n’est pas qu’il n’eust pù garder le con¬ 
seil de saint Paul, et prendre les choses 
qu’on luy don Doit sans s’enquester d’où 
elles venoient, mais il vouloit auec vn 
courage qui luy cou s ta bon, faire en¬ 
tendre à ces Barbares qu’il y auoit vn 
autre Dieu que ces Genies ou ces Dé¬ 
mons qu’ils honoroient, pour leur pur 
interest temporel. 

Allant visiter les Hollandais dans le 
temps de sa captiuité, ils l’inuitoient et 
le pressoient quelquefois de boire vn 
petit coup de ces eaux de feu, ou de ces 
vins hruslez dont ils se serment ; luy 
les remercioit pour monstrer aux Jliro- 
quois qui s’enyurent souuent de ces 
boissons, qu’il ne falloit pas touchera 
ce qui causoit vn si grand mal. Vn Ili- 
roquois, estant tombé malade, songea 
qu’il falloit faire ie ne sçay quelle danse 
ou quelque autre ceremonie pour sa 
santé, et qu’il falloit qu’Ondesson fust de 
la partie tenant son liure en main et se 
comportant comme font les François 
quand ils prient Dieu. Les Sa mages ne 
sçauent que c’est de refuser ce qu’vu 
autre a songé deuoir estre fait pour sa 
santé. Cette loy est commune dans Dé¬ 
tendue des pays de l’Amerique, dont 
nous auons connoissance. On s’en va 
donctrouuer le Pere, on luy représente 
que la santé d’vn tel est entre ses mains, 
on ne croit pas qu’il fasse aucune diffi¬ 
culté d’accorder ce que tout vn monde 
trouue très- raisonnable. On luy donne 
courage, veu mesme qire celte guérison 
qu’ils tenoient certaine luy deuoit estre 
tres-honorabie. Le Pere en se souriant 
rebutte la vanité de leurs songes. On 
le presse, il refuse ; d’autres messagers 
sont enuoyez, représentant que c’est 

cruauté de laisser souffrir et mourir vn 
panure malade. Enfin comme on vil 
qu’il ne vouloit point venir, on prend 
resolution de l’amener par force. On 
enuoye de jeunes gens pour le saisir ; 
mais comme il esloit agile et fort adroit 
et bien peu chargé dégraissé, il esquiiie 
de leurs mains, gaigna au pied. Ils le 
poursuiuentà toute force, ils trouuerent 
qu’il auoit des iambes de Cerf, et que 
s’il se fust voulu sauuer qu’il l’eust fait, 
puis qu'il deuançoit les meilleurs cou¬ 
reurs du pays. En effet la seule charité 
! le retint parmy les Hiroquois, préférant 
le salut des captifs à sa vie et à sa li¬ 
berté. Pour conclusion, il retourna à la 
bourgade auec resolution de mourir plus 
tostque de conniucr tant soit peu dans 
leurs superstitions. Nostre Seigneur 
voulut qu’on ne luy en parlast plus. 

Quoy qu’il fust d’vn naturel prompt et 
sec, il sçauoit neantmoins si bien se 
sousmettre lors que l’humilité Chre- 
stienne et la charité le demandoient, et 
prendre l’ascendant lors qu’il voyoit la 
gloire de son Dieu engagée, que ces 
Barbares luy disoient quelquefois en 
riant : Ondesson, c’eust esté mal fait 
de te faire mourir, car tu fais bien le 
muistre quand tu veux, et l’enfant 
quand on te commande quelque chose. 

Plus de cent fois ils luy ont dit : Tu te 
feras tuer, tu parles trop hardiment; et 
si dans nostre pays, où tu es prisonnier 
et tout seul de Ion partv, tu nous tiens 
teste, que ferois-lu, si lu eslois en li¬ 
berté parmy tes gens ? jamais tu ne 
parleras en loueur des Hiroquois. Tout 
cela ne l’estonnoit point ; comme il 
obeyssoit aux plus petits dans les choses 
licites pour basses qu’elles fussent, aussi 
resistoil-il aux pins grands, lors qu’il 
s’agissoit de la gloire de son maistre. 
Vn homme qui ne tient uv à la vie, ny à 
la santé, ny à la terre, qui se contente 
de Dieu seul et tout pur, est bien hardy. 
11 s’estonnoit par apres de sa liberté, 
mais comme il n’attendoitny vie, ny de- 
liurance, en vn mot comme il n’auoit 
rien à perdre, aussi n’auoit-il rien à 
craindre ny à redouter. Ce courage le 
faisoit honorer de ceux qui auoienl plus 
d’esprit, et luy causoit la haine de tout 

le gros, qui ne iuge que par les sens à la 
façon (les bestes. 

Il en noya au Ciel plus de soixante 
personnes de cette misérable nation, 
leurs baptesmes estoient le lien de sa 
captiuité ; il se fut cent fois sauné si la 
prouidence ne l’eust arresté, en luv 
présentant de fois à autre par des ren¬ 
contres admirables, le moyen d’ouurir 
les portes du Paradis à quelque panure 
ame. 11 fut inuité certain iour, d’aller 
voir des jeux et des danses qui se de- 
uoient faire en vne autre bourgade, il 
s’y transporta en bonne compagnie ; il 
ne fut pas plus lost arriué, qu’il se dé¬ 
robe du tumulte et de la foule pour se 
glisser dans les cabanes, afin de conso¬ 
ler les malades et les mourans, si tant 
est qu’il en renconlrast. Il semble que 
Dieu le conduisoit par la main en ce 
voyage. 11 trouua dans vne cabane cinq 
petits enfans qui tendoient tous à la 
mort, il les baptise à son aise et sans 
bruit, tout le monde estant sorly pour 
voir ces resioiiyssances publiques. Il 
apprit à trois iours de là que ces petits 
innocens n’estoient plus en la terre des 
mourans. 0 mon Dieu ! quelle fauo- 
rable rencontre ! Quel coup admirable 
de la prédestination pour ces petits 
Anges qui louent maintenant et qui bé¬ 
nissent Dieu auec leur bon Pere ! ô 
quels remerciemens luy font-ils dans la 
sainte Sion ? ces rencontres comme i’ay 
remarqué retenoient le Pere daus son 
exil. 

Il fut dans d’étranges gebennés quand 
il fallut prendre la resolution de se sau- 
uer par l’entremise des Hollandois ; s’il 
n’eust veu que c’estoit fait de sa vie, et 
qu’il ne pourroit plus secourir ces pan¬ 
ures Barbares s’il ne se sauuoit pour les 
venir retrouuer vne autre fois, iamais il 
ne les auroit pfl abandonner : mais 
nostre Seigneur luy prolongea la vie 
pour luy venir présenter vne autre fois 
en holocauste au lieu où il auoit desia 
commencé son sacrifice. 


CHAPITRE IX. 

Des Chrestiens de Sainct Ioseph à 
Sillery. 

Vne personne de mérité et de pieté, 
ayant fait vne aumosne pour dresser en 
ces nouuelles contrées vue petite Cha¬ 
pelle, sous le nom de Sainct Michel, 
nous nous sommes efforcez de suppléer 
à ce qui manquoit, pour en bastir vue 
petite Eglise dediée à Dieu, sous le filtre 
de ce glorieux Archange. La croisée fait 
deux Chapelles, où la Saincte Vierge et 
son cher Epoux Sainct Joseph sont ho¬ 
norez. Ce petit bastiment, fait tout ex¬ 
près pour les Saunages, n’a pas à la 
vérité la magnificence de ces grands 
miracles de l’Europe ; mais il a quel¬ 
ques Paroissiens, dont la candeur et la 
bonté est autant et plus agréable à Dieu 
que l’or et l’azur de ces grands édifices. 
Ces bons Néophytes en sont rauis, no¬ 
tamment la famille dont le chef porte le 
nom de ce glorieux Archange, selon les 
désirs de ceux qui Tout particulière¬ 
ment secourue. 

Leur pieté s’augmente tous les iours, 
la Foy prend de fortes racines dans tous 
ces bons Néophytes -, et si leurs corps 
subsistoient vn petit plus long-temps, 
ils composeroient vne Eglise plus riche 
des biens du Paradis, que des grandeurs 
du monde. Mais vous diriez que le Ciel 
est jaloux de leur demeure sur la terre, 
tant il les presse d’entrer dedans sa 
gloire, 

le sçay bien qu’on attend tous les ans 
vn tribut de leurs actions, de leurs bons 
sentimens. Ce tribut est d’autant plus 
difficile à payer, qu’on demande tous- 
iours vne monnoye nouuelle. Certes il 
faudrait auoir vn grand fonds, pour 
satisfaire à tant de désirs. Le Sainct 
Esprit touche les cœurs comme il l* 1 )' 
plaist : les sentimens qu’il leur a desia 
donnez et qui ont veu le iour sur le 

papier, continuent par sa faueur et par 
sa grâce : ie n’en rapporteray que bien 
peu cette année, afin de ne point tom¬ 
ber dans de longues redites. 

Le Pere qui a eu le soing de les 
instruire, leur ayant parlé le iour de la 
teste de Saincte Catherine, de la Foy et 
de la constance de cette Amazone Chre- 
stienne, vu Capitaine s’escria douant, 
toute l’assemblée : Yoila ce que c’est, 
d’estre Chrestien ; c’est faire estât de 
la Foy et non pas de sa vie : faut-il 
qu’vne fdle nous couure le visage de 
confusion? on n’en voit que trop parrny 
nous qui deuiennent sourds et aueugles : 
ils ferment leurs oreilles aux instru¬ 
ctions qu’on leur donne ; ils mettent vn 
voile douant leurs yeux de peur de voir 
ce que la prière et la Foy leur com¬ 
mandent : prenons courage, demeurons 
fermes et constans ; que la faim, que la 
soif, que les maladies, et que la mort 
mesrae n’ébranslent point la résolution, 
que nous auons prise de croire en Dieu 
et de luy obeyr iusques au dernier 
soupir de nostre vie. Ces petites haran¬ 
gues inopinées dedans l’Eglise mesme, 
ont bien souuent de plus grands effets 
que les plus longs discours. Le Prédica¬ 
teur en ces rencontres se tient bien 
honoré de deuenir auditeur d’vn Sau- 
uage. 

Le iour de la Purification de la Saincte 
Vierge, le Pere leur ayant distribué des 
flambeaux et donné l’explication de 
cette saincte ceremonie, le mesme Ca¬ 
pitaine ne se peut tenir de faire sa 
petite Prédication ; on ne veut point 
leur oster cette liberté, pource qu’elle 
est grandement profitable, et tant s’en 
faut qu’ils en abusent, qu’ils ne de¬ 
uiennent tous les iours que trop retenus 
en ces assemblées : Ah ! mes freres, 
disoit-il, que nous auons d’obligation à 
nostre Pere de nous enseigner de si 
belles verilez ! conceuez vous bien ce 
que veut dire ce feu que vous portez en 
vos mains ? il nous apprend que lesus 
est nostre iour et nostre lumière ; que 
c’est luy qui nous a donné la Foy et la 
connoissance, que c’est luy qui nous 
découure le chemin des Cieux ; ces 
flambeaux nous enseignent que tout 
umsi que lesus s’est consommé ça bas 
pour nostre salut, employant toute sa 
vie pour nous sauuer, que nous luy de- 
uons rendre le réciproque, brûlans tous 


les iours de son feu et de son amour, 
nous consommans comme ces cierges 
pour son seruice et pour sa gloire. 11 y 
a parrny nous de ieunes gens, il y en a 
de vieux, mais tous tendent à la mort 
en viuant, (ont se consomme, toutes 
choses tendent à leur fin. O que nous 
serions heureux si apres nous estre 
tous consommez pour lesus, nous nous 
voyons aucc luy dedans sa gloire ! 

La grande chasse de l’Eslan se ren¬ 
contrant pour l’ordinaire enuiron le 
mois de Mars, les Saunages ne se trou- 
nenl pas souuent aux Ceremonies de la 
semaine saincte, si la feste de Posques 
n’est bien auant dans le mois d’Auril, 
comme il est arriué celle année. 11 n’est 
pas croyable combien ces bons Néo¬ 
phytes ont esté assidus aux longues 
prières qui se font en l’Eglise dans ces 
iours de deuil et de tristesse. Encore 
qu’ils ne se produisent pas beaucoup, 
leur deuolion neantmoins et leurs sen- 
timens ne laissent pas de toucher et de 
rauir ceux qui les consideroient plus 
particulièrement : ils prestoient l’oreille 
au discours de la passion du Fils de 
Dieu auec vn maintien qui découuroit 
assez la douleur et l’amour et la com¬ 
passion de leur cœur ; ils l’adorerent 
sur le bois de la croix sans empresse¬ 
ment, sans confusion, joignant vne mo¬ 
destie extérieure, non étudiée, auec des 
sentimens intérieurs, qu’ils ne peuuent 
exprimer ; les meres détachoient leurs 
petits enfans de leurs mamelles, pour 
les prosterner et pour leur faire baiser 
l’image de leur Sauueur; en vn mot, la 
candeur, la simplicité, la bonté, qui 
rend ces gens vn peu trop grossiers aux 
yeux du monde, les conduit auec grande 
asseurance au port de leur salut. 

Les Sauuages se voulans cabaner dans 
le bois pour la rigueur du froid, vne 
panure femme malade, voyant qu’elle 
seroit éloignée de l’Eglise, s’y trans¬ 
porta le mieux qu’elle put, et ayant de¬ 
mandé vn Pere, luy dit : le me viens 
confesser pour la derniere fois. La mon¬ 
tagne est trop roide, ie ne pourray des¬ 
cendre, et vous aurez trop de peine de 
monter, c’est pourquoy ie vous viens 
remercier et prendre congé de vous: 

priez pour moy, mon Pore, ie ne vous 
verray plus en ce monde. El moy ie 
vous verray, luy repart le Pere ; ie vous 
iray visiter en vostre cabane. Il n’y 
manqua pas. La panure malade en 
cstoit consolée en vn point qui ne se 
peut dire : elle luy dit vn iour : Mon 
Pere, ne me laites vous point commu¬ 
nier encore vne fois douant que ie 
meure? l’en suis content, respondit-il, 
mais il faudrait vn petit embellir vos 
cabanes à la venue d’vn si grand Capi¬ 
taine ? bêlas ! quel ornement pourroit- 
on donner à vn lieu si misérable ? il 
vaut bien mieux qu’on me traisne en sa 
maison. Aussi-tost dit, aussi-tost fait, 
deux Néophytes se présentent, ils l’en- 
ueloppent dans sa couuerture, la lient 
survn traisneau et la tirent sur la neige 
droit à l’Eglise ; le Pere à son entrée 
luy présentant le Crucifix, elle le prend, 
l’embrasse, le baise auec vne tendresse 
admirable, et quoy que la parole luy 
manquast, elle ne laissa pas de l’a¬ 
postropher comme elle peut : KinakS- 
rnir, KinaKSmir Ies8s, ie vous remercie, 
ie vous remercie, û Iesus, de ce que ie 
suis baptisée ; ie serais précipitée dans 
les feux qui sont sous la terre, si ie 
fusse morte deuant le baptesme. le 
vous demande pardon, ayez pitié de 
moy, vous estes bon, vous me pardon¬ 
nerez, ie le sçay bien. Apres s’estre 
confessée et apres auoir entendu la 
saincte Messe auec bien de la peine, on 
luy donna son Sauueur qu’elle souhait- 
toit de tout son amour. L’ayant receu, 
le Pere luy lit faire son action de grâces 
mentalement pour la difficulté qu’elle 
auoil de respirer, elle suiuoit de la pen¬ 
sée et de l’affection ce qu’il luy disoit, 
mais enfin elle ne put s’empescher de 
prononcer ce peu de paroles, qu’elle 
poussa de son aine comme des fiammes 
de son amour : 0 que \ ous estes bon de 
m’estre venu visiter ! ie ne vous vois pas 
maintenant, vous vous cachez, mais ie 
vous verray bien-tost : vous auez pro¬ 
mis le Paradis à ceux qui sont baptisez 
et qui gardent la Foy cl qui vous obeys- 
senl, ie suis baptisée, i’ay gardé la Foy 
depuis mon baptesme, ie la garderay 
iusques à la mort, i’ay tasché de vous 


obeyr, ie vous demande pardon de mes 
offenses, vous Fanez promis à ceux qui 
se confesseraient, ie me suis confessée 
auec douleur, le souffre volontiers les 
grandes douleurs de ma maladie, i’at- 
1 tends la mort joyeusement quand il 
vous plaira, ie vous ayme, ie vous ver¬ 
ray, i’iray auec vous, et là ie vous 
prieray notamment pour ceux qui m’ont 
instruite et qui sont cause que ie suis ba¬ 
ptisée. Le Pere la voyant hors de toute 
esperance de recouurer sa santé, luy 
parle de l’Extreme-Onction, elle la de¬ 
mande, on luy donne ; elle la reçoit 
auec vne consolation toute particulière, 
luy estant nuis que le Ciel ne luy pou- 
uoit plus échapper. 11 faut confesser que 
la simplicité engendre dans les âmes de 
ces bons Néophytes, vne constance toute 
extraordinaire. Iis agissent tout ronde¬ 
ment auec Dieu : il leur a promis le Ciel 
s’ils perseuerent en la Foy, quand ils 
sentent dans leur aine le témoignage de 
leur creance et le regret de leurs of- 
fences, ils se tiennent asseurez du con- 
tract qu’ils ont passé auec vn si bon 
Pere. Pour conclusion, on remit cette 
panure femme sur sa traisne, et on la 
ramena en sa cabane bien ioyeuse d’a- 
uoir encore v ne fois visité la maison de 
son Dieu deuant sa mort, qui arriua 
bien-tost apres. 

Vne autre femme desia assez aagée 
malade depuis six mois, n’auoit pas vue 
patience si forte que celle dont ie viens 
de parler ; mais elle auoit rencontré vn 
gendre qui la soustenoit saintement 
clans scs angoisses. Cette pauure lan¬ 
guissante dit vn iour au Pere qui la 
visitoit : le m’ennuye de viure, la peine 
(pie ie donne à ceux de ma cabane me 
fait souhaiter la mort. Son gendre 
Payant entendue, se leua et luy re¬ 
partit : Vos paroles ne sont pas bonnes, 
vous auez tort de souhaiter la fin de 
vostre vie, pour la peine que vous nous 
donnez : sçaehez que nous vous soula¬ 
gerons de bon cœur iusques à vostre 
dernier soupir, prenez garde que vous 
ne cherchiez plus tost vostre deliurance 
que la nostre, ne chocquez point e 
ordres de Dieu. Il a déterminé du pre¬ 
mier moment de vostre vie, c esta j 

de déterminer du dernier ; vous lny aviez 
obey depuis vostre baptesme iusques à 
maintenant, poursuiviez constamment 
dans le chemin encommenec, le terme 
n’est pas long, ce qui reste est court, le 
Ciel est tout près de vous. Comme elle 
se couuroit la lace dans ses douleurs, il 
luy dit : Ostez ce voile qui vous em- 
pesche de voir le lieu ou vous deviez 
aspirer. Portez vos yeux et vostre cœur 
au pays où vous deviez aller ; dites en 
vous mesme regardant les Cieux, voila 
ma maison, voila le lieu de ma de¬ 
meure éternelle ! ô que ce lieu est 
beau ! qu’il est rauissnnt ! qu’il y fait 
bon 1 Le Ciel, adioustoit-il, c’est le pre¬ 
mier obiet que ie regarde à mon réueil, 
ie ne le voy jamais que ie ne le desire, 
c’est toute ma ioye, la terre ne me sçau- 
roit plus consoler. 

Yne femme encore Payenne estoit en 
trauail d’enfant depuis trois iours, celles 
qui l’assistoient vindrent quérir le I’ere 
pour la baptiser deuant sa mort. Le 
Pere l’ayant veuë et la disposant douce¬ 
ment à la Foy, luy lit promettre que si 
elle se deliuroit de son fruit, elle pro- 
cureroit fortement son baptesme et 
celuy de son enfant, et là-dessus l’ex¬ 
horte à implorer le secours d’vn grand 
amv de Dieu, sainct Ignace, qui auoit 
deliuré plusieurs personnes de sem¬ 
blables dangers ; il luy fil pendre au col 
vne petite relique de ce grand sainct. 
A peine son cœur eut-il receu ces saincts 
aduis qu’on luy donnoit, et son corps 
touché le Picliquaire, qu’elle accoucha 
sans peine et sans douleur, auec l'éton¬ 
nement de tous les Saunages qui l’a- 
uoient desiamise au nombre des morts. 
Ce miracle sauua le corps et l’ame de la 
mere et de l’enfant. 

Vn Sauuage Chrestien fit paroistre sa 
pieté dans vn danger où il pensa perdre 
la vie, marchant sur les bords du grand 
fleuue glacé. Ce pont si fort et si épais 
pour l’ordinaire, qu’il porterait quantité 
de Canons sans s’esbranler, se rompit 
justement dessous ses pieds. Ce panure 
homme se vit en vn moment à l’eau 
iusques au col sans Irouuer fond ; de 
bonne fortune comme il lirait son ba¬ 
gage apres soy sur vne longue traisne, 


le traict ou la corde attachée au chariot 
d’ilyuer trauersant sur son estomach, 
l’empescha d’estre emporté par le couv¬ 
rant dessous ces grands corps déglacés, 
cl luy donna moyen de se retirer de cét 
abysme ; il parut au sortir de là comme 
vn homme basty de glaces. Ses com¬ 
pagnons accoururent pour le secourir, 
mais deuant qu’ils le touchassent, il se 
mit à deux genoux à demy mort sur le 
bord de son précipice poussant ce peu 
de paroles de son cœur : Toy qui as 
tout fait, tu m’as sauué la vie, tu m’as 
deliuré du naufrage, en vérité ie t’en 
remercie. Cela dit., ses camarades luy 
donnent vne couuerlure, le mènent dans 
le bois, font du feu promptement et le 
mettent en estât de poursuiure son che¬ 
min,,bénissants Dieu de ce qu’il l’auoit 
retiré des portes de la mort. 

Yn autre Chrestien ne fut pas si dou¬ 
cement traité dans vn danger qui pa- 
roissoit moindre, la Justice et la misé¬ 
ricorde luy osterent la vie par vne 
prouidence doucement rigoureuse. 11 
s’esloit tellement accoustumé aux bois¬ 
sons Françoises, qu’il n’épargnoit rien 
pour en trouuer ; or comme il ne les 
pouuoit porter, il donnoit du scandale à 
ses compatriotes. Il est vray qu’il s’étoit 
fait de grandes violences pour se cor¬ 
riger ; on l’auoit puny quelquesfois pu¬ 
bliquement, il prenoit en gré toutes les 
peines qu’on luy imposoit, se voulant 
mal à soy-mesme, quand il auoit ex¬ 
cédé ; mais la fragilité et la mainmise 
habitude l’emportoient de fois à autre 
dans l’excez. S’estant donc embarqué 
dans vn canot d’écorce, auec vn Fran¬ 
çois, pour exercer vn acte de charité, 
le vent trop violent renuersa leur gon¬ 
dole. Or comme on entrait dans l’Hy- 
uer, le froid les saisit incontinent; enfin 
ils se débattent si bien qu’ils arriuent à 
bord quoy qu’en diuers endroits. Le 
François mieux commit fit tant qu’il 
attrapa vne maison Françoise, on luy 
fait vn bon feu, mais il fallut déchirer 
ses habits pour le rechauffer prompte¬ 
ment, d’autant que le froid l’alluquoit 
iusques au cœur : Le paume Sauuage, 
quoy que fort et allegre, gaigna bien la 
terre, mais comme il estoit nud et tout 

gelé, il n’eut pas la force de chercher 
vn lieu de retraite, la marée venant à 
monter, l’emporta et luy osta le peu de 
vie qui luy rcsloit ; les Chrestiens de 
sainct losepli ayans appris ce naufrage, 
le vont chercher, ils trouuent son corps 
tout glacé, l’enseuelissent auec charité, 
et l’apportent pour le faire inhumer de¬ 
dans leur cirnetiere. Ils dirent tous que 
c’esloit vn chastiment, mais bien amou¬ 
reux, pource que la veille il s’estoit 
confessé auec de grands regrets et auec 
de grands tesmoignages d’vne ame vé¬ 
ritablement contrite. 

le ne puis m’empescher de redire ce 
qui a esté si souuent couché dans les 
Relations precedentes, celte deuolion 
mérité d’eslre publiée cent et cent fois. 
Il n’y a ny froid, ny glace, ny gelée, nv 
neige, ny ployé, ny nudité, ny mon¬ 
tagne, ny mauuais chemin qui puisse 
empcscher les Saunages de venir en¬ 
tendre la saincte Messe, quand ils ne 
sont esloignez que d’vn quart de lieue 
de la Chapelle. 

Vn Néophyte vrayement Chrestion, 
disoit à ce propos : Quand i’entends 
sonner la cloche qui nous appelle la 
saincte Messe, mon cœur bondit de 
ioye, il me semble qu’on m’appelle à 
quelque grand festin. Cét homme de 
bien va souuent visiter et consoler les 
malades, les entretenant de discours 
saints et de l’esperance d’vne meilleure 
vie. 11 luy arriua certain iour qu’ayant 
entamé vn discours spirituel, il de-- 
meura tout court, perdant comme on dit 
son étoile. Il eut quelque pensée que le 
Démon le vouloit troubler, il sort de la 
cabane, se retire à part, fait sa priere à 
Dieu, et en vn moment son esprit se 
vid tout libre et sa mémoire aussi heu¬ 
reuse qu’auparauant : il retourna vers 
son malade, continuant son discours 
auec vue plus grande facilité qu’il 11 e 
l’auoit commencé. 

Vn Saunage baptisé depuis quelque 
temps, arriua l’vn des iours de cét 
Hyuer passé ; le Pere qui venoit de cé¬ 
lébrer la saincte Messe ayant paru, il 
luy dit: Mon Pere, il faut que ie vous 
raconte ce qui s’est passé celle nuit en 
ma cabane : comme i’estois endormy, 


il m’a semblé qu’vn Démon s’est appro¬ 
ché de moy, ie le voyois, ie Pentendois, 
il se mocquoit de ma façon de reciter le 
chapelet, il me contrefaisoit auec des 
gestes ridicules, il ftschoit de me dé- 
gouster de la priere, me voulant per¬ 
suader qu’elle estoit rude et fasc-heuse ; 
si' tost que ie l’ay veu, i’ay fait le signe 
de la Croix, mais il ne s’en est point 
fuy, au contraire plus ie le faisois plus 
il me contrefaisoit ; enfin voyant son 
opiniastreté, i’ay fait vn effort qui m’a 
réueillé, ie me suis mis à luy dire des 
iniures : Va t’en, misérable esprit, mal¬ 
heureux et meschant, c’est toy qui 
trompes les hommes et qui les précipités 
dans les feux où tu brusles toy-mesme 
sans espoir d’en jamais sortir ; tu me 
voudrois bien tromper et me rendre 
compagnon de ta perfidie et de tes sup¬ 
plices : retire toy, maudit et mal-heu¬ 
reux, i’obeïray à Dieu toute ma vie, il 
t’a chassé de sa maison pour ton orgueil, 
va t’en et t’esloigne de ceux qui crovent 
en luy. Il m’a semblé disparoistre en 
vn moment. le suis demeuré tout plein 
de consolation, ie doutois neantmoins 
si ie m’estois bien comporté : car que 
sçais-ie, ce qu’il faut faire en ces ren¬ 
contres? Le Pere luy asseura qu’il auoit 
fort bien combattu, et le renuoya tout 
remply d’allegresse en sa cabane. 

V 11 Saunage de la nation des Bersia- 
mites, estant en danger de mort et 
porté à l’Hospital, on luy parla du ba- 
ptesme, mais comme il auoit peu con- 
uersé les Chrestiens, il respondit qu’il 
ne vouloit point encore mourir, s’ima¬ 
ginant que ce Sacrement de vie luy 
donnerait la mort. Ces bonnes filles le 
pressent, elles font venir vn Pere de 
noslre Compagnie, mais en vain ; cet 
homme obstiné dit tousiours qu’on le 
veut précipiter à la mort. Enfin on a re¬ 
cours à nostre Seigneur, et en vn mo¬ 
ment cét opiniastre dénient doux, il pne 
qu’on ne le laisse point partir de cette 
vie sans estre laué dans ces eaux salu¬ 
taires ; vn Pere accourt, l’examine» 
l’instruit, et le trounant capable d estre 
fait enfant de Icsus-Christ, fait venir de 
l’eau bonite. Ce pauure malade voyan 
qu’on le vouloit baptiser dans sou lu- 

laissez moy le lier, leur dit-il, cette eau 
n’est pas commune, c’est vne eau du 
Ciel qui me rendra parent de celuy qui 
a tout fait. Estant baptisé, il embrasse 
le Pere, et tous les François presens 
auec vne ioye toute extraordinaire, et 
deux heures apres, il passe du pays des 
Sauuages dans le pays des Anges. 

Ce fut vu contentement bien sensible 
à ces bonnes Meres, de voir leurs prières 
exaucées, veu que depuis qu’elles sont 
eu la Nouuelle France, pas vn Sauuage 
n’est mort en leur Hospital sans ba- 
ptesme. La Mere de saint Ignace, qui 
est passée saintement de cette vie en 
l’autre, en auoit vn soing si particulier, 
qu’elle ne pouuoit dormir d’vn bon 
sommeil, si les âmes de ces malades 
n’estoient en asseuranee, autant que la 
charité les y peut mettre ; ces bonnes 
Sœurs suitient courageusement ses 
traces, elles ont esté chargées de plus 
de quatre-vingts malades François et 
Saunages, pendant le cours de l’année. 
C’est vn grand secours à tout le pays 
que cette maison de Dieu, et n’y a per¬ 
sonne dans le pays qui ne donne mille 
bénédictions à leur Fondatrice. 

Mais puis que nous sommes tombez 
sur la mort de la Mere Marie de saint 
Ignace, ie crois estre obligé d’en dire 
icy quelque chose. Cette bonne Mere 
apres auoir conduit ses filles en Canada 
et les y auoir gouuernées six ans, fut 
frappée d’vne asme ou plustost d’vne 
augmentation d’asme (car elle s’en sen- 
toit dés la France) auec vn mal con¬ 
tinuel d’estomach qui luy causa de vio¬ 
lentes douleurs l’espace de quinze mois, 
sans que jamais pour cela elle qui Hast 
le soin et le seruice des malades. Quand 
il y en auoit quelques-vns en danger, 
elle faisoil porter son lit en la salle où 
ils sont receus, afin de les veiller auec 
vne de ses Sœurs et les consoler ; que si 
elle n’y pouuoit aller, elle s’enquestoit 
plusieurs fois la nuit de leur disposition, 
sur tout en ce qui regarde le dernier 
passage de l’ame à son Créateur. Quand 
en luy donnoit quelque viande fraische 
à raison de sa maladie, elle n’en man- 
geoit point qu’elle n’en eust fait porter 
aux plus malades. Elle n’a vécu que six 


ans et demi en la Nouuelle France, 
mais en ce peu de temps elle y a gran¬ 
dement souffert et trauaillé pour le bien 
de la Colonie Françoise et des Saunages. 
Demy an apres son arriuée, voyant que 
Pestablissementde l’IIospilal contribuë- 
roit à l’arrest et à la conuersion des 
Saunages de Sillery, elle eut assez de 
courage, quoyqucce lieu fust éloigné et 
priué de toutes les commoditez de la 
Colonie Françoise, pour s’y bastir à 
grands li ais et grandes peines, et si lors 
qu’elle en fust venue à bout et que Dieu 
eust conuerty les Saunages qui y resi- 
doient, les Iliroquois commenceront 
leurs courses et l’obligerent d’abandon¬ 
ner cette maison, et en commencèrent 
vne autre à Kebec auec nouueaux frais 
et nouuelles peines qui eussent fait 
perdre cœur à toute autre -, et si tost que 
cette seconde fut preste, Nostre Sei¬ 
gneur, qui luy en reseruoit la recom¬ 
pense au Ciel, Cappella à soy le mesme 
iour que le chœur de leur petite Chapelle 
fut acheué et prest à y receuoir les 
Religieuses ; en sorte qu’elle y fut portée 
morte toute la première, et les premiers 
Cantiques que les Religieuses y ont en¬ 
tonnez ont esté autour du corps de leur 
chere Mere. Quinze iours auant son 
deccz, elle pria instamment qu’on ne 
luy parlast plus du tout d’aucune autre 
chose que de Dieu et du Ciel, et elle 
consomma tout ce temps-là en des col¬ 
loques tres-affectueux auec Nostre Sei¬ 
gneur Iesus-Christ et la tres-saincte 
Vierge, et finit sa vie en ce saint ex¬ 
ercice aagée seulement de trente-six 
ans. Quoy qu’elle fust d’vne forte com- 
plcxion, ses veilles et ses mortifications 
luy abregerent ses années pour luy don¬ 
ner vne plus heureuse éternité, elle 
mourut le cinquiesme deNouembre l’an 
passé, six iours apres le départ des na- 
uires ; elle senloit vne satisfaction in¬ 
croyable de mourir en Canada au ser- 
uicè de ces panures Barbares. Elle a 
esté également regrettée des François et 
des Sauuages, sa charité ayant gagné 
tous les cœurs, elle laissa ses Reli¬ 
gieuses presque inconsolables tant pour 
la perte qu’elles faisoient, que pour le 
petit nombre qu’elles restaient, n’estant 

plus en tout que cinq Religieuses tant 
pour le seruice des malades que pour 
les fonctions de la Religion ; les grands 
frais d’vn pays nouueau et barbare auee 
le nombre des panures et malades qui 
s’y rencontrent, obligent à se retran¬ 
cher ; nous espérons pourtant que sa 
place ne demeurera {tas long-temps 
vuide, et qu’elle nous marquera du Ciel 
celles qui doiuent venir cette année 
pour la remplir. Retournons à nos Sau- 
uages. 

le diray cy-apres comme les Algon¬ 
quins qui ont esté massacrez cét IJyuer 
auoient ie ne sçay quel presentiment de 
leur dellaite. Les Moiitagnets qui chas- 
soient és enuirons de Kebec et de saint 
Ioseph, furent quasi en mesme temps 
saisis d’vne crainte qui les fit sortir des 
bois ; ils composoient trois bandes, et 
toutes ces bandes, quoy que séparées 
les vnes des autres, furent touchées 
d’vne mesme frayeur quasi à mesme 
temps ; comme ils estoient en chemin 
pour gagner Kebec, arriua vn messager 
des Trois Riuieres qui leur dit : Sauuez- 
vous, tout est mort au quartier d’où ie 
viens, l’effroy se iette incontinent de¬ 
dans leurs âmes, chacun vouloit gagner 
le deuant : Tout beau, leur fit vn Chre- 
stien qui a de l’autorité parmy eux, ne 
nous précipitons point, gardons le saint 
Dimanche, et demain nous partirons au 
petit iour, ne craignez point, Dieu nous 
conseruera si nous luy obeyssons ; en 
effet ils ne décampèrent que le iour 
suiuant. 

A peine estoient-ils arriuez, que trois 
Huions de leur escouade parurent tout 
effarez : Deux de nos compagnons sont 
pris, disoient-ils, ie m’estonne que 
nous n’auons tous esté massacrez ; il est 
croyable que l’ennemy, ayant eu con¬ 
naissance par ses prisonniers du lieu où 
nous estions, nous aura poursuiuy, mais 
Dieu luy a bandé les yeux, car il n’esloit 
rien plus facile que de nous rencontrer. 
He bien, ne fait-il pas bon se confier en 
Dieu ? disoit. ce braue Néophyte, qui ne 
voulut jamais partir le Dimanche. C’est 
luy qui nous a conseruez, benissons-le, 
et souffrons ioyeusement les fléaux qu’il 
nous enuoye. Pour moy, ie ne fuis 


point les souffrances, ie dis à nostre 
Souuerain Capitaine: l’ay commis tant 
de pochez, ie rnerile bien que lu me 
punisses, ie veux souffrir, fais tout ce 
que tu voudras, ie ne diray mot, et tan! 
que ie seray en vie ie croiray en toy. 

On a marié cette année vue ieune 
fille sortie depuis quelque temps du 
Séminaire des Vrsulines : ces bonnes 
Meres, qui ont secouru et instruit dans 
le cours de celte année plus de quatre- 
vingts filles en diuers temps, ont vérita¬ 
blement réussi. Leur Séminaire est vne 
grande bénédiction pour les Françoises 
et pour les Sauuages ; mais comme toutes 
les tleurs ne sont pas des roses ny des 
lys, comme tous les Astres ne sont pas 
également brillans, aussi les filles qui 
sortent de dessous leur conduite ne 
sont pas toutes égales en vertu. Celle- 
cy qui fut la première donnée à Madame 
de la Pelterie, leur fondatrice, est d’vn 
naturel doux, elle est bien establie en 
la Foy ; le ieune homme qui l’a épousée, 
n’est pas moins Chrestien que son 
épouse. 11 l’a recherchée enuiron deux 
ans ; comme il vit qu’on luy imwistroit 
bon visage, il s’alla loger dans la ca¬ 
bane de sa future épouse selon l’an¬ 
cienne coustume des Saunages : nos 
Peres luy dirent que cela n’estoit pas 
bien séant, aussi-tost il se retira, pro¬ 
testant qu'il vouloit obeyr en tout. le 
vous auonê que cette obeyssance contre 
les façons de faire des Sauuages dans 
de jeunes gens qui s’entr’ayment, tient 
du miracle en l’esprit de ceux qui con- 
noissent le genie de ces peuples. 

Vn Pere de nostre Compagnie, estant 
arriué nouuellement à saint Ioseph, alla 
visiter vn malade fort panure. Celuy- 
cy luy dit : Tu me fais vn grand plaisir, 
ie te supplie, viens moy souuent con¬ 
soler dans ma maladie. Guy, niais dit 
le Pere, ie n’ay pas dequoy te soulager, 
le ne te demande rien, sinon que tu 
m’instruises, que tu instruises ma femme 
cl mes enfans : ie ne pense plus à la 
terre, mon cœur est au Ciel. Le Pere lut 
surpris : car cét homme esloit l’vn des 
plus médians qui fust parmy les Sau¬ 
uages, c’est pourquoy il luy dit : Mon 
cher amy, le Deuioii te voudra peut- 

estrc persuader que la Fov te fait mou¬ 
rir, c’est l’vne des tentations dont il 
tourmente les Saunages ; mais sçache 
que les cxcez ont réduit ton corps au 
point où il est. 11 est vray, repart-il, 
mais laissons-là le corps et pensons à 
Famé, le souffre volontiers pour mes 
offenses, i’espere que Dieu me fera 
miséricorde. Certes l’esprit de Dieu 
souille où bon luy semble, il n’a égard 
nv aux Grecs, ny aux Scythes, ny aux 
François, ny aux Saunages ; ceux qui 
luy sont plus obeyssans sont ses plus 
grands amis. 

Deux Saunages Chrestiens, s’estans 
laissé surprendre de boisson, le Pere 
en sa prédication reprenant l’yurogne- 
rie, qui seroit aussi commune en ces 
contrées qu’elle est dans le fond de la 
Suisse, s’il y auoit des boissons, l’vn 
de ces Saunages arresta le Pere au mi¬ 
lieu de son discours : Ce que tu dis est 
vray, mon Pere, ie me suis enyuré, ie 
n’ay point d’esprit, prie Dieu qu’il me 
fasse miséricorde. le ne parleray qu’à 
ceux qui sont de mon pays, ce n’est 
pointa mov à haranguer en cette bour¬ 
gade, i’adresse mon discours à la jeu¬ 
nesse qui m’écoute : sus donc prenez 
exemple non sur mon péché, mais sur 
ma douleur, et souuenez-vous que si 
moy qui suis aagé ie reconnois mon 
crime, que vous ne douez point dissi¬ 
muler les vostres. le condamne l’action 
que i’ay faite, c’est vn précipice où ie 
me suis ietté, n’y tombez pas. Son 
complice entendant ce discours, prit la 
parole : C’est moy qui suis vn méchant, 
c’est moy qui n’ay point d’esprit, i’ay 
fasché celuy qui a tout fait ; jeunesse 
soyez plus sage, ne suiuez point le che¬ 
min où ie me suis égaré, marchez tout 
droit et priez auec le Pere, afin que 
celuy qui a tout fait prenne de bonnes 
pensées pour moy. 

Le Pere cependant gardoit le silence, 
bien édifié de la lerueur de ces bons 
bieopliytes. Toutes choses ont leur 
temps ; ce feu ne cessera de briller et 
d’échauffer que trop lost, il ne le faut 
pas estouffer, mais qui le voudroit allu¬ 
mer par violence, eschaufferoit sa bile 
et non l’amour de son Dieu. 


Le Printemps dernier, les Chrestiens 
de saint Joseph armèrent trois eha- 
louppes et quelques canots, pour aller 
battre non la campagne, mais la grande 
riuiere, et donner la chasse à l’ennemy 
qui paroissoil de temps en temps en 
(liuers endroits. Ils estoient escortés 
de quelques François (pie Monsieur 
nostre Gouuerneur leur auoit donnez. 
Estans arriuez iusques à Montreal, on 
les festina tous auec beaucoup de bien¬ 
veillance. Yn Capitaine Chrestien dit 
ces belles paroles pour action de grâces 
apres le banquet : Autrefois, quand on 
nous auoit bien traitez, nous disions à 
nos hosles : Ce festin va porter vostre 
nom par toute la terre, toutes les na¬ 
tions vous regarderont doresnauant 
comme des gens liberaux qui sçauez 
conseruer la vie aux hommes. Mais 
i’ay quitté ces coustumes, c’est mainte¬ 
nant à Dieu à qui ie m’adresse quand 
on me fait du bien, ie luy dis ces pa¬ 
roles : Tu es bon, secours ceux qui 
nous assistent, fais qu’ils t’aymenl lous- 
iours, empesche le Démon de les abor¬ 
der et nous donne place auprès d’eux 
en Paradis. Voila vn saint compliment. 

Deux iours apres leur arrriuée, ils se 
rembarquèrent pour descendre à Kebec. 
Or comme ils n’auoient point rencontré 
d’ennemis, ils s’imaginoienl que le 
grand lleuue en estoit libre, c’est pour- 
quoy ils ne se tenoient point sur leurs 
gardes. Yn canot conduit par deux Du¬ 
rons deuançant les chaloupes fut atta¬ 
qué et pris dans le lac saint Pierre par 
vne escouade d’FIiroquois. Les canots 
qui suiuoient s’en estant appereeus, re¬ 
montent incontinent vers les chaloupes ; 
plusieurs jeunes gens s’estoient escartcz 
cà et là dans les Isles pour chasser aux 
rats musquez ; enfin s’estant rassemblez 
ils tirent vers l’ennemy, lequel ne 
croyant pas pouuoir résister à ces cha¬ 
loupes se iette auec sa proye dans la 
forest en vn lieu inondé des eaux du 
Printemps, ils se fortifient comme ils 
peuuent. Yn Capitaine Chrestien se 
disposant au combat, fit vne forte ha¬ 
rangue à scs gens, tenant en main vn 
Crucifix et vn Chapelet enrichy d’vne 
grande médaillé. Yn autre, l’espce à la 

main le seconda. Les François cepen¬ 
dant se confessèrent à vn Pere qui se 
Irouua dans ce rencontre. Vn bon Néo¬ 
phyte voyant qu’il n’estoit pas entendu 
en sa langue, demanda de se confesser 
par interprété. Il faudroit, disoit par 
apres le Pere, venir du bout du monde 
pour voir des Sauuages peints de di- 
uerses couleurs, parler de Dieu si ar¬ 
demment et penser si soigneusement à 
leur salut. Or comme la nuitapprochoit, 
on Irouua bon que le Pere montast dans 
vn canot pour aller faire vn tour aux 
Trois Minières, et donner aduis à Mon¬ 
sieur nostre Gouuerneur de ce qui se 
passoit. 11 apprit les nouuelles sur les 
dix heures du soir, et le lendeman il se 
trouua auec deux bonnes chaloupes, et 
dix canots de renfort au lieu où s’é- 
toient retranchés ces Barbares. Vn llu- 
ron les voulant reconnoistre fut tué 
d’vn coup d’arquebuse et mangé de ces 
Anthropophages. Ils auoient lié leurs 
canots par ensemble pour n’auoir point 
le pied à l’eau d’autant que leur fort 
estoit inondé. Monsieur le Gouuerneur 
estant arriué, voulut reconnoistre la 
place. La pluye tomba en si grande 
abondance toute la nuit qu’on ne put 
mettre la main aux armes. Le lende¬ 
main au point du iour, ces oyseaux s’en 
estoienl enuolez. 

La Relation des Durons faisoil mention 
l’année passée d’vn ieune homme appelé 
Michel, de la nation du Feu ; il amena 
à Kobec vne petite tillç Huronne, pour 
eslre mise au Séminaire des Vrsulines : 
or comme il ne put remonter en son 
pays, il est demeuré depuis ce temps-là 
dans la petite maison du Chapelain de 
ces bonnes Meres. Ceux qui le con- 
noissent n’ont point de peine de croire 
qu’vu miracle le guérit d’vue maladie, 
et qu’vue grâce extraordinaire l’a ap- 
pellé à la Foy de Iesus-Christ ; il n’y a 
rien de si innocent, rien de si candide, 
rien de plus modeste que ce bon Néo¬ 
phyte. Les Meres Vrsulines qui l’ont 
souuent veu et communiqué, asseurent 
qu’ils n’ont jamais eu aucune prise 
sur ses actions, tant il est modéré, ja¬ 
mais il n’a refusé aucun employ, pont- 
bas et pour vil et pour éloigné qu’il put 


estre des façons de faire des hommes 
Sauuages. Si on luy recommandoit 
quelque action qui se ressentis! parmy 
eux de l’occupation d’vne femme, apres 
vne simple proposition fort modeste, 
il beuuoit cette confusion, non auec le 
goust d’vn Barbare, mais auec vn esprit 
tout Chrestien. 

La Mere Vrsuline qui entend leur 
langue, connoissant l’innocence de sa 
vie, luy demanda certain iour s’il ne 
s’approchoit pas souuent de la saincte 
Table. le n’oserois pas, respondit-il, 
m’y présenter de moy-mesme, i’en av 
prou de désirs, mais ie dy au fond de 
mon cœur : l’en suis indigne, si Marie 
(c’est le nom de la Mere) m’en iugeoit 
capable, elle me diroit : Michel, com¬ 
munie ; puis qu’elle ne m’en dit mot, 
c’est signe que ie ne le dois pas faire. 
Cette soumission est bien aymable. 

Quelques-vns de ses camarades le 
pressans d’aller ce Printemps à la 
guerre, il leur respondit qu’il n’v pou- 
uoit aller sans l’ordre de celuy qui le 
dirigeoit. Nous voyons bien, repartent- 
ils, que tu es vne femme et non pas vn 
homme. Il baissa la veuë et retint ses 
paroles, mais son cœur fut piqué ; il 
s’en alla quelque temps apres le dé¬ 
charger auprès de sa bonne Mere, luy 
racontant ses ennuis et les pensées qu’il 
auoit touchant la guerre. La Mere l’ayant 
consolé, l’exhorte à porter cette iniure en 
Chrestien. Ah! Marie, respond-il,que 
c’est vne chose difficile à vn homme 
d’estre tenu pour vne femme ! Pour 
conclusion, il alla à la guerre et en re- 
uint, et celuy qui entre les autres, luyj 
auoit donné cette iniure, fut pris des 
Hiroquois. 

Vn autre Iluron, nommé Iean Ba¬ 
ptiste, voulant aller à la chasse, et 
voyant qu’vn François ne luy donnoi 
pas quelques viures qu’il auoit aeheptez, 
se sentit émeu laissant aller quelques 
paroles d’impatience ou décoléré; 
estant pris garde, il va chercher so 
Confesseur, ne voulant point embarquer 

son péché auec soy ; ne l’ayant poi 
rencontré, il s’en court aux \ rsuim » 
demande la Mere qui entend w 
langue ; la voyant à la grille, il 1U J 

ces quatre paroles : Marie, tu diras à 
mon Confesseur quand il sera de retour: 
lean Baptiste a péché, il s’est mis en 
colère, il en est grandement marry, il 
se tiendra sur ses gardes pour ne plus 
retomber. Cela dit, il s’en va sans autre 
ceremonie. Estant à Sainet Ioseph, il 
apprend que le R. P. Hierosme Lalc- 
manl son confesseur estoit de retour à 
Kebec, il le va trouuer sans delay, il se 
confesse, il fait sa penitence, il se rem¬ 
barque et s’en va à la chasse. Dieu 
veuille que ces bons Néophytes con- 
seruent long-temps ce grand soin de 
tenir leurs consciences pures et nettes. 

Yn autre Huron non encore baptisé, 
allant voir de temps en temps cette 
bonne Mere dont ie viens de parler, luy 
dit certain iour : Marie, mes camarades 
me veulent mener à la chasse, donnez- 
moy conseil, que dois-ie faire? La Mere 
luy reparty : Si tu desires d’estre bien- 
tost baptisé, demeure, pour estre plus 
parfaitement instruit ; si tu n’es pas 
pressé de ioiiir de ce bon-heur, lu peux 
aller à la chasse. C’en est fait, respond- 
il, la conclusion est prise, ie n’iray point 
à la chasse. le ne suis point resté par- 
my les François pour amasser d'autres 
richesses que celles de la Foy, ny 
d’autres biens qu’vne instruction plus 
particulière des affaires de Dieu et de 
mon salut, voila l’vnique thresor que ie 
veux remporter en mon pays. Il (il bien 
connoislre que la grâce auoit formé ces 
paroles : car il ne manqua pas vu seul 
iour, quatre mois durans, de venir vi¬ 
siter la Mere Ouarie (c’est ainsi qu’ils 
prononcent le nom de Marie, pour n’a- 
uoir point de M en leur langue ny autre 
lettre labiale) ; et pour autant que les 
empeschemens de la Mere ne luy per- 
meltoienl pas tousiours de venir au par- 
loirau moment qu’elle estoit demandée, 
il attendoit les heures entières qu’elle 
fust libre sans iamais se rebuter, tant il 
auoit d’ardeur pour des veritez qui luy 
ouoienl esté inconnues iusques alors. Il 
n ’y a point de cœurs à l’épreuue de la 
grâce, quand Dieu les veut auoir. La 
Barbarie perd son nom, si tost qu’elle 
est entrée dans l’école de Iesus-Christ ; 
mais le commencement d’vne bonne 


action et d’vne bonne vie, n’en est pas 
la lin et le commencement : ie prie 
nostre Seigneur que ceux qui reçoiuent 
scs bénédictions les consentent iusques 
au dernier moment de leur vie. 


chapitre x. 

De la Mission de l’Assomption au pays 
des Abnaquiois. 

Les Abnaquiois estons venus deman¬ 
der vn Pere de nostre Compagnie pour 
le mener en leur pays et pour apprendre 
de luy le chemin du Ciel, le Pere Ga¬ 
briel Dreuilleles leur fut accordé, comme 
il a esté remarqué dans la Relation de 
l’année precedente. Il partit de Saint 
Ioseph ou de la résidence de Sillery le 
vingt-neufiesme d’Aoust, conduit par 
vue escouade de Saunages. le ne dis rien 
des diflicullez qu’il faut essuyer dans vn 
voyage de neuf à dix mois, où on ren¬ 
contre des riuieres ferrées de rochers, 
où les vaisseaux qui vous portent ne sont 
que d’écorce, où les dangers de la vie 
retournent plus souuent que les iours 
et que les nuits, où les froids de l’IIvucr 
changent tout vn pays en neiges et en 
glaces, où il faut porter sa maison, 
son viure et sa prouision ; où vous n’a- 
uez autre compagnie que celle des Bar¬ 
bares, aussi éloignez de nos façons de 
faire que la terre est éloignée des Cieux; 
où les forces du corps, dont ils sont 
pourueus abondamment, l’emportent 
par dessus toutes les beautez de l’esprit ; 
où il ne se trouue ny pain, ny vin, ny 
aucune nourriture de celles dont on se 
sert communément en Europe , où on 
diroil que tous les chemins conduisent 
en Enfer, tant ils sont affreux, et ce¬ 
pendant ils mènent en Paradis ceux qui 
ayment les Croix dont ils sont parsemez : 
c’est dans ses fatigues que le Pere a 
trouué du repos, rencontrant plus sou¬ 
uent des montaignes semblables à celles 
du Tabor et des Oliues, qu’à celle du 
Caluaire. Si tost qu’il fut arriué au pays 

de son hoste, qui est allié des Chrestiens 
de Saint Ioseph, les Sauuages circon- 
uoisins le vindrent saluer auec plus de 
cœur et de simplicité que de compli- 
mens, quelques malades se traisnercnt 
plus d’vne lieuë et demie pour le voir, 
tous luy tesmoignoient de la bien-veil- 
lauce à leur mode. Il leur rendoit le 
réciproque, faisant paroislre en ses 
paroles et en ses actions, la ioye qu’il 
rgssenloit en son cœur, et les désirs 
qu’il auoit dans son ame de les secourir 
de toute l’estenduë de son pouuoir. 

Apres ce premier abord et cette pre¬ 
mière communication qui se fit par in¬ 
terprète, le Pere s’appliqua fortement 
à l’étude de leur langue, qui a peu de 
rapport auec l’Algonquine, dont il auoit 
desia connoissance, et à mesme temps 
qu’il est escholier, il fait l’office de 
maistre, instruisant les malades qu’il 
va chercher deçà delà en diuers cantons 
où se retiroient les Sauuages. 

11 descend tout le long du fleuue, 
nommé Kinibeki, conduit par vn Sau- 
uage qui auoit connoissance des en¬ 
droits où demeuroient ses compatriotes : 
il arriue enfin en vne habitation An- 
gloise, bastie sur cette riuiere, où il fut 
tres-bicn receu ; de là il remonte sur ce 
beau fleuue pour reuoir les malades 
qu’il auoit visitez, pour les instruire de 
plus en plus, et pour baptiser ceux qu’il 
verroit en danger de mort. Estant de 
retour au pays de son hoste, il y de¬ 
meura quelque temps, se comportant 
tousiours en maistre quand il fa!loit 
parler des veniez Chrestiennes, et en 
escholier quand il falloit apprendre les 
rudimens d’vne langue qui luy estoit 
inconnue. Le recours et la confiance 
qu’il eut en Dieu, luy obtindrent vne 
bénédiction quasi miraculeuse, les Ab- 
naquiois mesme et depuis les Algon¬ 
quins et les François se sont eslonnez 
comme en vn si peu de temps il s’estoit 
rendu celte langue si familière. 

Sur la my-Octobre il retourne vers 
ses malades, qui soupiroient apres luy : 
car il les seruoit des deux mains, il gn- 
gnoil leurs âmes, par les soins qu’il 
auoit de leurs corps, il les veilloit, il les 
seruoit, il leur portoit à manger, et si 


on luy donnoit quelque bon morceau, 
ils estoient asseurez que c’esloit pour 
eux. Dieu benissoit sa charité par plu¬ 
sieurs guérisons assez notables et bien 
peu esperées, ce qui le faisoit recher¬ 
cher des petits et des grands. Le Sau- 
uage qui le conduisoit, le menant vne 
autre fois en cette habitation Angloise, 
nommé Kinibeki, le fit descendre ius- 
ques en la mer de l’Acadie, où sur ces 
costes il visite sept ou huict habitations 
d’Anglois, qui le receurent tous, auec 
vne affection d’autant plus extraordi¬ 
naire qu’elle estoit moins attendue. Le 
Saunage son guide se voyant sur les 
riues de la mer de l’Acadie, dans son 
petit canot d’écorce, conduisit le Pere 
iusques à Pentag8el, où il trouua vn 
petit hospice de Peres Capucins qui 
i’embrasserent auec l’amour et la cha¬ 
rité qu’on peut attendre de leur bonté. 
Le R. P. Ignace de Paris, leur Supé¬ 
rieur, luy fit tout l’accueil possible. 
Apres s’estre rafraischv quelque temps 
auec ces bons Peres, il remonte dans 
son bateau d’écorce, repasse dans les 
habitations Angloises, qu’il auoit veuës 
en chemin. Le Sieur Chaste luy donne 
des viures abondamment pour son 
voyage, et des lettres pour l’Anglois 
qui commandait à Kinibeki, dans les¬ 
quelles il protestoit qu’il n’auoit rien 
remarqué au Pere qui ne fust très 
louable, qu’il n’estoit nullement porté 
au commerce, que les Sauuages luy 
rendoient ce tesmoignage, qu’il ne pen¬ 
sait qu’à leur instruction, qu’il venoit 
procurer leur salut aux dépens de sa vue, 
eu vn mot, qu’il admiroit son courage. 

Ce Capitaine ayant receu ces lettres, 
et pris vne copie dps patentes du Pere, 
luy fit toutes les caresses dont il pu! 
aduiser, et quelque temps apres, s en 
alla à Pleimot, de là à Boston, ce sont 
deux villes de la nouuelle Angleterre. 
Le Pore remonta vne lieuë plus nau 
que Kinibeki, où les Sauuages se rassem¬ 
blèrent au nombre de quinze grand® 
cabanes ; ils luy bastirent vne P®' 
Chapelle de planches, faite a iem 
mode. C’est icy où le Pere posséda» 
suffisamment leur langue, les ms ■ 
fortement : il leur fait entendre le s 

qui le rclcnoit auec eux, et l’importance 
de reconuoistre celuy qui les a creez, et 
qui les chastiera ou qui les bénira selon 
leurs œuures. Voyant qu’vue grande 
partie tesmoignoit aymcr les bonnes 
nouuelles de l’Euangile, il leur de¬ 
mande trois choses pour marque de la 
bonne volonté et du désir qu'ils auoient 
de receuoir la Foy de Iesus-Christ. 

La première tut de quitter les bois¬ 
sons de l’Europe, d’où s’ensuiuent de 
grandes yurongneries, parmy les Sau- 
uages : les Abnaquiois promirent d’é- 
uiter ces excez. ils ont assez bien tenu 
leurs paroles. 

Le Pere leur demanda en second 
lieu, de viure paisiblement les vus auec 
les autres, et d’arrester les jalousies, et 
les querelles qui se rencontrent entre 
ces petites nations. 11 n'est pas croyable 
combien les Saunages d’vn mesme 
quartier sont vnis par ensemble ; mais 
comme on voit en France, entre deux 
villes ou entre deux hameaux ie 11 e sçay 
quelles pointillés, aussi remarque-on en 
cette partie de noslre Amérique, de 
petites enuies entre les diuers cantons 
des Saunages : les hommes sont hommes 
par tout aussi bien au bout du monde 
comme au milieu. Il y auoit auprès du 
Pere, des Saunages de diuers endroits, 
c’est pourquoy il s’éleuoit de temps à 
autres des disputes, d’autant plus faciles 
à terminer qu’ils auoient promis de 
s’entr’aymer. Si bien que quand leurs 
bouches auoient esté trop ouuerles, 
pour parler à leur mode, et que leur 
langue 11 ’auoit pas marché droit, ils se 
venoient demander pardon l’vnà l’autre 
dans la Chapelle ; voire mesme il y en 
eut vn, qui poussé de fureur, se battit 
soy-rnesine en la presence de son com¬ 
pagnon, priant celuy qui a tout fait, de 
leur pardonner à tous deux leurs of- 
feuses. 

Le troisiesme témoignage que le Pere 
exigea, fut qu’ils iettassenl leurs ManitSs 
ou plus tost leurs Démons, ou plus tost 
leurs sorts phantasliques. 11 y a peu de 
jeunes gens parmy les Saunages qui 
n’ait quelque pierre ou quelque autre 
chose, qu’il tient comme par dépen¬ 
dance du Démon, pour estre heureux à 


la chasse, ou au jeu, ou à la guerre ; 
cela leur est donné, ou par quelque 
sorcier, ou ils songent qu’ils le trouue- 
ront en quelque endroit, ou leur imagi¬ 
nation leur fait croire que le ManitS 
leur présente ce qu’ils rencontrent. le 
ne doute pas que le Démon ne se glisse 
dans ces badineries, mais i’ay de la 
peine à croire qu’il se communique à 
eux sensiblement, comme il fait aux 
sorciers et aux magiciens de l’Europe, 
et à quelques peuples de celle Amé¬ 
rique. Quoy qu’il en soit, ceux qui 
auoient de ces sorts ou de ces ManitHs, 
les tireront de leur sac, les vus les jet¬ 
teront, les autres les apportèrent au 
Pere. Il y eut mesme quelques sorciers 
ou quelques Jongleurs qui bruslerent 
leurs tambours et les autres instrumens 
de leurs mestiers ; si bien qu’on n’en- 
tendoil plus dans leurs cabanes ces 
heurlemens, ces cris, ces tintamarres 
qu’ils faisoient à l’entour de leurs ma¬ 
lades, pource que la pluspart pro- 
lesloienl hautement qu’ils voulaient 
auoir recours à Dieu ; ie dis la pluspart, 
et non pas tous, quelques-vns ne goù- 
loient point ce changement, si bien 
qu’ils procurèrent qu’vu malade fut 
soufflé et chanté par ces affronteurs ; 
mais ce panure homme estant bien dis¬ 
posé pour le Ciel, ne voulut jamais con¬ 
sentir à leurs superstitions, disant net¬ 
tement, que s’il recouuroit la santé, 
qu’il la tiendroit comme vn don venu 
de la part de celuy qui seul la peut don¬ 
ner et osier quand il luy plaist. 

Le Pere demeura jusqu’au mois de 
Ianuier, au milieu de ces quinze ca¬ 
banes, instruisant en public et en par¬ 
ticulier, faisant prier les Saunages, vi¬ 
sitant et consolant et secourant les 
malades, auec des peines grandes à la 
vérité, mais détrempées d’vne rosée et 
d’vnc liqueur du Ciel, qui adoucit les 
plus grandes amertumes. Dieu 11 c se 
laisse pas vaincre, il respand ses dou¬ 
ceurs aussi bien sur les croix de fer, 
que sur les croix d’or et d’argent. Ce 
n’est pas vue petite ioye, de baptiser 
vne trentaine de personnes, disposées à 
la mort et au Paradis. Le Pere n’a pas 
encore voulu confier ces eaux sacrées, à 

ceux qui estoient pleins de vie, il ne les 
a respanduës que sur des moribonds, 
dont quelques-vns sont réchappez, auec 
l’eslonnement de leurs compatriotes. 

Au commencement de l’année, comme 
ces bonnes gens se preparoient pour 
leur grande chasse, les sorciers ou les 
jongleurs, prenons l’occasion au poil, 
firent les deuins : ils publieront par les 
cabanes, que tous ceux qui prioient et 
qui croioient à ce qu’on leur auoit 
presché, seroient malheureux et qu’ils 
mourroient bien tost ; que le Patriarche, 
c’est ainsi qu’ils nommoienl le Pere, et 
tous ceux qui tiendraient sa route se¬ 
raient pris des Hiroquois, lesquels mo¬ 
lestent aussi bien cette nation que les 
autres. Les Saunages, qui auoient com¬ 
mencé de gouster les paroles de la vie 
éternelle, ne s’épouuanterent point de 
ces menaces, ils continuèrent leurs 
prieras à l'ordinaire, et la plus grande 
partie se ietta du costé du Pere, pour 
auoir la consolation de se loger auprès 
de sa cabane, afin de l’entendre et de 
se confirmer de plus en plus dans les 
veritez qu’ils admirant. Les voila donc 
tous en campagne, ils montent huit ou 
dix journées sur le fleuue de Kinibeki. 
Ils entrent dans vn grand lac, où ils se 
donnent le rendez-vous apres leur 
chasse. S’estans diuisez en plusieurs 
bandes, ils déclarèrent la guerre aux 
Cerfs et aux Eslans, aux Castors et aux 
autres bestes saunages. 

Le Pere instruisit tousiours son es¬ 
couade, la suiuant dans toutes ses 
courses, auec des trauaux trop grands 
pour acheter des Royaumes de la terre, 
mais bien petits pour procurer le Roy¬ 
aume des Cieux, à des âmes dont le 
prix et la valeur doit estre considéré 
dans le sang de lesus-Christ. 

Leur chasse acheuée, ils se trou- 
uerent tous sur les riues de ce grand 
lac, au lieu qu’ils auoient arresté. C’est 
icy où les sorciers perdirent leur crédit, 
car non seulement ceux qui prioient 
Lieu, n’encoururent aucun désastre, 
non seulement le Pere et ses gens ne 
tombèrent point dans les embusches 
des Hiroquois, mais Dieu les fauorisa 
encore d’vue heureuse chasse, et quel¬ 


ques malades éloignez du Pere, ayans 
eu recours à Dieu dans leurs angoisses 
auoient receu la bénédiction d’vnesanté 
fort inopinée. 

Vn sorcier, estant fort malade, se 
voyant abandonné de tous ses gens, fit 
venir le Pere, le supplie de l’instruire, 
l’asseurant qu’il vouloit croire et prier 
tout de bon. Le Pere luy déclaré les 
veritez plus necessaires pour estre ba¬ 
ptisé, le fait renoncer à son Démon, et 
le voyant dans vne disposition suffisante 
pour vn homme qu’il croyoit à deux 
doigts de la mort, l’anime, l’encourage 
et le baptise ; s’estant retiré d’auprès de 
luy, il se souuient qu’il ne luy auoit 
point demandé les outils de son mestier 
de longleur, il retourne, il rentre dans 
la cabane de ce nouueau Chrestien, il 
luy demande son tambour et ses sorts 
en présence de quelques Capitaines qui 
l’esloient venu visiter : il les donne sans 
contredit, priant le Pere de les ietterau 
feu. Si tost qu’il eust fait cette action, 
il sentit vn si grand soulagement qu’il 
creut estre guery ; en effet il ne luy 
resta qu’vne faiblesse de laquelle il se 
fit bien tost quitte. 

Vn autre, ayant esté guery par la 
vertu de Peau benite que le Pere ré¬ 
pandit sur son mal, publia hautement 
qu’il tenoit la santé de Dieu par l'entre¬ 
mise de l’eau qui donnoit la vie. Mais 
ce panure homme s’estant enynré en 
allant visiter les Anglois, retomba dans 
sa première maladie ; il en attribua la 
cause à son péché : Celuy qui a tout 
fait, disoit-il à ses gens, m’auoit guery 
par sa bonté et par sa puissance, mais 
i’yurongnerie m’a reietté dans mon 
malheur. J 

Quelques femmes, voyans leurs enfans 
malades, prioient sur eux en l’absence 

du Pere, et nostre Seigneur ayant égard 

à leur confiance les exauçoit bien sou¬ 
tient, leur rendant leurs petits non 
sans action de grâces, car elles pu* 
blioient par tout que la priere esloit 
bonne, et qu’elle auoit guery leurs en- 

fans. Deux ou trois personnes, ayans eu 
recours aux superstitions des Iongleurs, 
moururent quasi entre leurs mains ; e 
tous ceux qui se sont adressez à Dieu, 

ont este ou guéris ou soulagez en leurs 
maladies. 

L’hostedu Fere estant tombé malade, 
les sorciers dirent qu’il en mourroit, et 
quand il gueriroit qu’il ne verroit pas le 
Printemps, qu’vn sort ou vn Iliroquois 
luy osteroit la vie en punition de ce 
qu’il auoit amené vue robe noire en 
leur pays. Ces faux Prophètes qui par- 
loient sans estre enuoyez, furent trou- 
uez menteurs. Ce bon homme plein de 
confiance en Dieu a esté trois fois ma¬ 
lade et trois fois guery, non sans l’admi¬ 
ration de ceux qui l’auoient desia con¬ 
damné à la mort. 11 est vray qu’il luy 
arriua vne chose bien lascheuse, il n’a- 
uoit qu’vn fils qu'il aymoit comme soy- 
mesme ; cét enfant mourut, mais la 
crainte qu’il eut qu’on attribuast cette 
mort à sa creance, luy fit prononcer 
cette harangue en public. Son fils ve¬ 
nant d’expirer, il sort de sa cabane, il 
se promene à l’entour de celles qui l’a- 
uoisinoient,, criant à pleine voix : Prestez 
l’oreille à mes paroles, ie n’auois qu’vn 
fils que i’aymois plus tendrement que 
ma vie, il est mort. Dieu me l’a osté, il 
a bien fait ; car ie l’ay mérité, il l’auoit 
guery de ses maladies, ayant peut-estre 
égard à mes prières et à l’obeyssance 
que ie rendois à ses commandemens ; 
mais l’ayant offensé griefnement depuis 
quelque temps, il m’a justement chastié 
par la mort de mon fils ; ie ne suis pas 
triste, ny marry de sa mort, car il est 
au Ciel, mais ie suis dolent d’auoir of¬ 
fensé celuy qui a tout fait. Si tost que 
ce petit enfant fut enterré, ce bon Néo¬ 
phyte appella ceux qui auoient assisté à 
sa mort et à son enterrement, leur fit 
vn magnifique festin à leur mode, et 
en suite leur distribua les plus belles 
choses et les meilleures qu’il eust en sa 
cabane, auec ces paroles : L’honneur 
que vous auez fait à vn enfant bien¬ 
heureux, et les pechez qui l’ont fait 
mourir me donnent de la ioye et de la 
tristesse. Yoila ce que ma ioye donne à 
vostre amour, et ce que la douleur de 
mes offenses me rauit pour vous en 
faire vne action de grâces. La creance 
que les âmes de leurs enfans sont au 
Ciel les console infiniment dans la dou¬ 


leur qu’ils •ressentent de leur mort. 
Vne mere éplorée et comme au des¬ 
espoir arrêtera soudainement ses larmes, 
si le Pere en la tançant amoureusement 
luy reproche qu’elle pleure le bonheur 
et la gloire de son enfant. 

Pour conclusion, ces peuples ont té¬ 
moigné vne grande affection au Pere : 
aussi disoient-ils, que sa vie estoitbien 
differente de la vie de leurs sorciers, et 
que le Dieu qu’il adoroit auoit bien vn 
autre pouuoir que leur ManitS. 11 faut 
bien, disoient-ils, que le Dieu que nous 
annonce ce Pere soit puissant, puis qu’il 
guérit si parfaitement les maladies les 
plus grandes et les plus contagieuses, 
ce que ne sçauroit faire le ManitS ou les 
Genies que nos sorciers inuoquent. Il 
faut bien que ce Dieu soit grand et qu’il 
ait vn grand esprit, puis qu’il fait que 
cét homme estranger entende et parle 
nostre langue en deux ou trois mois ; et 
les Algonquins apres auoir demeuré vn 
an entier parmy nous, ne la sçauroient 
parler. Il faut bien que ce Dieu soit 
bon et bien puissant, puis qu’il oste à 
ce Patriarche la crainte des maladies 
les plus contagieuses, et qu’il l’asseure 
contre les menaces de nos sorciers, et 
contre la malice de leurs charmes, dont 
il se mocque. Cét homme est bien dis¬ 
semblable de nos Iongleurs : ceux-cy 
demandent tousiours, celuy-là ne de¬ 
mande iamais rien ; ceux-cy ne sont 
quasi point auec nos malades, celuy-là y 
passe les iours et les nuits ; ceux-cy ne 
cherchent que des robes de Loutres, de 
Castors et d’autres animaux, celuy-là 
ne les regarde pas seulement du coing 
de l’œil. Nos sorciers font bonne chere 
tant qu’ils peuuent ; le Pere ieusne sou¬ 
tient, il a passé cinquante iours auec vn 
peu de bled d’Inde sans vouloir gouster 
de la chair ; si on luy présente quelque 
chose tant soit peu délicat, il le porte 
incontinent à nos malades : certes il 
faut que son Dieu le souslienne bien 
fort, nous voyons bien qu’il est d’vne 
complexion assez délicate, il n’est point 
accoustumé à nos courses et à nos fa¬ 
tigues, il a mené vne vie toute séden¬ 
taire, il est considérable parmy les 
siens, et cependant il souffre autant et 

plus que nous. Il est ioyeux dans les 
dangers et dans les peines d’vu long 
voyage et d’vu chemin de 1er. 11 est 
tousiours en action auprès de nous et 
auprès de nos enfans et auprès de nos 
malades, il est bien venu par tout. Les 
François de Penlagouet l’ont caressé, et 
ce qui est bien plus estonnanl, les An- 
glois, qui ne sont ny de mesme pays ny 
de mesme langue, l’ont respecté. Tout 
cela fait voir que son Dieu est bon et 
bien puissant. 

Apres quelque temps de seiour sur 
les bords de ce lac, ces bonnes gens 
descendirent à Kinibeki ; ils y menèrent 
leur Patriarche, qu’ils aymoient tendre¬ 
ment. Le Capitaine de celte habitation 
Angioise le receut vue autre fois auec la 
mesme bien-veillance qu’il luy auoit 
desia témoignée, luy racontant comme 
il auoit passé l’IIyuer à Pleymot et à 
Boston, qu’il auoit communiqué ses pa¬ 
tentes et la lettre du sieur Chate à 
vingt-quatre personnes des plus consi¬ 
dérables de la nouuelle Angleterre, 
entre lesquels s’estoient rencontrez 
quatre de leurs plus fameux Ministres, 
et que tous vniuersellement auoient ap- 
prouué son dessein, disant hautement 
que c’estoil vue bonne et louable et ge- 
nereuse action d’instruire les Sauuages 
et qu’il en falloit bénir Dieu. 

Messieurs de la Compagnie de Kini- 
beki m’ont donné charge, disoil ce Ca¬ 
pitaine nommé le sieur de Ilouinslaud, 
de vous porter parole, que si vous vou¬ 
lez amener des François, et baslir vue 
maison sur la riuiere de Kinibeki, qu’ils 
vous le permettront de tres-bon cœur, 
et que vous ne seriez nullement mo¬ 
lesté dans vos fonctions. Si vous estiez 
icy, adioustoit-il, plusieurs Anglois vous 
viendraient visiter, donnant à penser 
qu’il y auoit des Catholiques parmy les 
Anglois de ces contrées. Le Pere 
n’ayant point d’ordre sur cette proposi¬ 
tion, respondil à ce Capitaine qu’il luy 
récriroit en son temps si la chose estoil 
iugée faisable. 11 partit de cette habita¬ 
tion enuiron le vingtiesme de May, il 
alla visiter tous les endroits où se reti- 
roient les Saunages; les malades bapti¬ 
sez et guéris contre toute espérance, se 


confessèrent, il n’y eut petit ny grand 
qui ne tesmoignast du regret du départ 
de leur Pere. Tu affliges nos pensées 
disoient quelques-vns, quand tu nous 
parles de ton départ et de l’incertitude 
de ton retour. iNous dirons, disoient les 
autres, le Pere Gabriel ne nous avoie 
pas, il ne se soucie pas que nous mou¬ 
rions, puis qu’il nous abandonne. Yne 
trentaine raccompagnèrent iusques à 
Kebcc, où il arriua le quinziesme de 
luin, tout plein de santé contre l’attente 
de ceux qui ne sçauoient que iuger de 
son retardement. 


CHAPITRE xi. 

La venue des Allikamegues. 

Nous auons desia dit, és Relations pre¬ 
cedentes, qu’il y a quantité de petites 
nations dans les terres, situées au Nord 
des Trois Riuieres, dont l’vne est ap- 
pellée en Saunage Atlikameg8ek, et des 
François les Allikamegues, ou les pois¬ 
sons blancs, pour ce que le mot Attika- 
megue signifie vu poisson qui se ren¬ 
contre en ce nouueau monde, auquel 
les François ont fait porter le nom de 
poisson blanc à cause de sa couleur. 
Tous ces peuples ne font la guerre 
qu’aux animaux, leur vie n’est qu’vne 
chasse continuelle; la paix est pro¬ 
fonde dans leurs grandes forests, ils se 
rassemblent tous, chacun en son Quar¬ 
tier, certains iours de l’année ; et en¬ 
core qu’ils ayenl leurs limites, si qoel- 
qu’vn s’auance sur les terres, ou plus 
tost dans les bois de ses voisins, cela se 
fait sans querelle, sans dispute, sans ja¬ 
lousie. Ils ont commerce aucc les Hu¬ 
ions, et quelques-vns auec les François, 

leur rendez-vous se fait certain mois e 
l’année en vu lieu dont ils ont conuenu, 
et là les Hurons leur apportent du j> e 
et de la farine de leur pays, des Ro s 
d’autres petites marchandises, qu _ 
esehangent contre des peaux de cers» 
d’élans, de castors et d’autres animaux, 

ceux qui communiquent les François, 
les abordent vue ou deux l'ois l’année, 
par le tienne appelle les Trois Itiuicres, 
ou mesme encore par le Sagné qui se 
dégorge à Tadoussac dans la grande ri- 
uiere de saint Laurens ; mais ce chemin 
leur est fort difficile. 

Ces peuples sont simples, bons, can¬ 
dides, pacifiques, ils ont les mesrnes su¬ 
perstitions que les autres Saunages, et 
les mesrnes Prophètes ou Deuins, que 
nous appelions sorciers et magiciens, 
pource qu’il y a bien de l’apparence que 
quelques-vns d’entre eux ont du com¬ 
merce auec les Démons. Ils se seruent 
de tambours, de soufflemens, de chan¬ 
sons, de sueries, de festins à tout 
manger, de Tabernacles pour consulter 
les genies de l’air, de pyromantie, et 
d’autres telles superstitions pour guérir 
les malades, pour trouuer des animaux 
dans les bois, pour découurir si quelque 
ennemy n’est point entré dans leurs 
terres, et pour d’autres sujets sem¬ 
blables. 

Or les Altikamegues sont pour la 
pluspart desabusez et détrompez de 
toutes ces fourbes du Démon, vne partie 
s’est fait baptiser, leur innocence est 
rauissante. Ces panures gens, ayans ap¬ 
pris que les Hiroquois, apres auoir mas¬ 
sacré quantité de Saunages, auoient 
dessein d’exterminer les François, n’o- 
soient approcher de nos habitations ; 
niais enfin vne escouade prit resolution 
de seauoir en quel point estoient nos 
affaires-, ils quittent leurs femmes et 
leurs enfans à deux journées au dessus 
du (tenue des Trois Riuieres, et s’en 
viennent reconnoistre à la dérobée, si 
nos habitations n’auoient point changé 
de maistres : ayans trouué les François 
dans la ioye et dans la santé, ils sautent 
d’allegresse, il les abordent et les quit¬ 
tent à mesme temps : Nos femmes et 
nos enfans, disoient-ils, nous ont en- 
f-Pgez de les aller quérir au plus tost 
pour se confesser, en cas" que les Peres 
tussent encore en vie, elles seront en 
peine iusqu’à nostre retour ; ils se rem¬ 
barquent, et en peu de temps ils amè¬ 
nent leurs familles toutes remplies de 
>nye et de contentement de voir en vie 
Relation —1647. 


ceux que le bruit auoit logez entre les 
morts. Ce n’est plus le seul trafic de la 
terre qui les ameine ; ils viennent pour 
receuoir les Sacrcmcns, pour présenter 
au baptesme leurs enfans nouueaux nez, 
les Calechumcnes pour estre baptisez, 
en vu mot, ils viennent pour rendre 
compte de leur conscience, et de ce 
qu’ils ont fait depuis qu’ils n’ont veu 
leurs Peres. Tout cela se fait auec vne 
candeur qui n’est pas quasi conccuable, 
qu’à ceux qui l’experimentent : les pe¬ 
tits et les grands, les baptisez et les non 
baptisez sçauoicnt toutes leurs prières 
et le petit deuoir d’vn bon Chrestien, 
ceux-là mesme qui jamais n’auoient 
veu d’Europeans, esloient instruis en 
sorte qu’il ne leur manquoit plus que le 
Baptesme. 

Le Pere qui les receut ne s’estant peu 
trouuer le soir en leurs cabanes pour 
les faire prier Dieu, d’autant qu’ils 
estoient dans le fort, et que le pont 
estoit leué, apprit le lendemain de quel¬ 
ques François, que ces bonnes gens les 
auoient rauis. Ils m’ont touché et con¬ 
fondu, disoit l’vn d’eux ; ils ont employé 
vn gros quart d’heure en leurs prières, 
qu’ils faisoient posément, doucement et 
sans bruit. Le Pere voulut éprouuer si 
ce que disoit ce François estoit véri¬ 
table, il se trouua le lendemain dans 
leurs cabanes, et leur dit : Faites vos 
prières comme vous les faites dans les 
bois, ie ne suis pas venu pour les faire, 
mais pour y répondre auec vous. Leur 
Capitaine, nommé Paul 8ctam8rat, s’ad- 
dressant aussi-tost à l’vn de ses gens, 
luy dit : Michel, puis que le Pere ne 
veut point parler, fais nous les prières 
comme tu les fais tous les soirs. A 
mesme temps ce ieurie homme se met à 
genoux au milieu de la cabane, prend 
son Crucifix en main, tous les autres 
prennent leurs Chapelets, et les mains 
jointes et les genoux en terre suiuent 
mot pour mot tout ce que disoit celuy 
qui recitoit les prières; cela se faisoit 
posément, d’vn ton sans fard, sans mi¬ 
gnardise, sans afféterie, d’vn accent tout 
simple, tout naïf et tout remply de de- 
uolion. Le Pere fut surpris, ilnerecon- 
noissoit plus les prières qu’il leur auoit 

enseignées : elles estoient dans le style 
et dans la pureté de leur langue, elles 
estoient accreues de quantité d’oraisons 
à Iesus-Christ, à la sainte Vierge, à son 
glorieux Epoux saint Iosepb, à l’Ange 
Gardien, aux saints dont ils portent les 
noms, en vn mot ils faisoient paroistre 
que ces prières prouenoient d’vn esprit 
plus haut cl plus sublime que celuy des 
hommes. 

Apres les prières, celuy qui auoit 
charge d’entonner leurs Cantiques spiri¬ 
tuels, éleuant sa voix, chacun le suiuit, 
et tous d’vn commun accord chantèrent 
les louanges de Dieu, sans ietter la veuë 
ny deçà ny delà, leur modestie donnoit 
des marques tres-douces de l’attention 
de leur cœur. le me donnay bien de 
garde, dit le Pere, de leur faire reciter 
leurs prières les iours suiuans, ie 
n’eusse pas approché de tout ce qu’ils 
disoient ; ie me contentay de leur faire 
vn petit mot d’instruction, que ces 
bonnes gens écoutoient auec vue auidité 
nonpareille. Ils ressemblent à ceux qui 
n’ayans point mangé depuis vn long¬ 
temps, deuorent tout ce qui leur est 
présenté ; on ne peut saouler ces bons 
Néophytes tant ils sont affamez du pain 
des enlans de Dieu. 

Apres qu’ils eurent tous satisfait en 
particulier pour leur conscience, et qu’ils 
eurent tiré de nouuelles forces dans les 
Sacremens de Iesus-Christ, le Pere 
s’euquesle quels exercices ils faisoient 
en commun, ils respondirent qu’ils fai¬ 
soient leurs prières tous les soirs et tous 
les matins, en la façon qu’il auoit veu et 
entendu ; mais que les iours de testes, 
dont ils ont bonne connoissance par les 
petits calendriers qu’on leur donne, ils 
redoubloient leurs deuolions en celte 
sorte. 

Le Dimanche au matin au point du 
iour, le plus ancien d’entre nous, ou le 
Capitaine s’il est présent, nous auertit 
que le iour est du nombre de ceux que 
nous honorons, et parlant qu’il ne faut 
point trauâiller, il permet neantmoins à 
ceux qui ont tendu des rets d’aller voir 
s’ils ont pris du poisson, puis qu’ils 
n’ont point d’autre nourriture, mais ne 
mangez point, leur dit-il, ne beuuez 


point, ne petunez point, que nous n’av¬ 
ons fait nos prières ; cela fait, on dispose 
la cabane qui doit seruir d’Eglise, on 
la tapisse de branches de sapin, et puis 
chacun prend ses plus beaux habits pour 
honorer la leste. Le signal donné, on 
entre modestement et sans bruit, les 
Payens ont permission de s’ytrouuer, 
au commencement; tout le monde estant 
à genoux, on expose vne image au mi¬ 
lieu de cette Eglise d’écorce, chacun 
ioint les mains, et tous respondent aux 
prières communes, qui se font tous les 
iours, apres lesquelles le Capitaine s’é¬ 
crie : Vous qui n’estes point baptisez, 
sortez : les prières que nous allons faire 
ne sont que pour les Cbrestiens. Là 
dessus ils entonnent des Cantiques ou 
du saint Sacrement, ou des autres ve¬ 
niez Chresliennes ; et en suite ils re¬ 
citent leur chapelet, en sorte qu’ils 
chantent tousiours le dernier AueMaria 
de chaque dizaine. Pour conclusion on 
auertit les assistans d’estre fort retenu 
ce iour-là, de ne faire aucune action 
messeante, ny aucune œuure seruile, 
ceux qui se veulent entretenir auec 
Dieu plus long-temps, il leur est permis. 
Les femmes, qui pour l’ordinaire ont de 
belles voix, prennent plaisir de les 
sanctifier par le chant de quelques Can¬ 
tiques fort deuols. Ils s’assemblent ainsi 
deux fois le iour, employant deux 
bonnes heures, notamment le matin, en 
ce saint exercice. 

l’ay remarqué cy-dessus qu’il se fait 
vne certaine assemblée entre les Hu¬ 
ions et ces nations du Nord ; les Attika- 
megues s’y sont trouuez cette année au 
nombre de plus de trente canots. Noua 
leur auions donné des lettres pour les 
faire porter par 50. Hurons qui se trou- 
ueroienten cette assemblée, à nos Peres 
qui sont en leur pays, et nos Peres de 
ces contrées-là en auoient aussi donne 
à leurs Durons pour nous les faire 
rendre par les Attikamegues ; ces bonnes 
gens ont esté fideles, ils ont donné nos 
lettres aux Durons, et nous ont rendu 
celles qui venoient de nos Peres qui 
sont en ce pays-là. Les Hiroquois nous 
contraignent de chercher ces voyes 
merueilleusement écartées. Mais pour- 

suiuons s’il vous plaist nostre discours. 
Nos Chrestiens Attikamegues se trou- 
uans dans cette grande assemblée, ne 
voulurent jamais rien relascher de leurs 
deuotions, ils eurent quelque appréhen¬ 
sion qu’ils seroient gaussez des Payens, 
mais ils deuorerent cette difficulté par 
vne deuotion plus feruente et plus 
splendide qu’à l’ordinaire. 

Le Dimanche approchant, le Capitaine 
commande à ses gens de faire vne belle 
et grande cabane, qui ne serait qu’à la 
prière : les jeunes hommes vont aux 
écorces, et les femmes et les tilles aux 
branches de sapin, qui sont fort belles 
et tousiours vertes ; les vieillards, ayons 
basty l’Eglise, ordonnent à tous leurs 
gens de se couurir le plus richement 
qu’ils pourront pour honorer la priere. 
Aussi-tost dit, aussi-tost fait : ils se figu¬ 
rent et se peignent le visage à leur façon, 
de diuerses couleurs, ils prennent leurs 
grandes robes de Castors, de Loutres, 
de Loups ceruiers, d’Ecurieux noirs et 
d’autres animaux ; leurs enjoliuemens 
de brins de porc épie, teins en écarlatte, 
n’y manquent pas. Les femmes pren¬ 
nent leurs grands bracelets, et les 
hommes leurs coliers et leurs couronnes 
de porcelaine ; les Hurons et les autres 
peuples, voyans cél appareil, estoient 
bien estonnez, ne sçaehans où cette 
pompe aboutissoit. Comme nos gens 
estoient sur le point d’entrer dans leur 
Eglise, le Capitaine Paul BetamSrat s’é¬ 
crie à tous ces peuples : Ne vous eston - 
nez point de ce que nous faisons, nous 
allons prier et honorer celuy qui à tout 
fait, telle est maintenant nostre cou- 
stume, que pas vn de tous ceux qui ne 
sont pas baptisez ne mette le pied dans 
nostre assemblée s’il ne veut encourir 
l’indignation de celuy qui est tout-puis¬ 
sant. Chacun demeura dans le silence ; 
quelques Hurons Chrestiens, se trouuans 
dans cette grande compagnie, et voyans 
qu’il s’agissoit de la priere, produisent 
leurs Croix et leurs Chapelets, pro¬ 
testons tout haut qu’ils estoient Chre¬ 
stiens. Le Capitaine tout remply de 
love, les embrasse et les fait entrer 
dans l’Eglise : là chacun chanta et pria 
en sa langue les louanges du grand Dieu, 


et Ïesus-Christ fut adoré dans le fin 
fond de la Barbarie, au milieu des fo- 
rests qui n’estoient connues, il n’y a 
pas long-temps, que des faunes et des 
satyres, ou plus lost des Démons et de 
leurs supposts. Les Payens qui n’auoient 
jamais rien veu de semblable, s’appro- 
chans de cette sainte assemblée, et re¬ 
gardons leurs postures, demeuraient tout 
estonnez sans mot dire ; mais leurs pa¬ 
roles et leurs prieras les iettoient bien 
plus auant dedans l’admiration, ils ne 
pouuoientconceuoir où ces gens, faits et 
bastis comme eux, auoient puisé de si 
hautes et de si nouuelles eonnoissances. 

Au sortir des prieras, les Hurons 
Chrestiens et les Atlikamegues s’entre- 
saliierenl, se donnans courage les vns 
aux autres de perseuerer constamment 
en la Foy, ils se firent de petits presens, 
s’inuiterent au festin les vns les autres, 
tant il est vray, ce que disoil n’y a pas 
long-temps vne femme Chrestienne, que 
la Foy auoit celte puissance, de ne faire 
qu’vn peuple de plusieurs nations. Ce 
bon Michel qui fait ordinairement les 
prieras, s’estant pris garde qu’vn Huron 
Chrestien n’auoit point de chapelet, luy 
dit : Mon (rare, peut estre que tu n’ap¬ 
procheras pas cette année des François, 
et que tu ne pourras recouurer de cha¬ 
pelet, ie te fais présent du mien, ie 
verray bien-tost les Peres, i’espere 
qu’ils m’en donneront vn autre ; en 
effet il en a demandé vn au Pere, lequel 
voyant qu’il en lenoit vn autre en ses 
mains, luy voulut refuser, mais il re¬ 
partit : 11 m’en faut deux ; car si le 
mien se défilé ou se rompt, ou si ie le 
perds, i’auray recours à l’autre. C’est 
l’vne de leurs prouisions innocentes. 

Cét homme vrayement Chrestien à 
présenté cette année sa femme, sa fille 
et sa belle mere au baptesme, mais si 
bien instruites et si desireuses de rece- 
uoir cette grâce, qu’à peine le Pere 
pouuoit-il croire ce qu’il voyoit de ses 
yeux ; sa belle mere, autre fois si éloi¬ 
gnée de nostre creance, estoit si forte¬ 
ment touchée et si zelée pour la Foy, 
qu’autre que Dieu n’a pû rendre si 
soupple vne femme si hautaine. 

11 est vray que ces bonnes gens cachez 

dans le fond des forests, n’ont pas de 
grandes occasions de péché ; le luxe, 
l’ambition, l’auarice, les delices, n’ap¬ 
prochent pas de leur pays ; la pauureté, 
les souffrances, le froid, la faim en ban¬ 
nissent ces monstres. Ils ne laissent 
pas pourtant d’auoir leurs tentations et 
leurs espreuues ; les maladies et les 
sorciers ou les deuins, ne laissent pas 
de les affliger. Le petit fils d’vn Chre- 
stien estant tombé malade, l’vn de ces 
beaux médecins voyant qu’il ne gueris- 
soit point, se présente à son pere, pour 
le souffler et pour le medeciner à leur 
mode. Le Pere l’éconduit; mais comme 
la maladie se rengregeoit, le Iongleur 
pousse sa pointe, il fait paroistre vn 
grand amour enuers le pere et enuers 
reniant, si bien que cét homme s’ad- 
dressant à sa femme, luy dit : Y auroit- 
il grand mal de laisser souffler nostre 
enfant à cét homme qui me promet de 
le guérir ? Comment, luy répliqué sa 
femme, demandes-tu s’il y a du mal en 
vue chose que les Peres nous ontdef- 
fenduè ? cét homme n’approchera point 
de mon fils, sa bouche est pleine de 
diable, i’ayme mieux que mon enfant 
meure, que d’estre guery par vn dé¬ 
mon ; s’il meurt, il ira au Ciel ; s’il est 
soufflé et chanté, il ira dans les feux : ie 
ne souffriray jamais qu’il aborde mon 
ûls. Cette bonne femme estoit plus 
zelée en ce point que sçauante, car son 
fils estoit vn petit innocent, à qui tous 
les Démons, ny tous les sorciers du 
monde ne pouuoient oster la grâce. 

Au reste son zele faisoit des mer- 
ueillos, elle enseignoit les prières à 
ceux qui ne les sçauoient pas. Le Pere 
l’escouloit vn iour à la dérobée, comme 
elle inslruisoit vn vieillard de septante 
ans, luy apprenant à se bien confesser ; 
ce vieillard l’écoutoit aussi altenliue- 
ment qu’on presteioil l’oreille à vn 
grand Prélat ; il retint si bien tout ce 
qui luy fut enseigné, qu’il se confessa 
aussi nettement comme s’il eust esté 
Chrestien dés son enfance. Celle femme 
se confessa apres luy et donna vn grand 
étonnement à son Confesseur. Le Dieu 
du Ciel est le Dieu de tout le monde, 
ses yeux regardent aussi bien les cabanes 


d’écorces, que les Palais ou les Louures 
de marbre. Ces panures gens deman- 
doient des instrumens de pieté pour 
déchirer leurs corps, tant ils auoient 
de haine et d’horreur de leurs pechez. 

Vn braue Néophyte qui n’est point 
descendu ce Printemps, a esté forte¬ 
ment affligé et consolé en la maladie 
d’vn enfant qu’il aymoit comme son 
petit Benjamin, aussi luy est il né dans 
sa vieillesse. Ce panure petit languissoit 
depuis quatre ou cinq mois, approchant 
tous les iours de la mort, et tous les 
iours son pere en faisoit vn sacrifice à 
Dieu : Tu me l’as donné, luy disoit-il, si 
tu le veux reprendre il est à toy, i’en 
suis bien aise puis que tu le veux ainsi, 
ma douleur est qu’il souffre beaucoup, 
c’est à toy de déterminer de sa vie ou 
de sa mort. Yn Iongleur voyant les 
douleurs de l’enfant, promit au pere, 
que s’il luy vouloit permettre de battre 
son tambour et de souffler son fils qu’il 
le gueriroit en peu de temps. Tu le 
promets, luy respondit ce bon vieillard, 
mais tu ne le feras pas, tant pource que 
ie connois ton impuissance, que pour 
autant (pie jamais tu n’approcheras de 
mon fils ; c’est à celuy qui a donné la 
vie à qui il faut demander la santé, et 
non pas au Démon, qui ne cherche que 
nostre malheur. Et là dessus tesmoi- 
gnant les regrets d’auoir perdu vne 
image deuant laquelle il faisoit ses 
prières, le sorcier le pressa de luy mon- 
strer : le Danois, dit-il, enfermée dans 
ce sac, ie l’ay cherchée plusieurs fois 
auec diligence, et iamais ie ne l’ay peu 
retrouuer. Ceux qui racontoient cette 
histoire, asseuroient qu’en effet elle n’y 
estoit pas, et neantmoins cét homme, 
fourrant sa main dans son sac plus tost 
par contenance que par espoir de la 
trouuer, la rencontra dedans ses doigts; 
il se leue aussi-tost, appelle ses gens, 
les fait tous mettre à genoux, pose l’i¬ 
mage en lieu decent: Demandons, dit-il, 
à celuy qui a tout fait, la santé pour 
mon tils, c’est à luy de la donner ou de 
la refuser comme il luy plaist. Ils font 
leur oraison en la presence du sorcier, 
et l’enfant guérit auec l’estonnement 
des Chresliens et des infidèles. 

Il semble que Dieu ait pris plaisir de 
bénir cette pauure petite Eglise et d’en 
conseruer les colomnes. Les Hiroquois, 
ayant connoissance de l’entrée de leur 
riuiere, leur auoient dressé des em- 
busches à leur retour, et s’ils fussent 
partis le iour qu’ils auoient déterminé, 
ils estoient pris de ces Barbares : car 
les François qui les escortèrent quelque 
temps, nous rapportèrent qu’ils auoieut 
veu les pistes de l’ennemy, toutes nou- 
uelles et toutes fresches. Si Dieu nous 
frappe d’vne main il nous soustient de 
l’autre, s’il nous aftlige il nous console, 
si nous sommes persécutez de quelque 
Sauuages du midy, nous sommes re¬ 
cherchez de ceux du Nord. 


CHAPITRE XII. 

De la Mission de Saincte Croix à 
Tadoussac. 

Il est certain que tous les hommes 
sont créez pour connoistre, pour aymer 
et pour ioi'iir de leur Dieu ; tous en ont 
les moyens, mais bien diuersement. 
Les vns sont dans l’abondance, et n’en 
sont pas plus riches ; les autres sont 
opulens dans leur disette; vne femme¬ 
lette se peut confesser à cent Prestres 
dans Paris, et entendre tous les iours 
cent Messes si elle auoit le temps, et 
cent Sauuages n’auront bien sonnent 
qu’yn Prestre, et encore pour vn bien 
peu de temps : cela prouient de la façon 
de viure des vns et des autres, et de la 
prouidence du grand Dieu qui dispose 
de ses créatures comme il luy plaist, 
sans toutesfois manquer à pas vne. Les 
Sauuages errans se dispersent qui deçà 
qui delà dans l’Automne, et sur le Prin¬ 
temps ils se rassemblent, les vns à Ta¬ 
doussac, les autres aux endroits qu’ils 
prennent pour leur pays. Les Peres qui 
ont soin de ces Missions les vont trou- 
uer, pour leur faire rendre compte du 
passé, pour les conseruer dans le pré¬ 
sent et pour les animer à tenir ferme 


pour le futur. Le Pere lean de Quen, 
qui a eu soin depuis quelques années de 
la Mission de Tadoussac, y est descendu 
ce Printemps. Il a esté rcccu à cœur 
ouuert de tous les Chrestiens ; mais les 
peuples du Nord qui luy auoient tant 
donné d’esperances l’an passé se sont 
monstrez plus froids. Nous en dirons 
bien-tost la raison. 

Les Chrestiens voyons venir leur 
Pere, se resioüirent, chacun rendit 
compte de ce qui s’estoit. passé pendant 
lTIyuer. Ceux à qui on auoit donné des 
Liures de bois, c’est à dire des marques 
qui deuoienl seruir de mémoires locale 
aux Principaux, afin d’instruire les 
autres sur certains points plus importons, 
les representoient fidèlement et sans dis¬ 
simuler, disoient tout naïuement ce qui 
auoit esté commis contre chaque Cha¬ 
pitre ou chaque partie de ces Liures. 

Les autres qui auoient leurs calen¬ 
driers pour faire obseruer les Festes et 
pour faire garder les ordonnances de 
l’Eglise, les apportoient au Pere, pour 
voir s’ils ne s’estoient point trompez. 
En vn mot le Pere fut consolé voyant la 
candeur et l’innocence de ses ouailles. 
II arriua vn débat agréable entre ceux 
qui gardoient ces Almanacs ou ces ca¬ 
lendriers. S’estans rassemblez à Ta¬ 
doussac deuant la venue du Pere, ils 
conférèrent leurs papiers les vns aux 
Outres, et voyans qu’ils ne s’accordoient 
pas ; pource que les vns celebroient le 
Dimanche vn iour deuant les autres, ils 
se reprochèrent leur manquement, cha¬ 
cun disoit qu’il auoit fidelemeut marqué 
tous les iours figurez dans son papier, 
et cependant ils voyent du mécompte. Le 
procez fut renuoyé au Pere ; il ne fut 
pas si tost arriué qu’on luy demande 
quel iour il estoit; ceux qui se trouue- 
rent conformes à ce qu’il respondit, 
se gaussèrent amiablement des autres 
comme des gens qui s’estoient égarez ; 
celuy qui auoit gouuerné le calendrier 
soustient sa cause, il fait voirlasuitte 
des iours qu’il a effacez sans y manquer. 
Le Pere Payant examiné, reconnut que 
les vns et les autres auoient bien compté, 
mais que l’erreur prouenoit du calen¬ 
drier, qui estoit fautif ; ils se mirent 

tons à rire, accusans auec amour la 
main de leur Pere, qui auoit, disoient- 
ils, perdu son chemin en écriuant. 11 
est bien aysé en tant de iours et tant de 
papiers qu’il leur faut donner de man¬ 
quer d’vne lettre ou d’vn trait de plume. 

Le Pere ayant receu ses comptes, 
rentre dans ses exercices ordinaires : il 
presche, il catéchisé, il exhorte en pu¬ 
blic et en particulier, il visite les ca¬ 
banes, il prend garde comme se font les 
prières, il les assemble tous les iours à 
l’Eglise, ils se disposent à la saincte 
Communion, se confessans auec vue 
candeur tout à l'ait aymable, en vu mot, 
si le Pasteur a de la peine auec vn 
peuple si pauure, si dénué de viures, si 
misérablement logé, il a de la consola¬ 
tion voyant la bonté de son bercail. 

Entre les choses qui s’estoient pas¬ 
sées pendant Pllyuer, la mort de quel¬ 
ques Néophytes a esté fort remarquable : 
ils ont perseucré dans la Fov iusqu’au 
dernier soupir ; ils ont abhorré les su¬ 
perstitions dans lesquelles ils auoient 
esté nourris : en vn mot, ils sont morts 
en vrais Chrestiens, vn notamment qui 
esloit l’appuy de cette payure petite 
Eglise. Ce bon Néophyte se trouuant 
mal, fit appeller tous les Chrestiens de 
son quartier, il leur dit que son plus 
grand regret estoit de mourir sans con¬ 
fession ; mais qu’il esperoit en la misé¬ 
ricorde de son Dieu ; qu’au reste il ne 
luy vouloit point cacher ses otfenses, et 
là dessus il les dit toutes publiquement, 
demandant pardon à toute l’Assistance 
auec de grands senlimcns de douleur. 
Ne marchez pas dedans la voye de mes 
offenses, disoit-il, suiuez le chemin de 
la Foy, perseuerez iusqu’à la mort dans 
la priere et dans la creance : ô que c’est 
vne chose douce d’aller au Ciel ! 11 fit 
son petit testament, il ne fallut ny Ta¬ 
bellion, ny Notaire. 11 prend son Cru¬ 
cifix, le donne à sa femme : Prie pour 
moy, luy dit-il, celuy qui a tant souffert 
pour nous, afin que ie ne sois point 
long-temps en Purgatoire, hays le pé¬ 
ché, et sur tout ne te laisse point sur¬ 
prendre au démon. Quand nostre fille 
sera grande, ne la marie jamais qu’à vn 
Chrestien, souuiens-toy de cette parole. 


U tire son chapelet, le présente à vne 
femme Chrestienne de la Réduction de 
S. loseph : le te supplie, luy dit-il, de 
donner de ma part ce chapelet à Jean 
Baptiste Etinechka8at, c’est vn Capi¬ 
taine Chrestien, qu’il touche et qu’il 
manie ces grains pour moy, i’ay con¬ 
fiance en ses prières et en celles de 
tous ses gens et de tous les Chrestiens 
de cette Résidence. Pour le reste de 
son bagage qui consistoit en quelques 
petits meubles de Saunage, il en fit pré¬ 
sent au Capitaine de Tadoussac. Voila 
tous ses biens départis sans querelle et 
sans procez. Ayant apperceu vn de 
leurs sorciers, qui s’estoit glissé dans sa 
cabane, il luy dit : Mon cher amy, ie 
suis assez meschant pour estre con¬ 
damné aux flammes d’Enfer ; c’est 
pourquoy ie ne deurois pas ouurir la 
bouche pour vous parler ; mais sçaehez 
que vous faites mal, de résister à la 
Foy et à la priere : la Foy est bonne, 
embrassez-la, faites vous baptiser au 
plus tost, autrement il vous en prendra 
mal, ce sont les dernieres paroles que 
ie vous donneray en cette vie. Cét 
homme bien estonné, baisse la teste 
sans rien repartir. 

Le Pere ayant baptisé quelques filles 
et quelques femmes auec les ceremo¬ 
nies ordinaires de l’Eglise, vne bonne 
matrone croyant qu’on ne leur faisoit 
pas assez comprendre l’importance de 
cette action à sa fantaisie, leur tient ce 
discours : Mes niepees, vous venez de 
donner vne grande parole à Dieu, vous 
venez de renoncer au Démon, vous ve¬ 
nez de renoncer au péché, vous auez 
promis de garder la Foy, ce n’est pas 
pour deux llyuers, c’est pour toute 
vostre vie, tenez ferme, si quelqu’vn de 
vos gens vous presse de quitter la 
priere, soyez sourdes ; s’ils vous que- 
relent, soyez muettes, ne leur dites 
mot ; mais parlez à Dieu et luy dites, 
ie croiray en tov toute ma vie. 

Vn Truchement nous a raconte, 
qu’vue femme Chrestienne luy auoit 
parlé de ses afflictions, en ces termes. 
Dieu m’auoit donné des enfans, il me 
les a ostez : i’en ay perdu trois cet 
llyuer, quasi en mesme temps, si ie 

n’aiiois la Foy profondément dedans 
Pâme, ie croirois comme quelques-vns, 
que la nounelle creance que nous auons 
embrassée nous fait mourir ; mais ie 
ne puis souffrir cette pensée dans mon 
cœur. Voiev ce que ie me dis à moy- 
mesme : Ces enfans sont au Ciel, ces 
petits innocens n’ont point lasché Dieu, 
ils sont en Paradis, tu esperes d’v aller, 
ne te fasche donc pas, car la vie n’est 
pas longue : voila ce qui me console. 11 
me reste encore vne tille qui esloit la 
plus grande de tous mes enfans, elle est 
malade à la mort, ie n’attends que 
l’heure de son trépas, c’est Dieu qui le 
veut ainsi, il me les a donnez, il me les 
oste, ie ne m’en veux ny fascher ny 
plaindre. Le Truchement qui entendoit 
ce discours fut d’autant plus touché que 
celte fdle estoit fort gentille et bien 
éleuée à la façon de ces peuples. Enfin 
Dieu la prit aussi bien que les autres, 
et cette bonne femme au lieu de ieller 
les hauts cris d’vne mere si sensible¬ 
ment affligée, se vint confesser, deman¬ 
dant humblement permission de com¬ 
munier, ce qui luy fut accordé. Cét 
enfant aagé peut-estre de douze ans, se 
fit apporter deux fois à la Chapelle, 
pendant le fort de sa maladie, pour se 
confesser, ce qu’elle fit auectantcon- 
noissance, de iugement et de candeur, 
que le Pere en fut tout rauy, admirant 
les effets de la grâce dans ces nouuelles 
plantes. On luy fit des obsèques les plus 
honorables qu’on peut, sa mere l’en- 
seuelit auec son Crucifix qu’elle posa 
sur son cœur, pour marque de l’amour 
qu’elle auoit porté à lesus-Christ son 
Sauueur. 

11 est vray que la Foy de ces nou¬ 
uelles Eglises, n’est pas encore forte¬ 
ment éprouuée par le feu et par le 
glaiue, elle a neantmoins ses Tyrans: 
ce sont les Epidémies, ce sont les morts 
frequentes, les guerres, les massacres, 
e t en suite les calomnies des Payens et 
des sorciers ou médecins Saunages, si 
bien qu’on diroit quasi parmy ces peu¬ 
ples, que vouloir estre Chrestien, et 
vouloir abréger sa vie, c’est la mesme 
chose. Les peuples du Nord, qui fai- 
soient paroistre l’an passé tant de feu 


pour la Foy, ont esté accueillis de ces 
Tyrans, le Démon les a ébranlez par 
celte tentation. 

A peine furent-ils retirez de Tadous- 
sac, où ils auoient presto l’oreille auec 
amour aux veritez Chresliennes, et pré¬ 
senté leurs enfans au Baplesmc, que la 
mort se ietta sur ces petits innocens, et 
la maladie sur vne grande partie de 
leurs paï ens. Ce procédé de Dieu nous 
estonne et nous fait voir que les Croix 
sont pour ainsi dire, l’vnique entrée du 
Paradis. Il n’y a point d’éloquence hu¬ 
maine qui puisse persuader à vn peuple, 
d’embrasser vne Religion qui semble 
n’auoir pour compagnes que la peste, 
que la guerre et que la famine. C’est 
Dieu seul qui fait germer la Foy, qui la 
eonsorue et qui vinifie ; les hommes à la 
vérité sont les instrumens de ce grand 
ouurage, ils sement, ils plantent, ils ar- 
rousent ; mais Dieu seul fait pousser 
les feuilles, les Heurs et les fruits. 

Vn sorcier, voyant que la maladie et 
la mort s’attachoient plus particulière¬ 
ment aux enfans et aux autres baptisez, 
consulte le Démon pour en sçauoir la 
cause ; or soit qu’en effet le Démon luy 
parlast ou que sa malice conlrouuast 
des mensonges, il dit tout haut du mi¬ 
lieu de son tabernacle, que le Manil8 
assuroit que la Foy et la priere cau- 
soient la mort à la plus grande part de 
ceux qui l’embrassoient, que les Peres 
qui preschoient les Saunages, estoient 
trompez, et qu’il ne fallait pas s’eston- 
ner s’ils abusoient ceux qui leur pre- 
stoient l’oreille. Que ce n’estoit point 
le Dieu des croyans qui gouuernoit la 
Terre, notamment leur pays, que c’é- 
toit luy qui regissoit les Sauuages, et 
qu’ils mourroient bien plus souuent 
qu’à l’ordinaire, pource qu’ils l’auoient 
quitté. Quasi à mesme temps que ce 
Démon tenoit ce discours, vne sorcière 
éloignée de plus de cent lieues de Ta- 
doussac, assura que le Manit8 luy auoit 
dit, que les Sauuages qui ont esté tuez 
cét Hyuer auprès des Trois Itiuieres, 
seroient massacrez, pource qu'ils l’a¬ 
uoient quitté. Sainct Paul a raison de 
dire, que nous n’en venons pas seule¬ 
ment aux prises auec les puissances 

visibles, mais qu’il faut encore com¬ 
battre des monstres qui ne paraissent 
point. 

Ces panures gens épouuantez et par 
leurs maladies et par les menaces de 
ces sorciers, ne regardoient quasi la 
Chapelle que de loin, ils ne vouloient 
pas que leurs enfans en approchassent, 
ils venoient quelquesfois aux prières 
quand on les appelloit, mais auec vn 
maintien qui faisoit paroistre de la 
crainte et de la frayeur, apres tout il 
n’y en a pas vn qui veuille mourir 
sans baptesme. Vn autre magicien leur 
tint vn iour ce discours : Ne voyez-vous 
pas que nous deuenons tous malades, 
depuis que nous auons quitté nos an¬ 
ciennes laçons de faire? les prieras que 
nous faisons ne seruent qu’à nous faire 
mourir ; plus nous croyons et plus nous 
manquons de chasse, plus nous sommes 
accueillis de la famine : quittez ces 
chapelets et les autres marques de Chre- 
stien que vous ont données ces robes 
noires, jettez tout au feu, si vous voulez 
éuader la mort. Ceux qui auoient la 
Foy en l’ame, cachèrent leurs petites 
dénotions, de peur que les Payons ne 
leur ostassent, mais ils n’eurent pas la 
hardiesse de résister à ce blasphéma¬ 
teur ; il n’y eut qu’vn ieune enfant de 
douze ans ou enuiron qui prit la parole. 
Cét enfant estoit tout couuert de playes 
depuis la plante des pieds iusqu’à la 
la teste ; son pere estoit malade à la 
mort, sa mere et ses freres esloient 
trespassez depuis peu, et toutes ces af¬ 
flictions leur esloient arriuées inconti¬ 
nent apres leur baptesme; il ne laissa 
pas de rendre vn glorieux tesmoignage 
de la Foy. le suis baptisé, dit-il, ie ne 
quitteray jamais la priera ; ny la ma¬ 
ladie, ny la faim, ny la mort dont ie 
suis menacé, ne me feront iamaisquitter 
la creance que i’ay embrassée ; quand 
vous ne croiriez pas en Dieu, tous tant 
que vous estes, ie ne ne laisserais pas 
d’y croire, faites en ce que vous vou¬ 
drez ; la vie n’est pas de valeur, la Foy 
est vue chose précieuse. Ce sont ses pa¬ 
roles. Toutes les nations de la terre 
sont données à Iesus-Christ, toutes luy 
seruironl, il n’y aura ny peuple, ny 


tribu, ny langue, dont quelques-vns ne 
chantent sa lustice et les autres sa mi¬ 
séricorde. Cét enfant fera éclater ses 
boutez, il disoit au Pere qui l’a baptisé: 
i’ay esté opiniastre, i’ay esté cholere, 
I’ay esté désobéissant depuis mon ba¬ 
ptesme, c’est la raison que ie sois ma¬ 
lade et que ie souffre, le ne demande 
point la vie à celuy qui a tout fait, 
sinon pour le mieux seruir que ie n’ay 
pas fait. 

On a apporté cette année vne petite 
tapisserie de droguette, pour embellir 
la Chapelle de Tadoussac ; on a aussi 
apporté vne cloche pour appeller les 
Saunages au seruice de nostre Seigneur. 
Cét ornement a raui de ioye les Chre- 
stiens et donné de la terreur aux Payens. 
L’vn d’eux ayant remarqué que cette 
tapisserie estoit faite en ondes, s’en¬ 
courut dire à ses gens : Tenez vous sur 
vos gardes, ils ont exposé des âmes ou 
des figures de serpens et de couleuures 
dans leur maison de prieras, n’y entrez 
pas : car elle est toute enuironnée des 
robes et des habits des Démons. Ces 
panures gens, qui n’ont iamais veu que 
des forests, des fleuues et des mon- 
taignes, qui n’ont conuersé qu’auec les 
Caribous, les Elans et les Castors, ne 
eonçoiuent les choses qu’à leur mode ; 
les Sauuages de Tadoussac, qui voyent 
ordinairement les vaisseaux François, 
admiraient ces estoffes. Ils prenoient 
vn plaisir nompareil d’entendre le son 
de la cloche, ils la pendirent eux mêmes 
aussi adroitement que pourrait faire vn 
artisan François ; chacun la vouloit son¬ 
ner à son tour, pour voir si elle parlerait 
aussi bien entre leurs mains, qu’entre 
les mains du Pere. 

Au reste nous ne nous estonnons pas 
de la tentation de ccs panures peuples, 
ils viendront aussi bien que les autres, 
la Croix est la marque de leur salut, et 
l’affliction est la plus prochaine dispo¬ 
sition à la Foy, à la grâce. Deuant que 
de conclure ce Chapitre, ie diray deux 
mots d’vn voyage que fil le P. deQuen 
dans le pays de la nation du Porc-espic. 

Ayant appris que quelques Clirestiens 
estoient malades en ce quartier-la, u 
s’y lit conduira par deux Sauuages auec 

des peines épouuantables, voicy ce qu’il 
nous en a récrit : le m’embarquay le 
H. de Juillet, dans vn petit canot d’é¬ 
corce, nous trauaillasmes cinq iours du¬ 
rant, depuis le point du iour iusqu’à 
soleil couché, ramans tousiours contre 
des courants ou contre des terrons, qui 
nous faisoient bander tous les nerfs du 
corps pour les surmonter ; nous auons 
rencontré en ce voyage dix sauts ou dix 
portages, c’est à dire que nous nous 
sommes desembarquez dix fois pour 
passer d’vne riuiere à vue autre, ou 
d’vn courant trop rapide à vne autre 
partie du fleuue plus nauigable. Dans 
ces portages, dont quelques-vns sont 
d’vne lieue et demie, les autres d’vne 
demy-lieuë, les autres d’vn quart de 
lieue, il faut porter sur son dos ou sur 
sa teste, et le batteau et tout son équi¬ 
page par des chemins qui n’ont esté faits 
que pour des bestes Saunages, tant ils 
sont affreux ; il faut franchir des mon- 
taignes, passer des précipices cachez 
dans l’abysme des forests. Nous chan- 
geasmes trois fois de riuieres. La pre¬ 
mière où nous embarquâmes se nomme 
le Sagné; c’est vn ileuue profond, il n’y 
a nauire qu’il ne porlast, il a quatre- 
vingts brasses en plusieurs endroits, et 
pour l’ordinaire, il hausse ou baisse de 
dix à vingt pieds ; il est assez large, 
ses riues sont escarpées de montaignes 
affreuses, lesquelles se vont abaissans à 
lo. ou vingt lieues de son emboucheure 
où il reçoit dans son sein vn autre 
fleuue plus grand que luy, qui semble 
venir de l’ouest. Nous voguasmes en¬ 
core dix lieues au delà de ce rencontre 
d’eaux, qui fait comme vn beau lac, les 
vents qui se pourmenent sur cette ri¬ 
uiere, sont tres-froids au milieu de 
l’Esté mesme, parce qu’elle est bordée 
de montaignes et qu’elle est exposée au 
Nor-ouest et souuent au Nord. 

De cette riuiere nous passasmes à 
vne autre appellée Kin8gami8, laquelle 
se décharge dans le Sagné par des cou¬ 
rants et par des précipices affreux. Nous 
fisines vne lieue et demie trauersants 
vne monlaigne et vne vallée pour l’aller 
trouuer en vn lieu nauigable, elle est 
bien moins rapide que le Sagné, ser¬ 


pentant à l’Ouest, au Sud et au Nor- 
ouest, elle fait vn lac qui a plus de 
quinze lieues de long et quasi demy- 
lieuë de large. 

Quittons ce fleuue nous allâmes cher¬ 
cher au trauers des bois, la riuiere ap¬ 
pellée des Sauuages Kin8gamichich ; 
elle a son lit dans vne terre, ou vne 
vallée toute plate qui regarde le Nord ; 
ses eaux sont profondes, fort larges et 
toutes calmes, elles se répandent en 
quelques endroits par des aulnes et par 
des brossailles qui nous importunoient 
au dernier point. Nous auions nauigé 
contre le courant de l’eau dans les deux 
precedentes riuieres, nous comman- 
çasmes icy à descendre dans le lac Pi- 
ouagamik, sur les riues duquel habite la 
nation du Porc-Epic que nous cher¬ 
chions. Ce lac est si grand qu’à peine 
en voit-on les riues, il semble estre 
d’vne figure ronde, il est profond et fort 
poissonneux, on y pesche des brochets, 
des perches, des saumons, des truitt.es, 
des poissons dorés, des poissons blancs, 
des carpes et quantité d’autres especes. 

Il est enuironné d’vn plat pays, ter¬ 
miné par de hautes montaignes éloi¬ 
gnées de trois ou quatre ou cinq lieuës 
de ses riues ; il se nourrit des eaux 
d’vne quinzaine de riuieres ou enuiron, 
qui seruent de chemin aux petites na¬ 
tions qui sont dans les terres pour venir 
peschcr dans ce lac, et pour entretenir 
le commerce et l’amitié qu’elles ont par 
entr’elles. Nous voguasmes quelque 
temps sur ce lac, et enfin nous arri- 
uasmes au lieu où estoienl les Sauuages 
de la nation du Porc-Epic. Ces bonnes 
gens nous ayans apperceus, sortirent de 
leurs cabanes pour voir le premier 
François qui ait iamais mis le pied des¬ 
sus leurs terres. Ils s’estonnoient de 
mon entreprise, ne croyans pas que ia¬ 
mais i’aurois eu le courage de franchir 
tant de diffieullez, pour leur amour. Ils 
me receurent dans leurs cabanes comme 
vn homme venu du Ciel : l’vn me don- 
noit vn petit morceau de poisson séché 
à la fumée, l’autre vn peu de chair bou¬ 
canée ; le Capitaine me fit présent d’vn 
Castipitagan de Castor, c’est à dire d’vne 
peau de cét animal, ouuerte seulement 

par le col, en sorte qu’on diroit que le 
Castor est tout entier : Voilà, me dit-il, 
mon Pere, pour adoucir les fatigues de 
ton chemin ; nous ne te sçaurions ex¬ 
primer la iove que nous auons de ta 
venue; vne chose nous attriste, tu viens 
en vne mainmise saison, nous n’auons 
point de rets pour peschcr du poisson, 
et les eaux sont trop grandes pour 
prendre le Castor. Il ne faut point parler 
en ce pays-là, ny de pain, ny de vin, ny 
de lit, ny de maison. 

Le Pere fut trois iours auec eux, con¬ 
fessant les Chrestiens, consolant les 
malades, disposant les vieillards au ba- 
ptesme pour l’Eslé prochain, les asseu- 
rant que si on les amenoit à Tadoussac, 
qu’il les viendroil trouuer iusques dans 
leurs cabanes, ce qui les resioüit au 
dernier point. Nous te ferons, luy di¬ 
soient-ils, vne petite Eglise ou vne mai¬ 
son de prières pour y celebrer la Messe 
et pour nous y administrer les Sacre- 
mens. Cette Eglise sera bastie en deux 
heures, dix ou douze perches et quatre 
ou cinq rouleaux d’écorces composeront 
tout l’édifice. 

Vne chose resioüit le Pere auec éton¬ 
nement : il trouua vne grande Croix à 
l’entrée du lac que les Chrestiens y 
auoient arborée, pour y aller faire leurs 
petites dénotions, et pour se souuenir 
de la mort de nostre Sauueur. Enfin 
apres auoir donné toute la consolation 
qu’il peut à ce petit troupeau. Il se 
rembarqua auec ses deux Nochers, et 
en trois iours ils firent ce qu’ils auoient 
fait en cinq, mais ce furent des iours 
pleins, car ils voguoient depuis trois 
heures du matin iusqu’à neuf ou dix 
heures du soir ; leur viure esloil vu peu 
de boucan ou vu peu de bled d’Inde, 
sans autre reconfort que de l’eau toute 
pure. Si les torrens sont difficiles à fran¬ 
chir en montant, ils sont bien dange¬ 
reux en descendant, car il ne faut man¬ 
quer que d’vn coupd’auiron pour perdre 
la vie. Nostre Seigneur les conserua 
dans les dangersqu’ilsrencontrèrent, et 
les rendit à Tadoussac bien las et bien 
fatiguez, mais bien ioyeuxd’auoir donné 
quelque secours à ces pauures aban¬ 
donnez. 


CHAPITRE XIII. 

De la Résidence de la Conception, aux 
Trois Riuieres. 

Ce lieu a et ses ioyes et sa désolation, 
ses douceurs et ses amertumes, il a ven 
des coups de la Iustice diuine et des 
effets de ses miséricordes, commençons 
par la seuerité que Dieu a fait paroistre 
au chastiment de quelques réfractaires. 
Trois hommes de considération, parmi 
les Sauuages, mettoient quelques ob¬ 
stacles à l’amplification de la Foy par 
leur polygamie, retenant publiquement 
deux femmes : vn carreau de foudre 
lancé du Ciel, ie veux dire vn chasti¬ 
ment extraordinaire, a tué leurs corps 
et peul-estre perdu mal-heureusement 
leurs aines. 

Le premier estoit vn ieune homme 
bien-fait nommé Kapimichats, il auoit 
espousé vne fille Chrestienne ; mais 
s’étant laissé surprendre d’vn fol amour, 
il en receut vne autre pour seconde 
femme. On luy parle, il escoute, son 
esprit semble estre touché ; mais la 
chair l’emporte, il persiste dans ses 
plaisirs. Dieu, qui attend le pecheurau- 
tant qu’il luy plaist, donna quelques 
mois à celuy-cy pour se reconnoistre, 
et puis tout à coup luy osla la vie par 
les mains d’vn sien ami. Tous deux 
estoient allez à la chasse en diuers en¬ 
droits; ce ieune frippon retournant sur 
le soir et passant proche de l’Isle nom¬ 
mée de saint Ignace, située vis à vis de 
Richelieu, son ami, qui estoit là aux em- 
busches, prit dans les tenebres de la 
nuit, le canot de ce ieune homme pour 
quelque Ours ou pour quelque Eslan 
qui semblait trauerserla riuiere, il de- 
charge sur luy son arquebuse et le 
transperce de deux balles. Ce panure 
blessé s’écrie : le suis mort. Son meur¬ 
trier innocent , Payant reconnu à sa voix, 

s’écrie : Ah ! mon cher amy, c’est moy 
qui t’ay tué. 11 s’embarque, il court 
apres luy, l’amene à terre, luy demande 
pardon, protestant qu’il croyoit auoir 
tiré sur quelque animal, il l’exhorte a 

bien mourir, niais il estoit bien tard ; le 
sang qui sortoit à gros bouillons de ses 
playes, fit sortir son aine de son corps 
deuant qu’elle eust esté lauée du sang 
du fils de Dieu. 

Celuy qui le secondoit dans ce canot, 
et vn autre sien parent furent si espou- 
uantez de ce coup de Justice, que jamais 
ils ne purent prendre aucun repos toute 
la nuit : ils en passèrent vue partie à ge¬ 
noux, demandons pardon à Dieu de 
leurs offenses, auec de grandes resolu¬ 
tions de mener vue vie toute autre qu’ils 
n’auoient fait iusques à ce moment. 

Le second s’appelloil Chichonlibik, 
esprit prompt et hardy, mais profondé¬ 
ment enseueli dans la chair et dans le 
sang. La connoissance qu’il auoit de 
nostre creance le tourmentoit, il auoit 
dit soutient parlant d’vn Pere qui l’exa- 
minoit sur les iugemens de Dieu ; Cét 
homme me fait trembler, enfin il m’o- 
stera la vie. La Foy vouloit entrer de¬ 
dans son ame, mais l'attache à ces vo- 
luptez, le fit résoudre de se bander 
contre la Doctrine qui troubloit la dou¬ 
ceur de ses plaisirs : il s’efforce donc 
d'éloigner ses gens de la priere, de l’in¬ 
struction et des François, mesme disant 
pis que pendre de la Loy de Iesus- 
Christ, et de ceux qui la publient et qui 
la professent. A. peine s’estoit-il forte¬ 
ment déclaré, qu’il se vit affaibly d’vne 
maladie si prompte et si soudaine, que 
iamais il ne put douter qu’elle ne fust 
vn fléau enuoyé de la part de celuy qui 
veut eslre obey ; mais ô malheur ! au 
lieu de se reconnoistre, il se reuolte 
plus que iamais contre le bras qui ne le 
frappoit que pour le guérir ; il vomit 
des millions de blasphémés contre Dieu, 
on luy conseille de l’appaiser. On luy 
promet que tous ses crimes seront effa¬ 
cez dans les eaux du baptesme, s’il le 
veut receuoir, on luy fait entendre les 
malheurs où il se va précipiter s’il 
n’ouure les yeux : à cela point d’autre 
response, sinon que cette Loy estoit 
abominable qui faisoit mourir les hom- 
mes ; la rage fut la Catastrophe de sa 
vie. Ses deux femmes, espouuantées de 
cette mort si étrange et si soudaine, se 
conuertirent. Quelques Sauuages en 


furent touchez ; mais comme lesoreilles 
ne sont pas si proches de l’ame pour 
ainsi dire que les yeux, il falloit que 
quelques Apostats et quelques Payens 
endurcis vissent vn autre coup pour 
estre ébranlez. 

Ce coup arriua en la personne d’vn 
Apostat, nommé Ioseph 8mosotisc8chie, 
vulgairement appelle la Grenouille; ce 
nom qui auoit esté porté par plusieurs 
Capitaines de son pays, et qu’on luy 
auoit donné pour les faire reuiure, le 
rendoit superbe et insolent. Son na¬ 
turel fougueux le faisoit quelquefois 
eschapper en des excez qui le iettoient 
bien auant dans le mespris ; or comme 
la Foy ne s’accorde pas bien auec l’or¬ 
gueil, il en prit vne telle horreur qu’il 
ne pouuoit de temps en temps contenir 
ses blasphesmes, L’Automne passée, 
les Sauuages tomberont dans vne mala¬ 
die qui les conduisoit iusques aux portes 
de la mort, mais il semble qu’ayant re¬ 
cours à Dieu, ils en reuenoient quasi 
par miracle ; cela consoloit fortement 
les bons, et louchoit saintement les mé¬ 
dians et les infidèles. Ce misérable 
Apostat ne pouuoit supporter cette ma¬ 
ladie ny sa guérison, il attribuoit le mal 
à nostre creance, et la santé au Démon. 
11 fut enfin attaqué aussi bien que les 
autres, cela luy fut bien sensible, il 
creut que la Foy luy causoit ce mal¬ 
heur : c’est pourquoy. comme vn de nos 
Peres alloit faire prier Dieu sur le soir 
dans les cabanes, il l’attaqua : Que fais- 
tu icy ? ne seait-on pas bien par toute 
la terre que vous faites mourir les 
hommes par vos prières ? ne voit-on 
pas que tous ceux qui vous escoutcnt 
perdent bien-tost. la vie ? Bref, il vsa 
de menaces, et se tournant vers ses 
gens, il fait son possible pour leur per¬ 
suader qu’ils deuoienl quitter la Foy et 
boucher entièrement les oreilles à nos 
paroles. Le Pere luy voulut repartir, 
mais il vit bien qu’il n’y auoit rien à 
gagner sur vn esprit à demy possédé ; il 
se retire doucement apres auoir consolé 
les croyans. 

Sur la nuict ce fanfaron, s’imaginant 
qu’il alloit triompher de nostre creance, 
lit vn grand festin, il y inuite quantité 

de monde et notamment ceux qu’il 
croyoit auoir peruerlis par ses discours ; 
il tesmoigne à celte assemblée qu’il 
n’attend pas sa guérison par les prières, 
mais bien par ses songes et par ses 
veuës et par les autres superstitions 
dont s’est tousiours seruie sa nation : 
Sçacliez donc, dit-il, que ie gueriray si 
on m’accorde trois choses. La première 
est qu’on me donne vn chien auquel on 
fera porter le nom de quelque personne 
de considération. La seconde, si on 
me donne vn fils adoptif qui s’appelle 
Bisanlé, il vouloit dire (vostre santé) 
ayant appris ce mot des François qu’il i 
ne pouuoit prononcer à raison qu’ils 
n’ont point de (v) consonante. La troi- 
siesme, si on fait vn festin à tout man¬ 
ger. Si on m’accorde ces trois choses, ie 
suis guéri, disoit-il. 

Les Chrestiens qui se trouuerent à ce 
banquet baissèrent la teste, tesmoignant 
que ces songes qu’ils adoroient autrefois 
n’estoient plus de saison ; les Payens 
n’oserent résister aux désirs de cét 
homme, ils les accomplirent de point 
en point dés la mesme nuit, et auec vn 
si fauorable succez à ce qu’il disoit qu’il 
se publioittoutguery. Au leuerdu Soleil, 
il paroisl en public, il triomphe, il dit 
par tout que l’accomplissement de ses 
songes a esté la fin de sa maladie et le 
reslablissement de sa santé ; vne fievre 
violente le saisit au milieu de son tri¬ 
omphe, le renuerse par terre, le iette 
dans vn déliré et dans des lonrmcns si 
eslranges, qu’il écumoit comme vn pos¬ 
sédé ; ceux de sa cabane épouuantez, 
craignans qu’il n’assommast quelqu’vn, 
l’ayant lié, ietterent dessus luy vne 
couuerte, afin de cacher saefureur et sa 
rage : voila mon thrason bien humilié. 
Vne bonne veuille Chrestienne, voyant 
toute cette tragédie, accourt en nostre 
maison, pour nous auertir de ce qui se 
passoit, on en donne aduis au Chirur¬ 
gien, il y court, nous le suiuons : mais 
le Chirurgien, louant la couuerte, le 
trou lia roide mort, iettant la baue et 
l’écume des deux costez de la bouche 
comme vn homme qu’on auoil estouffé 
ou étranglé. Tout le monde accourt, 
l’étonnement se iette dans l’esprit des 


François et des Sauuages à la veuë d’vn 
spectacle si épouuantable. 

Iamais nous ne vismes tant d’effrov, 
disent lesPeres qui coururent dans cette 
cabane. Ce misérable preschoit haute¬ 
ment la Iustice de Dieu qu’il auoit mé¬ 
prisée. Sa bonté l’auoit ébranlé quelques 
années auparauant, par vne menace 
bien remarquable : ce fut à Richelieu, 
où ce perfide ayant promis qu’il pro- 
lesteroit en vn festin public, qu’il se 
vouloit conuertir, déclama fortement 
contre la Foy, il fut à mesme temps 
surpris d’vne maladie enragée, si bien 
qu’il fit venir vn Pere de nostre Com¬ 
pagnie non pour se rendre à Dieu, mais 
pour luy faire entendre que s’il mouroit 
île celte rage, il ne mourroit pas tout 
seul, se croyant terrassé par les prières 
ou par les sorts du Pere. Ce pauure 
esprit s’adoucit peu à peu par les pa¬ 
roles de celuy qui ne luy auoit iamais 
procuré que la vie. Enfin s’estant re¬ 
connu il fît son oraison à nostre Sei¬ 
gneur auec le Pere, promettant de se 
faire instruire. Chose estrange, sa ma¬ 
ladie qui cstoit venue en vn moment, 
disparut en vn instant, il presta l’oreille 
quelque temps à la Doctrine de Iesus- 
Christ ; mais enfin l’ayant méprisée auec 
passion, il a esté puny auec vne grande 
Iustice. 

Ce carreau de foudre en tuant vn 
homme en ressuscita plusieurs, les bons 
Chrestiens donnèrent mille bénédictions 
à Dieu, les tiedes se réchauffèrent, les 
Apostats se réconcilièrent à l’Eglise, et 
les Payens honorant lesus-Christ, de¬ 
manderont son sainct Baptesme, per¬ 
sonne n’osoit plus ouurir la bouche 
contre la Foy, on n’en padoit plus qu’a- 
uec vne crainte et vn respect tout ay- 
mable. 

Simon Pieskaretqui n’estoitChrestien 
qu’en apparence et par police, le deuint 
tout de bon : il se confesse trois fois en 
vingt-quatre heures, tant la crainte des 
ingénions de Dieu le pressoit; quoyqu n 
l’ust malade, il se tenoit fort long-temps 
à genoux, posture fort incommode aux 
Saunages ; il haranguoit incessammen 
en faneur de la Foy, témoignant par ses 
paroles qu’il estoit touché iusques au 

fond du cœur ; il demandoit pardon aux 
François et aux Saunages, de la vie trop 
libertine qu'il auoit menée ; il ne cessoit 
de publier les miséricordes de son Dieu. 
Ce coup de Iustice luy fut vn coup de 
grâce et de miséricorde, car il a perse- 
ueré dans sa ferueur. iusques à la mort. 

Vn autre fut aussi touché, mais non 
pas iusques au point necessaire, pour 
ne plus retourner à son aueuglement. 
Il auoit deux femmes ; si tost qu’il eut 
appris la mort funeste et toute espou- 
uantable de cét Apostat, il en congédia 
vne, et promit au Pere qui auoit soin de 
cesnouuelles plantes de se reconcilier 
entièrement à l’Eglise. Les liens du 
sang et de la chair sont espouuantables, 
cette concubine de laquelle il a des en- 
fans, le charma derechef, si bien qu’é¬ 
tant guerv, car il estoit malade, il 
retomba dedans ses piégés ; dequoy les 
autres Saunages furent si indignez qu’ils 
s’assemblèrent pour auiser si on ne le 
banniroit point des Trois Riuieres : la 
conclusion fut qu’on luy prescriroit 
quelque temps pour se reconnoistre, et 
que si dans ces limites il ne se chan- 
geoit,on le conlraindroit de s’esloigner ; 
il n’alla pas iusques au terme prefix, il 
delogea sans trompette de peur qu’on 
ne le chassas! auec bruit. 

La femme légitimé de ce misérable 
Apostat, dont la mort a esté abominable 
deuant Dieu et douant les hommes, se 
voyant mal traitée de son mary, le quitta 
pour remonter auec son beau Pere en 
son pays ; en chemin les Hiroquois s’é¬ 
tant ietlez sur leur escouade, emme¬ 
nèrent celte pauure misérable auec vne 
autre qui estoit de sa compagnie. Ces 
nouuelles estant apportées aux Trois 
Riuieres affligèrent toute sa parenté, 
fflaisnotammentvne femme Chrétienne : 
^ ne pleure point sa capliuilé, disoit- 
ie ne regrette point son absence, 
niais ie ne me puis consoler sur la perte 
de son ame. Le Pere à qui elle racon - 
toit ses ennuis, luy dit que c’estoit vne 
luste punition, qu’elle auoit négligé les 
occasions de son salut. Il est vray, ré¬ 
pond-elle, mais helas ! ses parens et 
notamment son mary, la iettoient dans 
oo malheur ; au reste, disoit-elle, i’ay 


vne ferme creance que Dieu luy fera 
miséricorde, ie m’en vay luy demander 
pardon pour ses péchez, et afin que ma 
pricre luy soit agréable, ie desire de 
me confesser et de me communier, ne 
m’as-tu pas enseigné que Dieu estoit 
tout-puissant? quel mal y auroit-il de 
le prier qu’il la lirast des mains de 
ses ennemis? pour moy ie prescnlcray 
tous les iours le chapelet de la Sainte 
Vierge à son Fils, ie le prieray à la 
saincte Messe d’exaucer mes prières. 
Pour vous autres, qui estes bien plus 
puissans auprès de Dieu, demandez luy 
celte deliurance, et assurément vous 
l’aurez, ses prières ne furent pas faites 
en vain, quelque temps apres on vit 
paroistre aux Trois Riuieres ces deux 
panures captiues. Dieu sçail auec quelle 
ioye cette bonne Chrestienne lesreceut. 
Vne bande de Hui ons allans en guerre, 
rencontrèrent les ennemis qui lenoient 
ces deux pauures victimes dans leurs 
seps et dans leurs liens ; ils les pour- 
suiuent si chaudement, qu’ils n’eureut 
pas le loisir de tuer leurs prisonnières, 
deuant que de prendre la fuitte : les 
voila donc en liberté pour le corps, et 
bien-tost apres pour l’ame, pourcc que 
la plus aagée des deux se fit bien-tost 
instruire et baptiser, la plus ieune qui 
estoit femme de cet Apostast, ayant ap¬ 
pris l’horrible mort de son mary, et se 
voyant hors de l’Enfer par les prières 
de sa parente, fut si sensiblement tou¬ 
chée, qu’elle mene vne vie fort saincte 
et fort exemplaire ; les Hiroquois luy 
auoient écrasé les doigts entre deux 
pierres, etl’auoient si rudement traitée, 
qu’elle ne la fit pas longue apres son re¬ 
tour, mais elle donna des signes d’vne 
ame fort auancée à la vertu et si no¬ 
tables, qu’on l’eust prise pour vne per¬ 
sonne consommée dans la pieté et dans 
la deuotion. La pluspart des Sauuages 
Chrestiens et Catechumenes, passèrent 
vne grande partie de la nuiel qu’elle 
mourut, auprès de son corps, faisans 
oraison, reïterans leurs chapelets et les 
autres prières qu’on leur enseigne, les 
François aussi bien que les Sauuages* 
honorèrent auec affection sa sépulture. 
Ah ! Dieu que sa mort et sa sépulture 






70 


Relation de la Nomelle 


fuient differentes de la mort et de la 
sépulture de son mary ! Le mary mou¬ 
rut d’vue mort enragée, et la femme 
mourut dans vue profonde paix. Le 
mary fut surpris, et sa femme se pré¬ 
para de longue-main ; celuy-là n’eut ja¬ 
mais de connoissance, celle-cy ne perdit 
la parole ny la raison qu’au dernier 
souspir. Celuy-là mourut en reprouué, 
celle-cy en fille tres-obeïssante à l’E¬ 
glise, apres auoir receu tous ses Sacre¬ 
ments. Bref, elle fut enterrée auec 
toutes les prières et toutes les ceremo¬ 
nies et tout l’honneur que le temps et 
le lieu et la commodité le pouuoient 
permettre, et son mary n’eut que la sé¬ 
pulture d’vn asne ; on le iette en ca¬ 
chette dans vn trou comme vne voirie, 
de peur qu’il n’empestast l’air de son 
corps, comme il l’auoit saly par ses 
vices et par son apostasie. 

le ne puis douter, dit le Pere qui 
nous a donné ces remarques, que lame 
de cette femme ne soit au Ciel, en voicy 
vne glande et forte conjecture : comme 
ie luy demandois si eîle ne craignoit 
point la mort : Point du tout, me ré¬ 
pond-elle, mon cœur me rend témoi¬ 
gnage que ie croy en Dieu, c’est ce qui 
me console et qui me fait esperer d’en¬ 
trer bien-tost dedans les cieux. Si cela 
est, luy dis-ie, souuiens-toy dans cette 
maison de gloire et de plaisir, apres que 
tu auras remercié ton Seigneur et ton 
Dieu de t’auoir si amoureusement con- 
uertie et de t’auoir logée dedans son 
Paradis, souuiens-toy de luy demander 
la conuersion de ta mere, prie-le qu’il 
luy donne de l’esprit et de l’amour pour 
la Foy. le n’y manqueray pas, repart- 
elle. Chose à la vérité bien remarquable, 
peu de temps apres son trespas, sa 
mere est fortement touchée ; ie puis dire 
en vérité que sa conuersion si subite a 
esté l’vn de mes plus grands étonne- 
mens, cette femme deuint non seule¬ 
ment bonne Chrestienne, mais souple, 
docile et tres-feruente. Auant qu’elle se 
fust rendue à son Dieu, elle se gaussoit 
incessamment des prières, c’estoit par 
apres tout son plaisir ; elle nous regar- 
doit d’vn œil autant fauorable qu’elle 
auoit eu d’horreur et de nous et de nos 


paroles, sa famille à son exemple adore 
lesus-Christ. On luy présenta vn parti 
assez auantageux pour vne sienne fille ; 
elle ne le voulut jamais accepter quov 
qu’elle fust dans vne grande nécessité", 
disant que Dieu ne seroit pas seruy dans 
ce mariage, puis que ce jeune homme 
n’auoit pas la fermeté d’vn Chrestien. 

Yn nommé Bernard d’Apmangouy, 
estant tombé malade, fut fortement sol¬ 
licité par ce misérable Aposlast, nommé 
la Grenoüille, d’abandonner la Foy 
comme estant la cause de sa maladie et 
le plus puissant obstacle à sa guérison. 
Ta parole ne vaut rien, luy repliqua-il, 
celuy qui m’a donné premièrement la 
vie me la peut rendre quand il luy 
plaira, il en est le maistre : qu’il me 
lasse selon son bon plaisir, ny la vie ny 
la mort ne feront pas que ie l’aban¬ 
donne. 

Yn autre, appelle Pierre Nanch8ak8- 
sity, pressé par vne sienne tante de 
chanter vne chanson superstitieuse pour 
recouurer sa santé par l’entremise du 
Démon, luy respondit genereusement 
qu’il n’en feroit rien. Ouy, mais, repart- 
elle, lu ne guériras jamais, c’est pour la 
troisiesme fois que tu es retombé dans 
la maladie, ta creance ne te sçauroit 
guérir. Ta bouche, luy dit-il, est trop 
grande, les paroles en sortent trop fa¬ 
cilement ; sçache que i’ayme mieux 
estre malade, que de fascher Dieu pour 
recouurer ma santé. Cette misérable 
femme, estant prise des Hiroquois, s’est 
desesperée, et ce ieune homme est mort 
bien-tost apres en vray Chrestien et en 
homme plein de courage. 

Yn François, estant entré dans le bois, 
apperceut vne femme Sauuage à ge¬ 
noux sur la neige ; voyant qu’il n’esloil 
point déeouuert, il s’arreste pour espier 
ce qu’elle faisoit : il la vit le chapelet en 
main, les yeux au Ciel, dans vne posture 
extrêmement modeste, sans tourner la 
teste, ny d’vn costé ny d’autre, faisant 
sa prière auec vne attention tout extraor¬ 
dinaire ; elle s’estoit retirée au loin des 
cabanes pour agir et pour traiter auec 
son Dieu plus librement. Ce panure 
homme en fut si touché, que s’en allant 
trouuer vn de nos Peres, il luy dit auec 

vn sentiment plein de tendresse : Ne 
sommes nous point honteux, nous autres 
qui auons plus de connoissanee que ces 
peuples, de mener vue vie si lasche et 
de nous comporter si froidement dans 
nos prières ? cette bonne Chrestienne 
m’a fait vne grande leçon sans me voir 
et sans me parler. Yne bonne veulue 
Clirestieune, estant proche de la mort, 
laissa son fils à vne famille Françoise ; 
quelques-vns luy demandant la raison 
pourquoy elle ne le donnoit point à 
ceux de sa nation : le suis assurée, dit- 
elle, que mon fils sera Cbrestien de¬ 
meurant auec les François, c’est tout le 
bien que ie luy souhaitte. Le Pere qui 
Palloit visiter en sa maladie, la voyant 
consolée dans les souffrances dont elle 
estoit remplie, fut sensiblement tou¬ 
ché, entendant ces paroles sortir de sa 
bouche : Non ! non ie 11 e m’attriste pas 
de mes souffrances, mais bien de ce 
que i’ay fasché Dieu, il me regarde, il 
voit ce que i’endure, ie 11 e luy dv point 
qu’il prenne de bonnes pensées pour 
mon corps, mais bien qu’il ait pitié de 
mon ame ; quand le verray-ie ? quand 
sortirav-ie de celte vie ? Elle demanda 
plusieurs fois qu’on luy monstrast son 
cercueil, tant elle auoit peu d’apprehen- 
sion de la mort, chose si rare parmy les 
Sauuages, qu’il 11 ’est pas permis de 
nommer vn mort dans leurs cabanes. La 
Fov et la grâce ont de puissans effets 
dans vn cœur fidele. 

Les Onontehataronons, vulgairement 
appeliez des François ceux de la nation 
d’Iroquet, qui furent instruits l’an passé 
à Montreal, sont descendus cette année 
aux Trois Riuieres ; ie feray mention de 
deux ou trois, qui en vérité ont donné 
de grandes marques de leur salut et de 
leur prédestination. Iean Baptiste Ma- 
mtSnagSy, baptisé l’année precedente à 
Montreal, a continué sa ferueur dans 
les Trois Riuieres; il n'entroit iamais 
dans nos maisons et iamais nous ne vi¬ 
sitions sa cabane, qu’on 11 e vist la ioye 
s épanouir dessus son visage. Yous êtes 
Vei 'ilablement nos Peres, nous disoit-il, 
Vr)e mere n’ayme pas ses enfans, c’est 
v °us autres qui nous aymez ; mais ie 
v °us assure que ie vous ayme aussi fort 


tendrement ; sçachez que par tout où 
vous estes, c’est-là mon pays et ma bour¬ 
gade, et qu’aussi-tost que ie suis absent 
de vous auli es il me semble que ie suis 
dans vn pays estranger. Quand ie suis 
dans les bois et que vous 11 e paraissez 
point, ie dy, ie suis égaré, il faut que ie 
cherche mon chemin, et mon cœur re¬ 
garde tousiours du eosté de la maison 
de priera. 11 proférait ces paroles auec 
vne naïfueté et vne candeur qui ne res- 
senloit rien du Barbara. D’où vient, di¬ 
soit-il, que vous me permettez bien de 
vous proposer mes petits besoins, et 
que iamais vous 11 e me demandez rien ? 
ie vous veux prier de deux choses : nous 
voila prests de partir pour nostre grande 
chasse, donnez-moy vn catalogue des 
iours de Festes, afin que nous les gar¬ 
dions dans les bois, et vn peu de sel 
pour vous conseruer des langues d’O- 
rignac. Garde-les pour toy et pour ta 
famille, luy dismes nous, lié ! qui méri¬ 
tera mieux de les manger, respondit-il, 
que ceux qui commissent Dieu ? Au reste 
si ie sçauois le massinahigan (c’est à 
dire si ie sçauois écrire), ie remplirais vn 
grand papier des fautes que ie feray, 
i’escrirois aussi tous les delfauts de mes 
gens, pour vous en rendre compte ; ie 
ne crains rien, ie reprendray publique¬ 
ment tous ceux qui feront quelque 
chose contre Dieu. Ce bon Néophyte 
auoit vne femme et vne belle mere, qui 
correspondoienl sainctement à sa de- 
uotion. 

Ta8chkaron, l’vn des Capitaines de 
cette nation d’troquet, ne manqua pas 
d’instruction à Montreal ; mais son or¬ 
gueil l’empescha de se rendre aux ve¬ 
ndez qu’il connoissoit et qu’il approu- 
uoit. Estant tombé malade aux Trois 
Riuieres, il fut fortement touché ; il de¬ 
manda le Baptesme, qui luy fut accordé. 
Ce Sacrement, receu non à la logera, 
mais apres vne solide instruction, le 
changea de telle façon qu’on ne le con¬ 
noissoit plus : on ne vit iamais Sanuage 
plus désintéressé, il deuint souple et 
humble et maniable comme vn enfant. 
Estant allé dans les bois pour chercher 
leur grande prouision de viande, il fut 
accompagné d’vn homme qui à sa con- 

sidération nuoit quitté l’vne de ses deux I 
femmes. A peine auoient-ils commencé 
leur chasse, que cette seconde femme 
reuiut trouuer son mary. Jean TaSchka- 
ron (c’est le nom qui luy fut donné au 
baptesme) ne l’eut pas si tost apperceuë, 
qu’il plie son bagage, se leue et s’en 
vient trouuer le Pere qui l’auoit baptisé, 
pour luy donner aduis de ce «pii se pas- 
soit. le ne veux point, dit-il, demeurer 
au«ic vn homme qui fasche Dieu. Oiiy, 
mais, dit le Pere, ne pourrois-tu pas 
bien les séparer? peul-estre que la pau- 
ureté contraint cette femme de recher¬ 
cher son mary, le lascheray, respond-il, 
d’en venir à bout, et ie la nourriray 
plustost moy-mesme, pour l’éloigner de 
l’occasion d’offenser Dieu. C’est ce qu’il 
fit auec vne charité vrayement Chre- 
stienne. 11 conserua son zele pour la 
Foy, iusques au dernier souspir, comme 
nous remarquerons en son lieu. 

Vn sien parent, nommé Ouechinkina- 
ganich, l’vn des plus mauuuis naturels 
que i’aye point veu, s’estant bandé 
contré la Foy, se fit peu apres instruire, 
mais son inconstance le ielta dans la 
reuolle. La Foy, qui auoit ietté quelques 
racines dans son ame, commença petit 
à petit à s’eslendre, et ce d’autant plus 
facilement que la maladie Payant ter¬ 
rassé, l’approchoit des feux dont il auoit 
peur. Vn iour le Pere, qui ne chercboit 
que l’occasion de le sauner, l’estant allé 
voir auec vn Chirurgien, celuy-cy tou¬ 
chant le poux du malade, luy dit : Tu 
n’as plus de vie, lu mourras bien-tost. 
A ces paroles (6 changement de la droite 
du très-haut), cét homme commence à 
pleurer et se lamenter : Quoy, disoit-il, 
ie mourray bien-tost, et ie ne suis pas 
baptisé, helas ! où ira ma pauure ame? 
ie croy, mon Pere, ie croy c’est tout de 
bon, pourquoy ne me baptises-tu pas ? 
que veux-tu de moy ? ie suis marry du 
passé, ie deteste mes offenses, ne me 
laisse point sortir de cette vie sans ba¬ 
ptesme. 11 dit cela d’vn tel accent que 
le Pere ne le pût éconduire, il luy con¬ 
féré ce Sacrement de lumière, qui luy 
donna tant de ioye, qu’elle reiaillissoit 
dessus sa face. 11 demeura en repos, 
ioiiissant d’vne profonde paix ; il passa 


la nuict dans les loiianges de Dieu, et le 
matin son ame purifiée dans le sang de 
l’agneau, les alla entonner auec les 
Chœurs des Anges et des bien-heureux. 

La diuersité des nations qui se ras¬ 
semblent aux Trois Pduieres, causoit 
toutes les années ie ne sçay quelle con¬ 
fusion qui donnoil d’estranges peines à 
ceux qui instruisent les Sauuages ; il 
n’est pas croyable combien ces peuples 
si differens se sont bien accordez sur la 
fin de l’Automne et vne grande partie 
de l’Hyuer, cela ietta tous nos François 
dans vn profond estonnement. Dieu, qui 
preuoyoit leur massacre, les auoit mis 
dans ces dispositions toutes extraordi¬ 
naires, pour ne les appeller miracu¬ 
leuses, déliant qu’ils se fussent iellez 
dedans les bois pour faire leur grande 
chasse. Voicv l’ordre qu’ils auoient mis 
à leurs petites affaires. 

Ils auoient nommé Simon Piescaret 
pour maintenir la paix entre les Fran¬ 
çois et les Sauuages, entre les Durons 
et les Algonquins qui se rencontroient 
auec eux ; ils luy donnèrent charge de 
punir les delinquans et nommément 
ceux qui commettroient quelque def- 
faut contre la Religion ; c’est merueille 
comme il s’aequilloit fidèlement de son 
office. 

Bernard d’ApmangSy, estoitconstitué 
pour prendre garde si tout le monde se 
trouuoit aux prières publiques, soit dans 
l’Eglise, soit dans leurs cabanes, et pour 
veiller sur ceux qui commettroient 
quelque indecence en ce temps sacré. 
()uoy qu’il ne fust pas du nombre des 
anciens, sa Foy et sa vaillance luy don- 
noient la hardiesse de tenir les plus 
huppez dans leur deuoir. Ils dressèrent 
vne cabane tout exprès pour instruire à 
diuerses bandes les hommes Chresliens, 
et puis les femmes, et ensuitte ceux qui 
n’esloient pas encore baptisez. Le com¬ 
mencement de leur chasse d’Hyuer tut 
plein de bénédiction, et du coste du 
Ciel et du costé de la terre. Les iuge- 
mens de Dieu sont des abismes. Nous 
auons veu par cy-deuant les fruits de 
ces grandes dispositions cueillis par ce* 
luy à qui cette vigne appartenoit, ma'S 
par des mains perfides et desloyales. 

ainsi qu’il a plu à Dieu, ainsi est-il 
arriué, son sainct nom soit à iamais 

béni. 


chapitre xiv. 

De la priere et de la mort d’vn Iliro- 
quois, et de quelques autres remarques 
qui n'ont pu trouuer place sous les 
Chapitres précédais. 

Les Hiroquois paroissans en diuers 
endroits sur les riues de nostre grand 
fleuue, vue escouade de François et de 
Saunages entreprit de leur donner la 
chasse. 11 est vray qu’il est tres-difücile 
de ioindre ces Barbares, pource qu’ils 
sonttoùiours aux aguets sur des pointes 
ou sur des caps releuez, descouurans 
de loin les vaisseaux et leurs Nochers 
pour les surprendre ou pour les com¬ 
battre s’ils sont en petit nombre ; que si 
leurs forces sont inégalés, ils se tien¬ 
nent cachez dans les bois sans se pro¬ 
duire sinon par brauades lors qu’ils 
voyenl bien que leurs iambes leur don¬ 
nent l’auantage par dessus nos armes ; 
mais le temps viendra que les François, 
aguerris à la façon des Américains, trou- 
ueront bien le moyen d’arrester ces 
coureurs. 

11 n’y a pas long-temps qu'vne ving¬ 
taine de ces anthropophages donnans la 
chasse à quelques-vns de nos canots, 
v ne chalouppe de nostre escouade vint 
fondre sur eux, et les contraignit de 
gagner la terre, mais non pas de lascher 
pied et de s’enfuir. S’estans mis à l’abry 
de leurs canots, ils font vne descharge 
de leurs arquebuses fort à propos, et 
pendant que nos François cherchoient 
)' n heu auantageux pour descendre, ces 
barbares dressèrent vn petit fort de 
bois en quatre momens, dans lequel ils 
sc renferment auec resolution de bien 
combattre ; on les attaque vaillamment, 
m ais en vérité ils soustindrent le choc 
auec vn courage et vne dextérité non 
attendue : mais au bout du compte, se 
Relation — 1647. 


croyans trop foibles pour résister aux 
assauts qu’ils deuoient attendre le iour 
suiuant, ils demandèrent qu’on ne tirast 
point de part ny d’autre pendant la 
nuit, et cependant ils euaderent à la 
sourdine douant la pointe du iour ; le 
Soleil paraissant, nos gens ne trouue- 
rent plus d’ennemis à combattre. On 
cherche aux enuirons de leur redoute. 
Vu ieune François, plus rempli décou¬ 
rage qu’il n’a de corps, les voulant 
suiure à la piste, en trouua vn caché 
dans le creux d’vn arbre : on le tire de 
ce sepulchre pour luy en donner vn 
autre ; on l’interroge, il dit qu’il se 
pouuoit sauuer aussi bien que les autres, 
mais que son frere ayant esté blessé, il 
s’estoit caché pour le secourir ; qu’il y 
auoit sept Hiroquois fort blessez, et 
qu’il croit que deux ont esté tuez sur la 
place. On n’a point veu leurs corps, 
peut estre qu’ils les ont emportez pour 
les brusler selon leur coustume : on 
trouua dans leur réduit quelques arque¬ 
buses bien plus fortes et bien plus 
longues que les nostres. Deux Saunages 
de nostre escouade furent tuez, six 
François blessez, dont l’vn est mort 
quelque temps apres ; on les conduisit à 
l’IJostel-Dieu de Kebec, qui soulage ex¬ 
trêmement la Colonie Françoise et Sau- 
uage ; ils ont esté pansez et soulagez fort 
soigneusement. Ceux qui ont mis les 
armes en main à ces Barbares mérite¬ 
raient le chastiment deu à tous les 
crimes que l’auarice des vns et la furie 
des autres ont enfantez. 

Ce pauure prisonnier fut mené pre¬ 
mièrement aux Trois Riuieres, et de là 
il fut conduit à Kebec pour estre liuré 
à Monsieur leGouuerneur, qui le donna 
quelques iours apres à vn Capitaine 
Sauuage, auec ordre de ne le point 
tourmenter si long - temps qu’ils ont 
accoustumé, ny de ne le point mettre 
dans vne sale nudité, ny d’en faire 
curée comme des chiens. Ce pauure 
homme fut conduit à Sillery, le sei- 
ziesme Octobre de celle année 1647. 
On auoit desia commencé de l’instruire, 
afin qu’il mourust Chreslien. On le fit 
entrer dans nostre petite maison ; on 
luy représente fortement les supplices 

et les recompenses de l’antre vie, la 
bonté d’vn Dieu qui a donné son Fils 
pour sauuer les hommes, et qu’en vertu 
de son sang il peut estre laué de ses 
crimes et entrer au Ciel. 11 faut con¬ 
fesser que l’esprit de Iesus-Christ souffle 
où il luy plaist : ce pauure homme nous 
estonna tous,.il donna de grands témoi¬ 
gnages de sa creance, il demanda par¬ 
don à Dieu de ses otfenses : Oiiy ie croy, 
Xlisoit-il, ie veux aller au Ciel, ie suis 
marry d’auoir lasché celuy qui a tout 
fait : Ies8s, pardonne moy, Ies8s, par¬ 
donne moy, disoit-il en sa langue. Ne 
doutez point, adioutoit-il, que ie ne 
croie de tout mon cœur ce que vous 
m’enseignez ; et puis qu’à vostre dire 
nous deuons tous paroistre douant Dieu, 
reprochez-moy pour lors ma perfidie, si 
mon cœur n’a pas maintenant la creance 
que ma bouche vous fait paroistre. Ces 
belles dispositions attendrirent tous 
ceux qui estoient proches ; on le baptisa 
et on luy fit porter le nom du Pere Isaac 
Iogues, que luy mesmeauoittué, comme 
on a dit. 

Incontinent qu’il fut baptisé, on le 
liura entre les mains du Capitaine Sau¬ 
nage, à qui Monsieur le Gouuerneur 
l’auoit donné pour en tirer lustice. Ce 
pauure homme, dans l’effort de ses lour- 
mens, s’escria plusieurs fois : Ies8s, 
les8s, il ne donna aucune iniure à ceux 
qui le tourmentoient. C’est la coustume 
de ces misérables nations de faire 
chanter les prisonniers dans leurs sup¬ 
plices : celuy-cy n’vsa d’aucune brauade 
ny d’aucune menace ; il ne dit que ce 
peu de mots dans sa chanson : Antaïok, 
c’est le nom en Saunage du François 
qui le prit, Antaïok est cause que ie vay 
au Ciel, i’en suis bien ayse. 

•Or douant que cette victime fut con¬ 
duite au sacrifice, on l’interrogea sur 
diuers points, dont voicv ses responses. 
Le Pere Isaac Iogues, dit-il, n’a point 
esté tué par le commun consentement 
des trois bourgades Hiroquoises, il n’a 
point esté battu ny despoiiillé, mais 
simplement assommé, le diray en pas¬ 
sant sur cét article, que nous adioustons 
plus de Foy aux lettres enuoyées parles 
Hollandois, qu’aux paroles de ce prison¬ 


nier, pource qu’on a de grandes con¬ 
jectures que c’est luy mesme qui a tué 
le Pere, d’autant qu’vn Duron qui s’est 
sauné de ce pays-là, l’ayant veu entre 
les mains des François, luy dit : Cama¬ 
rade, que peux-tu attendre de ceux qui 
t’ont pris, ayant mal-heureusement as¬ 
sommé vne personne qu’ils aimoient? 
De plus l’interprete luy demandant, 
comme s’appelloit celuy qui auoit mas¬ 
sacré le compagnon du Pere, il le nom¬ 
ma sans delay ; mais quand on luy de¬ 
manda le nom de celuy qui auoit oslé la 
vie au Pere, il baissa la teste sans rien 
dire. On le pressa deux iours durant 
sans qu’il ouurît la bouche, enfin il pro¬ 
fera le nom d’vn Hiroquois. Il adiousta 
que cette bonne femme, que le Pere 
Isaac Iogues appelloit sa tante, et de la¬ 
quelle il auoit receu quelques secours, 
dit aux meurtriers : C’est moy-mesme 
que vous tuez ; que diront les deux 
autres bourgades, que vous n’auez point 
consultées sur cette mort si subite et si 
précipitée ? 

On luy demanda qu’estoient deuenus 
les deux François qui auoient esté pris 
à Montreal ? il répondit qu’ils n’auoient 
point paru dans leur pays, et que leur 
cheuelures seulement y auoient esté ap¬ 
portées, il nomma les Hiroquois qui les 
auoient pris et massacrez. Il dit en 
outre que trois Hurons auoient esté pris 
à Montreal, et qu’on leur auoit donné la 
vie ; que deux s’estoient sauuezetque 
le troisiesme auoit dit à ses deux compa¬ 
gnons qui le vouloient emmener: I’ayme 
trop ma mere, elle m’a sauué la vie, ie 
ne la puis quitter. C’estoit vne femme 
Hiroquoise à qui on l’auoit donné en la 
place de ses enl’ans et de ses parents 
tuez en guerre. Ce qui suit n’a point 
d’autre liayson que celle que la plume 
et le papier me donnent. 

Pendant la première guerre des Hiro¬ 
quois, il y auoit dans Montreal vne 
chienne, qui jamais ne manquoit d’aller 
tous les iours à la découuerte, condui¬ 
sant ses petits auec soy, et si quelqu vn 
d’eux faisoit le rétif, elle le mordoi 
pour le faire marcher ; bien d’auantage, 
si quelqu’vn retournoit au milieu de sa 
course, elle se iettoit dessus luy a son 

retour comme par chastiment. Au reste 
si elle éuentoit dans la découuerte quel¬ 
ques Hiroquois, elle tournoit court, 
tirant droit à la maison en aboyant et 
donnant à connoistre, que l’ennemy 
n’estoit pas loin. Son attrait naturel 
estoit la chasse aux écurieux ; mais sa 
constance à faire la ronde tous les iours 
aussi fidèlement que des hommes, com¬ 
mençant tantost d’vn costc, tantost de 
l’autre, sa perseuerance à conduire ses 
petits et à les punir, quand ils man- 
quoient de suiure, sa fidelité à tourner 
court, quand l’odeur des ennemis frap- 
poil soii odorat, dqnnoit de l’étonne¬ 
ment. 

La crainte des ennemis a esloigné 
cette année les Saunages de Montreal ; 
il ne s’y est trouué que six Hurons, dont 
les trois ont esté pris par les Agnero- 
nons, le qualriesme s’est perdu, les 
deux autres l’ont esehappé belle. Ces 
bonnes gens ne sçauroient s’empescher 
d’aller à la chasse, aussi faut-il confes¬ 
ser que c’est leur plaisir et leur vie. 
S’estans écartez quelques lieues de l’ha¬ 
bitation, vn François qui les accompa- 
gnoit, les aydant à bastir leur cabane, 
en blessa vn d’vn grand coup de hache 
qu’il déchargea par mesgarde sur sa 
main ; les voila tous trois bien estonnez, 
ils enueloppent la playe le mieux qu’ils 
peuuent, tirans au plus tost vers l’habi¬ 
tation pour faire panser ce panure 
homme, lequel sentant que la nature se 
vouloit plaindre pour la grande douleur 
qu’il soutfroit, s’animoit auec ces pa¬ 
roles : Comment, me pourrois-ie bien 
plaindre d’vn coup que Dieu m’a donné, 
puis qu’vne vanité me feroit chanter au 
milieu des feux, si i’estois pris de mes 
ennemis? Comme ils s’auançoient vers 
la maison, ils trouuerent sur la neige 
vue piste fraischement battue par vue 
trouppe d’Hiroquois, qui venoient à la 
chasse des hommes à Montreal : Ah ! 
ievoybien maintenant, dit ce pauure 
blessé, que ce coup est vn coup de la 
bonté de Dieu, ce n’est point vn acci¬ 
dent, sa bonté m’a fait perdre vne main 
pour nous sauner la vie à tous trois ; il 
est vray que nous ne sommes pas encore 
en asseurance, nous pouuons rencontrer 


l’ennemy dont nous niions veu les ves¬ 
tiges et les pistes, mon seul regret est que 
ie ne me suis point confessé il y a long¬ 
temps. Son compagnon s’attrisloit bien 
dauantage : Que deuiendray-ie, disoil- 
il, moy qui ne suis pas encore baptisé ? 
iNostre Seigneur les preserua de mauuais 
rencontre. Ce pauure homme, quoy 
qu’assez courageux d’ailleurs, ne pou- 
uoit souffrir la main du Chirurgien, qui 
en vérité luy faisoit de la douleur, car 
la playe estoit grande, et en vn lieu bien 
sensible ; on luy reprocha qu’il n’anoit 
point de cœur : Mon bras, disoit-il, n’a 
point d’esprit, il se retire quand il sent 
la douleur, n’en faites vous pas de 
mesme vous autres dans vos tourmens ? 
L’interprete luy répliqua qu’on lioit en 
France ceux qui ne pouuoient souffrir 
la cure de leurs blessures : Hé bien, 
disoit-il, puisque ie suis parmy les Fran¬ 
çois, il faut m’accommoder à la Fran¬ 
çoise, liez moy et me laites garder vos 
coustumes. En effet, on le saisit si 
bien, qu’il ne pouuoit plus remuer, ny 
sa main, ny son bras ; iamais ce bon 
homme ne s’en fascha, s’imaginant qu’il 
se falloit accommoder aux façons de 
faire des François, puis qu’il demeuroit 
auec eux ; il endura plusieurs iours 
celte cure assez rude, sans donner au¬ 
cun signe d’impatience. 

Son camarade, ne se pouuant tenir en 
repos, se déroba pour aller tuer quel¬ 
ques castors ou quelques outardes. Ap¬ 
prochant d’vn petit estang, il vit leuer 
quantité de gibier tout effaré ; il se douta 
bien qu’il estoit battu de quelques chas¬ 
seurs. S’estant glissé dans des joncs, il 
1 entendit des cris où des chants d’oy- 
seaux qui se respondoient les vns aux 
autres ; la peur le saisit, car c’est la 
coustume des Hiroquois et des autres 
Sauuagcs de s’entr’appel 1er les vns les 
autres par des cris de ehahuans pendant 
la nuict, et par le gazouillis de quelques 
autres oyseaux pendant le iour. S’auan- 
çant vn petit dauantage, il apperceut 
7. ou 8. Hiroquois l’arquebuse sur l’é¬ 
paule, chassans sur les riues de cét 
estang ; il se recommanda à Dieu, et si 
tost qu’ils eurent pris vne roule, il se 
iette à l’opposite pour se mettre en lieu 

d’asseurance. La chasse aux bestes est 
bien souuenl vne passion, mais la chasse 
aux hommes est vne rage parmy ces 
Barbares. 

Ce Uuron dont ie viens de parler est 
l’vne des plus belles et des plus agréables 
humeurs qu’on sçauroit rencontrer, il 
se met en toutes les postures du monde 
pour agreer à ses hostes: il lait le sol¬ 
dat, le laboureur, l’artisan, auee vne si 
grande nailueté, qu’il estoit la récréation 
de tous les François, et bien souuenl 
quand ils se rient de luv, il les gausse 
si adroitement qu’ils ne s’en sçauroient 
fascher. 


CHAPITRE XV. 

De l’habitation de Miskou. 

L’Isle de Miskou a enuiron 7. lieues 
de tour, elle est située dans le grand 
Golfe de sainct Laurens, par les 48. d. 
de latitude et par les trois cents sept de 
longitude ; le sol n’en est pas bon, les 
eaux n’y sont pas saines, les bois n’y 
sont ny si grands, ny si beaux qu’en la 
terre ferme ; elle abonde en perdrix et en 
lievres ; il y auoil autrefois des Eslans, 
mais on les a tous exterminez. 11 semble 
qu’elle ne soit considérable que pour le 
trafic des peaux d’Eslans, qu’on tire en 
quantité des Saunages qui habitent trois 
grandes bayes du continent assez peu 
esloignées de celte lsle. La pesche y est 
riche, les moulues s’y rencontrent en 
abondance ; on en charge tous les ans, 
comme aussi dans les havres voisins, 
plusieurs nauires qui les portent en 
France, en Portugal, en Italie et en 
plusieurs autres endroits. 

On commença l’an 1G35. d’y dresser 
vne habitation ; les Peres Charles Turgis 
et Charles du Marché, y furent enuoyez 
pour administrer IcsSacremens à vingt- 
trois François qui en deuoient ielter 
les fondements, et pour remarquer les 
espérances qu’on pourroit auoir de la 
conuersion des Sauuages. Les souf¬ 


frances furent quasi Tvnique occupation 
de tous ces pauures gens ; la maladie les 
terrassa, et la mort en enleua vne 
grande partie. Le Pere du Marché fut 
contraint de repasser en France ; le 
Pere Turgis résista quelque temps, con¬ 
solant son petit bercail, escoutant les 
vus de confession, fortitians les autres 
par les Sacremens de l’Eucharistie et 
de l’Extreme-Onction, enterrant ceux 
que la mort esgorgeoit. Mais enfin le 
trauail et le mauuais air qu’il prenoit 
auprès de ces pauures languissans, le 
ietta par terre aussi bien quelesautres; 
si fallut-il combattre jusqu’au dernier 
soupir, il se fait porter vers les malades 
et auprès des mourans, il les anime et 
les fortifie, il les encourage, et apres 
auoir enterré le Capitaine, le Commis et 
le Chirurgien, en vn mot tous les Offi¬ 
ciers et 8. ou 9. autres personnes de 
trauail, il y mourut luy-mesme, ne lais¬ 
sant plus qu’vn malade à la mort, qu’il 
disposa sainctementà ce passage deuant 
que de rendre l’esprit. 

Le Pere Iacques de la Place et le Pere 
Nicolas Gondoin, enuoyez l’année sui- 
uante en ces quartiers-là, à dessein de 
faire vne mission au Continent où se 
retire vne partie des Sauuages, trouue- 
rent l’habitation des François toute dé¬ 
solée ; il n’y restoit que neuf personnes 
de vingt-trois, et encore si foibles qu'il 
leur fallut demeurer là pour les secou¬ 
rir. On nous a raconté que quelques 
Sauuages, touchez de compassion, ti- 
roient les corps morts de leurs lits pour 
leur donner sépulture, les François 
n’ayans par la force de le faire. D’autres 
plus mesehans et plus barbares, voyant 
tout le monde abattu, voulurent piller 
le magasin ; mais l’effort et l’adresse 
des reschappez, qui auoient plus de 
mine, comme on dit, que de jeu, les en 
empescherent. Or quoy qu’il en soit de 
la cause de ces maladies, il n’y a pas 
long-temps qu’elles sont bannies de 
cette lsle. Le Pere Gondoin fut con¬ 
traint de la quitter ; le Pere Claude 
Quentin y perdit la santé qu’il vint 
chercher à Kcbec, apres auoir enseuely 
vn ieune garçon qui l’assistoit; le Pere 
lean Dolbeau y deuint perclus de tous 

ses membres, et comme on le reportoit 
en France pour trouuer vu air plus 
doux, il rencontra en chemin le Para¬ 
dis, le feu s’estant pris dans les poudres 
du vaisseau qui le portoit, l’enuoya 
dans le Ciel. 

L’an 1643. le Pere Martin Lyonne, 
allant aux lierons passa par Miskou, et 
s’y arresta voyant que le Pere André 
Richard dcmeuroit seul, par le départ 
de son compagnon de lien u paralytique. 
Ce bon Pere suiuit bien-tost les traces 
et les vestiges des autres, il tomba 
malade l’année suiuante au mois de 
May, et ne fut guery qu’au mois de 
Septembre. On le voulut renuoyer en 
France, pour n’estre pas à l’espreuue 
de cét air assez rude, et pour crainte 
que l’Hyuer suiuant ne l’emportast ; 
mais ayant tesmoigné beaucoup de 
resolution pour mourir en Canada, il 
y demeura, et a ioiiy du depuis d’vne 
parfaite santé, qu’il a employée à l’as¬ 
sistance spirituelle des François, et à la 
eonuersion des Sauuages ; il semble 
auoir enseuelv les maladies, car depuis 
ce temps-là elles n’ont point paru dans 
Miskou. 

Le P. André Richard, s’estant trouué 
le plus fort de tous les Peres de nostre 
Compagnie enuovez dans ce pays de 
croix, s’appliqua fortement à l’étude de 
la langue des Sauuages, il les fréquenta, 
les suiuit, et leur tesmoigna tant de 
bonne volonté, qu’ils le prirent en affe¬ 
ction. Le Pere Lyonne l’a puissamment 
secondé, le Pere de la Place s’estant 
joint auec eux, a pris sa part du trauail, 
et tous trois ont ietté les fondcmens 
d’vne petite Eglise, que nostre Seigneur 
bénira s’il luy plaist. 

Monsieur l’Abbé de la Magdelaine, 
Chantre de la Saincte Chapelle de Paris, 
porté d’vn zele véritablement Chrestien, 
voulant coopérer à la eonuersion des 
Sauuages, donna les moyens à ces bons 
Peres de bastir vne habitation en la 
Baye des Chaleurs dans le Port de Nipi- 
gig8it, où il les a fortement secourus 
auec Messieurs de la Compagnie de Mis¬ 
kou. Deuant que cette habitation fust 
en estât, les Peres y voulurent habiter 
pour secourir les Sauuages, qui se re¬ 


tirent plus ordinairement en cet endroit. 
Les neiges n’estant pas assez profondes 
pendant l’ilyuer de l’an 1644. pourar- 
rester les Restes sauuages, vne partie 
de ces pauures gens mouroient de 
faim ; trois cabanes composées de vingt- 
cinq personnes se vint ietter entre leurs 
bras, il fallut espargner sur leur petite 
prouision dequoy soulager la famine 
de tant de monde. Ils ont depuis dressé 
de petites maisons à la Françoise, pour 
loger quelque familles instruites et ba¬ 
ptisées par leurs soings et par leur dili¬ 
gence. Il semble que nostre Seigneur 
veuille traiter ces pauures peuples d’vne 
façon plus douce, que ceux des nations 
plus hautes : car non seulement ils ne 
sont point tombez en aucune affliction, 
depuis qu’ils ont receu la Foy, mais au 
contraire vous diriez qu’ils soient bénis 
du Ciel et de la terre ; leur chasse et 
leur santé s’est augmentée, disent-ils, 
depuis leur eonuersion, en sorte que les 
Payens s’en sont mesme étonnez, et 
plusieurs ont demandé le baptesme cette 
année ; mais on s’est contenté de l’ac¬ 
corder à cinq familles qui ont grossi le 
nombre de ces bons Néophytes. Leur 
changement fort notable, a donné de 
l’estonnement à nos François, qui n’at- 
lendoient pas si tost vn coup si puissant 
de la main de Dieu. 

Les afflictions neantmoins ont eu 
leurs bons effets, elles ont amené à 
Icsus-Christ le chef de l’vne de ces fa¬ 
milles : il auoit preslé l’oreille à la voix 
des Peres qui publient sa Doctrine, mais 
il ne pouuoit se résoudre de l’embras¬ 
ser ; enfin les croix l’ont emporté malgré 
ses résistances. Il tint vn iour ce dis¬ 
cours en leur presence : Il y a quelques 
années qu’vne maladie contagieuse af¬ 
fligeant nostre panure pays, i’en fus 
frappé auec plusieurs autres qui en 
moururent; me voyant en danger, i’eus 
recours à Dieu ; ie le priay de tout mon 
cœur de me rendre la vie, faisant vn 
bon propos de poursuiure mon baptême ; 
il me guérit, mais bien-tost apres ie 
m’oubliay de luy, non pas luy de moy, 
car pour me réueiller, il me ietta dans 
vn autre danger. Comme ie poursuiuois 
vn Eslan, ce grand animal se sentant 

frappé de mon espée que ic luy darday, 
se tourne vers moy si promptement que 
ie ne pùséuitersacolere, m’ayant donné 
vn grand coup de Tvn de ses pieds de 
deuant, il me terrassa et me laissa pour- 
mort : mes camarades suruenans bien 
étonnez, deploroient ma misere; reuenu 
à moy, i’ay recours vne autre fois à 
celuy qui m’auoit desia guery, il me re¬ 
suscite encore contre l’esperance de 
ceux qui ne pensoient qu’à mon tom¬ 
beau ; ie rentre dans mes premières 
resolutions, mais la vertu me semblant 
tropfascheuse, et l’obeyssanceauxcom- 
mandemens de Dieu vn peu rude, ie ne 
les garday pas, ma santé me fit perdre 
les pensées du baptesme. Mais enfin ie 
n’ay pû résister au plus fort ; il m’a 
remis cétllyuer au point d’où il m’auoit 
tiré, c’est à dire à deux doigts de la 
mort ; me voyant dans cette extrémité, 
i’ay ressenty de grands regrets de mes 
desloyautez, ie luy ay demandé pardon, 
i’ay protesté que ie ne serois plus rétif, 
il m’a resuscité pour la troisiesme fois : 
c’en est fait, ie luy veuxobeyr ; c’est 
pour ce suiet que vous me voyez auprès 
de vous, ie n’en partirày point que mes 
peschez ne soient lauez dans le sang de 
Jésus-Christ. Il a si bien frappé à la 
porte, qu’elle luy a esté ouuerte ; on l’a 
fait Chrestien auec sa mere, auec ses 
freres et ses sœurs. 

Yn Sorcier, voulant espouuanter vn 
Chrestien, luy dit : I’ay appris de mon 
Démon, que l’JIyuer prochain ta famille 
doit tomber dans vne horrible calamité, 
que ton petit fils mourra bien-tost, qu’il 
n’y a plus de chasse pour toy, et que tu 
vas estre misérable ; si tu veux néant- 
moins obeyr à mes paroles, ie detour- 
neray ce malheur de dessus ta leste : 
donne moy les images que tu gardes et 
vne bouteille de vin, et le Démon ne te 
fera aucun mal. Le Chrestien luy ré¬ 
pondit en se moquant de ses songes : 
l’appartiens à Dieu, que ic viue ou que 
ie meure, ie suis à luy, ie luy ay desia 
donné mes enfans, il les peut prendre 
quand il voudra, c’est vn bonheur pour 
moy, qu’ils me dcuanccnt eu Paradis, 
ie ne crains point ton Démon. 11 est 
vray que son fils tomba malade bien- 


tost apres, et comme quelques per¬ 
sonnes le pressoient d’obeyr au Sorcier: 
le n’en feray rien, respondil-il, q U ’o n 
porte mon fils aux Peres, et qu’ils prient 
Dieu pour luy, voila mon vriique re¬ 
cours. Sa femme l’apporta de quatre 
grandes lieues loing, partie sur scs 
épaules, partie le traisnant sur la neige, 
elle se confessa et communia le iour de 
la Purification de la Vierge, et le lende¬ 
main remporta son petit fils sain et 
gaillard, ÎS'ostre Seigneur recompensant 
la foy de la mere par cette guérison, et 
la constance du Pere par vne bonne 
chasse pendant l’Hyuer. Le Sorcier au 
contraire tomba dans la pauureté et 
dans la disette, son arme luy creua dans 
ses mains, il fit peu de chasse, durant 
l’Hyuer et l’Esté suiuant, il fut contraint 
de quitter le pays pource que quelques- 
vns le soupçonnans d’auoir fait mourir 
leurs pareils, le cherchoient à mort. 

Deux SauuagesChrestiens, estant par¬ 
tis la veille de Noël de leur cabane, 
pour se trouuer à la Messe de minuit 
en la Chapelle des Peres, esloignée de 
trois lieues, rencontrèrent en chemin la 
piste d’vn grand Ours, la famine com- 
mençoit desia dans leur cabane, el Dieu 
sembloit leur donner le meilleur de 
tous les mets dont ils font estât, car 
l’Ours dans leur estime passe tous les 
autres animaux ; ils s’arreslerenl vn 
petit pour consulter si leur deuotiou 
i’emporteroit par dessus leur misere, 
veu mesmement que la neige qui tom- 
boil pour lors les menaçoit de cacher 
ces vestiges : 11 n’importe, dirent-ils, 
allons prier Dieu, c’est luy qui nous a 
descouuert la piste de cette beste, c’est 
luy qui nous la donne, il veut que nous 
en mangions. En etfet, dit l’autre, nous 
pourrons bien apres poursuiure cétOurs 
ou quelque autre que Dieu nous peut 
enuoyer, mais nous ne sçaurions recou- 
urer la feste de la naissance de lesus, 
quand cette nuit sera passée. Ils s’en 
viennent à l’Eglise, ils s’acquittent de 
leur deuoir, se confessent et se com¬ 
munient auec beaucoup de pieté et sans 
précipitation, et puis auec la permission 
du Pere, ils reprirent leur route. Us 
n’esloient pas loin qu’ils descouurent 

vnc autrefois la piste de cét Ours, ils la 
suiuent et rencontrent ranimai, ils le 
tuent et le font manger à leur famille, 
sexonfirmans de plus en plus en la pro- 
uidence paternelle de leur Sauueur 
lesus ; car ainsi l’appellent-ils. 

Yn ieune Chrestien, se voyant mal¬ 
heureux à la chasse, rentre dans soy- 
mesme : D’où me vient, faisoit-il à part 
soy, cette disgrâce ? asseurement i’ay 
faschéDieu. Il s’examine, vajrouuerles 
Peres à leur habitation à vingt lieues de 
sa cabane, il se confesse auec beaucoup 
de regret de ses offenses, il s’en re¬ 
tourne chez luy, il rencontre en chemin 
trois Eslans, il les poursuit, il les at¬ 
trape et les met à mort, bénissant Dieu 
de luy auoir ouucrl les yeux par vne si 
aimable disgrâce. 

Yn Catechumene, ayant receuvn af¬ 
front tres-sensible de l’vn de ses com¬ 
patriotes, couuoit ie ne sçay quelle 
rancune dans son cœur, ne cherchant 
que l’occasion de s’en venger, et comme 
ilestoitde considération, il ne manquoit 
de boute-feux et de gens qui luy of- 
froient leur seruice contre son ennemy. 
Il en descouurit quelque chose au Pere 
qui l’instruisoit; le Pere prenant occasion 
de ces paroles du Pater, pardonnez 
nous nos offenses comme nous pardon¬ 
nons à ceux qui nous ont offensez, l’ad- 
uertit serieusement que lesus defendoit 
la vengeance, qu’il chastioit rigoureu¬ 
sement ceux qui ne vouloient point 
pardonnner, et que s’il aspiroit au ba- 
ptesme il deuoit regarder son ennemy 
comme son frere. Cét homme, admirant 
la beauté de cette Doctrine, la receut et 
la pratiqua : car si losl qu’il fut baptisé, 
non seulement il pardonna cette iniure, 
mais il promit en outre d’aimer et de 
protéger comme son frere celuy qui 
l’auoit offensé, priant le Pere de l’en 
asseurer de sa part. 

Vue femme Chrestienne, se trouuant 
e n la compagnie de quelques Payons, 
fut gaussée et mocquée sur ses deuo- 
bons ; son mary, quoy qu’enfant de 
l’Eglise, ne pouuant supporter ces ri¬ 
sées, luy dit qu’elle estoit trop ardente, 
qu’elle deuoit modérer son zele pour ne 
donner suiet à ceux qui auoient de trop 


grands yeux, d’auoir aussi vne trop 
grande bouche, le veux croire, dit-elle, 
non à demy, mais entièrement, ie ne 
me démentiray jamais d’vn seul point 
de la Foy que i’ay receuë de Dieu ; on 
a beau se rire, on a beau se gausser, 
rien ne m’estonne, ie suis Chrestienne. 
Son mary fort consolé, luy dit : le t’en 
aime dauantage, aye bon courage, ne 
quitte point le chemin où tu es entrée. 

Cette bonne ame, pressée par ses amis 
de manger de la viande és iours deffen- 
dus à ceux qui ont quelque autre nour¬ 
riture raisonnable, respondit que la 
faim ne luy donnoit pas tant de peine, 
que l’obeyssance aux ordres de l’Eglise 
luy donnoit de consolation, et comme 
vn de nos Peres l’aduertissoit de l’in¬ 
tention de l’Eglise sur ce commande¬ 
ment, elle luy respondit : le le sçauois 
bien, mais il me sembloit que lesus me 
disoit en mon cœur : Tiens bon, tu n’en 
mourras pas et tu n’en seras pas mesme 
incommodée. En effet elle se porta 
tousiours fort bien, elle est infatigable 
au trauail. 

Vne femme, estant en trauail d’en¬ 
fant, et se voyant en danger de mort, 
eut recours à nostre Seigneur, deman¬ 
dant non la vie, mais le baptesme pour 
son enfant. Les femmes qui l’assi- 
stoient, ne croyans pas qu’elle en deust 
réchapper, en donnent aduis aux Peres, 
qui luy enuoyerent vne saincte Relique : 
cette femme Chrestienne, l’ayant receué 
au milieu de ses grandes souffrances 
auec beaucoup de foy, se deliura d’vn 
enfant qui eut assez de vie pour rece- 
uoir le Baptesme, et assez de bonheur 
pour passer du sein de sa mere au sein 
de la gloire. Ses parents et ses voisines 
s’aflligeans auprès d’elle, sur le trespas 
de ce petit Ange, elle leur dit, qu’il 
n’estoit pas temps de pleurer, mais de 
se resioüir, et qu’elle senloit vne con¬ 
solation au fond de son ame, de ce 
qu’elle auoit vu enfant au Ciel : I’ay 
demandé, disoit-elle, son Baptesme à 
lesus son Sauueur et le mien, il me l’a 
accordé, n’est-ce pas le suiet d’vne ioye 
et d’vn contentement bien aymable ? 

Pour conclusion, les Peres de cette 
Mission qui ne baptisoient les Sauuages 

és premières années que dans la néces¬ 
sité, commençans depuis trois ans à 
voir vn fruit plus ample de leurs petits 
trauaux, par la conuersion de plusieurs 
familles de Barbares, qui faisoient pu¬ 
blique profession de nostre saincte Foy, 
et que leur nouuelle Eglise auoit esté 
depuis trois mois accrue du nombre de 
quarante Sauuages baptisez solemnelle- 
ment, furent obligez de monter à Kebec 
pour y conférer auec le Supérieur de 
toutes nos Missions ; lequel, ayant ap¬ 
pris Testât de cette nouuelle Chrestienté, 
et le désir ardent qu’auoient plusieurs 


Sauuages suffisamment instruits de nos 
saincts Mystères pour receuoir le Ba- 
ptesme, renuoya au mois de Septembre, 
les Peres Iacques de la Place et André 
Richard pour les contenter, et Hyuerner 
auec eux, mais ils ont esté obligez de 
repasser en France faute de barque, 
pour les transporter de Tlsle Percée, où 
estoit anchré le nauire qui les portoit, 
iusqu’à leur nouuelle habitation, bastie 
parmv les Sauuages de la Baye des Cha¬ 
leurs. Dieu donnera à cette nouuelle 
Eglise aussi bien qu’à toutes les autres 
telle bénédiction qu’il luy plaira. 


Extraict du Priuilege du Roy. 

Par Grâce et Priuilege du Roy, il est permis à Sebastien Cramoisy, Marchand Libraire Iuré en l’Vniuer- 
slté de Paris, et Imprimeur ordinaire du Roy et de la Reyne Regente, Bourgeois de Paris, d’imprimer ou 
faire imprimer vn Liure intitulé : Relation de ce qui s'est passé de plus remarquable és Missions des Peres 
de la Compagnie de Iesus i en la Nouuelle France , sur le grand Jleuue de sainct Laurens, en Vannée 1647. 
enuoxjéc au R. P. Prouincial de la Prouince de France , par le Supérieur des Missions de la mesmt Com¬ 
pagnie : et ce, pendant le temps et espace de dix années consecutiues : auec defenses à tous Libraires et Im¬ 
primeurs d’imprimer ou faire imprimer ledit Liure, sous pretexte de desguisement ou changement qu’ils y 
pourront faire, à peine de confiscation et de l’amende portée par ledit Priuilege. Donné à Paris, le 27. 
Ianuier 1648. 


Signé par le Roy en son conseil, 

CEBERET. 


• Permission du R. P. Prouincial. 

Novs Estienne Coarlet, Prouincial de la Compagnie de Iesus, en la Prouince de France, anons accordé 
pour l’aduenir au sieur Sebastien Cramoisy, Marchand Libraire, Imprimeur ordinaire du Roy et de la Reyne 
Regente, l’impression des Relations de la Nouuelle France. Fait à Paris ce S. Feurier 1648. 


Signé E3TIENNE CHARLET. 









RELATION 

DE CE QV1 S’EST PASSÉ DE PLVS REMARQVABLE ÉS MISSIONS DES PERES DE LA 

COMPAGNIE DE IESVS, 

EN LA NO WELLE FRANCE, 

EN L’ANNÉE 1648. 

Enuoyée au R. P. ESTIENNE CHARLET, Prouincial de la Compagnie de Iesus en la 

Prouince de France. 

Par le P. Hierosme Lalemant, Svperievr des Missions 
de la mesme Compagnie. (*) 


Mon Reyerend Pere, 



oicy nostre tribut an¬ 
nuel, vn petit plus 
gros que celuy de l’an¬ 
née passée ; aussi l’a- 
uons-nous recueilly, 
non seulemeut des na¬ 
tions plus voisines, 
mais encore des plus 
éloignées. 

Yostre Reuerence verra 
dans ces deux Relations vn 
bon nombre de Sauuages 
baptisez ; elle apprendra 
que la Foy iette ses racines 
bien auant dans le cœur des 
Croyans ; que ceux qui l’ont 
embrassée commencent à faire 
corps et à résister aux Payens qui l'at¬ 


taquent, tantost à la sourdine, tantost a 
découuert ; qu’elle a triomphé puissam¬ 
ment dans les plus grands dangers ; 
que les Hiroquois ennemis communs 
des François, et des Sauuages leurs 
alliez, ont plus perdu que gagné cette 
année ; que mal-gré leurs embusches 
et leurs armes, nous auons fait passer 
du secours dans les contrées plus hautes ; 
du moins croyons-nous que quatre de 
nos Pères qui frappoient à la porte, de¬ 
puis vn an ou deux, sont entrez dans le 
pays des Hurons auec vne vingtaine de 
François ; que ceux qui nous crioient à 
l’ayde, et que nous auons secourus au¬ 
tant que nous auons pû, pour ne pas 
perdre vne si belle occasion que celle 
qui se presentoit, attendoient vn plus 
grand nombre d’ouuriers Ëuangeliqnes : 
c’est la seule chose qu’ils désirent et 
souhaitent, et dont le manquement leur 
fera perdre les occasions de s’estendre, 


(*) D’après l’édition de Sébastien Cramoisy, publiée à Paris en l’année 1649. 

Relation — 1648. a 









2 


Relation de la Nomelle 


aussi bien qu’à nous icy bas de conti¬ 
nuer quelques Missions que nous auions 
commencées. • 

Voila M. K. P. sommairement ce que 
vostre H. verra plus en detail dans ces 
Relations ; reste que ie prie tres-hum- 
blement vostre R. et tous nos Peres et 
Freres, de nous auoir pour recomman¬ 
dez à leurs saincts Sacrifices et prières, 
à ce que nous soyons soigneux de nous 
maintenir dans la fidele correspondance 
de nostre part, aux desseins adorables 
de la Diuine Majesté sur ces pauures 
peuples. 

De Vostre Reuerence, 

Tres-humble et tres-obeïssant 
seruiteur en N. S. 

Hierosme Lalemant. 

De Québec, ce 15. d’Octobre 1648. 


CHAPITRE PREMIER. 

De l'arriuée des vaisseaux. 

Il fait beau voir deux personnes de 
mérité et de vertu dans vn combat de 
deference, lors principalement qu’vne 
d’icelles met bas les interests qui le 
porteroient à s’en dispenser, s’il ne for- 
tifioit son courage par quelque pensée 
plus haute et plus releuée que celles du 
commun. Si tost que Monsieur le Che- 
ualier de Montmagny eut connoissance 
des volontez du Roy et de la Reyne, et 
qu’il eut appris par l’arriuée des vais¬ 
seaux, que leurs Majestez auoient pour- 
ucu Monsieur d’Ailleboust du Gouuer- 
nement du pays en toute l’estenduë du 
Fleuue de S. Laurent, non seulement il 
receut cét ordre auec honneur et auec 
respect, mais de plus il lit paroistre vue 
genereuse magnanimité, faisant dispo¬ 
ser auec appareil, toutes les choses ne¬ 
cessaires pour la réception du nouueau 
Gouuerneur, qui fut en suite receu par 


tous les ordres du pays, qui le compli¬ 
mentèrent, et les Sauuages mesmes 
voulurent eslre de la partie, luy faisant 
vue petite harangue, par la bouche d’vn 
Religieux de nostre Compagnie, qui les 
conduisoit. Si l’vn emporte nosregrets 
i et nous laisse vne mémoire éternelle de 
.sa prudence et de sa sagesse ; l’autre, 
dont la vertu desia connue en ce nou¬ 
ueau monde, nous donne, ie ne diray 
pas seulement vne esperance, mais 
comme vne asseurance, que les fruits 
desia bien auancez meuriront, et que le 
Royaume de Dieu continuera de s’é¬ 
tendre et de s’amplifier dans ces con¬ 
trées. Il n’obmet rien pour rendre le 
réciproque à son Prédécesseur, ne pou- 
uant trouuer assez d’honneur pour re- 
connoistre le mérité et la vertu de ce 
braue Cheualier. 

Mais pour ne m’écarter de mon dis¬ 
cours, le premier vaisseau nous ayant 
consolé par le retour du Pere Barthé¬ 
lémy Vimont, et par la venue de'trois 
bonnes Religieuses Hospitalières, qui 
resioüirent infiniment leur maison, nous 
attrista par le nombre des personnes 
malades, qu’on fit porter en celte mai¬ 
son de charité et de miséricorde. C’est 
chose rare que les maladies se jettent 
dans les vaisseaux qui viennent en ce 
pays ; si la trauersée est vn peu rude 
pour les mers, elle n’a pas coustume 
d’alterer la santé des corps. Quelque 
mauuais air pris en France, ou les 
grandes chaleurs qu’ils ressentirent ap¬ 
prochons des Açores, ou la corruption 
des vilires mal choisis, ou tout cela 
ensemble leur a causé ie ne sçay quelle 
épidémie qui en a fait mourirquelques- 
vns, et en a tourmenté vn assez bon 
nombre. Monsieur de Repentigny fut 
enleué en moins de douze iours, mais 
auec vne bénédiction toute particulière. 
Sa mort, dit le Pere qui l’a assisté jusque 
au dernier soupir, a été precieuse denant 
Dieu, tant il estoit solidement resigne 
à ses volontez. La plus ieune des tiois 
Religieuses, nommée la Mere Catherine 
de S. Augustin, fut iusques aux portes 
de la mort, ou plustost iusques au 
portes du Paradis; mais son Epoux, 
voulant éprouuer plus long-temps dan 

les souffrances, luy rendit la santé. Sa 
vocation en ce nouueau monde est assez 
remarquable: son ardeur luy faisoitsou- 
hailter les Croix auec amour, et son 
pere craignant les hazards s’opposa si 
fortement à son départ qu’il présenta 
requeste au Parlement de Roüen, pour 
l’empeschcr de sortir du Couuent de la 
Miséricorde de Bayeux, où elle estoit 
Religieuse ; cette panure petite Colombe 
estant dans les gemissemens, et ses 
parens dans la résistance, il arriua que 
son pere, iettant les yeux sur la Relation 
de l’an passé, fut si fortement touché 
en lisant les horribles tournions que le 
bon Pere Isaac Iogues a soufferts, que 
cela mesme qui sembloit le deuoir plus 
opiniastrément confirmer dans ses op¬ 
positions, luy fit laseher prise : Est-il 
vray, dit-il, qu’on souffre si genereuse- 
ment pour Dieu en ces contrées ? le 
desire que mes deux filles y aillent, i’en 
refusois vne, et ie les donne toutes 
deux. C’est icy où il y eut du combat. 
Ces deux sœurs Religieuses en mesme 
maison, se vouloient toutes deux sacri¬ 
fier, et il n’en falloit qu’vne, le S. Esprit 
fit tomber le sort et la Croix sur la plus 
ieune, et les larmes et les regrets sur 
l’aisnée. 

Les deux autres Religieuses, appel¬ 
les la Mere Anne de l’Assomption et 
laMere leanne de saincle Agnes, sont 
parties l’vne de la Communauté des 
Mères Hospitalières de la ville de Dieppe, 
qui est la pepiniere des autres maisons, 
et qui nous a donné les premières Reli¬ 
gieuses de l’Hospital de Quebec ; l’autre 
est venue de l’Hostel Dieu deYennes en 
Bretagne. Dieu a brisé tous les obstacles 
qui leur empeschoient le passage, et les a 
rendues saines et sauues dans leur pe¬ 
tite maison, qui attendoit ce secours 
auec impatience. 

Les nouuclles qui se débitent à la 
venue des vaisseaux, ressemblent assez 
souuent aux iours et aux années de 
Iacob ; s’il y en a de bonnes, il y en a 
Bien souuent de mauuaises, nous en 
auons appris vne tres-fauorable pour 
quantité de Sauuages des nations plus 
hautes. Madame la Princesse respan- 
daut les bonlez de son cœur iusques aux 


derniers confins de ce nouueau monde, 
s’est déclarée Mere et fondatrice de la 
Mission surnommée des Apostres, en la 
nation vulgairement appellée du Petun : 
elle veut contribuer à la conuersion de 
ces peuples, et pendant que son fils 
Monseigneur le Prince amplifie le Roy¬ 
aume de France, elle veut estendre les 
limites de l’Empire de Iesus-Christ. 

le veux finir ce Chapitre par la mort 
de deux jeunes François qui ont esté 
bien regrettez en ce pays, tant pour 
leur vertu que pour la connoissance 
qu’ils auoient des langues ; l’vn des¬ 
quels s’appelloit François Marguerie, et 
l’autre Iean Amiol, qui trauersans le 
grand Fleuue deuant les Trois Riuieres 
dans vn canot de Sauuages, furent noyez 
à la veuë des François, sans que iamais 
on les pust secourir. Ils estoient tous 
deux vaillans et adroits, et ce qui est 
plus à priser que tout cela, ils menoient 
vne vie fort innocente au jugement de 
tout le pays. Vne tempeste s’estant 
éleuée, leur canot d’écorce qui ne valoit 
plus rien, s’entr’ouurit et leur fit perdre 
la vie. 

Iean Amiot (c’est celuy qui prit l’an 
passé vn Hiroquois, lequel chantoit ces 
paroles dedans les feux : Antaiok, c’est 
ainsi que les Hiroquois et les Huions le 
nommoient, est cause que ie vay au 
Ciel, i’en suis bien aise, ie luy en sçay 
bon gré), descendant à Quebec quelque 
temps deuant sa mort, pour obtenir 
congé de Monsieur le Gouuerneur, de 
mener vne escoiiade de François contre 
les Hiroquois, il prouoqua tous les 
jeunes gens à la course, soit auec des 
raquettes aux pieds, soit sans raquettes ; 
quelques - vns descendirent en lice 
contre luy, mais il remporta la vi¬ 
ctoire. Son humeur estoit si agréable, 
que les vaincus mesmes luy portoient 
de l’amour et du respect. Il estoit adroit 
à destourner les mauuais discours, et à 
reprendre auec grâce ceux qui iuroient 
ou qui se donnoient des imprécations, 
et par ce moyen empeschoit bien du 
mal et n’offensoit personne : car son 
innocence, auec l’opinion qu’on auoit 
de son courage, le mettoit a couuert. Il 
auoit vne deuotion tres-particuliere et 

tres-constante à S. Joseph, qu’il auoit 
prise en la maison de Sainte Marie aux 
Hurons, où il a esté éleué. Comme il se 
iettoit à toute heure dans les dangers, 
aux alarmes que nous donnoient les Hi- 
roquois, il dit à vn de nos Peres : S’il 
arriue que ie meure, ie desire que ces 
bois et les autres matériaux que ie dis¬ 
pose pour me faire bastir vne maison, 
soient appliquez pour faire dresser vne 
petite Chapelle à l’honneur de S. Ioseph. 
11 auoit fait vœu de jamais ne rien re¬ 
fuser de tout ce qui luy seroit demandé 
au nom de ce grand Saint ; il luy dedioit 
ses courses, ses voyages, ses combats, 
et comme on parloit d’vn camp volant 
contre les Hiroquois : S’il m’estoit per¬ 
mis, disoit-il, de nommer cette petite 
armée, ie l’appellerois l’armée de Saint 
Ioseph. Ce chaste Epoux de la Vierge 
auoit obtenu à ce ieune guerrier vne 
pureté Angélique, ceux qui l’ont connu 
plus particulièrement asseurent que ja¬ 
mais il n’est tombé en aucune coulpe 
mortelle. Il s’est trouué dans mille dan¬ 
gers, il a esté si fortement sollicité, qu’il 
luy a fallu laisser la robe ou le manteau 
aussi bien que l’ancien Ioseph. Dieu l’a 
voulu mettre au rang des vierges. Il 
estoit sur le point de se marier quand il 
est mort. Ses camarades s’estonnoient 
de sa retenue : car il faisoit l’amour en 
Ange, pour ainsi dire. 

Plusieurs ont creu que Dieu l’auoit 
rauy en sa jeunesse, afin que le crédit 
et l’estime dans lequel il entroit par 
son courage et par son addresse n’alte- 
rassent son innocence, et ne fissent 
bresche à sa vertu. 

le luy ay oüy raconter, qu’estant allé 
certain iour à la chasse, où il y auoit 
des Hiroquois en embuscade, il se sentit 
saisi d’vne grande frayeur, ce qui 11e 
luy arriuoit jamais : car il estoit hardy 
au dernier point, prudent neantmoins, 
fondant son courage sur l’appuy qu’il 
auoit en Dieu. 11 s’efforça plusieurs fois 
d’auancer, mais il 11e faisoit que tour¬ 
noyer dans les bois, en sorte qu’il ne 
pût jamais passer outre, il s’addresse à 
son Pore S. Ioseph, et à mesme temps 
il dit à vn Huron qui l’uccompagnoit : 
Retirons-nous d’icy, il n’y fait pas bon. 


Le lendemain quelques Algonquins al- 
lans en ce lieu mesme, tombèrent dans 
l’embuscade des Hiroquois. Pour con¬ 
clusion, ce braue soldat de S. Ioseph a 
fait vingt-cinq ou trente lieues de che¬ 
min apres sa mort, pour estre enterré 
en la résidence de S. Ioseph. 


chapitre 11 . 

De ce qui s’est passé entre les François 
et les Sauuages leurs alliez, et 
les Hiroquois. 

Le dix-huictiesme de May, deux ca¬ 
nots d’IIiroquois avans trauersé le grand 
Fleuue à la veuë du fort de Montreal, 
se vindrent froidement desembarquer 
dedans l’Isle, et sans faire paroistre 
aucune appréhension, sept ou huit de 
leur bande tirèrent droit au quartier 
des François. Monsieur de Maison- 
neufue, Gouuerneur de cette Isle, fit 
nuancer quelques soldats pour les re- 
connoistre; ces Barbares, les ayant ap- 
perceus, firent alte et demandèrent par 
signe à parlementer, on leur enuoye 
deux Truehemens qui s’arresterent fort 
long-temps auec eux. Nous n’auons 
point de guerre auec les François, di¬ 
soient-ils, nous n’en voulons qu’aux Al¬ 
gonquins, ceux-là seuls sont nos enne¬ 
mis : oublions le passé, et remuions la 
paix plus fortement que jamais. Nos 
Interprètes, charmez par ces beaux dis¬ 
cours, les asseurent réciproquement de 
la sincérité de nos pensées et de la 
bonté de nos cœurs ; bref, ils vindrent 
iusques à ce point de confiance, que 
deux Hiroquois passèrent dans 1 es¬ 
couade des François, et l’vn des deux 

interprétés s’alla joindre aux Hiroquois: 
car les vus et les autres 11e se parloient 

que de loin. Monsieur de Maison-neufue, 

craignant quelque surprise, se trans¬ 
porta auec quelques soldats au Heu 01 
se faisoit ce pour-parler, et ayant ai 
entendre à l’Interprete qui estoit oue 
les Hiroquois, qu’il taschast d’euadei 

nuit suiiiante, il emmena auec soy les 
deux Hiroquois auec dessein, quand l’In- 
terprete se seroit sauné, de les enuoyer 
à Monsieur nostre Gouuerneur. Ce 
pour-parler estant rompu, chacun se re¬ 
tira en son quartier ; l’interprcte passa 
la nuit auec les Hiroquois, et les deux 
Hiroquois auec les François, ce fut à 
s’enquérir de diuerses nouuelles. Les 
Hiroquois demandent qu’est deuenu vu 
de leurs soldats fait prisonnier des Fran¬ 
çois l’Automne dernier ? l’Interprete ne 
voulant pas leur déclarer comme ce 
panure misérable auoit esté bruslé, 
tascha de diuertir ce discours et d’elu- 
der celte demande ; mais l’Hiroquois 
insistant, il repartit : Dites-nous, vous 
autres, qu’est deuenu le Pere logues, et 
vn François qui estoit allé confidem- 
ment en vostre pays sous la foy pu¬ 
blique? Les Hiroquois, plus rusez qu’ils 
ne paroissoient, changèrent de notte 
à cette repartie : Parlons de choses 
bonnes, répliqué l’vn des d’eux, vous 
verrez bien-tost à vos portes les plus 
anciens et les plus considérables de 
nostre pays demander la paix aux Fran¬ 
çois, et pour marque de leur sincérité, 
ils amèneront auec eux quelque Hollan- 
dois. Il faut auoiier qu’il y a de la bonté 
et de la simplicité parmy les François : 
on écoutoit ces discours, auec autant de 
plaisir que s’ils fussent sortis d’vne 
bouche et d’vn cœur innocent. 

Le lendemain, comme le Truchement 
ne s’estoit point sauué, soit que les 
moyens ne s’en fussent pas présentez, 
ou qu’il eust creu estre obligé de garder 
sa parole, à des gens qui n’en ont point, 
et qui font profession de nous sur¬ 
prendre, on fut contraint pour le dé¬ 
gager, de rendre les deux oslages dont 
nous estions saisis. Les Hiroquois ayans 
receu leurs gens, du retour desquels 
leur perfidie les faisoit douter, furent 
épris d’vne ioye si sensible, qu’ils s’ap¬ 
prochèrent sans armes de nos François, 
à la reserue d’vn seul, qui fut plus déf¬ 
ont que les autres : or comme nous 
estions en plus grand nombre qu’eux, 
et bien armez, il estoit bien aysé de les 
prendre tous, si on eust voulu. 

On nous a raconté qu’enuiron ce 


temps-là, vn François s’estant vn petit 
écarté de sa maison, vn Hiroquois qui 
estoit aux embusches, attendit qu’il eut 
deschargé son arquebuse sur des tour¬ 
terelles qu’il poursuiuoit, et à mesme 
temps il vint fondre sur luy, mais le 
François s’en dégagea brauement : liez- 
vous aux belles paroles de ces innocens. 
Pour conclusion, ils firent présent de 
leur chasse, et Monsieur de Maison- 
neufue leur fit gouster du pain des 
François ; et pour marque des bonnes 
volontez qu’ils auoient pour nous, ils 
dérobèrent les filets qu’on auoit tendus 
dans la riuiere, en vn lieu assez proche 
du fort, ce fut leur dernier adieu. Il ne 
faut pas attendre que les Hiroquois 
gardent jamais leur foy, s’ils ne sont 
retenus par quelque interest de crainte 
ou d’esperance, pource qu’ils n’ont point 
de Religion, et leur police n’est pas telle) 
qu’vn particulier ayant tué vn François 
pour son plaisir, il en doiue appréhen¬ 
der aucun chastiment. 

Si nous auions vn bon nombre d’Hi- 
roquois entre nos mains, et qu’en les 
rendant on nous amenas! les principaux 
enfans du pays, la crainte qu’auroient 
les grands, qu’on ne fist du mal aux 
petits, les empescheroit de nous atta¬ 
quer mal à propos ; mais tant qu’ils 
nous croiront incapables de leur faire 
aucun mal, ny de leur procurer aucun 
bien d’importance, nostre bonté ne nous 
mettra pas à couuert de leurs trahisons 
et de leurs cruautez. Continuons s’il 
vous plaist nostre route. 

Le trentième du mesme mois de May, 
quelques canots François s’en allant vi¬ 
siter leurs filets tendus à l’autre bord 
du grand Fleuue, vis à vis du fort des 
Trois Riuieres, vn Hiroquois caché dans 
la forest, ayant apperceu leur chaloupe, 
se iette à l’eau pour l’aborder ; comme 
il estoit seul, on le receut sans aucune 
deffîance. Pendant qu’il fait tout son 
possible pour monstrer par gestes, qu’il 
est amy des François, vn Huron, de¬ 
uenu Hiroquois dans sa captiuité, parut 
en terre, criant qu’on l’emmenast auec 
son camarade : on l’aborde, on luy tend 
la main, on le fait entrer dans la cha- 
louppe, où il caresse les François qui 

lny rendent le réciproque, mais auec 
vne bonté bien plus innocente. Sur ces 
complimens, leur canot conduit par trois 
Hiroquois leurs compagnons, se lit voir : 
on leur parle, on leur monstre bon vi¬ 
sage, on leur donne du poisson, on les 
inuite de venir visiter les François auec 
leurs camarades, mais ils se tinrent 
tousiours sur la deffiance. La chalouppe 
voyant cela se retire, reportant ces 
deux prisonniers volontaires à Monsieur 
de la Poterie, Gouuerneur des Trois Ri- 
uieres, qui, les ayant mis en lieu d’as- 
seurance, ordonne à ceux qui condui- 
soient la chalouppe, de retourner au 
plus tost auec du renfort, pour tascher 
d’attirer les trois autres Hiroquois. On 
las trouua au mesme endroit qu’on les 
auoit quittez : or comme ils ne croyoient 
pas qu’il y eut des Saunages auec nous, 
ils esloient quasi sur le point de nous 
suiure, quand vn Huron venant à parler 
les espouuanta si bien qu’ils prirent la 
fuite. Deux Hurons et vn Algonquin 
qui s’estoienl glissez parmy nos gens, 
coururent apres : l’Algonquin en at¬ 
trape vn, qu’il voulut prendre vif, mais 
y trouuant trop de résistance, il le tué 
et luy enleue la chcuelure, qu’il rapporte 
pour marque de sa victoire ; les deux 
autres se sauuerent dedans les bois. 

Or apres plusieurs interrogations 
faites à ces deux prisonniers, le Huron 
a confessé, qu’ayans fait leur chasse 
proche de Richelieu, depuis le mois de 
Feurier iusques alors, ils auoient pris 
resolution deuant que de s’en retourner 
au pays, de venir casser la teste à quel¬ 
ques Algonquins, s’ils en eussent ren¬ 
contré. le croy qu’ils n’auroient non 
plus épargné les François, s’il en l'ust 
tombé quelques-vns entre leurs mains. 
Pour l’Hiroquois, il ajprotesté qu’estant 
redeuable de sa vie aux François, parce 
qu’ayant esté pris par vn Capitaine Al¬ 
gonquin, Monsieur le Cheualier de Mont- 
magny l’auoit racheté et fait mettre en 
liberté, dans le traité de la paix, il a, 
dis-ie, protesté que depuis ce temps-là 
il auoit eu de l’amour et du respect 
pour Onontio et pour tous les François, 
et qu’il auoit rcceu vn coup au bras, 
dont il monstroit les marques, pour 


s’estre opposé à celuy qui malheureu¬ 
sement a massacré le Pere Isaac Iogues • 
et qu’apres la mort du Pere, il s’estoit 
rendu protecteur du François qui l’ac- 
compagnoit, qu’il luy auoit défendu de 
s’éloigner de luy, voyant bien que sa 
vie n’estoit pas en asseurance: Mais ce 
ieune homme, disoit-il, s’estant écarté 
pour chercher ie ne sçay quoy qu’il 
auoit apporté, fut assommé d’vn coup 
de hache par ceux qui l’espioient. I’ay 
tousiours eu dessein, adioustoit-il, de 
vous donner aduis de cette trahison, ie 
ne l’ay pû faire qu’à présent que ie me 
suis ielté entre vos mains. Quoy qu’il 
en soit de celuy-cy, qui paroist plus re- 
connoissant que les autres, il ne faut 
pas douter que les Hiroquois ne tissent 
gloire de nous massacrer, s’ils pou- 
uoient ; c’est l’vne de leurs ruses de 
guerre, quand ils font rencontre de 
quelques compagnies composées de plu¬ 
sieurs nations, de crier tout haut qu’ils 
n’en veulent qu’à l’vne de ces nations, 
et partant qu’ils supplient les aytres de 
se tenir en repos pendant le combat: 
en vn mol ils joiieut toutes sortes de 
personnages, pour prendre toutes sortes 
de personnes. Leur force est leur iu- 
stice ; leur interest est leur fidelité, et 
leurs fourbes leurs gentillesses. Passons 
outre. ' 

Le vingtième de Iuin, deux canotsd’Hi- 
roquois, ayans trauersé le grand Fleuue 
en plein minuit, mirent pied à terre vn 
petilaudessousdesTroisRiuieres; quel¬ 
ques-vns des plus hardis, s’approchansà 
la desrobée, vindrent sonder doucement 
s’ils pourroient entrer dans vn lieu où 
logeoit vn François ; lequel s’éueillant, 
s’écria fortement qui va là ? Ces Hiro¬ 
quois ayant peur se retirèrent ; mais 
comme ils n'estoient éloignez du tort 
qu’enuiron la portée d’vn fusil, la sen¬ 
tinelle les découurit, et voyant qu’ils 
ne respondoient pas à ses cris, elle en 
donne aduis au Caporal, qui se doutant 
bien que c’estoient des Hiroquois, fait 
monter le prisonnier volontaire sur vn 
bastion : celuy-cy parlant en sa langue, 
fut entendu de ses compatriotes: le 
suis viuant, leur dit-il, les l rançois■nie 
traitent en amy, il n’y a rien à craindie. 

A ces paroles, ils demandèrent qu’on 
leur enuoyast vue chalouppe, ce qui fut 
promptement exécuté. Ils n’oserent pas 
neantmoins l’aborder de si près ; mais 
le chef de cette bande se ietta à l’eau 
pour se ioindre aux François, il fut 
aimablement receu et amené au fort 
auec son compatriote, lequel ayant les 
fers aux pieds, les cacha de peur de l’é¬ 
tonner à l’abord ; quand ils furent tous 
deux dans le corps de garde, et qu’on 
les eut fait manger, alors ouurant sa 
robe, il descouurit les marques de sa 
captiuité. Son camarade, voyant ces 
iartieres de fer, se sousrit, mais ce ne 
fut pas à mon aduis, du bon du cœur. 
On les laissa discourir à leur aise, ils ne 
nous dirent pas quelles furent les pré¬ 
mices de leurs discours ; mais en voicy 
la conclusion. Nostre escouade, dit le 
nouueau venu, est composée de cent 
hommes, dont il y en a quatre des an¬ 
ciens et des plus notables de nostre 
pays ; si vous voulez donner liberté à 
mon camarade, ou si vous le voulez 
conduire dans vne bonne chalouppe 
vers nos gens, il est pour en amener 
quelques-vns auec soy. On suiuit ses 
pensées. Ce prisonnier fut accompagné 
de deux chalouppes bien armées, et 
pour marque de nostre confiance, on 
luv permit d'entrer dans le camp de ses 
gens ; d’où apres vn long pour-parler, 
il reuint accompagné de deux de ses 
compatriotes, qui l’ont volontairement 
suiuy iusques au fort des François. 
Nous voila donc saisis de quatre prison¬ 
niers volontaires. Comme on les sonda 
plus à loisir, on reconnut qu’il y auoit 
de la fourberie en leurs paroles : car ils 
auoüerent, que cette bande n’estoit que 
de vingt-neuf hommes, dans lesquels 
il n’y auoit aucun ancien, nv aucun 
homme d’affaire ; que le bruit de la 
venue des anciens pour rechercher la 
paix estoit faux, et qu’il ne se falloit fier 
aux Hiroquois que de bonne sorte. On 
iugea neantmoins qu’il seroit à propos 
que l’vn des quatre retournast en son 
pays, pour aduertir les principaux Iliro- 
quois de la rétention des trois autres, 
afin qu’ils ne fissent aucun mauuais 
coup sur les François et sur leurs alliez. 


Quand il fut question de choisir lequel 
des quatre seroit mis en liberté, ce fut 
à qui déférerait cét honneur à son com¬ 
pagnon ; ils se procuraient tous cette fa¬ 
neur, et pas vn ne la vouloit accepter, 
chacun vouloit courre le risque de sa 
vie auec ses camarades, qu’ils croyoient 
en danger parmy les François. Four 
l’incertitude du succez de cette affaire, 
enfin ils condamnèrent le plus icune à 
ioiiir de cette liberté : il s’embarque 
donc auec le premier prisonnier, pour 
estre conduit par nos François vers ses 
compatriotes, qui le receurent à bras 
ouuerts ; mais comme il vid son cama¬ 
rade retourner aux François, suiuant 
les paroles qu’il en auoit donné, il 
quitte ses gens et l’accompagne, disant 
qu’il vouloit esprouuer la mesme for¬ 
tune de ceux auec lesquels il auoit com¬ 
mencé de risquer ; qu’au reste ceux qui 
retournoient au pays auoient des lan¬ 
gues, et qu’ils pourraient parler aussi 
bien comme luy. Yoila des gens adroits 
à surprendre des hommes aussi bien 
que des besles ; mais ils sont tombez 
dans leurs propres lacets. 

Le troisième de Iuillet, le Huron qui 
s’estoit rendu aux François auec nostre 
premier prisonnier, comme nous auons 
remarqué cy-dessus, tesmoigna à quel¬ 
ques-vns de ses compatriotes, qu’il s’en 
alloit à Montreal pour retirer des castors 
mis en depost entre les mains des 
François. On fut bien ayse de cette oc¬ 
casion, afin de pouuoir donner aduis à 
Monsieur de Maison-neufue des courses 
de nos ennemis, et de la rétention des 
quatre prisonniers ; mais ce perfide 
n’alla pas loin sans rencontrer vne autre 
trouppe d’IIiroquois qu’il cherchoit, il 
leur fit entendre que les quatre prison¬ 
niers volontaires estaient fort mal traitez 
par les François, et que c’estoit fait de 
leur vie, en suitte de ce mensonge si 
noir et si perfide. Le lendemain, qua¬ 
trième du mesme mois de Iuillet, vn 
Algonquin ayant descouuert la piste de 
l’ennemy, en donna aduis à Monsieur 
de la Poterie, qui en fit aduertir les ha- 
bitans par le tocsin et par vne volée de 
canon, signal ordinaire pour se tenir 
sur ses gardes ; cinq Hurons plus proches 

du lieu où les ennemis esloient déjà 
aux prises auec deux de nos François 
qui gardoient du bestial, coururent aux 
voix et aux clameurs des combattons, 
ils se ioignent auec eux, soustenant l’ef¬ 
fort de plus de quatre-vingts hommes. 
A ce bruit on enuoye par eau deux cha- 
louppes armées ; mais deuant qu’elles 
arriuassent au lieu du combat, les Hi- 
roquois auoient desia tué vn François 
et vn Huron, et pris deux prisonniers 
François et deux Huions ; ils esloient 
neanlmoins si épouuantez, ayant veu 
tomber sur le carreau deux de leurs 
gens tuez par vn François, et quelques 
autres blessez, qu’ils s’enfuyoient, quoy 
qu’ils fussent pour le moins dix contre 
vn. L’vn des deux prisonniers François, 
esloit nepueu de Monsieur de la Poterie, 
lequel s’estant vn petit trop esloigné 
pour la chasse, se trouua pris dans les 
lîlets sans sçauoir comme il y estoit 
entré : le Huron tué estoit bon Chre- 
stien, il s’estoit confessé le Dimanche 
precedent, comme aussi le François ; 
les deux Hurons captifs ne sont pas ba¬ 
ptisez ; pour les François prisonniers, on 
leur rend grand tesmoignage de leur 
bonne vie, ils sont neantmoins vn petit 
en faute pour s’estre trop exposez dans 
la connoissance qu’ils auoient de l’en- 
nemy. Nos quatre prisonniers volon¬ 
taires, apprenant cette deffaite, iugeoient 
de leur vie comme ils auroient fait de 
la nostre en cas pareil. Expediez-nous, 
disoient-ils, nous sommes morts, ne 
nous faites point languir. Quelques-vns 
d’eux demandèrent qu’on les instruisist 
deuant que de les mettre à mort ; mais 
on leur lit entendre, que nous n’estions 
pas si précipitez dans nos pensées et 
dans nos actions comme sont ordinaire¬ 
ment les Sauuages : voiey vue autre 
alarme. 

Le quatorzième du mesme mois, iour 
de saint Bonauenture, parut vn homme 
à l’autre bord de la bourgade des Trois 
Riuieres, faisant voltiger en l’air vue 
couuerte, en sorte qu’il sembloit de¬ 
mander qu’on Ballast secourir. On 
arme vne chalouppe ; mais comme elle 
retardoit trop à son gré, il bastit vn 
petit cuieul, se met dessus, et tire droit 


à ceux qui le venoient reconnoistre 
criant en langue Françoise : Allons,’ 
allons, venez, venez. On creut à ces pa¬ 
roles que c’estoit l’vn de nos deux pri¬ 
sonniers François qui s’estoit sauué- 
mais enfin on reconneut que c’estoit 
vn jeune Huron, nommé Armand, qui 
pour auoir esté nostre Séminariste, se 
dcrnesle vn petit de la langue Françoise. 
11 auoit esté pris l’an passé et conduit 
au pays des Hiroquois, où il a souffert 
d’horribles tourmens. Comme il est 
bien connu des François, chacun le 
receut et l’embrassa auec amour ; apres 
auoir satisfait briefuement aux de¬ 
mandes plus pressantes des François : 
Menez moy, leur dit-il, en la maison de 
priere, et me faites venir vn Pere, i’ay 
grande enuie de me confesser. le vous 
asseure qu’il estoit bien préparé : la 
Foy dans le danger fait des merueilles. 
Apres la Confession et apres sa péni¬ 
tence, qu’il voulut faire deuant que de 
sortir de la Chapelle, il s’écria, comme 
s’il eust respiré de nouueau : C’est main¬ 
tenant que ie suis libre, ah! qu’il y a 
long-temps que ie desirois de me dé¬ 
charger du poids de mes offenses, ah ! 
que souuent ie pensois dans ma capti- 
uité à la maison de Dieu : le me re- 
eommandois aux prières des Chrestiens 
qui sont icy, et de ceux qui sont en 
France. Et en suite changeant de ton, il 
dit d’vn accent tout gay et tout ioyeux : 
Puis que nous auons satisfait à l’esprit, 
pensons au corps : si vous me voulez 
donner à disner, vous m’obligerez, il 
y a vingt-quatre heures que ie n’ay 
mangé. Dieu sçait si on luy en donna 
de bon cœur. Or voiey les nouuelles 
qu’on a tirées de sa bouche. 

1. Qu’il s’estoit sauué d'vne bande 
d’Hiroquois composée de cent hommes, 
et qu’ils tenoient les deux bords de la 
riuiere, trois lieues au dessous de nostre 

fort. 

2. Qu’ils auoient rencontré à deux 
journées de leur pays, depuis enuiron 
quinze iours, les camarades de nos pri¬ 
sonniers volontaires ; que celte escoüade 
leur auoit dit, qu’ils alloient donner 
aduis au pays du bon traitement que 
nous faisions à quatre de leurs solda 

que nous auions- entre nos mains, et 
que là-dessus ces nouuclles trouppes 
auoient changé leur dessein de guerre 
en vn désir d’empescher qu’on ne lis! 
aucun mal à leurs camarades, et qu’à 
cét effet ils s’estoient cottisez enlr’eux, 
iusques à la quantité de Porcelaine qu’il 
falloit pour remplir quatre colliers qu’on 
deuoit présenter à ceux qui auoient les 
prisonniers entre leurs mains. 

3 . Que ce dessein s’esloit cuanoüy 
par le rencontre qu’ils auoient fait de¬ 
puis huit iours, de ceux qui emmenoient 
nos deux prisonniers François, que 
cette bande estoit animée contre nous, 
par la perfidie d’vu Huron renégat, dont 
ie viens de parler en ce Chapitre. Ce 
desloyal asseuroit qu’il auoit receu com¬ 
mission de nos prisonniers d’aller don¬ 
ner aduis à leurs pareils, qu’ils les 
tinssent au nombre des morts, tant ils 
estoient mal traitez des François. Ar¬ 
mand ne se peut tenir de luy donner vn 
demenly : le connois bien, dit-il, les 
François, ils sont gens qui tiennent leur 
parole et qui abhorrent la cruauté. 

4 . Il nous a rapporté que nos deux- 
prisonniers auoient encore leurs habits 
quand il les a rencontrez, qu’on leur 
auoit seulement arraché quelques on¬ 
gles ; qu’il auoit demandé au plus grand, 
s’il vouloit reserire aux Trois Riuieres, 
et que luy-mesme luy auoit préparé de 
l’écorce qui sert de papier, et fait de 
l’encre à sa mode ; que le François ré¬ 
crivit en effet et luy donna la lettre, 
mais que leur Capitaine la voulut auoir, 
de peur que le Huron ne prist de là oc¬ 
casion de se sauner. II adiousla que 
ceux qui conduisoient nos François, 
parlaient de les conseruer si nous con- 
seruions les Hiroquois. Dieu veuille 
qu’ils se souuiennenl de celte parole, 
si tant est qu’elle soit sortie de leur 
bouche : car ils prennent tant de plaisir 
a tourmenter les captifs, qu’il y a des 
recompenses pour ceux qui exercent 
plus de cruautez en leur endroit, en 
sorte que les plus grands bourreaux 
sont les plus habiles gens et les mieux 
recompensez parmy eux. 

Enfin ce bon ieune homme nous a ap¬ 
pris que son escouade deuoit descendre 
Relation— 1648 . b 


à Quebec à la sourdine, pour surprendre 
nos Saunages Chrestiens, et qu’ils' n’ont 
pas dessein d’espargner les François, 
s’ils en peuuent attrapper. 

Apres le rapport de toutes ces nou¬ 
velles, les quatre prisonniers Hiroquois 
demandèrent à Monsieur de la Poterie, 
qu’il fusl permis à l’vn d’eux, d’aller 
voir ces nouueaux guerriers pour les 
desabuser des mainmises impressions 
que ce misérable Huron renégat leur 
auoit données, et que parce moyen on 
empescheroit les actes d’hostilité qu’ils 
pourroient faire entiers les François ; 
que si celuy qui estoit delegué ne re- 
lournoit pas, qu’on mastics trois autres. 
Celte proposition ayant esté acceptée, 
on donne vn canot au plus ancien des 
prisonniers, qui lire droit à ses gens, et 
apres leur auoir parlé, s’en reuint la 
nuit crier deuant la porte de sa prison, 
où estant entré, il dit que les Hiroquois 
Payant apperceu, s’estoient mis aux 
deux costez de la riuiere pour le sur¬ 
prendre, et qu’ils l’auroient peul-estre 
offensé s’il ne se fust fait connoistre par 
sa voix, par son nom et par ses chan¬ 
sons. M’ayant reconnu, disoit-il, l’é¬ 
tonnement les a saisis, mais ils ont esté 
bien plus surpris, quand ie les ay as- 
seurez que mes compagnons n’auoient 
non plus de mal que moy : alors ils ont 
tous inuectiué contre le Huron desloyal 
qui leur auoit donné de fausses idées de 
la bonté des François ; les voyant dans 
cette bonne disposition, ie leur ay dit 
que le moyen de nous retirer de vos 
mains, estoit de bannir tous actes d’ho¬ 
stilité du quartier des François, et de 
ramener au plus tost leurs prisonniers ; 
enfin leur ayant fait entendre que ie 
m’eslois engagé au retour, i’ay pris 
mon congé, eux m’ayans promis au 
préalable qu’ils garderoient fidèlement 
les aduis que ie leur donnois. Au reste 
ils supplient le Capitaine des François 
de leur enuoyer des viures et de faire 
tirer vn coup de canon à mon entrée 
dans le fort, pour marque que ie suis 
en lieu d’asseurance, et que ie n’ay fait 
rencontre d’aucuns Algonquins à mon 
retour. Ils en auoient si grande peur, 
disoit ce négociateur, qu’ils m’ont donné 

vne arquebuse pour me défendre. Mon¬ 
sieur de la Poterie fit bien tirer vne 
volée de canon, mais il neiugeapasà 
propos qu’on leur enuoyast des viures. 
Le lendemain, deux canots s’estant dé¬ 
tachez de leur gros, se présenteront de- 
uant le fort, vn petit au delà de la 
portée du canon, demandant des viures ; 
leurs camarades leur donneront mille 
inilires du haut d’vn bastion, leur re¬ 
prochant qu’ils ne les aymoient gueres, 
puis qu’ils n’alloienl pas requérir les 
deux prisonniers François, qui seuls les 
pouuoient mettre en liberté. D’asseurer 
que ces prisonniers volontaires n’ayent 
pas eu quelque intelligence auec leurs 
gens, et quelque désir de nous faire 
tomber dans leurs embusches, c’est ce 
que ie ne puis faire ; il est bien pro¬ 
bable que leurs allées et leurs venues, 
et leurs grands pour-parlers, n’estoient 
pas tousiours innocens, veu mesme 
qu’on nous escrit des lierons que les lli- 
roquois pris en ces quartiers-là, auoient 
déclaré que leur dessein estoit de sur¬ 
prendre cette année le fort des Trois 
Riuieres, et que dans leurs chansons ils 
donnoient également des imprécations 
aux François et aux Algonquins. Quoy 
qu’il en soit, ils attendoient le mal-heur 
qu’ils ne preuoyoient pas, le Chapitre 
suiuant vous en donnera l’intelligence ; 
mais auant que d’y entrer, ie eoucheray 
vne nouuelle qu’on nous vient d’ap¬ 
porter. 

Le vingt-huitième du mesme mois de 
Iuillet, douze ou treize Hiroquois estant 
en embuscade à Montreal au coing d’vn 
bois voisin d’vne prairie, où quelques 
faucheurs coupoient et amassoient du 
foin, et d’autres ouuriers abattaient des 
brossailles, on entendit soudain quel¬ 
ques coups d’arquebuses, qui ietterent 
par terre vn François, et en suite on 
vid les barbares iettans vn grand cry, 
courre à bride abattue pour couper che¬ 
min aux autres ; mais nos gens ne s’é¬ 
tonnant point, mettent la main aux 
armes, ils deschargent trois coups sur 
ceux qui paroissoient, en sorte qu’on en 
vid tomber vn ou deux, qui furentbien- 
tost retirez dans le bois par leurs cama¬ 
rades. Celte prompte résistance étonna 


si fort ces perfides, qu’ils disparurent 
en vn moment. Ce panure François qui 
fut tue, estoit l’vn des plus doux et des 
plus hommes de bien de cette habita¬ 
tion. Or iugez maintenant si cêux dont 
i’ay fait mention au commencement de 
ce Chapitre, esloient bien innocens 
promettons merueille aux Interprétés 
de Montreal. 


CHAPITRE III. 

De l’arriuée des Hurons, et de la def- 
faite de quelques Hiroquois. 

Le dix-septiéme iour de Iuillet de 
cette année 1648 . vne centaine d’Hiro- 
quois, dont ie viens de parler sur la On 
du Chapitre precedent, n’ayant pas 
enuie de retourner en leur pays sans 
faire quelque notable expédition, s’ap¬ 
prochèrent à la portée du canon du fort 
des Trois Riuieres: Quelques Hurons, 
de ceux qui restent en nos habitations 
pour la crainte de leurs ennemis, qui 
comme des lutins infestent les bois et 
les riuieres, se joignirent auec nos 
François et auec vn petit nombre d’AI- 
gonquins, s’en allèrent à leur ren¬ 
contre. Les Hiroquois nous voyans 
auancer, s’arresterent, faisans signe 
qu’ils vouloient communiquer auec nous 
à l’amiable, et à mesme temps quel- 
ques-vns d’entr’eux s’auancerent entre 
les deux escouades pour nous parler ; 
les noslres à mesme nombre les abor¬ 
dent, ils demandent qu’on leur donne 
ou qu’on leur vende des viures : on 
leur respond qu’ils aillent requérir nos 
prisonniers, et qu’on leur donnera toute 
sorte de contentement. Us faisoient 
semblant d’estre pressez de la faim ; et 
nous auons sceu depuis que ces mines 
ne tendoient qu’à nous surprendre : car 
on a trouué plus de quatre-vingts sacs 
de bled d’Inde dedans leur fort. Nous 
voyans donc sur nos gardes, ils se re¬ 
tirèrent fort mescontens. Comme, us 
tournoient visage, vn Huron captil de 

leur bande, ayant reconnu parmy nous 
vn sien compatriote, s’auança douce¬ 
ment pour luy dire à l’oreille que nous 
estions perdus, et que dans vn iour ou 
deux on nous deuoit iimiter à vn pour- 
parler, et qu’on nous enuclopperoit de 
tous costez, que les lliroquois dispo- 
soient leurs armes pour ce suiet : cét 
aduis donné, on fait bonne garde. Sur 
le soir le premier de nos prisonniers 
volontaires, qui auoit soutient liberté 
d’aller voir ses compatriotes nos enne¬ 
mis, retourna de leur camp, et nous dit 
de leur part que nous ne nous arrestas- 
sions point à certains faux bruits que 
quelques esprits mal faits pourroient 
semer. Comme ils auoient enlreueu 
leur Huron parler auec le nostre, ils se 
doutoient que leur mesche ne fust dé- 
couuerte : c’est pourquoy la voulant 
mieux cacher, ils promirent qu’ils en- 
uoyeroient le lendemain deux de leurs 
gens dans nostre fort pour traiter d’af¬ 
faires, mais qu’ils supplioient qu’on les 
renuoyast quand on les auroit entendus. 
Ils gardèrent à demy leur parole : nostre 
premier prisonnier les estant allé voir, 
retourna auec vn seul, qui se disoit 
parent du sieur Couture, jadis captif au 
pays de ces barbares. 

A mesme temps que ce nouucl entre¬ 
metteur se disposoit à son retour, pa¬ 
rurent quelques canots voguansau Mord 
de la grande riuiere sur les riues où 
sont placez les François, et dans le 
mesme instant on vid sur les bords qui 
sont au costé du Sud, les lliroquois 
s’embarquans à la foule, donner la 
chasse à grands coups de rames à ces 
deux canots. On sonne le tocsin, les 
François et les Sauuages sont armez en 
vn moment, on court tant qu’on peut 
au secours; mais quand nos gens furent 
proche du lieu où ils auoient veu ces 
^nots, ils entendirent tout à coup vne 
grande descharge de plusieurs arque¬ 
buses, sans pouuoir discerner si c’esloit 
vn véritable combat ou vne feinte : car 
cela se passoit dans le bois. Se sou- 
uenans de l’aduis qu’on leur auoit 
donné, ils crûrent que c’estoit vne ruse, 
c est pourquoy ils se retirèrent sur leurs 
pas. A peine esloient-ils en leur poste, 


qu’on fil courre vn bruit que deux cens 
llurons venoient d’eslre deffaits, et que 
le cbamaillis qu’on entendoil prouenoit 
de ce combat. A ces nouuelles, le sang 
se glaça dans les veines, chacun baissa 
la teste sans mot dire, on se croyoit 
quasi coupable de la mort de tant 
d’hommes, pour auoir creu qu’vue vé¬ 
rité fust vne feinte ou vn songe. Pendant 
que la tristesse deuoroil le cœur des 
François et des Sauuages, voila pa- 
roistre vn canot de Hurons suiuy de deux 
canots lliroquois, qui sembloient le 
poursuiure ; chacun crie qu’on s’em¬ 
barque pour donner secours à ces pan¬ 
ures llurons, deux canots promptement 
équippez vont au deuant, quantité de 
monde se respand surlagreue ; le canot 
Huron, voyant venir contre soy ces deux 
canots, crût d’abord que o’estoit des 
lliroquois, il ne laisse pas d’auancer : 
enfin s'estans reconnus, ils s’enlre- 
salüent, tirans de compagnie vers nos 
habitations. On trouua que ces deux 
canots d’IIiroquois estoient deux canots 
pris sur l’ennemy et conduits par des 
Hurons, et dans le canot Huron on ap- 
perccut le Pere François Bressany, qui 
éleuanl sa voix deuant vn grand monde 
qui aceouroit pour apprendre des nou¬ 
uelles, s’écria fortement : Allons re¬ 
mercier Dieu, il nous vient de donner 
la victoire, nos Hurons ont deffait les 
Hiroquois qui rodoient à l’entour de vos 
portes, plusieurs ennemis sont demeu¬ 
rez sur le carreau, dix-huit ou vingt 
prisonniers sont dans les liens, et les 
jeunes gens donnent tachasse aux fuy¬ 
ards. La ioye de cette nouuelle épanoüit 
d’autant plus les cœurs, que la tristesse 
les auoit resserrez : on court à la Cha¬ 
pelle, on chante le Te Dcum, on em¬ 
brasse le Pere, qui nous déclara comme 
la chose s’estoit passée. 

Les llurons, disoit-il, ne descendirent 
point l’an passé aux François pour la 
crainte des ennemis, qui d’vn costé 
menaçoient le pays, et de l’autre obse- 
doient tous les chemins ; mais la né¬ 
cessité de haches et d’autres marchan¬ 
dises Françoises, les contraignant de 
s’exposer à tous ces dangers, deux cent 
cinquante hommes conduits par cinq 

braues Capitaines, ont pris resolution 
de mourir ou de passer malgré toutes 
les résistances de l’ennemy. Il y a dans 
cette trouppe des Chrestiens et des Ca- 
techumenes iusques au nombre de plus 
de 120. jamais ces bons Néophytes n’ont 
manqué de taire publiquement leurs 
prières deux fois le iour tous ensemble 
en la face de tous les l’ayens. Les IJu- 
rons sont bien quelquefois descendus 
en plus grand nombre, mais jamais en 
si bon ordre. Apres auoir fait plus de 
deux cens lieues de chemin sans rien 
rencontrer, enfin s’approchans du fort 
des Trois Riuieres, ils firent entrer leurs 
canots dans des ioncs pour se mettre en 
bonne couche, afin de paroistre deuanl 
les François ; c’est à dire qu’ils se pei- 
gnoient la face de diuerses couleurs, ils 
oignoient leurs cheueux, en vu mol ils 
vouloient arrjuer en bon ordre. Quel¬ 
ques canots qui seruoient d’auaut-garde, 
s’estans mis au large vers l’eau, furent 
à mesme temps descouuerts des François 
et des ennemis ; ceux-cy qui estaient à 
l’autre bord de la riuiere, s’embarquent 
d’vne vitesse nonpareille pour venir 
fondre sur ces canots, et les François 
courent tant qu’ils peuuent sur la greue 
pour les secourir ; mais eslans arriuez, 
comme i’ay desia dit pendant le combat 
qui se faisoit dans le bois, ils se retirè¬ 
rent pensans que ce fust vue feinte. 
L’auanl-garde des Huions ayant apper- 
ceu l’enncmy, en donne promptement 
aduis aux Capitaines, qui quittent aussi- 
tosl leurs huiles et leurs peintures pour 
prendre les armes : ils courent de 
toutes leurs forces vers l’endroit où les 
Hiroquois se deuoient desembarquer ; 
mais eslans arriuez trop tard, ils se ras¬ 
semblent et se disposent en demy cercle 
ou en demy-lune, pour soustenir le pre¬ 
mier choc de leurs ennemis, et pour les 
enfermer en cas qu’on eu vint aux 
mains et aux espées. Les Hiroquois s’en 
viennent de furie sans toutefois faire 
leurs cris et leurs huées ordinaires, qui 
seruent de trompettes et de tambours, 
pour oster la peur au soldat et pour in¬ 
timider l’ennemy : estans quasi à brusle- 
pourpoint, comme on dit, ils firent vne 
descharge de leurs arquebuses, que nos 


limons essayèrent se couchans par 
terre ; la descharge fuite, ils approchè¬ 
rent la teste baissée, ne croyons pas 
trouuer tant de résistances ; mais les 
Hui ons se releuans, et faisans, leurs 
grands cris, et saliians en mesme temps 
les ennemis à grands coups de fusils. 
Ces panures gens surpris s’enfuyrentde 
part et d'autre, excepté vne escouade 
qui voulut joüer des cousteaux ; mais 
elle fut bien-tost enueloppée par nos 
gens, et si les Hurons qui l'aisoient le 
tond du demy cercle n’eussent point 
lasché le pied au premier bruit des ar¬ 
quebuses, pas vn n’en fust reschappé; 
mais les poltrons leur ouurirent vne 
porte par où plusieurs euaderent. Trois 
François se trouuerenl en ce combat: 
le Pere Bressany, qui eouroit par tout 
donnant courage aux limons, et prenant 
garde si quelqu’vn n’auoit point besoin 
de son assistance, les deux autres 
combattirent vaillamment; mais quand 
on vint à se mesler, ils demeurèrent 
tout court, ne sçaehans plus sur qui 
frapper : car ils ne distinguoient pas 
les Hiroquois d’auec les Hurons. L’vn 
de ces deux François voyant vn Hiro- 
quois épouuanté, il l’aborde, luy frappe 
soi - l’espaule : Courage, mon frere, luy 
dit-il, combattons vaillamment. 11 le 
prenoit pour vne personne de nostre 
parly ; mais vn Huron suruenant, se 
iette sur luy et remmena, dequoy le 
François demeura estonné : ce prison¬ 
nier par apres chantoit qu’il auoit esté 
pris par vn François, s’imaginant que 
celuy qui luy auoit frappé sur l’espaule, 
luy auoit dit : Tu es mon prisonnier. 
Le combat finy, les plus alegres suiuent 
les fugitifs, ils en prennent, ils en 
tuent, ils apportent des testes et des 
perruques ; mais le désir de paroistre 
et île se rafraischir aux Trois Riuieres, 
apres les fatigues d’vn chemin de plus 
de deux cens lieues, les empeschercnt 
de poursuiure toute leur victoire : car 
vn grand nombre se sauua. 

On nous a rescrit de Montreal, que 
l’vn de ces fuyards ayant couru iusques- 
là, et trauersé la riuiere, s’estoit aie 
rendre aux François ; il entra iusques 
dans la cour de l’hospital, sans ren- 

contrer autre personne que Madamoi- 
selle de Boulogne, sœur de Mademoi¬ 
selle d’Àilleboust., à laquelle il tendit 
les bras: ceux qui sçauent que l’hon- 
nestelé et la pudeur de cette bonne 
Datnoiselle luy donne vne crainte épou- 
uantable de ces barbares, disoient par 
vn respect qu’ils portent à sa douceur 
et à sa vertu, qu’elle auoit pris vn Iliro- 
quois, et qu’elle faisoit plus d’expedi- 
tion par ses prières et par son chapelet 
qu’elle recitoit pour lors, que les sol¬ 
dats par leurs espées et par leurs mous¬ 
quets. 

Apres cette deffaite, le Pere Bressany 
prit le deuant, comme nous auons dit, 
pour apporter ces bonnes nouuelles à 
nos François ; les Hurons suiuirent 
quelque temps apres en bon ordre, ame- 
nans leurs prisonniers, et les faisans 
chanter et danser à leur façon. Il faisoit 
beau voir enuiron soixante canots de¬ 
scendre doucement sur le grand Fleuue, 
et tous les Hurons grauement assis faire 
vne cadence auec leurs voix et auec 
leurs auirons aux chants et aux airs de 
leurs ennemis ; mais c’estoit chose triste 
et lugubre de ietter les yeux sur ces vi¬ 
ctimes, qui seront peut-estre la pasture 
des flammes et des ventres de ces bar¬ 
bares. 

Ils donnèrent vn prisonnier aux Al¬ 
gonquins, qui l’expedierent bien-tost, 
disans qu’il falloit quitter leurs an¬ 
ciennes cruautez. Les Hurons voyant 
leur douceur, tesmoignerent que bicn- 
tost tout le monde se feroit baptiser en 
leur pays, et qu’ils prendroient pour 
lors les façons de faire des Chrestiens. 
Ils bruslerent vn Huron renegat pris 
entre les Hiroquois : i’apprends que 
la haine qu’ils conceurent contre luy 
prouenoit de ce qu’il auoit quitté la Foy 
parmv les ennemis, et que cela les fit 
résoudre à le traiter d’vne façon extrê¬ 
mement cruelle. 

Quand tout ce monde se fut vn petit 
rafraischy, et que Monsieur le Cheualier 
de Montmagny fut arriué aux Trois Ri- 
m'eres, on commença à traiter d’affaires, 
les principaux s’estans trouuez en vu 
conseil, portèrent quatre paroles repré¬ 
sentez par cinq presens. 11 faut remar¬ 


quer en passant que la chose qui passe 
pour parole et pour présent dans les as¬ 
semblées publiques, doit estre vn petit 
considérable. Le premier de ces pre¬ 
sens n’estoit qu’vn salut et vn honneur 
qu’ils rendoient à Monsieur nostre Gou- 
uerneur et à tous nos François. Le 
second, vne pricre d’ouurir les maga- 
zins pour le commerce. Le troisième, 
vne supplication de diminuer le prix 
des marchandises. Le quatrième et le 
cinquième, vne action de grâces, de ce 
qu’on prenoit la peine de les aller in¬ 
struire dans leur pays parmy tant de 
dangers, au trauers de tant d’ennemis, 
qui ne menacent que de feu et de 
flammes. Ils faisoient deux presens 
pour ce sujet ; d’autant, disoient-ils, 
que la chose estoit bien d’vne autre im¬ 
portance que tout ce qui est sur la 
terre. Ils nous coniuroient de perseue- 
rer constamment, faisant voir que le 
pays auoit de grandes affections pour 
vne doctrine, qui promettoit vne vie 
aussi douce en ses delices que longue 
en sa durée. 

Monsieur le Cheualier de Montmagny 
leur fit aussi des presens réciproques, 
vn entr’autres pour raffermir les esprits 
du pays, ébranlez pour le meurtre com¬ 
mis en la personne d’vn François. Les 
Hurons donneront mille iniures aux 
meurtriers, si bien que Monsieur de 
Montmagny voyant qu’ils improuuoient 
ce forfait pour lequel ils auoient satis¬ 
fait selon les loix de leur pays, il leur 
tesrnoigna par ce présent, que ce mort 
estoit resuscité dans son esprit. Il lit 
vn autre présent pour les i nui ter forte¬ 
ment à tenir la parole qu’ils auoient 
donnée, d’entendre volontiers les Pré¬ 
dicateurs de l’Euangile. C’est chose 
estrange que les hommes ne se rendent 
à Dieu pour l’ordinaire que par des 
fléaux : depuis que les pestes, les guerres 
et les famines se sont iettées sur ces 
peuples, on a reconnu les prédestinez 
d’auec les reprouuez ; ceux-cy sont 
morts comme des bestes, les autres ont 
pressé d’estre faits enfans de Dieu, et 
vn grand nombre sont montez dans les 
Cieux. 

Enfin toutes les affaires estant termi- 

nées, ces bonnes gens remontèrent dans 
leurs petits nauires d’écorces, emme- 
nans auec eux outre le Pere Bressany 
quatre autres Peres de nostre Compa¬ 
gnie et vn de nos Freres ; sçauoirest 
le Pere Gabriel Lalemant, le P. Iacques 
Bonin, le P. Adrian Greslon, le P. Adrian 
d’Aran et nostre F. Nicolas Noirclair, 
accompagnez de 25. ou 30. François. 
C’est vue grande bénédiction de voir le 
courage et le zele de ces bons Peres : 
le sang et la mort de ceux qui les ont 
précédez les animent ; leur ioye parois- 
soit si grande sur leurs visages, qu’on 
eust dit qu’ils s’en alloient tous prendre 
possession d’vne Couronne et d’vn em¬ 
pire ; et ce qui me semble encore plus 
estonnant, c’est que dans ces rencontres 
il se trouue de jeunes gens qui portez 
par l’exemple de ces bons Peres veulent 
entrer dans les mesmes risques, pro¬ 
testons que l’amour du salut des âmes, 
et non pas l’espoir d’vn lucre passager, 
leur fait entreprendre vn voyage si long, 
si rude et si dangereux. 

Nous auons appris depuis leur départ 
que celle petite armée de Huions se 
trouuant vers la pointe de l'islc de 
Montreal, s’estoit diuisée ; les vus vou¬ 
lons passer par l’habitation des François 
qui sont dans cette Isle, comme ils l’a- 
uoienl promis à Monsieur nostre Gou- 
uerneur ; les autres voulons prendre 
l’autre coslé pour estre le plus court, le 
plus facile et le moins dangereux. Nous 
craignons fort que cette séparation ne 
soit cause de leur mal-heur : car les 
Iliroquois irritez par leur perte, ne se 
tiendront pas en repos, il leur sera fa¬ 
cile de perdre ces pauures gens, s’ils 
les trouuent débandez, le prie Nostre 
Seigneur qu’il soit leur guide dans le 
destour des chemins, leur appuy dans 
les fatigues, et leur bras et leur force 
dans les combats. 


CHAPITRE iv. 

De quelques bonnes actions et de quel¬ 
ques bons sentimens des Sau- 
uayes Chrestiens. 

II y a quelque temps qu’vn Sauuage 
des nations plus hautes ayant esté ba¬ 
ptisé en danger de mort, receut de la 
main de Dieu la vie du corps et la vie 
de l’ame, quasi tout ensemble : mais 
s’estant écarté du lieu où il deuoit 
prendre vne instruction plus particulière 
et plus à loisir, il s’oublia bien fort de 
son deuoir, si bien que nous estant 
venu voir derechef, il parut en assez 
mauuaise posture ; mais la veuë des bons 
Chrestiens le toucha et luy donna quel¬ 
que enuie d’entrer en l’Eglise, dont 
luy-mesme se iugeoil fort indigne. Yn 
bon Chrestien, le voyant tout pensif, luy 
dit : Suis moy et fais ce que tu me ver¬ 
ras faire ; présenté à Dieu la mesme 
prière que ie luy feray. Là-dessus se 
iettanl à genoux sur l’entrée de la Cha¬ 
pelle, qui estoil toute remplie de monde, 
il baisa plusieurs fois la terre, deman¬ 
dant publiquement pardon à Dieu, et 
suppliant l’assemblée de joindre leurs 
prières auec les siennes pour obtenir la 
remission de ses offenses, et de celles 
de son camarade, auquel, comme il le 
vid prosterné par terre, il addressa ces 
paroles : Parle dans ton cœur, et re- 
connois que tu n’es pas digne de baiser 
ny marcher sur la terre de cette maison. 
Fais toy ce reproche à toy mesme, et 
dis au profond de ton ame : le suis vn 
vermisseau rampant dessus la terre qui 
ne mérité pas que les hommes pensent 
à moy. Oseroy-ie donc me présenter 
deuant Dieu ? mais puis qu’il est bon, 
et que i’ay regret de mes malices, il 
aura compassion de moy. Yoila vne 
leçon bien preignonte. Le bon fut dans 
ce rencontre, qu’vn Sauuage estranger 
amy du penitent, voyant son camarade 
en cette posture, crût qu’il estoil obligé 
de s’humilier aussi bien que les autres : 
cecy n’est qu’vn petit eschantillon de ce 
qui se passe de temps en temps. Cette 

ferueur n’estant nv commandée ny con¬ 
trainte, est loüable à l’occasion des 
Pavons qui attribueroient au corps de 
l’Eglise les déliants des membres. Mais 
parlons d’autres choses. 

y» Pere de nostre Compagnie, arriué 
depuis vn an en ces contrées, escrit des 
Trois Riuieres à Québec, en ces termes : 
le voudrois pouuoir renfermer icy vn 
esehantillon de la consolation qnc ie 
ressens actuellement voyant dans nostre 
habitation vue assemblée des cinq ou 
six principales nations de ce nouuean 
monde quasi tous Chrestiens chanter 
chacun en sa langue les louanges du 
grand Maistre des Saunages et de ceux 
qui ne le sont pas. I’av leu et releu au¬ 
trefois les Relations sur ce sujet, et 
tousiours auec admiration et auec sa¬ 
tisfaction, niais donnez mov la liberté 
de vous dire que i’ay commencé à les 
moins estimer, tant les copies appro¬ 
chent peu de leur original, c’est vn des 
spectacles qui seeonçoiuent mieux qu’ils 
ne se descriuenl. 

Yn autre dit qu’il a pris vn souuerain 
plaisir dans vn combat ou dans vue 
émulation qui s’est faite entre plusieurs 
Sauuages. Quantité d’estrangcrs estons 
venus à S. Joseph, faisoient parade de 
leurs chansons de guerre, on entendoit 
tous les iours leurs cabanes retentir de 
leurs voix, qui ne paroissoient respirer 
que Mars et que ses armes : les Chre¬ 
stiens, voulans abaisser l’orgueil de ces 
fanfarons, se mirent à entonner leurs 
airs et leurs cantiques spirituels, auec 
tant de grâce et tant de deuotion qu’ils 
Die charmoient, dit le Pere, et quoy 
qu'ils les réitérassent assez soutient, ils 
Die paroissoient tous les iours plus 
Deaux. H ne faut pas attendre beau¬ 
coup de suite en ce Chapitre, les bons 
sentîmens ont plus d’amour que de 
Rhétorique. 

Vn bon Néophyte, s’estant rencontré 
b'en loin dans les bois auec vn mélange 
de Chrestiens et de Payens, les innitoit 
tous les iours de venir aux prières qu’il 
ais oit publiquement en sa cabane, les 
Duertissant des iours de Feste, pour les 
solenniser d’vne façon plus particulière 
que les autres iours, récitant tous en¬ 


semble leurs prières, ehantans des can¬ 
tiques et disans leurs chapelets en vn-e 
cabane destinée pour cela, prestant l'o¬ 
reille aux anciens qui voudroienl dis¬ 
courir en faneur de la Foy. Ce bon 
homme, voyant que quelques-vns moins 
tenions ne l’escouloienlqu’à demy, leur 
disoit nettement leurs veritez : Quand 
vous serez à S. Iosepb, vous irez aux 
prières comme les autres, on vous 
croira bien feruent et on sera trompé, 
à qui est-ce que vous croyez ? est-ce à 
Pieu ou aux Pores qui nous enseignent? 
si vous croyez en Dieu, pourquoy ne le 
priez vous pas aussi bien parmy les 
arbres que parmy les hommes ? C’est 
Dieu qui a fait les arbres aussi bien que 
les hommes, il est par tout. Si vous 
croyez seulement aux hommes, vous 
n’irez pas au Ciel. Ces Peres sont des 
hommes comme nous, ils ne nous disent 
pas croyez en nous, mais ils nous disent 
croyez en Dieu, ils ne sont que des In¬ 
terprétés, ils sont semblables à des gens 
qui racontent de véritables nouuolles. 

Dans ces entrefaites, vn Payen s’étant 
glissé la nuit en la cabane de ce bon 
Néophyte pour rechercher vue fille ou 
vne femme selon leur ancienne cou- 
stume, cét homme vrayementChrestien, 
le reprit auec vne liberté et auec vn 
zele Apostolique ; le Payen n’osant ltiy 
faire aucun mal, pourcc qu’il est homme 
d’authorité, se donna soy-mesme, par 
vne rage et par vne ie ne sçay quelle 
phrenesie, vn coup de Cousteau dans la 
cuisse. Nostre Néophyte, voyant le sang 
couler en abondance, luy dit : Quoy 
donc, mes paroles sont-elles changées 
en vn cousleau ? Adieu, ie m’en vay, 
ie voy bien que si ie vous parlois plus 
long-temps, mes paroles deuiendroient 
vne espée qui vous tueroit. Et la-dessus 
il plie bagage et s’en va chasser en vn 
autre endroit, où sa femme et sa fille 
tombèrent malades ; luy, qui portoit tou¬ 
jours de l’eau benite auecsoy, en donna 
vn petit à boire à sa femme, et en 
forma le signe de la Croix sur le front 
et sur la poitrine de sa petite fille, leur 
disant : Portez voslre cœur à Dieu, et luy 
dites : guery moy, si tu me veux guérir, 
tu peux tout, si tu dis de moy, qu’elle 

guérisse, ie gueriray ; si tu ne veux pas 
me guérir, suis la pensée, ie ne crois 
pas en loy pour rauoir la santé. le me 
mis à genoux auprès d’elle, adiousloit-il, 
et ie dy à celuy qui a tout fait: Elles 
sont malades, tu le vois bien, fais tout 
ce que tu voudras faire, si tu dis qu’elles 
guérissent, tu me feras plaisir ; si tu ne 
dis mot, ie ne diray que ces deux pa¬ 
roles : mene les au Ciel. le ne sçay 
pas, faisoil-il, ce que pense ccluy qui a 
tout fait, mais ie sçay bien que l’vne 
guérit soudainement, et l’autre se porta 
mieux aussi-lost, et incontinent apres 
recouura sa pleine santé. Dieu s’entre¬ 
tient volontiers auec les simples. 

Ce bon homme voulant retourner ce 
Printemps en la résidence de S. Ioseph, 
quelques Sorciers, ou plustost quelques 
Charlatans de Gaspé, luy dirent qu’il 
périrait dans les glaces, en effet la 
grande riuiere en charioit vn si grand 
nombre qu’elle en paroissoit quasi toute 
couuerte : Mais si tu veux, luy dirent 
ces Iongleurs, nous escorterons les 
glaces, inuoquons nostre Démon par 
nos chants et par nos tambours. Vous 
estes bien trompez, leur respondit-il, le 
Démon a-il fait les glaces pour en dispo¬ 
ser ? ie m’en vay prier celuy qui les a 
faites tout deuant vous. Et se mettant à 
genoux, il proféré ces paroles : Tov qui 
es bon et qui as tout fait, tu déter¬ 
mines de ces glaces aussi bien que de 
tout autre chose ; ce n’est point le mé¬ 
chant Manitou qui en détermine, c’est 
loy qui es tout puissant: si tu veux que 
nous parlions demain, prends ces pen¬ 
sées que les glaces s’en aillent, et il n’y 
en aura plus ; si tu ne veux pas que 
nous partions, nous dirons : il est le 
maistre, ne partons pas. Le lendemain, 
chose à la vérité bien remarquable, soit 
que les glaces qu’on voyoit ce iour là, 
fussent les dernières, ou que Dieu par 
sa bonté les eust destournées à l’autre 
bord de ce grand Fleuue, quoy que 
c’en soit la riuiere parut toute libre, et 
nostre Chrestien se mocqua des Sorciers, 
lié bien, disoit-il, vos chants et vos Ma¬ 
nitous sont-ils maistres des glaces ? 
Parts si lu veux, luy répliquent-ils, 
mais si tu parts tu es perdu, car il en 


rcuiendra d’autres qui t’abîmeront. Ce¬ 
luy qui les a destournées, respond-il, 
a-il perdu sa puissance ? ne peut-il pas 
empescher leur retour ? Ils partirent, 
et enfin arriuerent à bon port. 

Vne ieune fille, aagée de 17. ou 18. 
ans, recherchée de quantité de per¬ 
sonnes, pource qu’elle auoit le corps et 
l’esprit fort bien faits, tomba griefue- 
menl malade ; se voyant en danger de 
mort, elle fit cette priera à Nostre Sei¬ 
gneur : le suis bien aise d’eslre malade 
et de mourir deuant que d’auoir esté 
mariée, c’est toy que i’aime, ie n’aime 
pas les hommes. Détermine de moy 
comme tu voudras, ie te remercie de ce 
que ie suis malade, et de ce que ie 
souffre, et de ce que ie mourray : car 
tu le veux et i’en suis bien contente, la 
Vierge me présentera à toy apres ma 
mort. Quelque langueur qu’eust cette 
pauure enfant, elle se dressoit plusieurs 
lois le iour en son séant pour offrir à 
Dieu ses prieras, et pour reciter son 
chapelet. Souuent on enlendoit sortir 
ces paroles de sa bouche : Ny la mort, 
ny les maladies, ny les souffrances ne 
m’affligent point, mais ie suis triste de 
ce que ie ne puis aller en la maison de 
prieras auec les autres ; n’auray-ie point 
cette consolation deuant mon trépas, 
d’y entrer pour receuoir celuy que ie 
verray bien-tost au Ciel ? Elle auoit vn 
si grand soin de la pureté de son ame, 
qu’elle demandoit à se confesser tous 
les iours. Celuy qui l’a plus particu¬ 
lièrement assistée, dit que iamais elle 
n’a commis aucune faute mortelle, que 
son cœur estoit véritablement innocent, 
elle ne prenoit plaisir qu’au discours de 
l’Eternité. Quelque peu de temps de¬ 
uant sa mort, ayant receu tous lesSa- 
cremensde l’Eglise, elle fut tourmentée 
de deux ou trois conuulsions tres-vio- 
lentes ; puis reuenant à soy, elle s’a¬ 
dressa au Pere qui la veilloit et qui 
prioit auprès d’elle : Adieu, mon Pere, 
luy dit-elle, d’vn jugement et d’vue 
parole aussi ferme que iamais ; adieu, 
vos prieras sont exaucées, retirez vous 
quand il vous plaira, voila Iesus mon 
Epoux qui m’emmene dans le Ciel. Et 
là-dessus elle expira. La chair et le 

sang ne luy auoient pas donné ces sen- 
timens : car elle estoit tille d’vn tres- 
mauuais pere, que Dieu auoil exterminé 
de la terre par vu chastiment publie. 
Qiielle rage à ce mauuais homme de 
voir du milieu des flammes son enfant 
au milieu de la gloire qu’d a perdue 
pour s’eslre tousiours bandé contre la 
Foy et contre la vérité, dont il auoit 
vue si grande connaissance ! 

Les Religieuses de l'Hospital, qui ont 
tousiours eu quelques malades François, 
ont aussi nourry tout l’hyuer vue petite 
cabane de Saunages qui nous ont bien 
donné de l'édification : ces bonnes 
Meres ne manquoient point, auec leur 
ferueur accouslumée, de les faire prier 
Dieu tous les iours en leur langue, fai¬ 
sans la charité des deux mains, et pour 
le corps et pour l’ame. le me sonnions, 
qu’allant visiter ces pauures gens, vue 
femme disoit de temps en temps : Mais 
monPerequiestauCiel me pardonnera-il 
mesoffenses? ie me haïs moy-mesme, ie 
voudrois qu’on me dechirast de ce que 
ie Fayfâché. le suissouuent triste, disoit 
vne autre, de ce que ie n’ay point d’e¬ 
sprit, ie ne sçaurois retenir les prières 
qu’on nous fait faire tous les iours. 
Quand on demandoit à quelqu’vn d’eux 
s’il y auoit long-temps qu’il ne s’estoit 
confessé, s’il auoit passé quinze iours 
sans le faire, il se plaignoit disant qu’on 
De l’escoutoit pas assez soutient. Il faut 
aduoüer que si les Hiroquois n’éloi- 
gnoient point nos Néophytes de nos 
habitations, et si les estrangers ne se 
venoient point mesler auec eux, qu’on 
aurait des âmes choisies pour leur can¬ 
deur et pour leur simplicité. Le Capitaine 
JJ ladoussac estant malade à S. Ioseph, 

| paroislre que Dieu triomphe au mi- 
jeu de la barbarie : le Pere qui a soin 
esbauuages l’allant visiter, il luy dit : 
on Pere, toute mon esperance est en 
tsus > y°^ a ce que ie luy dis fort sou- 
eut: lu sçay tout, tu commis tout, 
ai»? voila, dispose de moy. Estant porté 
J s ! )llaI > le Pere luy tesmoignant vu 
( desir qu’il retournast en sanlé, il 
C •. 1 ouonstrant vn Crucifix qu’il auoit 
, mettre deuaut ses yeux: Voila cc- 
j ( 1 U1 détermine, il le faut laisser 


faire. Le lendemain il tesmoigna par 
quelques paroles qu’il eusl bien voulu 
retourner en sanlé ; mais voyant que 
ce désir croissoit, il se douta que le 
Démon levouloit tromper: il se confessa 
deux lois ce iour-là, recherchant ses 
plus petites fautes auec autant de lu¬ 
mière qu’en pourroitauoirvn Religieux; 
puis s’adressant au Pere, luy dit vn iour 
deuaut sa mort : Àsseurement i’ay veu 
vu Démon, cela m’a espouuanté ; mais 
ie luy ay dit que ie croyois en celuy qui 
a tout fait, que pour luy ie le méprisois, 
il a disparu tout à coup. I’ay aussi esté 
troublé par quelques songes ; mais ie 
me suis souuenu que ceux qui croyoient 
en Dieu ni; croyoient plus en leurs 
songes : me voila pour le présent dans 
vne grande paix. le voy bien que celuy 
qui a tout fait veut que i’aille auec luy, 
i’en suis content, c’est à luy d’en dé¬ 
terminer. Tesmoigne aux Saunages qui 
sont allez en guerre que ie suis fort 
aise d’aller au Ciel, c’est chose eslrange 
que des hommes éleuez dans la bar¬ 
barie meurent auec vne si grande con¬ 
fiance, qu’on diroit qu’ils voyent de 
leurs yeux le bien qu’ils vont posséder. 
On le fit prier Dieu pour Madame la 
Fondatrice de cét Hospital, ce qu’il fit 
les mains iointes et les yeux éleuez au 
Ciel dans vne posture qui faisoit voir 
qu’il estoit touché. Ces bonnes gens ne 
philosophent point tant que nos Enro- 
peans : quand ils ont vne fois receu la 
Foy et qu’ils croyent en suit»; que celuy 
qui obéira aux volonlez de Dieu sera 
sauué, et que s’il commet quelque of¬ 
fense elle luy sera pardonnée s’il est 
vrayement contrit et confessé, ils s’at¬ 
tendent que Dieu fera infailliblement de 
son costé ce qu’il a promis, et en vérité 
ils ont raison. le feray icy mention, 
pour conclusion de ce Chapitre, d’vue 
ceremonie des Saunages qui nous a 
donné de la consolation : car ils com¬ 
mencent de donner vn habit tout Chre- 
slien aux façons de faire indifférentes 
qu’ils ont tirées de leurs parens infi¬ 
dèles. On a veu sonnent dans les Rela¬ 
tions precedentes que c’estoit la cou- 
slume des Sauuages de resusciter les 
morts qui esloient parmy eux ou gens 

de considération, ou qu’ils aymoicnt 
beaucoup pendant leur vie : cela se fait 
encore afin que les orphelins ne soient 
pas délaissez. Car ccluy à qui on donne 
le nom de leur pere, se charge des en- 
fans. Yn Capitaine Chreslien de S. Jo¬ 
seph, voulant resusciter vn sien parent, 
fit vn festin, où se trouuercnt enuiron 
50. conuiez. C’est, par parenthèse, dans 
les festins et par des presens qu’ils font 
la pluspart de leurs affaires. Tout le 
monde ayant pris sa place qui est la 
première qu’il rencontre, ce Capitaine 
harangua en ces termes : Si ie n’eslois 
Chreslien et si ie n’auois la creance que 
nous deuons tous resusciter, i’aurois 
bien sujet de m’attrister dans la perte 
que ie fis l’an passé de mon nepueu, 
sa mort aflligeroit mon cœur; mais puis 
que la vie ne nous est ostée que pour 
nous estre rendue, puis que nous de¬ 
uons nous reuoir et nous rencontrer 
derechef, ce n’est pas vne mort, c’est 
vne absence, et par conséquent ie 
prends celle résurrection que ie fais de 
mon nepueu pour marque de la véri¬ 
table résurrection que nous attendons. 
C’est donc vn tel que i’adopte pour mon 
nepueu, et qui me fera souuenir que 
mon nepueu n’est pas mort. Là-dessus 
il fit vn beau présent au nouuel adopté, 
lequel repartit fort à propos : Ce présent, 
qui me fait souuenir de l’article de 
nostre creance sur lequel est fondée la 
Foy de nostre résurrection, me remet 
aussi en mémoire que ie suis Chreslien : 
ie le suis en effet, et ie tiens auec vous 
et auec tous ceux qui sont baptisez, 
qu’il ne faut point s’attrister de la mort 
de ceux qui doiuent reuiure vne autre¬ 
fois, et partant resioiiyssons nous, non 
pas du portraict de la résurrection que 
nous exprimons par nostre ceremonie, 
mais de la véritable résurrection que 
nous attendons. Apres les harangues 
il fallut chanter selon leur coustume ; 
l’vn des plus considérables éleuant sa 
voix, chanta vn de leurs airs, dontvoicy 
les paroles : Celuy qui me doit resus¬ 
citer, c’est celuy qui me console. Voila 
toute sa chanson, composée de diuers 
tons sur lesquels il appliquoit lousiours 
les mesmes paroles. Dieu veuille qu’ils 


changent ainsi d’eux-mesmes leurs an¬ 
ciennes coutumes, en des actions pleines 
de deuotion et de pieté. 


chapitre v. 

Continuation du mesme sujet. 

Yn Capitaine Sauuage, abordant vn 
Pere de nostre Compagnie, luy dit : le 
te prie, mon Pere, de venir auec moy 
en la maison des filles vierges, qui 
enseignent nos enfans. Le Pere luy ré¬ 
pondit que ces bonnes filles l’enten- 
droient, et qu’il n’auoit pas besoin 
d’interprete : le leur veux, repartit-il, 
communiquer vne affaire d’importance. 
Comme ils estoient tous deux au parloir 
auec la Mere Supérieure de ce petit Sé¬ 
minaire, ce bon iSeophyte tira vne 
petite croix de cuiure, qui se pouiioit 
ouurir et fermer, et leur dit : Tout ce 
qui est sur la terre n’est rien, ce qui 
regarde le Ciel est de prix et de valeur. 
Cette petite croix voudroit bien contenir 
vne parcelle des os sacrez qu’on honore 
sur les Autels, dont les âmes sont en 
Paradis : iugez tous deux si ie suis 
digne d’en porter, c’est vn grand af¬ 
faire, il n’en sera que ce que vous aurez 
déterminé. La Supérieure, bien édifiée 
de cette pieté, luy accorda sa demande, 
dont ce bon iSeophyte se sentoit autant 
obligé comme s’il eût fait rencontre d’vn 
grand Ihresor. 

Ces bonnes Mores sont extrêmement 
charitables, lesdifficultez du pays ne les 
estonnent point, leur Séminaire ne re¬ 
fuse aucune Françoise, ny aucune fille 
Sauuage ; l’aumosne se fait chez elles 
en tout temps, leur cœur est plus grand 
que leurs biens. .Les pensionnaires en 
France ne greuenl point les Monastères 
où elles sont instruites, ce n’est pas de 
mesme en Canadas ; il faut non seule¬ 
ment nourrir et instruire les petites sé¬ 
minaristes, mais il les faut habiller, et 
à leur départ leur faire de bonnes au- 
mosnes et soutient encore à leurs parens, 

tant ils sont panures. Il n’y a pas long¬ 
temps, qu’vue petite Huronnc sortant 
de cette sainte et charitable maison, 
pour estre reconduite en son pays, ces 
bonnes Meres non seulement rhabil¬ 
lèrent de pied en cap, mais ils firent 
encore des presens à ses pareils, pour 
marque du contentement que cét enfant 
leur auoit donné. Ce n’est pas tout, il 
fallut fournir de viures pour elle et pour 
ceux qui la venaient quérir : en vn mot, 
vous diriez qu'elles feroient volontiers 
tous les frais necessaires pour les me¬ 
ner et pour les conduire iusques en 
Paradis. 

Vue autre Séminariste Algonquine, 
ayant esté nourrie, éleuée et entretenue 
plusieurs années dedans ce Séminaire, 
ces bonnes Meres luy ont donne ses 
petits meubles pour son mariage, et 
leur charité passant au delà des mers, a 
obtenu son mariage d’vue Dame de mé¬ 
rité dont la pieté est peut-estre desia 
recompensée au centuple dessus la terre, 
et le sera vn iour dedans les Cieux. 
C’est vrayement rechercher la gloire de 
Nostre Seigneur, de pouruoir aux né¬ 
cessitez d’autruv dans les besoins d’vne 
maison incommodée. 

Ellesnourrissoient vn Huron, dont la 
verluarauy tous ceux qui le connois- 
soient; quelque froid qu’il fit pendant tout 
l’hyuer, il ne manquoit jamais de passer 
au trauers des neiges et des glaces pour 
venir entendre vue Messe à la paroisse 
deuant le iour, nonobstant qu’il se trou- 
uasl par apres à celle qui se dit tous les 
jours dans l’Eglise de ces bonnes Meres. 
bet homme passoit tous les jours vn 
temps si notable à genoux, que les 
rrançois en demeuroient estonnez et 
ediuez; il ne sçauoit que c’esloit de se 
lettre en colere, ses plus grands mé- 
eontentemens estoient fondez sur ce 
Qoon ne luy paiioit pas assez long- 
jemps à son gré des veritez Eternelles. 

est retourné cette année en son pays, 
nous espérons que sa ferueur profitera 
a ses compatriotes. 

Quelques Saunages s’accusoient vn 
oim d’auoir le cœur tout remply de 
j a,ce > le Pere qui les escoutoit leur 

ma nda si cette malice faisoit vn long 


seiour dedans leurs âmes? Non pas, 
respondent-ils, mais cependant elle ne 
laisse pas d’y entrer. Mais encore, 
poursuit le Pore, que faites vous, quand 
vn si maimais lioste vous vient visiter ? 
Pour moy, disoit l’vn, quand ic sens 
que la colere vient échauffer mon cœur, 
ie dis à mon aine : ceux qui prient et 
qui croycnt ne se mettent point en co¬ 
lere, et anssi-lost. ce feu s’amortit, et 
quelquefois il s’esteint tout à coup, le 
suis plus meschant, disoit son compa¬ 
gnon ; car il me vient des pensées de 
haine, des pensées sales, qui gastent 
tout mon cœur. Mais que fais-tu dans 
ce rencontre, dit le Pere ? l’ay peur, 
respondit-il, et ie me mets à prier Dieu, 
et tout cela s’en va. Le saint Esprit est 
vn grand Maistre ; il en fait plus en vn 
moment, quand il luy plaist, que les 
Docteurs en cent ans. 

Si ie dis que des jeunes hommes sol¬ 
licitez par de mauuaises créatures ont 
fait triompher la grâce de la nature, 
i’vseray de redites, quoy que la chose 
soit toute nouuelle. 

Yne personne malade au milieu de 
ces bois, se trouua dans des angoisses 
et dans des presses qui la ietfoient à 
deux doigts du desespoir. Son panure 
corps abattu voulant sommeiller, son 
ame apperceut vn Perc, qui s’approchant 
d’elle, l’instruisit sur le bon-heur des 
souffrances et sur la cruauté de cette 
misérable vie ; celte panure créature fut 
si consolée et si remplie de courage en 
vn instant, qu’elle deffioit toutes les af¬ 
flictions de la terre et de l’Enfer. 

Yn Capitaine Saunage, voyant qu’vn 
jeune homme sembloit mespriser les 
aduisd’vn Pere : Seais-tu bien que ce 
n’est point la crainte de la mort, nv le 
désir de la vie, ny l’esperance d’aucun 
bien de la terre qui m’a fait embrasser la 
priere? depuis que i’ay la Foy, ie ne 
crains plus rien. Apprends donc que 
i’ay parlé au Capitaine des François, et 
que ie l’ay supplié de bannir tous ceux 
qui résistent à la vérité ou qui la quit¬ 
tent. Parle maintenant, que fais-tu ? 
quel est ton dessein ? c’est ton cœur et 
ta bouche qui te rendront coupable ou 

innocent, qui te retiendront ou qui te 
chasseront d’icy. 

Le mesme, entrant dans vne cabane 
où il y auoit plusieurs Payons, leur lit 
ce petit discours : Mais encore qui vous 
empesche d’ouurir les yeux à la vérité ? 
vos oreilles ne sont-elles pas percées ? 
ce qu’on dit est-il si monstrueux qu’il 
n’y puisse entrer? si Ja priere est bonne 
que ne l’embrassez-vous ? ie vois bien 
ce qui vous arreste : vous craignez 
qu’apres vostre baptesme vous ne tom¬ 
biez dans quelque yurognerie si vous 
trouuez de la boisson ; mais est-il pos¬ 
sible que la seule pensée des dommages 
que ces boissons nous causent, ne vous 
puisse empescher d’en gouster ? tenez 
ferme, vous surmonterez ce démon des 
estourdis et des fous. 

Vu Nipissirinien se fit Prédicateur 
auprès d’vn Capitaine de sa nation nou- 
ueilement arriué à S. loseph : comme 
il eut apperceu que ce Capitaine prestoit 
l’oreille aux discours que luy tenoit vn 
de nos Peres, il luy dit apres que le 
Pere fut sorty de sa cabane : Ces gens 
sont admirables, ils quittent leur pays 
et s’en viennent du bout du monde pour 
nous apprendre le chemin du Ciel, ia- 
mais ils ne demandent rien, mais ils 
donnent, et par tout où ils sont, ils font 
la mesme chose, ce que l’vn enseigne 
l'autre l’enseigne : pour moy i’ay trouué 
leur doctrine si iuste et si raisonnable 
que ie l'ay embrassée, ie les ayme et ie 
les honore comme mes plus proches 
parens. Ce bon Néophyte ietloit dans 
celte ame, la première couche sur la¬ 
quelle on a depuis tiré de beaux por¬ 
traits. 

Yn autre, Abnaquiois de nation, se 
trou liant auprès d’vnEtchemin fort ma¬ 
lade, voyant que ses camarades auoient 
quelque dessein de le chanter et de le 
souiller à leur mode, luy dit : Mon cher 
amy, c’est en vain que tu auras recours 
aux sorcelcries ou plustost aux badine- 
ries de ton pays, le Dieu que les Chre- 
stiens honorent t’a créé, luy seul te 
peut guérir. Ces paroles dites en son 
temps, le touchèrent si bien que ses 
gens le voulons médicamenter à leur 
laçon, c’est à dire par des cris et par 


des tintamarres, dont ils se seruent 
pour chasser Je démon qui fail mourir 
les hommes, jamais le malade n’y 
voulut obeyr. C’est à celuy qu’on adore 
en ce lieu-cy, qu’il faut auoir recours, 
disoit-il, le démon ne me sçauroit 
guérir. Ses parens s’adresseront à nos 
Peres, et leur dirent : Nous vous aban¬ 
donnons nostre pauure camarade, vous 
connoissez celuy qui a tout fait, dites 
luy qu’il le guérisse, et l’asseurez que 
nous croirons en luy. le ne sçay pas si 
ces pauures abandonuez tiendront leur 
parole en leur pays, mais ie sçay bien 
que Dieu a guery leur compatriote 
contre leur attente. 

Yn François, allant de Quebec à Saint 
loseph, apperceut de loin vn Sauuage 
qui le deuaneoit, c’estoil vn Chrestien, 
qui ne pensoit estre veu que de l’œil 
duquel on ne se peut cacher: il leuoit 
les yeux au Ciel, s’entretenant auec 
Dieu, tenant son chapelet en main et 
se mettant à genoux auec vne deuotion 
qui penetroil non seulement le cœur 
du François, mais qui sans doute ga- 
gnoit celuy qui ne peut résister à l’a¬ 
mour. 

Il n’est pas iusques aux enfans qui 
ne tesmoignent par fois quelques senti- 
mens de deuotion. Yn petit garçon aagé 
de 8. à 9. ans, a dit plusieurs fois ces 
paroles à sa mere, voyant qu’elle ne 
pressoit point son baptesme : Ma mere, 
cela n’est pas bien que vous ne soyez 
pas baptisée : elle ira au feu ma mere, 
dit mon cœur, et là-dessus ie suis triste. 
Cette femme racontoit cela de son fils, 
adioustant qu’elle ne pouuoit sçauoir où 
il auoit appris toutes les prières qu’il 
recitoit tous les matins et tous les soirs, 
sans que personne luy commandast. Le 
pauure petit ramassant par fois des 
Heurs auec son camarade, les venoit 
présenter à vn de nos Peres pour estre 
mises dessus l’Autel. Le Pere, agréant 
celle petite deuotion, les faisoit entrer 
dans l’Eglise où ces petits Anges of- 
froient et leurs prières et leur présenta 
Nostre Seigneur. 

Yne petite Séminariste des Mères Yr- 
sulines, pressant fort qu’on la fist com¬ 
munier douant que d’estre rendue à ses 

parens, prit en caeliete vn petit Agnus 
appartenant à l’vne Je ses compagnes ; 
sa maistresse l’ayant surprise, la tança : 
Vous estes indigne de la communion, 
Inv dit-elle, allez, confessez-\ous, vous 
deuriez ieusner pour vn si gros péché. 
Cette panure enfant l’ayant l'ait contre 
l’attente de sa bonne maistresse, luy 
vint dire : l’ay fait ce que vous m’auiez 
ordonné, que faut-il faire encore afin 
que ie ne sois point priuée de la commu¬ 
nion? Ce n’est pas vn petit courage à vn 
enfant de ieusner, et notamment à vn 
enfant Saunage, qui tient de ses parens, 
lesquels ont autant jle pente au manger 
que les yurognes au boire. 

Les enfans des Sauuages sont de 
petits singes, aussi bien que les enfans 
de l’Europe, ils imitent tout ce qu’ils 
voyent faire. Il est croyable que de¬ 
puis que les fondemensde ce nouueau 
monde sont iettez, ils n’auoient jamais 
représenté aucune procession, mais 
comme ils en voyent de temps en temps, 
ils ont commencé d’en faire à leur 
mode : il y a peu de iours qu’vue bande 
de ces petits innocens fut veuë marcher 
en ordre, l’vu portoit vue Croix, l’autre 
portait vne bannière, d’autres des chan¬ 
deliers faits à la saunage ou à la natu¬ 
relle, quelques-vus chantaient, et 
d’autres suiuoient deux à deux comme 
ils auoient veu faire : tout cela nous 
apprend que le Christianisme se fonde ! 
ets’establit parmy ces peuples. Les lii- 
roquoisgastent tout: ils escartent les 
ouailles de leur bercail, ils les éloignent 
de leurs Pasteurs, ils les bannissent de 
eur petite Eglise, en vn mot ce fléau 
ostbienrude. Dieu soit beny en tout 
temps et en tous lieux, il se faut sou- 
fflettre à ses ordres ; il permet que son 
église soit affligée, mais il voudroit 
o |e n que ceux qui ont le pouuoir de la 
^courir leuassent l’estendard pour sa 
gloire. Changeons de propos. 

en demanda à vn ieune Sauuage, qui 
‘.it de la grande perfidie des Hiro- 
jjooisetde l’horrible carnage qu’ils ont 
ait de ceux de sa nation, quel sentiment 
auoit de ces mal-heureux. le prie sou- 
enl Dieu pour eux, respondit-il, ie vou- 
018 qu’ils fussent baptisez, ils auroient 


de l’esprit, ils iroient au Ciel : voila mon 
sentiment. Ces pensées ne sont pas 
communes à tous les Sauuages, ils sont 
vindicatifs au dernier point entiers leurs 
ennemis ; aussi est-il vray, qu’il n’cst 
pas possible de les aimer hors de Dieu. 

Ce Saunage a bien monstre qu’vu 
esprit plus puissant que celuydu monde 
et de la chair residoit en son cœur. 
Puisque nous pointons, disoit-il, témoi¬ 
gner à jNoslre Seigneur l’amour et 
l’honneur que nous luy portons par nos 
souffrances, il me semble que c’est vne 
chose bonne de souffrir, et souuentmon 
ame en a des désirs. Le Pere qui a soin 
de sa conscience, venant de voir vn ma¬ 
lade, luy dit vn iour : le suis triste, 
voyant cette personne que i’ayme et que 
tu aymes aussi, souffrir si rudement et 
si long-temps. Et moy, repart ce Sau¬ 
nage, ie m’en resioüy : ne m’as-tu pas 
enseigné, adiousla-il, que ceux qui 
souffrent sont aymez de Dieu ? pourquoy 
donc s’affliger d’estre aymé de eeluy 
qui est tant aymable? Le Pere luy ac¬ 
corda qu’il auoit raison, et confessa au 
fond de son cœur que le Sauuage auoit 
agy par grâce, et luy parvn mouuement 
de compassion naturelle. 

Yn ieune garçon, voyant que ses gens 
retournoient de la chasse, s’écria : Yoila 
qui va bien, ie mangeray auiourd’huy 
de la viande fraische. Sçais-tu bien, luy 
i dit quelqu’vn, que les Chrestiens n’en 
mangent point auiourd’huy. Tu as rai¬ 
son, respondit-il, non seulement ie n’en 
mangeray point, mais ie ne veux pas 
seulement la regarder. Ayant seeu que 
les Chrestiens ieusnoient les Quatre 
Temps et le Caresme, il vouloità toute 
force les imiter ; on luy respondit qu’il 
n’auoit point encore l’aage qui porte 
cette obligation. Si ie n’y suis pas 
obligé, repart-il, aussi ne m’est-il pas 
défendu ? On luy permit ce qui esloit 
raisonnable conformément à ses forces 
et à sa façon de vie. S’estant couché 
certain iour sans souper, il se leua auec 
vn grand appétit; l’ayant tesmoigné à 
queiqu’vnde nosPeres, il luy fit donner 
du pain : il le prit, mais il n’y toucha 
pas. Comme on luy en eut demandé la 
raison : Je n’ay pas encore, fait-il, en- 

tendu la Messe. Oüy, mais on la dira 
bien tard, lié bien ie n’en mourray pas 
pour cela, respondit-il. Estant allé sur 
le soir visiter quelques ilurons en leur 
cabane, ils luy présentèrent à manger : 
or comme il ieusnoit, et que d’ailleurs 
c’est mépriser vn Saunage de refuser ce 
qu’il vous donne, il mangea, mais si 
peu qu’il n’outre-passa point ce qu’on 
peut prendre en vne collation. Ses hostes 
s’en apperceuant, luy représentèrent 
qu’vn bon courage ne se deuoit pas 
rendre si tost, que le manger estoit na¬ 
turel et important à l’homme ; à cela 
point de repartie, sinon qu’il ne l'alloil 
pas le presser de manger dauantage. 

11 n’est demeuré qu’vn seul Sauuage 
cette année à Montreal, et encore estoit- 
il aueugle ; mais en recompense il auoit 
de la vertu pour vingt-cinq : Ah ! que 
soutient, disoit-il, ic bénis Dieu de ce 
qu’il m’a rauy les yeux, sans cela i’au- 
rois esté toute ma vie vn orgueilleux et 
vn superbe, i’aurois mesprisé la priere, 
et les Hiroqiiois m’auroient mangé. 

Comme il auoit pris resolution de ne 
point petuner le ionr qu’il communie- 
roit, ce qui est assez dil'lieile à vn Sau¬ 
uage qui préféré le tabac au boire et au 
manger, le Pere qui en auoit soin, luy 
dit vn iour, qu’il le pourroit bien trom¬ 
per et conlreuenir en cacheté à ses re¬ 
solutions ; il repartit fort gentiment 
Tromperois-ie Dieu si ie trompois vn 
homme ? Ce n’est pas à toy, mon Pere, 
à qui i’ay fait cette promesse, c’est Dieu 
qui ne peut estre trompé. Et c’est pour 
cela, lit-il, que ie ne vay pas visiter les 
soldats François le iour que i’ay com¬ 
munié, pource qu’ils m’inuiteroient à 
petuner. 

Le Pere le menant vn iour à l’IIospi- 
tal dans vn temps qu’il neigeoit et qu’il 
faisoit fort froid, il prit son bonnet d’vne 
main et son chapelet d’vne autre : Di¬ 
sons, fit-il au Pere, nostre chapelet, 
puis que nous sommes ensemble, cette 
deuolion attendrit le Pere. Estant vne 
autre fois auprès du Pere, qui recitoit 
ses Heures Canoniales, il demeura vn 
assez long-temps sans se mouuoir ; le 
Pere, ayant bien exercé sa patience, 
luy demanda à quoy il auoit appliqué 


son esprit, pendant tout ce temps-là. le 
me resioüissois en mon cœur, de ce 
que tu benissois celuy qui a tout fait; 
mon ame luy disoit : le suis bien aise 
que ceux qui te connaissent, te louent 
et te respectent. Mais quelquesfois ie 
suis si triste de ce que ie l’ay fasclié, et 
de ce que ie ne sçaurois le loüer comme 
vous autres, que mon cœur en est ma¬ 
lade, et mon ame ne sçait de quel coslé 
se tourner. Il me semble par fois qu’vne 
personne me parle au fond du cœur, et 
cependant elle ne proféré aucune parole. 
.M’entends-tu bien, disoit-il au Pere? 
conçois-tu bien ce que ie veux dire ? lors 
que i’entends cette parole dans mon 
cœur qui n’est pas pourtant vne parole, 
mon ame est toute triste d’auoir fasché 
Dieu, et mes yeux se mettent à pleurer, 
sans que i’y prenne garde ; d’autresfois 
ie suis tout ioyeux, et mes yeux ne 
laissent pas de ietter des larmes : cela ne 
m’arriuoit point deuant mon Baptesme. 

Le Pere ne luy voulant pas permettre 
si souuent la Communion, il s’en plai- 
gnoit amoureusement : Tu ne sçaispas, 
mon Pere, combien mon ame est triste, 
si tu le sçauois tu luy donnerois ce 
qu’elle demande. Yn François luy ayant 
rompu le baston dont il se seruoit pour 
se conduire, son cœur fut emeu, et il 
se retira en sa cabane sans mot dire, 
mais il s’en reuint bien-tost trouuer le 
Pere. le n’ay pas d’esprit, luy fit-il, ie 
me suis fasché, ie m’en vay à l’Eglise 
prier pour celuy qui a rompu mon 
baston. Et toy, mon Pere, prie pour 
moy, car ie suis plus coupable que luy. 
Mais tu me deuois auertir, quand tu as 
veu que ie me voulois fascher, ie te 
prie, mon Pere, 11 e t’en oublie pas vne 
autre fois. Ce bon garçon s’ennuyant 
d’eslre tout seul de sa nation à Mont¬ 
real, a voulu descendre aux Trois Ri- 
uieres ; il est croyable qu’il payera en 
bonne monnoye la petite consolation 
qu’il espere de ses gens. 

Il y a peu de iours qu’vne femme, 
s’estant sauuée du pays des Hiroquois, 
nous vint dire qu’vn démon la tour- 
mentoit, et qu ’011 la mist pour quelque 
temps auecles Yrsulines, qu’elle espe- 
roit trouuer sa deliurance parmy ces 

bonnes âmes. le me confesseray et nie 
communieray, elles prieront pour moy, 
disoit-elle, et ie seray guerie. Son re¬ 
gard, tant ses yeux esloient effarez, l'ai- 
soit peur. Les Meres s’en chargèrent 
auec bénédiction ; au bout de quelques 
jours celle panure créature vint nous 
dire qu’elle esloit toute libre, et que 
Dieu l’auoit guerie en la maison des 
vierges. le m’en rapporte à ce qui en est. 

Nousauons vn malade à S. Joseph, il 
sera au Ciel comme nous espérons, 
quand on lira ce Chapitre en France. Il 
faut confesser que Dieu fait des miséri¬ 
cordes à qui boni uy semble. Cét homme 
d’vn naturel brusque et violent, a fait 
quelques escapades depuis sa naissance 
en l’Eglise. Il nous a tesmoigné que 
jamais il n’en a fait qu’aussi-tost il n’ait 
resseutv les effets de la lustiee de Dieu : 
Yoicy, dit-il, le dernier coup que i’ay 
péché, i’ay scandalisé les Chrestiens, 
i’ay repris mes superstitions anciennes, 
plus tost pour contenter quelques per¬ 
sonnes que pour aucune creance que 
i’aye en ces badineries ; mais Dieu enfin 
m'a terrassé, il m’a remply de douleurs, 
depuis les pieds iusques au sommet de 
la leste. Il luy addresse sonnent ces 
paroles : 0 qu’il est raisonnable que ie 
souffre ! ie ne m’en fasche point. Toy 
qui as tout fait, détermine du temps et 
de la grandeur de mes maux. le n’ay 
quvne pensée: i’ay péché, ie veux 
souffrir. Ne fais qu’vne souffrance des 
tiennes et des miennes, peijkoutour, 
peijkoutour, n’en fais qu’vne, n’en fais 
•ju.vne, et tire le payement que ie te 
dois pour mes offenses. Comme nous 
portasmes le Viatique en sa cabane, 
«quenous luy donnasmes l’Extreme- 
nclmn, il s’addressa à ses gens, et leur 
1 ; le n’ay plus de forces pour parler, 
ais >ay encore assez de cœur pour 
P ourer-le scandale que ie vous ay donné, 
retenez aucunes pensées de mes 
miuais exemples. le ne suis pas triste 
^souffrances, mais ie le suis bien 
auoirfasché Dieu et d’auoir esté 
don 0 P arm y J es hommes. le par- 
orenf a CGUX ^ m on ^ pressé de re- 
j e re mes . anciennes chansons, dont 
e seru ois pour parler au démon ; 


pardonnez-moy aussi tant de mauuaises 
paroles et tant de mauuaises actions 
•pie i’ay commises et dont vous auez 
eonnoissance. le n’en puis plus, la pa¬ 
role me manque, priez Dieu pour moy; 
mon cœur me dit que i’iray au Ciel, 
puisque Dieu est bon ; ie me souuien- 
dray de vous autres, mais chassez du 
milieu de vos cabanes les meséhans, de 
peur qu’ils ne vous peruertissent. le ne 
doute pas que le Ciel ne se resioüisse 
de la conuersion de cét homme, et que 
le sein d’Abraham ne soit ouuert à ce 
panure Lazare, ou ce pauure lob couuert 
de playes et de douleur. 


CÜAPITRE VI. 

De quelques autres bonnes actions des 
Sauuages. 

le ne fais aucune distinction entre les 
Sauuages de Saint loseph et les Sau¬ 
uages des Trois Riuieres, Ce n’est pas 
que les vns et les autres n’ayent de l’af¬ 
fection pour les lieux où ils ont choisi 
leur demeure ; mais leurs ennemis les 
poursuiuent de si prés, qu’ils se iellent 
comme des pigeons effarez dans le pre¬ 
mier et le plus asseuré colombier qu’ils 
rencontrent. Quelques familles, voyans 
ce débris, s’arresterent aux Trois Ri¬ 
uieres auec résolution deviure constum- 
rnent à la Françoise. Le plus apparent 
d’enlr’eux, dit à l’vn de nos Peres au 
despart de ses compatriotes : le pour- 
rois m’enfuir aussi bien que les autres 
et viure comme eux de chasse et de 
pesche ; mais mon ame m’est plus obéré 
que mon corps. le vois bien que ie souf- 
Iriray, et que n’ayant rien que du bled, 
qu’il me faudra semer et recueillir auec 
beaucoup de peine, ie meneray vue vie 
fort maigre ; mais il n’importe, pendant 
que mon corps ieusnera, mon ame s’en¬ 
graissera mangeant le pain de vie, dont 
ie serois plus long-temps priué, si ie 
m’escartois de vos habitations. Ces 
bonnes gens ont esté bénis en toutes 

façons, la terre et les forests, et les 
eaux, leur ont fourny des viures par¬ 
dessus leurs attentes, et le Ciel les a 
comblez de ses richesses. Leur Capi¬ 
taine dicta le Printemps deux lettres à 
vn Truchement, pour estre enuoyées à 
Quebec, à vn Pere de nostre Compagnie, 
dans lesquelles ce bon Néophyte pro- 
testoit, qu’il n’auoit rien tant à cœur 
que de viure selon les loix et selon les 
volontez de son Dieu. 

Comme ils demeurent au milieu des 
François, il arriua qu’vn jeune homme 
les allant visiter pendant leur repas, ils 
luy présentèrent vn morceau de chair 
de castor; celuy-cy le prit et le man¬ 
gea sans donner la bénédiction. Yne 
femme, s’en estant apperçeuë, luy dit : 
Si mon petit fds ne prioit pas Dieu de- 
uanl que de manger, ie le chaslierois. 
Ce François tout honteux, se voulut ex¬ 
cuser, mais dans son cœur il se con- 
damnoit soy-mesme. 

Vue autre fois, vn Pere entrant dans 
leurs cabanes, trouua vne ieune femme 
toute esplorée ; luy en ayant demandé la 
raison : Mon nepueu, üt-elle, est mort, 
voila le sujet de mes larmes, Quov 
donc, repart le Pere, croyois-tu que son 
corps fust immortel ? Ce n’est pas de son 
corps que ie m’attriste, c’est son ame 
qui cause mes douleurs et mes regrets : 
comme il est mort sans confession, ie 
crains qu’il ne soit dans les enfers. 
Quitte celte appréhension, et prie pour 
luy, dit le Pere, car comme il auoit re- 
ceu le Baplesme, et qu’il craignoit d’of¬ 
fenser celuy qui a tout l'aict, il est 
croyable qu’il n’est pas damné, mais 
qu’il pourroit bien estre en Purgatoire. 
Pay bien eu, repart-elle, cette pensée, 
i’ay desia prié pour luy, i’ay recité trois 
fois mon chapelet, i’ay inuoqué les 
Saincts qui sont au Ciel, i’ay imploré le 
secours des petits enfans morts apres 
leur baptesme, i’ay prié ceux de nostre 
nation qui sont en Paradis, mais tout 
cela est peu de chose. Dis-moy, mon 
Pere, ce que ie puis faire selon ma con¬ 
dition pour le soulagement de cette 
ame, et ie le feray de bon cœur, 

Yn ïïuron, estant descendu à Kebec, 


et s’en allant à la chasse, fut blessé à la 
iambe d’vn coup d’arquebuse desbandé 
par mesgarde par vn sien compagnon. 
On le porta aussi-iost à l’Hospital, où il 
fut promptement panfcé ; mais ce coup 
estoit si fascheux, qu’il luy fallut couper 
la iambe : or comme il vit qu’on luy 
accordoit le Baptesme, pourcequ’il étort 
en danger de mort, il s’escria : Que 
ce coup est fauorable qui m’ouure les 
portes de la vie ! les Hiroquois, si ie 
n’eusse point esté blessé, m’auroient 
peut-estre ietté dans les enfers, et ce 
coup me porte en Paradis. Les Meres 
le consolant sur l’esperance de recou- 
urer sa santé : Vous faites, leur dit-il, 
vostre possible, mais ie sens bien que 
ie suis mort, ie ne crains plus ce pas¬ 
sage, puisque ie suis baptisé, ie m’en 
vay au Ciel, où ie prieray pour vous et 
pour la personne qui vous a laict veniren 
ce paysicy. Ces bonnes Filles n’oublient 
pas leur bonne Mere, il n’y entre aucun 
malade en leur maison, il n’en part 
aucun qui ne soit chargé de prier Dieu 
pour elle. Ce braue Neophvte qui mou¬ 
rut le 18. de Ianuier, ne s’oubliera pas 
au Ciel de la parole qu’il a donnée sur 
terre. 

L’Hospital a esté fort chargé cette 
année, notamment depuis la venue des 
vaisseaux, il faut confesser que ces 
bonnes Filles ne sont jamais plus con¬ 
tentes, que lors qu’elles exercent les 
fonctions de leur institut par descha- 
ritez véritablement héroïques ; si a-il 
fallu éconduire quelques malades à la 
venue des Nauires, le lieu ny leurs 
forces ne pouuant suffire à tout. Mais ne 
nous esloignons point des Sauuages. 

Voiey vne loüange d’autant plus as- 
seurée qu’elle est sortie de la bouche 
d’vn ennemy. Quelqu’vn disant aux 
Hiroquois prisonniers, que si nous ne 
tirions aucune vengeance de leur per¬ 
fidie, cela ne prouenoit pas d’vn def- 
faut de courage, mais d’vn désir que 
nous auions de leur ouurir les yeux 
pour l’eternité. Qu’au reste ceux qui 
connoissent Dieu, ne craignent point 
la mort, puis qu’elle leur ouure la porte 
à vne vie bien plus agréable que celle- 
cy. Tu as raison, dit l’vn des Hiroquois, 







France, en l'Année 1648. 


25 


nous en auons veu l’experience de nos 
veux en la personne d’Ondesson, c’est 
ainsi qu’ils appelaient le Pere Isaac 
logues, et mesme encore en plusieurs 
Algonquins que nous auons bruslcz, ils 
se moquoient des tourmens et de la 
mort. Et depuis vn an, nous auons ad¬ 
miré le courage et la resolution d’vn 
nomméd’Apmang8eh (c’estoitvn braue 
Chrestien, appelle Bernard en son Ba- 
ptesme). le nie trouuay, adiouste l’IIi- 
roquois, où il fut mis à mort. L’vn de 
mes camarades l’ayant reconncu, luv 
dit qu’on luy donneroit la vie, s’il se 
vouloit rendre ; comme il estoit d’vne 
nation alliée des Hiroquois Agneronons, 
on luy auroil tenu parole. Mais il ré¬ 
pondit d’vne voix forte et d’vn accent 
courageux : le ne puis me rendre à des 
perfides et à des poltrons qui ne se fient 
qu’à leur nombre et à leurs surprises, 
le ne veux point de la vie. Si quelqu’vn 
d’entre vous a du cœur, qu’il nuance, et 
qu’il donne des preuues de son courage 
contre moy. Vn de nos guerriers, que 
nous tenions pour vn Démon, part aussi- 
tost pour luy porter vn coup d’espée ; 
mais Bernard l’ayant esquiué, le trans¬ 
perce en vn moment, et comme il tom- 
boit à terre, il luy fend la teste d’vne 
hache d’armes. Nos gens enragez, disoit 
l’fliroquois, luy tirèrent vn coup de fusil 
à la cuisse, et le percerent parle costé 
d’vn coup de flesche : se sentant blessé 
il s’escrie en langue Hiroquoise : Treue, 
de grâce, pour vn moment. Donnez- 
{noy vn petit de loisir, laissez*moy parler 
«celuy qui a tout fait, ie m'en vay auec 
luy au Ciel ; pour vous autres qui ne le 
connoissez pas, vous serez précipitez 
dans des flammes au fond des abismes. 
A ces paroles tout le monde fait balte, 
luy se met à genoux, il éleue ses mains 
« ses yeux vers le Ciel, parlant haute- 
men t, mais en langue Algonquine que 
uous n’entendions pas, nous estions 
mus dans l’eslonnement ; enfin sa priere 
scheuée, qui dura assez long-temps, il 
•tous enuisage d’vn regard asseuré : 
. unes ce que vous voudrez, nous dit-il, 
•e n ay point de regret de souffrir vne 
®°rt qui me donne la vie. Ils le trans¬ 
percèrent de quelques coups d’espées 

sur la place. Voila de vérité vn sainct 
et genereux courage. 

Vn Pere de noslre Compagnie, ren¬ 
contrant vne femme Saunage fort in¬ 
firme, qui venoil à la Messe parmy les 
neiges, luy dit qu’elle ne seroit pas 
obligée, mesme vn iour de Feste, de 
sortir de sa cabane dans vn temps si 
rude et auec vne si grande infirmité : 
llelas, respondil-elle, n’est-il pas raison¬ 
nable que tant que i’auray vn peu de 
force pour me traisner en la maison de 
priere, ie vienne honorer Dieu ? il me 
reste si peu de vie, que ie ne la sçaurois 
mieux employer, qu’à seruir vn si bon 
Maistre. Oiiy, mais, luy dit le Pere, tu 
augmenteras tellement la maladie que 
lu en pourrois bien mourir. Pay eu 
autrefois, respondit - elle, de grandes 
craintes de la mort, mais depuis que 
i’ay eu connoissance d’vne vie bien plus 
heureuse que celle que nous menons 
sur la terre, et que mon ame a esté 
lauée des eaux du Baptesme, i’ay perdu 
celte appréhension, car il me semble 
que si i’auois peur de la mort i’aurois 
peur d’entrer dans les ioyes de l’autre 
vie. I’ay cette croyance et celte attente, 
qu’en obeyssanl à Dieu et en luy de¬ 
mandant pardon de mes offenses, ie le 
verray au Ciel. Dieu a donné vne grande 
bénédiction à cette famille, non seule¬ 
ment cette femme est en santé, mais 
elle est respectée des François et des 
Saunages pour sa grande modestie et 
pour sa charité ; on regarde son mary 
comme l’exemple des eroyans, tant il 
est ferme en la Foy. 

le ne m’estonne point, si ceux qui 
n’entendent pas les Saunages et qui ne 
sçauroient penetrer dans leur cœur, ne 
leur portent pas de respect, car en 
vérité ils n’ont aucuns attraits agréables 
à la nature : ils sont libres et indepen- 
dans au dernier point, ils n’ont ny poli¬ 
tesse, ny entretien, ny ciuilité parmy 
les François ; les huiles dont ils se 
graissent blessent les narines, et la pau- 
urelé de leurs habits et de leurs ca¬ 
banes choque la veuë. Il n’y a que la 
pure grâce que Dieu respand sur eux 
qui les rend aymables ; or cette grâce 
n’est ordinairement conneuë qu’à ceux 

qui voyent la face de leur intérieur. 
Ceux mesmes qui les entendent ont par¬ 
fois de la peine à les supporter, tant 
leurs laçons de faire sont esloignées des 
nostres”; mais quand ils prestent l’o- 
redle à leurs confessions et à la dé¬ 
charge de leur cœur, ils sentent pour 
eux des tendresses et des affections 
toutes cordiales, voyant l’Esprit de Dieu 
agir en Pere, en Maistre, en Amy et en 
Espoux dans des âmes qui ne respiroient 
que la barbarie. L’empressement que 
nous apportent les Vaisseaux, ne me 
permet pas de reuoir ce Chapitre, où 
i’ay parlé de Ja maladie d’vu second 
lob pour sa patience ; il me faut cou¬ 
cher icy quelques sentimens dont Dieu 
l’a beny à sa mort. Cét homme, n’estant 
depuis quelques années aucunement 
ay mé de ses compatriotes, se vid délaissé 
de tout le monde. Au milieu de ses 
afflictions, nous estions quasi seuls qui 
le visitions ; aussi nous disoit-il, que 
nous estions son vnique consolation 
dessus la terre. Apres auoir long temps 
souffert vn Purgatoire assez rude, apres 
auoir enduré en penitent, il entra dans 
ie ne sçay quelle angoisse amoureuse, 
en sorte qu’il ne paroissoil plus auoir 
de peine que de l’absence de son Dieu. 
Quand le verray-ie? luy disoit-il fort 
sonnent, Kik8ir8mir : le suis en peine 
de loy, ton absence m’afflige ; ah fust-il 
ainsi que ie fusse auec toy ! je ne me 
fasche point de mes souffrances ; mais 
ie ne puis supporter ton absence. le 
l’ayine et ie ne le voy point ! parle vu 
peu de moy, ô mon Dieu, et dis ces pa¬ 
roles, qu’il vienne, qu’il me voye, et ie 
serav content, car ie seray auec toy. 
Pour moy i’ay la croyance, que si vn 
Athée ou vn libertin auoit conneu cét 
homme dans sa santé, en sa maladie et 
en sa mort, qu’il seroit contraint d’a- 
uoüer qu’il n’y a qu’vn Dieu qui puisse 
transformer vn cœur si doucement et si 
fortement, et qui puisse mesler les ioyes 
du Ciel auec ces amertumes de la terre. 
Apres tout, il n’y a que le Ciel et vn 
homme ou deux sur la terre, qui ait 
eu connoissance de ces operations ; 
le reste du monde, ny Grec, ny Fran¬ 
çois, ny Barbare, n'ont rien veu de ce 


qui se passoit dans le secret de cette 
ame. 

Combien de fois anons nous veu des 
personnes éplorées, nous aborder auec 
ces paroles : Mon cœur est triste, et ie 
ne puis dormir en repos, de ce que ma 
lille se veut marier auec vue personne 
qui n’est pas encore baptisée. le sens 
autant de douleurs voyant mes gens 
s’esloigner du baptesme, comme si ie 
m’esloignois de mon pays et de ma 
propre vie. Autrefois ie m’imoginois 
que la mort estoit le plus grand de fous 
ces maux, et ie la tronuerois maintenant 
agréable. le n’ay qu’vne tristesse au 
monde, c’est que ie ne sçauro's retenir 
ces prières, et que ie ne sçay ce qu’il 
faut dire à Dieu ; il me semble que mon 
cœur luy parle, mais ma bouche ne 
sçauroit prononcer ce qu’il dil. Ces 
fruicts ne viennent pas du crû de la na¬ 
ture, ils ne se trouuent et ne se cueil¬ 
lent qu’au iardin de la grâce. 

Ce nouueau monde est de mesme na¬ 
ture que l’ancien, il a ses biens et ses 
maux aussi bien que l’Europe. Ceux-cy 
predominoient en l’Amerique, aussi 
bien qu’és autres parties de l’Vniuers. 
le ne sçay où la guerre, les maladies et 
les autres fléaux ont pris leur première 
origine, mais ie sçay bien qu’ils affligent 
ces Sauuages aussi bien que les Fran¬ 
çois. Depuis que la Foy s’est venue 
loger parmy ces peuples, tout ce qui 
fait mourir les hommes s’est trouué 
dans ces contrées ; quoy qu’ils n’ayent 
pas eu le dessous cette année dans leurs 
guerres, ils n’ont pas pourtant ioiiy de 
la paix. Les maladies ont partagé leurs 
iours auec la santé, mais Dieu dans ces 
vicissitudes s’est tousiours monstre leur 
Pere. La petite verolle, qui fil vn carnage 
estrange il y a neuf ans, a fait du bien à 
quelques âmes en affligeant leurs corps. 
Autrefois on n’entendoit que des tam¬ 
bours, des cris, des hurlemens, on ne 
voyoit que des festins et des furies dans 
ces cabanes où estoient les malades: on 
ne sçait quasi plus, és endroits où ré¬ 
sident les Chrestiens, que sont deuenus 
ces chansons et ces tintamares ; nos 
malades ont eu recours à Dieu, mais 
auec tant de confiance, que cette con- 

tasion, mortelle aux personnes aagées 
pour l'ordinaire, n’en a emporté pas v» ; 
elles attribuent ce bon-heur à eeluy qui 
a la vie et la mort entre ses mains. 

Il ne faut pas finir ce Chapitre sans 
faire mention d’vue petite fille qui a 
demeuré deux ans au séminaire des 
Mores Vrsuiines. Le pere de cette en¬ 
fant, ayant appris que sa fille faisoit des 
merueilles pour son aage, se mit en 
chemin pour la venir voir ; ayant fait 
plus de cent lieues de chemin, il fut 
rencontré et mis à mort par les Jliro- 
quois. Cét enfant, en ayant oiiy le 
vent, paya le tribut que la nature exige 
en ces occasions ; mais comme on luy 
eut dit que son pere s’estuil fait ba¬ 
ptiser depuis qu’elle ne l’auoit veu, et 
qu’il esloit au Ciel, celte nouuelle se 
changea si fort en vu moment, qu’elle 
n’eut plus que des ioves pour sou salut. 
Ses parens réchappes du combat Tout 
emmenée, et depuis son départ, quel¬ 
ques femmes saunages venaus voir les 
Meres Vrsuiines, leur ont dit que ceiie 
enfant les auoit instruites et leur auoît 
appiisà reciter leur chapelet. Dieuseait 
si ces bonnes filles gousloient auec de- 
lices les fruits de cette jeune plante 
culliuée de leurs mains. 

Parlant hier à vne femme qui a lan- 
guy fort long-temps à S. Ioseph dans 
vue malad : e qu’elle croyoit mortelle, ie 
luy demanday si ses douleurs et sa pau- 
ureté ne luy auoient pas bien causé de 
la tristesse, et si la crainte de la mort 
nauoit pas bien soutient troublé son 
anie? Elle ne me respondit rien sur la 
pauureté, parce que nous Fanions vu 
petit secourue ; mais elle me dit ces pa- 
vules, d’vn accent qui faisoil voir que sa 
bouche s’accordoit auec son cœur : le 
tasseure, mon Pere, que ie n’ay eu au¬ 
cune tristesse en mon ame, dans toute 
nia maladie ; il me semble que i’estois 
bien aise de souffrir pour la mort, tant 
s en faut que i’en eusse aucune appré¬ 
hension, qu’au contraire elle me parois- 
®°it agréable, le disois en mon cœur : 

. su ! s auprès de la maison de prières, 
je suis auprès des Peres qui ont soin de 

on ame, et si ie meurs dans les bois 
e seray priuée de leurs secours : cette 


pensée me donnoit des désirs de la 
mort, mais nostre Seigneur ne l’a pas 
voulu. Elle disoit cela dans l’Eglise, où 
elle se venoit confesser et communier, 
pour se présenter à eeluy qu’elle ayme 
en vérité, afin qu’il disposast de tout ce 
quelle est, selon sa tres-saincte volonté. 
Cette petite Eglise bastie en la résidence 
de Saint Ioseph, donne bien de la con¬ 
solation à ces bons Néophytes, et auec 
raison, car ils ont leur Seigneur auprès 
d’eux, et la structure en est assez gen¬ 
tille, quoy que les vitres pour ainsi dire 
ne soient que de toile, et qu’elle n’ait 
encore ny Sacristie ny clocher, elle ne 
laisse pas de contenter la veuë et de 
donner de la deuotion à tous ceux qui 
la voyent. Dieu benisse les personnes 
qui ont contribué à sa fabrique et qui 
oui part à ses petits ornemens ; nos bons 
Clirestiens ne les oublieront pas deuant 
Dieu. 


CHAPITRE VII. 

De l’Hyuernement du Pere Gabriel 
Druilleles auec les Sauuages. 

Voicv le troisiesme Hyucr que le Pere 
Gabriel Druilleles a passé auec les Sau¬ 
nages, dans des traiiaux capables à la 
vérité de terrasser le corps d’vn Géant, 
mais très-propres et tres-auantageux 
pour esleuer vu esprit qui a de l’amour 
pour la Croix. Les Iliroquois Agneronons 
qui n’ayment guere les François, qui 
baissent les Hurons et qui sont enragez 
contre les Algonquins, contraignent ces 
derniers de s’escarter bien loin de nos 
habitations pour faire leurs grandes 
chasses ; mais comme la pluspart de 
ceux qui demeurent auprès de nous 
sont Clirestiens, ils demandent ordinai¬ 
rement à leur départ, que quelqu’vn des 
Peres qui entendent leur langue, les ac¬ 
compagne, pour n’estre priuez dans 
leurs longues fatigues des principaux ex- 
ercicesde la Religion Chrestienne, qu’ils 
ont nouuellement embrassée. Le Pere 

Gabriel leur ayant esté accordé, huict 
chalolippes et plusieurs canots, tous 
remplis de Saunages, nous l’enleuerent 
le 22. de Septembre de l’an passé 1047. 
pour le conduire à quatre-vingts ou à 
cent lieues de Kebec, dans le pays des 
Ombres, pour ainsi parler, c’est à dire 
dans des montagnes affreuses, etparmy 
des forests où le Soleil ne regarde ia- 
mais la terre qu’à la dérobée. 

Cette petite Armée s’estant répandue, 
qui deçà qui delà sur le grand lleuue, 
se rallia bien-tost apres vers Tadoussac, 
proche d’vne petite riuiere, nommée 
des Sauuages K8abahiganau. Le Pere, 
voyant son troupeau reüny, luy distribué 
le pain de la parole et de la doctrine de 
nostre Seigneur, en sorte que la ferueur 
s’estant ieltée parmy ses ouailles, quel- 
ques-vnes qui, pour s’estre trop écartées 
du bercail, auoient perdu la ferueur et le 
goust des choses saintes, rentrèrent en 
appétit, voyant l’auidité de ceux qu’on 
ne pouuoit assouuir, tant ils prenoient 
de plaisir és discours de la vie éter¬ 
nelle. 

Vue femme Payenne qui s’esloit sau- 
uée depuis peu du pays etdelacaptiuité 
des lliroquois, s’alla ietter à ses pieds, 
le suppliant de la baptiser deuant que 
de s’engager plus auant dans vn si 
fascheux voyage. Le Pere, qui sçauoit 
bien qu’elle auoit esté instruite, et que 
son orgueil l’auoit empeschée d’embras¬ 
ser vue creance qui fait profession de 
l’humilité, luy demanda d’où prouenoit 
ce changement si soudain : L’afllielion, 
répondit-elle, m’a donné de l’esprit. Si 
tost que ie me vis entre les mains de 
nos ennemis, ie pensay en mon cœur, 
il me chaslie, ccluy qui a tout fait, 
pource que i’ay bouché mes oreilles à 
sa parole ; et au plus fort de mes tour- 
mens, ie luy disois : Aye pitié de moy, 
ie n’ay point d’esprit de t’auoir fasché, 
fais que ie reuoye la terre des Croyans, 
afin que ie sois baptisée. Rostre Sei¬ 
gneur ayant exaucé sa pçiere, le Pere 
luy donna tout sur l’heure l’accomplis¬ 
sement de son désir. 

Le 8. d’Uelobre, ils se mirent tous 
en priere, demandans à Dieu vn temps 
fauorable pour trauerser la grande ri¬ 


uiere, qui est large de huict à dix lieues 
en cét endroit : cette grâce leur fut ac¬ 
cordée, ils se séparent vne autre fois 
pour se trouuer dans quelque temps au 
rendez-vous qu’ils s’estoient donné. 
Le Pere fil rencontre en ce rendez-vous, 
de quelques Sauuages qui estoient partis 
dés le commencement de Septembre, 
il leur administre les Sacremens de la 
Penitence et de l’Eucharistie auec vne 
ioye et vne satisfaction réciproque de 
part et d’autre. Les meres apportoient 
leurs petits enfans, les vns pour les ba¬ 
ptiser, les autres qui l’estoient desia, 
pour les veoir dans leurs maladies : or 
quoy que quelques-vns parussent mori- 
bons, entr’autres vn hydropique, duquel 
on n’attendoit que la mort, si est-ce 
que le Pere leur ayant donné de l’eau 
benite, et recité sur eux quelques 
prières de l’Eglise, nostre Seigneur les 
guérit tous auec l’estonnement de ces 
bons Néophytes. 

Ayans faict peu de seiour en cét en¬ 
droit, ils tirent tous vers vne riuiere 
appellée en Sauuage Kaparipataouangak, 
c’est à dire, terre percée, parce que 
l’embouchure par où elle se iette dans 
le grand tleuue, ne paroist qu’vne pe¬ 
tite ouuerlure de terre, et cependant 
cette riuiere est fort large et fort belle 
au delà de ce détroit. Ce fut és enuirons 
de cette Riuiere, que cette petite armée 
se ietta dans les terres, qui d’vn costé 
qui d’autre pour aller déclarer la guerre 
aux Castors, aux Eslans et aux Ours, ha¬ 
bitons de ces grandes forests. 

L’Escoüade qui emmena le Pere, 
composée de cinquante bouches, sans 
compter les plus petits enfans, laissa 
deux chalouppes sur les riues de cette 
Riuiere, que nous croyons estre celle 
que nos François appellent la Riuiere 
de Matane, et suiuans les bords du 
grand tleuue, ils marchèrent quatre 
iournées par vn chemin plus fortement 
paué que celuy de Paris à Orléans, mais 
non pas si plat et si vny : c’estoient des 
roches posées par les mains de la Na¬ 
ture, qui se plaist à la variété ; les vues 
estoient tranchantes, les autres émous¬ 
sées, il y en auoit de rondes et de quar- 
rées, de hautes et de basses ; en vn 




France , en l’Armée 1648. 


29 


mot c’estoit vn chemin de fer, et apres 
tout, il falloit porter sur son dos, los 
maisons où on vouloit loger, et les vilires 
qu’on vouloit manger. Pour les liets, on 
lestrouue par tout; celuy qui a fait la 
terre, les rochers et les bois, a bastv les 
matlelas et les trauersains dont on se 


sert en la suitte des Saunages. 

Enfin le 7. de Novembre, cette petite 
tronp|>e fait halte, pour prendre vn peu 
de repos, deuant que d’entrer dans ces 
grandes forests, où leurs trauaux de- 
uoient redoubler. Ceux qui portoient la 
batterie de cuisine, composée de quel¬ 
ques chaudières, s’arrestenl ; les vi- 
uandiers, qui n’auoient plus qu’vu peu 
de pois et vn peu de bled d’Inde au fond 
de leurs sacs, le produisent : les femmes 
font la cuisine sans beurre, sans viande, 
sans graisse, sans huile, sans sel et sans 
vinaigre ; l’appetit supplée à tous les 
ragoûts, il passe deuant toutes les sauces 
et deuant tous les saupiquets des meil¬ 
leures tables de la France. On disna 
sans pain et sans vin : pour le souper, 
il y auoit desia long-temps qu’on n’en 
parloit plus. Au milieu de ce festin, vn 
Capitaine s’écrie : Prenez courage, c’est 
pour la derniere fois que nous nous ser¬ 
virons de nos chaudières : il n’y a point 
icy de Porcs-épics, les Castors y sont 
rares, la neige n’est pas assez haute 
pour prendre l’EsIan, il se faut résoudre 
à la faim, ayés l’ame forte et dure, ré¬ 
sistés au trauail. Apres cette harangue, 
tous les Chrestiens prevoyans les peines 
et les fatigues où ils s’alloient engager, 
non seulement ils les acceptèrent de 
bon cœur, mais en outre ils les offrirent 
à nostre Seigneur, afin qu’il luy plût 
arrester la fureur des Hiroquois, qui les 
bannissent d’auprès de sa maison, c’est 
o dire, d’auprès de l’Eglise qu’on leur a 
bastie ; ils reïtererent cette mesme 
priere au iourde la naissance et au iour 
de la mort de nostre Sauueur. 

Enuiron ce lemps-là deux Ilurons et 
Vn Algonquin, craignans d’estre égorgés 
P ar la famine, se débandèrent, lirans 
vors Kebec ; mais ils n’arriuerent pas 
°us trois à bon port, l’Algonquin mou- 
ru t en chemin ; les deux autres nous 
a Jans abordés le 26. de Nouernbre, 


nous dirent que la faim et la maladie 
faisoient mourir ces panures gens. On 
leur demanda si le Pere n’auoit point 
récrit, ils répondirent qu’ils ne l’anoient 
point ven à leur départ : en effet, ils 
auoient pris l’occasion de son absence, 
pour luy dérober vn peu de pruneaux 
et vn peu de raisin, dont il soulageoit 
les malades. 

Tous ceux qui viennent en la Nou- 
uelle France commissent assés les Monts 
de nostre-Dame, pource que les Pilotes 
et les Mattelots estans arriués à l’en¬ 
droit du grand fleuue, qui répond à ces 
hautes montagnes, baptisent ordinaire¬ 
ment par récréation les nouueaux pas¬ 
sagers, s’ils ne détournent par quelque 
prescrit l’innondation de ce baptesme, 
qu’on fait couler en abondance dessus 
leurs testes. C’est parmy ces grands 
précipices, où le Pere et toute sa bande 
marchoient, grimpoient, rouloient, cher¬ 
chons au pays de la mort les moyens de 
soustenir leur vie. 

Tout le monde estant dans l’effroy, 
le panure Pere a recours à Dieu, il fait 
prier les Chrestiens, il les exhorte a se 
confier en la bonté de celuy, qui se 
donnant en nourriture à ses enfans, ne 
leur refusera pas la vie, et la conserua- 
tion de leurs corps ; en effet ils Don¬ 
nèrent tous les iours non pas dequoy 
viure, mais dequoy ne pas mourir : qui 
apportoit vue gelinotte, qui vn heure, 
qui vn porc-épic ; bref, il n’y eut aucun 
iour que Dieu ne leur donnast quelque 
petite chose. Or comme l’hyuer s’auan- 
çoit fort, ils se trouuerentbien en peine, 
ne sçaehant pas comme ils pourvoient 
marcher sur les neiges, n’ayans point 
de peaux dont ils font les raquettes, qui 
leur seraient a cét vsage. Il arriua par 
bon-heur que Noël Negabamat, ayant 
oüy la sainte Messe le iour de saint 
François Xauier, voulut faire vn essay 
de son agilité et de ses forces anciennes; 
il prend son quartier pour la chasse aussi 
bien que les jeunes gens. Dieu luy fit 
rencontrer vn grand Orignac, il le pour¬ 
suit, il l’attrappe, il le tué, et apres 
auoir remercié nostre Seigneur de cette 
grâce, il donne la chair aux plus néces¬ 
siteux, et la peau aux femmes pour 

faire des raquettes, ce qui resioiiit mer- 
ueilleusement tous les chasseurs. 

La feste de l’Enfant nouucau né s’ap¬ 
prochant, ils baslirent vne petite Eglise, 
où ils se confessèrent tous et se com¬ 
munièrent à la messe de minuit, auec 
vne ioye et vne consolation de leur 
ame, qui fut bien-tost suiuie d’vue allé¬ 
gresse de leurs sens : car il tomba tant 
de neige, qu’ils en eurent suffisamment 
pour tuer leurs grandes bestes ; mais 
comme ils en trouuoient peu, ils furent 
contraints de se séparer en deux bandes. 
Georges Etouet, Capitaine de Tadous- 
sac, donna le quartier plus abondant en 
chasse à Noël Negabamat, par vne cha¬ 
rité vrayement Chrestienne et par vne 
coustume qui n’a rien de barbare au 
milieu de la Barbarie : c’est que les Ca¬ 
pitaines d’vn pays donnent tousiours 
î’auantage aux Capitaines des autres 
nations, qui viennent chasser en leur 
district. 

Ce Capitaine prie le Pere de l’accom¬ 
pagner dans ses souffrances : le sçay 
bien, mon Pere, luy disoil-il, que tu 
patiras auec moy : car il n’y a quasi 
point d’animaux au lieu où nous allons, 
tous les bons endroits sont remplis de 
chasseurs, il ne reste en ce quartier-cy, 
que cette vallée, où peul-eslre nous 
trouucrons la mort, mais personne ne 
la craint en ta compagnie. Le Pere n’a- 
uoit garde de reculer en cette occasion, 
il le suit, et sans preuoir le futur, il le 
dispose par ses entretiens à vne sainte 
mort, qu’il a trouuée au milieu de 
l’Esté, dans l’Hospital de Kebec, où il 
se lit apporter deux ou trois iours dé¬ 
liant son trépas. 

Mais pour ne m’escarter de mon che¬ 
min, comme les Chasseurs de ce Capi¬ 
taine trouuoient dequoy viure passa¬ 
blement, quatre cabanes d’vn autre 
quartier se vindrent ietter entre leurs 
bras, crians à la faim, pource qu’il n’y 
auoit ny Eslans ny Castors, disoient-ils, 
dans leur district. Georges Etouet leur 
lit vu festin de tabac, c’est à dire, qu’il 
leur présenta dequoy petuner, n’ayant 
pas de viures suffisamment pour tant de 
monde. Il n’est pas croyable combien 
les Saunages sont charitables en ces ren¬ 


contres, on ne tança point ces bonnes 
gens, de ce qu’ils courroienl sur les 
marches d’autruy, on leur fait part de 
tout ce qu’il y a dans les cabanes, ce 
bon Capitaine leur dit : Courage, mes 
freres, courrons mesmes risques, souf¬ 
frons et mourons tous de compagnie, 
nostre consolation est que nous auons 
nostre Pere auec nous. Sa charité l’o¬ 
blige à souffrir, et l’engage à la mort 
aussi bien que nous. 

Le Pere les anima, leur racontant 
plusieurs miracles que le Fils de Dieu 
auoit faits, comme la multiplication des 
pains. Vous estes baptisez en son Nom, 
leur disoit-il, vous estes ses enfans, il 
est Tout-puissant, confiés-vous en luy, 
il nous tirera tous de ce danger. Ces 
bons Néophytes, animés par les paroles 
de leur Pere, prennent courage, ils tra- 
uaillent tous les iours depuis le matin 
iusques au soir, chassans de tous costés. 
Dieu les assista par dessus leur attente, 
ils eurent tousiours dequoy entretenir 
leurs forces, auec l’étonnement de ceux 
qui chassoient és endroits plus abon-* 
dans. Quelques Payens se confians en 
leur Manitou, furent quatre iours sans 
manger, et à peine trouuerent-ils de¬ 
quoy traisner leur panure et misérable 
vie ; ils confessèrent tous au Printemps 
que la bande du Pere auoit moins souf¬ 
fert que les autres, quoy qu’elle eust eu 
son départ és endroits les plus stériles 
de toutes ces contrées. 

Enfin apres auoir bien rodé par ces 
monts affreux, ils descendirent vers la 
source de la Riuiere de Malane, dont 
i’ay fait mention au commencement de 
ce Chapitre ; ils cheminèrent sur ce 
tienne glacé iusques au 3. de Mars, 
qu’ils arriuerenlà son emboucheure, où 
ils auoient laissé leurs chalouppes ; ils 
s’attendirent les vus les autres iusques 
au 14. d’Auril, iour auquel ils s’embar¬ 
quèrent pour tirer droilàTadoussae, où 
ils mouillèrent l’ancre le dernier du 
mesme mois, et en partirent le 7. May. 
Comme leur Eglise située en Tance de 
Saint loseph est dediée au glorieux 
Archange Saint Michel, ils auoient de¬ 
mandé à nostre Seigneur de s'y pouuoir 
liouuer le iour de sa feste. La chose 

sembloit quasi impossible : car il falloit 
faire en vn iour et demy quarante 
lieues, ce qui ne se fait pas quelquefois 
en vn mois; niais le vent les fauorisa 
tellement, qu’ils eurent l’aceomplisse¬ 
ment de leurs souhaits. Lors qu’ils 
abordèrent deuant Kebec, le Pere qui 
les auoit accompagnés, prenant vn 
Crucifix en main, éleua sa voix et leur 
fit rendre grâces à Dieu à la veuë de nos 
François, qui voyans ce panure lVre les 
pieds nuds et le corps entouré d’vue 
couuerture à la façon des Saunages, et 
entendans les prières de ces bons ÎSeo- 
phyles, furent touchés si sensiblement, 
que qiielques-vns en pleuroient à chau¬ 
des larmes. Dieu soit beny pour vn ia- 
mais, si les peines «à la poursuitte de ces 
panures peuples sont grandes, les con¬ 
solations ne sont pas petites : qui a ia- 
mais donné quoy que ce soit auec 
amour, qui n’ait receu le centuple, de 
celuy qui nous fait trop d’honneur d'a¬ 
gréer nos petits trauaux ? 

Ce bon Pere, s’estant vn petit ra- 
fraischy, nous consola par ses discours. 
Les Saunages auec lesquels i’ay hyuerné, 
disoit-il, ne sont plus enfans en la Foy. 
I’av trouué en eux vne fermeté et vue 
confiance entière dans les dangers. Ils 
sont bien plus deuots enuers le saint 
Sacrifice de la Messe que les années 
precedentes; ils se sont monstres plus 
doux et plus courtois en mon endroit 
qu’ilsn’auoient jamais fait ; aussi faut-il 
confesser que Dieu leur a seruy de Pere 
d’vne façon toute particulière et toute 
aymable. 

FnSauuage, accablé d’vn abçés qui 
le mettoit à deux doigts de la mort, eut 
recours à Dieu par cette priere bien 
courte, mais bien cordiale : Toy qui as 
tant souffert pour nous, tu peux tout, ie 
ne te dy pas, guéris moy, c’est à toy 
d en déterminer : si tu le fais, ie t’en 
remercieray en la communion ; si tu ne 
le fais pas, ie ne laisserav pour cela de 
croire en toy. Et lov, Marie, Mere de 
!, esus > si tu dis à ton Fils, gueris-le ; 
nray planter vne Croix en son honneur, 
nu sommet de ces hautes montagnes, 
hfutguery dans l’octaue de sou imma¬ 
culée Conception. 


Sa petite fille estant fort malade, sa 
femme promit à sainte Terese, dont 
elle porte le nom, de communier le iour 
de la l'este, qui esloit bien proche. A 
mesme temps que la mere communioit 
la fille guérit soudainement. 

La fille de Noël Negabamat, nommée 
Marie Magdeleine, fol atteinte d’vn mal 
qui ressembloit à vne possession plus 
tost qu’à vne maladie ; ses agitations 
donnoient de l’éponuante aux Saunages. 
Le pere et la mere l'offrirent à nostre 
Seigneur : Tu m’auois donné quant ité 
d’enfans, disoit ce bon Néophyte, tu me 
les as oslés, si tu veux prendre celle-cy, 
elle est à toy; on dit qu’elle est morte, 
mais tu la peux ressusciter, fais (ont ce 
que tu voudras. Le Pere voyant cét en¬ 
fant, aagée d’enuirou huit ans, dans de 
grandes souffrances, exhorte scs parens 
d’entendre neuf fois la Sainte Messe, et 
de communier vne fois dans celle neuf- 
naine pour le soulagement de leur tille : 
il plut à Dieu que la panure enfant fust 
soulagée de ses grandes douleurs, et 
quelque temps apres leur retour auprès 
de leur maison de priere, elle guérit de 
toutes ses maladies, qui sembloient 
eslre enracinées irisques dans la moelle 
de ses os. 

Vne femme fut deux iours en trauail 
d’enfant, chose extraordinaire aux fem¬ 
mes Saunages, qui accouchent assez 
souuent toutes seules, comme il est en¬ 
core arriué cette année ; car vne cate- 
chumene arriuant la première à Saint 
Joseph, se deliura de sou fruit, et l’ac¬ 
commoda et l’emmaillota toute seule, 
le portant elle mesme en sa cabane. 
Celle-cy dont ie fais mention, souffroit 
d’vne façon si estrange, que tout le 
monde la tenant pour morte, elle fit 
son festin d’adieu ; mais le Pere ayant 
appelle les Saunages, pour offrir à Dieu 
le sacrifice de son fils, à ce qu’d cust 
pitié de cette panure créature, le iour 
n’estoit pas passé que l’enfant estoit né, 
et la mere sans douleur et sans ma¬ 
ladie. 

Le Pere auoit porté vn peu d’onguent 
contre les brûlures, les bonnes gens 
s’en seruoient contre les engeleures, et 
guerissoient si promptement qu’ils en 

estoicnt csfonnés. Les femmes aagées, 
se voyans en vn pays si affreux, ne 
croyoient pas jamais pouuoir grimper 
au sommet des montagnes par où ii fal- 
loit passer, mais se recommandans à 
leurs bons Anges, elles asseuroient 
que leurs âmes en ressentoient de la 
ioye et leurs corps du soulagement no¬ 
table. 

Il arriua vne chose agréable, au som¬ 
met de l’vn de ces grands monts. Vne 
femme toute raccourcie de vieillesse, 
s’estant traisnée iusques-là, les Chas¬ 
seurs se voulant recréer, l’appellerent 
au festin, et luy dirent : Noslre Mere, 
nous nous estonnons comme tu as peu 
surmonter tant de difficultés. Nipim8se- 
hik Nit’Angelin, respondit-elle, c’est 
mon bon Ange qui m’a fait marcher et 
qui m’a conseruée dans les froids, dans 
les fatigues et dans la famine. Cela est 
vray, dirent-ils, et c’est pour cela qu’il 
faut que tu changes de nom auec celte 
grande montagne, vous estes tous deux 
de mesme aage, doresnauant tu t’appel¬ 
leras Ouabask, c’est le nom de cette 
montagne, et tous ceux qui entendront 
parler de toy, s’estonneront comme en 
ton aage lu ayes pu venir de Kebec ius- 
ques aux monts de nostre Dame. 

le serois trop long si ie voulois re¬ 
marquer toutes les autres particularités 
qui se sont rencontrées en ce voyage, 
ie concluds ce Chapitre auec ces deux 
mots, qu’il falloit véritablement que 
Iesus-Christ souffrist pour sauuer les 
âmes : car s’il les eut racheptées par des 
delices, qui est-ce qui jamais les seroit 
venu chercher iusques dans le fin fond 
de la barbarie, au pays des neiges et 
des glaces, de la faim et de la mort 
mesme ? 


CHAPITRE VIII. 

Des peuples nommez les Alliguamegues. 

Il semble que l’innocence bannie de 
la plus part des Empires et des Royaumes 


de l’Vniuers, s’est retirée dans les 
grands bois où habitent ces peuples : 
leur nature a ie ne sçay quoy des bontez 
du Paradis Terrestre, deuant que le 
péché y entrast ; leurs exercices n’ont 
rien du faste, ny de l’ambition, ny de 
l’auarice, ny des plaisirs qui corrompent 
nos villes. Depuis que le Baptesme les 
a faits disciples du Sainct Esprit, ce 
Docteur se plaist auec eux, il les en¬ 
seigne hors du bruit des barreaux et 
des Louures, il les fait plus sçauans 
sans liures, que n’ont jamais esté tous 
les Aristotes auec leurs grands volumes. 

Ils sont descendus cette année en 
trois bandes, la derniere estoit de qua¬ 
rante Canots. Us rencontrèrent aux 
Trois Riuieres enuiron quatre cens Sau- 
uages, qui leur firent vne salue gentille 
de quantité d’arquebusades. Ces bons 
Néophytes, leur ayant respondu par vne 
riposte bien adroite, entrèrent tous dans 
la Chapelle ; ce fut leur première visite, 
et là par vn gros quart d’heure, ils ren¬ 
dirent grâces à Dieu de ce qu’il les auoil 
amenés iusques dans sa maison. Us 
auoient cependant abandonné leurs ca¬ 
nots et tout leur petit bagage au bord du 
grand fleuue, se comportons comme ils 
font dans leurs grandes forests, où ja¬ 
mais aucun larron n’a esté ny reconnu, 
ny pris, ny pendu. Ils se trouuerent en- 
uironnés d’vn grand nombre deHurons, 
et neantmoins quoy que ces peuples ne 
laissent ordinairement que ce qu’ils ne 
peuuent emporter, ces bons Néophytes 
ne reconnurent pas qu’on leur eût pour 
lors rien dérobé. 

Ayans salué nostre Seigneur ils vin- 
drenl voir le Pere qui a coustume de 
les instruire depuis vn long-temps ; cha¬ 
cun luy apportoit son petit présent, qui 
vn petit plat de bois, qui vne petite 
écuelle d’écorce, qui vn morceau de 
chair boucanée. Vn mercier ne seroit 
ny riche ny chargé de toutes leurs pe¬ 
tites denrées, desquelles on accommode 
d’autres Saunages, pource que rien de 
tout cela n’est à l’vsage des François. 

Il arriua vne chose agréable dans ces 
petites offrandes. Vne femme voyant 
que quelques François portoient des 
glands à leurs chapeaux, s’addresse au 

Pere auec ces paroles : Mon Pore, voila 
bien des François qui n’ont pas tant 
d’esprit que tov, qui sont chargés de 
braueries par la teste ; ie ne sçaurois 
souffrir que tu n’en portes pas aussi bien 
que les autres, en voicy à nostre mode, 
que ma fille te présente. Et là dessus 
elle prend le chapeau du Pere sans 
autre ceremonie, pour y mettre vue 
bande de leurs ouurages de porc-épic 
teint en fort belle écarlatte. Le Pere 
souriant voulut retirer son chapeau, 
mais elle tint ferme ; de bonne fortune 
ce passement, fait à la Saunage, se 
trouua trop court pour entourrer son 
chapeau, elle vouloit à toute force le 
fairealonger. Le Pere,l’ayant remerciée, 
luy fit voir que ce n’estoit pas vn mé¬ 
pris de son présent, mais vne bien- 
sceance pour luy, de ne s’en pas seruir. 

Ces offrandes faites, le Pere pour les 
regaler et pour les bien-veigner, leur 
donna du bled d’Inde pour faire vn 
petit festin à leur façon ; celuy qui le 
receut dit aux autres : Remercions Dieu 
de ce qu’il a produit ce bled, et de ce 
qu’il a donné la volonté au Pere de nous 
en faire part. Et sur le champ, ils firent 
vne petite oraison qu’ils prononcèrent 
tout haut, d’vne voix et d’vn accent tout 
plein de modestie et de deuotion. 

Pendant que quelques-vns prepa- 
roientle festin, les autres bastissoient 
leurs maisons ou leurs cabanes, et dans 
trois ou quatre heures ils furent tous 
logez, et le banquet tout fait, dressé et 
accomply. 

Cela fait, chacun vint rendre compte 
de sa conscience. le ne sçay si dans 
les Monastères les plus reformez, il se 
trouue beaucoup de personnes plus sin¬ 
cères et plus candides que ces bonnes 
g efl s, qui n’ont de commerce qu’auec 
!cu et auecles animaux de leurs grands 
o 0| $: l’innocence qui se lit sur leur 
Vl ^ge, et qu’on remarque en leurs 
actions, donne de la ioye et de la coll¬ 
usion à ceux qui en ont connoissance. 
Çe Pere, en les communiquant, fit 
'ois remarques, qui donnent vn bel ar- 
Minient de leur deuotion et de la vi¬ 
gueur de leur foy. Pas vn d’eux dans le 
urs “ e ou neuf mois, n’auoit 


perdu son chapelet, qnoy qu’ils eussent 
couru en dîners endroits comme des 
pescheurs et des chasseurs qui sont en 
action perpétuelle, et que d’ailleurs, 
pour n’estre attachés à aucune chose 
d’icy bas, ils oublient d’ordinaire quel¬ 
que piece de leur bagage en tous les 
endroits où ils cabanenl. le dis bien 
dauantage, les meres demandoient des 
chapelets pour leurs petits enfans, leur 
pendant au col comme vne Relique, 
leur faisant baiser et le récitant de fois 
à autres pour ces petits innoccns, afin 
qu’ils ne fussent pas priués de la béné¬ 
diction de cette priere. 

Secondement, ils n’ont jamais oublié 
les jours de fesles, qu’on leur a mar¬ 
qués dans leur petit calendrier, faisant 
le malin, à midy et au soir vne petite 
assemblée pour offrir à Dieu leur dé¬ 
notions, leurs pricres, et pour entonner 
leurs Cantiques d’vn mesme accord et 
d’vn mesme cœur. 

En troisiesme lieu, en tous les en¬ 
droits et en toutes les compagnies où 
ils se sont rencontrés, ils ont publique¬ 
ment professé la creance qu’ils ont en 
Iesns-Christ, en telle façon que les H li¬ 
rons qui ont esté en traite, c’est à dire 
en marchandise dans leur pays, sont re¬ 
tournés si édifiés et si étonnes, que nos 
Pores qui sont en leurs Bourgades, nous 
en ont rendu des lesmoignages pleins 
de consolation. Ce n’est pas tout, ils 
preschent la foy si fortement dans les 
nations errantes qui habitent au Nord, 
que ces peuples attirés à l’odeur des vé¬ 
rités Chrestiennes, les suiuent, et nous 
viennent voir pour boire comme en la 
source, ce qu’ils ont gousté dans les ruis¬ 
seaux. Celte année, nous en auons ba¬ 
ptisé quelques-vns comme Saint Philippe 
baptisa l’Eunuque de la Reine de Can- 
dace apres vne seule communication, 
tant ils estoient solidement instruits et 
saintement disposés par ces nouueaux 
prédicateurs de l’Euangile ; et ce qui 
semble assez estonnant, les femmes ne 
cedent point aux hommes en cét office : 
comme elles sont naturellement affe¬ 
ctueuses et plus pressantes, elles ont 
moins de respects humains dans ces 
nouueautés si saintes et si vtiles à ces 

peuples, qui croupissoient depuis tant < 
de siècles dans les ombres de la mort. < 

Quelques-vns de leurs disciples ont i 
si pleinement satisfait à nos Peres, et < 
ont demandé de si bonne grâce et auec 1 
tant d’instance le Baptesme, qu’ils l’ont ( 
emporté auec vne ioye de leur cœur, < 
qui se peut bien sentir, mais non pas < 
exprimer, et auec vne telle édification | 
de quelques-vns de nos François, qu’ils i 
eu estoient rauis ; vn de nos Peres qui < 
n’auoit point encore veu ce spectacle, i 
s’écria : le n’eusse iamais creu en France i 
ce que ie voy de mes yeux en Canada, i 
Quand tous les trauaux de nos Peres < 
n’auroient produit que ce fruit d’vne 
année, ie les trouuerois recompensés au ' 
centuple. 

Vn François, ayant logé vne famille 
de ces bons Sauuages en sa maison, dit 
quelque temps apres à vn de nos Peres, 
qu’il ne voudroit pas pour la moitié de < 
son bien n’auoir donné le couuert à ces 
hostes. Quand on me racontoit qu’ils 
prioient Dieu les matins et les soirs, 
qu’ils donnoient la bénédiction deuant ' 
leurs repas, qu’ils faisoient d’autres 
exercices de deuotion, i’écoutois cela 
comme des contes faits à plaisir ; mais 
les ayant tenus quelques iours en ma 
maison, mes yeux ont veu ce que mes 
oreilles ne pouuoient croire ; ie con¬ 
fesse que i’ay esté édifié, confus et 
étonné : ils employoient plus de la qua- 
triesme partie d’vne heure en leurs 
prières du soir, auec vne paix et vne 
modestie rauissante ; les me res faisoient 
le signe de la Croix sur leurs petits eu- 
fans, en les leuans et en les couchans ; 
bref ie dis auec étonnement, que l’Es¬ 
prit de Dieu les instruit dans les bois, 
au delà de tout ce que i’aurois peu 
penser. Mais considérons en détail 
quelques-vnes de leurs actions. 

Vn Chrestien, aagé de trente ans, se 
voyant peiné de sa femme, chargé de 
trois enfans, se remaria dans les bois à 
vne Chrestienne, sans en donner aduis 
aux anciens qui n’estoient pas éloignés 
de son quartier ; le Dimanche ensuiuant, 
il se transporte en la cabane qui seruoit 
de chapelle, s’estant mis à genoux de- 
uanl vn Crucifix qui paroissoit au milieu 


de cette Eglise d’écorce, le plus consi¬ 
dérable des Chrestiens prit la parole au 
nom de toute l’assemblée, et luy dit 
qu’il auoit fait vne faute notable de se 
marier sans en donner aduis à l’Eglise, 
qu’il auoit fort scandalisé tous les creans, 
et par conséquent qu’il estoit indigne 
de se trouner en leur compagnie ; qu’il 
poouoit prier Dieu en son particulier, 
mais que sa faute ne seront point expiée, 
que par vne bonne confession qu’il fe- 
roil lors qu’ils iroient aux Trois fli- 
uieres. Ce panure homme se retira sans 
mot dire, et quelques mois apres estant 
descendu vers les François, il se vint 
présenter pour receuoir telle penitence 
qu’il plairoit au Pere de luy imposer, il 
vouloit se fustiger soy-mesme deuant 
tous ceux de sa nation, mais on luy 
permit seulement de leur demander 
pardon. Ses compatriotes le voyant dans 
cette humiliation, luy dirent : C’est 
maintenant que tu as satisfait à Dieu et 
à son Eglise, et que tu pourras prier 
auec nous. Plaise à noslre Seigneur 
que ce feu ne s’éteigne iamais, et que 
celuy qui doit brusler le monde le 
trouue encore en sa vigueur. 

L’Esté precedent, on auoit baptisé 
vne ieune femme, qui, estant de retour 
en son pays, tomba dans vne grande 
maladie. Voyant qu’elle perdoit ses 
forces, elle fut saisie d’vne grande an¬ 
goisse, croyant qu’elle s’en alloit mourir 
sans confession. Iamais, disoit-elle, ie 
ne me suis encore confessée ; si Dieu 
m’enst prise incontinent apres mon ba- 
pîesme, ie serois consolée ; mais ie ne 
me pu»s résoudre à la mort sans m’estre 
purifiée dans le Sacrement de Penitence. 
Dieu ne me fera-t-il point cette grâce 
de voir encore vne fois sa maison et de 
m’y confesser ? Vne sienne amie luy 
dit qu’elle se confessast à nostre Sei¬ 
gneur. le l’ay desia fait, rcspond't- 
elle, mais ie ne seray point contente, 
que ie ne quitte mes offenses auprès de 
ceux que Dieu a establis en son Eglise 
pour nous absoudre de sa part. Elle et 

son mary redoublèrent leurs voix et leurs 

prières pour obtenir celte grâce. Nostre 
Seigneur est véritablement tout-puis¬ 
sant, mais l’humilité, la confiance et 

l’ainour peuuenl tout sur sa bouté, celle 
femme s’est si bien traisnée qu’enfm 
elle est venue aux Trois Riuieres, el 
lorsqu’elle entra dans uostre Chapelle, 
vous eussiez dit qu’elle connnençoit de 
respirer. C’est maintenant, s’éeria-elle, 
que ie suis contente, o toy qui es to;'l 
bon, ie te remercie de m anoir cou- 
seruée iusques à ce moment, ie ne te 
demande plus la vie, laisse moy confes¬ 
ser, et puis fais ce que tu voudras. Le 
Pere qui lu y presta l’oreille, asseure 
qu’à peine trouua-il en celle aine aucun 
suiel de luy donner F absolution, non 
qu’elle ne se connus! et qu’elle ne s’ex- 
pliquast fort nettement, mais pour l’in¬ 
nocence de sa vie. Traitant par apres 
auec elle en discours familier, la voyant 
si pure et si candide, il prit plaisir de 
luy faire quelques questions : Ne crains- 
tu point la mort, luy dit-il ? le la crai- 
gnoisdeuant ma confession, mais main¬ 
tenant ie l’aime. Si les Hiroquois te 
prenoient en remontant en ton pays, 
que dirols-tu ? le parlerais à Dieu dans 
mes tourmeos, et luy dirais, ce que 
ie souffre passera b-oii-iost et ma gloire 
sera éiernelle ; forüfie-moy, toy qui t’es 
fait mon parent et qui as voulu mourir 
pour moy. Ne le fasclies-lu point d’esira 
malade? Le moyen de me fasclier, pins 
que Dieu le veut ainsi ? ie l’ay dit sou¬ 
tient, me voilà, fais tout ce que tu vou¬ 
dras, ie n’ay point d’esprit, c’est toy 
qui sçais ben ce qu’il faut faire. Ne 
cro'S-iu point que la creance et la priere 
que ta as embrassée t’ayent fait ma¬ 
lade? Celte tentaton est. assez ordinaire 
aux Saunages, car vo. s diriez que de 
recevoir la Fov et estre persécutée, 
c est vue mesme chose. Helas ! répon- 
dit eüe, ie n’ay garde de penser que la 
pnere m’aû causé celte affliction et cette 
maladie, puis qu’elle est mon soulage¬ 
ment et ma force ; ie sens tons les 
101,1 s ( I L ' e mon cœur est dans la ioye 
•Fand il prie ou qu’il pense à Dieu, le 
cia.ns bien fort que plusieurs de ces 
contrées du Nord ne se viennent asseoir 
a la table d’Abraham, d’Jsaac et de la- 
c ° b el que les enfans du Rovaume n’en 
so ' e nt bannis. 

Yn petit enfant estant tombé malade 


pendant l’hyucr, vn des Ionglcurs ou 
Sorciers du pays se présenta pour le 
guérir aucc ses cris et auec ses hurle- 
mens. Le pere de l’enfant baissa la 
teste sans mot dire ; la mere voyant que 
ce Charlatan demandoil ie ne sçay 
quelle recompense pour medicamenter 
son enfant à sa mode, Ly dit : S’il 
este t en la puissance de l’enchanter 
contre ma volonté, ie te donnerais ce 
que tu demandes afin que lu ne le lisses 
pas ; et quand ie sçaurois que ton art 
luy pourrait rendre la santé, i’aimerois 
mieux le voir expirer deuant mes yeux 
que de le voir en santé par tes remedes. 
Tous les Chrestiens loüerent hautement 
sa foy et sa constance, el elle, poursui- 
uant sa pointe, leur dit : Or sus ayons 
recours à Dieu, mettons-nous tous à ge¬ 
noux à l’entour de l’enfant, offrons nos 
prières et nos désirs à Dieu, récitons 
tous nostre chapelet, cl laissons faire le 
maisire de la v<e : s’il le guérit nous 
l’en remercierons, s’il ne le fait pas, au 
moins amons nous celte consolation, 
que son ame n’aura point esté salie par 
les iiniocations du démon, et qu’elle 
sera pour vu jamais agréable à Dieu de¬ 
dans le Ciel. Il pleut à nostre Seigneur 
d’accorder à la foy des parens la vie et 
la santé de leur enfant. Celle femme 
fait plus de fruit parmy ces panures 
peuples que ne feraient dix grands 
Docteurs. 

Elle amena au Pere sept ou huit 
femmes auec leurs enfans et les pré¬ 
senta tous au Baptesme, le Pere les 
interroge et les trouue vrayement in¬ 
struites; mais il n’accorda neanlmoins 
celle faneur qu’aux enfans, et à b ois de 
ces Catechumenes qu’il auoit instruites 
assez legerement el depuis quatre an¬ 
nées. Il fut bien eslonné quand il les 
entendit rendre compte de ce qu’il leur 
auoit enseigné et des moyens dont elles 
s’estoient serines pour conseruer en 
leur cœur l’amour et le désir de la 
priere, el l’affection au sa met Baptesme. 
Voulant épronuer la plus feriiente, et 
qui paroissoit la mieux née, il luy dit 
que le Sacrement qu’elle demandoil, ne 
s’accordoit qu’à de grands courages. le 
ne suis, répondit-elle, qu’vue femme. 

mais s’il falloit passer au trauers des 
Hiroquois pour obtenir le Baptesme, il 
me semble que i’y passerois librement ; 
vous voyés que ie m’en retourne dans 
les bois, et que peut eslre ie mourray 
cét hyuer, attendrez-vous à me baptiser 
apres ma mort ? quel regret auriez-vous 
de m’auoir refusé ce Sacrement, si on 
vous rapporloit que ie suis passée de 
cette vie sans l’auoir receu ? 

Mais encore, luy dit le Pere, quelle 
gratification attends-tu de nous autres, 
quand tu seras auec nous dans vne 
mesme Eglise ? Tu sçais bien, repart- 
elle, que ny moy ny mon mary ne vous 
auons encore jamais rien demandé, si¬ 
non d’estre faits enfans de Dieu, c’est 
l’vnique de nos importunités. En vérité, 
mon Pere, si on vendoit le Baptesme, 
ie l’achepterois quoy qu’il m’en deusl 
couster, et ie suis assurée que mon 
mary est. dans les mesmes sentimens. 
C’est assez, dit le Pere, vous serez 
toutes deux baptisées. Dieu sçait si la 
ioye s’empara du cœur de cette bonne 
sunamite : poursuiuons noslre route. 
Vn Capitaine de cette nation souhaittoit 
le Baptesme depuis deux ans, le Pere 
luy demanda ce qu’il faisoit pour s’y 
disposer? J’éloigne de mon cœur et de 
ma bouche tout ce qui me semble estre 
mauuais, et si quelque chose me paroist 
estre agréable à Dieu, c’est cela que 
i’ayme. le sçay toutes les prières que 
tu as enseignées, ie les recite fort sou- 
uent, et il ne se passe aucun iour de 
feste que ie ne dise trois fois mon cha¬ 
pelet. Ouy, mais as-tu vne forte cre¬ 
ance des choses qui te sont enseignées? 
Il faut, mon Pere, que tu sçaehes, qu’au- 
parauant que i’eusse oiiy parler de la 
doctrine que vous enseignés, i’auois 
quelquesfois passé huit ans sans venir 
voir les François, la crainte des Agner- 
ronons m’en fermoit les passages ; mais 
ayant appris de mes gens qui vous ve- 
noienl voir, l’importance de cesverilez, 
i’ay passé à trauers de tous les dangers, 
ie vous suis venu prester l’oreille, et du 
moment que i’appris de ta bouche, qu’il 
y auoit vne autre vie de ioye ou de dou¬ 
leur, et qu’il falloit que nostre ame fust 
lauée dans les eaux du Baptesme, i’ay 


souhaitté ces eaux si ardemment, que 
ie ne te laisseray jamais en repos que 
tu ne me les ayes accordées. Mes com¬ 
patriotes, me voyant sortir de mon pays, 
m’ont dit le dernier adieu, croyans que 
ie m’allois ietter entre les mains des 
Hiroquois ; mais i’ay respondu que les 
démons estoient pires que les Hiroquois, 
et qu’il valoit mieux estre prisonnier de 
ceux-cy que d’estre esclaue du malheu¬ 
reux Manitou ; cela n’est-il pas véri¬ 
table ? disoit-il au Pere. 

Tres-veritable ; mais apres tout, que 
penses-tu des Mystères de nostre cre¬ 
ance ? En voicy ma pensée : La terre n’est 
pas de prix ny de valeur, le Ciel n’est 
pas beau, le Soleil n’est point luisant 
ny admirable ; ce que tu nous enseignes 
de la vie qui ne meurt iamais, est pré¬ 
cieux, il est beau, il est admirable, 
voilà ce que ie pense. C’est leur façon 
de s’énoncer. 

Mais encore, poursuit le Pere, qu’est- 
ce qui te porte à croire ces vérités? 
peut-estre que tu t’en rapportes à mes 
paroles ? Pourquov dis-tu cela ? n’es-tu 
pas vn homme comme les autres ? ne 
nous as-tu pas dit que tu n’estois qu’vn 
interprété ? que ta bouche empruntoit 
la parole de celuy qui a tout fait ? c’est 
à celuy-là que ie croy et non pas aux 
hommes ; c’est pour son amour que ie 
descendray de temps en temps malgré 
tous les périls des eaux, des hommes et 
des démons. Ces épreuues n’esloient 
que trop suffisantes pour luy donner 
le Baptesme auec consolation de tous 
costés. Or il arriua que les Hurons qui 
estoient aux Trois Riuieres luy dérobè¬ 
rent l’vn de ses Canots, ce qui luy de- 
uoit estre fort sensible, car il nepouuoit 
reporter son bagage en son pays. Il en 
fit ses plaintes au Pere, qui aussi-tost 
s’en voulut mettre en peine : Mon Pere, 
ne faisons point de bruit, luy dit ce bon 
Néophyte, ie t’ay voulu donner aduisde 
ma perte, afin que tu dises en public 
que le larcin est meschant, et qu’il ne 
se doit iamais trouuer és endroits où 
rcigne la priere. Le Pere, luy portant 
compassion, luy répliqua qu’il pourroit 
reconnoistre son Canot à l’embarque- 
, ment des Hurons qui deuoient partir 

dans peu de iours. Quand ie deseouuri- 
rois le larron, ie n’aurois pas le cœur 
de luy faire vn affront si publie ; et si 
ieluy faisois, il en faudroit venir aux 
mains : car ie voudrois emporter de 
force ce qu’il ne quitterait jamais de 
bon gré; le tumulte est vue chose roan¬ 
naise, n’en parlons plus mon Pere. En 
effet jamais sa bouche ne s’en est plainte 
depuis ce temps-là. 

le fermeray ce Chapitre par vne sim¬ 
plicité merueilleusement naifue. Apres 
que les peres et meres se sont confessés, 
ils font confesser les enfans qui sont ca¬ 
pables de ce Sacrement, mais pour ceux 
qui n’ont pas encore le discernement, 
leurs meres les apportent aux Confes¬ 
seurs, et disent deuant eux leurs petites 
malices, qu’elles font aduoüer à leurs 
enfans, leur faisant demander vne pé¬ 
nitence qu’elles accomplissent elles- 
mesmes pour leurs petits. Ce procédé 
si innocent est à mon aduis agréable 
aux hommes et aux Anges et à Dieu 
mesme. 


CHAPITRE IX. 

De la Mission de Sainte Croix à 
Tadoussac. 

l’ay desia dit plusieurs fois que la Foy 
estoit pour l’ordinaire suiuie des affli¬ 
ctions en toutes les contrées de ce nou- 
ueau monde où elle auoit entrée. L’an 
passé, plusieurs Sauuages des nations 
du Nord, estans descendus à Tadoussac, 
remontèrent en leurs pays auec des de- 
sms et auec des affections bien fortes 
dembrasser nostre creance. A peine 
en auoient-ils connoissance, que la ma¬ 
ladie les saisit et les poursuiuit iusques 
dans le fond de leurs grands bois, où 
fille en égorgea vn bon nombre : ce 
fléau a donné de la terreur aux autres, 
si bien que plusieurs n’ont osé appro¬ 
cher ny du lieu, ny des personnes d’où 
ds pouuoient tirer la vie, croyans qu’ils 
csfoient coupables de leur mort. Le 


Pere qui a soin de cette mission et qui 
la va cultiuer aux entrées du Printemps, 
fut saisi d’étonnement et do douleur, 
apprenant la mort si soudaine do quel¬ 
ques Néophytes et de plusieurs Cate- 
chumenes, et l’épouuante do ceux qui 
n’ayans connoissance dos grands biens 
de l’eternité, craignaient les petits maux 
qu’on souffre dans les temps. 11 n’a pas 
laissé de recueillir du fruit d’vue terre 
assez exposée aux iniures des saisons, 
ie veux dire au mélange des nations qui 
n’apportent ordinairement que de la 
confusion dans les affaires de nostre 
Seigneur ; mais venons au détail. 

Apres qu’il eut pleinement satisfait à 
ceux qui fréquentent ordinairement 
cette petite Eglise, il presta l'oreille aux 
Sauuages étrangers, qui ne laissoient 
pas d’aborder en ce port malgré les 
épouuantes que la nature et le démon 
leur auoient données ; ils racontoient 
comme au départ de leur pays, on les 
regai doit comme des gens qui venoient 
chercher la maladie : Mais nous espé¬ 
rons, disoient-ils, remporter vne bonne 
santé, nous sommes venus tout exprès 
pour nous confesser et pour receuoir 
celuy qui nous a faits ses enfans au Ba- 
ptesme ; c’est l’vnique commerce et le 
seul trafic qui nous amene. Le Pere les 
ayons consolez et loué hautement leur 
foy et leur courage, leur accorda auec 
plaisir les biens qu’ils recherchaient 
auec ardeur, et qu’ils receurent auec 
mille bénédictions et mille actions de 
grâces. 

Non seulement les Chrestiens, mais 
encore quelques Catechumenes ont sur¬ 
monté les affres que leur donnoient les 
Payens. Nos Compatriotes et mesme 
nos parens, disoient-ils, épouuantez par 
les maladies qui les accueilloient l’an 
passé au sortir de Tadoussac, nous vou- 
loient arrester, disans que c’esloit fait 
de nostre vie si nous approchions de la 
maison de Prières : mais l’esperance 
d’eslre baptisez nous a fait quitter nostre 
patrie, et surmonter la crainte de nos 
parens pour receuoir cette faueur ; c’est 
à ce coup qu’elle nous sera accordée, 
puis que c’est l’vnique suiet de nostre 
venue. Nous sçauons, mon Pere, ce 

que ta noos as tant recommandé, nous 
a nous (ail nos prières tons les Jours 
sans y manquer, nous auons résolu d’o- 
beïr constamment à Dieu. Tu nous as 
dit : le vous baptiseray si vous che¬ 
minez dioit, demande à ceux qui nous 
ont veus marcher tout l’hyuer, si pas vu 
s’est écarté de la voye que tu luy as 
tracée? tu dis que c’est vue chose mau- 
uaise de mentir, sus donc mon Pere, 
tiens ta parole, accorde-nous ce que tu 
nous as promis. Le Pere les ayant en¬ 
core examinez et éprouuez quelque 
temps, les baptisa et en suitte les ren- 
uoya pleins de ioye en leur pays. 

Entre ceux qu’il baptisa des pays plus 
éloignez, il s’en trouua vn doué d’vne 
excellente volonté, mais d’vne mémoire 
si courte qu’il ne pouuoit retenir les ar¬ 
ticles de nostre creance ; ce panure 
homme ne sçauoit à qui s’en prendre : 
Si ie sçauois, disoit-il, comme il faut i 
parler à Dieu, ie luy demanderais de 
l’esprit ; vous autres qui sçauez les 
prières qu’il faut faire, que ne les dites 
vous pour moy, afin que ie sois baptisé 
auec vous? le veux aymer Dieu et ie 11 e 
sçaurois : car ie ne sçaurois retenir ce 
qu’il luy faut dire, mon cœur luy veut 
parler, mais ma bouche demeure muetie, 
pouree qu’elle ne sçait comme il faut 
dire. le crains l’Enfer et encore plus 
les pechez qui nous y mènent, et peut- 
estre que n’ayant point d’esprit ie ne 
les pourray éuiter. Le Pere le consola et 
luy lit entendre que le langage du cœur 
valoit bien celuy de la bouche. 

V 11 autre, venant d’estre laué des eaux 
sacrées du Baptesme, et montant en 
Canot pour s’en retourner en son pays, 
s’écria au Pere qui le conduisoit de la 
veuë : Mon Pere, redouble tes prieras, 
tu m’as donné de la crainte auec le Ba- 
plesme, i’ay peur que le démon ne me 
rauisse les grands biens que ie rem¬ 
porte auec moy, ce malheureux m’atta¬ 
quera bien plus fortement quand il me 
verra seul, ie ne le crains pas auprès 
de toy, il a peur de la maison de 
Prieras, mais lors que ie seray dans le 
fond des forests parmy des gens atta¬ 
chez à leurs superstitions, qui se moc- 
queront de moy quand ie feray mes 


prieras, c’est lors que le démon se joi¬ 
gnant auec leurs gausseries, me donnera 
bien de la peine, c’est lors que i’auray 
bon besoin de tes prieras ; ie tascheray 
de tenir ferme, mais ayde moy, mon 
Pere, tant que lu pourras auprès de 
Dieu. 

Il s’est rencontré parmy ces estran- 
gers vn fameux Sorcier ou vn Charlatan 
qui auoil tellement épouuanté ses Com¬ 
patriotes, que pas vu deceuxquiétoient 
descendus auec luy n’osoit approcher de 
la Chapelle. Le Pere, en ayant eu le 
vent, l’engagea à y venir luy mesme, et 
luy demanda en bonne compagnie les 
raisons qui l’empeschoient de se rendre 
aux verilez Chresliennes ; il se ietla sur 
ses songes : I’ay veu, dit-il, plusieurs 
fois cét hvuer le Manitou qui détermine 
des oyseaux, des poisson- et des ani¬ 
maux, il m’a promis que i’en prendrais 
si ie luy voulois obéir, et de fait tant 
que ie l’ay consulté dans nos taber¬ 
nacles et que i’ay chanté et battu mon 
tambour, mes attrappes aux Ours, aux 
Castors et aux autres n’ont point man¬ 
qué. Il m’a dit que les Saunages mou¬ 
raient de faim et de maladie, pouree 
qu’ils s’amusoient à certaines paroles 
où à certaines prieras qu’on leur ensei- 
guoit. Qu’au reste il auoit veu le lieu 
où alloienl les âmes baptisées et non 
baptisées, que ce n’esioit point le Ciel 
ny les abvsmes, mais vn lieu vers le 
Soleil couchant où elles se rassemblent. 

On croit en France qu’il est bien aisé 
de réfuter ces badineries ; mais quand 
des esprits sont préoccupez depuis tant 
de siècles, et qu’ils naissent auec ces 
songes, et qu’ils les sucent auec la mam- 
melle, ils 11 e les quittent pas si aisément : 
les principes qui nous sont comme éui- 
dens, et sur lesquels nous fondons nos 
raisonnemens, leur paraissent au com¬ 
mencement fort tenebreux, mais enfin 
comme ils ont du rapport auec la rai¬ 
son, leurs esprits qui en sont doüez les 
reçoiuent petit à petit et les goustent, 
se mocquans par apres de leurs niaise¬ 
ries. Pour conclusion, le Pere, l’ayant 
mené battant par vn discours moins 
riche pour la langue Sauuage, mais plus 
> succulent que le sien, le fit taire, et se 

semant de menaces de la part de eeloy 
qui commande au Manitou, il l’épou- 
uanta, non pas tant qu'il eust appréhen¬ 
sion dos feux de l’autre vie qu’il ne 
voyoit pas, que pour la crainte que le 
pere communiquant auec Dieu ne le fist 
bien-tost mourir, comme ils font ou 
désirent faire de ceux qui leur résistent, 
par le commerce qu’ils ont ou croyenl 
auoir auec le démon. Enfin ce panure 
homme vint trouuer le Pere en particu¬ 
lier, et luy demande permission d’en¬ 
trer en la Chapelle pour y estre instruit 
auec les autres, ce qui luy fut accordé à 
condition qu’il condamnerait publique¬ 
ment deuant les Saunages, toutes les 
impostures qu’il auoit jamais auancées ; 
il accepta la condition, mais le Diable 
est tousiours Diable et ses suposts sont 
tousionrs fourbes : il parla en effet, 
maissi obscurément et si ambiguëment, 
que les auditeurs ne sçaehans ce qu’il 
vonloit dire, se retirèrent les vus apres 
les autres, en sorte qu’il ne resta que le 
Pere auec luy, lequel apres de bons et i 
forts aduis, ne l’éloigna pas de la Fov, 
mais il ne l’approcha pas si tost du Da- 
ptesme, luy demandant deux années 
d’épremies. 

Il en est des hommes comme des 
poissons pris dans les filets de l’Ëuan- 
gile, on en conserue quelqu’vn et on 
rebute les autres. Vne mere vint en ce 
temps-là raconter la mort de sa fille, 
qui en vérité est toute pleine de conso¬ 
lation. Cette enfant desia aagée, se 
voyant malade à la mort, disoit à sa 
pamiremere : Que ie mourrais contente 
si i’aoois vn Pere auprès de moy pour 
Me confesser ! ie n’ay que cét vnique 
regret, mais ma mere, écoutez mes pe- 
i d quand vous verrez le Pere vous 
* u y direz tout ce que i’ay fait, et ma 
confession se fera par vostre bouche. 
Ca-dessus celte jeune ame dit tout ce 

e '* e auoit sur son cœur fort innocent, 
6t sa mere le racontant par apres fon- 
0 , en larmes deuant le Pere. le con- 
5 0 0,s > adioustoit-elle, mon panure en- 
la, d: Ma fille, ne craignez point, celuy 
*1 U| a tout fait est bon, croyez fortement 
n luy, il vous fera miséricorde, allez, 
m °n enfant, allez le voir, vous marchez 


douant, ic vay apres vous, ie vous trou- 
ueray au Ciel, au pays des croyans. 
Quoy que ces personnes soient éloignées 
de nos Eglises, elles sont bien proches 
de leur Dieu, qui supplée auec largesse 
aux défiants de ses ministres, quand cét 
éloignement se Irouue dans les ordres 
de sa prouidence. 

Le Pere, voyant que la crainte rete- 
noil vne partie de ses ouailles eu leur 
pays, se résolut de les aller chercher, il 
s’embarqua auec des Saunages dans 
vu canot d’écorce, pour entrer en de 
grandes forests par des chemins quasi 
inaccessibles, sur vn fleuue merueilleu- 
sement rapide. Estant à michemin, il 
rencontre vne escouade qui luy dit que 
les autr es auoient décampé depuis quel¬ 
que temps et qu’il ne les pourrait pas 
altrapper, il s’arreste donc auec ceux- 
cy, prenant le couuert dans leurs ca¬ 
banes. Apres auoir rendu vn grand 
tesmoignage de leur ioye dans celte 
heureuse rencontre, ils le prièrent sur 
i le soir de leur faire les prières ; mais il 
leur repartit qu’ils fissent à leur ordi¬ 
naire, et qu’il serait bien aise de les en¬ 
tendre. S’estans tous mis à genoux, 
l’vn d’eux prononça les prières fort 
distinctement, et Ions les autres le sui- 
uoient posément et auec vne deuotion 
non attendue de ces panures barbares ; 
les prières acheuées, ils récitèrent en 
commun trois dixaines de leur chapelet, 
chantans vn cantique spirituel à la fin 
de chaque dixaine, ils en firent autant 
le matin du iotir suiuant, el voilà, di¬ 
rent-ils, comme nous auons passé tout 
l’hyuer, sinon que les Dimanches el les 
jours de festes nous prolongeons de 
beaucoup nos prières. 

Le Pere grandement consolé, s’en re¬ 
tourne auec eux à Tadoussac pour leur 
administrer les Sacremens de la Con¬ 
fession et de l’Eucharistie, et pour les 
instruire quelque temps, et puis les 
renuover en leur pays. Dans la com¬ 
munication qu’ils eurent auec le Pere, 
ils louèrent grandement le zele et la cha¬ 
rité d’vne femme Chrestienne, comme 
la maladie les poursuiuoit par tout, cette 
bonne femme alloit de cabane en ca¬ 
bane, exhortant tout le monde à tenir 

ferme en la foy, et à iclter toutes leurs 
espérances en Dieu. Mes sœurs, disoil- 
elle aux femmes malades, ne vous 
affligez pas de vous voir dans cette lan¬ 
gueur, ce mal n’est rien en comparaison 
des feux de l’Enfer que vous souffririez 
si vous n’estiez pas Chrestiennes ; sou- 
uenez-vous de ce que nostre Pere nous a 
si souuent dit à Tadoussac, que les 
souffrances estaient bonnes et qu’elles 
seroient hautement recompensées au 
Ciel, et qu’il falloit payer le mal que 
nous auons fait par nos pechez. 

Si quelque enfant venoit à mourir, 
elle fortilioit ses parons, et par son ex¬ 
emple, ayant perdu les siens auec vne 
grande résignation, et par ses discours, 
d’autant plus animez qu’ils auoient fait 
impression sur son esprit. Yostre enfant 
n’est pas mort, disoit-elle, il a changé 
de pays, il est sorti de la terre desmou- 
rans pour entrer au pays des viuans : 
s’il n’eust pas esté baptisé, vous auriez 
suiet de déplorer sa misere, mais vous 
luy faites tort de vous affliger de son 
bon-heur. Dieu peut-estre preuoyoit 
qu’il eust esté meschant, s’il eust fait 
vn plus long seiour sur la terre, et qu’il 
seroit allé au pays des démons : il l’a 
pris et l’a logé en sa maison pource qu’il 
vous ayme et qu’il chérit vostre enfant, 
pourquoy vous en faschez-vous ? ma 
consolation, dans le trépas de mes enfans 
qui viennent d’expirer aussi bien que 
les vostres, est renfermée dans ces pa¬ 
roles que me dit mon cœur : Tu verras 
tes enfans au Ciel, réioüys-toy, ils sont 
en asseurance. L’esprit de Dieu est élo¬ 
quent dans la bouche des pauures aussi 
bien que dans la bouche des riches : 
mais changeons de propos. 

Le Pere estant de retour à Tadoussac, 
trouua que la boisson auoit causé du 
desordre parmy ses gens ; il crie, il 
tance, il prie, il coniure, il fait voir l’é¬ 
normité d’vn péché qui seroit autant 
enraciné dans les bois des Saunages 
qu’il a jamais esté dans le fond de l’Al¬ 
lemagne, s’ils auoient de ces malheu¬ 
reuses potions ou boissons qui renuer- 
sent la teste des hommes. Les coupables 
couuerts de honte se déclarent eux- 
mesmes, ils s’accusent, ils se con¬ 


damnent, ils portent sentence contre 
eux-nr.esmes, ils l’executent, ils grim¬ 
pent sur des rochers inaccessibles, et là 
estans exposez à la veué de tous ceux 
qui estoient en bas, et des François 
mesme qui auoient mouillé l’ancre dé¬ 
liant cette montagne, ils se font donner 
de grands coups d’escourgées sur les 
épaules, qui plus qui moins selon la 
griefueté de leur crime, qui consistoit 
en vn excez de vin ou d’eau de vie, 
dont les vns s’esloient plus les autres 
moins eslourdis la leste : c’est en ce 
poinct qu’ils mettent l’yurongnerie, car 
ceux-là mesmes qui ne perdent pas la 
raison passent pour yurongnes chez eux, 
si la boisson leur fait mal à la teste. 

11 eût esté bien souhaitable que deux 
Apostats eussent preuenu par vn sem¬ 
blable chastiment le carreau de foudre 
que Dieu a lance sur leurs testes. 

Les Néophytes de Tadoussac ont eu 
vue consolation particulière cette année, 
voyans plusieurs Sauuages dans leur 
Eglise chanter les louanges de Dieu en 
diuerses langues. Le P. Martin Lionne, 
qui entend fort bien la langue de Mis- 
kou, où il a demeuré quelques années, 
s’estant trouué en cette mission auec le 
Pere Dequen, a instruit ceux qui ont fait 
quelque seiour en ce port, et baptisé les 
enfans qu’il iugeoit estre en quelque 
danger de leur vie. 


chapitre x. 

Diuerses choses qui n’ont peu estre 
rapportées sous les Chapitres 
precedens. 

/ Vn Saunage, ayant tué vn Loutre, le 
mit encore tout chaud à l'entour du col 
d’vn François, et aussi-tost le François 
tomba en syncope, comme s’il eust esté 
mort ; le Sauuage, prenant ce Loutre 
par les pieds de derrière, en donne 
quelques coups sur le ventre du Fran¬ 
çois, qui reuint à soy quasi en yn mo¬ 
ment : ie laisse aux Médecins à iuger 

de la cause, mais il est certain que ce 
que ie viens de dire a este fait. 

Ce Chapitre sera composé de bigar¬ 
rures. 11 y a desio assez long-temps 
que deux Sauuages voulons passer la 
grande ftiuiere sur la fin de l’hyuer, et 
n’ayant point de batteau de bois ny 
d’écorce, ils en firent vn de glace en 
ayant trouué vue assez grande sur les 
bords, ils la font flotter, et s’estans 
mis dessus, ils estendent vue grande 
couuerture, dont ils saisirent les deux 
extremitez d’en bas auec leurs pieds, 
éleuant le reste en l’air auec leurs 
espées, afin de receuoir vn vent fauo- 
rable qui les fist passer ce grand fleuue 
à la voile, sur vn pont ou survn batteau 
de glace. Ce jeu est vn jeu de ha- 
zard, si quelqu’vn y gaigne, d’autres y 
perdent. 

Voicy vne simplicité bien agréable 
à nostre Seigneur : Deux Sauuages se 
trouuans en danger, dont l’vn estoit 
Chrestien et l’autre Catechumene, ce- 
luy-cy craignant plus pour son ame que 
pour son corps, dit à son camarade : 
Que ferav-ie si ie meurs, moy qui ne 
suis pas Chrestien ? ne pourrois-lu pas 
bien me baptiser? si tu ne le fais, ie 
suis perdu pour vn iamais ? le ne sçay 
pas bien, repart son camarade, comme 
il faut faire, car i’estois bien malade 
quand on me baptisa; ie me souuiens 
ncantmoins qu’on fit le signe de la 
Croix sur ma teste, et qu’on me dit que 
nies péchés estoienl effacés, et que ie 
n'irois point au feu, si ie ne me salissois 
derechef. Hé bien, dit le Catechumene, 
fais moy la mesme chose, car ie t’as- 
seure que ie croy tout ce qu’on nous a 
enseigné, l’en suis content, répond le 
Chrestien ; et là-dessus il lait mettre son 
proselite à genoux, puis s’adressant à 
“ Ieu > il luy dit : Toy qui as tout fait, 
eropesche cét homme d’aller en Enfer, 
®| a ne seroit pas bien qu’il y allas!, 
efface tout ses pechez et le deslourne 
du mauuais chemin. Il fit en suilte le 
signe de la Croix sur luy, et voila vn 
ffaptesme à la Sauuage. Dieu peut dou¬ 
era ces bonnes gens vn acte d’vn vray 
#mour, en considération de leur foy et 
e leur simplicité, ce qui n’empesche 

pas qu’on ne leur conféré par apres le 
véritable Sacrement. On dira qu’il se¬ 
roit bien à propos, que quclques-vns 
d’entre eux fussent bien instruits sur la 
forme du Baptesmc : cela est ainsi, en 
effet, et nous n’y manquons pas ; mais 
on n’ose pas confier ces grands Mystères 
à toutes sortes de personnes, plusieurs 
s’en seruiroient sans discrétion. 

Voicy vne réponse prudente pour vn 
Sauuage. Ceux de Tadoussac, s’estans 
liés auec ceux do Kebcc, vindrent saluer 
Monsieur nostre Gouuerneur, pour dé- 
couurir quelles estoient ses pensées lou¬ 
chant les prisonniers Hiroquois qui 
s’estoient venus ietter entre nos mains; 
ils apprehendoient que nous ne fissions 
la paix indépendamment d’eux : ils al- 
leguoient mille raisons pour monstrer 
la perfidie de ces peuples et pour nous 
engager à continuer la guerre. Mon¬ 
sieur le Gouuerneur leur fit dire, qu’il 
s’estonnoit, comme ils vouloient entrer 
dans la connoissance de ses pensées, 
eux qui sembloient cacher leurs des¬ 
seins : On voit, adiousta-il, armer tous 
les jours nombre de Sauuages étrangers, 
qui de vous autres les a mandés sans 
m’en rien communiquer? qui les doit 
commander? Vn Capitaine répondit fort 
addroitement : Ceux que vous voyez 
sont des enfuns sans peres et sans pa- 
rens, sans chefs et sans conduite ; leurs 
Capitaines qui leur seruoient de Peres 
estans morts l’an passé, ces panures or¬ 
phelins se sont venus retirer vers leurs 
Alliez. Allons, se sont-ils dit les vns 
aux autres, allons voir nos Amis, on 
nous apprend qu’ils ont la guerre, allons 
gouster de la chair de leurs ennemis : 
au reste ils sont sous vostre conduite, 
ils auanceront ou reculeront selon vos 
ordres. Celte repartie fort prompte, fut 
prise pour vne deffaite pleine d’esprit : 
car on sçauoit bien que ces étrangers 
auoient esté mandez. 

Voicy vn autre petit trait facétieux : 
Vn François, désireux d’apprendre quel¬ 
que chose de la langue Algonquine, 
pressoit fort vn Sauuage de l’instruire : 
celuy-cy le faisoit auec beaucoup d’affe¬ 
ction ; mais comme ils ne s’entendoient 
pas bien l’vn l’autre, et que le François 

rompoit la teste au Sauuage, luy disant 
souuent Ka kinistt8l8sir8, ie ne t’en¬ 
tends pas, le Sauuage se voulant deli- 
urer de cette importunité, luy dit d’vne 
voix forte : Tu n’as garde de m'en¬ 
tendre, tu as des oreilles Françoises, et 
i’ay vue langue Sauuage, le moyen que 
tu m’entendes ? couppe tes oreilles, et 
prends celles de quelque Sauuage, et 
alors tu m’entendras fort bien. 

le ne veux pas oublier vne gentille 
defaitte, accompagnée d’vne rodomon¬ 
tade, faite par vu poltron, dans le com¬ 
bat entre les Hurons et les Hiroquois. 
Vn Huron desia aagé, épouuanté à la 
veuë des feux et au bruit des armes, 
s’enfuit si auant dans les bois, qu’il fut 
vn long-temps sans paroistre : les victo¬ 
rieux ne l’ayant point trouué entre les 
morts, et le voyant de retour, luy 
donnèrent en riant quelque soubriquet ; 
luy, voulant éluder leur gausserie, leur 
dit : Mes nepueux, vous n’auez pas 
subiet de vous rire et de vous gausser 
de moy, si bien de vostre lascheté : si 
vous auicz autant de courage à pour- 
suiure l’ennemy, comme en a eu vostre 
oncle, vous auriez plus de prisonniers 
que vous n’auez pas. I’ay couru si loin 
et si fort, qu’enfin ceux que ie poursui- 
uois m’ayans lassé, ie me suis perdu et 
tournoyé dans les bois, c’est pourquoy 
i’ay tant tardé apres les autres. Les 
Sauuages se payèrent de cette raison, 
non pas qu’ils ne vissent bien que c’é- 
toil vne fausse monnoye ; mais ils ne 
sçauent quasi que c’est, de couurir de 
honte et de confusion le visage d’vn 
panure homme, iamais ils ne se pour- 
suiuent l’espée dans les reins, pour se 
confondre de parole et pour se mettre à 
non plus. 

le placeray en ce lieu vne action, qui 
doit estre mise entre les amitiez mémo¬ 
rables de l’antiquité. Vn ieune Hiro¬ 
quois aagé de 19. à 20. ans, s’estant 
sauné dans la défaite de ces gens dont 
nous auons parlé cy-deuant, mais en 
sorte qu’il estoit entièrement hors de 
tout danger, voyant que son frere aisné, 
auquel il auoit donné parole qu’il ne 
l’abandonneroit iamais, ne paroissoil 
point, il s’en retourne froidement sur 


ses pas, et se doutant bien que son 
frere estoit pris, il le vient chercher 
entre les mains de ses ennemis. Il 
aborde les Trois Riuieres, il passe dé¬ 
liant plusieurs François qui ne luy 
disent aucun mot, ne le distinguons pas 
des Hurons ; il monte sur vn petit 
tertre, sur lequel le fort est basty, et se 
va froidement asseoir au pied d’vne 
croix, plantée à la porte du fort. Vn 
Huron l’ayant apperceu, ne fit pas 
comme les François ; il le reconnut et 
s’en saisit aussi-tost, le dépouillant et 
le garrotant, et le faisant monter auee 
son frere sur vn échaffaut où estoient 
tous les captifs. Ce pauure garçon, in¬ 
terrogé pourquoy il se venoit ietlerdans 
les feux, dans les marmites et dans les 
eslomaehs des Hurons ses ennemis, ré¬ 
pondit qu’il vouloit courir la mesme 
fortune que son frere, et qu’il auoit plus 
d’amour pour luy que de crainte des 
tourmens, qu’il n’auroit peu soutfrir en 
son pays le reproche de l’auoir lascbe- 
menl abandonné. Cette amitié n’est pas 
commune. 

11 faut remarquer icy en passant la 
pieté des Hurons Chrestiens. Quand ils 
abordèrent les Trois Hiuieres et qu’ils 
vinrent à passer deuant cette croix 
posée à l’entrée du fort, ils commandè¬ 
rent à leurs prisonniers de fleschir auec 
eux le genoüil deuant cét arbre sacré, 
voulant qu’ils reconnussent par cét 
abaissement, la grandeur de celuy qui 
les a rachepiez sur ce bois, et qu’ils luy 
fissent amende honorable, pour auoir 
abattu celle qui estoit plantée proche 
de Richelieu. 

Ce que les Poètes ont feint du rapt de 
Ganimedes, est fondé sur la hardiesse 
des Aigles ; il n’y a pas long-temps, que 
l’vn de ces grands oiseaux vint fondre 
sur vn ieune garçon aagé de neuf ans, 
il posa vne de ses pâtes sur son espaule, 
et de l’autre il le prit auec ses serres par 
l’oreille opposée. Ce pauure enfant se 
mit à crier, et son petit frere aagé de 
trois ans, tenant vn baston en main, 
taschoit de frapper l’Aigle ; mais il ne 
bransla point. Celapeut-estre l’empêcha 
de porter son bec sur les yeux et sur le 
visage de cét enfant, et donna loisir à 

sonperc devenir an secours : cél oiseau, 
entendant vn bruit de voix humaines, 
parut vn petit estonné, mais il ne quitta 
pas sa prise ; il fallut que le pere, qui 
estoit accouru, luy cassast la cuisse, et 
comme de bonne fortune il tenoit en 
main vne faucille, à mesme temps que 
cét Aigle se sentant blessé se voulut 
éleuer, à mesme temps on luy coupa la 
teste. Les Saunages disent qu’assez 
soutient des Aigles se sont ietlés sur des 
hommes ; qu’ils enleuent quelquefois des 
Castors et des Elurgeons plus pesans 
que des moutons : cela ne me semble 
pas beaucoup probable ; quelques-vns 
disent que ce sont des Griffons et qu’on 
en aveu en ces contrées, ie m’en rap¬ 
porte. 

le ne sçay si i’ay autrefois remarqué, 
qu’vn François ayant tiré vn coup d’ar¬ 
quebuse sur vne gruë, et luy ayant cassé 
vne aile, cét oiseau courut droit à luy 
auec ses grandes iambes, portant son 
bec comme vne demie lance, vers sa 
face, mais auec vne telle impétuosité, 
qu’il conuint au chasseur de quitter le 
champ de bataille à son ennemy, qu’il 
vainquit enfin par finesse : car s’estant 
caché dans le bois, et rechargé son ar¬ 
quebuse, il l’empescha, non seulement 
de voler, mais encore de courir. 

Dieu a donné de la colere à tous les 
animaux pour repousser ce qui leur est 
contraire : il n’est pas iusques aux tor¬ 
tues qui ne tirent vengeance de leurs en¬ 
nemis. Il y en a icy de plusieurs sortes: 
les vnes ont vne grosse et forte escaille, 
es autres l’ont plus mince et plus de- 
licate ; celles-cy, qui n’ont pas tant 
darmes deflënsiues sont plus hardies. 
’ n François, en ayant pris vne assez 
grande qu’il pensoit auoir assommée, 

‘ attacha auec vne corde par la queue la 
icttantderrière son dos ; cét animal, qui 
® * a vie assez dure, reuenant de l’en- 
dQnnissement que les coups qu’on auoit 
deschargez sur sa teste luy auoient causé, 
em poigne auec sa petite gueule son en- 
Demy par l e dos, mais si viuement, 
qu il luy fit cr j er j es hauts cr j s . ü lâche 
a corde pour faire tomber la tortue, 
P°intde nouuelle, elle demeure pendue 
H sa gueule, serrant de plus en plus, 


sans jamais démordre : enfin il luy fallut 
couper la teste pour appaiscr sa colere. 

Terminons ce Chapitre par vne action, 
d’autant plus remarquable, qu’elle est 
toute nouuelle en ces contrées : les 
vaisseaux apportent tant de boissons, et 
si bruslantes, pour vendre à la dérobée 
aux Saunages, que le desordre estoit en¬ 
tièrement lamentable. Monsieur d’Ail- 
leboust, nostre nouueau Gouuerneur, y 
voulant apporter remede, fit venir les 
Capitaines des Saunages, et leur de¬ 
manda leurs pensées surce subict : c’est 
vn acte de prudence, de gouuerner les 
peuples, par ceux-là mesmesqui sont de 
leur nation. Ces bons Néophytes répon¬ 
dirent, qu’il y auoit long-temps qu’ils 
souhaitoient que l’yurongnerie qui passe 
la mer dans nos vaisseaux, n’abordast 
point leurs cabanes ; mais qu’ils ne 
pouuoient obtenir de leurs gens, qu’ils 
déclarassent ceux qui leur veiuloient 
ces boissons à la sourdine. Il faut donc, 
repart Monsieur le Gouuerneur, qu’ils 
subissent les loix qu’on portera contre 
leurs excès. S’y estant accordez, on fit 
battre le tambour au sortir de la grande 
Messe, en la Résidence de Saint Joseph : 
tous les Saunages preslent l’oreille, les 
François qui estoient là s’assemblent, 
vn Truchement tenant en main l’ordon¬ 
nance, la lent aux François, puis la pré¬ 
senta à vn Capitaine Sauuage, luy inter¬ 
prétant ce qu’elle vouloitdire, afin qu’il 
la publiast à ses gens ; elle portoit vne 
deffense de la part de Monsieur le Gou¬ 
uerneur et de la part des Capitaines des 
Saunages, de vendre ou d’achepter de 
ces boissons, et notamment d’en prendre 
auec excès, sur peine des punitions por¬ 
tées dans l’ordonnance, et vn comman¬ 
dement à tous ceux qui auraient quitté 
ou qui ne voudraient point embrasser la 
Foy, de sortir de cette Résidence, où 
Monsieur nostre Gouuerneur et les Ca¬ 
pitaines des Sauuages ne vouloient souf¬ 
frir aucun Apostat. Les Sauuages, depuis 
le commencement du monde, iusques à 
la venue des François en leur pays, 
n’ont iamais sceu que c’esloit de def- 
fendre si solemnellement quelque chose 
à leur gens, sous aucune peine pour pe¬ 
tite qu’elle soit ; ce sont peuples libres. 

qui se croyent tous aussi grands sei¬ 
gneurs les vns que les autres, et qui ne 
dépendent de leurs chefs qu’autant qu’il 
leur plaist- Cependant IeCapitaine haran¬ 
gua fortement, et pour autant qu’il con- 
noissoit bien que les Sauuages ne recon- 
noistroient pas bien les detfenses faites 
par vu François, il répéta plusieurs fois 
ces paroles : Ce n’est pas seulement le 
Capitaine des François qui vous parle, 
ce sont tels et tels Capitaines, dont il 
prononça les noms, c’est moy auec eux 
qui vous asseure que si quelqu’vn tombe 
dans les fautes deffenduës, nous l’aban¬ 
donnerons aux loix et aux façons de 
faire des François. Voila le plus bel 
acte public de iurisdiction qu’on ait 
exercé parmy les Sauuages depuis que 
ie suis en ce nouueau Monde. Il est 
bon de les réduire petit à petit sous les 
ordres de ceux que Dieu a choisis pour 
commander : car encore que la liberté 
soit la première de toutes les douceurs 
de la vie humaine, neuntmoins comme 
elle peut degenerer en la liberté ou 
plus losl en la dissolution d’Asnes Sau¬ 
uages, il la faut regler et la soumettre 
aux loix émanées de la loy eternelle. 

Pour le commandement qui esloit fait 
aux Apostasts de sortir de la Résidence 
de Saint Ioseph, Paul Tesouehat, nommé 
vulgairement le Borgne de l’Isle, se 
trouua vn petit estonné : car comme il 
ne faisoit pas profession du Christia¬ 
nisme, il voyoit bien que cela s’adres- 
soil et à luy et à quelques autres. Noël 
Negabamat, l’vn de nos braues Capi¬ 
taines Chrestiens, le voyant tout pensif, 
luy dit : Il y a tant d’années que ie te 
presse de te rendre à Dieu et d’embras¬ 


ser fortement la priere, et tu n’as jamais 
donné de parole assurée, parle mainte¬ 
nant : car ie te déclaré en bonne com¬ 
pagnie, que ie ne veux personne auprès 
de moy qui ne croyetfortement en Dieu, 
le traite comme i’ay autrefois désiré 
qu’on me traitast. Le Pere le Ieune 
m’instruisant, m’éprouua vn assez long¬ 
temps, ie luy en sçauois bon gré, mais 
entin, comme ie pris resolution d’em¬ 
brasser véritablement la Foy, ie luy 
dy : Mon Pere, ie n’ay point deux 
langues, mon cœur et ma bouche parlent 
vn mesme langage, ie t’asseure que 
c’est tout de bon que ie croy en celuy 
qui a tout fait ; ie ne sçay pas le futur, 
mais si jamais ie me démens de cette 
parole, ehasse-moy bien loin d’icy. 
Voilà ce que ie demanday au Pere, et 
c’est cela mesme qu’on te veut donner: 
ouure ta bouche, et laisse sortir nette¬ 
ment ce qui est caché dans ton cœur. 
Ce pauure homme, qui a si souuent 
tonné dans les assemblées de ses Gens, 
répondit qu’il n’auoit point de parole 
que ses gens ne fussent retournez de la 
guerre ; mais on luy fit bien entendre, 
que s’il perdoit la parole, qu’il deuoit 
trouuer ses pieds ; on dit le mesme à 
vn autre qui auoit deux femmes, qui en 
quitta vne bien-tost apres. Bref, ils ont 
donné tous deux quelque esperance de 
leur Conuersion : ie prie nostre Sei¬ 
gneur qu’il leur ouure les yeux. La su¬ 
perbe, qui est le plus grand vice de 
l’esprit, et la luxure, qui est le plus 
villain péché de la chair, sont deux 
obstacles à la Foy et à la vraye pé¬ 
nitence. 

RELATION 

de CE QVI s’est I'ÀSSÉ EN LA MISSION DES PERES DE LA COMPAGNIE DE IESVS 

AVX H V R OIV S, 

PAYS DE LA NOVVELLE FRANCE, 

ÈS ANNÉES 1647. ET 1648. 

Enuoyée au Reuerend Pere Esticnne Charlet, Prouincial de la Compagnie de 
Iesus, en la Prouince de France. 

Par le P. Pavl Ragveneav, de la mesme Compagnie, 

Syperieyr de la Mission des IIvrons. 


Mon Reyerend Pere, 

S i nos lettres ont le bon-heur d’ar- 
riuer iusqu’en France, et si ceux 
qui les portent peuuent éuiter le ren¬ 
contre des Hiroquois, qui sont des vo¬ 
leurs plus cruels que tous les Pirates de 
la mer, i’espere que V. R. aura de la 
consolation en lisant cette Relation : car 
elle y verra comment Dieu nous va pro¬ 
tégeant au milieu des mal-heurs qui 
nous enuironnent de toutes parts, et 
comment cette Eglise naissante dans 
cette barbarie, va croissant et en nombre 
et en sainteté, plus que iamais nous 
n’eussions osé l’esperer. Si Dieu se 
plaist à verser sur ces peuples les béné¬ 
dictions du Ciel, à mesure que les mi¬ 
sères nous pourront accueillir, nous le 
prions de tout nostre cœur qu’il continue 
a nous affliger de la sorte, puisque ce 
nous doit estre assez qu’il en tire sa 
gloire, et le salut des âmes, qui est l’v- 
inque bien qui nous amene en ces pays. 
Nous demandons pour cét effet l’assi¬ 
stance de ses SS. SS. et prières. 

Mon Reuerend Pere, 

Tres-humble et obevssant ser- 
uiteur en N. Seigneur, 

Pavl Ragveneav. 

Des Huions, ce 16. AurU 1648. 


CÜAPITRE PREMIER. 

Silualion du paya des IPurons, de leurs 
alliez et de leurs ennemis. 

Quoy que dans nos Relations prece¬ 
dentes nous ayons pû donner quelques 
lumières touchant la situation d’vne 
partie de ces pays, toutefois i’ay creu 
qu’il seroit expédient d’en proposer ic.y 
brieuement vne veuë plus distincte et 
plus generale, tant à cause que le temps 
nous en a donné des notions bien plus 
asseurées, qu’à raison que nous deuons 
parler dans les suiuans Chapitres, de 
diuerses choses qui supposent ces con- 
noissances. 

Le pays des Hurons est entre le qua¬ 
rante-quatre et le quarante-cinquième 
degré de Latitude, et de Longitude 
demie heure plus à l’Occident que 
Quebee. 

Du costé de l’Occident d’Esté vient 
aboutir vn Lac, dont le tour est quasi de 
quatre cens lieues, que nous nommons 
la Mer douce, qui a quelque flux et re¬ 
flux, et qui dans son extrémité plus 
éloignée de nous, a communication auee 
deux autres Lacs, encore plus grands, 
dont nous parlerons dans le Chapitre 
dixiéme. Celte Mer douce a quantité 
d’Isles, et vne entr’autres, qui a de tour 
près de soixante lieues. 

Du costé de l’oüest-suroüest, c’est à 
dire quasi à l’Occident, nous auons la 
nation du Petun, qui n’est éloignée 
qu’enuiron douze lieuës. 

Du costé du Midy, tirant vn peu vers 
l’Occident, nous regardons la Nation 
Neutre, dont les bourgs qui sont sur la 
frontière en deçà, ne sont éloignez des 
Hurons, qu’enuiron trente lieuës. Elle 
a quarante ou cinquante lieuës d’é- 
tenduë. 

Au delà de la Nation Neutre, tirant 
vn peu vers l’Orient, on va à la Nou¬ 
uelle Suede, où habitent les Andastoë- 
ronnons, alliez de nos Hurons, et qui 
parlent comme eux, éloignez de nous 
en ligne droite, cent cinquante lieuës ; 
nous en parlerons au Chapitre huitième. 

De la mesme Nation Neutre tirant 
presque au Midy, on trouue vn grand 
Lac, quasi de deux cens lieuës de tour, 
nommé Erié, qui se forme de la dé¬ 
charge de la Mer douce, et qui va se 
précipiter par vne cheute d’eaux d’vne 
effroyable hauteur, dans vn troisième 
Lac, nommé Ontario, que nous appel¬ 
ions le Lac Saint Louys, dont nous par¬ 
lerons cy-apres. 

Ce Lac, nommé Erié, estoit autrefois 
habité en ses costes qui sont vers le 
Midy, par de certains peuples que nous 
nommons la Nation du Chat ; qui ont 
esté obligez de se retirer bien auant 
dans les terres, pour s’éloigner de leurs 
ennemis, qui sont plus vers l’Occident. 
Ces gens de la Nation du Chat ont quan¬ 
tité de bourgades arrestées, car ils cul- 
tiuent la terre et sont de mesme langue 
que nos Hurons. 

Partant des Hurons et marchant vers 
le Midy, ayant fait trente ou quarante 
lieuës de chemin, on rencontre le Lac 
S. Louys, qui a quatre-vints ou nonante 
lieuës de longueur, et en sa médiocre 
largeur quinze ou vingt lieuës. Sa lon¬ 
gueur est quasi de l’Orient à l’Occident ; 
sa largeur du Midy au Septentrion. 

C’est ce Lac Saint Louys, qui par sa 
descharge forme vn bras de la Riuiere 
Saint Laurent, sçauoir celuy qui est au 
Midy de l’isle de Montreal et qui va 
descendre à Quebec. 

Au delà de ce Lac Saint Louys, vn 


peu dans les terres, habitent les cinq 
Nations Hiroquoises, ennemies de nos 
Hurons, qui dans leur situation sont 
quasi parallèles à la longueur de ce Lac. 

Les plus proches de la Nation Neutre, 
sont les Sonnontoüeronnons, à septante 
lieuës des Hurons, suiuant le Sud- 
Sudcst, c’est à dire entre le Midy et 
| l’Orient, plus vers le Midy. Plus bas 
suiuent les Ouiouenronnons, quasi en 
droite ligne, à vingt-cinq lieuës enuiron 
des Sonnontoüeronnons. Plus bas en¬ 
core les Oonontaeronnons, à dix ou 
douze lieuës des Ouiouenronnons. Les 
Onneiochronnons, à sept ou huit lieuës 
des Onnontaeronnons. Les Annieron- 
nons sont éloignés des Onneiochronnons, 
vingt-cinq ou trente lieuës ; ils deslour- 
nent tant soit peu dans les terres, et 
sont plus Orientaux aux Hurons. Ce 
sont eux qui sont les plus voisins de la 
Nouuelle Hollande et qui sont aussi les 
plus proches des Trois Riuieres. 

Ce seroit par ce Lac Saint Louys, que 
nous irions droit à Quebec en peu de 
jours et auec moins de peine, n’y ayant 
que trois ou quatre saults, ou plus tost 
courant d’eau plus rapide à passer ius- 
qu’à Mont-Real, qui n’est distant de 
Tcmboucheure du Lac Saint Louys, 
qu’enuiron soixante lieuës ; mais la 
crainte des ennemis, qui habitent le 
long de ce Lac, oblige nos Hurons et 
nous auec eux, de prendre vn grand 
destour pour aller gagner vn autre bras 
de la Riuiere Saint Laurent, sçauoir 
celuy qui est au Nord de Mont-Real, 
que nous nommons la Riuiere des Prai¬ 
ries. Ce qui allonge nostre voyage quasi 
de la moitié du chemin, nous obligeant 
en outre à plus de soixante saults, où il 
faut mettre pied à terre et porter sur 
ses espaules tout le bagage et les canots, 
ce qu’on éuiteroit par le droit chemin, 
sans compter vne grande quantité de 
courans rapides où il faut traisner les 
canots marchant en l’eau, auec grande 
incommodité et danger. 

Du costé du Septentrion des nurons, 
il y a diuerses Nations Algonquines, qui 
ne cultiuent point la terre et qui ne 
viuent que de chasse et de pesche, ius- 
qu’à la Mer du Nord, laquelle nous 

mseons estre éloignée de nous en droite 
li<me, plus de trois cens lieues. Mais 
nous’ n’en auons autre connaissance, 
comme aussi de ces Nations-là, sinon par 
le rapport que nous en font les Ilurons 
et quelques Algonquins plus proches, 
qtii y vont en traite pour les Pelleteries 
et Castors qui y sont en abondance. 


CHATITRE II. 

De l'estât general de la Mission. 

le puis dire que jamais ce pays n’a 
esté plus auant dans l’affliction, que 
nous l’y voyons maintenant, et que ja¬ 
mais la Foy n’y a paru auec plus d’a- 
uantage. Les Hiroquois, ennemis de ces 
peuples, continuent auec eux vne guerre 
sanglante, qui va exterminant nos bour¬ 
gades frontières et qui fait craindre aux 
autres vn semblable mal-heur ; et Dieu 
en mesme temps va peuplant d’excel- 
lens Cürestiens ces pauures Nations dé¬ 
solées, et se plaist à y establir son saint 
Nom au milieu de leurs ruines. 

Depuis nostre derniere Relation nous 
auons baptisé près de treize cens per¬ 
sonnes mais ce qui nous console le 
plus est de voir la ferueur de, ces bons 
Néophytes, et vn esprit de Foy en eux, 
qui n’a rien de la barbarie, et qui nous 
fait bénir les miséricordes de Dieu, qui 
se vont respandant de iour en iour si 
richement jusqu’aux derniers confins de 
ce nouucau monde. 

L’Esté dernier se passa quasi entier 
dans les attentes et les alarmes d’vne 
aimée ennemie des Hiroquois nos voi¬ 
sins, qui fut la cause que les Hurons ne 
descendirent point à Quebec, estans de¬ 
meurez pour defendre leur pays me¬ 
nacé, et craignans aussi d’autre part 
vne autre armée des Hiroquois Annie- 
r onnons,qui les attendoient au passage, 
s us eussent descendu la Riuiere. Ainsi 
nous ne receusmcs l’an passé aucun se¬ 
cours, et non pas mesme aucune lettre 
do Quebec ny de France. Mais non¬ 


obstant Dieu nous a soustenus, ayant 
esté luy seul nostre Pcre et uoslre Pour- 
uoyeur, nostre defense, nostre ioye, 
nostre consolation, nostre tout, chose 
aucune ne nous ayant manqué, aussi 
peu qu’aux Apostres, lors que Nostre 
Seigneur les enuoya quasi tout nuds à 
la conqueste des Ames. 

Nos Missions ont esté à l’ordinaire .* 
et de plus nous en auons entrepris de 
nouuelles, non seulement parmy les 
Durons, mais aussi parmy les Algon¬ 
quins, Dieu donnant à nos Pores du 
courage au dessus de leurs forces, vn 
homme faisant luy seul ce qui eust 
donné vn employ raisonnable à plu¬ 
sieurs. 

Mais apres tout, 3Icssis mulla , ope- 
rarij vero pauci. le veux dire que quoy 
que nous soyons en vn pays abandonné, 
où la pauureté est nostre appanage, et 
où nous ne viuons que des aumosnes, 
qui venant de quinze cens lieues, doi- 
uent passer et la mer et la rage des Hi¬ 
roquois auant que nous puissions en 
joiiyr, ce n’est pas toutefois ce secours 
temporel qui nous presse, ny celuy que 
nous demandons auec plus d’instance : 
ce sont des Missionnaires desquels nous 
auons grand besoin, ce sont là les tlire- 
sors que nous desirons de la F'rance. 
l’aduoüe que pour venir icy, apres auoir 
trauersé l’Océan, il faut sentir de près 
la fumée des cabanes Iliroquoises, et 
peut-estre y estre bruslé à petit feu ; 
mais quoy qui nous puisse arriuer, ie 
sçay bien que le cœur de ceux que Dieu 
y aura appeliez, y trouuera son Paradis, 
et que leur charité ne pourra pas s’é¬ 
teindre ny dans les eaux ny dans les 
flammes. 

Nos Ilurons sont bien auant dans vn 
pourparler de Paix auec l’Onnontae- 
ronnon (c’est vne des cinq nations fli- 
roquoises, qui cy-deuant a tousiours 
plus vexé ce pays), et il V a quelque 
esperance que deux autres des Nations 
ennemies entreront dans le mesme 
traité : les ambassades sont réciproques 
de part et d’autre. Si cette affaire ré¬ 
ussit, il ne leur restera plus sur les 
bras que le Sonnontoueronnon, le plus 
proche ennerny que nous ayons, et les 

Iliroquois Annieronnons, plus voisins 
de Quebec, ausquels on feroit bonne 
guerre, nos armes n’estant plus diuer- 
ties ailleurs. 

De plus nos Durons ont enuoyé vn 
ambassade aux Andasloëronnons, peu¬ 
ples de la Nouuelle Suede, leurs anciens 
alliez, pour les solliciter à leur moyen- 
ner vne Paix entière ou à reprendre la 
guerre qu’ils auoient il n’y a que fort 
peu d’années auec les Hiroquois Annie¬ 
ronnons. On en espere vn grand se¬ 
cours et vn grand soulagement pour ce 
pays. Mais apres tout, nos espérances 
sont en Dieu ; car la perfidie de ces 
peuples ne permet pas que nous nous 
appuyons aucunement sur leurs paroles, 
et nous fait craindre vn aussi grand 
mal-heur au milieu de ces traitez de 
paix que dans le plus fort de la guerre. 


CHAPITRE III. 

De naître maison de Sainte Marie. 

La maison de Sainte Marie ayant esté 
iusqu’à maintenant dans le cœur du 
pays, en a aussi esté moins exposée aux 
incursions des ennemis. Ce n’estpasque 
quelques auenturicrs ne soient venus 
de fois à autre faire quelque mauuais 
coup, à la veuë mesme de nostre habi¬ 
tation ; mais n’osans pas en approcher 
qu’en petit nombre et 5 la dcsrobée, 
crainte qu’estans apperceus des bour¬ 
gades frontières on ne courust sur eux, 
nous auons vescu assez en asseurance 
de ce costé là, et Dieu mercy pas vn de 
nous n’y a encore esté surpris dans 
leurs embusches. 

Nous sommes quarante-deux François 
au milieu de toutes ces Nations infidèles; 
dix-huit de nostre Compagnie, le reste 
de personnes choisies, dont la pluspart 
ont pris dessein de viure et de mourir 
auec nous, nous assistans de leur tra- 
uail etindustrie auec vn courage, vne 
fidelité et vne sainteté, qui sans doute 
n’a rien de la terre : aussi n’est-ce que 


de Dieu seul qu’ils en attendent la re¬ 
compense, s’estimans trop heureux de 
respandre et leurs sueurs et s’il est be¬ 
soin tout leur sang, pour contribuer ce 
qu’ils pourront à la conuersion des bar¬ 
bares. Ainsi ie puis dire auec vérité 
que c’est vne maison de Dieu et la porte 
du Ciel ; et c’est le sentiment de tous 
ceux qui y viuent, et qui y trouuent vn 
Paradis en terre, où la Paix habite, la 
ioye du Saint Esprit, la charité et le 
zele des âmes. 

Cette maison est vn abord de tout le 
Pays, où les Chrestiens trouuent vn 
Hospital durant leurs maladies, vn re¬ 
fuge au plus fort des alarmes et vn ho¬ 
spice lors qu’ils nous viennent visiter. 
Nous y auons compté depuis vn an plus 
de trois mille personnes ausquehes on a 
donné légiste, et quelquesfois en quinze 
iours les six et les sept cens Chrestiens, 
et d’ordinaire trois repas à chacun, sans 
y comprendre vn plus grand nombre 
qui sans cesse y passent tout le iour, 
ausquels on fait aussi la charité. En 
sorte que dans vn pays estranger, nous 
y nourrissons ceux qui deuroient nous y 
fournir eux-mesmes les nécessitez de 
la vie. 

11 est vray que ce n’est pas dans les 
delices ny l’abondance de la France. 
Le bled d’Inde pilé dans vn mortier et 
boiiilly dedans l’eau, assaisonné de 
quelque poisson enfumé, qui tient lieu 
de sel, estant réduit en poudre, nous 
sert ensemble de boire et de manger, 
et nous apprend que la Nature se con¬ 
tente de peu, nous fournissant Dieu 
mercy vne santé moins sujette aux ma¬ 
ladies, qu’elle ne feroit dans les ri¬ 
chesses et la variété des viures de 
l’Europe. 

Il n’y a d’ordinaire que deux ou trois 
de nos Pores residens en cette maison, 
tous les autres sont dissipez dans les 
Missions, qui sont maintenant dix en 
nombre : les vues plus arrestées dans 
les bourgs principaux du pays, les 
autres plus errantes, vn seul Pere estant 
contraint de prendre le soin de dix et 
de douze bourgades, et quelques-vns 
allans plus loin, les quatre-vingts et les 
! cent lieues, afin que toutes ces Nations 

soient esclairées en mesme temps des 
lumières de l’Euangile. 

Nous taschons toutefois de nous ras¬ 
sembler tous, deux ou trois fois l’année, 
afin de rentrer en nous-mesmes et va¬ 
quer à Dieu seul dans le repos de 
l’Oraison, et en suitte conférer des 
moyens et lumières que l’experience et 
le Saint Esprit va nous donnant de iour 
en iour, pour nous faciliter la conuer- 
sion de tous ces peuples. Apres quoy il 
faut au plus tost retourner au trauail 
et quitter les douceurs de la solitude 
pour aller chercher Dieu dans le salut 
des aines. 


CHAPITRE IV. 

De diurnes défait ex de nos Hurons par 
leurs ennemis. 

Les Arendaenronnons, qui estoient à 
nos frontières vers le costé de l’Orient, 
que nous appellions la Mission de Saint 
lean Baptiste, ont receu tant d’eschecs 
ces dernieres années, qu’ils ont esté 
contrains de quitter leur pays, trop ex¬ 
posé à l’ennemy, et se retirer dans les 
autres Bourgs plus peuplez qui sont 
aussi de meilleure defense. Nous y 
auons perdu bon nombre de Chrestiens, 
le Ciel s’enrichissant tousiours dedans 
nos pertes. 

Tout ce pays fut menacé l’Eslé der¬ 
nier d’vne armée ennemie, qui en effet 
'enoit fondre sur nous ; mais leur des- 
sdn ayant esté rompu, pour les raisons 
dont nous parlerons cy-apres, la plus- 
parts’estans dissipez, vne bande de trois 
nons Sonnonloüeronnons allèrent se 
letter sur le bourg des Aondironnons, 
0u ds en tuerent quantité et emme¬ 
nèrent tout ce qu’ils purent de captifs. 

Ces Aondironnons sont peuples de la 
g 0n Neutre, les plus voisins de nos 
nrons, qui n’estans point en guerre 
ec les Sonnontoüeronnons, les auoient 
1 pm 6US C0Dlme amis dans leur bourg, et 
r preparoient à manger dans toutes J 


les cabanes, dans lesquelles les Sonnon¬ 
toüeronnons s’estoient diuisez expies 
pour y faire plus aisément leur coup, 
qui en effet leur réussit, ayans plus tost 
ou massacré ou saisi ceux qui eussent 
esté pour rendre du combat, qu’on 
n’eust pû s’apperceuoir de leur muuuais 
dessein, ayans tous en mesme temps 
commencé ce massacre. 

Ce qui poussa les Sonnonloüeronnons 
à celte trahison, fut le ressentiment 
qu'ils auoient de la mort d’vn de leurs 
hommes, qui retournant l’Hyucr prece¬ 
dent de la petite guerre, apres auoir fait 
quelque meurtre aux frontières de la 
Nation du Petun, auoit esté poursuiuy 
viuement et pris par les Ilurons aux 
portes des Aondironnons, auant qu’il 
fust entré dans aucune cabane, ce qui 
auoit fait iuger qu’il esfoit de bonne 
prise ; mais nonobstant sa mort a esté 
vengée de la sorte. 

On croyoit qu’en suite de cette des¬ 
loyauté si indigne, toute la Nation 
Neutre prendroit la guerre contre les 
Hirôquois, et en effet de part et d’autre 
ils se sont tenus sur leurs gardes et dans 
la deffiance ; mais toutefois rien ne 
bransle ce semble de ce costé là, et ils 
continuent dans leur neutralité. D’au¬ 
cuns disent que ce ne peut estre pour 
long-temps, et que le dessein de ceux 
de la Nation Neutre est de rauoir paisi¬ 
blement et à l’amiable leurs captifs, 
puis prendre leur auantage pour venger 
à leur tour cette perte qu’ils ontreceuë. 

Les derniers mal-heurs qui nous sont 
arriuez ont esté sur la fin de cét Hyuer. 
Quelques-vns du bourg de Saint Ignace, 
enuiron trois cens, tant hommes que 
femmes, estons cabanez pour la chasse 
à deux journées dans les bois, vers le 
pays ennemy, vne trouppe de Sonnon¬ 
toüeronnons vint se ietter sur vne des 
cabanes vn peu trop escartée des autres, 
lors qu’elle estoit moins de deffense, la 
pluspart estans dissipez çà et là, selon 
que leur chasse auoit donné. 11 y eut 
sept personnes tuées sur la place, et 
vingt-quatre tant hommes que femmes 
emmenez captifs, l’ennemy s’estant re¬ 
tiré promptement crainte d’estre pour¬ 
suiuy. 





50 


Relation de la Nouuelle 


Celte cabane estoit quasi toute de 
Chrestiens, qui s’estoient réunis en¬ 
semble pour y faire mieux leurs prières 
matin et soir : et en effet ils y viuoient 
dans l’innocence et respandoient par 
tout vne bonne odeur du Christianisme. 
Le feu aura sans doute esté le partage 
de quelques-vns ; ie prie Dieu que les 
autres, à qui peut-estre les ennemis 
auront donné la vie, leur donnent en 
eschange la Foy et la pieté qui vit de¬ 
dans leur cœur. 

De ceux qui furent tuez sur la place, 
ie puis dire auec vérité qu’il y auoit vne 
perle de nos Chrestiens. C’estoit vn 
ieune homme de vingt-quatre ans, nom¬ 
mé Ignace Saonaretsi, exemplaire à 
toute la jeunesse et irréprochable en 
ses mœurs, qui estoit d’vn excellent 
esprit, mais d’vne foy et pieté aussi 
ferme que i’en aye veu dans ce pays. Il 
y auoit quelques mois qu’il se disposoit 
à la mort, disant qu’il en auoit de fortes 
pensées ; et pour cela il venoit d’ordi¬ 
naire sus iour, dire son Chapelet en 
l’Eglise, outre la Messe du matin et les 
prières du soir, qu’il faisoit extraordi¬ 
nairement longues. Il estoit heureux à 
la chasse ; ayant tué vn cerf, aussi-tost 
il mettoit les deux genoux en terre pour 
en remercier Dieu. 

Estant dans le combat auec l’ennemy, 
et voyant bien qu’ils n’estoient pas de 
forces égales et qu’il pourroit estre em¬ 
mené captif, il dit à vn sien cousin qu’il 
voyoit s’enfuir : Mon cousin, va porter 
les nouuelles à ma mere que ie seray 
bruslé ; mais dis luy qu’elle ne déploré 
point ma mort ; ie n’auray pour lors 
autre chose dans l’esprit que le Paradis. 
Il auoit proche de soy son frere aisné 
Catechumene, lequel on nous a dit qu’il 
baptisa : et tous deux furent les premiers 
qui demeurèrent sur la place. Leur 
mere et toute sa famille a embrassé la 
Foy depuis celle mort, et nous voyons 
à l’œil que ce ieune Chreslien les a 
laissez heritiers de sa pieté. 

Ce ieune homme estoit si innocent, 
qu’estant question de le marier, et ses 
parens luy parlans d’vn party qui leur 
sembloit auantageux : le n’ose, leur 
dit-il, enuisager aucune fille, et ainsi ie 


ne la connois pas : i’ay crainte d'offen¬ 
ser Dieu et de me voir engagé dans le 
mal, par vne œillade, qui porteroit mon 
cœur plus loin que n’auroit esté mon 
dessein et le vostre. 

Yn iour, deux de nos Peres estons en 
voyage auec luy, dans les neiges hautes 
de quatre pieds, par vn froid et vn vent 
excessif, vn des Peres n’en pouuant 
plus, le pria de le descharger, etvoyant 
qu’il trembloit de froid, estant fort mal 
vestu, luy présenta dequoy se couurir. 
Ce ieune Chrestien luy respondit que 
volontiers il prendroit non seulement 
sa charge, mais aussi celle de l’autre 
Pere ; et en effet il se chargea de ces 
deux fardeaux tres-pesans, ne voulant 
pas se couurir dauantage, disant qu’il 
eust esté trop à son aise estant si bien 
vestu, qu’il auoit desia offert à Nostre 
Seigneur tout ce froid qu’il alloit en¬ 
durant, et les fatigues de ce chemin 
fascheux pour se disposer à la Commu¬ 
nion du lendemain, et qu’il se consoloit 
dans la pensée qu’vn iour dedans le Ciel 
il beniroit Dieu d’auoir paty si peu de 
chose pour son amour. 

Quelque temps auant sa mort, ayant 
esté choisi pour porter la Croix, en 
vn enterrement public : La ceremonie 
estant acheuée vn de nos Peres luy de¬ 
manda s’il n’auoit pas esté honteux de 
se voir suiuy et regardé de tant d’infi- 
deles ? Nenny, dit-il, ie pensois que ce 
que ie faisois estoit glorieux deuant 
Dieu, et que les vices et les débauches 
de tant de personnes qui estoient autour 
de moy, estoient ce que Dieu haïssoit, et 
ce dont on deuoit auoir honte. 

Cette perte fut suiuie d’vne plus 
grande fort peu de iours apres. Plus de 
trois cens du mesme bourg de Saint 
Ignace, estons retournez au mesme lieu, 
tant pour enterrer leurs morts, que 
pour enleuer quantité de chair de vaches 
saunages qu’ils auoient tuées ; sur leur 
retour, s’estans diuisez ça et la et 
sans ordre, iis furent surpris par vne 
centaine d’IIiroquois Ànnieronnons, a 
quatre ou cinq lieues du bourg, et en- 
uiron quarante de nos gens y demeu¬ 
rèrent ou furent pris captifs ; ce qui 
depuis a obligé ceux de ce bourg de 

Saint Ignace à s’approcher do nous cl 
se mettre plus à l’abry qu’ils n’estoient 
des incursions de l’ennemy. 


CHAPITRE V. 

De la Prouidence de Dieu sur quelques 
Chrestiens pris ou luez par les 
ennemis. 

Sur la fin de l’Eslé vne trouppe do 
quelques auenturiers Hiroquois, con¬ 
duite par vn Huron, de long-temps 
captif parmy eux, surprirent dans vne 
Isle escartée vne cabane de Chrestiens 
qui estoient à la pesche : ils en tuerent 
quatre ou cinq sur la place et emme- 
nerent sept captifs. Quelqu’vn sauué de 
ta mcslée courut en porter les nouuelles 
au bourg voisin. Le Missionnaire qui y 
estoit accourut en haste vers le lieu du 
massacre, se doutant qu’il y auroit quel¬ 
que ame à gagner pour le Ciel. Ayant 
fait deux lieues de chemin et ne pouuant 
passer plus outre, arriué qu’il estoit sur 
les riuages du grand Lac ; il entend 
vne voix d’infideles qui l’appellent pour 
s’embarquer. Uaste-toy, dirent-ils au 
Père, peut-estre que tu en trouueras 
quelqu’vn en vie qui n’est pas encore 
baptisé. En effet les Prouidences de 
Dieu sont adorables pour ses eslus : 
Ceux qui auoient receu le saint Ba- 
plesme, et qui s’estoient venus confesser 
auantque de partir, se trouuerent roides 
Morts sur la place ; vne seule fille de 
dix-huit ans, bonne Catechumene, re- 
stoit encore en vie dans vn corps trans¬ 
percé de coups, nageante dans son 
san o> et la peau de la teste arrachée de 
SOn cr ane, qui est la despoüille ordi¬ 
naire que les ennemis emportent. Le 
Père n’eut de temps que ce qui estoit 
necessaire pour la baptiser ; comme si 
, e ame dans vn corps demy-mort, 
neustattendu que cette grâce du Ba- 
Piesme pour s’enuoler au Ciel. 

La Prouidence de Dieu ne fut pas 
dns aimable sur ceux qu'on emmenoit 


captifs : car Pennemy fut poursuiuy si 
viuement qu’on luy couppachemin, iors 
qu’il auoit desia gagné huit ou dix lieues 
hors le pays. On recouura tous les 
captifs, sans que pas vn eust receu en¬ 
core aucun coup, ny que mesme on 
leur eust arraché les ongles, ce qui 
toutefois est la première des caresses 
qu’on fait aux prisonniers de guerre. 
Le chef des ennemis fut pris et vn autre 
auec luy, le reste se mit en fuite, 
n’ayans pas le loisir de descharger vn 
seul coup de hache pour assommer les 
captifs qu’ils menoient. Vne bonne Chré¬ 
tienne, nommée Marthe Andionra, qu’on 
emmenoit captiue auec son mary et deux 
de ses enfans, attribué cette deliurance 
au secours de la Vierge, qu’elle inuo- 
quoit durant tout le chemin, disant son 
chapelet, qu’vn ennemy luy arrache luy 
défendant de faire ses prières. Mais ne 
sçauoit pas que le cœur parloit bien plus 
haut que la langue ; il fut le premier 
pris et elle fut la première deliurée. 

Vn Chrestien estant tombé entre les 
mains des ennemis, fut traité si cruelle¬ 
ment que la pluspart luy portoient com¬ 
passion : son recours estoit tout à Dieu, 
auquel il s’escrioit dans le plus fort de 
ses tourmens : Mon Dieu, soyez beny 
de m’auoir appellé à la Foy ; que mon 
corps soit brisé de coups, ces cruautez 
n’iront pas plus loin que ma vie ; vous 
me ferez miséricorde, et ie croy ferme¬ 
ment que mon ame sera bien-tost auec 
vous dans le Ciel. Puis s’addressant à 
vn infidèle qui estoit dans les tourmens 
auec luy : Mon éhmarade, luy disoit-il, 
ie te porte plus de compassion qu’à 
moy-mesme, car apres ces miseres ie 
crains pour loy vn mal-heur eternel, 
d’vn feu moins pitoyable que ne sont 
ceux qui nous tourmentent : si tu veux 
que ie te baptise, et si de tout ton cœur 
tu pries Dieu qu’il ait pitié de toy apres 
la mort, il te fera miséricorde. Les en¬ 
nemis entendons ces discours luy coup- 
perentla main, le separerentd’auec son 
compagnon et redoublèrent ses lour- 
mens, mais ils ne purent tirer de luy 
autre parole, sinon d’vn courage vray- 
ment Chrestien : Vos tourmens cesse¬ 
ront, disoit-il, et finiront auec ma vie ; 






52 


Relation de la Nouuelle 


apres cela ie ne suis plus vostre captif : 
i’atlore vn Dieu qui vn iour me rendra 
cette main coupée et ce corps tout brisé 
de vos cruautez. 

Yne ieune fille Chrestienne de qua¬ 
torze à quinze ans, auoit esté emmenée 
captiue à Sonnontouan : y estant ar- 
riuée, elle entendit qu’on parloit de la 
faire mourir : la peur luy donna du 
courage, et Dieu conduisit son inno¬ 
cence pour la tirer de ce péril. Elle 
trouue moyen de s’eschapper, se iette 
dans des brossailles à quatre ou cinq 
cens pas du bourg ; tout le monde est 
en campagne et nuitet iour pour la cher¬ 
cher ; on approche du lieu où elle est, 
et souuent elle fut sur le point de se 
descouurir elle-mesme se croyant ap- 
perceuë, lors que Dieu qui vouloit la 
sauner conduisoit autre part les pas de 
ceux qui venoient droit à elle, luy don¬ 
nant assez de cœur pour demeurer ainsi 
cachée trois iours entiers sans boire ny 
manger. La troisième nuit, elle sort en 
tremblant du lieu de son azile, et prend 
sa route vers la Nation Neutre, ne sça- 
chant bonnement où elle alloit. Apres 
trois iournées de chemin, ayant passé 
vne riuicre à guay, elle fait rencontre 
de quatre hommes qui luy demandent 
où elle va ; elle leur raconte sa fortune, 
et leur dit qu’elle s’échappe de la mort. 
Deux de ces hommes esloient ennemis, 
qui parlent de la remener dans sa capti- 
uité, c’est à dire à vne mort certaine ; 
les deux autres estoient gens de la 
Nation Neutre, qui ayant pitié de cette 
petite innocente, prirent sa cause en 
main, disans qu’estant passée au deçà 
de cette riuiere, elle estoit sur leurs 
terres, dans vn pays de paix et non plus 
dans le pouuoir des ennemis. Dieu sçail 
auec combien de confiance elle se re- 
commandoit à luy. Enfin les deux hom¬ 
mes de la Nation Neutre remportèrent 
au dessus des deux ennemis. 11 y auoit 
plus de six iours qu’elle n’auoit mangé, 
et toutefois elle ne senloit ny faim, ny 
lassitude. Ils luy donnèrent dequoy 
rompre son ieusne, assez pour atteindre 
les bourgs de la Nation Neutre, où 
estant en lieu d’asseurance, elle continua 
son chemin et arriua icy le iour de 


Pasques. Son pere, bon Chrestien, 
nommé Antoine Otiatonnety, et ses 
aub es parens la receurent des mains de 
Dieu comme vn enfant resuscité. 

Nous ne desirons pas ny les souf¬ 
frances, ny les mal-heurs à nosChre- 
stiens ; mais toutefois ie ne puis m’em- 
pescher de bénir Dieu dans ceux qui 
leur arriuent ; l’experience m’ayant fait 
reconnoistre que iamais leur Foy n’est 
plus viue, ny leur cœur iamais plus à 
Dieu, qu’au temps qu’enuisageant les 
choses d’vn œil trop humain, nous 
auons plus de crainte et plus de com¬ 
passion pour eux. le n’en ay veu aucuns 
de ceux qui sont tombez entre les mains 
de l’ennemy, et se sont sauuez par 
apres, qui ne m’ayent auoüé que dans 
le plus fort de leur mal ils n’y eussent 
esprouué vn courage plus Chrestien, 
vne consolation plus douce et vn re¬ 
cours à Dieu plus entier, qu’ils n’auoient 
ressenty toute leur vie passée, et que 
mesme ils n’en ressentoient apres leur 
deliurance. Ainsi nous ne sçauons que 
desirer à nos Chrestiens et à nous- 
mesmes, et quelques grandes pertes que 
[misse receuoir cette Eglise, nous en 
bénirons Dieu, voyans à l’œil qu’il en 
tire sa gloire plus auantageusement que 
nous n’eussions osé l’esperer par aucune 
autre voye. 

Au milieu de l’Esté, dans le plus fort 
de la terreur d’vne armée ennemie, 
qu’on disoit n’estre qu’à demie lieuë du 
bourg de S. loseph, les femmes ne son- 
geoient qu’à la fuite, les hommes à 
soustenir l’assaut, l’etfroy et l’espou- 
uante estoit par tout. Au milieu de 
toutes ces alarmes, les Chrestiens, les 
Cateehumenes et mesme plusieurs infi¬ 
dèles accoururent à l’Eglise, les vns 
pour receuoir l’absolution, les autres 
pour presser leur Baptesme, tous crai¬ 
gnons plus l’Enfer qu’ils ne craignoient 
la mort. Le Pere ne sçauoit pas aus- 
quels entendre, car voulant satisfaire 
aux vns, les autres le pressoient et luy 
crioient miséricorde. C’estoit vn combat 
de la Foy, qui viuant dans leur cœur, 
leur donnoit vn légitimé droit à ce qu’ils 
desiroient : ainsi le Pere se vid heureu¬ 
sement contraint de leur accorder leurs 

demandes. Plusieurs estoient armez de 
pied en cap, et receurent ainsi le Ba¬ 
ptême. Apres tout il se trouua que 
c’estoit vue fausse alarme, mais la Foy 
et les saintes promesses de ces per¬ 
sonnes baptisées à la haste, se trou- 
uerent toutefois véritables. Le Saint 
Esprit est vn bon maistre, et quand il 
appelle quelqu’vn h soy, il supplée 
abondamment tout ce qui peut manquer 
à nos instructions. 

le ne puis pas obmettre icy vn senti¬ 
ment de pieté vrayment Chreslienne, 
d’vne mere pour son enfant vnique. 
Cette femme s’estoit réfugiée dans le 
departement de nostre habitation de 
Sainte Marie, qui est destiné aux Sau- 
uages Chresliens : elle se vid obligée 
de retourner à Saint Ioseph au plus fort 
des alarmes ; elle emmena auec soy son 
fils, aagé seulement de quatre ans. Vn 
de nos Peres luv demanda pourquoy 
elle n’auoit pas laissé ce petit innocent 
en nostre maison, en vn lieu d’asseu- 
rance ? Helas ! respondit-elle, i’ayme 
mieux le voir tuer dedans mon sein et 
mourir auec moy, que de le laisser sur- 
uiure apres ma mort : mes parens qui 
sont infidèles corrompraient bien-tost 
son innocence et perdroient son ame en 
luy faisant perdre la Foy, et ie serois la 
mere d’vn damné. le préféré le salut 
de son ame à la vie de son corps ; ie 
demande pour nous deux le Ciel, et non 
pas vne longue vie. 


CHAPITRE VI. 

Des Baptesmes de quelques Iliroquois 
pris en guerre par les Hui ons. 

Le bon-heur de la guerre n’est pas 
tousiours tout d’vn costé : si nos Hu- 
rons ont fait des pertes, ils ont aussi eu 
leurs victoires où le Ciel a plus gagné 
îi^eux ; car la pluspart des Iliroquois 
lu ils ont pris à diuerses fois, ayant 
este bruslez à l’ordinaire, ont trouué le 
chemin du Ciel au milieu des tlammes, 


et leur salut à l’heure de la mort. Mais 
il faut auoüer que iamais nous ne fai¬ 
sons aucun de ces Baptesmes qu’auec 
des combats et des résistances non pa¬ 
reilles, non pas tant de la part de ceux 
du Baptesme desquels il s’agit, que du 
costé des Ilurons infidèles qui ont de la 
peine à permettre qu’on procure vn 
bon-heur eternel à ceux qu’ils n’enui- 
sagent que d’vn œil ennemy. Si la fer- 
ueur de nos Chrestiens ne nous aidoit 
en ces rencontres, nous ne serions pas 
assez forts pour en venir à bout ; mais 
leur zele et leur charité se trouue plus 
puissante à procurer ce bien à leurs en¬ 
nemis, que la haine des infidèles à sou- 
liaitter leur mal. 

Yn excellent Clirestien, dont l’aage 
est remply de mérités, et qui estant 
d’vn rare esprit a vne Foy tout «à fait 
eminente, voyant l’opposition opiniaslre 
des infidèles à ne vouloir permettre 
qu’on baptisast quelques captifs : Eh 
quoy, mes freres, leur dit-il, si vous ne 
croyez pas que nostre Foy soit véritable, 
pourquoy vous opposez vous à l’instru¬ 
ction de ces captifs ? Et si c’est vn 
mensonge ce que nous preschons du 
Paradis et de l’Enfer, pourquoy nous 
refusez vous ce contentement de ra¬ 
conter ces fables et de tromper vos en¬ 
nemis ? Que si vous pensez qu’en effet 
la parole de Dieu que nous portons soit 
véritable, embrassez donc la Foy vous- 
mesmes, et redoutez pour vous ces feux 
d’Enfer que vous souhaitez à ces pau- 
ures misérables. Là-dessus il se met à 
prescher à toute l’assemblée, qui luy 
preste audience ; il parle du Paradis, 
de l’Enfer, de la Résurrection et par¬ 
court les principaux mystères de nostre 
Foy. Enfin voyant tout son monde 
gagné : Mes freres, leur dit-il, ie voy 
bien que la Foy est dans le fond de 
vostre cœur, que vous différez seule¬ 
ment à en faire la profession ; mais 
sçaehez que vous irritez Dieu, vous op¬ 
posant au salut de ces âmes, et que 
l’Enfer sera vostre partage, si vous 
voulez que vos haines soient immor¬ 
telles : bruslez leur corps à la bonne 
heure, qui est vostre captif ; mais leurs 
âmes sont inuisibles et non pas de vostre 

domaine ; vous auriez tort de leur sou¬ 
haiter aucun mal. Apres cela il s’ad- 
dresse aux captifs, leur demande s’ils 
conçoiuent ces veritcz et s’ils désirent 
le liaptesme. Leur cœur y est tout dis¬ 
posé, tout le monde est dans le silence, 
et ces Baplesmes se font d’vn consente¬ 
ment si public, qu’on eust iugé que l’as¬ 
semblée estoit toute Chrestienne. 

Eu vue autre occasion les infidèles 
ayans preuenu les captifs et leur avans 
donné des impressions de nous et de la 
Foy, qui ne leur en laissoient que de 
l’horreur, vn Capitaine Chrestien en 
eut aduis, et nous pria de ne pas pa- 
roistre en l’assemblée qu’il ne nous eust 
appeliez. 11 prend auecsoy quatre ou cinq 
des Chrestiens plus feruens ; ils s’ap¬ 
prochent des prisonniers : Mes freres, 
leur dirent-ils, nous ne portons ny 
torches ny flambeaux pour vous venir 
brusler : si vous ne mouriez que de nos 
mains, vos vies seroienl en asseurance ; 
nostre cœur n’a point de cruautez ny 
pour vous, ny pour qui que ce soit au 
monde. Tous les autres qui vous en- 
uironnent sont armez de feux et de 
flammes, et leurs mains sont encore 
toutes couuertes de vostre sang : iugez 
maintenant si leur cœur a de l’amour 
pour vous, et si les aucrsions qu’il vous 
ont données de la Foy, procèdent d’vn 
désir qu’ils ayent de vostre bien, ou 
plustost de la rage qui les anime contre 
vous. L’esprit de ces captifs estant ap- 
priuoisé, ils se mettent à les instruire 
tout à loisir, et les voyans bien disposez, 
vn Chrestien nous vint appeller pour 
leur conférer le Baptesme. 

La femme d’vn de ces bons Chrestiens 
donna aduis à son mary que les infidèles 
estoient animez contre luy, de ce qu’il 
se mcsloit si auant dedans ces ba¬ 
plesmes, et luy conseilla de s’en dépor¬ 
ter vne autrefois. Et quoy ma femme, 
luy dit-il, tu veux seruir de truchement 
au diable ! est-ce vn conseil d’amy ? 
Et faut-il que les médisances nous em- 
peschent de gagner le Ciel et d’y mener 
inesme nos ennemis ? Si on parle de me 
tuer pour quelque autre sujet, ie pourray 
bien craindre la mort ; mais s’il est 
question et de souffrir les calomnies et 


de mourir pour l’auancement de la Foy, 
ma vie ne m’est plus rien, et ieveux 
bien qu’on sçache que jamais ie ne 
trcmbleray de ce costé là. 

Mais ce qui a plus estonné les infi¬ 
dèles, est d’auoir veu en ces rencontres 
des femmes plus fortes qu’eux. Nous 
ne pouuions vn iour nous faire assez 
entendre à vn captif Sonnontoueronnon 
(car quoy que le fond de leur langue 
soit le mesme qu’icy auxHurons, toute¬ 
fois les dialectes sont si difîerens qu’on 
iugeroit que ce soient des langues di- 
uerses). Il nous vint en pensée d’auoir 
recours à vne bonne Chrestienne, ve¬ 
nue il y a neuf ou dix ans d’vn bourg de 
la Nation Neutre voisin des ennemis. 
Cette femme s’approche du captif, et 
comme elle possédé parfaitement bien 
nos mystères, il ne fut pas besoin de luy 
mettre en bouche ce qu’elle diroit, elle 
se met à l’instruire elle-mesme : Mon 
frere, luy dit-elle, ie porte compassion 
à ton corps ; mais toutefois sa misere 
ne sera pas longue, quelques tourmens 
que luy préparent les Hurons : tu sçaie 
que nos âmes sont immortelles et que 
ces flammes que tu voy, ne pourront 
pas consommer la tienne ; elle suruiura 
à ces cruautez que tu crains. Mais il 
faut que tu sçaehes qu’il y a vn mal-heur 
éternel qui nous attend apres la mort, 
si nous n’auons reconnu en ce monde 
et adoré le Créateur du ciel et de la 
terre. C’est, à quoy ie te viens inuiter. 

Les infidèles ne sçauoient que dire à 
cette Chrestienne, car les hommes Hu¬ 
rons auroient honte d’entrer en dispute 
auec vne femme. Elle continué son in¬ 
struction paisiblement, et ce pauure 
captif fut si louché de cette charité, qu’il 
demanda à estre baptisé, et le lende¬ 
main son ame fut, comme nous croyons, 
dans le Ciel. 

le finy ce Chapitre par la mort d’vne 
captiue Hiroquoise. C’estoit vne ieune 
femme d’enuiron vingt-cinq ans, à qui 
les Hurons auoient donné la vie ; toute¬ 
fois l’ennuy de sa captiuité et le désir 
de sa patrie, l’auoient poussée à s’enfuir 
seule à trauers les bois ; mais l’ayant 
poursuiuie à la piste, on la reeouura 
apres quelques iournées, heureusement 




France, en VAnnée 1648 . 


55 


pour son salut. Elle tomba bien-tost 
malade : vu de nos Peres va pour l’in- 
struire, il la trouue toute disposée au 
Baptesnic et qui sçauoit tous nos my¬ 
stères. H y a long-temps que ie croy, 
luy dit-elle, et ce que i’ay veu des Chré¬ 
tiens dés le commencement de ma 
captiuité est entré dans le fond de mon 
cœur: i’ay iugé leur Foy véritable, et 
les Commandemens de Dieu si iestes, 
que i’ay creu que vrayment il estoit luy 
seul le maistre de nos vies, l’auois de¬ 
mandé le Baptesme à Ouracha (c’est le 
nomHuron d’vu autre de nos Peres), 
mais il m’a refusée, croyant peut-estre 
que ma Foy ne fust que sur mes levres, 
et non pas dans mon cœur, l’ay non¬ 
obstant vescu du depuis en Chrestienne, 
et i’esperois tousiours que Dieu qui void 
dans le fond de nos aines, auroit pitié de 
moy. le te prie, donne moy le Ba- 
ptesme, car c’est sans doute pour cela 
que Dieu n'a pas voulu que i’allasse 
mourir en mon pays tout infidèle. Le 
Pere m’escriuit que iamais il n’auoil 
baptisé aucun Sauuage auec plus de sa¬ 
tisfaction. Elle vescul encore vn mois, 
mais en vn lieu où nos visites ne peu- 
uenl pas estre frequentes. A l’heure de 
la mort, elle enuoye quérir en l’absence 
du Pere vn bonChrestien, qui nous sert 
de Dogique dans ce bourg-là, et le prie 
de l’assister à bien mourir comme font 
les Chrestiens ; mais ce bon Dogique ! 
trouua que le Saint Esprit y faisoil plus 
que luy, car les senlimens de pieté 
estoient si tendres dans le cœur de cette 
captiue mourante, sa Foy si viue et ses 
espérances si douces pour le Ciel, qu’il 
nous a dit n’auoir iamais rien veu de 
plus Chrestien. Elle rendit l’amc auec 
cesdernieres paroles : Iesus, ayez pitié 
de moy, oiiy ie seray auiourd’huy auec 
vous dans le Ciel. Elle auoit nom Mag¬ 
deleine Arihoüaen. 

A ce propos ie ne puis obmettre vn 
Wnp de la Prouidence de Dieu sur vne 
qui sans doute estoit née pour le 
Paradis. Ane ieune femme infidèle le- 


gerement malade, escoutoit attenliue- 
pent les instructions qui se donnoient 
a quelques Néophytes de la mesme ca- 
" a 4e, et monstroit y prendre plaisir : 


mais comme elle auoit esté assez dans 
les débauches et n’estoit mariée, celuy 
de nos Peres qui auoit soin de cette 
Mission la negligeoit, quoy qu’elle de- 
mandast sonnent à prier Dieu et à estre 
reeeuë au nombre des Calechumènes. 
Cependant le mal s’augmenta et la mit 
à l’extremité. Le Pere ayant désisté vn 
ou deux mois d’aller en celte cabane, 
il y entra vn iour par accident, sans 
penser à cette panure fille, qui ne son- 
geoit qu’à luy et nuit et iour. De loin 
qu’elle l’eust apperceu, elle luy fil signe 
de la main qu’il approchasl, ne pouuant 
plus se faire entendre pour sa foiblesse. 
Mon frere, luy dit-elle, enfin tu ne dif¬ 
féreras pas de m’instruire ; tu as sans 
doute creu que mon cœur n’estoit pas 
destaché des affections qu’il a eues autre¬ 
fois pour le péché, et tu m’as négligée à 
cause de cela : non, e’estoit tout de 
bon que ie vouloisviure en Chrestienne, 
et maintenant i’y veux mourir, llaste- 
toy, ie te prie, et baptise moy dés au¬ 
iourd’huy, car ie suis morte, et ie priois 
Dieu qu’il t’amenast icy : aye pitié de 
moy. En effet le Pere la trouua si bien 
disposée des instructions que iamais il 
n’auoit eu dessein de luy donner en in¬ 
struisant les autres, et vid son cœur si 
fortement preuenu des grâces de Dieu, 
et si auant dans les désirs du Paradis, 
qu’il la baptisa sans delay. De ce mo¬ 
ment elle n’eut plus ny d’oreilles, ny 
de langue que pour Dieu, auquel sans 
doute elle rendit son ame, ayant expiré 
peu apres. 


CHAPITRE VII. 

Des pourparlers de paix entre les Hu- 
rons et Onnontaeronnons. 


Les Onnontaeronnons, la plus belli¬ 
queuse des cinq nations ennemies de 
nos lierons, sont bien auant dans vn 
traité de paix auec eux. Yoicy comme 
le tout est arriué. 

Au commencement de l’an 1647. vne 

bande d’Onnontaeronnons ayant paru 
sur nos frontières, fut poursuiuie d’vue 
troupe de guerriers lierons, ausquels la 
victoire demeura, le chef des ennemis 
ayant esté tué sur la place, quelques 
autres saisis captifs et le reste ayant 
pris la fuite. 

Ces prisonniers de guerre furent brû¬ 
lez à l'ordinaire, à la reserue du plus 
considérable de tous, qui eut la vie, 
nommé Annenraes. le diray seulement 
en passant, qu’vu de ceux qui estoient 
destinez pour le feu, ayant horreur des 
cruautez qui l’attendoient, se ietta la 
teste la première dans vne grande chau¬ 
dière d’eau toute bouillante, afin d’a- 
breger ses tourmens auec sa vie. 

Sur le commencement du Printemps, 
Annenraes, qui auoit eu la vie, fut 
aduerty sous main que quelques parti¬ 
culiers mesconlens de ce qu’il viuoit, le 
vouloient tuer : il communiqua à quel¬ 
que sien amy les pensées qu’il prit en 
suite de cela de s’eschapper et s’en re¬ 
tourner en son pays. L’affaire fut rap¬ 
portée à quelques Capitaines, les princi¬ 
paux chefs du conseil, qui trouuerent à 
propos de l’ayder dans son dessein, 
esperans que cél homme estant de 
grande authorité à Onnontaé, pourroit 
leur rendre quelque bon seruice. Ils 
l'equiperent, luy donnèrent quelques 
presens et le firent partir de nuit in¬ 
cognito. 

Cét homme, ayant passé le Lac Saint 
Louys, qui nous diuise d’auec les enne¬ 
mis, fit rencontre de trois cens Onnon- 
taeronnons, qui faisoient des canots 
pour trauerser ce mesme Lac, à dessein 
de venir venger sa mort ; et qui pour 
cét effet deuoient se joindre à d’autres 
bandes de huit cens, tant Sonnon- 
toüeronnons que Ouiouenronnons, qui 
estoient aussi en chemin. 

A ce rencontre, qui fut bien inopiné 
pour les Onnontaeronnons, Annenraes 
qu’on enuisageoit comme vn homme 
resuscité, se comporta de telle sorte 
que les trois cens Onnontaeronnons 
quittèrent le dessein de leur guerre, et 
prirent des pensées de paix : en sorte 
qu’estans de retour à Onnontaé, et y 
ayans tenu conseil, ils enuoyerent vn 


ambassade aux Hurons, auec des pre¬ 
scris, pour commencer les pourparlers 
de paix. 

Le chef de cét ambassade fut vn nom¬ 
mé Soionés, Huron de nation, mais si 
naturalisé parmy les ennemis depuis 
plusieurs années, qu’il n’y a aucun 
Hiroquois qui ait fait plus de mas¬ 
sacres en ces pays, ny des coups plus 
mauuais que luy. Ce Soionés amena 
auec soy trois autres Hurons, captifs de¬ 
puis peu à Onnontaé, qui nous sont de¬ 
meurez. Ils arriuerent au Bourg de 
Saint Ignace, le neufuiéme luillet. 

A cette nouuelle le pays se trouua 
puissamment partagé. Ceux des IIuroDs 
que nous appelions la Nation des Ours, 
craignoient cét ennemy, mesme auec 
ses presens. Les Bourgs plus voisins 
esperoient que cette paix reüssiroit, à 
cause qu’ils la souhaitoient dauantage, 
mais les Arendaenronnons plus qu’au¬ 
cune autre Nation, à cause qu’on leur 
faisoit esperer qu'on leur rendrait quan¬ 
tité de leurs gens, captifs à Onnontaé. 

Apres bien des conseils, enfin on 
trouua bon, pour voir plus clair en cette 
affaire, d’enuoyer vn ambassade réci¬ 
proque à Onnontaé. Vn Capitaine Chre- 
stien, nommé Iean Baptiste Atironta, 
en fut le chef, et quatre autres Hurons 
auec luy. Ils partirent d’icy le premier 
d’Aoust, et portèrent des presens réci¬ 
proques pour respondre à ceux de l’On- 
nontaeronnon. Nos Hurons se seruent 
pour ces presens de pelleteries, pré¬ 
cieuses dans le pays ennemy : les On¬ 
nontaeronnons se seruent de coliers de 
Porcelaine. 

Apres vingt journées de chemin, Iean 
Baptiste Atironta arriua à Onnontaé, 
l’Ambassadeur des ennemis estant re¬ 
tourné auec luy. On accueillit nostre 
ambassade auec de grands tesmoignages 
de ioye, et ce ne furent que conseils 
l’espace d’vn mois qu’il fut là ; apres 
lesquels l’Onnontaeronnon conclut de 
renuoyer auec Iean Baptiste Atironta, 
vu second ambassade ; dont le chef fut 
vn Capitaine Onnontaeronnon, nommé 
Scandaouati, aagé de soixante ans, et 
auec luy deux autres Onnontaeronnons, 
auec lesquels ils renuoyerent quinze 

captifs Hurons, ayans retenu pour 
ostage, vu île ceux qui auoient accom¬ 
pagné Iean Baptiste. 

Ils arriuerent icy le vingt-troisième 
d’Octobre, et auoient mis en leur retour 
depuis Onnonlaé, trente iours : carquoy 
qu’il n’y ait qu’enuiron dix iournées de 
distance, toutefois ils sont sonnent obli¬ 
gez de s’arrester, soit à faire des canots 
pour passer les Riuieres et le Lac Saint 
Louys, soit à cause du inauuais temps 
et des tempesles, ou mesme à cause 
de la chasse, dont ils viuent faisans 
chemin. 

Outre les captifs que ramenoit Iean 
Baptiste, il estait chargé de sept grands 
coliers de Porcelaine, dont chacun estait 
de trois et quatre mille grains, (ce sont 
les perles et comme les diamans du 
pays). Ces coliers estoient de nouueaux 
presens de rOnnontaeronnon, pour af¬ 
fermir la paix, auec parole que ce pays 
pouuoit encore esperer la deliurance de 
cent autres Hurons, qui restent dans la 
captiuité. 

Ce qui, dit-on, a fait entrer l’Onnon- 
taerouuon dans ces pensées de paix, est 
premièrement la ioye qu’il a eue, qu’on 
eust donné la vie à Ànnenraes. Secon¬ 
dement, la crainte qu’il a que l’Hiro- 
quoisÀnnieronnon, qui deuient insolent 
en ses victoires, et qui se rend insup¬ 
portable mesme à ses alliez, le deuienne 
trop fort, et ne les tyrannise auec le 
temps, si les Hurons deschargez d’vne 
partie de leurs guerres, ne réunissent 
toutes leurs forces contre luv. En troi¬ 


sième lieu, les Àudastoeronuons, peu¬ 
ples alliez de nos Hurons, contribuent, 
dit-on, puissamment à celte affaire, 
soit que l’Oiinontaeronnon craigne de 
les auoir pour ennemis, soit qu’il chc- 
nsse leur alliance. Nous en parlerons 
dans le Chapitre qui suit. 

LesOnnonlaeronnons se comportent, 
dit-on, comme en vne affaire arrestée. 
Les Ouiouenronnons semblent estre 
a ussi dans le mesme dessein, et pour 
cet effet ont desia renueryépourasseu- 
ter de leur pensée, vn des Ilurons qui 
6stoit captif parmy eux, auec deux co- 
hers de Porcelaine, dont ils ont fait pre- 
s ®nt à nos Hurons. L’Ûnneiochronnon 
Relation — 1648. ] 


n’est pas aussi éloigné de celte paix, à 
ce qu’on dit. Le Sonnontoueronnon n’y 
veut pas entendre. L’Annioronnon en 
est encore plus éloigné ; qui, dit-on, 
est jaloux de ce qu’a fait rOnnontaeron¬ 
non, et veut tousiours se rendre redou¬ 
table. Et ce sont ces deux dernieres 
Nations dont le Bourg de Saint Ignace a 
esté mal traité sur la lin de cét Ifylier. 

Au commencement de larmier de la 
présenté année 1648. nos Hurons in¬ 
gèrent à propos de députer vn noimel 
ambassade à Onnonlaé, de six hommes, 
qui partirent pour cét effet, auec vn des 
trois Onnontaeronnons qui estoient ve¬ 
nus icy, les deux autres nous eslans de¬ 
meurez pour ostage, et nommément 
Scandaouati, le principal Ambassadeur 
Onnontaeronnon. Mais du depuis, nous 
allons appris que nos Ambassadeurs 
tombèrent entre les mains des cent Hi- 
roquois Annieronnons, qui sont venus 
iusques sur nos frontières, et qu'ainsi 
ils ont esté tuez en chemin ; à la re- 
serue de l’Onnontaeronnon qui s’en re- 
tournoit, et de deux de nos hommes 
qui s’eslans eschappcz ont poursuiuy 
leur route vers Onnonlaé. 

Ce n’est pas tout. Au commencement 
du mois d’Auril, Scandaouati, Ambas¬ 
sadeur Onnontaeronnon qui esloit icy 
demeuré pour ostage, ayant disparu, nos 
Hurons creurent qu’il s’estoit eschappé : 
mais apres quelques iours on trouua 
son cadaure au milieu d’vn bois, assez 
proche du Bourg où il demeuroit. Ce 
pauure homme s’esloit fait mourir soy- 
mesme, s’estant donné vn coup de Cou¬ 
steau dans la gorge, apres s’estre fait 
comme vn lict de quelques branchages 
de sapin, où on le trouua estendu. 

A ce spectacle on enuoye quérir son 
compagnon, afin qu’il lut témoin comme 
le tout s’estoit passé, et qu’il vist que les 
Hurons n’auoient pù tremper en ce 
meurtre. En effet, leur dit-rl, ie me 
doutois bien qu’il seroit pour faire vn 
coup semblable : ce qui l’aura ietté dans 
ce desespoir, est la honte qu’il aura eue 
de voir que les Sonnontoueronnons et 
Annieronnons soient venus icy vous 
massacrer iusques sur vos frontières ; 
car quoy qu’ils soient vos ennemis, ils 

sont nos alliez et ils deuoienl nous 
porter ce respect, qu’estans venus icy 
en ambassade, ils attendissent à faire 
quelque mauuais coup, apres noslre 
retour, lors que nos vies seroient en 
asseurance. Il a creu que c esloit vu 
mépris trop sensible de sa personne, et 
celte confusion l’aura ictté dans ces 
pensées de desespoir ; et c’est sans 
doute ce qu’il vouloit dire à nostre troi¬ 
sième compagnon qui s’eu est retourne 
auec vos Ambassadeurs, lors qu’a son 
départ il luy dit, qu’il donnas! aduis à 
ceux de noslre Nation, que si durant les 
pourparlers de cette paix, et tandis qu’il 
seroit icy, on faisoit quelque mauuais ! 
coup, la honte qu’il en auroit le feroil 
mourir, adioustant qu’il n’estoit pas vn i 
chien mort, pour estre abandonné, et 
qu’il meritoit bien que toute la terre 
eusl les yeux arrestez sur luy, et lust 
en halte, tandis que sa vie seroit en 
danger. Voila iusqu’où nos Saunages 
se piquent du point d’honneur. Nous 
attendrons l’issue de toutes ces affaires, 
et le temps nous y fera voir clair. 


CHAP1TBE VIII. 

D'vn Ambassade des Hlirons à An- 
dasloé. 

Andastoé est vn pays au delà de la 
Nation Neutre, éloigné des Huions en 
ligne droite près de ccnl cinquante | 
lieues, au Sud-est quart de Sud des! 
Ilurons, c’est à dire du costé du Midy, 
tirant vn peu vers l’Orient ; mais le 
chemin qu’il faut faire pour y aller est 
pics de deux cens lieues, à cause des 
destours. Ce sont peuples de langue 
Huronne, et de tout temps alliez de nos 
Huions. Ils sont 1res-belliqueux, et 
comptent en vn seul bourg treize cens 
hommes portans armes. 

Au commencement de l’an passé 
1647. deux hommes de cette Nation 
vinrent icy, députez de leurs Capitaines, 
pour dire à nos Hurons que s’ils per- 


doient courage et se sentoient trop 
loi blés contre leurs ennemis, ils le 
fissent sçauoir, et ennuyassent quelque 
Ambassade à Andastoé pour cét effet. 

Les Hurons ne manquèrent pas à 
cette occasion. Charles Ondaaiondiont, 
excellent et ancien Chrestien, fut député 
chef de cét ambassade, accompagné de 
quatre autres Chrestiens et de quatre 
infidèles. Ils partirent d’icy le treiziéme 
d’Auril et n’arriuerent à Andastoé qu’au 
commencement de Juin. 

La harangue que fit Charles Ondaaion- 
diorit à sou arriuée, ne fut pas longue. 
11 leur dit qu’il venoil du pays des 
Ames, où la guerre et la terreur des 
ennemis auoit tout désolé, où les cam¬ 
pagnes n’esloieni couuertes que de 
sang, où les cabanes n’estoient remplies 
que de cadaures, et qu’il ne leur resloit 
à eux-mesmes de vie, sinon autant 
qu’ils en auoient eu besoin pour venir 
dire à leurs amis, qu’ils eussent pitié 
d’vu pays qui tiroit à sa fin. Apres cela 
il lit paroistre les raretez plus précieuses 
de ce pays, que nos Hurons auoient 
portées pour en faire présent, et dirent 
que c’esloit là, la voix de leur patrie 
mourante. 

La response des Capitaines Andastoé- 
ronnons, fut premièrement de déplorer 
la calamité d’vn pays qui auoit souffert 
tant de pertes ; puis adiousterent que 
les larmes n’estoient pas le remede à 
ces maux, ny d’enuisager le passé, mais 
qu’il falloil arrester au plus lost le cours 
de ces mal-heurs. 

Apres quantité de conseils, ils dépu¬ 
tèrent des Ambassadeurs vers les En¬ 
nemis de nos Hurons, pour les prier de 
mettre les armes bas, et songer à vne 
bonne paix, qui n’empeschast point le 
commerce de tous ces pays les vns auec 
les autres. 

Ces députez Andastoeronnons vers 
les lliroquois n’esloient pas encore de 
retour à Andastoé le quinziéme d’Aoust ; 
et toutefois Charles Ondaaiondiont esloit 
pressé de repartir, pour apporter icy 
dans le pays auant l’hyuer, la résolution 
des Andastoeronnons sur celte aflaire. 
C’est pourquoy ayant laissé vn de ses 
compagnons à Andastoé pour estre 

testnoin de tout ce qui s’y passerait, il 
s’en reuint auec le reste de sa suite, et 
ne furent iey de retour que le cinquième 
d’Octobre. 

Les Sonnontoueronnons qui dés le 
Printemps auoient eu aduis de cét am¬ 
bassade de nos Murons, les attendoienl 
au passage dans leur retour ; mais 
Charles s’en estant bien douté, éuita 
leurs embusches ayant pris par des che¬ 
mins perdus, vu grand destour par le 
milieu des bois, trauersant des mon¬ 
tagnes quasi inaccessibles, qui l’obli- 
gerent à faire à son retour, eu quarante 
iours, auec des fatigues inconceuables, 
le chemin qu’en allant il auoit fait en dix 
iournées, depuis la Nation Neutre ius- 
qu a Andastoé. 

Nous n’entendons point encore de 
nouuelles de celuy des llnrons qui resta 
à Andastoé, lors que Charles eu repartit ; 
mais nous sommes asseurez que les 
Ambassadeurs Andastoeronlions arri- 
uerenl aux ennemis ; car lean Baptiste 
Atironta, qui estoit à Onnonluésur la fin 
de l’Esté, pour le traité de paix dont 
nousauons parlé au Chapitre precedent, 
en eut des nouuelles certaines, et vid 
mesrae les presens venus d 1 Andastoé 
pour cét effet. Car tous ces peuples 
n’ont point de voix, sinon accompagnée 
de presens, qui seruent comme de con- 
tract et de tesmoignages publics, qui 
demeurent à la postérité et font foy de 
ce qui s’est passé en vne affaire. 

Le dessein de l’Andastoeronnon est, 
dit-on, de moyenner la paix entre nos 
Hurons et l’Unneiochronnon, l’Onnori- 
taeronnon etl’Ouiouenronnon, et même 
s il se peut auec le Sonnontoueronnon, 
d de renouueller la guerre qu’il auoit il 
y a fort peu d’années auec l’Annieron- 
non, s’il refuse d’entrer dans ce mesme 
traité de paix. 

Charles Ondaaiondiont, estant à An¬ 
dastoé, alla voir les Europeans leurs 
alliez, qui sont à trois iournées de là. 
Ils le receurent auec bien des caresses. 
Charles ne manqua pas de leur dire 
Qu il estoit Chrestien, et les pria de le 
Jj aene f on leur Eglise pour y faire ses 
deuotions ; car il croyoit que ce fust 
comme à nos habitations Françaises. 


Ms luy respondirent qu’ils n’auoient 
aucun lieu destiné pour leurs prières. 
Ce bon Chrestien ayant apperceu quel¬ 
ques legcrelez peu honnestes de quel¬ 
ques jeunes gens, à l’endroit de deux 
ou trois femmes Saunages venues d’An- 
dastoé, d prit occasion de leur parler 
auec zele du peu de soin qu’ils auoient 
de leur salut, et de leur reprocher qu’ils 
ne songeaient qu’au trafic des pellete¬ 
ries et non pas à instruire les Sauuages 
auec lesquels ils ont leur alliance. 

Le Capitaine de celte habitation luy 
en lit. ses excuses, se plaignant qu’il 
n’estoit pas obey de ces gens pour ce 
qui concerne la pureté des mœurs, et 
luy fit mille questions touchant l’estât 
de cette Eglise et de la façon que nous 
viuons icy parmy les Saunages, des 
moyens que nous tenons pour les con- 
uertir à la Foy, estant estonné de voir 
vn Saunage qui non seulement ne rou¬ 
gissait pas de prescher hautement ce 
qu’il sçauoit de nos mystères, mais qui 
les possédait en maistre et en parlait 
auec des sentimens dignes d’vn cœur 
vrayment Chrestien. Et le bon est que 
sa vie a par tout esté sans reproche, et 
qu’en mille occasions de péché il a fait 
paroistre sa Foy par ses œuures, ainsi 
que nous auons appris des autres Chre- 
stiens qui ont fait le voyage auec luy et 
mesme des infidèles. 

En ce mesme temps arriua là vn na- 
uire qui auoit passé par la Nouuelle 
Hollande, qui sont les alliez des Hiro- 
quois Annieronnons, éloignez sept iour- 
nées d Andastoé. Charles apprit par 
leur moyen la mort du Pere logucs, tué 
par les Hiroquois l’Automne precedent. 
De plus, il fut chargé de deux lettres 
pour nous apporter, et d’vn papier im¬ 
primé qu’ils deschirerent d’vn Liure. Il 
a perdu par les chemins vne desdites 
lettres ; nous n’auons pû entendre 
l’autre, sinon qu’elle est datée en Latin, 
ex Noua Sueciâ, de la Nouuelle Suede. 
L’imprimé nous semble estre quelques 
prières Hollandoises. 

Nous iugeons que cette habitation 
d’Europeans, alliez des Andastoeron- 
nons, sont la pluspart Hollandois et An- 
glois ; ou plus tost vn ramas de diuerses 

nations, qui pour quelques raisons par¬ 
ticulières s’estans rnis sous la protection 
du RoydeSuede, ont appelle ce pays-là, 
la Nouuelle Suede. Nous auions iugé 
autrefois que ce fust vne partie de la 
Virginie. Leur Interprète dit à Charles 
qu’il estoit François de nation. 


CHAPITRE IX. 

De Vauancement du Christianisme dans 
les Missions Huronnes. 

Il y a quelque temps que demandant 
à vn de nos Chrestiens, d’où prouenoit 
à son aduis le retardement des progrez 
de la Foy icy dans les Hnrons, qui quoy 
qu’ils surpassent nos espérances, n’é¬ 
galent pas toutefois nos désirs, voicy la 
response qu’il me lit. Lors que les Infi¬ 
dèles nous reprochent que Dieu n’a 
point pitié de nous, puisque les mala¬ 
dies, la pauureté, les mal-heurs et la 
mort nous accueillent aussi-losl que les 
Infidèles ; et qu’à cela nous respondons : 
Que nos espérances sont dans le Ciel ; 
plusieurs n’entendent pas ces termes et 
conçoiuenl aussi peu ce que nous leur 
disons, que si nous leur parlions d’vne 
langue inconnue. Plusieurs autres, ad- 
iousla-t-il, ont de bonnes pensées, de 
bons désirs et mesme de bons commen- 
cemens ; mais lors que les Infidèles 
médisent d’eux, ils n’osent poursuiure 
leur chemin, ils retournent dans le 
péché et n’en sortent pas quand ils 
veulent. Enfin l’impudicité renuerse 
l’esprit de plusieurs ; car apres ce péché, 
ie ne sçay, disoil-il, comment se fait 
qu’on ne void [>lus dans la Foy ce qu’on 
y voyoit auparauant. 

Cette response me sembla n’auoir 
rien de Sauuage. Quoy qu’il en soit, ie 
ne croy pas qu’on doiue s’estonner que 
tout ce pays ne soit pas encore Chre- 
stien ; mais plus tost ie croy que nous 
auons sujet de bénir les miséricordes de 
Dieu sur ces peuples, de nous auoir 
donné vne Eglise, que ie puis asseurer 


estre remplie de son Esprit, et auoir vne 
Foy aussi forte et vne innocence aussi 
sainte en la pluspart de ceux qui en font 
profession, que s’ils estoient nez au mi¬ 
lieu d’vn peuple tout fidele. 

La Mission de la Conception est la plus 
fécondé de toutes, et pour le nombre 
des Chrestiens et pour leur zele : leur 
Foy y paroist auec auantage, leur sain¬ 
teté est respectée mesme des Infidèles, 
trois des principaux Capitaines et plu¬ 
sieurs gens considérables y viuent dans 
vn exemple qui presche plus que nos 
paroles : en vn mot la Foy de cette 
Eglise ietle dans tout le reste du pays, 
vne bonne odeur du Christianisme. 

La Mission de Saint Michel se sous- 
tient puissamment et va croissant de 
iour en iour, nonobstant les oppositions 
des Infidèles, qui iamais ne manqueront 
à vne Eglise naissante. 

La Mission de Saint Ioseph est encore 
plus peuplée, comme aussi elle est plus 
ancienne. 

La Mission de Saint Ignace, plus nou¬ 
uelle que les precedentes, est dans vue 
ferueur et dans vne innocence qui 
estonne les Infidèles, et que iamais 
nous n’eussions pensé voir en si peu 
de temps dans les commencemens d’vne 
Eglise. 

Dans ces quatre Missions la Foy s’est 
augmentée au dessus de nos espérances, 
en sorte que partout nos Chapelles se 
trouuent trop petites pour le nombre 
des Chrestiens, mesme hors les iours de 
Feste : et en quelques endroits vn Mis¬ 
sionnaire est contraint de dire deux 
Messes le Dimanche, afin que tout le 
monde y puisse assister : encore l’Eglise 
ayant esté pleine à chaque Messe vsqut 
ad cornu altaris, il y en a grand nombre 
qui se voyent obligez de demeurer de¬ 
hors, quoy qu’exposez durant l’hyuer 
aux rigueurs des neiges et du froid. 

La Mission de Sainte Marie a douze 
ou treize bourgades, qu’vn seul Pere va 
continuellement visiter auec des fatigues 
bien grandes. Et nous nous sommes 
veus heureusement obligez depuis huit 
mois, d’eriger vne autre Mission sem¬ 
blable, mais encore plus pénible, à quel¬ 
ques bourgades plus éloignées de nous, 

nous la nommons la Mission de Sainte | 
Magdeleine. 

Ceux que nous appelions la Nation du 
Petun, nous ayans pressez qu’on les allât 
instruire, nous y auons enuoyé deux 
denosPeres, qui y font deux Missions 
dans deux Nations differentes, qui com¬ 
posent tout ce pays là : l’vne appellée 
la Nation des Loups, que nous auons 
nommée la Mission de Saint Iean ; nous 
nommons l’autre la Mission de Saint 
Mathias, qui est auec ceux qui s’ap¬ 
pellent la Nation des Cerfs. 

11 y a sans doute beaucoup à souffrir 
dans toutes ces Missions, pour la faim, 
pour l’insipidité des viures, pour le 
froid, pour la fumée, pour la fatigue des 
chemins, pour le péril continuel dans 
lequel il faut viure d’estre assommé 
des Hiroquois marchant dans la cam¬ 
pagne, ou d’eslre pris captif et y en¬ 
durer mille morts auant qu’en mourir 
vne seule. 

Mais apres tout, tous ces maux en¬ 
semble sont plus faciles à supporter 
qu’il n'est aisé de pratiquer le conseil de 
l’Apostre, Omnibus omnia fieri propter 
Christian, de se faire tout à tous, pour 
gagner tout le monde à Iesus-Christ. Il 
est besoin d’vne Patience à l’espreuue, 
pour endurer mille mépris, d’vn Cou¬ 
rage inuincible qui entreprenne tout, 
d’vne Humilité qui se contente de ne 
rien faire ayant tout fait, d’vne Longa¬ 
nimité qui attende auec paix les mo- 
mens de la Prouidence JJiuine, enfin 
d’vne entière Conformité à ses tres¬ 
sâtes volontez qui soit preste à voir 
renuerser en vn iour, tous les trauaux 
de dix et vingt années. C’est sur ces 
fondemens qu’il faut bastir ces Eglises 
naissantes, et qu’il faut establir la coll¬ 
usion de ces pays : et c’est ce que 
Dieu demande de nostre part. 

Pour ce qui concerne les Saunages, 
*j°ns allons croissans de iour en iour 
dans les lumières, qui nous facilitent 
leur instruction et qui leur rendent plus 
doux le ioug de la Foy. 

Si i’auois vn conseil à donner à ceux 
lui commencent la conuersion des Sau¬ 
nages, ie leur dirois volontiers vn mot 
daduis que l’experience leur fera, ie 


croy, reconnoistre estre plus important 
qu’il ne pourroit sembler d’abord : 
sçauoir qu’il faut estre fort reserué à 
condamner mille choses qui sont dans 
leurs coustumes et qui heurtent puis¬ 
samment des esprits éleuez et nourris 
en vn autre monde. Il est aisé qu’on 
accuse d’irreligion ce qui n’est que sot¬ 
tise, et qu’on prenne pour operation 
diabolique ce qui n’a rien au dessus de 
l’humain ; et en suite on se croit obligé 
de défendre comme vne impiété, plu¬ 
sieurs choses qui sont dans l’innocence ; 
ou qui au plus sont des coustumes im¬ 
pertinentes, mais non pas criminelles, 
qu’on destruiroit plus doucement, et ie 
puis dire auec plus d’efficace, obtenant 
petit à petit que les Saunages desabusez 
s’en mocquasscnt eux-mesmes et les 
quittassent, non pas par conscience, 
comme des crimes, mais par iugement 
et par science, comme vne folie. Il est 
difficile de tout voir en vn iour, et le 
temps est le maistre le plus fidele qu’on 
puisse consulter. 

le ne crains point de dire que nous 
auons esté vn peu trop seueres en ce 
point, et que Dieu a fortifié le courage 
de nos Chrestiens au dessus d’vne vertu 
commune, pour se priuer non seule¬ 
ment des récréations innocentes, dont 
nous leur faisions du scrupule, mais 
aussi des plus grandes douceurs de la 
vie, que nous auions peine de leur per¬ 
mettre, à cause qu’il leur sembloit 
qu’il y auoit quelque espece d’irreligion, 
qui nous y faisoit craindre du péché. 
Ou pour mieux dire, il estoit peut-estre 
à propos dans les commeneemens de 
nous tenir dans la rigueur, ainsi que 
firent les Apostres touchant l’vsage des 
idolothytes et des animaux estouffez 
dans leur sang. 

Quov qu’il en soit, nous voyons cette 
seuerité n’estre plus necessaire, et qu’en 
plusieurs choses nous pouuons estre 
moins rigoureux que par le passé. Ce 
qui sans doute ouurira le chemin du 
Ciel à vn grand nombre de personnes, 
qui n’ont pas ces grâces abondantes 
pour vne vertu si extraordinaire, quoy 
qu’ils en ayent d’assez puissantes pour 
viure en bons Chrestiens. Le Royaume 

du Ciel a des couronnes d’vn prix bien 
different, et l’Eglise ne peut pas estre 
également sainte en tous ses membres. 


chapitre x. 

Des Missions Algonquines. 

Le grand Lac des Hurons, que nous 
appelions la Mer douce, de quatre cens 
lieues de circuit, dont vne extrémité 
vient battre noslre maison de Sainte 
Marie, s’estend de l’Orient «à l’Occident, 
et ainsi sa largeur est du Septentrion au 
Midy, quoy qu’il soit d’vne figure fort 
irreguliere. 

Les costes Orientale et Septentrionale 
de ce Lac, sont habitées de diuerses 
Nations Algonquines, Outaouakamigouk, 
Sakahiganiriouek, Aouasanik, Atchou- 
gue, Amikouek, Achirigouans, Nikiko- 
uek, Michisagnek, Paouitagoung, auec 
toutes lesquelles nous auons grande 
connoissance. 

Ces derniers sont ceux que nous ap¬ 
pelions la Nation du Sault, éloignez de 
nous vn peu plus de cent lieues ; par le 
moyen desquels il faudroit auoir le pas¬ 
sage, si on vouloit aller plus outre et 
communiquer auec quantité d’autres 
Nations Algonquines plus éloignées, qui 
habitent vn autre Lac, plus grand que 
la mer douce, dans laquelle il se dé¬ 
charge par vne Ires-grande riuiere fort 
rapide, qui auant que mesler ses eaux 
dans nostre mer douce, fait vne cliente 
ou vn sault qui donne le nom à ces 
peuples, qui y viennent habiter au temps 
que la pesche y donne. Ce Lac supé¬ 
rieur s’estend au Nord-oüest, c’est à 
dire entre l’Occident et le Septentrion. 

Vne Péninsule ou destroit de terre 
assez petit, séparé ce Lac supérieur 
d’vn autre troisième Lac, que nous ap¬ 
pelions le Lac des Puants, qui se dé¬ 
charge aussi dans nostre mer douce, 
par vne emboucheure qui est de l’autre 
costé de la Péninsule, enuiron dix lieues 
plus vers l’Occident que le Sault. Ce 


troisième Lac s’eslend entre l’Oüest et 
le Sur-oüest, c’est à dire entre le Midy 
et l’Occident, plus vers l’Occident, et est 
quasi égal en grandeur à noslre Mer 
douce, et est habité d’autres peuples 
d’vne langue inconnue, c’est à dire qui 
n’est ny Algonquine ny lluronne. Ces 
peuples sont appeliez les Puants, non 
pas à raison d’aucune mauuaise odeur 
qui leur soit particulière, mais à cause 
qu’ils se disent estre venus des costes 
d’vne mer fort éloignée, vers le Septen¬ 
trion, dont l’eau estant salée, ils se 
nomment les peuples de l’eau puante. 

Mais reuenous à nostre mer douce : 
du costé du Midy de celte mer douce, 
ou Lac des Hurons, habitent les Na¬ 
tions suiuantes, Algonquines, Ouachas- 
kesouek, Nigouaouichirinik, Oulaouasi- 
nagouk, Kichkagoneiak, Onlaanak, qui 
sont toutes alliées de nos Hurons et 
auec lesquelles nous auons assez de 
commerce, mais non pas auec les sui¬ 
uantes, qui habitent les costes de ce 
inesrne Lac plus éloignées vers l’Occi¬ 
dent : sçauoir les Ouchaouanag, qui 
font partie de la Nation du Feu, les On- 
datouatandy et Ouinipegong, qui font 
partie de la Nation des Puants. 

Si nous auions et du monde et des 
forces, il y a de l’employ pourconuertir 
ces peuples plus que nous ne pourrons 
auoir de vie ; mais les ouuriers nous 
manquons, nous n’auons pù en entre¬ 
prendre qn’vne partie, c’est à dire 
quatre ou cinq Nations de ce Lac, en 
chacune desquelles nous auons desia 
quelques Chrestiens, qui seront, Dieu 
aydant, la semence d’vne plus grande 
conuersion. Mais les fatigues ne sont 
pas conceuables, ny les difficultez qu’il 
y a à conseruer le peu de fruit qu’on y 
peut recueillir, estant souuent les six, 
sept et huit mois, et quelquefois vn an 
entier sans pouuoir rencontrer ces bre¬ 
bis vrayment dissipées, car toutes ces 
Nations sont errantes et n’ont point de 
demeure arrestée, sinon en de certaines 
saisons de l’année, où la pesche qui s’y 
trouuc abondante, les oblige de se- 
iourner. 

Aussi n’ont-ils point d’autre Eglise 
que les bois et forests, ny d’autre Autel 

que les rochers, où ce Lac vient briser 
ses flots ; où toutefois les Peres qui 
vont pour les instruire, ne manquent 
pas de lieu commode pour y dire la 
sainte Messe et. conférer les Sacremens 
aces panures Saunages, auec autant de 
sainteté que si e’estoit dans le Temple 
le plus superbe de l’Europe. Le Ciel 
vaut bien les voûtes d'vue Eglise, et ce 
n’est pas depuis vu iour que la terre est 
le marchepied de celuy qui est son 
créateur. 

Les Nipissiriniens, qui habitent les 
costes d’vn autre petit Lac qui a de cir¬ 
cuit enuiron quatre-vingts lieues, sur le 
chemin que nous faisons pour descendre 
à Quebec, à septante ou quatre-vingts 
lieues des Huions, ont reeeu vue in¬ 
struction plus pleine et plus continue 
que les autres : comme aussi ce sont 
eux par où nous commençasmes il y a 
desiaquelques années, cette Mission des 
Nations Algonquines que nous nommons 
la Mission du Saint Esprit. 

Cét Hyuer dernier, quantité de ces 
Nations Algonquines sont venues hyuer- 
ner icy dans les Hurons. Deux de nos 
Peres qui ont soin des Missions de la 
langue Àlgonquine, ont continué leur 
instruction jusqu’au Printemps, qui les 
a dissipez, et nos Peres en mesme temps 
sont partis pour les suiure, faisans deux 
Missions differentes : l’vne pour les Na¬ 
tions Algonquines qui habitent la cosle 
Orientale de nostre mer douce, et pour 
les Nipissiriniens ; l’autre pour les Na¬ 
tions de la mesme langue Algonquine, 
qui demeurent le long de la coste Sep¬ 
tentrionale du mesme Lac. La première 
deces deux Missions est celle que nous 
nommons du Saint Esprit ; la seconde, 
que nous commençons cette année a 

P r > s le nom de la Mission de Saint 
Pierre. 



de viure parrny ces Barbares, car quoy 
que quelques-vns ayent de l’amour pour 
v °us, vn seul est capable de vous mas¬ 
sacrer quand il lny plaira, sans craindre 
aucune punition de qui que ce soit en 
ce monde. 

L’Esté passé, vn Algonquin, Sorcier 


de son mestier, au moins de ceux qui 
font profession d’inuoquer le Manitou, 
c’est à dire le Diable, se voyant con- 
uaincu par le Pere, se ielta en fureur 
sur 1 ny, le terrassa, le traisna par les 
pieds dans le foyer et dans les cendres, 
et si quelques Saunages ne fussent ac¬ 
courus au secours, il alloit acheucr son 
meurtre. Voila ce qu’on peut craindre 
mesme de ses amis. 

Les alarmes des ennemis donnent 
aussi sujet de crainte, obligeant quel¬ 
quefois tout le monde à se disperser 
dans les bois. Vue panure femme y 
entra si auant l’Esté dernier auec trois 
de ses enfans, qu’ils s’y esgarerent ; ils 
furent quinze iours sans mangeé que 
des feuilles d’arbres, et estoient à l’ex- 
tremilé, lors que par hazard on les 
trouua qui altendoient la mort au pied 
d’vn arbre. Dieu les y auoit conseruez. 

Vue pauure vieille Chrestienne de 
septante ans, ayant esté prise des lliro- 
quois, s’eschappa de leurs mains lors 
qu’elle estoit desia condamnée à estre 
bruslée ; mais fuyant vue mort, elle 
pensa mourir de faim auant que d’ar- 
riuer en vn lieu d’asseurance. Ayant 
trouué le Pere : Ma (ilie est morte, luy 
dit-elle, laquelle tu auois baptisée il y a 
vn an ; à peine puis-ie me soustenir : 
prends courage, fais moy prier Dieu, 
car c’est luy qui m’a deliurée. Cette 
bonne femme n’est que ferueur. 

Ces bonnes gens sont sonnent sans 
Pasteur, comme ils ont vne vie errante ; 
mais Dieu, qui est le grand Pasteur des 
âmes, ne manque pas à leur nécessité, 
et leur donne vn secours d’autant plus 
sensible, qu’ils paroissent estre plus de¬ 
dans l’abandon. 

Vne femme demandant il y a quelque 
temps à estre Chrestienne, disoit qu’hy- 
uernant il y a vn an, à cent cinquante 
lieues d’icy, vne ieune Chrestienne 
estant grieuement malade et proche de 
la mort, luy auoit demandé et à plu¬ 
sieurs autres femmes infidèles, qui 
estoient là présentés, qu’elles priassent 
Dieu pour elle. Nous le fismes, adiousta 
cette femme, et nous fusmes estonnées 
qu’incontinent elle guérit ; et ie connus 

deslors que vraymcnt Dieu estoit le 
maistre de nos vies. 

Yn Chrestien d’vne autre Nation Al- 
gonquine, racontait de soy-mesme, 
qu’estant à l’extremilé d’vne maladie il 
auoit refusé constamment les remedes 
superstitieux, dont les Infidèles l’aijoienl 
pressé de se seruir, estant d’ailleurs 
abandonné de tout secours. Mais qu’au 
soir priant Dieu dans le fort de son mal, 
Nostre Seigneur luv auoit dit dans le 
cœur ; Tu n’en mourras pas ; et qu’en 
effet le lendemain il s’estoi^trouué en¬ 
tièrement guery. Ce bon homme a vne 
deuotion particulière à son bon Ange. 

Yn bon Chrestien Nipissirinien, nom¬ 
mé Estienne Mangouch, disoit il y a quel¬ 
que temps à vn de nos Pères, qu’ayans 
coustume parmy eux, lors qu’vn enfant 
est mort, de ietter son berceau, on 
auoit gardé celuy d’vne petite fille qui 
luy mourut il y a cinq ans, apres auoir 
receu le saint Baptesme, et que les 
Sauuagcs s’en seruoient tour à tour 
pour leurs enfans, ayans expérimenté 
que ceux qu’on y metloit ne mouroient 
point et se portoient bien. Nous ne sça- 
uons s’il y a du miracle ; mais ce dont 
nous sommes asseurez est que ce bon 
Chrestien est d’vne vie irréprochable, 
et d’vne Foy inébranlable et à l’épreuue, 
aussi bien que sa femme, qui sont les 
deux premiers Chrestiens de cette Eglise 
Algonquine. 


CHAPITRE xi. 

Bons sentimens de quelques Chrestiens. 

Yn bon Chrestien, qui fraischement 
venoit de perdre quasi tous ses pareils 
et tout son bien, ayant trouué celuy de 
nos Peres qui autrefois l’auoit instruit 
et baptisé : C’est maintenant, luy dit-il, 
que ie conçois le prix du don que tu 
m’as procuré me donnant le Baptesme : 
la Foy est l’vnique bien qui me reste, 
et l’esperance du Paradis qui me con¬ 
sole. Si tu m’auois donné dix beaux 


coliers de Porcelaine et vingt robes de 
castor toutes neufues, elles seroienl 
vsées et tout seroit pery auec le reste 
de mon bien. Mais la Foy que tu m’as 
donnée en m’instruisant, va s’embellis¬ 
sant tous les jours, et les biens qu’elle 
me promet ne périront iamais, mesme 
à la mort. 

Dans ce mesme esprit de Foy, vne 
femme Chrestienne, estant sollicitée par 
vn Infidèle à se tirer de la pauureté où 
elle estoit, par des voves que sa con¬ 
science et son honneur ne pouuoient 
luy permettre, respondit qu’elle n’auoil 
besoin de chose du monde. L’infidele 
s’eri estonnant, seachant assez d’ailleurs 
sa pauureté, fut encore plus estonné de 
la Foy de cette Chrestienne, lors que 
s’expliquantdauantage elle adioustaque 
ses biens estoient dans le Ciel, que Dieu 
luy gardoit en depost, qu’elle en estoit 
tres-asseurée et en auoit l’esperance 
plus ferme, que n’ont ceux qui ont semé 
du bled lors que la saison de l’Esté 
estant belle, ils en attendent la recolle. 

Yne femme Infidèle, faisant vn iour 
quelques rapports à vne sienne amie 
Chrestienne, de quelques médisances 
qu’elle auoit entendues contre elle, luy 
demanda si ces calomnies ne la tou- 
choient point : Nenny, respondit-elle, 
parce que ie suis Chrestienne, et que la 
Foy m’apprend d’estre bien aise en 
telles occasions, et que Dieu qui void 
mon innocence m’en recompensera dans 
le Ciel. L’infidele insista que ces choses 
estoient insupportables et qu’elle ne 
pourroit pas en endurer la milliesme 
partie. I’ay esté de mesme humeur que 
vous, repartit la Chrestienne, mais le 
Baptesme m’a tout changé le cœur et 
m’a donné d’autres pensées ; ie ne 
songe qu’au Paradis et ne crains plus 
rien que l’Enfer et le péché. 

Plusieurs Chrestiens ont vne pratique 
bien aimable, lors qu’ils se trouuent en 
quelque différend auec leur femme, et 
qu’ils voyent que les choses vont dans 
l’aigreur. Prions Dieu, disent-ils, le 
diable n’est pas loin d’icy. Ils se 
mettent à prier sur l’heure mesme fort 
innocemment de part et d’autre, et ils 

trouucnt au bout de la prière la lin de 
leur procez. 

Dans la défaite des Chrestiens du 
bourg de Saint Ignace, dont i’ay parlé 
dans le Chapitre quatrième, ceux qui 
furent emmenez captifs, se voyons liez 
etayans receu commandement de mar¬ 
cher, firent tous ensemble leurs prières. 
Bien auant dans la nuit, la difficulté des 
chemins à trauers les neiges, et la ri ¬ 
gueur du froid ayant obligé les ennemis 
qui les menoienl à faire halte et allu¬ 
mer du feu, le plus ieune de ces bons 
Chrestiens, mais le plus considérable à 
cause qu’il estait Capitaine, nommé Ni¬ 
colas Annenharisonk, s’addressant à 
vue femme qu’on emmenoil aussi cap- 
tiue : Te souuiens-tu, ma sœur, que 
nous sommes Chrestiens ? luv dit-il tout 
haut. Te souuiens-tu de Dieu ? De fois 
à autre, luy dit-elle. C’est à ce coup 
qu’il faut estre Chrestien, adiousta-t-il : 
gardous bien de nous oublier de nos 
espérances pour le Ciel, en vu temps où 
il n’y a plus rien à esperer en ce monde. 
Dieu sera auec nous dans le plus fort de 
nos mal-heurs ; pour moy, dit-il, ie ne 
veux plus auoir d’autre pensée qu’en luy, 
elnecesseray de le prier, mesme apres 
qu’on m’aura creué les yeux, et en 
mourant au milieu des feux et des 
flammes. Çà, commençons, mes freres, 
et disons nos prières. Il commença et 
tous le suiuirent auec autant de paix et 
plus de ferueur qu’ils n’auoient jamais 
fait. Les ennemis regardoient cette 
uouueauté auec estonnement, mais ie 
ne doute point que les Anges ne la vis¬ 
sent auec des yeux d’amour. 

, Cette femme clirestienne à qui ce 
ieune Capitaine captif auoit addressé sa 
Parole, fut deliurée le lendemain matin 
de sa captiuilé, d’autant que celuy qui 
* auoit prise estoit Onnontaeronnon, qui 
estant icy en oslage à cause de la paix 
pse traite auec les Onnontaeronnons, 
e i s estant trouué auec nos Durons à 
cette chasse, y fut pris tout des pre- 
duers par les Sonnontoueronnons, qui 
ayans reconnu ne luy firent aucun 
al, et mesme l’obligerent de les suiure 
prendre part à leur victoire ; et ainsi 
n ce rencontre cét Onnontaeronnon 


auoit fait sa prise, tellement ncanl- 
moins qu’il desira s’en retourner le 
lendemain , disant aux Sonnonloueron- 
nons qu’ils le tuassent s’ils vouloient, 
mais qu’il ne pouuoit se résoudre à les 
suiure, et qu’il auroit honte de repa- 
roislre en son pays, les affaires qui l’a- 
noient amené aux Durons pour la paix 
ne permettant pas qu’il fist autre chose 
que de mourir auec eux plus lost que 
de paroistre s’estre comporté en en- 
nemy. Ainsi les Sonnontoueronnons 
luy permirent de s’en retourner et de 
ramener cette bonne Chreslienne, qui 
estoit sa capliue, laquelle nous a con¬ 
solé par le récit des entretiens de ces 
panures gens dans leur affliction. 

Le Pere de ce ieune Capitaine captif 
dont ie viens de parler, nous a estonnez 
dans sa constance, au milieu des mal¬ 
heurs qui l’ont accueilly : car ayant 
perdu en ce rencontre ce (ils, qui estoit 
son vnique, et cinq de ses neueux et 
vue niece, c’est à dire tout le support 
de sa vieillesse, il n’en a jamais lasché 
aucun mot, ny de plainte ny d’amer¬ 
tume, mais plus tost en a beny Dieu ; et 
se trouuant quelquefois saisi des larmes 
qui le surprennent, il en demande in¬ 
continent pardon à Dieu, et se console 
dans la grâce qu’il a faite à son fils de 
mourir Chrestien. C’est luy dans la ca¬ 
bane duquel estoit nostre Chapelle de 
Sainllgnace, etchez lequel demeuroit le 
Missionnaire de ce bourg. 11 se nomme 
Ignace Onakonchiaronk. 

le ne veux pas icy obmettre vne chose 
qui mérité que Dieu en soit beny. Au 
point qu’il fallut démolir l’Eglise de 
Saint Ignace,’ et que tout le bourg com- 
mençoit à se dissiper apres les pertes 
qui leur estoient suruenuës coup sur 
coup, et les alarmes qui les menaçoient 
d’vn dernier mal heur, ce bon homme 
ayant remarqué quelque tristesse sur le 
visage du Pere qui a soin de cette Mis¬ 
sion, il s’en alla deuant l’Autel, où 
apres auoir demeuré en prières vn 
temps notable, il s’approcha du Pere et 
luy tint ce discours, auquel ie ferois con¬ 
science d’adiouster aucun mot. Aron- 
hiatiri, luy dit-il, (c’est le nom que les 
Durons donnent au Pere), i’ay l’esprit 

tout abattu, non pas de mon affliction, 
mais de la tienne. Tu t’oublies ce semble 
de la parole de Dieu que tu nous presches 
tous les iours. le me figure que la tris¬ 
tesse qui paroist sur ton visage vient de 
nos afflictions, de ce que celte Eglise 
qui estoit si florissante va se dissiper : 
on va abattre cette Chapelle ; plusieurs 
de nos freres Chrestiens sont morts ou 
captifs ; ceux qui restent vont se disper¬ 
ser de touscostez, en danger de perdre la 
Foy. M’est-ce pas là ce qui te trouble ? 
Helas ! mon frere, adiousta-il, est-cc à 
nous à vouloir sonder les desseins de 
de Dieu, et pouuons-nous bien les com¬ 
prendre ? Qui sommes-nous ? vn rien. 
11 sçait bien ce qu’il faut et void plus 
clair que nous. Sçais-tu ce qu’il fera ? 
Ces Chrestiens qui se vont dissiper 
porteront leur Foy auec eux, et leur ex¬ 
emple fera d'autres Chrestiens où il n’y 
en a point encore. Pensons seulement 
que nous ne sommes rien, que nous ne 
voyons goutte et que luy seul sçait noslre 
bien. C’est assez, ie t’asseure, pour me 
consoler en mon aduersité, me voyant 
misérable de tout point, de penser que 
Dieu aduise à tout, qu’il nous avme et 
sçait. bien ce qu’il nous faut. Il poursui- 
uit dans cét air vn demy quart d’heure, 
et le Pere admirant vne Foy si entière 
dans le cœur de ce bon Sauuage, et cét 
esprit vrayment Chrestien, en bénit 
Dieu ; et n’ayant point d’autre pensée, 
sinon que Nostre Seigneur luy auoil mis 
ces paroles en la bouche pour sa conso¬ 
lation, il ne pût se tenir les larmes aux 
yeux de 1 embrasser, et luy,dire qu’en 
effet il le consoloit solidement, que ce 
qu’il disoit estoit véritable et qu’il par- 
loit en la façon que les Chrestiens se 
doiuent consoler dans leurs afflictions, 
le n’obmettray pas icy vne circonstance 
assez considérable, qui est que le Pere 
ayant voulu interrompre ce bon Sauuage 
au commencement de son discours ; ce 
bon homme luy dit : Aronhiatiri, laisse 
moy parler jusqu’au bout, et puis tu 
parleras, car ie croy que Dieu m’a in¬ 
spiré ce que i’ay maintenant à te dire. 

vne femme Chrestienne, voyant vne 
petite tille qu’elle auoit au berceau bien 
proche de la mort, l’apporta à l’Eglise 


pour en faire vne offrande à Dieu 
Comme elle se croyoit seule et sans 
autre tesmoin que Dieu, sa deuotion la 
porta à parler d’vne voix plus haute. 
Mon Dieu, luy disoit-elle, disposez de là 
vie de cét enfant et de la mienne, ie 
vous l’ay offerte dés le moment de' sa 
naissance, ie vous offre les douleurs que 
i’ay receuës pour la mettre au monde, 
la douleur que i’ay de la voir en cét 
estât et tous les regrets que i’aurav la 
voyant morte. Pardonnez-mov si iè ne 
puis reprimer ma douleur et mes larmes ; 
vous voyez bien dedans mon cœur que 
ie suis contente qu’elle meure, puisque 
vous le voulez. Cette bonne femme fut 
vne demie heure entière à faire son of¬ 
frande, et se retira ne sçaehant pas que 
le Pere qui a soin de cette Mission auoit 
entendu sa priere. L’enfant mourut la 
mesme nuit. 

Le lendemain, la panure mere desolée 
ne manqua pas de grand matin à venir 
s’accuser de ces larmes, qui ne luy 
estoient pas volontaires. Et comme 
quelqu’vn la vouloit consoler de ce 
qu’elle auoit encore deux enfans au 
monde : Helas ! dit-elle, ce n’est pas ce 
qui me console, mais c’est que ma fille 
est au Ciel et ne peut plus offenser Dieu. 
Quoy que ie ne puisse m’empescher de 
pleurer, Dieu void bien que mon cœur 
est en repos pour celle qui est morte, et 
qu’il n’a que des craintes pour les deux 
qui viuent ; car ils sont en danger de 
se damner, et moy aussi. 

Cette bonne femme depuis cinq ans 
qu’elle est Chrestienne, a tousiours 
vescu dans l’innocence et la ferueur, et 
quoy qu’elle soit vne des plus grandes 
mesnageres du pays, iamais elle n’a 
manqué vn seul iour à faire ses deuo- 
tions, qui sont bien longues, demeurant 
quelquefois les deux et les trois heures 
en oraison, aussi immobile, non pas 
mesme d’vn seul esgarement de veuë, 
que si elle estoit sans sentiment. Son 
mary luy disant vn iour qu’elle estoit 
trop long-temps en ses prières et qu’elle 
en reuenoit toute transie de froid : la- 
mais, luy repliqua-t-elle, tu ne m’as re¬ 
proché que ma charge fust trop pesante 
et mon fardeau trop lourd, lors que ie 

renions des bois et apporte deqnoy nous 
chauffer ; et toutefois i’en renions plus 
transie de froid que de la prière. Pour- 
quoy ne ferois-ie pas pour le Ciel ce 
queiefais pour cette vie? Enfin celle 
bonne femme a tant fait par ses prières, 
qu’elle a gagné son mary à la Foy, qui 
en estoil bien éloigné. 

le me souuiens à ce propos de ce 
qu’vne autre femme Chreslienne disoit 
il y a quelque temps fort simplement a 
vn de nos Peres. Lors que ie reuenois 
d’vntel bourg, disoit-elle, il m’est venu 
en pensée de dire mon chapelet faisant 
chemin ; mais le froid et l’incommodité 
que ie sentois d’vn vent perçant que 
i’auois au visage, a fait que i’ay obey à 
ma chair, lors qu'elle m’a suggéré que 
i’atlendisse à dire mon chapelet apres 
estre arriuée. Estant entrée dans la ca¬ 
bane, i’ay veu vn beau feu allumé ; et 
ma chair a dit à mon ame : Chauffe toy 
auparauanl, et apres tu iras à l'Eglise 
dire ton chapelet plus doucement. In¬ 
continent, adioustoit cette bonne Chre¬ 
slienne, i’ay connu la ruse du diable, et 
qu’il vouloil que ie perdisse vue partie 
de mon mérité ; et i’ay respondu à ma 
chair : C’est trop de t’auoir obey vue 
fois, il faut que tu obéisses à ton tour : 
allons prier, et nous nous chaufferons 
par apres. Ayant dit deux ou trois 
dixaines, ma chair a recommencé de me 
solliciter et m’a dit que c’esloit assez 
ou qu au moins ie me hastasse dauan- 
tage» le froid estant trop excessif : mais 
mon ame luy a respondu : Ma chair, il 
faut que Dieu soit seruy le premier, 
quand tu seras tantost deuant le feu, tu 
ne te hasteras pas d’en sortir, hastons- 
nous aussi peu maintenant. Voila la 
spiritualité d’vne pauure femme Sau¬ 
nage, qui dans vn langage barbare, n’en 
explique pas moins nettement le jeu de 
a nature et les victoires de la grâce. 

Cequi maintientdauantageces bonnes 
8 e ns dans l’esprit de la Foy, et ce qui 
*a le plus augmentant en eux les senti- 
. ens de pieté, est vne pratique dans 
aquelle nous taschons de les mettre, 
ottrir souuent à Dieu leurs actions, et 
entretenir dans la deuotion par la voye 
s oraisons iaculatoires. Cette pratique 


est si commune à la pluspart, que même 
deuant les Infidèles, au milieu d’vn che¬ 
min, dans la suite de leur trauail, dans 
le plus fort d’vnc douleur ou d’vne 
crainte, ils prieront Dieu tout haut, et 
se feront ressouuenir les vns les autres 
de faire ces offrandes. Il n’y a pas ius- 
qu’aux enfans qui ne suiuent en cela la 
pieté de leurs pareils. 

le pris plaisir il y a quelque temps de 
voir vue petite fille Chrestienne, qui 
estant sortie hors de la cabane pour 
jouer auec ses petites compagnes, pieds 
iiuds et sur les neiges, y estant de¬ 
meurée trop long-temps, se trouua si 
saisie du froid, qu’elle se mit à pleurer ; 
et retournant les larmes aux yeux dans 
la cabane, ne icttoit point d’autres mots 
de plainte sinon ceux-cy : Mon Dieu, 
ayez pitié de moy, ie vous offre le froid 
que ie sens à mes pieds et qui me fait 
pleurer : ce qu’elle alloil répétant tout 
le long du chemin. 

Cette pauure petite innocente mourut 
à quelque temps de là, dans des senti- 
mens de pieté qui me firent admirer les 
bontez de Dieu sur vn aage si tendre. 
Elle voulut durant tout le temps de sa 
maladie estre portée tous les iours à la 
Messe, ne pouuant plus se soustenir ; et 
il fallut luy obeyr jusqu’au iour mesme 
de sa mort. Elle y disoit si deuotement 
ses prières que tous les assistons en 
estoient louchez de deuotion. Dans le 
plus fort mesme de sa maladie, elle ne 
manqua iamais à dire son Bénédicité, 
à la moindre chose qu’on luy faisoit 
; prendre, quand bien ce n’eust esté 
qu’vne goutte d’eau. Sa mere toute af¬ 
fligée, la voyant tirer aux abois, semità 
pleurer, luy disant : Ma fille, tu nous 
vas donc quitter ? A quoy cét enfant ré¬ 
pondit : Oiiy, ma mere, mais c’est pour 
aller au Ciel y estre bien-heureuse : 
priez bien Dieu, et vous y viendrez apres 
moy. Elle fut long-temps à l’agonie, 
ayant perdu cesembloit, l’vsage de tous 
les sens ; lors que sa mere, luy voyant 
remuer les levres, s’en approcha, et en¬ 
tendit que d’vne voix mourante elle 
disoil en rendant l’ame, Iesous taitenr, 
Iesus ayez pitié de moy. Elle se nom- 

moit Marguerite Atiohenrel, aagée de 
dix ans. 

le voyois aussi cét Ilyuer vn petit 
enfant de quatre ans, lils d’vne fort 
bonne Chrestienne, qui ayant esté battu 
de sa mere, ne disoit autre chose en 
pleurant, sinon : Mon Dieu, ie vous 
offre les coups que i’ay receus de ma 
mere, ayez pitié de moy. La pauure 
mere se mit à pleurer auec son enfant, 
et à prier Dieu auec luy. 

Vu bon vieillard, nommé René Tson- 
dihouanne, remply de mérités, dont la 
vie est constamment dans la sainteté, et 
qui par tout où il se trouue presche et 
d’exemple et de parole, et auance puis¬ 
samment nostre Christianisme, estant 
interrogé d’vn de nos Peres, combien 
de fois par iour il songeoit à Dieu en vn 
voyage dont il estoit fraischement de 
retour : Vne seule fois, respondit-il fort 
simplement, mais qui duroit depuis le 
matin jusqu’au soir. Le Pere luy de¬ 
manda si cét entretien auec Dieu estoit 
mentalement. Nenny, dit-il, ie me 
trouue mieux de luy parler, et en suis 
moins distrait. Quelque peu de iours 
apres, le mesme Pere apprit la façon 
d’entretien que ce bon vieillard auoit 
auec Dieu, en vn voyage qu’il fit auec 
luy. Car entrant en chemin, ce bon 
Sauuage se mit à dire les prières qu’il 
sçauoit, puis ayant gagné le deuant, il 
éleua sa voix petit à petit. Le Pere fut 
curieux de prester l’oreille, le suiuant 
d’assez près, et fut tout estonné d’en¬ 
tendre les doux colloques qu’il faisoit. 
Tantost il remercioit Dieu de l’auoir 
appellé à la Foy ; tantost il le benissoit 
d’auoir créé les forests, et la terre et le 
ciel, tantost il deploroit la misere des 
Infidèles. Puis tout d’vn coup il remer¬ 
cioit Dieu d’auoir appellé en ces pays 
les Prédicateurs de l’Euangile. Guy, 
mon Dieu, disoit-il, vous les y auez 
attirez auec des cordes plus fortes que le 
fer ; puisque ny les mesaises, ny les 
calomnies, ny les souffrances, ny mille 
dangers de la mort ne peuuent faire 
qu’ils se destachent d’auec nous, et re¬ 
tournent en leur pays, où ils viuroient 
à leurs aises. De fois à autre ce bon 
vieillard parloit plus bas ^t le Pere ne 


pouuoit en recueillir que des motsçà et 
là ; puis tout d’vn coup comme en¬ 
flammé d’vne nouuelle ardeur, il s’é- 
crioit : 0 mon Dieu que vous estes 
grand, puisque la terre est grande et 
que vous nourrissez tous les hommes 1 
0 mon Dieu que vous estes bon, puisque 
vous auez pitié des pécheurs ! ayez pitié 
de moy. Ouurez les yeux aux Infidèles 
qui sont aueugles, et qui voyans ces 
arbres, ces forets, ce Soleil et cette lu¬ 
mière, ne voyent pas que c’est vous qui 
auez tout créé; etalloitcontinuantdans 
cét air deux et trois heures entières. 

Estant venu en vn lieu dangereux, il 
changea tout d’vn coup de ton, et tout 
d’vn autre accent il s’addressa à Dieu. 
C’est vous, mon Dieu, luy disoit-il, qui 
conduisez icy mes pas et qui voyez la 
crainte de mon cœur. Non, non, ie ne 
veux pas craindre la mort et ie vous 
abandonne ma vie, si vous voulez que 
ie tombe dans les embusches de l’en- 
nemy. Où fuyrois-ie pour éuiter la 
mort ? et où irois-ie pour estre plus en 
asseurance, qu’estant conduit de vostre 
main ? Si ie meurs auiourd’huy, i’es- 
pere qu’auiourd’huy ie vous verray là 
haut au Ciel. En vn mot ce bon vieillard 
ne fut que feu durant tout ce chemin, et 
le Pere qui le suiuoit de compagnie m’a 
asseuré que ses paroles esloient comme 
vn brasier ardent qui l’enfiammoit luy- 
mesme. 

Vn autre ancien Chrestien, qui nous 
sert aussi de Dogique, rendant compte 
de sa conscience, disoit que souuent il 
estoit les iournées entières ne songeant 
rien qu’à Dieu et ne pouuant quasi 
prendre d’autres pensées : Mais quel¬ 
quefois, adioustoit-il, il m’arriue le 
mesme qu’à vn voyageur, qui va de 
nuit par des chemins inconnus et qui se 
void incontinent perdu dansl’espaisseur 
d’vne l’orest, faisant rencontre à chaque 
pas d’vn arbre qui luy heurte la teste 
ou des ronces qui l’escorchent de tous 
costez. Alors, disoit-il, ie suis contraint 
de m’arrester, comme ce voyageur au 
pied d’vn arbre, attendant que le iour 
soit venu ; et tout ce que ie puis faire 
est de dire de fois à autres à Nostre Sei- 

gneur que ie suis sans esprit et que ie 
suis perdu s’il n’a pitié de moy en mes 
égaremens. Par fois, adioustoit-il, i'ay 
enuie de Crier bien fort en priant Dieu, 
pour estouffer les distractions que le 
diable me va suscitant ; de mesnie que 
ie ferois si i’estois auprès de quelques 
babillards, et que nonobstant le bruit et 
l’insolence de leurs discours, ie voulusse 
me faire entendre. Les démons ont 
beau faire, disoit-il, ie sois résolu de 
n’abandonner la prière qu’auec la vie ; 
de mesme qu’estant entre les mains des 
Hiroquois, i’allois tousiours chantant, 
quelques tourmens qu’ils me fissent en¬ 
durer, et i’auois la pensée de ne point 
quitter mon chant de guerre, que lors 
que la mort m’auroit osté les forces et 
la parole. 

Ayant veu vn bon Chrestien retourné 
d’vn fort long voyage de six mois, encore 
plusferuent qu’il n’estoil parly d’auec 
nous, ie voulus m’enquester plus parti¬ 
culièrement de la façon dont il s’estoit 
conserué dans vne innocence qui m’é- 
tonnoit. l’av tousiours marché sur mes 
gardes, me respondit-il : le matin ie 
pensois que peul-estre auanl le midy ie 
serois pris des ennemis, qui sont à 
craindre durant tout le chemin, et ainsi 
ie me disposois à la mort ; à midy ie 
pensois que peut-estre ie n’arriuerois 
pas iusqu’à la nuit, et ainsi ie m’entre- 
tenois auec Dieu ; le soir ie craignois 
que la nuit on ne nous surprist en dor¬ 
mant. Estant arriué en vn lieu d’asseu- 
rance, ie craignois les dangers du re¬ 
tour. Si i’eusse eu proche de moy vn 
Confesseur, la facilité du pardon eust 
fait peut-estre que i’eusse esté moins 
sur mes gardes. On me présenta à mon 
arriuée vne femme, ie ne voulus pas y 
entendre ; le lendemain on m’en amena 
Vne mieux faite, qui trouua aussi son 
refus: ils me prièrent de faire moy- 
mesme le choix de celle qui m’aggree- 
roit dauantage. ïe leur dy que ce n’é- 
toit pas cela qui m’arrestoit, mais la 
crainte d’vn Dieu et la foy d’vn Paradis 
et d’vn Enfer ; et là dessus ie leur par- 
layde nos mystères, qu'ils admirèrent, 
8e plaignons que les Europeans auec 
desquels ils ont commerce, ne les ve- j 

noient pas instruire ; et du depuis ils 
me laissèrent en repos de ce coslé là. 

Tous les Ieudis ce bon Sauuage eoin- 
mençoit à se disposer à la Communion 
spirituelle ; les Samedis il se eonfessoit 
à Nostre Seigneur, comme s’il eust eu 
vu Prostré auec soy ; le Dimanche matin 
il assisloil spirituellement à la Messe et 
communioil mentalement, et disoit que 
cela l’auoit le plus fortifié, taschant la 
semaine suiuante de garder tous les 
bons propos et les promesses qu’il auoit 
faites à ÎSostre Seigneur. 

Au retour de ce long voyage, ayant 
appris que les Durons n’estoient point 
descendus à Quebec, et qu’en suite nous 
n’auions receu aucun secours de ce 
costé là, il partagea ce qu’il auoit rap¬ 
porté de son voyage, enuiron quatorze 
mille grains de Porcelaine, qui sont icy 
de grands thresors, et vint nous en pré¬ 
senter autant qu’il s’en retenoit, me 
disant que s’il estoit plus riche, il nous 
soulageroil plus puissamment dans nos 
nécessitez, puis qu’il ne pouuoit assez 
reconnoistre les obligations qu’il nous 
auoit de luy auoir donné la eonnois- 
sance de la Foy et de l’auoir rendu 
Chrestien. Il se nomme Charles Onda- 
aiondiont. 

Depuis sept ans qu’il est Chrestien, il 
n’a manqué qu’vue seule fois à entendre 
la Messe, lors qu’il a esté icy dans le 
pays, encore n’y auoil-il pas de sa faute, 
et toutefois il en eut vn bien grand 
scrupule, disant qu’estant ordinaire¬ 
ment tout l’Esté ou dans les guerres ou 
en voyage, il ne se soustient que sur les 
prouisions de mérités et de vertu, qu’il 
doit tascher de faire tout le long de 
l’Hyuer qu’il en a la commodité. Mais 
brisons ce Chapitre, car les sentiniens 
de ces bons Chrestiens n’ont point de 
fin, et ce sera sans doute dans le Ciel 
où nous bénirons Dieu des grâces qu’il 
leur fait, et où nous verrons qu’il n’a 
pas moins esté leur Créateur, leur Ré¬ 
dempteur, leur Pere, et tout Amour 
pour eux, que pour les peuples de l’Eu¬ 
rope. Domini est terra et jjleniludo eius, 
orbis terrarum et vniuersi qui habitant 
in eo. 

CHAPITRE XII. 

Des principales superstitions qu ayent 

les Uurons dans leur infidélité , et 

premièrement leur sentiment louchant 

les songes. 

Outre les désirs que nous auons com¬ 
munément, qui nous sont libres, ou 
au moins volontaires, qui prouiennenl 
d’vne connoissance precedente de quel¬ 
que bonté qu’on ait conceu estre dans 
la chose désirée, les Huronscroyentque 
nos âmes ont d’autres désirs, comme 
naturels et cachez ; lesquels ils disent 
prouenir du fond de l’ame, non pas par 
voye de connoissance, mais par vu cer¬ 
tain transport aueugle de Taine à de 
certains objets : lesquels transports on 
appelleroit en termes de Philosophie, 
Desideria innata , pour les distinguer 
des premiers désirs, qu’on appelle Desi¬ 
deria Elicila,. 

Or ils croyent que nostre ame donne 
à connoistre ces désirs naturels, par les 
songes, comme par sa parole, en sorte 
que ces désirs estant effectuez, elle est 
contente : mais au contraire si on ne 
luy accorde ce qu’elle desire, elle s’in¬ 
digne, non seulement ne procurant pas 
à son corps le bien et le bon-heur 
qu’elle vouloit luy procurer, mais sou- 
uent, mesme se reuoltant contre luy, 
luy causant diuerses maladies et la mort 
mesme. 

Or de sçauoir d’où vient ce pouuoir à 
Pâme, tant pour le bien que pour le 
mal, c’est ce dont les Hurons ne s’en- 
questenl pas ; car n’estans ny Physi¬ 
ciens, ny Philosophes, ils n’examinent 
pas ces choses dans leur fond, et s’ar- 
restent aux premières notions qu’ils en 
ont, sans en rechercher les causes plus 
cachées, et sans voir s’il n’y a point 
quelque contradiction dans leur raison¬ 
nement. Ainsi lors que dans le som¬ 
meil nous songeons à quelque chose 
d’éloigné, ils croyent que l’ame sort de 
son corps et va se rendre présenté aux 
choses qui luy sont représentées durant 
tout ce temps-là, sans examiner plus 


auant l’impossibilité qu’il y auroit dans 
ces égaremens et ces longs voyages de 
nos âmes deslachées de leurs corps du¬ 
rant le temps de leur sommeil ; sinon 
qu’ils disent que l ame sensiliue n’est 
pas celle qui sort, mais seulement la 
raisonnable, qui n’est pas dépendante 
du corps dans ses operations. 

En suite de ces opinions erronnées, 
la pluspart des Hurons sont fort attentifs 
à remarquer leurs songes et à fournir à 
leur ame ce qu’elle leur a représenté 
durant le temps de leur sommeil. Si 
par exemple ils ont veu vue espée en 
songe, ils taschent de l’auoir ; s’ils ont 
songé qu’ils faisoienl vn festin, ils en 
font vn à leur resueil, s’ils ont dequoy ; 
et ainsi des autres choses. Et ils ap¬ 
pellent cela Ondinnonk, vn désir secret 
de Taine, déclaré par le songe. 

Toutesfois, de mesme que quov que 
nous ne déclarions pas tousiours nos 
pensées et nos inclinations par la pa¬ 
role, ceux-là ne lairroient pas d’en 
auoir la connoissance, qui verroient par 
vue veuë surnaturelle le profond de nos 
cœurs, ainsi les Hurons croyent qu’il y 
a de certaines personnes plus esclairées 
que le commun, qui portent pour ainsi 
dire leur veuë iusques dans le fond de 
l’ame, et voyent ces désirs naturels et 
cachez qu’elle a, quov que l’ame n’en 
ail rien déclaré par les songes, ou que 
celuy qui auroit eu ces songes, s’en fust 
entièrement oublié. Et c’est en cette 
façon que leurs Médecins, ou plus tost 
leurs Iongleurs qu’ils appellent Saokata, 
s’acquierent du crédit et font valoir leur 
art, disans qu’vn enfant au berceau, qui 
n’a ny jugement ny connoissance, aura 
vn Ondinnonk, c’est à dire vn désir na¬ 
turel et caché de telle chose ; qu’vn 
malade aura de semblables désirs, de 
diuerses choses, desquels il n’aura ia- 
mais eu aucune connoissance, ny rien 
qui en approche. Car comme nous di¬ 
rons cy-apres, les Hurons croyent qu’vn 
des puissans remedes pour recouurer 
au plus tost la santé, est de fournir à 
l’ame du malade ces sortes de désirs 
naturels. 

Mais d’où vient cette veuë si perçante 
à ces gens plus esclairez que le commun'? 

Ils disent que c’est vn oky, c’est à dire 
vn puissant genie, qui estant entré dans 
leur corps, ou leur ayant apparu soit en 
sonne, soit apres leur resueil, leur lait 
voirces merueilles. Les vus disent que 
ce genie leur apparoist sous la forme 
d’vn Aigle ; les autres disent le voir 
comme vn Corbeau, et mille autres 
formes semblables, selon que chacun 
aura diuerses fantaisies. Car ie ne croy 
pas qu’il y ait en tout cela aucune vraye 
apparition, ny aucune operation vray- 
ment diabolique en toutes les sottises 
dont tout ce pays est remplv. 

Or les façons sont differentes dont 
ces Médecins et trompeurs disent voir 
ces désirs cach.'Z de Came du malade. 
Lesvns regardans dans vn bassin plein 
d’eau, y voyent, disent-ils, comme on 
feroit dans vn miroir, passer diuerses 
choses: vn beau colier de Porcelaine, 
vue robe de peaux d’escurieux noirs, 
qui sont icy estimées les plus pré¬ 
cieuses, vne peau d’asne saunage riche¬ 
ment peinte, selon la façon du pays, et 
choses semblables, qui disent-ils, sont 
les désirs de Came du malade. D’aucuns 
semblent entrer en furie, comme fai- 
soient autrefois les Sybilles, et s’estans 
animez en chantant d’vne voix eston- 
nante, ils disent voir ces choses comme 
deuant leurs yeux. Les autres se tien¬ 
nent cachez en vne espece de taber¬ 
nacle, et dedans ces tenebres, font mine 
devoir tout autour d’eux les images des 
choses dont ils disent que l’arne du ma¬ 
lade a ces désirs, qui souuent luy seront 
inconnus à luy-mesme. 

Mais pour reuenir aux songes ordi¬ 
naires, non seulement la pluspart des 
Hurons taschent de fournir à leur ame, 
ces désirs prétendus des choses qui leur 
sont représentées en songe, c’est à dire, 
qu’ils taschent de les auoir, mais de 
plus ils ont coustume de faire festin lors 
quils ont eu quelque songe fauorable. 
“ar exemple, si quelqu’vn a songé qu’il 
prenoit en guerre vn ennemy et luy 
jçndoit la teste auec vne hache d’armes, 
u fera vn festin dans lequel il publiera 
a ux inuitez son songe, et demandera 
quon luy f asse p resen t d’vne hache 
d armes ; et quelqu’vn des inuitez ne 


manquera iamais de luy en offrir vne ; 
car en ces occasions ils prennent à hon¬ 
neur de paroistre liberaux et magni¬ 
fiques. 

Ces festins se font, disent-ils, afin 
d’obliger leur ame à tenir sa parole, 
croyons qu’elle est bien aise qu’on té¬ 
moigne cette satisfaction du songe fa¬ 
uorable qu’on a eu, et qu’en suite elle 
se met plus lost en deuoir de l’effectuer ; 
et si on y manquoit, ils pensent que 
cela seroit capable d’en empescher 
l’effet, comme si l’ame indignée retiroit 
sa parole. 

Non seulement ils font ces festins, 
mais ont coustume, dans leurs chansons, 
de faire mention de ces songes lauo- 
rables, comme pour en liaster l’effet, et 
afin que leurs camarades les en congra¬ 
tulent par nuance et les en estiment 
dauantage ; ainsi qu’en France ou cou- 
gratuleroit à vn Capitaine allant à la 
guerre, si on croyoit qu’il allast à vne 
victoire asseurée. 

Mais apres tout, leurs songes ne sont 
rien que mensonges, et s’il s’en trouue 
quelqu’vn de véritable, ce n’est que par 
hazard : en sorte qu’ayant examiné le 
tout fort soigneusement, ie ne voy pas 
qu’il y ait rien de particulier en leurs 
songes ; ie veux dire que ie ne croy pas 
que le diable leur parle, ou ait aucun 
commerce auec eux par cette voye ; 
quoy que quelques trompeurs, pour se 
donner du crédit, disent des merueilles 
de leurs songes, et se lassent prophètes 
apres que les choses sont arriuées, pu¬ 
bliant faussement qu’ils en auoienl eu 
la connoissanceauantl’euenement. Plu¬ 
sieurs estimez des plus clair-voyans, 
m’auoient asseuré qu’ils deuoient venir 
iusqu’à vne vieillesse Ires-heureuse ; et 
ie les ay vous mourir dés la mesme 
année : mais le mal est qu’apres leur 
mort ils ne pouuoient parler pour ac¬ 
cuser leurs songes de fausseté. 

CHAPITRE XIII. 

Sentiment des Ilurons touchant leurs 
maladies. 

Les Hurons reconnoissent trois sortes 
de maladies. Les vnes naturelles, les¬ 
quelles se guérissent par remedes na¬ 
turels. Les autres, croyent-ils, causées 
par Famé du malade, qui desire quel¬ 
que chose ; lesquelles se guérissent 
fournissant à l’ame son désir. Enfin les 
autres sont maladies causées par sorti¬ 
lège, que quelque sorcier aura donné à 
celuy qui est malade ; lesquelles mala¬ 
dies se guérissent, faisant sortir du corps 
du malade, le sort qui est la cause de 
son mal. 

Ce sort sera vn nœud de cheueux, vn 
morceau d’ongle d’homme ou de quel¬ 
que animal, vn morceau de cuir ou de 
bois, vue feuille d’arbre, quelques grains 
de sable et autres choses semblables. 

La façon de faire sortir ces sorts, est 
quelquefois par vomitoires, quelquefois 
sueçant la partie dolente, et en tirant 
ce qu’on dit estre le sort. En quoy cer¬ 
tains Iongleurs sont si subtils en leur 
métier, qu’auec la pointe d’vu Cousteau, 
ils tireront ce semble, ou plus tost feront 
paroistre ce qu’il leur plaist, vn mor¬ 
ceau de fer ou de caillou, qu’ils diront 
auoir tiré du cœur ou du fond des os 
d’vn malade, sans toutefois auoir fait 
aucune incision. 

Or quoy que ie ne croye pas qu’il y 
ait parmy eux, autres maladies que na¬ 
turelles, toutefois ils sont si portez à se 
persuader le contraire, qu’ils croyent 
que la pluspart de leurs maladies sont 
ou de désirs ou de sortilège ; en telle 
façon que s’ils ne guérissent au plus tost 
d’vne maladie, qu’ils ne pourront nier 
auoir esté naturelle en sa cause, par ex¬ 
emple d’vn coup d’espée, d’vne morsure 
de quelque ours, ils disent incontinent 
ou que quelque sorcier s’est mis de la 
partie et que quelque sort en empesche 
la guérison, ou que l’ame elle mesme a 
quelque désir qui l’inquiete et qui lue 
le malade, (car c’est ainsi qu’ils parlent). 


C’est pourquoy il arriue souuent qu’ils 
espionnent l’vn apres l’autre tous les 
remedes qu’ils sçauent contre toutes ces 
sortes de maladies. 

Or cela vient de ce qu’ils se per¬ 
suadent que les remedes naturels doi- 
uent auoir leur effet comme infaillible 
et deuroient rendre la santé si le mal 
estoit purement naturel, de mesme que 
le feu chasse infailliblement le froid ; 
ainsi le mal continuant ils concluent 
qu’il doit y en auoir quelque autre cause 
non naturelle ; dont ayans esprouuéle 
remede, et n’en ayans point veu l’effet 
qu’ils desiroient, ils iugent n’auoir pas 
encore assez bien reconnu la cause 
principale du mal, et l’attribuent à 
quelque autre principe. En quoy il n’y 
a iamais de fin ; car ces désirs de l’ame 
estans imaginaires, peu lient estre in¬ 
finis, comme aussi les sortilèges qui 
pourroient empescher vne parfaite gué¬ 
rison. Iusques-là mesme qu’apres que 
leurs Iongleurs se seront vantez d’auoir 
tiré du corps du malade dix et vingt 
sorts ; s’ils ne voyent le mal cessé, ils en 
attribuent la cause à quelque autre sort 
plus caché et inexpugnable à leur art. 
Et nonobstant cela ces Iongleurs et ces 
remedes impertinens ne laissent pas 
d’auoir tout leur crédit dans l’esprit de 
nos Ilurons, autant qu’en France pour¬ 
roient auoir les plus habiles Médecins, 
et les remedes les plus exquis, quoy que 
souuent ils ne rendent pas la santé. 

Ce qui leur donne ce crédit est que 
comme souuent ils ont recours à ces 
remedes impertinens, et qu’ils s’en 
seruent aux moindres maux dont ils se 
sentent attaquez, d’vn mal de teste, 
d’estomac, de colique, et d’vne fievre 
fort legere qui passeroit d’elle-mesme 
en vn iour, se trouuans ou guéris ou 
quelque peu soulagez de leur mal, ou 
mesme de leur imagination, apres tels 
remedes, ils leur attribuent ce bon effet, 
ne iugeans pas que post hoc, non propter 
hoc sanati sunt , ce qui est ordinaire 
aux ignorans, vt sumant non causam 
pro causà. 

loint que non seulement les malades, 
mais quasi tout le monde trouuant son 
| compte en l’vsage de la pluspart de tels 

remedes, chacun est puissamment porté 
à croire qu’en effet, ils ont leur efficace 
pour rendre la santé, Nam qui amant 
mi sibi somnia fingunt. 

Voicy l’ordre qu’on y tient. Quol- 
qu’vn estant tombé malade, ses pareils 
font venir le Médecin, i’eusse mieux dit 
lelongleur, qui doit porter jugement de 
la maladie. S’il dit que la maladie est 
naturelle, on se sera ira de bremiages, 
de vomitoires ou de certaines eaux dont 
ils feront iniection sur la partie dolente, 
quelquefois de scarifications, ou bien de 
cataplasmes. En quoy leur science est 
bien courte, le tout se réduisant à quel¬ 
ques racines puluerisées et quelques 
simples cueillis en leur saison. 

Mais d’ordinaire ces Médecins vont 
plus auant, et diront que c’est vue ma¬ 
ladie de désir, afin qu’on les employé h 
deuiner quels sont ces désirs de Famé 
qui la troublent. Et quelquefois sans 
beaucoup de ceremonie ils indiqueront 
au malade quatre ou cinq choses, qu’ils 
luy disent que son ame désire, c’est à 
dire qu’il faut qu’il tasche à les trouuer, 
s’il veut recouurer la santé. En quoy 
ces Iongleurs sont pleins de ruse et de 
malice ; car s’ils croyent que quelqu’vn 
ne soit pas pour en reschapper, ils di¬ 
ront que son ame a vn désir de quelque 
chose, qu’ils iugent assez que iamais il 
ne pourra recouurer : car ainsi cét 
homme mourant, on attribué sa mort à 
ce désir qui n’aura pu estre effectué. 

Mais lors qu’ils voyent que le malade 
est de considération, ils ne manqueront 
pas d’ordinaire à joüer de leur reste et 
faire vne ordonnance de medecine qui 
noit mettre tout le publie en action. Ils 
diront que l’ame du malade aura quinze 
ou seize désirs, dont les vns seront de 
choses tre^-riches et précieuses, les 
autres de quelques danses les plus re- 
crealiues qui soient dans le pays, de 
festins, de balets et de toutes sortes de 
passe-temps. 

L’ordonnance estant faite, les Capi¬ 
taines du bourg tiennent conseil, comme 
en vne affaire importante pour le public, 
e délibèrent s’ils s’employèrent pour le 
maade; et lors qu’il y a quantité de 
malades qui sont personnes conside- 

râbles, on ne peut croire auec combien 
d’ambition et de brigues, leurs pareils 
et amis s'employant à qui aura la pré¬ 
férence, le public ne pouuant pas rendre 
ces honneurs à tout le monde. 

La conclusion des Capitaines estant 
prise en faneur de quelqu’vn, ils eri- 
uoyent des députez vers le malade pour 
sçauoir de sa bouche quels sont ses dé¬ 
sirs. Le malade sçait bien faire son 
personnage eu ces rencontres ; car quoy 
que bien sonnent ce soient maladies fort 
legeres, ou plus tost à vray dire des ma¬ 
ladies d’ambition, de vanité on d’aua- 
rice, toutefois il respondra d’vne voix 
mourante qu’il n’en peut plus, que des 
désirs qui ne luy sont pas volontaires le 
font mourir, et que ces désirs sont de 
telle et telle chose. 

Le rapport en estant fait aux Capi¬ 
taines, ils se mettent en peine de four¬ 
nir au malade l’accomplissement de ses 
désirs, faisans pour cét effet vne assem¬ 
blée publique où ils exhortent tout le 
monde à y contribuer, et les particu¬ 
liers prenans à gloire de paroistre ma¬ 
gnifiques en ces rencontres, car tout 
cela se fait à son de trompe, vn chacun 
à l’enuy l’vn de l’autre taschantde l’em¬ 
porter sur son compagnon. Si que sou- 
uent en moins d’vne heure, on aura 
fourny au malade plus de vingt choses 
précieuses qu’il aura désirées, qui luy 
demeureront ayant recouuré la santé, 
ou s’il mouroit, à ses parons. En sorte 
qu’vn homme dénient riche en vn iour, 
et accommodé de tout ce dont il a be¬ 
soin : car outre les choses qui estoient 
de l’ordonnance du Médecin, le malade 
ne manque iamais d’en adiouster quan¬ 
tité d’autres, qui, dit-il, luy ont eslé 
représentées en songe, et dont par 
conséquent dépend la conseruation de 
sa vie. 

Apres cela on proclame les danses, 
qui doiuent se faire dans la cabane et à 
la veuë du malade, trois ou quatre iours 
de suite, desquelles on dit aussi que 
dépend sa santé. Ces danses appro¬ 
chent pour la pluspart des branles de la 
France ; les autres sont en forme de 
balets, auec des postures et des propor¬ 
tions qui n’ont rien de saunage et qui 

sont dans les réglés de l’art : le tout à 
la cadence, et à la mesure du chant de 
quelques-vns, qui sont les maistres du 
mestier. 

C’est le deuoir des Capitaines de tenir 
la main à ce que le tout se fasse auec 
ordre et dans la magnificence. Ils vont 
dans les cabanes y exhorter les hommes 
et les femmes, mais nommément l’élite 
de la jeunesse, vn chacun taschanl d’y 
paroistre vestu à l’auantage et de s’y 
faire valoir, de voir et d’y estre veu. 

En suite les parens du malade font 
des festins Ires-magnifiques, où vn 
grand monde est inuité ; dont les meil¬ 
leurs morceaux sont le partage des plus 
considérables et de ceux qui ont le plus 
paru durant ces iours de magnificence 
publique. 

Jamais le malade ne manque apres 
cela de dire qu’il est guery, quoy que 
quelquefois il meure vn iour apres cette 
célébrité. Mais comme d’ordinaire ces 
maladies ne sont rien que feintises ou 
de petits maux passagers, on se trouue 
en effet guery, et c’est ce qui donne ce 
grand crédit à ces remedes. 

C’est l’occupalion de nos Sauuages 
tout le long de l’Hyuer ; et la pluspart 
de leurs chasses, de leurs pesches, de 
leur trafic et de leurs richesses s’em- 
ployent en ces récréations publiques : 
et ainsi en dansant on guérit les ma¬ 
lades. 

Or dans ces choses, quoy qu’il y ait 
non seulement de l’erreur, mais aussi 
du desordre et mesrne soutient du péché, 
lequel sans doute ne peut estre permis 
aux Chresticns, toutefois le mal est 
bien moindre que nous ne le iugions 
d’abord, et bien moins estendu qu’il ne 
nous paroissoit. 


CHAPITRE XIV. 

J)’vne espece de sort dont les llurons se 
seruent pour attirer le bon-heur. 

La pluspart des choses qui semblent 
auoir ie ne sçay quoy de monstrueux à 
nos llurons, ou qui leur sont extraor¬ 


dinaires, passent facilement dans leurs 
esprits pour des Oky, c’est à dire comme 
des choses qui ont vue vertu comme 
surnaturelle, dont ensuite ils estiment 
à bon-heur d’en auoir fait rencontre, et 
les gardent précieusement, autant que 
font quelques impies en Europe, des 
sorts ou characteres dont ils se seruent 
pour attirer apres eux le bon-heur. 

Si par exemple nos llurons estans à 
la chasse ont de la peine à tuer vn ours 
ou vn cerf, et qu’.en l’ouurant ils trou- 
uent dans sa teste ou dans ses entrailles 
quelque chose d’extraordinaire, vne 
pierre, vn serpent, ils diront que c’est 
là vn Oky, et que c’est ce qui donnait 
cette vigueur à cét animal etquil’em- 
peschoit de mourir ; et ils prendront 
comme vn charaelere, ce serpent ou 
bien cette pierre, et croiront que cela 
leur portera bon-heur. 

Si dans vn arbre, ou mesme enfouis¬ 
sant la terre, ils font rencontre de quel¬ 
que pierre d’vne figure extraordinaire, 
qui par exemple ait la façon d’vn plat, 
d’vne cuilliere ou d’vn petit 'pot de 
terre, ils prendront ce rencontre à bon¬ 
heur, disans que de certains Démons 
qui font leur demeure dans les bois, y 
oublient quelquefois ces choses, et que 
c’est vn bon-heur à quiconque en a fait 
le rencontre. Et appellent ces choses 
Aaskouandy. 

Ils disent que ces Aaskouandy ou ces 
sorts, changent quelquefois de forme et 
de figure, et qu’vn homme ayant serré 
ou cette pierre ou ce serpent trouue 
dans les entrailles d’vn cerf, sera étonné 
le lendemain de trouuer en sa place vne 
feve ou vn grain de bled, d’autrefois 
le bec d’vn corbeau ou les ongles d’vn 
aigle. Comme si cét Aaskouandy ou Dé¬ 
mon familier, se transfoi moit et prenoit 
plaisir de tromper ainsi les hommes par 
ces métamorphosés. Mais ce sont fables 
qui se croyent, à cause qu’elles se disent 
sonnent, chacun disant l’auoir oüy dire 
de quelque autre, et pas vn ne disant 
l’auoir veu, sinon quelques trompeurs 
pour se donner crédit et faire qu’on 
estime leur Aaskouandy et qu’on leur 
achepte bien cher. 

Ils croyent que ces Aaskouandy portent 

bon-heur à la chasse, à la pesche, dans 
le trafic, dans le jeu, et disent que 
quelques-vns ont vue vertu generale 
pour toutes ces choses ; mais que les 
autres ont vue vertu limitée pour vue 
chose et non pas pour vue autre ; et 
que pour sçauoir leur vertu, c’est à dire 
en quoy ils portent le bon-heur, il faut 
en estre instruit en songe. 

’ Or c’est vne pratique assez commune, 
que ceux qui ont ces Aaskouandy, leur 
font festin de fois à autre, comme si 
faisant festin en l’honneur de ce Démon 
familier, il leur estoit plus fauorable. 
D’autres fois ils l’inuoqueront dans leurs 
chansons et prieront leurs amis de se 
mettre aussi de la partie et les ayder à 
faire ces prières. 

11 y a vne certaine espece de cha- 
ractere qu’ils appellent Onniont, qu’ils 
croyent auoir vne vertu plus grande. 
Ils disent que cét Onniont est vne espece 
de serpent, quasi de la ligure du Poisson 
armé ; et que ce serpent va perçant 
tout ce qu’il rencontre en chemin, les 
arbres, les ours et les rochers mesmes, 
sans que iamais il se destourne ou que 
rien le puisse arrester : et à cause de 
cette efficacité si rare, ils l’appellent 
Oky par excellence, c’est à dire vu vray 
Démon, et croyent que ceux qui peuuent 
le tuer ou en auoir quelque morceau, 
attirent apres eux le bon-heur. 

Nos Hurons disent ne eormoistre 
point ce Serpent si prodigieux ; mais 
tout ce qu’ils en sçauent n’est que par 
le rapport des Algonquins, qui leur 
vendent bien cher, mesme vu petit 
morceau, qu’on a de la peine à con- 
noistre si c’est ou du bois, ou du cuir, 
ou quelque morceau de chair ou de 
poisson. 

Au reste si on me demande si en effet 
ces Aaskouandy portent bon-heur, ie 
dmay que ie n’en sçais rien ; mais ce 
Que ie puis asseurer, est que ie n’ay 
point veu que ceux qui font estât d’auoir 
cescharacteres, ayent meilleur marché 
que les autres lors qu’ils vont au trafic ; 
et s ils rapportent dauantage, c’est qu’ils 
Y ont plus porté, et souuent mesme ils 
® n reuiennent plus gueux. Dans les 
Pesches ie ne voy point que leurs retz y 


soient plus chargez de poisson. A la 
chasse, les plus robustes, ceux qui cou¬ 
rent le mieux et qui sont les moins pa¬ 
resseux, sont ceux qui d’ordinaire en 
retournent les plus chargez ; et souuent 
dans le jeu, ceux qui y perdent dauan¬ 
tage, sont ceux qui font estât d’auoir 
quelque sort pour y attirer le bon-heur, 
lit c’est vn prouerbe parmy les Hurons 
mesme, que l’industrie, la force et la 
vigilance sont le plus puissant Aaskou¬ 
andy qu’vu homme puisse auoir. 


chapitre xv. 


Sentiment qu’ont leslluronsdes maladies 

qu'ds croyent venir par sortilège. 

De leurs Deuins et Magiciens. 

Les Hurons estiment qu’il y a vne 
espece de serpent monstrueux, qu’ils 
nomment Angont, qui porte auec soy 
les maladies, la mort et quasi tous les 
mal-heurs du monde. Ils disent que ce 
monstre habite dans des lieux souster- 
rains, dans des caucrnes, dessous quel¬ 
que rocher, dans les bois et montagnes, 
mais d’ordinaire dans les Lacs et Ri- 
uieres. 

C’est, disent-ils, de la chair et de ce 
serpent effroyable, dont les Sorciers se 
seruent pour faire mourir ceux sur les¬ 
quels ils veulent ietter leur sort, frottant 
de cette chair enuenimée quoy que ce 
soit, vne feuille de bled, vn tloccon de 
cheucux, vn morceau de cuir ou de 
bois, vn ongle de quelque animal ou 
autres choses semblables : en sorte que 
ces choses ainsi frottées de cét onguent, 
reçoiuent vne vertu maligne, qui les 
fait penetrer jusqu’au plus profond des 
entrailles d’vn homme, dans ses parties 
les plus vitales et iusques dans la moelle 
des os, y portant auec soy la maladie 
et la douleur, qui consomme et fait 
mourir ceux qui en sont atteins, si par 
quelque vertu contraire on ne trouue 
moyen de retirer ces choses, ausquelles 

le sort est attaché, ainsi que nous auons 
dit cy-dessus. 

Or de scauoir s’il y a vrayment des 
Sorciers en ce pays, ie veux dire des 
hommes qui lassent mourir par sorti¬ 
lèges, c’est ce que ie ne puis pas dé¬ 
cider ; seulement ie puis dire qu’ayant 
examiné tout ce qui s’en dit, ie n’ay 
point encore veu aucun fondement assez 
raisonnable de croire qu’en effet il y en 
ait icy qui se meslent de ce mestier 
d’Enfer. Car premièrement nous voyons 
que les maladies qu’ils disent estre 
par sortilège, sont maladies tres-natu- 
relles et ordinaires. Secondement, nous 
voyons que ceux qui font estât de tirer 
ces sorts hors le corps des malades, ou 
ne sont rien que des trompeurs qui fe¬ 
ront paroistre vne chose prodigieuse 
qu’ils diront auoir arrachée du profond 
des parties plus vitales d’vn homme, 
quoy que jamais elle n’y ait entré ; ou 
si vrayement iis font sortir par vomi- 
toircs vn floccon de cheueux, vn mor¬ 
ceau de feuille ou de bois, ou quelque 
autre chose semblable, qui accompa¬ 
gnera les choses dont la nature se sera 
deschargée, c’est sans raison qu’ils s’i¬ 
maginent qu’il y ait vn sort attaché à ce 
morceau de bois ou à ce lloecon de che¬ 
ueux. Enfin ceux qui ont le renom 
d’estre Sorciers parmv eux, et qui 
mesmesont massacrez sous ce soupçon, 
n’ont rien qui les en rende criminels, 
sinon ou la phantaisie d’vn malade qui 
dira auoir songé que c’est vn tel qui le 
fait mourir par vn sort, ou la malice 
de quelque ennemy qui eu fera courir 
le bruit, ou l’imagination trop soup¬ 
çonneuse de quelqu’vn, qui pourl’auoir 
veu dans les bois ou dans quelque cam¬ 
pagne hors du chemin, dira qu’il y fai- 
soit des sortilèges ; car c’est là dessus 
qu’on leur fait leur procez, ou plustost 
que sans aucune forme de procez on. as¬ 
somme ces panures gens, tomme Sor¬ 
ciers, sans que pas vn ose prendre leur 
cause en main ou venger leur mort. Or 
sans doute ce sont des fondemens trop 
légers de iuger qu’en effet ces panures 
misérables soient vrayement des Sor¬ 
ciers, que nos Hurons appellent Oky 
ontatecliiata, c’est à dire qui tuent par 


sortilèges, dont il n’y a aucun qui en 
lasse profession. 

Mais ils appellent Arendioouanne, 
certains longleurs qui font des Deuins 
et Magiciens. Les vus font profession 
de procurer tanlost la ployé et tanlost 
le beau temps, selon qu’il est necessaire 
pour les biens de la terre. D’autres se 
meslent de faire les Prophètes, pré¬ 
disent les choses futures, si par ex¬ 
emple on aura vn heureux succez à la 
guerre ; voyant les choses éloignées, si 
par exemple les énnemis sont en cam¬ 
pagne ; descouurant les choses cachées, 
qui par exemple sera l’autheur de quel¬ 
que vol. 

Ces trompeurs disent auoir ce pouuoir 
et cette veuë si transperçante par la fa- 
ueur du Démon qui leur est familier, 
et ils sont creus à leur parole, ou au 
moins pourueu que de cent prophéties, 
ils rencontrent vne fois, cela suffit à 
leur donner vn grand crédit, l’en ay veu 
qui asseuroient auoir fait des prodiges, 
auoir changé vne baguette en vn ser¬ 
pent, auoir resuscité vn animal qui 
esloit mort ; à force de le dire quelques- 
vns les croyoient, et disoient mesme 
l’auoir veu. On s’est vanté en nostre 
presence de faire ces coups, pensant 
que nous deussions prendre les paroles 
pour des effets ; mais nous auons deffié 
ces gens-là, et pour les piquer dauan- 
tage au jeu et les engager à vne confu¬ 
sion publique, estant tres-asseuré qu’ils 
n’en viendroient iamais à bout, nous 
leur auons promis de grandes recom¬ 
penses s’ils faisoient ces miracles : ils 
ont tasché de s’en retirer sans confusion; 
mais leur retraite honteuse a esté vn 
adueu solemnel que tout leur jeu n’estoit 
que fourbe, et qu’ils ne paroissoienl vé¬ 
ritables qu’à ceux qui reçoiuent les 
mensonges sans les examiner. 

I’aurois diuerses choses à adiouster 
touchant les superstitions de ce pays, 
dont, sans doute la connaissance est 
pleine de curiositez assez remarquables ; 
mais le désir de la brieueté m’en fait 
retrancher la pluspart, qui seroienttrop 
longues à déduire. Ce pourra estre pour 
quelque autre année. 

CHAPITRE XVI. 

Quelle connaissance auoient les Hurons 
infidèles de la Diuinilé. 

A vrav dire tous les peuples île ces 
contrées n’ont retenu de leurs ancestres 
aucune connoissance d’vu Dieu, etauant 
que nous y eussions mis le pied, ce 
n’estoientque des fables tout ce qui s’y 
disoit de la création de ce monde. 
Toutesfois, quoy qu’ils fussent barbares, 
ilrestoiten leur cœur vn secret senti¬ 
ment de la Diuinilé et d’vn premier 
Principe autheur de toutes choses, qu'ils 
inuoquoient sans le connoistre. Dans 
les forests et dans leurs chasses, sur 
l’eau et dans le danger d’vn naufrage, 
ils le nomment Aireskouy Soutandiienr, 
et l’appellent à leur secours. Dans leurs 
guerres et au milieu de leurs combats, 
ils luy donnent le nom de Ondoutaeté, 
eteroyent que c’est luy seul qui va par¬ 
tageant les victoires. Tres-souuent ils 
s’addressent au Ciel, en luy faisant 
hommage, et prennent le Soleil à té¬ 
moin de leur courage, de leur misere et 
de leur innocence. Mais sur tout dans 
les traitez de paix et d’alliance auec les 
Nations estrangeres, ils inuoquent le 
Soleil et le Ciel comme arbitre de leur 
sincérité, qui void le plus profond des 
cœurs et qui est pour venger la perfidie 
de ceux qui trahissent leur foy et ne 
tiennent pas leur parole. Tant il est 
vray ce que dit Tertulien des Nations 
les plus infidèles, que la nature au mi¬ 
lieu des périls leur fait pousser vne voix 
Çhreslienne, Exclamant vocem nalura- 
hter Christianam, ayans recours à vn 
Dieu qu’ils inuoquent quasi sans le con- 
noistre. Ignoto Deo. 

LesOndataouaouatde la langue Algon- 
tpnne, ont couslume d’inuoquer quasi 
toujours dans leurs festins, celuy qui a 
créé le Ciel, en luy demandant la santé 
et vne longue vie, vn heureux succez 
dans leurs guerres, dans leurs chasses, 
dans leurs pesches et en tout leur trafic, 
et luy offrent pour cét effet les viandes 
se mangent au festin. Ils ieltent 


aussi à mesme fin du pelun dans le feu, 
l’offrant nommément au Gcnie qui a 
créé le Ciel, qu’ils croyent estre diffe¬ 
rent de celuy qui a créé la terre ; et ils 
adioustent qu’il y a vn Genie particulier 
qui fait l’hvuer et qui habile vers le 
Nort, d’où il enuoye les neiges et les 
froidures. Vn autre qui domine dans 
les eaux, qui va causant et les tempestes 
et les naufrages. Ils disent que les vents 
sont produits par sept autres Génies qui 
habitent dans l’air, au dessous du Ciel, 
et soufflent les sept vents qui régnent 
en ces contrées. 

Mais apres tout, lors mesme que ces 
peuples barbares inuoquent en cette 
façon le Créateur du monde, ils auoiient 
ne sçauoir qui il est ; ils n’ont ny crainte 
aucune de sa justice, ny de l’amour 
pour sa bonté ; et tout ce qu’ils l’in- 
uoquent est sans aucun respect et sans 
culte de Religion, mais seulement vne 
coustume sans ame et sans vigueur, 
qu’ils ont, disent-ils, receuë de leurs 
ancestres, sans qu’elle laisse en leur 
esprit aucune impression, qui les dispose 
à receuoir plus saintement les mystères 
de nostre sainte Foy. 


CHAPITRE XVII. 

Du meurtre d’vn François massacré par 
les Hurons, et de la iustice gui 
en a esté faite , 

Depuis que nous auons mis la der¬ 
nière main à nostre Relation, Nostre 
Seigneur nous a ietté dans des accidens 
si diuers, et nous a secourus dans nos 
angoisses par des voyes si pleines d’a¬ 
mour que nous auions dequoy dresser 
vne nouuelle Relation. Mais laissant à 
vne autre saison ce qui ne se peut dire 
en peu de mots, ie ne parleray que d’vn 
meurtre arriué en la personne de l’vn 
de nos domestiques nommé Iacques 
Doüart. Ce jeune homme aagé de vingt- 
deux ans, s’estant vn petit escarté de la 
maison sur le soir du vingt-huitième 

d’Auril, fut assommé d’vn coup de hache, 
tres-malheureux pour les meurtriers si 
Dieu ne leur fait miséricorde, mais 
tres-fauorable pour celuy qui l’areceu 
dans vne vie si innocente, et dans des 
circonstances si remarquables qu’elles 
donnent plus d’enuie que de crainte et 
de douleur; le temps et le loisir ne nous 
permettent pas d’en parler cette année. 
La suiuante fera voir que cét Agneau 
paroissoit destiné pour vn tel sacrifice. 
Reprenons nos brisées. 

Nous ne peusmes douter que ce 
meurtre n’eust esté commis par quel¬ 
ques Durons, nous en auons eu depuis 
des connoissances tres-cerlaines ; on 
nous a dit de bonne part que six Ca¬ 
pitaines de trois bourgs differens, en 
estoient les autheurs et qu’ils auoient 
employé pour commettre le crime deux 
freres qui le iour mesme estoient partis 
de cinq lieues loing à dessein de tuer le 
premier François qu’ils pourroient seu¬ 
lement rencontrer. 

Nous sommes tres-asseurez que ces 
Capitaines qui ne sont pas des moins 
considérables du pays, se sont tousiours 
déclarez ennemis de la Foy, et dans la 
suite de cette affaire ils ont fait paroistre 
leur rage et leur venin contre nous et 
contre nos Chresliens, et quelque pré¬ 
texte qu’ils puissent alléguer touchant 
ce meurtre, nos Capitaines Chrestiens 
nous ont informez qu’ils en vouloient à 
lesus-Christ dans ies personnes de ceux 
qui le reconnoissent et qui l’adorent. 

Le lendemain de cét attentat, nos 
Chrestiens des bourgades prochaines 
en ayant appris la nouuelle, vindrent 
fondre de toutes parts en nostre maison 
de sainte Marie. Ce meurtre, disoient- 
ils, nous apprend qu’il y a vne conspi¬ 
ration contre vous, nous voicy prests de 
mourir pour la delfense de nos Peres et 
pour soustenir le party de la Foy contre 
tons ceux qui le voudront attaquer. 

Tout le pays fut en émeute, et les 
plus considérables des nations qui le 
composent furent conuoquez en vne as¬ 
semblée generale sur cette affaire. Ceux 
qui sous main auoient esté les autheurs 
de ce meurtre, y parurent ce qu’ils 
estoient, ennemis de la Foy, disans 


qu’il falloit nous fermer les portes de 
leurs bourgs et nous chasser de ce pays; 
et d’aucuns mesme adioustoient qu’il 
falloit en bannir les Chrestiens et em- 
pescherque le nombre n’allast augmen¬ 
tant. Mais le zele de ces bons Chrestiens 
se fit paroistre auec éclat en ce ren¬ 
contre : les vns disoient que volontiers 
ils quitteroient et leurs parens et leur 
patrie; les autres disoient que leur vie 
ne leur esloil plus rien, depuis qu’ils 
sçauoient le bon-heur <le la Foy : le 
crains, disoient les autres, d’estre tué 
des Hiroquois, si la mort me surprenoit 
ayant commis quelque péché, ne m’en 
estant pas confessé ; mais ie ne crains 
point d’estre massacré pour la Foy et 
de donner ma vie pour Dieu qui me la 
rendra immortelle. Plusieurs parloient 
d’vn autre ton et d’vne liberté vrave- 
ment Chrestienne, blasmoient ceux qui 
auoient trempé dans ce meurtre, sans 
toutesfois nommer aucun de ceux qu’on 
connoissoit assez en estre les autheurs : 
Ce sont ces gens-là, disoient-ils, qui 
veulent la ruine de ce pays, ce sont eux 
qui sans doute reçoiuent quelque pen¬ 
sion secrete de nos ennemis pour nous 
trahir ; la Foy ne leur déplaist qu’à 
cause qu’elle blasme les crimes dont ils 
sont tous couuerts ; qu’ils paroissentet 
on le verra. 

Deux et trois iours se passèrent dans 
ces combats de part et d’autre, qui ne 
seruoient qu’à viuifier la foy de nos 
Chrestiens et faire paroistre d’auantage 
l’amour qu’ils ont pour nous et pour le 
seruice de Dieu. Enfin leur party se 
trouua le plus fort, y ayant plusieurs 
Capitaines et gens considérables, qui 
entraisnerent apres eux, mesme les in¬ 
fidèles pour la pluspart : en sorte qu’il 
fut conclnd publiquement qu’on nous 
satisferoit au nom de tout le pays, pour 
ce meurtre arriué. 

Ce seroit tenter l’impossible et mesme 
empirer les affaires, plus tost que d’y 
apporter remede, qui voudroit procéder 
auec les Saunages selon la iustice de 
France, qui condamne à la mort celuy 
qui est conuaincu du meurtre. Chaque 
pays a ses coustumes, conformes aux 
diuers naturels de chaque nation. Or 

veu le genie des Saunages, leur iustice 
est sans doute tres-efficace pour em- 
peseher le mal, quoy qu’en France elle 
parust vne iniustice : car c’est le public 
qui satisfait pour les fautes des particu¬ 
liers, soit que le criminel soit reconnu, 
soit qu’il demeure caché. En vn mot 
c’est le crime qui est puny. 

l’ay creu que ce seroit vne curiosité 
assez raisonnable de vouloir sçauoir en 
cecy leurs coustumcs et les formaii lez 
de leur droit. Yoicy donc ce qui se 
passa. 

Les Capitaines ayans pris leur reso¬ 
lution, nous fusmes appeliez à leur as¬ 
semblée generale. V 11 ancien porta la 
parole pour tous, et s’adressant à moy, 
comme au chef des François, nous fit 
vne harangue qui ne ressent point son 
Saunage et qui nous apprend que l’élo¬ 
quence est vn don de la nature plus que 
de l’art. le n’y adiouste rien. 

Mon frere, me dit le Capitaine, voicy 
toutes les nations assemblées, (il les 
nomma les vnes apres les autres) ; nous 
ne sommes plus qu’vne poignée de gens ; 
c’est tov seul qui souslieris ce pays et le 
porte en tes mains. Vn foudre du Ciel 
est tombé au milieu de nostre terre, qui 
l’a entreouuerte ; si tu cessois de nous 
soustenir, nous tomberions dans cét 
abysme. Ave pitié de nous. Nous ve¬ 
nons icy pour pleurer nostre perte au¬ 
tant que la tienne, plus tost que pour 
parler. Ce pays n’est plus qu’vne sque- 
lete desseichée, sans chair, sans veines, 
sans nerfs et sans arteres, comme des 
os qui ne tiennent plus les vns aux 
autres qu’afiec vn filet délicat ; le coup 
qui a porté sur la teste de ton nepueu 
que nous pleurons, a couppé ce lien. 
C’est vn Démon d’Enfer qui a mis la 
hache dans la main de celuy qui a fait 
ce meurtre. Est-ce toy, Soleil qui nous 
esclaire, qui l’as conduit à ce mal-heur? 
pourquov n’as-tu pas obscurcy ta lu- 
I J liere > afin que luy-mesme eust horreur 
de son crime ? Eslois-tu son complice ? 
aenny ; car il marchoit dans les te¬ 
rres et n’a pas veu où il portoit son 
coup, n pensoit, ce misérable meur- 
trier, viser sur la teste d’vn ieune Fran¬ 
çois, et il a frappé sa patrie d’vn mesme 


coup et d’vne playe mortelle. La terre 
s’est entre-ouuerte pour receuoir le sang 
de l’innocent, et a fait vn abisme qui 
nous doit engloutir, puisque nous som¬ 
mes les coupables. Nos ennemis les 
Hiroquois se resioiiyront de cette mort 
et en feront les solemnitez d’vn tri¬ 
omphe, voyons que nos armes nous dé¬ 
truisent. nous-mesmes et font vn coup 
en leur faneur, apres lequel ils sçauent 
bien que ce pays ne peut suruiure. 11 
continua bien long-temps dans cét air, 
puis s’adressant derechef à moy. 

Hoir frere, adiousta-il, aye pitié de 
ce pays ; toy seid luy peus rendre la vie. 
C’est à toy «à rassembler tous ces os dis¬ 
sipez. C’est à toy à refermer celte ou- 
uerture de Fabisme qui nous veut en¬ 
gloutir. Aye pitié de ton pays, ie le dis 
tien, car tu en es le maistre, et nous 
venons icy comme des criminels pour 
receuoir nostre arrest de condamnation, 
si tu veux agir sans miséricorde auec 
nous. Aye pitié de ceux qui se con¬ 
damnent eux-mesmes et viennent le 
demander pardon. C’est toy qui as af- 
fermy ce pays par ta demeure, et si lu 
te retirais d’auec nous, nous serions 
comme vne paille arrachée de la terre 
qui ne sert que de jouet aux vents. Ce 
pays est vne Isle, la voila deuenuë flot¬ 
tante, pour au premier orage estre 
abismée dans la tempeste. Affermissez 
celte Isle flottante. La postérité t’en 
loiiera sans que jamais la mémoire s’en 
perde. Aux premiers bruits de celte 
mort, nous auons tout quitté et n’auons 
apporté que des larmes, tous prests de 
receuoir tes ordres et d’obeïr à ta de¬ 
mande. Parle donc maintenant, et de¬ 
mande la satisfaction que tu veux, car 
nos vies et nos biens sont à toy ; et lors 
que nous despoüillerons nos enfans pour 
t’apporter la satisfaction que tu desire- 
ras, nous leur dirons que ce n’est pas à 
toy qu’il faut s’en prendre ; mais à celuy 
qui nous a rendus criminels, ayant lait 
vn si mauuais coup. Ce sera contre luy 
que seront nos indignations, et nous n’au¬ 
rons à jamais que de l’amour pour toy. 
11 nous auoit causé la mort, et toy nous 
rendras la vie, pourueu que tu veuilles 
parler et nous proposer tes pensées. 

Apres auoir respondu à cette ha¬ 
rangue, nous leur donnasmes en main 
vne botte de petits bastons liez en¬ 
semble, vn peu plus longs et plus gros 
que des allumettes ; c’esloit le nombre 
des presens que nous desirions pour la 
satisfaction de ce meurtre. Nos Clire- 
stiens nous auoient informez de toutes 
leurs coustumes, et nous auoient ex¬ 
hortez puissamment de tenir bon, si nous 
11 e voulions tout gaster les affaires de 
Dieu et les noslres, qu’ilsenuisageoient 
comme leur propre affaire et le plus 
grand des interests qu’ils eussent en ce 
monde. 

Les Capitaines partagèrent inconti¬ 
nent entr’eux tous ces bastons, à ce que 
chaque Nation fournissant vne partie 
des presens necessaires, la satisfaction 
nous fust faite selon la coustume du 
pays. Mais il fallut qu’vn chacun re- 
tournast en son bourg, pour y assembler 
tout son monde et l’exhorter à fournir 
ce nombre de presens. Pas vn n’y est 
contraint ; mais ceux qui sont de bonne 
volonté apportent publiquement ce qu’ils 
veulent y contribuer, et ce semble à 
i’enuy l’vn de l’autre, selon qu’ils sont 
plus ou moins riches, et que le désir de 
îa.glqire et de paroistre affectionnez au 
bien public, les incite en semblables 
occasions. 

Le iour assigné pour cette ceremonie 
estant venu, on y accourt de toutes 
parts. L’assemblée se tenoit hors de 
nostre maison. 

Le soir quatre Capitaines furent dé¬ 
putez par le conseil general pour me 
venir parler, deux Chresticns et deux 
Infidèles. Ils se présentèrent à la porte. 
On ne parle et ne fait rien icy que par 
presens ; et ce sont les formalitez de 
droit sans lesquelles vne affaire ne peut 
eslre en bon train. 

Le premier présent de ces Capitaines 
fut afin d’obtenir qu’on leur ouurist la 
porte. Yn second présent afin qu ’011 
leur permist l’entrée. Autant de portes 
qu’ils auoient à passer quant que d’ar¬ 
guer au lieu où ie les attendois, nous 
eussions pu exiger autant de presens. 

Lors qu’ils y furent entrez, ils com¬ 
mencèrent à inc parler par vn présent 


qu’ils appellent l’essuyment des larmes. 
Nous essuyons tes larmes par ce pré¬ 
sent, me dirent-ils, afin que lu n’ayes 
plus la veuë troublée, la ietlant sur ce 
pays, qui a commis le meurtre. Suiuit 
le présent, qu’ils appellent vn breuuage. 
C’est pour te remettre la voix, dirent- 
ils, que tu auois perdue, et qu’elle sorte 
auec douceur. Yn troisième présent, 
pour calmer l’esprit agité. Yn qua¬ 
trième, pour appaiser les émotions d’vn 
cœur justement irrité. Ces presens sont 
la pluspart de porcelaine, de vignots, et 
autres choses qui passent icy pour les 
richesses du pays, et qui en France se¬ 
raient de grandes pauuretez. 

Suiuirent neuf autres presens, comme 
pour eriger vn sepulchre au defunct, car 
chaque présent a son nom. Quatre pre¬ 
sens pour les quatre colomnes qui doi- 
uent soustenir ce sepulclne. Quatre 
autres presens, pour les quatre pièces 
trauersantes, sur lesquelles doit reposer 
le lict du defunct. Yn neufuiéme pré¬ 
sent, pour luy seruir de cheuet. 

Apres cela, huit Capitaines, des huit 
nations qui composent le pays des Hu¬ 
ions, apportent chacun vn présent pour 
les huit os qui sont les plus remar¬ 
quables en la structure du corps hu¬ 
main, des pieds, des cuisses et des 
bras. 

Leur coustume m’obligea icy de par¬ 
ler, et de faire vn présent d’enuiron 
trois milles grains de porcelaine, leur 
disant que c’esloit pour redresser leur 
terre, et qu’elle peusl les receuoir plus 
doucement, lorsqu’ils tomberaient ren- 
uersez par la violence des reproches 
que ie deuois leur faire, d’auoir commis 
vn meurtre si indigne. 

Le lendemain matin ils disposèrent 
dans vne place publique, comme vne 
espece de théâtre, où ils suspendirent 
cinquante presens, qui font le principal 
de la satisfaction et qui aussi en em¬ 
porte le nom. Ce qui précédé et ce qui 
suit n’estant que l’accessoire. 

Pour vn Iluron tué par vn Huron, on 
se contente d’ordinaire de trente pre¬ 
sens. Pour vne femme on en demande 
quarante, à cause, disent-ils, que les 
femmes n’estans pas tant pour se det- 

fendre, et d’ailleurs estons celles qui 
peuplent le pays, leur vie doit estre 
plus precieuse au public, et leur foi- 
blesse doit trouuer vu plus puissant 
soustien dans la justice. Pour vu étran¬ 
ger on en demande encore dauantage, 
à cause, disent-ils, que sans cela les 
meurtres seroient trop frequens, le 
commerce en seroit empesché, et les 
guerres se prendront trop aisément 
entre des nations dilVerentes. 

Ceux à qui on fait la satisfaction ex¬ 
aminent soigneusement tous ces pre- 
sens, et rebutent ceux qui ne leur ag- 
greent pas ; il faut en remettre d’autres 
en leur place qui puissent contenter. 

Ce n’est pas tout. Le corps auquel on 
a érigé vu sepulchre, ne doit pas y re¬ 
poser tout nud ; il faut le reuestir de 
pied en cap, c’est à dire qu’il faut faire 
autant de presens qu’il faut de pièces 
pour le mettre dans l’estât auquel il doit 
estre, selon sa condition. Pour cét effet 
ils firent trois presens, qui ne portent 
que le nom des choses qu’ils représen¬ 
tent, d’vne chemise, d’vn pourpoint, 
d’vn haut de chausse, des bas de 
chausses, des souliers, d’vn chapeau, 
d’vne arquebuse, de la poudre et du 
plomb. 

Il fallut en suite de cela, retirer de la 
playe, la hache qui auoit fait le coup; 
c’est à dire qu’ils tirent vn présent qui 
portoit ce nom. Autant de coups qu’au- 
roitreceu le mort, il faudroit "autant de 
presens pour refermer toutes ces playes. 

Suiuirent trois autres presens. Le 
premier, pour refermer la terre qui 
sestoit enlr’ouuerle de l’horreur de ce 
crime. Vn second, pour la fouler des 
P'eds, et alors la coustume est que toute 
Ja îeunesse et mesme les plus anciens 
$e mettent à danser, pour tesmoigner 
eur ioye de ce que la terre n’est plus 
ouuerte pour les abismer dans son sein. 
7 e troisième présent, est pour ietter au 
essus vne pierre, afin que cét abisme 
. * ei ‘mé plus inuiolablement et ne 
puisse plus se rentr’ouurir. 

Apres cela, ils firent sept autres pre- 
e ns. Le premier, pour rendre la voix 
mus nos Missionnaires. Le second, 
P°ui exhorter nos domestiques à ne 


tourner pas leurs armes contre le meur¬ 
trier, mais plus lost contre les lliro- 
quois, ennemis du pays. Le troisième, 
pour appaiser Monsieur le Gouuerneur, 
lors qu’il aura appris co meurtre. Le 
quatrième, pour rallumer le feu que 
nous allons tousiours pour chauffer les 
passons. Le cinquième, pour rouurir la 
porte de l’hospice de nos Chrestiens. 
Le sixième, pour remettre à l’eau le 
batleau, dans lequel ils passent la ri- 
uiere lors qu’ils viennent nous visiter. 
Le septième, pour remettre l’auiron en 
main à vn ieune enfant qui a le soin de 
ce passage. iNous eussions pu exiger 
deux autres presens semblables, pour 
rebastir nostre maison, pour remettre 
sur pied noslre Eglise, pour redresser 
quatre grandes Croix qui sont aux quatre 
coins de nostre enclos. Mais nous nous 
contentasines de cela. 

Enfin ils termineront le tout par trois 
presens que firent les trois principaux 
Capitaines du pays, pour nous raffermir 
l’esprit et nous prier d’auoir tousiours 
de l’amour pour ces peuples. Tous ces 
presens qu’ils nous firent, montèrent 
enuiron à vne centaine. 

Nous leur en fismes aussi de réci¬ 
proques, à toutes les huit nations en 
particulier, pour raffermir nostre al¬ 
liance auec eux. A tout le pays en com¬ 
mun, pour les exhorter à se tenir vnis 
ensemble et auec les François, pour 
soustenir plus fortement leurs ennemis. 
Vn autre présent considérable, pour 
nous plaindre des mesdisances qu’on 
faisoit courir contre la Foy et les Chre¬ 
stiens, comme si tous les mal-heurs 
qui arriuent dans ce pays, des guerres, 
des famines, des maladies, esloient vn 
effet de la Foy que nous venons leur 
annoncer. Nous leur fismes aussi quel¬ 
ques presens pour les consoler de quel¬ 
ques pertes, qu’ils auoient reeeuës de¬ 
puis peu, de quelques personnes tuées 
par l’ennemy. Enfin nous termiriasmes 
par vn présent qui les asseuroit que 
Monsieur le Gouuerneur et tous les 
François de Quebec, de Montreal et des 
Trois Riuieres, n’auroient que de l’a¬ 
mour pour eux et oubliroient ce meurtre, 
puis qu’ils y auoient satisfait. 

Die» nous assista puissamment en 
toute cette affaire, qui nous succéda au 
dessus de. nos espérances, et dans la¬ 
quelle nous remarquasmes vne proui- 
dence de Dieu si aymable sur nous et 
sur nostre Eglise, vne protection si pa¬ 


ternelle, vne conduite si puissante, que 
nous voyons bien qu’il est vray ce que 
dit l’Escriture, Licite iusto quoniam 
bene. Le tout se termina l’vnziéme 
de May. 


Extraict du Priuilege du Roy. 

Par Grâce et Priuilege du Roy, il est permis à Sebastien Cramoisy, Marchand Libraire Iuré en l’Vniuer- 
sit© de Paris, et Imprimeur ordinaire du Roy et de la Reyne Regente, Bourgeois et ancien Escheuin de cette 
Ville de Paris, d’imprimer ou faire imprimer vn Liure intitulé : Relation de ce qui s'est passé de plus remar¬ 
quable es Missions des Peres de la Compagnie de Iesus f en la Nouuelle France , es années 1647. et 1643. 
enuoyée au R. P. Prouincial de la Prouince de France , par le Supérieur des Missions de la mesme Com¬ 
pagnie : et ce, pendant le temps et espace de dix années consecutiues : auec defenses à tous Libraires et Im¬ 
primeurs d’imprimer ou faire imprimer ledit Liure, sous pretexte de desguisement ou changement qu’ils y 
pourront faire, à peine de confiscation et de l’amende portée par ledit Priuilege. Donné à Paris, en Dé¬ 
cembre 1648. 

Par le Roy en son conseil, 

CRAMOISY. 


Permission du R. P. Prouincial. 


Novs Estienne Charlet, Prouincial de la Compagnie de Iesus, en la Prouince de France, auons accordé 
pour l’aduenir au sieur Sebastien Cramoisy, Marchand Libraire, Imprimeur ordinaire du Roy et de la Reyne 
Regente, Bourgeois et ancien Escheuin de cette Ville de Paris, l’impression des Relations de la Nouuelle 
France. Fait à Paris ce 30. Décembre 1648. 


Signé ESTIENNE CHARLET. 












RELATION 

DE CE QVI S’EST PASSÉ EN LA MISSION DES PERES LE LA COMPAGNIE DE IESVS 

AVX IIVRONS, 

PAYS DE LA NOVVELLE FRANCE, 

ES ANNÉES 1G48. ET 1G49. 

Enuoyée au R. P. HIEROSME LALEMANT, Supérieur des Missions de la Compagnie de 

Iesus en la Nouuelle France. 


Par le Pere Pavl Ragveneav, de la mesme Compagnie. 
Pour la faire tenir au R. P. Prouincial 
de la mesme Compagnie. (*) 


Pax Christi. 


Mon Reverend Pere, 



eue Relation que i’a- 
dresse à vostre Reue- 
rence, luy fera voiries 
progrez de la Foy sur 
ces peuples, plus no¬ 
tables que iamais ils 
n’auoient esté par le 
passé, et en suite la 
désolation de ces Pays dans 
le temps que le Christia¬ 
nisme y a paru aucc plus 
grand éclat. Ce qui nous 
console dans ces désola¬ 
tions, c’est que le Ciel s’enrichit 
de nos pertes, et se remplit 
des dépouilles de cette Eglise 
, militante, qui se soustient de- 
ans I orage, et qui dans le plus fort des 


miseres qui l’accueillent de toutes parts, 
se maintient fortement dans sa foy et 
s’anime dans l’esperance d’vne vie im¬ 
mortelle, qui est son vnique support. 
Nous voyons l’ouurage de nos mains 
dissipé, ou plus tost l’ouurage de la 
main de Dieu seul ; quantité d’Eglises 
naissantes, qui portent sur elles mesmes 
la vraye marque du Christianisme, ie 
veux dire la Croix de Iesus-Christ ; vn 
grand nombre de nosChrestiens qui ont 
passé par le fil de l’espée, les autres qui 
ont souffert et les feux et les flammes ; 
des hommes, des femmes et des enfans, 
et ceux qui ont eschappé le fléau de la 
guerre, contrains d’abandonner leurs 
biens, leurs maisons, leur pays, et 
d’aller mourir dans les bois de mesaises 
et de faim, pour fuir vne mort plus 
cruelle. Ce nous est vn bon-heur, qu’vne 
partie de cette Croix vrayemenl pesante 
soit à nous mesmes nostre partage, que 


( ) D après l’édition de Sébastien Cramoisy, publiée A Paris en l’année 1650. 

nous ayons vcu de nos frères y répandre 
leur sang et y endurer des tourmens, 
dont la cause les pourra bien faire pas¬ 
ser quelque iour pour martyrs ; qu’il 
n’y en ait pas vn de nous qui ne puisse 
esperer de les suiure au milieu des 
braziers ardens où ils ont esté consu¬ 
mez ; et que maintenant l’estât des 
affaires soit tel, que nous soyons heu¬ 
reusement nécessitez de beaucoup souf¬ 
frir et de tout craindre au seruice du 
grand Maistre dont nous annonçons les 
grandeurs en ces pays Barbares. Nous 
adorons ses diuines conduites, et sur 
•nous et sur nostre troupeau ; nous le 
bénissons du passé, et nous attendons 
auec amour, et ie puis dire auec la ioye 
de nostre cœur, ce que nostre nature 
pourroit redouter dauantage, car c’est 
ainsi qu’il mérité luy seul d’estre seruy. 
Nous le prions que ses diuines volontez 
soient accomplies sur nous, et en la vie 
qj, en la mort. Vostre Reuerence nous 
assistera pour cét effet de ses prières, 
et tous ceux qui ont quelque amour pour 
la conuersion de ces Peuples. 

Mon Rcuerend Pere, 

Yostre tres-humble et obeyssant 
scruiteur en N. Seigneur, 

Pavl Ragveneat. 


De la Maison do Sainte Marie 
aux Hurons, ce 1. iour de 
May 1649. 


Au R. Pere le Pere Claude de Lingendes , 
Prouincial de la Compagnie de Icsus, 
en la Prouince de France. 


Mon Reverend Pere, 

La Relation des lierons que i’enuoye 
à vostre Reuerence, luy fera voir la dé¬ 
route et la désolation de ces panures | 


nations d’enhaut, le massacre de la fleur 
de nos Chrestiens, la mort glorieuse de 
trois de leurs Pasteurs, et leur retraite 
auec vne partie de leur troupeau, dans 
vne Isle de leur grand lac. 

Après tout, le Baptesme de plus de 
deux mille Sauuages, le courage etl’es- 
perance pour l’aduenir, dont Dieu rem¬ 
plit les esprits et les cœurs de tous ceux 
qui sont parmy les Hurons, me fait 
beaucoup esperer pour l’auenir. 

Monsieur d’Ailleboust nostre Gou- 
uerneur, a fait le possible pour secourir 
le pays en cette occasion, y enuoyant 
des forces et des munitions pour résister 
aux ennemis; enuiron soixante François 
y sont montez cette année en deux 
bandes, dont la première deuoit retour¬ 
ner cette Automne, et l’autre hyuerner 
dans le pays : nous ne sçauons pas en¬ 
core le succès de leur voyage, ie prie 
Dieu qu’il soit heureux. 

le n’enuoye pour cette année autre 
relation à Yostre Reuerence, que celle 
des Hurons, non pas que nous man¬ 
quions de sujet de donner autant de 
consolation à Yostre Reuerence, que 
iamais pour les Missions d’icy bas, où 
les Chrestiens Sauuages vont croissant 
en nombre et en vertu au delà de toutes 
nos espérances, mais pour interrompre 
le cours des Relations ordinaires d’icy 
bas, dont la continuation sans relasche, 
particulièrement dans la rencontre d’vne 
Relation si extraordinaire des pays d’en¬ 
haut, pourroit sembler importune et 
affectée. 

Les Iroquois nous ont donné vn peu 
de repos icy bas ; mais ie ne sçay si ce 
sera pour long-temps : nostre consola¬ 
tion est que les différences des temps 
sont aussi bien suiettes à Dieu que 
celles des lieux, et que nous ne deuons 
estre que trop eontens de tout ce qu’il 
plaira à sa diuine xMajesté d’en or¬ 
donner. 

Quoy que c’en soit, Yostre Reuerence 
voit assez que nous auons besoin d’vn 
secours extraordinaire de ses saincts 
Sacrifices et Prières ; c’est ce que nous 
la prions très-humblement de nous 
octroyer, et ce que nous espérons en- 

tierenient de sa bonté et charité en 
nostre endroit, 

De Vostre Reuerence, 

Tres-hnmblc et tres-obeïssant 
seruiteur en N. S. 

IIlEROSME LALEMANT. 

De Quebec, ce S. Septembre 1649. 


CHAPITRE PREMIER. 

De la prise des Bourgs de la Mission de 

S. Iosepli, l’Esté de l’année 1048. 

L’Esté dernier de l’an passé 1648. 
les Iroquois, ennemis desHurons, leur 
enleuerent deux bourgs frontiers, dont 
la plnspart des hommes de defense 
estoient sortis, quelques-vns pour la 
chasse, quelques autres pour des des¬ 
seins de guerre, qui ne purent leur 
reüssir. Ces deux places frontières fai¬ 
saient la Mission, que nous nommions 
de S. Iosepli, dont le bourg principal 
comptait enuiron 400. familles, où la 
Foy se souslenoit depuis long-temps 
aoec éclat, et où les Chrestiens allaient 
croissans en nombre et plus encore en 
saincteté, par les trauaux infatiguables 
du Pere Antoine Daniel, vn des pre¬ 
miers Missionaires de ces contrées. 

A peine le Pere acheuoit-il la Messe, 
et les Chrestiens, qui selon leur cou- 
stume auoient remply l’Eglise apres le 
leuer du Soleil, y continuaient encore 
leurs deuotions, qu’on crie aux armes 
et à repousser l’ennemy, lequel estant 
venu à l'improuiste, auoit fait ses ap¬ 
prochas de nuit. Les vns courent au 
combat, les autres à la fuite, ce n’est 
qu’effroy et que terreur par tout. Le 
Fere, se iettant des premiers où il voit 
le péril le plus grand, encourage les 
smns à vne genereusc delfense ; et 
comme s’il eust veu le Paradis ouuert 
pour les Chrestiens, et l’Enfer sur le 


poinct d’abismer tous les Infidèles, il 
leur parle d’vn ton si animé de l’esprit 
qui le possedoit, qu’ayant fait bresche 
dans les cœurs qui iusqu’alors auoient 
esté les plus rebelles, il leur donna vn 
cœur Chrestien. Le nombre s’en trouue 
si grand, que ne pouuant pas y suffire, 
les baptisant les vns apres les autres, il 
fut contraint de tremper son mouchoir 
en l’eau (qui estoit tout ce que la né¬ 
cessité luy presentoit alors) pour ré¬ 
pandre au plus tost cette grâce sur ces 
panures Saunages, qui luy crioient mi¬ 
séricorde, se seruant de la façon de ba¬ 
ptiser qu’on appelle par aspersion. 

Cependant l’ennemy continuoit ses 
attaques plus furieusement que iamais : 
et sans doute que ce fut vn grand bon¬ 
heur pour le salut de quelques-vns, 
qu’au moment de leur mort, le Ba- 
ptesme leur eust donné la vie de l’ame, 
et les mist dans la possession d’vne vie 
immortelle. 

Comme le Pere eût veu que l’Iroqnois 
se rendoit maistre de la place, au lieu 
de prendre la fuite auec ceux qui l’inui- 
toient de se sauuer en leur compagnie, 
s’oubliant de soy-mesme, il se souuint 
de quelques vieillards et malades qu’il 
auoit de long-temps disposez au Ba- 
ptesme ; il parcourt les cabanes, il les 
va remplissant de son zele, les Infidèles 
mesmes luy presentans leurs enfans à 
la foule, pour en faire* des Chrestiens. 

Cependant l’ennemy desia victorieux 
auoit mis tout en feu, et le sang des 
femmes mesme et des enfans irritoit 
leur fureur. Le Pere voulant mourir 
dans son Eglise, la trouue pleine de 
Chrestiens, et de Catechumenes qui luy 
demandent le Baptesme. C’estoit bien 
pour lors que leur foy animoit leurs 
prières, etqueleur cœurne pouuoit dé¬ 
mentir leur langue. Il baptise les vns, 
donne l’absolution aux autres, et les con¬ 
sole tous de l’esperance la plus douce 
des Saincts, n’ayant quasi d’autres pa¬ 
roles en bouche que celles-cy : Mes 
Freres, nous serons auiourd’huy dans 
le Ciel. 

L’ennemy fut aduerty que les Chre- 
sliens s’estoient rendus en 1res-grand 
nombre dans l’Eglise, et que c’esloit 

la proye la plus facile et la plus riche 
qu’il eût pû esperer. Jl y accourt auec 
des hurlemens barbares et des cris éton- 
nans. Au bruit de ces approches: Fuyez, 
mes Fleres, dit le Pere à ses nouueaux 
Chrestiens, et portez auec vous vostre 
foy jusqu’au dernier souspir. Pour moy, 
adiousla-t-il, ie dois mourir icy, tandis 
que i’y verray quelque ame à gagner 
pour le Ciel ; et y mourant pour vous 
sauuer, ma vie ne m’est plus rien, nous 
nous reuerrons dans le Ciel. En mesrne 
temps il sort du costé d’où vient l’en- 
nemy, qui s’arresle dans l’estonnement 
de voir vn homme seul luy venir au 
rencontre, et mesme recule en arriéré, 
comme s’il eût porté sur son visage la 
terreur et l’eflroy d’vne compagnie toute 
entière. Enfin s’estans vn peu reconnus 
et s’estonnans d’eux-mesmes, ils s’a¬ 
niment les vns les autres, ils l’en ni - 
ronnent de toutes parts, ils le couurent 
de llcches, iusqu’à ce que l’ayans frappé 
d’vn coup mortel d’vne arquebuse qui 
le perça de part en part tout au milieu 
de la poitrine, il tomba prononçant le 
nom de lesus, en rendant heureusement 
son ame à Dieu, vrayment en bon Pas¬ 
teur, qui expose et son ame et sa vie 
pour le salut de son troupeau. 

Ce fut alors que ces Barbares se 
ruerent sur luy, auec autant de rage 
que si luy seul eust esté l’objet de leur 
haine. Ils le dépouillent nud, ils ex¬ 
ercent sur luy mille indignitez, et il 
n’y en eût quasi aucun qui ne voulust 
prendre la gloire de luy auoir donné 
son coup, mesme le voyant mort. 

Le feu cependant consumoit les ca¬ 
banes, et lors qu’il eût gagné iusqu’à 
l’Eglise, le Pere y fut iellé dans le plus 
fort des flammes, qui en tirent bien-tost 
vn holocauste entier. Quoy qu’il en 
soit, il n’eût pù eslre plus glorieuse¬ 
ment consumé que dans les feux et les 
lumières d’vne Chapelle ardente. 

Tandis que l’ennemy s’arreste sur le 
Pasteur de cette Eglise, son pauure 
troupeau dissipé auoil lousiours plus de 
loisir de se sauuer ; et plusieurs en 
eflet se rendirent en lieu d’asseurance, 
redeuables de leur vie à la mort de leur 
pere. Les autres ne pûrent se sauuer 


assez promptement, principalement des 
panures meres désolées, qui succom- 
boient sous la pesanteur de trois et 
quatre enlans, ou qui s’estans voulu 
cacher dans l’épaisseur des bois, s’y 
vovent découuertes par les cris innocens 
d’vn aage qui se trahit soy-mesme, ap¬ 
pellent sur soy le malheur qu’il craint 
dauantage. 

Il y auoit quatorze ans que ce bon 
Pere trauailloit en cette Mission des 
Durons auec vn soin infatigable, vn 
courage généreux dans les entreprises, 
vne patience insurmontable, vne dou¬ 
ceur inaltérable, et auec vne charité qui 
sçauoit tout excuser, tout supporter et 
tout aymer. Son humilité cstoitsincere, 
son obeyssance enliere, et lousiours 
preste à tout pâtir et à tout faire. Son 
zele l’a accompagné iusqu’à la mort, qui 
ne l’a pas surpris au dépourueu, quoy 
qu’elle ait esté bien subite. Car il portoit 
lousiours son ame entre ses mains, y 
ayant plus de neuf ans qu’il demeuroit 
dans les places les plus frontières de ce 
pays, et dans les Missions les plus ex¬ 
posées à l’ennemy, attendant auec espé¬ 
rance et amour le bonheur de la mort, 
qui luy est écheuë en partage. 

Mais sans doute que la Prouidencede 
Dieu l’auoit conduit à cette mort d’vne 
façon particulière, n’y ayant que deux 
iours qu’il auoit fait vne confession ge¬ 
nerale, et qu’il auoit acheué en cette 
Maison de Saincte Marie, les Exercices 
Spirituels de la Compagnie, dans vne 
retraite de huict iours, qu’il auoit pris 
exprès pour vaquer à Dieu seul, et se 
disposer au passage de l’Eternité. Ce 
fut là qu'il s’enflamma plus que iamais 
dans les désirs de répandre et son sang 
et sa vie pour le salut des âmes : en 
telle sorte qu’ayant liny ses Exercices, 
il ne voulut pas prendre mesme vn iour 
de repos, se sentant appelle de Dieu 
dans les trauaux de sa Mission, où il 
porta ce feu du Ciel, dont sans doute 
son ame estoit plus embrasée que ia¬ 
mais son corps ne l’ait esté, quoy que 
sainctement consumé dans le milieu des 
flammes. U s'estoit séparé de nous le 
second iour de Iuillet ; le lendemain, 
estant arriué en sa Mission, il prescha à 

Ions les Chrestiens, et en confessa vn 
rrrand nombre, leur disant qu'ils se pré¬ 
parassent à la mort. Le 4. iour de 
Juillet, lors mesme que l’ennemy parut, 
il ne faisoit que sortir de l’An tel et 
preschoit derechef à ces bons Néophytes 
des ioyes du Paradis et du bonheur de 
ceux qui meurent au seruice de Dieu. 
C’estoit ses derniers entretiens, estant 
plus proche de la mort qu’il ne pensoit ; 
mais Dieu l’y conduisait auee autant de 
saincteté que s’il en eût eu quelque as- 
seuranee. 

.C’est le premier de nostre Compagnie 
qui soit mort en celte Mission des Du¬ 
rons. Il estait natif de Dieppe, de pareils 
tres-honnestes et très gens de bien ; il 
sembloit n’estre né que pour le salut de 
ces Peuples, et n’auoit point de désir 
plus violent que de mourir pour eux. 
^ous espérons que dans le Ciel, tout ce 
pays aura en sa personne vn puissant 
intercesseur auprès de Dieu. 

Quoy que quelques raisons m’obli¬ 
geassent peut-estre d’estre plus reserué 
à publier ce qui suit, toutefois i’ay creu 
deuoir en rendre à Dieu la gloire qui 
luy en est deuë. Ce bon Pere s’apparut 
après sa mort à vn des nostres par deux 
diuerses fois. En l’vne il se fit voir en 
estât de gloire, portant le visage d’vn 
homme d’enuiron trente ans, quoy qu’il 
soit mort en l’âge de quaranle-huiet. 
La plus forte pensée qu’eut celuy auquel 
i\ s’apparut, fut de luy demander com¬ 
ment la diuine Bonté auoit permis, que 
le corps de son seruiteur fust Irai lté si 
indignement après sa mort, et tellement 
réduit en poudre, que mesme nous 
n’eussions pas eu le bonheur d’en pou- 
noir recueillir les cendres. Magnus I)o- 
Minuset laudabilis nimis, respondit-il, 
püv, Dieu est grand et adorable à tout 
ïamais : il a ietté les yeux sur les op¬ 
probres de ce sien seruiteur, et afin de 
les recompenser en Dieu, grand comme 
“ est, il m’a donné quantité d’ames qui 
estoient dans le Purgatoire, lesquelles 
ont accompagné mon entrée et mon 
triomphe dans le Ciel. 

Vne autre fois il fut veu assister à vne 
assemblée que nous tenions, touchant 
les moyens d’auancer la Foy en ces 


pays ; et alors il paroissoit nous for- 
liliant de son courage, nous remplissant 
de ses lumières et de l’esprit de Dieu 
dont il esloit tout inuesty. 

Ouoy qu’il en soit, il nous a laissé 
apres soy l’exemple de toutes ses vertus, 
et à tous les Sauuages, mesme Infi¬ 
dèles, vne affection si tendre pour sa 
mémoire, que ie puis dire en vérité, 
qu’il a rauy le cœur de tous ceux qui 
iamais l’ont connu. 

Vne partie de ceux qui s’estoient 
eschappez de la prise et incendie de 
cette Mission de Saincl Joseph, vinrent 
se réfugier proche de nostre maison de 
Saincte Marie. Le nombre de ceux qui 
y auoient esté tuez ou emmenez captifs, 
estoit bien d’enuiron sept cens âmes, 
la pluspart de femmes et enfans. Le 
nombre de ceux qui se sauuérent fut 
bien plusgrand. Nous taschasmesdeles 
secourir de nostre pauureté, de reuestir 
les nuds, de repaistre ces paumes gens 
qui se mouroient de faim, de pleurer 
auec les affligez et de les consoler dans 
l’esperance du Paradis. Pourueu que 
Dieu tire sa gloire de nos pertes, elles 
nous seront lousiours ayniables ; et ce 
nous est assez, quoy qui puisse nous en 
couster, pourueu que nous voyions le 
nombre des Esleus s’accroistre pour 
l’eternité, puisque c’est pour le Ciel 
que nous trauaillons et non pas pour la 
terre. 


CHAPITRE II. 

Estât du Christianisme en ces Pays , 
/’liguer de la mesme année 1 (548. 

Le retour victorieux de la flotte Hu- 
ronne, qui estoit descendue aux Trois 
Riuieres dés le Printemps, et le secours 
de quatre de nos Pores, et d’vne ving¬ 
taine de François, qui arriuerent heu¬ 
reusement icy au commencement du 
mois de Septembre, fut vn coup de l’a¬ 
mour de Dieu sur ces Peuples, et le 
salut de plusieurs âmes qu’il vouloit 

disposer pour le Ciel. Car nous estons 
veus plus capables de porter plus au loin 
la parole et le nom de Dieu, nostre 
nombre estant augmenté de dix-huict 
de nos Pores que nous estions icy, vne 
quinzaine se partagèrent en vnze di- 
uerses Missions, me sentant obligé d’en 
enuoycr la plus gronde part sans autre 
compagnie, sinon des Anges tutélaires 
de ces Peuples ; ayant donné les quatre 
Peres nouueaux venus pour seruir de 
seconds, dans les Missions les plus la¬ 
borieuses, où y rendant quelque assis¬ 
tance, ils y pûssent en mesme temps ap¬ 
prendre la langue du pays. 

De ces vnze Missions, huict ont esté 
pour le peuple de la langue Huronne, et 
les trois autres pour les Missions de la 
langue Algonquine. Par tout, les pro- 
grez de la Foy ont surmonté nos espé¬ 
rances ; la pluspart des esprits, mesme 
autrefois les plus farouches, se rendans 
si dociles et si souples à la prédication 
de l’Euangilc, qu’il paroissoit assez que 
les Anges y trauailloient bien plus que 
nous. 

Le nombre de ceux qui ont receu le 
sainct Baptesme depuis vn an, est d'en- 
uiron dix-huict cens personnes, sans y 
.comprendre vne foule de monde qui 
furent baptisez par le Pere Antoine Da¬ 
niel, le iour de la prise de SainctJoseph, 
dont nous n’auons pû tenir compte, 
aussi peu que de ceux que le Pore lean 
de Brebeuf et le Pere Gabriel Lalemant 
baptisèrent à la prise des bourgs de la 
Mission de Sainct Ignace, comme nous 
dirons cy-aprés. Ce nous est assez que 
le Ciel en ait tenu bon compte, puisqu’à 
vray dire, ces Baptesmes n’ont esté que 
pour enrichir l’Eglise triomphante. 

Nous ne sçauons pas encore le succès 
d’vne nouuelle Mission, que nous com- 
mençasmes l’Automne dernier dans vne 
nation Algonquine, esloignée enuiron 
soixante lieues de nous. Yn de nos 
Peres y fut enuoyé pour hyuerner auec 
ces Peuples, qui nous pressoient depuis 
quelques années de les aller instruire. 

Nous n’auons pù en receuoir aucunes 
nouuelles depuis huict mois qu’il nous 
quitta. Ce dont nous ne pouuons douter, 
est qu’il y aura eu beaucoup à souffrir ; 


mais ce qui nous console, c’est que nous 
sçauons bien, que par tout les souf¬ 
frances ont esté le vray prix de la 
conuersion des Nations conquises au 
Royaume de lesus-Christ. Ces peuples 
habitent dans vne Isle, qui a de tour 
enuiron soixante lieues dedans nostre 
grand Lac ou Mer douce, tirant vers 
l’Occident. Cette Isle se nomme Ehaen- 
tolon, qui a donné le nom aux peuples 
qui l’habitent : nous l’auons nommée 
l’isle de Saincte Marie. 

La Mission de la Conception estant 
plus ancienne que toutes les autres, non 
seulement a continué de porter les 
fruicts les plus murs pour le Ciel ; mais 
elle s’est tellement formée dans l’esprit 
véritable du Christianisme, qu’elle, a 
seruy d’exemple 'et de modèle à toutes 
les autres Nations, qui ont veu en ses 
mœurs ce que peut laFovdans vn pays, 
quoy que Barbare quand il est deuenu 
Chrestien. Les hommes, les femmes et 
les enfans y ont fait vne profession si 
publique de ce qu’ils vouloient estre 
iusqu’à la mort, que souuent les nations 
voisines ne leur donnoient point d’autre 
nom, sinon en les nommant la Nation 
des Chrestiens. 

En effet, leurs Capitaines y ont esté 
ardens à soustenir la Foy, et toutes les 
familles s’y sont sousmises si générale¬ 
ment, que ne restant plus parmy eux 
que fort peu d’Infideles, les Chrestiens 
n’y ont plus voulu tolerer aucune de 
leurs anciennes coustumes, qui esloient 
de reste de l’Infidélité, ou qui heurtoient 
les bonnes mœurs. 

Dés le commencement de l’Hyuer, ces 
bons Néophytes assembleront vn Conseil 
general pour conférer des moyens d’af¬ 
fermir la Foy parmy eux. Leur conclu¬ 
sion fut qu’il falloit venir trouuer le 
Pere qui a soin de cette Mission, alin 
qu’il retranchast dans leurs coustumes 
celles qui sont contraires à la Foy, 
qu’il corrigeast des autres de soy in¬ 
differentes, tout le mal qui pourroit en 
quelque façon en corrompre l’vsage ; 
qu’ils luy obeïroient de tout poinct, et 
le regarderaient comme portant la pa¬ 
role de Dieu, et en suite le premier de 
leurs Capitaines. Le meilleur est, qu’ils 

ont tenu en cela leur parole, et qu’aux 
moindres doutes qui pouuoientsuruenir, 
les Capitaines mesmes venoient au Perc 
pour receuoir ses ordres et les exécuter. 

Sur la fin de l’Hyuer, quelques Infi¬ 
dèles plus opiniastres, ayons voulu pour 
la guérison d’vu malade, auoir recours 
à de certains remedes, où l’impudieilé 
est comme dans son régné, les filles 
tenant à honneur en ces rencontres de 
prostituer leur honneur mesme, on ne 
put eu tronuer aucune qui voulus! y en¬ 
tendre. Quelques Capitaines Infidèles 
des Nations voisines, qui auoient esté 
appeliez pour fauoriser ce dessein et y 
prester leurs voix, furent contrains de 
se retirer auee leur confusion, ayons 
trouué et des cœurs à l’espreuue, et des 
oreilles qui n’estoient plus ouuertes que 
pour les paroles du Ciel. 

Yoicy vn coup de zele qui m’a paru 
considérable, eu vn vieillard aagé prés 
de quatre-vingts ans, qui ne peut auoir 
de chaleur que ce que la Foy luv en 
donne. En vne récréation publique, où 
lacoustume du pays est, qu’aux guer¬ 
riers entrons dans vne espece de fureur 
martiale, il soit permis de rompre et de 
briser les portes des cabanes, comme 
on ferait donnant l’assaut et attaquant 
quelque place ennemie, vn certain In¬ 
fidèle, homme de grand crédit, pour 
faire vn coup hardy, et croit-on pour 
se venger, sous vn pretexte spécieux de 
quelque refus que les Chresliens lu y 
auoient fait de quelque chose où ils 
ycraignoient.du péché, entreprit de 
rompre la porte de l’Eglise, et d’abattre 
vn arbre, au haut duquel estoit pendue 
la cloche qui sonnoit pour le signal des 
Messes et des Prières publiques ; et afin 
de faire son coup auec plus d’asseurance, 
cet Infidèle alloit pénétrant les cabanes, 
et chantant d’vn ton animé de fureur, 
que son songe luy auoit commandé d’a¬ 
battre la cloche des François : c’est à 
dire que selon les coustumes de ce pays, 
c eust esté vn crime inoiiy, de s’opposer 
le moins du monde à l’execution d’vn 
songe proclamé si publiquement. Yn 
bon vieillard Chrestien, entendant ces 
Menaces, eut recours à Nostre Sei¬ 
gneur, et l’adorant, luy offrit sa vie, 

plus tost que de permettre vne insolence 
qu’il iugeoit deuoir estre à l’opprobre 
du Christianisme. Après auoir fait sa 
priere, entendant la voix de l’Infidele 
qui s’auançoil la hache en main ; sur le 
poinct de rabattre son coup, il se met 
entre deux : Yn coup de hache, disoit- 
il, tombera mieux dessus ma teste, que 
sur vne maison consacrée à l’honneur 
de Dieu. L’Infidele est tout estonné : 
Non, non, dit le Chrestien, ie professe 
publiquement que pour ma mort, ie ne 
veux pas qu’on en tire aucune iusliee ; 
ny le public, ny celny qui m’aura as¬ 
sommé n’en seront point en peine ; 
mais ie ne puis voir de mes yeux que la 
saincteté d’vue maison, où Dieu est 
adoré, soit ainsi profanée, et que la voix 
soit abattue qui nous inuite à l’inuo- 
quer, (c’est ainsi qu’il uommoit laclocue 
de l’Eglise). L’Infidele, qui selon la 
coustume de ces Pays, eust deu plus lost 
se faire massacrer que d’arrester son 
coup, se trouua si surpris par cette 
sorte d’opposition, que jamais il n’eust 
attendue, qu’il deuint plus froid que du 
marbre, admirant et le zele de ce bon 
vieillard, et s’admirant soy-mesme d’a- 
uoir trouué vne résistance et si puis¬ 
sante à son dessein, et ensemble si 
douce, dans vn procédé qui en effect 
n’auoit rien de la Nature. 

Les autres Missions oui esté puissam¬ 
ment aidées de ces exemples, qui ont 
presché plus haut que nos paroles. Et 
sans doute que les Anges du Ciel ont 
pris plaisir de voir en toutes les contrées 
de ce pays, la Foy y estre respectée, et 
les Chresliens y faire gloire de ce nom, 
qui y estoit en opprobre il n’y a que fort 
peu d’années. Pour moy, ie n’eusse 
jamais creu pouuoir voir après cinquante 
ans de trauail, la dixiéme partie de la 
pieté, de la vertu et de la saincteté dont 
par tout i’ay esté témoin dans les visites 
que i’y oy laites de ces Eglises, qui ont 
esté se produisant au milieu de l’Infi¬ 
délité. Ce m’a esté vue ioye tout à fait 
sensible de voir la diligence des Chré¬ 
tiens, qui preuenoient le leuer du Soleil 
pour venir aux prières publiques; et que 
ces panures gens, harassez de trauail, 
vinssent à la foule auant la nuit, rendre 

à Dieu de nouueaux hommages ; de voir 
les enfans imiter la pieté de leurs peres, 
s’aceoustumans dans cet aage innocent, 
d’offrir à Dieu leurs peines, leurs dou¬ 
leurs et leurs petits trauaux ; souuent 
de petites fillettes allant dans la forest y 
couper quelque bois de chauffage, n’a- 
uoir point d’entretien plus aimable que 
de dire leur Chapelet, et d’vne saincte 
émulation, prendre tout leur plaisir à 
qui surmonteroit ses petites compagnes 
en celle pieté. Mais ce qui m’a le plus 
rauy, c’est de voir que les sentimens 
de la Foy soient entrez si auant dans 
des cœurs, qu’autrefois nous appeliions 
Barbares, que ie puis dire en vérité que 
la grâce y a estouffé en plusieurs, les 
craintes, les désirs et les ioyes, les sen¬ 
timens de la Nature. 

Vn petit enfant de six ans estoit ex¬ 
trêmement malade dans la Mission de 
sainct Michel. Sa mere ne pouuant con¬ 
tenir ses larmes, voyant l’excès de la 
douleur et les approches de la mort de 
ce sien fils vriique : Ma mere, luy dit 
cét enfant, pourquoy pleurez vous ? vos 
larmes ne me rendront pas la santé ; 
mais plus tost prions Dieu ensemble, 
afin que ie-sois bien-heureux dans le 
Ciel. Après quelques prières : Mon fils, 
luy dit sa mere, il faut que ie te porte à 
Saincte Marie, afin que les François te 
rendent la santé. Ilelas, ma mere, luy 
dit ce petit innocent, i’ay vn feu qui 
brusledansma teste, pourroient-ilsbien 
l’esteindre ? ie ne songe plus à la vie, 
n’en ayez point aucun désir pour moy ; 
mais ie vous aucrtiray de ma mort, et 
quand clic sera proche, ie vous prieray 
de me porter à Saincte Marie, car ie 
veux y mourir et estre enterré auec les 
cxcellens Chrcslicns. En effet, quelques 
iours après, cet enfant aduertit sa mere 
que sa mort estoit proche, qu’il estoit 
temps de l’apporter. C’est la coustume 
en ces pays, quand quclqu’vn est proche 
de mourir, de faire vn festin solennel 
où on inuite tous les amis et les per¬ 
sonnes les plus considérables, enuiron 
vue centaine. La mere ne voulut pas 
manquer à ce deuoir, désirant aussi 
aduertir tout le monde, des sentimens 
que son fils auoit pour la Foy. Cét enfant 


ayant veu les préparatifs du festin : Dé 
quoy, ma mere, luy dit-il, voulez vous 
me faire pecher si proche de ma mort ? 
ie renonce à toutes ces superstitions du 
pays ; ie veux mourir en bon Chrestien. 
Cét enfant croyoit que cette coustume 
fust au nombre des défendues ; et quoy 
que sa mere excellente Chrestienne, 
l’asseurast qu’il n’y auoit aucun mal en 
cela, jamais il ne la voulut croire, et ne 
pût se résoudre à luy condescendre, que 
le Pere qui a soin de cette Mission, ne 
l’eusl asseuré qu’en ce festin il n’y auoit 
aucun péché. Ce petit Ange nous fut 
apporté et il mourut entre nos bras, 
priant iusqu’à la mort, et nous disant 
qu’il alloit droit au Ciel, qu’il prieroit 
Dieu pour nous ; et mesme il demauda à 
sa mere, pour qui de ses parens elle 
vouloit qu’il priast dauantage lors qu’il 
seroit auprès de Dieu, qae sans doute 
il seroit exaucé. 11 l’a esté, car peu de 
temps apres sa mort, vn sien oncle des 
plus rebelles à la Foy qui fust en ces 
pays, et vue sienne tante, nous deman¬ 
dèrent l’instruction, et se sont faits 
Chrestiens. 

Vne petite fille de cinq ans de la Mis¬ 
sion de Sainct Ignace, de parens Infi¬ 
dèles, venoit tous les iours aux prières 
matin et soir, et s’estoit maintenue si 
constamment dans ce deuoir, mesme 
contre la volonté et les défenses de ses 
parens, que nous ne pûmes luy refuser 
le sainct Baptesme, voyant que l’esprit 
de la Foy suppleoit abondamment en 
elle les années qui pouuoient luy man¬ 
quer, pour disposer auec liberté de sov ; 
mesme en vue affaire où hrgrâce a plus 
de droit que la nature. Quelque temps 
après, cét enfant tomba malade : les 
parens Infidèles ayans recours aux su¬ 
perstitions du pays, enuoyerent quérir 
le Magicien, ou à mieux dire vn im¬ 
posteur, qui faisoil profession de ce 
mestier d’enfer. Ce Iongleur ne manque 
pas à son ordinaire de dire qu’vu certain 
Démon auoit réduit leur fille en cét 
estât ; et que pour le chasser, il falloit 
faire présent à la malade de quelques 
parures et ornemens d’habits, dont les 
filles de cét aage sont assez désireuses. 
La petite malade, quoy qu’eile fust bien 

basse, eut toutefois assez 6e force, et 
sa foy luy donna assez de courage pour 
démentir cét imposteur : le suis Chré¬ 
tienne, dit-elle à ses parons, les Diables 
n’ont plus aucun pouuoir sur moy ; ic 
ne consens point au péché que vous 
venez de faire, ayant consulté les Dé¬ 
mons ; ie ne veux point de leurs re¬ 
mèdes, Dieu seul me guérira ; que ce 
Magicien se retire. Les pere et mere et 
toute l’assistance furent bien estonnez 
de cette réprimandé si innocente, mais 
toutefois si efficace, qu’on lit retirer ce 
Jongleur, ne voulons pas attrister cette 
enfant malade ; mais leur estonnement 
s’accreùt lors que le iour mesmc cette 
enfant demanda d’estrc portée à l’E¬ 
glise, asseurant qu’elle gueriroit, comme 
en effet il arriua. Ce coup a esté la con- 
uersion du pere et de la mere, qui ont 
pris la foy de leur fille et ont receu le 
Baplesme après elle, bénissons Dieu de 
les y auoir appeliez auec tant de dou¬ 
ceur. 

Yne ieune fille de quinze ans, des 
plus accomplies du pays, encore Cate- 
chumene, auoit esté prise capliue sur la 
tin de l’Hyuer de l’an passé ; mais toute¬ 
fois les ennemis luy auoient donné la 
De, et elle demeuroit auec eux dans sa 
captiuilé. Elle estoit tille et sœur de 
deux excellentesChrestiennes qui ne re- 
grettoient rien danantage dans la perle 
qu’ils auoient faite, sinon que celte 
pauure captiue n’eust pas encore esté 
baptisée. Elle aussi dans sa capliuité 
ne s’oublioil pas de sa foy, et soutient 
s’écrioit à Dieu : Mon Dieu, et le Dieu de 
ma mere et de ma sœur qui vous con¬ 
fissent mieux que moy et qui vous 
seruent si (idelcment, ayez pitié de moy : 
le n’ay pas esté baptisée, faites-moy 
Çette grâce auant que de mourir. Yn 
iour comme cette pauure affligée estcit 
dans yn champ de bled d’Inde, qu’elle 
semoit pour ceux don telle estoit esclaue, 
olle entendit des voix du Ciel, qui clian- 
toient vne musique rauissante dans l’air, 
du chant de nos Yespres, qu’elle auoit 
autrefois entendues. Elle regarde au¬ 
tour de soy, croyant que quelques Fran- 
f°is l’abordassent ; mais elle ne voit 
rien aut re chose. Elle se met à genoux, 


elle prie Dieu de tout son cœur, et con¬ 
çoit vne espérance de se voir doliurée 
de sa captiuilé, sans en voir les moyens 
ny aucune apparence. Quelques iours 
par après le mesmc luy arriua ; elle se 
iette encore à genoux auec les mesmes 
sentimens. Enfin ayant pour la troisième 
fois entendu ces mesmes voix du Ciel, 
et sentant ses confiances redoublées et 
son courage plus animé, elle prie Dieu, 
et se iette dans vn chemin qu’elle ne 
connoissoit pas, pour reuenir en ces 
pays, sans viures, sans prouisions, sans 
escorte, mais non pas sans la conduite 
de celuy seul qui l’auoit inspirée et qui 
luy donna assez de forces pour arriuer 
icv, ayant fait plus de quatre-vingts 
lieues sans aucun mauuais rencontre. 

Elle nous demanda le Baplesme dés 
le iour de son arriuée, et voyant la main 
de Dieu sur elle auec tant d’amour, 
nous ne pûmes la différer. Elle estoit 
venue droit en celle maison de Saincle 
Marie, quoy que son chemin plus court 
l’eust portée au bourg d’où estoient ses 
pareils. Du depuis elle a lousiours aug¬ 
menté en ferueur, et ne peut se lasser 
de raconter à tout le monde les miséri¬ 
cordes de Dieu. Soutient dans sa capti- 
uitc elle se vid sollicitée à ce qu’elle ne 
pouuoil accorder sans perdre l’inno¬ 
cence, et jamais on ne put tirer de sa 
bouche, mesmc vn seul mot d’agrce- 
ment; iusque-là mesme que la voyant 
de celte humeur, qui ne plaisoit pas 
à ces Barbares impudiques, d’aucuns 
auoient sonnent parlé de l’assommer ; 
et elle attendoit cette mort auec pa¬ 
tience, aimant mieux mourir que de 
commettre aucun péché. 

Ce Chapitre n’auroit point de fin si ie 
voulois raconter les effecls de la grâce 
sur ces pauures Saunages, que nous 
admirons tous les iours, et dont nous 
bénirons Dieu à tout jamais dans le Ciel, 
sans lassitude et sans dcgousL le ne 
puis toutefois obmettre vn sentiment 
assez vniuerscl de quantité de bons 
Chrestiens, qui ayant perdu tout leur 
bien, leurs enfuns, et ce qu’ils auoient 
de plus cher en ce monde, sur le poinct 
mesme de prendre vn exil volontaire de 
leur pays qu’ils abandonnoient, pour 

éuiter la cruauté ries Iroquois leurs en¬ 
nemis, en remcrcioient Dieu et Iuy di¬ 
soient : Mon Dieu, soyez beny, ie ne 
puis regretter ces perles depuis que la 
Foy m’a appris que l’amour que vous 
auez pour les Chrestiens, n’est pas poul¬ 
ies biens de ce monde, mais pour «’eter- 
nité ; ie vous beny dedans mes pertes, 
d’aussi bon cœur que i’aye jamais fait, 
car vous estes mon Pere, et c’est assez 
que ie sçache que vous m’aymez, afin 
d’estre content de tous les maux qui me 
peuuent arriuer. 

Mais ce qui m’estonne le plus en ces 
rencontres, c’est que ces sentimens ne 
viennent pas sur le tard, apres que la 
nature et la passion auroient eu les pre¬ 
miers rnouuemens du cœur ; la grâce 
souuent les preuient, et se rend la 
maîtresse, mesme des premières saillies, 
qui se portent vers le Ciel plus prompte¬ 
ment qu’aux choses de la terre. Que 
Dieu en soit beny à tout iamais. 


CIIAPITRE III. 

De la prise des Bourgs de la Mission de 
S. Ignace , au mois de Mars 
de l’année 1649. 

Les progrez de la Foy alloient crois¬ 
sant de iour en iour, et les bénédictions 
du Ciel découloient on abondance sur ces 
peuples, lors que Dieu a voulu en tirer sa 
gloire par des voyes adorables, et qui 
sont du ressort de sa diuine pronidence, 
quoy qu’elles nous ayent esté bien 
rudes et qu’elles ne fussent pas dans 
nos attentes. 

Le 16. iour de Mars de la présenté 
année 1649. a donné commencement à 
nos malheurs, si toutefois c’est vn mal¬ 
heur, ce qui sans doute a esté le salut 
de plusieurs des esleus de Dieu. 

Les Iroquois ennemis des Hurons, au 
nombre d’enuiron mille hommes, armez 
à l’auantage, et la pluspart d’armes à 
feu, qu’ils ont des Hollandois leurs al¬ 
liez, arriuerent de nuiet à la frontière 


de ce pays, sans qu’on eusl eu aucune 
connoissance de leurs approches, quoy 
qu’ils fussent partis de leurs pays depuis 
l’Automne, chassans dans les forests 
tout le long de l’ilyuer, et ayans fait 
dessus les neiges prés de deux cens 
lieues d’vn chemin tres-penible pour 
nous venir surprendre. Ils reconnurent 
de nuict l’estât de la première place sur 
laquelle ils auoient dessein, qui estoit 
entourée d’vne palissade de pieux, de la 
hauteur de quinze à seize pieds, et d’vn 
fossé profond, dont la nature auoit puis¬ 
samment fortifié ce lieu par trois costez, 
ne restant qu’vn petit espace plus foible 
que les autres. 

Ce fut par là que l’ennemy fit irruption 
à la pointe du iour, mais si secreltement 
et promptement, qu’il estoit maistre de 
la place auant qu’on se mist en del'ense, 
le monde estant alors dans vn profond 
sommeil, et n’ayant pas eu le loisir de 
se reconnoistre. Ainsi ce bourg fut pris 
quasi sans coup ferir, n’y ayant eu que 
dix Iroquois de tuez, tous les Hurons, 
hommes, femmes et enfans ayant esté 
vne partie massacrez sur l’heure mesme, 
les antres faits captifs et reseruez à des 
cruautez plus terribles que la mort. 

Trois hommes seulement s’eschap- 
perenl quasi mais à trauers les neiges, 
qui portèrent l’allai me et l’espouuante 
à vn autre bourg plus prochain, éloigné 
enuiron d’vne lieue. Ce premier bourg 
estoit celuy que nous nommions de 
Sainct Ignace, lequel auoit esté aban¬ 
donné de la pluspart de son monde dés 
le commencement de l’Hyuer, les plus 
craintifs et les plus clair-voyans s’en 
estant retirez dans l’apprehension du 
danger : ainsi la perte n’en fut pas si 
considérable, et ne monta qu’enuiron à 
quatre cens âmes. 

L’ennemy ne s’arreste pas là, il pour¬ 
suit dedans sa victoire, et auant le So¬ 
leil leué il se présente en armes, pour 
attaquer le bourg de Sainct Louys, for- 
titié d’vne palissade assez bonne. Les 
femmes pour la pluspart, et les enfans 
n’en faisoient que sortir, au bruit de la 
nouuelle qui estoit arriuée des approches 
de l’iroquois. Les gens de meilleur 
cœur, enuiron quatre-vingts personnes, 

résolus de se bien défendre, repoussent 
auec courage le premier et le second 
assaut, avaus tué à l’ennemy vue tren¬ 
taine de ses hommes les plus hazardeux, 
outre quantité de blessez. Mais enfin le 
nombre l’emporte, les Iroquois ayans 
sappé à coups de haches la palissade de 
pieux, et s’estans fait passage par des 
brèches assez raisonnables. 

Sur les ueuf heures du matin, nousap- 
perceùmes de nostre maison de Saincte 
Marie, le feu qui consumoil les cabanes 
de ce bourg, où l’ennemy entré victo¬ 
rieux auoit tout mis dans la désolation, 
ieltant au mdieu des flammes les vieil¬ 
lards, les malades, les enfans qui n’a- 
uoient pas pù se sauuer et tous ceux qui 
estant trop blessez, n’eussent pas pù les 
suiure dans la captiuité. A la veuë de 
ces flammes et à la couleur de la fumée 
qui en sortoil, nous iugeasmes assez de 
ce qui en esloit, ce bourg de Sainct 
Louys n’estant pas esloigné de nous 
plus d’vne lieuë. Deux Chrestiens qui 
s’eschapperent de l’incendie, arriuereut 
quasi au mesme temps, et nous en don¬ 
nèrent asseurance. 

Dans ce bourg de Sainct Louys étoient 
alors deux de nos Pores, le Pore iean 
de Brebeuf et le Pore Gabriel Lalemanl, 
qui auoient soin de cinq bourgades assez 
voisines, lesquels ne faisoient qu’vue 
des onze Missions dont nous auons parlé 
cy-dessus ; nous la nommions la Mission 
de S. Ignace. 

Quelques Chrestiens auoient prié les 
Peres de conseruer leur vie pour la 
gloire de Dieu, ce qui leur eust esté 
aussi facile, qu’à plus de 500. personnes 
•jui sortirent à la première alarme et 
eurent tout loisir d’arriuer en lieu de 
sûreté, mais leur zele ne leur put per- 
®ehre, et le salut de leur troupeau leur 
lot plus cher que l’amour de leur vie. 
ils employèrent tous les momens de ce 
temps-là, comme les plus précieux qu’ils 
eussent iamais eu au monde ; et pen¬ 
dant la chaleur du combat, leur cœur 
D estoit que feu pour le salut des âmes. 

vn estoit à la brèche baptisant les Ca- 
ecbumenes, l’autre donnant l’absolu- 
j*°n aux Néophytes, tous deux animons 
es Chrestiens à mourir dans les senti- 


mens de pieté, dont ils les consoloient 
dans leurs miseres. Aussi iamais leur 
foy ne fut plus vifue, ny l’amour qu’ils 
eurent pour leurs bons Pores et leurs 
Pasteurs. 

Vu lnlidelc voyant les affaires dans le 
desespoir, parla de prendre la fuite : vu 
Chrestion nommé Eslienne Annaothalia, 
le plus considérable du pays pour son 
courage et ses exploits sur l’ennemy, ne 
voulut iamais le permettre. lié quoy, 
dit-il, pourrions nous bien abandonner 
ces deux bons Peres, qui pour nous ont 
exposé leur vie ? L’amour qu’ils ont eu 
de nostre salut sera la cause de leur 
mort ; il n’est plus temps pour eux de 
fuyrà trauers les neiges : mourons donc 
auec eux et nous irons de compagnie au 
Ciel. 

Cét homme s’estoit confessé généra¬ 
lement fort peu de iours auparauant, 
ayant eu vn présentiment du danger où 
il se vid enueloppé, et disant qu’il vou- 
loit que la mort le trouuast disposé pour 
le Ciel. En effet, il s’estoit mis dans 
la ferueur d’vne façon si extraordinaire, 
aussi bien que quantité d’autres Chre¬ 
stiens, que iamais nous ne pourrons 
assez bénir les conduites de Dieu sur 
tant d’ames prédestinées, dont sa di¬ 
urne Prouidence va conduisant auec 
amour tous les momens et de la vie et 
de la mort. 

Toute cette troupe de Chrestiens tom¬ 
bèrent pour la pluspart en vie entre les 
mains de l’ennemy, et auec eux nos 
deux Peres Pasteurs de celte Eglise. Ils 
ne furent pas tuez sur le lieu, Dieu les 
reseruoit à des couronnes bien plus 
grandes, dont nous parlerons cy-aprés. 

L’Iroquois ayant fait son coup, et tout 
réduit en feu le bourg de Sainct Louys, 
retourna sur ses pas dans le bourg de 
Sainct Ignace, où ils auoient laissé vne 
bonne garnison, afin que ce leur Inst 
vne retraite asseurée en cas de mal¬ 
heur, et que les viures qu’ils y auoient 
trouuez, leur seruissent de rafraischis- 
semens et de prouisions pour leur re¬ 
tour. 

Le soir du mesme iour ilsenuoyerent 
des découureurs pour reconnoistre l’état 
de nostre maison de Saincte Marie, 

lesquels ayans fait leur rapport dans le 
Conseil de guerre, la conclusion fut 
prise de venir nous attaquer le lende¬ 
main matin, se promettant vne victoire 
qui leur serait plus glorieuse que tous 
les succès de leurs armes par le passé. 
Nous estions en estât de bonne deffense, 
et ne voyons aucun de nos François, qui 
ne l'ust résolu de vendre bien cher sa 
vie, et de mourir en vne cause, qui 
estant pour les interests de la Foy et le 
maintien du Christianisme en ces pays, 
estoit plus la cause de Dieu que la 
nostre : aussi nostre plus grande con¬ 
fiance estoit en luy. 

Cependant vue partie des Hurons qui 
s’appellent Atinniaoenten (c’est à dire 
la nation de ceux qui portent vn Ours 
en leurs armoiries), ayans armé en haste, 
se trouuerent le lendemain matin dix- 
septiéme de Mars, enuiron trois cens 
guerriers qui attendons vn plus puissant 
secours, se tenoient secrettemenl aux 
auennës, à dessein de surprendre quel¬ 
que part l’ennemy. 

Enuiron deux cens Iroquois, s’estons 
détachez de leur gros pour prendre le 
douant et venir commencer l’attaque de 
nostre maison, eurent au rencontre 
quelques auant-coureurs de cette troupe 
Huronne, qui prirent assez tost la fuite, 
apres quelque escarmouche, et furent 
poursuiuis viuement iusqu’à la veuë de 
nostre fort, quantité ayant esté tuez 
dans le desordre au milieu des neiges. 
Mais les plus courageux des Durons, 
ayans tenu pied ferme contre ceux qui 
s’attachèrent au combataueceux, eurent 
du bon de leur costé, et contraignirent 
l’Iroquois de se réfugier dans la palis¬ 
sade du bourg de SainelLouys, laquelle 
n’auoit point esté bruslée, mais seule¬ 
ment les cabanes. On força ces Iroquois 
dans celle palissade et on en prit enui¬ 
ron trente de captifs. 

Le gros des ennemis ayant entendu 
la défaite des siens, vint fondre sur nos 
gens tout au milieu de leur victoire. 
C’estoit l’élite des Chrestiens du bourg 
de la Conception, et quelques autres du 
bourg de la Magdelaine. Leur cou¬ 
rage ne s’abattit pas, quoy qu’ils 11 e 
fussent qu’enuiron cent cinquante. Ils 


se mettent en prières, et soustiennent 
l’assaut d’vne place, qui ayant esté 
si fraischement prise et reprise, n’e- 
stoit plus d’vnc defense raisonnable. 
Le choc fut furieux de part et d’autre, 
nos gens ayans fait quantité de sor¬ 
ties, nonobstant leur petit nombre, et 
ayans contraint l’ennemy souuent de 
lascher pied. Mais le combat ayant con¬ 
tinué assez auant dans la nuit, ne 
restant plus qu’vne vingtaine de Chre¬ 
stiens blessez pour la pluspart, la vi¬ 
ctoire demeura entière entre les mains 
des Infidèles, quoy qu’elle leur eust 
cousté bien cher, leur Chef ayant esté 
griefuement blessé, et y ayans perdu 
prés de cent hommes sur la place, de 
leurs meilleurs courages. 

Toute la nuict nos François sont en 
armes, attendans de voir à nos portes 
cét ennemy victorieux. Nous redoublons 
nos deuotions, qui estoienl le plus fort 
de nos espérances, nostre secours ne 
pouuant venir que du Ciel. Nousvoyans 
à la veille de la feste du glorieux Sainct 
Ioseph, Patron de ce pays, nous nous 
sentismes obligez d’auoir recours à vn 
Protecteur si puissant. Nous fismes vœu 
de dire tous les mois chacun vne Messe 
en son honneur, l’espace d’vn an entier, 
pour ceux qui seraient Prestres ; et 
tous tant qu’il y auoit de monde icy, y 
joignirent par vœu diuerses Pénitences, 
afin de nous disposer plus sainctement 
à l’accomplissement des volontez de 
Dieu sur nous, soit pour la vie, soit pour 
la mort, nous considerans tous comme 
autant de victimes consacrées à Nostre 
Seigneur, qui doilient attendre de sa 
main l’heure qu’elles seront immolées 
pour sa gloire, sans entreprendre d’en 
retarder ou de vouloir en haster les 
momens. 

Tout le iour se passa dans vn profond 
silence de part et d’autre, le pays estant 
dans l’effroy et dans l’attente de quelque 
nouueau malheur. 

Le dix-neufiéme, iour du grand Sainct 
Ioseph, vne espouuante subite se jetta 
dans le camp ennemy, les vns se reti- 
rans auec desordre, les autres ne son¬ 
geons qu’à la fuite. Leurs Capitaines 
furent contraints d’obeyr à la terreur 

qui les auoit saisis. Ils précipitent leur 
retraite, faisant sortir en haste vue 
partie de leurs captifs, chargez au des¬ 
sus de leurs forces, comme des chenaux 
Je voiture, des despoüilles qu’empor- 
toient les victorieux, qui reseruoient 
à quelque autre occasion de les faire 
mourir. 

Pour les autres captifs qui leur res- 
toient destinez à mourir sur le lieu, ils 
les attachèrent à des pieux fichez en 
terre, qu’ils auoient disposez en diuerses 
cabanes, où en sortant du bourg ils 
mirent le feu de tous costez, prenans 
plaisir à leur départ, de se repaistre des 
cris espouuan tables que poussoient ces 
panures victimes au milieu de ces flam ¬ 
mes, où des enfans grilloient à costé de 
leurs meres, où vu mary voyoit sa 
femme rostir auprès de soy, où la cru¬ 
auté mesoie eust eu de la compassion 
dans vn spectacle qui n’auoit rien d’hu¬ 
main, sinon l’innocence de ceux qui 
estoient au supplice, dont la pluspart 
estoient Clirestiens. 

Vue vieille femme eschappée du mi¬ 
lieu de cét incendie, en porta les nou- 
uelles au bourg de Sainct Michel, où il 
y auoit enuiron sept cens hommes en 
armes qui courrent sur l’ennemy ; mais 
n’ayans pû l’atteindre apres deux jour¬ 
nées de chemin, partie le manquement 
de viures, partie la crainte de combattre 
sans auantage vn ennemy encouragé de 
ses victoires et qui auoient pour la plus- 
part des armes à feu, nos Hurons en 
ayans fort peu : toutes ces choses les 
obligèrent de retourner sur leurs pas 
sans auoir rien fait. Ils trouuerent sur 
les chemins de temps en temps diuers 
oaptifs, qui n’ayans pas assez de force 
poursuiure le vainqueur, qui precipitoil 
s <j retraitte, auoient eu la teste fendue 
d’vncoupde hache ; les autres restoient 
demv bruslez à vn poteau. 


CHAPITRE IV. 

De V heureuse mort du P. Iran de H re¬ 
beu f, et du P. Gabriel Lalemant. 

Le vingtième iour du mesme mois, 
nous eusmes asseurance du départ de 
l’ennemy ; ayant eu auant cela des nou- 
uclles certaines, par quelques captifs 
eschappez, de la mort du Porc Iean de 
Brebcuf et du Pere Gabriel Lalemant, 
nous enuoyasmes vn de nos Peres et 
sept autres François, chercher leurs 
corps au lieu de leur supplice. Ils y 
trouuerent vn spectacle d’horreur, les 
restes de la cruauté mesme, ou plus tost 
les restes de l’amour de Dieu, qui seul 
triomphe dans la mort des Martyrs. 

le les appellerais volontiers, s’il m’é- 
loit permis, de ce nom glorieux, non pas 
seulement à cause que volontairement, 
pour l’amour de Dieu et pour le salut de 
leur prochain, ils se sont exposez à la 
mort, et à vne mort cruelle si jamais il 
y en eût au monde, ayans pù facilement 
et sans péché mettre leur vie en asseu- 
ranee, s’ils n’eussent esté plus remplis 
de l’amour de Dieu que d’eux-mesmes ; 
mais bien plus tost à cause qu’outre les 
dispositions de charité qu’ils y ont ap¬ 
portées de leur part, la haine de la Foy 
et le mespris du nom de Dieu ont esté vn 
des motifs des plus puissans qui ait agi 
dans l’esprit des Barbares, pour exercer 
sur eux autant de cruautez que jamais 
la rage des tyrans en ait fait endurer 
aux Martyrs, qui ont triomphé et de la 
vie et de la mort, dans le plus fort de 
leurs supplices. 

Dés le moment qu’ils furent pris 
captifs, on les dépoüilla nuds, on leur 
arracha quelques ongles, et l’accueil 
dont on les receut entrant dans le bourg 
S. Ignace, fut d’vne gresle de coups de 
bastons sur leurs espanles, sur les reins, 
sur les iambes, sur l’estomac, sur le 
ventre elle visage, n’y ayant partie de 
leur corps qui n’eût deslors enduré cha¬ 
cune son tourment. 

Le Pere Iean de Brebenf accablé sous 
la pesanteur de ces coups, ne perdit pas 











14 


Relation de la Nouuclle 


pour tout cela le soin de son troupeau ; 
se voyant entouré de Clirestiens qu’il 
auoit instruits et qui estaient dans la 
captiuité auec luv : Mes en fa ns, leur 
dit-il, leuons les yeux au Ciel dans le 
plus fort de nos douleurs, souuenons- 
nous que Dieu est le tesmoin de nos 
souffrances, et en sera bien-tost nostre 
trop grande recompense. Mourons dans 
cette foy et espérons de sa bonté l’ac¬ 
complissement de ses promesses. I’ay 
pitié plus de vous que de moy ; mais 
soustenez auec courage le peu qui reste 
de tourmens, ils finiront auec nos vies ; 
la gloire qui les suit n’aura jamais de 
lin. Echon, luy dirent-ils, (c’est le nom 
que les Hérons donnoient au Pere) 
nostre esprit sera dans le Ciel, lors que 
nos corps souffriront en terre. Prie Dieu 
pour nous, qu’il nous fasse miséricorde, 
nous l’inuoquerons iusqu’à la mort. 

Quelques Infidèles Huions, anciens 
captifs des Iroquois, naturalisez auec 
eux, et anciens ennemis de la Foy, 
furent irritez de ces paroles et de ce que 
nos Peres dans leur captiuité n’auoient 
pas la langue captiue. Ils coupent à l’vn 
les mains, ils percent l’autre d’alaines 
aiguës et de pointes de fer, ils leur ap¬ 
pliquent sous les aisselles et sur les 
reins, des haches toutes rouges de feu, 
et leur en mettent vu collier à l’entour 
du col, en sorte que tous les mouue- 
mens de leurs corps leur donnoient vn 
nouueau supplice : car voulans se pen¬ 
cher en douant, les haches toutes en 
feu qui pendoient par derrière, leur 
brusloient toutes les espaules ; et s’ils 
pensoient à éuiter cette douleur, se 
plians vn peu en arriéré, leur estomac 
et leur poitrine trouuoient vn semblable 
tourment ; de demeurer tous droits sans 
pencher de coslé ny d’autre, ces haches 
ardentes appliquées également de tous 
eostez leur estaient vn double supplice. 
Ils leur mirent des ceintures d’escorce 
toute pleine de poix et de rasine, où ils 
mirent le feu qui grilla tout leurs corps. 

Dans le plus fort de ces tourmens, le 
Pere Gabriel Laleinant leuoit les yeux 
au Ciel, joignant les mains de fois à 
autres et ieltant des souspirs à Dieu 
qu’il inuoquoit à son secours. Le Pere 


Iean de Brebeuf souffroit comme vn 
rocher, insensible aux feux et aux flam¬ 
mes, sans pousser aucun cry, et de¬ 
meurant dans vn profond silence, qui 
eslonnoit ses bourreaux mesrnes ; sans 
doute que son cœur reposoit alors en 
son Dieu. Puis reuenant à soy, il prè- 
choit à ces Infidèles, et plus encore à 
quantité de bons Clirestiens captifs qui 
auoient compassion de luy. 

Ces bourreaux indignez de son zele, 
pour l’empescher de plus parler de Dieu, 
luy cernerent la bouche, luy coupèrent 
le nez et luy arrachèrent les levres : 
mais son sang parloil bien plus haut que 
n’auoient fait ses levres, et son cœur 
n’estant pas encore arraché, sa langue 
ne laissa pas de luy rendre seruice ius- 
qu’au dernier souspir, pour bénir Dieu 
de ces tourmens et pour animer les 
Chrestiens plus puissamment qu’il n’a- 
uoit iamais fait. 

En dérision du sainct Baptesme, que 
ces bons Peres auoient administré si 
charitablement mesme à la bresche et 
au plus chaud de la meslée, ces mal¬ 
heureux, ennemis de la Foy, s’adui- 
serent de les baptiser d’eau bouillante. 
Tout leur corps en fut ondoyé plus de 
deux et trois fois, auec des railleries pi¬ 
quantes qui accompagnoient ces tour¬ 
mens. Nous te baptisons, disoient ces 
misérables, afin que tu sois bien-heu¬ 
reux dans le Ciel ; car sans vn bon Ba¬ 
ptesme on ne peut pas estre sauué. 
D’autres adioustoient en se mocquant : 
Nous te traitons d’amy, puisque nous 
serons cause de ton plus grand bon¬ 
heur là haut au Ciel : remercie nous de 
tant de bons offices, car plus tu souffri¬ 
ras plus ton Dieu t'en recompensera. 

C’esloient des Huions Infidèles, an¬ 
ciens captifs des Iroquois, anciens en¬ 
nemis de la Foy, qui autrefois ayans eu 
assez d’instruction pour leur salut, en 
mes-vsoient auec impiété, en effet pour 
la gloire des Peres, mais il est bien à 
craindre que ce ne fust aussi pour leur 
propre mal-heur. 

Plus on redoubloit ces tourmens, les 
Peres prioient Dieu que leurs pechez 11 e 
lussent pas la cause de la réprobation de 
ces pauures aueugles, ausquels ils par- 






France , en l'Année 1649 . 


15 


donnoient de tout leur cœur. C’est bien 
maintenant qu’ils disent en repos, Tran- 
siuhnusper ignem et aquam, et eduxisti 
nos in refrigerium. 

Lors qu’on les attacha au poteau, où 
ils souffrirent ces tournions et où ils de¬ 
vient mourir, ils se mirent à genoux, 
ils l'embrasserent auec ioyc et le bai¬ 
sèrent sainctement comme l’objet de. 
leurs désirs, de leurs amours, et vu 
gage asseuré et le dernier de leur salut. 
Ils y furent quelque temps en prières, 
et plus long-temps que ces bourreaux 
ne voulurent leur eu permettre. Ils 
creuerent les yeux au Pere Gabriel La- 
lemant, et appliquèrent des charbons 
ardens dans le creux d'iceux. 

Leurs supplices ne furent pas en 
raesme temps. Le Pere lean de Brebeuf 
fut dans le fort de ses tourmens enuiron 
trois heures, le mesme iour de sa pr ise 
le 16. iour de Mars et rendit Pâme sur 
les quatre heures du soir. Le Pere Ga¬ 
briel Lalemant endura plus long-temps, 
depuis les six heures du soir, iusqu’en- 
uiron neuf heures du lendemain matin 
dix-septiesme de Mars. 

Auant leur mort, on leur arracha le 
cœur à tous deux, leur ayant fait vne 
ouuerlure au dessus de la poictrine ; et 
ces Barbares s’en repeùrent inhumaine- 
raent, beuuant leur sang tout chaud, 
qu’ils puisoient en sa source d’vue main 
sacrilege. Estans encore tout pleins de 
de, on enleuoit des morceaux de chair 
de leurs cuisses, du gras des iambes et 
de leurs bras, que des bourreaux fai- 
soient rostir sur des charbons et les 
maiigeoient à leur veuë. 

Us auoient tailladé leurs corps en di¬ 
verses parties et pour accroistre le sen- 
timent de la douleur, ils auoient fourré 
dansées playes des haches toutes en feu. 

Ce Pere lean de Brebeuf auoit eu la 
peau arrachée qui couure le crâne de la 
, e , s e : ils luy auoient coupé les pieds et 
eenarné les cuisses jusqu’aux os, et luy 
auoient fendu d’vn coup de hache, vne 
mâchoire en deux. 

Pe Pere Gabriel Lalemant auoit receu 
n coup de hache sur l’oreille gauche, 
4 ns luy auoient enfoncé iusques dans 
ceruelle qui paroissoit à découuert ; 


nous ne vismes aucune partie de son 
corps, depuis les pieds iusqu’à la leste 
qui n’eusl esté grillée, et dans laquelle il 
n’euslesté bruslé tout vif, raesme les 
yeux où ces impies auoient fourré des 
charbons ardens. 

Ils leur auoient grillé la langue, leur 
mettant à diuerses fois dans la bouche, 
des tisons enlîammez et des flambeaux 
d’escorce, ne voulant pas qu’ils iuuo- 
quassent en mourant, eeluy pour lequel 
ils souffroient, et qui jamais ne pouuoit 
mourir en leur cœur. I’ay sceu tout 
cecy de personnes dignes de foy, qui 
l’ont veu, et me l’ont rapporté à moy- 
tnesme, et qui alors estoient captifs auec 
eux, mais qui ayant esté reseruez pour 
estre mis à mort en vu autre temps, ont 
trouué les moyens de se sauner. 

Mais laissons ces objets d’horreur et 
ces monstres de cruauté ; puis qu’vn 
iour toutes ces parties seront doiiées 
d’vne gloire immortelle, que la gran¬ 
deur de leurs tourmens fera la mesure 
de leur bonheur, el que dés maintenant 
ils viucnt dans le repos des Saincls et y 
seront pour vn jamais. 

INous enseuelismes ces précieuses re¬ 
liques, le Dimanche 21. iour de Mars, 
auec tant de consolation et des senti- 
mens de deuotion si tendres en tous 
ceux qui assistèrent à leurs obsèques, 
que ie n’en sçache aucun qui ne sou¬ 
haitait vne mort semblable plus lost que 
de la craindre, et qui ne se créât Ires- 
heureux de se voir en vn lieu, où peut- 
estre à deux iours de là, Dieu luy feroit 
la grâce de répandre et son sang el sa 
vie en vne pareille occasion. Pas vn de 
nous ne put jamais gagner sur soy, de 
prier Dieu pour eux, comme s’ils en 
eussent eu quelque besoin ; mais nostre 
esprit se portoit incontinent au Ciel, où 
il ne douloil point que ne fussent leurs 
âmes. Quoy qu’il en soit, ie prie Dieu 
qu’il accomplisse dessus nous ses vo- 
lontez iusqu’à la mort, comme il a fait 
en leurs personnes. 

Quelques remarques sur la ïio du Pere Gabriel Lalemaut. 

Le Pere Gabriel Lalemant estoitvenu 
le dernier au combat, et toutefois a 
rauy heureusement vne des premières 
couronnes. le veux dire, que n’y ayant 

que six mois qu’il estoit arriué en cette 
Mission des Huions, et le dernier de 
tous, il a esté choisi de Dieu pour estre 
vne des premières victimes immolées à 
la haine du nom Chrestien et de la Foy. 

Il y auoit plusieurs années qu’il de¬ 
mandait à Dieu auec des larmes et des 
souspirs, d’estre enuoyé en celte Mis¬ 
sion du bout du monde, nonobstant sa 
complexion très-délicate et que son 
corps n’eût point de forces, sinon ce que 
l’esprit de Dieu et le désir de souffrir 
pour son nom pouuoient luy en donner, 
le ne puis enuier au public vn escrit se¬ 
cret de sa main, que i’ay trouué après 
sa mort, des motifs qu’il auoit eus de 
souhaitter si ardemment l’employ de 
ces Missions. Yoicy ses propres termes. 

C’est, mon Dieu mon Sauueur, 1. pour 
me reuancher des obligations que ie 
vous ay : car si vous auez abandonné 
voseontentemens, vos honneurs, voslre 
santé, vos ioyes et vostre vie, pour 
me sauuer moy misérable, n’est-il pas 
plus que raisonnable que i’abandonne à 
vostre exemple tontes ces choses, pour 
le salut des âmes que vous estimez 
vostres, qui vous ont cousté vostre sang, 
que vous auez aymées iusqu’à la mort, 
et desquelles vous auez dit : Quod vni 
ex minimis meis fecistis, mihi fecistis. 

2. Quand bien mesme ie ne serois 
point émeu par vn esprit de gratitude, 
à vous faire ces holocaustes de moy- 
mesme, ie le ferois de tout mon cœur 
en considération des grandeurs de vostre 
adorable Majesté et de vostre bonté infi¬ 
niment infinie, qui mérité qu’vn homme 
s’immole à vostre seruice, et qu’il se 
perde heureusement soy-mesme, pour 
accomplir fidèlement ce qu’il iuge estre 
de voslre volonté sur luy, et des inspi¬ 
rations particulières qu’il vous plaist luy 
donner, pour le bien de vostre plus 
grande gloire. 

3. Puis que i’ay esté si misérable que 
de tant offenser vostre bonté, ô mon 
lesus, il estiuste de vous satisfaire par 
des peines extraordinaires : et ainsi ie 
dois marcher deuant vostre face le reste 
de ma vie, le cœur humilié et contrit 
dans la souffrance des maux, que vous 
auez le premier soufferts pour moy. 


4. le suis redeuable à mes parens, à 
ma mere, à mes freres, et ie dois attirer 
sur eux les efîects de vos miséricordes. 
Mon Dieu, ne permettez jamais qu’aucun 
de celte famille, pour laquelle vous auez 
eu tant d’amour, périsse en vostre pré¬ 
sence, et qu’il soit du nombre de ceux 
qui vous doiuent blasphémer éternelle¬ 
ment. Que ie sois pour eux la victime, 
Quoniam ego in flagella parafas snm ; 
Idc vre, Idc seca, vt in œternum parcas. 

o. Oiiy, mon lesus, et mon amour, il 
faut aussi que vostre sang, versé pour 
les Barbares aussi bien que pour nous, 
soit appliqué efficacement pour leur 
salut ; et c’est en quoy ie veux coopérer 
à vostre grâce et m’immoler pour eux. 

6. Il faut que voslre nom soit adoré, 
que vostre Royaume soit estendu par 
toutes les Nations du monde, et que ie 
consomme ma vie pour retirer des mains 
de Satan vostre ennemy, ces pauures 
âmes qui ont cousté et vostre sang et 
vostre vie. 

7. Enfin s’il est raisonnable que quel- 
qu’vn se porte d’amour à donner ce 
contentement à Iesus-Christ, au péril de 
cent mille vies, s’il en auoit autant, 
auec la perte de tout ce qui est de plus 
doux et agréable à la nature, tu ne 
trouueras jamais personne qui soit plus 
obligé à l’entreprendre que toy. Sus 
donc, mon ame, perdons nous sainte¬ 
ment, pour donner ce contentement au 
cœur sacré de Iesus-Christ ; il le mérité, 
et tu ne peux t’en dispenser, si tu ne 
voulois viure et mourir ingrate à son 
amour. 

Ce sont là les motifs qui auoient 
animé son zele à venir mourir auec 
nous, au milieu de cette barbarie. Il 
n’estoit rien de plus innocent que luy, 
ayant quitté le monde dés sa tendre 
ieunesse : et depuis dix-neuf ans qu’il 
estoit Religieux de nostre Compagnie, 
ayant tousiours marché auec vne con¬ 
science si pure, que la moindre ombre, 
ie ne diray pas du péché, mais des pen¬ 
sées qui en approchent et qui n’ont rien 
de criminel, ne seruoit que pour l’aider 
à s’vnir dauantage à Dieu. 

Depuis son arriuée icy dans les Hu- 
rons, il s’estoit appliqué auec tant 

d’ardeur à apprendre vne langue in- 
crrale, si iamais il y en eut au monde, et 
en suite y auoii fait tant de progrez, 
que nous ne doutions point (pie Dieu ne 
voulust se seruir de luy en ces pays, 
pour l’aduaneement de sa gloire. Sa 
charité ne trouuoit point de ditference 
entre l’estude des sciences plus hautes 
qui Pauoient occupé iusqu’alors, et les 
difficulté/ espineuses d’vne langue bar¬ 
bare, qui n’a rien d’attrayant, sinon 
autant que le zele du salut du prochain 
y fait rencontrer de beautez. Ce n’est 
pas vne des peines des plus petites en 
ces pays, qu’il faille deuenir enfant pour 
apprendre à parler à l’àge de 39. ans. 

Après tout, sa course a esté bien-tost 
consommée; mais en ce peu de temps, 
il a remply les attentes que la terre et 
le Ciel pouuoient auoir de ses trauaux. 
11 est mort en la cause de Dieu et a 
trouué en ces pays la Croix de Iesus- 
Christ, qu’il y cherchoit, dont il a porté 
dessus soy les marques bien sanglantes. 

Quoy que, quittant le monde, il eust 
quitté la part que sa naissance luy don- 
noit à des charges honorables, toute¬ 
fois ie puis dire auec vérité, que la robe 
qu’il a empourprée de son sang, est 
mille fois plus precieuse que la pourpre 
et les plus hautes espérances que le 
monde luy eust pù promettre. 

Il nasquit à Paris, le 31. d’Octobre de 
1 année 1610. Il entra en nostre Com¬ 
pagnie le 24. de Mars de l’année 1630. 
D y est mort dans vn lict de gloire le 17. 
de Mars de la présente année 1649. Les 
durons le nommoient Atironta. 


chapitre v. 

Quelques remarques sur la vie du Pere 
Iean de Brebeuf. 

ch^ 6- ^ re * ean t * e brebeuf auoit esté 

An! i ^' eu P our estre I e premier 
postredesHurons, le premier de nostre 
wnpagnie qui y ait mis le pied, et qui 
J ajant pas trouué vn seul Sauuage 


qui inuoquast le nom de Dieu, y a si 
heureusement trauaillé pour le salut de 
ces panures Barbares, qu’auant sa mort 
il a eu In consolation d’y voir prés de 
sept mille baptisez, et la Croix de Iesus- 
Christ arborée par tout auec gloire, et 
adorée en vn pays, qui depuis la nais¬ 
sance du monde n’auoit iamais esté 
Chrestien. 

Il fut enuoyé en la Nouuelle France 
l’année 1625. par le Ueuerond Pere 
Pierre Coton ; et pour son coup d’cssay, 
pour son premier apprentissage, il liy- 
ucrna errant dedans les bois, auec les 
peuples Montagne/ plus voisins de Ke- 
bec, où il eut beaucoup à souffrir, atten¬ 
dant l’Esté de l’année suiuante 1626. 
qu’il monta icy aux Hurons, deuorant 
les diffieullez de ces langues barbares, 
auec vn succez si heureux, qu’il sein- 
bloit n’estre né que pour ces pays, ac¬ 
commodant son naturel et son humeur 
aux façons d’agir de ces peuples auec 
tant de conduite, se faisant tout à tous 
pour les gagner à Iesus-Christ, qu’il leur 
auoit rauy le cœur et y estoit vnique- 
ment aymé, lors qu’il fut contraint de 
retourner en France l’année 1629. les 
Anglois s’estans rendus les maistres de 
ce pays et ne voulans pas y souffrir les 
Prédicateurs de la Foy. 

L’Anglois ayant esté contraint de 
lascher prise, et se retirer d’vn pays 
qu’il occupoit injustement, le mesme 
Pere y fut renuoyé l’année 1633. en la¬ 
quelle il se vid obligé d’hyuerner à 
Kebec, n’ayant pû monter aux Hurons 
que la suiuante année, desia maistre 
en la langue, et remply des espérances 
qu’il auoit de la conuersion de ces 
peuples. 

Il falloit vn homme accomply pour 
vne si haute entreprise, et sur tout 
d’vne sainteté eminente. C’est ce qu’il 
ne voyoit pas en soy-mesme, mais 
ce que tous ceux qui l’ont connu ont 
tousiours admiré en luy, vne vertu à 
qui rien ne manquoit et qui sembloit 
luy estre naturelle , quoy que ce qui 
paroissoit au dehors ne fust rien en 
comparaison des thresors de grâce dont 
Dieu l’alloit enrichissant de iour en iour 
et des faueurs qu’il luy faisoit. 

Soutient Noslre Seigneur s’est apparu 
à luy, quelquefois en estât de gloire, 
niais d’ordinaire portant sa Croix, ou 
bien y estant attaché ; qui imprimoit 
dedans son cœur des désirs si ardens de 
beaucoup souffrir pour son nom, que 
quoy qu’il eust beaucoup souffert en 
mille occasions, des peines, des fatigues, 
des persécutions, des douleurs, tout ne 
luy estôit rien, et se plaignoit de son 
malheur, croyant que iamais il n’auoit 
l ien souffert, et que Dieu ne le trouuoit 
pas digne de luy faire porter la moindre 
partie de sa Croix. 

Noslre Dame luy est aussi très-son¬ 
nent apparue, qui d’ordinaire laissoit 
en son aine des désirs de souffrir, mais 
auec des douceurs si grandes et vne 
telle soumission aux volontez de Dieu, 
qu’en suite son esprit en demeuroil dans 
vne paix profonde et dans vn sentiment 
esleué des grandeurs de Dieu, l’espace 
de plusieurs iours. 

L’année 1640. qu’il passa tout l’Hy- 
uer en Mission dans la Nation Neutre, 
vne grande croix luy apparut, qui venoit 
du costé des Nations Iroquoises., Il le 
dit au Pere qui l’accompagnoit ; lequel 
luy demandant quelques parlicularitez 
plus grandes de cette apparition, il ne 
luy répondit autre chose, sinon que 
celte croix estoit si grande, qu’il y en 
auoit assez pour attacher non seulement 
vne personne, mais tous tant que nous 
estions en ces pays. 

Il auoit eu commandement d’escrire 
ces choses extraordinaires qui se pas- 
soient en luy, au moins celles dont il 
pourroit plus aisément se ressouuenir, 
car elles estoient trop frequentes, et ie 
soin du salut du prochain, à peine luy 
donnoit-il quelque loisir d’escrire de 
lois à autre. Voicy les deux dernieres 
choses que i’ay trouuées dans ses mé¬ 
moires. 

Quantité de croix me sont apparues 
que i’embrassois toutes tres-volontiers. 
La nuict suiuante estant en oraison, me 
conformant aux volontez de Dieu sur 
moy, et luy disant : Fiat volunlas tua ; 
Domine , quid me vis facere? i’ay entendu 
vne voix qui m’a dit: Toile, Lege. Le 
iour estant venu, i’ay pris en main le 


petit liure de l’Imitation de Iesus-Christ, 
et sans dessein ie suis tombé sur le cha¬ 
pitre De regiâviâ sanctœ crucis. Depuis 
ce temps-là, i’ay senly dans mon ame 
vne giande paix et vn repos dans les 
occasions de souffrir. 

Sur le soir, estant en oraison deuant le 
Ires-saint Sacrement, i’ay veu en esprit 
sur mes habits et sur les habits de tous 
nos Peres, sans qu’aucun en l'ust ex¬ 
cepté, des taches toutes de sang, ce qui 
m’a laissé dans.vn sentiment d’admi¬ 
ration. 

Nous n’en sçauons pas dauantage, et 
si peut-estre Dieu n’a pas voulu nous 
aduertir, et par ces croix et par ce sang, 
qu’il nous fera la mesme grâce, dont il 
a voulu recompenser les mérités de ce 
bon Pere, de mourir pour son nom et 
de répandre nostre sang pour l’establis- 
sement de sa gloire. Quoy qu’il en soit, 
nous le prions que sa tres-saincte vo¬ 
lonté soit accomplie sur nous iusqu’à la 
mort. 

Ce bon Pere se sentoit tellement porté 
de procurer la gloire de Dieu, et n’auoir 
que cela en veuë, que plus d’onze ans 
auant sa mort, il s’obligea par vœu, de 
faire et de pâtir tout ce que le reste de 
sa vie il pourroit reconnoistre deuoir 
estre à la plus grande gloire de Dieu, 
vœu qu’il renouuelloit tous les iours à 
l’Autel, ail temps de la tres-sainete 
Communion. 

Du depuis ie ne voy rien de plus fre¬ 
quent dans ses mémoires, que les senti- 
mens qu’il auoit de mourir pour la 
gloire de Iesus-Christ. Sentio me ve- 
hementer impelli ad moriendum pro 
Christo. Désirs qui luy continuoient les 
huict et les dix iours de suitte. Enfin 
voulant se faire vn holocauste, et vne 
victime consacrée à la mort, et afin de 
preuenir plus sainctement le bonheur du 
martyre qui l’attendoit, il s’y voüa par 
vn vœu qu’il conceut en ces termes : 

Quid rétribuant iibi, Domine mi Icsu, 
pro omnibus quæ relribuisti mihi ? Ca- 
licem tuum accipiam, et nomen tuum in- 
uocabo. Voueo ergo in eonspectuœterni 
Patris lui, sanctique Spirilus, in con- 
spectu sacratissimœ Matris tuœ, castis- 
simique eius sponsi losephi, coram An- 

ttdh. Apostat is et Martyribus , ta ne risque 
m$ parentibus Ig naît o et Francisco 
Xaucrio; Voueo inquam tibi, Domine 
mlesu,simihi niquant indigno fanutlo 
tuo, Marlyrij gratta misericorditcr à 
te Muta [unit, me huic gratiœ non de- 
fulurum: sic et in posteront licere mihi 
nunquam retint, aut quœ sese o/ferent 
mriendi pro te occasioncs deci inare, 
tnisiita fie ri ad maiorem gloriam tuant 
iudicarem), aut iam inflictum mords 
ictum non acceptare gaudenter. Tibi 
ergo, Domine mi lesu, et sanguinem et 
corpus et spiritum meum iam ab /tac 
die gaudenter offero ; vt pro te, si ita 
innés, moriar , qui pro me mori digna- 
tus es. Fac vt sic viuàm, vt ita mori 
tandem me vêtis. Ita, Domine, calicem 
tuumaccipiam et nomen tuum inuocubo. 
les u, Irn, le su. 

Mon Dieu et mon Samieur Iesus, que 
pourrai-je vous rendre pour tous les 
biens dont vous m’auez preuenu ? le 
prendray de vostre main le calice de 
vos souffrances et i’inuoqueray vostre 
.Nom. le fais donc vœu en la présence 
de vostre Pere Eternel, et du Sainet- 


Espril, en la presence de vostre More 
tres-saerce, et de son tres-ehnste espoux 
Sainct loseph, deuant les Anges, les 
Aposlrcs et Martyrs, et mes bien-heu¬ 
reux Peres Sainct Ignace et Sainct Fran¬ 
çois Xauier ; oiiy, mon Sauueur Iesus, 
ie vous fais vœu de ne iamais manquer 
de mon costé à la grâce du martyre, si 
par vostre infinie miséricorde vous me 
la présentez quelque iour, à moy vostre 
indigne scruiteur. le m’y oblige en telle 
façon, que ie pretens que tout le reste 
de ma vie, ce ne me soit plus vue chose 
licite, qui demeure en ma liberté, de 
fuir des occasions de mourir et de ré¬ 
pandre mon sang pour vous. (N’estoit 
que dans quelque rencontre ie jugeasse 
P°ur lors, qu’j] fust des interests de 
v °stre gloire de m’y comporter autre¬ 
ment). Et quand i’auray receu le coup 
de mort, je m’oblige à l’accepter de 
yostremain, auec tout l’agréement et la 
,0 ye de mon cœur.. Et partant, mon ai- 
jjjanle Iesus, ie vous offre dés auiour- 
i’ 0 n L’ dans les sentimens de ioye que 
et mon corps, et 


• en av 


j j et mon sang, 


ma vio ; afin que ie ne meure que pour 
vous, si vous me faites celte grâce, 
puisque vous auez bien daigné mourir 
pour moy. Faites que ie viue en telle 
façon, qu’cnlm vous m’octroyiez cette 
loueur de mourir si heureusement. 
Ainsi, mon Dieu et mon Sauueur, io 
prendray de vostre main le calice de 
vos souffrances, et i’inuoqueray vostre 
ftorn, ltsvs, Iesvs, Iesvs. 

Sonnent les Infidèles ont conspiré sa 
mort. Si quelque malheur esloit arriué 
ati pays, c’estoienl les lesuites qui en 
estoient la cause, et Echon le premier 
de tout. Si la pesle regnoit et si les ma¬ 
ladies contagieuses depeuploient quel¬ 
ques bourgs, c’esloit luy qui par ses 
sortilèges faisoit venir ces Démons de 
l’enfer, auec lesquels on l’accusoil (Fa¬ 
lloir commerce. La famine ne paroissoit 
icy que par scs ordres ; et si la guerre 
ne leur esloit pas lauorable, c’estoit 
Echon qui auoit des intelligences se- 
creltes auec leurs ennemis, qui sous 
main receuoit d’eux des pensions pour 
trahir le pays, et n’csloit venu de la 
France, sinon pour exterminer tous les 
peuples auec lesquels il agiroit, sous le 
pretexle d’y venir annoncer la Foy et 
de procurer leur bonheur. En vu mot, 
le nom d’Echon a esté l’espace de quel¬ 
ques années, tellement en horreur, 
qu’on s’en seruoit pour espouuanter les 
enfans, et sonnent on a fait croire à des 
malades, que sa veuë esloit le Démon 
qui les auoit ensorcelez et qui donnoit 
le coup de mort. Mais son heure n’e¬ 
stant pas venue, tousccs mauuais des¬ 
seins qu’on auoit contre luy, ne seruoient 
qu’à augmenter sa confiance en Dieu, 
et faire qu’il marchast tous les jours 
comme vne victime consacrée à la mort, 
qu’il n’attendoit qu’auec amour, mais 
dont il n’osoit pas aduancer les mo- 
mens. 

jNostre Seigneur luy donna sonnent à 
connoistre qu’il nous tenoil en sa pro¬ 
tection, et que les puissances d’enfer 
pouuoient bien entrer en rage contre 
nous, mais qu’elles n’estoient pas dé- 
chaisnées. L’année 1637. qu’on crioit 
par tout le pays, au meurtre et au mas¬ 
sacre ! comme si nous eussions esté les 

aulheurs des maladies contagieuses qui 
rauageoient par tout, et qu’on auoit 
conclu de nous exterminer, vne troupe 
de Démons s’apparurent diuerses fois à 
luy, tantost comme des hommes qui en- 
troient en fureur, d’autresfois comme 
des monstres espouuantables, des ours, 
des lions, des chenaux indomptez, qui 
veulent fondre dessus luy. Ces spectres 
ne luy donnoient aucune horreur, nv 
aucun mouuement de crainte ; il iettoit 
sa confiance en Dieu. 11 leur disoit : 
Faites sur moy ce que Dieu vous per¬ 
met ; car sans sa volonté vn cheueu ne 
tombera pas de ma teste. El à ces mots 
tous ces Démons disparoissoient en vn 
moment. 

D’autrefois il voyoit la mort attachée 
les mains par derrière, à vn poteau, 
proche de luy, qui taschoit de s’élancer 
auec fureur ; mais ne pouuant pas 
rompre les liens dont il la voyoit re¬ 
tenue, elle lomboil à ses pieds sans 
force et sans vigueur, ne pouuant pas 
luy nuire. 

L’année 1640. estant à la Nation 
Neutre, il dit vn soir au Pere qui estoit 
auec luy, que la mort connue vne sque¬ 
lette décharnée, s’estoit présentée à luy 
en le menaçant, et ne sçaehant que cela 
vouloit dire, il fut bien estonné que le 
lendemain matin, vn de nos bons amis, 
Capitaine du bourg où ils estoient, vint 
apporter les nouuelles à nos Peres, 
qu’vn Duron Intidele, nommé Aoen- 
hokoui, franchement arriué à la Nation 
Neutre, et député des anciens du pays, 
ayant conuoqué le Conseil, y auoit fait 
présent de neuf haches (ce sont en ces 
pays de grandes richesses) à ce qu’ils as¬ 
sommassent nos Peres, et que les con¬ 
séquences de ce meurtre ne pussent 
pas tomber sur les Durons. Cette affaire 
auoit occupé le Conseil toute la nuit, 
mais enfin les Capitaines de la Nation 
Neutre ne voulurent pas y entendre. 

11 puisoit cet esprit de confiance en 
Dieu dans l’oraison, dans laquelle il 
estoit souuent tres-eleué, vn seul mol 
luy donnant de l’entretien les heures 
entières, non pas à son esprit, de l’in¬ 
action duquel il se plaignoit pour l’or¬ 
dinaire ; mais à son cœur qui sauouroit 


les éternelles veritezdelaFoy, elquis’y 
lenoit attaché auec repos, auec amour et 
auec ioye ; et nonobstant cette facilité 
d’entretien auec Dieu, il se preparoità 
l’oraison aussi exactement que feroilvn 
Nouice dans ses premiers commence- 
mens. 

Le iour, les nécessitez du prochain 
ne luy permettant pas de vacquer seul à 
seul auec Dieu, selon l’estendué des 
désirs de son cœur, il preuenoit l’heure 
ordinaire, se louant de très grand matin, 
quoy que pour le mesme suiet, il perçast 
tous les iours bien auant dans la nuit, 
iusqu’à ce que la nature n’en pouuant 
plus, et le sommeil le contraignant de 
succomber, il se couchoit à terre, tout 
habillé, comme il estoit, vne piece de 
bois luy semant de cheuet, et ne don¬ 
nant au corps que ce qu’il n’eust pas pu 
luy dénier en conscience. Tantost ie 
trouue en ses escrils, que Dieu dans l’o¬ 
raison l’a détaché de tous les sens et l’a 
vny à soy ; tantost qu’il a esté rauy en 
Dieu et l’embrassoil auec effort ; d’au¬ 
trefois il dit que tout son cœur s’est 
transporté en Dieu par des élans d’a¬ 
mour qui estoient extatiques. Mais sur 
tout, cet amour estoit tendre à l’endroit 
de la sacrée personne de lesus-Christ, 
et de lesus-Christ patissant. 

Souuent il sentoit cet amour, comme 
vn feu, qui s’estant enflammé dans son 
cœur, alloil croissant de iour en iour, 
et consumant en luy l’impureté de la 
nature, pour y faire régner l’esprit de 
grâce et l’esprit adorable de lesus-Christ. 

Aux testes de la Pentecoste de l’année 
1640. estant de nuit en oraison, en la 
presence du tres-sainct Sacrement, il se 
vid en vn moment inuesti d’vn grand 
feu qui brusloit sans rien consumer, 
toutes les choses qui estoient là autour 
de luy ; et tandis que ces flammes du¬ 
rèrent, il se sentoit intérieurement en¬ 
flammé de l’amour de Dieu, plus ardem¬ 
ment qu’il n’auoit jamais fait. 

11 a eu quantité de notables appari¬ 
tions de Nostre Dame, de Sainct Joseph, 
des Anges et des Saincts. Il voyoit vn 
iour vne haute montagne toute couuerte 
de Sainctes Vierges, qui estoient dans la 
gloire, en sorte que depuis le pied de la 

montagne iusquou sommet, les rangs 
alloient diminuant, iusqu'à ce qu’ils lus¬ 
sent réduits à l’vnité, qui estoil Nostre 
Dame, assise sur le sommet île cette 

colline. 

Quelquesfois à la veuë des seuls ha¬ 
bits, dont la tres-saincte Vierge luy np- 
paroissoitreuestuë, cl des franges qui 
pendoient au bas île sa robe, il estoit 
tellement occupé et absorbé des éclats 
de sa gloire, qu’il n’osoit pas leuer les 
yeux plus haut, crainte d’estre opprimé 
de l’excès des lumières qui iailliroient 
de son visage. 

Mais ce n’estoient pas là les grâces 
qu’il desiroit, ny qu'il eust jamais dési¬ 
rées. Et il tenoit ces faneurs là si sé¬ 
crétés et cachées, sinon à ceux ausquels 
ilnepouuoit en conscience rien celer, 
que jamais il n’en a parlé, ny mesme 
donné à qui que ce soit le moindre in¬ 
dice. Et la conclusion qu’il en liroit à 
chaque fois, estoit de s’en humilier da- 
uantage, de se défier de soy-mesme, de 
s’estimer le moindre de la maison, et de 
craindre que le Diable ne le trompas!. 
Enfin jamais il ne s'est conduit par ces 
veuës, quoy que souuenl Dieu luy eust 
donné à connoistre les choses éloignées, 
et mesme luy donnast de grandes lu¬ 
mières sur le secret des consciences et 
le profond des cœurs. Mais il se con- 
duisoit vniquement par les principes de 
la Foy, par les mouuemens de l’obeïs- 
sance et les lumières de la raison. 

Vn iour, parlant en oraison à Nostre 
Seigneur, et luy disant. Domine, quid 
wl 'is facere ? il entendit cette response 
que Iesus-Christ fit autrefois à S. Paul : 
fade ad Ananiam, et ipse dicet libi 
quid te oporleat facere: et depuis ce 
temps-là il fut si confirmé dans les 
resolutions qu’il auoit, de ne cher¬ 
cher jamais autre conduite que celle de 
I obeyssauce, que ie puis dire en vérité 
que cette vertu estoit parfaite en luy, 
j| e regardant que Dieu en la personne 
du Supérieur, luy découurant son cœur 
uuec vne simplicité d’enfant, vue do- 
cdite entière aux responses qu’on luy 
donnoit, acquiesçant sans résistance à 
°ut ce qui luy estoit dit, quoy que con- 
raire à ses inclinations naturelles, non 


seulement pour ce qui paroissoit aux 
yeux des hommes, mais dans le profond 
de son cœur, où il sçauoil que Dieu re- 
eherehoit la véritable obeyssauce. 

Il disoit qu’il n’esloit propre qu’à 
obeyr, et que cette vertu luy estoil na¬ 
turelle ; à cause que n’ayant pas grand 
esprit et grande prudence, et qu’estant 
incapable de se conduire soy-mesme, il 
auoit autant de plaisir à obeyr, qu’vu 
enfant qui n’a pas assez île forces pour 
marcher, prend plaisir à se laisser porter 
dans le sein de sa mere, en quelque 
lieu qu’il faille aller. Agnoui in me 
nullum esse lalentum (dit-il en vn papier 
qu’il escriuit l’année 1631.), tantum p ro- 
num esse me ad obediendum , mi lu visas 
sam aplus ad ianuam custodiendam, ad 
triclinium parandum, ad cidinam fa- 
ciendam. Geram me in Societate, ac si 
essem mendiais, per graliam admissus 
in Socielalem, et omnia mihi cogitabo 
fieri ex merâ graiià. Et toulesfois il 
estoit d’vu très excellent jugement, et 
d’vne prudence aussi saincte, et autant 
dégagée des passions, qui nous trompent 
pour l’ordinaire, que ie l’admirois tous 
les iours dans la conduite des affaires 
sur lesquelles on le consultoit, ou dont 
on luy donnoit le maniement. 

11 auoit demandé entrant en la Com¬ 
pagnie, d’estre Frere Coadiuteur ; et 
auant qne faire ses vœux, il le proposa 
derechef, s’estimant indigne du Sacer¬ 
doce, et Ires-propre pour les offices les 
plus humbles, desquels en effet il s'ac¬ 
quittait excellemment, toutes les fois 
qu’on l’y a appliqué, soit par nécessité, 
soit quelquefois pour obeyr en cela à 
son humilité. Mais il n’estoit pas moins 
capable des grandes choses. Et lors 
qu’il a esté Supérieur de cette Mission, 
et que i’ay eu le bien d’estre sous luy, 
i’admirois sa conduite, sa douceur qui 
gagnoit les cœurs, son courage vray- 
ment généreux dans les entreprises, sa 
longanimité à attendre les momens de 
Dieu, sa patience à tout souffrir et son 
zele à tout entreprendre ce qu’il voyoit 
pour la gloire de Dieu. 

Il est bien vray que son humilité luy 
faisoit embrasser auec plus d’amour, 
plus de ioye, et ie puis dire auec plus 





22 


Relation de la Nouuelle 


d’inclination de nature, les choses les 
plus humbles et les plus pénibles ; si on 
estoit en vn voyage, il portoil les plus 
pesans fardeaux ; s’il falloit aller par 
canot, il rarnoit depuis le matin jusqu’au 
soir, c’estoit luv qui se ietloit tout le 
premier à l’eau et en sortoit le dernier; 
nonobstant les rigueurs du froid et des 
glaces ; ses iambes nues en estoient 
toutes rouges et son corps tout transi. 
Il estoit le premier leué pour faire le feu 
et la cuisine, et le dernier couché de 
tous, acheuant de nuit ses prières et ses 
dénotions, et quelque harassé qu’il t'ust, 
quelques fatigues qu’il supportast, par 
des chemins qui font horreur et dans 
lesquels les corps les plus robustes 
perdent courage, après tous les trauaux 
du iour, et quelquesfois de trente iours 
de suilte, sans repos, sans rafraischis- 
semens, sans relasche, souuent mesme 
n’ayant pas le moyen de prendre vn 
seul repas auec loisir, il trouuoit toute¬ 
fois le temps de s’acquitter de tout ce 
que nos réglés demanderoient d’vn 
homme qui ne seroit point dans cesem- 
pressemens, n’obmettant aucune de ses 
deuotions ordinaires, quelque occupa¬ 
tion qui luv pust suruenir. Aussi disoit- 
il quelquesfois, que Dieu nous donnoit 
le iour pour agir auec le prochain, et 
les nuits pour conuerser auec luy. Et 
ce qui estoit de plus remarquable dans 
ces fatigues qu’il prenoit dessus soy, 
c’est qu’il le faisoit si paisiblement et si 
adroitement, qu’on eust cru à le voir 
que sa nature y eust trouué son compte, 
le suisvn bœuf, disoit-il faisant allusion 
à son nom, et ne suis propre qu’à porter 
la charge. 

Aux souffrances continuelles, qui sont 
inséparables des emplois qu’il auoit dans 
les Missions, dans les voyages, en quel¬ 
que lieu qu’il fust, et à celles que la 
charité luy faisoit embrasser souuent au 
dessus de ses forces, quoy qu’au dessous 
de son courage, il y adioustoit quantité 
de mortifications volontaires, des disci¬ 
plines journalières, et souuent deux fois 
chaque iour, des ieusnes tres-frequens, 
des cilices, des ceintures de pointes de 
fer, des veilles qui perçoient bien auant 
dans la nuit. Et après tout, son cœur ne 


pouuoit se rassasier des souffrances, et 
il croyoit n’auoir jamais rien enduré. 
Fort peu d’années auant sa mort, escri- 
uant de soy-mesme, il en parle en ces 
termes : Timui meam reprobationem, 
eô quôd nimis suauiter hactenus mecum 
egerit l)eu< ; lune benè de meâ sainte 
sperabo , cùm patiendi occasiones se de- 
derirU. I’ay eu crainte que ie ne sois du 
nombre des reprounez, voyant que Dieu 
m’a traité iusqu’à maintenant auec tant 
de douceur ; alors i’espereray que Dieu 
me voudra faire miséricorde, lors que 
sa bonté me fournira les occasions de 
souffrir quelque chose pour son amour. 
Et toutesfois nous pouuons dire que sa 
vie n’a esté qu’vue suite de croix et de 
souffrances. 

Quand il luy arriuoit quelque humi¬ 
liation, il en benissoit Dieu et en res- 
sentoit vue iove intérieure, disant à 
ceux ausqnels il ne pouuoit cacher tous 
les mouuemens de son cœur, que ce 
n’estoient pas des humiliations pour luy, 
à cause qu’en quelque bas lieu qu’il pust 
estre, il se voyoit tousiours plus haut 
qu’il ne vouloit ; et qu’il auoit autant 
de pente à descendre tousiours plus bas, 
qu’vue pierre, qui jamais n’a de pente à 
monter. Aussi prioit-il les Supérieurs 
de l’humilier ; et le bon est, que quand 
pour coopérer à la grâce de Dieu sur 
luy, on ne l’epargnoit pas, on trouuoit 
tousiours vn espritegal, vn cœur content 
et vn visage tout remply de douceur. 

Cette douceur estoit en luy la vertu 
qui sembloit surnager au dessus de 
toutes les autres, elle estoit à l’epreuue 
de tout. Depuis douze ans que ie l’ay 
connu, que ie l’ay veu supérieur, in¬ 
ferieur, égal à tout le monde, tantost 
dans les affaires temporelles, tantost 
dans les trauaux et les fatigues des Mis¬ 
sions, agissant auec les Saunages Chre- 
stiens, Infidèles, Ennemis, dans les 
souffrances, dans les persécutions et ca¬ 
lomnies, jamais ie 11e l’ay veu ou en 
cholere, ou mesme dans l’apparence de 
quelque indignation. Souuent mesme 
quelques-vns ont voulu le picquer ex¬ 
près et le surprendre dans les choses 
qu’ils croyaient luy deuoir estre plus 
sensibles ; mais tousiours son œil estoit 

bcnin, ses paroles dans la douceur et 
son cœur dans le calme. Aussi Noslre 
Seigneur luy auoit donné nommément 
cette grâce. 

L’année 1034. faisant les Exercices 
Spirituels de la Compagnie, noslre Sei¬ 
gneur s’apparut à luy couronné d’épines, 
et luy dit ces mots : Habebis deineeps 
mtionem Spiritus in rerbis luis : Tu 
auras doresnauant en tes paroles l’on¬ 
ction du Sainct Esprit. Et l’année 1040. 
en son action de grâce après la saincte 
Messe, il vid et sentit vue main qui 
oignoit et son cœur et les puissances de 
son ame, d’vn baume sacré. Ex (jua 
visione, summa animi nui pax, et iran- 
quiUitas, consecuta est, adiouste-t-il dans 
ses mémoires. 

Fort peu de iours apres cette vision, 
vnc sédition s’estant éleuée contre nous 
dans le bourg Sainct Ioseph, dans la¬ 
quelle il auoit esté bien battu, et auee 
luy quelques- vns de nos Peres ; les Ca¬ 
pitaines mesmes estans les boule-feux 
qui allumoient la sédition, animans la 
populace contre nous, qui nous char- 
geoit d’iniures et menaçoit de nous 
brûler ; le soir comme le Pere remer- 
cioit Dieu de tout ce qui estoit arriué, 
sentant toutesfois en son cœur quelque 
detresse, prouenant de la crainte que 
ces malheureux n’empeschassent les 
progrès de la Fov ; Noslre Dame luy 
apparut, qui auoit le cœur transpercé 
de trois espées ; et en mesme temps il 
sentit vue voix intérieure qui luy disoit 
<pie la tres-saincte Vierge auoit lous- 
iûurs esté parfaitement sousmise aux 
'olontez de Dieu, quoy que souuent son 
Ctëur eust esté bien auant dans l’affli- 
ction, et qu’il deuoit la prendre en son 
aduersité, pour l’exemple de ce que 
Dieu vouloit de luy. 

L’huile de cette douceur n’esteignoit 
P°int les ardeurs de son zelc, mais plus 
tost elle l’enllammoit, et estoit vn des 
Moyens des plus puissans que Dieu luy 
oost donné pour gagner les cœurs à la 
. °î- L le reconnoist luy mesme en ces 
er mes, dans quelques remarques qu’il 
escriuoit l’année 1638. faisant vne re- 
ouede l’estât de son ame : Dieu, dit-il, 
^ sa bonté, m’a donné vne mansue- 

tude, bénignité et charité à l’endroit de 
tout le monde, vne indifférence à quoy 
que ce soit, vnc patience à souffrir les 
aduersitez ; et sa mesme bonté a voulu 
que par ces talons qu’il m’a donnez, ie 
m’aduance en la perfection, et que ie 
conduise les autres à la vie éternelle. 
El partant, adiouste-t-il, ie l’eray dores- 
nauant mon examen particulier, voyant 
si en effet ie fais vn bon vsage de ces 
talons dont ie suis responsable. 

"N oicy vne chose bien remarquable, 
qui luy arriua l’année 1640. durant le 
temps de sa retraite pour les Exercices 
Spirituels ; il l’escrit en ces termes : 
Enuisageanl l’enormilé de mes peehez 
et leur nombre innombrable, i’ay veu 
Nostre Seigneur, qui d’vue miséricorde 
infinie, m’estendoit ses bras amoureux 
pour m’embrasser, qui me pardonnoit 
le passé et s’oublioitde mes peehez, qui 
rcssuscitoit en mon ame et ses dons et 
ses grâces, qui m’appelloit à son amour 
et me disoit ce qu’autresfois il a dit à 
Sainct Paul, Vas electionis est iste, vt 
portet nomen meum in gentibus, osten- 
dam illi quanta oporleat eum pro no- 
mine meo pâli. Entendant ces paroles, 
ie l’en av remercié, ie m’y suis offert et 
luy ay dit : Quid me vis faccre? fac me 
virum secundùm cor tuum, nihil me 
in posterum separabil à charilale tua, 
non nudilas, non gladius , non mors , etc. 

C’estoit dans l’ardeur de ce zele qu’il 
s’ofl’roit tres-souuent à Dieu, à souffrir 
tous les martyres du monde pour la 
conuersion de ces peuples. O mon Dieu, 
que n’estes vous connu ! escriuoit-il 
quelque temps auant de mourir ; que ce 
pays Barbare n’est-il tout conuerty à 
vous ! que le péché n’en est-il aboly ! 
que n’estes-vous aimé ! Oiiy, mon Dieu, 
si tous les tourmens que les captifs 
peuuent endurer en ces pays, dans la 
cruauté des supplices, deuoient tomber 
sur moy, ie m’y offre de tout mon cœur, 
et moy seul ie les souffriray. 

En vn autre endroit, il escrit ces 
mots : Deux iours consecutifs i’ay res- 
senty en moy vn grand désir du mar¬ 
tyre et d’endurer tous les tourmens que 
les Martyrs ont soufferts. 

Ce qui luy donnoit ce couFage, estoit 

d’vn costé la deffiance de soy-mesme, 
et d’autre part la confiance en Dieu, 
dans la conformité entière qu’il auoit à 
ses diuines volontez. Vn iour luy de¬ 
mandant si estant pris des Iroquois, il 
n’auroit pas vue répugnance bien grande 
s’ils le faisoient dépouiller nud ? Non, 
me respondit-il, car ce seroit la volonté 
de Dieu ; et alors ie ne sorigerois pas à 
moy-mesme, mais à Dieu. Luy deman¬ 
dant s’il n’auoit point d’horreur du feu ? 
le le craindrois, dit-il, si i’enuisageois 
ma foiblesse, car la picqueure d’vne 
mouche seroit capable de m’impatienter; 
mais i’espere que Dieu m’assistera tous- 
iours, et aydé de sa grâce, ie ne crains 
pas plus les tourmens effroyables du 
feu, que la picqueure d’vne espingle. 

le n’aurois iumais fait, de parcourir 
les vertus qui estoient en luy. le puis 
dire auec vérité, que i’ay de quoy en 
composer vue vie toute entière, qui se¬ 
roit pleine de lumières, qu’il auoit tres- 
grandes dans les voyes de la saincleté, et 
des faneurs de Dieu sur luy qui estoient 
extraordinaires, et de la fidelité conti¬ 
nuelle auec laquelle il correspondoit à 
ces grâces, aussi bien dans les petites 
choses que dans les grandes, car il 
n’estimoit rien de petit au seruice de 
Dieu. 

Sa pauureté estoit si dépouillée, que 
mesme il n’auoit pas vne seule médaillé, 
ny quoy que ce soit en ce monde, dont 
il voulust auoir l’vsage, sinon pour la 
seule nécessité. L’année 1637. nostre 
Seigneur luy fit voir vu superbe Palais, 
richement basty, dans des beautez in- 
coneeuables et tant de varietez si sur¬ 
prenantes, qu’il en estoit tout rauy hors 
de soy et, ne pouuoil pas se comprendre 
soy mesme. Comme ce Palais estoit 
vuidc, n’y ayant personne dedans, il luy 
fut donné à entendre qu’il estoit préparé 
pour ceux qui demeuroient dans de 
pauures cabanes, et qui s’y estoient 
condamnez pour l’amour de Dieu. Ce 
qui le consola beaucoup. 

Sa chasteté estoit à l’espreuue, et en 
celte matière ses yeux estoient si fideles 
à sou cœur, qu’ils n’auoient point de 
veuè pour les obiets qui eussent pû en¬ 
dommager la pureté. Son corps n’estoit 


point rebelle à l’esprit, et au milieu de 
l’impureté mesme, qui régné ce semble 
en ce pays, il viuoit dans vne innocence 
aussi glande que s’il fust demeuré au 
milieu d’vn désert inaccessible à ce 
péché. Vne femme se présenta vn iour 
à luy, en lieu assez escarlé, luy portant 
vne parole deshonneste et le souffle 
d’vn feu qui ne pouuoit venir que d’vn 
tison d’enfer. Le Pere se voyant ainsi 
attaqué, fil sur soy le signe de la croix, 
sans respondre aucun mot, et ce spectre 
déguisé sous habit d’vne femme, dispa¬ 
rut au mesme moment. 

La pureté de sa conscience estoit 
comme la prunelle de l’œil qui ne peut 
souffrir la moindre petite poussière, ny 
vn seul grain de sable. Dés l’année 
1630. il escrit qu’il ne senloit en soy- 
mesme aucune attache à aucun péché 
veniel, ny le moindre plaisir du monde; 
que sa volonté en estoit éloignée comme 
de son plus grand ennemy, et qu’il 
choisiroit plus lost toutes les peines des 
enfers, que le moindre péché. Et toute¬ 
fois vn peu après le mesme iour, il 
adiouste ces mots: Ne me Deus tanquam 
infruetuosam arborem succideret, oraui 
vt me dimilteret adhuc hoc anno, et 
promût me meliores fructus allaturum. 
Crainte que Dieu ne me coupast par la 
racine, comme vn arbre sans fruit, ie 
l’ay prié qu’il me laissast encore cette 
année sur pied, et luy ay promis que ie 
luy porlerois des fruits meilleurs que 
par le passé. 

11 luy eschappa vne fois de dire à vn 
de nos Peres, que depuis qu’il estoit aux 
Durons, il n’auoit recherché pas mesme 
vne seule fois son goust au manger. 
Pour moy, quoy que ie Paye pratiqué 
tres-intimement, autant qu’homme du 
monde, ie n’ay jamais pù reeonnoistre 
en luy aucune faute, non seulement qui 
fust péché, mais non pas mesme conîre 
la moindre de nos Réglés. Aussi c’estoit 
vn de ses bons propos depuis prés de 
vingt ans: Disrumpar potins quàmvt 
voluntariè regulam vilain infringam. 
Et cette exactitude n’esloit pas seule¬ 
ment en ce qui paroissoit à la veué, 
mais penetroit dans le plus profond de 
son cœur. Nnllnm in corde commercium 

m Hfl hnbenâum cum creaturis. Tout le 
commerce de mon cœur scia auec Dieu, 
les créatures ne me seront plus rien. 
fhinnquam quiescam, numquam dicam 
sa tis ; ie ne prendray aucun repos, ja¬ 
mais ie ne diray que i'auray assez fait. 

Plus de quinze ans auant que de 
mourir, dans les mémoires qu’il escri- 
uoit, faisant la reueuè de sa conscience 
de mois en mois, voicy ce qu’il dit de 
soy-mesme : le sens en moy vn grand 
désir de mourir, pour iouïr de Dieu ; ie 
sens vne grande auersion de toutes les 
choses créées, qu’il faudra quitter à la 
mort. C'est en Dieu seul que repose 
mon cœur, et hors de luy tout ne m’est 
rien, sinon pour luy. 

Sa mort a couronné sa vie, et la per- 
seuerance a esté le cachet de sa sainteté, 
11 est mort âgé de 56. ans. Il nasquit le 
25. de Mars de l’année 1593. iour de 
l’Annonciation de Nostre Dame, d’hon¬ 
nêtes parens, dans le Diocese de Bayeux. 
11 entra en nostre Compagnie l’année 
1617. le cinquième iour du mois d’O- 
ctobre. Il est mort en preschant et fai¬ 
sant les fondions vrayement Aposlo- 
liques, et d’vne mort que meritoit le 
premier Apostre des Durons. Son mar¬ 
tyre fut accomply le 16. iour de Mars de 
la présente année 1649. 


CHAPITRE VI. 

Estai présent du Christianisme, et des 
moyens de secourir ces peuples. 

En suite des pertes arriuées, vne 
P ar tie du pays des Durons s’est veuë 
dans la désolation, quinze bourgsont esté 
abandonnez, chacun se dissipant où il 
a pu dans les bois et forests, dans les lacs 
nuieres, et dans les Isles plus incon¬ 
ues a l’ennemy. Les autres se sont re- 
rez dans les Nations voisines, plus ca pâ¬ 
li, es de soustenir les elforts de la guerre, 
n moins de quinze iours, nostre Maison 
u baincle Marie se veid dépoiiillée de 
us costez, et Pvnique qui resta sur 


pied dans ces lieux de terreur, plus ex¬ 
posez aux incursions de l’ennemy, ceux 
qui auoient quitté leurs anciennes de¬ 
meures, yayansmisle feu eux-mesm s, 
crainte qu’elles ne seruissent de retraite 
et de forteresses aux Iroquois. 

^ Ce qui augmente la misere publique, 
e’est que la famine a esté grande cette 
année en toutes ces contrées, plus qu’on 
ne l’auoit veue depuis cinquante ans, la 
plusparl n’ayans pas de quoy viure, et 
eslans contraints ou de manger du 
gland, ou bien d’aller chercher dans les 
bois des racines saunages, dont ils sous- 
tiennent vne misérable vie, encore trop 
heureux de n’estre pas tombez entre les 
mains d’vu ennemy mille fois plus cruel 
que les bestes lëroces et que toutes les 
famines du monde. La pesche en nourrit 
quelques-vns. Mais après tout, en quel¬ 
que endroit que nous allions, nous n’y 
voyons rien que des croix, des miseras 
présentes, et des craintes d’vn plus 
grand mal, Ja mort estant à la pluspart 
le moindre des maux qui leur puisse 
arriuer. 

Les espérances du Paradis que la Foy 
fournit aux Chrestiens, sont l’vnique 
consolation qui les soustient dans ces 
rencontres, et qui leur fait estimer plus 
que jamais les auantages du bon-heur 
qu’ils possèdent, qui ne peut leur estre 
rauy, nv par les cruautez.dès Iroquois, 
ny par les langueurs d’vne famine, qui 
va les poursuiuant dans leur fuite, et de 
laquelle ils ne peuuent fuyr. 

Nous auons tasché toutesfois de se¬ 
courir de nostre pauureté, vue partie de 
ces panures Chrestiens, et depuis ces 
misères publiques, qui commencèrent 
il n’y a pas vn an, nous en auons receu 
dans l’hospice de cette Maison de Sainde 
Marie, plus de six mille de compte fa t ; 
et tous les iours le nombre croist aussi 
bien que leurs miseras : que Dieu eu 
soit beny à tout jamais. Quoy qu’il ar- 
riue, ce nous doit estre assez qu’il eu 
lira sa gloire ; et s’il luy plaist augmen¬ 
ter la foy de ces peuples, multipliant 
ses croix et sur eux et sur nous, nostre 
cœur y est préparé, nous les embrasse¬ 
rons auec ioye, et nous luy dirons sur la 
montagne de Caluaire d’aussi bon cœur 

que s’il nous auoit transportez sur la 
montagne de sa gloire, Bonum est nos 
hic esse. 

le parle de la sorte, à cause que ie 
crains qu’on ne craigne par trop pour 
nous, Æstimali sumus sicut eues occi- 
sionis, sed in his omnibus superamus , 
propler cum qui dilexit nos. Depuis la 
naissance du Christianisme, et depuis 
que lesus-Christ n’a rachepté le monde 
que par son sang respandu sur la Croix, 
nous sommes asseurez que la Foy n’a 
esté plantée en aucun lieu du monde 
qu’au milieu des croix et des souf¬ 
frances. Ainsi ces désolations nous con¬ 
solent, et au milieu de la persécution, 
dans le plus fort des maux qui nous at¬ 
taquent et des plus grands malheurs 
dont on nous puisse menacer, nous 
sommes tous remplis de ioye et nostre 
cœur nous diet que jamais Dieu n’a eû 
vu amour plus tendre pour nous, que 
celuv qu’il a maintenant. 

Au reste il ne faut pas croire que tout 
soit perdu. Non est abbreuiata rnanus 
Domini. Les Chrestiens qui sont fugi¬ 
tifs, n’ont pas perdu leurs âmes auec 
leurs biens, ils portent dans leur cœur 
la vraye Foy, qui fait en eux vne Eglise 
viuante. Les Peuples qui restent à eon- 
uertir, sont du domaine de lesus-Christ, 
qui nous donne assez de lumières pour 
pouuoir esperer raisonnablement que 
nous pourrons en faire vu peuple tout 
Clnestien, nonobstant les perles pas¬ 
sées et les désolations qui ont précédé. 

Il est vray que le plus fort de nos espé¬ 
rances est en Dieu seul ; mais il en est 

7 I 

de rnesme dans toutes les affaires qui 
ne sont pas du ressort de la nature. Où 
set oit nostre mérité et nostre foy, si 
nous ne marchions à Ira tiers ces obseu- 
rilez ? où nostre confiance en Dieu, 
si nostre appuy estoil tout entier sur 
les moyens humains? Qui veut voir 
trop clair en ses allai res, ne s’aban¬ 
donne pas assez aux conduites de Dieu, 
et ce n’esl plus en Dieu qu’il se confie, 
mais en soy-mesme. Nous prions nostre 
Seigneur, que iatnais il ne permette en 
nous vne infidélité si grande, dans le 
muuimenl des affaires qu’il nous a mises 


en main, qui sont les siennes plus que 

les nostres. 

Yoicy les pensées que nous auons ; le 
temps y donnera plus de iour. 11 est 
difficile que la Foy subsiste en ces pays, 
si nous n’auons vn lieu qui soit comme 
le centre de toutes nos Missions, d’où 
nous puissions enuoyer les Prédicateurs 
de l’Euangile, dans les Nations répan¬ 
dues en toutes ces contrées, et où nous 
puissions nous rassembler de fois à 
autres, pour y conférer des moyens que 
Dieu nous fournira de procurer sa gloire, 
et des lumières qu’il nous donnera pour 
cét effet. Cette maison de Saincte Marie 
où nous auons esté iusqu’à maintenant, 
estoit dans le lieu le plus auantageux 
pour ce dessein, qu’on eusl pû choisir, 
en quelque part que nous eussions esté. 
Mais les affaires estant dans l’estât où 
nous les voyons maintenant, ce seroit 
vne témérité à nous de demeurer en vn 
lieu abandonné, d’où les Hurons se re- 
tirans, et où les Algonquins ne pouuans 
plus auoir aucun commerce, pas vn ne 
viendroit nous y voir, sinon les ennemis, 
qui déchargeraient sur nous seuls tout 
le poids de leurs armes. Ainsi nous 
sommes résolus de suiure nostre trou¬ 
peau, et fuyr auec les fuyans, puisque 
nous ne viuons pas icv pour nous- 
mesmes, mais pour le salut des âmes et 
pour la eonuersion de ces Peuples. 

Mais les bourgades Huronnes, qui se 
sont dispersées, ayant pris diuerses 
routes en leur fuite ; les vns s’estans 
ieltez dans des montagnes que nous ap¬ 
pelions la Nation du Petun, où trois de 
nos Peres cultiuoient cét hyuer dernier, 
trois Missions diuerses ; lesautresayans 
pris party dans vne lsle que nous nom¬ 
mons l'isle de S. loseph, où nouscom- 
mençasmes, il y a prés d’vn an, vne nou¬ 
uelle Mission ; enfin les autres estans 
dans le dessein d’aller dans des Isles 
plus éloignées de nostre grand Lac ou 
Mer douce, nous subirons ceux-cy et 
nous tascherons d’establir nostre prin¬ 
cipale demeure et le centre de nos Mis¬ 
sions, dans vne lsle que nous nommons 
l’isle de Saincte Marie, que les Hurons 
appellent Ekaentoton. C’est cette lsle 
dont i’ay parlé dans le second Chapitre, 

où i’ay dit que nous commençasmes 
l'Automne dernier, vue nouuelle Mis¬ 
sion parmy les peuples Algonquins qui 
i’habitent, et qui est éloignée île nous 
enuiron soixante lieues. 

Cette Isle nous a paru deuoir estre 
vne demeure plus conuenable à nostre 
dessein, «à cause que de ce lieu nous 
pourrons plus que d’aucun autre, vae- 
quer à la conuersion des Hurons et des 
Algonquins : car nous approcherons des 
Algonquins Eskiaeronnon, Aoechisae- 
ronon, Àoeatsioaenronnon, et d’vne 
infinité d’autres peuples alliez, tirant 
tousiours vers l’Occident et nous éloi¬ 
gnant des Iroquois nos ennemis. De ce 
mesme lieu, nous pourrons aussi en- 
uover par canot vers la Nation du Pelun 
et vers les Peuples de la Nation Neutre 
qui nous désirent, quelques-vns de nos 
Peres, qui auront soin des Missions de 
ce costé là. De plus en celte Isle de 
Saincte Marie, nous serons tousiours 
dans la commodité plus grande que 
d’aucun autre lieu, d’entretenir et con- 
seruer le commerce des Algonquins et 
des Hurons, auec nos François des Trois 
Riuieres et de Kebec : ce qui est neces¬ 
saire, et pour le maintien de la Foy en 
toutes ces contrées, et pour le bien des 
colonies Françoises et le soustien de la 
Nouuelle France. Mais il faut attendre 
ce temps là auec patience et courage ; 
car ie croy que pour quelques années, 
nos Hurons auront de la peine à faire 
ce voyage, estans pressez de la famine 
et obligez de fuir le fléau de la guerre. 
Quand ils auront eû le loisir de se re- 
connoistre, alors ils pourront retrouuer 
Je chemin de Kebec, non seulement par 
" Scande Riuiere de S. Laurent, qui 
Peut-estre sera tousiours trop infectée 
dos Ennemis Iroquois, mais par des 
Wyes écartées, par lesquelles ils pour- 
N>nt faire ce voyage auec plus de seu- 

Cette Isle de Saincte Marie est abon- 
an te en poisson ; et les terres y sont 
°nnes P°_ ur estre cultiuées, selon le 
Pport qui nous en est fait. Volontiers 
us mettrons la main à la charrue, pour 
j viure à la sueur de nostre visage et 
uostre trauail, si les viures nous 


manquent d’ailleurs : car iusques à 
maintenant c’estoient les bourgades Hu- 
ronnes qui nous fournissoient leur bled 
d’Inde, qui a esté le principal et quasi 
le tolal de nostre nourriture. Nous 
n’estimons pas cét employ indigne de 
nos soins ; et s’il estoit necessaire de 
nous rendre esclaues de nos ennemis 
mesmes, afin de trouuer les moyens de 
conseruer dans la captiuité la Foy de 
ces Eglises, que Dieu a fait naistre au 
milieu de la barbarie, et d’annoncer à 
tous les Peuples qui restent à conuertir 
en ces contrées, le nom de Dieu qu’ils 
n’ont pas encore adoré, volontiers nous 
abandonnerions et nostre liberté et nos 
vies à la cruauté des Iroquois, et nous 
irions mourir au milieu de leurs feux et 
de leurs braziers. 

Nous ne sçauons pas ce que Dieu nous 
reserue, et si peut-estre vu bûcher et 
les flammes ne seront point nostre par¬ 
tage, aussi bien qu’à nos Freres pui y 
sont morts depuis si peu de iours, pour 
la cause de Dieu. Quoy qui puisse nous 
arriuer, nous serons trop heureux d’a- 
uoir consommé nos vies à son seruice, 
puis qu’il mérité que tous les hommes 
s’immolent pour sa gloire, et qu’ils 
n’ayent pas vn seul moment de vie, 
sinon pour son sainct amour et pour le 
salut des âmes qu’il a aimées iusques à 
la mort. 

Depuis ce que dessus escrit, la plus- 
part des bourgades Huronnes qui s’e- 
stoient dissipées, ayans désir de se 
réunir dans l’isle de S. loseph, douze 
des Capitaines les plus considérables, 
sont venus nous coniurer au nom de 
tout ce panure Peuple désolé : Que nous 
eussions pitié de leur misere ; que sans 
nous ils se voyoient la proye de l’en- 
nemy ; qu’auec nous ils s’estimoient ti'op 
forts pour ne pas se defendre auec cou¬ 
rage ; que nous eussions compassion de 
leurs venues et des pauures enfansChre- 
stiens; que tous ceux qui restaient d’In- 
fideles estoient tous résolus d’embrasser 
nostre Foy, et que nous ferions de cette 
Isle vne Isle de Chrestiens. 

Après auoir parlé plus de trois heures 
entières, auec vne éloquence aussi puis¬ 
sante pour nous fléchir, que l’art des 

Orateurs en pourroit fournir au milieu 
de la France, à la pluspart de ceux qui 
appellent ces pays barbares, ils firent 
montre de dix grands colliers de pour- 
celaine (ce sont les perles et les diamans 
de ce pays), ils nous dirent que c’estoit 
là la voix de leurs femmes et enfans, 
qui nous faisoient présent du peu qui 
leur resloil dans leur misere ; que nous 
sçauions assez en quelle estime ils 
auoient ces colliers, qui sont leurs orne- 
mens et toute leur beauté, mais qu’ils 
voulaient que nous sceussions que la 
Foy leur seroit plus precieuse que leurs 
biens, et que nos instructions leur se- 
roient plus aymables que tout ce que la 
terre leur pourroit fournir de richesses ; 
qu’ils faisoient ces presens, pour faire 
reuiure en nos personnes le zele et le 
nom du Pere Echon (c’est le nom que 
les Ilurons ont tousiours donné au Pere 
Iean de Brebeuf) ; qu’il auoit esté le 
premier Àpostre du pays, qu’il estoil 
mort pour les assister iusqu’au dernier 
souspir ; qu’ils esperoient que son ex¬ 
emple nous toucheroit, et que nos cœurs 
ne pouuoient pas leur refuser de mourir 
auec eux, puis qu’ils vouloient viure 
Clirestiens. 

• En vn mot leur éloquence nous em¬ 
porta, ou plus tost la disposition de 
leurs âmes, et les raisons que la nature 
pouuoit leur fournir. Nous ne pûmes 
douter que Dieu n’eût voulu nous parler 
par leur bouche ; et quoy qu’à leur 
abord nous eussions tous esté dans vn 
autre dessein, nous nous trouuasmes 
tous changez auant leur départ, et d’vn 
commun consentement nous crûmes 
qu’il falloit suiure Dieu, la part où il 
nous vouloit appeller, quelque péril qu’il 
pust y auoir pour nos vies, et quelque 
espaisseur de tenebres où nous puissions 
rester, pourlasuitte du temps futur, qui 
n’est pas en nostre pouuoir. 

Ainsi nostre dessein est de transpor¬ 
ter tout le gros de nos forces et cette 
maison de saincte Marie dans l’Isle de 
S. loseph, qui sera le centre de nos 
Missions, et ensemble le bouleuart de 
ces pays. Nous auons besoin plus que 
iamais des prières de la France. Quoy 
qui puisse nous arriuer, nous portons 


auec ioye nos âmes entre nos mains, et 
nostre mort sera nostre désir, pourueu 
que nos vies ne soient consommées que 
pour le maintien de la Foy et la gloire 
de Dieu en toutes ces contrées. 

Il ne sera pas hors de propos d’ad- 
jousler en ce Chapitre la lettre qu’écrit 
le Pere qui auoit soin de cette Mission, 
au R. Pere Ilierosme Lalemant, Supé¬ 
rieur à Kebec, puis qu’elle nous donne 
vue plus ample connoissance de l’estât 
de cette Mission. 

Pax Christi. 

Mon Reverend Pere, 

Après la mort du petit Iacques Doüard 
assassiné l’an passé, ie me souuiens d’a- 
uoir offert à Dieu en holocauste ce que 
i’auois de plus cher en ce monde, dans 
la pensée qui me venoit qu’il n’y auoit 
rien, pour précieux qu’il fust, dont nous 
ne deussions aimer l’aneantissement, 
pourueu que d’iceluy quelque gloire en 
reuinst à Dieu -, entre autres choses que 
i'effrois à Dieu comme celles que ie 
cherissois le plus au monde, estoient 
les Chresliens de la Conception dont i’a¬ 
uois le soin, et puis la maison de Saincte 
Marie : le bon Dieu a accepté mon 
offrande. Tous mes pauures Chrestiens 
de la Conception à la reserue de 3. ou 4. 
ont esté tuez, ou pris captifs par les Iro- 
quois, et la maison de saincte Marie a 
esté détruite, quoy que plus doucement, 
qu’à ce que ie m’estois résolu dés long¬ 
temps auparauant en mes méditations. 
Mais les bons Peres de Brebeuf et Lale¬ 
mant ont offert à Dieu vn bien plus 
agréable sacrifice, non aliéna , non sua, 
sed seipsos immolando. Précieux holo¬ 
causte de ces vertueux Peres, que ne 
puis-je vous faire continuer en ma per¬ 
sonne ! ce sera quand il plaira à Dieu. 
Tous tant que nous sommes de Peres icy, 
nous n’auons iamais plus airné nostre 
vocation qu’aprés auoir veu qu’elle nous 
peut esleuer iusques à la gloire du mar¬ 
tyre ; il n’y a que mes imperfections 
qui m’en puissent faire quitter ma part, 
llelas, mon Reuerend Pere, que ia> 

besoin d’immililé et de pureté de cœur 
pour pouuoir aspirer à l’honneur que le 
bon Dieu a fait à vostre nepueu ! si Y. R. 
la demande pour moy au bon Iesus par 
les mérités de ses quatre grands serui- 
ieurs les PP. Iogues, Daniel, de Brebeuf 
etLalemant, i’espere qu’elle me l’ob¬ 
tiendra, et en suite le bon lesus me 
pourroit bien faire la grâce de mourir 
pour l’aduancement de son Royaume, 
le suis depuis vu mois à AhSendoe 
l’isle de S. Iosepli, où la plusparl de nos 
pauures Durons se sont réfugiez. C’est 
icy où ie vois vue partie des miseres 
que la guerre et la famine ont causées à 
ce pauure peuple désolé : leur nourri¬ 
ture ordinaire n’est plus que de gland 
ou d’vne certaine racine ainere qu’ils 
nomment otsa, et bien-heureux encore 
qui en peut auoir ; ceux qui n’en ont pas 
viuent partie d’ail cuit sous les cendres 
ou dans l’eau sans autre sauce, et partie 
de poisson boucané, dont ils assaison¬ 
nent- l’eau tonte pure qu’ils boiuent, 
comme ils faisoient auparauant leur sa- 
gamité ; il s’en trouue encore de plus 
pauures que tout cela, qui n’ont ny 
bled, ny gland, ny ail, ny poisson, et 
sont de pauures malades qui ne sçau- 
roient chercher leur vie. Adioustez à 
cette pauureté, qu’il faut qu’ils trauail- 
lent à défricher de nouuelles forests, à 
faire des cabanes, et à faire des palis¬ 
sades pour se garantir, l’année qui vient, 
de la famine et de la guerre, en sorte 
que les voyans vous iugeriez que ce sont 
de pauures morts déterrez. le voudrois 
pouuoir représenter à toutes les per¬ 
sonnes affectionnées à nos Murons, l’état 
pitoyable auquel ils sont réduits : cer¬ 
tainement elles ne pourroicnt se conte¬ 
nir de sangloter et de pleurer à chaudes 
larmes. Helas! que ie leurdirois volon- 
* e . rs d e la part de tout ce pauure peuple, 

. *seremini mei, misereminimei, saltem 
tos amici mei, quia manm Domini le- 
hÿd me. Le tres-benin Iesus fut touché 
de compassion à la veuë d’vne seule 
Veuue > Dont on portoit le fils en terre ; 
comment seroit-il possible que ces imi- 
wteursde Iesus-Christ ne fussent émeus 
Paie à la veuè des centaines et cen- 
mes de veuues dont non seulement 


les enfans, mais quasi les parons ont 
esté outrageusement ou tuez, ou em¬ 
menez captifs, et puis inhumainement 
bruslez, cuits, déchirez et deuorcs des 
ennemis. Ceux qui me touchent dauan- 
tage, ce sont les pauures veuues et or¬ 
phelins de la Conception, qui esloit le 
Bourg communément nommé par les 
Murons le Bourg Croyant, et ce auec 
raison, car il y auoit fort peu d’infideles 
de reste : l’hyuer passé il ne s’y estoit 
commis aucun péché public, les Chre- 
sliens estons les plus forts pour em- 
pescher les Infidèles qui en eussent 
voulu faire. Entre autres il y eut vn 
désir d’vne Danse DSietha, à laquelle le 
Menestrier venu d'vn antre Bourg vou- 
loit annexer vn festin d’EndakSandet; 
ce qu’ayans entendu les Chrestiens, ils 
s’y opposèrent si puissamment, qu’il n’y 
eut pas vn Capitaine qui voulusl en faire 
la criée ; de sorte que le Menestrier fut 
contraint de vuider et de s’en retourner 
auec sa courte honte à son Bourg : ce 
fut la derniere action que firent nos 
Chrestiens en profession de leur Foy, 
car trois iours après les Iroquois les 
tuerent, n’en ayant emmené que six 
prisonniers, tout le reste ayant combattu 
genereusement insques à la mort pour 
la défense de leur patrie. On m’a dit 
que Charles Ondaiaiondiont, voyant que 
l’ennemy les emportoit à force de 
monde, se mit à genoux pour prier Dieu, 
et que fort peu après il fut tué d’vn coup 
d’arquebuse. Aco8end8lie d’Arentet, 
baptisé là bas, fut trouué les mains 
iointes après sa mort; ce fut vn des Hu- 
rons qui retrouuerent le corps du Pere 
de Noué les mains iointes, sans doute 
qu’il l’a voulu imiter. le veux pour 
acheuer ma lettre faire part à Y. R. de 
la priere que fit le bon René Tsondi- 
hSannen au départ des Chrestiens de la 
Conception qui alloient au deuant de 
l’ennemy : Seigneur Dieu, Maistre de 
nos vies, ayez pitié des Chrestiens qui 
vont rencontrer les Iroquois, ne les 
abandonnez pas, de peur que le progrès 
de la Foy ne soit retardé par vos enne¬ 
mis, s’ils ont le dessus. Quoy que le 
bon homme n’obtinst pas l’effet de sa 
priere, il ne laissa pas de venir adorer 

Dieu, en suite de la mort de Tsoendiai 
son gendre, et de la captiuité d’Ihan- 
neusa son fils. l’entendis encore la 
prière qu’il fit en telle forme : Mon 
Dieu, ce qui est arriué que nos freres 
sont morts est le meilleur, nous n’auons 
point d’esprit nous autres hommes qui 
prétendions que l’issue n’arriue-t-elle 
ainsi ; vous seul connoissez ce qui doit 
estre pour le mieux. Pour lors nous 
aduouërons dans le Ciel quand nous y 
arriuerons, que les choses sont bien ar- 
riuées ainsi qu’elles sont arriuées, et 
qu’elles ne seroient pas bien allées, si 
elles fussent arriuées autrement. Y. R. 
voit par là que diligenlibus Deum omnia 
cooperantur in bonum. I’ay eu l’hon¬ 
neur d’estre enuiron trois sepmaines 
durant Maistre en la langue Huronne 
de son bon Nepueu, incredibile est dictu 
quantum insudaret linguœ addiscendœ , 
quantumque proficeret ; in prœmium 
istiusmodi solertiœ nonnulli pularunt 
fuisse Mi à Deo concessam tam fclicem 
mortem. La peine qu’il prenoit à ap¬ 
prendre la langue Huronne, et le progrez 
qu’il y faisoit est presque incroyable ; 
quelques-vns de nos Peres ont estimé 
que Dieu a recompensé cette grande di¬ 
ligence de cette heureuse mort. Adieu 
mon Reuerend Pere, 


Que Y. R. ne s’oublie pas en ses 
SS. sacrifices et prières de 


Son très-humble et tres-obeys- 
sant seruiteur, 


I. M. Chavmonot, 
de la Compagnie de Iesus. 


De l’Isle de S. Ioseph, ce 1. Iuin 1649. 


Depuis que cette Relation a paru au 
tour, vn vaisseau nouuellemenl arriué 
de ce nouueau monde , nous a rendu 
quelques lettres assez amples, qui par¬ 
lent de ce qui s’est passé aux Durons ; 
nous n’en mettrons icy qu’vn petit 
échantillon, reseruant le reste en son 
temps. 

L es Bourgades Huronnes (dit vn Pere 
de la Compagnie écriuant du pays 
des Hurons) s’estant dissipées en diuers 
endroits, le plus gros de ces peuples 
s’est réfugié en la Nation du Petun, d’où 
i’ay grand peur que la crainte des en¬ 
nemis ne les chasse. D’autres ont des¬ 
sein d’establir vne Colonie à Kebec, où 
vn Capitaine s’est transporté tout exprès, 
au trauers de mille dangers, pour voir 
si les François aggreeroient leur des¬ 
sein, et s’ils leur pourroient donner 
quelque secours. En vérité cette pauure 
Eglise est digne de compassion. le ne 
doute point que nos Peres qui sont là ne 
les reçoiuent à bras ouuerts et ne les 
secourent selon leur petit pouuoir. 11 les 
faut consoler dans la désolation generale 
de tout leur pays ; c’est vn peuple nou- 
uellement acquis à Dieu, il ne l’aban¬ 
donnera pas. 

Trois cens familles quasi toutes Chre- 
stiennes, se sont retirées dans l’Isle de 
S. Ioseph. Nous ayans priez de nous 
Joindre auec eux, nous auons mis le feu 
dans nostre maison de Saincte Marie 
de peur que l’ennemy ne s’en empa- 
rast. Cet édifice paroissoit magnifique 
aux yeux des Sauuages ; nous l’auons 
quitté le quinziesme iour de May de 
cette année 1649. non sans quelque 
petit retour de la Nature : car il l’a fallu 
destruire, au point qu’il estoit capable 
de receuoir les pauures vieillards et les 
personnes malades ou vsées, et cassées 
dans des trauaux capables de terrasser 
des Geans. Nous auons aussi abandonné 
les terres et les champs, d’où dépendoit 
vne bonne partie de nostre nourriture ; 
et nous voila dans vne forest, plus dé¬ 
niiez de secours que nous n’estions à 
nostre premier abord dans ce pays. Ia- 
mais nous ne fusmes plus contens, et 

jamais nous n’aiions eu de subjets d’vne 
plus sensible tristesse. 

Depuis deux mois ou enuiron que 
nous sommes entrez dans cette Isle, 
Dieu nous a si puissamment secourus, 
que nous croyons estre en estai d’vne 
iuste deffense, en sorte que l’ennemy 
auec tous ses efforts, nous est peu re¬ 
doutable dans nostre Réduit ; mais il 
régné dans toute la Campagne du conti¬ 
nent voisin de nostre Isle, et en suitte 
il nous iette dans vue famine plus rude 
que la guerre. Les Hut ons que nous 
auons suiuis ont quitté leurs terres aussi 
bien que nous, et en mesme temps il 
faut qu’ils se fortifient, et qu’eux et 
nous bastissions des maisons, ou plus 
tost des cabanes ; et si nous voulons 
recueillir des bleds l’an prochain, il faut 
abattre des forests pour auoir des 
champs et des campagnes. Ces trauaux, 
trauersez par la crainte des ennemis, 
sont bien pesans, il n’y a que Dieu qui 
les puisse addoucir. 

Ce n’est pas tout, comme ces pauures 
Gens n’ont ny chasse, nv pcsche, ny 
bleds, ils s’escartent qui deçà qui delà 
pour trouuer du gland et des racines ; 
DosPeres, qui ne les peuuent abandon¬ 
ner, les accompagnent quand ils sont en 
quelque nombre, aimans mieux périr 
de faim que de leur dénier le pain de 
l’Euangile ; le gland et les racines fort 
ameres, leur semblent vn mets plus dé¬ 
licieux dans cet exercice, que les plus 
friands morceaux de l’Europe. Ceux qui 
n ont jamais gousté Dieu sans les créâ¬ 
mes, ne sçauent pas combien il est 
nnux, pris tout seul pour ainsi parler, 
aon ex solo pane viuit homo. 

Quoy qu’il en soit, ces miseres nous 
ornent sembler d’autant plus agréables, 
quelles nous donnent plus abondam- 
e nt ce que nous venons chercher en 
o bout du monde. Les Saunages nous 
tant et tant de fois reproché que la 
f estoit l’vnique cause de leurs cala- 
fi ?• riestvrayque cette vaine per- 
n °us a fait beaucoup souffrir, et 
j|l • a m ‘ s les armes en la main de 
p p eurs de ces barbares, contre les 
s nouuellement massacrez ; et apres 
aous voyons à l’œil, que la Croix 


qui a fait mourir le Fils de Dieu, donne 
de la vie à ces peuples, et que les per¬ 
sécutions engendrent la Foy. Depuis la 
mort du Pere Antoine Daniel, qui fut le 
quatriesme de Iuillet de l’an passé mil 
six cens quarante-huit, iusquesà la mort 
du Pere Jean de Brebeuf et du Pere 
Gabriel Lalemant, bruslez et mangez 
h; 16. et 17. du mois de cette année 
1649. nous auons baptisé plus de treize 
cens personnes ; et depuis les derniers 
massacres iusques au mois d’Aoust, 
nous en auons baptisé plus de quatorze 
cens. Voila l’Eglise Chrestienne accrue 
de plus de deux mille sept cens âmes en 
treize mois, sans compter ceux qui 
furent baptisez à la Broche, et ceux qui 
ont esté faits Chrestiens és autres en¬ 
droits : tant ces paroles sont véritables, 
Sanguis Martyrum semen est Chrislia- 
norum : le sang des Martyrs, si on les 
ose ainsi nommer, est la graine et la 
semence des Chrestiens. 

le m’oubliois quasi de vous dire, 
qu’on a trouué vn papier dans les escrits 
du Pere Gabriel Lalemant, par lequel 
on cognoît, que douant qu’il arriuast en 
la Nouufelle France, il s’estoit voiié et 
consacré à Nostre Seigneur, pour rece- 
uoir de sa main vne mort violente, soit 
en s’exposant autour des pestiferez en 
l’Ancienne France, soit en la poursuitte 
du salut des Sauuages en la Nouuelle, 
adjoustant que ce luy seroit vne faneur 
de mourir pour sa gloire en la fleur de 
son âge. Cette grâce luy a esté abon¬ 
damment accordée. 

Pour conclusion, il y a long-temps 
que l’experience nous apprend que les 
biens qui nous sont venus de la Croix de 
lesus-Christ, se recueillent et se com¬ 
muniquent bien plus efficacement par 
les croix et par les souffrances, que par 
les prospcrilez. C’est ce qui nous con¬ 
sole dans nos persécutions et dans nos 
disettes. Ne laissez pas neanlmoins de 
nous secourir tant que vous pourrez, 
Dieu ne veut pas que nous trauaillions 
tous seuls en l’accomplissement de son 
ouurage : quantité d’Ames sainctes doi- 
uent participer à cet honneur. Sainct 
Paul dit qu’il est mort et qu’il est vi- 
uant ; c’est ainsi que Dieu traite cette 

nouuelle Eglise, pour laquelle il n’y a 
personne entre nous qui ne désiré de 
donner sa vie et de respandre son 
sang. 

Puis que nous auons inséré le frag¬ 
ment d’vne lettre dans cette seconde édi¬ 
tion, ie croy quil ne sera pas mal à 
propos d’adjousler vn trait fort remar¬ 
quable, ou plustost vn miracle de la di- 
uine Prouidence, sur l'equipage d’vn 
Vaisseau qui esloit parly ce Printemps 
dernier pour aller en la Nouuelle France. 
Ce vaisseau voguant en pleine mer, 
assez proche du grand banc où on pêche 
les moulues, son grand mast rompit sa 
carlingue, ou en sortit, et transperça le 
fond du Nauire, en sorte que les eaux y 
entrèrent en grande abondance. L’é¬ 
quipage, composé d’enuiron trente-sept 
personnes, s’efforce d’arrester cette 
source. Les vus tirent à la pompe, les 
autres puisent auec des seaux. Quel- 
ques-vns iettenl les canons et la charge 
du Nauire en la mer ; mais ils ne peu- 
uent auec tous leurs efforts épuiser ce 
torrent qui abyma le Nauire en peu de 
temps. Comme ils auoient dessein de 
faire pescherie, ils auoient embarqué 
trois Chalouppes, dans lesquelles ils se 
ietlerent, sans atioir le moyen d’embar¬ 
quer aucuns viures auec eux ; on nous 
a rapporté qu’ils n’auoient sauué qu’vn 
peu d’eau de vie. Les voila donc sans 
biscuit et sans eau douce, dans trois 
petits batteaux flottans à la mercy des 
vents et des ondes, qui venoient d’en¬ 
gloutir leur Nauire. Ils ne voyoient que 
le Ciel et la mer, estans esloignez de 
plus de cent lieués des plus prochaines 
terres. L’vne de ces trois Chalouppes 
s’écarta des deux autres dans vne nuit, 
ou dans quelque tempesle ; nous ne 
sçauons pas encore ce qu’elle est de- 
uenuë. Les deux autres, ayant recours 
aux vœux et aux prières, s’addressent à 
la tres-saincte Vierge, comme au refuge 
ordinaire des panures abandonnez. Ils 
voguèrent treize iours sur ces abysmes 
d’eaux, et firent enuiron trois cens qua¬ 
rante lieues sans manger et sans boire, 
sinon vne petite goutte d’eau de vie ; 
quelques-vns disent que souuent ils se 
contentoient de tremper vn baslon dans 


cette liqueur, et qu’ils le sueçoient deux 
fois le iour pour toute nourriture. le ne 
sçay lequel des deux est plus estonnant, 
ou qu’ils aient vescu si long-temps sans 
manger, ou qu’ils soient demeurés tant 
de iours sans périr au beau milieu de 
l’Océan. Comme ils se sentoient affoi- 
blir, ils parlèrent de tirer au sort, pour 
voir qui d’eux tous seruiroit d’aliment 
aux autres. L’vn d’eux assez gros et 
assez replet, leur dit : Ne tentez point 
le hazard, ie n’en voy point dans la 
trouppe qui vous puisse mieux nourrir 
que moy. Sur ces entrefaites parut vne 
tortue de mer auprès de leurs Cha¬ 
louppes, ils s’en saisissent, et l’ayant 
embarquée ils en succerent le sang qui 
les soutint quelque peu de temps. La 
vigueur qu’ils auoient tirée de ce froid 
aliment estant passée, ils parlèrent de¬ 
rechef de tirer au sort à qui seroit 
mangé des autres. Tout le monde s’y 
accorde. Enfin le sort tomba sur ce bon 
gros garçon qui s’estoit présenté : lié 
bien, leur dit-il, ne vous disoy-je pas 
bien que Dieu vouloit que vous me man¬ 
geassiez ? Voila donc la victime toute 
preste ; mais comme les François ne 
sont pas des Saunages, l’horreur de 
manger de la chair humaine, et encore 
toute crue (car il est bien croyable qu’ils 
n’auoient ny bois, ny foier), fit que l’vn 
d’eux monta sur le haut du mast pour 
ietter sa veuè le plus loing qu’il pourroit 
sur la mer. De bonne fortune il apper- 
ceut vn Vaisseau, il s’écrie : Nauire, 
Nauire, ie voy vn Nauire. A cette pa¬ 
role tout le monde commence à reuiure ; 
ils tirent droit à ce Vaisseau, qui fut bien 
estonné voyant tant de monde. Ils se 
iettent à genoux, prians qu’on leur sau- 
uast la vie. C’estoient des Anglois, qui 
au commencement firent difficulté de 
les receuoir, disans qu’ils n’auoient pas 
assez de viures pour tant de personnes, 
lis les supplient à mains jointes de leur 
donner seulement tous les iours le gros 
d’vn poulce de biscuit pour les empê¬ 
cher de mourir. Quelques femmes An¬ 
glaises qui se trouuerent dans ce Vais¬ 
seau, se ietterent aux pieds de leurs 
maris, les coniurans d’auoir pitié de ces 
pauures naufragans, s’offrant mesna® 

de ieusner vne partie du temps en leur 
considération. Les hommes, fléchis par 
la tendresse de ces bonnes femmes, les 
receurent ; et pour premiers mets, ils 
leur donnèrent à chacun vn verre d’eau 
douce, et puis vn peu de boüillie. Le 
lendemain ils leur en donneront vn peu 
dauantage pour eslargir petit à petit leur 
estomach, retrecy par vn si long ieùne. 
En vn mot ils leur saunèrent la vie, et 
puis les menèrent en l’isle de Madere, 
où ils les déchargèrent. Ces bonnes 
gens furent assez mal traitez, à ce qu’ils 
disent, iusqu’à ce qu’ayans fait ren¬ 
contre d’vn Pere de nostre Compagnie, 
etluyayans raconté leur déconuenuë, 
les habitans de cette Isle, voyans que nos 


Peres les secouroient, leur donnèrent 
fort amoureusement toutes les choses 
dont ils auoient besoin. Ce naufrage a 
causé bien de la perte à nos Peres de la 
Nouuelle France et à plusieurs de ses 
habitans ; mais Dieu soit beny que les 
hommes se soient sauuez. Nous n’en 
auons appris les parlicularitez qu’en 
gros et comme à basions rompus. L’vne 
des plus remarquables est que ces 
panures naufragans, estans arriuez en 
France, sont allez tous ensemble ac¬ 
complir leurs vœux és maisons de la 
Saincte Vierge à Saumnr, et de Saincte 
Anne en Bretagne, douant que de ren¬ 
trer en leurs propres maisons ny saluer 
aucuns de leurs parons ou amis. 


Exlraicl du Priuilege du Roy. 

Par Grâce et Priuilege du Boy, il est permis à Sebastien Cramoisy, Marchand Libraire Iuré en l’Vniuer- 
sité de Paris, et Imprimeur ordinaire du Roy et de la Reyne Regonte, Bourgeois et ancien Escheuin de cotte 
Ville de Paris, d’imprimer ou faire imprimer vn Liure intitule : Relation de ce qui s'est passé en la Mission 
des Peres de la Compagnie de Iesus , aux Hurons , pays de la Nouuelle France , és années 1648. et 1649. 
enuoyce au R. P. lerosme Lalemant } Supérieur des Missions de la Compagnie de Iesus , en la Nouuelle 
France , 4*c. Et ce, pendant le temps et espace de dix années consecutiues : auec défenses à tous Libraires et 
Imprimeurs d’imprimer ou faire imprimer ledit Liure, sous pretexte de desguisement ou changement qu’ils y 
pourront faire, à peine de confiscation et de l’amende portée par ledit Priuilege. Donné à Paris, en Dé¬ 
cembre 1649. 


Signé, Par le Roy en son conseil, 
CRAMOISY. 


Permission du R. P. Prouincial. 


Novs Loyys le Màirat, Vice Prouincial de la Compagnie de Iesus, en la Prouince de France, auou3 
accordé pour l’aduenir au sieur Sebastien Cramoisy, Marchand Libraire, Imprimeur ordinaire du Roy^et de la 
Reyne Pvepente, Bourgeois et ancien Escheuin de cette Ville de Paris, l’impression des Relations de la Isouuelle 
France. Fait à Paris ce 24. Nouembre 1649. 


LOVTS LE MAIRAT. 

RELATION 

DE CE QVI S'EST PASSÉ EN LA MISSION DES PERES DE LA COMPAGNIE DE IESVS 

AVX HVRONS, 

ET AYX PAYS PLYS BAS DE LA NOYVELLE FRANCE, 

ES ANNÉES 1649. ET 1G50. 

Enuoyée au R. P. CLAVDE DE LINGENDES, Prouincial de la Compagnie de Iesus en la 

Prouince de France. 

Par le P. Pavl Ragveneav, Svperievr des Missions de la Compagnie 
de Iesvs en la Novvelle France. (*) 


Mon Reverend Pere, 
Pax Christi. 



e n’est plus du pais des 
Hurons que i’addresse 
à voslre Reuerence la 
Relation de ce qui s’y 
est passé. Cette pauure 
Eglise naissante qui 
parut il y a vn an, 
toute couuerte de son 
sang, opprimée sous la cru¬ 
auté des Iroquois, ennemis 
du nom de Dieu et de la 
Foy, a du depuis continué 
plus que iamais dans ses 
souflrances. La plus grande 
« part de nos bons Néophytes et 
quelques-vns de leurs Pasteurs 
ont suiuy le chemin des pre¬ 
miers, au milieu des feux et des llammes, 


et maintenant sont dans le Ciel de com¬ 
pagnie. Vue famine espouuantable qui 
a régné partout, y a mis la désolation. 
Nous comptons plus de trois mille ba¬ 
ptisez cette derniere année ; mais le 
nombre des morts est plus grand que 
de ceux qui ont suruescu à la ruine de 
leur Patrie. Les choses estant réduites 
à l’extremité, nous nous sommes veus 
obligez de quitter enfin vne place qui 
n’estoit plus tenable, pour en sauner au 
moins les rosies. Ce fut le dixiesme 
iour du mois de Iuin dernier, que nous 
sortismes de ces terres de Promission 
qui estoient nostre Paradis, et où la 
mort nous eust esté mille fois plus 
douce que ne sera la vie en quelque 
lieu que nous puissions estre. Mais il 
faut suiure Dieu, et il faut aimer ses 
conduites, quelque opposées qu’elles 
paroissent à nos désirs, à nos plus saintes 
espérances et aux plus tendres apiours 


0 D’après l’édition de Sébastien Cramoisy, publiée à Paris en l’année 1651. 

de nostre cœur. En vn mot, nous 
sommes descendus à Kebec auec quel¬ 
ques familles Chrestiennes de ces pau- 
ures Saunages qui ont suiuy nostre 
retraite, auec lesquels nous tascherons 
de former, à l’abry du fort de nos F ran¬ 
çois, vne Colonie Huronne, s’il plaistà 
Nostre Seigneur de bénir leurs desseins 
et les nostres. Yostre Reuerence verra 
le tout en detail dans cette Relation que 
ie luy addresse, la suppliant de nous 
procurer les prières de tous ceux qui 
ont quelque amour pour ces peuples. 
Nous en auons vn plus grand besoin 
que iamais. 

Mon Reuerend Pere, 

Yostre tres-humble et obeyssant 
seruiteur et sujet en N. S. 

Pavl Ragveneav. 

De Quebec, ce 1. Septembre 1650. 


CHAPITRE PREMIER. 

Du transport de la maison de saincte 
Marie dans l’Isle de S. Joseph. 

E n suite des victoires sanglantes que 
remportèrent les Iroquois sur nos 
Huions au commencement du Printemps 
de l’an passé 1649. et en suite des bar¬ 
baries plus qu’inhumaines qu’ils exer¬ 
cèrent à l’endroit de leurs captifs de 
guerre, et des cruels tourmens qu’ils 
tirent souffrir impitoyablement au Pere 
lean de Brebeuf et au Pere Gabriel La- 
lemant, Pasteurs de cette Eglise vraye- 
ment souffrante, la terreur s’estant 
iettée sur les bourgades voisines qui rc- 
doutoient vn semblable malheur, tout 
le pats se dissipa, ces pauures peuples 
desolez ayans quitté leurs terres, leurs 
maisons et leurs bourgades, et tout ce 
qu’ils auoient de plus cher en ce monde 
pour fuyr la cruauté d’vn ennemy qu’ils 
craignoient plus que mille morts et que 


tout ce qui restoit douant leurs yeux, 
capable d’espouuanler des personnes 
desia misérables. Plusieurs, n’esperans 
plus d’humanité parmy les hommes, se 
ietterent dans l’espaisseur des bois pour 
y trouuer la paix, quoy qu’auec les 
bestes feroces. Les autres se retirèrent 
sur des rochers affreux au milieu d’vn 
grand Lac, qui a prez de quatre cens 
lieues de circuit, aymans mieux mourir 
dans les eaux et dans les précipices que 
dans le feu des Iroquois. Vn bon nombre 
ayans pris party parmy les peuples de 
la Nation Neutre, et dans le sommet des 
Montagnes que nous nommons la Nation 
du Petun, ceux qui restoient les plus 
considérables nous inuiterent à nous 
joindre auec eux et de ne pas fuyr si 
loin, esperans que Dieu prendroit leur 
cause en main, lors qu’elle seroit de- 
uenuë la nostre, et qu’il auroit soin de 
leur deffense s’ils auoient soin de le 
seruir, nous promettons pour cét effet, 
de se faire tous Chrestiens et d’estre 
fideles à la foy iusqu’à la mort, qu’ils 
voyoient armée de tous costez pour les 
exterminer. 

C’estoit justement ce que Dieu de- 
mandoit de nous en des temps de déso¬ 
lation, de fuyr auec les fuyans, de les 
suiure par tout où leur foy les suiuoit, 
et de ne pas négliger aucun de ces Chre¬ 
stiens, quoy qu’il fust conuenable d’ar- 
rester le gros de nos forces où le gros 
de ces fugitifs prendroient dessein de 
s’arrester. C’est la conclusion que nous 
prismes ayans recommandé l’affaire à 
Dieu. 

Nous délachasmes quelques-vns de 
nos Peres pour faire quelques Missions 
volantes, les vns dans vn petit canot 
d’escorce, pour voguer sur les costes et 
visiter les isles les plus esloignées de ce 
grand Lac, à soixante, quatre-vingts et 
cent lieues de nous ; les autres prirent 
leur chemin par terre, trauersans la 
profondeur des bois et grauissans la 
cime des montagnes. En quelque en¬ 
droit que nous marchions, Dieu estant 
nostre conducteur, nostre deffense, nos 
espérances et nostre tout, qu’y a-t-il à 
craindre pour nous ? 

Mais il fallut, à tous tant que nous 

estions, quitter cette ancienne demeure 
de saincte Marie ; ces édifices, qui quoy 
que panures, paroissoient des chefs- 
d’œuure de l’art aux yeux de nos 
pauures Saunages ; ces terres culiiuées 
qui nous promettoient vue riche mois¬ 
son. 11 nous fallut abandonner ce lieu, 
que ie puis appcller noslre seconde Pa¬ 
trie et nos délices innocentes, puis qu'il 
auoit esté le berceau de ce Christia¬ 
nisme, qu'il esloit le teitiple de Dieu et 
la maison des seruiteurs de Iesus-Christ ; 
et crainte que nos ennemis trop impies, 
ne profanassent ce lieu de saincte té et 
n’en prissent leur auantage, nous y 
mismes le feu nous mesmes et nous 
vismes brusler à nos yeux, en moins 
d’vne heure, nos trauaux de neuf et de 
dix ans. 

C’estoit sur les cinq à six heures du 
soir, le quatorziesme iour du mois de 
Iuin, qu’vue partie de nous monta sur 
vn petit vaisseau que nous au ions basty. 
le me iettay auec la plus grande part 
des autres, sur des arbres de cinquante 
à soixante pieds de longueur, que nous 
allions abattus dans les bois et que nous 
traisnasmes dans l’eau, les lians tous 
ensemble pour nous faire vn plancher 
flottant sur cet element infidelle, comme 
autrefois nous aidons veu qu’en France 
on conduisoit le bois flotté dessus les 
eaux. Nous voguasmes toute la nuict 
sur nostre grand Lac, à force de bras et 
de rames ; et le temps nous estant fa- 
uorable, nous abordasmes heureuse¬ 
ment au bout de quelques iours dans 
Vne isle où les Hui ons nous attendoient, 
et qui esloit le lieu où nous auions pris 
le dessein de nous réunir tous ensemble, 
pour en faire vue isle Chreslienne. 

Dieu sans doute nous conduisoit en 
ce voyage : car lors mesme que nous 
costoyonsces terres abandonnées, l’en- 
nemy estoit en campagne, et fit son 
ooup le lendemain sur quelques familles 
bnrestiennes qu’il surprit durant leur 
sommeil, sur le chemin que nous auions 
, enu ; massacrant les vus sur la place ; 
es autres lurent emmenez captifs. 

Les Hurons qui nous attendoient dans 
cette Isle, appellée l’fsle de S. Ioseph, 
j Soient semé leur bled d’Inde ; mais 


les sécheresses de l’Esté estaient si ex- 
cessiues, qu’ils perdoient l’esperance de 
leur moisson si le Ciel ne leur donnoit 
quelque pluye fauorable. Ils nous prie¬ 
ront à nostre abord d’obtenir cette 
faucur pour eux. Nos prières furent 
exaucées le mesme iour, quoy qu’il n’y 
eust auparanant aucune apparence de 
Pluye. 

Ces grands bois, qui depuis la Création 
du monde n’auoient point esté abattus 
de la main d’aucun homme, nous re- 
ceurent pour hostes ; et la terre nous 
fournit, sans la creuser, la pierre et le 
ciment qu’il nous falloit pour nous for¬ 
tifier contre nos ennemis. En sorte que 
Dieu mercy nous nous vismes en estât 
de tres-bonne deffense, ayant basty vn 
petit fort si régulièrement, qu’il se def- 
fendoit facilement soy-mesme, et qui 
ne craignoit point ny le feu, ny la sappe, 
ny l’escalade des Iroquois. 

De plus, nous mismes la main pour 
fortifier Je bourg des Hurons qui ioi- 
gnoit à nostre habitation ; nous leur 
dressasmes des bastions qui en deflén- 
doient les approches, estans dans le 
dessein de prester et les forces, et les 
armes et le courage de nos François, 
qui eussent exposé tres-volontiers leur 
vie pour vue delfense si raisonnable et 
si Chrestienne, ce bourg estant vraye- 
ment Chrestien et le fondement du 
Christianisme respandu en toutes ces 
contrées. 


CHAPITRE II. 

De la Mission de S. Ioseph. 

Cette Isle dans laquelle nous auions 
transporté la maison de Saincte Marie, 
ayant le nom de Sainct Ioseph, Patron 
de ces Pais, les Sauuages qui s’yétoient 
retirez, composoient la Mission qui por- 
toit le mesme nom. Le bourg Huron 
auoit plus de cent cabanes, dont vne 
seule contenoit les huit et dix familles, 
qui font soixante et quatre-vingts per- 

sonnes. Outre cela, il y auoit çà et là 
dans la Campagne, quelques cabanes 
plus csloignées, qui toutes ont donné de 
l’employ aux Peres qui ont eu le soin 
de celte Mission, sur laquelle Dieu a 
versé ses bénédictions, à proportion des 
Croix qu’il y a enuoyées. 

La famine y a esté extreme ; non pas 
que les terres qu’on y auoit ensemen¬ 
cées, n’eussent rendu auec l’vsure que 
l’on desiroit et bien au delà du centuple 
ce qu’on leur auoit confié ; mais à cause 
que de dix familles, à peine y en auoit- 
il vne seule qui eust pu vacquer aux 
trauaux qui sont necessaires pour se 
faire vu champ de bled d’Inde, en vu 
lieu, qui lors que l’on y aborda n’estoit 
qu’vne espaisse forest, qui n’auoit rien 
de disposé pour le labour. La pluspart 
de ces pauures exilez dans leur propre 
pais, auoient passé tout l’Esté et vne 
partie de l’Automne à viure dans les 
bois, de racines et de fruits sauuages, 
et à pescher çà et là, sur les Lacs et sur 
les Riuieres, quelques petits poissons, 
qui seruoient plus pour reculer vn peu 
leur mort que pour contenter leur vie. 
L’Hyuer estant venu, qui a couuert la 
terre de trois et quatre pieds de neige, 
et qui a glacé tous les Lacs et toutes les 
Riuieres, tout ce ramas de monde, s’é¬ 
tant rangé proche de nous, se vit incon¬ 
tinent dans la nécessité et dans l’extre- 
mité de la misere, n’ayans fait ny pù 
faire aucune prouision. 

Ce fut alors que nous fusmes con¬ 
traints de voir des squeleles mourantes, 
qui soustenoient vne vie misérable, 
mangeant jusqu’aux ordures et les re¬ 
buts de la nature. Le gland estoit à la 
pluspart, ce que seroient en France les 
mets les plus exquis. Les charognes 
mesrae deterrées, les restes des Renards 
et des Chiens ne faisoient point horreur, 
et se mangeoient, quoy qu’en cacheté : 
car quoy que les Ilurons, auant que la 
foy leur eust donné plus de lumière 
qu’ils n’en auoient dans l’infidélité, ne 
creussent pas commettre aucun péché 
de manger leurs ennemis, aussi peu 
qu’il y en a de les tuer, toutefois ie 
puis dire auec vérité, qu’ils n’ont pas 
moins d’horreur de manger de leurs 


compatriotes, qu’on peut auoir en France 
de manger de la chair humaine. Mais la 
nécessité n’a plus de loy, et des dents 
faméliques ne discernent plus ce qu’elles 
mangent. Les meres se sont repeuës de 
leurs enfans, des freres de leurs freres, 
et des enfans ne reeonnoissoient plus 
en vn cadaure mort, celuy lequel lors 
qu’il viuoit, ils appelaient leur Pere. 

Nous auons tasché de soulager vne 
partie de ces miseres ; mais quoy qu’en 
ces aumosnes nous ayons esté peut-estre 
au delà de ce que la Prudence eust de¬ 
mandé de nous, toutefois le mal estant 
si public et tout le monde ne pouuant 
pas estre secouru esgalement de nous, 
nous auons esté contraints de voir de 
nos yeux vne partie de ces spectacles 
qui nous faisoient horreur. 

Ceux qui auoient dequov parer aucu¬ 
nement à la famine, se virent attaquez 
d’vne maladie contagieuse, qui en em¬ 
porta vn grand nombre, mais particuliè¬ 
rement des enfans. 

La Guerre auoit desia fait ses rauages, * 
non seulement dans la désolation arri- 
uée l’flyuer precedent, mais en quantité 
de massacres qui estoient suruenus tout 
le long de l'Esté en terre ferme, aux 
enuirons de cette Isle, où la pauureté 
contraignoit quantité de familles d’aller 
chercher aussi tosl la mort que la vie, 
dans des campagnes abandonnées à la 
fureur des ennemis. Mais afin que rien 
ne manquast aux miseres d’vn peuple 
affligé, tous les iours et toutes les nuits 
de l’Hyuer, ce n’estoient que des nuits 
d’horreur, dans les craintes et dans les 
attentes où ils estoient sans cesse d’vne 
année ennemie d’Iroquois, dont ils 
auoient eu aduis ; qui, disoit-on, deuoit 
venir nous enleuer cette Isle, et exter¬ 
miner auec nous les restes d’vn païs 
tirant à sa fin. Yoila vne face d’affaire 
bien déplorable ; mais ce fut an milieu 
de ces désolations que Dieu prit plaisir 
de tirer le bien de ces peuples, de leur 
plus grand malheur. Leur cœur se trou- 
uoit si doede à la foy, que nous faisions 
dans leurs esprits plus en vne parole, 
que iamais nous n’auions pù faire en 
des années toutes entières. Ces panures 
gens mourans de faim, venoient eux- 

mesmes nous trouuer et nous demander 
le Baptesme, se consolons des espé¬ 
rances du Paradis, qu’ils voyoient aussi 
proche d’eux, qu’estoit la mort qu’ils 
portoient dans leur sein. 

Yne mere s’est voue, n’ayant que ses 
deux mamelles, mais sans suc et sans 
laict, qui toutefois esloit. l’vnique chose 
qu’elle eust peu présenter à trois ou 
quatre enfans qui pleuroient y estans 
attachez. Elle les voyoit mourir entre 
ses bras, les vus apres les autres, et 
n’auoit pas mesme les forces de les 
pousser dans le tombeau. Elle mouroit 
sous celte charge, et en mourant elle 
disoit : Ouy, Mon Dieu, vous estes le 
maistre de nos vies ; nous mourrons 
puisque vous le voulez ; voila qui est 
bien que nous mourrions Chrestiens. 
l’estois damnée, et mes enfans auec 
moy, si nous ne fussions morts misé¬ 
rables ; ils ont receu le sainct Baptesme, 
et ie crov fermement que mourons tous 
de compagnie, nous ressusciterons tous 
ensemble. 

Yne autre mere se voyant mourir la 
première, auec autant de paix que si 
elle eût entré dans vn doux sommeil, 
laissoit dessus son sein deux panures 
orphelins, qui continuoient de la suecer 
apres sa mort, et qui mouroient dessus 
leur mere, aussi paisiblement qu’ils s’y 
estoient autrefois endormis, lors qu’ils 
en tiroient et le laict et la vie. 

Plusieurs en expirant recomman- 
doient leur ame à Dieu ; d’autres disoient 
à leurs enfans, qu’ils ne songeassent 
rien qu’à luy, puisque luy seul seroit 
leur Pere dedans l’eternité. Quelques- 
vns, ayant vendu pour vn repas de gland 
boüilly dans l’eau, l’vnique chose qui 
leur restoit de tous leurs biens, et la¬ 
quelle ils s’estoient reseruée, pour ne 
pas mourir aussi nuds qu’ils estoient 
sortis du ventre de leur mere, se voyons 
einsi despoüillez dans les attentes de la 
mort, qui estoit prochaine, disoient à 
Dieu : Oüy, mon Dieu, ie n’ay plus rien 
e n terre, et mon cœur n’y peut estre 
attaché : i’attens auec ioye la mort, 
d’autrefois i’ay tant redoutée ; mais 
c’est dans l’esperance que vostre foy me 
donne que ie seray d’autant plus heu- 

rcux dans le Ciel, que ie meurs mainte¬ 
nant misérable. 

Ces panures moribonds nous benis- 
soienl en mesme temps qu’ils enuisa- 
geoient leurs misères, n’y en ayant 
aucun qui n’ait trouué en nous, et plus 
d’amour, et vue charité phfs secourante 
qu’ils en esprouuoient mesme de leurs 
plus proches. Aussi ne nous regar- 
doient-ils, qu’aucc des yeux d’amour, 
comme leurs Peres, et recelions nos 
charitez durant leur vie, ils sçauoient 
bien qu’elles continueroient sur eux, 
mesme iusqu’apres la mort, quelques- 
vns de nos Peres et des François qui 
estoient auec nous, s’estans chargez du 
soin, qu’aucun autre ne vouloit prendre, 
non pas mesme les plus proches parens 
des défunts, d’enseuelir et d’enterrer 
ces panures abandonnez des hommes ; 
mais que nous pouuons appeller les 
chéris de Dieu, puis qu’ils sont mainte¬ 
nant ses enfans, quelque barbares et 
misérables qu’ils ayenl esté. Ecce quo- 
modo computali sunt inter filios Del, et 
inter sanclos sors illorum est. 

Il s’est trouué de ces pauures Chre¬ 
stiens, qui se voyans mourir dans ces 
iniseres, nous enuoyoient quérir. Hé ! 
ie te prie, mon frere, nous disoient-ils, 
enterre moy dés maintenant ; car c’est 
fait de ma vie, et tu vois bien que tu me 
dois compter entre les morts. Ce que ie 
crains, si ie mourois auant que d’eslre 
enterrée, c’est que de pauures gens 
aussi misérables que moy, ne me dé- 
poüillent de ce haillon, dont ma nudité 
est couuerte, pour se couurir eux- 
mesmes. Ce me sera vne consolation, 
entrant dans le tombeau, de sçauoir que 
mon corps n’aura pas cette confusion 
apres la mort dont i’ay eu horreur toute 
ma vie. Ces spectacles nous tiroient les 
larmes. 

11 faut confesser que sans nous cette 
mortalité eust esté encore bien plus 
grande : car plusieurs n’ont vescu que 
de l’assistance que nous leur auons 
donnée, la main de Dieu ayant esté 
vrayement paternelle sur nous, voulant 
nous conseruer pour mettre dans le Ciel 
les restes de ce peuple mourant. Car 
c’est celte diuine Prouidence, qui par 

des voyes toutes pleines d’amour (ie 
les pourroisappeller miraculeuses), nous 
fournissoit les moyens, non seulement 
de subsister nous mesmes dans cette 
misere publique, mais nous donnoit 
encore les moyens de faire du bien à tout 
le monde, de nous rendre les maistres 
des cœurs, et de gagner leur affection 
pour les gagner tous tant qu’ils sont à 
Iesus-Christ. C’est ce qu’ils admiroient 
eux-mesmes ; adorans en mesme temps 
la toute puissance de Dieu et son amour 
sur nous, et en suite sur eux, voyans 
bien que nous ne viuions que pour eux. 

Tout l’Hyuer, ayans employé la jour¬ 
née, les vns pour le salut des aines, les 
autres dans les œuures de charité, la 
nuit donnoit quelque treue à noslre tra- 
uail, autant qu’il en falloit pour ne pas 
succomber aux fatigues de la journée, 
mais non pas tant que la nature en eust 
pris d’clle-mesme, auec vn plaisir in¬ 
nocent : car à vray dire, nous ne dor¬ 
mions que d’vn demy sommeil. Quel¬ 
ques froids, quelques neiges, quelques 
vents qui souillassent, toute la nuit il 
y auoit des sentinelles exposées aux ri¬ 
gueurs du temps, et des rondes conti¬ 
nuelles qui faisoient leur deuoir. Les 
autres, qui durant ce temps là, pre- 
noientvne partie de leur repos, estoient 
tousiours dessous les armes, et comme 
atlendans le combat. 

Ce grand soin rauissoitle cœur de ces 
pauures Sauuages, qui tous les iours, 
malin et soirremplissoient noslre Eglise 
pour y rendre à Dieu leurs hommages. 
Les Sacremens y estoient fréquentez 
auec deuotion. Les Festcs et les Di¬ 
manches estoient sanctifiez par la Pieté 
du peuple et par les prédications pu¬ 
bliques. Les enfans y auoient leur iour 
sur la semaine, et les filles le leur 
séparé, pour apprendre le Catéchisme. 

Mais le plus fort de noslre trauail, 
esloit de visiter les cabanes, pour y con¬ 
soler les affligez, y secourir les pauures, 
pour y assister les malades, pour y dis¬ 
poser à la mort ceux qui en estoient 
les plus proches, pour y confirmer dans 
l’esprit de la foy les Chrestiens et les 
Catechumenes, et pour y gaigner les 
inûdeles à Iesus-Christ. 


Nos Peres, en faisant ces visites, 
auoient l’œil à la pauureté d’vn chacun, 
et selon qu’ils iugeoient plus à propos 
de subuenir aux nécessitez plus pres¬ 
santes, ils se seruoient d’vne espece de 
monoye, qu’ils alloient distribuant à ces 
pauures ; c’estoit vn petit morceau de 
cuiure, marqué pour cét effet. Tous 
ceux qui en auoient receu par aumosne 
se trouuoient à nostre porte surleMidy, 
et presentoient leur petite monoye. Ôn 
donnoit aux vns vne certaine mesure de 
gland, qu’ils faisoient bouillir dans vne 
laixiue de cendres, pour vn premier 
bouillon, afin d’en osier la plus grande 
amertume. On distribuoit aux autres 
quelque morceau de poisson enfumé, 
qu’ils cuisoient en l’eau, dont par apres 
ils soustenoient leur vie. Ceux qui 
estoient les mieux partagez, receuoient 
vn peu de farine de bled d’Inde, boüillte 
dans l’eau. 

Nous auions acheplé auant qne les 
neiges eussent couuert la terre, cinq ou 
six cents boisseaux de gland. Nous 
auions enuoyé quelques canots pour 
aller chercher parmv les Nations Algon- 
quines, cette prouision de poisson, à 
soixante, quatre-vingts et cent lieues de 
là. Ce peu que nous auions de bled, ve- 
noit du trauail des Durons, au temps de 
l’abondance. Vnde exeunt flumina re¬ 
lier luntur. C’esloit pour eux, aussi bien 
que pour nous, que Dieu nous auoit 
fourny en son temps cette manne du 
Ciel : car c’est ainsi qne i’appelle les 
plus grandes richesses que nous eus¬ 
sions, lesquelles estant en France, 
i’eusse appcllé de grandes pauuretez et 
de grandes miseres. La nature se con¬ 
tente de peu ; et d’où on bannit les de- 
lices, on bannit de grands soins et on 
s’exempte de beaucoup d’empressomens 
peu necessaires à vne vie qui apres tout 
ne peut estre immortelle. 

Quantité de personnes m’ont prié de 
leur faire sçauoir l’ordre que nous te¬ 
nions, pour l’instruction de nos Sau¬ 
nages et la suite de nos employa le long 
de la journée. Ces employs n’estanspas 
dans l’esclat et n’ayans point de specta¬ 
teurs, sinon ceux qu’on appelle les ba- 
lieures de la terre et le rebut du monde, 

ce que ie puis répondre à cette demande 
ne peut auoir rien d’esclatant. Ceux 
toutefois qui ne trouuent rien de petit 
dans les choses qui concernent le salut 
des âmes, puis qu’ils désirent que ie 
descende dans ces particularitez, et que 
c’est pour eux et pour semblables per¬ 
sonnes que i’escris cecy, ils sçauront 
qu’ayans pris pour nous-mesmes, deux 
ou trois heures de la nuit pour agir auec 
Dieu, auanl que d’agir auec le prochain, 
le iour estant venu, les Chrestiens ve- 
noient à l’Eglise, où nous reseruions 
quelques Messes pour eux. Les prières 
s’y faisoient publiques, à cause que plu¬ 
sieurs nouuellement conuertys à la foy, 
ne peuuent pas si tost les apprendre. 
Tn de nos Peres presidoit à cette de- 
uotion, et tous les Sauuages le suiuoieiil, 
repetans sans empressement les mesmes 
mots. La priere acheuée, on donnoit 
quelque instruction à toute l’assemblée ; 
quelquefois leur expliquant quelqu’vn 
de nos mystères ; d’autresfois, pour les 
confirmer dans la foy, on leur en de- 
duisoit quelques motifs, qui nous sem¬ 
blaient dauantage dans la portée de 
leur esprit ; souuent on les exhortoit à 
quelque chose de pratique, afin qu’ils 
passassent saintement la iournée, soit 
qu’on les poussasl à offrir à Dieu leurs 
trauaux, leurs peines, leurs souffrances, 
soit qu’on leur donnast quelque Oraison 
iaculaloire, qui fust leur entretien et 
l’ame de tout leur trauail, soit qu’on 
leur enseignast les moyens de résister 
eux tentations, et comment y ayant 
'succombé par malheur, il faut auoir 
recours à Dieu et luy en demander 
pardon, soit enfin qu’on les incitasl à 
son amour et aux désirs de la vie éter¬ 
nelle. 

Cette instruction estant finie, et la 
Plus courte qu’il se pouuoit, les premiers 
v enus sortoient, et les autres demeu¬ 
rent pour receuoir aussi l’instruction, 
®yant fait les prières publiques comme 
le s precedens. La Chapelle se remplis- 
rt en cette façon, dix et douze fois 
ne matinée. Cependant d’autres Pcrcs 
ntendoient les confessions, et selon les 
ecessitëz plus particulières d’vn cha- 
n > r leur donnoient diuers aduis. 


Souuent en vn matin, vn seul Pere di¬ 
soit vu bon mot, à cinquante et soixante 
personnes. Les plus longs entretiens ne 
sont pas tousiours ceux qui pénétrent 
plus auant dans le cœur. 

Sur les neuf heures on fermoit la 
porte de l’Eglise ; et c’esloit alors que 
nos Peres alloient dans les cabanes y 
faire leurs visites, iusqu’enuiron deux 
heures auant la nuit. Car alors on son- 
noit pour rappeller les Chrestiens aux 
prières publiques, en la mesme façon 
qu’on les auoit fait le malin, l’Eglise se 
remplissant et se vuidant dix ou douze 
fois pour le moins ; et c’est pour lors 
que plusieurs de ces bons Néophytes 
rendoient compte de leur iournée, selon 
que ceux qui anoient le soin d’vn chacun 
les arresloient à la porte pour cét effet, 
tantostl’vn, tantost l’autre ; poursçnuoir 
en vn mot, combien de fois ils auoient 
pensé à Dieu le long du iour, en quoy 
ils luy auoient esté plus fidèles, s’ils luy 
auoient offert leur trauail, leur faim et 
leur misere,-s’ils n’auoient point com¬ 
mis quelque faute. Cela se fait auec vne 
candeur qui n’a rien de barbare, et 
auec vne simplicité d’enfant, qui est 
vne marque infaillible de l’esprit de 
Dieu. Tousiours la nuit nous surprenoit 
plustost que nous ne desirions ; mais 
neantmoins nous la recédions auec 
amour, elle seule nous donnant le loisir 
de retourner auec Dieu ; si toutefois on 
peut sortir de luy, lors qu’on ne parle 
que de luy, qu’on n’agit que pour luy, 
qu’on vit en luy, dans l’attente de ne 
mourir jamais pour autre que pour luy. 

C’estoient là nos employs, au milieu 
de cette barbarie deuenuë Chrestienne ; 
c’estoit ainsi que Dieu alloit disposant 
ces peuples pour le Ciel, les voyant 
proches de leur ruine. Nous l’allons 
voir dans les Chapitres suiuans. 

CHAPITRE III. 

De la prise et de la désolation de la 
Mission de saincl Jean, par les Jro- 
quois, et de la mort du Vere Charles 
Garnier , qui y estait en Mission. 

Dans les Montagnes, que nous nom¬ 
mons la Nation du Petun, nous y auions 
depuis quelques années deux Missions ; 
en chacune il y auoitdeuxde nosPeres. 
La plus frontière à l’enncmy, estoit celle 
qui portoit le nom de Sainct Iean ; dont 
le bourg principal, qui s’appelloit du 
mesme nom, estoit d’enuiron cinq à six 
cens familles. C’estoitvn champ arrousé 
des sueurs d’vn des plus excellens Mis¬ 
sionnaires qui ayt esté en ces pais, le 
Pere Charles Garnier, qui le deuoit 
aussi arrouser de son sang, puis qu’il y 
est mort auec son troupeau, qu’il a con¬ 
duit luy-mesme jusque dans le Paradis, 
le iour approchant auquel Dieu vouloit 
faire vne Eglise triomphante, de celle 
qui jusqu’alors auoit tousiours esté dans 
les combats, et qui pouuoit porter le 
nom d’vne Eglise vrayement souffrante. 
Nous en eusmes nouuelles sur la fin du 
mois de Nouembre, par deux Chrestiens 
Ilurons eschappez d’vne bande d’enui¬ 
ron trois cents Iroquois, qui nous dirent 
que l’ennemy estoit encore irrésolu, 
quelle démarché il prendroit, ou vers la 
Nation du Petun, ou contre l’isle où 
nous estions. Là dessus nous nous te¬ 
nons en estât de deffense, etarreslâmcs 
nos Durons qui prenoient dessein de 
sortir en campagne, pour aller au dé¬ 
liant de cét ennemy. En mesme temps 
nous lismes porter promptement cette 
nouuelle à ceux de la Nation du Petun, 
qui la receurent auec ioye, enuisageans 
cette trouppe ennemie comme desia 
vaincue, et comme vne, matière de leur 
triomphe. Ils l’attendent quelques iours 
de pied ferme ; puis s’ennuyans que la 
victoire fût si tardiue àlesvenirtrouuer, 
ils voulurent luy aller au rencontre, au 
moins les habitans du bourg de Saint 
Iean, hommes de main et de courage. 
Ils hastent leur sortie, craignans que 
l’Iroquois ne leur esehappe, le voulons 


surprendre lors qu’il est encore en che¬ 
min. Ils partent le cinquiesme iour du 
mois de Décembre, et prennent leur 
route vers le lieu d’où ils attendent l’en¬ 
nemy : mais l’ennemy ayant pris vn 
détour, ne fut pas rencontré, et par vn 
surcroist de malheur pour nous, comme 
il faisoit ses approches du bourg, il fil 
prise d’vn homme et d’vne femme qui 
venoient d’en sortir. Il apprend de ces 
deux captifs l’estât de la place, et sçait 
qu’elle est dépourueuè de la meilleure 
partie de son monde ; sans delay, il 
haste le pas pour y mettre tout à feu et 
à sang, l’occasion luy en estant si fauo- 
rable. 

Ce fut le septiesme iour du mois de 
Décembre dernier de l’annee 1649. sur 
les trois heures apres midy, que cette 
trouppe d’iroquois parut aux portes de 
ce bourg. L’espouuante et la terreur se 
iette incontinent dans tout ce pauure 
peuple dépouillé de ses forces, qui se 
trouure vaincu lors qu’il pensoit estre 
vainqueur. Les vns prennent la fuite, 
les autres sont tiiez sur la place ; le feu 
en donna à plusieurs les premières nou¬ 
uelles, qui consommoit desia vne partie 
de leurs cabanes. Quantité furent pris 
captifs ; mais l’ennemy victorieux, crai¬ 
gnant le retour des guerriers qui luy 
esloient allez au rencontre, hastoit si 
précipitamment sa retraite, qu’il fit main 
basse sur tous les vieillards et enfans, et 
sur tous ceux qu’il ne iugeoit pas pou- 
uoir le suiure assez promptement en sa 
fuite. 

Ce furent des cruautez inconceuables. 
On arrachoit à vne mere ses enfans 
pour les ietter au feu ; d’autres enfans 
voyoient leur mere assommée à leurs 
pieds, ou gémissante dans les flammes, 
sans qu’il leur fust permis, ny aux vns 
ny aux autres, d’en tesmoigner aucune 
compassion. C’estoit vn crime de ré¬ 
pandre vne larme, ces barbares voulans 
qu’on marchastdanslacapliuité, comme 
ils marchoient dans leur triomphe. Yne 
pauure mere Chrestienne, qui pleuroit 
la mort de son enfant, fut tuée sur la 
place, à cause qu’elle auoit encore de 
l’amour et qu’elle ne pouuoit estouffer 
assez tost les sentimens de la Nature. 

Le Pore Charles Garnier restoit alors 
seul de nos Peres en cette Mission, lors 
que les ennemis parurent, il estoil ac¬ 
tuellement occupé à instruire ce peuple 
dans leurs cabanes qu’il visiloit. 11 sort 
au bruit de cette alarme. Il va droit à 
l’Eglise, où il trouua quelques Chre- 
stiens. Nous sommes morts, mes freres, 
leur dit-il, priez Dieu, et prenez la fuite 
par où vous pourrés eschapper. Portés 
vostre foy auec vous le reste de vos 
vies, et que la mort vous trouue son- 
geans à Dieu, il leur donne sa béné¬ 
diction, et ressort promptement pour 
aller au secours des âmes. Pas vn ne 
songe à la defTense, tout estant dans le 
desespoir. Plusieurs trouuent vne issue 
fauorable pour leur fuyte. Ils inuitent 
le Pere de fuyr auec ; mais il est retenu 
par les liens de la Charité, il s’oublie de 
soy-mesme et il ne pense qu’au salut 
du prochain. Son zele le portoit et le 
faisoit courir par tout, soit pour donner 
l’absolution aux Chrestiens qu’il auoil 
au rencontre, soit pour chercher dans 
les cabanes toutes en feu, des enfans, 
des malades et des catechumenes, sur 
lesquels il respandoit les eaux du Saint 
Baplesme, au milieu de ces flammes. 
Son cœur ne brusloit d’autre feu que de 
l’amour de Dieu. 

Ce fut dans ces employs de Saincteté 
qu’il se vit accueilly de la mort, qu’il 
enuisageoit sans la craindre ny sans re¬ 
culer d’vn seul pas. Yn coup de fusil le 
perça d’vne balle, vn peu au dessous de 
la poitrine ; vne autre balle, du mesme 
coup, luy déchira le petit ventre et luy 
donna dans vne cuisse, dont il fut ter¬ 
rassé. Mais son courage n’en fut pas 
abattu. Le barbare qui auoif fait ce 
coup, le despoüilla de sa sotane et le 
laissa nageant dedans son sang, afin de 
suiure les autres fugitifs. 

Ce bon Pere, fort peu de temps apres, 
fut veu joindre les mains, faisant quel¬ 
que priere. Puis tournant la teste çà et 
là, il apperceut à dix ou douze pas de 
s °y vn pauure Moribond, qui venoit 
oussi bien que luy, de receuoir le coup 
de la mort, mais qui auoil encore quel¬ 
ques restes de vie. L’amour de Dieu et 
la zele des Ames est encore plus fort 


que la mort. Il se met a genoux ; puis 
ayant fait quelque priere, il se loue auec 
peine et se porte le mieux qu’il peut 
vers cét agonizant, pour l’assistera bien 
mourir. 11 n’auoit pas fait trois ou 
quatre démarchés, qu’il retombe encore 
assez rudement. Il se leue pour la se¬ 
conde fois et se met encore à genoux, 
et poursuit son mesme chemin ; mais 
son corps espuisé de son sang qui sort 
en abondance de ses playes, n’est pas si 
fort que son courage ; il retombe pour 
la troisiesme fois, n’ayant fait que quatre 
ou cinq pas. Nous n’auons pùsçauoirce 
qu’il fit du depuis, vne bonne Chre- 
slienne, qui nous a fait fidèlement tout 
ce rapport, n’en ayant pas veû dauan- 
tage, à cause qu’vn Iroquois la surprit 
elle mesme, et luy déchargea sur la teste 
vn coup de hache-d’armes qui la ter¬ 
rassa sur le lieu, quoy que depuis elle 
en soit réchapée. Le Pere receut quel¬ 
que temps apres, deux coups de hache 
sur les deux tempes, de part et d’autre, 
qui enfonçoientdans la ceruelle, c’esloit 
la recompense la plus riche qu’il espe- 
rast de la bonté de Dieu, pour tous les 
seruices passez. Son corps fut dépoüillé 
et laissé tout nud sur la place. 

Deux de nos Peres, qui estoient dans 
la Mission la plus voisine, receurent quel¬ 
ques restes de ces panures Chrestiens fu¬ 
gitifs, qui arriuoient hors d’haleine, plu¬ 
sieurs tout couuerts de leur sang. Toute 
la nuict, ce ne furent qu’alarmes, dans 
la crainte où tout le monde estoil d’vn 
semblable malheur. Sur le commence¬ 
ment du iour, on apprit par quelques 
espions que l’ennemy s’estoil retiré. 
Ces deux Peres partent dés le mesme 
moment, afin de voir eux-mesmes de 
leurs yeux vn spectacle bien triste, mais 
toutefois digne de Dieu. Ils ne trouuent 
que des cadaures les vns dessus les 
autres, et de pauures Chrestiens, les 
vns qui acheuoient de se consommer 
dans les reliques déplorables de ce 
bourg tout en feu, les autres noyez 
dans leur sang, et d’aucuns qui auoient 
quelques restes de vie, mais tous cou¬ 
uerts de playes, qui n’attendoient rien 
que la mort, benissans Dieu dans leur 
malheur. Enfin, au milieu de ce bourg 

désolé, ils y apperceurent le corps qu’ils 
y esloienl venus chercher, mais si peu 
connoissable, estant tout couuert de son 
sang et des cendres de cét incendie, 
qu’ils passoient outre ; mais quelques 
Saunages Chrestiens reconnurent leur 
Pere, qui estoil mort pour leur amour. 
Ils l’enterrent au mesme lieu où auoit 
esté leur Eglise, quoy qu’il n’en restast 
plus aucune marque, le feu ayant tout 
consommé. 

La pauurelé de cét enterrement fut 
grande ; mais sa saincteté n’en fut pas 
moindre. Ces deux bons Peres se dé¬ 
pouillèrent d’vne partie de leurs habits 
pour couurir le mort, et ne pùrent faire 
dauantage, à moins que de s’en retour¬ 
ner tout nuds. 

Ce fut vn bien riche dépost, pour vn 
lieu si abandonné, que le corps d’vn si 
grand seruileur de Dieu ; mais ce grand 
Dieu trouuera bien les moyens de nous 
réunir tous dans le Ciel, puisque ce 
n’est qu’vniquement pour son amour 
que nous sommes ainsi dispersez, et du¬ 
rant nostre vie et apres noslre mort. 

La crainte que l’ennemy ayant fait 
quelque feinte, ne retournast sur ses 
brisées, obligea tout ce conuoy de cha¬ 
rité de repartir le mesme iour et sans 
delay, et retourner en haste d’où ils 
estoienl partis, sans boire et sans man¬ 
ger, par des chemins fascheux et en 
vne saison bien pénible, la neige ayant 
desia couuert la terre. 

Deux iours apres la prise et l’incendie 
de ce bourg, les habiluns retourneront, 
qui ayans trouué la démarche qu’auoit 
pris l’ennemy par vn autre chemin, s’é- 
toienl doutez du malheur arriué. Mais 
ils le virent de leurs yeux, et à la veuë 
des cendres et des corps morts de leurs 
pareils, de leurs femmes et de leurs en- 
fans, ils furent vne demy-iournée dans 
vn profond silence, assis à terre à la 
sauuage, et sans leuer les yeux, ny 
pousser mesme aucun souspir, comme 
des statués de marbre, sans parole, sans 
regards et sans mouucment. Car c’est 
là le deuil des Saunages, au moins des 
hommes et des guerriers, les larmes, 
les plaintes et les crys estant, disent-ils, 
pour les femmes. 


La perte et du Pasteur et du troupeau 
nous a esté sensibles ; mais il faut 
qu’en l’vn et en l’autre nous adorions et 
nous aimions les conduites de Dieu sur 
nous et sur nos Eglises, et que nous 
soyons disposez d’agreer iusqu’à la fin 
tout ce qu’il voudra. 

Le Pere Charles Garnier nasquit à 
Paris l’année 1605. Il entra en nostre 
Compagnie l’année 1624. et ainsi il n’a- 
uoit guere plus de 44. ans, le 7. Dé¬ 
cembre 1649. iour auquel il mourut 
dans l’employ vrayement Apostolique, 
dans lequel il auoit vescu, depuis l’an 
1636. qu’il quitta la France et monta 
dans le pais des Murons. 

Dés son enfance il auoit eu des sen- 
timens de pieté tres-tendres, et princi¬ 
palement vn amour filial à l’endroit de 
la tres-saincte Vierge, qu’il appelloit sa 
mere. C’est elle, disoit-il, qui m’a porté 
dessus ses bras dans toute ma jeunesse 
et qui m’a mis dans la Compagnie de 
son Fils. 11 auoit fait vn vœu de souste- 
nir iusqu’à la mort son Immaculée Con¬ 
ception. Il est mort à la veille de cette 
auguste Feste, pour aller la solemniser 
plus augustement dans le Ciel. 

Dés son Nouitiat, il paroissoit vn 
Ange, sa modestie estant si rare, qu’on 
le proposoit à tous les autres comme vn 
miroir de saincteté. Il auoit eu de tres- 
grandes difficullez à obtenir permission 
de son pere pour entrer en nostre Com¬ 
pagnie ; mais elles furent bien plus 
grandes lors que dix ans après cette pre¬ 
mière séparation, il fallut luy en faire 
agreer vne seconde plus sensible, qui 
estoit son départ de la France, pour 
venir en ces Missions du bout du monde : 
nos Supérieurs ayans désiré que son 
pere y donnas! son consentement, à 
cause des obligations particulières que 
luy auoit nostre Compagnie. Son voyage 
en fut retardé vne année toute entière ; 
mais ce ne fut que pour enflammer ses 
désirs. Iour et nuict, il ne songeoitqu’à 
j la conuersion des Saunages, et à y con¬ 
sommer sa vie jusqu’au dernier souspir. 
Il plût à Dieu déslors de luy donner des 
pressentimens de la mort qui luy est 
arriuée, mais si puissans, si doux et si 
aimables, que ie puis dire que déslors ii 

estoit mort vrayemenl au monde, et que 
le monde luy estoit comme vn cadavre 
mort, pour lequel on n’a plus que de 
l’horreur et du dégoust. 11 fut donc vn 
an tout entier pour combattre tous les 
efforts de la nature en son bon pere, 
qui ne pouuoit entendre à vue si dure 
séparation. Il y employa, et amis, et 
larmes, et prières, et des mortifications 
continuelles. Enfin il obtint ce grand 
coup du Ciel auec tant de ioye de son 
cœur, qu’il estimoit cette iournée la 
plus heureuse qu’il eust eue toute sa vie. 

Passant la mer, il fit dans le nauire 
des conuersions notables. Enlr’autrcs 
il fut aduerty qu’il y auoit parmy les 
matelots vn homme sans conscience, 
sans Religion et sans Dieu, qui fuyoit 
tout le monde et que tout le monde 
fuyoit. Il y auoit plus de dix ans qu’il 
De s’estoit confessé. Le Pere porté de 
son zele ordinaire, entreprit celle hu¬ 
meur noire, et cét homme desesperé, et 
apres mille tesmoignages de charité, 
qu’il luy rendit, par toute sorte de soins, 
d’instructions et de bons offices, enfin 
il le gagna et luy fit faire vne confession 
generale, et il le mit dans vne si grande 
paix et ioye de conscience, que tout le 
monde en fut estonné et touché. 

Dés qu’il fut arriué aux Ilurons, on 
eut en sa personne vn ouurier infati¬ 
gable, remply de tous les dons de la Na¬ 
ture et de la Grâce, qui peuuent rendre 
vn Missionnaire accomplv. Il posséda la 
langue des Sauuages en vn degré si émi¬ 
nent, qu’ils l’admiroient eux-mesmes. 
11 entroit si auanl dans les cœurs et 
auec vne éloquence si puissante, qu’il 
les rauissoit tons à soy ; son visage, ses 
yeux, son ris mesme, et tous les gestes 
de son corps ne preschoient que la sain¬ 
teté. Mais son cœur parloit plus haut 
qne ses paroles, et se faisoit entendre 
inesme dans son silence : i’en sçay plu¬ 
sieurs qui se sont conuertis à Dieu, aux 
seuls regards de son visage, qui estoient 
vrayement Angéliques, et qui donnoient 
de la deuolion et des impressions de 
Chasteté à ceux qni l’abordoient, soit 
Q u ’il fust en prières, soit qu’il parût ren¬ 
ier en soy se recueillant de l’action 
d’auec le prochain, soit qu’il parlast de 


Dieu, soit mesme lors que la Charité 
l’engageoit dans d’autres entretiens qui 
donnoient quelque relascheàson esprit. 
L’amour de Dieu qui regnoil en son 
cœur, animoit tous ses mouuemens et 
les rendoit diuins. 

Ses vertus estoient héroïques, et il 
ne luy en manquoit pas vne de celles 
qui font les plus grands Saincls : vne 
Obéissance accomplie, capable de tout 
faire, et preste à ne rien faire si son 
Supérieur ne vouloit ; vne Humilité si 
profonde, que quoy que tout fust eminent 
en luy, non seulement il s’estimoit le 
plus indigne de cette Mission, mais il 
croyoit que Dieu le punissoit terrible¬ 
ment de ses infidelitez, lors qu’il voyoit 
quelqu’vn auoir quelque opinion de luy. 
Ce luy estoit vn des tourmens des plus 
sensibles qui pût luy arriuer. Et iesçay 
que souuent en ces rencontres, pour 
donner à ces mesmes personnes de bas 
sentimens de soy-mesme, il leur décou- 
uroit ses defauts et ce qui luy donnoit 
plus d’horreur de soy-mesme, croyant 
qu’en suite on le deût auoir en horreur. 

Son oraison estoit si respectueuse en 
la présence de Dieu, et si paisible dans 
le silence de toutes ses puissances, qu’à 
peine souffroit-il la moindre distraction, 
quoy qu’au milieu des employs les plus 
dissipons. Ce n’estoient que colloques, 
qu’affections et qu’amour, dés le com¬ 
mencement de l’Oraison, et ce feu s’al- 
loit allumant tousiours iusqu’à la fin. 

Sa mortification estoit égale à son 
amour : il la cherehoit et nuict et iour, 
tousiours couché dessus la dure et por¬ 
tant tousiours sur son corps quelque 
partie de la Croix, qu’il cherissoit du¬ 
rant sa vie et sur laquelle il desiroit 
mourir. Chaque fois qu’il retournoit de 
ses Missions, il ne manquoit jamais de 
faire racerer les pointes de fer d’vne 
ceinture toute hérissée de moletes d’e- 
speron, qu’il porloil sur la chair nuë; et 
outre cela, tres-souuent il vsoit d’vne 
discipline de fer, armée aussi de pointes 
tres-aiguës. Son viure n’estoit autre 
que celuy des Sauuages, c’est à dire, le 
moindre qu’vn misérable gueux peut 
esperer en France. Cette derniere année 
de famine, le gland et les racines ameres 

luy estoient des delices ; non pas qu’il 
n’en sentist les amertumes, mais il les 
sauouroil auec amour, quoy que tous- 
iours il eust esté vn enfant chery et 
d’vne maison riche et noble, et tous les 
amours de son pere, esleué dés le ber¬ 
ceau en d’autres nourritures qu’en celles 
des Pourceaux. Mais tant s'en faut qu’il 
s’eslimast misérable dans ce grand 
abandon de toutes choses où il esloit, et 
qu’il eust voulu dire ce que disoit l’en¬ 
fant Prodigue, Quanti mercenarij in 
domo Patris mei abundant panibus ; 
ego autern hic famé pereo ; qu’au con¬ 
traire il s’estimoit heureux de tout souf¬ 
frir pour Dieu. 

Dans les dernieres lettres qu’il m’é- 
criuit trois iours auant sa mort, pour 
response à vne demande que ie luy fai- 
sois touchant l’estât de sa santé, et s’il 
n’estoit point à propos qu’il quittast 
pour quelque temps sa Mission, afin de 
venir nous reuoir et reparer vn peu ses 
forces, il me respondit très au long 
quantité de raisons, qui l’obligeoient de 
demeurer en sa Mission, mais raisons 
qui ne prenoient leur force que de 
l’esprit de charité et du zele vrayement 
Apostolique dont il estoit remply. Il est 
vray, m’adioustoit-il, que ie soutfre du 
costé de la faim ; mais ce n’est pas ius- 
qu’à la mort, et Dieu mercy, mon corps 
et mon esprit se soustiennent dans leur 
vigueur. Ce n’est pas de ce costé là que 
ie crains ; mais ce que ie craindrois da- 
uantage, seroit qu’en quittant mon trou¬ 
peau en ces temps de miseres et dans 
ces frayeurs de la guerre, qu’il a besoin 
de moy plus que jamais, ie ne man¬ 
quasse aux occasions que Dieu me donne 
de me perdre pour luy ; et qu’en suite, 
ie ne me rendisse indigne de ses faneurs, 
le n’ay que trop de soin de moy-mesme, 
adioustoit-il, et si ie voyois que les 
forces fussent pour me manquer, puis¬ 
que vostre Reuerence me le commande, 
ie ne manquerois pas de partir : car ie 
suis tousiours prest de tout quitter pour 
mourir dans l’obeïssance où Dieu me 
veut ; sans cela ie ne deseendray ia- 
mais de la Croix où sa bonté m’a mis. 

Ces grands désirs desainctetéauoient 
creu auec luy dés son bas âge. Pour 


moy, l’ayant connu depuis plus de douze 
ans, qu’il respandoit deuant moy tout 
son cœur, comme il faisoit deuant Dieu 
mesme, ie puis dire auec vérité, qu’en 
toutes ces années, ie ne croy pas que 
hors le sommeil, il ayt esté vne seule 
heure sans ces désirs ardens et vehe- 
mens de s’auancer de plus en plus de¬ 
dans les voyes de Dieu et d’y auancer 
son prochain. Hors de cela, rien au 
monde ne le touchoit, ny parens, ny 
amis, ny repos, ny consolation, ny 
peines, ny fatigues. Son tout estoit en 
Dieu, et hors de luy, tout ne luy estoit 
rien. 

Il prenoit des malades, et les portoit 
sur ses épaules vne et deux lieues, pour 
leur gagner le cœur et pour auoir occa¬ 
sion de les baptiser. Il faisoit les dix et 
les vingt lieues, durant les chaleurs de 
l’Esté les plus excessiues et par des 
chemins dangereux, où sans cesse les 
ennemis faisoient quelques massacres ; 
il couroit hors d’halene apres vn seul 
Sauuage qui luy seruoit de guide, pour 
aller baptiser ou quelque moribond, ou 
quelque captif de guerre qu’on deuoit 
brusler le iour mesme. Il a passé des 
nuicts entières dans des esgaremens et 
des chemins perdus, au milieu des neges 
profondes et des plus grands froids de 
l’Hyuer, sans que son zele fust arresté 
d’aucune saison de l’année. 

Durant les maladies contagieuses, 
qu’on nous fermoit par tout les portes 
des cabanes et qu’on ne parloit d’autre 
chose que de nous massacrer, non seu¬ 
lement il marchoit teste baissée, où il 
sçauoit qu’il y eust vne seule ame à ga¬ 
gner pour le Paradis ; mais par vn excez 
de ce zele et vne industrie de Charité, 
il trouuoit les moyens de s’ouurir tous 
les chemins qu’on luy fermoit, de rompre 
tous les obstacles, quelquesfois auec 
violence. Mais ce qui estoit de plus 
diuin en tout ce procédé, qui n’auoit 
rien de la prudence humaine, c’est que 
dés son entrée, il gagnoit les esprits fa¬ 
rouches d’vne seule parole, et qu’il ve- 
noit à bout de son dessein. Rien ne le 
rebutoit, et tousiours il esperoit en bien 
des âmes les plus desesperées. 

Il auoit vn recours particulier aux 

Anges, et en ressentoit des secours tres- 
puissans. Des Sauuages qu’il alloit as¬ 
sister à l’heure de la mort, l’ont veù 
accompagné d’vn ieune homme, di¬ 
soient-ils, d’vue rare beauté et d’vn 
esclat majestueux, qui se tenoit à son 
costé, et qui les animoit à obéir aux in¬ 
structions du Pere. Ces bonnes gens 
n’en pouuoient dire dauantage, et de- 
mandoienlquel esloit ce compagnon qui 
rauissoit ainsi leur cœur. Ils ne sça- 
uoient pas que les Anges font plus que 
nous dans la conuersion des Pécheurs, 
quoy que pour l’ordinaire leur operation 
ne soit pas si visible. 

Son inclination la plus grande estoit 
à assister les plus abandonnez ; et quel¬ 
que humeur rebutante que put auoir 
quelqu’vn, si chétif et impertinent qu’il 
pût estre, il sentoit esgalement pour 
tous des entrailles de Mere, n’obmettant 
mesme aucun acte de Miséricorde cor¬ 
porelle qu’il pùt pratiquer pour le salut 
des âmes. On l’a veù panser des vlceres 
si puants et qui rendoient vue telle in¬ 
fection, que les Sauuages et mesme les 
parens plus proches des malades ne les 
pouuoient souffrir. Luy seul y metloit 
la main tous les iours, en essuyoit le 
pus et nettovoit la playe deux et trois 
mois de suite, auec vn œil et vn visage 
qui ne respiroit que charité, quoy que 
souuent il vist tres-bien quo ces playes 
esloient incurables : Mais, disoit-il, plus 
elles sont mortelles, plus i’ay de pente 
à en prendre le soin, atin de conduire 
ces pauures gens iusqu’à la porte du 
Paradis, et afin d’empescher leurcheute 
dans le péché, en vn temps qui est pour 
eux le plus périlleux de la vie. 

Il n’y auoit dans tout le pais des Hu- 
rons aucune Mission où il n’eust esté, et 
il en auoit commencé plusieurs, nom¬ 
mément celle où il est mort. Il agissoit 
auec les Sauuages dans vne grande Pru¬ 
dence, et auec vne douceur de Charité 
qui sçauoit tout excuser et tout suppor¬ 
ter, quoy qu’elle n’eust rien de lasche. 

Il n’auoit aucune attache à son trauail, 
ny aux personnes, ny aux lieux, ny aux 
employs. Mais enuisageant la volonté 
*le Dieu esgalement en toutes choses, 
an quelque lieu qu’il fust, quelque occu¬ 


pation que l’obeïssance luy ordonnast, 
dés ce mesme moment, il s’y portoit 
auec courage, auec constance, et comme 
vn homme qui n’auoit plus d’autres 
pensées au monde, sinon de trouuer 
Dieu, où on vouloit qu’alors il le cher¬ 
chas!. Souuent on luy a fait quitter le 
soin des Missions, où estoit tout son 
cœur, pour labourer la terre, pour ser- 
uir d’vn homme de voiture et traisner 
sur les neiges, comme vn cheual à la 
charrue, pour prendre le soin des ma¬ 
lades, pour auoir soin de la cuisine, 
pour aller chercher çà et là dans les 
bois quelques raisins sauuages, et faire 
les dix et douze lieues pour en trouuer 
sa charge, et pour en retirer apres de 
longs trauaux, à peine ce qu’il faut de 
vin pour celebrer quelques Messes le 
reste de l’année. Par tout il estoit égal 
à soy-mesme, et à le voir, on eust iugé 
qu’il n’auoit point d’inclination, sinon 
pour ce qu’on luy voyoit faire, et que 
c’estoit là le vray employ où il fust ap- 
pellé de Dieu. On ne fera rien, disoit-il, 
pour le salut des âmes, si Dieu ne se 
met de la partie auec nous : quand c’est 
luy qui nous y applique, par la conduite 
de l’obeïssance, il est obligé de nous y 
assister, et auec luy nous y ferons ce 
qu’il attend de nous. Mais quand c’est 
que nous chérissons vn employ, fùt-il le 
plus sainct de la terre, Dieu n’est pas 
obligé d’estre de la partie : il nous laisse 
à nous-mesmes, et de nous-mesmes 
que pouuons-nous sinon vn rien, où le 
péché, qui nous met au dessous du 
rien ? 

Il n’estoit pas tellement attaché à la 
conuersion des Durons, que son cœur 
ne le transportast aux Nations les plus 
esloignées, n’y eust-il que les enfans à 
baptiser, qui, disoit-il, sont vn gain cer¬ 
tain pour le Ciel. Il nous disoit souuent 
qu’il eust esté bien aise de tomber entre 
les mains des Iroquois et d’estre leur 
captif ; que s’ils l’eussent bruslé tout 
vif, il eust eû pour le moins ce loisir là, 
de les instruire, autant de temps qu’ils 
prolongeroient ses tourmens ; que s’ils 
luy eussent donné la vie, c’eust esté vn 
riche moyen de procurer leur conuer¬ 
sion, qui nous est impossible, le chemin 

nous en estant ferme, tandis qu’ils sont 
nos ennemis. 

le finiray ce Chapitre par quelques 
points d’vne lettre que m’escriuit celuy 
(le nos Peres qui l’enterra, et qui auoit 
passé en Mission auec luy les dernieres 
années de sa vie : voicy comme il m’en 
escrit. 

Puis que vostre Reuerence desire que 
ie luy escriue ce que ie sçay des vertus 
du Pere Charles Garnier, ie coucheray 
icy ce que i’en ay remarqué. le puis 
dire en general, que ie ne connoissois 
point de vertu qui luy manquast, et qu’il 
les auoit toutes à vn haut degré, le puis 
aussi asseurer qu’en quatre ans que i’ay 
esté son compagnon, ie ne l’ay jamais 
veu faire vne faute qui fust directement 
contre quelque vertu. 11 cherchoit vray- 
ment Dieu dans son employ, et non pas 
soy-mesme ; et ie n’ay jamais pu re¬ 
marquer que la nature agît en luy, par¬ 
ticulièrement dans les fonctions de nos 
Missions. J1 se portoit ardemment à 
quoy que ce fust, auec autant de zele 
pour les affaires d’autruy et pour l’a- 
uancement des autres Eglises, comme 
de la sienne. le l’ay tousiours veu dans 
vne grande esgalilé parmy la diuersité 
des succez ; son cœur, ny son visage ne 
paroissoit jamais troublé de quoy que 
ce fust. 11 iouissoit d’vne grande paix 
d’esprit, qui prouenoil d’vne grande 
conformité qu’il auoit aux volontez de 
Dieu, à laquelle vertu, depuis quelque 
temps, il s’estudioit particulièrement. 
Tout le monde sçait le zele qu’il auoit 
pour la conuersion des Saunages, comme 
il aimoit d’estre en Mission, la peine 
qu’il auoit à la quitter, et combien il 
pressoit lors qu’il estoit à la maison, 
pour retourner en Mission. Il me sou- 
uient que dans ma maladie, lors qu’on 
me croyoit tout proche de la mort, vn 
soir en me veillant, il me demanda, que 
lors que ie serois en Paradis, ie priasse 
pour la Mission de Sainct losepli, dont 
alors il auoit le soin, il me demanda 
cela vniquement, et d’vne façon que ie 
ne puis expliquer, et qui me lit conce- 
uoir qu’il né songeoit à rien qu’au bien 
de sa Mission. I’admirois souuent en 
luy qu’il ne parloit iamais en mauuaise 


part d’aucun Sauuage, quelque imper¬ 
tinent qu’il fust ; et moy souuent luy 
parlant de quelque faute qui m’eust dé- 
pleu en eux, il escoutoit paisiblement 
et l’excusoit, ou bien ne disoit mot, et 
iamais ie n’ay pu remarquer ny en ses 
paroles, ny en ses actions, si peu que 
ce soit de passion à l’endroit d’aucun 
Sauuage. 11 n’auoit point d’autres pen¬ 
sées que des choses de sa Mission : il 
estoit ignorant de la France, comme vn 
homme qui iamais n’en oust esté ; et 
les nouuelles qu’il en entendoit vne fois 
chaque année, faisoient si peu d’impres¬ 
sion dans son esprit, qu’il les oublioit 
incontinent. Ce n’estoit qu’auec vio¬ 
lence qu’il se captiuoit à l’entretien de 
quelques lettres, dont il ne se pouuoit 
dispenser. Il sembloit n’estre nay que 
pour la conuersion des Sauuages ; sa 
ferueur en cét endroit croissoil tous les 
iours. Il auoit vn sensible regret quand 
quelque petit enfant luy eschappoit, 
mourant sans Baptesme : cette nouuelle 
le surprenoit et l’affligeoit, comme vn 
autre seroit affligé de la mort d’vn de 
scs plus proches parens. Son zele estoit 
infatigable : il quittoit souuent le man¬ 
ger et le repos pour ses Chrestiens. le 
l’ay veu partir souuent d’vn tres-mau- 
uais temps et marcher auec de grandes 
incommoditez, allant d’vn bourg à l’au¬ 
tre, tomber dans les Riuieres ; rien 
n’estoit capable de l’arrester quand il 
estoit question de trauailler pour les 
Sauuages. Il s’accommodoit bien auec 
son compagnon, quel qu’il fust, iamais 
il ne m'a dit parole qui fust le moins du 
monde contre la Charité. Il prenoit 
tousiours le pire pour soy, et m’accom- 
modoit en tout, et il taschoit de couurir 
sa charité du pretexte de sa propre com¬ 
modité, comme si ce qui estoit le pire, 
luy eust esté le plus commode. Son 
obéissance estoit rare, et pleine de sous- 
mission et de simplicité, quoy qu’il fust 
quelquefois particulier en ses pensées ; 
dés le moment qu’il connoissoit vn sen¬ 
timent contraire à celuy du Supérieur, 
il agissoit auec autant d’ardeur dans 
l’esprit d’autruy, qu’il eust fait dans le 
sien. Il estoit tres-exact dans l’obser- 
: uation de nos Réglés , et quelque oçcu- 

pation qu’il eust pour la conuersion des 
Sauuages, iamais il n’eust perdu aucun 
temps de ses Oraisons, de ses lectures 
spirituelles, ny de son examen. 11 re- 
tranchoit de son sommeil ce qui luy 
eust manqué pour cét eiïet, dans la 
brieuetc du iour. Sa Chasteté estoit si 
pure qu’elle me paroissoit Angélique, 
dans vue Modestie aussi rare, que i’en 
aye point veu en France. Mais sur tout 
i’admirois son Humilité, il auoitvn li es- 
bas sentiment de soy-mesme, et quoy 
qu’il eust des talens eminens pour ces 
Missions, neanlmoins il se postposoit à 
tous les autres. Les louanges des hom¬ 
mes ne le touehoient aucunement. le 
ne l’ay iamais ouy parler, ny à son 
auantage, ny auec mespris d’autruy. 
Iusques icy sont les termes du Pere qui 
m’escrit. 

I’ay creu que dans la naïfueté de cette 
lettre, ceux qui sçauent ce que c’est de 
la vertu solide, et qui ont l’œil ouuert 
aux choses qui vrayement rendent vue 
ame grande aux yeux de Lieu, y descou- 
uriront vu thresor, que possedoit ce ser- 
uiteur de Dieu. I’adiousteray icy seule¬ 
ment, que tous ceux qui l’ont pratiqué, 
l’ont estimé vn Saint, et qu’il auoit l’ap- 
probation de tout le monde, sans en ex¬ 
cepter aucun. Les Ilurons le nommaient 
Oràcha. 

Yoicy encore vn petit mot qu’il cscri- 
uit de l’Isle de sainct Joseph à ses deux 
freres, sçauoir est le R. P. Henry de 
S. Ioseph de l’Ordre des Carmes, et le 
R. P. Ioseph de Paris Capucin. Cette 
lettre fait voir la trempe de son cœur et 
le pressentiment qu’il auoit de sa mort. 
Ce petit mot, dit-il, est pour nous en¬ 
courager tous trois à nous haster d’ai¬ 
mer nostre bon Maistre ; car ie croy 
qu’il est difficile que quelqu’vn de nous 
trois ne soit bien proche du terme de sa 
carrière. Redoublons donc nos ferueurs, 
hastons le pas, redoublons nos prières 
les vns pour les autres, et faisons vue 
nouuelle protestation, que celuy que 
nostre Seigneur appellera le premier à 
soy de nous trois, sera l’aduocat des 
deux qui resteront, pour leur obtenir de 
Nostre Seigneur son sainct amour, et 
v ne parfaite vnion auec luy, et vue per- 


seuerance finale. le fais donc le premier 
cette protestation, et prie Nostre Sei¬ 
gneur de tout mon cœur de posséder 
nos trois cœurs et de n’en faire qu’vn 
auec le sien dés à présent et dans l’etcr- 
nité. Voila le style d’vn Sainct qui ai- 
moit ses freres en Sainct et domine des 
Saincts : aussi auons-nous appris qu’il 
auoit des marques de saincteté dés sa 
tendre ieunesse. 

Delïunet Monsieur Garnier son pere, 
auoit coustume de donner tous les mois 
quelque pièce d’argent à ses enfans 
pour leurs petits diuertissemens dans 
leurs estudes ; le I’ere Charles Garnier, 
estant pensionnaire en nostre College 
de Paris, et sortant les iours de congé 
pour s’aller vn petit recréer en ville, au 
lieu de porter son argent en vn ieu de 
paulme, l’alloit ietter dans la boëte des 
prisonniers du petit Chastelet. L’vn de 
ses bons freres, qui luy a veu donner 
pour vne seule aumosne toute la récréa¬ 
tion d’vn mois, adiouste, que passant 
vn iour sur le Pont-neuf, et voyant vn 
liure sale et impie, qu’on disoit auoir 
esté composé par Théophile, il l’achepta 
et le mit en estât de n’eslre iamais leu 
de personne, peut estre, disoit-il, que 
quelqu’vn le lisant offenseroit Dieu, il 
vaut mieux l’achepter et le perdre. Vne 
autre fois, ses camarades estans entrés 
dans vn cabaret pour y faire bonne 
chere, comme il estoit de la Congréga¬ 
tion de Nostre Dame, qui delïend aux 
ieunes gens d’entrer dans de semblables 
lieux, il les attendit à la porte comme vn 
laquais attendroit son maistre. Ces pré¬ 
ludés marquoient vne grande saincteté 
future. le ne m’estonne pas si Monsieur 
son pere, voyant que son fds vouloit 
estre Iesuiste, dit à l’vn de nos Peres : 
Si ie n’aimois vniquement vostre Com¬ 
pagnie, ie ne vous donnerois pas vn 
enfant, qui depuis sa naissance iusques 
à maintenant n’a iamais commis la 
moindre désobéissance, et ne m’a ja¬ 
mais causé le moindre déplaisir. La 
gloire de sa mort a couronné l’innocence 
de sa vie. 

CHAPITRE IV. 

De la mort du Pere Noël Chabanel. 

Voicy laf sixiesme victime que Dieu a 
prise à soy, de ceux de nostre Compagnie 
qu’il auoil appeliez en cette Mission des 
Huions, n’y ayant eû encore aucun de 
nous qui y soit mort sans y respandre 
son sang et consommer le sacrifice tout 
entier. 

Le Pere Noël Chabanel estoit compa¬ 
gnon de Mission du Pere Charles Gar¬ 
nier, et lors que le bourg de sainct Iean 
fut pris par les Iroquois, il n’y auoit que 
deux iours qu’ils s’estoient séparez, se¬ 
lon les ordres qu’ils en auoient receus, 
nos Peres et moy ayans iugé à propos 
de ne pas tenir deux Missionnaires ex¬ 
posez dans le danger, outre que la fa¬ 
mine y estoit si extreme, qu’ils ne pou- 
uoient trouuer vne nourriture suffisante 
pour deux personnes. Mais Dieu ne 
voulut pas qu’ayans vescu ensemble sous 
le ioug d’vne mesme Mission, ils fussent 
séparez à la mort. 

Ce bon Pere, reuenant donc où l’o- 
beïssance le rappelloit, auoit passé par 
la Mission de sainct Mathias, où estoient 
deux autres de nos Peres, et les auoit 
quittez le matin du septiesme iour de 
Décembre. Ayant fait six grandes lieues 
d’vn chemin très-difficile, il fut surpris 
de la nuict au milieu des bois, estant en 
compagnie de sept ou huict Chrestiens 
Hurons. Son monde estoit couché et 
endormy, luy seul veilloit et estoit en 
priere. Sur la minuit il entend du bruit 
et des cris, partie de l’armée ennemie 
victorieuse qui tenoit ce chemin, partie 
aussi des captifs pris ce iour là mesme 
dans le bourg de sainct Iean, qui chan- 
toient leur chanson de guerre selon leur 
coustume. Le Père à ce bruit resueille 
ses gens, qui sans delay prennent la 
fuite par dans les bois, et enfin se sau- 
uerent, s’estans dispersez çà et là, et 
ayans pris leur route vers le lieu mesme 
d’où venoit l’ennemy, quoy qu’vn peu 
à l’escart. 

Ces Chrestiens escliappez du péril, ar- 


riuerent à la Nation du Petun, et firent 
leur rapport que le Pere auoit fait quel¬ 
que chemin voulant les suiure ; mais 
que n’en pouuant plus, il s’estoit mis à 
genoux et qu’il leur auoit dit : N’importe 
que ie meure, cette vie est bien peu de 
chose, c’est le bon-heur du Paradis que 
les Iroquois ne me pourront rauir. 

Sur l’aube du iour, le Pere ayant 
changé de route, voulant venir nous 
trouuer en l’Isle où nous estions, se vit 
arresté au bord d’vne riuiere, qui luy 
trauersoit son chemin. Yn Huron en a 
fait le rapport, adioustant qu’il le passa 
dans son canot au deçà de la riuiere, et 
que pour fuir plus lestement, il s’estoit 
deschargé de son chapeau, et d’vn sac 
où estoient ses escrits, et d’vne couuer- 
ture qui sert à nos Missionnaires de 
robe et de manteau, de paillasse et de 
matelas, delictet de tout autre meuble, 
et mesme de maison, lors qu’ils sont 
en campagne, n’ayans point pour lors 
d’autre abry. Du depuis nous n’auons 
pù apprendre aucune autre nouuelle du 
Pere. 

Nous ne sommes pas asseurez com¬ 
ment il sera mort, et s’il ne sera point 
tombé entre les mains des ennemis, qui 
en effect tuerent sur le mesme chemin ' 
vne trentaine de personnes ; ou plustost 
que s’estant esgaré dans les bois, il y 
soit mort, partie de faim, partie de 
froid, au pied de quelque arbre où la 
foiblesse l’ayt obligé de s’arrester. Mais 
apres tout, ce qui nous semble le plus 
probable, c’est qu’il aura esté tué par ce 
Huron, le dernier qui l’ayt veu, autre¬ 
fois Chrestien et depuis Apostat ; lequel 
pour ioüyr des despoüilles du Pere, 
l’aura assommé et aura ietté son corps 
dans la Riuiere. Si nous eussions voulu 
poursuiure cette affaire, ie croy que 
nous eussions trouué des preuues con- 
uainquantes contre ce meurtrier ; mais 
dans ces miseres publiques, nous iu- 
geasmes plus à propos d’estouffer les 
soupçons qu’on pouuoit en auoir, et 
nous-mesmes fermasmes les yeux à ce 
que nous estions bien aises qu’on ne 
vist pas. Ce nous est assez que Dieu soit 
seruv. 

Le Pere Noël Chabanel nous estoit 

venu de la Prouince de Tolose, l’année 
1643. ayant esté receu en nostre Com¬ 
pagnie dés l’année 1630. alors aagé seu¬ 
lement de dix-sept ans. Dieu luy nuoit 
donné vne forte vocation en ces pais, 
mais elle ne fut pas sans combat: estant 
icy, mesme apres les trois, les quatre et 
cinq ans d’estude pour apprendre la 
langue des Sauuages, il s’y voyoit si peu 
auancé, qu’à peine pouuoit-il se faire 
entendre dans les choses les plus com¬ 
munes. Cette mortification n’est pas 
petite à vn homme qui brusle du désir 
de la conuersion des Sauuages, et qui 
d’ailleurs n’auoit iamais manqué ny de 
mémoire, ny d’esprit, qu’il auoit fait 
assez paroistre, ayant enseigné quelques 
années, auec satisfaction, la Rhétorique 
en France. Son humeur, en suite de 
cela, estoit si esloignée des façons d’agir 
des Sauuages, qu’il ne pouuoit quasi 
rien agréer en eux ; leur veuë luy estoit 
onereuse, leur entretien, et tout ce qui 
venoit de ce costé là. Il ne pouuoit 
se faire aux viures du Pais, et la de¬ 
meure des Missions estoit si violente 
à toute sa nature, qu’il y auoit des 
peines extraordinaires, sans aucune 
consolation, au moins de celles qu’on 
appelle sensibles : tousiours coucher à 
plate terre, viure depuis le matin jus¬ 
qu’au soir dans vn petit enfer de fumée, 
et dans vn lieu où souuent le matin on 
se trouue couuert de neiges, qui entrent 
de tous costez dans les cabanes des Sau¬ 
uages, où on est remply de vermine, 
o.ù tous les sens ont chacun leur tour¬ 
ment et de nuict et de iour, n’auoir 
iamais que de l’eau toute pure pour 
esteindre sa soif, et les meilleurs metz 
qu’on y mange pour l’ordinaire, n’estant 
que de la cole, faite de farine de bled 
d’Inde bouillie dans l’eau ; y trauailler 
sans cesse, estant tousiours si mal nour- 
ry, et n’auoir pas vn seul moment de la 
iournée auquel on puisse se retirer en 
xn lieu qui ne soit public ; n’auoir point 
d’autre chambre, d’autre sale, ny d’autre 
cabinet pour faire ses estudes, non pas 
mesme aucune autre lumière que celle 
d’vn feu enfumé, entourré en mesme 
temps de dix et de quinze personnes, et 
d’enfans de tous aages, qui crient qui 


pleurent, qui y disputent, qui s’entre¬ 
tiennent de leur mesnage, qui y font 
leur cuisine, leur repas, leur trauail, 
en vn mot tout ce qui se fait dans la 
maison. Quand Dieu auec cela retire 
ses grâces sensibles, et se cache à vne 
personne qui ne respire qu’apres luy ; 
quand il la laisse en proye à la tristesse, 
et aux dégousts, et aux auersions de la 
Nature ; ce ne sont pas là des esprcuucs 
qui soient à la portée d’vne vertu com¬ 
mune ; et il faut que l’amour de Dieu 
soit alors puissant dans vn cœur pour 
n’y estre pas estoulfé. Ioignez les veuës 
continuelles des périls dans lesquels on 
se trouue à chaque moment, d’estre at¬ 
taqué d’vn Ennemy barbare, qui sou¬ 
uent vous fera souffrir mille morts auant 
que d’en mourir d’vne seule, qui n’a 
que des feux et des flammes, et des 
cruautez inouyes. Sans doute qu’il faut 
vn courage digne des enfans de Dieu, 
pour ne pas perdre cœur au milieu de 
cél abandon. 

Ç’a esté dans cét abandon que Dieu a 
voulu esprouuer les cinq et six années, 
la fidelité de ce bon Pere. Mais tant 
s’en faut que le Diable ayt iamais rien 
gaigné sur luy de ce costé là, quoy qu’il 
luy representast chaque iour, que re¬ 
tournant en France il y trouueroit et la 
ioye et le repos, et les consolations 
qu’il y auoit receuës tout le temps passé 
de sa vie, qu’il n’y manqueroit pas 
d’employ plus sortable à son naturel, et 
dans lequel tant d’ames Saincles pra¬ 
tiquent hautement la vertu de Charité, 
dans le zele des Ames, et consomment 
leur vie pour le salut de leur prochain ; 
iamais pour tout cela il n’a voulu se dé¬ 
tacher de la Croix où Dieu l’auoit mis ; 
iamais il n’a demandé d’en sortir. Mais 
au contraire, pour s’y attacher plus in- 
uiolablement, il s’obligea par vœu d’y 
demeurer iusques à la mort, afin de 
mourir en la Croix. Yoicy la teneur du 
vœu qu’il en conçeut et ses propres 
termes. 

j Domine lesu Christe, qui me Âposlo- 
lorum Sanclorum huius vineæ Uuronicœ 
adiutorem, licet indignissimum, admi¬ 
rai) il i disposilione tuœ palernœ Proui- 
dentiœ voluisli , Ego, Natalis Chabanel , 

impulsas desidcrio seruiendi Spirilui 
tuo sancto, in promoucndâ barbarorum 
Huroniœ ad luam [idem conucrsione : 
Voueo, coram sanclissimo Sacramento 
pretiosi Corporis et Sanguinis lui, Ta- 
bernaculo Dei cum hominibus, perpé¬ 
tuant slabilitatem in hac Missione Hu- 
ronicâ : omnia intelligendo iuxta So- 
cietalis et Superiorum eius interpreta- 
tionem et dispositionem. Obsecro te 
igitur, suscipe me in seruum huius Mis- 
sionis perpetuum, et dignum effice tam 
excclso ministerio. Amen. Vigesimâ die 
Iunij 1G47. 

Iesus-Christ mon Sauueur, qui par 
vne disposition admirable de vostre Pa¬ 
ternelle Prouidence, auez voulu que ie 
fusse Coadiuteur des Saincts Apostres 
de cette vigne des Hurons, quoy que 
i’en sois tout à faict indigne ; me sen¬ 
tant poussé du désir de seruir aux in¬ 
tentions qu’a sur moy vostre sainct 
Esprit, pour auancer la conuersion à la 
foy, des barbares de ce pais des Hurons ; 
Moy, Noël Chabanel, estant en la pré¬ 
sence du tres-sainct Sacrement, de 
vostre Corps et de vostre Sang précieux, 
qui est le tabernacle de Dieu auec les 
hommes : le fais vœu de perpétuelle 
stabilité en cette Mission des Hurons ; 
entendant le tout, selon l’interpretation 
des Supérieurs de la Compagnie et selon 
qu’ils voudront disposer de moy. le 
vous coniure donc, mon Sauueur, qu’il 
vous plaise me receuoir pour seruiteur 
perpétuel de celte Mission, et que vous 
me rendiez digne d’vn ministère si su¬ 
blime. Amen. 

11 fit ce vœu le iour du tres-sainct Sa¬ 
crement, de l’année 1647. et quoy que 
du depuis ces reuoltes de la Nature 
ayent tousiours donné de l’exercice à 
sa vertu, la grâce a tousiours esté la 
maistresse, et Dieu luy a donné cette 
perseuerance qu’il desiroit si ardem¬ 
ment. 

La derniere fois qu’il se sépara d’auec 
nous pour aller en la Mission où il est 
mort, embrassant et disant le dernier 
adieu à celuy de nos Porcs qui auoit le 
soin de la conduite de son ame : Mon 
cher Pere, luy dit-il, que ce soit tout de 
bon cette fois, que ie me donne à Dieu 


et que ie luy appartienne. Mais il pro¬ 
fera ces paroles d’vn si bon accent et 
d’vn visage si résolu à la vraye sainteté, 
qu’il toucha viuement celuy de nos 
Pores auquel il parloit ; lequel, ayant 
trouué à l’heure mesme vn de ses 
amys, ne pût s’empescher de luy dire : 
Vrayemenl ie viens d’estre touché ! Ce 
bon Pere vient de me parler auec l’œil 
et la voix d’vne victime qui s’immole, 
le ne sçay pas ce que Dieu veut faire, 
mais ie voy qu’il fait vn grand Sainct. 

En effet, Dieu le disposoitau sacrifice, 
et il luy donnoit à luy-mesme quelque 
sorte de pressentiment. 11 auoit dit à vn 
de ses amys : le ne sçay ce qu’il y a en 
moy et ce que Dieu veut disposer de 
moy ; mais ie me sens tout changé en 
vn point. le suis fort appréhensif de 
mon naturel ; toutefois, maintenant que 
ie vay au plus grand danger et qu’il me 
semble que la mort n’est pas esloignée, 
ie ne sens plus de crainte. Cette dispo¬ 
sition ne vient pas de moy. 

Lors qu’il partit de la Mission de 
sainct Mathias, le iour mesme de sa 
mort, parlant au Pere qui l’embrassoit : 
le vay, dit-il, où Pobeïssance me rap¬ 
pelle ; mais ou ie ne pourray, ou i’ob- 
tiendray du Supérieur qu’il me renuoye 
dans la Mission qui estoit mon partage, 
il faut seruir Dieu iusqu’à la mort. 

On verra dans la lettre suiuante, qu’il 
a escrite au R. P. Pierre Chabanel son 
frere, Religieux de nostre Compagnie, 
les sentimens qu’il auoit des souffrances. 
Peu s’en est fallu, dit-il, dans les appa¬ 
rences humaines, que Y. R. n’ayt eu vn 
frere Martyr ; mais helas ! il faut dé¬ 
liant Dieu vne vertu d’vne autre trempe 
que la mienne pour mériter l’honneur 
du Martyre. Le R. P. Gabriel Lalemant, 
l’vn des trois que nostre Relation dit 
auoir souffert pour Iesus-Christ, auoit 
pris ma place au bourg de sainct Louys 
depuis vn mois douant sa mort, que ie 
fus enuoyé comme plus robuste de corps 
en vne Mission plus esloignée et plus la¬ 
borieuse, mais non pas si fertile en 
Palmes et en Couronnes que celles dont 
ma lascheté m’auoit rendu indigne dé¬ 
liant Dieu. Ce sera quand il plaira à la 
diuine Bonté, pourueu que de mon costé 

ie lasche de faire, Marlyrem in vmbrâ 
et Martyrium sine sanguine. Les ro¬ 
uages des Iroquois sur ce pais feront 
peut estre vn iour le reste par les mé¬ 
rités de tant de Sainets auec lesquels 
i’ay la consolation de viure si douce¬ 
ment parai y tant de tracas et de dangers 
continuels de la vie. La Relation me 
dispensera d’adiouster autre chose à la 
présente ; aussi bien n’ay-ie ny papier 
ny loisir qu’autant qu’il en faut pour 
supplier Y. R. et tous nos Peres de sa 
Prouinee de se souuenir de moy au 
sainct Autel, comme d’vne victime de¬ 
stinée peut-estre au feu des Iroquois, 
Vt rnrear tôt Sanctorum patrocinio 
mtoriam in tara forli certamine. Ce 
sont ses paroles, dignes d’vn homme qui 
n’atlendoit que le moment du sacrifice. 


chapitre v. 

De la Mission de Sainct Matthias. 

C’estoit icy la seconde des Missions 
que nous auions dans la Nation du 
Petun. Depuis la mort des deux PP. 
dont nous auons parlé, la nécessité 
d’ounriers nous obligea de ne faire plus 
qu’vne Mission dans toutes ces Mon¬ 
tagnes, surchargeant les deux autres 
Peres qui y estoient, du soin de ces 
pauures Eglises dcsolées, qui venoient 
de perdre leurs Pasteurs ; et mesme 
quelque temps apres, nous nous vismes 
contraints de ne laisser qu’vn seul des 
deux Peres, pour tout le Christianisme, 
v ne maladie suruenuë à l’vn d’eux, nous 
ayant obligez de le rappeller en vn lieu 
où il pust receuoir vn peu plus d’assi¬ 
stance. 

Dans les grandes fatigues de ces Mis¬ 
sions, exposées à tous les malheurs dont 
la Nature peut auoir plus d’horreur, ce 
o’est pas vne des Croix des moins pe¬ 
intes, de se voir seul dans vne Eglise 
dissipée qui ne faisoit que naistre ; de 
se voir accablé dés le matin iusqu’au 
soir, d’vn monde de Catechumenes et 


de Chrestiens, dont il faut baptiser les 
vus, entendre les autres en confession, 
apprendre à la plus-part les Prières et 
le Catéchisme, et les Mystères de nostre 
Foy, solliciter les infidèles à ce qui est 
de leur salut, aller chercher et les vns 
et les autres dans des cabanes abandon¬ 
nées, où la pauureté mesme habite, 
mais où l’esprit de la Foy n’y est pas 
moins diuin que dans les Louures et 
dans les Palais les plus superbes de 
l’Europe. 

Quelques Capitaines infidèles, animez 
contre les progrez de la Foy, et croyans 
qu’elle seule estoil la ruine des pais qui 
se font Chrestiens, firent courir vne ca¬ 
lomnie contre nous, afin d’irriter le 
peuple et l’animer à la vengeance. On 
assemble pour cét effet les plus consi¬ 
dérables d’vn bourg, dépendant de cette 
Mission (c’estoit le bourg de sainct Ma¬ 
thieu, dont nos Peres estoient alors 
absens) : On publie hautement dans 
ce conseil de sédition, qu’vn certain 
Iluron eschappé depuis peu de iours, 
des mains des Iroquois plus voisins 
de Kebcc, y auoit veu de grands col¬ 
liers de Porcelaine, enuoyez de la part 
d’Onnontio (c’est le nom que donnent 
les limons à Monsieur nostre Gou- 
uerneur) ; que cét Onnontio, voulant di- 
uertir les armes des Iroquois, crainte 
qu’ils ne se iettassent sur les François 
de Montreal, des Trois Riuieres et de 
Kebcc, auoit enuoyé ces presens et ces 
colliers de Porcelaine dans le pais en- 
nemy, afin de les inuiter de conduire 
vne armée dans le pais des Hurons, et 
qu’il leur auoit promis, que les François 
qui y estoient, trahiraient les Hurons et 
les Algonquins, faisans mine de se 
porter auec courage à leur deffense ; 
mais qu’en effet lors qu’on serait dans 
le combat, ils ne tueraient personne , 
ayans receu des ordres secrets de sa part 
de ne charger leurs armes à feu, sinon 
de poudre seule, sans balle et sans 
plomb. 

En suite de cette calomnie, on nous 
fait plus noirs que nos robes, on crie 
aux traistres et à la trahison, on ne 
parle que de nous massacrer, et les 
boutefeux de cette sédition disent hau- 

tement, qu’il faut assommer le premier 
des François qu’on auroit au rencontre. 

En effet, nos deux Missionaires, fai¬ 
sans leur course, fort peu de iours apres, 
à ce bourg de leur departement où ce 
conseil s’estoit tenu : de loin qu’on les 
eût apperceus, on crie : Au meurtre et 
au massacre. On court aux portes par 
où ils doiuent entrer ; on les reçoit 
auec des crys et des huées semblables à 
celles dont on accueille les prisonniers 
de guerre qui sont destinez pour le feu. 
Nos Peres entrent à leur ordinaire auec 
vn visage asseuré. Qui craint Dieu ne 
craint pas les créatures, et deux qui ne 
souhaitlent que de mourir en son ser- 
uice, ne palissent pas en ces rencontres. 
Les séditieux s’entreparlent, pour voir 
celuy qui leueroil la hache sur ces deux 
victimes innocentes. Ils ne ieltent sur 
eux que des yeux de fureur, et leur 
cœur ne respire rien que le sang. Mais 
Dieu leur lia les mains pour ce coup. 
Ces deux bons Peres passent à trauers 
' cette foule d’impies, sans receuoir au¬ 
cun dommage. Plusieurs qui n’estoient 
pas de la conjuration, mais qui n’en 
pouuoienl ignorer les conclusions qu’on 
auoit publiées, se disoient les vns aux 
autres : Ne sont-ce pas ceux-cy que l’on 
deuoit massacrer ? comment donc ont- 
ils trauersé au milieu de leurs ennemis 
préparez pour le meurtre ? on est sorty 
à la foule pour les tuer, et pas vn toute¬ 
fois n’a fait le coup que tant de monde 
auoit promis de faire. 

Dieu ne se contente pas de protéger 
nos Pores en ce rencontre ; mais pour 
récompenser les fatigues et les dangers 
de leur voyage en la monnoye dont il 
paye les iournées de ses scruiteurs, en 
vn seul iour ils baptisèrent dix-sept per¬ 
sonnes dans ce bourg où ils deuoient 
trouuer la mort, et ils y confessèrent 
quantité de Chrestiens. 

Le bourg do S. Ieau n’auoit pas en¬ 
core esté pris ny désolé par les Iroquois, 
lors que cette sédition arriua ; mais ce 
fut fort peu de iours apres, et nous 
auons sujet de croire que la mort du 
Pere Noël Chabanel, n’a esté qu’vn 
effecl de celte conjuration, veu nom¬ 
mément que le Huron sur lequel tomba 


le soupçon de l’assassinat commis en la 
personne de ce Pere, estoil du bourg de 
S. Mathieu, et qu’vne personne de con¬ 
fiance nous a dit auoir entendu de sa 
bouche, qu’il s’estoit vanté d’estre le 
meurtrier et d’auoir défait le monde de 
cette voirie de François, et d’auoir ietté 
dans la riuiere son cadavre, l’ayant as¬ 
sommé à ses pieds. Quoy qu’il en soit, 
ce n’est pas vn petit bon-heur pour ceux 
qui viucnt en ces contrées, de sçauoir 
et de voir que leur vie est entre les 
mains de tout le monde, et qu’ils doi¬ 
uent attendre la mort, autant de la part 
de ceux mesmes qu’ils reconnoissent 
pour amis, que d’vn. Iroquois ennemy. 

En vn autre bourg, dépendant de 
cette mesme Mission, nos Peres auoient 
érigé vne petite Chapelle, et ils y auoient 
esleué vn clocher pour y appeller les 
Chrestiens, et mettre dans ce nouueau 
Christianisme les exercices de deuotion 
qui estoient desia establis dans les 
Eglises plus anciennes. Les infidèles 
entrent en fureur à la veuë de ces objets 
de pieté ; ils contrefont les possédez du 
Diable, s’ils ne le sont en vérité ; ils 
rompent tout et ils profanent ce lieu de 
sainctelé ; ils dérobent et ils pillent les 
petits meubles de cette pauure Eglise, 
et tout ce qu’auoient les Peres, qui alors 
en estoient absens ayans esté faire leurs 
visites en des bourgades plus esloi- 
gnées. On porte comme en triomphe ces 
dépouilles*de la maison de Dieu; on 
vomit des imprécations contre ceux qui 
preschent sa parole, et on publie haute¬ 
ment qu’ils méritent la mort. 

Ces insolences sont arriuées plus 
d’vne fois ; mais qui a Dieu pour pro¬ 
tecteur, expérimente mille fois en vn 
seul Hyuer, que le Diable peut, bien en¬ 
trer en rage contre nous, et qu’il a sujet 
de le faire, voyant qu’on luy enleue sa 
proye, mais qu’apres tout, Dieu est le 
maistre, qu’vn seul cheueu ne peut 
tomber de la teste de ses seruiteurs, 
sans sa diuine volonté, et que la foy ne 
porte jamais plus de fruits, que lors 
qu’elle est dauantage persécutée. Il fal* 
loit que le nombre des Eslus de Dieu 
fust accomply en toutes ces contrées, 

auant que leur désolation arriuast qui 
estoit si prochaine. 

Yn panure, mais excellent Chrestien 
de celle Mission, esloit tombé entre les 
mains des ennemis et n’attendoit rien 
que le feu pour son supplice. 11 eut re¬ 
cours à Dieu dans sa nécessité. Mon 
Dieu, dit-il, ie croy de tout mon cœur 
que vous seul estes le maistre de nos 
vies : si vous voulez, i’esprouueray dés 
auiourd’huy que ma foy m’aura déliuré 
de la mort, qui sans vostre secours m’est 
tout à fait inéuitable. Chose estrange ! 
ce panure homme fut deliuré à l’heure 
mesme de sa captiuité, l’Jroquois qui 
venoil de le prendre captif, l’ayant ren- 
uoyé, sans sçauoir pourquoy. Ce Chre¬ 
stien se nomme Pierre Outouré. 


CUAPITriE VI. 

De la Mission de Sainct Charles. 

Quelques Hurons, de ceux qui l’an 
passé, craignans le feu des Iroquois, 
auoient quitté leur pais et s’esloignoient 
de nous pour fuir encore plus loin ce 
cruel ennemv, estans arriuez en vn 
lieu qu’ils iugerent assez propre pour 
s’y habituer, s’y arresterent et y basti- 
rent leurs cabanes, à dessein de s’y for¬ 
tifier et d’y faire vn nouueau pais. Deux 
de nos Missionnaires, l’vn de langue Al- 
gonquine et l’autre qui parle le Huron, 
ayans parcouru tout l’Esté les costes de 
nostre mer douce, pour le secours spi¬ 
rituel, tant des llurons, qui alors y 
estoient dispersez, que des peuples Al¬ 
gonquins, nous représentèrent à leur 
retour, qu’il seroit à la gloire de Dieu 
que quelqu’vn de nous hyuernast en ce 
lieu, où plus de monde deuoit se ras¬ 
sembler. Nous y destinasmes donc vn 
de nos Peres de la langue Huronne, qui 
nous quitta au mois d’Octobre. 

Lors qu’il fut arriué en cette nouuelle 
habitation, quelques Chrestiens le re¬ 
çurent chez eux, auec vne charité qui 
n’eut rien de sauuage. La première 

chose qu’ils firent, fut de dresser de 
quelques écorces d’arbres, vne Chapelle, 
riche dans sa pauureté, où depuis le 
matin iusqu’au soir, Dieu ne laissoit pas 
d’estre adoré au milieu de ces vastes fo- 
rests, où iamais il n’auoit receu cét 
hommage. 

Plusieurs qui n’estoient pas Chre¬ 
stiens, se rendirent aussi-tost aux in¬ 
structions qu’on leur donna. Quelques 
autres aceusoient la Foy d’estre vne 
chose mainmise, et ne vouloient pas y 
entendre, disans que jamais leur païs 
n’auoit esté si affligé que lors qu’on 
auoit commmencé tout de bon à quitter 
leurs anciennes superstitions et à rece- 
uoir le Baptesme. Ces gens-là estoient 
les plus riches et les plus à leur aise, il 
falloit que Dieu les humiliast pour les 
sauuer. 

En effect, comme ils n’auoient quasi 
aucune prouision de bled, et que le plus 
fort de leur esperance estoit sur la 
pesche, qui toutes les années est tres- 
abondante en ce lieu là, pendant l’Hy- 
uer, jamais elle ne s’y est veuë si mal¬ 
heureuse que celle-cy. Ils font des trous 
dans la glace, espaisse de deux et trois 
pieds, au dessous de laquelle ayans 
trouué l’eau viue, ils jettent leurs rets, 
où d’ordinaire on puise quantité de 
poisson qui accourt à ces ouuertures. 
Mais cét Hyuer ils ne trouuoient dans 
leurs filets aucun poisson, dix ou douze 
petits harancs, qui quelquefois s’y ren¬ 
contraient, estoient vne manne du Ciel, à 
ces panures gens qui mouraient de faim. 
Ils se virent bien-tost au bout de leurs 
petites prouisions ; sans bled, sons gland 
et sans legumes. D’aucuns alloicnt peler 
les arbres et faisoient bouillir les écorces 
pour les rendre mangeables ; d’autres 
viuoient d’vne certaine mousse qui s’at¬ 
tache aux rochers, et d’vne espece de 
tondre, qui pourry dedans l’eau, s’hu¬ 
mecte et se renfle comme vne éponge. 
Vne fois chaque iour, on faisoit cuire 
dans vne grande chaudière vn petit 
morceau de poisson enfumé, qui rendoit 
vn bouillon amer, dont vn chacun beu- 
uoit abondamment, afin de se remplir 
et d’estoufler sa faim par ces louasses 
d’eau. 

G 

Ce bon Pere se vit enfin réduit à cette 
vie, l’espace de cinquante iours ; qui 
apres tout luy estoient des iours bien¬ 
heureux, qui le faisoient bénir Dieu, 
voyant que cette misere publique abat- 
toit la superbe de ceux qui du commen¬ 
cement n’auoient pas voulu l’escouter. 
Ils venoient comme des moutons et de- 
mandoient le sainct Daptesme, non pas 
dans l’attente d’aucun secours qu’ils 
poussent esperer d’vn homme qu’ils 
voyoient dans la famine aussi bien 
qu’eux, mais à cause qu’ils admiroient 
que son courage n’en l'ust pas abattu, 
qu’il estoit leur consolation dans la veuë 
qu’il leur donnoit alors d’vn bon-heur 
eternel, exempt de toutes ces miseres. 
Il faut bien, disoient-ils, que ce qu’il 
nous presche soit vray, puis qu’il ne 
craint pas de mourir auec nous, et de 
faim et de froid, et qu’il nous enseigne 
le mesme dans nostre pauureté, qu'il 
faisoit lors qu’il estoit plus à son aise. 

Sur la fin de l’Hyuer, ces pauures fa¬ 
méliques, se voyans mourir tout vifs 
dans ces miseres, se dissipèrent çà et 
là. Vne partie vinrent nous trouuer en 
l’Isle où nous estions, y esperans plus de 
secours. Le Pere les y accompagna ; et 
apres six grandes journées d’vn chemin 
tres-penible, sur les glaces de cette 
mer alors glacée, il arriua heureusement 
en celte maison. 

Vn autre de nos Peres, qui auoit hy- 
nerné en la Mission de Sainct Pierre, 
encore plus esloignée, n’eut pas moins 
à souffrir dans les mesmes miseres, qui 
partout ont consommé ces peuples, et 
dont partout Dieu a tiré sa gloire, dispo¬ 
sant toutes ces âmes pour le Ciel, par 
des voyes adorables. 


CHAPITRE VII. 

De la Mission du Saint Esprit. 

Cette Mission estoit pour les Nations 
de la langue Algonquine, qui n’ont point 
de demeure asscurée, aussi peu que les 


poissons de la pesche desquels ils viuent, 
sur les costes du grand Lac qu’ils ha¬ 
bitent, tanlost en vn lieu et lanlost en 
vn autre, selon les diuerses saisons de 
l’année, ou selon que les craintes des 
Iroquois les obligent de s’esloigner plus 
loin, du péril qui les menace chaque 
iour. C’est à dire que nos Peres qui ont 
eu le soin de cette Mission, y ont mené 
vne vie errante auec ces peuples errans, 
et ont esté quasi tousiours dessus les 
eaux ou sur quelques rochers affreux, 
battus des Ilots et des tempestes. Mais 
partout Dieu s’y est fait connoistre ; 
n’estant pas moins le Dieu des mers 
que le Dieu de la terre. Quantité de ces 
nations errantes ont pris feu depuis vn 
an aux paroles de l’Euangile ; quantité 
se sont faits Chrestiens et ont receu le 
saint Baplesme, mesme leurs Capitai¬ 
nes, qui iamais n’auoient voulu se faire 
instruire. Yoicy ce que m’en escriuoit 
le Pere qui cét Hyuer auoit le soin de 
cette Mission : le bénis Dieu, dit-il, de 
l’assiduité de ces bonnes gens à venir 
prier Dieu ; i’admire leur innocence et 
le desinlercssement du temporel, eux 
ne me demandans rien, et moy n’ayant 
rien dequov leur donner. 

Les barbares ne sont pas si barbares 
qu’on les croit en France, ou pour mieux 
dire, il faut aduoüer que la foy dompte 
la barbarie, et qu’elle donne vn cœur 
Chrestien à des gens qui n’auoient que 
des cœurs de beste. 

Il estoit temps que Dieu leur donnas! 
cét esprit de foy : car le Printemps étant 
venu, les Iroquois, partys de deux cents 
lieues de là, surprirent vne partie de 
ces bons Néophytes, dans le lieu qu’ils 
estimoient le plus asseuré pour leur vie. 
Ils entraisnerent dans la Captiuité, hom¬ 
mes, femmes et enfans, sans pardonner 
à cét aage innocent, qu’ils brusloient au 
milieu des flammes auec des cruautez 
inconceuables. Les voyes de Dieu sont 
adorables : il laisse prospérer les enne¬ 
mis de son saint Nom, en mesme temps 
qu’il abandonne à toutes les miseres 
ceux qui commencent à l’adorer. Qu’il 
en soit beny à iamais. 

CHAPITRE VIII. 

Pc fa désolation du pals des Hurons, au 
Printemps de l’année 1G50. 

Nous auions passé tout l’Hyuer clans 
les extremitez d’vne famine qui a régné 
par toutes ces contrées, et qui partout a 
enleué vn très-grand nombre de Chre- 
stiens, continuant tousiours ses rouages 
etiettant le desespoir partout. La faim 
est vn tyran inexorable, qui jamais ne 
dit c’est assez, qui jamais ne donne de 
treue, qui deuore tout ce qu’on luy 
donne ; et si on manque à le payer, il 
se repaist du sang humain, il vous dé¬ 
chire les entrailles, sans qu’on puisse 
euiter sa rage, ny se soustraire de sa 
veuë, tout aueugle qu’il est. Mais le 
Printemps estant venu, les Iroquois nous 
furent encore plus cruels ; et ce sont 
eux qui vrayement ont ruiné toutes nos 
espérances, et qui ont fait vn lieu d’hor¬ 
reur, vne terre de sang et de carnage, 
vn théâtre de cruauté et vn sepulchre 
de carcasses décharnées par les langueurs 
d’vne longue famine, d’vn pais de bé¬ 
nédiction, d’vne terre de Sainteté et 
d’vn lieu qui n’auoit plus rien de bar¬ 
bare, depuis que le sang respandu pour 
son amour auoit rendu tout son peuple 
Chrestien. 

Nos pauures Hurons affamez, furent 
contraints de se séparer d’auec nous, au 
commencement du mois de Mars, pour 
aller chercher quelque gland au sommet 
des montagnes qui se découuroient de 
leurs neges, ou pour aller à quelques 
pesches, en des lieux plus exposez au 
Soleil du Midy, où les glaces se fondent 
plustost. Ils esperoient en ces lieux 
escarlez, de trouuer quelque petit sou¬ 
lagement à la famine, qui les faisoil 
mourir tout vifs, comme vn ennemy 
trop domestique renfermé dans leurs 
Propres maisons, et qui s’estoit rendu 
le maistre de la place. Mais ils crai- 
gnoient en mesme temps de trouuer 
vne mort plus cruelle et de tomber dans 
les feux et les flammes des Iroquois, 
allans ainsi chercher leur vie. Ils se 


confessent auant que de partir, ils re¬ 
doublent leurs dénotions d’autant plus 
que leurs miseres s’augmentent ; plu¬ 
sieurs se communient pour se disposer 
à la mort. Iamais leur foy ne fut plus 
viue, et l’esperance du Paradis ne leur 
parut iamais plus douce que dans ce 
desespoir et cét abandon de leur vie. 
Ils diuisent leurs troupes, afin que si les 
vus lomboient entre les mains de l’en- 
nemv, les autres pussent eschapper. 

Le grand Lac qui entouroit nostre Isle 
de S. Ioseph, n’estoit alors rien qu’vne 
erouste de glaces, espaisses de deux et 
trois pieds. A peine ces bons Chrestiens 
nous quittoient-ils de veuë, que ces 
glaces fondent sous leurs pieds : d’au¬ 
cuns se noyent dans ces abvsmes et 
y trouuerent leur tombeau ; les autres 
s’en retirent plus heureusement, quoy 
que transis d’vn froid mortel. Ce fut 
vne mort bien cruelle à de pauures 
vieillards, à des femmes et à des enfans, 
de réndre l’ame sur ces neges, sans 
aide et sans secours, mais non pas sans 
la consolation de celuy qu’ils adoroient 
dedans leur cœur, et qui iamais n’y pût 
mourir. 

Vne vieille Chrestienne, aagée de soi¬ 
xante ans, ayant passé toute la nuit 
couchée au milieu de ces glaces, y fut 
trouuée pleine de vie le lendemain 
matin. On luy demande, qui l’auoit con- 
' semée. le m’escriois de fois à autres, 
répondit-elle, Iesous taitenr, lesus ayez 
pitié de uioy : en mesme temps ie me 
sentois toute eschaufifée, le froid me 
saisissant à quelque temps de là, ie re- 
commençois ma priere, et mon corps 
reprenoit sa chaleur, i’ay passé toute la 
nuit en cette sorte, et i’atlendois la 
mort auec plaisir. Cette panure femme 
ne sçauoit rien que ces deux mots de 
toutes ses prières. Elle en réchappa pour 
lors ; mais du depuis elle est tombée 
entre les mains des ennemis et y trouua 
la fin de ses miseres. 

Nos pauures faméliques commen- 
çoient à ioüir des douceurs de leur 
pesche, qu’ils trouuerent assez abon¬ 
dante ; mais leur ioye deuoit eslre plus 
pour le Ciel que pour la terre. Le iour 
de l’Annonciation, vingt-cinquiesme de 

Mars, vne armée d’Iroqnois ayans mar¬ 
ché prez de deux cents lieues de pais, à 
trauers les glaces et les neges, trauer- 
sans les montagnes et les forests pleines 
d’horreur, surprirent au commencement 
de la nuit, le camp de nos Chrestiens et 
en firent vne cruelle boucherie. Il sem- 
bloit que le Ciel conduisit toutes leurs 
démarchés et qu’ils eurent vn Ange pour 
guide : car ils diuiserent leurs troupes 
aucc tant de bon-heur, qu’ils trouue- 
rent en moins de deux iours, toutes 
les bandes de nos Chrestiens qui esloicnt 
dispersées çà et là, esloignées les vnes 
des autres de six, sept et huit lieues, 
cent personnes en vn lieu, en vn autre 
cinquante ; et. mesme il y auoit quelques 
familles solitaires, qui s’estoient escar- 
técs en des lieux moins connus et hors 
de tout chemin. Chose eslrange ! de 
tout ce monde dissipé, vn seul homme 
s’eschappa, qui vint nous en apporter 
les nouuelles, comme il arriua autre¬ 
fois à ce prodige de Patience, auquel il 
lie restoit dedans ses pertes, sinon vn 
triste messager, qui venoit hors d’ha¬ 
leine luy en donner aduis et luy rendre 
son malheur plus sensible. 

Ma plume n’a plus d’encre, pour ex¬ 
primer la rage des Iroquois, en ces ren¬ 
contres, elle a horreur de représenter 
si souuent des spectacles de cruauté, 
ausquels nos yeux ne peu lient pas s’ap- 
priuoiser aussi peu que nos sens, qui 
iamais ne sont insensibles à l’excez de 
tous ces tourmens de fureur. îs'ostre 
vnique consolation, c’est que ces sup¬ 
plices d’horreur trouuent la fin auec nos 
vies, et que Dieu les couronnera d’vn 
bon-heur qui n’a point de fin. 

Du depuis, les malheurs nous ont ac- 
cucilly à la foule: à peine les Chrestiens 
qui restoient dans le bourg Saint loseph, 
auoient respiré quelques iours, pour re- 
leuer leurs espérances, apres vn coup si 
rude, qui les auoit tous abattus. Ils 
tremblent dans la crainte des flammes 
et de la cruauté des Iroquois ; mais vn 
mal qu’ils n’enuisagent que de loin, 
leur paroist moins terrible que la dou¬ 
leur présenté d’vue famine insuppor¬ 
table, qui les portait iusques aux rebuts 
de la nature et les laisoit deuorer des 


carcasses pourries ; la Mere n ? auoif 
point d’horreur d’assouuir sa faim en¬ 
ragée du corps de son enfant, et les 
enfans ne pardonnoient pas au corps de 
leur Pere. 

La faim, dit-on, fait sortir les loups 
hors du bois. Mos Durons faméliques, 
sont aussi contraints de sortir hors d’vn 
bourg qui n’esloitremply que d’horreur. 
C’estoit sur la fin de Caresme. Helas ! 
que ces panures Chrestiens eussent esté 
trop heureux s’ils eussent eû dequoy le 
ieusner au gland et à l’eau ! Le iour de 
Pasque, nous leur fismes faire vne com¬ 
munion generale ; le lendemain, ils se 
separerent d’auec nous, nous laissans 
tous leurs petits meubles, dont la plus- 
part déclarèrent publiquement qu’ils 
nous faisoient leurs heritiers, voyans 
bien que leur mort n’estoit pas éloignée, 
et qu’ils la portoient dans leur sein. 

En cfTect, peu de iours s’escouleut 
que nous apprenons les nouuelles du 
malheur que nous auions preueu. Ce 
pauure troupeau dissipé tombe dans les 
embusehes de nos ennemis Iroquois : 
les vus sont tuez sur la place j on traisne 
les autres captifs, on brusle les femmes 
et les enfans ; quclques-vns s’eschap- 
pent du milieu de ees flammes, qui 
apportent l’effroy et la terreur partout. 

Huit iours apres, vn semblable mal¬ 
heur accueille encore vne autre bande. 
Ce ne sont que massacres en quelque 
lieu qu’ils aillent. Partout la famine les 
suit, où ils rencontrent vn ennemy plus 
cruel que la cruauté mesme ; et pour 
comble d’une misere sans ressource, ils 
apprennent que deux puissantes armées 
sont en chemin pour les venir extermi¬ 
ner ; que la première vient à dessein de 
faire le dégast dans leurs champs, d’ar¬ 
racher leurs bleds d’Inde et de desoler 
la campagne ; que la seconde armée 
doit moissonner tout ce qui auroit 
eschappé la fureur des premiers. Ce 
n’est que desespoir partout. 

Dans le plus fort de toutes ces alar¬ 
mes, deux anciens Capitaines viennent 
me trouuer en secret, et me firent cette 
harangue : Mon l'rere, me dirent-ils, 
tes yeux te trompent lors que tu nous 
regardes : tu croy voir des hommes 

viuans, et nous ne sommes que des 
spectres et des âmes de trespassez. 
Cette terre que tu foules aux pieds va 
s'entr’ouurir pour nous abysmer auec 
toy, afin que nous soyons au lieu qui 
nous est deu parmy les morts. 11 faut 
que tu sçaehes, mon frere, que cette 
nuit dans vn conseil, on a pris la reso¬ 
lution d’abandonner cette Isle. La plus- 
part ont dessein de se retirer dans les 
bois, afin de viure solitaires et qu’homme 
du monde ne seachant où ils sont, l’en- 
nemv n’en puisse auoir la connoissance. 
Quelques-vns font estât de reculer à six 
grandes iournées d’icy ; les autres pren¬ 
nent leur route vers les peuples d’An- 
dastdé, alliez de la nouuelle Suede ; 
d’autres disent tout haut, qu’ils vont 
mener leurs femmes et leurs enfans 
pour se ietter entre les bras de l’enne- 
mv, où ils ont vn grand nombre de leurs 
parens qui les désirent, et qui leur 
donnent aduis, qu’ils avent à se sauuer 
au plustost d’vn pais désolé, s’ils ne 
veulent périr dessous ses ruines. Mon 
frere, adioustoient-ils, que feras-tu so¬ 
litaire en cette Isle, lors que tout le 
monde t’aura quitté ? es-tu venu icy 
pour cultiuer la terre ? veux-tu ensei- 
seigner à des arbres ? ces Lacs et ces 
Riuieres ont-elles des oreilles pour écou¬ 
ter tes instructions ? pourrois-tu suiure 
tout ce monde qui se va dissiper? La 
pluspart trouueront la mort, où ils espè¬ 
rent trouuer la vie : quand tu aurois 
cent corps pour te diuiser en cent lieux, 
tu ne pourrons pas y suffire, lu leur se- 
rois à charge et tu leur serois en hor¬ 
reur. La famine les suiura par tout, et 
la guerre les trouuera. 

Mon frere, prends courage, m’adiou- 
sterent ces Capitaines. Toy seul nous 
peux donner la vie, si tu veux faire vn 
coup hardy. Choisis vn lieu où tu puisses 
nous rassembler, et empesche cette dissi¬ 
pation ; ielte les yeux du costé de Québec 
pour y transporter les restes de ce païs 
Perdu; n’attends pas que la famine et 
rçne la guerre ayent massacré iusques 
au dernier. Tu nous portes dedans tes 
•nains et dans ton cœur. La mort t’en 
arauvplus de dix mille. Si tu différés 
dauautage, il n’en restera plus vn seul, 


et alors tu aurois le regret de n’auoir 
pas sauué ceux que lu aurois pû retirer 
du danger, et qui t’en omirent les 
moyens. Si tu escoutes nos désirs, nous 
ferons vue Eglise à l’abry du fort de 
Kebec. Nostre foy n’y sera pasesteinte: 
les exemples des Algonquins et des 
François nous tiendront en nostre de- 
uoir ; leur charité soulagera vne partie 
de nos misères, et au moins y trouue- 
rons-nous quelquefois quelque morceau 
de pain pour nos petits enfans, qui de¬ 
puis si long-temps n’ont que du gland et 
des racines ameres pour souslenir leur 
vie. Apres tout, deussions-nous mourir 
auec eux, la mort nous y sera plus 
douce qu’au milieu des forests, où per¬ 
sonne ne nous assisterait à bien mourir, 
et où nous craignons que nostre foy ne 
s’atfoiblisse auec le temps, quelque re¬ 
solution que nous ayons de la chérir 
plus que nos vies. 

Ayant entendu le discours de ces Ca¬ 
pitaines, i’en fis le rapport à nos Peres. 
L’affaire estoit trop importante pour la 
conclure en peu de iours. Nous redou¬ 
blons nos deuotions ; nous consultons 
ensemble, mais plus encore auec Dieu ; 
nous faisons des prières de quarante 
heures, pour reconnoistre ses sainctes 
volontez ; nous examinons cette affaire, 
quinze, seize et vingt fois. 11 noussemble 
(le plus en plus que Dieu auoit parlé par 
la bouche de ces Capitaines. Car nous 
voyons qu’il estoit vrav, que tout le païs 
des Hurons n’esloit plus qu’vne terre 
d’horreur et vn lieu de massacre. En 
quelque endroit que nous iettassions 
nostre veuë, nous estions conuaincus, 
que la famine d’vn costé et la Guerre 
d’vn autre, acheueroient d’exterminer 
ce peu qui resloit de Chrestiens. Mais 
si nous les pouuions mener à l’abry du 
fort de nos François de Montreal, des 
Trois Riuieres ou de Quebec, nous ju¬ 
gions qu’en elfet ce serait là l’vnique 
lieu de leur refuge ; que les secours que 
nous pourrions leur rendre y seraient 
plus puissans et que leur foy y serait 
plus en asseurance ; en vn mot que Dieu 
y serait plus glorifié. 

Ce fut vn sentiment si general de tous 
nos Peres, que ie ne pus y résister, estant 

d’ailleurs bien asseuré que leur cœur 
estoit tellement attaché aux croix et aux 
souffrances qu’ils cherissoicnt dans celle 
heureuse Mission, que chose au monde 
ne les eust pû détacher sinon l’vnique 
veuë de la plus grande gloire de Dieu. 

L’ennemy cependant continué tous- 
iours ses massacres ; la famine va nous 
dépeuplant, si nous ne hastons nostre 
retraicte, nous saunerons moins de 
Chresticns. Le dessein en ayant esté 
pris à loisir, l'execution en deuoit estre 
prompte, crainte que l’Iroquois n’en¬ 
tendant ces nouuelles, n’allast nous 
tendre des embusches pour nous ar- 
rester au passage. 

Ce ne fut pas sans larmes que nous 
quittasmes ce pals, qui possedoit nos 
cœurs, qui arrestoit nos espérances, et 
qui estant desia rougy du sang glorieux 
de nos freres, nous promettoit vn sem¬ 
blable bon-heur, nous ouuroit le chemin 
du Ciel et la porte du Paradis. Mais 
quoy ! il faut s’oublier de soy-mesme, et 
quitter Dieu, pour Dieu, ie veux dire 
qu’il mérité luy seul d'estre seruy, sans 
la veuë de nos interests, fussent-ils les 
plus Saints que nous puissions auoir au 
monde. 

Dans ces regrets, ce nous fut vne 
consolation d’emmener auec nous de 
panures familles Chrestiennes, enuiron 
trois cents âmes : tristes reliques d’vne 
nation autrefois si peuplée, que les mi¬ 
sères ont accueilly au temps qu’elle a 
esté la plus (îdele à Dieu. Le Ciel y 
auoit ses esleuz ; il s’est peuplé de nos 
despoiiilles en dépeuplant la terre ; et 
ce nous est assez pour nous contenter 
dans nos pertes, de voir que ceux qui 
sont restez auec nous, ayans perdu leurs 
biens, leurs parens, leur patrie, n’ayent 
pas perdu leur foy. Plus de trois mille 
auoient depuis vn an receu le Saint Ba- 
ptesme, qu’eussions-nous pû plus sain¬ 
tement leur souhaitter, sinon qu’ils em¬ 
portassent dans le Ciel leur innocence 
baptismale ? Dieu leur a fait cette grâce 
plus tost qu’ils ne s’y attendoient, pour¬ 
rions-nous bien nous plaindre qu’il 
leur ayt hasté ses faneurs ? puisque 
nous-mesmes nous nous fussions estimez 


trop heureux de mourir en leur compa¬ 
gnie pour ioüir du mesme bon-heur. 

Par les chemins, qui sont d’enuiron 
trois cents lieues, nous auons marché 
sur nos gardes, comme dans vne terre 
ennemie, n’y ayant aucun lieu où l’Iro- 
quois ne soit à craindre, et où nous 
n’ayons veu des restes de sa cruauté ou 
des marques de sa perfidie. D’vn costé 
nous enuisugions des campagnes, où il 
n’y a pas dix années que i’y comptois 
les huit et dix mille hommes : de tout 
cela, il n’en restoit pas mesme vn seul. 
Passant plus outre, nous costoyions des 
terres nouuellement rougies du sang de 
nos Chrestiens. D’vne autre part, vous 
eussiez veu des pistes encore toutes 
fraisches de ceux qu’on auoit emmenez 
captifs. Yn peu plus loin, il n’y auoit 
que des carcasses de cabanes abandon¬ 
nées à la fureur de l’ennemy, ceux qui 
les habitoient ayans pris la fuite dans 
les bois et s’estans condamnez à n’auoir 
plus d’autre demeure qu’vn perpétuel 
bannissement. Les Nipissiriniens, peu¬ 
ples de la langue Algonquine, auoient 
esté tout nouuellement massacrez dans 
leur lac, de quarante lieues de contour, 
lequel autrefois i’auois veu habité quasi 
tout le long de ses costes, et lequel 
maintenant n’est plus rien qu’vne soli¬ 
tude. Yne iournée plus en deçà nous 
trouuasmes vne forteresse, où les Iro- 
quois auoient passé l’IIyuer venans à la 
chasse des hommes. À quelques lieues 
de là, nous en trouuasmes encore vne 
autre. Par tout, nous marchions sur les 
mesmes démarches de nos plus cruels 
ennemis. 

Au milieu du chemin, nous eusmes 
vne alarme assez viue, vne troupe d’en¬ 
uiron quarante François et de quelques 
Hurons qui auoient hyuerné à Kebec, et 
qui monloienl cette grande riuiere, ap- 
perceurent quelques pistes de nos de- 
couureurs et creurent que c’estoit l’en- 
nemy. En mesme temps nostre auant- 
garde eut aussi connoissance des pistes 
de ceux qui venoient de nous découurir. 
Les vns et les autres estons retournez sur 
leurs pas, chacun se préparé au combat; 
mais estans venus aux approches, nos 

alarmes furent bien-tost changées en 
ioye. 

Ces François que nous eusmes au 
rencontre, auoient fait prise depuis fort 
peu de jours, de quelques Iroquois qui 
auoient voulu les surprendre, et qui 
eussent fait vn coup aussi heureux qu’il 
estoit remply de courage, s’ils se fussent 
assez promptement retirez apres leur 
première descharge. Ils n’estoient que 
dix Iroquois, qui auoient hyuerné en- 
uiron soixante lieues au dessus des Trois 
Riuieres, où ils ne viuoient que de 
chasse, attendans au Printemps quelque 
bande, ou de François, ou de Hurons, 
qui passeroit par là. Ces ennemis ayans 
apperceu sur Je soir, la fumée du feu de 
nos François, qui s’estoient cabanez en- 
uiron vne lieue proche de leurs em- 
busches, viennent de nuict les recon- 
noistre, et ils eurent bien l’asseurance, 
dix qu’ils estoient, d’en attaquer soi¬ 
xante. Il est vray qu’ils se glissèrent à 
la faueur d’vne nuict obscure, et qu’ils 
prirent leur route auec tant de bon-heur 
qu’ils ne furent pas apperceus des sen¬ 
tinelles, sinon lors qu’ils estoient desia 
dedans le camp, et qu’ils déchargèrent 
les coups de mort sur les premiers qu’ils 
rencontrèrent en leur chemin, tout le 
inonde estant endormv. 

Il semble que la mort ne cherchoit 
que les bons Chrestiens, et les colomnes 
denostre Eglise Iluronne, ils en tueront 
sept auant qu’on se fust reconnu, entre 
autres vn Capitaine nommé Iean Ba¬ 
ptiste Alironta, dontsouuent nous auons 
parlé dans nos Relations precedentes, 
lequel ayant hyuerné à Kcbec cette der¬ 
nière année, y auoit édifié tout le monde 
par l’innocence de sa vie et par l’ex¬ 
emple de ses vertus. 

Le Pere Bressany qui nous ramenoit 
cette troupe, auec laquelle il estoit de¬ 
scendu des Hurons sur la fin de l’Esté 
precedent, se resueille au bruit de ces 
meurtres, il voit à ses costez ses compa¬ 
gnons, qui desia auoient receu le coup 
de la mort: il crie aux armes, et en 
mesme temps il reçoit trois coups de 
flèche dans la leste, qui le couure tout 
de son sang. On accourt au secours, six 
Iroquois furent tuez sur la place, deux 


furent pris captifs ; les deux derniers, 
n’en pouuant plus, laschent le pied et 
se saunent à la fuite. Voila quels sont 
nos ennemis : ils sont sur vous, lors 
qu’on les croit à deux cents lieues de 
là ; et au mesme moment ils s’esua- 
nouïssentde vos yeux, si ayans fait leur 
coup ils veulent songer à la retraicte. 

Celle troupe qui nous eut au ren¬ 
contre, ayant appris la desroule de tout 
le pais des Hurons, prend dessein de 
retourner dessus ses pas. Nous suiuons 
donc noslre chemin. Helas que ces 
malheureux Iroquois ont causé de déso¬ 
lation en toutes ces contrées ! Lors que 
ie montois cette grande Riuiere, il n’y 
a que treize ans, ie l’auois veuë bordée 
de quantité de peuples de la langue Al- 
gonquine, qui ne connoissoient pas vn 
Dieu, et lesquels au milieu de l’infidé¬ 
lité s’estimoient les Dieux de la terre, 
voyans que rien ne leur manquait, dans 
l’abondance de leurs pesches, de leurs 
chasses, et du commerce qu’ils auoient 
auec leurs nations alliées ; et auec cela, 
ils estoient la terreur de leurs ennemis. 
Depuis que la foy est entrée dans leur 
cœur, et qu’ils ont adoré la Croix de 
lesus-Christ, il leur a donné pour par¬ 
tage vne partie de cette Croix vraye- 
ment pesante, les ayans mis en proye 
aux miseres, aux tournions et à des 
morts cruelles, en vn mot, c’est vn 
peuple elfacé de dessus la terre. Nostre 
vnique consolation, c’est qu’estans morts 
Chrestiens ils sont entrez dans le par¬ 
tage des véritables enfans de Dieu. 
Flagellât Deus omnem /ilium quem re- 
cipit. 


CHAPITRE ix. 

De l’estabUssement de la Colonie Hu- 
ronne à Kebec. 

Apres enuiron cinquante journées 
d’vn chemin très pénible, dans lequel 
nous fismes quantité de naufrages, plu¬ 
sieurs de nous estans tombez dans des 

précipices affreux, et dans le milieu des 
abismes, d’où Dieu nous retiroit d’vne 
main amoureuse, contre nos espérances, 
enfin nous arriuasmes à Kebec, le vingt- 
huitiesme de Iuillet. 

Nous auions seiourné deux iours à 
Montreal, où nous y l'usmes receus auec 
vn cœur de Charité vrayement Chre- 
stienne. C’est vn lieu auantageux pour 
l’habitation des Sauuages ; mais cette 
place estant frontière à l’Iroquois, que 
nos Durons fuycnt plus que la mort 
mcsme, ils ne pûrent pas se résoudre 
d’y commencer leur Colonie. Si l’Iro- 
quois pouuoit estre arresté, cette Isle 
seroit bien-tost toute peuplée ; et mesme 
ie ne suis pas hors d’esperance, qu’auant 
l’Hyuer quelques familles de ces bons 
Chresliens fugitifs n’y aillent faire leur 
demeure. 

C’est la coustume de ces Peuples, 
mesme des Infidèles, lors qu’vne nation 
se réfugié dans quelque pais estranger, 
que ceux qui les reçoiuent les distri¬ 
buent incontinent dans diuerses mai¬ 
sons, où non seulement on leur donne 
le giste, mais aussi les nécessitez de la 
vie, auec vne Charité qui n’a rien de 
barbare et qui vn iour fera honte à 
quantité de peuples qui sont nez dans le 
Christianisme. I’ay veu dans les Hui ons 
pratiquer tres-souueut cette hospitalité : 
autant de fois que nous y auons vcû des 
nations désolées, des bourgs ruinez, et 
quelque peuple fugitif, sept et huit cents 
personnes trouuoient dés leur abord, 
des hostes charitables qui leur tendoient 
les bras, qui les sccouroient auec ioye, 
et qui mesme leur distribuaient vne 
partie des terres desia ensemencées, 
afin qu’ils pûssent viure, quoy qu’en 
vn païs estranger, comme dans leur 
Patrie. 

Nos Hui ons se promettoient au moins 
vne partie de cét accueil, estans arriuez 
à Kebec. Les Religieuses Hospitalières 
ouurirent incontinent et leur cœur, et 
leurs mains, et le sein de leur Charité, 
non seulement pour les malades, mais 
aussi pour quelques vnes de ces panures 
familles que la famine poursuiuoit. Les 
Yrsulines pareillement, auec leur bonne 
fondatrice, Madame de la Peltrie, ont 


entrepris en ce rencontre, au dessus de 
leurs forces, mais non pas au dessus de 
leur confiance qu’elles ont en Dieu : 
elles se- chargèrent incontinent d’vne 
famille très-nombreuse, la première 
qui dans le païs des Durons ayt em¬ 
brassé la foy. Leur séminaire fut ouuert 
à de petites filles, qui accreurent leur 
nombre, et le zele de ces bonnes Meres 
ne trouuant point quasi de bornes, leurs 
classes s’ouurirent aussi à quantité d’ex¬ 
ternes, qu’elles instruisent du Caté¬ 
chisme, en langue Huronne, et aus- 
quelles elles donnent à manger, esten- 
dant ainsi leurs Charilées en mesme 
temps et sur les corps et sur les âmes. 
Trois ou quatre personnes des plus con¬ 
sidérables, se sont chargées aussi cha¬ 
cune du soin d’vne famille. Mais apres 
tout, il est resté plus de deux cents de ces 
pauures Chrestiens, qui n’ont peu trou- 
uer aucun secours dans la famine qui 
les presse et qui les suit par tout. 

le prie Nostre Seigneur de donner les 
véritables sentimens d’vne charité vray- 
ment Chreslienne, à tous ceux qui ont 
vne si riche occasion de la pratiquer. 
En attendant qu’on puisse faire dauan- 
tage, et quoy qu’il couste, nous tasche- 
rons comme leurs Peres, de subuenir à 
leurs nécessitez. Par les chemins, nous 
les auons nourris ; dans leur propre pais, 
Dieu nous fournissoit les moyens de 
soulager vne partie de leurs miseres ; 
nous auons respandu pour eux nostre 
sang et nos vies: pourrions-nous apres 
cela leur refuser ce qui est hors de nous, 
qui puisse estre en nostre pouuoir ? Ils 
viennent tous les iours quérir chez nous 
la portion qu’on leur distribué ; ils se 
sont bastys eux-mesmes leurs cabanes, 
ils tascheront par leur trauail de cher¬ 
cher quelque partie de leur nourriture. 
Si apres nous estre espuisez, nous nous 
voyons dans l’impuissance de continuer 
nos charitez, et qu’ils meurent icy de 
famine proche de nos François, au 
moins aurons-nous celte consolation, 
qu’ils y mourront Chrestiens. 

Mais la famine n’est pas le mal qui 
soit le plus à craindre. C’est la terreur 
des Iroquois, qui menacent toutes ces 
contrées, qui font sentir par tout leur 

barbarie, et qui de plus eu plus vont 
continuons leur rage, non seulement 
contre les restes des Algonquins et des 
Hnrons, mais tournent maintenant le 
poids de leur fureur contre nos habita¬ 
tions Françoises. 

11 n’y a que fort peu de iours, qu’vne 
autre bande de vingt-cinq à trente lro- 
quois, eurent bien l’asseurance d’atta¬ 
quer en plein iour, proche des Trois 
Riuieres, plus de soixante de nos gens 
qui alloient les chercher. Ces mal-heu¬ 
reux sont à demy-corps dans la boue, 
dans des marets, et cachez dans des 
ioncs, d’où ils font leur décharge et où 
on ne peut pas les aborder. Se voyons 
trop pressez, ils prennent la fuyte et 
s’embarquent dans leurs canots. Nos 
gens ne peuuenl pas tousiours marcher 
de compagnie, plusieurs demeurent en 
arriéré. Les Iroquois les voyans desunys, 
tournent visage et combattent contre 
ceux qui sont auancez des premiers ; 
quand ils voyent qu’on se réunit, ils 
reprennent la fuyte auec ordre, et apres 
quelque temps, ils reprennent aussi le 
combat : en vn mot, ce sont des Prolées 
qui changent de face à tout moment ; et 
on ne doit pas croire qu’ils soient et 
sans conduite et sans courage. 

Nous perdismes en ce rencontre quel- 
qnes-vns de nos meilleurs Soldats ; 
d’autres furent grieuement blessez. Les 
Iroquois se voyans trop viuement pres¬ 
sez, tirent vne retraite, auec vn ordre 
qui n’eust rien de barbare. Aussi, leur 
conducteur, et le chef de ces ennemis 
de la foy esloit vn Hollandois, ou plus 
tost l’abomination d’vn péché, et vn 
monstre produit d’vn Pere Hollandois 
Hérétique et d’vne Payenne. 

Iusques à quand Dieu permettra-il 
qu’on fasse vne terre d’horreur, d’vn 
pais qui sans ces Barbares ne seroit que 
bénédiction? Car n’eust esté leur cru¬ 
auté, le nom de Dieu auroit pénétré 
bien auant dans vn grand nombre de 
peuples infidèles, qui restent encore à 
conuertir ; la Croix de Iesus-Christ se 
feroit iour au milieu des tenebres du 
Paganisme qui y régné, et le Paradis 
s’ouuriroitàvn million de pauures Ames, 
qui n’ont que l’enfer pour partage. 


Nous attendons auant l’IIyuer trois 
cents Chrestiens Hurons, qui viendront 
aecroistre nostre Colonie commencée ; 
six cents hommes de la Nation Neutre, 
nous ont fait porter la parole, qu’ils 
viendraient l’Esté prochain, nous de¬ 
mander des armes et du secours, ayans 
maintenant guerre ouuerte auec les 
Iroquois ; en mesme temps, il faudrait 
fondre sur cét ennemy de la foy, et 
trouuer les moyens de leur porter la 
guerre dans leur propre païs. En vne 
année de bon succcz, et apres vn effort 
digne du zele que tant de saintes Ames 
ont pour la conuersion des Saunages, 
on auroit exterminé cette poignée de 
gens, qui ne viucnt que pour renuerser 
les ouurages de Dieu. 

Apres cela, nos espérances refiori- 
roient, et la gloire de nos Eglises seroit 
encore plus grande que n’a esté l’inno¬ 
cence et la sainteté de celles dont nous 
déplorons maintenant les ruines. 

Mais puis que nous parlons de l’esta- 
blissement d’vne Colonie Huronne à 
Kebec, mettons en suitte quelques Cha¬ 
pitres des Sauuages circonuoisins, affai¬ 
blis en terre par les mesmes ennemis 
et par les mesmes persécutions, et forti¬ 
fiés pour le Ciel par vne mesme creance. 


chapitre x. 

De l'Eglise de saincl Ioseph à Sillery. 

Cette Eglise n’a pas esté exempte des 
calamitez qui comme vn torrent ont 
inondé le panure pais des Ilurons. On 
nous escril d’Europe, que les malheurs 
sont si vniuersels, qu’on diroit quasi 
que les colomnes de l’Vniuers sont 
esbranlées. Nous auons cette conso¬ 
lation dans nos miseres, que nostre 
creance est bien souuent nostre grand 
crime, et que la guerre d’vn Estât tout 
barbare est quasi changée en vne guerre 
Saincte : car la pluspart de nos Chre¬ 
stiens ne prennent les armes depuis 
quelques temps, que pour conserucr 

le Christianisme dans leurs nouuelles 
Eglises. Or comme les Croix sont le 
fondement de la Religion, et que Dieu 
n’a point détruit son Église par les per¬ 
sécutions, nous espérons que les guerres, 
les famines, et les martyres qui peuplent 
l’Eglise triomphante de nos bons Chre- 
stiens, n’abismeront pas ces pauures 
Eglises militantes et soutfrantes. Les 
lïeuues qui se cachent sous terre ne sont 
pas perdus ; ils en sortent auec l’eston- 
nement de ceux qui en ignorent la 
source et l’origine. Mais entrons en 
discours. 

Vue troupe de Chrestiens de sainct 
Ioseph, s’estans ioints ce Printemps 
auec quelques Saunages des Trois Ri- 
uicres et auec quelques Durons, à des¬ 
sein, comme ils disent, d’aller coupper 
les pieds à quelques-vns de leurs en¬ 
nemis, afin d’empescher qu’ils ne les 
vinssent troubler dans leurs prières, 
rencontrèrent vn Iroquois en leur che¬ 
min, dont ils se saisirent. Quelques-vns 
se voulans contenter de cette proye, 
leur Capitaine, nommé Iean 8tag8ain8, 
homme grand et puissant, très bon 
Chrestien et fort vaillant, repartit qu’il 
falloit approcher des bourgades Hiro- 
quoises, et tascher d’en surprendre quel- 
qu’vne. Ils auancent donc à la sourdine, 
enuoyant deuant eux vu Algonquin et 
vn Duron pour reconnoistre si l’ennemy 
n’est point en campagne. Le Duron fit 
rencontre d’vne trouppe d’Iroquois, se 
voyant surpris, il fait bonne mine, et 
pour sauuer sa vie, il commit vne lds- 
cheté et vne trahison tres-borrible. 
Voilà qui va bien, que ie vous aye ren¬ 
contré, dit-il aux Iroquois, il y a long¬ 
temps, mes freres, que ie vous cher- 
chois. Ils luy demandent où il alloit : le 
m’en vay, dit-il, en mon pais, chercher 
mes parens et mes amis : le pais des 
Durons n’est plus où il estoit, vous 
l’auez transporté dans le vostre, c’est là 
où ie m’en allois pour me ioindre à mes 
parens et à mes compatriotes, qui ne 
font plus qu’vn peuple auec vous ; ie me 
suis eschappé des ombres qui restent 
encore d’vu peuple qui n’est plus. T’es- 
tu mis en chemin tout seul, luy deman¬ 
dent-ils ? Mon pas, respond-il, i’ay pris 


l’occasion d’vne bande d’Algonquins 
qui vous viennent chercher ; ie me suis 
écarté d’eux de temps en temps pour 
rencontrer quelques-vns du pais où ie 
me vay rendre, afin de les liurer entre 
leurs mains. Les Iroquois tressaillans 
d’aise à cette nouuelle, se rassemblent 
et s’en vont, sous la conduite de ce 
Iudas, surprendre nos pauures Algon¬ 
quins, qui se fians trop sur leurs espions 
ou sur leurs Découureurs, comme ils 
les nomment, n’attendoient pas vne 
salue d’arquebuses qui les mit en dé¬ 
route. Plusieurs y perdirent la vie, quel¬ 
ques-vns se sauuerenl à la faueur des 
bois, vn bon nombre fut mis dans les 
liens pour estre la curée de ces mâtins ; 
nostre Capitaine Chrestien se battit auec 
vne générosité, qui donna de l’estonne- 
ment à l’ennemy mesme. Les iuge- 
mens de Dieu sont pleins d’abysmes. 

Le traistre, ayant demeuré quelque 
temps auec les Iroquois, eut bien la 
hardiesse de retourner vers les François 
et vers les Algonquins, pour tramer, 
à ce qu’on croit, vne autre trahison, sa 
première ayant si bien réussi sans estre 
découuerte ; mais Dieu qui est iuste, ne 
permit pas qu’vne action si noire fust 
bien long-temps cachée. Les Algon¬ 
quins qui retournèrent de cette défaite 
plus morts que vifs, ayans déclaré à 
leurs amis les soupçons qu’ils auoient 
de ce Duron, on l’interrogea sur ce fait, 
il parut chanceler ; on le presse de dire 
la vérité, enfin il auouë son crime, con¬ 
fessant ingenuëment que l’amour de la 
vie et la crainte de la mort l’auoit ietté 
dans cette mal-heureuse desloiauté. 

Monsieur le Gouuerneur le fit appré¬ 
hender, et apres auoir esté conuaincu 
d’vne trahison si noire, il fut condamné 
à mort, et liuré entre les mains de ses 
gens mesme, pour en faire l’execution. 
On pensa premièrement au salut de son 
arne, et puis on l’attacha au pilory, 
planté deuant le fort des François, où 
parut vn Duron armé d’vne hache, qui 
luy dit : Tu mérités la mort pour auoir 
trahy nos amis et nos alliez. Il est vray, 
respond le coulpable, tuez-mov. Le Du¬ 
ron luy décharge vn coup de hache sur 
la teste, qui ne l’assomma pas; ilre- 

double iusques à trois fois, et le met à 
mort. Voila le payement de sa trahison ; 
mais disons deux mots de nos panures 
Clirestiens conduits au pais des feux et 
des flammes, nous n’en sçauons encore 
que peu de chose, mais ce peu est bien 
remarquable. 

Deux Huions captifs, eschappés des 
mains des Iroquois, ayans veu les hor¬ 
ribles tourniens qu’on a fait souffrir à 
ces pauures victimes, nous ont comblez 
de douleur et de ioye. Ils disent, que 
ces bons Néophytes chantoient les lou¬ 
anges de Dieu au milieu des flammes ; 
qu’il sembloil que le Ciel, sur lequel ils 
ietloient incessamment les yeux, leur 
donnoit plus de contentement et de 
plaisir que les feux ne leur causoient de 
douleurs et de tourmens ; mais ils ex¬ 
altent sur tout vn nommé Ioseph Ona- 
haré, quelques-vns ont dit qu’il meritoit 
la palme du martyre, car en effet, il a 
souffert pour Iesus-Christ, et voicy com¬ 
ment. 

Ce ieune homme, depuis quelque 
temps, ne regardoit plus les Iroquois 
que comme les ennemys de la foy, et 
comme les destructeurs de la Religion 
Chrestienne ; il ne portoit les armes 


coutre eux qu’en veuë de conseruer 
l’Eglise où il auoit pris naissance en 
Iesus-Christ, il s’estoit résolu de souffrir 
et de mourir constamment pour sa que¬ 
relle : c’est pourquoy se voyant pris et 
garotté, il luy rendit mille louanges, le 
remercia de luy auoir donné la foy et le 
flaptesme, pria tout haut en face de 
tous ses ennemis, donna courage à ses 
camarades, les exhortant de souffrir les 
tourmens qui leur estoient préparés, 
comme des enfans de Dieu à qui le Ciel 
estoit ouuert. Les Iroquois luy deffen- 
dentde prier Dieu et d’animer ses gens. 
D les regarde d’vn visage assuré ; il les 
voit armés de fer, de feux, de flammes, 
de cousteaux, de haches toutes rouges ; 
il se moque d’eux et de leurs tourmens, 
d continue sa priere : ce qui iette ces 
barbares dans vne telle rage qu’ils ré¬ 
solurent de le tourmenter d’vne façon 
nouuelle, s’il ne cessoit d’inuoquer son 
dieu. Us Je martyrisèrent trois iours et 
frois nuits durant, et iamais ne purent 

l’empescher de chanter les loüanges de 
son Seigneur et de son maistre ; ils luy 
disoient, en se moquant, ce que les luifs 
obieetoient au Fils de Dieu : Demande 
secours à celuy que tu inuoques, dis luy 
qu’il te vienne deliurer. Mais ce Ieune 
homme, méprisant leur fureur, remer- 
cioit Dieu de la grâce qu’il luy faisoit 
d'endurer comme vn Chrestien, et non 
comme vn simple Sauuage. Enfin il 
l’honora iusques au dernier souspir, et 
ceux qui ont assisté à ces grandes souf¬ 
frances, disent qu’ils ne sçauent lequel 
des deux a paru plus estonnant à leurs 
yeux, ou la rage et la grandeur des 
tourmens, ou la constance et la géné¬ 
rosité du Patient. 

Comme on estoit sur l’impression de 
ce Chapitre, on a receu vne lettre, ap¬ 
portée par le dernier vaisseau venu de 
ces contrées, qui parle en ces termes à 
vn Pere qui en est retourné depuis peu. 
Voicy des nouuelles de vostre panure 
Ioseph. Vn ieune Huron son grand 
amy, ayant esté pris auec luy cl receu 
la vie des Iroquois, qui luy auoient 
donné toute liberté dans leurs Bour¬ 
gades, s’est sauué, et nous a rapporté 
ce qui suit. N’estant point suspect aux 
Iroquois qui m’auoient donné la vie, ie 
Irouuay moien de monter sur l’échafaut, 
où on tourmentoit Ioseph Onaharé et de 
luy parler vn peu de temps, il me dit 
ces paroles : Si iamais, mon cher amy, 
tu retournes au pais des Algonquins, as- 
sure-les que les Iroquois auec tous 
leurs tourmens, n’ont peu m’arracher la 
priere de la bouche, ny la foy de mon 
cœur ; dis leur que ie suis mort auec 
plaisir dans l’esperanee d’aller bien tost 
au Ciel. En effect, adioustoit ce ieune 
Huron, il ne cessa de prier et de louer 
Dieu dans ses tourmens qui durèrent 
trois iours entiers, et comme cette 
grande trouppe de Bourreaux le tour- 
menloient dauanlage pour ce qu’il prioit, 
luy au lieu d’arrester ses prières pour 
arrester ses tourmens, les redoubloit 
dauantage, leuant souuenl les yeux vers 
le Ciel. Ce spectacle me comblant de 
douleur et me tirant les larmes des 
yeux, il me demanda si i’estois mécon¬ 
tent de son bon-heur. Ne m’attendris 





32 


Relation de la Nouuelle 


point par tes larmes, me disoit-il, car ie 
t’asseure, qu’encoreque ie souffre beau¬ 
coup en mon corps, mon ame n’est point 
triste ; ce seroit bien pour vn néant que 
ie m’attrislerois, puis que ie suis si 
proche de la maison de celuy qui a tout 
fait. Voila, dit le Pere, dont nous auons 
receu la lettre, ce qu’on nous a raconté 
de nouueau de ce ieune homme qui vous 
a esté si cher. 

Sortant de Saint Ioseph, il fit de soy- 
mesme, et sans qu’aucun l’instruisist, 
vue Confession generale depuis son Ba- 
plesme, et passant aux Trois Riuieres il 
se confessa et se communia encore auec 
ses camarades. Dieu le disposoil à vne 
si sainte et si glorieuse mort. 

Ce genereux Athlete estoit natif d’vne 
petite nation Algonquine assez peu éloi¬ 
gnée du pays des Durons. Ayant ouy 
parler de nostre creance, et voyant que 
ses compatriotes ne la gouttoient pas, il 
descendit aux Trois Riuieres, et de là 
il vint iusques à Saint Ioseph à Sillery, 
où ayant veu la pieté des Chrestiens, il 
fut touché, se fit instruire, et en suite 
demanda et obtint le Baptesme. Nous 
l’auions tenu vn an dans nostre maison, 
et comme il se faisoit grand, il choisit 
vn tres-bon Chrcstien, nommé Charles 
Ka riskatisitch pour son Pere, qui le 
receut et l’adopta comme son fils, et le 
maria à vne ieune fille Chrestienne. Il 
estoit d’vn naturel prompt, vif et hardy, 
et si la Foy n’eust esté fortement enra¬ 
cinée dans son ame, il y a long-temps 
qu’il aurait quitté la demeure et la com¬ 
pagnie des Chrestiens, veu mesmement 
que ses parens firent tous leurs efforts 
pour le faire retourner en son pays, 
iusques à luy deleguer vn sien cousin 
que nostre Néophyte méprisa, voyant le 
peu d’amour qu’il auoit pour la Religion 
Chrestienne. 

Vne année deuant sa mort, estant allé 
en guerre auec vne troupe d’Algonquins 
dont le chef n’esloit pas baptisé, comme 
ils approchoienl du pays de leurs enne¬ 
mis, leur Capitaine voulut consulter le 
Démon pour.sçauoir de luy quelle route 
ils prendroient, afin de faire rencontre 
à leur auantage : nostre Ioseph s’y op¬ 
posa, disant que la Loy de Iesus-Christ 


ne permeltoit aucune communication 
auec les mauuais esprits ; mais comme 
il n’estoit pas le plus fort, on dresse le 
Tabernacle, le Sorcier ou plus tost le 
iongleur y entre, il l’ébranle et le fait 
trembler d’vne façon estrange, il fait 
ses inuocations, en sorte que le Démon, 
ou plus tost le charlatan mesme chan¬ 
geant de voix et s’adressant au Chre- 
stien, luy dit d’vn ton plein de menaces: 
D’où vient que tu ne veux pas qu’on me 
consulte ? Tu fais du hardy, et tu n’es 
qu’vn superbe. Tout le monde tremble 
à cette voix. Le Chrestien repart sans 
s’estonner : Tu veux ielter la peur de¬ 
dans mon ame, ie ne crains ny loy, ny 
tes menaces, ny les Iroquois ; ie crains 
et i’honore celuy qui a tout fait, c’est 
mon Maistre et le tien ; tu n’as de pou- 
uoir qu’autant qu’il t’en accorde. C’est 
mov, dit le Démon, qui av tout fait. Tu 
esvn imposteur, répliqué nostre Ioseph, 
monstre tes forces, ie te deffie, tu vou- 
drois m’ébranler, mais tu n’y perdras 
que tes peines. Le Démon demeura 
confus, et nostre Chrestien ne laissa pas 
de ressentir comme vn coup qui luy fut 
donné au costé, qui l’empescha trois 
iours durant de respirer, ne se mouuant 
qu’auec peine ; cela le surprit, mais ne 
l’abattit pas, il disoit en son cœur : Il 
n’importe, quand ie deurois mourir, ie 
ne cederay jamais au ManitS. Enfin 
s’estant fortement recommandé à Dieu, 
le mal le quitta en vn instant comme il 
l’auoit pris en vn moment. 

Quelqu’vn de ses camarades, voyant 
qu’il ne plioit point nonobstant sa dou¬ 
leur, luy fit ce reproche : le suis marry 
d’auoir entrepris ce voyage auec toy, 
ie voudrais que nous fussions encore 
dans les cabanes d’où nous sommes 
partis, ie n’en sortirais jamais en ta 
compagnie, puis que tu ne fais pas 
comme les autres, et que tu n’obeys 
point à nostre Capitaine. Hé quoy donc, 
fit nostre Chrestien, nous sommes-nous 
mis en campagne pour consulter le Dé¬ 
mon ? nos parens et nos alliez nous 
ont-ils dit à nostre départ : Allez dresser 
des Tabernacles, et faites reuiure les 
anciennes superstitions que nous auons 
quittées ? ne nous ont-ils pas recoin* 

mandé de couper les bras et les iambes 
à nos ennemis, afin que nous puissions 
prier Dieu et que nous puissions estre 
instruits en repos ? Nous cherchons des 
hommes, et non des Démons, c’est en 
ce point que i’obeïray et non pas en vos 
iongleries. 

Comme ils estoient dans celte con¬ 
teste, ils apperceurent deux Iroquois : 
ils quittent le combat de la langue, ils 
parlent comme des lévriers d’attache ; 
nostre Ioseph éleue son cœur à Dieu, et 
courant comme la foudre, passa bien- 
tost ses camarades. Les Iroquois, se 
sentant poursuiuis, jettent leurs robes 
par terre, et fuient la mort plus viste 
que la tempeste ; mais nostre soldat 
Clireslien attrappe bien-tost celuy des 
deux qui auoit moins d’haleine, il luy 
donna vn grand coup d’espée dans le 
flanc, et sans s’arrester poursuiuit son 
compagnon ; mais comme il auoit trop 
d’auantage il ne le put attrapper. Re- 
tournans sur ses pas, il rencontre le 
Sorcier, et luy dit : Hé bien, ton Dé¬ 
mon t’auoit-il dit que tu te trouuerois 
des derniers à la course ? Si i’eusse esté 
femme, il m’auroitfait peur ; mais ie ne 
crains ny toy, ny luy, ny tous vos sorti¬ 
lèges. Passons outre. 

Le mal-heur arriué par la trahison 
dont nous venons de parler, ne fut pas 
seul. Charles Ka riskatisith, qui auoit 
adopté pour fils nostre Ioseph, retour¬ 
nant de Tadoussac à Kebec dans vne 
chalouppe chargée de Chrestiens, fut ac- 
cueilly d’vne si grande tempeste, qu’il 
fit naufrage dans le grand lleuue, et pas 
tu n’en réchappa ; ces deux coups de 
foudres lancez sur la panure Eglise de 
S. Ioseph ont causé vne grandissime 
désolation. Il faut confesser que la Foy 
est vn grand appuv, si elle n’eust régné 
dans les cœurs des femmes veufues et 
des filles orphelines, etdesenfans aban¬ 
donnez, on n’auroit entendu que des cris 
et des hurlemens de barbares, et des 
lamentations de gens desesperez, et on 
ne vit que des bénédictions et des lou¬ 
anges ; ces pauures créatures à la vérité 
bien abattues, mais remplies d’vne sainte 
résignation aux volontez de Dieu, se 
v indrent ietter aux pieds de nos Autels, ! 


les meres prions pour leurs enfans, les 
femmes pour leurs maris, et les enfans 
pour leurs pores. Toutes se confessèrent 
et. se communièrent pour le soulagement 
de leur aines. Ciim occideret eos </uœre- 
bant eum. Plus Dieu les afflige, et plus 
ils le cherchent : qu’il soit beny à jamais 
dans les temps et dans l’éternité. 

Nous pourrions rapporter quantité de 
bons scnlimens et de bonnes actions 
des enfans de ces nouuelles Eglises, 
mais le peu que nous auons dit, suffira 
pour exciter ceux qui entendront parler 
de nostre désolation, de nous secourir 
au Ciel et en la terre. Ces Eglises sont 
nées dedans les Croix, elles ont engen¬ 
dré leurs enfans dans les souffrances, 
dans les persécutions, dans les épidé¬ 
mies, dans les famines, dedans les 
guerres ; elles ne se nourrissent que de 
larmes et que d’angoisses, elles ne sont 
quasi plus composées que de veufues et 
que d’orphelins, et si ic parlois en Sau- 
uage, ie dirois qu’il ne reste plus que 
des ombres, que les viuans sont allez au 
Ciel. le ne puis apres tout desesperer, 
la primitiue Eglise estoit remplie de 
bannis, de gens faits esclaues, de con¬ 
damnez aux feux, aux roues, aux mines, 
aux escuries publiques, et Dieu a tiré 
de ces bassesses les Tiares et les Mitres, 
les Sceptres et les Couronnes, qui ne 
trouuerent leur affermissement solide 
que dans l’establisscment du Royaume 
de Iesvs-Ciiiust. Dieu veuille donner la 
pensée et le zele aux Princes Chrestiens 
de l’establir en ce nouucau monde. 


CHAPITRE xi. 

Des Sauuages des Trois Riuiercs et des 
Alticamegues. 

Apres le départ des vaisseaux sur la 
fin de l’année 1648. plusieurs Sauuages 
de diuerses nations s’estans rassemblés 
aux Trois Riuieres, tindrent vn conseil 
entr’eux, dans lequel ils conclurent que 
les articles suiuans seroient soigneuse¬ 
ment obseruez. 

1. Qu’on choisirent l’vn des plus fer- 
uens Chrestiens de cette nouuelle Eglise, 
pour sonder les volontez de tous les 
Sauuagesqui se voudroient habituer en 
cét endroit, touchant leur bonne ou 
mauuaise inclination pour la Foy et 
pour la Prière comme ils parlent. 

2. Que tous ceux qui voudroient faire 
profession du Christianisme, se soûmet- 
troient aux peines qui leur seroient 
imposées s’ils contre ne noient aux Loix 
de lesus-Christ et de son Eglise. 

3. Que l’yurognerie seroil bannie et 
exilée de leurs cabanes, et que si quel- 
qu’vn tomboit dans ce crime on le met- 
troit en prison pour le faire jeusner 
quelques iours, non pas au pain et à 
l’eau, mais à l’eau toute pure sans autre 
aliment. 

4. Que les Apostats, s’il s’en trouuoit 
aux Trois Riuieres, ou les infidèles en¬ 
durcis et rebelles h la Foy, ne seroient 
point protégez dans le fort des François. 

En suite de ces conclusions, on sonda 
tous les Sauuages infidèles. Ils respon- 
dirent qu’ils honoroient la priere, et 
qu’ils vouloient prester l’oreille à la 
doctrine de lesus-Christ ; il n’y en eut 
qu’vn seul qui rebutast la proposition 
qu’on luy lit de se conuertir : il y auoit 
long-temps qu’il frequentoit les Chre- 
sliens, mais le Démon luy auoit mis si 
auant dans la teste qu’il mourroit bien- 
tost s’il se faisoit baptiser, que la crainte 
d’vne mort temporelle l’a ietté dans vn 
mal-heur eternel ; car en fuyant les 
Iroquois il est tombé entre leurs mains, 
et si Dieu ne luy a fait vne grâce mira¬ 
culeuse il a passé d’vn feu élémentaire 
dans le feu des enfers. On remarqua 
auec estonnernent que tous ceux qui 
l’accompagnoient se saunèrent, et que 
luy seul et sa famille furent la proye de 
ces Anthropophages. 

Pour les Chrestiens, leur ferueur fut 
si grande, que si quelqu’vn auoit con- 
treuenu aux ordres susdits, il se venoit 
présenter luy-mesmc pour estre empri¬ 
sonné ou pour receuoir en public la cor¬ 
rection ou le chastiment de sa faute. 
Dieu veuille que cette ardeur dure long¬ 
temps. 

Le courage et la force d’vn Chrestien 


en la Foy, nous donnera sujet de parler 
de la lin assez mal-heureuse de deux 
Sauuages. Vne escoiiade de 23. ou 30. 
hommes estoient allez en marchandises 
vers la nation des 8ta8kol8emi8ek, ce 
sont peuples qui ne descendent quasi 
iamais vers les François, leur langue 
est meslée de l’Algonquine et de la 
Montagnese. Ces marchands eslans mu¬ 
nis d’armes, partie pour se deffendre, 
partie pour en vendre à ces peuples, 
l’vn d’eux voyant que sa poudre estoit 
humide, l’expose aux rayons du Soleil 
pour la faire secher, l’autre voulant 
donner aduis de leur venue aux Sauuages 
du pays, tira vn coup d’arquebuse à 
quelques pas du baril où estoit cette 
poudre, qui prit feu en vn moment et 
brusla trois Sauuages, en sorte qu’on 
eust dit qu’ils auoient passé au trauers 
d’vn grand incendie, tant ils estoient 
noirs et défigurez. On les porte aussi- 
tost dans les cabanes des intidelles ; les 
charlatans ou les iongleurs, comme les 
plus experts médecins du pays, se pré¬ 
sentent pour coniurer leur mal, par des 
cris, et par des chansons et par des 
tambours, plus capables de tuer vn ma¬ 
lade que de le guérir : deux condescen¬ 
dirent à leur superstition, mais le troi- 
siesme, nommé Barthélémy Chig8nabik, 
ne voulut iamais qu’on le soufllast, ny 
qu’on remplit ses oreilles de leurs hur- 
lemens. On luy dit que c’est fait de sa 
vie si ces médecins ne le pansent à leur 
mode : 11 n’importe, répond-il, la vie 
de l’ame est préférable à la vie du 
corps. Les intidelles le prient d’auoir 
compassion de soy-mesme, ils font ap¬ 
procher les Iongleurs ; il les rebute, 
protestant qu’il n’aura iamais recours au 
démon. Ceux qui faisoient profession 
de l’aimer le coniurent de vouloir éprou- 
uer leurs anciens remedes, pour éuiter 
la mort. le mourray sans peine, repart- 
il, et ie ne puis sans péché obeyr à vos 
Iongleurs ; ne m’en parlez plus, ie suis 
Chrestien, i’ay toutes ces superstitions 
en horreur. Enfin ce bon Néophyte est 
réchapé auec la ioye et le contentement 
des Chrestiens, et les deux autres mou¬ 
rurent incontinent apres le tintamarre 
des tambours et des hurlemens de ces 

Iongleurs, cc qui donna bien de l’eston- 
nementetde la ponfusion aux infidèles. 

Si-tost que ce braue Néophyte fut de 
retour aux Trois Riuieres, il se trans¬ 
porta à la Chapelle pour remercier Dieu 
de l’auoir conserué dans vn si grand 
danger. Sa ferueur à maintenir la Foy 
le rend recommandable, et noslre Sei¬ 
gneur prend plaisir de le consoler dans 
les troubles de cette misérable vie. 

YnSauuage, disant vn iour en la pré¬ 
sence de quelque Pere de noslre Com¬ 
pagnie, qu'il sentait depuis quelque 
temps le poids d’vne tristesse qui luy 
estoit onereuse : 11 faut, dit Barthélémy, 
que tu ne croyes pas si fortement en 
Dieu, que doit croire vn homme qui est 
baptisé : car si la Foy estoit viue, rien 
ne te pourvoit attrister. Iamais ie n’e- 
stois content, deuant que ie fusse Chrc- 
stien, i’auois tousiours quelque ennuy 
ou quelque tristesse ; mais maintenant 
que ie puis aller au Ciel, et que les 
peines de cette vie nous sont profitables, 
rien ne m’attriste, vne seule chose me 
donne du mécontentement, c’est de voir 
quelques-vns de mes compatriotes peu 
affectionnez à la Foy et à la Priere. 

Yoicy vn raisonnement de Saunage 
que ie pourrois appeller Theologique, 
pource qu’il est fondé sur les principes 
de la Foy. Ce braue Néophyte ayant 
appris les souffrances et la mort du Pere 
lean de Brebeuf et de nos autres Peres 
massacrez par les Iroquois, en tiroit ces 
belles conclusions : 11 me semble qu’il 
ne faut point s’attrister de la mort de 
ces bons Peres, leurs tourmens sont 
passez, et leur ioye ne finira iamais ; 
s’ils nous aymoient en terre, ils nous 
avment encore au Ciel, car la bonté ne 
se perd pas en ce pays-là ; s’ils procu- 
roient le salut des Sauuages en ce 
monde, ils ne sont pas pour le négliger 
en l’autre, où la charité ne diminué 
iamais : si plus on est grand et plus on 
fait de bien, nous n’auons rien perdu 
par leur abseence. Pour moy, ie les 
veux imiter: ie me trouue dans le dan¬ 
ger de nos ennemis aussi bien qu’eux, 
ils se pouuoient sauuer, ie le pourrois 
faire en m'écartant des endroits où les 
ennemis font leurs courses, ils sont de¬ 


meurez dans le péril pour ayder ceux 
qui ne pouuoient pas fuyr, ils ont mieux 
aymé mourir instruisant les Sauuages, 
que de se mettre à couuert en les aban¬ 
donnant; i’enferayde mesme, iemour- 
ray plus tost que de manquer à mes 
compatriotes ; le seul désir de les se¬ 
courir pour leurs aines et l’amour que 
i’ay pour la Foy et pour la Priere, me 
retiendra auprès de ceux qui donnent 
leur vie pour nous. 

Ce bon homme aymoit si tendrement 
ceux qui exposent leur vie pour nostre 
Seigneur, qu’il voulut qu’vu petit fils 
que Dieu luy a donné portast le nom 
d’Jsaac, en l’honneur du Pere Isaac 
Iogues massacré au pays des Hiroquois. 
Cét enfant estant tombé malade bien- 
tost apres son Baplesmc, il n’en accusa 
point ce Sacrement de vie comme font 
les infidèles, il le prend entre scs bras, 
le porte à l’Eglise, luy fait le signe de 
la Croix sur le frontaueede l’eau béni le, 
le présente à Dieu auec ces paroles : 11 
est à toy, prends-le, ou me le rends; tu 
me l’as donné, fais ce que tu voudras, 
tu le peux guérir, ie croy en toy, aye 
pitié de moy. 11 ne fallut point d’autre 
medecine pour guérir cét enfant, il le 
remporta plein de vie en sa cabane ; sa 
mere, s’estant trouuée fort mal, se seruit 
du mesme remede et s’en trouua tres- 
bien. 

Le Pere tomba malade incontinent 
apres; vu François qui entend la langue 
des Sauuages, l’allant visiter, luy de¬ 
manda quelle pensée il auoit dans sa 
maladie, et si le démon ne tâchoit point 
de luy persuader que ce mal prouenoit 
de sa creance : Il ne l’a pas encore fait, 
répondit-il, et quand il le feroit il n’y 
gagneroit rien : i’ay tousiours deuant 
les yeux vn certain discours que i’ay 
entendu de Ja bouche de Noël Negaba- 
mat, qu’on appelle à présent Tek8eri- 
met : I’ay perdu, me disoit-il, la plus 
part de mes enfans depuis que ie suis 
baptisé , ceux qui me restent sont tous 
malades, i’attends leur mort à tous mo- 
mens, il n’y a iour qu’il ne nous arriue 
quelque perte ou quelque mal-heur : 
perdons tout, mais ne perdons point la 
Foy. Ces paroles me sont demeurées 

profondément dans l’esprit. le dis sou¬ 
tient à celiiv qui a tout fait : le ne veux 
que la pensée que lu prends de moy, 
lais tout ce que tu voudras et ie l’a- 
gréeray ; i’ay dessein, adioustoit-il, de 
me confesser et de me communier Di¬ 
manche prochain, et puis ie ne penseray 
plus à moy. 11 le fit et guérit. Dieu n’a 
pas moins d’amour pour les simples que 
pour les sçauans. 

le coucheray en ce lieu vne histoire 
assez remarquable. Vne jeune Algon- 
quine ayant esté prise en son pays, et 
menée dans le pays des Hiroquois, 
comme elle estoit assez bien faite, et 
d’vn bon naturel, elle fit rencontre d’vn 
bon mary ; apres liuict ou neuf ans de 
captiuité, elle tomba malade, en sorte 
qu’elle croyoil que c’estoit fait de sa vie. 
Vne autre captiue, nommée Monique, 
l’alla visiter. Remarquez s’il vous plaist 
en passant, vn trait de l’adorable proui- 
dence du bon Dieu sur ses esleus. Celte 
Monique estoit aueugle quand elle fut 
prise, et c’est vn miracle que les Hiro¬ 
quois, qui massacrent toutes les vieilles 
femmes et toutes les infirmes qui ne 
leurpeuuent rendre aucun seruice, par¬ 
donnèrent à vne aueugle ; mais Dieu la 
vouloit conseruer pour le salut de plu¬ 
sieurs âmes. Elle a esté fort bien in¬ 
struite en l’IIospital de Kebec, elle sçait 
la doctrine de Iesus-Christ, et en parle 
tres-bien, et auec beaucoup de bons 
sentimens ; Dieu luy a rendu, non pas 
la veuë toute entière, mais autant qu’il 
en faut pour se conduire et pour aller 
consoler les femmes et les filles Chre- 
stiennes qui gémissent comme elle, sous 
le poids d’vne rude captiuité : elle fait 
de petites assemblées, elle instruit, elle 
catéchisé, elle encourage, elle enseigne 
et fait faire les prières à ses compagnes, 
en vn mot. Dieu luy fait faire en ce pays 
d’horreur et de tenebres le mestier d’vn 
dogique ou d’vn prédicateur. Ayant 
donc appris que la femme dont nous 
voulons parler estoit malade, elle se 
transporte en sa cabane, et luy remet 
en mémoire ce qu’elle auoit autrefois 
entendu de nostre creance ; voyant que 
la malade prenoit plaisir en ces dis¬ 
cours, elle poursuit sa pointe, passe la 


nuict auprès d’elle, luy fait demander 
pardon de ses fautes, l’exhorte à sou- 
hailter le saint Baptesme pour éuiter les 
peines, et pour iouyr des recompenses 
qu’elle luy met deuant les yeux. Cette 
pauure créature, animée d’vn esprit plus 
fort que le sien, promit «à Dieu qu’elle 
chercherait toutes les voyes d’estre ba¬ 
ptisée, si sa bonté la tirait de la mort 
qu’elle altendoit. Sa priera fut exaucée : 
elle guérit, et se voulant en suitte re¬ 
tirer en son pays pour accomplir sa 
promesse, son cœur fut combattu de di- 
uerses pensées. Elle auoit vn petit fils 
aagé enuiron de 7. ou 8. ans, qu’elle 
aymoil vniquement, son espoux la che- 
rissoit fort, elle estoit en pleine liberté 
dans les bourgades fliroquoises, et les 
parens de son mary la voyoient de bon 
œil, elle se iettoit dans le hazard d’estre 
bruslée et rostie toute viue en cas de 
surprise dans la fuilte ; elle pretendoit 
aller dans vn pays désolé, où peut-estre 
aucun de ses païens ne restoit sur la 
terre pour la receuoir : il n’importe, 
elle est résolue de tenir la parole qu’elle 
a donnée à Dieu, elle cherche les moyens 
d’éuader ; vne sienne amie captiue, 
promet de luy tenir compagnie, la con¬ 
clusion est prise, elles préparant leur 
petit bagage qui ne pouuoit pas eslre 
bien grand, puis qu’il ne les deuoit pas 
empescher ny de marcher, ny de courir 
! dans les rencontres. La nuict destinée 
pour leur départ commençant de reuestir 
la terre et les lorests de ses tenebres, 
cette pauure femme voulut prendre 
congé de son petit fils. Les Saunages ont 
trop de tendresse pour leurs enfans, ils 
croyent souuent leur persuader par la 
raison, ce qu’on ne peut obtenir d’vn si 
bas âge que par la crainte. Elle luy tint 
ce discours : Mon enfant, ie ne suis pas 
de ce pays-cy, ayant esté prise captiue 
dans le pays des Algonquins et amenée 
dans cette bourgade, ton pere m’a 
espousée ; mais, mon cher fils, ie serais 
bien ayse de voir encore vne fois mon 
pays, c’est pourquoy i’ay résolu de te 
quitter ; ne t’en fasche point, car ie 
t’ayme beaucoup. L’enfant se mit à 
pleurer, et luy dit : Ma mere, ie veux 
aller auec vous, ne m’abandonnez pa9. 

Mon fils, repart la more, tu ne me seau- 
rois suiure, tu serois cause fie ma mort ; 
quand ie seray partie, addresse-toy à 
telles femmes qui sont de mon pays, 
elles t’enseigneront ce que tu dois sç;a- 
uoir, rends-leur obeyssance, et lors que 
tu seras assez grand pour me venir 
trouuer, souuiens-toy que tu as vne 
mere au pays des Algonquins qui t’a 
aymé de tout son cœur ; mais ne me 
déeouure point, car tu serois cause que 
ie serois bruslée. Ayant fait son Adieu, 
non sans larmes et sans souspirs de part 
et d’autre, il suruint vn empeschement 
qui retarda leur fuitte sept ou huict 
iours, et pendant tout ce temps-là, ce 
panure petit innocent ne découurit ja¬ 
mais le dessein de sa mere, ce silence 
est rare en vn âge si tendre. 

Enfin ces deux fugitiues prenant l’oc¬ 
casion au poil, se jettent dans ces vastes 
forests, ne portant que la moitié de leur i 
vie, et encore esloit-elle partagée entre 
la crainte et l’esperance : tout est che¬ 
min dans ces grands bois, il faut tenir 
sa route à la veuë des Astres, sans com¬ 
pas et sans boussole. Ayant desia fait 
quelques journées de chemin, elles ap- 
perçoiuent des Hiroquois qui retour¬ 
noient de la guerre ou de la chasse ; la 
peur leur oste l’esprit et vne partie de 
leurs forces : celle qui s’estoit rendue 
compagne de nostre captiue, portant 
auec soy vn petit enfant qu’elle auoit 
mis au monde fort peu de iours deuant 
sa fuitte, voyant que son laict s’estoit 
perdu et tary, tant par la peur et par 
l’apprehension de ses ennemis, que par 
les grands trauaux qu’elles souffroient 
en vn voyage si épouuantable, et crai¬ 
gnant d’ailleurs que les cris et les ge- 
missemens de ce pauure petit ne fissent 
perdre et la mere et l’enfant, elle luy 
osta la vie ; mais la pauure mal-heureuse 
ne conserua pas la sienne par cette 
mort, elle fut reconnue et prise par ces 
Hiroquois, qui la garotterent pour estre 
la pasture des llammes dans leur bour¬ 
gade : mais redoutant les feux de la 
terre et ne connoissant pas ceux de 
l’enfer, elle s’y précipita par vne mort 
volontaire et comme enragée. 

Pendant que les ennemis poursui- 

noient celle-cy, l’autre se cacha si 
dextrement qu’elle éuila leur prise ; et 
poursuiuant son chemin toute seule, 
enfin elle arriua au pays dcsChrcsticns, 
où elle raconta toutes scs auentures ; 
et apres auoir esté soigneusement in¬ 
struite en la Foy de Iesus-Christ, elle 
fut baptisée en son nom, bien ioyeuse 
d’auoir trouué la véritable liberté des 
enfans de Dieu par des dangers capables 
d’épouuanter des Gcans. 

On baptisa à mesrne temps vne femme 
dont la conuersion ne semble pas moins 
miraculeuse, quoy qu’elle soit moins 
étrange en apparence. C’estoit vn esprit 
allier, vne humeur dédaigneuse et arro¬ 
gante, la superbe estoit le caractère qui 
la distinguoit des autres femmes, et 
vous eussiez dit que ce mal estoit héré¬ 
ditaire en sa famille, tant ceux qui la 
touchoient en estoient empestez. Sa 
sœur aisnée, estant prise des Hiroquois, 
ayma mieux se tuer soy-mesme et vn 
enfant qu’elle portoit auec elle, que 
d’estre leur seruante ou leur esclaue. 
Il arriua certain iour, qu’vn Pere de 
nostre compagnie luy parlant, déplora 
auec des paroles tendres, mais efficaces, 
le mal-heur et la punition de sa sœur, 
qui auoit si souuent méprisé le Ba- 
ptesme : la crainte de tomber dans le 
mesrne chastiment s’empara si forte¬ 
ment de cette ame, qu’elle se fit in¬ 
struire, et poursuiuit son Baptesme si 
ardemment, qu’elle l’obtint auec vne si 
grande bénédiction, qu’il n’y a rien de 
plus souple, de plusobeyssant et de plus 
humble que cette femme. Les épreuues 
l’ont rendue plus constante en la Foy : 
elle a perdu son mary, braue Capitaine 
et bon chasseur, elle n’a plus qu’vn fils 
pour tout support, et ce fils esttousiours 
malade ; ce délaissement des créatures 
l’attache plus fortement au Créateur. 

le ne sçay si ie dois marcher plus 
anant dans les bons sentimens des Sau¬ 
nages, le rapport qu’ils ont les vns auec 
les autres peuuent donner du dégoust à 
vn entendement qui fuit de cent lieues 
tout ce qui paroist approcher des re¬ 
dites, mais aussi faut-il aduoüer que 
plusieurs personnes nous coniurent de 

ne point obmettre ce qui peut enflam¬ 
mer la volonté. 

Quand ie pense à la vie que i’ay 
menée douant que d’estre baptisé, disoit 
vn bon Néophyte, ie suis si confus que 
ie voudrois me pouuoir dérober des yeux 
de Dieu, et des hommes et de moy- 
inesme ; et si pour expier mes offenses 
on me disoit qu’il se faut ictter dans les 
mains des Hiroquois, il me semble que 
i’obeyrois promptement. 

Yn autre, s’estormoit que Dieu eust 
tant de bonté, d’auoir amené des pré¬ 
dicateurs d’vn pays si esloigné pour le 
conuertir : Si moy qui ne suis qu’vn 
pauure homme, disoit-il, ressens tant 
de douleur de voir les desordres de 
quelques-vns de mes gens qui ne sont 
pas encore Chrestiens, en sorte que i’ay 
de la peine de les souffrir, comment 
est-ce que Dieu m’a souffert tant d’an¬ 
nées? mais qui l’a porté, nonobstant 
nos maladies, à me faire son enfant ? il 
faut bien que le cœur de Dieu soit vn 
cœur de Pere. 

Yn autre, instruit du S. Esprit, car 
les hommes ne luy auoient point appris 
cette leçon, disoit, qu’il ne falloit pas 
bénir Dieu et le remercier seulement 
pour les grâces qu’il nous a faites : 11 le 
faut bénir aussi pour ceux qui ne le 
louent pas ; il luy faut rendre des actions 
de grâces pour les biens qu’il fait à ceux 
qui ne le commissent pas ; il le faut 
adorer pour les enl'ans qui n’ont point 
encore d’esprit ny de ’ jugement. Si 
quelque homme fait vn présent à mes 
enfans, ie le remercie pour eux ; et 
pourquoy donc 11e benirois-ie pas ccluy 
qui leur a donné la vie et qui leur con¬ 
sente auec tant de bonté ? ie le re¬ 
mercie mesme pour les autres enfans, 
afin que si leurs parons s’en oublioient, 
Dieu reçoiue honneur et louange des 
biens qu’il départ à ses créatures. 

Y11 Capitaine, homme de considération, 
domandoit d’estre instruit et d’estre ba¬ 
ptisé ; le Pere à qui il s’adressa le voulant 
éprouuer, l’écouta assez froidement, et 
luy dit : Viens-moy trouuer tous les 
iours, et si ie ne suis pas à la maison, 
retourne vue autre fois. Il venoit en 
certain temps iusques à cinq ou six fois 


pour vn iour. Il n’y a rien qui éloigne 
tant de Dieu et qui soit plus opposé à la 
vérité que le faste et que l’orgueil ; l’hu¬ 
miliation est la pierre de touche de la 
Foy et des vertus solides : le Pere in- 
slruisoit ce Capitaine, comme s’il eust 
instruit vn enfant. Enfin cét homme 
connut bien qu’on vouloit découurir s’il 
auoit vne bonne et forte volonté d’em¬ 
brasser vue Loy qui fait profession de 
la Croix, de la pauureté et de l’humilité. 
Il apporte aux pieds du Pere ses ri¬ 
chesses qui consistent en quelques 
colliers de porcelaine, et luy dit : Mon 
pere, donne tout cela aux pauures, et 
sçache que i’ayme la Foy plus que tons 
les biens de la terre. Et en suitte dé- 
couuraut ses épaules : Fais-moy fustiger 
bien serré pour mes offenses, et tu 
sçauras que ie ne crains point les souf¬ 
frances, ny la confusion. Sa constance 
et vn danger de mort où il se rencontra, 
luy firent donner le Baptesme. Si-tost 
qu’il fut Chrestien, il s’écria deuantses 
gens : Sçaehez que c’est du fond de 
mon cœur que i’ay embrassé la priere - t 
si vous me voyez iamais reculer, ie 
vous donne toute liberté de vous rire et 
de vous mocquer de mon inconstance. 

Yn chasseur, ayant eu quelque instru¬ 
ction, se mit à genoux pour remercier 
Dieu apres auoir tué vn grand Cerf ; son 
camarade se mit à rire : I’ay, fit-il, 
appris cela des Chrestiens. L’autre s’en 
gausse et le pousse du pied pour le faire 
leuer, disant qu’il auoit bien vescu ius¬ 
ques alors sans ces badineries, et que 
son bon-heur ne dépendoit pas de nos 
ceremonies : à quelque temps de là, ce 
fanfaron s’estant embarqué dans vn 
canot, fit naufrage, et s’en reuint tout 
délabré et à demy mort ; nostre chas¬ 
seur luy dit : Si tu eusses prié le Dieu 
des Chrestiens, peut-estre t’auroit-il 
preserué de ce mal-heur. Ce misérable 
s’en gaussa derechef ; mais s’estant mis 
sur l’eau vne autre fois, son petit bateau 
d’écorce renuersa dedans par vn beau 
temps ; on eut peine de retirer son 
corps des portes de la mort, Dieu veuille 
que son aine en reçoiue la vie. Quoy 
qu’il en soit, nostre chasseur, touché de 
ce chastiment, nous vint trouuer et 

nous dire, qu’vn nommé Atcheéns, Ca¬ 
pitaine de la nation d'Yroquet, l’anoil 
endmrgé de se faire baptiser. Ne fais 
pas comme mov, luy disoit-il, i’ay né¬ 
gligé le Baptesme pendant la vie, ie le 
souhaite à la mort et ie ne le puis auoir : 
ali! que i’ay de regret de mourir dans 
vu lieu éloigné des François : mon cœur 
est triste, ie suis priué de Cynique bien 
qui me pourroit consoler ; sois sage, 
mon cher amy, n’attends pas à la mort 
à te conuertir. Pour conclusion, ce bon 
chasseur fut mis au nombre des Cate- 
chumenes. 

Disons deux mots des Atticamegues, 
et tinissons ce Chapitre. Ces peuples 
deleguerent vn vray Israélite d’entr’eux, 
pour nous venir voir, et pour emmener 
en leur pays le Pere qui a vn soin parti¬ 
culier de cette Mission. Ce pauure Pere 
n’y pût aller, pource qu’il n’y auoit 
pour lors que deux de nos Peres aux 
Trois Riuieres pour le secours des Fran¬ 
çois et des Sauuages. le ne sçay lequel 
des deux fut plus triste, ou ce bon 
Israélite, nommé Antoine, aagé d’enui- 
ron 53. ans, ou le Pere, à qui les larmes 
venoientaux yeux, entendant les amou¬ 
reux reproches que luy faisoit ce fidele 
Messager. Que diront ceux qui te sou¬ 
haitent auec impatience, et qui ont vn si 
grand désir de se confesser ? que feront 
mes enfans qui n’ont pas encore receu 
le Baptesme ? ma femme qui n’a pù 
descendre iusques icy ne me verra pas 
de bon œil, si ie retourne sans t’embar¬ 
quer ? faut-il donc que nous soyons sé¬ 
parez apres noslre mort ? quelles vus 
soient bien-heureux et les autres mal¬ 
heureux ; si i’eusse pu apporter toute 
ma famille sur mes espaules, ie l’aurois 
fait, mais les chemins sont espouuan- 
tables. Si les autres qui ne peuuent 
surmonter ces difticultez, viennent à 
mourir sans Baptesme, à qui en sera la 
faute? Pour conclusion le Pere ordonna 
que l’vn des plus sages d’entr’eux con- 
fereroit le saint Baptesme à ceux qu’on 
verroit en danger de mort, et qu’on 
porteroit les autres à former souuenl 
des actes d’vn pur amour et d’vne con- 
Irition parfaite, pour suppléer au defaut 
du Sacrement de Penilence. 11 est vray 


que ces bonnes gens mènent vne vie si 
innocente que le Pere se consoloit dans 
l’impuissance de les aller secourir. 

Illa sçeu depuis, que la femme d’vn 
Capitaine estoit morte sans confession. 
Jamais, dit-il, on n’a veu femme plus 
zélée pour la Foy, elle a conuerty son 
mary, son gendre, et toute sa famille, 
et quantité d’autres personnes. Elle de- 
mandoit tous les iours à Dieu la grâce 
de ne point mourir qu’apres auoir receu 
tous ses Sacremens. 11 ne luy a pas ac¬ 
cordé celle faueur, mais il luy auoit 
donné vne si grande innocence et vne 
telle crainte et horreur du poché, qu’elle 
ne manquoit jamais de s’éueiller tous 
les Samedis sur la minuit ; et alors se 
mettant à genoux, elle examinoit sa 
conscience, puis s’adressant à noslre 
Seigneur, elle luy confessoit tous ses 
pochez comme elle auroit fait deuant 
vn Prestre, recitant en suite quelques 
prières, comme si ce véritable Pontife 
luy eût donné pour penilence. Dieu est 
bon, et su bonté se répand iusques dans 
le fond de la Barbarie. 

Le Pere adiouste que quelques Sau¬ 
uages instruits dedans ces vastes forests, 
sans iamais auoir veu aucuns Euro- 
peans, sont venus demander le Ba¬ 
ptesme, recitans brauement les prières 
qu’ils auoienl apprises de la bouche des 
Chrestiens qui habitent ces grands bois. 
Il me semble que nous pouuons dire 
des grâces de Dieu ce qu’on dit du So¬ 
leil : Nec est qui se abscondat à calore 
eius, il n’y a personne qui ne ressente 
quelques effets de celte chaleur diuine. 


CHAPITRE XII. 

De la Mission de saincte Croix à 
Tadoussac. 

Le Pere qui cultiua Pan passé cette 
Mission, dit dans ses Mémoires, que ce 
qu’il en a remarqué de plus considé¬ 
rable, se rapporte au zele ardent que les 
Sauuages Chrestiens et leurs Capitaines 

ont fait paroistre pour l’amplification du 
Royaume de Iesus-Christ, et pour écarter 
le vice de leur nouuelle Eglise. 

En voicy quelques exemples. Ce bon 
Pere les estans venu visiter apres 
Pasques, ils le prièrent de leur faire 
adorer la sainte Croix, comme les Chre- 
stiens de S. Ioseph l’auoient adorée la 
semaine sainte. Il ne faut pas, disoient- 
ils, que pour auoir esté priuez de Prêtres 
en ce saint Temps, nous soyons encore 
priuez du souuenir de la mort de nostre 
Rédempteur. Ils se disposèrent à cette 
grâce huict iours durant, se confessans 
deux fois selon leurcoustume quand ils 
passent quelques mois sans pouuoir ap¬ 
procher de ce Sacrement ; ils firent vn 
ieusne publie et vniuersel, et vn iourde 
Vendredy ils rendirent leurs deuoirs à 
Iesus-Christ mourant, auec tant de sen- 
timens de pieté et de deuotion, que les 
François qui assistèrent à cette sainte 
ceremonie ne pouuoient assez admirer 
la ferueur de ces bons Néophytes. 

Quelques-vns touchez de regret d’a- 
uoir offensé Dieu, pour s’estre laissé 
autresfois surprendre des boissons, que 
les François leur portent, protestèrent 
tout haut et tout publiquement, qu’ils 
estoienl indignes de s’approcher de l’i¬ 
mage de Iesus-Christ, demandant qu’il 
leur fût seulement permis de baiser le 
paué de l’Eglise. 

Quelques petits enfans s’estans apper- 
ceus qu’on emportoit la sainte Croix 
deuant que leurs parens leur eussent fait 
baiser, demandèrent par leurs larmes et 
par leurs cris, et par leurs begayemens, 
qu’on la remist, afin qu’ils la pussent 
adorer aussi bien que les autres. 

Il semble, dit le Pere, que nostre 
Seigneur laissa découler quelque petite 
goutte de son Sang dans les cœurs de 
ces bonnes gens ; car au sortir de là les 
Capitaines et les principaux Chrestiens, 
enflammez contre le vice qui régné da- 
uantage à Tadoussac à la venue des 
vaisseaux, causé par le vin et par l’eau 
de vie qu'on leur vend, protestèrent 
hautement, que ceux qui auoient appro¬ 
ché leur bouche des playes de Iesus- 
Christ en son image, seroient rudement 


chastiez si doresnauanl ils la profanoient 
par l’yurognerie. 

En suite de cette publication, ceux 
qui auoient des barils pleins de ces bois¬ 
sons, cachez dedans la terre, les appor- 
toient au Pere, luy disans que tandis 
qu’il liendroit leur Démon familier en 
prison, il ne leur pourroit nuire. 

Ils ordonnèrent encore, que personne 
ne traitast ou n’achetast de ces boissons 
que par l’ordre du Pere donné par écrit, 
et que si quelqu’vn y contreuenoit, qu’il 
seroit censé pour yurogne et puny 
comme tel. 

En troisième lieu, ils supplièrent tres- 
humblement Monsieur le Gouuerneur 
qu’il fist dresser vne prison à Tadoussac, 
et qu’il fist punir et chaslier ceux qui 
seroient entachez de ce crime. 

En quatrième lieu, vn Capitaine assez 
sujet à cette maladie, protesta par vn 
cry public, que si jamais on le voyoit 
estourdy de boisson, il vouloit le premier 
subir toute la rigueur des loix, et que 
pour la mauuaise édification qu’il auoit 
autrefois donnée, il se feroit punir et 
fustiger publiquement si quelqu’vn de 
ses gens tomboit dans celte faute, vou¬ 
lant venger en sa propre personne les 
pechez de ceux qui estoienl sous sa 
charge. 

Quelque temps apres, vn ieune homme 
parut à demy yure, ce Capitaine voulut 
tenir sa parole. 11 se trouue dans vne 
assemblée où estoienl la pluspart de ses 
gens, et leur tint ce discours : Si vous 
auez de l’amour pour moy, faites-le 
maintenant paroistre, tirez vengeance 
de mon corps pour le péché d’vn tel ; si 
quelqu’vn de vous m’espargne, ie le 
tiendray pour vn lasche et pour vn pol¬ 
tron, et pour vne personne peu affection¬ 
née à la Foy et à la priere. Là-dessus 
il descouure ses espaules, commandant 
aux petits et aux grands de le fustiger ; 
la pluspart prenans ses paroles au pied 
de la lettre, obeyrent fortement de la 
main aussi bien que du cœur. Les 
Françoisquise trouuerentà ce spectacle, 
voyans qu’on le frappoit tout de bon, 
furent attendris, et quelques-vns iusques 
aux larmes, admirans la constance et 
la ioye qu’il faisoit paroistre dans le 

sacrifice qu’il oftroit ù Dieu pour le péché 
de son peuple. 

Celuy qui auoit commis l'offense, 
voyant ce beau jeu, fut bien estonné, il 
s’auance et parle en ces termes à son 
Capitaine qui estoit son parent : Mon 
cousin, nous n’auons qu’vu mesme 
corps, estans paistris d’vn mesme sang; 
tu as porté la moitié du chasliment deub 
à mon offense, il faut que le sacrifice 
s’acheue sur mon corps, l’innocent a 
souffert, venons au coupable. El là- 
dessus il se présente à ceux qui estoient 
desia tousdisposez de luy faire la charité 
qu’il attendoit de leurs mains, aymant 
mieux souffrir en celte vie que de 
porter son crime en l’autre monde. 

L'vn des deux Capitaines de cette Ré¬ 
duction, apprenant que son frere estoit 
sur le point de faire diuorce auec sa 
femme, l’aborde auec ces paroles : le ne 
sçay si ie te dois appelle! - mon frere, si 
tu quittes ta femme, tu quitteras la Foy, 
et en suite tu cesseras d’estre mon pa¬ 
rent et mon allié, ou plustost tu te dé¬ 
clareras mon ennemv : auise à ce que tu 
feras, si tu sors de l’Eglise il faut sortir 
de Tadoussac et jamais n’y paroistre, 
autrement ie te feray dégrader ou aban¬ 
donner dans quelque Isle deserte, d’où 
iamais tu ne pourras sortir. Ce pauure 
homme estonné d’vn tel discours, con¬ 
fessa ingenuëment, que son cœur vou- 
loit estre méchant : il coniure les Chre- 
stiens de prier Dieu qu’il luy pardonne 
son offense, il demande qu’on le punisse 
rigoureusement, et que c’est l’vnique 
miséricorde qu’il attend de ceux qui 
croyent en Dieu, auec lesquels il n’osoit 
se trouuer dans leurs saintes assemblées, 
s’en iugeant tres-indigne. 

Les Chrcstiens auec leurs Chefs, iadis 
si ialoux de leur pays et de leur port de 
Tadoussac, qu’ils en refusoient la con¬ 
naissance aux antres Nations, voyans 
fine les Peres ne pouuoienl pas les aller 
trouuer dans le fond de leurs grands 
hois, les ont inuités de venir demeurer 
auprès d’eux pour apprendre le chemin 
du Ciel, apportant pour raison, qu’estans 
amis en cette vie, il ne falloit pas estre 
diuisez en l’autre. Les 8papinachi8ek 
ont desia receu la Foy. Les 8mami8ek 


qui habitent les terres voisines de l’Isle 
d’Anticosli, ont commencé cette année 
de paroistre à Tadoussac, et de prester 
l’oreille à la doctrine de lesus-Christ. 
Ces bons Capitaines leur ont fait des 
presens pour les attirer auprès d’eux, 
afin de leur donner enuie d’embrasser 
leur creance. 

Ce n’est pas tout. Ces peuples, qui ca- 
choient iadis aux François les chemins 
des Nations où ils vont trafiquer, ne 
voulans pas mesme que nous en abordas¬ 
sions, nous pressent maintenant qu’ils 
sont Chrestiens, de les suiure dans ces 
vastes lorests pour baptiser et pour con¬ 
fesser les Nations qui ne peuuent appro¬ 
cher de leur pays. Ils ont mené le Pere 
Gabriel Druillettes dans ces contrées 
par vn chemin nouueau, mais tres- 
atfrenx, afin qu’il visitast et qu’il con- 
solast ceux qui ne le pouuoient venir 
trouuer à Tadoussac. le vy, dit le Pere, 
tant de ferueur dans ces bons Néophytes 
à mon premier abord, que les fatigues 
d’vn voyage espouuantable et qui fait 
peur aux Sauuages mesmes, me sem¬ 
blèrent bien douces. 

Si tost que nostre canot parut à leurs 
yeux, ils accoururent vers les riuesd’vn 
grand lac sur lequel nous voguions, et 
m’ayant reconnu, la ioye se respandit 
sur leur visage ; ils se ieltent à genoux, 
les petits enfans m’enuironnent et me 
caressent de tous costez, les malades 
s’écrient qu’ils ne craignent plus la 
mort, puis qu’ils ont moyen de se con¬ 
fesser, les principaux deieguent quel¬ 
ques canots pour aduertir les Sauuages 
voisins de ma venue. On me dresse ce¬ 
pendant vne petite Chapelle, qui fut 
bien-tost bastie. 

Le Dogique, c’est à dire celuy qui fait 
les prières publiques parmy ces bonnes 
gens, et qui les instruit en l’absence des 
Peres, fit rendre des actions de grâces à 
nostre Seigneur pour nostre arriuée, il 
fit entonner des Cantiques aux petits et 
aux grands, mais auec tant de pieté et 
de deuotion, que ie ne pûs iamais parler 
que par les yeux, tant mon cœur estoit 
remply de consolation. 

Ce bon Dogique ne manquoitpas, tous 
les iours, de visiter les malades, de prier 

pour eux, en sorte que quelques Pavens 
touchez de cét exemple, demandoient le 
Baptesme, et quelques-vns disoient tout 
haut que ses prières les auoient guéris 
de leurs maladies. 

11 rendit vn compte tres-exact au Pcrc 
de tout ce qui s’estoit passé pendant 
PHyner touchant jle Christianisme ; il 
demandoit des conseils pour soy et pour 
cette petite Eglise, auec autant d’hu¬ 
milité, de soumission et de prudence, 
qu’on en sçauroit souhaiter au milieu de 
nostre Europe. 

Yn vieillard aagé d’enuiron quatre- 
vingts ans, fort aheurté à ses supersti¬ 
tions, voyant la bonne vie desChrestiens, 
et prestant l’oreille aux paroles du Pere, 
le pria de l’instruire, protestant qu’il 
abandonneroil ses anciennes coustumes 
pour embrasser les nostres. 11 venoit 
deux fois le iour en la Chapelle pour ap¬ 
prendre, comme vn enfant, les elernens 
de nostre doctrine, et comme sa mé¬ 
moire estoit fort desseichée, on le voyoit 
souuent se pourmencr en des lieux 
écartez, répétant les prières qu’on luy 
auoit enseignées, pour les inculquer plus 
auant dans le fond de son cœur. 

Tous les Catechumenes poursuiuirent 
ardemment leur Baptesme ; vn entre 
autres desia aagé, voyant que le Pere 
luy refusoit cette grâce, le remettant 
pour l’esprouuer iusques au Printemps 
de l’année suiuante, entra dedans l’E¬ 
glise, harangua fortement en la pré¬ 
sence de tous les Chrestiens, protestant 
que s’il mouroit douant ce temps-là, il 
accuseroit le Pere deuant la Justice de 
Dieu de sa perte et de sa damnation. 

Le Démon enragé de voir qu’on luy 
arrache des mains vue proye dont il 
ioiiit depuis tant de siècles, a tasché de 
troubler ces bons Néophytes par l’im¬ 
posture d’vn icune homme, que ses 
parons protestent auoir enscuely et en¬ 
terré, et le iour suiuant de scs funé¬ 
railles il parut, disent-ils, sur le soir 
tout plein de vie, asseurant qu’vn 
certain qu’il ne connoissoit pas l’a- 
uoit tiré du sepulchre, et luy auoit 
enseigné la façon d’honorer Dieu ; il 
-condamne les prières et les deuotions 
des Chrestiens, auec tant d’attache à 


son iugement, qu’encore qu’il auoüe 
que le Démon soit mauuais, et qu’il 
faille croire en Icsus-Christ, il le veut 
neantmoins seruir à sa mode, traisnant 
deux et trois femmes apres soy. Il a fait 
solliciter quelques jeunes Chrestiens par 
sa sœur, à qui il a fait croire qu’elle 
pouuoit sans crime leur accorder ce 
qu’ils souhaiteraient d’elle, pourueu 
qu’ils renonçassent à la Foy et aux 
prières qu’on leur a enseignées dans 
Tadoussac ; mais les Anges sont plus 
puissans que les Démons, ces bons Néo¬ 
phytes ont conserué la pureté de leurs 
corps par la pureté de leur creance. 

Enfin le Pere estant sur son départ, 
vn bon Sauuage l’inuita au festin, luy 
rendant mille grâces et luy donnant 
mille bénédictions, de la peine qu’il 
auoit prise de les venir visiter auec tant 
de trauaux, l’asseurant qu’aussi-tostque 
l’Hyuer seroit passé, il meneroit la plus- 
part de ses gens à Tadoussac, pour y 
estre instruits plus à loisir, le priant de 
nommer en chaque cabane quelque bon 
Néophyte des plus sages et des mieux 
instruits, pour tenir sa place en son 
absence, et pour luy rendre compte en ' 
son temps des actions et des deporte- 
mens de ces nouueaux. enfans de Dieu, 
qui en vérité composent vue petite 
Eglise fort innocente. 

Vn braue et genereux Catechumene 
voulut accompagner le Pere, mais il le 
fit passer par son pays, où ayant fait as¬ 
sembler ses compatriotes, il demanda 
le Baptesme d’vne façon bien agréable 
et pleine de ferueur. Mon Pere, luy dit- 
il, i’ay autresfois manié nos tambours 
et ie me suis meslé de souffler et de 
chanter nos malades ; ie renonce en la 
presence de mes gens à toutes ces su¬ 
perstitions, ie desire d’eslre baptisé de¬ 
uant eux, afin qu’estans tesmoins de la 
Foy que ie professe, ils soient mes ac¬ 
cusateurs si ie n’obey à tout ce que la 
Loy de Iesus-Christ me commande ; ie 
les inuite et les coniure de me reprocher 
en ta presence tout ce que ie commet- 
tray contre la profession du Christia¬ 
nisme. le desire qu’ils me veillent et 
qu’ils examinent mes actions pour t’en 
faire vn lidele rapport, me soumettant 

au chastiment que tu me voudras im¬ 
poser, si ie eontreuiens aux loix de mon 
Baptesme : ne fais donc point de diffi¬ 
culté de m’accorder celle grâce, qui 
doit non seulement profilera mon aine, 
mais qui doit encore donner lumière à 
la nation des 8tak8ami8ek, qui sont 
disions de ce lieu de dix iournées. Mon 
frere, iadis Capitaine de Tadoussac, 
m’ayant instruit des veritez dont lu 
nous as parlé, i’en ay fait le récit à ces 
peuples qui sont mes alliez ; ie les ay 
espouuantez par les peines d’Enfer, ie 
les ay consolés par les delices dont 
iouyssent les Chrestiens an Ciel, ie les 
ay fait prier Dieu, ils m’ont tesmoigné 
vn grand désir d’estre instruits : baptise- 
mov donc, mon Pere, nous les irons 
voir l’Esté prochain tous deux en¬ 
semble. Il ne falloit pas éconduire vn si 
bon cœur. 


CHAPITRE XIII. 

De la venue d’vn Hiroquois en France, 
et de sa mort. 

Il semble bien à propos de dire deux 
mots de la vie de cét Iliroquois, deuant 
que nous parlions de sa mort. L’an 
1643. vne troupe d’Hiroquois venant en 
guerre sur le grand lleuue de Saint 
Laurens, fut apperceuë par vne petite 
escouade de nos Saunages, qui s’en al- 
loient à lâchasse de leurs ennemis. Le 
Capitaine de nos Algonquins, nommé 
Simon Pieskaret, ayant descouuert le 
premier ccs Auenturiers Iliroquois, leur 
dressa vne embuscade si à propos, qu’il 
les deffit. L’fliroquois dont nous par¬ 
lons et vn sien camarade furent faits 
prisonniers en ce combat. Pieskaret les 
amena tous deux viuans, sans les auoir 
outragez, contre leur coustume, et les 
présenta à Monsieur le Cheualier de 
Montmagny, Gouuerneur pour lors de 
tout le pays. Comme les Hurons luy 
auoient desia donné vn prisonnier de la 
®esme nation, il voulut sonder si par 


le moyen de ces prisonniers, les Iliro- 
quois seroient capables d’vn bon traité 
de paix, afin de réunir tous ces peuples 
qui se déchirent et qui sedeuorcntd’vne 
estrange façon. Le succez parut fort 
heureux, l’un des trois prisonniers fut 
renuoyé en son pays auec des paroles, 
ou plustost auec des presens, qui inui- 
loient cette nation à la paix. Ils enuove- 
rent deux Ambassadeurs sur ce suiet 
dés la mesme année, et la suiuante 
1046. la paix fut entièrement conclue, 
et nos prisonniers renuoyez libres en 
leur pays. Celuy dont il s’agit, homme 
d’esprit, et puissant de corps, ayant veu 
les presens que Monsieur le Gouuerneur 
auoit faits pour sa deliurance, remporta 
auec soy vn amour et vn désir de re- 
connoissance entiers les François, disant 
qu’il leur estoit redeuable de sa vie, 
comme il est véritable. Car si Monsieur 
le Cheualier de Montmagny ne se fust 
entremis dans cét affaire, les Algon¬ 
quins l’auroient bruslé et mis en pièces. 

La mesme année 1646. qui vit la 
naissance de la paix, en vit aussi la 
mort. Le Pere Isaac Jogues, estant allé 
au pays de ces Barbares auec vn ieune 
François, y fut tué au mois d’Octobre : 
nostre Iliroquois, voyant qu’on le vouloit 
mettre à mort, s’y opposa ; il n’y gagna 
rien qu’vn coup de hache qu’il receut 
sur le bras, l’ayant présenté deuant le 
Pere pour le mettre à conuert. Ce coup 
receu par charité, fut peut-estre le coup 
de sa prédestination ; car il est bien 
croyable, que ce bon Pere estant au 
Ciel, a obtenu de nostre Seigneur le 
salut de son ame, en reconnoissance du 
salut qu’il auoit voulu conseruer à son 
corps. La mort du Pere Iogues et la 
rupture de la paix fut cachée aux Fran¬ 
çois et aux Algonquins tout l’Hyuer, 
mais au Printemps de l’année suiuante 
1647. la perfidie des Hiroquois éclata 
par le meurtre de quantité de nos Chre¬ 
stiens surpris par ces traislres. 

Nostre Hiroquois ne fut point de la 
partie, il ne vint point en guerre auec 
ses compatriotes, ne se pouuant résoudre 
de combattre ceux qui luy auoient donné 
la vie ; mais enfin estant venu l’an 1648. 
assez proche de l’habitation des François 

nommée les Trois Riuieres, pourchasser 
aux Castors, et ayant apperceu vne cha- 
louppe conduite par des François, il se 
présenta sur le bord du grand ileuue, il 
crie, il appelle, il fait signe qu’on le 
vienne quérir. Les François, le voyant 
seul, l’abordent et le reçoiuent dans 
leur vaisseau ; vn Huron pris en guerre 
et deuenu Hiroquois parmy eux, sortant 
dubois, et voyant qu’on emmenoil son 
camarade, fait signe qn’il le veut suinre, 
on l’embarque auec l’fliroquois, et on 
les mene tous deux au Capitaine des 
Trois Riuieres. Us auoient trois autres 
compagnons qui parurent quelque temps 
apres ; on tascha bien de les surprendre, 
mais la deffiance les fit éuader, excepté 
le plus foible qui ayant esté attrapé par 
vn Algonquin, fut mis à mort sur la 
place. 

Le Iluron deuenu Hiroquois, inter¬ 
rogé par nos Truchemens, dit tout li¬ 
brement, qu’il auoit dessein, sa chasse 
aux Castors estant faite, de chasser aux 
Algonquins, et qu’il en auroit pris ou 
tué quelqu’vn s’il en eusl rencontré à 
son auantage. Pour nostre Hiroquois, il 
protesta que depuis le moment que les 
François luy auoient donné la vie, il 
auoit tousiours porté dans son corps vn 
cœur François, qu’il s’estoit opposé à 
ceux qui auoient tué le Pere logues, 
qu’ii auoit reeeu au bras le premier coup 
qui fut déchargé sur ce bon Pere, ii 
monstroit la marque. Pay tousiours eu 
la pensée, disoit-il, de vous donner 
auis de la trahyson de mes compatriotes ; 
ie ne l’ay pû faire qu’à présent que ie 
me suis ietté entre vos bras. Sa justifi¬ 
cation ne fut pas reeeuë, la fourbe des 
meschans rend les innocens coupables, 
on luy met les fers aux pieds comme à 
vn traistre. 

Quelque temps apres, deux canots 
remplis d’Hiroquois furent découuerls 
en pleine nuict sur la grande riuiere : 
la sentinelle en ayant donné auis au Ca¬ 
poral, on fit monter nostre Hiroquois 
sur vn bastion ; il crie à pleine leste, 
ses gens luy répondent, ils parlent en¬ 
semble en langue Iliroquoise ; et pour 
conclusion, on enuoye vne chalouppe 
vers ces deux canots qui amena au fort 


vn autre Hiroquois : en voilà deux entre 
les mains des François, qui donnèrent 
le nom de Berger au premier venu pour 
le distinguer des autres ; il fut le lende¬ 
main enuoyé vers vne troupe de ses 
Gens qui estoient en armes au delà du 
grand fleuue, d’où il reuini accompagné 
de deux autres, ausquels on mit les fers 
aux pieds aussi bien qu’à leurs cama¬ 
rades. 11 est vray qu’on deliura le 
Berger de ses enlraues, pource qu’on 
ne creut pas qu’ayant amené les autres, 
il osast éuader sans eux. Quelques 
iours apres, d’autres bandes d’Hiroquois 
paroissant à tous momens, il fit si 
bien que deux de ses compatriotes se 
vindrenl encore ietter dedans les fers : 
ce procédé donnoit de l’eslonnement, 
quelques-vns l’attribuoient à l’amour 
qu’il portoit aux François, d’autres le 
prenoient pour vne trahyson secrette 
qu’il pretendoit faire reüssir en son 
temps ; quoy qu’il en soit, ces oyseaux 
s’ennuyans d’estre si long-temps en 
cage, trouuerent le moyen de s’enuoler 
nonobstant leurs fers et leurs gardes ; 
le seul Berger dont nous parlons resta 
parmy les François, les autres s’estans 
sauuez assez adroitement. 

On fut bien en peine de ce qu’on 
feroit du pauure homme : les vns le 
vouloient faire mourir comme vn traître ; 
d’autres disoient que s’estant rendu à 
nous de bonne foy, on ne pouuoit pas le 
condamner à mort sur de simples soup¬ 
çons de trahyson ; enfin on iugea qu’il 
estoit à propos de l’enuoyer en France, 
de peur que s’il venoit à se sauuer, il 
n’emportast auec soy vne trop grande 
connoissance du pays, et de l’estât des 
François et des Algonquins. On le mit 
donc entre les mains d’vn Pere de 
nostre Compagnie qui repassoit pour les 
affaires de ces nouuelles Eglises. 

Us s’embarquèrent à Kebec le dernier 
d’Octobre de l’an passé 1649. ils en¬ 
trèrent dans le port du Havre de Grâce 
le 7. Décembre. Le Pere pendant cette 
trauersée appelloit ce pauure Hiroquois 
de temps en temps, luy faisant reciter 
ses prières qu’il sçauoit tres-bien, ayant 
esté instruit pendant son seiour parmy 
les François. Il auoit souuent demandé 

le Baptesme, mais l’incertitude du futur 
l'auoil empesché de receuoir vn si grand 
bien, veu mesme qu’on luy vouloit don¬ 
ner vne plus grande instruction et vue 
plus grande connoissance de nos my¬ 
stères, et tirer de luy vne preuue plus 
asseurée de sa bonne volonté. 

Comme on l’enuoya de l’habitation 
des Trois Riuieres au port de Kebec, où 
il se deuoit embarquer, il luy arriua vne 
chose tres-remarquable. Les soldats et 
les matelots qui estoient dans la barque, 
ayant peur qu’il ne sautast dans l’eau 
pendant la nuict, pour se sauuer à la 
nage, et puis à la course dans les bois, 
le lièrent le soir fort estroitement, et le 
lendemain matin on le trouuoit libre et 
tout délié ; on le serra dauantage et on 
redoubla ses liens les autres nuict s, en 
sorte qu’on ne croyoit pas qu’il se pust 
en aucune façon dégager ; on le trouua 
neantmoins encore tout libre et délié le 
lendemain matin : cela fit croire à ceux 
qui estoient dans la barque, et qui ne 
l’entendoient pas qu’il estoit sorcier. 
Or moy qui escris cecy, ayant appris ce 
qui s’estoit passé, ie priay vn ieune 
homme, grand amy de cét Hiroquois, 
de l’aller voir, et de luy demander con- 
fidemment de quelle industrie il se ser- 
uoit pour se dégager des liens dont il 
estoit si estroitement et si soigneuse¬ 
ment garotté : l’IIiroquois luy répondit 
auec vne grande douceur et auec vne 
presence d’esprit fort tranquille, que se 
voyant si mal traité des François, des¬ 
quels il auoit appris quelque connois¬ 
sance de celuy qui a tout fait, il luy 
addressoit ces paroles dans les peines 
et dans les douleurs que luy causoient 
ses liens : Tov qui as tout fait, lu sçais 
bien que c’est à tort que les François 
me traitent si rudement, me prenant 
pour vn traistre, ie ne le suis pas, tu le 
sçais bien, aye pitié de moy. Ayant 
fait celte priere, mes liens, disoit-il, 
tomboienl d’eux-mesmes sans que i’y 
apportasse aucune industrie. Dieu est 
assez bon pour faire vn miracle pour 
sauuer vne ame ; quoy qu’il en soit, 
les soldats François, vn chirurgien qui 
estoit dans la barque, et les matelots 
employèrent leurs liens, leurs ligatures 


et leur esprit à garotter cét homme, et 
on le trouua tousiours délié sans que 
les cordes fussent en aucune façon en¬ 
dommagées ; mais poursuiuons nostre 
chemin. 

Ce panure Barbare estant arriué au 
Havre de Grâce, et voyant d’vn costé 
tout le port si remply de nauires qu’ils 
se touchoient l’vn l’autre, et de l’autre 
tant de maisons rassemblées en vn 
mesme lieu, et conférant dans son 
esprit ces grands vaisseaux auec leurs 
petits canots d ecorces, et ces maisons 
auec leurs cabanes, il demeura deux 
heures sans parler, tant il fut saisi d’é¬ 
tonnement. 

Au sortir du Havre, le Pere le con¬ 
duisit à Dieppe. 11 luy auoit donné des 
souliers à la Françoise ; mais comme 
ceux dont on se sert en son pays sont 
souples comme des chaussons de tricot 
ou de gros gands de Cerf, il ne pouuoit 
s’accommoder à nostre chaussure : il 
quitte ses bas et ses souliers, et encore 
que le temps fust froid et humide, et les 
chemins tout rompus, car c’estoit en- 
uiron le 6. Décembre, il marchoit nuds 
pieds et nuë teste, aussi lestement qu’au 
milieu d’vn Printemps ou d’vn Esté. 

Yn rencontre en ce chemin accreut 
son premier estonnement : il sortit du 
Havre vn iour de marché, et passa par 
diuers lieux és iours de Festes, les che¬ 
mins estoient tous couuerts de monde : 
Comment, disoit-il, les François sont 
par tout ; la campagne en est pleine 
aussi bien que les villes ! Cela luy fai- 
soit croire ce que quelques-vns disent 
par fois en riant aux Sauuages, qu’il y 
a autant d’hommes en France que d’ar¬ 
bres dans leurs grandes forets. 

Les chemins estons fort glissans, ce 
pauure Hiroquois se lit entorse au pied, 
et se foula le nerf, en sorte qu’estant 
arriué à Dieppe, le Pere le logea à l’Ho- 
spilal pour le faire panser. Les Reli¬ 
gieuses qui gouuernent cette maison 
auec vne netteté et vne charité rouis¬ 
sante, le receurent et le firent panser 
soigneusement ; mais comme le mal 
estoit assez fascheux, le Pere voulant 
tirer droit à Paris, luy dit qu’il demeu- 
rast en repos en cette maison, où il 

estoit aymé, et qu’il le feroit venir 
quand il seroit guery, dans la ville où 
demeuroit ordinairement le grand Ca¬ 
pitaine des François. Ce Sauuage, voyant 
le départ du Pere, qui estoit sa seule et 
vnique connoissance, le voulut suiure, 
disant que son pied ne luy faisoit plus 
de douleur. Il se met donc en chemin, 
mais il n’auoit pas fait vn quart de lieuë 
que son pied et sa iambe s’enflerent, en 
sorte qu'il auoüa qu’il ne pouuoit mar¬ 
cher. Retourne, luy dit le Pere, en la 
maison d’où tu es party, tu seras receu 
auec charité, et ie feray en sorte qu’on 
te fasse venir au lieu où ie m’en vay 
quand tu pourras marcher. Ce bon 
homme,craignant de prendre vne maison 
pour l’autre, et voyant de loin vn Fran¬ 
çois qui lirait vers la ville, pria le Pere 
de luy dire qu’il prist la peine de le 
conduire à l’Hospital : Car pour moy, 
disoit-il, ie suis sourd et muet en France, 
i’ay laissé ma langue et mes oreilles en 
mon pays. Le Pere le mit entre les 
mains de ce François qui le rendit en 
la maison de miséricorde, où il fut 
pansé et secouru iusques à son entière 
guérison. 

11 demeura plus d’vn mois dans cét 
Hospital, où il donna vne telle édifica¬ 
tion aux bonnes Religieuses qui le gou- 
uernent, qu’elles en escriuirent en ces 
termes : Mon Reuerend Pere, voicy sin¬ 
cèrement ce que nous auons remarqué 
dans les deportemens du Sauuage Iliro- 
quois que vous nous auez laissé, et que 
nous vous auons renuoyé. 

Il nous a donné des marques d’vne 
grande pieté, comme il n’estoit que ca- 
techumene, il n’entendoit la Messe que 
iusques à l’Euangile, mais en se retirant 
de la Chapelle il se mettoit à genoux 
en quelque petit coin, continuant ses 
prières iusques à l’entier accomplisse¬ 
ment du sacrifice, et cela tous les iours. 

Il prioit soutient pendant le iour, mais 
il ne manquoit point tous les matins à 
son leuer de s’aller présenter à Dieu dé¬ 
liant l’autel, et d’y faire ses prières ; il 
manioit si soutient son Chapelet que 
nous croyons qu’il le disoit plusieurs 
fois pendant le iour. 

Lors qu’on portoit le Saint Sacrement 


aux malades de l’Hospital, vous le voyiez 
aussi-tost à genoux, mais dans vne 
posture si deuote, qu’il touchoit les 
cœurs de tous ceux qui l’enuisageoient. 

Enfin si on le vouloit réiouyr, il luy 
falloit parler du Baptesme, au moindre 
signe qu’on luy en donnoit, son visage 
paroissoit guay, il portoit des marques 
d’vn esprit qui ne respiroit que ce bon¬ 
heur. 

Il nous respectoit, disent les meres, 
auec vne modestie qui ne ressentoit 
rien du Sauuage ; il estoit prompt à 
obeyr, tres-enclin à obliger et à secourir 
ceux qu’il vovoit desirer de luy quelque 
seruice. Le feu s’estant mis dans quel¬ 
que maison voisine de l’Hospital, il fit 
paroistre son courage, sa force et son 
adresse ; se trouuant empesché dans des 
habits François, il se mit en calçon, et 
en vn moment grimpa sur les endroits 
les plus dangereux faisant plus luy seul 
que plusieurs ensemble. 

11 prenoit son repas, non en Barbare, 
mais en homme tempérant ; car encore 
qu’il fust grand et puissant, il mangeoit 
assez médiocrement, et receuoit ce qui 
luy estoit présenté auec vne si grande 
reconnoissance, qu’on l’eust pris pour 
vne personne éleuée dans la ciuilité 
Françoise. 

11 se diuertissoit quelquefois auec les 
malades, ou auec les pauures de l’Hospi¬ 
tal, mais tousiours auec vne si grande 
retenue qu’il ne mécontentoit personne, 
et iamais on n’a apperceu en luy la 
moindre indecence, non pas raesme 
l’ombre d’aucune liberté indigne d’vn 
Chrestien, quoy qu’il ne le fust pas en¬ 
core. Estant incommodé d’vn mal de 
gorge et d’estomach, on le fit voir au 
médecin qui ne iugea à propos d’y ap¬ 
porter aucun remede, veu que le mal se 
guerissoit petit à petit ; mais si-tost qu’il 
eut appris que le Reuerend Pere qui 
l’auoit amené en France, le demandait 
à Paris, il ne parla plus de son mal, sa 
ioye fut si grande qu’il ne se mit guère 
en peine, ny de remedes, ny de mé¬ 
decin ; il prit congé de nous et de nos 
malades, nous laissant à tous vn regret 
de son départ, tant il estoit modeste et 
de bonne humeur. 

Il arriua à Paris, enuiron le 20. Ian- 
uier ; le Pere qui l’auoit conduit sur 
mer le receut auec ioye, et luy demanda 
s’il esloil bien gucry. le ne sçay si la 
crainte d’estre vue autre fois séparé de 
luy, n’altera point la sincérité qu’ont 
les Saunages en leurs paroles, ou si la 
ioye de le voir ne luy déroboit point le 
sentiment de son mal ; quoy qu’il en 
soit, il témoigna qu’il estoit en Ires- 
bonne santé, et cependant il auoit vnc 
lievre qui luy a causé la mort, il de- 
mandoit incessamment à boire ; le Pere 
croyant qu’il estoit altéré pour la fatigue 
du chemin, luy en faisoit donner, re¬ 
commandant qu’on ne luy donnast que 
de l’eau, mais les officiers des maisons 
où il le menoit le voulans caresser, luy 
donnoient du vin ietlant de l’huyle dans 
vn brasier qui l’a consommé. 

Il fut logé dans la maison des nou- 
ueaux conuertis par la faneur de ma¬ 
dame la Marquise d’Ost, où il trouua la 
vie et la mort quasi tout ensemble : 
voicy ce qu’en ont remarqué ceux qui 
goiiuerneut cette maison de charité. 

Le 22. lanuier de cette année 1650. 
nous fut amené par les Peres Iesuistes 
vnHiroquois aagé peut-estre d’enuiron 
3o. ans. Encore qu’il fut indisposé il ne 
laissa pas d’assister à tous les exercices 
de la maison, et notamment aux prières, 
où on reconnut qu’il auoit esté instruit ; 
car dés la première fois qu’il entra dans 
la Chapelle il osta son chapeau et se mit 
à genoux, tirant vn chapelet de sa po¬ 
chette, auec lequel il fit le signe de la 
Croix sur soy sans qu’on luy enseignast ; 
sa modestie extérieure donnoit vue 
grande marque des bons sentimens de 
son cœur. C’est vn grand mal de ne se 
pas entendre les vus les autres, on ne 
pouuoit pas luy demander ce qui luy 
faisoit mal ; enfin le quatrième iour de 
son entrée dans la maison, on vit bien 
qu’il ne se pouuoit plus soustenir ; on le 
met au lict, on luy touche le poux, et on 
découure vue grosse fièvre qu’il auoit 
cachée iusques alors. Ceux qui le visi¬ 
taient ne luy pouuans parler que par 
signes, formoient sur eux le signe de 
la Sainte Croix, éleuans par apres les 
mains au Ciel, pour luy donner suiet 


d’y porter son cœur ; il cntendoit fort 
bien ce langage, faisant les mesmes 
choses auec tant d’affection qu’il scm- 
bioit soulagé de son mal. 

Ce bon homme appelloit tousiours 
l’Ecclesiastique de la maison par le nom 
de Monsieur qu’il auoit appris conuer- 
sant auec les François ; si quelque autre 
se présentait pour luy rendre quelque 
seruice, il détournoit sa face, répétant 
celle parole Monsieur, et quand le 
Prestre l’abordoit il ne pouuoit exprimer 
son désir, ny produire sa pensée. Cha- 
éun luy portoit compassion. On a iugé 
depuis et auec raison qu’il vouloit de¬ 
mander le Baptesme, mais comme on 
ne l’entendoit pas, il faisoit souuent 
venir le Prestre, croyant que le voyant 
si bas il le baptiseroit. Le Pere qui i’a- 
uoit amené l’alloit visiter de temps en 
temps, et l’asseuroit qu’il seroit baptisé, 
mais la crainte qu’il auoit de mourir 
sans ce bon-heur luy faisoit demander 
l’Ecclesiastique. Enfin le mal redou¬ 
blant, ceux de la maison s’assemblèrent 
à l’entour de son lict pour voir si on luy 
accorderait cette faneur : quelques-vns 
asseuroient qu’il estoit temps, d’autres 
disoient que la force qu’il faisoit encore 
paroistre estoit vn indice qu’il n’estoit 
pas voisin de la mort ; on termina cette 
contestation par vn Veni Creator, pour 
demander lumière au S. Esprit de ce 
qu’on deuoit faire : à peine eut-on 
acheué la priere, qu’il fut saisi d’vne 
eonuulsion si violente, qu’on prit reso¬ 
lution de le baptiser tout sur l’heure ; 
on croyoit qu’il eust perdu le iugement, 
mais il fit bien paroistre le contraire ; 
car la violence du mal l’ayant ietté hors 
du lict, on reconnut qu’il s’efforçoit 
nonobstant sa foiblesse et nonobstant 
ses grandes soutfrances de couurir sa 
nudité ; et quand il vit le Prestre re- 
ueslu d’vn Surplis et d’vne Estole auec 
l’eau en main, se doutant bien qu’on 
luy alloit donner l’accomplissement de 
ses désirs, il se tint en repos, arrestant 
la fureur de son mal ; on vit son visage 
tout remply de ioye. Le Pere qui en auoit 
soin auoit couché sur le papier quelques 
actes de contrition en langue Hiroquoise, 
afin qu’on luy suggerast de temps en 

temps, notamment si on estoitcontraint 
de le baptiser en son absence : on pro¬ 
nonça ces paroles deuant luy pour l’ex¬ 
citer à demander pardon à Dieu, il les 
repetoit auec deuotion et auec senti¬ 
ment, faisant d’autres prières de luy- 
mesme qui rauissoient tous les assistans ; 
il s’elforçoit de leuer les mains au Ciel, 
il baisoil le Crucifix ; en vn mot on le 
baptisa sur les 8. heures du soir, et. 
demie heure apres, son ame purifiée 
dans le Sang de l’Agneau s’enuola au 
Ciel, ce qui obligea ceux qui estoient 
presens de reciter, non pas vn Libéra, 
mais le Psaume Laudate Dominum 
omnes Genles, en action de grâces d’vne 
faueur si signalée. Voila ce qu’en ont 
écrit, et ce qu’en ont rapporté de bouche 
ceux qui ont esté témoins oculaires du 
bon-heur d’vn Hiroquois, quiauoitpeut- 
estre mangé sa part de plus de 50. 
hommes. 

le croyois que ce Chapitre concluëroit 
la Relation de cette année, mais le Pere 
Hierosme Lalemant estant retourné de 
la Nouuelle France par le dernier vais¬ 
seau, et n’ayant pas rencontré à Paris 
nostre R. P. Prouincial, nous couche¬ 
rons icy la lettre qu’il luy a enuoyée 
pour luy rendre compte des missions 
qu’il a si long-temps gouuernées en ce 
bout du monde. 


Lettre du Pere Hierosme Lalemant, au 
R. P. Claude de Lingendes, Prouin¬ 
cial de la Compagnie de Iesus , en la 
Prouince de France. 


Mon Reverend Pere, 

Pax Christi. 

V. R. aura desia appris, par le retour 
des premiers vaisseaux, la suitte des 
desastres et du débris de la Mission Hu¬ 
ronne, causée enfin par la furie des 
Hiroquois. La Relation qu’en enuoye le 


P. Paul Ragueneau, grossie de quelques 
Chapitres des Missions plus voisines de 
Kebec, fait voir le detail et le particulier 
de ces mal-heurs. Nos yeux et nos 
cœurs, voyans et sentans ces coups de 
la main de Dieu, n’ont que cette re¬ 
partie : Il est le souuerain Seigneur de 
ses ouurages, et le Maistre de nos petits 
desseins conceus pour sa gloire, c’est à 
nous d’agréer ses ordres et de n’im- 
prouuer iamais ce qu’il fait. 

le ne sçay comme il est venu en la 
pensée de nos Peres, qu’il estoit à propos 
que ie repassasse la mer pourcontribuër 
au remede de nos mal-heurs, y ayant 
en France tant de personnes capables 
d’y trauailler sans moy ; s’il n’v eusl eu 
autre considération, i’eusse eu bien de 
la peine de quitter la Nouuelle France. 
Mais leur désir ioint aux intentions de 
V. R. que i’ay présumées, m’y a fait 
enfin résoudre. I’ay laissé legouuernail 
entre les mains de celuy qui auoit con¬ 
duit si courageusement l’Eglise Huronne 
dans ses combats, et sauué si à propos 
les reliques ou les restes de cette pauure 
Mission. 

le suis donc party de Kebec le 2. iour 
de Nouembre de la présente année 1650. 
et suis arriué au Havre de Grâce le 3. de 
Décembre, en la compagnie du P. Fran¬ 
çois Bressany, et de nostre Frere Iean 
Liégeois. C’est à Dieu de donner les re- 
medes que nous cherchons à nos mi¬ 
sères, et à nous de prier sa diuine Ma¬ 
jesté que nos fautes et nos manquemens 
ne diuertissent point sa bénédiction dont 
nous auons si grand besoin. 

En attendant ce qu’il luy plaira d’en 
ordonner, ie croy que Y. R. aura pour 
agréable que ie luy fasse part des suiets 
de consolation qui soulagèrent vn petit 
mon ame au départ du pays, et que ie 
luy déclaré l’estât auquel ie l’ay laissé. 

Arriuant au pays, il y a douze ans, ie 
n’y rencontray qu’vne seule famille Hu¬ 
ronne Chrestienne, et deux ou trois 
qui composoient l’Eglise Algonquine et 
Montagnese, et voila qu’au bout de ce 
temps sortant du pays, à peine y laissay- 
je aucune famille Huronne, Algonquine 
et Montagnese qui ne soit entièrement 
Chrestienne, sans parler des Nations 

circonuoisincs qui abordent de toutes 
parts en ces contrées, et de celles que 
nous allons chercher dans leurs de¬ 
meures qui n’en promettent pas moins 
auec le temps. 

Voire mesme ie ne puis oster de mon 
esprit que le temps n’est pas loin que la 
porte s’ouurira derechef pour les Na¬ 
tions d’en haut que nous auons quittées, 
et mon fondement est d’autant plus 
certain qu’il me semble appuyé sur l’E- 
uangile, qui nous asseure que deuant 
le iour du lugement il faut que toutes 
les Nations de la terre ayenl connois- 
sance de leur Kedempteur, et que ses 
Loix leur soient suffisamment publiées, 
et selon le sentiment de plusieurs Do¬ 
cteurs par elles approuuées et acceptées ; 
de plus, comme Dieu ne fait pas ordi¬ 
nairement des miracles sans nécessité, 
il est croyable qu’il se seruira des per¬ 
sonnes qui ont desia la connoissance et 
l’habitude auec ces peuples, et l’vsage 
et le commerce de leur langue, comme 
autant d’instrumens proportionnez à son 
ouurage : cela nous doit estre vne grande 
consolation et vn grand renfort de pa¬ 
tience pour attendre les temps et les 
momens ordonnez par la diuine sagesse 
et par la diuine bonté. 

Vn grand Sainct disoit autrefois que 
l’esperance d’vne vie immortelle, estoit 
la vie d’vne vie mortelle : et ie puis 
dire ce me semble auec quelque raison, 
et à son imitation que l’esperance de 
donner vne vie immortelle, est la vie 
de la vie mortelle des pauures Mission¬ 
naires, qui ont gousté combien il est 
doux de voir sortir de cette vie des 
âmes qui leur doiuent en quelque façon 
leur bon-heur eternel. 

Il me semble que ce qui s’est passé 
aux Hurons n’a esté qu’vne petite com¬ 
mission de la part du Ciel pour la con- 
uersion et pour le Baptesme de dix ou 
douze mille âmes ; laquelle acheuée, on 
nous donne vn peu de relasche pour at¬ 
tendre auec quelque repos de nouueaux 
ordres. 

La seconde chose qui m’a extrême¬ 
ment consolé, est la belle disposition 
dans laquelle i’ay laissé nos Peres et 
nos Freres, et mesme nos domestiques 


qui ne m’ont demandé autre faneur 
pour tous les trauaux et pour tous les 
dangers du passé qu’vne permission et 
vne asseurance de retourner dans les 
mesmes emplois et dans les mesmes oc¬ 
casions, lors que Dieu en auroit rendu 
le chemin libre, l’aduouô que Pair et 
la générosité auec laquelle ils me l’ont 
demandée m’a touché, et m’a fait con- 
ceuoir que Dieu auoit quelque dessein 
qui eausoit ces belles dispositions qu’ils 
ont signalées et scellées de leur propre 
sang ; qu’il en soit loué à jamais, et 
qu’il luy plaise nuancer ces heureux 
momens qui feront des Martyrs et des 
Confesseurs nouueaux dans l’Eglise de 
Dieu : les Peres que i’ay laissez pour les 
emplois des Missions et fonctions de 
Kebec et de ses appartenances, sont au 
nombre de 19. ou 20. le reste a repassé 
en France par les premiers vaisseaux, 
et parce dernier au nombre de huict, 
tous bien résolus de retourner au combat 
! au premier signal de la trompette, n’y 
ayant pas pour le présent de viures ny 
d’employ suffisant pour eux dans le pays. 

La 3. est l’ouuerlure que Dieu nous a 
faite dés à présent des Missions nouuelles 
d’icy bas : le P. Gabriel Druilletes, apres 
auoir passé quatre Hyuers en diuerses 
missions auec les Sauuages, est allé 
passer le cinquième auec les Abnaquiois 
qui le sont venus quérir auec beaucoup 
de témoignages d’atfection entiers leur 
Patriarche (comme ils l’appellent) et 
entiers sa doctrine : Dieu peut-estre ti¬ 
rera plus de bien de ce voyage que 
nous ne pensons pas. Nous auons receu 
lettres de luy depuis qu’il y est arriué 
qui nous donnent suiet d’en beaucoup 
esperer. 

Le P. Charles Albanel semble vouloir 
aller sur ses pas et sur ses vestiges, 
estant parly deuant mon départ pour 
son premier hyuernement auec les Sau¬ 
uages Montagnets. 

Les Atticamegues ou Poissons blancs 
qui font vne nation du Nord des plus 
considérables, ne cessent de presser 
qu’on les aille voir en leur pays, ce qui 
ne leur a pu estre accordé par le passé 
faute de monde ; maintenant que nous 
en auons à suffisance, on ne manquera 





50 


Relation de la Nouuelle 


pas d’y aller au premier Printemps, si 
l’Hiroquois ne se ictte a la trauerse. 

Ceux du Saguené, autre nation du 
Nord, sont dans la mesme affection, on 
y a desia fait trois voyages, i’en espere 
beaucoup aucc le temps, et ainsi voila 
dequoy nous occuper, attendant les 
temps et les momens de la diuine Ma¬ 
jesté pour de nouuelles conquestes. 

Le quatrième suietde consolation que 
ie voyois dans ce pauure pays désolé, 
est le courage et la générosité de nos 
Religieuses, tant Hospitalières qu’Vrsu- 
linés, qui, iouyssant de nos débris par 
l’establissement de la Colonie Huronne 
proche de leurs Monastères, qui leur 
seruent de Paroisse et de retraite tant 
pour les malades que pour les sains, se 
trouuent heureuses de iouyr de la plus 
haute fonction et du plus précieux ex¬ 
ercice de leur vocation : c’est vne des 
espérances que i’ay de la conseruation 
du pays, ne pouuant penser que Dieu 
abandonne des âmes de cette nature si 
saintes et si charitables ; il me semble 
que tous les Anges du Paradis vien¬ 
draient plus tost à leur secours, si tant 
est, que les hommes de la terre man¬ 
quassent de procurer leur conseruation 
en ce nouueau monde. 


Le cinquième suiet de consolation, 
est la bonne disposition dans laquelle 
i’ay laissé M. d’Ailleboust, nostre Gou- 
uerneur, de faire son possible pour 
obuier aux maux qui nous enuironnent, 
et pour contribuer à l’auancement de 
toutes ces belles espérances. le prie 
Dieu de bénir le tout, et de faire en 
sorte que la France soit en estai de 
faire vn écho qui multiplie nos vœux et 
nos espérances au delà de toutes nos 
attentes. 

Voila mon R. P. ce que i’auois à dire 
pour le présent à vostre Reuerence ; 
reste que ie la prie que nous ayant 
assistez iusques icy de ses saints sacrifices 
et de ses prières et de celles de toute 
la Prouince, il luv plaise nous continuer 
ce bien et cette faneur en laquelle con¬ 
siste nostre principale ressource et le 
plus vif de nos espérances. 

De V. R. 

Tres-humble et tres-obeïssant 
seruiteur en N. S. 


Hierosme Lalemant. 


Exlraict du Priuilege du Roy. 


Par Orace et Priuilege du Roy, il est permis à Sebastien Cramoisy, Marchand Libraire, Imprimeur ordi¬ 
naire de sa Majesté, ancien Escheuin et Consul de la ville de Paris, d’imprimer ou faire imprimer : La 
Relation de ce qui s'est passé aux Hurons, pays de la Nouuelle France, depuis le premier de Ianuier 
1649. iusques en l'année 1650. ipc. Et ce, pendant le temps et espace de dix années consecutiues : auec 
défenses à tous Libraires, Imprimeurs, et autres personnes de quelque qualité et condition qu’elles soient, 
d’imprimer ou faire imprimer ladite Kelation, «fcc. sous pretexte de desguisement ou changement que l’on 
y pourroit faire, à peine de confiscation et de l’amendo portée par ledit Priuilege. Donné à Paris, le 19. Dé¬ 
cembre 1650. 


Signé, Par le Roy en son conseil, 

CRAMOISY. 


Permission du R. P. Prouincial. 


Novs Clavde Delingkndes, Prouinciftl do la Compagnie de Iesus, en la Prouince do France, auoD8 
accorde pour l’aduonir au sieur Sebastien Cramoisy, Marohand Libraire, Imprimeur ordinaire du Roy et de la 
Royne Revente, ancien Escheuin et Consul de cette Ville, l’impression des Relations de la Nouuelle France. 
Fait à Blois, co huiotiémo Décembre 1650. 


CLAVDE DELINGENDES. 

LETTRE 


de la R. M. Supérieure de 1 Hospital de la Miséricorde de Kebec en la Nouuelle France, 

A MoNSIEVR N. 150VRGE01S DE PARIS. 


Monsievr, 

La paix de N. S. 

VTovs n’auons point eu celte année le 
]\ bonheur de vos nouuellcs ; ie ne 
croypas que pour cela vous ayez perdu 
la pensée ou l’affection de nostre petit 
Hospital et de nos panures Saunages 
toujours affligez. Chaque année a sa 
croix, cette derniere a la plus grande, 
qui est la ruine du pays des lierons par 
les Hiroquois qui l’ont bruslé ou mas¬ 
sacré la pluspart, et contraint les autres 
de s’enfuyr et disperser çà et là. Quasi 
tous estoient Chrestiens ; ce sont ceux 
que nostre Seigneur afflige, et en fait 
autant de victimes du Paradis. Tous 
les Peres, excepté deux de nouueau 
martyrisez, sont descendus icy à Kebec ; 
partie sont repassez en France. Yoicy 
quatre cens de ces panures Murons Chre¬ 
stiens réfugiez à Kebec, et cabanez au¬ 
près de la porte de nostre Hospital, où 
ils viennent à la saincte Messe tous les 
iours. le n’ay iamuis rien veu de si 
panure ny de si deuot ; vue petite sa- 
gamité, c’est à dire vn potage de pois 
ou de bled d’Inde, les passe pour vn iour, 
et encore bien heureux d’en auoir, et 
bien heureux d’auoir moyen de leur en 
donner. Nostre petite salle des malades 


est aussi pleine de panures soldats Fran¬ 
çois blessez au combat des Hiroquois : 
vn seul a onze playes de coups d’arque- 
buze dangereux, et ie croy auec cela 
qu’il en réchappera, Dieu aydanl. voyez 
si ce n’est pas vn miracle d’y subuenir 
auec si peu de drogues et si peu de 
linge; et auec tout cela, nous n’auons 
touché que la moitié de ce que nous 
auons aecoustumé, et ie ne sçay encore 
ce que nous loucherons à l’aduenir. le 
vous respands mon cœur et nostre pe¬ 
tite misere, que ie sçay qui vous touche ; 
au moins vous direz vn bon mot pour 
nous à l’occasion, puisque desia vous 
auez tant fait par le passé pour cet ou- 
urage. le vous recommande donc cette 
petite maison. Toutes mes tres-cheres 
Sœurs vous saluent, et se disent de tout 
le cœur auec moy, 

Monsieur, 

Vostre tres-humble et obeyssante 
seruante en Iesus-Christ, 

Marie de S. Bonaventvre. 

De nostre Monastère des Sœurs 
de la Miséricorde de Kebec 
en la Nouuelle France, ce 
29. Septembre 1650. 





















RELATION 

DE CE QYI S'EST PASSÉ DE PLYS REMARQVABLE ÉS MISSIONS DES PERES DE LA COM¬ 
PAGNIE DE IESYS, 

EM LA MOVVELLE FRANCE, 

ES ANNÉES 1650. ET 1651. 

Enuoyés au R. P. CLAVDE DE LINGENDES, Prouincial de la Compagnie de Iesus en la 

Prcuince de France. 

Par le Pere Pavl Ragveneav, Svperievr des Missions 

DE LA MESME COMPAGNIE. (*) 


Mon Reyerend Pere, 


Pax Christi. 



e secours que nous at¬ 
tendions de la France 
dés le Printemps, n’est 
arriué que le treiziéme 
de ce mois d'Octobre, 
apres auoir lassé nos 
attentes et nos espé¬ 
rances. Mais enfin la 
flotte nous ayant amené 
Monsieur de Lauzon pour 
nouueau Gouuerneur, et en 
sa personne, les désirs, les 
espérances et la ioye de la 
Nouuelle France, tout le pais a 
repris en vn moment vne nou¬ 
uelle face, et il semble qu’en 
perdant la mémoire de nos an¬ 
ciennes craintes et des mal-heurs qui 


nous ont accueilly, on n’ayt plus d’autres 
sentiraens que île bénir Dieu d’vn bien 
qu’on chérit autant que la vie, et qui 
nous promet la venue de tous les autres 
biens. Cela seul suffiroit et pourrait 
tenir lieu d’vne Relation toute entière. 

Mais toutefois ie ne puis me dispenser 
de vous écrire encore cette année nos 
pertes et nos gains, nos tristesses et nos 
ioyes, nos espérances et nos craintes, 
et enfin nos obscuritez pluslostque nos 
lumières : car à vray dire, nous mar¬ 
chons plus que jamais dans vne nuict 
obscure ; mais nous y marchons auee 
Dieu, qui nous y conduira. Dics diei 
eructabit verbum, et nox nocti indicabit 
scicntiam. Nous recommandons tous- 
iours cette Mission aux prieras de voslre 
Reuerence et de tous ceux qui ont de 
l’affection pour la conuersion des Sau- 
uages : puis qu’apres tout, c’est en Dieu 
seul que nous iettons nos confiances, et 


(*) D’après l’édition de Sébastien Cramoisy, publiée à Paris en l’année 1652. 

qu’il est vray que le ciel plus tost que la 
terre remplira l’attente üe nos désirs, 

Mon Reuercnd Pere, 

Yostre tres-humble et tres-obeïs- 
sant seruiteur en N. S. 

Pavl Ragveneav. 

De Quebec, ce 28. Octobre 1651. 


CHAPITRE PREMIER. 

Estât des habitations Françaises. 

L a récolté des bleds a esté cette année 
tres-heureuse par tout, mais prin¬ 
cipalement à Montreal, où les terres 
sont fort excellentes. Ce lieu seroit vn 
Paradis terrestre pour les Saunages et 
pour les François, n’estoit la terreur des 
Iroquois, qui y paroissent quasi con¬ 
tinuellement, et qui rendent ce lieu 
presque inhabitable : c’est pour ce suiet 
que les Sauuages s’en sont retirez, et il 
n’y reste en tout qu’enuiron cinquante 
François. C’est merueille qu’ils n’ayent 
esté exterminez par les frequentes sur¬ 
prises des troupes Iroquoises, qui ont 
esté fortement soustenuës et repoussées 
diuerses fois. Monsieur de Maison- 
neufue a maintenu cette habitation par 
sa bonne conduite ; la paix y a régné 
entre les François, et la crainte de Dieu ; 
le plus grand mal-heur qui leur soit ar- 
riué a esté en la personne d’vne pauure 
femme Françoise, qui fut prise au mois 
de May par vne cinquantaine d’iroquois, 
tout à la veué du fort, et qui fut em¬ 
menée captiue. Du depuis elle a esté 
bruslée cruellement par ces barbares, 
apres qu’ils luy curent arraché les mam- 
inellcs, qu’ils luy eurent couppé le nez 
et les oreilles, et qu’ils eurent déchargé 
sur cette pauure brebis innocente le 
poids de leur rage, pour se venger de la 
mort de huict de leurs hommes qui 
estoient demeurez dans vn combat de 


cét Esté. Dieu donna du courage et de 
la pieté à cette pauure femme, au milieu 
des tournions: sans cesse elle imploroit 
son secours, ses yeux furent collez au 
ciel, et son cœur fut fidele à Dieu ius- 
qu’à la mort ; en expirant, elle auoit 
encore à la bouche le nom de Iesvs, 
qu’elle inuoqua aussi long-temps que 
durèrent ses peines. 

Aux Trois Riuieres, quelques Fran¬ 
çois et quelques Durons ont esté tuez 
cét Esté par des bandes Iroquoises. Le 
secours qui nous est venu cette année 
de France est absolument necessaire 
en ce lieu ; car à vray dire, il n'a pû 
subsister que par miracle. Les habitans 
attribuent leur conseruation au recours 
extraordinaire qu’ils ont eu à la saincte 
Vierge, dont il y auoit vn petit oratoire 
en chaque maison : l’vn estoit dédié à 
Nostre Dame de Lorette, l’autre à Nostre 
Dame de Liesse, les autres à Nostre 
Dame des Vertus, de bon Secours, de 
bonne Nouuelle, de la Victoire, et à 
quantité d’autres litres sous lesquels 
on honore la saincte Vierge en diuèrs 
lieux de la Chrestienlé. C’estoit vne 
deuotion ordinaire à ces panures ha¬ 
bitans, d’aller visiter ces petits oratoires 
en diuers iours de la semaine, principa¬ 
lement les Samedis, que le concours y 
estoit plus grand, et en chaque maison, 
matin et soir, tout le monde se rassem- 
bloit pour y faire les prières en com¬ 
mun et l’examen de leur conscience, et 
pour y dire les Litanies de la tres- 
saincte Vierge, le chef de la famille 
estant d’ordinaire celuy qui faisoit les 
prières, et auquel tous les autres répon- 
doient, femmes, enfans et seruiteurs. 

A Quebec et aux habitations qui en 
dépendent, cette façon de faire les 
prières matin et soir a esté vne deuotion 
ordinaire, chaque maison ayant pris vn 
Sainct pour Patron, et fait vn vœu pu¬ 
blic, que chacun se confesseroit et se 
communieroit au moins vne fois le mois. 
Nos Peres ont fait par tout ce qu’ils ont 
pû pour y mettre la paix et l’vnion des 
cœurs plus que iamais elle n’y auoit esté. 
Les visites frequentes qu’on a faites, 
mesme aux lieux les plus esloignez, de 
huict et de dix lieues, n’ont pas esté 

sans fruit : la pluspart de ceux qui sont 
en ce pais, aduoiient qu’en aucun lieu 
du monde ils n’y auoient trouué, ny 
plus d’instruction, ny plus d’aides pour 
leur salut, ny vn soin de leur conscience 
plus doux et plus facile. 

Les Mores Hospitalières sont plus que 
jamais necessaires au pais, car leur 
maison est toujours vn asyle asseuré 
pour les panures, tant François que 
Sauuages ; elles y ont rendu tout le 
cours de l’année, et aux vus et aux 
autres, toutes les cliaritez possibles au 
dessus de leurs forces, quoy qu’au des¬ 
sous de leur courage, car vrayenient 
elles se confient en Dieu, et font plus 
qu’elles ne peuuent. Elles se passent 
de fort peu, ayinant mieux tout souffrir 
que de se plaindre, ou de manquer 
aux panures, qu’elles préfèrent à leurs 
propres besoins. 

Les Meres Yrsulines ont esté visitées 
de Dieu dans l’incendie de leur maison, 
qui arriua le trentiesme iour de Dé¬ 
cembre sur les deux heures apres my- 
nuit. Le feu, qui s’esloit pris par leur 
boulangerie, auoit quasi gagné le haut 
de la maison auant qu’elles s’en fussent 
apperceuès. Ce fut beaucoup pour elles 
qu’elles ayent pû se tirer du milieu des 
flammes pour se ietter au milieu des 
neiges ; et c’est quasi vn miracle que 
leurs petites pensionnaires Sauuages et 
Françoises n’ayent pas esté bruslées. 
La charité de quelques-vnes de ces 
Meres, vrayement toute d’amour, fut 
plus actiue que le feu. C’estoit vn plaisir 
digne des yeux des Anges, de les voir 
trauerser ces flammes, portant dedans 
leur sein ces petites innocentes pour les 
•mettre en lieu de seureté, et retourner 
incontinent dans le péril, sans crainte d’y 
demeurer elles-mesmes et d’y brusler, 
dans ces deuoirs de charité. Tout leur 
Monastère futconsomméen moinsd’vnc 
heure, et iamais on n’en pût rien sauner 
que quelques meubles de leur Sacristie. 
6’esl à dire, que ces bonnes Meres se 
trouuerent alors vrayement dans la pra¬ 
tique du vœu de Pauureté, mais d’vne 
façon qui rauissoit le cœur de Dieu. Le 
feu auoit fait vn holocauste tout entier 
de leurs habits, de leur maison, de tous 


leurs meubles, et des aumosnes, dont 
depuis plus de dix ans on auoit tasché 
de soulager vnc partie de leurs néces¬ 
sitez. Elles voyoient tout réduit en 
cendres et le regardoient auec plaisir, 
bénissant Dieu de ce que le feu faisoit 
ses sainctes volontez. Elles se mirent à 
genoux tout au milieu des neiges, et 
firent vne offrande à nostre Seigneur 
auec vn œil si plein de ioye et d’vn 
cœur si paisible, d’vn ton de voix si 
ferme, que les François et les Sauuages 
qui y vinrent de toutes parts n’en 
peurent contenir leurs larmes, soit de 
compassion, pleurant pour celles qui 
ne pleuroient pas leur mal-heur; soitde 
ioye, de voir que Dieu auoit des ser- 
uantes si sainctes et si détachées d’elles- 
mesmes, pour ne vouloir que ce qu’il 
voulait, et pour l’adorer auec autant 
d’amour, dans vne perte si subite de tout 
ce qu’elles auoient, que s’il les eust 
comblées en ce mesme temps de toutes 
ses faueurs. La perte a esté grande, 
mais ces bonnes Meres n’ont pas perdu 
leur confiance en Dieu : la crainte 
qu’elles ont eue qu’on ne songeast à leur 
retour en France, et qu’on ne les rauist 
d’vn pais qu’elles chérissent plus que 
leur vie, quoy qu’elles y ayent beaucoup 
à souffrir et tout à craindre ; le désir 
qui les presse de se mettre en état de 
pouuoir faire en ce pais ce que leur zele 
y est venu chercher, pour le salut des 
âmes ; l’esperance qui leur fait croire 
que voulant tout souffrir et tout faire 
pour Dieu, il fera tout pour elles : ces 
raisons, dis-je, les ont obligées saincle- 
ment à rebastir de nouueaux edilices, 
s’engageant dans de nouueaux frais, 
dans des debtes nouuclles, et n’y épar¬ 
gnant rien de ce qui est iugé necessaire 
aux fonctions de leur institut. Dés cét 
flyuer nous espérons qu’elles pourront 
loger dans ce nouueau bastiment, qui 
est desia bien auancé ; nous les y auons 
assistées de toutes nos forees. Cependant 
elles se sont logées dans vne petite mai¬ 
son où il n’y a que deux chambres, qui 
seruent de dortoir, de réfectoire, de cui¬ 
sine, de salle, d’infirmerie et de tout, à 
toute leur communauté de treize per¬ 
sonnes et de quelques pensionnaires 

dont leur charité n’a pu se dispenser, 
nonobstant les incommoditez presque 
intolérables qu’il leur a fallu souffrir, 
principalement durant les chaleurs étouf¬ 
fantes de l’Esté, et dans vne pauureté 
qui les a réduites à auoir besoin de toutes 
choses. Tout le pais a interest à leur 
restablissement, principalement à cause 
de leur Séminaire : car l’experience 
nous apprend que les filles qui ont esté 
aux Vrsulines s’en ressentent pour toute 
leur vie, et que dans leur ménage, la 
crainte de Dieu y régné dauantage, et 
qu’elles y esleuent bien mieux leurs 
enfans. 

La grande Eglise de Quebec, dont on 
commença la bastisse il y a trois ans, 
n’est pas encore toute acheuée ; toute¬ 
fois on commença à Noël à y faire l’Of¬ 
fice, auec vn ordre et vne majesté qui 
augmente la deuolion : il y a huict 
enfans de chœur, des Chantres et des 
Officiers. 

On a commencé cette année vn Sémi¬ 
naire, où les enfans sont en pension 
sous vn honneste homme qui en a pris le 
soin, où ils apprennent à lire et à écrire, 
et où on leur enseigne le plain-chant, 
auec la crainte de Dieu. Ce Séminaire 
est proche de l’Eglise et du College où 
ils viennent en classe et où ils se for¬ 
ment au bien. Sans cela nos François 
deuiendroient Saunages, et auroient 
moins d’instruction que les Sauuages 
mesmes. 


CHAPITRE II. 

Estât de l’ancien païs des limons, et de 
la Nation Neutre. 

Les Iroquois ne nous ont pas fait si 
rude guerre depuis vn an que nous l’ap- 
prehendions ; ils ont eu diuersion de 
leurs armes du costé de la Nation Neutre, 
où ils ont enuoyé le plus gros de leurs 
forces. Le succez leur en a esté fauo- 
rable, ils y ont enleué deux places qui 
estoient les frontières, et dans l’vne 


desquelles il y airoit plus de seize cens 
hommes : la première fut prise sur la 
fin de l’Automne, la seconde au com¬ 
mencement du Printemps. Le carnage 
y fut grand, principalement des vieil¬ 
lards et des enfans, qui n’eussent pû 
suiure les Iroquois iusques dans leur 
pais. Le nombre des captifs a esté ex¬ 
cessif, sur tout des jeunes femmes, qu’ils 
reseruent pour peupler leurs bourgades. 
Cette perte a esté bien grande, et elle a 
traisné apres soy la ruine et la déso¬ 
lation totale de la Nation Neutre, dont 
les autres places plus esloignées de l’en- 
nemv,ayant pris l’espouuante, ont quitté 
leurs maisons, leurs biens et leur patrie, 
et se sont condamnées à vn bannisse¬ 
ment volontaire pour fuyr eucore plus 
loin la rage et la cruauté du vainqueur. 
La famine poursuit par tout ces pauures 
fugitifs, et va les contraignant de se dis¬ 
siper dans les bois, dans les lacs et 
dans les riuieres plus escartées, pour y 
trouuer quelque soulagement aux mi¬ 
sères qui les accompagnent et qui les 
font mourir. 

Ceux des Durons, qui, lors que leur 
pais fut ruiné, auoient pris leur route 
vers cette Nation Neutre, ont esté ac¬ 
cueillis du raesme mal-heur : les vns 
tuez sur le lieu mesme, les autres en- 
traisnez dans la capliuité. le prie Dieu 
que leur foy n’y soit point captiue, et 
que tous les tourmens ne la puissent 
arracher de leur cœur, ainsi que ie l’ap- 
prens de quelques-vns, qui ont fait pa- 
roistre leur pieté iusqu’à la mort. Quel¬ 
ques autres qui se sont sauuez plus 
heureusement de ces ruines, se sont 
iettez du costé de la Nouuelle Suede, 
vers le Midy ; d’autres ont tiré vers 
l’Occident, et quelques-vns sont en che¬ 
min pour venir icy se joindre à nostre 
Colonie Huronne : vn canot qui a pris 
le deuant est venu nous en donner 
aduis. 

Les anciens habitans restez des bourgs 
de sainct Michel et de sainct Jean Ba¬ 
ptiste, qui auant nos mal-heurs faisoient 
deux de nos Missions Huronnes, ayans 
veu que leurs maux ne prenoient point 
de fin et qu’vne misere en appelloit vne 
autre, se sont rendus volontairement à 

vne Nation des Iroquois nos ennemis, et 
viuent maintenant parmy eux auec au¬ 
tant de repos que si iamais ils n’auoient 
eu la guerre. Nous ne sçauons pas les 
desseins de Dieu sur ces peuples, mais 
vn tres-bon Chrestien me disoit il y a 
quelque temps, que peut-estre c’estoil 
pour le bien de la foy, que tant de bons 
Chresliens fussent dissipez de la sorte, 
alîn que le nom de Dieu fust annoncé et 
adoré par tout, mesme au milieu de nos 
plus cruels ennemis. 

Apres que nous eustnes quitté l’an 
passé Tlsle de saincte Marie, les lierons 
qui n’auoient pas suiui noslre retraite, 
mais nous auoient donné parole de de¬ 
scendre apres nous sur la lin de l’Esté, 
furent empeschez de leur dessein par 
des mal-heurs qui suruinrentà la foulle 
les vns apres les autres. La gelée fit 
mourir vne partie des bleds, ce qui con¬ 
tinua la famine. Vne troupe de llurons 
que nous eusmes à la rencontre, et qui 
remontoient dans leur païs, ayans hy- 
uerné à Quebec, fut défaite dans le 
grand lac par vne bande d’enuiron trois 
cens Iroquois qui les attendoient an pas¬ 
sage, et qui sans doute nous eussent fait 
mauuais parti, si Dieu ne nous eust fait 
éuiter leurs embusches. Vue escouade 
d’enuiron cinquante hommes de la Na¬ 
tion du Petun qui venoient apres nous 
et qui suiuoient nos pistes, fut défaite 
par ce mesme ennemy. Quantité de fa¬ 
milles Chrestiennes qui s’estoient dis¬ 
sipées çà et là pour viure de leur peschc, 
y trouuerent la captiuilé ou la mort. 
Trente Iroquois eurent bien l’asseu- 
rance de descendre dans l’Isle de saincte 
Marie, ils y firent vne forteresse d’où 
ils venoient massacrer et prendre des 
captifs iusques aux portes du fort que 
nous y auions laissé, où s’estoient re¬ 
tirez les Murons. On voulut assiéger ces 
trente Iroquois, mais ils se dépendirent 
auec courage, ils tuerent aux approches 
des plus vaillans de nos Murons, et 
eurent bien l’adresse auec le bon-heur, 
de se retirer sans rien perdre. 

Sur la fin de l’Automne, vne autre 
troupe d’Iroquois tirèrent vers cette ïsle 
à dessein d’enleuer le reste des Murons 
Çui l’habitoient, ils firent vn fort en 


terre ferme vis à vis de l’Islc, pour 
prendre ceux qui en sortiroicnt. En 
effet quelques Murons tombèrent en 
ces embusches, enlr’autres vn nommé 
Estienne Annaotaha, homme de consi¬ 
dération et de courage, lequel se voulant 
mettre en deffense, fut arresté par le 
cry des ennemis, qui luy dirent qu’ils 
ne venoient pas à dessein de faire aucun 
mal, mais qu’ils n’auoient que des pen¬ 
sées de paix, et qu’ils apporloient de 
riches presens pour inuiter le reste des 
Murons qui mouroient de faim, à se ré¬ 
fugier parmy eux pour ne plus faire dé¬ 
sormais qu’vu peuple. Cét homme, dont 
la vie n’est qu’vue suite et de combats 
et d’auentures, et qui toujours s’est veu 
accompagné du bon-heur, mesme dans 
ses mal-heurs, sans changer de visage, 
fit mine de les croire, et sans monstrer 
aucune deffiance, il va teste leuée de¬ 
dans leur fort à dessein de les tromper 
eux-mesmes, se doutant bien que tout 
leur procédé n’estoit que fourbe. Ils luy 
estalerent leurs presens : Ce n’est pas à 
moy, leur dit-il, que ces presens se 
doiuent faire, c’est à des testes plus 
chenues que la mienne, qui sont le con¬ 
seil et l’ame de noslre pais ; ce qu’ils 
en diront se fera : tenez-moy icy pour 
ostage, et enuoyez vers eux ceux d’entre 
vous que vous iugez auoir plus de con¬ 
duite et de courage. Non pas, luy di¬ 
rent-ils, c’est toy-mesme que nous dé¬ 
puterons pour cét effet, et tes camarades 
nous demeureront pour ostages. Trois 
Iroquois partirent auec luy pour estre 
les Ambassadeurs. A l’entrée de la 
bourgade il fait vn cry de ioye, qui est 
comme vn signal pour faire assembler 
tout le peuple, tout le monde y accourt. 
Mes l'reres, leur dit-il, le Ciel nous est 
auiourd’huy fauorable ; c’est auiourd’huy 
que i’ay trouué la vie dedans la mort, 
non seulement pour moy, mais pour 
tous ceux qui ne refuseront pas le bon¬ 
heur qui vient nous trouuerà nos portes, 
du coslé d’où nous craignions noslre 
plus grand mal-heur. Les Iroquois ont 
changé de visage ayans changé de cœur, 
ils n’ont plus des pensées de sang ny de 
feu, sinon pour les changer en feux de 
ioye : ce sont nos l'reres, ce sont nos 





6 


Relation de la Nouuelle 


peres, ce sont les libérateurs de nostre 
patrie, qui nous donnent auiourd’huy la 
vie apres nous auoir conduit quasi dans 
le tombeau, ne la refusons pas. Il leur 
expose les desseins de PIroquois, sans 
témoigner quoy que ce soit de ses soup¬ 
çons, ny des pensées qu’il tenoit sé¬ 
crétés en son cœur. Les anciens Ca¬ 
pitaines font paroistre la ioye dans leurs 
yeux et dans leur parole à l’abord de 
cette nouuelle. Ce ne sont qu’accluma- 
tions publiques de tout le peuple, des 
femmes et des enfans qui redoublent 
leurs cris de ioye et qui commencent à 
respirer la liberté. Les trois Iroquois 
qui estoient là presens, ne pouuoient 
rien esperer de plus auantageux au des¬ 
sein qui les amenoit. On les mene dans 
vne cabane, où tandis qu’on les traite 
de ce qu’il y a dans tout le bourg de plus 
exquis, trois ou quatre des meilleures 
testes tiennent vn conseil secret auec 
Eslienne Annaotaha, qui leur ayant dé- 
couuert ses pensées, ils prirent tous vne 
mesme conclusion, qu’il ne falloit aucu¬ 
nement se fier à cét ennemy, trop in¬ 
fidèle par tant de fois, que son dessein 
sans doute estoit de les tromper, mais 
qu’il falloit le tromper luy-mesme, et 
trouuer le moyen de faire quelque bon 
coup en ce rencontre. On en laisse 
l’execution à celuyqui l’auoit si heureu¬ 
sement commencé. Au sortir de ce 
conseil secret, les Capitaines vont par les 
rues, encourageant les femmes, qu’elles 
se missent à piller leur bled d’Inde et à 
faire leurs prouisions pour se mettre en 
chemin dans trois iours, et s’en aller de 
compagnie auec les Iroquois, dans vn 
païs qu’elles ne deuoient plus enuisager 
comme ennemy, mais comme vne terre 
de promission et vne nouuelle patrie, 
où ils perdroient le souuenir de tous 
leurs maux passez, dansles ressentimens 
de ioye qui n’auroient point de trouble 
et qui les conduiroient doucement au 
tombeau. Cela se dit si fortement que pas 
vn n’en pouuoit douter : les femmes se 
mettent en deuoir de faire ce qu’on leur 
commande, les hommes préparent de 
leur costé ce qui est necessaire pour ce 
voyage, tout le monde y est occupé 
petits et grands. On va porter celte 


nouuelle dans le fort, où les Iroquois en 
altendoientl’issuë, et pour ne pas laisser 
de soupçon d’aucune fourbe, Estienne 
est le premier qui y retourne. Il se fit 
quantité d’ambassades de part et d’autre, 
auec autant de confiance que si jamais 
on n’eust esté en guerre, iusqu’à ce que 
nos Hurons ayans attiré dans leur fort 
plus de trente Iroquois, on fit main 
basse sur cét ennemy infidèle qui n’at- 
tendoit rien que son temps pour faire 
le mesme coup, mais il fut preuenu. Ya 
d’entr’eux l’auoüa ingenuëment, et dit 
que pour ce coup le Démon de la guerre 
ne leur auoit pas esté fauorable. Ces 
trente Iroquois estoient l’élite de leur 
bande et les meilleurs courages ; trois 
d’entr’eux se sauuerent heureusement, 
ayans eu uduis du coup qui s’alloit faire, 
Estienne ayant voulu en cela leur rendre 
le remerciement du bienfait qu’il auoit 
receu d’eux lors qu’ayant esté pris 
captif ils auoient procuré qu’on luy don- 
nast la vie, en mesme temps que le 
Pere Iean de Brebeuf et le Pere Gabriel 
Lalemant, d’heureuse mémoire, furent 
mis à mort par ces barbares. Les Iro¬ 
quois qui estoient dans leur fort ayans 
appris le massacre de leurs gens, prirent 
incontinent la fuite, l’épouuante les 
ayant saisis. 

Dés le Printemps, nos Hurons se dou- 
tans bien qu’vne puissante armée vien- 
droit fondre sur eux pour venger cét 
affront, précipitèrent leur retraite, les 
vns dessus les glaces, les autres par 
canot, aussi-tost qu’on eut moyen de 
s’embarquer, ils prennent leur fuite et 
leur retraite dans vne autre Isle nom¬ 
mée Ekaentoton, à soixante lieuësdelà. 
En effet il estoit temps de desloger, les 
ennemis deschargerent leur rage sur 
quelques familles de Chrestiens, sur des 
vieillards et des enfans, qui, manque de 
canot, n’auoient pù estre embarquez. 
Le feu ne perd jamais ses ardeurs ny 
son actiuité, et les cœurs des Iroquois 
tandis qu’ils seront infidèles, ne per¬ 
dront iamais leur cruauté. 

En mesme temps quantité d’Algon- 
quins qui s’estoient assemblez dans le 
lac des Nipissiriniens, où ils faisoient la 
pesche de l’esturgeon, dans le desseia 

de descendre aux Trois Riuieres, furent 
surpris et massacrez par vue troupe d’I- 
roquois ; les panures femmes et les en- 
fans furent traisnez à l’ordinaire dans 
la capliuité, toutefois quelques-vnes se 
sont eschappées heureusement, et ont 
fait les cent et les deux cents lieues de 
chemin pour nous venir trouuer. 

Les conduites de Dieu sont toujours 
adorables sur sesesleuz, autant qu’elles 
sont aimables : les infidèles qui blas¬ 
phèment son nom et qui s’opposent à sa 
gloire, prospèrent dans leurs voyes ; et 
les Chrestiens en mesme temps qu’ils 
commencent à l’adorer et à estre son 
peuple ne trouuent par tout que des 
croix, et les miseres sont leur partage : 
qu’il en soit beny à jamais. 

Yne flotte toute de Chrestiens, d’en- 
uiron quarante canots de Hurons partis 
de Ekaenloton, est arriuée heureuse¬ 
ment pour grossir icy bas nostre colo¬ 
nie Huronne ; Dieu a conduit leurs pas 
et les a protégez des embusches des 
Iroquois. La faim estoil vn autre en- 
nemy qui les pressoit et qui marchoit 
auec eux de compagnie, n’ayans apporté 
aucunes prouisions d’vn pais, qui n’e¬ 
stant plus pour les viuans, mais pour les 
morts, a esté stérile cette année, et a 
contraint ces panures vagabons de venir 
se ietter entre nos bras, pour y receuoir 
en mesme temps la vie du corps auec 
celle de l’ame. Ce sont de nouueaux 
soins et des dépenses toutes nouuelles 
qui nous sont agréables. Dieu estendra 
sur eux et sur nous ses tout-aimables 
prouidences, puis qu’il est à tous nostre 
Pere. Vbi fuerit corpus, illuc congrega- 
buntur et aquilœ. le veux dire que ces 
pauures Chrestiens viendront fondre à 
nous de tous costez, et qu’ils ne trouue- 
ront point leur repos en aucun lieu du 
monde, sinon proche de ceux qui les 
ont appeliez à la foy. Dieu nous veuille 
eouoyer dequoy les sustenter, iusqu’à 
ce qu’ils ayent fait des champs capables 
de les nourrir. 

Toutes les Nations Algonquines qui 
habitent vers l’occident de l’ancien pais 
des Hurons, et où la foy n’a pû encore 
trouuer passage, sont des peuples pour 
lesquels nous ne pouuons auoir assez de 


compassion ; si faut-il que le nom de 
Dieu y soit adoré et que la Croix y soit 
plantée, malgré toute la rage des Enfers 
et la cruauté des Iroquois, qui sont pires 
que les Démons de l’Enfer. 


CHAPITRE III. 

Estât des Missions pour la conuersion 
des Sauuages. 

De la Résidence de Sillery. 

La Résidence de sainct Ioseph à Sil¬ 
lery, peut maintenant plus que jamais 
seruir de refuge aux Sauuages Chrestiens 
dans leurs nécessitez, et d’azile dans la 
crainte de l’ennemy, comme elle a seruy 
dés le commencement de matrice pour 
les former à la foy de l’Euangile. Ils s’y 
retirent d’autant plus volontiers qu’ils 
s’y voyent depuis cette année à couuert 
d’vue bonne et forte muraille, qui est 
flanquée aux quatre coins, et qui est en 
estât de soustenir l’assaut des Iroquois ; 
les Sauuages sçauent assez que ce n’est 
point vn lieu qui soit ouuert pour les 
Apostats de la Foy, ny pour ceux qui 
viuent auec scandale dans le péché. 
Noël Tekouerimat, leur Capitaine, leur a 
bien fait entendre que les murs qu’on 
y auoit basty n’estoient pas pour enfer¬ 
mer le vice, mais pour empescher qu’il 
n’y entrast. Yne ieune Àlgonquine, ba¬ 
ptisée depuis quelques mois aux Trois 
Riuieres, n’y auoit pas mené vne vie 
assez conforme aux promesses de son 
baptesme ; elle estoit descendue à Sillery 
auec ce mauuals bruit : Ma fille, luy dit 
le Capitaine dés son arriuée, il faut ou 
bien changer de vie, ou bien changer 
de lieu. Au bout de quelques iours 
ayant fait parler d’elle, il luy parla plus 
nettement : Sors d’icy, luy dit-il, le fort 
de Sillery n’est pas fait pour des chiens, 
mais pour ceux qui font paroistre leur 
foy par la pureté de leur vie. Il fallut 
obeyr sans delay : le vice, grâce à Dieu, 
ne trouue point d’appuy parmy les 

Chresliens. Il y a eu cette année quatre 
de nos Pores en cette résidence, mais 
d’ordinaire il n’en est demeuré qu’vn 
ou deux sur le lieu, les autres estons en 
campagne tant l’Hyuer que l’Esté, pour 
des Missions volantes dont ie parleray 
cy-apres. 


De la Résidence des Trois Riuieres. 

La Résidence de la Conception aux 
Trois Riuieres, est plus frontière à l’en- 
nemy, et plus exposée aux incursions 
des Iroquois ; mais ie puis dire auec 
vérité, que iamais on n’y remarqua plus 
de paix, plus de repos et de pieté parmy 
le bruit des armes et dans les frayeurs 
de la guerre. La pluspart des Néophytes 
qui y sont en bon nombre, y ont fait 
leur demeure par vn motif qu’on n’at- 
tendroit pas des barbares conuertis à la 
foy depuis peu de temps. C’est, disoient- 
ils, pour combattre les ennemis de la 
priere que volontiers nous exposons nos 
vies; si nous mourons en combattant, 
nous croirons mourir pour la detfense 
de la foy. Ils auoient vn sentiment tout 
pareil lors qu’ils alloient à la chasse, 
apres s’estre confessez. La charité, di¬ 
soient-ils, nous oblige de pouruoir aux 
nécessitez des enfans et des femmes op¬ 
primées de la famine : nous ne pouuons 
le faire, sinon en nous mettant dans le 
danger d’estre pris et bruslez par les 
Iroquois ; mais Dieu qui est témoin de 
noslre cœur en sera nostre recompense, 
c’est pour luy obeyr plus lost que pour 
nous mesmes que nous nous iettons au 
péril. Le Dieu d’amour pour lequel ils 
s’exposoient si gayementaux dangers de 
la mort et du feu, semble auoir pris vn 
soin d’eux tout particulier : pas vn n’a 
esté pris ny poursuiuy de l’ennomy, et 
pour les viures, quoy que la neige n’ait 
pas esté fauorable en ces quartiers là 
durant l’IIyuer, ils n’ont pas neantmoins 
manqué de chasse, ny d’Orignac, ny de 
Castors. Ils n’ont pas esté mesconnois- 
sans enuers celuy qui les a secourus ; 
car retournons de la chasse ils entroient 
dans la Chapelle, et pour l’ordinaire 


auec vne des meilleures pièces de la 
beste qu’ils offroient à Dieu, et qu’ils 
laissoient proche de l’Autel. 

Yne ieune femme Catechumene se 
sentant incommodée dans le temps de 
sa grossesse, craignant de mourir sans 
baptesme et son enfant aussi, quitta sa 
compagnie dans les bois au temps que 
la chasse y estoit plus heureuse, et non¬ 
obstant les grands dangers de tomber 
viue entre les mains de l’ennemy et d’y 
estre bruslée, elle vint se rendre proche 
des Peres pour leur demander l’instru¬ 
ction et le Baptesme : C’est, leur dit- 
elle, le plus grand bien que ie souhaite 
au monde, la vie du corps ne me sera 
plus rien si ie puis estre baptisée. On 
l’interroge sur les prières et sur les my¬ 
stères de noslre foy, elle estoit toute 
disposée : elle receut le sainct Baptesme, 
et peu de iours apres son enfant nou- 
ueau né, qui vint quasi mourant au 
monde. 

Yne autre femme, chargée de six en- 
fans, ayant perdu son mary dans les 
bois qui y mourut de maladie, retourna 
toute desolée ne pouuant tarir ses 
larmes. Yn de nos Peres voyant son af¬ 
fliction, et croyant que la charge de tant 
d’enfans à vne pauure veufue fût ce qui 
l’attristoit, tascha de luy donner quel¬ 
que consolation. Ce n’est pas là mon 
mal, dit-elle, mes miseres ne me tou¬ 
chent pas, ny celles de mes enfans ; ie 
sçay bien et ie croy fermement que Dieu 
nous en recompensera dans le Ciel : 
pourquoycela m’abattroit-il le courage? 
mais ce que tu ne sçay pas et qui me 
rend inconsolable, c’est que mon mary 
est damné : il a démenty auant que de 
mourir les promesses de son Baptesme ; 
il auoit trop d’amour pour la vie, il s’est 
laissé persuader à quelques infidèles 
d’auoir recours à ces longleurs qui luy 
prometloient la santé par leurs super¬ 
stitions qui nous sont deffenduës. C’est 
son péché pour lequel ie verse ces 
larmes, et la pensée qu’à toute éternité 
il sera mal-heureux, pour vn moment 
de vie qu’il esperoit trop vainement et 
qu’il pouuoit offrira Dieu auec vn grand 
mérité. Mais depuis son péché ne l’as-tu 
point veu prierDieu? Ouy bien, dit-elle, il 



France, en l'Année 1651. 


9 


le pria jusqu’au dernier souspir. Espéré 
donc, luy dit le Pore, que Dieu luy aura 
fait miséricorde et luy aura mis dans le 
cœur vn vray regret de son péché, car 
c’est vn Dieu tout de bonté. Tu consoles 
mon cœur, répliqua cette panure femme 
aflligée, ie ne eesseray donc pas de prier 
Dieu pour luy, ie le recommande à tes 
prières qui sont meilleures que les 
miennes ; prie Dieu aussi pour moy, 
qu’il me lasse miséricorde. Cette panure 
femme tomba bien-tost malade d’vne 
grosse fievre : le Pere y court en ayant 
eu aduis, il la trouue eu priere disant 
son chapelet ; le Pere luy défendit et 
luy dit qu’elle se contentast d’esleuer 
de fois à autre son cœur à Dieu par des 
oraisons jaculatoires. C’est ce que ie 
fais auec plaisir, respondit-elle, et c’est 
là ma consolation. Demande à Dieu 
qu’il te guérisse pour le bien de tes cn- 
fans s’il le iuge à sa gloire, luy adiousla 
le Pere. Elle le fit, et dans deux iours 
elle se trouua dans vne parfaite santé. 

Yne Catechumene estant venue se 
faire instruire, auoit laissé ses enfans à 
la maison, craignant qu’ils ne la détour¬ 
nassent de son attention : vn de ses 
panures enfans estant proche du feu, 
vne chaudière d’eau bouillante tomba 
sur luy et luy brusla tout le corps. On 
vient quérir la mere en hasle, elle de¬ 
mande sans se troubler congé au Pere 
d’aller secourir son enfant ; le Pere, 
l’ayant suiuie quelque temps apres, et 
ayant veu ce pauure enfant en tres- 
mauuais estât, demanda à la mere quel 
sentiment elle auoit eu dans cette ren¬ 
contre? l’ay creu que les Diables tà- 
choient de me faire haïr l’instruction et 
la priere, mais jamais ils n’y gagneront 
rien ; la mort de tous mes enfans les vus 
apres les autres ne m’empeschera pas 
de prier ny d’estre baptisée, i’ayme et 
i’aymeray toujours la priere, et toy 11 e 
te lasse pas de m’instruire. Cette femme 
est maintenant excellente Chrestienne, 
et sa ferueur a toujours esté croissant 
depuis son Baptesme. 


De la Resiclence de Montreal. 

La Résidence de Montreal, tandis que 
la guerre durera auec les Iroquois, scr- 
uira plus tost aux Sauuages d’vne retraite 
passagère que d’vn lieu de demeure : 
c’est vne place tres-auantageuse pour 
toutes les Nations supérieures qui veu¬ 
lent auoir commerce auec nous ; car 
trouuans là ce qu’ils viennent chercher, 
ils ne se voyent point obligez de de¬ 
scendre plus bas et de s’exposer à de 
nouueaux périls des Iroquois, qui sont 
plus à craindre au dessous de Montreal 
qu’au dessus. Deux de nos Peres, l’vn 
de la langue Algonquine, l’autre de la 
langue Huronne, y ont instruit en diuers 
temps plusieurs Sauuages qui les y sont 
venus trouuer. ' Yne grande partie de 
l’Hyuer, quelques-vns y ont fait leur 
demeure ; on les assembloit à l’Hospital 
pour leur donner l’instruction, vn iour 
les femmes, vn autre les enfans, et vn 
autre les hommes ; celle qui a soin de 
l’IIospital leur faisoit festin. Le iour de 
Pasques ils firent Yne Communion gene¬ 
rale auec des senlimens de pieté qui 
donnoient de la deuolion, et qui font 
auoiier que Dieu est autant le Dieu des 
Sauuages que celuy des François, des 
Grecs et des Romains. 


De la Colonie Huronne. 

La Colonie des Chrestiens Ilurons a 
son departement dans l’Isle d’Orléans, 
qu’ils appellent d’vn nom sacré l’isle de 
saincte Marie ; ils y ont fait des champs, 
ils y ont basty des cabanes, et ils pré¬ 
tendent d’y trouuer leur seconde patrie. 
Deux de nos Peres s’y emploient auec 
des peines et des ferueurs, qui méritent 
que Dieu ayt pitié de ces pauurcs peu¬ 
ples, et qu’il en fasse pour vn jamais vn 
peuple tout Chrestien. Il a fallu les 
nourrir à nos frais cette première année, 
pour cela seul nous n’en auons pas esté 
quittes à huict mille bures, donnans 
auec plaisir ce qu’on nous enuoye de 
France ; mais c’est vne charité bien 

employée, puis qu’elle n’a d’autre but 
que le salut des âmes. I’ay desia escrit 
cy-deuant que cette Colonie se va gros¬ 
sir, et que des lierons dispersez çà et là 
s’y doiuent rendre, elle ira croissant 
chaque année, si Dieu nous continue ses 
bénédictions comme il a fait par le passé. 
En tout il n’y est mort qne trois hommes 
et deux femmes, mais auec des senti- 
mens de Dieu si tendres, que cela seul 
meriteroit de consommer nos vies en 
vu si sainct employ. 

Les Mores Hospitalières furent rauies 
durant la maladie et la mort d’vn ieune 
homme de vingt et deux ans, nommé 
Michel Ekouaendaé, dont autrefois nous 
auons parlé dans quelques Relations, 
comme d’vne conuersion miraculeuse 
et d’vne vertu à l’espreuue. Durant sa 
maladie, jamais il ne se plaignit des 
douleurs violentes qu’il sentoit ; il n’eust 
pas pris mesme vne goutte d’eau pour 
rincer sa bouche, qu’il n’eust inuoqué 
Dieu et fait le signe de la Croix. Lors 
que le Chirurgien faisoit sur luy des 
operalionsdouloureuses, qui furent assez 
frequentes, il les offroit à Dieu : Si les 
Démons, nous disoit-il, ou des Iroquois 
infidèles tourmentaient mon corps de 
supplices, ie me consolerois dans la 
pensée que Dieu prendroit plaisir à voir 
ma patience, quoy que leurs cruautez et 
leurs pochez luy fussent en horreur. 
Maintenant que celuy qui fait son opera¬ 
tion dessus moy ne la fait que pour 
l’amour de Dieu, qui prend plaisir à le 
voir faire, i’ay bien sujet de prendre 
patience, afin que Dieu prenne plaisir à 
me voir souffrir sans y estre offensé, nv 
de moy ny de qui que ce soit. Vu de 
nos Pores luy demandant s’il n’appre- 
hendoit point la mort : Tant s’en faut, 
respondit-il d’vn visage ioyeux, ie la 
souhaite auec amour, car il me tarde 
que ie ne sois au Ciel, où mon cœur me 
donne asseurance que Dieu me recom¬ 
pensera de ma foy et des confiances que 
i’ay en luy ; ce que ie crains c’est le 
péché, mais i’aymerois mieux estre 
bruslé des Iroquois que d’offenser vn 
Dieu si bon. 

Vu autre, nommé Quentin, qui n’a- 
uoit pas esté d’vne semblable vie, eut 


quasi vne semblable mort. Il auoit esté 
vn homme de desbauches, tout cor¬ 
rompu de vices, qui luy pourrissoient 
tout le corps, auec de cuisantes dou¬ 
leurs. Les Meres Hospitalières en eurent 
vn soin comme si c’eust esté vn Ange 
descendu du Ciel : leur charité fit vn 
miracle, car elle toucha si viuement le 
cœur de ce pauure homme, qu’il nous 
disoit : Ouy ie commence à conceuoir 
les bontez infinies de Dieu, voyant la 
bonté de ces Meres : c’est Dieu qui leur 
a donné ces tendresses pour moy afin 
de m’obliger à les aymer et à l’aymer 
luy-mesme, puis que luy seul est la 
source de cette bonté. Il continua jus¬ 
qu’au dernier souspir, de dire: Iesus 
ayez pitié de moy. 

Quelques Dames Françoises, tres-ver- 
tueuses et tres-deuotes, m’ayans auerty 
qu’vne Chrestienne Huronne leur don- 
noit de la deuotion, priant Dieu tous les 
iours deuant le sainct Sacrement auec 
vne douceur qui paroissoit sur son vi¬ 
sage, et qui leur donnoit des sentimens 
de Dieu plus esleuez qu’ils n’en auoient 
pour l’ordinaire, ie demanday à cette 
femme Huronne, quel estoit l’entretien 
de son cœur durant le temps de sa 
priere ? le ne sçay pas que te répondre, 
dit-elle : quand i’ay dit ce que ie sçay de 
mes prières, ie songe à la bonté de Dieu 
sur moy, ie luy demande qu’il me pre- 
serue du péché, et mon cœur luy dit 
sans aucune parole, qu’il voit bien que 
c’est tout de bon que ie croy et que 
i’espere eu luy, et que ie veux l’aimer. 
Mon esprit repose doucement dans cette 
pensée, ou plus tost dans le plaisir que 
sent mon ame à demeurer sans dire 
mot dans la iouyssanee d’vn bien que ie 
ne te puis exprimer : cela fait que i’ay 
de la peine à quitter la priere, autant et 
plus qu’auroit vn famélique de quitter 
vne viande excellente auant que d’en 
estre rassasié. 

le puis asseurer auec vérité, que ie 
connois quelques-vns de ces bons Sau¬ 
nages, qui ont Dieu aussi présent à leur 
esprit depuis le matin iusqu’au soir, que 
s’ils le voyoient de leurs yeux, et dont 
le cœur est dans des désirs continuels 
de se voir tout à luy, à cause qu’il leur 

fait bien sentir qu’il se veut donner tout 
à eux. D’autres ont leur deuotiou à la 
tres-saincte Vierge, et vu bon Chrestien 
me disoit il n’y a pas long-temps, que 
quoy qu'il luy eust demandé depuis plus 
de dix ans, quantité de faneurs et de 
choses bien difficiles, il ne se ressouue- 
noit pas d’auoir eu jamais son refus. 
C’est elle, adioustoit-il, qui m’a deliuré 
d’entre les mains des Iroquois, qui me 
tenoient captif auec le Pere Isaac logues, 
qui enfin y est mort. C’est elle qui m’a 
rendu autant d’en fans que la mort m’en 
auoit enleué ; c’est elle qui depuis le 
temps des miseresqui nous ont accueilly, 
a eonserué tous ceux de ma famille, et 
pour la santé de leurs corps et pour 
celle de l’ame. C’est elle qui me donne 
la patience dans des douleurs conti¬ 
nuelles que ie ressens ; c’est elle qui 
m’obtient cette grâce que ie me mets 
fort peu en peine des biens de celte vie 
présente, et que ie n’en redoute pas les 
maux. Elle a guery tous ceux pour 
lesquels ie l’ay inuoquée, et elle fait ce 
que ie veux, autant que ie desire ne rien 
faire et ne rien vouloir que ce qu’elle 
voudra. 

Pendant l’incendie des Meres Vrsu- 
lines, une petite fdle Huronne qui y de- 
meuroit pensionnaire, n’ayant pù se 
trouuer, nous creusmes pour vn temps 
qu’elle y estoit bruslée. Le pere et la 
mere de cét enfant, tous les parens, 
quantité de François, et moy-mesme 
l’ayant cherchée par tout, il ne nous 
restoit aucun doute qu’elle ne fust con¬ 
sommée auec la maison. La résignation 
à la volonté de Dieu estoit en cette ren¬ 
contre vn acte bien héroïque à vn pere 
etàvnemere, qui aymoient cette fille 
comme la prunelle de leurs yeux ; ils 
verserent quantité de larmes, mais auec 
vne paix et dans vn calme d’esprit qui 
tesmoignoient bien que leur cœur trou- 
uoitson repos en Dieu. Ils se mirent à 
genoux, ils luy offrirent leur enfant, et 
ils s’olfroient eux-mesmes à brusler 
dans vn mesme feu, s’il le vouloit per¬ 
mettre ; jamais ils ne dirent aucune pa¬ 
role d’impatience ny de murmure contre 
qui que ce soit, durant l’espace de deux 
heures, qu’ils creurent que leur fille 


H 

estoit bruslée. La plus rude parole que 
dit le pere aux premiers sentimens de 
sa douleur, fut celle-cy : Dieu nous 
esprouue bien rudement, mais ce nous 
est assez qu’il nous ayt fait miséricorde, 
de nous auoir appeliez à la foy. Ma fille 
est. maintenant au Ciel puis qu’elle a 
esté baptisée, et nous la suiurons, puis 
que nous voulons mourir bons Chre- 
sticns. C’est leur famille, qui la pre¬ 
mière dans les Ilurons a receu le don 
de la foy. Cette petite fille, nommée 
Geneuieue, ayant esté heureusement re- 
trouuée, vn de nos Peres en alla porter 
la nouuelle aux parens, etsçachant bien 
la portée de leur foy, pour les éprouuer 
dauantage il les interrogea des senti¬ 
mens où ils estoient. Ce qui m’a touché, 
dit la mere, ç’a este l’horreur que i’ay 
eu des frayeurs et de la douleur qu’a 
senty ma panure fille, mourant dans les 
flammes. le n’ay pù empeschcr mes 
larmes à la tendresse de mon cœur, 
mais l’esperance qui nous reste de son 
salut ne nous permet plus de nous 
plaindre, ny de la plaindre dauantage. 
Elle est retrouuée, dit le Pere, elle est 
pleine de vie. Ce fut pour lors que toute 
la cabane et les parens qui s’y estoient 
assemblez ne peurent contenir leurs 
larmes, mais des larmes de ioye, qui 
leur fit bénir Dieu et de la vie de cét 
enfant comme resuscitée, et de sa mort 
qu’ils luy auoient offerte auec vn cœur 
vrayement Chrestien. Cette fille est 
maintenant dans la maison des Meres 
Hospitalières ; il semble que Dieu la 
veuille pour la Religion. 

Yne jeune vefue Chrestienne, nom¬ 
mée Cecile Arenhatsi, aagée de 23. ans, 
s’estoil mise comme seruante chez les 
Meres Vrsulines à dessein de iouyr Je 
plustost qu’elle pourroit du bon-heur 
entier de la Religion ; elle y auoit amené 
auec soy vne fille de six à sept ans, 
nommée Marie, qui estoit son vnique, 
mais elles se voyoient aussi peu que si 
la nature n’eust point eu de part en leur 
amour, la fille estant au Séminaire et la 
mere auec les Religieuses. C’est vn 
esprit tres-bon, vn naturel très-doux, 
vne volonté bien meilleure, qui depuis 
son bas aage a toujours creu en deuotion. 

et qui estant dans les Ilurons entendant 
parler des sainctes filles (c’est ainsi que 
les Ilurons appellent les Religieuses) 
tout son cœur s’y portoit, et le plus pur 
de ses amours. Eilc n’a esté que quatre 
mois en mariage, toujours elle s’est 
conseruée innocente au milieu de la 
corruption, toujours dans la ferueur et 
dans vne humble simplicité. Les Meres 
estaient rauies de la voir parmy elles, 
elle contentait tout le monde et y viuoit 
contente, voulant contenter Dieu. Elle 
fut le plus en danger d’estre bruslée 
lors que celte maison brusla : elle se 
vit inuestie de fiammes de tous costez, 
elle estait au plus haut estage ; se 
voyant dans le desespoir de se sauuer 
par aucun autre endroit, elle se ietla 
par la fenestre et tomba assez heureu¬ 
sement. le luy demanday apres les 
pensées qu’elle auoit eues dans ces flam¬ 
mes ? I’auois, respondit-elle, offert ma 
vie à Dieu, ie fusse morte bien contente, 
mais ie creu que Dieu m’obligeoit de 
me sauuer le pouuant faire, ie ne son- 
geois qu’à luy, et ie craignois aussi que 
mes pechez n’eussent esté cause que ce 
mal-heur ne fust arriué à des filles si 
sainctes, de la compagnie desquelles ie 
suis si indigne. Elle attend auec pa¬ 
tience et amour que ces bonnes Meres 
soient rebasties, et elle espere bien ne 
mourir iamais qu’auec elles. Outre cela 
elle ne peut rien gouster, et cette pensée 
la console et va toujours de plus en 
plus animant les ferueurs de sa de- 
uotion. 

Cét incendie me fait souuenir des 
ressentimens que tesmoignerent les Hu- 
rons, et des compassions qu’ils eurent 
pour les Meres Vrsulines en celte occa¬ 
sion. La façon des Saunages est de 
porter quelques presens publics pour 
consoler les personnes d’vn plus grand 
mérité dans les mal-heurs qui les ont 
accueilly. Nos Chrestiens Hurons s’as¬ 
semblèrent pour cét effet, et n’ayans 
point de plus grandes richesses que 
deux coliers de porcelaine, chacun de 
douze cents grains, (ce sont les perles 
du pais) ils vont trouuer les Meres, qui 
pour lors s’estaient retirées à l’Hospital, 
et leur portent ces deux coliers pourleur 


en faire deux presens. Yn Capitaine, 
nommé Louys Taiaeronk, parla au nom 
de tous ses compatriotes en ces termes. 

Vous voyez sainctes filles, de pauures 
carcasses, les restes d’vn pais qui a esté 
florissant, et qui n’est plus : du pais 
des Hurons, nous auons esté deuorez et 
rongez iusques aux os par la guerre et 
par la famine ; ces carcasses ne se 
tiennent debout qu’à cause que vous les 
soustenez, vous l’auiez appris par des 
lettres, et maintenant vous le voyez de 
vos yeux, à quelle extrémité de miseres 
nous sommes venus. Regardez-nous de 
tous costez, et considérez s’il y a rien 
en nous qui ne nous oblige de pleurer 
sur nous-mesmes, et de verser sans 
cesse des torrens de larmes. Helas, ce 
funeste accident qui vous est arriué, va 
rengregeant nos maux et renouuelant 
nos larmes, qui commençoient à tarir ! 
Auoir veu réduite en cendre en vn mo¬ 
ment celte belle maison de Iesus, cette 
maison de charité, y auoir veu regner 
le feu sans respecter vos personnes 
toutes sainctes qui y habitiez ; c’est ce 
qui nous fait ressouuenir de l’incendie 
vniuersel de toutes nos maisons, de 
toutes nos bourgades et de toute nostre 
patrie. Faut-il donc que le feu nous 
suiue ainsi par tout ? Pleurons, pleu¬ 
rons, mes chers compatriotes, ouy pleu¬ 
rons nos miseres, qui de particulières 
sont deuenués communes auec ces in¬ 
nocentes filles. Sainctes filles, vous 
voilà donc réduites à la mesme misere 
que vos pauures Ilurons, pour qui Vous 
auez eu des compassions si tendres. 
Vous voila sans patrie, sans maison, 
sans prouision et sans secours, sinon du 
Ciel, que iamais vous ne perdez de veuë. 
Nous sommes entrez icy dans le desseiu 
de vous y consoler, et auaut que d’y 
venir, nous sommes entrez dans vos 
cœurs, pour y reeonnoistre ce qui pour¬ 
voit dauantage les affliger depuis vostre 
incendie, afin d’y apporter quelque re- 
mede. Si nous allions affaire à des per¬ 
sonnes semblables à nous, la coustume 
de nostre pais eust esté de vous faire vn 
présent pour essuyer vos larmes, et vn 
second pour affermir vostre courage ; 
mais nous auons bien veu que vos cou- 

rages n’ont iamais esté abattus sous les 
ruines de cette maison, et pas vu de 
nous n’a pù voir mesme vne demy 
larme qui ait paru dessus vos yeux, pour 
pleurer sur vous mesme à la veué de 
cette infortune. Vos cœurs ne s’at¬ 
tristent pas dans la perte des biens de 
la terre, nous les voyons trop esleuez 
dans les désirs des biens du Ciel : et 
ainsi de ce costé là nous n’y cherchons 
aucun remede. Nous ne craignons rien 
qu’vne chose, qui seroit vn mal-heur 
pour nous ; nous craignons que la nou- 
uelle de l’accident qui vous est arriué, 
estant portée en France, ne soit sensible 
à vos parens plus qu’à vous-mesme ; 
nous craignons qu’ils ne vous rappellent 
et que vous ne soyez attendries de leurs 
larmes. Le moyen qu’vne mere puisse 
lire sans pleurer, les lettres qui luy fe¬ 
ront sçauoir que sa fille est demeurée 
sans vestemens, sans viures, sans lict, 
et sans les douceurs de la vie, dans les¬ 
quelles vous auez esté esleuées dés 
vostre jeunesse : les premières pensées 
que la nature fournira à ces meres 
toutes désolées, c’est de vous rappeller 
auprès d’elles, et de se procurer à elles- 
mesmes la plus grande consolation 
qu’elles puissent receuoir au monde, 
procurant aussi vostre bien. Vn frere 
fera le mesme pour sa sœur, vn oncle 
etvnetante pour sa niece, et en suite 
nous serons en danger de vous perdre, 
et de perdre en vos personnes le secours 
que nous auions esperé pour l’instru¬ 
ction de nos filles à la foy, dont nous 
auons commencé auec tant de douceur 
de gouster les fruits. Courage, sainctes 
filles, ne vous laissez pas vaincre par 
l’amour des parens, et faites paroistre 
auiourd’huy que la charité que vous 
auez pour nous, est plus forte que les 
liens de la nature. Pour affermir en 
cela vos resolutions, voicy vn présent 
de douze cens grains de pourcelaine, 
qui enfoncera vos pieds si auant dans la 
terre de ce pais, qu’aucun amour de vos 
parens ny de vostre patrie ne les en 
puisse retirer. Le second présent que 
nous vous prions d’agreer, c’est d’vn 
colier semblable de douze cens grains 
de pourcelaine, pour ietter de nouueaux 


fondemens à vn basliment tout nou- 
ueau, où sera la maison de lesus, la 
maison de prières, et où seront vos 
classes, dans lesquelles vous puissiez 
instruire nos petites filles Huronnes. Ce 
sont là nos désirs, ce sont les vostres, 
car sans doute vous ne pourriez mourir 
contentes, si en mourant on vous pou- 
uoit faire ce reproche, que pour l’amour 
trop tendre de vos parens, vous n’eus¬ 
siez pas aidé au salut de tant d’ames 
que vous auez aimées pour Pieu, et 
qui seront vostre couronne dans le Ciel. 

Voila la harangue que fil ce Capitaine 
Huron, ie n’y adiouste rien, et mesme 
ie n’y puis joindre la grâce que luydon- 
noil le ton de sa voix, et les regards de 
son visage. La nature a son éloquence, 
et quoy qu’ils soient Barbares, ils n’ont 
pas dépouillé ny l’estre d’homme, ny la 
raison, ny vne ame de mesme extra¬ 
ction que les nostres. 


De la Mission de Tadoussac. 

Le Pere Charles Albanel a passé tout 
l’Hyuer, c’est à dire six mois entiers 
auec les ChrestiensMontagnets, qui n’ont 
point en tout ce temps-là de demeure 
asseurée : ils vont errans dedans les 
bois, grimpans au sommet des mon¬ 
tagnes d’vue prodigieuse hauteur, pour 
y chercher les Orignaux, les Caribous, 
et les bestes sauuages. Pans ces fa¬ 
tigues il y a beaucoup à souffrir de la 
faim, de la soif, et des froids excessifs, 
des lassitudes et des dégousts, de la 
fumée qui vous aueugle, qui vous cause 
des douleurs cuisantes, et tout cela sans 
consolation, sans douceurs et sans aucun 
appuy pour la nature ; il faut que la 
seule grâce soustienne. Il est vray que 
Pieu se fait souuent sentir auec de 
grandes delices au milieu de cét aban¬ 
don et de ce dépouillement des créa¬ 
tures, aussi grand quasi qu’il puisse 
estre ; mais souuent aussi il se cache, 
et laisse vne ame dans l’épreuue. Quoy 
qu’il en soit, c’est vn employ toujours 
heureux pour ceux que Nostre Seigneur 
y appelle, et necessaire pour nos pauures 

Sa»uages, qui en tout temps et en tout 
lieu ont besoin de nostre secours, puis 
que par tout les tentations peuuent les 
suiure, et que toujours Dieu est prest de 
respandre sur eux ses grâces. 

Dés le commencement de l’Esté, le 
mesme Pere, à peine ayant pris dix 
iours de repos, est retourné en la Mis¬ 
sion de Tadoussac pour tout l’Esté, où 
n’ayant pû suffire seul, vn autre s’est 
ioint de compagnie. 11 s’y est trouué 
cette année plus de liuict cens per¬ 
sonnes, le nombre des Chrestiens s’e¬ 
stant notablement accreu, comme aussi 
leur ferueur et leur innocence. Ils ont 
esté pour la pluspart accueillis d’vn 
rheume fort fascheux, qui a régné tout 
le mois de Juillet en ces quartiers-là f et 
qui en quelques-vns estoit accompagné 
d’vne fièvre maligne et continué. C’étoit 
vne ioye à nos Peres, qui n’en furent 
pas exempts eux-mesmes, entrant dans 
ces panures cabanes d’y trouuer souuent 
ces bons Néophytes dans le plus fort de 
leurs douleurs, le Chapelet en main, les 
yeux tournez au Ciel ou vers vne image 
de Nostre Dame attachée à vne escorce 
à costé de leur lict ; c’estoit vne conso¬ 
lation les surprenant d’entendre leurs 
prières. Guy, mon Dieu, disoit Pvn, 
mes pechez ont mérité ce chastiment. 
Que mes douleurs augmentent, pourueu 
que mon péché soit pardonné ; faites- 
moy, mon Dieu, miséricorde. 0 mon 
Dieu, disoit l’autre, que le feu d’Enfer 
est bien plus ardent que celuy de ma 
fievre ! fortifiez mon cœur, mon bon 
ïesus, afin que ie souffre courageuse¬ 
ment celuy-cy, et ne permettez pas que 
ic tombe dans l’autre. 


De la Mission des Oumamioiiek. 

Enuiron quatre-vingts lieues plus bas 
que Tadoussac, ayant appris que quel¬ 
ques Sauuages plus esloignez s’y de- 
uoient assembler, le Pere Iean Dequen 
se ietta dans vn petit canot d’escorce 
pour y aller prescher l’Euangile, et faire 
vne Mission volante ; malgré les vagues 
et les tempestes il y arriua dans sa 


petite gondole, mais vn peu tard, plu¬ 
sieurs s’estans desia retirez dans les 
bois, et n’y restant qu’vn petit nombre 
sur le bord du grand fleuue de sainct 
Laurens. Le Pere, dans le peu de temps 
qu’il fut là, baptisa les enfans que les 
parens luy presentoient tres-volontiers; 
il y confessa quelques Chrestiens, qui 
depuis six et sept ans auoient receu le 
sainct Baptesme à Tadoussac, mais n’a- 
uoient pû y retourner depuis ce temps- 
là. Il instruisit les autres des fondemens 
de nostre fov, leur promettant vne nou¬ 
uelle visite pour le Printemps prochain. 
Ce sont peuples d’vne simplicité fort in¬ 
nocente, qui écoutent tres-volonliers la 
parole de Dieu, qui sont aisez à gagner 
à lal'oy ; mais aussi il est difficile à nous 
de les chercher, et à eux de venir 
iusques à nous. 


De la Mission des Abnaquiois. 

Sur la fin du mois d’Aoust de l’an 
passé IGoO. deux canots Abnaquiois 
estons venus exprès de la part de toute 
la Nation pour quérir le Pere Gabriel 
Druilleltes, qui les auoit desia instruits, 
afin qu’il conlinuast à leur rendre cette 
charité ; le Pere y retourna auec vu 
de nos domestiques. A vray dire, ce 
district là n’estoit pas de nostre ressort, 
sinon autant que le zele nous obligeoit 
de ne pas abandonner des gens de 
bonne volonté, disposez à la foy, mais 
qui n’auoient présentement que nous 
pour les instruire. Vne lettre d’vn R. P. 
Capucin, nommé le Pere Cosme de 
Mante, Supérieur en l’Acadie des Mis¬ 
sions des Reuerends Peres Capucins, 
dattée de l’année 1648. nous y encou¬ 
ragea beaucoup ; les paroles de la lettre 
estoient : Nous conjurons vos Reue- 
rences par la sacrée dilection de ïesus 
et de Marie, pour le salut de ces pau- 
ures âmes qui vous demandent vers le 
Sud, etc. de leur donner toutes les as¬ 
sistances que vostre charité courageuse 
et infatigable leur pourra donner, et 
mesme si en passant à la riuiere de Ki- 
nibequi vous y rencontriez des nostres, 

vous nous ferez plaisir de leur mani¬ 
fester vos besoins ; que si vous n’en 
rencontriez point, vous continuerez, s’il 
vous plaist, vos sainctes instructions 
enuers ces panures Barbares, et aban¬ 
donnez, autant que vostre charité le 
pourra permettre, etc. 

Le Pere Gabriel Druillettes partit 
donc de Quebee pour cette Mission le 
premier de Septembre 1650. accom¬ 
pagné de Noël Tekoiierimat, chef des 
Cbrestiens de Sillery, qui faisoit ce 
voyage pour l’entretien de la paix auec 
ces peuples qui sont dans les terres, et 
auec d’autres plus esloignez qui sont 
dans la nouuelle Angleterre, à dessein 
de solliciter les vus et les autres à faire 
ensemble la guerre aux Iroquois. Le 
Pere ne retourna de ce voyage qu’au 
commencement de Iuin, et enuiron 
quinze iours apres il y fut renuoyé pour 
le mesme dessein, dont il n’est pas en¬ 
core de retour. Ainsi ie ne puis dire, 
ny le succès de son voyage, ny ce que 
Dieu y a fait par son moyen, mais ce que 
ie sçay bien, c’est qu’il a eu beaucoup à 
souffrir. In itineribus sœpe, periculis 
fluminum, periculis lalronum, periculis 
ex généré, periculis ex gentibus, peri¬ 
culis in ciuitate, periculis in solitudine, 
periculis in mari, periculis in falsis 
fratribus , in labore, et œrumna, in vi- 
giliis multis, in famé et sili, in ieiuniis 
multis, in frigore et nudilate. Le meil¬ 
leur est, quoy qu’il arriue, que Dieu 
en sera à iamais sa trop grande recom¬ 
pense. 


De la Mission des Altilcamegues. 


n’ait point d’autres inclinations que pour 
le Christianisme ; mais depuis ce temps- 
là il n’y auoit eu que ceux qui nous 
estaient venus trouuer aux Trois Ui- 
uieres, a Sillery, ou bien à Tadoussac, 
qui eussent receu le Baplesme et qui 
lussent Cbrestiens, nos Peres n’ayans 
pû encore les aller voir dans leur pais 
pour y porter la lumière de l’Euangüe. 
C’est ce qu’ils ont demandé cette année 
auec des poursuites si sainctes et des 
impatiences si aimables, qu’enfin leur 
dessein a esté aecomply. Le Pere Iacques 
Buteux, ayant esté celuy qui iusqu’à 
maintenant leur a donné les instructions 
et ensemble le véritable esprit du Chri¬ 
stianisme, y fut enuoyé. Le peu de 
santé qu’il a eu de tout temps, ou plus 
tost sa grande foiblesse, auec laquelle il 
vint en ces pais il y a dix-sept ans, et 
que les fatigues continuelles et l’aage 
ont accreu de beaucoup, nous auoient 
fait douter si ce ne seroit point impru¬ 
dence de l’exposer dans vn voyage si 
pénible, et en vn temps le plusfascheux 
de toute l’année. Mais enfin nous nous 
sommes confiez en Dieu, et la grâce l’a 
emporté au dessus du raisonnement na¬ 
turel, s’agissant d’vne affaire où la grâce 
peut tout, et où la nature ne peut rien. 
Le Pere fut donc auerty pour ce voyage, 
qui a esté de trois mois entiers, où les 
croix ne luy ont pas manqué, mais aussi 
en a-il cueilly les fruits de la Croix, 
selon qu’il paroistra dans son journal, 
que ie l’ay prié de m’écrire, et qu’il a 
fait auec la simplicité que ie desirois. 
L’ayant leu auec satisfaction, i’ay creu 
ne pouuoir rien faire de mieux, que de 
le joindre icy tel qu’il me l’a donné. 


La plus laborieuse, mais aussi comme 
ie croy, vne des plus aimables de nos 
Missions, a esté celle qu’on a faite aux 
Attikamegues, que nous auons nommée 
la Mission de sainct Pierre. Il y a desia 
quelques années que ces peuples là ont 
commencé à se faire instruire, et qu’ils 
ûut embrassé la foy auec vne ferueur, 
vue douceur, vne simplicité et vne fer¬ 
meté si grande, qu’il semble qu’elle leur 
soit comme naturelle, et que leur cœur 


Tournai du Pere Iacques Buteux, du 
voyage qu’il a fait pour la Mission 
des Altilcamegues. 

On ne sçauroit s’imaginer les pour¬ 
suites que firent les bons Attikamegues 
pour m’attirer en leur païs ie n’y eslois 
que trop porté d’affection, mais le congé 

ne m’estant pas donné, ic ne pouuois 
accorder leurs demandes. Enfin ayant 
permission d’y aller, ie le signifiay 
aussi-tost au Capitaine d’vne bande qui 
estoit aux Trois Riuieres. On me choi¬ 
sit vn lioste qui prit charge de me 
fournir de tout ce qui m’estoit neces¬ 
saire, d’vne traisne pour traisner apres 
moy mon petit bagage, de raquettes 
pour marcher sur les neiges, etc. 

Le 27. de Mars, nous partismes quatre 
François, sçauoir Monsieur de Isorman- 
uille et moy, et nos deux hommes, en 
compagnie d’enuiron quarante Saunages 
tant grands que petits ; vue escouade 
de soldats nous accompagna la première 
iournée, à cause de la crainte des Iro- 
quois. Le temps estoit beau, mais il 
n'estoit pas bon pour nous, à raison de 
l’ardeur du Soleil qui faisoit fondre les 
neiges, ce qui retardoit nos traisnes et 
chargeoit nos raquettes, et mesme nous 
mettoit en danger d’enfoncer dans l’eau, 
le fus surpris d’vne glace qui manqua 
sous mes pieds ; sans l’assistance d’vn 
soldat qui me presta la main, ie n’eusse 
pu me sauuer du naufrage, à cause de 
la rapidité de l’eau qui couloit dessous 
moy. Le chemin de cette première 
iournée fut parmy de continuels tor- 
rens rapides, et parmy des cheutes d’eau 
qui tombent du haut des précipices, qui 
faisoient quantité de fausses glaces tres- 
dangereuses et tres-importunes, à cause 
que nous estions contraints de marcher 
le pied et la raquette en l’eau, ce qui 
rendoit la raquette glissante, lors qu’il 
falloit grimper sur des rochers de glaces, 
proche des saults ou des précipices ; 
nous en passasmes quatre celle iournée 
là, tout le chemin que nous pûmes faire 
fut d’enuiron six lieues, marchant dés 
le matin iusqu’au soir. La fin de la 
iournée fut plus rude que le reste, à 
raison d’vn vent froid qui geloit nos 
souliers et nos bas de chausses, qui 
auoient esté mouillez depuis le matin. 
Nostre escorte de soldats, peu accoustu- 
môe à ces fatigues, estoit eslonnée, et 
le fut encore dauanlage quand il fallut 
le soir faire la cabane au milieu des 
neiges, comme vn sepulchre dans la 
terre. 


Le second iour de nostre départ nous 
congediasmes nostre escorte et aimn- 
çasmes vers le haut de la riuiere. Isous 
rencontrasmes à vne lieuë de nostre 
giste vne cheute d’eau qui nous boucha 
le passage ; il fallut grimper par dessus 
trois montagnes, dont la derniere est 
d’vne hauteur démesurée. C’estoit pour 
lors que nous ressentions la pesanteur 
de nos traisnes et de nos raquettes ; pour 
descendre de l’autre costé de ces préci¬ 
pices, il n’y auoit point d’autres che¬ 
mins que de laisser aller sa traisne du 
haut en bas, qui de la roideur de cette 
cheute alloit au delà du milieu de la ri¬ 
uiere, qui en cét endroit peut estre de 
quatre cens pas. Suiuoient enuiron de 
lieuë en lieuë trois autres sauts d’vne 
prodigieuse hauteur, par lesquels la ri¬ 
uiere se descharge auec vn bruit hor¬ 
rible d’vne estrange impétuosité, ce qui 
forme de hautes giaces, dont la seule 
veuë fait peur. C’estoit par ces lieux 
pleins d’horreur qu’il falloit marcher, 
ou plus tost se traisner comme à quatre 
pieds. Enfin nous nous arrestasmes au 
haut d’vne montagne très-difficile à 
surmonter : cette iournée fut rude, et 
vn chacun se trouua las d’auoir marché 
onze heures entières, traisnant sa charge 
comme vn cheual qui tire sa charrue, 
sans prendre ny repos ny repas aucun. 

Le troisième iour, nous décabanasmes 
de grand matin, et marchasmes sur la ri¬ 
uiere toujours glacée, grandement large 
en cét endroit là : sur les deux heures 
apres miily, le mirage nous ayant fait 
paroislre en forme d’hommes quelques 
branches d’arbres enfoncées dans la ri¬ 
uiere et qui paroissoient au dehors, 
chacun creut que c’estoit vne bande 
d’Iroquois qui nous attendoient au pas¬ 
sage. On enuoye quelques jeunes gens 
à la découuerte, qui firent leur rapport 
que c’estoit l’ennemy. Pour lors chacun 
des Chrestiens se dispose à receuoir 
l’absolution, et les Cateehumenes au 
Baptesme. Apres cela le Capitaine ex¬ 
horte ses gens au combat auec vne ha¬ 
rangue toute Chrestienne, mettant sa 
confiance en Dieu ; chacun se resoluoit 
à vaincre ou à mourir. Aux approches, 
cét ennemy se trouua estre imaginaire, 

mais lessentimens de deuotion estoient 
solides dans leur cœur ; et ie puis dire 
en Vérité, que ie n’ay jamais veu vne 
confiance en Dieu ny plus forte, ny plus 
liliale, que ie l’ay admirée parmy ces 
peuples, soit dans leurs maladies, soit 
dans leurs famines, ou dans les craintes 
de l’ennemy. Leurs paroles plus ordi¬ 
naires, sont celles-ey : Dieu est nostre 
Pere, il en fera ce qu’il voudra, mais 
i’espere en luy, il est bon, ie crois qu’il 
m’assistera. Et on peut dire en vérité 
qu’il les assiste si sensiblement, que 
Monsieur de Normanuille et moy ne 
ponuions assez admirer ses aimables et 
ses paternelles bontez sur ces panures 
Barbares. 

Le quatrième iour ie dis la saincte 
Messe dans vne petite Isle, qui eut le 
bon-heur de reeeuoir cét adorable Sa¬ 
crifice, qui fut le premier offert à Dieu 
en ces contrées. Pour ce sujet, ces bons 
Chrestiens firent vne salve d’eseopeterie 
apres l’éleuation du sainct Sacrement, 
et en suite de leurs dénotions vn festin 
de bled d’Inde et d’anguilles. Pour 
toutes prouisions de plus de quarante 
personnes que nous estions, nous n’a- 
uions qu’enuiron deux boisseaux de fa¬ 
rine de bled d’Inde, vn de pois, et vn 
petit sac de biscuit de mer. La difficulté 
detraisnerdes viures nous auoit obligez 
de n’en prendre pas dauantage, outre 
qu’ils esperoient de faire quelque chasse 
en chemin ; mais elle ne fut pas telle 
qu’il nous eust esté necessaire, à peine 
eusmes nous ce qu’il falloit plus tost 
pour éuiter la mort que pour soustenir 
nostre vie. Pour moy, i’auois assez de 
mon petit meuble ; le chemin, la lassi¬ 
tude, et le ieusne, que ie ne desirois 
pas rompre au temps de la Passion, ne 
me permettoient pas de me charger de 
viures. Dieu neanlmoins me donna plus 
de courage qu’à vn ieune homme que 
i’auois mené auec moy, lequel succomba 
sous le fais, et fut contraint de nous 
abandonner pour s’en retourner auec 
deux femmes Àlgonquines, qui nous 
quittèrent deux jours apres. 

Le cinquième et le sixième iour furent 
tien differens, et neantmoins tous deux 
semblables pour la fatigue des chemins ; 

le premier fut tout pluuieux, et le sui- 
uanl fort beau, mais l’vn et l’autre 
estoient fort incommodes, à cause que 
les neiges fondues aux rayons du Soleil 
chargcoient nos raquettes et nos traînes ; 
pour éuiter cela, il fallut les dix iours 
suiuans partir de grand matin, auant 
que les glaces et les neiges fondissent. 

Le septième iour, nous marchnsmes 
depuis les trois heures du matin iusqu’à 
vue heure apres midy, afin de gagner vne 
Isle pour dire la saincte Messe le iour 
des Rameaux : ie la dis, mais vrayement 
portant sur moy vne partie des douleurs 
de la Passion de nostre bon Maistre, et 
dans vne soif qui attachoit ma langue au 
palais de ma bouche. La surcharge qu’il 
m’auoit fallu prendre apres que mon 
compagnon m’eut quitté, auoit aussi 
accreu mes peines : ces bons Chrestiens, 
qui auoient reconnu ma loiblesse durant 
la Messe, me réconfortèrent d’vne saga- 
mité faite pour moy seul, d’vne poignée 
de gaieté bouillie dans l’eau, et de la 
moitié d’vne anguille boucanée. Apres 
le disner, nous dismes les prières pu¬ 
bliques au lieu de Yespres, chacun auoit 
marché le chapelet en main, le recitant 
en son particulier. 

Le huictiéme iour, pour éuiter les 
torreus rapides et les dangers de la 
riuicre, dont les glaces commençoient à 
se rompre, et qui n’eussent pas pû nous 
porter, nous entrasmes dans le bois par 
vn vallon qui est entre deux montagnes ; 
ce n’estoit qu’vn amas de vieux arbres 
abattus par les vents, qui embarras- 
soient vn chemin tres-fascheux, et sur 
lequel nous auions de la peine à grauir, 
nos raquettes à nos pieds, qui s’enga- 
geoient dedans les branches de ces 
arbres. Nous gagnasmes enfin au dessus 
des terres vne montagne si haute, que 
nous fusmes plus de trois heures auant 
que d’estre au coupeau. Outre ma 
traisne, i’auois entre mes bras vn petit 
enfant de trois ans, fils de mon hoste : 
ie le portay pour soulager sa mere, qui 
esloit chargée d’vn autre enfant auec 
son bagage dessus sa traisne. Au dessus 
de cette montagne nous rencontrasmes 
vn grand lac, qu’il fallut trauerser ; 
chaque pas nous faisoit songer à la mort, 

et nous laissoit dans les craintes de nous 
voir abysmez dans ces eaux ; nous y 
enfoncions iusqu’à my-jambe cl dauan- 
tage au dessous d’vne première glace 
qui estoit plus tendre, la seconde glace 
nous arrestoit. Souuent le chemin trop 
glissant et de fausses démarches nous 
faisoient tomber assez rudement, et 
alors non seulement les jambes, mais 
tout le corps enfonyoit dans l’eau. 

Le neufiérne iour fut extraordinaire, 
tant pour la longueur du chemin parmy 
plusieurs lacs et riuieres rapides, et la 
descente des montagnes, que pour le 
temps qu’on y employa, qui fut depuis 
ie grand matin jusqu’au soir. La crainte 
que les lacs et riuieres ne se dégelassent, 
nous faisoit haster le pas iusqu’à l’ex- 
treme lassitude. De temps en temps 
pour nous animer dans les fatigues du 
chemin, nous chantions en marchant 
quelques Cantiques spirituels, c'estoit 
nostre vnique consolation de ietter nos 
pensées en Dieu. 

Le dixiéme iour, nous marchasmes 
par diuerses montagnes, il fallut grim¬ 
per et descendre, iusqu’à ce que nous 
arriuasmes à vn grand lac, qui a pour 
riues des roches toutes droites, plus 
hautes qu’aucune falaise de France. 

L’onzième iournée, nous partismes 
trois heures auant le iour pour marcher 
sur la glace, qu’vn vent de bize auoit 
durcie ; la Lune nous fauorisoit. Le iour 
venu nous reprismes le chemin par 
dans les bois et par les montagnes en¬ 
trecoupées de lacs et de riuieres tres- 
rapides. 

Le douzième iour, apres l’Office du 
Vendredy Sainct, et apres auoir confessé 
quelques Saunages qui deuoient se sé¬ 
parer de nous pour suiure vue autre 
route, et pour faire quelques canots, 
nous gagnasmes le haut des montagnes 
et vne petite riuiere, où nous trou- 
uasmes des cabanes de Castors, nous 
en tuasmes six, et continuasmes nostre 
route par trois grands lacs, dans le 
dernier desquels il y auoit vn islet, où 
nous couchasmes sur la neige sans ca- 
bancr. 

Le treiziéme iour me fut le plus labo¬ 
rieux de tous : nous partismes sur les 


trois heures du matin par des chemins 
horribles au trauers des brossailies si 
épaisses, qu’il failoit à chaque pas cher¬ 
cher où appuyer le pied ou la raquette, 
le m’égaray diuerses fois, à cause que 
la nuit m’empeschoit de suiure les pistes 
de ceux qui marchoient deuant moy. 
En suite nous trouuasmes des lacs tous 
glissans, où il estoit tres-dangereux de 
marcher sans raquettes, crainte d'en¬ 
foncer sous les glaces, mais il estoit 
extrêmement pénible de marcher en 
raquettes à cause de la glace formée et 
de la neige fondue dessus les lacs. A 
midy nous nous arrestasmes, et i’eus le 
bien de dire la saincte Messe : c’estoit 
mon vnique consolation, et de là ie 
tirois des forces parmy tant de fatigues. 
Pour me refaire, on me donna vn mor¬ 
ceau de Castor, qu’on m’auoit reserué 
du iour precedent ; ie l’offris à Nostre 
Seigneur, n’en ayant point encore man¬ 
gé, ny aucune autre viande tout le long 
du Caresme. 

Le quatorzième iour de nostre départ, 
qui estoit le iour de Pasques, et le 
neufiérne du mois d’Àuril, ce me fut 
vne consolation tres-seusible, de voir 
comme Nostre Seigneur fut honoré de 
nostre escouade. Nostre petite Chapelle, 
bastie de branches de cedre et de sa¬ 
pins, estoit parée extraordinairement, 
c’est à dire qu’vn chacun y auoit apporté 
ses images et ses couuertes neuues : 
Apres l’eau beniste, et le pain bénit, 
qui estoit d’vn morceau de pain que 
i’auois reserué à dessein, le Capitaine 
harangua pour exciter ses gens à la de- 
uotion : la Communion et l’action de 
grâces estant acheuées, et le chapelet 
adiousté extraordinairement, on me 
vint régaler de petits presens, l’vn d’vn 
morceau gras d’Orignac, l’autre d’vne 
perdrix, selon que ces pauures gens 
s’estoient priuez eux-mesmes pour me 
le reseruer, nonobstant la faim qui les 
pressoit autant que moy. 

Le dixiéme d’Auril, nous partismes 
de grand malin, la pluye tombée toute 
la nuict auoit dégelé la première glace 
des lacs et la neige des bois, en sorte 
qu’il nous fallut marcher toujours dans 
l’eau iusqu’à my-jambe, et les raquettes 

aux pieds, crainte d’enfoncer sous les 
secondes glaces. Apres auoir trauersé 
quatre lacs, nous arriuasmes à celuy où 
mon hosle fait sa demeure plus or¬ 
dinaire. Nousallasmes nous cabaner sur 
vu tertre de sable, cl sous des pins, où la 
neige estoit fondue ; nous y dressasmes 
vne chapelle, où ie dis la saincte Messe 
en action de grâces, on y planta apres 
vne belle Croix, lusqu’icy nous nous 
estions contentez en nos cabanages 
d’entailler quelque Croix sur vn arbre, 
mais nous dressasmes en ce lieu ce bel 
cstendart. Nous demeurasmes en repos 
le reste du iour, nous auions le temps 
de manger, si nous eussions eu dequoy ; 
la neige estant à demy fondue, et le 
poisson ne ternissant pas encore, nous 
fusmes l’espace de quinze iours en 
grande disette. Mes gens se mirent à 
faire des canots, ils y trauailloient de¬ 
puis le matin jusqu’au soir ; ie m’étonne 
comme ils pouuoient résister au trauail, 
ne mangeant pas en tout chaque iour, 
la valeur de six onces de nourriture. 
Leur plus grande peine estoit de nous 
voir pastir ; ils olTroient à Dieu gaye- 
menl toutes ces peines. Voyant que tout 
1e monde cherchoit sa vie, ie me joignis 
auecvn bon vieillard pour aller tendre 
des lacets aux lievres ; vn iour ie m’é- 
garay dans les bois et ne pus retrouuer 
ma route. le marcha y tout le long du 
iour par d’estranges pays, par des mon¬ 
tagnes et des vallées pleines d’eaux et 
de neiges fondues, sans me pouuoir re- 
connoislre ; la lassitude, la froideur des 
eaux, et la nuit qui me surprenoit estant 
encore à ieun, me contraignirent de me 
ietteraupied d’vn arbre, tout mouillé 
et tout gelé, car il geloit tous les soirs : 
i’amassay des branches de pin, dont ie 
fis vn matelas pour me defendre de 
l’humidité de la terre, et vne couuerture 
pour m’abrier contre le froid, i’eus 
toutefois le loisir de trembler toute la 
nuit. L’alteration estoit ma plus grande 
peine, i’eslois proche d’vn grand lac, 
dont ie puisois de l’eau de fois à autre 
pour soulager ma soif ; ie m’endormis 
a la fin, et à mon réueil, apres m’estre 
fecommadé à mon Ange gardien et au 
feu Pere Jean de Brebeuf, i’entendis vn 


coup d’arquebuse. C’estoient de nos 
gens qui auoient esté toute la nuit en 
peine pour moy ; ie répondis de la voix 
au coup qu’on auoit tiré, qui redoubla, 
fo pris la route du costé d’où venoit le 
son, et arriuant au bord d’vn lac, ie vis 
le sieur de N'ormanuille qui me venoit 
chercher en canot auec mon hoste. 
M’estant rendu en la cabane, on m’y 
traita comme vn homme resuscité, d’vn 
peu de poisson qu’on auoit pris, et cela 
se mange sans pain, sans vin, sans 
autre ragoust que l’appetit, qui ne nous 
manque pas. 

Le iour de sainct Marc, apres la Pro¬ 
cession et la Messe, on bénit le lac, et 
on luy donna le nom de sainct Thomas, 
on bénit aussi les canots, et on donna à 
chacun le nom de quelque Sainct, qu’on 
écriuit dessus auec de la peinture rouge. 
Tons lesChreslicns, auant que de partir 
pour aller aux lieux où se font les as¬ 
semblées, se disposèrent par vne Com- 
î munion generale, qui se fit le premier 
iour de May ; le lendemain nous nous 
mismes en canot, et nous fusmes jus¬ 
qu’au dix-huictiéme de May à voguer 
par diuerses riuieres, par quantité de 
lacs, qu’il falloil chercher par des che¬ 
mins dont la seule mémoire me fait 
horreur, par des rochers quasi inacces¬ 
sibles, et souuent nous estions contrains 
de trauerser des terres pour trouuer des 
lacs ou des riuieres qui n’auoient point 
de communication : c’est à dire, qu’il 
falloit nous charger de nos canots et de 
nostre bagage, souuent n’ayant rien de 
quoy viure, et n’en pouuant trouuer. 

Enfin le iour de l’Ascension, apres 
auoir dit la Messe sur vne belle roche 
toute plate, au milieu d’vne petite Isle, 
et apres auoir trauersé des lieux de 
terreur et d’elfroy, nous arriuasmes au 
lieu de l’assemblée. le fus rauy d’y voir 
en vn lieu emilient vne haute et belle 
Croix, nous l’adorasmes et inuoquasmes 
l’assistance des Anges Gardiens, et de 
sainct Pierre, patron de ces contrées. 
En suite nous fismes vne salve d’arque¬ 
buse, à laquelle nous n’eusmes point 
d’autre response que les voix de quel¬ 
ques enfans, ce qui nous estonna. Mais 
le Capitaine qui parut seul peu de temps 

apres, et nous vint au deuant sur le ri- 
uage, nous en emporta la raison. Mon 
rere, me dit-il, si l’on n’a point répondu 
à vostre salve, ce n’est pas manque ny 
de pouuoir de le faire, ny d’amour 
que nous ayons pour toy : il y a icy 
quantité d’armes à feu, de la poudre et 
du plomb, et il n’y en a pas vn d’entre 
nous qui ne l’ayme autant qu’il a d’a¬ 
mour pour son salut ; mais on est 
maintenant aux prières dans la Cha¬ 
pelle, on t'y attend pour remercier Dieu 
de nous auoir donné ta personne. Al¬ 
lons-y à la bonne heure, luy dis-je, 
mais qui a planté cette Croix ? Il y a 
long-temps, dit-il, que les premiers 
Chrestiens l’ont érigée ; et pourquoy ne 
l’auroient-ils pas fait? adiousta-il, n’y 
estoient-ils pas autant obligez que les 
François ? mais allons, entrons dans la 
Chapelle. C’estoitvne cabane d’escorces 
faite en berceau, au fond de laquelle il 
y auoit vne façon d’Autel, le tout paré de 
couuertes bleues, sur lesquelles esloient 
attachées des images de papier, et quel¬ 
ques petits crucifix ; nous dismes tous le 
chapelet de compagnie et chantasmes 
quelques motets de deuotion. 

Les principaux me vinrent faire leurs 
complimens, et m’inuiterent débaptiser 
leurs petits enfans, i’en baptisay sur 
l’heure vne quinzaine ; la nuit me fil 
remettre les autres à la première com¬ 
modité. Les adultes me pressoient telle¬ 
ment pour l’instruction, qu’à peine pou- 
uois-je dire mon Office. le commençav 
par les vieilles gens, i’en rencontray de 
quatre-vingts et de cent ans, qui jamais 
n’auoient veu d’Europeans, mais au 
reste si bien disposez pour la foy, qu’on 
eust dit que Dieu les reseruoit comme 
vn S. Simeon et vne saincte Anne la 
Prophclessc, pour auoir connoissance 
de lcsus-Christ. 

Quoy que le temps me fust cher et 
précieux, et que pour la lassitude et les 
fatigues des chemins, i’eusse besoin du 
repos de la nuit, si fallut-il permettre 
quelque danse en ma cabane, en signe 
de resiouyssance et d’action de grâces, 
selon la façon du pais ; et le lendemain 
il fallut assister à quelque festin, quoy 
que les viures fussent rares. Le peu de 


neige qu’il y auoit eu durant l’Hyuer en 
toutes ces contrées, y auoit causé la fa¬ 
mine : si bien que là où nous pensions 
trouuer des viures en abondance, nous 
n’y rencontrasmes que de la pauureté. 
Leur bonne volonté m’estoit plus que 
tout cela, et la bonne disposition que ie 
voyois en ces pauures peuples, estoitma 
vraye viande, ce me sembloit. 

Le lendemain, arriuerent sept ou 
huict familles d’vn autre endroit, dont 
ie baptisay les enfans. le disposay les 
Chrestiens à la Confession et à la Com¬ 
munion ; ie croyois y auoir beaucoup de 
peine, y en ayant bon nombre qui ja¬ 
mais ne s’estoient confessez depuis leur 
Baptesme et depuis leur bas aage ; 
mais tous tant qu’ils esloient, dés la 
première fois se confessèrent aussi bien 
que s’ils eussent esté instruits au Ca¬ 
téchisme comme des François. Tous 
auoient leurs chapelets, et sçauoient 
tres-bien leurs prières, les vns les ayant 
enseignées aux autres. 

Yoicy quelques marques de la solidité 
de leur Christianisme et de leur foy. La 
première est en leurs confessions. Pour 
se ressouuenir de leurs pochez, ils ap- 
portoient diuerses marques, qui leur 
tenoient lieu d’écriture: les vns auoient 
de petits bastons de diuerses longueurs, 
selon le nombre et la grieueté des po¬ 
chez ; les autres les marquoient sur de 
l'escorce auec des lignes plus longues 
ou plus courtes, selon qu’ils les iugeoient 
plus grands ou plus petits ; les autres 
sur quelque peau blanche et bien passée 
d’Orignac ou de Caribou, comme ils au- 
roient fait sur le papier ; les autres se 
seruoient des grains de leurs chapelets; 
mais ceux qui auoient marqué leurs pé¬ 
chez chaque iour sur leur calendrier, et 
qui se confessoient le parcourant ainsi 
depuis vn an, me donnèrent beaucoup 
d’étonnement. Vne bonne femme me 
consola ; elle estoit descendue il y a 
cinq ou six ans à Siilery, où pour lors 
estoit le Pere Paul le Ieune, elle y fut 
instruite et baptisée, et fut contrainte 
de suiure son mary infidèle en vne 
petite nation où la foy n’auoit encore 
pù trouuer d’entrée. Elle y souffrit des 
persécutions estranges et continuelles 

de ces mal-heureux infidèles, qui se 
moquoient de sa pieté comme d’vue 
folie, de sa foy comme d’vu erreur, et 
de son innocence comme d’vne sotte 
simplicité. Ils la solliciloient tous les 
jours à quitter la foy, mais elle la clie- 
rissoit plus que sa vie ; elle conseruoit 
son chapelet comme la chose la plus 
precieuse qu’elle eust au monde ; son 
regret estoit de ne pouuoir sçauoir ny 
les Festes ny les Dimanches, et par 
dessus cela de ne pouuoir se confesser. 
La crainte des Iroquois, qui auoient 
l’Hyuer precedent enleué trente de leurs 
compatriotes, augmentoit encore sa 
crainte de mourir sans confession : c’est 
pourquoy depuis quatre ans elle prioit 
tous les iours Nostre Seigneur d’inspirer 
à son mary de descendre et de la mener 
auec luv aux Trois Riuieres, ou d’ame¬ 
ner en son pals quelqu’vn de nosPeres. 
La Diuine bonté luy accorda le moyen 
qu’elle esperoit le moins des deux : à 
mon abord elle fut rauie de ioye, et elle 
me vint trouuer la larme à l’œil, mais 
c’estoient des larmes de consolation et 
pour elle et pour moy. Elle me présenta 
son enfant à baptiser, et m’amena vne 
autre petite fdle pour la confesser; pour 
elle ie puis dire qu’elle se confessa les 
yeux baignez de larmes, auec de si 
grandes tendresses et de si grandes 
clartez, que cela me loucha tres-sensi- 
blement ; i’en demeuray plusieurs iours 
dans vn anéantissement et confusion de 
moy-mesme, me souuenant de ce que 
i’auois veu et ouy de cette femme Sau- 
uage. Elle a gagné tellement son mary, 
qu’il quitta dés l’Automne vne seconde 
femme qu’il auoit ; elle luy a appris les 
prières et les mystères de nostre foy ; 
et comme il est homme de considéra¬ 
tion, il a gagné à Nostre Seigneur cinq 
ou six familles de sa Nation que i’ay 
baptisées cette année. Les autres que 
i’ay veus de la mesme Nation esloient 
aussi assez bien disposez, mais ie iugeay 
plus à propos de ne pas leur confier 
si tost le sainct Baptesme, à cause que 
quelques-vns auoient fait autrefois le 
mestier de Iongleurs, qui sont comme 
les Sorciers du païs. 

Vne seconde marque du vray Chri¬ 


stianisme parmy ceux de celte assem¬ 
blée, qui est proprement des Attika- 
megues, est le zcle qu’ils font paroistre 
a bannir le vice, et à ne rien tolerer 
parmy eux qui soit contraire aux pro¬ 
messes qu’ils ont faites à Dieu en leur 
Baptesme. Vn ieune homme auoit pris 
vne femme Chrestienne, sans toutefois 
auoir pù faire ce mariage en face de 
l’Eglise. (Estans à deux et à trois cens 
lieues dedans les bois, le recours au 
Pasteur est vne charge bien onereuse). 
Sur quelque discorde suruenuë dans ce 
mariage, le mary auoit quitté sa femme 
et s’estoit mis auec vne autre pendant 
l’Hyuer. Ce pauure homme ne fut pas 
plus tost arriué qu’on me le déféra, il 
se vint présenter à moy, et le scandale 
ayant esté public, il en demanda vne 
penitence publique, qui me donna, et à 
tous ces bons Chrestiens, plus de con¬ 
solation que son péché ne leur auoit 
donné de peine : c’est le second scan¬ 
dale arriué dans vn lieu et dans vn 
troupeau si esloigné de la veuë de son 
Pasteur, où il n’v a que la crainte et 
l’amour de Dieu qui puisse empescher 
le péché. 

La troisième marque de la solidité de 
leur foy, est l’assiduité et la diligence à 
s’acquitter des deuoirs d’vn bon Chre- 
stien : ils ne se contentent pas de prier 
Dieu soir et matin, deuant leurs actions 
et deuant leurs repas, mais ils le font 
d’ordinaire six ou sept fois la nuit, in¬ 
terrompant autant de fois leur sommeil 
et se mettant à deux genoux, lamais ie 
ne les ay veu eslreempeschezpourquoy 
que ce soit, lors qu’ils ont esté aduertis 
pour venir aux prières ou à l’instruction, 
au moindre mot ils esloient incontinent 
en la Chapelle ; pas vn de quelque consi¬ 
dération qu’il fust, n’auoit honte d’ap¬ 
prendre, mesme des enfans. Vn ancien 
Capitaine rcpeloit sa leçon, soit des 
prières, soit de quelque air de deuotion, 
du sainct Esprit, de l’Ange Gardien, de 
sainct Joseph, auec autant de simplicité, 
et auec vne humilité autant aimable, 
que s’il n’eust eu que huict ou dix ans. 
Ceux que i’auois enseignez cét Hyuer, 
entr’autres mon hoste, et son frere Ca¬ 
pitaine, ont faitdes merueilles par tout. 

et en cette assemblée. le n’eusse pu 
souhaiter rien au monde de plus auan- 
tageux, soit pour parler, soitpourédifier 
de leurs exemples, soit pour attirer par 
presens les autres nations plus esloi- 
gnées à venir écouter la priere, c’est à 
dire, à se faire instruire. Mon hoste 
donna luy seul pour cét effet douze mille 
grains de pourcelaine à la nation d’Eri- 
goüechkak^ 

Yne quatrième marque de la vraye 
foy de ce peuple, est la continuelle 
pensée de la mort. Parler autrefois de 
la mort en leur pais, c’estoit se rendre 
criminel et comme meurtrier ; mainte¬ 
nant ils ont changé de style. Quand ils 
parlent de cette vie, ils ne l’appellent 
que les quatre nuits qu’ils ont à viure : 
Songez qu’il faut mourir, disent sou- 
ucnt les Capitaines à la jeunesse, pour 
la maintenir en son deuoir ; songez que 
demain vous pouuez mourir, et qu'il 
faut vous tenir prests pour vu moment 
duquel dépend vne éternité toute en¬ 
tière ou de biens ou de maux, selon 
que vous aurez ou seruy Dieu, ou obey 
au Diable. 

La deuotion qu’ils ont pour les âmes 
des trespassez, est vne autre marque de 
leur foy. Non loin de cette assemblée 
il y a vnCimetiere, au milieu duquel on 
voit vne belle Croix ; on void des se- 
pulcbres larges de quatre à cinq pieds, 
et longs de six à sept, relouez hors de 
terre d’enuiron quatre pieds ; vne belle 
giande eseorce couure le tombeau. Aux 
pieds et à la teste du defunet sont deux 
croix, et à costé vne espée, si le defunet 
estoit vu homme, ou quelque instru¬ 
ment de ménage, si c’estoit vne femme. 
Y estant arriué, on m’inuita de prier 
Dieu pour les âmes de ceux qui auoient 
leurs corps en ce lieu. Yne bonne 
Chrestienne m’apporta vne robe de Ca¬ 
stor par les mains de sa fdle, aagée 
d’enuiron sept ans, et me dit, lors que 
sa tille me la présenta : Mon Pere, ce 
présent est pour t’inuiler à prier Dieu 
pour l’ame de sa sœur et pour sa grande 
mere. Quantité d’autres me firent de 
semblables prièresie leur promis de 
faire ce qu’ils desiroient de moy, mais 


que pour les presens ie ne les acceple- 
rois pas. 

Il y a quelque temps que lors que les 
Chrestiens de ce lieu là mouroient, on 
enterroit auec eux leur chapelet ; cette 
coustume se changea l’an passé en vne 
plus sainete, à l’occasion d’vne bonne 
Chrestienne, qui en mourant donna son 
chapelet à vn autre, le priant de le 
garder, et de le dire pour elle au moins 
les iours de feste. Cette charité luy fut 
accordée, et cette coustume a esté in¬ 
troduite depuis ce temps-là : si bien 
que quelqu’vn estant mort, on présente 
son chapelet auec quelque petit présent 
à quelqu’vn qu’on choisit de la compa¬ 
gnie, qui s’oblige de le porter et de le 
dire pour l’ame du defuuct, au moins les 
Festes et les Dimanches. Mais repre¬ 
nons la suite de mon voyage. 

Apres auoir séjourné quelques iours 
au lieu de celle première assemblée, ie 
m’embarquay en compagnie de trente 
et cinq canots, pour aller en vne autre 
| assemblée enuiron à vingt et cinq lieues 
de là. Nous n’auions point d’autres pro¬ 
uvions que le prouenu de noslre pesche ; 
neuf à dix onces d’vn morceau de poisson 
estoit noslre ordinaire par iour, c’est à 
dire, que cela estoit nostre pain, nostre 
viande, nos entrées, nos desserts, 
nostre tout ; le bouillon dans lequel on 
auoit cuit le poisson estoit nostre bois¬ 
son. Ce n’est pas que quelquefois la 
pesche ne fut plus abondante, mais sou¬ 
tient aussi il falloit nous contenter par 
iour de cinq ou six onces, et quelquefois 
moins que cela : il est vray que la na¬ 
ture se contente de peu, et que Dieu 
souslenoit nos corps aussi bien que nos 
âmes, dans cette priuation de toutes 
choses. 

Le lendemain de nostre embarque¬ 
ment, nous rencontrasmes des cheutes 
d’eau horribles, entr’autres en vn en¬ 
droit où la riuiere ayant roulé à trauers 
quantité de licts de roches, tombe tout 
à coup comme dans vn précipice, qui 
est comme vn auge ou berceau de 
pierre, long de quelque centaine de pas. 
Dans ce berceau la riuiere boiiillonne 
en telle façon, que si vous iettez vn 
baston au dedans, il y demeure quelque 

temps sans paroistrc, puis tout à coup il 
s’esleue en haut la hauteur de deux 
piques, à quarante on cinquante pas du 
lieu où vous l’auez ietté. Pour éuiter 
ees clientes, nous portasmes nos canots 
et nostre bagage par de hautes mon¬ 
tagnes, par vu petit chemin qui estoit 
sur la pente d’vn précipice ; nous n’e¬ 
stions esloignez de la mort que d’vn pas 
à chaque moment. 

Le troisième iour, nous arriuasmes 
où nous voulions aller, on nous y saliia 
d’vne descharge generale de toutes les 
armes à feu. Apres que leur Capitaine 
m’eust adressé sa harangue, qui fut 
courte, mais pleine d’affection et de 
pieté, on nous meine droit dans vue 
ehapelle, faite d’escorce de certains 
pins tres-odoriferans, et baslie de la 
main de ces bons Chrestiens, iamais 
aucun European n'y auoit mis le pied. 
Deux Capitaines firent merueilles en 
parlant hautement du bon-heur de la 
foy, dont ils iouyssoient par nos soins 
et par nos charitez. L’vn d’eux que 
i’auois baptisé aux Trois Riuieres il y a 
quelques années, homme de tres-bon 
esprit, de riche taille, et excellent Chrc- 
stien, m’apporta vn petit faisceau de 
pailles, c’estoit comme vn catalogue de 
ceux que luy-mesme auoit instruits 
et tres-bien disposez pour le Baptesme. 
le fus rauy de voir que Dieu y auoit fait 
sans nous, ce que ie n’eusse osé esperer 
par moy-mesme apres de longues in¬ 
structions. Les deux premiers ausquels 
ie parlav, furent deux freres mariez à 
deux ieunes femmes tres-bien faites, 
mais modestes, autant qu’aueune Chre- 
stienne Europeane. L’aisné des deux 
freres, tenant son chapelet, me tint ce 
discours : Voiia, dit-il, ce que ie prise 
plus que toutes les choses du monde ; 
ie n’ay iamais veu d’Europeans qu’au- 
iourd’huy, et ie n’en desirois point voir, 
sinon pour estre instruit et baptisé. Il y 
a trois ans que ie demande à Dieu de 
voir ceux qui enseignent et qui ba¬ 
ptisent ; il m’a bien obligé de t’auoir 
amené pour me baptiser, ie te remercie 
d’estrevenu : ne perdons pas le temps, 
enseigne nous. Mais quoy, leur dis-je, 
£çauez-vous les prières ? Escoute-nous, 


me dirent-ils, alors chacun d’eux se mit 
a genoux, dit ses prières, tenant en 
main son chapelet : Mais d’où auez- 
vous ce chapelet ? Les Chrestiens, me 
respondirenl-ils, nous les ont donnez. 
11 y auoit de la consolation à voir leur 
modestie et leur attention : ils ne per- 
doient pas vn seul mot de ce qu’on leur 
disoit ; leur ayant enseigné quelques 
mystères, ils demandoienl qu’on les in- 
terrogeast, et puis le possedans bien, 
ils se diuisoient par petites troupes pour 
l’enseigner aux autres qui ne s’y estoient 
pas trouuez. En moins de rien tous 
sceurent le Catéchisme, et peu de iours 
apres ie baptisay ceux que ie vis les 
mieux disposez. La pluspart de celle 
assemblée n’auoient iamais veu d’Euro¬ 
peans ; ie confessay et communiay les 
anciens Chrestiens. Le Samedy, le Ca¬ 
pitaine publia qu’on eust à se pouruoir 
des choses necessaires pour le lende¬ 
main, et qn’on ne trauaillast pas le Di¬ 
manche. Celte coustume de celebrer 
les iours de Festes, n’est pas seulement 
obseruée des Chrestiens, mais aussi des 
autres. Yn certain iour, comme ie sor- 
tois de la Chapelle, on me vint inuiter 
au festin, en vn certain lieu où il y auoit 
sept ou huict chaudières pendues proche 
du Cimetière. Yn vieillard prit la pa¬ 
role, et dit que ce festin n’estoitpas vne 
superstition, mais vne charité qu’il pre- 
tendoit faire à ceux qui auoient faim, et 
les inuiter à prier Dieu pour l’ame d’vn 
de ses parens defuncts. Cependant que 
le festin se preparoit de quelques Ori¬ 
gnaux, d’vne vingtaine de Castors, et 
de graisse d’Ours, on pria Dieu pour les 
trespassez. Cét homme et sa femme 
ont de grands sentimens de Dieu, et 
i’oseray dire vne presence fort actuelle. 
Souuent sur le iour ils entroient dans la 
Chapelle, quoy que le sainct Sacrement 
n’y fust pas. Yoiey quelques points sur 
lesquels ie Pinterrogeay, et où il me 
respondit franchement touchant son in¬ 
térieur. 

Interrogation. Te souuiens-tu de Dieu 
quelquefois durant le iour ? 

Response. le m’en souuiens : n’est- 
ce pas luy qui nous donne tout, comme 
vn pere fait à ses enfans, qui nous gou- 

uerne et nous conserue? ne faut-il donc 
pas se souuenir de luy, et l’en remercier 
souuent? 

Interrogation. Combien de fois priez 
vous Dieu tous les iours ? 

Response. Tour moy, ie le prie poul¬ 
ie moins quatre fois : le matin en nous 
leuant, et puis quand nous sommes as¬ 
semblez, nous disons toutes les prières 
et deux dizaines de nostre chapelet, le 
soir nous disons le reste, et en me cou¬ 
chant ie prie encore en public ; outre 
cela ie le prie douant mes actions, mais 
il n’y a que Dieu seul qui d’ordinaire en 
soit tesmoin. 

Interrogation. El les Dimanches com¬ 
bien de fois priez vous Dieu tous en¬ 
semble ? 

Response. Quatre fois. Le matin ayant 
dit toutes les prières, on dit le chapelet, 
et le Capitaine des prières nous exhorte 
à viure en bons Chrestiens. A midy 
on s’assemble pour la seconde fois, la 
troisième au Soleil couchant, et la der¬ 
nière auanl que de nous coucher. 

Interrogation. Ne vous oubliez-vous 
point des Festes et des Dimanches ? 

Response. Cela seroit bon si ces iours 
n’estoient pas remplis de respect; pas 
vn ne s’en oublie : regarde le catalogue 
de tous les Chrestiens, et vois comme les 
iours dignes de respect y sont marquez. 

Interrogation. Et la nuict de Noël, 
que fistes-vous ? 

Response. Nous la passasmes toute 
entière sans dormir, les vns récitèrent 
trois fois leur chapelet, les autres da- 
uantage, et nous chantasmes ce que 
nous sçauons de Cantiques spirituels. 

Interrogation. Quelle pensée as-tu 
de toy-mesme ? 

Response. Que ie suis vn chien, et 
moins qu’vnc puce auprès de Dieu. 

Interrogation. Quel sentiment as-tu 
quand tu vois quelqu’vn des tiens qui 
offense Dieu ? 

Response. Cela m’attriste grandement, 
ie prie pour luy et ie l’aduertis, mais ie 
ne vois pas faire de grandes fautes à 
mes gens. Tres-souuent ie leur parle 
de Dieu, ie leur dis qu’ils luy demandent 
pardon de leurs fautes. 

le scrois trop long de rapporter les 


sentimens de cét homme ; sa femme 
ne luy cede en rien pour la pieté ; la 
moindre ombre du péché leur fait peur. 
Les Chrestiens de cette assemblée se 
gouuernent à proportion de celuy-cy. 
Maisie fus rauy de voir vne Chrestienne, 
nommée Angélique, c’est en vérité vne 
saincte : tout le temps qu’elle ne tra- 
uaille pas, elle le donne ou à l’instru¬ 
ction du prochain, ou à la priere. le 
prenois vn plaisir indicible de la voir 
enseigner les autres, et iamais ie n’ay 
veu aucun Sauuage qui sceust si bien 
les mystères de nostre foy ; le sainct 
Esprit est vn grand Maistre. Spirilus 
vbi vait, spiral. O quelle confusion 
pour moy, de voir comme ces pauures 
barbares, sans Prestre, sans Messe, ny 
autre secours, se maintiennent dans 
vne telle pureté et ferueur. Monsieur de 
Normanuille en estoit touché sensible¬ 
ment. Suiuons nostre voyage. 

De cette seconde assemblée, nous al- 
lasmes à vne troisième, à trois iournées 
de là, en compagnie de soixante canots, 
le ne trouuay pas peu à y trauailler, à 
cause que ces gens venoient d’vn pais 
où la foy estoit encore estimée comme 
vne loy de mort, et où la polygamie 
estoit en régné. A mon abord ie leur 
parlay du dessein qui m’amenoit ; les 
Chrestiens qui m’aecompagnoient, leur 
dirent des merueilles des grandeurs de 
nostre foy, et des peines que i’auois 
prises pour les venir instruire, leur 
taisant bien entendre que i’estois vne 
personne de considération, mais que 
pour l’amour de leur salut ie m’exposais 
à toutes ces fatigues. Ces Sauuages 
s’appriuoiserent petit à petit à ces 
discours, et m’amenerent plusieurs en- 
fans pour estre baptisez ; le lende¬ 
main eux et tous les Chrestiens plan¬ 
tèrent vne grande Croix, et se mirent à 
bastir vne Chapelle, et à préparer proche 
de là vn Cimetiere pour les morts. I’en- 
seiguois dans cette Eglise depuis le 
matin iusques an soir ; nos Néophytes 
de leur costé faisoient leur possible, et 
peu de iours apres on remarqua des 
changemens notables. En voicy quel¬ 
ques tesmoignages. 

Premièrement, si tost qu’on appelloii 

aux prières, chacun y accouroit, comme 
des faméliques à vu festin. Seconde¬ 
ment, quand on les alloit quérir pour 
estre instruits, ils quittoient tout, quel¬ 
ques empeschemens qu’ils eussent, et 
en quelque temps que ce fust. Troisiè¬ 
mement, on m’apporloit les tambours 
et autres instrumens superstitieux dont 
les longleurs, qui font niestierde sorti¬ 
lège, se seruent dans le recours qu'ils 
ont aux Démons qu’ils inuoquent. Qua¬ 
trièmement, le iour ne suffisant pas, ils 
me venoient quérir la nuit, pour estre 
instruits dans leurs cabanes, où i’estois 
écouté comme vn Ange du Ciel. Cin¬ 
quièmement, les plus anciens exhor- 
toient la jeunesse d’eseouter attentiue- 
ment et de bien retenir mes instructions 
aün d’apprendre d’eux auee plus de 
loisir ce qu’ils auroient appris de moy : 
la ferueur esloit generale. Quoy que 
plusieurs demandassent le Baplesme 
l’espace de dix iours que ie demeuray 
là, ie ne iugeay pas à propos de le con¬ 
fier si tost, sinon aux vieilles gens, pour 
qui ie craignois vue mort plus pro¬ 
chaine. l’y remarquay entr’autres vn 
vieillard aueugle de quatre-vingts ans, 
homme de sens et qui conceuoit parfai¬ 
tement bien nos mystères, il repetoit 
et enseignoit aux autres ce qui estoit le 
plus difficile. Cét homme, quoy qu’a- 
ueugle, estoit chery et honoré de ses 
gens; il ne cessoit de s’estonner d’auoir 
si long-temps vescu sans auoir bien 
conneu ny pensé à l’Autheur et au 
Maistre de nos vies. Dieu ce semble, ne 
reseruoil ce bon vieillard que pour le 
Baptesme. 

La famine contraignit cette assemblée 
de se dissiper. Ils me coniurerent de 
retourner dans vn an auec des affections 
si tendres, que mon cœur en estoit tout 
consolé. le laissay ma Chapelle entre 
les mains du Capitaine, pour gage que 
ie les viendrois reuoir. Les Néophytes 
me demandoient des chapelets, pour 
donner à ceux qu’ils pourvoient rencon¬ 
trer dans les bois, afin de leur enseigner 
à le dire et les disposer au Baptesme, 
comme ils ont accoustumé de faire, le 
leur donnay ce que i’en auois de reste, 
à la reserue de quelques-vns que i’en- 


uoyay par présent à des Capitaines de 
quelques Nations tirant plus vers le 
Nord, pour les inuiter à venir les années 
suiuantes. le crois que cela aura son 
effet ; si ces chapelets estoient plus 
beaux tout iroit mieux : il n’y a pour- 
celaine qui soit prisée à l’égal, non pour 
autre cause, sinon parce qu’ils les con¬ 
sidèrent comme des choses sainctes et 
dediées à Dieu. Le zele de conuertirles 
âmes est comme naturel à ces bons 
peuples Attikamegues : les maris ga¬ 
gnent leurs femmes à Dieu, et les fem¬ 
mes attirent leurs maris ; les pareils 
instruisent les enfans, et les enfans 
gagnent leur pere et mere ; en vn mot 
ce pais est vn bon terroir, où la semence 
de la loy rend son fruit au centuple. Il 
y a dans tous ces quartiers-là quantité 
d’autres Nations, plus que nous n’en 
pourrons baptiser, eussions nous encore 
quarante ans à viure, et ces gens n’ont 
aucun commerce auec nous. C’est de là 
que les Hurons, auaut que leur pais fut 
désolé, tiroient quasi tous leurs Castors, 
qui maintenant n’estans plus diuertis 
ailleurs viendront à nos habitations 
Françoises, pourueu que l’Iroquois ne 
trouble point nostre repos. 

Nous retournasmes par vn chemin, 
tout autre que ceiuy que nous auions 
tenu en allant, nous passasmes par des 
lorrens quasi continuels, par des préci¬ 
pices, et par des lieux pleins d’horreur 
en toutes façons. En moins de cinq 
iours, nous tismes plus de trente-cinq 
portages, et quelques-vns d’vne lieuè et 
demie : c’est à dire, qu’il faut alors 
porter sur ses espaules son canot et tout 
son bagage, et cela auec si peu de 
viures, que nous estions dans vne faim 
continuelle, quasi sans force et sans vi¬ 
gueur ; mais Dieu est bon, et ce nous 
est trop de faucur de consommer nos 
vies et nos iours à son sainct seruice. 
Au reste les fatigues et les peines qui 
m’eussent fait peur au seul récit, ne 
m’ont pas endommagé la santé. Nous 
l'usmes de retour aux Trois Riuieres le 
18. du mois de Iuin. 

Depuis ce que ie viens d’escrire, i’ay 
eu quelque scrupule d’auoir obmis quan¬ 
tité de guérisons, qui ont esté comme 

miraculeuses, par les prières que font 
ces bonnes gens auec leurs chapelets. 
Leur deuotion esl grande à la saincte 
Vierge, à l’Ange Gardien, etauxSaincts 
dont ils portent le nom. i’ay aussi eu 
crainte d’estre trop long, et à cause de 
cela i’ay obinis quantité de senlimens 
de pieté de ces bons Néophytes. Dieu 
en sera glorifié dedans le Ciel, où nous 
verrons véritablement que sa bonté est 
par tout égale à elle-mesme, et qu’il n’a 
pas moins d’amour pour de pauures 
Barbares, qu’il en a eu pour ceux qui 
depuis plusieurs siècles ont mis en luy 
tout leur amour. 

I’espere au Printemps prochain faire 
le mesme voyage, et pousser encore 
plus loin iusqu’à la mer du Nord, pour y 
trouuer de nouueaux peuples et des Na¬ 
tions entières, où la lumière de la fov 
n’a iamais encore pénétré. 

Depuis ce voyage, les Iroquois sont 
entrez dans ce pais, qui sembloit quasi 
inaccessible. Vous diriez que les Prédi¬ 
cateurs de l’Euangile, la Foy et les 
Croix, se font toujours compagnie en la 
Nouuelle France. Aussi-tost que quel¬ 
que Pere seme la foy en quelque nou¬ 
uelle contrée, aussi-tost les maladies ou 
les guerres le suiuent. La lettre sui- 
uante, écrite depuis le voyage dont nous 
venons de parler, en est vne prenne 
éuidente. Dieu fait voir dans ce procédé, 
que ce n’est pas l’éloquence humaine 
qui persuade nostre creance, et qui en¬ 
gendre la foy dans des âmes qui ne 
voyent Iesus-Christ qu’en sa Croix. 11 
n’appartient qu’à vu Dieu, de faire que 
l’esprit d’vn homme Barbare, fort at¬ 
taché à ses sens, croye qu’vne doctrine 
est saincte et bonne, qu’il ne peut quasi 
embrasser, qu’en embrassant les persé¬ 
cutions ou la mort. 


Lettre du Pere Iacques Buteux, écrite 
des Trois Riuieres, au R. P. Paul 
Ragueneau, demeurant à Quebec. 


Mon Reverend Pere, 

Pax Christi. 

Les peines intérieures que ie ressenty 
à mon départ de Sillerv, où i’estois de¬ 
scendu par l’ordre de Vostre Reuerence, 
et l’abandon dans lequel me iettoit le 
bon Dieu, estoient sans doute des pres- 
senlimenset des auant-gouts de la croix 
que ie denois rencontrer, et du calice 
que ie denois boire à mon arriuée aux 
Trois Riuieres. Celte croix m’a esté 
d’autant plus sensible, que plus ie me 
trouuois coupable de la perte de quel¬ 
ques Cateehumenes morts sans Ba- 
ptesme, et que i’auois plus de sujet de 
m’attrister du massacre de quelques 
braues Néophytes, qui auançoient mille 
fois plus que mov le Christianisme par- 
my les peuples que Dieu m’a donnez en 
charge. 

Les Iroquois sont entrez dans le païs 
des Attikamegues, jusqu’au lac nommé 
Kisakami ; ie n’aurois jamais creu qu’ils 
eussent pû trouuer ny aborder ce lac 
auec leurs canots : nous marchasmes 
enniron vingt iours sur les neiges, au 
voyage que i’ay fait en ces contrées, dé¬ 
liant que de le rencontrer ; la longueur 
des chemins, les courrans d’eau, les 
torrens horribles et tres-frequens, n’ont 
pas empesché que ces Barbares n’ayenf 
esté surprendre vingt-deux personnes 
dans les tenebres de la nuit. Il n’v auoit 
que trois hommes dans leur cabane qui 
se sont detfendus vaillamment, tous les 
autres n’esloient que des femmes et des 
enfans, qui apres la mort de ces trois 
braues eombatlans ont esté liez et ga- 
rotez, et enlraisnez comme des victimes, 
au païs des feux et des flammes. 

Vne cabane voisine, remplie de fem¬ 
mes, dont les maris estoient allez à la 
chasse, entendons le bruit du combat, 
et les cris et les gemissemens de leurs 

voisines, se saunèrent à la faneur de la 
nuit ; leurs maris retournans de la pour¬ 
suite des bestes, furent bien eslonnez 
de voir leurs compatriotes massacrez et 
leurs femmes en fuite. Se doutans bien 
qu’elles auroient tiré vers nos quartiers, 
ils sont venus chercher le mesme azyle. 
le crains fort que ceux qui sont ré¬ 
pandus à l’entour de ce lac ne soient 
mis à mort cét llyuer par ces mesmes 
Barbares, qui les surprendront d’autant 
plus aisément que ces panures peuples 
pensent estre en asseurance. 

Ceux qui se sont venus ietter entre 
nos bras, sont tres-dignes de compas¬ 
sion, tant pour la perte de leurs amis, 
que pour n’auoir pas eu le moyen de 
chasser et de ramasser des pelleteries, 
qui sont la monnoye dont ils aeheptent 
des François leurs vestemens, et la 
pluspart de leurs viures ; en vn mot ils 
sont dans la dernière nécessité : le 
moyen de viure et de ne les pas secou¬ 
rir? ils sont Chrestiens et vrais Chre- 
stiens. Tant s’en faut que cette grande 
affliction les abatte ou les rende stupides, 
ou moins affectionnez à la fov ; au con¬ 
traire ils sont plus ardens à remercier 
Dieu, à le bénir, à se conformer à ses 
sainctes volontez. Leur seule et vnique 
demande iusques à maintenant dans 
vne nécessité si pressante, n’a esté que 
des prières pour ceux qui ont esté tuez, 
et pour ceux qui sont captifs, à ce que 
Dieu leur donne la force de souffrir en 
Chrestiens et perseuerer en la foy. 

L’vn d’eux m’est venu trouuer ce 
malin, il a perdu dans cette déliai te, 
son pere, sa femme, trois de sesenfans, 
trois de ses jeunes freres, vne sienne 
soeur, et dans les ressentimens de cette 
grande affliction qui le touche viuement, 
sa bouche n’a jamais proféré aucune pa¬ 
role de murmure ; il bénit Dieu auec 
vne foy qui me rauit, ces épreuues sont 
grandes. Dieu fait voir qu’il est Dieu 
dans le cœur de ces braues Néophytes. 
Ce bon Chrestien est priué de la femme 

mieux faite et la plus accomplie que 
raye point veuë dans ces Nations : elle 
ostoit bonne menagere, grandement in¬ 
dustrieuse, fort liberale, tres-coura- 
geuse, modeste, charitable, humble au 


possible, et par dessus tout cela elle 
auoit vn zele pour la foy et. pour le salut 
du prochain, qui passe au delà de ce 
que i’en puis dire : c’est ce zele qui l’a 
rendue captiue, et qui l’a fait tomber 
entre les mains de l’ennenay ; car estant 
inuitée de se retirer dans les terres du 
costé de Tadoussac, païs inconnu aux 
Iroquois, le désir qu’elle eut d’aider 
les Catechumenes du lac Kisagarni, la 
fit demeurer au quartier où elle a esté 
prise. Elle a depuis quelque temps ga¬ 
gné à lesus-Christ plus de vingt-cinq 
familles, elle a tellement changé le cœur 
de son mary par sa douceur et par sa 
condescendance, et par vne vertu vraye- 
ment solide, que d’vn homme farouche 
et sauuage, elle en a fait vn Chrestien 
doux comme vn agneau. Il y a plus de 
six ans qu’ils ne manquoient pas de tra- 
uerser de grands dangers et faire de 
longs chemins, pour se venir confesser 
et communier en son temps. Leur des¬ 
sein estoit de venir passer cét Hyuer 
auprès de nous, pour se perfectionner 
en la foy dans les exercices du Chri¬ 
stianisme. 

J’aurois beaucoup de choses à dire 
des autres qui ont esté tuez ou faits 
captifs, notamment du pere de ccluy 
dont ie viens de parler, à qui on auoit 
donné le nom d’Antoine en son Ba- 
ptesme, sa foy, son zele, sa pieté inté¬ 
rieure, sa patience, et ses autres vertus 
estoient rares ; il auoit sur tout vne 
presence de Dieu si remarquable, qu’on 
auroit de la peine de croire ce que i’en 
pourrois dire, c’est assez que Dieu le 
sçache et qu’il soit la recompense de ses 
bonnes actions. 

le ne sçay encore où les Sauuages qui 
sont icy iront faire leur grande chasse 
de l’Hyuer ; on a inuité les Attikame- 
gues, dont ie viens de parler, de de¬ 
scendre à Sillery : ces bonnes gens ont 
respondu, qu’ils n’auoient point d’autre 
volonté que celle de leur Pere, et que 
nonobstant qu’ils fussent icy en plus 
grand danger qu’à Sillery, qu’ils vou- 
loient demeurer au lieu que Dieu leur 
ordonneroit par la bouche de ccluy qui 
gouuernoit leurs âmes. le me trouue 
bien en peine, ne sçaehant quel conseil 

leur donner : si ie les reliens auprès de 
moy, comme ie ne puis leur donner tout 
le secours que ie souhaiterais, ils s’é¬ 
carteront de temps en temps pour aller 
à la chasse, et ils pourront tomber dans 
les embusches des Iroquois. De vous les 
enuoyer, comme vous estes desia beau¬ 
coup chargez de quantité de lierons et 
d’Algonquins, ie ne m’y puis quasi ré¬ 
soudre. Et eux et moy auons peine de 
nous séparer, ce sont mes hostes et mes 
nautonniers, ce sont eux qui m’ont con¬ 
duit et mené dans leur pais, et qui m’y 
doiuent encore mener au Printemps 
prochain. Ils ont fait des presens de 
toute leur pourcelaine aux Nations plus 
esloignées, afin de se trouuer au temps 
et au lieu destiné, pour m’entendre 
parler des mystères de nostre fov. S’ils 
prennent résolution de descendre à 
Quebec ou à Sillery, i’ay quelque pensée 
de les suiure, si Y. R. l’a pour agréable, 
afin qu’en partant d’auprès de vous au 
Printemps pour retourner en leur pais, 
ie les puisse accompagner. le me re¬ 
commande à ses sainets Sacrifices, ce 4. 
de Nouembre 1651. 

Yoicy vne autre lettre, dictée par vn 
Capitaine Chrestien, nommé Noël Nega- 
bamat ou Tekoüerimat, et enuoyée à vn 
Pere de la Compagnie de Iesus, repassé 
en France depuis quelque temps, pour 
les affaires de ces nouuelles Eglises : 
on sera bien aise de voir la naiueté de 
ces peuples. 

Pore le Ieune, tu es mon Pere et mon 
amy entièrement. le te dy que ie gar- 
deray toujours la foy et la priera, ie 
n’oublieray jamais ce que tu m’as en¬ 
seigné ; iamais ie ne perdray courage 
en la foy, i’obeïray toujours aux com- 
mandemens de celuy qui a tout fait. 
I’ay cette pensée que ie tiendray ferme, 
et quand ie serais tout seul de croyant, 
ie croiray et prieray toujours iusqu’à la 
mort. 

le te dis encore, que ie voulois aller 
en France pour te voir, mais on m’en a 
empesché ; on m’a enuoyé au païs des 
Abnaquiois et des Anglois, qui leur sont 
voisins, pour leur demander du secours 


contra les Iroquois. l’ay obey à ceux 
qui m’ont enuoyé, mais mon voyage a 
esté inutile, l’Anglois ne répond point, 
il n’a pas de bonnes pensées pour nous, 
cela m’attriste fort : nous nous voyons 
mourir et exterminer tous les iours. 

Pour toy, mon Pere, aye le cœur 
ferme et constant, parle au grand Ca¬ 
pitaine des François, encourage les 
autres Capitaines, visite les souuent, 
porte les à deffendre ceux qui croyent 
en celuy qui a tout fait. Les Iroquois 
sont foibles, vous estes forts ; les Iro¬ 
quois sont en petit nombre, vous autres 
vous estes en grand nombre : si vous 
vouliez tout de bon destruire nostre en- 
nemy, vous ie feriez, et vous nous don¬ 
neriez vne autre fois la vie. 

le te parle derechef, mon Pere, sou- 
uienne toy de ne nous pas priuer tout à 
fait de ta presence. le compte tous les 
Hyuers depuis ton absence, nous allons 
entrer dans le troisième, c’est assez ; 
retourne, ie te prie, en nostre païs, 
viens voir tes anciens amis et tes enfans 
spirituels. 

le t’enuoye vne robe pour te couurir, 
afin que tu n’ayes point de froid dans le 
vaisseau, quand tu reuiendras ; disposes- 
en neantmoins comme tu voudras, tu en 
es le maistre ; si vn de tes amis l’agrée 
tu luy peux donner, car les François ne 
te laisseront pas auoir froid dans leurs 
nauires. 

Prie Dieu pour moy, pour ma femme 
et pour mes enfans ; i’en ay encore 
trois, vn garçon de six ans, vne fille de 
quatre ans et vn petit fils au maillot. 
Souuent nous parlons de toy au Pere 
Dequen, qui est maintenant nostre Pere, 
il nous parle aussi de toy fort souuent, 
il a grandement désir de te voir. Nous 
prions celuy qui a tout fait pour toy, et 
pour ceux qui nous assistent et qui ont 
pitié de nous. Ma consolation est, que 
si ie ne te voy plus en terre, ie te verra y 
au Ciel. C’est Noël Tekoüerimat qui 
l’écrit. 

Yoicy encore vne lettre du Pere Mar¬ 
tin Lyonne, adressée de la Rochelle à 
Paris, au Pere Procureur des Missions 
de la Compagnie de Iesus, en la Nouuelle 

France, on y verra le succès du voyage 
qu’il vient de faire en Canada ; ce n’est 
qu’vue suite de croix, qu’il faut lasclier 
de porter d’aussi bonne grâce en l'an¬ 
cienne France qu’on les porte en la 
Nouuelle. 


Mon R. Pere, 

Fax Christi. 

Celle-cy vous fera part de nos biens 
et de nos maux, de nos ioyes et de nos 
tristesses. le ne sçay si i’oserois dire 
que nous soyons arriuez à bon port, 
puis que nous trouuons vn mal heur 
dans noslre bon-heur, et qu’il nous faut 
chanter le Pseaume Miserere mei Deus, 
au lieu d’entonner le Te Deum lauda- 
tnus, que nos Matelots font ordinaire¬ 
ment retentir quand ils sont arriuez au 
terme de leur voyage. le vous déduiray 
nosauenlures en détail. 

Nous ne sorlismes l’an passé de la 
Rochelle que le seizième de Juillet, sai¬ 
son dans laquelle les vents de Nord et 
de Nordest ne régnent guere, ce qui 
nous a causé vne longue et fascheuse 
trauersée. Estons enfin arriuez à Que- 
bec le quatorzième d’Octobre, nous en 
sommes partis le seizième de Nouembre. 
Iamais aucuns vaisseaux n’estoient sortis 
si tard de ces contrées : pas vn des ha¬ 
bitons ne s’est voulu embarquer, ny 
pour ses affaires particulières, ny pour 
les publiques, craignans les glaces du 
grand lleuue S. Laurens, et les tem- 
pestes de la mer. le ne sçay s’ils auoient 
vn pressentiment de ce qui nous deuoit 
arriuer, mais ie sçay bien que nous 
auons esté battus de toutes sortes de 
vents et de tempesles. Nous croyons 
tous que le commencement de Décembre 
seroit la fin de nostre vie, la furie des 
vents déchainez dura huict iours ; nous 
receusmes dans ce temps-là vn coup de 
mer si violent, que la quantité d’enui- 
ron quatre-vingts poinçons de cailloux, 
et huict gros canons démontez, qui ser¬ 
aient de leste à nostre nauire pour le 
tenir en estât, et toutes les marchan¬ 


dises, et nos boissons, et nos pois, qui 
faisoient pour lors l’vniqué mets de 
noslre table ; en vn mot, tout ce qui 
estoit dans le fond du vaisseau fut ren- 
uersé, bouleuersé et ietté pesle-mesle 
sur vn coslé de nostre nauire, ie ne 
sçay comme les canons ne le creuerent 
point. 11 estoit si fort à la bande et tel¬ 
lement couché, que l’eau entroit par 
dessus le bord ; nos mats de hunes 
furent rompus, le biscuit qui nous re- 
stoit tout mouillé, chacun crioit misé¬ 
ricorde. Nous demeurasmes enuiron 
vne heure en cét estât, et si le coup qui 
nous y auoit mis eut redoublé (ce qui 
arriue très-sourient) le vaisseau eust 
renuersé et coulé à fond, maislasaincte 
Vierge arresta ce coup par vn vœu que 
nous luy fismes, et que nous auons 
exécuté. le ne sçay comme ce coslé du 
nauire, chargé de tant de canons et de 
cailloux, et de poinçons, se seroit pù 
redresser sans miracle. 

Enfin apres auoir essuyé cette tem- 
peste, et d’autres moindres qui nous 
assaillirent encore, nous arriuasmes la 
nuit de Noël au lieu où nous pensions 
trouuer du repos, et faire nos déno¬ 
tions : ce n’estoient que réjouissance, 
la ioye paroissoit sur le visage de tout 
noslre monde resuscité ; nous tapissions 
la chambre du Capitaine de tout ce qu’il 
y auoit de plus beau dans le nauire, 
pour y celebrer la saincte Messe le iour 
de Noël ; quand tout à coup nous en¬ 
tendîmes le tonnerre de deux canons 
chargez à balles, lirez sur nostre nauire : 
ce bruit dans les tenebres de la nuit 
nous ietta dans le silence. Nous estions 
entre l’isle de Ré et le lieu de la terre 
ferme, qu’on nomme Chef de bois ; 
nous oüysmes en suite des hommes qui 
crioient à pleine leste : amene, amene, 
les voiles basses, mouillez l’ancre, au¬ 
trement on vous enuoye cinquante vo¬ 
lées de canon. Dieu sçait. si nous fusmes 
surpris à ces paroles ; comme nous ne 
sçauions rien de ce qui se passe à pré¬ 
sent en France, nous creusmes que 
c’estoicnt quelques vaisseaux du Roy, 
sur lesquels nous auions pris le dessus 
du vent par mégarde, la nuit nous em- 
peschant de les reconnoistre. Nous ame- 

nons nos voiles, nous mouillons l’ancre, 
et voila quatre chaloupes chargées de 
soldats et de matelots qui nous abor¬ 
dent ; ces gens sautent dans noslre 
vaisseau, ils rompent les coffres, ils 
pillent tout ce qu’ils rencontrent, ils 
conduisent nostre Capitaine vers celuy 
qui commande cinq ou six vaisseaux qui 
sont en cette emboucheure, et pour 
trancher court, on emmene nostre na- 
uire en Broiiage. Pour mov, ie me suis 
retiré à la Rochelle auec nostre frere 
Pierre Feoté, qui est repassé en France 
pour sa santé. 

Ce ne sont pas là toutes nos anen- 
tures, nous estions partis de Québec 
deux vaisseaux de compagnie, l’vn 
nommé le S. Joseph, dont ie viens de 
parler, et l’autre appelle la Vierge ; 
nous nous sommes toujours accompa¬ 
gnez dans le grand flenue iusques au 
sortir des terres que nous nous sepa- 
rasmes : or comme ce dernier vaisseau 
estoit bien meilleur de voile que le 
nostre, nous le croyons trouuer au port 
arriué bien long-temps deuant nous, et 
cependant il ne paroist point ; cela nous 
fait conjecturer que les tempestes qui 
nous ont pensé abysmer l’ont engloutv, 
et nostre coniecture est d’autant mieux 
fondée, que ce vaisseau estoit foible, et 
qu’il auoit bien eu de la peine d’arriuer 
en Canada, faisant grande eau dans 
toute la trauersée. Voila ce qui con¬ 
cerne nostre voyage, ie ne vous dis rien 


du païs, les lettres et la Relation que ie 
vous enuoye par auance diront tout. le 
vous prieray seulement de penser de 
bonne heure où vous pourrez trouuer 
dequoy enuoyer à nos Peres, et aux 
pauures Saunages, qui fuyans les feux 
des Iroquois, se viennent tous les iours 
ietter entre leurs bras, n’ayant que la 
foy et le Christianisme pour toutes ri¬ 
chesses. N’attendez aucun secours du 
païs, ce qu’il a cousturae de donner 
pour vne partie de la subsistance de nos 
Missions est perdu. Ceux à qui les deux 
vaisseaux et les marchandises dont i’av 
fait mention appartenaient, ne peuuent 
pas nous assister apres vne si grosse 
perte. Dieu soit beny de tout. Quod 
bonum eral in oculis suis fecit. Il faut 
adorer sa prouidence et se confier en 
ses boutez. le me recommande à vos 
sainels Sacrifices, en attendant que i’aye 
l’honneur de vous voir, 

Mon R. P. 

Yostre tres-humble et affectionné 
seruiteur en Nostre Seigneur, 

Martin Lionne. 

A la Rochelle, ce 27. de Décembre 1651. 

On n’a ouy aucune nouuelle du vais¬ 
seau dont il est parlé dans cette lettre 
depuis qu’elle est écrite. 


Ecclraicl du Priuilege du Roy. 

Par Grâce et Priuilege du Roy, donné à Poitiers, et signé par le Roy en son Conseil, il est 
permis il Sebastien Cramoisy, Marchand Libraire, Iuro en l’Vniuersito de Paris, et Imprimeur ordinaire du 
Roy et de la Reyne, Bourgeois et ancien Eseheuin de cette Ville de Paris, d’imprimer ou faire imprimer vn 
Liure intitulé : Relation de ce qui s'est passé de p/us remarquable és il lissions des Peres de la Compagnie 
de Iesus ) en la Nouuelle France , es années 1650. et 1651 . enuoyée au R. F. Frouincial de la Prouince de 
France , par le Supérieur des Missions de la mesme Compagnie. Et ce, pendant le temps et espace de dix 
années consecutiues : auec defenses à tous Libraires et Imprimeurs, d’imprimer ou faire imprimer ledit 
Liure, sous pretexte de desguisement ou changement qu’ils y pourroient faire, à peine de confiscation et de 
l’amende portée par ledit Priuilege. 


Permission du R. P. Vice-Prouincial. 


Novs Chaules Lalemant, Vice-Prouincial de la Compagnie de Iesus, en la Prouince de France, anon9 
accordé pour l’aduonir au sieur Sebastien Cramoisy, Marchand Libraire, Imprimeur ordinaire du Roy et de la 
Reyne, Bourgeois et ancien Eseheuin de cette ville de Paris, l’impression des Relations de la Nouuelle 
Franco. Fait à Paris, ce 3. iour de Feurior 1652. 

DE CE QVI S’EST PASSÉ EK LA MISSION DES PERES DE LA COMPAGNIE 

DE IESVS, 

AV PAYS DE LA NOVVELLE FRANCE, 

ES AVIVÉES 1651. ET 1652. 

Enuoyée au Heuerecd Pere Prouincial de la Prouince de France. 


Par le Svperievr des Missions de la mesme 
Compagnie. (*) 


CHAPITRE PREMIER. 


Lettre du Pere Supérieur de la Mission 
au fi. P. Prouincial, touchant la 
mort du P. Iacques Buleux. 

Mon Reverend Pere, 


Pax Christi. 



a présente lettre sera 
pour informer vostre 
Reuerence de la glo¬ 
rieuse mort du Pere 
Iacques Buteux, mas¬ 
sacré par les infidèles 
Uiroquois, le dixiéme 
iour de May, de la 
présente année 1652. 

Le Pere Jacques Buteux 
estoit d’Abbeuiile en Picar¬ 
die, né dans le mois d’A- 
uril de l’année 1600. Il 
entra dans la Compagnie à 
Rouen, le deuxième d’Oclobre 
1620. Il fut enuoyé en ces Mis¬ 
sions de la Nouuelle France 


l’année 1634. apres auoir acbeué ses 
estndes de Théologie. 

Il a employé l’espace de dix-huit an¬ 
nées en la conuersion des peuples Mon- 
tagnetz et Algonquins. Dieu luy auoit 
donné vne grâce toute particulière de 
toucher les cœurs de ces pauures gens 
et de leur instiller les senlimens de 
pieté ; de sorte qu’on reconnoissoit entre 
nos Néophytes, ceux qui estoient sortis 
de sa main, par vne tendresse de deuo- 
tion, et vn esprit de foy solide, et tout 
à fait extraordinaire. 

C’estoit vn homme d’oraison, etd’vne 
mortification si constante, que sa vie a 
esté vn ieusnc quasi continuel, il cou- 
choit toujours sur la dure, etretraneboit 
de son sommeil vne grande partie de la 
nuit : et quoy qu’il fût d’vne complexion 
fort délicate, et toujours dans les souf¬ 
frances de quelque maladie, il y adiou- 
stoit des mortifications volontaires au 
dessus de ses forces, ne pouuaut rassa¬ 
sier les grands désirs qu’il auoit de 
souffrir. 

Entendant quelques personnes, qui 
souhaitoient plustost la mort, que de 


(*) 


H après l’édition de Sébastien Cramoisy, publiée à Paris en l’année 1653. 

tomber vifs entre les mains des ïïiro- 
quois : Pour moy, disoit-il à ceux à qui 
son cœur deuoit s’ouurir, ie m’estime- 
rois trop heureux, si Dieu auoit permis 
que ie tombasse en leurs mains, leur 
cruauté est grande, et de mourir à petit 
feu, c’est vu tourment horrible ; mais 
la grâce surmonte tout, et vn acte d’a¬ 
mour de Dieu est plus pur au milieu des 
llammes, que ne le sont toutes nos dé¬ 
notions séparées des souffrances, et en 
effet, il a esté plus de mille fois dans 
des lieux où l’Hiroquois estoit à craindre, 
sans jamais y auoir pasly, et sans que 
jamais la veuô d’aucun danger l’ayt ar- 
reslé de faire vn pas, lors qu’il y auoit 
esperance d’y faire quelque chose pour 
la gloire de Dieu. 

Sa mort a esté le seau de sa vie. Il 
auoit conuerty à la Foy quantité de na¬ 
tions Saunages, pour lesquelles il auoit 
des tendresses de Pere, et qui auoient 
toutes pour luy des amours de véritables 
enfans. Mais sur tout la Nation des Al- 
tikamegues, que nous nommons les 
Poissons blancs, qui esloieut les enfans 
de son cœur, et dans l’ame desquels il 
auoit imprimé des sentimens de deuo- 
tion si puissans et si efficaces pour leur 
Salut, qu’il sembloit que ces bonnes 
gens ne fussent nés que pour le Ciel, 
que l’innocence fust leur partage et que 
le péché fust banny de tout leur païs, de¬ 
puis que la Croix du Sauueur du monde 
y est plantée, et que d’vn peuple tout 
barbare, la Charité de ce bon Pere en 
auoit fait vn peuple tout Chrestien. Il y 
auoit fait vn voyage, il y a vn an, auec 
des peines et des fatigues inconceuables 
dont nous auons fait le récit en nostre 
derniere Relation. 

Celle année, apres auoir passé l’hyuer 
aux Trois Riuieres auec quantité de 
Sauuages, qui s’y estoient assemblez 
pour y receuoir ses instructions, quel¬ 
ques familles de Poissons blancs l’inui- 
terent à les suiure dans leur pais, où se 
deuoient trouuer quantité d’autres peu¬ 
ples plus esloignez en tirant vers le 
Nord, qui auoient donné leur parole de 
se rendre Chrcsticns. Y eust-il mille vies 
a perdre et mille Iliroquois en chemin, 
le zele de ce bon Pere l’engagea dans 


tous ces périls. Ils partirent le qna- 
triesmc iour d’Auril : voicy ce qu’il 
m’escriuit la veille de son départ. 

Mon Reuerend Pere, c’est à ce coup 
qu’il faut esperer que nous partirons, 
Dieu veuille que les résolutions soient 
fermes, et qu’enfin nous partions vne 
bonne fois, et que le Ciel soit le terme 
de nostre voyage. Hœc spes reposita est 
in sinu meo. Nostre équipage estfoible, 
lu pluspart d’hommes languissans, ou 
de femmes et d’enfans, le tout enuiron 
soixante âmes. Les viuandiers et les 
prouisions de cette petite troupe, sont 
entre les mains de celuy qui nourrit les 
oyseaux du Ciel. le parts accompagné 
de mes miseres, i’ay grand besoin de 
prières, ie demande en toute humilité 
celles de vostre Reuerence, et de nos 
Peres. Le cœur me dit que le temps de 
mon bon-heur s’approche. Dominus est , 
quod bonum est in oeulis suis faciat. 
Ce sont scs dernieres paroles. 

Apres vn mois, et plus, de beaucoup 
de fatigues, et sur tout de la faim, qui 
les suiuoit par tout en ce voyage, estans 
soutient plusieurs iours sans que leur 
chasse leur donnast dequoy viure, ils se 
résolurent de se séparer et de prendre 
diuerses routes. Si venerit Esau ad 
vnam turmam, et perçussent eam, alla 
turma, quœ reliqua est , saturabitur. 
Toutefois leur séparation ne fut qu’au 
iour de l’Ascension, apres que le Pasteur 
eut confessé et eut repeu tout son Trou¬ 
peau, et que leurs cœurs animez d’vne 
nouuelle deuotion, se furent disposez 
au voyage de l’éternité. 

Les autres bandes ayans pris le dé¬ 
liant, le Pere restu en compagnie d’vn 
ieune François, accoustumé à la vie des 
Sauuages, et d’vn ieune Chrestien Hu- 
ron. Les neiges estoient fondues, et les 
riuieres déglacées. Ils s’embarquèrent 
dans vn petit canot d’escorce, qu’ils 
auoient fait eux-mesmes, et ils caba- 
nerent où la nuit les obligea de s’ar- 
rester. 

Le lendemain, qui estoit le dixiesme 
iour du mois de May, ils continuent leur 
route ; et ayans esté obligez de se dé¬ 
barquer par trois fois, en des endroits 
où la riuiere va tombant dans des pre- 

cipices, et où elle n’est plus nauigable, 
(c’est à dire qu’en ces rencontres, il 
l'alu porter sur ses espaules son canot et 
tout son bagage) : Lors qu’ils faisoient 
leur troisiesme portage, chargez chacun 
de son fardeau, ils se virent inuesty 
d’vne troupe d’Hiroqnois, qui les atten- 
doient au passage. Le Huron, qui mar- 
ehoit le premier, fut saisy si subitement 
qu’il n’eut pas le loisir de faire aucun 
pas en arriéré. Les deux autres, vn peu 
plus esloignez, furent rettez par terre, 
les ennemis ayant fait sur eux la dé¬ 
charge de leurs fusils. Le Pere tomba 
blessé de deux balles à la poitrine, et 
d’vne autre au bras droit, qui luy fut 
rompu. Ces barbares se ruèrent incon¬ 
tinent sur luy, pour le percer de leurs 
espées et pour l’assommer à coups de 
haches, auec son compagnon. Ils n’eu¬ 
rent point tous deux d’autres paroles en 
bouche, que celle de lesus. Ils furent 
despoüillez tout nuds, et leurs corps 
furent iettez dans la riuiere. 

Deux iours apres, d’autres Chrestiens 
qui tenoient le mesme chemin, tom¬ 
bèrent dans les mesmes embusches, et 
vn ieune Algonquin, que les Hiroquois 
prirent vif, y fut bruslé cruellement sur 
le lieu mesme, n’ayant point d’autre 
consolation, sinon de Dieu, qu’il in¬ 
voqua jusqu’au dernier souspir. Ils rc- 
seruoient le ieune Huron pourlebrusler 
en leur païs ; mais Dieu luy donna le 
moyen de rompre ses liens au bout de 
quelques iours, et s’estant échappé tout 
nud de sa captiuité, il arriua heureuse¬ 
ment aux Trois Riuieres, le liuicliesme 
iour de Juin ; et ce fut luy qui nous ap¬ 
porta ces tristes nouuelles, assez heu¬ 
reuses toutefois, puis qu’elles sont glo¬ 
rieuses à Dieu dans la mort de ceux qui 
consomment leur vie pour le salut des 
âmes. 

Du depuis, les Saunages Chrestiens 
allèrent chercher le corps de leur bon 
Pere ; mais quelque diligence qu’ils y 
ayent apportée, jamais ils ne l’ont pû 
trouuer, quoy qu’ils ayent rencontré 
Çeluy de son compagnon, demy mangé 
des Corbeaux et des bestes. 

Reus, venerunt gentes in hœreditalem 
tuam, Rosuerunt morticina seruorum 
Relation —1652. 


tuoriim, escas volatilibus cœli, çames 
Sanctorum tuorum bestijs lerrœ ; ef- 
fuderunt sanguinem eorum lanquam 
aquam, et non crat qui sepeliret. 

le n’ay pù rien dresser que cette lettre 
pour la Relation. Les Peres qui ne font 
que de retourner de leurs Missions, 
m’ont, rendu trop tard leurs mémoires, 
ie les enuoye au I*. Paul le Ieune, Pro¬ 
cureur de nos Missions, qui les présen¬ 
tera à Y. R. pour en estredait selon sa 
volonté. On en peut tirer des sujets 
d’vne bonne et d’vne sainte édification. 

S’il plaist à nostre Seigneur de pré¬ 
senter le pays de la fureur des Hiro¬ 
quois, nous auons de l’employ pour sa 
gloire, plus qu’il ne nous reste de vie ; 
et nous verrons son nom adoré dans ce 
nouueau monde, où depuis cinq mille 
ans il n’auoil jamais esté conneu. Nous 
demandons pour cét effet l’assistance de 
vos prières, et de tous ceux qui ont de 
l’amour pour le salut des âmes. 

Mon Reuerend Pere, 

Yostre tres-humble et tres-obeïs- 
sant seruileur en N. S. 

Pavl Ragveneav. 
de la Compagnie de lesus. 

De Kebec, ce 4. d’Octobre 1652. 


CHAPITRE II. 

De la Résidence de Sainct Ioseph, 
à Sillery. 

Les Chrestiens de celte Résidence ont 
donné de l’employ toute l’année à deux 
de nos Peres, qui ont fait toutes les 
fonctions de bons pasteurs auprès de 
leurs oüailles, administrons les Sacre- 
mens de Baptesme, de la Confession, de 
l’Eucharistie, de l’Extreme-onction et 
de Mariage, consolons les malades, en¬ 
terrons les morts, catechisans et prê- 
chans les viuans ; en vn mot, trauaillans 

des deux mains : car il a fallu, notam¬ 
ment' cette année, joindre le secours 
temporel au secours spirituel, pour deux 
raisons. 

L’vne est, que les Iliroquois estant 
toujours en campagne, font que ces 
bons Néophytes ont peur de trouuer la 
mort dans les forests où ils vont cher¬ 
cher leur vie ; ils craignent d’estre 
massacrés, voulans aller massacrer des 
bestes qui leur seruent de nourriture 
la pluspart de l’année ; cette appréhen¬ 
sion les a iettés dans vne exlreme di¬ 
sette. L’autre est, qu’il y a eu si peu 
de neiges cét Ilyuer passé, que ceux qui 
ont hazardé leur vie pour trouuer de la 
chasse, ont pensé mourir de faim et de 
froid ; si bien qu’eslans dépourueus de 
touteschoses, ils seroient morts miséra¬ 
blement, ou du moins ils auroient souf- : 
fert dans l’extremité, si la bonté de 
quelques personnes, dont la charité 
n’est point limitée par les bornes de la 
France, ne nous eut donné le moyen de 
les secourir. 

le voudrois qu’on pût voir les seriti- 
mens de reconnoissance qu’ont ces bons 
Néophytes pour leurs Bien-faicleurs, et 
qu’on pût entendre les belles harangues 
qu’ils font sur ce sujet, qui en vérité 
leur causent vn estonnement d’autant 
plus grand, qu’ils ont naturellement 
moins d’amour et de respect pour ceux 
qui ne sont pas de leur nation. Ils 
s’ayment les vns les autres ; mais ils 
n’ont que de l’importunité pour tous les 
Estrangcrs. Or quand ils voyent que 
des personnes, qu'on leur dit estre de 
mérité et de de condition, comme des 
Capitaines ou des femmes de Capitaines, 
leur font du bien de mille lieues loing, 
cela les touche, et leur en fait chercher 
la raison ; et comme ils apprennent que 
tous ceux qui croyent en Iesus-Chrisl se 
doiuent aimer comme des freres, puis 
qu’ils seront tous ensemble au Ciel, et 
que c’est dans cette veuë et dans cette 
considération qu’on les assiste, cela leur 
donne vne haute idée de la Foy. le ne 
croyois pas, disoit vn iour vn Capitaine, 
qu’il y eust au monde des gens si bons, 
que d’enuoyer des presens à ceux qu’ils 
n’ont iamais veus. La prière et la 


creance ont vne estrange force, puisque 
de plusieurs nations elles n’en font 
qu’vne. Depuis que ie suis baptisé, il 
me semble que iay acquis vne grande 
parenté. Quand i’entre dans l’Eglise des 
François, il m’est aduis que les François 
sont mes parens. Quand ie voy vn Hu- 
ron baptisé, ie le regarde comme mon 
parent, et si les Iliroquois estoient ba¬ 
lisés, ie les tiendrois pour mes parens : 
car ils ne seroient plus meschans. 

Yn autre disoit à vn Pere : Puis que 
tu sçais peindre la parole, c’est à dire 
tu sçais écrire, et que ces personnes 
d’importance qui sont au delà du grand 
Lac, c’est à dire au delà de l’Océan, en¬ 
tendent des yeux, c’est à dire sçauent 
bien lire, dis leur que nous croyons en 
Dieu et que nous le prierons pour eux 
toute nostre vie ; que nous sommes 
leurs enfans, et qu’ils sont nos peres et 
nos meres ; et qu’ils parlent au grand 
Capitaine des François, afin qu’il nous 
secoure contre les Iliroquois, qui tuent, 
et qui massacrent, et qui bruslentceux 
qui prient et qui croyent en Dieu. 

Le Pere Supérieur de nos Missions, 
demandant à quelques femmes Chre- 
stiennes si elles pouuoient bien avmer 
des personnes qu’elles n’auoient iamais 
veuës ny connues, parlant de quelques 
Dames qui les ont secourues, l’vne 
d’entre elles prit la parole, et luy dit : 
Pourquoy non, mon Pere ? ces sainctes 
femmes de charité nous ayment bien 
sans nous auoir veus ; pourquoy ne les 
armerions nous pas sans les voir? Elles 
n’ont rien douant leurs yeux qui les 
porte à nous aymer, et nous voyons 
leurs presens et leurs aumosnes. Elles 
nous ayment pour l’amour de Dieu, qui 
leur a commandé de faire du bien aux 
misérables, et nous les aymons aussi 
pour l’amour de Dieu, qui veut qu’on 
ayme ceux qui font comme luy, c’est à 
dire qui font du bien à tout le monde. 
Enfin nous aymons ces sainctes femmes 
de Charité sans les voir, comme nous 
voulons aymer Dieu sans le voir. Nous 
les verrons dedans le Ciel lors que nous 
verrons Dieu, qui leur donne ces com¬ 
passions pour nous, et qui est nostre 
Pere, comme elles sont nos meres. 

Voila la réponse d'vne femme Saunage, 
qui n’a rien de Saunage. 

On escrit que le Capitaine des Sau- 
uages de celte Résidence, imite gene- 
reuseinent la bonté de ceux qui ne 
donnent aucunes limites à leurs coeurs 
et à leurs mains, qui se croyent rede- 
uables aux Barbares aussi bien qu’aux 
Grecs. Nouit botta data date (Mis suis. 
Ce braue Néophyte sçait départir les 
biens que Dieu et les hommes luy ont 
donnez, aux panures Chrestiens qu’il 
considéré comme ses ent'ans. Il secourt 
les vieilles femmes, les panure? velues, 
les orphelins ; il leur donne du pain, 
des pois, du bled d’Inde, des anguilles, 
des robes mesme, Voila ce qu’on re¬ 
marque de ce Capitaine. 

Vne Dame Françoise, qui s’est fait sa 
voisine en ce paîs-là, en parle en ces 
termes, dans vne lettre qu’elle a en- 
uovée à vne personne de vertu et de 
condition : Noël Tekouerimat, qui se 
nommoit iadis Negabamat, grand Capi¬ 
taine de Sillery, excellent Chrestien, qui 
n’a rien de Saunage que le nom, vous 
remercie de l’honneur de vostre souue- 
nir, en qualité de vostre tres-humble 
seruiteur ; il espere et nousaussi, que si 
Dieu donne la paix à l’ancienne France, 
que vous trauaillerés pour leur secours 
contre les fliroquois ; ie laisse au R. P, 
le Ieune, à vous dire le detail de nos 
afflictions et de nos besoins. le parle 
au nom des Sauuages que i’ayme ten¬ 
drement : ce sont les propres mots de sa 
lettre. 

Adioustons quelque chose, de ce qui 
s’est fait en cette Résidence, et qui n’a 
point encore paru dans les autres Rela¬ 
tions. Voicy vn Paradoxe, qui aura 
peine de trouuercreance dans les esprits 
qui ne connoissent pas les Sauuages. On 
a baptisé vne ieune femme, aagée d’en- 
uiron vingt-trois à vingt-quatre ans, qui 
estdemeurée Vierge ayant eu trois maris 
successiuement. Celte pauure fille, pour 
la nommer ainsi, a esté nourrie dans 
l’innocence des premiers siècles, elle a 
tiré sa naissance d’vne nation fort éloi¬ 
gnée de Kebec. Comme elle fut en 
l’anse de S. Ioseph, vn ieune homme, 
apres quelque temps de séjour, la vou¬ 


lant rechercher en mariage, luy fit de¬ 
mander secrètement par vne personne 
de confiance, si son dernier mary ne 
l’auoit pas laissée enceinte ; elle répon¬ 
dit auec vue pudeur et auec vne sim¬ 
plicité si naturelle, qu’on donna facile¬ 
ment creance à ses paroles. Il est vray, 
dit-elle, que mes parens m’ont mariée 
trois fois, et neanlmoins pas vn homme 
ne m’a encore touchée. Ce que ie vay 
dire pourra iuslifier la vérité de sa ré¬ 
ponse. 

Premièrement, ces peuples se com¬ 
portent ordinairement, les deux, trois 
et quatre premiers mois de leur mariage, 
comme s’ils esloient freres et sœurs, 
donnons pour raison de leur façon de 
faire, qu’ils s’entrayment d’vn amour 
de proches parens, qui ont horreur des 
actions de la chair. Cél amour de pa¬ 
renté, est plus grand et plus fort parmy 
les paiens, que l’amour du mariage, 
dans lequel enfin il dégénéré. Que si 
dans ces premiers mois ils viennent à 
se desgouter l’vn de l’autre, ils s’é¬ 
loignent sans bruit, demeurons comme 
ils esloient auparauant. 

Secondement, si le pere ou le proche 
parent d’vne fille luy commande de s’as¬ 
seoir auprès du ieune homme qui la 
recherche, c’est à dire de l’espouser, la 
fille obéira sans mot dire ; mais si elle 
ne l’ayme pas, ou si elle n’a pas encore 
enuie d’eslre mariée, il a beau demeu¬ 
rer auprès d’elle, iamais elle ne luy 
souffrira aucune action de mary. Et le 
ieune homme n’oseroit quasi témoigner 
qu’il s’en fasche, autrement il feroit 
voir qu’il ne l’ayme pas ; mais enfin, 
comme il veut estre aymé réciproque¬ 
ment, et que ce n’est point la coustume 
des Sauuages de se violenter les vus les 
autres, la liberté estant le plus grand 
de tous leurs biens, il abandonne cette 
fille au bout de quelques mois, la lais¬ 
sant dans son premier estât. C’est en 
cette façon qne celle dont nous parlons 
auoit conserué sa pureté dans trois de 
leurs mariages. Il semble que nostre 
Seigneur la vouloit épouser au sainct 
Baptesme, deuant qu’elle eût donné son 
cœur et son affection à aucun homme. 

Vne mere ayant perdu sa fille, qu’elle 

aymoit vniquement, vn François l’al¬ 
lant visiter, luy dit pour la consoler, 
qu’il se falloil sousmettre à la volonté 
de Dieu, qui sçait bien quand il est 
temps de nous retirer de ce monde, et 
qu’il ne se faut jamais laisser abattre a 
la tristesse : llelas! dit-elle, ie ne suis 
pas triste de la mort de ma fille, puis 
que ma tille ne l’estoit pas de sa mort 
mesme : la pauure enfant me disoit au 
fort de sa maladie : Ma mere, ie suis 
bien aise de mourir, ie m’en vay au 
Ciel, ie verray celuy qui a tout fait, le 
croy, disoit cette bonne mere, qu’elle y 
est maintenant : car elle aymoit bien la 
priere, c’est pourquoy ie n’ay garde de 
m’attrister, voyant que ma fille est en 
si bon lieu. 

Vn ieune homme estant mort saincte- 
ment, vn sien camarade nous dit : En 
vérité, ie sens bien que ie serois triste 
de la mort de mon amy, n’estoit que ie 
croy fermement qu’il est au Ciel : car 
il alloit tout droit, il ne s’écartoit point, 
il croyoit fortement, il obeyssoit prom¬ 
ptement ; ie viens de prier pour luy en 
la Chapelle, mais mon cœur me disoit, 
c’est en vain que tu pries, il est au Ciel, 
il n’est point retenu en chemin ; car il 
marchait tout droit. Cette foy et cette 
simplicité sont aymables. 

Yoicy vne action qui fera voir que 
Dieu est le Docteur des âmes simples. 
Vne bonne mere demandait vn iour, si 
la priere qu’elle faisoit n’estoit point 
mauuaise : Car disoit-elle, ie ne l’ay ap¬ 
prise de personne. Quand ie couche ma 
petite fille dans son berceau, ie fay le 
signe de la Croix sur son front, puis i’a- 
dresse ces paroles à celuy qui a tout 
fait : Ma petite fille te dit par ma bouche 
et par mon cœur, car elle ne sçauroit 
encore parler, c’est loy qui m’as donné 
la vie, consente la moy, éloigne de moy 
le meschant Manitou. Quand ie seray 
grande, ie croiray en toy, ie t’aymeray, 
ie t’obeiray. Voila ce que dit ma tille 
par ma bouche. Assiste-moy, afin que 
ie l’instruise bien et qu’elle le dise vn 
iour par soy-mesme, ce qu’elle te dit 
par le cœur et par la bouche de sa mere. 
La foy et l’amour ont bien de l’industrie. 

Celle bonne Chrestienne, ayant eu 


l’approbation de sa priere, adiousface 
qui suit : Mon cœur est bien meschant; 
nous auons en nostre cabane vn ieune 
garçon d’vne nation estrarigere, qui fera 
bien grossir le papier où sont escrils 
mes péchés : on ne sçauroit le rassasier, 
il mange incessamment, et il veut tou¬ 
jours manger (en effet il est trauaillé 
d’vne faim canine), il dérobé tout ce 
qu’il rencontre de bon à manger; cela 
me cause vne tristesse, qui à la vérité 
ne vient pas iusques à la bouche, car ie 
ne dy mot, mais mon cœur est méchant, 
ie voudrois bien qu’il n’eust point cette 
fascherie, 11 est vray que ie ne le hay 
pas ; mais ie n’ayme point ses façon» 
de faire. Celte bonne ame prenoit les 
sentimens d’Adam pour des consente- 
mens de l’esprit. 

Vn homme d’vn naturel assez vif, ra- 
conloit vn iour les combats qu’il ren- 
doit quand la nature ou les démons luy 
donnoient quelque pensée ou luy cau- 
soient quelque dereglement dans Je» 
sens, le me frappe moy-mesme, comme- 
ie frapperois vne autre personne qui 
voudroit offenser Dieu, le me dy ce» 
paroles : C’est le Démon qui parle, le 
veux-tu escouter? es-tu encore de son 
party ? n’es-tu pas baptisé ? n’as-tu pa» 
dit ces paroles, ie hay et ie renonce au 
meschant Manitou ? Le démon s’enfuit 
quand ie parle si haut, et ie demeure 
en paix. 

Vne femme estant auprès du feu, 
quelqu’vn fit tomber sur elle vn tison 
ardent, qui la brusla bien fort et qui 
l’oflénea grandement. A mesme temps 
que son corps sentit la douleur, son 
cœur fut saisi d’vn mouuement de co¬ 
lère : or comme il n’y a pas loin du cœur 
à la bouche, ce mouuement vint iusques 
sur le bout des levres pour sortir auec 
éclat ; mais cette pensée (n’es-tu pas 
Chrestienne?) se iettanl à la trauerse, 
l’arresta tout court, et fit rentrer sa co¬ 
lore sans que jamais elle dist vn seul 
mot. Ce sont ces violences qui rauissent 
le Ciel. 

Quelques femmes Chrestiennes, s’en- 
tretenans des Religieuses Hospitalières 
et des Yrsulines, qui sont en ce bout 
du monde, l’vne d’entre elles dit aux 

autres, au sujet de leurs maladies et de 
leurs trauaux, dont elles parloient : 
Qu’imporle-t-il à ees filles Vierges d’estre 
malades ou d’estre en santé ? La vie et 
la mort leur est vne mesme chose : si 
elles sont malades, elles souffrent pa¬ 
tiemment et se rendent agréables à 
Dieu ; si elles sont en santé, elles as¬ 
sistent nos malades, instruisent nos en- 
fans; si elles meurent, elles vont tout 
droit au Ciel, elles eu sçauenl le chemin. 
11 n’en est pas le mesme de nous autres 
nous n’auons pas encore de bons yeux, 
nous ne connoissons pas tout ce qu’il 
faut faire, nous ne sçations pas, comme 
elles, ce qu’il faut dire à Dieu et comme 
il luy faut parler. Mais changeons de 
propos, voicy vn rencontre agréable. 

Les Saunages du quartier Sainct Io- 
seph estons tous à la Messe, on desroba 
dans l’vne de leurs cabanes, vne robe 
de castor toute neufue : celuy à qui 
elle appartenoit, ne la trouuant point à 
son retour, assemble les principaux 
d’entre eux, qui conclurent tous par des 
conjectures tres-apparentes, que ce vol 
n’auoit pas esté fait par vn Sauuage, 
mais par quelque François. Les jeunes 
gens entendans cela, courent aussi-tosl 
apres deux François qui venoient de 
passer, ils les attrappent et les amènent 
en leurs quartiers, leur voulans oster 
leurs habits et tout ce qu’ils auoient, 
iusques à ce que le Capitaine des Fran¬ 
çois eust fait retrouuer la robe où qu’il 
l’eut payée. Celuy à qui elle appartenoit 
leur dit : Tout beau, jeunes gens, met¬ 
tons bas nos coustumes, puis que nous 
en anons embrassé d’autres ; nous ne 
sçauons pas comme il se faut comporter 
en ce rencontre, enuoyons quérir l’vn 
de nos Peres, et il nous dira ce qu’il 
faut faire. Aussi-lost dit, aussi-tost fait ; 
le Pere estant venu, il luy exposa les 
raisons qui leur faisoient conclure que 
ce larcin fust commis par vn François : 
C’est nostre coustume, adiousta-t-il, de 
despoüiller les premiers qu’on ren¬ 
contre de la parenté ou de la nation de 
celuy qui a fait le vol. On garde ses 
despoüilles iusques à ce que son Capi¬ 
taine ou ses parens ayent donné satis¬ 
faction à celuy auquel on a fait tort. 


Voila nostre coustume : mais comme 
nous auons receu la foy et que nous 
sommes baptisés, nous les quittons pour 
suiure celles des Chrestiens. Que doi- 
uent-ils faire en ce cas là ? Le Pere leur 
dit que les fautes estoient personnelles, 
et qu’il falloit punir ces deux François 
s’ils estoient coupables, sinon qu’il les 
falloit mettre en liberté, et faire tout le 
possible pour descouurir le larron. Or 
encore que ces bonnes gens vissent 
bien que ce procédé ne leur estoit pas 
fauorable, pour ce qu’on ne descouure 
pas facilement les larrons, si est-ce 
qu’ils s’y accordèrent, et ayans recon¬ 
nu que les deux François qu’ils te- 
noient estoient innocens, ils les ren- 
uoyerent auec beaucoup d’humanité. 
Or comme ce vol estoit recent, et que 
le François qui l’auoit commis se voyoit 
en grand danger d’estre déeouuert, tou¬ 
ché d’ailleurs d’vn remords d’auoir of¬ 
fensé Dieu, il porta cette robe à son 
Confesseur, le suppliant de la restituer; 
en sorte qu’il ne fut point connu. On 
reporte la robe aux Saunages, et pource 
qu’ils sçauent que Monsieur le Gouuer- 
neur du pays fait punir publiquement 
les crimes, on leur dit, que celuy qui 
estoit tombé dans cette offense, s’estoit 
venu confesser, qu’il auoit demandé 
pardon à Dieu, qu’il auoit rendu la robe, 
qu’on luy auoit donné vne bonne péni¬ 
tence. On leur adiouste qu’ils sçauoient 
bien, que ce qui se passoitdnns le Sa¬ 
crement de Penitence estoit vn secret 
de Dieu, à qui on deelaroit ses péchés, et 
qu’on n’en parloit iamais aux hommes, 
que personne ne connoissoit le criminel. 
Ces bonnes gens furent rauis, voyans 
dans la pratique ce qu’on leur auoit 
presché du secret de la confession, 
admiransce tribunal et cette iustice, si 
fauorable à ceux qui reconnoissent et 
qui detestent leurs offenses. Iamais ils 
ne demandèrent et iamais ne parurent 
coniecturer qui pourroit estre le cou¬ 
pable, afin de s’en deffier, s’imaginans 
qu’vn homme qui confesse son péché, 
ne le doit iamais plus commettre, no¬ 
tamment s’il est tant soit peu notable. 

Finissons ce Chapitre par la deuotion 
d’vne Dame, qui ne veut estre connue 

que de celuy des yeux duquel elle ne se 
peut dérober. Voyant que le Pere Eter¬ 
nel auoit mis son fils sous la conduite 
de Saincl Joseph, elle a creu que son 
amour l’obligeoit de suiure cét original, 
elle a donc mis son fils entre les mains 
de Sainct loseph, et afin d’obliger ce 
grand Sainct (pour ainsi dire) à le fauo- 
riser plus particulièrement, elle donne 
tous les ans vne aumosme, pour nourrir 
vn enfant, baptisé en la Résidence de 
Sainct loseph. l’ay creu qu’en publiant 
cette deuotion, la personne qui la pra¬ 
tique n’en seroit pas moins cachée ; et 
que ceux qui ayment ces nouuelles 
Eglises, honoreront deuant Dieu, vne 
mere si sainctement amoureuse de son 
enfant. 


CHAPITRE III. 

De la Colonie ITuronne en l’Jsle 
d'Orléans. 

le n’ay rien à mettre sous ce tiltre, 
que la Lettre d’vn Pere de nostre Com¬ 
pagnie, adressée à vn autre Pere de sa 
connoissance qui a esté en ce nouueau 
monde : ce sont les seuls mémoires 
que i’ay receus touchant cette Colonie, 
qui a ses tristesses et sesioyes, ses mal¬ 
heurs et ses bénédictions. Dieu veuille 
que ses afflictions soient limitées par 
cette vie, et que ses consolations soient 
éternelles ; mais lisons nostre lettre, 
voicy comme parle le Pere, apres deux 
mots de préambule que i’ay obmis. 

Pour nouuelle de nostre Colonie Hu- 
ronne, ie vous diray que le 26 . iour du 
mois de Iuin passé, nous perdismes six 
de nos meilleurs Chrcstiens, qui s’en 
alloient à Tadoussac, dans vn grand 
canot que nous leur auions presté. Voicy 
leurs noms, Pierre Ahandation, André 
Annenharisonk, Martin Ilonahahoian- 
nik, René Hondeanionhé, Dominique 
Onnhoudei, et le pieux loseph Taonde- 
clioren. Trois enfans se perdirent auec 
eux, Louys, fils de loseph, Paul, fils de 


Pierre, et Nicole, fille de Martin. Ils 
esloient tous de nostre chere Mission de 
la Conception. Comme ils descendoient 
de l’Isle d’Orléans à Tadoussac, pour 
vendre de leur farine de bled d’Inde 
aux Algonquins, et tirer d’eux quelques 
peaux, pour en faire des robes à leur 
vsage, vne tempeste les ayant surpris 
au milieu de la grande riuiere, vis à vis 
de Tadoussac, les engloutit dans les 
eaux, sans qu’on ait jamais pùretrouuer 
ny hommes, ny canot. Ah quelle perte î. 
Si les grandes occupations de nostre 
R. P. Supérieur ne l’empeschoient point 
de dresser vne Relation, il diroit des 
merueilles de nostre bon Joseph. Quoy 
que vous ayez esté tesmoins oculaires 
de ses vertus, lors que nous demeurions 
ensemble chez luy, en raesme cabane, 
à mesme feu et à roesme table, ou plus 
tostà mesme pot ou à mesme chaudière, 
puis que les tables ne sont pas en vsage 
en ce pays-là, quoy dis-je, que vous 
l’ayez connu, i’ay cru neantmoins que 
vous seriez bien aise que ie vous en 
parlasse, veu mesmement que i’ay eu la 
consolation de conuerser auec luy ius- 
ques à la mort. Je vous diray donc : 

En premier lieu, qu’il n’est iamais 
tombé en aucune faute notable depuis 
son Baptesme, ce qui est d’autant plus 
remarquable, qu’il auoit esté fort adonné 
aux femmes, au ieu et aux superstitions 
du pays. Iamais depuis qu’il a esté fait 
Chreslien, il n’est tombé dans ces trois 
vices, quoy que ses compatriotes l’en 
ayeni sollicité au delà de ce qui s’en 
peut dire. Vne femme, deuant qu’il fut 
remarié, le sollicita plusieurs mois for¬ 
tement ; non seulement il ne l’écouloit 
pas, mais il trembloit à son abord, me 
disoit-il, et n’en pouuoit supporter la 
veuë. Elle le surprit vne fois dans les 
tenebres de la nuit, sous vn appenty, 
où ils n’auoient que Dieu pour tesmoin. 

le fus, racontoit-il, saisi soudaine¬ 
ment d’vne sueur qui se respandit par 
tout mon corps, et d’vne crainte qui 
troubloit tout mon esprit, dans l’appre- 
hension que i’auois de suceomher. La 
chair ne se laissa pas de se reuolter et 
de rendre vn si puissant combat contre 
mon esprit, que ie ne sçay lequel des 

deux auroit remporté la victoire, sans 
vil petit rayon qui me fit faire vue Orai¬ 
son à Dieu bien courte, mais bien fer- 
uente, à la faueur (le laquelle ie me 
tiray des mains de cette femme, ou de 
ce tison d’enfer. 

En second lieu, les sentimens qu’il 
auoit de la Foy esloient si rauissans, 
que nos Peres en esloient estonnez. Il 
ne pouuoit se soûler de parler de nos 
mystères, auec des termes et des com¬ 
paraisons si proportionnées à ses Au¬ 
diteurs, que luy mesme s’estonnoit, 
qu’ayant esté si ignorant et si idiot dé¬ 
liant son Baplesme, il conceust et parlast 
si bien des maximes de l’Euangile. De 
là vient qu’il faisoit assez souuent des 
parenthèses en ses discours, pour faire 
entendre qu’il n’estoit rien de son estoc. 
Otsinonaka Iouei. le suis parent et allié 
des vers, ie n’ay rien de moy, c’est Dieu 
qui me deslie la langue. On a remarqué 
que plus de quatre mois deuant sa mort, 
il parloil toujours dans ses harangues, 
de l’heure incertaine de nostre départ : 
Tenons nous toujours prests, disoit-il, 
car nous serons surpris, et nous dirons 
auec estonnement, nous voila morts. 
Ses niepces m’ont fait faire celte re¬ 
flexion. Il a monstré, disoient-elles, 
que ce qu’il inculquoit si souuenl, s’est 
trouué véritable en sa personne ; car il 
est mort en vn temps et en vn lieu qu’il 
n’auoit pas preueu. 

En troisiesme lieu, il estoit fort re- 
connoissant du bénéfice de la Foy, il 
commençoit le plus souuent les discours 
qu’il tenoit à ses gens, par ces paroles : 
De grâce, mes freres, faites estât de la 
Foy. 0 que ie suis obligé à Dieu de 
m’auoir retiré des tenebres de l’ido- 
latrie, m’esclairant du flambeau de la 
Foy ! Combien y a-t-il maintenant de 
mes compatriotes en enfer, faute d’a- 
uoir eu cette lumière ? Et pour comble 
de ses faueurs, sa bonté m’a fait venir 
à Kebec, où ie suis au milieu de la 
Chrestienté, tant des François que des 
Algonquins, qui par leurs bons ex¬ 
emples, me portent au bien. Au lieu 
que si i’eusse pris party ailleurs, apres 
la déroute de mon pays, i’eusse esté 


en danger d’eslre peruerty par les façons 
de faire des infidèles, auec lesquels i’au- 
rois conuersé ; mais ce que ie prise da- 
uantage, c’est l’amour de nos Peres qui 
nous instruisent «à Kebec, aussi bien 
qu’aux lierons. Ils nous donnent le 
moyen de tenir nos âmes toutes nettes 
du péché, et d’entrer en suite dans de 
fortes espérances que nous irons au Ciel. 
Quand quelqu’vn luy rapportoit quelque 
médisance proférée contre luy : Atten¬ 
dez, disoit-il, le iour du logement, et 
vous verrez ce qui en est. Ces calomnies 
me font du bien, car ie les offreà Nostre 
Seigneur en satisfaction de mes of¬ 
fenses. 

En quatriesme lieu, l’amour qu’il 
auoit pour l’oraison le rendoit fort con¬ 
sidérable. Vous vous souuenez bien que 
l’Hyuer que nous passasmes en sa ca¬ 
bane, qu’il se leuoil deuant le iour, à 
mesme temps que nous, qu’il faisoit 
oraison aussi long-temps que nous, qu’il 
entendoit en suite nos deux Messes, et 
qu’il donnoit sur le soir vn bon espace 
de temps à la prière en nostre Chapelle. 
Et tout cela ne l’empeschoit pas de se 
trouuer aux prières publiques et com¬ 
munes qu’il faisoit faire tous les iours à 
sa famille. Sa deuotion enuers la Sainte 
Vierge estoit aymable. Il me disoit sou¬ 
uent : O que i’ayme la couronne ou le 
chapelet de la Sainte Vierge, jamais ie 
ne me lasse de le dire, elle m’a accordé 
tout ce que ie luy ay demandé en luy 
offrant cette priere. C’est le bon Pere 
IsaacIogues,adioustoit-il, qui m’adonné 
cette deuotion, lors que nous estions 
tous deux captifs au pays des Hiroquois, 
souuent nous recitions ensemble nostre 
chapelet, dans les rués mesme d’An- 
niené, (c’est vn bourg des Hiroquois), 
sans que ces infidèles s’en apperceus- 
sent. Il attribuoit sa deliurance, et la 
bénédiction de sa famille à celte de¬ 
uotion. Il prioit souuent pour ses bien- 
faicteurs, pour ceux qui se recomman- 
doient à ses prières et pour les Chrestiens 
de France qui donnoient quelque se¬ 
cours à ces pauures contrées. Quand il 
trauailloit en son champ, s’il se rela- 
choit de son trauail, c’esloit pour s’oc¬ 
cuper à l’oraison, et iamais il ne man- 

quoit (le dire quelques dizaines de son 
chapelet, depuis son champ iusques en 
sa maison. 

En cinquiesme lieu, son zele pour le 
salut de ses compatriotes, a toujours 
paru grand dans son pays, mais il s’é- 
toit augmenté de beaucoup depuis qu’il 
est icy. Vostre Reuerence se souuient- 
elle, que luy demandant vn iour, s’il 
auoit exhorté quelques personnes qui 
ne faisoient pas leur deuoir, il nous re¬ 
partit : l’ayme mieux parler à Dieu pour 
ceux-là, et le prier pour leur conuersion 
que de parler à eux-mesmes : car ie 
sçay ce qu’il faut dire à Dieu, quand ie 
m’adresse à luy ; mais ie ne sçay pas 
comme il faut parler à ces gens-là, pour 
leur loucher le cœur. Réponse qui fait 
voir sa prudence, sa discrétion, son 
discernement et son zele. Depuis qu’il 
estoit à Kebec, où la foy tient le dessus, 
il ne manquoit pas de visiter quasi tous 
les iours les cabanes, et d’exhorter vn 
chacun de tenir ferme en la foy, me 
rapportant auec vne candeur tres-ay- 
mable, les biens et les maux qu’il re- 
marquoit ; ce qui me seruoit fort pour 
la conduite de mon petit troupeau. 

En sixiesme lieu, Noslre Seigneur 
qui auoit esprouué ce bon Chrestien par 
la perte de sa première femme, de ses 
enfans, et de tous ses biens, par de 
grandes maladies, par la capliuité, par 
la faim, et par vne infinité de mesaises, 
le voulut exercer les dernieres années 
de sa vie, par la mauuaise humeur de 
sa seconde femme. Elle deuint ialouse 
vn an deuant sa mort, et le soupçonna 
si fortement d’aimer vne autre femme, 
qu’elle ne donnoit aucun repos à son 
pauure mary. 

Yn iour, comme il faisoit festin à ses 
amis, ayant ietlé les yeux par mégarde, 
vers le lieu où estoit cette femme, ce 
regard innocent qui luy donnoit de la 
jalousie, la ietta hors d’elle-mesme ; 
elle prend ses enfans deuant toute la 
compagnie, et leur dit en pleurant : Al¬ 
lons, allons, mes enfans, allons cher¬ 
cher vne autre demeure, vous n’auez 
plus de pere : ne voyez-vous pas bien 
qu’il vous des-aduoüe pour ses enfans, 
puis qu’il ne me reconnoist plus pour 


sa femme, ayant de l’amour pour vne 
autre que pour vostre infortunée mere? 
A mesme temps elle quitte le festin et 
la cabane, et s’en va dans les bois. le 
vous laisse à penser quelle affliction 
pour ce bon Néophyte : il me vint trou- 
uer, et m’ayant raconté l’histoire, ie les 
remis ensemble. Quand ie tançois cette 
pauure femme, elle m’escoutoit volon¬ 
tiers, aduoüant que c’estoit vne forte 
tentation ; elle obeïssoit à tout ce que 
ie luy disois, mais c’estoit tous les iours 
à recommencer. le vous confesse que 
i’admirois la patience de ce grand 
homme : il souffroit ce martyre auec 
vne constance admirable, taschanl à 
tous momens de ne donner aucune oc¬ 
casion à cette femme de nourrir ses 
soupçons ; mais il n’en pouuoit venir à 
bout, pource que Nostre Seigneur le 
vouloit purifier deuant sa mort, et le 
disposer pour sa gloire. Au reste, les 
Huions qui sont descendus çà bas, sont, 
vne partie aux Trois Riuieres, et l’autre 
partie à l’Isle d’Orléans, où ie demeure 
auec le Pere Garreau et quatre de nos 
anciens domestiques. Nous viuons à 
demy à la Huronne, mangeans de leur 
sagamilé, sans toutefois nous priuer tout 
à fait du pain des François. 

Nous auons aidé ces bonnes gens à 
défricher des terres, comme vous aurez 
appris. Rs ont rccueilly cette année 
vne assez bonne quantité de bled d’Inde, 
tous neantmoins n’en auront pas suf¬ 
fisamment pour leur prouision. Nous 
les secourrons comme nous auons se¬ 
couru les autres, des charitez que l’on 
nous enuoyera de France. Nous auons 
fait bastir vn Réduit ou vne espece de 
Fort, pour les defendre contre les Hiro- 
quois : il est à peu près de la grandeur 
de celuy qui estoit aux Hurons, au lieu 
nommé Ahçuendaé. Nous auons aussi 
fait dresser vne Chapelle assez gentille, 
et vne petite maison pour nous loger. 
Les cabanes de nos bons Néophytes sont 
tout auprès de nous, à l’abry du Fort, 
Les Uiroquois nous obligent de secourir 
les corps de ces panures exilez, pour 
sauuer leurs âmes. Dieu les conduit 
d’vne façon estrange, et par des voyes 
estonnantes ; il a sans doute enuie dô 

les esleuer bien haut, puis qu’il les 
abaisse si profondément. Qu’il soit bcnv 
dans les temps et dans l’éternité. Ces 
Barbares nous menacent d’vue ruine 
totale : Si fucrit volunlas in cœlo , sic 
fiat. Nous nous reuerrons au Ciel. 


CHAPITRE IV. 

De la Mission de Saincte Croix, à 
Tadoussac. 

Nous auons desia remarqué dans les 
Relations precedentes, que Tadoussac 
n’est autre chose qu’vne anse, ou comme 
vn grand bassin d’eau, qui sert de Port 
aux Natures François. La Nature luy a 
donné vne assez belle entrée, et l’a 
abrié contre les vents, de hauts rochers 
et de terres fort releuées qui l’enui- 
ronnent. Ce Port est au dessous de 
Kebec, esloigné d’enuiron quarante 
lieues. Il est voisin d’vn beau fleuue, ap¬ 
pelle par les François, 1 eSagné, qui se dé¬ 
charge en cét endroit dans la grande ri- 
uiere de Sainct Laurens, dont la largeur 
est bien de dix ou douze lieues deuant 
ce Port. Les Sauuages qui se retirent 
ordinairement en ce lieu, voyans que 
les Algonquins et les Montagnets de la 
Résidence de sainct Ioseph auoient receu 
lafoy de Iesus-Christ, deleguerenl quel- 
ques-vns d’enlr’eux en l’année 1640. 
pour lesmoigner à Monsieur le Gouuer- 
neur du pays, et à nos Peres, qu’ils de- 
siroient participer au bon-heur de leurs 
compatriotes; et par conséquent qu’ils 
les supplioient de leur donner le Pere 
Paul le Ieune, pour leur apprendre vne 
doctrine qu’ils auoient condamnée de¬ 
uant que de la connoistre ; mais qu’ils 
en admiroient maintenant la beauté 
dans les mœurs de leurs parens et de 
leurs alliez. Comme le Pere estoit oc¬ 
cupé ailleurs, et qu’on vouloitesprouucr 
eur constance et fortifier ou eschauffer 
leur désir, on les remit à l’année sui- 
uanle. Le Capitaine de Tadoussac ne 
manqua pas de se trouuer luy-mesme à 


Kebec, au temps qu’on luy auoit dé¬ 
signé. Sa requeste estant entérinée, le 
Pere alla donner commencement à cette 
Mission au mois de May de l’année mil 
six cens quarante et vn. 

^ On n’a pas manqué depuis ce temps-là 
d’y enuoyer tous les ans vn ou deux 
Peres, qui passent l’Esté sur les riues 
de ce Port, assistans les François qui y 
abordent, et trauaillans à la conuersion 
des Sauuages qui s’y rencontrent. Le 
Pere Iean de Quen est celuy qui a 
culliué plus ordinairement cette Mission, 
et qui en a commencé deux autres par 
l’entremise des Néophytes de cette nou¬ 
velle Eglise, comme nous dirons en son 
lieu. Au commencement de cette Mis¬ 
sion, l’Eglise et le logis des Peres n’e- 
stoient qu’vne longue cabane d’écorces ; 
mais enfin on a dressé vne Chapelle, et 
vne petite chambre de bois de char¬ 
pente, où le Fils de Dieu et deux de ses 
seruiteurs habitent, pendant que les 
François et les Sauuages font leur sé¬ 
jour en ce Port. Voiey l’ordre qui se 
garde dans cette Mission. 

Lors que l’Hyuer commence ses ap¬ 
proches, et que toute la contrée se dis¬ 
pose à changer son habit vert en vn 
habit blanc, et que le cristal se forme 
petit à petit sur le bord des riuieres, les 
Sauuages de Tadoussac redoublent leurs 
deuotions ; ils se confessent et se com¬ 
munient auec beaucoup de pieté ; ils 
font mille questions à leurs Peres et à 
leurs maistres, desquels ils se vont sé¬ 
parer, pour aller faire la guerre aux 
Eslans, aux Cerfs, aux Caribous, aux 
Ours, aux Castors, et à quantité d’autres 
animaux plus petits, comme aux 131e- 
reaux, aux Porcs-Epics, aux Chats sau¬ 
uages, aux Lièvres, aux Ecurieux, aux 
Perdrix, et autres especes dont ie ne 
me souuiens pas. Comme cette chasse 
dure autant que l’Hyuer est long, ils 
demandent des Calendriers, pour re- 
connoistre les iours d’honneur et de 
respect, c’est à dire, les iours de Festes 
et de Dimanches, qu’ils gardent fort soi¬ 
gneusement. Ils demandent la solution 
des difficultez qui se peuuent rencontrer, 
en l’absence de leur Pere. Quelques- 
vns prient qu’on leur fasse entendre 

comme il faut parler à Dieu dans la ma¬ 
ladie ; ce qu’il luy faut dire quand on 
est triste, quand on ne trouue point de 
chasse, quand on monte quelque mon¬ 
tagne, quand on trauerse quelque ri- 
uiere, ou quelque lac, quand on est 
saisi de quelque crainte, quand Dieu 
leur accorde ce qu’ils ont demandé. En 
vn mot, chacun fait ses demandes à sa 
mode, et selon sa portée. Cela fait, ils 
troussent bagage, ils leuent le camp, et 
leur premier pas est vers la Chapelle, 
où ils vont prendre la bénédiction de 
Nostre Seigneur, et en suite chacun tire 
vers son quartier d’Hyuer, n’allans né¬ 
anmoins qu’aux endroits dont ils ont 
conuenu deuant que de se séparer les 
vns des autres. Pour les Peres, ils se 
retirent à Kebec. Quelques-vns se joi¬ 
gnent par fois aux plus grosses bandes, 
pour les instruire dans ces profondes 
forests, où on ne rencontre que des 
arbres, des glaces et des neiges, et quel¬ 
ques animaux, qu’il faut prendre à la 
course, sur peine de la vie : car c’est la 
mort de ces bestes qui donne la vie à 
ces pauures peuples. Tous les lieux sont 
autant d’hostelleries baslies dedans les 
neiges, où l’on ne trouue jamais ny 
pain, ny vin, ny sel, ny sauce, ny ra- 
goust, mais vn grand appétit, à qui on 
ne donne quelquefois pour l’appaiser, 
qu’vn mets de patience, dequoy il se 
faut contenter les deux et les trois iours 
entiers. Il est vray que Dieu l’assai¬ 
sonne si doucement, qu’il semble par 
fois qu’on soit en la table des Anges. 

L’Hyuer quittant la place au Prin¬ 
temps, fait sortir ces chasseurs du bois, 
pour se ranger sur les riues du grand 
Fleuue, au lieu qu’ils reconnoissent plus 
particulièrement pour leur pays. Ceux 
dont nous parlons, se rassemblent à 
Tadoussae, où les Peres qui ont charge 
de cette Mission, les vont trouuer. C’est 
en ce rencontre que la ioye se fait pa¬ 
roistre de tous costez : ils reuiennent 
quelquefois gros et gras, remenans leurs 
traisneaux, ou leurs petits canots char¬ 
gez de gros pacquets de chair, qu’ils 
ont fait boucanner à la fumée. D’autre¬ 
fois, quand la chasse n’a pas donné, ils 
sont maigres et défaits comme des sque- 


lets, ne rapportans que la peau et les 
os. Quoy qu’il en soit, leur abord est 
toujours plein de ioye, notamment à la 
veuë de leur Chapelle et de leur Pasteur. 
Mais si les oüailles font paroistre leur 
ioye, en vérité leur Pasteur seroit in¬ 
sensible, s’il n’estoit remply de con¬ 
solation. 

Leur candeur à rendre compte de 
leur conscience ; l’innocence de leur vie 
dans l’exercice de leurs chasses, au mi¬ 
lieu de ces grands bois, où jamais ne 
tirent leur repaire les monstres de la su¬ 
perbe et de l’ambition, qui rauagent et 
qui mettent en feu toute l’Europe ; en 
vn mot, leur bonté et leur sincérité sont 
la ioye et la gloire de leur Pere. Les 
vns s’accusent publiquement des fautes 
qu’ils ont commises ; ils en demandent 
des pénitences, ils n’osent entrer dans 
leur Eglise qu’ils n’ayent satisfait pour 
leurs offenses, qui tres-souuent ne sont 
que legeres, et qui passeroient pour des 
vertus en quelques endroits du monde. 
Quelques-vns apportent et déplient les 
images qu’on leur a données à leur dé¬ 
part, expliquans les bons actes qu’ils 
ont formez à la veuë de ces pourtraits, 
et les recours qu’ils ont eu aux Saincts 
qu’ils représentent. Ceux qui gardent 
les Calendriers, et qui ont charge d’an¬ 
noncer les festes, les viennent repré¬ 
senter, pour voir s’ils ne se sont point 
esgarez, comme ils disent ; les chefs de 
chaque famille rendent comptent des 
prières publiques. En vn mot, tous se 
confessent le plustost qu’ils peuuent, et 
quelque temps apres celte confession, 
ils s’examinent derechef, et retournent 
au mesme Sacrement, pour s’approcher 
du Fils de Dieu auec plus de netteté, 
disans qu’il est bien difficile de se sou- 
uenir du premier coup de tous les po¬ 
chez qu’on a pù faire dans l’espace de 
cinq ou six mois. 

Les mémoires que l’on nous a en- 
uoyez cette année, portent qu’on a veu 
aborder dans ce Port de Tadoussae pen¬ 
dant l’Esté dernier, enuiron huietàneuf 
cens Saunages de diuers endroits ; qu’ils 
ont tous fait paroistre du respect pour la 
doctrine de Iesus-Christ ; qu’enuiron 
quatre-vingts ont esté faits enfans da 

Dieu par le sainct Baptesme ; que deux 
à trois cens se sont venus confesser en 
ce lieu ; que la Chapelle, qui n’est pas 
des plus petites, se remplissoit quatre 
fois le iour, où les Catechumenes et les 
Néophytes se faisoient instruire ; qu’on 
y chantoit tous les jours pour vu temps, 
les louanges de Dieu, en François, en 
Huron, en Algonquin, en Montagnets, 
et en langue Canadienne, Miseouienne ; 
que tous ceux qui ont receu le sainct 
Baptesme, y entendoient tous les iours 
la saincte Messe, et que les prières s’y 
faisoient généralement tous les soirs, 
où tous les Sauuages, Chrestiens ou 
non, y pouuoient assister, autant que la 
Chapelle estoit capable de les contenir. 
Mais descendons à quelques actions et à 
quelques bons sentimens particuliers, 
que nous expliquerons en peu de pa¬ 
roles. 

L’Esprit de Dieu est par tout sainct et 
par tout adorable ; mais il n’est pas 
escouté par tout également. Le silence 
des bois semble plus propre pour rece- 
uoir ses impressions, que le grand bruit 
desLouures et des Palais. Voicy l’vne 
de ses belles et de ses riches inuenlions, 
pour conseruer la ferueur et la deuolion 
de ses nouueaux disciples, en l’absence 
de leurs maistres et de leurs Pasteurs. 
Ces bons Néophytes, du moins les plus 
esclairez, se vovans esloignez de leur 
Eglise, ne s’esloignent pas des petites 
pratiques de leur deuotion. Ils em- 
ployent sainctement dans les bois, le 
temps qu’ils donnent les Dimanches et 
lesfestesà entendre la saincte Messe, 
lors qu’ils sont proches de leur Chapelle, 
ils se mettent dans la mesme posture, 
figurans qu’ils sont presens au Sacrifice. 
Us recitent l’oraison qu’on leur fait dire 
au commencement et à la Messe, et 
pendant i’éleuation de la saincte Hostie, 
s’otfrans en holocauste au Pere éternel 
auec son Fils. Et ceux qui se seroient 
confessez et communiez ce iour-là, 
examinent leur conscience, demandent 
pardon t à Dieu de leurs pecbez, se met¬ 
tent à genoux deuant Juy, comme aux 
pieds du Prestre, les déclarent les vns 
apres les autres auec douleur, comme 
•Is font en confession, protestons qu’ils 


s’amenderont et qu’ils s’en accuseront à 
la première entre-veuë à celuy qu’il a 
commis pour ce sujet en terre, le sup¬ 
plions de leur donner par auance l’Ab¬ 
solution ; et en suite ils font quelque 
penitence, conforme à celles qu’on leur 
donne quand ils s’approchent de ce Sa¬ 
crement. L’innocence et la sainctelé de 
cette pratique, qu’homme du monde ne 
leur a enseignée, font assez voir qui en 
est l’autireur. 

Plusieurs Sauuages errans sont morts 
de faim l’Hyuer passé dedans les bois, 
poureeque la neige n’estant pas tombée 
en abondance, n’arrêtoit pas les grandes 
iambes des Eslans et. des Cerfs. 

Yn chasseur Chrestien,nomméCharles r 
ayant couru trois iours sans manger, 
apres l’vn de ces animaux, sans le pou- 
uoir attrapper, se vid à deux doigts de 
la mort ; mais se souuenant que son 
Dieu estoit le souuerain Seigneur des 
bestes aussi bien que des hommes, il se 
iette à genoux sur la neige, luy adresse 
ce peu de paroles : Toy qui as tout fait, 
tu es le maistre de mon corps et de 
mon ame, tu en détermines ; si tu veux 
que ie meure de faim, i’en suiscontens, 
ie mourray paisiblement et sans fasche- 
rie ; mais tu^me peux donner dequoy 
viure, si tu veux, et me conseruer mes 
forces. Fais ce que tu voudras, si tu 
prends la pensée que ie doiue mourir 
présentement, ne iette point mon ame 
auec ces malheureux Esprits qui bruslent 
dans les feux, c’est l’vnique chose que 
ie te demande : car tu sçais bien que ie 
t’ayme. Son oraison finie, il se leue, il 
sent son courage et ses forces augmen¬ 
tées, il reprend la piste qu’il auoit 
abandonnée. 11 attrappe dans peu de 
temps la beste qu’il auoit si long-temps 
poursuiuie, et enfin il la lue quasi sans 
peine. 

Yn autre moins deuot, se trouua en 
mesme temps, mais en vn autre endroit, 
dans vn mesme danger. Il y auoit desia 
cinq iours qu’il rodoit dans ces vastes 
forests pour découurir quelque proye. 
Enfin ayant fait rencontre d’vn Orignac, 
il luy donne la chasse deux iours du¬ 
rant, auec tant de fatigues causées par 
le ieusne et par le trauail, que les forces 

venons à luy manquer, il fut contraint 
de s’arrester tout court. Le froid, qui 
estoit fort grand, commençant desia de 
le saisir, il tire son fusil pour le battre 
et faire du feu, mais scs mains engour¬ 
dies luy manquent au besoin : il creut 
donc que c’estoit fait de sa vie. En effet, 
c’est ainsi que plusieurs Saunages meu¬ 
rent dans les bois : ils s’engagent si 
auant dans la poursuite d’vn animal, 
qu’estans espuisés, ils n’ont plus la 
force, ny de faire du feu, ny de retour¬ 
ner en leur cabane, et le froid éteignant 
bien-tost le peu de chaleur qui leur 
reste, ils perdent la vie. Cét homme 
qui auoit quelque estime de soy-mesrne, 
se voyant dans celle extrémité, s’hu¬ 
milia. le sçay bien, disoit-il parlant à 
Dieu, que ie ne vaus rien, que ie suis 
vn mcschant, que ie ne mérité pas 
d’estre escouté ; mais loy tu es bon, 
regarde ces pauures femmes et ces pau- 
ures enfans qui sont dans noslre ca¬ 
bane, ils sont bien meilleurs que moy ; 
escoute leurs prières, ils te demandent 
à manger : tu peux tout ; cét animal 
que ie poursuis est à toy, tu le peux 
donner si tu veux ; pour moy, il n’im¬ 
porte que ie meure, mais aye pitié de 
ceux qui t’ayment et qui t’obeyssent. 
Ce panure homme sentit son courage 
releué : il se réchauffe en courant dere¬ 
chef apres cét Orignac, sur lequel il 
sentit vn si grand aduantage, qu’il le 
chassoit deuant soy comme on feroit vn 
bœuf ou vn autre animal domestique ; 
si bien qu’il le fit aller tout droit vers 
sa cabane, et quand il en fut bien 
proche, il luy donna le coup de la mort, 
et à mesme temps rendit la vie à de 
pauures petits innocens, ausquels ce 
bon homme attribua cette bénédiction. 

Les Chrestiens eslans rassemblez au¬ 
près de leur Eglise, vont assez souuent 
pendant le iour saluer le S. Sacrement. 
S’ils se veulent embarquer, s’ils vont 
chercher du bois de chauffage, s’ils 
commencent ou s’ils finissent quelque 
ouurage, ils vont présenter leur action 
au Fils de Dieu, et si la Chapelle est 
fermée, ils se mettent à genoux deuant 
la porte. 

L’vn des deux Peres qui ont recueilly 


la Nouuelle 

cette année les fruicls de cette vigne 
ayant rencontré dans l’Eglise vnebonne 
femme, nommée Angélique, dont la 
première action du iour est de venir 
adorer son Maistre et son Sauueur dans 
sa maison. La voyant fort attendue, et 
ayant remarqué qu’elle entroit tous les 
iours trois ou quatre fois dans la Cha¬ 
pelle, luy demanda en quoy elle s’occu- 
poit deuant Dieu ? le remercie, respon- 
dit-elle, le Pere, le Fils et le S. Esprit, 
de ce que ie suis baptisée, de ce que ie 
suis leur fille, il me semble que mon 
cœur dit des paroles que ie n’entends 
pas. le remercie mon bon Ange de ce 
qu’il m’accompagne, et de ce qu’il a 
soin de moy. le remercie la Saincte 
dont ie porte le nom, de ce qu’elle prie 
pour moy. Mais i’honore principalement 
ma bonne mere la saincte Vierge, et 
S. loseph son espoux. le leur demande 
toujours quelque chose, tantosl qu’ils 
me détournent du péché, tantost qu’ils 
m’obtiennent la perseuerance en la Foy 
iusques à la mort. le les prie que tous 
ceux qui sont baptisez, fassent grand 
estai de leur baptesme, et qu’ils omirent 
les yeux à ceux qui ne le font pas. le 
les prie encore pour tous ceux qui nous 
secourent et qui nous font du bien. Le 
Pere luy demanda qui luy auoit enseigné 
cette deuotion ? le vous escoute parler, 
respondit-elle, puis me mettant en orai¬ 
son, ie laisse dire mon cœur. le le sens 
quelquefois si remply de iove, que ie ne 
sçay d’où cela vient. Cette bonne femme 
a vue merueilleuse industrie pour ga¬ 
gner les âmes à Dieu. Elle visite les 
malades, les console et les encourage, 
tjue sert-il, disoit-elle il n’y a pas long¬ 
temps à vue personne qui tiroit à la 
mort, de s’attrister pour la perte d’vne 
vie si misérable, puis que nostre Ba- 
ptesme nous fait aller en vn lieu où il 
n’y aura plus ny mort ny maladie? puis 
que nous allons voir nostre Pere ? et 
que là nous trouuerons nos bons Anges 
et que nous verrons nos freres qui ont 
aimé Dieu et qui luy ont obev en ce 
monde ? 

Les François qui vont trafiquer en ces 
contrées, portent auec eux vn malheur 
quasi inéuitable ; ce sont des boissons, 

qui font pour l’ordinaire le plus grand 
neché des Saunages. L’vn d’eux, en 
avant pris par excez, s’en alla trouuer 
le Père, et ietta à ses pieds quelques 
peaux de Castors, luy addressanl ces 
paroles : Mon Pere, tu syais desia mon 
offense, voila vne aumosne pour les 
panures ; adioustc telle penitence qu’il 
te plaira. Le Pere luy dit, que Dieu ne 
se payoit pas de peaux de bestes mortes, 
mais d’vn véritable regret de l’auoir 
offensé, et que le respect qu’ils portaient 
à sa maison, n’y osans entrer quand ils 
auoient commis quelque grande offense, 
estoit à la vérité bien louable ; mais 
qu’il falloit qu’vu homme qui auoit trop 
pris de boisson, se passast de vin quinze 
jours durant, ou vn mois, quelque presse 
qu’on luy pust faire de boire. Cela fut 
exécuté fidèlement, 

Vn bon vieillard, venu de bien loing, 
pressant l’vn des Peres de luy donner 
le Baptesme, luy disoit auec affection : 
Ne différé pas de me donner ces eaux 
précieuses, qui lauent nos pechez : tu 
vo : s mes cheueux blancs, qui disent que 
ie ne suis pas loin du tombeau ; i’ayme 
lapriere, c’est tout de bon que ie croy 
ce que tu nous enseignes : si tu me 
laisses retourner en mon pays sans Ba¬ 
ptesme, ie serny surpris de la mort dé¬ 
liant que ie puisse retourner en ce lieu. 
Le Pere luy répliqua, qu’il n’cstoit pas 
suffisamment instruit, qu’il ne sçauoit 
pas encore les prières que lesChresliens 
présentent à Dieu tous les iours. Ce 
bon homme attristé de ce refus, se ietlc 
dans l’Eglise pour présenter sa demande 
à Nostre Seigneur. Il luy adresse ces 
paroles : Toy qui gouuernes et qui dé¬ 
termines de toutes choses, tu m’as donné 
le désir d’estre baptisé, donne- m’en 
donc l’effect. Tu sçais bien que ie ne 
suis pas venu icy pour trafiquer, n’estant 
point chargé de marchandise ; ie suis 
venu exprès pour estre baptisé, i’ay 
quitté mon pays pour cela : si la pensée 
qu’a celuy qui est vestu de noir, et qui 
nous enseigne, et qui me refuse cette 
grâce, vient de toy, ie te prie pour le 
moins, ne permets pas que ie meure 
sans Baptesme. Il faisoit cette priere 
quasi la larme à l’œil. Ce qui toucha si 


bien le Pere, qu’il l’instruisit sur les ar¬ 
ticles les plus necessaires de nostre 
creance pendant le peu de iours qu’il 
demeura à Tadoussac, et en suite l’ayant 
receu an nombre des enfans de Dieu, 
le renuoya tout ioyeux en son pays. 

Les Attikamegucs espouuantez par la 
mort du Pere lacqnes Buteux leur Pa¬ 
steur, que les Hiroquois ont tué, auec 
vu bon nombre de ses ouailles, ayans 
fait plus de cent lieues de chemin dans 
ces grandes forests, se sont réfugiez en 
partie au Port de Tadoussac, où ils ont 
lait paroistre que ce grand desastre n’a 
point esbranlé leur constance en la foy, 
ny diminué leur deuotion. l’ay remar¬ 
qué (dit le Pere qui a donné ces Mé¬ 
moires) que la perte de leurs biens, de 
leur patrie, de leurs pareils et de leurs 
amis, ne les touche pas à l’égal de la 
perte qu’ils ont faite de leur Pere et de 
leur Pasteur. Ils ne se pouuoient lasser 
d’en parler, et on ne les pouuoit con¬ 
soler sur celte mort. C’esioil vraye- 
ment nostre Pere, disoient-ils, car il 
nous aymoil comme ses enfans : il nous 
faisoit viure au plus fort de nostre fa¬ 
mine, et par ses aumosnes, et par ses 
prières. 11 auoit vn très-grand soing de 
nos âmes ; il nous seruoit de Capitaine, 
nous dirigeant dans nos petites affaires. 

Il est vray que nous auons tort de le 
pleurer, car il n’est pas mort, il est 
viuant au Ciel, où il prie pour ses en¬ 
fans. Il faut confesser, adjouste le Pere, 
que l’innocence, la candeur et la sim¬ 
plicité de ce peuple est rauissante. le 
n’ay iamais rien veu de si traietable, de 
si obéissant et de si déférant à ceux qui 
les enseignent. 

L’vn d’entre eux estant malade, me 
fit. appeller pour sçauoir demoy, comme 
vn Chrcstien se doit comporter dans sa 
maladie. le le fus voir, et ie trouuay 
qu’il faisoit ce que ie luy aurois pù re¬ 
commander. Il surmontait la crainte 
naturelle de la mort, par vne excellente 
soumission à la volonté de Dieu, se ré¬ 
jouissant de l’aller voir. Le Pere luy 
demanda, s’il n’auoit point quelque 
pensée que les chants et les tambours 
de leurs Jongleurs le pourroient sou¬ 
lager? 11 y a long-temps, fit-il, que ie 

me mocque de toutes ces superstitions, 
et que i’ay mis toute mon esperance en 
celuy qui déterminé de nos vies. Apres 
qu’il se fut confessé, il prit vn Crucifix 
attaché à son chapelet, et s’adressant à 
Nostre Seigneur, il luy disoit tendre¬ 
ment ces paroles : Toy qui te nommes 
Iesus, en vérité lu es bon ! Quoy donc ! 
c’est tout de bon que tu es mort pour 
moy en la façon que cette image me re¬ 
présente ; c’est tout de bon que tu as 
voulu eslre mon frere aisné ; c’est tout 
de bon que tu m’aymes, ayant voulu 
lauer mes pochez dans ton sang. le t’ay 
quelquefois fasehé ; mais comme tu es 
bon et que tu escoutes ceux qui te 
prient, ne prends point la pensée de 
m’enuoyer au feu; mène-moy auec 
toy, car ie t’ayme, tu le sçais bien. le 
ne suis pas marry de souffrir et d’eslre 
malade, car ie l’ay bien mérité, et loy- 
mesme tu as voulu souffrir. Puis se 
tournant vers moy, il me disoit : Mon 
Pere, ie prieray pour toy au Ciel ; ie 
dirav à celuy qui a tout fait, quand ie 
le verray : Aymé ceux qui ont eu tant 
de soin de moy. L’allant voir la veille 
de sa mort, ie trouuay son Crucifix posé 
sur sa poietrine toute descouuerle. le 
luy en demanday la raison : le l’ay mis 
sur mon cœur, me dit-il, pource que ie 
n’ayme plus rien que celuy qui m’a 
sauné par sa mort, c’est luy qui me 
conduira dans le Ciel, qui opplanira le 
chemin. le sçay bien que mes pechez 
se jettent à la trauerse, mais il oslera 
ces obstacles, il m’ouurira la porte de 
son Paradis, où jamais plus ie ne pour- 
ray mourir. le ne crains point de sortir 
de ce monde, puis que iesus est auec 
moy. Sa femme, qui estoit auprès de 
luy, auroit, deuantson Baptesme, poussé 
les hauts cris, veu mesmement qu’elle 
portoit en son sein vue petite fille ma¬ 
lade à la mort, et en regardoit vne autre 
quasi agonisante dans son berceau, et 
dans cét abysme d’affliction, la pensée 
du bonheur éternel dont alloit iouyr son 
mary, larissoil toutes ses larmes et la 
consoloit. Si tost qu’il fut enterré, et 
l’vne de ses deux filles, elle vint trouuer 
le Pere, et luy dit : le ramasse tous les 
pechez que i’ay commis depuis mon 


Baptesme, pour les dire et les detesler 
tout «à la fois, afin que rien ne m’em- 
pesche l’entrée du Paradis, comme i’ay 
donné quelquefois occasion à mon mary 
de se fascher, ie crains que cela ne Par- 
reste à la porte du Ciel, et moy aussi ; 
c’est pourquoy ie voudrois bien satisfaire 
pour ses offenses et pour les miennes. 
Surgunl indocli, et rapiunl cœlum. 


chapitre v. 

De la Mission de sainct Iean, dans les 
Nations appellées du Porc-Epic. 

Suiuons, s’il vous plaist, le Pere qui 
a soin de cette Mission, et prestons l’o¬ 
reille à ce qu’il en dit dans ses mé¬ 
moires. Le lac que les Sauuages ap¬ 
pellent Piagouagami, et que nousauons 
nommé le Lac de Sainct Iean, fait le 
pays de la Nation du Porc-Epic. 11 est 
esloigné de Tadoussac de cinq ou six 
journées. On s’embarque pour y monter 
sur le fleuue du Sagné, et quand on a 
vogué quelque temps sur ce fleuue, il se 
présente deux chemins, l’vn plus court, 
mais tres-fascheux ; l’autre plus long, 
mais vn petit plus doux, ou pour mieui 
dire vn peu moins rude : car à parler 
sainement ces chemins ne semblent pas 
faits pour les hommes, tant ils sont 
affreux. La cause de cette difficulté, 
prouient de ce que le fleuue du Sagné, 
qui à bien 80. brasses de profondeur 
auprès de Tadoussac, est fort inégal 
dans son lit, il est tout barré de rochers 
en quelques endroits, en d’autres il est 
tellement reserré, qu’il fait des courans 
si rapides, qu’il est insurmontable à 
ceux qui le nauigent : si bien qu’il faut 
mettre pied à terre, pour le moins dix 
fois par le plus court chemin, et qua¬ 
torze par le plus long, pour aller de Ta¬ 
doussac au Lac de Sainct Iean. 

Et ces endroits s’appellent des por¬ 
tages, d’autant qu’il faut porter sur ses 
espaules tout le bagage, et le nauire 
mesme, pour aller trouuer quelque autre 

demie, ou pour éuiter ces brisans et ccs 
torreus, et soutient il faut faire plusieurs 
lieues chargés comme des mulets, gra- 
uissans sur des montagnes, puisdescen- 
dans auec mille peines et auec mille 
craintes dans des vallées et parmy des 
rochers, ou parmy des brossailles, qui 
ne sont connues que des animaux im- 
mortdes. Enfin à force de peine et de 
trauail, on trouue ce Lac, qui paroist 
d’vne figure oualc, et de cinquante 
lieues d’estenduë ou enuiron. Il est 
enflé par dix riuieres qui remplissent 
son bassin, et qui seruent de chemin a 
quantité de petites Nations respanduës 
dans ces grandes forests, qui viennent 
trafiquer auec les Sauuages qui ha¬ 
bitent vue partie de l’année sur les ri- 
nieres de ce Lac ; lequel se descharge 
par quatre ou cinq canaux, qui ayons 
courru séparément quatre ou cinq lieues, 
se rejoignent ensemble pour faire vne 
seule riuiere, que nous appelions Sagné ; 
laquelle se vient dégorger dans la grande 
riuiere de sainet Laurens auprès de Ta- 
dousssc. Mais venons au destail de 
nostre voyage. le m’embarquay pour 
cette Mission le IG. de May, en la com¬ 
pagnie de douze canots qui s’en alloient 
en traite, c’est à dire en marchandise 
vers les peuples de ce beau Lac. le ne 
manquois point tous les matins et tons 
les soirs, de faire les prières publiques, 
où assistoient tous les Sauuages. 

Le 19. de May, iour de la Pentecoste, 
les Chrestiens me dresseront vn autel; 
chacun y apporta ses richesses pour 
l’orner, et quand il fut paré de tous nos 
biens, il esloit encore bien pauure, il eut 
peut-estre neantmoins plus d’effet que 
ces brillans, qui font sur les autels de 
l’Europe des lumières d’or et d’azur. 
Toutes ces beautés ne s’estallent que 
pour toucher les cœurs et donner quel¬ 
que idée de la grandeur de Dieu ; le 
Sainet Esprit fait dans le cœur des pau¬ 
mes, ce que l’or et l’argent ne sçau- 
roient faire dans l’ame des plus riches. 
Quoy qu’il en soit, tous nos bons Néo¬ 
phytes entendirent la saincte Messe auec 
vne riche deuotion, quoy que l’Autel fût 
bien pauure. Apres la Messe chacun se 
rembarqua dans sa petite gondole, nous 

iouasmes de l’auiron iusques apres midy, 
que nous mismes derechef pied à terre 
pour honorer ce sainet iour. le leur fy 
vu petit entretien sur la descente du 
Sainet Esprit, nous chantasmes des Can¬ 
tiques spirituels en leur langue, ils ré¬ 
citèrent tout haut leur chapelet comme 
à deux chœurs, et puis nous poursui- 
uismes nostre chemin. Nous rcncon- 
trasmes soutient sur les riucs du fleuue 
qui nous portoit, des tombeaux de tré¬ 
passés : ces peuples, élans venus l’année 
precedente à Tadoussac, furent saisis 
d’vne maladie à leur retour, qui en 
égorgea plusieurs. On voyoit sur leurs 
sépulcres les marques de leur creance, 
ils auoient dressé des Croix sur quel- 
ques-vns ; d’autres auoient planté vn 
baston sur le tombeau de leur amy, du¬ 
quel on voyoit pendre vn chapelet ; 
d’autres auoient mis vn auiron marqué 
de Croix sur la fosse de quelque bon 
nauigateur. Le Dieu du Ciel est le Dieu 
des viuaus et des morts. 

Le vingtiesme du mesme mois de 
May, nous fismes rencontre de trois 
canots, dans l’vn desquels estoit vn 
homme, qui pour eslre trop attaché aux 
femmes, n’a iamais pû gouster la loy de 
Iesus-Christ. Les Chrestiens de nostre 
escouade ne se peuuent empescher de 
luy donner quelques sobriquets en pas¬ 
sant. 11 estoit marié à trois femmes, qui 
esloienl toutes trois dans son canot ; la 
plus ancienne auoit vn petit enfant né 
depuis deux ou trois mois : Mon Nocher, 
dit le Pere, luy demanda si elle voudroit 
bien qu’il l'usl baptisé. Helas ! dit-elle, 
ic voudrois bien que la mere et l’enfant 
le fussent ; cela dépend de mon mary. 
Ce bon homme, luy adressant sa parole, 
luy dit : Si lu ne veux pas aller au Ciel, 
n’empesche pas pour le moins que tes 
femmes et tes eni'ans n’y aillent. Enfin 
il donna son consentement, et me pria, 
adjouste le Pere, de luy donner vn 
billet afin que son enfant fust admis au 
Baptesme, si tost qu’il seroit arriué à 
Tadoussac. La mere, voyant que le 
bonheur estoit accordé à son fils, me 
pressa fortement de luy faire la mesme 
grâce au retour de mon voyage. Il y a 
si long-temps, disoit-elle, que ie vous 

demande celte faneur, l’ay appris toutes 
les prières que font les Chrestiens. le 
vous assure que e’est tout de bon que ie 
croy en Dieu, et que ie luv veux obevr. 
Si mon mary a trois femmes, moy ie 
n’ay qu’vn mary, et ie ne suis pas re¬ 
sponsable de ses defauts. le suis sa 
femme légitimé, selon que ie vous ay 
ouy dire, puis que ie suis la première. 
Il promet qu’il me laissera viure selon 
ma creance ; pourquoy donc me refusez 
vous ce que ie vous demande depuis 
quatre ans ? Voyant que ie la remetlois 
au Printemps de l’année suiuanle : Ile- 
las ! s’écria-elle, qui sçait si ie passerav 
l’hyuer ? Si ie meurs où ira mon ame ? 
vous serez cause de ma perte. Enfin il 
fallut ouurir la porte du Baptesme, eide 
l’Eglise, et du salut, à celle qui frappoit 
si fort et si constamment depuis tant i 
d’années. 

Le soir du mesme iour, vingtiesme 
de May, nous arriuasmes sur les riues 
du Lac de Sainct Iean, où nous trou- 
uasmes trois cabanes, dans lesquelles il 
y auoit bon nombre de malades, qui 
n’attendoient que ma venue pour mour- 
rir conlens. Ils auoient passé tout l’Hy- 
uer dans de grandes douleurs, qui leur 
auoient causé vue langueur mortelle. 
Si tost qu’ils m’appereçurent, la ioye 
qui frappa leur cœur, ouurit leurs yeux 
et espanoiiit leur visage, ounakou ma 
ka michakheien, ô que voila qui va bien 
que tu sois arriué ! que tu nous sois 
venu voir douant nostre mort ! 11 est 
aduerty de nostre maladie, disions-nous ; 
il a dit, ie les iray voir, nous auions 
celte pensée de toy, il ne ment point, il 
viendra donc nous confesser, il viendra 
nous donner celuy qui est mort pour 
nous. Enfin le voila venu. Nous som¬ 
mes tous prcsts de nous confesser ; mais 
tu es las, repose toy, tu as bien tra- 
uaillé, voila du poisson et de la chair 
de Castor que nous auons pris dans cette 
riuiere prochaine, reprends tes forces. 
Dieu nous conseruera la vie iusques à 
demain, et tu nous confesseras, tu diras 
la saincte Messe et tu nous communie¬ 
ras, et puis nous mourrons en paix. La 
simplicité de ce peuple est aymable. 

Le lendemain vingt et vniesme du 


mesme mois, les Chrestiens bastirent 
vne Eglise, qui fut en estât d’y dire la 
saincte Messe, en moins de deux heures. 
Ils sont addroits à planter des perches 
pour faire vne cabane, ronde ou quarrée. 
Ils couurirent ces perches de leurs robes 
et de leurs caslelognes, et voila le basti- 
ment dressé. I’y celebray la saincte 
Messe ; i’entendis de confession tous 
les Chrestiens ; ie donnay la saincte 
Communion à tous ceux qui en estoient 
capables. Nous fismes l’action de grâces 
publiquement ; nous ehantasmes des 
Cantiques spirituels. Les sains et les 
malades estoient rauis de voir leur pays 
honoré, et eux fortifiez par des mystères 
si adorables. 

Vn Chrestien, banny de l’Eglise de¬ 
puis deux ans, pource qu’il auoit pris 
i vne seconde femme et causé du scandale 
par cette action à tous les lîdeles, n’osa 
jamais se présenter. 11 estoit cabané 
loing des autres, qui le regardent comme 
vn excommunié ; si bien qu’il s’écarte 
toujours, ne conuersant quasi auec per¬ 
sonne. La foy et les femmes balancent 
son cœur, mais les femmes l’emportent. 

Le vingt-deuxiesme de May, nous 
trauersasmes le Lac, par vn temjps le 
plus doux et le plus agréable du monde, 
î’auois pensé périr dans ce Lac deux 
ans auparauant. Vne tempesle s’éleuant 
tout à coup, remplit nostre petit batleau 
et nous ietta à deux doigts de la mort. 
Nous fismes huict lieues comme des 
gens qui sont aux abois, combattans 
pour la vie, contre les Ilots. Si deux 
mariniers qui me conduisoient n’eussent 
eu de la force et de l’industrie, les 
ondes nous auroient seruy de sepulchre. 
Dieu qui commande aux vents comme il 
luy plaist, les enchaisna dans ce dernier 
voyage. Nous voguions doucement dans 
vn calme agréable sur des eaux, qui frap¬ 
pées des rayons du Soleil, nous parois- 
soient belles comme vn crystal liquide. 
Et comme nous estions plusieurs canots 
de compagnie, ie prenois vn grand plai¬ 
sir dans les diuers discours de nos Sau¬ 
nages. Vne femme enlr’aulres raconta 
ce qui suit : 11 y a dix Lunes ou cn- 
uiron, que trauersant ce Lac, vne tem- 
peste nous accueillit, les vagues nous 

esleuoient sur des montagnes d’eau ; 
moy qui n’estois pas encore baptisée, ie 
voulus prier Dieu dans ma crainte, ayant 
appris des Ghrestiens qu’il esloit bon, et 
que tout le monde luy pouuoit parler, 
ie prononçay ces paroles : Yoila qui va 
mal que nous mourrions icv abysmez 
dans les eaux. Toy qui gouuernes le Ciel 
et la terre, la mer et les lacs, et les ri- 
uieres, ne nous sauneras-lu pas de ce 
naufrage ? Vn Chrestien me reprit tout 
sur l’heure, et me dit : Ta parole n’est 
pas droiete, il ne faut point dire : Yoila 
qui va mal que nous mourrions, ne nous 
tireras-tu point du danger ? Ta langue 
s’est écartée de son chemin, il falloit 
dire : Mon Dieu, nous mourrons quand 
tu voudras, dispose de nos vies aussi 
bien dessus l’eau que dessus la terre, tu 
es le maislre : si tu prends cette pensée, 
qu’ils eschappent ce danger, nous l’é¬ 
chapperons ; si tu veux que nous mou¬ 
rions icy, nous ne laisserons pas de 
t’aymer. Yoila vne petite oraison bien 
saincte. Au reste, cette bonne femme 
adjoustoit, qu’elle trembloit toujours 
sur les eaux deuantson Baptesme ; mais 
depuis que les. eaux saincles auoient 
passé sur sa teste, qu’elle ne eraignoit 
plus d’estre noyée. 

Le vingt-troisiesme, nous arriuasmes 
où estoit le gros des Saunages. Si tost 
que nous fusmes apperceus, tout le 
monde sortit de sa cabane. Ils me re- 
ceurent anec vne ioye et vne affection 
qui s’explique moins par la bouche, 
qu’elle n’est sensible au cœur. Le Capi¬ 
taine fait mettre tout le monde en cam¬ 
pagne, pour me bastir vne Eglise et 
vne maison. Les ieunes hommes vont 
abattre les poultres et les cheverons, 
c’est à dire de longues perches. Les 
femmes apportent des planches, c’est à 
dire des escorces pour couurir ce Palais. 
Les filles vont chercher des tapisseries 
pour orner nostre Alcoue ; ce sont des 
brandies de sapin fort belles, dont ils 
tapissent le bas de leurs cabanes. Yn si 
grand nombre d’ouuriers, si lestes et si 
experts en leur art, et si affectionnez à 
leurouurage, baslirent en vn moment 
vn Palais à Nostre Seigneur, qui auoit 
plus de rapport à celuy de Bethlehem 

qu’au Tabernacle dont saincl Pierre 
forma l’idée sur le mont de Tabor. 
Mon Eglise et ma maison estant en estât 
de me receuoir, ie fus bicn-lost dans 
l’exercice de ma charge : on m’apporte 
les petits enfans pour les baptiser ; les 
adultes se disposent à receuoir la mesme 
grâce ; chacun se prépare à la Confes¬ 
sion et à la Communion. Les prières, 
les entretiens en public et en particulier, 
bref, tous les exercices de la Religion 
Chreslienne se continuèrent quasi sans 
relasche, tout le temps que ie fus auec 
eux. le n’en toucheray point le détail, 
ie diray seulement deux mots de quel¬ 
ques Sauuages estrangers que ie ren- 
contray en celte assemblée. 

Yn bon Néophyte du pays des Atti- 
ltarnegues, s’estant réfugié en celle con¬ 
trée, et ayant appris que l’vn des Peres 
qui enseignoit le chemin du Ciel estoit 
arriué, accourut pour me voir. 11 fit pa- 
roistre vne ioye et vne satisfaction si 
douce, que i’en fus attendry. le suis 
baptisé, me dit-il, le Pore Buleux m’a 
donné le nom de Pierre en mon Ba- 
plesme. O que i’aymois ce bon Pere ! 
ô qu’il m’a fait de bien ! Il m’a fait 
perdre par le Baptesme la crainte du 
Manitou, c’est à dire du Démon ; Il m’a 
deliuré de l’apprehension de la mort ; 
il m’a ostc l’amour de toutes les choses 
de la terre : ie n’ayme rien maintenant 
que le pays où nous délions aller, où 
nous verrons nostre Pere qui a tout fait, 
le le connoissois vn petit déliant que 
d’estre baptisé et deuant que voslre pa¬ 
role eust frappé nos oreilles, l’ay tou¬ 
jours lasehé de n’estre point meschant. 
l’ay toujours aymé ceux qui estoient 
bons. le defendois à mes enfans de 
faire aucun mal. le les faisois prier 
celuy qui nous gouucrne, quoy que ie 
ne le connusse pas comme ie le commis 
maintenant. Mon esprit ne pense quasi 
qu’à vous autres, qui enseignez à bien 
viure. Mon cœur voudroit beaucoup 
parler à Dieu, mais il ne sçail pas ce 
qu’il luy faut dire. le luy dis quelque¬ 
fois, ayant fait les prières qu’on nous a 
enseignées : le voudrois bien parler 
dauantage, mais ie ne sçay pas ce qu’il 
te faut dire. le ne sçay pas ce qu’il faut 




20 


Relation de la Nouuelle 


faire pour te complaire et pour le con¬ 
tenter ; mais ie suis bien asseuré que 
les robes noires t’ayment, qu’ils sçauent 
comme il te faut prier 4 qu’ils prient, 
et qu’ils demandent pour moy ce qu’il 
faut demander : ie te dis tout ce qu’ils 
te disent ; ie te demande tout ce qu’ils 
te demandent pour moy. Exauce-les, 
car tu les aymes bien. Cette Rhétorique 
est aussi saincte qu’elle est simple ; elle 
rend les âmes bonnes, et celle de Cicé¬ 
ron et d’Aristote les rend sçauantes. 

Vn bon Israélite, me racontant la mort 
de sa femme, en parloit en ces termes : 
Tant que tu verras que i’auray de l’e¬ 
sprit et le jugement bon (disoit-elle à 
son mary dedans sa maladie), fais-mov 
souuenir de Dieu, parle-moy de lu y, re- 
mets-moy en mémoire les points de 
nostre creance, rapporte ce que tu as 
ouy dire du Paradis, approche-toy de 
moy et disons encore vne fois nostre 
chapelet ensemble. Lors que ie ne 
pourray plus ny prier ny me mouuoir, 
fais le signe de la Croix sur mon front 
et sur mon cœur, et prie pour moy. 
Ilelas ! disoit ce bon homme, elle ek 
morte en priant celuy qui a tout fait. 
Dieu sert de Prestre et d’Euesque quand 
il luy plaist, et le Sainct Esprit a des 
operations bien sainctes et bien sécrétés 
dans les âmes de ces bonnes gens. 

Yne mere me consola, m’entretenant 
du trépas de sa tille. Ah ! que n’estions- 
nous proche de toy, disoit-elle ! ma 
pauure tille souspiroil apres toy pour se 
confesser, et voyant que tu n’y estois 
pas, elle me dit tous ses pechez pour en 
demander pardon à Dieu, elle ie prioit 
incessamment. La veille de Noël, sen¬ 
tant les approches de la mort, elle me 
dit : Ma mere, ie n’en puis plus, ie suis 
loible, et toute abattue et assoupie ; 
puis que nous ne pouuons pas assister 
à la Messe de minuict, esueillez-moy en 
ce temps là, si ie suis assoupie, afin que 
i’honore pour la derniere fois le temps 
de sa naissance. Et ie vous prie qu’on 
11e m’oste point mon chapelet quand ie 
seray morte, car c’est l’vnique chose 
que i’ayme à présent. Sa bonne mere 
11 e lit point comme ceux, qui craignans 
de faire perdre vn peu de santé à vn 


malade, ou luy voulans prolonger la vie 
d’vn moment, luy causent bien souuent 
vne mort éternelle. Ces bons Néophytes 
n’ont point de ces-delicatesses, qui tuent 
l’ame pour sauuer le corps. 

Mais finissons ce Chapitre. Le Pere, 
ayant fait toutes les fonctions d’vn cha¬ 
ritable Pasteur et d’vn Ouurier Euan- 
gelique, dans l’espace de douze iours 
que ses conducteurs luy accordèrent, 
remonta dans son nauire d’escorce, em¬ 
portant les cœurs de ses ouailles. Il re¬ 
passe auec ses Nochers sur ses brisées. 
II loge dans les mesmes hostelleries. 11 
trouue par tout le mesme lict, dressé 
depuis la naissance du monde, et qui, 
depuis Adam, n’a iamais esté remué, 
sinon par quelque tremble-terre. L’ap- 
petit luy fait trouuer vn peu de bouccan, 
sec comme vne semelle de soulier, dé¬ 
licat comme vn perdreau. Le trauail 
luy donne vn sommeil fort doux. La 
bonté et la candeur de ces braues Néo¬ 
phytes le comblent de ioye. Dieu luy 
conserue par tout la santé ; et ses iam- 
bes, et son auiron ioint aux auirons de 
ses Nochers, luy font trouuer la fin de 
son voyage, pour en entreprendre vn 
autre bien-lost apres. 


CHAPITRE vi. 

De la Mission de l'Ange Gardien au 
pays des Oumamiouek ou 
Bersiamites. 

A peine le Pere Iean de Qnen auoit-il 
aeheué sa Mission du Lac de Sainct 
Iean, qn’il donna commencement à la 
Mission de l’Ange Gardien, au pays que 
les Sauuages de Tadoussac appellent la 
contrée des Oumamiouek. le croy que 
ce sont les Bersiamites, ou quelques 
alliés des Esquimaux qui habitent les 
costes du Nord, au dessous de l’Isle 
d’Anticosti. le m’embarquay, dit-il, 
dans vne Chaloupe, en la compagnie de 
quelques Sauuages, le douziesme de 
Iuin. Nous descendismes sur le grand 










France, en VAnnée 1652. 


21 


fleune, qui pnroil comme vue mer au 
dessous de Tadoussac, voguaus sans rc- 
lasche six iours durant ; ce qui me fait 
dire, que le lieu que nos Saunages cher- 
choient, et qu’enfui nous trouuasmes, 
estoit bien esloigné de Tadoussac de 
■80. lieues. Nous abordasmes vue anse, 
escarpée de liantes montagnes, ou plus- 
tost de liants rochers, sur lesquels estoit 
vn petit nombre de ces peuples, qui 
nous regardoient de loing, pour voir si 
nous n’estions point de leurs ennemis. 
C’est chose estrange, que les hommes 
dans tous les endroits de la terre, sont 
ennemis des hommes. Ils se tuent, ils 
s’esgorgent, ils se consomment par des 
guerres immortelles. Homo homini lu¬ 
pus, homo homini Deus, l’Homme est 
vn Dieu et vn loup à l’homme. Ces pau- 
ures gens qui n’ont autre richesses, les 
vus que le Baptesme qu’ils sont venus 
chercher à Tadoussac, les autres que le 
désir de le receuoir, sont poursuiuis 
par les Sauuages de Gaspé, qui trauer- 
sent le grand lleuue pour les aller mas¬ 
sacrer dedans le pays des bestes. Puis 
que les forests de celte contrée nourris¬ 
sent plus d’Orignaux, plus d’Ours et 
plus de Castors que d’hommes. Nous 
ayans reconnus, ils descendirent de 
leurs hautes tours, basties deuant la 
tour de Babel. Apresauoir fait paroistre 
par leurs gestes et par leurs yeux, le 
plaisir qu’ils prenoient de nous voir, ils 
nous firent excuse sur leur petit nombre, 
disans que leurs compatriotes, cachés 
dans le fond des bois, n’auoient osé pa¬ 
roistre sur les riues du grand fleuue, de 
peur d’y rencontrer leurs ennemis, 
nous asseurans que quand nous les re¬ 
tournerions visiter au Printemps pro¬ 
chain, qu'ils viendroient en troupe pour 
m’escouter et pour trafiquer auec nos 
Sauuages de Tadoussac, qui les venoient 
chercher pour ce sujet 
Apres que nous nous fusmes entrete¬ 
nus quelque temps les vns auec les 
autres, ie trouuay que mes Marchands 
estoient deuenus des Prédicateurs ; car 
s’estans apperceus que ces bonnes gens 
ignoroient ce que nous leur auons en¬ 
seigné depuis peu d’années, l’vn d’eux 
prit la parole, pour les disposer à me 


prester plus fauorablcmenl l’oreille : Cél 
homme que vous voyez, leur disoil-il, 
(se tournant vers moy) est vn homme 
de considération, c’est nostre Pere et 
nostre Maistre, il a laué et purifié nos 
âmes de toutes nos malices, par des 
eaux d’importance qu’il a versées sur 
nos testes. 11 nous enseigne tons les 
iours ce qu’il faut croire et ce qu’il faut 
faire pour aller au Ciel. 11 nous a fait 
entendre que ccluy qui a tout fait estoit 
vn Esprit très-grand, qui gouuerne le 
Ciel et la terre ; qu’il est par tout, qu’il 
void tout, encore qu’on ne le voye pas ; 
qu’il a vn fils qui s’est fait homme pour 
estre de nos parens et pour nous deli- 
urer de nos offenses ; qu’il recompen¬ 
sera les bons, les mettant dans vue 
maison de plaisir, où l’on ne mourra ja¬ 
mais ; qu’il enuoyera les médians dans 
des feux qui sont aux entrailles de la 
terre, et d’où ils ne sortiront Jamais. 
Ce fils se nomme lesus ; estant sur la 
terre il a delendu les tambours, les ta¬ 
bernacles, les consultes du Démon, les 
festins à tout manger, la pluralité des 
femmes. Ne tuez personne injustement, 
a-t-il dit ; ne débauchez point la femme 
d’autruy ; ne dérobez point, ne mentez 
point, a-t-il dit. le m’en vay au Ciel, 
d’où ie reuiendray vn iour pour ressus¬ 
citer tous les hommes, et pour emmener 
les bons auec moy et ietter les médians 
dans le feu, a-t-il dit. Voyez maintenant 
quel chemin vous voulez tenir? Le Pere 
vous apprendra celuy qui est bon, écou- 
tez-le, nous l’aymons tous, nous l’admi¬ 
rons. 

ïamais, dit le Pere, ie n’ay ouy pre- 
scher ny escouter le Prédicateur auec 
plus d’affection. Comme ces choses 
estoient nouuelles à la pluspart de ces 
bonnes gens, ils les receuoient auec vue 
auidité nonpareille. Chaque personne, 
pendant tout le temps que nous seiour- 
1 nasmes en ce lieu, auoit quasi son Pré¬ 
dicateur : car tous ceux de ma brigade 
preschoient. Tout leur entretien, silost 
qu’ils eurent fait leur petit négoce, qui 
fut bien-tost expédié, n’estoit que des 
veritez Chrestiennes. le m’employay 
selon l’estenduë de mon petit pouuoir, 
à cultiuer les plantes de cette nouuelle 

vigne, qui auoient desia pris quelque 
racine en la foy, pour nous auoir fré¬ 
quentez à Tadoussac, et à imprimer 
dans l’esprit des autres les premiers 
elemens du Christianisme. Enfin i’en 
trouuay deuant que partir vne vingtaine 
et dauantage, capables d’estre enroolez 
au nombre des enl'ans de Dieu. le les 
baplisay auecvne ioye réciproque de tous 
costcz. Le Capitaine de cette escouade, 
et toute sa famille, furent de ce nombre. 
Si tostque l’Esprit de Dieu se fut em¬ 
paré de son cœur, il luy délia la langue. 
Cét homme, qui venoit de naistre en 
Iesus-Christ, en parloil en des termes 
qui ne manquoienl ny de lumière, ny 
de chaleur. Pour conclusion, il nous 
eoniura de retourner au premier Prin¬ 
temps, nous asseurant qu’il s’en alloit 
communiquer à tous ceux de son pays, 
les thresors dont nous Panions enrichy. 
Non seulement ie metrouueray icyauec 
ma troupe, disoit-il, mais i’en ame- 
neray beaucoup d’autres qui seront bien 
aises de gouster la douceur de vos pa¬ 
roles et de ioiiir des bontez que vous 
nous auez départies. Ayant pris congé ' 
d’eux, nous nous embarquasmes, mes 
Nautonniers mirent la voile au vent, 
nous voguasmes assez heureusement, 
Nostre Seigneur nous fit la grâce de le 
pouuoir tous les iours présenter en sa¬ 
crifice à son Pere. Mes Matelots estoient 
les Sacristies, qui dressoient et qui pa- 
roient nostre Autel, auec plus d’amour 
et de volonté, que de gentillesse. 


CIIAriTIlE VII.. 

De la Mission de l’Assomption, au pays 
des Abnaquiois. 

Quelques Saunages du paysdesAbna- 
quiois, estans venus visiter Noël Nega- 
bamat, Capitaine des nouueaux Chre- 
stiens de la Résidence de sainct Joseph, 
qu’on appelle ordinairement la Rési¬ 
dence de Sillery, et voyons que cét 
homme menoit vne vie toute nouuelle. 


rauis de la nouueauté de ses discours et 
de la beauté de ses mœurs, se firent in¬ 
struire en sa creance, qui leur parut si 
belle et si raisonnable, qu’ils l’embras- 
serenl auec ardeur ; et ayans en suite 
receu le sainct Raptesme, ils s’en re¬ 
tournèrent en leur pays tous remplis de 
ioye, comme l’Eunuque de la Reine 
Candace, pour communiquer à leurs 
compatriotes les bonnes nouuelles de 
l’Euangile. Le Baptesme les fit Chre- 
stiens et Prédicateurs tout ensemble ; 
ils parlent hautement de Iesus-Christ, 
et en public et en particulier. Les prin¬ 
cipaux de leur patrie, désireux de par¬ 
ticiper à ce bonheur, deleguerent quel- 
ques-vns d’entr’eux vers le Pere Supé¬ 
rieur de nos Missions, pour obtenir des 
Religieux de nostre Compagnie, qui leur 
enseignassent (comme ils disoient) le 
chemin du Ciel, dont leurs compatriotes 
leur auoient donné la première ouuer- 
ture. Ils arriuerent à sainct Ioseph le 
14. d’Aoust de l’année 1646. et apres 
auoir exposé le sujet de leur légation, 
le P. Gabriel Druilletes leur fut accordé. 

' Ils l’embarquerent le 29. du mesme 
mois d’Aoust de la mesme année 1646. 
pour le porter en leur pays ; où les 
ayans instruits pendant tout l’Automne, 
tout l’Hyuer et tout le Printemps, ils le 
rendirent enfin à Rebec, tout chargé de 
Croix et de Palmes. Le 15. de Juin de 
l’année 1647. ces bonnes gens attirez 
par le gousl qu’ils auoient pris en vne 
doctrine qui les estonnoit et quilescon- 
soloit tout ensemble, demandoient qu’on 
leur rendis! leur Pere, apres quelques 
iours de repos et de rafraîchissement. 
Mais on ne put leur accorder pour iustes 
raisons. Ils retourneront iusques à deux 
et trois fois les aminées 48. et 49. sans 
le pouuoir obtenir, dans la creance que 
nous auions que d’autres Religieux plus 
voisins de leur contrée, les pourroient 
sainctement instruire. Enfin estans re¬ 
tournez l’an 1650. ils pressèrent si fort 
et de si bonne grâce pour auoir leur 
Patriarche (c’est ainsi qu’ils nomment 
le Pere), qu’ils l’enleuerent le pre¬ 
mier de Septembre de la mesme an¬ 
née, puis Payant ramené au mois de 
Juin de l’an 1651. ils ne luy donnèrent 

que quinze iours de relasche pour pren¬ 
dre des forces d’esprit et de corps, et 
en suite ils le conduisirent derechef au 
pays des Croix, d’où il est retourné le 
8 . iour d’Àuril de l’an passé 1652. 11 n’a- 
uoit, parmy ces peuples si esloignez de 
nos façons de faire, qu’vu François pour 
compagnon de ses trauaux, qu’on pour-*, 
roit appeller en vérité, les trauaux 
d’Hercule. Mais suiuons les mémoires 
qu’on tn’a communiquez sur ses voyages. 

Le premier iour de leur embarque¬ 
ment, fut le premier iour de leurs croix. 
Encore qu’il n’y ait aucun chemin dans 
ces grands bois, ou plustosl que tous les 
bois et toutes les riuieres de ces con¬ 
trées ne soient que des chemins faits 
pour les hommes et pour les bestes sau- 
uages, et pour les poissons ; si est-ce 
qu’on peut prendre le plus court ou le 
plus long, le plus aisé ou le plus diffi¬ 
cile, pour arriuer au terme et au but 
qu’on prétend. Or les Moutonniers et les 
Guides qui conduisoient lePere, prirent i 
des routes nouuelles qu’ils n’auoient ja¬ 
mais fréquentées, et nous auons sceu 
depuis, que tous ceux qui les auoieut 
tenues, estoienl ou morts de fatigue et 
de faim, ou auoient pensé mourir. 
Apres auoir vogué, et en partie cheminé 
quinze iours durant, par des torrens et 
par des chemins tres-alfreux : comme 
ils croyoient aborder le pays des Abna- 
quiois, ils trouuerent qu’ils n’auoient 
•pas encore fait la troisiesme partie de 
leur chemin ; et pour surcroist de leur 
malheur, ils estoient au bout de leurs 
viures et de leurs prouvions. Le Pere, 
voyant ses gens dans ce dernier aban¬ 
don, eut recours au Dieu des hommes 
et des animaux : il luy otfre le sacrifice 
de son Fils dans ces grandes forests, le 
coniurant parle Sang qu’il a respandu 
pour ces peuples, de les secourir dans 
leur nécessité. La fin de son sacrifice 
fut la fin de leur disette. Comme il 
quitloit l’Autel, vn braue Catechumene, 
qui/s’estoit ietté dans le fond de ces 
bois pour chercher quelque remede à 
-leur famine, luy vint offrir trois Ori¬ 
gnaux ou trois Elans qu’il venoit de 
mettre à mort. Cette manne qui leur 
rendit la vie, ne fut pas receuë sans 


cslonncment et sans actions de grâces. 
Ils la gousterenl auec d’autant plus de 
ioye, qu’ils l’attendoient moins et qu’ils 
en auoient plus de besoin. 11 est vray 
qu’apres vn bon repas ils en firent plu¬ 
sieurs de bien mauuais : car ils firent 
saler, à la façon des Sauuages, ce qui 
leur restoit de leur festin, c’est à dire, 
qu’ils firent bouccanner ou seicher à la 
fumée cette viande pour la suite de leur 
voyage ; ce boucan fut leur vnique 
mets. L’on ne sçait que c’est de pain, 
ny de vin, ny de sel, ny de saulee dans 
ees courses. Les trauaux appellent l’ap- 
pelit, et l’appelit est le meilleur cuisi¬ 
nier du monde : tout est bon, tout est 
excellent dans ces rencontres. Apres 
ce petit rafraischissement, il fallut re¬ 
prendre l’aniron pour monter contre le 
fil de la Itiuiere sainct Iean iusques à sa 
source. Les basses, les cailloux, les ro¬ 
chers, et les portages de cinq et six 
lieues qu’on deuoit rencontrer, don¬ 
nèrent tant d’espouuanle à vn Sauuage 
Ëtchemin qui esloit de la bande, qu’il 
voulait à toute force tourner le dos au 
pays des Abnaquiois, pour suiure le 
courant de la Itiuiere et s’en aller à 
Pentagouet en l’Acadie, où ce fleuue se 
va dégorger dans l’Océan. Le Catechu¬ 
mene dont ie viens de parler, luy ayant 
représenté le déplaisir qu’il causeroit 
aux Abnaquiois, qui attendoient depuis 
vn si long-temps leur Patriarche, il re¬ 
prit courage ; ils bandent tous leurs 
nerfs, ils poussent leur petit batteau 
d’escorce contre la rapidité des torrens, 
au trauers de mille naufrages ; mais au 
troisiesme iour, ce panure Ëtchemin 
perdit cœur vne autre fois, et encore 
qu’il sceust bien que le Pere ne les eût 
pas égarez ny engagez dans ces détours, 
si est-ce que le regardant comme le pre¬ 
mier objet de celle entreprise, il dé- 
chargeoit sur luy à tous momens le 
poids de sa colere, qui s’augmentoit à 
mesure que croissoient les difficultez et 
les souffrances. Enfin il fallut, pour ap- 
paiser cét importun, que le Pere se 
separast de son compagnon, et qu’il 
abandonnast son petit bagage pour al¬ 
léger leur gondole. Cela fait, cét homme 
de mauuaise humeur prit le mors aux 

dents, comme on dit ; il rame dans les 
torrens, il chemine dans les portages 
auec le Pere et auec son Catechumene, 
sans prendre aucun repos depuis le 
matin iusques au soir. Les Guilledins 
d’Angleterre mangent quasi toute la 
nuict, et cheminent tout le iour sans 
débrider. Les Américains de ces con¬ 
trées en font quasi de mesme quand ils 
sont en voyage : le panure Pere partoit 
au point du iour, trauailloit sans manger 
iusqu’à la nuict ; son souper estoit vn 
peu de cette chair fumée, dure comme 
du bois, ou vn petit poisson, s’il en 
pouuoit prendre à la ligne ; et apres 
auoir fait ses prières, la terre estoit son 
lict, son cheuet vne bûche, et auec tout 
cela il dormoit plus doucement que ceux 
qui ne font que resver sur la plume et 
sur le duuet. Enfin apres 23. ou 24. 
iours de bons exercices, ils arriuerent à 
l’vn des villages on l’vne des bourgades 
des Abnaquiois, nommée JS'aranchouak. 
Le Capitaine du lieu, appelle Ouma- 
manradok, les receut auec vne salve 
d’arquebusades, et embrassant le Pere, 
s’écria : le voy bien maintenant que le 
grand Esprit qui commande dans les 
Cieux nous veut regarder de bon œil, 
puis qu’il nous renuoye nostre Pa¬ 
triarche. Sa harangue fut assez longue, 
à la fin de laquelle s’enquestant du Ca¬ 
techumene, si le Pere s’estoit bien porté 
en chemin et si on l’auoit bien traicté, 
comme il eut appris que le Sauuage qui 
estoit du pays des Etchemins, l’auoit 
souuent molesté, il luy dit d’vu accent 
graue et fort serieux : Tu as fait pa- 
roistre, en ne portant pas de respect à 
nostre Patriarche, que tu n’auois point 
d’esprit. Tu l’as voulu quitter au milieu 
du chemin, tu Pas contraint de se sé¬ 
parer de son compagnon, et d’abandon¬ 
ner vn petit pacquet qu’il portoit auec 
soy. Si tu estois de mes subjets ou de 
ma nation, ie te ferois ressentir le dé¬ 
plaisir que tu os causé à tout le pays. 
Ce panure homme, au lieu de s’excuser, 
se condamna soy-mesme. Les Saunages 
ne résistent pas aisément à la vérité 
connue, quoy qu’ils ne la suiuent pas 
toujours. Il est vray, répondit-il deuant 
toute l’assemblée, que ie n’ay point 


d’esprit d’auoir si mal traité vne per¬ 
sonne, à qui i’ay mesme de grandes 
obligations. 11 m’a rendu ma santé par 
ses prières ; estant tombé malade, il 
veilla toute la nuict auprès de moy, 
chassant par son oraison le Démon qui 
rne vouloit osier la vie. Me voyant in¬ 
firme, il ne se contentoit pas de porter 
son bagage ou son pacquet aux lieux où 
il falloit cheminer, mais il se chargeoit 
encore du mien. Il obtient de celuy qui 
a tout fait, tout ce qu’il veut ; les eaux 
où nous passions estons trop basses, il 
demanda de la pluye pour faire grossir 
les torrens, il fut exaucé tout sur l’heure, 
et nous a bien soulagez. La faim estant 
preste de nous esgorger, il pria pour 
nous ; et celuy qui est le maistre des 
animaux, nous donna de la chair plus 
qu’il n’en falloit pour le reste de nostre 
voyage. Luy n’en mangeoit pas pour 
l’ordinaire, lors qu’elie estoit fraische ; 
il peschoit sur la nuict quelques petits 
poissons à la ligne, dont il se contentoit, 
nous laissant les bons morceaux. Dans 
le temps que les eaux n’estoient pas 
assez profondes, et que nostre canot 
estoit en danger de trouuer le fond, il 
descendoit à terre pour nous soulager, 
cheminant les six iours entiers par des 
brossailles et par des rochers espouuan- 
tables. Il ne mangeoit point dans ces 
trauaux, et le soir il se trouuoit plus 
frais, plus gay et plus content que 
nous. Ce n’est pas vn homme, c’est vn 
Nioueskou, c’est vn Esprit ou vn Genie 
extraordinaire ; moy ie suis vn chien 
de l’auoir si mal traité. Quand ie criois 
contre luy, ou que ie le menaeois, l’ac¬ 
cusant d’estre la cause de nostre mal¬ 
heur, il ne disoit pas vn mot, ou s’il 
parloit, l’on eust creu qu’il estoit cou¬ 
pable, et que i’auois raison de le tancer, 
tant ses reparties esloient douces et 
pleines de bonté. Ouy, il est vray, ie 
n’ay point d’esprit, mais i’en veux 
auoir : ie veux aymer la priere et me 
faire instruire par le Patriarche. Voila 
la confession de ce Sauuage Etechemin, 
et les remarques qu’il auoit laites sur la 
vie du Pere. Mais suiuons nostre route. 

Aussi tost qu’il eut finy son discours, 
il ne se trouua ny homme, ny femme, 

ny enfant, qui ne vinst tesmoigner au 
Pere la ioye qu’ils ressentoient de son 
retour. Ce n’estoient. que festins dans 
toutes les cabanes, on le venoit prendre 
et enleuer auec amour. Enfin te voilà, 
luy disoienl-ils, nous te voyons, tu es 
nostre Pere, nostre Patriarche et nostre 
cher compatriote : car viuant comme 
nous et demeurant auec nous, tu es 
Abnaquiois comme nous. Tu ramones 
la ioye auec toy dans tout le pays ; nous 
estions dans la pensée de quitter nostre 
patrie pour t’aller chercher, voyons que 
plusieurs mourroient en ton absence, 
nous perdions l’esperance d’aller au 
Ciel ; ceux que tu as instruits faisoient 
tout ce qu’ils ont appris de toy, mais 
estans malades, leur cœur te cherehoit 
et ne te pouuoit trouuer ; ceux qui sont 
morts te regretoient auec larmes, mais 
eufin te voilà de retour. 

Quelques-vns luy faisoient vn amou¬ 
reux reproche : Si tu nous as fait beau¬ 
coup de bien par ta présence, tu nous as 
causé de grand maux par ton absence ; 
si tu fusses demeuré auec nous, tu nous 
atirois entièrement instruits ; nous ne 
sommes Chrestiens qu’à demy, pour ce 
que tu ne nous as instruits qu’à demy ; 
le Démon a désolé nostre pays, pour ce 
que nous ne sçauions pas bien comme il 
falloit auoir recours à Iesus, qui est son 
maistre. 

Vn Capitaine me fendit le cœur, dit 
le Pere ; il me répétait sonnent en pu¬ 
blic et en particulier, qu’il aymoit ses 
enfans plus que soy-mesme : l’en ay 
perdu deux, adiousloit-il, depuis ton 
départ ; leur mort n’est pas ma plus 
grande douleur, mais tu ne les as pas 
baptisés, voilà ce qui me fait mourir. 11 
est vray que ie leur ay fait ce que lu 
m’auois recommandé, mais ie ne sçay 
si i’ay bien fait et si jamais ie les ver- 
ray dans le Ciel : si toy mesme les 
auois baptisés, ie ne les regreterois pas, 
ie ne serois pas marry de leur mort, au 
contraire, i’en serois consolé. Du moins, 
si pour bannir ma tristesse, tu nous 
voulois promettre de ne penser de dix 
ans à Kebec, et de ne point nous aban¬ 
donner pendant ce lemps-là, tu ferois 
voir que tu nous aymes. Là-dessus, il 


me mena au tombeau de ses deux enfans, 
sur lesquels il auoit planté deux belles 
Croix peintes en rouge, qu’il alloit saluer 
de temps en temps, à la veuëdcs Anglois 
mesmesqui demeurent à Koussinok, lieu 
où est le Cimeliere de ces bonnes gens, 
pour ce qu’ils tiennent en cet endroit 
deux grandes assemblées, l’vneau Prin¬ 
temps et l’autre en l’Automne. 

Vn ieune homme des plus accomplis 
que i’ave veu, me surprit, remarque le 
mesme Pere : le viens de bien loing, 
me dit-il, ie n’ay pas couslume de pa- 
roistre en ces quartiers : il y a fort 
long-temps que quelqu’vn, que ie ne 
commis pas, me presse et me sollicite 
au fond du cœur, de te venir trouuer et 
d’obeyr à ce que tu me diras : me voicy 
donc entre tes mains, enseigne-moy, et 
si ie contreuiens à ce que tu m’auras 
dit, chastie moy ; ie te diray tout, mon 
cœur te sera ouuert, et lu y escriras ce 
qui est dans le liure de Iesus. 

Si tost que.la nouuelle du retour du 
Pere fut portée és autres bourgades des 
Abnaquiois, on le vint inuiter de tous 
eostés auec de grandes et instantes 
prières, d’instruire tout le pays. 11 visita 
premièrement les 12. ou 13. habitations 
ou bourgades de ces peuples, qui sont 
rangées en partie sur la riuiere de Kene- 
bek, que les François appellent vulgai¬ 
rement Quinibequi, et en partie sur la 
coste de l’Acadie, que les Anglois oc¬ 
cupent ; il fut par tout receu comme vn 
Ange descendu du Ciel. Si les années ont 
leur Hyuer, aussi ont-elles leur Prin¬ 
temps ; si ces Missions ont leurs amer¬ 
tumes, elles ne sont pas priuéesde leurs 
ioyes et de leurs consolations : l’en ay 
ressenty, dit le Pere, de si grandes, 
qu’on ne les peut exprimer, voyant que 
la semence Euangelique que i’auois 
iettée il y auoit quatre ans, dedans des 
terres qui ne produisoient depuis tant 
de siècles que des ronces et des épines, 
portoient des fruits dignes de la table 
de Dieu. Pourroit-on bien, sans res¬ 
sentir vn plaisir plus grand que eeluy 
des sens, voir des vieillards et des ma¬ 
lades languissans mourir quasi de ioye, 
ayant receu leur passeport pour le Ciel? 
leur peut-on fermer les yeux dans cette 

allégresse, sans y participer? La mort 
qui fait peur à tout le monde, resiouyt 
vn Sauuage nouuellement baptisé, et la 
foy de ses parens change leurs hurle- 
mens et leurs grands cris, en des actions 
de grâces et en des resiouyssances de 
ce qu’ils se verront bien-tost les vus les 
autres en Paradis : voilà comme se 
comportent les vrays fideles au iour de 
leur trespas. 

Apres que le Pere eut fait sa visite, 
et qu’il eut employé quelque temps à 
cultiuer les bourgades qui sont plus 
auant dans les terres et plus esloignées 
des Anglois, il prit auec soy Noël Nega- 
bamat, ou Tekouerimat, Capitaine des 
Chrestiens de sainct Iosepli, pour de¬ 
scendre en la nouuelle Angleterre. Ce 
braue Néophyte estoit delegué de la part 
des Algonquins du grand Fleuue, et le 
Pere estoit enuoyé comme Agent ou 
comme Ambassadeur par ses bons Ca- 
techumenes Abnaquiois, pour demander 
aux Anglois quelque secours contre les 
Hiroquois, qui s’efforcent d’exterminer 
ces pauures peuples aussi bien que les 
Huions et les Algonquins. Le Pere fut 
à Boston, à Pleymot, bref il parcourut 
quasi toute la nouuelle Angleterre, sans 
que les Anglois se missent beaucoup en 
peine de secourir ces pauures nations 
qui leur sont voisines. Sa légation étant 
acheuée, il retourne vers ses chers en- 
fans, il parle de faire vn tour vers ses 
freres qui estoient à Kebec. Ceux qu’il 
auoit instruits et qu’il auoit engendrez 
en lesus-Clirist, le querellent amoureu¬ 
sement ; mais il fallut partir pour aller 
rendre compte de son employ. 

Pour conclusion de ce Chapitre, ie 
dis (parlant comme les Sauuages) que 
les souffrances que le Pere et son com¬ 
pagnon rencontrèrent allans au pays des 
Abnaquiois, dont nous venons de parler, 
n’estoient pas des souffrances, mais 
qu’ils en rencontrèrent à leur retour, et 
luy et tous ceux qui le ramenoient, pen¬ 
sèrent mourir de faim et de froid ; quel- 
ques-vns mesrnes perdirent la vie dans 
les neiges et dans l’excez des fatigues 
qu’il faut assez soutient souffrir dedans 
ces courses. Le Pere et son cher com¬ 
pagnon ont soustenu leur vie dix iours 


entiers saus rien manger, apres auoir 
ieusné tout le Caresme. Enfin ils s’adui- 
serent de faire bouillir leurs souliers, et 
en suite la camisole du Pere, qui estoit 
faite de cuir d’Elan, et les neiges se 
fondans, ils firent aussi boüillir les 
cordes ou les tresses des raquettes dont 
ils se seruoient pour ne point enfoncer 
quand elles estoient hautes. Tout cela 
leur sembloit de bon goust : la grâce 
donne vn merueilleux assaisonnement 
aux amertumes prises pour Iesus-Christ. 
Bref, ils arriuerent à Kebec le Lundy 
d’apres Pasques, n’ayans ny force ny 
vigueur, qu’autant que le zele du salut 
des âmes en peut donner à vn squelet. 
Non ex solo pane viuit homo. L’esprit 
de Dieu est vne bonne et solide nourri¬ 
ture. Le visage défait, et le corps abattu 
de ce bon Pere, n’a pas empesché. qu’vn 
autre ne soit party auec cinq ou six 
Néophytes dans de petits canots d’é¬ 
corce, pour aller dans les costes de l’A¬ 
cadie, et par là trouuer vne entrée plus 
facile aux peuples, qu’on nomme les 
Etechemins, les Abnaquiois, les Soko- 
quiois, les Sourikois, les Chaouana- 
quiois, les Mahinganiois, les Amirgan- 
kaniois, et quantité d’autres nations 
sauuages qui sont sédentaires, et qui 
ont des bourgs de mille et deux mille 
combattans. Mais poursuiuons ce qui 
reste de la Mission faite aux Abnaquiois. 


chapitre vin. 

Des bonnes dispositions qu’ont les Abna¬ 
quiois pour la foy de Iesus-Christ. 

Le P. Gabriel Druilletes nous donne 
dans ses Mémoires quatre ou cinq belles 
marques des riches dispositions et des 
grandes inclinations qu'ont les peuples 
qu’il a visitez, à la foy de Iesus-Christ. 

La première est tirée de leur foy, 
qu’ils ont conseruée et qu’ils ont aug¬ 
mentée pendant trois ou quatre ans, 
quoy qu’ils n’ayent eu aucun maistre, 
ny aucun Docteur pour cultiuer cette 

première graine et cette première se¬ 
mence qu’il auoit iettée dans leurs 
cœurs comme en passant, et fort à la 
baste. Cette foy leur fait croire que ce- 
luy qui se plaist dans les âmes simples 
les auoit extraordinairement fortifiez 
dans leurs tentations, et qu’il les auoit 
guéris miraculeusement de plusieurs 
maladies. 

Ceux que i’auois instruits fort légère¬ 
ment, dit le Pere, ne faisant encore que 
bégayer en leur langue, ont recité con¬ 
stamment tous les iours les prières que 
ie leur auois enseignées. Ceux que i’a- 
uois baptisez en des maladies que ie 
croyois mortelles, n’osant pas dans ma 
première visite confier ce Sacrement à 
ceux qui iouyssoient d’vne pleine santé ; 
ceux-là, dis-je, publioient par tout, que 
le Baptesme leur auoit donné la vie ; et 
comme ils auoient appris qu’il falloit 
confesser les pechez où l’on tomboit 
apres la réception de ces eaux salutaires, 
ils n’atlendoient pas qu’ils fussent à ge¬ 
noux aux pieds du Prestre ; ils s’en ac- 
cusoient tout haut, demandons qu’on 
les punist pour des fautes bien legeres. 

L’vn d’eux guery assez soudaine¬ 
ment, s’escrioit : le marchais comme 
les bestes à quatre pieds, ie ne pouuois 
me tenir debout ; et aussi-tost que i’ay 
receu le Baptesme, i’ay couru et chassé 
comme les autres. Les peres et les 
meres me venoient présenter leurs pe¬ 
tits enfans, que i’auois regenerez dans 
les eaux du Baptesme, croyant qu’ils 
estoient prests d’expirer : Voila, me di¬ 
soient-ils, celuy que tu as resuscilé par 
ces eaux importantes que tu as versées 
sur leurs testes. 

Quelques-vns m’entretenoient iusques 
à minuict, me rendans vn compte fort 
naïf de leur conscience : ils me racon- 
toient les attaques que les Iongleurs 
leur auoient bien souuent liurées à l’oc¬ 
casion de leurs maladies, les voulans 
panser à leur mode, par des cris et par 
des hurlemens, et par des inuocations 
du Démon. Ils ont esté cause, disoient- 
ils, que nous auons redoublez nos 
prières, demandans à Dieu la santé de 
nos malades, afin qu’on ne nous pres- 
sast point de les mettre entre les mains 


de ces Iongleurs, et souuent nous auons 
esté exaucez sur le champ. Apres auoir 
dit à celuy qui a tout fait, ce que nous 
sçauions et ce qui nous venoit au cœur, 
nous adjoustions ces paroles : Tu con- 
nois nos cœurs, nous voulons faire pour 
le bien des malades, ce que fait le Pa¬ 
triarche ; nous te disons ce qu’il te dit, 
tu le sçais, nous ne le sçauons : regarde 
ce qu’il fait et ce qu’il te dit, c’est cela 
que nous voulons faire et que nous te 
voulons dire. 

l’ay rencontré vn vieillard, aagéà peu 
près de cent ans, ie l’auois baptisé dés 
l’an 1047. le croyant sur le bord de sa 
fosse : ce bon Néophyte, que ie nom- 
may Simeon, receut la vie du corps et 
de l’ame si soudainement, apres trois 
ou quatre ans de langueur dans vne 
extreme vieillesse, qu’il causa de l’é¬ 
tonnement à tous ses compatriotes. 
Vous sçauez bien, leur disoil-il, que 
i’estois mort douant mon Baptesme, ie 
ne viuois plus, ie ne pouuois me re¬ 
muer, et deux iours apres on me vid en 
santé, l’ay tué cet Hyuer quatre Ori¬ 
gnaux, que i’ay attrapez à la course : 
i’ay assommé deux Ours et mis à mort 
quantité de Chevrenx. le pense inces¬ 
samment à celuy qui a tout fait ; ie parle 
souuent à Iesus: il me fortifie, il me 
console. le suis demeuré seul de ma fa¬ 
mille, i’ay veu mourir mon fils, et ma 
femme, et mes petits nepueux : i’en ay 
ressenty quelque douleur au commen¬ 
cement, mais si tost que ie me suis mis 
en prières, mon cœur a esté consolé, 
sçaehant que ceux qui croyent et qui 
sont baptisez vont en Paradis, l’ay re¬ 
mercié celuy qui a tout fait, de ce qu’ils 
estoient morts Çhrestiens, et ie sens 
vne ioye dans mon ame de ce que ie 
les verray bien-tost dans le Ciel. Quand 
mon cœur se veut égarer dans la tri¬ 
stesse, ie me mets à genoux douant 
Dieu, et la priere me fait retrouuer mon 
cœur. 

Vn autre encore plus aage, est si fort 
adonné à l’oraison, qu’il passe vne partie 
de la nuict s’entretenant tout seul auec 
Dieu, pendant que les autres prennent 
leur repos. Estant couche dans sa ca¬ 
bane, i’entendis vne fois qu’il se leuoit 

à la dérobée, les tenebres le déroboient 
de mes yeux, mais non pas de mes 
oreilles. 11 commença son oraison par 
les prières que ie luy auois enseignées, 
il en adjousta d’autres si à propos, et 
forma des actes si amoureux, qu’ils me 
rauirent. Il taschoit de parler bien bas, 
et moy de l’écouter bien fort attentiue- 
ment. Ses gens me dirent que Dieu 
exauçoit souuent les prières qu’il faisoit 
pour des malades ou pour d’autres su¬ 
jets. I’ay remarqué cy-dessus, qu’vne 
partie de ceux que le Pere auoit bapti¬ 
sez dans l’extrémité de leurs maladies, 
retournans apres en santé, attribuoient 
cette faueur à leurs Baptêmes. Ceux qui 
sont morts, adjoute le Pere, n’esloient 
pas moins auantagés ; ils publioient par 
leurs actions ce que les autres prê- 
choient par leurs paroles. Première¬ 
ment, ils rebutoient tous ceux qui leur 
parloient de faire venir leurs médecins 
ou leurs Iongleurs, pour les souffler et 
pour chanter sur eux, et pour battre 
leur tambours afin de chasser le Démon, 
comme ils disent, qui leur veut osier 
la vie. 

En second lieu, ils faisoient paroistre 
sur leur visage et par leurs discours, 
qu’ils parloient de ce monde pour aller 
au Ciel, auec tant de paix et tant de 
ioye, que non seulement ils empêchoient 
les pleurs et les lamentations de leurs 
parens, mais ils leur donnoient en outre 
vn ardent désir de se faire instruire en 
la foy de Iesus-Christ, pour iouyr d’vne 
si douce mort. 

Quelques femmes bien aagées, ma¬ 
lades depuis deux ans, ne pouuantem- 
pescher que les Iongleurs du pays in- 
uités par leurs parens, n’appliquassent 
sur elles leurs superstitions, deman- 
doient à Dieu pendant leurs hurlemens, 
qu’il luy pleust de confondre leur Dé¬ 
mon : en effet, elles se trouuoient plus 
mal apres ces tintamarres, et lors que 
ces beaux Médecins les abandonnoient, 
comme des personnes qui auoient desia 
vn pied dans le pays des morts, ces 
bonnes âmes demandant la vie et la 
santé àNostre Seigneur, larecouuroient 
soudainement à la veuë de ces Ion¬ 
gleurs. 


Quantité de ces bonnes gens, poursuit 
le Pere, m’ont assuré, que leurs enfans 
morts incontinent apres le Baptesme, 
leur auoient paru venir du Ciel, pour 
les encourager à embrasser les veritez 
Chrestiennes. Cette veué, disoient-ils, 
nous combloit d’vne ioye que nous ne 
pourrons exprimer, et quelques-vns de 
nous estans malades guerissoient quasi 
tout à coup. Ces pauures Néophytes me 
menoient sur le tombeau de ces petits 
Anges, pour me faire remercier Dieu 
de les auoir pris pour ses enfans. 
Là les meres me déchargeoient leur 
cœur, me racontans les recours qu’elles 
auoient eu à Dieu, et le secours qu’il 
leur auoit donné. Nous estions inconso¬ 
lables deuant qu’on nous eust parlé du 
Paradis, nous pleurions tous les matins 
et tous les soirs la mort de nos moindres 
parens ; mon cœur est maintenant tout 
changé, il ne ressent plus ces angoisses, 
mesme à la mort de mon mary et de 
mes enfans ; mes yeux iettent bien quel¬ 
ques larmes au commencement, mais 
aussi-tost que ie viens à penser que 
leurs âmes sont au Ciel auec Dieu, ou 
qu’elles y entreront bien-tost, ie sens 
vue ioye dans mon ame, et toute ma 
pensée n’est que de le prier qu’il les 
mette bien-tost auec luy ; que si le Dé¬ 
mon veut par fois me ietter dans la tri¬ 
stesse, comme si i’auois perdu ceux que 
i’aymois, i’ay aussi-tost recours à celuy 
qui a tout fait, lequel me fait connoistre 
que celuy qui est auec luy n’est pas 
perdu. 

Le second indice de l’amour qu’ont 
ces peuples pour Iesus-Christ et pour sa 
doctrine, est fondée sur leur ferueur et 
et sur quelques actions tres-remarqua- 
bles, pour des hommes conceus au mi¬ 
lieu de la Barbarie. L’ardeur estoit si 
grande pour retenir les prières ou les 
veritez que ie leur enseignois, dit le 
Pere, qu’ils passoient les nuicts à ré¬ 
péter leurs leçons ; les vieillards se ren¬ 
voient escoliers de leurs petits enfans ; 
les Catechumenes tres-peu versez en 
nostre science, estoient contraints de 
faire les Docteurs. Quelques-vns escri- 
uoient leurs leçons à leur mode, ils se 
seruoient d’vn petit charbon pour vne 

plume, et d’vne escorce au lieu de pa¬ 
pier. Leurs charactercs estoient nou- 
ueaux et si particuliers, que l’vn ne 
pouuoit connoistre ny entendre l’escri- 
lure de l’autre ; c’est à dire, qu’ils se 
seruoient de certaines marques selon 
leurs idées, comme d’vne mémoire lo- 
eale, pour se soutienir des points, et des 
articles, et des maximes qu’ils auoient 
retenues. Ils emportoient ce papier auec 
eux pour estudier leur leçon dans le 
repos de la nuict. La ialousie et l’ému¬ 
lation se mettoit parmy eux, les petits 
combattoientauec les plus grands, à qui 
auroit plustost appris les prières ; et 
ceux à qui ie ne pouuois pas donner tout 
le temps qu’ils me demandoient, m’en 
faisoient des reproches. 

Mais il me semble que les Anges pre- 
noientsur tout vn grand plaisir de voir 
l’ardeur et le courage des plus petits 
enfans : ils couroient tous apres moy 
pour estre instruits ; ils venoient aux 
prières tous les soirs et tous les matins ; 
ils ioignoient leurs petites mains, ils se 
mettoient à genoux, ils prononçoient 
apres moy fort posément ce que ie leur 
faisois dire, ils contin noient tous les iours 
cét exercice de leur propre mouuement, 
ou plustost par le mouuement de celuy 
qui commanda aux A postres de les laisser 
approcher de sa personne, puis que le 
royaume des Cieux leur appartient. 

La troisiesme marque consiste en l’a¬ 
mour qu’ils ont pour leur Pere et pour 
leur Patriarche. Les Saunages, qui pour 
l’ordinaire sont assez froids dans leurs 
passions, luy ont fait bien sonnent res¬ 
sentir la chaleur de leur affection. Ils 
I’honoroient dans leurs festins, du mets 
qu’ils donnent ordinairement à leurs 
Capitaines. S’il faisoit voyage auec eux, 
on choisissoit le meilleur canot, on luy 
presentoit la place la plus commode ; et 
s’il vouloit manier l’auiron, ils luy arra- 
choient des mains, disans que son oc¬ 
cupation estoit de prier Dieu. Prie pour 
nous, et nous ramerons pour toy, di¬ 
soient-ils. Aux endroits où il lalloit 
porter leur petit Nauire et tout leur ba¬ 
gage, pour passer d’vn fleuue à vn autre, 
ou pour éuiter des précipices et des 
cheutes d’eau, ils portoient son lict. 


son manteau, et bien souuenl sa maison, 
et tout cela consistoit en vne couuer- 
ture, ou vne castelogne, qui luy seruoit 
à tous ces vsages. Or comme il se char- 
geoit toujours de sa Chapelle, quelques- 
vns le prioient de la mettre sur les sacs 
ou sur les pacquets qu’ils portoient sur 
leurs espaules, disans que ce petit far¬ 
deau de Iesus soulageoit la pesanteur 
de leur charge. Quclqncs-vns, pour l’o¬ 
bliger à demeurer toujours parmy eux, 
s’offrirent de luy défricher de la terre 
et de luy donner des champs pour les 
faire cultiuer. 

Si quelqu’vn moins affectionné à 
nostre creance, laissoit eschapper quel¬ 
que parole contre le Patriarche, il estoit 
aussi-tost releué. Yoicy vn exemple bien 
remarquable pour des Sauuages. Le 
Pere estant en vne bourgade assez voi¬ 
sine des habitations Angloises, le valet 
d’vn Anglois se trouua certain iour dans 
vne cabane, où il instruisoit ses bons 
Catechumenes. Cét homme, ou par ma¬ 
lice, ou pour ce qu’il n’entendoit pas 
bien la langue du pays, rapporta par 
apres à son maistre, que le Pere auoit 
parlé contre les Anglois ; ce qui n’estoit 
pas véritable. Ces braues Néophytes ap- 
prenans que ce maistre s’en formalisoit, 
se transporteront en sa maison, et luy 
tinrent ce langage : Nous entendons 
mieux nostre langue que ton seruiteur ; 
nous étions proches du Patriarche quand 
il parloit, nous l’escoutions attentiue- 
ment, toutes ses paroles sont venues 
droit dans nos oreilles : sois asseuré 
qu’il n’a jamais dit aucun mal de vous 
autres. Il nous enseigne que celuy qui 
a tout fait, haït, et condamne, et punit 
le mensonge ; puisque nous voulons re- 
ceuoir sa loy et luy rendre obeyssanee, 
prends ces pensées dans ton cœur : Ces 
gens-là ne mentent point. Au reste, il 
est bon que vous sçachiez que le Pere 
est maintenant de nostre nation, que 
nous l’auons adopté pour nostre compa¬ 
triote, que nous le considérons, et nous 
l’aimons comme le plus sage de nos Ca¬ 
pitaines, et nous le respectons comme 
l’Ambassadeur de Iesus, auquel nous 
nous voulons donner entièrement, et 
par conséquent quiconque l’attaque, 

attaque tous les Àbnaquiois. Le Capi¬ 
taine qui prononça cette petite harangue, 
le lit d’vn si bon accent, que les princi¬ 
paux Anglais qui demeurent sur la ri- 
uierc de Kenebek, l’ayant ouye, firent 
venir le Pere, et le prièrent par la 
bouche d’vn Anglois venu depuis peu 
de Boston, lequel parloit fort bon Fran¬ 
çois, d’oublier tout ce qui s’estoit passé, 
l’asseurans qu’ils n’auoient plus aucune 
creance aux faux rapports d’vn valet 
eslourdy ; qu’ils voyaient bien que tous 
les Sauuages l’aymoient, qu’ils auoient 
de grands respects pour luy, qu’eux- 
mesmes l’houoroient comme vn Mi¬ 
nistre du sainet Euangile ; que la con¬ 
fiance que ces peuples auoient en luy, 
nourrirait la bonne intelligence entre 
les François, les Anglois et les Sauuages 
de ces contrées ; et là-dessus parurent 
les bouteilles et les tasses, et l’on beut 
largement à la santé du Pere. Et comme 
ils estoient de diuers endroits, chacun 
priait le Pere de luy donner vne visite 
en son habitation, l’asseurant qu’il y 
serait toujours receu auec honneur. En 
effet, autant de fois que le Pere naui- 
geant sur le lleuue de Kenebek, où ils 
habitent, les alloit saliier, ils le rece- 
uoient auec des témoignages d’vne sen¬ 
sible bienueillance ; et depuis ce temps- 
là, ils ont toujours parlé de luy fort 
auanlageusement aux Sauuages. 

Ceux de Naranchouek, qui sont de 
tout temps les plus considérables de 
cette contrée, et qui ont de grandes al¬ 
liances auec plusieurs nations de la 
nouuelle Angleterre, voulans donner 
des preuues de l’amour qu’ils portoient 
à leur Patriarche et à sa doctrine, l’ont 
publiquement, dans vne grande assem¬ 
blée, naturalisé et incorporé à leur Na¬ 
tion. Le Capitaine Oumamanradoh qui 
harangua, dit hautement, que le Patri¬ 
arche estoit non seulement leur maistre 
en la foy, mais qu’il estoit encore la 
meilleure teste du pays pour parler et 
pour déterminer de leurs affaires ; et 
qu’encore qu’il y eust long-temps qu’il 
regardastle Soleil, qu’il n’estoit neant- 
moins qu’vn enfant ; que le Patriarche 
estoit vn vieillard tout remply de sa¬ 
gesse. Cét homme est le meilleur eer- 


ueau de tous les Abnaquiois, et le plus 
affectionné à nostre creance. 

La quatriesme preuue des affections 
qu’ont ces peuples pour Iesus-Christ, est 
tirée de leurs actions. Cœpit Iesus fa- 
cere, et docere: Iesus commença d’o- 
perer nostre salut par ses actions, et 
puis par ses documens. 11 ne veut pas 
que tous ceux qui luy appartiennent, 
soient des Docteurs, mais il les veut 
tous obevssans. Tu nous commandes, 
disoient-ils au Pere, de combattre et de 
résister aux Démons qui nous attaquent: 
ils sont en grand nombre, mais leurs 
forces diminuent de iour en iour, et 
nostre courage augmente. 

Le Démon qui excite et qui fomente 
les querelles et les inimitiez, est banny 
d’entre nous ; tu n’entends pointde bruit 
dans nos cabanes ; les femmes ne s’é¬ 
crient point les vues les autres. La mort 
soudaine de l’vn de nos Capitaines, en 
suite d’vn different qu’il auoit eu auec 
le Capitaine de ceux qui habitent sur 
l’emboucheure de nostre Riuiere, nous 
a fait croire que cét homme, tenu pour 
vn grand Sorcier, l’auoit tué secrète¬ 
ment par ses sortilèges : nostre cœur 
réueilloit desia les anciennes inimitiez 
que nous auons eues auec ces peuples, 
et nous estions sur le point de nous 
couper la gorge et de nous faire la 
guerre ; mais tes paroles ont banny ce 
Démon. Tu es nostre Pere, sois aussi 
nostre Arbitre : parle dans nos con¬ 
seils, tu seras écouté ; nous remettrons 
toujours nos differens entre tes mains; 
nous voyons bien que tu nous aymes, 
souffrant, et ieusnant et priant iour et 
nuiet pour nous autres. 

Pour le Démon de l’yurognerie que tu 
auois chassé de nos cabanes en ton pre¬ 
mier voyage, les Anglois l’ont ramené 
si tost que tu nous as quittez, mais il 
faut maintenant l’exterminer pour vn 
jamais : car il nous oste la vie, il nous 
cause des meurtres, il nous fait perdre 
l’esprit, nous rendans semblables à des 
enragez. Allons présentement trouuer 
le Commis des Anglois, et luy tenons 
ce discours : Toy, Commis de Pleimot 
et de Boston, peins nos paroles sur la 
papier, et les enuoye à ceux de qui ta 

dépends, el leur dis que tous les Sau¬ 
nages allie*, qui demeurent sur le tienne 
de Kenebek, haïssent autant la boisson 
de feu, ou l’eau de vie, comme ils haïs¬ 
sent les Hiroqnoïs, et que s’ils en font en¬ 
core apporter pour en vendre aux Sau¬ 
nages, qu’ils croiront que les Anglais les 
veulent exterminer. Peins ces paroles, 
et noslre Patriarche nous seruira d’Am¬ 
bassadeur, il les portera à vos gou- 
uerneurs, accompagné des principaux 
d’entre nous ; et apres cette deffense, 
si quelqu’vn s’enyure en cachette, on le 
fera punir selon que nostre Pere en aura 
ordonné. 

Le Démon qui nous donne de la 
crainte de nos Sorciers, et de la creance 
pour nos Pylhonesses, qui deuinent les 
choses futures et qui commissent (à ce 
qu’elles disent) les choses absentes, ce 
Démon a perdu son crédit. Tes prières, 
et celles des petits enfans, et le recours 
qu'e nous auons à Dieu, nous font voir 
la vanité et l’impuissance de ces Ion- 
gleurs et de leurs sortilèges. Combien 
de fois auons-nous veu des personnes 
aux abois, que nous croyons ensorce¬ 
lées, reucnir à la santé, ayant prié celuy 
qui est le maistre de tous les Démons ? 
Il est vray que tous les Sorciers auoiient 
maintenant leur foiblesse, et le pouuoir 
de lesus. Quelques-vns mesmes inuitent 
le Pere en leurs cabanes, el le traitent 
fort honorablement. Le plus remar¬ 
quable et le plus redouté d’entr’eux, 
nommé Aranbinau, qui autrefois auoil 
leué la hache sur le Pere pour l’assom¬ 
mer, Payant trouué catéchisant vn sien 
neveu, s’est rendu si docile aux paroles 
du Pere, qu’il fait maintenant profession 
de l’auoir pour amy intime. 

Quand au Démon, disoient-ils, qui 
nous a fait avmer la poligamie, il est 
fort décrié parmy nous, puis que nous 
voyons bien les inconueniens et les de¬ 
sordres qui prouiennent de la pluralité 
des femmes. Celuy qui dans cette bour¬ 
gade prétend d’eslre éleu Capitaine, ne 
le sera iamais, s’il ne quitte Pvne de 
ses deux femmes ; et quand quelqu’vn 
ne voudroit pas auoir de l’esprit, cela 
n’empescheroit pas que les autres ne 
se fissent Chrestiens. Ils adjouslerent 


en suite de ces discours, apostrophons le 
Pere : 

Prends donc courage, demeure auee 
nous, puis que nous sommes prests de 
l’obeyr. Tu es nostre compatriote ; nous 
sommes tous de mesme nation. Tu es 
nostre maistre ; nous sommes tes disci¬ 
ples. Tu es nostre pere ; nous sommes 
les enfans. Ne nous abandonne pas à la 
furie des Démons. Ne croy pas qu’ils 
soient allez bien loing ; ils nous vien¬ 
dront égorger si tost que tu seras party. 
Deliure-toy, el nous aussi, de la peine 
de tant de voyages, et si longs et si 
fascheux, qu’on ne sçauroit rien porter 
aucc soy ; ce qui nous metsouuenten 
danger de mourir de faim. Nous som¬ 
mes tesmoins que les principaux An¬ 
glais de ces contrées le respectent. Les 
Patriarches de l’Acadie nous ont dit 
qu’ils t’auoient escrit, que tu pouuois 
reuenir en nostre pays quand tu vou¬ 
drais. Que deuiendront ceux qui mour¬ 
ront sans Baptesme ou sans confession 
en ton absence ? le vous aduoiie, dit le 
Pere, qu’ils m’attendrirent, et si ie 
n’eusse creu que Dieu me rappelloit à 
Kebec par la voix de mon Supérieur 
qui me mandait, les trauaux les plus 
horribles ne m’auroient iamais arraché 
du pays de ceux que i’ayme plus que 
moy-mesme. 

La dernierc marque de la bonté de 
ces peuples pour la foy, est leur esprit 
désintéressé. Les Saunages Hurons et 
les Algonquins peuuent attendre quel¬ 
que secours de nos Pores, et par leur 
entremise, des François ; mais les Al>- 
naquiois ne peuuent prétendre de nous 
que leur instruction toute pure ; ils 
voyent parmy eux vn Pere et son com¬ 
pagnon dans la nécessité de toutes 
choses, n’ayant pour maison que leurs 
cabanes d’escorce, pour leur lict que la 
terre, pour leur nourriture que leurs 
salmigondis. Ils n’attendent aucune 
grâce des Anglois, par la faueur des 
lesuites ; ils n’ont point la pensée de 
venir en marchandise à Kebec, leur 
ayant esté déclaré dés l’an 1646. qu’vn 
ou deux canots suffisoient, pour venir 
tous les ans renouueller les alliances 
qu’ils ont auec les nouueaux Chrestiens 

de sainct Ioseph. Si Rien qu’ils n’ont 
pointd’esperance, ny pour le particulier, 
ny pour le public, de tirer aucune vtilité 
temporelle de la venue de nos Peres en 
leur pays. C’est Dieu seul qui leur a 
donné la grâce et la force de perseuerer 
si long-temps dans des actions de pieté, 
sans maistre, sans docteur et sans guide. 
•C’est luy seul qui leur fait receuoirauec 
ardeur les enseignemens qu’on leur 
donne ; c’est luy seul qui leur imprime 
au fond du coeur l’estime et l'affection 
qu’ils ont pour leur Pere; c’est luy seul 
qui les fait résister si fortement et si 
constamment aux Démons dont ie viens 
de parler, qui en vérité paroissoient in¬ 
surmontables, en vn pays où il n’y a 
point de loix portées contre les Sorciers, 
ny contre l’yurognerie, ny contre la po¬ 
lygamie, ny contre les inimitiez et les 
haines mortelles : Dieu est leur seule 
et vnique loy. Or iugez maintenant, dit 
le Pere, si on peut abandonner ces peu¬ 
ples, à moins d’abandonner lesus-Clirist, 
qui prie fortement en leurs personnes 
qu’on le tire du danger d’vn précipice 
éternel. Peut-on laisser en proye aux 
Démons tant de personnes et tant de 
nations, composées chacune de dix ou 
douze mille âmes, sans en auoir com¬ 
passion ? Les quitter, c’est quitter Ie- 
sus-Christ ; les abandonner, c’est aban¬ 
donner celuy qui nous dit aussi bien 
qu’à son Pere : Vt quid dcreliquisti me? 
Pourquoy m’abandonnez-vous? Cescon- 
questes sont dignes des Princes et des 
Roys Clirestiens ; mais bien peu se ren¬ 
dent dignes de recueillir ces palmes. 
On se bat bien sonnent pour des ro¬ 
seaux, et on mesprise les lauriers et les 
palmes. 


CHAPITRE IX. 

De la Guerre des Hiroquois. 

Vne lettre enuoyée des Trois Riuieres, 
nous fournira vn Iournal de ce qu’ont 
fait cette année les Hiroquois en ce 


nouueau monde. Les voyes de Dieu ne 
sont pas moins iustes, pour estre ca¬ 
chées. 11 abaisse souuent ceux qu’il 
veut exalter. Il enuoye vn homme cher¬ 
cher des Anesses pour luy faire trouuer 
vn Royaume. 11 exerce vn berger à 
tourner vne fronde, pour luy donner la 
victoire d’vn Géant. Les Hiroquois ont 
quasi iusques à présent, fait plus de 
bien en la JSouuelle France, qu’ils n’y 
ont fait de mal. Ils ont deliuré quan¬ 
tité d’amcs des feux de l’Enfer, bruslans 
leurs corps d’vn feu élémentaire : car il 
est vray qu’ils ont conuerti quantité de 
personnes, et qu’ils sont les instrumens 
dont Dieu s’est seruy pour tirer le doux 
de l’amer, la vie de la mort, la gloire de 
l’ignominie, vne éternité de plaisir d’vn 
moment de souffrances, rudes à la vé¬ 
rité, mais recompensées au centuple. 

Les Durons estans dans l’abondance 
et les Algonquins dans la prospérité, se 
rioient de l’Euangile. Ils vouloient mas¬ 
sacrer ceux qui la publioient en leur 
pays ; ils les accusoient d’estre des sor¬ 
ciers, qui leur faisoient perdre secrète¬ 
ment la vie, qui gastoient leurs bleds, 
qui causoient les seicheresses et les in¬ 
tempéries de l’air ; ils les tenoient pour 
des traitres qui auoient communication 
auee leurs ennemis pour vendre leur 
pays. Chose estrange, mais à la vérité 
tres-remarquable, et qui fait voir que 
Dieu sçait bien par où il faut prendre 
les hommes pour les attirer à sa con¬ 
naissance et à son amour : si tost que 
les Hiroquois, vaincus pour l’ordinaire 
par nos Sauuages, deuant qu’on leur 
portast les bonnes nounelles de l’Euan- 
gile, les eurent iettés dans le précipice 
où ils sont encore, ces pauures gens se 
sont venus rendre entre nos bras, de- 
mandans l’abry et le couuert à ceux 
qu’ils tenoient pour des traitres ; re¬ 
cherchons l’amitié de ceux qu’ils auoient 
voulu massacrer, comme des Sorciers ; 
pressans qu’on leur accordast la vie de 
l’ame, puis qu’ils perdoient celle du 
corps ; souhailans l’entrée du Ciel, puis 
qu’on les chassoit de leurs terres. Et u 
me semble que ie peux dire auec vne 
tres-grande apparence de la vérité, que 
les Algonquins et les Durons, et quantité 

d’autres Nations que nous auons in¬ 
struites, estoient perdues, si elles n’eus¬ 
sent esté perdues ; et que la plus part 
de ceux qui sont venus chercher le 13a- 
ptesme dans l’affliction, ne l’auroient 
jamais trouué dans la prospérité, et que 
ceux qui ont rencontré le Paradis dans 
PEufer de leurs tourmens, auraient 
trouué le véritable Enfer dans leur Pa¬ 
radis terrestre. Disons donc que les Hi- 
roquois ont rendu des hommes riches, 
pensans les rendre pauures ; qu’ils ont 
fait des saincls, pensans faire des misé¬ 
rables ; en vn mot, qu’on leur doit (sans 
toutefois qu’on leur en ait aucune obli¬ 
gation) la conuersion et la sanctification 
de plusieurs âmes. Mais il faut que ie 
confesse, que s’ils ont fait du bien par 
cy-deuant, qu’ils paraissent maintenant 
à nos yeux comme des monstres qui 
sont prests de nous engloutir. Qu’on 
perde les biens, qu’on perde la vie, 
qu’on soit tué, qu’on soit massacré, 
qu’on soit bruslé, roslv, grillé et mangé 
tout vif : patience, il n’importe, pour- 
ueu que l’Euangile ait son cours, et que 
Dieu soit connu et les âmes sauuées ; on 
gagne plus en ce trafic qu'on y perd. 
Mais que la porte du salut soit fermée 
aux nations plus peuplées qui habitent 
les riues de la mer douce des Hui ons ; 
que les nouuelles Eglises de lesns- 
Christ, fondées et eslablies par la pieté 
de ki France soient ruinées, et tant de 
nouueaux Chrestiens liurez à la gueule 
de ces Lions ; que les ouuriers Euan- 
geliques et les Pasteurs de ce bercail 
soient bannis et chassez d’auprès de 
leur troupeaux : c’est ce qu’on appelle 
vn grand malheur, auquel neantmoins 
les hautes puissances peuiient aisément 
remedier, nonobstant les desordres de 
la France, causez par des Hiroquois 
aussi barbares que ceux de l’Amerique. 
Mais c’est trop s’escarter de mon but, 
entrons en discours. 

Le 6. de Mars de l’année derniere 
1652. les Hiroquois, qui ont rodé tout 
le Printemps et tout l’Eslé à l’entour 
des habitations, défirent vne escouade 
de Hurons qui les alloient chercher bien 
Ioing, et qui les trouuerent bien près 
sans y penser. Ils estoient en em¬ 


buscade à la riuiere de la Magdelaine, 
six lieues ou enuiron au dessus des 
Trois Riuieres : Cette escouade, com¬ 
mandée par vn nommé Toralati , tomba 
entre leurs mains, et fut entièrement 
défaite. 

Le 10. de May, le Pere Jacques Bu- 
teux (comme il a esté remarqué au pre¬ 
mier Chap. de cette Relation) fut mis à 
mort auec vn François qui l’accompa- 
gnoit, nommé Fontarabie. 

Le 13. du mesme mois, vne troupe 
d’Algonquins s’en allons au pays des 
Attikarnegues, et passans par le lieu où 
le Pere Buteux airoit esté massacré, fu¬ 
rent surpris et défaits. Yn ieuue homme 
ayant tué vn des Hiroquois qui les sur¬ 
prirent, fust au mesme lieu bruslé et 
tourmenté d’vne façon horrible. 

Le 16. du mesme mois, les Algon¬ 
quins des Trois Riuieres ayans appris la 
défaite de leurs gens, s’en allèrent at¬ 
tendre les Hiroquois au passage; mais 
ils tomberont dans les piégés qu’ils vou- 
loient tendre à leurs ennemis ; vne 
autre bande d’Hiroquois cachée dans le 
Lac de S. Pierre, où ils alloient dresser 
leur embusche, les tailla en pieee pour 
la pluspart. 

Le mesme iour, arriua à Montreal vn 
soldat Huron, de la compagnie de Tora- 
tali, qui s’estoil sauué des mains des 
Hiroquois ; il rapporta que ce Capitaine 
auoil esté bruslé, et qu’on auoit donné 
la vie à ceux qui restoient de sa bande. 
C’est ainsi que les Hiroquois grossissent 
leurs troupes. 

Le 15. du mesme mois, vne femme 
Huronne, trauailiant a Montreal a cul- 
tiuer du bled d’Inde, fut enleuée par les 
Hiroquois, auec deux de ses enfans. 
Ces misérables se cachent dans les bois, 
derrière des souches, dans des trous 
qu’ils font en terre, où ils passent les 
deux et trois iours quelquefois sans 
manger, pour attendre et pour sur¬ 
prendre leur proye. 

Le 21. vn soldat François et vn Sau- 
uage, trauersans le grand Fleuue dans 
vn canot, deuant le Fort des Trois Ri¬ 
uieres, furent attaquez et tous deux 
blessez ; le Sauuage mourut deux iours 
apres de ses blessures. 

Le 26. du mesme mois de May, vn 
François qui gardoit du bestial à Mont¬ 
real, fut mis à mort, et vue femme 
Françoise fut blessée de cinq ou six 
coups bien fauorables, puis qu’elle n’en 
mourut pas ; son courage la tira du 
danger. Ces Lutins sont par tout et en 
tout temps. 

Le 8. de Iuin, deux Hurons, tcndans 
vne ligne pour prendre du poisson, 
proche des Isles du fieuue appelle les 
Trois Riuieres, furent massacrez. Com¬ 
me ce lieu est tout proche des habita¬ 
tions Françoises, on accourut au bruit, 
on poursuiuit les lliroquois, qui se san- 
ucrent, abandonnons leur bagage et les 
cheueleures de deux hommes qu’ils 
auoient tuez. 

Le 19. du mesme mois, trois canols 
arriuerent par le lleuue des Trois Ri¬ 
uieres, portans nouuelle que les lliro¬ 
quois estoient entrez bien auant dans le 
pays des Altikamegues, et qu’ils les 
auoient détails pour la troisiesme fois. 

Le 2. de Juillet, à cinq heures du 
malin, quelques Hurons s’en allons à la 
pesche vis-à-vis du Fort des François, à 
l'autre bord du grand lleuue, qui est 
assez large en cet endroit, les lliroquois 
qui estoient en embuscade, leur courent 
sus ; mais ils se ietterent dans la cha¬ 
loupe des François, qui les esloient ve¬ 
nus escorter. Les lliroquois montent 
dans leurs canots, ils font feu de tous 
costez, poursuiuans celte chaloupe ; qui 
mettant la voile au vent, se tira de ce 
danger. Estant abordée proche du Fort 
des François, quelques soldats s’em¬ 
barquent, les Saunages les suiuent dans 
leurs canots ; ils donnent la chasse aux 
lliroquois, les pressent de fort près ; 
mais comme ils sont adroits, ils tirent 
halte, se mettant à l’abry de nos armes 
à feu ; et vovans que la peau de Lion 
ne les pouuoit pas couurir, ils se vou¬ 
lurent sentir de la peau du Renard. 
Ils enuoyerent vn canot vers nos gens, 
poussé par deux hommes, qui deman¬ 
dent à parlementer. Un leur enuoye vn 
canot de nostre costé, conduit par deux 
Hurons et vn Algonquin : ceS' deux ca¬ 
nots se parleront enuiron demie heure, 
csloigncz l’vn de l’autre de la portée 


d’vn pistolet. Les Hiroquois dirent qu’ils 
estoient conduits par vn nommé Aonia- 
risali, leur Capitaine, et qu’il vouloit 
pailer aux François et aux Sauuages 
leurs alliez. On leur fit response qu’ils 
descendissent vis-à-vis Je Fort des Fran¬ 
çois, et que là on leur parleroit : ils s’y 
transportèrent en vn moment, et de là 
ils enuoyerent deux canots au quartier 
des François : l’vn portoit vn ieune Ilu- 
rori qu’ils auoient pris, et qu’ils mirent 
à terre en vn lieu vn peu au dessus du 
Fort, pour aller voir ses parens qui 
esloient parmy les François ; c’estoit 
pour les solliciter à quitter leur party : 
l’autre canot n’approcha pas de la terre, 
il s’escria de dessus l’eau, et demanda 
que les trois Capitaines, des François, 
«les Algonquins et des Hurons passassent 
la riuiere, pour aller traiter auec leurs 
gens, et qu’ils enuoveroient de leur 
costé les trois hommes les plus considé¬ 
rables d’enlr’eux. On se mocqua de 
celle proposition, et cependant quelques 
canots s’approchans pour desbaucher 
nos Hurons, et les tirer à leur party, on 
en prit vn qui portoit trois lliroquois, 
dont les deux estoient Capitaines fort 
signalez pour leurs meurtres, en toutes 
les habitations Françoises. Ils furent 
plus heureux que les autres : car nos 
Peres les instruisirent et les baptisèrent 
denant leur mort. 

Le 2o. du mesme mois de Juillet, vne 
escouade composée de plus de cent Sau¬ 
uages, se douions bien que les ennemis 
estoient respandus en diuers endroits, 
partirent pour en découurir quekpies- 
vns ; ils firent deux rencontres, sc bat¬ 
tirent fort et ferme, sans que nous sça- 
chions auec quel succez du costé des 
Hiroquois ; pour nos gens, ils retour¬ 
nèrent le septiesme d'Aoust, ayant 
perdu deux hommes et rapportons force 
blessez. 

Le 18. d’Aoust, quatre habitans des 
Trois Riuieres deseendans vn peu au 
dessous de la demeure des François, 
furent poursuiuis des Hiroquois, qui en 
tuèrent deux, à ce qu’on dit, et emme¬ 
nèrent les deux autres pour les sacrifier 
à leur rage. 

Le 49. l’eschec fut bien plus grand. 

Monsieur du Tlessis Kerbodot, Gouuer- 
neur des Trois Riuieres, prenant auec 
sov quarante ou cinquante François, et 
dix ou douze Saunages, les lit embar¬ 
quer dans des chaloupes pour donner la 
chasse à l'ennemy, et reeounrer, si on 
pouuoit, les prisonniers et le bestial 
des François, que l’on croyoit enleué. 
Ayant vogué enuiron deux lieues au 
dessusdu Fort, il apperceut les ennemis 
dans des brossailles, sur le bord des 
bois ; il met pied à terre dans vn lieu 
plein de vases et fort desaduantageux. 
Quelqu’vn luy représente l’aduantage 
de l’ennemy, qui auoit la forest pour 
retraite ; il passe outre, marche teste 
baissée : mais son courage luy lit perdre 
la vie, et à quinze François. Pendant 
ce combat, quelques Hiroquois desta¬ 
chez de leur gros, cassèrent la teste à 
vn panure lluron et à sa femme qui 
trauailloient éu leur champ, non loing 
des habitations Franchises. Dieu qui 
balance les victoires et qui leur donne 
des limites, monstra dans ce desastre 
qu’il nous vouloit conseruer : car si les 
Hiroquois se fussent semis de leur 
aduantage, comme la terreur s’esloil 
iettée parmy nos gens qui auoient perdu 
leur Chef, ils auroienl bien esbranlez 
les habitons des Trois Riuieres : mais 
ils se retireront comme des gens qui ne 
sçauoient pas iouyr de leur victoire, et 
laissèrent les François acheuer leurs 
moissons, et faire leur recolle en paix, 
mais non sans douleur. 

Le 23. du mesme mois d’Aoust, on 
alla visiter le lieu du combat, l’on trou- 
ua ces paroles escrites sur vn bouclier 
d’Hiroquois : Normanville, Franche- 
ville. Poisson, la Palme, Turgot, 
Chaillou , S. Germain, Onnejochron- 
nons et Aynechronons. le nay encore 
perdu quvn ongle. Normanville, ieune 
homme, adroit et vaillant, qui enten¬ 
dit la langue Algonquine et l’IIiro- 
quoise, auoit escrit ces paroles auec vn 
charbon, voulant donner à entendre 
que les sept personnes dont on voyoit 
les noms, estaient prises des Hiroquois, 
appeliez Onncjochronnons et Agne- 
ehronnons, et que l’on ne luy auoit fait 
encore autre mal que de luy arracher 

vn ongle. le crains fort que ces panures 
victimes ne soient immolées à la rage 
et à la fureur de ces Barbares. Yne 
Dame honorée pour sa vertu, a escrit à 
quelque personne en France, qui auoit 
connoissance du sieur de Normanville, 
qu il semblait auoir eu quelque pressen¬ 
timent de sa prise. Il est probable, di¬ 
soit-il à celte Dame vn peu deuant que 
de tomber entre les mains de ces Bar¬ 
bares, qu’estant tous les jours dans les 
occasions, ic pourray estre pris des Hi¬ 
roquois ; mais i’espere que Dieu me 
fera la grâce de souffrir constamment 
leurs feux, et que i’auray le 'bonheur 
de baptiser quelques enfans moribonds, 
et mesme quelques malades adultes, 
que i’instruiray dans leur pays deuant 
ma mort. 

Le 30. du mesme mois d’Aoust, les Hi¬ 
roquois prirent encore vn ieune lluron, 
et l’emmenerent tout vif en leur pays. 

Vue lettre datée du premier de No- 
uembre, parle en ces termes : Quelques 
Durons nous viennent d’apprendre, que 
deux François ont esté récemment tuez 
aux Trois Riuieres, et que deux autres 
ont eu les bras cassez. Ils adjoustent 
qu’en passant la nuict vers la Roche 
bruslée, ils ont ouy chanter les Hi¬ 
roquois, comme ils ont coustume de 
chanter quand ils tourmentent leurs 
prisonniers. 

Vn Algonquin vient d’arriuer à Sil- 
lery, qui dit que ces mesmes Barbares 
se saisirent liier, vis-à-vis de saincle 
Croix, d’vn Saunage et de deux femmes 
de sa nation. Quantité de nos Néophytes 
sont allez à la chasse en ce quartier-là, 
ie crains fort qu’ils ne donnent dans les 
paneaux de ces chasseurs d’hommes. 
Noël Tekoüerimat s’en va promptement 
armer la jeunesse, qui est icy en assez 
bon nombre, pour obuieràce malheur: 
mais il souhaiterait bien que Monsieur 
nostre Gouuerneur luy donnast vne 
escorte Françoise. Voila ce que porte 
cette lettre. 

Pour comble de toutes nos calamitez, 
on nous asseure que les Hiroquois veu¬ 
lent rassembler toutes leurs forces, pour 
nous venir perdre l’Hyuer prochain, 
c’est le rapport qu’en ont fait les fugitifs, 

et la raison qu’ils en donnent est fort 
probable. Ils disent donc que les liii o- 
quois d’en bas, nommés Agnechronnons, 
demanderont l’an passé du secours aux 
Hiroquois des pays plus liants, nommés 
Sontouaheronnon. s, pour venircombatlre 
les François ; mais que les Sontouahe- 
ronnons respondirent qu’ils auoient des 
ennemis voysins sur les bras, et que 
s’ils les voulpient venir aider à les dé¬ 
truire,. qu’ils se ioindroienl à eux par 
apres pour perdre les François. Les IJ i- 
roquois Agneclironnons ont accepté la 
condition, ils ont enuoyé leurs troupes 
auec celles des Sontowheronnom, qui, 
auee ce secours ont détruit la Nation 
Neutre, qui leur cstoil voisine. Si bien 
qu’ils sont obligés de se joindre auec 
les Hiroquois, nommés Agnechronnom, 
pour venir combattre les François. 
Voilà ce que portent les mémoires qui 
ont seruy de matériaux pour bastir ce 
Chapitre. 

Le Démon sçail bien prendre son 
temps. Voyant que l’ancienne France 
est. déchirée par ses propres enfans, il 
veut détruire la nouuelle, pour rétablir ; 
son Domaine cl son Royaume, qu’il va 
perdant tous les iours, par la conuersion 
de ces paumes Américains septenlrion- 
naux, dont desia quelques Milliers sont 
entrez au Ciel, par la porte de la Foy, 
du Baptesme et d’vue saincte vie. Ceux 
qui restent et (pii forment vne Eglise 
fort innocente,s’écrient : Sccourei-nous, 
vous autres, qui dites que vous estes 
nos frères ; ne laissez pas estoulfer par 
les Hiroquois le germe de vostre cre¬ 
ance, et la graine de la foy, et la se - j 
mence de l’Euangile, que nous auons 
recette par vostre entremise. Si vous 
aymez lesus-Christ, detfendez ceux qui 
l’ayment et qui sont baptisez en son 
nom. 

Il y a quelque temps qu’on demandoit 
des soldats, et leur solde, ou leurs ap- 
pointemens; on demandoit leurs viures 
et leurs armes, et leur passage : à pré¬ 
sent que le pays donne des bleds pour 
nourrir ses habitons, et qu’il se fait tout 
les iours, on ne demande plus pour le 
soustien de ces grandes contrées, que 
le payement du passage de deux ou trois 


cens hommes de Irauail, chaque année ; 
les habilans du pays les nourriront et 
payeront leurs gages. La Fiance, qui 
se descharge incessamment dans les 
pays estrangers, ne manque pas d’hom¬ 
mes pour dresser des Colonies : Dieu 
veuille qu’elle ait assez de charité pour 
les faire passer en vn lieu où ils vi- 
iiioient plus saintement et plus à leur 
aise, et où ils seroient la deffense et le 
secours de lesus-Christ, qui honore tant 
les hommes, qu’il les veut sauner par le 
secours des hommes. C’est assés, finis¬ 
sons ce Chapitre par vne lettre, qu’vn 
Capitaine Saunage, et bon Cbrestien, à 
enuoyée an Pere Paul le Jeune, qui tra- 
uaille en l’ancienne France pour le salut 
de la nouuelle. 

Pere le leune, il me semble queie te 
voy quand on me lit ta lettre, et il me 
semble que ie suis auec toy quand ie le 
parle par la bouche ou par la plume du 
Pere de (juen. le ne mens point, il me 
semble que e’esl auiourd’buy que tu 
m’as baptisé ; ie vieiily, mais la foy ne 
vieillit point en moy. Payme autant la 
priere au bout de quinze ans, que le 
premier iour que tu m'as instruit. Nous 
changeons en tout, nous autres gens de 
ce pays-cv, mais ie t’assenre que ie ne 
ehangeray i;unnis en ce que tu m’as en¬ 
seigne et en ce que nous enseigne eeluy 
qui lions gomierne en la place» Voire 
même ie ne change quasi plus de lieu, ie 
passeray l’Hyuer prochain à Ka-Ali*koufr 
ouangachit, que vous nommez isainct 
Joseph, comme i’y ay passé le prece¬ 
dent. le suis quasi tout François» I’ay 
ri quand le Pere de Quen m a dit que 
tu auois monstre la robe que ie l en- 
uoyay l’Automne passé, à des Dames 
d'importance de vostre pays, et qu’elle 
leur auoit agréé r ce n’est pas qu’elle 
soit belle, c’est qu’elles avment et 
qu’elles voyent volontiers ce qui vient 
de nous autres» l’eusse volontiers veu 
la robe que tu m’enuoyes ; on dit qu'il 
y a de l’or dessus. N'as-lu point eu 
celte pensée, Noël deuiendra orgueil¬ 
leux quand il s’en seruira "? Ne laisse 
pas de l’enuoyer le Printemps prochain; 
si ie meurs cét liyuer, mon fils, quand 
il sera plus grand, la portera, et il logera 

dans la maison qu'on a faite pour nous 
an Fort de Sillery. Haste-toy de venir 
et de nous amener quantité de porteurs 
d’espées, pour esloigner de nos testes 
les Hiroquois. Nous serons bien-tost 
des aines de trespassez ; n’attends pas 
que nous soyons au tombeau pour nous 
venir voir. C’est ton bon amy Noël Te- 
kouerimal qui t’escrit, et qui te dit, qu’il 
priera toujours Dieu pour toy et pour 
ceux qui nous assistent. Parle au grand 
Capitaine de la France, et luy dis que 
les Hollandais de ces costes nous font 
mourir, fournissons des armes à feu, et 
en abondance et à bon prix, aux lliro- 
quois nos ennemis. Dis-luy qu’il donne 
secours à ceux qui croyent h celuy qui a 
tout fait, et qui sont baptisez. C’est la 
fin de mon discours. 


CUAriTIlE x. 

De Ja vie et de la mort de la Mere Marie 
de S. losejjli, decedée au Séminaire 
des Yrsulincs de Kebec. 

La ?dere Marie de l’Incarnation, Su¬ 
périeure du Séminaire des Vrsuünes de 
Kebec en la Nouuelle France, voulant 
consoler ses Sœurs sur la mort de la 
Mere Marie de sainct Joseph, leur a en- 
uoyé vn abrégé de sa vie, de sa mort et 
de ses vertus. Ces Mémoires estons 
tombez entre mes mains, i’ay creu que 
ce seroit faire tort au pubiic de renfer¬ 
mer ce tliresor dans les seules Maisons 
des Vrsulines. I’en ay donc tiré la plus- 
part des choses que ie vay déduire dans 
ce Chapitre. 


De son Enfance. 

La Mere Marie de sainct Ioseph na¬ 
quit en Anjou le septième de Septembre 
de l’année 1616. Elle estoit fille de 
Monsieur et de Madame de la Trochc 
de sainct Germain, ses pere et mere, 


personnes de vertu, de mérite et de con¬ 
dition. Le Sainct Esprit la preuint dés 
sa plus tendre enfance, de mille grâces 
et de mille bénédictions, qu’elle altri- 
buoit toutes à la saincte Vierge, disant 
que Madame sa mere l’auôit dédiée et 
consacrée à celle Revue des Vierges dés 
le moment de sa naissance, et que e’e- 
sloit pour ce sujet qu’elle luy lit donner 
le beau nom de Marie, qui luy estoit 
bien si agréable, que minais elle ne s’est 
ouye appeller de ce nom, qu’elle n’en 
ait ressenty de la douceur. Cette Vierge 
Reyue et Mere des Vierges, respandit 
dans le cœur de cette petite, l’amour de 
la pureté et de la Religion, douant 
qu’elle sceust que c’cstoit que pureté et 
que Religion, si ce n’est que l’on dit, ce 
que quelques personnes ont remarqué, 
que l’\soge de raison luy auoit esté no¬ 
tablement auancé. 

Messieurs ses parons, se pourmenans 
certain iour dans l’allée d’vn bois de 
l’vne de leurs maisons, enuoyerent 
quérir leur petite Marie, qui n’auoit 
pour lors que quatre ans. Le valet de 
chambre ou le laquais qui la porloit 
entre ses bras, luy fit en chemin quel¬ 
ques caresses messeantes : la pauure 
enfant se mit à pleurer et à se dé¬ 
battre d’vue façon si estrange, que cét 
homme estonné eut bien de la peine 
de forger vn mensonge pour cacher le 
sujet de ses pleurs. Or ie dirois volon¬ 
tiers que c’est là le plus grand péché 
qu’elle ait iahiais commis contre, la 
pureté. M’ayant rendu en la Nouuelle 
France vn compte fort exact de toutes 
les actions de sa vie, ie puis dire (pour 
rendre honneur et gloire à la source de 
toutes les boutez) que ie ne me sou- 
uiens pas d’auoir remarqué aucune faute 
qui approchast de loing d’vn péché grief. 
Mc parlant puis apres des caresses de 
cét homme, qui passeront en vn mo¬ 
ment, elle pleuroit encore à chaudes 
larmes, non pas qu’elle creust y auoir 
commis aucune offense, mais par vne 
saincte ialousie pour la pureté, se plai¬ 
gnant auec douleur de ce qu’estant si 
particulièrement dediée et attachée à la 
saincte Vierge, elle cust fait ce misé¬ 
rable rencontre, iniurieux à sa pureté. 

Elle fuyoit l’abord des hommes dés 
ce petit ange, non par grande conduite 
de la raison, mais par l’instinct d’vn 
Esprit supérieur, qui luy faisoit parler 
d’estre Religieuse, sans les connoistre 
que de nom. Monsieur son pere, la 
voyant d’vue humeur gentille, prenoit 
plaisir de la contrarier dans celte incli¬ 
nation ; il luy disoit souuent qu’il la 
vouloit marier à vn petit Gentilhomme 
qui estoit de son aage, et souuent luy 
faisoit de petits presens, qu’il disoit luy 
cstre enuoyez de sa pari. La pauure 
enfant se demenoit et s’aflligeoit si fort, 
prenant cette raillerie pour vue vérité, 
que Madame sa mere s’apperceuant que 
la tristesse commençoit à la dessecher, 
pria Monsieur son mary de se priuer de 
cette récréation. Arriua certain iour 
qu’vn homme de condition la voulant 
agacer, la baisa par surprise ; elle, en 
se retournant, luy donna vn souftlet si 
serré qu’il le sentit bien, quoy qu’il ne 
fust porté que de la main d’vn enfant. 

Ayant remarqué que Madame sa mere 
donnait l’aumosne aux pauures, et 
qu’elle parloit d’eux aucc compassion ; 
souuent elle se déroboit d’auprès d’elle 
pour leur porter son déieusner et sa col¬ 
lation, et mesme ce qu’elle pouuoit 
trouuer en la cuisine. Sa bonne mere 
s’en estant apperceuë, non seulement 
ne l’improuua point, ail contraire elle 
l’embrassa, la caressa, et luy donna 
toute permission de donner l’aumosne 
et de visiter les pauures qu’elle nour- 
rissoit, la menant auec elle pour la 
resiouyr quand elle alloit distribuer ses 
charitez. Bona arbor , bonos fructus 
facit. D’vn bon arbre il vient de bons 
fruicts. 

Elle auoitvne auersion naturelle aux 
bijous, aux affiquets, et à ces petits 
menus fatras, qui font bien souuent les 
plus belles occupations des filles qui 
ayment le monde. Elle portoil enuie à 
la condition d’vne petite bergere qu’elle 
voyoit en certain endroit, pour ce qu’elle 
estoit deliurée du soin de porter des 
gants, d’aiuster vn masque, de conser- 
ucr de petits ornemens qu’on luy don- 
noit, et de se composer à la mode. 
Messieurs ses pareils qui la voyoient 


gentille, et d’vn naturel si aymable, et 
d’ailleurs si éloignée des façons de faire 
des personnes de sa condition, qu’on 
éleue pour le monde, la voulurent met¬ 
tre dans les dispositions de se consacrer 
entièrement à Dieu, s’il daignoit l’ap- 
peller à son seruice. Madame sa mere la 
conduisit elle-mesme à Tours, en l’âge 
de huict à neuf ans, et la confia aux 
bonnes Meres Yrsulines, à qui Nostre 
Seigneur a donné beaucoup de grâces 
pour éleuer la jeunesse en sa crainte et 
en son amour. 

Cette ieune Damoiselle rauitbien-tost 
les cœurs de toutes ses compagnes ; elle 
prit sur elles vn empire par ses defe- 
rences, par les ciuilitez, et par les petits 
seruices qu’elle leur rendoit, si bien 
qu’elles la regardoient comme leur pe¬ 
tite maistresse ; et jamais ne furent ja¬ 
louses de la voir aymée par dessus les 
autres, iusques-là, que les Religieuses 
se seriioient d’elle pour l’instruction des 
autres. Et encore qu’elle fust fort gave 
et qu’elle aymast ses petits diuerlisse- 
mens, c’estoit toujours sans préjudice 
de ses dénotions, s’appliquant auec vn 
grand plaisir à la lecture de la vie des 
Saincls, notamment de ceux qui auoient 
trauaiilé à la conuersion des âmes. De 
là vient qu’elle aymoitet qu’elle hono- 
roit vniquement l’Apostre des Indes, 
S. François Xauier, faisant de sa vie ses 
innocentes delices, en sorte qu’elle se 
déroboit souuent de ses compagnes et 
se priuoit de ses récréations, pour trou¬ 
uer le temps de la lire. 

le ne sçay si la délicatesse de son na¬ 
turel, ou la contention qu’elle apportoit 
pour acquérir la vertu, la firent tomber 
malade ; quoy qu’il en soit, les Méde¬ 
cins ingèrent qu’il la falloit remettre en 
son air natal : elle ne fut pas long-temps 
chez ses parens, qu’elle ne retournastà 
sa première santé. Elle ne quitta point 
ses deuotions, pour estre esloignée de 
la maison et de la conduite des Meres 
Yrsulines. Elle se confessoit et coinrnu- 
nioit fort souuent ; elle donnoit quelque 
temps à l’oraison mentale ; elle parloit 
de Dieu, et portoit les domestiques à la 
pratique des vertus auec vn raisonne¬ 
ment si solide, que Monsieur et Madame 

de la Troche ne pouuoient conceuoir 
qu’vue fille de son ange pût monter si 
haut, à moins que d’estre doiiée d’vne 
grâce fort extraordinaire. 

Comme elle se sentit entièrement 
guérie, elle demanda permission de 
retourner en son petit Paradis. Elle 
l'obtint, mais non sans peine : car le 
nouueau commerce et les nouueaux en¬ 
tretiens qu’elle auoit eues auec ses pa- 
rens, les auoit si estroitement liez de 
part et d’autre, que quand il fut question 
de se séparer, ie ne scay qui souffrist 
dauantage, des parens ou de l’enfant. 
Elle a dit depuis, que l’amour qu’ils luy 
portoient, que la confiance que luy té- 
moignoit sa bonne mere pardessus ses 
freres et ses sœurs, l’auoient si douce¬ 
ment charmée, que la violence qu’elle 
se fit pour les quitter, la pensa faire 
tomber et pasmer de douleur. D’autre 
costé, Messieurs ses parens iamais ne 
luy peurent dire Adieu ; et Madame sa 
mere, craignant d’exceder dans les ten¬ 
dresses qu’elle auoit pour sa fille, ne la 
put reconduire ; elle pria vne sienne 
parente de luy rendre cét office d’amour 
et de charité. 

Nostre ieune Damoiselle ayant rompu 
ses liens et ses chaisnes, par vn désir 
d’estre toute à Dieu, ne fut pas si tost 
esloignée de la mai on de son Pere, que 
la ioye s’empara de son cœur. Vous 
eussiez dit que l’Esprit de Dieu la faisoit 
voler, et qu’il la faisoit iouyr du tri¬ 
omphe apres cette noble victoire. A 
mesme temps qu’elle est rendue à la 
maison des Vrsulines, elle entre dans 
yn nouueau combat. Elle prie, elle con¬ 
tre les Meres de la receuoir en leur 
Nouitiat, pour estre Religieuse. On luy 
dit qu’elle n’a pas l’aage, qu’elle n’a 
que treize ans ou enuiron, et qu’il en 
laut quatorze. Ce rebut, et ses ferueurs 
la faisoientdeseicher ; elle prenoitgarde 
par où la Supérieure et les Religieuses 
deuoient passer, elle les attendoit, et 
les supplioit les deux genoux en terre 
d’auoir pitié d’elle. On luy repart, 
qu’elle n’a point de santé, et qu’il faut 
plustost parler de la renuoyer chez Mes¬ 
sieurs ses parens, que de l’admettre au 
Nouitiat. La pauure enfant souspiroit et 


pro tes toit que le Nouitiat seroit sa gué¬ 
rison. La Mere de sainct Bernard qui 
I aÿmoit vniquement, iugea qu’il luy 
falloit donner ce contentement, auec 
obligation neantmoins de sortir si Mes¬ 
sieurs ses parens la vouloient retirer : 
elle s’accorde à ce qu’on luy demande, 
pour iouyr de ce qu’elle demandoit, et 
Dieu luy fit la grâce de trouuer sa santé 
dans ce lieu de bénédiction. La crainte 
apres tout qu’elle eut d’en sortir, luy fit 
mettre aussi-tost des messagers et des 
lettres en campagne, pour obtenir de 
Monsieur son pere et de Madame sa 
mere, la grâce d’estre Religieuse Vrsu- 
line, sans toutefois leur dire qu’elle eut 
desia fait le premier pas. Yoicy comme 
cette faueur luy fut accordée. 


De son Nouitiat et de sa Profession. 

Monsieur et Madame de la Troche 
voyans que leur fille entroit sur sa qua- 
torziesme année, et qu’elle les pressoit 
fortement de luy accorder l’entrée en 
Religion, ils se transportèrent à Tours, 
à dessein de la bien esprouuer : car 
quoy qu’ils l’eussent offerte à Dieu dés 
son berceau, en cas qu’il luy pleust l’ag- 
gréer pour sa maison, si est-ce neant¬ 
moins que l’amour qu’ils luy portoient, 
leur fit prendre resolution de ne la point 
quitter qu’à bonnes enseignes, et qu’ils 
ne fussent entièrement conuaincus de 
la solidité de son appel. Si tost qu’ils 
sont arriués, ils la retirent du Mona¬ 
stère, et la tenans auprès d’eux, ils 
dressent deux batteries, capables de 
renuerser toute autre vocation moins 
forte que la sienne, l’auouë qu’il est 
bon que les parens sondent les volontés 
de leurs enfans : car il ne faut pas 
croire à toutes sortes d’esprits ; mais 
aussi faut-il confesser que Dieu ne crie 
pas toujours si haut, et qu’il ne se fait 
pas si fortement entendre, qu’on ne 
puisse diuertir l’oreille d’vn enfant, et 
le retirer du lieu où Nostre Seigneur luy 
destinoit les grâces de son salut. Mon¬ 
sieur de la Troche qui connoissoit la 
trempe de l’esprit de sa fille, qui en 

vérité ne tenoit rien de la fille, l’attaque 
par vn fort raisonnement, luy faisant 
voir les moyens de se sauuer sans se 
donner tant de peine, luy représentant 
les dangers d’vu long repentir, quand 
on se voit liée elgarollée par vnelongue 
chaîne de souffrances, que la vie reli¬ 
gieuse (raisne apres soy. Madame sa 
mere la baisoit, la caressoil, luy offrait 
tout ce qui peut gagner le cœur d’vue 
ieune Demoiselle de sa condition. Toutes 
ces offres ne la touchoient point ; mais 
l’amour qu’elle sentoit pourvue mere si ' 
aymable, luy déchiroit les entrailles, 
quand elle pensait à la séparation. 

Mais comme elle esloit d’vn naturel 
fort généreux, elle résista fortement 
aux tendresses de la nature, et Tsoslre 
Seigneur luy mit pour lors en bouche, 
de si beaux passages de l’Escriture, et 
de si belles pensées des saints pores, 
touchant le bonheur de la vie Religieuse, 
elle les deduisoit auec vne telle lluidité 
et auec vne telle éloquence, que ses pa- 
rens et. plusieurs personnes de condition 
qui l’esçoutoient, demeurons surpris, 
conclurent qu’il ne falloit pas résister 
dauanlage à l’esprit qui rend diserte la 
langue des enfans. 

On la fit donc rentrer au Contient des 
Meres Yrsulines, où le Démon, qui pre- 
uoyoit la sainteté de ce braue sujet, luy 
liura vne serieusè attaque. Il luy élalle 
dans vn beau iour toutes les raisons que 
Monsieur son pore luy auoit apportées 
pour la diuerlir de son dessein ; il efface 
de sa mémoire toutes les reparties que 
Dieu luy auoit suggérez ; il reueille 
toutes les tendresses qu’elle auoit pour 
vne mere, qui jamais ne se lassoil de la 
voir et de l’aymer : la secousse fut si 
grande, et les tenebres si épaisses, que 
sentant ses forces ébranlées, elle se 
ietta comme à corps perdu entre les 
bras de la saincte "Vierge, faisant toutes 
les dénotions qui luy venoient en l’e¬ 
sprit, pour gagner son cœur et pour 
obtenir par son entremise, la deliurance 
de cette tentation. La pensée de quitter 
sa mere pour vn iamais l’espouuauloit ; 
mais enfin le désir d’eslre à Dieu et de 
suiure les maximes de l’Euangile, luy 
firent prendre resolution en la présence 


de la saincte Yierge, de boire l’amer¬ 
tume du calice de son fils, et de perse- 
uercr constamment dans sa maison 
quand tous ces tournions la deuroienl 
accompagner iusques à la mort. 

Le iour qu’elle prit le sainct habit de 
la Religion, luy fut encore vn iour de 
combat. On a couslume d’habiller les 
filles en ce dernier iour de leur siecle, 
conformément à l’estai qu’elles auroient 
tenu dans le monde. Noslre Nouice 
parut si ajustée, si modeste aux yeux de 
Madame sa mere, que s’approchant 
d’elle pour luy donner le dernier Adieu, 
elle la saisit, l’embrassa, et la tint si 
long-temps colée sur son sein, que Mon¬ 
sieur de la Troche, la voyant sans parole 
et comme pasmée, luy arracha d’entre 
les bras, pour la conduire à la porte du 
Monastère d’où elle estoit sortie. Cette 
séparation tira quelques larmes des 
yeux de la fille, et laissa la mere dans 
vne profonde douleur. Si-tost qu’elle 
fut entrée, on luy oste ses habits de pa¬ 
rade, et on hiv donne auec les ceremo- 
nies ordinaires, celuy qu’elle auoit tant 
désiré. On luy fit aussi porter le nom 
de sainct Bernard : nous dirons cv-apres 
comme elle prit celuy de sainct losepb. 

.Noslre Seigneur la reuestil intérieu¬ 
rement de l’onction et de la grâce, si¬ 
gnifiée par son voile et par les autres 
appartenances de son habit. Yous eus¬ 
siez dit qu’elle commençoil par où plu¬ 
sieurs acheuent. l’estois ranie d’eston- 
nement, dit la Mere de l'Incarnation, 
de voir en vne fille de quatorze ans, non 
seulement la maturité de celles qui en 
ont plus de vingt-cinq, mais encore la 
vertu d’vne Religieuse desia bien auan- 
eée. Rien de puéril ne paroissoit en sa 
jeunesse, elle gardoit ses Réglés dans 
vne si grande exactitude, qu’on eust dit 
qu’elle estoit née pour ces actions. Et 
le haut sacrifice de l’entendement et de 
la volonté, qui fait suer tant de per¬ 
sonnes, luy estoit comme naturel. En 
vn mot, son esprit toujours esgalement 
ioyeux, la rendoit tres-ayuiable et tres- 
agreable à toute la Communauté, et elle 
veilloit si soigneusement sur soy-mème, 
qu’il ne falloit pas luy donner deux lois 
des aduis sur vne mesme chose, voire 

mesme elle se tenoit pour aduisée, et 
pour reprise des fautes qu’elle vovoil 
corriger en ses compagnes. le ne dira y 
rien de ses deuotions, notammant de 
l’amour qu’elle auoit pour la sainete 
Vierge, nous en parlerons en son lieu, 
il suffit de rendre ce tesmoignage tres- 
authentiquc et Ires-veriUible, que de¬ 
puis son entrée au Mouillât iusques à sa 
mort, elle s’est toujours efforcée de 
respoudre fidèlement à la grâce de sa 
vocation. 

Les deux ans de son Nouitiat saincle- 
ment escoulez, Messieurs ses païens luy 
vindrent liurerla dernière bataille : Ma¬ 
dame sa mere déplie le reste de sa rhéto¬ 
rique, elle met au iour toutes ses aife- 
clions; tout son amour et toutes ses ten¬ 
dresses, assoiront sa chere fille qu’elle la 
receura à bras ouuerls, si la vie d’vne 
Religion assez pénible luy est tant soit 
peu désagréable; elle proteste qu’elle ne 
peut, sans violence, se séparer d’elle. 
Monsieur son pere luy représente, qu’il 
n’y a encore rien de fait, qu’elle est en¬ 
core dans la pleine possession de sa li¬ 
berté, qu’il ne faut que trois paroles 
pour l’epchaisner, en sorte qu’il n’y 
aura plus de remede à son repentir. 
Leur dessein n’estoit pas de résister à 
Dieu, mais de faire la guerre à vue vo¬ 
cation fondée sur le sable mouuant. 

La liaison des cœurs ne se r ompt bien 
soutient qu’auec violence. Qui dit mere, 
dit vue amante ; et qui parle d’vn en¬ 
fant bien né, parle d’vn cœur plein d’a¬ 
mour et de respect. Nostre Nouice ne 
pouuoit quitter Dieu, ny ses pareils ; 
elle eust désiré, on que sa mere se List 
faite Religieuse auec elle, ou que ses 
parons eussent conuerty leur maison en 
vu Monastère de sou Ordre : car parler 
de séparation, c’esloit parler de mort ; 
elle eust mieux aymé mourir mille fois, 
que de quitter le manche de la eharruë, 
pour retourner en arriéré ; et la panure 
nature soutTroit en elle des commi¬ 
sions et des angoisses estranges «à la 
pensée qu’elle s’alloit priuer pour le 
J'este de ses iours, de l’aymable conuer- 
sation de sa bonne mere. 

Celuy qui tient de ses doigts toute la 
«attire suspendue, qui sçait le nombre 


des estoiles, qui donne du poids aux 
vents, et des limites aux Ilots et aux 
(empestes de la mer, la guérit de cette 
tentation en vu moment. Il luy fit voir 
dans sou sommeil vue eschelle sem¬ 
blable à celle de lacob : d’vn bout elle 
touchoit les cicux, et de l’autre elle 
estoit appuyée sur la terre. Quantité de 
personnes monloient par celte eschelle, 
aidez de leursbonsÀnges, qui essuvoient 
doucement la sueur que le trauail et 
l’effort leur tiroil du front et de tout le 
visage. Elle en vovoil plusieurs qui 
tomboient à la renuerse dés le premier 
pas, ou dés le premier degré de l’échelle ; 
les autres culbutoient du milieu, et vn 
petit nombre surmontant les ditïicultez 
d’vn chemin si droict et si roide, arri- 
uoient enfin au sommet, et remportoient 
la victoire. L’effet de cette veuë fit voir 
que ce u’esloit pas vn simple songe 
forgé dans la boutique de son imagina¬ 
tion, mais vn remede à son mal, ap¬ 
pliqué par les mains de son bon Ange. 
Il ne fallut point chercher d’Oedipe pour 
l’explication de eét énigme, l’Esprit de 
Dieu en fut l’interprète ; il cassa le 
noyau, et luy en lit gousler l’amande. 
Cét amour de l’enfant d’Adam, qui la 
tenoit attachée par des yeux et par vn 
cœur de chair, se changea en vn instant 
en vn amour qui ne destruit point la 
nature, mais qui la sanctifie ; amour 
plus fort, mais plus libre ; amour qui 
regarde non le temps, mais l’éternité. 
Sa fidelité à résister à cét amour estouf- 
fant ; sa générosité à ne le iamais dé- 
couurir à ses paren§, de peur qu’ils n’en 
prissent auantage pour combattre sa vo¬ 
cation ; sa résolution à souffrir le reste 
de ses iours la tyrannie de cét amour, 
plustost que de lascher le pied et sortir 
de son poste, luy méritèrent cét amour 
sainct, cét amour dégagé, qui l’ayant 
déliurée de son esclauage, luy donna le 
moyen de présenter à Dieu, dans vne 
profonde paix, vn véritable sacrifice, ou 
plustost vn entier holocauste d’elle- 
inesme, s’vnissant estroitement à luy, 
en se séparant de toutes les créatures 
par les vœux de sa profession, qu’elle 
fit à l’aage de seize ans. Et iamais de¬ 
puis ce temps-là, Famour de ses parens 

ne l’a embarrassée ; et la crainte de s’en 
séparer fut tellement bannie de son 
cœur, qu’elle s’en esloigna par apres de 
plus de mille lieues loing sans aucune 
peine. 

Si tost que nostre ieunc Professe fut 
enrolléc en la milice de iesus-Christ, on 
luy mit les armes en la main pour com¬ 
battre ses ennemis : sçauoir est l’igno¬ 
rance des petites tilles qu’on luy donna 
à instruire, et les mauuaises inclinations 
de leur nature. Cét exercice qui est bas 
dans les âmes mercenaires, l’esleuoit à 
la dignité des Anges gardiens. Son but 
estoit d’enter lesus-Christ sur ces petits 
sauuageons, de leur faire connoistre 
leurs passions et leurs mauuaises pentes, 
et de leur suggérer les moyens de les 
combattre. Si elle les instruisoit dans la 
ciuilitc, si elle leur enseignoit à lire ou 
à escrire, ou si elle leur faisoit ap¬ 
prendre quelque ouurage, c’estoit tou¬ 
jours par rapporta leur salut, leur incul¬ 
quant doucement comme elles deuoient 
sanctifier ces occupations, et en tirer vn 
aide pour se sauuer. En vn mot, sa lin 
n’a esté quasi toute sa vie, que de faire 
connoistre et aymer Dieu à ceux auec 
lesquels elle conuersoit. 

Dans les occasions qui l’obligcoient 
de paroistre à la Grille, on remarquoit 
en son port et en son maintien (disent 
les Mémoires que i’ay deuant les yeux) 
vne granité et vne modestie toute ex¬ 
traordinaire : elle ne pouuoit souffrir 
d’autres entretiens que de la pieté, et si 
quelqu’vn, par quelque épanchement 
trop libre, la vouloit ietter sur vn dis¬ 
cours qui ressentist le monde, elle le 
ramenoit auec vne sainele industrie ; ou 
s’il estoit rétif, elle se retiroit de la 
Grille, ou bien elle se donnoil la liberté 
de luy parler selon ses senlimens, sans 
aucun respect humain, disant qu’il ne 
falloit pas estre moins libre et moins 
forte pour soustenir le bien, que quel- 
ques-vns Pesloient pour le destruire. 
De là vient qu’assez soutient elle de- 
mandoit à sa Supérieure dispense de 
voir les personnes dont elle croyoit que 
la conuersation se passerait sans fruict. 


Comme Dieu Cappella, et la fit passer 
en la Nouuelle France. 

La Mere de S. loseph auoit l’esprit 
vif et net, et beaucoup éclairé. Sa eon- 
uersation estoit aymable, son industrie 
à gagner les cœurs de ceux qui tenoient 
le timon, estoit rauissante. Comme elle 
se vit dans la suite du temps, approuuée 
et soustenuè des premières colomnes de 
sa maison, sa jeunesse qui auoit encore 
du feu dedans les veines, la porta à 
deux doigts d’vn précipice, la mettant 
(dit mon papier) dans le danger de 
prendre vn chemin qui luy aurait esté 
fort dommageable, et qui sous ombre 
d’vn bien apparent, Falloit ietter dans 
vne vanité fort subtile. Estant donc sur 
le point de prendre cét essor, Nostre 
Seigneur luy fit voir ce que ie vay ra¬ 
conter. Elle se trouua dans le repos de 
la nuict, à l’entrée d’vne grande place, 
enuironnée de boutiques de touseoslez; 
ces boutiques luy paraissent remplies 
de tous les objets et de toutes les delices 
capables de toucher les yeux, de gagner 
les cœurs et de charmer les esprits. Ces 
beautez mises en leur iour, brilloient 
auec vn merueilleux éclat : si bien que 
tous ceux qui entraient dans cette place, 
en estoient incontinent espris. Elle y 
vit entrer vn Religieux de sa connois- 
sance, qui fut incontinent enchanté 
aussi bien que les autres. Ce qui l’épou- 
uanta plus fortement dans ce danger, 
fut, que ne polluant retourner en ar¬ 
riéré, elle se voyoit comme dans la con¬ 
trainte de se ietter dans ce précipice. 
Mais au moment qu’elle se croyoit per¬ 
due, il parut vne troupe ou vne compa¬ 
gnie de ieunes gens, faits justement 
comme les Saunages de la Nouuelle 
France, qu’elle n’auoit pas encore veus: 
l’vn d’eux portoit vn guidon escrit de 
certains mots d’vne langue estrangere. 
Elle, bien estonnée, entendit vne voix 
qui prouenoit de ces gens oliuastres, et 
qui luy disoit : Ne craignez point, c’est 
par nous que vous serez sauuée ; et là- 
dessus, se mettans en haye de part et 
d’autre, la firent passer au milieu d’eux, 
et au trauers de cette place, sans qu’elle 

fust arrestée ny charmée par ses beau- 
tez ; en vn mot, ils la mirent en vn 
lieu d’assearance. Or il est aise à voir 
par la suite de sa vie, et par ce qui 
arriua à ce misérable Religieux, qui 
auoit pour lors la réputation de bien 
viure, et qui se fit apostat quelque temps 
apres, que celte voue n’estoit pas vne 
chimere, mais vne vérité. Il est vray 
qu’elle n’en eut pas si lost la connois- 
sance, et qu’elle ne prenoit pas ses 
Bienfaiteurs pour des Saunages : mais 
aussi faut-il confesser que l’affection 
qu’elle auoit toujours eue pour le salut 
des âmes, s’esehaufl'a tous les iours de 
plus en plus dedans son cœur depuis 
cette veuë, et que la lecture des Rela¬ 
tions qu’on enuoyoit tous les ans de Ca¬ 
nada, luy donnoit des désirs tres-ardens 
d’entreprendre des choses qu’elle tenoit 
pour chimériques, ne croyant pas que 
iamais il se deust présenter aucun iour 
de les effectuer. Elle en parloit souuent 
à la Mere Marie de l’Incarnation, qui 
brusloit d’vn mesme feu, qu’elles pre- 
noient toutes deux pour vne folie, ne 
voyans pas de quel bois on le pourroit 
nourrir, et ne pouuans comprendre 
qu’on deust iamais enuoyer des per¬ 
sonnes de leur sexe et de leur condition 
iusques au bout du monde. 

Enuiron ce lemps-là, Madame de la 
Pelterie ayant leu dans les mesmes Re¬ 
lations, que l’on souhoitoit en la Nou¬ 
velle France, que quelque Amazone 
entrepris! vn voyage plus long que celuy 
d’Ænée, afin de pouruoirà l’instruction 
des petites filles Sauuages, prit resolu¬ 
tion de fonder vn Séminaire en ce pays 
de Croix, et d’y conduire elle-mesme 
des Religieuses Vrsulines pour le gou- 
uerner. En suite de ce dessein, elle se 
transporta à Tours, pour en obtenir 
quelques-vnes de Monseigneur l’Arehe- 
uesque, et de la Mere Françoise de 
S. Bernard, Supérieure de leur Mona¬ 
stère. Monsieur l’Archeuêque approuva 
cette entreprise, contre l’attente de 
ceux qui sçauoient combien il estoit na¬ 
turellement aliéné de choses si nou- 
uelles et qui estoient sans exemples, 
h commande à la Supérieure de donner 
à Madame de la Pelterie, la Mere Marie 


de l’Incarnation, qu’elle demandoit nom¬ 
mément, et de luy choisir vne com¬ 
pagne, par l’aduis de quelques personnes 
qu’il luy nommoit. Toute la Maison des 
Vrsulines estoit en feu, il n’y en auoit 
pas vne qui ne souhaitast cette seconde 
place, exceptée nostre ieune Professe. 
Vous eussiez dit que le Démon luy auoit 
donné vn coup de massue sur la teste : 
elle estoit plus froide que la glace, elle 
paroissoit stupide et interdite ; et ce 
grand amour qu’elle auoit pourvu bien, 
dont la conqueste luy auoit paru si 
aduantageuse, mais impossible, se chan¬ 
gea en vne grande auersion, quand elle 
se vit dans le pouuoir d’y prétendre. Et 
quoy qu’elle honorast Madame de la 
Pelterie, comme vne sainte, elle la re- 
gardoit ncantmoins, et celle qu’on luy 
auoit accordée, comme des personnes 
perdues. C’est chose estrange, que les 
affaires de Dieu sont toujours accom¬ 
pagnées d’horreurs et de croix ! Toutes 
ses lumières estoient changées en des 
tenebres, ses affections en éloignemens, 
et son amour en haine. Il est vray que 
ce bruit et ce tintamarre n’estoit qu’en 
la cuisine, ou dans la basse-cour parmy 
les valets, ie veux dire au bas estage 
des passions : car elle auoit toujours 
vne secrete estime au plus profond de son 
cœur et dans la plus haute portion de 
son esprit, pour vne vocation si relouée. 
C’est pourquoy s’estant ouuerte à sa 
chere compagne la Mere de l’Incarna¬ 
tion, ces fantosmos s’éuanoüirent, le 
rideau fut tiré, et le iour luy parut plus 
beau que iamais. Elle se va ietter aux 
pieds de sa Supérieure, pour entrer en 
partage de ce bonheur ; mais elle n’eut 
pour response qu’vn commandement de 
prendre la chambre et l’Office de celle 
qui deuoit partir, et de demeurer en 
repos. Ceux qui connoissoient ses ta- 
lens, et qui auoient de l’amour pour ce 
grand ouurage, creurent qu’il n’en fal- 
loit pas demeurer là, ils sollicitent la 
Mere de l’Incarnation de la demander 
pour compagne : la Supérieure luy fit 
la sourde oreille. Là-dessus on se met 
en deuoir d’en choisir vne autre. On 
expose le sainct Sacrement, on fait les 
Prières de quarante heures, afin quq 

Dieu presidast à celte élection. Chose 
estrange 1 que dans vn si grand nombre, 
ceux de qui dépcndoit celte élection, ne 
purent rien conclure qu’en faueur de 
nostrc Postulante ; il y auoit en toute 
les autres ie ne sçay quoy, qui rompoil 
l’affaire. Elle s’en alla donc derechef 
trouuer la Mere Prieure ; elle se iette 
par terre, et la comme de luy estrc fa- 
uorable en ce rencontre, si elle ne con- 
r.oist que Dieu ne l’ait pas pour agréable. 
Sa Prieure demeura sans parole : l’a¬ 
mour luy donnoitdela crainte de perdre 
vne tille qu’elle auoit tendrement éle- 
uée, qui iuy auoit donné tant de satis¬ 
faction, et qui promettoit beaucoup pour 
sa maison ; ces demandes réitérées, et la 
peur de résister à Dieu et de ne luy pas 
accorder ce qu’il desiroit, luy firent 
passer toute la nuict sans dormir ; et 
dans ce silence, INostre Seigneur l’oc¬ 
cupa si fortement, et luy donna tant de 
connoissance sur la vocation de sa chere 
fille, qu’elle se rendit, pourueu néant- 
moins que Messieurs ses parens y con¬ 
seil lissent. 

Aussi-lost on leur enuoye vn courrier 
tout exprès, pour demander vn congé, 
dont on ne deuoit attendre qu’vu refus. 
Cependant on continué les prières dans 
la maison, et nostrc ieune Amazone, 
prend pour auocat dans sa cause le 
grand sainct Joseph, luy demandant, 
non l’entrée dans le Canadas, mais qu’il 
disposast les cœurs de ses parens à 
suiure les mouuemens de l’esprit de 
Dieu, que si sa bonté luy ouuroit cette 
porte, elle luy faisoit vœu de prendre et 
de porter son nom, et de marcher sous 
ses auspices en ce bout du monde. 

Le courrier trouua Messieurs ses pa¬ 
rens à Angers. Il leur présenta les 
lettres de leur chere fille. Monsieur de 
la Troche les lisant, demeura tout pâmé 
d’étonnement. Madame sa mere leuant 
la bonde à ses larmes, et abandonnant 
les rênes à sa douleur, remplit toute sa 
maison d’effroy ; tout le monde accourt, 
chacun se plaind : le mot de Canadas, 
leur donne à tous de l’épouuante. Ma¬ 
dame de la Troche, ayant vn peu repris 
ses espris, commande qu’on mette les 
chenaux au caresse pour aller prompte¬ 


ment empescher ce voyage. Aussi-losl 
dit, aussi-lost fait. Comme elle auoit 
desia vn pied dans le carosse, parut vn 
Pere Carme, qui ayant appris le sujet 
d’vn voyage si soudain, luy dit : Ma¬ 
dame, ie vous arreste, permettez que ie 
vous dise vn mot en vostre maison. 
Elle obéit, quoy qu’auec peine, ils s’en 
vont tous deux ensemble trouuer Mon¬ 
sieur de la Troche. Ce bon Religieux, 
remply de Dieu, leur parla si hautement 
et si efficacement de l’honneur et de la 
grâce que leur faisoit îsostre Seigneur, 
d’appeller leur elierc fille en vne si 
sa inc te Mission ; il leur fit voir par tant 
de raisons, et si preignantes, le dom¬ 
mage qu’ils se causeroient deuant Dieu, 
et les torts qu’ils feroient à la saincleté 
de cette ame genereusei s’ils empê- 
choient le cours de son voyage ; qu’ils 
n’eurent autre repartie, qu’vu aquiesce- 
ment au plus haut de l’esprit, aux ordres 
de celuy qui en estoit le maislre ; s’a- 
baissans deuant luy, et adorans sa con¬ 
duite, quoy qu’ils la trouuassent bien 
amere. iNe voila-t-il pas des paï ens dignes 
d’auoir esté honorez d’vne si saincte 
fille ? Que diront deuant Dieu, les Com¬ 
munautés, à qui on ne demande pas des 
sujets si eminens, voyans vne maison 
donner ce qu’elle à de plus cher, et des 
parens se priuer de leur amour et de 
leur tendresse ? 

Madame de la Troche ayant fait son 
sacrifice, ne demandoit pins que la sa¬ 
tisfaction d'aller embrasser encore vne 
fois sa chere fille, de luy pouuoir aller 
donner le dernier adieu, etde luy porter 
à mesme temps, le congé et la béné¬ 
diction de Monsieur son pere, qui se 
trouuoit mal. Ce bon Religieux luy dit, 
auec vne saincte franchise : Ison, Ma¬ 
dame, vous n’irez pas : vos tendresses 
pourraient atîoiblir en quelque façon, la 
générosité de vostre Amazone. Faites 
l’holocauste tout entier ; il suffit que 
vous luy escriuiez, selon les sentimens 
que Dieu vous donne. Son conseil fut 
suiuy. Monsieur et Mad. de la Troche 
escriuirent deux lettres si sainctes et si 
Chrestiennes, qu’elles liraient les larmes 
de tous ceux qui les lisoient. 

Ces nouuelles eslans arriiiées, on fait 

porter à la Mere Marie de sa inet Ber¬ 
nard, le nom de Marie de saincl loseph, 
suiuant le vœu qu’elle en auoil fait ; elle 
triomphe de ioye, se remettant en mé¬ 
moire la suite de sa vocation ; elle adore 
auec amour, le procédé de Dieu dans 
sa conduite : bref, elle se dispose à ce 
grand voyage, de mille lieues eu droite 
ligne, et de plus de trois mille dans 
les détours et dans les boulines qu’il faut 
faire. 

Monsieur l’Areheuesque ayant appris 
que le choix des deux Mores estoil fait, 
les lit venir en son Palais : ce sainct 
vieillard leur donna sa bénédiction ; il 
les porta à embrasser courageusement 
la Croix du fils de Dieu, se sentant des ; 
mèsmes paroles qu'il dit à ses Apostres, 
lors qu’il les enuoya en Mission, et leur 
ayant fait chanter le Pseaume Jn e.ritu 
Israël île Ægyplo, etc. et le Cantique 
de la saincte Vierge Magnifient anima 
mea Duminum, etc. il les congédia auec 
estonnement, de voir la force et la con¬ 
stance de ces trois Amazones : car Ma¬ 
dame leur fondatrice estoil de la partie. 

Ayant receu sa bénédiction, et celle 
de Messieurs ses païens, il fallut prendre 
congé de sa chere Mere Prieure et de 
ses cheres sœurs. La pluspart luy por- 
toient enuie de son bien-heureux sort, 
quelques-vnes trembloient à la pensée 
des dangers qu’elle pouuoit rencontrer 
sur la terre et sur les eaux. Quoy qu’il 
en soit, elle sortit de Tours auec sa 
chere compagne, le vingliesme iour de 
Feuricr de l’an mil six cens trente neuf. 
Elle n’auoit lors que vingt et deux ans 
et demy, et neantmoins dans tous les 
voyages qu’il fallut faire de Tours à 
I’aris, de Caris à Dieppe, et de Dieppe 
en la Nouuelle France ; dans toutes les 
compagnies où elle se rencontra, en la 
Cour, dans les maisons particulières, 
dans les Monastères de Religieuses, elle 
a laissé par tout vue telle odeur de sa 
modestie et de sa vertu, que ie puis as¬ 
surer qu’elle dure encore à présent en 
Plusieurs endroits. Elle estoit agréable 
dans les dangers, elle en sçauoit diuertir 
a cr ainte par quelque petit mot, et 
porter le monde à la priere, qu’elle 
commençoit fort gayement la première. 


On 11 e remarquoit aucune jeunesse dans 
cette grande jeunesse, ce n’esloil que 
maturité. Son asseurance parut vu iour 
à la veuë de la mort qui se présenta, 
notamment vue fois, non pas armée 
d’vue faux, mais vesluë d’vne horrible 
glace contre laquelle leur vaisseau s’al- 
loit briser, si Dieu par vue espece de 
miracle ne les eust présentez : sa fer¬ 
meté donnoit de la couleur aux visages 
paslos, et alfermissoit les cœurs trem¬ 
blons de peur. Enfin apres auoir essuyé 
les letnpesles de l’Océan ; apres auoir 
soustemi le poids des vents et des flots ; 
apres auoir franehÿ mille dangers et en¬ 
duré constamment les fatigues de la 
mer, Dieu la (il entrer la rnesnte année 
de son départ au pays tant désiré, au 
pays de souffrance et de ioye, au pays 
des combats et des victoires, pour passer 
de là au séjour de la gloire d’vn tri¬ 
omphe éternel. Disons maintenant deux 
mots de scs vertus, et des faneurs que 
son Espoux luy a départies en ce pays 
de bénédiction. 


De son amour et de son application à 
lesus-Christ, et de ses souffrances. 

La Mere Marie de sainct loseph a eu 
dés son enfance de grandes tendresses 
pour le Verbe incarné. Le R. P. Iean 
Ragot, Religieux bien connu dans nostre 
Compagnie, m’a dit, que s’estant ren¬ 
contré en la maison de Monsieur son 
pere, au temps de sa première commu¬ 
nion, il fut surpris, voyant les lumières 
de cette enfant : sa confession si naïue 
et si judicieuse pour son aage, Festonna ; 
et les tendresses qu’elle auoil pour 
Nostre Seigneur en celle communion, 
le rauit. le"ne luy parlois jamais du Fils 
de Dieu dans le peu de séjour que ie fis 
auprès de Messieurs ses parens, adjouste 
le Pere, que ie ne visse ses petites ioites 
toutes trempées de ses larmes ; ses 
yeux tout baignez, estoienl si fortement 
collez sur moy, que ie ne pus me tenir, 
voyant cette saincte auidité et ce grand 
amour pour son Sauueur, dans vue si 
tendre jeunesse, de dire à Madame sa 

mcre que cetle enfant monteroit quelque 
iour bien haut : Quiavirlus Domird erat 
cum ilia. 

Toutes les lumières, toutes les con- 
noissances, tous les amours, et tous les 
sentimens qu’elle a eus de ce diuin 
Espoux en l’ancienne France, n’estoient 
que les préludés et les essais de ce 
qu’elle deuoit receuoir en la nouuelle. 
Estant vn matin en oraison, quelques 
six ans deuant sa mort, son ame luy 
parut sous la figure d’vn chasteau ra- 
uissant, et à mesme temps cét Espoux, 
le Fils du Tout-puissant se présentant à 
la porte, se fit voir à son esprit par vne 
communication purement intellectuelle, 
où le Démon n’a point de part, pour 
estre indépendante de tous les sens. Il 
estoit si éclatant, et si plein de gloire, 
et si rauissanten beauté (dit la personne 
de qui i’ay receu les mémoires) ; il luy 
tendoil les bras, et luy iettoit des re¬ 
gards si amoureux, qu’elle fust morte 
de ioye et d’amour s’il ne l’eust souste- 
nuë. Enfin il luy dit, en la retenant 
entre ses bras, et prenant vne enliere 
possession de son ame : Ma fille, aye 
soin du dehors du chasteau, et ie con- 
serueray le dedans. Comme il vint à se 
retirer, elle le voulut suiure ; mais vn 
crespe ou vn voile se mettant entre- 
deux, elle entendit bien qu’il falloit re¬ 
prendre le chemin de la foy, et ne iouyr 
de ces lumières qu’en passant, comme 
on voit briller les esclairs. 

Elle fut neantmoins enuiron vne sep- 
maine en extase, sans toutefois perdre 
les sens, et son Bien-aimé l’instruisit 
dans cette apparition de tous les my¬ 
stères de son adorable humanité ; il la 
reuestit de son Esprit, et la changea en¬ 
tièrement en vne nouuelle créature. 
Depuis ce temps-là, son cœur n’esloit 
plus à elle, et on ne pouuoit parler de 
Iesus-Christ en sa presence, sans que 
son ame se fondist et se liquefiast en 
amour ; elle en parloit quelquefois si 
hautement, qu’on voyoit bien d’où pro- 
cedoient ses connoissances. 

Nostre Seigneur luy tenoit sonnent 
vn langage fort intérieur. Chantant vn 
iour le Credo à la saincte Messe, elle 
entra dans vne complaisance amoureuse 


en prononçant ces paroles : Per quern 
omnia facta sunt, se resiouyssant en 
son cœur, de ce que toutes choses 
auoient esté faites par son Espoux. Et 
comme cette ioye et cette complaisance 
la faisoient quasi défaillir, il luy dit : 
Oüy, ma fille, toutes choses ont esté 
faites par moy, mais ie seray refait en 
loy. Elle pensa s’anéantir entendant 
ces paroles, qui ne signifioient autre 
chose qu’vne saincte transformation en 
celuy dans lequel elle viuoit plus qu’en 
elle-mesme. 

le ne sçaurois rapporter tous les effets 
que ces communications diuines ope- 
roient dans son ame : ce n’estoient 
qu’actions de grâces, que louanges, que 
bénédictions ; elle estoit dans de con¬ 
tinuelles reconnoissances d’estre venue 
au monde sous la loy de grâce, pour 
auoir le moyen de posséder pleinement 
Iesus-Christ. Elle portoit grande com¬ 
passion aux âmes qui ignoroient ce grand 
thresor, et sçauoit mauuais gré à celles, 
qui en ayant connoissance, ne le posse- 
doient pas. 

La veuë des beautez de son Bien- 
aymé, luy fit voir si à découuert la bas¬ 
sesse et la laideur des créatures, en vn 
mot, le néant de toute chose, que quel¬ 
ques personnes la tenoient incapable 
long-temps deuant sa mort, de vaine 
gloire et de tout autre amour que celuy 
qui tend à Dieu. En effet, les yeux bien 
purifiez qui voyent les choses dans la 
vérité, ne sont pas beaucoup touchez du 
mensonge. 

Il me vient en pensée que quelques- 
vnes de ses sœurs, lisant ce petit abrégé 
de sa vie, pourroient bien souhaiter les 
mesmes douceurs et les mesmes familia- 
ritez auec leur Sauueur. 11 faut con¬ 
fesser que ce sucre est doux, et que 
celle ambroisie est pleine de deliees ; 
mais elles me permettront de leur dire, 
que ces grandes consolations passagères 
ne se communiquent ordinairement 
qu’aux âmes que Iesus-Christ met en 
croix auec luy : ce n’est qu’vn aliment 
et vn soustien qu’il leur donne pour 
porter le fardeau de ses souffrances. 
Nous le verrons dans ce qui suit. 

Comme Nostre Seigneur luy parloit 

sonnent, il luv dit, quatre ans et demy 
dsuant son trespas, qu’elle ne viuroit 
plus de là en auant que de foy et de 
croix. Ces paroles véritablement sub¬ 
stantielles, eurent leur effet : elle n’ay- 
moit plus rien que les souffrances, et 
son Espoux luv en donnoit abondam¬ 
ment. Elle porioit sans cesse vu estât 
de peines intérieures si cachées, si pé¬ 
nétrantes et si viues, que peu de per¬ 
sonnes les pouuoient comprendre. Elle 
souffroit en son corps des douleurs et 
des foiblesses quasi continuelles : si 
bien que les paroles de sainet Paul : le 
suis attaché en croix auec Iesus-Christ, 
se trouuoient fort véritables eu cette 
victime de l’amour souffrant. Sonnent 
cét Amant des âmes souffrantes la char- 
geoit du poids de sa lustiee, de sa sain- 
cteté et de ses autres attributs, par des 
impressions si pesantes, que sa vie n’é- 
toit plus qu’vn martyre. Estant certain 
iour dans les langueurs, elle dit ces pa¬ 
roles à sa compagne : Si l’on me de- 
mandoit qui me fait souffrir, ie ne pour- 
rois respondre autre chose, sinon que 
c’est le Verbe Incarné, que c’est celuv 
que i’aymc, qui me tourmente d’vne fa¬ 
çon inexpliquable. Quelquefois elle auoit 
des oppressions de cœur si grandes, et 
des impressions des souffrances de Iesus- 
Christ si viues, qu’il luv sembloil souf¬ 
frir vne mort plus dure que la mort 
mesme. Les désirs de mourir, pour 
iouyr de celuy qu’elle auoit veu si beau 
et si rauissunt, allumoient en son ame 
vn feu si cuisant et si douloureux, 
qu’elle ne le pouuoit esteindre que par 
vne autre douleur : elle appaisoit l’a¬ 
mour de la ioye par l’amour des souf¬ 
frances. Ce langage n’est pas estranger 
à ceux qui avment et qui seanenl que 
pour estre hautement semblable à Iesus- 
Christ dedans sa gloire, il faut luv estre 
conforme, comme parle S. Paul, dans 
ses souffrances. 

L’Espouse des Cantiques va chercher 
son Espoux, quand il est absent. L’ame 
que Dieu occupe en l’oraison, demeure 
en repos; mais s’il se cache, elle éleue 
son esprit, fait marcher ses affections 
pour chercher et pour trouuer son bien- 
a ymé. Nostre Canadienne suiuoit celte 


maxime dedans ses Croix : quand son 
Espoux luv en donnoit, elle les portoit 
auec vne paix et vne soumission à ses 
ordres et à sa conduite toute rauissante ; 
elle prenoit ce faisseau de myrrhe et Je 
cachoit dans son sein auec amour, et 
quand il la priuoit de celle faneur, elle 
se l'aisoit elle mesme des Croix, elle 
eherchoit des mortifications, qui l’au- 
roient bien-tost enleuée de ce monde, 
si ses Supérieurs n’eussent donné des 
bornes et des limites à sa ferueiir. 

Comme elle connoissoil la malice et 
la finesse de la fille d’Adam, ie veux 
dire de la nature corrompue, elle auoit 
vne merueilleuse nddresse, non seule¬ 
ment pour la tuer, mais encore pour 
empescher que la charité de ses sœurs 
11 e luv donnassent quelque soulagement. 
C’estoil la quereller que de luy dire que 
ses infirmités la dispensoient de suiure 
la Communauté, et on luv formoit vn 
procès, quand on la pressoit de prendre 
quelque soulagement dans ses foiblesses, 
si elles n’estoient extresmes. Ses rési¬ 
stances ne procedoient pas d’vn petit 
compliment formé du bout des levres, 
mais d’vne veuë de sa bassesse, se 
croyant estre à charge à sa Commu¬ 
nauté ; elle cedoit d’ailleurs facilement, 
et se soumeltoit aisément à ceux qui la 
gouuernoient, quand ils n’escoutoient 
pas ses raisons ; ce qui arriuoit peu sou- 
uent, car elle estoit fort éloquente, lors 
qu’elle plaidoil la cause des souffrances 
de Iesus-Christ, contre les délicatesses 
du vieil Adam. 


De sa deuolion entiers la saincte Vierge 
el entiers sainet Ioseph. 

J1 est bien difficile d’avmer Iesus sans 
aymer Marie, et d’honorer Marie sans 
respecter sainet Ioseph. le puis dire 
auec vérité, que cette saincte famille a 
esté la première, la plus noble et la plus 
continuelle occupation de la More Marie 
de sainet Ioseph, dans toutes les années 
de son pèlerinage sur la terre. Iesus- 
Christ l’a tirée h soy, la Vierge l’a re- 
ceuc, et elle a recherché sainet Ioseph. 

Elle est née dans la denotion entiers la 
sainte Vierge ; c’est le premier laict 
qn’-elle a succé : sa bonne mere la dédia 
et la consacra dés le berceau à celle 
Rcyne des Anges, et Iny lit passer sa 
première enfance dans cette pieté. Nous 
auons desia dit que le nom de Marie luy 
fut donné dans cette veuë, et que ce 
nom luy estoit vn sucre en la bouche, 
autant de fois qu’elle le prononçait, et 
que ses oreilles et son cœur sentoient 
toujours vn nouueau plaisir quand on 
l’appelloit du beau nom de Marie : cette 
ioye prouenoit de l’amour qu’elle portoit 
à cette lieyne des Anges, et on peut 
dire que cét amour estoit vn amour de 
ialousie. Car elle ne pouuoit supporter 
qu’on n’eust pas vn grand recours et 
vue grande confiance en celle dont elle 
experimentoit si sonnent les bontés : 
elle luv atlribuoit son éducation saincte 
en sa petite jeunesse ; ses désirs d’estre 
à Dieu et d’y porter les autres ; sa vo¬ 
cation en vn ordre qui trauaille an salut 
des unies ; l’amour de son cher fils ; la 
deliurance de ses peines et de ses ten¬ 
tations ; en vn mot, tontes les grâces et 
les faneurs qu’elle receuoit de la bonté 
de son cher enfant. Elle a dit souuente- 
fois, que depuis sa naissance iusques à 
l’aage de vingt ans, tous les iours, toutes 
les sepmaines et tous les mois de sa vie, 
luy auoient esté consacrés d’vne façon 
toute particulière ; elle fut deliurée de 
cet amour bas et empressé, qu’elle pir- 
toit à Messieurs ses parais, par l'amour 
et par la confiance qu’elle auoit en la 
saincte Vierge. L’amour sainct et dé¬ 
gagé qu’elle leur porta depuis, n’estoil 
qu’vn rapport de l’amour que cette 
Princesse portoit à son sonnerain Sei¬ 
gneur. Si elle obeyssoit à ses Réglés, 
c’esloitdans l’vnion de l’obeyssancc que 
cette aymable Mere rend oit à son lils et 
à son cher Espoux ; si elle auoit quelque 
petit temps à soy, il estoit aussi-lost 
consacré à la saincte Vierge. Eile estoit 
toujours, les premières années qu’elle 
fut en la maison de Dieu, dans les re¬ 
cherches de nouuelles inuenlions pour 
l’honorer, tantost par des Pseaumes, 
tantost par des Hymnes, et puis par des 
louanges et par des vœux qui ne fi¬ 


nissent iamais. Sonnent elle reciloit 
auec l’Ange, mille fois le premier salut 
qu’il luy a fait. Si quelquefois elle tom¬ 
bait dans quelque imperfection, elle 
s’en alloit amoureusement flatter sa 
bonne Mere, la conjurant de couurir 
celle faute de la beauté de ses vertus, 
afin que les veux de son (ils n’en fussent 
point blessés, et que le tort qu’elle luy 
faisoit par son offense, fût réparé par sa 
tres-avmable fidelité : et là-dessus, ré¬ 
pandant son cœur à ses pieds, elle luy 
promettoil d’estre vne autre fois plus 
fidèle, et de faire telles mortifications 
ou de réciter telles dénotions en son 
honneur ; elle entroit dans ses ioyes et 
dans ses tristesses, elle la seruoil dans 
ses voyages, en vn mot, ce n’estoitque 
confiance et qu’amonr pour sa tres- 
honorée Dame et Maistresse. 

Elle ne senloit pas cette douceur en- 
uers sainct Joseph : elle en eust quasi 
volontiers intenté vn procès à la saincte 
Vierge, luy reprochant qu’elle ne luy 
donnoit aucun aceez auprès de son cher 
Espoux. Elle la pressoit et la coniuroit 
d’auoir pitié d’elle, et de luv accorder 
cette grâce, de la présenter à cét ay- 
rnable Espoux. le crains, disoil-elle, 
que cette insensibilité ne soit vne mar¬ 
que de ma réprobation. Estant à Tours, 
retirée en solitude, elle s’en alla trou- 
uer sa Supérieure au milieu de sa re¬ 
traite, pleurant comme vn enfant, de 
ce qu’elle n’auoit aucune denotion en- 
uers sainct loseph, cola la faisoit trem¬ 
bler. Sa Prieure luy dit en se souriant, 
que ses larmes et ses angoisses estoient 
vne marque de cette denotion. Mais 
cola no la consoloit point, pource qu’elle 
ne ressentoit pas la protection de ce 
grand Patriarche, comme elle experi- 
mentoit celle de sa cheré Esponse. 

Au temps de ses plus grandes an¬ 
goisses, la Supérieure des Vrsulines de 
Loudun s’en allant au tombeau du 
R. Monsieur de Salles, passa par Tours 
et logea dans le Monastère de nostre 
Canadienne : toutes les Religieuses, et 
elle à son tour, baiseront le sacré baume 
dont sainct loseph s’esloit serny pour 
guérir cette bonne Mere, et la tirer de 
l’agonie. R n’y en eut pas vne qui ne 

g ( «ntisl vue odeur ol vn ofiect de eo 
baume, qui ne venoit point de la terre, 
excepté nostre Canadienne, laquelle fut 
priuée de cette grâce ; Codeur de ce 
baume ne toucha nv ses narines, ny ne 
produisit aucun roouoement en son 
cœur. Dieu sçait de quelle douleur fut 
saisie sa panure ame ! C'est bien pour 
lorsqu’ellecreust, que celuy dont elle 
recberclunt si sainctement l'amitié, l’a- 
uoit rebutée. Si Dieu prend scs delices 
auec les hommes, les Saincts n’en font 
pas moins. Ce grand Patriarche prenait 
plaisir de voir cette ame innocente 
courre apres ce qu’elle possedoit desin 
d’vne façon plus noble que celle que 
son ardeur prétendait. Enlin il la vou¬ 
lut consoler. 

Celle bonne Mere de Loiulun, retour¬ 
nant de son voyage et passant vue autre 
fois par Tours, entra dans le mesme 
Monastère, et donna à baiser pour la 
seconde fois le sainct baume, qu’elle 
porloit toujours auec elle. La Mere 
Marie de sainct foseph trembloit en s’en 
approchant, elle craignoit vn second 
rebut; elle se présente à genoux auec- 
vn esprit humilié, remplv neantinoins 
de confiance, que la tres-saincte Vierge, 
sa bonne mere, la donneroil pour ce 
coup à son Espouxi Son attente ne fut 
pas vaine ; elle n’eut pas si tost touché 
cette onction, que non seulement elle 
en sentit l’odeur, mais elle en fut pé¬ 
nétrée iusques au fonds de l’arne, auec 
l’effect de la grâce qu’elle auoit tant de¬ 
mandée. Le transport d'esprit qu’elle 
eut pour lors, fut si sensible, que la 
Mere de Loudun s’en apperceuant, luy 
dit en souriant : Voicy vn cœur puissam¬ 
ment pressé de Dieu. Elle, toute trans¬ 
portée, se retira doucement, et s’alla 
ietter dans vne grotte de sainct loseph, 
qui est dans le Monastère, où elle se 
tint enfermée enuiron deux heures, et 
dans ce temps-là Nostre Seigneur luy 
donna sainct loseph pour son l’erc et 
pour son Protecteur, luy faisant en¬ 
tendre qu’elle estoil maintenant liile de 
la Vierge et de sainct loseph. 

Cette operation toute diuine, et ces 
caresses si amoureuses l’aneantissoient 
et lalaisoient fondre en larmes d’amour 


et de iove ; elle senloit dans le fond de 
sou ame les elfeets puissans de cotte 
grâce, qui l’asseuroienl de cette filiation, 
eu sorte qu’elle n’en a jamais pù douter 
le leste de ses iours, expérimentant 
dans la suite de sa vie, les secours d’vu 
Pere si puissant et si aymnble. Elle en 
prit le nom, comme nous nuous remar¬ 
qué, lors qu’il luy lit donner son passe¬ 
port pour aller en son pays, ie veux dire 
en la Nouuclle France, qu’on peut ap¬ 
peler le pays de 8. loseph, puis que 
ces grandes contrées marchent sous ses 
estendards, et l’honorenl connue leur 
Pere et leur Patron. 11 la conduisit dans 
cette glorieuse région, dans ce Royaume 
des soull rances, pour estre F vne des 
pierres fondamentales d’vu Séminaire 
et d’vu Monastère érigé sous le nom de 
sainctloseph. 


I)e quelques-mes de ses Vertus. 

Les grandes lumières et les hautes 
contemplations qui n’engendrent point 
la vertu, sont semblables à ces Heurs 
qui ne portent aucun fruiet ; l’arbre en 
est beau, mais il n’est pas vtile. Il se 
trouue assez de personnes qui parlent 
de la vertu, on qui se plaisent d’en ouyr 
parler, qui l’approuuent et qui l’ho- 
noreut ; mais le nombre de ceux qui la 
pratiquent solidement est bien petit. 
Nostre Canadienne en faisoit son prin¬ 
cipal ; elle croyoit que toutes les veuës 
qui ne tendoient pas là, s’écarloient du 
vray chemin, et que Ions les brillons 
qui ne representoient pas la vertu, n’é- 
loient que de faux iours : aussi est-elle 
morte eri vn pays où l’on ayme la vérité 
et d’où l’on bannit les apparences. La 
gloire d’vne belle ame n’est pas d’auoir 
de beaux yeux, mais d’auoir des mains 
faites au tour, comme celles de l’E¬ 
pouse, propres pour exercer les vertus. 
Voicy quelques petites marques de celles 
dont nostre Canadienne a esté haute¬ 
ment enrichie. Commençons par son 
humilité. 

Il me semble que ie pourrons dire 
que le defaut de lumière est cause que 

nous craignons les louanges et le mé¬ 
pris. L’ame qui voit nettement le néant 
de tout ce qui n’est pas Dieu, se met 
peu en peine d’eslre ayrnée ou d’estre 
baye, d’estre honorée ou d’estre mé¬ 
prisée de ce néant. La Mere de sainct 
Ioseph estoit si conuaincuë de ses bas¬ 
sesses ; elle estoit si remplie des pen¬ 
sées de la grandeur de Dieu ; elle vovoit 
si éuidemment que de luy seul proce- 
doit vn solide et vn véritable jugement, 
qu’elle pouuoit quasi dire auec S. Paul, 
que le jugement des hommes luy estoit 
de peu d’importance. Ceux qui ne re¬ 
cherchent que l’approbation du Roy, ne 
se soucient gueres de l’opinion d’vn 
paysan. De là vient qu’elle receuoit au 
fonds de son ame les mépris comme des 
veritez, les voyant tres-conformes à son 
estât, et l’honneur comme des men¬ 
songes, s’en jugeant deuant Dieu veri- 
ritablement indigne : disons plustost 
qu’elle méprisoit l’vn et l’autre, comme 
vn homme sage méprise le ieu des noix, 
ou l’occupation des petits enfans. 

Elle receuoit auec vne grande égalité 
d’esprit, voire mesme auec plaisir, les 
paroles et les actions qui tendoient à 
son abaissement, disant qu’elles ten¬ 
doient à la vérité. Elle auoit de l’amour 
et de la douceur pour les personnes qui 
la mortifioient ; elle les defendoit dans 
les rencontres et leur rendoit volontiers 
seruice dans leurs besoins. 

Elle ne pouuoit souffrir qu’on l’éle- 
uast pour sa naissance, nereconnoissant 
autre noblesse que la vertu : elle disoit 
que la Religion rendoit tous ses sujets 
égaux, leur donnant à tous vne mesme 
naissance, et que la vertu et les vices 
faisoient les nobles et les roturiers. 
Quelqu’vn luy ayant, fait demander quel¬ 
que esclaircissement touchant l’vn de 
ses ancestres, elle lit response, qu’elle 
ne s’estoit jamais mise en peine de sea- 
uoir les auantages que la Nature luy 
auoit donnez en ses parens ; que sa 
gloire estoit d’eslre fdle de Dieu et de 
son Eglise ; qu’elle mettoit tout son 
bonheur et sa félicité dans cette gloire. 
Ce n’est pas qu’elle n’aymasl et qu’elle 
n’honorast ses parens ; mais cét amour 
et cét honneur se rendoit en celuy 


duquel ils tiroient leur véritable gran¬ 
deur. 

La seule pensée que Iesus-Christ son 
Sauueur auoit passé trente ans dans vne 
vie obscure et cachée, arrestant toutes 
ses productions au dehors, elle ne pou¬ 
uoit cacher ses talens naturels, qui la 
rendoient fort aymable et fort recom¬ 
mandable à tout le monde. Mais toutes 
les grâces et toutes les faueurs dont ie 
viens de parler, estoient inconnues aux 
personnes qui l’approchoient de plus 
prés, elle-mesme en détournoit la veuë, 
sçaehant bien que l’éclair blesse l’œil et 
engendre la foudre et le tonnerre. Elle 
suiuoit parfaitement en ce point, la con¬ 
duite de ses Directeurs, qui passoieut 
legerement sur ces faueurs extraordi¬ 
naires, laissant faire à Dieu son ouurage 
et porlant sa créature à luy estre tidele. 
Jamais ils ne parlaient ny dehors ny de¬ 
dans la maison, des operations qui ne 
sont pas de nostre estage ; on exaltoit 
l’humilité, la patience, la charité et les 
autres vertus. C’est dans ces voyes 
qu’on tenoit cette ame occupée, et ie 
m’asseure qu’vne partie de ses Sœurs 
sera estonnée, lisant ce qu’elles ont 
peut-estre ignoré iusques à maintenant. 
Il est vrav qu’on luy auoit commandé 
depuis quelque temps d’escrire la con¬ 
duite que Dieu auoit tenue sur elle de¬ 
puis son enfance, afin, disoit-on, de 
penetrer plus anant. dans son ame, qui 
se produisoit assez peu ; on ne vouloit 
pas perdre ces thresors, mais l’incendie 
de leur maison nous les a rauis. 

Yoicy vne action qui part de son hu¬ 
milité et de son obeyssance. La veuë 
qu’elle auoit de son néant luy donnoit 
vn grand amour pour la vie cachée, et 
cét amour luy donnoit quelquefois de la 
peur et de la crainte qu’on ne la tirast 
de dessous le muid, pour la placer sur 
le chandelier. Yn certain iour que le 
temps de faire élection de la Supérieure 
s’approchoit, l’apprehension d’ètreéleuô 
luy donnant quelque trouble, elle se 
iette aux pieds de son Espoux, elle le 
caresse, elle l’amadoue, elle luy repré¬ 
sente qu’il a passé toute sa vie dans la 
bassesse, qu’il a protesté que son Roy¬ 
aume n’estoit point de ce monde ; elle 

leconiure de luv accorder la grâce que 
sa vie ait quelque rapport à la sienne ; 
qu’elle soit vn hommage de sa creiche, 
vne dépendance de sa croix, vne suite 
desesaneanlissemens, puis qu’il vouloit 
que noslre vie fus! cachée dans la sienne, 
le vous promets et vous fais vœu, luy 
disoit-elle, que i’aymeray, que i’hono- 
rerav celle que vous aurez éleue, que ie 
vous obeiray fidèlement en elle tant 
qu’il me sera possible : ie vous verray 
en la voyant, ie vous aymeray en l'ay- 
manl ; enfin elle me tiendra vostre 
place. Sa priere fut exaucée et son vœu 
accomply. Si tost que la Supérieure fut 
éleuë, elle l’alla trouuer, luy rendit vn 
compte fidelede son ame, et luy déclara 
les voyes et les chemins que Dieu tenoit 
en sa conduite ; et tout cela auec la 
candeur et auec la simplicité d’vn en¬ 
fant, auec vne deference toute naine et 
toute aymable. le vous laisse à penser 
si vne Supérieure pouuoit ne pas aymer 
vne ame si soumise, vne ame enrichie 
de tres-beaux lalens, vne ame gene- 
reuse, qui faisoit plus qu’elle ne disoit, 
vne ame qui n’aymoit rien de mol, rien 
de bas dans sa conuersation, qui n’auoit 
rien de puéril deuant le monde et qui 
se rendoit souple et traitable à ceux qui 
la dirigeoient. 

le suis tesmoin oculaire de ce dernier 
article, comme elle me découuroit son 
cœur en ce teraps-là : ie fus le déposi¬ 
taire de ses craintes, et de ses vœux, et 
de tout son procédé. Quelques per¬ 
sonnes, voyant qu’elle estoit toujours 
aymée de ses Supérieurs, et n’en sça- 
chant pas le secret, disoient qu’elle se 
trouuoit toujours du costé des plus forts, 
qu’elle sçauoit gagner ceux qui com- 
mandoient, que son industrie la mettoil 
toujours à l’abry des tempestes qui ve- 
noient d’enhaut. Elles disoient la ve¬ 
nté, mais elles attribuoient à vne bas¬ 
sesse d’esprit ce qui prouenoil d’vne 
haute générosité. 

le sçay encore qu’vne personne luy a 
donné bien de l’exercice, et ie n’ay ia- 
roais sceu que sa bouche et son cœur se 
soient eschappez à son esgard. Puis 
qu’il n’y a point de danger maintenant 
de reueler les secrets de l’eschole, ie 

feray encore vn pas. On l’accusoit quel¬ 
quefois, non pas de trop d’attache, car 
c’estoit vn esprit fort libre, mais de 
rendre trop de complaisance à quelques 
personnes, soit par quelque sympathie, 
ou pour quelque interest trop humain. 
Moy, qui connoissois son cœur si dégagé, 
ie souriois sans mot dire : car ie sçauois 
qu’elle auoil vne antipathie naturelle 
contre ceux à qui elle rendoit ces com¬ 
plaisances : leur humeur estoit désa¬ 
gréable à scs sens ; mais comme ses 
sens n’estoient chez elle que des valets, 
elle les faisoit plier sous la raison et 
sous la grâce auec vne si grande fidelité, 
qu’on eust dit que ce qui leur estoit 
amer, se changeoit en douceur et en 
miel. Elle agissoit d’ailleurs auec des 
principes, mesme naturels, si dégagez 
et si généreux, qu’il luy estoit comme 
impossible de rechercher l’amitié ou 
l’appuy d’aucune créature par vne sou¬ 
mission basse. La conduite purement 
d’vn homme, ou d’vne femme, ou d’vne 
fille, luy estoit insupportable ; la con¬ 
duite de Dieu par vn enfant l’eustabais- 
sée iusques au néant : elle aimoit le 
canal par où les ordres luy venoient du 
Ciel, sans prendre garde s’il estoit de 
bois ou de terre, de plomb ou d’or. 

L’vn de ses attraits pour le Canadas 
estoit l’arnour qu’elle portoit à la pau- 
ureté, elle avmoit le pays qui la rendoit 
semblable à son Espoux. Le viure 
panure et grossier, les froids très-longs 
et tres-piquans estoient fort contraires 
à ses infirmitez, mais tres-conformes à 
ses affections. Il falloit deuiner ses be¬ 
soins, tant elle estoit industrieuse à les 
dissimuler. lamais on n’entendoit de 
plaintes, iamais de poursuites pour obte¬ 
nir, non pas ce qui auroit répugné à la 
perfection, mais ce qui auroit este tant 
soit peu moins conforme à la sainctelé 
de ses vœux. 

le ne dy rien de sa pureté toute An¬ 
gélique, elle estoit si bien préparée et 
si bien armée contre lès objets qui l’au- 
roient pû ternir tant soit peu, qu’on eust 
dit qu’ils n’eussent osé l’approcher de 
mille lieues loing, tant elle estoit sur 
ses gardes, et tant elle auoit d’horreur 
de ce qui auroit pu blesser l’innocence 

des Vierges, qui suiuent par tout l’A¬ 
gneau dans les Cieux. 

Sa conucrsalion n’estoit point mélan¬ 
colique, on ne luy voyoil iamais vn 
visage refrongné, vne humeur satur¬ 
nienne, ou bigeare : elle estoit gaye, 
d’vn entretien aymable, mais toujours 
modeste ; elle sçauoit disposer les cœurs, 
par de petites rencontres agréables, 
pour donner son coup bien à propos ; 
ses discours, quoy que de Dieu, n’é- 
toient point cnnuieux, mais profitables, 
à ceux mesmes qui n’aymoient pas 
beaucoup la vertu. Ce n’esloit point vn 
esprit pointilleux, ny ombrageux ; mais 
vn esprit franc, rond, droit, et si ferme, 
que ie puis dire que dans toutes les af¬ 
faires qu’elle m’a communiquées, qui 
n’estoient pas quelquefois de petite im¬ 
portance, soit pour la paix, soit pour le 
repos et pour l’auancement de leur 
maison, que i’ay toujours trouué en 
elle vn logement, non de fille, mais 
d’vn homme de bon sens. 

Ces talens et ces grâces luy don- 
noient vn ascendant sur l’esprit des 
François et des Américains, qui en 
estoient charmés. Iamais ils ne l’appro- 
choient, qu’ils ne sentissent et ne rem¬ 
portassent quelque bluette du feu qui 
brusloit dans son ame ; et apres tout 
elle estoit si Religieuse et portoit tant 
de respect à ses Réglés, notamment au 
seruice diuin, qu’efle traneboil tout 
court si tost que la cloche Pappelloit au 
Chœur. On luy dit vne fuis, qu’elle 
auoit quitté trop tost vne personne 
de considération, qui souhaitoit vn plus 
long entretien. Dieu ne se paye pas, 
respondit-elle, de nos paroles, mais 
de nostre obeyssance : ie quitterois vn 
Roy de la terre, pour obeyr au Roy 
du Ciel. 

Elle ne fut pas si tost arriuée en la 
Nouuelle France, qu’elle s’appliqua à 
l’étude des langues du pays ; elle apprit 
la langue Algonquine et la langue Hu- 
ronne auec assez de facilité. On peut 
dire que ces deux langues luy estoient 
deux langues sainctes, deux langues in¬ 
nocentes, ne s’en estant iamais seruie 
que pour Dieu. 

Quand elle eut acquis ces deux tlire- 


sors, elle departoit le pain de la parole 
de Dieu auec tant de grâce à ces pauures 
peuples, que les- petits et les grands 
l’aymoient comme leur mere. Elle en a 
instruit quantité, depuis les premiers 
élemens du christianisme iusques à les 
rendre dignes du sainct Baptesme et 
des autres Sacremens de l’Eglise : elle 
seruoit de Mere Spirituelle à plusieurs, 
leur donnant des auis et des conseils si 
Chresliens pour leur conduite dans les 
voyes de leur salut, qu’ils en estoient 
rauis. Non seulement les femmes, mais 
encore quelques hommes, tant Hurons 
qu’Algonquins, luy ouuroient leurs 
cœurs ; ils luy proposoient leurs peines 
et leurs difficultés auec vne entière con¬ 
fiance, et toujours ils s’en retournoient 
fort soulagés et‘fort édifiés. Son nom 
estoit connu dans tout le pays des Al¬ 
gonquins et des Hurons ; ils l’appelloient 
tantost Marie Ioseph en nostre langue, 
tantost la fille saincte et la fille de Capi¬ 
taine, en langue Huronne et Algonquine, 
ce sont les deux noms qu’ils donnent en- 
general, aux Religieuses de ce nouueau 
monde. 

Si ces nouuelles plantes auoient de 
l’amour et du respect pour la Mere 
Marie de sainct Ioseph, il ne se peut 
dire combien elle les cherissoit, et com¬ 
bien sainclement elle les caressoil ; e’é- 
toient ses créatures, pour le salut des¬ 
quelles elle eust donné mille vies et eust 
souflért mille morts. Elle faisoit tous 
les ans son possible, auprès de Madame 
sa bonne mere, et auprès de quelques 
autres personnes de pieté, pour mendier 
quelque aumosne et quelques charilez 
pour ses bons Néophytes, et en contre- 
échange, elle leur procuroit des Média¬ 
teurs et des Médiatrices auprès de Nostre 
Seigneur, ce qu’elle a continué iusques 
à la-mort. 

Elle ne prenoit pas facilement l’essor, 
et ne croyoit pas à toutes sortes d’e¬ 
sprits ; elle consideroit les choses en 
Dieu douant que de les embrasser, et 
quand elle auoit receu quelques ordres 
de sa part, luy seul l’en pouuoit dispen¬ 
ser. Les créatures ne l’en faisoient ia¬ 
mais démordre. Que n’a-t-on pas fait 
pour l’ébranler dans sa vocation de Ca- 

nadas? on luy a lire- des coups capables 
d’abattre vn Géant. Si tost qu’elle eut 
fait le premier pas sortant de Tours, 
pour aller en cette Région lointaine, 
où Dieu Pappelloit, le bruit et la cause 
de son voyage s’estant respandu bien 
loing, ceux qui s’interressoient dans 
l’honneur de sa maison, informèrent 
Messieurs ses paï ens si chaudement du 
malheur où ils iettoienl leur tille, leur 
disans que le Canadas cstoil vn pays 
perdu de réputation, que le vice y lenoit 
le haut bout, qu’on auoit vsé de surprise 
en leur endroit ; mais qu’il estoil encore 
aisé de rompre ce dessein. Là-des¬ 
sus Monsieur de la Troche cnuoye des 
lettres à sa fille très-puissantes, et 
des ordres de l’arrester là où elle se 
trouuera. Nostre Canadienne, qui vit 
bien que ces donneurs d’auis n’enten- 
doient pas la Géographie, prenant I’A- 
merique Septentrionale pour la Méri¬ 
dionale, ne se trompons que de huit cents 
lieues et davantage, ne s’estonna point : 
elle eut recours à l’oraison et à sa 
plume, elle agit auprès de Dieu et au¬ 
près de Monsieur son pere : le premier 
esloit de son party ; elle eut plus de 
peine à gagner le second. Elle respondit 
si clairement et si sagement, et auec 
tant de zele, qu’on fit arrester toute la 
violence qu’on luy preparoit ; mais on 
remit l'affaire entre les mains du R. P. 
Dom Raymond de sainct Bernard, Pro- 
uincial des RR. PP. Feuillans, qui pour 
ce sujet se transporta iusques à Dieppe. 
Comme il auoit les yeux faits aux lu¬ 
mières qui viennent d’vn lieu plus re¬ 
loué que le Soleil, et les oreilles déga¬ 
gées, il se rendit bien-tosl aux raisons 
de nostre Canadienne, portant sentence 
en sa faueur. 

Sa vocation ne fut pas seulement 
combattue en France, on luy fit la 
guerre iusques en Canadas. La nouuelle 
que les Iliroquois auançoient tous les 
iours de plus en plus dans le quartier 
des François, et que les infirmités de 
cette bonne Mere croissoient à veuë 
d’œil, donna tant de crainte à des pa- 
rens qui aymoient tendrement vue si 
sage fille, qu’ils la presseront et la con- 
turerent par tout ce qu’ils auoient de 


plus cher au monde, de se rendre en¬ 
core vue fois visible en France. Cette 
ame courageuse n’auoit garde de de¬ 
scendre de sa Croix : comme elle esloit 
éloquente sur ce sujet, elle les conuain- 
quit par des raisons si fortes, tirées de 
la volonté de celuy qui l’auoit appellée 
en ce pays de bénédiction, et de la fide¬ 
lité qu’elle esloit obligée de luy rendre, 
qu’ils n’oserent plus l’attaquer par eux- 
mesmes, demeurons édifiés de son cou¬ 
rage et surpris de la force de son rai¬ 
sonnement. 

Monseigneur l’Euesque de la Ro¬ 
chelle, son oncle, dit franchement au 
R P. llierosme Lalemant, qui se donna 
l’honneur de l’aller saluer, repassant en 
Canadas, qu’il auoit résolu de la rap- 
pcller en France ; mais que ses lettres 
l’en auoient empesché : il les voyoit si 
puissantes en raisons, elles parloient si 
hautement de la pcrseuerance qu’on 
doit auoir en sa vocation, qu’il creut, 
qu’vn esprit plus haut que le sien les 
auoit dictées : c’est pourquoy il la laissa 
en paix. Elle aymoilcette chere contrée, 
comme vn parterre émaillé de fleurs, 
comme vn champ planté de lauriers, 
comme vn pays où il y a d’autant plus de 
Dieu, qu’il y a moins de la créature ; ce 
n’est pas qu’il ne soit fort bon, estant 
parallelle à la France ; mais n’estant pas 
encore bien cultiué, il porte plus de 
fruits pour le Ciel que pour la terre. 


De sa patience cl de sa mort. 

Il me semble qu’on peut dire, que la 
patience est l’vne des plus fortes mar¬ 
ques et des preuues plus authentiques 
de la vertu. Le moyen d’estre humble, 
d’estre pauureéuangeliquement, d’estre 
obeyssant, et de posséder beaucoup 
d’autres vertus, si on n’est bien armé 
et bien couuert du bouclier de la pa¬ 
tience. Depuis que Nostre Seigneur eut 
dit à cette Amazone Canadienne, qu’elle 
ne viuroit plus que de foy et de croix, 
elle ne fit plus que languir, elle fut at¬ 
taquée d’vn asme, et d’vne maladie 
de poulmon, et d’vne oppression de 

poitrine, qui la faisoit tousser incessam¬ 
ment : elle crachoit le sang, et ne se 
pouuoit quasi mouuoir sans douleur. 
Elle dit confidemment à la Mere de 
l’Incarnation, en sa derniere maladie, 
qu’elle n’auoit point porté de santé de¬ 
puis ces bien-heureuses paroles. La 
fièvre ne la quilloit quasi iamais ; le mal 
la faisoit soull'rir, mais iamais plaindre. 
Iamais elle ne demandoit de particula¬ 
rité/ ; iamais elle ne s’absentoit des 
obseruances, elle gardoit ses Réglés 
ponctuellement ; il ne falloit ny Rome, 
ny Banquiers, ny dispenses pour elle. 
Comme elle auoit vne belle voix, et 
qu’elle entendoit bien la musique, non 
seulement elle chantoit et psalmodioit, 
mais elle conduisoit encore le Chœur, à 
quoy sans doute elle auoit grâce : car 
elle y reiississoit à merueille, nonob¬ 
stant ses difficultez de poulmon. La 
perseuerance dans cét exercice iusques 
à la mort, a fait voir que sa patience 
estoit héroïque : aussi peut-on dire que 
cette patience s’estoit changée en amour 
de complaisance aux adorables desseins 
de Dieu sur sa conduite. 

Si on la plaignoit, on luy donnoit de 
la honte ; si on luy vouloit rendre quel¬ 
que petit seruice, on la iettoit dans la 
confusion. Les autres, à son dire, 
auoient bien plus de besoin d’estre sou¬ 
lagées que non pas elle. Lors que le mal 
estoit si grand, qu’elle estoit contrainte 
de demeurer au lict, elle rendait vne si 
aymable obcyssance à ses infirmières, 
elle receuoit leurs seruiccs auec tant de 
reconnoissance, elle se rendoit si com¬ 
plaisante à la façon dont elles la gou- 
uernoient, qu’il n’y en auoit aucune 
dans la maison qui ne se tinst heureuse 
de la seruir. Ayant passé plus de quatre 
ans en des maladies, qui sembloientluy 
donner de temps en temps quelque peu 
de relasche, enfin elle sentit, le iour de 
la Purification de la saincte Vierge de 
l’année precedente 1652, le coup qui la 
deuoit emporter. 

Tous ses maux redoublèrent, elle n’a¬ 
uoit repos ny iour ny nuict, et cepen¬ 
dant elle 11 e laissoit pas d’aller au Chœur 
pour y communier et pour participer 
aux conférences sainctes qu’on y faisoit 


de temps en temps. Le quatriesme iour 
de Mais, elle tomba dans vne telle ex¬ 
trémité, qu’on luy fit receuoir le Via¬ 
tique et l’Extreme-Onetion ; mais Dieu 
la laissa encore vu mois en Purgatoire, 
c’est ainsi que i’appelle les derniers 
iours de sa vie. 

Remarquez, s’il vous plaist, que son 
Monastère ayant esté bruslé et réduit 
en cendres l’année qui a précédé sa 
mort, les panures Yrsulines estoient lo¬ 
gées dans vn trou, pour ainsi dire : 
leurs licts ou leurs cabanes estoient les 
vnes sur les autres, comme on voit ces 
rayons dans les boutiques des marchands 
où ils rangent leurs marchandises ; elle 
estoit couchée dans l’vn de ces rayons. 
Le bruit des petites escolieres, le chant 
et la psalmodie du Chœur dans vne mai¬ 
son toute ramassée, le tintamarre qui 
se faisoit sur vn plancher d’aix par des 
sandales de bois dont se seruoientles 
Religieuses, le feu leur ayant dérobé 
leurs autres chaussures ; la fumée qui 
se glissoit par tout, et qui n’estoit pas 
bien propre pour arrester sa toux et 
guérir son poulmon, et mille autres in¬ 
commodité/ qui se rencontrent dans les 
maisons de ceux qui ont tout perdu par 
vn grand incendie : toutes ces croix, 
dis-je, n’ont iamais troublé la sérénité 
de son cœur, ny altéré la douceur de sa 
patience. Toutes ces incommoditez ne 
sont encore que des roses : Mostre Sei¬ 
gneur luy a donné les degrez de foi 
et de souffrance, à propdrlion qu’il l’a 
voulu hautement éleuer dans les Cieux. 

Elle apprehendoit vne maladie qui 
exigeast des seruices fascheux à la ma¬ 
lade et aux Infirmières ; elle craignoit 
des douleurs trop aiguës, de peur que 
sa foiblesse ne fist faire naufrage à sa 
patience ; elle souhaitoitd’eslre libre des 
grands délaissemens intérieurs qu’elle 
auoit soufferts autrefois, de crainte de 
ne pas rendre auec amour la fidelité 
qu’elle auoit voüée à son Seigneur. 
Elle tomba iustement dans ces trois 
espreuues ; mais celuy qui la ietla dans • 
ces combats, luy fit remporter haute¬ 
ment la victoire. * 

Elle deuint si fortement et si pleine¬ 
ment hydropique, qu’on prit resolution 

de luy faire des ouuertures aux iambes 
pour attirer les eaux qui la vouloienl 
suffoquer. Le Chirurgien luy fit de 
grandes et de profondes incisions dans 
la chair viue, en sorte qu’on voyoit la 
membrane : la douleur luy fit prononcer 
lesainet Nom de Iesvs. Puis s’apperce- 
uant de sa plainte fort innocente : Ile- 
las! dit-elle, ie suis bien sensible, par- 
donnez-moy la mauuaise édification que 
ie vous donne. Ce remede, appliqué la 
septnaine saincte, n’eut autre effect que 
de luy faire tenir compagnie à son Ré¬ 
dempteur en ce temps de souffrances, 
le ne dis rien des douleurs qu’elle souf¬ 
frit quand on pansoit ses plaves. Le 
Chirurgien, homme expérimenté, voyant 
que la cangrene s’emparoit de ses 
iambes, appliqua vn appareil dans ces 
grandes ouuertures, qui luy causa des 
douleurs si cuisantes, si aiguës et si 
oontinuelles 3. iours durant, qu’on 
croyoit à tous moraens qu’elle allast 
expirer. 

Ces tourmens luy sembloient doux, à 
comparaison des angoisses intérieures 
et des abandons qu’elle souffroil en 
lame. Elle auoit ressenly assez soutient 
ces grandes croix et ces délaissemens ; 
mais ce coup, qui fut le dernier, fut le 
plus violent de tous, il est croyable qu’il 
la purifia iusques au vif, et qu’il emporta 
les plus petites taches de son ame. Elle 
parloff de Dieu incessamment, et il luy 
sembloit qu’elle ne croyoit quasi pas 
qu’il fust nv au Ciel ny en la terre : elle 
agissoit, et elle ne le sçauoit pas ; elle 
aymoit, et elle ne le connoissoit pas. 
Dieu luy auoit osté la veuë et la reflexion 
sur les sainctes operations de son ame. 
En vn mot, ce coup fut la consommation 
de sa vie, qu’elle acceptoit auec des 
soumissions héroïques à sa diuine Ma¬ 
jesté, pour honorer le Consummatum 
kl, que son bien-aymé Fils prononça 
sur l'arbre de la Croix. C’est véritable¬ 
ment dans ces derniers iours de sa vie, 
qu’elle ne viuoit plus que de foy et de 
croix, et cela estoit si peu connu de 
ceux à qui elle n’ouuroit pas son cœur, 
que l’on eust dit qu’elle regorgeoit de 
delices. Ses colloques auec Dieu n’e- 
stoientque d’amour, que de soumission, 


que de résignation à ses adorables vo- 
lontez. Elle ne parloit dans ses entre¬ 
tiens auec les personnes qui la visitoient, 
que des biens de l’autre vie, des bas¬ 
sesses de tout ce qui est sur la terre, 
des richesses de la saincte Religion, de 
!a‘ fidelité qu'on doit rendre à sa voca¬ 
tion. Ah ! que ie suis heureuse, disoit- 
elle à ses Sœurs, de mourir en vn lieu 
pauure, d’estre priuée des petites dé¬ 
lices de la France ! Escriuez, ie vous 
en prie, à Monsieur de la Rochelle, à 
nos cheres Mores de France, à mes pa- 
rens, et les asseurez bien que ie meurs 
tres-contente de les auoir tous quittez. 
Ah ! que ie suis satisfaite d’auoir aban¬ 
donné ce que ie pouuois prétendre dans 
le monde ! Que mon ame est contente 
d’estre venue en ces nounelles contrées ! 
Faites-leur sçauoir et n’y manquez pas, 
les grands biens que ie ressens de ma 
vocation au pays des Sauuages. Elle ne 
se pouuoit lasser de bénir Dieu des 
grandes grâces qu’il luy auoit faites en 
suite de cette vocation et de cét appel. 
Elle disoit toutes ces choses dans son 
abandon, jouissant d’vne paix secrete, 
qui n’exclud pas les souffrances ; paix 
qui nage au dessus de tous les sens, qui 
est logée si haut, que toutes les choses 
d’icy bas n’y sçauroient atteindre et ne 
la sçauroient troubler. 

Dieu, qui fait tout pour le mieux, ne 
voulut pas accorder à sa lidele Amante 
la grâce de passer de cette vie en l’autre 
dans ce sainct abandon, il luy donna 
trois iours deuant sa mort, des auant- 
gousts du Paradis, toutes les veuës de 
ses peines luy furent ostées, toutes ses 
douleurs furent appaisées, ce n’estoit 
que ioye et que delices dans son cœur. 
Elle dit au R. P. Ilierosme Lalemant, 
qui la dirigeoit depuis quelques années : 
le sçay, mon Pere, que Dieu a promis à 
ceux qui quitteroient quelque chose en 
son nom, le centuple dés cette vie, et 
la vie éternelle en l’autre. Pour le cen¬ 
tuple de cette vie, ie luy en donneray 
quittance quand il luy plaira, i’en suis 
tres-abondamment payée ; pour la vie 
éternelle, ie l’attends bien-tost. Elle 
renouuella ses vœux de Religion, de¬ 
manda pardon aux Assistans, receut le 

S. Viatique, remercia bien humblement 
le 1t. P. Paul Ragueneau, Supérieur de 
nos Missions, des grandes assistances 
qu’il auoit rendues a leur Maison, no¬ 
tamment depuis leur incendie, le sup¬ 
pliant de continuer ses bontez entiers 
sescheres Sœurs. Elle renditsesactions 
de grâces aux Médecins du pays, qui 
l’auoient charitablement assistée, les 
asseurant qu’elle prieroit Dieu pour 
eux dans le Ciel, s’il luy faisoit miséri¬ 
corde. M. le Gouuerneur l’enuoya vi¬ 
siter de sa part, pour se recommander 
à ses prières, la suppliant en outre, de 
se souuenir deuant Dieu des grandes 
nécessitez du pays qu’elle quitloit. Sa 
response fut toute pleine de respect et 
d’humilité. 

Encore qu’elle baissast de momens en 
momens, elle auoit neantmoins l’esprit 
si présent à soy, et si libre, que parlant 
à ses Sœurs dans le particulier, vn peu 
de temps auant sa mort, elle les entre- 
tenoit de son enterrement. Comme 
vous estes peu, leur disoit-elle, il ne 
faut pas que vous preniez la peine de 
me porter en terre, seruez-vous des 
mains d’autres personnes : ce trauail 
vous empescheroit de prier et de loüer 
Dieu, et de bien garder les ceremonies 
que l’Eglise a ordonnées pour l’enter¬ 
rement des Religieuses. Et là-dessus 
comme elle aymoitvniquement l’Eglise, 
respectant ses plus petites ordonnances, 
elle leur expliquoil doucement ces cere¬ 
monies ; et montant de là iusques dans 
les Cieux, elle rapportoit des merueilles 
de l’autre vie. Nos cœurs, ditlaMerequi 
l’a connue si particulièrement, estoient 
frappez de deux fortes passions : la ioye 
de la voir dans ces hautes dispositions, 
dilatoit nos cœurs ; et à mesme temps 
la tristesse de la perte que nous faisions, 
les resserroit. 

Elle fut 24. heures en l’agonie, sans 
iamais perdre ny le iugement, ny la pa¬ 
role : elle répondoit à toutes les que¬ 
stions qu’on luy faisoit ; elle formoit 
tous les actes d’amour, de soumission, 
de résignation qu’on luy suggeroit, et 
mesme en expirant elle fit connoistre 
qu’elle estoit présente à soy, et atten- 
tiue à ce qu’on luy disoit. 


Enfin, le 4. iour d’Auril de l’année 
1652. sur les 8. heures du soir, cette 
ame saincte faisant diuoree auec son 
corps, quitta la terre pour monter dans 
les Cieux. Sa face en mourant parut si 
belle et si Angélique, qu’au lieu de nous 
donner de la douleur de son départ, dit 
la Mere de l’Incarnation, Dieu nous fit 
sentir vn petit eschantillon de sa gloire, 
par vne onction intérieure, si douce et 
si sauoureuse, qu’elle remplit tous nos 
cœurs de ioye ; *il n’y en eut pas vne dé 
nous qui n’experimentast l’effect d’vne 
grâce tres-presente et fort extraordi¬ 
naire, et comme vne certitude que nous 
auions vne bonne Aduocate auprès de 
Dieu. On se sentoit porté à l’inuoquer, 
et en l’inuoquant on ressentoil le fruict 
de sa demande. Plusieurs ont fait celte 
expérience depuis sa mort. 

Son conuoy ne se fit pas auec les 
pompes de l’Europe, mais auec tout ce 
qu’il y auoit d'honorable au pays, auec 
toutes les affections et tous les regrets 
des François et des Saunages qui l’av- 
moient, et qui la cherissoienl pendant 
sa vie, et qui la respectent comme vne 
saincte apres sa mort. 

Vne heure apres, ou enuiron, que ce. 
sacré deposl fut mis en terre, vne per¬ 
sonne digne de foy (dit la Mere qui a 
fait ces remarques) s’en allant pour 
quelque action de charité, à vne lieuë 
de Kebec, nostre chere defuncte luy ap¬ 
parut par vne vision intellectuelle*. Son 
port estoit remply de majesté, sa face 
couuerte de rayons de lumière et de 
gloire, ses yeux capables de consommer 
vn cœur : 11 m’a asseuré, adjousle-elle, 
que ses regards causèrent vn tel assaut 
d’amour de Dieu au fond de son ame, 
qu’il en pensa mourir. Elle l’accom¬ 
pagna jusqu’au lieu où sa charité le por¬ 
tait, et se rendit encore présente au 
retour par vne façon fort intérieure, 
mais tres-ccrtaine, traitant auec luy par 
voye d’intelligence, sur des sujets parti¬ 
culiers dont ie ne puis parler. 

Le lendemain, la mesme personne 
s’en allant à l’Isle d’Orléans sur le grand 
Flcuue glacé, à deux lieues de Kebec, 
le flux de la mer qui monte iusques-là, 
fauorisé de la chaleur du Printemps, 

auoit destaché et abysmé quclques-vnes 
de ces glaces espaisses, qui chargent 
tous les ans le grand Fleuue de S. Lau- 
rens, et le froid de la nuict auoit formé 
vue petite crouste, ou vne petite glace, 
sur ces endroits d’où les grandes étoient 
parties. La personne-dont nous parlons, 
marchant sur cette glace fort mince, 
sans y faire reflexion, nostre defuncte 
luv parlant au fond du cœur, luy dit 
clairement celte parole : Arreste-toy ! 
11 s’arreste, il leue les yeux, qu’il tenoit 
baissez, et regardant à l’entour de soy, 
il se vit enuironné* d’eau de tous costez, 
il perce celte petite glace auec son 
baston, pour voir s’il n’y en auroit point 
vne autre plus espaisse au dessous, 
comme il arriue assez souuent ; il ne 
trouue que des abysmes sous soy. Il se 
recommande à celle qui l’auoit arresté, 
et tout saisy de crainte, il retourne au 


plustost sur ses pas. Quand il fut en 
lieu d’asseurancc, il reconnut qu’il auoit 
marché vn long espace de chemin sur 
les eaux sans enfoncer : aussi ne luy 
scmbloit-il pas qu’il marchast, tant il se 
senloit supporté. Enfin il a rendu té¬ 
moignage que la Mere Marie de S. Io- 
seph luy auoit sauné la vie, qu’il ne 
pouuoit sortir de ce danger sans miracle. 
11 l’appelle maintenant son Ange, asseu- 
rant qu’il a receu depuis ce temps là de 
nouuelles faneurs de cette Ame d’élite. 

le trouue icy la fin des Mémoires qui 
sont tombez entre mes mains. Encore 
que ie sçache bien que le Pere ne dé- 
couure les grâces et les faueurs extra¬ 
ordinaires qu’il reçoit de Dieu, qu’à 
trcs-peu de personnes ; si faut-il qu’il 
souffre, puis qu’il nous a donné la peine 
de dresser en France la Relation, qu’on 
fasse part au public de ce petit thresor. 


Extraict du Primlege du Roy. 

Par Grâce et Priuilege du Roy, il est permis à Sebastien Cramoisy, Marchand Libraire Iuré en l’Vni- 
nersité de Paris, et Imprimeur ordinaire du Roy et de la Reyne, Bourgeois, ancien Escheuin et ancien Iuge- 
Consul de cette Ville de Paris, d’imprimer ou faire imprimer vn Liure intitulé : Relation de ce qui s'est 
passé en la Mission des Peres de la Compagnie de lesus , aux Hurons , pays de la Nouuelle France , és 
années 1651. et 1652. tnuoyée au R. P. Prouincial de la Prouince de France. Et ce, pendant le temps et 
espace de neuf années consecutiues : Ruée defenses à tous Libraires et Imprimeurs, d’imprimer ou faire 
imprimer ledit Liure, sous pretexte de desguisement ou changement qu’ils y pourroient faire, à peine de 
confiscation et de l’amende portée par ledit Priuilege. Donné a Paris, 26. Ianuier 1653. 

éigné, Par le Roy en son conseil, 

CRAMOISY. 


Permission du R. P . Prouincial. 


Novs Fra5cois Annàt, Prouincial de la Compagnie de lesus, en la Prouince de France, auons 
accordé pour l’aduenir au sieur Sebastien Cramoisy, Marchand Libraire, Imprimeur ordinaire du Royet ,, 
fteyne, Bourgeois et ancien Escheuin de cette ville 4e Paris, l’impression des Relations de la ^ ouue e 
France. Tait à Paria, ce 10. de Feurier 1653. 


FRANÇOIS ANNAT. 
















i h ? >{• r 






. v* ; ! ! 




'■ i . * . : . * : , ;, ;.; • 

. 

• :: n, 

• r. „• 

' ‘ 


'ers 




. ,. ' : ?iti - 




/ Vvi 4 

• . ; i ! 

h 1 : •.*; } .n ,4É 






■ 


il . M 
} \ 


: i 

' 

; fe ■- .'-.îi .> ■. 






■» 




































RELATION 

DE CE QVI S’EST PASSÉ EN LA MISSION DES PERES DE LA COMPAGNIE 

DE IESVS, 

AV PAYS DE LA NOVVELLE FRANCE, 

ES ANNÉES 1652. ET 1655. 

Enuoyée au Reuerend Pere Prouincial de la Prouince de France 

Par le Svperievr des Missions de la mesme 
Compagnie. (*) 


Mon Reverend Pere, 
Pax Christi. 



stant dans le dessein 
d’informer V. R. de 
l’estai de nos Missions 
ence nouueau monde; 
mon esprit s’est trou- 
ué partagé entre la 
crainte et l’esperance : 
la perfidie des Iro- 
quois, que nous auons éprou- 
uée à nos despens, me fait 
peur, et les raisons de bonté 
que Dieu a fait éclater nou- 
uellement sur ces Contrées, 
bannissent cette crainte, pour 
loger en sa place vne douce 
esperance. Si nos Ennemis sont 
desloyaux. Dieu est tres-fidele ; 
s’ils sont tres-meschans et tres- 
cruels, Dieu est tres-bon et Ires-doux ; 
s’ils ont la pensée de nous perdre, Dieu 


a la volonté de nous sauuer. Nous ado¬ 
rons sa conduite et sur nous et sur nos 
Eglises. le puis dire auec vérité, que 
depuis dix-huict ans que ie considéré 
les ressorts de sa prouidence sur nos 
petits trauaux, i’ay remarqué qu’il n’a 
iamais esloigné sa veuë, ny ses regards, 
de ceux qui prodiguent leursvies pour 
son honneur. Il nous a releuez en nous 
abaissant ; il nous a fait trouuer la vie 
dedans la mort ; et au point que la nuict 
d’vn profond desespoir se vouloit em¬ 
parer de nos cœurs, il a fait naistre vn 
iour, qui donnera de l’estonnement ius- 
ques dedans la France. Les choses sont 
encore si recentes, que nous pouuons 
dire, que nous craignons sans craindre, 
et que nous espérons contre toute espe¬ 
rance. Nous enuoyons au Pere Paul le 
leune, Procureur de nos Missions, les 
mémoires de nos bonnes et de nos mau- 
uaises auentures, pour les présenter à 
Yostre Reuerence. Elle verra que nous 
auons besoin plus que iamais de ses 
prières et des secours de tous ceux qui 


(*) D’après l’édition de Sébastien Cramoisy, publiée à Paris en l’année 1654. 

prennent part à nos biens et à nos maux, 
qui craignent dans nos craintes et qui 
esperent dedans nos espérances. Vostre 
Reuerence se souuienne, s’il luy plaist, 
à l’autel, de ces pauures peuples et de 
toutes nos Missions, et en particulier de 
celuy qui luy est de cœur et par deuoir, 

Mon Reuerend Pere, 

Yostre tres-humble et tres-obeïs- 
sant seruiteur en N. S. 

François le Mercier. 

A Quebec, ce 29. d’Octobre 1653. 


CHAPITRE PREMIER. 

D’vn vaisseau pris par les Ànglois , et 
des mémoires dont il est parlé en 
la lettre precedente. 

Le Pere à qui on auoit confié ces mé¬ 
moires ayant esté pris par les Anglois, 
le dix-septiesme du mois de Décembre 
dernier passé, les soldats qui s’estoient 
rendus maistres du vaisseau qui le por- 
toit, le foüillerent et le pillèrent aussi 
bien que les autres. Ils luy rauirent sa 
petite Chapelle, en vn mot, ils luy osle- 
rent iusques à son Breuiaire, n’espar- 
gnans ny Calice, ny Missel, ny orne- 
raens sacerdotaux, non pas mesme vne 
meschante couuerture, dont il se seruoit 
les nuicts assés froides et assés longues. 
Ils ouurirent tous les pacquets, de- 
plierent tous les papiers, esperans trou- 
uer quelques pièces d’argent ; mais se 
voyans frustrés de leurs espérances, ils 
en deschirerent vne partie, ietterent 
l’autre en la mer, ou bien sur le tillac 
du nauire, où tout le monde marchoit 
pesle-mesle, les vainqueurs et les vain¬ 
cus, les humiliés et les insolens. Le 
panure Pere ramassa doucementce qu’il 
pût de lettres, de papiers et de mé¬ 
moires. Les vns estoient en lambeaux, 
et les autres estoient sales, comme si on 


les eust retirés de la boue. Les François 
les mieux vestus furent despoiiillés tous 
nuds, pour estre couuerts de vieux hail¬ 
lons ; ils passoient les nuicts sous le 
tillac, sans autre matelas que les or¬ 
dures et les saletés causées par vn 
ramas de Soldats, de Matelots et de 
Passagers, détrempées dans les eaux de 
la mer, qui entroient par les sabores et 
qui se couloient entre les deux ponts, 
pour seruir de lits et de couuertures à 
ces pauures vaincus. Enfin le nauire 
fut conduit à Pleymouth en Angleterre. 

C’est icy, où nos François rencontrans 
quelques vaisseaux et quelques Capi¬ 
taines leurs compatriotes tombés dans 
le mesme malheur, furent saisis d’vne 
nouuelle douleur. A peine leur nauire 
fut-il entré dans le port, qu’il se vit in- 
uesty de tous costés, de bateaux et de 
gondoles remplis de marchands, qui 
montèrent aussi-tost sur le tillac, pour 
achepter des soldats, le pillage et le vol 
qu’ils venoient de commettre. • Le Pere 
vit vendre à l’encan son Breuiaire : ce¬ 
luy qui l’achepta, ne demanda point s’il 
estoit à l’vsage de Rome ou de quelque 
autre Dioccse ; la pieté de ces bonnes 
gens est d’auôir de l’argent, et d’en 
tirer des choses sainctes aussi bien que 
des prophanes. Nos François voyoient 
mettre à l’encan leurs petits meubles, 
et la pluspart des passagers perdirent 
en vn iour, ce qu’ils auoient gagné en 
plusieurs années en la Nouuelle France. 
Quelques-vns d’entre eux disoiènt que 
la perte de ce nauire pouuoit bien mon¬ 
ter à trois cent mille liures. le ne sçay 
si cela est véritable, mais ie sçay bien 
qu’on voyoit dans vne misérable ren¬ 
contre, beaucoup de ioye et beaucoup 
de tristesse : les vns baissoicnl la teste 
et les autres la leuoient auec assés de 
faste, se resiouissans, Sicut exultant 
victores capta prœdâ quando diuidunt 
spolia, comme ces victorieux, lorsqu’ils 
partagent leur proye et leur butin. 

Il n’y a lieu au monde, excepté l’En¬ 
fer, où il ne se trouue des gens de bien, 
ou des personnes de bon naturel. Quel¬ 
ques Anglois, s’approchans du Pere, luy 
firent vne petite aumosne. 11 faut con¬ 
fesser que c’est vne chose bien rude et 

bien fascheuse de faire, comme on dit, 
naufrage au port. Ce panure Pere, et 
tous les passagers, et les matelots du 
mesme équipage, ayons souffert les fa¬ 
tigues de la mer dans vn long voyage, 
n’estans pas loing de leur patrie, gou- 
staus par nuance le repos et la douceur 
qu’ils atlendoicnt de la veue et de la 
communication de leurs pareils et de 
leurs amis, se virent misérablement 
pris et enleués par des gens qui ne 
portent pas le nom d’ennemis, mais qui 
en font toutes les actions. Dieu soit 
beny de tout. Pour conclusion les An- 
glois ayans retenu quelques iours le 
Pere à Pleymouth, le tirent passer au 
Havre de Grâce, à la sollicitation de 
quelques Capitaines François, dont les 
vaisseaux auoient esté- pris et conduits 
dans ce port. Voila comme nous auons 
receu les fragmens des mémoires qu’on 
nous enuoyoit. 


CHAPITRE II. 

De ce qui s'est passé à Montreal. 

Le secours extraordinaire qu’on a en- 
uoyé en celte habitation au dernier em¬ 
barquement, a donné de la ioye, non 
seulement aux François qui y ont leur 
demeure, mais encore à tout le pays. 
Quelques personnes de mérité et de ver¬ 
tu, qui ayment mieux estre connues de 
Dieu que des hommes, ayans donné de- 
quov leuer vne bonne escouade d’ou- 
uriers, semblables à ceux qui rebaslis- 
soient jadis le Temple de Ierusalem, 
manians la truelle d’vne main et l’espée 
de l’autre, on a fait passer à Montreal, 
plus d’vne centaine de braues Artisans, 
tous sçauans dans les mestiers qu’ils 
professent, et tous gens de cceur pour la 
guerre. Dieu benisse au centuple ceux 
qui ont commencé cet ouurage, et leur 
donne la gloire d’vne saincte perseue- 
raoce pour la mettre à chef. 

Les Peres de nostre Compagnie qui 
sont en cette habitation, voyans que les 


Iroquois la muguetoient incessamment, 
faisans des courses dedans l’Isle, dres¬ 
sons à toute heure des embuscades, 
lenans nos François si estroitement as¬ 
siégés, qu’on n’osoit tant soit peu s’é¬ 
carter, sans vn danger éuident de perdre 
la vie, comme il arriua à vn panure 
misérable, qui pour n’auoir pas suiuy les 
ordres qu’on luy auoit donnés, tomba 
malheureusement dans les armes de ces 
chasseurs d’hommes; nos Peres, dis-ie, 
voyans ces dangers si pressans, por¬ 
tèrent nos François à auoir recours à la 
saincte Vierge, par quelque deuotion 
extraordinaire. <3n fil des ieusnes, des 
aumosnes, on institua les oraisons do 
quarante-Iieures, on offrit plusieurs 
communions en son honneur, bref on 
fit vn vœu solemnel de célébrer publi¬ 
quement la feste de sa Présentation, 
demandant à Dieu par l’entremise de 
celle Mere des bontés, ou qu’il arrestast 
la fureur de ces ennemis, ou qu’il les 
exterminasl, s’il preuoyoil qu’ils ne se 
voulussent pas conuerlir, ny rendre à 
la raison. Chose estrange et tres-rcmar- 
quable, les Iroquois depuis ce temps-là, 
non seulement n’ont eu aucun auantage 
dessus nous, mais ils ont perdu beau¬ 
coup de leur monde dans leurs attaques, 
et Dieu à la parfin, les a si fortement 
touchés qu’ils ont demandé la paix. 

La protection de celte Reyne des 
hommes et des Anges parut dans vn 
certain rencontre, d’vne façon toute 
particulière. Vingt-six François, se trou- 
uant renfermés au milieu de deux cents 
Iroquois, deuoient perdre la vie sans le 
secours de cette Princesse. Ces Barbares 
firent vne descharge sur eux, d’vn lieu 
fort proche ; ils tirèrent deux cents 
coups sans tuer ny blesser pas vn des 
nostres. Ce n’est pas qu’ils ne manient 
tres-bien leurs armes ; mais c’est que 
Dieu vouloit en cette attaque, vérifier le 
prouerbe qui dit que ce que Dieu garde 
est bien gardé. Le Fils de Marie ne re¬ 
fuse rien à sa saincte Mere. Il écarta les 
balles des ennemis, et dirigea si bien 
celles des François qu’ils renuerserent 
quantité des Assiegeans, et mirent en 
fuite ceux qui réchappèrent de la mort 
ou des blessures notables. I’ay leu dans 






4 


Relation de la Nouuelle 


vne lettre, que les chemins par où ils 
passèrent en s’enfuyant, furent trouués 
touscouuerts de leur sang ; et qu’assés 
long-temps apres leur départ, les chiens 
rapporloient des lambeaux de corps hu¬ 
mains en. l’habitation des François. 

Il ne s’est passé aucun mois de l’an¬ 
née, disent les’memoires qui sont venus 
iusques à nous, que ces chasseurs ne 
nous ayent visités à la sourdine, tachans 
de nous surprendre ; mais enfin le vingt 
sixiesme de Iuin, il en parut soixante, 
de ceux qui sont nommés par les Hu r 
rons, Onnontacronnons, demandans de 
loing vn sauf conduit pour quelques-vns 
d’entre eux, crians qu’ils estoient en- 
uoyés de la part de toute leur Nation, 
pour sçauoir si les François auroient le 
cœur disposé à la paix. 

C’est chose estrange, combien ces In¬ 
fidèles se fient en nos paroles, quoy 
qu’ils n’ignorent pas qu’ils nous ayent 
trahis quasi autant de fois qu’ils ont 
traité auec nous, et qu’ils méritent en 
suite le réciproque. Nos François auoient 
bien dessein de leur rendre le change 
faisans main basse de ces desloyaux et 
de ces perfides ; mais quand ils les 
virent auancer sans armes et sans def- 
fense, cette franchise amollit leur cœur, 
et leur fit croire que Dieu auoit exaucé 
les prières qu’ils luy auoient présentées 
par les mains de la saincte Vierge, à la¬ 
quelle ils auoient demandé du secours 
contre vn ennemy si traistre et si puis¬ 
sant. 

Quand ils furent entrés dans le Fort 
de nos François, et qu’ils eurent ex¬ 
posé les pensées et les désirs de leur 
Nation, on ne parla plus que de con¬ 
fiance, de paix et de bienueillance ; 
vous eussiés dit que jamais on ne s’étoit 
fait la guerre, et qu’on n’estoit pas en 
disposition de jamais la recommencer. 
Nos François neantmoins estoient tou¬ 
jours sous leurs armes, et tous prests de 
combattre, quoy que ces bonnes gens 
fussent parmy eux sans verge ny baston, 
se contcntans de la seule parole qu’on 
leur auoit donnée, pour toute leur def- 
fense. 

On les traita auec amour, on receut 
leurs presens et on leur en fit de réci¬ 


proques, et apres vne resiouissance pu¬ 
blique de part et d’autre, ils s’en re¬ 
tournèrent en leur pays, rauis de ioye, 
d’auoir trouué des esprits et des cœurs 
amateurs de la paix. le trouue dans 
quelques mémoires, qu’ils donnèrent 
parole qu’on auroit bien-tost de leurs 
nouuelles, et on nous a mandé que 
quelques-vns de cette Nation sont de¬ 
scendus à Quebec auec des presens, 
comme il se verra au Chapitre cin- 
quiesme, où il est parlé de la paix. Pour 
ceux dont nous parlons présentement, 
on nous dit qu’en passant à leur retour, 
par le Bourg d’Onneiout, ils deplierent 
deuant les Habitans de cette Bourgade, 
les presens qu’on leur auoit faits à 
Montreal, racontans mille biens des 
François : Ce sont, disoient-ils, des Dé¬ 
mons quand on les attaque ; mais les 
plus doux, les plus courtois et les plus 
affables qui soient au monde, quand on 
les traite d’amis. Ils protestèrent qu’ils 
alloient tout de bon contracter vne 
estroite alliance auec eux. 

Les Onneiochronnons voulurent estre 
de la partie. Ils deleguerent vne Am¬ 
bassade à Montreal, auec vn grand col¬ 
lier de porcelaine, qui tesmoignoit que 
toute leur Nation vouloit entrer dans le 
traité de paix que les Onnontaeronnons 
auoient commencé auec les François. 
Et pour donner quelque marque de la 
fidelité de leur parole, ils nous donnè¬ 
rent auis, que six cents Iroquois An- 
niehronnons estoient partis de leur pays 
à dessein d’enleuer le Bourg des Fran¬ 
çois, basty aux Trois Riuieres : ce qui 
s’est trouué véritable. Il faut confesser 
que Dieu est vn grand ouurier, et qu’il 
fait en vn iour pour les hommes, ce que 
les hommes n’oseroient quasi esperer 
en trente ans. le dirois quasi volon¬ 
tiers, dans ce changement de l’esprit 
des Iroquois, ce que disoient deux Al¬ 
gonquins, il y a quelques années ; leur 
canot ayant esté brisé au milieu du 
grand fleuue, ils se ietterent sur vne 
glace flottante, et voyant qu’ils s’alloient 
perdre sans ressource, ils firent vne pe¬ 
tite priere à Dieu, quoy qu’ils ne fussent 
pas encore Chrestiens. Us ne l’auoient 
pas quasi commencée, que cette glace 

quittant le courant qui Pemportoit, tra- 
uersa droit aux riues de ce grand fleuue, 
où s’estant doucement arrestée,. ils se 
ietterent incontinent en lieu de sauueté ; 
et à mesme temps, celle glace qui leur 
auoit seruy de bateau, fut fracassée dé¬ 
liant leurs yeux par d’autres glaces. 
Eux, surpris de ce miracle, ne dirent 
autre chose pour action de grâce, que 
ces paroles : En vérité, il a eu bien-lost 
fait ; nous n’auions pas encore acheué 
le dernier mot de nos prières, qu’il nous 
adeliurésdu naufrage. Disons le mesme 
à l’esgard des Iroquois. Us estoient 
remplis de rage et de fureur : on prie, 
on ieusne, on a recours à la saincle 
Yierge et à son cher Espoux sainct Io- 
seph, tant à Quebec, qu’aux Trois Ri- 
uieres et à Montreal ; et ces Barbares 
sont changés en vn moment. En vérité 
Dieu a eu bien-tost fait, c’est vn grand 
ouurier, Soli Deo honor et gloria, c’est 
à luy seul que ce grand changement 
doit estre attribué. 

Quelque temps apres le changement 
et le pourparler de ces deux Nations, 
vne troupe d’iroquois Anniehronnons, 
s’estant iettée dans l’Isle de Montreal 
pour molester les François à leur ordi¬ 
naire, vne braue escouade de Hurons 
Cbrestiens, suruenant Ta dessus, décou- 
urit leurs pistes et donna la chasse à 
ces chasseurs si viuement, le propre iour 
de l’Assomption de la saincle Yierge, 
qu’ils prirent le Capitaine de ces cou¬ 
reurs et quatre des principaux de sa 
suite, mettant le reste en déroute. Cette 
prise a bien seruy à la paix generale de 
tous ces peuples, comme nous verrons 
cy-aprés. 


CHAPITRE III. 

De ce qui s’est passé aux Trois Iiiuiercs. 

le suiuray, quasi de mot à mot, ce qui 
est couché dans quelques lettres venues 
de celte Bourgade. Le Capitaine Aonta- 
risati, dit l’vne de ces lettres, que nos 


Saunages prirent l’année passée, fut si 
fort regretté de tous les cantons des Iro¬ 
quois d’en bas ses compatriotes, qu’aus- 
sitost que la nouuelle de sa mort leur 
en fut portée, il se (il vne ligue generale 
et vne résolution de tirer vne sanglante 
et vne cruelle vengeance de celte mort. 
Le massacre de Monsieur du Plessis, 
nostre Gouuerneur, et de quantité des 
principaux de nostre Bourg, n’assouuit 
point leur rage : les tourmens horribles 
qu’ils firent souffrir à tous leurs prison¬ 
niers, tant François que Saunages, n’é¬ 
teignirent point le feu de leur colere. 
Ils firent vn édit dans tout leur pays 
qu’on ne donneroit plus la vie à aucun 
Jluron pris en guerre ; ce qu’ils exécu¬ 
teront en suite sur quelques misérables 
qui tomberont entre leurs mains.- Tout 
cela leur parut peu de chose ; il falloit 
pour les consoler dans la perte d’vn si 
grand homme en leur idée, enleuer la 
Bourgade des Trois Riuieres, et mettre 
à feu et à sang tons les François et tous 
les Sauuages qu’ils y rencontreroient. 

Pour l’execution de ce dessein, vne pe¬ 
tite armée d’Anniehronnons vint pren¬ 
dre son quartier d’Hyuer à trois lieues, 
ou enuiron, de nostre Bourgade, dans le 
fond des bois, croyant nous surprendre 
lorsque les grandes neiges et les grands 
froids nous feroient plustost penser au 
repos qu’à la guerre ; mais Dieu, qui ne 
vouloit pas nous donner en proye à ces 
loups rauissans, nous fit découurir les 
pistes de leurs espions, qui s’estoient 
auancés iusques à vne lieue proche de 
nostre Bourg. Cela nous mit dans la 
deffensiue. On fortifia nos bastions et 
nos courtines, on redoubla les gardes et 
les sentinelles : bref on se tint si bien 
à couuert, que ces Ennemis, dont nous 
ne sçauions pas le nombre, ne trouuans 
plus de chasse aux enuirons du fort 
qu’ils auoient dressé, furent contraints 
de s’écarter et d’aller chercher des vi¬ 
vres en leur pays ; mais ils n’y firent 
pas vn long seiour. 

Si tost que la riuiere fut libre, on ne 
vit de tous costés, que de petites bandes 
de coureurs, qui taschoient de sur¬ 
prendre quelque chasseur ou quelque 
laboureur, et ieter ceux qui les vou- 

droient sauuer dans Teurs embuscades. 
Nos Saunages se voyans si reserrés el si 
souuent harcelés, prirent courage, ay- 
mant mieux mourir en combattant que 
d’eslre surpris, comme il arriuoitpar lois 
à quelque François ou à quelques-vns 
de leurs compatriotes. Us se résolurent 
d’arrester l’insolence de ces Trasons, 
qui nous venoient brauer quasi iusques 
à nos portes. Dieu leur a donné béné¬ 
diction ; car quoy qu’ils fussent en petit 
nombre, ils ont souuent poursuiuy (Fas¬ 
ses grosses troupes, les contraignant de 
quitter leurs armes, leurs bateaux et 
leur bagage, pour se sauuer dans les 
bois. 

Le neufiesme de May, vn petit canot 
Algonquin ayant apperceu vne embus¬ 
cade cachée à l’abry des Isles des Trois 
Riuieres, s’enfuit à forces de rames, 
non pour éuiter le combat, mais pour 
mettre à terre, en vn cap où il y auoil 
des François retranchés, vne femme qui 
estoil dans leur petit bateau. Si tost 
qu’elle fut en asseurance, ils tourneront 
visage vers les ennemis qui lespoursui- 
uoient ; ils n’esloient que trois hommes 
dans cette petite gondole, et les Iroquois 
remplissoient trois de leurs grands ca¬ 
nots. Quand ces Iroquois virent la réso¬ 
lution de nos trois guerriers qui tâ- 
choient de les aborder, ils 'furent si 
surpris et si estonnés, qu’ils se mirent 
en fuite, croyant que d’autres les pour- 
roienl poursuiure puis qu’ils estoient 
decouuerts. 

Le troisiesme du mesme mois, Mon¬ 
sieur de Lauzon, Gouuerncur pour sa 
Majesté dans tout le pays, venant visiter 
nostre Bourgade, il arriua qu’à mesme 
temps qu’ou tiroit le canon par honneur 
pour le saluer, que quatre ou cinq la¬ 
boureurs qui tenoient le manche de 
leurs charrues, dans la campagne voy- 
sine, furent inuestis par vne troupe d’1- 
roquois, qui en tuerent deux. Nos Sau- 
uages les poursuiuirent, mais vn peu 
trop tard : ils trouuerent seulement le 
bagage de ces voleurs, qu’ils auoient 
abandonné pour courir plus légèrement, 
el pour se mettre plus tost hors des dan¬ 
gers d’eslre attrapés. 

Le vingt-huitiesme, ces chasseurs 


ayant tué vn petit enfant François, quasi 
à la portée du fusil de nos habitations, 
le canonier, voyant qu’il n’y auoit per¬ 
sonne pour les poursuiure, mit le feu à 
vne piece de canon pour donner le si¬ 
gnal ; mais le canon creua et rompit 
vne iambe à ce pauure homme, qui 
mourut peu de iours apres de sa bles¬ 
sure. 

Le trentiesme, celte mesme bande 
surprit vn ieune Huron, que quelques 
laboureurs auoient mis en sentinelle 
sur le bord du bois, pendant qu’ils tra- 
uailloient à la terre. Ils le menèrent 
dans vn fond, enuiron à demy lieue de 
la Bourgade, où ils le firent asseoir pour 
luy demander en quelle posture nous 
estions, et pour apprendre l’estât de nos 
affaires. Ce bon garçon fut adroit ; il 
leur parla en sorte que ces brigands, ne 
croyant point qu’on les deust suiure, 
s’arresterent vn peu trop long-temps en 
ce lieu pour leur bien : car nos lierons 
suruenant, non seulement leur firent 
lascher leur proye, mais ils en prirent 
encore quelques-vns d’eux prisonniers, 
qu’ils ramenèrent au fort, le serois trop 
long si ie voulois rapporter toutes les 
attaques, les poursuites et les prises qui 
se sont faites de part et d’autre és enui- 
rons de cette Bourgade : venons au 
siège qu’ils ont fait à leur mode. 

Quoy que les Sauuages ne plantent 
pas des sièges à la façon des Europeans, 
ils ne manquent pas neantmoins de con¬ 
duite dedans leurs guerres : en voicy 
vne preuue. Les Iroquois Anniebron- 
nons, ayant dessein d’enleuer la Bour¬ 
gade des Trois Riuieres, plustost par 
surprise que par force, enuoyerent pre¬ 
mièrement, autant que ie peux conjectu¬ 
rer, quelques petites troupes détachées 
de leur gros, à Montreal elversQuebec, 
afin d’occuper nos François et leur oster 
l’enuie, aux vns de descendre aux Trois 
Riuieres, et aux autres d’y monter, et 
par ce moyen empescher le secours 
qu’on auroit peu donner à la place qu’ils 
vouloient prendre. 

Cela fait, ils se vindrent cacher ius¬ 
ques au nombre de cinq cents dans vne 
anse fort voysine du Bourg des Trois 
Riuieres ; la pointe qui forme celte anse 

les couuroit, en sorte qu’on ne les pou- 
uoit apperceuoir. La nuict venue, ils se 
diuiserent en trois bandes ; ils enuoye- 
rent vn canot de dix hommes dans de 
petites Isles qui sont toutes voisines du 
Fort et du Bourg des Trois Iliuieres, et 
ils firent passer onze canots au delà du 
grand Hernie, vis à vis de ce fort. Le 
reste se cacha dans les bojs derrière 
nostre Bourgade : voicy leur pensée 
dans celte conduite. 

Comme ils voyoient des bleds d'Inde 
plantés dans ces petites Isles, ils creu- 
rent que ceux à qui ces bleds apparte- 
noient viendroient du matin trauaillerà 
leurs champs comme c’est la coustume, 
et que ces dix hommes qui estoient 
en embuscade, prendroient quelqu’vn, 
qu’ils emraeneroient dans leur petit ba¬ 
teau, passant déliant le fort, afin de 
porter les François à les poursuiure ; et 
alors les onze canots qui estoient cachés 
à l’autre riue du Hernie, viendroient au 
secours, et en suite ils s.’imaginoient 
que les François s’échaulfans sortiraient 
de leur Bourg et se viendroient ieter à 
la foule sur les bords de ce grand fleuue, 
partie pour s’embarquer et delfaire ces 
douze canots, partie pour voir ce com¬ 
bat ; et pendant que les vns et les autres 
seraient occupés à voir et à combattre, 
le gros qui estoit caché derrière la Bour¬ 
gade, la deuoit facilement surprendre, 
estant dépourueuë de la pluspart de ses 
Habitans. Mais la chose ne réussit pas 
comme ils pretendoient : car nos Sau- 
uages, à qui ces bleds appartenoient, ne 
s’esloignerent point*de leurs cabanes ce 
iour-là, qui estoit le vingtiesme d’Aoust, 
et ainsi personne ne bransla ; eux de¬ 
meurons cachés, et nous dans l’igno¬ 
rance que nous eussions de si mauuais 
voisins. 

Le lendemain, quelques bestiaux s’é¬ 
tant égarés, les Habitans François priè¬ 
rent des.Sauuages de les aller chercher 
dans les bois, ou sur les riues du grand 
fleuue : ceux qui se mirent en deuoir 
d’executer celte commission, retour¬ 
nèrent bien-tost sur leurs pas, disant 
qu’ils auoienl veu les pistes d’vn grand 
nombre de personnes, et que l’ennemy 
n’estoit pas loing. A mesme temps 


quelques moissonneurs, quiltans leur 
ouurage, coururent vers la Bourgade, 
asseurans qu’ils auoient verts de nou- 
ueaux visages, des gens vestus d’vne 
façon extraordinaire, qui se tenaient à 
couuert dans les bois. On enuoya des 
espions, qui n’ayant rien rencontré, on 
fit passer ces auis pour des craintes mal 
fondées, ou pour des terreurs paniques. 

Le vingt-deuxiesme du mesme mois, 
on retourna au trauail des moissons, et 
pour asseurer les moissonneurs, on posa 
quelques sentinelles à l’orée des bois. 
Les lroquois impatiens, coururent sur 
l’vne de ces sentinelles pour sçauoir 
l’estât de nostre habitation. Cet homme 
gaigne au pied, mais ils l’attraperont, 
et luy donnèrent deux ou trois coups de 
masse, ou de hache sur la teste, qui 
l’oHenserent beaucoup ; mais ces coups 
ne furent pas mortels. On ne douta plus 
pour lors que les ennemis ne fussent en 
campagne, ou plustost dans les forests. 

Le vingt-lroisïesme, ils parurent sur 
l’eau, aussi bien qne sur la terre. Le 
canot qui s’estoit caché dedans les Isles, 
dont i’ay fait mention, voyant que per¬ 
sonne ne paroissoit, quitte son poste 
pour trauerser la riuiere et s’aller join¬ 
dre à ces onze bateaux que l’ennemy 
auoit mis en embuscade sur l’autre 
riue. On luy donna la chasse, non tant 
pour le combattre que pour découurir 
par son moyen, si les ennemis estoient 
en grand nombre. Mais comme on ne 
le put attraper, le Capitaine du fort en¬ 
uoya vne chaloupe armée de bons hom¬ 
mes au haut du lleuue. 

Escoutons-le parler ; i’ay tiré ce qui 
suit de la copie d’vne de ses lettres. 
A peine nos gens estoient-ils esloignés 
d’vn quart de lieue du fort, qu’ils apper- 
ceurent vn grand nombre de canots 
eschoués dans vne anse : ils déchargent 
dessus leurs armes à feu, et aussi-tost 
reprennent leur route vers le fort. Le 
Tambour, à qui i’auois commandé de 
donner quelques coups de baguettes sur 
sa caisse, en cas que la chaloupe eutdé- 
couuert l’ennemy, me rappela dans le 
fort ; comme i’en approchois, ie vis vn 
grand nombre d’Iroquois, courons à 
bride abattue, comme on dit, à trauers 

les champs, faisans mine de venir atta¬ 
quer la Bourgade, le crie aux armes ; 
ie fais fermer les portes et rouler deux 
pièces de canon, que i’auois disposées 
pour ce sujet. Ces Barbares, au bruit de 
ce tonnerre, se ictlent sur des bestiaux 
qui paissoient proche du Bourg ; ils les 
poussent dans les bois, et les ayans 
massacrés, ils courent sur les riues du 
grand fleùue, déchargeans leurs fusils 
sur nostre chaloupe; qui se vit as¬ 
saillie de tous costés ; car les onze ou 
douze canots, dont nous auons parlé, 
vinrent fondre sur elle, la voulant con¬ 
traindre de s’approcher de la terre pour 
eslre battue, et par eau et par terre. 
On fit feu de tous costés : l’air fut bien- 
tost remply de llammes et de fumée. le 
fis tirer plus de vingt coups de canon 
en vn quart d’heure, qui n’eurent autre 
effet, pour ce que nos boulets n’estoient 
pas de calibre, que de faire retirer l’en- 
nemy et donner passage à nostre cha¬ 
loupe, qui se deffendit vaillamment, et 
•auec bonheur : car nos gens tirèrent 
et blesseront quelques Iroquois, et pas 
vn d’eux ne receut aucun dommage. 

Ces demi Démons voyans qu’ils 
auoient esté maltraités, allèrent déchar¬ 
ger leur colere sur nos bleds d’Inde et 
sur nos bleds François. Ils coupoient 
tout ce qu’ils pouuoient rencontrer, 
bruslans les charrues et les charrettes 
laissées en la campagne, pour mettre le 
feu dans les tas de pois et de bled qu’ils 
ramassoient ; ils mirent le feu en quel¬ 
ques maisons escortées, tuerent les 
bestiaux des Peres, qu’on n’auoit peu 
retirer assés tost : en vn mot, on eust 
dit qu’ils esloient enragez, tant ils fai- 
soient paroislre de fureur. 

le fis rouler vn canon sur vn platon, 
et ie le fis tirer dessus eux : les Sau- 
uages s’auancercnt, faisans quelques 
escarmouches, et dans ces petits com¬ 
bats vn de nos Algonquins receut vn 
coup de fusil au genoiiil, cl nous bles- 
sasmes et tuasmes quelques Iroquois. 

Enfin ces Barbares se retirèrent, fai¬ 
sans mine d’auoir assouuy leur rage et 
leur vengeance ; mais à dessein de 
s’approcher la nuit de la Bourgade pour 
y mettre le feu, n’estant enuirônnée en 

plusieurs endroits que de gros arbres. 
Nous fusmes sous les armes tant que la 
nuit dura ; ie redoublay les sentinelles : 
la Trompette et le Tambour iouerent 
quasi toujours au fort. On n’entendoit 
par tout que ces paroles : Qui va là. 
La Redoute tira plusieurs coups d’ar¬ 
quebuse, si bien que l’ennemy qui fai- 
soit ses approches, espouuanté par ces 
bruits, desespera de nous pouuoir ny 
prendre ny surprendre. 

Pendant cette nuit, arriua vn canot 
Algonquin qui venoit de la chasse, et 
qui fut bien eslonné de se voir sain et 
sauf au milieu de tant de dangers. Il 
arriua aussi vn canot François, qui nous 
dit que le Pere Poncel auoit esté pris au 
Cap Rouge, és enuirons de Quebec, et 
qu’vne escoüade de quelques François 
et quelques Sauuages Chrestiens bien 
résolus, poursuiuoient ceux qui l’a- 
uoient enieué : mais le rencontre des 
Iroquois, qui nous tenoient comme as¬ 
siégés, leur.fit changer de dessein. Dieu 
nous enuoyoit ce renfort, qui releuant 
nostre courage, affoiblit autant le cœur 
de nos Ennemis. 

Le lendemain vingt-quatrième d’Août, 
fis se répandirent vne autre fois dans 
nos petites campagnes, recommençans 
leurs degasts : nostre canon les empescha 
bien de s’approcher de trop près, mais 
il n’arresta point nos Hurons, qui ayans 
vne passion de sçauoir des nouuelles de 
leurs paï ens et de leurs amis, pris au¬ 
trefois en guerre et deuenus Iroquois, 
s’approchèrent doucement des Ennemis 
pour leur parler. S’estans reconnus les 
vns les autres, la confiance se glissa 
petit à petit de part et d’autre, si bien 
qu’en peu de temps, ce ne furent plus 
que conférences et qu’entretiens d’Iro- 
quois auec les Hurons : cela continua 
quelques iours, en sorte qu’on eust dit 
que iamais on ne s’esloit battu. Nous 
faisions bonne garde de nostre costé, 
chacun demeurant en son poste, et sous 
les armes. Quelques Hurons du party 
ennemy se vindrent rendre à nous. 
Comme on vit ces grands pourparlers 
et qu’on ne doutoit point que les Enne¬ 
mis ne cherchassent l’occasion de nous 
surprendre, il fut proposé en la maison 

-6e Ville, si on les tromperait eux- 
mesmes ; mais il ne fut pas iugé à propos 
pour plusieurs raisons. 

Enfin on en vint iusques là, que les 
Ennemis s’approckoient de nous sans 
armes ; ils nous tirent mesme des pre- 
sens à diuerses lois, protestons qu’ils 
n’auoient plus d’amertume ny de venin 
<iedans le cœur. Vn Huron Jroquisé, 
s’estant glissé parmy nos gens, emmena 
au camp Ennemy vne sienne tille, qu’il 
rencontra parmy nous, et luy et les iro¬ 
quois apprirent beaucoup de choses de 
sa bouche, bonnes et mainmises. Elle 
leur dit qu’il nous estoit venu quelque 
secours, qu’vne compagnie de Huions 
auoit pris des Iroquois à Montreal, et 
qu’on attendoit de iour à autre les vi¬ 
ctorieux et les vaincus. Cela fut cause 
de leur retardement : car dans les pre- 
sens que nous nous estions faits les vns 
aux autres, ils nous auoient donné pa¬ 
roles qu’ils s’en retourneroient bien- 
tost en leur |>ays ; mais ils voulurent 
attendre le retour de ces Hurons, qui 
amenaient de leurs gens prisonniers. 
Dans cette treuc ou attente, ils parlèrent 
de rendre prisonniers pour prisonnier^; 
ils promirent de ramener le Pere Pou¬ 
cet et le François qui auoit esté pris 
auec luy. 

Le trentième du mesme mois d’Août, 
lesHurons, retournons de Montreal auec 
leurs prisonniers Iroquois Anniehron- 
nons, tombèrent non pas tous, mais en 
partie entre les mains des Ennemis qui 
les attendoient. Nous dirons au Chapitre 
de la paix comme tout se passa. Entre 
les Iroquois pris par les Hurons, il y 
auoit vn Capitaine de considération:; il 
parla fortement à ses compatriotes qu’il 
trouua desia tous disposés à la paix, 
poussés par vn esprit plus secret que 
celuy qui anime les hommes. 

Ils enuoyerent promptement deux 
canots en leur pays, pour empescher 
qu’on ne list aucun mal au Pere et à son 
compagnon, si on les trouuoit encore 
en vie ; et apres auoir renuoyé les Hu¬ 
rons en nostre fort, les principaux 
d’entre eux nous venoient visiter, en¬ 
trans et couchans dans nostre Bourgade 
auec autant de tesmoignage d’asseu- 

rance, que s’ils eussent esté nos plus 
fideles et plus constans amis. Bref, ils 
nous ont laissé quatre ou cinq de leurs 
gens en oslage, protestons qu’ils rame- 
neroient le Pere dans peu de jours, et 
qu’ils xiendroient traiter la paix auec 
nous, mais vne paix véritable et du fond 
du cœur. Voila vn abrogé de deux 
lettres venues des Trois Riuieres, où 
ces choses susdites se sont passées ; ce 
qui suit est tiré d’vue troisiesme qui a 
esté escrite par vn Pere de nostre Com¬ 
pagnie. 

Nous attendons de iour à autre le ré¬ 
sultat d’vn Conseil, ou d’vue assemblée 
generale, que tiennent nos Ennemis en 
leur pays, sur la proposition de la paix 
qu’ils nous ont faite eux-mesmes, apres 
mille actes d’hostilité et mille elforts de 
prendre nostre Bourgade des Trois Ri¬ 
uieres. Ils ont esté (idoles dans la treuc 
de quarante iours qu’ils nous auoient 
accordée : car ils n’ont point paru du 
tout pendant ce temps-là, et nousauons 
marché sur terre et vogué sur les eaux 
sans aucun mauuais rencontre, l’adjoû- 
teray pour conclusion de ce Chapitre, 
que les Onnontaeronnons descendans à 
Québec pour traiter de la paix, les An- 
niehronnons, dont nous venons de par¬ 
ler, déléguèrent quelqucs-vns d’entre 
eux pour entrer dans ce mesme traité, 
comme il sera remarqué dans le Cha¬ 
pitre de la paix. 


CHAPITRE IV. 

De la prise et de la deliurance du Pere 
Joseph Poucet. 

Les Iroquois ayans massacré au mois 
de luin quelques François au Cap Rouge, 
lieuesloigné de trois lieues, ouenuiron, 
du fort de Quebec, surprirent au mesme 
endroit le vingliesme du mois d’Aoust 
dernier passé le P. loseph Poucet, et vn 
François nommé Mathurin Franchetot. 
Ce bon Pere, voyant qu’vne pauure 
vefuc Françoise auoit du grain sur la 

terre, et qu’elle manqtioit de bras pour 
le ramasser, s’en alloil en ce quartier- 
là, chercher quelque bonnes personnes 
qui la voulussent aider à faire sa petite 
récolté. 11 venoil de parler au François 
que ie viens de nommer, quelques Iro- 
quois sorlans de la forest voisine, où 
ils estoient cachez en embuscade, se 
ielerent sur eux séparément et à l’im- 
prouisle, et les enlraisnerent. Un a 
commandé au Itéré, à son retour, de 
coucher sur le papier, sa prise et toutes 
les auentures : il a obey auec répu¬ 
gnance, souhaitant que ses croix ne 
fussent connues que du Roy des cru- 
ciliés ; mais vne partie de ses mémoires 
a esté deschirée par les Anglois. Nous 
suiurons dans ce Chapitre ce qui est 
venu entre nos mains, apres auoir rap¬ 
porté deux ou trois petits mots d’vue 
lettre escrite sur ce sujet. 

Si tost que la nouuelle fut apportée à 
Quebec, que les lroquois auoient enleué 
le P. Poucet, comme il estoit aimé de 
tout le monde, non seulement on en 
conceut vne tristesse generale, mais 
trente ou quarante François et quelques 
Sauuages Chresliens prirent vne forte 
résolution de le retirer des mains de 
ces Barbares, quoy qu’il leur en coûtast. 
Us montèrent en canot le lendemain de 
sa prise, à dessein de preuenir l’En- 
nemy, l’allant attendre en quelque en¬ 
droit où il deuoit passer, pour le sur¬ 
prendre au passage. Un fait icv tant de 
prières, en public et en particulier, de¬ 
puis leur départ, que iè ne puis penser 
autre chose, ou que Dieu nous le rendra,, 
ou que par son mojen il donnera la 
paix au dedans et au dehors de ce 
panure pays. Et plus bas, dans la mesme 
lettre: Le P. Poucet fut pris le vingtième 
d’Aoustsurle soir; le vingt vniesme, 
nos coureurs le suiuirent sur la nuit, et 
voila que le vingt sixiesme, l’vn des ca¬ 
nots qui estoient allés donner la chasse 
aux voleurs qui l’emmenent, nous rap¬ 
porte nouuelle que ces coureurs se sont 
arreslés aux Trois Riuieres, pour secou¬ 
rir la Bourgade, infestée par cinq cents 
lroquois, qui la tiennent bouclée, rodans 
aux enuirons de tous costés. Ceux qui 
sont retournez dans ce canot, nous 


disent qu’ils ont trouué proche l’isle de 
sainct Eloy, deux visages crayonnés auec 
du chai bon, sur vu aibre, dont on 
auoit enleué l’escorce, et les noms du 
Pere Poncet et de Mathurin Franchelot, 
escrits au dessous de ces deux visages. 
De plus, qu’ils ont rencontré au mesme 
endroit vn liure dans lequel estoit escrit 
le sens de ces paroles : Six Hurons Jro- 
quisez et quatre Anniehronnons emmè¬ 
nent le Pere Poncet et Mathurin Fran¬ 
chelot ; ils ne nous ont encore fait aucun 
mal. C’est leur coustume de traiter dou¬ 
cement leurs prisonniers tant qu’ils sont 
encore dans la crainte d’eslre attrapez. 
Voila ce qui m’a esté escrit sur la prise 
de ce bon Pere. Venons maintenant 
aux lambeaux de ces mémoires, dont ie 
feray vn petit abrégé. 

Nous arriuasmes, dit-il, à vneRiuiere 
fort rapide, où l’armée qui estoit allée 
aux Trois Riuieres auoit campé. Le 
Barbare qui m’auoit pris au Cap Rouge 
m'osla le reliquaire que ie portois au 
col, et le pendit au sien : comme il cou¬ 
rait certain iour dans les bois, ce reli¬ 
quaire s’ouurit et toutes les Reliques 
furent perdus ; il ne resta dans la boëte 
de cuiure, qui composoit ce reliquaire, 
qu’vn petit papier, sur lequel i’auois 
escry de mon propre sang, comme i’e- 
stois encore au pays des Hurons, les 
noms de nos Peres martyrisez en l’A- 
merique, et vne petite Uraison, par la¬ 
quelle ie demandais à Nostre Seigneur, 
vne mort violente pour son seruice, et 
la grâce d’y répandre tout mon sang. 
De sorte, qu’ayant adroitement retiré ce 
papier d’entre les mains de ce Barbare, 
ie voyois sans cesse deuant mes yeux 
la sentence de ma mort, escrite de mon 
propre sang, si bien que ie ne m'en 
pouuois dédire, l’auois neantmoins vne 
pensée, que ces grandes âmes et ces 
braues courages qui m’auoient précédé 
en ce combat, auoient esté etïectiue- 
ment immolez, comme avans des vertus 
véritables, et que moy qui n’en auois 
que les ombres et la figure, ne scrois 
crucifié qu’en peinture. 

l’auois encore dans mon Breuiaire, 
vne Image de S. Ignace auec Nostre 
Seigneur, portant sa Croix, mystère 

propre de nostre Compagnie, auquel 
ayant toujours esté fort affectionné, il 
luy a pieu de m’v donner quelque part, 
dans les fatigues extraordinaires que 
i’eus dans ce chemin ; l’Image de Nostre 
Dame de Pitié, entourée des cinq playes 
de son Fils, m’estoit aussi restée : c’e- 
stoil ma plus grande récréation et mon 
reconfort, dans mes détresses : mais la 
crainte que ces saincts portraits ne fus¬ 
sent méprisez, me lit résoudre de m’en 
priuer et de les cacher dans vn buisson. 

le garday vne petite couronne de 
Nostre Seigneur, qui me resta seule de 
tout ce que ie portois sur moy quand ie 
fus pris. le la eachav si bien qu’elle ne 
fut jamais apperceuë de ces Barbares. 

Pour rcuenir à nostre voyage, quand 
il fut question de passer le torrent, dont 
i’av parlé, on me commanda de le tra- 
uerser à beau pied : i’estois desia tout 
mouillé, ayant passé la nuit dans les 
herbiers tout trempez de la brume et 
de la rosée de la nuit qui fut fort froide, 
l’eus de l’eau iusques à la ceinture dans 
ce torrent ; tout cela, auec le manque 
de nourriture, me causa de grandes co¬ 
liques et des peines excessiues. le ne 
laissay pas neantmoins de faire toutes 
mes deuotions à l’ordinaire, me con¬ 
solant doucement auec Nostre Seigneur, 
de la main duquel ie prenois celte Croix, 
et non pas de la main des hommes. 

Il me prit dans ces banaux vn si 
grand engourdissement en la iarnbe 
gauche, et ie receuois vne si grande in¬ 
commodité d’vne grosse ampoule qui 
me vint sous le mesme pied gauche, 
que mes hostes furent contraints de 
faire vn giste auquel ils nes’attendoient 
pas. Us n’auoient plus qu’vu morceau 
de chair bouillie, qu’ils auoient gardée 
de leur dernier repas, croyans aniuer 
en lieu où ils trouueroient des viures ; 
ils le mangeront dans la mesme hostel- 
lerie où nous allions logé en tout nostre 
voyage, sous la voûte du Ciel ; etcomme 
ie me sentois extrêmement épuisé, i'eus 
recours à mes deux Patrons, sainct Ra¬ 
phaël et saincte Marthe, leur disant 
doucement en mon cœur, que i’aureis 
bien besoin de quelque rafraîchi sse- 
ment dans la soif que i’endurois, etd’vn 


peu de bouillon dans mon épuisement. 
A peine nuois-ie formé ces sentiinens 
en mon cœur, que l’vn de nos con¬ 
ducteurs m’apporta quelques prunes 
sauuages qu’il trouua par grande auen- 
ture dans les bois : car plus de six cents 
hommes auoient passé par cet endroit. 
Sur la nuit, ayant eu bien de la peine 
d’auoir vu peu d’eau nette pource que 
nous estions dans vn vilain marais, ie 
me couchay et m’endormis, sans autre 
reconfort que de ma lassitude ; mais ie 
fus bien eslonné, que mon hoste m’é- 
veillast et me presentast vn bouillon 
sans sçauoir comment il l’auoit pu faire. 

Le lendemain malin, il fallut partir 
sans desieusner, et marcher auec vne 
iarnbe et vn pied estropié et vn corps 
tout rompu ; i’attribue la force que Dieu 
me donna, à mes chers Patrons, notam¬ 
ment à S. loseph, auquel i’auois vn 
grand recours. Estons arriuez, à deux 
heures apres midy, proche de la riuiere 
qui descend au quartier des Ilollandois, 
au delà de laquelle est placé le premier 
Bourg des Iroquois, on nous commanda 
de nous despoiiiller et de quitter ce qui 
nous restoit de nos habits François ; 
n’ayant plus qu’vn brayer, on iettâ sur 
mon dos, vne houppelande bleue toute 
deschirée, et on laissa à mon compa¬ 
gnon vn vieux pourpoint de toile tout 
rompu. Quelques Sauuages de nostre 
bande, ayans pris le douant, estoienl re¬ 
tournez iusques à cette riuiere auec 
leurs femmes, apportons des épis de 
bled d’Inde et des citrouilles du pays à 
nos conducteurs ; jamais on ne nous en 
présenta vn seul morceau. II estoit tard, 
nous estions à ieun, estrangement ha¬ 
rassez du chemin, couuerts de haillons 
fort sales, et pour rafraîchissement on 
nous commanda de chanter et de mar¬ 
cher en cet équipage. C’estoit le com¬ 
mencement du triomphe de nos victo¬ 
rieux ; i’enlonnay les Litanies de la 
sainte Vierge, le Veni Crealor et autres 
Hymnes de l’Eglise. 

Comme nous passions la riuiere des 
Hollandois, ie confessay mon compa¬ 
gnon qui se voulut disposer à la mort, 
ayant aperceu enuiron quarante ou cin¬ 
quante Iroquois, qui paroissoient nous 




12 


Relation de la Nouuelle 


attendre auec des bastons à la main. 
On nous despouilla tous nuds, à la ré- 
serue de nos brayers, et on nous fit 
passer au trauers de ces Barbares, ran¬ 
gez en baye. Ils me donnèrent quelques 
coups de boussines sur le dos ; mais 
comme ie doublois le pas, l’vn de ces 
bourreaux m’arresta tout court, mépre¬ 
nant par le bras qu’il eslendit, pour me 
descharger vn coup d’vn gros et court 
baston, qu’il éleua en l’air : ie donnay 
mon bras à Nostre Seigneur, croyant 
qu’il m’alloit casser et briser l’os entre 
le coude et le poignet ; mais le coup 
portant sur la iointure, i’en fus quitte 
pour vne meurtrissure, qui s’est éua- 
noiiie auec le temps. Entrez que nous 
fusmes dans la Bourgade, on me fit 
monter le premier sur vn eschafaud, 
planté au milieu de la place publique, 
éleué d’enuiron cinq pieds ; mon com¬ 
pagnon y vint bien-tost apres moy, por¬ 
tant les marques des bastonnades qu’il 
auoit receuës ; on voyoit entre autres, 
les vestiges d’vne fascheuse et doulou¬ 
reuse cinglade, au trauers de sa poi¬ 
trine. 

le me sentois si fort et si paisible sur 
ce theatre, et i’enuisageois ceux qui me 
regardoient, d’vn œil et d’vn esprit si 
serein, que ie m’estonnois de moy- 
mesme. Je sentis neantmoins quelque 
frayeur, à la veuë d’vn certain Borgne 
qui porloit vn Cousteau d’vne main et 
vn morceau de leur pain de l’autre. le 
me souuenois que le bon Pere Isaac 
logues auoit perdu l’vn de ses poulces 
survn semblable eschafaud, et ne me 
sentant point pour lors dans la disposi¬ 
tion de luy donner mes doigts, ie m’a- 
dressay à son bon Ange, et cet homme 
s’estant nuancé, donna le pain qu’il 
tenoit à mon compagnon, et puis se re¬ 
tira sans faire aucun mal. Vne pluye 
suruenant écarta les spectateurs, et on 
nous conduisit sous vn petit toit, à 
l’entrée d’vne cabane. Là on nous fit 
chanter ; Dieu me mit dans vne telle 
soumission à ces Barbares, et ie m’a- 
bandonnay si fortement à toutes sortes 
de mépris qu’il n’y auoit rien que ie ne 
fisse, pourueu qu’il me fust commandé, 
et qu’il ne fust pas contre la Loy de Dieu. 


le diray icy en passant, ce que i’ay re¬ 
marqué dans vne lettre particulière, que 
le Pere ne réussissant pas dans toutes 
ces singeries selon l’idée des Sauuages, 
qui par conséquent estans moins satis¬ 
faits, l’auroient plustosl condamné à 
mort, vn ieune Iluron captif parmy ces 
peuples, se présenta pour chanter, pour 
danser et pour faire toutes les grimaces 
en la place du Pere, qui n’auoit iamais 
appris ce meslier. 

Sur le soir, poursuit le Pere, on nous 
conduisit dans la cabane de celuy qui 
m’auoit pris ; et là on me donna vn plat 
de leur sagamilé, c’est de la boüillie 
faite auec de l’eau et de la farine de bled 
d’Inde. Les vieillards s’estans assem¬ 
blez dans cette cabane, vne femme pré¬ 
senta vne brasse de Porcelaine pour me 
faire couper vn doigt. le n’eus plus de 
répugnance de donner mes mains, veu 
mesmement que dans les espérances 
que i’auois eues de la vie pendant mon 
voyage, et dans les désirs de trauailler 
en suite à la paix, ie croyois toujours 
qu’il estoil expédient que i’en portasse 
les marques et qu’il m’en coulast quel¬ 
que doigt. Si bien que ie ne m’adressay 
plus aux Anges de ces Barbares, pour 
éuiter cette croix ; mais bien à sainct 
Gabriel pour obtenir la force de la souf¬ 
frir gavement. Le Borgne qui s’esloit 
approché de nostre eschafaud, pour faire 
ce qu’il n’executa pas pour lors, me prit 
la main droite, considérant mes doigts; 
et comme i’auois la pensée que les 
doigts de cette main m’estoient vn peu 
plus necessaires que ceux de la gauche, 
il la prit quittant la droite, et appellant 
vn enfant aagé de quatre à cinq ans, il 
luy donna son Cousteau, me prit l’index, 
ou le second doigt de la main gauche, 
et le fil couper à cet enfant, l’offris mon 
sang et mes souffrances pour la paix, 
regardant ce petit sacrifice d’vn œil 
doux, d’vn visage serein et d’vn cœur 
ferme, chantant le Vexilla, et ie me 
souuiens que ie reiteray deux ou trois 
fois le couplet ou la strophe Impleta 
sunl quee conduit, David -fideli car- 
mine , diccndo nationibus, regnauit à 
ligno Deus. 

L’Hymne acheuée, et le doigt coupé, 

cet homme me mot au col vue partie de 
la Porcelaine que cette femme auoit 
donnée, et de l’autre il entoura mon 
doigt coupé, qu’il porta à celuy qui m’a- 
noit pris. Or comme le sang sortoit de 
la playe en abondance, ce Borgne y 
voulut appliquer le feu de sa pipe à 
prendre du tabac pour Pestancher, ce 
qui m’auroit causé vne grande douleur ; 
mais il fut preuenu par d’autres, qui y 
firent appliquer vn charbon ardent, par 
le mesme enfant qui me l’auoit coupé. 
Le sang ne laissant pas de couler, on me 
l’enueloppa quelque temps apres d’vne 
feuille de bled d'Inde, et ce fut tout 
l’appareil qu’on y mit, iusques à ce 
qu’on m’eust donné la vie. I’abrégeray, 
adjousle le Pere, ce qui suit, puis qu’il 
me semble qu’on me l’arrache des 
mains. 

Le lendemain, on nous mena dans 
vne Bourgade où se deuoit tenir vne 
grande assemblée des notables du pays. 
Yne femme m’osta mes souliers, croyant 
peut-estre qiPon nous alloit executer à 
mort. le lis donc ce voyage nuds pieds 
et nud teste. Nous fusmes exposés trois 
iours et deux nuits, sçauoir est le Yen- 
dredy, le Samedy et ïe Dimanche, qui 
estoil la veille de la Natiuité de la sainte 
Yierge, à la risée, aux brocards, et aux 
insolences des enfans et de tout le 
monde : nous participasmes à la pro¬ 
messe qui fut faite au Fils de Dieu, do¬ 
uant sa naissance : Salurabitur oppro- 
briis ; il sera repeu d’opprobres : c’estoit 
nostre grand mets depuis le matin ius¬ 
ques au soir, dedans la grande place 
publique, où nous estions exposez. Les 
vns me donnoient des coups de leurs 
calumets sur mon doigt coupé ; d’autres 
y appliquoient des cendres bruslantes ; 
quelques-vns m’v donnoient des chique- 
nodes ; d’autres y appliquoient le feu 
de leur tabac, et d’autres la pierre 
chaude de leurs petunoirs. En vn mot 
chacun faisoit quelque mal, selon sa fan¬ 
taisie. Yoila ce que nous souffrions au 
dehors ; et au dedans nous n’attendions 
pour le dernier acte de cette tragédie, 
que des tournions horribles et espou- 
uantables. 

La nuit du Yendredy au Samedy, ils 


bruslcrent dans le feu de leurs calumets 
les deux Index de la main gauche et de 
la main droite du panure Mathurin, mon 
compagnon : ce qu’il endura auec vne 
patience admirable, chantant Y Ave ma¬ 
ria Stella dans ses souffrances. Nous 
fusmes liez fort rigoureusement pendant 
ces deux nuits ; on attacha les liens de 
nos pieds et de nos mains, si haut et 
d’vne façon si rude et si maussade, que 
nous estions à demy suspendus en l’air, 
ce qui nous causoit vne douleur tres- 
grande, et si sensible qu’vu bon vieil¬ 
lard, voyant bien qu’elle estoit insup¬ 
portable, lascha nos liens et nous sou¬ 
lagea vn petit. 

Les anciens commandèrent à la ieu- 
nesse de se contenter Tvne de ces deux 
nuits, de nous faire chanter et danser, 
sans nous causer d’autres tourmens. Ce 
qui n’empescha pas qu’en passant au¬ 
près des feux qui estoient en la cabane, 
ceux qui les entouroient, ne nous appli¬ 
quassent quelque tison ardent sur la 
chair. le receus vne bonne part de ces 
brusleures. 

Le Dimanche se passa en conseils et 
en assemblées, pour sçauoir ce que l’on 
feroitde nous. Sur le soir, on prononça 
nostre sentence, mais en des termes 
que ie n’entendis point. le la pris pour 
vne sentence de mort, et mon esprit s’y 
trouua si disposé, qu’il sembloit que ie 
voyois la grâce toute preste pour me 
soustenir dans la cruauté des derniers 
tourmens ; mais ma sentence estoit plus 
douce. le fus donné à vne bonne vieille 
femme, en la place d’vn sien frere, pris 
ou tué par ceux de nostre party. le n’a- 
uois pas pour cela la vie sauue : car 
cette femme pouuoil me faire mourir 
par tous les tourmens que ta vengeance 
auroit pu suggérer à son esprit ; mais 
elle eut compassion de moy, me deli- 
urant de la mort, au temps que l’Eglise 
honore la naissance de la saincte Yierge. 
le prie Dieu de recompenser cette bonté. 
Si tost que ie fus entré en sa cabane, 
elle se mit à chanter vne chanson des 
morts, que deux de ses filles poursui- 
uirent auec elle. I’estois auprès du feu 
pendant ces chants lugubres ; on me fit 
asseoir sur vne espece de table vn peu 

éleuée, et alors ie connus que i’estois 
donné pour vn mort, dont ces femmes 
renouueloient le dernier deuil, faisant 
ressusciter le trespassé en ma personne, 
suiuant leur coustumc. le rencontray 
dans cette cabane, vne Algonquine ca- 
ptiue adoptée dans cette famille, où ie 
me voyois aussi adopté. Comme ie l’a- 
uois veué autrefois et que i’entendois sa 
langue, cela me resiouit. le trouuay 
aussi vn Iluron de mon ancienne con- 
noissance, ce qui augmenta ma ioye. 

Aussi-tost que ie fus fait parent de ma 
maison, on commença de panser mon 
doigt à la sauuage ; on y appliqua, ie 
ne sçay quelles racines, ou escorces 
cuites, qu’on cnucloppa d’vn chitTon de 
toile, plus gras qu’vn torchon de cuisine. 
Ce cataplasme me dura quinze iours, si 
bien qu’il s’endurcit, en sorte qu’il m’e- 
stoit fort incommode. On me donna 
vne demie couuerte, pour me seruir de 
robe et de lict ; et quelque temps apres, 
on me fit des chausses et des souliers à 
leur mode ; on me donna aussi vne 
vieille chemise fort grasse, et tout cela 
auec tant de bonté sauuage et vne si 
grande affection, que ie n’ay point 
éprouué plus de cordialité parmy les 
Saunages qui nous sont amis. De plus 
on alla payer ma vie à eeluy qui m’auoit 
pris, par quelques milliers de porce¬ 
laine. 

Pour mon pauure compagnon, il fut 
mené le Dimanche en vne autre Bour¬ 
gade, et bruslé le Lundy, iour de la 
Â'aliuité de la sainte Vierge, qui m’auoit 
deliuré dés la première entrée de sa 
feste. 

A trois iours de là, on apporta dans 
la Bourgade où i’estois, des nouuelles 
de l’armce qui estoit allée aux Trois Ri- 
uieres. le fus vn assez long-temps dans 
les alarmes de la mort, ne sçaehant 
pas si elles esloient bonnes ou mau- 
uaises ; estant bien asseuré que ie se- 
rois l’objet de leurs vengeances, au cas 
qu’elles fussent mauuaiscs. 

Mais enfin il vint vn Capitaine, qui 
auoit charge de me faire donner la vie, 
et de me reconduire aux Trois lliuieres. 
Il échcut par vue prouidence toute par¬ 
ticulière que cet homme estoit de la 


famille où i’auois esté donné, et frere 
de celle qui m’auoit adopté pour son 
frere. Il demeuroit dans vne autre 
Bourgade, d’où il m’enuoya deux Hu- 
rons, pour m’inuiter de l’aller voir. Ces 
bonnes gens dirent des merueilles de 
moy aux Iroquois, les asseurans que 
i’estois regretté de tous les François, et 
que de ma vie et de mon retour depen- 
doil la vie de leurs compatriotes, qu’on 
auoit laissés pour ostages aux Trois Ri- 
uieres. Ces discours me firent autant 
considérer que i’auois esté mesprisé. 
Le Capitaine dont ie viens de parler, fut 
rauy me voyant encore en vie ; il me 
donna vn vieux chapeau, qui me fit 
plaisir, pource qu’il y auoit douze iours 
que i’allois nue teste. 11 me promit de 
me mener aux Ilollandois pour me faire 
habiller, et en suite de me ramener aux 
pays des François. 

On commença, sur le rapport de ce Ca¬ 
pitaine, à faire des assemblées et à tenir 
des conseils pour arrester la paix auec 
les François, pendant lesquels ie fus 
mené au fort d’Orange, ténu par les Hol- 
landois, où i’arriuay le vingtiesme de 
Septembre. La première maison que ie 
rencontray me receut tres-charitable- 
ment : on m’y présenta dequoy disner, 
et entr’autres choses i’y mangeay des 
pommes, dont ie n’auois point gouslé 
'depuis quinze ans ; on m’y fit encore 
présent d’vne chemise blanche. Vn 
ieune homme, pris aux Trois Riuieres 
par les Iroquois, et rachepté parlesllol- 
landois, ausquels il seruoitd’interprcte, 
me vint trouuer, et apres quelque en¬ 
tretien, me dit qu’il se viendroit con¬ 
fesser le lendemain, qui estoit le Di¬ 
manche. 

Vne bonne Dame Ecossoise, qui s’est 
montrée dans toutes rencontres tres- 
eharitablc aux François, et qui auoit fait 
tout son pouuoir pour rachepter le petit 
fils de Monsieur Petit, qui est mort de¬ 
puis parmy les Iroquois, me mena en 
sa maison, pour louer l’appareil d’é¬ 
corce ou de racines que ces bonnes 
Iroquoises, dont i’ay parlé, auoient mis 
sur mon doigt, et Payant veu encore 
bien malade, m’enuoya au fort d’O¬ 
range pour le faire panser par vn Chi- 

rurgien. le rceontray là le Gouuerneur 
de ce fort, à qui le Capitaine Iroquois 
auoit présenté vne lettre de Monsieur 
de Lauzon, Gouuerneur pour le Koy sur 
le grand tleuue de Sainet Laurens en la 
Nouuelle France. Cel homme me receut 
fort froidement, nonobstant que la lettre 
q l’on luy auoit apportée me recomman¬ 
das! tres-auanlageusement. Comme la 
mil s'approchait, et que ie m’en allais 
coucher sur le plancher, sans lict et 
sans souper, vu Saunage demanda per¬ 
mission au Gouuerneur de me mener 
en vne maison qui luy estoit amie. I’y 
fus conduit et i’y trouuay vn vieillard 
qui me receut auec beaucoup de bien- 
ueillance. Le François dont i’ay fait 
mention cy-dessus, demeurait en cette 
maison ; il mit ordre à sa conscience 
pendant trois nuits que ie demeuray 
auec luy, chez cet honneste homme, 
dont ie voudrais pouuoir reconnoislre 
la courtoisie, par toutes sortes de ser- 
uices, tant il me traista honneslement, 
lors que i’eslois en vn estât le plus mi¬ 
sérable du monde, le ne pouuois pas 
manquer d’habits, cet honneste Gentil¬ 
homme m’en présenta vn fort honneste ; 
et à mesme temps, vn bon Yvalon, ne 
sçachant rien de cet office, alloit quester 
par les maisons, pour trouuer dequoy 
m’habiller. On me dit encore que celte 
bonne Dame Eeossoise me preparoit la 
mesme charité ; mais ie les remereiay 
tous, et ie ne voulus jamais rien ac¬ 
cepter qif vn capot et des bas de chausses 
à La saunage, auec des souliers François, 
et vne couuerture qui me deuoil seruir 
de lict à mon retour. Cette Dame prit 
le soin de tout cela, auec tant d’adresse 
et d’aiïection, qu’elle n’épargna aucun 
ajustement dont elle se peut auiser. 
Mes hosles me presseront de prendre 
des prouvions pour mon voyage ; mais 
ie me contentay de receuoir quelques 
pesches, d’vn marchand de Bruxelles, 
bon Catholique, que ie oorjfessay à mon 
départ. Il fallut leur promettre à tous 
que ie les retournerois voir l’Eslé pro¬ 
chain, tant ils me tesraoignerent d’a¬ 
mour et de bienueillance. 

Sortant du quartier des Hollandois, ie 
fus conduit à la Bourgade de eeluy qui 


m’auoit pris. L’allant visiter, il me ren¬ 
dit mon Breuiaire. De là nous allasmes 
au Bourg, et à la cabane où i’auois esté 
adopté. le n’y fus que deux iours : car 
on me vint prendre auec ma sœur, qui 
m'auoit donné la vie, pour me mener 
en la plus grande des Bourgades Iro- 
quoises, afin d’assister aux conseils et 
aux assemblées, où on deuoit parler de 
la paix. le remarquay qu’on amassoit 
par tout des presens pour me reconduire 
à Québec. Ce n’estoienl plus que festins, 
dans lesquels on me faisoit tout le bon 
accueil possible. Enfin le iour de S. Mi¬ 
chel, il tut arresté qu’on iroit demander 
et conclure la paix auec les François et 
auec leurs alliez. Cette conclusion fut 
prise en la Bourgade où le premier 
François, le bon René Goupil, com¬ 
pagnon du Pere Isaac Iogues, auoit esté 
tué par les Iroquois, le mesme iour de 
S. Michel. le m’estois toujours attendu 
que cette feste ne se passeroit pas sans 
quelque chose de remarquable. 

Trois iours apres cette résolution, on 
me dit que le Capitaine qui m’auoit con¬ 
duit au quartier des Hollandois me con- 
duiroit au pays des François, non par 
eau, à cause des tempesles qui sont 
ordinairement en cette saison sur le 
lac Champlain, paroù il eût fallu passer, 
mais par vn autre chemin, Ires-fascheux 
pour moy, d’autant qu’il falloit marcher 
sept ou huit iours à pied, dans ces 
grandes forests, et ie n’auois ny force, 
ny jambes pour vn si grand trauail. Au 
bout de ces huit journées, on trouue 
vne riuiere, sur laquelle ou vogue en- 
uiron deux iours, et puis on rencontre 
le grand fieuue de Saint Laurens, dans 
lequel se descharge cette riuiere, à 
soixante lieues, ou enuiron, au dessus 
de l’Isle de Montreal, assez proche du 
lac nommé l’Ontario. 

le me souuins pour lors de S. Ioseph, 
qui porta Nostre Seigneur en Egypte, 
par les déserts d’Arabie, comme on 
croit ; ie le priay de me seruir de guide 
et de support dans les fatigues de ee 
voyage, l’auois toujours eu grand re¬ 
cours à sa protection, dans tous mes 
trauaux, comme aussi à S. Michel, pro¬ 
tecteur de l’Eglise et de la France. Et 

il arriua, comme i’ay appris depuis, que 
le quatriesme de Septembre, iour au¬ 
quel i’entray pour la première fois en 
vue Bourgade Iroquoise, qu’on chanta à 
Quebec le Te Dcnm, dans vue petite 
Eglise dediée à S. Ioseph, en action de 
grâce de ma deliurance et de mon re¬ 
tour aux Trois Riuieres, vn bruit s’e¬ 
stant éleué, sans qu’on en ait iamais pu 
découurir le premier autheur, que ie 
m’estois eschappé des mains de l’En- 
ncmv. Et ce mesme iour, on alla pré¬ 
senter le Sacrifice de la Messe pour le 
mesme sujet, en l’Anse de S. Ioseph, 
dans vne Eglise dediée à Dieu, sous le 
nom de S. Michel, que nous pouuons 
appeller l’Ange de nostre paix, puis 
qu’elle a esté conclue le iour do sa feste 
au pays des Iroquois. 

Enfin le troisiesmed’Oclobre, ie quit- 
tay le dernier Bourg des Iroquois pour 
retourner à Quebec. le rencontray sur 
vne petite colline, vn peu esloignée du 
Bourg, les Capitaines et les anciens du 
pays qui m’atlendoient, auec les presens 
qu’ils enuovoient comme les contrats de 
la paix. Ils me firent leur derniere 
harangue, m’excitant à lier fortement 
nostre nouuelle alliance. Mon condu¬ 
cteur s’estant chargé des presens, nous 
poursuiuismes nostre chemin et fismes 
seulement quatre lieues celte première 
iournée. Tous ceux que nous allions à 
la rencontre me faisoierit quelque ca¬ 
resse à leur mode, et me prioient de 
moyenner vne bonne paix auec les 
François. 

le commençay et acheuay ce chemin 
par terre, auec des peines inconce- 
uables. Nous partismes vn Vendredy, 1 
troisiesme d’Octobre, et nous arriuàmes ' 
à la première riuiere, dont i’ay parlé 
cy-dessus, le Samedyonziesmedu mois. 
Nous marchions en compagnie de plu¬ 
sieurs Iroquois, qui s’en alloient à la 
chasse au Castor, au lac de l’Ontario. 
Les pluyes, les montagnes, les vallées, 
les torrens et les ruisseaux, et quatre 
riuieres assez grosses, qu’il fallut passer 
a gué et se modifier iusques à la cein¬ 
ture, vne autre plus grande qu’il fallut 
trauerser auec des cayeux branlans et 
mal liez, les viures fort courts, et du 


seul bled d’Inde tout nouueau, sans 
pain, sans vin, sans viande, sans aucune 
chaise, ces endroits en estans dépeu¬ 
plés : toutes ces choses, dis-je, me 
bastirent vne Croix si horrible et si con¬ 
tinuelle, qu’il me semble que ce fut vn 
miracle perpétuel, que ie i’aye pu por¬ 
ter, dans vne peine si excessiue et dans 
vne si grande foiblesse. Ce fut aussi 
vne merueille bien particulière que mon 
Guide soit toujours demeuré dans la 
douceur et dans la patience, me voyant 
si maunais piéton. Il me semble que ie 
participay en petit, en ce retour, aux 
langueurs et aux défaillances du Roy 
des affligez, comme i’auois eu part en 
mon voyage, apres ma prise, à ses liens 
et à ses agonies. 

Mais voicy qu’au bout de ce trauail de 
neuf iours, parurent trois jeunes hom¬ 
mes, enuovez de la part des Anciens du 
pays, pour donner aduis à mon Condu¬ 
cteur, qu’vn Capitaine à qui on auoit 
fait des presens aux Trois Riuieres pour 
ma deliurance, venant d’arriuer au 
pays, rapporloit que les ostages Iroquois, 
laissez dans le for t des François auoient 
esté mis aux fers, et qu’on auoit desia 
cassé la teste à quelqnes-vns d’iceux : 
ce Capitaine asseuroit qu’il auoit appris 
celte nouuelle de la bouche d’vn Sau- 
uage son amy. Et partant on auertissoik 
mon Conducteur et ses gens de prendre 
garde, s’ils deuoient s’engager plus 
auant, dans l’estât des affaires. le n’eus 
point de repartie. Mon Conducteur me 
dit, auec vn grand courage, que si ie vou- 
lois donner ma parole que ie tascherois 
de conseruer sa vie, qu r il l’exposeroil 
à toutes sortes de dangers, pour me ra¬ 
mener sain et sauf parmy les François, 
le luv donnay fort librement, et ce plu¬ 
sieurs fois, car il me la demanda toujours. 
La parole donnée et acceptée, nous 
nous embarquasmes et poursuiuismes 
nostre chemin. I’ay sceu depuis que ce 
faux bruit esloit fondé, sureequ’on auoit 
mis les fers aux pieds d’vn Saunage Al¬ 
gonquin, qui s’étoitenyuré. Ces alarmes 
nous venoient de temps en temps, et 
quelques-vns prenoient plaisir de me 
les donner, crovans m’intimider ; mais 
ces gens-là n’estoieut pas du nombre 








France, en 

de mes Guides, lesquels m’ont toujours 
traité auec beaucoup de douceur. 

Comme nous commencions d’appro¬ 
cher de l’isle de Montreal, mes gens 
auoient peur de rencontrer des Algon¬ 
quins, et cependant ils s’amusoient si 
fort à la chasse, qui est trcs-abondante 
en ces endroits du grand fleuue saint 
Laurent, que ce retardement me sem- 
bloit ennuyeux. Nostre derniere croix 
fut le danger de nous perdre, dans les 
bouillons du saull de saint Louys, à la 
veuë de l’habitation de Montreal. le 
creus quasi trouuer mon tombeau dans 
ces courants, mais ils ne me firent 
aucun mal, que de lauer le reste de 
mes fautes. 

Enfin nous abordasmes heureusement 
en celte habitation^ le vingt quatriesme 
d'Octobre, les neuf semaines accomplies 
de ma captiuité, en l’honneur de S. Mi¬ 
chel et de tous les saints Anges. Nous 
en partismes le vingt cinquiesme sur le 
soir, et arriuasmes aux Trois Riuieres 
le vingt huitiesme, où nous demeu- 
rasmes iusques au troisiesme de No- 
uembre. Le cinquiesme, nous mismes 
pied à terre à Quebec ; le sixiesme, nos 
Iroquois, mes Conducteurs, firent leurs 
presens pour la paix, ausquels on ré¬ 
pondit par d’autres presens, et ainsi vn 
Dimanche au soir, quatre vingt et vn 
l'ours apres ma prise, c’est à dire neuf 
fois neuf iours accomplis, la grande af¬ 
faire de la paix tant desirée fut ter¬ 
minée. Les Saints Anges faisans voir 
par ce nombre de neuf, qui leur est 
dédié, la part qu’ils prenoient en ce 
saint ouurage, conduit tout d’vne autre 
façon, que les affaires des Saunages, qui 
sont extrêmement longs en leurs as¬ 
semblées et en leurs procédez. le n’ay 
esté qu’vn mois dans le pays des Iro- 
qaois. I’y entray le quatriesme Se¬ 
ptembre. I’en sortis le troisiesme d’O¬ 
ctobre. Et dans ce peu de temps, i’av 
communiqué auec les Hollandois, i’ay 
veu le fort d’Orange, i’ay passé trois 
fois dans les quatre Bourgades des fro- 
quois Anniehronnons ; le reste du temps 
de ma captiuité a esté employé dans 
mon allée et dans mon retour. le fus 
conduit par la Riuiere des Iroquois et 

par le lac de Champlain, et no fis en 
suite que deux journées de chemin par 
terre. PR ie suis reuenu par vue autre 
route : si bien que i’ay passé par les 
deux chemins que tiennent leurs ar¬ 
mées et leurs guerriers, quand ils nous 
viennent chercher. Voila à peu prés ce 
que l’obeyssance a exigé de moy, sur 
mon voyage. 


chapitre v. 

De la paix faite auec les Iroquois. 

Enfin nous auons la paix : pleut à 
Dieu que ces paroles fussent aussi vé¬ 
ritables dans la bouche des François, 
qu’elles sont douces et agréables aux 
Habitons de la Nouuelle France. Ouy, 
mais dira qnelqu’vn, les Iroquois sont 
des perfides ; ils ne font la paix que 
pour trahir plus auantageusement dans 
vne nouuelle guerre : le passé nous est 
vn grand pronostique du futur ; nous 
auons desia eu la paix auec eux, et ils 
l’ont violée. le confesse que nous auons 
eu la paix auec eux ; mais ie ne sçay si 
jamais ils l’ont eue auec nous : car à vray 
dire, c’estoit nous qui les portions à la 
paix, nous les pressions, et par presens 
et par de longs conseils. Ils auoient 
bien quelque inclination de s’allier des 
François ; mais ils auoient horreur des 
Saunages, notamment des Algonquins. 
Ceux qui auoient les yeux ouuerts con- 
noissoient bien que cette paix n’estoit 
pas dans la parfaite idée des Saunages. 
Mais quov qu’il en soit du futur, duquel 
ie ne voudrois pas répondre, ny en l’vno 
ny en l’autre France, si pouuons-nous 
dire auec vérité que ce sont présente¬ 
ment les Iroquois qui ont fait la paix. 
Ou plustost, disons que c’est Dieu : car 
ce coup est si soudain,* ce changement 
si impreueu, ces dispositions dans des 
esprits Barbares si surprenantes, qu’il 
faut confesser qu’vn genie plus releué 
que l’humain a conduit cet ouurage. Le 
soir, il n’y auoit rien de si hideux, pour 

ainsi dire, et de si défait, que le visage 
de ce pauuro pays : et le lendemain il 
n’y a rien de si gay et de si ioyeux que 
la face de tous les Habitans. On se tuë, 
on se massacre, on saccage, on brusle, 
vn Mereredy par exemple, et le ïeudy 
on se fait des presens et on se visite les 
vns les autres, comme font des amis. 
Si les Iroquois ont quelque dessein, 
Dieu a aussi les siens. le m’assenre 
qu’on auouëra que ce que ie vais dire 
ne s’est point fait par vn pur rencontre. 

Le iour de ta Visitation de la Sainte 
Vierge, le Capitaine Aontarisaty tant 
regretté des Iroquois, ayant esté pris de 
nos Sauuages, et instruit par nos Peres 
fut baptisé, et ce mesme iour, ayant 
esté exécuté à mort, il monta au Ciel, 
le ne doute point qu’il n'ait remercié la 
Sainte Vierge de ses malheurs et de sou 
bonheur, et qu’il n’ait prié Dieu pour 
ses compatriotes. 

Les habitans de Montreal, comme 
nous auons remarqué cy-dessus, ayant 
fait vn vœu solennel de celebrer publi¬ 
quement la feste de la Présentation de 
cette Mere des bontez, les Iroquois des 
Nations plus hautes les recherchèrent 
de paix. 

Ce fut le iour de l’Assomption de 
celte Reyne des Anges et des hommes 
que les Ilurons prirent dans l’Isle de 
Montreal, cet autre fameux Capitaine 
Iroquois, qui fut cause que les Anni- 
ehronnons demanderont nostre alliance, 
comme nous verrons bien-lost. 

Le François qui accompagnoit le Pere 
Poucet en sa prise, ayant esté bruslé au 
pays des Iroquois, ils donnèrent la vie 
au Pere, au temps que l’Eglise honore 
la Natiuité de la Sainte Vierge, et il tra- 
uailla en suite si efficacement à la paix, 
ou plustost la Sainte Vierge, et les 
Saints Anges, que le iour de S. Michel, 
il fut arreslé dans vn conseil public des 
vieillards du pays, qu’on rameneroit le 
Pere «à Québec, et qu’on lieroit forte¬ 
ment la paix auec les François. 

Le mesme iour de la naissance de la 
Sainte Vierge, pendant que les Iroquois 
Anniehronnons concluoient la paix en 
leur pays, on faisoit vne procession ge¬ 
nerale à Quebec, pour gagner le cœur 


du Fils, par l’entremise de la Mere. On 
y fit marcher quatre cents mousque¬ 
taires bien armez, qui faisans leurs dé¬ 
charges de temps en temps bien à pro¬ 
pos, donnèrent de l’espouuante aux 
iroquois, qui estoient descendus pour 
parier de la paix : ce qui les fit iuger 
que cette paix leur estoit d’autant plus 
necessaire, qu’ils remarquoient d’a¬ 
dresse en nos François, à manier les 
armes, dont ils venoient d’experimenter 
quelques effets aux Trois Riuieres. 

Or dites-moy maintenant, si le ha- 
zard ou la Prouidenee ont trauaillé dans 
ces rencontres ; et si la deuotion des 
habitans de la Nouuelle France, et la 
confiance qu’ils ont eue enuers l’Espouse 
du grand Saint Ioseph, patron de toutes 
ces nouuelles Eglises, ni 1 a pas esté bien 
recompensée? Passons-outre. 

Les Iroquois qui nous faisoient la 
guerre estoient diuisez en cinq Nations, 
dont voicy les noms en langue Huronne. 

Les Anniehronnons, dont le pays 
s’appelle Anié. 

Les Onneiohronnons, dont le principal 
Bourg se nomme Onneiout. 

Les Onnontaèronnons, dont le pays et 
la principale Bourgade se nomment On- 
nontaé. 

Les Sonnontouaheronnons, du pays 
nommé Sonnonthouan. 

Les Onionenhronnons, dont le Bourg 
s’appelle Onneïoté. 

Qui a porté toutes ces Nations à pren¬ 
dre des sentimens de paix, indépen¬ 
damment les vns des autres? Nous 
auons sceu de bonne part que les Son¬ 
nontouaheronnons, qui font la plus 
grande Nation Iroquoise et la plus peu¬ 
plée, pensoient à la paix dés le Prin¬ 
temps, auec dessein d’y faire ioindre 
les Onionenhronnons, leurs 1 plus proches 
voisins. 

Nous auons veu au Chapitre second, 
comme les Onnontaèronnons, et en suite 
les Onneiohronnons, sont venus la de¬ 
mander aux François de Montreal. 

11 ne restoil plus que le seul Iroquois 
Anniehronnon, lequel enflé de ses vi¬ 
ctoires, vouloit perseuerer dans les dé¬ 
sirs de la guerre ; mais il a donné les 
mains, aussi bien que les autres, doutes 

ces pensées île paix et d’alliance sont- 
elles entrées quasi à mesme temps, dans 
les esprits farouches et insolens de ces 
Nations, sans vue prouidence toute parti¬ 
culière ? Dt iis nobis heee olia fecit. Di¬ 
sons pluslost Digitus Dci est hic. Ce 
coup est vn coup de la puissance du 
grand Dieu. Ce qui nous console forte¬ 
ment dans cette sainte prouidence, est 
que si quelqu’vne de ces Nations venoit 
H se démentir, il est bien croyable que 
les autres nous ayant recherchés, cha¬ 
cune en son particulier, ne romproient 
pas si facilement auec nous. Mais ve¬ 
nons au détail. 

Les Onuontaeronnons, s’estant pré¬ 
sentés au nombre de soixante à Mont¬ 
real, pour sonder si le cœur des Fran¬ 
çois auoit quelque disposition à la paix, 
le Gouuernenr de la place, se défiant 
d’eux prudemment, leur dit que leurs 
desloyautez passées rendoient leurs pro¬ 
positions fort suspectes, et que s’ils 
auoient quelque amour pour nostre al¬ 
liance, il fallait le témoigner à Monsieur 
de Lauzon, Gouuerneur de tout le pays, 
qui estoit à Québec. Le Capitaine ré¬ 
pondit qu’il falloit bien distinguer entre 
Nation et Nation ; que les Onnonlaëron- 
nons n’estoient pas infidèles comme les 
Iroquois Anniehronnons, qui recuisent 
leur fiel et l’amertume de leur cœur 
au milieu de leur poitrine, quand leur 
langue prolëre quelques bonnes paroles ; 
que pour luv, à qui toute la Nation 
auoit fait entendre ses intentions, il 
parloit de toutes les parties de son corps, 
depuis ses plus petits orteils iusques au 
sommet de la teste, et qu’il n’y auoit 
rien dans son cœur ny dans le reste de 
ses membres, qui dementist ce qui estoit 
sortv de sa bouche ; qu’il iroit voir le 
grand Onontio, le Gouuerneur des Fran¬ 
çois, et qu’il luy feroitses presens, dans 
lesquels estoient renfermez les désirs 
de toute sa Nation. 

En effet, il descendit de Montreal 
iusques à Quebec, faisant soixante lieues 
sur le grand fleuue. La première as¬ 
semblée se tint en l’Isle d’Orléans, en 
la Bourgade des Huions, à deux lieues 
de Quebec. Ce Capitaine fit estaler ses 
presens, qui seruent parmy tous ces 


peuples Barbares, comme parmy nous 
les escrils et les contrats. Tout le 
monde estant assis, il se leua, inuo- 
quant premièrement le Soleil, comme 
vn tesmoin fidele de la sincérité de ses 
pensées, comme vn flambeau qui ban- 
nissoit la nuit cl les tenebres de son 
cœur, pour donner vn iour véritable à 
ses paroles. 

Ces presens consistoient en castors et 
en porcelaine, et chacun d’eux auoit 
son nom, et faisoit voir le désir de ccluy 
qui parloit et de ceux qui l’auoient de¬ 
legué. 

Le premier se donnoit pour essuyer 
les larmes qu’on iette ordinairement à 
la nouuelle des braues guerriers mas¬ 
sacrez dans les combats. 

Le second deuoit seruir d’vn breu- 
uage agréable, contre ce qui pourroit 
rester d’amertume dans le cœur des 
François pour la mort de leurs gens. 

Le troisiesme deuoit fournir vne 
escorce ou vne couuerture, pour mettre 
sur les morts, de peur que leur regard 
ne rcnouuellast les anciennes querelles. 

Le qualriesme estoit pour les enter¬ 
rer, et pour fouler bien fort la terre 
dessus leurs fosses, afin que iamais rien 
ne sorlist de leurs tombeaux qui pût 
attrister leurs parens, et causer dans 
leurs esprits quelque émotion de ven¬ 
geance. 

Le cinquiesme deuoit seruir d’en- 
ueloppe, pour si bien empaqueter les 
armes, qu’on n’y touchast plus dores- 
nauant. 

Le sixiesme, pour nettoyer la riuiere, 
souillée de tant de sang. 

Le dernier, pour exhorter les lierons 
d’agréer ce qu’Onontio, grand Capitaine 
des François, deuoit conclure touchant 
la paix. 

Comme il se faut accoustumer aux 
coustumes et aux façons de faire des 
peuples qu’on veut gagner, quand elles 
ne sont pas esloignées de la raison, 
Monsieur le Gouuerneur rendit parole 
pour parole et presens pour presens. 

Le premier fut donné pour faire tom¬ 
ber la hache d’armes, des mains de 
l’Iroquois Onnontaëronnon. 

Le second, pour briser la chaudière, 

où il faisoit cuire les hommes qu’il pre- 
noit en guerre. 

Le troisiesme, pour leur faire quitter 
les cousteaux qui seruoient à cette bou¬ 
cherie. 

Le quatriesme, pour leur faire mettre 
bas leurs arcs et leurs lléches, et autres 
armes. 

Le cinquiesme, pour effacer les pein¬ 
tures et les couleurs rouges, dont ils se 
barbouillent le visage, quand ils vont 
en guerre. 

Le sixiesme, pour cacher si bien les 
canots, ou les bateaux qu’ils font pour 
les combats, qu’ils ne puissent jamais 
plus les retrouucr. 

Ces contrats passez, tout le monde 
s’en réiouit. Ces Ambassadeurs, ou ces 
Deleguez pour la paix, emportèrent leurs 
capots, leurs couuertures, leurs chau¬ 
dières, et autres semblables denrées, 
enquoy, à mon aduis, consistoienl leurs 
présents. Ils promirent que dans quel¬ 
que temps ils rapporteroient des nou- 
uelles de la ioye vniuerselle de toute 
leur Nation. 

Venons maintenant aux Iroquois An- 
niehronnons, les plus orgueilleux et les 
plus superbes de toutes ces contrées. 
Ce sont eux qui ont massacré le Pere 
Isaac Iogues, bruslé le Pere lean de 
Brebeuf et le Pere Gabriel Lalemant, et 
plusieurs autres François. 

Ces Thrasons, ayant pris résolution 
de surprendre et de mettre à feu et 
à sang le Bourg des Trois Riuieres, 
comme nous auons veu cy-dessus, et 
trouuant plus de résistance qu’ils n’a- 
uoient pensé, furent changez quasi en 
vn moment. Dix ou douze d’entre eux 
parurent auec vn Guidon blanc, sur le 
grand lleuue, s’approchant du fort et 
criant qu’ils vouloient parlementer et 
traiter de paix ; et qu’on leur enuoyast 
quelqu’vn pour les escouter. Celuy qui 
se présenta de la part des François, 
commença par des inuectiues, leur re¬ 
prochant leurs fourbes et leurs perfidies. 
Tu es vn icune homme, respondit le 
Capitaine de ces Iroquois, nous auons 
demandé quelqu’vn qui nous écoulast, 
et non pas vn ieune homme pour nous 
venir parler. Ya-t-en voir tes vieillards 


et ceux qui déterminent de vos affaires, 
prends langue d’eux, et puis tu parleras, 
le sçay, repart le François, leurs senti- 
mens : ils croyent tous que vous estes 
des trompeurs, qui ne sçauez ce que 
c’est de tenir vostre parole. Vas les 
consulter, et dis leur que nous auons de 
bonnes pensées, et que nostre cœur n’a 
plus de venin. Le François remonta au 
fort, on s’assembla en la maison de 
Ville, et on creut que ces Barbares n’a- 
uoient aucune volonté de la paix ; mais 
qu’ils cherchoient les occasions de nous 
surprendre. Cet homme les retourne 
voir. le vous auois bien dit, leur fit-il, 
que i’auois connoissance des pensées de 
nos Anciens. Ils vous prennent tous 
pour des fourbes et pour des gens auec 
lesquels il ne faut point parler, que par 
la bouche de nos canons. Si vous auiez 
des pensées de paix, vous parleriez de 
nous rendre vn de nos Peres et vn 
François que vos gens ont pris depuis 
peu, és enuirons de Québec. Ce Ca¬ 
pitaine fut surpris à cette nouuelle, 
n’ayant point connoissance de cette 
prise. le n’ay pas sceu, repart-il, qu’on 
ait pris des François ; mais ie m’en 
vais présentement enuoyer deux ca¬ 
nots en diligence en nostre pays, afin 
d’empescher qu’on ne leur fasse aucun 
mal ; et ie te donne parole que s’ils sont 
encore viuans, tu les verras bien-tost 
dans vos habitations. 

Cet homme parloit d’vn tel accent, 
que son cœur parut s’accorder auec ses 
parole. Mais vn rencontre arriua sur 
ces entrefaites, qui fit iuger que ce 
petit rayon de paix, qui commençoit à 
poindre, s’alloit éteindre dés sa pre¬ 
mière naissance. Nos François s’imagi- 
noient que ces Barbares, ayant appris 
que nos Durons tenoient quelques-vns 
de leurs gens prisonniers, demandoient 
la paix pour leur sauuer la vie, et par 
ie ne sçay quel malheur, disons plustost 
par vne seerete prouidence, ces prison¬ 
niers tombèrent en leurs mains, en la 
façon que ie vais dire. 

Vn Capitaine Huron, allant en guerre, 
fut auerty par les François qui sont à 
Montreal, qu’il y auoit des ennemis de¬ 
dans leur Isle ; ce Capitaine, comme 

nous auonsdesia remarqué, les cherche, 
les trouue à la piste, les poursuit, les 
attaque, et les ayant défaits, il prit leur 
Capitaine, et quatre des principaux de 
ses gens. Or comme il ne sçauoit pas 
qu’il y oust vne armée d’Iroquois aux 
Trois Riuieres, et qu’il falloit passer 
par là pour descendre à Québec, où il 
vouloit mener ses prisonniers, il alla 
iustemenl donner dans les panneaux, 
comme on dit. Car lors qu’il y pensoit 
le moins, et qu’il descendoit doucement 
sur le grand (leuue, s’entretenant de la 
paix et de la guerre auec ses prisonniers, 
il apercent de loin l’armée Iroquoise ; et 
il se vit, quasi en vn moment, de victo¬ 
rieux vaincu, et de triomphant captif. 
Vne partie de ses gens, tournant le cap 
de leurs petits bateaux vers la terre, se 
sauuerent au plustost dans les bois ; les 
autres ne voulant pas reculer, furent 
sur le point de massacrer leurs cinq 
captifs, pour mourir plus glorieusement, 
selon les idées du pays, dans le sang de 
leurs ennemis. Mais Dieu retint leurs 
bras desia leués pour ramener le coup. 
11 leur donna des pensées de vie et de 
paix, à la veué de la mort, et dans les 
apparences de la continuation d’vne 
cruelle guerre. Aoueaté, Capitaine des 
Hurons, s’adressant au Capitaine des 
Iroquois, son captif, nommé Atonhiei- 
arha, luv dit : Mon neueu, (c’est vn 
terme d’amitié vsiléparmycespeuples), 
ta vie est entre mes mains ; ie te peux 
tuer, et me sauuer aussi bien que les 
autres, ou me ietter au milieu de tes 
gens pour en massacrer autant qu’il me 
seroit possible : mais ton sang et celuy 
de tes gens ne nous retireroient pas des 
malheurs où vos armes nous ont ietez. 
Nous auons parlé d’alliance, puisque la 
paix est plus precieuse que ma vie, 
i’ayme mieux la risquer, dans le dessein 
de procurer vn si grand bien à mes pe¬ 
tits neueux, que de venger par l’effusion 
de ton sang la mort de mes Ancestres. 
Au moins, mourrai-ie honorablement, 
si on me tuë apres t’auoir donné la vie. 
Et toy, si tu me iaisses massacrer par 
tes parens, le pouuant empescher, tu 
passeras le reste de tes iours dans le 
deshonneur ; tu seras tenu pour vn 


lasche, d’auoir souffert qu’on mist à 
mort, celuy qui venoit de le donner la 
vie. Le Capitaine Iroquois repartit : 
Mon oncle, tes pensées sont droites. Il 
est vrav que tu me peux osier la vie : 
mais doune-Ia moy, pour te la conser- 
uer. La gloire que i’ay acquise à ma 
Nation par mes victoires, ne me rend 
pas si peu considérable dans l’esprit de 
mes Compatriotes, que ie ne puisse l’as- 
seurer de la vie, toy et tes gens. Si les 
miens te veulent attaquer, mon corps te 
seruira de bouclier. le soutfrirois plus 
lost qu’ils me bruslassent à petit feu, 
que de me rendre méprisable iusques à 
ce point, de ne pas honorer vostre 
bienfait et mon retour par vostre de- 
liurance. 

Les Onnonlaeronnons, qui portoient 
les presens dont nous venons de parler, 
à Onontio, c’est à dire à Monsieur le 
Gouuerneur, pour disposer son esprit à 
la paix, s’estant embarquez à Montreal, 
auec ces deux Capitaines victorieux et 
vaincus, voyant la médaillé tournée et la 
face des affaires bien changée par le 
rencontre de cette armée Iroquoise, se 
mirent du costé des Durons, et pro¬ 
testèrent tout hairt, que si on attaquoit 
leurs conducteurs, car c’estoient les Du¬ 
rons qui les auoient embarqués, qu’ils 
exposeroient leur vie pour eux. Aton- 
hieiarha, Capitainè Iroquois, leur dit : 
Ne craignez point ; ie vous donne pa¬ 
role que nous serons receus fauorable- 
ment. Ils auoient fait halte pendant ce 
discours. Ils poussent leurs canots vers 
l’armée, qui les ayant reconnus, en- 
uoient dix-huit grands canots au deuant 
d’eux. Ils se virent inuestis de tons 
costés en vn moment ; ces canots ve- 
noient tous auec vn esprit de paix : ius- 
ques-là que celuy qui les commandoit, 
ayant parlé en peu de mots au Capitaine 
Iroquois captif, son compatriote, enuoya 
du monde à terre pour chercher les Du¬ 
rons fuyards, et leur donner asseurance 
de la vie et de la paix. Aoueaté, Capi¬ 
taine Duron, se voyant au milieu de 
ses Ennemis, dont les tesmoignages de 
bienueillance luv paroissoient des mar¬ 
ques de trahison, et leurs caresses des 
indices de sa mort, ou plustost de mille 

morts auant que de mourir, se leue, et 
pour s’animer aux souffrances, chante 
d’vn ton martial ses anciennes prou¬ 
esses , il rapporte le nombre d’iroquois 
qu’il a tués, les cruautés qu’il a exercées 
sur eux, et celles dont il espere que ses 
neueux vengeront quelque iour, les 
tourmens qu’il va souffrir. 

Tu n’es ny captif, ny en danger de 
mort, luv respondent les Iroquois ; lu 
es au milieu de tes frcres, et lu sçauras 
que le François, le Huron, et l’Iroquois 
n’ont plus de guerre ensemble ; quitte 
la chanson de guerre, entonne vue chan¬ 
son de paix, qui commence auiourd’huy 
pour ne Unir iamais. 

Vous estes des perfides, repart le Ca¬ 
pitaine Huron, vostre cœur est enueni- 
mé ; vostre esprit est remplv de fourbes : 
si vous parlez de paix, ce n’est que pour 
vser d’vue trahison plus funeste, et pour 
nous et pour les François, le ne con- 
nois que trop vos ruses. Contentez-vous 
maintenant de manger la teste des IIu- 
rons ; mais sçachez que vous ne tenez 
pas encore les autres membres. Mes 
gens ont encore des pieds et des mains, 
des iambes et des bras. Cela dit, il tend 
le col pour estre coupé ; mais voyant 
que personne ne meltoil la main au 
Cousteau : Bruslez-moy donc, leur dit-il, 
n’épargnez point vos supplices ; aussi 
bien suis-ie mort. Mon corps est desia 
deuenu insensible ; ny vos feux, ny vos 
cruautés n’estonnentmon cœur ; i’ayme 
mieux mourir auiourd’huy, que de vous 
estre redeuable d’vne vie, que vous ne 
me donnez qu’à dessein de me l'osier 
par vne trahison funeste. 

Tu parles trop rudement à tes Amis, 
respondent les Iroquois ; noslre cœur 
s’accorde auec nos paroles. 

le vous connois bien, repart Aoueaté, 
vostre esprit est garny de sept dou¬ 
blures ; quand on en a tiré vne, il en 
reste encore six. Diles-moy, de grâce, 
si cette trahison que vous machinez si 
adroitement, est la derniere de vos ma¬ 
lices ? Vous vous estes oubliés des pa¬ 
roles mutuelles que s’estoienl données 
nos Ancestres, lors qu’ils prirent les 
armes les vus contre les autres : que si 
vne simple femme se metloit en deuoir 


de descouurir la suerie, d’arracher les 
basions qui la soustiennent, que les vi¬ 
ctorieux poseroient les armes, et pren- 
droient les vaincus à mercy. Vous auez 
violé cette lov : car non seulement vne 
femme, mais encore le Grand Capitaine 
des François a descouucrl cette suerie fu¬ 
neste, où se prennent les conclusions de 
la guerre ; il a par ses presens arraché 
les basions qui la soustiennent, taschant 
de gagner les Nations que vous appuyez : 
et vous, mesprisant sa bonté, vous auez 
foulé aux pieds les ordres et la parole 
de vos Ancestres. Ils en rougissent de 
honte au pays des Ames, voyant que voûs 
violez auec vne perfidie insupportable, 
les loix de la nature, le droit des gens 
et toute la société humaine. 

Cet homme pressa ce point si forte¬ 
ment, que le Capitaine Iroquois fut con¬ 
traint d’auoiier qu’ils auoient tort, et 
que doresnauant les choses passeroient 
d’vn autre air. 

Ils furent long-temps dans cette con¬ 
teste, le Huron ne pouuant croire ce 
qu’il voyoit, et l’iroquoisne pouuant luy 
persuader que c’estoit tout de bon qu’ils 
auoient des pensées de paix. 

Quoy qu’il en soit, les Iroquois non 
seulement ne firent aucun mal aux Hu¬ 
ions, mais ils ne parlèrent plus que de 
festins et de resioussance, tant la face 
des affaires se vit changée en vn mo¬ 
ment. 

Enfin après quelques entretiens d'a¬ 
mitié, vn Capitaine iroquois s’adressant 
au Capitaine Huron et le congédiant 
auec honneur, luy dit : Mon Frere, 
Et Sagou, prends courage, vas faire re- 
uerdir les campagnes des François, par 
les bonnes nouuelles de la paix, que 
nous voulons auoir auec eux et auec 
tous leurs alliez. On luy rend tout son 
bagage et celuy de ses gens, à lareserue 
d’vne arquebuse qui s’esloit égarée. Ce 
Capitaine Huron, 11 e pensant pas encore 
estre en asseurance, s’écrie : Quoy donc, 
oste-t-on les armes à vn homme qui se 
trouue seul entre cinq cents? A mesme 
temps, ou iette à ses pieds cent arque¬ 
buses, pour en choisir vne en la place 
de la sienne, que quelque soldat auoit 
enleuée. Cela fait, il s’embarque auec 

Je peu de ses gens qui luy restoient et 
auee les Ambassadeurs d’Onnontaé, pour 
voguer droit à la Bourgade des Trois 
Riuieres. 

Ce Capitaine, qui est Chrestien, a dit 
depuis à vu de nos Peres, qu’il ne creut 
point auoir la vie saune, iusques à ce 
qu’il vit son canot hors la portée des 
mousquets de l’armée ennemie ; c’est 
pour lors qu’il s’écria auec S. Pierre : 
le sçay maintenant que Dieu m’a de- 
liuré de la main des lroquois. 

Nos François, qui ne sçauoient rien 
de ce qui se passoit dans le camp des 
ennemis, furent bien estonnez, appre¬ 
nant ces nouuelles. Ils ne sçauoient 
quasi s’ils les deuoient croire ; mais 
enfin ils se rendirent quand ils eurent 
auis qu’vn Capitaine lroquois Anniehron- 
non, nommé Andioura, vouloit descen¬ 
dre à Quebec, pour porter des presens 
à Onontio, et l’asseurer des volontés 
qu’ils auoient tous de faire vue vraye 
paix. 

Cet homme partit des Trois Riuieres, 
au commencement du mois de Septem¬ 
bre, et aussi-tost qu’il fut arriué à 
Quebec, ayant rendu ses premières vi¬ 
sites, il exposa ses presens, dont voicy 
la signification. 

Le premier estoit pour éclaircir le 
Soleil, obscurcy par les nuages et par 
les troubles de tant de guerres. 

Le second estoit vu mets qu’il pre- 
sentoità Onontio, Gouuerneur desFran- 
çois, afin qu’estant repeu, il écoutast 
plus facilement les paroles de la paix, 
puisque les longs discours ne sont pas 
agréables à ceux qui sont à ieun. 

Le troisiesme deuoit seruir de cure- 
oreille, afin que les harangues sur vn 
sujet si aymable, entrassent plus nette¬ 
ment dans son esprit. 

Le quatriesme se donnoit pour dres¬ 
ser vue Habitation Françoise dedans 
leurs terres, et pour y former, auec le 
temps, vne belle Colonie. 

Le cinquiesme, pour faire qu’vn 
mesme cœur et vn mesme esprit ani- 
mast doresnauant tous ceux qui seroient 
compris dans ce traité de paix. 

Le sixiesme estoit vn canot ou vn ba¬ 
teau pour porter Onontio en leur pays, 

quand il voudroit donner vne visite à ses 
Alliez. 

Le septiesme portoit vne priere, à ce 
qu’on les laissas! rembarquer en paix, 
pour retourner en leur pays, lorsqu’ils 
viendraient visiter leurs amis François, 
Algonquins et lierons. 

Le huitiesme demandoit que la chasse 
fust commune entre toutes les Nations 
confédérées, et qu’on ne fist plus la 
guerre qu’aux Elans, aux Castors, aux 
Ours et aux Cerfs, pourgouster tous en¬ 
semble les friands mets qu’on tire de 
ces bons animaux. 

Monsieur le Gouuerneur respondit 
par d’autres presens, qu’il fit expliquer 
par son Interprété, à la façon de ces 
peuples. 

Le premier se donnoit pour redresser 
l’esprit d’Andioura, c’est le nom du Ca¬ 
pitaine lroquois qui venoit d’exposer ces 
presens. Si Ion esprit est encore tortu, 
luy dit le Truchement, voicy dequoy le 
redresser, afin que tes pensées soient 
droites. 

Le second estoit pour l’asseurer que 
nous n’auions plus qu’vn cœur auec luy 
et auec tous ceux de sa Nation. 

Le troisiesme, pour concourir auec 
eux, à dresser et applanir les chemins 
d’\n pays à l’autre, afin de se visiter les 
vns les autres auec plus de facilité. 

Le quatriesme, pour étendre vn tapis 
ou vne nappe aux Trois Riuieres, où se 
tiendraient les conseils et les assem¬ 
blées de toutes les Nations. 

Le cinquiesme, pour disposer vn lieu 
dans leur pays, où seroient exposez les 
presens d’Onontio. 

Le sixiesme estoit pour rompre les 
liens qui tenoient captif en leur pays le 
P. Ioseph Poncet, que tous les François 
honoraient et qu’ils demandoient auec 
instance. 

Le septiesme, pour le releuer de la 
place où il estoit couché etgarotté. 

Le huitiesme, pour luy ouurir la porte 
de la cabane où il estoit logé. 

Le neufiesme, pour adoucir les fa¬ 
tigues qu’il deuoit souffrir en son che¬ 
min, à son retour. 

Le dernier présent estoit composé de 
six capots, ou espece de casaques, de 

six tapabors et deux grands colliers de 
porcelaine, qui lurent offerts aux six 
Ambassadeurs, pour les defendre contre 
les iniures du temps dans leur voyage, 
et pour soulager les peines qu’ils de- 
uoient soud'rir en chemin. 

11 se fit quelques harangues après la 
•distribution de ces presens. Noël Te- 
kouerimat, Algonquin, inuectiua puis¬ 
samment contre la perfidie des Iroquois, 
leur reprochant qu’ils auoient tué par 
cinq ou six fois de leurs Ancestres, à 
l’heure mesme qu’ils remenoient des 
prisonniers Iroquois en leur pays, pour 
rechercher la paix ; que les Algonquins 
auoient receu auec honneur tous les 
Iroquois qui les estoient venus visiter 
en leur pays ; qu’au reste, que s’ils 
auoient dessein de contracter vne véri¬ 
table alliance, ils renuoyeroient plu¬ 
sieurs femmes qu’ils retenoient dans la 
captiuité ; que si elles estoient mariées, 
leurs maris les pourvoient suiure pour 
demeurer auec elles au pays des Algon¬ 
quins ; et que si ce pays ne leur estoit 
pas agréable, qu’ils les pourroient re¬ 
mener au lieu d’où ils les auroient ame¬ 
nées ; que c’est ainsi qu’en vsoient leurs 
alliez qui demeurent sur les riuages de 
la mer, en l’Acadie. 

Yn Capitaine Huron repartit qu’il fal- 
loit maintenant oublier-les anciennes 
querelles, et que si l’Iroquois auoit mal 
traité les Algonquins, qu’il leur rendoit 
la pareille, ayant rabaissé leur inso¬ 
lence par vne autre insolence, et que le 
Ciel punit ordinairement au double ceux 
qui abusent de ses faueurs dans leurs 
victoires. 

Monsieur le Gouucrneur fit dire par 
son Truchement, qu’il auoit toujours 
désiré d’estre le Médiateur de la paix 
publique ; qu’il n’auoit point encore 
pris les armes contre les Iroquois, et 
que s’il eust donné liberté à ses gens de 
les attaquer, il y auroit long-temps que 
leurs Bourgades seroient réduites en 
cendres ; qu’ils auoient tres-bien fait de 
rechercher son alliance, pource qu’il se 
lassoit de crier si souuent : la paix, la 
paix ; que si présentement on ne la 
faisoit pas auec sincérité, les perfides 
éprouueroient la colere des François ; 


qu’au reste Annonhiasé, c’est Monsieur 
de Maisonneuue, Gouuerneur de Mont¬ 
real, deuoit aborder au plus tost, et 
qu’il amenoil quantité de soldats, pour 
ranger nos ennemis à leur deuoir. 

Yn Capitaine Huron conclut le conseil, 
par vne petite harangue fort éloquente, 
pressant les Iroquois de ramener au 
plus tost le Pere Poucet. Sçachez, leur 
dit-il, qu’il est le Pere des François, 
des Algonquins et des Hurons, et qu’il 
nous enseigne à tous le chemin du Ciel, 
chacun en nostre langue. Soyez asseu- 
rez que la paix qui sera confirmée parla 
deliurance d’vn tel personnage, sera in- 
uiolable de nostre costé ; et que vous 
la cimenterez plus fortement en le ren¬ 
dant aux François, que si vous nous 
rameniez vn monde entier de Hurons, 
voire mesme d’autres François, si vous 
les teniez dans la captiuité. 

Les harangues finies, et les presens 
donnez et acceptez de part et d’autre, 
on tesmoigna quelques resiouissances 
de tous costez, et en suite les Ambassa¬ 
deurs Onnontaëronnons et Annieron- 
nons s’en retournèrent en leur pays. 

Tout cela se passa au mois de Se¬ 
ptembre, mais enfin le P. loseph Poncet, 
paroissant à Quebec le cinquiesme de 
Nouembre, remplit tous les cœurs des 
François de iove et d’allegresse. Les 
lettres et les mémoires qui parloient 
de son arriuée et des conseils tenus 
pour la conclusion de la paix ont esté 
perdus dans le vaisseau pris par les 
Anglois. Yoicy deux petits mots, tirez 
d’vue lettre escrite à vne personne de 
condition, qui disoit beaucoup en peu 
de paroles. Il a donc pieu à Dieu d’ex¬ 
aucer nos prières et de nous rendre le 
bon Pere Poncet. Sept Iroquois l’ont 
ramené auec huit presens, qui sont les 
prémices de ceux que leurs Anciens 
doiuent apporter au Printemps, pour 
establir la paix generale, qui semble 
conclue. Le Pere Poncet asseure sur sa 
vie de la sincérité des intentions des 
Ennemis. Dieu veuille qu’il ne se 
trompe pas ! Amen, Amen. 

Ces derniers Ambassadeurs, voyant 
que la saison s’auançoit, et que les 
glaces les pourroient arrester en chemin 

dans vn long voyage, exposèrent brieue- 
roent leur légation, donnèrent leurs 
presens, auec asscurancc que la paix 
qu'ils faisaient seroit inuiolable de leur 
costé, et après auoir pris congé de Mon¬ 
sieur le Gouucrncur et receu des témoi¬ 
gnages réciproques de la bonne volonté 
des François, ils leur laisseront le plaisir 
et la ioye qu'apporte vue paix si long¬ 
temps desirée. Bonheur que ie souhaite 
à la France, de toute l’estenduë de mon 
cœur. 


CHAPITRE VI. 

De la paix faite auec vne Nation qui 
habite du costé du Sud à 
l’égard de Québec . 

Il semble que Dieu avt voulu donner 
vne paix vniuerselle à la Nouuelle 
France. Plaise à sa Bonté de la rendre 
stable et solide. Neuf Algonquins de la 
Besidence de Sainct loseph à Sillery, 
estant allez à la chasse du Castor, s’é¬ 
carteront de quatre journées des fines 
du grand fleuue, du costé du Sud-Est, 
c’est à dire entre l’Orient et le Midv. 
Comme ils marchoient, à la pointe du 
iour, dans ces grandes forests, cherchant 
quelques lacs ou quelques riuieres, où 
les Castors baslissenl leurs maisons, ils 
rencontrèrent les pistes de quelques 
hommes. Ils creurent aussi-tost que c’é- 
toient des Iroquois. Ils marchent sur 
leurs brisées et sur leurs traces, quittant 
la chasse des Castors, pour chasser aux 
hommes. Ils doubloient le pas, mais 
sans bruit, pour n’estre descouuerts. 
Enfin ils trouuerent, deuant que le So¬ 
leil parut, cinq hommes endormis, dans 
vne cabane passagère, qu’ils auoient 
dressée à la façon des chasseurs. Ils se 
iettent aussi-tost sur leur proye. L’vn 
d’iceux voulant vser dü résistance, lut 
arresté par vn coup de fusil qu’vn Al¬ 
gonquin luy tira dans la cuisse. En vn 
mot, ils se virent dans les liens des 
hommes quasi deuant d’estre deliurez 
des liens du sommeil. 

Aussi-lost que nos gens eurent fait 
cette prise, ils perdent la pensée des 
Castors, ramenant ces captifs à Sillery. 
Or comme il y auoit en cette résidence 
vn ramas de diuerses Nations, dont vne 
partie n’estoit pas encore Chrestiens, ils 
recourent ces captifs d’vnc eslrange fa¬ 
çon. On les charge de coups de baston, 
on leur arrache les ongles, on leur coupe 
quelques doigts, on leur applique des 
tisons de feu ; bref on les traite en Sau¬ 
nages, et comme des ennemis des Sau¬ 
nages. NoelTekouerimat, lwn Chreslicn 
et Capitaine de cette Besidence, ayant 
ouy parler ces prisonniers, dit tout haut 
qu’ils n’estoierit pas Iroquois et qu’il 
cîoutoit fort qu’ils fussent leurs alliez. 
Ils sont, disoit-il, Ahnaquiois, ou voisins 
et amis des Ahnaquiois. Il adjoustoit 
qu’estant vers les costes de la Nouuelle 
Angleterre, au dernier voyage qu’il 
auoit fait au pays des Ahnaquiois, il 
croyoit auoir veu quelqu’vn de ces vi¬ 
sages. Cela arresta le coup de leur 
mort ; mais il n’arresta pas la fureur de 
ceux qui estant enragez contre les Iro¬ 
quois, souhaitoient d’assouuir leur ven¬ 
geance sur ces pauures misérables. Et 
pour les faire mourir auec quelque 
justice, ils dirent qu’il se fallait assem¬ 
bler pour délibérer de leur vie ou de 
leur mort. 

Noël, qui vit bien que la passion, et non 
la raison, assembloit ce conseil, ne s’y 
voulut pas trouuer. Les factieux ne lais¬ 
sent pas de passer outre ; ils condamnent 
au feu ces pauures victimes. Nostre Capi¬ 
taine Chrestien, voyant ce desordre, fait 
des presens pour rachepter leur vie. On 
fait derechef vne assemblée ; on donne 
la vie à quatre, et on veut brusler le cin- 
quiesme. Mais Noël, voyant que ces as¬ 
semblées n’estoient pas de toutes les 
Nations intéressées dedans la guerre, 
s’écrie qu’il faut tenir vn conseil vni- 
uersel de tous les principaux, qui se 
trouuoient pour lors au pays, et qu’il ne 
falloit pas procéder à la legere, dans 
des affaires si importantes, où il s’agis- 
soit de la vie des hommes, et peul-estre 
d’vne nouuelle guerre. Cet aduis fut 
suiuy. On s’assemble, les Capitaines ha¬ 
ranguent à leur tour. L’aduis commun 

fut qu’ils esloierit tous coupables, ou 
tous innocens, et par conséquent qu’ils 
deuoicnl tous mourir, ou qu’il leur fal- 
loit donner la vie à tous. Là dessus, 
comme la paix n’estoit pas encore faite 
auec les Iroquois, jNoel Tekouerimat parle 
fortement, disant que nous auions assez 
d’ennemis sur les bras, qu’il ne falloit 
pas en multiplier le nombre, que ces 
pauures gens ne venoienl point en 
guerre, que c’estoient des chasseurs, et 
qu’il les falloit enuoyer en leur pays. 

Les principaux du Conseil, suiuant 
cette pensée, conclurent qu’il n’en falloit 
faire mourir aucun,, et qu’il estoit à 
propos d’en renuoyer deux enleurpays, 
pour donner aduis à leur Nation de ce 
qui s’estoit passé. On les fit venir sur 
l’heure mesme dans l’assemblée, où ils 
parurent liez et tous nuds, excepté leur 
brayer. Ils s’assirent à plalte terre pour 
entendre leur sentence, qui les reiouyt 
fort. Vn Capitaine prenant la parole, fit 
vne petite harangue, leur disant qu’ils 
auoient tous la vie, que pas vn d’eux 
ne mourroit, qu’ils estoient libres. A 
mesme temps, on coupe leurs liens, 
qu’on ielte au feu, on les fait leuer de¬ 
bout, on leur donne à chacun dequoy 
se couurir, et on les exhorte à chanter 
et à danser, et à se reiouyr, puis qu’ils 
estoient parmy leurs amis. Ce comman¬ 
dement fut exécuté sur l’heure, prom¬ 
ptement, joyeusement et magnifique¬ 
ment, disent les mémoires qui sont 
venus iusques à nous. 

Apres quelque temps de réiouyssance 
on en renuoya deux en leur pays, et 
on retint les trois autres en ostages. 
Leur commission contenoit trois ar¬ 
ticles, distinguez par trois petits bastons, 
qu’on leur mit en main. Le premier 
porloit qu’on les renuoyoit pour exposer 
aux principaux de leur Nation, comme 
ils auoient esté pris et deliurez. Le se¬ 
cond, qu’ils retournassent au commen¬ 
cement de l’Esté suiuant. Le troisième, 
qu’ils retirassent des mains d’vne Na¬ 
tion, qui leur est amie et voisine, nom¬ 
mée Sokoueki, quelques-vns de leurs 
paï ens captifs depuis deux ans, et qu’ils 
les amenassent à Sillery, s’ils auoient 
désir de contracter alliance auec les 


peuples qui s’y retirent ordinairement, 
et que la veuë de ces captifs adouciroit 
les yeux de ceux qui ne les auoient pas 
regardez de bonne grâce, et qu’ils se- 
roient le nœud de l’ancienne amitié 
qu’ils auoient eue autrefois par en¬ 
semble. Ces bonnes gens se voyant dé¬ 
clarez innocens, ne demanderont point 
réparation des torts qu’on leur auoit 
faits ; ils ne se plaignirent point des 
coups de bastons qu’on leur auoit don¬ 
nez, ny des feux qu’on auoit appliquez 
sur leurs corps ; ils ne pressèrent point 
la restitution des ongles qu’on leurauoit 
arrachez, ny des doigts qu’on leur auoit 
coupez. Tous ces préludés sont comptez 
pour néant, pourueu qu’on n’oste point 
la vie ; le reste passe comme vn petit 
ieu. Les femmes, disent-ils, en souffri- 
roient bien autant sans mol dire. 

Ils partirent au commencement de Dé¬ 
cembre, de l’an 1652. et ils parurent sur 
le grand fleuue à la fin du mois de May, 
de l’an passé 1653. Si tost qu’ils aper- 
ceurenl la demeure des François et des 
Sauuages de Sillery, ils firent resonner 
leurs tambours en signe de paix et de 
resiouyssance. Us amènoient deux vieil¬ 
lards des plus considérables de leur 
pays, chargez de presens, qui estoient 
comme les ordres et les commissions 
qui leur auoient esté donnés. Les Al¬ 
gonquins accourant sur les riues du 
grand tleuue, et ne voyant point les 
captifs qu’ils auoient demandez, furent 
d’abord mécontens ; mais ces Ambas¬ 
sadeurs sçaehant bien qu’ils manquoient 
au point le plus important, rendirent de 
si fortes raisons de leur procédé, qu’ils 
calmèrent les esprits des mécontens. 
Peut-estre que ces captifs estoient morts. 
Les mémoires et les lettres que i’av re- 
ceus n’en disent rien. 

Les esprits estant appaisez, ce9 nou- 
ueaux hostes furent appeliez ou conseil, 
le lendemain de leur arriuée. L’assem¬ 
blée se tint en vne salle de nostre petite 
maison, où nous receuons et où nous 
instruisons les Sauuages. On commença 
par l’exhibition des presens, qu’on éten¬ 
dit sur vne corde qui trauersoit toute la 
salle. Ce n’estoient que des colliers de 
porcelaine fort larges, des bracelets, 

des pendans d’oreilles, et des calumets 
ou petunoirs. Chacun ayant pris sa 
place, le plus ancien de ces Ambassa¬ 
deurs prit la parole, disant à toute l’as¬ 
sistance qu’il venoit de deplier l’affe- 
ction et l’amitié de ceux de sa Nation, 
figurée par ces colliers ; que leur cœur 
estoit tout ouuert, qu’il n’v auoit aucun 
ply, qu’on voyoit dans ses paroles le 
fond de leurs âmes. Et là-dessus tirant 
vn autre grand collier, il l’estendit au 
milieu de la place, disant : Voila le 
chemin qu’il faut tenir pour venir vi¬ 
siter vos amis. Ce collier estoit com¬ 
posé de porcelaine blanche et violette, 
en sorte qu’il y auoit des figures, que 
ce bon homme expliquoit à sa mode : 
Voila, disoit-il, les lacs, voila les ri- 
uieres, voila les montagnes et les vallées 
qu’il faut passer, voila les portages et 
les cheutes d’eau. Remarquez tout, afin 
que dans les visites que nous nous ren¬ 
drons les vns aux autres, personne ne 
s’égare. Les chemins seront maintenant 
faciles, on ne craindra plus les em¬ 
buscades. Tous ceux qu’on rencontrera 
seront autant d’amis. 

Cela fait, il se leue, et s’approchant 
des presens estendus, comme i’ay desia 
dit, il en donna l’explication, comme on 
feroit d’vne enigme, louchant les per¬ 
sonnages du tableau, les vns apres les 
autres. Voila, faisoit-il, monstrant le 
premier présent, le liure, ou le papier, 
où sont peints les ordres et les commis¬ 
sions que i’ay receus de mon pays, et 
les affaires que i’ay à vous communi¬ 
quer. Quiconque mesprisera ce que 
porte cette peinture ou cet escrit mérité 
qu’on luy casse la teste. 

Touchant le second présent, qui fai- 
soit vne grande ceinture de porcelaine : 
Allons mes freres, leuez-vous, ceignez 
vous de cette ceinture et allons de com¬ 
pagnie à la chasse de l’Eslan et du 
Castor. 

Le troisiesme est composé de quel¬ 
ques basions de porcelaine qu’ils portent 
à leurs oreilles, si prodigeusement per¬ 
cées, qu’on y passe aisément vn gros 
baston de cire d’Espagne. Voila, s’é¬ 
cria-t-il, pour percer vos oreilles, afin 
que nous puissions nous parler les vns 


les autres, comme font les amis, et que 
nous assistions aux conseils les vns des 
autres. 

Le quatriesme, composé de six grands 
colliers, pour les six Nations auec les¬ 
quelles ces Ambassadeurs renouuel- 
loient leurs alliances, représentent les 
robes dont elles se deuoient reueslir. 
Comme nous n’auons plus qu’vn cœur, 
il ne faut plus qu’vue façon d’habits ou 
de robes, afin que tous ceux qui nous 
verront, eroyent que nous sommes tous 
freres, vestus de mesme parure, et que 
celuy qui en offensera l’vn offensera 
l’autre. 

Cela fait, ce bon homme s’assit au 
milieu delà place : il prend deux grands 
petunoirs, faits d’vne pierre verte, belle 
et fort polie, longs d’vne coudée, c’é- 
loit le cinquiesme présent 5 . 11 en rem¬ 
plit vn de tabac, il y met le fou, et en 
suce ou en tire la fumée fortgrauement. 
Toute l’assemblée le regardoit, ne sça- 
chant pas ce qu’il vouloit dire. Enfin 
après auoir bien petuné à son aise : 
Mes freres, dit-il, ces deux pipes, ou 
ces deux petunoirs sont à vous ; il faut 
dorénauant que nous n’ayons plus qu’un 
souffle et qu’vne seule respiration, puis¬ 
que nous n’auons plus qu’vne mesme 
ame. 

Et venant au sixiesme présent, qui 
consistoit en des liens de porcelaine, en¬ 
filez en brasses et en quelques colliers : 
Ah ! mes freres, s’écria-t-il, que les 
liens de ces pauures prisonniers nous 
ont mis en grand danger de tous costez! 
mais enfin les voilà bas, le danger est 
passé. Vos Peres ont autrefois contracté 
alliance auec nos Ancestres ; cela s’e- 
stoit mis en oubly : vn mauuais ren¬ 
contre a fait du mal à nos gens et du 
bien à toutes nos Nations : car nous ne 
nous connoissions plus, nous estions 
égarez, et nous voilà reunis. Ouy, mais 
nos pauures gens ont les doigts coupez, 
on les a bastonnez, on les a tourmentez. 
Ce n’est pas vous, mes freres, qui auez 
fait ce coup : ce sont ces meschans Iro- 
quois qui vous ont tant fait de mal. 
Yostre veuë, blessée par ces malheureux, 
nous a pris pour des ennemis, vous 
nous auez frappés, croyant frapper des 

Iroquois. C’est vne méprise : nous n’en 
disons mot. 

Son discours fini, Noël Tekouerimat, 
Capitaine de Sillery, prit la parole, au 
nom de tous les autres Capitaines. Il 
remercia fort humainement ces Ambas¬ 
sadeurs, les loüant de ce qu’ils auoient 
de l’amour pour la paix et pour la bonne 
intelligence auec les Alliez de leurs An- 
cestres. Et poursuiuant son discours, il 
fit voir à toute l’assemblée, et notam¬ 
ment aux Hurons qui s’estoient montrez 
fort contraires aux pensées de la paix, 
prenant ces prisonniers pour de vrais 
ennemis, combien il estoit important de 
ne se point précipiter en des affaires de 
telle conséquence, combien il estoit à 
propos de renoüer l’ancienne amitié 
qu’ils auoient eue auec ces peuples. 

Pour conclusion, les Ambassadeurs 
voyant qu’ils auoient esté écoutez fauo- 
rablement, qu’on auoit agréé leurs pre- 
sens et relasché leurs prisonniers, se 
mirent à danser et à entonner vne chan¬ 
son de toute l’estendue de leur voix et 
de toute la force de leur poulmon. Leur 
chanson ne portoit que ces trois mots : 
C’est maintenant qu’il se faut resiouyr, 
puisque nos presens sont acceptez. La 
ieunesse, par le commandement des Ca¬ 
pitaines, se mit de la partie, pour rendre 
la ioye publique, les ieunes hommes dan- 
sanùpart, et les filles à part, se suiuanl 
neantmoins les vns les autres à la mode 
du pays. Ainsi se termina toute cette 
ceremonie. 


chapitre vu. 

La pauuretè et les richesses du pays. 

Iamais il n’y eut plus de Castors dans 
nos lacs et dans nos riuieres ; mais ia¬ 
mais il ne s’en est moins veu dans les 
magasins du pays. Àuant la désolation 
des Hurons, les cent canots venoient 
en traite tous chargez de Castors. Les 
Algonquins en apportoient de tous co- 
stez, et chaque année on en auoit pour 


deux cent et pour trois cent mille liures. 
C’estoit là vn bon reuenu, dequoy con¬ 
tenter tout le monde et dequoy sup¬ 
porter les grandes charges du pays. 

La guerre des Iroquois a fait tarir 
toutes ces sources, les Castors demeu¬ 
rons en paix et dans le lieu de leur 
repos ; les flottes de Hurons ne descen¬ 
dent plus à la traite ; les Algonquins 
sont dépeuplez, et les Nations plus éloi¬ 
gnées se retirent encore plus loin, crai¬ 
gnant le feu des Iroquois. Le magasin 
de Montreal n’a pas achepté des Sau- 
uages vn seul Castor depuis vn an. Aux 
Trois Riuieres, le peu qui s’y est veu a 
esté employé pour fortifier la place, où 
on attend l’ennemy. Dans le magasin 
de Quebec, ce n’est que pauuretè ; et 
ainsi tout le monde a sujet d’estre mé¬ 
content, n’y ayant pas dequoy fournir 
au payement de ceux à qui il est deu, et 
mesme n’y ayant pas dequoy supporter 
vne partie des charges du pays les plus 
indispensables. 

Les riuieres les plus profondes et les 
plus riches de la terre seroient bien-tost 
à sec, si leurs eaux s’escoulant dans la 
mer, les sources n’en fournissoient plus 
de nouuelles. Les villes et les prouinces 
plus proches de la mer, qui en auroient 
esté autrefois les plus richement ar¬ 
rosées, auroient tort de se plaindre des 
prouinces plus voisines des sources, 
comme si elles retenoient toutes les eaux 
pour elles et les enuoyoient au public. 

Ce sont les Iroquois, dont il se faut 
plaindre : car ce sont eux qui ont ar- 
resté les eaux dedans leurs sources. le 
veux dire que ce sont eux qui em- 
peschent tout le commerce des Castors, 
qui ont toujours esté les grandes ri¬ 
chesses de ce pays. 

Mais maintenant, si Dieu bénit nos 
espérances de la paix auec les Iroquois, 
on fera bonne guerre aux Castors, et ils 
trouueront le chemin des magasins de 
Montreal, des Trois Riuieres et de Que- 
bec, qu’ils ont oublié depuis ces der¬ 
nières années. Les Nations supérieures 
descendront auec ioye, et apporteront 
les Castors dont ils ont fait amas depuis 
trois ans. 

Ce Printemps, trois canots arriuerent 











29 


France, en l'Année 1653 . 


aux Trois Riuieres de l’ancien pays des 
Ilurons, ou plustost du profond des 
terres les plus cachées de ces costez-là, 
où diuerses familles se sont retirées, 
hors le commerce de tout le reste des 
hommes, crainte que les Iroquois ne les 
y allassent trouuer. 

Ces trois canots, conduits par vn Sau- 
uage Chrestien, estoient de quatre Na¬ 
tions differentes, qui nous ont apporté 
d’excellentes nouuelles, sçauoir : qu’ils 
s’assemblent en vn tres-beau pays, en- 
uiron à cent cinquante lieues plus loin 
que les Ilurons, tirant vers l’Occident, 
au nombre de deux mille hommes, et 
qu’ils doiuent venir de compagnie le 
Printemps prochain, apporter grand 
nombre de Castors pour faire leur trafic 
ordinaire, et pour se fournir de poudre 
et de plomb, et d’armes à feu, afin de se 
rendre plus redoutables aux ennemis. 

Déplus, toute nostre jeunesse Fran¬ 
çoise est en dessein d’aller en traite 
trouuer les Nations dispersées çà et là, 
et ils esperent d’en reuenir chargez des 
Castors de plusieurs années. 

En vn mot, le pays n’est pas dépeuplé 
de Castors, et ce sont ses mines d’or et 
ses richesses, qu’il n’y a qu’à puiser 
dans les lacs et dans les ruisseaux, où 
il y en a d’autant plus qu’on n’en a 
moins pris ces dernieres années, crai¬ 
gnant de s’écarter et d’estre pris des 
Iroquois. Ces animaux d’ailleurs se mul¬ 
tiplient en grande abondance. 

Pour ce qui est de la fertilité des 
terres, elles sont icy de bon rapport. 
Les grains François y viennent heureu¬ 
sement, et nous pouuons en cela nous 
passer des secours de la France, quelque 
nombre que nous soyons icy. Plus il y 
aura d’habitans, plus serons-nous dans 
l’abondance. 

Le beslail et les lards sont vne dou¬ 
ceur au pays, qu’autrefois on n’osoit 
esperer. Le gibier y foisonne, et la 
chasse des Orignaux n’est pas pour y 
manquer. 

Mais l’anguille y est vne manne qui 
surpasse tout ce qu’on en peut croire. 
L’experience et l’industrie nous y ont 
rendus si sçauans, qu’en vne seule nuit 
vn ou deux hommes en prendront des 


cinq et six milliers, et cette pesche dure 
deux mois entiers, dont on fait proui- 
sion abondamment pour toute l’année. 
Car l’anguille est icy d’vne excellente 
garde, soit sechée au feu, soit salée, 
et elles sont beaucoup meilleures que 
toutes les anguilles de la France. 

La pesche du saumon et de l’estur¬ 
geon y est tres-abondante en sa saison ; 
et à vray dire, c’est icy le royaume des 
eaux et des poissons. 

Le pays est tres-sain, on y voit fort 
peu de maladies. Les enfans y sont 
tres-beaux et Ires-faciles à éleuer. C’est 
vne bénédiction particulière. 


CHAPITRE VIII. 

La porte fermée à VEuangile semble 
s’ouurir plus grande que iamais. 

Le plus grand mal qu’ait fait la guerre 
des Iroquois, c’est d’auoir exterminé 
nos Eglises naissantes, désolant le pays 
des Ilurons, dépeuplant les Nations Al- 
gonquines, faisant mourir cruellement 
et les Pasteurs et le troupeau, et em- 
peschant qu’on ne passast plus outre aux 
Nations esloignées, pour en faire vn 
peuple Chrestien. 

Maintenant cette paix nouuelle nous 
ouurira vn grand chemin vers les Na¬ 
tions supérieures, dont la guerre nous 
auoit chassés. Le zele de nos Peres les 
y porte desia auec amour et auec ioye, 
comme au centre de leurs désirs. 

Mais ce qui les anime dauantage, et 
ce qui sera vn moyen bien puissant 
pour conseruer la paix auec les Iroquois, 
c’est l’ouuerlure que Dieu nous donne 
pour aller faire vne résidence au milieu 
du pays ennemy, sur le grand lac des 
Iroquois, proches desOnnontaeronnons. 
Le chemin en est tres-aisé n’y ayant 
plus que deux cheutes d’eau, où il faut 
mettre pied à terre et faire vn portage 
qui n’est pas long, où il seroit facile de 
faire quelque petit réduit pour auoir le 

commerce libre, et pour se rendre 
maistre de ce grand lac, d’où par après 
on peut aller aux Nations esloignées et 
mesme dans l’ancien pays des Hurons, 
sans nous voir obligés à ces peines in- 
conceuables que nous auons prises au¬ 
trefois, de porter et canots et bagages 
sur nos épaules, pour éuiter les préci¬ 
pices d’eau et les torrens impétueux qui 
ne sont pas nauigables. 

Les Iroquois Onnontaeronnons nous 
inuitent eux-mesmes, et nous attirent 
par presens ; ils nous ont désigné la 
place et nous en ont fait vn récit, 
comme d’vn lieu le plus heureux qui 
soit en toutes ces contrées. Il le sera 
plus, mille fois, qu’ils ne le croyent, si 
Dieu acheue est ouurage, et si les Anges 
tutélaires des peuples qui sont à con- 
uertir nous aident en ce dessein. Car 
à vray dire, ce seroit là le cœur d’vne 
terre qui doit deuenir sainte, puis 
qu’elle est racheptée du sang du Fils de 
Dieu, et qu’il est temps qu’il y soit 
adoré. Nous demandons pour ce sujet 
des ouuriers, que nous attendons par le 
premier embarquement. 


CHAPITRE DERNIER. 

Recueil tiré de diuerses lettres apportées 
de la Nouuelle France. 

Le pays des Hurons qui nourrissoit 
trente à trente-cinq mille âmes, dans l’é¬ 
tendue de dix-sept à dix-huit lieues seu¬ 
lement, ayant esté pillé, ruiné, bruslé, 
ceux qui sont eschappez de ce grand 
naufrage, se sont retirés en diuerses 
Nations. Vn bon nombre s’est venu 
ieter entre les bras des François, et no¬ 
tamment des Peres de nostre Compa¬ 
gnie, qui les ont si fortement secourus, 
qu’on escrit qu’ils auoient cet esté der¬ 
nier, enuiron trois cens arpens de terre, 
ensemencés de leurs bleds d’Inde, c’est 
ù dire qu’il a fallu abattre trois cens ar¬ 
pens de bois pour faire cette grande 
esplanade, tres-vtile à cette nouuelle 


Colonie, qui a maintenant dequoy se 
nourrir, mais non pas encore dequoy 
se couurir. Il est vray que Dieu qui a 
soin des petits oyseaux, ne les a pas mis 
en oubly : car des personnes de pieté 
et de vertu leur ayant enuoyé par au- 
mosnes quelques couuertures, on les a 
diuisées en quatre, pour couurir quatre 
petits orphelins de chacune. D’autres 
souhaitant de faire porter leurs noms à 
quelques nouueaux conuertis, leur ont 
fait tenir quelques presens, qui ont 
seruy d’habits au pere et à la mere, et 
quelquefois à tous les enfans. 

I’ay leu ce qui suit, dans vne lettre 
escrite par vne bonne Mere Vrsuline. 
Nous auons appris que nostre Sémina¬ 
riste Huronne, qui fut prise il y a en¬ 
uiron dix ans, par les Iroquois, estoit 
mariée en leur pays ; qu’elle estoit la 
maistresse dans sa cabane, composée de 
plusieurs familles ; qu’elle prioit Dieu 
tous les iours et qu’elle le faisoit prier 
par d’autres : ce qui paroist d’autant 
plus estonnant qu’elle n’auoit que treize 
ou quatorze ans, quand elle fut enleuée 
par ces Barbares. Nous auons sa sœur 
en nostre maison, qui est vne ieune 
veufue, d’vne modestie rauissante, fort 
adonnée à l’oraison : elle en fait tous 
les iours autant que les Religieuses ; 
elle est dans vne presence de Dieu quasi 
continuelle, et - si remplie de lumières 
et de raisons pour l’exercice de la vertu, 
qu’on void bien qu’elle est gouuernée 
par vn esprit plus saint et plus sublime 
que l’esprit humain. 

Les pere et mere de l’vne de nos sé¬ 
minaristes (que la pauureté nous con¬ 
traint de tenir en fort petit nombre) 
estant venus voir leur fille, aagée d’en- 
uiron dix ans, luy dirent que la paix se 
faisant auec les Iroquois, ceux qu’il 
auoit connus en ce pays-là, où il auoil 
esté captif, l’inuitoient d’y aller demeu¬ 
rer auec toute sa famille ; et là dessus, 
ils luy demandèrent si elle ne seroit pas 
bien aise d’estre de la partie, et de 
suiure son pere et sa mere. Comment 
donc, respondit-elle, n’estes vous point 
honteux de vouloir quitter le pays de la 
priere, pour aller en vn lieu où vous serez 
en danger de perdre la Foy ? ne sçauez- 

vous pas bien que les ïroquois ne croyent 
pas en Dieu, et qu’estant parmv eux, 
vous viurez comme eux ? Allez, si vous 
voulez, en ce misérable pays ; mais ie 
11 e vous suiuray pas, ie ne quilteray ja¬ 
mais les lilles saintes, si vous m’aban¬ 
donnez. Ses païens, honorant son cou¬ 
rage, l'asseurerent qu’ils ne s’esloigne- 
roient jamais de la maison de prière. 

Les saints Peres, parlant de la cha¬ 
steté, la font passer pour vue vertu 
descendue des (lieux, pour vne beauté 
inconnue à la nature, et pour l’vne des 
plus belles filles ou des plus beaux 
fruits de la grâce. Ce fruit commence à 
paroistre dans les vergers de ces nou- 
uelles Eglises, l’apprends qu’vu ieune 
Uuron, aagé d’enuiron trente ans, for¬ 
tement sollicité depuis quatre ans de se 
marier, a toujours résisté. Enfin comme 
ses proches le pressoient extraordinai¬ 
rement, par des considérations puis¬ 
santes, il alla trouuer l’vn des Peres 
qui ont soin de cette Eglise, et luy dit 
ce peu de proies ; Mon Pere, on me 
dit tous les iours : Marie toy ; quelle est 
ta pensée ? détermine mov. Le Pere luy 
repartit qu’il n’estoit pas défendu de se 
marier ; qu'il le pouuoit faire. Ouy, 
mais, repart le ieune homme, lequel des 
deux est plus agréable à Dieu, de se 
marier, ou de ne pas se marier ? Le 
Pere luy respondit, que ceux qui renon¬ 
çaient aux plaisirs de la terre pour 
mieux seruir Iesvs-Christ, luy estoient 
plus agréables. C’est assez, répliqua ce 
bon Neophvte, il ne faut plus me parler 
de mariage. Adieu, mon Pere, ie n’a- 
uois que ce mot à te dire. 

Le Pere qui nous a fait part de cet 
entretien, adjousle, qu’ayant certain 
iour rencontré vne vefue assez ieune, 
venant du trauail, luy dit, la voyant fort 
mal vestué, marchant pieds-nus ii cause 
de sa pauureté : Jeanne (c’est le nom 
qu’elle a receu au Baptesme), la peine 
que tu prends pour nourrir tes panures 
enfans me fait croire que tu serois bien 
soulagée, si lu prenois quelque bon 
mary qui te secourust. La panure femme 
respondit par les yeux, versant beau¬ 
coup de larmes. Helas, fit-elle, où trou- 
üeray-ie va mary semblable à celuy que 


i’ay perdu ? Il faut confesser, luy dit le 
Pere, que c’estoit vu grand homme de 
bien ; mais il n’est pas impossible d’en 
trouuer vn semblable, qui te secoure 
autant que celuy que Dieu t’auoit donné. 
11 n’importe, respond-elle, ie ne veux 
pas me remarier. 11 y a long-temps que 
i’aurois vescu comme sœur auec mon 
mary, si on m’eust permis de faire ma 
volonté. Le désir que i’ay de me sauuer 
m’esloigne du mariage. Ouy, mais tu ne 
laisseras pas de te sauuer estant mariée? 
Il est vray ; mais ie ne serois pas si 
agréable à Iesvs-Christ. Luy as-tu pro¬ 
mis de ne te plus remarier ? Non pas ; 
mais i’ay dessein, la première fois que 
ie mecommunieray, de luy dire ces pa¬ 
roles : Mon D eu, ie renonce aux plaisirs 
du mariage ; ie préféré ton plaisir au 
mien. Les plaisirs d’icy bas sont courts, 
ceux du Ciel sont éternels. Ceux qui ne 
gouslent pas les bons senlimens des 
Sauuages, diront que celuy-cy vient 
plustost de l’esprit de Dieu, que de 
l’esprit d’vn Sauuage. 

Comme les bons arbres produisent de 
bons fruicts, cette genereuse Chre- 
slienne a vne fille, qui suit les saintes 
inclinations de sa bonne mere. Cette 
enfant demeure auec les Religieuses 
Hospitalières, seruant d’Interprete aux 
pauures Huions malades, dont il y en a 
eu vn bon nombre toute l’année dans 
cette maison de miséricorde. Elle a 
l’esprit si bon, qu’elle a appris en moins 
de deux ans la langue Françoise, et en 
suite à lire et à escrire, en sorte qu’elle 
deuance les petites Françoises. Elle est 
d’vn si bon naturel, que iamais elle ne 
s’excuse dans la correction de ses petits 
defauts ; et si on accuse quelqu’vne de 
ses compagnes, elle dit pour l’ordinaire 
que c’est elle qui a fait la faute, et 
qu’elle n’a pas d’esprit. Il n’y a pas 
long-temps qu’elle a fait sa première 
communion ; et pour preuue qu’elle con- 
noissoit celuy qui la venoit visiter, elle 
s’offrit d’elle-mesme à luy, le suppliant 
de la retenir en sa maison, et de luy 
faire la grâce d’estre Religieuse. Elle a 
vne si forte creance qu’il luy accordera 
cette faueur, qu’elle ne veut iamais 
sortir du Monastère où elle est, pour 

aller voir sa bonne mere et ses parens, 
qui ne sont qu’à deux lieues de Quebec. 
El s’ils la viennent voir, elle a si peur 
qu’ils ne luy parlent de mettre le pied 
hors de cet hospital, qu’elle les expedie 
en quatre paroles ; ce qui est peu ordi¬ 
naire à des enfans. Mais eeluy qui 
donne le poids aux vents, et qui se 
plaistdans l’innocence, rend leurs cœurs 
solides et leurs langues disertes, quand 
il luy plaist. 

Disons en passant, puisque nous par¬ 
lons de l’Hospital, ce que i’ay leu dans 
vn bout de lettre, qu'vn Saunage fort 
opiniastre et fort esloigné de la Foy, 
ayant esté porté en cette maison de 
Dieu pour y estre pansé, fut si surpris 
et si estonné, voyant la douceur, la 
bonté, la modestie et la charité de ces 
bonnes meres, qu’il ne faisoit autre 
chose que de reïterer ces paroles : Mais 
que prétendent ces fdles, qu’attendent- 
elles de ces malades qui n’ont rien ? 
Elles donnent leurs viures, leurs moy¬ 
ens, leur trauail auec tant de bonté, et 
on ne leur donne rien ! Il faut bien 
qu’elles esperent d’autres biens après 
cette vie ! Ces pensées liquefierent ce 
cœur de fer, qui se rendit, et s’estant 
fait Chrestien, il fit paroistre que la cha¬ 
rité estoit vn bon prédicateur. 

Mais pour dire encore deux mots de 
la pureté qui s’establit dans quelques 
âmes d’élite, vne autre ieune vefue 
paroist si retirée depuis la mort de son 
mary, que mesme elle ne répond aucun 
mot aux hommes qui seroient capables 
de luy parler de mariage. Le Pere, qui 
a soin de son ame, en voulant sçauoir 
la raison, elle la rendit en ces termes : 
Il y a long-temps que i’ay promis à Dieu 
que jamais plus ie ne me remarierois. 
C’est pour son honneur, et non pour 
mon contentement, ce que i’en fais. 
C’est assez vescu auec les hommes, ay-ie 
dit en moy-mesme. le sçay bien que ie 
suis encore ieune, et que ie suis capable 
d’auoir des enfans, qui seroient mon 
soutien : ie me priue volontiers de cet 
appuy. 11 n’importe que ie sois panure ; 
mais il importe que' i’ayme Dieu. le 
n’ay qu’vne petite fille ; c’est mon en¬ 
fant vnique : i’ay dit souucnt à Nostre 


Seigneur, la voilà : si tu me la veos 
oster, ie ne laisseray pas de t’aymer; 
ie ne souhaite sa vie que pour te seruir. 
Qu’on en die ce que l’on voudra, ce lan¬ 
gage du cœur est éloquent deuant Dieu. 
Si quelques hommes ne le goustent pas, 
quantité d’Anges y prennent plaisir. 

Yoicy vne deuotion bien innocente. 
Quelques femmes Huronnes sont entrées 
dans vn combat, à qui rendroit plus 
d’honneur à la sainte Yierge, et par 
leur bonne vie et par les prières qu’elles 
luy adressoient, notamment en recitant 
son chapelet. Il y en a telle, qui s’en¬ 
dormant VAue Maria en la bouche, la 
continué à son resueil, comme si le 
sommeil ne l’auoit point interrompue. 
Et afin que le nombre de fois qu’elles le 
disent soit honorable à leur bonne Mere, 
elles mettent à chaque fois, vne de 
leurs perles ou de leurs diamans à part: 
ce sont leurs grains de porcelaine. Elles 
apportent tous les Dimanches, au Pere 
qui les conduit, le petit amas qu’elles 
ont fait pendant la semaine, afin de tirer 
de ce magasin dequov faire vne cou¬ 
ronne et vne écharpe à la façon dupays, 
à l’image de la sainte Yierge. Le Pere 
a marqué dans vn papier, qu’il s’est 
trouué cinq mille de ces perles, depuis 
l’Assomption iusques au quinziéme d’O- 
etobre. le m’asseure que tous ceux qui 
sont enrôlez en la Confrérie du Rosaire, 
ne recitent pas si souuent leur chapelet 
que ces bonnes Néophytes. 

II faudroit maintenant parler de la 
Résidence de saint ioseph à Sillery, de 
la Résidence des Trois Riuieres, de la 
Mission de sainte Croix à Tadoussac, 
de la Mission de saint lean en la Nation 
des Porcs-Epics, de la Mission des Ab- 
naquiois, des peuples appelez les Nï- 
pissiriniens, les Piskitang, les Algon¬ 
quins de la Petite Nation, et autres 
qu’on a commencé d’instruire en la 
Foy ; mais ie n’ay pas assez d’instru¬ 
ction pour parler en detail de tous ces 
peuples et de toutes ces Nations, le 
rapporteray quelque petite chose de ce 
qui est venu entre mes mains. 

Vne femme, nommée Geneuiefue, 
ayant vn fils malade, aagé d’enuiron 
huit à neuf ans, fit son possible pour luy 

faire recouurer la santé, ou pour le dis¬ 
poser à vne sainte mort, en cas que 
Dieu le voulût retirer de ce monde. 
Elle sollicitoit les Religieuses Hospita¬ 
lières et les Yrsulines de prier inces¬ 
samment pour luy ; elle importunait 
souuent nos Peres, les priant de le vi¬ 
siter et de le fortifier, en vn mot, de 
faire en sorte qu’il allasl droit au Ciel, 
sans rien rencontrer en son chemin qui 
l’arrestast. Elle auoit cette pensée en 
l’esprit, que Dieu, sollicité par les prières 
de ses amis et touché de compassion à 
la veuë des bonnes dispositions de son 
enfant, luy rendroit la santé, ou s’il le 
vouloit rappeller à soy, qu’il le deliure- 
roit des peines qu’on soutire pour l’or¬ 
dinaire apres la mort. Ce motif luy 
donnoit vn soin si violent, et de l’ame et 
du corps de cet enfant fort innocent, 
qu’elle se rendoit importune à tout le 
monde et à son fils mesme, luy deman¬ 
dant s’il n’oublioit rien dans ses confes¬ 
sions, et s’il auoit douleur de ses pechez. 
Ce pauure enfant luy disoit par fois : 
Ne vous attristez point, ma mere, mon 
cœur n’est pas meschant, il n’a rien qui 
le puisse gaster : i’ay dit au Pere, tout 
ce qu’il y auoit de mauuais. Or comme 
la maladie augmentoit tous les iours, 
quelques Iongleurs ou Médecins du pays, 
parens de la mere de cet enfant, luy di- 
rentqu’ils trouueroient bien le moyen de 
guérir le malade. Elle fit au commence¬ 
ment la sourde oreille, voyant bien qu’ils 
se vouloient seruir de leurs superstitions 
et badineries ordinaires ; mais enfin, se 
voyant pressée, le grand amour qu’elle 
auoit pour la santé de son fils, qui estoit 
son enfant vnique, la fit dissimuler et à 
demy condescendre à leurs volontez. 
Ils abordent doucement cet enfant, luy 
demandant s’il ne seroit pas bien aise 
de guérir : il répond qu’ouy. Il faut 
donc, repartent-ils que vous permettiez 
qu’on vous chante et qu’on dresse vn 
Tabernacle pour consulter les Genies de 
l’air, touchant vostre mal. Non pas cela, 
dit-il, non pas cela. Et se tournant vers 
sa mere, il s’écrie : le ne veux point 
aller en enfer, ces choses sont défen¬ 
dues. En vn mot, il fit voir, par gestes 
et par paroles qu’il abhorroit toutes ces 


superstitions. Mais comme - ce n’estoit 
qu’vn enfant, et qu’il perdoit ses force» 
et sa vigueur, ces Iongleurs passèrent 
outre. Ils luy pendent au col trois petit» 
rondeaux, faits de brins de porc-epic de 
la grandeur d’vn petit ieton, disant que 
son mal caché dans les intestins estoit 
de mesme grandeur, et qu’il le falloit 
faire sortir. Ils luy demandèrent soi¬ 
gneusement s’il ne voyoit rien dans ses 
songes, auxquels tous ces Barbares ont 
grande creance. Il répondit qu’il auoit 
veu vn canot. Aussi-tost on luy en fit 
faire vn petit, qui luy fut apporté, afin 
de contenter le Genie, ou le Démon des 
songes. Remarquez que tout cela se fai- 
soit en cachette, dans la profondeur de 
la nuit, de peur que les Peres n’en 
eussent connoissanee. Enfin comme ce» 
remedes n’auoient aucun effet, les Ion¬ 
gleurs prennent leurs tambours, ils 
heurlent, ils chantent, ils soufflent le 
malade, ils font festin d’vn chien roux, 
pour arrester le cours de la maladie. 
Mais au lieu de soulager ce pauure en¬ 
fant, sa fievre redouble auec vne telle 
vehemence, qu’il s’écrie qu’il brusle, 
qu’il sent desia le feu de l’Enfer, et 
qu’on le tué. A ces cris, ces beaux mé¬ 
decins se retirent ; la mere épouuantée 
ouurant les yeux, passe le reste de la 
nuit en pleurs et en larmes, transpercée 
de douleur d’auoir donné quelque cre¬ 
ance à ces charlatans et à ces trom¬ 
peurs. 

Le Pere qui a soin de ce quartier, ar- 
riuant le matin pour voir le malade, 
cette pauure femme l’aborde et luy dit 
en pleurant : Mon Pere, allons à la Cha¬ 
pelle, ie desire de me confesser. A 
peine y fut-elle entrée, qu’elle se iette 
par terre, versant quantité de larmes, 
poussant tout haut ces paroles entre¬ 
coupées de sanglots : C’est moy qui fais 
mourir mon fils. Ce sont mes péchés 
qui luy ostent la vie. C’est moy qui le 
tue. le suis coupable et il est innocent, 
le mérité la mort, et il mérité de viure ; 
fust-il ainsi que ie mourusse et non pas 
luy : car il est bon et ie suis meschante. 
I’ay fasché celuy qui a tout fait, que 
feray-ie pour l’appaiser? et se tournant 
vers le Pere, elle tire vn grand collier 

de porcelaine de son sein, et luy dit: I 
Yoila pour appaiser celuy que i’ay fasché; I 
offre luy ce présent par les mains des 
pauures. Prie Dieu pour moy, mon 
Pere, afin que mes péchés ne soient : 
point imputés à mon enfant, et que la 
porte du Ciel ne luy soit point fermée, 
le luy preparois vne belle robe de Ca¬ 
stor, ie te l’apporteray, mon Pere, et tu 
la pendras en quelque lieu dedans l’E¬ 
glise : elle pariera pour moy, et fera 
voir à tout le monde mon péché et ma 
repentance. 

Enfin son panure petit Estienne, c’est 
ainsi qu’il s’appelloit, mourut sainte¬ 
ment. Celte pauure mere le baisant 
après sa mort, luy disoit : Pardonne- 
moy, mon fils, c’est moy qui t’ay fait 
mourir par mes péchés ; pardonne a la 
mere, elle a peut-estre saly ta pauure 
ame, permettant ces sottises et ces su¬ 
perstitions sur ton petit corps. le crains 
que cela ne t’empesche l’entrée du Pa¬ 
radis. Et le voulant elle-mesme ense- 
uelir, elle luy joignit ses deux petites 
mains, comme s’il eust prié Dieu, met¬ 
tant son chapelet à l’entour, et son petit 
crucifix entre ses doigts. Yoila, mon 
fils, luy disoit-elle, l’image de celuy qui 
a nettoyé tes péchés ; c’est luy qui te 
logera dans sa maison, où jamais plus 
tu ne pourras mourir. 

Yoicy vne grâce bien particulière ar- 
riuée à vne bande de bons Chrcstiens, 
qui voguoient sur le grand fleuue, sur 
la fin de l’Hyuer. Les glaces les entou¬ 
rant de tous costez, et se iettantles vues 
sur les autres, en sorte qu’ils ne voyoient 
aucun moyen d’eschapper, attendant à j 
tout moment vn débris de leur petit 
vaisseau ; le Pere qui les accompagnoit, 
voyant bien que sans vn secours du Ciel, 
c’esloit fait de leurs vies, les fit mettre 
en prière. Chose estrange, vous eussiez 
dit que leur oraison écartoit ces grands 
corps de glaces, et les faisoit fuir pour 
leur donner passage ; le coup fut si 
soudain qu’il les estonna tous. Et pour 
marque que c’estoit vue faneur extraor¬ 
dinaire, l’effet fut grand pour leurs 
âmes, aussi bien que pour leurs corps, 
d’autant que ce prodige les rendit plus 


fermes à la Foy, et augmenta fortement 
leur confiance en Dieu. 

Ce qui suit n’est pas moins étonnant. 
Vn Chrestien malade à la mort, fut prié, 
sollicité et pressé par ses parens et par 
ses amis de se laisser panser à la façon 
des Sauuages, c’est à dire auec des cris, 
des hurlemens et des tambours, dont 
se seruent les Iongleurs, croyant par 
ce tintamarre espouuanter le Manitou 
qui oste la vie aux hommes. Ce bon 
Néophyte les rebuta, disant qu’il avmoit 
mieux mourir que de souffrir ces badi- 
neries et ces superstitions, plus propres 
à faire mourir vn malade qu’à le guérir ; 
mais comme il vit que ces Iongleurs se 
disposoient à le souffler malgré ses rési¬ 
stances, il se seruit du peu de force qui 
luy restait, pour sortir de la cabane et 
pour se traisner dans le bois. Chose 
estrange ! à mesure qu’il s’esloigne de 
ces Sorciers, il s’approche de la santé : 
en sorte qu’il fut guery quasi en vn in¬ 
stant, auec vne ioye de son cœur et vn 
étonnement de tous ceux qui le tenoient 
pour mort. 

Ce que ie vais dire est digne d’estre 
sceu. Deux jeunes filles Chrestiennes, 
se voyant poursuiuies par deux ieunes 
hommes, se iettent dans les forests qui 
couurent ce grand pays. Elles coururent 
si fort et si auant dans ce pays perdu, 
qu’elles furent deux mois sans paroistre. 
On les cherche, on les appelle ; point 
de nouuelles : la peur les auoit si bien 
esloignées qu’on les teneitpour mortes: 
car n’ayant porté aucun viure auec elles, 
chacun croyoit que la faim les auroit 
égorgées. Enfin après auoir bien couru 
| et bien marché dans ces grands bois, 
elles se trouuerent sur les riues de la 
grande Riuiere de S. Laurent, où ayant 
apperceu vn vaisseau François quimon- 
loit à Tadoussac, elles appelleront et 
firent signe qu’on les embarquast, ce 
qui fut fait. 

Bref elles arriuerent en bonne santé 
au logis de leurs parens, n’ayant vescu 
tout ce temps-là, que de racines et de 
petits fruicts sauuages qu’elles trou- 
uoient dans les bois. Non in solo pane 
viuit homo ; ces paroles pouuoient estre 
prises au pied de la lettre à leur égard. 

Ync autre ieune fille ne se ietta pas 
dans ce danger, mais elle y ietla vn im¬ 
pudent qui la pressoit auec violence : 
car prenant vn Cousteau en main, elle 
luy alloit planter dans la gorge, ou clans 
le sein, si sa mei'e arriuant n’cùt retenu 
son bras. 

Le Pere qui a esté en Mission dans le 
lac de S. Iean, dit qu’vue fille le vint 
prier de luy donner le Baptesme. 11 luy 
demande si quelqu’vn de nos Peres 
l’auoit instruite ; elle dit que non, et 


qu’elle n’a iamais veu de gens faits 
comme nous, portant des robes noires ; 
mais qu’elle a demeuré auec des Chre- 
stiens, qui luy ont appris à prier Dieu, 
et qui luy ont fait connoistre l’impor¬ 
tance du Baptesme. Le Pere, voyant 
sa candeur, son zcle, son assiduité et sa 
perseuerance a demander cette grâce, 
ne luy osa refuser. On a accordé cette 
mesme faueur à enuiron vne centaine 
de Sauuages, de ceux qui trafiquent or¬ 
dinairement en ce quartier-là. 


Extraict du Priuilege du Roy. 

Par Grâce et Priuilege du Roy, il est permis à Sebastien Cramoisy, Marchand Libraire Iuré en l’Vni- 
uerslté de Paris, et Imprimeur ordinaire du Roy et de la Reyne, Bourgeois, ancien Escheuin et ancien luge- 
Consul de cette Ville de Paris, d’imprimer ou faire imprimer vn Liure intitulé : Relation de ce qui s'est 
passé en la Mission des Peres de la Compagnie de Iesus ) au pays de la Nouuelle France , es années 
1652. et 1653. enuoyée au R. P. Prouincial de la Prouince de France . Et ce, pendant le temps et 
espace de neuf années consecutiues : auec defenses à tous Libraires et Imprimeurs, d’imprimer ou faire 
imprimer ledit Liure, sous pretexte de desguisement ou changement qu’ils y pourroient faire, à peine de 
confiscation et de l’amende portée par ledit Priuilege. 


Permission du R. P. Prouincial. 


Novs François Annàt, Prouincial de la Compagnie de Iesus, en la Prouince do France, auone 
aeoordé pour l’aduenir au sieur Sebastien Cramoisy, Marchand Libraire, Iuré de l’Vniuersité do Paris, et 
Imprimeur ordinaire du Roy et de la Reyne, Bourgeois, ancien Escheuin et ancien Iuge-Consul de cette ville 
de Paris, l’impression des Relations de la Nouuelle France. Fait à* Paris, ce 10. de leurier 1654. 

FRANÇOIS ANNAT. 








RELATION 

DE CE QVI S’EST PASSÉ EN LA MISSION DES PERES DE LA COMPAGNIE 

DE IESVS, 

AV PAYS DE LA NOVVELLE FRANCE, 

ES ANNÉES 1653. ET 1654. 

Enuoyée au R. P. NICOLAS ROTON, Prouincial de la Prouince de France 

Par le R. P. François le Mercier, Svperievr des Missions 

DE LA MES.ME COMPAGNIE. (*) 


Mon Reverend Pere, 
Pax Christi. 



’ay attendu iusqucs à 
ce iour vingt et vniéme 
du mois de Septembre, 
à mettre la main à la 
plume, pour informer 
Vostre Reuerence de 
l’estât où nous som¬ 
mes, n’ayant pû le 
faire plus tost, à cause que 
nous ne le sçauions pas 
nous mesmcs. Nos esprits 
ont esté tellement partagez 
depuis vn an, qu’à vray 
dire, nous auons iouy de la paix, 
pensans estre en la guerre. 
Dieu là dedans a beny nos con¬ 
duites, et des desseins de tra¬ 
hison qu’auoient les Iroquois nos enne¬ 
mis, il en a tiré leur bien et le nostre, 
nous donnant vne véritable Paix, qui 


nous ouure les voyes et les chemins 
pour les aller instruire dans leur pais, 
et pour y porter la foy, qui d’vn peuple 
cruel et barbare, en fera vn peuple 
Chrestien. Ce sont les espérances que 
nous en donne l’heureux succez d’vn 
voyage, qu’vn de nos Peres y a fait de¬ 
puis peu. C’est le Pere Simon le Moine, 
qui y fut enuoyé au commencement de 
Iuillet, et qui a laissé nos esprits en 
suspens iusques à son retour, qui fut il 
y a peu de iours, en nous comblant de 
ioye, autant que nous auions sujet de 
craindre qu’il ne fust bruslé cruellement, 
comme desia plusieurs de nos Peres 
l’ont esté par ces mal-heureux. Mais 
Dieu a conduit toutes les démarchés du 
Pere dans le cœur des Nations Iro- 
quoises. Il y a trouué vne Eglise ca- 
ptiue de nos anciens Durons, il a esté 
receu comme vn Ange du ciel de ces 
bons Chrestiens. Il y a baptisé vne tren¬ 
taine de petits enfans Iroquois, malades 
et en danger de mort, et entre les per¬ 
sonnes adultes, vne ieune femme Iro- 


(*) D’après l’édition de Sébastien Cramoisy, publiée à Paris en l’année 1655. 

quoise a esté la première qui ait receu 
le Sainct Baptesme. Cette femme, auant 
la venue du Pere, viuoit desia comme 
Chrestienne, ne l’estant pas encore : 
elle auoit la foy de-nos mystères, qu’vne 
capliue Huronne luy auoit enseignée. 
Il y a conuerty vn grand Capitaine Iro- 
quois, Chef de dix-huict cents hommes 
qu’il menoit à vne nouuelle guerre, que 
Dieu leur a sans doute suscitée pour 
nous donner la Paix, ce Capitaine, ayant 
pressé sainctement son Baptesme, auant 
que d’aller au péril. Enfin le Pere y a 
receu des presens de la nation la plus 
considérable, qui est au centre des 
autres nations Iroquoises, qui nous in- 
uitent à les aller instruire pour se faire 
Chrestiens. Nous leur auons donné pa¬ 
role que le Printemps prochain nous 
irions nous y habituer, et y baslir vne 
maison, semblable à celle que nous 
auions au milieu des Murons, auant que 
la guerre nous en eust chassez. Yostre 
II. verra la suitte de tout cecy dans la 
Relation, que ie pretens escrire par 
voye de Iournal, afin que la distinction 
des temps puisse empeseher la confusion 
qu’il y auroit en des affaires, d’ailleurs 
assez brouillées. 

L’entreprise d’aller dés le Printemps 
prochain, porter vne Mission dans le 
cœur des Nations Iroquoises, nous oblige 
à demander à Yostre Reuerence le se¬ 
cours de six de nos Peres : car nous 
sommes trop peu. Monsieur de Lauzon, 
nostre Gouuerneur, fait estât d’y en- 
uover vn nombre de François choisis, 
pour y commencer vne nouuelle habi¬ 
tation. Nous y enuoyerons de nos 
Peres, et quelques hommes de trauail 
pour y bastir vne première Eglise, en 
l’honneur de la 1res Saincte Vierge. 
Les despenses seront excossiucs ; mais 
estant les affaires de Dieu plus que les 
nostres, sa Prouidence y pouruoira. Il 
y a dans la- France des personnes de 
Charité, zelées pour la conuersion des 
Saunages, et qui font l’office d’Apostres 
dans les pais Barbares, quoy qu’ils ne 
quittent pas leur Patrie, leurs enfans 
ny leurs femmes. 11 y a mesme des 
saincles Vefucs, de chastes Vierges, 
et quantité de Femmes mariées qui 


prennent parta cette gloire, de prescher 
l’Euangile d’vn bout du monde à l’autre, 
y faisant passer leurs aumosnes, pour 
coopérer au salut des- âmes racheptées 
par le Sang de lESVs-CnRisT. Ce n’est 
pas ce secours qui nous manquera ; et 
deussions-nous partir, comme soutient 
nous auons fait dan9 nos Missions Hu- 
ronnes, le seul baston en main et la 
seule confiance en Dieu pour toutes pro¬ 
uvions, nos Peres y sont tous résolus. 
Ceux qui viendront à leur secours, sça- 
chent pour se consoler, qu’il y aura 
beaucoup à faire et bien plus à souffrir, 
et tout à craindre, ayant affaire à des 
Nations Barbares, qui ne respirent que 
le sang et qui ont beu celuy des Martyrs. 
Peut-estre que dés l’abord on fera ren¬ 
contre. Quoy qu’il en soit, nos vies ne 
peuuent eslre mieux consommées qu’en 
procurant la gloire d’vn Dieu, qui le 
premier a consommé sa vie pour nous. 
V. R. nous obtiendra pour cet effet, les 
prières de tous nos Peres et Freres de 
la Prouince, et nous donnera, s’il luy 
plaist, sa sainte bénédiction. 

Mon Reuerend Pere, 

Yostre tres-humble et tres-obels- 
sant seruileur en N. S. 

François le Mercier. 

A Qùebec, ce 21. de Septembre 1634. 


CHAPITRE PREMIER. 

Dessein des Iroquois Ânniehronnons, 
dans le Traité de Paix qu’ils auoient 
conmencé auec nous au mois de No~ 
uembre 1653. 

A très l’heureuse deliurance du Pere 
Poncet, retourné de sa captiuilé, et 
sauné quasi par miracle, de la mort et 
des flammes où son compagnon de for¬ 
tune auoit esté brusïé cruellement, les 
Iroquois Anniehronnons nous ayans 

faits de grands presens, pour tesmoi- 
gnage de la sincérité de leur cœur, et 
en ayans reccu de réciproques, lurent 
pressez de leur retour, voyans que l’Hy- 
uer s’approchoit. 

En niesme temps, vn nauire qui re¬ 
stait encore à Quebec, fit voile pour 
retourner en France, et pour y porter 
les nouuelles de cette Paix tant desirée, 
et de la ioye qui s’estoit desia répandue 
-sur le visage et dans les cœurs de tous 
les peuples nos alliez, Algonquins, Mon- 
tagnetz et Murons^ 

Les plus beaux iours ont sonnent 
leurs nuages, et Pieu ne veut pas en ce 
monde que nos ioves y soient toutes 
pures. Le nauire qui retournoit en 
France, richement chargé des dépouilles 
des Castors du pals, lut dépouillé luy- 
mesme, estant tombé entre les mains 
des Anglois, qui l’altendoient dans la 
Manche. 

Icv, en mesme temps, trois ieimes 
hommes Huions, ayans fait rencontre 
dans les bois de deux Sauuages de la 
Nation des Loups, Alliez des Iroquois 
Anniehronnons, les surprirent de nuict, 
pour auoir leur butin, et les assom¬ 
mèrent sur la place. 

Ce coup de trahison fut dcscouuert 
par les Iroquois mesmes, qui auoient 
ramené le Pere Poncet, lorsque passans 
à leur retour, par l’habitation de nos 
François, qui est aux Trois Riuieres, 
ils y reeonneurent les despoüilles de 
leurs Alliez, et les robes teintes de leur 
sang, qui sans doute crioit vengeance 
au Ciel. C’estoit bien pour estouffer 
dans le berceau, les espérances d’vne 
paix qui ne faisoit que naistre. Mais 
Dieu y mit la main, le Gouucrneur de 
Trois Riuieres ayant fait mettre aux fers 
les meurtriers Hurons, pour en faire 
justice, et pour donner à connoistre que 
les François n’auoient point de part en 
ces crimes. Les Iroquois furent contens 
de nostre procédé, et nous firent des 
presens eux-mesmes, pour ladeliurance 
de ces trois criminels, disans que la 
Paix estant faite-, ils estoient freres des 
Hurons ; qu’ils n’esloient plus qu’vne 
famille, et qu’ils prenoient sur eux le 
soin d’arrester dans leur source les con¬ 


séquences de ce meurtre, puisque cette 
Nation des Loups leur esloil alliée. 

Pour nous lier plus estroitement par 
ensemble, les Iroquois demandèrent 
que quelques-vns de nos François allas¬ 
sent en leur pais, et qu’ils nous laisse- 
roient réciproquement des ostages, pour 
affermir, nous disoient-ils, ce nœud 
sacré d’vne amitié inuiolable, qu’ils sou- 
haitoient conseruer aucc nous, aussi 
long-temps que nos grands fleuues cou- 
leroient dans la mer. Beux ieunes sol¬ 
dats de bonne volonté se présentèrent 
pour ce voyage, quatre Iroquois nous 
demeurons. 

Peu de iours apres le départ des Am¬ 
bassadeurs Iroquois, les plus anciens 
Capitaines de nos Hurons nous descou- 
urirent vn secret, qui iusques alors nous 
auoit esté inconnu. Ils nous firent pa- 
roistre trois grands colliers de Porce¬ 
laine d’vne rare beauté. Ce sont, nous 
dirent-ils, des presens qui sont venus 
du profond des enfers, d’vn démon qui 
nous a parlé dans l’horreur d’vne nuict 
obscure ; mais vn démon qui nous fait 
peur, puis qu’il n’ayme que les tenebres 
et qu’il redoute la lumière. 

En vn mot, ils nous apprirent que la 
nuict mesme qui auoit suiuy le beau 
iour, auquel les Iroquois Anniehron¬ 
nons auoient conclu leur traité de Paix 
auec nous, le chef de cet ambassade les 
auoit esté resueiller sur la my-nuit, pour 
tenir conseil auec eux ; qu’il leur auoit 
dit nettement, que le dessein de son 
voyage estoil pour les destacher d’auec 
nous, et transporter leur Colonie Hu- 
ronne dans son pals, où estoient desia 
leurs parens emmenez autrefois captifs, 
qui ne supportoient leur absence qu’a- 
uec des regrets et des tristesses incon¬ 
solables, qu’ils les atlendoient aucc 
amour et qu’ils les accucilleroient auec 
ioye ; que tout le procédé qu’ils auoient 
tenu dans la deliurance du Pere Poncet, 
et dans leurs pour-parlers de Paix, n’e- 
stoit que pour couurir leur ieu, et pour 
auoir plus de moyen de parler sans 
soupçon auec nous et conduire toute 
celle affaire auec douceur et efficace. 

Nous n’auons osé refuser ces presens, 
nous adiousterent ces Capitaines Hurons : 

car c’eust esté rompre aucc eux et re¬ 
fuser la Paix, qu’il faut tascher de con- 
seruer puisque nous sommes dans l’im- 
puissance de soustenir la guerre. Aussi 
ne les auons nous receus qu’auec 
crainte, sçaehans trop bien que ce ne 
sont que des perfides, et qu’vne feinte 
amitié auec eux est mille fois plus dan¬ 
gereuse que ne seroit vne inimitié toute 
ouuerte. Peut-estrc qu’en vous trom¬ 
pant, ils nous veulent tromper, et que 
nous ayans diuisez, ils ont dessein de 
venir plus aisément à bout des vns et 
des autres, Pcut-estre veulent-ils se 
fortifier de nostre Colonie, et quand 
nous serions aucc eux, nous obliger à 
prendre les armes contre vous. Peut- 
eslre aussi qu’ils agissent auec les Fran¬ 
çois dans la sincérité, et que faisans 
mine de vous vouloir tromper, ils veulent 
nous tromper nous-mesmes, nous ayans 
retirez de vostre protection : car qui fait 
vne trahison est capable d’en faire plus 
<l’vne. 

Ces Capitaines Hurons demandent là 
dessus nos aduis, nous adioustans qu’ils 
estoient résolus de viure et de mourir 
auec nous ; quoy que pour contenter 
les attentes des Iroquois, ils leur eussent 
fait des presens réciproques à ce mesme 
dessein. 

Monsieur le Gouuerneur leur fit ré¬ 
ponse; qu’ils eussent bien fait de décou- 
urir ce conseil secret, dés la nuict 
mesme qu’il fut tenu, qu’il estoit bon 
<le sçauoir les pensées de ceux qui nous 
vouloient tromper ; que Dieu néant- 
moins beniroit l’innocence de nostre 
procédé, et que le temps nous donneroit 
quelque occasion de tirer le bien mesme 
des Iroquois et leur salut, des desseins 
qu’ils auroient de nous perdre. 


CIUPITRE II. 

Dessein des Iroquois Onnontaehronnons 
arriuez à Québec au mois de 
Feuricr 1654. 

Les Iroquois Onnontaehronnons sont 
ceux qui l’an passé parurent à Montreal, 


y portons les premières nouuelles de la 
Paix, quoy qu’il nous soit certain qu’ils 
n’y estoient venus qu’auec des pensées 
de la guerre. Ils enuoyerent leurs Am¬ 
bassadeurs à Quebec au mois de Se¬ 
ptembre suiuant, pour y traitter de cette 
Paix, y apportans de 1res riches presens 
pour cet effet. 

Ils auoient promis que l’Hyuer ils 
nous reuiendroient voir. Ils ont tenu 
leur parole ; et d’abord ils ont demandé 
qu’on assemblast le conseil. Leur Capi¬ 
taine se voyant au milieu de tous nos 
François, y estale six grands colliers de 
Porcelaine, c’est à dire qu’il auoit six 
choses d’importance à nous dire. 

Le premier présent estoit pour calmer 
l’esprit des François, de peur qu’estans 
troubles, ils ne prissent vne parole pour 
vne autre, et qu’ils ne s’offensassent de 
quelque mot mal entendu. 

Le second estoit pour tesmoigner que 
son cœur estoit sur sa langue, et sa 
langue en son cœur ; c’est à dire qu'il 
n’y auoit en tout son procédé qu’vnc 
sincérité toute aymable, etdontonn’au- 
roit pas sujet d’entrer en défiance. 

Le troisiesme estoit vn May, qu’il 
plantoit, disoit-il, au milieu de la grande 
Riuiere S. Laurens, vis à vis du fort de 
Quebec, de la maison d’Onontio, le 
grand Capitaine des François (c’est Mon¬ 
sieur de Lauzon nostre Gouuerneur) ; 
vn May, qui porteroit sa cime iusques 
au dessus des nues, afin que toutes les 
Nations de la terre le pussent voir, et 
que ce fust vn rendez-vous où tout le 
monde peust reposer en paix, sous 
l’ombre de ses feuilles. 

Le quatriesme présent se donnoit pour 
faire vn abisme profond jusqu’aux en¬ 
fers, dans lequel on ietteroit toutes les 
médisances, tous les soupçons, et tout 
ce qui seroit capable d’alterer les esprits 
et de corrompre la douceur d’vne Paix 
que le ciel nous auoit donnée. 

Le cinquiesme estoit pour oster les 
nüages qui auoient obscurcy le soleil. 
Ces nüages, dit-il, sont les discours de 
défiance des Algonquins et des Monta- 
gnets, qui empeschent que le soleil ne 
respande ses douces lumières sur nous 
et sur eux. S’ils estoient moins crédules 

à mille faussetez, leur esprit seroil vn 
soleil qui donnerait du iour par tout, et 
dissiperait les tenebres. 

Enfin le sixiesme présent esloit pour 
faire abismer si allant dans la terre, 
leur chaudière de guerre, où ils auoient 
accoustumé de faire bouillir la chair hu¬ 
maine, et les corps découpez en pièces 
de leurs captifs, qu’ils mangeaient auee 
cruauté, que jamais cette chaudière abo¬ 
minable ne parust sur terre, puisque 
toute leur haine se trouuoit changée en 
amour. 

Ce conseil se tint auee nous le cin- 
quiesme iour de Feurier. Ce n’estoit 
rien que iove, qu’ouuerlure de cœur, et 
le soleil n’a pas des rayons plus bénins 
que nous paroissoient les visages de ces 
Ambassadeurs ; mais vne nuict obscure 
suit après vn beau iour. 

Nous apprenons d’vn Chrestien Huron 
que ce Capitaine Iroquois Onnontaehron- 
non estoit dans le mesme dessein qu’a- 
uoienl esté les Ambassadeurs Annieh- 
ronnons, de détacher d’auec nous la 
Colonie Huronne, et d’attirer dans leur 
pais les familles entières, hommes, fem¬ 
mes et enfans ; que pour l’execution il 
proposoit vn moyen aussi facile qu’il 
estoit spécieux, sçanoir: que les Huron s, 
dés le commencement du Printemps, 
témoigneraient estre attirez de la beauté 
de Montreal, et s’y vouloir habituer, 
qu’ils prendraient ce chemin, et que 
sans doute les François fauoriseroient 
eux-mesmes celte retraite ; mais qu’ap¬ 
prochant de l’Isle de Montreal, ils mon¬ 
teraient vn bras de la Riuiere au lieu 
d’vn autre, et qu’estans arriuez au des¬ 
sus de cette Isle, ils y trouueroient vne 
bande de cinq cens Iroquois Onnonla- 
ehronnons, qui en les attendant, y bâ¬ 
tiraient vn fort, y feraient bonne chasse, 
et des canots pour faciliter le reste du 
voyage ; qu’au reste ce dessein deuoit 
estre caché, mesme aux Hurons, à la 
reserue de trois ou quatre qui condui- 
roient prudemment celte affaire, sans 
donner autre idée a leurs femmes et à 
leurs enfans, sinon de ce transport de 
leur demeure à Montreal ; que quatre à 
cinq cens Iroquois leur viendraient à la 
rencontre, entre les Trois Iliuieres et 
Relation— 1654. b 


Montreal, et qu’alors il serait temps de 
publier tout leur dessein ; qu’aucun n’y 
pourrait contredire, puis qu’ils seraient 
contraints de prendre la loy du plus 
fort, et que pluslost ce leur serait trop 
de bonheur d’estre amys des vain¬ 
queurs, et d’aller en vn pais victorieux 
et vn pais de Paix, qui va porter la 
guerre au loin, n’en receuant aucun 
dommage. 

Cet Ambassadeur Iroquois auoit fait 
quatre presens pour ce dessein ; mais 
dans l’obscurité et dans l’horreur de la 
nuit, à ceux qu’il croyoit estre personnes 
de confiance, auee promesse d’en garder 
le secret inuiolable. 

Quand le tout nous fut rapporté, si 
nos Ilurons furent en peine, nous le 
fusmes auee eux. Nous voyons bien, 
nous dirent ces Capitaines Hurons, que 
ces deux Nations Iroquoises, à l’enui 
l’vne de l’autre, veulent nous attirer. 
Quelque dessein que nous prenions, 
nous n’y enuisageons que du malheur. 
Nous auons occasion de croire, que cet 
empressement qu’ils tesmoignent cha¬ 
cun de son costé, n’est, pas vn amour 
qu’ils nous portent, mais vn dessein de 
se venger sur nous, chacun d’vne iniure 
receuë, qu’ils n’ont pas si tost par- 
donnée. Les Onnontaehronnonsont sur 
le cœur la mort de trente quatre de 
leurs hommes, gens d’élite et de consi¬ 
dération parmy eux, que nous trom- 
pasmes il y a trois ans, en nostre ancien 
pais, lors qu’eux-mesmes nous voulaient 
tromper. Nous preuinsmes d’vn iour le 
malheur qui alloit fondre sur nos lestes, 
lors qu’ils ôsloient dans le dessein de 
nous massacrer sous ombre d’vn faux 
traité de Paix, dans lequel ils nous 
vouloient surprendre. L’Anniehronnon 
n’aura pas oublié la mort de leur grand 
Capitaine Toronlisati que nous brû- 
lasmes aux Trois Riuieres, il n’y a que 
deux ans, lors que luy voulant nous 
trahir, il se vit luy-mesme trahy. Quoy 
qu’en cela nous soyons innocens, ils 
nous prennent pour des criminels, de 
n’auoir pas receu la mort de leur main, 
à l’heure qu’ils souhaitoient. Ils nous 
regardent comme autant de victimes 
consacrées à leur cruauté, et c’est ce qui 

probablement les pousse à nous témoi¬ 
gner tant d’amour. 

Ce qui accroist nostrc malheur en ce 
rencontre, adiousterent ces Capitaines 
Hurons, c’est que quelque party que 
nous prenions, eussent-ils arraché de 
leur cœur ces désirs furieux qu’ils ont 
de se venger de nous, l’autre partv se 
croyant mesprisé et poslposé aux autres, 
il entrera en des rages nouuelles, il en 
fera vn nouueau crime, qui les irritera 
plus que jamais. Que si ny les vns ny 
les autres ne nous enleuent en leur pais, 
leur esperance estant deceuë, se chan¬ 
gera en desespoir ; et se voyant esgale- 
ment trompés, ils se joindront pour 
coniurer noslre ruine, ainsi nous ne 
voyons que des malheurs de tous costés. 

Apres vne longue suspension de ce 
qu’ils deuoient faire, le plus ancien des 
Capitaines adressa sa parole à Monsieur 
le Gouuerneur : C’est à toy maintenant, 
Onontio, et non pas à nous de parler. 
Nous sommes morts depuis quatre ans, 
que nostre pais fut désolé. La mort 
nous suit par tout, elle est tousiours de- 
uant nos yeux. Nous ne viuons qu’en 
toy, nous ne voyons que par tes yeux, 
nous ne respirons qu’en ta personne, et 
nos raisonnemens sont sans raison, si¬ 
non en tant que tu nous en donnes. C’est 
donc à toy, Onontio, à nous tirer de 
ces périls, nous disant ce qu’il nous faut 
faire. 

Ce rencontre nous estoit faschcux : 
car vn traistre qui se sent criminel et 
qui se voit descouuert, craint qu’on ne 
le preuienne, et croit que son salut gist 
à haster la perte du plus innocent, sça- 
chant bien qu’il mérité luy-mesme 
d’estre perdu. Ainsi nous allions de la 
peine à faire paroistre que nous sceus- 
sions leur procédé ; d’ailleurs de témoi¬ 
gner n’en rien sçauoir, c’estoit les en¬ 
gager à le continuer, et en différant le 
remede, en rendre le mal incurable, 
qui tcndoit à la ruine, ou des François 
ou des Huions, et plus probablement 
autant des vns que des autres. 

Enfin nous iugcasmes qu’il y auroit 
du mieux de faire connoistre à l’Iro- 
quois, que de nous-mesmes nous nous 
portions à leur dessein, sans tesmoigner 


ny défiance, ny jalousie, en telle fa¬ 
çon toutefois que nous trouuerions les 
moyens de différer cette entreprise à 
quelque année suiuante, espérant, ce 
qui est arriué, que Dieu donneroit jour 
à nos tenebres, et que le temps iroit 
disposant les esprits à vne Paix sincere. 

Nos Capitaines Hurons dirent comme 
en confiance, à l’Ambassadeur Iroquois, 
que leur dessein reûssissoit au delà de 
leurs espérances, que les François leur 
proposoient de faire eux-mesmes vne 
nouuelle habitation sur le grand lac des 
Jroquois ; que cela estant de la sorte, 
il y auroit du mieux de leur communi¬ 
quer leur dessein, iusqu’alors caché, 
sans paroistre qu’on eust voulu leur rien 
celer : l’iroquois s’y accorde. 

On lient conseil, on y produit les 
quatre colliers Iroquois, par lesquels oa 
inuitoit la colonie Huronne de se faire 
vn nouueau païs, dans des terres autre¬ 
fois ennemies, qu’on leur promet deuoir 
leur estre vne terre de Promission. 

A ces presens, les Hurons ne respon- 
dirent que deux mots, et cela par deux 
autres presens : le premier, pour faire 
différer l’execution de ce dessein, au 
moins pour vne année ; le second pré¬ 
sent, pour exhorter les Iroquois à baslir 
premièrement vne demeure aux robes 
noires, c’est à dire à nos Peres qui les 
enseignent, asseurans qu’en quelque 
lieu que nos Peres voulussent aller, la 
colonie les suiuroit. 

Monsieur le Gouuerneur se mit de la 
partie, et tesmoigna agréer ce dessein 
par six autres presens. 

Par le premier, il exhortoit les Iro¬ 
quois Onnontaehronnons à faire bon ac¬ 
cueil aux Hurons, lors qu’ils seroienten 
leur païs. 

Par le second, il les prioit de ne pas 
presser les Familles Huronnes, qui ne 
seroient pas encore disposées à ce 
voyage. 

Par le troisiesme, il demandoit qu’on 
leur laissast vne liberté toute entière, 
d’aller la part où ilsvoudroient, soitque 
d’aucuns fussent portés d’inclination 
pour le païs des Iroquois Anniehron- 
nons, d’autres pour SonnonlSanne, soit 
que d’autres respirassent vers leur an- 

rien pais, ou que d’aucuns voulussent 
continuer leur demeure auec les Fran¬ 
çois. 

Le qualriesme présent estoit pour 
mettre la voix d'Onontio dans la bouche 
d’Annonchiassé, c’est à dire que Mon¬ 
sieur nostre Gouuerneur leur tesmoi- 
gnoit qu’ils n’auroient plus aucun besoin 
de descendre iusques à Quebec pour 
entendre sa voix et ses pensées sur ce 
traitté de Paix ; mais qu’ils pourroienl 
agir auec Monsieur de Maison-neufue, 
Gouuerneur particulier de Montreal, 
auec autant de confiance qu’auec luy- 
mesme, et qu’en cela, il luy donnoit 
tout son pouuoir. 

Le cinquiesme présent estoit pour 
transplanter le May qu’ils auoient mis 
deuant Quebec, et le transporter à Mont¬ 
real, afin qu’estant vue place frontière, 
on s’y trouuast plus aisément. 

Lesixiesme présent estoit pour réunir 
tous les esprits des Iroquois, qui sont 
rinq nations differentes, afin que cette 
Paix fnst generale, et qu’il n’y eust au¬ 
cune jalousie des vns contre les autres. 

Par ce moyen nous contentions tous 
les esprits, estons atnys de tout le 
monde, et aucun ne pouuantse plaindre 
de nous, sur tout laissant chacune des 
Nations Iroquoises dans l’esperance d’at¬ 
tirer à eux les Hurons, qu’ils desiroient 
auec tant d’ardeur. 

Cela fait, les Ambassadeurs songèrent 
à leur retour, nous donnant asseurance 
d’vne Paix inuiolable. 


CHAPITRE III. 

Prise d’vn François à Montreal par les 
Iroquois Onneiochronnons au mois 
d’Auril 1654. et de sa deliurance. 

Tout le long de l’Hyuer, ne s’estant 
rien passé qui trauersast nos ioyes, tout 
ne respirant que la Paix, principalement 
à Montreal, la grande quantité de Ca¬ 
stors qui ont peuplé dans les ruisseaux 
et dans les riuieres voisines, y attirèrent 


nos François dés le commencement du 
Printemps, après la fonte des neiges et 
des glaces ; de tous costcz on leur fai- 
soil bonne chasse et bonne guerre, auec 
autant de ioye que de profil. 

Yn ieune Chirurgien, ayant suiuy sa 
proye et tendu ses piégés au Castor en 
des lieux escortez, où jamais aucune 
solitude ne luy auoit paru plus douce, 
vue bande d’Iroquois Onneiochronnons, 
qui esloient là venus à la chasse des 
hommes, y firent prise de ce chasseur 
aux bestes. Ils l’enleuerent prompte¬ 
ment, le ieltant dedans leurs canots 
sans laisser aucune marque de leur 
venue. On n’eust rien sçeu de ce mal¬ 
heur, si par bonheur vn Huron ne se 
fnst eschappé, qui estoit de la bande de 
ces ennemis, lequel ils auoient laissé au 
lieu de leur abord, dans l’isle de Mont¬ 
real, pour y garder leur équipage, et 
pour y tenir compagnie à deux jeunes 
femmes Iroquoises qui accompagnoient 
leurs maris, tant cette guerre est douce 
et facile à nos ennemis. Ce Huron ayant 
pris son temps, accourt promplementau 
fort de Montreal, y donne aduis qu’on 
soit sur ses gardes, qu’il est venu vne 
troupe de douze Iroquois Onneiochron¬ 
nons, q^i sont en queste aux enuirons, 
n’ayans que des pensées de guerre, de 
sang et de carnage. On tire le canon 
pour signal de retraite. Ce ieune Chi¬ 
rurgien se trouue seul de manque, et 
on ne doute point qu’il ne soit ou captif, 
ou tué sur la place. De Montreal, on en 
depesche les aduis aux Trois Riuieres 
et à Quebec. Nous voila derechef dans 
les terreurs d’vne nouuelle guerre et 
dans l’attente d’vne armée ennemie, le 
Huron échappé nous asseurant qu’elle 
estoit proche, et que tout n’estoit que 
trahison. Mais tout ne fut que pour af¬ 
fermir nostre Paix et pour nous faire 
sentir au doigt que Dieu seul trauailloit 
pour nous, au delà de toutes nos pru¬ 
dences et de ce que nous eussions osé 
esperer. 

Au commencement du mois de May, 
vne bande d’Iroquois Onnontaehron- 
nons arriuerenl à Montreal, ne sçaehans 
rien de cet acte d’hostilité. On les re¬ 
çoit auec amour, on leur ouure le cœur. 

et la porte du fort. Apres vn accueil fa- 
uorable, on leur parle de la prise du 
François emmené captif ; ils sont surpris 
à ces nouuelles, ils tremblent et ils pa¬ 
lissent, croyans qu’on s’en voulust ven¬ 
ger sur eux. On les rasseure auec dou¬ 
ceur, et on leur fait entendre que la 
couslume des François ne fut iamais de 
mesler l’innocent auec le coupable, que 
d’vn amy on n’en fait pas vn enncmy, 
s’il ne le veut estre luy-mesme. 

11 y auoit en cette bande vn Capitaine 
qui porte le nom le plus considérable de 
toute sa Nation, Sagochiendagehté. Non, 
non, dit-il, voslre bonté sera tousiours 
victorieuse ; nos malices et nos fourbes 
ne pourront pas l’éteindre : malheur à 
ceux qui iamais en abuseront. le veux 
moy-mesme demeurer vostre captif et 
vostre ostage, iusqu’à ce qu’on ayt de- 
linré le François emmené captif. Ma 
vie respondra pour la sienne, et si ceux 
de ma Nation ont du respect et de l’a¬ 
mour pour moy, le François viura, et sa 
vie saunera la mienne. 

Il députe à l’heure mesme vn canot 
exprès, pour porter ces nouuelles à On- 
nontaé, dont il est Capitaine. Là on y 
prend l’atfaire à cœur, on y amasse des 
presens, et on enuoye vne ambassade à 
Onneiout, Nation de ceux qui auoient 
fait le coup : on leur demande le captif, 
et sa liberté. 

Ce ieune Chirurgien est heureuse¬ 
ment estonné de voir en vn moment ses 
liens rompus. Les visages n’ont plus 
pourluy que des douceurs, ses ennemis 
estans deuenus ses amis. Et la ioye fut 
toute entière à Montreal, lors qu’il y ap¬ 
porta luy-mesme les nouuelles de sa de- 
liurance, etl’asseurance de la Paix pour 
toutes les Nations Iroquoises. 

Les Onnontaehronnons qui l’auoient 
ramené, voyons tout le monde assemblé, 
font monstre de vingt colliers de Porce¬ 
laine, pour accompagner le principal 
de leurs presens, qui estoit nostre pri¬ 
sonnier remis en liberté. 

Le premier collier estoit pour affer¬ 
mir le May, qu’Onontio, le grand Capi¬ 
taine des François, auoit transporté à 
Montreal. 

Le second, pour remettre en meilleure 


humeur Monsieur de Maison-neufue, 
justement indigné pour cette prise in¬ 
juste, d’vn de ses nepueux qu’il aimoit. 

Le troisiesme, luy deuoit seruir d’vn 
breuuage, pour luy faire vomir toute sa 
bile et tout le poison de son cœur. 

Le quatriesme présent, estoit pour 
ietler dans le feu, les liens qui auoient 
serré les mains et les bras du François 
emmené captif. 

Le cinquiesme, pour rompre les cor¬ 
des qui luy auoient serré les iambes. 

Le sixiesme, pour brusler celles qui 
l’auoient lié par le milieu du corps. 

Le sepliesme : La Nation des Onnon- 
tachronrions brise l’échafaul où ce captif 
François a esté exposé. 

Le huitiesme : La Nation des Son- 
nontoehronnons le retire de ce lieu 
d’opprobre. 

Leneufiesme* Les Onionenhronnons 
font le mesme. 

Le dixiesme : Les Onneiochronnons 
bruslent le bois qui a seruy à cet écha- 
faut malheureux, en sorte que les cen¬ 
dres mesmes n’en restent pas à la posté¬ 
rité, et qu’on en perde la mémoire. 

L’onziesme présent estoit pour réunir 
dans les mesmes pensées de Paix, l’e¬ 
sprit de nos François, des lierons et 
des Algonquins, en cas que la crainte 
eust donné à quelqu’vn de la défiance. 

Le douziesme : La nature, dit le Ca¬ 
pitaine Iroquois, a parsemé de rochers 
et d’écueils, les Riuieres qui nous ioi- 
gnent aux François ; i’oste, dit-il, tous 
ces brisans, afin que tout nostre com¬ 
merce en soit plus doux et plus facile. 

Le treiziesme : le souhaite auant tou¬ 
tes choses, de voir en mon pais vne des 
robes noires qui ont enseigné aux Hu- 
rons à honorer vn Dieu. 

Le quatorziesme : Nous aurons du 
respect pour luy, et tous les iours nous 
netloyerons la natte sur laquelle il sera 
couché. 

Le quinziesme : Nous receurons auec 
amour ses instructions, et nous voulons 
adorer celuy qui est le maistre de nos 
vies. 

Le seiziesme : Nostre jeunesse n’aura 
plus de guerre auec les François ; mais 
comme elle est trop guerriere pour 

quitter cet etnploy, vous sçaurés que 
nous allons porter nos armes contre les 
Eliriehronnons (c’est la Nation du cliat); 
dés cet Esté nous y conduirons vue ar¬ 
mée. La terre tremble de ce costé là, et 
tout est calme iey. 

Le dix-septiesme : Si quelque acci¬ 
dent suruenoit, qui peut trauerser cette 
Paix, i’auray des aisles pour voler et 
pour me rendre au plus lost icy : ma 
presence arrestera tous les desordres. 

Le dix-huitiesme : I’ouure l’oreille 
au François, afin qu’il sçaclie tout et 
qu’il entende les nouuelles, et qu’il m’en 
donne aduis. 

Le dix-neufiesme : Nous ne sommes 
plus qn’vn, le François et moy Onnon- 
taehronnon : nos bras sont enchaisnez 
les vns aux autres par vn lien d’amour ; 
qui voudra le coupper sera nostre en- 
nemy commun. 

Le vingtiesme : Nous ne ferons rien 
en cachette, le Soleil en sera tesmoin ; 
qu’il cesse d’éclairer celuy qui vondroit 
chercher les tenebres : qui haït la lu¬ 
mière, est indigne que le Soleil luise 
pourluy. 

Ce furent là les vingt presens que 
nous firent les Iroquois Onnoutaehron- 
nons, pour affermir la Paix, qui auoit 
esté offensée par la prise de nostre 
François. 


CHAPITRE iv. 

Vne flotte (le canots Ilurons et d’Algon¬ 
quins des nations supérieures, alliées 
des François, arriuent à Montreal et 
aux Trois Riuieres, et y apportent 
d’heureuses nouuelles au mois de Juin. 

Apres la prise du Chirurgien de Mont¬ 
real, et auant son retour de sa captiuité, 
lors que nous estions entre la crainte et 
l’esperance, ne sçachans pas quelle issue 
auroit celte affaire, vne Hotte parut de 
loin, qui descendoit les rapides et les 
cheutes d’eau, qui sont au dessus de 
Montreal. On eut suiet de craindre que 


ce fust vne armée ennemie ; mais on 
reconnut aux approches, que c’estoient 
des amys qui venoienl de quatre cents 
lieues loin, nous apporter des nou¬ 
uelles de leur Nation, et en sçauoir des 
nostres. 

Les hubilans de Montreal et des Trois 
Riuieres eurent vne double iove, voyans 
que ces canots estoient chargez de pel¬ 
leteries, que ces Nations viennent traiter 
pour nos denrées françoises. 

Ces gens là, estoient partie Tionnon- 
latehronnons, que nous appellions au¬ 
trefois la Nation du Petun, de langue 
Huronne, et partie Ondataouaouat, de 
langue Algonquine, que nous appelions 
les Cheueux releuez, à cause que leur 
cheucleure ne descend point en bas, 
mais qu’ils font dresser leurs cheueux, 
comme vne creste qui porte en haut. 

Tous ces peuples ont quitté leur an¬ 
cien pais, et se sont relirez vers les 
Nations plus esbignées, vers le grand 
lac que nous appelions des Puants, à 
cause qu’ils habitent proche la Mer, qui 
est salée et que nos Saunages appellent 
l’eau puante ; c’est du costé du Nord. 
La désolation du pais des Huions leur 
ayant fait appréhender vn semblable 
malheur, et la fureur des Iroquois les 
ayant poursuiuy par tout, ils n’ont pas 
creu estre asseurez, qu'en s’esbignant 
pour ainsi dire, iusques au bout du 
monde. 

Ils y sont en grand nombre, et plus 
peuplez que n’ont esté tous ces pais, 
dont plusieurs ont diuerses langues, qui 
nous sont inconnues ; si faut-il qu’ils 
connoissent Dieu, et que nous leur an¬ 
noncions quelque iour ses grandeurs. 

Ceux qui nous sont venus trouuer, au 
nombre d’enuiron six-vingls, firent ren¬ 
contre en leur chemin de quelques Iro¬ 
quois Sonnontoehronnons, et de quel¬ 
ques gens de la Nation du Loup, alliez 
des Iroquois Anniehronnons, qui estoient 
à la chasse. Ils en firent treize de captifs, 
qu’ils ne voulurent point traiter dans les 
cruautez ordinaires, non pas mesme leur 
lier les bras ny les mains. Dieu adoucit 
les cœurs barbares, quand c’est luy qui 
veut faire la Paix. 

Celte trouppe victorieuse, arriuée heu- 

reusement à Montreal, y ayant veu la 
disposition des esprits, et que tout ten- 
doità la Paix, fit présent de ses captifs 
à Sagochiendagehté, Capitaine Onnon- 
taehronnon, qui de son gré y estoil de¬ 
meuré pour ostage, attendant le retour 
dq François emmené captif. 

Ce ne sont que festins et que chants 
de ioye, dans vne douce impatience, 
qu’on voye au plus tost ce retour. Là 
dessus, le François arriua, comme il 
a esté dit au Chapitre precedent. 

Les Iroquois Onnontaehronnons qui 
le ramenèrent, nous firent voir que Dieu 
trauailloit plus que nous à l’affermisse¬ 
ment. de cette Paix. 

Ils nous apprennent qu’vne nouuelle 
guerre leur estoit suruenuë, qui les ietle 
tous dans la crainte ; quelesEhriehron- 
nons arment contre eux (nous les ap¬ 
pelions la Nation Chat, à cause qu’il y 
a dans leur pais vne quantité prodigieuse 
de Chats sauuages, deux et trois fois 
plus grands que nos Chats domestiques, 
mais d’vn beau poil, et précieux) ; ils 
nous apprennent qu’vne bourgade d’Iro- 
quois Sonnontoehronnons a esté desia 
mise à feu, et enleuée dés leur premier 
abord ; que cette mesme Nation a pour- 
suiuy vne de leurs armées, qui reuenoit 
victorieuse du costé du grand lac des 
Hurons, et qu’vne Compagnie entière 
de quatre-vingts hommes d’élite, qui 
estoit leur arriere-garde, y a esté en¬ 
tièrement taillée en pièces ; qu’vn de 
leurs plus grands Capitaines, nommé 
Ànnenraes, a esté pris et emmené ca¬ 
ptif par des courreurs de cette Nation, 
qui sont venus faire ce coup quasi aux 
portes de leur bourg ; en vn mot, que 
tout est en feu dans les quatre Nations 
des Iroquois supérieurs, qui se liguent 
et qui arment pour repousser cet en- 
nemy, et que tout cela les oblige à vou¬ 
loir tout de bon la Paix auec nous, 
quand mesme ils n’en auroient pas eu 
les pensées iusqu’alors. 

Nous vismes à ces nouuellcs, que Dieu 
nous secouroit du costé que nous ne 
l’attendions pas, faisant vne diuersion 
des armes et des forces de nos en¬ 
nemis. 

Celle Nation du Chat est grandement 


peuplée ; quelques Hurons qui se sont 
respandus par tout lors que leur pais 
fut ruiné, se sont joints auec eux, et ont 
suscité cette guerre qui donne de la ter¬ 
reur aux Iroquois. On fait estât de deux 
mille hommes bien aguerris, quoy qu’ils 
n’ayent pas d’armes à feu. Mais ils com¬ 
battent à la Françoise, essuyants coura¬ 
geusement la première décharge des 
Iroquois, qui sont armez de nos fusils, 
et fondants en suilte sur eux, auec vne 
gresle de fléchés qui sont empoisonnées, 
et qu’ils tirent huit et dix fois auant 
qu’on puisse recharger vn fusil. 

Quoy qu’il en soit, nous demeurons 
en paix, et le Pere Simon le Moine, re¬ 
tourné tout freschement des Iroquois 
supérieurs, nous asseure qu’ils s’ar- 
moient pour aller de ce costé là, au 
nombre de dix-huit cents hommes. 


chapitre v. 

Les Iroquois Anniehronnons arriuent à 
Quebec au mois de Iuillet, et ramè¬ 
nent deux François qu’ils auoient en 
ostage. 

Deux jeunes soldats de la garnison de 
Quebec, estoient allez au mois de No- 
uembre 1653. auec les Iroquois Annieh¬ 
ronnons, qui nous auoient ramené le 
Pere Poncet deliuré de sa captiuité. On 
les auoit enuoyés comme pour seruir 
d’ostages, ou plus tost pour seruir d’vn 
gage asseuré, que nous n’estions vraye- 
ment qu’vn cœur, les Iroquois et nous, 
et que nous voulions viure en confiance 
les vns auec les autres. 

Tout l’Hyuer on auoit veu à Montreal 
et aux Trois Riuieres, quantité d’Iro- 
quoisde celte Nation, qui tousiours con- 
firmoient la Paix ; mais toutesfois quel¬ 
ques nouuelles suruenuës, et mesme 
quelques lettres de nos François, nous 
iettoient dans la défiance, iusqu’à ce 
que sur la fin de l’Hyuer, vn Capitaine 
Anniehronnon, fils d’vne mere Iro- 
quoise et d’vn Pere Hollandois, nous 

apporta des lettres du Capitaine du fort 
d’Orange, en la Nouuelle Hollande, et 
de quelques marchands Hollandois, qui 
nous tesmoignoient tous, que c’estoit 
maintenant tout de bon qu’ils voyoient 
les esprits des Sauuages leurs alliez, 
disposez à la Paix. 

Ce mesme Capitaine Iroquois, fit vn 
second voyage pour nous ramener nos 
deux François ostages, selon la parole 
qu’il nous en auoil donnée. Ils arriue- 
rent à Quebec au mois de Iuillet, fort 
peu de iours apres que le Pere Simon le 
Moine nous eut quittez pour son voyage 
d’Onnontagué, duquel nous parlerons au 
Chapitre suiuant. 

Nous fusmes en peine en ce ren¬ 
contre, voyant bien qu’il y auroit quel¬ 
que suiet de ialousie entre les quatre 
Nations Iroquoises supérieures, et les i 
Iroquois Anniehronnons, chacun d’eux 
désirant emporter l’honneur de cette 
ambassade du Pere le Moine en leur 
pais. Les Onnonlaehronnons le desi- 
roient, à cause que c’estoient eux qui 
auoient porté les premières nouuelles 
de la Paix. Les Anniehronnons le sou- 
haitoient, pour ce qu’ils sont les plus 
proches de nous, et comme les fron¬ 
tières. 

Le Capitaine Anniehronnon en fit 
adroitement ses plaintes auec esprit. 
N’est-ce pas, dit-il, par la porte qu’il 
faut entrer en la maison, et non par la 
cheminée et le toit de la cabane, sinon 
qu’on soit voleur et qu’on veuille sur¬ 
prendre le monde ? Nous ne faisons 
qu’vne cabane nous autres cinq Nations 
Iroquoises ; nous ne faisons qu’vn feu 
et nous auons de tout temps habité sous 
vn mesme toit. En effet de tout temps, 
ces cinq Nations Iroquoises, s’appellent 
dans le nom de leur langue, qui est Hu- 
ronne, iïotinnonchiendi, c’est à dire la 
Cabane acheuée, comme s’ils n’estoient 
qu’vne famille. Quoy donc, dit-il, vous 
n’entrez pas dans la cabane par la porte 
qui est au bas estage de la maison ? 
c’est par nous autres Anniehronnons 
qu’il falloit commencer. Vous voulez 
entrer par le toit et par la cheminée, 
commençant par l’Onnontaehronnon. 
N’auez-vous point de crainte que la 


fumée ne vous aueugle, nostre feu n’e¬ 
stant pas esteinl? ne craignez-vous point 
de tomber du haut en bas, n’ayant rien 
de solide où poser vos démarchés? 

Cela obligea Monsieur le Gouucrneur 
de luy faire des presens exprez, pour 
l'asseurer que Ündessonk (c’est le nom 
du Pere Simon le Moine) iroit aussi en 
leur pals, pourueu qu’il le peust at¬ 
teindre en chemin, et luy rendre nos 
lettres qui l’informeroient de nos pen¬ 
sées. Ces lettres luy firent haster son 
départ ; mais le Pere ayant pris le dé¬ 
liant, ne put pas estre atteint, et il pour- 
suiuit son voyage selon le premier des¬ 
sein qui auoit esté pris. 


CHAPITRE VI. 

Voyage du Pere Simon le Moine dans le 
païs des Iroquois Onnonlaehronnons , 
en Iuillet, Âoust et Septembre. 

Le second iour du mois de Iuillet, 
feste de la Visitation de la tres-saincte 
Vierge, tousiours fauorable à nos entre¬ 
prises, le Pere Simon le Moine partit de 
Quebec pour le voyage aux Iroquois On- 
nontaehronnons. Il passe par les Trois 
Riuieres, et de là par Montreal, où vn 
ieune homme de bon courage, et ancien 
habitant, se ioint à luy auec beaucoup 
de pieté. le suiuray le tournai du Pere, 
pour plus grande facilité. 

Le 17. iour de Iuillet, iour de sainct 
Alexis, nous sortons de chez nous auec 
ce grand sainct voyageur, et nous par¬ 
tons pour vne terre qui nous est in¬ 
connue. 

Le 18. suiuans tousiours le cours de 
la Riuiere sainct Laurens, nous ne trou- 
uons que des brisons et des torrens im¬ 
pétueux, tout parsemez de rochers et 
d’eseueils. 

Le 19. Cette Riuiere se va eslargis- 
sant et fait vn lac agréable à la veuë, 
de huit ou dix lieues de longueur. Le 
soir, vne armée de mousquites impor¬ 
tunes nous fut vn présagé de la pluye, 







12 


Relation de la Nouvelle 


qui nous mouilla toute la nuict. C’est 
vn plaisir plus innocent et plus doux 
qu’on ne pourroit croire, de n’auoir en 
ce rencontre aucun abry, sinon des 
arbres que la nature y a produits depuis 
la création du monde. 

Le 20. Ce ne sont que deslsles, d’vn 
aspect le plus beau du monde qui coup- 
pont çà et là cette riuiere tres-paisible. 
La terre du costé du Nord, nous paroist 
excellente : vers le Soleil leuanl, c’est 
vne chaisne de hautes montagnes, que 
nousappellasmes de saincte Marguerite. 

Le 21. Les isles continuent. Sur le 
soir nous brisons nostre canot d’écorce, 
il pleut toute la nuict. Les roches toutes 
nues, nous seruent et de liet, et de ma- 
telats, et de tout. Qui a Dieu auec soy, 
repose par tout doucement. 

Le 22. Les précipices d’eau, qui pour 
vn temps ne sont plus nauigables, nous 
obligent à porter sur nos espaules nostre 
petit bagage, et le canot qui nous por- 
toit. A l’autre costé du rapide, i’aperçoy 
vn troupeau de vaches sauuages, qui 
paissoient à leur aise en grand repos. 
On en void quelquesfois en ces endroits, 
quatre ou cinq cens de compagnie. 

Le 23. et le 24. du mois, nostre 
pilote s’estant blessé, il fallut demeurer 
en proye aux maringoins, et prendre 
patience : soutient plus difficile pour les 
incommodilez qui n’ont point de re- 
lasche, ny iour ny nuict, qu’il ne seroit 
de voir la mort douant ses yeux. 

Le 25. La riuiere est si fort rapide, 
que nous sommes contraints de nous 
ietter dans l’eau pour traisner apres 
nous nostre canot parmy les roches, 
comme vn caualier qui mettant pied à 
terre mene son cheual par la bride ; le 
soir nous arriuons à Pembaucheure du 
lac sainct Ignace, où les anguilles y sont 
dans vne quantité prodigieuse. 

Le 26. Vn grand vent meslé de piuye, 
nous oblige à nous débarquer apres 
quatre lieues de chemin. Vne cabane 
est bien-tost faite : on despoüille les 
arbres voisins de leur escorce, on les 
ietlc sur des perches qu’on plante en 
terre de part et d’autre, les faisant ap¬ 
procher en forme de berceau, et voilà 
vostre maison bastic. L’ambition n’a 


point d’entrée dans ce palais ; il ne laissa- 
pas de nous estre autant agréable, que 
si le toit en eust esté toul d’or. 

Le 27. Nous costoyous les riuagesdu 
lac, ce sont rochers de part et d’autre 
d’vne hauteur excessiue, tantost effroya¬ 
bles, tan tost agréables à la veuè ; c’est 
merueille comme de grands arbres peu- 
uenl trouuer racine parmy tant de ro¬ 
chers. 

Le 28. Ce ne sont que tonnerres et 
qu’esclairs, et vn deluge d’vne pluye 
qui nous oblige à nous tenir à l’abry de 
nostre canot, qui nous sert de maison, 
le renuersant sur nous. 

Le 29. et 30. de Iuillet, vn orage de 
vent continué qui nous arreste à l’entrée 
d’vn grand lac, nommé Ontario : nous 
l’appelions le lac des Iroquois, à cause 
que du costé du midy, ils y ont leurs 
bourgades. Les Ilurons sont de l’autre 
costé, plus auant dans les terres. Ce lac 
a de largeur vingt lieues ; sa longueur, 
d’enuiron quarante. 

Le 31. iour de sainct Ignace, la pluye 
et les vents nous obligent à chercher 
des chemins perdus. Nous trauersons 
de longues isles, porlans nostre bagage, 
nos prouisions, et le canot sur nos 
espaules. Ce chemin semble long à vn 
panure homme bien fatigué. 

Le premier iour du mois d’Aoust, 
quelques pescheurs Iroquois nous ayans 
apperceus de loin, s’attrouppent pour 
nous receuoir. Vn d’eux accourt à nous, 
auançant vue demie lieue, pour nous 
dire les premières nouuelles et l’estât 
du pais. C’est vn captif lluron et bon 
Chreslien, que i’auois autresfois instruit 
dans vn hyuernement que ie fis auec les 
Sauuages. Ce pauure garçon ne pouuoit 
croire que ce fust celuy qu’il n’esperoit 
jamais reuoir. Nous débarquons à vn 
petit village de pescheurs. On se presse 
à qui portera tout nostre bagage. Mais 
heias ! ce ne sont quasi que femmes Hu- 
ronnes, et la plus partChrestiennes, au¬ 
trefois riches et à leur aise, que la ca- 
ptiuité a rendues semantes. Elles me 
demandent à prier Dieu, et i’eus la con¬ 
solation de confesser là à mon aise 
nostre ancien hoste de la Nation du 
Petun, llostagehtak : ses sentimeus et 

sa deimtion me tirèrent les larmes des 
yeux. C’est vn fruit des trauaux du 
Pere Charles Garnier, ce sainct Mission¬ 
naire, dont la mort a esté si precieuse 
douant Dieu. 

Le second iour d’Aoust. Nous mar¬ 
chons dans les bois enuiron douze ou 
quinze lieues. On cabane où le iour 
finit. 

Le 3. sur le midy, nous nous trou- 
uons sur les bords d’vne riuiere, large 
de cent ou six-vingts pas, au delà 
de laquelle il y auoit vn hameau de 
pescheurs. Vn Iroquois que i’auois au- 
tresfois caressé à Montreal, me fait pas¬ 
ser en son canot, el par honneur il me 
porte sur ses espaules, ne voulant pas 
permettre que ie mette le pied en l’eau. 
Tout le monde m’accueille auec ioye, 
et ces panures gens m’enrichissent de 
leur pauureté. On me conduit à vn autre 
bourg esloigné d’vne lieue, où vn jeune 
homme de considération me fait faire 
festin, à cause que ie porte le nom de 
son Pere, Ondessonk. Les Capitaines 
nous viennent faire leurs harangues, les 
vns apres les autres, le baptise de pe¬ 
tites squelettes, qui n’attendoient peut- 
estre que cette goutte du précieux sang 
de Iesus-Christ. 

Le 4. Ils me demandent pourquoy 
nous sommes vestus de noir? et ie 
prens occasion de leur parler de nos 
mystères auec vne grande attention. 
On m’apporte vn petit moribond, que ie 
nomme Dominique. Le temps n’est plus 
auquel on nous cachoit ces petits inno- 
cens. On me prenoit pour vn grand mé¬ 
decin, n’ayant pour toutrcmede qu’vne 
pincée de sucre à donner à ces languis- 
sans. Nous poursuiuons noslre chemin ; 
au milieu nous trouuons nostre disné 
qui nous attend. C’est le nepueu du 
premier Capitaine du païs, qui me doit 
loger en sa cabane, qui est député par 
son oncle pour nous faire escorte, nous 
apportant tout ce que la saison leur 
auoit pù fournir de plus grandes dou¬ 
ceurs, sur tout du pain de bled d’Inde 
nouueau, et des espys que nous faisons 
rostir au feu. Nous couchons encore ce 
iour là à la belle estoile. 

Le 5. Nous eusmes à faire quatre 


lieues auant que d’arriuer au principal 
bourg Onnonlagué. Dans les chemins, ce 
ne sont qu’allans et venons, qui me 
viennent donner le bon-iour. L’vn me 
traite de frere, l’autre d’onde, l’autre 
de cousin ; jamais ie n’eus vne parenté 
si nombreuse. A vn quart de lieue du 
bourg, ie commençay vne harangue, qui 
me donna bien du crédit : ie nommois 
tous les Capitaines, les familles, et les 
personnes considérables, et d’vne voix 
traisnante, en ton de Capitaine. le leur 
disois que la Paix marchoit auec moy, 
que i’escartois la guerre dans les Nations 
plus esloignées, et que la ioye m’aecom- 
pagnoit. Deux Capitaines me firent leur 
harangue à mon entrée, mais auec vne 
ioye et vn espanouissement de visage, 
que jamais ie n’auois veu dans les Sau¬ 
nages. Hommes, femmes et enfants, 
tout estoit dans le respect et dans l’a¬ 
mour. 

La nuict, ie fais assembler les princi¬ 
paux, pour leur faire deux presens. Le 
premier, pour leur essuyer le visage, à 
ce qu’ils me regardent de bon œil, et 
que jamais ie ne voye sur leur front au¬ 
cune marque de tristesse. Le second, 
pour leur vuider le peu de fiel qu’ils au- 
roient encore sur le cœur. Apres plu¬ 
sieurs autres entretiens, ils se retirent 
pour consulter ensemble, et enfin ils 
respondent à mes presens, par deux 
autres presens plus riches que les miens. 

Le 6. on m’appelle de diuers en¬ 
droits, pour donner de ma medecine à 
de petits languissons et éthiques. l’en 
baplisay quelques-vns. le confessay de 
nos anciens Chrestiens Hurons, et ie 
trouuay que Dieu est par tout et qu’il so 
plaist à trauailler luy-mesme dans des 
cœurs où la foy a régné. Il s’y bastit vn 
temple, où il est adoré auec esprit et 
vérité : qu’il en soit beny à iamais. 

Le soir, nostre hoste me tire à part 
et me dit auec bien de l’affection, qu’il 
nous auoit tousiours aimé ; qu’enfin il 
auoit le cœur content, voyant que toutes 
les bandes de sa Nation ne demandoient 
que la Paix ; que depuis peu le Sonnon- 
toehronnon les estoit venu exhorter à 
bien gerer celte affaire pour la Paix, et 
que pour cela il auoit fait de beaux pre- 

sens ; que l’Onioenhronnon auoit ap¬ 
porté trois colliers pour ce suiet, que 
l’ünneiochronnonse tenoit heureux d’a- 
uoir esté desembarrassé d’vne mauuaise 
affaire par son moyen, et qu’il ne vou- 
loit plus que la Paix ; que sans doute 
l’Anniehronnon suiuroil les autres, et 
qu’ainsi ie prisse courage, puisque ie 
portois auec moy le bonheur de toute la 
terre. 

Le 7. vne bonne Chrestienne, nom¬ 
mée Therese, captiue Huronne, voulant 
me respandre son cœur hors du bruit et 
dans le silence, m’inuila de l’aller voir 
en vne cabane des champs, où elle de- 
meuroit. Mon Dieu, quelle douce con¬ 
solation de voir tant de foy en des cœurs 
sauuages, dans la captiuité et sans autre 
assistance que du ciel ! Dieu fait des 
Apostres par tout. Celte bonne Chre¬ 
stienne auoit auec soy vne ieune captiue 
de quinze à seize ans, de la Nation 
Neutre, qu’elle aymoit comme sa propre 
fille. Elle l’auoit si bien instruite dans 
les mystères de la foy et dans les senli- 
mens de pieté, dans les prières, qu’elles 
faisoient ensemble en cette sainte soli¬ 
tude, que i’en fus tout surpris. Hé, ma 
sœur, luy disois-je, pourquoy ne l’as tu 
pas baptisée, puis qu’elle a la foy comme 
toy, et qu’elle est Chrestienne en ses 
mœurs, et qu’elle veut mourir Chre¬ 
stienne ? Helas, mon frere, me respon- 
dit cette heureuse captiue, ie ne crovois 
pas qu’il me fust permis de baptiser, si¬ 
non dans le danger de mort : baptise la 
maintenant toy-mesme, puisque tu l’en 
iugesdigne, et donne luy mon nom. Ce 
fut là le premier baplesme d’adultes fait 
à Onnonlagué, dont nous sommes rede- 
uables à la pieté d’vne Huronne. La 
ioye que i’en conceus, estoit capable 
d’essuyer toutes mes fatigues passées. 
Quand Dieu dispose vne ame, vu coup 
de salut est bien-tost fait. 

Quasi en mesme temps on m’appelle 
pour vn malade, qui n’a plus que les os ; 
c’est vn vleere qui le mange, pour vn 
coup de fusil mal pansé. le luy parle de 
Dieu, des espérances d’vne vie éternelle 
et des verilez de la foy ; mais helas, 
les paroles du Ciel n’entrent pas dans ce 
cœur tout bouffy d’orgueil, il ne songe 


qu’à la vie présente, et quoy qu’il me 
tesmoigne de l’amour, il n’en peut con- 
ceuoir pour Dieu ! 

Le 8. le baptise trois petits mori¬ 
bonds. le donne et ie reçoy la consola¬ 
tion, me voyant au milieu d’vne Eglise 
de Chrestiens tous formez. Les vns 
viennent se confesser, les autres me 
racontent toutes leurs miseres, et en¬ 
semble le bonheur qui leur reste, que 
leur foy ne soit point captiue dans leur 
captiuité, et de sçauoir qu’offrans à 
Dieu leurs gemissemens et leurs larmes. 
Dieu a les yeux sur eux, et que sa 
sainete Prouidence a pour eux des 
amours de mere, et qu’ils seront libres 
dans le Ciel. l’apprends que plusieurs 
qu’on auoit fait mourir cruellement à 
petit feu, se consoloient dans le plus 
fort de leurs tourmens, ayans jusqu’au 
dernier souspir le sainct nom de lesus, 
et dans la bouche et dans le cœur. le 
m’enquesle de tous ceux de nostre an¬ 
cienne connnoissance, pour sçauoir leur 
fortune ; et ce m’est vne occasion de 
bénir Dieu, de voir qu’il est par tout 
luy-mesme, autant parmy les Iroquois 
que dans le païs des Htirons. I’auois 
ordre de sçauoir qu’estoit deuenuè vne 
ieune femme Chrestienne Huronne, 
nommée Catherine Skouatenhré, qu’au- 
trefois nous appellions la Religieuse, à 
cause de sa grande pieté, et d’vne mo¬ 
destie aussi rare qu’on peut en desirer 
en vne fille toute à Dieu. Sa sœur me 
dit qu’elle estoit morte en priant Dieu, 
ne l’ayant iamais oublié tout le cours de 
sa maladie, qui auoit esté longue. Vn 
peu deuant sa mort : Ma sœur, ie m’en 
vay au Ciel, luy dit-elle, car lesus est 
bon, qui me fera miséricorde. Pour toy, 
si tu me veux suiure et nous reuoir au 
Ciel, cherys la foy plus que la vie, fuy 
le péché comme la mort, et si par mal¬ 
heur tu y tombes, souuiens-toy que 
lesus est bon, demande luy pardon, 
et dis luy que tu veux l’aymer. Ces 
dernieres paroles sont tellement de¬ 
meurées empreintes dans l’esprit de 
cette sœur, qui luy a suruescu, qu’elle 
ne peut en perdre la mémoire. Cette 
bonne Ame ne pouuoit assez me voir, 
pour entendre parler de Dieu, et se 

consoler auec moy des espérances du 
Paradis. 

Le 9. sur le midy, arriue vn cry fu¬ 
neste de trois de leurs chasseurs mas¬ 
sacrés par la Nation du Chat, à vue 
journée de là. C’est à dire que la guerre 
s’allume de ce costé là. 


CHAPITRE VII. 

Conseil general pour la Paix, auec les 
quatre Nations Iroquoises ; et en suite 
le retour du Pere Simon le Moine de 
son voyage. 

Le dixiesme iour d’Aoust, les dé¬ 
putez estons arriuez des trois Nations 
voisines, apres les crys ordinaires des 
Capitaines, à ce que tout le monde s’as- 
sembiast dans la cabane d’Ûndessonk , 
i’ouuris cette action, dit le Pere conti¬ 
nuant.son lournal, par vne priere pu¬ 
blique que ie ûs à genoux, et à haute 
voix, le tout en langue Iluronne. le 
m’adressois au grand maistre du Ciel et 
de la terre, afin qu’il nous inspirast ce 
qui seroit pour sa gloire, et pour noslre 
bien : ie maudissois tous les Démons 
d’enfer, qui sont des esprits de diuision, 
etie priois les Anges tutélaires de tout 
le païs de parler au cœur de ceux qui 
m’escoutoient, lors que ma parole leur 
frapperoit l’oreille. 

le les estonnay grandement, quand 
ils entendirent que ie les nommois tous 
par Nations, par bandes, par familles, et 
chaque personne en particulier qui estoit 
vn peu considérable, et le tout à la 
faueur de mon escrit, qui leur fut vne 
chose autant rouissante que nouuelle, 
ie leur dy que i’auois dix-neuf paroles a 
leur porter. 

La première, que c’estoit Onontio, 
Monsieur de Lauzon, Gouuerneur de la 
Nouuelle France, qui parloit par ma 
bouche, et en suite les Hurons et les 
Algonquins, autant que les François, 
puisque toutes les trois Nations auoient 
pour leur grand Capitaine Onontio, vn 


grand collier de Porcelaine, cent petits 
tuyaux ou canons de verre rouge qui 
sont les diamans du pais, et vne peau 
d’Orignac passée : ces trois presens ne 
faisoienl qu’vne parole. 

Ma seconde parole fut pour coupper 
les liens des huit captifs de Sonnon- 
touan, pris par nos Alliez, et amenez à 
Montreal, comme il a esté dit cy-deuant 
au Chapitre quatriesme. 

La troisiesme estoit pour rompre 
aussi les liens de ceux de la Nation du 
Loup, pris enuiron le mesme temps. 

La quatriesme, pour remercier ceux 
d’Onnontagué de nous auoir ramené 
nostre captif. 

Le cinquiesme présent estoit pour re¬ 
mercier ceux de Sonnonlouan, de l’auoir 
retiré de dessus l’eschafaut. 

Le sixiesme, pour les Iroquois Onio- 
enhronnons, d’y auoir aussi contribué. 

Le septiesme, pour les Onneiochron- 
nons, d’auoir rompu les liens qui le 
faisoienl captif. 

Le huitiesme, neufiesme, dixiesme 
et onziesme présent, pour donner à ces 
quatre Nations Iroquoises, vne hache à 
chacune, pour la Nouuelle guerre où ils 
sont engagez auec la Nation du Chat. 

Le douziesme présent estoit pour re¬ 
faire la teste au Sonnontoehronnon, qui 
y a perdu de son monde. 

Le treiziesme, pour raffermir sa pa¬ 
lissade, c’est à dire, afin qu’il se tienne 
en estât-de deffense contre cet ennemy. 

Le quatorziesme, pour luy matachier 
le visage : car icy c’est la coustume des 
guerriers, de Jamais n’aller au combat 
qu’ils n’ayent le visage peint, qui de 
noir, qui de rouge, qui de diuerses 
autres couleurs, chacun ayant en cela, 
comme des liurées particulières, aus- 
quelles ils s’attachent iusques à la mort. 

Le quinziesme, pour rassembler en 
vne toutes leurs pensées ; ie faisois trois 
presens pour ce seul article, vn collier 
de Porcelaine, des petits canons do 
verre et vne peau d’Orignac. 

Le seiziesme : I’ouurois la porte d’An- 
nonchiassé à toutes les Nations, c’est 
à dire qu’ils seroient les bien-venus 
chez nous. 

Le dix-septiesme : le les exhortois à 

se faire instruire des veritez de nostre 
foy, et ie (is trois presens pour cet ar¬ 
ticle. 

Le dix-huitiesme : le leur demandois 
cpie doresnauant ils ne dressassent plus 
d’embusches aux Nations Algonquines 
et Huronnes qui voudroient nous venir 
trouuer en nos habitations Françoises. 
le fis trois presens pour cet article. 

Enfin par le dix-neufiesme présent, 
i’essuyay les larmes de toute la jeunesse 
guerriere sur la mort de leur grand Ca¬ 
pitaine Annencraos, depuis peu captif 
par la Nation du Chat. 

A chacun de mes presens, ils pous- 
soient du profond de la poitrine vue 
acclamation puissante, pour témoignage 
de leur ioye. le fus bien l’espace de 
deux heures à faire toute ma harangue 
en ton de Capitaine, me promenant, à 
leur ordinaire, comme vn acteur sur vn 
thealre. 

Apres cela ils s’altrouppent par Na¬ 
tions et par bandes, y appellant vn An- 
niehronnon, qui de bon rencontre s’y 
Irouua. Ils consultent par entr’eux l’e¬ 
space de plus de deux autres heures. 
Enfin ils me rappellent parmy eux et 
me donnent seance en vn lieu hono¬ 
rable. 

Celuy des Capitaines qui est la langue 
du pais, et comme l’orateur, répété fidè¬ 
lement le précis de toutes nies paroles. 
Puis se mettans à chanter en signe 
de resiouissance, ils me dirent que ie 
priasse Dieu de mon coslé, ce que ie fis 
tres-volon tiers. 

Apres ces chansons, il me parle au 
nom de sa Nation. I. Il remercieOnontio 
des bonnes volontez qu’il a pour eux, et 
produit pour cet effet deux grands col¬ 
liers de Porcelaine. 

2. Au nom des Iroquois Anniehron- 
nons, il nous remercie d’auoir fait don¬ 
ner la vie à cinq de leurs alliez de la 
Nation du Loup, deux autres colliers i 
pour cela. 

3. Au nom des Iroquois Sonnonto- 
ehronnons, il nous remercie d’auoir re¬ 
tiré du feu cinq de leurs gens, deux 
autres colliers : suiuenl à chaque pré¬ 
sent des acclamations de toute l’as¬ 
semblée. 


Vn autre Capitaine de la Nation des 
Onneiochronnons se leue : Onontio, dit- 
il, parlant de Monsieur de Lauzon nostre 
Gouuerneur absent, Onontio, tu es le 
souslien de la terre, ton esprit est vn 
esprit de Paix, et tes paroles adoucissent 
les cœurs les plus rebelles. Apres d’au¬ 
tres louanges, qu'il disoit d’vn ton 
animé d’atnour et de respect, il fait pa- 
roistre quatre grands colliers, pour re¬ 
mercier Onontio de ce qu’il les auoit 
encouragez à combattre genereusement 
contre leurs nouueaux ennemis de la 
Nation du Chat, et de ce qu’il les auoit 
exhortez à n’auoir plus iamais de guerre 
contre les François. Ta voix, dit-il, 
Onontio est admirable, de produire en 
mesme temps dedans mon cœur deux 
effets tout contraires : tu m’animes à la 
guerre et adoucis mon cœur par des 
pensées de la Paix, tu es et pacifique et 
grand guerrier, bienfaisant à ceux que 
tu aymes, et terrible à tes ennemis, 
Nods voulons tous que tu nous aymes, 
et nous aymerons les François à cause 
de toy. 

Pour conclure ces remerciemens, le 
Capitaine Onnonlaerrhonnon prend la 
parole. Escoute, Ondessonl;, me dit-il : 
cinq Nations entières te parlent par ma 
bouche, i’ay dans mon cœur les senti- 
rnens de toutes les Nations Iroquoises, 
et ma langue est fidele à mon cœur. 
Tu diras à Onontio quatre choses, qui 
est le sommaire de tous nos Conseils. 

1. Nous voulons reconnoistre celuy 
dont tu nous as parlé, qui est le maistre 
de nos vies, qui nous est inconnu. 

2. Le May de toutes nos affaires est 
auiourd’huy planté à ünnontagué. Il 
vouloit dire que ce seroit doresnauant le 
lieu des assemblées et des pourparlers 
pour la Paix. 

3. Nous vous coniurons de choisir 
i sur les riuages de nostre grand lac, vne 

place qui vous doiue estre auantageuse, 
pour y bastir vne habitation de François. 
Mettez vous dans le cœur du pais puis¬ 
que vous deuez posséder nostre cœur. 
Là nous irons nous faire instruire, et 
de là vous pourrez vous respandre par 
tout. Ayez pour nous des soins de 

Peres, et nous aurons pour vous des 
soumissions d’enfans. 

4. Nous sommes engagez dans de 
nouuelles guerres, Onontio nous anime. 
Nous n’aurons plus que des pensées de 
Paix pour lu y. 

Ils auoient reserué leurs plus riches 
presens pour ces quatre dernieres pa¬ 
roles ; mais ce que ie puis asseurer, 
c’est que leur visage parloil plus que 
leur langue, et que la ioye s’y faisoit 
voir auec tant de douceur, que mon 
cœur en estoil comblé. 

Ce qui me paroist de plus aymable en 
tout cecy, c’est que tous nos Chrestiens 
Hurons et les femmes capliues ont al¬ 
lumé ce feu, qui brusle le cœur des Iro- 
quois. On leur a dit tant de biens de 
nous, et on leur a parlé si souuent des 
grands biens de laFoy, qu’ils l’estiment 
sans ia conuoistre, et qu’ilsnousayment 
dans l’esperance que nous serons pour 
eux, ce que nous auons esté aux Hu¬ 
rons. 

Pourreuenir à la suitte du iournaî du 
Pere le Moine : l’onziesmeiourd’Aoust. 
Ce ne sont, dit le Pere, que des festins 
et des resiouyssances par tout. Mais la 
nuit, il suruint vn malheur : le feu s’e¬ 
stant pris en vue cabane, on ne sçait 
pas comment, vn vent impétueux porte 
les flammes sur les autres, et en moins 
de deux heures on en voit plus de vingt 
réduites en cendre, et le reste du bourg 
en danger d’eslre consommé. Dieu non¬ 
obstant conserua les esprits dans la ioye 
du iour precedent, et leur cœur aussi 
calme pour moy que si ce malheur ne 
fust point arriué. 

Le 12. Nos capliues Chrestiennes, 
voulans se confesser auant mon départ, 
me donnèrent de l’exercice, ou plustost 
le repos que ie souhaitois. le baptisay 
vne petite fdle de quatre ans, qui se 
mouroit. le recouuray de la main d’vn 
de ces barbares, le nouueau testament 
du feu Pere lean de Brebeuf, qu’ils ont 
fait mourir cruellement il y a cinq ans, 
et vn autre petit liuret de deuotion qui 
auoit seruy au feu PereCharlesGarnier, 
qu’ils ont eux mesmes tué il y a quatre 
ans. Ces deux Peres estoient en leur 
Mission, lors que cette heureuse mort 


leur arriua, pour recompense des tra- 
uaux de plusieurs années qu’ils auoient 
saintement employées en toutes ces 
contrées. Pour moy, qui suis tesmoin 
de la sainteté de leur vie et de la gloire 
de leur mort, ie leray plus d’estat toute 
ma vie de ces deux petits liurets, leurs 
aymables reliques, que si i’auois ren¬ 
contré quelque mine d’or ou d’argent. 

Le 13. Au suiel de l’embrasement 
arriué, pour suiure la coustume des 
amys en pareils rencontres, ayant con- 
uoqué le conseil, ieleur fis deux presens 
pour les consoler. El pour ce dessein, 
au nom d’Achiendassé (c’est le nom du 
supérieur general de toutes les Missions 
de nostre Compagnie en ces contrées), 
premièrement, ie leur planlay le pre¬ 
mier pieu pour coitimencer vne cabane, 
c’est comme si en France on melloit la 
première pierre d’vne maison qu’on 
veut bastir. Mon second présent, fut 
pour ietter la première escorce qui de- 
uoit couurir la cabane. Ce tesmoignage 
d’affection les contenta, et trois de leurs 
Capitaines m’en remercièrent publique¬ 
ment, par des harangues qu’on ne croy- 
roit pas pouuoir partir de l’esprit de 
ceux qu’on appelle Sauuages. 

Le 14. Yn ieune Capitaine, qu’ils 
auoient fait le chef d’vne leuée de dix- 
huit cents hommes, qui deuoient au 
plustost partir pour aller en guerre 
contre la Nation du Chat, me presse de 
le baptiser. 11 y auoit quelques iours 
que ie luy donnois quelque instruction. 
Et comme ie voidois luy faire estimer 
cette grâce, en la différant à quelque 
autre voyage : Hé quoy, mon frere, me 
dit-d, si i’ay la Foy dés auiourd’huy, ne 
puis-ie pas estre Chrestien ? as-tu du 
pouuoir sur la mort, pour luy deffendre 
de m’attaquer auant tes ordres ? les 
fléchés de nos ennemis seront-elles 
émoussées pour moy ? veux-tu qu’à 
chaque pas que ie feray dans le combat, 
ie craigne plus l’enfer que la mort ? Si 
tu ne me baptises, ie seray sans courage, 
et ie n’oseray aller aux coups. Baptise- 
moy, car ie veux t’obeyr, et ie te donne 
ma parole que ie veux viure et mourir 
Chrestien. 

Le 15. De grand matin, ie mené mon 

Catechumcnc à l’escart, et voyant son 
cœur saintement disposé au Baptesme, 
ie luy donne le nom de mon cher com¬ 
pagnon de voyage, Iean Baptiste. 11 
m’embrasse, et me respand son cœur 
auec amour, et me proteste que lesus 
sera toute son esperance et son tout. 

Cependant on me cherche par tout 
pour me faire faire mon festin d’Adieu, 
tous les considérables, hommes et fem¬ 
mes, estans inuitez en noslre cabane 
en mon nom, selon la coustume du 
pais, afin d’honorer mon départ. 

Nous partons en bonne compagnie, 
apres les crys publics des Capitaines, 
c’est à qui se chargera de nostre petit 
meuble. 

A vue demie lieuë de là, nous trou- 
uons vne troupe d’anciens, tous gens de 
conseil, qui m’atlendoient pour me dire 
Adieu dans l’esperance de mon retour, 
qu’ils tesmoignent souhaiter auec em¬ 
pressement. 

Le 16. Nous arriuons à l’entrée d’vn 
petit lac, dans vn grand bassin à demy 
séché, nous goustons de l’eau d’vne 
source qu’ils n’osent boire, disans qu’il y 
a dedans vn démon qui la rend puante ; 
en ayant gousté, ie trouuay que c’estoit 
vne fontaine d’eau salée : et en effet 
nous en tismes du sel aussi naturel que 
celuy de la mer, dont nous portons vne 
monstre à Quebec. Ce lac est très 
poissonneux en truites saulmonnées et 
autres poissons. 

Le 17. Nous entrons dans leur ri- 
uiere, et à vn quart de lieuë nous ren¬ 
controns à gauche, celle de Sonnon- 
touan, qui grossit celle-cy ; elle mene, 
disent-ils, à Onioen et à Sonnontouan 
en deux couchées. A trois lieues de là 
de tres-beau chemin, nous quittons à la 
main droite la riuiere d’Oneiout, la¬ 
quelle nous paroist bien profonde. Enfin 
vne bonne lieuë plus bas, nous rencon¬ 
trons vne batlure qui donne le nom à vn 
village de pescheurs. l’y trouuay de nos 
Chrestiens et Chrestiennes lluronnes, 
que ie n’auois pas encore veus. le les 
confesse auec bien de la satisfaction de 
part et d’autre. 

Le 18. Tandis que mes matelots met¬ 
tent leurs canots en estât, vne de ces 


bonnes Chrestiennes me fit baptiser son 
enfant de deux ans : Afin, disoit-elle, 
qu’il aille au Ciel, auec sa petite sœur 
autresfois baptisée, que ces gens cy 
m’ont massacrée, l’y baplisay vn autre 
petit innocent qui haleloit à la mort. 

Le 19. Nous aduançons chemin sur 
la mesme Riuiere, qui est d’vne belle 
largeur, et profonde par tout, à la re- 
serue de quelques baltures, où il faut se 
mettre en l’eau et Iraisner le canot, 
crainte que les roches ne le brisent. 

Le 20. Nous arriuons au grand lac 
Ontario, appellé le lac des Iroquois. 

Le 21. Ce lac est en furie, à cause 
de la rage des vents apres vn orage de 
pluie. 

Le 22. Costoyans doucement les riues 
de ce grand lac, mes matelots tuent 
d’vn coup de fusil vn grand Cerf. Nous 
nous contentons de leur voir faire leurs 
grillades mon compagnon et mov, estant 
Samedy, iour d’abstinence pour nous. 

Le 23. Nous arriuons au lieu qu’on 
nous destine pour noslre maison, et 
pour vne habitation Françoise. Ce sont 
des prairies rauissantes, bonne pesche, 
vn abord de toutes les Nations. Là i’y 
trouuay de nouueaux Chrestiens, qui 
se confessèrent et qui me donnèrent de 
la deuotion dans leurs sentimens de 
Pieté. 

Le 24. et le 25. le vent nous ayant 
arrestez, le 26. nos matelots s’estans 
embarquez deuant que la tempeste fust 
appaisée, vn de nos canots s’entr’ouurit, 
et nous pensasmes estre abysmez ; mais 
enfin nous nous iettasmes dans vne isle, 
et là nous nous sechasmes tout à loisir. 

Le 27. sur le soir, vn petit calme 
nous donne temps pour regagner la terre 
ferme. 

Le 28. et le 29. La chasse arreste 
mes matelots, qui sont en la meilleure 
humeur du monde : car la chair est le 
Paradis d’vn homme de chair. 

Le 30. et le dernier du moisd’Aoust, 
la pluye et le vent incommodent beau¬ 
coup de pauures voyageurs, qui ayans 
trauaillé le iour, sont mal menez toute 
la nuit. 

Le premier iour de Septembre, iamais 
ie ne vy tant de bestes fauues ; mais 

nous n’auions pas enuie de chasser : 
mon compagnon en tue trois quasi mal¬ 
gré luy ; quel dommage, car nous lais- 
sasmes là toute la venaison, à la reserue 
des peaux et de quelques morceaux plus 
délicats. 

Ledeuxiesmedu mois, faisans chemin 
sur de grandes prairies, nous voyons en 
diuers endroits de grands troupeaux de 
bœufs et de vaches sauuages. Leurs 
cornes sont en quelque façon appro¬ 
chantes des mineures d’vn cerf. 

Le 3. et le 4. Nostre chasse ne nous 
quitte point, il semble que le gibier et 
la venaison nous suit par tout. Des 
bandes de vingt vaches se iettent à 
l’eau, quasi pour nous venir au ren¬ 
contre, on en lue à coups de hache en 
se ioiiant. 

Le 5. Nous faisons en vn iour le 
chemin qui nous auoit arrestez deux 
grandes journées montant par des ra¬ 
pides et par des brisans. 

Le 6. Nostre sault S. Louvs fait peur 
à mes gens. Ils me mettent à terre 
quatre lieues au dessus de l’habitation 
de Montreal, et Dieu me donne assez 
de forces pour arriuer auant midy, et 
celebrer la Sainte Messe, dont i’auois 
esté priué durant tout mon voyage. 

Le 7. le passe outre et descends pour 
les Trois Riuieres, où mes matelots dé¬ 
sirent aller. 

Nous n’arriuasmes à Quebec, que 
l’onziesme iour du mois de Septembre 
de cette année 1654. 


CHAPITRE VIII. 

Dessein pris d’aller au Printemps de 
l’année prochaine commencer vne ha¬ 
bitation dans le grand Lac des Iro- 
quois , et d’y faire vne Mission pour 
tous ces peuples. 

Il n’appartient qu’à Dieu de tirer la 
lumière du milieu des tenebres, et de 
faire naistre de l’aigreur de la guerre et 
de la trahison, la douceur de la Paix et 

de l’amour, en vn mot de faire toutes 
choses du néant, de produire au milieu 
du desespoir vne douce esperance. 

Nous auons souhaité de tout temps le 
Salut de nos ennemis, lors mesme que 
leur cruauté s’opposoit au salut de toutes 
ces contrées. C’est leur fureur qui a 
désolé les pais des Nations Algonquines 
et Huronnes, en mesme temps qu’ils 
auoient commencé de faire vn Peuple 
tout Chrestien ; ils ont bruslé cruelle¬ 
ment et les pasteurs et le troupeau. 
Mais enfin le sang des martyrs s’est fait 
entendre dans le Ciel, et nous nous 
voyons appeliez pour annoncer la Foy 
par ces cruels Barbares, qui sembloient 
n’estre au monde que pour s’y opposer. 
En vn mot, les Jroquois nous pressent 
de les aller instruire, et ils demandent 
auec instance qu’on aille baslir sur leur 
Lac vne habitation de François qui leur 
serue d’azile, et qui soit vn lien de paix 
entre eux et nous. 

Apres auoir veu leurs poursuites, 
leurs Ambassades et leurs presens pour 
cet effet, et les plus sages des François 
ayans iugé d’ailleurs que c’estoit l'vnique 
moyen de former vne Paix véritable 
auec ces Nations Infidèles, Monsieur 
nostre Gouuerneur s’est heureusement 
veu obligé de leur accorder leurs désirs 
et les nostres. 

Cette parole leur en ayant esté donnée 
pour le Printemps prochain, leur cœur 
n’a pû se comprendre de ioye, leur vi¬ 
sage nous a parlé plus que leur langue, 
et Dieu nous a fait esperer qu’il tireroit 
sa gloire et nostre bien du costé de nos 
ennemis, salulem ex inimicis nostris. 

N’y eust-il que les enfans à baptiser 
qui meurent tous les iours sans ba- 
ptesme, c’est vn gain asseuré pour le 
Ciel, qui vaut plus que dix mille vies ; 
n’y eust-il que le secours qu’attend de 
nous vne Eglise Captiue, y ayant plus 
de mille Chrestiens, hommes et femmes 
üuronnes, qui n’y ont pas perdu leur 
foy, apres auoir perdu leur pais et leur 
liberté, leurs parens et leur vie, nous 
serions obligez, estans leurs Anges tuté¬ 
laires, de passer à trauers les flammes 
pour leur tendre les mains, et pour les 
conduire au Ciel. Mais puisque Dieu 

nous donne occasion d’esperer quelque 
chose de plus auanlageux pour sa gloire 
que tout cela, et que mesme les Infi¬ 
dèles nous conjurent de les vouloir 
rendre Chrestiens, il n’est pas en nostre 
pouuoir de leur refuser cette grâce, à 
moins que d’estre infidèles nous-mesmes 
à la grâce de Dieu. 

Monsieur nostre Gouuerneur, voyant 
cette porte ouuerte au cours de l’Euan- 
gile, et ce moyen si important, et l’v- 
nique qui nous paroisse, pour conseruer 
la Paix, a desia donné commission à 
vne personne de mérité, pour com¬ 
mander celte nouuelle habitation. Nos 
François, à l’enuy l’vn de l’autre, se 
présentent de tous costez pour se joindre 
de la partie, et le zele dans lequel on 
s’y porte, nous fait assez connoislre que 
Dieu y opéré plus que nous. 

Les Iroquois viendront eux-mesmes 
nous quérir dans leurs grands canots, 
apres que les neges et les glaces seront 
fondues. Ils nous doiuent amener de 
leurs filles en ostage, que les Meres 
Vrsulines recueilleront auec amour en 
leur maison de charité, pour en faire 
autant de Chrestiennes. Le Pere Simon 
le Moine e t pour retourner dés cet Au¬ 
tomne, afin d’hyuerner auec eux, et 
aduaneer tousiours d’autant les af¬ 
faires de Dieu, et la conuersion de ces 
peuples. 

Le lieu qu’il nous ont destiné pour 
cette habitation nouuelle, est sur le 
grand lac des Iroquois, qui se répandent 
du costé du midy. Le costé du Septen¬ 
trion, tirant vers l’occident, est l’ancien 
pais des Durons, et le plus court chemin 
pour entretenir le commerce et de la 
foy et du négoce auec quantité de Na¬ 
tions très peuplées, qui nous sont alliées 
de tout temps, et qui ont quantité d’al¬ 
liances auec d’autres Nations plus éloi¬ 
gnées, dont quelques-vnes ont desia des 
commencemens de la Foy, et toutes 
sont pour la receuoir quelque iour, puis 
qu’il faut que Iesus-Christ soit enfin 
adoré par toutes les Nations du monde. 

Le peu d’ouuriers que nous sommes, 
pour vn pais si estendu, fait que nous 
leuons les mains au Ciel pour demander 
secours : quiconque ayme sa vie, de 


l’amour qu’il la faut aymer, et la veut 
perdre saintement, trouuera dans ces 
Missions abandonnées les désirs de son 
cœur. 


CHAPITRE IX. 

Estai de la Colonie Uuronne dans VIsU 
d’Orléans . 

Quand nous qnittasmes les Hurons 
l’année 1650. le pais estant désolé par 
la cruauté des Iroquois, nostre veuë fut 
qu’amenant auec nous les familles Chre¬ 
stiennes qui pourroient nous accompa¬ 
gner, nous sauuerions du moins quel¬ 
ques restes d’vn peuple que Dieu auoit 
appellé à la Foy, qui seruiroit vn iour 
de semence, pour repeupler le Chri¬ 
stianisme en toutes ces contrées. Ceux, 
qui se dissipèrent ailleurs ont trouué la 
mort qu'ils fuyoient, la plus grande part 
n’ayans pû s’escarler si loin de la fureur 
des Iroquois, qu’ils n’ayent esté comme 
autant de victimes, les vns bruslés cru¬ 
ellement, les autres tuez sur la place, 
ou emmenez captifs, et mesme il est 
arriué que plusieurs se sont massacrez 
les vns les autres, apres s’estre sauuez 
de l’ennemy, n’y ayant plus entre eux 
aucune forme de Republique, ny mesme 
aucune société de vie, chacun se pour- 
uoyant comme il pouuoit, et les plus 
forts opprimans les plus foibles, pour 
voler le peu qu’ils auoient. 

Ceux qui nous ont suiuy, ont trouué 
auec nous le salut de l’ame et du corps. 
Pour les fixer en vn lieu arresté (les 
Durons n’estans pas vne Nation errante), 
on leur assigna vn departement séparé 
des François dans l’Isle d’Orléans, à la 
veuë de Quebec, enuiron deux lieues au 
dessous. 11 fallut les nourrir, hommes et 
enfans, les deux premières années ; il 
fallut leur bastir vne Eglise et vn réduit 
pour les tenir en asseurance contre les 
iroquois, dont la crainte les suiuoit par 
tout ; il a fallu leur fournir des chau¬ 
dières et des haches, et mesme dequoy 

se couurir à la plus grande part des fa¬ 
milles. Nous auons esté obligez de con¬ 
tinuer cette dépensé pour quantité de 
pauures, de malades et de personnes 
inualides : en vn mot, nous leur ser- 
uons de Peres, de Meres et de tout. 

Les frais vont à l’excez pour le 
nombre de cinq à six cens personnes, 
mais la Charité des saintes aines qui 
ont voulu contribuer à ce grand en¬ 
tretien est encore plus excessiue. Leur 
modestie retint ma plume, et ne me 
permet pas de les nommer ; ils se con¬ 
tentent que leur nom soit escrit dans 
le liure de vie, et sans doute qu’il sera 
immortel. 

La deuotion et la foy régnent dans ce 
petit réduit: outre les prières qu’vn cha¬ 
cun fait en particulier soir et matin dans 
sa cabane, ils assistent aux prières pu¬ 
bliques qui se font en l’Eglise ; à peine 
distingue-t-on les iours ouurables des 
Dimanches et des Fesles, sinon par la 
fréquence des Communions que l’on fait 
en ceux-cy, et par le Chapelet que l’on 
vient reciter sur iour, qu’ils disent hau¬ 
tement à deux choeurs en la place des 
Vespres. 

L’ordre de venir aux Prières, est dis¬ 
tingué par trois diuers sons de cloche. 
Le premier appelle ceux de la Congré¬ 
gation, l’élite desChrestiens. Le second 
coup est pour les antres. Le troisiesme, 
pour les enfans au dessous de quatorze 
à quinze ans, qui se diuisent en deux 
bandes, les garçons d’vn costé et les 
tilles d’vn autre. Leur modestie et leur 
deuotion feroit rougir beaucoup de 
François. 

Sortant de la Chapelle, les enfans 
entrent en nostrecour, diuisez derechef 
en deux bandes ; on leur fait vn petit 
catéchisme : ceux qui respondent bien, 
gagnent quelque chose pour leur desieu- 
ner. Si quelque enfant auoit commis 
quelque immodestie durant les Prières, 
tant luy que ses compagnons sont 
priuez ce iour là des faueurs ordinaires. 
De mesme arriue aux filles, quand quel- 
qu’vne d’elles manque à son deuoir 
dans la Chapelle. Cela les retient puis¬ 
samment, leurs compagnons ou leurs 
compagnes leur en faisans reproche, qui 

leur tient lieu d’vne tres-grande pu¬ 
nition. 

La beauté de leur voix est rare par 
excellence, particulièrement des filles. 
On leur a composé des Cantiques Du¬ 
rons, sur l’air des Hymnes de l’Eglise, 
elles les chantent à rauir. C’est vne 
sainte consolation, qui n’a rien de la 
barbarie, que d’entendre les champs et 
les bois résonner si mélodieusement 
des loiianges de Dieu au milieu d’vn 
païs, qu’il n’y a pas long-temps qu’on 
appelloit barbare. 

Autresfois c’estoit vne superstition, 
qui nous a bien donné la peine à com¬ 
battre, de chanter auprès des malades, 
inuoquant les démons de la maladie 
pour appaiser leur mal. Maintenant 
celte coustume s’est tournée en vraye 
deuotion ; on fait venir les filles musi¬ 
ciennes dans la cabane des malades, 
pour y chanter les louanges de Dieu. 

Vne d’entre elles estant aux abois de 
la mort, poussoit si doucement ces 
hymnes d’vn visage si plein de ioye, 
que celuy de nos Peres qui luy vit 
rendre Pâme, quasi en mesme temps 
qu’elle acheuoit les sacrez noms de 
Jésus et de Marie, ne doute point, qu’ils 
ne fussent en son cœur, et qu’ils ne 
le remplissent maintenant des douceurs 
de l’Eternité. C’estoit vne maladie, et 
longue et douloureuse, qu’elle sonffroit 
d’vn courage digne d’vn vrayChreslien, 
sans se plaindre, sans demander la gué¬ 
rison, mais disant cent et cent fois le 
iour : lesus voit bien ce qui m’est bon, 
Jésus m’ayme, et il sçait bien que ie le 
veux aymer. 11 voit que ie souffre beau¬ 
coup, ie veux souffrir puis qu’il le veut. 
Jésus seul est le grand maistre de nos 
vies, il doit luy seul estre obéi. 

Leurs songes estoient autresfois le 
Dieu de leur cœur ; maintenant Dieu 
est dans leurs songes : car la plus part 
n’en ont point d’autres, sinon de Dieu 
et du Paradis, et de l’Enfer, et des 
Anges, qui les inuitent en songe à venir 
à eux dans le Ciel. 

Yn ieune homme malade à l’extre- 
mité, vit approcher auprès de soy (il ne 
sçait si c’est en songe ou non) vn en¬ 
fant d’vne rare beauté, qui, le regardant 

d’vn œil d’amour, et luy inspirant dans 
le cœur des scntimens de deuotion plus 
doux qu’il n’auoit jamais ressenty, forma 
sur luy le signe de la Croix, et luy 
rendit à l’heure mesme vne santé par¬ 
faite. Il iugea lors, et il le croit encore, 
que ce soit son Ange gardien, ftous 
n’en sçauons pas dauantage ; mais nous 
sçauons bien que les Anges ne trouuent 
point de différence entre les âmes des 
Saunages et les nostres. 

La mort d’vne pescheresse conuertie 
dans la maladie, me paroist encore plus 
aymable que ne fut cette guérison. Cette 
femme estant tombée malade, fut in¬ 
continent aduertie par vne sienne sœur, 
excellente Chrestienne, de se préparer 
à la mort par vne bonne confession, et 
dire au plus fort de son mal : lesus, 
ayez pitié de moy, ie souffre puisque 
vous le voulez ; mon péché l’a bien mé¬ 
rité. La malade obéit, Dieu luy ayant 
touché le cœur ; en ce mesme moment 
elle enuoye quérir vn de nos Peres, luy 
descouure tous ses pechezauec douleur, 
et répété sans lassitude cent et cent fois 
auec plaisir, la petite priere que l’on 
luy auoit enseignée. Chaque fois qu’elle 
voit le Pere : Mes pechez, luy dit-elle, 
sont tousiours deuant moy, ie ne puis 
assez les pleurer, Dieu me les a-t-il par- 
donnés? Enfin la huitaine acheuée : 
Mon cœur, dit-elle au Pere, est mainte¬ 
nant en Paix, i’espere en la bonté de 
lesus qu’il me fera miséricorde ; il m’a 
pardonné mes pechez, et ie verraybien- 
tost ma petite Vrsule dans le Ciel. Dés 
le iour mesme, elle rendit son ame à 
Dieu, auec des ioyes qui ne sont pas 
conceuables, sinon à vn cœur vrayement 
rernply des espérances du Paradis. 

Cette petite Vrsule estoil vne sienne 
fille d’enuiron neuf ans, qui estoit morte 
fort peu auparauant, prononçant jus¬ 
qu'au dernier souspir : lesus, ayez pitié 
de moy. 


chapitre x. 

De la première Congrégation de Nostre 
Dame parmy les Saunages. 

Ce qui a le plus aidé à mettre l’esprit 
de ferueur dans cette Colonie Huronne, 
c’est la Deuotion qu’ils ont prise cette 
derniere année, pour honorer la Vierge. 
Nos Peres, qui en ont le soin, pour les 
y animer dauantage, ont fait vne Con¬ 
grégation, où ils n’admettent que ceux 
et celles qui sont d’vne vie exemplaire, 
et qui par leur vertu se rendent dignes 
de cette grâce. 

Du commencement, cette Congréga¬ 
tion n’estoit que de dix et douze per¬ 
sonnes, qui rallumèrent leur ferueur, 
se voyans choisys par preference aux 
autres, et obligez de remplir la dignité 
de ce beau nom, Servitevr de la 
Vierge. 

La plus part s’en voyans exclus, 
taschent de s’en rendre dignes ; ils de¬ 
mandent humblement à nos Peres, ce 
qu’on trouueà redire en eux, qu’ils sont 
presls de s’en corriger, qu’ils veulent 
eslre enfans de Marie, ou mourir en la 
peine. On leur dit à chacun leurs de¬ 
fauts : à l’vn, qu’il est négligent aux 
prières publiques ; à l’autre, qu’il n'a 
pas assez de soin de mettre en sa fa¬ 
mille l’esprit de Dieu ; à vne femme, 
qu’elle est trop prompte à la coiere ; à 
vne autre, qu’elle est médisante, et que 
par ses rapports elle met souuenl la di- 
uision dans les familles. Le bon est, 
que la plus part, en peu de temps, 
changent tellement de vie, que nos 
Peres sont obligez de mois en mois d’en 
receuoir vn grand nombre qui le mé¬ 
ritent. Ils y entrent auec des ioyes in- 
conceuables, dans l’esperance qu’ils 
conçoiuent qu’estre digne enfant de la 
Vierge, c’est estre comme asseuré de 
son salut. 

Les Dimanches et les Festes, ils s’as¬ 
semblent dés le point du iour. Au lieu 
de l’office de la sainte Vierge, qu’ils ne 
peuuent pas reciter, ils disent leur cha¬ 
pelet à deux chœurs, les hommes d’vn 

costé, et les femmes de l’autre, qui sont 
en plus grand nombre, et ie puis dire 
en vérité que partny les Sauuages aussi 
bien qu’au reste du monde, c’est le 
sexe deuot. Leur assemblée est d’enui- 
ron vne heure : car à la fin de chaque 1 
dixaine du chapelet, ils font vne pause 
en silence, où le Pere leur dit vu mot 
d’exhortation, et souuent leprefectde 
la Congrégation, qu’ils ont choisi eux- 
mesmes, et bien choisi : car en effet, 
c’est vn Chrestien d’vne rare vertu, et 
remply d’vn saint zele. Apres la pre¬ 
mière dixaine, il les exhorte à prier 
auec attention, et se rcsouuenir que la 
Sainte Vierge les voit. En suite d’vne 
autre dixaine, il leur dit que le vray 
culte de la Vierge, c’est d’auoir le péché 
en horreur, et qu’il faut que ce soit 
par là qu’on reconnoisse les enfans de 
Marie. Vne antre fois il leur dit, que ce 
qui console la Vierge, c’est lors qu’elle 
voit qu’estans sortis de la Chapelle, ils 
ne s’oublient pas d’elle, et que sans 
cesse ils luv disent du profond du cœur : 
Sainte Vierge, ie veux vous seruir. En 
suite d’vne autre dixaine : Mes freres, 
leur dit-il, quand nous sommes tentez, 
c’est alors que vrayement la sainte 
Vierge voit ceux qui ont du respect et 
de l’amour pour elle. Disons luy dans 
la tentation : Sainte Vierge, c’est vostre 
Fils Iesus que i’ayme, plus que ce plaisir 
qui me tente. Si ia tentation continué, 
continuons à luy dire le mesme : qui¬ 
conque avme Iesus, n’ayme pas le péché. 

Cette première assemblée du matin 
n’est qu’vne disposition pour la Messe, 
qui se dit sur le haut du iour, où plu¬ 
sieurs communient, auec des tendresses 
qui nous font voir que Iesus est le Dieu 
des Sauuages aussi bien que le nostre. 
Le Gloria in excelsis, le Credo, le Pater, 
tout se chante par nos musiciens et mu¬ 
siciennes innocens, en langue Huronne, 
sur le mesme chant de l’Eglise, non pas 
qu’ils chantent la messe ; mais ils chan¬ 
tent pendant la messe, ces hymnes et 
ces saintes prières. 

Sur le midy, ils se rassemblent pour 
le sermon et pour le chapelet, qui se dit 
encore à deux chœurs, comme le matin, 
meslant à la fin de chaque dixaine le 


chant des hymnes de l’Eglise, où ces 
bons Sauuages reçoiucnl et donnent 
beaucoup de deuotion. 

Le soir, proche de la nuit, on s’as¬ 
semble pour vn salut, où se chantent 
les Litanies de Iesus, ou celles de la 
Vierge, et quelques motets llurons, en 
l’honneur du saint Sacrement. 

L’ambition des Congréganistes, c’est 
d’estre irréprochables en leurs mœurs, 
et c’est en quoy Dieu les bénit. Les 
ieunes filles et femmes, sont quasi à 
couuertde la tentation dés qu’elles ont 
pù obtenir d’estre de la Congrégation : 
Elle est fille de Marie, dira-t-on à vn 
débauché, c’est à dire, qu’il n’a rien à 
esperer de ce costé là. le suis fille de la 
sainte Vierge, disent-elles pour toute 
response, à quiconque a le front de leur 
porter vne mauuaise parole. 

En effet, c’est vne chose rouissante 
de voir la tendresse et la pureté de leur 
conscience, dans la liberté qu’elles au- 
roicnt de pecher, si la crainte de Dieu 
n’estoit plus forte dans leur cœur, que 
ne peut estre vne coustume inueterée 
en vn pais depuis quatre mille ans, qui 
leur permettoit en cela tout ce que le 
plaisir agrée. 

Le pardon des iniures, est vne marque 
des plus certaines de l’amour de Dieu 
en vn cœur. Vne mere, voyant son fils 
vnique battu auec outrage, et blessé 
grieuement par vne femme, que la pas¬ 
sion auoit emportée dans l’excez, quoy 
que le sang dont cet enfant estoit cou- 
uert, l’émeust à la vengeance qui luy 
estoit faite, va trouuer en pleurant le 
Pere qui gouuerne sa conscience : le te 
prie, luy dit-elle, viens auec moy dans 
la Chapelle de Marie : mon cœur vou¬ 
drait estre meschant ; mais tu nous ap¬ 
prends que la Vierge n’ayme que la 
douceur : tu nous as dit qu’elle a veu 
crucifier son fils, qu’elle a pleuré dans 
ses douleurs, mais que ses larmes par¬ 
taient à Dieu aussi bien que son cœur, 
et qu’en mesme temps elle pardonnoit 
à ses ennemis. le pleure l’outrage fait à 
mon fils ; mais ie veux que mes larmes 
soient semblables à celles de Marie, ie 
pardonne de tout mon cœur à celle qui 
m’a offensée. 

Sortans de la Chapelle, ils font ren¬ 
contre de la tante de l’enfant blessé, 
qui au bruit de ce qui estoit arriué en la 
personne de son nepueu, auoitestéauec 
escorte pour se venger de cette iniure ; 
vne bonne Chrestienne la voyant de¬ 
dans l'émotion : Hé quoy, ma sœur, 
luy dit-elle, tu t’oublies donc que lu es 
fdle de la Vierge, et que la vengeance 
d’vn bon Chrestien, c’est de pardonner 
les iniures ? Va-t’en trouuer le Pere, et 
qu’il le guérisse l’esprit. Cette tante ve- 
noit pour trouuer cette guérison ; mais 
elle estoit desia guerie, puis qu’elle le 
vouloit eslre. C’est la sainte Vierge qui 
fait dans les âmes ces changemens, qui 
ne sont point des ouurages de la nature. 

Vne autre mere, voyant mourir vne 
fille qu’elle aymoit tendrement : Sainte 
Vierge, luy disoit-elle, i’estois inconso¬ 
lable par le passé quand quelqu’vn de 
mes proches mouroit ; mais depuis que 
ie suis voslre fille, et que ie sçais que 
pour vous agreer il faut vouloir ce que 
Dieu veut, ie suis contente de voir 
mourir mon cher enfant, ie n’ay plus 
besoin d’autre consolation, sinon que 
vous estes ma mere et que ie seray 
vostre fille, pourueu que ie dise à lesus 
que ie trouue bon ce qu’il fait. 

La grâce que demandent sur toutes 
autres choses ces bons Congréganistes, 
c’est celle d’vne heureuse mort, et c’est 
celle que la sainte Vierge leur a donnée 
iusques à maintenant, plusieurs cstans 
morts cette année. 

La première fut vne ieune femme 
d’enuiron trente ans. Se voyant ac¬ 
cueillie d’vne pleuresie qui couroit, elle 
va dans la Chapelle de Noslre Dame, 
elle s’y confesse auec tant de larmes et 
de sanglots, que le Pere qui l’entendoit 
en confession, m’a asseuré n’auoir ja¬ 
mais esté si touché en sa vie, qu’il le 
fut celte fois là. Elle entend vne Messe 
entière à deux genoux, nonobstant 
l’excez de sa douleur. le n’en puis plus, 
dit-elle en sortant ; mais puis qu’il faut 
mourir, ie veux mourir en honorant la 
Vierge. Sus iour, vn de nos Peres la va 
voir, il la trouua disant son chapelet : 
Ma sœur, luy dit le Pere, contente toy 
de parler en ton cœur à Dieu, et de luy 


dire qu’il ayt pitié de toy. Ouv bien, 
dit-elle, ie le diray sans cesse, car ie ne 
puis songer qu’à luy. En effet elle auoit 
tousiours cette courte priere au cœur, 
et souuent en la bouche ; mais lors que 
la vehemence du mal relaschoitquelque 
peu, elle reprenoit son chapelet et disoit 
que cette priere luy sembloil plus douce 
et plus aymable que toutes les autres. 

Durant tout le cours de sa maladie, 
jamais elle ne nous demanda aucun 
soulagement pour son corps ; toutes ses 
pensées n’estoient que pour son ame ; 
elle ne vouloit et ne pouuoit quasi en¬ 
tendre parler d’autre discours. Quand 
mesme nous l’interrogions de son mal : 
Mon frere, disoit-elle, ne te mets pas 
en peine de ce corps languissant qui 
doit pourrir ; mais parle moy de Dieu, 
car cela seul est ce qui me console. Au 
moindre mot qu’on luy peust suggérer 
de quelque courte priere, elle l’ampli- 
fioit d’elle mesme, et nous rauissoit des 
sentimens de pieté qu’elle monstroit. 

Au mesme temps que celle-cy estoit 
malade, sa mere, vne ancienne Chre- 
slienne, l’estoit aussi, couchée vis à vis 
d’elle, qui mourut fort peu de iours 
apres. Cette pauure fille mourante, en- 
cou rageoit sa mere à supporter auec 
amour les douleurs de la maladie, et à 
attendre auec ioye les moments de la 
mort. La mere nous asseura que nuit 
et iour cette bonne fille ne cessoit de 
prier Dieu, et qu’vne fois entre autres, 
apres auoir souuent réitéré cette priere: 
lesus, ayez pitié de moy, menez moy 
dans le-Ciel à l’heure de ma mort; 
qu’elle s’estoit escriée : Voilà lesus qui 
vient ayant pitié de moy, O que vous 
estes beau, mon bon lesus ! ie vous 
rend grâces, vous aurez donc pitié de 
moy : menés moy donc au Ciel, puis 
que ie vais mourir. 

Vn de nos Peres suruenant là dessus, 
et la voyant proche de la mort, luy mit 
son Crucifix en main, luy suggérant 
quelques courtes prières-; mais cette 
heureuse agonisante ne se contentant 
pas de si peu, continua d’elle-mesme à 
apostropher lesus crucifié, auec des sen¬ 
timens si affectueux, qu’elle tira des 
larmes des yeux de ce bon Pere qui 

l’assistoit. C’est donc, ô bon lesus, luy I 
disoit-elle, pour vue panure gueuse 
comme moy, que vous, le maistre de 
nos vies, auez souffert d’eslre crucifié 
en la façon que ie vous voy ! Ce sont mes 
pechez, ô lesus, qui vous ont déchiré 
tout le corps ! 0 malheureux péché ! 
o malheureuse pecheresse ! maudits pe¬ 
chez qui auez fait des playes si cruelles 
aux pieds et aux mains de lesus. Pour- 
quoy vous ay-ie iamais donné entrée 
dedans mon cœur ? O lesus, mort pour 
mes pechez ! que ne meurs-ie de dou¬ 
leur, de vous auoir si souuent offensé ! 

Sa deuotion luy donne du courage, 
elle reprend ses forces, elle se leue sur 
son séant pour l’adorer auec plus de 
respect, puis se recouche sur sa panure 
escorce. A peine le Pere estoit sorty à 
quatre pas de la cabane, ne la croyant 
pas si proche encore de la mort qu’elle 
expira. Voila sans doute vne mort pré¬ 
cieuse aux yeux de Dieu. Ce sont là les 
prémices des fruits qu’a produits pour le 
Ciel, la Congrégation de la Vierge. Cette 
femme se nommoit Magdeleine Ando- 
rons. 

Le second de ceux que Dieu a appeliez 
à soy, est vn ieune homme d’enuiron 
36. ans, nommé Armand, qui depuis 
17. ans ne s’estoit iamais dementy des 
promesses de son baptesme ; mais de¬ 
puis l’establissementde la Congrégation, 
il auoit redoublé ses ferueurs. Tous les 
iours il entendoit deux Messes, quelque 
rigueur du froid qu’il (isl au plus fort 
de THyuer ; il les entendoit les mains 
iointes, les deux genoux tous nuds en 
terre, dans vn respect de deuotion qui 
n’auoit rien de saunage. Ses prières 
finies, il alloit trauailler en son champ, 
soit pour abattre la forest voisine, soit 
pour brusler les arbres et rendre la 
terre labourable, qui est vn trauail tres- 
penible. Le peu de repos qu’il prenoit 
de temps en temps, il l’employoit à dire 
son chapelet, souuent cinq et six en vn 
iour. 

Estant tombé malade, il desira d’estre 
porté à l’hospital pour y estre assisté 
des saintes filles (c’est ainsi que nos 
Hurons appellent les Religieuses) ; elles 
le reçoiuent auec amour. Ces bonnes 


Mores ne sont que charité, non seu¬ 
lement pour les malades, mais pour 
tous les Saunages. Sa maladie ne scm- 
bloit rien, et au bout de trois iours il 
parloit de sortir. Le lendemain matin, 
il sent vn violent mal de leste, il fait 
appeller vn de nos Peres de la langue 
Huronne, qui connoissoit son cœur de¬ 
puis long-temps. Il faut, mon frere, luy 
dit-il, que tu me disposes à mourir. 
Confesse moy, car ie sens bien que le 
temps en approche. 11 se confesse auec 
loisir et auec des sentimens de com¬ 
ponction, au dessus de ce que i’en puis 
dire. Ouy, mon frere, ie croy, disoit-il. 
lesus qui void mon cœur, void bien que 
ie suis fasché de ne l’auoir pas seruy fi¬ 
dèlement. Il m’a fait bien des grâces ; 
mais celle-cy est la plus grande, que ie 
me voy mourir Chrestien ; ie ne regrette 
point la vie, et ne crains point la mort, 
puisque lesus aura pitié de moy. A 
peine auoit-il acheué, que la violence de 
son mal luy fait perdre le iugement ; 
mais dans tous ses délires il ne parle 
que de Dieu : en peu de temps il expira, 
ayant receu l’extreme-onction. 

Sa veufue, nommé Félicité, lors que 
i’escris cecy, est aux abois par vn effort 
d’amour de Dieu, ou du moins, par les 
efforts d’vue victoire digne d’vne ame 
vrayement Chrestienne. Il n’y a que 
deux iours qu’il est icy arriué vn canot, 
enuoyé exprès des Trois Riuieres, pour 
l’inuiter d’aller voir vn sien frere 
vnique, naturalisé parmy les Iroquois, 
qui y sont abordez : ce frere souhaite 
de luy parler, et elle a tousiours eu 
pour luy vne tendre affection. Cette 
nouuelle dés son abord la transporta de 
ioye, et luy fil prendre le dessein de 
faire ce voyage. Comme elle estoit sur 
le point de partir, et que le canot estoit 
desia mis à l’eau, nos Peres ont crainte 
que son frere ne l’emmene auec soy 
dans le pais des Iroquois où il retourne : 
et que là son innocence et son salut ne 
se trouue en danger. Mes freres, ré¬ 
pond-elle, ne craignez point pour moy : 
Dieu me conseruera la foy, et en suite 
l’innocence que ie luy ay promise, re- 
ceuant le Baptesme. Il est vray que mon 
frere a bien du pouuoir sur mon cœur ; 

mais Iesus en a dauantage. Nos Peres 
luy remonstrent doucement le danger 
de succomber à vne tentation, qui pu- 
roist innocente, de suiure vn frere 
qu’elle a tousiours aymé, et ils luy 
disent que si vraycment elle ayme Dieu, 
elle luy doit offrir ces violents désirs 
qu’elle a de le reuoir, et qu’il faut qu’en 
cela, elle se vainque soy-mesme, puis 
qu’il y va de son salut. Est-il vray, rc- 
pond-elle, que pour aymer Iesus, il 
faille demeurer icy ? La nature a beau 
dire, mon cœur a beau le desirer, mes 
yeux ne verront point ce frere que i’ay 
tant souhaité. Là dessus ses yeux fon¬ 
dent en larmes : Non, non, dit-elle, 
mon voyage ne se fera point, quoy que 
i’en deusse estre au mourir. Chose 
estrange, l’effort de ce combat de la 
nature et de la grâce est si puissant sur 
elle, qu’elle en tombe en vne pâmoison 
qui la tient près de vingt quatre heures, 
entièrement priuée des sens et en grand 
danger de mourir. Quoy qu’il en soit, 
c’est vne marque que les cœurs des 
Sauuages ne sont pas insensibles aux 
mouuemens de Dieu, et que la foy les 
eleue aussi bien que nous, au dessus 
des sentimens de la nature. 

Pour finir ce Chapitre, qui n’auroit 
point de fin si ie rapportois lacentiesme 
partie de ce que Dieu fait dans leurs 
cœurs ; ie diray que ces bons Congré¬ 
ganistes ont pris vne sainte pratique 


tous les Dimanches, de faire vn petit 
présent à la Vierge, chacun d’autant de 
grains de Porcelaine qu’ils ont dit sur 
la semaine de chapelets : le nombre va 
quelquesfois iusqu’à sept et huit cens 
de ces grains, qui sont les perles du 
pais. Leur deuotion les a portez à en 
faire quelques colliers en espece de bro¬ 
derie, où meslant les grains de porce¬ 
laine violette auec les blancs, ils escri- 
uent ce qu’ils désirent dire en l’honneur 
de la Vierge. 

Ils ont fait comme vn fîsque public, 
composé de leur pauureté, ie veux dire 
de leurs petits presens, dont ils se ser- 
uent pour secourir les pauures auec vne 
pieté toute aymable. Nous les aydons à 
l’augmentation de ce petit thresor, y 
ayant appliqué quelques aumosnes ve¬ 
nues de France, et entre autres vne 
Charité de Messieurs de la Congrégation 
de la maison professe à Paris. 

Ces bons Durons Congréganistes, s’e- 
stans assemblez depuis peu pour leur 
en faire vn remerciment à leur mode, 
leur ont destiné vn collier, où sont 
escrits ces mots, en porcelaine noire 
sur vn fond de porcelaine blanche : Aue 
Maria gratià plena, et ils m’ont prié 
d’accompagner ce présent de leur de¬ 
uotion, d’vue lettre que i’ay escrite en 
leur nom, sur de l’escorce de bouleau 
qui tient lieu de papier, dont voicy la 
teneur. 

Ennnhiek Srochen ara atia8 endeon- 
tera aa8enhon aiaSachienda en Marie 
Ies8s hondSen rohaone staaSaroni aaen- 
haon ondechaSeti ondikiokSi cliiach 
otiokSato eti dia enk aondioura on Ato 
en Ies8s hechiena Skendiunra toklia stan 
onëk te rehonnrak 8ario ierhe a echien- 
daen ; onkhiatendotondi a a8en kSario 
hatindoore daathatori hSannene (Isa 
restir) da ak onachiendaenk le anda- 
k8aleri isa ecliicn SkSaahenlon endi 
echien eetsiennonte en Ies8s hondSen 
te a o annra d’eesaet, onde skSandi on- 
ranlrahSi stan te skSannonkona thora 
onne io ennhaæ ontaskouentenrihatie 
ate o, ennhae stan iesta eskhSannontenk 
onde ati onSatres ti onSahachen ionSen 
stan in a iakhinnontdeSarieaeodlaSen, 
chia aoSenhaon slante holïescSas, ison- 
daki8anneu, nien aakonannonhSe Ies8s 
hondSen, aiakhicharon thoon nonkSaro- 
ta onde hasten. ahiatonkSi doki Aronhia, 
eronnon te onnonronkSanionti 8ario tho 
tho iormonkSarotahe daeoeharonniati ti 
arensae nonSarenso trah8i trudi ston- 
taaataton. TsieharaenkhSas asken 8arie 
stihon khondeesachien daenlak8a de 8- 
endar ersiaskannhadesa a8erhethusen te 
a8achiendaenk ti onachiendaouk : aeri 
te on8andiont8arie aion8a hetsaronhons 
d’tes8s hena ason8andienrontraak dia- 
8achiendaen, isa de erson8esk8en, tho 
ioti nonionhSa onionesk8andik onne 
sk8ah8ichenion ti sk8achiendoek. On8e 
d’hoenkhSi haonesk8andik onne a8eti 
hondoiarisene hondi, onrachen d’ason 
te iatend8esohiedocha. Isa de skachien- 
daenkSarie daakaroena tho ioti te sk8a- 
annia da at ond8tsa8astis ondorari de, 
aronhiae e8ateh8alen, endi te onSandi- 
ont tho ioti te on8a, annra doeha, onde 
iehien ochiensennik. Te ato en te sk8- 
annonhSs 8arie hersihetsaron d’Ies8s a 
han doierisern eraSeti de 8arie oenkh8i 
aioneskSen. TaSatrendaenhas de sk8a- 
renserrak 8arie orensa 8en eetsiatren- 
daendaenhas den8anensotrakendi. k8a- 
takhen onne i, en, a, enliron on8a en asei 
onne d’Ies8s hondSen thoioti de tson- 
h8a sk8aenasti. On 8annonh8e, din 
nendia8annonh8e> Onnetho i, arib8etsi 


Mes frères, nous vous honorons sans 
feintise. Ce n’est que depuis vn an que 
noslre esprit s’est ouucrt, et que nous 
auons pris les pensées d’honorer Marie, 
la mere de lesus. Ce fut lors qu’on nous 
dit qu’il y auoit en tous les lieux du 
monde, des assemblées qui se formoient 
pour luy dire dans le fond de l’ame : 
Ouy, Mere de lesus, tu vois mon cœur, 
et tu vois qu’il ne ment point quand il 
te dit : Marie, ie te veux honorer ! On 
nous dit qu’à Paris, où vous estes ho¬ 
norez des hommes, il y a plaisir de vous 
voir, que vous mettez tout vostre hon¬ 
neur à honorer la Vierge. Vous nous 
auez deuancez, et nous voulons vous 
suiure. La mere de lesus qui regarde 
les panures, vous a poussez à ne les pas 
mépriser. Depuis plusieurs années vous 
nous auez enuoyé de riches presens. 
Nous nous sommes assemblez, et nous 
auons dit, qu’enuoyerons-nous à ces 
grands seruiteurs de la Vierge ? Nous 
auons dit : Ils n’ont en rien besoin 
de nous, car ils sont riches ; mais ils 
ayment la mere de lesus, enuoyons leur 
vn collier de nostre Porcelaine, où est 
escrit le salut qu’vn Ange du Ciel ap¬ 
porta à la Vierge. Nous auons dit autant 
de chapelets, en l’espace de deux lunes, 
qu’il y a de grains dans le collier : vn 
grain de porcelaine noire en vaut deux 
de blanche. Presentéz-luy ce collier, et 
dites-luy que nous la voulons honorer. 
Nous voudrions bien l’honorer autant 
que vous ; mais nous n’auons pas tant 
d’esprit que vous pour seruir Dieu. Si 
la mere de lesus demande à son fils, 
qu’il nous donne vrayement l’esprit 
qu’il faut pour l’honorer, c’est alors 
que nous l’honorerons dauantage. Vous 
en serez bien aise en la mesme façon 
que nous somrpes bien aises que vous 
l’honoriez mieux que nous. Vn labou¬ 
reur est content quand il voit tous les 
epys de son champ bien meurs. Cela 
l’attriste, s’il en voit quelques-vns qui 
ne soient pas meurs, quand il faut les 
cueillir. Vous autres, qui honorez la 
Vierge de tout vostre cœur, elle vous 
regarde comme des epys de son champ 

de Hechon sa8archotrah8indi iost8en, 
sehiaton, 8ade arali ithochuen a8aihen8i 
te a8an non dateri ahiaton. 

I 

» | 

A8ataenkhen te etsinnonronk 8annionck 
atoen a8a Chiaxa Oachonk 8arue 
harih8a sennik Louis Atfaarat8 an- 
den Chaose Son deaskon. 


Et au dos est escrit. 


A Messieurs de la Congrégation de 
Nostre-Dame en la Maison Pro¬ 
fesse de la Compagnie de Iesvs, 


A Paris. 


De la part des Chrestiens ïïurons de la 
Congrégation de Sainte Marie. 


En l’Isle d’Orléans près Quebec,. 
en la Nouuelle France. 


meurs pour le Ciel. Nous autres qui 
n’auons pas encore d’esprit, et qui ne 
faisons que commencer à seruir la 
Vierge, elle nous regarde comme les 
espys qui ne sont pas encore meurs. 
Cela l’attriste. Puisque vous l’aymez, 
demandez à lesus que tout le champ de 
la Vierge soit meur comme il faut pour 
le Ciel, afin qu’elle soit contente. Priez 
pour nous quand vous direz vos cha¬ 
pelets, nous prierons pour vous disans 
les nostres. Nous sommes freres, puis¬ 
que la Mere de lesus est nostre mere, 
aussi bien que la vostre. Elle nous 
ayme, et nous voulons l’aymer. Voila 
ce que nous auons prié Echon de vous 
écrire pour nous, car nous sçauons par¬ 
ler, mais nous ne sçauons pas écrire. 


Mes freres. 


Jacques Oachonk, \ ‘ucÎLjJJÎ 


Louys Taieron, c qq sont les deux 
Ioseph Sondouskon, t Assista™. 


Vous honorent et vous salüent sans 
feintise. 


Offrande d\me escharpe de Pourcelaine faite parles Hurons, à la Vîtrge, Patrone 
de la Congrégation de Messieurs de Paris. 


Tsendaon de Aronhiae esenda erati 
onnonhiaskh8i clesannonlenk a atatoeti 
de 8endal acharo nonde de charato eti, 
onnonk8arola da at on8enses on8acha- 
ronniati Aronhia, eronnoji aSenda on- 
S’ahiakhonkSi onde te sannonronk8an- 
nionti de k, Ga8rier, eonk8a andron- 
non8acharonniati, aonh8a, andoron 
doki, a8endaon8ahialonk8i, 8arie re st 
ak8ateri son esk8ensken desachera en- 
kh8indik, Ondeskin ata8aatarirontak a- 
ronhiae de a8enhe. 


Receués, ô Rame du Ciel, ee présent,, 
que vous offre l’eslite de vos Seruiteurs- 
Hurons. C’est vn collier plein de my¬ 
stère. 11 est composé de nos plus fines 
Perles. (I est animé, et enrichy de 1» 
Voix et du Salut que l’Ange Gabriel 
vous a fait autrefois. Nous n’auons rien 
de plus précieux en nos mains, ny rien 
de plus sainct dans nostre coeur pour 
vous estre présenté, et pour obtenir le 
Ciel par vostre moyen. 

CHAPITRE XI. 

Remarques tirées de quelques lettres et de 

quelques mémoires venus dupais. 

On escrit des Trois Riuieres deux 
choses qui mentent de tenir lieu dans 
ces Remarques. 

La première, est qu’vne troupe d’iro- 
quois ayant passé l’hyuer parmy les Al¬ 
gonquins, on n’a remarqué aucune més¬ 
intelligence entre ces deux Nations, les 
plus superbes et les plus opposées qui 
soient dessous le Ciel ; iusques là que 
les Iroquois ne donnoient iamais la vie 
à aucun Algonquin, quand ils le pou- 
uoient attrapper ou surprendre dans la 
chasse qu’ils faisoient aux hommes. 

Or non seulement ils se sont bien ac¬ 
cordés, mais les Algonquins ont esté si 
satisfaits de leurs hostes, qu’ils ont per¬ 
mis aux femmes veufues et aux filles de 
leur Nation, d’épouser quelques Iroquois. 
Et vous diriés que Dieu n’a pas im- 
prouué ces alliances : car ces nouueaux 
mariés estans à la chasse auec leurs 
femmes Chrestiennes, et ne trouuant 
ny gibier, ny venaison, ils leur dirent : 
Il y a desia quelques iours que nous 
courons ces grandes forests sans rien 
trouuer, que ne priés vous celuy qui a 
fait les animaux de nous en donner pour 
nostre nourriture, puisque vous le con- 
noissés ? Ces bonnes femmes se mettent 
en prières ; elles demandent à manger 
à Dieu, comme feroit vn enfant à son 
pere. Chose estrange ! Quoy que ces 
Chasseurs eussent battu tous les enui- 
rons de leur Cabanes sans rien trouuer, 
ils ne laissèrent pas dés le lendemain 
de rencontrer et de tuer dans le mesme 
quartier, vn grand Eslan ; ce qui les 
surprit, s’estonnant bien fort de l’orai¬ 
son des Chrestiens, et de la bonté de 
leur Dieu. 

La seconde chose est, qu’enfm Paul 
Tessouehat, ce borgne tant fameux, au- 
tresfois Capitaine des Algonquins de 
l’Isle, qui a esté l’orateur de son siecle 
en ces contrées, et le mieux disant de 
son temps ; enfin, dy-ie, cet homme 


tout bouffy d’orgueil, est mort dans 
l’humilité Chrestienne, donnant sur la 
fin de sa vie, de grands arguments de 
son salut. Les Iugements de Dieu sont 
eslonnans ! Cette bonté infinie, voulant 
sauuer cet homme autresfois si opposé 
à la Foy Chrestienne et à la grâce, à 
cause de son faste, l’a disposé à l’hu¬ 
milité par vne maladie de deux ans ; 
dans laquelle se voyant bas douant 
Dieu, il disoit soutient au Pere qui auoit 
soin de son ame, quand il l’alloil vi- 
j siter : Tu me fais plaisir, approche-toy, 
et me dis ce qu’il faut faire pour bien 
mourir, ie t’esconteray volontiers. Le 
Pere luy parlant de la grandeur de Dieu 
et de la témérité de ceux qui luy ré¬ 
sistent par leurs offenses, ce pauure 
homme, touché iusques au fond du cœur, 
s’escrioit : Approche, approche, mon 
Pere, que ie te descouure toutes les 
plaies de mon ame et toutes les malices 
de mon cœur. Prie celuy qui a tout fait, 
qu’il détourné de mon chemin tous mes 
pechez, afin qu’en mourant ie n’en ren¬ 
contre pas vn seul. De fois à autres il 
prenoit son Crucifix et le baisoit auec 
tendresse : C’est en toy seul, luy disoit- 
il, en qui i’ay mis ma confiance : puis¬ 
que tu es mort, c’est la raison que ie 
meure ; et puisque tu es mort pour mes 
péchés, fais moy miséricorde, ouure 
moy la porte de ta maison : ie hay celte 
méchante carcasse, ie la quitteray quand 
tu voudras. En effet il se détacha en¬ 
tièrement des soins de son corps, qu’il 
auoit tant aymé, ne se souciant plus des 
petits soulagemens qu’on donne aux 
malades, notamment depuis ie ne sçay 
quelle veuë qu’il eut dans son sommeil. 
Il se trouua au pied d’vne haute mon¬ 
tagne, dont le sommet se deroboit de 
ses yeux. Il entendit vne voix qui luy 
dit à plusieurs reprises : Monte celte 
montagne, c’est le chemin que tu dois 
tenir. le me trouuay à celte voix, disoit- 
il, saisy d’vne grande frayeur ; mes forces 
ne me permettans pas de grimper sur vn 
mont qui me paroissoit plein de préci¬ 
pices. Comme i’estois dans cet abatte¬ 
ment, i’apperceus vne grande eschelle, 
et vn Pere à mon costé, qui me prenant 
par la main, me fit monter sans beau- 

coup de peine. Celte veuë le consola 
fort, et luy donna vne grande esperance 
d’entrer au Ciel par Iesus-Ch. qui est 
celte Montagne. 

On nous fait entendre que Noël Te- 
eouerimat, Capitaine des Clirestiens de 
sainct Ioseph à Sillery, soustient celle 
nouuelle Eglise par son exemple et par 
son courage, faisant teste à vne troupe 
d’Algonquins peu affectionnés à la foy, 
qui se sont venus ietter en son district, 
à la faueur de la Paix. Ils ont tasché de 
le séparer d’auecnous, par presens, par 
caresses et par quelques paroles trop har¬ 
dies, l’attaquant dans vne conjoncture 
tres-fauorable (à ce qu’ils croyoient) 
pour faire réussir leur dessein. Ce 
grand homme de bien ayant perdu 
quantité de beaux enfans, enfin Dieu 
luy a rauy son petit Beniamin, celuy 
qu’il aymoit auec plus de tendresse : 
les Ennemis de la foy et de la vérité le 
croyant esbranlé, l’assaillirent dans son 
affliction. Mais ils trouuerent vne teste 
de fer, vn cœur d’or, et vne bouche qui 
iettoit des foudres, quoy qu’elle ne fust 
remplie que de miel. Les ayant assem¬ 
blés, il leur dit : Mes freres, ie fay plus 
d’eslat de la foy, que de toutes les 
choses de la terre. le mourray dans la 
creance des veritez que i’ay embrassées ; 
l’affliction n’abat point mon cœur ; la 
douceur ne le sçauroit charmer, et les 
menaces ne l’esbranleront jamais. Il 
importe peu que vous nous mesprisiés 
et que vous nous leniés pour des gens 
qui n’ont point d’esprit, nous autres 
qui croyons, et qui prions, et qui vou¬ 
lons obéir à celuy qui a tout fait. Quand 
ie serois seul, et quand tous ceux qui 
croyent m’auroient abandonné, ie ne 
quitterois jamais la priere. Si vous 
voulés vous ranger du party de Dieu, ie 
suis à vous ; sinon, sçachés que tous 
ceux qui ont le cœur tortu et la bouche 
de trauers, tous ceux qui ont deux fem¬ 
mes, tous ceux qui se seruent encore 
de leurs tambours et de leurs supersti¬ 
tions, n’entreront jamais dans le Réduit 
des Clirestiens, si ie suis escouté. Il a 
tenu sa parole : car si quelqu’vn de ces 
libertins s’est venu présenter deuant 
Sillery, il l’a contrainct de cabaner hors 


l’enceinte qu’on a fait dresser pour les 
enfans de Dieu. 

Vne lettre venuë de Sillery, dit qu’on 
descouure tous les iours de nouuelles 
Nations de la langue Algonquine. I’e- 
spere de voir dans quelque temps, dit 
vn Pere, les terres, ou plustost les bois, 
qui sont sur les bords de la mer du 
costé du Nord, où il y a des bourgades 
de Sauuages, qui parlent comme nos 
Montagnets, que nous entendons. Ces 
peuples n’ont encore jamais veu aucun 
European. Ils se seruent encore de 
haches de pierres ; ils font boüillir leur 
viande dans de longs plats d’escorce, 
qui leur seruent de chaudière, comme 
faisoient autresfois nos Sauuages. Ils 
n’ont aucuns ferremens, tous leurs outils 
sont d’os, ou de bois, ou de pierres. 

Vn autre dit que dans des Isles du 
Lac des gens de mer, que quelques-vns 
appellent mal à propos les Puants, il y 
a quantité de peuples dont la langue a 
grand rapport auec l’Algonquine ; qu’il 
n’y a que neuf iours de chemin depuis 
ce grand Lac iusques à la mer qui sé¬ 
paré l’Amerique de la Chine, et que 
s’il se trouuoit vne personne qui voulust 
enuoyer trente François en ce païs-là, 
non seulement on gagneroit beaucoup 
d’ames à Dieu, mais on retireroit en¬ 
core vn profit qui surpasseroit les dé¬ 
penses qu’on feroit pour l’entretien des 
François qu’on y enuoyeroit, pouree 
que les meilleures pelleteries viennent 
plus abondamment de ces quartiers-là. 
Le temps nous descouurira ce que nous 
ne sçauons encore que par le rapport de 
quelques Sauuages, qui nous asseurent 
auoir veu de leurs yeux ce qu’ils ex¬ 
priment de leur bouche. 

La Reyne, ayant de la tendresse pour 
la conuersion des Sauuages, et de l’af¬ 
fection pour l’establissement de la Co¬ 
lonie Françoise en ce nouueau monde, 
y enuoya ce Printemps dernier quelque 
nombre de filles fort honnestes, tirées 
de maisons d’honneur. On n’en reçoit 
point d’autres dans cette nouuelle peu¬ 
plade. le sçay d’asseurance, que dix- 
huict ans se sont écoulez, sans que le 
Maistre des hautes œuures qui estoit en 
ce païs-là ait fait aucun acte de son 

mestier, sinon sur deux vilaines que 
l’on bannit apres auoir esté publique¬ 
ment fustigées. Tant que ceux qui tien¬ 
nent le timon, deffendront aux Vais¬ 
seaux d’amener de ces marchandises de 
contre-bande ; tant qu’ils s’opposeront 
au vice et qu’ils feront regner la vertu, 
cette Colonie fleurira et sera benite de 
la main du Très-haut. 

Mais pour retourner à ces bonnes 
Filles, Dieu leur a fait la grâce apres 
mille dangers et mille bourrasques, 
d’arriuer à bon port auec vue braue et 
genereuse Amazone, que Dieu leurauoit 
donnée pour guide : c’est la Mere Renée 
de la Natiuité, Religieuse Hospitalière 
de la Maison des Filles de la Miséri¬ 
corde de Quimper en Bretagne. Cette 
braue fille a eu quasi autant de peine, 
pour ainsi dire, d’entrer en ce pais de 
Croix et de souffrance, que les Israélites 
en ont eu pour entrer dans la terre de 
promission ; mais enfin son courage, sa 
fermeté, sa perseuerance luy ont obtenu 
le congé et la bénédiction de Monsei¬ 
gneur son Euesque, et la permission de 
sa supérieure, et l’agréement de sa 
Communauté, pour aller donner secours 
à ses sœurs, qui exercent sainctement 
la Charité enuers les malades François 
et Sauuages, en ce bout du monde. Les 
tempestes et les dangers la reieterent 
deux fois dans le port auec toute sa 
troupe. La maladie la terrassa pour 
quelque temps ; mais son cœur, plus 
grand que le mal, plus fort que les dan¬ 
gers, l’a plus animée de l’amour de son 
Dieu et de la charité du prochain, que 
les tempestes du souffle des vents, 
iouyt maintenant d’vn calme et d’vne 
bonace qu’elle ne peut exprimer, qu’en 
disant qu’elle a trouué son paradis. 

Changeons de propos, et descendons 
iusques à Tadoussac. Les nouueaux 
Chrestiens de cette contrée, ont leur 
quartier d’Hyuer et leur quartier d’Esté. 
L’Hyuer, ils entrent dans leurs grandes 
forests, pour faire la guerre aux Ours, 
aux Eslans, aux Caribous, aux Castors 
et à quelques autres animaux, qui font 
les mets de leurs tables. Le Pere Pierre 
Bailloquet de nostre Compagnie, les a 
fiuiuis cet Hyuer dans les bois. Le Ca¬ 


pitaine de Todoussac l’auoit demandé. 
On nous eserit qu’il l’a fort bien traité, 
c’est à dire qu’il luy a tousiours tesmoi- 
gné de l’amour et de l’affection. Cette 
bienueillance est à la vérité vne grande 
douceur ; mais elle n’a pas empesehé 
que le Pere n’ait eu la terre pour lict et 
pour matelas, des escorces pour vn 
palais moins remply d’air que de fumée ; 
qu’il n'ait passé quelque mois sans pain, 
sans vin, sans sel, sans autre ragoust 
que l’appetit ; qu’il n’appaisoil assez 
souuenl qu’auec du boucan, c’est à dire 
auec des anguilles ou auec de la chair 
seichées à la fumée, et dans les ordures 
de leurs cabanes. Cela, bien assaisonné 
d’vn grand désir de souffrir pour Dieu, 
de la candeur et de la vertu des nouueaux 
Chrestiens, soustient parfaitement le 
corpsel l’ame d’vn OuurierEuangelique. 

L’Hyuer tirant aux abois, pour donner 
la vie au Printemps, tous nos Chas¬ 
seurs se retirèrent auec tout leur ba¬ 
gage, sur les riues du grand Fleuue, en 
l’Anse, ou au Port, que nous appelions 
Tadoussac. C’est icy où il se fait vne 
confession publique, sans gehenne, sans 
torture et sans exaction. On dit qu’il y 
a vn pais où le froid est si grand, que 
toutes les paroles s’y gelent, et quand 
le Printemps s’approche, ces paroles 
venant à se degeler, on entend quasi en 
vn moment tout ce qui s’est dit pendant 
l’Hyuer. Quoy qu’il en soit de cette 
fable, il est vray que tout ce qui s’est 
fait de mal pendant l’Hyuer dans ces 
grands bois, se dit publiquement au 
Pere au mois d’Auril. Les premiers 
venus font tout haut la confession de 
ceux qui les suiuent, et cela, par vn 
zele qu’ils ont de la Iustice Chrestienne. 

Cette année, vn ieune homme ayant 
commis quelque faute pendant l’Hyuer, 
reconnut en approchant du port de Ta¬ 
doussac, qu’il ne luy manquoit plus que 
la douleur et vne bonne penitence pour 
son crime, remarquant au visage et à 
la contenance du Pere et des Anciens, 
que quelques-vns auoient desia confessé 
pour luy son péché, le regret qu’il en 
auoit fit qu’il ne se troubla point. Il se 
desembarque, va trouuer les principaux 
Chrestiens, n’osant paroistre deuant le 

Pere ; il leur tesmoigne sa douleur, et 
et leur demande vn bon châtiment pour 
son crime. Ces bonnes gens armés de 
zele, luy ordonnent de se tenir à la 
porte de l’Eglise les genoux en terre, 
les mains jointes, et les espaules decou- 
uertes, et en cette posture, demander 
pardon à tous ceux qui y entreroient, 
les suppliant de tirer vengeance sur luy 
de l’olTense qu’il a commise contre 
Dieu, et du scandale qu’il leur a donné. 
Aussi-tost dit, aussi-tost fait. Ce ieune 
homme bien ioyeux de n’eslre point 
banny de l’assemblée des Chrestiens, fit 
gaiement ce que ces bons Néophytes luy 
auoient ordonné. Dieu veuille que ce 
zele continué long-temps ; s’il ne le faut 
pas exiger, aussi ne faut-il pas l’em- 
pescher. 

Vn Chrestien, qui s’estoit autresfois 
meslé de consulter le Démon, ou le Ma¬ 
nitou, se trouuant dans les bois, fut 
viuement tenté de reprendre ce mal¬ 
heureux mestier. Il fait dresser vn ta¬ 
bernacle à leur mode ; il entre dedans, 
contre le gré et contre la volonté de sa 
femme, tres-bonneChrestienne, laquelle 
voyant auec douleur cette meschante 
action de son mary, destache vn petit 
crucifix qu’elle auoit à son chapelet, 
et le met sur ce Tabernacle. Chose 
estrange ! cet homme au lieu de chanter 
et de hurler comme ils font en consul¬ 
tant leur Manitou, demeura muet et in¬ 
terdit, sans iamais pouuoir tirer aucune 
voix de son estomach. le vous laisse à 
penser s’il sortit confus et étonné de 
son Tabernacle. 

Vn Capitaine, nommé Iean Baptiste 
Ekhinechkaouat, estant malade à la 
mort dans les bois, sec et décharné 
comme vn squelet, se fit préparer vne 
medecine, composée de ie ne sçay 
quelle escorce et de brins de sapin in¬ 
fusés dans de l’eau tiede. Il prend en 
main cette medecine, et s’adressant à 
Dieu il luy dit : Toy en qui ie croy et 
que i’honore, tu as fait les escorces et 
les feuilles, qui sont les ingrediens de 
la medecine que ie vay prendre. Tu 
peux si tu veux me rendre la santé par 
celte medecine, rien ne t’est impossible. 
Rend la moy, ie t’en prie : fais que ce 


breusge me soit salutaire. le le boy au 
nom du Pere, et du Fils, et du Sainct 
Esprit. Aussi-tost, dit-il, que ie l’eus 
aualée, ie senty qu’elle penetroit toutes 
les parties de mon corps, et vne force 
secrette qui se couloit dans tous mes 
membres ; et à mesme temps, il me 
sembla que ie voyois tout à l’entour de 
moy des enfans plus beaux que les 
Anges que vous peignés dans vos ta¬ 
bleaux, lesquels me disoienl ces paroles : 
Ne crains point, tu ne mourras pas ; 
prends courage, lu viuras. C’est ce que 
nous a rapporté ce bon Néophyte, hom¬ 
me bien sage et bien meur. Quoy qu’il 
en soit, son cœur fut remply de douceur 
et d’onction, son corps fut remis en 
santé, et son ame pleinement fortifiée 
en la Foy et en la creance qu’il areceué 
des premiers. 

Encore que ie passe sous silence, 
quantité de beaux exemples que ie re¬ 
marque dans les lettres et dans les mé¬ 
moires qui nous ont esté enuoyés. le 
ne puis obmettre vne action de charité 
faite par vne ieune femme Chrestienne, 
appellée Antoinette Ouabistilecoué. Les 
Sauuages, deuant le Baptesme, n’ay- 
moient pour l’ordinaire que leurs pa¬ 
rons, et si quelque enfant se trouuoit 
destitué de ses proches, ils l’assom- 
moient par charité, disant qu’apres auoir 
long-temps souffert, enfui il mouroit 
misérable, n’ayant personne qui le sou- 
lageast. Deux pauures petits abandon¬ 
nés de la sorte sous vne pauure escorce, 
esloient en danger de receuoir quelque 
coup de hache par vn païen, sans se 
pouuoir quasi plaindre, et le plus grand 
n’auoit qu’enuiron onze ou douze ans, 
et sa sœur n’en n’auoit que quatre. 
Celuy là auoit vn collier d’écroüelles 
fort horribles qui luy mangeoient toute 
la gorge, et la petite auoit vn flux de 
sang qui la dessechoit iusques aux os. 
Nostre bonne Chrestienne, les ayant 
veuz dans la saleté, dans les ordures, 
dans des maladies si vilaines et dans le 
dernier abandon, en prend vn soin 
comme s’ils eussent esté ses propres 
enfans. Elle les nettoye, elle leur va 
souuent quérir des branches de sapin 
qui seruent de littiere aux Sauuages, 

elle leur donne à manger, elle leur fait 
du bois et attise leur feu, elle se leuc 
plusieurs fois la nuict pour assister la 
petite, elle leur va chercher toutes les 
douceurs qu’elle se peut imaginer, de¬ 
mandant vn peu de raisin ou vu peu de 
prunes aux François pour leur donner. 
Et elle faisoit tout cela auec vue dou¬ 
ceur, vue gaieté, vue constance, qui 
faisoit bien connoistre qu’elle esloit 
animée d’vn autre esprit que l’esprit 
des Sauuages. 

Le Capitaine de Tadoussac rauy d’vn 
tel exemple, fit vne harangue au milieu 
de la nuict à tous ses gens, s’escriant à 
pleine teste : Escoutez-mov, mes Freres, 
escoutez-moy, ne donnés pas, reueillez- 
vous ; ie vous parle d’vue chose d’im¬ 
portance. Ce ne sont pas deux chiens 
que nous voyons délaissés à la porte de 
nos cabanes ; ce sont des hommes aussi 
bien que nous. Ils sont baptisés aussi 
bien que nous. Vous donnez à manger 
àvoschiens, >ous les caressezquelques- 
fois, vous les appeliez, vous les menez 
auec vous, et maintenant que nous 
sommes pressez d’entrer dans les bois, 
quitterons-nous ces pauures enfans, qui 
sont faits comme nous? Dieu nous les 
donne en garde. Ayez en soin, ce sont 
mes enfans, nous dit-il, il regarde ce 
que nous ferons ; il escoute ce que nous 
dirons, et enfin il nous traittera comme 
nous les traitterons. En suitte de cette 
harangue, il commande à sa femme de 
donner tout le soulagement qu’elle 
pourra à ces pauures petits, et quand ils 
leuerent le camp, luy-mesme les em¬ 
barqua dans sa chaloupe et les conduisit 
à Sillery, ou à Saincl Ioseph pour y 
estre assistez. Ceux qui commissent le 
genie des Sauuages, diront auec raison, 
que Dieu seul peut changer les pierres 
en des enfans d’Abraham. 

Vne ieune fille, voyant ses parens 
dans les larmes, pource qu’elle soufl'roit 
beaucoup et qu’elle approchoit bien fort 
de son trespas, leur dit d’vn ton qui 
faisoit paroistre plus de ioye que de 
tristesse. Pourquoy pleurez-vous ? Ne 
vous affligez pas, ie m’en vay au Ciel. 
Le Pere m’a dit que ceux qui estoient 
baptisez et qui obeïssoient à Dieu, se- 


roient bien heureux. Ne suis-ie pas ba¬ 
ptisée? ne croy-ie pas en Dieu? Ne 
pleurez-point, bien-tost ie ne souffriray 
plus. Le Pere qui a soin de celle Mis¬ 
sion entrant là dessus, elle luy dit : Mon 
Pere, ie me réiouy quand ie le voy, ie 
ne crains point la mort, ie n’ay rien de 
mesehant dans mon cœur, i’ay tout dit: 
tu as embellymon ame, elle ira au Ciel. 
Mourir dans ces sentimcns, ce n’est pas 
mourir en Barbare. 

Vn Pere qui a esté bien auant dans le 
fleuue du Sagné, nous mande qu’il a 
fait rencontre au lac de sainct Iean, de 
deux jeunes Sauuages Chrestiens, qui 
se doutons bien qu’ils trouueroient vn 
Confesseur en ce quartier-là, auoient 
fait deux cens lieues de chemin pour se 
venir confesser et communier, et pour 
emporter auec eux vn petit Calendrier, 
qui leur enseignast les festes de toute 
l’année, c’est de ceux là qu’il est vray de 
dire, que de Longinquo venerunt, qu’ils 
sont venus de loin pour adorer Iesvs- 
Christ. 

Comme on acheuoit l’impression du 
dernier Cahier de cette Relation, on 
nous a rendu vne Lettre venue de la 
Rochelle, qui porte qu’vn Vaisseau nou- 
uellement arriué de Canadas, dit que 
les Iroquois d’en bas, que nous appelions 
les Anniehronnons, ayons fait rencontre 
sur le grand fleuue de S. Laurens, d’vn 
canot, ou d’vn petit bateau qui portoit 
le Pere Simon le Moine à Montreal, 
conduit par deux Iroquois Onnontaeron- 
nons, ont tué l’vn de ses deux con¬ 
ducteurs, et ayant massacré quelques 
Hurons et quelques Algonquins, se sont 
saisis du Pere et l’ont mis aux iiens. 
Son autre guide ou conducteur, voyant 
cette perfidie, s’est escrié auec menaces, 
que ses Compatriotes se ressentiroient 
de cette trahison ; qu’il ne se soucioit 
pas de la liberté qu’ils luy presentoient, 
qu’il courroit la mesme fortune que le 
Pere, et puis qu’ils l’auoient garotté, 
qu’ils l’enchaînassent auec luy, que ja¬ 
mais il ne le quitteroit : S’il est captif, 
ie suis captif auec luy ; si vous luy ostés 
la vie, donnés moy la mort, disoit-il ; si 
vous me mettés en liberté, deliés-le. 
Ces desloyaux craignans les menaces de 

cet Iroquois des pais plus hauts, dé¬ 
lièrent le Pere et le rendirent à son 
Guide, qui le conduisit à Montreal. Là 
dessus le bruit est, selon que le rapporte 
ce Nauire, que les Iroquois d’en haut 
vont prendre les armes auec les Fran¬ 
çois contre les Iroquois d’en bas. Quoy 
qu’il en soit de cette nouuelle, ie puis 
dire ce qui %uit auec vne grande pro¬ 
babilité. 

Premièrement, que les Iroquois d’en 
bas, qui ont eu de la ialousie contre les 
Iroquois d’en haut, au traité de paix 
qu’ils ont commencé les premiers auec 
les François, ne souffriront pas aisément 
que ces nations supérieures viennent 
trafiquer auec nos François, pource 
qu’elles ne seroient plus contraintes de 
passer par leurs Bourgades, à quoy le 
chemin les oblige quand ils vont porter 
leurs marchandises aux Hollandois. 

Secondement, ie sçay fort bien qu’il 
est plus facile aux Iroquois d’en haut de 
descendre au quartier des François, que 
d’aller chercher les Hollandois. Leur 
Lac et nostre grand Fleuue les peuuent 
doucement apporter, et toutes leurs 


marchandises iusques aux magasins des 
François ; mais quand il faut prendre 
leur route du costé des Hollandois, ils 
souffrent deux grandes incommoditez. 
La première est, qu’ils sont contraints 
de faire la plus grande partie du chemin 
par terre, et à pied, et d’estre eux- 
mesmes les mulets qui portent leur ba¬ 
gage et leur marchandise. La seconde, 
vient de l’insolence des Anniehronnons, 
qui, estans comme les Maistres de ce 
trafic, ne traittent pas tousiours ciuile- 
ment les Iroquois d’en haut. Peut-estre 
que ces commoditez et ces incommo¬ 
ditez induiront les Onontaeronons et les 
autres Saunages des pais supérieurs, de 
rompre plustost auec les Anniehron¬ 
nons qu’auec les François. Peut-estre 
aussi que ce coup n’a esté fait que par 
quelques ieunes estourdis, qui seront 
desaduoüez de leur Nation. Cette année 
nous fera voir à découuert deuant que 
d’expirer, ce que nous ne voyons main¬ 
tenant que dans les tenebres. le prie 
Dieu qu’il conduise le tout à sa plus 
grande gloire. Amen, Amen. 


Extraict du Priuilege du Roy. 

Par Grâce et Priuilege du Roy, il est permis à Sebastien Cramoisy, Marchand Libraire Iuré en l’Yni- 
uersité de Paris, et Imprimeur ordinaire du Roy et de la Reyne, Bourgeois, ancien Escheuin et ancien Iuge- 
Gonsul de cette Ville de Paris, d’imprimer ou faire imprimer vn Liure intitulé : Relation de ce qui s'est 
passé en la Mission des Peres de la Compagnie de lesus , au' pays de la Nouuelle France , depuis 
Vannée 1653. iusques à VjEsté de 1654. fa. Et ce, pendant le temps et espace de neuf années consecutiues : 
auec defenses à tous Libraires et Imprimeurs, d’imprimer ou faire imprimer ledit Liure, sous pretexte 
de desguisement ou changement qu’ils y pourroient faire, à peine de confiscation et de l’amende portée par 
ledit Priuilege. 


Permission du R. P. Vice-Pi'ouincial . 


Novs Lovys Cellot, Vice-Prouincial de la Compagnie de lesus, en la Prouince de France, auens 
accordé pour l’aduenir au sieur Sebastien Cramoisy, Marchand Libraire, Imprimeur ordinaire du Roy et 
de la Reyne, ancien Escheuin et Consul de cette ville de Paris, l’impression des Relations de la Nouuelle 
Franoe. Fait à Paris, ce 22. Décembre 1654. 


LOVYS CELLOT. 







COPIE DE DEVX LETTRES 

ENVOIÉES 

DE LA NOVVELLE FRANCE, 

Av Pere Procvrevr des Missions de la Compagnie de Iesvs 

EN CES CONTRÉES. (*) 


vant que de coucher 
les deux Lettres dont 
il est fait mention 
dans ce Titre, i’ay 
? creu qu’il ne seroit 

( ïf* pas hors de propos, 

de rapporter en peu 
’V de Parolles, ce que 

nous auons appris de 
la bonne et de la mauuaise 
fortune du païs d’où elles 
sont enuoiées. 

De cinq vaisseaux qui 
estoient sortis de France 
cette année derniere, pour 
aller porter quelque secours, 
et pour aller trafiquer en la 
Nouuelle France, l’vn a esté 
pris des Anglois, l’autre des Espagnols, 
vn troisiesme a esté perdu en mer, ou en 
quelque coste, dont on n’a eu aucune 
nouuelle ; les deux autres sont arriués 
en ce païs là, et puis retournés en 
France à bon port. 

Or non seulement les marchands in¬ 
téressés dans ces trois Nauires, ont fait 
de grandes pertes, mais encore tout le 
païs en a beaucoup souffert : car outre 



les prouvions que l’on porloit à Mon¬ 
sieur le Gouuerneur et aux particuliers, 
le secours que la Reyne enuoyoit, comme 
estant tres-affectionnce à la conserua- 
tion de la Nouuelle France, et à la con- 
uersion des Saunages, a esté perdu en¬ 
tièrement. L’Ilostel-Dieu de Kebec, le 
Séminaire des Yrsulines, les nouueaux 
Chrestiens, et nos Peres qui les in¬ 
struisent en diuers endroits, ont esté 
priués de la pluspart de leur subsistance, 
j Dominus dédit, Dominus abstulit : sit 
nomen Domini benediclum. Dieu l’anoit 
donné, Dieu l’a osté : son Sainct Nom 
soit beny. 11 n’en voit pas de plus mau- 
uais œil, ceux qui auoient fait la plus- 
part de ces aumosnes. 

A ce malheur en est suruenu vn autre 
moins important, mais tousiours bien 
fascheux pour ceux qui ayment auec 
tendresse le salut de ces Peuples, et qui 
ont de la curiosité d’en apprendre des 
nouuelles. Quantité de Lettres et la Re¬ 
lation mesme des choses qui s’y sont 
passées depuis vn an, ont esté perdues. 
Le Messager à qui on auoit confié les 
paquets nouuellement arriués, a esté 
volé entre la Rochelle et Paris. Yne 


(*) D’après l’édition de Sébastien Cramoisy, publiée à Paris en l’année 1656. 

boëte qui estoit remplie de papiers et 
de Lettres a esté brisée, et tout ce 
qu’elle contenoit ielté çà et là par les 
voleurs. Le pauuro Messager a ramassé 
tout ce qu’il a pû, et nous l’a apporté. 
C’est de là que nous tirerons vne partie 
du peu que nous allons dire. 

La Relation de l’an passé, porloit que 
les cinq Nations Iroquoises esloient en¬ 
trées dans vn grand pourparler de paix 
auec les François et auec les origi¬ 
naires leurs Alliés. Quatre de ces Na¬ 
tions ont perseueré dans leur premier 
dessein de iouïr des doux fruicts de la 
paix. Elles n’ont fait aucun acte d’ho¬ 
stilité ; ains au contraire elles ont donné 
des témoignages de leur bonne volonté, 
faisant présent aux François de quel¬ 
ques enfans pris sur d’autres Sauuages 
plus esloignés, qui leur sont ennemis. 
La seule Nation des Iroquois nommés 
Agnieronnons, qui ont commerce auec 
les Ifollandois, s’est monstrée perfide 
et déloyale à son ordinaire. %Ces bar¬ 
bares nous ont attaqués en plusieurs 
endroits : mais auec autant d’echec de 
leur costé que du nostre. Ils ont tué 
par tout, et par tout ils ont esté tués. 

Ils ont massacré vn Religieux de 
nostre Compagnie, nommé IeanLigeois. 
Ce bon Frere, car il estoit Laïc, enten¬ 
dant de loing tirer quelques coups d’ar¬ 
quebuses, et sçachant que les Sauuages 
Chrestiens estoicnt dans leurs champs, 
et qu’ils pourroient estre surpris par 
leurs ennemis, entra dans la forest 
pour découurir si quelques Agnieron¬ 
nons n’estoient point en embuscade. 
Ils y estoient en effet, et deuant qu’il 
les eut découuerts, ils le transpercèrent 
d’vn coup d’arquebuse, luy coupèrent 
la teste, qu’ils laissèrent apres luy auoir 
enleué la cheuelure. Ce bon Religieux 
estoit homme de cœur, tout plein d’a¬ 
mour pour les pauures Sauuages. La 
charité qu’il leur portait luy a causé vne 
mort passagère, pour luy donner vne 
vie éternelle. 

On fait mention dans vne Lettre par¬ 
ticulière, du courage d’vne femme Al- 
gonquine, laquelle, voyant son mary 
surpris et garroté par cinq Iroquois, prit 
vne hache en main, et de deux coups 


portez à droite et à gauche auec vne 
promptitude estonnante, ietta roides 
morts sur la place deux de ces Barbares ; 
puis ayant promptement délié son mary, 
s’auança pour en faire autant aux trois 
autres, qui, épouuanlés de la fureur de 
cette Amazone, n’eurent qu’autant d’e¬ 
sprit qu’il leur en falloit pour prendre la 
fuitte. 

Enfin apres plusieurs massacres de 
part et d’autre, apres auoir fait des pri¬ 
sonniers des deux costez, ces Barbares, 
ennuyés de la guerre, ou poussez d’vn 
esprit secret plus puissant et plus fort 
que celuy qui les possédé, ont ramené 
les François captifs, et en suitte de¬ 
mandé leurs prisonniers auec vne pro¬ 
testation authentique, à leur dire, qu’ils 
n’attaqueroient iamais plus les François, 
mais qu’ils continuëroient la guerre 
contre les Algonquins et les Hurons, et 
qu’ils en massacreroient autant qu’ils 
en pourroient rencontrer au dessus de 
la Bourgade Françoise, nommée des 
Trois Riuieres ; mais aussi qu’ils ne pa- 
roistroient iamais en armes au dessous 
de cette Bourgade. 

Cet accord fait, le Pere Simon le 
Moine est allé auec vn François en leur 
pais, non seulement pour remener les 
prisonniers que nous auions faits sur 
eux, mais encore pour cimenter cette 
paix autant qu’on la peut cimenter auec 
des Infidèles alliés des Heretiques. 

Pendant que ces choses se passoient, 
sont arriués à Kebec des Iroquois On- 
nontaeronnons, qui habitent les con¬ 
trées plus hautes, tirant vers la source 
du grand lleuue Sainct Laurens. Ces 
Ambassadeurs ont non seulement con¬ 
firmé et ratifié la paix qu’ils auoient 
commencée l’année precedente ; mais 
ils ont encore demandé et obtenu deux 
Peres de nostre Compagnie, sçauoir est 
le Pere Ioseph Chaumonot, et le Pere 
Claude Dablon, pour aller commencer 
vne Mission en leur pais. Et ayant 
appris que les Iroquois Agnieronnons 
n’auoient pas voulu faire la paix vniuer- 
selle, ils les ont improuués, et apres 
leur auoir reproché leur perfidie, ils ont 
protesté hautement qu’ils ne vouloient 
plus de guerre, ny auec les François, ny 

auec les Algonquins, ny auec les IIu- 
rons : Populus qui sedebat in tenebris, 
vidit lucem magnant. 

Ce n’est pas encore tout, les Iroquois 
mesmes les plus esloignez, appellés les 
Sonnontoeronnons, sont aussi venus 
iusques à Kebec, pour déclarer qu’ils 
vouloient la paix. C’est vn trait de pru¬ 
dence : pour ce qu’ils sont molestés par 
vne nation, que nos François ont nom¬ 
mée la Nation du Chat, et ils ne veulent 
pas auoir tout à la fois tant d’ennemis 
sur les bras. Il est vray que toutes ces 
nations supérieures sont rebutées de 
l’insolence des Iroquois Agnieronnons, 
et que la facilité du commerce auec les 
François, leur est plus douce que les 
chemins fascheux qu’ils ont pris iusques 
à maintenant, passant par le païs des 
Agnieronnons pour aller trouuer les 
Hollandois. Voila ce que nous auons 
appris de quelques Lettres et de la 
bouche de ceux qui sont nouuelle- 
ment retournés de la Nouuelle France. 
Venons maintenant aux deux Lettres 
que nous auons promises. Il sera facile 
de les entendre, apres auoir leu ce que 
nous venons de dire. 


Mon R. Peue, 

Pax Christi. 

Depuis toutes nos Lettres fermées, le 
Nauire ayant desia tiré le premier coup 
de canon, pour donner aduis aux passa¬ 
gers qu’il est sur son départ, vne cha¬ 
loupe arriuée des Trois Riuieres et de 
Montreal nous apporte de bonnes nou- 
uelles. Vous aurés appris par nos prece¬ 
dentes, que trente personnes, Iroquois 
pour la pluspart et Iroquoises, car ces 
bonnes gens ont amené leurs femmes 
auec eux, pour marque de paix ; vous 
aurés, dis-ie, appris qu’ils emmenent en 
leur païs le Pere Chaumonot et le Pere 
Dablon, et que dés le chemin Dieu leur 
touche le cœur, vne partie d’entre eux 
s’estant desia déclarés Catechumenes. 

Voicy comme en parle le Pere Chau¬ 
monot écriuant à la Mere Supérieure 


des Vrsulines de Kebec, en date du 
quatricsmc d’Octobre de cette année 
1655. Ma R. Mere, demain, s’il plaist 
à Dieu, nous quitterons de veuë les 
dernières habitations de nos amis, pour 
aller chercher celles de nos ennemis. 
La femme de nostre Capitaine Iroquois, 
se fait instruire sur les chemins, auec 
six autres, tant hommes que femmes, 
outre nos Chrestiens Hurons et nos deux 
Iroquois de Sonnontouan, qui est la Na¬ 
tion Iroquoise la plus éloignée de nous 
et la plus peuplée. Ce sont en tout dix- 
huit personnes priant Dieu soir et matin, 
le vous recommande cette petite Eglise 
voyageante auec leurs Pasteurs. Nostre 
Capitainesse m’a prié de vous escrire 
qu’elle tiendra parole, et qu’elle vous en- 
uoyera, non sa fdle, qui est trop petite, 
mais vne de ses sœurs, qui est de l’âge 
de Marie vostre petite Huronne. Cette 
Capitainesse, ayant laissé à Montreal vne 
sienne parente, lors qu’elle est descen¬ 
due à Kebec, l’a esté voir aussi-tost que 
nous y sommes arriués, et nous l’a ame¬ 
née pour la faire prier Dieu, et en ma 
presence elle l’a instruite sur les my¬ 
stères que nous luy auons enseignés. 
Plaise à Dieu qu’elle fasse le mesme 
alors qu’elle sera de retour en son païs, 
et qu’elle gagne à Dieu tous ses autres 
parens. Elle m’a prié de vous escrire 
qu’elle ne fascheroit pas celuy qui a tout 
fait, et que c’est du fond de son cœur 
qu’elle veut viure et mourir Chrestienne. 
Elle salué sa fille adoptiue Marie vostre 
Huronne, et toutes les Meres. Ét moy 
i’aiouste qu’elles prient Dieu pour sa 
totale conuersion, 

Vostre tres-humble seruiteur en 
Nostre Seigneur, 

Echon. (C’est le nom Huron 
du Pere Chaumonot.) 

En vne autre Lettre, le Pere aiouste 
que ces femihes Iroquoises sont rauies 
des chants en la langue Huronne qu’elles 
entendent. Elles les apprennent auec 
autant de deuotion qu’elles y prennent 
de plaisir, sur tout les chants sur le 
Pater, sur les commandemens de Dieu, 

et vnc pricre addressée à Iesus-Christ, 
afin qu’il nous deliure de l’Enfer, et 
qu’il nous conduise au Ciel apres la 
mort. Quand ces chants passent de l’o¬ 
reille au cœur, c’est vn coup de salut, 
et vne marque que Dieu y veut estre le 
Maistre. 

Priés Dieu, s’il vous plaist, qu’il con¬ 
tinue ses bénédictions sur de si heureux 
commencemens, Amen, Amen. 

De Y. R. 

Vostre tres-humblc seruiteur en 
Nostre Seigneur, 

François le Mercier. 

A Kobec, co 13. d’Octobre 1655. 


Voicy la seconde Lettre enuoiée au 
mesme Ferc. 

Mon R. Pere, 

Pax Christi. 

Il y a desia quelques iours que le 
vent contraire retient à nostre Rade de 
Kebec, le Nauire qui nous deuoitquitter 
dés le commencement de ce mois. Il 
fera voile demain matin, iour de sainct 
Luc, dix-huitiesme d’Octobre ; et au- 
iourd’huy, la nuicl estant desia fermée, 
vn canot d’Iroquois Sonnontoeronnons 
vient d’arriuer, qui nous apporte des 
nouuelles de paix de tous costés. Leur 
principal dessein est de nous témoigner 
par vne Ambassade exprès, et par les 
presens qu’ils apportent, qu’ils ne re¬ 
spirent que la paix, et que iamais ils 
n’auront de guerre auec nous. Ils ont 
fait rencontre dans leur chemin des On- 
nontaeronnons, qui portent dans leurs 
canots le Pere Chaumonot et le Pere 
Dablon en leur pais, pour y commencer 
vne nouuelle Mission ; ils nous asseu- 
rent que ces peuples sont pleins d’a¬ 
mour et de respect pour leurs hostes. 
A mesme temps quelques Hurons venus 
des Iroquois des pais plus bas, nommés 
Agnieronnons, nous disent aussi qu’ils 


ont veu en chemin le Pere Simon le 
Moine et sa compagnie, et que leurs 
Guides Agnieronnons leur ont fait pa- 
roistre vn cœur d’Amy, tel qu’ils nous 
l’ont fait paroistre dans leur Ambassade. 
Ces mesmes Hurons disent qu’à leur 
départ des Bourgades Iroquoises, les 
nouuelles estoient desia arriuées des 
approches du Pere, et de la paix faite 
auec nous ; ce qui auoit esté receu auec 
des acclamations si publiques, que les 
hommes, les femmes et les enfans, les 
Guerriers et les Capitaines, et les An¬ 
ciens du païs, qui sont comme les Con¬ 
seillers d’Estat, en auoient ietté des 
cris de ioye qui essuierent la tristesse 
que leur deuoit causer la nouuelle qu’ils 
receurent en mesme temps de la prise 
et de la mort de quelques-vns de leurs 
gens, bruslés par les Hurons et par les 
Algonquins. Et ainsi vous voyés que ce 
que i’ay dit au commencement de la 
présente est véritable, qu’il nous vient 
des nouuelles de paix de tous costés, 
c’est à dire de toutes les Nations Iro¬ 
quoises. Cet ouurage est plus du Ciel 
que de la terre ; Dieu seul, à vray dire, 
est l’Autheur de cette paix, à laquelle 
la prudence humaine n’a quasi rien 
contribué, et mesme n’y pouuoit voir 
aucun iour. Si bien que nous auons 
suiet d’esperer que le mesme bras tout 
puissant continuera ce qu’il a com¬ 
mencé, si nous suiuons ses conduites. 
Nous attendons de luy les momens de 
nostre bonheur. Ce qui dépend de nous 
est de suiure les voyes qu’il nous ouure, 
et de ne pas empescher l’eftet de ses 
bontés toutes aymables sur nous et sur 
les peuples qu’il semble vouloir con- 
uertir par nostre moyen. Ceux qui nous 
soutiennent par leurs bien-faits et par 
leurs prières, ont bien suiet de bénir 
Dieu auec nous, puis qu’il accomplit 
leurs désirs. 

Yoicy la fin d’vne Lettre que ie viens 
de receuoir tout fraischemcnt du Pere 
Dablon, par les mains d^ Sonnon¬ 
toeronnons qui l’ont rencontré en che¬ 
min ; elle est écrite du neufiesme du 
courant. Nous continuons nostre che¬ 
min, dit-il, auec vn tres-beau temps, 
et auec de grandes espérances de vous 

apporter de fort bonnes nouuelles au 
Printemps prochain. Les prières se font 
soir et matin, et les Iroquois s’y rangent 
auec affection. Ce sont de petits com- 
mencomcns qui font voir que Dieu a 
quelque haut dessein sur ces peuples, et 
qu’il a entendu la voix du sang qu’ils 
ont respandu eux-mesmes. Il écoutera 
aussi celles de Y. R. et de tous ceux qui 
s’intéressent en tant d’endroits pour le 
salut de ces pauures misérables. Nous 
sommes en bonne santé, grâces à Dieu. 
La sagamité dont nous viuons n’a pas( 
mauuais goust, ie la trouucray bonne 
auec le temps. le dors aussi bien sur la 
terre, que ie faisais sur vn matelas, ou 
que ie ferois sur vn lict de plumes. 
Âpres tout, on trouue mieux Dieu, où il 
y a moins d’embarras de la créature. 
V. R. nous continuera tousiours, s’il 
luy plaist, l’assistance de ses saincts sa¬ 
crifices, et moy à estre par tout, 

Yostre tres-humble et obéissant seruitcur en N. S. 

CLAVUE DàBLON. 

Le'Pere Ioseph Chaumonot m’escrit 
aussi dans les mesmes espérances, et 
dans la ioye de ce qu’il preuoit, et sur 
tout dans la satisfaction qu’il ressent de 
ce qu’il va souffrir pour la cause de 
Dieu. Car il est vray que les fruicts 
qu’on recueille en ces Missions, ne sont 
arrousés que des sueurs de ceux qui y 
trauaillent, comme ils l’ont esté du sang 
des Peres qui les ont précédés. Pourueu 
que Dieu y soit glorifié, nostre vie y 
sera trop heureusement consommée. 
Mais nous prions Y. R. de nous procurer 
du secours auprès de nostre R. P. Pro- 
uincial ; puisque Dieu nous donne ou- 
uerture, il faut y aller à corps perdu et 
y perdre saintement son ame pour la 
retrouuer plus saintement dans le cœur 
de Iesus-Christ, qui le premier a perdu 
son ame pour nous. V. R. nous obtienne 
cette bénédiction. Mon Reuerend Pere, 

Yostre tres-humble et tres-obeissant scruiteur en N. S. 

François le Mercier. 

A Kobec, la nuict du 17. d’Octobre 1655. 


I’aioustcray encore deux mots à ces 
deux Lettres. On ne parle icy (dit l’vn 
de ceux qui écriuent) que de Raptesmes, 
que de Mariages et que de bastimens, 
et personne n’y meurt que de vieillesse 
ou de mort violente. 

L’vne des Maistrcsses du Séminaire 
des Yrsulines m’escrit merueille de la 
douceur, de la docilité et de l’esprit des 
enfans originaires du pais, soit Fran¬ 
çois, soit Saunages. Elle dit que les 
Iroquois descendus à Kebec les estans 
>allés visiter en leurs parloirs, ont esté 
rauis, voyans la gentillesse des petites 
filles Saunages élcuées à la Françoise ; 
ils demandoient combien il falloil de 
temps pour franciser vne fille, et luy 
apprendre ce que de petites Huronnes 
faisoient paroistre en leur presence. 
Les femmes Iroquoises à qui les Meres 
Yrsulines firent festin, ne se pouuoient 
comprendre. La Capitainesse, pour me 
seruir des termes couchés sur mon pa¬ 
pier, fut prise par les yeux à la veuë 
d’vne ieune Séminariste nommée Marie 
Arinadsit ; elle la voulut voir sans bar¬ 
rière et sans grille entre deux : on la 
fit sortir hors du Monastère ; elle la prit, 
l’embrassa, l’appella sa fille, et l’autre 
sa mere, elle la fit manger auec elle 
dans vn mesme plat. La fille, qui ne 
manque ny d’esprit ny d’adresse, de¬ 
manda permission de faire vn présent à 
sa mere, ce qui luy estant accordé, elle 
alla quérir vn beau Cousteau qu’elle 
offrit de bonne grâce au grand Capitaine 
des Iroquois, et puis tirant vn bel étuy 
doré auec vn beau ruban de soie, elle 
le présenta à sa femme, qu’elle appella 
sa mere, et comme elle les vit remplis 
d’amour et de tendresse pour elle : 
Yiués, leur dit-elle, auec nous doresna- 
uant comme auec vos freres, ne soyons 
plus qu’vn peuple, et pour marque de 
vostre affection, enuoiés de vos filles au 
Séminaire, ie seray leur sœur aisnée, ie 
leur apprendray à prier Dieu, et toutes 
les autres choses que les meres m’ont 
enseignées. Et là dessus elle se mit à 
lire deuant eux en Latin, en François 
et en Huron ; puis elle entonna des Can¬ 
tiques spirituels en ces trois Langues. 
C’est là que ces bonnes gens furent tous 

hors d’eux-mesmes, demandant com¬ 
bien il falloit de temps pour apprendre 
tant de choses et pour si bien franciser 
vne fille Sauuage, promettant qu’ils ne 
manqueroient pas d’enuoier leurs en- 
fans en vne si bonne échoie. 

La première chose que font les Etran¬ 
gers qui descendent à Kebec, c’est 
d’aller voir les filles Vierges, c’est à 
dire les Religieuses. Ils admirent leur 
charité, nommément à l’Hostel-Dieu, où 


ils voyent des malades secourus auec 
tant de propreté, auec tant de netteté, 
et tant de charité, par des filles douces, 
modestes et retenues, qu’ils en sont 
surpris. Aussi faut-il confesser que d’in¬ 
struire les enfans auec amour, panser 
les malades auec charité, courir auec 
zele apres les Barbares, et les amener 
à Iesvs-Christ, c’est vn fruict du Ciel, 
et non pas de la terre, vne bénédiction 
de la grâce, et non de la nature. 

portées de la Nouuelle France.. 30 


Année 1654. 

I. . Dessein des Iroquois Anniehron- 
nons dans le traité de paix qu’ils 
auoient commencé auec nous au 


mois de Nouembre 1653. 2 

IL Dessein des Iroquois Onnontaehro- 
nons arriuez à Québec au mois 

de Feburier 1654.. 1 

[IL Prise d’un François à Montreal par 
les Iroquois Onneiochronnons au 
mois d’Auril 1654, et de sa de¬ 
liurance. 7 


IV. Vne flotte de canots Hurons, et 
d’Algonquins des Nations supé¬ 
rieures, alliées des François, ar- 
riuent à Montreal et aux Trois 
Riuieres, et y apportent d’heu¬ 
reuses nouuelles au mois de 


Iuin. 9 

V. Les Iroquois Anniehronnons arri- 

uent à Québec au mois de Iuil- 
let, et ramènent deux François 
qu’ils auoient en ostage.. 10 

VI. Voiage du Pere Simon Te Moyne 

dans le païs des Iroquois Onnon- 
taehronnons, en Iuillet, Aoust et 

Septembre. 11 

VIL Conseil general pour la paix, auec 
les quatre Nations Iroquoises, et 
ensuite le retour du Pere Simon 

le Moyne de son voiage. 15 

VIII. Dessein pris d’aller au printemps 


de l’année prochaine commen¬ 
cer vne habitation dans le grand 
Lac des Iroquois, et d’y faire 
vne Mission pour tous ces peu¬ 


ples. 19 

IX. Estât de la Colonie Huronne dans 

l’Isle d’Orléans. 20 

X. De la première Congrégation de 

Nostre Dame parmy les Sau¬ 
uages. 22 

XI. Remarques tirées de quelques let¬ 

tres et de quelques mémoires 
venus du païs. 29 


Année 1655. 

Copie de deux Lettres enuoyées de la 
Nouuelle France au P. Procureur des 
Missions de la Compagnie de Iesus en 


ces contrées : 

Première lettre. 1 

Seconde lettre.- • 4 

